
(^I^^R  oedd  dwyn  allan-lyfr  darluniedig  ar  hanes  Methodistiaeth  Cymru  yn  amcan 
jf^ffi  genym  er  ys  blynyddoedd,  a  buonj'  ani  ámser  maith  yn  casglu  defnyddiau  i'r 
pwrpas.  Yn  awr,  dyma  y  Gyfçol  Gÿfttaf  allan  o'r  wasg.  Fel  awduron  yn 
gyíîredin,  yr  ydym  wedi  medru'*'-pèpsvvadio  ein  hunain  fod  angen  a  galwad  am  lyfr  o'r 
fath,  ac  yr  ydym  yn  credu  na  wnaetho^i  gamgymeriad.  Teimhr  yn  bresenol  fwy  o 
ddyddordeb  nag  erioed  yn  hanes  'dechreuad  a  chynydd  Methodistiaeth ;  dangosir 
awyddfryd  cryf  am  adnabod  cymeriad  ei  Sylfaenwyr,  a  gwybod  pob  peth  a  elUr  wybod 
am  danynt,  ac  am  eu  gwaith.  Cryfhawyd  y  dyddordeb  yma  yn  ddirfawr  gan  y  modd 
llwyddianus  y  dathlwyd  Trydydd  Jiwbih  y  Cyfundeb  ;  a  chredwn  fod  y  teimlad  a  gyn- 
yrchwyd  yn  un  naturiol  ac  iachus,  ac  yn  teilyngu  meithriniad. 

W'rth  gyflwyno  Y  Tadaii  Mctìwdistaidd  i  sylw  y  cyhoedd,  nid  ydym  mewn  un  modd  yn 
ddiystyr  o'r  llyfrau  gwerthfawr  ar  hanes  y  Cyfundeb  sydd  genym  yn  barod,  yn  arbenig 
Methodistiacth  Cynirii,  gan  y  diweddar  Barch.  John  Hughes,  Liyerpool ;  a  Welsh 
Calyinistic  Methodisui,  gan  y  Parch.  Wilham  W'ilhams,  Abertawe.  Pan  yr  ymgymerodd 
Mr.  Hughes  a'i  waith,  yr  oedd  ein  hanes,  gan  mwyaf,  yn  aros  mewn  traddodiad,  ac 
mewn  perygl  o  fyned  yn  hollol  ar  ddifancoll.  Iddo  ef,  yn  anad  neb,  yr  ydym  yn  ddyledus 
am  gasglu  y  traddodiadau  gwasgaredig  yn  nghyd,  a'u  dwyn  i  ffurf  hanesyddoL  Eithr  yr 
oedd  toraeth  o  fíeithiau  cysylltiedig  â  dechreuad  Methodistiaeth  nas  medrodd  ef  ddod  o 
hyd  iddynt,  yn  guddiedig  mewn  llawysgrifau  gwerthfawr,  a  Uyfrau  Saesnig  henafol  a 
phrin,  ond  yn  benaf  yn  gorwedd  yn  Nhrefecca,  heb  fod  neb  wedi  eu  hastudio  na'u 
darllen.  Ymroddasom  gyda  phob  dyfalwch  i  gasglu  y  rhai  hyn.  Buom  yn  chwiho  yr 
Amgueddfa  Frytanaidd  yn  Llundain,  a  gwahanol  lyfrgelloedd,  cyhoedd  a  phreifat,  er 
ceisio  dyfod  o  hyd  i  bob  ffaith  o  bwys.  Ac  yn  benaf,  darllenasom  ddydd-lyfr  Howell 
Harris,  a  ysgrifenwyd  ganddo  ef  ei  hun,  trwyddo  ;  yr  hyn,  mor  bell  ag  y  gallwn  gasglu, 
na  wnaed  gan  neb  o'n  blaen.  Trwy  hyn,  credwn  ein  bod  wedi  llwyddo  i  daflu  goleuni 
newydd  ar  ddechreuad  y  Cyfundeb,  ac  ar  hanes  a  chymeriad  y  rhai,  dan  fendith  Duw, 
a  fuont  yn  offerynol  i'w  ddwyn  i  fod. 

Dichon  mai  nodwedd  fwyaf  amlwg  a  gwahaniaethol  Y  Tadau  Methodistaidd  yw  ei 
fod  yn  llyfr  darluniedig.  Yr  ydym  yn  gosod  ynddo  bob  darlun  sydd  ar  glawr  a  chadw 
o  enwogion  Methodistaidd ;  ac  yr  ydym  wedi  llwyddo  tu  hwnt  i'n  dysgwyliad  i  ddar- 
ganfod  darluniau  nas  gwyddem  eu  bod  mewn  bodolaeth.  Yn  mhlith  eraill,  daethom  o 
hyd  i  ddarlun  anhysbys  o  Daniel  Rowland,  copi  o  ba  un  a  geir  yn  nechreu  y  gyfrol  hon. 
Cawsom  ef  yn  llyfrgell  yr  Amgueddfa  Frytanaidd.  Heblaw  y  rhai  a  geir  yn  y  Gyfrol 
Gyntaf,  y  mae  genym  ddarluniau  o'r  enwogion  canlynol :  Nathaniel  Rowland  ;  Griffiths, 

Nevern  ;  John  Roberts,  Llangwni  ;  Simon  Llwyd  ;  John  Jones,  Edeyrn ;  Evan 
Richardson  ;  John  Rees,  Casnewydd  ;  John  Thomas,  Aberteifi  ;  Griffiths,  Lantwd ; 
Morgan  Howell  ;  Theophilus  Jones ;  Thomas  Harris ;  Hopkin  Bevan,  &c.,  &c. 
Caiffy  rliai  hyn,  yn  nghyd  a  darluniau  o  leoedd  dyddorol  cysylltiedig  â  hwynt,  addurno 
y  gwaith  ;  a  phan  ei  gorphenir,  dysgwyhwn  y  byddwn  wedi  llwyddo  i  osod  yn  nwylaw 
ein  darllenwyr  gasgHad  o  ddarluniau  o  werth  a  dyddordeb  anmhrisiadwy. 

Yr  ydym  yn  rhwymedig  i  amryw  gyfeilhon  am  lawer  o  gymhorth  gwerthfawr  yn 
nygiad  allan  y  gwaith  hwn.  Nis  gallwn  gydnabod  pawb  ag  yr  ydym  mewn  dyled 
iddynt,  ond  rhaid  i  ni  nodi  Mr.  Daniel  Davies,  Tòn,  Cwm  Rhondda  ;  yn  nghyd  a'r 
Parchn.  John  Davies,  Pandy  ;  E.  Meyler,  Hwlfìfordd  ;  J.  E.  Davies,  M.A.,  Llundain  ; 
Owen  Jones,  B.A.,  Llansantffraid ;  E.  WilHams,  M.A.,  Trefecca ;  W.  WiUiams, 
Abertawe  ;  J.  Cynddylan  Jones,  D.D.,  Caerdydd  ;  T.  Rees,  D.D.,  Cefn  ;  W.  Evans, 
M.A.,  Pembroke  Dock ;  Hugh  WiHiams,  M.A.,  Bala ;  a  Joseph  Evans,  Dinbych. 
Derbynied  y  rhai  hyn  ein  diolchgarwch  goreu.  Dymunem  hefyd  gydnabod  caredig- 
rwydd  Cymdeithasfa  y  Deheudir,  yn  caniatau  i  ni  fenthyca  y  Hawysgrifau  gwerthfawr 
sydd  yn  nghadw  yn  HyfrgeH  Trefecca  ;  oni  bai  am  y  caniatad  hwn,  ni  buasem  yn  aHuog 
i  gyflwyno  i'r  cyhoedd  y  rhan  fwyaf  dyddorol  a  gwerthfawr  o'r  gyfrol  hon. 

Gobeithiwn  y  bydd  i  ni,  trwy  gyfrwng  y  Hyfr  hwn,  fod  o  ryw  wasanaeth  i'r 
Cyfundeb  a  gerir  genym  mor  fawr,  ac  y  bendithir  ein  Hafur  i  fod  o  wasanaeth  i 
achos  crefydd. 

JOHN    MORGAN    JONES,    Caerpydd. 
WILLIAM    MORGAN,    Pam. 

Goì'ph.  15,   1S95. 

PENOD     I, 


SEFYLLFA  FOESOL  CYMRU  ADEG  CYFODIAD  METHODISTL\ETH. 

Scfyllfa  focsol  Prydatn  yn  iscl  adcg  cyfodiad  Mctìwdistiacth — Cyflwr  Cyniru  o  angcnrhcidmydd 
yn  gyŷ'clyh—Hirnos  gauaf  incwn  amaetbdy — Tystiolacth  ysgnfcnwyr  diducdd  ani  g\flwv 
y  Dywysogaeth — Cyhuddiad  Dr.  Recs yn  crbyn y  Tadau  Mcthodistaidd—Y  cyhuddiád  yn 
ddisail — Taflcn  Mv.  John  Evans  o  Lundain — Y  daflen  yn  cacl  ei  llyrgunio  i  atncan — Yr 
.  eglwysi  Ymncillduol  yn  cael  eu  gwanhau  gan  ddadleuon — Yr  elfenau  newyddion  a  ddacthant 
i  mewn  gydar  Methodistiaid. 

Pî^r,T?:  MAE  yn  amheus  a  fu  crefydd 
"^wf/  ysprydol  erioed  yn  îs  yn  Mhrydain, 
'^Ai''  er  pan  y  pregethwyd  yr  efengyl 
gyntaf  yn  yr  ynys,  nag  adeg  dechreuad 
Methodistiaeth.  Yr  oedd  y  Puritaniaid 
gyda  eu  bywyd  a'u  harferion  personol  a 
theuluaidd  dysyml,  eu  gwrthnaws  at  bob 
rhodres,  gwag-ymddangosiad,  a  balchder, 
eu  difrifwch  angerddol,  a'u  cydnabydd- 
iaeth  eang  a  Gair  yr  Arglwydd,  wedi  cael 
eu  rhifo  i'r  bedd ;  ac  ar  eu  hol  cyfodasai 
oes  arall,  hoUol  wahanol  o  ran  yspryd, 
arferion,  a  moes,  yr  hon  oedd  wedi  ymroddi 
i  bob  math  o  chwareu,  a  phob  math  o 
lygredigaeth.  Gelhr  olrhain  y  cyfnewid- 
iad  mewn  rhan  i  wrthweithiad  naturiol  yn 
erbyn  yr  yspryd  Puritanaidd,  yr  hwn  o 
bosibl  oedd  yn  rhy  lym ;  mewn  rhan  i 
ddylanwad  llygredig  llys  Siarl  yr  Ail,  yn 
yr  hwn  y  gwawdid  rhinwedd  a  phob  math 
o  ddifrifwch,  ac  yr  ymffrostid  mewn  an- 
foesoldeb ;  ond  yn  benaf  i  lygredigaeth 
naturiol  y  galon  ddynol,  yr  hon  sydd  yn 
unig  yn  ddrygionus  bob  amser.  Nid 
oedd  prinder  dynion  galluog  yr  adeg  hon. 
Dyma  y  pryd  y  l)lodeuai  Handel  y 
cerddor,  Pope  y  bardd,  Daniel  Defoe  y 
nofelydd,  a  Samuel  Johnson  y  Uenor. 
Tua'r  amser  hwn  y  cyfansoddai  Butler  ei 
Gyfatebiaeth,  yr  hwn  lyfr  nad  oes  yr  un 
anffyddiwr  wedi  llwyddo  i'w  ateb  hyd 
heddyw.  Fel  dynion  o  allu  arbenig  yn 
yr  Eglwys  Sefydledig,  gellir  cyfeirio  at 
Rhan  /. 


Sherlock,  Waterland,  a  Secker;  ac  yn 
mysg  yr  Ymneillduwyr  at  Isaac  Watts, 
Nathaniel  Lardner,  a'r  duwiol  Philip 
Doddridge.  Ond  fel  y  sylwa  un,  nid  yw 
talent  bob  amser  yn  esgor  ar  ddaioni. 
Ac  yr  oedd  yr  oes  yma,  er  yr  holl  ddynion 
galluog  a  dysglaer  eu  talent  a  gynwysai, 
yn  nodedig  am  ei  hanfoesoldeb.  Meddai 
ysgrifenydd  galluog:  *  "  Ni  wawriodd  canrif 
erioed  ar  Loegr  Gristionogol  mor  amddifad 
o  enaid  ac  o  ffydd  a'r  hon  a  gychwynodd 
gyda  theyrnasiad  y  Frenhines  Anne,  ac  a 
gyrhaeddodd  ei  chanolddydd  dan  Sior  yr 
Ail.  Nid  oedd  dim  irder  yn  yr  amser  a 
basiodd,  na  dim  gobaith  yn  y  dyfodol. 
Athronydd  yr  oes  oedd  Bolingbroke, 
ei  haddysgydd  mewn  moesoldeb  oedd 
Addison,  ei  phrydydd  oedd  Pope,  a'i 
phregethwr  oedd  Atterbury.  Gwisgai  y 
byd  olwg  segur  anniddig  tranoeth  i  ddydd 
gwyl  gwallgof." 

Cadarnheir  y  desgrifìad  gan  y  rhai 
oeddynt  yn  byw  ar  y  pryd.  Dywed 
Esgob  Lichfield,  yn  1724,  mewn  pregeth 
o  flaen  y  Gymdeithas  er  Diwygio  Moes- 
au  :  t  "  Dydd  yr  Arglwydd  yn  awr  yw 
dydd  marchnad  y  diafol.  Ymroddir  i  fwy 
o  anlladrwydd,  i  fwy  o  feddwdod,  ac  i  fwy 
o  gynhenau ;  cyflawnir  mwy  o  fwrddradau 
a  mwy  o  bechod  ar  y  dydd  hwn  nag  ar 

*  North  British  Retiew,  1847. 
t  Tyerman's  Life  of  John  WcsleT/. 

holl  ddyddiau  eraill  yr  wythnos.  Y  mae 
diodydd  cryfion  wedi  dyfod  yn  haint  yn  y 
ddinas.  Y  mae  mwy  o  bobl  yn  marw  o'r 
gwahanol  glefydau  a  gynyrchir  gan  ym- 
arferiad  cyson  o  frandi  a  gwirf,  nag  sydd 
o  bob  afiechyd  arall,  o  ba  natur  bynag. 
Pechod  yn  gyfifredinol  sydd  wedi  ymgaledu 
i'r  fath  raddau,  ac  wedi  tyfu  mor  rhonc, 
fel  yr  amddiíFynir,  îe,  y  cyfiawnheir,  an- 
foesoldeb  oddiar  egwyddor.  Câ  Uyfrau 
aílan,  masweddgar,  ac  anllad  farchnad 
mor  dda,  fel  ag  i  gefnogi  y  fasnach  o'u 
cyhoeddi.  Nid  oes  un  pechod  nad  yw 
wedi  fifeindio  ysgrifenydd  i'w  ddysgu  a'i 
amddiffyn,  a  llyfrwerthydd  a  phedlwr  i'w 
daenu  ar  led."  Yr  adeg  yma  yr  oedd  yfed 
gin  wedi  dyfod  yn  orphwylledd  cyíîredinol. 
Yn  Llundain  yr  oedd  un  tŷ  o  bob  chwech 
yn  wirottŷ.  Ar  eu  harwydd-estyll  [sign- 
hoards)  addawai  y  tafarnwyr  y  gwnaent 
ddyn  yn  feddw  am  geiniog,  ac  y  ffeindient 
wellt  iddo  i  orwedd  arno  hyd  nes  y  byddai 
wedi  adfeddianu  ei  synwyrau.  Àfradedd 
oedd  trefn  y  dydd.  Nid  oedd  un  teulu  o 
bob  deg  yn  ymgais  am  dalu  ei  íìfordd.  Y 
cwestiwn  mawr  oedd  gallu  bwyta  yn  fwy 
danteithiol,  yfed  yn  fwy  helaeth,  a  gwisgo 
yn  fwy  gwych  na'r  cymydogion  o  gwmpas. 
Bob  nos  goleuid  y  gerddi  cyhoeddus  a  llus- 
ernau  dirif,  lle  yr  ymgynullai,  wediymwisgo 
mewn  sidan  a  phorphor,  a  chyda  niwgwd 
ar  eu  gwynebau,  lladron,  oferwyr,  hap- 
chwareuwyr,  a  phuteiniaid,  yn  gymysg  a 
chyfoethogion  a  phendefigion  o'r  saíle 
uchaf,  a  lle  y  carient  yn  mlaen  ymddiddan 
anniwair,  ac  y  sibrydent  athrod  celwyddog. 
Cawsai  pob  dosparth  ei  feddianu  a'r  haint. 
Yr  oedd  clarcod  a  phrentisiaid,  merched 
gweini  a  chogyddion,  yn  ymddilladu  mor 
orwych  a'u  mestr  neu  eu  meistres.  .  I 
gyfarfod  yr  holl  afradedd  yma  rhaid,  bid 
sicr,  cael  arian ;  ac  edrychid  ar  bob  ffordd 
i'w  cyrhaedd,  bydded  onest,  bydded  an- 
onest,  fel  yn  hollol  gyfreithlon.  Cyfrifid 
lladrad  yn  foneddigaidd,  a  hapchwareu  yn 
ddyledswydd.  Byddai  boneddigesau  yn 
dal  cyngwystl  yn  eu  tai,  tra  y  byddai  eu 
gwyr  yn  ymroddi  i  hapchwareu  oddi- 
cartref ;  a  chly wid  swn  disiau  yn  trystio 
ar  ferfa  olwyn  yr  hwn  a  elai  o  gwmpas  i 
werthu  afalau,  penogiaid,  a  bresych,  yn 
gystal  ag  ar  fyrddau  y  pendefigion.  Rhaid 
oedd  cael  arian,  ac  nid  oedd  wahaniaeth 
yn  y  byd  pa  fodd.  Dywed  y  Wcehly 
Miscellaiiy  am  1732,  fod  y  bobl  wedi  ym- 
gladdu  mewn  pieser,  fod  ymgais  at  fyw 
yn  dduwiol  yn  cael  edrych  arno  mor 
hynod    a    phe    yr   ai   dyn   i'r    heol   wedi 


ymwisgo  yn  nillad  ei  daid  ;  a  bod  clybiau 
anffyddol  wedi  cael  eu  ffurfio,  gyda'r 
amcan  addefedig  o  wneyd  y  bobl  yn 
genedl  aflan.  Nid  oedd  bris  ar  rinwedd, 
a  dirmygid  crefydd  a  duwioldeb.  Gelhr 
cymhwyso  geiriau  y  prophwyd  Esaiah  at 
yr  oes  :  "  Cenhedlaeth  bechadurus,  pobl 
îwythog  o  anwiredd,  had  y  rhai  drygionus, 
meibion  yn  llygru  ;  y  pen  oU  sydd  glwyfus, 
a'r  galon  yn  llesg ;  o  wadn  y  troed  hyd  y 
pen  nid  oes  dim  cyfan  ynddo,  ond  archoll- 
ion,  a  chleisiau,  a  gwehau  crawnllyd." 

O'r  diwedd,  dychrynodd  yr  awdurdodau 
gwladol  oblegyd  y  llygredigaeth  a'r  an- 
foesoldeb.  Apwyntiwyd  pwyllgor  gan  Dŷ 
yr  Arglwyddi,  "i  chwiHo  i  mewn  i  achosion 
yr  anfoesoldeb  a'r  halogedigaeth  rhemp 
presenol."  Yn  ei  adroddiad  mynegai  y 
pwyllgor  fod  nifer  o  ddynion  llygredig  eu 
moes  wedi  ymfifurfio  yn  ddiweddar  yn 
glwb,  dan  yr  enw  Mallwyr  (Blasters),  a'u 
bod  yn  defnyddio  pob  moddion  i  geisio 
cael  ieuenctyd  y  deyrnas  i  ymuno  a  hwy. 
Fod  aelodau  y  clwb  hwn  yn  profifesu  eu 
hunain  yn  addofwyr  y  diafol,  eu  bod  yn 
gweddi'o  arno,  ac  yn  yfed  iechyd  da  iddo. 
Eu  bod  yn  defnyddio  y  fath  iaith  gabl- 
eddus  yn  erbyn  mawrhydi  ac  enw 
sanctaidd  Duw,  ac  yn  arfer  ymadroddion 
mor  aflan  ac  ehud,  fel  nad  oedd  y  cyffelyb 
wedi  ei  glywed  yn  flaenoro),  a  bod  y 
pwyllgor  yn  pasio  heibio  i'r  cyfryw  mewn 
dystawrwydd  am  eu  bod  yn  rhy  erchyll 
i'w  hail  adrodd.  Adroddai  y  pwyllgor  yn 
mhellach  fod  crefydd  a  phob  peth  cysegr- 
edig  wedi  cael  eu  hesgeuluso  yn  ddifrifol 
yn  ddiweddar  ;  a  bod  mwy  o  esgeuluso  yr 
addohad  dwyfol,  yn  gyhoeddus  ac  yn 
breifat,  ac  o  anmharchu  y  Sabbath,  nag  y 
gwybuwyd  am  y  fath  yn  Lloegr  erioed  o'r 
blaen.  Fod  segurdod,  moethusrwydd, 
hapchwareu,  ac  ymarferiad  a  gwirodydd, 
wedi  cynyddu  yn  arswydus,  Cynghorai 
ar  fod  i'r  esgobion  yn  eu  hymwehadau  i 
siarsio  y  clerigwyr  ar  iddynt  rybuddio  y 
bobl  a'u  cymhell  i  fynychu  y  gwasanaeth 
dwyfol,  ac  ar  fod  i'r  ieuenctyd  yn  y  prif- 
ysgohon  gael  eu  haddysgu  yn  ofalus  yn 
egwyddorion  crefydd  a  moesoldeb.  Ÿn 
1744  darfu  i  uchelreithwyr  Middlesex 
gyflwyno  y  cwyn  canlynol  i'r  barnwr  yn  y 
Sessiwn  :  "  Fod  y  bobl  yn  cael  eu  llithro 
i  foethusrwydd,  afradedd,  a  segurdod  ; 
trwy  hyn  fod  teuluoedd  yn  cael  eu  dinystrio 
a'r  deyrnas  yn  cael  ei  dianrhydeddu  ;  ac 
oni  fyddai  i  ryw  awdurdod  roddi  terfyn  ar 
y  fath  fywyd  afradlon,  eu  bod  yn  ofni  yr 
arweiniai   i    ddinystr    y   genedl."     Mewn 

gwirionedd  yr  oedd  anwiredd  yn  prysur 
ddatod  seiliau  cymdeithas ;  wedi  taflu 
rhinwedd  a  chrefydd  dros  y  bwrdd  nid 
oedd  gan  y  bobl  nerth  i  ddini  ;  bygythiai 
eu  blysiau  droi  yn  feddau  iddynt ;  yr 
oedd  dinystr  gwladol  a  chymdeithasol  yn 
llygadrythu  yn  eu  gwynebau  ;  ac  ym- 
ddangosent  fel  ar  suddo  yn  dragywyddol 
dan  adfeilion  y  moesoldeb  y  tynasent  tan 
ei  sail,  Yr  un  pryd  dychrynai  yr  ychydig 
bobl  dduwiol  a  weddillasid,  a  chyfodent 
eu  golygon  at  Dduw,  gan  waeddi :  "  O 
Arglwydd,  pa  hyd  !   pa  hyd  !  " 

Naturiol  gofyn  :  Beth  am  glerigwyr  yr 
Eglwys  Sefydledig  ?  Ai  nid  oeddynt  hwy 
yn  gwylio  ar  y  mur,  yn  ol  y  lhv  difrifol 
a  gymerasent  adeg  eu  hordeiniad  ?  Ai 
nid  oeddynt  yn  ceisio  atal  y  Ihfeiriant  fel  y 
gweddai  i"w  swydd  ?  Na,  ysywaeth  "  'Run 
fath  bobl  ag  offeiriad "  ydoedd  y  pryd 
hwnw  fel  bron  yn  mhob  oes.  Árwein- 
iai  llu  o'r  clerigwyr  fywyd  anfucheddol, 
ac  yr  oeddynt  bron  mor  anwybodus 
a  thyrchod  daear  yn  athrawiaethau  yr 
efengyl  yr  ymgymerasent  a'i  phregethu. 
Gallent  herio  y  penaf  yn  yr  ardal  am 
gryfder  i  yfed  cwrw  a  gwirod  ;  medrent 
ymgystadlu  a  neb  pwy  bynag,  yn  y 
gadair  ger  y  tân  hirnos  gauaf,  am  adrodd 
ystoriau  gogleisiol  ac  anweddus ;  yr 
oeddynt  yn  awdurdod  ynglyn  a'r  campiau, 
a'r  amrywiol  chwareuon  ;  ond  yr  oeddynt 
yn  gwbÌ  anwybodus  yn  efengyl  Duw,  ac 
yn  llawer  mwy  cydnabyddus  a  bywyd  a 
gweithrediadau  Alexander  Fawr,  a  Julius 
Caesar,  nag  a  hanes  yr  Arglwydd  lesu. 
Rhag  i  neb  dybio  ein  bod  yn  lliwio  pethau 
yn  rhy  ddu,  difynwn  yr  hyn  a  ysgrifenwyd 
. gan  yr  Esgob  Burnet  yn  y  flwyddyn 
1713:  "Y  mae  y  nifer  fwyaf  o'r  rhai  a 
ddeuant  i'w  hordeinio  mor  anwybodus,  na 
all  neb  gael  syriiad  am  dano,  ond  y  rhai  y 
gorfodir  hwynt  i'w  wybod.  Y  wybodaeth 
hawdáaf  yw  yr  un  y  maent  ddyeithraf  iddi ; 
yr  wyf  yn  cyfeirio  at  y  rhanau  mwyaf 
hawdd  o'r  Ysgrythyr.  Nis  gallant  roddi 
un  math  o  gyfrif  hyd  yn  nod  o  gynwys  yr 
Efengylau,  neu  y  Catecism ;  neu  ar  y 
goreu,  cyfrif  anmherffaith  iawn."  Darlun 
ofnadwy  o  ddu,  onide  ?  A  choíìer  ei  fod 
wedi  cael  ei  dynu  gan  esgob.  Teg  yw 
hysbysu  fod  dosparth  o  glerigwyr  ar  y 
pryd  a  arweinient  fywyd  moesol,  a  bod  yn 
eu  mysg  ddynion  dysgedig  a  thalentog. 
Y  rhai  hyn  oeddent  yr  Uchel-eglwyswyr. 
Ond  anurddid  hwythau  gan  ddau  fai. 
Un  oedd  eu  rhagfarn  at  YmneiUduaeth. 
Dalient  nad  oedd  neb  yn  weinidog  i  Grist 

os  na  fyddai  wedi  derbyn  urddau  esgobol, 
fod  yr  hoU  sacramentau  a  weinyddid  gan 
yr  ỲmneiUduwyr  yn  ddirym,  a  bod  yr 
Eglwysi  Ymneillduol  oll  mewn  stad  o 
becho'd  a  damnedigaeth.  Yn  ychwanegol, 
yr  oeddynt  yn  wleidyddwyr  penboeth. 
Yr  oeddynt,  lawer  o  honynt  beth  bynag, 
yn  Jacobiaid,  sef  yn  annheyrngar  i'r 
Brenin  Sior,  ac  yn  awyddus  am  weled 
Siarl  Steward,  yr  Ymhonwr  fel  ei  gelwid, 
yn  esgyn  i'r  orsedd.  Deuai  pechod  yn 
rhinwedd  yn  eu  golwg,  os  dangosai  yr 
hwn  a'i  cyflawnai  zêl  anghymedrol  o 
blaid  yr  Ymhonwr  ;  deuai  sancteiddrwydd 
yn  gamwedd  os  dangosid  unrhyw  frawd- 
garwch  at  yr  YmneiIIduwyr.  Gallai  dyn 
fod  yn  feddw  trwy  yr'  wythnos,  a  byw  y 
bywyd  ffìeiddiaf;  ond  os  yfai  iechyd  da 
yr  Ymhonwr,  ac  os  unai  i  felldithio  y 
brenin,  ystyrid  ef  yn  sant.  Ar  y  Ilaw 
arall  gallai  dyn  fod  yn  ddysgedig,  yn 
ddiwyd,  yn  ddefosiynol,  a  defnyddiol ;  ond 
os  gwrthwynebai  yr  Ymhonwr,  y  safai  yn 
gryf  yn  erbyn  Pabyddiaeth,  ac  os  amheuai 
fod  yr  YmneiIIduwyr  oll  i  gael  eu  damnio, 
edrychid  arno  fel  un  anuniongred,  a  deuai 
ar  unwaith  yn  nod  i  saethau  y  blaid 
Uchel-eglwysig. 

Ychydig  neu  ddim  gwell  oedd  pethau 
yn  mysg  yr  Ymneillduwyr.  Cwynent 
hwythau  eu  bod  yn  colli  yr  ieuenctyd, 
fod  difrawder  cyff"redinoI  ac  oerni  gauaf- 
aidd  wedi  ymdaenu  dros  eu  cynulleidfaodd, 
a  bod  crefydd  ysprydol  yn  nodedig  o  isel. 
Achwynent  fod  Ilawer  o'u  gweinidogion 
yn  esgeulus  ac  yn  arwain  bucheddau 
anfoesol,  a'u  bod  yn  eu  pregethau,  y  rhai 
a  ddarllenid  ganddynt,  yn  dangos  mwy  o 
gydnabyddiaeth  a'r  awduron  clasurol 
nag  a  Gair  Duw.  Rhaid  fod  pethau 
wedi  cyrhaedd  sefyllfa  alaethus,  a  dywed 
Tyerman  mai  cyfodiad  a  chynydd  Metho- 
distiaeth  a  achubodd  Brydain  rhagdinystr 
tymhorol  a  chymdeithasol.  Yn  gyffelyb  y 
barna   Macaulay. 

Yr  ydym  wedi  manylu  ac  ymhelaethu 
ar  sefyllfa  crefydd  a  moesau  yn  Lloegr, 
am  fod  yr  unrhyw  achosion,  i  raddau 
mwy  neu  lai,  ar  waith  yn  Nghymru,  ac  o 
angenrheidrwydd  yn  cynyrchu  yr  unrhyw 
effeithiau.  Braidd  nad  oedd  dylanwad 
Lloegr  ar  y  Dywysogaeth  yn  gryfach  y 
pryd  hwnw  nag  yn  awr.  Rhaid  cofio  fod 
llenyddiaeth  gyfnodol  Gymreig  heb  wneyd 
ei  hymddangosiad  eto ;  na  anwyd  yr 
Amseran,  y  newyddiadur  wythnosol  Cym- 
reig  cyntaf,  am  gan  mlynedd  gwedin,  ac 
na  chyhoeddwyd  y  cylchgrawn  misolcyntaf 

yn  iaith  yboblam  rywhanercant.  Cymaint 
o  lenyddiaeth  yn  adlewyrchu  syniadau  y 
dydd  ag  a  ddarllenid,  deuai  o  JLoegr,  ac 
yr  oedd  ei  ddylanwad  fel  gwynt  heintus  yn 
deifio  pob  blodeuyn  prydferth  a  thêg  yr 
olwg  arno.  Gwir  nad  oedd  nifer  y  dar- 
llenwyr  ond  ychydig,  ond  o  herwydd  eu 
safle  gymdeithasol  medrent,  fel  y  lefain 
yn  y  ddameg,  suro  pob  peth  y  deuent  i 
gyffyrddiad     ag     ef.  DyHd     coíìo     yn 

mhellach  mai  ychydig  o  ysgolion  oedd  yn 
Nghymru,  ac  yr  anfonid  yr  ieuenctyd  am 
addysg  i'r  trefydd  mawrion  Saesnig,  a 
bod  y  rhai  a  allent  fforddio  hyny  yn 
myned  i  Rydychain.  Fel  y  gelíid 
dysgwyl,  deuent  yn  eu  holau  wedi  ym- 
lygru,  ac  wedi  llyncu  syniadau  anffyddol 
ac  afiach  y  lleoedd  y  buont  yn  aros 
ynddynt.  Cadarnheir  hyn  gan  dystiol- 
iaeth  unfrydol  y  rhai  oeddynt  yn  byw  ar 
y  pryd.  Dywedant  fod  gwir  grefydd 
ymron  wedi  darfod  o'r  tir,  fod  anfoesoldeb 
yn  ei  ffurfiau  mwyaf  hyll  yn  llanw  y 
wlad  ;  ac  yn  ych^vanegol  fod  yr  anwybod- 
aeth  fwyaf  eithafol,  a'r  ofergoelaeth 
fwyaf  hygoelus  yn  ffynu  yn  mysg  y  werin. 
Ychydig  oedd  nifer  y  Beiblau,  llai  fyth 
oedd  nifer  y  rhai  a  fedrent  eu  darllen. 
Treuhd  nosweithiau  y  gauaf  i  adrodd 
ystoriau  gwrachíaidd  am  fwganod,  drych- 
iolaethau,  goleu  corff,  a  phethau  o'r  fath. 

Er  rhoddi  ryw  syniad  i'r  darllenydd  am 
sefyllfa  isel  y  wlad,  a  pha  mor  llawn 
ydoedd  o  ofergoehaeth,  rhaid  i  ni  geisio 
ganddo  ddyfod  gyda  ni  ar  daith  ddych- 
ymygol,  i  ffermdy  gwell  na'r  cyffredin,  ryw 
noson  yn  y  gauaf,  lle  y  mae  cwmni 
dyddan  wedi  ymgasglu.  Er  oered  yr  hin 
oddiallan,  nid  yw  yn  oer  yn  nghegin  yr 
amaethdy,  oblegyd  llosga  tân  braf,  cymysg 
o  fawn  ac  o  goed,  ar  yr  aelwyd.  Nid  oes 
yr  un  ganwyll  yn  nghyn,  y  mae  goleu  y  tân 
yn  ddigon,  a  theifl  y  fflamau  eu  llewyrch 
ar  y  platiau  piwter  sydd  ar  y  seld  nes  y 
maent  yn  dysgleirio  drostynt.  Eistedda 
yr  hên  y  tu  fewn  i'r  simne  eang  hen 
ffasiwn  ;  mewn  pellder  gweddol  y  tu  ol  yr 
eistedd  yr  ieuanc,  perthynol  i'r  ddau  ryw ; 
a'r  gwaith,  yr  hwn  a  gerir  yn  nilaen  gyda 
chryn  asbri,  yw  adrodd  chwedlau,  hen  a 
diweddar.  Dywed  un  am  ryw  helynt  a 
ddigwyddasai  yn  y  fferm  agosaf  ond  un. 
Ryw  foreu  yr  wythnos  o'r  blaen,  daeth 
hen  wraig,  hagr  ei  gwedd  a  melyn  ei 
chroen,  at  y  drws ;  aeth  gwraig  y  tý  at  y 
drws  i'w  chyfarfod,  pryd  y  cymerodd  yr 
ymddiddan  canlynol  le  rhyngddynt. 

"  Bendith  y  nefoedd  a  fo  arnoch  !     A 


welwch  chwi  yn  dda  roi  cwpanaid  o 
haidd  yn  gardod  i  hen  wreigan  ?  " 

"  Y  mae  yn  wir  ddrwg  genyf ;  yr  ydym 
yn  hollol  allan  o  haidd  ;  rhaid  i'r  hogiau 
fyn'd  i'r  'sgubor  i  ddyrnu,  cyn  y  byddo 
genym  ddim  at  wasanaeth  y  tŷ." 

"  A  ydych  yn  gwrthod  y  cwpanaid 
haidd  ?  " 

"  Rhaid  i  mi  wrthod  heddyw,  nid  oes 
dim  genyf  at  fy  Ilaw." 

"  Chwi  a  ddifarwch  cyn  machlud  haul 
am  fod  mor  llawgauad." 

Aeth  yr  hen  ddynes  i  ffwrdd  yn  guchiog 
ei  gwedd,  gan  fwmian  bygythion  ;  a  throdd 
y  wraig  yn  ei  hol  i'r  gegin.  Yno  yr  oedd 
y  forwyn  yn  gwneyd  paratoadau  at 
gorddi.  Yn  mhen  ychydig  dechreuodd  ar 
ei  gwaith,  a  chorddi  y  bu  am  oriau 
meithion,  ond  nid  oedd  un  argoel  fod  yr 
hufen  am  droi  yn  ymenyn.  Gwawriodd 
ar  feddwl  y  feistres  mai  melldith  yr  hen 
ddynes  oedd  y  rheswm  am  y  ffaelu  corddi. 
Aeth  mewn  brys  gwyllt  at  ei  gwr  oedd  yn 
yr  ydlan,  gan  ddweyd  : — 

"  Ewch  ar  unwaith,  cymerwch  y  ceffyl 
buanaf  sydd  yn  yr  ystabl  ;  gyrwch  ar  ol  yr 
hen  ddynes  a  fu  wrth  y  drws ;  y  mae  wedi 
rheibio  yr  hufen  ;  dygwch  hi  yn  ei  hol 
bodd  neu  anfodd." 

Ymaith  a'r  gwr ;  goddiweddodd  y  ddew- 
ines;  gwnaeth  iddi  ddychwelyd;  dywedodd 
hithau  ychydig  eiriau  dan  ei  hanadl ;  ac 
ychydig  o  waith  corddi  a  fu  nes  bod  yr 
ymenyn  yn  Ilon'd  y  fuddai.  Gwnaed  y 
nodiadau  oedd  yn  gweddu  ar  yr  hanes ; 
datganai  rhai  o'r  cwmni  ryw  gymaint  o 
syndod ;  ac  eto  nid  oedd  y  syndod  yn 
fawr,  gan  fod  digwyddiadau  o'r  fath  yn 
cymeryd  Ile  yn  rhy  gyffredin. 

Gwedi  byr  seibiant  dyma  yr  ail  yn 
cymeryd  ei  ddameg,  ac  yn  adrodd  am 
Dafydd  Pantyddafad  yn  yfed  yn  nhafarn 
y  pentref  ryw  fis  cynt.  Ystormus  oedd  y 
nos,  a  chaddugol  oedd  y  ty wy-IIwch ; 
chwibanai  y  gwynt  fel  ellyll  gwawdus  yn 
nghorn  y  simne,  a  disgynai  y  curwlaw  i 
lawr  yn  genllif,  fel  yr  oedd  yn  berygl 
bywyd  myned  allan  o  dŷ.  Eisteddai 
Dafydd  yntau  yn  dra  phruddglwyfus  wrth 
y  tân,  gan  geisio  dychymygu  sut  yr  äi 
adref,  gan  fod  Pantyddafad  ddwy  filltir  o 
bellder,  yr  ochr  arall  i'r  afon  Teifi.  Wrth 
ei  benelin  yr  oedd  hen  wreigan,  gyda 
sJimid  goch  ar  ei  gwar,  yn  cribo  gwlan  yn 
ol  ffasiwn  yr  hen  Gymry.  Gwaghaodd 
Dafydd  ei  beint,  galwodd  am  un  arall,  ac 
wedi  yfed  dracht  dda  o  hono,  estynai  ef 
i"r  hen  wraig  a'r .  cribau,   er    mwyn    iddi 

hithau  gael  yfed.  Yn  y  man  ymdora 
gofid  ei  galon  allan,  a  dywed  : — 

"  Y  mae  yn  noson  enbyd.  \\'n  i  yn  y 
byd  pa  fodd  yr  af  adref." 

."  Cymerwch  galon ;  chwi  ewch  adre' 
yn  ddyogel,"  meddai  y  wraig  a'r  cribau. 

"  A  ydych  chwi  yn  meddwl  y  gostwng 
y  gwynt,  ac  yr  aiff  hi  yn  hindda  ?  "' 

"  Gostwng  neu  beidio,  fyddwch  chwi 
ddim  gwaeth." 

Yfodd  yr  amaethwr  ragor  o  beintiau, 
gan  roddi  yfed  o  hyd  i'r  hon  oedd  yn 
cribo  gwlan  ;  ond  nid  oedd  argoel  fod  yr 
ystórm  yn  Uaesu.  O'r  diwedd  cododd, 
gwisgodd  ei  gob  fawr  am  dano,  a 
dywedodd  ei  fod  yn  myned  deued  a  delai. 
Tynodd  y  drws  ar  ei  ol,  rhoddodd  un  cam 
allan  i'r  tywyllwch  ystormus,  a'r  cam 
nesaf  yr  oedd  wrth  ddrws  ei  dỳ,  heb 
wlychu  nag  arall.  Yr  oedd  yr  hon  a 
yfasai  o'i  beint  wedi  tahi  iddo  am  ei 
garedigrwydd,  trwy  ei  gario  mewn  myn- 
ydyn  o  amser  ddwy  filltir  o  ffordd  yn 
groes  i'r  Teifi,  mewn  modd  nas  gwybuai 
efe.  Cynyrchodd  yr  ystori  yma  fwy  o 
syndod ;  yr  oedd  fod  dyn  yn  cael 
ei  gipio  trwy  yr  awyr  mewn  modd 
gwyrthiol  gan  reibwraig  yn  ddigwyddiad 
anghyffredin. 

Hanes  am  ddyn  yn  cael  ei  ddal  mewn 
toilu  sydd  gan  y  trydydd,  a  gwrandewir 
ar  ei  eiriau  gydag  awch.  Dywedai 
ddarfod  i  gasglwr  trethi  y  plwyf,  pan  ar  y 
ffordd  fawr  yn  dychwelyd  i'w  artref,  a 
hithau  yn  hwyr,  gael  ei  hun  yn  ddisymwth 
ynghanol  torf  o  ddynion.  Sathrai  y  rhai 
hyny  ei  draed,  a  chilgwthient  ef,  nes  y 
cafodd  ei  hun  ar  ei  ledorwedd  ar  ochr  y 
claẅdd.  Yn  fuan  deallodd  fod  angladd 
yn  pasio.  Elai  y  dorf  yn  dewach,  yn 
mhen  enyd  dacw  yr  arch  yn  d'od  i'r 
golwg,  ac  adwaenai  yntau  y  rhai  oeddynt 
yn  cario  yr  elor.  Yn  raddol  teneuai  y 
dyrfa,  a  phasiodd  y  cynhebrwng.  ünd  yn 
mysg  yr  olafiaid  gwelai  y  trethgasglydd 
amaethwr  oedd  yn  ei  ddyled  o'r  dreth, 
a  thybiodd  fod  yno  gyfle  braf  i'w  cheisio, 
fel  ag  i  hebgor  iddo  gerdded  rhai  miHtir- 
oedd  boreu  dranoeth.  Rhedodd  ar  ei  ol, 
a  galwodd  arno  erbyn  ei  enw.  ünd  ni 
atebai ;  cerddai  yn  ei  flaen  mor  sobr  a 
sant,  heb  edrych  ar  y  deheu  na'r  aswy,  ac 
heb  gymeryd  unrhyw  sylw  o  gais  g\vr  y 
dreth.  Wedi  bhno  gaiw  gwawriodd  ar 
feddwl  y  trethgasglydd  mai  mewn  toilu  yr 
oedd,  mai  ysprydion  a  arferent  orymdeithio 
mewn  sefydliadau  o'r  cyfryw  natur,  ac 
nad    oedd   ysprydion    un    amser   yn    talu 


treth.  Trodd  ar  ei  sawdl,  ac  aeth  adref 
wedi  ei  siomi  yn  fawr. 

Nid  oes  genym  hamdden  i  groniclo  ond 
un  arall  o'r  ystoriau  a  adroddid,  ac  y  mae 
hono,  fel  llawer  o'r  chwedlau  a  ffynent  ar 
y  pryd,  am  offeiriad.  Dywedid  fod  y 
Parchedig  Thomas  Jones,  ficer  un  o'r 
plwyfi  agosaf,  yn  \vr  tra  dysgedig,  ei  fod 
yn  gallu  darllen  Lladin,  fod  yn  ei  feddiant 
lyfr  llawn  o  gythreuhaid,  ac  y  drwgdybid 
yntau  yn  gryf  o  ddal  cymundeb  a'r  g\vr 
drwg.  Cedwid  y  llyfr  consurio  bob  amser 
yn  rhwym  mewn  cadwyn  glöedig.  Ond 
yr  oedd  y  forwyn,  yr  hon,  fel  llawer  o'i 
dosparth,  a  feddai  swni  mawr  o  chwil- 
frydedd,  wedi  canfod  y  Uyfr  yn  haner 
agored  gan  ei  meistr ;  a  thystiai  ei  fod 
wedi  ei  orchuddio  drosto  a  lluniau  an- 
naearol,  ac  ag  ysgrifeniadau  mewn  inc 
coch.  Un  tro  penderfynodd  Mr.  Jones  y 
gwnai  ddatgloi  y  gadwyn  ac  agor  y  llyfr. 
Gyda  bod  y  llyfr  íed  y  pen,  dyma  haid  o 
ddiaflaid  yn  rhuthro  allan,  ac  yn  gofyn 
am  waith.  Y  perygl  mawr  wrth  godi 
cythreuHaid  allan  o  lyfr  yw  methu  cael 
digon iddynt i' w  wneyd ;  ac os na  chant  hyny, 
cymerant  y  dyn  a  roes  eu  rhyddid  iddynt 
i  fynu  yn  gorphorol,  a  dygant  ef  gyda 
hwynt  i'r  pwll.  Yn  ffodus,  cofiodd  Mr. 
Jones  am  Lyn  Aeddwen,  ei  fod  yn  llyn 
mawr  a  dwfn,  a  gorchymynodd  i'r  ellyllon 
fyned  yno,  a  thaflu  y  dwfr  allan,  nes 
gwneyd  y  Uyn  yn  wag.  .  I  ffwrdd  a  hwy 
ar  unwaith  ;  torodd  y  chwys  dyferol  allan 
drosto  yntau,  a  theimlai  ei  fod  wedi  cael 
gwaredigaeth  fawr.  Ond  meddai  ar  gryn 
wroldeb,.a  mentrodd  agor  dalen  arail ;  a 
chyda  ei  fod  yn  gwneyd  dyma  haid  arall  o 
ddiaflaid  yn  rhuthro  allan,  ac  fel  y  rhai 
cyntaf  yn  hawho  gorchwyl.  Nid  oedd  yr 
hen  offeiriad  yn  amddifad  o  gyfrwysdra, 
ac  anfonodd  yr  haid  hon  at  yr  un  Ìlyn,  i 
daflu  yn  ol  y  dwfr  a  luchid  allan  gan  y 
rhai  blaenoroL  Pa  hyd  y  bu  y  ddau 
ddosparth  yn  taflu  dwfr  i  mewn  ac  allan, 
ni  eglurai  yr  adroddwr,  na  pha  un  oedd  y 
trechaf  yn  yr  ymdrech  ;  nac  ychwaith  pa 
fodd  yr  aethant  yn  eu  holau  i'r  Uyfr,  os 
mai  yno  yr  aethant,  gan  i'r  ficer  ei  gloi 
a'i  osod  yn  ol  yn  ddyogel  yn  y  cwpbwrdd 
ar  unwaith.  A  chymaint  oedd  y  dychryn 
a  gawsai  fel  na  chynygiodd  ar  ddireidi  o'r 
fath  drachefn. 

Fel  yr  elai  y  nos  yn  mlaen  cynyddai  yr 
asbri,  a  deuai  y  chwedlau  yn  fwy  braw- 
ychus.  Yn  awr  ac  yn  y  man  pesid  y 
gostrel  a'r  cwrw  o  gwmpas,  yr  hon  ddiod 
oedd   wedi   ei   darflaw    gartref,    a    deuai 

tafodau  yr  adroddwyr  yn  fwy  rhydd  iiiewn 
canlyniad.  Ni  thorwyd  i  fynu  hyd  haner 
nos,  ac  erbyn  hyny  yr  oedd  y  dosparth 
ieuangaf  wedi  eu  meddianu  gan  ddychryn- 
feydd ;  cyniweiriai  iasau  oerion  trwy  eu 
cnawd,  a  safai  eu  gwallt  i  fynu  yn  syth. 
Ar  y  fifordd  adref  tybient  mai  drychiolaeth 
oedd  pob  llwyn  o  ddrain,  ac  mai  canwyll 
gorff  oedd  Uewyrch  y  glöyn  byw  yn  ffos  y 
clawdd. 

Dyma  yr  ymborth  meddyhol  a  roddid  i 
ieuenctyd  Cymru  gant  a  haner  o  flynydd- 
oedd  yn  ol ;  dyma  y  chwedlau  ofergoelus 
a  yfent  megys  gyda  llaeth  eu  mamau,  ac 
a  gredid  yn  ddiameu  yn  eu  phth.  Ni 
wyddent  ddim  am  Dduw,  heblaw  bod  yn 
gydnabyddus  a'i  enw ;  ni  feddent  yr  un 
syniad  am  ysprydolrwydd  ei  natur  nac  am 
y  dyledswyddau  a  ofynai  ar  eu  llaw.  Am 
y  pethau  mawrion  yma  yr  oeddynt  agos 
mor  anwybodus  a  phaganiaid  India.  Ac 
yr  oedd  yr  anfoesoldeb  yn  gyfartal  i'r 
anwybodaeth.  Ymlygrasai  yr  holl  wlad  ; 
yn  hyn  nid  oedd  wahaniaeth  rhwng 
boneddig  na  gwreng,  ofíeiriad  na  phobl. 
Nid  oedd  y  pwlpud  yn  meddu  un  math  o 
allu  i  atal  y  Uifeiriant.  Yn  wir,  anaml 
y  clywid  enw  ein  Gwaredwr  yn  cael  ei 
yngan  ynddo,  ac  ni  chyfeirid  o  gwbl 
at  bechadurusrwydd  dyn,  nac  at  waith 
yr  Yspryd  Glân."  Bob  Sul  cynhehd 
chwareugamp,  lle  y  byddai  ieuenctyd  y 
wlad  yn  gwneyd  prawf  o'u  nerth  mewn 
ymgodymu,  neidio,  rhedeg,  a  chicio  y  bel 
droed,  tra  y  byddai  yr  hen  yn  sefyll  o 
gwmpas  i  edrych.  Gorphenid  y  dydd 
trwy  fyned  yn  un  dorf  i'r  tafarn,  lle  y 
treuhd  y  nos  mewn  meddwdod,  ac  yn 
aml  mewn  ymladdfeydd  creulon.  Nos 
Sadyrnau,  yn  arbenig  yn  yr  haf,  cynhehd 
cyfarfodydd  i  ganu  carolau,  i  ganu  gyda'r 
delyn,  i  ddawnsio,  ac  i  berfformio  inter- 
Hwdiau,  gyda  y  ddau  ryw  ynghyd  ;  yn  y 
chwareuon  hyn  ymunai  boneddigion  yr 
ardaloedd  yn  gystal  a'r  tlodion.  Cafodd 
y  pethau  yma,  ynghyd  a'r  anfoesoldeb 
cydfynedol,  y  fath  ddylanwad  ar  yspryd 
Mr.  Charles  o'r  Bala,  fel  yr  oedd  hyd 
derfyn  ei  oes  yn  boen  iddo  i  aros  mewn 
ystafell  yn  mha  un  y  byddai  y  delyn  yn 
cael  ei  chwareu. 

Cyhudda  y  Parch.  T.  Rees,  D.D.,  Aber- 
tawe,  y  tadau  Methodistaidd  o  ddesgrifio 
sefyllfa  y  Dywysogaeth  ar  y  pryd  mewn 
Ihwiau  rhy  ddu,  a  lledawgryma  ddarfod 
iddynt     wneyd    hyny     yn     wirfoddol,     er 

dirmygu  llafur  blaenorol  yr  YmneiUduwyr, 
a  mwyhau  y  diwygiad  a  gynyrchwyd 
trwy  eu  llafur  hwy  eu  hunain.  Ni 
ddylasai  y  fath  gyhuddiad  ehud  a  disail 
gael  ei  wneyd.  Y  tadau  Methodistaidd 
fyddai  y  (Hweddaf  i  orbrisio  eu  gwaith. 
Yn  wir,  nid  oedd  ganddynt  un  syniad  am 
fawredd  y  chwildröad  y  buont  yn  foddion 
i'w  gynyrchu ;  nyni,  wrth  edrych  yn 
ol  arno  dros  agendor  o  gant  a  haner  o 
flynyddoedd,  sydd  yn  gaUu  deafl  pa  mor 
bwysig  a  pha  mor  flesiol  a  fu  eu  flafur 
a'u  gweinidogaeth.  SeiHa  Dr.  Rees  ei 
gyhuddiad  ar  ryw  daflenau  y  daeth  o  hyd 
iddynt  yn  Lhmdain,  ac  ar  lythyr  o 
eiddo  y  Parch.  Edmund  Jones,  Pontypwl. 
Cawn  sylwi  yn  nes  yn  mlaen  ar  y  taflenau, 
ond  y  mae  yn  amlwg  fod  Edmund  Jones, 
a  Dr.  Rees  yn  ogystal,  wedi  camddeaH 
marwnad  Wifliams,  Pantycelyn,  i  Howell 
Harris.  Pan  y  desgrifia  Wifliams  Gymru, 
yr  adeg  y  daeth  Harris  i  maes  o  Drefecca 
fel  dyn  mewn  twym  ias,  ac  y  dywed  eu 
bod 

" yn  gorwedd 

Llewn  rhyw  dywyll,  farwol  hun, 

Heb  na  Phresbyter  na  'Ffeirad, 
Nac  un  Esgob  ar  ddihun," 

nid  yw  am  wadu  fod  rhai  eithriadau 
pwysig.  Ysgrifenai  fel  bardd,  ac  ni 
fwriadai  i'w  eiriau  gael  eu  deafl  yn  hoflol 
lythyrenol.  "  Nid  yw  Wifliams,"  meddai 
Dr.  Rees,  "  mewn  un  modd  yn  fleddfu 
ei  haeriad  fod  pawb  yn  Nghymru  mewn 
trwmgwsg  pan  y  cychwynodd  Method- 
istiaeth."  Y  mae  hyn  yn  gamgymeriad ; 
ceir  ymadroddion  yn  y  farwnad  ei  hun 
sydd  yn  dangos  na  fwriedid  y  geiriau  i 
gael  eu  gwasgu  i'w  hystyr  eithaf.  Tua 
chanol  y  farwnad  ceir  y  flineflau  canlynol : 

"  Griffìth  Jones  pryd  hyn  oedd  ddeíîro 
Yn  cyhooddi  Efengyl  gras, 
Hj'd  cyrhaeddai'r  swn  o'r  pwJpud 
Neu,  os  rhaid,  o'r  fynwent  las." 

Cyn  diwedd  yr  unrhyw  farwnad,  ceir  fod 
rhagor  na  Griffìth  Jones  ar  ddihun ;  yr 
oedd 

"  Rowlands,  ITarris,  a  rhyw  ychydig 
Yma  yn  Nghymru  j'n  seinio  maes, 
Weithiau  o  Sinai,  weithiau  o  Sion, 
Hen  ddirgelion  dwyfol  la;." 

Fel  desgrifiad  o  agwedd  gyffredinol  y  wlad 
yr  oedd  geiriau  Wifliams  yn  wirionedd  ; 
yr  oedd  trwmgwsg  marwol  wedi  meddianu 
hyd  yn  nod  y  rhai  oeddynt  wedi  cael  eu 
appwyntio  i  wyHo.  Nid  yw  am  wadu  yr 
eithriadau,  yn  hytrach  cyfeiria  atynt, 
ond  achwyna  nad  oeddynt  ond  "  rhyw 
ychydig."       Rhaid    esbonio    y    gwahanol 

linellau  yn  y  farwnad  yn  ngoleuni  yr  oll  o 
honi.  Dyma  y  rheol  bendant  wrth  esbonio 
yr  Ysgrythyr ;  a  phe  y  gwneid  fel  arall,  ac 
y  cymerid  ymadroddion  allan  o'i  cysyllt- 
iadau,  fel  y  gwna  Dr.  Rees  ac  Edmund 
Jones  wrth  feirniadu  geiriau  Williams, 
Pantycelyn,  gelHd  gwneyd  i'r  Beibl  ddysgu 
y  cyfeiHornadau  mwyaf  dinystriol.  Yn 
mheUach,  ysgrifenai  Edmund  Jones  ei 
lythyr  dan  ddylanwad  teimladau  digofus 
at  y  Methodistiaid.  Hawdd  deah  hyny 
wrth  ei  dôn.  Dywed  :  "  Y  mae  WiHiam 
WiUiams,  y  clerigwr  Methodistaidd,  yn 
dweyd  yn  blaen  nad  oedd  na  'ffeirad  na 
phresbyter  ar  ddihun  pan  ddechreuodd 
Howell  Harris  gynghori.  Dyma  anwiredd 
cywilyddus  wedi  ei  argraffu.  .  .  .  Myfi 
fy  hun  a  ddygodd  Harris  gyntaf  i  Sir 
Eynwy  i  gynghori.  Y  mae  yn  rhyfedd 
fod  y  dyn  yna  yn  gaHu  dweyd  y  fath  beth, 
ac  yntau  wedi  ei  eni  a'i  addysgu  yn  mysg 
yr  YmneiHduwyr.  üs  na  wna  y  Method- 
istiaid  roddi  heibio  senu  yn  Hym  fel  y 
maent,  bydd  i  Dduw  o  radd  i  radd  eu 
gadael."  Geiriau  digHawn,  ac  nid  an- 
hawdd  rhoddi  cyfrif  am  deimlad  yr  hwn 
a'u  hysgrifenai.  Yr  oedd  HoweH  Harris 
wedi  gweini  cerydd  i  Edmund  Jones  am 
ei  zêl  broselytiol,  a'i  waith  yn  ffurfio 
eglwysi  Annibynol  o  ddychweledigion 
Harris  ei  hun.  Yr  oedd  y  cerydd  yn 
nodedig  o  fwynaidd  a  thyner,  yn  arbenig 
pan  yr  ystyrir  yr  amgylchiadau  ;  addefir 
hyny  gan  Dr.  Rees ;  ond  y  mae  yn  ym- 
ddangos  iddo  chwerwi  yspryd  Edmund 
Jones,  a  pheri  iddo  deimlo  yn  gas  at  y 
Methodistiaid. 

Ond  nid  rhaid  dibynu  yn  unig  ar  dyst- 
iolaeth  y  Methodistiaid  gyda  golwg  ar 
agwedd  y  Dywysogaeth  yr  adeg  hon  ; 
cadarnheir  eu  desgrifiad  gan  bersonau  y 
tu  aHan  iddynt.  Ni  ddeallai  neb  beth 
oedd  sefyHfa  foesol  ac  ysprydol  Cymru  yr 
adeg  yma  yn  weH  na'r  Parch.  Griffith 
Jones,  Llanddowror ;  ni  chafodd  neb  weH 
cyfleustra  ;  yr  oedd  yntau  yn  \Vr  nodedig 
o  gymhedrol,  ac  yn  dra  gofalus  am  bwyso 
ei  eiriau.  Fel  hyn  yr  ysgrifena  efe :  '•' 
"  Mewn  amrywiol  fanau,  pan  yr  ym- 
gynuHai  rhyw  driugain,  neu  bedwar  ugain 
o  bobl,  cymysg  o  hen  ac  ieuanc,  i'r 
ysgoHon,  cafwyd  nad  oedd  dros  dri  neu 
bedwar  o'r  oH  yn  aHuog  i  adrodd  Gweddi 
yr  Arglwydd,  a'r  rhai  hyny  yn  dra  an- 
mherffaith  ac  anneaHadwy,  heb  wybod 
pwy  yw  eu  Tad  yn  y  nefoedd,  na  medru 


rhoddi  gweH  cyfrif  am  y  gwirioneddau 
hawddaf  a  mwyaf  cyffredin  yn  y  grefydd 
Gristionogol,  na'r  paganiaid  ydych  yn 
ddysgu  o'ch  caredigrwydd  yn  yr  India. 
Nid  disail  yw  yr  achwyniadau  fod  halog- 
edigaeth,  anHadrwydd,  trais  a  Hadradau, 
yn  Hanw  y  wlad,  ac  ar  gynydd."  Geiriau 
cryfion,  ac  nid  rhyfedd  fod  y  g\vr  da  yn 
gofyn  yn  brudd  :  "  Beth  a  fedr  ymdrechion 
preifat  ychydig  mewn  cymíaariaeth  ei 
effeithio  ?  "  Meddai :  i  "  Ymddengys  fod 
cwmwl  Hawn  o  ystorm  yn  hofran  uwch 
ein  penau,  pa  le  bynag  y  disgyna,  yr  hon 
sydd  yn  bygwth  dinystr  ar  bawb  sydd  yn 
esmwyth  arnynt  yn  Sion."  Trachefn  :  [. 
"  Chwi  a  synech  y  fath  syniadau  ynfyd  a 
chywilyddus,  os  nad  cableddus,  sydd  gan 
lawer  o'r  tlodion  am  Dduw  a  Christ  a'r 
sacramentau.  Ni  wyddanf  ddim  am 
fedydd  ond  iddynt  gael  eu  bedyddio,  a'u 
gwneyd  yn  Gristionogion  da,  ychydig 
wedi  eu  geni ;  nac  am  Swper  yr  Arglwydd 
heblaw  mai  bara  a  gwin  ydyw,  yr  hyn  y 
bwriada  rhai  o  honynt  ei  gymeryd  pan 
fyddont  yn  myned  i  farw.  Prin  y  maent 
yn  dirnad  mwy  am  briodoleddau  Duw, 
neu  swyddau  ein  Hiachawdwr,  neu  y 
cyfamod  gras,  neu  aniodau  iachawdwr- 
iaeth,  neu  ynte  am  eu  sefyHfa  ysprydol  eu 
hunain,  a'u  dyledswyddau  at  Dduw  ac  at 
ddynion,  na  phe  byddent  heb  gael  eu  geni 
mewn  gwlad  Gristionogol.  Y  fath  yw  yr 
anwybodaeth  sydd  wedi  goresgyn  ein 
gwlad,  fel  mewn  Hawer  rhan  o  honi,  y 
niae  gweddiHion  ei  phaganiaeth  gynt, 
ynghyd  a  gweddiHion  Pabyddiaeth  ddi- 
weddarach,  yn  aros  hyd  heddyw  yn  mysg 
y  tlodion,  mewn  syniadau,  geiriau,  a  duH 
o  fyw.  Nid  rhyfedd  ynte  fod  y  fath 
ddiluw  o  anfoesoldeb  a  drygioni,  megys 
cenfigen,  malais,  celwydd,  anonestrwydd, 
rhegu,  meddwdod,  aflendid,  a  chabledd, 
ynghyd  a  phob  math  o  halogedigaeth  ac 
annhrefn  wedi  Hifo  aHan  o  hono.  Yr  unig 
wahaniaeth  a  wna  Hawer  rhwng  y  Dydd 
Sanctaidd  a  dyddiau  eraiH  yw  ei  fod  yn 
rhoddi  mwy  o  hamdden  iddynt  i  ymroddi 
i  anHadrwydd  a  bryntni." 

GaHem  ddifynu  brawddegau  eraiH, 
Hawn  mor  gryfion,  o  ba  rai  y  niae  ei 
ysgrifeniadau  yn  dryfrith,  ond  rhaid  ym- 
atal.  Bydchii  yn  anhawdd  tynu  darlun 
duach,  na  mwy  byw.  Braidd  nad  ydym 
yn  gweled  y  whid  wedi  ei  gorchuddio  gan 
anwybodaeth  caddugawl  am  Dduw,  am 
Grist,  ac  am  grefydd,  heb  un  dirnadaeth 

ain  drefn  yr  efengyl  i  achub,  ac  yn  Uawn 
o  syniadau  ac  arferion  haner  Pabyddol, 
a'r  cyfoethog  a'r  tlawd  wedi  cydsuddo  i'r 
anfoesoldeb  rnwyaf  gwarthus.  Gwyddai 
Griffith  Jones  beth  oedd  yn  ddywedyd, 
oblegyd  yr  oedd  wedi  trafaelu  rhanau 
helaeth  o'r  Dywysogaeth  ar  ei  deithiau 
pregethwroL  Cofier  hefyd  ei  fod  yn  byw 
ynghanol  y  Deheudir,  lle  y  meddylia  rhai 
fod  Ymneillduaeth  yn  ílaenorol  wedi  agos 
cwbl  grefyddoh  y  werin,  ddarfod  iddo  gael 
ei  ddwyn  i  fynu  yn  nyddiau  ei  faboed 
gyda'r  YmneiUduwyr,  a  bod  yr  eghvysi  a 
wasanaethai  o  fewn  ychydig  filldiroedd  i 
dref  Caerfyrddin,  lle  yr  oedd  Aíhrofa 
Ymneillduol  wedi  cael  ei  sefydlu.  Y  mae 
tystiolaeth  y  fath  \Vr  yn  werth  mil  o 
gasghadau  wedi  eu  tynu  oddiwrth  dyb- 
iaethau  amheus. 

Adrodda  Mr.  Pratt,'''  yr  hwn  a  deithiodd 
y  rhan  fwyaf  o'r  Dywysogaeth  ýchydig 
wedi  cychwyniad  Methodistiaeth,  ac  a 
ysgrifenodd  hanes  ei  deithiau,  am  yr 
ofergoehon  a  íìfynai  yn  mysg  y  werin.  Yn 
y  Dê  a'r  Gogledd  cafodd  fod  cred 
mewn  drychiolaethau  yn  gryfach  ac  yn 
fwy  cyífredinol  na  chred  yn  Nuw  ;  ni 
amheuai  neb  y  chwedlau  a  adroddid  am 
ganhwyllau  cyrfìr,  a'r  tylwyth  têg.  Yn  Sir 
Forganwg  bu  yn  ymddiddan  ag  oíTeiriad, 
yr  hwn  nid  yn  unig  oedd  yn  gredwr  yn  y 
tylwyth  têg,  ond  a  ysgrifenasai  lyfr  yn 
desgrifio  eu  nodweddion,  ac  yn  croniclo 
eu  gwrhydri.  Pan  y  darfu  i  Mr.  Pratt 
ledamheu  gwirionedd  ei  dybiaethau,  aeth 
yr  ofifeiriad  i  dymer  ddrwg,  gorchuddid  ei 
enau  ag  ewin,  a  da  gan  yr  ymwelydd  oedd 
cael  ymadael  mor  gyflym  ag  y  medrai. 
Ar  y  ffordd  i'r  gwestŷ'  dywedai  ei  letywr 
fod  yr  ofí'eiriad  yn  arfer  brochi  ac  ym- 
gynddeiriogi  pan  yr  amheuid  dihsrwydd 
yr  hyn  a  draethai ;  yr  haerai  unwaith 
wrth  nifer  o  bobl  oedd  wedi  ymweled  ag 
ef  fod  tros  fìl  o'r  tylwyth  têg  yn  yr  ystafell 
ar  y  pryd,  y  rhai  osddynt  yn  anweledig  i 
bawb  ond  iddo  ef  ei  hun  ;  a'u  bod  wedi 
dyfod  yno  oblegyd  ei  fod  yn  eu  parchu 
mor  fawr.  Dechreuodd  rhai  chwerthin  ; 
ymgynhyrfodd  yntau  mewn  canlyniad,  a 
bygythiodd  y  gwnai  beri  i'r  tylwyth 
bychain  direidus  eu  pinsio,  a'u  bhno 
ddydd  a  nos.  "  Ac  mor  wir  a'ch  bod  yn 
fyw,"  meddai  y  gwestywr  wrth  Mr.  Pratt, 
"  ar  waith  dau  o'r  cwmni  yn  clecian  eu 
bysedd,  gan  ddweyd  nad  oeddynt  yn  maho 

dim  am  dano  ef  na'i  dylwyth  têg,  efe  a 
wnaeth  iddynt  edifarhau.  Oblegyd  nos  a 
dydd  cafodd  y  ddau  ddyn  eu  poenydio 
gymaint  gan  y  diaflaid  bychain,  fel  y  bu 
raid  iddynt  ddychwelyd  at  yr  offeiriad,  a 
chrefu  ei  faddeuant,  a  gofyn  ganddo  eu 
gyru  ymaith  oddiwrthynt."  "  A  ydych 
chwithau  yn  credu  yn  y  tylwyth  teg  ? " 
gofynai  Mr.  Pratt. 

"  Credu  !  ydwyf,"  oedd  yr  ateb,  "  ond 
y  maent  bob  amser  wedi  bod  yn  elynion  i 
mi,  ac  i  fy  nheulu,  a  hyny  am  y  peth 
mwyaf  dibwys,  na  fuasai  yn  gyru  gwib- 
edyn  allan  o  dymer." 

"  Pa  beth  a  wnaethoch  i'w  gofidio  ?  " 

"  Dim  ond  bario  y  ffenestr  agosaf  at  yr 
ystafell,  yn  mha  un  y  darfu  i  chwi  gysgu 
neithiwr." 

"  Pa  wrthwynebiad  a  alhii  fod  ganddynt 
i  hyny  ?  " 

"  O,  yr  oeddynt  yn  arfer  agor  y  ffenestr, 
a  dyfod  i  mewn  i'r  tý,  gan  ladrata  pa  beth 
bynag  y  gaUent  osod  eu  dwylaw  arno." 

"  Yn  wir ;  a  ydynt  yn  wreng  mor 
anonest  ?  Y  rhempod  bychain  !  Pwy 
allasai  feddwl  y  fath  beth  ?" 

"  Ydynt,  Syr.  Hwy  yw  y  lladron 
gwaethaf  yn  yr  lìoU  fyd,  er  eu  bod  mor 
fychain." 

"  A  ydych  yn  ddifrifol  ?  Ydych  chwi 
mewn  gwirionedd  yn  credu  y  fath 
chwedlau  ?  " 

"  Credu  ?  Mi  a  hoffwn  pe  yr  aech  i 
gysgu  am  noson  i'r  ystafell  lle  y  mae  y 
ffenestr  wedi  ei  bario  ?  " 

Eithr  pan  y  boddlonodd  Mr.  Pratt 
gysgu  yn  yr  ystafell,  gwrthododd  y 
gwestywr  ganiatau  iddo ;  dywedai  nad. 
oedd  am  gael  ei  orfodi  i  ateb  am  fywyd 
neu  aelodau  un  o'i  letywyr  ;  ac  yn 
mheUach  fod  y  llyfifaint  bychain,  fel  y 
galwai  y  tylwyth  têg  mewn  tymer  ddrwg, 
yn  dechreu  bhno  hofran  o  gwmpas,  ac 
ond  iddo  gadw  yr  ystafell  yn  nghau  am 
ryw  flwyddyn  yn  ychwaneg,  efaUai  yr 
ymadawent  ac  y  chwihent  am  gyrchfa 
araU.  Hawdd  deall  nad  oedd  y  tafarnwr 
ond  yn  rhoddi  Hais  i'r  gred  gyffredinol  a 
fíynai  trwy  y  wlad,  a  bod  yr  holl  gymyd- 
ogaeth  yn  credu  yn  y  tylwyth  têg,  ac  yn 
awdurdod  yr  offeiriad  arnynt. 

Er  prawf  pa  mor  ofergoelus  oedd  y 
cyffredin  bobl  yr  adeg  yma,  hyd  yn  nod 
yn  y  Deheudir,  ac  fel  y  ffynai  syniadau  ac 
arferion  Pabyddol  yn  eu  mysg,  cymerer  y 
difyniadau  canlynol  allan  o  lyfr  a  ysgrif- 
enwyd  gan  Erasmus  Saunders,  D.D.,  ac  a 
gyhoeddwyd  yn  Llundain  yn  y  flwyddyn 

1721,     sef    tua    phymtheg    mlynedd    cỳn 
cyfodiad     Methodistiaeth.       Enw    y    Uyfr 
y\v,   "--1    VI cw  of  tìic  State  of  Rcligion  in  the 
DiOi'cse  of  St.  Danid's  ahout  tìie  Beginning  of 
tlic  Eightecnth  Centuyy.'"     Amcan  yr  awdwr 
yn    y    difyniadau    hyn    yw    dangos    fod   y 
Cymry    yn    meddu   tueddfryd    grefyddol ; 
wrth  fyned  heibio,  ac  yn  mron  o'i  anfodd, 
y  cyfeiria  at  eu  hofergoeledd.'''   "  Ymaent," 
meddai  an"!  y  werin  Gymreig,  "  yn  croesi 
eu  hunain,  fel  y  gwnelai  y  Cristionogion 
cynteíìg,     ar    lawer    o    achlysuron,    gyda 
saeth-weddi  fer  ar  iddynt  trwy  groes  Crist 
gael    eu    cadw.       Yn    y    rlianau    mwyaf 
mynyddig,    lle    y    glynir    yn    benaf    wrth 
yr    arferion    a'r    symh'wydd    henafol,    yno 
gwelwn  y  bobl  ar  eu  dyfodiad  i'r  eglwys, 
yn    myned    ar    eu    hunion    at    feddau    eu 
cyfeilhon,  a  chan  benhnio  yn  ofFrymu  eu 
gweddi  i  Dduw."     Ni  ddywed  yr  awdwr 
am  ba  beth  y  gweddîent,  ond  y  mae  yn 
dra  sicr,  oddiwrth  eiriau    Mr.    Johnes  ac 
eraiU,     mai    gweddio    ar    ran    y    marw    a 
wnaent,     ar     iddo     gael     ei    waredu    o'r 
purdan  ;    oblegyd    y   ffurf-weddi   a  arferid 
yn   gyffredinol    ydoedd,    "  Nefoedd   iddo." 
Ond    i    ddychwelyd    at    ddesgrifiad     Dr. 
Erasmus  Saunders  :   "  Yn  enwedig  ar  wyl 
genedigaeth    ein    Harglwydd,     oblegyd    y 
■  pryd  hwn  deuant    i'r    eglwys  gyda  chan- 
iad    y     ceihog,    gan    ddwyn    gyda     hwynt 
ganhwyllau   neu   ffaglau,   y   rhai   a    osoda 
pob  un  i  losgi  ar  fedd  ei  gyfaill  ymadaw- 
edig  ;  yna  dechreuant  ganu  eu  carolau,  a 
pharhant  i  wneyd  hyny  er  croesawi  yr  wyl 
agoshaol,  hyd  amser  y  weddi.     Ond  gyda 
yr    hen     arferion    diniwed    a    da    hyn,    y 
maent  wedi  dysgu  llawer  o  ymarferiadau 
coelgrefyddol     Pabaidd     yn     yr     oesoedd 
diweddaf,    fel    yr    arferant    yn    eu    saeth- 
weddiau  alw   nid  yn  unig   ar  y  Duwdod, 
ond  hefyd  ar  y  Forwyn  Sanctaidd,  ynghyd 
a  seintiau  eraill ;   canys  y  mae  Mair  Wen, 
lago,    Teilaw   Mawr,   Celer,    Celynog,    ac 
eraiU  yn  cael  eu  cofio  fel  hyn  yn  fynych, 
fel  pe  y  byddent  hyd  yma  heb  anghofio  yr 
arfer  o  weddio  arnynt.   .   .   .   Mewn  Uawer 
rhan    o     Ogledd    Cymru,    parhant     mewn 
ystyr   i   dalu  am   y   marw-ddefodau,   trwy 
gyflwyno    offrymau    i'r    gweinidogion    ar 
gladdedigaethau  eu  cyfeilhon,  fel  y  dysgid 
hwy  yn  flaenorol  i  wneyd  am  eu  gweddio 
ahan  o'r  purdan."     A  yr  awdwr  yn  mlaen 
i  ddangos  fod  y  cymysgedd  o  goelgrefydd 
a    chrefydd,   cyfeihornad   a   gwirionedd,   a 
ffynai  yn  mysg  y  werin,   yn  ffrwyth  cam- 

arweiniad  yn  fwy  na  dim  arah ;  gan  sylwi 
yn  mhellach  fod  y  bobl  yn  fwy  dyledus 
am  hyny  o  grefydd  ag  a  feddent  i'w 
gonestrwydd  a'u  crefyddolder  naturiol,  i'w 
carolau,  ac  i  ganiadau  Ficer  Llanymddyfri, 
nag  i  unrhyw  lesiant  a  gaent  oddiwrth 
weinidogion  yr  eglwys  trwy  bregethu  neu 
gateceisio.  Ỳchwanega  :  "  Os  nad' ydym 
eto  wedi  dad-ddysgu  cyfeiliornadau  ein 
hynafiaid  Pabyddol,  y  rheswm  am  hyny 
ydyw,  nad  yw  athrawiaethau  y  Diwygiad 
Protestanaidd,  a  gafodd  ei  ddechreuad  yn 
Lloegr  tua  dau  can'  mlyríedd  yn  ol,  hyd  yn 
hyn  wedi  ein  cyrhaedd  ni  yn  efifeithiol,  ac 
nid  yw  yn  debygol  y  gwnant  byth,  heb  i 
ni  gael  clerigwyr  dysgedig  a  theilwng." 

Gellid  lluosogi  toraeth  o  brofion  ychwan- 
egol    gyda    golwg    ar    iselder    crefydd    yn 
Nghymru,   adeg  cyfodiad  Methodistiaeth, 
ynghyd    a    ffyniant    ofer-gampau'  ac    am- 
mharch   i'r    Sabbath,   yn  y   Deheudir    yn 
gystal  ag  yn  y  Gogledd,  ond  ymfoddlonwn 
gyda     rhoddi    tystiolaeth    y    Parch.    John 
Thomas,  pregethwr  Annibynol,  gweinidog 
y    Rhaiadr,    a    dwy    eglwys    arall   yn    Sir 
Faesyfed.      Cyfansoddodd    Hunan-gofiant 
yn  y  flwyddyn    1767,   o  ba  un   difynwn    a 
ganlynar  awdurdod  y  Parch.  W.  Williams, 
Abertawe,    yn    ei    Iyfr    rhagorol,     Welsh 
Calvinistic    Methodism.\       Ganwyd    ef    yn 
I730,yn  mhlwyf  Myddfai,  Sir  Gaerfyrddin. 
O'i  febyd  yr   oedd   tan   argraíìiadau   cref- 
yddol    cryfion  ;  a   theimlai,   ac  efe  eto  yn 
llanc,   ei   enaid  yn   ddolurus    ynddo    wrth 
weled  annuwiaeth  y  bobl  yn   mysg  pa  rai 
yr  oedd  yn  byw,   ac  hyd   yn    nod   y   pryd 
hwnw    dechreuodd  eu  ceryddu.     Yr  oedd 
chwareu-gampau  yn  bethau   cyffredin   yn 
ei  gymydogaeth,    fel  yn  mhob   cymydog- 
aeth  arall  y  pryd  hwnw ;   am  ryw  gymaint 
o  amser  cymerai  efe  ran  ynddynt,  ond  wedi 
iddo  gael  ei   argyhoeddi  o'u    pechadurus- 
rwydd,  nid  yn  unig  cefnodd  arnynt  eu  hun, 
eithr  ceisiai   berswadio  eraill   i   wneyd  yr 
un    peth.       '  Yr    wyf   yn     cofio,'     meddai, 
'  myned  un  prydnawn  Sul  yn  agos  i  eglwys 
fy  mhlwyf  genedigol,  Ile  yr  oedd  nifer  yn 
chwareu  coetanau  (guoitsj,  a  thyrfa  fawr, 
fel  ffair,  yn  edrych   arnynt.     Yn  fy  fifordd 
blentynaidd    fy    hun,    dechreuais   ddweyd 
wrthynt  amgyflwr  eu  heneidiau  ;  chwardd- 
ent   yn   uchel,    ac   ymddangosent    fel    yn 
credu  fy  mod  yn  wallgof ;  eto,  pa  un   ai 
mewn  canlyniad  i'm  geiriau  i,  neu  iddynt 
gael  eibygwth  gan  eraiU,  neu  ynte  ddarfod 
iddynt  gael  eu  cnoi  gan  eu  cydwybodau, 

darfu  i  amryw  o  honynt  roddi  i  fynu 
chwareu  yn  y  fynwent.  Ond  aent  wedin 
i  gonglau  lle  nad  oedd  fawr  tramwy  ;  eithr 
mi  a'i  gwnaethum  yn  bwynt  i'w  canlyn,  ac 
i  lefaru  wrthynt  am  y  drwg  o  halogi  Dydd 
yr  Arglwydd  felly.  Weithiau  bygythiwn 
alw  ar  wardeniaid  yr  eglwys,  er  y  gwyddwn 
na  fyddai  hyny  ond  ofer,  canys  gan  fod  yn 
ddibris  o'u  Uwon  ni  ddeuent  hwy  allan  o'r 
tafarndai,  er  i  mi  fyned  yno  i'w  cyrchu. 
O  !  chwychwi  dyngwyr  anudon,  pa  le  y 
mae  eich  llwon  ! ' 

"-■'Dechreuodd  bregethu  cyn  bod  yn  ugain 
oed,  gan  deithio  o  gwmpas,  a  chael  ei 
gamdrin  yn  enbyd  mewn  amryw  fanau  yn 
Neheudir  Cymru.  Pan  yn  pregethu  yn  yr 
awyr  agored  yn  Nhregolwyn,  Bro  Mor- 
ganwg,  lluchiwyd  wyau  clwc  ato  nes  yr 
oedd  ei  ochrau  yn  ddolurus,  a'i  ddillad  yn 
orchuddiedig  gan  aflendid.  Methwyd  taro 
ei  ban,  gan  fod  hen  wreigan  yn  dal  het  yn 
amddiffyn  iddo.  Yn  Llangattwg,  swydd 
Frycheiniog,  daeth  yswain  y  pentref, 
ynghyd  a'r  offeiriad  a'r  clochydd,  a  gwr  y 
tv  tafarn,  allan  i'w  wrthwynebu.  Gafael- 
odd  y  cyntaf  o'r  rhai  hyn  yn  ei  goler,  a 
rhoddodd  ergyd  iddo  ar  ei  foch,  ac  yna 
dychwelasant  yn  eu  holau  i'r  tafarndy.  Yn 
Nghrug-hywel  parai  ysgrechfeydd  y  ter- 
fysgwyr  i  arswyd  dreiddio  trwy  ei  gnawd, 
a  darfu  iddynt  ddryho  ffenestr  y  ty  yn  mha 
un  y  pregethai.  '  Yr  oeddwnl  unwaith,' 
meddai,  '  gerllaw  eglwys  Ystrad,  yn  Mor- 
ganwg,  tra  yr  elai  chwareuyddiaethau  yn 
mlaen,  a  sefais  i  bregethu  wrth  glawdd  y 
fynwent.  Yna  darfu  i'r  rhai  oeddynt  yn 
chwareu  pêl,  ac  yn  dawnsio,  ymatal,  gan 
ddyfod  y  tu  arall  i'r  clawdd  i  wrando,  y 
ffìdleriaid  a  phawb.  Gwedi  i'r  offeiriad, 
yr  hwn  oedd  yno  gyda  hwynt,  golh  eu 
gwmni,  dywedodd  wrth  y  fîìdleriaid :  Os 
ydych  yn  disgwyl  cael  eich  taki,  ewch  yn 
mlaen  a'ch  gwaith  ;  a  chwithau  sydd  yn 
siarad,  ewch  ymaith  oddiwrth  y  fynwent, 
daear  gysegredig  ydyw." 

Profa  y  tystiolaethau  hyn,  a  llawer  o 
rai  ychwanegol  a  elHd  ddwyn  yn  mlaen,  y 
rhai  a  gawsant  eu  hysgrifenu  yn  hollol 
annibynol  ar  eu  gilydd,  ac  heb  un  amcan 
heblaw  adrodd  ffeithiau  hanesyddol,  fod 
cyflwr  Cymru  yn  gyfangwbl  fel  y  darfu  i 
WilUams,  Pantycelyn,  a  Charles  o'r  Bala, 
ac  eraiU  ei  desgrifio  ;  sef  yn  llawn  annuw- 
ioldeb,  anwybodaeth  agos  a  bod  yn  bagan- 
aidd,  ac  ofergoeledd  Pabyddol ;  na  feddai  y 
werin  bobl  fawr  gwybodaeth  am  Dduw,  na 

pharch  i'r  Sabbath,  ond  eu  bod  yn  ym- 
roddi  i  ofer-gampau  a  meddwdod,  a  phob 
math  arall  o  lygredigaeth.  Cadarnheir  y 
cyfryw  dystiolaethau,  pe  bai  eisiau  cadarn-' 
hau  arnynt,  gan  yr  erledigaethau  a'r 
ymosodiadau  creulon  a  wnaed  ar  y  Metho- 
distiaid  cyntaf,  pan  yn  myned  o  gwmpas  i 
bregethu  yr  efengyl.  GweHr  na  chyfyngid 
yr  erledigaethau  o  gwbl  i  Ogledd  Cymru, 
er  efallai  mai  yno  y  buont  ffyrnicaf  ac  y 
darfu  iddynt  barhau  hwyaf,  ond  eu  bod  yn 
cael  eu  cario  yn  mlaen  yn  y  Dê  yn  ogystal. 
Yn  sicr,  pe  bai  rhanau  helaeth  o'r  Deheu- 
dir  wedi  cael  agos  eu  llwyr  feddianu  yn 
flaenorol  gan  yr  YmneiUduwyr,  fel  y  myn 
Dr.  Rees,  buasai  y  fath  ymosodiadau  ciaidd 
ar  ddynion  a  deithient  o  gwmpas  heb 
unrhyw  amcan  ond  ceisio  dwyn  y  byd  at 
Grist,  yn  hollol  amhosibl. 

Cyn  cael  dirnadaeth  ghr  am  sefyllfa 
grefyddol  y  Dy  wysogaeth  yr  adeg  y  cyfeir- 
iwn  ati,  rhaid  i  ni  ddangos  ansawdd  crefydd 
yn  yr  Eglwys  Wladol,  ac  yn  mysg  yr 
Ymn^illduwyr.  Am  yr  Eglwys  Sefydledig, 
addefa  ei  haneswyr  hi  ei  hun  fod  crefydd 
ynddi  mewn  ystâd  ddirywiedig  tu  hwnt. 
Dywed  Dr.  Erasmus  Saundersi:  fod  amryw 
o  eglwysydd  wedi  cael  eu  troi,  naill  ai  yn 
ysguboriau  neu  yn  ystablau ;  a  bod  eraill, 
enwau  y  rhai  a  roddir,  heb  neb  yn  tywyllu 
eu  drysau,  ac  wedi  dyfod  yn  aneddau  y 
ddalluan  a'r  frân  goeg.  "  Prin,"  meddai, 
"  y  cofia  neb  at  ba  wasanaeth  eu  bwriedid, 
os  nad  feallai  yn  Llanybri,  lle  y  mae 
perchen  y  degwm  wedi  rhenti  yr  eglwys  i'r 
Ymneillduwyr,  y  rhai  oeddynt  yn  falch  o'r 
cyfleustra  i  droi  eglwys  yn  dỳ  cwrdd. 
Mewn  rhai  lleoedd  y  mae  genym  eglwys. 
heb  ganghell ;  mewn  eraill  nid  oes  genym 
ond  darn  o  eglwys ;  hyny  yw,  un  pen,  neu 
un  ochr  yn  sefyll  ;  tra  y  mae  rhai  plwyfi 
heb  ddim  o  gwbl.  Mewn  llawer  iawn  nid 
oes  seddau,  gyda'r  eithriad  o  ychydig  o 
ystoHon  a  meinciau  geirwon  a  thoredig 
draw  ac  yma.  Y  mae  eu  ffenestri  bychain 
heb  wydr,  ac  wedi  eu  tywyllu  gydag 
estyH,  matiau,  neu  ddeHt,  er  cadw  y  gwynt 
a'r  gwlawogydd  allan.  Eu  muriau  ydynt 
wyrddion,  yn  briwsioni  i  ffwrdd,  ac  yn 
ífiaidd  ;  ac  yn  aml  heb  na  golch  na  phlastr. 
Eu  tô  sydd  yn  darfod,  yn  crynu,  ac  yn 
goUwng  defni  ;  a'u  lloriau  ydynt  wedi  eu 
rhychio  a  beddauafiach,  heb  ddim  palmant, 
ond  wedi  eu  gorchuddio  yn  unig  ag  ychydig 
frwyn."      Hawdd  deaU  nad  oedd   neb  yn 

gofalu  am  y  lleoedd  hyn,  nac  yn  cyrchu 
iddynt  i  addoH.  Nid  oedd  y  persondai  neu 
y  ficerdai  ychwaith  ond  cotiau  gwael ;  ni 
aUai  y  clerigwyr,  er  tloted  eu  byd,  fyw 
ynddynt  ;  feíly  ardrethid  hwy  i  rywun  a'u 
cymerai.  Yn  aml  syrthient  i  ran  y  cloch- 
ydd ;  yr  hwn,  er  mwyn  cynal  corph  ac 
enaid  wrth  eu  gilydd  rywlun,  a  gai  y  fraint 
o  werthu  cwrw  yn  ymyl  y  fynwent. 

Nid  oedd  yr  ofteiriaid  nemawr  gwell  na'r 
eglwysydd.  Llenwid  yr  esgobaethau  Cym- 
reig  gan  Saeson,  nad  oeddynt  yn  gofalu  o 
gwbl  beth  a  ddeuai  o'r  genedl ;  ni  fwriadent 
ychwaith  arosyn  eu  gwahanol  esgobaethau, 
gan  mor  dloted  oeddynt,  ond  am  amser 
byr,  ac  hyd  nes  eu  dyrchefid  i  esgobaeth 
gyfoethocach.  Penodai  y  rhai  hyn  eu 
meibion,  eu  brodyr,  eu  neiaint,  neu  eu 
cyfeilhon,  i  fywioHaethau  Cymreig,  er  eu 
bod  yn  Saeson,  ac  yn  analluog  i  ddarllen 
na  phregethu  yn  iaith  y  plwyfoHon."'  Yn 
nechreu  y  ddeunawfed  ganrif  yr  oedd  y 
rhan  fwyaf  o  Sir  Faesyfed  yn  Gymreig ;  a 
chawn  ohebiaeth  ddyddorol  rhwng  plwyf- 
ohon  Ghiscwm,  yr  hwn  blwyf  a  orwedda 
tua  chanol  y  Sir,  ag  Esgob  Tyddewi,  gyda 
golwg  ar  yr  ofîeiriad  oedd  newydd  gael  ei 
appwyntio  iddynt.  Yn  flaenorol  darllenid 
y  Ìhthiau  yn  Gymraeg  a  Saesneg  ar  yn 
ail  ;  felly  hefyd  gyda  golwg  ar  y  gweddíau  ; 
a  phregethid  yn  Saesneg  un  Sabbath,  ac 
yn  Gymraeg  y  Sabbath  dilynoL  Ond  am 
yr  off^eiriad  newydd,  cariai  ef  y  cyfan  yn 
mlaen  yn  Saesneg.  Dymunai  y  plwyfohon 
i"r  Esgob  ei  orfodi  i  gario  y  gwasanaeth  yn 
mlaen  yn  ddwy  ieithog,  neu  i  gyflogi  rhyw 
weinidog  galluog  a  wnelai  hyny  drosto. 
Ymddengys  i'r  Ficer  ar  arch  yr  Esgob 
geisio  cydsynio  a'u  dymuniad.  Ond  cyn 
pen  ychydig  fisoedd,  anfonent  gwyn  arall 
at  yr  Ésgob,  sef  fod  yr  offeiriad  wedi 
ymgymeryd  a  darflen  y  gwasanaeth  yn 
Gymraeg,  ond  nad  oedd  neb  yn  deall  gair 
a  lefarai,  am  nad  oedd  yn  Gymro,  nac  wedi 
dysgu  yr  iaith.  Cymerodd  hyn  le  yn  y 
flwyddyn  1743.  Yr  oedd  yn  amcan  gan  yr 
esgobion  a'r  clerigwyr  Saesnig  i  aUtudio  y 
Gymraegallano'rtir.  Meddai  Evan  Evans 
(leuan  Brydydd  Hir),  mewn  llythyr  at  ei 
gyfaill  Rhisiart  Morys,  dyddiedig  Mehefin 
23,  1766,  "  Am  danom  ni  yn  yr  Esgobawd 
yma  (Llanelwy),  y  mae'r  Esgob  yn  cael 
gwneuthur  a  fyno  yn  ddiwarafun ;  sef  y 
mae,  megys  Pab  arall,  wedi  dyrchafu  tri 
neu  bedwar  o'u  neiaint  i'r  Ileoedd  goreu, 
lle  yr  oedd  Cymry  cynhenid  gynt  yn  gwein- 

yddu,  ac  ni  chaiff"  y  curadiaid  danynt 
ddarllen  mo'r  Gymraeg.  Ac  myft  a  glyw- 
ais  hefyd  ddywedyd  yn  ddiweddar  fod  dau 
Sais  arall  yn  Sir  Drefaldwyn,  mewn  dwy 
eglwys  a  elwir  Castell  ac  Aber  Hafesb,  yn 
darllen  Saesneg  yn  gyfan  drwy  gydol  y 
flwyddyn,  er  nad  oes  mo  haner  y  plwyf- 
olion  yn  deall  nac  yn  dirnad  dim  ag  a 
draethir  ganddynt.  Myfi  a  glywaf  fod 
gwyr  Môn  am  ddeol  y  Sais  brych  a  dder- 
chafwyd  i  fod  yn  Berson  Trefdraeth  i'w 
wlad  ei  hun."  i  Nid  rhyfedd  fody  Prydydd 
Hir  yn  ychwanegu — "  Duw  a  ddelo  ag 
amseroedd  gwell,  ac  a  atalio  ar  eu  rhwysg, 
rhag  iddynt  andwyo  eneidiau  dynion  dros 
fyth!" 

Ychydig  iawn  o  bersoniaid  Eglwys 
Loegr  a  fedrai  bregethu  yn  iaith  y  bobl, 
ie,  hyd  yn  nod  o'r  Cymry.  Gan  niwyaf 
yr  oeddynt  yn  greaduriaid  diddysgl  ac 
anwybodus,  heb  feddu  unrhyw  gymhwys- 
der.ar  gyfer  eu  swydd  gysagredig  parthed 
talent,  cymeriad,  na  dawn  ymadrodd,  ond 
yn  unig  eu  bod  wedi  medru  ymwthio  i 
ff"afr  rhywun  a  feddai  ddylanwad  ar 
berchenog  y  fywioliaeth.  Fel  yn  mhob 
adeg  o  ddirywiad  crefyddol,  gwnelid 
gwehilion  y  bobl  yn  offeiriaid.  Meddai 
Dr.  Erasmus  Saunders  :  "  Nis  gellir 
ameu  fod  ordeinio  personau  sydd  eu 
hunain  yn  ddirmygus  yn  tueddu  i  daflu 
dirmyg  ar  eu  swydd  ;  ac  y  mae  felly  pan 
fyddo  unrhyw  damaid  o  ysgolfeistr  sydd 
yn  dysgu  yr  A  B  C,  neu  drulliad  g\Vr 
bonheddig,  neu  gwac,  neu  bob  peth  yn 
mron,  yn  cael  eu  derbyn  mor  rhad  i'r 
offeiriadaeth  ar  sail  cymeradwyaeth  rhyw 
berchenog  degwm,  a  fyddo  am  gael  caplan 
yn  rhad,  neu  ynte  am  gael  gwared  o  was 
diwerth."  Medrai  y  rhai  hyn  Gymraeg 
pen  heol  ;  gallent  gyfeillachu  ag  yfwyr 
cwrw  yn  y  tafarndai  trwy  gyfrwng  yr 
iaith  gysefin,  ond  ni  feddent  iaith  pwlpud. 
Dywed  y  Parch.  G.  Jones,§  y  darllenent 
Iyfrau  Saesneg,  pan  yn  ceisio  parotoi  ar 
gyfer  y  Sabbath  ;  ond  wedi  clytio  rhyw 
fath  o  bregeth,  a  dyfod  i'r  pwlpud  i'w 
thraddodi,  yr  oedd  y  fath  ffregod  bal- 
dorddus,  ansoniarus,  a  Ilygredig,  fel  na 
allai  y  gwrandawyr  ddeall  gair  o  honi. 
Cyhuddiad  o  gylíelyb  natur,  onide,  a 
ddygasai  John  Penry,  y  merthyr  Cymreig, 
yn  erbyn  off'eiriaid  ei  ddyddiau  ef  ?  sef  eu 

t  Gwaith  y  Parchedig  Evan  Evans  (leuan  Brydydd 
Hir).  Golygedig  gan  D.  Silvan  Evans,  B.D., 
tudal.  202. 

bocl  yn  amddifad  o  eiriau  crefyddol  a 
thermau  duwinyddol,  ac  felly  yn  methu 
gwneyd  eu  hunain  yn  ddealladwy  yn  y 
pwlpud,  er  y  gallent  gario  yn  mlaen 
ymddiddân  mewn  iaith  weriniol  ar  ben  y 
íìbrdd  fawT,  neu  yn  nghongl  yr  aelwyd. 

Gwaeth  na'r  cyfan,  yr  oeddynt  yn  ddi- 
gymeriad,  a  llawer  o  honynt  yn  byw  mewn 
annuwioldeb  cyhoeddus.  Nis  gallent 
gynghori  yr  anfoesol,  na  chyhuddo  y 
drygionus,  am  eu  bod  hwy  eu  hunain  yn 
llygredig.'''  "  Nis  geUir  cuddio,"  meddai 
Griffith  Jones,  "  ddarfod  i  amryw  o  ofer- 
wyr  halogedig  gyffesu  mai  y  gwir  reswm 
am  eu  hinffidehaeth  a'u  rhysedd  cnawdol, 
oedd  y  syniad  isel  a  feddent  am  yr 
offeiriaid  ;  y  rhai,  fel  y  tybient,  na  feddent 
fwy  o  ffydd  mewn  Cristionogaeth  na 
hwythau,  onide  y  byddent  yn  pregethu  ac 
yn  byw  yn  well."  Cawn  yr  un  gŵr  parch- 
edig,  mewn  Uythyr  o"i  eiddo  ar  gateceisio, 
yn  ymosod  yn  ddiarbed  ar  î  y  "  periglor- 
iaid  a'r  ficeriaid  diog,  y  rhai  a  arweinient 
fywyd  difater,  ac  a  w^arient  eu  hamser 
mewn  cadw  cwmniaeth,  ac  mewn  meddwi 
ar  hyd  y  tafarndai,  yn  lle  glynu  \vrth 
eu  llyfrau,  a  chyflawni  eu  dyledswydd." 
Pan  yr  oedd  gweinidogion  y  Gair  eu 
hunain  yn  byw  mewn  rhysedd  annuwiol, 
ac  yn  dangos  yn  amlwg  yn  eu  bucheddau 
nad  oeddynt  yn  credu  nac  yn  parchu  y 
gwirionedd,  y  tyngasent  hv  o  ffyddlondeb 
iddö  ar  eu  hordeiniad,  pa  ryfedd  fod  y 
rhai  y  tu  allan,  yn  wreng  a  boneddig,  yn 
cymeryd  yn  ganiataol  nad  oedd  Cristion- 
ogaeth  ond  ffug,  na  chrefydd  ond  chw^edl, 
a'u  bod  yn  troi  eu  cefnau  ar  foddion  gras, 
gan  arwain  bywyd  penrhydd  ? 

Cyfaddefa  Dr.  Erasmus  Saunders  ^^  fod 
llawer  o  eglwysydd  yn  y  rhai  na  fyddai  na 
phregethu,  na  chateceisio,  na  gweinyddiad 
o'r  cymun  bendigaid,  yn  cymeryd  Ìle  ond 
anaml,  os  un  amser  ;  ac  mewn  eglwysydd 
eraill  nad  oedd  y  gweddîau  yn  cael  eu 
darllen  ond  yn  rhanol,  a  hyny  efallai 
unwaith  y  mis,  neu  unwaith  y  cwarter. 
Ond  y  mae  yn  taflu  y  bai  ar  fychander 
cyflog  y  cuwradiaid.  Gorfodid  hwy  i 
wasanaethu  tair  neu  bedair  o  eglwysydd, 
a'r  rhai  hyny  yn  mhell  oddiwrth  eu 
gilydd,  am  ryw  ddeg  neu  ddeuddeg  punt 
y  flwyddyn ;  a  gofyna  me^vn  Ihd,  pan 
fyddo  pethau  fel  hyn,  pa  drefn  neu 
reoleidd-dra    elhr    ddisgwyl  ?      "  Gorfodir 

hwy,"  meddai,  "  yn  awr  gah  eu  bod  wedi 
eu  hordeinio,  i  blygu  i  unrhyw  delerau ; 
rhaid  iddynt  naill  ai  newynu  neu  ynte 
foddloni  i'r  gyflog  waelaf,  gan  gerdded  a 
gweithio  am  dani  cyhyd  ag  y  medrant. 
A  chan  fod  eu  hamser  mor  fyr,  a  chan- 
ddynt  hwythau  gynifer  o  leoedd  i'w 
gwasanaethu,  mor  frysiog  ac  fel  allan  o 
anadl  y  rhaid  iddynt  ddarllen  y  gweddíau, 
neu  eu  byrhau  a'u  talfyru !  Pa  amser 
sydd  ganddynt  hwy  neu  eu  cynulleidfa- 
oedd  i  ymlonyddu,  tra  y  gorfodir  hwy  fel 
hyn  i  fod  yn  fath  o  ysgogiad  parhaus 
(perpetual  motion),  neu  deithwyr  ffrystiog  yn 
brysio  o  gwmpas  o  le  i  le  ?  Nid  oes 
unrhyw  amser  penodol  i  fyned  i"r  eglwys, 
ond  iddi  fod  yn  ddydd  Sul ;  rhaid  i'r  dyn 
tlawd  (y  cuwrad)  ddechreu  unrhyw  bryd, 
gyda  chynifer  ag  a  fyddo  yno,  yn  foreuach 
neu  yn  hwyrach,  fel  y  byddo  yn  gallu 
d'od  o  gwmpas.  Yna  brasgama  yn  gyflym 
tros  gynifer  o  weddíau  ag  a  all  mewn 
rhyw  haner  awr,  a  chwedin  ail-gych^vyna 
i'w  daith,  gyda  chyUa  gwag  (oblegyd  pa 
mor  Uyni  bynag  y  byddo  ei  chwant  bwyd, 
anaml  y  mae  ganddo  amser  i  gymeryd 
cinio ;  ac  anaml  y  gaU  deihad  y  fferm- 
ddegwm  fforddio  rhoddi  cinio  iddo)  hyd 
nes  y  byddo  wedi  gorphen  ei  gylch,  neu 
ynte  hyd  nes  y  byddo  bhnder  neu  dywyll- 
wch  y  nos  yn  peri  iddo  orphwys.  EfaUai 
o  ddiffyg  ychydig  luniaeth  gartref  yr  â  i  le 
na  ddylai,  ag  y  bydd  yn  debyg  o  gyfarfod 
a'r  rhan  fw^yaf  o'r  gynuUeidfa,  y  rhai  pan 
fyddo  y  gwasanaeth  byr  drosodd,  a  deim- 
lant  yn  rhydd  i  dreuho  gweddiU  y  dydd  yn 
y  tafarndŷ,  neu  mew'n  rhyw  chwareuon 
dymunol  yn  eu  gohvg." 

Profa  y  tystiolaethau  hyn,  a  gymerwyd 
oU  aUan  o  weithiau  awdwyr  eglwysig, 
ynghyd  ag  eraiU  a  eUid  ychwanegu  atynt, 
fod  yr  Eglwys  W'ladol  yn  hoUol  amddifad 
o  aUu  i  wrthsefyU  y  Uygredigaeth  oedd  yn 
dyfod  i  mewn  fel  diluw,  ac  i  ddyrchafu 
moes  a  chrefydd.  Gydag  eglwysydd 
afiach,  brwnt,  a  dadfeiliedig  ;  gyda  gwas- 
anaeth  crefyddol  ffrystiog,  difater  ,  ar  y 
Sul,  na  wyddai  neb  pa  awr  o'r  dydd  y 
cymerai  le ;  a  chyda  clerygwyr  anfuch- 
eddol,  dirmygus  yn  ngohvg  y  cyhoedd, 
mwy  cydnabyddus  a  chadair  freichiau  ac 
a  chwmni  dyddan  y  tafarndŷ  nac  a  Gair 
Duw,  ac  mor  anwybodus  o'r  iaith  yn  mha 
un  eu  ganed,  fel  na  allent  bregethu  yn 
ddealladwy,  nid  oedd  unrhyw  ddylanwad 
ysprydol  er  da  yn  bosibl.  Yn  rhy  aml  yr 
oedd  yr  offeiriaid  yn  ffynonhellau  Ilygredig- 
aeth.      Blaenorent  yn  mhob  annuwioldeb 

a  rhysedd  ;  ymgymysgent  ag  oferwyr  ar  y 
Sabbath,  gan  gymeryd  rhan  flaenllaw  yn 
y  campau  halogedig,  ac  yr  oedd  eu  bywyd 
preifat  yn  fynych  yn  waradwydd.  Pa 
ryfedd  felly  fod  crefydd  yn  cael  ei  chablu  ? 

Nid  gorchwyl  hawdd  yw  cael  gwybod- 
aeth  gy wir  am  jif  a  nerth  yr  Ymneillduwyr 
yr  adeg  hon,  yn  nghyd  a'r  dylanwad  a 
feddent  ar  y  wlad.  Wrth  yr  "  Ymneilldu- 
wyr  "  yr  ydym  .  yn  golygu  yr  Henadur- 
iaethwyr,  yr  Annibynwyr,  a'r  Bedyddwyr, 
er  fod.  y  Crynwyr  yn  ogystal  yn  gryfion 
mewn  rhai  parthau  o  Gymru.  Nid  ydym 
am  atal  dim  o'r  clod  dyledus  i'r  Tadau 
YmneiUduol,  nac  am  fychanu  y  Uwyddiant 
ddarfu  ganlyn  eu  hymdrechion.  Dynion 
gwronaidd  a  llawn  o  ft'ydd  oeddynt  ;  Uafur- 
iasant  yn  galed  o  blaid  yr  efengyl  tan 
anhawsderau  dirfawr,  ac  ni  chyfrifent  eu 
heinioes  yn  werthfawr  pan  yn  cyhoeddi 
gwirionedd  Duw  i'w  cydwladwyr.  Braidd 
na  ddahai  y  dyoddefiadau  yr  aethant 
drwyddynt  eu  cymharu  a  chyfres  dyoddef- 
iadau  yr  Apostol  Paul.  Gorthrymwyd 
hwy  gan  ddeddfau  anghyfiawn  a  chan 
swyddogion  gwladol  didosturi  ;  erhdiwyd 
hwy  fel  petris  ar  hyd  copäu'r  mynyddoedd  ; 
yr  oeddynt  yn  gydnabyddus  a  charcharau, 
yn  gystal  ag  a  newyn  ac  a  noethni.  Bydd 
enwau  Walter  Cradoc,  Vavasour  Powel, 
Stephen  Hughes,  Hugh  Owen,  Brony- 
clydwr,  a'u  cydlafurwyr  agos  mor  enwog 
a  hwythau,  mewn  coffa  parhaus  yn 
Nghymru.  Darllena  eu  hanes  fel  rha- 
mant.  Os  ystyrir  iselder  cyflwr  y  genedl 
pan  wnaethant  eu  hymddangosiad,  a'r 
rhwystrau  oedd  ganddynt  i  ymdrechu  yn 
eu  herbyn,  rhaid  i  bawb  deimlo  iddynt 
wneyd  gwaith  mawr.  Buont  yn  foddion  i 
gasglu  cynulleidfaoedd,  ac  i  fíurfio  eghvysi, 
mewn  amryw  ranau  o'r  wlad,  llawer  o  ba 
rai  sydd  yn  aros  hyd  heddyw.  Gwir  mai 
bychain  oedd  yr  eghvysi,  ac  mai  mewn 
tai  anedd  yr  ymgynulHd  i  wrando  yr 
efengyl  yn  cael  ei  phregethu  ;  ond  os  na 
allent  rwystro  a  throi  yn  ol  y  Ihfeiriant 
pechadurus  oedd  wedi  goresgyn  y  wlad, 
medrent  ddwyn  tystiolaeth  dros  Dduw  yn 
ei  ganol,  fel  ag  i  wneyd  cydwybpdau  rhai 
yn  anesmwyth. 

Dadleua  y  Parch.  Thomas  Rees,  D.D., 
yn  ei  History  of  Protestant  Nonconformity  in 
Wales,  fod  y  Dywysogaeth,  yn  arbenig 
Deheudir  Cymru,  wedi  cael  ei  hefengyl- 
eiddio  i  raddau  mawr  cyn  cychwyniad 
Methodistiaeth  trwy  lafur  y  gwyr  enwog 
uchod,  ynghyd  a'u  holynwyr ;  ac  mai 
myned  i  mewn  i'w  llafur  hwy  a   medi  yr 


hyn  a  gawsai  ei  hau  ganddynt,  a  wnaeth  y 
Diwygwyr  Methodistaidd.  Yn  hyn  yr 
ydym  yn  credu  ei  fod  yn  cael  ei  arwain  ar 
gyfeihorn  gan  ei  zêl  enwadol.  Un  prawf  a 
roddir  ganddo  yw  fod  cynuUeidfaoedd 
cyntaf  Howell  Harris  a  Daniel  Rowland 
wedi  cael  eu  casglu  yn  y  cymydogaethau 
hyny  lle  yr  oedd  eglwysi  Ymneillduol  yn 
barod.  Yr  awgrym  yw  mai  dynion  oeddynt 
yn  flaenorol  yn  aelodau  yn  yr  eglwysi  hyny 
a  ff'urfient  gynulleidfaoedd  cyntaf  ý  Method- 
istiaid,  ac  nid  rhai  wedi  cael  eu  hachub 
trwy  weinidogaeth  y  pregethwyr  Method- 
istaidd.  Y  mae  hyn  yn  hollol  groes  i 
dystiolaeth  bendant  Howell  Harris.  Pan 
yn  ceryddu  Edmund  Jones,  Pontypwl, 
mewn  modd  ncdedig  o  dyner  ac  efengyl- 
aidd,  am  ffurfio  eglwysi  YmneiIIduoI  yn 
Defynog  a  manau  eraill  heb  ymgynghori  ag 
ef,  nac  a  Daniel  Rowland,  dywed  :  "  Y  mae 
y  rhan  fwyaf  o'r  bobl  wedi  cael  eu  galw 
trwy  ein  gweinidogaeth  ni.  Pe  y  rhoddech 
eich  hun  yn  ein  Ile  ni,  gwelwch  nad  yw  yr 
hyn  a  wnaethoch  yn  iawn,  mwy  na  phe 
bawn  i  yn  dyfod  ac  yn  cymeryd  eich  pobl 
chwi  i  ffwrddyn  ddirgel  oddiwrthych  chwi." 
Prawf  y  difyniad  hwn,  i'r  hwn  ni  atebodd 
Edmund  Jones  air,  mai  nid  o  eglwysi  yr 
Ymneillduwyr  oeddynt  yn  barod  mewn 
bodolaeth  y  ííwr^-wyásocieties  cyntaf  Howell 
Harris  a  Daniel  Rowland,  ond  o  ddynion 
annuwiol  a  gawsant  eu  hargyhoeddu 
trwyddynt.  Yr  un  fath,  cydnebydd  eglwys 
y  Groeswen,  yn  y  Ilythyr  a  anfonodd  i'r 
Gymdeithasfa  yn  1746,  wrth  ofyn  am  i  rai 
o'i  phregethwyr  cynorthwyol  gael  eu  hor- 
deinio,  mai  plant  ysprydol  y  gweinidogion 
Methodistaidd  oedd  yr  aelodau.  Yr  hyn  a 
brofir  gan  sefydliad  societies  Methodistaidd 
yn  nghymydogaeth  hen  eglwysi  YmneiII- 
duol  yw,  fod  yr  eglwysi  hyny  ar  y  pryd  yn 
fychain  o  ran  rhif,  eu  bod  yn  gwanhau 
yn  gyflym^  ac  heb  fawr  dylanwad  ar  y 
wlad  o  gwmpas. 

Addefa  Dr.  Rees  fod  cyflwr  ysprydol 
Gogledd  Cymru  yn  cyfateb  yn  hollol  i'r 
desgrifiad  a  rydd  Mr.  Charles  o'r  Bala,  yn 
y  Drysorfa  Ysprydol, '■'■'•  o  agwedd  y  Dywys- 
ogaeth.  Yr  oedd  Mr.  Charles  y  fath  fel 
na  feiddir  ei  gyhuddo  o  gam-ddarluniad.. 
Ond  honir  mai  Gwynedd  yn  unig  a  ddes- 
grifiai,  a  bod  cyflwr  y  wlad  yn  y  Deheu- 
barth  yn  dra  gwahanol.  Anghofir,  pa  fodd 
bynag,  ddarfod  i  Mr.  Charlesgaelei  ddwyn 
i   fynu   yn   y    Dê,   ac    mai  yno  y  trigodd. 

gyda'r  eithriad  o'r  adeg  y  bu  yn  Rhydych- 
ain,  hyd  nes  cyrhaedd  oedran  g\vr  ;  ac  felly 
ei  fod  yn  gwbl  gydnabyddus  ag  agwedd 
crefydd  yn  yr  oll  o  Gymru.  Pe  buasai 
cyflwry  Deheubarth  yn  gwahaniaethu  mor 
fawr  ag  y  tybir  gan  rai  oddiwrth  eiddo  y 
Gogledd,  y  mae  yn  hollol  sicr  y  buasai 
gŵr  o  degwch  Mr.  Charles,  un  ag  oedd 
mor  gymhedrol  ac  mor  ofalus  yn  ei  ymad- 
roddion,  yn  galw  sylw  at  hyny  pan  yn 
darlunio  agwedd  y  wlad.  Y  mae  y  rheswm 
a  rydd  Dr.  Rees  am  y  gwahaniaeth  tybiedig 
rhwng  y  Gogledd  a'r  Dê  yn  ddychymygol 
ac  yn  blentynaidd.  Dywed  fod  y  gwein- 
idogion  yn  mron  oll  yn  Ddeheuwyr,  a  bod 
y  fath  wahaniaeth  rhwng  tafodiaith  y 
ddwy  dalaeth,  fel  yr  oedd  eu  pregethau  i 
raddau  mawr  yn  annealladwy  i  drigolion 
Gwynedd,  ac  y  defnyddient  ymadroddion 
yn  y  pwlpud  a  pha  rai  y  cysylltai  y  gwran- 
dawyr  y  syniadau  mwyaf  chwerthinllyd  a 
digrifol.  Gwir  y  gwahaniaetha  ieithoedd 
y  ddwy  dalaeth  i  raddau  ;  ond  pan  aeth 
pregethwyr  cyntaf  y  Methodistiaid  i  Wyn- 
edd,  ni  cheir  un  awgrym  fod  y  werin  yn 
methu  eu  deall,  na  bod  eu  geiriau  yn  cyn- 
yrchu  digrifwch.  Yn  hytrach,  cynyrchent 
gyffro  angerddol ;  parent  i  rhai  ymgynyrfu 
mewn  Ihd,  ac  i  eraill  waeddu  mewn  pryder 
oblegyd  eu  cyflwr.  Deheuwr,  o  Ddyfryn 
Nedd,  oedd  Mr.  Lewis  Rees,  a  fu  yn  wein- 
idog  llwyddianus  am  agos  i  chwarter  canrif 
yn  Llanbrynmair ;  geiriau  Dr.  Rees  am 
dano  ydynt :  '■'"  Trwy  fendith  Duw  yn 
cydfyned  a'i  ymdrechion  diorphwys,  ac  ag 
eiddo  y  prege^hwyr  bywiog  o'r  Deheubarth 
a  wahoddai  i  ymweled  a  siroedd  esgeulus- 
edig  y  Gogledd,  megys  Howell  Harris, 
Jenkin  Morgan,  ac  eraill,  cymerodd  adfyw- 
iad  ar  grefydd  le,  yr  hyn  mewn  amser  a 
effeithiodd  gyfnewidiad  hapus  yn  agwedd 
foesol  y  wlad."  Buasai  hyn  yn  amhosil)! 
pe  y  byddent  yn  methu  gwneyd  eu  hunain 
yn  ddealladwy  i"r  werin.  Anhawdd  cyfrif 
hefyd  am  yr  erledigaethau  enbyd  a'r  ym- 
osodiadau  cywilyddus  a  wnaed  ar  Howell 
Harris  a  Daniel  Rowland,  ynghyd  a  chyng- 
horwyr  cyntaf  y  Methodistiaid,  yn  y  Deheu- 
barth  yn  gystalacyny  Gogledd,pey  buasai 
y  wdad  wedi  cael  ei  meddianu  mor  Uwyr 
ag  y  tybir  gan  rai  gan  yr  Ymneilldu-wyr. 

SeiHa  Dr.  Rees  ei  honiad,  fod  y  Deheudir 
wedi  cael  ei  meddianu  i  raddau  mawr  gan 
yr  Ymneillduwyr  cyn  cyfodiad  Methodist- 
iaeth,  yn  benaf  ar  ddwy   o  daflenau.      Un 

yw  y  daflen  a  baratowyd  gan  y  clerigwyr, 
trwy  orchymyn  Archesgob  Canterbury,  yn 
y  flwyddyn  1669,  pan  yr  adfywiwyd  y 
CoHücnticle  Act.  Rhoddir  nifer  y  capelau 
yn  mhob  esgobaeth  yn  Lloegr  a  Chymru, 
ac  y  mae  y  papyrau  ar  gael  yn  bresenol  yn 
mhalas  Lambeth.  Methwyd  dod  o  hyd  i 
daflenau  esgobaethau  Bangor  a  Thyddewi; 
rhai  Llandaf  a  Llanelwy  yn  unig  sydd  ar 
gael.  Y  daflen  arall  yw  yr  un  a  gasglwyd 
trwy  ymdrechion  Dr.  John  Evans  o  Lun- 
dain,  yn  y  flwyddyn  1715,  yr  hon  sydd  ar 
glawr  a  chadw  yn  bresenol  yn  llawysgrif 
Dr.  Evans,  yn  lly frgell  Dr.  Daniel  Wilhams, 
Gordon  Square,  Llundain.  Yn  hon  rhoddir 
rhifedi  a  grym  y  cynuUeidfaoedd  Ymneill- 
duol  trwy  Gymru  a  Lloegr  yr  adeg  hono. 
Mewn  cysyíltiad  a  hyn  ymddengys  yr 
ystyriaethau  canlynol  i  ni  yn  briodol. 

Nad  yiv  y  tajìenau  hyn,  naW  casgliadau 
a  dynir  oddiwrthynt,  yn  gyfryw  ag  y  gellir 
ymddiried  nemawr  ynddynt.  Cymerer  yr 
ystadegau  a  anfonwyd  gan  y  clerigwyr  i 
Archesgob  Canterbury  yn  1669.  Dywed 
Dr.  Rees  y  gallwn  fod  yn  sicr  nad  yw  rhif 
y  gwrandawyr  yn  cael  ei  osod  yn  fwy  nag 
ydoedd  mewn  gwirionedd.  Ond  dibyna 
hyn  yn  gyfangwbl  ar  yr  amcan  mewn 
golwg.  Y  tebygolrwydd  yw  yr  amcanai  y 
clerigwyr  ail  ddefro  yr  erledigaeth  yn  erbyn 
yr  Ymneillduwyr,  ar  y  tir  eu  bod  yn 
annheyrngar,  ac  o  herwydd  hyny  yn  ber- 
yglus  i"r  llywodraeth  ;  felly  pa  liosocaf  y 
gellid  gwneyd  eu  cynulleidfaoedd,  mwyaf 
oll  yr  ymddangosai  y  perygl,  a  chryfaf  y 
rheswm  dros  i'r  gallu  gwladol  ail  osod 
mewn  grym  y  deddfau  cosbawl  yn  eu  her- 
byn.  Dengys  Dr.  Rees  ei  hunf  nas  gall 
dim  tebyg  i  gywirdeb  berthyn  i'r  ystadegau 
yma,  am  fod  y  cyfarfodydd  yn  cael  eu 
cynal  mor  ddirgel  ag  oedd  bosibl,  fel  yr 
oedd  yn  gwbl  annichonadwy  i'r  clerigwyr 
a'r  wardeniaid,  y  rhai  a  gasglent  y  cyfrif, 
wybod  y  nifer  a  ymgasglai  ynghyd.  Dywed 
tafleni  1669  fod  y  gynulleidfa  a  ymgynullai 
yn  Merthyr  Tydfil,  yn  nhai  Howell  Rees 
Philip  ac  Isaac  John  Morgan — sef,  gallwn 
feddwl,  ar  yn  ail ;  Sabbath  yn  un  ty  a 
Sabbath  gwedin  mewn  ty  arall — ynghyd 
a'r  werinos  gymysg  a'r  Crynwyr  yn  nhai 
Jenkin  Thomas,  Harry  Thomas,  a  Lewis 
Beck,  yn  rhifo  tri,  pedwar,  pump,  ac 
weithiau  chwech  cant.  Ymddengys  i  ni 
fod  cynulleidfa  o  chwech  cant  o  bersonau 
mewn  ychydig  dai  tlodion  yn    Merthyr  yr 

adeg  hono  yn  anmhosibl  ;  ac  naill  ai  fod 
dychryn  yr  ysgrifenydd  yn  peri  iddo  weled 
y  rhif  yn  fwy  nag  ydoedd,  neu  ynte  ei  fod 
yn  wirfoddol  yn  cam-arwain  yr  Archesgob. 
Sylwer  eto  ar  ystadegau  Dr.  John 
Evans,  a  gasglwyd  tua'r  flwyddyn  1715. 
Yn  ol  y  llawysgrif,  rhoddwyd  y  cyfrif 
am  Sir  Fynwy  gan  Mr.  Joseph  Stennett 
o'r  F'enni,  mewn  llythyr  at  Mr.  Henry 
Bendish  ;  ac  am  Ddê  a  Gogledd  Cymru 
gan  Mr.  Charles  Lloyd,  Brycheiniog, 
trwy  Mr.  Barrington.  Rhydd  hon  rifedi 
yr  Ymneillduwyr  yn  Nghymru  yr  adeg 
yma  yn  ugain  mil.  Nid  ydym  yn  gwybod 
i  ba  raddau  y  gelHr  ymddiried  yn  yr 
ystadegau  hyn  ychwaith.  Diau  y  gwnaed 
a  elhd  i  arddangos  y  cynulleidfaoedd 
YmneiUduol  mor  ihosog,    a'r    personau    a 


berthynai  iddynt  mor  gyfrifol  a  pharchus, 
ag  oedd  modd  ;  oblegyd  amcan  yr  ystad- 
egau  oedd  dangos  i'r  Toriaid  a  geisient 
adfywio  y  cyfreithiau  erlidgar,  ac  hefyd  i'r 
Whigiaid  yn  y  rhai  y  gobeithid,  pa  mor 
gryf  oedd  Ymneillduaeth  trwy  y  deyrnas, 
ac  na  ellid  ymosod  arni  yn  ddiberygl. 
Gan  hyny,  y  mae  yn  sicr  na  chyfrifwyd 
y  gwahanol  gynulleidfaoedd  yn  llai  nag 
oeddynt.  Caria  yr  ystadegau  ar  eu  gwyn- 
eb  amddifadrwydd  o  fanylwch.  Crynhoir 
amryw  eglwysi  ynghyd  ;  wedi  enwi  dwy 
neu  dair,  cawn  yn  fynych  "  &c.,"  yn 
dynodi  fod  cyfrif  eglwysi  eraill,  na  roddir 
eu  henwau,  yn  cael  ei  osod  i  mewn  ;  ceir 
un  eglwys  a  chynulleidfa  weithiau  yn  cael 
eu  harddangos  fel  yn  wasgaredig  tros 
wlad  deugain  milltir  o  hyd  wrth  ugain  o 

led ;  yr  hyn  sydd  yn  profi  yn  eglur  mai 
cyfrif  bys  a  bawd  a  roddir,  ac  nas  gellir 
yniddiried  nemawr  ynddo.  Am  rai  o'r 
ffugrau  gwelir  yn  amlwg  wrth  ystyried 
poblogaeth  y-wlad  yr  adeg  hono  y  rhaid 
eu  bod  yn  gyfeiHornus.  Er  enghraifft, 
rhoddir  cynuUeidfaoedd  Llanafan  a  Llan- 
wrtyd,  cymydogaethau  anghysbell  yn 
nghanol  mynyddoedd  Brycheiniog,  fel  yn 
rhifo  wyth  cant.  Y  mae  yn  amheus  a 
gynwysai  yr  adran  yma  o'r  wlad  gynifer  a 
hyny  o  drigohon  yr  adeg  hono,  hyd  yn 
nod  pe  y  cyfriíìd  y  babanod  ar  y  fron. 
Pa  fodd  bynag,  proffesa  yr  ystadegau 
roddi  holl  nerth  Ymneillduaeth,  mewn 
rhifedi,  cyfoeth,  ac  urddas  sefyllfa.  Oni 
wnaent  hyny,  ni  chyrhaeddent  yr  amcan 
mewn  golwg ;  yn  wir,  gelhd  eu  defnyddio 
fel  arfau  ymosodol  gan  y  gelynion.  Heb- 
law  rhif  y  gwrandawyr,  rhoddir  eu  safle 
gymdeithasol,  gan  nodi  yn  fanwl  rifedi  y 
boneddwyr,  ynghyd  a'r  rhai  a  berchenogent 
bleidlais  yn  eu  mysg,  fel  y  gwelir  oddi- 
wrth  y  fac  simile  (tudal.  15). 

Buasai  yn  dda  genym  pe  y  gallasem 
adael  yn  y  fan  hon  ystadegau  Dr.  John 
Evans,  ynghyd  a'r  cofnodiad  o  honynt 
gan  y  Parch.  Thomas  Rees,  D.D.,  ond 
ni  feiddiwn ;  y  mae  ffyddlondeb  i  wirion- 
edd,  ynghyd  a  pharch  i  goffadwriaeth  y 
Tadau  Methodistaidd  yn  ein  gorfodi  i  fyned 
yn  mlaen,  i  ddynoethi  y  twyll  dybrid  sydd 
w'edi  cael  ei  arfer.  Cofnoda  Dr.  Rees  yr 
ystadegau,  fel  y  maent  yn  y  llawysgrif,  yn 
ei  Histoiy  of  Protestant  Nonconformity  in 
Wales  ;  a  phroffesa  wneyd  hyny  yn  llawn, 
air  am  air,  ffugr  am  ffugr,  a  llythyren  am 
lythyren.  A  darfu  iddo  wneyd  hyny  yn 
gywir  gydag  un  cithriad.  Ond  y  mae  yr  un 
eithriad  hwnw  mor  bwysig  fel  y  mae  yn 
gwneyd  yr  oll  o"r  ystadegau  yn  gam- 
arweiniol.  Penawd  y  bumed  golofn  yn 
llawysgrif  Dr;  John  Evans  yw  "  rhif 
y  gwrandawyr  "  {iinmber  of  hearers)  ;  ac 
amlwg  yw,  fel  y  darfu  i  ni  sylwi,  y  cyfrifid 
pawb  y  gelhd  mewn  unrhyw  ffordd  edrych 
arnynt  fel  yn  perthyn  i  gynulleidfaoedd  yr 
Ymneillduwyr.  Ond  y  mae  Dr.  Rees  yn 
rhyfygus,  ac  heb  awgrymu  ei  fod  yn 
gwyro  oddiwrth  y  gwreiddiol,  wedi  newid 
y  penawd  i  "  canolrif  y  rhai  presenol " 
\average  attendance) !  "  Gwel  y  cyfarwydd 
ar  unwaith  pa  mor  bwysig  yw  y  newidiad 
hwn.  Rhifai  Dr.  John  Evans  bawb  a 
wrandawent  gyda'r    Ymneillduwyr,  er  na 

fyddent  oll  yn  bresenol    hyd   yn   nod  pan 
fyddai    y    gynulleidfa    fwyaf ;     ond    ystyr 
"  canolrif  y  gwrandawyr  "  yw  nifer  y  rhai 
presenol    pan   na    fydd    y    gynuUeidfa  nac 
yn     fach     nac    yn     fawr.     Gwyddai     Dr. 
Rees  yn  dda  ei  fod  yn  gwyrdroi  y  cyfrif, 
er    gwneyd    rhif     yr     Ymneillduwyr     yn 
ddwbl   yr    hyn   ydoedd,    oblegyd    y    mae 
yn  eglur  ei  fod  wedi  astudio  y  llawysgrif 
yn  fanwl ;  wrth  ei  ddarllen  daeth  drachefn 
a  thrachefn  ar    draws  y  penawd  "  rhif  y 
gwrandawyr,"  fel  yr  oedd  yn  anmhosibl  i'r 
gwall  ddigwydd  mewn  camgymeriad.     Yn 
wir,    galwodd    y    Parch    W.    Wilhams,! 
Abertawe,  sylw  cyhoeddus  ato ;  a  chawn 
Dr.    Rees    yn    y    rhagymadrodd    i'r    ail 
argraíìfiad,    yn    ceisio    ateb    Mr.   WiUiams 
ynglyn    a    rhai    pethau,     ond    gadawa    y 
mater  pwysig  hwn,   sydd  yn  cyffwrdd  a'i 
gymeriad    fel    hanesydd    geirwir,    heb    ei 
gyffwrdd  ;    yn   hytrach,   gesyd  y   daflen   a 
lyrguniodd    i   mewn   yn   ei   lyfr   fel   yn  yr 
argraíììad  cyntaf.     Gwyddai    Dr.  Rees  yn 
drwyadl  pa  mor  bwysig  a  pheth  oedd  ystyr 
y    cyfnewidiad     a    wnelai    yn    y    penawd, 
oblegyd  brysia  i  fanteisio  ar  y  camwri  a 
gyflawnodd,  trwy  ddweyd  nad  yw  l  canol- 
rif    y    presenohon    un    amser   yn    fwy   na 
haner  rhif  y   gwrandawyr ;    felly  y   rhaid 
fod    nifer   yr  Ymneillduwyr  yn  Nghymru 
pan   wnaed   y   cyfrifiad   yn   ddwbl  yr  hyn 
a  geir  yn  y  daflen,  ac  nas  gallent  fod  yn  llai 
na  haner  can  mil,  sef  tuag  un  rhan  o  wyth 
o'r  holl  drigohon.     Y   mae  yn  wir    ofidus 
fod  gweinidog  yr  efengyl  o  safle  barchus, 
ac  un  a  ystyrid  yn  gyffredin  yn  hanesydd 
gofalus,  wedi  ymostwng  i  gyflawni  gweith- 
red  anonest,  yr  hon  yn  ddiddadl  a  fwriedid 
i  gamarwain.     Y  mae  ein  gofid  yn  fẅy  pan 
y  cofiwn  ei  fod  yn    seiHo  yn    benaf   ar  y 
twyll  hwn  ei  gyhuddiad  yn  erbyn  y  Tadau 
Methodistaidd,     sef     ddarfod    iddynt    yn 
fwriadol  gamddarlunio  sefyllfa   Cymru  ar 
y  pryd  o  ddirmyg  at  yr  YmneiUduwyr,  ac 
er     mwyn    tra-ddyrchafu    eu    gwaith    eu 
hunain.      Dyma  enghraifft  fyw  o  ddyn   a 
thrawst  yn  ei  lygad  yn  ceisio  tynu  brych- 
euyn  ahan   o  lygad  ei  frawd.      Profa  yr 
ymddygiad  hwn  o'i  eiddo  nas  geHir  rhestru 
Dr.   Rees  mwy  yn  mhHth  haneswyr  cred- 
adwy  ;    o  leiaf  mewn  amgylchiadavi  ag   a 
fyddo    yn    tueddu  i    ddeffro    ei  ragfarnau 
enwadol.       Yn    ol    ystadegau     Dr.    John 
Evans,  yr  oedd  rhifedi  yr    YmneiUduwyr 

yn  y  Dywysogaeth  ddechreu  y  ganrif 
ddiweddaf  yn  20,007  ;  yr  ydym  yn  fodd- 
lawn  i  Dr.  Rees  ychwanegu  atynt  yr 
eglwysi  y  dywedir  eu  bod  wedi  cael  eu 
gadael  allan,  ynghyd  a'r  Crynwyr,  fel  ag  i 
wneyd  y  nifer  o  gwmpas  saith-mil-ar- 
hugain,  sef  tuag  un  ran  o  bymtheg  o'r 
holl  boblogaeth,  Tueddwn  i  feddwl  fod 
hyn  uwchlaw'r  gwirionedd  ;  pa  fodd  bynag, 
i'n  pwrpas  ni  nid  yw  ychydig  filoedd 
mwy  neu  lai  o  nemawr  pwys ;  eithr  y 
mae  cywirder  hanesyddol,  a  pharch  i 
gymeriad  rhai  o'r  dynion  goreu  a  sangodd 
ddaear  Cymru,  o'r  pwysigrwydd  mwyaf. 
A  dibynai  dylanwad  yr  Ymneillduwyr  ar 
y  wlad  yn  y  cyfnod  y  cyfeiriwn  ato,  nid 
yn  gymaint  ar  eu  lliosogrwydd,  eithr  yn 
hytrach  ar  grefyddolder,  ymroddiad,  ac 
yni  eu  cymeriad.  Yn  hyn  ofnwn  eu  bod 
yn  fwy  diffygiol  nag  mewn  rhifedi. 

Yn  y  cyfnod  yìming  deohreuad  y  ddeiinaw- 
fed  ^anrif  a  chyfodiad  Methodistiaeth,  yr  oedd 
ncrth  Ymneilíduaeth  yn  Nghymru  wedi  gwan- 
ychu  yn  ddirfawr,  0  herwydd  dadleuon  hlinion yn 
yr  eglu'ysi.  Yn  y  cynulleidfaoedd  Ymneill- 
duol  cyntaf  ceid  Annibynwyr  a  Henadur- 
iaethwyr,  Trochwyra  Bedyddwyr  babanod, 
yn  aelodau  o'r  un  eglwys.  Am  beth  amser 
ni  roddid  cymaint  o  bwys  ar  y  gwahan- 
iaethau  hyn  ;  y  pwnc  mawr  oedd  cael 
pregethiad  o  wirioneddau  hanfodol  yr 
efengyl  yn  eu  purdeb ;  a  thueddai  yr 
erledigaeth  greulawn  a  ddioddefid  i  uno 
pob  cynulleidfa,  er  y  gwahaniaeth  barn  a 
allai  fodoH  rhwnggwahanol  bersonau.  Ond 
gwedi  pasio  Deddf  Goddefiad  yn  y  flwyddyn 
i68g,  ac  i'r  erledigaeth  mewn  caniyniad 
beidio  i  raddau  mawr,  dechreuwyd  rhoddi 
mwy  o  bwys  ar  y  materion  mewn  dadl,  a 
daeth  anghysur  dirfawr  i  mewn  i'r  eglwysi 
mewn  canlyniad. 

Un  oedd  y  ddadl  rhwng  yr  Henadur- 
iaethwyr  a'r  Annibynwyr  parthed  íîurf- 
lywodraeth  eglwysig.  Diau  i  hon  achosi 
cryn  derfysg  yn  yr  eglwysi,  ac  mewn  dwy 
o  leiaf  bu  yn  achos  ymraniad.  Efallai  mai 
yr  eglwys  YmneiUduol  liosocaf  a  mwyaf  ei 
dylanwad  yn  Nghymru,  tua  diwedd  yr  ail- 
ganrif-ar-bymtheg,  oedd  eglwys  Gwrecsam. 
Sylfaenesid  hi  gan  Walter  Cradoc  ;  buasai 
yr  enwog  Morgan  Llwyd  o  Wynedd  yn 
gweinidogaethu  yma  am  dymhor,  a  hyny 
gyda  chryn  hvyd(iiant.  Ond  darfu  i'r  ddadl 
rhwng  Dr.  Daniel  WilUams,  yr  hwn  oedd 
yn  enedigol  o'r  Ue,  a  Dr.  Crisp,  parthed 
ffurf-lywodraeth  eglwysig,  aflonyddu  ar  ei 
heddwch  ;  a'r  diwedd  a  fu,  gwedi  blynydd- 
oedd  o  ymrafaelio  blin,  yn  gynulleidfaol  a 


thrwyy  wasg,  i'r  Henaduriaethwyrymadael 
a  sefydlu  achos  perthynol  iddynt  eu  hunain. 
Yn  raddol  hefyd  newidiodd  yr  aelodau  a 
adawsidar  ol  eu  barn  gyda  gohvg  ar  fedydd, 
ac  aethant  yn  Fedyddwyr.  Cymerodd 
dadl  flin  le  ynglyn  a'r  un  mater  yn  eglwys 
Henllan,  Sir  Gaerfyrddin.  Tueddai  y 
gweinidog,  y  Parch.  David  Owen,  ynghyd 
a  mwyafrif  yr  aelodau,  at  Henaduriaeth, 
ond  yr  oedd  y  diaconiaid  yn  gryf  o  blaid 
Annibyniaeth.  Parhaodd  y  ddadl  o  1707 
hyd  1710;  gwnaed  appeliadau  mynych  at 
y  cymanfaoedd  ac  at  y  gwahanol  wein- 
idogion  i  geisio  cyfryngu  rhwng  y  pleidiau  ; 
ond  bu  pob  ymgais  yn  ofer ;  ac  yn  y 
flwyddyn  1710,  ymadawodd  y  Cynulleidfa- 
olwyr,  a  ffurfiasant  eglwys  Annibynol  yn 
Rhydyceisiaid.  Yn  mhen  rhywbeth  gyda 
deng  mlynedd,  newidiodd  yr  Henaduriaeth- 
wyr  yn  Henllan  eu  barn ;  anfonasant  y 
Parch.  Jeremiah  Owen,  y  gweinidog,  i 
ffwrdd,  gan  ordeinio  Mr.  Henry  Palmer, 
un  o'r  diaconiaid  a  fuasai  yn  dadleu  o  blaid 
y  ffurf-lywodraeth  Annibynol,  yn  weinidog 
yn  ei  le.  Er  mai  yn  y  ddwy  eglwys  a 
nodwyd  yn  unig,  mor  bell  ag  y  gwyddom, 
y  darfu  i'r  ddadl  hon  gyrhaedd  eithafion 
mor  fawr  nes  peri  ymraniad,  y  mae  yn  bur 
sicr  ddarfod  i'r  un  pwnc  fod  yn  destun 
ymrafael  a  blinder  mewn  Ilawer  o  eglwysi 
eraill. 

Dadl  arall  a  gariwyd  yn  mlaen  mewn 
ysbryd  tra  annghristionogol  oedd  y  ddadl 
ar  fedydd.  Cychwynodd  tua  diwedd  yr 
eilfed-ganrif-ar-bymtheg  yn  fuan  gwedi 
pasio  Deddf  Goddefiad.  Cawn  hanes  dadl 
gyhoeddus  yn  cymeryd  Ile  ar  y  mater  yn  y 
flwyddyn  1692,  mewn  Ile  o'r  enw  Penylan, 
ar  lechwedd  y  Frenni  Fawr,  yn  Sir  Benfro. 
Yno  pregethai  y  Parch.  John  Thomas, 
Llwynygrawys,  o  blaid  bedydd  babanod  ; 
a'r  Parch.  Jenkin  Jones,  Rhydwilim,  o 
blaid  bedydd  y  crediniol.  Yn  hytrach  na 
therfynu  yr  ymryson,  gwasanaethodd  hyn 
i  fy whau  y  cyffro  ;  cafodd  y  ddadl  ei  pharhau 
trwy  y  wasg  mewn  yspryd  chwerw  ;  daeth 
yr  enwog  Samuel  Jones,  Brynllywarch, 
allan  o  blaid  yr  Annibynwyr ;  tra  y  bu 
raid  i'r  Bedyddwyr  anfon  am  gymorth  i 
Loegr,  Y  canlyniad  oedd  ymraniad  Ilwyr ; 
ymwahanodd  y  ddwy  blaid,  gan  sefydlu 
eglwysi  o"r  un  golygiadau  a  hwy  eu  hunain. 
Ond  gellir  bod  yn  sicr  na  chymerodd  hyn 
le  heb  gyffroadau  poenus  yn  y  gwahanol 
gynulleidfaoedd,  yr  hyn  a  fu  yn  wanychdod 
dirfawr  iddynt,  ac  yn  achos  o  ddirywiad 
mawr  ar  grefydd. 

Ond  o'r  holl  ddadleuon,  yr  un  a  barodd 

fwyaf  o  ymrafael,  ac  y  bu  ei  chanlyniadau 
fwyaf  alaethus,  oedd  yr  hon  a  elwir  Y 
Ddadl  Fawr  Arminaidd.  Dechreuodd 
sy  niadau  Arminaidd  lefeinio  eglwysi  Ym- 
neMlduol  Cymru  tua  dechreuad  y  ddeunaw- 
fed  ganrif.  Cafodd  y  syniadau  hyn  gefnog- 
ydd  yn  Mr.  Perrot,  athraw  yr  athrofa 
Ymneillduol  yn  Nghaerfyrddin  ;  o  leiaf  yr 
oedd  y  nifer  fwyaf  o'r  efrydwyr  a  aent  ato 
i  astudio  yn  dyfod  allan  yn  Arminiaid 
rhonc.  Yr  oedd  yr  Arminiaeth  yma  o 
nodwedd  isel  a  hollol  anefengylaidd  ;  y 
gwir  enw  arni  fuasai  Pelagiaeth  ;  ymyhii 
ar  Ariaeth,  ac  ymddadblygodd  yn  raddol  i 
fod  yn  Undodiaeth.  Dyma  y  rheswm  fod 
llawer  o  eglwysi,  a  fuont  unwaith  yn 
uniongred,  ac  yn  perthyn  i'r  Annibynwyr 
neu  yr  Henaduriaethwyr,  yn  siroedd  Cere- 
digion,  Caerfyrddin,  a  Morganwg,  yn  awr 
yn  hoUol  Sosinaidd.  Achosodd  yr  heresi 
newydd  ddadleuon  brwd,  a  chyffro  dirfawr, 
yn  yr  eglwysi  Ymneillduol.  Ymdrechai  y 
pleidiau  orchfygu  eu  gilydd  yn  mhob  dull 
a  modd.  Os  mai  y  blaid  Galfinaidd  fyddai 
drechaf,  mynai  ddewis  gweinidog  o'r  un 
golygiadau  yn  fugail  ar  yr  eglwys.  Yn 
mhen  ychydig,  efallai  yr  enillai  yr  Armin- 
iaid  y  dydd,  a  mynent  yru  y  Calfin  ymaith, 
a  dewis  gweinidog  Arminaidd  yn  ei  le. 
Weithiau    byddai    dau     weinidog,    un    yn 


Galfiniad  a'r  llall  yn  Arnìiniad,  yn  cyd- 
weinyddu  i'r  un  bobl ;  a  hyny  nid  oblegyd 
eu  Uiosogrwydd,  ond  er  mwyn  cyfarfod  a 
golygiadau  y  ddwy  adran  ddadleuol  yn  yr 
eglwys.  Pa  fodd  y  pregethent,  nis 
gwyddom  ;  ai  ar  yn  ail  Sabbath  ynte  ar  yn 
ail  odfa  ;  ond  gwaith  penodol  y  naiU  wein- 
idog  oedd  tynu  i  lawr  a  dinystrio  yr  hyn 
oedd  wedi  cael  ei  adeiladu  yn  mhresenoldeb 
yr  un  gynulleidfa  gan  ei  gyd-weinidog. 

"Caw^n  engrhaifft  o  hyn  yn  eglwys  Cwm- 
yglo,  ger  Merthyr  Tydfil,  lle  yn  ol  pob 
tebyg,  yr  adeiladwyd  y  capel  Ymneillduol 
cyntaf  yn  Nghymru.  Yn  nechreu  y  ganrif, 
gweinidog  yr  eghvys  oedd  y  Parch.  Roger 
Wilhams,  gŵr  o  syniadau  Arminaidd,  ac 
yn  pregethu  ei  olygiadau  gyda  hyfdra,  er 
mawr  foddlonrwydd  i  un  dosparth.  Ond 
aeth  yr  adran  Galfinaidd  yn  anesmwyth  ; 
ymddengys  hefyd  iddi  gynyddu  mewn 
nerth  ;  a  mynodd  ordeinio  Mr.  Jas.  Davies, 
g\vr  o  ardal  Llanwrtyd,  fel  gweinidog 
ychwanegoL  Cymerodd  hyn  le  rywbryd 
rhwng  1720  a  1725.  Pan  fu  farw  Roger 
WilHams,  a  neb  ond  James  Davies  yn 
gweinidogaethu  i'r  gynulleidfa,  dechreuodd 
yr    Arminiaid    rwgnach ;    a    chawn    Sion 

Llewellyn,  rhigymwr  aberthynai  i'r  eglwys, 
yn  rhoi  niynegiant  i'r  anfoddlonrwydd  ar 
ffurf  cân.  Yn  mhen  dwy  flynedd,  sef  yn  y 
flwyddyn  1732,  llwyddodd  yr  adran  Armin- 
aidd  i  ordeinio  un  Richard  Rees,  gŵr 
ieuanc  o'u  mysg  eu  hunain,  ac  wedi  bod 
tan  addysg  Mr.  Perrot  yn  Nghaerfyrddin, 
fel  cyd-weinidog  a  James  Davies.  Mynega 
Sion  Llewellyn  ei  foddlonrwydd  ef  a'i 
blaid  i  weinidogaeth  Richard  Rees  mewn 
rhigwm,  o  ba  un  y  mae  a  ganlyn  yn 
ddifyniad  : — 

"  Er  cynhaliaeth  mawr  i'n  crefydd, 
Duw  gododd  Mr.  Rees  i  fynydd  ; 
Gwr  Uawndeal),  dysg  a  doniau, 
Llariaidd,  gwresog  ei  rasusaii. 
Mi  glywn  y  gwr  yn  rhoi  ergydion, 
Ac  yn  dechrea  hela  hoelion  ; 
'Nol  eu  hiro  yn  olew  'r  Yspryd, 
Fe  gerddai  'r  hoelionhyny  'n  hyfryd." 

Fel  hyn  y  parhaodd  pethau  yn  Nghwmyglo 
am  bymtheg  mlynedd  ychwanegol ;  y 
gweinidog  Arminaidd  yn  gyru  ei  hoehon 
dewisol,  ac  yn  ceisio  eu  sicrhau  yn 
meddyhau  y  bobl,  un  odfa  ;  a'r  gweinidog 
Calfinaidd  yr  odfa  ganlynol  yn  ceisio  eu 
tynu  allan,  a  gosod  hoehon  gwahanol  yn 
eu  lle.  Nis  gallai  heddwch  na  llwyddiant 
ffynu  fel  hyn  ;  felly  nid  syn  darllen  ddar- 
fod  i'r  blaid  Arminaidd  yn  1747  ymadael,  ac 
ymsefydlu  yn  Nghefncoedcymmer.  Aeth 
hon  yn  raddol  yn  eglwys  Undodaidd,  Yn 
mhen  pedair  blynedd  ymneillduodd  yr 
aelodau  perthynol  i  Cwmyglo  a  breswyl- 
ient  yr  ochr  arall  i'r  mynydd,  gan  sefydlu 
eglwys  yn  Aberdar.  Aeth  hon  hefyd  yn 
Sosinaidd.  Yn  1750,  pan  yr  oedd  y 
gynuheidfa  wedi  symud  o  Cwmyglo  i 
Ỳnysgau,  ordeiniwyd  Samuel  Davies, 
mab  y  Parch.  James  Davies,  yn  gyd- 
weinidog  a'i  dad.  Yr  oedd  Samuel  wedi 
cael  ei  addysg  yn  Athrofa  Caerfyrddin,  ac 
fel  yr  efrydwyr  oU  wedi  Ilyncu  y  golyg- 
iadau  Arminaidd ;  felly  yn  yr  Ynysgau, 
ceid  y  tad  a'r  niab  yn  pregethu  yn  groes 
i'w  gilydd,  ac  yn  arweinwyr  pleidiau 
gwrthwynebol.  Ond  achwyna  y  Calfin- 
iaid  yn  enbyd  fod  James  Davies  yn  goddef 
yn  ei  fab  yr  hyn  na  oddefai  ar  un  cyfrif 
yn  Richard  Rees,  ei  gyd-weinidog  blaen- 
orol.  Bu  aml  i  gyfnewidiad  yn  mhwlpud 
yr  Ynysgau  ;  byddai  weithiau  yn  Galfin- 
aidd,  ac  weithiau  yn  Arminaidd,  os  nad 
yn  wir  yn  Undodaidd ;  ond  da  genym  mai 
y  bhiid  efengylaidd  a  orfu  o'r  diwedd,  a 
bnd  yr  eglwys  yn  awr  mor  iach  yn  y  ffydd 
ag  unrhyw  eglwys  yn  Nghymru. 

Cawn   engrhaifft    gyffelyb    yn     eglwysi 
Gefn-arthen    a    Phentre-ty-gwyn,    yn    Sir 


Gaerfyrddin,  Ue  yr  oedd  rhieni  WiIIiams, 
Pantycelyn,  yn  aelodau.  Yr  oedd  yma  dri 
o  weinidogion  yn  1731  a  1732,  sef  David 
Williams  a  John  WiIIiams,  meibion  neu 
berthynasau  Roger  WiIIiams,  Cwmyglo, 
yn  ol  pob  tebyg,  a  D.  Thomas.  Yr  oedd 
y  ddau  flaenaf  yn  Arminiaid  zeIog,  ond  yr 
olaf  yn  Galfiniad  gwresog,  ac  wedi  cael  ei 
ddewis  gan  y  blaid  Galfinaidd  yn  yr  eglwys, 
er  gwrth-weithio  dylanwad  y  ddau  arall. 
Aeth  yn  rhy  anghysurus  i'r  pleidiau  fyw 
ynghyd,  a  chawn  D.  Thomas,  yn  1739,  yn 
traddodi  ei  bregeth  ymadawol,  gan  ym- 
sefydlu,  efe  a'r  Calfiniaid  a  lynent  wrtho, 
yn  Nhy-yn-y-pentan.  Ar  wahan  y  bu  yr 
eglwysi  hyn  am  lawer  o  flynyddoedd,  ond 
Ilwyddodd  y  Parch.  Morgan  Jones,  Ty- 
gwyn,  i'w  hail  uno  mewn  amser. 

Er  na  fu  ymraniadau  o  herwydd  y  ddadl 
Arminaidd  mewn  Ilawer  o  eglwysi,  eto  yr 
oedd  dadleuon  brwd  trwy  yr  holl  gynulleid- 
faoedd,  ac  yspryd  chwerw  yn  cael  ei  fagu, 
er  mawr  niwed  i  grefydd  ysprydol,  ac  er 
gwanychiad  dirfawr  i  Ymneillduaeth.  Tan 
y  cyfryw  amgylchiadau  yr  oedd  cynydd  yn 
amhosibl.  Rhaid  bod  yr  eglwysi  a  oddefai 
ddau  weinidog  yn  pregethu  yn  erbyn  eu 
gilydd,  gyda'r  naill  yn  galw  y  Ilall  yn  gyf- 
eiliornwr,  ac  un  adran  yn  edrych  yn  ddig- 
Ilawn  pan  fyddai  yr  adran  arall  yn  cael  eu 
boddio,  mewn  cyflwr  truenus  o  isel.  Nid 
rhyfedd  fod  yr  eglwysi  YmneiIIduoI  wedi 
myned  yn  eiddil,  a  di-ymadferth,  pan  y 
gwnaeth  y  Cyfundeb  Methodis':aidd  ei 
ymddangosiad. 

Nodii)eddid  yy  YmnciUdmvyr  pan  gyfododd 
Methodistiaeth  gan  ffnrfioldeh,  difaterwch,  a: 
oerni  poenus.  Yr  oedd  y  gweinidogion  wedi 
colli  yspryd  ymosodol  y  Tadau  ;  ni  theith- 
ient  o  gwmpas  i  geisio  efengyleiddio  y  wlad 
ac  i  ddwyn  y  werin  at  Grist  ;  boddlonent 
ar  fugeilio  yr  ychydig  braidd  a  berthynai 
iddynt,  gan  yn  unig  geisio  cadw  y  rhai 
hyny  rhag  mynedar  ddispsrod.  Yrychydig 
fywyd  a  feddent,  deuai  i'r  golwg  yn  benaf 
mewn  dadleu  yn  hytrach  nag  mewn  ym- 
drechion  i  wneyd  daioni.  Addefwn  yn 
hawdd  fod  rhai  eithriadau  gwerthfawr  i 
hyn  yn  eu  mysg,  ond  yr  oeddynt  yn  dra 
phrin.  Yr  oedd  yr  oerni  crefyddol  yma  yn 
ddiau  mewn  rhan  yn  ganlyniad  yr  heresi 
Arminaidd,  yr  hon  fel  iâ-fynydd  (ice-berg)  a 
oerai  yr  awyrgylch,  er  na  fyddid  wedi 
dynesu  yn  agos  iawn  ati.  Gyda  y  ffurf- 
ioldeb  oer  yma  ceid  difaterwch  mawr  gyda 
golwg  ar  ddisgyblaeth.  Aethai  hyn  mor 
bell  fel  yr  oedcl  rhai  gweinidogion  zeIog  yn 
Iled-ddymuno    ymraniad.       Mewn    llythyr 

o  eiddo  y  Parch.  Edmund  Jones,  gweinidog 
yr  Annibynwyr  yn  Mhontypwl,  at  Howell 
Harris,  Awst  7,  1741,  ceir  y  geiriau  can- 
lynol :  "•"  Byddai  yn  dda  genyf  pe  bai  rhai 
o'r  gweinidogion  Ymneillduol  iach  yn  ym- 
wahanu  oddiwrth  yr  Ymneillduwyr  cyfeil- 
iornus  a  phenrydd  ;  ond  efallai  y  daw  i 
hyny.  Y  mae  y  ddau  weinidog  yn  Mhen- 
maen  yn  gwadu  fod  unrhyw  angen  am 
ddisgyblaeth  yn  eu  mysg  hwy  ;  a  galwant 
fy  ymdrechion  i  o  blaid  disgyblaeth  wrth 
yr  enwau  sarhaus  o   ddefodau   newyddion 

gorfanwl    a    chaeth Gwrthoda   y 

dynion  hyn  gymeryd  eu  diwygio,  fel  y  mae 
gwaethaf."  Ymddengysypregethai  Howell 
Harris  yn  enbyd  o  lym  yn  erbyn  clauarineb 
yr  Ymneillduwyr,  a  cheir  cyfeiriad  at  hyny 
yn  yr  un  llythyr  o  eiddo  Edmund  Jones. 
"  Tra  yr  ydych  yn  llefain  mor  groch  yn 
erbyn  clauarineb  ein  Hymneillduwyr  ni 
(yr  Annibynwyr),nac  esgeuluswch  rybuddio 
rhag  balchder  ysprydol  ac  yspryd  an- 
nhymerus  y  Bedyddwyr  Ymneillduol,  y 
rhai  ydynt  yn  waeth,  er  fod  yn  cydfyned  a 
hyny  zêl  nad  yw  yr  Ymneillduwyr  claviar 
eraill  yn  feddu." 

I  rai  o'r  gweinidogion  yr  oedd  zêl  ac 
angerddoldeb  Howell  Harris  a  Daniel 
Rowland  yn  dramgwydd.  Byddent,  meddai 
Dr.  Rees,  yn  dweyd  llawer  o  bethau  a 
ddoluriai  chwaeth  goeth  yr  Ymneillduwyr. 
Er  prawf  o  hyn  rhoddir  geiriau  un  Thomas 
Morgan,  a  fu  yn  gwrando  Daniel  Rowland 
yn  agosiGaerfyrddin.  !  "  Pregethai  oddiar 
Hosea  ii.  14.  Ni  chadwodd  fawr  at  ei 
destun,  ond  yr  oedd  yn  dra  difrifol,  gan 
geisio  eniU  y  serchiadau.  Yr  wyf  yn 
meddwl  i  mi  ddarganfod  rhyw  gymaint  o 
effeithiolrwyddyncydfyneda'iwaith,  er  fod 
ganddoraiymadroddion  hynod  o  weiniaid." 
Bu  yr  un  g\vr  yn  gwrando  ar  Rowland  yn 
agos  i  Gaerphih.  Meddai,  "  Ei  destun 
oedd  Barnwyr  v.  23.  Yr  oedd  ei  bregeth 
yn  ymarferol,  ond  nid  yn  feirniadol ;  canys 
dywedodd  amryw  bethau  na  ddywedasai, 
yr  wyf  yn  meddwl,  pe  buasai  wedi  astudio 
y  mater  yn  dda  yn  mlaen  llaw."  Dywed 
Dr.  Rees  fod  y  g\Vr  hwn  yn  un  o'r  mwyaf 
diragfarn  yn  mysg  yr  Ymneillduwyr  ! 
Prawf  yr  ychydig  ganmoliaeth  a  rydd  yn 
grintachlyd  i  Daniel  Rowland,  y  pregethwr 
goreu,  yn  ol  pob  tebyg,  a  welodd  Cymru 
erioed,  fod  ei  yspryd  wedi  oeri  o'i  fewn,  a'i 


*  Life    of   Howcll    Harris,     by    11.    J.     Hughes, 

fod  yn  rhoddi  mwy  o  bwys  ar  ffurf  nag  ar 
wirionedd  achubol. 

Dwg  y  Parch.  John  Thomas,  at  ba  un 
yr  ydis  wedi  cyfeirio  yn  barod,  dystiolaeth 
i'r  oerfelgarwch  enbyd  a  flfynai  yn  mysg 
yr  Ymneillduwyr  yr  adeg  yma.  Cych- 
wynasai  ei  fywyd  crefyddol  gyda'r  Meth- 
odistiaid,  ond  yn  1761  ymunodd  a'r 
Annibynwyr,  neu  fel  y  geilw  efe  hwy,  yr 
YmneiUduwyr.  Gyda  chyfeiriad  at  hyn, 
dywed :  "  Cynghorwyd  fi  gan  amryw  o 
bryd  i  bryd  i  fyned  i'r  coleg,  fel  y  gallwn 
gael  ychydig  wybodaeth.  .  .  .  Yr  oeddwn 
yn  canfod  fod  yr  Ymneillduwyr  yn  eu 
disgyblaeth  (ffurf-lywodraeth  eglwysig  ?) 
yn  unol  a  Gair  Duw,  ac  yn  nes  at  drefn 
Apostolaidd  y  Testament  Newydd  na'r 
Methodistiaid.  Ond  yr  oeddwn  yn  caru 
bywyd  a  zêl  y  Methodistiaid,  ac  yn  ofni 
clauarineb  yr  Ymneillduwyr,  rhag,  os 
ymunwn  a  hwy,  i  mi  fyned  yn  glauar  fel 
hwythau.  ünd  dywedai  rhai  o  honynt, 
os  deuwn  atynt,  y  gallwn  fod  yn  foddion 
i'w  gwresogi  hwy."  Penderfynodd  fyned 
i  Goleg  y  Fenni.  "  A  phan  fynegais  fy 
mwriad  i"r  Parch.  Daniel  Rowland,  ni 
ddywedodd  ddim  yn  fy  erbyn.  Cyrhaedd- 
ais  y  Fenni  tua  diwedd  1761  ;  a  phan 
ddechreuais  ddysgu  llyfrau  Lladin,  a 
chanfod  y  fath  annuwioldeb  yn  y  dref,  a'r 
fath  glauarineb  yn  y  gynulleidfa,  teimlais 
fy  mod  wedi  newid  hinsawdd.  A  chan 
ofni  y  coUwn  dir  yn  fy  yspryd,  ymneilldu- 
Avn  bob  canol  dydd  i'r  coedwigoedd  gerllaw 
yr  afon  Wysg  i  weddío,  a  phrofais  hyny 
yn  felus  yn  aml.  Yn  ystod  y  pedair 
blynedd  y  bum  yn  y  coleg  pregethwn  yn 
fynych  yma,  ac  mewn  lleoedd  eraill ;  yn 
ystod  y  gwyliau  awn  ar  daith  trwy 
wahanol  Siroedd  Cymru,  yn  arbenig  Sir 
Aberteiíì,  gan  bregethu  gyda'r  Method- 
istiaid  a  chyda'r  Annibynwyr,  pan  y  cawn 
ychydig  o  dân  Llangeitho  i  gadw  fy  enaid 
rhag  rhewi  yn  nghymydogaeth  y  Fenni. 
Yr  oedd  Mr.  Rowland  yn  dra  charedig 
wrthyf,  a  gofynai  i  mi  bregethu  yn 
Llangeitho  weithiau.  .  .  .  Yr  oedd  y  rhai 
mwyaf  difrifol  a  phrofiadol  yn  mysg  yr 
Ymneillduwyr  yn  fy  hoffi ;  ond  yr  oedd  y 
rhai  clauar  a  ffurfiol  o  honynt  yn  edrych 
arnaf  fel  yn  ormod  o  Fethodist,  yn 
arbenig  pan  y  cawn  gymorth  o'r  nefoedd 
wrth  bregethu.  Eithr  pan  y  byddwn  yn 
sych  ac  yn  farwaidd,  gan  lefaru  o'm  deall 
fy  hun,  dywedent  fy  mod  yn  debyg  i 
Ymneillduwr."]: 

\  Wchìi  Calfinistic  MethocUsm,  tudal.  23,  24. 

Profa  y  tystiolaethau  yma,  y  rhai  nad 
oes  un  rheswm  dros  ameu  eu  cywirdeb, 
fod  cyflwr  yr  Ymneillduwyr  pan  y  cyfododd 
y  Methodistiaid  yn  Nghymru,  yn  dra 
gresynus ;  fod  eu  gweinidogion  gan  mwyaf 
yn  ddifater  a  diyni ;  fod  y  weinidogaeth 
yn  eu  mysg  yn  ffurfiol,  beirniadol,  ac  oer, 
heb  fawr  lle  yn  cael  ei  roddi  i  brif  athraw- 
iaethau  crefydd  efengylaidd ;  a  bod  yr 
eghvysi  yn  fychain  ac  yn  lleihau  yn 
gyflym,  a'r  aelodau  yn  rhanedig  i  wahanol 
bleidiau,  y  rhai  oeddynt  yn  llawn  teimlad 
chwerw  at  eu  gilydd.  Yr  oedd  Armin- 
iaeth,  a  dueddai  yn  gryf  at  Ariaeth,  yn 
dyfod  i  mewn  fel  llanw  y  môr ;  ac  yn  ol 
pob  tebyg,  oni  bai  am  y  Diwygiad  Meth- 
odistaidd,  buasai  y  rhan  fwyaf  o  Gymru 
heddyw  yn  Undodaidd.  Chwech  o  gapel- 
au^  a'r  rhai  hyny  yn  gymharol  fychain,  a 
feddent  yn  yr  oll  o  W'ynedd.  Yr  oeddynt 
yn  gryfach  yn  y  Deheudir,  ond  yma 
hefyd  yr  oeddynt  yn  gwywo  yn  gyflym. 
Meddai  Mr.  Johnes  am  danynt  :*  "  Darfu 
iddynt  wanychu  eu  hunain  trwy  eu  dadleu- 
on  gyda  golwg  ar  fedydd ;  parhausant  i 
ddirywio  hyd  gyfodiad  Methodistiaeth." 
Ychwanega  yr  un  g\vr :  "  A  siarad  yn 
briodol,  hanes  Methodistiaeth  yw  hanes 
Ymneillduaeth  yn  Nghymru." 

Pan  yr  aeth  son  ar  led  am  y  cyffroad 
a  gynyrchid  gan  bregethu  nerthol  Howell 
Harris  a  Daniel  Rowland,  llawenychodd 
yr  Ymneillduwyr  a  llawenydd  mawr  tros 
ben;  teimlent  fod  gobaith  am  waredigaeth 
megys  o  safn  marwolaeth.  Yn  y  flwyddyn 
1736,  pregethai  y  Parch.  Lewis  Rees  yn 
y  Capel  Ymneillduol  yn  Mhwllheli  ; 
cafodd  y  ddeadell  fechan  yno  yn  nodedig 
o  ddigalon  ;  achwynent  fod  yr  eglwys  yn 
lleihau,  yr  hen  bobl  yn  marw,  a  neb  o'r 
newydd  yn  ceisio  crefydd,  ac  y  darfyddai 
am  yr  achos  yn  fuan  yn  ol  pob  tebyg. 
Ond  cynghorodd  Mr.  Rees  hwy  i  ym- 
galonogi,  gan  ddweyd  fod  y  wawr  wedi 
tori  eisioes  yn  y  Deheudir,  fod  Howell 
Harris  yn  ddyn  rhyfeddol,  ei  fod  yn 
myned  o  gwmpas  i  bregethu  a  rhybuddio, 
a  bod  effeithiau  hynod  yn  cydfyned  a'i 
ymdrechion.  Yn  fuan  mynodd  Mr.  Lewis 
Rees  addewid  gan  Howell  Harris  y  deuai 
i  Wynedd.  Cyffelyb  oedd  teimlad  Edmund 
Jones,  Pontypwl  ;  David  WiIIiams,  Wat- 
ford ;  Henry  Davies,  Bryngwrach,  ac 
eraill.     Gwelent   yn  y  Methodistiaid  gat- 


*  Causes  of  Dissent  in  Wales. 


rawd  newydd  yn  cyfodi  i  ymladd  rhyfel- 
oedd  Duw  yn  y  tir,  ac  er  eu  bod  yn 
flaenorol  wedi  Ilaesu  dwylaw,  ac  ar  roddi  i 
fynu  mewn  digalondid,  effeithiodd  dyfodiad 
y  gatrawd  ddewr  hon  i  roddi  yspryd 
newydd  ynddynt.  Cryfhaodd  yr  eglwysi 
Ymneillduol  o  hyny  allan.  Gellir  dweyd 
ddarfod  i'r  Methodistiaid  ddwyn  i  mewn 
yr  elfenau  canlynol  : — 

(i)  Yspryd  ymosodol  hyf,  yn  beiddio 
gwrthwynebu  anwiredd  a  rhysedd  mewn 
modd  cyhoeddus  a  phenderfynol. 

(2)  Cyhoeddiad  pendant  o'r  athraw- 
iaethau  efengylaidd,  a  hyny  gyda  gwres- 
awgrwydd  angerddol.  Yn  arbenig  pwys- 
leisid  ar  yr  angenrheidrwydd  am  ail- 
enedigaeth,  a  gwaith  yr  Ysbryd  Glân. 

(3)  Gweinidogaeth  personau  heb  urddau, 
os  meddent  ar  gymhwysderau  pregeth- 
wrol. 

(4)  Gofal  manwl  am  ddychweledigion, 
yn  arbenig  trwy  gyfrwng  y  seiadau 
profiad. 

Nid  ydym  am  hawlio  i'r  Cyfundeb 
Methodistaidd  yr  holl  glod  o  fod  yr  unig 
offeryn  yn  Ilaw  yr  Arglwydd  i  efengyl- 
eiddio  Cymru  ;  gwyddom  yn  amgen.  Gwir 
mai  ar  Howell  Harris  a  Daniel  Rowland  y 
disgynodd  y  tân  dwyfol  gyntaf  yn  yr  adeg 
hon  o  ddirywiad ;  hwy  aeth  o  gwmpas  feí 
Ilwynogod  Samson,  gan  gyneu  ffagl  sydd 
yn  parhau  hyd  heddyw.  Ond  mor  wir 
a  hyny,  enynodd  y  tân  yn  bur  fuan 
yn  yr  enwadau  YmneiIIduoI  oedd  ar  y 
maes  yn  barod.  Cyfranogasant  hwythau 
o'r  un  dylanwadau  nefol  mewn  helaeth- 
rwydd.  Eithr  yr  yspryd  Methodistaidd,  a 
deimlwyd  yn  gyntaf  yn  Nhrefecca  a  Llan- 
geitho,  a'u  bywiocaodd.  A  threiddia  yr 
yspryd  hwnw  trwyddynt,  a  thrwy  eu  holl 
weithrediadau,  hyd  y  dydd  hwn.  Yn  wir, 
gellir  edrych  ar  yr  YmneiIIduwyr  Cymreig 
presenol,  yn  angerddoldeb  eu  zôl  a'u  hym- 
roddiad,  .yn  eu  beiddgarwch  i  wrthsefyll 
drygioni  yn  eu  holl  ffurfiau,  yn  efengyl- 
eidd-draeugweinidogaeth,ac  yn  y  Ile  mawr 
a  roddir  gan  eu  pregethwyr  i  bynciau  han- 
fodol  ein  crefydd,  yn  gystal  ac  yn  eu  gofal 
am  y  dychweledigion,  fel  plant  Daniel 
Rowland  a  Howell  Harris  yn  hytrach  nag 
fel  olynwyr  yr  YmneiIIduwyr  cyntefig.  Ar 
yr  un  pryd,  cyfaddefa  pob  cristion  fod  ym- 
drechion  y  Tadau  Methodistaidd,  ynghyd 
a  Ilafur  y  pregethwyr  galluog  a'u  dilynodd 
ymron  yn  ddidor  o  hyny  hyd  yn  awr,  yn 
ffurfio  penod  ddysglaer  a  gogoneddus  yn 
hanes  crefydd  yn  Nghymru. 

^h^Pl  chafodd  Cymru  er  pan  y  mae 
(^l^yti  yn  wlad  ragorach  cymwynasydd 
Ä^J  na'r  Hybarch  Griffith  Jones.  Ni 
sangwyd  ei  daear  gan  wladgarwr  mwy  pur 
na  mwy  anhunangar,  ac  ni  anadlodd  neb  ei 
hawyr  ag  y  mae  ei  enw  yn  fwy  clodforus, 
a'i  goffadwriaeth  yn  fwy  bendigedig  hyd  y 
dydd  hwn.  Priodol  iawn  y  gelwir  ef  yn 
Seren  Foreu  y  Diwygiad.  Yr  oedd  ar  y 
maes  yn  mhell  o  flaen  Rowland  a  Harris ; 
ymdaflasai  gyda  holi  yni  a  bywiogrwydd  ei 
natur  i'r  gorchwyl  mawr  o  oleuo  ac  efengyl- 
eiddio  ei  gyd-genedl ;  gyda  y  gorchwyl  hwn 
ni  phallodd,  er  y  lliaws  gwrthwynebiadau 
a'i  cyfarfu,  nes  cau  o  hono  ei  lygaid  yn  yr 
angau ;  ac  wrth  farw  gwasgai  cyílwr  ei 
wlad  yn  drwm  ar  ei  feddwl,  a  gwnaeth 
ddarpariaethau  yn  ei  ewyllys  er  cario  yn 
mlaen  y  gwaith  da  oedd  ef  wedi  gychwyn. 
Bydd  y  genedl  Gymreig  dan  ddyled  i 
Griffith  Jones  tra  y  byddo  haul. 

Ganwyd  ef  yn  y  flwyddyn  1684,  fel  y 
dengys  yr  argraff  ar  y  gareg  fedd  a  osodwyd 
i  fynu  iddo  gan  Madam  Bevan,  yn  mhlwyf 
Cilrhedyn,  yn  nghydiad  Sir  Gaerfyrddin  a 
Sir  Benfro.  Yr  oedd  ei  rieni  yn  grefyddol 
ill  dau,  ac  yn  aelodaugyda'r  Ymneillduwyr. 
Tybia  Dr.  Rees  mai  i  Henllan  y  perthyn- 
ent,  i'r  hwn  le  y  deuai  John  Thomas, 
Llwynygrawys ;  David  Lewis,  Cynwyl, 
a  gweinidogion  poblogaidd  eraill,  yn  aml  i 
bregethu,  ac  mai  yno  y  derbyniodd  ei 
argraffiadau  crefyddol  cyntaf,  ynghyd  a'i 
chwaeth  at  yr  athrawiaethau  Calfinaidd. 
Eiddil  oedd  ei  gyfansoddiad  ;  pan  yn 
blentyn  blinid  ef  yn  fawr  gan  ddiffyg  anadl, 
fel  na  allai  gerdded  ar  drawsyr  ystafell  heb 
boen  ac  anhawsder ;  ond  cryfhaodd  i  raddau 
wrth  dyfu  i  fynu,  ac  mewn  rhan  medrodd 
ysgwyd  yr  afiechyd  i  ffwrdd.  Bu  ei  dad 
farw  pan  nad  oedd  ond  ieuanc,  felly  dis- 
gynodd  holl  ofal  ei  ddygiad  i  fynu  ar  ei 
fam.  Dywed  Mr.  Charles  ei  fod  o  duedd 
grefyddol    o'i    febyd.      Dangosodd    hefyd 


fywiogrwydd  cynheddfau,  ynghyd  ag 
awyddfryd  i  ddysgu,  yn  foreu.  Gan  y 
teimlai  awydd  i  ymgyflwyno  i  weinidogaeth 
yr  efengyl,  trefnodd  ei  fam  iddo  gaei  pob 
manteision  addysg  dichonadwy ;  ac  wedi 
iddo  fyned  tu  hwnt  i  ysgolion  yr  ardal, 
cafodd  ei  anfon  i  Gaerfyrddin,  naill  ai  i'r 
Athrofa  Ymneillduol  a  gedwid  yno,  neu 
ynte  i  Ysgol  Ramadegol.  Croniclir  iddo 
gael  ei  ordeinio  yn  ddiacon  yn  yr  Eglwys 
Sefydledig,  Medi,  1708,  gan  yr  Esgob  Bull, 
a  darfod  iddo  dderbyn  ei  lawn  urddau  trwy 
yr  un  gŵr,  Medi,  1709.  Pa  beth  a  barodd* 
iddo  fwrw  ei  goelbren  yn  yr  Eglwys,  ac 
yntau  wedi  cael  ei  ddwyn  i  fynu  yn  mhlith 
yr  YmneiIIduwyr,  nis  gwyddom  ;  ond  sicr 
yw  mai  nid  unrhyw  fanteision  bydol  ddarfu 
ddylanwadu  ar  ei  feddwl,  oblegyd  profa  ei 
holl  hanes  ei  fod  yn  Eglwyswr  cryf  a  chyd- 
wybodol.  Tebygol  mai  cuwradiaeth  eglwys 
Cilrhedyn,  ei  blwyf  genedigol,  a  gafodd  ar 
y  cyntaf. 

Yn  bur  fuan  dechreuodd  bregethu  gyda 
nerth  a  difrifwch  mawr.  Dywed  Mr. 
Charles  nad  oedd  dirnadaeth  Griffith  Jones 
o  athrawiaethau  yr  efengyl  a  threfn  yr  iach- 
awdwriaeth  ond  aneglur  ar  y  cychwyn  ; 
fod  ei  foreu  yn  dywyll,  ac  mai  yn  raddol  y 
pelydrodd  y  goleuni  dwyfol  ar  ei  feddwl  yn 
ei  ddysgleirdeb  a'i  ogoniant.  Casglai  Mr. 
Charles  hyn  oddiwrth  ei  Iythyrau  at 
Madam  Bevan.  Ar  yr  un  pryd  amlygai 
ynddynt  lawer  o  ddwys  ystyriaeth  a  difrif- 
wch  sobr.  Ymroddodd  i  astudio  duwinydd- 
iaeth,  a  chan  ei  fod  yn  \Vr  o  gynheddfau 
cryfion,  a'i  ddeall  yn  gyflym,  a'i  gof  yn 
afaelgar,  daeth  yn  fuan  yn  dra  hyddysg 
yn  ysgrifeniadau  y  duwinyddion  mwyaf 
enwog,  Saesneg  a  thramor.  "  Trwy 
gynorthwyon  dwyfol,"  meddai  Mr.  Charles, 
"  a  bendith  Duw  ar  ei  ddiwydrwydd,  cyn- 
hyddodd  yn  brysur  mewn  gras  a  gwybod- 
aeth  o  Dduw,  a'r  IachaAvdwr  lesu  Grist." 
Yn  mhen  yspaid  cafodd  guwradiaeth  plwyf 


GRIFFITH  JONES,   LLANDDOWROR. 


23 


Lacharn,  ac  yma  ymddengys  iddo  gynyddu 
yn  ddirfawr  mewn  hyawdledd  a  doniau 
gweinidogaethol,  a  darfod  i'w  bregethau 
hyawdl  ac  efengylaidd  beri  cyffro  dirfawr 
yn  y  plwyf,  ynghyd  a'r  plwyfydd  cylch- 
ynol.  Priododd  a  Miss  Philhps,  merch 
Syr  Erasmus  Philhps,  Picton  Castle.  Yr 
oedd  yn  ddynes  nodedig  am  ei  duwioldeb  ; 
nid  annhebyg  mai  trwy  ei  weinidogaeth  ef 
y  cawsai  ei  hargyhoeddi ;  ond  yr  oedd  yn 
wanllyd  o  iechyd,  ac  ymddengys  na  fu 
iddynt  blant.  Yn  mhen  rhyw  ddwy  flynedd 
gwedi  derbyn  ei  lawn  urddau,  cyflwynwyd 
iddo  berigloriaeth  Llandilo,  Abercowyn  ; 
ac  ýn  y  flwyddyn  171 6,  cafodd  ficeriaetli 
Llanddowror,  gan  ei  frawd-y-nghyfraith, 
Syr  John  PhilHps,  noddwr  y  fywohaeth. 
Yr  oedd  Syr  John  Philhps  yn  \Vr  tra 
boneddigaidd,  a  dywed  Mr.  Charles  ei  fod 
yn  casglu  oddiwrth  ei  lythyrau  mai  crefydd 
a  duwioldeb  oedd  wrth  wraidd  y  boneddig- 
eiddrwydd.  Cadarnheir  y  dystiolaeth  hon 
gan  haws  o  íìfeithiau.  Pan  yn  Llundain 
ymgyfathrachai  Sir  John  a  Whitefield  ac  a'r 
ddau  Wesley.  Ceir  cyfeiriadau  mynych 
ato  yn  eu  dydd-lyfrau  fel  boneddwr  yn 
rhagori  mewn  crefydd ;  ac  fel  hwythau,  ar 
un  tymor  o'i  oes,  bu  yn  mynychu  y  Gym- 
deithas  Forafaidd  yn  Fetter  Lane.  Heb- 
law  gwasanaethu  yn  Llandilo  a  Llanddow- 
ror,  ymwelai  Grifíìth  Jones  yn  bur  aml  ag 
eglwys  Llanllwch  ;  a  than  ei  weinidogaeth 
yma  yr  argyhoeddwyd  Miss  Bridget 
Yaughan,  merch  y  Derllysg,  yr  hon  y  mae 
ei  henw  yn  glodfawr  trw^y  hoU  Gymru  fel 
Madam  Bevan.  Bu  y  foneddiges  hon  yn 
gyfeilles  iddo  tra  y  bu  by w  ;  cefnogai  ef  yn 
mhob  modd  gyda  ei  lafur ;  ac  yr  oedd  ei 
phwrs  yn  wastad  yn  agored  pan  fyddai  galw. 
Ymledodd  clod  Griffith  Jones  fel  pre- 
gethwr  tros  y  wlad,  cyrchai  y  bobl  yn 
dyrfaoedd  i'w  wrando.  CJywyd  son  am  ei 
hyawdledd  a'r  nerth  oedd  yn  cyd-fyned  a'i 
weinidogaeth  hyd  yn  nod  yn  Ysgotland,  a 
chafodd  ei  alw  i  bregethu  o  flaen  y  frenhines 
Anne.  Ein  hawdurdod  ar  hyn  yw  WiUiams, 
Pantycelyn,  yr  hwn,  heblaw  Ìaod  yn  emyn- 
ydd  digymhar,  oedd  yn  hanesydd  gwych. 
Fel  hyn  y  dywed  efe  yn  y  farwnad  ragorol 
a  gyfansoddodd  iddo  : — 

"  Fe  gadd  Scotland  oer  ci  wrando, 

Draw  yn  eitha  'r  Gogledd  dir, 
Yn  dadseinio  maew  yn  uchel 

Bynciau  'r  iachawdwriaeth  bur  : 
Cadd  niyrddiynau  dcimlo  geiriau 

Hedd,  o'i  enau  'n  llawer  nian  ; 
Clywodd  hithau  rym  ci  ddoniau 

Frenhinol  ardderchocaf  Anne." 

Daeth  dan  sylw  y  Gymdeithas  er  Uedaenu 


yr  Efengyl  mewn  Parthau  Pellenig  fel  un 
cymwys  i'w  anfon  allan  yn  genhadwr  i'r 
India ;  y  mae  Ilythyrau  yn  awr  ar  gael 
sydd  yn  dangos  i  daerineb  dirfawr  gael  ei 
arfer  arno ;  ac  yn  y  diwedd  cydsyniodd 
yntau.  Ni  wyddis  pa  beth  a'i  rhwystrodd 
i  roddi  ei  fwriad  mewn  grym.  Efallai  mai 
cariad  at  ei  gydwladwyr,  a  thosturi  at 
iselder  eu  cyflwr,  a'i  gorchfygodd.  Ond 
yr  oedd  Ilaw  Rhagluniaeth  yn  y  peth ; 
yr  oedd  ganddi  hi  waith  mawr  i  Grifíith 
Jones  yn  ngwlad  ei  enedigaeth. 

Rhydd  Mr.  Charles  y  desgrifiad  canlynol 

0  hono  fel  pregethwr :  "  Yr  oedd  ei 
destynau  a'i  ddull  o  ymadroddi  yn  neill- 
duol  o  addas  i  gyflyrau  ei  wrandawyr  ;  yn 
aml  yn  finiog,  yn  danllyd,  ac  yn  ddeff"rous; 
bob  amser  yn  athrawiaethol,  yn  ddefnydd- 
iol,  ac  yn  fucheddol  ;  yn  cadw  yn  mhell 
oddiwrth  benrhyddid  Antinomaidd,  a 
deddfoldeb  digysur  ac  anffrwythlawn. 
Yr  olwg  arno  yn  esgyn  i'r  areithfa  oedd 
neillduol  sobr  a  phwysig.  Darllenai  y 
gweddiau  gyda  Uawer  o  ddifrifoldeb,  a'r 
llithiau  yn  arafaidd  ac  yn  ddeallus.  Yn  ei 
bregethau  dechreuai  yn  bwyllog,  a  dos- 
ranai  y  defnydd  mewn  Ilaw  yn  olau  ac  yn 
rheolaidd,  mewn  dull  cyfeillgar,  nid  an- 
nhebyg  i  ymddiddan.  Ond  fel  yr  elai  i 
mewn  i'w  fater,  byddai  ei  yspryd  yn 
tanio  ac  yn  gwresogi,  a'i  ymadroddion  yn 
fywiog  ac  yn  awdurdodol,  nes  meistroli'r 
gwrandawyr  yn  gwbl.  Yr  oedd  ei  agwedd 
gorphorol  yn  barchus,  ei  lais  yn  eglur  ac 
yn  beraidd,  ei  resymiadau  yn  gedyrn,  ei 
ddarluniadau  yn  ardderchog,  a'i  gynghor- 
ion  a'i  rybuddion  yn  Ilym,  ac  yn  afaelgar 
yn  y  gydwybod.  Yr  oedd  ei  holl  enaid 
yn  y  gwaith,  ac  yn  profi  yn  fywiog  bob 
teimlad  addas  i'r  gwirionedd  a  draddodai. 

1  ddweyd  y  cwbl  am  dano  mewn  im  gair, 
yr  oedd  wedi  ei  wisgo  a  nerth  o'r  uchelder, 
ac  am  hyny  yr  oedd  yn  gweini  yn  mhethau 
sanctaidd  Duw,  gyda  harddwch  a  gwedd- 
eidd-dra  addas,  yn  awdurdodol  ac  yn 
fuddiol."  Y  mae  y  darluniad  hwn  o  hono 
gan  Mr.  Charles  yn  nodedig  o  fyw. 
Braidd  nad  yw  ein  dychymyg  yn  porteadu 
gŵr  Duw  yn  esgyn  yn  araf  ar  hyd  grisiau 
y  pwlpud,  gydag  osgo  difrifddwys,  a  sobr- 
wydd  tragywyddoldeb  yn  eistedd  ar  ei 
wedd.  Wedi  darllen  y  Ilithiau  a'r 
gweddíau  yn  hyglyw  dyna  ef  yn  cymeryd 
ei  destun  ac  yn  rhanu  ei  fater  ;  ymadrodda 
yn  araf  ar  y  dechreu,  yn  ol  rheolau 
manylaf  areithyddiaeth ;  ond  yn  fuan 
gwresoga  ei  galon  tan  ddylanwad  ei  fater ; 
rhydd    y   gwirionedd   ei    holl    yspryd  "^n 

fflam  ;  y  mae  yn  awr  fel  angel  yn  ehedeg 
yn  nghanol  y  nef  a'r  efengyl  dragywyddol 
ganddo ;  arllwysa  ar  y  dyrfa  fawr  sydd 
wedi  dyfod  i'w  wrando  raiadrau  o  hyawdl- 
edd  cysegredig  ;  ac  yswatia  hithau  yn  ei 
bresenoldeb  wedi  ei  Uwyr  orchfygu.  Nid 
rhyfedd  i'w  glod  fyned  ar  led  ;  y  tebygol- 
rwyddywnachlywyd  yfath  bregethu  ofewn 
eglwysi  Cymru  er  ys  canrifoedd,  os  erioed. 
Dawgalwadau  amdanoo'rplwyficymydog- 
aethol ;  cred  yntau,  fel  y  gwnaeth  Paul 
am  yr  alwad  o  Macedonia,  eu  bod  yn  wys 
oddi  uchod,  ac  ufuddha  hyd  eithaf  ei  alhi. 
Yn  aml  byddai  yr  eghvysi  yn  rhy  fychain 
i  ddal  y  dorf ;  pregethai  yntau  yn  y  fyn- 
went,  gyda  chofadail  un  o'r  meirw  yn 
bwlpud  tan  ei  draed,  a'r  nefoedd  yn  dô 
uwch  ei  ben.  Nis  gallwn  wrthsefyll  y 
brofedigaeth  o  ddifynu  marwnad  WiUiams 
eto  : — 

"  AUan  'i  aetli  yn  llawn  o  cldoniau, 

I  bregcthu  'r  'fengyl  wir, 
Ac  i  daenu  iachawdwriaeth 

Olau,  helaeth  'r  hyd  y  tir; 
Myrdd  yn  cludo  idd  ei  wrando, 

Llenwi'r  llanau  mawr,  yn  llawn, 
Gwneyd  eglwy.sydd  o'r  mynwentydd 

Cyn  ei  glywed  ef  yn  iawn." 

Heblaw  bychander  yr  eglwysi  yr  oedd 
rheswm  arall  paham  y  pregethai  yn  aml 
yn  y  mynwentydd,  sef  eiddigedd  a  dig 
liiaws  o'r  clerigwyr.  Cynhyrfent  drwydd- 
ynt  oblegyd  ei  fod  yn  meiddio  dyfod  i'w 
plwyfi  heb  eu  caniatâd  ;  yr  oeddynt  ar 
dori  ar  eu  traws  gan  genfigen  ato  oblegyd 
ei  dalent  a'i  boblogrwydd  ;  felly  clöent  yr 
eglwysi  rhagddo,  a  chymerent  yr  agor- 
iadau  adref  gyda  hwynt  yn  eu  llogellau. 
Ond  nis  galient  trwy  hyn  gau  genau 
Griffith  Jones.  Yr  oedd  ef  yn  dyheu  am 
bregethu,  a'r  bobl  yn  dyheu  am  wrando  ; 
felly,  fel  y  dywed  Williams,  gwnai  eglwys 
o'r  fynwent. 

Yn  raddol  ymestynodd  ei  deithiau  i"r 
siroedd  cyfagos,  ac  yn  wir,  i'r  oU  o"r 
Deheudir.  Ar  daith  bregethwrol  yr  oedd 
pan  yr  argyhoeddwyd  Daniel  Rowland 
trwy  ei  weinidogaeth,  yn  eglwys  Llan- 
ddewi-brefi  ;  a  phe  na  wnaethai  ddim  yn 
ystod  ei  oes  ond  bod  yn  off^eryn  tröedigaeth 
Rowland,  buasai  wedi  gwneyd  gwasanaeth 
ardderchog  i  grefydd.  Gan  mai  ar  wyth- 
nosau  y  Pasg  a'r  Sulgwyn  yr  arferai 
Cymry  yr  oes  hono  gynal  yn  benaf  eu 
cyfarfodydd  gloddestgar,  a'u  campau  an- 
nuwiol,  trefnai  ef  ei  deithiau  ar  yr  adegau 
hyny,  er  mwyn  pregethu  y  cyfryw  lygred- 
igaethau  i  lawr,  a  dywedir  na  fyddai  nemawr 
bregeth  yn  myned  heibio  heb  fod  rhywrai 


yn  cael  eu  hachub.  Byddai  ei  gynuUeidfa 
yn  aml  yn  cael  eu  gwneyd  i  fynu  o  oferwyr 
a  dihyrod  penaf  y  wlad,  wedi  ymgasglu 
oblegyd  cywreinrwydd ;  ond  ni  phetrusai 
ddynoethi  eu  drwg  arferion.  Darlunia 
Mr.  Charles  eu  hagwedd  pan  yn  gwrando. 
Ar  y  cyntaf  ymddangosent  yn  wyllt  ac 
anifeilaidd  ;  ond  yn  raddol,  fel  y  pregethai 
Mr.  Jones,  gwehd  hwy  yn  sobri  ac  yn 
difrifoh ;  dechreuai  y  dagrau  hfo  yn  nentydd 
dros  eu  gruddiau  ;  yn  y  man  y  maent  yn 
wylo  yn  uchel,  ac  yn  gwaeddu,  "  Pa  beth 
a  wnawn  i  fod  yn  gadwedig."  Ai  yntau 
yn  ei  flaen  i  egluro  trefn  yr  iachawdwriaeth 
iddynt,  a  phregethai  weithiau  dros  dair 
awr  o  amser. 

Ond  er  enwoced  oedd  Griffith  Jones  fel 
efengylwr,  braidd  nad  yw  ei  glod  yn  fwy 
fel  addysgydd,  a  thrwy  yr  Ysgolion 
Elusengar  Cylchynol  a  sefydlwyd  ganddo 
gwawriodd  cyfnod  newydd  ar  Gymru. 
Dywedir,  ac  ail-ddywedir  ddarfod  iddo 
gael  y  syniad  am  danynt  oddiwrth  ysgol- 
ion  Thomas  Gouge.  Ond  nid  oedd  un- 
rhyw  debygolrwydd  rhyngddynt.  Ysgol- 
ion  Saesneg  oedd  eiddo  Thomas  Gouge  ; 
ysgolion  Cymraeg  oedd  eiddo  Grifíìth 
Jones,  a  dj'Sgu  Cymraeg  yn  unig  a  wneyd 
ynddynt.  Yr  hyn,  yn  ol  a  wyddom,  a 
ddygai  fwyaf  o  debygolrwydd  i  ysgolion 
Griffith  Jones,  oedd  elusen  John  Jones, 
Deon  Bangor,*  ond  ei  bod  ar  raddfa  lai. 
Yn  ei  ewyllys,  dyddiedig  Mawrth  lo,  1719, 
gadawodd  y  Deon  y  swm  o  haner  can'  punt 
i  beriglor  Llandegfan,  Môn,  ac  i'w  olynwyr 
hyd  byth,  at  wasanaeth  y  tlodion  ;  fel  ag 
y  byddai  i'r  llôg  oddiwrth  yr  arian  gael  ei 
ddefnyddio  "  i  ddysgu  deg  o  blant  tlodion 
y  plwyf  i  ddarllen  y  Beibl  a"r  Llyfr 
Gweddi  Cyffredin  yn  Gymraeg,  mewn 
modd  eglur ;  ac  hefyd  i'w  haddysgu  yn 
egwyddorion  y  grefydd  Gristionogol  yn  ol 
Catecism  Eglwys  Loegr."  Gadawodd  y 
Deon  Jones  y  cyffelyb  swm  at  yr  un 
amcan  i  blwyfi  Llanfair-yn-NeubwU, 
Llanffinau,LIanfihangeI-yn-Nhywyn,LIan- 
fihangel  Ysgeifiog,  Rhoscolyn,  a  Phen- 
traeth,  oll  yn  Môn.  Cawn  yr  un  g\vr  yn 
yr  unrhyw  ewyllys  yn  gadael  y  swm  o 
gan'  punt  i  reithor  Llanllechid,  Àrfon,  fel 
ag  y  byddai  i"r  Ilôg  gael  ei  ddefnyddio  hyd 
byth  i  addysgu  deuddeg  o  blant  tlodion  y 
plwyf  "  i  ddarllen  Cymraeg  yn  berff'aith, 
ac  i'w  hyfforddi  yn  Ngatecism  Eglwys 
Loegr  yn   Gymraeg,   fel  y  gallent  nid  yn 

unig  ei  adrodd,  ond  hefyd  trwy  eglurhad 
deallus  a  duwiol  ei  ddeall  ;  ac  hefyd  fel  y 
byddont  yn  alluog  i  ddarllen  y  Beibl  a'r 
Llyfr  Gweddi  Cyfîredin  yn  eglur  ;  ac  os 
gelhr,  eu  hyfforddi  ryw  gymaint  niewn 
ysgrifenu  a  rhifo."  Gadawodd  yr  un  swm 
o  gan"  punt  i'r  unrhyw  bwrpas  i  blwyfi 
Cyffyn,  Aber,  a  Bangor,  oll  yn  Sir 
Gaernarfon.  I  blwyfì  Llanddecwyn,  a 
Llanfihangel-y-Traethau,  yn  Sir  Feirion- 
ydd,  gadawodd  y  Deon  cymwynasgar  y 
swm  o  haner  can'  punt  yr  un  at  yr  amcan 
a  nfedwyd.  Dyma  yr  unig  ymgais  gwyb- 
yddus  i  ni,  yn  flaenorol  i  ddyddiau  Griffith 
Jones,  i  ddysgu  Cymraeg  yn  yr  ysgohon 
dyddiol.  Ond  nid  yw  yn  ymddangos  mai 
canlyn  y  Deon  a  wnaeth  Griffìth  Jones  ; 
yn  wir,  nid  oes  genym  un  prawf  y  gwyddai 
am  ei  ymgais  ;  yn  hytrach,  cynhun  a 
ddaeth  yn  raddol  i'w  feddwl  ef  ei  hun 
oedd  yr  Ysgohon  Cylchynol,  er  cyfarfod  yr 
anwybodaeth  dirfawr  a  fifynai  yn  y  wlad 
ar  y  pryd. 

Yr  hanes  a  rydd  Mr.  Charles  am  ddech- 
reuad  yr  ysgohon  hyn  yw  a  ganlyn  :  — 
"  Byddai  Mr.Grififith  Jones,  y  Sadwrn  o  flaen 
gweinyddiad  yr  ordinhad  o  swper  yr 
Arglwydd,  yn  cadw  math  o  gyfarfod  para- 
toad.  Darllenai  y  gwasanaeth  a'r  Ihthiau 
priodol ;  yna  gofynai a  oedd  rhy wun  yn  y  gyn- 
uheidfa  wedi  dal  sylw  neiUduol  ar  ry  w  adnod. 
Os  enwid  adnod  neu  adnodau,  eglurai  yntau 
hwy  mewn  modd  deallus,  cyfaddas  i  am- 
gyffredion  y  bobl."  Ond  caffai  fod  y  rhai  ag 
yr  oedd  mwyaf  o  eisiau  y  cyfryw  addysg 
arnynt  yn  sefyU  yn  ol,  yn  enwedig  dynion 
wedi  tyfu  i  fynu,  ac  wedi  heneiddio  mewn 
anwybodaeth.  Er  meddyginiaethu  hyn, 
cyhoeddai  fod  bara  yn  cael  ei  gyfranu  i'r 
tlodion  ar  y  Sadyrnau  misol  yma,  wedi  ei 
brynu  a'r  arian  a  offrymid  yn  y  cymun. 
Pan  ddeuent  yn  mlaen  i  dderbyn  y  bara, 
gosodai  hwy  yn  rhes,  a  gofynai  ychydig  o 
gwestiynau  hawdd  iddynt,  ond  mewn  dull 
caredig,  rhag  eu  dyrysu  na'u  cywilyddio. 
Ond  er  ei  holl  diricndeb,  yr  oedd  flawer  o 
gaUineb  y  sarff  yn  Griffith  Jones,  ac  fel  na 
adewid  ei  ofyniadau  heb  atebiad  gofalai  am 
hyfforddi  rhywrai  yn  dda  yn  flaenorol,  fel 
y  byddent  yn  foddion  i  dynu  y  lleill  yn 
mlaen.  Trwy  hyn  daeth  yn  gydnabyddus 
a'r  anwybodaeth  dirfawr  am  bethau  yr 
efengyl,  hyd  yn  nod  am  ei  hegwyddorion 
elfenol,  oedd  yn  y  wlad,  a  deallodd  nad 
oedd  yn  bosibl  dyrchafu  y  genedl  heb  gael 
rhyw  drefniant  i  ddysgu  y  bobl  i  ddarìlen 
Gair  Duw.  Sefydlodd  ysgol  ddyddiol  yn 
ei  bentref  ei  hun  i  ddysgu  plant  a   phobl 


mewn  oed  i  ddarllen  Cymraeg  ;  a  chynhelid 
yr  ysgol  mewn  rhan  ag  arian  y  cymun,  ond 
sicr  yw  y  deuai  rhan  fawr  o'r  arian  o'i 
logell  ef  ei  hun.  Llwyddodd  yr  ysgol,  nid 
yn  unig  y  tu  hwnt  i'w  ddisgwyliad,  ond  yn 
mhell  y  tu  hwnt  i'w  obeithion.  Heblaw 
plant,  deuai  dynion  mewn  oed,  a  hen  bobl 
iddi,  y  rhai  a  wylent  yn  uchel,  mewn  rhan 
o  alar  oblegyd  eu  hanwybodaeth,  ac  mewn 
rhan  o  lawenydd  oblegyd  mawredd  y  fraint 
oedd  yn  cael  ei  hestyn  icldynt.  Gwelid  hyd 
yn  nod  y  deillion  yn  cyniwair  yno,  er  mwyn 
clywed  Gair  Duw  yn  cael  ei  ddarllen,  ac  er 
mwyn  ei  ddysgu  ar  eu  cof.  Arweiniodd 
hyn  i  sefydliad  ysgolion  eraill  mewn  gwa- 
hanol  ranau  o'r  wlad.  Agorwyd  yr  ysgoí 
gyntaf  yn  mhentref  Llanddowror,  tua'r 
flwyddyn  1730,  ryw  chwech  mlynedd  cyn 
cychwyniad  Methodistiaeth ;  ac  yn  y 
flwyddyn  1737,  cyhoeddwyd  y  rhifyn  cyntaf 
o  Wclsh  Piety,  yn  rhoddi  crynodeb  o'r 
amgylchiadau  ddarfu  arwain  i  blaniad  yr 
ysgolion,  rhesymau  drostynt,  ac  atebion  i 
wrth-ddadleuon  yn  eu  herbyn.  Yn  mhen 
pymtheg  mlynedd,  cawn  fod  rhif  yr  ysgol- 
ion  wedi  cynyddu  i  116,  a  bod  ynddynt 
5685  o  ysgolheigion  yn  derbyn  addysg. 
Nid  oedd  moddion  bydol  Griffith  Jones, 
na'r  cynorthwy  a  dderbyniai  oddiwrth  ei 
ffrynd,  Madam  Bevan,  yn  ddigonol  i  gynal 
y  nifer  mawr  yma  o  ysgolion  ;  ond  cafodd 
gymorth  effeithiol  oddiwrth  wyr  parchus, 
yn  benaf  o  Loegr,  fel  na  bu  prinder  arian 
at  y  gwaith. 

Cynllun  Grififith  Jones  oedd  cyflogi 
nifer  o  ysgolfeistriaid  effeithiol,  a'u  gwasgar 
trwy  wahanol  ranau  y  wlad,  fel  y  byddai 
y  galw  am  danynt.  Dymunol  ganddo  oedd 
fod  yr  alwad  yn  dyfod  oddiwrth  offeiriad  y 
plwyf ;  ond  oni  ysgogai  ef,  anfonid  yr 
ysgolfeistr  ar  ddymuniad  yr  ardalwyr.  Fel 
rheol,  yr  oedd  yr  ysgol  i  barhau  mewn 
ardal  neu  blwyf  am  chwarter  blwyddyn  ; 
ystyrid  y  gallai  plentyn  neu  ddyn  o  alluoedd 
cyffredin  ddysgu  darllen  y  Beibl  yn  weddol 
dda  yn  hyny  o  amser,  a  symudid  yr  ysgol 
i  gymydogaeth  arall  ar  gylch  ;  ond  weith- 
iau,  dan  amgylchiadau  neillduol,  cedwid  hi 
yn  yr  un  lle  am  haner  blwyddyn  neu 
flwyddyn,  Yn  yr  ysgolion  hyn  dysgid  yr 
ysgolheigion  i  ddarllen  y  Beibl  yn  yr  iaith 
Gymraeg  ;  hyfforddid  hwy  yn  egwyddorion 
Cristionogaeth  yn  ol  Catecism  Eglwys 
Loegr,  dysgid  hwy  i  ganu  Salmau,  a  def- 
nyddid  pob  moddion  i'w  diwyllio  a'u 
crefyddüli.  Nid  plant  yn  unig  a  addysgid, 
fel  yr  awgrymwyd,  ond  dynion  mewn  oed 
a  hen  bobl,  ac  ar  gyfartaledd  yr  oedd  dwy 

ran  o  dair  o'r  ysgolheigion  yn  rhai  wedi 
tyfu  i  oedran.  Fel  ag  i  roddi  mantais  i 
bawb,  cynhehd  yr  ysgohon  y  nos  yn  gystal 
a'r  dydd  ;  ac  os  byddai  rhywrai  yn  niethu, 
oblegyd  amgylchiadau,  dyfod  i'r  ysgol  na'r 
nos  na'r  dydd,  disgwyiid  i'r  athrawon 
ymweled  a  hwy  yn  eu  cartrefi,  a  rhoddi 
gwersi  iddynt  yno.  Mewn  gwirionedd,  ni 
fu  erioed  drefniant  ystwythach  a  mwy 
hylaw  nag  ysgohon  Griffìth  Jones  ;  cyf- 
addasid  hwy  at  bob  math  o  oedran  ac  at 
bob  math  o  amgylchiadau  ;  a  rhaid  fod  pwy 
bynag  na  fedrai  ddarhen  yr  Ysgrythyr  lân 
yn  gwbl  ddiesgus.  Yn  mhen  blynyddoedd, 
yr  oedd  yr  ysgolfeistri  i  ddychwelyd  i'r 
îleoedd  y  buasent  ynddynt  gyntaf,  er 
addysgu  yr  ieuenctyd  oeddynt  wedi  cyfodi 
yn  ystod  eu  habsenoldeb.  A  ganlyn  sydd 
grynodeb  o  reolau  yr  ysgolion,  fel  eu  ceir 
yn  y  Wclsh  Picty.  i.  Rhaid  i'r  ysgol- 
feistriaid  fod  yn  sobr,  yn  caru  duwioldeb, 
yn  aelodau  o  Eglwys  Loegr,  ac  yn  ffydd- 
lawn  i'r  brenin  ac  i'r  llywodraeth.  2. 
Rhaid  iddynt,  heblaw  dysgu  yr  ysgolheigion 
i  sbelian,  ac  i  ddarllen  y  cyfryw  lyfrau  ag  a 
bwyntir  iddynt,  eu  hyfforddi  hefyd  ddwy 
waith  yn  y  dydd  yn  Nghatecism  Eglwys 
Loegr  ;  a'u  dysgu  i  ateb  yr  offeiriad  yn 
barchus,  yn  fedrus,  ac  yn  ddefosiynol  yn 
ngwasanaeth  yr  Eglwys.  3.  Rhaid  i'r 
meistria'r  ysgolheigion  roddi  eupresenoldeb 
yn  foreu  yn  yr  ysgol,  a  dyfod  gyda  chyson- 
deb  bob  Sabbath  i'r  addoliad  cyhoeddus ; 
ac  yna  ar  y  Llun  canlynol,  fod  yr  ysgol- 
heigion  i  gael  eu  holi  yn  fanwl  ynghylch  y 
penodau  a  ddarllenwyd,  y  testun,  a  plienau 
y  bregeth  a  glywsant  yn  yr  Eglwys  y  dydd 
blaenorol.  4.  Rhaid  i'r  meistriaid  roddi  i 
mewn,  yn  mhen  y  chwarter,  gyfrif  manwl 
o'r  ysgolheigion,  eu  henwau,  a'u  hoedran, 
a'r  amser  y  bu  pob  un  o  honynt  yn  yr 
ysgol.  Er  sicrwydd.fod  y  rheolau  hyn  yn 
■cael  eu  cario  allan,  a  bod  y  meistriaid  yn 
cyílawni  eu  dyledswydd  yn  ffyddlawn, 
gosodid  yr  ysgol  yn  mhob  cymydogaeth, 
hyd  ag  oedd  bosibl,  dan  reolaeth  yr  offeir- 
iad,  yr  hwn  oedd  i  anfon  i  mewn  adroddiad 
am  ymddygiad  yr  ysgolfeistr,  a'r  Ilwyddiant 
oedd  wedi  bod  ar  ei  ymdrechion  yn  ystod  y 
tymor.  Cawn  yn  y  Welsh  Piety  nifer  dir- 
fawr  o'r  cyfryw  adroddiadau,  a  dygant  oll 
dystiolaeth  uchel  i  ddiwydrwydd  a  duwiol- 
deb  y  meistriaid,  ynghyd  a'r  cyfnewidiad 
dirfawr  a  gawsai  ei  efìfeithio  drwyddynt  yn 
moesau  yr  ieuenctyd,  a'u  dull  o  ymddwyn 
yn  nhŷ  Dduw.  Cafodd  Grifììth  Jones  gryn 
anhawsder  i  gael  ysgolfeistri  priodol,  y  rhai 
a  gyfunent  grefyddolrwyddyspryd,  a  bywyd 


diargyhoedd,  gyda  medr  i  addysgu.  Dywed 
Dr.  Rees  ddarfod  iddo  gael  ei  orfodi  i  gym- 
eryd  y  nifer  fwyaf  o  honynt  o  fysg  yr 
Ymneiliduwyr,  gan  nad  oedd  nemawr  yn 
yr  Eglwys  Wladol  yn  meddu  y  cymhwys- 
derau  priodol.  I  hyn  nid  oes  rhith  o  sail. 
Noda  rheolau  yr  ysgolion  yn  bendant 
y  rhaid  i  bob  ysgolfeistr  fod  yn  aelod 
o  Eglwys  Loegr ;  a  dywed  Griffith  Jones 
ei  hun  yn  y  Welsh  Piety  am  1745,  sef 
yn  nihen  pymtheg  mlynedd  gwedi  cych- 
wyniad  yr  ysgolion,  ddarfod  i'r  rheol  ynglyn 
a  hyn  gael  ei  chadw  yn  ddigoll.  Cyn  y  cai 
unrhyw  Ymneillduwr  ei  gyflogi  i  fod  yn 
ysgolfeistr  dan  Griffith  Jones,  rhaid  iddo 
yn  gyntaf  Iwyr-ymwrthod  a'i  Anghydffurf- 
iaeth,  a  dyfod  yn  gymunwr  yn  yr  Eglwys. 
Gorchfygodd  Grifíìth  Jones  yr  anhawsder 
gyda  golwg  ar  athrawon  drwy  sefydlu  math 
o  Goleg  Normalaidd  yn  Llanddowror,  dan 
ei  arolygiaeth  ei  hun,  yn  yr  hwn  y  parotoid 
athrawon  ;  ac  hefyd  yr  addysgid  personau 
ar  gyfer  y  weinidogaeth. 

Ni  chafodd  y  gwaith  da  hwn  fyned  yn  ei 
flaen  heb  wrth-wynebiadau.  Nid  oedd  yr 
esgobion  yn  cydymdeimlo  o  gwbl  a'r  ysgol- 
ion,  er  na  feiddient  eu  gwarafun  yn  hollol. 
Efallai  mai  y  prif  reswm  am  eu  gwrth- 
wynebiad  oedd  fod  yr  ysgolion  yn  Gymraeg. 
Saesonoedd  yr  esgobion  ;  nifeddent  unrhyw 
gydymdeimlad  a  dim  Cymreig ;  nid  oeddynt 
yn  deall  Cymraeg  eu  hunain  ;  credent  mai 
goreu  pa  gyntaf  yr  ysgubid  yr  iaith  oddiar 
wyneb  y  ddaear,  ac  felly  nid  rhyfedd  eu  bod 
yn  casau  yr  ysgolion  a  amcanent  *ddysgu  y 
werin  bobl  i' w  darllen.  Y  mae  amddiíîyniad 
Griffìth  Jones  yn  ngwyneb  y  teimlad  hwn 
yn  hyawdl  ac  anatebadwy.  Dywed  y 
byddai  sefydlu  ysgolion  elusengar  Saesneg 
i  bobl  nad  oeddynt  yn  deall  dim  ond  Cym- 
raeg,  mor  ynfyd  a  phregethu  pregeth 
Saesnig  i  gynulleidfa  o  Gymry  nad  oedd- 
ynt  yn  gynefin  ag  unrhyw  iaith  ond  iaith 
eu  mam.  "A  fyddwn  ni,"  meddai,  "  yn 
fwy  awyddus  am  ledaeniad  yriaith  Saesneg 
nag  am  iachawdwriaeth  ein  pobl  ?  "  Dad- 
leua  ei  fod  yn  amhosibl  i  haws  o'r  tlodion, 
yn  arbenig  rhai  mewn  oedran,  a  hen  bobl, 
ddysgu  Saesneg  ;  ond  nad  iawn  o  herwydd 
hyny  eu  gadael  i  syrthio  i  ddinystr  tra- 
gywyddol.  Dywed  y  byddai  sefydlu 
ysgolion  Saesneg  iddynt  yr  un  peth  a 
chychwyn  ysgol  elusengar  yn  y  Ffrancaeg 
i  dlodion  Lloegr.  "  Ffolineb,"  meddai, 
"  yn  ol  rheswm  a  natur  pethau  yw   ceisio 

*  History  of  Protestant  Nonconformity  in 
Wales,  p.  318,  2  ed. 

addysgu  pobl  yn  egwyddorion  crefydd, 
trwy  gyfrwng  unrhyw  iaith  ond  yr  un  a 
ddealhrganddynt."  Yr  oeddGriffith  Jones 
yn  wir  athronydd  ;  deallai  yn  drwyadi  mai 
trwy  gyfrwng  y  gwybyddus  yn  unig  y 
gelhr  dod  o  hyd  i'r  anwybyddus ;  ac  yr 
oedd  yn  pleidio  yr  egwyddorion  y  dadleuir 
drostynt  gan  Gymdeithas  yr  laith  Gym- 
raeg,  gant  a  haner  o  flynyddoedd  cyn  i'r 
Gymdeithas  gael  bodolaeth.  Nid  ydym  yn 
deall  ei  fod  yn  cael  ei  gyffroi  o  gwbl  gan 
zêl  at  iaith,  ychwaith  ;  ond  deallai  'mai  trwy 
gyfrwng  y  Gymraeg  yn  unig  y  gellid  cael 
gafael  ar  y  bobl  ;  nad  oedd  un  moddion 
arall  trwy  ba  rai  y  gellid  eu  hyfforddi  yn  y 
pethau  a  berthynent  i'w'  heddwch. 

Er  mor  gymhedrol  ddyn  oedd  Griffith 
Jones,  ac  er  mor  ofalus  oedd  yn  newisiad 
ei  eiriau,  cyffröid  ei  yspryd  weithiau  gan 
wrthwynebiadau  yr  esgobion,  ac  uchelwyr 
y  wlad,  ac  ysgrifen:ii  bethau  cryfion  a 
difrifol.*  "  Pe  bai  lesu  Grist  ar  y  ddaear 
yn  awr,"  meddai,  "  a  phe  y  gofynai  y 
cwestiwn  '  oni  ddarllenasoch  ? '  byddai  raid 
i  lìloedd  o'n  pobl  dlodion  ateb,  '  Naddo, 
Arglwydd  ;  ni  ddysgwyd  ni  i  ddarllen  ;  ni 
fedrai  ein  rhieni  fforddio  y  draul  i'n  hanfon 
i"r  ysgol  ;  ac  ni  wnai  ein  Harweinwyr 
ysprydol  gynorthwyo  ;  a  phan  y  gwnaed 
ymdrech  i'n  haddysgu  yn  rhad,  ni  wnai 
rhai  o'n  gwell,'  a  feddai  awdurdod  yn  y 
plwyf,  oddef  y  cyfryw  beth.'"  Y  mae 
hynyna  yn  ddigon  hallt,  ond  nid  ydym  yn 
gwybod  i  ni  ddarllen  erioed  ddim  mwy 
llosgadwy  nag  a  ganlyn  :  "  Os  bydd  i 
rywun,  nid  yn  unig  esgeuluso,  ond  hefyd 
geisio  rhwystro  yr  amcan  caredig  hwn  (sef, 
dysgu  y  bobl  i  ddarllen  y  Beibl  Cymraeg), 
byddai  yn  dda  iddo  ystyried  ai  llawenydd 
anrhaethol  ynte  poen  annyoddefol  iddo,  yn 
nydd  mawr  y  cyfrif,  fydd  bod  y  trueiniaid 
coUedig  anwybodus  yn  pwyntio  ato,  gan 
ddywedyd  :  '  Dacw  y  dyn,  y  dyn  creulawn 
annhrugarog,  gelyn  Duw  a  bradychwr  ein 
heneidiau  ninau,  yr  hwn  a  rwystrodd  ein 
hiachawdwriaeth,  ac  a'n  cauodd  allan  o 
deyrnas  nefoedd.  Gan  hyny  y  mae  yn 
euog  o'n  gwaed  ;  efe  yw  achos  ein  damned- 
igaeth,  gan  iddo  wrthwynebu  y  moddion  a 
gynygid  i'n  dwyn  i  wybodaeth  o  Grist  yr 
lachawdwr.'"  Teimla  ei  fod  yn  ysgrifenu 
yn  Ilym,  ac  yn  tynu  darlun  ofnadwy  a 
brawychus  ;  felly  amddiffyna  ei  hun  trwy 
ddweyd  :  "  Hfallai  y  tybia  rhai  fy  mod  yn 
gwarthruddo  yr  ynadon,  y  gweinidogion, 
a'r   esgobion.      Pell    oddiwrthyf   fi    fyddo 

*  Wclsh  Pietij,  1742. 


gwarthruddo  neb  ond  y  sawl  y  mae  y 
gwarthrudd  yn  perthyn  iddo."  Cystal  a 
dweyd  :  Peidied  neb  a  gwisgo  y  cap  os 
nad  yw  yn  ei  ffitio.  Yna  ychwanega  : 
"  Chwi  a  wyddoch  i  mi  gael  fy  ngeni  yn 
Gymro,  ac  nad  wyf  eto  wedi  dad-ddysgu 
gonestrwydd  a  gerwindeb  {nnpolitcncss) 
iaith  fy  mam,  nac  ychwaith  wedi  meddíanu 
Ilyfndra  olewaidd  yr  iaith  Saesneg,  yr  hon 
yn  awr  sydd  wedi  ei  reffeinio  fel  y  mae  yn 
aml  yn  ymylu  ar  weniaeth." 

Ond  er  pob  peth  yr  oedd  gwrthnaws  yr 
esgobion,  ac  eiddigedd  y  clerigwyr  dioglyd 
a  meddw,  at  Griffith  Jones  a'i  ysgolion  yn 
parhau  ;  ac  yn  y  flwyddyn  1752  cyhoedd- 
wyd  traethodyn  bustlaidd,  ond  heb  enw 
wrtho,  i'w  waradwyddo,  ac  i  geisio  enyn 
rhagfarn  yn  ei  erbyn.  Teitl  y  traethawd 
yw  :  Pcth  0  hancs  yr  Ysgolion  Elusengay 
Cymreig,  a ,  ■shyfodiad  a  chynydd  Methodist- 
iaeth  yn  Nghymru  trwy  eu  hofferynoliactìi,  dan 
drefniant  a  chyfarwyddid  unigol  Griffith  Joncs, 
offeiriad,  Pcrson  Llanddo-wror,  yn  Sir  Gaer- 
ýyrddin,  mewn  hanes  byr  0  fywyd  y  Clerigwr 
h'junw  fel  Clerigwr,  Dywed  Gwilym  Lleyn 
mai  awdwr  y  Ilyfryn  hwn  oedd  y  Parch. 
John  Evans,  person  eglwys  Gymmun,  ger 
Elanddowror,  dyn  drwg  ei  foes,  a  gelyn 
anghymodlawn  i  Griffith  Jones  a'r  diwyg- 
iad.  Ond  yr  oedd  John  Evans  yn  hyn  o 
orchwyl  dan  dàl  gan  Esgob  Tyddewi,  yr 
hwn  na  phetrusai  ddefnyddio  yn  ddirgel- 
aidd  yr  offerynau  gwaelaf  i  ddrygu  dyn  na 
feiddiai  ei  erlid  yn  gyhoeddus.  Nis  gellir 
dychymygu  am  ddim  butrach  na'r  traeth- 
odyn  hwn  ;  y  mae  ei  iaith  yn  isel,  ac  mewn 
manau  yn  rhy  anweddaidd  i'w  gosod 
mewn  argraff ;  daw  gelyniaeth  a  malais  i'r 
golwg  yn  mhob  brawddeg  a  Ilinell.  Wele 
rai  o'r  cyhuddiadau  : — 

1.  Mai  Catecism  Matthew  Henry  a 
arferai  Griffith  Jones  wrth  gateceisio  rhwng 
y  Ilithiau,  pan  y  tybid  yn  gyffredin  ei  fod 
yn  defnyddio  Catecism  Eglwys  Loegr ;  ac 
iddo  wasgar  24,000  o'r  cyfryw  Gatecism, 
wedi  ei  gyfieithu  i'r  Gymraeg,  rhwng  ei 
ysgolheigion. 

2.  Y  maentymiai  fod  ẁyn  gwerthfawr  i 
Grist  yn  mhlith  y  gwahanol  ssctau. 

3.  Mai  YmneiUduwyr  oedd  ei  rieni,  ac 
na  fu  yntau  eu  hun  erioed  yn  gymodlawn 
ag  Eglwys  Loegr,  gyda  ei  chanonau,  ei 
homiliau,  ei  chlerigwyr,  a'i  rubric. 

4.  Iddo  dreulio  peth  amser,  tra  yn 
beriglor  yn  Llanddowror,  i  astudio 
Hebraeg  dan  Mr.  Perrot,  Athraw  y 
Coleg  Presbyteraidd  yn  Nghaerfyrddin. 

5.  Fod  naw  o  bob  deg  o'r  rhai  a  gymun- 

ent  yn  ei  eglwys  yn  Ymneillduwyr,  y  rhai 
na  chroesent  drothwy  unrhyw  eglwys,  ond 
yr  eiddo  ef. 

6.  Ei  fod  yn  cydymdeimlo  a  Methodist- 
iaeth  ;  mai  efe  a  wnaeth  Howell  Harris  yn 
Fethodist,  a'i  fod  yntau  ei  hun  yn  gohebu 
a"r  Methodistiaid. 

7.  Ei  fod  yn  ei  Eglurhad  ar  Gatecism 
yr  Eglwys  yn  esbonio  ymaith  yr  athraw- 
iaeth  werthfawr  am  ail-enedigaeth  mewn 
bedydd,  ac  yn  honi  na  all  bedydd,  nac 
unrhyw  beth  arall,  heb  ffydd  yn  Nghrist, 
wneyd  neb  yn  Gristion. 

8.  Ddarfod  iddo  ef  a'i  ffrynd  (Madam 
Bevan,  yn  ddiau),  fyned  i  drafferth  a  thraul 
fawr  i  ddiddymu  gwyl-mabsantau,  a 
chwareuyddiaethau,  er  mawr  niwed  i  hael- 
frydedd  a  chariad  Cristionogol  a  chymydog- 
aeth  dda,  i'r  hyn  y  gwasanaethai  y 
chwareuon  yn  fawr,  ac  heb  fod  unrhyw 
niwed  o  bwys  yn  eu  canlyn. 

g.  Mai  yn  dyrnor  llestri  coed  y  cafodd  ei 
ddwyn  i  fynu,  a'i  fod  yntau  yn  arfer  y 
gwaith  hwnw  wrth  ei  bleser  pan  yn  beriglor 
yn  Llanddowror. 

10.  Y  derbyniai  dâl  am  bregethu  ar  hyd 
a  lled  y  wlad,  y  disgwyhai  gael  haner  coron 
yn  nghil  ei  ddwrn  ar  derfyn  pob  pregeth, 
tra  na  thalai  efe  y  neb  a  wasanaethai  yn  ei 
le  yn  Llanddowror. 

11.  Ei  fod  yn  cyfnewid  y  Litani,  ac  yn 
gadael  allan  ddarnau  cyfain  o'r  gwasanaeth, 
er  mwyn  cael  amser  i  weddío  a  phregethu 
ei  hun. 

Ceir  yn  y  traethodyn  haws  ychwanegol 
o'r  cyffelyb  gyhuddiadau.  Desgrifir  Griffith 
Jones  yn  yr  iaith  fwyaf  garw  ac  aflan  fel 
rhagrithiwr  ffiaidd,  gormeswr  creulawn,  a 
chelwyddwr  diail  ;  a  dynodir  ei  ganlynwyr 
fel  lladron,  creaduriaid  diog,  puteinwyr,  a 
phenboethiaid  anwybodus.  Yn  synwyrol 
iawn,  ni  wnaeth  Mr.  Jones  unrhyw  sylw  o'r 
llyfryn ;  aeth  yn  ei  flaen  gyda  ei  waith  heb 
gymeryd  arno  glywed  cabledd  a  difriaeth 
ei  wrthwynebwyr.  Nid  ydym  yn  gw^ybod 
i  neb  sylwi  arno,  hyd  nes  y  darfu  i  leuan 
Brydydd  Hir  gyfeirio  ato  yn  y  flwyddyn 
1776,  yn  nghyflwyniad  ei  lyfr  cyntaf  o 
bregethau  "  I  Syr  \Vatkin  Wilhams  Wynn, 
o  Wynnstay,  Barwn."  Dywed  efe  fod 
"  rhai  o  weinidogion  cydwybodol  yr  efengyl 
wedi  dyoddef  yn  greulawn  yn  y  blynydd- 
oedd  diweddaf  dan  yr  esgobion  arglwydd- 
aidd  a  gormesoL  Od  amheuir  hyn,  cyfeiriaf 
at  ysgrifeniadau  y  diweddar  dduwiol  a  gwir 
barchedig  Mr.  Griffith  Jones,  o  Llanddow- 
ror,  yr  hwn  a  ddyoddeíodd  hoh  fustleidd- 
iwch  offeiriad  llwgr-wobrwyedig,  a  gyflog- 


asid  gan  yr  esgobion  i'w  drybaeddu,  er  ei 
fod  ef,  trwy  neiUduol  ras  Duw,  heli  na 
brycheuyn  na  chrychni  arno,  ond  yr  hyn  a 
welai  malais  a  gwallgofrwydd  yn  dda  ei 
fwrw." 

Er  pob  gwrthwynebiad  Ihosogi  a  wnaeth 
yr  ysgohon,  a  chynyddu  a  wnaeth  rhif  yr 
ysgoUieigion.  Nid  oedd  ball  ar  ymdrechion 
Griffith  Jones  o'u  plaid  ;  dadleuai  drostynt 
yn  y  Welsh  Píety  y  naiU  flwyddyn  ar  ol  y 
llaU,  gan  brofi  y  da  a  effeithid  trwyddynt, 
a  chyhoeddi  tystiolaethau  ffafriol  iddynt  o 
bob  rhan  o'r  wlad.  O'r  ochr  arall,  yr  oedd 
gwanc  anniwall  yn  y  werin  am  ddysgu 
darllen.  Deuai  y  dah,  y  cloff,  yr  anafus, 
a'r  hen,  i'r  ysgol,  ac  wylent  ddagrau  o 
lawenydd  oblegyd  eu  braint.  Ymledodd 
yr  ysgohon  dros  yr  oll  o'r  Dywysogaeth  ; 
plenid  hwy  yn  fynych  yn  y  mynydd-dir 
anghysbell,  ac  yn  y  cymoedd  mwyaf  unig, 
fel  ag  i  roddi  i  bawb  gyfleustra  i  ddysgu 
darllen  yr  Ysgrythyr  lân.  Wele  daflen  yn 
dangos  eu  hansawdd,  a  gyhoeddwyd  gan 
Mr.  Jones  yn  1760,  sef  blwyddyn  cyn  ei 
farw. 

Oddiwrth  y  daflen  uchod,  gwelir  mai 
dwy  yn  unig  o  holl  siroedd  Cyniru  oedd 
heb  ysgolion,  sef  Maesyfed  a  Fflint. 
Anhawdd  dweyd  paham  yr  oeddynt  hwy 
yn  eithriadau.  Priodola  rhai  hyny  i  elyn- 
iaeth  ffyrnig  yr  offeir'iaid  yn  erbyn  y 
Diwygiad  ;  ond  nid  oes  genym  un  prawf 
eu  bod  yn  fwy  gelynol  iddo  yn  y  ddwy  sir 
hon  nag  yn  y  rhanau  eraill  o  Gymru. 
Efallai  fod  gwybodaeth  o'r  iaith  Saesneg 
yn  fwy  cyffredinol  ynddynt  ;  yr  oedd  Maes- 
yfed  yr  adeg  hon  yn  ym-Saesnegeiddio  yn 
gyflym  ;  ac  felly  nad  deddynt  yn  sefyll 
mewn  cymaint  o  angen  am  yr  ysgolion 
Cymraeg.'''  Yn  ystod  deng-mlynedd-ar- 
hugain  parhad  yr  Ysgolion  Cylchynol, 
dywedir  i  dros  gant  a  haner  o  filoedd  gàel 
eu  dysgu  i  ddarllen  Gair  Duw,  oedran  y 
rhai  a  amrywiai  o  chwe'  blwydd  hyd  dros 

*  Sir  Thomas  PhiUips'  Wales,  p.  284. 

ddeg-a-thriugain.  Nid  oes  ond  y  "  dydd 
hwnw  "  a  ddengys  faint  y  daioni  a  gadd  ei 
eífeithio  trwy  y  moddion  hyn. 

Wedi  creu  darllenwyr,  teimlodd  Griffith 

Jones  fod  angenrhaid  wedi  ei  osod  arno  i'w 

cyflenwi  a  llyfrau,  ac  y  mae  ei  ymdrechion 

yn  y  mater  hwn  yn  gyfartal   i'w   eiddo  fel 

pregethwr  ac  addysgydd.     Yn  neillduol  yr 

oedd  y  wlad  yn  11  wm  iawn  o   Feiblau.     Er 

cyfarfod  yr  angen  yma,  gwnaeth   appel  at 

ewyllyswyr    da    achos    y     Gwaredwr     yn 

Nghymru    a     Lloegr  ;    a    chwedi    derbyn 

cymorth  helaeth,  llwyddodd  i  gael   gan  Y 

Gymdeithas  er  Taenu  Gwybodaeth  Grist- 

ionogol  i  ddwyn  allan  argraffiad  newydd  o'r 

Beibl    Cymraeg.      Dygwyd    yr    argraffiad 

hwn    allan    y    flwyddyn     1 746 ;     cynwysai 

bymtheg  mil  o   gopíau,   a   golygid  ef  gan 

Rhisiart  Morris,  brawd  Llewellyn   Ddu   o 

Fôn,  yr  hwn  oedd  yn  Swyddfa'r  Llynges, 

yn  Llundain,  ac  yn  ŵr  tra   dysgedig.     Yn 

ychwanegol  at  y  Beibl,  ceid  ynddo  y  Llyfr 

Gweddi  Cyffredin,  yr  Apocrypha,  ynghyd 

a'r  Salmau  Can,   a   Mynegair.     Addurnid 

yr  argraffiad  hefyd  a  dwy  barthlen   fmap), 

"  Rhodd    W.    Jones,    Ysw.,    F.R.S.,    i'r 

Cymry."     Yr  oedd   y   W.   Jones  hwn   yn 

dad    i'r    ieithydd    Dwyreiniol  enwog,    Syr 

William  Jones.     Gwerthid  y   Beiblau  am 

bris  isel,  fel  y  gallai  y  cyffredin  eu  meddianu ; 

os  byddai   neb  yn   rhy   dlawd   i'w   prynu, 

rhoddid  hwy  yn  rhad  ;  nid  rhyfedd  felly  i'r 

pymtheg  mil  copíau  gael  eu  gwasgar  mewn 

"byr  amser.     Yn  y  flwyddyn  1752,  cawn  Y 

Gymdeithas  er  Taenu  Gwybodaeth  Grist- 

ionogol,    ar   anogaeth    Griffith   Jones,    yn 

cyhoeddi  argraffiad  arall  o'r  Beibl  Cymraeg, 

tan  olygiaeth  yr  un   Rhisiart   Morris.     Yr 

oedd  hwn  eto  yn  bymtheg  mil  o  gopîau,  ac 

yn  del)yg  i'r  cyntaf,  ond  fod  yr  Apocrypha 

wedi  adael  allan  o  hono.      Heblaw  lledaenu 

y  Beibl,  er  mwyn  goleuo  ei   gydwladwyr, 

cyfansoddodd    nifer    dirfawT    o    lyfrau,    a 

chyfieithodd  eraill,  oll  o  nodwedd  athraw- 

iaethol  neu  ddefosiynol.       Dengys  y  daflen 

a   ganlyn   pa  mor  fawr   a   fu  ei  lafur  yn  y 

cyfeiriad  hwn.* 

Cyfii:ithiadau  ac  Ad-argrai-fiadau — 

1712— Hynodeb  Eglwysyddol. 

1722— Holl  ddyledswydd  dyn,  &c. 

1743 — Crynodeb  o'r  Salmau  Cân,  &c.  164  tudal. 

1749-Pigion  Prydyddiacth  Pen  Fardd  y  Cyniru, 

212.      (Y  "Pen  Fardd"  hwn  ocdd  Ficer 

Pricliard,  Llanyniddy f ri ) . 
1758— Llof'fion  Prydyddiaeth,  sef  46  o  Ganiadau 

o  waith  Mr.  Kees  Prichard,  92  tudal. 


*  Y  Parch.  Owen  Jones,  B.A. 
Lladmerydd,  1887 


Liverpool,  yn 


Adroddiadau      Saesneg      yr     Ysgolion 
Cylchynol,  sef  "  Welsh  Piety." 

1737—0  1734  hyd  1737. 

1740-1754.     Pymtheg    Adroddiad,    oU   yn    824 

tudal. 
1755  —1760.     Saith  neu  wyth  Adroddiad. 

Llyfrau  Saesneg  eraill — 

1741 — An  Address  to  the  Charitable  and  Well- 
disposad,  20  tudaL 

1745 — A  Letter  to  a  Clergyman,  90  tudal. 

1747  (?) — Twenty  Arguments  for  Infant  Baptism. 

1750— lustruction  to  a  Young  Chiistian.  Fglur- 
had  ar  Gatecism  yr  Eglwys  mewn  ffordd 
o  Holiad  ac  Ateb.  (Y  mae  yn  ddwy- 
ieithog,  pris  4c.) 

17  (?) — The  Christian  Covenant,  or  the  Baptis- 
mal  Vow,  as  stated  in  our  Church 
Catechism,  Scripturally  esplained  by 
Questions  and  Answers.  (2nd  Edition, 
1762;  3rd,  1770). 

17  (?)_The  Christian  Faith,  or  the  Apostles' 
Creed,  spiiitually  exp]ained  by  Quest- 
ions  and  Answers.     (2nd  Edition,  1702). 

17  (?) — Platform  of  Christianity,  being  an 
Explanation  of  the  39  Articles  of  the 
Church  of  England  (ar  awdurdod  Mr. 
Charles). 

Llyfrau  Defosiynol — 

1730— Dwy     Ffurf     o    Weddi,     48    tudal.     (Ail 

Argraffìad,  1762). 
1738 — Galwad  at  Orseddfainc  y  Gras,  148  tudal. 
1750— Eto  Ail  Argraffiad,  148  tudal. 
1740— Hyfforddwr   at    Orseddfainc   y   Gras,    yr 

ail   ran    o'r    Alwad    at    Orseddfainc    y 

Gras,  140  tudal. 
17      (?) — Anogaeth  i  Folianu  Duw.     (Dyri  Mr. 
Charlcs  hwn  fel  un  o'i  lyfrau). 

Hyfforddiadau,  neu  Gatecismau — 

17.37 — Cyngor  rhad  i'r  Anllythyrenog,  neu  lyfr 
bach  mewn  ffordd  o  Holiad  ac  Ateb. 

1741 — Hyfforddiad  i  Wybodaeth  lachusol  o 
Egwyddorion  a  Dyledswyddau  Crefydd, 
sef  Holiadau  ac  Atebion  Ysgrythyrol 
ynghylch  yr  Athrawiaeth  a  gynwysir 
yn  Nghatecismau  yr  Eglwys.  Angen- 
rheidiol  i'w  dysgu  gan  Hen  ac  leuainc. 
Y  mae  hwn  yn  bum'  rhan,  ac  yn 
cynwys  642  tudal. 

174S — Drÿch  Difynyddiaeth,  neu  Hyfforddiad  i 
Ẁybodaeth  lachusol.  (Yn  ol  pob  tebyg 
ail-argraffiad  yw  hwn  o'r  llyfr  blaenorol 
tan  enw  arall). 

1749_Llythyr  ynghylch  y  Ddyledswydd  o  Gatec- 
èisiö  plant  a  phobl  anwybodus,  48  tudal. 

1749_Hyfforddiad  Gymwys  i  Wybodaeth  lach- 
usol,  330  tudal.  (Talfyriad  o  Hyffordd- 
iad  1741). 

1752— Esboniad  byr  ar  Gatecism  yr  Eglwys. 
Yn  bum'  rhan,  170  tudal.  (Talfyriad 
o'r  llyfr  diweddaf).  Cafodd  ei  argraffu 
hefyd  yn  1762,  1766,  a  1778,  ac  yn 
rlianau  wrthynt  eu  hunain  o  hyny  hyd 
yn  awr,  gan  y  Gymdeithas  er  Taenu 
Gwybodaeth  Gristionogol. 

Yr   oedd   cychwyniad  Griffith  Jones  fel 
awdwrynfychan.     Dechreuodd  fel  cyfieith- 

ydd,  aeth  yn  mlaen  i  fod  yn  Dalfyrydd,*  a 
thybir  iddo  gyfnewid  rhyw  gymaint  ar 
"  Holl  Ddyledswydd  Dyn,"  er  ei  wneyd  yn 
fwy  efengylaidd  a  Chalfinaidd.  ü'i  holl 
lyfrau,  ei  Gatecismau  sydd  fwyaf  hysbys, 
ac  wedi  bod  o  fwyaf  o  ddefnydd.  Yr  oedd 
yn  agos  i  driugain  mlwydd  oed  pan  y 
cyhoeddodd  yr  "  Hyfforddiad,"  yr  hwn, 
fel  y  gwehr,  sydd  waith  mawr  o  612  tudal- 
en.  Catecism  Eglwys  Loegr  yw  ei  sail, 
ond  eglura  ynddo  yn  bur  fanwl  a  goleu 
athrawiaethau  pwysicaf  Cristionogaeth. 
Trinia  y  materion  yn  helaeth  ;  rhydd  yr 
Ysgrythyrau  sydd  yn  profi  yr  atebion  yn 
llawn  ;  rhana  yr  ateb  weithiau  i  ddeg  neu 
ddeuddeg  o  benau,  a  rhai  o  honynt  yn 
llanw  tua  dalen  gyfan.  Cafodd  ledaeniad 
eang.  Dywedir  fod  cynifer  a  deuddeng 
mil  o'r  rhan  gyntaf  wedi  eu  hargraffu. 
Mewn  hysbysiad  sydd  yn  ei  ragflaenu, 
dywed  na  ddisgwyhai  i  neb  ddysgu  ar  ei 
gof  gatecism  mor  faith,  ond  iddo  gael  ei 
ddarpar  i'w  ddarllen  yn  ystyriol  a  mynych  ; 
un  i  ddarllen  dau  neu  dri  o'r  cwestiynau 
a'r  atebion  ar  nos  Sabbath,  neu  o'r  wythnos, 
i  bawb  o'r  tylwyth,  ac  iddynt  hwythau  ateb 
yn  eu  geiriau  eu  hunain  yn  ganlynol.  Ond 
y  fath  oedd  yr  awch  am  wybodaeth  a  lanwai 
feddwl  ieuenctyd  y  wlad,  fel  yr  hysbysa  yn 
mhen  ychydig,  fod  rhai  pobl  ieuainc  obeith- 
iol  wedi  ei  drysori  oll  yn  eu  cof.  Pa  fodd 
bynag,  gwelodd  yn  angenrheidiol  ei  fyrhau, 
er  ei  gymhwyso  ar  gyfer  y  Ihaws  ;  felly  yn 
1749,  cyhoeddodd  dalfyriad  o  hono,  tua 
haner  maint  y  llyfr  blaenorol.  Ond  yn 
mhen  tair  blynedd,  y  mae  yn  taffyru  y 
talfyriad,  gan  ei  alw  yn  Esboniad  byr  ar 
Gatecism  yr  Eglwys.  Y  Catecism  byraf 
hwn  sydd  fwyaf  hysbys.  Griffìth  Jones  a 
gymerwyd  yn  gynllun  gan  Mr.  Charles 
wrth  gyfansoddi  ei  "  Hyfforddwr,"  er  iddo 
mewn  eglurder,  trefn,  a  chymwysedd,  dra 
rhagori  ar  ei  ragflaenydd.  Yn  ei  ragym- 
adrodd  i'r  Crynodeb,  y  ffurf  gyntaf  är  yr 
Hyfforddwr,  dywed  Mr.  Charles  :  "  Cym- 
erais  yn  hyf  amry w  Gwestiynau  ac  Atebion 
allan  o  Esponiad  rhagorol  Mr.  G.  Jones." 
Tra  yn  coleddu  y  syniadau  uchaf  am 
Griíîith  Jones  fel  duwinydd,  prin  yr  ystyriai 
Mr.  Charles  ef  yn  gynliun  o  ysgrifenydd, 
am  nad  oedd  yn  ddigon  syml  a  chryno. 
Fel  hyn  y  dywed  am  dano  :t  "  Fel  ysgrifen- 
ydd  yr  oedd  ei  ddoniau  yn  helaeth,  ond  yn 
hytrach  yn  gwmpasog,  gorlanwog,  ac  aml- 
eiriog;  a'i  frawddegau  yn  faith  a  dyryslyd. 

*  Y    Parch.    Owen    Jones,    B.A.,    Liverpool,    yn 

Lladmcrydd,  1887. 
f  Trysorfa  Ysbrydol.     Llyfr  II. 


Dengys  bob  amser  wybodaeth  helaeth  am 
yr  hyn  y  traetha  am  dano,  ac  amlyga  ei  fedd- 
wl  mewn  ymadroddion  addas,  ac  iaith  gan 
mwyaf  yn  bur  ac  ardderchawg.  Mae  rhai 
o'i  draethodau  diweddaf  yn  rhagori  Uawer 
ar  ei  gyhoeddiadau  mwyaf  boreuol,  o  ran 
destlusrwydd  cyfansoddiad,  dichlynrwydd 
ymadrodd,  a  phurdeb  iaith.  Ysgrifena  bob 
amser  yn  Ysgrythyrol,  yn  ddifrifol,  ac  yn 
bwysig,  fel  un  am  wneuthur  Ilesad  i  eneid- 
iau  dynion.  Yn  y  cwbl,  ymddengys  yn 
dduwinydd  da,  o  wybodaeth  a  doniau 
helaeth,  a  chariad  gwresog  at  achos  yr 
efengyl."  Y  gwir  yw  fod  Mr.  Charles  ei 
hun  yn  rhagori  yn  fawr  arno  mewn  ysgrif- 
enu  yn  gryno  ac  yn  oleu,  yn  gystal  ag 
mewn  tlysni  arddull.  Ond  gwnaeth  Griffìth 
Jones,  trwy  ei  ysgrifeniadau,  wasanaeth 
anrhaethol  i  genedl  y  Cymry,  nid  oes  ond 
goleuni  y  farn  a  ddengys  ei  faint  ;  trwydd- 
ynt  gwawriodd  cyfnod  newydd  ar  y  wlad, 
yr  hon  yn  flaenorol  oedd  yn  dra  amddifad 
olenyddiaethgrefyddol  boblogaidd.  Gwas- 
garwyd  ei  Gatecismau  yn  arbenig  o'r  naill 
gwr  o'r  Dywysogaeth  i'r  Ilall  ;  ac  anaml  y 
ceid  bwthyn  yn  nghesail  y  mynyddoedd 
hebddynt.  Yn  nygiad  allan  ei  lyfrau, 
cafodd  gymorth  sylweddol  gan  Y  Gym- 
deithas  er  Taenu  G wybodaeth  Gristionogol; 
yr  hyn  a'i  galluogai  i'w  gwerthu  am  bris 
isel,  ac  i'w  rhoddi  yn  rhad  i'r  rhai  oeddynt 
yn  rhy  dlawd  i'w  prynu. 

Bu  Griffith  Jones  fyw  am  chwarter 
canrif  wedi  cychwyniad  y  Diwygiad  Meth- 
odistaidd,  ond  ni  ddarfu  iddo  fwrw  ei  goel- 
bren  yn  gyhoeddus  gyda  y  Diwygwyr. 
Nis  gellir  gwybod  i  sicrwydd  pa  beth  a'i 
hataliodd.  Priodola  WiIIiams,  Pantycelyn, 
hyn  i  dywyllwch  ei  foreuddydd,  a  gwendid 
ei  ffydd :  — 

"  Ond  am  fod  ei  foreu  'n  dywyll, 
Ac  nad  oedd  ei  ffydd  ond  gwan, 
Fe  arswydodd  fyn'cl  i'rmcasydd, 
Ac  i'r  üeoedd  nad  oedd  llan." 

Efallai  fod  yr  hyn  a  ddywed  Williams  yn 
wir  am  ei  foreu,  ond  nid  oes  arwyddion  o 
ddiffyg  gwroldeb  na  phall  ar  ffydd  i'w 
canfod  yn  mywyd  yr  Efengylydd  o  Lan- 
ddowror,  gwedi  i'w  ddydd  fyned  yn  nes 
yn  mlaen.  Tebygol  fod  rhai  pethau  ynglyn 
a'r  Diwygiad  na  fedrai  eu  cymeradwyo  yn 
hollol.  Dywed  Howell  Harris  mewn 
Ilythyr  o'i  eiddo,  a  gafodd  ei  ysgrifenu  yn 
ol  pob  tebyg  yn  y  flwyddyn  1743,  ddarfod 
i'r  Parch.  Griffith  Jones,  yn  y  Wels/i  Picty, 
weini  cerydd  caredig  i'r  Methodistiaid, 
ond  na  wnaethai  hyny  yn  ddiachos,  gan 
fod  cryn  lawer  o  anrhefn  yn  eu  mysg.     Y 

mae  lle  i  dybio  hefyd  nad  oedd  yn  cymer- 
adwyo  yn  gyfangwbl  y  cyffro  a'r  gwaeddu 
oedd  yn  cydfyned  a  gweinidogaeth  nerthol 
Daniel  Rowland,  a  bod  rhywrai  wedi 
cludo  iddo  anwireddau  am  ymddygiadau  y 
y  g\Vr  da  hwnw,  ac  am  ei  syniadau  tuag 
ato.*  Mewn  llythyr  at  Rowland,  dywed 
Howell  Harris  ddarfod  iddo  ei  amddiffyn 
wrth  Grtffith  Jones,  a'i  hysbysu  nad  oedd 
wedi  ei  glywed  yn  dweyd  gair  yn  isel  am 
G.  Jones  erioed  ;  ond  fel  arall  yn  hollol,  ei 
fod  bob  amser  yn  siarad  yn  barchus  am 
dano,  ac  am  ei  waith.  Yn  mhellach,  ei 
fod  yn  gwneyd  defnydd  mawr  o'i  Gatec- 
ism,  ac  yn  anog  y  bobl  i'w  brynu. 

Tebygol  hefyd  y  barnai  Griíììth  Jones  y 
gallai  wneyd  mwy  o  ddaioni  ynglyn  ag 
achos  y  Gwaredwr  trwy  beidio  ymuno  yn 
gyhoeddus  a'r  Methodistiaid,  gan  y  byddai 
hyny  yn  debyg  o  greu  rhagfarn  yn  erbyn 
ei  ysgohon  ac  yn  erbyn  ei  lyfrau.  Nid 
ydym  yn  sicr  nad  oedd  yn  barnu  yn  gywir. 
Pa  fodd  bynag,  amlwg  yw  ei  fod  mewn 
cydymdeimlad  dwfn  a'r  Diwygiad,  ac  yn 
dymuno  Duw  yn  rhwydd  iddo.  Disgybl 
iddo  ef,  a  godasid  i  fynu  wrth  ei  draed  yn 
yr  ysgol  yn  Llanddowror,  oedd  Howell 
Davies  ;  teimlai  ddyddordeb  dwfn  ynddo, 
a  gwnaeth  appêl  cyhoeddus  at  y  gynulleidfa 
am  weddîo  drosto  Sabbath  ei  ordeiniad. 
Y  mae  yn  bur  sicr  na  ddarfu  i  Howell 
Davies  droi  allan  i'r  prif-ffyrdd  a'r  caeau 
yn  Sir  Benfro,  ac  uno  yn  gyhoeddus  a 
Rowland  a  Harris,  heb  ymgynghori  a'i 
hen  athraw.  A  chawn  gyfeiriadau  mynych 
at  Griffith  Jones  yn  llythyrau  Howell 
Harris.f  Wele  ychydig  ddifyniadau  : 
"  Cefais  y  ffafr  o  ymddiddan  am  rai  oriau 
a'r  anwyl  a'r  gwerthfawr  Mr.  Griffith 
Jones.  Y  mae  yn  cynyddu  yn  rhyfedd. 
Pa  fwyaf  wyf  yn  gyfeillachu  ag  ef,  mwyaf 
oU  yr  wyf  yn  gweled  ei  werth."J  "  Cafodd 
Mr.  Davies  a  minau  tua  phum'  neu  chwech 
awr  o  siarad  a'r  Parch.  G.  Jones  bythefnos 
i  ddoe.  Y  mae  yn  llawn  zêl,  ac  yn  dyfod 
agosach  agosach  wrth  glywed  Ilefau  yr 
ẃyn.  Y  mae  ganddo  yn  awr  yn  y  wasg 
esboniad  ar  yr  erthyglau."§  "  Pythefnos 
i  foru  yr  wyf  yn  gobeithio  clywed  yr  hen 
filwr  ymdrechgar,  Mr.  Griffith  Jones,  yr 
hwn  sydd  wedi  cael  ei  arddel  i  chwalu 
cadarn-leoedd  Satan  am  dros  ddeng- 
mlynedd-ar-hugain,  ag  sydd  o  hyd  yn  dal 
yn  mlaen,  ac  yn  cael  ei  arddel  yn  rhyfedd 


yn  ei  weinidogaeth."  Cawn  ef  yn  adrodd 
ddarfod  iddo  tua  diwedd  y  flywddyn  1742 
ymweled  a  Llanddowror,  ac  aros  yno  dros 
Sul  y  cymundeb,  a  dywed  :  "  Pan  yn 
derbyn  y  sacrament  yno,  yr  wyf  yn  credu 
na  chefais  erioed  y  fath  ddatguddiad  o  fy 
anwyl  Arglwydd,  yr  hwn  er  cymaint  wyf 
yn  demtio  arno,  sydd  yn  parhau  i  fod  yn 
fwy  fwy  gwell  i  mi  o  ddydd  i  ddydd." 
Hawdd  gweled  natur  teimlad  Howell 
Harris  at  Griffith  Jones,  ac  y  mae  yn  debygol 
fod  teimlad  ei  hoU  gydlafurwyr  yn  gyffelyb. 
Nid  yw  yn  ymddangos  ychwaith  ddarfod  i 
Griffith  Jones  gyfyngu  ei  weinidogaeth  yn 
gyfangwbl  i'r  "  lleoedd  nad  oedd  llan." 
Pregethai  yn  nghapelau  yr  Arglwyddes 
Huntington  yn  Bath  a  LIundain.||  Pan 
ddaeth  yr  "  etholedig  arglwyddes  "  ar  daith 
trwy  Gymru  yn  y  flwyddyn  1748,  cyfarfu 
a  hi  yn  Bristol  Howell  Harris,  Daniel 
Rowland,  Howell  Davies,  a  Grifíìth  Jones, 
y  rhai  a  fu  yn  osgordd  iddi  trwy  holl  amser 
ei  harosiad  yn  y  Dywysogaeth.  Trafaelent 
yn  araf ;  ac  am  fwy  na  phymtheg  niwrnod 
pregethai  dau  o'r  gweinidogion  bob  dydd 
yn  y  pentref  neu  y  dref  drwy  yr  hon 
y  byddent  yn  pasio.  Pan  feddylier  pa  mor 
ddysglaer  oedd  doniau  gweinidogaethol 
Mr.  Jones,  a  pha  mor  fawr  oedd  ei  barch- 
edigaeth,  gallwn  fod  yn  sicr  na  oddefid  iddo 
fod  yn  fud  ar  y  cyfryw  achlysuron.  Yn 
Sir  Aberteifi,  ymwelwyd  a'r  cwmni  gan 
Philip  Pugh,  Llwynpiod.  Wedi  taith 
faith,  cyrhaeddasant  Trefecca,  Ile  y  daeth 
yn  ychwanegol  WiIIiams,  Pantycelyn  ; 
Thomas  Jones,  Cwm  lau  ;  Thomas  Lewis, 
Aberhonddu  ;  a  Lewis  Rees  ac  eraill.  Tra 
yno  pregethai  y  gweinidogion  dair  neu  bedair 
gwaith  y  dyddynyrawyr  agoredi'r  torfeydd 
lliosog  oedd  wedi  ymgasglu  i  wrando  yr 
efengyl.  UnwaithcafoddGriffith  Jones  odfa 
nerthol  iawn  ar  y  maes,  pan  yn  pregethu 
oddiar  y  geiriau  hyny  yn  Esaiah,  "  Beth  a 
waeddaf?"  Yr  oedd  y  fath  ddylanwadau 
nerthol  yn  cydfyned  a'i  genadwri  fely  dwys- 
bigwyd  Ilawer,  ac  y  dolefent  allan  yn  y 
modd  mwyaf  torcalonus.  Wedi  i'r  cyfarfod 
derfynu,  holai  yr  Arglwyddes  rai  o'r  cyfry  w 
am  yr  achos  o'u  Ilefau.  Atebent  hwythau 
eu  bod  wedi  cael  eu  hargyhoeddu  o'u 
sefyllfa  druenus  a'u  cyflwr  euog  gerbron 
Duw,  fel  yr  ofnent  na  wnai  byth  gymeryd 
trugaredd  arnynt.  Profa  yr  hanes  hwn  y 
pregethai  Griffith  Jones  mewn  Ileoedd 
anghysegredig,  ac  y  cydweithredai  weithiau 


*  WeeMij  Historij. 

t  Wechly  History,  1743. 

î  Ibid.  s  Ibii. 


Lifo  and  Times  of  Selina,  Countess  of 
Huntington,  tudal.  85. 

a'r  Diwygwyr,  er  nad  oedd  wedi  ymuno  a 
hwy.  Ỳ  mae  yn  eglur  fod  gwaith  Griffith 
Jones  yn  cyflenwi  y  wdad  a  Beiblau,  ac  a 
Chatecismau,  a  llyfrau  crefyddol  eraiU  ;  a'i 
waith  trwy  yr  ysgoHon  yn  dysgu  y  bobl  i 
ddarllen,  yr  hyn  a  gerid  yn  mlaen  am 
chwarter  canrif  ochr  yn  ochr  ag  ymdrechion 
y  Tadau  Methodistaidd,  yn  gefnogaeth  o'r 
fath  fwyaf  sylweddol  i'r  Diwygiad.  Oni 
bai  am  ei  lafur  ef,  y  mae  yn  amheus  a 
fuasai  Uafur  Harris,  a  hyawdledd  Rowland 
a  Howell  Davies,  wedi  gadael  efifeithiau 
mor  barhaol  ar  y  wlad.  Pe  aem  i  olrhain 
dylanwad  y  gw^ahanol  ofiferynau  a  ddefnydd- 
iodd  yr  Arglwydd  i  efengyleiddio  Cymru  yr 
adeg  hon,  braidd  na  theimlem  mai  dylanwad 
yr  Efengylwr  a'r  Addysgydd  o  Landdow- 
ror  oedd  y  dwysaf  a'r  eangaf.  Yr  oedd  y 
werin,  wedi  cael  craff  ar  ddarllen,  yn 
awyddus  am  ddefnyddio  y  gallu  newydd 
osddynt  wedi  feddianu.  Hirnos  gauaf,  yn 
lle  adrodd  chwedlau  ofergoehis  am  fwganod 
adrychiolaethau,  ceidy  meibion  a'rmerched 
yn  y  ffermdai  a'r  bwthynod  yn  darllen  Gair 
Duw  goreu  y  medrent  yn  uchel  ;  a'r  hen 
bobl  yn  gwrando  yn  astud,  a'r  dagrau  yn 
llanw  eu  llygaid  wrth  glywed  newyddion 
mor  ogonsddus.  Cyfarfyddid  i  gyd-adrodd 
ei  Gatecism,  a  llenwid  y  cymoedd  mynyddig 
a'r  pentrefydd  gwledig  gan  swn  y  rhai 
oeddynt  yn  ymgais  i'w  drysori  yn  eu  cof. 
O  flaen  dylanwad  dystaw  yr  addysg 
Ysgrythyrol,  diflanodd  y  bwganod  allan  o'r 
tir,  a  lle  ni  chafwyd  iddynt  mwyach.  Yn 
hollol  gywir  olrheinia  Mr.  Johnes  darddiad 
Methodistiaeth  yn  ol  i  Griffith  Jones,  er  o 
bosibl  na  fwriadai  ef  ddim  o'r  fath.  Gwna 
yr  un  g\Vr  y  sylw  canlynol  :  *"  Fod  ychydig 
o  weinidogion  duwáol  ac  ymroddgar  yn 
wendid  yn  hytrach  na  chryfder  i  sefydhad 
crefyddol,  pan  y  mae  y  mwyafrif  o'r 
gweinidogion  yn  ddiofal  am  eu  dyledswyddau 
cysegredig ;  am  fod  zêl  yr  ychydig  yn  gwneyd 
y  tywyllwch  yn  fwy  gweledig,  ac  yn  gwneyd 
y  bobl  yn  fwy  annyoddefol  o  gamwri." 

Bu  farw  Griffith  Jones  ar  yr  8fed  o  Ebrill, 
1761,  yn  y  78  flwyddyn  o'i  oed,  yn  nhŷ 
Madam  Bevan.  Yr  oedd  ei  wraig  wedi 
marw  bsth  amser  o'i  flaen.  Bu  farw  yn 
ogoneddus,  heb  ymddiried  dim  yn  ei  ym- 
drechion,  ond  yn  llawn  ffydd  yn  eiWaredwr.f 
Wrth  gyfaiU  a  alwasai  i'w  weled  cyffesai  ei 
waeledd  a'i  ddiffrwythder.  Atebodd  y 
cyfaiU  na  ddylasai  ddywedyd  felly,  gan 
ddarfod  iddo  fod  mor  Uafurus  trwy  ei  oes,  a 

*  Caiises  of  Dissent  in  Wales, 
t  F  Drysorfa,  1813. 


bod  yr  Arglwydd  wedi  gwneyd  defnydd 
mor  fawr  o  hono.  Yr  oedd  y  claf  yn  grwm 
yn  ei  wely,  ac  yn  pwyso  ei  ddwy  benehn  ar 
ei  benhniau  ;  ond  ar  hyn  ymsythodd,  a 
chan  edrych  yn  myw  Hygaid  y  cyfaill, 
gofynodd,  "  Beth  !  a'i  cymeryd  phiid  y 
gelyn  yr  ydych  ?  "  Wrth  gyfaill  arall  a 
alwasai  i  ofyn  ei  helynt,  dywedai,  "  Rhaid 
i  mi  ddwyn  tystiolaeth  i  ddaioni  Duw.  Yr 
ydwyf,  íe,  yn  awr,  yn  rhydd  oddiwrth  y 
diffyg  anadl  yr  oeddwn  yn  ddarostyngedig 
iddo  yn  fy  ieuenctyd.  Nid  wyf  yn  ddall, 
fel  y  bum  dros  dair  wythnos  yn  fy  maban- 
dod  gan  y  frech  wen  ;  ac  nid  wyf  yn 
gardottyn  dall  yn  hel  fy  nhamaid  o  ddrws  i 
ddrws.  Mor  rhyfedd  yw  daioni  Duw,  gan 
nad  wyf  yn  teimlo  dim  poen,  ac  am  fy  mod 
yn  debyg  o  fyned  i'r  bedd  mewn  esmwyth- 
der.  Mor  rhyfedd  yw  trugaredd  Duw,  fy 
mod  yn  gallu  canfod  yn  eglur  yr  hyn  a 
wnaeth  ac  a  ddyoddefodd  Crist  drosof  fi,  ac 
nad  oes  genyf  yr  amheuaeth  leiaf  am  fy 
hawd  yn  fy  Achubwr  Hollalluog."  Yna 
aeth  yn  mlaen  i  fohanu,  "  Bendigedig  fyddo 
Duw  !  Y  mae  ei  ddiddanwch  yn  llenwi  fy 
enaid ! "  Dywed  Mr.  Charles  fod  ei 
gladdedigaeth  yn  dra  galarus,  a  bod  lluoedd 
o  bobl  dlodion,  trwy  eu  gwynebaugwlybion 
a'u  dagrau  heilltion,  yn  tystiolaethu  eu 
cariad  a'u  tristwch,  o  herwydd  colh  gŵr 
mcr  rhagoroL 

Er  gwneyd  pob  ymchwihad,  methwyd  a 
dod  o  hyd  i  ddarlun  Griffith  Jones.  Hys- 
bysir  ni  gan  bobl  ag  y  disgwyhd  eu  bod  yn 
gwybod  nad  oes  yr  un  ar  gael,  .  ac  nad  oes 
lle  i  feddwl  ddarfod  i  ddarlun  o  hono  gael 
ei  gymeryd  erioed.  Nid  oes  darlun  ar  gael 
ychwaith  o  Madam  Bevan.  Gan  i  ni 
fethu  darganfod  unrhyw  ddarlun  o  hono,  a 
bod  y  persondy  yn  ymyl  yr  eglwys  lle  y 
trigai  yn  gyd-wastad  a'r  ddaear,  nid  oes 
genym  ond  rhoddi  i'n  darllenwyr  ddarluniau 
o  bsntref  Llanddowror,  yr  eglwys,  a'r  maen 
coffadwriaethol  sydd  uwchben  ei  fedd. 

Yn  ei  ewyUys  gadawcdd  yr  oll  a  feddai, 
ssf  tua  saith  mil  o  bunoedd,  i  Madam 
Bevan,  mewn  ymddiriedaeth,  i'w  defnyddio 
at  wasanaeth  yr  Ysgohon  Cylchynol.  j  Bu 
hi  fyw  am  ddeunaw  mlynedd  yn  mhellach, 
sef  hyd  1778,  a  thrwy  ystod  ei  hpes 
gofalodd  am  ysgohon  Griffith  Jones.  Cyn 
ei  marw  gadawodd  dair  mil  o  bunoedd 
ychwanegol  yn  ei  hewyllys  at  yr  un  amcan, 
fal  yr  oodd  yr  holl  swni  yn  ddeng  miL 
Ond  ceisiodd  y  Gymunweinyddes,  yr 
Arglwyddes  Stepney,  feddianu  yr  arian  fel 

J  Enu-ocjion  y  Ffyäd. 

eiddo  personol ;  ac  mewn  canlyniad  cauwyd 
yr  ysgolion,  a  thaflwyd  yr  holl  achos  i'r 
Canghell-lys.  Yno  yr  arhosodd  yr  arian 
hyd  y  flwyddyn  1808,  pan  yr  oeddynt  wedi 
cynyddu  i  ddeng-mil-ar-hugain.  Gwnaed 
trefniant  y  .pryd  hwnw  i  ail  agor  yr  ysgol- 
ion,  ond  ar  gynllun  hollol  wahanol  i  eiddo 
Griffith  Jones  a  Madam  Bevan  ;  daeth  yr 
oll  yn  gysylltiedig  ag  Eglwys  Loegr,  a 
chauid  pawb  allan  o  honynt  ond  y  rhai 
oeddynt  yn  mynychu  y  llan.  Felly 
ychydig  a  fu  eu  defnydd  i  genedl  y  Cymry. 
Gaclawn  Griffith  Jones  a'i  hanes  godidog 
trwy  dchfynu  rhanau  o'i  farwnad  ardclerchog 
gan  \\'iniams,  Pantycelyn  : — 
"  Dacw'r  Beiblau  têg  a  liyfrycl, 
Ddeg-ar-hugain  fìloedd  llawn, 
Wedi  'u  trefnu  i  ddod  allan, 

Trwy  ei  ddwylaw'n  rhyfedd  iawn  ; 
Dau  argraíYìad,  glân  ddiwygiad, 
Llawn  ac  uchel  bris  i'r  gwan  ; 
Mewn  cabanau  fe  geir  Beiblau 
'Nawr  gan  dlodion  yn  mhob  man. 

Hi,  Ragluniaeth  ddyrys,  helaeth, 

Wna  bob  peth  yn  gydsain  llawn, 
D'wed  nad  gwiw  argraffu  Beiblau 

Heb  eu  darllen  hwy  yn  iawn  ; 
Daeth  yn  union  ag  ysgolion, 

O  Werddon  fòr  i  Hafren  draw ; 
Rhwng  y  defaid  mae'r  bugeiliaid 

'Nawr  a'r  'tígrythyr  yu  eu  llaw. 


Tair  o  filoedd  o  yfgoüon 

tTawd  yn  Nghymiu  faith  a  mwy, 
Cliwech  ugain  mil  o  ysgollieigion 

Fu,  a  rhagor,  yndclynt  hwy  ; 
Y  goleuni  ga'dd  ei  enyn 

O  Rheidol  wyllt  i  Hafren  hir, 
Tros  Blumlumon  faith  yn  union 

T'wynodd  ar  y  Gogledd  dir. 

Braidd  ca'dd  plwyf  nac  ardal  ddianc 

Heb  gael  iddo  gynyg  rbad, 
0  fanteision  ddysgai'n  union 

Iddynt  ddarllen  iaith  eu  gwlad. 

Dyma'r  gwr  a  dorodd  allan 

Ronyn  bach  cyn  tori'r  wawr  ; 
Had  fe  hauodd,  fe  eginodd, 

Fe  ddaetla  yn  gynhauaf  mawr  ; 
Daeth  o'i  ol  fedelwyr  lawer, 

Braf,  mor  ffi'wythlawn  y  mae'r  ŷd ! 
'Nawr  mae'r  wyntyll  gref  a'r  gogr 

Yn  ci  nithio'r  hyd  y  byd. 

Griffìth  Jones  gynt  oedd  ei  enw, 

Enw  newydd  sy'  arno'n  awr, 
Mewn  llyth'renau  na  ddeallir 

Ei  'sgrifenu  ar  y  llawr  ; 
Cân,  bydd  lawen,  aros  yna, 

Os  yw  Duw,  o  entrych  ne', 
Yn  gwei'd  eisiau  prints,  a  dysgu, 

Fe  fyn  i-ywun  yn  dy  Ìe." 

Gwir  y  prophwydodd  Wilhams.  Fe  gyf- 
ododd  Duw  olynydd  teilwng  i  Griffith 
Jones  yn  y  Parch.  Tliomas  Charles,  o'r 
Bala,  o  fendigedig  goffadwriaeth, 

Niid  dciUiad  o  Fethodistiaeth  Lloegr  yw  Methodistiaeth  CymvH — Cychwyniad  y  symndiad  yn 
Rhydychain — "  Y  Clwb  Sanctaidd'' — Johu  a  Charles  Wesley — John  Gambold,  y  Cymro — 
Manylwch  rheolau  a  hunanymwadiad  aelodau  y  "  Clwb  San:taidd" — Y  symudiad  yn  nn 
Sacramentaraidd  a:  Uchel-sglwysyddol — Dylanwad  y  Morajiaid  av  John  Wesley — Wesleyyn 
ymiwthod  a  Chaljiniaeth — Yr  ymraniad  rhwng  Wesley  a  Whitejield — Y  ddau  yn  cael  eu 
cymodi  tvwy  offerynoliaeth  Hoiíicll  Hawis. 


'ID  oedd  un  cysylltiad  allanol  a  gwel- 
'pyi)  edig  rhwngcychwyniad  y  Diwygiad 
s*Í^J  Methodistaidd  yn  Nghymru  a'r 
Diwygiad  yn  Lloegr.  Nid  gwTeichion  o'r 
tân  oedd  wedi  dechreu  cyneu  yn  Rhyd- 
ychain  a  gafodd  eu  cario  gyda'r  awel  i 
Langeitho  a  Threfecca,  gan  enyn  calonau 
Daniel  Rowland  a  Howell  Harris,  fel  y 
darfu  i  rai  haeru  mewn  anwybodaeth. 
Daeth  tân  Duw  i  lawr  i  Gymru  yn  union- 
gyrchol  o'r  nefoedd  ;  ac  yr  oedd  Rowland  a 
Harris  wedi  bod  yn  llafurio  am  agos  i  ddwy 
flynedd,  ac  wedi  cynyrchu  efifeithiau  rhyf- 
eddol  trwy  eu  gweinidogaeth,  cyn  iddynt 
glywed  gair  am  yr  hyn  oedd  yn  cymeryd 
lle  yr  ochr  hwnt  i'r  Hafren.  Ondyr  ydym 
yn  galw  sylw  at  y  Diwygwyr  Saesneg, 
oblegyd  yr  undeb  agos  a  fu  rhyngddynt  am 
gryn  dymor  a  ni  fel  corff  o  bobl.  Oddi- 
wrthynt  hwy  y  derbyniodd  y  Cyfundeb  ei 
enw.  Bu  amryw  o  honynt  droiau  ar  daith 
trwy  y  Dy  wysogaeth ,  yn  pregethu  yr  efengyl, 
a  bu  gweinidogaeth  y  ddau  W'esley,  ac  yn 
arbenig  eiddo  Whitefield,  yn  nodedig  o 
fencUthiol.  Am  dymhor,  edrychid  ar  gan- 
lynwyr  Whitefield  a  Cennick  yn  Lloegr,  a 
chaniynwyr  Rowlanda  Harrisyn  Nghymru, 
fel  yn  íîurfio  un  cyfundeb.  Whitefield  a 
lywyddai  yn  y  Gymdeithasfa  gyntaf  yn 
Watford,  a  gwnaeth  lawn  cymaint  a 
Rowland  a  Harris  i  roddi  ffurf  i'r  Diwygiad. 
Cawn  ef  mewn  amry  w  o'r  Cymdeithasfaoedd 
dilynol,  a  phan  yn  bresenol  efe  fyddai  yn 
ddieithriad  yn  y  gadair.  Edrychid  arno 
fel  un  o'r  arweinwyr.  Byddai  Harris  a 
Rowland,  ac  eraiU  o  bregethwyr  Cymru, 
drachefn  yn  myned  i  Loegr,  ac  i'r 
Tabernacl  yn  Llundain,  gan  aros  yno 
weithiau  am  wythnosau  i  weinidogaethu  ; 
a  byddent,  hyd  y  medrent,  yn  presenoH 
eu     hunain     yn     y     Cymdeithasfaoedd     a 


gynhelid  yno,  ac  yn  cymeryd  rhan 
ynddynt.  Tebygol  mai  anhawsder  yr 
iaith,  ac  anghyfleustra  teithio,  a  barodd 
i'r  Diwygwyr  Cymreig  ymddieithrio  yn 
raddol  oddiwrth  eu  brodyr  yr  ochr  arall 
i  Glawdd  Off"a. 

GeUir  olrhain  dechreuad  Methodistiaeth 
Lloegr  i  waith  nifer  o  ddynion  ieuainc  yn 
Rhydychain  yn  ymuno  a'u  gilydd  i  ddarllen 
y  Testament  Groeg.  Cymerodd  hyn  le  yn 
Nhachwedd  y  flwyddyn  1729.  Nid  hawdd 
dweyd  pa  nifer  a  gyfenwid  yn  Fethodistiaid, 
ac  a  ystyrid  yn  aelodau  o'r  "  Clwb  Sanct- 
aidd,"  fel  yr  oedd  yn  cael  ei  alw,  gan  yr 
amrywiai  y  rhif  ar  wahanol  amserau.  Ond 
yr  oedd  yn  eu  mysg  y  rhai  canlynol  : 
John  Wesley,  Charles  Wesley,  ei  frawd, 
Robert  Kirkham,  William  Morgan,  George 
Whitefield,  John  Clayton,  J.  Broughton, 
Benjamin  Ingham,  James  Hervey,  John 
Gambold,  Charles  Kinchin,  Wflham  Smith, 
ac  eraill.  Nid  arhosodd  y  rhai  hyn  oU 
ynghyd  ;  bu  dadleuon  poethion  a  chwerw- 
der  yspryd  nid  bychan  yn  eu  mysg ;  a 
chawn  rai  yn  cymeryd  y  cyfeiriad  hwn,  ac 
eraill  y  cyfeiriad  arall ;  ond  yr  oeddynt  oll 
yn  mron  yn  ddynion  difrifol,  ac  yn  llawn 
awyddfryd  am  wasanaethu  y  Gwaredwr. 
Glynodd  rhai  wrth  yr  Eglwys  Sefydledig, 
a  chymerasant  fywioliaethau  o'i  mewn ; 
ymunodd  eraill  a'r  Eglwys  Forafaidd,  lle  y 
cyrhaeddasant  safle  uchel ;  cawn  eraiil 
drachefn  yn  fFurfio  cyfundebau  crefyddol 
newyddion,  ac  yn  dyfod  yn  ben  arnynt. 
Ond,  fel  y  sylwa  Tyerman,  byddai  yn 
anhawdd  i'r  byd  ddangos  cwmni  o  ddynion, 
ag  y  darfueu  bywyd  a'u  gweinidogaeth,  dan 
fendith  y  nefoedd,  fod  o  gymaint  lles  i 
ddynolryw,  ag  eiddo  y  rhai  a  elwid  yn 
Fethodistiaid  Rhydychain.  Fel  yr  afonydd 
a  Hfai  allan  o  Eden,  er  tarddu  o'r  un  fangre, 

cymerasant  wahanol  gyfeiriadau, 
ond  gwnaethant  yr  ardaloedd 
trwy  ba  rai  y  ífrydient  yn  ffrwyth- 
lawn  ac  yn  iach,  a  hyfrydwch 
nid  bychan  i'r  hanesydd  crefyddol 
ei  yspryd  ydyw  olrhain  eu 
dylanwad. 

Bywyd  ac  enaid  y  "  Clwb  Sanct- 
aidd"  ynddiauoedd  John  Wesley. 
Yn  aml  fe  briodoHr  cychwyniad 
y  mudiad  hwn  iddo  ef ;  ond  nid 
yw  hyny  yn  gywir.  Perthyna  yr 
anrhydedd  i  Charles  Wesley  a 
William  Morgan,  a  chymerodd 
hyn  le  pan  yr  oedd  John  Wesley 
wedi  gadael  Rhydychain  er  mwyn 
gwasanaethu  ei  dad  fel  cuwrad. 
Pan  ddychwelodd  yn  ol  yn  mhen 
amser,  a  chael  fod  y  mudiad  yn 
gydnaws  a"i  feddwl,  taflodd  hoU 
frwdfrydedd  ei  natur  iddo  ;  ac  yn 
y  man  disgynodd  arweiniad  y 
blaid  newydd  yn  hollol  naturiol  i 
ddwylaw  John  W^esley.  Cawsai 
ei  ddwyn  i  fynu  tan  ddisgyblaeth 
lem  ;  er  fod  ei  dad  yn  ficer 
Epworth,  ac  yn  ddyn  tra  rhagorol, 
yr  oedd  ei  fam  yn  hynotach  am 
ei  synwyr  cryf  a'i  duwioldeb  per- 
sonol  ;  ac  nid  ymryddhaodd  John 
oddiwrth  4dylanwad  ei  fam  tra 
y  bu  byw.  Yr  oedd  yntau  yn 
ddyn  o  yni  a  bywiogrwydd 
diderfyn ;  perchenogai  ewyllys 
gref,  anhyblyg ;  meddai  lygad 
barcud  i  adnabod  ei  gyfleusterau, 
a  chyflymder  dirfawr  i  fan- 
teisio  arnynt.  Mae  yn  amheus 
a  anwyd  i'r  byd  ragorach  trefn- 
iedydd  ;  gwnaethai  gadfridog  di- 
gyffelyb  pe  y  cymerasai  gyfeiriad 
milwraidd  ;  gwnaethai  ail  Napoleon 
neu  ail  W^elHngton.  Nid  oedd  yn 
athronydd  dwfn,  ac  nid  oedd  ei  ddirnad- 
aeth  o  wirioneddau  mawrion  y  Beibl  yn  eu 
cysondeb  a'u  gilydd  mewn  un  modd  yn 
eang.  Bu  am  ran  fawr  o'i  oes  yn  sigledig 
yn  ei  olygiadau  duwinyddol,  weithiau  yn 
Uchel-eglwysyddol,  bryd  arall  yn  tueddu  at 
y  Morafiaid,  ac  yn  cael  ei  ddylanwadu  yn 
fawr  ganddynt ;  ond  am  y  rhan  olaf  o'i 
fywyd,  yr  oedd  yn  fath  o  Arminiad  efengyl- 
aidd.  Llafuriodd  yn  galed ;  teithiodd  a 
phregethodd  am  oes  faith  yn  ddidor ;  a 
chyn  iddo  farw,  cafodd  weled  y  Cyfundeb 
Wesleyaidd,  a  sylfaenwyd  ganddo,  wedi 
gwasgar  ei  gangau  tros  yr  holl  fyd  adna- 
byddus.     Charles    Wesley,  ei  frawd,  oedd 

emynydd  y  Cyfundeb  Wesleyaidd,  er  i 
John  gyfansoddi  rhai  emynau  tra  rhagorol, 
y  rhai  a  genir  ac  a  ystyrir  yn  safonol  hyd 
heddyw,  Dyn  siriol  a  charedig  oedd 
Charles  Wesley,  llai  galluog  na  John ; 
ac  fel  math  o  is-filwriad  i'w  frawd  mwy 
penderfynol,  yn  ei  gynorthwyo  gyda  ei 
drefniadau,  ac  yn  cario  allan  ei  gynlluniau, 
y  treuUodd  ei  03S.  Pregethwr  y  Diwygiad 
Saesneg  oedd  George  Whitefield,  Ni 
ymunodd  ef  a'r  "  Clwb  Sanctaiddd  "  hyd  ar  ol 
rhai  blynyddoedd  gwedi  ei  sefydhad. 
Oblegyd  tlodi  amgylchiadau,  math  o 
wasanaeth-efrydydd  (servitor)  oedd  yn  y 
Brif-ysgol  ;  cynhaUai  ei  hun  yno  yn  benaf 
a'r  arian  a  dderbyniai  am  weini  ar  blant 
boneddigion     a     dynion    arianog.       FeUy 

edrychai  i  fynu  at  y  ddau  Wesley,  y  rhai 
oeddynt  feibion  clerigwr.  Er  ei  fod  o  duedd- 
fryd  grefyddol,  ac  wedi  dechreu  gweddio  a 
chanu  Sahnau  wrtho  ei  hun  yn  ddyddiol, 
ofnai  anturio  at  y  Methodistiaid  ;  ond  trwy 
ryw  ddigwyddiad  rhagluniaethol,  daeth  i 
gydnabyddiaeth  a  Charles  Wesley,  ac  ar 
unwaith  bwriodd  ei  goelbren  yn  eu  mysg. 
Dyn  yn  berwi  trosodd  o  natur  dda  oedd 
Whiteíìeld  ;  nis  gallai  oddef  ymrafaehon  a 
dadleuon,  er  iddo  gael  ei  orfodi  i  gymeryd 
rhan  mewn  llawer  o'r  cyfryw  ;  yr  oedd  yn 
llawer  mwy  heddychol  a  hynaws  na  John 
Wesley,  ac  yn  gant  mwy  caredig  a  rhydd- 
frydig.  O'r  holl  Ddiwygwyr  ÿaesneg,  nid 
oedd  neb  i' w  gymharu  ag  efe  am  ddysgleirdeb 
doniau  gweinidogaethol ;  dylanwadai  yn 
gyíîelyb  ar  y  dysgedig  a'r  annysgedig ; 
toddai  y  glowyr  o  gwmpas  Bryste,  a'r  mob 
ar  y  Moorfields  yn  Llundain,  ac  ar  yr  vm 
pryd  swynai  a  gorchfygai  a'i  hyawdledd 
llifeiriol  Hume  yr  anffyddiwr,  nad  oedd  yn 
credu  gair  o'r  athrawiaeth  a  bregethid 
ganddo.  A  phregethwr  ydoedd.  I  bregethu 
yr  efengyl  y  credai  ef  ei  hun  ei  fod  wedi 
cael  ei  aíw.  Nid  oedd  yn  amddifad  o  allu 
trefniadol,  er  nad  oedd  i'w  gystadlu  yn  hyn 
o  beth  a'i  gyfaill  John  Wesley,  a  chawn  ef 
fwy  nag  unwaith  yn  gadeirydd  y  Gym- 
deithasfa  yn  Nghymru.  Ond  diystyrai 
drefniadaeth,  tybiai  fod  eraill  yn  gymhwys- 
ach  nag  ef  at  y  cyfry  w  waith,  a  dywedai  yn 
bendant  mai  i  argyhoeddi  yr  annuwiol  yr 
oedd  ef  wedi  ei  gymhwyso.  Felly  manteis- 
iodd  Wesleyaeth  yn  Lloegr  yn  ddirfawr  ar 
ei  lafur.  Pe  buasai  wedi  amcanu  ffurfio 
cyfundeb,  ac  ymroddi  i  hyny,  buasai  ei  gan- 
lynwyr  yn  Ihosog  yn  LÌoegr  ac  America. 
Teithiodd  yntau  lawer  ;  teimlai  hoffder 
mawr  at  Gymru,  a  Chymraes,  o  ymyl  y 
Fenni,  oedd  ei  wraig.  Bu  saith  o  weithiau 
trosodd  yn  yr  America,  ac  yno  y  cafodd 
fedd  ;  a  bu  yn  offeryn  i  argyhoeddi  canoedd  o 
bechaduriaid.  Adnabyddir  ei  ddilynwyr  yn 
Lloegr  fel  Cyfundeb  larlles  Huntington. 

Cymro  oedd  John  Gambold,  yr  únig  un 
o  holl  aelodau  y  "  Clwb  Sanctaidd  "  y  mae 
sicrwydd  ei  fod  yn  Gymro.  Nid  annhebyg 
hefyd  mai  Cymro  oedd  Wilham  Morgan,  er 
mai  ger  DubHn  y  ganwyd  ef.  Y  mae  ei  enw 
yn  Gymreig,  a  gwyddis  i  amryw  deuluoedd 
o  Gymru  ymfudo  i'r  Iwerddon  tuag  amser 
y  chwildroad.  Ganwyd  John  Gambold  yn 
Puncheston,  swydd  Benfro,Ebrill  lo,  171 1, 
ac  yr  oedd  ei  dad  yn  offeiriad  yn  yr  Eglwys 
Sefydledig.  Cyfyng  oedd  ei  amgylchiadau, 
oblegyd  gwasanaeth-efrydydd  [sewitor)  oedd 
yn  Rhydychain.     Yr  oedd  o  duedd  fywiog 


a  siriol  ;  fel  y  rhan  fwyaf  o'r  Cymry,  ym- 
hoffai  mewn  barddoniaeth,  a  dywedir  y 
treuliai  lawer  o'i  amser  i  efrydu  gweithiau 
y  prif  feirdd  Saesneg,  ynghyd  ac  eiddo  y 
prif  chwareu-ganwyr  {di'iiìnatists).  Yn 
mhen  dwy  flynedd  wedi  iddo  fyned  i  Ryd- 
ychain,  bu  ei  dad  farw,  a  darfu  i'r  amgylch- 
iad,  ynghyd  a  chynghorion  a  rhybuddion 
ei  dîd  ar  ei  wely  angau  ei  ddifrifoli,  a  pheri 
iddo  wneyd  iachawdwriaeth  ei  enaid  yn 
brif  bwnc  ei  fywyd.  Ond  Ini  am  amser 
dan  argyhoeddiadau  dwysion,  ac  heb  gael 
golwg  ar  drefn  yr  efengyl.  Dywed  iddo 
fod  am  ddwy  flynedd  mewn  pruddglwyfni 
dwfn,  a  darfod  i'r  Arglwydd,  er  plygu  ei 
yspryd  balch,  wneyd  y  byd  yn  chwerw 
iddo.  "  Nid  osdd  genyf  neb,"  meddai,  "i 
ba  un  y  gallwn  agor  fy  mynwjs,  na  neb  yn 
gofalu  am  fy  enaid.  Yr  oeddynt  hwy  yn 
esmwyth  arnynt,  ac  nis  gallent  ddirnad  am 
beth  yr  oeddwn  i  yn  gofidio."  Yn  rhaglun- 
iaethol,  pa  fodd  bynag,  daeth  i  gyfíyrddiad 
a'r  ddau  Wesley,  ac  ymunodd  a'r  Meth- 
odistiaid  dirmygedig.  Ordeiniwyd  ef  gan 
Esgob  Rhydychain,  Medi  1733,  ac  mor 
fuan  ag  y  daeth  yn  alluog  i  ddal  bywiol- 
iaeth,  cafodd  ficeriaeth  Stanton-Harcourt. 
Yn  y  pentref  gwledig  hwn,  heb  fod  nepell 
o  Rydychain,  y  treuHodd  saith  mlynedd 
o'i  oes  mewn  neillduaeth,  yn  myfyrio  ar 
gwestiynau  athronyddol  a  duwinyddol 
dwfn,  ac  yn  pregethu  yn  mhell  uwchlaw 
amgyffredion  ei  wrandawyr  syml.  Ond  fel 
John  Wesley  ei  hun,  daeth  dan  ddylanwad 
y  Morafiaid,  a  chyfnewidiodd  o  ran  ei  farn 
gyda  golwg  ar  rai  o  wirioneddau  yr  efengyl  ; 
taflodd  ei  athroniaeth  i'r  gwynt,  a  daeth  yn 
gredadyn  syml  yn  y  Gwaredwr.  Yn  y 
flwyddyn  1742,  gadawodd  gymundeb 
Egiwys  Loegr,  ac  ymunodd  a'r  Morafiaid, 
a  chyda  hwy  y  treuliodd  weddill  ei  oes, 
ysbaid  o  naw-mlynedd-ar-hugain.  Yn  bur 
fuan  gwnaed  ef  yn  esgob  ganddynt.  Tua 
dwy  flynisdd  cyn  ei  farw,  oblegyd  ei  afiechyd, 
daeth  i  wasanaethu  eglwys  y  Morafiaid  yn 
Hwlffordd,  yn  y  gobaith  y  byddai  i  awyr 
ei  wlad  enedigol  brofi  yn  llesiol  iddo.  Ond 
suddo  yn  raddol  a  wnaeth.  Hunodd  Medi, 
1771,  a  chladdwyd  ef  yn  mynwent  yr 
eglwys  Forafaidd  yn  Flwlffordd. 

Yr  oedd  John  Gambold  yn  ddyn  o 
ddiwylliant  helaeth,  ac  yn  llenor  gwych. 
Cyfansoddodd  amrai  lyfrau,  yn  benaf  er 
amddiffyn  y  cyfundeb  i  ba  un  y  perthynai ; 
a  chyhoeddodd  ddwy  o'i  bregetliau.  Ond 
rhagorai  fel  emynydd.  Efe  a  olygai  lyfr 
hymnau  y  Morafiaid  yn  Lloegr,  a  chredir 
fod   nifer   mawr    o"r    emynau    a    gynwysa 

wedi  eu  cyfansoddi  ganddo.  Yr  oedd  yn 
nodedig  am  ei  dduwiolfrydedd,  ac  am  hyn- 
awsedd  ei  yspryd.  Tra  y  methai  John 
W'esley  gyd-ddwyn  a  gormes  a  haerUug- 
rwydd  Zinzendorf,  penaeth  y  Moraíìaid,  bu 
Gambold  yn  llafurio  yn  y  cyfundeb  hwnw 
am  y  rhan  olaf  o"i  oes  mewn  pob  brawd- 
garwch.  Ac  yr  un  pryd  nid  oedd  yn 
amddifad  o  asgwrn  cefn  ;  gallai  aberthu  pob 
peth  er  mwyn  egwyddor.  Pan  y  gadawodd 
yr  Eglwys  Sefydledig,  i  bob  ymddangosiad 
wynebai  ar  dlodi ;  oblegyd  nid  oedd  ond 
triugain  a  deuddeg  o  Forafiaid  y  pryd  hwnw 
yn  hoU  Lundain.  Teimlodd  yn  ddwys 
oblegyd  y  cyfeiriad  a  gymerodd  y  ddau 
W'esley,  a  darfyddodd  ei  gyfeiUgarwch  a 
hwy  yn  hoUol  ;  yn  wir,  dywedodd  wrth 
John  fod  arno  gywilydd  bod  yn  ei  gym- 
deithas.  Er  hyn  oU,  parchai  John  Wesley 
ef  yn  ddirfawr,  ac  ychydig  amser  cyn  ei 
farw,  dywedai  mai  efe  oedd  un  o'r  dynion 
caUaf  a  mwyaf  pwyUog  yn  Lloegr.  GaU 
Cymru  ymfalchio  yn  yr  Ésgob  Gambold. 

Rhaid  i'n  sylwadau  ar  y  gweddiU  o  aelodau 
y  "  Clwb  Sanctaidd"  fod  yn  fyr.  Disgynai 
Benjamin  Ingham  oddiwrth  un  o  weinidog- 
ion  Eglwys  Loegr  a  drowyd  aUan  yn  1662 
am  wrthod  cydffurfìo.  Pan  yn  ddwy-ar- 
liugain  oed,  bwriodd  ei  goelbren  gyda'r 
Methodistiaid  yn  Rhydychain.  Ymunodd 
yntau  a'r  eglwys  Forafaidd,  ac  ni  adawodd 
ei  chymundeb  pan  y  trodd  y  ddau  Wesley 
eu  cefnau.  Llafuriodd  yn  benaf  yn  swydd 
Gaerefrog  (Yorhsìiire).  Pregethai  gyda 
nerth  ;  dyUfai  y  bobl  wrth  y  miloedd  i'w 
wrando,  achubwyd  Uawer  trwy  ei  weinidog- 
aeth,  a  sefydlodd  eglwysi  Morafaidd  trwy 
y  wlad.  Cyn  diwedd  ei  oes,  cefnodd  ar  y 
Morafiaid,  a  sefydlodd  gyfundeb  o'i  eiddo 
ei  hun.  ü  herwydd  ymrysonau  tumewnol, 
yr  oedd  wedi  dyfod  i'r  dim  agos  cyn  i 
Ingham  farw  ;  ac  yn  y  diwedd  ymunodd  yr 
ychydig  eglwysi  a'i  cyfansoddent  a'r  Anni- 
bynwyrYsgotaidd.  ArosoddJamesHervey, 
un  araU  o  enwogion  y  "  Clwb  Sanctaidd," 
yn  yr  Eglwys  SefycUedig.  Yr  oedd  yn  ddyn  o 
dcUwylhant  uchel,  ac  yn  Uenor  coeth,a  thrwy 
ei  ysgrifeniadau  gwnaeth  lawer  er  dyfnhau 
gafael  crefydd  efengylaidd  ar  y  dosparthiad- 
au  uchaf.  Am  John  Clayton,  arosodd  yntau 
hefydynEglwysLoegr,acyn  Uchel-eglwys- 
wr  defodol  y  parhaodd  hyd  ddiwedd  ei  oes. 

Yr  ydym  wedi  nodi  ddarfod  i  Fethodist- 
iaeth  Rhydychain  gychwyn  yn  nghynuUiad 
nifer  o  ddynion  ieuainc  yn  darUen  y  Test- 
ament  Groeg.  Ond  yn  bur  fuan  daeth  yn 
gyfeiUach  grefyddol.  Dechreuasant  gyd- 
weddío,  a  chyd-gynUunio  pa   fodd   i  lesoU 


eu  cyd-ddynion.  Penderfynasant  ym- 
wrthod  a  danteithion  bywyd,  gan  fwyta  yn 
unig  yr  hyn  oedd  yn  angenrheidiol  i  gynal 
natur.  Ymwrthodent  a  thê,  a  chwrw,  ac  i 
raddau  mawr  a  chigfwyd,  fel  y  byddai  gan- 
ddynt  bethi'w  gyfranu  mewnelusen  i'r  tlod- 
ion.  Nid  gorchwyl  hawdd  oedd  hyn  i  rai, 
oblegyd  cawn  un  o  honynt  ychydig  yn  flaen- 
orol,  mewn  Uythyr  at  John  Wesley,  yn  dar- 
luniogydag  asbri  rhyfeddol  fel  yr  oedd  wedi 
mwynhau  dysglaid  o  gig  Uô  a  bacwn,  gyda 
baril  o  seidir  newydd  ei  thapio.  Tynasant 
aUan  reolau  manwl  pa  fodd  i  ymddwyn 
yn  ddyddiol  ac  yn  wythnosoL  Yn  ol  y 
rhai  hyn  yr  oeddynt  i  dreuUo  dwy  awr  bob 
dydd  mewn  gweddi,  i  weddîo  wrth  fyned  i'r 
eglwys  a  dyfod  o  honi,  ac  i  weddio  ar 
wahan  am  awr  dri  diwrnod  o'r  wythnos  ar 
yr  un  adeg,  fel  y  byddai  cyd-gymundeb 
rhyngddynt.  Yr  oeddynt  yn  mheUach  i 
godi  yn  foreu,  i  dreuUo  awr  bob  dydd 
mewn  siarad  a  dynion  yn  uniongyrchol  am 
bethau  crefydd,  i  wneyd  eu  goreui  rwystro 
drwg,  ac  hyd  ag  oedd  ynddynt  i  berswadio 
pawb  i  bresenoU  eu  hunain  yn  yr  addoUad 
cyhoeddus.  Amlwg  fod  y  dynion  ieuainc 
a'u  heneidiau  yn  Uosgi  o'u  mewn  gan 
awydd  gwneyd  daioni.  Yr  oeddynt  wedi 
eu  Uenwi  a  difrifwch  ofnadwy.  Rhybudd- 
ient  eu  cyd-efrydwyr  annuwiol  a  Uygredig 
eu  moesau  am  fater  eu  henaid  ;  ymwelent 
a  theuluoedd  isel  y  ddinas,  gan  daranu  yn 
erbyn  anwiredd  ;  cyfranent  yr  oll  a  feddent 
mewnelusenau,  ac  ymwelent  a'r  tlottai  a'r 
carchardai,  gan  gynghori  pawb  i  ymdrechu 
am  fywyd  tragywyddol.  Dywed  John 
Gambold  yr  arferent  gyfarfod  bob  hwyr, 
yn  gyffredin  yn  ystafeU  John  Wesley,  er 
adolygu  gweithrediadau  pob  un  yn  ystod  y 
dydd,  a  gwneyd  trefniadau  ar  gyfer  y  dydd 
dilynol.  Cynwysai  y  trefniant  ymddiddan 
difrifol  ag  efrydwyr  y  Brif-ysgol,  ymwel- 
iadau  a'r  carcharau,  addysgiant  teuluoedd 
tlodion,  ymweled  a'r  tlotty,  a  gofal  am  yr 
ysgol  a  osodasid  i  fynu  ganddynt.  Gyda 
golwg  ar  yr  ysgol,  cawsai  ei  sefydlu  gan 
John  Wesley  ;  efe  a  dalai  y  feistres,  a  chan 
mwyaf  a  ddiUadai  y  plant.  Fel  engrhaiíTt 
o'u  helusengarwch  geUir  nodi  y  fifaith  gan- 
lynoL  Un  diwrnod  oer  yn  y  gauaf, 
galwodd  crotes  dlawd  ar  John  Wesley. 
Yr  oedd  ei  gvvn  yn  deneu,  a  hithau  yn  mron 
sythu  gan  anwyd,  Gofynodd  iddi,  "  Ai 
nid  oes  genych  gynhesach  g\Vn  na'r  un 
sydd  am  danoch  ?  "  Atebai  yr  eneth, 
"  Syr,  dyma  yr  oU  sydd  genyf."  Rhoddodd 
Wesley  ei  law  yn  ei  logeU  er  ei  chynorth wyo, 
ond  yr  oedd  agos  a  bod  yn  wag.     Ond  yr 

oedd  muriau  ei  ystafell  yn  orchuddiedig 
gan  ddarluniau,  a  throdd  y  rhai  hyn  yn 
gyhuddwyr  iddo.  Gwaeddodd  yn  uchel, 
"  O  Gyfiawnder  !  O  Drugaredd  !  Ai  nid 
yw  y  rhai  yma  yn  werth  gwaed  yr  eneth 
dlawd  hon  ?  "  Gwerthodd  hwy  oll,  a 
dilladodd  y  ferch.  Nid  yn  fynych  y  cair 
engrhaifît  o'r  fath  gydwybodolrwydd.  Yn 
ychwanegol,  cyfranogent  o'r  cymun  ben- 
digaid  yn  wythnosol,  ac  aent  yn  orymdaith 
i  Eglwys  Crist  i'r  pwrpas.  Pan  gofiom  pa 
mor  llygredig  oedd  Rhydychain  yr  adeg 
hon,  y  modd  yr  oedd  drwg  yn  cael  ei 
ystyried  yn  ffasiynol,  ac  anffyddiaeth  ronc 
yn  cael  ei  phroffesu  gan  lawer  yn  gyhoeddus, 
hawdd  deall  ddarfod  i  Wesley  a'i  gwmni 
ar  unwaith  ddyfod  yn  wrthrychau  sylw. 
Cyfeirid  atynt  yn  gyhoeddus.  Gwarad- 
wyddid  hwy  yn  mhob  modd.  Dihysbyddwyd 
ystorfeydd  yr  iaith  Saesneg  er  cael  enwau 
digon  dirmygus  i'w  gwarthruddo.  Gelwid 
hwy  y  "  Clwb  Sanctaidd,"  y  "  Clwb  Duw- 
iol,"  ac  yn  ddiweddaf  yn  "  Fethodistiaid," 
gyda  chyfeiriad  at  ddosparth  o  feddygon, 
nodedig  o  drefnus  eu  harferion,  a  fuasai  yn 
bodoh  gynt.  Glynodd  yr  enw  diweddaf 
wrthynt.  Ond  nid  oedd  y  frawdohaeth 
fechan  yn  gofalu  am  ddirmyg  y  Brif-ysgol ; 
aethant  yn  mlaen  yn  ol  argyhoeddiadau  eu 
cydwybod ;  mabwysiadasant  yr  enw  a 
roddasid  arnynt  mewn  cellwair,  ac  yn 
raddol  daeth  yn  enw  o  anrhydedd. 

Ar  yr  un  pryd  rhaid  addef  fod  y  Meth- 
odistiaid  yr  adeg  hon  yn  mron  yn  hoHol 
anwybodus  am  rai  o  athrawiaethau  mwyaf 
hanfodol  crefydd  efengylaidd.  Ni  wyddent 
ddim  am  gyfiawnhad  trwy  ffydd,  a  gwaith 
yr  Ysbryd  Glân.  Y  gwir  yw  fod  y  symud- 
iad  ar  y  cyntaf  yn  un  hollol  ddefodol  a 
sacramentaraidd,  lawn  cymaint  felly  a'r 
symvidiad  Tractaraidd  a  gychwynwyd  yn 
yr  un  lle  gan  Pusey  a  Newman  ryw  haner 
can'  mlynedd  yn  ol.  Ni  fu  Pharisead 
erioed  yn  fwy  manwl  a  gofahus  am  ei 
phylacterau  a  defodau  ei  grefydd,  nag  yr 
oedd  Methodistiaid  Rhydychain  am  y 
gwisgoedd  offeiriadol,  a  ffurfiau  a  defodau 
Eglwys  Loegr.  DaHent  yr  athrawiaeth 
am  bresenoldeb  gwirioneddol  Crist  yn  y 
sacrament,  ac  edrychent  ar  y  cymun 
bendigaid  fel  aberth.  Cadwent  yn  ofalus 
hoU  ddyddiau  y  saint.  Sancteiddient  y 
Sadwrn  a'r  Sul ;  y  cyntaf  fel  y  Sabboth, 
a'r  olaf  fel  Dydd  yr  Arglwydd.  Ympryd- 
ient  yn  fynych  ;  trwy  holl  amser  y  Garawys 
ni  phrofent  gig  oddigerth  ar  y  Sadwrn  a'r 
Sul ;  a  chadwent  bob  dydd  Mercher  a 
dydd    Gwener    fel    dydd    o   ympryd,    gan 


ymgadw  rhag  archwaethu  unrhyw  fwyd 
hyd  ar  ol  tri  yn  y  prydnhawn.  Credent 
mewn  penydiau,  ac  hefyd  yn  y  gyffesgell. 
Llithrasant  i'r  cyfeihornad  Pabyddol,  y 
dyhd  cymysgu  dwfr  gyda'r  gwin  sacram- 
entaidd,  am  i  ddwfr  yn  gystal  a  gwaed 
ddyfod  allan  o  gorfif  ein  Harglwydd  pan 
drywanwyd  ef  a'r  bicell  gan  y  milwr  ;  a 
chawn  John  Clayton  yn  ysgrifenu  at 
Wesley  mewn  gradd  o  betrusder,  gyda 
golwg  ar  y  priodoldeb  o  gymuno  pan  na 
chymysgid  dwfr  gyda'r  gwin.  Yr  oeddynt 
yn  llawn  o  athrawiaeth  yr  olyniaeth 
apostolaidd.  Y  fath  oedd  gwrthnaws 
John  Wesley  at  bob  peth  y  tu  allan  i 
gylch  Eglwys  Loegr,  a'i  ddirmyg  o 
Ymneillduaeth,  fel  y  gwarafunodd  i  John 
Martin  Bolzius,  un  o  ddynion  duwiolaf 
ei  oes,  gyfranogi  o'r  sacrament  arn  nad 
oedd  wedi  cael  ei  fedyddio  gan  glerigwr 
perthynol  i'r  Eglwys  Sefydledig.  Nid 
rhyfedd  ei  fod  yn  cywilyddio  oblegyd  ei 
guhii  mewn  blynyddoedd  diweddarach. 
Pan  yn  Savannah  edrychid  arno  fel 
Pabydd  ;  a  dywed  ei  fywgraffydd  ei  fod 
yn  Buseyad  gan'  mlynedd  cyn  i  Pusey 
gael  ei  eni.  Bwriadodd  yn  ddifrifol  sefydlu 
cymdeithas  uchel-eglwysig  a  sacramentar- 
aidd,  yn  mha  un  y  cedwid  yn  fanwl  yr  hoU 
ddefodau  haner  Pabyddol  y  ceir  unrhyw 
sail  iddynt  yn  y  rubric,  ac  y  gofehd  am 
sancteiddio  dyddiau  y  saint,  a'r  gwyliau, 
ynghyd  a  phob  peth  a  berthyn  i  ddefodaeth 
eithafoL  Ond  yr  oedd  gan  yr  Arglwydd 
fwriadau  gwahanol  gyda  golwg  ar  y 
Methodistiaid.  Gan  eu  bod  yn  hollol 
ddifrifol,  ac  yn  gweithredu  yn  gydwybodol 
yn  ol  y  goleuni  oedd  ganddynt,  arweiniodd 
Duw  hwy  oddi  amgylch  i  beri  iddynt 
ddeall,  ac  yn  y  diwedd  dygwyd  hwy  i 
oleuni  chr  yr  efengyL  Cymerodd  hyn  le 
mewn  cysylltiad  a  John  Wesley  ei  hun 
trwy  offerynohaeth  un  Peter  Bohler, 
gweinidog  perthynol  i'r  Morafiaid,  tua 
dechreu  y  flwyddyn  1738.  Barnai  ef  ei 
hunan  ei  fod  yn  flaenorol  i  hyny  yn  ddyn 
annuwiol.  Eglurodd  Peter  Bohler  iddo 
natur  ffydd  yn  Nghrist,  ynghyd  a'r  effeith- 
iau  a'i  dilynant.  "  Rhaid  i  chwi  daflu 
eich  athroniaeth  dros  y  bwrdd,"  meddai  y 
Morafiad  wrtho ;  gwrandawodd  yntau,  a 
thros  y  bwrdd  y  cafodd  fyned.  O  hyny 
allan  yr  oedd  yn  gredadyn,  yn  pwyso  ar 
iawn  y  Gwaredwr  am  gymeradwyaeth, 
gan  waeddu  fel  Paul :  "  Ac  a'm  cair  ynddo 
ef  heb  fy  nghyfiawnder  fy  hun,  yr  hwn 
sydd  o'r  gyfraith."  Heb  fod  yn  hir 
dygwyd  y  rhan  fwyaf  o'i  gyfeilhon  gynt  i 

ryddid  yr  efengyl  fel  yntau.  Yn  wir  y 
mae  yn  amheus  a  fu  Whitefield  yn  ddefod- 
wr  eithafol  o  gwbl. 

GelHr  edrych  ar  Fethodistiaeth  Rhyd- 
ychain  fel  yn  parhau  o  1729  hyd  1735. 
Yn  y  ílwyddyn  a  nodwyd  ddiweddaf 
ymwahanodd  y  frawdohaeth,  ac  ni  ail- 
unwyd  hi  yn  hollol  byth.  Croesodd  John 
Wesley  i  drefedigaeth  Georgia  yn  yr 
'America,  yn  y  bwriad  o  efengyleiddio  yr 
Indiaid,  lle  yr  arosodd  tua  dwy  flynedd,  ac 
aeth  ei  frawd,  Charles,  a  Benjamin  Ingham 
allan  gydag  ef.  Gadawsai  Whitefield 
Rydychain  yn  flaenorol  oblegyd  fod  ei 
iechyd  wedi  tori  i  lawr.  Yr  oedd  John 
Clayton  wedi  ymsefydlu  yn  Manchester, 
a  John  Gambold  yn  Stanton-Harcourt. 
Nid  oedd  yr  ychydig  a  weddillasid  ond 
gweiniaid  a  dinerth.  Felly  dychwelodd  y 
Brif-ysgol  at  ei  hen  lygredigaethau  heb 
fod  neb  i  aflonyddu  ar  ei  heddwch, 
a  phan  aeth  Howell  Harris  yno,  Tach- 
wedd,  1735,  ni  chlywodd  sôn  am  y  "  Clwb 
Sanctaidd,"  ac  ni  welodd  dim  ond  drygioni 
wedi  cael  y  fath  raff  nes  yr  oedd  ei 
yspryd  yn  merwino  o'i  fewn.  Pan 
ddychwelai  John  Wesley  o  Georgia,  yr 
oedd  Whitefield  ar  yr  un  adeg  yn  myned 
allan  i'r  un  drefedigaeth.  Yn  y  flwyddyn 
1740,  cyhoeddodd  John  Wesley  bregeth 
dan  y  teitl  "  Rhad  ras,"  seiliedig  ar 
Rhuf.  viii.  32,  yn  yr  hon  yr  ymosodai  ar  yr 
athrawiaeth  Galfinaidd  am  etholedigaeth 
gras.  Ynglyn  a'r  bregeth  yr  oedd  emyn  o 
gyfansoddiad  ei  frawd,  Charles,  yn  dysgu 
prynedigaeth  gyffredinol.  Cly  wodd  White- 
field  am  y  bregeth  cyn  ei  chyhoeddi,  ac 
ysgrifenodd  yn  ddioed  at  ei  hen  gyfaill  i 
wrthdystio,  gan  grefu  arno  am  beidio  ei 
hargraffu,  onide  yr  arweiniai  i  ymraniad. 
"Y  fath  lawenydd  gan  elynion  ein 
Harglwydd,"  meddai,  "  fyddai  ein  gweled 
wedi  ymranu."  Trachefn  dywed,  "  Anwyl 
ac  anrhydeddus  Syr,  os  oes  genych  unrhyw 
ofal  am  heddwch  yr  eglwys,  cadwch  yn  ol 
eich  pregeth  ar  rag-arfaethiad.  Y  mae  fy 
nghalon  yn  toddi  fel  cwyr  o  fewn  fy  nghorff. 
Golchwn  eich  traed  yn  ewyllysgar.  O 
gweddíwch  na  byddo  unrhyw  ymddyeith- 
riad  mewn  serch  rhyngoch  chwi,  anrhy- 
deddus  Syr,  a  mi,  eich  mab  a'ch  gwas 
annheilwng  yn  Nghrist."  Mewn  Ilythyr 
arall,  awgryma  i  Wesley  ar  iddynt  barhau 
i  gynyg  iachawdwriaeth  trwy  waed  yr 
Arglwydd  lesu  i  bawb,  a  pheidio  sôn  yn 
gyhoeddus  am  y  materion  ynghylch  pa  rai 
yr  anghytunent.  Yr  oedd  enaid  White- 
field  yn  gythryblus  o'i  fewn  yn  y  rhagolwg 


ar  ymraniad.     Tua  dechreu  Mehefin  yr  un 
flwyddyn,  ysgrifena  at  James  Hutton,  "  Er 
mwyn  Crist,  dymunwch  ar  y  brawd  anwyl 
Wesley  i  beidio  ymddadleu  a  mi.     Yr  wyf 
yn  meddwl  y  byddai  yn  well  genyf  farw  na 
gweled  ymwahaniad  yn  ein   plitíi ;   ac    eto 
pa  fodd  y  gallwn  rodio  ynghyd  os  byddwn 
yn  gwrthwynebu    ein  gilydd  ?  "     Teiinlai 
Howell   Harris  yn   Nghymru   yr    un    mor 
angerddol,    ac    ysgrifenodd    yntau     lythyr 
cryf  at  Wesley.      Meddai,    "  Hysbysir  fi  i 
chwi  droi  dyn  allan  o'r  seiat,  gan  rhybuddio 
pawb  i  wylio  rhagddo,  am  ei  fod  yn  credu 
mewn    etholedigaeth.       Fy    anwyl    frawd, 
peidiwch  ymddwyn  yn  ol  yr  yspryd  ystiff 
angharedig,  a   gondemniwch  mewn  eraill. 
Os  ydych  yn  ei  droi  ef  allan   oddiwrth   y 
Methodistiaid  am  y  fath  achos,  rhaid  i  chwi 
hefyd   droi    allan  y   brawd  Whitefield,    y 
brawd  Seward,  a  minau.     Gobeithiaf  y  caf 
ddal  hyd  fy  anadliad  olaf  a'r  diferyn  diweddaf 
o'm  gwaed,  mai  o   herwydd  gras   arbenig, 
gwahaniaethol,  ac  anorchfygol,  y  cedwir  y 
rhai  a  gedwir.     O  na  wnaech  adael  y  mater 
yn    llonydd    hyd    nes    y    byddo    Duw    yn 
goleuo  eich  meddwl.   Pa  fwyaf  wyf yn  ysgrif- 
enu  mwyaf  oll  yr  wyf  yn  eich  caru."  Gwelir 
fod  Harris,  fel  W^hitefield,  yn  ysgrifenu  yn 
gyfifrous,  ond  fod   anwyldeb  personol  cryf 
at  Wesley  yn  treiddio  trwy  bob  brawddeg, 
ac  mai  gorfodaeth,  oblegyd  cydwybod  i'r 
hyn  a  ystyrient  yn  wirionedd  Duw,  a  barai 
iddynt  lefaru  fel  y  gwnaent.     Ond  ofer  fu 
eu  hymgais.     Yr  oedd  Wesley  wedi  gwneyd 
ei  feddwl  i  fynu,   ac  nid  oedd   dylanwad 
gelyn    na    chyfaill    yn   ddigon    i    blygu   ei 
ewyllys.     Cyhoeddodd  ei    bregeth,   a  dy- 
wedai   yn   ei   gyfarchiad  at   y    darllenydd 
mai  dim  ond  yr   argyhoeddiad   cryfaf,   nid 
yn  unig  fod  yr  hyn   y  dadleuai  drosto  yn 
wirionedd,  ond  hefyd  fod  angenrheidrwydd 
wedi  ei  osod  arnoef  i  bregethu  y  gwirionedd 
hwnw,     a'i    cymhellai    i    wrthwynebu    yn 
gyhoeddus   syniadau    y    rhai   y  teimlai    y 
fath  barch  iddynt  oblegyd  eu  gwaith.    Nid 
oes   neb   a    amheua  fod  John  Wesley  yn 
gydwybodol   yn   ei   ymddygiad.       Ai   nid 
doethineb  ynddo  fuasai  gwrando  ar  lais  ei 
frodyr,  a  pheidio  son  yn  gyhoeddus  am  y 
pynciau  y  gwahaniaethai    ef  a    hwythau 
gyda  golwg  arnynt,  sydd  gwestiwn   arall. 
Dadleua  yn  ei  bregeth  "  fod  etholedigaeth 
gras  o  angenrheidrwydd  yn  golygu  ddarfod 
y  Ddu w  ordeinio  y  nifer  m  wy af  o  ddy nolry w 
i  golledigaeth,   ac  mai  cellwair  yw   cynyg 
yr  efengyl  iddynt.     Y  rhai  hyn  y  mae  Duw 
yn   gasau ;   a   chan   hyny    arfaethodd    cyn 
iddynt  gael  eu  geni  eu  bod  i  gael  eu   taflu 

i'r  llyn  o  dàn.  Arfaethodd  hyny  am  mai 
hyny  oedd  ei  ewyllys  ben-arglwyddiaethol. 
Felly,  y  maent  yn  cael  eu  geni  i'r  pwrpas 
hwn,  sef,  fel  y  caent  eu  dinystrio  enaid  a 
chorph  yn  ufiern."  GweHr  fod  Wesleyyn 
camHwio  syniadau  ei  wrthwynebwyr  yn 
enbyd  ;  daHai  hwyyngyfrifolamgasgHadau 
oedd  ef  ei  hunan  yn  dynu,  ac  a  pha  rai  y 
buasent  yn  ymwrthod  yn  y  modd  mwyaf 
pendant.  Yr  oedd  ei  dduwinyddiaeth  yn 
dra  unochrog,  ac  fel  y  dywed  Howell 
Harris  wrtho  yn  un  o'i  lythyrau,  yn  fFrwyth 
addysg  deuluaidd  yn  hytrach  nag  yn 
gynyrch  astuciiaeth  ddyfal  o  Air  Duw. 

Ond  yr  oedd  y  coelbren  wedi  syrthio. 
Dyma  y  Methodistiaid  wedi  ymranu  yn 
ddwy  blaid.  Glynodd  Methodistiaid  Cymru 
fel  un  corph  wrth  yr  athrawiaethau  Calfin- 
aidd ;  ni  pharodd  yr  ymraniad  unrhyw 
rwyg,  ac  ni  achosodd  fawr  dadleu,  yn  yr 
eglwysi ;  ac  yn  wir  nid  yw  yn  ymddangos 
i  Wesley  wneyd  unrhyw  ymgais  i  ledaenu 
ei  olygiadau  neiHduol  yn  y  Dywysogaeth. 
Digon  tebyg  mai  y  parch  mawr  a  deimlai 
at  ei  frodyr  yn  Nghymru,  yn  arbenig 
Howell  Harris,  oedd  y  prif  reswm  am 
hyn.  Fel  y  gallesid  disgwyl,  aeth  Charles 
Wesley  gyda  ei  frawd,  ond  glynodd 
Cennick  wrth  Whitefield.  Aeth  John 
Wesley  i  lawr  i  Kingswood,  ger  Bryste, 
ddechreu  y  flwyddyn  1741,  a  throdd  John 
Cenniclí,  a  thros  haner  cant  o  aelodau  eraill, 
allan  o'r  gymdeithas.  Yn  nghanol  y  terfysg 
hwn  y  glaniodd  \\'hitefield  o'r  Àmerica. 
Ar  unwaith  cyhoeddodd  atebiad  i  bregeth 
Wesleyarrad  ras.  Yn  fuancawn  ef  yndwyn 
allan  newyddiadur  o'r  enw  Weehly  History, 
y  newyddiadur  Methodistaidd  cyntaf  erioed, 
gydag  un  o'r  enw  John  Lewis,  Cymro  o 
Lanfairmuallt,  yn  olygydd  iddo,  er  gwrth- 
weithio  golygiadau  y  ddau  Wesley.  Fel  y 
gallesid  disgwyl,  aeth  y  rhwyg  yn  fwy. 
Rhwystrwyd  Whitefield  i  bregethu  yn  y 
capelau  y  bu  efe  ei  hun  yn  foddion  i'w 
hadeiladu.  Ond  yr  oedd  yni  ei  yspryd,  a 
dysgleirdeb  ei  ddoniau  yn  gyfryw,  fel  nas 
gellid  ei  atal  rhag  cael  cynulleidfaoedd  i'w 
wrando ;  yn  bur  fuan  codwyd  capelau  iddo 
mewn  amrywiol  barthau  o'r  wlad,  ac 
adeiladwyd  y  Tabernacl  ar  y  Moorfields 
yn  Llundain,  Ile  y  tyrai  y  miloedd,  ac  y 
cafodd  Ilawer  afael  ar  fywyd  tragywyddol. 
Ar  yr  un  pryd  cariai  John  Wesley  yn 
mlaen  ei  gynlluniau  yntau.     Sefydlodd  y 


cymdeithasau  neillduol;  rhoddodd  ganiatad 
i  leygwyr  gynghori,  a  threfnodd  iddynt  i 
ymweled  yn  rheolaidd  a'r  aelodau  yn  eu 
cartrefleoedd ;  ac  argraffbdd  docynau,  y 
rhai  a  arwyddid  ganddo  ef  ei  hun,  yn 
dangos  hawl  yr  aelodau  i  agoshau  at 
fwrdd  y  cymundeb.  Cawn  Charles  Wesley 
hefyd  am  y  tro  cyntaf  yn  gweinyddu  y 
cymun  bendigaid  mewn  adeilad  heb  ei 
gysegru.  Gellir  dweyd  mai  yn  y  flwyddyn 
1741  y  dechreuodd  Wesleyaeth  yn  ystyr 
briodol  y  gair. 

Gwnaed  amryw  ymdrechion  i  gymodi 
ac  i  ail-uno  Whitefield  a  Wesley.  Howell 
Harris  yn  benaf  oedd  wrth  wraidd  yr 
ymgais  ;  yr  oedd  ef  ar  delerau  cyfeillgar 
a'r  ddau,  ac  yn  eu  caru  yn  ddwfn  ;  canmola 
Wesley  droiau  angerddoldeb  a  serch  ei 
galon  fawr  Gymreig.  Ni  fu  yr  ymgais  yn 
llwyddiant  mor  bell  ag  i  gynyrchu  undeb 
gweledig,  ac  undeb  gweithrediadau  ;  yr 
oedd  y  ddau  yn  rhy  bell  eu  golygiadau 
oddiwrth  eu  gilydd  i  allu  gweled  Iygad  yn 
Ilygad,  ac  yr  oedd  pob  un  o'r  ddau  yn  rhy 
gydwybodol  i  aberthu  yr  hyn  a  ystyriai  yn 
wirionedd  er  mwyn  cyfeillgarwch  ;  ond 
Ilwyddwyd  i'w  cymodi.  Cyfarfyddasant 
a'u  gilydd  ;  credodd  pob  un  fod  y  Ilall  yn 
awyddus  am  achub  eneidiau  a  helaethu 
teyrnas  y  Cyfryngwr  ;  cytunasant  i  wahan- 
iaethu,  a  chyfeillion  a  fuont  hyd  eu  bedd. 
Dywedai  Whitefield  am  Wesley  ar  ol 
hyn  :  "  Yr  wyf  yn  tybio  ei  fod  yn  gyfeil- 
ioi'nus  mewn  rhai  pethau,  ond  credaf  y 
bydd  yn  Ilewyrchu  yn  ddysglaer  mewn 
gogoniant."  Meddai  drachefn  mewn  Ilyth- 
yr  at  W'esley  ei  hun :  "  Bydded  i'r  hen 
bethau  basio  heibio  ;  gwneler  pob  peth  yn 
newydd.  Gallaf  ddweyd  '  Amen  '  wrth  y 
rhan  ddiweddaf  o  hono.  Byw  byth  fyddo 
y  Brenin,  a  threnged  dadleuaeth.  Y  mae 
wedi  trengu  gyda  mi  er  ys  amser."  Natur 
serchog,gariacIlawn,oedd  eiddo  Whitefield  ; 
ni  allai  oddef  digasedd  at  hen  gyfeillion  ; 
ac  y  mae  yn  dra  sicr  y  teimlai  John 
W'esley  yn  gyffelyb  ato  yntau.  Nid  yw 
yn  perthyn  i  ni  olrhain  cynydd  a  gweithred- 
iadau  y  ddwy  gangen  Fethodistaidd  yn 
mhellach.  A  Whitefield  a'i  ganlynwyr  yn 
unig,  y  rhai  a  elwid  ar  ol  hyny  yn 
Gyfundeb  yr  larlles  Huntington,  y  bu 
cyfathrach  a  Methodistiaid  Cymru,  er  i'r 
ddau  Wesley  fod  yma  droiau  yn  pregethu. 
Daw  y  pethau  hyny  dan  ein  sylw  eto. 


PENOD    IV. 


DANIEL    ROWLAND,    LLANGEITHO. 

Ei  faboed  ai  ddygiad  i  fynu—Ei  ordeiniad — Ei  dvoedigaeth  yn  eglwys  Llanddeîtn-byefi — Yn 
tynii  Uiaim  i  Langeitho  trwy  ei  bregethu  tanllyd — Pregethu  y  ddeddf — Yn  dyfod  yn  fitiy 
efengylaidd — Myned  aìlan  o'i  blwyf — Cyfarfod  am  y  tro  cyntaf  a  Howell  Harris — Erlid 
Danieì  Rowland — Sefydlu  seiadau — Ei  droi  allan  oW  eglwys — Llangeitho  yn  dyfod  yn 
Jerusaleni  Cymru — Desgrifiadau  Charles  ó'r  Bala  ;  Jones,  Llangan  ;  Grifiiths,  Nevern  ; 
Christmas  Evans ;  John  WiUiams,  Dolyddelen ;  a  Dr.  Owen  Thomas,  o  weinidogaeth 
Rowland. 


^Â^  R  ben  bryn  goruwch  dyffryn  pryd- 
(^J^mi  ferth  Aeron,  tua  miUdir  a  haner 
JLf^M.  islaw  Llangeitho,  ar  y  tu  gorllew- 
inol  i'r  afon,  y  saif  amaethdy  cyffredin  ei 
olwg  o'r  enw  Pantybeudy.  Yma  y  ganwyd 
Daniel  Rowland,  yn  y  flwyddyn  1713.  Ei 
rieni  oeddynt  Daniel  a  Jennet  Rowland. 
Offeiriad  yn  yr  Eglwys  Sefydledig  oedd  y 
tad,  yn  dal  bywioHaethau  Llancwnlle  a 
Llangeitho,  ac  heb  ddim  neillduol  ynddo 
i'w  wahaniaethu  oddiwrth  glerigwyr  eraill 
y  wlad.  Ail  fab  iddynt  oedd  Daniel,  ond 
tra  rhagorai  ar  John,  y  bachgen  henaf, 
mewn  talent,  er  i  John  hefyd  gael  ei  ddwyn 
i  fynu  yn  offeiriad.  Ychydig  o  hanes 
maboed  Daniel  Rowland  sydd  ar  gael,  ond 
dywed  traddodiad  ei  fod  yn  fachgenyn 
bywiog,  llawn  asbri  a  hoenusrwydd,  gyda 
llonaid  ei  groen  o  chwareu,  ac  yn  rhagori 
mewn  pob  math  ar  gamp.  Yr  oedd  yn 
dywysog  yn  mysg  ei  gyfoedion  ieuainc. 
Pa  beth  bynag  a  wneHd,  ai  pysgota  brith- 
yllod  yn  afon  Aeron,  chwareu  hêl  cadnaw 
ar  hyd  llechweddau  y  dyffryn  coediog  a 
thlws,  neu  ynte  ymryson  gyda  y  bêl  droed, 
byddai  ef  yn  debyg  o  fod  ar  y  blaen. 
Rhagorai  yn  yr  ysgol  lawn  cymaint  ag  fel 
chwareuwr  ;  yfai  ddysg  fel  yr  ŷf  y  behem- 
oth  ddwfr.  Er  nad  oedd  ynmedduunrhyw 
dueddfryd  grefyddol,  dygid  ef  i  fynu  ar 
gyfer  y  weinidogaeth  yn  yr  Eglwys  Sefyd- 
ledig,  yn  ol  arferiad  y  dyddiau  hyny,  a 
chafodd  ei  anfon  i  Ysgol  Ramadegol 
Henffordd  i  berffeithio  ei  addysg.  Pan  yn 
ddeunaw  oed,  cafoddei  alw  adref  ar  farwol- 
aeth  ei  dad,  ac  nid  yw  yn  ymddangos  iddo 
ddychwelyd.  Ond  yr  oedd  yn  ysgolhaig 
pur  dda,  ac  oblegyd  hyny  cawn  yr  esgob 
yn  ei  ordeinio  yn  y  flwyddyn  1733,  pan  nad 
oedd  ond  ugain  oed,  ac  felly  heb  gyrhaedd 


yr  oedran  gofynol  yn  ol  y  gyfraith.  Am 
ryw  reswm  anwybyddus  yn  awr,  ordein- 
iwyd  ef  yn  Llundain,  ond  ar  sail  llythyrau 
cymeradwyol  esgob  Tyddewi,  a  cherddodd 
yntau  yr  holl  ffordd  i  fynu  i'r  Brif-ddinas. 
Profa  hyn  dlodi  ei  amgylchiadau,  ac  yn 
ogystal,  wroldeb  ei  feddwl.  Ymddengys  y 
cawsai  John,  ei  frawd  hynaf,  fywioliaethau 
Llangeitho  a  LlancwnlÌe  ar  farwolaeth  eu 
tad ;  yn  bur  fuan  rhoddwyd  iddo  yn 
ychwanegol  ficeriaeth  Llanddewi-brefi ;  ac 
yn  guwrad  i'w  frawd  di-nôd  y  penodwyd 
Daniel  Rowland.  Ni  chyfododd  yn  uwch 
na  chuwrad  yn  yr  Eglwys  Sefydledig,  ac 
ni  chafodd  trwy  ystod  yr  holl  amser  y  bu 
yngwasanaethufwy  na  deg  punty  flwyddyn 
fel  cydnabyddiaeth  am  ei  lafur. 

Dyddiau  y  tywyllwch  oedd  y  rhai  hyn  ar 
Gymru.  Arferai  yr  offeiriaid  garlamu  yn 
ddifeddwl  dros  y  llithiau  a'r  gweddíau  yn 
yr  eglwys,  heb  y  gradd  lleiaf  o  ddifrifwch 
yn  eu  hyspryd,  ac  ar  derfyn  y  gwasanaeth 
aent  allan  i  ymuno  ag  oferwyr  y  plwyf, 
naill  ai  mewn  yfed  cwrw  a  meddwi  yn  y 
dafarn  gerllaw,  neu  ynte,  mewn  chwareuon 
ac  ymrysonau  ar  y  maes.  Nid  oes  sail  o 
gwbl  dros  gredu  fod  Daniel  Rowland  fym- 
ryn  gwell ;  yn  hytrach,  oddiwrth  yni  ei 
natur,  gallwn  gasglu  ei  fod  y  blaenaf  gyda 
y  campau  ofer,  a'r  annuwioldeb  a'r  rhysedd 
a  ffynai.  Ond  nid  hir  y  cafodd  ei  adaelyn 
y  cyflwr  hwn.  Etholasid  ef  gan  Dduw  i 
fod  yn  un  o'r  prif  offerynau  yn  efengyleidd- 
iad  a  dyrchafiad  ysprydol  Cymru, 

Gyda  golwg  ar  yr  amgylchiadau  a 
arweiniasant  i'w  droedigaeth  ceir  dau 
draddodiad  gwahanol,  ond  nidanhawddeu 
cysoni.  Yn  ol  un,  yr  oedd  yn  eiddigus  o'r 
cynulleidfaoedd  mawrion  a  ymgynullent  i 
wrando  y  Parch.  Phyhp  Pugh,  gweinidog 

Presbyteraidd  Llwynpiod,  tra  y  pregethai 
ef  yn  Llangeitho  i  furiau  moeUon.  Wedi 
ymhoh,  cafodd  fod  gweinidogaeth  y  gwr 
hwnw  yn  tueddu  i  ddefroi  cydwybodau 
dynion,  trwy  ddynoethi  eu  pechodau,  a'u 
trueni,  a'u  perygl.  Penderfynodd  yntau 
gymeryd  yr  un  cynUun.  Dechreuodd 
daranu  yn  ofnadwy  yn  erbyn  drygioni,  a 
darlunio  trueni  yr  annuwiol  yn  y  byd  a 
ddaw  yn  y  modd  mwyaf  brawychus  a  byw. 
Dewisai,  gan  hyny,  destunau  priodol  i'r 
amcan,  megys,  "  Y  drygionus  a  ymchwel- 
ant  i  uffern,"  "  Y  rhai  hyn  a  ânt  i  gosped- 
igaeth  dragywyddol,"  "  Daeth  dydd  mawr 
ei  ddigter  ef."  Llwyddodd  y  cynllun  yn 
mhell  y  tu  hwnt  i'w  ddisgwyhad.  Aeth  yr 
eglwys  yn  rhy  fach  i  ddal  y  gynulleidfa. 
Tyrai  dynion  o  bob  parth  o'r  wlad  i  wrando 
arno,  dychrynid  hwy  yn  ofnadwy  gan 
weinidogaeth  frawychus  yr  offeiriad  ieuanc 
hyawdl,  a  dywedir  fod  dros  gant  o  ddynion 
wedi  eu  dwyn  tan  argyhoeddiad  dwys,  cyn  i'r 
pregethwr  ei  hun  deinilo  dylanwad  y  gwir- 
ionedd.  Ond  yn  raddol  darfu  i'r  gwirion- 
eddau  a  draethai  gyda'r  fathnerth,  ddwys- 
bigo  ei  gydwybod  yntau. 

Yn    ol     traddodiad     arall,    yr    hwn    a 


adroddir  gan  y  Parch.  John  Owen, 
Thrussington,  daeth  yr  Hybarch  Griffith 
Jones,  Llanddowror,  i  bregethu  i  Eglwys 
Llanddewi-brefi,  fel  yr  arferai  weithiau, 
a  phenderfynodd  Daniel  Rowland  fyned  i'w 
wrando.  Gan  mor  Hiosog  oedd  y  gwran- 
dawyr,  nid  oedd  Ile  iddynt  oll  eistedd ;  a 
bu  raid  i  Rowland,  fel  canoedd  eraill, 
sefyll  ar  ei  draed  trwy  ystod  y  gwasanaeth. 
Safai  gyferbyn  a'r  pregethwr,  ac  yr  oedd 
ei  ymddangosiad  a'i  osgo  yn  falchaidd  a 
choeg ;  eisteddai  gwatwareg  ar  ei  wedd  ;  a 
hawdd  gweled  ei  fod  yn  teimlo  yn  ddir- 
mygus  at  yr  hwn  oedd  yn  y  pwlpud,  ac  at 
y  bobl  oedd  wedi  ymgynuU  i'w  glywed. 
Tynodd  ei  agwedd  sylw  Griffith  Jones, 
methodd  beidio  cyfeirio  ato  yn  gyhoeddus; 
a  thorodd  allan  mewn  gweddi  ddifrifol  ar 
ei  ran.  Aeth  y  saeth  i  galon  Daniel 
Rowland  ;  syrthiodd  ei  wynebpryd,  Ues- 
meiriodd  ei  galon,  crynodd  ei  hniau 
ynghyd,  a  darostyngwyd  y  creadur  uchel- 
olwg  yn  bechadur  digymorth  ger  bron 
Duw.  Aeth  adref  gyda  ei  gymdeithion 
mewn  dystawrwydd,  a'i  wyneb  tua'r  Uawr, 
a  golwg  ddifrifol  arno. 

Nid  yw  y  ddau  draddodiad  mewn   un 

modd  yn  anghyson.  Efallai  i'w  argy- 
hoeddiad  gael  ei  gychwyn  gan  y  gwirion- 
eddau  a  draethid  ganddo  ef  ei  hun,  er  mai 
tan  weinidogaeth  Grifììth  Jones  y  llwyr 
orchfygwyd  ef.  Nid  yw  yn  anmhosibl  fod 
ei  gydwybod  yn  anesmwyth  ynddo,  pan  yn 
sefyll  yn  dalgryf  a  balch  o  flaen  gwyneb  y 
pregethwr  yn  Eglwys  Llanddewi-brefi ; 
efallai  fod  yr  anesmwythid  hwnw,  a'i 
ymdrech  yntau  i  gael  concwest  arno,  yn 
peri  iddo  ymroddi  i  fwy  o  goegni  a 
herfeiddiad  nag  a  wnelsai  oni  bai  hyny  ; 
dyma  ymdrech  olaf  natur  lygredig  i  wrth- 
sefyll  nerth  y  gwirionedd,  a  hawdd  deall 
ei  bod  yn  frwydr  galed  ac  ystyfnig.  Pa 
fodd  bynag,  dychwelodd  yn  ei  ol  yn  ddyn 
newydd.  Ö  herwydd  yr  olwg  a  gawsai  ar 
ei  gyflwr,  ac  ar  ei  waith  yntau  ei  hun  yn 
pregethu  heb  unrhyw  amcan  teilwng, 
teimlai  yn  athrist  ar  y  ffordd,  ac  yn  llawn 
digalondid,  gan  benderfynu  na  esgynai 
risiau  y  pwlpud  mwy.  Soniai  y  bobl  oedd 
o'i  gwmpas  am  y  bregeth  ryfedd  a  glyw- 
sent,  gan  dystio  na  wrandawsent  ei 
chyffelyb  erioed  o'r  blaen  ;  disgynai  eu 
hymadroddion  fel  plwm  ar  ei  galon  yntau, 
nes  y  llewygai  ei  yspryd  ynddo,  ac  y 
cryfheid  ei  benderfyniad  i  beidio  pregethu 
mwyach.  Eithr  yr  oedd  un  amaethwr  yn 
eu  mysg,  yr  hwn  a  farchogai  wrth  ochr  yr 
offeiriad  athrist,  ac  wrth  glywed  y  bobl  yn 
mawrygu  pregeth  Griíìfìth  Jones,  tarawodd 
ei  law  ar  ysgwydd  Rowland,  gan  ddweyd  : 
"  Wel,  wel,  canmolwch  chwi  a  fynoch  ar 
y  bregeth  heddyw,  ni  chefais  i  ddim  budd 
ynddi  ;  y  mae  genyf  fi  achos  diolch  i 
Dduw  am  offeiriad  bach  Llangeitho." 
Cafodd  geiriau  y  fifermwr  effaith  rymus  ar 
feddwl  Ilwfr  yr  offeiriad  ieuanc.  Pender- 
fynodd  na  wnai  roddi  i  fynu  y  weinidog- 
aeth,  gan  ddweyd  ynddo  ei  hun  :  "  Pwy  a 
wyr  na  wna  yr  Arglwydd  ryw  ddefnydd  o 
honof  finau,  greadur  gwasl."  Mor  dda 
y  w  gair  yn  ei  amser  ! 

Mewn  canlyniad  i'r  tro  mawr  a  gymerodd 
le  arno  yn  Eglwys  Llanddewi-brefi,  daeth 
gweinidogaeth  Rowland  yn  fwy  angerddol. 
Ý  ddeddf  a  bregethid  ganddo ;  y  ddeddf 
yn  ei  hysprydolrwydd,  yn  manylrwydd  ei 
gofynion,ac  yn  ofnadwyaeth  ei  mellditliion. 
Yr  oedd  ei  hun  wedi  bod  yn  y  tywyllwch 
dychrynllyd  Ile  y  mae  Duw ;  toddasai  ei 
galon  fel  cwyr  yn  y  presenoldeb  dwyfol  ; 
ac  yn  awr,  safa  yntau  ar  gopa  mynydd 
Sinai,  gan  gyhoeddi  dinystr  ar  euog  fyd. 
Meddai  y  ì^arch.  John  Hughes  :■■'■  "  Yr 
oedd    mellt    a    tharanau    arswydus    yn    ei 

weinidogaeth.  Teimlai  ei  wrandawyr  fel 
pe  y  crynai  y  ddaear  dan  draed,  gan  rym 
y  bygythion  a  gyhoeddai.  Saethodd  fellt, 
a  gorchfygodd  ei  wrandawyr.  Dilynid  ei 
weinidogaeth,  bellach,  gan  effeithiau  rhyf- 
eddol.  Daethai  ar  y  trigolion  diofal  fel 
braw  disymwth  ;  defifröid  hwy  megys  gan 
ruad  taranau  trymion.  Meddianid  y 
canoedd  a'r  miloedd  a  ddeuent  weithiau 
i'w  wrando  a  braw  aruthrol,  a  syrthiai 
Ilawer  o  honynt  i  lawr  fel  meirwon. 
Gellid  canfod  arswyd  a  dychryn  wedi  ei 
bortreadu  ar  wynebau  y  dyrfa  fawr ; 
Ilethid  eu  cydwybodau  gan  saethau  Ilym- 
ion  ;  a  llifai  eu  dagrau  yn  afonydd  dros  eu 
gruddiau,  fel  cawodydd  o  wlaw  ar  ol 
taranau  mawrion."  Tra  y  pregethai  fel 
hyn,  gan  fygwth  yr  annuwiol,  dywedir 
nad  oedd  gerwinder  yn  ei  lais,  na  Ilymder 
yn  ei  wedd  ;  ond  i'r  gwrthwyneb,  y  tyner- 
wch  mwyaf  toddedig,  fel  pe  y  buasai  ei 
ymysgaroedd  yn  toddi  o'i  fewn,  oblegyd 
cyflwr  difrifol  y  gynulleidfa. 

"Boanerges  oedd  ei  enw, 

Mab  y  daran  danllyd  gref, 
Sydd  yn  siglo  yn  ddychrynllyd 

Holl  golofnau  dae'r  a  nef ; 
Dewch,  dihunwch,  oedd  yr  adsain, 

Y  mae  'n  dinas  ni  ar  dân  ; 
Ffowch  oddiyma  mewn  mynydyn 

Ynte  ewch  yn  ulw  mân." 

Ar  yr  un  pryd,  er  mor  rymus  y  pregethai 
Daniel  Rowland,  ac  er  mor  angerddol  y 
dylanwadau  oeddynt  yn  cydfyned  a'i  wein- 
idogaeth,  nid  yw  yn  ymddangos  fod  ei 
olygiadau  am  athrawiaethau  hanfodol  yr 
efengyl  mewn  un  modd  yn  glir.  Yr  oedd 
wedi  Ilyncu  rhai  o  syniadau  cyfeiliornus 
William  Law.  Prin  hefyd  y  deallai  fod 
iachawdwriaeth  yn  gyfangwbl  o  ras ;  yn 
hytrach,  pregethai  fel  pe  byddai  mewn  rhan 
trwy  ras,  ac  mewn  rhan  trwy  weithredoedd. 
Oblegyd  hyn,  achwynai  rhai  perthynol  i 
gynulleidfa  Llwynpiod  wrth  Mr.  Pugh,  eu 
gweinidog,  gan  geisio  ganddo  fyned  at 
Rowland  iymliwag  ef  oblegyd  ei  gyfeiliorn- 
adau,  a  cheisio  ei  osod  ar  yr  iawn.  Ond 
yr  oedd  yr  hen  weinidog  hybarch  yn 
adnabod  y  natur  ddynol  yn  well.  "  Gad- 
ewch  ef  yn  Ilonydd,"  meddai,  "  offeryn  yw 
ag  y  mae  yr  Arglwydd  yn  ei  gyfodi  i  wneyd 
rhyw  waith  mawr  yn  y  lìyd.  Fe  ddiwygia 
mewn  amser.  Plentyn  ydyweto  ;  fe  ddysg 
ei  Dad  nefol  ef  yn  well."  Ateb  teilwng  o 
apostol.  Meddai  Dr,  Lewis  Edwards, 
"  Nid  wyf  yn  gwybod  am  ddim  yn  hollhanes 
Rowland  ei  hun,  sydd  yn  dangos  mwy  o 
fawredd  moesol  na'r  dywediad  hwn  o  eiddo 
gweinidogyr  Ymneillduwyryn  Llwynpiod." 

Yr  ydym  am  olrhain  arweiniad  rhaglun- 
iaeth  ddwyfol  yn  mywyd  Daniel  Rowland. 
Ni  symudodd  gam,  ond  fel  yr  oedd  bys 
Duw  yn  cyfeirio.  Arweiniwyd  ef  i  bregethu 
y  tu  allan  i  derfynau  ei  blwyf  yn  y  modd 
canlynf)!.  Yr  oedd  gwraig  o  gymydogaeth 
Ystrad-ffìn,  yn  Sir  Gaerfyrddin,  a  chanddi 
chAvaer  yn  preswyHo  yn  Llangeitho.  Pan 
ar  ymweUad  a'r  chwaer  hon,  clywodd  y 
wraig  bethau  ryfedd  am  bregethu  Daniel 
Rowland,  ac  am  y  dylanwadau  rhyfeddol 
oedd  yn  cydfyned  a'i  weinidogaeth,  nes  y 
gelwid  ef  gan  y  difeddwl  yn  y  gymydogaeth 
yn  'fìfeirad  crac.  Penderfynodd  fyned  i'w 
wrando.  Ond  aeth  ymaith  boreu  dydd 
Llun  heb  ddweyd  gair  wrth  ei  chwaer  am 
y  pregethwr  na'r  bregeth.  Y  Sabbath 
canlynol,  pa  fodd  bynag,  wele  hi  yn  nhŷ  ei 
chwaer  drachefn.  Dychrynodd  hono,  gan 
dybio  fod  rhyw  ddamwain  alaethus  wedi 
digwydd,  a  gofynodd  yn  frawychus,  "  Beth 
sydd  yn  bod  ?  A  oes  rhywbeth  wedi  dig- 
wydd  i'r  g\Vr  neu  i'r  plant  ?  "  "  Nag  oes," 
meddai  y  wraig,  "  y  mae  pob  peth  yn  y 
teulu  o'r  goreu."  "  Paham  y  daethoch 
yma  heddyw  eto,  ynte  ?  "  "  Nis  gwn  yn 
iawn,"  oedd  yr  atebiad ;  "  rhywbeth  a 
ddywedodd  eich  'ffeirad  crac  chwi  sydd 
wedi  gafaelu  yn  fy  meddwl,  fel  yr  wyf  wedi 
methu  cael  llonydd  na  dydd  na  nos."  I 
wrando  Rowland  yr  aeth,  a  pharhaodd  i 
fyned  yno  bob  Sabbath,  er  fod  ganddi  dros 
ugain  miUdir  o  ffordd  arw,  tros  fynyddoedd 
anhygyrch,  i'w  teithio.  Un  tro  mentrodd 
fyned  ato,  a  dweyd,  "  Syr,  os  gwirionedd 
yw  yr  hyn  ydych  chwi  yn  bregethu,  y  mae 
llawer  o  ddynion  yn  fy  nghymydogaeth  i 
mewn  cyílwr  truenus  iawn  ;  er  mwyn  yr 
eneidiau  gwerthfawr  sydd  yn  cyflymu  i 
golledigaeth  mewn  anwybodaeth,  deuwch 
trosodd  i  bregethu  iddynt."  Tarawyd 
Rowland,  a  chwedi  myfyrio  am  ychydig, 
atebai  yn  ei  ddull  sydyn  ei  hun,  "  Dôf,  os 
câf  ganiatâd  yr  offeiriad."  Y  caniatâd  gof- 
ynol  a  gafwyd,  aeth  Rowlandigapel  Ystrad- 
fììn  i  bregethu,  yr  hyn  a  wnaed  ganddo  gyda 
chysondeb  am  rai  blynyddoedd,  a  dychwel- 
wyd  Uawer  trwy  ei  weinidogaeth.  Gyda 
chyfeiriad  at  hyn  y  canai  WilHams  : — 

"  Daeth  y  sẁn  dros  fiyniau  Dewi, 
INIegys  fflam  yn  llosgi  llin, 
Nes  dadseinio  creigydd  Towi, 
A  lien  gapel  Ystrad-ffin." 

Y  mae  amheuaeth  a  oedd  Eglwys  Loegr  yn 
defnyddio  capel  Ystrad-fifìn  yr  adeg  hon. 
Buasai  yn  nghau,  heb  fod  unrhyw  wasan- 
aeth  crefyddol  yn  cael  ei  gynal  ynddo,  am 
gryn  amser ;  nid  annhebyg  ei  fod  felly  ar  hyn 


o  bryd.  Digwyddodd  amgylchiad  teilwng 
o'i  gofnodi  ynglyn  a  phregeth  gyntaf  Daniel 
Rowhmd  yn  Nghwm  Towi.  Yroedd  yn  y 
gymydogaeth  foneddwr,  annuwiol  ei  foes, 
yr  hwn  a  arferai  dreuHo  y  Sabbath  mewn 
hela  gyda  ei  gún.  Clywsai  yntau  fod 
Rowland  i  ddyfod  i'r  capel  i  bregethu  y 
Sul  hwnw,  a'i  fod  ahan  o'i  bwyll,  ac  yn 
dweyd  pethau  rhyfedd.  Aeth  ef  a'i  gym- 
deithion  i  wrando,  er  mwyn  difyrwch 
cnawdol,  os  nad  er  mwyn  codi  terfysg. 
Safai  yn  dalgryf  ar  fainc  gyferbyn  a'r 
pregethwr ;  yr  oedd  dirmyg  yn  ei  wedd,  a 
gwatwareg  yn  argraffedig  ar  ei  wynebpryd. 
Amcanai  ddyrysu  gweinidog  Duw.  Deallai 
Rowland  ei  fwriad  yn  dda,  ond  yr  unig 
efifaith  a  gafodd  arno  oedd  peri  iddo  fod  yn 
fwy  hyf  dros  ei  Feistr.  Ei  destun  ydoedd, 
"  Peth  ofnadwy  yw  syrthio  yn  nwylaw  y 
Duw  byw  !  "  Dechreuodd  daranu  yn 
ofnadwy,  fflamiai  ei  lygaid  gan  eiddigedd 
sanctaidd  dros  Dduw,  a  disgynai  ei  ymad- 
rodcHon  gyda  y  fath  nerth  a  dylanwad  nes 
yr  oedd  y  gynuHeidfa  yn  welw  gan  ddych- 
ryn.  Yn  fuan  dyma  ddychrynfeydd  y  farn 
yn  ymaflyd  yn  y  boneddwr  annuwiol ; 
gwelwa  ei  wedd  a  diflana  ei  uchel-drem  ; 
y  mae  ei  Hniau  yn  curo  ynghyd  fel  eiddo 
Belsassar,  pan  y  gwelodd  y  darn  Haw  yn 
ysgrifenu  ar  galchiad  y  pared,  ac  ymoHyng- 
odd  yn  sypyn  diymadferth  ar  y  Hawr. 
FeHy  yr  arhosodd  hyd  ddiwedd  y  bregeth, 
gan  grynu  ac  wylo.  Wedi  i'r  gwasanaeth 
derfynu,  aeth  at  Rowland  gan  gyfaddef  ei 
fai,  a'i  ddrwg-fwriad  wrth  ddyfod  i  wrando 
arno  ;  gofynai  ei  faddeuant  yn  edifeiriol,  a 
dyraunai  arno  fyned  adref  gydag  ef  i  giniaw 
ac  aros  tros  y  nos.  Achubwyd  y  dyn,  elai 
i  Langeitho  unwaith  y  mis  ar  ol  hyn  tra  y 
bu  byw,  a  dygai  ei  ymarweddiad  da  a'i 
ddefosiwn  dystiohieth  ddiamheuol  i  wirion- 
edd  ei  grefydd. 

Dyna  fel  yr  arweiniwyd  Daniel  Rowland 
i  weinidogaethu  aHan  o'i  blwyf ;  dyddorol 
sylwi  eto  pa  fodd  ei  cymheHwyd  i  bregethu 
mewn  Heoedd  anghysegredig.  Dyhd  cofio 
maiadeiladeghvysigoeddCapel  Ystrad-fíìn, 
a"i  fod  wedi  cael  ei  gysegru  yn  rheolaidd 
gan  esgob,  yn  yr  amser  gynt,  i  weini 
mewn  pethau  sanctaidd  ynddo.  Ym- 
ddengys  fod  nifer  o  ieuenctyd  annuwiol  yn 
nghymydogaeth  Llangeitho  wedi  ymgaledu 
mewn  drygioni  i'r  fath  raddau  fel  na  allai 
hyd  yn  nod  enwogrwydd  Rowland  eu  tynu 
i  wrando  yr  efengyl  ;  treulient  eu  Suliau 
ar  ben  bryn  gyferbyn  a'r  pentref,  lie  yr 
ymroddent  i  bob  math  o  chwareuon 
annuwiol,  er  mawr  ofid  i'w  enaid   sanct- 

aidd.  Gwnaeth  ei  oreu  i  osod  terfyn  ar  y 
cyfryw  chwareuon,  ond  bu  pob  ynidrech 
o"i  eiddo  yn  aflwyddianus.  O'r  diwedd 
penderfynodd  yr  ai  yno  i  bregethu.  Yno 
yr  aeth  ryw  Sabbath,  a'i  yspryd  gwrol  yn 
llawn  o  hyfdra  sanctaidd ;  methodd  y 
cwmni  drygionus  ddal  mîn  a  nerth  yr 
athrawiaeth,  ac  ymwahanasant  am  y 
cyntaf.  Fel  hyn  y  chwalwyd  y  nyth 
annuwiol  hono.  Wedi  dechreu  rhybuddio 
dynion  drwg  y  tu  allan  i  furiau  yr  eglwys, 
gan  ymosod  arnynt  megys  ar  eu  tiriog- 
aethau  eu  hunain  ;  a  chw^edi  canfod  y  fath 
Iwyddiant  a"r  fath  fendith  yn  cydfyned  a"i 
ymdrechion,  naturiol  iddo  oedd  myned 
rhagddo,  a  pliregethu  pa  le  bynag  y  caffai 
ddrws  agored,  heb  ofahi  a  oedd  y  ddaear 


arwain  allan  o  ddyffryn  Aeron.  Daeth  y 
rhai  a  wahoddasid  ynghyd  erbyn  yr 
amser,  ond  methent  ddeall  beth  a  allasai 
ei  amcan  fod  wrth  eu  cynull.  Ofnent  ei 
fod  yn  myned  i"w  ceryddu  ara  ryw  feiau  a 
ganfyddai  ynddynt.  Eithr  gwasgarwyd 
eu  hofnau  yn  fuan,  canys  gwelsant  raai  ei 
ddyben  oedd  eu  lioh  am  natur  ac  aracan 
Swper  yrArglwydd,.  a'u  dysgu  yn  fanylach 
gyda  gohvg ar y  sacrament  sanctaidd.  Treul- 
iasant  y  rhan  fwyaf  o"r  nos  gyda'r  gwaith 
hyfryd  hwn,  yn  cael  eu  hadeiladu  a'u 
cadarnhau  yn  y  gwirionedd.  Am  gryn 
amser  cedwid  y  cyfarfodydd  hyn  yn  nhy 
teihwr  a  breswyhai  yn  y  cwm  crybwyll- 
edig,  o  herwydd  ei  neillduedd,  eithr  yn 
mhen     amser     symudwyd     hwy    i     un     o 


MA'f;FA     TUFK\VNOIj     ar     eglwys     llangeitho. 
[Ailan  o  Meijì-iclc's  History  of  Cardiganshire.] 


wedi  cael  ei  chysegru  gan  esgob  ai  peidio. 
Felly  y  gwnaeth,  ac  yn  bur  fuan  ymwelodd 
a  rhanau  helaeth  o  Gyraru,  gan  gyhoeddi 
yr  efengyl  gyda  llwyddiant  mawr. 

Dywedir  iddo  gael  ei  arwain  hefyd,  yn 
annibynol  ar  yr  hyn  a  wnaeth  Howell 
Harris,  ac  yn  wir  heb  wybod  am  dano,  i 
sefydlu  seiadau  profiad.  Fel  hyn  y  bu. 
Gofynodd  i  un  o'r  aelodau  perthynol  i 
Lancwnlle  am  alw  gyda'r  rhai  oedd  raewn 
cyraundeb  yno,  a'u  gwahodd  i'w  gyfarfod 
et  ar  noswaith  benodol  raewn  tŷ  o'r  enw 
GelH-Dywyll,  gerllaw  Bwlchdiwyrgara,  yr 
hwn   le   sydd  raewn   cwni   cul  ac  unig  yn 


ysguboriau  Daniei  Rowland.  Caent  eu 
cadw  ar  y  cyntaf  yn  achlysurol,  fel  y 
byddai  cyfleustra  yn  caniatau ;  weithiau  ar 
y  Sabbath,  a  phryd  arall  ar  ddydd  gwaith, 
yn  y  dydd  neu  yn  yr  hwyr  ;  ac  weithiau  ar 
ol  pregeth,  pan  fyddai  pregethwr  yn  dyfod 
ar  daith.  Yn  raddol,  fodd  bynag,  daethant 
i  gael  eu  cynal  yn  wythnosol,  a  gelwid  y 
frawdoliaeth  fyddai  yno  yn  "  gymdeithas 
grefyddol,"  yn  ^^  society,''  neu  yn  ^^band;" 
ond  nid  un  amser  yn  eglwys,  rhag  trara- 
gwyddo  yr  Eglwyswyr.  Gwehr  fod 
anghenion  ysprydol  y  rhai  a  gawsant  eu 
hargyhoaddi  wedi  arwain  Daniel  Rowland 

a  Howell  Harris,  ar  wahan  i'w  gilydd,  i 
sefydlu  cymdeithasau  neillduol  er  adeiladu 
y  praidd  a'u  cadw  rhag  myned  ar  gyfeil- 
iorn  ;  ac  erbyn  hyn  y  mae  y  cymdeithasau 
yma  yn  elfen  o'r  pwysicaf  yn  mywyd 
ysprydol  y  genedl. 

Amrywia  haneswyr  yn  eu  barn  gyda 
golwg  ar  pa  un  ai  Daniel  Rowland  ynte 
Howell  Harris  oedd  y  blaenaf  o  ran  amser 
ynglyn  a'r  Diwygiad.  Dywed  y  Parch. 
John  Hughes,  LiverpooI,  *  ei  fod  yn 
ymddangos  yn  lled  sicr  ddarfod  i  Harris 
gael  y  blaenafìaeth  o  ychydig  amser  ;  ond 
ni  rydd  Mr.  Hughes  un  rheswm  dros  ei 
dybiaeth,  ac  oddiwrth  yr  hyn  a  ysgrifena 
yn  nes  yn  mlaen  yn  ei  lyfr,  y  mae  yn 
amlwg  ei  fod  mewn  cryn  betrusder  gyda 
golwg  ar  ei  chywirdeb.  Maentymia  y 
Parch.  Hugh  J.  Hughes,  Cefncoedcymmer, 
mai  Harris  yn  ddiamheuol  bia  y  blaen 
mewn  amseriad,  yn  gystal  ag  mewn 
cymeriad  beiddgar  a  diofn ;  ond  nid  yw 
yntau  ychwaith  yn  dwyn  yn  mlaen  unrhy  w 
brawf.  Geiriau  How^ell  Harris  ei  hun 
ydynt  :  "  Am  y  gweinidog  arall,  y  dyn 
mawT  hwnw  dros  Dduw,  Mr.  Daniel 
Rowland,  deffrowyd  ef  tua'r  un  amser  a 
minau,  mewn  rhan  arall  o  Gymru,  sef  yn 
Sir  Aberteifì ;  ond  gan  mai  ychydig  o 
ohebiaeth  oedd  rhwng  y  sir  hono  a 
Brycheiniog,  aeth  ef  yn  mlaen  gan 
gynyddu  yn  raddol  mewn  doniau  heb 
wybod  dim  am  danaf  fì,  na  minau  am 
dano  yntau,  nes  i  ni  gyfarfod  yn  Eglwys 
Defynog,  yn  y  flwyddyn  1737."^  Tuedda 
Wilhams,  Pantycelyn,  yn  amlwg  i  roddi  y 
blaen  mewn  amser  i  Daniel  Rowland,  a 
dyHd  cofio  fod  WilHams  yn  gyfaill  myn- 
wesol  i'r  ddau,  ac  agos  yn  gyfoed  a  hwynt; 
a'i  fod  yn  mhellach  nid  yn  unig  yn  fardd 
ardderchog,  ac  yn  emynydd  digyffelyb, 
ond  hefyd  yn  hanesydd  gwych.  Nid 
ydym  yn  rhoddi  cymaint  pwys  ar  ei  eiriau 
yn  y  farwnad  i  Rowland  : — • 

"  Pan  oedd  tywyll  nos  trwy  Frydain, 
Heb  un  argoel  codi  gwawr, 

A  thrwmgwsg  oddiwrth  yr  Arglwydd 
Wedi  goruwch  guddio'r  llawr ; 

Daniel  chwythodd  yn  yr  udgorn." 

Y  mae  yn  amlwg  nad  yw  yr  ymadroddion 
hyn  i'w  gwasgu  i'w  hystyr  eithaf,  a 
defnyddia  eiriau  llawn  mor  gryfion  gyda 
golwg  ar  Howell  Harris  : — 

"  Pan  oedd  Cymru  gynt  yn  gorwedd 
Mewn  rhyw  dywyll,  farwol  hun, 
Heb  na  Phresbycer  na  'Pfeirad, 
Nac  un  Esgob  ar  ddihun  ; 


*  Methodistiaeth  Cijmru,  Cyf.  i.  tudal. 
t  Life  of  Howell  Harris,  tudal.  45. 

Yn  y  cyfnos  tywyll,  pygddu, 

Fe  ddaeth  dyn  fel  niewn  twym  ias, 

Yn  Uawn  gwreichion  goleu,  tanllyd, 
O  Drefecca  fach  i  maos." 

Amlwg  yw  nad  ydyw  y  difyniadau  uchod 
yn  penderfynu  dim  ar  y  mater ;  gelhr 
gosod  y  naill  farwnad  ar  gyfer  y  llall. 
Eithr  y  mae  un  Hinell  yn  marwnad 
Rowland  a  ymddengys  yn  troi  y  glorian 
yn  drwm  o'i  blaid  : — • 

"  Bowland  startodd  allan  gyntaf, 
A'i  le  gadwodd  ef  yn  lân  ; 
Ac  nis  cafodd,  er  gwisgied, 
Ungwr  gynyg  cam  o'i  íiaen." 

I  "  Ond  y  mae  perygl  i  ni  fod  yn  rhy 
frysiog,"  meddai  y  Parch.  Lewis  Edwards, 
D.D.,  "  oblegyd  nid  yw  yn  sicr  fod  yma 
gyfeiriad  at  Howell  Harris.  Er  hyny,  pe 
buasai  Harris  wedi  '  startio '  allan  yn 
gyntaf,  nid  yw  yn  debyg  y  buasai  Williams 
yn  anghofio  y  n'aith  wrth  gyfansoddi  ei 
farwnad,  ac  y  mae  yn  ddiau  y  buasai  hyny 
yn  ei  rwystro  i  ddefnyddio  geiriau  mor 
gryfion  am  Rowland." 

Ymddengys  yr  holl  amgylchiadau  fel  yn 
ffafrio  y  golygiad  fod  Rowland  wedi  tori 
allan  i  rybuddio  pechaduriaid  lawn  mor 
fuan  a  Harris,  os  nad  o'i  flaen.  Argy- 
hoeddwyd  Howell  Harris  yn  y  flwyddyn 
1735.  Hydref  y  flwyddyn  hono  aeth  i 
Rydychain.  Ond  yr  oedd  yn  flaenorol  wedi 
dechreu  cynghori  ei  gydwladwyr.  Dych- 
welodd  adref  o  gwmpas  y  Nadohg,  ac  nid 
aethyneiol.  Ailymaflaynei  waithyngynar 
yn  y  flwyddyn  1736.  Y  flwyddyn  ganlynol, 
sef  yn  1737,  yr  ydym  yn  cael  Daniel  Rowland 
yn  pregethu  yn  Eglwys  Defynog,  ddeugain 
mifldir  o'i  gartref  fel  yr  hêd  brân  ;  a  chawn 
ef  yr  un  flwyddyn  ar  daith  yn  Sir  Gaer- 
fyrddin.  Nid  yw  yn  debyg  y  buasai  yn 
myned  i  bregethu  i  siroedd  eraiH,  heb  ei 
fod  wedi  treuho  cryn  lawer  o  amser  yn  y 
cymydogaethau  o  gwmpas  ei  gartref,  a 
chael  arwyddion  amlwg  fod  bendith  ar  ei 
ymdrechion.  Meddai  Joshua  Thomas,  ei 
gydoeswr,  gyda  golwg  arno  :  ^  "  Yr  wyf 
yn  cofio  ddarfod  i  mi  ei  glywed  o  gylch 
1737  yn  Sir  Gaerfyrddin.  Yr  oedd  yno 
liaws  yn  gwrando  ;  ac  mi  glywais  rai  o'r 
YmneiIIduwyr  yn  son  am  y  bregeth  wrth 
ddychwelyd  adref.  Yr  wyf  yn  cofio  mai 
rhan  o'r  ymadrodd  oedd  hyn  :  "  Ni 
chlywsom  erioed  ei  gyffelyb  yn  Eglwys 
Loegr  ond  Griffith  Jones.  Ni  bu  yn  ein 
dyddiau  ni  y  fath  oleuni  yn  mhlith  pobl  yr 
Eglwys."      Dylid  cofio  mai   gwr   ieuanc, 

l  Traetliodau  Llenyddol,  tudah  479. 
§  Hanes  y  Bedyddtuyr,  tudal.  53. 

newydd  gychwyn  ar  ei  waith  oedd  Daniel 
Rowland  y  pryd  hwn  ;  a  bod  ei  ddoniau 
pregethwrol  heb  ymddadblygu  eto  i'w 
gogoniant  uchaf;  felly  y  mae  y  ganmol- 
iaeth  a  roddir  iddo,  fel  agos  yn  gyfartal  a 
Griíììth  Jones,  yn  dra  nodedig. 

Efallai  nas  gelHr  profi  fel  ag  i'w  osod  y 
tu  hwnt  i  amheuaeth  mai  Rowland  a  bia  y 
blaen,  ac  nid  yw  hyny  o  gymaint  pwys. 
Eithr  yr  oedd  ei  gyd-gyfarfyddiad  ef  a 
Howell  Harris  yn  Defynog,  yn  1737,  yn 
amgylchiad  o'r  pwys  mwyaf.  Eu  hanes 
hwy  iU  dau  yw  hanes  Methodistiaeth 
Cymru  am  y  pymtheg  mlynedd  nesaf. 
Meddai  Harris,  yn  y  llythyr  a  ddifynwyd 
yn  barod,  "  Pan  y  clywais  y  bregeth,  ac  y 
gwelais  y  doniau  a  rodded  iddo,  ynghyd  a'r 
nerth  a'r  awdurdod  rhyfeddol  gyda  pha  un 
y  Uefarai,  a'r  effeithiau  ar  y  bobl,  yr  oeddwn 
yn  wir  ddiolchgar,  a  llosgai  fy  nghalon  o 
gariad  at  Dduw  ac  ato  ef.  Dym.a  ddechreu 
fy  nghydnabyddiaeth  ag  ef,  ac  i  dragywydd- 
oldeb  ni  bydd  diwedd  arno."  Aeth  Harris 
gyda  Rowland  i  Langeitho,  "a  phan  y 
clywais  ragor  am  ei  athrawiaeth  a'i  gym- 
eriad  "  meddai,  "  mi  a  gynyddais  yn  fwy 
mewn  cariad  tuag  ato."  Ni  fedrai  Daniel 
Rowland  fyned  oddicartref  ar  deithiau 
gweinidogaethol  i'r  un  graddau  a  rhai  o'i 
gyfeilUon,  oblegyd  yr  eglwysi  oeddynt  dan 
ei  ofal,  ond  ymddengys  iddo  yntau  deithio 
y  rhan  fwyaf  o'r  Dy  wysogaeth,  a  hyny  lawer 
gwaith,  fel  y  tystia  Williams,  Pantycelyn : — 
"  Nicl  oes  uu  o  siroedd  Cymru, 

Braidd  un  plwyf  sy"n  berclien  crêd, 
Na  bu  Rowland  yn  eu  teitbio 

Ar  eu  byd  ac  ar  eu  Ued  ; 
Dios  fynyddau,  drwy  afonydd, 
Ac  aberoedd  gwaetba'  sydd, 
O  Dyddewi  i  Lanandras, 
O  Gaergybi  i  Gaeidydd." 
Fel  y  darfu  i  ni  sylwi,  pregethu  y  ddeddf 
a  wnelai  ar  y  dechreu  ;  '•'"  ond  nid  y  ddeddf 
fel    crynodeb    o    drefniadau,"   meddai   Dr. 
Lewis  Edwards,  "  eithr  y  ddeddf  fel  y  mae 
yn  ddatguddiad    o    sancteiddrwydd    Duw. 
Yr  oedd  Rowland  wedi  gweled  Duw,  ac  yn 
teimlo  ei  fod  wedi  derbyn   cenadwri  oddi- 
wrtho,  ac  am  hyny   yn   Ilefaru  fel   un   ag 
awdurdod  ganddo.     Deallodd    y    bobl   yn 
fuan  fod  yno   ffynhonell   o   fywyd  anorch- 
fygol  wedi  tarddu  allan  o  Langeitho.     Yn 
raddol,  trwy  ei  lafur  ef  ac  eraill,  ymdaen- 
odd  y  sẃn  trwy  Gymru ;  ac  ar  y  rhai  oedd 
yn  credu  y  dystiolaeth  yr  oedd  yn  effeithio 
yn  Iled  gyffelyb  i'r  hanes  yn  ein  dyddiau  ni 
am  ddarganfyddiad  cloddfa  o  aur  yn  Aws- 
tralia."     Pa  hyd  y  parhaodd  ei  weinidog- 

*  Traethodau  LLcnyddol,  tudal.  479-48U. 


aeth  yn  daranllyd  ac  ofnadwy,  ni  wyddis ; 
ond  yr  oedd  wedi  teithio  cryn  lawer  o'r 
Dywysogaeth  cyn  i'w  thôn  gyfnewid. 
Meddai  Williams  yn  ei  farwnad  : — 

"  Pump  o  siroedd  penaf  Cymru, 

Glywsant  y  taranau  mawr, 
A  chwympa  ;ant  gan  y  dychryn, 

Megys  celaneddau  i  lawr  ; 
Clwyfau  gaed,  a  cblwyfau  dyfnion, 

Ac  fe  fetbwyd  cael  iacbâd, 
Nes  cael  eli  o  Galfaria, 

Dwyfol  ddwr  a  dwyfol  waed." 

Tybir  mai  am  ryw  dair  blynedd  y  bu  fel 
Mab  y  Daran  yn  genad  dychryn ;  yn  y 
flwyddyni73g,cyhoeddodduno'ibregethau, 
dan  yr  enw  "  Llaeth  Ysprydol,"  oddiar 
I  Petr,  ii.  2  ;  ac  er  ei  fod  yn  y  bregeth  yma 
yn  tueddu  at  fod  yn  ddeffröus  a  thanbaid, 
eto  y  mae  yn  dra  efengylaidd  a  chysur- 
lawn  o  ran  tôn,  a'i  gymhwysiadau  yn 
ddyddanus,  yr  hyn  a  brawf  fod  ei  yspryd 
wedi  tyneru  i  raddau  mawr.  Dywedir  mai 
yr  hên  Mr.  Pugh,  gweinidog  x\nnibynoI 
Llwynpiod,  a  f u  y  prif  foddion  i  effeithio  y 
cyfnewidiad  ynddo.  "  Mr.  Rowland  bach," 
meddai,  "  pregethwch  yr  efengyl  i'r  bobl ; 
cymhwyswch  y  Balm  o  Gilead  at  euclwyfau 
ysprydol  ;  a  dangoswch  iddynt  yr  angen- 
rheidrwydd  am  ffydd  yn  yr  lachawdwr 
croeshoeliedig."  Atebai  yntau,  "  Yr  wyf 
yn  ofni  nad  yw  y  ffydd  hono,  yn  llawn 
nerth  ei  gweithrediad,  genyf  fi  fy  hunan." 
Meddai  Mr.  Pugh  yn  ol,  "  Pregethwch  hi 
hyd  oni  theimlwch  ei  bod  genych  ;  os  ewch 
yn  y  blaen  i  bregethu  y  ddeddf  yn  y  modd 
yma,  byddwch  yn  fuan  wedi  lladd  haner 
pobl  y  wlad  !  Yr  ydych  yn  taranu  melldith- 
ion  y  gyfraith,  ac  yn  pregethu  mor  ofnadwy 
fel  nas  gall  neb  sefyll  o'ch  blaen."  Nis 
gellir  meddwl  am  olygfa  fwy  dyddorol ; 
gweinidog  YmneiIIduoI,  heb  nac  eiddigedd 
na  rhagfarn,  yn  cynghori  gŵr  ieuanc  o 
offeiriad  yn  yr  Eglwys  Sefydledig  ;  un  oedd 
wedi  ei  ddisodli  o  ran  poblogrwydd  yn  y 
wlad,  ac  wedi  Iladratta  ei  gynulleidfa  i 
raddau  mawr  oddiarno.  Yroedd  Rowland 
o'r  tu  arall  yn  ddigon  gostyngedig  a  syml 
ei  galon  i  dderbyn  y  cyngor  caruaidd  yn  yr 
yspryd  yr  oedd  yn  cael  ei  roi,  ac  i  weith- 
redu  yn  ei  ol.  O  hyn  allan,  daeth  yn  Fab 
Dyddanwch.  Meddai  Williams,  Panty- 
celyn,  eto: — 

"  'Nol  pregetbu  'r  ddcddf  dymhesjlog, 

Rai  blynyddau  yny  blaan, 
A  rboi  llawcr  yn  friwedig, 

'Nawr,  cyfnewid  wnaeth  ei  gân  ; 
Fe  gyhoeddodd  iacbawdwriaeth 

Gryflawn,  bollol,  berffaith,  llawn, 
Trwy  farwolaeth  y  Messiah 

Ar  Galfaria  un  prydniwn." 

Gyda'r  cyfnewidiad  hwn  yn  nhôn  ei  weini- 
dogaeth,  cyfnewidiodd  y  dylanwadau  ar  y 
gwrandawyr.  Yn  flaenorol,  llewygent  gan 
ofn,  dychrynid  hwy  gan  arswyd  y  Barnwr 
nes  y  toddai  eu  heneidiau  ynddynt  fel 
cwyr  ;  nid  oedd  yr  eífeithiau  gwedi  hyn  yn 
llai  rhyfeddol,  nac  yn  llai  nerthol,  ond 
bellach  torent  allan  mewn  gorfoledd  a 
chân.  Dyma  ddechreuad  y  moHanu  am 
ba  un  y  daith  Llangeitho  yn  enwog. 
Ymddengys  fod  Rowland  ei  hun  ar  y 
dechreu  yn  anfoddlawn  i'r  molianu  a'r 
neidio  ;  ofnai  nad  oedd  yn  hollol  bur,  y 
gallai  roddi  achlysur  i'r  cnawd,  a  pheri  i'r 
gelyn  gablu.  Ò  herwydd  hyn  ceisiai  gan 
y  bobl  ymatal,  a  chadw  ei  teimladau 
danodd.  Ond  buasai  lawn  mor  hawdd 
cadw  y  dwfr  rhag  berwi  tra  y  llosgai  y  tân 
o  dano  gyda  gwres.  Wedi  i'r  gynuUeidfa 
gael  ei  gwasgu  i  ymylon  anobaith,  a  chan- 
fod  ufifern  yn  agor  ei  safn  i'w  llyncu  ;  pan 
y  canfyddent  yr  Arglwydd  lesu  yn  ei 
ogoniant  fel  Gwaredwr  holl-ddigonol  ar  eu 
cyfer,  ac  yn  ewyllysio  i'w  hachub,  torai  y 
teimlad  dros  bob  restvaint,  a  mynent  foli 
am  y  waredigaeth.  Dywedir  mai  o'r  braidd 
y  daeth  Rowland  yn  gymodlawn  a'r  peth 
hyd  ddiwedd  ei  oes.  Ond  amddiffynai  y 
rhai  oeddynt  yn  moHanu  rhag  gwawd  y 
Saeson  clauar.  "  Yr  ydych  chwi  yn  galw 
arnoni  ni,"  meddai,  '  Neidwyr,  Neidwyr,' 
gaHwn  ninau  alw  arnoch  chwithau,  '  Cys- 
gaduriaid,  Cysgaduriaid.'  "  Efahai  nad 
oedd  y  cyfifro  a'r  Hefain  a'r  bloeddiadau  o 
fawl  yn  hoHol  rydd  oddiwrth  gnawd  yn 
mhawb  ;  fod  y  teimladau  weithiau  pan  y 
rhedent  dros  y  Hestri  heb  fod  yn  gyfan- 
gwbl  yn  gynyrch  Yspryd  Duw ;  ac  nid 
annhebyg  íod  rhai  dynion  annuwiol  yn 
cael  eu  cario  i  ffwrdd,  mewn  ífordd  nas 
gwyddent,  gan  y  dylanwad,  ac  yn  ymuno 
yn  y  gân.  Ond  wedi  'r  cwbl,  rhaid  ystyried 
fod  y  goleuni  wedi  tywynu  ar  feddyhau  y 
bobl  yn  nodedig  o  sydyn,  fod  y  rhyddhâd 
adeimlent  yn  rhyddhàdoddiwrth  ddigofaint 
yr  Anfeidrol  oedd  yn  pwyso  fel  mynydd  ar 
eu  cydwybodau  ;  ac  mewn  canoedd  yr  oedd 
y  gorfoledd,  er  yn  eithafol,  ac  yn  cymeryd 
ffurfiau  anarferol,  mor  bur  ac  ysprydol  ag 
y  geill  unrhyw  deimlad  duwiolfrydig  fod  ar 
y  ddaear  hon.  Profodd  Hawer  o'r  rhai  a 
fu  yn  gorfoleddu  yn  Llangeitho,  trwy  eu 
bywydau  duwiol,  eu  dyoddefiadau  oblegyd 
eu  crefydd,  a'u  hymroddiad  i  wasanaethu 
yr  Arglwydd  lesu  er  gwaethaf  pob  gwrth- 
wynebiad,  eu  bod  wedi  cael  eu  hail-eni  i 
fywyd  tragywyddol. 

Yr    oedd    yr    eífeithiau    a    ddilynent    ei 


w^einidogaeth  beHach  yn  nodedig  iawn. 
Meddai  HoweH  Harris,  mewn  llythyr  a 
ysgrifenodd  at  Whitefield,  Mawrth  laf, 
1743  :  '■'  "  Yr  oeddwn  y  Sul  diweddaf  yn 
ngwasanaeth  y  cymundeb  gyda  y  brawd 
Rowland,  He  y  gwelais,  y  clywais,  ac  y 
teimlais  y  fath  bethau  na  aHaf  roddi  i  chwi 
un  syniad  am  danynt  ar  bapyr.  Y  mae  y 
gaHu  sydd  yn  parhau  gydag  ef  yn  rhyw- 
beth  anghyffredin.  Y  fath  waeddu  allan, 
y  fath  ocheneidiau  calonrwygol,  a'r  wylo 
dystaw,  a'r  galaru  sanctaidd,  a'r  fath 
floeddiadau  o  lawenydd  a  gorfoledd  ni 
chlywais  erioed.  Gwnai  eu  hamenau,  a'u 
gogoniant,  osod  eich  enaid  yn  fflam  pe 
baech  yno.  Pan  y  pregetha,  peth  arferol 
yw  fod  ugeiniau  yn  cwympo  i  lawr  tan 
ddylanwad  y  Gair,  Avedi  eu  gwanu  a'u 
clwyfo  ;  neu  wedi  cael  eu  gorchfygu  gan 
gariad  Duw  a  phrydferthwch  a  gogoniant 
yr  lesu.  Llethir  natur,  fel  pe  bai,  gan  y 
mwynhâd  o  Dduw  a  deimhr  ganddynt,  fel 
na  aHant  ddal  ychwaneg.  Braidd  nad  y w 
yr  yspryd  yn  drylHo  y  tŷ  o  glai  i  gael  hed- 
fan  i'w  gartref.  Cynwysa  ei  gynuHeidfa, 
mi  dybiaf,  yn  mheH  dros  ddwy  fil,  o  ba  rai 
y  mae  y  rhan  fwyaf  wedi  cael  eu  dwyn  i 
ryddid  gogoneddus,  a  rhodiant  yn  gadarn 
mewn  goleuni  cHr."  Trachefn  a  thrachefn, 
bron  yn  yr  hoH  o'i  lythyrau,  cawn  HoweH 
Harris  yn  cyfeirio  at  y  dylanwadau  gogon- 
eddus  oedd  yn  cydfyned  a  gweinidogaeth 
Rowland  yn  y  cyfnod  hwn.  Dywed  dros- 
odd  a  throsodd  fod  yr  efifeithiau  yn 
annesgrifiadwy.  Ddiwedd  y  flwyddyn 
1742,  ysgrifena  o  Langeitho,  at  ei  frawd, 
f  "  Heddyw  clywais  yr  anwyl  frawd 
Rowland,  a'r  fath  olygfa  ni  welodd  fy 
Hygaid  erioed.  Nis  gaHaf  anfon  i  chwi  un 
syniad  am  dani.  Yr  oedd  y  fath  oleuni  a 
nerth  yn  y  gynuHeidfa  fel  nas  geHir  ei 
fynegu.  Élai  y  bobl  wrth  y  canoedd  o'r 
naiH  eglwys  blwyfol  i'r  HaH,  dair  miHdir  o 
beHder  (o  Langeitho  i  LancwnHe,  yn  ol 
pob  tebyg)  dan  ganu  a  Hawenychu  yn 
Nuw ;  a  chwedi  cyfranogi  o'r  Swper 
Sanctaidd,  dychwelasant  gynifer  o  filldir- 
oedd  trachefn  i'm  gwrando  i  y  nôs  ;  a  gaHu- 
ogwyd  fi  i  lefaru,  gyda  nerth  nad  wyf  yn 
arfer  gael,  ar  y  fíbrdd  fawr,  hyd  wyth  o'r 
gloch,  i  tua  dwy  fil.  Y  mae  rhai  o'r 
profifeswyr  cnawdol,  oeddynt  wedi  adeiladu 
ar  y  tywod,  yn  dyfod  yn  feunyddiol  dan 
argyhoeddiad.  Y  mae  yr  \Vyn  (y  dychwel- 
edigion)    yn    tyfu,     a    llawer     yn     rhodio 

*  Wcchly  Historij. 
t  Ibid. 

mewn  rhyddid  gogoneddus.  Y  niae  tàn 
cariad  Duw  yn  caeì  lle  mewn  Uawer  calon, 
ac  y  mae  Duw  yn  wir  fel  fflam  yn  eu  canol. 
Cynhaliant  seiadau  bob  nos,  a'r  fath  yw 
y  dylanwad  a  deimUr  ganddynt  mewn 
gweddi  yn  fynych,  fel  y  tarewir  hwy  a 
dystawrwydd  ofnadwy;  bryd  arall,  boddir 
llais  y  gweddíwr  gan  gri  calonau  dryll- 
iedig."  Dyma  dôn  hoU  lythyrau  Harris  y 
pryd  hwn.  Nis  geill  ymatal  rhag  datgan 
ei  syndod  aruthrol  o  herwydd  y  nerthoedd 
oedd  yn  cydfyned  a  phregethu  ei  gyfaill. 
Pan  wedi  gwrando  WilHams,  Pantycelyn, 
a  Howell  Davies,  yn  Sir  Benfro,  y  clod 
uchaf  a  fedr  roddi  iddynt  yw  dweyd  eu 
bod  wedi  cyfranogi  yn  helaeth  o  dàn 
Llangeitho.  Ac  nid  yn  ei  gartref  yn  unig 
y  byddai  y  cyfryw  ddylanwadau  yn  cyd- 
fyned  a  phregethu  Daniel  Rowland,  ond 
pa  le  bynag  yr  elai.  Meddai  ef  ei  hun, 
mewn  llythyr  at  Howell  Harris,  yr  hwn 
oedd  yn  Llundain,  dyddiedig  Hydref  20, 
1742  :  *  "  Yr  wythnos  ddiweddaf  bum  ar 
daith  yn  Siroedd  Caerfyrddin  a  Morganwg, 
ac  odfaeon  ardderchog  oeddynt  ;  cynull- 
eidfaoedd  cyfain  yn  cael  eu  dwyn  i  deimlo, 
a  llawer  yn  bloeddio  allan  fel  yr  oedd  fy 
llais  yn  cael  ei  foddi.  Croesawyd  íì  i'w 
tai  gan  rai  personau  o  safle,  a  hyny  gyda 
pharch  anarferol.  O  !  beth  wyf  fi,  fel  y 
gwelai  fy  llygaid,  ac  y  clywai  fy  nghlustiau 
y  fath  bethau  ! "  Mewm  llythyr  arall,  at 
un  o'i  wrandawyr  oedd  yn  Llundain, 
dywed  Rowland :  i  "Y  mae  crefydd  yn 
blodeuo  yn  y  rhanau  hyn  o'r  wlad. 
DyHfa  miloedd  i  glywed  y  Gair.  Y  mae 
rhan  fawr  o  honynt  yn  y  fath  ingoedd  nes 
bod  yn  ddigon  i  wanu  y  galon  galetaf. 
Gwnaeth  rhai  ef  yn  bwnc  i'w  ceryddu  ; 
ond  y  mae  y  rhai  hyny  eu  hunain  yn  awr 
wedi  eu  gorchfygu  gan  allu  Duw,  ac  yn 
gwaeddu  allan  :  '  Pa  beth  a  wnant  fel 
y  byddont  gadwedig.'  Chwi  a  ryfeddech 
at  yr  hyn  ydym  ni  yn  weled  ac  yn  glywed 
yn  feunyddiol.  Am  danaf  fy  hun,  gallaf 
dystio  na  welais,  ac  na  chefais  erioed  y 
fath  nerth  ag  wyf  yn  awr  yn  gael  bol) 
dydd."  Canlyniad  y  weinidogaeth  nerthol 
yma,  a'r  effeithiau  rhyfeddol  oedd  yn 
cydfyned  a  hi,  oedd  tynu  tyrfaoedd  i 
Langeitho  o  bob  cwr  o'r  wlad.  Daeth  y 
pentref  bychan  gwledig,  diaddurn,  yu 
Jerusalem  Cymru. 

Efallai  na  theithiai  Daniel  Rowhind 
gymaint  ag  a  wnelai  Harris,  a  WiUiams, 
Pantycelyn  ;    pregethwyr  teithiol  oeddynt 


Weeldy  History. 


t  Ihid. 


hwy ;  ond  gwasanaethai  ef  yn  rheolaidd 
yn  y  tair  eglwys  i  ba  rai  y  cawsai  ei 
benodi  yn  guwrad,  sef  Llangeitho,  Llan- 
cwnlle,  a  Llanddewi-brefi.  Yr  un  pryd,  y 
mae  sicrwydd  ei  fod  yn  trafaelu  llaw^er,  a 
hyny  trwy  bob  rhan  o'r  Dywysogaeth. 
Pregethai  yn  fisol  yn  Ystrad-ffin,  Twr- 
gwyn,  Waunifor,  Abergorlech,  a  Llanlluan. 
Yn  anffodus,  ychydig  o  hanes  ei  deithiau 
sydd  genym,  oblegyd  fod  ei  bapyrau  wedi 
cael  eu  cyfrgolH.  Gwedi  marwolaeth 
Rowland  casglwyd  yr  oH  a  elHd  gael  o'i 
lythyrau  a'i  hanes,  gan  ei  fab,  Nathaniel 
Rowland,  ac  anfonwyd  hwy  i'r  larUes 
Huntington,  yr  hon  a  fwriadai  gael  byw- 
graffiad  iddo  wedi  ei  ysgrifenu  gan  ryw 
berson  cymhwys.  Cyn  i  hyny  gael  ei 
wneyd  bu  farw  yr  larHes,  ac  aeth  y 
wybodaeth  werthfawr  a  anfonasid  iddi  i 
golli.  \  Adrodda  y  Parch.  John  Evans,  y 
Bala,  mewn  hen  ysgrif  o'i  eiddo,  am 
Rowland  yn  ymweled  a  Llanuwchllyn,  yn 
y  flwyddyn  1740.  Gofynodd  am  ganiatad 
yr  offeiriad  a'r  wardeniaid  i  bregethu  yn 
yr  eglwys,  a  chafodd  hyny,  Ymddengys 
nad  oedd  yr  offeiriad,  mwy  na  Galio  gynt, 
yn  gofalu  am  ddim  o"r  pethau  hyn.  Nid 
gwaeth  ganddo,  dybygid,  pwy  a  bregethai, 
na  pha  beth  a  bregethid.  Aeth  yn 
ymddiddan  rhyngddo  a  Rowland  ynghylch 
ail-enedigaeth,  ond  cyfaddefai  yr  hen 
offeiriad  na  Avyddai  efe  ddim  o  gwbl  am  y 
pwnc  hwnw.  "  Beth,"  ebai  y  Î3iwygiwr, 
"  a  wyt  ti  yn  ddysgawdwr  yn  Israel,  ac  ni 
wyddost  y  pethau  hyn  ?  "  Digwyddodd 
Rowland  Lloyd,  periglor  Llangower,  ger 
y  Bala,  fod  yn  y  psntref  ar  y  pryd,  a 
phan  glywodd  fod  un  o'r  Methodistiaid 
wedi  cael  caniatad  i  bregethu  yn  eglwys  y 
plwyf,  cyffrodd  trwyddo.  Ymaith  ag  ef 
ar  ffrwst,  ac  i'r  eglwys.  Yr  oedd  y 
gwasanaeth  wedi  dechreu,  ac  ar  unwaith 
dechreuodd  yntau  godi  terfysg.  Darllenai 
Mr.  Rowland  ar  y  pryd  benod  y  melldith- 
ion  yn  Deuteronomium,  sef  yr  xxviii. 
"  Beth,"  ebai  Lloyd,  "a  ydyw  Stephen, 
Glanyllyn  (boneddwr  a  drigai  gerllaw),  yn 
felldigedig  ?  "  "  Ydyw,"  oedd  atebiad 
Rowland,  "  os  yw  y  gŵr  yn  ddyn  an- 
nuwiol."  Aeth  y  terfysg  yn  fwy  gwedi'r 
atebiad  hw'n ;  dechreuodd  rhyw  hen  ddynes 
ganu  y  gloch  yn  drystfawr ;  a  rhwng 
brygawthan  offeiriad  Llangower,  a  thinc 
y  gioch,  rhwystrwyd  yr  odfa,  ac  er  gofid 
i'r  gynulleidfa  bu  raid  i  Daniel  Rowland 
ymadael  heb  bregethu. 

\  Methodistiaeth  Cymru,  Cyf.  i.  tudal.  630. 

Aeth  Rowland  i  Lanuwchllyn  ar  ol 
hyn,  a  phregethai  y  tro  hwnw  oddiar  gareg 
farch  y  FeHn-dre,  fíermdy  yn  nghydiad 
plwyíì  Llanuwchllyn  a  Llangower.  Ni 
wyddis  dyddiad  yr  odfa.  Ei  destun 
ydoedd  :  "  Wele  ef  yn  dyfod  yn  neidio  ar 
y  mynyddoedd,  ac  yn  llamu  ar  y  bryniau  " 
(Can.  ii.  8).  Nid  oes  hanes  am  efí^eithiau 
y  bregeth,  ond  fod  y  bobl  mor  anwybodus 
fel  yr  edrychent  i'r  bryniau  o  gwmpas,  gan 
ddisgwyl  gweîed  rhywun  hynod  yn  gwneyd 
ei  ymddangosiad. 

Cawn  ef  yn  ymweled  a'r  Gogledd  hefyd 
yn  1742.  *  Mewn  llythyr  a  anfonodd  at 
Howell  Harris  y  flwyddyn  hono,  dywed 
iddo  fod  yn  ddiweddar  ar  daith  yn  Sir 
Drefaldwyn  ;  ddarfod  iddo,  naiU  ai  wrth 
fyned  neu  ddychwelyd,  bregethu  gyda 
nerth  anarferol  mewn  amryw  eglwysi  a 
thai  anedd  yn  INIrycheiniog,  a  bod  rhyw 
Mr.  Phi'Hps,  o  Lanfairmuallt,  wedi  ei 
roddi  yn  Nghwrt  yr  Esgob  am  lefaru 
mewn  ty  tafarn  yno.  Ychwanega  fod  y 
brawd  \V.  Williams — Williams,  Panty- 
celyn,  yn  ddiau — wedi  cael  ei  roddi  yn  yr 
vm  llys  am  nad  oedd  yn  byw  yn  y  plwyf 
yn  mha  un  y  gweinidogaethai.  Ceisia  gan 
Harris,  yr  hwn  oedd  yn  y  Brif-ddinas  ar  y 
pryd,  am  ymgynghori  a'r  brodyr  yn 
Llundain  pa  fodd  y  dylid  ymddwyn  dan 
yr  amgylchiadau.  Y  mae  yn  fwy  na 
thebyg  ddarfod  i  Daniel  Rowland,  y 
flwyddyn  ganlynol,  sef  1743,  deithio  trwy 
Sir  Gaernarfon,  mor  bell  a  Sir  Fôn,  er  na 
cheir  hanes  y  daith  yn  ei  gofiant,  nac  yn 
Mctlwdistiadìi  Cyìiini.  Mewn  Ilythyr  o 
eiddo  un  Evan  W^illiams,  cynghorwr  yn 
Nghymru,  yr  hwn  a  gafodd  ei  ysgrifenu 
yn    y    flwyddyn     1742,     dy wedir :      f  "Y 

mae  Mr.  M.  H s  wedi  bod  yr  wyth- 

nos  ddiweddaf  yn  Sir  Fôn,  a  rhyfedd 
fel  y  mae  y  gwaith  yn  myned  yn  ml.ien 
yno.  Bwriada  y  brawd  Rowland  fyned 
yno  yn  mhen  mis."  Ddarfod  iddo 
gario    allan   ei    fwriad  sydd  sicr,   oblegyd 

dywed  un  T s  B n,   yr  hwn  yntau 

oedd  hefyd  yn  gynghorwr  yn  ol  pob  tebyg, 
mewnolysgrifilythyr  a  ysgrifenwyd  ganddo 
yn  1742  :   "  Bu  y  brawd  Richards  a'r  brawd 

R s  yn  Sir  Fôn.    Yn  awr  y  mae  y  brawd 

Richards  yn  myned  o  gwrnpas  Deheudir 
Cymru."        Diau     mai     Daniel    Rowland 

oedd    y     brawd     "  R s  "  ;     ysgrifenid 

ei  enw  weithiau  yn  Rowland,  a  phryd  arall 
yn  Rowlands ;  ac  felly  y  gwnai  ef  ei  hun. 
Y  mae  y  gweddill  o  Iythyr  Evan  Williams 
mor  ddyddorol  fel  yr  ydym   yn  rhwym  o'i 


Weehly  History. 


t  Ibid. 


gofnodi :  "  Bendithiwyd  y  brawd  Beaumont 
yn  fawr  yn  ein  tref,  yn  neillduol  er  dystewi 
yr  erhdwyr.  Ond  digwyddodd  fod  Cwrt  yr 
Esgob  yn  fuan,  a  phregethodd  y  Canghell- 
ydd  yn  erbyn  y  Methodistiaid  ac  yn  erbyn 
Mr.  Whitefìeld,  fel  y  trowyd  meddwl  Ilawer 
o'r  bobl  drachefn.  Gelwir  llawer  i'r  cwrt 
er  rhoddi  cyfrif  paham  y  cadwant  seiadau 
yn  eu  tai.  Tybiodd  rhai  mai  gwell  oedd 
talu  (y  dirwyon  a  osodid  arnynt),  gan  eu 
bod  yn  weiniaid,  er  mwyn  cael  myned  yn 
rhydd.  Gwedi  eu  holi,  dywedwyd  wrthynt 
eu  bod  yn  bobl  oedd-yn  bwriadu  yn  dda,  ond 
y  dylent  geisio  cadw  Rowland  a  Harris  o 
fewn  eu  terfynau.  Dywedodd  y  Canghell- 
ydd  y  gwnai  selio  gwarant  i  ddal  Rowland 
y  tro  nesaf."  Eglurà  jlythyr  yr  hen 
gynghorwr  fel  yr  erlidid  y  Methodistiaid 
yr  adeg  hon  gan  swyddogio;i  yr  Eglwys 
W^adol.  Am  awdwr  y  llythyr,  sef  Evan 
Williams,  brodor  o  Ystradgynlais  ydoedd ; 
cawsai  ei  argyhoeddi  wrth  ddarllen  gwaith 
Bunyan,  "  Tyred,  a  chroeso,  at  Icsii  Gi'ist ;  ".  ac 
yn  bur  fuan  dechreuodd  gynghori  gyda'r 
Methodistiaid.  Am  beth  amser  bu  yn  un 
o  ysgolfeistri  Griffìth  Jones,  gan  yr  hwn  y 
danfonwyd  ef  i  Sir  Gaernarfon  i  gadw 
ysgol.  Yr  oedd  hyn  yn  1742.  Erlidiwyd 
ef  yn  enbyd  yno,  bu  mewn  perygl  am  ei 
einioes,  a  ffodd  yn  ei  ol  at  Grifíìth  Jones. 
Y  dref  y  sonia  am  dani  yn  ei  Iythyr,  yn  ol 
pob  tebyg,  oedd  Caerfyrddin.  Diweddodd 
ei  oes  gyda'r  Annibynwyr. 

Cawn  gyfeiriad  at  ymweliad  o  eiddo 
Daniel  Rowland  a  Lleyn,  yn  Sir  Gaernar- 
fon,  a  gymerodd  le  cyn  y  flwyddyn  1745, 
mewn  hên  interliwd.  Ai  y  daith  yn  1743 
ydoedd,  ynte  taith  a  gymerodd  y  flwyddyn 
ddilynol,  nis  gwyddom.  A  ganlyn  yw 
gwyneb-ddalen  yr  interliwd  :  — 
"  Inteblude  ]\Iorgax  y  Gogrwr 

Ar    Y    CaRADOGS,  NEU    FFltEWYLL    Y 

IMethodistiaid,  yn  dair  Act      Gan 
WiLLiAM  RoBERT.-i,  o  Lanor  yn 
Llyn,  Mwytliig  ;  argraffwyd 
gan  R   Lathrop  tros  yr 
AwDWB,  1745." 

Yr  oedd  hon  yn  un  o'r  interliwdiau  mwyaf 
poblogaidd  yn  erbyn  y  Methodistiaid ; 
chwareuid  hi  mewn  ffeiriau  a  Ileoedd 
poblog,  er  mawr  ddifyrwch  i'r  werin  isel 
eu  chwaeth,  a  chyda  chymeradwyaeth 
boneddigion  ac  offeiriaid  yr  ardaloedd. 
Heblaw  fod  y  syniadau  a  roddir  yn  ngenau 
y  gwahanol  gymeriadau  Methodistaidd  yn 
yr  interliwd  yn  gelwyddog,  y  mae  yr  iaith 
yn  warthus  ac  aflan  mewn  llawer  man,  yn 
gymaint  felly  fel  na  feiddiem  ddifynu  aml 
i    linell.      Darlunir     "  Chwitfíild,"     fel    ei 

gelwir,     yn    dweyd    fel     y     canlyn     wrth 
Howell  Harris  : — 
"  Pa  beth  a  dàl  trâd  i  ddyn  truan, 

A  rhoi  'r  mawr  anhunedd  arno  fo  'i  hunan, 

I  yru  dynion  anonest  i'r  ne', 

Dan  rorio,  oni  cheifî  ynte  'r  arian  ? 

ÌMi  rois  i  sos  go  dda  i'r  Saeson, 

Mae  yno  bob  bedlem  yn  abl  boddlon  ; 

Ped  feifc  tithe  'n  medru  gyru  'r  Cymry  o'u  co', 

jSTyui  a  'sguben  holl  eiddo  'r  Esgobiou. 

.4  c  a  gaem  ferdid  j  Brenin  ar  fyrder 

A'r  Parlament  i  wneyd  ffwrn  saith  m  wy  ei  phoeth- 
'der, 

Na  ffwrnas  Nebucodonosor  sur, 

I  losgi  gwyr  Eglwys  Loeger." 

Hysbysir  ni  ar  w^aelod  y  ddalen  fod  y 
peniU  olaf  hwn  yn  cynwys  "  geiriau  a 
ddywedwyd  gan  Mr.  Dan  Rowlands,  yn 
Lleyn,  a  chan  Tho  Jones,  o  Bortdinllaen."' 
Y  mae'r  interUwd  trwyddi,  a  chynwysa 
dros  driugain  tudalen,  yn  llawn  o'r  cyffelyb 
gam-ddarluniadau  o  amcanion  y  Meth- 
odistiaid,  ac  o'r  athrawiaethau  a  bregethid 
ganddynt.  Ond  ein  hunig  amcan  ni  yn 
awr,  wrth  ei  difynu,  oedd  profi  ddarfod  i 
Daniel  Rowland  ymweled  a  Lleyn,  cyn  y 
flwyddyn  1745. 

Cawn  hanes  hefyd  am  dano  yn  teithio 
trwy  ranau  o  Sir  Gaernarfon  a  Sir  Fòn, 
yn  1747,  ac  yn  ffodus  y  mae  cryn  dipyn 
o  hanes  y  daith  ar  gael.  Yn  Mhenmorfa, 
ger  Porthmadog,  bygythiwyd  ef  yn  dost, 
gan  ei  sicrhau,  os  pregethu  a  wnai,  y 
gwneid  ei  esgyrn  yn  ddigon  mân  i'w 
gosod  mewn  c\Vd.  Diystyru  eu  bygyth- 
ion  a  wnaeth.  Aeth  yn  ei  flaen  i  Leyn, 
lle  y  cyfarfyddodd  a  rhai  cyfeiUion  serchog. 
Yn  Llanmellteyrn,  gwnaed  cais  am  gael  yr 
eglwys  iddo,  am  ei  fod  yn  offeiriad  urdd- 
edig,  ond  nacawyd  hi.  Pregethodd  yntau 
oddiar  y  gareg  farch  wrth  borth  y  fynwent. 
Ei  destun  oedd,  Jer.  xxx.  21:  *  "  Canys 
pwy  yw  hwn  a  Iwyr  roddodd  ei  galon  i 
nesau  ataf  fi  ?  medd  yr  Arglwydd."  Yn  ei 
bregeth  profai  nad  oedd  neb  ond  Crist  wedi 
llwyr  roddi  ei  galon  i'r  perffeithrwydd  ag  y 
mae  deddf  Duw  yn  gofyn.  Yna  darluniai 
gyfiawnder  yn  dangos  yn  mlaen  llaw  i  lesu 
Grist  y  dyoddefiadau  y  byddai  raid  iddo 
fyned  trwyddynt,  os  elai  yn  ei  flaen  i  dalu 
dyled  pechaduriaid.  "  Gwybydd,"  rneddai 
cyfiawnder,  "  er  dyfod  at  yr  eiddot 
dy  hun,  na  chai  ond  tŷ  yr  anifail  i 
letya,  a  phreseb  yn  gryd,  a  chadachau 
yn  wisgoedd."  Ond  yn  lle  ciho  yn 
ol,  atebai  y  (jwaredwr,  "  Boddlawn  i'r 
driniaeth  hono  er  mwyn  fy  nyweddi." 
"  Os  wynebu  i  fyd  sydd  dan  y  felldith,  cai 


fod  heb  le  i  roi  dy  ben  i  lawr  ;  îe,  byddi  yn 
nôd  i  eithaf  llid  a  malais  creaduriaid  sydd 
yn  cael  eu  cynal  genyt  bob  moment."  "  O 
íy  nghyfraith  lân,  yr  wyf  yn  foddlawn  i 
hyny  !  "  "  Cai  hefyd  chwysu  dafnau 
gwaed  ar  noswaith  oer,  a  phoeri  yn  dy 
w^yneb,  a'th  goroni  a  drain;  a'th  ddysgybl- 
ion,  wedi  bod  cyhyd  o  amser  yn  gweled  dy 
wyrthiau,  ac  yn  gwrando  dy  nefol  athraw- 
iaethau,  yn  dy  adael  yn  yr  ing  mwyaf ;  îe, 
un  o  honynt  yn  dy  werthu,  ac  un  arall  yn 
dy  wadu,  gan  dyngu  a  rhegu  yn  haerUug 
na  adwaenai  mo  honot."  "  Er  caleted  hyn 
oll,"  meddai  lesu  Grist,  "  ni  f1>«Daf  yn  ol  ; 
cuddiwyd  edifeirwch  o'm  golwg."  Yn 
ganlynol,  dyma  gyfiawnder  a'r  gyfraith  yn 
cyd-dystio  :  "  O  dydi,  Wrthrych  clodforedd 
holl  angyhon  y  nef,  a  gwir  hyfrydwch 
y  Jehofah  Dad,  os  anturi  i'r  fachníaeth 
ddigyffelyb  yma,  bydd  holl  allu  uffern  yn 
ymosod  arnat,  a  digofaint  dy  Dad  nefol  yn 
ddigymysg  ar  dy  enaid  a'th  gorff  sanctaidd 
ar  y  groes  ;  îe,  os  rhaid  dweyd  y  cyfan, 
bydd  raid  i  ti  oddef  tywallt  allan  y  diferyn 
olaf  o  waed  dy  galon  !  "  Yn  awr,  pwy  heb 
syndod  a  all  feddwl  am  y  Meichiau  bendi- 
gedig,  yn  ymrwymo  yn  ngwyneb  yr  holl 
ystormydd  i  gymeryd  y  gorchw^l  caled 
arno  ei  hun,  ac  yn  ngwyneb  y  cwbl  yn 
gwaeddu  "  Boddlawn  !  "  Ni  allodd  fyned 
yn  y  blaen  ymhellach  mewn  ffordd  o  bre- 
gethu,  canys  torodd  allan  yn  un  floedd 
orfoleddus  o  wylo  a  diolch,  megys  y  blwch 
enaint  gynt  yn  Ilenwi  y  Ile  a'i  berarogl. 
Ni  anghofiwyd  y  tro  hwn  gan  lawer 
ddyddiau  eu  hoes. 

Ymwelodd  lawer  gwaith  a"r  Gogledd 
wedi  hyn.  Dywedir  y  rhoddai  dro  trwy  y 
rhan  fwyaf o  Gymru  unwaith  yn  y  flwyddyn 
am  ysbaid  lled  faith  o'i  oes.  Bu  yn  gwas- 
anaethu  yn  aml  yn  Llundam  ;  a  phregethai 
nid  yn  anfynych  yn  nghapelau  yr  larlles 
Huntington  yn  Bristol,  Bath,  a  manau 
eraill. 

Fel  y  rhan  fwyaf  o'r  Diwygwyr,  cafodd 
yntau  ei  erlid  a'i  faeddu  yn  fynych.  Nid 
anaml  byddai  offeiriad  y  plwyf,  neu 
foneddwr  a  breswyliai  yn  yr  ardal,  yn  cyf- 
logi  nifer  o  ddihirwyr  i  ymosod  arno,  pan 
y  byddai  yn  ceisio  Ilefaru.  Mewn  Ilythyr 
at  Whitefield,  dyddiedig  Chwefror  14, 
1743,  dywed  Howell  Harris,  f  "  Yr  wyf 
wedi  gweled  y  brawd  Wm.  W^ilhams,  ar 
ei  ddychweliad  oddiwrth  y  brawd  Rowland, 
ac  fe'm  hysbyswyd  ganddo  ddarfod  i"r 
gelyn  gael  ei  oUwng  yn   rhydd  arnynt  ill 

dau,  pan  yn  pregethu  ar  lan  y  môr  mewn 
rhan  o  Sir  Aberteifi.  Daeth  cwmni  o 
dthhirwyr,  wedi  eu  harfogi  a  phastynau  ac 
a  drylhau,  gan  ymosod  arnynt  a'u  curo  yn 
ddidrugaredd.  Trwy  ofal  y  Pen  Bugail, 
dihangasant  heb  dderbyn  niwed  mawr,  ond 
cafodd  y  brawd  Rowland  un  clwyf  ar  ei 
ben.  Cawsent  eu  cyflogi  i  hyn  gan 
foneddwr  o'r  gymydogaeth.  ünd  nid 
rhyfedd  fod  y  gelyn  yn  myned  yn  gynddeir- 
iog  wrth  weled  y  fath  ymosodiad  yn  cael 
ei  wneyd  ar  ei  deyrnas."  ''■'-  Nid  anfynych 
y  bu  mewn  perygl  am  ei  fywyd.  Dyrysid 
yr  addohad  weithiau,  a  byddai  raid  iddo  ef 
a'i  wrandawyr  ffoi  rhag  ffyrnigrwydd  eu 
herhdwyr,  dan  gawodydd  o  laid  a  cherig, 
nes  dianc  allan  o'u  cyrhaedd  i  ryw  gilfach 
ddirgel  ;  ac  yno  mewn  tawelwch  mwyn- 
haent  y  fath  gysur  a  thangnefedd  ag  a 
dalai  yn  dda  am  y  dirmyg  a'r  gorthrym- 
derau.  Ymosodwyd  yn  enbyd  arno 
unwaith  yn  Aberystwyth,  gan  ryw  greadur 
haner  meddw,  yr  hwn  a  dyngai  y  byddai 
iddo  ei  saethu.  Anelodd  y  dryll  ato,  a 
thynodd  y  ghced,  ond  ni  thaniai.  Wedi 
methu  yn  hyn,  curodd  ef  yn  greulawn  a'r 
pen  arall  i'r  dryll.  t  Darllenwn  am  ym- 
gais  dieflig  mewn  man  penodol  i'w  ddinys- 
trio  ef  a'r  bobl  a  wrandawent  arno. 
Dealhd  ei  fod  i  bregethu  yn  yr  awyr 
agored,  a  pheth  wnaeth  rhyw  greadur 
mileinig  ond  cuddio  swm  mawr  o  bylor  o 
dan  y  fan  yr  oedd  ef  a'r  bobl  i  sefyH,  gan 
wneyd  Ihnyn  main  o  bylor  oddiyno  hyd 
ryw^  bellder,  yr  hwn  hnyn  a  derfynai  mewn 
ychydig  wellt.  Y  bwriad  oedd  gosod  tân 
yn  y  gweht,  a  chwythu  y  pregethwr  a'i 
gynuheidfa  i  fynu  i'r  awyr.  Ond  yn  rhag- 
luniaethol,  daeth  rhywun  yno  cyn  i'r  odfa 
ddechreu,  a  darganfyddodd  y  brâd.  Yn 
mhob  man  braidd,  byddai  mewn  perygl  o 
gael  ei  faeddu,  ond  ni  phahai.  "  Ymosod- 
wyd  ar  y  brawd  Rowland  ryw  bythefnos 
yn  ol  gan  nifer  ofeddw^on,"  meddai  Howell 
Harris,  mewn  hythyr  at  \\'hitefield,  dydd- 
iedig  Mawrth  i,  1743,  "ond  Uanwodd  Duw 
eienaidynodiaeth."  Buy  Diwygwyr  droiau 
mewn  cydymgynghoriad  gyda  golwg  ar  y 
priodoldeb  o  ddwyn  y  rhai  a'u  baeddent  i'r 
llys  gwladol ;  ond  peidio  a  wnaethant ;  yn 
hytrach  gwnaent  eu  herhdwyr  yn  wrth- 
rychau  arbenig  eu  gweddíau.  Pa  'fodd 
bynag,  nid  oedd  Rowland  yn  ei  weled  yn 
anmhriodol  defnyddio  ychydig  ystryw 
weithiau  er  dianc  rhag  eu  erhdwyr.  Un 
tro,  pan  yn  myned  i   bregethu   mewn  tref 

yn  y  Gogledd,  daeth  i'w  ghistiau  fod  haid 
o  oferwyr  wedi  penderfynu  na  chai  fyned  i 
mewn  o  gwbl  i'r  Ue.  Daethant  allan  yn 
hu  i'w  gyfarfod.  Pan  wybu  wrth  y  s\Vn  eu 
bod  yn  agos,  gosododd  ei  het  ar  ei  goryn 
yn  y  duU  mwyaf  ffasiynol,  gan  yru  y 
ceffyl  ar  garlam.  "  Dyma  fo'n  do'd," 
meddai  rhai,  "  Na,  nid  y  fo  ydyw," 
meddai'r  lleill ;  "nid  yw  y  Methodistiaid 
byth  yn  gyru  fel  yna."  Pan  ddaeth  i'w 
cyfer,  dywedodd,  "  Blant  y  diawl,  beth 
ddaeth  a  chwi  ahan  mor  foreu  ?  "  Pender- 
fynodd  hyn  y  cwestiwn ;  "  y  mae  wedi 
dweyd  enw'r  diawl,"  meddent,  a  chafodd 
basio  yn  ddirwystr. 

Yn  ngwyneb  gwrthwynebiad  mwyaf 
pendant  yr  awdurdodau  eglwysig  y  cariai 
Daniel  Rowland  ei  waith  yn  mlaen.  Nid 
yn  unig  meddai  yr  esgobion  Saesneg,  a'r 
nifer  amlaf  o'r  clerigwyr,  wrthwynebiad 
cryf  at  yr  hyn  a  ystyrient  yn  annhrefn  yn 
ei  ymddygiad ;  ond  yr  oedd  yr  athraw- 
iaethau  Calfinaidd  a  bregethid  ganddo  yn 
gâs  ganddynt.  Yr  oedd  Eglwys  Loegr,  a'i 
holl  offeiriaid  yn  mron,  wedi  cael  eu  llygru 
gan  yr  heresi  Árminaidd.  lachawdwriaeth 
yn  gyfangwbl  o  râs,  a  bregethai  yntau,  a 
hoU  gyfiawnderau  dyn  ond  megys  bratiau 
budron.  Dyrchafai  Grist  fel  yr  unig 
Waredwr,  a  ffydd  ynddo  fel  unig  foddion 
cyfiawnhad  gerbron  Duw.  Oblegyd  hyn 
nid  oedd  ond  erledigaeth  a  phob  am- 
mharch  yn  ei  aros  yn  yr  Eglwys.  I 
gychwyn,  rhwystrwyd  ef  i  l'^regethu  yn 
nghapel  Ystrad-fiin.  Mewnhythyrat  Mrs. 
James  o'r  Fenni,  yr  hon,  wedi  hyny,  a 
ddaeth  yn  wraig  i  Mr.  Whitefield,  dydd- 
iedig  1742,  dywed :  l  "  Ni  oddefir  fi  i  bre- 
gethu  yn  Ystrad-fíìn  yn  hwy.  Pregethais 
fy  mhregeth  ymadawol  yno,  oddiwrth 
Actau  XX.  32.  Cyrhaeddodd  eu  calonau. 
Nid  wyf  yn  credu  i'r  fath  wylo  uchel  gael 
ei  glywed  mewn  unrhyw  angladd  yn  nghôf 
dynion.  Clywed  yr  Arglwydd  eu  Uef,  ac 
anfoned  iddynt  weinidog  galhiog,  yr  hwn  a 
gyfrana  iddynt  air  y  gwirionedd,  fel  y  mae- 
yn  yr  lesu.  Yn  awr  yr  wyf  i  ymsefydln  yn 
Llanddewi-brefi,  yr  hon  sydd  eglwys 
helaeth,  yn  abl  cynwys  amryw  filoedd  o 
bobh  Daw  amryw  o'm  cymunwyr  yn 
Ystrad-ífin  ac  Abergwesyn  yno  ddiwedd  y 
mis  nesaf."  Y  mae  y  gair  "  ymsefydlu  " 
wedi  ei  osod  mewn  Uythyrenau  Italaidd,  er 
dangos  ddarfod  i  Rowland  gael  awgrym 
cryf  na  oddefid  iddo  grwydro  o  gwmpas  fel 
yr  arferai,     Er  mor  boblogaidd  ydoedd,  ac 

er  mor  ddysglaer  ei  ddoniau,  ni  chynyg- 
iwyd  iddo  unrhyw  ddyrchafiad  gan  yr 
Esgob.  Yn  guwrad,  gyda  deg  punt  y 
flwyddyn  o  gyflog,  am  wasanaethu  tair 
eglwys,  y  cafodd  fod  trwy'r  blynyddoedd. 
Yn  y  flwyddyn  1760,  bu  ei  frawd,  John 
Rowland,  yr  hwn  a  ddaliai  y  fywiohaeth, 
farw  ;  boddodd  wrth  ymdrochi  yn  y  môr 
gerllaw  Aberystwyth.  Ni  chynygiwyd  y 
fywiohaeth  i  Daniel  Rowland  ;  yr  oedd  ei 
fod  yn  Fethodist  yn  rhwystr  anorfod  ar  ei 
fifordd  i'w  chael ;  ond  rhoddwyd  hi  i'w  fab 
hynaf,  yr  hwn  a'i  daliodd  tra  y  bu  byw  ;   a 


]\Ir.  \\'ilhams  (WiUiams,  Pantycelyn).  Bu 
y  Parch.  INIr.  Rowland  gyda'r  Esgob  dydd 
Llun,  yr  hwn  a  ymddygodd  yn  garedig  ato, 
a  chyda  hawer  o  barch."  O'r  diwedd, 
rhoddwyd  ar  ddeall  iddo  fod  yn  rhaid  iddo 
beidio  gweinidogaethu  allan  o'i  blwyf,  a 
phregethu  mewn  lleoedd  anghysegredig, 
onide  nas  gelhd  ei  oddef  yn  hwy.  Atebodd 
yntau  yn  dawel,  fod  amgylchiadau  y 
wlad  ar  y  pryd  yn  ei  farn  ef  yn  galw 
am  weinidogaeth  deithiol,  ai  fod  yn  credu 
fod  ei  waith  wedi  derbyn  cymeradwyaeth  y 
nefoedd,  ac  nas  gallai  ymatal,  beth   bynag 

gwasanaethai  yntau  fel  cuwrad  i'w  fab  ei 
hun.  Achwynid  arno  yn  barhaus  ger- 
bron  yr  Esgob,  ac  nid  aiifynych  gwysid  ef 
i  ymddangos  ger  ei  fron.  Weithiau  rhy- 
buddid  ef  yn  arw,  a  gollyngid  ef  ymaith 
gyda  bygythion.  Bryd  arall  ceisid  ei 
ddarbwyllo  gyda  geiriau  têg.  Am  un  o'r 
troion  hyn,  ysgrifena  un  W'ilham  John, 
cynghorwr,  at  Howell  Harris,  tua  diwedd 
1743  :    ■■-  "  Gwrthododd  yr  Esgob  ordeinio 

*  Weehly  Hislorij. 


yn  bresenol  yn 
Rowland  gael  ei 
y  ffaith   nad   oes 


fyddai  y  canlyniadau.  Mewn  canlyniad, 
prysurwyd  i'w  ddihatru  o'i  swydd.  Ceir 
dosparth  o'r  clerigwyr 
tueddu  i  wadu  ddarfod  i 
atal,  a  seiliant  ei  dadl  ar 
unrhyw  gyfeiriad  at  hyn  yn  nghofnodau 
llys  yr  Esgob  yn  Nhyddewi.  Ond  y  maent 
yn  anghofio  nad  rhaid  wrth  erlyniad  cyf- 
reithiol  i  droi  Rowland  allan  ;  nid  oeddond 
cuwrad ;  gallai  yr  Esgob  gymeryd  ei 
drwydded  oddiarno  wrth  ei  ewyllys,  a 
hyny  nid  yn  unig  heb  brawf  yn  ei  Iys,  ond 

heb  osod  cofnod  o'r  weithred  ar  y  Uyfrau. 
Ac  felly  y  gwnaeth  yr  Esgob  Squire. 

Yn  y  flwyddyn  1763  y  trowyd  Daniel 
Rowland  allan.  Ceir  dau  draddodiad 
gwahanol  gyda  golwg  ar  yr  amgylchiad. 
Dywed  y  Parch.  John  Owen,  yn  ei  fyw- 
graffiad,  i  hyn  gael  ei  wneyd  yn  gyhoeddus 
ar  y  Sul  yn  Llanddewi-brefi.  Cawsai  efe 
yr  hanes  oddi  wrth  hen  \vr  duwdol  a 
breswyhai  yn  y  lle,  ac  a  gofiai  yr  amgylch- 
iad  yn  dda.  Daeth  dau  offeiriad  i'r  eglwys 
pan  yr  oedd  Rowland  yn  esgyn  grisiau  y 
pwlpud.  Un  o'r  ddau  oedd  y  Parch,  Mr. 
Davies,  brawd  Cadben  Davies,  Llan- 
fechan  ;  ni  wyddis  enw  y  llall.  Estyn^ýyd 
llythyr  i  Rowland  yn  y  pwlpud.  Gwedi 
ei  ddarllen,  trodd  at  y  gynuUeidfa  anferth 
oedd  wedi  ymgynull,  gan  ddweyd  na 
oddefid  iddo  bregethu.  Daeth  i  lawr  o'r 
pwlpud,  ac  aeth  allan  o'r  eglwys,  yn 
cael  ei  ganlyn  gan  y  bobl,  y  rhai  a  wylent 
yn  hidl.  Yr  adroddiad  hwn  a  ddilynir 
gan  y  Parch.  E.  Morgan,  Ficer  Syston, 
yn  y  bywgraffiad  a  gyfansoddodd  yntau  ; 
ond  ychwanega  ddarfcd  i'r  gynulleidfa, 
gwedi  myned  allan,  daer  gymhell  Rowland 
i  bregethu,  yr  hyn  a  wnaeth  yntau  oddiar 
glawdd  y  fynwent. 

Eithr  cafodd  y  Parch.  John  Hughes, 
Liverpool,  adroddiad  gwahanol  gan  David 
Jones,  Dolau-bach,  yr  hwn  oedd  yn 
flaenor  yn  Llangeitho,  ac  yn  ŵr  tra 
chraffus.  Fel  hyn  y  dywed  efe  :  "  Yn 
Nadohg,  1763,  y  trowyd  ef  allan  gan 
swyddogion  yr  Esgob.  Tybiaf  fod  cam- 
gymeriad  yn  hanes  ei  fyw^yd  gan  y  Parch. 
J.  Owen,  pan  y  dywed  mai  o  Landdewi- 
brefi  y  trowyd  ef  allan.  Canys  y  mae  yr 
hanesion  a  gefais  i  yn  sicrhau  mai  yn 
Llangeitho  a  Llancwnlle  yr  oedd  ef  yn 
gweinidogaethu  ar  y  pryd.  Bum  yn 
ymddiddan  a  hen  \Vr  o'r  enw  John  Jenkins, 
yr  hwri,  pan  yn  hogyn  tua  phymtheg 
mlwydd  oed,  a  aethai  gyda'i  rieni  i  Lan- 
cwnHe  i  wrando  Rowdand  ryw  Sabbath  ; 
ac  i  ddau  swyddog  oddiwrth  yr  Esgob 
ddyfod  yno  i  droi  Rowdand  allan,  a  bod 
Rowland  wedi  dechreu  yr  addohad  cyn  eu 
dyfod.  Atahodd  y  bobl  y  gwŷr  wrth  y 
drws,  nes  iddo  orphen  pregethu  ;  yna  aeth 
rhywun  ato  i'w  hysbysu  am  eu  dyfodiad 
a'u  dyben.  i\r  hyn,  disgynodd  yntau  yn 
ddioed  o'r  pwlpud,  a  daeth  atynt  i'r  drws, 
gan  ofyn  eu  neges.  Hwythau  a  fynegasant 
iddo.  '  O,'  ebai  Rowland,  '  gahasai  ei 
arglwyddiaeth  gymeryd  llai  o  boen  arno 
na'ch  danfon  chwi  yma ;  o'm  rhan  i,  nid  âf 
byth  o  fewn  ei  muriau  mwy  ;  os  mynwch 


chwi,  hi  gaififfod  yn  llety  dyUuanod.  Mae 
y  bobl  yn  barod  i  ddod  gyda  fi.'  Tystia  yr 
hen  ŵr  ei  fod  ef  yn  bresenol  ar  y  pryd,  yn 
gweled  ac  yn  clywed  hyn  oll,  ac  mai  yn  y 
modd  a  ddarluniwyd  y  bu  yr  amgylchiad. 
Ac  fe  wyr  pawb  sydd  mewn  oedran  i  gofio 
hefyd  mai  yn  gwbl  anghyfanedd  yn  mron  y 
bu  y  rhan  fwyaf  o'r  llanau,  yn  y  cymydog- 
aethau  hyn,  am  amser  maith  ar  ol  tröad 
Rüwland  allan."  Nid  yw  y  ddau  adrodd- 
iad  o  angenrheidrwydd  yn  anghyson.  Nid 
yw  yn  anmhosibl  i  Daniel  Rowland  gael 
ei  atal  yn  y  boreu  rhag  gweinyddu  yn 
Llanddewi-brefi,  ac  iddo  farchogaeth  rhyw 
chwech  milldir  i  Lancwnlle  erbyn  y 
gwasanaeth  prydnhawnol,  yn  yr  hwn  le  y 
digwyddodd  yr  amgylchiad  a  gofnodir 
gan  yr  hen  flaenor  duwiol  o'r  Dolau-bach. 
Ond  iddo  gael  ei  droi  allan  sydd  sicr.  Ni 
amheuwyd  hyn  gan  nac  Eglwyswr  nac 
Ymneillduwr  am  fwy  na  chan'  mlynedd 
gwedi  i'r  peth  ddigwydd.  '■'  Hysbysai  y 
Parch.  Howell  Davies  ar  gyhoedd  yn 
Nghapel  Llangeitho,  ddarfod  i'r  weithred 
brofi  yn  flin  i'r  Esgob  mewn  canlyniad ;  ei 
fod  mewn  ing  enaid  oblegyd  hyn  ar  ei 
wely  angau,  ac  iddo  ddolefain:  "  Ymdrech- 
ais  yr  ymdrech  (ai  yr  ymdrech  yn  erbyn 
Methodistiaeth  a  olygai  ?),  gorphenais  fy 
nghyrfa,  ond  collais  fy  enaid,  ac  yr  wyf 
bellach  yn  andwyol ! "  A  bu  farw  dan 
gnofeydd  cydwybod  ofnadwy.  Byddai 
hyn,  yn  annibynol  ar  bob  prawf  arall,  yn 
ddigon  o  sicrwydd  ddarfod  i  ddrysau  yr 
Eglwys  gael  eu  cau  yn  erbyn  Daniel 
Rowland  ;  oblegyd  yr  oedd  Howell  Davies 
ac  yntau  yn  gyfeillion  o'r  fath  fwyaf 
mynwesol  tra  y  buont  ill  dau  byw  ;  ác  yn 
ychwanegol,  yr  oeddynt  mewn  cyfathrach 
berthynasol,  gan  i  Nathaniel,  ail  fab 
Rowland,  briodi  merch  Flowell  Davies. 
Rhaid  felly  fod  amgylchiadau  tröadRowtand 
allan  yn  gwbl  hysbys  i  Mr.  Davies.  Yr 
oedd  Rowland  yn  gweled  yr  ystorm  yn 
dyfod,  ac  yn  parotoi  i  ymadael  a'r  Eglwys 
Sefydledig.  f  "  Difyr  yw  darllen,"  meddai 
Dr.  Lewis  Edwards,  "  am  y  dull  y  Ilwydd- 
odd  yr  hen  ddiacon  craffus  o'r  Dolau-bach 
i  gael  allan  brofion  fod  Rowdand  yn 
Ymneillduwr  ewyllysgar.  Nid  oes  un 
ymresymiad  cadarnach  yn  Euclid.  Ond 
er  bod  Rowland  yn  parotoi  i  ymadael, 
tynodd  yr  Eglwys  Sefydledig  arni  ei  hun 
yr  anfri  o'i  droi  allan.  Os  oedd  y  pechod 
o   sism    yn    gysylltiedig    o    gwbl    a'r    am- 


*  Ministerial  RecorJs,  tudal.  85. 
t  Traethodaii  Llenijddol,  tudal.  498. 

gylchiad  hwn,  y  mae  yn  rhaid  mai  yr 
Esgob  a'i  trodd  ef  allan  oedd  yn  euog ;  ac 
nid  ydym  yn  gwybod  nad  yw  yr  euog- 
rwydd  hwnw  yn  gorwedd  hyd  heddyw  ar 
yr  Eglwys  o'r  hon  y  cafodd  ei  ddiarddel." 
Dyma  Daniel  Rowland  bellach  yn  ddyn 
rhydd.  Nis  gall  yr  Esgob  bellach  ymyr- 
aeth  ag  ef,  na  chlerigwyr  cenfigenllyd 
gwahanol  blwyfau  Cymru  ei  niweidio  a'u 
hachwynion ;  y  mae  at  ei  ryddid  i  bregethu 
yr  efengyl  dragywyddol  yn  y  lle  a'r  modd 
a  ddewisa,  heb  fod  gan  neb  rith  o  hawl  i'w 
alw  i  gyfrif.  Gwnaethid  paratoadau  yn 
flaenorol  i  adeiladu  capel  helaeth  iddo  yr 
ochr  arall  i  afon  Aeron,  ac  ar  gongl  pentref 
Gwynfil,  yr  hwn  yn  aml  a  gamenwir  yn 
bentref  Llangeitho  ;  yn  awr  gwnaed  pob 
brys  i  fyned  yn  mlaen  a"r  adeilad.  Gwedi 
ei  orphen,  gelwid  ef  "  Yr  Eglwys  Newydd." 
Yr  oedd  tua  45  troedfedd  o  hyd,  yr  un 
faint  o  lôd,  ac  heb  un  oriel  ;  yr  oedd  y 
pwlpud  gyferbyn  a'r  drws  yn  mhen  pellaf 
y  capel,  a  mynedfa  iddo  o'r  cefn,  fel  na 
fyddai  raid  i'r  pregethwr  ymwthio  trwy  y 
gynullëidfa.  Dyma  lle  y  bu  yn  gweinidog- 
aethu  mwy  hyd  ddydd  ei  farwolaeth.  Yr 
oeddid  wedi  troi  yr  ysgubor  cedd  ar  dir 
Rowland,  yn  mha  un  yr  arferid  cadw  seiadau, 
yn  fath  o  gapel  yn  mhell  cyn  hyny,  yn  yr  hwn 
yr  arferai y  cynghorwyr  di-urddau  bregethu. 
Adeilad  gwael  a  diaddurn  oedd  yr  hen 
ysgubor,  ei  muriau  o  bridd  a  chlai,  a'i  thô 
yn  gymysg  o  wellt  a  brwyn  ;  ac  nid  oedd 
ei  mesuriad  ond  rhyw  ddeg  llath  o  hyd 
wrth  chwech  o  led.  Aeth  yr  ysgubor  yn 
rhy  fach,  trowyd  hi  yn  dŷ  anedd,  a  chyfod- 
wyd  capel  bychan  tua'r  flwyddyn  1760, 
ryw  dair  blynedd  cyn  diarddeUad  Rowdand. 
Muriau  pridd  a  thô  gwellt  oedd  i  hwn  eto, 
ac  yr  oedd  yn  dra  diaddurn.  "  Ty  Seiat  " 
y  gelwid  y  naiU  a'r  llall  o"r  rhai  hyn. 
Byddai  Rowland  yn  y  cyfarfodydd  a  gyn- 
hehd  ynddynt  yn  fynych,  naill  yn  y  gyfeiU- 
ach  grefyddol,  neu  yn  gwrando'r  cynghor- 
wyr ;  ond  elai  iddynt  yn  ddirgel,  rhag  i'w 
elynion  gael  achlysur  i  achwyn  arno  wrth 
yr  Esgob.  Dywed  Edward  Morgan,  Eicer 
Syston,  ei  fod  mewn  amgylchiadau  cyfyng 
wedi  ei  droi  allan  ;  nad  oedd  ganddo  ddim 
at  gynal  ei  wraig  a'i  blant ;  ac  nad  oedd 
gan  y  Methodistiaid  yr  adeg  yma  unrhyw 
gynliun  tuag  at  gynal  eu  pregethwyr.  Er 
prawf  o  hyn,  adrodda  ddarfod  i  Rowland, 
yn  fuan  gwedi  hyny,  gerdded  ar  ei  draed  yr 
holl  ffcrdd  i  Landdowror,  i  ymgynghori  a'r 
Hybarch  Griffìth  Jones,  ac  nad  oedd 
ganddo  i  gynal  natur  ond  teisen  yn  ei  logell, 
yr  hon  a  fwytäi  efe  ar   y   ffordd,   gan   yfed 


dwfr  o'r  ffynon  i  dori  ei  syched.  Nis  geill 
yr  ystori  hon  fod  yn  wir.  Yn  1763,  mor 
bell  ag  y  gwyddis,  y  diarddelwyd  Rowland  ; 
ond  yr  oedd  Griffìth  Jones  wedi  marw  yn 
ngwanwyn  y  flwyddyn  1761,  sef  ddwy 
flynedd  cyn  hyny.  Yr  oedd  Daniel 
Rowland  wedi  priodi  i  un  o'r  teuluoadd 
goreu  yn  yr  amgylchosdd,  ac  yr  oedd  Mrs. 
Rowland  yn  cael  ei  chyfrif  yn  ddynes 
"  lew  iawn,"  fel  y  dywedir  yn  Sir  Aber- 
teifi.  "  Teg  ydyw  dweyd,"  meddai  y 
Parch.  John  Hughes,  "  fod  lle  i  feddwl 
fod  Rowland  yn  derbyn  Uawer  mwy 
oddiwrth  ei  Fethodistiaeth  nag  y  dywedir 
ei  fod  oddiwrth  ei  guwradiaeth.  Dywedir 
y  cymunai  rhai  miloedd  yn  Llangeitho  bob 
mis,  cyn,  ac  ar  ol  ei  droad  allanj  acarferol 
ydoedd  i'r  cymunwyr  gyfranu  rhyw  gym- 
aint  o'u  heiddo  ar  ddiwedd  y  cymundsb. 
Yr  oedd  Ilawer  o  honynt  yn  dlodion  yn 
ddiau  ;  ond  yr  oedd  cryn  nifer  yn  eu  niysg 
yn  alluog,  ac  yn  ewyllysgar  i  gyfranu  yn 
helaeth.  Pa  faint  a  allasai  y  cyfanswm 
fod,  sydd  anmhosibl  dweyd,  ac  afreidiol 
ymofyn.  Teilwng  iawn  i'r  gweithiwr  hwn 
ei  gyflog,  pa  faint  bynag  ydoedd.  Yr  oedd 
arian  y  cymun,  mewn  amrywiol  leoedd  yr 
oedd  cyfranu  ynddynt,  heblaw  Llangeitho, 
yn  cyrhaedd  cryn  swm.'"  Ar  yr  un  pryd, 
nid  03S  sail  i  dybio  iddo  ar  unrhyw  gyfnod 
o'i  oes  fod  yn  gyfoethog,  na  bod  casglu 
arian  yn  amcan  ganddo  o  gwbl. 

Daeth  y  capel  newydd  bjllach  yn  gyrch- 
fan  y  miloedd ;  deuent  yno  o  bob  parth  o"r 
Dywysogaeth,  a  pharhaodd  felly  dros  ystod 
oes  Rowland,  ac  am  flynyddau  lawer 
wedi  iddo  farw.  Elai  yr  holl  wlad  yno  o 
fewn  cylch  o  rhyw  bymtheg  milldir,  a  deuai 
tyrfaoedd  yn  rh^oludd  bob  Sul  cymundeb 
o  eithafDcdd  y  Gogledd,  ac  o  gyrau  pellaf 
y  Dê.  Am  rai  milldiroedd  o  gwmpas, 
byddai  yr  holl  dai  yn  Ilawn  o  ddyeithriaid. 
Yn  fynych,  byddai  dros  bum'  mil  o  bobl  yn 
bresenol.  Gofalai  yntau  am  fod  gartref 
ar  Sul  y  cymundeb  ;  pregethai  fath  o 
bregeth  paratoad  y  Sadwrn  blaenorol  am 
un-ar-ddeg  yn  y  boreu,  a  chan  amlaf  byddai 
rhai  o'r  gweinidogion  dyeithr,  neu  o'r  cyn- 
ghorwyr,  yn  pregethu  am  dri  yn  y  pryd- 
nhawn.  Yn  gyffredin,  cynorthwyid  ef  yn 
y  gwaith  o  gyfranu  gan  ddau  neu  dri  o 
weinidogion,  ac  weithiau  gan  saith  neu 
wyth.  Dywedir  fod  y  cynulliad  yn  Llan- 
geitho  yr  adeg  yma  yn  gyffelyb  i  ffair  fawr  ; 
yr  heolydd  a'r  ffyrdd  yn  dew  o  bobl,  ond 
heb  ddim  o  derfysg  a  dadwrdd  ffair  ;  yn 
hytrach,yr  oedd  difrifwch  tragywyddoldeb 
yn  eistedd  ar  wedd  y  dyrfa.     Ni  chanfyddid 

yno  nac  ysmaldod  nac  ysgafnder  ;  byddai 
yr  ieuanc  a"r  difeddwl,  y  rhai  a  ddaethent 
i'r  cyfarfodydd  gyda'r  dyrfa,  neu  i  foddhau 
chwilfrydedd,  yn  teimlo  rhyw  ddifrifwch  yn 
ymaflyd  ynddynt.  Y  caeau  oeddynt  lawn- 
ion  o  geíTylau  y  dyeithriaid,  a  gwelid 
canoedd  o  anifeiHaid  wedi  eu  cylymu  yn 
rhesi  wrth  y  cloddiau.  Symhyhad  i"r 
gwaith  mawr  a  fu  troad  Rowland  allan  ; 
rhyddhawyd  ef  o'i  gadwynau ;  daeth  ei 
weinidogaeth  yn  fwy  nerthol,  a  lliosogodd 
y  tyrfaoedd  a  ddeuent  i  wrando  arno. 

Yr  ydym  wedi  galw  sylw  at  y  nerthoedd 
a  arferent  gyd-fyned  a"i  weinidogaeth  ; 
anaml  y  pregethai  heb  enill  goruchafiaeth 
ar  ei  wrandawyr  ;  trwy  holl  ystod  ei  oes 
gwisgid  ef  a  nerth  o'r  uchelder,  ac  arddelid 
ef  gan  ei  Arglwydd  ;  ond  weithiau  torai 
allan  yr  hyn  a  elwid  yn  "  ddiwygiad."  Y 
"  diwygiad  "  oedd  y  tân  dwyfol  yn  disgyn 
gydag  angerddolrwydd  mwy  na  chyffredm, 
nes  gwneyd  yr  holl  gynulleidfa  yn  fflam, 
gan  beri  i'r  drygionus  grynu  fel  dail  yr 
aethnen,  a  llenwi  geneuau  y  duwiohon  a 
sain  cân  a  moliant.  Nid  oes  yriom  un 
amheuaeth  fod  y  diwygiadau  hyn  o  Dduw  ; 
profir  hyny  yn  ddiymwad  gan  eu  fFrwyth. 
Ofer  eu  beirniadu  mewn  yspryd  cnawdol  ; 
nid  oes  gan  gnawd  hawl  i  eistedd  mewn 
barn  ar  waith  Yspryd  Duw.  Cawn  hanes 
nifermawr  o'rdiwygiadau  hyn  yn  cychwyn 
yn  Llangeitho.  Dechreuodd  un  cyn  i 
Rowland  gael  ei  dori  allan  o'r  Eglwys, 
wrth  ei  fod  yn  darllen  y  Litani.  Pan  yn 
myned  tros  y  geiriau,  "  Trwy  dy  ddirfawr 
ing  a'th  chwys  gwaedlyd,  trwy  dy  grôg  a'th 
ddyoddefaint,trwy  dy  werthfawrangau  a'th 
gladdedigaeth,  &c.,  Gwared  ni,  Arglwydd 
daionus,"  disgynodd  rhyw  ddylanwad 
rhyfedd  ar  ei  yspryd ;  yr  oedd  ei  dôn  o'r 
fath  fwyaf  toddedig,  a'i  lais  yn  crynu  gan 
deimlad  ;  enynodd  y  teimlad  yn  y  gynull- 
eidfa,  cawsant  hwythau  olwg  ar  yr  Hwn  a 
wanasant,  a  galarasant  am  dano  fel  un  yn 
galaru  am  ei  gyntafanedig  ;  ond  yn  bur 
fuan  trodd  y  galar  yn  orfoledd  annhraethol. 
Ymdaenodd  y  diwygiad  hwn  trwy  ranau 
mawr  o'r  wlad.  Torodd  diwygiad  arall 
allan  yn  Llangeitho  yn  y  flwyddyn  1762, 
pan  y  daethai  casgliad  o  hymnau  WilUams, 
Pantycelyn,  a  elwid  "  Môr  o  wydr  "  allan 
o'r  wasg.  Wrth  ganu yr  hymnau ardderchog 
hyn,  y  rhai  ydynt  mor  llawn  o  syniadau 
dyrchafedig  ac  efengylaidd,  llanwyd  eneid- 
iau  y  bobl  a  mohant,  ac  ymdaenodd  y 
gorfoledd  trwy  y  cymydogaethau  o 
gwmpas.  Ond  yn  fuan  wedi  troad 
Rowland    allan,     y    cafwyd    y    diwygiad 


mwyaf  grymus,  fel  pe  buasai  yr 
Arglwydd  am  ddatgan  ei  foddlonrwydd 
mewn  modd  amlwg  i  wroldeb  a 
hunanymwadiad  ei  wâs.  Gelwir  ef  y 
"  Diwygiadmawr,"oblegyd  ymledodd  trwy 
y  rhan  fwyaf  o'r  Deheudir,  a  rhanau  hel- 
aeth  o'r  Gogledd,  a  bu  yn  foddion  dwyn 
miloedd  at  draed  y  Gwaredwr.  Cofiai 
Nathaniel  Rowland  am  dano  yn  cychwyn, 
pan  yr  oedd  ei  dad  yn  pregethu,  ac  fel  hyn 
yr  adrodda  yr  hanes  :  "  Yr  oedd  y  tý  fel  pe 
buasai  wedi  ei  lenwi  a  rhyw  elfen  oruwch- 
naturiol,  a'r  holl  dorf  wedi  cael  ei  meddianu 
a  rhyw  deimladau  rhyfedd  ;  Ihfai  y  dagrau 
dros  wynebau  canoedd,  rhai  o  honynt  yn 
ddiau  gan  orlawnder  tristwch,  a  rhai  gan 
orlawnder  gorfoledd  ;  yr  oedd  rhai  wedi  eu 
drylHo  gan  edifeirwch,  ac  eraiH  yn 
gorfoleddudanobaith  gogoniant."  Dywed 
Nathaniel  Rowland  yn  mhellach  i'r  goleu 
yn  yr  odfa  ddechreu  tywynu  trwy  adnod 
o'r  Beibl  :  "I  ti  yr  wyf  yn  diolch, 
o  Dad,  Arglwydd  nef  a  daear,  am  i 
ti  guddio  y  pethau  hyn  rhag  y  doethion 
a'r  rhai  deaflus,  a'u  datguddio  o  honot 
i  rai  bychain ;  'íe,  o  Dad,  canys  fefly 
y  rhyngodd  bodd  i  ti."  Disgynodd  rhyw 
daranfollt  allan  o'r  geiriau  i  fysg  y  gynull- 
eidfa  ;  dallwyd  canoedd  gan  lewyrch  y 
dysgleirdeb  ;  yr  oedd  yr  eífaith  mor  union- 
gyrchol,  pwerus,  a  gorchfygol,  fel  mai 
ofer  fyddai  ceisio  ei  ddesgrifio.  Dywedir 
i'r  diwygiad  hwn  fod  yn  foddion  i  iachau 
llawer  o'r  teimladau  dolurus  a  ganlynodd 
yr  ymraniad  gofidus  a  gymerasai  le  rhwng 
Rowland  a  Harris.  Yr  oedd  yr  effeithiau 
oeddynt  yn  cydfyned  a'r  diwygiadau  hyn 
yn  anhygoel ;  syrthiai  rhai  mewn  Ilewyg- 
feydd  ;  torai  eraill  allan  mewn  ocheneidiau 
a  Ilefain,  gan  ddychrynfeydd  ac  ing 
meddwl,  fel  pe  y  buasai  y  Barnwr  wrth  y 
drws  ;  tra  y  clywid  eraill  drachefn  yn  tori 
allan  mewn  mawl  a  gorfoledd,  am  eu 
gwaredu  megys  o  safn  marwolaeth.  Yr 
adegau  yma,  byddai  y  bobl  yn  fynych  yn  _ 
dychwelyd  adref  o  Langeitho,  rhai  ar 
draed  ac  eraill  ar  geffylau,  yn  wŷr  a 
gwragedd,  meibion  a  merched,  dan  ganu  a 
gorfoleddu,  fel  yr  oedd  eu  s\Vn  yn  cael  ei 
gario  yn  mhell  gyda'r  awelon.  Fel  hyn  eu 
desgrifir  gan  WiIHams  : — 

"  Mae'r  torfeydd  yn  dycliwel  adref, 

Mewn  rhyw  yspryd  llawen  fryd, 
Wedi  tafiu  Ìawr  eu  beichiau, 

Oedd  yn  drymion  iawn  o  hyd ; 
Y  ffyrdd  niawr  yn  frith  o  werin, 

Swn  caniadau'r  nefol  Oen, 
Nes  mae'r  creigiau  oer  a'r  cymoedd 

Yn  adseinio'r  hyfryd  dôn." 

Er  gwaethaf  Esgob  Tyddewi  a"r  clerig- 
wyr      rhagfarnllyd      ni      adawyd     Daniel 
Rowland   heb  anrhydedd  daearol.      Tuag 
amser  ei  droad  allan  gwnaed  ef  yn  "  Gaplan 
i'r   Dug    o   Leinster,  un  o  anrhydeddusaf 
Gyfrin  Gynghor  ei  Fawrhydi  yn  nheyrnas 
yr  Iwerddon."      Ni  wyddis  pa  wasanaeth 
a  ddisgwyhd  oddiwrtho  yn  y  swyddogaeth 
hon,  ond  tybir  y  dygai  iddo  ryw  gymorth 
sylweddol    tuag    at    ei    gynhaliaeth    ef   a'i 
deuhi.      Cynygiwyd  iddo  fywioHaeth  Tref- 
draeth,    yn   Sir   Benfro,   gan  y  dyngarwr, 
John  Thornton.      Daethai   Mr.   Thornton 
i     wybod    am     dano    trwy    wraig   o  ardal 
Llangeitho,  yr  hon,   yn    ol   arfer  llawer  o 
ferched    Sir    Aberteifi    yr    adeg    hono,     a 
arferai  fyned  i  Lundain  yn  ystod  misoedd 
yr  hâf  i  chwynu  gerddi.     Cawsai  waith  yn 
ngerddi   y  dyngarwr.     Tra  yno,   elai  bob 
Sabbath  i  giywed  Mr.  Romaine,  a  chaffai 
hyfrydwch       dirfawr     wrth     ei     wrando. 
Dymunai   hefyd   gael    ei    glywed    yn    yr 
wythnos,  ac  aeth   at   Mr.  Thornton  i  ofyn 
caniatad    i    adael    ei    gwaith    ychydig    yn 
gynarach    i'r    pwrpas    hwnw,    gan   addaw 
codi  yn  foreuach  dranoeth.  i  wneyd  iawn 
am  y  goUed.     Gofynai  yntau  :   "  A  ydych 
yn      hoffi      pregethau      Mr.     Romaine  ?  " 
"  Ydwyf,"     meddai   hithau,     "  y    mae    yn 
gwneyd  i  mi  gofio  am  Gymru,  oblegyd  y 
mae  gyda  ni  yno  bregethwr  heb  ei  fath." 
Arweiniodd  hyn  y  boneddwr  i  hoh  hanes 
Rowland,   ac   yn   raddol   daeth   yn   un  o'i 
gyfeilhon  mwyaf  mynwesoL     Canlyniad  y 
cyfeillgarwch  oedd  cynyg  iddo  fywiohaeth 
Trefdraeth  ;    ond  pan  glywodd  y  bobl  yn 
Líangeitho,    llanwyd    hwy    a    thristwch  ; 
cynullent  yn  Uuoedd  i'w  d_v,  gan  daer  erfyn 
arno  am  beidio  eu  gadaeì ;  dadleuent  mai 
efe  oedd  eu  tad,  ac  na  fyddai  neb  ganddynt 
i  dori  bara'r  bywyd  iddynt  pe  y  cefnai  efe. 
A'u  Uefau  a  orfu,   penderfynodd  Rowland 
aros    he    yr    ydoedd,     ac    ymddibynu    ar 
Raghmiaeth.     Pan  yr  anfonodd  ei  bender- 
fyniad,  a'i  resymau  drosto,  trwy  law  ei  fab 
i  Mr.  Thornton,  atebai  yntau  :   "  Yr  oedd 
genyf  feddwl  mawr  am  eich  tad  o'r  blaen, 
ond  y  mae  genyf  fwy  meddwl  o  hono  yn 
awr,    er   ei   fod   yn    gwrthod    y    rhodd    a 
gynygiais.     Y  mae  ei  resymau  dros  hyny 
yn    anrhydedd    iddo.      Nid    wyf   yn    arfer 
gadael  i  eraiU  wthio  eu  dwylaw  i'm  Uogell, 
ond  dywedwch  wrth  eich  tad  fod  croesaw 
iddo    roddi    ei    hiw    ynddi    bryd    bynag    y 
myno."      Dywedir  ddarfod  iddo  cyn  hyny 
wrthod  bywiohaeth  yn  Ngogledd    Cymru 
yn  holloi  oblegyd  yr  un  rhesymau. 


Cawn   gyfeirio   yn   nes   yn  mlaen   at  yr 

ymraniad  anhapus  a  gymerodd  le  rhwng 

Rowland  a  Harris,  a'r  rhwyg  a  achoswyd 

yn  y  Cyfundeb  mewn  canlyniad.    Gwedi  yr 

ymraniad,  Rowland  aystyrid  fel  arweinydd  ; 

arno  ef  y  disgynai  yr  holl  ofal ;   wrtho  ef, 

mewn  undeba'i  gyfaiU  hoíf,  Wilhams,  Pant- 

ycelyn,  y  disgwylid  am  gadw  i  fynu  burdeb 

mewn    athrawiaeth    a    disgyblaeth.       Nid 

ysgôdd    yntau    y    cyfrifoldeb  a  orphwysai 

arno ;  cymerai  faich  yr  hoU  eglwysi  ar  ei 

ysgwyddau,  ac  nid  bychan  a  fu  ei  drafferth- 

ion.       Nid    yw    yn    ymddangos    i'r    heresi 

Arminaidd  beri  fawr  traffeth  iddo ;  yr  oedd 

gweinidogaeth  y  Diwygwyr  Cymreig,   o'r 

dechreuad,  yn  drwyadl  Galfinaidd.     Ond 

yn    raddol    aeth    rhai   o'r    cynghorwyr    i'r 

eithafion    cyferbyniol.       Llyncodd    un     o 

honynt  y  cyfeiliornad   Sandemanaidd,   sef 

nad  yw  y  ffydd  sydd  yn  cyfiawnhau  ond 

cydsyniad  noeth   a  gwirionedd  yr  efengyl. 

Gwnaethai    y    cyfeiliornad     yma     ddifrod 

dirfawr  ar  yr  eglwysi  yn  Lloegr.    *  Yn  awf, 

yr  oedd  un    Mr.   Popkins,  pregethwr    tra 

phoblogaidd,   yn    niyned   o    gwmpas,  gan 

gyhoeddi  yr  un  syniadau  yn  mysg  y  Meth- 

odistiaid.       Gwnaeth     y    gẃr    hwn    lawer 

o  ofid  i  Rowland.      O'r  diwedd,   dygwyd 

ef   i    brawf  mewn    cymdeithasfa,   cauwyd 

ei     enau     yn     hollol,     ac    ni    flinwyd    y 

Cyfundeb   ganddo   mwyach.       Trafaelodd 

o    gwmpas,     gwedi   ei    fwrw    allan,     mor 

belì    a    Sir    Gaernarfon,     er     ceisio     Hed- 

aenu    ei   egwyddorion,   ond     aflwyddianus 

hoUol   a  fu   ei   ymgais   i   enill  canlynwyr. 

Ni  fuasai  Sandemaniaeth    wedi   cael  Ile   i 

osod  ei  throed  i  lawr  yn  Nghymru,  oni  bai 

i  Jones,  o  Ramoth,  un  o  brif  weinidogion  y 

Bedyddwyr,  gael  ei  hudo   ganddi ;   parodd 

hyn  niwed  dirfawr  i   gyfundeb   y  Bedydd- 

wyr  yn  y  Gogledd.     Eithr  denwyd  amryw 

gan    yr     heresi    Antinomaidd,     y    rhai     a 

arweinient  fywyd  penrhydd,   ac  a  wnaent 

ras  Duw  yn  achlysur  i'r  cnawd.     Yn  mysg 

y  rhai  hyn  yr  oedd  im  o'r  enw  David  Jones, 

pregethwr  o  ddoniau  mawr,  ac  yn  dra  phob- 

Ìogaidd  trwy  Ddê  a  Gogledd,  yr  hwn  hefyd 

oedd  yn  nai  i  Rowland  ei  hun.     Aeth  y  gŵr 

hwn  yn  falch  ac  yn  annyoddefol  ,o  hunanol. 

Ni   phetrusai    wrthwynebu     Rowland     a 

Williams  yn  gyhoeddus  mewn  cymdeith- 

asfa ;  pan  y  pwysleisient  hwy  ar  yr  angen- 

rheidrwydd  am    edifeirwch,    a   sancteidd- 

rwyddbuchedd,dywedaiyntau:  "  Morddall 

a  deddfol  ydych  ;   nid   ydych  fel  pe  baech 


Mínisterial  liccords. 


58 


y   TADAU   METHODISTAIDD. 


yn  deall  yr  efengyl."  Vr  oedd  llu  yn 
tueddu  i'w  ganlyn,  ac  ofnid  i'r  hoU  wlad 
fyned  ar  ei  ol.  O'r  diwedd,  penderfynodd 
Rowland  ei  fod  naill  ai  i  roddi  heibio  ei 
olygiadau  Antinomaidd,  neu  i  gael  ei 
ddiarddel  o'r  Cyfundeb  ;  yr  oedd  yntau  yn 
rhy  warsyth  i  blygu,  a'i  ddiarddel  a  gafodd. 
Tybiodd,  yn  ei  ffolineb,  y  gallai  ddyfod  yn 
sylfaenydd  plaid  grefyddol  ;  ond  "pan  aeth 
ogwnipas,gwedi  ei  ddiarddehad,  gan  geisio 
casglu  canlynwyr,  ni  chafodd  nemawr  i 
lynu  wrtho,  ac  ni  arhosodd  y  rhai  hyny 
gydag  ef  ond  am  ychydig.  Yn  y  diwedd, 
gadawyd  ef  gan  bawb,  fel  halen  wedi  coUi 
ei  halltrwydd.  Bu  gwroldeb  Rowland  yn 
gweinyddu  disgyblaeth  ar  Popkins  a  D. 
Jones  yn  llesiol  i'r  lleill,  a  dueddent  i'r 
unrhyw  gyfeiHornad ;  dychwelasant  at 
symledd  yr  efengyl,  gan  ofyn  maddeuant 
am  y  bhnder  oeddynt  wedi  beri.  Yr  oedd 
yntau  o  yspryd  nodedig  o  faddeugar.  Ond 
adroddir  i  un  pregethwr  tra  phoblogaidd, 
oedd  wedi  teithio  cryn  lawer  yn  Ngogledd 
Cymru,  gan  bregethu  syniadau  Antinom- 
aidd,  gael  ei  osod  tan  ddisgyblaeth  boenus 
iddo.  Parwyd  iddo  ddychwelyd  trwy  yr 
holl  eghvysi,  a  pha  rai  yr  ymwelasai  yn 
flaenorol,  gan  dynuyn  ol  ei  gyfeihornadau, 
ac  addef  ei  fai  a"i  gamgymeriad;  yr  hyn  a 
wnaeth  yntau  gyda  pharodrwydd.  At  hyn 
y  cyfeirir  yn  ei  farwnad  : — 

"  Ac  fe  wibiodd  amryw  ddynion, 

Rhai  ar  aswy,  ihai  ar  ddê  ; 
Ond  fe  gadwodd  arfaeth  nefol 

Rowland  onest  yn  ei  le  ; 
A  phwy  bynag  gyfeiliornai 

0  wiw  Iwybrau  dwyfol  ras, 
Fe  ddatguddiai  'u  cyfeiliornad, 

Hyd  nes  gwelai  pawb  hwy'n  gas." 

Cawsom  gyfleusdra  i  ymddiddan  ag 
amryw  hen  bobl  yn  nghymydogaeth  Llan- 
geitho  oedd  yn  coíìo  Rowland  yn  dda,  yn 
arbenig  a  David  Jones,  yr  hen  flaenor 
duwiol  o'r  Dolau-bach.  Darlunient  ef  fel 
dyn  cymharol  fychan  o  gorffolaeth,  cyflym 
ar  ei  droed,  a  chwimwth  ei  ysgogiadau. 
Dywed  Dr.  Owen  Thomas  fod  y  darlun  o 
hono,  a  dynwyd  ychydig  cyn  ei  farwolaeth, 
ac  a  gyhoeddwyd yn  mhen  mis  wedi  ei  gladd- 
edigaeth,  gan  R.  Bowyer — gyda'r  talcen 
llydan,  uchel,  llawn,  yr  aehaubwaog,  y  llyg- 
aid  treiddgar,  y  trwyn  Rhufeinig,  y  genau 
llydan,  y  gwefusau  teneuon,  a'r  ymddan- 
gosiad  penderfynol — yn  un  tra  chywir. 
Darfu  iddo  ef  adnabod  merch  iddo  yn 
Llandilo  Fawr,  pan  ar  daith  ddirwestol  yn 
y  Deheubarth  yn  y  flwyddyn  1837,  wrth  y 
darhm  hwn,  er  na  wyddai  ar  y  pryd  fod 
un  ferch  wedi  bod  gan  Rowland  erioed,  a 


llai  fyth   fod   merch  idtlo    yn   fyw    y  pryd 
hyny.      Trwy  gryn  anhawsder    y  cafwyd 
cymeryd  ei  hm.     "  Nid  wyf  fi  ond  telpyn 
o  glai  fy  hun.in,"  meddai.     A  thra  yr  oedd 
yr    arhmydd    wrth    ei    orchwyl,    dywèdai 
drosodd    a    throsodd  :     "  Ow  !    Ow  !    tynu 
llun   hen  bechadur  tlawd  !  "      Fel  y  rhan 
fwyaf  o'r  prif  areithwyr,  yr   oedd  yn  dra 
neruoHS ;  pan  y  gwelai  y  bobl  yn  ymdaith 
wrth  y  canoedd  tros  y  bryniau  cyfagos,  ac 
yn   ymdywaUt    i    ddyffryn    cul    Aeron,    er 
mwyn  gwrando  arno,  byddai  ef  yn  crynu 
trwyddo  gan  ofn  yn  aml,  ac  yn  arswydo 
eu  gwynebu  yn  y  capeL     Dywedai  wrtho 
ei     hun     yn    uchel  :     "  Yr    Arglwydd    a 
drugarhao  wrthyf,  bryfyn  distadl,  llwch  a 
Uudw  pechadurus."     Treuhai  lawer  wyth- 
nos  mewn  pryder  poenus  gyda  golwg  ar  ei 
bregetli  y  Sul  dilynol ;  pan  y  deuai  boreu 
y  Sabbath,  dywedai  wrth  ei  hen  was  ei  fod 
yn  ofni  na  fedrai  bregethu  ;    ond    meddai 
hwnw  :    "  Wedi    ei   gael  i'r    pwlpud   ni  a 
wyddem    fod    pob    peth    yn  iawn  ;    eniUai 
nerth     yn    raddol,    byddai    ei     eiriau     fel 
fflachiad     meUten    yn    cyniwair     trwy     y 
gynulleidfa    oddi    ahan    ac    oddi    mewn  ; 
oblegyd    yn    gyffredin    byddai    mwy  y    tu 
allan  nag  yn  y  capel,  a  byddai  yr  effeithiau 
arnynt    yn    rhyfedd."      Weithiau    teimhii 
adgyfnerthiad    i'w    yspryd    wrth    weled   y 
tyrfaoedd,    a    chlywed    swn    eu  caniadau. 
Yr  oedd  ffynon  tua  dwy  fiUdir  yn  uwch  i 
fynu  na  Llangeitho ;   yno  yr  ymgasglai  yr 
ymdeithwyr   wrth   y   canoedd   i   fwyta   eu 
tamaid    bara    a    chaws,   ac    i   ddrachtio  y 
dwfr;    wedi    i    natur    gael    ei    hadfywio, 
canent  emyn,  a  than  ganu  y  disgynent  yn 
fynych  ar  hyd  llechweddau  y  dyffryn.     Yn 
y    cyfamser    cerddai  yntau    yn  gyflym  ar 
hyd  lan  yr  afon  a'i  feddwl  mewn  pryder ; 
ond  wrth  glywed  y  swn  codai  ei  ben  i  fynu 
yn  sydyn,  a  dywedai,  gyda  gwen  :   "  Dyma 
nhw'n    dod,    gan    ddwyn    y  nefoedd  gyda 
hwy." 

Yr  oedd  holl  elfenau  y  gwir  bregethwr 
wedi  cyfarfod  yn  Daniel  Rowland.  Meddai 
lais  o'r  fath  oreu  ;  hais  treiddgar,  chr,  yn 
medru  cyniwair  yn  hawdd  hyd  gyrau 
pehaf  cynuUeidfa  o  ugain  miL  Dywed  rhai 
na  fyddai  yn  bloeddio,  er  y  siaradai  yn 
gyffredin  gydag  yni  mawr.  Ond  tystiai 
hen  bobl  Llangeitho  fel  araU,  a  dywedai  ei 
hen  forwyn  y  gorfyddai  iddo  newid  ei 
grys  ar  ol  yr  odfa,  gan  fel  y  byddai  wedi 
chwysu.  Medrai  ei  lais  arddangos  pob 
math  o  deimlad,  a  phan  yn  traethu 
gwirioneddau  tyner  yr  efengyl,  byddai 
melusdra  ei  acenion  yn  orchfygoL     Yr  oedd 

ei  gynefindra  rhyfedd  a'r  Beibl  yn  peri  fod 
ganddo  gawell  saetliau  o'r  fath  oreu  wrth 
ei  benehn  yn  wastad  ;  ni  fyddai  ei  gôf  byth 
yn  pallu  pan  y  dymunai  ddifynu  adran  o'r 
Ysgrythyr  ;  byddai  yr  adnod  wrth  law 
ganddo  yn  ddieithriad,  a  hono  yr  adnod 
gymhwysaf  i'r  mater.  Meddai  ddychymyg 
beiddgarachryf,  yr  hwn  abarai  :'r  amgylch- 
iadau  a  fyddai  yn  ddarlunio  ymrithio  yn  ddel- 
Aveddau  byw  o  flaen  ei  Iygaid.  Pan  yn 
pregethu unwaith  yn  Llancwnlle  ar  ddyodd- 
efiadau  y  Gwaredwr,  teimlodd  fel  pe  bai 
lesu  Grist  dan  ei  glwyfau  a'i  gleisiau  yn 
bersonol  ger  ei  fron,  a  gwaeddodd  allan, 
"  O  wyneb  glaswyn  !  O  wthienau  gw^eigion  ! 
O  gefn  drylliedig,"  nes  yr  oedd  y  dylanwad 
arno  ef  ei  hun,  ac  ar  y  gynulleidfa  yn 
mron  yn  Ilethol.  Yr  oedd  ei  deimladau  yn 
danbaid  ac  yn  gryfion.  Dywedai  un  a'i 
hadweinai  fod  ganddo  ddigon  o  deimlad- 
aeth  [aiìimal  spirits)  i  haner  dwsin  o  ddyn- 
ion.  Felly,  hebíaw  fod  ei  ddeall  yn 
nodedig  o  gyflym  a  chlir,  a'i  grebwyll  yn 
fí^rwythlawn  mewn  meddylddrychau,  yr 
oedd  grym  ei  deimladaeth  yn  rhoddi 
adenydd  i'w  eiriau,  ac  yn  peri  eu  bcd  yn 
Ilawn  tân.  A  thynai  ysprydoliaeth  o 
bresenoldeb  cynulleidfa  ;  byddai  dcd 
wyneb  yn  wyneb  a  thorf  yn  ei  gyffiroi 
drwyddo  ;  a  byddai  y  cyfryw  gyfi"ro  nid  yn 
ei  ddyrysu,  ond  yn  grymysu  pob  cyneddf  a 
feddai,  fel  yr  oedd  ei  ddeall  yn  fwy  bywiog, 
a'i  grebwyll  yn  fwy  cynyrchiol,  a  gwresog- 
rwydd  ei  yspryd  yn  gryfach  nag  ar  unrhyw 
adeg  arall.  Efallai  mai  yn  y  pwlpud,  yn 
nylanwad  yr  ysprydoliaeth  a  sugnai  oddi- 
wrth  ei  wrandawyr,  y  deuai  o  hyd  i'r  perlau 
dysgleiriaf  a  ddisgynai  dros  ei  wefusau. 
Ac  yn  goron  ar  y  cyfan,  arddelid  ef  gan 
Yspryd  Duw  mewn  modd  neillduol  yn 
mron  trwy  holl  gydol  ei  oes,  Pan  y  dis- 
gynai  y  dylanwadau  nefol  arno  byddai  fel 
Ilosg-fynydd  mawr,  yn  arllwys  allan  o'i 
ymysgaroedd  ffrydiau  o  hylif  tanllyd,  fel 
nad  oedd  yn  ddichon  i  gnawd  sefyll  o'i 
flaen.  Byrion  oedd  ei  bregethau  fel  rheol, 
rhyw  haner  awr  neu  ddeugain  mynyd  o 
bellaf,  ond  ar  rai  achlysuron,  anghofiai  ei 
hunan  yn  gyfangwbl,  a  phregethai  am  dair 
neu  bedair  awr.  Adroddir  am  un  tro 
arbenig,  pan  yr  cedd  ef  a"i  wrandawyr 
wedi  ymgolli  mewn  mwynhâd,  fel  na 
wyddent  ddim  am  amser,  ínai  wrth  weled 
yr  haul  yn  pelydru  i  mewn  trwy  y  pen 
gorllewinol  i'r  eglwys,  yíi  arwydd  fod  y 
dydd  yn  tynu  at  ei  derfyn,  y  deallasant  feith- 
der  yr  adeg  yr  oedd  yr  odfa  wedi  para.  Yr 
oedd  ei  deimladaeth  ysprydol  yn  nodedig  o 


fyw.  Mewn  cymdeithasfa  unwaith,  yr  cedd 
yr  odfaeon  wedi  bod  yn  bur  galed  ;  yr  cedd 
off"eiriad  wedi  pregrethu  yn  dra  marwaidd 
am  ddeg  o'r  gloch  y  prif  ddiwrnod,  a 
Rowland  i  sefyll  o  flaen  y  dorf  ar  ei  ol. 
Teimlodd  nas  gallai  lefaru  heb  fedru  cyn- 
hesu  yr  hinsawdd  rywsut  yn  gyntaf. 
Galwcdd  ar  hen  gynghorwr  duwiol,  enwog 
am  fyrdra  a  nerth  ei  weddîau,  Dafydd 
Hugh,  Pwllymarch,  i  fyned  am  fynyd  i 
weddi,  "  dim  ond  mynyd,"  meddai.  Gyda'r 
gair,  yr  oedd  yr  hen  gynghorwr  yn  anerch 
yr  orsedd  :  "  Arglwydd  lesu,  er  mwyn  dy 
waed  a'th  ing,  gwrando  fi.  Y  mae  dy 
weision  wedi  bod  yma  yn  ceisio  nithio  y 
prydnhawn  ddoe,  a'r  boreu  heddyw ;  ond 
yn  ofer,,  Arglwydd  ;  nid  oes  yr  un  chwâ  o 
wynt  wedi  chwythu  arnom  o'r  dechreu.  Y 
gwynt,  Arglwydd  !  Y  gwynt,  Arglwydd 
grasol  \  Oblegyd  yn  dy  ddwrn  di  y  mae  y 
gwynt  yn  awr  ac  erioed,  Amen."  Daeth 
tòn  o  deimlad  drcs  y  gynulleidfa ;  chwyth- 
odd  yr  awel  falmaidd  nes  sirioli  ac  adfywio 
pawb,  a  phregethcdd  g\Vr  Duw^  gyda  nerth 
a  dylanwad  anorchfygol. 

Siaredir  weithiau  fel  pe  byddai  nerth 
Daniel  Rowland  yn  gynwysedig  yn  gyfan- 
gwbl  yn  ei  areithyddiaeth,  ac  nad  oedd  ei 
bregethau,  ar  wahan  cddi  wrtho  ef,  ond 
cyfansoddiadau  digon  cyíîredin.  Y  mae 
hyn  yn  gamgymeriad  hollol.  Y  mae  ei 
bregethau  a  gyhoeddwyd  yn  awr  ger  ein 
bron,  ac  y  maent  mewn  gwirionedd  yn 
ardderchog,  yn  llawn  mater,  ac  wedi  eu 
cordeddu  a  difyniadau  allan  o'r  Beibl. 
Puritanaidd  ydynt  o  ran  nodwedd,  a 
ncdedig  o  Ysgrythyrcl ;  ac  y  maent  yn 
dryfrith  o'r  cymhariaethau  mwyaf  cyffrous 
a  swyncl.  Eid  sicr,  yr  oedd  hyawdledd  a 
chyffro  enaid  y  pregethwr  yn  ychwanegu 
at  eu  heffeithiolrwydd  ;  ond  ar  eu  penau 
eu  hunain  byddai  yn  anhawdd  cael  dim 
mtwn  unrhyw  iaith  yn  rhagori  arnynt. 
Cymerer  y  difyniad  canlynol  o  "  Newydd 
Da  i'r  Cenhedloedd."  Cyfeiria  at  y 
doethion  wedi  myned  i  Jerusalem  i  chwilio 
am  y  Mab  bychan  yn  Ile  i  Bethlehem  : 
"  Nid  trwy  dywysogaeth  y  seren  y  daeth- 
ant  yno,  ond  trwy  dywysiad  eu  rhesymau 
eu  hunain.  Tybiasant,  gan  mai  Caer- 
salem  cedd  prif  ddinas  y  deyrnas,  ac 
eisteddfcd  brenhinoedd,  y  byddent  yn  sicr 
o  glywed  yno  am  enedigaeth  Crist. 
Dilynasant,  meddaf,  ddyncl  resymau,  am 
hyny,  nis  cawsant  yr  lesu.  Nis  gellir  ei 
gael  cf  ond  wrth  ei  oleuni  a'i  gyfarwydd- 
iadau  ei  hun.  Rheswm  yn  wir  sydd 
roddiad  daionus,  ac  o'r  gwaed  brenhinol  ; 

eto,  fel  Mephiboseth,  mae  yn  gloff  o'r 
ddwy  droed.  Ni  ddaethai  hwnw  byth  at 
Dafydd  nes  cael  ei  gario  ryw  ffordd  neu 
gilydd ;  am  hyny,  da  y  gwnaeth  Dafydd 
ddyfod  ato  ef.  Felly,  rheswm  sydd  yn 
dymuno  marwolaeth  yr  uniawn,  ac  yn 
canfod  daioni  ac  yn  ei  ganmol,  ond  byth 
nid  yw  yn  ei  ddilyn,  ac  nis  gwna  hyd  oni 
lusgir  ef :  '  Ni  ddichon  neb  ddyfod  ataf  fi, 
oddieithr  i'r  Tad,  yr  hwn  a'm  hanfonodd, 
ei  dynu  ef.'  Cyhyd  ag  y  dilynasant  y 
seren  y  gwnaethant  yn  dda  ;  pan  adawsant 
y  seren,  ac  y  dilynasant  eu  rheswm  eu 
hunain,  y  gwnaethant  yn  ddrw^g.  Dilyned  y 
dyn  dall  ei  arweinydd,  serch  gorfod  myned 
trwy  ddrain  a  mieri,  trwy  ddyffrynoedd  a 
thros  fynyddoedd  ;  ymddirieded  i  olygon 
eraill,  gan  nad  all  weled  ei  hun.  Yr  ydym 
bawb  yn  ddeilhon  wrth  natur,  ac  o  dosturi 
atom  y  danfonodd  Crist  y  Diddanydd 
i'n  harwain."  Cymerer  eto  ddifyniad  o'r 
un  bregeth,  yr  hon  sydd  yn  llawm  o'r 
cyffelyb  berlau  :  "  Trueni  yw  meddwl 
leied  gwerth  a  wel  rhai  yn  yr  Arglwydd 
lesu ;  ni  ddeuant  o'r  tai  nesaf  i  ymofyn 
am  ei  wyneb.  Pa  mor  bell  yr  à  rhai  i 
farchnad  pan  fyddo  angenrheidiau  y  corph 
yn  palhi  ?  Mae  eneidiau  llawer  wedi  hir 
ddyoddef  heb  eu  diwaUu.  Mae  arnaf 
chwant  dadleu  dros  eich  eneidiau,  a  llefain 
am  gael  tamaid  o  fara  iddynt,  o'r  fan 
lleiaf  unwaith  yn  yr  wythnos.  Pe  y  caent 
ond  hyny,  mi  a  ddisgwyhwn  iddynt 
gryfhau,  ac  ymorol  am  lawer  yn  ych- 
waneg.  Deuai  y  doethion  ychwaneg  o 
fiUdiroedd  nag  y  deuwch  chwi  o  gamrau. 
Gwrthddadl ;  pe  y  gallech  ei  ddangos 
i  ni,  byddem  foddlawn  iawn  i  ddyfod. 
Chwi  a  ellwch  gael  ei  weled  ef,  ac  yn  fwy 
gogoneddus  nag  y  gwelodd  y  doethion  eí. 
Yr  ydym  yn  dangos  Crist  i  chwi  yn 
ngwyneb  yr  efengyl,  nid  i  lygaid  y  corph, 
ond  i"r  enaid  ;  nid  yn  gorwedd  yn  y  preseb, 
nac  yn  gweddío  ar  y  mynydd,  nac  yn 
gwaedu  yn  yr  ardd,  nac  yn  marw  ar  y 
groes,  ond  yn  eistedd  ar  ei  orsedd  yn 
ogoneddus  yn  y  nef.  Pe  deuai  un  i  ystafell 
olygus,  a  bod  ynddi  lawer  o  luniau  pryd- 
weddol,  os  bydd  lleni  neu  gorteni  (curtains) 
drostynt,  ni  all  neb  weled  yr  un  o  honynt ; 
ond  pe  y  tynai  un  y  Ileni  ymaith,  byddai  yn 
hawdd  iawn  eu  canfod.  Felly  y  mae 
ymddangosiad  Crist  yn  ngwyneb  yr  efengyl ; 
ond  y  mae  llen  rhwng  rhai  a  hwynt  ; 
gorchudd  ar  eu  Ilygaid,  fel  na  welant.  O  ! 
gweddîwch  am  rwygo'r  llen,  a  thynu 
ymaith  y  gorchudd ;  yna  y  gwelwch 
ardderchawgrwydd  yr   Arglwydd   lesu   yn 


ei  gynulleidfaoedd."  Gallasem  ychwanegu 
sylwadau  pert  o'r  fath  yma,  yn  dynodi 
crebwyll  o'r  radd  uchaf,  yn  ddiderfyn 
braidd,  ond  rhaid  i  ni  ymfoddloni  ar  un 
difyniad  ychwanegol.  Y  mae  allan  o'r 
bregeth,  "  Crist  oll  yn  oll."  Mater  y  pre- 
gethwr  y  w  dangos  cymh  wysder  yr  Arglwydd 
lesu,  fel  eneiniedig  y  Tad,  i  fod  yn  lach- 
awdwr.  "  Nid  gwan  ydoedd,  eithr  galluog 
i  waith  y  prynedigaeth.  Yn  Esaiah  iii.  7, 
y  dywedir,  '  Na  osodwch  fi  yn  dywysog  ; 
ni  byddaf  iachäwr  ;  canys  yn  fy  nhŷ  nid  oes 
fwyd  na  dillad.'  Cymhwysfod  tywysogion 
yn  gyfoethog  ;  ni  wnabegeriaidondgwancu 
meddianau  eu  deiliaid.  Ni  allasai  Crist 
ddywedyd  felly  (fel  y  g\Vr  yn  Esaiah), 
o  herwydd  efe  a  addaswyd  a  phob  gras  a 
dawn  angenrheidiol  i'r  gorchwyl  yr 
appwyntiwyd  ef  iddo ;  Salni  Ixxxix.  19. 
Yna,  gwelwn  nad  ar  wànŵr  y  rhoed  y  cym- 
horth,  un  ag  a  lewygai  dan  ei  faich  ;  nage, 
nage,  ond  un  galluog,  ië,  hollalluog,  i  fyned 
trwy  eiorchwyl.  Megysy  cyfododdSamson 
haner  nos,  ac  y  cariodd  byrth  Gaza  i  ben 
bryn  uchel  rai  milltiroedd  o'r  dref;  felly 
lesu,  y  Cadarn,  a  gododd  o  angau,  ac  a 
gariodd  byrth  uffern  a  marwolaeth,  ac  a 
esgynodd  i'r  nef.  Obaherwyddydywedir, 
'  Efe  a  ddichon  yn  gwbl  iachau  y  rhai 
trwyddo  ef  sydd  yn  dyfod  at  Dduw,  gan  ei 
fod  yn  byw  bob  amser  i  eiriol  drostynt 
hwy.'  Nid  ydym  yn  dyfod  at  un  egwan, 
fel  at  yr  archoffeiriad  gynt  ;  eithr  at  im 
cadarn,  un  etholedig  o'r  bobl.  Wele  fawr 
gysuri  bob  credadyn  gwan,  fod  ei  Arglwydd 
yn  alluog  i  orphen  y  gwaith  a  ddechreuodd. 
Cysur  y  gwahanglwyfus  oedd,  '  Os  myni, 
ti  a  elli  fy  nglanhau  i.'  Enaid,  y  mae 
genyt  Dduw  ag  y  tâl  ymddiried  ynddo,  y 
mae  mor  Ilawn  o  ewyllys  ag  yw  efe  o  allu 
i"th  iachau.  Gan  ei  fod  yn  hollalluog, 
gorphwyswn  ar,  ac  ymddiriedwn  yn  ei 
allu  ef.  Rheded  dynion  fel  y  mynont, 
yma  ac  acw  i  mofyn  cymorth,  nid  oes  neb 
a  ddichon  eu  cynorthw'yo  ond  efe.  Yn 
mha  galedi  bynag  y  byddom,  pwyswn  arno 
ef;  efe  a  all  gadw  Noah  mewn  arch  o 
goed ;  yr  un  ffunud  y  ceidw  efe  Moses 
mewn  arch  o  frwyn.  Gwel  Esaiah  xviii.  2  : 
'  Efe  a  hebrwng  genhadau  hyd  y  môrmewn 
Ilestri  brwyn.'  Efe  a  wared  trwy  foddion, 
heb  foddion,  yn  wrthwyneb  i  foddion,  a 
goruwch  moddion."  Anmhosibl  darllen  y 
difyniadau  uchod  heb  deimlo  ardderch- 
awgrwydd  y  mater.  Ar  yr  un  pryd,  rhaid 
addef  fod  nerth  teimlad,  a  gwresawgrwydd 
yspryd  y  pregethwr,  yn  ychwanegu  yn 
fawr  at  eu  grym. 

Y  mae  Ilawer  o  ddywediadau  pert 
Rowland,  yn  gyhoeddus  ac  yn  breifat, 
ẃedi  cael  eu  cadw  yn  nghôf  hen  bobl. 
Dywedai  unwaith  wrth  athrodwr :  "  Yr 
wyt  ti,  ddyn,  yn  dweyd  fod  yn  rhaid  dat- 
guddio  a  hêl  pechodau  ;  am  eu  bod  yn  rhy 
aml  yn  yr  eglwys,  na  ddyhd  eu  cuddio. 
Pwylla,  ddyn.  Pwy  wyt  ti  ?  Yr  wyf  yn 
meddwl  fy  mod  yn  adnabod  dy  deulu,  a'th 
frawd  hynaf,  sef  Cam,  mab  Noah.  Ei 
ddau  frawd  a  ddymunent  guddio  noethni 
eu  tad  ;  ond  nid  oedd  efe  dros  hyny.  Pa 
wobr  a  gawsant  hwy  am  eu  gwaith  o 
guddio  ?  Bendith  Duw  a'u  tad.  Beth  a 
gafodd  dy  frawd  di  ?  Melldith  gan  Dduw 
a'i  dad.  Diameu  genyf  na  fydd  dy  wobr 
dithau  ddim  gweU."  I  ragíìaenu  disgybl- 
aeth  ry  lem,  dywedodd  unwaith  fel  hyn  : 
"  Mae  disgyblaeth  yr  efengyl  yn  debyg  i 
gribyn  aur,  yn  tynu  ac  yn  cynull  y  cwbl 
ati,  er  achles  ac  amddifîyniad,  ac  nid  fel 
fforch,  sydd  yn  taflu  ymaith  ac  yn 
gwasgaru." 

Y  mae  yn  amheus  a  gyfndodd  Duw, 
oddiar    ddyddiau    yr    apostoUon,     y    fath 


bregethwr  a  Daniel  Rowland,  ac  yn 
meddu  y  fath  gymhwysderau  ar  gyfer  y 
pwlpud.  Barn  ddiamwys  bron  bawb  a'i 
clywsant,  ac  yn  eu  mysg  cawn  dystiolaeth 
personau  o  ddysgeidiaeth  uchel,  na  wran- 
dawsant  ar  neb  wedi  ei  ddonio  i'r  un 
graddau.  Yr  oedd  fel  Saul  yn  eu  gohvg, 
yn  uwch  o'i  ysgwyddau  na  phawb. 
Meddai  Howell  Harris,  mewn  llythyr  ag  y 
difynwyd  rhan  o  hono  yn  barod  :  "  Y  mae 
yr  Arglwydd  gydag  ef  (Daniel  Rowland) 
yn  y  fath  fodd,  fel  yr  wyf  yn  credu  bod  y 
ddraig  yn  crynu  y  ffordd  y  cerddo.  Er  fy 
mod  yn  awr  wedi  cael  y  fraint  o  glywed  a 
darllen  gwaith  llawer  o  enwogion  Duw, 
nid  wyf  yn  gwybod,  mor  bell  ag  y  gallaf 
farnu,  i  mi  adnabod  neb  wedi  ei  fendithio 
yn  y  fath  fodd  a  doniau  a  nerth  ;  y  fath 
oleuni  treiddgar  i  yspryd  yr  Ysgrythyrau, 
i  osod  allan  ddirgehvch  duwioldeb  a 
gogoniant  Crist.  Ac  er  iddo  yn  fynych 
gael  ei  gyhuddo  o  gyfeihornadau,  eto  mae 
yr  Yspryd  tragywyddol  wedi  ei  dywys  yn 
y  fath  fodd  i'r  holl  wirionedd,  a'i  gadw 
felly  rhag  syrthio  i  unrhyw    gyfeihornad, 

fel  y  mae  ei  weinidogaeth,  yr  wyf  yn 
credu,  yn  un  o'r  bendithion  mwyaf  y  mae 
eglwys  Dduw  yn  y  parth  hwn  yn  eu 
mwynhau."  Yr  oedd  Harris,  pan  yn 
ysgrifenu  fel  hyn,  wedi  gwrandaw  prif 
bregethwyr  Cymru  a  Lloegr ;  clywsai 
Griffith  Jones,  a  Whiteíìeld,  a'r  ddau 
Wesley,  a'r  enwogion  eraill  a  gyfodasent 
yn  yr  02s  ryfedd  hono ;  ond  yn  ei  farn  ef 
nid  osdd  un  o  honynt  wedi  ei  ddonio  yn 
gyíìfelyb  i  Rowland. 

Cyffelyb  y  barnai  ac  y  dywedai  Alr. 
Charles  o'r  Bala,  a  gwyddis  pa  mor 
bwyllog  a  chymedrol  ei  ymadroddion  oedd 
efe.  Yn  y  Diysorfa  ysgrifena  fel  y  canlyn  : 
■■  "  Yr  oedd  ucheledd  a  phob  rhagor- 
iaethau  yn  noniau  Mr.  D.  Rowland, 
dyfnder  defnyddiau,  grym  a  phereidd-dra 
llais,  ac  eglurdeb  a  bywiogrwydd  yn 
traddodi  dyfnion  bethau  Duw,  er  syndod 
a'r  effeithioldeb  mwyaf  ar  ei  wrandawyr." 
Eto,  yn  yr  ymddiddan  rhwng  Scrutator  a 
Senex,  dywed  Senex  :  i  "  Yr  oedd  gweini- 
dogaeth  y  g\Vr  hwn,  fel  y  gwyddoch,  yn 
ardderchawg  dros  ben,  ac  yn  rhagori  yn  ei 
mawredd  a'i  hawdurdod  ar  neb  a  glywais 
erioed."  Eto,  l  "-Yr  oedd  doniau  ac  ar- 
ddehad  Mr.  Rowland  y  fath  nas  dichon 
gwrandawyr  yr  oes  bresencl  gynwys  dim 
amgyffred  am  danynt.  Cyffeîybais  ef  yn 
aml  yn  fy  meddwl  i'r  Tachmoniad  hwnw 
yn  mhlith  cedyrn  Dafydd  ;  efe  oedd  benaf 
o"r  tri ;  ac  er  godidoced  oedd  y  lleill,  eto, 
ni  chyrhaeddasant  y  tri  chyntaf.  O 
rhyfedd  y  fath  awdurdod  a  dysgleirdeb 
oedd  gyda  ei  weinidogaeth,  a'r  modd 
rhyfedd  yr  effeithiai  ar  y  gwrandawyr  ! 
Gwedi  gwrando  pregeth  neu  ddwy  ganddo, 
ai  y  werin  i'w  hamrywiol  deithiau  meith- 
ion,  yn  llon  eu  meddwl,  ac  yn  ddiolchgar 
i'r  Arglwydd  am  ei  ddawn  annrhaethol." 
Meddai  Mr.  Charles  am  dano  unwaith, 
Avrth  geisio  ei  ddarlunio  i  gyfaiU  o  Sais  : 
"  Pregethai  Rowland  edifeirwch,  nes  y 
byddai  dynion  yn  edifarhau  ;  pregethai 
ffydd  nes  y  byddai  dynion  yn  credu. 
Darluniai  bechod  mor  wrthun  nes  psri 
casineb  ato ;  a  Christ  mor  ogoneddus  nes 
peri  dewisiad  o  hono."  Mewn  llythyr  a 
ysgrifenodd  yn  y  flwyddyn  1780,  at  yr  hon 
a  ddaeth  wedi  hyny  yn  wraig  iddo,  dywed  : 
"  Yr  wyf  yn  credu  fel  chwithau,  nid  yn 
unig  fod  y  Bala  bach,  ond  hefyd  Cymru, 


*  Llyfr  Cvntaf,  tndal.  103. 
t  Ih'id,  tudal.  136. 
\  Ibid,  tudal.  137. 


yn  dra  breintiedig.  Y  mae  y  cenad  oed- 
ranus  hwnw  i  Frenin  y  Gogoniant,  Daniel 
Rowland,  yn  anrhydedd  bythol  iddi,  ac  efe 
a  fydd  felly.  Anaml  y  gallaf  grybwyll  am 
dano  mewn  ymadroddion  cymhedrol.  Yr 
wyf  yn  ei  garu  yn  fawr,  fel  fy  nhad  yn 
Nghrist ;  ac  nid  heb  reswm,  oblegyd  iddo 
ef,  tan  fendith  Duw,  yr  wyf  yn  ddyledus 
am  gymaint  o  oleuni  a  phrofìad  a  feddaf  o'r 
iachawdwriaeth  ogoneddus  trwy  Grist." 
Byddai  yn  anhawdd  defnyddio  ymadroddion 
cryfach,  a  phan  y  cofir  eu  bod  yn  dyfod 
oddiwrth  Mr.  Charles,  amlwg  y  rhaid  eu 
cymeryd  yn  eu  llawn  ystyr. 

Yn  gyffelyb  y  tystiolaetha  ]\Ir.  Jones, 
Llangan.  Mewn  llythyr  o'i  eiddo  at 
yr  larlles  Huntington,  dyddiedig,  Peny- 
bont,  Mai  14,  1773,  efe  a  ddywed : 
i  "  Buasai  yn  wir  dda  genym  eich  gweled 
yn  ein  cymdeithasfa.  Yr  ydoedd  mewn 
gwirionedd  yn  ddiwrnod  tra  arbenig.  Cyf- 
lawnodd  yr  Arglwydd  lesu  ei  addewid 
werthfawr  i'w  weision,  '  Wele,  yr  wyf  fi 
gyda  chwi.'  Yr  oedd  gallu  mawr  oddi 
uchod  yn  cydfyned  a'r  gair  a  bregethid. 
Aeth  llawer  adref  i'w  cartref  yn  llawen  ;  a 
phwy  na  lawenhai  wrth  weled  Tywysog 
ein  Hiachawdwriaeth  ei  hunan  yn  ymddan- 
gos  ar  faes  y  frwydr,  ac  yn  sicrhau  i 
galonau  ei  bobl  druain,  y  byddai  iddo  ef 
fuddugoliaethu  ynddynt  a  throstynt  ?  Yr 
wyf  yn  hyderu  fod  rhai  diofal  wedi  eu 
dwysbigo  yn  eu  calon.  Pregethodd  Mr. 
Rowland  yr  ail  bregeth  yn  y  boreu,  oddiar 
Actau  ix.  4  :  '  Ac  efe  a  syrthiodd  ar  y 
ddaear,  ac  a  glybu  lais  yn  dywedyd  wrtho, 
Saul,  Saul,  paham  yr  wyt  yn  fy  erhd  i  ?  '' 
Pregethodd  Mr.  William  Wilhams  o'i 
flaen  ef.  Ni  a  gawsom  ddwy  bregeth 
hefyd  yn  y  prydnhawn.  Y  gyntaf  gan  Mr. 
William  Llwyd  (o  Gaio),  pregethwr  di- 
urddau,  a'r  ail  gan  Mr.  Peter  Wilhams. 
Gwnaeth  rhai  o'r  bobl  i'n  tref  fechan 
adsain  '  Gogoniant  i  Fab  Dafydd,'  '  Hosana 
trwyr  nefoedd,''  '  Hosana  hefyd  trwy'r  ddaear,' 
Amen,  Amen.  Y  mae  digon  yn  eich  cyr- 
haedd  i  gyfieithu  y  geiriau  Cymraegichwi. 
Pregethodd  Mr.Rowland,  y  dydd  canlynol, 
mewn  tref  fechan,  ryw  ddeuddeg  milltir 
i'r  gorllewin  i  ni ;  lle  y  cafodd  odfa  felus 
mewn  gwirionedd.  Llefarodd  yn  rhyf- 
eddol  am  Abraham  yn  dyrsJtafu  ei  lygaid 
ac  yn  edrych,  Genesis  xxii.  13.  Ni  chlywais 
y  fath  bregeth  erioed  o'r  blaen.  Yn 
sicr,  efe  yw  y  pregethwr  mwyaf  yn  Ewrob. 


g  Tìie  Life  and  Timcs  of  Selina,  Countcss  of 
Huntington,  Cyf.  II.,  tudal.  118. 

Bydded  i'r  Arglwydd  ei  arddel  fwy-fwy. 
Yr  oedd  y  dref  fechan  hono  hefyd  yn 
adseinio  '  Gogoniant.'  Parha,  fendigedig 
lesu,  i  farchog  yn  llwyddianus  trwy  ein 
gwlad.  Llanw  eni  calonau  oerion  a'th 
gariad,  ac  yna  ni  a"th  fohanwn  di  o  fôr  i 
fôr." 

Yr  oedd  gan  yr  Hybarch  Grifíìths, 
Ne\ern,  y  syniadau  uchaf  am  Rowland  fel 
píegethwr.  '■' "  Yr  oedd  y  pregethwr 
niawr  hwn,"  meddai,  "  yn  ei  weinidogaeth 
gyhoeddus,  yn  gyffelyb  i  ymchwydd  ac 
ymdoriad  tònau  y  môr,  pan  fyddo  y  gwynt 
yn  cynhyrfu  mynwes  yr  eigion.  Deuai 
nerth  oll-orchfygol  dylanwad  yr  Yspryd  yn 
mlaen  yn  raddol,  fel  tòn  y  môr,  gan  gyn- 
yddu  fwy-fwy.  Dechreuai  ei  bregeth  yn 
dawel,  ond  fel  yr  elai  yn  mlaen,  cynyddai 
ei  fater  a'i  ardduh  mewn  dyddordeb. 
Byddai  ei  gynulleidfa,  yx  hon  oedd  yn 
wastad  yn  anferth  o  fawr,  yn  dwys  syllu 
arno,  gyda  llygaid  yn  dysgleirio  fel  sêr,  gan 
sylwi  arno  gyda  phleser  wrth  ei  fod  yn 
myned  rhagddo  mewn  modd  mor  ardder- 
chog.  Dygid  eu  meddyliau  a'u  teimladau 
yn  mlaen  gydag  ef  yn  y  modd  mwyaf 
nerthol  a  melus,  gan  fod  wedi  eu  cyíîroi  i 
radd  uchel  o  gynhyrfiad  crefyddol,  nes  yn 
mhen  enyd  y  cyrhaeddai  ei  hyawdledd  ei 
uchaf-bwynt ;  acyna  ymdoraiei  hyawdledd, 
dan  y  dylanwadau  dwyfol,  mewn  ardderch- 
awgrwydd,  fel  ymchwydd  y  dòn,  gan  Iwyr 
orchfygu  y  dyrfa  fawr  yn  y  modd  mwyaf 
rhyfedd.  Y  pryd  hwn,  byddai  angerddol- 
rwydd  eu  teimladau  yn  cael  gradd  o 
ryddhad  mewn  bloeddiadau  o  '  Haleliwia,'  a 
'  Bendigedig  fyddo  Duw.'  Arafa  y  pre- 
gethwr ;  rhydd  seibiant  i'r  gynuUeidfa  i 
twynhau  y  wledd ;  yn  wir,  ni  chlywsid  ei 
lais  pe  yr  elai  yn  ei  íîaen.  Yr  oedd  yn 
angenrheidiol  hefyd  i'w  brwdaniaeth  gael 
pasio,  er  eu  cymhwyso  i  wrando  ar  y 
gweddill  o'r  bregeth  gyda  budd.  Felly 
ceisiant  gadw  eu  teimladau  danodd,  ac 
ymdawelu,  gan  eu  bod  yn  awyddus  am 
fwynhau  y  danteithion  a  arlwyid  ger  eu 
bron  gan  genhadwr  rhyfedd  y  nefoedd,  yr 
hwn  oedd  wedi  cael  ei  ddonio  mor  arbenig. 
Dechreua  yntau  adran  arall  o'i  bregeth  yn 
bwyllog  a  thawel,  gan  ymddyrchafu  yn 
raddol,  fel  tòn  arall  o'r  môr,  i  uchder 
gogoneddus  mewn  syniadau  a  theimladau, 
y  rhai  ydynt  \\\x  a  naturiol  effeithiau  syn- 
iadau  efengylaidd,  a  dylanwad  yr  Yspryd. 
Tan  addysgiant  Yspryd  Duw,  cynyrcha  y 
rhai  hyn  eu  cyffelyb  yn  y  gwrandawyr.     Y 

maent  yn  crogi  wrth  ei  wefusau  ;  gwyliant 
bob  ysgogiad  o'i  eiddo,  gan  eu  bod  yn 
gwybod  oddiwrth  ei  fater  a'i  ddullwedd 
fod  ymdoriad  gerllaw.  Ei  lais  yntau,  a 
gwedd  ei  wyneb,  sydd  yn  cyfnewid,  cyn- 
ydda  ei  ymresymiad  mewn  nerth,  ac  yna 
dyna  ei  hyawdledd  efengylaidd  yn  ymdori 
fel  ymchwydd  y  dòn  drachefn.  Ar  hyn  y 
mae  y  gynulleidfa  yn  cael  ei  gorchfygu  gan 
ei  theimladau  unwaith  eto,  ac  yn  tori  allan 
mewn  Ilefau  uchel,  '  Hosanai  FabDafydd.' 
Yr  oedd  arddull,  Ilais,  ac  osgo  y  dyn  mawr 
hwn,  ar  adegau  o'r  fath,  yn  anarluniadwy 
o  ardderchog  ac  effeithiol.  Yr  oedd  holl 
gyhyrau  ei  wyneb  yn  siarad,  a'i  wedd  yn 
pelydru  mewn  dysgleirdeb,  fel  yr  haul  yn 
ei  nerth." 

Er  prawf  pa  mor  rymus  oedd  dylanwad 
Rowland,  a'r  modd  yr  oedd  teithwyr  o 
gyrau  pellaf  y  Dywysogaeth  yn  anghofio  eu 
holl  ludded  tan  swyn  ei  weinidogaeth, 
adrodda  Dr.  Owen  Thomas  yr  hanes  can- 
lynol,  wedi  ei  gael  ganddo  oddiwrth  yr  hen 
bregethwr  hybarch,  Mr.  John  WiIIiams, 
Dolyddelen,  "yr  hwn,"  meddai,  "  nid  oedd 
mewn  un  modd  yn  un  gwanaidd,  difeddwl, 
a  pharod  i  ymollwng  gyda  phob  awel  a 
chwythai  ar  ei  dymherau.  f  Dywedai  ei 
fod  ef  (John  "W^illiams),  un  tro,  wedi  myned 
i  Langeitho,  gan  gerdded  yr  holl  ffordd  o 
Ddolyddelen.  '  Yr  oeddwn,'  meddai, '  wedi 
blino  cymaint  fel  yr  oeddwn  yn  llawer 
fììtiach  i  fyned  i  fy  ngwely  nag  i  fyned  i'r 
capel.  Ond  fe  aeth  Rowland  i  bregethu. 
Y  testun  oedd  :  '  Ac  Arglwydd  y  Iluoedd  a 
wna  i'r  bobloedd  yn  y  mynydd  hwn 
wledd  o  basgedigion,  gwledd  o  loyw-win  ; 
o  basgedigion  breision,  a  gloyw-win  pur- 
edig.'  Ac  ni  chlywsoch  chwi  erioed  y 
fath  beth.  Fe  aeth  ati  i  dapio  barilau  y 
cyfamod  gras,  ac  i  ollwng  allan  y  gwin 
puredig,  ac  i  ddiodi  y  bobl  ag  o.  Yn  wir, 
yr  oedd  o  yn  Uifo  trwy  y  capel.  Mi  yfais 
inau  o  hono,  nes  yr  oeddwn  i  wedi  meddwi 
fel  ffŵl;  a  dyna  lle  y  bum  i,  ac  ugeiniau 
gyda  mi,  heb  feddwl  dim  am  flinder,  yn 
gwaeddu,  a  rhai  o  honom  yn  neidio,  am 
oriau.'  " 

Byddai  yn  gamwri  gadael  allan  ddes- 
grifiad  Christmas  Evans  o  hono.  Yr  oedd 
Christmas,  fel  yntau,  wedi  ei  eni  a'i  ddwyn 
i  fynu  yn  Sir  Áberteifi,  ac  yn  24  mlwydd 
oed  pan  y  bu  farw  ;  a  diau  felly  iddo  gael 
cyfleustra  i  wrando  arno  lawer  gwaith. 
Fel  hyn  y  dywed  yr  hen  Fedyddiwr 
hyawdl :    |:  "  Calfinaidd  yn  mhob  ystyr  o'r 

gair  oedd  athrawiaeth  Daniel  Rowland. 
Byr-eiriog  oedd  ei  ddull  o  lefaru,  a  byddai 
ei  ymadroddion  yn  gryno,  sylweddol,  a 
synwyrlawn.  Pregethai  yn  ei  arddull 
briodol  ei  hun,  ac  nis  gellid  ei  ddynwared. 
Yr  wyf  megys  pe  gwelwn  ef  yn  a wr,  yn  ei 
ŵn  du,  yn  myned  i  mewn  trwy  y  drws 
bychan  oddi  allan  i'r  pwlpud,  ac  yn 
ymddangos  felly  yn  ddisymwth  i'r  gynull- 
eidfa  fawr.  Yr  oedd  ei  wedd,  yn  mhob 
ystyr,  wedi  ei  haddurno  a  mawredd,  ac  yn 
arddangos  synwyr  cryf,  hyawdledd,  ac 
awdurdod.  Yr  oedd  ei  dalcen  yn  uchel  a 
llawn ;  ei  lygaid  yn  llym,  yn  fywiog,  a 
threiddiol  ;  ei  drwyn  yn  eryraidd,  neu 
Rufeinig  ;  ei  wefusau  yn  weddus,  ac  yn 
arwyddo  penderfyniad  ;  ei  ên  yn  taflu  allan 
ac  yn  codi  ychydig  ;  a'i  lais  yn  soniarus, 
peraidd,  cryf,  a  dylanwadol  iawn.  Yr  arfer 
gyffredin  fyddai  i  ryw  weinidog  ddarllen  a 
gweddîo,  cyn  y  cyfodai  Rowland  yn  y 
pwlpud  ;  yna  rhoddai  yntau  allan,  gyda 
Ìlais  eglur  a  hyglyw,  air  o  Sahn  i'w  ganu, 
megys  xxvii.  4  : — 

'  Un  arch  a  eicbais  ar  Dduw  Nâf, 

A  liyny  a  archaf  eto  ; 
Cael  dyfod  i  dy  yr  Arglwydd  Glân, 
A  bod  a'm  trigfan  yno.' 

Un  penill  a  genid  o  flaen  pregeth  yn  y  dydd- 
iau  hyny,  oedd  mor  rhyfedd  am  ddylanwad- 
au  nerthol.  Ymunai'r  holl  gynulleidfa 
i  ganu  gyda  gwTesogrwydd  mawr ;  eto  heb 
ddyblu  ond  ychydig  o  flacn  pregeth,  rhagi'r 
oiew  nefol  redeg  dros  y  Ilestri  yn  rhy  fuan. 
Yna  cyfodai  Rowland,  a  darllenai  ei  destun 
yn  eglur  i  glyw  pawb.  Byddai  yr  holl 
gynulleidfa  megys  yn  glustiau  i  gyd,  yn 
astud  iawn,  fel  pe  buasent  ar  wrando  rhyw 
oracl  efengylaidd  a  nefol.  Byddai  Ilygaid 
yr  holl  bobl  ar  yr  un  pryd  yn  craffu  arno 
yn  ddyfal.  Yn  nechreu  ei  bregeth,  byddai 
ganddo  ryw  syniad  tarawiadol,  cyffrous, 
megys  blwch  bychan  o  enaint  i'w  agor  o 
flaen  blwch  mawr  ei  bregeth,  yr  hwn,  pan 
ei  hagorid,  a  wasgarai  berarogl  yr  enaint 
trwy  yr  holl  gynulleidfa,  ac  a  baratoai 
ddisgwyliadau  y  bobl  am  agoriad  y  blychau 
dilynol,  o  un  i  un,  trwy'r  bregeth,  nes 
Ilenwi  yr  holl  dy  a"i  arogl  nefol,  megys 
perarogl  blwch  enaint  Mair  yn  Bethania 
gynt.  Wedi  cyffroi  y  gynulleidfa,  fel  hyn, 
a  rhyw  feddwl  anghyffredin,  efe  a  ranai  ei 
destun,  ac  a  ai  yn  mlaen  gyda'r  rhaniad 
cyntaf,  gan  blygu  ei  ben  ychydig,  fel  ag  i 
daflu  cipolwg  ar  ei  nodiadau  a  fyddent  ar 
ddernyn  o  bapyr  o'i  flaen.  Gwelais  ei 
nodiadau  ar  y  testun,  '  Edifarhewch,'  &c., 
y   rhai  oedd   yn  bur  fyrion,   fel  hyn :    '(i) 


Edifeirwch,  o  ran  ystyr,  yw  cyfnewidiad 
meddwl,  am  Dduw  ac  am  ddyn,  am  y  ddeddf 
a'r  efengyl,  am  bechod  a  sancteiddrwydd, 
am  ddrygioni'r  galon  a'r  fuchedd,  am 
haeddiant  dyn  a  haeddiant  Crist,  ac  am 
allu  dyn,  a  nef  a  daear,  ac  uffern  obry.  (2) 
Y  mae  Duw  yn  galw  ar  ddyn  i  edifarhau. 
Clyw  weinidogaeth  loan  Fedyddiwr,  a 
Christ,  a  Phetr  ar  ddydd  y  Pentecost,  a 
Phaul  yn  Pisidia.  (3)  Y  mae  Duw,  o'i 
ras,  yn  rhoddi  edifeirwch  trwy  lesu  Grist. 
Efe  yw'r  bibell  euraidd,  trwy  yr  hon  y 
rhed  holl  ffrydiau  gras  a  gogoniant.  Cofia 
ymadrodd  Petr,  bod  Duw  yn  rhoddi 
edifeirwch  a  maddeuant  pechodau,  drwy 
fendith  yn  dyfod  o  groth  fawr  arfaeth  y 
nef,  ac  y  maent  fel  efeilliaid  yn  canlyn  eu 
gilydd  yn  ddiwahan  ;  neu  fel  dwy  râff  yn 
tynu  Ilongiachawdwriaeth  dros  y  bâs^'^oedd 
peryglus,  trwy  effaith  eiriolaeth  Crist  yn 
tynu  pechaduriaid  ato  ei  hun.' 

Yr  ydym  yn  awr  yn  dyfod  at  y  rhan 
anhawddaf  o'r  desgrifiad,  gan  nas  gallwn 
beri  i  ddelw  fud  lefaru,  na  dyn  marw  i  fod 
yn  fyw.  Wedi  cymeryd  cipolwg  ar  ei 
nodiadau,  o  ran  arfer  yn  fwy  na  dim  arall, 
dechreuai  ymadroddi  yn  bwyllog,  gan 
lefaru  yn  rhwydd  a  hyglyw.  Cyfîelybaf  ef 
i'r  gôf  yn  rhoddi  yr  haiarn  yn  y  tân,  ac  yn 
dywedyd  wrth  y  chwythwr  am  chwythu 
mwy  neu  lai,  gan  gadw  ei  Iygad  o  hyd  ar 
yr  haiarn  yn  y  tân,  ac  ar  yr  un  pryd  yn 
gallu  siarad  am  bedoli,  a  durio'r  sẃch  a'r 
cwlltwr.  Y  mae'r  tân  yn  fflamio  fwy-fwy, 
a  gwreichion  y  twym-iàs  yn  esgyn  i  fynu. 
Yna  cipia  yr  haiarn,  wedi  ei  ddwyni  dymer 
doddedig  ac  ystwyth,  i'r  engan,  a'r  ordd 
fawr  a'r  morthwyl  yn  curo  arno,  nes  i'r 
gwreichion  ehedeg  trwy  yr  holl  efail.  Yn 
gyíîelyb  y  byddai  Rowland,  yn  poethi  acyn 
brydio  yn  raddol,  fel  y  byddai  yn  graddol 
deimlo ei  fater ;  ac o'r  diwedd dyrchafai ei lais 
yn  awdurdodol,  nes  y  byddai  yn  dadseinio 
trwy'r  holl  gapel.  Byddai  yr  effeithiau  ar 
y  bolìl  yn  rhyfeddol  ;  nis  gwelid  dim  ond 
gwenau  a  dagrau  yn  treiglo  dros  eu 
gwynebau  ;  a  byddent  ar  yr  un  pryd  yn 
bloeddio  mewh  gorfoledd.  Cyfodai  hyn 
oll  o  fflam  ei  oslef,  a  godidowgrwydd  ei 
fater  ;  a'i  fywiogrwydd  yntau  o'r  fflaai  a 
fyddai  yn  y  meddyliau  dyrchafedig  a 
draddodid  ganddo,  yn  nerthoedd  yr  Yspryd 
Glàn.  Yr  oedd  y  gwahaniaeth  yma 
rhyngddo  ef  a  Whitefield ;  pan  fyddai 
W^hitefield  fwyaf  angerddol  yn  nhônau 
peraidd  ei  lais,  byddai  braidd  yn  gwanhau 
yn  ei  fater ;  ond  ei  fater  a  fyddai  yn 
dyrchafu  hyawdledd  Rowland,  a  byddai  ei 

lais  yn  dyrchafu  gyda'i  faterion.  Gwedi 
i'r  iâs  hon  lonyddu,  dan  y  pen  cyntaf,  ac 
iddo  frysio  edrych  ar  ei  bapyrun  nodiadau, 
dechreuai  yr  ail  waith  doddi  ac  ystwytho 
meddyliau  ei  wrandawyr,  nes  eu  dwyn 
drachefn  i'r  unrhyw  dymer  nefol.  Gwnai 
felly  weithiau  chwech  neu  saith  waith  yn 
yr  un  bregeth,  a  byddai  y  twym-iâs  nefol, 
a  serch  y  gynulleidfa  yn  y  sefyllfa  fwyaf 
angerddol.  Pur  ychydig  a  fyddai  ganddo 
yn  niwedd  y  bregeth  mewn  ffordd  o 
gasgHadau,  neu  gymhwysiad,  gan  y  byddai 
yn  cymhwyso  ac  yn  cymell  gwirioneddau 
gogoneddus  yr  efengyl  trwyddi  oll.  Ter- 
fynai  gydag  ychydig  sylwadau  tarawiadol 
a  grymus  ;  yna  gweddíai  yn  fyr  ac  yn 
felus,  a  datganai  y  fendith.  Yna,  yn  Ilawn 
chwys,  brysiai  allan  o'r  pwlpud  trwy'r 
drws-bychan,  a  hyny  mor  sydyn  ag  y 
daethai  i  mewn.  Os  na  byddai  cymundeb 
ar  ol,  gadewid  y  gynulleidfa  fawr  mewn 
hwyl  nefol,  yn  mwynhau  llewyrch  wyneb 
eu  Harglwydd,  a  hyn  oll  yn  y  modd 
nas  gellir  ei  ddesgrifio  ar  bapyr.  .  .  .  Yr 
oedd  y  fath  wresogrwydd  tanbaid,  an- 
orchfygol,  yn  ei  bregethiad,  fel  ag  i  ymlid 
ymaith  yn  effeithiol  yspryd  diofal,  bydol,  a 
marwaidd  ;  a  byddai'r  bobl,  wedi  ei  deffro 
felly,  yn  nesau  megys  yn  y  cwmwl  goleu, 
at  Grist,  a  Moses,  ac  Elias,  a  thragywydd- 
oldeb  a'i  sylweddau  aruthrol  yn  goresgyn 
eu  meddyliau  !  Seren  o'r  maintioli  mwyaf 
oedd  efe,  a  thebyg  na  bu  yn  Nghymru  ei 
gyffelyb  er  dyddiau  yr  apostolion.  Y  darlun 
uchod  a  dynais  o'r  pregethwr  tywysogaidd 
hwn  o  barch  i'w  goffadwriaeth." 

Gallasem  ddifynu  IIu  o  dystiolaethau 
eraill  i  brofi  fod  Daniel  Rowland  yn 
bregethwr  digyffelyb,  ond  rhaid  i  ni  ym- 
foddloni  bellach  ar  y  darluniad  canlynol  o 
eiddo  y  Parch.  Dr.  Owen  Thomas  : 
"'■'  "  Siaradai,  ar  y  cyntaf,  yn  hytrach  yn 
isel,  ond  yn  dra  chyflym  ;  yn  gymaint 
felly  fel  mai  anhawdd  braidd  oedd  ei 
ddilyn.  Yr  oedd  yn  ymddangos  am 
amryw  fynudau  fel  pe  y  buasai  yn  ofnus, 
ac  heb  ymddiried  hollol  ynddo  ei  hun. 
Ond,  yn  raddol,  fe  ddiflanai  hyny,  ac  fe 
enillai  hunan-feddiant  perffaith.  Siaradai 
yn  awr  yn  fwy  araf,  ond  yn  uwch  ac  yn 
rymusach,  gan  ymwresogi  fel  yr  elai 
rhagddo,  a'r  holl  gynulleidfa  yn  cynhesu 
gydag  ef,  nes  y  byddai  iâs  o  deimlad  tyner 
yn  treiddio  trwyddi.  Y  mae  wedi  darfod 
yn  awr  a'r  sylw  cyntaf ;  yn  gostwng  ei 
lais ;    yn    rhoddi    ysgydwad    naill-ochrog 

arno  ei  hunan  ;  ac  yn  dechreu  ar  yr  ail 
sylw.  Y  mae  yn  cychwyn  eto  yn  Iled  araf 
a  phwyllog,  ond  yn  cyflymu  yn  fuan  iawn, 
ac  yn  Ilefaru  gyda  nerth  a  rhwyddineb 
anghyffredin  ;  y  mae  ei  lygaid  yn  treiddio 
trwy'r  capel ;  ei  lais  yn  ymddyrchafu ;  ei 
deimladau  yn  tanio  ;  y  mae  y  gwres  yn 
awr  yn  cydio  yn  y  bobl ;  y  mae  y  dagrau 
yn  treiglo  dros  eu  gruddiau  ;  yr  Amcnaii 
cynhes  yn  dyfod  dros  eu  gwefusau ;  a'r 
pregethwr  a  hwythau  mewn  meddiant 
hapus  o'u  gilydd.  Y  mae  yn  darfod  a'r  ail 
sylw.  Ymaeyndisgynyn  raddoI,drachefn, 
i'r  tawelwch  a'r  pwyll  a  deimlid  yn  angen- 
rheidiol  ganddo  gyda  phob  adgychwyniad. 
Ac  ni  a  glywsom  y  syìw  gan  fwy  nag  un 
o'i  hen  wrandawyr,  na  byddai  efe  byth  yn 
ymddangos  yn  well  fel  siaradwr,  na  phan 
yn  disgyn  o'r  arucheledd  teimlad,  y  byddai 
efe  ei  hunan  a'r  gynulleidfa  wedi  eu  codi 
iddo,  i'r  arafwch  a  roddai  iddo  y  fantais 
oreu  i  ail  ddisgyn.  Ni  welwyd  mo  hono 
erioed  yn  syythio  i  lawr,  ond  yn  disgyn  yn 
daiiiel  ac  yn  esmivyth,  a'i  holl  nerth  ganddo 
i  ail  godi.  A  dyna  fo  yn  esgyn  eto,  ac  yn 
cyfodi  ei  gynuUeidfa  gydag  ef,  i  deimladau 
uwch,  a  dwysach,  a  phoethach.  Y  mae'r 
'  Anicnaii '  yn  amlach  a  chryfach  ;  bloedd- 
iadau,  '  Diolch,'  '  Bendigedig,'  '  Gogoniant,' 
i'w  clywed  o  bob  cwr  i'r  capel ;  a'r  holl 
gynulleidfa,  mewn  hwyl  hyfryd,  yn  mwyn- 
hau  gorfoledd  yr  iachawdwriaeth.  Ond  y 
mae  y  pregethwr  yn  arafu ;  yn  disgyn 
drachefn,  braidd  yn  esmwythach  ac  yn 
brydferthach  nag  o'r  blaen  ;  ar.  yn  rhoddi 
ychydig  eiliadau  o  seibianC  í'r  bobl  i  ddis- 
gyn  gydag  ef.  Eithr  y  mae  heb  ddarfod 
eto.  Y  mae  yn  cychwyn  drachefn,  ac  i 
fynu,  yn  uwch,  uwch,  UWCH.  Y 
mae  golwg  ryfedd  erbyn  hyn  arno.  Y 
mae  ei  Iygaid  yn  fflamio  ;  ei  lais  yn 
ymdori ;  ei  wyneb  yn  dysgleirio  ;  ei  holl 
gorph  yn  ymddangos  fel  pe  byddai  wedi  ei 
ysprydoli ;  yr  enaid  mawr  yn  gollwng 
allan,  yn  ffrydlif  o  hyawdledd  byw,  y 
meddyliau  mwyaf  tanllyd;  a'r  rhai  hyny  yn 
tanio  yr  holl  gynulleidfa,  ac  yn  ei  chyfodi 
i  hwyliau  rhyfedd  o  orfoledd  a  mawl.  Y 
mae  Ilais  y  pregethwr  wedi  ei  golli  yn  awr 
yn  mloeddiadau  a  chaniadau  y  dyrfa  ;  y 
mae  yntau  yn  terfynu,  nad  oes  neb 
yn  gwybod  pa  fodd  ond  efe  ei  hun  ;  ac  yn 
gadael  y  gynulleidfa  i  orfoleddu  am  oriau. 
Ý  mae  yn  cymeryd  ychydig  luniaeth,  yn 
myned  am  ddwy  awr  i'w  wely  i  orwedd  ; 
ac  yn  ei  gwsg  yn  adenill  rhyw  gymaint  o'r 
yni  gwefrol  a  gollwyd  ganddo,  mewn  awr 
o  amser,  yn  y  capel." 

Tra  mai  fel  pregethwr  y  rhagorai  Daniel 
Rowland,  y  mae  yn  dra  sicr  ei  fod  yn  drefn- 
iedydd  nodedig  o  fedrus,  ac  yn  arweinydd 
doeth  a  dyogel.  Gwedi  yr  ymraniad,  efe 
a  fyddai  yn  llywyddu  yn  y  cymdeithasfa- 
oedd,  os  yn  bresenol.  Ỳchydig  a  lefarai  efe 
ei  hun  fel  rheol  ;  gwrandawai  ar  eraill  am 
enyd,  gan  rodio  yn  ol  ac  yn  mlaen  ar  hyd 
yr  ystafell ;  yna  torai  y  ddadl  a  fyddai  yn 
caeleicharioyn  mlaen  i  fynu,  trwy  ddweyd  : 
"  Dyna  ddigon  wedi  ei  siarad,"  ac  yna 
gosodai  ei  olygiadau  eu  hun  ar  y  mater 
gerbron,  yn  gryno  ac  yn  oleu,  a  bron  yn 
ddieithriad  dilynid  ei  gyfarwyddid.  Fel 
arweinydd,  unai  benderfyniad  meddwl,  a 
hynawsedd  yspryd  nodedig.  Y  mae  yn 
dra  sicr  ei  fod  yn  anghydweled  a  golygiadau 
Peter  Wilhams ;  nis  gallasailai  yn  ngwyneb 
y  saflai  a  gymerasai  mewn  cysylltiad  a 
daHadau  Harris  ;  ond  yr  oedd  yn  mhell  o 
gydweled  a'r  ymosodiadau  a  wneyd  ar  yr 
hen  esboniwr.  Gwyddai  Peter  WilHams 
hyn}'  yn  dda,  a  chyfeiria  at  ei  dynerwch 
yn  y  farwnad  a  gyfansoddodd  iddo  : — 

"  0,  mrawd  Rowland,  ni  'th  anghofiaf, 
Ti  loddaist  i  mi  lawer  sen ; 
Ymhob  tywydd,  ymhob  dirmyg, 
Pwy  ond  ti  orchuddiai  'mhen  ?  " 

Meddai  gydymdeimlad  mawr  a  dynion 
ieuainc,  a  llygad  crâfif  i'w  hadnabod.  Ni 
theimlai  ddim  tebyg  i  eiddigedd  pan  fyddai 
pregethwr  ieuanc  poblogaidd  yn  codi.  Yr 
oedd  Grififiths,  Nevern,  o  ddoniau  dysglaer ; 
wedi  gwrando  arno  yn  pregethu  y  tro  cyn- 
taf,  aeth  Rowland  ato,  a'i  lygaid  yn  tywynu 
gan  lawenydd,  gan  ddweyd  :  "  Fy  mab 
anwyl  !  Yr  wyt  wedi  taro  ar  yr  wthíen  ; 
gwthîen  euraidd  y  weinidogaeth  ;  gofala 
gadw  arni,  a  rhoddi  yr  hoH  glod  i  Dduw." 
Dyẁedir  ei  fod  yn  petruso  ar  y  dechreu 
gyda  golwg  ar  ganiatau  rhyddid  y  pwlpud 
i  Roberts,  Clynog.  Anhawdd  gwybod  yn 
bresenol  y  rheswni  am  hyny.  Ond  pan 
ddaeth  Roberts  y  tro  cyntaf  i  Langeitho, 
aeth  Rowland  yn  llechwraidd  i'r  capel,  gan 
gadw  ei  hun  yn  nghudd  allan  o  olwg. 
Boddhawyd  ef  yn  fawr  yn  noniau  dysglaer 
y  seraphtanHydo'r  Gogledd.  Ar  y  diwedd, 
aeth  ato  yn  Hawn  sirioldeb,  gan  ei  longyf- 
arch  ar  yr  odfa  lewyrchus  oedd  wedi  gael ; 
ac  wedi  peth  ymddiddan,  dywedai  :  "A 
wnewch  chwi  dderbyn  gair  o  gyngor 
oddiwrth  henŵr  penwyn  ?  "  "  Gwnaf,  gyda 
y  parodrwydd  mwyaf,"  oedd  yr  ateb. 
Meddai  yntau,  "  GAvyddoch  fod  gan  y 
siopwyr  dyHau  bychain  yn  eu  counters  yn  y 
rhai  rhoddant  yr  oH  y  maent  yn  dderbyn  ; 


beth  bynag  a  gânt,  bydded  aur,  arian,  neu 
brês,  gosodant  yr  oll  yn  y  tyllau  hyn. 
Anwyl  frawd,  gwnewch  chwithau  yr  un 
fath  ;  beth  bynag  a  dderbyniwch,  rhodd- 
wch  ef  yn  y  drysorfa.  Peidiwch  pocedu 
cymaint  a  fifyrhng  o  arian  y  Meistr."  Yr 
oedd  ei  allu  i  adnabod  dynion  ieuainc,  ac  i 
gydymdeimlo  a  hwy  yn  eu  huchelgais,  yn 
gymhwysder  dirfawr  iddo  at  fod  yn 
arweinydd. 

Er  ei  hoH  boblogrwydd  a'r  parch  a  dehd 
iddo,  cadwodd  Duw  ef  rhag  ymchwyddo  ; 
yn  nghanol  yr  oH  yr  oedd  ei  galon  yn  wir 
ostyngedig.  Adroddir  amryw  hanesion 
fel  prawf  o  hyn.  Trafaelai  ar  ei  draed  yn 
bur  fynych  ;  a  phan  wedi  ei  gyhoeddi  i 
bregethu  mewn  cymydogaeth,  anfonodd 
gwraig  dda,  a  breswyhai  mewn  fifermdy 
o'r  enw  Bryn-y-brain,  ei  gwas  gyda  chefifyl 
i'w  gyfarfod.  Rywsut  camgymerodd  y 
gwas  y  fifordd,  neu  daeth  y  pregethwr  o 
gyfeiriad  nad  oeddid  yn  ei  ddisgwyl,  a 
chyrhaeddodd  Rowland  y  He  ar  ei  draed, 
ac  yn  flin.  Gofidiai  y  wraig  yn  dddirfawr, 
a  mynegai  ei  siomiant  drosodd  a  throsodd. 
Atebai  yntau  :  "  Nel  fach,  ni  feddyhais  fy 
hun  yn  deilwng  i  neb  ddod  i'm  cyfarfod, 
naddo  gymaint  a  chan  Hath,  erioed." 
Adroddir  ddarfod  i  wraig  weddw,  o'r  enw 
Mrs.  Grifiíìths,  Glanyrafonddu,  oblegyd  ei 
serch  ato,  a'r  mawr  Hes  a  dderbyniasai 
trwy  ei  weinidogaeth,  adael  cerbyd  iddo 
yn  ei  hewyllys.  Yn  hwn  y  teithiau  yntau 
y  rhan  olaf  o'i  oes.  Mewn  pentref  neiH- 
duol,  He  yr  arferai  bregethu,  ni  wnai  neb 
ei  dderbyn  i  dy  ond  hen  wreigan  dlawd. 
Pan  welodd  hon  y  pregethwr  yn  dyfod  yn 
ei  gerbyd  i'r  pentref  am  y  tro  cyntaf, 
dechreuoddymofidio,  a  theimlo  nad  oeddei 
thŷ  na'i  gwely  gwael  hi  yn  deilwng  o'r  fath 
\vr.  Dywedaihynyyneiglyw.  Ond  ei  ateb 
ef  ydoedd  :  "  Taw  sôn,  da  thi ;  yr  wyf  yn 
gweled  dy  fod  di  mewn  mwy  perygl  o  gael 
niwed  oddiwrth  fy  ngherbyd  i,  nag  wyf  fi 
o  gael  fy  niweidio  gan  dy  dŷ  a'th  wely  di." 

Byddai  yn  anesgusodol  ynom  i  basio 
heibio  yn  ddisylw  y  Hyfrau  a  briodoHr  i 
Daniel  Rowland,  naiH  a'i  fel  Awdwr  neu 
Gyfieithydd.  Yn  1739,  cyhoeddodd  ei 
bregeth  gyntaf,  a  elwir  "  Llaeth  Ysprydol : 
o  gasghad  Eglwyswr."  Y  mae  yn  sylfaen- 
edig  ar  i  Petr  ii.  2.  Yn  fuan  wedi  sefydlu 
y  seiadau  profiad,  sef  yn  y  flwyddyn  1742, 
cyhoeddodd,  mewn  undeb  ag  eraiH,  lyfr  yn 
dwyn  y  teitl  a  ganlyn  :  "  Sail,  Dibenion,  a 
Rheolau  y  Cymdeithasau,  neu  y  Cyfarfod- 
ydd  NeiHduol,  a  ddechreuasant  ymgynuH 
yn  ddiweddar  yn  Nghymru.     At  y  rhai  y 

chwanegwyd  rhai  hymnau  i"w  canu  yn  y 
cyfarfodydd.     Gan  wŷr  o  Eglwys  Loegr." 
Nid  oes  enw  neb  ar  y  wyneb  ddalen,  ond 
ceir  enw    Howell    Harris  wrth   yr  hymn 
gyntaf,    enw    Morgan    Jones  wrth  yr   ail, 
eiddo  Daniel  Rowland  wrth  y  drydedd,  ac 
eiddo  Herbert  Jenkins  Avrth  y  bedwaredd. 
Tybir  mai  Rowland  oedd  a'r  llaw  bwysicaf 
yn    nghyfansoddiad    y    Ilyfr.     Y  flwyddyn 
ganlynol,    1743,    cyhoeddodd    gyfieithad  o 
draethawd  Ralph   Erskine,   ar    "  Farw  i'r 
Ddeddf,  a  byw  i  Dduw,  at  ba  un  y  chwan- 
«gwyd   chwech    o     Hymnau    buddiol    ar 
amrywystyriaethau.     O  waith  y  Parchedig 
Daniel  Rowland."      Cawn   ef  y  flwyddyn 
nesaf,      1744,     yn     cyhoeddi     "  Hymnau 
Duwiol,    i'w    canu    mewn     Cymdeithasau 
crefyddol.     A    gyfansoddwyd   gan   mwyaf 
gan  y  Parchedig  Daniel  Rowhmd,  .Gwein- 
idog  o  Eglwys  Loegr."     Y   mae  y  wyneb 
ddalen  yn  gyfeihornus  ;   allan  o  72  tudalen 
nid  oes  ond  25  yn  perthyn  iddo  ef.     Y  mae 
yn  ddyddorol  sylwi  mai  yr  un  flwyddyn  y 
cyhoeddodd  Winiams,  Pantycelyn,  y  rhan 
gyntaf  o'i  "  Aleluwia."     Yr  achlysur  nesaf 
iddo  ddyfod  allan  trwy  y   wasg,    oedd    er 
gwneyd  yn  hysbys  ei  olygiadau  ar  y  pwnc 
mewn  dadl  rhyngddo  ef  a  Harris.     Gelwir 
y   llyfr  :    "  Ymddiddan    rhwng   Methodist 
Uniawn-gred  ac    un    Camsyniol.     Yr    ail 
argrafíìad,    1750."      Ni  wyddis  pa  Lryd  y 
bu    yr    argraffiad    cyntaf.     Dygwyd  allan 
drydydd   argraffiad    o    Gaerfyrddin,    1792. 
Yn    1759,    cyfieithodd    "  Aceldama,    neu 
Faes  y  Gwaed."     Traethawd  yw  hwn  yn 
dangos  echryslonrwydd  rhyfel.     Hysbysir 
ei    fod    ar    werth    gan     Peter    Williams. 
Pregeth  a  gyhoeddodd  nesaf,  sef:   "  Llais 
y  Durtur.      Gwahoddiad  grasol   Crist    ar 
bechaduriaid.      Neu  bregeth  a  bregethwyd 
yn  Llanddewi,   Tach.    i,    1761.     Ar   Dat- 
guddiad   iii.   20.      '  Wele,  yr  wyf  yn  sefyll 
wrth    y    drws,   ac  yn   curo,'    &c.     Gan   y 
Parchedig  Mr.  Daniel  RowIand,Gweinidog 
yr  Efengyl  yn  Llangeitho,  1762."     Yn  ol 
Mr.  Morris  Davies,  cyhoeddwr  a  golygydd 
yr  argraffiadaucyntafobregethauRowIand, 
oedd  un  Thomas  Davies,  gerllaw  H  wlffl^rdd, 
Sir  Benfro.     Tybia  fod  Mr.  Davies  yn  un 
o'r  cynghorwyr  a  lafurient  gyda'r  Method- 
istiaid,  a'i  fod,  fel  cyhoeddwr  Ilyfrau,  yn  ẃr 
ymdrechgar,by wiog,a  gofalus.   Ymddengys 
nad  oedd  yr  awdwr  yn  derbyn  dim  elw  oddi- 
wrth    werthiant   ei    bregethau ;    rhoddasai 
y  copíau  o  honynt  i'r  cyhoeddwr,  ac  y  mae 
yntau  ar  ddiwedd  y  rhestr  o   dderbynwyr 
yn  diolch  yn  gyhoeddus  iddo  am   danynt. 
Dywed  fod  y  brys  i'w  dwyn  allan  gymaint, 

fel  na  chafodd  yr  awdwr,   yn   nghanol   ei 
lafurwaith,  amser  i'w  darllen  wedi  eu  hys- 
grifenu,   cyn   rhoddi'r  copíau   o'i    law    i'w 
hargraffu.     Blwyddyn  nodedig  yn  ei  hanes 
oedd  y  nesaf,  1763  ;  dyma  y  pryd  y  trowyd 
ef  allan  o'r  Eglwys  Sefydledig  ;  a  chawn  ef 
yn  cyhoeddi  "  Pymtheg  Araeth,  ar  Amryw 
Destunau."     O   flaen  y  rhai   hyn   y   mae 
rhagymadrodd  gan  Peter  WiIIiams.    Tybir 
mai  efe  a  gyfieithodd  "  Camni  yn  y  Coel- 
bren,"  o  waith  Thomas  Boston,    a   ddaeth 
allan    yn    1769.        Yn    y    flwyddyn     1772, 
cyhoeddwyd  tair  pregeth   o'i   eiddo  ;  ac  o 
fewn  corff  yr   un  flwyddyn,  bum'  pregeth 
arall,    at    ba    rai    y    chwanegwyd    amryw 
hymnau.     Yr  ydym  yn  ei  gael  yn  1774,  yn 
cyhoeddi    cyfieithad  o  "  Ryfel  Ysprydol  " 
John    Bunyan,    gyda    rhagymadrodd  byr, 
eithr   nodedig  o   ddyddorol,   ganddo   ef  ei 
hun.     Yn  y  flwyddyn  hon  hefyd,  cyhoedd- 
odd   Thomas    Davies    "  Wyth    Bregeth " 
Saesneg  o'i  waith,  a  dywedir  ar  y  wyneb 
ddalen   eu  bod  wedi   cael  eu   pregethu  ar 
bynciau  ymarferol  yn  yr  "  Eglwys  Newydd, 
yn      Llangeitho."        Wrth    yr     "  Eglwys 
Newydd  "  y  golygir  y  capel  a  adeiladesid  i 
Rowland    wedi    iddo    gael    ei    droi    allan. 
Cyfieithwyd  y  rhai  hyn  gan  y  Parch.  John 
Davies,       Rheithor      Sharnecote,     swydd 
Wilts.     Cafodd  tair  pregeth  Saesnegarall, 
o  gyfieithad  yr  un  gŵr,   eu   dwyn  allan   y 
flwyddyn  ganlynol.     Yn  1776,  cyhoeddwyd 
"  Ychydig  Hymnau  yn  ychwaneg,   gan  y 
Parchedig  D.  Rowland."     Y  cyfansoddiad 
olaf  o'i  eiddo  a  ddaeth  allan  trwy  y   wasg 
oedd  :   "  Llwyddiant    wrth   Orsedd   Gras  : 
Pregeth  ar  Judas,    20,    a   bregethwyd  yn 
Nghapel  Llangeitho,  1782."     Pan  feddylir 
amledd  ei  deithiau,  a  maint  ei  lafur  gyda 
gweinidogaeth   yr  efengyl,   y   mae  yn  syn 
iddo  allu  ysgrifenu  cymaint.     Ar  y  cyfan, 
y  mae  ei  Gymraeg  yn  bur  a  chref,  a'i  holí 
ddullwedd  yn  eglur  a  chryno. 

Er  ardderchoced  pregethwr  oedd  Daniel 
Rowland,  ac  er  godidoced  y  gwaith  a  gyf- 
lawnwyd  trwyddo,  ni  chafodd  ddianc,  hyd 
yn  nod  gwedi  ei  farw,  heb  gael  ei  gyhuddo 
o  feiau  a  cholliadau.  Dywed  Dr.  Rees,  yn 
ei  History  of  Nonconforinity  in  Wales,  ei  fod 
yn  mhell  o  fod  yn  ddifai  fel  pregethwr, 
'■'  ac  awgryma,  ar  dystiolaeth  gweinidog 
Annibynol  cymharol  ddinôd,  ei  fod  yn  wan 
o  ran  mater,  ac  yn  crwydro  yn  fynych 
oddiwrth  ei  destun  ;  ond  fod  rhyw  gym- 
aint  o  effeithiolrwydd  yn  perthyn  iddo. 
Byddai  yn  anhawdd  cael  gwell  engrhaifft 

o'r  hyn  a  eilw  y  Saeson,  "  damning  nnth  faint 
praise."  Meddai  Dr.  Rees  :  "  Dywedai 
Harris  a'r  clerigwyr  " — a  diau  y  cynwysa 
y  "  clerigwyr  "  Daniel  Rowland — "  lawer 
o  bethau  yn  eu  pregethau  difyfyr,  a  dram- 
gwyddent  chwaeth  ddiwylhedig  yr  Ymneill- 
duwyr,  ac  a  roddai  i'r  digrefydd  o  bob 
dosparth  destunau  i  gellwair  halogedig," 
Sicrywy  defnyddiai  Rowland,  pan  yr  oedd 
ei  hoU  natur  yn  berwi  gan  gyffro,  a'r  gyn- 
ulleidfa  wedi  cael  ei  chodi  i  hwyl,  ymad- 
roddion  cryfion ;  ac  yr  oedd  yn  hollol 
gyfreithlon  iddo  wneyd  hyny  ;  cyíìawnhäi 
yr  amgylchiad  y  cyfryw  eiriau ;  ond  yr 
oedd  gwaith  rhai  Ymneillduwyr — os  bu  y 
cyfryw — yntramgwyddowrthymadroddion 
o'r  fath  yn  brawf,  nid  o  ddiffyg  chwaeth  yn 
Rowhmd,  ond  o  gulni  eu  hysprydoedd  a 
mursendod  eu  clustiau  hwy  eu  hunain. 
Syniad  unfrydol  y  rhai  a  glywsant  yr 
Efengylydd  o  Langeitho,  ac  a  feddent 
gymhwysder  i  farnu,  oedd  ei  fod  yn 
ardderchogmewnmateracardull.  Meddai 
Christmas  Evans  :  "  Byddai  wynebpryd, 
agweddiad,  a  llais  Rowland  yn  cyfnewid  yn 
fawr  yn  y  pwlpud,  yn  ol  fel  y  byddai  ei 
deimladau  ;  ond  nid  oedd  dim  yn  isel  ac  yn 
annymunol  ynddo  ;  eithr  oU  yn  weddaidd 
ac  urddasol  odiaeth."  Dyna  dystiolaeth 
Ymneillduwr,  ac  un  o  gedyrn  y  pwlpud 
Cymreig.  Cymerer  eto  dystiolaeth  Charles 
o'r  Bala,  g\vr  o'r  chwaeth  buraf.  '■'  "  Yr 
oedd,"  meddai,  "  urddas  ac  ardderchawg- 
rwydd,  yn  gystal  a  phob  rhagoriaeth  arall, 
yn  noniaugweinidogaethol  Rowland ;  medd- 
yhau  dyfnion  a  gogoneddus,  llais  nerthol  a 
melus,  ac  eglurder  a  bywiogrwydd  wrth 
arddangos  dyfnion  bethau  Duw,  er  syndod, 
deffroad,  a  budd  ei  wrandawyr  hiosog."  I 
bob  dyn  diragfarn  y  mae  y  tystiolaethau 
hyn  yn  ddigonol  brofion  o  burdeb  chwaeth 
ac  ardderchawgrwydd  mater  Daniel 
Rowland. 

Cafodd  ei  gyhuddo  hefyd  o  gulni  yspryd 
at  yr  Ymneillduwyr,  ac  o  ymlyniad  dall 
wrth  yr  Eglwys  Sefydledig.  Profa  ei  hoU 
hanes  yn  amgen.  Ni  anghofiodd  drwy  ei 
oes  ei  ddyled  i  Mr.  Pugh,  gweinidog 
Ymneihduol  Lhvynpiod.  Y  mae  yn  bur 
sicr  fod  ymlyniad  Howell  Harris  wrth  yr 
Eglwys  yn  llawer  cryfach  nag  eiddo 
Rowland.  Ar  anogaeth  bendant  Rowland, 
fel  y  cawn  ddangos  eto,  y  darfu  i  amryw 
eglwysi  yn  Morganwg  a  Mynwy,  oeddynt 
yn  perthyn  i'r  Methodistiaid,  ordeinio 
gweinidogion  iddynt  eu  hunain,  yn  ol  trefn 

*  Trysorfa  Ysprydol. 


yr  Ymneillduwyr.  Awyddai  ThomasGray, 
olynydd  Mr.  Pugh  yn  Llwynpiod,  am 
ymuno  a'r  Methodistiaid,  yn  benaf, 
o  herwydd  ei  fawr  serch  at  Rowland. 
"  Gwell  i  chwi,"  meddai  yntau  wrtho, 
"  barhau  i  weithio  yr  ochr  yna  i'r  mynydd, 
âf  finau  yn  mlaen  yr  ochr  yma;  efaUai  y 
cyfarfyddwn  mewn  amser,  pan  yn  cloddio 
dan  deyrnas  Satan."  Yr  oedd,  fel  y  mae 
yn  amlwg,  yn  rhyddfrydig  ei  galon  at 
Ymneillduwyr  ac  Eglwyswyr,  ac  yn  hollol 
amddifad  o  yspryd  proselytio. 

Ond  y  cyhuddiad  mwyaf  enlhbaidd  yn 
erbyn  Daniel  Rowland,  oedd  yr  un  a 
ymddangosodd  yn  y  Çiiarterly  Review,  Medi, 
1849,  agos  i  driugain  mlynedd  gwedi  ei 
farw.  Yn  yr  ysgrif  hono,  a  gyfansoddwyd 
gan  Ficer  Meifod,  haerid  ei  fod  yn  euog  o 
yfed  i  ormodedd,  y  teimlid  anhawsder 
weithiau  i  gehi  yr  effeithiau,  pan  y  byddai 
ar  fedr  pregethu ;  ac  mai  yn  ngrym 
cynhyrfiad  diodydd  cryfion  y  byddai  yn 
traddodi  ei  bregethau  gyda'r  fath  nerth  ac 
awdurdod.  Seihd  y  cyhuddiad  gwarad- 
wyddus  hwn  ar  dystiolaeth  cuwrad  meddw 
a  digymeriad,  o'r  enw  W.  Wilhams,  yr 
hwn  oedd  yn  fab  i  Siôn  y  Sgubor,  hen  wâs 
Rowland  ;  ac  yr  oedd  y  cuwrad  yma  yn 
gyfryw  fel  na  dderbyniasid  ei  dystiolaeth 
fel  prawf  o  unrhyw  beth,  heblaw  achwyn- 
iad  ar  Anghydffurfiwr.  Yn  ffodus,  gwnaed 
yr  ymosodiad  ar  ei  gymeriad  yn  ddigon 
cynar  i'w  droi  yn  ol  yn  effeithiol,  ac  i  beri 
i'r  gwarth  syrthio  ar  y  rhai  a'i  gwnaeth. 
Cymerodd  y  Parch.  Johrf  Griífiths, 
Rheithor  Aberdâr  ar  y  pryd,  Rheithor 
Merthyr  gwedi  hyny,  ran  flaenllaw  mewn 
chrio  y  mater  i  fynu.  Trwy  gymorth 
Mr.  David  Jones,  yr  hen  flaenor  duwiol 
o  Dolau-bach,  casglodd  dystiolaeth  yr 
hen  bobl  oeddynt  yn  cofio  Rowland 
yn  dda,  yn  mysg  pa  rai  yr  oedd  un 
84  mlwydd  oed,  ac  wedi  bod  am  saith 
mlynedd  yn  ei  wasanaeth  ;  datganent  un 
ac  oll  nad  oedd  rhith  o  sail  i'r  cyhuddiad, 
ond  ei  fod  yn  enhibo'r  fath  fwyaf  maleisus. 
Dywedai  y  Parch.  T.  Edwardes,  Rheithor 
Llangeitho,  a'r  hwn  a  adwaenem  yn  dda, 
ei  fod  dros  driugain  mlwydd  oed,  na  fu 
erioed  yn  byw  allan  o'r  plwyf,  fod  cymun- 
wyr  amryw  wedi  bod  ganddo  a  fuasai  yn 
cymuno  gyda  Daniel  Rowland  ;  fod  yn  eu 
mysg  un  hen  \'vr  a  fuasai  farw  yn  bedwar 
ugain  ac  wyth  mlwydd  oed,  a'u  bod  oH  yn 
tystio,  nid  yn  unig  nad  oedd  y  Diwygiwr 
yn  yfed  i  ormodedd,  ond  ei  fod  yn  un  tra 
chymedrol.  Casglodd  y  Rheithor  Griffiths 
hefyd  dystiolaethau  gwyr  eglwysig  o  gryn 

enwogrwydd,  oeddynt  wedi  cael  ei  dwyn  i 
fynu  yn  nghymydogaeth  Llangeitho,  yn 
datgan  na  chlywsent  air  am  y  cyhuddiadau 
yn  erbyn  Rowland,  nes  iddynt  ymddangos 
yn  y  Qiiaytevly  Rcview.  Yn  mysg  y  rhai 
hyn,  ceir  Canon  Jones,  Tredegar  ;  Canon 
Jenlíins,  Dowlais ;  a'r  Parch.  D.  Parry, 
Llywel.  Teimlwn  ein  bod  tan  ddyled 
ddifesur  i'r  diweddar  Reithor  Griffìths  am 
y  boen  a  gymerodd  i  ghrio  cymeriad  gŵr 
Duw.  Nid  yn  unig  nid  oedd  Rowland  yn 
euog  o  anghymedroldeb  ei  hun,  ond  medrai 
gondemnio  yn  ddifloesgni  y  cyfryw  ff^aeledd 
mewn  eraifl.  Yr  oedd  oífeiriad  yn  nghym- 
ydogaeth  Llangeitho  unwaith  yn  awyddus 
am  gael  ei  anfon  fel  cenhadwr  i  le  penodol, 
ond  nid  oedd  Rowland  yn  credu  yn  mhur- 
deb  ei  fuchedd.  Trôdd  ato,  a  dywedodd  : 
"  Yr  wyf  yn  cofio  amser,  Syr,  pan  nad 
oedd  i  ni  ond  derbyniad  a  bywioHaeth  go 
wael,  wrth  deithio  dros  fryniau  a  mynydd- 
oedd  ar  ein  merlod,  heb  ddim  ond  bara  a 
chaws  yn  ein  pocedau,  na  dim  i'wyfed  ond 
dwfr  o'r  ffynhonau;  ac  os  caem  lymaid  o 
laeth  enwyn  yn  rhai  o'r  bythynod,  cyfrifem 
hyny  yn  beth  mawr.  Ond  yn  awr,  Syr, 
y  mae  ganddynt  eu  tê,  a'u  brandi,  ac  os 
nad  wyf  yn  camsynied,  yr  ydych  chwi 
wedi  cael  gormod  o'r  brandi  hwn."  Rhaid 
fod  yr  hwn  a  fedrai  lefaru  mor  gryf  a 
difloesgni  ar  bwnc  o'r  fath  o  fuchedd 
ddiargyhoedd  ei  hunan. 

ünd  dyddiau  Rowland  a  nesasant  i  farw. 
Gwanychasai  ei  iechyd  yn  ddirfawr  yn 
ystod  y  flwyddyn  olaf  o'i  fywyd,  eithr  yr 
oedd  yn  parhau  i  bregethu  yn  Llangeitho. 
Dydd  Gwener,  Hydref  15,  1790,  cymerwyd 
ef  yn  glâf,  a  thranoeth  gorphwysodd  mewn 
tangnefedd,  ac  efe  yn  77  mlwydd  oed. 
Cyrchasai  miloedd  y  Sadwrn  hwnw  i 
Langeitho  ar  gyfer  y  cyfarfod  paratoad  ; 
disgwyhd  Rowland  yno  i'w  cynghori  fel 
arfer;  eithr  ar  ganol  y  gwasanaeth,  cyr- 
haeddodd  y  newydd  ei  fod  ef  wedi  marw,  a 
chyffrodd  hyny  y  fath  deimhidau  o  alar  fel 
y  methwyd  myned  yn  mlaen  a'r  cyfarfod. 
Claddwyd  ef  yn  mynwent  Llangeitho, 
wrth  ffenestr  ddwyreiniol  yr  eglwys.  Ac 
yn  ddiweddar  cyfodwyd  cofadail  ardderchog 
iddo,  ger  capel  Gwynfil,  y  fan  a  wnaed  yn 
gysegredig  ganddo  i  galon  pawb  a  garant 
yr  Arglwydd  lesu.  Nis  gaUwn  wrthsefyll 
y  brofedigaeth  o  ddifynu  rhanau  o'r 
farwnad  ardderchog  a  ganwyd  iddo  gan 
ei  hen  gyfaill,  WiUiams,  Pantycelyn  : — 
"  Nid  rhaid  canu  dim  am  dano, 
Nid  rhaid  marhle  ar  ei  fedd  ; 
Ofer  tynu  dim  o'i  bictiwr 
Ar  bapyryn  sâl  ei  wedd  ; 


Gwnaeth  ei  farwnad  yn  ei  fywyd, 

Rhodd  e'i  fcirblc  yn  ei  le, 
'Fe  'sgrifenodd  arno  'i  enw 

A  llyth'renau  pur  y  ne'. 

Boanerges  oedd  ei  enw, 

Mab  y  daran  danllyd,  gref, 
Sydd  yn  siglo  yn  ddychrynllyd 

HoU  golofnau  dae'r  a  nef ; 
'  De'wch,  dihunwch,  oedd  yr  adsain, 

Y  mae  'n  dinas  ni  ar  dûn  ; 
Ffowch  oddi  yma  mewn  mynydyn, 

Ynte  ewch  yn  ulw  mân.' 

Y'n  Llangeitho  fe  ddechreuodd 

Waeddi  dystryw  'r  anwir  fyd, 
Miloedd  iîòdd  o'r  Dê  a'r  Gogledd, 

Yn  un  dyrfa  yno  ynghyd  ; 
Arswyd,  syndod,  dychryn  ddaliodd 

Y'r  holl  werin,  fawr  a  mân, 
Nid  oedd  gwedd  wynebpryd  un-gwr, 

Fel  y  gwelwyd  ef  o'r  blaen. 

Gliniau  'n  crynu  gan  y  daran, 

Fel  pe  buasai  angeu  'i  hun, 
Wedi  cym'ryd  Ilawn  berch'nogaeth 

Ar  y  dyrfa  bob  yr  un  ; 
'  Beth  a  wnawn  am  safìo  'n  henaid  ?  ' 

Oedd  yr  unrhyw  gydsain  lêf ; 
Chwi  sy'  am  wybod  hanes  Daniel, 

Dyma  fel  dechreuodd  ef. 

Pump  o  siroedd  penaf  Cymru 

Glywodd  y  taranau  mawr, 
A  chwympasant  gan  y  dychryn, 

Megys  celaneddau  i  lawr  ; 
Clwyfau  gaed,  a  chlwyfau  dyfnion, 

Ac  fe  fethwyd  cael  iachad, 
Nes  cael  eli  o  Galfaria, 

Dwyfol  ddwr  a  dwyfol  waed. 

Deuwch  drosodd  i  Langeitho, 

Gwelwch  yno  ôl  ei  law, 
Miloedd  meithion  yno  'n  disgwyl, 

Llu  oddiyma,  Ilu  o  draw  ; 
A'r  holl  dorf  yn  'mofyn  ymborth, 

Amryw  'n  d'weyd,  '  Pa  fodd  y  cawn  ?  ' 
Pawb  yn  ffrostio  wrth  fyn'd  adref, 

Iddo  gael  ei  wneyd  yn  Uawn. 

Gwelwch  Daniel  yn  pregethu 

Y"n  y  tarth,  y  mwg,  a'r  tàn, 
Mil  ar  unwaith  yn  molianu, 

Haleluwia  yw  y  gân  ; 
Nes  bai  torf  o  rai  annuwiol 

Mewn  rhyw  syndod  dwfn,  a  mud, 
Ac  yn  methu  rhoi  eu  meddwl 

Ar  un  peth,  ond  diwedd  byd. 

Bywiol  oedd  ei  athrawiaethau, 

Melus  fel  yr  hyfryd  win, 
Pawb  a'u  clywai  a  chwenychai 

Brofi  peth  o'u  nefol  rin  ; 
Pur  ddyferion  bythol  fywyd, 

Ag  a  roddai  iawn  iacbnd, 
I  rai  glwyfodd  cyfraith  Sinai, 

Ac  a  ddrylliocd  dan  ei  thracd. 

Crist  ei  hunan  ar  Galfaria 

Yn  clirio  holl  hcn  Iyfrau  'r  nef, 
Ac  yn  talu  'n  Ilwyr  bob  hatling 

0"r  holl  ddyled  ganddo  ef ; 
Mae  'r  gwrandawyr  oll  yn  Ilawen, 

011  yn  hyfryd,  oll  yn  llawn, 
Wedi  bwyta  'r  bara  nefol, 

0  lâs  foreu  hyd_brydnhawn." 

Hanes  y  Darluniau. — Cymerwyd  dau  ddarlun 
o'r  Parch.  Daniel  Rowland  ar  wahanol  amserau 
ar  ei  fywyd.  Ymddangosodd  y  cyntaf  mewn 
cyhoeddiad  misol  o'r  enw,  The  Gospel  Magazine, 
am  fis  Gorphenaf,  1778.  Yr  un  pryd,  nid  yw  yn 
debyg  mai  ar  gyfer  y  misolyn  hwnw  y  gwnaed  ef, 
oblegyd  dengys  Rowland  yn  nghaiiol  ei  ddyddiau, 
neu  yn  gynarach  na  hyny,  ac  nid  yn  hen  ẃr,  fiG 
mlwydd  oed,  fel  yr  oedd  yn  1778.  Yn  mhen  mis 
arol  marwolaeth  y  Diwygiwr  enwog  ycyhoeddwyd 
y  llall.  Gwnaed  ef  gan  "  Mr.  B.  Boioyer,  Miniature 
Paintcr  to  His  Majcsty"  Bernei-s  Street,  Cornhill, 
Lhmdain.  Darhm  i'w  fîramio  ydoedd  hwn,  ac 
nid  un  i'w  osod  mewri  llyfr.  ]\Iewn  ysgrif  argrafî- 
edig  o  dan  y  darhni  hwn,  cyíìwyna  yr  awdwr  ef  i'r 
Anrhydeddusaf  larlles  Huntington.  Yr  oeddid 
wedi  colli  golwg  yn  Uwyr  ar  y  darlun  cyntaf,  nes  i 
Mr.  Daniel  Davies,  Ton,  Rhondda,  ei  ddarganfod 
yn  Llyfrgell  yr  AmgLieddfa  Frutanaidd  [British 
Museuìn),  Lhmdain. 

Adciiadwyd  cofgolofn  iddo  yn  yml  Capel  L'.an- 
geitho  yn  y  flwyddyn  1883.  Costiodd  hon  lawn 
£700.  Cafwyd  yr  arian  drwy  i'r  Parch.  Thomas 
Levi,  Aberystwyth,  anturio  gwneyd  apêl  at  blant  y 
"  Drysorfa  "  am  arian  i'w  chodi.  Mewn  atebiad 
i'r  apêl  hwn,  dylifodd  arian  i  mewn  o  fis  i  fis,  am 
ysbaid  chwech  neu  saith  mlynedd,  pa  rai  a 
gydnabyddid  ar  glawr  "  Trysorfa  y  Planf,"  ac  a 
osodid  yn  y  banc.  Yr  arian  hyn,  gyda'r  llôg,  a 
dalodd  am  dani.  Y  cerfiwr  oedd  Mr.  Edward 
Griífith,  Caerlleon,  Cymro  o  waed,  ac  o  yspryd  ;  a 
chyflawnodd  ei  waith  yn  ardderchog.  Tybia 
Uawer  ei  fod  y  cerflun  goreu  o'i  fath  yn  Nghymru. 
Da  genym  ein  bod  yn  ahuog  i  roddi  copi  o'r  cerflun 
ar  raddfa  eang  yn  nwylaw  ein  darllenwyr.    Gwnaed 


ef  oddiar  ddarlun  sydd  yn  meddiant  y  Parch.  T. 
Levi. 

Adeiladwyd  y  gofgolofn  yn  y  flwyddyn  1883,  ac 
ar  y  üed  a'r  7fed  o  Fedi,  yn  y  flwyddyn  hono, 
cynhaliwyd  cyfarfod  i'w  dadorchuddio  hi.  Dyma 
drefa  y  cyfarfodydd.  Ar  nos  lau,  y  6ed,  pregetlìodd 
y  Parchn.  Joseph  Thomas,  Carno,  a  Dr.  Lewis 
Edwards,  Bala.  Boreu  Gwener,  pregethwyd  yn  y 
capel  gan  y  Parch.  Joseph  Thomas,  ac  yna  yn  yr 
ysgwâr  wrth  ochr  y  capel,  gan  y  Parch.  Dr.  Òwen 
Thomas.  Am  un  o'r  glochyr  oeddy  dadorchuddiad, 
pan  yr  oedd  dwy  neu  dair  mil  o  bobl,  o  leiaf,  wedi 
dyfod  yngliyd,  a  llawer  o  honynt  wedi  dyfod  yno  o 
bellder  íîordd.  Declireuodd  y  Parch.  J.  A.  Morris 
(Bedyddiwr),  Aberystwyth,  trwy  weddi.  Llywydd- 
wyd  gan  y  Parch.  T.  Levi,  fel  Cadeirydd  y  Gymanfa 
GyffredinoL  Dr.  Lewis  Edwards,  gwedi  araeth 
alluog,  a  ddadorclîuddiodd  y  golofn  yn  nghanol 
cymeradwyaeth  yr  hoh  gynuheidfa.  Areithiwyd  yn 
ganlynol  gan  y  Parchn.  Dr.  Owen  Tliomas,  Joseph 
Thomas,  a  T.  Charles  Edwards,  o  Goleg  Aber- 
ystwyth,  sef  Prifathraw  presenol  Athrofa  y  Bala. 
Diolcbwyd  yn  wresog  i'r  Parch.  T.  Levi  am  ei 
ymdrech  Iwyddianus  tuag  at  gael  y  gofgolofn,  ac 
am  ei  wasanaeth  fel  Uywydd,  a  therfynwyd  trwy 
weddi  gan  y  Parch.  Griffith  Parry. 

Gyda'r  eithriad  o'r  darlun  o'r  tufewn  i  hen 
Eglwys  Llangeitho,  a  geir  ar  tudalen  45,  y  mae  yr 
oU  o'r  darluniau  sydd  yn  addurno  y  benod  hon  yn 
dangos  pethau  fel  y  maent  yn  bresenol.  Y  mae 
amaethdy  Pantybeudy,  yr  Eglwys,  a'r  Capel,  wedi 
myned  drwy  gyfnewidiadau  a  gwelliantau  mawrion. 
Hyd  y  gwyddis,  nid  oes  darluniau  o'r  hen  adeiladau 
ar  gael. 


PENOD    V. 


H  O  W  E  L  L      H  A  R  R  I  S. 

Ei  cncdigacth  ai  ddygiad  i  fynii — Ei  argyhoeddiad  yn  eglinys  Talgartli — Cael  dyddauîDch  yn 
Nghrist — Dcchreu  cynal  addoliad  teuluaidd  a  chynghori — Yn  myned  i  Rydychain — Yn 
gadacl  Rhydychain — Myncd  o  givmpas  i  rybuddio  yr  anmmiol — Gwrthwynehiad  yv  ojfeiriaid 
ar  honeddivyr — Cael  ei  erlid — Sefydlu  seiadau — Myned  i  lefaru  i  Sir  Faesyfed — Argy- 
hoeddiad  Mr.  Giejynn — Harris  yn  myned  ar  daith  i  Sir  Fynwy — Yn  ymweled  a  Sir 
Forganwg  y  tro  cyntaf — Rìianau  o'i  ddydd-Iyfr — Cyfarfod  a  Whitefield  yn  Nghaerdydd — 
Myned  i  Lundain — Myned y  tro  cyntaf  i'r  Gogledd,  nior  bell  a'r  Bala  —Dalenau  ychwanegol 
o'i  ddydd-Iyfr — Myned  i  Sir  Benfro — Sessiwn  Trefynwy — Ail  daith  ir  Gogledd — Ei 
erlid  yn  y  Bala — Myned  i  Sir  Gacrnarfon — Yn  tcithio  a:  yn  gweithio  yn  ddidor. 


'ID  oes  unrhyw  dywyllwch  yn  gorch- 
uddio  hanes  Howell  Harris,oblegyd, 
yn  wahanol i'r oll o'r  Tadau  Method- 
istaidd  eraill,  gadawodd  Hunan-gofiant  ar  ei 
ol ;  yr  hwn  gofiant  a  gynwysa,  nid  yn  unig 
ffeithiau  ei  fywyd,  ond  ei  deimladau  a'i 
brofiad  yn  ogystal.  Cafodd  yr  Hunan- 
gofiant  ei  olygu,  a'i  gyhoeddi,  gydag 
ychwanegiad,  gwedi  ei  farw,  gan  "  y  rhai 
oeddynt  o'r  dechreuad  yn  gweled."  Y  rhai 
hyn  oedd  "  teulu  "  Trefecca,  y  buynmyned 
i  mewn  ac  allan  yn  eu  mysg,  ac  yn  hyw- 
odraethu  arnynt  am  yr  yspaid  o  dair 
blynedd  ar  hugain.  Yn  ychwanegol, 
cadwai  ddydd-lyfr,  yn  mha  un  y  croniclai 
yn  fanwl  bob  nos,  holl  helynt  y  diwrnod 
blaenorol,  yn  arbenig  ystâd  ei  feddwl,  a'r 
temtasiynau  tumewnol  a  pha  rai  y  buasai 
yn  brwydro.  Yroedd  hefyd  yn  ysgrifenydd 
llythyrau  lawer,  o  ba  rai  y  mae  swm  dir- 
fawr  ar  gael  hyd  y  dydd  hwn.  Rhwng 
ysgrifeniadau  Harris  ei  hun,  a  thystiolaeth 
y  "  teulu  "  a  gasglodd  o'i  gwmpas,  y  rhai 
oeddynt  yn  gydnabyddus  a'i  holl  symud- 
iadau,  ac  yn  gwybod  ei  amcanion,  y  mae 
y  goleuni  dysgleiriaf  sydd  yn  bosibl  wedi 
cael  ei  daflu  ar  ei  gymeriad  ac  ar  ei  waith. 
Nis  geill  neb  wadu  ei  fod  yn  ddyn  arbenig. 
Ymddengys  fel  Elias  y  prophwyd,  yn  wrol 
ei  wedd,  a  gair  Duw  yn  Ilosgi  fel  tân  yn  ei 
yspryd,  ac  yn  taranu  gyda  holl  angerddol- 
deb  ei  natur  yn  erbyn  drygioni  y  genhedl- 
aeth  drofaus  y  cawsai  ei  anfon  yn  genad  ati. 
Yr  oedd  teulu  Howell  Harris  yn  hanu  o 
Sir  Gaerfyrddin,  o  gymydogaeth  Llandilo 
Fawr,  nid  yn  nepell  o'r  fangre  Ile  y  pres- 
wyliai  henafiaid  y  Parch.  Henry  a  WiIIiam 


Rees ;  a  symudasant  i  Frycheiniog  tua'r 
flwyddyn  1700.  Perchenogai  ei  rieni, 
HowelÌ  a  Susanna  Harris,  y  tyddyn  y  darfu 

iddynt  symud  iddo,  sef  Trefecca  Fach  ;  ar 
yr  hwn  y  saif  Coleg  y  Methodistiaid, 
perthynol  i'r  Deheudir,  yn  bresenol.  Ond 
nid  oeddynt  mewn  un  modd  yn  gyfoethog. 
Ni  fedrai  y  tad  roddi  i'w  blant  well  addysg 
na'r  hyn  a  dderbyniai  plant  ffermwyr  yn 
gyffredin.  Cafodd  Howell  Harris  ei  eni  yn 
y  fìwyddyn  1714,  ac  felly  yr  oedd  flwydd 
yn  ieuangach  nai  gyfaill  a'i  gyd-ddiwygiwr 
Daniel  Rowland,  a  thair  blwydd  yn  hŷn 
na'i  fab  yn  yr  efengyl,  sef  WilHams,  Pant- 
ycelyn.  Efe  oedd  yr  ieuangaf  odribrawd, 
ac  y  mae  yn  anhawdd  meddwl  am  frodyr  a 
mwy  o  wahaniaeth  rhyngddynt,  a  phob  un 
er  hyny  wedi  ymddyrchafu  i  enwogrwydd 
ynyralwedigaeth  a  phaun  yr  ymgymerodd. 
Trwy  ymdrech  a  dyfal  bara,  ymddyrchafodd 
Joseph,  y  brawd  hynaf,  o  fod  yn  ôf  y  pentref 
i  sefyllfa  o  gyfrifoldeb  mawr  yn  y  bathdy 
brenhinol.  Arno  ef  y  gorphwysai  y  cyfrif- 
oldeb  o  weled  fod  yr  argraff  ar  yr  arian  yn 
ddinam,  a  bod  pob  darn  yn  gyíîawn  o 
bwysau.  Trwy  ei  gyrhaeddiadau  gwydd- 
onol,  daeth  yn  adnabyddus  i  rai  o  brif 
ddysgedigion  ei  oes.  Cyfansoddodd  amry w 
draethodau  seryddol  a  meintonol ;  ond 
wrth  un  yn  unig  y  gosododd  ei  enw,  sef 
traethawd  ar  dremofyddiaeth  (optics),  yr 
hwn  a  gyhoeddwyd  ryw  ddeng  mlynedd 
gwedi  ei  farw.  Llwyddasai  i  gasglu  cryn 
gyfoeth,  a  chawn  ef  yn  priodi  merch  i 
Thomas  Jones,  Tredwstan,  hen  gymydog 
i'w  dad.  Bu  farw  yn  y  T\vr  yn  Llundain, 
ryw  naw  mlynedd  o  flaen  ei  frawd  Howell. 
Darfu  i  Thomas,  yr  ail  frawd,  ymsefydlu 
fel  dilledydd  yn  Lhmdain,  a  thrwyddylan- 
wad  rhywrai  mewn  safle  uchel,  cafodd  ei 
benodi  i  gyflenwi  y  milwyr  yn  y  fyddyn  a 
diUad  milwrol.  Llwyddodd  i  gasglu  cyfoeth 
dirfawr,  a  chwedi  ymneillduo  oddiwrth  ei 
fasnach,  prynodd  etifeddiaeth  Tregwnter, 
yn  gyfagos  i  Drefecca.  Ymdderìgys  iddo 
wasanaethu  fel  Uchel  Sirydd  Brycheiniog 
yn  y  flwyddyn  1 768.  Bu farw yn  y  flwyddyn 
1782.  Ychydig  o  gydymdeimlad  oedd 
rhwng  Joseph  a  Thomas  a  Methodistiaeth 
eu  brawd.  Ceir  amryw  o  lythyrau  o  eiddo 
Howell  at  eu  frodyr,  pan  oeddynt  yn  Llun- 
dain,  yn  y  rhai  y  rhybuddia  hwy  yn  ddwys 
rhag  cael  ei  Hyncu  i  fynu  yn  ormodol  gan 
awydd  am  gyfoeth  a  phleserau  y  bywyd 
hwn.  Y  mae  un  llythyr  o  leiaf  yn  Nhre- 
fecca,  yn  llawysgrif  Joseph  Harris,  wedi  ei 
anfon  at  Howell  ei  frawd,  yn  yr  hwn  y 
cwyna  arno  ei  fod  mor  ffol  ag  ymgladdu 
mewn  dinodedd  yn  mysg  y  Methodistiaid, 
tra  y  gallasai,  ond  cymeryd  cyfeiriad 
gwahanol,  gyrhaedd  enwogrwydd,  anrhyd- 


edd,  a  chyfoeth,  a'i  gwnelai  yn  gyd-stâdag 
uchelwyr  penaf  ei  wlad.  Mor  ddaU  oedd  y 
brodyr  ?  Y  mae  enw  Howell  Harris  yn 
dysgleirio  heddyw,  fel  seren  yn  ffurfafen 
hanesiaeth  ;  tra  y  buasai  eu  henwau  hwy 
wedi  myned  ar  ddifancoll,  oni  bai  am  eu 
cysylltiad  perthynasol  ag  ef. 

Ychydig  o  hanes  bachgendod  Howell 
sydd  ar  gael,  ond  ymddengys  iddo  gael 
ysgol  dda,  ac  yr  amcenid  ei  ddwyn  i  fynu 
ar  gyfer  y  weinidogaeth  yn  yr  Eglwys 
Sefydledig.  Yr  oedd  cario  aflan  y  bwriad 
hwn  yn  dreth  drom  ar  amgylchiadau  y 
teulu.  Cawn  Joseph  yn  ysgrifenu,  pan  yr 
oedd  ei  frawd  ieuangaf  tua  phymtheg 
mlwydd  oed,  yn  dymuno  cael  ei  esgusodi 
rhag  estyn  cynorthwy  at  hyn  ar  y  tir  fod 
ei  arian  yn  brin,  oblegyd  ei  fod  newydd 
gyhoeddi  Uyfr,  ond  yn  addaw  gwneyd  yr 
hyn  a  fedrai  pan  ddechreu  y  llyfr  dalu. 
Dywed  Howell  yn  ei  Hunan-gofiant  : 
"  Cefais  fy  nghadw  mewn  ysgol  gan  fy 
rhieni  hyd  y  ddeunawfed  flwyddyn  o'm 
hoed  ;  erbyn  hyn  yr  oeddwn  wedi  dyfod  yn 
mlaen  lawer  mewn  dysg — yna  bu  farw  fy 
nhad."  Rhaid  fod  yma  ryw  gymaint  o 
gamsynied,  oblegyd  yn  ol  y  dyddiad  ar  ei 
gareg  fedd  yn  mynwent  Talgarth,  bu  ei 
dad  farw  Mawrth  9,  1730,  pan  nad  oedd 
Howell  ond  ychydig  dros  un  mlwydd-ar- 
bymtheg.  Yr  oadd  yr  amgylchiad  yn  ergyd 
enbyd  iddo ;  nid  oedd  ganddo  unrhyw 
obaith  bellach  am  ddringo  i'r  offeiriadaeth, 
a  bu  raid  iddo  fyned  i  gadw  ysgol  er  cael 
defnydd  cynhahaeth.  Awgryma  fod  ystyr- 
iaethau  pwysig  yn  cael  peth  lle  yn  ei  feddwl 
yn  flaenorol  i  hyn  ;  ond  beUach  nid  oedd 
ganddo  unrhyw  gyfaill  difrifol  a'r  hwn  y 
gallai  ymgynghori ;  aeth  yr  ymdeimlad  a'i 
ryddid  yn  gymhefliad  i  lygredigaeth ;  a 
chariwyd  ef  i  ffwrdd  gyda  ffrwd  o  wagedd 
y  byd,  balchder,  a  chwantau  ieuenctyd. 
Gellir  darllen  gwagedd  ei  feddwl  yn  y  rhês 
ganlynol  o  dreuhau,  a  gofnodir  ganddo  yn 
nechreu  y  flwyddyn  1732.  Dywed  ddarfod 
iddo  wario  arian  am  ddawnsio,  ac  am 
berwig,  ellyn,  menyg,  chwip  hela,  ac 
amryw  bethau  di-lês  o'r  fath.  Ynghanol 
ei  ymroddiad  i  bleser,  ni  chaffai  lonydd  er 
hyny  ;  yr  oedd  "  rhyw  reddf  o  argyhoedd- 
iad  "  yn  ymweled  ag  ef  yn  fynych  ;  a  chof- 
nodai  ei  ffaeleddau  ar  bapyr,  fel  y  byddent 
yn  dystiolaeth  yn  ei  erbyn.  Dechreuodd 
ar  y  cyffesiadau  hyn  pan  oedd  tua  dwy 
flwydd-ar-bymtheg  oed,  ac  y  maent  ar 
glawr  eto  yn  mysg  ei  ysgrifeniadau  yn 
Nhrefecca.  Dangosant  nid  yn  unig  fod  ei 
gydwybod  heb  hollol  galedu,  ond  hefyd  ei 

fod  yn  ysgolhaig  pur  wych,  gan  fod  y  llaw- 
ysgrif  yn  rheolaidd,  yr  iaith  yn  ramadegol, 
gyda  nifer  mawr  o  dalfyriadau  yn  yr  iaith 
Ladin. 

W'edi  bod  yn  cadw  ysgol  am  tua  dwy 
flynedd,  dechreuodd  y  cymylau  ghrio 
oddiar  ei  amgylchiadau;  daethai  i  gydnab- 
yddiaeth  a  dynion  o  ddylanwad,  y  rhai  a 
addawent  ei  gynorthwyo  i  ymbarotoi  am 
urddau;  ac  yr  oedd  Joseph,  ei  frawd,  erbyn 
hyn  wedi  dyfod  yn  alluog  i  wneyd  rhy wbeth 
erddo.  "  Tra  yr  oeddwn  fel  hyn,"  meddai, 
"ac  amryw  ragluniaethau  yn  cyd-weithio 
o'm  tu  i'r  dyben  o  gael  dyrchafiad  yn  y 
bywyd  hwn,  a"m  hoU  lygredigaethau 
cnawdol  inau  yn  cael  maeth  oddiar 
hyny,  i  gynyddu  gryfach  gryfach  ynof  yn 
feunyddiol,  gwelodd  yr  Arglwydd  yn  dda 
ogoneddu  ei  ras  ynof."  Daeth  amgylchiad 
i'w  gyfarfod,  a  newidiodd  holl  gyfeiriad 
ei  fywyd. 

Y  mae  hanes  troedigaeth  Howell  Harris 
yn  haeddu  cael  ei  adrodd  yn  fanwl.  Y 
Sul  o  flaen  y  Pasg,  sef  Mawrth  30,  1735, 
ac  efe  yn  un-ar-hugain  mlwydd  oed,  aeth 
yn  ol  ei  arfer  i  eglwys  Talgarth.  Cyhoeddai 
yr  offeiriad,  y  Parch.  Price  Davies,  y 
gweinyddid  y  cymun  bendigaid  yno  y 
Sabbath  dilynol,  gan  ddarllen  y  rhybudd 
sydd  yn  y  Llyfr  Gweddi  Cyffredin  pan 
fyddo  y  bobl  yn  esgeuhis  am  ddyfod  i'r 
ordinhad.  Nid  ymfoddlonai  ar  ddarllen 
yr  hyn  oedd  ysgrifenedig  ;  aeth  yn  ei  flaen 
i  brofi  ei  fod  yn  ddyledswydd  ar  bawb  i 
ddyfod  at  fwrdd  y  cymun,  ac  i  ateb  gwrth- 
ddadleuon  cyftredin  y  rhai  a  esgeulusant 
y  ddyledswydd.  "  Os  nad  ydych  yn 
gymhwys,"  meddai,  "  i  ddyfod  at  fwrdd 
yr  Arglwydd,  nid  ydych  gymhwys 
ychwaith  i  ddyfod  i'r  eglwys ;  nid  ydych 
yn  gymhwys  i  fyw,  nac  yn  gymhwys  i 
farw."  Efíeithiodd  y  gadwen  hon  o 
ymresymiad  ar  feddwl  y  Uanc  ieuanc 
o  Drefecca  Fach ;  penderfynodd  cyn 
codi  oddiar  ei  eisteddle  roddi  heibio  ei 
ddifyrwch  cnawdol  a'i  bechodau  cyhoedd, 
ac  ymddangos  yn  mysg  y  cymunwyr  y 
Sul  dilynol.  Fel  parotoad  i  hyn,  galwodd 
ar  ei  ffordd  adref  heibio  i  gymydog,  a'r 
hwn  yr  oedd  mewn  ymrafaeì,  gan  gyffesu 
ei  fai,  a  dymuno  maddeuant,  ac  estyn 
maddeuant  iddo  yntau.  ünd  yr  oedd  yn 
enbyd  o  anwybodus  am  grefydd  ysprydol  ; 
"  yr  oeddwn,"  meddai,  "  heb  wybod  dim 
am  y  wisg  briodas,  ac  yn  gwbl  ddyeithr  i 
grefydd  dufewnol,  a'm  truenus  gyflwr 
wrth  natur."  Penderfynodd,  pa  fodd 
hynag,  geisio  dilyn  buchedd  newydd  ;  "  er 


nas  gwyddwn,"  meddai,  "  pa  fodd  y 
dechreuwn,  na  pha  beth  i'w  wneyd." 

Y  Sul  canlynol  y  mae  Harris  yn  yr 
eglwys  mewn  pryd,  ac  ar  derfyn  y 
gwasanaeth  â  yn  ei  flaen  gyda'r  lleiU  a 
fwriadent  gymuno,  gan  syrthio  ar  ei 
ddeuhn  gerbron  yr  allor.  Ond  wrth  gyd- 
adrodd  a'r  gweinidog  y  gyffes  gyffredin  : 
"  Yr  ym  ni  yn  cydnabod  ac  yn  ymofidio 
dros  ein  hamryw  bechodau  a'n  hanwiredd, 
y  rhai,  o  ddydd  i  ddydd,  yn  orthrymaf  a 
wnaethom,  ar  feddwl,  gair,  a  gweithred, 
yn  erbyn  dy  Ddwyfol  Fawredd,  gan  anog 
yn  gyfiawnaf  dy  ddigofaint  a'th  hd  i'n 
herbyn.  Yr  ydym  yn  ddifrifol  yn  edifaru, 
ac  yn  ddrwg  gan  ein  calonau  dros  ein 
cam-weithredoedd  hyn.  Eu  coffa  sydd 
drwm  genym  ;  eu  baich  sydd  anoddef- 
adwy,"  saethodd  i'w  feddwl  nad  oedd  y 
geiriau  yn  wir  yn  eu  perthynas  ag  ef ;  nad 
oedd  y  gradd  lleiaf  o  alar  yn  ei  galon 
oblegyd  ei  bechodau,  nad  oeddynt  mewn 
un  modd  yn  faich  ar  ei  gydwybod,  a'i  fod 
yn  myned  at  Fwrdd  yr  Árglwydd  a 
chelwydd  yn  ei  enau.  "  Y  teimlad  hwn," 
meddai,  "  ynghyd  a  golwg  ar  fawredd  y 
wledd  sanctaidd,  a  darawodd  fy  nghalon, 
fel  y  bum  agos  a  chodi  oddiar  fy  nghniau, 
a  sefyll  yn  ol,  heb  dderbyn  y  sacrament." 
Ond  ceisiodd  dawelu  ei  gydwybod,  gan 
benderfynu  dilyn  buchedd  newydd  rhag- 
llaw.  Am  ryw  gymaint  o  amser  gwedi 
hyny,  ymdrecha  fod  yn  ffyddlon  i'w 
benderfyniad  ;  ymrodda  i  weddi,  a  cheisia 
sefydlu  ei  fyfyrdodau  ar  Dduw.  Ond  yn 
mhen  y  pythefnos  y  mae  yn  cael  ei  fod 
wedi  colli  agos  ei  holl  argyhoeddiadau, 
Eithr  Ebrill  20,  daeth  llyfr  i'w  law  a  ail- 
adnewyddodd  y  teimlad  o  euogrwydd  o'i 
fewn.  Yr  un  diwrnod  daeth  o  hyd  i  lyfr 
arall,  a  gawsai  ei  ysgrifenu  gan  Bryan 
Duppa  ar  y  gorchymynion.  "  Wrth 
ddarllen  hwn,"  cofnoda,  "  cafodd  fy 
argyhoeddiadau  argraff  ddyfnach  arnaf ; 
pa  fwyaf  a  ddarllenwn,  mwyaf  oll  o  oleuni 
ysprydol  oedd  yn  Ilewyrchu  o'm  mewn,  i 
weled  mawr  feithder  a  manylrwydd  cyfraith 
Duw,  yn  fy  ngalw  i  gyfrif  nid  yn  unig  am 
bechodau  gwaradwyddus  oddi  allan,  eithr 
hefyd  am  ein  rhodiad,  amcanion,  a  dyben- 
ion,  yn  yr  hyn  oll  a  feddyliom,  a  ddywedom, 
neu  a  weithredom.  Yna  y  gwelais  yn 
eglur,  os  wrth  y  gyfraith  hono  y'm  bernid, 
y  darfyddai  am  danaf  yn  dragywydd." 

Am  ragor  na  mis  bu  yn  ystorm  enbyd 

arno,  ei  gydwybod  yn  rhuo  fel  arthes  o'i 

fewn,  ac  yntau  yn  ceisio  ei  thawelu  trwy 

^ympryd,    a    gweddi,    a    chosbi    ei   goríf. 

Teimlai  ei  fod  wedi  ei  werthu  dan  bechod, 
ei  fod  yn  gnawdol,  ac  nas  gallai  gredu,  na 
galaru  yn  briodol  am  ei  ddrygioni  mwy 
nag  y  gallai  ddringo  i'r  wybr.  Yr  oedd 
uffern  wedi  lledu  ei  safn  i"w  dderbyn,  ac 
yntau  heb  adnabod  llais  yr  lachawdwr. 
Eithr  ar  weddi,  teimlodd  gymhelHad  un 
diwrnod  i  roddi  ei  hun  fel  yr  ydoedd  i'r 
Arglwydd  lesu,  gan  adael  y  canlyniadau 
yn  gyfangwbl  iddo  ef.  Yn  erbyn  hyn,  pa 
fodd  bynag,  gwingai  yr  yspryd  deddfol 
òedd  ynddo  ;  teimlai,  os  rhoddai  ei  hun  i'r 
Arglwydd,  y  collai  ei  ryddid,  ac  na  fyddai 


byddem  yn  sicr  o  dderbyn  maddeuant  o'n 
holl  bechodau.  Ac  yn  wir  felly  y  bu  i  mi ; 
cefais  brawf  eglur  trwy  yr  Yspryd  Glân, 
fod  Crist  wedi  marw  drosof  íì,  a  bod  fy 
mhechodau  i  gyd  wedi  eu  rhoddi  arno  ef ; 
a'm  bod  yn  awr  yn  rhydd  oddiwrth 
frawdle  cyfìawnder,  ac  yn  fy  nghyd- 
wybod."  Pan  yn  y  wasgfa  cawsai  ei  flino 
gan  syniadau  Atheistaidd,  y  rhai  a  wnaent 
ei  fywyd  yn  faich  iddo  ;  "  ond  wrth  weled 
fy  Nuw  ar  y  groes,"  meddai,  "  cefais 
ryddhad  oddiwrth  y  profedigaethau  hyny. 
Weithian    yr    oedd    y    byd    hwn,    a   phob 

yn  eiddo  iddo  ei  hun.  Ond  gwedi  ym- 
drech  galed,  gwnaed  ef  yn  ewyllysgar  i 
roddi  ffarwel  i  bob  peth  tymhorol,  ac  i 
ddewis  Crist  yn  rhan  dragywyddol.  "  Yr 
wyf  yn  credu,"  meddai,  "  ddarfod  i  mi 
gael  fy  ngalw  y  pryd  hwnw  yn  effeithiol  i 
fod  yn  ddilynwr  i'r  Oen."  Nid  oedd  eto 
wedi  cael  cyflawn  ryddhad.  Aeth  i'r 
cymundeb  ar  y  Sulgwyn  yn  flinderog  a 
thrwmlwythog  dan  euogrwydd  ei  bechodau. 
Eithr  darllenasai  mewn  llyfr,  "  os  byddai 
i  ni  fyned  i'r  sacrament,  gan  gredu  yn 
syml    yn     yr    Arglwydd     lesu    Grist,    y 


meddyhau  am  ddyrchafiad,  a  chlod  dynol, 
wedi  cwbl  ddiflanu  o'm  golwg,  a'r  byd 
ysprydol  a  thragywyddoldeb  yn  dechreu 
ymddangos." 

Dyma  Harris  yn  ddyn  newydd  ac  yn 
ddyn  rhydd.  Drylliwyd  ei  gadwynau  yn 
chAvilfriw,  dihangodd  yntau  am  byth  gyda  'i 
Farnwr.  Mewn  canlyniad  i  hyn,  IHfodd 
tangnefedd  fel  yr  afon  i  mewn  i'w  gyd- 
wybod ;  prin  y  cyffyrddai  ei  draed  a'r 
ddaear  wrth  fyned  adref ;  gallai  ddawnsio 
a  neidio,  fel  y  cloffyn  mhorth  y  deml  gwedi 
ei  iachau.     Wrthfynedo'reglwys,  dywedai 

wrth  ei  gymdeithion,  gyda  thôn  orfoleddus : 
"  Y  mae  fy  mhechodau  wedi  eu  maddeu  !" 
Edrychai  y  rhai  hyny  yn  hurt,  heb  ddeall 
ystyr  ei  eiriau,  am  nad  oeddynt  wedi  bod 
yn  y  wasgfa  ;  âi  yntau  yn  mlaen  at  y  fyntai 
nesaf,  gan  ddweyd  yr  un  peth  :  "  Y  mae  fy 
mhechodau  wedieumaddeu !"  Yroeddhyny 
yn  gymaint  peth  yn  ei  olwg  a  phe  y  buasai 
wedi  cael  nefoedd.  Ni  chlywsai  neb  yn 
gwneyd  cyffes  o'r  fath  o'r  blaen,  ond  yr 
oedd  llawenydd  ei  fynwes  yn  gyfryw  fel  y 
mynai  fwrlymu  i'r  golwg  ;  a  mawr  chwen- 
ychai  i'w  gymydogion  lawenychu  gydag  ef 
oblegyd  y  ddihangfa.  O  hyn  allan,  cawn 
ef  yn  cyson  ddal  cymdeithas  a  Duw,  ac  yn 
cael  amlygiadau  mynych  o  wedd  ei  wyneb. 
"  Mehefin  i8,  1735,  pan  oeddwn  mewn 
gweddi  ddirgel,"  ysgrifena,*  "  yn  ddisym- 
wth  teimlais  fy  nghalon  yn  toddi  ynof  fel 
cwyr  o  flaen  tân  o  gariad  at  Dduw  fy  lach- 
awdwr  ;  teimlais  hefyd  nid  yn  unig  gariad 
a  heddwch,  ond  hefyd  hiraeth  am  ymddatod 
a  bod  gyda  Christ.  Yr  osdd  Ilef  yn  nyfn- 
der  fy  enaid,  na  wyddwn  am  dani  o'r  I^Iaen, 
'  Abba  Dad,  Abba  Dad.'  Nis  gallwn 
beidio  a  galw  Duw,  fy  Nhad  !  Yr  oeddwn 
yn  gwybod  mai  ei  blentyn  ef  oeddwn,  a'i 
fod  yn  fy  ngharu  ac  yn  fy  ngwrando. 
Cafodd  fy  enaid  ei  lenwi,  a'i  Iwyr  ddiwallu, 
nes  y  gwaeddwn,  'Digon!  Digon!'  Dyro 
i  mi  nerth,  ac  mi  a'th  ddilynaf  trwy  ddwr 
a  thân  ! " 

Y  mae  yn  brofedigaeth  i  ni  fyned  yn  y 
blaen  i  ddifynu,  ond  rhaid  ymatal.  Nid 
oedd  allan  o'r  maglau  eto,  er  hyny  ;  bu 
mewn  aml  brofedigaeth  gyda'r  gelyn  ar  ol 
hyn.  Cadwai  yr  ysgol  yn  y  blaen,  gan 
ddisgw^yl  galwad  oddiwrth  berthynas  agos 
iddo  i  fyned  i  Rydychain  ;  a  ry  w  ddiwrnod 
collodd  ei  dymher  o  herwydd  cam-ymddyg- 
iad  un  o'r  plant.  Ar  hyn,  dyma  y  gelyn 
yn  rhuthro  arno,  gan  haeru  ei  fod  wedi 
syrthio  oddiwrth  ras,  ac  wedi  fforffetio  ei 
hawl  yn  Nghrist.  Ond  wedi  bod  mewn 
ing  enaid  am  dymor,  danfonodd  Duw 
gysur  iddo  trwy  Mal.  iii.  6  :  "  Myfi  yr 
Arglwydd  ni'm  newidir."  Gweloddnadar 
ei  ffyddlondeb  ef  y  dibynai  ei  iachawdwr- 
iaeth,  ond  ar  ffyddlondeb  Crist,  ei  Waredwr. 
O  hyn  allan,  byw  i'r  lesu  yw  ei  amcan. 
YmneiIIdua  oddiwrth  ei  hen  gyfeillion 
difeddwl  ;  pendcrfyna  ymwrthod  a  phob 
dyrchafiad  bydol ;  a  gwertha  yr  oll  oedd 
ganddo,  gan  eu  rhoddi  i'f  tlodion.  Yn 
mysg  pethau  eraill,  teimla  fod  y  dillad  a 
wisgai  yn  flaenorol  yn  rhy  wych  i  Gristion, 

*  Hunan-gofiant. 


ac  yn  cydymffurfio  yn  ormodol  a  ffasiwn  y 
byd,  ac  felly  ymâd  a  hwythau,  gan  gyfranu 
yr  hyn  a  gawsai  am  danynt  mewn  elusen. 
Nid  yw  yn  pryderu  gyda  golwg  ar  ei 
ddyfodol  o  gwbl  ;  mentra  ar  addewid  Duw. 

Yn  awr,  y  mae  cyflwr  ysprydol  ei  gyd- 
ddynion  yn  dechreu  gwasgu  yn  ddwys  ar 
ei  feddwl.  Gwel  eu  bod  yn  teithio  y  ffordd 
Iydan,  ac  nad  oedd  neb  o  ddifrif  yn  eu 
rhybuddio  am  eu  perygl.  Methai  ymatal 
rhag  siarad  a  hwy  am  bethau  ysprydol  ; 
ond  y  canlyniad  oedd  fod  rhai  yn  ei  ddir- 
mygu,  ac  eraill  yn  tosturio  wrtho  ;  ceisiai 
un  dosparth  ei  ddychrynu,  tra  yr  oedd 
dosparth  arall  yn  ei  gynghori.  Edrychent 
arno  fel  penboethyn.  "  Nid  oeddwn  gym- 
aint  a  meddwl  y  pryd  hwnw,"  meddai,  "  y 
byddai  i'r  Arglwydd  fy  nefnyddio  i  er 
bendith  i  neb  ;  canys  nid  oeddwn  yn 
gweled  y  tebygolrwydd  Ileiaf  o  hyny,  ond 
yn  hytrach  i'r  gwrthwyneb."  Ond  yr  oedd 
gair  yr  Arglwydd  yn  Ilosgi  fel  tân  o'i 
fewn,  ac  aeth  yn  ei  flaen  i  gynghori  pawb 
y  deuai  i  gyffyrddiad  a  hwy.  Am  angeu, 
a'r  farn,  a  thragywyddoldeb,  y  llefarai  yn 
benaf,  ynghyd  a'r  angenrheidrwydd  am 
weddío  a  derbyn  y  sacrament.  Tywyll 
oedd  ei  syniadau;  nid  oedd  ei  ddirnadaeth 
o  athrawiaethau  yr  efengyl  ond  cyfyng, 
ond  ni  chuddiai  yr  ychydig  oleuni  a  feddai 
dan  lestr.  Cawn  ef  yn  dechreu  cynal 
addoliad  teuluaidd  yn  nhy  ei  fam  ;  a'r 
boreuau  Suliau,  cyn  pryd  eglwys,  arferai 
amryw  o'r  cymydogion  ddyfod  i'w  wrando 
yn  darllen  y  Ilithoedd  a'r  Salmau.  Meddai  : 
"  Nis  gallwn  orphwys  na  dydd  na  nos,  heb 
wneuthur  rhywbeth  dros  fy  Nuw,  a'm 
Hiachawdwr  ;  acnisgallwn,  gyda  boddlon- 
rwydd,  roddi  hun  i'm  hamrantau  os  na 
byddwn  wedi  gwneyd  rhyw  wasanaeth  er 
gogoniant  iddo  ef  ar  hyd  y  dydd.  Yr  oedd 
amser  mor  werthfawr  yn  fy  ngolwg,  fel  nas 
gwyddwn  pa  fodd  i'w  dreulio  yn  hollol  i 
ogoniant  Duw,  ac  er  daioni  i  eraill."  Ym- 
roddai  i  ddarllen  a  gweddio  pan  ar  ei  ben 
ei  hun,  ac  ai  yn  ei  flaen  i  gynghori  y  bobl 
a  ddeuent  i'w  wrando  bob  prydnhawn 
Sabbath.  Erbyn  hyn,  yn  ol  ei  gyfaddefiad 
ef  ei  hun,  yr  oedd  wedi  myned  yn  ddiareb 
gwlad.  Dirmygid  ef  gan  rai ;  bygythiai 
eraill  wneyd  niwed  personol  iddo  ;  "  ond," 
meddai,  "  yr  oeddwn  yn  cael  fy  nghario  fel 
ar  adenydd  trwy  bob  math  o  dreialon." 

Nis  gwyddai  ei  frawd  Joseph,  oedd  yn 
awr  yn  Llundain,  beth  i'w  wneyd  o  hono, 
nac  o'i  Iythyrau  ;  a  lled  awgryma  fod  y 
pruddglwyf  wedi  ei  orchfygu.  Er  cael 
ymwared  oddiwrth  hyn,  deil  o'i  flaen  uchel- 

gais  bydol,  a  chymhella  ef  i  frysio  i  Ryd- 

ychain.      Meddai  Howell  yn  ol :  "  Nid  wyf 

yn  bruddglwyfus,  fel    yr   ydych  yn  tybio. 

Yr  wyf  yn  mwynhau  trysor  na  fedraf  roddi 

syniad  i  chwi  am  dano.     Y  maegalarbron 

a  bod  yn  estron  i  mi."      Nid  yw  yn  cael  ei 

ddallu  ychwaithgany  rhag-olygon  dysglaer 

a  ddehr  o'i  flaen.     "Bydded  i'r  rhai  sydd 

yn  caru  gweled,  a  chael  eu  gweled,"  medd, 

"  afaelu  yn  hudoliaethau  Madam  Ffawd. 

Goddefer  i  mi  gymaint  a  hyny  o  ddifrifwch 

fel  ag  i  ddeho  yn  onest  a  fy  enaid."     Nid  yw 

yn  gweled  ei  Iwybr  gyda  golwg  ar  y  dyfodol 

yn  ghr ;  ond  dywed  nad  oes   arno   ofn  na 

bydd    iddo    eniU    bywioliaeth,     ei    fod    yn 

gobeithio  ei  fod  wedi  cael  ei  fwriadu  i  fod  o 

ryw  lês,  ac  na  chyfrifa  unrhyw  drafferth  na 

phoen  yn  ormod  er  ei  gymhwyso  ar  gyfer 

hyny.     Ni  fwriadaidderbyn  urddau  bellach. 

"  Peidiwch    a'm  cymhell    i    fod    yn    ddyn 

cyhoeddus,"'  meddai  wrth  ei  frawd, "  oblegyd 

os  goddefir  i  mi  farnu  gyda  golwg  arnaf  fy 

hun,    ni    feddaf    unrhyw    gymhwysder   at 

hyny."    GweHr  nadoedd  ynadnabodeihun, 

na"i  gymhwysderau,  ac  nad  oedd  ganddo 

syniad  am  y  gwaith  y  galwyd  ef  i' w  gyflawni. 

Dechreu   Tachwedd,   1735,  aeth  i  Ryd- 

ychain,    gan    ymrestru    fel     efrydydd    yn 

Neuadd  Sant  Alair,  tan  addysg  Mr.  Hart. 

Gobeithiai  ei  gyfeillion  a"i  frodyr  y  cai  ei 

ddiwygio  yn  y  brifysgol  oddiwrth  yr  hyn 

a  alwent  hwy  yn  benboethni.     Ac  os  bu 

unrhyw     le     neu     sefydliad     yn     meddu 

dylanwad  er  angrefyddoli  dynion  ieuainc, 

a  pheri  iddynt  goUi  pob  difrifwch  ysprydol, 

yr  oedd    Rhydychain    felly    y    pryd    hwn. 

Dywed  John  Wesley  '■'  fod  y  lle  yn  flawn 

o  ieuenctyd  anfoesol,    mwy   niweidiol   na 

phe     buasent     yn     arwain     bywyd    drwg 

cyhoeddus,    y    rhai    a    wisgent   glogyn    o 

weddeidd-dra  allanol,   ond  a  dreuhent  eu 

holl   amser  mewn  oferedd,  ac  a  arhosent 

mewn  ymyfed  a  chyfeddach  hyd  haner  nos. 

Ni  feddent  rith  duwioldeb,  chwaethach  ei 

grym.       I    ganol    y    rhai    hyn    y    taflwyd 

Harris  druan,   a  theimlai  bron  fel  pe  bai 

wedi  ei  daflu  i  uffern.      Yr  oedd  anfoes- 

oldeb  y  lle  yn  ei  ddychrynu,  a  threuhai  y 

rhan  fwyaf  o'i  amser  mewn  gweddi  ddirgel 

ac  yn  yr  addohad  cyhoeddus.     Dyhd  nodi 

fod     Methodistiaid     Rhydychain    y    pryd 

hwn  wedi  cael  eu  gwasgar ;  yr  oedd  John 

a    Charles    Wesley,    ynghyd   a    Benjamin 

Ingham,    ar    Fôr   y  W'erydd,   yn  croesi  i 

Georgia,  gyda'r  amcan  o  efengyleiddio  yr 

Indiaid  ;  torasai  iechyd  Whitefield  i  lawr, 

*  Oxford  Methodists,  gan  Tyerman,  tudal.  18. 


ac  aethai  adref  i  Gaerloyw  ;  ymsefydlasai 
John  Clayton  yn  Manchester,  a  John 
Gambold,  y  Cymro  o  Sir  Benfro,  yn 
ficeriaeth  Stanton-Harcourt.  Felly,  nid 
oedd  braidd  neb  o  fewn  y  Brifysgol  yn 
ceisio  atal  y  Ihfeiriant  o  lygredigaeth  oedd 
yn  cario  pob  peth  o"i  flaen.  Dibynai 
Harris  am  gynhahaeth  tra  yn  Rhydychain 
ar  ei  gyfeiflion,  ac  yn  arbenig  ar  ei  frawd 
Joseph.  Y  mae  flythyr  ar  gael  a  anfonwyd 
ato  yr  adeg  hon  gan  Joseph  Harris 
yn  profi  hyny.  "  Chwi  a  gewch  yn 
y  gist  hon,"'  meddai  y  llythyr,  "  hen 
bâr  o  ddillad  i  mi  wedi  ei  gyfnewid 
ar  eich  cyfer  gan  fy  mrawd,  gyda  dau 
bâr  o  glôs  [hvee:hes)  perthynol  iddo,  hefyd 
fy  hen  glôs  lledr  i,  y  rhai  a  fyddant  yn 
wasanaethgar  i  chwi  yn  y  wlad  neu  yn 
Rhydychain."  Ymddengys  fod  ei  rag- 
olygon  bydol  yn  awr  yn  dra  dysglaer,  ond 
iddo  fyned  yn  ei  flaen  i  gymeryd  urddau. 
Addewid  lle  iddo  fel  athraw  ar  ysgol  fawr, 
ac  yr  oedd  rhyw  foneddwr  yn  cynyg 
bywioHaeth  eglwysig  iddo,  gwerth  saith 
ugain  punt  y  flwyddyn.  Ond  meddai : 
"  Yr  oedd  yr  Arglwydd  lesu  yn  awr  wedi 
meddianu  fy  nghalon,  fel  nad  oedd  yr  holl 
addewidion  teg  a  osodent  o'm  blaen  yn 
cael  fawr  effaith  arnaf."  Gwelodd  nas 
gallai  dreulio  allan  y  tymor  priodol  yn 
Rhydychain  ;  taflodd  ymaith  yr  holl 
ragolygon  am  ddyrchafiad  ;  a  phender- 
fynodd  ddychwelyd  adref,  gan  dreiglo  ei 
ffordd  ar  yr  Arglwydd. 

Gadawodd  Howell  Harris  y  Brifysgol 
ddiwedd  y  flwyddyn  1735,  ac  ni  ddych- 
welodd  yno  mwyach.  Mor  fuan  ag  y 
daeth  yn  ei  ol  dechreuodd  fyned  o 
gwmpas  i  gynghori,  a  gwnai  hyn  gyda  zêl 
angerddol.  Ai  o  dŷ  i  dŷ  yn  ei  blwyf  ei 
hun,  a'r  plwyfydd  cyfagos,  i  rybuddio  y 
trigianwyr  i  ffoi  rhag  y  Ilid  a  fydd ; 
cyfarchai  y  bobl  a  gyfarfyddai  ar  y  ffordd 
fawr ;  pan  y  gwelai  was  ffermwr  yn  aredig 
ar  y  maes  ymwthiai  trwy  y  berth  ato,  a 
cherddai  gydag  ef  o'r  naiU  dalar  i'r  Ilall,  er 
argraffu  ar  ei  feddwl  y  pwys  o  ddianc  rhag 
uffern.  Buan  y  cynyrchodd  ei  ymddygiad 
gyffro  trwy  yr  holl  wlad.  Aeth  y  tai 
anedd  yn  mha  rai  y  cynghorai  yn  rhy 
fychain  i'r  bobl  a  ddeuent  i'w  Wrando. 
Dywed  yn  ei  Hunan-gofiant  :  "  Yr  oedd  y 
fath  awdurdod  yn  cydfyned  a'r  Gair,  fel  y 
byddai  amryw  yn  y  fan  yn  gwaeddu  allan 
ar  Dduw  am  faddeuant  o'u  pechodau,  a'r 
cyfryw  ag  oedd  yn  byw  mewn  Ilid  a 
chenfigen  yn  cyffesu  eu  beiau  y  naiU  i'r 
llall,   ac  yn  ymheddychu  a'u  gilydd,   gan 

yniddangos  fel  rhai  yn  ddifrifol  ynghylch 
eu  cyflwr  tragywyddol.  AddoHad  teiüu- 
aidd  a  osodwyd  i  fynu  mewn  llawer  o  dai ; 
ymgasglai  tyrfaoedd  mwy  i'r  eglwysydd, 
ac  hefyd  at  Fwrdd  yr  Arglwydd."  Yr 
oedd  y  lefain  yn  y  blawd,  a'r  ymweithiad 
yn  dechreu  cymeryd  lle. 

Nid  ymgynghorodd  Harris  a  chig  a 
gwaed  er  gwybod  a  oedd  yr  hyn  a  wnelai 
yn  rheolaidd  ;  nid  oedd  yn  tybio  ei  fod  yn 
pregethu,  ac  ni  amcanai  at  fod  yn 
bregethwr  ;  ni  feddai  unrhyw  gynUun 
ychwaith,  ond  gwelai  ei  gydwladwyr  yn 
cyflymu  i  ddystryw,  mewn  anwybodaeth 
o'u  perygl,  a  theimlai  mai  gwae  ef  oni 
rybuddiai  hwynt.  Efe  yn  ddiau  yw  tad  y 
weinidogaeth  leygol,  yr  hon  a  fu  mor 
fendithiol  i  Gymru  ;  ond  ni  amcanai  ef 
ddwyn  unrhyw  newydd-beth  i  mewn. 
Awydd  achub  eneidiau  anfarwol  a  losgai 
fel  tân  yn  ei  yspryd.  "  Erbyn  hyn," 
medd,  "  yr  oedd  yn  bryd  i'r  gelyn  ymosod 
arnaf,"  ac  amlwg  yw  iddo  wneyd  hyny 
mewn  gwahanol  ddulliau.  Dechreuodd 
y  werinos,  yn  cael  eu  cyff^roi  yn  ddiau  gan 
rai  mewn  sefyllfa  uwch,  ei  wawdio  a'i 
erlid  ;  bygythiai  yr  ynadon  ef  a'r  bobl  a'i 
derbynient  i'w  tai  a  charchar  neu  ddirwy  ; 
a  chynhyrfai  preladiaid  yr  Eglwys  Wladol 
o  herwydd  ei  fod  yn  ymyraeth  a'r  hyn  a 
berthynai,  fel  y  tybient,  iddynt  hwy  yn 
unig.  Chwefror,  1736,  derbyniodd  lythyr 
ceryddol  oddiwrth  Mr.  Price  Davies,  ficer 
Talgarth.  Yn  y  Ilythyr  hwn  dywed  Mr. 
Davies  ei  bod  yn  Ilawn  bryd  ei  hysbysu  o'r 
pechod  a'r  gosb  oedd  yn  dynu  arno  ei  hun ; 
ond  iddo  ddarllen  ei  Feibl,  y  gwelai  nad 
oedd  y  gwaith  a  pha  un  yr  ymgymerasai 
yn  perthyn  i  leygwyr  o  gwbl,  yn  mhellach 
na  darllen  a  gweddîo  yn  eu  teuluoedd  ; 
fod  ganddo  un  camwedd  trymach  i'w  osod 
yn  ei  erbyn,  sef  ddarfod  iddo  derfynu  un 
anerchiad  gyda  gweddi  faith,  allan  o'i  frest ; 
a  dymuna  arno  ystyried  pa  mor  gryf  y 
sawra  ei  ymddygiad  o  ffanaticiaeth  a  rhag- 
rith.  Diwedda  Mr.  Davies  trwy  fygwth. 
Bygythia  ysgrifenu  at  ei  frawd  Joseph,  a 
rhoddi  gwybod  i'r  esgob,  yr  hyn  a'i 
rhwystrai  i  gael  ei  urddo,  oni  wnai  ymatal ; 
a  gobeithia  na  wna  roddi  achos  cyfiawn 
iddo  ef  ac  eraill  i  dybio  fod  ei  synwyrau 
wedi  eu  amharu.  Nid  gelyniaeth  at 
grefydd  efengylaidd  oedd  yn  cyffroi  y 
Parch.  Price  Da\ies,  na  difaterwch  hollol 
oblegyd  cyflwr  ysprydol  y  wlad  ;  y  mae  yn 
amlwg  ei  fod  yn  meddu  cryn  lawer  o 
ddifrifwch  ;  ond  ysgrifenai  yn  ol  y  goleuni 
oedd  ganddo.     Iddo  ef  a'i  gyffelyb   rheol- 


eidd-dra  oedd  y  pwnc  mawr  ;  purion  peth 
oedd  achub  eneidiau,  ond  i  hyny  gael  ei 
wneyd  yn  rheolaidd,  a  thrwy  gyfrwng 
gweinidog  wedi  derbyn  urddau  esgobol  ; 
ond  ystyriai  fod  gwaith  Ileygwr  yn  ymyr- 
aeth  yn  drosedd  anfaddeuol,  Nid  oedd  yn 
canfod  fod  achubiaeth  y  byd  yn  bwysicach 
na  swyddogaeth.  Efallai  yr  ofnai  hefyd  os 
cai  personau  di-urddau  fyned  o  gwmpas  i 
gynghori  y  darfyddai  am  yr  off'eiriadaeth. 

Ni  effeithiodd  Ilythyr  y  ficer  ar  Harris  fel 
agiberi  iddo  newid  eigyfeiriad.  Dychryn- 
wyd  rhai  o'r  personau  a  arferent  ddyfod  i 
wrando  arno  gan  wrthwynebiad  y  person- 
iaid,  ac  erledigaeth  y  werin  bobl  ;  ond  cyfar- 
fyddent  yn  ddirgel,  pan  na  feiddient  wneyd 
yn  gyhoeddus.  Yn  raddol  chwythodd  yr 
ystorm  heibio,  a'r  gwanwyn  dilynol  ail- 
gychwynodd  ei  ymweliadau  o  dŷ  i  dỳ'. 
Erbyn  hyn  daethai  i  gydnabyddiaeth  ag 
amryw  o'r  YmneiIIduwyr ;  yr  oedd  eglwys 
Ymneillduol  yn  Nhredwstan,  yr  ochr  arall 
i'r  cwmiddo,  yn  yr  hon,  er  ei  bod  yn  fychan 
ac  yn  eiddil,  yr  oedd  rhyw  gymaint  o  wir 
grefydd  yn  aros,  fel  llin  yn  mygu  ;  a  chaff'ai 
gan  y  rhai  hyn  dderbyniad  calonog  i'w  tai. 
Er  mwyn  bywioliaeth,  sefydla  ysgol  ddydd- 
iol  yn  Nhrefecca,  yr  hon  yn  fuan  a  symud- 
wyd  i  eglwys  Talgarth.  Er  ddarfod  iddo 
fod  ar  ymweliad  a'r  Hybarch  Griffith 
Jones,  yn  Llanddowror,  yn  mynegu  ei 
fwriad  ac  yn  gofyn  cyfarwyddid,  nid  yw  yn 
ymddangos  fod  ei  ysgol  yn  un  o  rai  Griffìth 
Jones  ;  yn  hytrach,  anturiaeth  bersonol 
ydoedd.  Ond  yr  oedd  mewn  gohebiaeth 
gyson  ag  offeiriad  duwiol  Llanddowror ; 
mynegai  ei  Iwyddiant  iddo  gydag  asbri ;  a 
derbyniai  oddiwrtho  roddion  o  lyfrau  a 
phob  cefnogaeth.  Bu  yr  ysgol  yn  gym- 
orth  nid  bychan  i'r  Diwygiad.  "  Llawero 
ddynion  ieuainc,"  meddai,  "  a  gofleidiasant 
y  cyfleustra,  ac  a  ddaethant  ataf  i  gael  eu 
hyffbrddi  yn  mhellach  yn  ffordd  iachaw- 
dwriaeth." 

Cafodd  gyfleustra  arall  i  rybuddio  ei 
gyd- wladwyr  gyda  golwg  ar  fater  eu  henaid. 
Elai  dyn  o'r  gymydogaeth  o  gwmpas  i 
ddysgu  pobl  ieuainc  i  ganu  Salmau.  "  Nid 
oedd  gwrthwynebiad  i  hyny,"  meddai 
Harris,  "  mwy  na  phe  y  buasent  yn 
ymgynull  ynghyd  i  ddawnsio,  neu  i  ymladd 
ceiliogod."  Felly  yr  ysgrifena,  gyda  phob 
difrifwch  ;  nid  yw  fel  yn  ymwybodol  y 
fath  ddatguddiad  a  rydd  ei  eiriau  o  gyflwr 
y  wlad.  Wedi  i'r  athraw  cerddorol  der- 
fynu  ei  addysgiant  mewn  canu,  cyfodai  y 
Diwygiwr  i  roddi  iddynt  air  o  gyngor,  a 
thrwy  y  moddion  yma  dygwyd  Uawer  dan 

argyhoeddiad.  Arweiniodd  hyn  i  sefydUad 
societies.  Meddai,  "  Myfi  a  ddechreuais 
sefydlu  y  societies  hyn  yn  ol  y  drefn  y  mae 
Dr.  Woodward  yn  rhoddi  hanes  am  dani, 
mewn  traethawd  a  ysgrifenodd  efe  ar  y  pen 
hwnw.  Nid  oedd  hyd  yn  hyn  ddim 
societies  o'r  fath  yn  Nghymru  na  Lloegr. 
Yr  oedd  y  Methodistiaid  Saesneg  heb  son 
am  danynt  eto,  er  fod  yr  Arglwydd  y  pryd 
hyny,  fel  y  cefais  wedin,  yn  gweithio  ar  rai 
o  honynt  yn  Rhydychain  a  manau  eraill." 
Perthyn  i'r  Eglwys  Sefydledig  yr  oedd  y 
Dr.  Woodward  y  cyfeirir  ato  ;  sefydlasai 
ei  seiadau  ar  gynllun,  ac  yn  unol  a  rheolau 
a  dynasid  allan  gan  Archesgob  Caergaint ; 
yr  amcan  oedd  casglu  yngliyd  y  rhai  a 
geisient  arwain  bywyd  sanctaidd,  ac  a 
foddlonent  i  fyw  yn  unol  a  rheolau  manwl, 
yn  un  gymdeithas,  i'r  hon  y  byddent  oll  yn 
gyfrifol.  Mewn  rhai  pethau  nid  oeddent 
yn  annhebyg  i'r  guilds  presenol  yn  Eglwys 
Loegr.  Yn  Llundain  yn  unig  y  cawsent 
eu  sefydlu  gan  Dr.  Woodward,  ac  er  iddynt 
unwaith  fod  yn  bur  gryfion,  suddasent 
erbyn  hyn  i  gyflwr  isel  a  difywyd.  Yn 
wir,  ychydig  o  gyffelybrwydd  oedd  rhwng 
y  seiadau  a  sefydlwyd  gan  Howell  Harris  i 
eiddo  Dr.  Woodward.  Amcan  seiadau 
Woodward  oedd  disgyblaeth  ;  yspryd 
deddfol  a  lywodraethai  ynddynt ;  ufudd-dod 
i  reolau  ac  ordinhadau  allanol  yn  benaf  a 
ofynent.  Amcan  seiadau  Harris  oedd 
cyd-hyíîorddiant  ar  y  fîordd  i'r  nefoedd  ; 
cyfleusterau  oeddynt  i'r  rhai  a  gawsent  eu 
hargyhoeddi  i  adrodd  eu  profiadau,  ac  i 
arllwys  eu  calonau  y  naill  i'r  llall,  fel  y 
gallent  gysuro  a  chynorthwyo  eu  gilydd. 
Ýr  oeddynt  yn  drwyadl  efengylaidd  o  ran 
tôn,  ac  yn  talu  sylw  yn  benaf  i'r  ysprydol 
a'r  mewnol.  O  ran  ei  hanfod  yr  oedd  cyn- 
llun  Harris  yn  wreiddiol  iddo  ef  ei  hun. 
Diau  ei  fod  yn  gywir  wrth  ddweyd  nad 
oedd  seiadau  o'r  fath  ar  y  pryd  yn  Nghymru 
na  Lloegr.  Yn  mhen  tair  blynedd  gwedi 
hyn  y  sefydlodd  John  Wesley  y  gyntaf 
o'i  seiadau  ef.  Cawn  y  Parch.  James 
Hervey,  un  o  Fethodistiaid  Rhydychain, 
yn  y  flwyddyn  1739,  yn  ffurfio  cym- 
deithas  grefyddol  gyffelyb  yn  Bideford, 
"  nid,"  meddai,  "  mewn  gwrthwynebiad 
i'r  Eglwys  Sefydledig,  ond  mewn  cyd- 
ffurfiad  dyledus  a  hi."  Dywed  fod  y 
manteision  canlynol  i'w  cael  mewn  cym- 
deithasau  o'r  fath.  "(i)  Yr  ydym  ni  yn 
anwybodus,  ac  yn  fynych  yn  methu  canfod 
y  pethau  sydd  a  rhagoriaeth  ynddynt ;  eithr 
gwel  Duw  yn  dda  ddatguddio  i  rai  yr  hyn 
a  guddir  oddiwrth  eraill ;  felly,  yn  amlder 


cynghorwyr  y  mae  doethineb  yn  gystal  a 
dyogelwch.  (2)  Yr  ydym  yn  tueddu  i 
garu  ein  hunain,  ac  felly  yn  analluog  i 
ganfod  ein  colliadau;  o  ganlyniad,  yr  ydym 
yn  anhebyg  o  ddiwygio.  Ond  gwna  ein 
cyfeilhon,  mewn  yspryd  llariaidd  a  di- 
duedd,  ddangos  i  ni  ein  bai.  (3)  Yr  ydym 
yn  wan  ac  anmhenderfynol  ;  rhwystrir  ni 
yn  hawdd  pan  yn  ymgais  am  yr  hyn 
sydd  ardderchog ;  ond  y  mae  cymdeithas 
cyfeilhon,  yn  ymdrechu  am  yr  un  rhagor- 
iaethau,  yn  ein  llenwi  a  gwroldeb  a 
sefydlogrwydd.  (4)  Yr  ydym  yn  ddiog  ac 
yn  glauar  yn  nghyflawniad  ein  dyled- 
swyddau  crefyddol ;  eithr  gwna  cyd- 
gymundeb  sanctaidd  gyffroi  a  chadw  yn 
fyw  zêl  dduwiol.  Mor  fynych  yr  aethum 
i  gyfeillach  fy  mrodyr  yn  oer  a  diyspryd ; 
ond  dychwelwn  yn  ddyn  newydd,  yn 
Ilawn  awyddfryd  a  zêl."*  Pa  fodd  bynag, 
methodd  Hervey  a  chadw  y  gymdeithas 
yn  Bideford  ar  y  llinellau  hyn.  Nid  oedd 
y  rhai  a  ymgynullent  yn  teimlo  y  medrent 
gynal  ymddiddan  crefyddol  yn  mlaen 
mewn  modd  a  gynyrchai  adeiladaeth  ;  nid 
oeddynt  yn  ddigon  ysprydol  ychwaith 
i  gwestiyno  y  naill  y  Ilall  gyda  golwg  ar 
fater  eu  heneidiau ;  felly,  yn  Ile  adrodd 
profiad,  darllenid  rhyw  Iyfr  defosiynol  da. 
Ond  yr  hyn  y  methodd  Mr.  Hervey  ei 
sefydlu  a  ddaeth  yn  Nghymru  yn  gyfarfod 
o'r  pwysigrwydd  mwyaf,  ac  yn  rhan  o 
fywyd  crefyddol  y  genedl.  Yn  y  seiadau, 
a  sefydlwyd  gan  Howell  Harris  a  Daniel 
Rowland,  mewn  anwybodaeth  am  waith 
eu  gilydd,  yr  addysgid  yr  anwybodus  yn 
fanylach  yn  egwyddorion  yr  efengyl,  y 
dangosid  i'r  anghyfarwydd  y  modd  y 
dylai  droedio  er  gochel  maglau  y  gelyn, 
y  rhybuddid  y  rhai  a  dueddent  i  oeri 
mewn  zêl,  y  dyddenid  y  rhai  oeddynt  yn 
cael  eu  poeni  gan  ofnau,  ac  y  caffai  saint 
Duw  gymdeithas  a'u  gilydd  yn  Nghrist 
lesu.  Ni  wnaeth  dim  fwy  er  dwyshau  y 
teimlad  crefyddol  yn  y  wlad  na'r  seiat 
brofiad. 

Hyd  yn  hyn,  Talgarth  a'r  cymydog- 
aethau  o  gwmpas  oedd  cylch  gweinidog- 
aeth  Howell  Harris.  Ond  yn  haf  1737, 
anfonodd  boneddwr  o  Sir  Faesyfed  am 
dano  i  lefaru  yn  ei  dŷ.  Cwbl  gredodd 
yntau  fod  yr  alwad  o'r  nefoedd,  ac  heb 
ymgynghori  a  chig  a  gwaed  yno  yr  aeth. 
Daeth  nifer  o  bobl  barchus  ynghyd  i 
wrando,  wedi  eu  cyffroi  yn  benaf  gan 
gywreinrwydd.     Ond  cawsant  y  fath  fodd- 

*  Tyerman's  Oxford  Methodists. 

lonrwydd  yn  yr  hyn  a  draethai,  ac  yn  yr 
atebion  i'r  gwahanol  gwestiynau  a  ofynent 
iddo,  fel  y  symudwyd  eu  rhagfarn  yn 
hollol,  a  chafodd  amryAV  eu  hargyhoeddi 
o  druenusrwydd  eu  cyflwr.  Darfu  i 
fendith  Duw  ar  yr  odfa  gyntaf  a  gynhal- 
iwyd  ganddo  yn  mhell  o  cartref,  ei 
argylioeddi  y  bwriedid  iddo  eangu  cylch 
ei  lafur.  Hyn  a  wnaeth  yn  ddiymaros. 
Ai  i  ffeiriau,  a  gwyHau,  ac  i  bob  man  o 
fewn  ei  gyrhaedd,  lle  yr  ymgynullai  y 
Ihaws,  i  rybuddio  dynion  o'u  perygh  Ond 
yr  oedd  yr  ysgol  ar  ei  ífordd,  fel  na  fedrai 
fyned  yn  mhelL  Eithr  symudwyd  y 
rhwystr  hwn  trwy  frâd  y  diafol  ei  hun  ; 
oblegyd  tua  diwedd  y  flwyddyn  cafodd  ei 
droi  aflan  o'r  ysgol  oblegyd  ei  afreolaeth. 
Bellach,  yr  oedd  at  ei  ryddid  i  fyned  pa  le 
bynag  y  gelwid  am  dano,  ac  ni  phetrusai 
yntau  dderbyn  pob  gwahoddiad.  Pregethai 
dair  neu  bedair  gwaith  y  dydd,  weithiau 
bump  neu  chwech,  a  hyny  i  gynuUeidfa- 
oedd  anferth.  Cyíìrowyd  Siroedd  Brych- 
einiog  a  Measyfed  trwy  ei  weinidogaeth 
o  gwr  i  gwr.  Deffrôdd  hyn  elyniaeth 
danllyd  yn  ei  erbyn.  Meddai:  "Weithiau 
yr  oeddwn  yn  cael  fy  llwytho  a  phob 
math  o  gamachwyniadau  ;  y  swyddogion 
gwladol  yn  bygwth  fy  nghospi,  yr 
ofíeiriaid  yn  yr  eglwysydd  yn  pregethu 
yn  fy  erbyn,  gan  fy  nodi  allan  fel  y  Gau- 
Brophwyd,  a'r  Twyllwr,  a'r  moh  yn  mhob 
Ue,  yn  amcanu  fy  niweidio."  Ond  nid 
oedd  gŵr  Duw  yn  gofalu  am  y  pethau 
hyn  ;  llenwid  ei  enaid  ynddo  gan  ddyddan- 
wch  pur. 

Anhawdd  i  ni  yn  yr  oes  hon  ffuríìo  barn 
am  wresogrwydd  a  nerth  gweinidogaeth 
HoweU  Harris.  Nid  oedd  ei  bregethau 
parthed  ardduU  cyfansoddiad,  ynghyd  a 
dyfnder  ac  arucheledd  meddylddrychau, 
i'w  cymharu  ag  eiddo  Griffith  Jones,  ac 
yn  arbenig  eiddo  Daniel  Rowland.  Ni 
wnaeth  ymgais  am  rai  blynyddoedd  i 
draddodi  pregethau  ar  destynau  ;  rhoddai 
anerchiadau  difyfyr,  heb  unrhyw  drefn 
neiUduol,  gan  daranu  yn  erbyn  pechod. 
Meddai :  "  Mewn  perthynas  i  swm  fy 
ymadrodd,  yr  ydoedd  oU  yn  cael  ei  roddi  i 
mi  mewn  modd  anarferol,  heb  y  rhag- 
fyfyriad  lleiaf;  nid  cynyrch  fy  nghof 
ydoedd  ychwaith,  canys  ni  fu  genyf  gof 
da  erioed  ;  nerthol  gynhyrfiad  a  deimlwn 
yn  fy  enaid  ydoedd,  fel  nas  gallwn  fod 
yn  llonydd,  gan  yr  angenrhaid  a  osodwyd 
arnaf  i  ddeffroi  eneidiau  pechaduriaid." 
Cawsai  ei  gyfaddasu  yn  arbenig  gan 
natur,   a  chan  ddyfnder  ei  argyhoeddiad, 


ar  gyfer  rhybuddio  yr  annuwioL  Yr  oedd 
ei  olwg  yn  fawreddog,  ac  yn  tynu  sylw 
ar  unwaith  ;  yr  oedd  ei  lais  yn  gryf  ac  yn 
ghr  ;  fflamiai  ei  lygaid  ;  eisteddai  difrifwch 
o  dragywyddoldeb  ar  ei  wynebpryd ;  ac 
yr  oedd  nerth  anorchfygol  yn  ei  draddodiad. 
Elai  allan  i'r  rhedegfeydd,  ac  i  ffeiriau, 
gwylmabsantau,  a  chyfarfodydd  Uygredig 
y  wlad,  gan  rybuddio  y  bobl  i  ffoi  i'r 
cysgod.  Disgynai  ei  ymadroddion  fel 
pelenau  o  dàn  ar  y  tyrfaoedd  anystyrioL 
Wedi  cael  cynuheidfa  o'i  flaen,  y  mae  y 
pregethwr  yn  sefyh  i  fynu,  a  chyda  ei  fod 
yn  agor  ei  enau,  dyma  ystorm  ddychryn- 
llyd  o  feflt  a  tharanau  yn  disgyn  ar  ben  y 
gwrandaw'yr;  y  maent  yn  cael  eu  hysgwyd 
uwchben  uffern,  nes  y  mae  rhai  yn  gwelwi 
a  rhai  yn  gwaeddu.  Nid  anaml  gwehd 
cynuUeidfa  o  ddwy  fil  yn  aros  am  ddwy 
awr  yn  y  gwlaw  i  wrando  arno  yn  Uefaru. 
Byddai  rhai  yn  cael  eu  hargyhoeddi,  ac 
eraill  yn  ceisio  dystewi  Uais  cydwybod 
trwy  erhd  y  pregethwr.  Ofer  ceisio 
cyfrif  ar  dir  rheswm  cnawdol  am  y  dylan- 
wad  a  fyddai  yn  cydfyned  a'i  eiriau  ;  yr 
oedd  ganddo  genadwri  oddiwrth  Dduw  i 
ddynion,  a  thraddodai  hi  gydag  angerdd- 
olrwydd  yspryd  a  gariai  y  cwbl  o'i  flaen. 
Cymwys  desgrifiad  WilHams,  Pantycelyn, 
o  hono  : — 

"  Yn  y  cyfncs  tywyll  pygddu, 

Fe  ddaetli  dyn  fel  mewn  twym  ias, 
Yn  llawn  gwreichion  goleu,  tanllyd, 

0  Drefecca  Fach  i  ma's. 

Yn  y  daran  'r  oedd  e'n  aros, 

Y"n  y  cwmwl  'r  oedd  ei  le, 
(Y^spryd  briw,  drylliedig,  gwresog, 

Sy'n  cael  cwnsel  Brenin  Ne') ; 
Ac  yn  saethu  oddiyno  allan 

Fellt  ofnadwy  iawn  eu  rhyw, 
At  y  dorf  aneirif,  dywyll, 

Yn  eu  pechod  oedd  yn  byw. 

Gorfu  gwrando  ei  eiriau  geirwon, 

Cadarn  yw  awdurdod  nen  ; 
Os  gwrthw'nebu  wna  pechadur, 

Trymach  cwymp  hi  ar  ei  ben  ; 
Dilyn  ergyd  a  wnaeth  ergyd, 

Nes  gwneyd  torf  yn  foddlon  dod 
At  yr  lesu  mewn  cadwynau, 

Fyth  i  ddilyn  ôl  ei  droed. 

Gwerin  fawr  o  blant  pleserau 

Y'  pryd  hwnw  gafodd  flas, 
Ag  nad  â  tra  fyddo  anadl 

O'u  hysprydoedd  ddim  i  macs. 
'Eoedd  ei  eiriau  dwys,  sylweddol, 

Heb  eu  studio  'mlaen  llaw'r  un, 
Wedi  ei  ffìtio  gan  yr  Yspryd 

1  gyflyrau  pob  rhyw  ddyn." 

Digwyddodd  dau  amgylchiad  ynglyn  a 
HoweU  Harris,  yn  haf  1737,  o  bwysig- 
rwydd  mawr  iddo  ef  ei  hun  ac  i'r  diwygiad. 

Un  oedd  cyfarfod  am  y  tro  cyntaf  a 
Daniel  Rowland  yn  Defynog.  Er  fod  y 
ddau  er  ys  peth  amser  wedi  tori  allan  o'r 
llwybr  cyffredin  i  rybuddio  yr  annuwiol,  ni 
wyddent  ddim  am  eu  gilydd  ;  a  gwna  hyn 
eu  hymddygiad  yn  fwy  beiddgar  a  gwron- 
aidd.  Ai  Harris  allan  yn  enw  Crist  i'r 
pentrefydd,  ac  i  gymoedd  mynyddig 
Brycheiniog  a  Maesyfed,  gan  dybio,  fel 
EHas  gynt,  mai  efe  oedd  yr  unig  dyst  dros 
y  Gwaredwr.  Ond  cafodd  Rowland  ei 
wahodd  i  Eglwys  Defynog,  gan  fìcer  y 
plwyf;  daeth  Harris,  trwy  wahoddiad  y 
íìcer,  yn  ol  pob  tebyg,  yno  i'w  gyfarfod;  ac 
wrth  weled  y  doniau  seraphaidd  a  pha  rai 
yr  oedd  wedi  ei  gynysgaeddu,  a'r  nerth 
gyda  pha  un  y  traddodai  wirioneddau 
gogoneddus  yr  efengyl,  ymglymodd  ei 
enaid  am  yr  apostol  o  Langeitho,  ac  aeth 
gydag  ef  i  Sir  Aberteifi  cyn  dychwelyd. 
Ós  edrychir  ar  Fethodistiaeth  fel  yn 
tarddu,  a  dywedyd  yn  ol  dull  dynol,  o 
ddwy  ffrwd  wahanol  ac  annibynol,  yn 
Defynog  y  pryd  hwnw  gweHr  y  ddwy 
ffrwd  yn  ymuno  a'u  gilydd,  ac  yn  ymffurfio 
yn  afon. 

Yr  amgylchiad  arall  oedd  argyhoeddiad 
Mr.  Marmaduke  Gwynn,  un  o  brif  fonedd- 
wyr  Brycheiniog,  yr  hwn  abreswyliai  yn  y 
Garth,  yn  rhan  uchaf  y  sir.  Disgwylid 
Harris  i  bregethu  yn  y  gymydogaeth. 
Clywsai  Mr.  Gwynn  lawer  math  o  ddrygair 
am  y  pregethwr,  ei  fod  yn  wrthryfelwr  yn 
erbyn  y  brenin,  ac  yn  terfysgu  y  bobl,  gan 
eu  hanog  i  gcdi  yn  erbyn  yr  awdurdod 
wladol.  Teimlai  mai  ei  ddyledswydd,  fel 
ustus  heddwch,  oedd  traddodi  y  terfysgwr 
i'r  carchar.  Ond  yr  oedd  yn  ŵr  cyfiawn, 
ac  meddai  wrth  ei  wraig  :  "  Mi  a'i  gwran- 
dawaf  cyn  ei  draddodi."  I'r  cyfarfod  yr 
aeth,  a  Deddf  Terfysg  {the  Riot  Act),  yn  ei 
logell,  er  tori  y  cyfarfod  i  fynu,  a  gwasgar 
y  gwrandawyr,  pan  welai  duedd  at  wrth- 
ryfel.  Ond  ni  soniai  Harris  am  bethau 
tymhorol ;  bygythion  Duw  yn  erbyn  yr 
annuwiol  a  fynegai  ;  anog  y  gynulleidfa  i 
ddianc  rhag  y  IHd  a  fydd  yr  oedd,  a'u  cer- 
yddu  am  eu  pechodau  gwaradwyddus,  a'u 
bucheddau  anfoesol.  Ymddangosai  i  Mr. 
Gwynn  fel  angel  Duw,  fel  cenad  o  fyd 
arall.  Yn  Ile  dal  y  pregethwr,  cafodd  efe 
ei  hun  ei  ddal,  ai  ddwyn  yn  gaeth  i  Grist. 
Ar  derfyn  y  cyfarfod,  aeth  at  y  pregethwr, 
gan  gyfaddef  ei  ddrwg-fwriad,  a  gofyn  ei 
bardwn,  a'i  gymhell  i  letya  i'w  dŷ.  Bu 
aruthr  gan  Mrs.  Gwynn,  yr  hon  oedd  yn 
foneddiges  yn  hanu  o  deulu  uchel,  weled 
ei    phriod    yn    dychwelyd  yn   nghwmni    y 


pregethwr  terfysglyd,  ac  yn  taiu  cymaint  o 
barch  iddo  a  phe  byddai  yn  esgob.  Braidd 
na  chredai  fod  ei  g\vr  wedi  colli  ei  synwyr. 
Eithr  trodd  y  ferch,  Miss  Sarah  Gwynn, 
gyda  ei  thad.  Bu  Mrs.  Gwynn  am  beth 
amser  yn  elynol  i'r  diwygiad,  ond  cafodd 
hithau  ei  hargyhoeddi  i  fywyd,  a  daeth  yr 
holl  deulu  yn  Fethodistiaid.  Priododd 
Miss  Gwynn  a  Charles  Wesley  ar  ol  hyn. 
Taflodd  Mr.  Gwynn  ei  holl  ddylanwad  o 
blaid  Harris  ;  amddiffynodd  ef  yn  mhob 
modd,  a  sicr  yw  ddarfod  i'w  ymddygiad 
effeithio  yn  fawr  er  Ileihau  yr  erledigaeth, 
ac  i  ddwyn  opiniwn  y  cyhoedd  yn  bleidiol 
i  Fethodistiaeth. 

Erbyn  diwedd  1737,  a  gwanwyn  1738, 
er.pob  gwrthwynebiad  oddiwrth  yr  offeir- 
iaid  a'r  boneddwyr,  ac  er  terfysg  y  werinos, 
yr  oedd  seiadau  wedi  cael  eu  ffurfio  bron 
yn  mhob  cymydogaeth  yn  Sir  Frycheiniog, 
mewn  nifer  mawr  o  leoedd  yn  Sir  Faesyfed, 
ac  mewn  rhai  manau  yn  Sir  Henffordd. 
Nid  oedd  ardal  na  chwmwd  perthynol 
iddynt  nad  oedd  wedi  ymweled  a  hwy 
droiau.  Pregethai  weithiau  yn  addoldai 
yr  YmneiIIduwyr,  ond  gan  amlaf  yn  yr 
awyr  agored.  Heblaw  hyn,  ymwelai  yn 
fynych  a  Llangeitho,  nid  yn  uniger  mwyn- 
hau  gweinidogaeth  seraphaidd  Daniel 
Rowland,  ond  hefyd  yn  ddiau  er  cael  cyd- 
ymgynghori  ag  ef  gyda  golwg  ar  gario  y 
gwaith  mawr  yn  mlaen.  Bu  ddwywaith  o 
leiaf  yn  Llanddowror  yn  1737,  fel  y  prawf 
ei  ddydd-Iyfr,  ar  ymweliad  a'r  Parch. 
Griffìth  Jones,  yr  hwn  a  berchid  ganddo 
megys  tad.  Y  mae  yn  bur  sicr  ei  fod  yn 
pregethu  rhyw  gymaint  wrth  fyned  a  dych- 
welyd  yn  siroedd  Caerfyrddin  ac  Aberteifi. 
Canlyniad  hyn,  ynghyd  a  Ilafur  Daniel 
Rowland,  oedd  fod  arwyddion  o  ddiwygiad 
i'w  canfod  mewn  amryw  siroedd  ;  ymdyrai 
y  bobl  i  leoedd  o  addoliad  ;  elai  y  cyfarfod- 
ydd  Ilygredig  heb  fod  nemawr  yn  cyrchu 
iddynt,  ac  yr  oedd  anfoesoldeb  yn  dechreu 
plygu  ei  ben  mewn  cywilydd.  Clywyd 
son  am  ei  weinidogaeth,  a'r  arddeliad 
rhyfedd  oedd  yn  cydfyned  a  hi,  yn  Mynwy 
a  Morganwg  ;  tybiodd  rhai  o"r  gweinidogion 
YmneiIIduol  yn  y  siroedd  hyn  fod  gwawr 
gobaith  yn  ymagor  ynddo  ar  Gymru,  a 
phenderfynasant  ei  wahodd  i  ddyfod  ar 
daith  trwy  eu  gwlad,  gan  hyderu  y  byddai 
i'w  ymweliad  fod  yn  foddion  adfywiad  i'r 
achosion  gweiniaid  oedd  yn  wywllid  eu 
gwedd,  ac  yn  barod  i  farw. 

Y  cyntaf  i  roddi  gwahoddiad  i  Howell 
Harris  oedd  y  Parch.  Edmund  Jones,  Pont- 
ypŵl.     Yr  oedd  Mr.  Jones  yn  fab  i  rieni 

tlodion  oeddynt  yn  aelodau  yn  eglwys 
Annibynol  Penmain.  Ni  chawsai  nemawr 
fanteision  addysgol  ;  nid  ymddengys 
ychwaith  ei  fod  o  ddoniau  mawr,  ond  yr 
oedd  yn  llawn  o  zêl  a  gweithgarwch. 
Llwyddasai  i  gasglu  cynulleidfa  ac  eglwys 
fechan  yn  nghymydogaeth  Pontypŵl;  eithr 
gwanaidd  a  dilewyrch  iawn  oedd  yr  achos  ; 
nid  oedd  ganddynt  addoldy  o  gwbl ;  ond 
ymgynullent  mewn  gwahanol  dai  anedd  ar 
gylch.  Yr  oedd  yr  holl  gwm,  ynghyd  a'r 
cwm  nesaf,  o  Flaenau  Gwent  i  lawr,  yn 
ddigrefydd  ac  annuwiol.  Penderfynodd 
Mr.  Jones  y  gwnai  ymgais  i  gael  Howell 
Harris  yno  i  bregethu  ;  ddechreu  gwanwyn 
1738,  aeth  yn  un  swydd  ar  ei  draed  i  Dre- 
fecca  i'w  gyrchu  ;  ac  ni  ddychwelodd  heb 
ddwyn  Mr.  Harris  gydag  ef.  Cynyrchodd 
ymwehad  y  Diwygiwr  gyffro  dirfawr  yn 
yspryd  offeiriad  Mynyddislwyn  a  Bed- 
wellty,  ac  yn  ei  hd,  anfonodd  ato  y  Ilythyr 
canlynol  : — 

"  Mr.  Harris. — Yr  wyf  yn  synu  at 
eich  hyfdra  yn  dyfod  i  fy  mhlwyfydd  i,  sef 
Mynyddislwyn  a  Bedwellty.  Rhaid  i 
chwi  giho  yn  ol  ;  onide  bydd  i  chwi,  a'r 
person  neu  y  personau  a'ch  gwahoddodd 
ac  a  anfonodd  am  danoch,  dderbyn  y 
dialedd  cyfìawn  sydd  yn  ddyledus  am 
y  fath  ymddygiadau  anghyfreithlon. — Yr 
eiddoch,  Dayid  Perrot." 

Y  mae  y  llythyr  hwn  wedi  ei  ddyddio 
Mawrth  17,1738.  Nithalodd  HowellHarris 
un  sylw  i  fygythion  Mr.  Perrot ;  aeth  yn  ei 
flaen  gan  daranu  yn  erbyn  drwg  arferion  y 
trigoHon  gyda  nerth,  nes  y  syrthiodd  braw 
a  dychryn  arnynt.  Nid  oes  genym  restr 
o'r  lleoedd  a  phai  rai  yr  ymwelodd,  ond 
ymddengys  fod  dylanwadau  rhyfedd  yn 
cydfyned  a'i  weinidogaeth,  a  bod  y  fath 
awdurdod  yn  ei  leferydd  fel  y  dychrynid 
y  mwyaf  rhyfygus,  ac  y  sighd  teyrnas 
y  tywyllwch  hyd  ei  saiL  Cynyrchodd 
chwildroad  holloi  yn  sefyllfa  foesol  y  wlad. 
Cymerer  yr  hyn  a  gymerodd  le  yn  nghym- 
ydogaeth  Mynyddislwyn  fel  enghraifft. 
Ger  eglwys  y  plwyf  yr  oedd  twmpath 
uchel  a  elwid  "  Towyn  Tudur,"  a  thaenid 
hen  chwedl  yn  yr  ardal  yr  elai  yn  ystorm 
o  fellt  a  tharanau  pe  y  ceisiai  neb  ei 
symud.  Ar  y  twmpath  hwn  y  safai 
Harris,  ynghanol  y  canoedd  campwyr 
oedd  wedi  ymgynull  i  wrando.  Ychydig, 
meddir,  oeddynt  yn  ddirnad  am  faterion  y 
bregeth,  ond  deallent  fod  y  Uefarwr  yn 
cyhoeddi  melldithion  ofnadwy  yn  erbyn 
eu  drygfoes,  a'i  fod  yn  bygwth  y  llyn  o 
dân   ar   y   rhai  a   fynychent    y    gwyhnab- 


santau  a'r  campau.  Effeithiai  ei  ddull  yn 
ofnadwy  ar  y  gwrandawyr.  Tybient  fod 
y  ddaear  yn  crynu  dan  eu  traed,  a  bod 
uffern  yn  myned  i  agor  ei  safn  i'w  Uyncu 
yn  fyw.  Nid  annhebyg  fod  a  fynai  yr 
hen  chwedl  ofergoelus  a  mwyfiau  eu 
dychryn.  Darfu  i'r  un  bregeth  hon  fwrw 
diflasdod  ar  hen  arferion  bryntion  yr  ardal, 
a  gwneyd  y  chwareuon  yn  anmhoblog- 
aidd.  Dywedai  hen  \Vr  wrth  y  diweddar 
Barch.  Thomas  Evans,  Risca  :  "  Ni 
chefais  flas  byth  mwy  gyda'r  bôl  droed,  er 
fy  mod  yn  flaenorol  yn  un  o  benaethiaid  y 
gamp.  Pan  aem  i  chwareu,  dychymygwn, 
yn  arbenig  os  byddai  wedi  machlud  haul, 
fod  y  diafol  yn  bersonol  yn  ein  mysg."  Y 
dyb  gyffredin  gan  drigoHon  y  fro  oedd  fod 
y  g\Vr  a  fu  yn  pregethu  ar  Dowyn  Tudur 
wedi  rheibio  y  chwareu.  Cyffelyb  a  fu  yr 
effeithiau  mewn  ardaloedd  eraiH,  er  nad 
oes  genym  hanes  mor  fanwl  am  danynt. 
Dywed  Edmund  Jones  *  ddarfod  i  lawer 
gael  eu  hachub  y  pryd  hwn  yn  Mlaenau 
Gwent,  ac  Ebbwy  Fawr ;  ymunodd  rhai  o 
honynt  ag  Eglwys  Loegr,  eraiU  a'r 
Bedyddwyr,  ac  eraill  a'r  Annibynwyr. 
Dylid  cofio  mai  ardaloedd  amaethyddol 
oedd  y  rhai  hyn  y  pryd  hwnw,  mai  fferm- 
wyr  a'u  Ilafurwyr  a  drigianai  yma,  a  bod  y 
wlad  o  ganlyniad  yn  anaml  ei  thrigolion. 
Meddai  E.  Jones  :  "  Adeg  ddedwydd  oedd 
hon  yn  Ebbwy  Fawr,  y  fath  na  welwyd, 
yr  wyf  yn  credu,  na  chynt  na  chwedi  hyn. 
Gallai  un  feddwl  fod  yr  holl  ddyffryn  yn 
troi  at  Dduw.  O  ddau-ar-bymtheg-ar- 
hugain  o  dai,  nid  oedd  ond  saith,  os  oedd 
cynifer,  i  ba  rai  nad  oedd  Gair  yr  Arglwydd 
wedi  treiddio.  Yr  oedd  y  bobl  a  dueddent 
at  grefydd  yn  Ilawer  amlach  na'r  lleill." 

Bendithiwyd  gweinidogaeth  Harris  y  tro 
hwn  er  argyhoeddiad  i  amryw  a  ddaethant 
yn  ganlynol  yn  bregethwyr,  megys  Phylip 
Dafydd,  yr  hwn  a  fu  yn  weinidog  gyda'r 
Annibynwyr  yn  Mhenmain  am  agos  i  haner 
can'  mlynedd ;  Thomas  Lewis,  yr  hwn 
a  gafodd  ei  benodi  yn  arolygwr  yr  achosion 
Methodistaidd  yn  y  rhan  agosaf  i  Loegr  o 
Fynwy  ;  John  Powel,  yr  hwn  oedd  frodor 
o  Frycheiniog,  ac  a  ddygasid  i  fynu  mewn 
tafarndy ;  ynghyd  a  Morgan  John  Lewis, 
gweinidog  cyntaf  eglwys  y  New  Inn,  am 
yr  hwn  y  cawn  son  eto.  Yn  bur  fuan, 
cawn  seiadau  wedi  cael  ei  sefydlu  yn  y 
Goetre,  Glascoed,  Mynyddislwyn,  Llan- 
gattwg,  Trefethin,  LIansantffraid,LIangatt- 
wg-ger-CaerlIeon-ar-Wysg,    Llanfihangel, 

a  Llanheiddel.  Pa  un  ai  ar  y  daith  hon, 
ynte  taith  arall  a  gymerwyd  ganddo  trwy 
Fynwy  yn  Hydref  yr  un  flwyddyn,  y  caw- 
sant  eu  sefydlu,  nis  gwyddom.  Derbyn- 
iwyd  HoweÌl  Harris  fel  cenad  o'r  nefoedd 
gan  y  gweinidogion  Ymneillduol  a  bregeth- 
ent  athrawiaethau  Calfinaidd ;  a  bu  ei 
ddyfodiad  fel  bywyd  o  farw  i'r  achosion 
gweiniaid  oedd  dan  eu  gofaL  Yn  bur  fuan 
yr  ydym  yn  cael  Edmund  Jones  yn  adeiladu 
addoldy  yn  Mhontypẃl,  a  Ihosogodd  yr 
eglwysi  YmneiUduol  yn  yr  holl  gwmpasoedd 
yn  ddirfawr.  Ond  am  y  gweinidogion  a 
dueddent  at  Arminiaeth,  gwnaent  hwy  yr 
oll  a  fedrent  i  rwystro  y  diwygiad,  ac  i 
wrthwynebu  Harris,  a  braidd  nad  y  dos- 
parth  yma  oedd  yn  y  mwyafrif  ar  y  pryd. 
Eu  cri  yn  ei  erbyn  oedd  na  chawsai  ei 
ordeinio,  ac  felly  nad  oedd  hawl  ganddo  i 
bregethu.  Rhoddai  yr  Ymneillduwyr 
fFurfiol  hyn  gymaint  o  bwys  ar  ordeiniad 
ag  a  wnelai  offeiriaid  Eglwys  Loegr. 
"  Ni  fedraf  lai  na  sylwi,"  meddai  Edmund 
Jones,  mew^n '  llythyr  at  Howell  Harris, 
"  mai  ein  dynion  goreu  sydd  yn  ffafriol  i 
chwi,  ac  mai  y  rhai  sychion,  amddifad  o 
brofiad,  neu  Arminiaid,  sydd  yn  eich 
erbyn ;  o  leiaf,  hwy  sydd  yn  chwerw." 
Dywed  yn  mhellach  fod  y  gweinidogion 
efengylaidd  yn  edrych  arno  fel  un  wedi 
cael  ei  alw  i"r  weinidogaeth,  er  nad  yn  y 
ffordd  arferol.  Harris  wedi  ei  alw  ?  Ỳ 
mae  mor  sicr  ei  fod  a  darfod  i'r  apostolion 
gael  eu  galw  gan  y  Gwaredwr  ;  profid  hyny 
yn  ddiymwad  gan  yr  arddeliad  oedd  yn 
cydfyned  a'i  bregethu,  a  chan  y  canoedd  a 
gawsent  eu  dychwelyd  trwyddo.  Os  gallai 
Paul  droi  ar  y  Corinthiaid  crediniol,  gan 
ddweyd  :  "  Sêl  fy  apostoliaeth  i  ydych  chwi 
yn  yr  Arglwydd,"  gallai  Harris  yntau 
gyfeirio  at  ganoedd  ar  hyd  a  Iled  y  wlad  a 
gawsant  eu  hachub  trwy  ei  ofFerynoIiaeth, 
ac  a  oeddynt  yn  dystion  byw  o'i  ddwyfol 
anfoniad.  Yr  oedd  rhesymau  personol  gan 
y  gweinidogion  Arminaidd  dros  wrthwynebu 
y  Diwygiwr.  Yn  un  peth,  yr  athrawiaethau 
Calfinaidd  a  bregethid  ganddo,  a  hyny  yn 
y  modd  mwyaf  difloesgni  ;  dyn  yn  golled- 
igaeth  ynddo  ei  hunan,  y  galon  yn  ddrwg 
diobaith,  holl  ymdrechion  dyn  i  ddod  i  fynu 
a  gofynion  deddf  gyfiawn  y  nefoedd  yn 
gwbl  ofer,  ufudd-dod  ac  iawn  yr  Arglwydd 
lesu  yn  unig  sail  cadwedigaeth,  a'r  clod 
yn  gyfangwbl  yn  perthyn  i  ras  pen- 
arglwyddiaethol  Duw,  dyma  y  gwirion- 
eddau  a  gyhoeddai.  Gellid  symio  ei  gredo 
mewn  cymal  a  geir  yn  un  o'i  weddiau  : 
"  Uff'ern    wyf  fi  ;    ond    nefoedd    wyt   ti." 


Yn  erbyn  yr  athrawiaeth  hon  gwingai  yr 
Arminiaid  anefengylaidd  yn  enbyd.  Heb- 
law  hyn,  taranai  yn  ofnadwy  yn  erbyn  yr 
oerni,  y  cysgadrwydd,  a"r  bydolrwydd, 
oedd  wedi  gorddiwes  yr  eglwysi  Ymneill- 
duol,  ynghyd  a  dull  clauar  a  deddfol  y 
gweinidogion  o  bregethu.  Fflangellai 
hwynt  yn  y  modd  mwyaf  diarbed,  a 
galwai  arnynt  yn  enw  yr  Arglwydd  i 
ddihuno,  onide  y  syrthient  dan  y  farn. 
Tybiai  Edmund  Jones  ei  fod  yn  tueddu  i 
fod  yn  rhy  lym.  "  Da  genyf,"  meddai, 
"  ddarfod  i  Mr.  W'hitefield  ddwyn  tystiol- 
aeth  onest  a  hyf  yn  erbyn  clauarineb  a 
bydolrwydd  yr  YmneiIIduwyr,  ynghyd  ag 
ysgafnder  a  bywyd  penrhydd  amryw  o'u 
gweinidogion.  Yr  oedd  yr  angen  mwyaf 
am  wneyd  hyn  ;  ond  gwna  Mr.  Whitefield 
ef  mewn  modd  cymhedrol,  eithr  gonest  ;  a 
phe  y  gwnaech  chwithau  hyn,  anwyl 
frawd,  gyda  Ilai  o  nwyd  a  chyffröad 
yspryd,  gan  barchu  eu  personau,  gallasech 
effeithio  Ilawer  o  dda.  Ond  fel  y  mae, 
ofnaf  na  wnaed  fawr  da.  Ar  yr  un  pryd, 
gwelaf  mai  i  ni  y  perthyn  y  bai  mwyaf." 
Nid  awn  i  geisio  penderfynu  a  ydoedd 
Edmund  Jones  yn,  barnu  yn  gywir ;  sicr 
yw  fod  Harris  yn  wresog  ei  yspryd,  ac  yn 
dra  Ilym  yn  ei  ddynoethiad  o  ddrygau,  yn 
arbenig  drygau  cysylltiedig  a'r  cysegr ; 
ond  gwelir  yn  eglur  ddarfod  i'w  hyfdra 
gynyrchu  gwrthwynebiad  iddo  yn  mysg 
y  gweinidogion  Ymneillduol  o  syniadau 
anefengylaidd.  Pa  fodd  bynag,  yr  oedd 
Ilaw  yr  Arglwydd  gydag  ef,  ac  nid  ofnai 
yntau  beth  a  wnelai  dyn  iddo. 

Pregethwr  Ymneillduol  arall  a  wahodd- 
odd  Mr.  Harris  i'w  ardal  oedd  y  Parch. 
David  WiIIiams,  gweinidog  yr  eglwysi 
Presbyteraidd  yn  Watford  a  Chaerdydd. 
Dywed  yn  ei  Iythyr  at  Harris  ei  fod  wedi 
ei  gyhoeddi  i  fod  yn  mlwyf  Eglwysilan  am 
ddau  ddiwrnod,  sef  dydd  Mercher  gwedi 
y  Sulgwyn  yn  Bwlchycwm,  a'r  dydd  lau 
dilynol  yn  Maesdiofal,  ac  y  disgwÿlid  torf 
fawr  i  wrando.  Aeth  yntau  yn  ftyddlawn 
i"w  gyhoeddiad.  Ymddengys  iddo  fyned 
trwy  Fynwy,  oblegyd  addawa  INIr.  Williams 
ei  gyfarfod  y  nos  Fawrth  flaenorol  yn  Bed- 
weílty,  a'i  ddwyn  i'w  dŷ  ei  hun  i  letya.  Nid 
ydym  yn  gwybod  a  ddarfu  iddo  bregethu 
mewn  Ileoedd  eraill  yn  ]MorganAvg  y  tro 
hwn  ;  y  tebygolrwydd  y  w  iddo  wneyd  ;  prin 
y  gallwn  feddwl  iddo  deithio  yr  holl  ftbrdd 
yma  o  Dalgarth  er  mwyn  gwaith  dau  ddi- 
Avrnod.  Yr  oedd  yr  un  dylanwad  yn  cyd- 
fyned  a'i  Aveinidogaeth  ag  yn  Mynwy.  Ac 
nid  rhywbeth  amserol,  yn  cilio  fel  cysgod, 

oedd  yr  effaith  ;  yn  hytrach,  tebygai  i'r 
surdoes  yn  y  blawd,  yn  cyfnewid  ansawdd 
yr  holl  does.  Mewn  llythyr  a  anfonodd  y 
Parch.  D.  WilHams  i  Drefecca  ychydig  ar 
ol  hyn  dywedir  :  "  Bu  gwasanaeth  y  ddau 
ddiwrnod  gyda  ni  yn  rhyfeddol  o  Iwydd- 
ianus.  Y  mae  yr  eglwysydd  a'r  cyfarfod- 
ydd  yn  orlaw^n  ;  y  mae  tori  y  Sabbath  yn 
myned  lawr,  edrychir  arno  fel  peth  atgas  ; 
a  gwrthdystir  yn  erbyn  tyngu  ac  ymladd 
ceiliogod.  Ond  nid  ydych  yn  dychymygu 
fod  y  diafol  yn  fud  ac  yn  Uonydd.  Na,  y 
mae  yn  llefaru  ac  yn  gweithredu  ;  ond 
tybiaf  fod  mwy  yn  ei  erbyn  nac  sydd  o'i 
blaid  yn  y  rhan  hon  o'r  wlad.  Y  niae 
eich  cyfeilhon  yn  Ihosocach  na'ch  gwrth- 
wynebwyr.  Pregethir  yn  eich  erbyn  mewn 
rhai  manau  ;  ond  try  er  gwaradwydd  i'r 
rhai  sydd  yn  ceisio  ei  wneyd."  Yn  nes 
yn  mlaen,  dymuna  yr  ysgrifenydd  iddo 
adferiad  buan  i  iechyd,  yr  hyn  a  ddengys 
fod  ei  lafur  dirfawr  mewn  pregethu  a 
theithio  diorphwys  yn  dechreu  effeithio  ar 
ei  gyfansoddiad,  er  cadarned  ydoedd  ; 
dymuna  yn  daer  arno  ymweled  a'r  rhan 
hono  o'r  wlad  mor  ddioedi  ag  sydd  bosibl ; 
"  ni  wna  unrhyw  wahaniaeth,"  meddai, 
"  pe  bai  yn  amser  cynhauaf,  gan  mor 
awyddus  yw  y  bobl  i  wrando  arnoch  ;"  a 
dywed  yn  mhellach  fod  ganddo  nifer  o 
leoedd  yn  crefu  am  ei  wasanaeth.  Dydd- 
iad  y  llythyr  hwn  yw  Mehefin,  1738. 
Cawn  Mr.  Wilhams  yn  ysgrifenu  yn  mhen 
dau  ddiwrnod  drachefn  i  wasgu  arno  am 
ail  gyhoeddiad,  gan  ddweyd  y  byddai  yr 
wythnos  olaf  yn  y  mis  hwnw,  neu  yr 
wythnos  gyntaf  yn  Gorphenaf,  yn  gyfleus 
iawn.  "  Y  lleoedd  mewn  golwg  genyf," 
meddai,  "  heblaw  y  rhai  a  gawsant  eu 
siomi,  ydynt  Llanedeyrn  (myned  yno  o 
St.  Nicholas),  yna  Machen  neu  Maesaleg, 
ac  wedi  hyny  i'n  plwyf  ni  (Eglwysilan),  yn 
y  Ile  y  tybir  ei  fod  fwyaf  cyfleus.  .  .  . 
Dylaswn  ddweyd  y  disgwylir  chwi  o'n 
plwyf  ni  i  Gelligaer.  Y  mae  y  cuwrad,  yr 
hwn  a  alwodd  yn  ein  tỳ  ni  y  nos  o'r  blaen, 
yn  gwneyd  ei  oreu  drosoch,  er  efallai  mai  y 
tu  ol  i'r  Ilen,  gan  ei  fod  ar  gael  ei  urddo  yn 
ofíeiriad."  Diweddir  y  Ilythyr  gyda  dweyd 
nad  rhaid  iddo  fod  mor  anmharod  i  gyfeill- 
achu  ag  YmneiUduwyr  yn  y  rhanau  hyny 
o'r  wlad  ag  mewn  manau  eraill,  gan  fod 
rhagfarn  yn  diflanu  yn  gyflym,  Y  lleoedd 
y  cyfeirir  atynt  fel  wedi  cael  ei  siomi  yn 
eu  disgwyliad  am  Howell  Harris  oeddynt 
Aberdâr,  Llanwono,  Llantrisant,  a  St. 
Nicholas,  yn  Mro  Morganwg.  Yn  y 
manau  hyn  ymgynullasai  torfeydd  ynghyd. 


ac  yr  oedd  eu  siomiant  yn  ddirfawr  pan  y 
deallasant  fod  selni  wedi  rhwystro'r  pre- 
gethwr. 

Tua'r  un  amser  ag  yr  ymwelodd  Mr. 
Harris  gyntaf  a  chymydogaeth  Caerphili, 
bu  yn  pregethu  yn  y  rhan  orllewinol  o 
Forganwg  ;  ac  y  mae  yn  sicr  mai  gwa- 
hoddiad  taer  oddiwrth  y  Parch.  Henry 
Davies,  Bryngwrach,  a'i  cymhellasai.  Yr 
oedd  Henry  Davies  yn  weinidog  ar  gynull- 
eidfa  o  YmneiIIduwyr  yn  Nyffryn  Nedd  ; 
bu  ar  delerau  cyfeillgar  a'r  Methodistiaid 
trwy  ei  oes  ;  cawn  ef  yn  bresenol  yn  y 
Gymdeithasfa  gyntaf,  yn  Watford,  ac 
mewn  amryw  Gymdeithasfaoedd  eraill,  a 
diau  ei  fod  yn  \'vr  oedd  yn  ofni  Duw. 
Gwedi  ei  farw  aeth  ei  gynulleidfa  yn 
Undodiaid.  Ymddengys  ddarfod  i  selni 
Howell  Harris  ei  rwystro  i  fyned  i'r  parth- 
au  hyny  yn  mis  Mehefin,  fel  yr  arfaethasai, 
ac  i  filoedd  gael  ei  siomi  mewn  canlyniad. 
Mewn  Ilythyr,  dyddiedig  Gorph.  28,  1738, 
dywed  y  Parch.  Henry  Davies  :  "  Y  mae 
y  g\vr  difrifol,  zeIog,  a  duwiol  hwnw,  Mr. 
William  Thomas,  offeiriad  Llanilltyd-ger- 
Nedd,  yn  dra  awyddus  am  eich  gweled,  a 
chael  eich  cymdeithas.  Aethai  yn  un 
swydd  i'r  Fonachlog  i'ch  gwrando,  ond 
cafodd  ei  siomi,  a  miloedd  heblaw  efe. 
Ceryddwyd  ef  gan  ofí^eiriad  chwerw  sydd 
yn  byw  yn  Nghastellnedd.  Y  mae  yr 
off"eiriaid  yn  rhanedig  y  naill  yn  erbyn  y 
Ilall  yn  y  cymydogaethau  hyn.  Y  mae 
cadben  ymrysonfeydd  ceiliogod,  yr  hwn 
a'ch  clywoddyn  y  Bettws,  yn  addaw  peidio 
dilyn  y  chwareu  annuwiol  hwnw  mwy  ;  a 
darfu  i  un  arall,  yn  agos  i  lan  y  môr,  yr 
hwn  oedd  yn  arweinydd  yn  mhob  annuw- 
ioldeb,  dori  ymaith  benau  ei  holl  geiliogod 
ar  ol  bod  yn  gwrando  arnoch.  Gwelais  ef 
y  Sul  diweddaf,  ac  ymddangosai  fel  gwran- 
dawr  difrifol.  Gwahoddodd  fi  i'w  dŷ. 
Duw  yn  unig  bia'r  clod.  .  .  .  Yr  wyf  yn 
credu  ddarfod  i'r  diafol  golli  rhai  milwyr 
medrus,  y  rhai  ddarfu  ymrestru  i  fod  yn 
filwyr  ffyddlawn  dan  y  Cadben  mawr,  ein 
Harglwydd  lesu.  O  gweddíwch  am  ragor 
o  fagnelau  i  ddryllio  teyrnas  Satan."  Tua 
yr  amser  hwn  hefyd  derbyniodd  Mr. 
Harris  gyffelyb  wahoddiadau  oddiwrth  y 
Parch.  John  Davies,  gweinidog  Cwmyglo, 
ger  Merthyr  Tydfil,  ac  oddiwrth  y  Parch. 
"Vavasour  Grififiths,  o  Sir  Faesyfed. 

Methasom  ddod  o  hyd  i  ddydd-Iyfr  y 
Diwygiwr  am  y  rhan  olaf  o'r  flwyddyn 
1738,  ond  y  mae  Ile  cryf  i  gasglu  ddarfod 
iddo,  yn  unol  a  gwahoddiad  y  gweinidogion 
Ymneillduül  yr  ydym  wedi  cyfeirio  atynt, 

fyned  ar  daith  trwy  ranau  helaeth  o  For- 
ganwg  a  Mynwy  Awst  neu  Medi,  1738,  ac 
i'w  weinidogaeth  brofi  yn  nodedig  o  fen- 
dithiol.  Ysgrifena  y  Parch.  David  WilHams 
ato,  Hydref  17,  1738,  fel  y  canlyn  :  "  Bu 
y  dygiedydd  yn  bur  wyllt,  ond  y  mae  wedi 
diwygio  yn  fawr.  Oddiar  pan  y  gwran- 
dawodd  chwi  ddiw^eddaf  yn  ein  plwyf  ni,  â 
i  bob  cyfarfod  sydd  o  gwmpas,  nosweithiau 
gwaith  yn  gystal  a'r  Sul.  Y  cyfarfodydd 
yma  ydynt  yn  orlawn.  Y  mae  un-ar- 
bymtheg  wedi  anfon  cais  am  ddyfod  i'r 
cymundeb  nesaf  yn  Nghaerdydd.  Y  mae 
genym  ysgol  Gymraeg  yma  yn  myned  ar 
gynydd."  Yn  mhen  y  mis  ysgrifena  dra- 
chefn  :  "  Y  mae  genym  ysgol  Gymraeg 
fawr,  yn  yr  hon  y  mae  gweddîo  wedi  dyfod 
yn  ffasiynol,  a  theimlwn  awydd  sefydlu  un 
arall.  Sefydhr  cyfarfodydd  gweddi  yn 
mhob  man.  Derbyniwyd  dau-ar-bymtheg 
i  gymundeb  y  Sul  diweddaf,  ac  y  mae 
rhagor  wedi  cael  eu  cynyg.  Gwehr  gwedd 
gysurus  ar  bethau  yma  yn  bresenol." 
Diwedda  Mr.  Wilhams  trwy  ddymuno  am 
ymwehad  arall  o  gwmpas  y  Nadolig,  er 
na  elhd  disgwyl  iddo  bregethu  yn  yr  awyr 
agored  yr  adeg  hono  o'r  flwyddyn.  Yr 
ydym  yn  difynu  y  ddau  lythyr  diweddaf, 
nid  yn  unig  oblegyd  eu  dyddordeb,  ond 
hefyd  fel  prawf  ddarfod  i  Howell  Harris 
ymweled  a  rhanau  helaeth  o  Fynwy  a 
Morganwg,  Awst  neu  Medi,  1738,  ac  i'w 
daith  fod  yn  dra  bendithfawr.  Pe  na 
fuasai  Mr.  Harris  wedi  niedru  cydsynio 
a'r  gwahoddiadau  taer  blaenorol,  y  mae 
yn  mron  yn  sicr  mai  tôn  siomedig  fuasai 
yn  rhedeg  trwy  y  llythyrau  hyn.  Yn 
lle  hyny,  mawl  oblegyd  llwyddiant  sydd 
yn  eu  llenwi.  Fel  ffrwyth  ei  lafur 
sefydlwyd  amryw  eglwysi  yn  Morganwg 
cyn  diwedd  1738,  yn  mysg  pa  rai 
yr  oedd  Caerdydd,  St.  Ffagan,  Eglwys- 
newydd,  Pentyrch,  Aberthyn,  Llantrisant, 
Tonyrefail,  a  Llanwono.  Enillwyd 
amryw  deuluoedd  hefyd  at  Fethod- 
istiaeth  a  ystyrid  fel  yn  perthyn  i 
fonedd  y  tir.  Cawsai  yr  Yswain  Jones, 
o  Gastell  Ffonmon,  ei  argyhoeddi  wrth 
wrando  Howell  Harris  yn  pregethu  yn 
Aberddawen.  Aethai  Mr.  Jones  tuag  yno, 
gyda  nifer  o  foneddigion,  a'i  gleddyf  noeth 
yn  ei  law,  er  rhwystro  y  cyfarfod.  Ni 
ddarfu  i'r  olwg  arno  ddychrynu  y  llefarwr 
o  gwbl ;  yn  hytrach  ceisiodd  gan  y  bobl 
ymwahanu  a  rhoddi  ffordd,  a  throdd  i 
bregethu  yn  yr  iaith  Saesneg,  fel  y  gallai 
y  boneddw^yr  ddeall.  Aeth  ceffyl  yr  ys- 
wain    yn    sicr    yn    y    llaid    fel    nas    gallai 


symud  ;  gorfodwyd  y  marchogwr  felly  i 
wrando  gwirionedd  Duw  o'i  anfodd  ;  ond 
aeth  saeth  i'w  galon  ;  tynodd  ei  het  mewn 
parchedigaeth,  agorodd  ei  galon  i  dderbyn 
yr  efengyl,  ac  aeth  yn  ei  ol  i'w  gastell  a'r 
pregethwr  gydag  ef.  Cyfododd  bwlpud 
yn  ei  dŷ  at  wasanaeth  y  llefarwyr ; 
daeth  ei  balas  ar  unwaith  yn  gartref 
y  Diwygwyr  pan  ar  eu  teithiau,  ac 
ymddengys  y  cynhehd  pregethu  rheolaidd 
yno  trwy  ystod  oes  y  boneddwr,  ac 
am  fiynyddoedd  gwedi.  Yma  y  lletyai 
Whitefield  pan  ar  ei  daith  trwy  y  wlad. 
Boneddwr  arall  a  gafodd  ei  argyhoeddi  y 
pryd  hwn  oedd  Mr.  Howell  Griffith,  o 
Drefeurig,  palasdy  rhwng  Llantrisant  a 
Thonyrefail,  yr  hwn,  fel  y  mae  yn  amlwg 
oddiwrth  ei  lythyrau  at  y  Diwygwyr 
Saesneg,  a  gawsai  addysg  dda.  Daeth  ef 
yn  bregethwr,  a'i  d_ŷ  yn  gartref  Method- 
istiaeth.  Un  arall  eto  a  gafodd  ei  enill 
yr  adeg  hon  oedd  Thomas  Price,  o 
Watford,  ger  Caerphili,  yr  hwn  a  elwir 
gan  Wilhams,  Pantycelyn,  yn  ei  farwnad 
i  Grace  Price  yn  "  Price  y  Jiisti:e.'' 
Daeth  yntau  hefyd  yn  bregethwr.  Cawn 
amryw  eraill,  yn  cael  eu  dwyn  tan 
ddylanwad  yr  efengyl,  a  ddaethant  yn 
bregethwyr,  neu,  fel  eu  gelwid  y  pryd 
hwnw,  "  cynghorwyr."  Yn  mysg  y  rhai 
hyn  yr  oedd  Thomas  WilUams  ;  William 
Edwards,  adeiladydd  pont  enwog  Ponty- 
pridd ;  a  John  Belcher.  O'r  rhai  hyn, 
John  Belcher  oedd  y  dysgleiriaf  ei  ddoniau  ; 
cafodd  ef  ei  anfon  yn  un  i'r  Gogledd  er 
mwyn  ceisio  efengyleiddio  y  wlad,  a 
dywedai  yr  hen  John  Evans,  o'r  Bala,  am 
dano  "  ei  fod  yn  ddyn  gwrol,  o  gyneddfau 
crytìon,  ac  yn  bregethwr  da." 

Fel  y  darfu  i  ni  sylwi,  nid  oedd  Howell 
Harris  wedi  tori  allan  unrhyw  gynllun 
iddo  ei  hun  ar  y  cychwyn  ;  ni  thybiasai  ei 
fod  wedi  cael  ei  alw  i  fod  yn  bregethwr, 
credai  yn  benderfynol  nad  oedd ;  rhyw 
reidrwydd  mewnol  a'i  gorfodai  i  rybuddio 
dynion  am  eu  trueni  ysprydol.  Ond  wrth 
weled  y  dylanwadau  rhyfeddol  oedd  yn 
cydfyned  a'i  ymdrechion,  a'r  arddehad 
oedd  ar  yr  anerchiadau  a  draddodai,  daeth 
i  deimlo  yn  raddol  mai  cyhoeddi  Crist  yn 
Geidwad  oedd  gorchwyl  mawr  ei  fywyd 
i  fod.  Ail-adnewyddodd  hyn  ynddo  y 
duedd  am  ordeiniad.  Yn  ei  ddydd-lyfr  am 
fis  Hydref,  1737,  ceir  a  ganlyn :  "  Bedw 
(Aberdw  ?)  Sul,  y  30.  Sacrament.  Codi 
gwedisaith.  Marwaidd  fel  arfer.  Dymun- 
iadau  heddyw  am  gael  fy  argyhoeddi  o'm 
camsyniadau.       Gwedi   wyth,    myned   tua 

chapel  Dyffryn  Honddu  ;  ar  y  ffordd 
myfyrio  ar  y  sacrament,  gan  deimlo  yn 
orlwythog  o  ofnau,  Yn  y  capel  am  enyd 
yn  farwaidd  ;  gwedi  hyny  dymuno  am 
gael  bod  yn  oleuni  i"r  byd,  gan  fod  mewn 
trallod  tumewnol  mawr  gyda  golwg  ar 
beth  i'w  wneyd,  gan  yr  ofnwn  gymeryd  fy 
ordeinio  rhag  i  mi  gael  fy  rhwystro  i  fyned 
o  gwanpas.  Ond  goleuwyd  fi  i  ganfod,  os 
yw  Duw  yn  fy  ngalw  y  byddai  iddo 
gadw  y  drws  yn  agored  i  mi,  gan  osod  yn 
nghalonau  rhai  i  ganiatau  i  mi  ddyfod  i'w 
heglwysydd."  Teifl  y  difyniad  hwn  ffrwd 
o  oleuni  ar  agwedd  meddwl  Howell 
Harris.  GweHr  iddo,  wedi  cryn  bryder  a 
therfysg  meddwl,  ddyfod  i  benderfyniad  i 
wneyd  cais  am  ordeiniad  ;  mai  ei  amcan 
wrth  wneyd  y  cyfryw  gais  oedd,  nid  cael 
bywiohaeth  fras,  na  chael  cyfleustra  i 
efengyhi  o  fewn  cylch  cyfyng  plwyf,  ond 
symud  ymaith  yr  afreoleidd-dra  a  berthynai 
i'w  waith,  fel  na  byddai  mwy  yn  myned  o 
gwmpas  i  bregethu  heb  awdurdod  ac 
ordeiniad  esgobol  ;  ac  mai  yn  yr  hyder  y 
teflid  eglwysydd  y  wlad  yn  agored  iddo 
mewn  canlyniad  y  daeth  i'r  cyfryw 
benderfyniad.  Y  mae  y  weddi,  "  dymuno 
am  gael  bod  yn  oleuni  i'r  hyd,''  yn  dra 
arwyddocäol,  ac  yn  profi  na  dderbyniai 
ordeiniad  ar  yr  amod  iddo  roddi  y  teithio  i 
fynu.  Y  mae  yn  sicr  ddarfod  iddo  gario  ei 
benderfyniad  allan,  ac  appeho  am  ordeiniad 
at  yr.  esgob ;  dywed  Whitefield  iddo 
appeho  ddwy  waith,  a  chawn  iddo  wneyd 
hyny  y  drydedd  waith.  Ond  yr  oedd 
afreoleidd-dra  ei  ymddygiad,  a'r  ffaith  ei 
fod  yn  un  o'r  Methodistiaid  dirmygus,  yn 
rhwystr  anorfod  ar  ei  ffordd  i  gael  urddau. 
Trodd  yr  esgob  ef  heibio  ar  y  tir  ei 
fod  yn  rhy  ieuanc,  "  er,"  meddai  Whitefield, 
"  ei  fod  ar  y  pryd  rhwng  dwy  a  thair-ar- 
hugain  mlwydd  oed,  ac  yn  meddu  pob 
cymhwysder  ar  gyfer  urddau  sanctaidd." 
Eithr  er  cael  ei  wTthod  yn  ei  gais,  ni 
roddodd  Harris  i  fynu  fyned  o  amgylch  a 
chynghori.  Ar  yr  un  pryd,  ymddengys  ei 
fod  mewn  pryder  dirfawr  gyda  golwg  ar  ei 
ynìddygiad ;  edrychai  arno  ei  hun  fel  un 
hoUol  afreolaidd.  Ar  y  naiU  law,  gwelai 
dân  y  diwygiad  yn  ymledu  trwy  ei  offeryn- 
ohaeth,  eneidiau  gwerthfawr  yn  cael  eu 
hachub,  y  meusydd  yn  wynion  i'r  cyn- 
hauaf,  anfoesoldeb  y  werin  yn  toddi 
ymaith  tan  ddylanwad  yr  efengyl,  a  rhag- 
Ìuniaeth  yn  agor  drysau  newyddion  iddo 
yn  barhaus.  O'r  tu  arall,  ni  wyddai  am 
neb  diurddau  yn  myned  o  gwmpas  i 
gynghori    ond     ei    hunan.      Yr    oedd    yr 


Ymneihduwyr  lawn  mor  wrthwynebol  i 
weinidogaeth  leygol  a'r  Eglwyswyr.  Cawn 
hyd  yn  nod  John  W^esley,  a  hyny  mor 
ddiweddar  a'r  flwyddyn  1742,  tua  saith 
mlynedd  gwedi  i  Howell  Harris  ddechreu 
ar  ei  waith,  yn  cyffroi  trwyddo  pan  y 
clywodd  fod  Thomas  Maxfield,  y  lleygwr, 
wedi  ymgymeryd  a  phregethu,  ac  yn 
rhuthro  i  fynu  i  Lundain  mewn  nwyd  er 
mwyn  ei  rwystro.  Ond  IHniarwyd  Ihd 
Wesley  gan  ei  fam.  "  Cymerwch  ofal 
pa  beth  a  wnewch,  John,"  meddai  wrtho ; 
"  y  mae  y  dyn  ieuanc  yna  wedi  cael  ei  alw 
gan  Dduw  i  bregethu  mor  wir  a  chwithau." 
Ni  fynai  Howell  Harris  ychwaith  ymuno 
a'r  Ymneillduwyr,  er  mwyn  dwyn  ei 
weithrediadau  o'r  tu  fewn  i  derfynau 
rheoleidd-dra ;  yr  oedd  eu  deddfoldeb,  eu 
dadleuon,  eu  rhagfarnau,  ac  yn  arbenig  eu 
hoerni  crefyddol  yn  annyoddefol  iddo,  er 
fod  ganddo  barch  mawr  i'w  gweinidogion 
efengylaidd,  a'i  fod  yn  cydweithredu  yn 
galonog  â  hwy.  Rhwng  pob  peth  yr  oedd 
ei  feddwl  yn  gythryblus  ynddo,  a  gwnai 
aml  gyhuddiadau  yr  offeiriaid  a'r  gweini- 
dogion  Ymneillduol  anefengylaidd  y  cyth- 
rwfl  yn  fwy.  Ond  penderfynu  myned  yn 
mlaen  a'i  waith  a  wnaeth  er  pob  peth. 
A  diwedd  y  flwyddyn  1738,  derbyniodd 
Iythyr  calonogol  oddiwrth  Whitefield. 
"  Ewch  yn  mlaen,  anwyl  frawd,"  medd  y 
Diwygiwr  Saesnig,  "  ewch  yn  mlaen ; 
ymgryfhewch  yn  yr  Arglwydd,  ac  yn 
nghadernid  ei  allu  ef.  Ỳ  mae,  a  bydd, 
llawer  o  wrthwynebwyr,  ond  nac  ofnwch. 
Bydd  i'r  hwn  a'ch  anfonodd  eich  cynor- 
thwyo,  eich  cysuro,  a'ch  dyogelu,  a'ch 
gwneyd  yn  fwy  na  choncwerwr  trwy  ei 
fawr  gariad.  Fy  anwyl  frawd,  yr  wyf  yn 
eich  caru  yn  ymysgaroedd  yr  Arglwydd 
lesu,  ac  yn  dymuno  i  chwi  fod  yn  dad 
ysprydol  miloedd,  a  Ilewyrchu  fel  yr  haul 
yn  y  ffurfafen  yn  nheyrnas  ein  Tad  Nefol. 
Fy  serch  calonog  at  Mr.  Jones  (Grifíìth 
Jones,  Llanddowror).  O !  fel  y  llawen- 
ychaf  eich  cyfarfod  gerbron  mainc  Crist." 
Y  mae  y  Ilythyr  hwn  yn  ddyddorol  ar 
gyfrif  mai  dyma  yr  ymgyfathrach  cyntaf 
rhw^ng  y  Diwygwyr  Cymreig  a  Method- 
istiaid  Lloegr.  Llonodd  ei  gynwys  yspryd 
Howell  Harris  yn  fawr ;  yr  oedd  iddo  fel 
dyfroedd  oerion  i  enaid  sychedig  ;  cadarn- 
hawyd  ef  yn  ei  gred  ei  fod  tan  arweiniad 
yr  Yspryd  Glân.  A  diau  fod  ei  ddylanwad 
yn  fwy,  gan  mai  g\vr  wedi  derbyn  urddau 
esgobol,  ac  o  enwogrwydd  gweinidog- 
aethol  digyffelyb,  oedd  wedi  ei  ysgrifenu. 
Ysgrifenodd  yntau  Iythyr  caruaidd  yn  ol 

yn  fuan,  yn  rhoddi  byr  hanes  am  y 
diwygiad  yn  Nghymru.  Gwedi  ei  dderbyn 
dywedai  Whitefield  :  "  Y  mae  Mr.  Howell 
Harris  a  minau  yn  gohebu ;  bendigedig 
fyddo  Duw !  Bydded  i  mi  ei  ganlyn  fel  y 
mae  efe  yn  canlyn  lesu  Grist.  Gymaint 
yn  mlaen  yw  efe  arnaf ! "'  Dyma  ddechreuad 
ymgyfathrach  a  ddaeth  yn  gyfeillgarwch 
o'r  fath  fwyaf  anwyl,  ac  a  barhaodd  tra  y 
buont  byw  iU  deuoedd.  Tawelodd  llythyr 
Mr.  Whiteíìeld  amheuon  ei  feddwl  i 
raddau  mawr ;  ond  dywed  na  chafodd 
Iwyr  ymwared  oddiwrthynt  nes  iddo  gael 
ei  wysio  i  wydd  person  o  urddas  i  roddi 
cyfrif  am  ei  ymddygiad,  pan  y  daeth 
gyda  nerth  i'w  enaid  y  geiriau  sydd  yn 
Datguddiad  iii.  7,  8  :  "  Wele,  rhoddais  ger 
dy  fron  ddrws  agored,  ac  ni  ddichon  neb 
ei  gau."  Cwbl  gredodd  ddarfod  i'r  geiriau 
gael  eu  hanfon  i'w  feddwl  fel  cenadwri 
uniongyrchol  oddiwrth  yr  Yspryd  Glàn, 
ac  nid  amheuodd  drachefn. 

Nid  oedd  derfyn  ar  yni  a  gweithgarwch 
Howell  Harris,  a  chawn  ef  ddechreu  y 
flwyddyn  1739  ar  daith  eto  yn  Morganwg 
a  Mynwy.  Ceir  hanes  rhan  o'r  daith  mewn 
dalenau  o'i  ddydd-lyfr,  o  ba  un  y  gwnawn 
ychydig  ddifyniadau.  Y  mae  difynu  yr 
oll  allan  o'r  cwestiwn,  ni  fyddai  pen  draw 
ar  y  cyfrolau  a  lenwid,  oblegyd  ysgrifenai 
y  Diwygiwr  yn  ddiderfyn  ;  croniclai  nid 
yn  unig  y  digwyddiadau  a'i  cyfarfyddai, 
ond  hefyd  ei  fyfyrdodau,  a  theimladau  ei 
galon. 

"  COLLENE,  GER  TreFEURIG,  Sul  (lon- 

awr  9,  1839).  Defîro  yn  foreu.  Codi 
gwedi  wyth.  Yn  farwaidd  mewn  dyled- 
swydd,  ond  yn  teimlo  dymuniad  am  fod  ar 
ben  fy  hun,  yn  dal  cymdeithas  a  fy  Nuw. 
Marw^aidd  hefyd  yn  y  weddi  deuluaidd. 
Oddeutu  deg,  myned  tuag  eglwys  Llan- 
harry  ;  ac  ar  y  ffordd  meddwl  am  yr  hyn  a 
draethwn  ;  ond  gwedi  hyny  cefais  ystyr- 
iaethau  ddarfod  i  Dduw  fy  ngwneyd  er  ei 
ogoniant  ei  hun.  Teimlwn  ddiofalwch  pa 
beth  a  ddeuai  o  honof,  a  pha  beth  a  ddy- 
wedid  am  danaf,  ond  i  mi  gael  fy  ngyn- 
orthwyo  i  ogoneddu  Duw.  O  Arglwydd, 
ai  ni  wnei  ganiatau  hyn  i  mi  ?  Nid  wyf 
yn  gofyn  am  ddim  arall  mewn  bywyd. 
Pe  ei  caniateid  byddwn  y  dyn  dedwyddaf 
o  fewn  y  byd.  Dwfn  ddymuniad  fy  enaid 
yw  bod  yn  ddim  yn  fy  ngolwg  fy  hun,  a 
byw  i  Dduw.  Ond  och  !  pan  fyddwyf  yn 
ymadroddi,  fynychaf  nis  gallaf  ganfod  o  ba 
le  y  mae  yr  ymadrodd  yn  tarddu ;  a  yw  yn 
tarddu  oddiar  ras,  a  chariad  at  Dduw,  ynte 
oddiar  yr  arferiad  o  siarad.    Myned  i  eglwys 


Llanharry  gwedi    un-ar-ddeg    (yn  agos    i 
ddeuddeg).     Teimlo  ar  y  cyntaf  yn  gysg- 
lyd  ;  gwedi  hyny  llanwyd  íì  oddimewn  a 
thosturi  at  yr  eneidiau  oedd  o'm  cwmpas. 
Gwedi   tri,    myned   allan,    a    gweled    pobl 
ddeilhon  yn  mhob  man  yn  halogi  Dydd  yr 
Arglwydd  mewn  anwybodaeth,  a  chael  fy 
llanw   a   thosturi   atynt.     Yna    tynwyd   fi 
allan     i    weddio  :     '  O     Arglwydd,     anfon 
ddynion    ffyddlon    i'th    winllan  !       O    Ar- 
glwydd,  ai  nid  ydwyt  yn  Dduw  trugaredd  ? 
O,  ai  nid  dy  gariad  a  ddanfonodd  dy  Fab 
i'r  byd  ar  y  cyntaf  ?     O,  ai  nid  ydwyt  eto 
yn  parhau  yn  Dduw  y  cariad  ?     O,  ai  nid 
ydwyt    yn    canfod    dy    greaduriaid    tlawd 
mewn   anwybodaeth  o  honot  ti  yn  mhob 
man  ?      Anfon    weithwyr  !  '       \\'edi    hyn, 
gorchfygwyd  fi  gan   deimlad  anniddig  ac 
anfoddog,    nes    y    darostyngwyd    fi,    wrth 
ganfod     mor     lleied     o'r     ddwyfol    natur 
ynof.     Ofnwn  fyned  i  lefaru  heno,  gan  fy 
mod  wedi  fy  llenwi  a  meddyhau  anghar- 
edig  am  gyfeilhon  anwyl,  yn  enwedig  Mr. 
Edmund  Jones.     Daeth  hunan  i  mewn,  i 
holi  beth  a  ddywedwn  heno,  gan  ei  fod  ef 
(Edmund  Jones,  yn  ddiau)  wedi  dyfod  i'm 
gwrando.      Myned  i  fysg  y  bobl  o  gwmpas 
chwech,  pan  oedd  Mr.  Henry  Davies  yn 
gweddio,  pan  y  dygwyd  fi  i  deimlo  mwy 
o'm  hanneilyngdod,  ac  i  ddymuno  ar  i  ryw- 
un   arall   gymeryd  y   gwaith   mewn    llaw. 
O,  yr  wyf  wedi  íîbrffetio  pob  íTafr;  dehr  fi 
i   fynu  yn   unig  gan  hyn,  y  gall   Duw  fy 
nghynal,  ac  nad  yw  yn  rhoddi  cymorth  er 
fy  mwyn  i,  ond  er  mwyn  ei   Fab.     Y  mae 
dau  beth,  y  rhai,  pe  y  caem  olwg  arnynt, 
a'n  cyfnewidiai  yn  fawr  ;  golwg  arnom  ein 
hunain,  a  gohvg  ar  Dduw  yn  ei  holl  briod- 
oleddau.     Cynorthwywyd  fi  i  orchfygu  y 
teimlad    slafaidd,     hunangeisiol,    o    geisio 
boddhau  dynion.     Yn  y  man  cefais  ddrws 
agored,  (dangosais)  yn  y  modd  mwyaf  ar- 
swydus  a  chryf  fel  y  caiff  y  duwiol  fwyn- 
hau  Duw  mewn  cariad,  a'r  annuwiol  mewn 
dychryn,   a  hyny  yn    fwy  argyhoeddiadol 
nag  erioed,  ac  heb  dderbyn  wyneb.    (Dang- 
osais)  o  ba  beth  y  mae  uffern  wedi  cael  ei 
gwneyd,  a'r  modd  y  mae  rhieni  yn  dwyn 
eu  plant  i  fynu."     Wedi  myned  dros  lawer 
o'r  pethau  a  draethwyd  ganddo,  ychwan- 
ega  :     "  Cefais    ryddid     ymadrodd    mawr 
mewn   gweddi   ar  y   diwedd.     Yr  oeddwn 
yn   wan   iawn  o  ran   fy  nghoríî  o    eisiau 
bwyta,  ond  gweddiais  am  nerth,  a  chyn- 
ORTHWYWYD  Fi.     Yu  ganlynol,  wedi  mwyn- 
hau   cymdeithas    cyfeilhon,   i   gyflawni   fy 
llawenydd,     derbyniais     lythyr    oddíwrth 
Mr.  Whitefield.     Ac  wrth  weled  ei  fod  yn 

un  a  mi  mewn  yspryd,  }-r  hyn  a  brofais  i 
yn  fynyclì  yn  fy  enaid  tuag  ato  ef,  er  heb 
unrhyw  obaith  ei  weled  ef  i  lawr  (yn 
Nghymru)  na  chlywed  oddiwrtho,  synwyd 
fi  at  ddaioni  Duw."  Ymddengys  oddiwrth 
y  difyniadau  hyn,  yn  y  rhai  y  lleda  Howell 
Harris  ei  galon  ger  ein  bron,  fod  Edmund 
Jones,  Pontypẃl,  yn  dechreu  dangos  yr 
yspryd  proselytio,  a"r  duedd  i  droi  liafur  y 
Diwygiwr  yn  fantais  i"w  enwad  ei  hun,  am 
yr  hyn  y  gweinyddir  cerydd  tyner  iddo  yn 
nes  yn  mlaen.  Yn  nhynerwch  ei  gyd- 
wybod  beia  Harris  ei  hunan  am  roddi  Ue  i 


Deffro  yn  fynych  ;  medrwn  godi,  ond  es- 
geulusais.  Codi  o  gwmpas  wyth.  Yr 
wyf  yn  gobeithio  y  dygir  fì  i  fuddugohaeth 
Iwyr  ar  y  cnawd.  Gweddi  breifat ;  marw- 
aidd,  marwaidd  ;  ond  cefais  benderfyniad 
i  ddisgwyl.  Wrth  weled  fod  son  am  danaf 
wedi  ymledu  tros  Loegr,  ac  mor  barod  yw 
fy  nghalon  i  ymchwyddo,  a  pha  mor 
arwynebol  ydwyf,  parwyd  i  mi  lefain  gyda 
goíìd  yn  fy  enaid  :  '  O  Arglwydd,  yr  wyf  yn 
ofni  fod  hyn  oU  yn  tueddu  i'm  dinystr,  o 
herwydd  balchder  fy  nghalon  fy  hun. 
Mor  Ìhthrig  yw  y  lle  yr  wyf  yn  sefyll  arno ! 


ATHHOFA'a      lAIU.LES      HUIS-J'INGrON      YN      NHREFF.CCA. 

[A  gymerwyd  allan  o'r  Ev:ingcVcal  BcgUtcr,  1S:H.'\ 


syniad  o'r  fath  ;  ond  daeth  yn  amlwg,  yn 
mhen  ycliydig,  fod  y  dybiaeth  y  gwrthodai 
roddi  he  iddi  yn  ei  fynwes  yn  sylfaenechg 
ar  ffaith.  Gwelir  hefyd  mai  yn  y  Collene, 
yn  ^b^rganwg,  ar  y  yfed  o  lonawr,  y  der- 
Ìiyniodd  lythyr  Mr.  Whitefield,  er  i'r  llythyr 
gael  ei  ysgrifenu  y  26ain  o  Rhagfyr,  y 
flwyddyn  ílaenorol.  Rhaid  cotìo  fod  y 
trefniadau  ynglyn  a  llythyrau  y  pryd  hwnw 
yn  anmherffaith  iawn,  a  thebygf)Ì  ddarfod 
i'r  llythyr  fyned  yn  nghyntaf  i  Drefecca,  a 
chael  ei  ddanfon  oddiynoar  ol  Mr.  Harris. 
"  Trefhurig,    Llun,    lonawr    10,    1739. 


Diolch  nad  aethum  o  gwmpas  er  mwyn 
cael  enw.  Ü  na  fyddwn  yn  ddinod  !  Ond, 
O  Arglwydd,  yr  wyf  yn  cyflwyno  yr  oll  i 
ti.  Yr  wyf  yn  ewyllysgar  i  fyned  os  wyt 
ti  yn  fy  anfoii,  digwydded  y  peth  a  ddig- 
wyddo  i  mi.  Gelli  di  ddarostwng  holl 
falchder  fy  nghalon,  a'm  cadw  yn  ostyng- 
edig.  O  Arglwydd,  tosturia  wrth  y  byd. 
Estyn  einioes  Mr.  Whitefield,  Mr.  Griffith 
Jones,  Mr.  Edmund  Jones,  a  dy  hoU  rai 
fiyddlon.  Os  yw  y  Bedyddwyr  yn  cyfeil- 
iorni,  gosod  hwy  ar  yr  iawn.  Na' fydded 
hyn  (bedydd)  yn  achlysur  ymraniad  yn  ein 

mysg.  Bydded  i  ni  oll  fod  yn  un.  O,  yr 
wyf  yn  ofni  dadleuon,  ynghyd  a'u  canlyn- 
iadau  i'r  cywion  (dychweledigion)  ieuainc. 
Yr  wyf  yn  dy  glodfori  am  gynifer  o  rai 
ífyddlon.  Ti  wyddost,  O  Arglwydd,  mor 
anghymwys  wyf  i  fyned  i'r  cyhoedd  :  mor 
fach  yw  yr  amser  sydd  genyf  i  ddarllen  ; 
ac  mor  ychydig  o  allu  sydd  genyf  i  dreuHo 
ac  i  ddal.  O,  mi  a  hofîwn  fod  yn  ddiwyd, 
ond  gan  na  fedraf,  yr  wyf  yn  cyflwyno  fy 
hun  i  ti ;  goleua  di  íì,  ac  arwain  fi  i  bob 
gwirionedd.  Bydded  i  mi  gael  rhagor  o 
oleuni  ar  dy  Air,  Os  ydwyf  yn  un  o  dy 
blant,  bydded  i  mi  deimlo  mwy  o  ddyddor- 
deb  yn  dy  achos  ;  yna  mi  a  allwn  dy  glod- 
fori  yn  dragywydd.  Cynorthwya  fi  heddy  w 
i  fod  yn  hyf  drosot  ti,  a  gwared  fi  rhag  yr 
anghenfil  hwn,  hunan.'  " 

Dydd  Llun  y  mae  yn  gadael  Trefeurig, 
ac  yn  croesi  y  mynydd  heibio  Tonyrefail, 
gan  gyrhaedd  Cymmer,  yn  Nghwm  Rhon- 
dda,  tua  chanol  dydd. 

"Cymmer.  Llefaru  ar  y  ffordd.  Ond 
fflachiadau  yw  y  cwbl  sydd  yn  perthyn  i 
mi ;  nid  yw  yn  tarddu  oddiar  gariad.  Yr 
wyf  yn  gweled  hunan  o  hyd  yn  chwerthin 
o  herwydd  gwendidau  fy  nghydgreaduriaid. 
O,  beth  wyf  fi,  fel  y  cawn  fod  yn  yr  un 
byd  a  saint  Duw  ?  Ond  os  gwneir  fi  ryw- 
bryd  yn  rhywbeth  dros  Grist,  bydd  er 
gogoniant  tragywyddol  rhad  gariad.  Ar 
y  ffordd,  clywed  am  un  o'r  Methodistiaid, 
cadben  ar  y  môr,  yn  cynghori  y  milwyr. 
Llanwyd  fy  enaid  a  llawenydd  am  oriau 
o'r  herwydd.  Cefais  hiraeth  dwfn  ac  wylo 
yn  fy  enaidam  Yspryd  Duw.  O  na  chawn 
dy  Yspryd,  Arglwydd  ;  onide  beth  a  wnaf 
a  dy  seiadau  di  ?  Yn  Cymmer  gwedi  un, 
dechreu  (trwy  ddweyd)  Ai  nid  yw  dynion 
mewn  carchar  yn  llawen  wrth  glywed  am 
un  i'w  rhyddhau  ?  A'r  claf,  wrth  glywed 
am  physygwr  ?  Ond  yr  ydym  ni  yn  farw, 
yn  farw  mewn  pechod.  Cymell  i  ymgadw 
rhag  dawnsio  a  phob  chwareuyddiaethau. 
Crist  yn  dwyn  pechaduriaid  ato  ei  hun 
trwy  argyhoeddiad.  Y  gair  (wrth  argy- 
hoeddi)  yn  gyffelyb  i  dân,  i  ordd,  i  oleuni, 
i  gleddyf,  ac  i  sebon.  Cyfeirio  at  yr  ludd- 
ewon  yn  cael  eu  dwysbigo,  ac  at  Nebu- 
chodonosor.  Nodau  argyhoeddiad  ydynt, 
golchiad  y  galon,  tynu  y  galon  oddiwrth 
bob  peth  ato  ef,  ein  tynu  i  beidio  ymddir- 
ied  ynom  ein  hunain.  Cael  peth  hyfryd- 
wch  a  phleser  yn  y  gwaith  ;  rhy  w  gymaint 
o  gariad  at  yr  eneidiau,  a  thosturi  atynt ; 
ynghyd  a  hiraeth  am  Dduw.  Rhoddodd 
Duw  i  ni  hin  hyfryd  heddyw.  Gwedi  hyn 
argyhoeddwyd  fi  gan  Mr.  Henry  Davies  o 


fy  anniolchgarwch  i'r  Arglwydd  am  yr 
help  yr  oedd  yn  roi,  a'm  bod  o'r  herwydd 
yn  fforffetio'r  cwbl  ;  ac  o'r  ychydig  gariad 
sydd  yn  fy  enaid." 

Boreu  dydd  Mawrth,  lonawr  ii,  y 
mae  yn  llefaru  yn  Cymmer  drachefn, 
yn  teithio  rhyw  bedair  milldir  ar  hyd 
Cwm  Rhondda,  nes  cyrhaedd  Ynys- 
yngharad,  ger  Pontypridd.  Dydd  Merch- 
er,  lonawr  12,  cawn  ef  wedi  croesi  y 
mynydd  ar  ei  draws,  ac  yn  y  Parc,  plwyf 
Eglwysilan  ;  a  phrydnhawn  yr  un  dydd 
mewn  Ue  o'r  enw  Tynycoed.  Rhaid  di- 
fynu  rhan  o'i  ddydd-lyfr  yma  eto  :  "Caw- 
som  dynerwch  hyfryd,  ac  yspryd  cariad  at 
y  bobl  ieuainc  ;  ac  yr  wyf  yn  gobeithio 
ddarfod  cael  rhai  o  honynt  i  Grist.  Gwedi 
un,  lleferais  hyd  o  gwmpas  pedwar.  Caw- 
som  heddyw  eto  yr  hin  yn  hyfryd  ;  nid  yn 
aml  y  ceir  y  fath  dywydd  yr  adeg  hon  o'r 
flwyddyn.  Yr  wyf  yn  gobeithio  fod  Duw 
gyda  ni.  Rhoddwyd  i  mi  beth  a  ddywed- 
wn ;  nid  oeddwn  wedi  ei  ragfeddwl,  gan  y 
bwriadwn  lefaru  ar  fater  araU.  Gwedi 
hyny,  myned  tua  Llanbradach  Fach,  ac 
ar  y  ffordd  cael  ymosod  arnaf  gan  Fedydd- 
iwr,  yr  hwn  a  geisiai  bigo  cweryl  a  mi. 
Teimlais  oddimewn  i  mi  wrthnaws  at  y 
ddadleuaeth,  oblegyd  ofn  y  canlyniadau. 
Nis  gaflaf  ddweyd  beth  sydd  yn  peri  fy 
mod  yn  cael  fy  yspryd  yn  fwy  yn  erbyn  y 
rhai  hyn  na  neb,  oddigerth  y  Pabyddion. 
Yr  wyf  yn  ofni  fod  penboethiaid  yn  eu 
mysg,  y  rhai,  os  na  wel  Duw  yn  dda  eu 
darostwng,  a  wnant  niwed  i  eglwys  Crist. 
Ond  yr  wyf  yn  hwyrfrydig  i  gymeryd  i 
fynu  y  pastwn  yn  eu  herbyn  ;  nid  rhag  ofn 
y  ddadl,  oblegyd  yr  wyf  yn  glir  ar  y  mater, 
eithr  rhag  tynu  i  lawr  waith  hyfryd  y 
diwygiad.  Yr  wyf  yn  gweled  nodau  y 
rhagrithiwr  yn  amlwg  ar  y  penboethiaid 
yma.  Yn  un  peth,  y  mae  holl  gyfeiriad 
eu  hymddiddan  tuag  at  hyn  (bedydd),  a 
dim  ond  ychydig  am  Grist.  Yn  ail,  y  mae 
èu  cariad  gwresog  yn  gyfyngedig  i'r  rhai 
o'r  un  opiniwn  a  hwy  eu  hunain  ;  ond 
eiddo  y  dyn  duwiol  at  holl  aelodau  eglwys 
Crist.  Yn  drydydd,  y  niae  evi  holl  awydd- 
fryd  yn  amlwg  am  wneyd  proselytiaid 
iddynt  eu  hunain,  ac  awyddfryd  y  duwiol 
am  ddwyn  dychweledigion  at  Grist,  O  7 
hyd  II,  noswaith  anghyffredin  o  hyfryd  ; 
ni  welais  un  mor  hyfryd  ;  o  leiaf  yr  un  yn 
fwy.  Rhoddwyd  i  mi  (yr  hyn  a  ddywed- 
wn);  ond  ni  phrofais  ddigon  yn  fy  yspryd. 
Argoelion  dymunol  heno. 

Llanbradach  Fach,  Dydd  lau  (lon- 
awr  13).      Dihuno  yn   foreu,   a  chodi  am 

naw.  Cefais  gymorth  wrth  edrych  ar  y 
groes.  Yr  wyf  yn  gobeithio  fod  ei  angau 
ef  yn  marweiddio  pechod  ynof.  Am  ddeg, 
gweddi  ddirgel,  a  chael  fy  narostwng  gan 
deimlad  o  fawredd  Duw,  fel  nas  gallwn 
edrych  i  fynu.  '  O  Arglwydd,  er  mwyn 
Crist,  ac  nid  er  mwyn  fy  nagrau  a'm 
gweddíau  tlawd  i  (oblegyd  yr  wyf  yn 
wael,  fel  y  pryf  gwaelaf  sydd  yn  ymlusgo 
ar  dy  ddaear,  yn  ceisio  hunan  a  phechod), 
ai  ni  rynga  bodd  i  ti  i'n  cadw  ni  rhag 
dadleuon,  oblegyd  eu  canlyniadau  ?  O 
leiaf,  Arglwydd,  yr  wyf  yn  dymuno  ar  i  ti 
fy  nghadw  i  allan  o'r  ddadl,  a  danfon 
rhywun  arall  i'w  chymeryd  mewn  llaw. 
Ond  os  wyt  yn  fy  anfon,  yr  wyf  yn 
foddlon  gwneyd  pa  beth  bynag  wyt  ti  yn 
ewyllysio.'  Yna  parwyd  i  fy  enaid  weled 
cymaint  o  ddaioni  Duw,  fel  y  tynwyd  íì 
allan  mewn  clodforedd — '  O  Arglwydd,  yn 
sicr  dylwn  dy  foHanu  yn  barhaus  am  yr 
hyn  wyt  wedi  ei  wneyd  mor  rhyfedd  erof. 
A  wnai  di  dderbyn  fy  mawl  ?  Cadw  íì  yn 
isel,  canys  yr  wyf  oll  yn  bechod.  Dyma 
fy  ngweddi,  tosturia  wrthyf ;  yr  wyf  yn 
l)wrw  y  cwbl  arnat  ti.  Yr  wyf  yn  ymddiried 
ynot,  pan  yr  af  i  Gaerdydd,  ar  roddi  i  mi  yr 
ymadrodd  yno  er  dy  ogoniant.'  " 

Yn  nesaf,  dydd  Gwener,  lonawr  14,  yr 
ydym  yn  ei  gael  yn  Werndomen,  ffermdy 
ger  Caerphili.  Yma  eto  y  mae  y  Bedydd- 
wyr  yn  ei  ílino.  Ysgrifena  :  "  O  Arglwydd, 
yr  wyf  yn  myned  heddyw  i  lefaru ;  pa 
beth  a  wnaf  ac  a  ddywedaf  ?  A  wnai  di 
fy  nghadw  rhag  dynion  penboeth  i  boen- 
ydio  fy  enaid  ?  Os  mynet  ti,  Arglwydd,  i 
mi  newid  fy  marn,  gad  i  mi  weled  dy 
ewyllys ;  ac  os  arweini  di  hwy  ataf  íì, 
bydded  i  mi  fod  yn  gywir.  O,  bydded  i  ni 
gael  cariad  ac  undeb.  Yr  wyt  yn  canfod 
nad  wyf  íì  am  ymresymu,  os  rhynga  dy 
fodd  di  i'm  cadw  rhagddo.  O,  ni  wnawn 
ymddadleu  oni  bai  i  ti  fy  anfon." 

Gwedi  hyn  yr  ydym  heb  hanes  am  dano 
hyd  dydd  Mercher,  lonawr  ig,  pan  yr 
ydym  yn  ei  gael  yn  Gwrhay,  ger  Mynydd- 
islwyn.  Ai  rhan  o'r  dydd-lyfr  sydd  ar  goll, 
ynte  a  ddarfu  iddo  ef  beidio  ysgrifenu,  nis 
gwyddom.  Nid  oes  genym  ond  dyfahi 
hefyd  pa  le  y  treuhodd  yr  amser  cydrhwng, 
oncl  y  mae  yn  fwy  na  thebyg  iddo  fyned  i 
Gaerdydd  fel  yr  arfaethasai.  Dydd  lau, 
lonawr  20,  y  mae  yn  Llanheiddel,  ger 
Pontypŵl.  Dydd  Gwener,  lonawr  21, 
cawn  ef  yn  Mlaenau  Gwent ;  a'r  Sul  dilynol 
yn  Llanbedr — Llanbedr,  ger  Crughy wel,  yn 
ol  pob  tebyg — heb  fod  yn  nepell  o'i  gartref. 

Gwelwn    ei    fod    yn    teithio    ar    draws 


gwlad,  o  orllewin  Morganwg  hyd  y  rhan 
ddwyreiniol  o  Fynwy,  a  bod  y  Parched- 
igion  Edmund  Jones,  Pontypẃl,  a  Henry 
Davies,  gydag  ef  am  ran  o'r  daith.  Ai 
Henry  Davies,  Bryngwrach,  a  olygir  ; 
ynte  Henry  Davies,  gweinidog  yr  Ym- 
neillduwyr  yn  Llantrisant,  sydd  ansicr. 
Y  mae  y  tebygolrwydd  yn  ffafr  y 
diweddaf.  Anmhosibl  darllen  ei  ddydd- 
lyfr  heb  deimlo  fod  ei  holl  fryd  ar 
achub  ei  gydgenedl.  Teimhr  ei  fod  yn 
byw  yn  y  byd  ysprydol ;  prin  y  mae  y 
ddaear  a'i  helynt  yn  bod  iddo ;  ei  berth- 
ynas  â  Duw,  a'r  gwaith  mawr  a  pha  un  yr 
ymgymerasai,  sydd  wedi  llyncu  ei  enaid. 
Er  ei  fod  yn  achwyn  ar  y  Bedyddwyr,  y 
mae  yn  amlwg  na  theimlai  unrhyw 
chwerwder  yspryd  atynt.  Ofni  yr  ydoedd 
fod  rhoddi  y  fath  arbenigrwydd  y  pryd 
hwnw  ar  fedydd,  ac  ymgolli  mewn  dadleu- 
aeth  mewn  perthynas  iddo,  yn  rhwystr  ar 
ffordd  cerbyd  y  diwygiad.  Buasai  ef  yn 
hollol  foddlawn  i  gydweithio  a'r  Bedydd- 
wyr  pe  y  gallent  suddo  ei  hoff  bwnc,  ac 
ymroddi  i  gyhoeddi  Crist  yn  Geidwad  i 
bechaduriaid.  Yr  ydym  trwy  y  dydd-lyfr 
yn  gallu  edrych  i  mewn  i  ddyfnderoedd  ei 
galon  ;  y  mae  cilfachau  pellaf  ei  yspryd  yn 
cael  eu  datguddio ;  braidd  nad  yw  yn 
tueddu  i  ddwyn  i'r  wyneb  ei  feiau  yn 
hytrach  na'i  rinweddau  ;  a  gwelwn  mor 
syml  yr  ydoedd,  mor  ostyngedig,  ac  mor 
awyddus  am  gadw  ei  hunan  i  lawr,  ac  i 
roddi  yr  holl  glod  i  Dduw.  Mor  bell  ag  y 
gallwn  gasglu  oddiwrth  y  nodiadau  a 
geir,  gwasgarog  oedd  ei  bregethau ;  ni 
ddangosent  feddylgarwch  dwfn,  ac  nid 
ymdriniai  ynddynt  o  gwbl  a  phynciau 
duwinyddol  dyfnion.  Ond  yr  oedd  saeth  ar 
flaen  pob  brawddeg,  yr  hon  a  anelai  yn  syth 
at  galonau  pechaduriaid;  athaflai  yntau  ei 
holl  yspryd  i'r  gwaith  pan  yn  tynu  yn  y  bwa, 
fel  nad  oedd  yn  rhyfedd  fod  dynion  wrth  yr 
ugeiniau  a'r  canoedd  yn  cael  eu  clwyfo. 

"  Dewch,  gwrandewch  ef  yn  pregethu, 

Calon  ddrwg,  lygredig  dyn, 
Ac  yn  olrhain  troion  anial, 

A  dichellion  sy'  yno  yngiyn  ; 
Dod  i'r  goleu  a  dirgelion 

I  rai  duwiol  oedd  yn  nghudd, 
Agor  hcn  'stafelloedd  tywyll 

Angau  glas,  i  oleu'r  dydd. 

Dewch,  gwrandewch  ef  yn  agoryd 

Dyfnder  iachawdwriaeth  gras, 
Go.-iod  allan  y  Rlessiah 

Yn  y  lliw  hyfryta  'maes  ; 
Ac  yn  dodi'r  cystuddiedig, 

Ag  sy'n  ofni  ei  ras  a'i  rym 
Fel  i  chwerthiii  o  orfoledd, 

Ac  i  'mado  hcb  ofni  dim." 

Ymddengys  ddarfod  i  Harris  dreulio  mis 
Chwefror,  1739,  yn  ymweled  a  gwahanol 
leoedd  yn  siroedd  Brycheiniog,  Maesyfed, 
a  gogledd-orllewin  Morganwg ;  felly  y 
dengys  ei  ddydd-lyfr.  Nid  anhebyg  iddo 
gael  ei  rwystro  i  fyne'd  i'r  Gogledd,  fel  y 
bwriadasai,  gan  lythyr  oddiwrth  Mr.  White- 
íìeld,  yn  addaw  dyfod  i  Gymru.  Ymglym- 
asai  calonau  y  ddau  yn  rhyfedd,  er  nad 
oeddynt  wedi  gweled  eu  gilydd  yn  y  cnawd. 
Cychwynodd  Whitefield  o  Bryste  Mawrth 
6.  Ffaith  ddyddorol  yn  ei  hanes  yw  mai 
rhyw  bythefnos  cyn  hyny  y  pregethasai 
gyntaf  yn  yr  awyr  agored,  a  hyny  i  lowyr 
Bryste,  pan  yr  oedd  holl  eglwysi  y  ddinas 
wedi  cael  eu  cau  yn  ei  erbyn.  O  hyn  allan, 
pregethai  pa  le  bynag  y  cai  gyfleustra,  heb 
hoU  pa  un  a  oedd  esgob  wedi  cysegru  y 
ddaear  â  halen  ai  peidio.  Er  ei  bod  yn 
gynar  yn  y  flwyddyn,  a'r  hin  mewn  can- 
lyniad  yn  oer,  tyrai  miloedd  i'w  wrando  yn 
Mryste;  ar  un  amgylchiad  dywed  fod  tuag 
wyth  mil  o  bobl  yn  bresenol,  tra  y  llefarai 
ar  boìí'Iing  green  a  fenthycasid  iddo.  Yr 
oedd  hefyd  newydd  gyfarfod  a'r  Hybarch 
Grifíith  Jones,  Llanddowror,  yn  Bath,  gan 
yr  hwn  y  cawsai  hanes  Cymru,  ac  yn  ol 
pob  tebyg  hanes  manylach  am  Howell 
Harris,  a'r  gwahanol  rwystrau  ar  ffordd 
llwyddiant  yr  efengyl  yn  y  Dywysogaeth. 
Teimlai  Whitefield  ei  galon  yn  cynhesu  at 
yr  hen  filwr,  a  cbafodd  ei  argyhoeddi  nad 
oedd  ef  ond  milwr  dibrofiad  iawn  eto.  Yn 
nghwmni  ei  gydymaith,  Mr.  Wilham  Se- 
ward  cyrhaeddodd  y  New  Passagc  pryd- 
nhawn  dydd  Llun,  MawTth  6.  Yma  cyfar- 
fuant  a'r  Parch.  Nathaniel  Well,  offeiriad 
Caerdydd,  yr  hwn  a  deimlai  y  fath  hd  at  y 
Methodistiaid,  fel  na  wnai  groesi  yn  yr  un 
cwch  a'r  ddau  efengylwr.  ünd  o  herwydd 
tywydd  ystormus,  gorfodwyd  hwy  i  aros 
yma  am  ddeuddeg  awr,  ac  nid  oedd  gan 
Mr.  Well  well  ffordd  i  dreuHo  ei  amser  na 
thrwy  chwareu  cardiau.  Achwynai  Mr. 
Well  fod  y  ddau  yn  canu  hymnau  pan  yn 
croesi  y  sianel,  fel  yr  oedd  y  llywiwr  yn 
methu  clywed  llais  y  dyn  oedd  yn  gwyho, 
nes  y  bu  raid  eu  rhwystro.  Sicrhai  hefyd 
na  chai  Mr.  Whitefield  ei  eglwys  i  bre- 
gethuynddi.  "  Gobeithio,"meddai  Wilham 
Seward,  "fod  y  meusydd  yn  wynion  yn 
Nghaerdydd,  fel  ag  yn  Mryste.  Y  mae 
yno  hefyd  seiat  yn  disgwyl  am  danom." 
Awgryma  hyn  fod  eglwys  Fethodistaidd 
wedi  cael  ei  sefydlu  yn  barod  yn  Nghaer- 
dydd  trwy  offerynohaeth  Howell  Harris. 
Cyrhaeddodd  Whitefield  a  Seward  Gaer- 
dydd  o  gwmpas  un-ar-ddeg  dydd  Mercher. 


Dechreuodd  Whitefield  ar  unwaith  gyng- 
hori  y  bobl  oedd  yn  y  gwest-dy,  tra  yr  aeth  ■ 
Seward  i  chwilio  am  le  i  bregethu  ynddo. 
Cafodd,  trwy  ryw  ddylanwad,  neuadd  y 
dref,  a  phregethodd  Whitefield  o  sedd  y 
barnwr  i  gynulleidfa  o  bedwar  cant  ; 
gwrandawai  y  rhan  fwyaf  yn  sylwgar,  ond 
gwatwarai  rhai.  Gyda  ei  fod  yn  disgyn 
o'i  sedd,  pwy  a  welai  ond  Howell  Harris. 
Teithiasai  Harris  trwy  Gwm  Tâf  P^awr, 
ac  arosai  y  nos  flaenorol  yn  Eglwysilan, 
nid  anhebyg  yn  nhŷ  Mr.  David  Wilhams. 
Y  cwestiwn  cyntaf  a  ofynodd  i'r  Diwygiwr 
Cymreig  oedd  :  "  A  ydych  yn  gwybod  fod 
eich  pechodau  wedi  cael  eu  maddeu  ? " 
Prin  y  medrai  Harris  ateb,  gan  mor 
sydyn  y  daeth  y  gofyniad  ar  ei  draws. 
"  Pan  gyntaf  y  gwelais  ef,"  meddai  White- 
field,  "ymglymodd  fy  nghalon  am  dano  ; 
yr  oedd  arnaf  eisiau  derbyn  rhyw  gymaint 
o'i  dân  ;  a  rhoddais  iddo  ddeheulaw  cym- 
deithas  a'm  holl  galon.  TreuHasom  yr 
hwyr  mewn  adrodd  y  naill  wrth  y  Uall  beth 
oedd  Duw  wedi  ei  wneyd  i'n  henaid ; 
cymerasom  i  ystyriaeth  hefyd  achosion  y 
gwahanol  seiadau ;  a  chytunasom  ar  y 
mesurau  hyn}'  ag  a  ymddangosai  y  mwyaf 
tebygol  i  Iwyddo  gwaith  ein  Harglwydd." 
GweHr  yma  fel  yr  ymgynghorai  y  Diwyg- 
wyr  a'u  gilydd  ;  a'r  ymgynghoriadau  an- 
ífurfiol  hyn  a  ymddadblygasant  yn  raddol  i 
fod  yn  gyfansoddiad  trefnus,  gyda  Chym- 
deithasfa  a  Chyfarfodydd  Misol.  TreuHwyd 
boreu  dydd  lau,  Mawrth  9,  mcwn  gweddi 
ac  ymddiddan  gydag  aelodau  y  seiat  yn 
Nghaerdydd.  Am  ddeg,  pregethai  White- 
field  yn  neuadd  y  dref  i  gynuHeidfa  fawr, 
gydag  Harris  yr^  eistedd  yn  glos  wrth  ei 
ochr.  Tra  y  Hefarai,  yr  oedd  rhyw  gre- 
aduriaid  anystyriol  oddiaHan  yn  Husgo 
Hwynog  marw  o  gwmpas,  ac  yn  ceisio  cael 
y  c\vn  cadnaw  i'w  hela,  i  rwystro'r  odfa. 
Wedigorphen,  aeth  y  ddau  Ddiwygiwr,  yn 
nghwmni  dau  weinidog  YmneiHduol,  i 
wasanaeth  a  gynhehd  yn  yr  eglwys.  Ys- 
grifena  Whitefield  yn  ei  ddydd-lyfr  am 
HoweH  Harris :  "Goleuni  dysglaer  a 
Hosgedig  a  fu  efe  yn  y  rhan  hon  o'r  wlad ; 
gwrthglawdd  yn  erbyn  cabledd  ac  anfoes- 
oldeb ;  a  gweithiwr  difefl  yn  efengyl  lesu 
Grist.  Er  ys  rhyw  dair  neu  bedair  bljm- 
edd  y  mae  Duw  wedi  ei  dueddu  i  fynecl  o 
gwmpas  i  wneyd  daioni.  Y  mae  yn  awr  o 
gwmpas  pum' -mhyydd  -  ar-hugain  oed. 
Ddwy  waith  appehodd  am  urddau  sanct- 
aidd,  a  châdd  ei  wrthod  ar  yr  honiad 
twyHodrus  nad  oedd  mewn  oed,  er  ei  fod  y 
pryd  hwnw    yn   ddwy-flwydd-ar-hugain  a 

chwech  mis.  Tua  mis  yn  ol  cynygiodd  ei 
hun  drachefn,  ond  trowyd  ef  heibio.  Er 
hyn  }■  mae  yn  benderfynol  i  fyned  yn  y 
bìaen  gyda'i  waith.  Er  ys  tair  blynedd  y 
mae  wedi  llefaru  braidd  ddwy  waith  bron 
bob  dydd,  am  dair  neu  bedair  awr  o'r 
bron,  nid  yn  awdurdodol  fel  gweinidog, 
ond  fel  person  preifat  yn  cynghori  ei  frodyr. 
Y  mae  wedi  teithio  saith  sir,  gan  fyned  i 
A\ylnosau,  ÿcc,  er  troi  y  bobl  oddiwrth 
wagedd  a  chelwydd.  Llawer  o  bobl  y 
tafarndai,  ynghyd  a'r  fììdleriaid,  a'r  telyn- 
wyr,  a  achwynant  arno  am  spwylo  eu 
galwedigaeth.      Gwnaed   ef   yn   wrthrych 


seiadau,  a  pharha  cylch  ei  ddefnyddioldeb 
i  ymeangu.  Y  mae  yn  llawn  o  ffydd,  ac  o'r 
Yspryd  Glan." 

Yr  ydym  wedi  difynu  mor  helaeth  o'r 
dydd-lyfr,  am  y  ceir  ynddo  gryn  lawer  o 
hanes  Howell  Harris,  ac  hefyd  am  y 
dengys  deimlad  cynes  Whiteíìeld  tuag  ato. 
Tehiilai  Harris  lawn  mor  gynes  ato  yntau. 
Dywed  ei  fod  yn  ei  garu  am  ei  fod  ef  yn 
caru  yr  Arglwydd  lesu.  Ymddengys 
ddarfod  i  Howell  Harris  bregethu  yn 
Nghaerdydd  yn  ogystal,  a  dywed  iddo 
wneyd  gyda  gradd  o  awdurdod.  Dydd 
Gwener,  y  niaent  yn  gadael  Caerdydd,  ac 

Ihaws  o  bregethau ;  bygythiwyd  ef  ag  er- 
lyniad  cyfreithiol,  ac  anfonwyd  cwnstel)h 
i'w  ddal.  Ond  y  mae  Duw  wedi  ei  fendithio 
a  dewrder  anhyblyg  ;  ac  y  mae  yn  parhau 
i  fyned  yn  ei  flaen  o  fuddugoliaeth  i  fuddu- 
goliaeth.  Y  mae  o'r  yspryd  mwyaf  catholig, 
yn  caru  pawb  sydd  yn  caru  ein  Harglwydd 
lesu  Grist ;  ac  felly  gelwir  ef  gan  ben- 
boethiaid  yn  Ddisenter.  Geilw  Ilawer  ef 
yn  dad  ysprydol,  a  rhoddent,  yr  wyf  yn 
credu,  eu  bywydau  i  lawr  drosto.  LÌefara 
fynychaf  mewn  maes,  bryd  arall  mewn  ty, 
oddiar  fur,  bwrdd,  neu  rywbeth  arall.  Y 
mae    wedi    sefydlu    tua     deg-ar-hugain     o 


yn  cyrhaedd  Casnewydd.  Cafodd  W'hite- 
field  bwlpud  yr  eghvys  yno  ;  daeth  llu  o 
Jjontypŵl  a  manau  eraill  i'w  wrando ;  a 
chyfrihd  y  gynulleidfa  yn  fil  o  bobl.  Aeth 
Howell  Harris  gydag  ef  i  Fryste;  treuliodd 
yno  ac  yn  Bath,  lle  y  gwasanaethai  Griffith 
Jones  ar  y  pryd,  o  ddydd  Sadwrn  hyd 
ddydd  Mercher,  gan  bregethu  i'r  glowyr 
ar  y  maes,  ac  yn  y  seiadau  yn  ogystal. 
Diau  fod  angerddolrwydd  ei  yspryd,  a'r 
tàn  Cymreig  a  fflamiai  o'i  fewn,  yn  synu  y 
Saeson,  ac  yn  dylanwadu  yn  fawr  arnynt. 
Cyn  dychwelyd,  cyflwynodd  Mr.  Seward 
oriawr  iddü,  fel  prawf  o'i  serch.    Dydd  lau, 

Mawrth  i6,  cawn  ef  yn  llefaru  yn  Eglwys- 
newydd,  tair  milldir  o  Gaerdydd ;  dydd 
Gwener  y  mae  yn  Mhontypŵl,  dydd  Sad- 
wrn  yn  Llanfihangel,  yn  yr  un  gymydog- 
aeth  ;  y  Sul  yn  Mynyddislwyn  ;  yn  Maesaleg, 
ger  Casnewydd,  y  Llun  ;  yn  Pentre  Bach 
dydd  Mawrth,  yn  St.  Bride  dydd  Mercher, 
yn  ol  yn  Nghaerdydd  dyd.i  lau,  yn  Ynys- 
yngharad,  ger  Pontypridd,  y  Sadwrn,  yn 
Parc  Eglwysilan  y  Sul,  yn  Llanwono  y 
Llun,  Aberdâr  dydd  Mawrth,  Cwmyglo, 
ger  Merthyr  Tydfil,  dydd  Mercher,  a  nos 
yr  un  dydd  yn  Faenor,  yr  ochr  arall  i 
Ferthyr,  a  dydd  lau,  Mawrth  30,  y  mae 
yn  Cantref,  wrth  waelod  Bannau  Bry- 
cheiniog,  o  fewn  taith  diwrnod  i'w  gartref. 
Cyrhaeddodd  Drefecca  yn  ddiau  y  dydd 
canlynol,  wedi  taith  o  rhwng  tair  wythnos 
a  mis. 

Eithr  nid  oedd  gorphwys  i  was  yr  Ar- 
glwydd.  Llai  nag  wytlinos  a  gafodd  yn  ei 
artref,  oblegyd,  Ebrill  5,  yr  ydym  yn  ei  gael 
drachefn  yn  Brynbiga  (Usk),  yn  Sir 
Fynwy,  yn  cyfarfod  Whitefield  ar  ei  ail 
ymweliad  â  Chymru.  Gwrthodwyd  yr 
eglwys  iddynt  yno  ;  a  phregethodd  White- 
field  oddiar  fwrdd  dan  gysgod  coeden  fawr, 
a  Harris  ar  ei  ol  yn  Gymraeg.  Dilynwyd 
hwy  gan  osgordd  o  tua  haner  cant  o  wŷr  i 
Bontypŵl ;  cawsant  yr  eglwys  yno  ;  ond 
gan  nad  oedd  lle  i'r  lliaws  a  ymgynullasai 
yn  yr  adeilad,  pre;(ethasant  drachefn  ar  y 
maes.  Yn  nghwmni  tua  deg-ar-hugain  o 
wŷr  ceffylau,  aethant  i'r  Fenni;  cyffelybai 
Ẅhitefield  hwy  i  Joshua  a'i  fyddin  yn 
goresgyn  gwlad  Canaan.  Cawsant  gynuU- 
eidfa  o  tua  dwy  fil  yn  yr  awyr  agored,  ac 
nid  arbedasant  y  gwatwarwyr  bonheddig 
wrth  lefaru.  Disgwyhasent  gynhwrf  yn  y 
Fenni,  ond  ni  feiddiodd  neb  agor  ei  enau 
i'w  herbyn.  Cawn  hwy  yn  myned  oddiyno 
i  Cwm  lau,  at  yr  offeinad  duwiol,  Mr. 
Jones  ;  ond  yr  oedd  y  gynulleidfa  yn  rhy 
fawr  i'r  eglwys,  a  líefarasant  yn  y  fyn- 
went.  Gwaith  un  dydd  oedd  hyn  oll. 
Ebrill  6,  cyrhaeddasant  Gaerlleon-ar- 
Wysg,  yn  nghwmni  tua  thriugain  o  wŷr 
ceffylau,  "yr  hon  dref,"  nieddai  Whitefield, 
"sydd  yn  enwog  am  fod  deg-ar-hugain  o 
frenhinoedd  Prydeinig  wedi  eu  claddu 
ynddi,  a'i  bod  wedi  cynyrchu  tri  o  fer- 
thyron  ardderchog."  Mewn  maes  yma  yr 
oedd  pwlpud  wedi  ei  godi  i  Howell  Harris 
pan  yr  ymwelasai  a'r  lle  yn  flaenorol  ;  yn 
hwn  y  darfu  i'r  ddau  bregethu  yn  awr ; 
daethai  miloedd  i  wrando,  ond  ni  feiddiodd 
neb  aflonyddu,  er  iddynt  guro  drwm  a 
bloeddio    pan    y    buasai    Harris   yma    o'r 


blaen.  Odfa  ryfedd  oedd  hon,  fel  yr 
ymddengys.  "  Rhoddodd  Duw  i  mi  y  fath 
gymorth  anarferol,"  meddai  Whitefield, 
"  fel  y  cefais  fy  nghario  yn  mhell  tu  hwnt  i 
mi  fy  hun."  Ychwanega  :  "  Gweddíais 
dros  Howell  Harris  erbyn  ei  enw,  fel  yr 
wyf  wedi  gwneyd  yn  mhob  lle  y  pregethais 
ynddo  yn  Nghymru.  Na  ato  Duw  i  mi 
gywilyddio  o  herwydd  fy  Meistr  na'i  weis- 
ion."  Tebyg  y  cyfeiria  at  y  ffaith  fod 
Harris  yn  pregethu  heb  urddau.  Priodola 
y  Gloucestey  Joiinia!,  am  Ebrill  24,  1739, 
fawredd  y  cynuHeidfaoedd  i  serch  personol 
at  Mr.  Whitefield,  ac  hefydi'r  athrawiaeth 
am  yr  enedigaeth  newydd  a  bregethai. 
Prawf  hyn  mai  ychydig  o  son  oedd  am 
ailenedigaeth  yn  mhwlpudau  yr  Eglwys. 
O  Gaerlleon  aethant  i  Trelech ;  y  gareg 
farch,  ger  y  gwest-dŷ,  oedd  eu  pwlpud  yno. 
Cawsant  fynedfa  i'r  eglwys  yn  Nghaer- 
gwent,  y  dref  Gymreig  olaf  iddynt  ar  y 
daith  hon,  a  chawn  hwy,  Ebrill  g,  yn  cyr- 
haedd  Caerloyw. 

Yn  y  ddinas  hon  naceid  yr  eglwysi  i 
W^hitefield,  y  naill  ar  ol  y  llall,  er  mai 
dyma  ei  le  genedigol ;  cymerodd  yntau  y 
maes,  gyda  Howell  Harris  wrth  ei  ochr, 
ac  yr  oedd  eu  cynulleidfaoedd  yn  fynych 
yn  rhifo  o  dair  i  bedair  mil.  Fel  hyn  yr 
ysgrifena  Whitefield :  "Llefed  y  neb  a 
fyno  yn  erbyn  fy  nghyndynrwydd,  nis 
gallaf  weled  fy  anwyl  gydwladwyr  a'm 
cydgristionogion  yn  mhob  man  yn  suddo  i 
ddinystr,  o  herwydd  anwybodaeth  ac  ang- 
rhediniaeth,  heb  wneyd  fy  ngoreu  i'w 
hargyliosddi.  Yr  wyf  yn  galw  ar  y  rhai 
sydd  yn  ceisio  fy  rhwystro  i  ddwyn  yn 
nilaen  reswm  dros  eu  gwaith  ;  rheswm  nid 
yn  unig  a  foddlona  ddynion,  ond  Duw. 
Aelod  o  Eglwys  Loegr  ydwyf  fi.  Yr  wyf 
yn  dilyn  yn  glos  ei  herthyglau  a'i  homiliau  ; 
a  phe  y  gwnelai  fy  ngwrthwynebwyr  yr  un 
peth,  ni  fyddai  cymaint  o  Ymneillduwyr 
oddiwrthi.  Ond  y  mae  yn  gyffredinol 
hysbys  fod  y  wlad  yn  galaru  oblegyd  an- 
wiredd  yr  offeiriaid.  Yr  ydym  (ni  yr 
offeiriaid)  wedi  pregethu  a  byw  Ilawer  o 
ddynion  difrifol  allan  o'n  cymundeb.  Yr 
wyf  wedi  ymddiddan  a  nifer  o  oreuon  y 
gwahanol  enwadau,  ac  y  mae  Ilawer  o 
honynt  wedi  tystio  yn  ddifrifol  ddarfod 
iddynt  adael  yr  Eglwys  am  na  chaent  yno 
fwyd  i'w  henaid.  Arosasant  yn  ein  mysg 
nes  iddynt  gael  eu  newynu  allan."  Geiriau 
ofnadwy  o  ddifrifol,  ac  yr  ydym  yn  eu 
difynu  am  eu  bod  yn  wir  i'r  Ilythyren  gyda 
golwg  ar  Gymru.  Darfu  i'r  Methodistiaid, 
a   chorff  y    genedl   gyda    hwy,   adael    yr 

Eglwys  Wladol,  nid  oblegyd  syniadau 
neillduol  gyda  golwg  ar  berthynas  yr 
Eglwys  a'r  wladwriaeth,  ond  oblegyd  fod 
eu  heneidiau  yn  rhynu  ac  yn  newynu  i 
farwolaeth  o'i  mewn.  Newyn  am  efengyl 
oedd  yn  yr  Eglwys  ;  yno  cynygid  careg  i'r 
bobl  yn  Ìle  bara,  ac  aethant  hwythau  i"r 
meusydd,  Ue  yr  oedd  gwirionedd  Duw  yn 
cael  ei  bregethu  gan  dáynion  ffyddlon. 
Un  o  feibion  ffyddlonaf  Eglwys  Loegr 
oedd  Howell  Harris  ;  nid  yw  byth  yn  bhno 
mynegu  hyny;  ond  parodd  anfoesoldeb 
buchedd,  a  difaterwch  yr  offeiriaid,  iddo 
fod  yn  flaenllaw  gyda  mudiad  a  waghâodd 
yr  eglwysi  ar  hyd  a  Iled  y  wlad. 

Ond  i  ddychwelyd,  aeth  Howell  Harris 
gyda  Whitefield  i  Lundain.  Pregethent 
ar  y  ffordd,  ac  yr  oedd  nid  yn  unig  tân, 
ond  hefyd  beiddgarwch  penderfynol  y 
Cymro  o  fantais  ddirfawr.  Yn  nghym- 
ydogaeth  Bryste,  rhwystrwyd  Whitefield  i 
lefaru  gan  branciau  a  gwatwaredd  rhyw 
chwareuwr,  a  bu  raid  iddo  roddi  i  fynu. 
Neidiodd  Harris  i'r  pwlpud,  a  chymerodd 
yn  destun  :  "  Daeth  dydd  mawr  ei  ddigter 
ef,  a  phwy  a  ddichon  sefyll  ?  "  Meddai 
y  gwatwarwr  annuwiol  :  "  Fe  safa  i." 
"  Beth  !  "  llefai  Harris,  a'i  lygaid  yn 
melltenu  yn  ei  ben,  ac  arswyd  yn  eistedd 
ar  ei  wedd  ;  "  Y  ti  scfyll !  Y  ti,  brifyn 
diddim  a  gwael  y  fath  ag  wyt,  sefyll  o 
flaen  Ihd  yr  Anfeidrol  !  "  Cwympodd  y 
dyn  fel  marw  i"r  ddaear,  a  dywedir  na 
adawodd  y  cryndod  mo  hono  tra  y  bu 
byw.  Cyrhaeddodd  y  Diwygwyr  Lundain 
Ebrill  25,  lle  yr  arhosodd  Harris  hyd 
ddechreu  Mehefin.  Tra  yn  y  Brifddinas, 
elai  yn  fynych  gyda  Mr.  Whitefield  1 
gymdeithas  grefyddol  y  Morafiaid  yn 
Fetter  Lane.  Perthynai,  nifer  o  ddynion 
duwiol  a  da  i'r  gymdeithas  hon,  ac  yn  eu 
mysg  amrai  o  fonedd  y  tir,  megys  Arglwydd 
ac  Arglwyddes  Huntington,  Syr  John 
PhiIIips,  y  Cymro  o  Sir  Benfro,  a  brawd- 
yn-nghyfraith  Griffith  Jones,  &c.  Diau  i 
Harris  yma  gael  cymundeb  wrth  fodd  ei 
galon.  Cyffröid  y  gymdeithas  ar  y  pryd 
gan  y  cwestiwn  o  hawl  Ileygwyr  i  bregethu. 
Meddai  Charles  Wesley,  yn  ei  ddydd-Iyfr  : 
"  Cyfododd  dadl  gyda  golwg  ar  bregethu 
Ileygwyr  ;  yr  oedd  amryw  yn  zeIog 
drosto ;  ond  darfu  i  mi  a  Mr.  Whitefield 
sefyll  yn  gryf  yn  erbyn."  Yn  raddol,  pa 
fodd  bynag,  daeth  Whitefield  yn  fwy 
cymhedrol ;  cawn  ef  yn  ysgrifenu  mewn 
llythyr  at  John  Wesley,  dyddiedig  Mehefin 
25»  1739-  "  Yr  wyf  yn  oedi  barn  ar  ym- 
ddygiad  y  brodyr  Cennick  a  Watkins,  hyd 


nes  y  deallaf  yr  amgylchiadau  yn  well. 
Y  mae  gwahaniaeth  mawr  rhyngddynt 
hwy  a  Howell  Harris.  Y  mae  efe  wedi 
ceisio  urddau  sanctaidd  dair  gwaith  ;  bydd 
i  mi  ei  gefnogi  ef  ynghyd  a'r  cyfeillion  yn 
Nghaergrawnt."  Rhoisai  Harris  y  seiadau 
a  fifurfiasid  trwy  ei  oíferynoliaeth  dan  ofal 
dynion  ffyddlon,  y  rhai  oeddynt  i'w 
harolygu,  ac  i  anfon  gwybodaeth  o'u 
hansawdd  iddo  ef  i  Lundain.  Yn  mysg  y 
rhai  hyn  yr  oedd  Meistri  James  Roberts ; 
David  WiUiams,  Watford  ;  Edmund  Jones ; 
a  Henry  Davies.  Ysgrifena  James  Roberts 
ato  EbriII  17,  1739,  ac  y  mae  tôn  ei 
Iythyr  braidd  yn  gellweirus  :  "  Fy  anwyl 
Howell,"  meddai,  "  gadewch  i  mi  fod 
dipyn  yn  siriol  gyda  chwi.  Yr  ydych 
yn  fath  o  Arolygydd,  neu  Arglwydd 
Archesgob,  mewn  amrai  siroedd ;  felly, 
priodol  i'ch  caplan  tlawd,  yr  hwn  sydd 
wedi  ufuddhau  i'ch  arch,  ac  wedi  ysgrifenu 
y  Ilythyr,  o  ba  un  y  mae  copi  yn  cael  ei 
amgau  i  chwi,  yw .  eich  hysbysu  am  y 
modd  y  cyflawna  ei  ddyledswyddau."  Y 
"  Ilythyr "  oedd  cenadwri  at  yr  eglwysi 
yn  Longtown,  Llandefathen,  Crugcadarn, 
a  Gwendwr.  Ysgrifena  Mr.  Edmund 
Jones  Iythyr  ato  Mai  21,  1739,  o  ba  un  y 
difynwn  a  ganlyn  :  "  Yr  wyf  wedi  bod  o 
gwmpas  eich  seiadau  fel  gwyliwr,  i  edrych 
sut  yr  oeddynt  yn  dod  yn  mlaen,  a  pha  un 
a  oedd  y  diafol  yn  ceisio  eu  niweidio  ;  a 
gallaf  ddweyd,  diolch  i  Dduw,  i  mi  gael  y 
cwbl  yn  Ilwyddianus.  Ni  chefais  gymaint 
o  bresenoldeb  Duw  er  ys  blynyddoedd  ag 
a  gefais  ar  y  daith  hon  ;  yn  enwedig  yn 
Maesyronen,  yn  y  weddi  yn  Gwendwr,  y 
Sul  yn  Nhredwstan,  a'r  Llun  yn  Grwyne- 
fechan.  Y  mae  eich  cyfeillion  yn  Mrych- 
einiog  yn  hiraethu  am  eich  gweled.  Cefais 
nerth  gan  Dduw  wrth  weddío  drosoch  yn 
Grwynefechan.  Y  mae  y  ivarrant  yn  eich 
erbyn  wedi  dyfod  i  ddim.  Ni  wnai  y 
Cynghorwr  Gwynn  gyffwrdd  a  hi,  na  neb 
o'r  ustusiaid,  ond  yr  ustusiaid  offeiriadol  ; 
yr  oedd  Price  Davies  (offeiriad  Talgarth) 
yn  neillduol  i'w  weled  yn  eich  erbyn ;  ond 
Ìlwfrhasant,  ac  ymddangosent  fel  yn 
cywilyddio.  ü"r  braidd  y  darfu  i'r  oíîeiriad 
James,  o  Lanamwch,  yr  hwn  oedd  mor 
weithgar  yn  eich  erbyn,  ddianc  rhag  boddi 
ychydig  yn  ol,  yr  hyn  a  haedda  sylw.  Yr 
wyf  wedi  ceisio  gan  y  dynion  ieuainc, 
perthynol  i'r  seiadau,  i  weddío  yn  benodol 
dros  y  boneddwyr  a  safasant  o'ch  plaid." 
Profa  y  Ilythyrau  hyn  amryw  bethau ; 
(i)  Fod  yr  Eglwyswyr,  yn  arbenig  y 
personiaid,    yn    Ilawn    llid    eto    yn    erbyn 

Howell  Harris,  ac  yn  awyddus  am  ei 
gospi,  pe  y  medrent.  (2)  Fod  bonedd  y 
Avlad  yn  dechreu  troi  o  blaid  y  diwyçiad 
mewn  amrywiol  leoedd.  (3)  Fod  Harris 
yn  barod  wedi  sefydlu  nifer  o  seiadau,  y 
rhai  oeddynt  yn  holìol  ar  wahan  i'r  eglwysi 
Ymneillduol  oedd  yn  flaenorol  yn  y  whid, 
ac  nad  oedd  y  gweinidogion  Anghydffurfiol 
hyd  yn  hyn  yn  eiddigus  o'r  herwydd. 

Yn  mis  Mehefin,  cawn  Harris  yn  canu 
yn  iach  i"w  gyfeillion  yn  Llundain,  ac  yn 
cyrhaedd  Trefecca.  Heb  orphwys  ond 
noson  yn  nhy  ei  fam,  cychwyna  i'r  Fenni  ; 
yr  oedd  cymdeithas  y  brodyr  yno  mor 
felus,  fel  na  fedrodd  gyrhaedd  adref  hyd 
yr  hwyr ;  ac  yna  bu  yn  ysgrifenu  hyd  un 
o'r  gloch.  Tranoeth  pregetha  ddwy  waith 
yn  y  Gelh,  Brycheiniog.  Y  dydd  canlynol, 
wyneba  ar  gynulhad  annuwiol  yn  Long- 
town,  Sir  Henffordd  ;  gyda  ei  fod  ar  ymyl 
y  dorf,  clywodd  ddyn  yn  rhegu,  a  cherydd- 
odd  ef  yn  llym.  Aeth  y  si  trwy  yr  holl  le 
fod  Howell  Harris  yno,  a  daeth  torf  o  ryw 
ddwy  fil  o"i  gwmpas.  "  Rhoddodd  yr  Ar- 
glwydd  nerth  i  mi  i  ymosod  ar  y  diafol  ar 
ei  randir  ei  hun,"  meddai ;  "gosododd  fy 
wyneb  fel  callestr,  gan  fy  llanw  o'r  hyn  a 
ddywedwn.^  Yn  enwedig,  pan  welais  rai 
boneddwyr  a  boneddigesau  yn  dyfod  i 
wrando,  gwnaed  fi  yn  gryfach  gryfach  i 
ddarostwng  eu  balchder,"  Appehodd  hefyd 
at  yr  ynadon,  ac  at  offeiriad  y  plwyf,  gan 
ofyn  iddynt  pa  fodd  y  rhoddent  gyfrif  o'u 
goruchwyhaeth,  gan  eu  bod  yn  cefnogi 
tyngu,  a  meddwdod.  Chwarddodd  rhai  o"r 
boneddwyr;  "tynwch  y  clebrwr  i  lawr,"" 
meddai  un  arall ;  "ond  ni  ddaethai  fy 
amser  eto,"  meddai.  Wedi  pregethu  mewn 
amryw  fanau,  aeth  i  Bontypẁl,  lle  y  he- 
farodd  am  wroldeb  Daniel,  a'r  tri  llanc,  ac 
fel  yr  oedd  yr  Arglwydd  wedi  sefyll  o  blaid 
ei  bobl  yn  nydd  y  frwydr.  Eithr  erbyn 
hyn  yr  oedd  yspryd  erhd  wedi  ei  ddeffro 
yn  i\Ihontyp\vL  Daeth  ustus  heddwch  ar 
draws  y  gynulleidfa  ac  yntau,  gan  ddarllen 
deddf  terfysg,  a  gorchymyn  iddynt  ym- 
wahanu  mewn  awr  o  amser.  Addawodd 
yntau  y  gwnaent ;  ond  gofynodd  iddo  a 
oedd  yn  arfer  darllen  deddf  terfysg  yn  y 
gwahanol  gampau,  ac  yn  yr  ymladdfeydd 
ceihogod  ?  Rhoddwyd  ar  gwnstab  hefyd  i 
gymeryd  Harris  i  fynu.  Mynai  ef  fyned 
i'r  carchar,  ond  perswadiwyd  ef  i  roddi 
meichiau,  y  gwnai  ymddangos  yn  Sessiwn 
Trefynwy.  Cymerodd  yr  ymddiddan  can- 
lynol  le  rhyngddo  a'r  ustus  : — 

Harris  :  "Nid  oeddwn  yn  disgwyl  mai 
mab  yr  Uchgadben  H fuasai  y  cyntai 


i  ymosod  ar  gynulleidfa  o  Brotestaniaid 
heddychol  ;  oblegyd  dyn  hynaws  oedd 
efe." 

Ustus  :  "  Yr  wyf  wedi  derbyn  fy  nghyf- 
arwyddyd  oddiuchod." 

"  Ai  o'r  nefoedd  ydych  yn  feddwl  ? "" 
"Na,  nid  oeddwn  yn  golygu  hyny."" 
"  Dywedais  wrtho,"  meddai  Harris,  "  Pe 
y  gwybuai  ei  fawrhydi  mor  deyrngar  a  di- 
niwed  ydym,  na  wnai  feddwl  yn  uwch  o 
hono  ef  am  ein  gorthrymu.  Felly  gadewais 
ef,  wedi  gadael  rhai  saethau  yn  ei  gyd- 
wybod,  a'i  adgofio  y  rhaid  iddo  yntau  roddi 
cyfrif  gerbron  gorsedd  ofnadwy  ;  ond  y 
gwnawn  weddío  drosto  ;  a  diolchodd  yntau 
i  mi."  Yr  oedd  hyn  ganol  Mehefin,  ac  nid 
oedd  y  Sessiwn  yn  Nhrefynwy  cyn  Awst. 
Yn  y  cyfamser  aeth  Harris  i  Fryste,  a 
phregethodd  yno  i  gynuUeidfa  o  Gymry. 
Cyfarfyddodd  yno  hefyd  am  y  tro  cyntaf  â 
John  Wesley.  Ymddengys  fod  peth  rhag- 
farn  yn  ei  feddwl  at  John  Wesley,  am  nad 
oedd  yn  dal  yr  athrawiaeth  o  etholedigaeth, 
a  pharhâd  mewn  gras  ;  nid  anhebyg  hefyd 
i'r  rhagfarn  gael  ei  ychwanegu  gan  Mr. 
Seward,  yr  hwn  oedd  wedi  cwympo  allan 
a  Charles  Wesley.  Pregethai  Mr.Wesley 
ar  Esaiah  xlv.  22  :  "  Trowch  eich  wynebau 
ataf  fi,  holl  gyrau  y  ddaear,  fel  y'ch 
achuber  ;  canys  myfi  wyf  Dduw,  ac  nid 
neb  arall."  Cyhoeddai  y  gwirionedd  mawr 
am  gyfiawnhâd  trwy  ffydd  mor  ddifloesgni 
a  chiir,  ynghyd  a'r  angenrheidrwydd,  y 
fraint,  a'r  ddyledswydd  o  edrych  at  lesu 
am  gyfiawnder  a  nerth  ;  ac  yr  oedd  y  fath 
ddylanwad  nefol  yn  deimladwy  yn  yr  odfa, 
fel  y  toddodd  holl  ragfarn  Harris ;  ac  er 
anghytuno  ag  ef  gwedi  hyn,  nid  amheuodd 
byth  fod  John  Wesley  yn  weinidog  Crist. 
Aeth  yn  ganlynol  i  ymweled  ag  ef  yn  ei 
lety,  a  phan  y  gwnaeth  ei  hun  yn  hysbys, 
syrthiodd  Wesley  ar  ei  liniau  i  weddio 
drosto  gerfydd  ei  enw,  a  thros  Griffith 
Jones,  a  thros  Gymru.  Bu  y  ddau  yn 
gyfeillion  mwy  hyd  eu  bedd. 

Gwedi  teithio  rhanau  helaeth  o  Gymru, 
dychwelodd  i  Drefynwy  yn  brydlon  erbyn  y 
Sessiwn.  Teimlai  yn  bryderus  ac  yn  isel 
ei  yspryd  ;  gwyddai  nad  oedd  ganddo 
nac  arian  na  chyfeillion  i  wynebu  ar  brawf 
costus  ;  ac  ofnai  fod  yr  erledigaeth  yn 
brawf  nad  oedd  wedi  cael  ei  alw  i  gyng- 
hori,  a'i  fod  fel  yr  honai  yr  offeiriaid  yn 
rhedeg  heb  gael  ei  anfon.  Ond  pan 
ddaeth  i'r  dref  llonwyd  ei  galon  ;  cyffröasai 
yr  Arglwydd  feddwl  nifer  mawr  o  ddynion 
da  i  ddod  yno  i'w  bleidio,  o  Lundain, 
Caerloy w,  a  rhanau  o  Gymru.    Yn  ngwyneb 

y  teimlad  cyhoeddus,  ac  yn  ddiau  dan 
argyhoeddiad  fod  y  gyfraith  yn  eu  herbyn, 
gadawodd  yr  ustusiaid  yr  achos  i  syrthio ; 
a  chafodd  Harris  ymadael  heb  na  dirwy 
na  charchar.  Diau  i'r  helynt  brofi  yn 
fantais  ddirfawr  i"r  diwj^giad ;  gwelwyd 
na  elUd  ei  osod  i  lawr  trwy  gyfrwng 
cyfraith  y  wlad.  Enynodd  sirioldeb  difesur 
hefyd  vn  mynwes  Howell  Harris  ;  symud- 
wyd  ei  ofnau,  a  chwbl  gredodd  y  mynai  yr 
Arghyydd  iddo  deithio  o  gwmpas  i  gynghori 
pechaduriaid.  Nid  oedd  neb  a  lawenychai 
yn  fwy  na  Whitefield.     Ysgrifena  o  Phila- 


ddefíro  y  wlad  o  gwr  i  gwr  ;  mentrodd  i 
ganol  y  gwyhnabsantau  a"r  ffeiriau  an- 
nuwiol,  gan  yru  ofn  ar  weithredwyr 
anwiredd  ;  daeth  ei  enw  yn  ddychryn 
i"r  campwyr,  a  sefydlodd  nifer  mawr  o 
seiadau.  A  gwnaeth  hyn  oll  heb  nemawr 
gymorth  dynol ;  efe  ei  hun,  a  phresenoldeb 
ei  Dduw  gydag  ef,  a  gynyrchodd  y  chwil- 
dröad  ;  ychydig  iawn  o  gymorth  a  gafodd 
gan  yr  ofteiriaid,  na  chan  y  gweinidogion 
Ymneillduol.  At  ychydig  o"i  orchestion 
yn  unig  y  cawn  gyfeirio.  Adroddir  am 
dano  yn   pregethu  mewn    ffair    yn    Crug- 

delphia  :  "  Yr  wyf  yn  eich  llongyfarch  ar 
eich  llwyddiant  yn  Nhrefynwy.  Yn  nihen 
tua  deuddeg  mis,  os  myn  Duw,  yr  wyf  am 
wneyd  defnydd  o'ch  maes-bwlpudau  eto. 
Y  mae  ein  hegwyddorion  yn  cyduno  fel  yr 
etyb  wyneb  i  wyneb  mewn  dwfr."' 

Siroedd  Morganwg  a  Mynwy  a  gawsant 
y  rhan  fwyaf  o  lafur  Howell  Harris  yn 
ystod  1738,  1739;  yr  ydym  wedi  crybwyll 
eisioes  am  efîeithiau  ei  weinidogaeth  yn 
Mynwy,  a  Dwyrain  Morganwg,  ac  ym- 
ddengys  i'r  unrhy  w  ddylanwadau  ei  ganlyn 
i    ürllewin  Morganwg.      Bu  yn  ofîeryn  i 


glas,  ger  Abertawe.  Yr  oedd  terfysg  y 
ffair  yn  ddirfawr,  y  swn  yn  ddigon  i 
ferwino  clustiau,  a'r  ymladdfeydd  yn  waed- 
Iyd  a  chreulon.  Buasai  dyn  cyffredin 
yn  cael  ei  lethu  gan  ddychryn,  ond 
ni  wnai  hyn  ond  awchu  zêl  Harris. 
Cododd  i  fynu  ynghanol  y  berw,  a'r  olwg 
arno  mor  arswydlawn  a  phe  buasai  yn  ym- 
gorfforiad  o  ddychrynfeydd  Sinai ;  taflodd 
olwg  lem  ar  y  twmpath  chwareu,  a  dech- 
reuodd  weddio.  Yn  raddol  y  mae  difrifwch 
ei  wedd,  treiddgarwch  ei  lais,  a  thaerni  ei 
weddi  yn  enill  sylw  ;   Ilonydda   y  berw   fel 

pe  y  tywelltyd  olew-ar  ddyfroedd  cyffrous; 
cywilyddiaychwareuwyr  acymeifl  dychryn 
ynddynt  ;  a  dyma  hwy  yn  dianc  oddiar  y 
maes  fel  pe  eu  hymhdyd  gan  ellyllon.  Pan 
welodd  y  telynwr  ddarfod  iddo  gael  ei 
adael,  rhoes  yntau  ei  offer  heibio  ac  yma- 
dawodd.  Yn  mysg  y  rhai  oedd  yn  bresenol 
y  pryd  hwnw  yr  oedd  creadur  annuwiol  a 
elwid  "  Rotsh  o'r  Gadle."  Ymddengys  i 
saeth  lynu  yn  ei  gydwybod  yntau,  ond  ni 
adawodd  ei  ffyrdd  drygionus.  Gwyddai  ei 
fod  ar  ffordd  na  ddylai,  ond  ni  chefnai  arni. 
Dywedir  ei  fod  unwaith  wedi  gwario  ei  holl 
arian  ar  ei  flysiau,  ac  na  wyddai  pa  fodd  i 
fyned  yn  y  blaen.  Tybiai  y  dylasai  yr  hwn 
a  wasanaethai  mor  egniol  ei  gynorthwyo, 
a  chyfarchai  y  "gwr  drwg:"  "Wel,  yr 
wy'  i  wedi  bod  yn  was  ffyddlawn  i  ti,  gad  i 
mi  wel'd  fath  feistr  wyt  ti ;  dod  rywfaint  o 
arian  yn  fy  het."  Yna  rhoddai  ei  het  i 
lawr,  a  chihai  oddiwrthi  encyd  o  ffordd. 
Yn  mhen  enyd,  dychwelai  ati  eilwaith,  i 
gael  gweled  beth  oedd  ynddi.  Wedi  ei 
chael  yn  wag,  troai  i  edhw  a'r  diafol,  gan 
ddweyd :  "  Mi  welaf  mai  meistr  caled 
ydwyt  wedi'r  cyfan."  Pa  foddion  a  ddef- 
nyddiwyd  i'w  ddwyn  ato  ei  hun  ni  wyddis 
i  sicrwydd.  Aeth  ryw  foreu  Sul  i  gyrchu 
y  cwn  hela  ar  gyfer  tranoeth  ;  nid  anhebyg 
i  eiriau  HoweÙ  Harris  drywanu  ei  galon  ar 
y  ffordd  ;  pa  fodd  bynag,  daeth  yn  ei  ol  heb 
y  cwn,  ac  aeth  i'w  wely,  dan  arteithiau 
euogrwydd  anamgyffredadwy.  Yr  oedd 
wedi  cael  ei  ddal  megys  a  gwys  oddiuchod; 
a  fflangelhd  ef  megys  ag  ysgorpionau.  At 
hyn  y  cyfeiriai  gwedi  hyny  wrth  ganu:  — 

"  Pan  oeddwn  ar  fy  ngwely, 

Ùn  prydnhawn, 
Heb  feddwl  dim  ond  pechu, 

Un  prydnhawn, 
Fe  ddaeth  ei  danllyd  saethau, 
Y  ddeddf  a'i  dychryniadau, 
I'm  tori  i  lawr  yn  ddiau, 

Un  prydnhawn, 
A  gado'm  holl  bleserau, 

Un  prydnhawn." 

Bu  ei  argyhoeddiad  yn  ofnadwy.  Ai  at  lan 
y  môr,  gan  godi  llonaid  ei  law  o'r  tywod,  a 
cheisio  eu  rhifo  :  "  Mi  a  ddeuwn  i  ben  a 
hyn  rywbryd,"  meddai,  "ond  am  dra- 
gywyddoldeb,  nid  oes  rhifo  arno  byth  ! " 
Ymofynai  a'i  hen  gymdeithion,  ai  ni  wydd- 
ent  hwy  am  un  ffordd  o  ddiangfa,  ond 
cysurwyr  gofidus  oeddynt  oll,  Cyfarfu 
unwaith  â  hen  feih  yn  Abertawe,  ac  yn  ing 
ei  enaid  gofynai  i  hwnw  :  "A  wyddost  ti 
rywbeth  am  lesu  Grist  ?  "  Edrychodd  y 
beih  yn  hurt  arno,  ac  aeth  ymaith  heb 
ddywedyd  gair,    Ond  o'r  diwedd  tywallt- 


wyd  olew  a  gwin  i  glwyfau  "  Rotsh  o'r 
Gadle,"  a'r  offeryn  a  fendithiwyd  i  hyny 
oedd  Mr.  Lewis  Rees,  o  Lanbrynmair,  yr 
hwn  oedd  wedi  dyfod  yn  weinidog  i'r 
Mynyddbach. 

Yr  ydym  yn  cofnodi  hanes  "Rotsh"  am 
ei  fod  yn  ddiau  yn  engrhaifft  o'r  duü  yr 
argyhoeddwyd  Uawer  i  fywyd  yn  yr  amser 
rhyfedd  hwnw.  Un  arall  o'r  cedrwydd 
talgryf  a  dorwyd  i  lawr  yn  1739  oedd 
Wilham  Thomas,  o'r  Pil,  a  hyny  pan  nad 
oedd  on_d  llencyn  un-mlwydd-ar-bymtheg 
oed.  Dwysbigwyd  ef  trwy  wrando  Harris 
yn  pregethu  mewn  lie  a  elwir  Chwarelau 
Calch,  yn  agos  i  Gastellnedd,  eithr  bu  am 
agos  i  bedair  blynedd  gwedi  hyn  cyn  rhoddi 
ei  hun  i  fynu  yn  llwyr  i'r  lesu.  Daeth 
yn  ganlynol  yn  "  gynghorwr  "  nid  anenwog, 
ac  yn  ddyn  o  ddefnyddioldeb  mawr.  Ad- 
roddai  hen  vvr,  o'r  enw  John  Morgan,  am 
Harris  yn  dyfod  i  le  a  elwir  Waungron,  nid 
yn  nepell  o'r  Goppa-fach,  ar  gyffìniau 
Morganwg  a  Chaerfyrddin.  Cynhelid 
gwylmabsant  yno  ar  y  pryd.  Yr  oedd  y 
cyfarfod  wedi  dechreu  cyn  i  John  Morgan, 
ar  ei  ffordd  i'r  gamp,  gyrhaedd  ;  ond  pan 
tua  chwarter  milldir  neu  fwy  o'r  Ile,  cyr- 
haeddodd  Ilais  y  pregethwr  ei  glust,  "  a 
daeth,"  meddai,  "gyda'r  fath  awdurdod, 
fel  y  teimlwn  ef  yn  myned  trwy  fy  esgyrn 
yn  y  fan."  Dychwelwyd  ef  a  Ilawer  eraiU 
at  y  Gwaredwr  y  tro  hwnw.  Cyfeiriai  yr 
hen  weinidog  hybarch,  Hopkin  Bevan,  o 
Hirwaun,  at  Howell  Harris  yn  dyfod  dro 
arall  i  Crug-glas.  Daeth  dyn  haner  meddw 
yn  mlaen,  wediei  anogganrywddihirwyr,  a 
gwn  yn  ei  law,  gan  geisio  saethu  y  pre- 
gethwr,  Cynygiodd  ddwy  waith  a  thair, 
ond  ni  thaniai  yr  ergyd.  "  Trowch  ffroen 
eich  dryll  ffordd  arall,"  meddai  Harris, 
gyda  Ilais  awdurdodol ;  gwnaeth  y  dyn, 
ac  allan  aeth  yr  ergyd.  Yn  fuan  wedyn 
cafwyd  y  dyn  wedi  Ilosgi  i  farwolaeth  mewn 
odin  galch,  Ile  yr  aethai  yn  ei  feddwdod. 

Nis  gallwn,  o  ddiffyg  lle,  gofnodi  ychwa- 
neg  o  lafur  a  buddugoliaethau  Howell 
Harris  yn  Ngorllewin  Morganwg  y  cyfnod 
yma.  Tua'r  pryd  hwn,  neu  yn  fuan 
gwedi,  sefydlwyd  seiadau  yn  y  Palleg,  ger 
Ystradgynlais  ;  Creunant,  yn  nghymydog- 
aeth  Castellnedd ;  y  Goppa-fach,  nid  yn 
nepell  o  Abertawe ;  Castellnedd,  Hafod, 
CnapIIwyd,  Llansamlet ;  a'r  Dyffryn,  ger 
Margam. 

Tua  mis  Rhagfyr  bu  ar  ymweliad  a  Sir 
Benfro  ;  ei  ymweliad  cyntaf  yn  ddiau, 
Nid  yw  hanes  y  daith  genym  ;  felly,  nis 
gwyddom    pa   mor    bell    yr   aeth,   nac   yn 

mha  leoedd  y  bu  yn  efengylu ;  ond 
cyfeiria  at  yr  amgylchiad  mewn  llythyr 
"  at  chwaer  yn  Sir  Fynwy."  Dyddiad  y 
Ilythyr  yw  Tachwed.d  30,  1739.  Dywed  : 
"  Yr  wyf  yn  awr  ar  fy  ffordd  i  Sir  Benfro  ; 
collais  y  ffordd  ar  y  mynyddoedd  neithiwr, 
ond  yr  Arglwydd  a  gofiodd  ei  gyfamod." 
Nid  ydym  yn  tybio  iddo  aros  yn  hir  yma 
y  tro  hwn.  Nid  oes  pen  draw  ar  ei 
deithiau  yr  adeg  hon.  Cawn  ef  yn 
ngodreu  Sir  Aberteifi,  yn  ngymydogaeth 
Penmorfa  ;  teithia  oddiyno  i  Lanarth,  ac  i 
Lanbedr ;  croesa  y  Mynydd  Mawr,  a 
phregetha  mewn  amaethdy  bychan  yng- 
hanol  y  brwyn,  o'r  enw  Brynare,  yn  agos 
i  darddiad  yr  afon  Towi.  Cyn  pen  wyth- 
nos  yr  ydym  yn  ei  gael  yn  nhref  Henffordd, 
ac  yn  myned  oddiyno  i  Gaerloyw,  trwy 
ranau  o  Sir  Fynwy.  Rhaid  fod  ei  gyfan- 
soddiad  fel  haiarn,  a'i  zêl  yn  angerddol. 

Dechreu  y  flwyddyn  1740  y  mae  yn 
cychwyn  ar  ei  ymwehad  cyntaf  a'r  Gogledd. 
Rhydd  yr  Hybarch  John  Evans,  o'r  Bala, 
yr  amser  yn  1739;  dywed  Methodistiadli 
Cymrn  fod  dydd-lyfr  Howell  Harris  yn 
cytuno  a  hyn ;  eithr  y  mae  y  ddau  yn 
camgymeryd.  Y  mae  y  dydd-lyfr,  ynghyd 
a'r  holl  lythyrau  a  ysgrifenodd  Mr.  Harris 
ar  ei  daith,  at  Mrs.  James,  o'r  Fenni,  a 
Miss  Anne  Wilhams,  o'r  Scrin,  ac  eraill, 
yn  profi  mai  Chwefror,  1740,  y  cymerodd 
hyn  le.  Hawdd  esbonio  y  modd  y  darfu 
iddynt  garnsynied.  Dilynai  Howell  Harris 
wrth  ysgrifenu  yr  hen  galender  eglwysig ; 
o  lonawr  hyd  Mawrth  25,  rhoddai,  wrth 
ddyddio  ei  lythyrau,  yr  hen  flwyddyn 
a'r  flwyddyn  newydd  ;  ac  y  mae  y  Ilythyr 
o  Lanfair-muallt,  y  cyntaf  iddo  ar  y  daith 
hon,  felly,  sef  "  Builth,  Feb.  i,  1839-40." 
Elai  ar  wahoddiad  Mr.  Lewis  Rees, 
gweinidog  yr  YmneiIIduwyr  yn  Llanbryn- 
mair,  yr  hwn  a  ddaethai  dros  y  mynyddoedd 
cribog  yn  un  swydd  i'w  gyrchu.  Gan  mai 
Mr.  Lewis  Rees  a  fu  yn  foddion  i  ddwyn 
Methodistiaeth  i  ügledd  Cymru,  nid  an- 
nyddorol  fyddai  ychydig  o'i  hanes.  Gan- 
wyd  ef  yn  Glynllwydrew,  Cwm  Nedd,  yn 
Sir  Forganwg,  yn  y  flwyddyn  17 10,  ac 
felly  yr  oedd  rai  blwyddau  yn  hŷn  na 
Rowland  a  Harris.  Yr  oedd  ei  rieni  yn 
aelodau  yn  yr  Eglwys  Ymneillduol  yn 
Blaengwrach,  yr  hon  oedd  dan  ofal  y 
duwiol  a'r  diragfarn  Henry  Davies.  Ym- 
unodd  a  chrefydd  yn  ieuanc.  Darfu  i'w 
allu  meddyliül,  ynghyd  a'i  dalentau,  yn 
arbenig  ei  ddawn  mewn  gweddi,  beri  i'w 
rieni  ei  godi  i  fynu  ar  gyfer  y  weinidog- 
aeth.     Cafodd  fanteision  addysg  helaeth  ; 


bu  yn   yr   ysgol  gyda  Joseph  Simons,  yr 
hwn  a  gadwai  ysgol  ramadegol  yn  Aber- 
tawe,  gyda  Mr.  Rees  Price  yn  Penybont- 
ar-Ogwy,  ac  yn  ddiweddaf  gyda  y  Parch. 
Vavasor      Grifiìths,      yn     Sir     Faesyfed. 
Dywedodd  yr  olaf  ei   fod  yn  Ilawn   digon 
o  ysgolhaig,  ac  anogodd  ef  i  ymgymeryd  a 
gweinidogaeth  yr  efengyl   yn  ddioedi.     Y 
pryd  hwn  daeth  y  Parch.  Edmund  Jones, 
Pontypŵl,  heibio,  gwedi  bod  ar  daith  yn  y 
Gogledd  ;    darluniodd    gyflwr    gresynus   y 
rhan  hono  o'r  wlad,  ac  anogodd  ef  i  ym- 
gymeryd   a  bugeihaeth  y  ddeadell   fechan 
yn    Llanbrynmair,   gan   addaw  troi  yn  ol 
gydag    ef,    a'i    gyflwyno    i'r    bobl.       Cyn 
cyrhaedd  pen  eu  taith  collasant  y  ffordd,  a 
buont  am  rai  oriau  yn  crwydro  mewn  Ile  a 
elwir  Coedfron.     Yn  y  sefyllfa  annymunol 
hon  ymroisant  i  ymddiddan  a'u  gilydd  am 
bethau  yr  efengyl,  a  hynod  y  mwynhad  a 
gawsant ;    terfynodd    eu    dyryswch    hefyd 
yn  annisgwyhadwy,  gan  iddynt  gael  gafael 
ar   Lanbrynmair  tua   dau  o'r  gloch   yn  y 
boreu.     Yr  oedd  hyn  yn  y  flwyddyn  1734, 
tua   blwyddyn  cyn  dechreuad  y  diwygiad 
Methodistaidd,     a     thua    chwe'     mlynedd 
cyn  taith  gyntaf  Howell  Harris  i  Wynedd. 
Yr  adeg  hon  y  r  oedd  cy  fl  wr  ysprydol  Gogledd 
Cymru  yn  dra  gresynus.      Mewn  ychydig 
fanau  yn  unig  y  pregethid  yr  efengyl  yn 
ei   phurdeb.      Dyhoenai  yr  eglwys  fechan 
yn     Llanbrynmair  ;     ychydig    iawn    oedd 
rhif  y  ffyddloniaid  yn  y  Bala,  lle  yr  oedd 
*ichos  wedi    cael    ei   blanu   gan   y    Parch. 
Hugh  Owen,   Bronyclydwr  ;  ac  yr  oedd  y 
ddeadell    yn    PwIIheli    ar    roddi    i    fynu 
mewn  digalondid.     Ymroddodd  Mr.  Rees 
i  bregethu  ;   elai  i  Bwllheli  mor  aml  ag  y 
medrai,  ac  i'r   Bala  unwaith  y  chwarter. 
Gwnai    hyn    drwy    anhawsder    a    pherygl 
dirfawr.       *  Yr    oedd    y    ffordd    yn    faith, 
mynyddig,    ac   anhygyrch  ;    y   tywydd    yn 
aml  yn  oer,  ac  yn  ystormus  ;  a  phreswyl- 
wyr  Dinas  a  Llanymowddwy,  y  pentrefydd, 
oedd  ar  ei  ffordd,  yn   ffyrnig  am  ei  ladd, 
gwedi  deall  ei  neges.     f  Pan  yn  pregethu 
yn   y   Bala   un   tro   digwyddodd  i   Meurig 
Dafydd,  o  ben  uchaf  plwyf  Llanuwchllyn, 
fod   yn  gwrando.      Wedi  cael  blas  ar   yr 
odfa,    gwahoddodd    Mr.    Rees  i   bregethu 
i'w  dŷ  ef.     Yntau  a  aeth  fel  yr  addawsai. 
Yr   oedd  y  tŷ   yn  Ilawn  ;    daethai  y   bobl 
yno  o  chwilfrydedd  i  glywed  Pengrwn  yn 
pregethu ;  ond  yn  ol  defod  y  wlad  yr  amser 


*  Methodistiaeth  Cynirii,  cyf.  i. 
I  Ilistory  of  I'rotcstant  Nonconformiti/  m    Wnlcs, 
tudal.  415. 

hwnw,  yr  oedd  pawb,  y  gwyr  yn  gystal 
a'r  gwragedd,  wrthi  yn  ddiwyd  yn  gwau 
hosanau.  Gafaelodd  yntau  yn  y  Beibl, 
gan  ddarllen  penod,  a  disgwyl  i'r  bobl 
rhoddi  heibio  eu  gwaith  ;  eithr  yn  nilaen 
yr  oedd  y  gwau  yn  myned,  a  swn  y  gweill 
yn  ymgymysgu  a  swn  y  Gair.  Trodd  i 
weddío,  ond  heb  fawr  gobaith  y  byddai  i 
neb  o'r  gynuUeidfa  gydynmno  ag  ef,  a'r 
olwg  ddiweddaf  a  gafodd  cyn  cau  ei  lygaid, 
oedd  gweled  y  bysedd  wrthi  yn  brysur 
yn  trin  y  gweill.  Ár  weddi  cafodd  gymorth 
arbenig ;  aeth  ei  enaid  allan  at  Dduw 
mewn  deisyfiadau  ar  ran  y  trueiniaid  an- 
wybodus  oedd  yn  bresenol  ;  deallodd  yn 
íuan  fod  y  gwau  wedi  cael  ei  roddi  heibio  ; 
ac  yn  lle  clec  y  gweill  clywid  swn  grudd- 
fanau  ac  ocheneidiau  ani  drugaredd.  Ni 
adawyd  ef  hefyd  wrth  bregethu,  a  bu  yr 
odfa  yn  foddion  achubiaeth  i  amryw. 
Gwedi  hyn,  bu  Morgan,  brawd  Meurig 
Dafydd,  oedd  yn  gryfach  na'r  cyffredin,  ac 
yn  adnabyddus  fel  ymladdwr  mawr,  yn 
dra  charedig  iddo.  Hebryngai  ef  trwy 
Lanymowddwy,  gyda  phastwn  onen  cryf 
yn  ei  law,  a  phan  geisiai  rhywrai  niweidio 
y  pregethwr  ysgydwai  y  pastwn,  gan 
ddweyd  :  "  Wedi  hebrwng  y  gẁr  da  i 
ffwrdd,  mi  a  ddof  i  siarad  a  chwi." 
Droiai  bu  gwarant  allan  i  ddal  Lewis 
Rees,  am  fyned  o  gwmpas  i  bregethu  yr 
efengyl.  Un  tro  dygwyd  ef  o  ílaen  y 
Canghellydd  Owen,  yr  hwn  yn  ogystal 
oedd  yn  fìcer  Llanor  a  Dyneio.  Gwedi' 
i'r  g\Vr  hwn  ddeall  fod  ganddo  drwydded  i 
bregethu,  ac  felly  nas  gallai  ei  anfon  i'r 
carchar,  aeth  yn  gynddeiriog.  Ymaflodd 
müwn  cleddyf,  gan  fygwth  ei  ladd,  ac  yn 
ei  gynddaredd  torodd  got  y  pregethwr  yn 
gareiau  a'r  cledd  oedd  yn  ei  law.  ''■''  Pan 
y  teithiai  Mr.  Rees  trwy  Lanymowddwy 
un  tro,  cyfarfu  ag  ofteiriad  y  plwyf,  wrth 
yr  hwn  yr  achwynodd  am  ymddygiadau 
barbaraidd  ei  blwyfohon.  Cymerodd  yr 
ymddiddan  canlynol  le  rhyngddynt  : — 

"  Gẃr  o  ba  wlad  ydych  chwi  ?  "  ebai'r 
oíîeiriad. 

"  Gẁr  o  Lanbrynmair,  Syr,"  ebai  Mr. 
Rees,  yn  fwynaidd  iawn. 

"  Beth  a  ddaeth  a  chwi  i  Lanbryn- 
mair  ?  " 

"  Yr  oedd  y  gynuheidfa  YmneiUduol 
heb  weinidog  ;  ar  eu  dymuniad,  mi  a 
ddaethum  atynt,  ar  y  cyntaf  ar  brawf ;  ac 
wedi  cael  boddlonrwydd  o  bob  ochr,  mi  a 
osodwyd  yn  weinidog  arnynt." 


"  Peth  afresymol,"  ebai'r  offeiriad,  "  yw 
goddef  i  Bresbyteriaid  bregethu  yn  y  wlad 
lion  ;  Ysgotland  y  w  y  whid  iddynt  hwy." 
"  (ìobeithio,  Syr,"  meddai  Mr.  Rees, 
"  eich  bod  o  well  egwyddor  nag  y  ffurhech 
eich  crefydd  wrth  arfer  y  wlad  y  l)yddech 
yn  byw  ynddi  ;  onide  byddai  raid  i  chwi 
íod  yn  Bresbyteriad  yn  Ysgotland,  ac  yn 
Babydd  yn  Rhufain." 

Tarawodd  grym  ei  resymau,  a  mwyn- 
eidd-dra  ei  atebion,  y  gŵr  eglwysig,  a 
thrwy  ei  ddylanwad  ar  y  preswylwyr,  ni 
chafodd  Mr.  Rees  ei  aíìonyddu  o  hyny 
ahan.  Gwnaeth  Lewis  Rees  ddaioni  an- 
nhraethol  yn  y  Gogledd  ;  nid  oedd  rhag- 
farn  yn  ei  yspryd  ;  a  pharhaodd  yn 
groesawgar  i'r  Methodistiaid  tra  y  bu  yn 
Llanbrynmair.  Wedi  hafurio  am  chwarter 
canrif  yn  Ngwynedd,  symudodd  i'r  Myn- 
yddbach,  ger  Abertawe.  Bu  farw  Mawrth 
21,  1800,  pan  wedi  cyrhaedd  ei  bedwar- 
ugain-a-deg  mlwydd  oed. 

Ond  i  ddychwelyd  at  daith  Idowell 
Harris  i'r  Gogledd.  Ymddengys  iddo  fod 
mewn  pryder  cyn  cychwyn  pa  un  ai  yno, 
ynte  i  Sir  Benfro,  yr  ai.  Tebygol  mai  yr 
hyn  a  benderfynodd  o  blaid  Gwynedd 
oedd  cymheUion  cryfion  Mr.  Lewis  Rees, 
ac  hefyd  yr  elfen  o  berygl  oedd  ynglyn  a'r 
daith.  Ymddengys  fod  boneddwyr  Sir 
Drefaldwyn  wedi  rhwymo  eu  hunain  a 
diofryd  y  gwnaent  garcharu  unrhyw 
Fethodist  a  anturiai  i'w  tiriogaethau  ; 
daethai  hyn  i  glustiau  Mr.  Harris,  a 
pharai  beiddgarwch  ei  yspryd,  a'i  zêl  dros 
ei  Waredwr,  iddo  deimlo  awydd  angerddol 
ain  anturio  i  ganol  yr  ystorm.  Chwefror 
y  laf,  yr  ydym  yn  ei  gael  ar  y  ffbrdd 
tuag  yno,  yn  Llanfair-mu;dlt.  Rhaid  i  ni 
ddifynu  darnau  o'i  ddydd-lyfr,  ac  o'i 
lythyrau,  eto,  fel  y  caffbm  nid  yn  unig  ei 
hanes,  ond  hefyd  agwedd  ei  feddwl. 

I  "  Pan  y  daethum  yma  (Llanfair-muallt) 
ceíais  y  bobl  yn  canu,  a  boneddwr  ieuanc 
yn  Uusgo  celain  cath  o  gwmpas,  er  mwyn 
peri  terfysg.  Ond  siomwyd  ef ;  ni  wnai  y 
cwn  hela.  Cawsom  nerth  mawr,  ac  yr 
wyf  yn  awyddus  iawn  am  fod  yn  rhydd 
oddiwrth,  a  byw  uwchlaw  y  creadur,  gan 
ddianc  at  waed  Crist  am  heddwch  a  sanct- 
eiddrwydd.  Yr  wyf  yn  clywed  pethau 
nodedig  o  hyfryd  am  Mr.  Gwynn  ;  gweddí- 
wch  drosto. 

Rhaiadr  (wyth  miUtiro  Llanfair-muallt), 
Chwefror  3,  1740.  Y  mae  fy  ngorff"  yn 
flin,  gwedi  Uafur  caled,  ac  y  mae  yn  awr 


Mcthodistiactìi  Cynim. 

yn  bedwar  o'r  gloch  y  boreu.  Ond  y  mae 
rhywbeth  ynof,  pan  ei  rhoddir  mewn 
gweithrediad,  sydd  yn  fy  ngwneyd  yn  ddi- 
ludded.  Ddoe,  galhiogwyd  fi  i  lefaru 
ddwywaith,  i  drafaelu  deng  milltir,  ac  i 
ysgrifenu  llawer  o  lythyrau.  Heddyw, 
teithiais  chwech  milltir,  llefarais  ddwy- 
waith,  cedwais  ddwy  ddyledswydd  deulu- 
aidd,  ac  ysgrifenais  chwech  o  lythyrau. 
Heno  cefais  y  newydd  cysurus  fy  mod 
mewn  gwirionedd  i  gael  fy  nghymeryd  i'r 
ddalfa  yn  Sir  Drefaldwyn.  Gwn  y  llawen- 
hewch,  y  gweddiwch,  ac  y  bendigwch 
Dduw  trosof.  Cawsant  gyfarfod  i'r  pwr- 
pas,  ac  yr  wyf  yn  cael  yr  Arglwydd  yn  fy 
nerthu  yn  rhyfedd  oddimewn.  Gosododd 
Duw  yn  meddwl  cyfaill  anwyl  i  ddod  i 
ddweyd  wrthyf.  Cuddied  yr  Arglwydd 
fy  mhen  yn  nydd  y  frwydr.  Yr  wyf  yn 
myned  y  fory  i  Cwmtyddwr,  i  wyl,  a  nos 
y  fory  i  ran  o  Drefaldwyn.  Y  mae  yr  Ar- 
glwydd  wedi  rhoddi  i  mi  lawer  concwest 
ar  y  diafol. 

Llanybister  (pedair  miHtir  o  Rhaiadr), 
Chwefror  5,  1740.  Diwrnod  gogoneddus 
oedd  y  ddoe  ;  yr  oeddwn  yn  yr  wyl  fawr, 
a  mentrais  wrthwynebu  y  diafol  ar  ei  dir 
ei  hun.  Felly  lleferais  o  fewn  ychydig 
latheni  i  dafarndy,  lle  yr  oedd  y  chwareu- 
yddiaeth  i  gychwyn.  Ar  y  dechreu  yr 
oeddwn  gryfaf ;  wrth  lefaru  am  argy- 
hoeddiad  Zaccheus,  ceisiais  eu  denu  trwy 
gariad ;  ond  collais  fy  awdurdod.  Yr 
oeddwn  yn  farw  ac  yn  sych  yn  mron 
hyd  y  diwedd.  Yna  dyrchafodd  yr  Ar- 
glwydd  fy  Ilais  fel  udgorn,  a  galluogodd  fì 
i  gyhoeddi  hyd  adref  gyda  golwg  ar  elyn- 
ion  Duw.  Ni  phrofaiserioed  fwy  o  nerth. 
Yr  wyf  yn  credu  ddarfod  i  rai  gael  eu 
gwanu  ;  wylai  Ilawer  ;  Ilewygodd  un  ; 
eraiU  drachefn  a  deimlent  gryndod  dir- 
fawr  ;  ac  yr  oedd  ar  bawb  fraw  mawr. 
(jwedin  aethum  i'r  eglwys  ;  pan  y  daeth- 
um  allan  ofnwn  rhag  i'r  diafol  eu  cael  i'w 
fagl  drachefn,  a  chyhoeddais  y  pregethwn 
o  fewn  chwarter  milltir  i  dref  Rhaiadr. 
Yno  y  daethant,  yn  mron  bawb,  yr  wyf  yn 
meddwl,  ond  ychydig  oedd  yn  y  tŷ.  Cyn- 
orthwywyd  fì  i  lefaru,  a  hyny  gyda  Ilai  o 
daranu  a  mwy  o  ddyddanwch,  nag  arfer. 
Oddiyno  aethum  i  le  a  elwir  Y  Lodge,  yn 
Llandinam,  lle  y  galluogwyd  fi  i  íefaru 
gyda  nerth,  Neithiwr  a  heddyw  ni  chyf- 
arfyddais  a  dim  gwrthwynebiad,  a  chawsom 
odfaeon  melus":  Cedwir  Ilawer  rhag  dyfod 
i'm  gwrando  gan  ystori,  sydd  yn  pasio  fel 
gwirionedd,  fy  mod  yn  gohebu  a  brenin  yr 
Ysbaen,  a  bod  deugain  punt    yn   cael  eu 


cynyg  am  fy  nghymeryd.  Y  fory  yr  wyf 
yn  disgwyl  cael  fy  nal  ;  ac  os  caf,  ysgrif- 
enaf  yn  uniongyrchol  o  fy  Ilety  newydd. 

Dyma  Howell  Harris  wedi  rhoddi  ei 
draed  ar  ddaear  Gw,nedd,  ac  wedi 
pregethu  yn  Llandinam,  a  hon  oedd  y 
bregeth  gyntaf  i  Fethodist  n  N  ^ogledd 
C  mru.  Dengys  yr  hanes  pa  mor  íîol 
oedd  y  chwedlau  a  daenid  am  dano. 

"  Llanbrynmair,Nos  Sadwrn(Chwefror 
g,  1740).  Hyd  yn  hyn  y  mae  yr  Arglwydd 
wedi  bod  gyda  mi,  ac  yn  fy  Ilwyddo  fwy- 
fwy.  Ymddengys  Satan  fel  wedi  ei  rwymo ; 
yr  oeddwn  yn  disgwyl  bob  dydd  gael  fy 
rhoddi  mewn  cadwyn  ;  ond  hyd  yn  hyn 
nid  wyf  wedi  cyfarfod  gwrthwynebiad. 
Dydd  Gwener,  cyfarfyddais  a  Mr.  Lewis 
Rees,  ac  ni  chefais  yn  ystod  fy  holl 
deithiau  y  fath  nerth   ag    a    ges  neithiwr 

wrth  lefaru  i  tua  mil  o  bobl  yn  Llan 

(Llandinam  ?)  Gallech  glywed  calonau 
yn  ymddryllio ;  ac  yr  oedd  y  fath  ochen- 
eidiau,  a  dagrau,  a  gwaeddi,  na  wrandaw- 
soch  ar  ei  gyffelyb.  Yr  wyf  yn  gobeithio 
ddarfod  i  lawer  o  galonau  agor  i  lesu 
Grist.  Yr  oeddwn  ymron  a  chael  fy 
nghario  allan  o  fy  hunan.  O  !  gogonedd- 
wch  Dduw  drosof.  Yr  wyf  yn  myned 
dydd  Llun  nesaf  i  Sir  Feirionydd.  Druan 
o  Wynedd ;  y  maent  yn  byw  yma  fel 
anifeiliaid,  heb  wybod  dim  !  "  Pasiai  ar  ei 
daith  trwy  Lanidloes ;  nid  yw  yn  ei 
lythyrau  yn  cyfeirio  at  y  dref,  ond  dywedir 
yn  Nrych  yr  Amseroedd  iddo  gael  Ilonydd  i 
bregethu  heb  i  neb  aflonyddu  arno.  Bu 
cymaint  o  erlid  yn  Llanidloes  a  braidd 
unrhyw  dref  yn  Nghymru  ar  ol  hyn. 
Cawn  iddo  hefyd  bregethu  yn  Nhref- 
eglwys,  a  dywedir  mai  dyma  y  pryd  yr 
argyhoeddwyd  Lewis  Evan,  Llanllugan, 
yr  hwn  oedd  ar  y  pryd  yn  ddyn  ieuanc  un- 
ar-hugain  mlwydd  oed.  Gwehydd  ydoedd 
Lewis  Evan  ;  gwedi  ei  argyhoeddi  ym- 
roddodd  i  ddarllen  y  Beibl ;  ac  yn  bur 
fuan  cymerai  ef  o  gwmpas  i'w  ddarllen  o 
dý  i  dŷ  ;  Ilithrodd  yn  raddol  i  roddi  gair  o 
gynghor,  ac  i  derfynu  trwy  weddi,  a  daeth 
yn  gynghorwr  heb  yn  wybod  iddo,  ac  heb 
wybod  fod  neb  wedi  gwneyd  fel  hyn  o'i 
flaen.  Peth  dyeithr  yn  yr  ardal  oedd 
gwehydd  ieuanc  yn  myned  o  gwmpas  i 
gynghori,  a  pharodd  ei  ymddygiad  gryn 
gyffro. 

Nid  yw  Mr.  Harris  yn  ei  lythyrau  yn  cyf- 
eirio  at  ei  bregethu  yn  Llanbrynmair,  ond  y 
mae  yn  sicr  iddo  wneyd,  *  a  dy  wedir  mai  o 

*  Metìiodistiaeth  Cymru,  cyf.  i.,  tudal  98. 

'flaen  tafarndy,  a  elwir  yn  awr  y  Wynnstay 
Arnis,  y  llefarai.  Yr  oedd  son  am  dano 
wedi  myned  ar  led  y  gymydogaeth  fel  un  a 
welsai  weledigaeth,  yr  hwn  a  ai  o  amgylch 
i  fynegu  yr  hyn  a  welsai  ac  a  glywsai. 
Yn  mhlith  eraill  a  ddaethant  i'w  wrando 
yno  yr  oedd  tri  o  frodyr,  sef  Wilham, 
Edward,  a  Richard  Howell,  ynghyd  a  gẃr 
arall  o'r  enw  Richard  Humphrey.  Er 
mwyn  bod  yn  gyfleus  i  wrando  aethant  i 
ben  tỳ  bychan  gerllaw.  Dechreuodd 
gŵr  Duw  bregethu,  a  nodi  beiau  yr  oes, 
yn  ei  ddull  llym  a  phriodol  ei  hun. 
Tybiasant  hwythau  fod  y  pregethwr  yn 
gwybod  am  danynt,  ac  yn  eu  pwyntio  allan. 
Bu  gorfod  arnynt,  gan  rym  cydwybod, 
ddisgyn  oddiar  ben  y  tŷ,  fel  Zaccheus  o'r 
sycamorwydden,  a  saeth  argyhoeddiad  a 
drywanodd  y  pedwar  g\vr.  Dyma  ddech- 
reuad  Methodistiaeth  yn  Llanbrynmair. 
W'edi  dweyd  ei  fod  yn  oedi  ymweled  a  Sir 
Benfro,  am  y  credai  fod  gan  Dduw  waith 
iddo  yn  Ngwynedd,  â  Harris  yn  mlaen  yn 
ei  lythyrau : — 

"SiR  Feirionydd,  ger  y  Bala,  Dydd 
Mawrth  (Chwefror  12,  1740).  Y  ddoe, 
anrhydeddwyd  fi  gan  Dduw  trwy  gael  fy 
nghymeryd  yn  garcharor  yn  ei  waith,  yn 
mhlwyf  Cemmes,  yn  Sir  Drefaldwyn. 
Gwnaed  hyn  gan  un  Wynne,  ustus,  yr 
hwn,  gydag  ustus  arall,  a  boneddwr  arall, 
ynghyd  ag  offeiriad  y  plwyf,  a  ddaeth 
arnom,  wedi  anfon  eu  hysbiwyr,  ynghyd 
a'r  cwnstab,  o'u  blaen.  Ni  chefais  yr 
anrhydedd  o  fyned  i  Drefaldwyn  mewn 
llyfetheiriau  ;  ond  cymerasant  ein  henwau, 
ynghyd  a'r  manyhon  perthynol  i'r  cyfarfod, 
a'n  bod  yn  ymgynuU  mewn  lle  heb  ei 
drwyddedu  ;  a  bygythient  wneyd  eu  goreu 
i'm  dirwyo  i  o  ugain  punt,  g\vr  y  ty  o 
ugain  punt,  a  phob  un  o'r  gwrandawyr  o 
bum'  swdlt  yr  un.  Achwynent  fy  mod  yn 
tori  deddf  y  tŷ  cwrdd  {:onvcnticle  act). 
Atebais  nas  gelHd  fy  nghospi  yn  unol  a'r 
ddeddf  hono ;  mai  deddf  ar  gyfer  yr 
Anghydfí'urfwyr  ydoedd,  tra  yr  oeddwn  i 
yn  gydffurfiwr  a'r  Eglwys  Sefydledig. 
'  Ni  a  fynwn  ymgynghori  a'r  cyfreithwyr 
goreu,'  meddent,  '  ac  os  oes  cyfraith  i'w 
chael,  cewch  ddyoddef  ei  llymder  eithaf.' 
Dywedais  yn  ol,  os  oedd  y  gyfraith  yn  fy 
erbyn,  fy  mod  yn  foddlawn  dyoddef  pa 
gospedigaeth  bynag  a  farnent  yn  addas  ei 
gosod  arnaf.  Llanwodd  yr  Arglwydd  fi  a 
gwroldeb  ;  ni  chefais  fy  ngadael.  Llawer 
o  ddagrau  a  goUwyd  gan  y  gynulleidfa  ;  ac 
yr  oedd  nifer  wedi  arfaethu  dod  gyda  mi 
i  Drefaldwyn  pe  buasai  raid.     Dychwelais 


gyda  rhai  dwsynau  oeddynt  wedi  dyfod 
gyda  mi,  i"r  lle  o  ba  un  y  cawswn  fy 
nghymeryd,  a  llefarais  wrthynt  am  sefyll  yn 
nydd  yr  ystorm.  Cychwynais  tua'r  lle  hwn, 
taith  o  tua  deuddeg  milltir,  a  Uefarais  ddwy 
waith  ar  y  ffordd.  W'edi  teithio  encyd,  dis- 
gynais,  ac  aethum  i  fwthyn  bychan  ar  ochr 
y  ffordd,  lle  yr  ysgrifenais  hwn.  Gwelais 
yno,  mewn  hen  wraig,  gariad  at  Air  Duw 
ac  at  ei  Fab,  a  mawr  uniondeb  meddwl,  a 
gofal  tyner.  Y  mae  arnaf  ofn  dilyn  fy 
ewyllys  fy  hun  mewn  dim,  llawenheir  fi 
wrth  feddwl  mai  gwas  i  Un  arall  wyf,  ac  y 
mae  heddwch  mawr  mewn  ymostwng  i 
Dduw  yn  mhob  peth.  Teimlais  fy  nghalon 
yn  cynhesu  at  yr  hen  wraig — dywedodd  y 
daw  Duw'n  nes  atom  ninau  os  aw^n  ni  yn 
nes  ato  ef.  Yr  oedd  yn  ddiolchgar  iawn, 
yr  oedd  yn  gweled  ei  hun  yn  bechod  i  gyd, 
yr  oedd  ganddi  gariad  cryf  at  Grist, 
teimlwn  fy  nghalon  yn  agor  iddi  o  gariad 
at  yr  lesu.  Yr  oedd  yn  fwy  o  ddyddanwch 
i  mi  gael  bod  yn  ei  thŷ  na  phe  buaswn 
mewn  palas.  Bwyteais  ychydig  fara 
ceirch  tew  caled  a  chaws,  ac  yna  aethum 
yn  fy  mlaen  ar  y  fíbrdd  tua  thŷ  Meurig 
Dafydd,  Gweirglodd  Gilfach. 

Fel  yr  oeddwn  yn  myned  o'r  bwthyn 
tua  Llanymowddwy,  gwawdiwyd  fi  ; 
rhedai  plant  ac  eraill  ar  fy  ol,  gan  waeddi, 
'  Down  with  tìie  Riinips,'  a  phethau  eraill. 
Yr  oedd  Satan  yn  rhuo,  ac  yn  chwerw 
iawn.  Ni  theimlais  unrhyw  derfysg  yn  fy 
enaid,  eithr  gweddíais  drostynt,  a  thost- 
uriwn  wrthynt, — er  nad  cymaint  ag  yr 
hofí'wn  wneyd.  Ac  nis  gahwn  gael  fy  hun 
yn  ol  i'r  ystad  meddwl  hyfryd  yr  oeddwn 
ynddi  cyn  hyny. 

Pan  aethum  yn  agos  at  yr  eglwys,  daeth 
tyrfa  o  bobl  mewn  oed  a  bechgyn  at  eu 
gilydd ;  pan  welsant  fi  yn  dod,  gwaeddasant : 
'  Doitni  with  the  Riimps,'  a  chasglasant  y 
c\Vn  at  eu  gilydd  i'w  hysio  arnaf.  Pan 
welais  hwynt,  teimlais  fy  ewyllys  yn  hollol 
ymroddedig — felly  hefyd  yr  wyf  wedi  ei 
theimlo  ar  hyd  y  ffbrdd — cefais  galondid 
mawr  i  fyned  yn  mlaen,  siaredais  heb  ofn,  a 
chefais  ryddid  meddwl.  A  gofynodd  dynes 
i  mi — galwent  hi  yn  wraig  fonheddig — beth 

oedd  arnaf  fi,  dd 1  coll,  eisiau  yno.     A 

chyda  hyny,  cymerodd  laid  a  thywarchen — 
nid  oedd  cerig  yn  ei  hymyl  wrth  Iwc — a  thafl- 
odd  hwynt  ataf.  Gwelais  ei  bod  yn  un  o 
ddilynwyr  Satan,  ond  ni  dderbyniais  niwed. 

Qwaeddasant  ar  fy  ol  wedi  fy  myned, 
ond  tra  yr  oeddwn  yn  pasio  cauodd  yr 
Arglwydd  eu  safnau. 

Ar  ol  hyn  deuais  at  eglwys  Lhiny  wyllyn. 

tref  fechan  ar  lan  Llyn  y  Bala  ;  cyfrifir  y 
daith  tua  deuddeng  milltir.  Daeth  rhyw- 
beth  fel  ofn  drosof  wrth  glywed  fy  mod  yn 
neshauat  dref,  ond  tawelwyd  fi  gan  ymrodd- 
iad  meddwl.  Yr  oedd  fy  myfyrdodau  yn 
rhy  ysgeifn,  ac  mor  ychydig  o  Dduw  sydd 
yn  fy  meddwl  !  Cefais  beth  hyfrydwch 
i'm  henaid  wrth  weled  daioni  Duw  yn 
rhoddi  pethau  i  ni,  a  chefais  fy  hun  yn 
gweddio  :  '  O  Arglwydd,  na  ad  i  mi  bechu 
mewn  ewyllys  na  meddwl.' 

Wedi  hyn,  tra'r  oedd  cur  yn  fy  mhen,  a 
minau  ar  newynu,  cyrhaeddais  y  Llan  tua 
phump.  Arhosais  yma ;  yr  oedd  cynulleidfa 
fawr  iawn  wedi  ymgynuÌI,  ond  wedi  myn'd 
ymaith.  Siaredais  hyd  chwech  wrth  rai  can- 
oedd  am  dröedigaeth  St.  Paul.  Cefais  gym- 
orth  yma  i  efengylu  gyda  grym,  ac  yr  oedd 
Ilawer  yn  wylo.  Atebais  amheuon  a  gwrth- 
wynebiadau,  a  gwahoddais  bawb  at  Grist. 
Cefais  rwyddineb  melus  i  siarad  wrth 
galonau  drylliog,  calonau  wedi  eu  perswadio. 

Wedi  hyn,  rhoddwyd  i  mi  ras  i  weddîo 
am  Yspryd  Duw,  fel  y  medrwyf  ganu  a 
gweddío,  a  charu  a  siarad,  a  byw  yn  yr  Ys- 
pryd  hwnw,  ac  O  mor  angenrheidiol  y w  hyn  ! 

Yna  aethum  i'r  tŷ,  Ile'r  oedd  yspryd  ys- 
gafnder  wedi  dod  dros  y  bobl.  Bum  uwch 
ben  fy  mwyd  o  saith  hyd  yn  agos  i  wyth. 
Ac  yna  agorodd  yr  Arglwydd  ddrws  i  mi 
siarad  a  hwynt,  a  hwy  a  wrandawsant. 
Siaredais  am  ein  cwymp,  ac  fel  yr  agorodd 
y  cwymp  hwnw  ddrws  i  gariad  Duw 
hefyd.  Danghosais  iddynt  gariad  Duw 
tuag  atom,  a'n  gwrthryfel  ninau  yn  ei 
erbyn.  Effeithiodd  hyn  arnynt,  a  wylodd 
Ilawer.  Agorwyd  drws  i  mi — tŷ  tafarn 
oedd  y  t}- — i  ddarllen  ac  esbonio  y  ddeu- 
ddegfed  benod  o'r  Rhufeiniaid,  i  ganu  ac 
i  weddio.  Ymddengys  mai  pobl  ddiniwed 
sydd  yma,  a  chefais  gymorth  i  fod  yn 
fîyddlon  yn  eu  mysg. 

Ysgrifenais  Iythyr  hyd  wedi  deg ;  a 
bum  mewn  gweddi  ddirgel  hyd  gwedi 
un-ar-ddeg,  yn  gweddío  gyda  pheth  pryder, 
wedi  darllen  Actau  ii.  17,  18:  'O  dyro  i 
mi  o'th  Yspryd,  O  dyro  i  mi  o'th  Yspryd, 
fel  y  gogoneddwyf  ac  yr  anrhydeddwyf  di. 
O  Dduw,  a  allaf  fi  fod  yn  llawen  tra  y 
dianrhydeddir  dy  Fawrhydi  bendigedig 
genyf  fi  ac  eraill  ?  Arglwydd  anwyl, 
paham  yr  wyf  yn  rhoddi  mor  ychydig  o 
werth  ar  dy  gariad  ?  Yr  wyf  yn  diolch  i 
ti  am  y  wybodaeth  am  danat  dy  hun 
a  roddaist  i  rai  eraill.  O  Dduw,  pa  bryd  y 
caf  fi  dy  adnabod  a  dy  garu  ?  O,  rhyfedd 
dy  fod  yn  gwneyd  cymaint  rhyfeddodau  i 
mi,  a  minau  eto  heb  gariad  atat ! ' 


Llanywyllyn,  ger  y  Bala,  Sir  Feirion- 
ydd,  Dydd  Mercher.  Deffroais  yn  fore ; 
codais  am  wyth.  Yr  wyf  yn  mhell  oddi- 
wrth  Dduw  o  hyd,  ac  eto  yn  anfoddlon 
hebddo.  Aethum  i  weddi  yn  y  dirgel ;  a 
gweddîais  yn  hir  mewn  geiriau,  o'r  pen  a'r 
deall,  ac  nid  o'r  galon.  Nis  gallwn  gael 
gafael  ar  ddymuniadau  i  wneyd  daioni  o 
ddifrif.  Ond  o'r  diwedd,  tra  yn  disgwyl  yno 
ac  yn  ofni  dilyn  f'ewyllys  fy  hun  heb 
Dduw,  rhoddodd  yr  Arglwydd  allu  i'm 
henaid  lefain  :  '  O  Arglwydd,  yr  wyf  yma 
ymhell  oddiwrthyt  ti,  ac  mewn  gwlad  bell. 
Gad  i  mi  dy  gael  di  yn  rhan  ;  yr  wyf  yn 
ymwadu  a  phob  peth  arall.  Dyro  hwynt 
i'r  hwn  a  fynot,  a  gad  i  mi  fod  yn  eiddo  i 
ti.  O  Drindod,  yr  wyf  yn  rhoddi  fy  hun 
i  ti.'  O  naw  hyd  ddeg,  pregethais  i  rai 
canoedd  o  bobl.  Dechreuais  trwy  ddangos 
oddiwrth  y  seithfed  benod  o  Rhufeiniaid — 
fel  y  gwnaethwn  y  nos  o'r  blaen  wrth  son 
am  dröedigaeth  St.  Paul — ein  bod  yn 
gweled  yma  y  dygir  ni,  pan  ddaw  gras 
Duw  i'r  galon  :  (i)  I  ganfod  Ilygredigaeth 
ein  natur,  fel  y  mae  coríf  ac  enaid  wedi  eu 
cwbl  halogi,  ein  hamharodrwydd  i  wneyd 
da  a'n  parodrwydd  i  wneyd  drwg.  (Dang- 
hosais  hyn  oddiwrth  eu  profiad  hwy  eu 
hunain.)  (2)  I  weled  fod  teimlo  yr  an- 
mhosiblrwydd  hwn  i  wneyd  daioni  yn 
boen  a  gofal  mawr  i'r  enaid.  (3)  Nis 
gallant  fod  yn  dawel  heb  chwilio  am 
ryddhad.  ■'  Pwy  a'm  gwared  oddiwrth 
gorft"  y  farwolaeth  hon  ?  '  (4)  Fel  y 
gwelwn  oddiwrth  Rhuf.  viii.  2,  pan  ddaw'r 
enaid  i  chwilio  yn  ddyfal  am  ryddhad, 
datguddia  Crist  ei  hun,  i  ryddhau  yr  enaid 
oddiwrth  euogrwydd  a  Ilygredd  pechod,  a 
chadwynau'r  tywyllwch.  Ac  yma  cefais 
oleuni  mawr  i  ddangos  (i)  Ein  bod  dan  y 
gyfraith  tra  byddom  ynom  ein  hunain. 
Gadawyd  i  mi  ddeall  mwy  ar  natur  y 
gyfraith  nag  erioed  o'r  blaen ;  dangosais 
nas  gall  Duw  faddeu  am  droseddu  ei 
gyfraith  nes  y  caíîo  iawn  i'w  gyfiawnder. 
'  Ai  ni  fuasech  chwi'n  condemnio  barnwr, 
ac  yn  ei  gyfrif  yn  anghyfiawn,  pe  y  rhodd- 
asai  bardwn  i  ddrwgweithredwr,  a'i  fai  yn 
amlwg,  heb  iawn  i'r  gyfraith  ? '  (2)  Nas 
gall  Duw  edrych  arnom  nes  y  newidir  ein 
natur,  ac  nas  gallwn  ninau  ymhyfrydu 
ynddo  ef,  A  fedrai  g\vr  a  gwraig  gytuno 
pe  carai  y  naill  yr  hyn  a  gashäi  y  Ilall  ? 
Felly  nis  gallwn  ninau  fod  yn  gytûn  a  Duw 
os  carwn  chwant,  balchder,  cybydd-dod, 
meddwdod,  tywyllwch,  yr  hyn  bethau  y 
mae  Duw  yn  gashau ;  a  thra  nas  gallwn 
garu  y  sancteiddrwydd  a'r  purdeb  y  mae 

Duw  yn  garu.  Felly,  rhaid  i  Dduw  golli 
ei  briodoleddau  o  gyfiawnder  a  phurdeb, 
neu  rhaid  i  ni  gael  gwaredigaeth  oddiwrth 
euogrwydd  a  natur  pechod,  cyn  y  gallwn 
sefyll  ger  ei  fron.  (3)  Rhaid  symud  y 
tywyllwch  oddiar  ein  Uygaid  ;  fel  y  gwelom 
farwolaeth  ynom  ni  a  bywyd  yn  Nghrist, 
tywyllwch  ynom  ni  a  goleuni  yn  Nghrist, 
aflendid  ynom  ni  a  phurdeb  ynddo  ef, 
gwendid  ynom  ni  a  nerth  ynddo  ef.  Ond 
rhaid  i  ni  deimlo  mor  druenus  ydym  cyn 
yr  awn  ato,  a  rhaid  ei  uno  a  ni  trwy  ff^ydd 
fywiol,  neu  ni  fydd  yn  fwy  llesol  i  ni 
glywed  am  gyfiawnhad  trwy  íTydd  a 
thrueni  y  rhai  sydd  heb  fod  yn  Nghrist, 
na  phe  y  clywem  am  feddyg  pan  yn  wael  ac 
heb  gymeryd  ei  gyffeiriau.'  Cefais  nerth  ; 
a  phan  ddaethum  i'r  fan  yma,  gwelwn  fod 
llawer  wedi  teimlo  i'r  byw,  a  medrais 
bregethu  yn  felus.  Daeth  cawod  hyfryd 
arnom  wrth  i  mi  ddweyd  wrthynt  nas 
gallwn  eu  twyllo.  Yna  soniais  am  ragor- 
freintiau  y  rhai  sydd  yn  derbyn  Crist.  Y 
mae  y  rhai  sydd  yn  meddu  Crist  yn  meddu 
pob  peth  ;  a'r  rhai  nis  meddant  ef,  ni  feddant 
ddim.  Cynghorion  cyfí'redinol  :  moHanu 
Duw.  Gwagedd  yw  gobeithion  gau.  Pan 
fo'r  Arglwydd  yn  dysgu  ac  yn  rhoi  nerth, 
peth  melus  yw  gweithio,  a  pheth  hawdd. 
Fely  teimlasom  yr  Adda  cyntaf  ynom,  felly 
y  rhaid  i  ni  deimlo  Adda'r  ail.  Mewn 
gweddi  ddirgel,  cefais  mai  dymuniad  fy 
enaid  ydyw  bod  yn  ffyddlon,  a  gogoneddu 
enw'r  hwn  a'm  danfonodd.  Gwneled  Duw 
ei  ewyllys  arnaf.  Ac  O,  pa  fodd  y  gallaf 
fod  yn  llawen  tra  mae  pobl  yn  di- 
anrhydeddu  ac  yn  anghofio  Duw  ! 

Ysgrifenais  tan  haner  dydd,  ac  yna 
teithiais  i'r  Bala  —  pum'  miUdir.  Nis 
gaUwn  gael  fy  enaid  i  feddwl  am  unrhyw 
fater  ar  y  ffordd — dim  ond  meddyhauysgafn 
— a  dyma  wnawn  beunydd  oni  bai  am  ras. 

Cyrhaeddais  y  Bala  cyn  dau  o'r  gloch, 
a  siaredais  gyda  rhai  canoedd  hyd  yn 
agos  i  bedwar.  Tra  yr  oeddwn  yn  siarad, 
yr  oedd  llawer  yn  chwerthin  ar  eu  gilydd, 
a  gollyngwyd  ergyd  o  wn  yn  fy  ymyl. 

Clywais  un  yn  dymuno  cael  ei  ddamnio, 
pe  gwyddai  mai  Presbyteriad  oeddwn,  os 
cawn  bregethu.  Dywedais  wrthynt  fy 
mod  yn  perthyn  i'r  Eglwys.  Pregethais 
ar  y  stryd  ar  gyfer  neuadd  y  dref,  ac  yr 
oedd  pregethu  yno  fel  pregethu  uwchben 
ceihogod  yn  ymladd. 

Dechreuais  gyda  chatecism  yr  Eglwys, 
llw  y  bedydd,  y  ddwy  ddyledswydd  at 
Dduw  a  dyn,  a'r  sacramentau.  Nid 
oeddwn    hyd   yn    hyn   wedi    cael   fawr    o 


awdurdod  arnynt,  ond  yr  oeddwn  yn 
edrych  a  fedrwn  eu  tynu  ataf.  Gwrand- 
awodd  llawer,  a  wylodd  eraill.  Pregethais 
ar  Luc  xix.  12.  Cefais  awdurdod  i  siarad 
wrthynt  am  eu  pechodau.  Rhoddwyd  i 
mi  oleuni  mawr,  fel  yn  y  t\-  cyn  myned 
allan,  o  wybodaeth  gliriach  ;  a  dangosais 
ddrwg  pechod  fel  y  mae  yn  bechod  yn  erbyn 
daioni  Duw,  er  argyhoeddiad  Uawer  yr 
wyf  yn  gobeithio.  Y  mae  arnaf  ofn  na 
wnaed  Uawer  o  ddaioni  yma,  ond  cefais 
nerth  i  fod  yn  ffyddlon. 

Wedi  hyn  bum  ar  fy  mhen  fy  hun,  yn 
bwyta,  &c.,  hyd  bump.  Yna  pregethais 
hyd  chwech.  Dangosais  fel  y  mae  Duw 
yn  cario  ei  waith  ymlaen  yn  raddol,  o 
ris  i  ris  ;  ceisiais  gynorthwyo  eu  meddyhau 
i  weled  eu  trueni ;  dangosais  fel  y  mae 
Satan  a'r  byd  yn  ymgynhyrfu  yn  ein 
herbyn  pan  ddechreuom  newid  oddi  mewn 
ac  oddi  allan,  ac  fel  y  medr  yr  enaid  gael 
nerth  i'w  gwrthsefyll ;  a  dywedais  wrthynt 
hanes  fy  nhröedigaeth  fy  hun.  Cefais 
íelusder,  a  nerth  i  fod  yn  ffyddlon.  A  llefais 
yn  y  dirgel  :  '  O  Arglwydd,  gad  i  mi  bob 
amser  dy  deimlo  di  ynof,  a  rho  nerth  i  mi 
fod  yn  ffyddlawn  i  ti,  anwyl  Arglwydd.' 

W'edi  hyn  ymadewais,  gan  deimlad 
cariad  cryf,  tua  Thabardd,  pum  milldir  o 
ffordd.  Cefais  gipolwg  ar  y  ffordd  ar 
drueni  yr  hwn  elo  at  y  meirw  heb  Grist, 
ond  nis  gallwn  wasgu  y  peth  yn  agosach 
at  fy  enaid.  Gwelaf  nad  wyf  ond  pechod, 
yn  farw  a  thywyll  oll ;  nid  oes  genyf  ond 
pechod  a  thrueni  ;  nis  gallaf  wneyd  dim, 
ond  anghofio  Duw  o  hyd  ;  nis  gwn  ddim, 
ond  y  peth  a  ddangosir  i  mi. 

Daeth  pryder  ar  fy  enaid  am  fy  mam, 
ac  awydd  i  ddadleu  drosti  mewn  yspryd 
tosturi  ac  ofn  :  '  O  Arglwydd,  gwared  hi  o 
drueni.  O  na  welwn  hi  wedi  ei  newid. 
Dyro  iddi  dy  Yspryd,  lladd  ei  hanghred- 
iniaeth,  gwna  hi  yn  rhydd,  dadguddia 
dy  anwyl  Fab  ynddi.  Gad  i  mi  weled 
arwyddion  amlwg  o  gyfnewidiad  ynddi,  ac 
yn  fy  enaid  tlawd  fy  hun.  O  Arglwydd, 
goleua  fy  meddwl ;  a  gwrando  fi  ar  ran 
fy  mrodyr.  A  adewir  iddynt  fyned  ymlaen 
yn  eu  pechodau,  ac  mewn  gwrthryfel  yn 
dy  erbyn  di  ?  Cofia''S  yr  hon  sy'n  rhan  o'm 
henaid.  Ac  na  alw  fi  i  dragywyddoldeb 
tra'n  farw  yn  fy  mhechodau.' 

Cefais  olwg  ar  y  cyflwr  ofnadwy  y 
buaswn     ynddo     i     dragywyddoldeb  ;     a 

gwnaeth  meddwl  mor  gyfiawn  fuasai 
Duw,  wrth  wneyd  hyn,  i  mi  ymostwng  i"r 
Uwch  ger  ei  fron.  Ac  yna  dangoswyd  i 
mi  dynerwch  Duw  tuag  ataf,  rhagor  at 
eraill.  ünis  gallaswn  fod  wedi  ymbarotoi 
at  fod  yn  iìlwr,  a  chael  fy  ngadael  i  mi  fy 
hun,  i  fod  yn  erlidiwr  ?  O,  beth  wyf  fi,  fel 
yr  hoffwyd  fi  rhagor  miloedd  ?  Gwae  i  mi 
os  na  ogoneddaf  Dduw.  O  Arglwydd,  y 
mae  arnaf  ofn  pechod.  Gwna  fi  yn  un 
a  arweinir  ymlaen  gan  gariad.     Tyn  fy  holl 


wrth  weled  fod  mor  ychydig  o  bob  un  o'r 
rhai  hyn  ynof  fi.  Ofnwn  nad  ydyw  ef  ynof 
— ond  eto  y  mae  graddau,  a  phwy  sydd  yn 
tynu  fy  meddyliau  i  fyny  ?  O  na  fedrwn 
fod  yn  ddiolchgar  fyth. 

Ar  y  ftbrdd  cefais  olwg  gliriach  ar  fawr- 
edd  Duw.  Yr  oedd  y  mawredd  hwn  o 
flaen  fy  llygaid  o  hyd  :  '  yr  hwn  yn  unig 
sydd  yn  taenu'r  nefoedd.'  Yr  oeddwn 
mewn  syndod  wrth  feddwl  yr  edrychai 
ar    Iwch  ;     ac    wrth    weled    rhvfeddod    ei 

gariad  atat,  ac  na  ad  i  mi  orphwys  nes 
teimlo  yn  sicr  fy  mod  yn  eiddo  i  ti,  a 
thithau  yn  eiddo  i  mi  yn  fwy  llwyr  o  liyd. 
Ac  O,  arhosed  hyn  ynof — cael  teimlo  car- 
iad  newydd,  ac  awydd  am  ogoneddu  Duw.' 

Cyrhaeddais  Lanywyllyn,  ac  arosais 
yno  tan  oedd  yn  agcjs  i  ẅyth  ;  yna  troais 
i  tuag  adref  heno,  ac  yr  oedd  ■'•  yn  cael  lle 
mawr  yn  fy  meddwl.  '  O  Arglwydd,  gad 
i  mi  sicrwydd  dy  fod  di'n  Dduw  i  mi,  a  fy 
mod  inau'n  eiddo  i  tithau  yn  mhob  peth.' 

Cefais  betli  iselder  meddwl  wrth  weled 
fod  Crist  yn  oleuni  a  bywyd  a  phurdeb,  ac 


dragywyddol  gariad  yn  anfon  ei  Fab, 
collais  fy  hun  mewn  edmygedd.  O  tyn 
fi  yn  gyfangwbl  i  dy  garu  di ! 

Cyn  cyraedd  yno  yr  oeddwn  wedi  bhno, 
gorff  ac  yspryd,  ac  yr  oedd  fy  nhymerau 
naturiol  yn  pallu.  Pregethais  ar  ragor- 
oldeb  ffydd  :  (i)  Fel  y  mae'n  agoriad  i  glo 
trysorau  gras  Rhaghiniaeth  Duw.  (2)  Hi 
ydyw  llaw  yr  enaid  i  dderbyn  oddiwrth 
Dduw.  (3)  Hi  ydyw'r  droed  i  redeg  ar  ol 
Duw  pan  fydd  yn  ciho,  ac  i  ddilyn  pan 
fydd  yn  tynu  ynom.  (4)  Hi  yw  y  Uygad  i 
weled  Crist,  a  phob  gras  wedi  ei  drysori 

ynddo  ef.  (5)  Hi  yw  y  glust  i  glywed  llais 
Crist  yn  mhob  dim.  (6)  Hi  yw  llais  a 
thafod  yr  enaid.  (7)  Ei  hedyn.  (8)  Yn 
treuUo  bwyd  ysprydol. 

Ceisiais  ddangos  gallu  cariad  Crist,  ond 
gorfod  i  mi  roddi  i  fyny.  Aethum  i'm  gwely 
tua  haner  nos. 

Tal-ardd,  yn  mhlwyf  Llanywyllyn, 
Meirionydd,  Dydd  lau.  Codais  cyn  saith; 
wedi  breuddwydio  neithiwr.  Cefais  ddy- 
muniadau  am  i  Dduw  fy  rheoh,  a  rhoddi 
i  mi  fyfyrdodau  sanctaidd  ar  y  ffordd 
heddyw — un-milldir-ar-bymtheg  yn  ol  eu 
cyfrif  hwy — fel  y  gwelwyf  fod  fy  nghym- 
deithas  i  gyda'r  Tad  a  chyda'r  Mab. 
Dymunwn  yn  dda,  ond  nid  wyf  yn  teimlo 
digon  o  wagder  yn  fy  enaid  i  dderbyn 
Duw.  Yn  sicr  ni  chafodd  neb  erioed 
natur  mor  anhawdd  ganddi  ddod  at  Dduw, 
ac  mor  anhawdd  iddi  gredu'r  Beibl  ac  ym- 
hyfrydu  ynddo.  Yna  daethum  i  ddarllen  y 
Beibl,  ond  ychydig  o  hono  gyda'm  calon  ; 
eithr  y  mae  ef  yn  tosturio  wrthyf,  ac  yn  fy 
nilyn  a'i  gariad.  Ni  fu  neb  yn  meddu  mwy 
o  Satan  na  myfi,  nac  mor  galed  i  effeithio 
arnaf,  ond  rhyfedd  yw  natur  gras — y  gras 
a  wnaeth  ragrith  yn  onestrwydd  ac  union- 
deb,  y  gras  a  wnaeth  y  casineb  mwyaf  yn 
gariad,  y  gras  a  wnaeth  y  balchder  mwyaf 
yn  ostyngeiddrwydd,  y  gras  a  wnaeth  y 
Uwfrdra  mwyaf  yn  wroldeb,  y  gras  a 
wnaeth  y  chwant  mwyaf  yn  burdeb,  y 
gras  a'm  cododd  o'r  domen  i  anrhydedd. 
O  nas  gallwn  ei  ogoneddu  ef  am  byth  ! 

Wedi  bwyta  a  gweddio  gyda'r  teulu, 
cychwynais  tua  Machynlleth  cyn  wyth, 
taith  o  un-milldir-ar-bymtheg.  Mor  fuan 
ag  yr  aethum  allan  cafodd  fy  enaid 
daerineb  a  llefain,  ac  erfyn  dros  Ogledd 
Cymru,  druan  :  '  O  Arglwydd,  dyro  wybod- 
aeth  iddynt.  O  trugarha  wrthynt.  Oni 
weli  di'r  tywyllwch  dudew  sydd  yn  mhob- 
man  yn  eu  mysg  ?  O  Arglwydd  anwyl, 
na  wrthod  fy  nghais ;  anfon  wybodaeth 
iddynt  drwy  ryw  fodd  neu  gilydd.' 

Nis  gallwn  oddef  cymeryd  fy  ngwrthod, 
eithr  gwnawd  i  mi  barhau  mewn  taerineb. 
Wedi  peth  cysgadrwydd,  gweddîais  wedin, 
ond  yr  wyf  eto  yn  mhell  oddiwrth  Dduw. 
Yna  meddyliais  am  fy  myned  i  Fachyn- 
lleth  heddyw,  a  Ilefais :  '  Pe  gwyddwn, 
Arglwydd,  fy  mod  yn  myn'd  i  dy  ddi- 
anrhydeddu  di,  trwy  ras  y  gallaf  ddweyd 
nad  awn.  Y  mae  digon  o  ddianrhydeddu 
arnat  heb  i  minau  hefyd  dy  ddianrhydeddu 
di.  Na  ad  di  i  mi  fod  yn  mhlith  y  rhai 
sydd  yn  dy  erbyn  mwy.  Er  i  mi  ildio  i 
feddyUau    ofer,    ac    er    i'r    rheini    sychu 


fy  enaid,  O  dyro  dy  hun  i  mi,  ac  yna  gad  i 
mi  fod  y  peth  a  fynot,  gan  deimlo  fy  enaid 
wedi  ei  ddiddyfnu  oddiwrth  bobpeth,  a 
chan  allu  meddwl  ychydig  am  berfifeith- 
derau  Duw..  Rho  dy  natur  ynof,  nid  oes 
arnaf  ofn  dim  ond  pechod.  Na  foed 
ewyllys  ynof  ond  dy  ewyllys  di,  dysg  fi 
i'th  ogoneddu  yn  mhob  peth.' 

Tuag  un-ar-ddeg  daethum  i  Ddinas  Maw- 
ddwy,  tref  wyth  milldir  o  Fachynheth.  Yr 
oeddynt  yn  ymddangos  ychydig  yn  dyner- 
ach  yma  y  tro  hwn,  a  dywedent  y  buasent 
yn  falch  o'm  clywed.  Yna  penderfynais 
bregethu  yno,  a  dechreuais  siarad  a  rhyw 
ychydig  o  honynt  oedd  wedi  dod  at  eu 
gilydd.  Chwarddai  rhai,  yr  oedd  pawb 
a'u  hetiau  am  eu  penau,  ai  rhai  eraiU 
heibio  heb  gymeryd  sylw  o  honof,  gwaeddai 
rhai  eraill :  '  Yr  wyf  fi'n  clywed  digon  yn 
yr  eglwys.'  Lle  ofnadwy  ydyw  hwn ; 
addefasant  y  bydd  canoedd  yn  dawnsio 
ar  y  Sul,  ac  yn  chwareu  pêl,  yn  tyngu  ac 
yn  byw  pob  afradlondeb  ;  felly  y  mae  yn 
mynwent  Mawddwy.  Ni  chefais  awdur- 
dod  arnynt,  ac  ni  chymerais  destun,  ond 
pregethais  yn  gyffredinol  am  Dduw,  a 
marw,  a'r  farn,  a  thragywyddoldeb,  a 
phechodau  a  arferir.  Ni  chefais  awdurdod, 
a  pheidiais  a  siarad  pan  welais  rai  yn 
rhedeg  ataf,  gan  feddwl  eu  bod  yn  dod  i 
aflonyddu.  Ond  gwelais  mai  dod  i  wrando 
yr  oeddynt,  a  phregethais  ychydig  yn 
ychwaneg  gyda  mwy  o  deimlad,  ond 
ychydig  iawn.  Ni  chefais  unrhyw  effaith 
arnynt,  darostyngwyd  fy  yspryd ;  yr 
oeddwn  yn  foddlon  iddynt  fy  mathru  dan 
eu  traed,  ond  yr  oedd  ynof  dosturi  tuag 
atynt,  a  pheth  pryder  ara  achos  Duw. 
Cefais  yspryd  tosturi  i  weddío,  gan 
deimlo'n  isel  a  gostyngedig  iawn. 

Ymadewais  am  haner  awr  wedi  deuddeg, 
tua  Machynlleth,  a  daeth  ataf,  fel  o'r 
blaen,  yspryd  i  weddío  dros  Ogledd 
Cymru.  Cyfarfyddais  ŵr  ieuanc  tlawd 
oedd  yn  ffafriol,  a  chawsom  ymgom  felus  ; 
yr  oeddwn  yn  ei  garu,  a  chynorthwywyd 
fi  i'w  gynghori.  Yr  oedd  gras  Duw  ynddo, 
ond  yr  oedd  yn  anwybodus  am  Grist. 

Rhedodd  y  bechgyn  bach  ar  fy  ol 
heddyw,  i  waeddi.  Yr  wythnos  hon,  hyd 
yn  hyn,  y  mae  Satan  wedi  cael  ychydig  o 
ryddid.  Yr  oeddwn  inau  wedi  fy  ngadael, 
ac  yn  isel  fy  yspryd.  Gofidiais  pan 
glywais  fel  yr  oeddynt  yn  cymeryd  enw 
Duw  yn  ofer,  a  llefais :  '  O  Arglwydd,  pa 
hyd  y  dyoddefi  ni  ?  Saf  drosot  dy  hun, 
dros  dy  dŷ  dy  hun.  Ymwregysa,  Ar- 
glwydd,  amddiífyn  dy  ogoniant ;  oni  weli 

di  fod  yr  oíìfeiriaid  yn  dy  erbyn,  oni  weli 
fod  y  rhai  mawr  yn  codi  yn  dy  erbyn  di  ? 
O  Dduw,  bydd  gyda  mi.  Boed  i  bob- 
peth  a'th  ofidio  di  fy  ngofidio  inau ;  a 
phobpeth  a'th  foddhao  di  fy  moddhau 
inau.'  Adnewyddwyd  fy  nerth,  ond  yr 
oeddwn  eto  yn  wan.  Teimlais  beth  cymun- 
deb  a  Duw,  ond  yr  oeddwn  yn  rhy  ddiofal 
yn  fy  myfyrdodau. 

Cyrhaeddais  Fachynlleth  ychydig  wedi 
tri.  Disgynais  wrth  dŷ'r  Cylhd.  Yno 
cyfarfyddais  a  hen  ŵr  bonheddig,  yr  hwn 
oedd  wedi  meddwi.  Cydiodd  ynof,  sarha- 
odd  fi,  gan  ofyn  cwestiynau  sarhaus. 
Ond  ni  wnaed  terfysg.  Clywais  iaith 
uffern — dynion  yn  damnio  eu  hunain  yn 
fy  nghlustiau — a  daeth  yr  holl  dyrfa 
ynghyd  i  chwareu  pêl  droed.  Wedi  cael 
ychydig  o  luniaeth  aethum  allan,  gan  feddwl 
myn'd  i"r  Clwt  Teg  oedd  ger  llaw.  Yr 
oedd  yr  Arglwydd  wedi  darparu  tri  neu 
bedwar  o  gyfeilHon  i'm  hamddiffyn  ;  ac  yr 
oeddynt  hwy  wedi  cael  lle  arall  i  mi,  mewn 
drws  bychan  oedd  yn  agor  o  loíft  uwchben 
grisiau.  Sefais  yn  y  drws  hwnw,  a'm 
gwyneb  i'r  heol.  Ni  wnaethum  yr  hyn  a 
ddylaswn  wneyd  mewn  lle  mor  beryglus,  sef 
ceisio  yr  Arglwydd,  eithr  dechreuais  siarad 
am  Iw  y  bedydd.  Ond  yr  oeddynt  wedi 
ymgynddeiriogi  cymaint  fel  na  wrandaw- 
ent.  Yr  oedd  offeiriad — Mr.  Griffiths,  o 
Benegoes,  mab  i  Ddissenter  o  Sir  Aber- 
teifi — a  thwrne  o'r  enw  Lewis  Hughes,  a 
gŵr  bonheddig  o'r  enw  Mr.  Thomas 
Owens  ;  yr  oedd  y  rhai  hyn  fel  pe  buasent 
wedi  eu  rhoddi  ar  dân  uffernol  gan  Satan. 
Yr  oeddynt  mor  wallgof  fel  y  gallesid 
gweled  cynddaredd  yn  mhob  gwyneb ;  ac 
ymgynddeiriogai  y  dyrfa,  gan  iuchio  cerig 
a  thyweirch,  a  hen  esgyrn  ataf.  Ond 
gwaredodd  yr  Arglwydd  fi  rhag  i'r  un  o 
honynt  gyffwrdd  a  mi.  Y  mae  genyf 
achos  cywilydd,  am  fy  niofalwch  yn 
peidio  ceisio'r  Arglwydd,  ac  yn  enwedig 
yn  peidio  gweithredu  ffydd.  Yr  oeddwn 
yn  wan,  ac  nis  gallaswn  gael  geiriau. 
Ond  o'r  diwedd  ymdawelasant  ychydig,  a 
chefais  inau  beth  awdurdod.  Siaredais 
ychydig  am  y  clefyd  mawr  sydd  yn  eu 
mysg ;  lluchiwyd  pethau  ataf,  ac  yr  oedd 
yr  offeiriad  a'r  twrne  yn  rhuo  bygythion, 
yn  bygwth  rhoi'r  cwnstab  arnaf  oni 
thawn,  ac  yn  cynhyrfu'r  dyrfa  i  ymosod 
arnaf.  Teimlais  nad  oedd  Duw  wedi  fy 
ngalw  yma,  neu  fy  mcd  wedi  cam- 
ymddwyn.  Ofnais  i  mi  ymfalchio,  ond 
yma  tynwyd  fy  malchder  i  lawr.  Cefais 
gymorth  i  ddweyd  wrthynt  am  edrych  ati, 


na  safai  gwyr  mawr  yn  y  farn  yn  eu  lle. 
Wrth  fy  ngweled  yn  dal  i  bregethu, 
rhedodd  y  twrne  i  fyny  i'r  ystafell  Ile  yr 
oeddwn,  mewn  dig  a  chynddaredd  mawr, 
a"i  enau'n  llawn  melldithion,  yn  tyngu  yn 
erchyll,  gan  feddwl  fy  Ilusgo  i  lawr. 
Siaredais  inau  yn  deg  ag  ef,  a  dangosais 
mor  afresymol  oedd  iddo  ymwallgofi  heb 
reswm.  Gorfod  i  mi  dewi,  o  herwydd  nis 
gallai  neb  fy  nghlywed.  Ac  yna  daeth  y 
g\Vr  bonheddig  i  fyny  at  y  drws  oddi  allan, 
mewn  cynddaredd  mawr,  a  saethodd  ergyd 
o  lawddryll  yn  ein  mysg,  a  chrochlefodd. 
Aethum  inau  i  lawr  y  grisiau  yn  awr,  gan 
weled  fy  mod  mewn  perygl.  Aethum  gyda'r 
cyfeillion  i  ystafell  breifat,  ac  yna  daeth  y 
dyrfa  i'r  ffenestr,  a  chrochlefasant  dra- 
chefn.  Gwelais  fy  mod  yn  awr  yn  uffern, 
yn  ymladd  ag  anifeiliaid  yn  Ephesus. 
Aethum  allan,  gan  feddwl  myned  ymaith  ; 
ond  pan  gefais  fy  hun  yn  y  dyrfa  gwelais  fod 
fy  mywyd  mewn  perygl.  Ofnwn  gael  fy 
nhrywanu,  yr  oeddwn  wedi  cael  fy  nghicio 
ddwywaith,  ac  wedi  fy  ngwneyd  yn  wawd 
y  dyrfa.  Galwent  fi  yn  '  berson,'  mewn 
dirmyg.  Dangosodd  marwolaeth  ei  wyneb 
i  mi  mewn  Ilawer  ffordd. 

Cefais  ystafell  breifat  wedin  gan  gyfaill, 
a  bolltiasom  y  ddôr  ;  ond  yr  oeddynt  yn 
ysgrechain  cymaint  y  tu  faes  fel  yr  oeddwn 
yn  disgwyl  gorfod  marw  pan  ddown  allan. 
Ac  yn  awr  ymdrechais  geisio  Duw,  ond 
gadawyd  fi  yn  unig.  Yr  oeddwn  ar  fy 
mhrawf,  a'm  ffydd  yn  wan.  Deisyfais  ar 
iddynt  beidio  fy  Ilofruddio ;  ac  yna  agor- 
asom  y  drws  ac  aethom  i'w  mysg. 

Achubodd  yr  Arglwydd  fy  mywyd  ;  a 
gwnaeth  iddynt  adael  i  mi  fyned  pan  ddy- 
wedais  fy  mod  am  droi  i  ffwrdd.  Pan 
ofynais  am  heddwch  yn  enw'r  brenin, 
dywedodd  un  na  chawn  niwed  ;  a  dywed- 
odd  un  arall,  pan  oeddynt  yn  meddwl  fy 
mathru  dan  eu  traed,  fy  mod  yn  gyd-gre- 
adur.  Cymerais  fy  ngheffyl,  ac  aethum  ar 
hyd  ffordd  gefn  ;  ond  gorfod  i  mi  fyned  drwy 
ran  uchaf  y  dref  ar  fy  ffordd,  a  dyna  lle  yr 
oeddynt  yn  dod  oll  i'm  cyfarfod  eilwaith. 
Rhedodd  un  ataf  drwy'r  caeau,  gan  godi 
dwy  dywarchen.  Dymuiiais  arno  beidio 
fy  Iladd ;  taflodd  un  dywarchen  ataf  a 
methodd,  yna  taflodd  y  Ilall  yn  union  heibio 
fy  mhen.  Aethum  trwy  eu  canol,  Iluch- 
iwyd  cerig  ar  fy  ol,  ond  cadwodd  yr  Ar- 
glwydd  fi,  ac  ni  chefaisfy  nharo  gan  gareg. 
Rhedodd  un  gyda  pholyn  ar  fy  ol  i'm  taro, 
ond  nerthodd  yr  Arglwydd  fy  ngheffyl 
blinedig  i  garlamu,  ac  felly  dihengais.  Ond 
yr  oedd  fy  nghyfaiU  ar  ei  draed,  ac  yn  eu 

canol  ;  ac  ni  theimlais  gariad  yn  fy 
nhynu  yn  ol  i'w  achub,  er  na  fedraswn 
wneyd  dim.  Ond  achubodd  yr  Arghv)dd 
ef  a'r  lleill.  Pan  ddaethum  at  fy  nghyfeill- 
ion,  galwodd  tri  neu  bedwar  o  bobl  ar  ein 
holau.  Yr  oeddwn  yn  ddrwgdybus  o 
honynt  ;  er  hyny  arhosais  hwynt.  Yr  wyf 
yn  meddwl  mai  rhai  wedi  dod  i'm  dal  ar 
fy  nhaith  oeddynt  ;  gofynasant  i  mi  beth 
oedd  fy  mywohaeth,  a  beth  oedd  yn  gwneyd 
i  mi  ddod  o  gwmpas,  a  chwestiynau  felly. 

Pan  ar  fy  mhen  fy  hun,  agorodd  y  Llyfr 
ar  2  Tim.  i\'.  17,  18.  Treiais  geisio'r 
Arj^hvyd(l,  ond  yr  oedd  wedi  ciho ;  nis 
gallwn  ei  gael,  ond  medrais  lefain  :  '  Ar- 
ghvydd,  nid  af  oddiyma  nes  yr  edrychot 
arnaf."  O  mor  ddigysur  ydyw  arnom  hyd 
nes  y  daw  yr  Arghvydd  o  hono  ei  hun. 
Parodd  ei  ymadawiad  oddiwrthyf  i  mi 
edrych  ychydig  i  mi  fy  hun,  a  gwelais  fod 
popeth  o'i  le, — (i)  Nid  oeddwn  wedi  cael 
galwad  ghr  i  ddod  yma.  (2)  Nid  ym- 
ddygais,  y  mae  arnaf  ofn,  er  anrhydedd  i 
Dduw  ;  a  gwelaf  na  wnaf,  os  na  chynhehr 
fì  bob  eihad  ac  os  na  ddysgir  fì  gan  Dduw. 
Ond  cefais  gysur  wrth  íeddwl  fy  mod  wedi 
gwneyd,  er  nad  fel  y  dylaswn,  eto  fel  y 
daeth  i'm  meddwl  i  wneyd.  (3)  Ni  ddis- 
gwyUais  ddigon  wrth  Dduw,  a  thorais  y 
gorchymyn  :  '  Nac  ofnwch  y  rhai  sydd  yn 
lladd  y  corff.'  Ond  ildiais  i  ofn  y  cnawd, 
dywedais  yn  deg  wrth  elynion  yr  Arghvydd, 
gwelais  fy  hun  yn  Uawn  o  hunan-gariad, 
yn  cymeryd  mwy  o  ofal  am  fy  mywyd  nag 
am  achos  Duw,  ac  nid  oedd  pryder  am  ei 
anrhydedd  ef  yn  ddwfn  yn  fy  nghalon. 

Daeth  y  pethau  hyn  oU  i'm  meddwl  ; 
ond  wrth  ddisgwyl  wrth  Dduw,  cofiodd 
drugaredd  ;  er  fy  mod  i  yn  hir  mor  galed  a 
chareg,  heb  gariad,  yn  galed  a  sych,  a'm 
calon  yn  berwi  drcsodd  o  feddyhau  chwerw- 
on  am  Dduw.  Cefais  gymorth  i  osod  yr 
holl  fater  ger  bron  Duw,  ac  i  ymbil  ag  eí, 
gan  deimlo  peth  euogrwydd  a'm  caledai. 
Nis  gaUwn  fyned  ymaith,  —  disgwyhwn, 
gobeithiwn  wrth  weled  tynerwch  Crist, — 
ond  yr  oedd  fy  enaid  mewn  cadwynau. 
O'r  diwedd  rhyddhawyd  fi,  a  medrais 
lefain  gyda  pheth  gofid,  wrth  gofio  i  mi 
gwympo  yn  Adda,  a  cholU  ei  ddelw  ef : 
'  Ai  ni  weUr  dy  ddelw  arnaf  byth  mwy  ? 
O  anwyl  ogoneddus  Arghvydd  !  Ai  nid 
digon  genyt  yr  hyn  a  wnaeth  Crist  drosof  ? 
Tro  oddiwrthyf  wyneb  dy  gyfiawnder,  ac 
edrych  arnaf  mewn  trugaredd  yn  Nghrist. 
O  edrych  ar  ei  waed  ef  ! ' 

Cefais  feddwl  rhydd  i  weddio  drostynt 
oU,    ond    ni    fedrais    gael    taerineb.       '  O 


Arghvydd,  anwyl  i\.rghvydd,  yr  wyf  yn 
hiraethu  am  fod  gyda  thi.  O  pa  hyd  raid 
iddi  fod  nes  y  caf  ddod  !  Ò  'rwyf  yn 
hiraethu,  'rwyf  yn  hiraethu  —  cymer  fi, 
eniU  y  fuddugoUaeth  yn  Uwyr  dy  hun. 
Yr  wyf  yn  sicr  nad  oes  yr  un  cythraul  yn 
uffern  haeddodd  uffern  yn  fwy  na  fi,  ond  y 
mae  genyt  ti  drugaredd  —  golch  fi  yn 
ngwaed  Crist,  seUa  fi  yn  l)lentyn  i  ti 
dy  hun.' 

Yna  adfeddienais  fy  enaid,  i  ddweyd 
geiriau  cariad  melus,  a  diolchgarwch. 
Yna  aethum  at  y  brodyr  ;  gweddiasom  a 
chanasom  ynghyd  hyd  saith.  \Vedi  hyn 
aethum  i  dŷ  fy  ngyfaill,  bu'm  yno  hyd 
wedi  deg,  yna  i'm  gwely. 

Dysgais  oddiwrth  heddyw  :  (1)  Fel  y 
digir  yr  Arglwydd,  ac  fel  y  dengys  ei 
amynedd  wrth  fy  nyoddef.  (2)  Gymaint 
o  wrthryfel  sydd  yn  Satan,  pan  welir 
cymaint  o  derfysgu  yn  mysg  dynion  er 
cymaint  o  atalfeydd — er  gwaethaf  cyd- 
wybod,  cyfreithiau  dynol,  gobaith,  cywil- 
ydd,  &c.  (3«)  Fy  mod  bob  amser  yn  teimlo 
yn  ddiolchgar  drostynt  am  y  fraint  o 
siarad  a  byw  dros  Dduw.  (4)  Beth  wyf 
pan  wedi'm  gadael,  mor  barod  i  edrych  i 
lawr.  Mor  dda  i  mi  ei  fod  ef  yn  dal 
gafael  ynof  fi,  onide  buan  iawn  y  coUwn 
fy  ngafael  ynddo  ef.  (5)  Mor  gryf  yd}'w 
cynddaredd  Satan  yn  fy  erbyn  ;  a  rhaid 
mai  ei  gynddaredd  ef  yw  hwn,  o  herwydd 
nid  oedd  dim  arall  i  enyn  y  bobl  yn 
fy  erbyn.  Galwasant  fi  yn  ymhonwr  ac  yn 
awdwr  y  cynhwrf  hwn  ;  a  phe  buasent 
wedi  fy  nghael  allan  o"r  tŷ,  yr  oeddynt 
wedi  meddwl  fy  nghario  mewn  cadair  o 
gwmpas  y  dref,  mewn  gwawd."  Yma 
daw  ei  fyfyrdodau  a'i  weddîau  hyd  nes  y 
cysgodd,  cyn  un  o'r  gloch  y  boreu. 

"  Rhuhgruawell,  plwyf  Penegoes,  Sir 
Drefaldwyn.  Yr  oedd  fy  nghorff  yn  flin- 
edig,  wedi  trafaelu  ugain  miUdir  ddoe,  ac 
arhosais  yn  fy  ngwely  tan  oedd  agos  yn 
naw.  Breuddwydiais  fy  mod  yn  derbyn 
fy  nghymun  gyda'r  Dissenters,  ac  arhos- 
odd  y  meddwl  hyfryd  yn  f'enaid.  O  mor 
ddiyni  ydwyf;  a  phan  fyddaf  ar  lawr,  pa 
fodd  y  gallaf  godi  ?  A  rhoddodd  ífydd, 
wedi  ei  sylfaenu  ar  yr  addewidion,  allu  i 
mi  ddisgwyl  am  atebiad,  o  herwydd  fod 
Duw  wedi  addaw,  a  bod  Crist  yn  y  nefoedd. 
Dadleuais  hyn,  fel  y  noson  o'r  blaen. 

Wedi  hyn,  pregethais  hyd  oedd  yn  agos 
i  un-ar-ddeg.  Cefais  beth  cymorth  wrth 
weddîo.  A  melus  oedd  pregethu  am 
osod  y  sylfaen  yn  ddwfn,  ac  am  afresym- 
oldeb    erlid.       Daeth    adnodau    lawer    i'm 

meddwl  i  ddweyd  na  chawn  ond  erlid 
yma.  Cefais  gymorth  i  siarad,  yr  wyf  yn 
gobeithio,  yn  ddidderbyn-wyneb,  a  chyda 
thynerwch." 

Oddiyma  aeth  tua  Thalerddig,  ac 
yr  oedd  yn  nos  ar  ei  brofiad  wrth 
deithio.  Nis  gallai  gredu  mwy  nag 
y  medrai  ehedeg,  ond  medrodd  weddio. 
Pregethodd  ar  gwymp  Petr,  gan  ddifynu 
adnodau  o'i  hoff  Rufemiaid.  Efengyl- 
eiddiodd,  ac  yr  oedd  yno  "  wylo  mawr." 
Ar  ganol  adrodd 
ei  bregeth  dywed  : 
"  Yr  wyf  yn  gweb 
ed  cymaint  o 
ddrygioni  yn  fy 
nghalon  fel  nas 
gallaf  ddweyd  y 
cwbl  wrth  fy 
m  r  a  w  d  L  e  w  i  s 
Rees.  Pan  ofyn- 
odd  un  i  mi  i  ble 
yr  ai  i  gymuno, 
nis  gaUwn  ddweyd 
wrthi  am  fyn'd 
ato  ef,  gan  yr  hoff- 
wn  gael  seiadau  yn 
ein  heglwys  ni ; 
ond  pan  welaf  na 
fyn  Duw  hyn,  yr 
wyf  yn  ymostwng. 
Ni  fedraf  fyned 
gam  o  flaen  ei  Ys- 
pryd  ef."  Wedi 
prophwydo  y  prof- 
id  eu  ffydd,  a  chael 
hwyl  ryfedd  ar 
bregethu,  a  son 
am  "offeiriad 
cnawdol,"aeth  tua 
Chwmcarne,  a 
phregethodd  yn 
nerthol  ar  ddiwyd- 
rwydd  Satan,  a 
phethau  eraill.  Ar 
weddi,  cafodd 
Lewis  Rees  lew- 
yrch  rhyfedd,  ond  tywyll  oedd  hi  ar 
flowell  Harris.  Eto  teimlai  fod  rhywbeth 
yn  ei  gynal. 

"  Treuhais  beth  amser  i  drefnu  i  ba  le  i 
fyned  yr  wythnos  nesaf.  Teimlwn  awydd 
cryf  am  fyned  adref,  meddwn  deimlad  i 
weddío  am  fyned,  i  weled  fy  mam  a  ■■'■ 
Ond  perswadiwyd  fi,  yn  erbyn  fy  nheimlad, 
i  fyned  ffordd  arall,  o  dosturi  at  eneidiau." 

Yr  ydym  yn  gobeithio  nad  yw  ein  dar- 
llenwyr  yn  bhno  ar  y  dydd-lyfr.     Yr  ydym 


COFLECH    HOW'ELL    HAUHIS    YN    líULWYS    TALÜARTH. 


yn  difynu  mor  helaeth  o  hono  am  ei  fod  yn 
taflu  goleu  cryf  ar  ansawdd  y  wlad,  ac  ar 
yr  amgylchiadau  a  gyfarfu  y  Diwygiwr  yn 
ei  ymdrech  i  geisio  efengyleiddio  ei  gyd- 
wladwyr  ;  ond  yn  fwy  arbenig,  am  ei  fod 
yn  ddangoseg  o  natur  ei  brofiad,  y  prudd- 
glwyf  a'i  goddiweddai  yn  aml,  ei  ddyhead 
am  Dduw,  a'i  ryfeloedd  yn  erbyn  anghred- 
iniaeth  a  llygredigaeth  ei  galon.  Gelhd 
meddwl  y  buasai,  ar  ol  cymaint  bhnder  ac 
erhd,  yn  dyheu  am  orphwys ;  ond  pan  yn 
ysgrifenu  y  dydd 
canlynol  o  Lan- 
brynmair,  trefnu 
cyhoeddiad  arall  y 
mae.  Fel  hyn  y 
dywed:  "Arfaeth- 
ai  lefaru  yn  y  sir 
hon  hyd  dydd 
Mawrth.  Nos 
Wener  yr  wyf  yn 
bwriadu,  os  Duw 
a'i  myn,  cysgu  yn 
nhŷ  fy  anwyl  fam, 
a  phregethu  yno 
boreu  dydd  Sad- 
wrn."  Yna  trefna 
i  gyfarfod  a  chyf- 
eiíhon  yn  Noly- 
gaer  nos  Sadwrn, 
mynediCwm  lau, 
Ue  yn  y  mynydd- 
oedd,  rhwng  y 
Fenni  a  Thal- 
garth,  y  Sul,  i 
wrando  ar  yr  off- 
eiriad  efengylaidd, 
Thcmas  Jones;  he- 
faru  yn  y  pryd- 
nhawn  yn  agos  i 
Cwm  lau,  a  dych- 
welyd  i'r  Fenni  i 
gysgu.  Yna  lle- 
faru  dydd  Llun  yn 
Llandilo,  ger  y 
Fenni,  a  nos  Lun 
yn  y  Goetre,  ger 
Pontypúd  ;  dydd  Mawrth  yn  ysgol  Wilham 
Powell,  a  nos  Fawrth  yn  y  Treiish:  dydd 
Mercher  yn  Llanafan,  yn  agos  i  dý  hen  ŵr 
oedd  yn  awyddus  am  ei  weled,  ac  yn  Broohs 
nos  Fercher.  Oddiyno  myned  i  bregethu  i 
Langynidr  boreu  dydd  lau,  gan  gyrhaedd 
Trefecca  nos  lau.  Ond  wedi  cyrhaedd 
adref,  nid  oes  ganddo  hamdden  i  orphwys. 
Arfaetha  bregethu  yn  Nhrefecca  boreu 
dydd  Gwener,  myned  y  Sul  i  wrando  y 
Parch.    Thomas    Lewis,    offeiriad   ieuanc 

oedd  yn  bregethwr  da  yn  nghymydogaeth 
Aberhonddu,  a  chychwyn  oddiyno  ani 
■daith  faith  arall  yn  Sir  Benfro.  Braidd 
nad  oedd  angerddolrwydd  ei  yspryd  yn  ei 
godi  uwchlaw  lludded  corff ;  ac  nid  gwerth- 
fawr  ganddo  yntau  ei  einioes  ei  hun,  os 
gallai  gyflawni  rhyw  wasanaeth  i  Grist  ei 
lachawdwr.  Yr  un  pryd,  digalon  y  teimlai 
gyda  golwg  ar  Sir  Drefaldwyn.  "  Yr  wyf 
yn  ofni,"  meddai,  "fod  y  sir  hon  dan 
felldith  ;  yr  wyf  yn  cael  fod  y  rhan  fwyaf, 
os  nad  yr  oll,  o'r  boneddwyr  yn  elynion." 

Fel  yr  arfaethasai  Howell  Harris,  felly 
y  cyflawnodd.  Cychwyna  tua  Sir  Benfro 
dydd  Llun,  Mawrth,  1740,  gan  bregethu 
dair  gwaith  yn  ystod  y  dydd.  Yn  Llywel 
(Trefcastell)  cynhelid  ffair  bleser ;  pre- 
gethodd  yntau  gydag  awdurdod  yn  ei 
chanol.  Ceisiodd  Satan  ei  rwystro  trwy 
osod  un  i  fynu  i  hoH  cwestiynau  iddo,  ac 
un  arall  i  ganu'r  gloch,  ac  arall  drachefn  i 
gadw  swn.  Ond  aflwyddianus  fuont. 
Wedi  gorphen  y  bregeth,  gosodasant  i 
fynu  ddawns  yn  y  fynwent ;  nis  gallai  ei 
enaid  yntau  oddef  iddo  ymadael  tra  yr 
oedd  y  dawnsio  yn  myned  yn  mlaen  ;  aeth 
i'w  canol,  a  tharanodd  felldithion  y  gyfraith 
ddwyfol  yn  eu  clyw,  nes  eu  gyru  oll  ar  ffo. 
Trwy  yr  wythnos,  cawn  ef  yn  teithio  o 
gwmpas  deg  miUdir,  ac  yn  pregethu  dair 
gwaith  y  dydd,  nes,  erbyn  nos  Sadwrn, 
Mawrth  8,  y  mae  yn  cyrhaedd  t\'  yr 
Hybarch  Griffìth  Jones,  Llanddowror. 
Gydag  ef,  a  Madam  Bevan,  y  treuliodd  y 
Sabbath,  ac  yr  oedd  eu  cymdeithas,  yn  ol 
ei  ddydd-lyfr,  yn  wledd  felus  i'w  enaid. 
Dydd  Llun,  yr  ydym  yn  ei  gael  yn  Llwyn- 
dryssi,  plwyf  Llangan,  Sir  Gaerfyrddin;  a 
dydd  Mawrth  y  mae  wedi  myned  i  mewn  i 
Sir  Benfro. 

'■'Yr  oedd  Penfro  yr  adeg  yma  yn  gyffelyb 
i  siroedd  eraiU  Cymru  o  ran  drygfoes,  an- 
wybodaeth,  a  choelgrefydd  ;  os  nad  oedd, 
yn  wir,  yn  fwy  ofergoelus.  Dywedir  yr  ai 
y  trigolion  i'r  llan,  Sul  y  Pasg,  yn  nhraed 
eu  hosanau,  sef  heb  esgidiau,  rhag,  medd- 
ent,  gyffroi  y  pridd.  Ar  foreu  NadoUg 
cyfodent  cyn  dydd  i  edrych  y  Rhosmari,  a 
thaerent  ei  fod  yn  blodeuo  ;  ond  rywfodd 
nid  oedd  y  blodau  byth  yn  aros  hyd  doriad 
y  wawr.  Credent  fod  ysprydion  yn  yr 
eglwys  nos  Calangauaf,  yn  cyhoeddi  enwau 
pawb  perthynol  i'r  plwyf  a  fyddai  farw  o 
fewn  corff  y  flwyddyn  ddyfodol.  Ceid 
ambell  un  yn  ddigon  gwrol  i  fyned  i 
wrando  dan    ffenestr     y  gangell  ;     clywai 


hwnw,  meddid,  yr  enwau  yn  cael  eu  cy- 
hoeddi ;  ond  pe  elai  a  chydymaith  gydag 
ef,  ni  chlywid  dim.  Ddydd  Calanmai 
byddai  ganddynt  helynt  fawr  ynghylch 
"gwisgo  y  fedwen  ; "  ymdyrai  y  IHaws 
ynghyd,  a  meddwdod  ac  ymladd  fyddai  y 
diwedd.  f  Dyoddefai  hyd  yn  nod  y  ddaear 
oblegyd  anwiredd  ei  thrigolion.  Prin  y 
gellid  dweyd  fod  amaethyddiaeth  yn  bod  o 
fewn  y  sir  ;  ychydig  neu  ddim  triniaeth  a 
gaffaiytir;  bwrid  ychydig  yd  i'r  ddaear 
yma  a  thraw,  yn  y  llanerchau  hawddaf  i'w 
haredig  ;  ond  ni  fyddai  na  gwrych  na 
chlawdd  o'i  amgylch,  a  gwaith  y  trigoUon 
trwy  yr  haf  fyddai  ei  warchod,  a  chadw 
yr  anifeiHaid  allan  o  hono.  GweHr  hyd  yn 
nod  y  tir  yn  ddyledus  i'r  diwygiad.  Yr 
oedd  rhai  eglwysi  perthynol  i'r  Annibyn- 
wyr  a'r  Bedyddwyr  wedi  eu  planu  yma 
oddiar  y  ganrif  flaenorol ;  ac  ymddengys 
fod  bedydd  wedi  bod  yn  destun  dadl,  a 
chwerwder  yspryd  nid  bychan  yn  eu  mysg, 
oddiar  adeg  y  ddadl  gyhoeddus  ar  lechwedd 
y  Frenni  Fawr,  yn  1692,  hyd  yn  awr.  Y 
mae  dydd-lyfr  HoweH  Harris  yn  Hawn  o 
gyfeiriadau  at  yr  ymryson  ynghylch  bed- 
ydd  ;  teimlai  ei  galon  yn  ofidus  ynddo  o'r 
herwydd. 

Gwnawn  ei  ddilyn  ar  ei  daith  trwy  y 
wlad  gyda  chymorth  ei  ddydd-lyfr  a'i 
lythyrau. 

Trefhowell,  plwyf  Llanfrynach,  Sir 
Benfro,  dydd  Mawrth.  Y  peth  cyntaf  a 
wna  wedi  codi  o'i  wely  yw  gweddîo  ar  ran 
John  PoweH,  gweinidog  cyfagos  perthynol 
i'r  Bedyddwyr,  yn  ol  pob  tebyg,  yn  yr 
hwn  y  cred  fod  y  gwaith  da  wedi  ei  ddech- 
reu,  ond  yr  ofna  iddo  gael  ei  arwain  ar 
gyfeiHorn,  a  gwneyd  niwed.  Yna  gofyna 
am  gael  ei  wrando  ar  ran  y  Bedyddwyr,  yn 
mysg  pa  rai  y  mae  yn  hyderus  fod  llawer 
o  bobl  i'r  Arglwydd,  ond  amheua  mai  o 
hono  ef  y  tardd  eu  hyspryd  condemniol. 
"  Melusa  hwy  a  dy  gariad,"  medd,  "  fel  y 
byddont  bobl  bur  i  ti."  Gweddía  yn 
ganlynol  dros  y  Methodistiaid,  ar  iddynt 
gael  eu  cadw  rhag  cyfeiHornadau  ;  a  thros 
hoU  weinidogion  y  Gair.  Cyfaddefa  ei 
fod  ef  yn  hoUol  aUan  o  drefn,  ar  ei  ben  ei 
hun  yn  gyfangwbl,  ond  eto  yn  cael  drws 
agored  i'r  weinidogaeth.  "  Gwna  di,  Ar- 
glwydd,  dy  ewyUys  dy  hunan  arnaf," 
medd  ;  "  na  ad  i  mi  fyned  yn  fy  nerth  fy 
hun,  nac  yn  fy  neaU  fy  hun."  Ceisiwyd 
ganddobregethuar  bwnc  dadleugar,  bedydd 
yn  ddiau,  ond  ni  wnai,  o  herwydd  y  cariad 

a  lanwai  ei  galon  ;  yn  hytrach  ymosododd 
ar  lygredigaeth  yn  y  wedd  o  falchder, 
meddwdod,  gwyn,  a  chybydd-dod. 

Prydnhawn  yr  un  dydd  cyfeiria  ei 
gamrau  tua  Maenclochog,  ac  ar  y  ffordd 
cyffröir  ei  enaid  ynddo  wrth  siarad  am 
Enoch  Francis,  gweinidog  ymadawedig 
perthynol  i'r  Bedyddwyr,  galara  am  y 
golled  a  barodd  ei  farwolaeth  i'r  eglwys,  a 
gweddia  na  chaffo  Satan  wneyd  dinystr 
arnynt  yn  awr,  wedi  i  Mr.  Francis  gael  ei 
symud.  Yr  oedd  Enoch  Francis  yn 
bregethwr  gwych,  ac  yn  dal  gafael  dyn  yn 
yr  athrawiaeth  efengylaidd.  Ei  ddylan- 
wad  ef  yn  benaf  a  gadwodd  eglwysi  y  Bed- 
yddwyr  yn  Nghymru  rhaggwyro  at  Ärmin- 
iaeth,  fel  y  gwnaethai  amryw  o'r  eglwysi 
Presbyteraidd.  Erbyn  cyrhaedd  Maen- 
clochog  nid  oedd  neb  yn  ei  ddisgwyl,  nid 
oeddynt  wedi  cly wed  am  ei  ddyfodiad  ;  ond 
yn  mhen  rhyw  awr  casglwyd  cynulleidfa  o 
amryw  ganoedd,  a  phregethodd  yntau  am 
agos  i  dair  awr.  Cyn  dechreu,  bu  mewn 
ymdrechfa  galed  a  Satan  ;  ond  rhoddodd 
yr  Arglwydd  fuddugohaeth  iddo  ar  y 
gelyn,  a  galluogwyd  ef  i  lefain  :  "  Satan, 
gwna  dy  waethaf!  Yn  enw  yr  lesu  yr 
wyf  yn  dy  herio  !  Mi  a  dynaf  dy  deyrnas 
i  Ìawr,  ac  a  ddynoethaf  dy  ddichellion." 
Yr  oedd  y  rhan  gyntaf  o'r  bregeth  yn 
daranllyd,  ac  yn  dynoethi  drygedd  y 
galon  ;  yna  trodd  i  ddangos  mai  dyna  y 
rheswm  paham  y  dylent  ddyfod  at  Grist. 
"  Ar  hyn,"  medd,  "  wylodd  llawer  yn 
chwerw  ;  ac  ymddangosai  nerth  mawr  yn 
ein  mysg  oddiyno  i'r  diwedd.  Cyn  ym- 
adael  anoga  broffeswyr  crefydd  i  beidio 
ymryson,  ac  ymladd  y  naill  yn  erbyn  y 
llall,  ond  i  gytuno  yn  eu  hymdrechion  yn 
erbyn  y  gelyn.  Cyfarfu  yma  a'r  Parch. 
John  Powell,  y  gweddíasai  drosto  yn  y 
boreu  ;  "  a  galluogwyd  fi,"  medd,  "  i 
lawenychu  yn  galonog  yn  ei  Iwyddiant." 
Yn  yr  hwyr  cychwyna  tua  Hwlffordd  ;  y 
mae  yn  Ilefaru  ar  fin  y  ffordd  ;    cyn  cyr- 

haedd,  clyw  fod  un  M.  P yn  pregethu 

yn  erbyn  bedydd  babanod,  a  theimla  ei 
yspryd  yn  ymgynhyrfu  gan  awydd  cymeryd 
i  fynu  arf  yn  ei  erbyn.  Eithr  gwedi  ail 
ystyriaeth,  tyr  allan  mewn  gweddi,  i  ofyn 
ar  i'r  Arglwydd  Iywodraethu  ei  yspryd  a'i 
galon.  Y  mae  yn  clywed,  hefyd,  os  aiff  i 
Dyddewi,  y  caiff  ei  gymeryd  i'r  ddalfa,  fod 
un  Justice  Yaughan  wedi  arwyddo  gwarant 
i'r  perwyl  hwnw  ;  "  ond  gwnaed  i'r  oll  a 
glywais,"  medd,  "  ddylanwadu  yn  felus  ar 
fy  enaid,  i'm  tynu  allan  o  fy  hunan  at 
(irisl." 


Dydd  Mercher,  y  mae  yn  Hwlffordd. 
Wrth  ddal  cymundeb  â  Duw  yn  y  boreu 
dywed  :  "  Yr  wyf  yn  gofyn  am  help  yn 
unig  i  fod  yn  ffyddlawn  i'm  Harglwydd  ; 
nid  yw  fy  mod  i  yn  cael  fy  namsang  mewn 
un  modd  yn  ddolurus  ;  nid  oes  arnaf  ofn 
dim  yn  gymaint  ag  i  mi  drwy  fy  ngwaith 
dy  ddianrhydeddu  di."  Gobeithia  fod  yr 
Arglwydd  am  ddefnyddio  John  Powell  i 
ddiwygio  y  sir,  a  hydera  y  bydd  iddo  yntau 
gael  gwneyd  yr  oll  a  fedr  i  gryfhau  ei 
ddwylaw.  Y  mae  yn  pregethu  i  ganoedd 
lawer,  cyfrifa  y  gynulleidfa  tua  dwy  fil. 
Pregetha  yr  un  dydd  yn  Saesneg  am  agos 
i  ddwy  awr  ;  pwnc  y  bregeth  yw  fod  cre- 
fydd  yn  gynwysedig  mewn  gallu,  fel  ei 
heglurir  mewn  cysylltiad  â  Zaccheus,  ac  yn 
nhroedigaeth  Paul.  Ymddengys  fod  yr 
odfa  yn  un  dra  nerthol ;  "  llanwodd  yr  Ar- 
glwydd  fy  ngenau  â  geiriau,"  medd ; 
"dyrchafwyd  fy  llais  i  fynu  ;  gwnaed  fy 
yspryd  yn  gryf ;  yr  wyf  yn  gobeithio  fod 
awdurdod  yn  cydfyned,  ac  i  mi  gael  cym- 
orth  i  edrych  i  fynu  at  Dduw."  Pregetha 
ar  yr  un  mater  drachefn  yn  Gymraeg. 
Teimlodd  hyfrydwch  mawr  wrth  lefaru  y 
ddau  dro  ;  ond  yn  arbenig  yn  Gymraeg. 
Yn  ganlynol,  ymgynghora  â  chyfeiUiün 
gyda  golwg  ar  ei  daith  trwy  ranau  eraill  y 
sir. 

Dydd  lau,  yr  ydym  yn  ei  gael  eto  yn 
Hwlffordd,  ac  yn  myned  i  ymweled  a'r 
Parch.  Howell  Davies,  yr  hwn  feddyliem 
a  ddaethai  i'w  wrando.  Yr  oedd  y  gyfeill- 
ach  mor  felus  fel  ag  i  beri  i  Harris  waeddi 
"  Gogoniant !  "  "  Cefais  ymddiddan  maith 
agefam  wahanoIbethau,"meddai.  "Galwai 
eí  sancteiddrwydd  yn  amod  iachawdwr- 
iaeth  ;  addefwn  inau  nas  gallai  iachawdwr- 
iaeth  fod  hebddo ;  ond  nad  oeddwn  yn 
foddlawn  ei  alw  yn  amod,  rhag  i  bobl  gael 
eu  gyru  i  chwilio  am  dano  ynddynt  eu 
hunain  ac  nid  yn  Nghrist,  gan  dybio  na 
chânt  eu  derbyn  os  na  byddant  yn  fedd- 
ianol  arno.  Yr  ydym  yn  cael  ein  cyfiawnhau 
er  mwyn  Crist,  ac  yn  cael  ein  hachub  trwy 
weled  mawr  gariad  Duw  yn  rhoddi  ei  Fab. 
Ymddiddanasom  am  deimlad,  a"r  modd  i 
brofi  ei  wirioneddolrwydd,  trwy  y  cyf- 
newidiad  a  effeithia  ar  ein  heneidiau  a'n 
by  wydau ;  am  yr  angenrheidrwydd  am 
ffydd  yn  flaenorol  i  weithredoedd ;  am 
berygl  moesoldeb  heb  egwyddor ;  am  y 
perygl  o  fod  yn  amddifad  o  dlodi  yspryd,  i 
beri  i  ni  anobeithio  ynom  ein  hunain,  a'n 
tynu  allan  o  hunan  at  Grist ;  a  pha  fodd 
yr  ydym  yn  cael  ein  cyfiawnhau  yn  ngolwg 
Duw  trwyGrist,  ac  nid  o  herwydd  ein  hedi- 


IIO 


Y   TADAU   METHODISTAIDD. 


feirwch  a'n  gweithredoedd  da."  Teimlai 
Mr.  Harris  fod  ganddo  reswm  cryf  dros 
geisio  cydnabyddiaeth  eangach  â'r  Ys- 
grythyr.  "  Ymadawsom  yn  felüs,"  nieddai. 
A  oedd  Mr.  Davies  wedi  ei  ordeinio  yn 
awr,  sydd  ansicr ;  ond  y  mae  yr  ymddi- 
ddan  hwn  rhyngddo  ef,  a  wnaed  gan  yr 
Arglwydd  gwedi  hyn  yn  Apostol  Sir 
Benfro,  a  Howell  Harris,  yr  hwn  a  wnelsid 
yn  Apostol  holl  Gymru,  a  rhanau  helaeth 
o  Loegr,  yn  dra  dyddorol.  Wrth  fyned  o 
Hwlffordd,  clywodd  bethau  dychrynllyd 
am  gyflwr  moesol  y  wlad  ;  fod  meddwdod, 
puteindra,  tyngu,  a  drygau  cyffelyb  yn 
ffynu  ynddi,  fel  na  wyddai  beth  i'w 
wneyd. 

Dydd  Gwener,  y  mae  mewn  lle  o'r  enw 
Loverson,  tua  saith  miUdir  o  Hwlffordd. 
Yma  eto  cyfeiria  at  y  Bedyddwyr,  ac  ym- 
ddengys  fod  ei  deimlad  tuag  atynt  wedi 
newid  yn  gyfangwbl.  "Cefais  gryn  deim- 
lad,"  medd,  "wrth  weddio  dros  John 
Powell.  Mi  fum  nas  gallwn  garu  y  Bed- 
yddwyr,  na  llawenhau  yn  eu  llwyddiant ; 
ond  yn  awr  y  mae  y  cadwynau  oU  wedi  eu 
drylho  ;  yr  wyf  yn  teimlo  cariad  atynt,  a 
phleser  yn  eu  llwyddiant ;  a  mawr  yw  y 
nefoedd  wyf  yn  fwynhau  yn  hyn."  Pre- 
gethodd  yma  eto  yn  Saesneg  a  Chymraeg 
ar  ein  cwymp  yn  Adda,  ac  am  gariad 
Crist.  Gobeithia  i  lawer  gael  eu  dwysbigo 
hyd  adref  yn  yr  odfa.  Y  mae  yn  myned 
oddiyno  i  dŷ  Crynwr,  yn  mhlwyf  Llan- 
ddewi.  "Tra  y  bof  yr  ochr  hyn  i  dra- 
gywyddoldeb,"  medd,  "na  fydded  i  mi 
dramgwyddo  yr  un  o  dy  blant,  o  unrhyw 
blaid  neu  enwad."  Pregethodd  yma  am 
nerth  duwioldeb,  oddiar  y  geiriau,  "  Deled 
dy  deyrnas."  Yn  nhŷ  y  Crynẅr  y  lletyai, 
ac  ymddengys  i'r  gymdeithas  rhwng  y 
ddau  fod  yn  nodedig  o  feUis ;  gobeithia 
Harris  na  chaiff  ei  adael  i  ddweyd  gair 
anffafriol  am  y  bobl  hyn  eto. 

Dydd  Sadwrn,  y  mae  yn  Pwllhook,  ger 
Clarbeston.  Llefarodd  gyda  nerth  mawr 
am  yr  angenrheidrwydd  o  seilio  ein 
gobaith  ar  waed  Crist,  a  pharhaodd  y 
cyfarfod  dros  ddwy  awr.  "  O,  na  fyddai  i 
Dduw,"  medd,  "  dosturio  wrth  y  sir  hon. 
Yr  wyf  fi  yn  ymadael  a'r  lle,  yn  unol  a 
chyngor  cyfeillion,  er  mwyn  ymroddi  i 
astudio,  gan  yr  ymddengys  mai  hyny  yw 
ewyllys  Duw."  Gwelir  fod  y  pwnc  o 
gymeryd  ordeiniad  esgobol  yn  ei  flino  o 
hyd.  Oddiyma  y  mae  yn  myned  i  le  na 
rydd  ei  enw,  lle  yr  oedd  cynulleidfa  o  dair 
mil  o  leiaf ;  cafodd  nerth  mawr  wrth 
weddio,  a  phregethodd  hyd  agos  i  saith  ar 


"  Deled  dy  deyrnas,"  gan  gymharu  y 
ddwy  deyrnas  a'u  gilydd.  Y  Sul,  y  mae 
yn  Wolf's  Castle,  lle  y  llefara  ar  gyfiawn- 
had.  Llefara  hefyd  yn  y  prydnhawn,  ond 
ni  thcimlai  unrhyw  awdurdod.  Yna  â 
tua  Ue  o'r  enw  Trecomau,  Ue  yr  ym- 
gynuUasai  amryw  filoedd.  Dydd  Llun,  y 
maeyn  Nhre-Cadwgan,plwyf  Whitchurch. 
Yr  oedd  yn  flinderog  mewn  gweddi,  ond 
cynorthwyodd  yr  Arglwydd  ef  i  raddau. 
Yma  gwelodd  lythyr  wedi  ei  ysgrifenu  gan 
weinidog  perthynol  i  Eglwys  Loegr,  yn 
erbyn  y  Bedyddwyr,  ac  achwyna  nad  yw 
y  llythyr  yn  arogli  o  yspryd  Crist.  Ám 
ddeg  y  mae  yn  cychwyn  tua  lle  o'r  enw 
Tygwyn.  Yma  cyfarfu  a  gweinidog  perth- 
ynol  i'r  Bedyddwyr,  o'r  enw  Thomas 
Williams,  yr  hwn  a  ofynai  iddo  pa  brawf 
oedd  ganddo  dros  fe'dydd  babanod.  Cyf- 
eiriai  Harris  ef  at  i  Cor.  vii.  14:  "  Canys 
y  g\Vr  digred  a  sancteiddir  trwy  y  wraig, 
a'r  wraig  ddigred  a  sancteiddir  trwy  y 
gẁr  ;  pe  amgen,  aflan  yn  ddiau  fyddai  eich 
plant  ;  eithr  yn  awr  sanctaidd  ydynt." 
Nid  oedd  gan  Mr.  WiIIiams  ddim  i'w 
ateb,  ond  nad  oedd  yn  gweled  bedydd 
babanod  yn  y  geiriau.  "  Yr  oeddwn  mewn 
brys,"  meddai  Mr.  Harris,  "  ac  nis  gallwn 
aros  ;  ond  gwelwn  eu  bod  yn  ddeillion  i 
dybio  ei  bod  yn  ddyledswydd  arnynt  dros 
Dduw  i  amddiffyn  un  gwirionedd,  heb 
ystyried  eu  bod  wrth  hyny  yn  niweidio 
gwirioneddau  eraill.  Dywedais  wrtho  ei 
fod  yn  gwneyd  yn  iawn  wrth  ufuddhau  i'r 
goleuni  sydd  ynddo  ef;  felly  finau  wrth 
ufuddhau  i'r  goleu  sydd  ynof  fi." 

Dydd  Mawrth,  y  mae  yn  Hendre- 
Einon,  Tyddewi.  Dywed  ei  fod  yn  deall 
ddarfod  i'r  Arglwydd  eisioes  ei  arddel  i 
wneyd  daioni  mawr  yn  Sir  Benfro,  a  bod 
un  Cadben  Davies  a'i  foneddiges  wedi 
ymlynu  wrtho.  Gweddía  :  "  O  Arglwydd, 
tosturia  wrth  y  sir  hon.  Yr  wyf  yn 
foddlawn  cymeryd  fy  arwain  genyt  ti, 
gyda  golwg  ar  fy  ymddygiad  yn  y  dyfodol, 
pa  un  a  af  o  gwmpas  a'i  peidio.  Galluoga 
fi  i  ddal  i  fynu,  gorff  ac  enaid."  Pregetha 
i  amryw  filoedd  ar  drueni  yr  hwn  sydd 
heb  Grist,  am  y  creadur  newydd,  ac  am  y 
ffydd  sydd  yn  cyfiawnhau,  ac  yn  gafaelu 
yn  y  Gwaredwr.  Yr  oU  a  ddywed  am  yr 
odfa  yw  fod  yno  nerth,  a'r  gwirionedd  yn 
chw^lio  y  galon.  Yn  Methodistiaeth  Cymru 
ceir  hanes  manylach  gan  Mr.  T.  Rees, 
Trepuet.  Dywed  ef  y  pregethai  Mr. 
Harris  wrth  y  Groes,  ynghanol  yr  heol  ; 
fod  hyny  wedi  cael  ei  hysbysu  yn  flaenorol, 
ac  i   dyrfa   fawr  ymgasglu  ynghyd.      Dy- 

noethai    y    llefarwr    arferion     llygredig    y 

dinasyddion  yn  ddiarbed  a  dilìoesgni  ;   ac 

yr  oedd  pob  darn  ymadrodd  o'i  enau  yn 

gwreicliioni  ac  yn  melltenu  mor  daranllyd 

i     gydwybodau     y    gwrandawyr,     nes     yr 

ofnent     fod    y    farn    gyffredinol    wedi    eu 

goddiw^eddyd.     Mor  rymus  oedd  yr  effeith- 

iau,    fel    yr   oedd  dynion  dewrion    a   thal- 

gryfìon   yn   syrthio   yn   gelaneddau   ar    yr 

heol,  mewn  liewyg- 

feydd  o  fraw  a  dych- 

ryn.   Odfa  i'wchofio 

V)  y  t  h    y  d  o  e  d  d    y  n 

ddiau.       Arswyd    a 

gynhyrfai  yn  benaf ; 

fel  V  dywed  efeihun, 

trueni  y   sawl  oedd 

heb    (irist    oedd    ei 

phrif  fater,    a    chy- 

hoeddi  gwae  yn   er- 

byn    yr    oferwyr    a 

mynychwyry  camp- 

au;  trwyddi  dadym- 

chwehvyd     yr     hen 

chwareuon,  a   fuont 

yn  uchel   eu  penau 

am  oesoedd,  fel  nad 

ydynt    wedi    medru 

codi  eu   penau    hyd 

heddyw.      F"el    eng- 

rhaifft  o"r  dylanwad, 

adroddir  am  lencyn 

pymtheg  oed,  mab  i 

un   Sion   Griffith,   a 

ddaethai  i'r  odfa  yn 

hollolddifeddwl,gan 

gael   ei    gyfifroi   gaii 

gywreinrwydd      yn 

unig.        Ontl      aclh 

saeth   i'w  galon,  ac 

er     pob     ymdrech, 

methai    ei   hysgwyd 

ymaitli.    Cynyddu  a 

wnacth     ei    drallod. 

\'\  oedd   ing  ei  fyn- 

wes    yn    ymylu     ar 

wallgofrwydtl ;     ncs 

iddo    benderfynu 

rhoddi  terfyn  ar    ei 

einioes    trwy    daflu 

ei     hun     bendramwnwgì 

na     wnai    wrth     fyw    yn 


c:n'i'.\jj\vitLA]rjiiui.. 


1  r  mor,  gan 
y  blaen,  ond 
lliosogi  ei  bechodau,  a  thrymhau  ei  gosb. 
Eithr  tra  yncyfeirio  ei  gamrau  at  y  geulan, 
daeth  yr  ymadrodd,  "  Ha  fab,  madcleuwyd 
i  ti  dy  bechodau,"  gyda  nerth  i'w  feddwl ; 
y  fath  oedd  y  goleuni  a  lewyrchai  arno,  fel 
y  syrthiüdd  yn  gelain  ar  y  ddaear  ;  wedi 


dadebru,  bu  yn  ceisio  amheu  nad  oedd  y 
gair  yn  perthyn  iddo  ef ;  ond  ofer  fu  ei 
ymdrech,  a  chyn  codi,  Uwyr  roddodd  ei 
enaid  i  ofal  y  Gwaredwr.  Erbyn  codi 
ar  ei  draed,  ymddangosai  hyd  yn  nod  y 
ddaear  iddo  wedi  gwisgo  gwedd  newydd. 
Diau  nad  yw  hanes  y  llanc  hwn  ond  un 
allan  o  lawer  cyffelyb. 

O  gwmpas  1 1  yr  un  dydd  y  mae  yn 
myned  tua  Threfin, 
ac  ar  y  ffordd  y  mae 
ei  yspryd  yn  flin 
ynddo  oblegyd  fod 
Duw  yn  cael  ei  ddi- 
anrhydeddu  yn  y 
wlad,  a'i  Sabbathau 
yn  cael  eu  halogi. 
Dywed  fod  gwaith 
tla  yn  cael  ei  gario 
yn  mlaen  trwy  y 
diwygiad,  os  na  chai 
ei  rwystro  gan  rai 
oddifewn  yn  ffurfìo 
pleidiau.  Yn  Trefìn 
cafodd  ymddiddan  â 
chyfeillion  anwyl  a 
ddaethent  ato  i  ym- 
gynghori  gyda  gol- 
wg  ar  ddyfod  at 
Grist,  a  galluogodd 
yr  Arglwydd  ef  i 
fod  yn  fîyddlawn. 
Erbyn  myned  i'r 
maes  yr  oedd  rhai 
miloedd  yn  disgwyl ; 
cafodd  nerth  mawr 
ar  weddi  ;  llefarodd 
am  dair  awr  oddiar 
loan  XV.  I,  gan 
ddangos  yr  angen- 
rheidrwydd  am  i  ni 
gael  ein  huno  â 
C'hrist.  "Yroeddyn 
ddiwrnod  gogonedd- 
us,"  meddai.  Efallai 
y  cyfeiria  hyn  at  yr 
odfa  yn  Nhyddewi 
yn  gystal  a  Threíìn. 
Yn  y  tý  daeth  rhai 
ato  i  ymddadleu  yn 
nghylch  bedydd;  gwrthododd  gymeryd  y 
mater  i  fynu,  gan  lefaru  yn  hytrach  am  yr 
angenrheidrwydd  o  gael  Crist  ynom. 

Dydd  Mercher,  y  mae  yn  Nhref  Howell, 
plwyf  Llanwnda,  ar  lan  y  môr.  Oddiyno 
cyfeiria  ei  gamrau  tuag  Abergwaen,  lle  y 
pregethodd  yn  Saesneg  a  Chymraeg  i 
amryw  fìloedd.     Yr  oedd  llawer  o  fonedd 

y  wlad  wedi  dyfod  i'w  wrando,  a  gobeithia 
ei  fod  mewn  yspryd  cariad  a  phwyll  wedi 
medru  eu  cyrhaedd.  Yn  Gymraeg  pre- 
gethai  ar  droedigaeth  Paul,  ac  ymddengys 
fod  y  cyfarfod  yn  un  nodedig  iawn. 
"  Galluogwyd  fi,"  medd,  "i  daranu  mewn 
modd  ofnadwy  iawn  gyda  golwg  ar  uffern." 
Cyn  gorphen,  pa  fodd  bynag,  cyfeiria  at 
gariad  Crist.  Ymddangosai  effeithiau  an- 
arferol  yn  cydfyned  a'r  traddodiad,  a  llawer 
yn  cael  eu  dwysbigo.  Achwyna  fod  John 
Powell  yn  ymgynhyrfu  gyda  golwg  ar 
fedydd,  a'i  fod  y  dydd  Llun  blaenorol  wrth 
bregethu  wedi  galw  yr  athrawiaeth  am 
fedydd  babanod  yn  gyfeiliornus,  uffernol, 
melldigedig,  a  chythreulig.  "O,"  meddai, 
"fel  yr  wyf  yn  hiraethu  am  heddwch  a 
chariad." 

Dydd  lau,  y  mae  yn  Nevern,  tua  milldir 
o  Trefdraeth.  Teimlai  angenrhaid  arno 
yma  i  lefaru  ar  "  Profwch  yr  ysprydion." 
Gofynwyd  iddo  fyned  gydag  un  a  eilw 
"Parson  Thomas,"  gweinidog  perthynol 
i'r  Bedyddwyr,  yn  ol  pob  tebyg.  "Yr  wyf 
yn  meddwl,"  ysgrifena,  "  ei  fod  er  gogoniant 
Duw  i  mi  fyned ;  nid  i  ymryson  a'r  Bed- 
yddwyr,  ond  i  geisio  atal  yr  ystorm,  a  pheri 
i  bawb  brofi  eu  hunain.  Yn  sicr,  y  mae 
Dliw  yn  caelei  ddianrhydeddu,  ac  eneidiau 
yn  cael  eu  dinystrio,  trwy  y  zêl  hon."  Üddi- 
yma  â  tua  Glyn-Meredydd.  "Yr  wyf  yn 
credu,"  meddai,  "fy  mod  yn  eiddo  i  ti.  Ti 
yw  fy  Mrenin,  a  fy  Meistr."  Wrth  ganu, 
portreadwyd  dyoddefaint,  angau,  a  chariad 
yr  Arglwydd  lesu,  mor  fyw  gerbron  llygaid 
ei  feddwl,  fel  yr  enynwyd  fflam  o  gariad  yn 
ei  enaid  yntau.  Yn  nesaf  yr  ydym  yn  ei 
gael  mewn  Ue  o'r  enw  Dygoed.  Dydd 
Sadwrn  y  mae  mewn  lle  o'r  enw  Bwlchy- 
clawdd,  yn  mhlwyf  Maenclochog,  y  Sul  yn 
Rhyd  Hir,  plwyf  Llanddewi  Ýelfrey,  a 
dydd  Llun  y  mae  yn  ymadael  a  Sir  Benfro, 
ac  yn  cyrhaedd  lle  o"r  enw  Wenallt. 

Gyda  golwg  ar  y  daith  hon  yn  Mhenfro, 
y  mae  yn  sicr  mai  yn  y  flwyddyn  1740  y 
cymerodd  le ;  profa  llythyrau  a  dydd-lyfr 
Mr.  Harris  hyny  tu  hwnt  i  amheuaeth. 
Amlwg  yw  idd  ei  ddyfodiad  gynyrchu 
cyffro  dirfawr.  Pan  y  deuai  cynulleidfa- 
oedd  o  amryw  filoedd  i  wrando,  mewn 
gwlad  mor  deneu  ei  thrigolion,  rhaid  fod 
corff  y  boblogaeth  am  filldiroedd  lawer  o 
gwmpas  yn  crynhoi  ynghyd.  Y  mae  yn 
sicr  fod  yr  odfaeon,  rai  o  honynt,  beth 
bynag,  yn  nodedig  o  nerthol ;  fod  y  cynull- 
eidfaoedd  yn  cael  eu  hysgwyd  fel  cae  o  yd 
o  flaen  rhuthr  y  corwynt.  Mynai  y  Bed- 
yddwyr    ddadleu    ag    ef    gyda    golwg    ar 


fedydd ;  yr  oedd  ei  enaid  yntau  yn  cashau 
dadleuaeth,  ac  ni  fynai  ymryson.  Nid  oedd 
ganddo  wrthwynebiad  pendant  yn  erbyn 
yr  athrawiaeth  am  fedydd  y  crediniol  ;  ond 
credai  ei  bod  yn  cael  ei  gwthio  yn  ormod  i 
sylw,  pe  byddai  yn  wir,  a  hyny  ar  draul 
esgeuluso  gwirioneddau  pwysicach.  ünd 
yr  hyn  a'i  blinai  fwyaf  oedd  fod  y  ddadleu- 
aeth  yn  Iladd  yspryd  crefydd,  ac  yn  rhwystr 
anorfod  ar  ffordd  y  diwygiad.  Nid  oes 
amheuaeth  na  wnaeth  y  daith  fanwl  hon  o 
eiddo  Mr.  Harris,  yr  hon  a  barhaodd 
bythefnos  o  amser,  argraff  annileadwy  ar 
Sir  Benfro,  a'i  bod  yn  rhagymadrodd  ar- 
dderchog  i  lafur  cyson  Howell  Davies  yn 
y  blynyddoedd  dyfodol. 

Medi,  y  flwyddyn  hon  (1740),  cawn  ef  yn 
nghwmni  Mr.  WiUiam  Seward  yn  cymeryd 
taith  faith  trwy  ranau  o  Fynwy,  Hen- 
ffordd,  a  Brycheiniog.  Yr  oedd  William 
Seward  yn  \vr  o  safle  gymdeithasol  anrhyd- 
eddus ;  cawsai  ei  argyhoeddi  mor  foreu  a'r 
flwyddyn  1728;  daeth  i  gyffyrddiad  a'r 
ddau  Wesley,  ond  glynodd  yn  hytrach 
wrth  Whitefield,  ac  yr  oedd  yn  gydymaith 
iddo  yn  America  yn  y  flwyddyn  1739.  Yr 
oedd  gyda  Whitefield  pan  yr  ymwelodd 
gyntaf  â  Chymru.  Calfin  trwyadl  ydoedd 
mewn  athrawiaeth,  a  chwedi  cwympo  allan 
a  Charles  Wesley,  y  mae  yn  croesi  y 
sianel,  ac  yn  ymuno  â  Howell  Harris  yn 
Mhontfaen.  Pregethasant  mewn  amryw 
leoedd  nes  cyrhaedd  Casnewydd.  Yno 
ymosodwyd  arnynt  yn  enbyd  ;  rhwygwyd 
dillad  Mr.  Harris,  a  Iladratwyd  ei  berwig, 
a  bu  raid  iddo  sefyll  yn  ben-noeth  yn  y 
gwlaw.  "O  ben-noethni  hyfryd,"  meddai, 
"dan  waradwydd  Crist."  Lluchiwyd  cerig 
atynt,  ac  afalau  pwdr,  ynghyd  â  llaid  ; 
ceisiai  ei  gyfeiUion  gan  Harris  roddi  i  fynu, 
ond  ni  theimlai  yn  rhydd  gwneyd  hyny  nes 
i'r  Arglwydd  gael  goruchafiaeth  ar  Satan. 
Aethant  oddiyno  i  Gaerlleon-ar-Wysg. 
Tra  y  gweddi'ai  Seward,  a  hyny  gyda 
melusder  mawr,  yr  oedd  pob  peth  yn 
dawel ;  ond  pan  y  cyfododd  Harris  i  bre- 
gethu,  dyma  y  cythrwfl  yn  dechreu. 
Crochlefai  y  werinos ;  lluchient  dom  a 
llaid,  ynghyd  ag  wyau  a  cherig  eirin,  at  y 
llefarwyr,  a  tharawyd  Seward  ar  ei  lygad 
fel  y  llidiodd,  ac  yn  y  diwedd  y  coUodd  ei 
olwg  yn  hollol.  "  Gwell  dyoddef  hyn  nag 
uffern,"  ebai  yntau.  Yn  Nhrefynwy 
cedwid  rhedegfa  geffylau  ;  ac  yr  oedd 
gwreng  a  bonedd  wedi  ymgynuU  ynghyd. 
Dechreuodd  Harris  lefaru  ger  neuadd  y 
dref,  lle  yr  oedd  nifer  o  foneddigion  a 
boneddigesau    ar    giniaw  ;     ymddengys    y 

taranai  yn  ofnadwy  yn  erbyn  dawnsfeydd^ 
cynulliadau  llygredig,  puteindra,  a  meddw- 
dod  ;  merwinai  clustiau  y  gwj-r  mawr 
wrth  glywed,  ac  anfonasant  rywun  i 
chwareu'r  drwm,  fel  y  boddid  ei  lais  ; 
dechreuodd  y  werinos  hefyd  luchio  cerig, 
ac  afalau,  a  llaid.  Ond  yn  mlaen  yr  aeth 
gweision  Crist,  yn  gorchfygu  ac  i  orchfygu. 
Aethant  oddiyno  trwy  ran  o  Sir  Gaerloy w ; 
yna  dychwelasant  i  Drefecca.  Hydref  22, 
aethant  i  Hay  ;  ymosodwyd  arnynt  yn 
enbyd  yno  ;  dihangodd  Harris  yn  ddianaf, 
ond  tarawodd  rhywun  Seward  druan  a 
chareg  ar  ei  ben,  fel  y  bu  farw  cyn  pen 
nemawT  ddyddiau.  Efe,  yn  ddiau,  oedd 
merthyr  cyntaf  Methodistiaeth. 

Tua  dechreu  y  flwyddyn  1741  y  mae 
Howell  Harris  yn  ymweled  a'r  Gogledd  yr 
ail  waith.  Aeth  ar  y  tro  hwn  ar  wahodd- 
iad  un  Robert  Griffith,  o  Bryn  Foyno,  yr 
hwn  a'i  taer  gymhellai,  oblegyd  i  lawer 
gael  eu  hargyhoeddi  trwyddo  pan  fu  yn 
flaenorol  yn  Llanuwchlyn.  Yn  ddiegwan 
o  ffydd  y  mae  yntau  yn  myned,  er  llid  y 
gelyn  a  bygythion  yr  offeiriaid.  Ymdaen- 
odd  y  newydd  am  ei  ddyfodiad  fel  tân 
gwylh  trwy  y  wlad,  a  gwnaed  parotoadau 
eang  i'wrwystro  i  bregethu,  ac  i'w  faeddu. 
Wrth  agoshau  at  y  Bala,  ar  lan  y  llyn, 
goddiweddwyd  ef  gan  offeiriad  y  plwyf. 
Rhybuddiodd  yr  offeiriad  ef,  os  oedd  am 
ddianc  a'i  fywyd  yn  ysglyfaeth,  am  beidio 
myned  i'r  dref.  Atebai  yntau  mai  ymdeim- 
lad  a'i  ddyledswydd  oedd  yn  ei  yru,  nas 
gallai  droi  yn  ei  ol,  ac  mai  ei  unig  amcan 
oedd  mynegu  ffbrdd  iachawdwriaeth i'r  bobl, 
a  hyny  heb  roddi  achos  tramgwydd  i  neb. 
Cyffrodd  yr  off'eiriad,  ac  yn  ei  ddig  cyfod- 
odd  ei  ffon,  gan  fygwth  ei  daro.  Ateb  yn 
fwynaidd  a  wnaeth  Harris,  a  chafodd 
lonydd  i  fyned  yn  ei  flaen.  Erbyn  cyr- 
haedd  y  Bala,  lle  yr  oedd  ychydig  ddis- 
gybhon  yn  disgwyl  am  dano,  cafodd  y  dref 
yn  llawn  cythrwfl,  y  werinos  wedi  ym- 
gynull  ynghyd,  ac  yn  tyngu  y  gwnaent  ei 
ladd.  Blaenor  y  gad  oedd  yr  offeiriad,  yr 
hwn  oedd  wedi  parotoi  baril  o  gwrw,  gan 
ei  gosod  yn  gyfleus  ar  y  gareg  farch  yn 
ymyl  y  tafarndy,  er  mwyn  gwneyd  y  bobl 
yn  fwy  ffyrnig  trwy  yfed.  Dechreuodd 
Harris  lefaru  ar  yr  heol,  ond  llefodd  yr 
offeiriad  yn  groch  ar  i'r.  rhai  a  garent 
yr  Eglwys  ddyfod  i'w  hamddiffyn.  Ar 
hyn  dyma  lu,  wedi  yfed  yn  helaeth, 
ac  wedi  ymddiosg  hyd  at  eu  crysau, 
yn  dyfod  yn  mlaen  yn  fygythiol,  gyda 
phastynau  yn  eu  dwylaw.  Yr  oedd  fel  pe 
buasai    uffern    wedi    cael    ei    goUwng    yn 


rhydd.  Barnwyd  mai  ofer  ceisio  parhau 
yr  odfa  ar  yr  heol,  ac  awd  i  dŷ  preifat  yn 
nghanol  y  dref,  lle  y  gwnaeth  Harris 
ymgais  i  lefaru  oddiar  y  geiriau  :  "  Saul, 
Saul,  paham  yr  wyt  yn  fy  erlid  i  ?  "  Yn  y 
cyfamser  yr  oedd  y  werinos  yn  yfed 
cynwys  y  faril,  ac  yn  cael  eu  hanog  gan  y 
Person  i  ymosod  ar  y  t\'.  Ni  chafodd 
ymadroddi  ond  ychydig.  Torwyd  y 
ffenestri  yn  ganddryfl,  daeth  rhai  o'r 
terfysgwyr  i  mewn,  gan  ruo  fel  bwystfilod. 
Ond  meddianai  gweinidog  Crist  ei  enaid 
mewn  amynedd,  ni  ddeuai  dychryn  yn 
agos  ato,  a  theimlai  alwad  arno  i  fyned  yn 
ei  flaen  ;  a  phan  ar  gais  taer  cyfeiUion  y 
rhodd  i  fynu,  profai  fel  pe  bai  yr  Arglwydd 
wedi  ei  adael.  Ond  er  tewi  ni  chaffai 
lonydd.  Yr  oedd  y  terfysgwyr  wedi 
penderfynu  ei  gael  allan.  Dringodd  rhai 
i'r  tô,  gan  fygwth  tynu  y  t^'  i  lawr  ;  ym- 
wthiai  eraill  i  mewn  trwy  y  ffenestri 
drylliedig.  Aflan  y  bu  raid  iddo  ef  a  rhai 
o'i  wrandawyr  fyned,  fel  defaid  i  safnau  y 
cwn.  Gwnaeth  ei  gyfeilHon  eu  goreu 
drosto,  ond  ei  amddiffyn  ni  fedrent.  Ym- 
osodai  y  dorf  fileinig,  cynwysedig  o'r  ddau 
ryw,  arno  yn  y  modd  mwyaf  creulon  ; 
y  benywod  a'i  trybaeddent  a  thom  yr 
heolydd,  y  gwýr  a'i  curent  a'u  dyrnau,  ac 
a'u  pastynau,  nes  yr  oedd  ei  waed  yn 
cochi  yr  heol.  Dilynwyd  ef  allan  o'r  dref 
tua'r  Uyn,  bu  dan  draed  yr  erhdwyr  am 
beth  amser,  a  thybiodd  yn  sicr  y  collai  ei 
fywyd.  Llusgwyd  ef  o  gwmpas  wrth 
napcyn  ei  wddf,  a  buasai  wedi  cael  ei 
dagu  oni  bai  i'r  napcyn  ddyfod  yn  rhydd. 
Ond  cyfryngodd  yr  Arglwydd  ar  ei  ran 
mewn  modd  oedd  bron  yn  wyrthiol,  a 
dihangodd  o'u  dwylaw.  Daethai  Jenkin 
Morgan,  un  o  ysgolfeistri  Griífith  J'ones, 
i'r  Bala  i'w  glywed,  a  bu  ei  hoedl  yntau 
mewn  enbydrwydd.  Pan  ar  gefn  ei 
geffyl,  ac  yn  ceisio  dianc,  gafaelwyd 
ynddo  gan  y  werinos.  Gwnaed  ymdrech 
i'w  daflu  ef  a'i  geffyl  dros  y  graig  i'r  llyn  ; 
glynodd  ei  droed  yn  yr  wrthafl,  a  bu  felly 
yn  cael  ei  lusgo  o  gwmpas  am  enyd  ;  ond 
trwy  diriondeb  Rhagluniaeth  dihangodd 
yntau.  Sicrheir  ddarfod  i  farn  amlwg 
Duw  orddiwes  y  rhai  blaenaf  yn  yr 
helynt  warthus.  Wedi  i'r  terfysgwyr 
wasgar,  ymgasglodd  y  dysgybhon  yn 
nghysgod  y  tywyllwch  i'r  llety,  lle  y  buont 
yn  ceisio  meddygyniaethu  clwyfau  eu 
gilydd.  Cynghorai  Harris  ei  gyd-ddyodd- 
efwyr  i  lynu  wrth  y  Gwaredwr,  ac  i 
lawenhau  oblegyd  eu  cyfrif  yn  deilwng  i 
ddyoddef  drosto.     Yr  oedd  Harris  ei  hun 

yn  llawn  penderfyniad  ;  "  dyma  y  gwaed 
cyntaf  a  gollais  dros  Grist,"  meddai,  "  er  i 
mi  gael  fy  mynych  fygwth."  Yr  unig 
beth  a'i  gofidiai  oedd  iddo  gymeryd  ei 
berswadio  i  roi  i  fynu  pregethu  ;  gwyddai 
na  fyddai  marw  iddo  ef  ond  mynediad  i 
ddedwyddwch. 

Wedi  cael  ei  drin  mor  ddidrugaredd  yn 
y  Bala,  naturiol  disgwyl  y  buasai  yn  troi 
yn  ol,  ac  yn  gadael  y  Gogledd  i  farn  ;  ond 
yn  ei  flaen  yr  aeth.  Nid  oedd  Luther 
wrth  fyned  i  Worms,  pan  y  dywedai  yr  ai 
yno  pe  bai  yn  y  lle  gynifer  o  gythreuhaid 
ag  oedd  o  lechi  ar  benau  y  tai,  fymryn  yn 
fwy  gwrol  dros  Dduw  nag  oedd  Howell 
Harris,  pan  yn  wynebu  Gwynedd  yn  awr. 
Nos  Sadwrn,  cyrhaeddodd  Bwllheh,  ond  ni 
wyddai  neb  pwy  ydoedd.  Boreu  y  Sul, 
holodd  am  y  pregethwr  goreu  oedd  yn  yr 
Eglwys  yn  y  parthau  hyny.  Dywedwyd 
wrtho  fod  Canghellydd  yr  Esgobaeth  yn 
pregethu  yn  Llanor.  Yno  yr  aeth,  ac  efe 
a'i  ddyfodiad  i  Wynedd  oedd  pwnc  y  bre- 
geth.  Galwai  y  Canghellydd  ef  yn  weini- 
dog  dros  y  cythraul,  yn  au  brophwyd,  ac 
yn  waeth  na"r  diafol,  "oblegyd,"  ebai  ef, 
"nis  gall  y  diafol  weithredu  yma  yn  mysg 
dynion  ond  trwy  gyfrwng  ofiferynau  o'r 
fath."  Galwai  arnynt  er  mwyn  Crist  a'i 
eglwys,  ac  o  gariad  at  eu  gwlad,  i  ymuno 
yn  erbyn  y  fath  ddyn  ofnadwy,  yr  hwn  a 
amcanai  ddinystrio  nid  yn  unig  eu  per- 
sonau  a'u  meddianau,  ond  eu  heneidiau 
dros  byth.  Fel  hyn  y  llefarai  y  Canghell- 
ydd  wrth  ei  blwyfohon,  heb  wybod  fod  y 
neb  a  ddynosthai  yn  bresenol.  Ar  derfyn 
y  gwasanaeth  aeth  Harris  ato,  i  ymgyng- 
hori  ag  ef  gyda  golwg  ar  osod  ysgohon 
Cymraeg  i  fynu,  ac  i  ymhw  ag  ef  am  y 
bregeth.  Ar  hyn  deallwyd  fod  Howell 
Harris  ei  hun  yn  y  Ue.  Dechreuwyd  ym- 
osod  arno ;  ceisiai  rhai  fyned  a'i  geffyl 
oddiarno,  eraiU  a  daflent  gerig  at  ei  ben, 
ac  o  braidd  y  diangodd.  "Tybiais," 
meddai,  "na  chawn  byth  genad  i  ddych- 
welyd  yn  fyw  o"r  parthau  hyny." 

Ymddengys  fod  y  Parch.  John  Owen,  y 
Canghellydd  y  cyfeiriwyd  ato,  ac  oedd 
hefyd  yn  ficer  Llanor  a  Dyneio,  yn  ddyn 
brwnt,  ac  yn  dra  lUdus  yn  erbyn  y  Meth- 
odistiaid.  Dywedir  ei  fod  yn  meddu  ar 
gryn  dalent,  y  medrai  siarad  yn  rhigl  a 
rhwydd,  a  bod  ganddo  ddylanwad  nid 
bychan  yn  y  wlad  o  gwmpas.  Er  mwyn 
rhwystro  y  diwygiad  trefnodd,  gyda  ei 
frodyr  y  clerigwyr,  i  gadw  cyfarfod  bob 
dydd  Mercher  yn  Dyneio,  ger  Pwllheh,  i 
bregethu   yn   erbyn   yr   hyn   a   ahvent   yn 


gyfeihornadau  dinystriol,  oídd  yn  ymdaenu 
ar  led  y  wlad.  Deuai  yr  offeiriaid  i  gynal 
y  cyfarfod  yn  eu  tro  ;  eu  testynau  fyddai  : 
"  Ymogehych  rhag  gau  brophwydi ;  "  "  A 
chanddynt  rith  duwioldeb,  eithr  wedi 
gwadu  ei  grym  hi  ;  "  "  Y  rhai  hyn  sydd 
yn  ymlusgo  i  deiau,  gan  ddwyn  yn  gaeth 
wrageddos  flwythog  o  bechodau,"  &c. 
Nid  yw  yn  ymddangos,  pa  fodd  bynag, 
i'r  weinidogaeth  enlhbaidd  hon  rwystro 
dim  ar  y  cerbyd.  Yr  oedd  gan  y  Cang- 
hehydd  hefyd  glochydd  talentog,  yr  hwn 
oedd  yn  ogystal  yn  ysgolhaig  pur 
wych.  Y  g\vr  liwn  a  gyfansoddodd 
yr  *  iiiteyl.udí'  enlhb'iiddd  yr  ydym  wedi 
cyfeirio  ati  yn  barod,  yr  hon  a  elwir 
yn  '■'■  Interlude  Morgan  y  Gogrwr."  Yn  y 
gân  fudr  hon,  nad  yw  mewn  un  modd  yn 
amddifad  o  ddawn,  gosodir  Howell  Harris 
i  gyfarch  "  Chwitffild  "  yn  yr  ymadroddion 
a  ganlyn  : — 

"Pedfaech  chi  mor  dda  'ch  tuedd,  ]Mr.  Sanctiddiol, 
A  rhoi  i  mine  beth  o'ch  awdurdod  nefol, 
Rwy'n  tybied  y  gwnawn  heb  ronyn  dawn  dysg, 
Waith  odiaetli  yn  mysg  ynfydion. 

ÄJi  fedra  grio  ac  wylo'n  greulon, 

JMewn  golwg,  heb  ddim  ar  y  nghaloT  ; 

A  phregethu  rhagrith  heb  ronyn  rhith  rhaid, 

I  dw^ilo  trueiniaid  tlodion. 

Mi  fedraf,  pan  fynwyf,  roi  pres  ar  f'  wyneb, 
A  dweyd  mai  Gair  Duw  a  fydd  pob  gwiricndeb, 
A  thrji  'r  Ysgrythyr,  loew  bnr  wledd, 
Gwaich  anial  w'.edd,  i'r  gwrthwyneb. 

IMae  genyf  ddigon  we:li  eu  hudo  yn  y  Deheudir, 
A  ddaw  ar  fy  lledol  fel  ped  fawn  i  garn  Ueidr, 
I  'mofyn  am  ryw  gyngor  gwan 
Mewn  hylltod  wedi  can'  miUdir." 

Fel  hyn  y  dywed    Harris   wrth    Jenkin 
Morgan  :  — 

"  Dos  di  'mlaen  yn  rhith  y  prophwyd  Elias, 
Mi  ddeuaf  finau  'n    swydd    Simon    Magus,    neu 

Suddas, 
Ni  a  fynwn  arian  am  gadw  nad, 
Os  bydd  dim  yn  y  wlad  neu  'r  deyrnas." 

Nis  gaUwn  ddilyn  yr  Interhide  yn  mheUach; 
rhaid  addef  fod  ynddi  ddawn,  ond  dawn 
cehyyddog  ydyw,  wedi  ei  fwriadu  i  daflu 
gwarthrudd  ar  gymeriad  y  rhai  a  wynebent 
bob  math  o  beryglon,  heb  un  amcan  îs 
nag  achub  eneidiau.  Pa  fodd  bynag, 
boddhaodd  y  clochydd  ei  feistr.  Galwyd 
cyfarfod  o  fonedd  y  tir  yn  mhalas  Bodfel 
i  ddarUen  yr  Interlude,  a'r  fath  oedd  y 
boddlonrwydd  a  roddodd  iddynt,  fel  y 
tanysgrifwyd  haner  can'  gini  yn  y  fan  a'r 
Ue    i'r    clochydd,    am    y    gwasanaeth    a 

gyflawnasai  ar  ran  yr  Eglwys.  Nid  hir  y 
bu  y  clochydd,  modd  bynag,  heb  i"r  farn 
ei  orddiwes.  Wrth  ddychwelyd  o  argrafìfu 
ei  lyfr,  trodd  i  fehn  gerllaw  y  Bala  i 
orphwys.  Gofynodd  y  rhai  a  ddigwyddai 
fod  yno  ar  y  pr}d,  beth  a  gludai.  Atebodd 
yntau  mai  intcrludc  yn  erbyn  y  Cradocs. 
Ond  yr  oedd  y  dynion  yn  cydymdeimlo  a'r 
diwygiad.  "  Y  distryw  mawr,"  meddent, 
"  pa  beth  a  wnaethant  i  ti  ?  Ble  y  mae  y 
rhafî?  ni  a'i  crogwn  yn  ddioed."  Dych- 
rynodd  yr  adyn,  a  phrin  y  dihangodd  a'i 
fywyd  yn  ysglyfaeth.     Wedi  hyn  aeth  yn 


Evans,  yn  cadw  dyledswydd  deuluaidd ; 
anfonasai  at  Griíììth  Jones  am  ysgolfeistr 
i  gadw  ysgol  ac  i  bregethu  ;  yn  unol  a'r 
cais  hwn  y  daeth  Jenkin  Morgan  i'r  Gog- 
ledd,  ac  yn  y  Glasfryn  Fawr  y  cedwid  yr 
ysgol.  Teimlai  y  Canghellydd  Owen  yn 
gas  at  Mr.  Pritchard  oblegyd  hyn,  a 
rhoddodd  ef  yn  Nghwrt  yr  Esgob.  Gyda 
fod  Howell  Harris  yn  dechreu  llefaru, 
rhuthrodd  y  Canghellydd,  gyda  haid  o 
oferwyr  wrth  ei  sodlau,  arno.  Rhoes  yntau 
i  fynu  bregethu,  a  dechreuodd  weddio. 
Ceisiodd  yr  offeiriad  luddias  neb  i  glywed, 

ffrwgwd  rhyngddo  a'r  Canghellydd.  Tyb- 
iai  hwnw  ei  fod  yn  ceisio  taílu  y  gloch  ar 
ei  gefn  er  mwyn  ei  ladd  ;  rhuthrcjdd  arno 
fel  arth,  ac  ymladdfa  waedlyd  a  gymerodd 
le,  mewn  canlyniad  i'r  hyn  y  tröwyd  y 
clochydd  o'i  swydd.  Bu  farw  yn  dlawd  a 
thruenus. 

Yn  ol  Drych  yv  Amscroedd,  yn  Nglasfryn 
Fawr,  ty  Mr.  William  Pritchard,  y  pre- 
gethodd  Howell  Harris  gyntaf  yn  Sir 
Gaernarfon.  Saif  Glasfryn  Fawr  yn 
mhlwyf  Llangybi,  ger  Pwllheli.  Cawsai 
WilJiam  Pritchard  ei  argyhoeddi  wrth 
wrando  ar  YmneiUduwr,   o'r   enw  Francis 


trwy  roddi  ei  law  ar  ei  enau.  Cododd 
Harris  i  fynu,  a  dywedodd  : — 

"  Pa  beth  ?  A  rwystrwch  chwi  ddyn  i 
weddîo  ar  Dduw  ?  Byddaf  yn  dyst  yn 
eich  erbyn  am  hyn  yn  y  farn." 

"  Byddaf  fì  yn  dyst  yn  dy  erbyn  di,  y 
burgyn  budr,"  oedd  yr  ateb,  "am  fyned  ar 
hyd  y  wlad  i  dwyllo  pobl." 

Yna  galwai  ar  un  o'i  ffyddlon  ganlynwyr 
i  ddyfod  yn  mlaen  i  gydio  yn  Harris.  Eithr 
dychrynasid  hwnw  wrth  glywed  son  am  y 
farn,  a  gwrthododd,  gan  ddweyd  :  "À 
glywch  chwi  ar  y  gwŷr  !  Ni  wn  pa  un  o 
honoch  yw  y  ffolaf.     Ni    feiddia  yr  un  o 

honoch  ddweyd  gair  yno."  Ymddengys 
fod  William  Pritchard  yn  ddyn  gwrol  a 
chryf;  gwthiodd  y  Canghellydd  a'i  griw 
allan  dros  y  trothwy,  gan  gau  y  drws  ar  eu 
holau.  Ceisiodd  Harris  bregethu  drachefn 
ar  ol  adfer  tawelwch  ;  ond  ni  chafodd  ddrws 
agored,  yr  oedd  ei  yspryd  ynddo  wedi  ei 
gythryblu  yn  ormodol,  a  therfynodd  y 
cyfarfod  trwy  anog  y  bobl  i  ymgadw  rhag 
bugeihaid  ysprydol  annuwiol.  Yn  mhen 
amser  bu  y  Canghellydd  Owen  farw  tan 
farn  amlwg. 

Aeth  oddiyno  i  le  a  elwir  Ty'n  Llanfi- 
hangel,  gerllaw  Rhydyclafdy.  Daethai 
cynullei«ifa  anferth  ynghyd,  gan  eu  bod 
wedi  clywed  mai  y  g\Vr  a  welsai  weledig- 
aeth  ydoedd.  Yn  mysg  eraill,  daethai  yno 
foneddwr,  gyda  bwriad  i  saethu  y  pre- 
gethwr.  Ëithr  gan  na  chadwodd  Mr. 
Harris  ei  amser,  blinodd  yn  disgwyl,  ac 
aetlì  adref  i'w  giniaw.  Gyda  ei  fod  wedi 
troi  ei  gefn  dyna  Harris  yno.  Pre  :ethai 
yn  yr  awyr  agored,  a  chafodd  nerth  an- 
arferol  i  lefaru.  Disgynai  ei  eiriau 
fel  tân  ar  gydwybodau  ei  wrandawyr. 
"Yr  ydych  yn  arfer  gweddío,"  meddai, 
gan  gyfeirio  ei  sylwadau  at  y  bobl 
annuwiol  a  arferent  fynychu  yr  eg- 
Iwysydd,  "  deled  dy  deyrnas.  Beth  pe 
yr  ymddangosai  efe  yn  awr,  mewn  gallu 
a  gogoniant  mawr,  gyda  myrddiwn  o 
angelion  a  thân  fflamllyd ;  ai  ni  waeddech 
allan  :  '  O  Arglwydd,  yr  wyf  yn  an- 
mharod ;  bydded  i'th  ddyfodiad  gael  ei 
oedi !  '"  Cerddai  grym  dwyfol  gyda'r  ym- 
adroddion  ;  methai  dynion  caledion  a 
thalgryf  sefyll ;  cwympent  fel  meirw  ar  y 
maes ;  ac  wrth  fyned  i'w  cartrefi  llefent 
ac  wylent  ar  hyd  y  ffordd,  fel  pe  buasai 
dydd  yr  Arglwydd  gerllaw.  Odfa  ryfedd 
oedd  yn  ddiau.  Dywedai  un  o'i  wrandawyr 
i  Mr.  Harris  bregethu  y  tro  hwn  nes  oedd 
Lleyn  yn  crynu  ;  "  a  dydi  hi  byth  wedi 
dod  ati  ei  hun,"  meddai. 

Y  dydd  canlynol  pregethodd  yn  Towyn, 
ger  Tydweiliog,  a  hyny  dan  arddeliad 
rhyfedd.  Dyma  y  pryd  yr  argyhoeddwyd 
John  Griffith  Ellis,  a  ddaeth  yn  ganlynol 
yn  bregethwr,  am  weinidogaeth  yr  hwn  y 
dywedir  ei  bod  yn  rhagori  mewn  rhai 
pethau  ar  eiddo  ei  holl  gydoeswyr.  Cryb- 
wyllir  am  un  bregeth  hynod  o'i  eiddo,  yn 
Nghymdeithasfa  y  Bala,  ar  y  geiriau, 
"  Deffro  gleddyf  yn  erbyn  fy  Mugail,"  pan 
y  disgynodd  rhyw  dywalltiad  nodedig  fel 
cwmwl  yn  ymdori,  nes  y  llesmeiriodd  ef  a 
llawer  o'i  wrandawyr  gan  nerth  y  dylanwad. 
Dan  y  bregeth   hon  o  eiddo  Mr.   Harris, 


hefyd,  yr  argyhoeddwyd  un  o  ferched  y 
Tyddynmawr,  a  fu  gwedi  hyn  yn  wraig 
Mr.  Jenkin  Morgan.  Daeth  y  Tyddyn- 
mawr  mewn  canlyniad  yn  "  lletty  ffordd- 
olion,"  ac  yn  noddfa  i  aml  bererin 
lluddedig,  pan  yr  oedd  yr  erledigaeth  yn 
chwythu  yn  gryf.  Ymddengys  mai  dwy 
waith  y  pregethodd  gwedi  hyn  yn  Sir 
Gaernarfon,  sef  yn  Rhydolion,  a  Phorth- 
dy'n-llaen.  Dychwelodd  adref  trwy  Aber- 
maw  a  Machynlleth.  Bu  yn  galed  arno 
wrth  groesi  y  Traethmawr  ;  ymosodwyd 
arno  gan  fintai  o  erlidwyr,  "  y  rhai  yr 
oedd  yspryd  mwrddwyr  i'w  canfod  yn  eu 
gwedd ;  "  ond  dihangodd  o'u  dwylaw,  ac 
yn  nhŷ  gweinidog  Ymneillduol  y  cafodd 
noddfa.  Bu  mewn  perygl,  hefyd,  yn 
Machynlleth  ;  ond  cafodd  groesaw  mawr 
yn  Llanbrynmair  gan  Mr.  Lewis  Rees,  a 
siriolwyd  ei  yspryd  yn  hyfryd  wrth  weled 
cymdeithasau  bychain  wedi  cael  eu  sefydlu 
mewn  amrywiol  fanau. 

Ofer  fyddai  ceisio  rhoddi  hyd  yn  nod 
crynodeb  byr  o  lafur  a  theithiau  Howell 
Harris  y  blynyddoedd  hyn.  Cyniweiriai 
trwy  swyddi  Wilts,  Caerloyw,  Henffbrdd, 
a'r  Amwythig ;  ymwelai  a  Bryste,  Bath,  a 
Llundain ,  a  threuliai  gryn  amser  y n  y  lle  olaf 
a  nodwyd.  Gwibiai,  fel  pe  byddai  yn  angel 
digorff,  o'r  naill  gwr  i'r  llall  o'r  Dywysog- 
aeth,  trwy  afonydd,  a  thros  fynyddoedd  an- 
hygyrch,  gan  rybuddio  pechaduriaid.  Haf, 
1742,  bu  yn  Llundain  am  bedwar  mis,  nid 
yn  segur,  ond  yn  efengylu  i'r  Saeson  yn  y 
Moorfields,  ac  yn  Lambeth.  Dywedir  y 
byddai  yn  pregethu  yn  Gymraeg  yn  aml 
yn  Lambeth  er  budd  ei  gydgenedl.  Cyfeiria 
ef  at  un  tro  arbenig  yn  ei  ddydd-lyfr,  pan 
y  pregethodd  am  dri  o'r  gloch  y  prydnawn 
i  dorf  o  Gymry,  oddiar  y  geiriau  :  "  Simon, 
mab  Jona,  a  wyt  ti  yn  fy  ngharu  i  ?"  Tra 
yn  y  Brif-ddinas  yr  oedd  gofal  yr  holl  eg- 
Iwysi  yn  pwyso  arno ;  er  hyny  teimlai  ei 
frodyr  yn  y  Dywysogaeth  ei  eisiau  yn  fawr, 
a  thaer  gymhellent  ef  i  ddychwelyd. 
Meddai  Daniel  Rowland  wrtho  mewn 
llythyr  :  "  Ai  nid  ydych  yn  clywed  eich 
hoU  frodyr  yn  Nghymru  yn  gwaeddi, 
'Cymorth,  cymorth,  cymorth  !'  Frawd 
Harris,  tydi  ryfelwr  dewr,  pa  le  yr  ydwyt  ? 
Beth,  yn  Llundain  yn  awr  yn  nydd  y 
frwydr  !  Beth,  ai  nid  oes  gan  Lundain 
ddigon  o  ryfelwyr  i  ymladd  drosti  ?  .  .  . 
Arglwydd  da,  tosturia  wrth  Gymrudlawd. 
Anfon  ein  brawd  anwyl  i'n  mysg  yn  dy 
allu,  ac  yn  nghyflawnder  dy  fendithion,  a 
bydded  i'r  cythraul  grynu  o'i  flaen.  Amen, 
Amen." 

Fel  esiampl  o'i  lafur  dirfawr,  a  pha  mor 
ddiorphwys  y  teithiai,  yr  ydym  yn  cael  ein 
temtio  i  roddi  ei  hanes  am  ran  o  Tachwedd 
a  Rhagfyr,  1742.  Dydd  lau,  Tachwedd  yr 
1 1 ,  y  mae  yn  gadael  Llundain  gyda'r  cerbyd 
am  6  o'r  gloch  y  boreu,  er  mwyn  dychwelyd 
i  Gymru.  Yr  oedd  yr  ymadawiad  rhyngddo 
a'r  gymdeithas  yno  yn  nodedig  o  dyner. 
Pur  wag  oedd  y  cerbyd,  cafodd  yntau  gyf- 
leustra  i  ymddiddan  a'r  cerbydwr  am  fater 
ei  enaid,  ac  â  dynes  ieuanc  oedd  yn  cyd- 
deithio  ag  ef,  a  gobeithia  nad  â  y  dylanwad 
i  golH.  Dydd  Gwener  y  mae  yn  Reading, 
a  thennla  yn  drymllyd  a  gwanaidd  oblegyd 
colh  ei  gwsg.  Ceisiodd  yr  Arglwydd,  a 
chafodd  neshad  ato.  Synai  at  natur  y 
cyfamod  trwy  yr  hwn  y  mae  yr  Arglwydd 
yn  sicrhau  ei  ogoniant  ei  hun,  ac  iachaw- 
dwriaeth  pechadur,  a  hyny  y  tu  hwnt  i 
gyrhaedd  llygredigaeth.  Gweddíodd  tros 
yr  eglwys  yn  Llundain,  dros  yr  eglwys  yn 
Nghymru,  a  thros  yr  hoU  weinidogion  a'r 
cynghorwyr.  Dydd  Sadwrn  teithia  trwy 
Marlborough,  yn  swydd  Wilts ;  a  chan 
basio  trwy  Bath,  cyrhaedda  Bryste  yn 
hwyr.  Cyfid  y  Sul  o  gwmpas  wyth,  ac  â 
ar  unwaith  i  bregethu  gyda  y  brawd  Hum- 
phrey,  a'r  hwn  y  cafodd  gymdeithas  anwyl. 
Teimlai  ei  galon  yn  ymlynu  wrtho,  oblegyd 
y  dystiolaeth  ffyddlon  a  ddygasai  yn 
erbyn  y  gweinidogion  Ariaidd  neu  Un- 
dodaidd.  Wrth  bregethu  cafodd  ryddid 
mawr ;  ac  er  ei  fod  wedi  colh  ei  gwsg,  yr 
oedd  yn  llawn  o  nerth  a  bywiogrwydd. 
Pregethodd  drachefn  o  gwedi  deg  hyd 
ddeuddeg  oddiar  i  Thes.  iv.  14,  a  thybia 
i'w  weinidogaeth  fod  er  bendith. 

Dydd  Llun,  Tachwedd  15,  y  mae  yn 
gadael  Bryste  am  Gymru  cyn  chwech  y 
boreu,  ac  yn  cyrhaedd  y  Passage  o  gwmpas 
naw.  Bu  raid  iddo  aros  yma  y  gweddiU  o'r 
diwrnod,  am  ei  bod  yn  amhosibl  croesi  y 
sianel.  Ond  yr  oedd  amser  yn  rhy  werth- 
fawr  yn  ei  olwg  i'w  afradu.  Wedi  adgyf- 
nerthu  natur  â  lluniaeth,  ysgrifenodd  yn  ei 
ddydd-lyfr  hyd  gwedi  12  ;  yna  aeth  allan  i 
bregethu  i'r  bobl  oedd  fel  yntau  yn  disgwyl 
am  y  cwch  ;  rhoddes  yr  Arglwydd  ym- 
adrodd  iddo,  a  gweddîai  yntau  am  gael  ei 
wneyd  yn  halen  y  ddaear.  Gwedi  ciniaw 
ymosodwyd  arno  gan  yr  hen  demtasiwn  ; 
beth  oedd  hono  ni  ddywed  ;  ond  rhoddodd 
Duw  waredigaeth  iddo.  Methodd  groesi 
dydd  Mawrth  eto,  oblegyd  yr  ystorm,  ond 
dahodd  ar  y  cyfle  i  gynghori,  ac  agorodd 
yr  Arglwydd  glustiau  y  bobl  i  wrando. 
Siaradai  am  ei  droedigaeth,  am  ddydd  y 
farn,  am  y  cyfrif  y  rhaid  i  ni  rhoddi  o'n  holl 


dalentau,  gan  eu  nodi,  pa  fodd  y  dygwyd  ef 
ei  hun  i  weled  nas  gallai  gael  ei  gyfiawnhau 
trwy  weithredoedd,  am  haeddiant  Crist, 
am  ffydd,  beth  ydyw,  a  pheth  nad  yw,  ac 
am  ufudd-dod  a  chariad  fel  ffrwythau  ffydd. 
Yn  y  prydnhawn  y  mae  yn  cynghori  eil- 
waith.  O  gwmpas  wyth  yn  yr  hwyr  caw- 
sant  groesi ;  yr  oedd  y  gwynt  yn  ystormus, 
a'r  tonau  yn  lluchio  ;  meddyhai  fod  angau, 
efallai,  yn  agos,  ond  cafodd  nerth  i  ym- 
ddiried. 

Dydd  lau  y  mae  yn  Redwick,  Sir  Fynwy ; 
cyrhaedda  Watford,  ger  Caerphih,  nos  lau, 
lle  oedd  yn  gartref  iddo  pan  ar  ei  deithiau 
yn  y  parthau  hyn.  Pa  nifer  o  weithiau  y 
pregethodd,  ni  ddywed  ;  ond  y  mae  yn  sicr 
na  chroesodd  yr  holl  filldiroedd  ar  draws 
gwlad  heb  gymell  eneidiau  at  Grist.  Cawn 
ef  yn  Llanheiddel  nos  Wener ;  cyfi  1  am  6 
boreu  Sadwrn,  a  dywed  ei  bod  yn  felus  ar 
ei  enaid  yn  y  weddi  ddirgel  ac  yn  y  ddyled- 
swydd  deuluaidd.  Pregetha  yn  y  boreu 
mewn  lle  o'r  enw  Coedcae-mawr ;  oddiyno 
cyfeiria  ei  ganirau  tua'r  Goetre,  ger  Pont- 
ypẃl.  Yno  clywodd  am  ganlyniadau  ei 
íwyddiant  blaenorol,  nes  y  darostyngwyd 
ei  enaid  ynddo,  a  pheri  iddo  waeddi  ei  fod 
yn  foddlon  cael  ei  droi  o'r  neilldu,  a'i  sathru 
dan  draed  pawb,  a'i  fod  yn  adyn  mor  wael 
fel  nad  yw  yn  haeddu  cael  byw.  Pregeth- 
odd  oddiar  Sahn  xh.,  am  y  galon  doredig ; 
cafodd  odfa  hyfryd  ;  teimhd  yno  nerth  dir- 
fawr,  yn  arbenig  ar  rywun  oedd  o'r  blaen 
yn  llawn  rhagfarn  tuag  ato.  Dydd  Sadwrn 
aeth  i'r  Fenni ;  cafodd  yno  ryddid  niawr 
mewn  gweddi,  yn  arbenig  wrth  gyffesu  ei 
bechodau.  Llefarodd  oddiar  Matt.  v.  3-8, 
gan  ddangos  gwir  natur  tlodi  yspryd,  ac 
mai  dyna  y  cam  cyntaf  at  Grist.  Yna 
gwnaed  iddo  ddyrchafu  ei  lais  i  alw  yr  hoU 
bechaduriaid  tlodion,  coUedig,  a  hunan- 
gondemniedig  at  y  Gwaredwr,  gan  gyfaddef 
ei  hunan  y  gwaelaf  a'r  balchaf  o  bawb,  a'u 
cymhell  at  yr  lesu.  Cred  i  rai  ddyfod. 
Ymddengys  hefyd  fod  rhyw  ofid  dwys  yn 
gwasgu  arno  y  pryd  hwn  mewn  cysylltiad 
a'r  diwygiad ;  drosodd  a  throsodd  dywed 
nad  arno  ef  yr  oedd  y  bai ;  ond  fod  ei  galon 
ar  dori  o'r  herwydd.  Pa  beth  ydoedd,  nid 
oes  genym  ond  dyfalu ;  yn  ol  pob  tebyg, 
rhyw  chwedl  gelwyddog,  yn  drwghwio  ei 
gymeriad,  yn  cael  ei  thaenu  ar  led.  Nos 
Sadwrn,  breuddwydiodd  fod  Esgob  Rhyd- 
ychain  yn  pregethu  yn  y  'stryd,  ac  yn 
dweyd  fod  yn  rhaid  i  bawb  deimlo  cariad 
Crist  wedi  ei  dywallt  ar  led  yn  eu  calonau, 
fel  yr  oedd  yn  ei  galon  ef ;  llanwodd  hyn 
yspryd  Harris  â  mwynhad. 

Dydd  Sul,  Tachwedd  21,  y  mae  yn  Llan- 
dilo,  ger  y  Fenni,  ac  achwyna  ei  fod  yn 
wanaidd  o  ran  ei  gorff.  Gwelodd  a  theim- 
lodd  ei  fod  yn  caru  ei  Dduw  nior  ghr  ag  y 
gwelsai  ei  bechod.  Arllwysodd  ei  deimhid 
gyda  golwg  ar  ei  ofid  i'r  brawd  Price. 
Gwedin  aeth  i  Cwm  lau  i  wrando  yr 
Hybarch  Thomas  Jones.  Ar  ol  ciniaw 
cyfeiriodd  ei  gamrau  tua  seiat  Longtown, 
collodd  ei  ffordd  ar  y  mynyddoedd,  ac  yr 
oedd  yn  agos  i  saith  arno  yn  cyrhaedd. 
Cafodd  un  ymwehad  neiUduol  oddiwrth  yr 
Arglwydd  ar  ei  daith.  Ac  eto,  yr  oedd  yr 
helynt  yn  pwyso  ar  ei  yspryd ;  ofnai  i'r 
gwaethaf  ddigwydd,  ac  i  ganlyniadau 
gwarthus  ganlyn,  fel  ag  i  beri  i'r  achos  gael 
ei  ddinystrio.  Yna  gwawriodd  ar  ei  feddwl 
nad  oedd  y  gwaith  yn  dibynu  arno  ef,  nac 
ar  ei  enw,  fod  y  gwaith  o  Dduw.  Dydd 
Llun  y  mae  yn  Clydach,  lle  y  cafodd  awel 
hyfryd  oddiwrth  Yspryd  yr  Arglwydd. 
Teimla  nad  oes  ganddo  yr  un  dymuniad 
ond  gogoniant  Duw,  na'r  un  ofn  ond  rhag 
"  ei  ddianrhydeddu.  Dywed  na  chafodd  y 
fath  ymwehad  erioed  o'r  blaen.  Wrth 
deithio  yr  oedd  y  brawd  Price  gydag  ef,  a 
gwnaed  y  naill  yn  fendith  i'r  llall.  Dywed 
ei  fod  yn  ddedwydd,  yn  dragywyddol 
ddedwydd. 

Cyrhaeddodd  Drefecca  nos  Lun,  a  dy- 
wed  fod  nifer  o'r  \vyn  anw^yl  wedi  dyfod 
i'w  gyfarfod,  i  ba  rai  yr  agorodd  ei  galon 
ar  amryw  faterion,  yn  arbenig  ei  briodas. 
Arosodd  yn  Nhrefecca  dydd  Mawrth,  aeth 
i  Erwd,  nid  yn  nepell  o  Lanfair-muaUt, 
dydd  Mercher ;  i  Ddolyfehn  dydd  Lau ; 
a  chawn  ef  yn  Llansantffraid,  Sir  Faes- 
yfed,  y  Sul.  Yma  pregethodd  ar  y  geiriau : 
"  Myifi  yw  yr  adgyfodiad  a'r  bywyd,"  a 
chafodd  lawer  o  ryddid  ymadrodd.  Gob- 
eithia  i  lawer  gael  eu  gosod  yn  rhydd.  Y 
mae  yn  Erwd  eto  y  Llun,  a  rhed  ei  fyfyr- 
dodau  ar  Miss  Ann  Wilhams.  Dywed 
fod  ei  weddîau  gyda  golwg  arni  yn  mron 
cael  eu  hateb,  a'i  bod  yn  ymyl  cael  éi 
pherswadio  ;  yn  ífaenorol  ofnai  y  croesau, 
a'r  treialon,  a'i  dymher  erwin  yntau  ;  ond 
yn  awr  rhoddasai  yr  lesu  iddo  ymysgar- 
oedd  o  dynerwch.  Yr  oedd  yn  nerthol 
iawn  wrth  bregethu ;  cafodd  ddiwrncd  a 
noswaith  i'w  cofio  byth  ;  yr  oedd  y  bobl 
yn  fflam  o  gariad,  a  chawsant  eu  goleuo, 
eu  porthi,  a'u  deffro.  Daeth  y  tân  i  lawr, 
a  phrofwyd  melusder  dirfawr.  Cyrhaedd- 
odd  Drefecca  nos  Lun.  Dydd  Mawrth, 
y  mae  yn  nhŷ  John  Price,  yn  Merthyr 
Cynog,  rhyw  bymtheg  miUdir  o  bellder,  a 
thestun  ei  bregeth  oedd  :   "  Canys  byw  i 


mi  yw  Crist."  Dydd  Mercher,  ceir  ef  yn 
Cantref,  wrth  droed  Bannau  Brycheiniog, 
dydd  lau  yn  Beiliau,  a  dydd  Gwener  yn 
Llanwrtyd,  Ue  y  teimla  fod  Duw  gydag  ef. 
Cawn  ef  dydd  Sadwrn  yn  Llwynyceihog, 
ger  Caio.  Yma  y  teimla  mai  efe  yw  y 
pechadur  duaf  ar  wyneb  yr  holl  ddaear. 
Cyrhaeddodd  Lancrwys,  yn  ngodreu  Cwm- 
twrch,  o  gwmpas  deuddeg,  a  daeth  i  Lan- 
geitho  yn  liwyr  yr  un  diwrnod.  Dywed 
ei  fod  yn  cael  ei  ddisgwyl  yno,  ac  wrth 
weddío,  pledia  yn  daer  ar  ran  yr  ŵyn,  ac 
am  iddo  yntau  gael  ei  waredu  oddiwrth  y 
natur  ufíernol  oedd  ynddo.  "  O  gariad 
rhyfedd,"  meddai,  "  nad  wyf  yn  uffern, 
wedi  temtio  cymaint  ar  Dduw." 

Dydd  Sul,  Rhagfyr  5,  y  mae  yn  Llan- 
geitho,  ac  yn  myned  i'r  eglwys  yn  y  boreu, 
lle  y  pregethodd  yr  anwyl  Rowland,  oddiar 
y  geiriau  :  "  Canys  g\vr  halogedig  o  wef- 
usau  ydwyf  fi  ;"  a  chythruddwyd  enaid 
Harris  o'i  fewn  gan  lymder  y  genadwri. 
Teimlai  mai  efe  oedd  yr  adyn  gwaethaf  o 
fewn  y  byd.  Yn  y  prydnhawn,  aeth  i 
Lancwnlle,  un  o'r  eglwysi  a  wasanaethai 
Rowland  ;  ac  wrth  glywed  y  Gair  yn  cael 
ei  ddarilen  cafodd  olwg  ar  ogoniant  Crist 
fel  cyfaill  publicanod  a  phechaduriaid. 
Gwnaed  ef  yn  ddiolchgar  wrth  glywed 
Rowland  yn  pregethu.  Yna  cyfranogodd 
o'r  sacrament,  a  gwelodd  ei  hun  y  tlotaf, 
y  gwaethaf,  a'r  dallaf  o  bawb.  "  Y  mae 
arnaf  eisiau  bywyd,"  medd,  "a  goleuni,  a 
nerth,  a  chyfiawnder."  Ymddengys  fod  y 
gyfeillach  ar  y  ffbrdd  rhyngddo  a'r  apostol 
o  Langeitho  yn  nodedig  o  felus.  "  Ni  wna 
Crist  fy  nghondemnio,"  meddai,  "  er  fy 
mod  yn  haeddu,  canys  dyna  ei  ewyllys. 
Yna  torodd  goleuni  arnaf.  Eiddof  fi  yw 
Rowland  ;  yn  fwy  nag  erioed,  gwelais  mai 
eiddof  fi  yw  Crist ;  ac  felly  eiddof  fi  yw 
pob  peth."  Yn  yr  hwyr,  ar  y  maes  ger 
Llangeitho,  pregethodd  Howell  Harris  i 
gynulleidfa  o  ddwy  fil,  hyd  nes  oedd  yn 
wyth  o'r  gloch.  Y  mater  oedd  dydd  y 
Pentecost,  ac  yspryd  yr  Arglwydd  fel  tân. 
Ymddengys  fod  yr  odfa  yn  un  dra  nerthol ; 
wrth  lefaru  am  y  tân,  daeth  y  tân  i  lawr, 
ac  yna  aeth  yn  floedd  trwy  y  lle.  Ar  y 
diwedd  gweddiodd  dros  yr  esgobion,  dros 
yr  eglwys  yn  gyffredinol,  dros  amryw  o'r 
Diwygwyr  erbyn  eu  henw,  dros  y  seiadau 
yn  Sir  P'organwg,  a-  thros  ei  fynediad 
yntau  y  tu  hwnt  i'r  môr.  Awgryma 
y  gair  diweddaf  fod  yn  ei  fryd  ddilyn 
esiampl  Whitefield,  a  chymeryd  taith  i'r 
America.  Yn  y  ty  bu  ef  a  Rowland  yn 
ymddiddan    hyd    dri    o'r    gloch    y    boreu, 

ynghylch  y  brodyr  blaenaf  gyda'r  diwyg- 
iad,  a'r  angenrheidrwydd  am  eu  dwyn  i 
ryw  drefn.  Gwel  fod  y  gwaith  da  yn 
myned  yn  mlaen  yn  hyfryd.  Cyn  myned 
i'w  wely,  trefnodd  ei  deithiau,  ac  yr  oedd 
yn  bedwar  cyn  iddo  fyned  i  orphwys. 


lan  culfor  Aberteifi.  Testun  ei  bregeth 
yno  oedd  :  "  I  hyn  yr  ymddangosodd  Mab 
Duw,  fel  y  datodai  weithredoedd  diafol." 
Cafodd  odfa  rymus ;  dyrchafwyd  ei  lais 
fel  udgorn  ;  a  dywed  ei  fod  yn  nodedig  o 
nerthol   wrth   wahodd    at    Grist.       Wedi 


(_)|,"i"(;fa   1'I;\v.\oi^  Ait 


.(M-lAlj\VUlAi;i  11(11,. 


Dydd  Llun,  cychwyna  dros  y  Mynydd- 
bach,  a  chyrhaedda  Landdewi  Aberarth, 
ar  lan  y  môr.  Cafodd  nerth  mawr  yma 
i  gynghori  gyda  golwg  ar  ddwyn  fîrwyth, 
ac  i  lefaru  yn  erliyn  balchder,  a  diogi ; 
yna  efengylodd  i'r  rhai  oedd  wedi  eu 
clwyfo.  l3ydd  Mawrth  ni  a'i  cawn  mewn 
lle  o'r  enw  Gwndwn,  ger  Llangranog,  ar 


hyny  ysgrifenodd  at  y  cynghorwr  blaenaf, 
ac  yr  oedd  yn  llawn  o  zêl  wrth  wneyd, 
gan  ddangos  iddynt  y  modd  yr  oedd  y 
gwaith  yn  myned  yn  y  blaen  dros  y  byd, 
a'u  hanog  i  zêl,  bywyd,  a  thân.  Yna, 
wedi  catm  a  gweddío,  eisteddwyd  wrth  y 
bwrdd  ;  ond  wedi  swpera,  llefarai  Harris 
drachefn    wrth    y    teulu,   gan   eu  hanog  i 

gariad,  a  thynerwch,  a  charedigrwydd  at 
bawb.     Dydd  Mercher  y  mae  yn    Llan- 
granog ;   teimlai  yn  hyfryd  wrth  weddio,  a 
chynghori  oddiar   y  geiriau  :   "  Pa  fodd  y 
gwnaf  y  mawr  ddrwg  hwn,  a  phechu  yn 
erbyn   Duw  ? "     Erbyn   un   daeth  i   Twr- 
gwyn,  a   llefarodd    oddiar    Matt.   xii.    43. 
Yma  dywedai :   "  Yr  wyf  yn  benderfynol  i 
beidio  gadael  yr  Eglwys  dywyll  hon  (Eg- 
Iwys  Loegr)  ;  ond  mi  a  safaf  yn  y  bwlch, 
ac  a  lefaf  ar  y  mur  ;   nis  gallaf  roddi  i  fynu 
y  wemidogaeth   na"r   bobl.''     Nid   oedd   y 
cyfarfod  mor   rymus    ag    yn    Llangranog. 
Am  chwech  yr  un  dydd  y  mae  yn  Castell- 
newydd-yn-Emlyn.     Datgana  yma   eto  ei 
benderfyniad   i  beidio  gadael  yr   Eglwys ; 
ymddengys    na    chymerodd    destun,     ond 
iddo  lefaru  oddiar  amryw  adnodau  oeddynt 
yn  ateb  ei  bwrpas.     Llefarodd  dan  gryn 
arddehad.     Wedi   myned  i'r   tŷ  clyw  fod 
gwrthwynebiad   yn   cael   ei   barotoi   iddo  ; 
wrth   glywed,   llanwyd  ei  enaid   ynddo    a 
nerth  ;  teimlai  y  gallai  w^ynebu  pob  erhd. 
Dywed  fod  y  dyn  ieuanc  a  fwriadai  ei  gael 
yn   gynorthwywr  iddo,  John  Belcher,  neu 
Jameslngram,gydagef  ar  ei  daith;  acymae 
yn  trafferthu  llawer  i'w  gynghori  a'i  gyf- 
arwyddo,  a  gweddîa  yn  fynych  ar  iddo  gael 
ffydd.     Dydd  lau,  y  mae  yn  Blaenporth  ; 
ei  fater  yma  eto  oedd  :  "  Pa  fodd  y  gwnaf 
y    mawr    ddrwg    hwn  ? "       Dymuna    fod 
ganddo  gan    mil    o    fywydau  i'w  rhoi    i"r 
lesu.     Aeth  oddiyno  tua  thref  Aberteifi  ; 
a  chafodd  gymdeithas  felus  a'r  nefoedd  ar 
y    ffordd.       Teimlai    nerth    dirfawr    wrth 
weddío  a  phregethu  ;  ni  chafodd   erioed  y 
fath  nerth  wrth    efengylu.      Gweddía    yn 
daer   dros  ei  gydymaith  :    "  O   Arglwydd, 
cymhwysa  ef  ar   fy   nghyfer ;  gwna  ef  yn 
gryf  i  fyned   trwy   anhawsterau  ;  gwna   ef 
yn  ffyddlon,  yn   ufudd,   yn  ostyngedig,    ac 
yn  dringar.     Yr   wyf  yn  hyderu   yn   awr, 
nad  oes  dim  ond  angau  a'n  gwahana." 

Dydd  Gwener,  y  mae  yn  gadael  Aber- 
teifì,  wedi  trafaelu  y  sir  o  Langeitho  i'r 
gwaelod,  ac  yn  cyrhaedd  Dygoed,  yn 
Mhenfro.  Cafodd  wrthwynebiad  mawr 
yno  gan  Satan,  yr  hwn  a  safai  ar  ei  ddeheu- 
law ;  ond  wrth  weddío  tynwyd  ef  y  tu  fewn 
i"r  llen  mewn  modd  na  theimlodd  ei  gyffelyb 
o'r  blaen  ;  a  phregethodd  oddiar  y  geiriau : 
"  Megys  gan  hyny  y  derbyniasoch  Grist 
lesu  yr  Arglwydd,  felly  rhodiwch  ynddo." 
Ymddengys  Sir  Benfro  iddo  mewn  cyflwr 
truenus.  "  Nid  wyf  yn  gwybod,"  meddai, 
"ond  am  ychydig  yn  y  wlad  hon  gymaint 
ag  wedi  eu  dihuno  i  weled  eu  bod  yn 
ddamnedig  yn  Adda."     Llefarodd  hyd  yn 


agos  i  wyth  ;  oddiyno  hyd    1 1    bu   gyda  y 
dychweledigion    ieuainc,   yn  eu   ffurfìo  yn 
seiadau,  ac  yn  eu  hyfforddi  mewn  dysgybl- 
aeth    eglwysig.        Dangosai    iddynt    natur 
gweithrediadau  yr  Yspryd  ;   ei  fod  weithiau 
yn   fawl,   bryd    arall   yn    alar ;    ei  fod  yn 
hyfforddi,  yn  arwain,   yn  bywiocau  ac  yn 
cadarnhau.       Dangosodd    ddyledswyddau 
aelodau  y  seiat,   ac  na  ddylent  gyfeirio  yn 
gyhoeddus    at    bechodau    gweinidogion  yr 
efengyl,    heb   yn   nghyntaf  alaru    o"u  her- 
wydd.   Cyfeiriodd  at  y  seiadau  yn  Llundain, 
ac  fel  yr  oedd  y  gwaith  mawr  yn  myned  yn 
mlaen  dros  y  byd.    Gweddîodd  gyda  nerth, 
ac  aeth  i  gysgu  o  gwmpas  un,   gan  deimlo 
ei  hun  yn  ddedwydd  yn  Nuw.    Pregethodd 
boreu  dydd  Sadwrn  drachefn   yn    Dygoed, 
ar,    "Arhoswch   ynof    fi."     Ty'r  Yet,   ger 
Trefdraeth,   yw    y  lle   y  cyrhaeddodd  nos 
Sadwrn.     O  gwmpas  deg  boreu  Sabboth 
pregethodd   ar   hunan-ymwadiad ;    cafodd 
lawer  o  oleuni,  a  pheth  nerth,  ond  yr  oedd 
yn  sych.    Erbyn  un  yr  oedd  yn  Llysyfran; 
ar   y   ffordd  tuag  yno  bu  yn   cynghori  yr 
ẁyn,  y  rhai,  gobeithiai,  oedd  yn  ddwfn  ar- 
gyhoeddedig    o    bechadurusrwydd    hunan. 
Daethai  cynulleidfa  anferth  ynghyd  i  Lysy- 
fran  ;  cyfrifa  ef  hi   yn   bum    miÌ  ;    ond  yr 
oedd  ef  yn  dywyll   ac   yn   sych  iawn   ar  y 
dechreu  ;  "  ni  feddwn  ddim  nerth,"  meddai; 
ond    yn    raddol    tosturiodd    yr    Arglwydd 
wrtho  ;  tynwyd  ef  allan   o  hono  ei  hunan 
wrth  weddío,    a    chynorthwywyd  ef  i   bre- 
gethu  ar  Had  y  wraig  yn  ysigo  pen  y  sarff. 
Pregethai  yn  Gymraeg  ac  yn  Seisneg  ;  a 
soniai  am  y  cyfamod  cyntaf,   modd  ei  tor- 
wyd,  a'r  felldith  a   ddilynodd,   a'n  bod  oll 
trwyddo  mor  ddamniol  ein   cyflwr  a"r  di- 
aflaid.  Yna  trodd  i  ddangos  natur  y  cyfamod 
newydd.   "  Cefais  nerth,  a  goleuni,  a  hyfryd- 
wch   mawr,""   medd,    "fel   yr  wyf  yn  arfer 
gael  ar  y  pen  hwn,  pan  y'm  harweinir  ato 
gan  Dduw.     Yr  wyf  yn  gobeithio   i   lawer 
gael  eu  hachub  a'u  troi ;  yr  oeddyn  felus 
mewn  gwirionedd  yma  ;  ond  yr  oeddwn  yn 
dra  chyfeiriol  a   llym   yn  y  rhan  flaenorol, 
fel  na  allai  cnawd  fy  nyoddef,  gan  ddangos 
nas  gallent  gadw   eu  calonau   yn   sefydlog 
ar  Dduw  am  bum  mynyd,  pe  y  caent  ddeng 
mil  o  fydoedd  am  hyny,  o  honynt  eu  hunain, 
nac  edrych  ar  yr  hwn  a  wanasant."     Mewn 
ymddiddan  preifat   a   ddilynodd,   cafodd  y 
I)euai    rhai  ef  yn    fawr   am    beidio  rhoddi 
rhagor  o  le  yn  ei  weinidogaeth  i  foesoldeb, 
ac  am  osod  dynion  moesol  ac  anfoesol  ar  yr 
un  tir  o   ran    cyflwr.     Gwelodd   fod   arno 
eisiau  doethineb  oddiwrth  Grist  yn  gystal 
a  nerth  ;  teimlai  yn  barod,   os  dywedasai 

rywbeth  ar  gam,  i  alw  ei  eiriau  yn  ol,  neu 
i'w  hesbonio,  ac  yna  aeth  at  yr  lesu  i  geisio 
doethineb.  Cafodd  hyfrydwch  mawr  yn  y 
weddi  deuluaidd,  a  gwnaed  ef  yn  dditrifol 
iawn  wrth  weddío  dros  yr  hen  bobl  yn 
neillduol.  Bu  yn  ysgrifenu  yn  ei  ddydd- 
lyfr  hyd  o  gwmpas  deuddeg.  Yna  dywed 
fod  yr  helynt  hono  y  cyfeiriasai  ati  yn 
ddrain  yn  ei  ystlys  o  hyd ;  pe  buasai  wedi 
cael  ei  goddef  i  ddigwydd,  nas  gallasai  ddal, 
y  suddasai  tani.  •  Cawsai  ei  synu  yn  hapus 
at  lefau  tair  merch  ieuanc  yn  y  cyfarfod,  y 
rhai  a  gydweddíent  gerbron  yr  orsedd. 
"  Mor  hyfryd  yw  calonau  toredig,"  medd, 
"  yn  neiUduol  rhai  ieuainc ;  mor  ardderchog 
yw  yr  olygfa;  dim  ysgafnder,  na  dadleu- 
aeth,  na  siarad ;  ond  ar  eu  ghniau  yn 
pledio  eu  trueni  yn  ddifrifol  gerbron  lesu, 
CyfaiU  pechaduriaid.  Ni  chlywais  fiwsig 
mor  felus  erioed  ;  yr  oeddynt  fel  colom- 
enod  yn  trydar." 

Dydd  Llun  y  mae  mewn  lle  a  eilw  yn 
Treinar  ;  yr  oedd  sefyllfa  Eglwys  Loegr 
yn  gwasgu  yn  ddwys  ar  ei  feddwl  ;  bu  yn 
wylo,  yn  galaru,  ac  yn  dadleu  ar  ei  rhan. 
Erbyn  deuddeg,  yr  oedd  yn  Castellnewydd- 
bach,  a  phregethodd  hyd  gwedi  dau  ar, 
"  Gan  edrych  ar  lesu."  Ar  y  dechreu  yr 
oedd  yn  sych  ;  ond  yn  raddol  cafodd  rydd- 
had,  a  thynwyd  ef  allan  mewn  mawr 
gariad.  Priodola  ei  sychder  yn  y  rhan 
gyntaf  i  falchder  ei  galon,  o  herwydd  pa 
un  y  gorfodir  Duw  i'w  gaethiwo,  er  ei 
gadw  yn  ostyngedig.  Cafodd  hyfrydwch 
a  goleuni  mawr  ;  dangosodd  hefyd  os  oedd 
tywyllwch  yn  Eglwys  Loegr,  fod  marw- 
eidd-dra  yn  mysg  yr  Ànnibynwyr  ;  "  felly," 
medd,  "  bydded  i  ni  alaru  ynghyd,  a 
pheidio  gadael  y  naill  na'r  llall,  na  gwan- 
hau  dwylaw  ein  gilydd  ;  nid  yw  Yspryd 
Crist  yn  dymuno  am  ddinystr  nac  enwad 
na  dynion,  ond  ar  i'r  holl  eglwysi  gael  eu 
Ilanw  o  Dduw."  Aeth  oddiyno  tua  Fish- 
gate,  pum'  milldir  o  bellder  ;  yr  oedd  yn 
hyfryd  arno  ar  y  ffordd,  ac  eto  nid  oedd 
mor  agos  at  ei  Waredwr  ag  y  dymunai. 
Er  ei  bod  yn  -nghanol  Rhagfyr,  dywed  y 
rhaid  iddo  bregethu  allan  yn  mhob  man, 
gan  liosoced  y  cynulleidfaoedd.  Cafodd 
hyfrydwch  wrth  weddío,  a  Ilefarodd  oddiar : 
"  Canys  byw  i  mi  yw  Crist."  Yr  oedd  yn 
sych  yma  eto  ar  y  cychwyn,  ond  dychwel- 
odd  ei  Arglwydd  ato  heb  fod  yn  hir. 
Cafodd  gryn  nerth  i  gymell  at  Grist.  Yna 
aeth  i  seiat,  Ile  yr  oedd  Ilonaid  ystafell 
wedi  ymgynull ;  cafodd  nerth  yma  eto, 
gobeithia,  i'w  gosod  ar  dân  ;  dywed  wrth- 
ynt  mai  tân   yw  eu  prif  angen.     Cyfeiria 


at  yr  Eglwys  ac  YmneiIIduaeth  fel  yn 
farw.  Cynghora  hwy  i  oddef  pawb  sydd 
a'u  hysprydoedd  wedi  eu  tanio  ;  ac  eto  nid 
oes  neb  i  gael  eu  cefnogi  i  gynghori  ond  y 
rhai  y  mae  Duw  yn  bendithio  eu  geiriau 
er  bywiocau. 

Dydd  Mawrth,  y  mae  yn  Abergwaun. 
Yr  oedd  yr  Arglwydd  yn  agos  iawn  ato  yn 
ei  ystafell  wely.  Teimlai  anwyldeb  mawr 
at  ei  gydymaith  ;  edrychai  arno  fel  wedi 
cael  ei  roddi  iddo  gan  Dduw  ;  a  gweddîai 
drosto  :  "  O  Arglwydd,  dy  was  di  ydyw ; 
rho  iddo  bob  doethineb,  pob  zêl,  pob 
gostyngeiddrwydd,  a  phob  nerth  ffydd,  i 
ogoneddu  dy  enw.  Yr  wyt  yn  canfod  mai 
er  mwyn  dy  ogoniant  yr  oeddwn  yn  dy- 
muno  ei  gael."  Yna  cafodd  ddifrifwch 
mawr  wrth  weddío  tros  yr  \Vyn,  yn  arbenig 
y  rhai  a  roddasai  Duw  iddo  ef ;  teimlai  y 
fath  anwyldeb  atynt  fel  na  wyddai  sut  i'w 
gadael ;  synai  fod  y  Goruchel  a'r  Dyrchaf- 
edig,  yr  hwn  a  breswylia  dragywyddoldeb, 
yn  gwneyd  defnydd  o  hono  ef,  a  darostyng- 
wyd  ef  i'r  Ilwch  o'r  herwydd.  Gofynai 
am  i'r  Arglwydd  fendithio  ei  lafur,  a  Ilafur 
yr  holl  frodyr,  a  dymunai  na  fyddai  un- 
rhyw  ymraniad  rhyngddynt.  Ymddengys 
ei  fod  wedi  clywed  fod  annhueddrwydd 
yn  yr  offeiriaid  i  oddef  i'r  Methodistiaid 
gymuno  yn  yr  eglwysydd  ;  a  gweddîa 
yntau  drostynt,  os  na  chawsent  eu  galw 
1  bregethu,  ar  iddynt  gael  eu  cadw  rhag 
gwrthwynebu,  a  goddef  y  bobl  i  ddyfod  i'r 
ordinhad.  Pregethodd  oddiar  Col.  i.  12,  13. 
Ar  y  cyfan  teimlai  hyfrydwch  yn  y  gwaith. 
Aeth  oddiyno  i  Long  House,  ger  Trefin. 
Llefarodd  oddiar  Actau  ii.  4:  "A  hwy  oll 
a  lanwyd  a'r  Yspryd  Glân  ;  "  cafodd  oleuni, 
hyfrydwch,  a  nerth  mawr.  Dydd  Mercher 
y  mae  yn  myned  i  Dyddewi ;  Ilefara  hyd 
gwedi  tri,  a  theimla  dosturi  diderfyn  yn 
Ilanw  ei  yspryd  wrth  edrych  ar  y  gynull- 
eidfa.  Wrth  weddio  cafodd  ryddid  mawr; 
ac  yr  oedd  nerth  rhyfedd  yn  cydfyned  a'r 
weinidogaeth.  Pregetha  yn  yr  hwyr  dra- 
chefn  ;  rhybuddia  y  bobl  i  beidio  rhoddi 
mwy  o  bwys  ar  fedydd  nag  ar  waed  Crist ; 
a  chafodd  fwy  o  flas  wrth  sôn  am  y  clwyfau 
nag  erioed.  Dydd  lau  y  mae  yn  Wolf's 
Castle ;  ac  yn  Hwlffordd  dydd  Gwener. 
Aeth  i  eglwys  Prendergast  yn  y  boreu  ;  bu 
yno  mewn  seiat  breifat  hydddeuddeg;  yna 
pregethodd  gyda  nerth  anarferol  hyd  oedd 
yn  agos  i  ddau.  Aeth  oddiyno  tua  Ile  a 
eilw  yn  Fenton  ;  yno  yr  oedd  mewn  caeth- 
iwed  ar  y  dechreu,  ac  yn  galed  arno  mewn 
gweddi ;  ond  yn  y  diwedd  cafodd  ryddhad 
wrth    bregethu.      Aeth   yn   ei  flaen  i   St. 

Kennox  ;  llefarodd  am  gân  Simeon  a  Mair, 
cafodd  ei  dynu  allan  yn  rhyfedd.  Disgwyl- 
iai  gyfarfod  a"r  brawd  Howell  Davies  yno, 
ond  cafodd  ei  siomi.  Gweddíodd  drosto, 
pa  fodd  bynag.  Dydd  Sadwrn  â  i  Lwyn- 
dyrys.  Yma,  er  ei  fawr  lawenydd,  daeth 
Howell  Davies  ato.  Ar  gyfer  y  Sul  ys- 
grifena  yn  ei  ddydd-lyfr :  "Yr  wyf  wedi 
ymadael  a'r  anwyl  a'r  cariadus  Howell 
Davies  ;  cydunem  yn  hollol  yn  mhob  peth, 
er  fod  Satan  wedi  ceisio  creu  ymraniad. 
Dywedais  wrtho  am  drefn  yr  eglwys  yn 
LÌundain,  ac  am  y  gwaith  mawr  yn  mhob 
man,  a  chefais  ddoethineb  i  osod  allan  yn 
gHr  y  pethau  a  rodded  i  mi."  Dywed  ei 
fod  yn  awyddus  i'r  diwygiad  fyned  yn  ei 
fìaen  pe  na  bai  ganddo  ef  un  llaw  ynddo ; 
yn  ewyllysgar  iddo  fyned  yn  ei  flaen  fel  y 
mynai  Efe,  a  thrwy  yr  hwn  a  fynai  Efe. 
Y  mae  yn  foddlon  peidio  myned  i  seiat  y 
gweinidogion,  rhag  iddo  beri  gofid  iddynt. 
■Yna  gweddia  :  "  O  Arglwydd  lesu,  pa  bryd 
y  caf  ddyfod  adref !  O,  yr  wyf  yn  hiraethu 
am  gael  dyfod  adref  atat  ti !  Yno,  fy  Nhad, 
fy  Mrawd,  ni  phechaf !  "  Aeth  yn  ei  flaen 
i  Landdowror,  yna  i  eglwys  Llandilo,  lle  y 
pregethai  y  Parch.  Griffith  Jones  yn  y 
prydnhawn,  a  daeth  awel  hyfryd  ar  ei 
enaid.  Pregethai  Mr.  Jones — "y  gwerth- 
fawr  Mr,  Jones,"  y  geilw  Howell  Harris 
ef — ar  adgyfodiad  Lazarus. 

Gadawa  Landdowror  y  Llun,  y  mae  yn 
Cilgarw,  ger  Caerfyrddin,  dydd  Mawrth  ; 
yn  Llanon  dydd  Mercher;  Llansamlet,  ger 
Abertawe,  dydd  lau ;  Llanddeusant,  Sir 
Gaerfyrddin,  dydd  Gwener.  Dydd  Sadwrn, 
yr  hwn  hefyd  yw  dydd  NadoHg,  y  mae  yn 
Llanddew,  ger  Aberhonddu,  am  bump  o'r 
gloch  y  boreu  yn  y  plygain,  Ue  y  gwasan- 
aethai  y  Parch.  Thomas  Lewis.  Oddiyno 
brysiayn  eiflaeni  Drefecca,fel  ygallaigym- 
uno  yn  eglw  ys  Talgarth  yn  ol  ei  arfer.  Ar  ei 
ffordd  cly  wodd  fod  ei  gyfeilhon  wedi  cael  eu 
hatal  o  gymundeb  yr  Eglwys.  Derbyniodd 
y  newydd  yn  hollol  dawel ;  yr  oedd  ei  feddwl 
yn  llawíi  o  heddwch  hyfryd,  "nidoher- 
wydd  dylni,"  medd,  "ond  o  herw^ydd  ffydd, 
gan  y  gwelaf  Grist  yn  mhob  peth.  Teimlais 
barodrwydd  i  adael  yr  Eglwys,  a  llawn 
nerth  i  ddyoddef  hyn  ;  ond  teimlwn  nas 
gallwn  adael  fy  mrodyr  i  gael  eu  bwrw 
allan,  heb  fyned  allan  gyda  hwynt."  Yna 
aeth  at  yr  offeiriad,  y  Parch.  Price  Davies,  i 
ymhoH  ac  i  achwyn.  Dywedodd  hwnw,  ei 
fod,  oddiar  resymau  digonol,  wedi  pender- 
fynu  na  chai  y  Methodistiaid  gyfranogi  o'r 
sacrament.  "A  ydych  yn  fy  atal  i  rhag 
dyfod     i'r     ordinhad  ? "     gofynai     Howell 


Harris.  "Ydwyf,  yn  benderfynol,"  meddai 
y  Ficer.  Llanwyd  enaid  y  Diwygiwr  â 
heddwch  dwfn  wrth  glywed  ;  ymddiriedai 
yn  ngeiriau  Duw  fod  pob  peth  yn  gweithio 
er  daioni  i'r  rhai  sydd  yn  ei  garu  ;  yna 
dywed  :  "  Gwelais  fod  daioni  mawr  yn 
rhwym  o  ganlyn  hyn  ;  y  mae  y  gwaith  o 
Dduw  ;  yr  wyf  finau  yn  foddlon  dilyn. 
Llanwyd  fy  enaid  â  thosturi  a  chariad  at 
yr  offeiriad  a'r  bobl."  Gobeithia,  er  iddo 
ef  gael  ei  droi  allan,  y  deuai  Duw  i  achub  y 
bob',  druain.  Y  mae  yn  foddlon  cael  ei 
ddirmygu,  ac  i  weled  ond  ychydig  yn  dyfod 
allan  gyda  hwy. 

Yr  oedd  hyn  cyn  myned  i'r  eglwys.  Yn 
y  gwasanaeth,  wrth  glywed  y  Litany  yn 
cael  ei  ddarllen  ynghyd  a'r  Ilithiau,  cafodd 
hyfrydwch  mawr  ;  teimlai  fod  yr  adnodau 
yn  nodedig  o  gyfeiriol.  Pregethai  yr 
offeiriad  yn  erbyn  y  rhai  oeddynt  yn 
mynychu  cyfarfodydd  crefyddol  y  tu  allan 
i  eglwys  eu  plwyf ;  galwai  hwy  yn  Sismat- 
iciaid,  a  dywedai  eu  bod  yn  archolli  corff 
Crist  ac  yn  trywanu  ei  ystlys  sanctaidd 
mor  wir  a'r  milwr  a'i  gwanodd  a  phicell. 
Tosturi  dwfn  ato  a  deimlai  Harris,  gwelai 
ei  fod  yn  Ilefaru  yn  ol  y  goleuni  oedd 
ganddo.  Ond  bu  raid  i'r  Diwygiwr  ym- 
adael  heb  y  fraint  o  gofio  angau  y 
Gw'aredwr.  Ar  y  ffordd  i  Drefecca, 
penderfynodd  roddi  yr  holl  achos  gerbron 
yr  Esgob,  ac  cs  byddai  efe  yn  cadarnhau 
ymddygiad  yr  offeiriaid,  nid  oedd  dim  i 
wneyd  ond  cefnu  ar  yr  Eglwys,  er  cymaint 
ei  serch  ati. 

Cyrhaeddodd  adref  o  gwmpas  un  ;  Ilifai 
heddwch  fel  yr  afon  i  mewn  i'w  yspryd  ; 
bu  yn  ysgrifenu  Ilythyrau  ac  yn  cofnodi  ei 
deimladau  yn  ei  ddydd-Iyfr  hyd  gwedi  tri, 
yna  pregethodd  i  gynulleidfa  Ìiosog  oddiar 
Esaiah  xl  :  "  Cysurwch,  cysurwch,  fy 
mhobl."  Cafodd  nerth  anghyffredin  i 
gyfeirio  eu  Ilygaid  at  Grist  ;  hydera  i 
lawer  gyfarfod  a'r  Arglwydd  y  prydnhawn 
hwnw.  Cyfeiriodd  at  waith  yr  offeiriaid 
yn  eu  cau  allan  o  ragorfreintiau'r  tŷ,  a 
dywed  ei  fod  yn  foddlon  i'r  mater,  pwy 
yw  y  gwir  brophwyd  dros  Dduw,  gael  ei 
benderfynu  yn  y  farn  ddiweddaf.  Dyma 
Ile  y  teimlodd  fwyaf  o  nerth  wrth  lefaru ; 
a  syna  at  y  cariad  angerddol  a  lanwai  yr 
ŵyn.  Er  ei  fod  heb  gysgu  y  noson 
flaenorol,  a'i  fod  wedi  bod  mewn  chwech 
o  gyfarfodydd  cyhoedd  a  phreifat  y  dydd 
hwnw,  cychwyna  gyda  mîn  y  nôs  i 
Sancily,  ffermdy  Iled  fawr,  yn  nyffryn 
Wysg,  rhwng  Talybont  ac  Aberhonddu, 
yr  hyn  a   wnelai   ei   daith   am   y   diwrnod 

yn  ddeng-milldir-ar-hugain.  Er  hwyred 
ydoedd,  pregethodd  mewn  lle  o'r  enw 
Tygwyn.  Ei  destun  ydoedd  :  "  Trowch 
eich  wynebau  ataf  lì  holl  gyrau  y  ddaear, 
fel  y'ch  achuber."  Ar  y  dechreu  }r 
oedd  yn  dra  difywyd  ;  nid  oedd  unrhyw 
ddylanwad  yn  cydfyned  a"i  eiriau  ;  ond 
rhoddwyd  ef  yn  rhydd  ;  cafodd  nerth 
rhyfedd,  a  chariad  a  goleuni,  i  edrych 
at  Grist. 

Boreu  y  Sul  y  mae  yn  Sancily,  a  daeth 
i'w  feddwl  drachefn  y  priodoldeb  o  fyned 
dros  y  môr  ;   teimhii  *  a  Chymru  yn  agos 
iawn    at     ei    galon,     ond     galluogwyd    ef 
i"w  cyflwyno  i'r 
Arglwydd   lesu. 
Teimlai    Dŷ    yr 
Amddifaid   (a       i^ 

adeiladesid  yn       SP?/  ^t//  í^ 

Georgia     gan 

Whitelìeld),    a"r  '       ^  '         /  />,» 

eglwysi  yr  ochr 
arall  i'r  cefnfor, 
yn  pwyso  ar  ei 
feddwl,  a  mawr 
a  w  y  d  d  a  i  e  u 
gweled.  Credai 
y  gallai  yr  lesu 
gario  ei  waith 
yn  mlaen  yn  y 
wlad  yma  heb- 
ddo.  Aeth  i  eg- 
Iwys  Llanddew, 
lle  y  pregethai  y 
Parch.  Thomas 
Lewis.  Yno  caf- 
oddlesi'w  enaid. 
Yr  oedd  ganddo 
amcan  deublyg 
wrth  fyned  i 
Landdew,  sef 
cael  cyfranogi  o'r 
sacr ament,  yr 
hyn  a  wahardd- 
a  s  i  d  i  d  d  o  y  n 
eglwys  Talgarth  gan 
V     fìcer,     a     chae 


/' 


^ 

Mr.  Price  Davies, 
ymgynghori  a  Mr. 
Thomas  Lewis,  yn  ngwyneb  y  dyryswch 
newydd  oedd  wedi  codi.  Toddcdd  ei 
galon  fel  cwyr  ynddo  wrth  nesu  at  y 
bwrdd  ;  tynwyd  ei  yspryd  yn  agos  iawn 
at  yr  lesu,  a  melus  oedd  y  gyfeillach. 
Teimlodd  fod  yr  lesu  yn  aros  yn  ffyddlon, 
pan  yr  oedd  ef  yn  cael  ei  fwrw  allan  o 
eglwys  ei  blwyf.  Wrth  edrych  ar  yr 
elfenau,  gwelodd  fwy  o  ddirgelwch  yr 
undeb  rhwng  y  ddwyfoliaeth  a"r  ddynol- 
iaeth  yn  mherson  y  Mab  nag  erioed. 


Aeth  oddiyno  tua  Merthyr  Cynog  ; 
clywai  fel  yr  oedd  y  g^vaith  yn  myned 
rhagddo  yn  mhob  man,  a  phenderfynai 
Iynu  wrth  yr  ŵyn.  Cyrhaeddodd  yno  o 
gwmpas  pedwar  ;  "  Trowch  eich  wynebau 
ataf  fi,"  oedd  ei  destun,  cafodd  nerth 
mawr  wrth  weddîo,  ac  wrth  anerch  y 
dyrfa.  Yn  yr  hwyr  aeth  i  le  a  eilw  Allt- 
mawr,  pregethodd  hyd  gwedi  naw  oddiar 
Zech.  xii.  10  :  "  A  thywalltaf  ar  dŷ 
Dafydd,  ac  ar  breswylwyr  Jerusalem, 
yspryd  gras  a  gweddi'au,  a  hwy  a  edrych- 
ant  arnaf  fi  yr  hwn  a  wanasant  ;  "  ac  yr 
oedd    y    nefoedd    yn    gwenu    arno,     Bu   i 

lawr  hyd  gwedi 
un-ar-ddeg  yn 
cynghoriyrŵyn. 
Dydd  Llun,  y 
inae  yn  Llan- 
ddewi'r  Cwm  ; 
anogodd  y  bobl  i 
edrych  at  Grist, 
yna  cychwyn- 
odd  i  Langam- 
arch,  Ile  y  cyf- 
arfyddodd  a"r 
a  n  w  y  1  M  r. 
Gwynn.  Eidest- 
un  yno  oedd  : 
"  Wele  Oen 
Duw,"  a  chaf- 
f)dd  ddirfawr 
nerth  i  lefaru. 
Gwedi  cym- 
deithas  felus  a 
Mr.  Gwynn,cyf- 
eiriodd  ei  gam- 
rau  tua  Doly- 
felin.  Aryffordd 
bu  yn  dda  ar  ei 
enaid  ;  gwelodd 
bechod  fel  y  mae 
yn  erbyn  yr 
lesu,  ac  felly 
dychrynai  rhag- 
ei    ddoethineb. 

ddo,     yn    gystal    a  ^ 

ei  ewyllys,  ei  reswm,  a"i  gyfiawnder  ei 
hun  ;  gwelodd  Grist  yn  ogoneddus,  a'i 
hunan  yn  ofnadwy,  nes  y  gweddíodd  :  "  O, 
achub  fi  rhag  fy  hunan  !  "  Pregethodd 
oddiar  Heb.  xii.  i,  2,  gyda  nerth  mawr. 
Wedi  hyny  aeth  tua  Llanfair-muallt,  yr 
oedd  ei  gysylltiad  a  Miss  Williams,  y 
Scrin,  yn  pwyso  yn  drwm  ar  ei  feddwl  ; 
ar  yr  un  pryd  teimlai  barodrwydd  i'w 
rhoddi  i  fynu,  ac  i  beidio  ei  gweled  byth, 
os  byddai  hyny  yn  fwy  manteisiol  i  ŵyn 
Crist.       Cafodd    undeb   nefol,    a    rhyddid 

ffydd,  yn  nghymdeithas  saint  Llanfair ; 
gwelai  fod  goleuni  Crist  yn  peri  iddynt 
ddirmygu  yr  hen  gyfamod.  Pregethodd 
yma  eto  oddiar  "  Trowch  eich  wynebau 
ataf  fi,"  a  chafodd  ryddid  a  dirfawr 
felusder  yn  y  gwaith.  Aeth  oddiyno  tua 
chyfeiriad  Hengwm,  gan  daíîu  bras-olwg 
ar  ei  lafur,  er  pan  y  dechrenodd  fyned 
allan  gyda'r  efengyl.  Dywed  ddarfod  iddo 
deithio  tua  deuddeg  milldir  y  dydd  am  y 
pedair  blynedd  a  haner  diweddaf,  ac  felly 
fod  ei  hoU  deithiau  am  y  tymor  hwnw 
dros  dair  mil  o  filldiroedd,  a'r  cyfanswm 
am  yr  wyth  mlynedd  yn  agos  i  chwe'  mil. 
Traddodasai  rhwng  chwech  a  saith  mil  o 
bregethau,  heblaw  cofnodi  ei  deimladau 
a'r  digwyddiadau  yn  ei  ddydd-lyfr,  ac 
ysgrifenu  llythyrau  dirif.  Yn  ychwanegol, 
cynghorai  yn  y  seiadau.  Cafodd  gyfarfod 
nodedig  o  nerthol  yn  Hirgwm.  Wrth 
weddîo  daeth  dylanwad  rhyfedd  ar  ei 
yspryd  ;  gwelodd  ei  holl  bechodau  wedi  eu 
cyfrif  ar  Grist  ;  "  Gwehiis  ef,"'  meddai, 
"  yn  gorchfygu  angau  ac  uffern,  ac  yn 
gwneyd  hyny  drosof  fi,  yn  fwy  cHr  nag 
erioed  ;  tynwyd  fi  allan  o  fy  hunan  yn  fwy 
nag  erioed.  Yna,  wrth  bregethu  oddiar 
'  Wele  Oen  Duw,'  yr  oeddwn  yn  ofn- 
adwy,  yn  fwy  gorchfygol  nag  erioed  ;  yr 
oedd  genyf  yspryd  ac  awdurdod  fel  nas 
gelhd  gwrthsefyll.  Yr  oeddwn  yn  galw 
ar  y  chwareuwyr,  ac  yn  condemnio  eu 
hiaith,  yn  tori  pob  peth  o'm  blaen,  gan 
gyfeirio  at  yr  hen  fyd,  at  Sodom,  ac  at  y 
pechod  yn  erbyn  yr  Ysbryd  Glân." 

Ymddengys  fod  yr  odfa,  yr  hon  a  ddes- 
grifia  gyda  manylwch,  yn  un  ofnadwy ; 
atebai  esgusodion  yr  annuwiol ;  condemniai 
y  teuluoedd  diweddi,  a'r  rhai  a  ddygent  eu 
plant  i  fynu  gan  eu  harfer  i  chwareuydd- 
iaethau  ;  a  dywedai,  os  yw  Gair  Duw  yn 
wir,  fod  yr  holl  wlad  yn  myned  tuag  uffern. 
"  Ychydig  oedd  genyf  i'r  \Vyn,"  meddai ; 
"  ond  ni  chefais  y  fath  awdurdod  erioed." 
Diau  fod  yno  le  difrifol  mewn  gwirionedd ; 
mellt  Sinai  a  oleuent  i'r  bobl  eu  cyflwr 
coUedig,  a  tharanau  yr  Hollalluog  a  ruent 
yn  eu  clyw,  nes  yr  oedd  eu  wynebau  wedi 
myned  fel  calch,  a'u  ghniau  yn  curo 
ynghyd.  Y  mae  yn  Hirgwm  hefyd  dydd 
Mercher  ;  aeth  oddiyno  i  Cefnllys,  yn  Sir 
Faesyfed  ;  dydd  lau  y  mae  yn  Cefnbrith, 
nid  yn  nepeil  o  Cefnllys.  Aeth  oddiyno  i 
Gore,  ac  ar  y  ffordd  darllenai  Lyfr  Vavasor 
Powell,  yn  desgrifio  ansawdd  Cymru  yn  y 
flwyddyn  1641.  Pregethodd  yma  oddiar 
Es.  xlv.  22.  Ar  y  dechreu  yr  oedd  yn 
sych    iawn,    dim    dylanwad,    a    braidd    y 


medrai  gael  geiriau.  Ond  trodd  at  y 
gyfraith  yn  ddisymwth  ;  yna  daeth  nerth 
mawr,  tra  y  dangosai  iddynt  eu  bod  yn 
caru,  yn  ofni,  yn  ymddiried,  ac  yn  rhyfeddu 
at  bob  peth  ond  Duw.  Y  mae  yn  y 
Rhiw  dydd  Gwener,  y  dydd  diweddaf  o'r 
flwyddyn  1742,  a  dydd  Sadwrn,  y  cyntaf 
o'r  flwyddyn  newydd,  y  mae  yn  y  Scrin, 
ar  ymwehad  a  Miss  Ann  WiUiams.  Teifl 
y  difyniadau  hyn  aUan  o'i  ddydd-lyfr 
oleuni  mawr  ar  ei  hanes,  ar  y  diwygiad, 
ar  y  rhwystrau  mawrion  a'i  cyfarfyddent, 
ac  ar  ansawdd  ei  feddwl  yntau.  Ónd  ein 
hamcan  penaf  oedd  rhoddi  rhyw  syniad  am 
fawredd  ei  ymdrechion,  a'i  yni  diderfyn. 

Ar  ol  dychwelyd  o'r  daith,  yr  hon  a  barha- 
odd  agos  i  saith  wythnos,  rhydd  y  crynodeb 
canlynol  o'i  lafur,  mewn  Uythyr  at  gyfaill  : 
"Yr  wyf,  oddiar  pan  adewais  Lundain, 
wedi  teithio  dros  fil  o  fiUdiroedd,  ac  wedi 
Ilefaru  dros  chwech  ugain  o  weithiau, 
fynychaf  yn  yr  awyr  agored,  gan  na  all 
unrhyw  á\  gynwys  y  dorf,  a  hyny  yn 
nghanol  gwyntoedd,  gwlawogydd,  a  rhew; 
ac  eto  nid  wyf  yn  waeth  o  ran  fy  nghorff 
nag  ar  y  dechreu.  Hyfryd  yw  bod  ar  fy 
eithafdros  Dduw."  Meddai,  mewn  Ilythyr 
arall,  at  un  Mr.  Baddington,  "  Pe  baech  yn 
cymeryd  tro  gyda  mi  am  ddeufis  neu  dri, 
yn  gweled  fy  Ilafur  a'm  profedigaethau,  yr 
wyf  yn  sicr  na  ryfeddech  gymaint  am  na 
anfonais  atoch  cyn  hyn.  Y  mäe  yn  awr 
ynghylch  naw  wythnos  er  pan  ddechreuais 
fyned  o  amgylch  De  a  Gogledd  Cymru. 
Yn  yr  amser  hwn  mi  a  ymwelais  â  thair- 
sir-ar-ddeg,  a  thrafaelais  gan  amlaf  150  o 
filldiroedd  bob  wythnos,  gan  bregethu 
ddwy  waith,  ac  weithiau  dair  a  phedair 
gwaith  y  dydd.  Bum  saith  noswaith  yn 
olynol  heb  ddiosg  fy  nillad.  Teithiais  o  un 
boreu  hyd  yr  hwyr  dranoeth,  heb  orphwys, 
dros  gan'  miUdir,  gan  bregethu  ganol  nos, 
neu  yn  foreu  iawn,  ar  y  mynyddoedd,  rhag 
cael  ein  herlid." 

Mewn  gwirionedd,  yr  oedd  ei  lafur  yn 
anhygoel.  Y  syndod  yw  nad  ymollyngodd 
ei  gyfansoddiad,  er  cadarned  oedd,  tan 
bwys  y  gwaith.  Gwedi  taith  flin,  a 
phregethu  amryw  droiau  i  dorfeydd  ter- 
fysglyd,  a'r  hoU  wlad  yn  ferw  ac  yn  gyffro 
o'i  gwmpas,  arosai  i  lawr  drachefn  hyd  dri 
neu  bedwar  o'r  gloch  y  boreu,  yn  gweddío, 
yn  ymdrechu  yn  galed  a  Uygredigaeth  ei 
galon,  ac  yn  ysgrifenu,  fel  nad  oedd  ganddo 
nemawr  o  amser  i  orphwys.  Efe,  uwchlaw 
pawb,  a  arloesodd  y  tir,  ac  a  dorodd  y 
garw,  i'r  efengyl.  Tybiai  ef  ei  hunan  yn 
fynych   fod  ei  ddiwedd   yn  ymyl,   ond   ni 

theimlai  unrhyw  brudd-der  o"r  herwydd  ; 
yn  hytrach  cyffröid  ei  enaid  ynddo  gan  y 
gobaith  o  fyned  at  ei  Waredwr. 

Fel  enghraifft  o'i  ddyoddefaint  gyda 
gwaith  yr  efengyl  cymerer  a  ganlyn. 
Ryw  noson  clywai  Mrs.  Rumséy,  Tyny- 
wlad,  ger  Crughywel,  lais  gwan  wrth 
ddrws  y  tŷ,  o  gwmpas  dau  o'r  gloch  y 
boreu.  Adnabu  y  llais,  mai  llais  HoweÌl 
Harris  ydoedd.  Prysurodd  i  agor,  ac 
erbyn  iddo  ddod  i  mewn  yr  oedd  golwg 
ryfedd  arno.  Wrth  ddychwelyd  o  Sir 
Fynwy  cawsai  ei  guro  a'i  faeddu  yn  dost  ; 
gorchuddid  ei  gorff  gan  waed,  a  chan 
archollion  a  chleisiau  ;  cafwyd  fod  tri-ar- 
ddeg  o  glwyfau  ar  ei  ben,  a'r  syndod  oedd 
na  chawsai  ei  ladd.  Cafodd  bob  ym- 
geledd  posibl  mewn  ffermdy,  ac  aeth  i 
ffwrdd  boreu  dranoeth  yn  siriol  ei  yspryd, 
gan  ystyried  mai  braint  oedd  cael  dyoddef 
anmharch  dros  Grist. 

Dro  arall,  sef  Mehefin,  1741,  yr  oedd  ef 
a  John  Cennick  yn  Swindon  ar  eu  ffordd  i 
Lundain.  Dechreuasant  ganu  ac  efengylu, 
ond  cyn  gallu  dechreu  pregethu  ymosod- 
wyd  arnynt  gan  y  werinos.  Saethent  a 
drylliau  dros  eu  penau,  ac  yr  oedd  ffroenau 
y  drylliau  mor  agos  i'r  pregethwyr  fel  y 
gwnaed  eu  hwynebau  mor  dduon  gan  y 
pylor  ag  eiddo  tinceriaid.  Nid  oedd  arnynt 
fraw ;  agorasant  eu  mynwesau,  a  dywed- 
asant  eu  bod  yn  barod  i  roddi  eu  bywydau 
dros  eu  hathrawiaeth.  Yna  cawsant  eu 
gorchuddio  drostynt  oll  a  Ilwch  yr  heol,  yr 
hwn  a  deflid  atynt.  Yn  nesaf,  cafodd  y 
terfysgwyr  beiriant  dwfr,  yr  hwn  a  lanw- 
asant  o  gwteri  aflan,  gan  arllwys  yr  hylif 
budr  ar  weision  Crist.  Ond  ni  ddigalonent. 
"  Tra  y  taflent  y  dwfr  budr  ar  Harris," 
meddai  Cennick,  "  pregethwn  i;  pan  y 
tröent  y  peiriant  arnaf  fi,  pregethai  yntau." 
Parhasant  i  wneyd  hyn,  nes  niweidio  y 
peiriant ;  yna  taflasant  fwceidiau  o  ddwfr 
budr  a  Ilaid  arnynt.  Yr  oedd  boneddwr, 
o'r  enw  Mr.  Richard  Goddard,  yn  anog  y 
terfysgwyr  ;  benthycasai  iddynt  ei  beiriant 
a'i  ddrylliau  i'r  pwrpas  ;  dywedai  wrthynt 
am  drin  y  ddau  bregethwr  cynddrwg  ag  y 
medrent,  ond  peidio  eu  Iladd.  Safai  ar 
gefn  ei  geffyl  yn  edrych  ac  yn  chwerthin. 
Wedi  iddynt  ymadael,  gwisgasant  ddwy 
ddelw,  galwasant  un  yn  Harris  a'r  llall  yn 
Cennick,  a  Ilosgasant  hwy.  Diau  mai 
hyn  a  wnaethent  a'r  pregethwyr  eu 
hunain  oni  bai  fod  arnynt  ofn.  Nid 
digwyddiad  ar  ei  ben  ei  hun  oedd  hwn, 
cyfarfyddent  a'r  cyffelyb  yn  mron  bob 
dydd. 


Fel  pregethwr,  math  o  loan  Fedyddiwr 
ydoedd,  a  gwaith  garw,  rhagbarotôl,  i 
raddau  mawr,  a  gyflawnodd.  O  ran  gallu 
gweinidogaethol,  nid  oedd  i'w  gymharu  a 
Daniel  Rowland.  Yn  ei  flynyddoedd 
cyntaf,  ychydig  o  drefnusrwydd  fyddai  ar 
ei  sylwadau,  ac  ni  arferai  gymeryd  testun, 
eithr  Ilefarai  yr  hyn  a  iroddid  iddo  ar  y 
pryd.  Tywalltai  allan  yr  hyn  a  fuasai  yn 
berwi  yn  ei  fynwes,  heb  ryw  lawer  o 
reoleidd-dra,  ond  gydag  awchlymder  a 
nerth  nas  gallai  dim  sefyll  o'i  flaen.  Ar 
yr  un  pryd,  yr  oedd  rhyw  hynodrwydd  yn 
ei  ardduil,  oedd  yn  ei  osod  ar  ei  ben  ei 
hunan  ynghanol  pawb.  Meddai  WiIIiams, 
yn  ei  farwnad  : — 

"  Ond  yn  nghanol  myidd  o  bonynt 
Mae  rhyw  eisiau  o  dy  ddawn." 

■■'•  "  Nid  rhaid  ond  edrych  ar  ei  ddarlun," 
ysgrifena  Dr.  Owen  Thomas,  "  er  mwyn 
gweled  ar  unwaith,  mai  nid  dyn  cyffredin 
ydoedd.  Y  mae  y  wyneb  hir,  ac  yn 
enwedig  yr  ên  hir  yna,  y  trwyn  eryraidd, 
yr  aeliau  mawrion,  y  talcen  Ilydan  er  nad 
yw  yn  uchel,  y  genau  agored  eang,  y 
Ìlygaid  treiddgar,  a'r  wynebpryd  pender- 
fynol  yna,  yn  arwyddo  ei  fod  yn  berchen 
galluoedd  naturiol  cryfion,  ac  yn  arbenig 
ei  fod  wedi  ei  wneuthur  heb  ofn."  Yr  oedd 
dwysder  ei  argyhoeddiad  hefyd,  yr  ing 
enaid  ofnadwy  y  pasiodd  trwyddo,  yr  agos- 
rwydd  at  dragywyddoldeb  yn  mha  un  yr 
oedd  yn  byw,  yn  awchlymu  ei  leferydd,  ac 
yn  rhoddi  mîn  ar  ei  eiriau.  Meddai  y 
Parch.  John  Hughes  :  t  "  Rhoes  Duw  iddo 
orchymyn,  '  Llefa  a'th  geg,  nac  arbed  ; 
dyrchafa  dy  lais  fel  udgorn,  a  mynega  i'm 
pobl  eu  camwedd,  a'u  pechodau  i  d>'  Israel." 
Y  Ilef  a  ddywedodd  wrtho,  '  Gwaedda.'  A 
gwaeddi  yn  groch  a  wnaeth  :  '  Pob  cnawd 
sydd  welit,  a'i  holl  odidowgrwydd  sydd  fel 
blodeuyn  y  glaswelltyn.'  Gwnaed  ei  wyneb 
fel  callestr.  Dyrchafodd  ei  lef  uwchben 
dynion  diofal  nes  yr  oedd  eu  gwynebau  yn 
gwelw-Iasu."  Pregethwr  y  werin  anystyr- 
iol  ydoedd  yn  benaf ;  pe  buasai  ei  iaith  yn 
fwy  coeth,  ei  leferydd  yn  fwy  tyner,  a'i 
fater  yn  fwy  athronyddol,  ni  fuasai  yn 
offeryn  cymwys  ar  gyfer  y  gwaith  oedd 
Duw  wedi  dori  allan  iddo.  Cyfeiria 
John  Wesley,  yn  ei  ddydd-Iyfr,  at 
rymusder  ei  genadwri.  Ar  gyfer  dydd 
Llun,  lonawr  22,  1750,  ysgrifena  :  "  Mi 
a  weddíais  yn  y  boreu  yn  y  Fomidery  (capel 


*  Cofiant  John  Jones,  Talsarn. 
t  Methodistiaetli  Cymru. 

Mr.  Wesley,  yn  Llundain),  a  phregethodd 
Howell  Harris,  areithiwr  nerthol,  yn 
gystal  wrth  natur  a  thrwy  ras,  ond  nid  yw 
yn  ddyledus  am  ddim  i  gelfyddyd  na  dysg- 
eidiaeth."  Cyfeiria  ef  ei  hun  yn  aml  at 
brinder  ei  wybodaeth,  a'i  fod  yn  methu 
cael  amser  i  ddarllen,  fel  rhwystrau  ar  ei 
ffordd  gyda'r  weinidogaeth.  Önd  fel  yr 
ydoedd  yr  oedd  gymhwysaf  ar  gyfer  an- 
sawdd  y  wlad.  Mewn  ymroddiad  diarbed 
i  lafur,  mewn  teithiau  hirion  a  pheryglus, 
mewn  cydwybodolrwydd  dwfn  i'r  Arglwydd 
lesu,  mewn  hyfdra  sanctaidd  yn  ngwyneb 
gwawd  ac  erhd,  ac  mewn  ymdeimlad 
difrifol  a  gwerth  yr  eneidiau  oedd  yn  teithio 


yn  ddiofal  i  ddinystr,  ni  ragorodd  un  o'r 
Diwygwyr  ar  Howell  Harris.  Braidd  na 
allai  ddweyd  yn  ngeiriau  Paul  :  "  Mi  a 
lafuriais  yn  helaethach  na  hwynt  oll  ;"  ac 
yn  briodol  iawn  y  gelwir  ef  yn  Luther 
Cymru.  Yr  oedd  ei  allu  trefniadol  hefyd 
agos  a  bod  yn  gyfartal  i'w  ddawn  fel 
siaradwr ;  bu  ganddo  ef  law  fawr,  yn  wir 
y  llaw  fwyaf,  yn  lluniad  y  cyfansoddiad 
Methodistaidd  ar  y  cychwyn,  ac  y  mae  ei 
ddelw  ef  i'w  gweled  yn  amlwg  ar  y 
Cyfundeb  hyd  heddyw.  Gadawn  hanes 
Howell  Harris  yn  y  fan  hon  yn  bresenol, 
ond  cawn  ddychwelyd  ato  eto. 


HANES   Y   DARLUNIAU. 


Athrofa  Trefecca,  a  Chapel  Coffadwr- 
lAETHOL  HowELL  Harris.  Cymerwjd  y  darlun 
hwn  ar  gyfer  y  gwaitli  presenol  yn  ngwanwyii  y 
ílwyddyn  hon,  1894.  Yn  inis  Ebrill,  y  flwyddyn 
17-52,  y  gosododd  Howell  Harris  sail  yr  adeilad  i 
lawr ;  ac  yr  oedd  rhan  o  hono  wedi  ei  orphen  yn  y 
flwyddyn  ganlynol.  A'-  ddiwedd  y  flwyddyp  1754 
yr  oedd  tenlu  sefydleJig  yn  Nhrefecca,  o  gylch 
cant  o  rifedi,  heblaw  y  rhai  oedd  yn  myned  ac  yn 
dyfod.  Gan  y  rhoddir  hanes  cyflawn  o'r  sefydliad 
yn  Nhrefecca  yn  amser  Howell  Harris  yn  y  lle 
priodol  yn  nghorfî  y  gwaith,  ni  raid  ymhelaethu 
arno  yn  y  fan  hon.  Yn  y  flwyddyn  1842  yr  agor- 
wyd  y  lle  fel  Athrofa  y  Deheudir,  ac  am  yr  ugain 
mlynedd  cyntaf,  y  Parch.  D.  Charles,  B.A.,  oedd 
yr  unig  athraw.  Agorwyd  y  Capel  Coffadwriaethol 
yn  mis  Gorphenaf,  1873,  sef  can-mlwyddiant 
inarwolaeth  Howell  Harris.  Gwasanaethwyd  ar 
yr  agoriad  gan  y  Parchedigion  Dr.  Lewis  Edwards, 
Bala ;  Dr.  Owen  Thomas,  Liverpool ;  Edward 
Matthews,  David  Williams,  Troedrhiwdalar,  ac 
eraill.  Cynllunydd  y  capel  ydoedd  Mr.  R.  G. 
Thomas,  IMenai  Bridge ;  a'r  adeiladydd  Mr.  Evan 
Williams,  Bangor.  Costiodd  £;-3,432  2s.  2^c. 
Casglwyd  yr  arian  drwy  ymdrecbion  y  Parchedig- 
ion  Edward  Matthews,  a  Dr.  J.  Harris  Jones,  un 
o  athrawon  y  sefydliad. 

Darlun  Gwreiddiol  Howell  Harris.  Cy- 
hoeddwyd  dau  Goflant  o  Howell  Harris  yn  y 
flwyddyn  ar  ol  ei  farwolaeth.  Argraffwyd  hwy  yn 
Nhrefecca,  ac  yr  oedd  y  cyntaf  yn  yr  iaith  Gym- 
raeg,  a'r  llall  yn  Saesneg  ;  ond  ni  chyhoeddwyd 
darlun  o'r  Diwygiwr  hynod  yn  y  Cofiantau  hyny. 
Cyhoeddwyd  Cofiant  eilwaith  iddo  yu  Nhrefecca  yn 
1792,  ond  nid  oes  darlun  o  houo  yn  hwnw  ycbwaith. 
Ond  yn  y  flwyddyn  1838,  sef  yn  mhen  tri  ugain  a 
phump  o  flynyddau  wedi  marwolaeth  Howell 
Harris,  fe  ail-argraffwyd  y  Cofiant  a  ddygwyd  allan 
yn  1792  gan  Mr.  Nathan  Hugbe^,  tad  y  diweddar 
Barcli.  Jobn  Ricbard  Hughes,  Brynteg,  Sir  Fon. 
Argrafíwyd  ef  yn  Mertbyr  Tydfil.  Pan  ynghylcb 
cybooddi  yr  argraffiad  hwn  o  Gofiant  Howell 
Harris,  cafodd  Mr.  Natban  Hughes  afael  ar  ddar- 
lun  o  bono  yn  Nbrefecca,  pa  un  a  osododd  yn  llaw 
cerfiedydd  mewn  dur,  a  chyhoeddodd  liaws  o  gopîau 
o  bono.  Er  fod  cyboeddiad  y  Cofiant  bwn  a'r 
darlun  yn  gyfamserol,  ymddengys  eu  bod  yn  cael 


eu  gwerthu  ar  wahán  ;  o  herwydd  nid  yw  y  darlun 
wedi  ei  rwymo  gyda'r  Cofiant,  yn  y  copiau  yr  ydym 
ni  wedi  eu  gweled  ;  ac  yr  ydym  wedi  dyfod  ar  draws 
y  darlun  yn  aml,  heb  y  Cofiant.  Pris  y  Cofiant 
ydoedd  swllt,  a  tbebygol  fod  pris  y  darlun  ei  bun 
yn  llawn  cymaint  a  hyny,  o  herwydd  dywedir 
ddarfod  i'r  ^jZa^e  gostio  deg  punt ;  felly  gwerthid 
hwy  gada'u  gilydd  neu  ar  Wcihàn,  yu  ol  ewyllys  y 
prynwr.  Dywedir  fod  y  ^jírtíe  yn  awr  yn  meidiant 
y  Parch.  Dr.  Hughes,  gweinidog  y  Bedyddwyr, 
Scranton,  Pen.  America,  sef  un  o  feibion  Mr. 
Nathan  Hughes.  Y  mae  darlun  Howell  Harris 
wedi  ei  gerfio  lawer  gwaith  yn  ystod  y  blynyddau 
diweddaf. 

Eglwys  Talgarth.  Copi  ydyw  y  darlun  hwn 
o'r  print  a  gyhoeddwyd  gydag  argraffiad  Mr. 
William  Mackenzie  o  "  Holl  Weithiau  Williams, 
o  Bantycelyn,"  dan  olygiad  y  diweddar  Barcb. 
J.  R.  Kilsby  Jones.  Cymerwyd  y  photograph 
gwreiddiol  tua'r  flwyddyn  1867,  gan  Mr.  T. 
Gulliyer,  Abertawe.  Yr  oedd  yr  eglwys  y  pryd 
hwnw  heb  fyned  dan  unrhyw  gyfnewidiad.  Y 
mae  yr  eglwys  yn  bresenol  yn  bur  debyg  i'r  fel 
yr  ydoedd  yn  amser  Howell  Harris,  ac  y  mae 
genym  wrth  law  amryw  ddarluniau  diweddar  o 
boni,  eto  gwell  oedd  genyra  dalu  am  y  copyright 
i  Mackenzie  na  gwneyd  defnydd  o  bouynt. 

Athrofa'r  Iarlles  Huntington.  Cymerwyd 
y  darlun  o'r  adeilad  dyddorol  hwn  allan  o'r 
Evangelical  Rcgister  &m  Ebrill  yn  y  flwyddyn  1824, 
cyhoeddiad  perthynol  i  Gyfundeb  yr  larlles.  Gan 
y  mynegir  hanes  yr  adeilad  yn  yr  amser  priodol  yn 
ngborfí  y  gwaith  liwn,  nid  oes  eisiau  ond  crybwyll 
yn  y  fan  hon,  fod  Atbrofa  yr  larlles,  ag  Atbrofa 
presenol  y  j\lethodistiaid  yn  Nhrefecca,  yn  ddau 
adeilad  hollol  wabanol,  fel  y  gwelir  oddi  wrth  y 
darluniau  sydd  yn  addurno  y  benod  bon.  Saif 
Athrofa'r  larlles  ar  dir  Trefecca  Isaf;  daeth  y  tir 
hwn  yn  eiddo,  trwy  bryniad,  i  Thoraas  Harris,  a 
disgynodd  trwy  etifeddiaetb  ar  ol  ei  ddydd  ef,  i 
Mrs.  Hughes,  unig  fercli  brawd  bynaf  Howell 
Harris,  sef  Josepb  Harris.  Ar  ol  marwolaeth  yr 
larlles,  symudwyd  yr  Athrofa  i  Chesbunt,  ac  aeth 
yr  adeilad  yn  adfaeledig.  Y  mae  bellach  er  ys 
blynyddau  yn  amaetbdy,  a  gelwir  ef  yn  "  College 
Fann,"  ac  y  mae  yn  meddiant  James  P.  W.  Gwynue 
Holford,  Ysw.,  o  Buckland,  yr  bwn  sydd  yn  disgyn 

o'r  Harissiaid.  Yr  oedd  y  tir  ar  yr  hwn  yr  adeilad- 
wyd  yr  Athrofa  bresenol  yn  eiddo  Howell  Harris  ei 
hun,  er  mai  i  bwrpas  ara'l  y  bwriadai  efe  y  lle. 

GoLYGFA  Ddwyrain-Ogleddol  ar  Athrofa 
Trefecca.  Dengys  y  darlun  hwn  y  rhan  o'r 
adeilad  a  neillduir  yn  breswylfod  y  Prif  Athraw. 
Adnewyddwyd  yr  Athrofa  yn  fawr  yn  ystod  y 
blynyddau  diweddaf,  ac  y  mae  yn  bresenol  yn 
edrych  yn  adeilad  liardd  ac  mewn  cadwraeth  dda. 

Eglwys  Defynog.  Er  fod  yr  eglwys  eang  lion 
weìi  myned  dan  adgyweiriadau  yn  ystod  y  blyn- 
yddiu  diweddaf,  eto  nid  ydyw  wedi  myned  dan 
gyfnewidiadau  mawrion,  er  pan  y  cyfarfyddodd 
Howell  Harris  â  Daniel  Rowland  ynddi,  yn  y 
flwyddyn  1737.  Y  mae  lion,  fel  eglwys  Talgai'th, 
yn  llawer  mwy  o  faintioli  nag  yw  eglwysi  parthau 
gwledig  Cymru  yn  gyffredin.  Yma  y  treuliodd  y 
Parchedig  Mr.  Parry  ddiwedd  ei  oes,  er  ei  fod  yn 
llawer  mwy  adiiabyddus  fel  Mr.  Parry  o  Lywel. 
Yr  oedd  efe  yn  ei  ddydd  yn  un  o'r  offeiriaid  mwyaf 
poblogaidd  a  feddai  y  Deheudir,  ar  gyfrif  ei  ddawn 
pregethwrol  a'i  ddaliadau  efengylaidd.  Y  mae  ei 
gorfî  yn  gorwedd  yn  y  fynwent  hon,  er  nad  yw  y 
fan  yn  cael  ei  ddangos  yn  y  darlun  hwn. 

COFLECH     HOWELL     HaRRIS     YN     EgLWYS     TaL- 

GARTH.  Nid  yw  yn  hysbys  pa  bryd  y  gosodwyd  y 
goflech  hon  i  fyny.  Tebygol  iddi  gael  ei  gosod  yno 
yn  fuan  wedi  ei  farwolaeth,  gan  y  "teulu"  yn 
Nhrefecca.  Y  mae  Mr.  Theophilus  Jones,  yn  ei 
Histor;/  of  Breconsìiire,  a  gyhoeddwyd  yn  1809,  yn 
crybwyll  am  dani,  er  mai  cyfeiriad  anmharchus 
ddigon  a  geir  ati  yn  ei  lyfr  ef.  Y  mae  yr  hanesydd 
tra-eglwysig  hwnw  yn  achwyn  ar  eiriad  y  coffadwr- 
iaeth  sydd  ar  y  goflech,  ac  yn  anfoddlawn,  debygid, 
fod  y  geiriau  "a  hunodd  yn  yr  lesu "  wedi  eu 
harfer  i  ddynodi  ei  ymadawiad  ef.  Tra  ddyrchefir 
ei  frodyr  ganddo  ar  draul  ei  ddarostwng  ef.  Prin 
y  mae  yn  bosibl  i  gulni  yspryd  fyned  yn  mhellach 
na  hyn.  Adnewyddwyd  Eglwys  Talgarth  yn  fawr 
yn  y  blynyddau  1874-5,  ac  o  herwydd  rhyw  resymau 
nad  ydynt  yn  hysbys  i  ni,  fe  dynwyd  y  goflech 
ymaith  oddiar  fur  gogleddol  yr  eglwys,  lle  yr 
ydoedd  wedi  bod  am  gynifer  o  flynyddau  ;  ac  y 
mae  rhan  o  honi — a  dim  ond  i'han  yn  unig — yn 
awr  wedi  ei  gosod  mewn  modd  digon  anmharchus 
yn  erbyn  y  mur,  ar  un  o  ystlysau  yr  eglwys.  Y 
mae  yn  anhawdd  peidio  ymholi  paham  na  buasai 
yr  awdurdodau  oedd  yn  gyfrifol  am  adgyweiriad  yr 
eglwys,  yn  ail-osod  y  goflech  ?  Nis  gellir  dweyd  ei 
bod  yn  anhardd  ac  anolygus,  o  herwydd  y  mae  y 
darlun  o  honi  sydd  ar  tudalen  107  yn  dangos  yn 
wahanol.  Hwyrach  y  gallasai  ei  fod  yn  angen- 
rheidiol  iddi  gael  ei  symud  o'r  fan  yr  ydoedd  wedi 
bod  er  amser  marwolaeth  Howell  Harris,  ond  pa 
gyfrif  sydd  am  nad  ail-adei'adwyd  hi  yn  ei  cliyfan- 
rwydd  mewn  rhyw  gwr  arall   o'r   eglwys  ?     Nid 


ydym  yn  ystyried  ein  bod  yn  gwybod  digon  o'r 
amgylchiadau  i  ateb  y  gofynion  hyn,  ond  yn  sicr, 
yr  ydym  yn  credu  y  dylai  fod  gan  awdurdodau 
Eglwys  Talgarth  atebion  da  iddynt.  Howell 
Harris  yn  ddiau  oedd  y  mwyaf  ymlyngar  wrth  yr 
Eglwys  Sefydledig  o'r  oU  o'r  Tadau,  ac  y  mae  ei 
goffadwriaeth  yn  haeddu  pob  parcliedigaetli  oddiar 
ei  llaw  hi.  Gan  Mr.  D.  Grant,  o  Lanfair-yn-muallt, 
y  cymerwyd  y  darlun  gwreiddiol. 

Coflech  Howell  Harris  yn  y'  Capel 
Coffadwriaethol.  Y  mae  y  maen  coffadwriaethol 
hwn  yn  un  destlus  a  da.  Gwnaed  y  medallion  gan 
Älr.  William  Davies  (Mynorydd),  Llundain,  ac  y 
mae  yn  waith  celfyddgar  a  gorchestol.  Y  geiriau 
a  gerfiwyd  arni  ydynt  fel  y  canlyn  : — "  This  Chapcl 
toas  erected  in  memorij  of  Hoîuell  Harris  :  born  at 
Trevecca,  Januarij  23rd,  1714  :  died  July  21st, 
1773.  He  luas  interred  near  the  Cominunion  Table 
in  Talgarth  Church.  His  poioerfîd  preaching  was 
blessed  of  God,  to  the  conuersion  of  many  souls,  and 
tlie  revival  of  religion  in  all  parts  of  Wales." 
Rhodd  cyfeillion  Llundain  ydyw,  a  chostiodd  £32. 

Llyfrgell  Trefecca,  yncíhyd  a  Phwlpüd 
A  Chadair  Dderw  Howell  Harris.  Gesid  y 
dai'lun  hwn  ger  ein  bron  olygfa  ar  un  o  ystafell- 
oedd  Llyfrgell  yr  Athrofa.  Y  mae  y  pwlpud  a'r 
gadair  wedi  eu  symud  o'u  Ileoedd  priodol,  fel  ag  i 
ymddangos  yn  y  darlun.  Y  mae  y  pwlpud  yn 
egluro  ei  hun.  Cadair  dderw  gerfiedig  ydyw  y 
gadair  hon,  ac  y  mae  y  flwyddyn  1634  wedi  ei 
cherfio  arni,  felly  gwelir  fod  y  gadair  yn  meddiant 
y  teulu,  lawn  bedwar  ugain  mlynedd  cyn  geni 
Howell  Harris. 

Golygfa  Fe  wnol  ar  y  Capel  Coffadwriaethol. 
Rhydd  y  darlun  hwn  syniad  cywir  am  sefyllfa 
y  pwlpud  a'r  goflech.  Gwelir  j'nddo  y  bwrdd  a'r 
ddwy  gadair  freichiau,  rhodd  cyfeillion  Dolgellau, 
gwerth  k,2ò.  Y  mae  eiddo  gwerthfawr  eraill  yn  y 
capel  hwn,  ar  nas  gallesid  eu  cael  i  fewn  i'r 
darlun,  megys  y  llestri  arian  at  wasanaeth  y 
cymun,  gwerth  £52,  a  gyflwynwyd  gan  gyfeill;on  o 
Liverpool ;  ynghyd  ag  awrlais  ardderchog,  gwerth 
£25,  sydd  yn  i'hodd  cyfeillion  o  Ddinbych,  &c. 

Llawysgrif  Howell  Harris.  Gwelir  fod  y 
llythyr  hwn  wedi  ei  ysgrifenu  yn  eglur,  ac  yn  gwbl 
anhebyg  i'w  lawysgrif  yn  y  dydd-Iyfr,  yr  hwn  sydd 
yn  hynod  o  aneglur,  ac  yn  Ilawn  talfyriadau. 
Gosodir  tudalen  o'r  dydd-lyfr  i  fewn  eto.  Y  mae 
nodiad  ar  gef n  y  llythyr  hwn  yn  darllen  fel  hyn  : — 
"  Letter  sent,  1756,  to  tlie  4  brethren  gone  to  the 
Army."  Nid  yw  yn  hysbys  pwy  oeddynt.  Mae  y 
gwreiddiol  yn  ngadw  yn  Athrofa  Trefecca,  a  chopi- 
wyd  ef  gan  Mr.  O.M.Edwards,  M.A.,  Rhydychain, 
yr  hwn  sydd  yn  arlunydd  medrus,  yn  gystal  ag  yn 
llenor  gwych. 


-^ 


PENOD    VI. 


H  O  W  E  L  L      D  A  V  I  E  S. 


Ei  hanes  dechreuol  yn  anhysbys — O  dan  addysg  Grijffith  Jones* — Yn  guwrad  Llysyfran — Ei 
henodiad  i  fod  yn  gtmrad  Llanddowror — Eghvys  Prcndergast,  a  chysylltiad  Howell  Davies  a 
hi — Yn  dyfodyn  iin  o  ariiieimvyr  y  Methodistiaid — Penfro  yn  brif  faes  ei  la/ur — Ei  briodas 
— Ei  lafur  ìnawr  gyda'r  diwygiad — Adeiladu  y  Tabernacl  yn  Hwlffordd — Capel  Woodstoch, 
gîe/einyddu  y  sacramentau  yno — Adeiladu  capcl  newydd — Ei  nodweddion — Ei  farwolacth  a'i 
trladdedigaeth. 


/R  "  Tadau  Methodistaidd,"  y 
Parchedig  Howell  Davies,  Apostol 
Penfro,  yw  yr  un  y  gwyddis  Ueiaf 
o'i  hanes.  Nid  ydym  yn  gwybod  brodor 
o  ba  le  ydoedd  ;  beth  oedd  enwau,  galwed- 
igaeth,  a  sefyllfa  gymdeithasol  ei  rieni  ; 
na  dim  o  hanes  ei  faboed  yntau.  Braidd 
nad  yw  fel  Melchisedec  gynt,  "  heb  dad, 
heb  fam,  heb  achau ; "  yr  ydym  yn  ei 
gyfarfod  am  y  tro  cyntaf  yn  ysgol 
athrawol  y  Parch.  Griffith  Jones,  Llan- 
ddowror,  mor  sydyn  a  phe  y  disgynasai 
yno  o'r  cwmwl.  Yn  mhenawd  y  farwnad  a 
gyfansoddwyd  iddo  gan  WilHams,  Panty- 
celyn,  hysbysir  ni  iddo  farw  yn  y  flwyddyn 
1770,  yn  53  mlwydd  oed.  Yn  ol  y  cyfrif 
hwn  cafodd  ei  eni  yn  1717  ;  ac  yr  oedd  yr 
un  oed  a  Wilhams,  dair  blwydd  yn  iau 
na  Howell  Harris,  a  phedair  blwydd  yn 
iau  na  Daniel  Rowland.  Ymddengys  mai 
o  Sir  Fynwy  yr  hanai.  Ein  hawdurdod 
ar  hyn  yw  ysgrif  sydd  yn  bresenol  ar  gael 
o  eiddo  Lawrence  Torstanson  Nyberg, 
gweinidog  cyntaf  yr  eglwys  Forafaidd  yn 
Hwlffordd.  Gweinidogaethai  efe  yn  Hwl- 
ffordd  o  Mehefìn  24,  1763,  hyd  Awst  23, 
1768  ;  yn  ystod  yr  amser  hwn  rhaid  ei  fod 
yn  dra  chydnabyddus  a  Mr.  Davies,  yr 
hwn  oedd  y  gweinidog  mwyaf  ei  barch  a'r 
uchaf  ei  safle  gymdeithasol  a  feddai  y 
dref;  ac  felly  yr  oedd  mewn  mantais  i 
wybod.  Dywed  traddodiad  y  disgynai 
Howell  Davies  o  deulu  parchus,  a'i  fod 
yntau  er  yn  ieuanc  wedi  dadblygu  cyn- 
heddfau  meddyliol  cryfion,  ac  yn  dra 
awyddus  am  ddysg.  Yn  ysgol  athrawol 
Griffith  Jones  gwnaeth  gynydd  cyflym ; 
daeth  yn  ysgolhaig  gwych  mewn  Lladin 
ac  mewn  Groeg  ;  a  thueddai  ei  feddwl  yn 


gryf  at  y  weinidogaeth  yn  yr  Eglwys 
Sefydledig.  Eiddil  o  iechyd  ydoedd  er  yn 
blentyn  ;  cryfhaodd  i  raddau  gwedi  tyfu  i 
oedran,  ond  ni  feddianodd  o  gwbl  gyfan- 
soddiad  cadarn  ei  gydlafurwyr,  sef  Daniel 
Rowland,  Howell  Harris,  a  WiUiam 
WilHams.  Dywedir  yn  mhellach  ei  fod 
yn  naturiol  o  duedd  ddifrifol,  ac  iddo  gael 
ei  ddwyn  dan  awdurdod  y  gwirionedd 
trwy  weinidogaeth  Griffith  Jones,  ei 
athraw.  Felly,  nid  yw  yn  debyg  iddo 
deimlo  yr  ing  a'r  loes  a  brofwyd  gan 
Rowland  a  Harris;  ni  fu  yn  crynu  wrth 
droed  Sinai  yn  gwrando  ar  y  taranau  ;  ni 
chafodd  ei  ysgwyd  uwchben  y  trueni 
bythol ;  yn  hytrach  ei  brofiad  ydoedd — 

"  Fe'm  denodd  i  yn  ddirgel  iawn, 
A  djjtaw  ar  ei  ôl." 

Beth  bynag  am  ddull  ei  argyhoeddiad, 
cafodd  Howell  Davies  grefydd  ddiamheuol. 
Gwedi  hyn  yr  oedd  yn  fwy  tueddol  ei  feddwl 
at  weinidogaeth  yr  efengyl,  a  diau  ei  fod 
yn  cael  pob  cefnogaeth  gan  ei  athraw. 
Efe  oedd  hoff"  ddisgybl  Griffith  Jones,  a'r 
diwrnod  yr  oedd  Howell  yn  caél  ei  ordeinio, 
gofynai  yr  offeiriad  hybarch  i'r  gynulleidfa 
yn  Llanddowror  offrymu  ei  gweddi  i'r 
nefoedd  ar  ei  ran.  Yn  sicr,  gwrandawyd 
y  weddi  hon  yn  helaeth.  I  guradiaeth 
Llys  Bran,  neu  fel  y  gelwir  y  lle  ar  lafar 
gwlad,  Llysyfran,  y  cafodd  ei  benodi.  Yn 
rhyfedd  iawn,  nid  oes  unrhyw  gofnodiad 
o'i  urddiad  fel  diacon  ar  gael   yn    llyfrau 

*  Yr  ydym  yn  ddyledus  am  lawer  iawn  o  gynwys 
yr  ysgrif  hon  i'r  Parch.  E.  Meyler,  Hwlífordd, 
yr  íiwn  ni  arbedodd  boen  na  thrafíerth  i  geisio 
dod  o  hyd  i  fíeithiau ;  a'r  hwn  yn  ogystal  sydd 
yn  edmygydd  mawr  o  Howell  Davies. 

esgobaeth  Tyddewi.  Bu  y  Parch.  E. 
Meyler  yn  chwiho  yn  fanwl,  a  chafodd 
fod  cofrestriad  yr  ordeiniad  wedi  cael  ei 
esgeuluso  yn  holloL  Dengys  hyn  mor 
ddiofal  ac  afler  y  cedwid  cofnodau  eglwysig 
yr  adeg  hono,  ac  nas  gelhr  tynu  unrhyw 
gasghad  diamheuol  oddiwrth  eu  dystaw- 
rwydd  parthed  unrhyw  amgylchiad.  Nid 
oes  unrhyw  gyfeiriad  ato  ychwaith  ar  lyfr 
cofrestriad  Llysyfran;  cafodd  Mr.  Meyler 
fod  dalen  o'r  hyfr  a  berthyn  i'r  adeg  hon 
wedi  ei  rhwygo  aUan.  Nid  anhebyg  mai 
un  o'r  clerigwyr  dilynol   a   wnaeth  hyny, 


barth  Penfro,  ar  unwaith  yn  gyrchfa 
cynuheidfaoedd  aruthrol ;  aeth  yr  eglwys 
yn  rhy  fechan  i  ddal  y  gwrandawyr ;  ym- 
dywaUtai  y  gwlaw  nefol  i  lawr  yn  gaw- 
odydd  bendigedig,  fel  yn  Llangeitho ;  a 
chafodd  llawer  eu  troi  at  yr  Arglwydd. 

Gan  mai  yn  1740  y  cychwynodd,  nid 
cywir  y  sylw  yn  Methodistiacth  Cymru,  ei 
fod  yn  mysg  y  rhai  blaenaf  yn  y  diwygiad 
Methodistaidd  yn  Nghymru,  o  ran  amser 
yn  gystal  ag  o  ran  enwogrwydd.  Yr  oedd 
Daniel  Rowland  a  Howell  Harris  ar  y 
maes    agos    i    bum'     mlynedd    o'i    flaen. 


EüLWYS    LLYS-BBAN    (NEU    L.LYSYFBAN),    SIU    BENFUO. 

[I''eí  i/r  ijmddangomi  yn  amser  Howcll  Dauiea.] 


iel  na  chaffai  dim  perthynol  i'r  Meth- 
odist  enwog  aros  ar  gof  a  chadw  mewn 
llyfr  mor  gysegredig.  Ond  iddo  fod 
yn  guwrad  Llysyfran  sydd  sicr ;  profir 
y  fifaith  gan  dystiolaeth  Uiaws  a'i  clybu 
yno  yn  efengylu,  ac  a  dderbyniasant 
les  ysprydol  trwyddo.  Rywbryd  tua 
dechreu  y  flwyddyn  1740  y  cychwynodd 
ar  ei  waith  gweinidogaethol,  a  dech- 
reuodd  yn  ddioedi  daranu  yn  ofnadwy  yn 
erbyn  annuwioldeb  y  wlad,  nes  yr  oedd 
gweithredwyr  anwiredd  yn  arswydo  yn  ei 
bresenoldeb.  Daeth  y  Uanerch  dawel,  a 
orwedda  fel  yn  mreichiau  cwsg  yn  nghanol- 
Rhan  IIL 


Gwir  nad  yw  pum'  mlynedd  yn  amser 
mawr  ;  ond  ar  adeg  o  gyffro  fel  osdd  yn 
berwi  Cymru  y  pryd  hwnw,  pan  y  bydd 
digwyddiadau  yn  canlyn  eu  gilydd  yn  gyf- 
lym,  ac  effeithiau  dwfn  ac  arosol  yn  cael  eu 
cynyrchu  mewn  cyfnod  byr,  y  mae  pum' 
mlynedd  yn  gryn  amser.  Yr  oedd  Rowland 
a  Harris  wedi  teithio  rhanau  helaeth  o'r 
Deheudir,  a  rhyw  gymaint  o'r  Gogledd, 
cyn  iddo  ef  ddyfod  a'i  gryman  i'r  maes. 
Ond  yr  oedd  agos  ysgwydd  yn  ysgwydd 
a'r  ddau  Ddiwygiwr  mewn  enwogrwydd,  a 
gaUu  gweinidogaethoL  Ac  y  mae  yn 
sicr  iddo  ddechreu  ar  ei  lafur  yn  annibynol 

arnynt  ;  nid  dyfod  allan  yn  gynorthwywr 
i'r  un  o'r  ddau  a  wnaeth  ;  yr  oedd  yn 
gychwynydd,  a  hollol  briodol  ei  gyfenwi 
yn  dad  Methodistiaeth  Sir  Benfro.  An- 
wiredd  i'w  gospi  gan  farnwyr  fyddai 
ceisio  ei  osod  ar  safle  îs.  Pan  y  cyfar- 
fyddodd  a  Howell  Harris  yn  Hwlffordd, 
gwanwyn  1740,  y  mae  yn  dra  thebyg  ei 
fod  wedi  ei  ordeinio,  ac  wedi  dechreu  tynu 
tyrfaoedd  i  Lysyfran  ;  a  chyfeiria  Harris 
ato  yn  ei  ddydd-Ìyfr  gyda  pharch. 

Nid  hir  y  bu  Howell  Davies  yn  gweini- 
dogaethu  yn  Llysyfran  ;  tuag  wyth  mis 
o  bellaf  a  fu  tymor  ei  arosiad ;  aeth  ei 
weinidogaeth  danllyd,  efifro,  yn  annyoddefol 
i  rai  o'r  plwyfohon  cysglyd,  a  llwyddwyd 
i'w  yru  ymaith.  Cawn  ef  yn  cael  ei 
ordeinio  yn  offeiriad  gan  Dr.  Nicholas 
Claget,  Ésgob  Tyddewi,  Awst  3,  1740, 
a'i  drwyddedu  i  guwradiaeth  Llanddowror, 
a  Llandeilo-Aber'cowin,  dan  yr  Hybarch 
Griffith  Jones.  Ond  ni  chyfnewidiodd  o 
ran  natur  ei  weinidogaeth  ;  ni  phallodd  a 
rhybuddio  yr  annuwiol ;  ac  ni  pheidiodd 
y  bendithion  dwyfol  a  disgyn  i  lawr 
trwyddo.  O  hyn  allan  ystyrir  ef  yn 
perthyn  i'r  Methodistiaid,  ac  yn  arweinydd 
yn  eu  mysg.  Diau  mai  un  o  amcanion 
Howell  Harris  wrth  ymweled  a  Sir  Benfro, 
Rhagfyr,  1742,  rhyw  bythefnos  o  flaen  y 
Gymdeithasfa     yn     Watford,     oedd    ym- 


gynghori  a'i  gyfaill  yn  yr  efengyl  gyda 
golwg  ar  y  trefniadau  y  bwriedid  eu 
gwneyd.  A  chawn  fod  y  ddau  yn  cyd- 
weled  yn  hollol.  Er  mai  yn  Sir  Gaer- 
fyrddin  yr  oedd  cysyfltiadau  eglwysig 
Howell  Davies,  eto  Penfro  oedd  prif  faes 
ei  lafur.  Teithiodd  y  sir  o  gwr  i  gwr ; 
pregethai  yn  y  tai  ffermydd  ac  ar  y  maes 
cyn  adeiladu  capelau,  am  y  gwarafunid  yr 
eghyys  iddo  mewn  aml  i  fan,  a  sefydlodd 
Haws  o  seiadau  bychain.  Er  i  ymweliadau 
Harris  a  Rowland  beri  cyfFro  dirfawr,  a 
chynyrchu  daioni  anarferol,  eto,  trwy  lafur 
HoweU  Davies  yr  efengyleiddiwyd  y  sir, 
ac  y  darostyngwyd  hi  i  grefydd.  Ym- 
ddengys  fod  ei  ddoniau  yn  nodedjg  o  felus. 
Cyfeiria  Harris  ato  yn  ei  lythyrau  yn 
barhaus  fel  yn  rhagori  mewn  nertn  a 
swyn.  Dywed,  mewn  flythyr  at  White- 
field,  wedi  ei  ysgrifenu  o  Milford,  tua 
diwedd  y  flwyddyn  1743:*  "Yddau  Sul 
diweddaf  gwrandewais  efallai  y  ddau  ud- 
gorn  mwyaf  croch  a  fedd  y  genedl ;  sef  y 
brawd  Rowland,  a'r  brawd  Davies.  Yr 
oedd  y  goleuni,  y  gallu,  a'r  ddoethineb 
ddwyfol  i  glwyfo  a  meddyginiaethu,  ac  i 
ddatguddio  yr  Arglwydd  lesu  Grist,  y 
fath,  fel  na  fedr  geiriau  gyflwyno  unrhyw 
syniad  cywir  gyda  golwg  arno."      Mewn 

*  Weehly  History. 

llythyr  at  ei  frawd  yn  Llundain  o  Fishgate, 
yn  Mhenfro,  dywed  :"-^  "  Rhyfeddol  yw  yr 
hanes  wyf  yn  glywed  am  y  gallu  sydd  yn 
cydfyned  â  gweinidogaeth  y  brawd  Howell 
Davies ;  yn  fwyaf  neillduol  yn  mysg  y 
Saeson  (y  mae  haner  y  wlad  hon  yn  Saes- 
nig).  Y  mae  nerth  anarferol  hefyd  yn  y 
cymdeithasau  yma,  fel  yn  aml  pan  fyddont 
yn  myned  i  geisio  bendith  ar  eu  pryd 
bwyd,  disgyna  yspryd  gweddi  ar  amryw  o 
honynt  yn  olynol,  fel  y  cedwir  hwy  wrth 
orsedd  gras  am  agos  i  dair  awr.  Y  mae 
llawer    yn    cael    eu    swyno    gymaint    gan 


ddifynu  Uiaws  o  ymadroddion  cyffelyb,  a 
frithant  Iythyrau  Howell  Harris,  yn 
dangos  mor  aruchel  oedd  gweinidogaeth 
Apostol  Penfro,  a'r  modd  y  bendithiai 
Duw  ei  weinidogaeth. 

Nid  oedd  yn  bresenol  yn  Nghymdeithasfa 
gyntaf  Watford.  Efallai  mai  y  rheswm 
oedd,  ddarfod  iddo  fynegu  ei  holl  feddwl 
ar  y  gwahanol  bethau  i  Harris,  fel  nad 
ystyriaifod  eisiau  iddo  yn  ganlynolgymeryd 
taith  mor  bell.  Ond  yr  oedd  hefyd  yn  wan- 
llyd  o  ran  coríf,  a  chyfrifa  hyny  am  ei  absen- 
oldeb  o  amryw  o'r  Cyradeithasfaoedd,  ac  am 


,ll;    i;1':m  1; 


gariad  Crist  Avrth  ganu,  nes  y  maent  yn 
Ilewygu."!  Yn  mis  Mawrth,  1743,  ysgrif- 
ena  at  eglwys  y  Tabernacl,  yn  Llundain : 
"  Bum  y  Sul  diweddaf  mewn  un  arall  o  eg- 
Iwysydd  y  I)rawd  Davies  yn  y  sir  hon,  a 
gwnaed  ef  yn  ddiwrnod  o  ogoniant  mwy 
na'r  Sul  blaenorol.  Credaf  fod  y  gynull- 
eidfa  o  ddeg  i  ddeuddeg  mil.  Nis  gall  iaith 
fynegu  fel  y  mae  yn  bendithio  y  brawd 
Rowland  yn  Sir  Aberteifi,  a'r  brawd 
Howell    Davies  yn  y  sir  hon."      Gallem 


Weehly  History. 


t  Ibid. 


fod  ei  lafur  yn  gyfyngedig  i  gylch  cymharol 
fychan.  Yn  y  trefniadau  a  wnaed  gyda 
golwg  ar  y  gwahanol  siroedd  yn  y  Gym- 
deithasfa,  rhoddwyd  Penfro  oll  dan  ofal 
Howell  Davies,  ac  efe,  os  yn  bresenol, 
oedd  i  fod  yn  gadeirydd  y  Gymdeithasfa 
Fisol.  Ar  yr  un  pryd,  yr  ydym  yn  ei  gael 
mewn  amryw  o'r  Cymdeithasfaoedd  a'r 
Cyfarfodydd  Misol  cyntaf.  Yr  oedd  yn 
Nghymdeithasfa  Fisol  Gelliglyd,  Mai  i, 
1743  ;  yn  Nghymdeithasfa  Fisol  Long- 
house,  Mehefin  8,  1743  ;  ac  yn  Nghym- 
deithasfa  Trefecca,  Mehefin  29,  30,  1743. 

Bu  niewn  Cymdeitbasfa  Chwarterol  yn 
yr  un  lle  hefyd  yn  1744.  Cawn  ef  yn 
llywyddu  yn  Nghymdeithasfa  Fisol  Llan- 
gwg,  neu  yn  hytrach  Llangwm,  yn  Sir 
Benfro,  pan  yr  oedd  John  Sparks,  George 
Gambold,  a  WiUiam  Gambold,  yn  ym- 
geiswyr  am  y  swydd  o  gynghorwyr.  Yr 
oedd  y  ddau  Gambold  yn  frodorion  o 
Gasmal,  er  ar  y  pryd  yn  trigianu  yn 
Hwlffordd,  ac  yn  berthynasau  agos  i  John 
Gambold,  yr  esgob  Morafaidd,  ac  un  o 
Fethodistiaid  Rhydychain.  Yn  nghof- 
nodau  y  Gymdeithasfa  Fisol  uchod  ceir  a 
ganlyn  :  "  Éin  bod  yn  cymeradwyo  ac  yn 
derbyn  George  Gambold  fel  cynghorwr, 
a'i  fod  i  fyned  oddiamgylch  gymaint  ag  a 
all,  gyda  chymeryd  gofal  am  ei  nain." 
Ceir  yma  hefyd  enw  yr  enwog  WilHam 
Edwards,  Rhydygele,  a  gosodir  ef  dan 
ofal  Mr.  Howell  Davies,  y  cymedrolwr,  i 
gael  ei  dderbyn  i  gymundeb,  ac  i  fyned 
dan  arhoHad,  cyn  y  caffai  ei  ystyried 
yn  gynghorwr.  Rhoddir  caniatad  hefyd 
i  John  Sparks  arfer  ei  ddawn  dan  arol- 
ygiaeth  Howell  Davies.  Efe  a  lywyddai 
yn  Nghymdeithasfa  Fisol  Hwlffordd,  lon- 
awr  28,  1745,  er  fod  Howeh  Harris  yn 
bresenol  fei  arolygydd  cyffredinol.  Daethai. 
amryw  gynghorwyr  anghyoedd  yno,  a  thri 
o  rai  cyhoedd,  sef  John  Harris,  am  yr 
hwn  y  cawn  son  eto,  W^iHiam  Richard, 
a  Thomas  Meyler.  Gwelir,  feUy,  fod 
Howell  Davies  yn  gwneyd  gwaith  pwysig 
ynglyn  a  threfniadau  y  diwygiad  yn 
Sir  Benfro. 

Tref  Hwlffordd  oedd  canolbwynt  ei 
lafur,  ac  eglwys  Prendergast,  neu  fel  ei 
gelwir  gan  y  trigoHon,  Prengast,  oedd  un 
o'r  Heoedd  yn  mha  rai  y  gweinidogaethai. 
Anhawdd  deall  natur  ei  gysylltiad  a'r 
eglwys  hon.  Gelwir  ef  weithiau  yn 
"  Rheithor  Prengast ; "  ond  nid  yw  yn 
ymddangos  iddo  fod  yma,  nac  fel  rheithor 
na  chuwrad.  ■•'-  Y  mae  llyfr  cofrestriad  yr 
eglwys  ar  gael  yn  awr  yn  gyfan,  ac  yn 
cyrhaedd  mor  bell  yn  ol  a  dyddiau  Ohver 
Cromwell,  ond  ni  cheir  ynddo  ddim  i  ddang- 
os  ddarfod  i  Howell  Davies  fod  mewn 
cysylltiad  a'r  lle  o  gwbl.  Ond  y  mae  yn 
sicr  iddo  fod  yma  yn  gweinidogaethu,  ac 
yn  gweinyddu  y  cymun  am  flynyddoedd,  a 
hyny  gyda  chysondeb,  cyn  fod  gan  y 
Methodistiaid  un  capel  yn  y  rhan  hon  o'r 
wlad.  Tref  Hwlffordd  yw  canolbwynt 
Penfro ;  yma  y  cyrchai  y  bobl  i"r  march- 
nadoedd     ac     i'r     ffeiriau     o'r     ardaU^edd 


*  Ysgrif  y  Pai-jb.  E.  Meyler. 


amaethyddol  ;  yr  oedd  pobl  Llysyfran 
yn  neihduol  a'u  ffordd  trwy  Prengast ; 
feUy  daeth  yr  eglwys,  trwy  swyn  a  nerth 
gweinidogaelii  yr  hwn  a  efengyhii  yno,  yn 
gyrchfa  pobloedd.  Ymgynullai  tyrfaoedd 
aruthrol  i  wrando.  Prengast  oedd  y 
nesaf  at  Langeitho  parthed  IHosogrwydd 
cynulleidfaoedd,  ac  nid  annhebyg  oedd  y 
dylanwadau  nerthol  a  ddisgynent  yn  y 
ddau  le.  Pregethai  hefyd,  a  gweinyddai 
y  sacrament,  yn  St.  Daniel,  yn  Nghastell 
Martin,  ac  yn  Mounton,  ger  Narberth, 
lleoedd  a  berthynant  i'r  rhan  Saesnig  o'r 
sir.  Rhwng  y  tri  He  rhifai  ei  gymunwyr 
dros  ddwy  hl  ;  llenwid  yr  eglwysydd 
drosodd  a  throsodd  gan  ddynion  awchus 
am  gofìo  angau'r  groes. 

Tua'r  flwyddyn  1744  yr  ydym  yn  ei 
gael  yn  myned  i'r  ystâd  briodasol.  Nid 
heb  bryder  y  darfu  iddo  newid  ei  sefyhfa ; 
bu  yn  gofyn  cyngor  ar  y  mater  i  HoweU 
Harris,  ac  y  mae  ei  lythyr  ef  mewn 
atebiad  wedi  ei  argrafifu.  Yr  oedd  Harris 
mewn  ystâd  meddwl  addas  i  gydymdeimlo 
ag  ef,  gan  ei  fod  yntau  ei  hun  ar  fedr 
priodi.  Y  mae  y  llythyr  yn  un  tra  difrifol; 
dywed  fod  enw  Mr.  Davies  mor  gyhoeddus, 
a'r  achos  o  gymaint  pwys,  fel  yr  oedd 
perygl  iddo  gamgymeryd  serchiadau  yn  !Ie 
datguddiad  oddiwrth  Dduw.  Nid  oes 
ganddo    ddim    yn   erbyn   y   ferch  ieuanc  ; 

geilw  hi  "  yr  anwyl  chwaer  C ,"  yr  liyn 

a  brawf  yr  adwaenai  hi  fel  dynes  ieuanc 
dduwiol,  a  diwedda  trwy  geisio  ganddi 
ddyfod  i  Gapel  Ifan  i'w  gyfarfod,  fel  y 
caffai  wybod  ystâd  ei  meddwl  yn  fanylach. 
Trodd  yr  ymddiddan  allan  yn  ffafriol,  a 
phriododd  Howell  Davies.  Haedda  ei 
gymhares  ychydig  o  sylw.  Ei  henw 
morwynol  oedd  Catherine  Poyer,  ac  yr 
oedd  yn  ferch  i  John  Poyer,  Ysw.,  yr  hwn 
oedd  o  haniad  Ncrmanaidd,  ac  yn  perthyn 
i  un  o'r  teuhioedd  mwyaf  pendeíigaidd  yn 
Sir  Benfro.  Un  o'r  teulu  hẅn,  John 
Poyer  wrth  ei  enw,  a  lywodraethai  gastell 
Penfro  yn  amser  01iver  Cromwell,  ac 
ymddengys  iddo  amddiffyn  y  lle  yn  erbyn 
Ihioedd  OHver  gyda  dewrder  a  medr 
arbenig.  Dygasid  Catherine  Poyer  i  fynu 
mewn  palasdy  tlws,  a  pha  un  y  mae  stâd 
yn  gysylltiedig,  o'r  enw  Parke,  ar  aelwyd 
ei  thaid  a'i  hain  o  du  ei  mam,  sef  Griffìth 
a  Catherine  Twyning.  Yma  y  daeth  tan 
argraffiadau  crefyddol,  a  hyny,  yn  ol  pob 
tebyg,  wrth  wrando  ar  Howell  Davies. 
Ond  yr  oedd  crefydd,  o  ryw  fath,  beth 
bynag,  yn  nheulu  Twyning.  Yr  oedd 
offeiriad  o'r  enw  Griífith  Twyning  yn  ficer 

Walton,  y  plwyf  agosaf  at  Llysyfran,  yn 
y  flwyddyn  1747,  ac  y  mie  sail  i  gasglu 
mai  efe  oedd  olynydd  Howell  Davies  yn 
nghuwradiaeth  Llysyfran.  Cawn  ferch  i'r 
ficer  hwn,  o'r  enw  Mrs.  Scourfield,  yr  hon 
a  breswyhai  yn  Pwllhoolí,  yn  perthyn  i'r 
INIethodistiaid  yn  amser  y  Parch.  I)avid 
Jones,  Llangan.  Y  mae  sail  i  gredu  fod 
fíowell  Harris  a  Daniel  Rowland,  yn 
g)'stal  a  Howell  Davies,  yn  ymwehíd  a'r 
Parke  yn  fynych  ar  eu  teithiau ;  a'r  tebyg- 
olrwydd  yw  fod  Catherine  wedi  cyfranogi 
yn  helaeth  o  yspryd  y  diwygiad.  Cyn  ei 
phriodas  yr  oedd  ei  thaid  a'i  nain  wedi 
marw  ;  felly,  perchenogai  hi  yr  etifedd- 
iaetli  a  adawsid  ganddynt  ;  ac  yn  rhinwedd 
yr  undeb  hwn  daeth  Howell  Davies  ar 
unwaith  yn  ŵr  o  gyfoeth.  Eithr  ni  fu 
gohid  yn  achlysur  iddo  laesu  dwylaw 
gyda'r  efengyl ;  llafuriai  gyda'r  un  awydd- 
fryd  ac  ymroddiad  ag  o'r  blaen,  a  diameu 
iddo  gael  pob  cefnogaeth  i  hyn  gan  ei 
briod.  Nid  hir,  pa  fodd  bynag,  y  parhaodd 
pethau  yn  ddysglaer  yn  y  Parlce  ;  daeth 
angau  i  mewn  i'r  palasdy  tlws,  gan  gym- 
eryd  ymaith  ddymuniad  llygaid  Mr.  Davies. 
Bu  farw  ar  enedigaeth  baban,  ei  chyntaf- 
anedig ;  a  chyn  i'r  eneth  fechan  gyrhaedd 
dwy  flwydd  oed,  cafodd  hithau  ei  rhifo 
i'r  bedd,  a  gadawyd  Howell  Davies  wrtho 
ei  hun. 

Yn  mhen  amser,  priododd  drachefn  a 
Miss  Luce  Phillips,  merch  Mr.  Hugh 
PhiUips,  boneddwr  cyfoethog  o'r  un  ardal ; 
a  chan  i'r  gweddill  o  blant  Hugh  Philhps 
farw  heb  hihogaeth,  daeth  yr  holi  eiddo 
yn  feddiant  i  Mr.  Davies.  Yr  osdd  hi  yn 
ddynes  nodedig  o  brydweddol,  ac  heblaw 
bod  yn  enwog  am  ei  doethineb  a'i  chrefydd, 
yr  oedd  yn  gantores  dda.  Meddai  Mr. 
Davies,  hefyd,  ddawn  canu  rhagorol,  a 
cheir  y  dalent  yn  nheulu  y  Parke  hyd  y 
dydd  hwn.  Mewn  canlyniad  i'r  briodas 
hon  daeth  Howell  Davies  yn  berchen  dau 
gartref,  sef  y  Parke,  a  thŷ  ei  wraig  yn 
Prengast  ;  preswyliai  yn  y  ddau  fel  y 
byddai  cyfleustra  yn  rhoi.  Nid  dibrofedig- 
aeth  a  fu  ei  yrfa  er  hyny  ;  bu  farw  ei  unig 
fab,  Howell,  yn  y  flwyddyn  1749,  ac  efe  yn 
saith  mis  03d.  Ond  ganwyd  iddo  ferch, 
ssf  Margaret,  yr  hon  wedi  hyny  a  ddaeth 
yn  wraig  i'r  Parch.  Nathaniel  Rowland  ; 
ac  y  mae  eu  hiliogaeth  hwy  yn  preswyho 
yn  y  Parke  hyd  y  dydd  heddyw. 

Parhau  i  lafurio  a  wnaeth  Howell 
Davies,  a  pharhaodd  y  nefoedd  i  fendithio 
ei  waith.  Yndedodd  y  diwygiad  trwy  Sir 
Benfro  oll,  yn  arbenig  yn  y  canolbarth,  ac 


yn  nhref  Hwlffbrdd.  Tua  1748,  symudodd 
i  ddarpar  lle  i'r  dde  idell  yn  Hwlffordd  i 
addoli,  a  gahvyd  yr  adeilad  yn  "  Ystafell  y 
Tabernacl,"  gan  ganlyn  Whitefield,  yr 
hwn  oedd  wedi  galw  ei  biball  ef  yn  y 
Moorfields,  Llundain,  yn  "  Tabarnacl." 
Yn  cynorthwyo  Howell  Davies  gyda  hyn 
yr  oedd  y  cynghorwr  John  Sparks,  at  ba 
un  y  cyfeirir  yn  nghofnodau  Cymdeithasfa 
Fisol  LLangwm.  Cawsai  John  Sparks  ei 
eni  yn  y  flwyddyn  1726;  brodor  o  Hwl- 
fifordd  ydoedd ;  profodd  argyho^ddiad  dwfn 
pan  yn  ieuanc,  a  chedwid  gwasanaeth 
crefyddol  yn  nhŷ  ei  rieni,  yn  yr  hwn  y 
cyin^írai  ef  ran.  Yr  oedd  yn  l)regathwr 
d  1,  ac  yn  ddiamheuol  dduwiol.  Yn  yr 
ymraniad  rhwng  Rowland  a  Harris,  glyn- 
odd  John  Sparks  wrth  y  diweddaf.  Dar- 
Ilenwn  am  dano  droiau  yn  pregethu  yn 
Nghymdeithasfaoedd  plaid  Harris,  a  dy- 
wedir  ei  fod  yn  Uefaru  gydag  arddeliad 
anghyffredin.  Ond  yn  1751,  gadawodd  y 
Methodistiaid,  ac  ymunodd  a'r  eglwys  For- 
afaidd.  Yr  oedd  achos  crefyddol  cryf  wedi 
cael  ei  sefydlu  hefyd  yn  Woodstock,  trwy 
offerynoliaeth  Howell  Davies;  adeiladwyd 
capel  yma  yn  y  flwyddyn  1754,  agorwyd  ef 
yn  y  flwyddyn  ganlynol,  pan  y  pregethodd 
Whitefield,  ac  y  gweinyddodd  sacrament 
swper  yr  Arglwydd.  Tybir  mai  dyma  y  tro 
cyntaf  i'r  ordinhad  gael  ei  gweinyddu  mewn 
adeiiad  heb  ei  gysegru,  gan  offeiriad  Meth- 
odistaidd,  a  phrawf  yr  amgylchiad  fod 
Howell  Davies  yn  meddu  cryn  feiddgarwch 
meddwl,  a'i  fod  wedi  ymrhyddau  oddi- 
wrth  Iyfetheiriau  yr  Eglwys  Wladol  o 
flaen  ei  holl  gyd-ddiwygwyr.  Ar  yr  un 
pryd,  yr  oadd  Howell  Harris  a  Whitefield, 
mewn  undeb  a  Methodistiaid  Lloegr,  wedi 
dyfod  i  benderfyniad  mor  foreu  a  1743,  i 
weinydda  y  cymundeb  yn  y  seiadau  pan 
y  gwrthodid  y  fraintr  iddynt  yn  eu  heglwys- 
ydd  plwyfol,  a  chawsai  hyn  ei  anfon  mewn 
llythyr  at  Howell  Davies.  Bu  yr  ordin- 
hadau,  sef  bedydd  a  swper  yr  Arglwydd, 
yn  cael  eu  gweinyddu  gyda  chysondeb  yn 
Woodstock  am  56  o  flynyddoedd  cyn  y 
neillduad  yn  181 1.  Felly,  mewn  un  ystyr, 
Woodstock  yw  mam-eglwys  y  Cyfundeb. 
Wrth  gyfranu,  defnyddiai  Mr.  Davies 
was  maeth  yr  Eglwys  ;  ond  yn  aml  torai 
ar  ei  draws,  gan  lefaru  am  ddyoddefiadau 
y  Gwaredwr  gyda  nerth  a  melusder,  a 
orchfygai  y  rhai  a  ddaethent  i  gyfranogi. 

]^u  yn  offerynol  hefyd  i  godi  addoldy  yn 
nghwr  gogleddol  Sir  Benfro,  a  alwyd 
Capel  Newydd.  Sefydlasid  cymdeithas 
grefyddol    mor    foreu   a    1743   yn   y  Cerig 

Gwynion,  lle  heb  fod  yii  nepell ;  yn  raddol, 
yniranodd  hon  er  mwyn  cyfleustra,  un 
adran  yn  ymgyfarfod  yn  Llechryd,  a'r 
adran  arall  mewn  fifermdy  yn  mhlwyf 
Clydau,  a  elwid  Hen  Barciau.  Pregethai 
Howell  Davies  yn  fynych  yn  y  ddau  le. 
Gan  ei  fod  yn  ofì'eiriad  urddedig,  cai 
bregethu  yn  eglwys  Llechryd ;  ond  gan 
hosoced  y  gynulleidfa,  byddai  raid  iddo 
fynychaf  lefaru  yn  y  fynwent.  Am  ysbaid 
methid  cael  tir  i  adeiladu  addoldy  arno  yn 
yr  Hen  Barciau,  er  fod  y  ffermdai  wedi 
myned  yn  rhy  fychain  i"r  cyfarfodydd  ;   o'r 


Dechreuwyd  gweinyddu  yr  ordinhadau  yn 
Capel  Newydd  ar  unwaith,  a  bu  yn  enwog 
fel  yr  unig  le  yn  yr  ardaloedd  hyny  ag  yr 
oedd  y  sacramentau  yn  cael  eu  harfer  yn 
mysg  y  Methodistiaid  ;  cyrchai  tyrfaoedd 
mawrion  iddo,  ac  fel  Woodstock,  parhaodd 
i  fod  yn  lle  i  gymuno  hyd  nes  y  neiUduwyd 
gweinidogion.  Howell  Davies  fyddai  yn 
gweinyddu  amlaf ;  yn  ei  absenoldeb  ef 
cyfrenid  gan  Daniel  Rowland,  neu  ei  fab, 
Nathaniel  Rowland  ;  neu  ynte,  Davies, 
Castellnedd ;  Jones,  Llangan ;  neu  Wilhams, 
Lledrod.        Dywedir     ddarfod     i     Howell 

diwedd  cafwyd  tir  gan  Stephen  Colby, 
Ysw.,  cadben  yn  y  llynges,  gwraig  yr 
hwn  a  deimlai  yn  garedig  at  y  Method- 
istiaid.  Howell  Davies  a  benderfynodd 
yr  ysmotyn.  Wrth  deithio  dros  y  bryn  o 
Lechryd  i'r  Hen  Barciau,  taflodd  ei  chwip 
i  ganol  yr  eithin  mân,  a  dywedodd  wrth 
ei  gyfeilhon  :  "  Dyma  y  fan  i'r  capel." 
Cafodd  y  capel  hwn  ei  agor  yn  y  flwyddyn 
1763;  pregethodd  Mr.  Davies  ar  yr  ach- 
lysur  oddiar  y  geiriau  :  "  Gad,  Ihi  a'i 
gorfydd,  ac  yntau  a  orfydd    o'r   diwedd." 


Harris,  gwedi  i  archoUion  yr  ymraniad 
iachau  i  raddau,  bregethu  yma  amryw 
weithiau.  Yn  Capel  Newydd  y  pregethai 
Daniel  Rowland  yn  y  flwyddyn  1773, 
oddiar  Heb  iv.  15,  pan  y  cynyrchwyd  y 
fath  argraffìadau  dyfnion  ar  feddwl  Mr. 
Charles  o'r  Bala  ;  argraffiadau  na  ddilewyd 
mo  honynt  byth.  Yma  hefyd  y  pregethodd 
Jones,  Llangan,  am  y  tro  diweddaf,  wrth 
ddychwelyd  o  Langeitho. 

Efallai  na  chafodd  Mr.  Davies  gymaint 
o'i    erhd    a    rhai    o'r    Tadau ;    yr    oedd    ei 

sefyllfa  fydol  barchus,  ynghyd  a  nodded 
yr  Hybarch  Griffith  Jones,  yn  gryn  gysgod 
iddo.  Ond  ni  ddiangodd  yntau  heb  i'r 
ystorm  ruthro  arno.  Mewn  llythyr  o 
eiddo  Howell  Harris  ato,  dyddiedig  Medi 
7,  1743,  ceir  a  ganlyn  :  "  Byddai  yn  dda 
genyf  gael  gwybod  pa  fodd  yr  ymdaraw- 
soch  yn  Nghwrt  yr  Esgob ;  efallai  y 
gallwn  ymddiddan  a  rhywrai  ynia  (Llun- 
dain)  er  cael  cyfarwyddyd  pa  fodd  i 
weithredu.  Ond  credaf  na  wnant  ddim. 
Yn  arbenig,  os  deallant  eich  bod  chwi  yn 
gwybod  nad  oes  gan  eu  llys  ddim  galíu, 
a'ch  bod  chwithau  yn  benderfynol  o  appeHo 
at  y  gyfraith  wladol,  a  dwyn  cwrs  eu 
hymddygiadau  duon  i  oleuni.  Hyn,  mi  a 
gredaf,  y  w  ein  dyledswydd  ;  ond  cadw  ar 
yr  amddiffynol ;  ac  os  cawn  ein  rhyddid, 
bydded  i  ni  yn  ostyngedig  a  diolchgar  ei 
ddefnyddio."  Nis  gwyddom  beth  a  ddaeth 
o  helynt  Cwrt  yr  Esgob,  ond  sicr  yw  mai 
yn  ei  flaen,  heb  droi  ar  y  ddehau  na'r  aswy, 
yr  aeth  gweinidog  Crist,  gan  deimlo  yr 
erhd  yn  fraint,  am  mai  dros  ei  Waredwr 
y  dyoddefai. 

Apostol  Penfro  yn  benaf  oedd  Howel! 
Davies  ;  yr  oedd  ei  apostoHaeth  yn 
gyfeiriedig  yn  Uawn  cymaint  at  yr  adran 
Saesnig  o'r  sir  a'r  adran  Gymraeg  ;  a 
phregethai  yn  y  naill  iaith  neu  y  Han  fel  y 


byddai  galwad.  Gwnaed  ef  yn  gwmwl 
dyfradwy  i  lìenfro ;  disgynodd  y  gwlaw 
graslawn  yn  drwm  ar  yr  hoU  wlad  trwy  ei 
weinidogaeth  ;  cafodd  weled  y  ddaear  yn 
blaendarddu  ac  yn  dwyn  ffrwyth  mewn 
canlyniad,  a'r  hoU  fro  wedi  ei  darostwng  i 
raddau  mawr  i  efengyl  Crist.  Ond  er  ei 
fod  yn  fwy  cartrefol  na  rhai  o'i  gyd- 
ddiwygwyr,  eto,  teithiodd  lawer  ar  hyd 
Dê  a  Gogledd  Cymru,  ac  hefyd  yn  nhref- 
ydd  Lloegr.  Bu  yn  Llundain  droiau ; 
ymwelai  yn  ei  dro  a  Bryste,  ac  a  Bath, 
ynghyd  a  threfydd  eraiU,  yn  mha  rai 
y  pregethai  y  Methodistiaid  Saesnig,  a 
dywedir  ei  fod  yn  un  o  hoff  bregethwyr 
larUes  Hrmtington.  Yr  oedd  ef  yn  un  o'r 
rhai  a  gyfarfu  a'r  larlles  yn  Mryste,  ac  a 
ffurfìent  osgorddHi  iddi  pan  yr  ymwelodd 
a'r  Dywysogaeth  yn  y  Uwyddyn  1748. 
Dywedai  yr  Hybarch  John  Evans,  o'r 
Bala,  iddo  fod  amryw  weithiau  yn  y  dref 
hono.  "  Gŵr  tirion  a  mwynaidd  oedd 
efe,  a  phregethwr  eniUgar  iawn,"  meddai 
Mr.  Evans  gyda  golwg  arno.  Yr  oedd 
HoweU  Davies  yn  bresenol  yn  y  Gym- 
deithasfa  gyntaf  a  gynhaHwyd  yn  y  Bala. 
Cawn  ef  yn  ysgrifenu  at  HoweU  Harris  : 
"  Er  y  pryd  yr  ymadawsom  o'r  Gymanfa, 
rhoddais  dro  trwy  Sir  Forganwg,  a  bu  i 
rai  yn  amser  hyfryd  iawn.     Am  danaf  fy 

hun,  yr  wyf  yn  liiraethu  ani  fyned  yno 
drachefn  yn  fuan,  canys  diau  fod  I)u\v 
gyda  hwynt.  O  berthynas  i  fy  myneíhad 
i'r  GoiLíledd,  yr  wyf  yn  meddwl  y  hydd  yn 
rhy  boenus  i  mi,  sydd  o  hyd  yn  Hesg  ac 
afìach  ;  ond,  pa  fodd  bynag,  yr  wyf  yn 
penderfynu  cynyg  hyn}',  pe  y  gorfyddai  i 
mi  farw  ar  y  fíbrdd."  *  Nid  ychydig  o 
beth  i  ddyn  gwanllyd  fel  Howell  Davies 
oedd  anturio  am  daith  i'r  Gogledd  yr  adeg 
hono.  Yr  oedd  y  ffyrdd  yn  ddrwg  ac  yn 
fynyddig ;  y  lletÿau  yn  wael  ac  yn  anaml ; 
caredigion  yr  efengyl  gan  amlaf  yn  dlodion 
eu  cyflwr,  ac  yn  ychydig  eu  rhif ;  yr 
addoldai  yn  wael,  ac  yn  oerion,  ac  yn 
mhell  oddiwrth  eu  gilydd  ;  y  rhagfarn  yn 
erbyn  y  Methodistiaid  yn  greulawn  fel  y 
bedd  ;  y  werin  yn  derfysglyd  a  dideimhul  ; 
a'r  clerigwyr  a'r  gwyr  mawr  yn  llawn  Uid, 
ac  yn  gwyho  am  gyfleustra  i  erhd  a 
baeddu  y  rhai  a  gyfrifid  fel  aflonyddwyr 
y  byd.  Nid  rhyfedd  y  dychrynai  Mr. 
Davies  wrth  feddwl  am  yr  anturiaeth ; 
ond  penderfynai  fyned,  hyd  yn  nod  pe  y 
tröai  y  daith  yn  angau  iddo.  Yr  ydym  yn 
cael  Wilhams,  Pantycelyn,  yn  y  farwnad 
ardderchog  a  ganodd  iddo,  yn  cyfeirio  at 
fawredd  ei  lafur  a'i  deithiau.  Darlunia 
ddau  seraph,  o'r  enw  Chw  a  Sirius,  yn 
adrodd  hanes  ei  fywyd  i'r  angehon  :  — 

"  D'wedent  i  ni  fel  y  teitliicdd, 

Pan  oedd  yn  ei  iecliyd  gynt, 
Llynwy,  Dinbycli,  a  Chaernarfon, 

Môn,  Meiricnydd,  a  Sir  Flint ; 
Fel  cylioeddodd  yr  efengyl, 

Gydag  yspryd  bywiog,  rliydd, 
O  Lanandras  i  Dyddewi, 

O  Gaergybi  i  Gaerdydd. 

D'wedent  i  ni  fel  y  chwysodd 

Fry  yn  Llundain  boblog,  lawn, 
Wrth  bregethu  gair  y  deyrnas, 

Weithiau  foreu,  weithiau  nawn  ; 
Bryste,  bithau,  oer,  derfysglyd, 

Glywodd  swn  ei  'fengyl  gref ; 
Tide  a  thonau,  llif  a  storom, 

Gurodd  ganwaith  arno  ef." 

Y  mae  yn  amlwg  ei  fod  yn  ciho  yn  ol 
hyd  byth  ag  y  medrai  oddiwrth  gyhoedd- 
usrwydd.  Ysgrifena  Howell  Harris  ato 
Mawrth  7,  1744  :  "  Ni  ddylai  eich  ofn  i'ch 
lUthyr  gael  ei  gyhoeddi  yn  y  WecMy 
History  beri  i  chwi  beidio  defnyddio  eich 
ysgrifell  ;  oblegyd  ni  wnawn  hyny  heb 
eich  caniatad.  Ni  wnaf  erchi,  fy  mrawd  ; 
yn  unig  dywedaf  fy  marn  am  amcan  y 
papyr.  Nis  gwn  paham  na  wnai  y  braw^d 
Davies   roddi   ei   enw   yn  mysg  y  rhai   a 

lahuiant  ynglyn  ag  ef,  gan  ddweyd  yr  hyn 
sydd  ganddo  i'w  fynegu  am  Iwyddiant  yr 
efengyL  Yr  wyf  yn  credu  fod  yr  achos 
mor  agos  at  ei  galon  a  neb,  a'i  fod  yn 
gwyboci  cymaint  trwy  ei  sylwadaeth,  a 
dyhmwad  ei  Aveinidogaeth  a  neb.  Yr  wyf 
yn  gwybüd  ei  fod  yn  eu  caru  (sef  y  cred- 
inwyr),  ei  fod  yn  barod  i  gyd-gyfranogi 
o'u  dyoddefaint,  gan  y  gwyr  eu  bod  yn 
llefaru  yr  un  iaith,  yn  cael  eu  harwain 
gan  yr  un  Yspryd,  yn  ymladd  dan  yr  un 
faner,  a'u  bod  yn  cael  eu  cyfrif  ynghyd 
gan  y  gelynion.  Ni  ddyhai  ofn  clod  ein 
cadw  rhag  traethu  yr  hyn  a  wyddom, 
mwy  nag  y  dyLai  awydd  clod  beri  i  ni  ei 
fynegu.  Gwyr  fy  mrawd  mai  yr  Arghvydd 
sydd  yn  gwneyd  y  cwbl,  nid  nyni."  Wedi 
ei  gerydchi  yn  dyner  fel  hyn  am  ei  yswiL 
dod  a'i  duedd  at  anghyoeddusrwydd,  y 
mae  Mr.  Harris  yn  myned  yn  mlaen  i'w 
gymheU  i'r  Gymcleithasfa  dciilynol,  mewn 
duU  sydd  yn  dangos  y  rhoddai  bwys  mawr 
ar  ei  bresenoldeb.  "  Yr  wyf  yn  gobeithio 
y  daw  fy  mrawd,"  meddai,  "  i  gyfarfod 
y  brodyr  yn  y  Fenni,  dydd  Mercher,  yr 
28ain.  Gelhr  llanw  yr  amser  wrth  fyned 
a  dychwelyd  mewn  pregethu  yn  Siroedd 
Brycheiniog  a  Mynwy.  Yr  wyf  yn  fwy 
taer,  am  yr  ymdciengys  nad  yw  y  rheid- 
rwydd  o  hyn  yn  pwyso  ar  galon  ein  brawd 
i'r  graddau  ag  y  dylai.  Bydded  i  ni 
gymdeithasu  mwy,  fel  y  byddo  i'n  gelyn- 
ion  deimlo  ein  bod  o  ddifrif,  ac  fehy  nas 
gallant  ddinystrio  un,  heb  ddistrywio  yr 
olL  Bydd  y  cwn  bob  amser  yn  gyru  y 
defaid  yn  glosach  at  eu  gilydd." 

Ymddengys  mai  Mr.  Howell  Davies  a 
fu  yn  ofFeryn  dychweliad  Mr.  Bateman, 
ficer  St.  Bartholomew  Fwyaf,  yn  Llun- 
dain,  yr  hwn,  gwedi  hyny,  a  ystyrid  fel  un 
o'r  rhai  mwyaf  efengylaidd  yn  y  brif- 
ddinas.  Ymddengys  fod  gan  Mr.  Bateman 
fywiohaeth  fechan  yn  Sir  Benfro.  Un  tro, 
pan  ar  ymwehad  achlysurol  a'i ,  blwyf, 
daeth  i'w  ran  i  bregethu  yn  un  o'r  eglwys- 
ydd  yn  mha  rai  y  gweinyddai  Howell 
Davies.  Yr  oedd  Mr.  Bateman  y  pryd 
hwnw  heb  ei  argyhoeddi ;  ac  yr  oedd  ei 
bregeth  yn  Ilawn  o  gyhuddiadau  enllibaidd 
yn  erbyn  y  Methodistiaid  ;  rhybuddiai  ei 
wrandawyr,  er  mwyn  eu  heneidiau,  i'w 
gochel.  Gwedi  y  bregeth,  syrthiodd  arno 
ryw  brudd-der  yspryd,  nas  gallai  roddi 
cyfrif  am  dano ;  ni  fedrai  na  chysgu  na 
bwyta  ;  ac  nis  gallai  fwynhau  y  gyfeillach 
anghrefyddol,  yn  yr  hon  yr  ymhyfrydai 
yn  flaenorol.  Aeth  i  wrando  Howell 
Dayies,  a  hyny  i'r  un  eglwys  ag  y  buasai 

yn  ei  wawdio  ef  a'i  ganlynwyr ;  teinilodd 
y  Gair  fel  "  picell  yn  trywanu  ei  afu  ;  "  ei 
bechodau  bellach  a'i  llethent ;  aethant 
dros  ei  ben,  yr  oeddynt  yn  faich  rhy  drwm 
iddo  eu  dwyn.  Bu  am  fìs  o  amser  cyn 
cael  heddwch  i'w  enaid.  Eithr  gwedi 
hyny  bu  yn  fendithiol  i  lawer  yn  Nghymru 
ac  yn  Lhnidain. 

Y  mae  yn  ddiau  fod  Howell  Davies  yn 
bregethwr  nerthol  dros  ben.  Nid  oedd, 
yn  nghyfrif  yr  hen  bobl,  yn  ail  i  neb  ond  i 
Rowland  ei  hun.  Pa  le  bynag  y  pregethai, 
ai  mewn  tỳ  anedd,  neu  ysgubor,  ynte 
mewn  addoidy  eang  yn  Mhryste  neu 
Lundain,  enillai  sylw  ei  wrandawyr  ar 
unwaith.  Darllenai  neu  adroddai  benill 
neu  emyn  ;  yna  arweiniai  y  canu  ei  hun 
gyda  y  llais  clir,  Ilawn  peroriaeth,  a 
feddai ;  a  chydunai  y  gynulleidfa  mewn 
mawl  i  Arglwydd  yr  holl  ddaear.  Yn  y 
weddi  arweiniol  byddai  yn  nodedig  o 
afaelgar  ;  medrai  ymddyrchafu  hyd  at  y 
Presenoldeb  Dwyfol,  a  thynu  y  nefoedd 
i'r  Ile ;  yn  ei  daerni  gerbron  yr  orsedd 
ail-adroddai  yr  un  dymuniad  drosodd  a 
throsodd,  fel  pe  yn  methu  gollwng  ei  afael 
arno.  Yr  oedd  y  gynuíleidfa  wedi  ei 
nawseiddio  yn  hyfryd  ganddo,  erbyn  ei 
fod  yn  myned  i  bregethu ;  ac  yr  oedd 
rhyw  nefoleidd-dra  yn  ei  ymddangosiad  yn 
tueddu  i'w  ffafr,  ac  fel  yn  cynyrchu  cariad 
ac  ofn  ar  yr  un  pryd.  Darllenai  ei  destun 
yn  hyglyw,  a  chyda  melodedd  sain  o'r 
fath  fwyaf  dymunol.  Am  ychydig  Ilefara 
yn  araf,  gan  esbonio  yr  adnod  a'u  chysyllt- 
iadau.  Ond  yn  fuan,  dyna  ei  yspryd  yn 
gwresogi  o'i  fewn  ;  y  mae  yn  dyrchafu  ei 
lais  fel  udgorn  arian,  nes  y  mae  cyrau 
pellaf  y  dorf  yn  gwladeiddio  ger  ei  fron. 
Anela  saethau  Ilymion  at  ei  wrandawyr, 
ac  y  mae  pob  brawddeg  yn  clwyfo.  Erbyn 
hyn  y  mae  yno  le  difrifol  mewn  gwir- 
ionedd.  Clywir  canoedd  yn  ocheneidio  ac 
yn  gruddfan ;  aeth  y  gfaig  gallestr  yn  Ilyn 
dwfr  ;  gwelir  y  dagrau  yn  llifo  yn  hidl  ac 
yn  gyffredinol ;  nid  oes  yr  un  rudd  sych 
yn  y  gynulleidfa.  Ond  yn  fuan  newidia  y 
pregethwr  ei  gywair  ;  rhydd  heibio  daranu, 
a  chyfeiria  y  gwrandawyr  yn  eu  dagrau 
megys  a'i  fys  at  y  Gwaredwr  a 
ddichon  achub  hyd  yr  eithaf.  Diflana 
yr  ocheneidiau,  a  pheidia  y  grudd- 
fan  ;  yn  eu  lle  clywir  blosddiadau 
"  Gogoniant  !  "  a  "  Diolch  iddo  !  " 
Erbyn  hyn  y  mae  yn  orfoledd  cyffredinol 
o  gwr  i  gwr  i'r  dorf.  Llifa  y  dagrau 
eto,  ond  dagrau  Ilawenydd  ydynt  yn 
bresenol ;    a    gorphena    y    pregethwr,  gan 


adael  y  gynulleidfa  mewn  hwyl  sanctaidd. 

"  Fel  liyny  y  rhodiai  y  penaf  areitliydd, 
Dros  nef  yr  athrawiaetb,  y  bwa  o  waed, 

A  roed  i  rj'chwantLi  y  bytbol  wybreuydd, 
Yr  eigion  rliwng  daear  a  uefoedd  a  gaed." 

Heblaw  ymddangosiad  personol  urdd- 
asol,  ac  areithyddiaeth  wych,  dywedai 
un  o'i  hen  wrandawyr  fod  ganddo  ryw 
symudiad  neiUduoI  iddo  ei  hun  ar  ei  law 
ddehau,  yr  hon  a  ddygai  i  gy.Tyrddiad  a'i 
law  aswy  mewn  modd  effeithiol  dros  ben. 
Yn  ei  bregethau  tynai  ddarluniau  nodedig 
o  fyw ;  ac  yn  arbenig,  pan  y  desgrifiai 
groeshoeliad  y  Gwaredwr,  yr  oedd  ei 
ddarluniad  mor  rymus  ac  efifeithiol,  fel 
yr  oedd  pob  Ilygad  wedi  ei  hoelio  arno. 
Dywedir  pan  y  pregethai  ar  foreu  Sabbath 
yn  Llechryd,  yr  arosai  y  gynulleidfa  ar  ol 
weithiau,  yn  moli  ac  yn  gorfoleddu  hyd  y 
nos.  Ai  ef  ymaith  yn  y  prydnhawn,  ond 
wedi  cyrhaedd  bryn  a  elwir  Craig  Cilfowyr, 
safai  am  enyd,  ac  edrychai  yn  ol  ar  y 
dyrfa  orfoleddus  gyda  syndod  a  diolch- 
garwch.  Un  tro,  cyd-bregethai  Howell 
Harris  ac  yntau  yn  Llechryd.  Pregethai 
Howell  Davies  y  tu  fewn  i'r  fynwent,  a'r 
Howell  arall  y  tu  allan.  Yr  oedd  un  o 
honynt  wedi  bod  dan  law  yr  esgob,  a'r 
Ilall  heb  fod  ;  nid  oedd  caniatad,  gan 
hyny,  i  Howell  Harris  ddiurddau  i  bregethu 
yr  efengyl  ar  dir  cysegredig, 

Yn  yr  ymraniad  gofidus  rhwng  Rowland 
a  Harris,  glynodd  Howell  Davies,  yr  un 
fath  a  WiIIiams,  Pantycelyn,  a'r  rhan 
fwyaf  o'r  offeiriaid,  wrth  Rowland.  Pw 
fawr  ddylanwad  ef,  yn  ddiau,  y  rhaid 
priodoli  ddarfod  i'r  corwynt  hwn  chwythu 
drosodd  heb  wneyd  cymaint  o  niwed  yn 
Sir  Benfro  ag  a  wnaeth  mewn  rhanau 
eraill  o'r  wlad.  Gan  fod  Siroedd  Aber- 
teifi  a  Phenfro  yn  ffinio  am  filldiroedd 
lawer,  yr  oedd  Rowland  a  Howell  Davies 
a  therfynau  eu  meusydd  Ilafur  yn  cyffwrdd 
a'u  gilydd  ;  a  diau  y  byddai  y  ddavi  yn 
dal  gafael  ar  bob  cyfleustra  a  gaent  i 
gyd-ymgynghori  ac  i  gyd-gynllunio.  Yr 
oeddynt  yn  hollol  o'r  un  syniadau  gyda 
golwg  ar  athrawiaethau  crefydd.  Nid  yw 
yn  ymddangos  ychwaith  ddarfod  i  un- 
rhyw  eiddigedd,  nac  unrhyw  oerfel- 
garwch,  gyfodi  rhyngddynt  o  gwbl. 
Er  fod  Howell  Davies  yn  ddyn  mwynaidd 
a  thra  charedig  a  rhyddfrydig,  eto, 
medrai  wrthwynebu  pob  ymadawiad 
oddiwrth  y  ffydd,  a  phob  afreolaeth 
mewn  buchedd,  gyda  hyfdra.  Cawn 
Williams  yn  cyfeirio  at  hyn  yn  ei 
farwnad  : — ■ 


138 


Y   TADAU   METHODISTAIDD. 


"  Clywsom  fel  y'gwrthwynebocld 

Ef  heresiau  diriecl  ryw  ; 
Mellt  a  tharan  oedd  ei  eiriau, 

I  elynion  'fengyl  Duw  ; 
Cywir  yn  ei  egwyddorion, 

Symì,  gonest  yn  ei  lîydd  ; 
Elusengar  yn  ei  fywyd, 

Llwyr  ddefnyddiol  yn  ei  ddydd." 

Ni  ddarfu  i'w  boblogrwydd  fel  pregethwr, 
na'r  cyfoeth  a  ddaeth  i'w    ran,  gynyrchu 


bererinion,  y  rhai  yr  oedd  eu  calonau  yn 
llawn,  gwres,  a'u  profiadau  yn  fywiog  ac 
ysprydol.  Nid  oes  amheuaeth  fod  y  wledd 
nefol  yn  cael  ei  phrofi  mewn  rhan  cyn 
cyrhaedd  y  capel,  a  bod  y  gymdeithas 
yn  barotoad  ardderchog  i'r  odfa,  ac  i'r 
sacrament.  Geilw  W'ilhams  ef  yn  "  fugaii 
pedair  eglwys  fawr."  Yr  eglwysydd  hyn 
oeddynt  Capel  Newydd,    \Voodstock,   St. 


V    TY    LLE    Y    PRESWYLIAI    HOWELL    DAVIi;>,    ^X     I' 
GER    HWLFORDD,    SIR    BENPRO. 


ynddo  y  gradd  lleiaf  o  falchder  yspryd  ;  yn 
hytrach  parhaodd  yn  wir  ostyngedig  trwy 
yr  oll.  Hoffai  osod  ei  hun  yn  gydradd  a'r 
gwaelaf.  Cerddai  yn  fynych  i  \Voodstock, 
Sul  y  cymundeb,  ffordd  arw,  bymtheg 
milldir  mewn  hyd.  Un  amcan  mewn 
golwg  ganddo  oedd  gosod  ei  hun  yn  hollol 
ar  yr  un  safle  a  chorff  y  werin,  y  rhai  a 
ddyhfent  yno  o  ugain  miUdir  o  gwmpas. 
Ond  diau  y  gwnelai  hyny  hefyd  er  cael 
cymdeithasu    ar    hyd    y    ffordd    a'r    hen 


Daniel,  yn   Nghastell  Martin,  a  Mounton, 
ger  Narberth. 

Ond  dyddiau  HoweU  Davies  a  nesasant 
i  farw,  a  hyny  pan  oedd  yn  nghanol  ei 
waith,  ac  yn  nghanol  ei  ddefnyddioldeb. 
O  ran  oedran,  nid  oedd  nemawr  dros 
ganol  oed  ;  gallesid  disgwyl  blynyddoedd 
lawer  o  weithgarwch  oddiwrtho  ;  ond  yr 
oedd  ei  lafur  dirfawr  wedi  peri  i'r  ychydig 
nerth  a  feddai  ei  gyfansoddiad  eiddil 
dreuho    allan  ;    a    rhifwyd    ef    i'r    bedd, 

lonawr  13,  1770,  ac  efe  yn  dair-ar-ddeg-a 
deugain  oed.  Bu  farw  yn  ei  balas,  sef  y 
Parke.  Buasai  Elizabeth,  ei  ail  wraig, 
farw  ddeng  mlynedd  o'i  flaen.  Ac  yn  ei 
hymyl  hi,  a"i  unig-anedig  fab,  Howell,  y 
rhoddwyd  ei  weddilhon  yntau  i  orwedd  yn 
mynwent  Prengast  hyd  ganiad  yr  udgorn. 
Diwrnod  tywyll  a  du  i  Fethodistiaid  Sir 
Benfro  oedd  y  dydd  y  claddwyd  Howell 
Davies,  ac  nid  oedd  neb  a  deimlai  hyny 
yn  fwy  byw  na  hwy  ei  hunain.     Er  fod  y 


ei  ol,  ac  mor  ddwys  y  teimlad  a  lanwai 
fynwesau  pawb,  fel  y  methai  yr  offeiriaid 
a  weinyddent  ddarllen  y  gwasanaeth 
claddu.  Cyfeiria  \\'ilhams  at  hyn  yn  ei 
farwnad.  Ac  yn  nghanol  cawodydd  o 
ddagrau  chwerwon,  ac  arwyddion  o  alar 
na  welwyd  ond  anfynych  eu  cyffelyb,  y 
gosodwyd  Howell  E)avies  i  orwedd  yn  y 
ddaear.  Efe  oedd  y  cyntaf  o'r  Tadau 
Methodistaidd  a  gymerwyd  ymaith.  Gad- 
awodd  yr  achos  mewn  cyflwr  llewyrchus  yn 


EGLWVS    PRENDERG-\ST. 
ILle  Claddedigaeth  Hoicell  Daines.l 


pellder  o'r  Parke  i  Hwlffordd  tuag  ugain 
milltir,  yr  oedd  yr  angladd  yn  un  tra 
llinsog  ;  ac  heblaw  y  rhai  a  deithient  yr 
holl  ffordd,  deuai  cwmniau  neu  dorfeydd 
o"r  gwahanol  leoedd,  yn  mha  rai  y  buasai 
efe  yn  gweinidogaethu,  i'r  croesffyrdd  i 
ddangos  eu  parch  iddo ;  ac  wrth  fod  yr 
arch  yn  pasio  wylent  yn  uchel.  Erbyn 
cyrhaedd  Hwlffordd  yr  oedd  y  dorf  yn 
anferth,  cyrhaeddai  lawn  milldir  ar  y 
ffordd  fawr.     Mor  fawr  oedd  yr  hiraeth  ar 


Sir  Benfro  ;  rhifai  ei  gymunwyr  ef  yn  unig 
yn  agos  dair  mil ;  ac  yr  oedd  y  Methodistiaid 
yn  y  sir  yn  dra  lliosog.  Nis  gallwn 
wrthsefyll  y  brofedigaeth  o  ddifynu  rhanau 
o'i  farwnad  gan  \\'illiams,  Pantycelyn  : — 
"  Y  mae'r  tafod  fu'n  pregethu 

lachawdwriaoth  werthfawr,  ddrud, 
'Nawr  yn  dew,  yn  floesg,  yn  sychu, 

Ac  fel  yn  ymgasglu'n  nghyd  ; 
Fíîem  a  Ìanwodd  y  pibcllau 

Oedd  yn  dwyn  y  gwynt  i'r  lan, 
Ac  mae  natur  hithau'n  methu 
Clirio  Ue  i'r  anadl  gwan. 

Y  mao'i-  olwg  ar  j'r  angladd 

Wedi'iii  dodi'n  drist  fy  ngwedd, 
Haner  Sir,  i'm  tyb,  sy'n  eisiau, 

Pan  mae  Davies  yn  ei  fodd  ; 
Ni  alla'  i  ddiin  dyo.ìdef  cdrycli 

Arno'n  myned  dan  y  don, 
Heb  fod  hiraeth  cryf  a  chariad 

Yn  terfysgu  dan  fy  mron. 

Gwel\\ch  gwmni  ar  ol  cwmui, 

Y^n  ugeiniau  ar  bob  llaw, 
011  yn  wylo  dagrau  heilltion 

Yn  ei  gwrddyd  yma  a  thraw  ; 
Yr  ìiearsc  yn  cerdded  yn  y  cauol, 

Dyma'r  arwydd  peua'  erioed, 
Ag  a  welodd  gwledj'dd  Penfro 

Fod  rhyw  ddrygau  mawr  i  ddod. 

Pwy  sydd  yu  y  coffin  pygddu, 

Trwm,  yn  nghanol  y  fath  lu? 
Medd  trafaelwyi-  ar  y  gefiiffordd, 

Rheiny'n  synu  hefyd  sy' ; 
Howeli  DaYÌes,  ffyddlon,  gywir, 

Bugail  pedair  eglwys  fawr, 
Sydd  yn  myu'd  i  fonwent  Prengast, 

Hcno  i  orwedd  yno  i  lawr. 


Dacw'r  coffin  rhwng  y  hi'odyr, 

Yn  ei  gario  idd  ei  gell, 
Ac  mae'i  swn  yn  ngwaelod  daear 

Megys  swn  taianau  pell ; 
Y  mae'r  bobl  oll  yn  wjio, 

Ac  fe  ddaliodd  yspryd  gwan 
Feibion  Leíi,  fel  nas  gallent 

Ddim  llefaru  yn  y  fan. 


Nid  yn  ngerddi  cryno'r  Parke, 

Dan  och'neidio  ynia  a  thraw, 
Mae'r  ofîeiriad  hcddyw'n  rhodio, 

Ond  yu  ngardd  Paradwjs  draw  ; 
Nid  y  lcmon,  nid  yr  orange, 

Pomgrauad,  iux'r  nectarinc, 
Ond  pur  llrwythau  Pren  y  Bywyd 

Mae'n  ei  ddodi  wrth  ei  fin. 

Nid  y  gwinwydd  sy'n  rhoi  fîrwythau 

1  ddiodi  cwmni'r  nef, 
Oud  afonydd  gloew'r  b^'wyd 

Heddyw  sy'n  ei  gwpan  ef ; 
]\Iae  yno  amrywioldeb  eang 

0  bob  íîrwythau,  heb  ddiin  trai, 
A  phob  dim  sydd  yu  eu  gwleddoedd 

8ydd  fyth  fythoedd  i  barhau." 


HANES    Y    DARLUNIAU, 


Darlun  t  Parch.  Howell  Dayies.  Y  mae 
copi  gwreiddiol  o'i  ddarluu.  ef  yn  yr  Amgueddfa 
Frutanaidd  iBritish  Museìun),  Llundain.  Cedwir 
ef  yn  y  Print  Rooni.  Hwn  yw  yr  unig  ddarluu  o'r 
Tadau  Methodistaidd  ag  y  daethom  o  hyd  iddo  yn 
yr  ystafell  hono.  I'w  fîramio  y  gwnaed  ef,  ac  nid 
i'w  osod  mewn  llyfr.  Nid  yw  y  copi  hwn  ond 
tua  haner  maiutio'i  yr  uii  gwreiddiol.  Y''  mae  o 
wneuthuriad  tra  chelfyddgar,  ac  y  mae  mewn 
cadwraeth  dda.  Fel  hyn  y  mae  yr  ysgrif  dano  yn 
darllen  :  "  The  Rev.  Mr.  Howcll  Davics,  late 
Minister  of  the  Gospel  in  Pembrohcshire,  and  Chap- 
lain  to  tìie  Conntess  of  Wahingham.  Printed  for 
Carì'ington  Bmulcs,  at  his  Majj  and  Print  Ware- 
hoiise,  No.  69,  in  St.  Paul's  Churchyard,  London. 
Puhlished,  as  the  Act  clirects,  March  30,  1773." 
Gweìjr  felly  mai  yn  mhen  tair  blynedd  wedi 
marwolaeth  Howell  Davies  y  cyhoeddwyd  ef.  Y 
mae  un  o'r  copîau  gwreiddiol  yn  nghadw  yn 
Llyfrgell  Athrofa  Trefecca.  Rhodd  Cyfarfod  Misol 
Sir  Beufro  i'r  sefydliad  ydyw. 

Eglwys  Llysyfran.  Nid  oes  gyfnewidiad  o 
gwbl  yn  yr  adeilad  hwn  er  dyddiau  y  Diwygiwr. 
Y  mae  líawer  o'r  beddfeini  ar  y  fynwent  yn 
adeiladau  diweddar. 

Eglwys  St.  Daniel,  ger  Penfro.  Y  mae  hon 
hefyd  fel  yr  ydoedd  gynt.  Drwy  law  y  Parch. 
W.  Evans,  M.A.,  Pembroke  Dock,  y  cawsom 
y  darlun  hwn. 

Eglwys  Mouston,  ger  Narberth.  Adeilad 
fechan  iawn  ydyw  hon,  a  phur  ddiaddurn.  Ni 
chynelir  gwasanaeth  grefyddol  ynddi  yn  bresenol, 
ond  yn  ystod  misoedd  yr  haf.  Gynt,  yr  oedd  y 
brif-ffordd  o  Eenfro  i  Lundain  yn  arwain  heibio 
iddi ;  ond  wedi  gwneyd  y  ffordd  bresenol,  y  mae 
yr  eglwys  yn  sefyll  ar  gongl  neillduedig,  ac  nid 
oes  dramwyfa  briodol  tuag  ati.  Y  mae  yn  hollol 
fel  yr  ydoedd  yn  amser  Howell  Davies. 


Capel  WoonsTOCií.  Adeiladwyd  y  capel  cyntaf 
yn  y  fiwyddyn  1754.  Adnewyddwyd  a  helaethwyd 
ef  ddwywaith  oddiar  hyny.  Darlun  o'r  capel  fel 
y  mae  yn  bresenol  sydd  yma.  Nid  oes  darlun  o'r 
hen  adeilad  ar  gael.  Y  mae  y  capel  presenol  yn 
eang  a  hardd,  yn  enwedig  y  tu  fewn  iddo. 

Capiíl  Newydd.  Saif  y  capel  hwn  yn  mron  ar 
derfyn  gogleddol  Sir  Bonfro,  heb  fod  nemawr  o 
filldiroecíd  o  dref  Aberteifi.  Adeiladwyd  ef  gyntaf 
gan  Howell  Davies  yn  y  íiwyddyn  1763,  ac  äil- 
adeiladwyd  ef  yn  1848.  Darlun  o'r  capel  presenol 
ydyw  hwu. 

Ty  Howell  Dayies  yn  Prendergast,  ger 
HwLFFORDD.  Nid  oes  gyfnewidiad  o  bwys  yn  yr 
adeilad  er  dyddiau  y  Diwygiwr. 

Eglwys  Prendfrgast,  ger  Hwlffordd.  j\Iae 
yr  eglwys  hon  wedi  myned  dan  adgyweiiiadau  a 
gwelliantau  lawer  er  dyddiau  Howell  Davies.  Yn 
mynwentyr  eglwys  hon  y  claddwyd  ef.  Cyfeiriwn 
y  darllenydd  at  gareg  fedd,  sydd  yn  gorphwys  ar 
fur  porth  yr  eglwys,  yn  y  darlun.  Gwèlir  croes 
fechan  ar  y  mur  uwch  ei  phen.  Dyna'r  fan  y 
mae  efe  a'i  deulu  yn  gorwedd.  Careg  fedd  syml 
a  diaddurn  — ond  careg  dda  iawn — sydd  ar  ei  fedd. 
Gosodwyd  hi  gan  Gyfarfod  Misol  Sir  Tenfro, 
mewn  cofíadwriaeth  barchus  o  hono.  ]\Iae  yn 
mhwriad  IMethodistiaid  Sir  Benfro  i  osod  Cofìech 
hardd  i'w  goffadwriaeth  yn  Nghapel  Woodstock 
yn  fuan.  Trwy  lafur  y  Parch.  E.  Äleyler,  y  niae 
yr  arian  at  ddwyn  y  trouliac'au  eisioes  wedi  eu 
casglu. 

Cymerwyd  yr  holl  o'r  darluniau  ar  gyfer  y 
gwaith  hwn  yn  ystod  y  flwyddyn  hon  a'r  un 
ílaenorol ;  ac  yr  ydym  yn  dra  dyledus  i'r  Parcii. 
E.  Meyler,  Hwlffordd,  am  ( i  garedigrwydd  yn  ein 
arwain  ac  yn  ein  cludo  dros  ugeiniau  o  filk  iroedd, 
fel  ag  i'n  galluogi  i  gymeryd  darluniau  o'r  lleoedd 
dyddorol  hyn. 

ILLIAMS,   o   Bantycelyn,    ydyw 
,;/      llenor  cyntaf  y  Cyfundeb  Meth- 


^  '* ''*  odistaidd  yn  Nghymru,  ac  hwyr 
ach  mai  efe  ydyw  ei  addurn  penaf. 
Gwnaeth  yn  ei  ddydd  fwy  er  cyfoethogi 
Uenyddiaeth  ei  wlad  a'i  genedl,  na  neb 
o'i  gydoeswyr.  Ac  mewn  un  ganghen 
bwysig  o  lenyddiaeth,  sef  barddoniaeth 
gysegredig  ac  emynawl,  cydnebydd  pawb 
ei  fod  yn  sefyll  yn  hollol  ar  ei  ben 
ei  hun.  Y  mae  yn  anhawdd  synied  am 
anrhydedd  uwch  ar  ddyn,  na  chael  bod  yn 
brif  gyfrwng  mawl  y  Goruchaf  i  genedl 
gyfan.  Y  mae  Williams  heddyw  yn  dal 
yr  anrhydedd  hon,  ac  y  mae  yn  debyg  o'i 
chadw  tra  y  bydd  y  genedl  Gymreig  yn 
addoli  yn  iaith  eu  tadau.  Yr  oedd  W'illiams 
yn  gymeriad  hynod,  ac  yn  meddu  cymhwys- 
derau  arbenig  at  gyflawni  ei  waith  ei  hun. 
Cymerodd  ran  fawr  yn  ngwaith  cyffredinol 
y  diwygiad,  a  llafuriodd  mor  galed  a 
chyson  i  ddwyn  y  cyffröad  yn  mlaen  a'r 
un,  Gwir  nad  oedd  efe  yn  un  o'r  ychydig 
nifer  a  gododd  ar  y  fore  wawr.  Daniel 
Rowland  a  Howell  Harris  ddarfu  wneyd 
hyny.  Ond  cododd  yntau  gyda  chodiad 
hauí,  yr  oedd  yn  gweithio  yn  y  winllan 
yn  gynar  yn  y  dydd,  a  pharhaodd  hyd  yr 
hwyr,  gan  ddal  pwys  y  dydd  a'r  gwres. 
Bu  fyw  i  weled  y  tri  chedyrn  cyntaf  wedi 
croesi  yr  lorddonen.  Goroesodd  hwy,  a 
gwnaeth  hyny  mewn  mwy  nag  un  ystyr. 
Yr  ydym  yn  gorfod  cyfaddef,  yr  edrychir 
gan  yr  oes  bresenol  hyd  yn  nod  ar  gewri 
lel  Daniel  Rowland,  Howell  Harris,  a 
Howell  Davies,  yn  hytrach  fel  nerthoedd 
íi  fu — spent  forces.     Cydnabyddir,  bid  sicr, 


eu  bod  yn  parhau  i  fyw  hyd  y  dydd  hwn, 
yn  y  sefydìiad  crefyddol  a  adeiladwyd 
ganddynt,  yn  eu  hanes,  ac  yn  eu  hesiampl. 
Ond  y  mae  Williams  yn  parhau  i  fod  yn 
ddylanwad  presenol  ac  arhosol  yn  ein 
mysg,  ac  fel  pe  wedi  dianc  heb  i  îaw  oer 
angau  erioed  gyffwrdd  ag  ef.  Y  bardd 
sydd  yn  byw  hwyaf  o  bawb ;  y  mae  efe 
yn  anfarwol. 

Hyd  y  mae  ynom  gwnawn  geisio  gosod 
y  cymeriad  aml-ochrog  hwn  ger  bron 
ein  darllenwyr.  Ceisiwn  ei  ddangos  fel 
diwygiwr,  Ilenor,  a  bardd,  ond  rhaid  i  ni 
yn  gyntaf  gael  brâs-olwg  ar  brif  ffeithiau 
ei  fywyd. 

Er  cymaint  a  ysgifenodd  Williams  yn 
ei  ddydd,  gadawodd  ei  gydwladwyr  mewn 
tywyllwch  hollol  yn  nghylch  ei  helyntion 
personol  ef  ei  hun.  Tybir,  ac  y  mae 
hyny  yn  ddigon  tebygol,  fod  amryw 
gyfeiriadau  at  amgylchiadau  ei  fywyd 
yn  ei  weithiau  llenyddol,  yn  enwedig 
yn  Theomemphns  a'r  Marwnadau ;  ond  nid 
ydynt  yn  ddigon  eglur  a  phendant  i 
fod  o  neniawr  gwerth  hanesyddol.  Ceir 
ynddynt  ychydig  gyfeiriadau  amlwg,  ac  y 
mae  y  rhai  hyny  yn  bwysig.  Hyd  y 
gwyddom,  yr  unig  linellau  a  ysgrifenodd 
Williams  ar  lun  hanes  am  dano  ei  hun, 
sydd  wedi  disgyn  i  lawr  at  yr  oes  hon, 
ydyw  y  paragraph  byr  hwn  a  osododd  efe 
yn  nghanol  llythyr  maith  at  y  Parch. 
Thomas  (^harles  o'r  Bala,  o  fewn  tair 
blynedd  i"w  farwolaeth.  Ysgrifenwyd  ef 
}  n  yr  iaith  Saesnig,  ac  y  mae  yn  darllen 
fel  hyn  :  "  My  days  are  drawing  to  an  end, 
iny  conrse  is  nearly  run  :  I  hare  had  a  long  Ufc. 

I  am  noiv  73  years  old.  My  strcngth  would  yet 
be  pretty  good,  were  it  not  for  the  affliction  my 
Heanenly  Father  has  laid  npon  mc.  I  have  bccn 
preaching  for  the  last  forty-three ycars,  and  have 
traüelled  on  an  average  between  forty  and  fifty 
milcs  cvery  weeh  during  that  time.  I  had  fonr 
or  five  long  journcys  last  spring  through  thc 
countics  of  South  Wales.  Each  was  about  a 
fortnight's  space,  and  I  travclled  each  time 
about  two  hundred  miles.  I  intended  gotng 
through  North  Walcs,  but  these  long  jour- 
ncys    have,     together    with    my   complaint,    so 


Sasiwn  Watford,  a  sicr  yw  na  chafodd 
neb  erioed  well  cynorthwywr  nag  a  gafodd 
Daniel  Rowland  ynddo  ef.  Dywediad 
awgrymiadol  iawn  oedd  hwnw  o  eiddo 
y  Parch.  D.  Griffith,  Nevern,  onide  ? 
"  Gallai  Rowland  lywodraethu  yr  holl 
fyd,  ond  iddo  gael  Wilhams  o  Bant- 
ycelyn  wrth  ei  benelin."  Diau  mai 
Rowland  a  Harris  oedd  arwyr  yr  oes 
hono,  am  danynt  hwy  y  byddai  pawb 
yn  siarad  ac  yn  ysgrifenu,  ac  yr  oedd 
Wilhams   o    Bantycelyn,    fel   pawb  eraill, 


LLWYNLLWYD,    GER    Y    GKLLT,    SIB    FBYCHEINIOG. 

[Prct<irijlJ'ud  11  Payclì.  Dainä  Price,  Gweinidotj  Maesìjronen,  llc  ij  üctijai 
WüUatns,  tra  yn  yr  Athrofa.^ 


weahencd  me,  that  I  havc  no  hopc  of  mending.'' 
Hyn  yw  hyd  a  lled  "  Hunan-gofiant 
Wilhams,"  ac  y  mae  yn  nodweddiadol 
iawn.  Gwehr  ei  fod  yn  cyfeirio  yn 
unig  at  ei  lafur  fel  efengylydd,  heb 
wneyd  yr  awgrym  heiaf  at  ei  orchestion 
UenyddoL 

Ac  nid  hyn  yn  unig.  Ychydig  iawn  a 
ysgrifenwyd  yn  ei  gyích  gan  y  rhai  oedd 
yn  cydoesi  ag  ef.  Dichon  fod  y  sefyllfa 
ail-raddol  a  lanwai  yn  cyfrif  i  fesur 
am  hyn.  Cynorthwywr  Daniel  Rowland 
ydoedd.     I  hyn  yma  yr  apwyntiwyd  ef  yn 


yn    cael    ei    gysgodi    ganddynt,     yn    en- 
wedig  yn  nghychwyniad  y  diwygiad. 

Yn  mhen  dwy-flynedd-ar-hugain  wedi 
ei  farwolaeth  y  gwnaed  yr  ymgais  cyntaf 
i  ysgrifenu  hanes  ei  fywyd,  ac  nid  neb  hai 
na'r  Parch.  T.  Charles  o'r  Bala  a  ym- 
gymerodd  a'r  gorchwyL  Meddai  Mr. 
Charles  bob  cymhwysder  at  y  gwaith, 
o  herwydd  yr  oedd  yn  bersonol  gydnab- 
yddus  ag  ef,  yn  hysbys  o'i  lafur  dirfawr 
fel  efengylydd,  ac  yn  edmygwr  mawr 
o'i  weithiau  llenyddol.  Ymddangosodd  y 
cofiant   hwn  nid   mewn  cyfrol  ar  ei  phen 

ei  hun,  ond  yn  y  cylchgrawn  a  olygid 
ganddo  ar  y  pryd,  sef  yr  Hen  Drysorfa. 
Cyhoeddwyd  ef  yn  lonawr,  181 3.  Nid 
oes  neb,  hyd  y  gwyddom,  yn  nodi  y 
ffaith  mai  ar  gymhelliad  y  Parch.  John 
W'ilHams,  mab  y  bardd,  yr  hwn  oedd 
yn  byw  ar  y  pryd  yn  Mhantycelyn,  yr 
ysgrifenwyd  y  cofìant  hwn.  Ond  dyna'r 
gwirionedd.  *  Mewn  llythyr  o  eiddo  y 
Parch.  John  Wilhams,  at  ei  frawd,  y 
Parch.  \\'illiam  Williams,  cuwrad  Truro, 
Cornwall,  gwna  gyfeiriad  at  farwolaeth 
Mr.  Charles  o'r  Bala,  gan  ddweyd  : 
"  Mawr  y  golled  a  gafodd  Cymru  oll,  yn 
enw^edig  corff  y  Methodistiaid.  Yr  oedd 
efe  yn  hynod  o  ddefnyddiol  mewn  llawer 
ffordd.  Cyhoeddodd  lawer  o  lyfrau  rhag- 
orol,  Efe  a  gyhoeddodd,  ar  fy  nymuniad  i, 
hanes  bywyd  ein  tâd ;  myfi  a  roddais  yr 
ysgerbwd  iddo,  ac  yntau  a'i  gwisgodd  a 
chroen  ;  myfi  a  ddanfonais  y  defnyddiau,  ac 
yntau  a  gododd  yr  adeilad."  Y  mae  hyn  yn 
dangos  fod  Mr.  Charles  mewn  pob  mantais 
i  gyflawni  yr  hyn  yr  ymgymerodd  ag  ef. 

Ysgrif  fer  ydyw  cofiant  y  Drysorfa, 
dim  ond  tua  dwsin  o  dudalenau.  Eto, 
cynwysa  mewn  ffordd  fer  a  chryno,  yr  oU 
a  dybiai  g\vr  defosiynol  fel  efe,  yn  weddus 
i'w  groniclo  yn  nghylch  Williams.  Gad- 
awodd  allan  o'i  ysgrif  yr  holl  ysträeon 
difyr  am  dano.  Ö  leiaf,  gadawodd  allan 
yr  oll  ond  un,  a  chafodd  hono  le,  nid  am 
ei  doniolrwydd,  debygid,  ond  am  ei  bod 
yn  dangos  tynerwch  cydwybod  y  bardd. 
Diau  fod  Mr.  Charles  yn  gwybod  degau  o 
honynt  ;  ond  gan  nad  oeddynt  yn  fuddiol 
i  athrawiaethu,  i  argyhoeddi,  i  geryddu, 
ac  i  hyfforddi  mewn  cyfiawnder,  gosododd 
hwy  o'r  neilldu,  gan  ymgadw  at  yr  hyn 
sydd  sylweddol  a  gweddus.  Y  mae  hanes- 
wyr  diweddarach  wedi  bod  ar  eu  heithaf 
yn  casglu  y  difyr-hanesion  hyn  at  eu  gilydd, 
a  chan  fod  ystori  dda  yn  byw  yn  hir,  yr 
ydys  wedi  dyfod  o  hyd  i  lawer  o  honynt, 
pa  rhai  erbyn  hyn  a  ystyrir  yn  rhanau 
hanfodol  o  hanes  Williams.  Y  maent  yn 
flasus  fwyd,  y  fath  a  gâr  yr  oes  nwyfus  yr 
ydym  ni  yn  byw  ynddi. 

Ganwyd  WiUiams  yn  y  flwyddyn  1717, 
mewn  amaethdy,  o'r  enw  Cefncoed,  yn 
mhlwyf  Llanfair-ar-y-bryn,  yn  agos  i  dref 
Llanymddyfri.  Yn  yr  amaethdy  hwn  y  bu 
yn  preswylio  hyd  iddo  briodi.  Enw  ei  dad 
oedd  John   Williams,  amaethwr  gonest  a 


*  Cofiant  y  Parcli.  J.  WiUiams,  Pantijcclyn,  gan  y 
rarch.  IMaurice  Davies,  Llanfair-yn-]Muallt, 
tudal.  24. 


chyfrifol,  a  diacon  yn  eglwys  Annibynol 
Cefnarthen,  oedd  gerllaw.  Efe  oedd  per- 
chenog  yr  amaethdy  y  trigai  ynddo. 
Dorothy  Lewis  ydoedd  enw  morwynig 
mam  Williams,  a'i  thad  hithau  oedd 
perchenog  amaethdy  Pantycelyn.  Y  mae 
y  ddau  dŷ  o  fewn  milldir  i'w  gilydd  ;  ac  fe 
ddaeth  Williams  i  feddiant  o'r  cyntaf  trwy 
ei  dad,  ac  i'r  olaf  drwy  ei  fam.  Yr  oedd 
ei  serch  at  ei  fam  yn  ddiarebol.  Dywedir 
iddo  ysgrifenu  ar  ffenestr  anedd-dy,  Ue  yr 
arhosai  ar  un  o'i  deithiau,  benill  o  glod  i 
eneth  fechan  yno  oedd  yr  un  enw  a  hi :— 

"  Dorotbea  yw  dy  enw, 

Ystyr  hyn  yw  '  Rhodd  dy  Ddaw,' 
Ac  yn  ol  yr  enw  hyfryd 

Yn  y  bywyd  b'o  it'  fyw  ; 
Rhodd  yw'th  ddysg,  a  i-bodd  yw'th  ddoniau, 

A  rhodd  yw'tb  fod  yn  ferch  facb  lán  ; 
Rhodd  y  rboddion  ydyw  byny 

I'tb  gadw  di  rbag  uffern  dân." 

Yr  oedd  gwahaniaeth  oedran  anarferol 
rhwng  tad  a  mam  Williams,  gymaint  a 
33  o  flynyddau.  Adroddir  y  chwedl  gan- 
lynol  am  ddechreuad  eu  carwriaeth.  f 
"  Dywedir  fod  John  Williaras  yn  cyfeiU- 
achu  a  dynes  oedd  yn  byw  yn  mhell  o'i 
gartref,  i  ymweled  a  pha  un  y  byddai  yn 
rhaid  iddo  fyned  heibio  i  Bantycelyn. 
Pan  ar  ei  daith  i  dalu  un  o'r  ymweliadau 
hapus  hyny,  ac  yn  myned  drwy  gyntedd 
Pantycelyn,  cyfarfu  yno  a  merch  y  ty,  sef 
Dorothy  Lewis.  Meddyliodd  y  ferch 
ieuanc  fod  hwn  yn  gyfle  rhagorol  iddi 
gael  tipyn  o  ddifyrwch  ar  draul  yr  '  hen 
fab.'  '  Yr  ydych  yn  myned  yn  mhell 
iawn  i  ymofyn  gwraig,  F'ewythr  Sion,' 
ebe  hi ;  '  y  mae  yn  ymddangos  i  mi  y 
gallech  gael  un  yn  nês  gartref.'  '  Fe  allai 
mai  fel  hyny  y  bydd  hi  yn  y  diwedd,' 
oedd  yr  ateb  ;  ac  yn  sicr  ddigon,  fel  hyny 
y  trodd  pethau  allan."  Dywedir  yn  aml 
ddarfod  i  John  Williams  farw  pan  yr  oedd 
y  mab  yn  bur  ieuanc,  ac  o  ganlyniad 
ddarfod  i'r  gofal  o'i  ddygiad  i  fynu  ddisgyn 
ar  y  fam.  Y  mae  hwn  yn  gamgymeriad 
dybryd  ;  ac  y  mae  yn  anhawdd  cyfrif  sut 
y  darfu  i  neb  syrthio  iddo.  Ar  y  laf  o 
Ebrill,  1742,  y  bu  John  WiUiams  farw,  ac 
yr  oedd  Williams  y  pryd  hwnw  yn  25 
mlwydd  oed.  Bu  y  tad  fyw  bedair  blynedd 
wedi  argyhoeddiad  ei  fab  athrylithgar  dan 
weinidogaeth  Howell  Harris,  yr  oedd  yn 
fyw  am  y  ddwy  flynedd  y  bu  yn  parotoi 
ar  gyfer  yr  Eglwys  Wladol ;  ac  am  ddwy 


t  Y  Parch.  \V.  Willianis,  Abertawe,  yn  Nhrysorja 
18G5,  tudal.  123. 

flynedd  arall  o'r  amser  y  bu  efe  yn  guwrad 
ar  eglwysydd  Llanwrtyd  ac  Abergwesyn. 
Os  mai  ymgais  yw  hyn  i  egluro  sut  yr 
aeth  mab  i  ddiacon  blaenllaw  gyda'r 
Annibynwyr  yn  offeiriad,  y  mae  yn  gwbl 
annigonol,  ac  yn  groes  i'r  gwirionedd. 
Gwir  fod  y  tad  mewn  gwth  o  oedran, 
o  herwydd  yr  oedd  yn  86  mlwydd  oed  pan 
y  bu  farw.  Yr  oedd  hefyd  wedi  colli  ei 
olygon,  canys  yr  oedd  yn  ddall  hollol  am 
y  chwe'  blynedd  olaf  o'i  oes  ;  ond  yr  oedd 
mewn  cyflawn  feddiant  o'i  alluoedd  hyd  y 
diwedd,  ac  yn  ẁr  o  gyneddfau  cryfion, 
Fel  prawf  o'i  nerth  a'i  yni,  digon  yw 
dweyd  ddarfod  iddo  ddwy  flynedd  cyn  ei 
farw,  arwain  y  blaid  Galfinaidd  allan  o 
gapel  Cefnarthen,  a  chymeryd  lle  arall  i 
addoH  ar  wahan  i'r  blaid  Arminaidd,  oedd 
ar  y  pryd  yn  y  mwyafrif  yn  yr  eglwys  hono. 
Diau  i  \Viniams  gael  y  fantais  o  gyfar- 
wyddyd  ei  dad  yn  gystal  a'i  fam,  pan  y 
penderfynodd  fyned  i'r  Eglwys  Wladol,  ac 
nas  gwnaeth  newid  ei  enwad  crefyddol 
yn  groes  i'w  teimladau  hwy.  Pan  briododd 
Wilhams,  yr  hyn  a  wnaed  ganddo  pan  yn 
32  mlwydd  oed,  symudodd  o  Gefncoed  i 
Bantycelyn,  ac  aeth  a'i  fam,  yr  hon  oedd 
erbyn  hyny  yn  weddw,  gydag  ef.  Bu  hi 
fyw  nes  ydoedd  yn  95  mlwydd  oed,  ac  ni 
bu  farw  ond  saith  mlynedd  o  flaen  ei  mab. 
Yr  oedd  WiUiams  a'i  wraig  yn  aelodau  yn 
nghapel  y  Methodistiaid  yn  Nghilycwm, 
ond  ymddengys  i'w  fam  barhau  yn 
aelod  gyda'r  Annibynwyr  hyd  ei  bedd. 
Cadarnheir  hyn  gan  hen  lyfr  seiat 
Cilycwm,  yr  hwn  oedd  yn  cofrestru 
yr  aelodau  yn  deuluoedd.  Ceid  ynddo 
yr  enwau  :  "  WiUiam  Williams,  Panty- 
cclyn;  Maiy,  the  Wife;  Mary,  the  Maid;" 
ond  uid  oedd  "  Dorothy,  the  Mothcr," 
ynddo.  Cynrychiohd  y  tri  enwad  yn 
Mhantycelyn  y  blynyddoedd  hyny,  sef 
y  IMethodistiaid,  yr  Annibynwyr,  a'r 
Eglwys  Wladol. 

Y  darn  mwyaf  tywyll  yn  mywyd 
WiUiams  ydyw  hanes  ei  ieuenctyd.  Yr 
unig  wybodaeth  sicr  sydd  genym  am 
dano  yn  y  cyfnod  hwn,  ydyw  iddo 
dyfu  i  fynu  heb  dderbyn  argraffìadau 
crefyddol  dyfnion.  Y  mae  genym  ei 
dystiolaeth  ef  ei  hun  ar  hyn,  fel  y  cawn 
weled,  eto ;  ond  y  mae  y  cwestiwn  pa 
un  ai  mewn  difaterwch  a  difrawder  y 
treuhodd  y  blynyddoedd  hyny,  neu 
ynte,  a  ddarfu  iddo  eu  treuUo  mewn 
Ìlygredigaeth  ac  annuwioldeb,  yn  fater 
nas  gelHr  ei  benderfynu.  Cafodd  y 
fantais   fawr   o"i   ddwyn  i  fynu  ar  aelwyd 


grefyddol.  *  Dywedir  am  ei  dad,  heblaw 
bod  yn  "  henadur  llywodraethol  "  yn  eglwys 
Cefnarthen,  sef  y  ffurf  uchaf,  meddir,  ar  y 
swydd  ddiaconaidd,  "  ei  fod  yn  Gristion 
addfwyn,  gonest,  a  chywir,  ac  iddo  gael  ei 
fynediad  trwy  anialwch  y  byd  hwn  i'r 
wlad  weU  yn  fled  rydd  oddiwrth  ofidiau." 
Dyma  gymeriad  ei  dad,  fel  ei  rhoddir  i  ni 
gan  y  rhai  a'i  hadwaenent  oreu.  Ac  y 
mae  yn  sicr  fod  ei  fam  o  ymarweddiad 
cyffelyb.  Eithr  er  fod  yr  awyrgylch  y 
magwyd  ef  ynddi  yn  un  grefyddol,  a  bod 
dylanwad  yr  aelwyd  gartref  yn  iachus  a 
dymunol,  y  mae  yn  sicr  mai  tyfu  i  fynu 
yn  anystyriol  a  dioruchwyliaeth  a  wnaeth 
efe. 

Hwyrach  nad  anfuddiol  fyddai  ymholi 
beth  ydoedd  ystad  foesol  a  chrefyddol  y 
gymydogaeth  yr  oedd  efe  yn  byw  ynddi 
ar  y  pryd  ?  Y  mae  y  cwestiwn  hwn  yn 
un  pur  hawdd  i'w  ateb.  Yr  oedd  ardal 
Llanymddyfri  mor  ddyfned  mewn  Uygred- 
igaeth  a  phechod  a'r  un  yn  Nghymru. 
Hynodid  hi  gan  ei  hannuwioldeb  a'i 
drygioni.  Uwchben  y  dref  halogedig  hon 
y  cyhoeddasai  Ficer  Pritchard  ei  felldithion, 
gan'  mlynedd  cyn  amser  y  diwygiad  ;  ac  y 
mae  genym  ddigon  o  brofion  wrth  law  i 
ddangos  nad  ydoedd  ronyn  yn  well  yn  yr 
amser  hwn.  Dyma  fel  y  cyhoeddai  yr 
hen  Ficer  ei  felldithion  ar  dref  Llanym- 
ddyfri : — 

"  'Meue  Tecel,'  tre'  Llan'ddyfri ! 
Pwysodd  Duw  di  yn  dy  fryntni ; 
Ni  cha'dd  yr:ot  ond  y  sorcd, 
Gocbel  weitliian  i'hag  ei  ddyrnod  ! 

Cefaist  rhybudd  lawer  pryd, 
Nidyw  cynghor  'mheuthyn  id' ; 
Nid  oes  lun  it'  wneuthur  esgus, 
O  !  gwae  di,  y  dref  anhapus  ! 

Bore  gDdais  g)da'r  ceiliog, 

Hir  ddiiynais,  yir  dy  anog 

Droi  at  Dduw,  oddiwrth  dy  fiyntni, 

Ond  nid  oedd  ond  ofer  imi. 

Cenais  bibau,  ond  ni  ddawnsiaist,  ' 
Tost  gw^nfanais,  nis  galeraist ; 
CeÌHÌais  drwy  deg,  a  thrwy  liagar, 
Ni  chawn  genyt  ond  y  gwatwar." 

Cawn  fod  plwyfydd  Llanfair-ar-y-bryn, 
Llandingad,  a  Chilycwm,  mewn  tywyll- 
wch  dudew,  ac  nad  oedd  yr  ofteiriaid,  yn 
nechreuad  y  diwygiad  Methodistaidd,  ond 
gwyliedyddion  deillion.  Ond  beth  am  yr 
eglwysi  Presbyteraidd  oedd  yn  y  gymydog- 
aeth,  ai  nid  oeddynt  hwy  yn  dal  yn  gryf 
yn    erbyn    y   llifeiriant  oedd   yn   gordoi   y 

''  Hanes    Eglicysi    Annilynul    Cymìu,    cyf.    iii., 
tudal.  583. 

wlad  ?  Diau  eu  bod  i  ryw  fesur,  ond  nid 
i'r  graddau  y  gwnaethent  mewn  adeg 
foreuach.  Y  pryd  hwn,  yn  arbenig,  yr 
oedd  cylch  eu  dylanwad  er  daioni  yn  bur 
gyfyng,  gan  eu  bod  yn  cael  eu  rhwygo 
gan  derfysgoedd  ac  ymrysonau,  yn  benaf  yn 
nghylch  athrawiaethau  crefydd.  Yr  oedd 
dwy  o  eglwysi  Ymneillduol  yn  nghymydog- 
aeth  Llanymddyfri,  sef  eglwys  y  Bedydd- 
wyr  yn  Nghilycwm,  ac  eglwys  Annibynol 
Cefnarthen.  Eglwys  fechan  a  chymharol 
ddinod  ydoedd  yn  Nghilycwm,  ond  yr 
oedd  un  Cefnarthen  yn  un  liosog  ac  o 
enwogrwydd.  Yn  hon  yr  oedd  tad  a  mam 
Williams  yn  aelodau,  ac  i'r  capel  hwn  y 
byddai  WiIIiams  yn  myned  yn  ystod  ei 
ieuenctyd.  Rhaid  i'r  darllenydd  gael  brâs- 
olwg  ar  hanes  yr  eglwys  yma,  er  mwyn 
iddo  weled  pa  fagwraeth  i  grefydd 
allasai  gael  ganddi.  Yr  oedd  yn  un  o 
eglwysi  hynaf  Cymru,  ac  wedi  gwneyd 
gwasanaeth  anrhaethol  i  grefydd  ardaloedd 
Llanymddyfri  tuag  adeg  y  weriniaeth, 
ac  yn  ystod  yr  erledigaeth  wedi  adferiad 
Siarl  yr  Ail.  Ceir  hanes  Ilawn,  a  dyddorol 
dros  ben  am  dani  yn  Hanes  Eglwysi  An- 
nibynol  Cynii'u,  cyf.  iii.,  tudal.  582  ;  ond 
rhaid  i  ni  dalfyru  Ilawer  arno  yma. 

Planwyd  eglwys  Cefnarthen  gan  Mr. 
Jenlíin  Jones,  Llanddetty,  hwyrach  mor 
foreu  a'r  flwyddyn  1642  ;  ond  gwasgarwyd 
hi  gan  erledigaethau,  a  charcharwyd  y 
gweinidog  a  Iliaws  o'r  aelodau.  Ail- 
gasglwyd  hi  tua'r  flwyddyn  1688,  gan  Mr. 
Rees  Prytherch,  gẁr  a  fu  yn  íTyddlon 
weinidog  ynddi  hyd  ei  farwolaeth,  yn 
1699.  Ei  ganlynydd  ef  ydoedd  Mr.  Roger 
WiUiams.  Calfiniaid,  o  ran  athrawiaeth, 
ydoedd  y  ddau  weinidog  cyntaf ;  a  Chal- 
finiad  ydoedd  Roger  Williams  ar  y  cy- 
chwyn  ;  ond  cyn  diwedd  ei  oes  yr  ocdd  yn 
pregethu  Arminiaeth,  a  Ilwyddodd  i  led- 
aenu  yr  athrawiaeth  hono  yn  mysg  ei 
aelodau  a'i  wrandawyr.  Bu  farw  yn  1730, 
wedi  bod  yn  pregethu,  yma  ac  yn  eglwys 
Cwmyglo,  Merthyr  Tydfil,  am  32  o  flyn- 
yddau.  Yr  oedd  yr  eglwys  yn  ddwy  blaid 
pan  y  bu  efe  farw,  ac  ymddengys  mai  yr 
Arminiaid  erbyn  hyn  oedd  y  blaid  gryfaf 
ynddi.  Ar  ei  farwolaeth  ef,  cafodcl  dau 
weinidog  o  ddaliadau  Arminaidd  eu 
dewis  gan  un  blaid,  ac  un  arall  o 
olygiadau  Calfinaidd  gan  y  Ilall.  Yr 
oedd  y  tri  gweinidog  hyn,  cofier,  yn 
weinidogion  ar  yr  eglwys  ar  yr  un  amser  ; 
nid  am  fod  rhitedi  yr  aelodau  yn  galw  am 
hyny,  ond  yn  unig  er  cyfarfod  a'i  sefyllfa 
ranedig  hi  ar  y  pryd.     Buont  yn  pregethu 


athrawiaethau  croes  i'w  gilydd,  yn  yr  un 
capel,  ac  o'r  un  pwlpud,  am  saith  mlynedd. 
O'r  diwedd  ymranodd  yr  eglwys  ;  cadwodd 
yr  Arminiaid  feddiant  o'r  addoldy,  ac  aeth 
y  Calfiniaid  i  addoli  i  amaethdy  o'r  enw 
Clinypentan,  yr  hwn  sydd  yn  sefyll  rhwng 
Cefncoed  a  Phantycelyn.  Yr  oedd  tad 
Williams  yn  arwain  y  blaid  Galfinaidd  allan 
o'r  hen  gapel.  W'edi  yr  ymraniad  cyn- 
yddodd  y  Calfiniaid,  a  Ileihaodd  yr  Armin- 
iaid.  Adeiladwyd  capel  newydd  i'r  Cal- 
finiaid  ar  ddarn  o  dir  a  roddwyd  i'r  pwrpas 
gan  fam  W'iIIiams,  Pantycelyn,  ac  yntau, 
yr  hwn  a  elwir  yn  Pentretygwyn.  Yn 
nghwrs  blynyddoedd  unwyd  yr  eglwysi 
gan  Mr.  Morgan  Jones,  a  charthwyd  yr 
athrawiaeth  Arminaidd  allan  o  honynt 
yn  Ilwyr. 

Dyna  yn  fyr,  hanes  eglwys  Cefnarthen. 
Gwelir  i  WiIIiams  gael  ei  ddwyn  i  fynu 
yn  un  o  eglwysi  mwyaf  terfysglyd  Cymru  ; 
eglwys  ag  yr  oedd  Ilawer  mwy  o  ddadleuon 
ynddi  nag  o  grefydd.  Nid  pobl  yn  cytuno 
i  anghytuno  oeddynt,  ond  pobl  anhyblyg 
dros  eu  gwahanol  opiniynau,  ac  yn  medru 
cario  rhyfel  poeth  yn  mlaen  am  flynyddau 
lawer.  Nis  gwyddom  a  oedd  WiIIiams  yn 
aelod  proffesedig  o'r  eglwys,  ond  yno  y 
cyrchai  i'r  addoliad  cyhoeddus  hyd  yr  ym- 
adawodd  i  fyned  i'r  coleg,  yn  llanc  ieuanc, 
dwy-ar-bymtheg  neu  ddeunaw  mlwydd 
oed.  Y  mae  yn  bur  debyg  fod  Roger 
WiIIiams  wedi  troi  yn  Arminiad  cyn  iddo 
ef  gael  ei  eni.  Am  y  blynyddoedd  cyntaf, 
nid  oedd  o  fawr  pwys  i  WiIIiams  ieuanc 
pa  athrawiaethau  a  bregethid  yn  ei  glyw. 
Eithr  cyn  terfyn  gweinidogaeth  Roger 
Williams,  hwyrach  fod  gan  y  bachgen 
Ilygadlas  ryw  syniad  aneglur  am  yr  hyn  a 
wrandawai;  y  deallai  fod  rhyw  wahaniaeth 
nas  gallai  efe  ei  amgyff'red,  rhwng  yr  hyn 
a  lefarai  y  gweinidog,  a'r  hyn  a  gredai  ei 
dad  ;  ac  nid  anhebyg  iddo  glywed  anfl  i 
ddadl  frwd  rhwng  y  ddau.  Yr  oedd  yn 
dair-ar-ddeg  oed  pan  fu  y  gweinidog 
hwnw  farw.  Yr  oedd  yn  Uawer  pwysicach 
pa  athrawiaethau  a  gyhoeddid  yn  ei  glyw- 
edigaeth  yn  ystod  y  pum'  mlynedd  nesaf ; 
dyma  y  cyfnod  yr  ymagorai  ei  ddeall,  ac  y 
rhoddai  heibio  bethau  bachgenaidd,  am  y 
teimlai  ei  fod  yn  dyfod  yn  \vr.  Gresyn  na 
fuasai  gweinidogaeth  pwlpud  Cefnarthen, 
a  dysgeidiaeth  yr  aelwyd  yn  Cefncoed,  yn 
cyfnerthu  eu  gilydd  yn  yr  adeg  bwysig  hon. 
ünd  y  mae  genym  ofn  fod  yr  hyn  a  adeil- 
edid  y  pryd  hwnw  ar  yr  aelwyd,  yn  cael 
ei  dynu  i  lawr  yn  y  capel.  Gwyddom,  er 
ein   gofid,  nad   oes   dim   ag  a  duedda  yn 

gryfach  i  ddyeithrio  meddwl  yr  ieuanc 
oddiwrth  grefydd,  na  dadleuon  ac  ymrys- 
onau  yn  yr  eglwys,  o  unrhyw  natur.  Ond 
yn  y  tymhor  hwn  yr  aeth  rhyfel  yr  athraw- 
iaethau  yn  ddifrifol  o  boeth  yn  Nghefn- 
arthen  ;  yr  oedd  yr  Arminiaid  wedi  dyfod 
yn  allu  llywodraethol  yn  yr  eglwys,  a  bhn 
fu  y  frwydr  rhyngddynt  a'r  Calfiniaid.  Ai 
nid  gweli  a  fuasai  iddynt  ymwahanu  yn  gynt , 
gan  fod  pob  undeb  gwirioneddol  rhwng  y 
pleidiau  wedi  llwyr  ddiflanu  ?  O  bosibl 
hyny ;  ond  hwyrach  fod  eu  hymlyniad 
wrth  yr  hen  addoldy  yn  gwneyd  y  peth  yn 
anhawdd  iddynt.  Fel  y  dywedwyd,  bu  y 
pleidiau  yn  pregethu  yn  erbyn  eu  gilydd, 
o'r  un  pwlpud,  am  saith  mlynedd  ;  ac  yr 
oedd  Wilhams  yn  mynychu  y  capel  am 
bump  allan  o'r  saith  hyn.  Gresyn  na 
fuasai  ef  wedi  rhoddi  i  ni  hanes  Cefn- 
arthen  yn  y  tymhor  hwn,  gan  ddesgrifio 
yr  hyn  a  welodd  ac  a  glywodd  ;  gallasai 
daflu  goleu  ar  lu  o  gwestiynau  sydd  yn 
ddyrus  i  ni  erbyn  hyn,  megys  :  A  fyddai  y 
pleidiau  yn  pregethu  yn  erbyn  eu  gilydd 
yn  yr  un  odfa,  neu  ynte  ar  wahanol 
amserau  ?  Os  mai  ar  wahanol  amserau, 
a  fyddai  y  naiU  blaid  yn  mynychu  cyfar- 
fodydd  y  llall  ?  A  ydoedd  Wilhams  yn 
cymeryd  rhan  yn  y  dadleuon  hyn,  neu 
ynte  a  oedd  yn  eu  hangymeradwyohwynt, 
ac  yn  eu  gochel  ?  Rhaid  i  ofyniadau  fel 
yma  aros  bellach  heb  eu  hateb,  ond  yr 
ydym  yn  sicr  o  un  peth,  sef  na  ddarfu  y 
dadleuon  a'r  ymrysonau  hyn  grefyddoh  ei 
yspryd.  Prin  y  gelhr  disgwyl  y  buasent 
yn  foddion  gras  iddo.  Os  darfu  iddo  ef 
ymdaflu  i'r  dadleuon,  hwyrach  iddynt 
eangu  cylch  ei  wybodaeth,  a  blaen-llymu 
ei  alluoedd  meddyhol. 

Tybed  nad  oedd  hanes  eglwys  Cefn- 
arthen  yn^  bresenol  yn  meddwl  WiUiams 
pan  yr  oedd  yn  cyfansoddi  Theomemphus  ? 
Credwn  ei  fod  ;  ac  mai  trethu  ei  gof,  yn 
hytrach  na  thynu  ar  ei  ddychymyg,  yr 
oedd  pan  yn  darlunio  y  pregethwyr  hyny, 
ag  oeddynt  yn  ceisio  dileu  dylanwad 
Boanerges  ac  Evangelius  oddiar  feddwl  ei 
arwr.  Darllener  y  lUnellau  hyn  yn  ngoleu 
yr  hanes  yr  ydym  newydd  ei  osod  gerbron 
y  darllenydd  am  Gefnarthen,  a  chredwn  y 
gwel  ynddynt  gyfatebiaeth  mawr.  Dyma 
fel  y  mae  un,  a  alwai  y  bardd  yn  Arbìtrius 
Liber,  yn  pregethu  cyfiawnhad  trwy  weith- 
redoedd  :  — 

"Gwrandewch,  hiliogaeth  Aclda  "  ebe'r  areithiwr 

mawr, 
"Nid   dim    erioed    ond    cariad,    wnaeth   i   chwi 

droedio'r  llawr ; 


Meddyliau  da   tuag  atoch    sydd  er  creadigaeth 

byd, 
A  thraw  yn  nhragwyddoldeb,  cyn  rhoi'r  elfenau 

'nghyd. 

Eich  Crëwr  yw  eich  priod,  eich  priod  oll  o'r  bron, 
Ewyllysiwr  da'n  ddiameu,  i  bawb  sydd  ar  y  dòn ; 
Ni  fyn  e'  i  neb  i  farw,  ond  am  i  bawb  gael  byw, 
Os  gwir  llyth'renau'r  Beibl,  wel  hyn,  gwirionedd 
yw. 

Pa  gynifer   gwersi  sy'  yno,   pob  un   yn   haeru 

'nghyd, 
Nad    ydyw    Duw  am  ddamnio,  yn  unig  safio'r 

byd? 
Gwae  rhai  sy'n  cloi  trugaredd  wrth  rai  o  ddynol- 

ryw, 
Yn  haeru  rhagordeiniad,  nad  rhagwelediad  yw. 

P'odd  gall  un  perchen  rheswm  i  haeru  maes  yn 

lân, 
I  Dduw  bwrpasu  dynion,  ryw  rai  i  uíîern  dân  ? 
Mae  hyn  yn  gam  anorphen  â  hanfod  mawr  yr 

lôr, 
Sydd  a'i   ddaioni  cymaint   a  dyfroedd  mawr  y 

môr. 

Nid  ydyw  dyn  heb  allu,  er  iddo  fyn'd  ar  ŵyr, 
Mae  ei  'wyllys  a'i  resymau,   heb  eto'i  IJygru'n 

llwyr ; 
Ei  ddeall  yw  ei  reswm,  fe  gadwodd  bwn  ei  le, 
Pan  collodd  ei  frenhiniaeth  o  fewn  i  deyrnas  ne'. 

A  dyma'm  neges  inau,  cyhoeddi  i  chwi'r  gwir, 
A  gwneuthur  pob  dyledswydd,  y  t'wylla'n  oleu 

clir ; 
Wel,  pwyswch  yn  eich  meddwl  y  geiriau  yma'n 

llawn, 
A  gwnewch  eich  dyledswyddau  o  foreu  hyd  bryd- 

nawn. 

Ymdrowch    yn   eich   rhinweddau,    ac    ynddynt 

byddwch  fyw, 
Cyíìawni  pob  gorcliymyn  i  gyd  yw  meddwl  Duw ; 
Am  dori'r   ddeddf   mae   damnio,    fe   dd'wedodd 

liyn  ar  g'oedd, 
I'n  dori  oU  os  torwn  orchymyn  fyth  o'n  bodd. 

At  ddyledswyddau  bellach,  y  perlau  mwyaf  drud 
Yw  dyledswyddau  nefol,  o'r  cwbl  sy'n  y  byd ; 
CTweddîau  ac  elusen,  'does  mo'u  cyíîelyb  hwy, 
Hwy   ro'nt   i   angau   creulon   ei   hunan   farwol 
glwy'. 

Rho'wch  ymaith  bob  rhyw  bechod,  o'weithred 

ac  o  fryd, 
Pob  malais  a  cheníìgen,  a  gormod  garu'r  byd  ; 
Ein  dyled  ni  yw  caru,  wrth  geisio  fe  gair  gras, 
Nid  yw  e'n  waith  mor  anhawdd  i  goncro  pechod 


A  dim  ond  gwneyd  ein  goreu,  yw'r  cwbl  sydd  gan 

ddyn, 
A  Duw  sydd  siwr  o'i  ateb,  fe  dystia'r  gair  ei  hun ; 
Mae  gras  i'w  gael  ond  ceisio,  a'r  ceisio  sy'  arnom 

ni, 
A'r  fynyd  gyntaf  ceisiom  fe  rodda  Daw  yn  ffri." 

Fel  hyn  eilwaith  y  dywed  Orthocephalus, 
yr  hwn  sydd  bregethwr  uniongred,  ond  ei 
fod  yn  hunanol,  ymffrostgar,  a  sych  : — 

"Mae  gau-athrawon  lawer,"  'be  fe,  "yn  myn'd  ar 
led, 
Heb  'nabod  ac  heb  ddeall  mo  egwyddorion  cred ; 
Heb  ganddynt   íîurf  na  rheswm,   ond  rhyw  gy- 

mysgedd  cas, 
0  athrawiaethau  anial  maent  yn  eu  taflu  maes. 


Mae'r  Coptics  a'r  Armeniaid,  ar  hyd  yr  Aiphtaidd 
dir,  .^ 

Yn  ddigon  pell,  ysywaith,  oddi  wrth  derfynau'r 
gwir; 

Mae  yma  opiniynau  o  fewn  ein  gwlad  ein  liun, 

Sydd  ddiau  yn  ddinystriol  i  iachawdwriaeth  dyn. 

]\Iae'r  Antinomian  trwsgl,  yn  dweyd  i  maes  ar 

g'oedd, 
Os   pecbu   wna   neu   beidio,   y  bydd  ef  wrth  ei 

fodd ; 
Cyn  iddo'n  caru  gyntaf,  fe  wyddai  Duw  ein  bai, 
'Rys  wedi  maddeu  ein  pechod,  cyn  i  ni  'difarhau. 


Drwg  enbyd  yw  yr  amser,  rhyw  athrawiaethau 

blin 
Mae  gau  a  gwag-athrawon,  er's  dyddiau  yn  eu 

trin  ; 
Da   iawn  fod  gan  weinidog  ryw  lawer  iawn  o 

ddysg, 
I  gyfarwyddo'r  bobol  y  rhodder  e'n  eu  mysg. 

Mi  safais,  ac  mi  safaf,  ac  nid  wy'n  ofni  dim, 
Yn   erbyn   llif   o  ddyfroedd,  er  cymaint  yw  eu 

grym  ; 
Älewn  llawer  brwydr  buais,  ond  am  fod  geny'r 

gwir, 
Cyn  i  mi  lân  goncwerio,  ni  chawn  fod  yno'n  hir. 

'Rwy'n   gosod   fîydd  yn   ílaenaf,    'rwy'n    gosod 

gwaith  yn  ail, 
Os  anog  i  sancteiddrwydd,  'rwy'n  gosod  Crist  yn 

sail ; 
Pa  ddyledswyddau  enwir  o  foreu  hyd  brydnawn, 
Mae'r  cwbl  geny'n  gryno  mewn  iachawdwriaeth 

lawn. 


:;!»;^>>««.- 


.  p^i;B:«w-- 


N    r.i;j;,si:Mii. 


Mac  amryw  Galíìnistiaidyn  myn'd  i  maes  o'u  lle, 
Rhy  galed  maent  yn  gwasgu'r  pwnc  ar  yr  ochr 

dde'; 
Y  maent  yn  dala'r  ethol,  a'r  gwrthod  cas  yn  un, 
Heb  gofio  llw'r  drugaredd  a  dyngodd  Duw  ei  hun. 

'Chytuna'i  ddim  a  Baxter,  sy'n  rlianu'r  cyfiawn- 

had, 
Na  Chrisp,  sy'n  dodi'r  gyfraith  yn  hoUol  tan  ei 

draed, 
Na  Zinderdorf  a'i  drefn,  'dwy'n  llyncu  un  o'rtri, 
Ac  ni  bydd  Athanasius  yn  feistr  íîydd  i  mi. 

Ni  chaifE  articlau  Lloegr  eu  credu  geny'n  lân, 
Na  rhai  wnawd  yn  Genefa,  ryw  ílwyddau  maith 

o'r  blaen ; 
Er  pured  Eglwys  Scotland,  nid  purdeb  yw  hi  gyd, 
Ni  phiniaf  ddim  o'm  crefydd,  ar  lawes  neb  o'r 

byd. 


'Dwy'n  gadael  unrhyw  ganghen  0  grefydd  o  un 

man, 
Ag  y  mae  rhai  yn  ddamsang,  nad  wy'n  ei  chodi 

i'r  lan  ; 
'Dwy'n  gadael  un  gofyniad  yn  y  cyfamod  grâs, 
Nad  wyf  fi  ar  ryw  amser  yn  ei  gyhoeddi  maes. 

'Rwyf  yn  dyrchafu'r  Arglwydd,  ac  yn  darostwng 

<iyn, 

Yn  tori  lawr  ei  haeddiant  a'i  allu  yn  gytun  ; 
'Rwyn  curo  cyfeiliornad  ar  aswy  ac  ar  ddê, 
'Rwyf  yn  cymhwyso  'mhobl  i  mewn  i  deyrnas 
ne'." 

A  dyma  fel  y  mae  Schematicus  yn  traethu 
ei  lith  yntau,  pregethwr  uniongred  arall, 
ond  sydd  yn  condemnio  egwyddorion  ac 
athrawiaethau  pawb,  ond  yr  eiddo  ei  hun : — 

y    TADAU   METHODISTAIDD. 


"  Scliematicus,  un  arall,  un  gwresog  iawn  ei  ddawn,. 
Un   pwnc   oedd   swm   ci    bregeth    o    foreu   liyd 

brydnawn ; 
Er  fod  rhyw  bynciau  eraiU  wrth  eu  bregethau 

Ni  'nynai  ei  zêl  ef  ronyn,  nes  d'ai  at  ei  bwnc 
ei  hun. 

Yr  arfaeth  oedd  ei  eilun,  ac  yna'r  arfaeth  rad, 
Ocdd  sylfaen  ffydd,  sancteiddrwydd,  'difeirwch, 

cyfiawnhad ; 
üh-heiniai  ef  ei  natur,  bob  cangen  yn  gytun, 
Oddi  wrth  un  wers  o'r  Beibl,  dros  driugain  yul 

ag  un. 

Efe  'sgrifenodd  lyfrau,  rai  meithion  iawu  eu  hyd, 
'Run  pwnc  oedd  ei  athrawiaeth,  trwy  rheiny  oU 

i  gyd ; 
Pwy  bynag  ŵr  na  chredai,  anrasol  oedd  y  dyn, 
Fel  credai  ef  heb  amheu,  Schematicus  ei  hun. 

A'i  athrawiaethau  haerUug  o'r  diwedd  'nynodd 

dân, 
Am  farn  ac  opiniynau,  dyeithr  o'ent  o'r  blaen  ; 
Daeth  enw'n  erbyn  enw,  fe  gai  un  enw'n  awr, 
Ei  godi  cuwch  a'r  cwmwl,  a'rUaU  ei  dynu  i  lawr. 

Terfysgwyd  penau'r  bobl,  fe  ranwyd  yma  a  thraw, 
Dau  'biniwn  mewn  un  eglwys,  ac  weithiau  wyth 

neu  naw ; 
Zêl  at  y  pethau  Ueiaf,  yn  gweithio  yn  y  dall, 
Un  pwlpud  yn  fftangellu  athrawiaethau'r  Uall. 

Didolwyd,  gwnawd  partîon,  o'r  bobl  oedd  gytun, 
Tri'n   erbyn    pump   rai    prydiau,    neu    ddeg    yn 

erbyn  un  ; 
Cyhoeddwyd  cymanfaoedd  o'r  Dê  i'r  Dwyrain  dir, 
I  chwilio  gwraidd  opiniwn,  a  gwneyd  y  pwnc  yn 

glir. 

Fe lidiwyd,  anfoddlonwyd,  fe  dduw^d  ar  bob  Uaw, 
Fe  chwiliwyd  am  athrawon,  rai  newydd  yma  a 

thraw  ; 
Pregethwyd,  fe   'sgrifenwyd,  pawb  am  ei  bwnc 

ei  hun, 
Yn  gant  o  ddarnau  rhanwyd  y  Beibl  oedd  yn  un. 

Myfyriwyd  Groeg  a  Hcbrew,  gopiau'r  'Sgrythyr 

Lân, 
Un  copi  fe'i  goreurid,  fe  roid  y  Uall  i'r  tân  ; 
Darllenwj'd    heu    'sgrifenwyr,    rhai    eu    galw'n 

gywir  câs, 
Rhai'n   hercticiaid   deiUion,  ga'dd  eu  cyhoeddi 

maes. 

Nes  myn'd  a  Uu  o  bobl  fu'n  ochr  Sinai  fryn, 
Yn  gwrando  Boanerges  yn  brysur  iawn  cyn  hyn  ; 
Ar  ol  rhyw  bynciau  gweigion,  a  choUi'r  yspryd 

trist, 
Drylliedig,    oedd   yn  gwaeddi    am    'nabod   lem 

Grist. 

I  'mofyn  dŵr  a  bedydd,  'nol  gwneuthur  proffes 

lân, 
Anghofio  bedydd  yspryd,  a  bedydd  nefol  diin, 
I   bledio'n   erbyn   gwenwisg,    a   darllen    gweddi 

maes, 
Anghofìo  taernu  calon,  a  dirgel  ruddfan  grâs. 

Gwallt  Ilaes  sydd  bwnc   arbenig,   rhaid  cael   y 

pen  yn  grwn, 
Gwell  rhwygo  mil  o  eglwysi,  na  cholli'r  j)wncyn 

Iiwn  ; 
Mae'n  rhaid  i  hwn  gael  Esgob,  ond  Presbyter 

i'r  Ilall, 
Wêl  Quaker  Independiad  ddim  gwell  na  mab  y 

faU." 


Braidd  nad  yw  y  desghfiad  uchod  yn 
Uythyrenol  gywir  o  sefyllfa  eglwys  Cefn- 
arthen  yn  nyddiau  ieuenctyd  WilUams, 
sef  tra  y  bu  ef  o  fewn  cylch  ei  dylanwad 
hi. 

Ymddengys  na  fu  raid  i  WiUiams  adael 
cartref  tra  yn  derbyn  ei  addysg,  hyd  iddo 
fyned  i  Athrofa  Llwynllwyd.      Diau  mai 
mewn  ysgohon  cymydogaethol,   yn  nhref 
Llanymddyfri,     hwyrach,     y    treuUodd    y 
blynyddoedd    hyny.       Yr    oedd    yn    Uawn 
dwy-ar-bymtheg     neu    ddeunaw     mlwydd 
oed     pan      yn      myned      i'r     athrofa,       o 
herwydd    cawn    ei    fod    wedi   gorphen    y 
cwrs    arferol    yno,    sef    tair    neu    bedair 
blynedd,  erbyn  ei  fod  yn  un-ar-hugain  oed. 
Y    mae  yr  enw    Athrofa    LlwynUwyd   yn 
disgyn  yn  ddyeithr  ar  ein  clustiau.      Nid 
oes  enw  o'r  fath  yn  mhUth  ein  hysgoUon. 
Byddai  yn  ddigon  cywir,  ac  yn  fwy  deaU- 
adwy,  dweyd  mai  i  Athrofa  Caerfyrddin  yr 
aeth  ;   Ue  y  cafodd  y  fath  nifer  o  enwogion 
Cyniru  eu  haddysg.     Yn  y  sefydUad  hwnw 
y  gorphenodd  WiUiams  ei  addysg,  er  fod 
yr  athrofa  ar  y  pryd  wedi  ei  symud  o  dref 
Caerfyrddin,  ac  yn  cael  ei  chynal  yn  Llwyn- 
Uwyd,   yn  agos   i'r   GeUi,    yn    Sir    Frych- 
einiog.     Yr  achos  o  newidiad  Ue  yr  athrofa 
ydoedd  hyn.     Ar  farwolaeth  Mr.  Thomas 
Perrot,    athraw   Athrofa    Caerfyrddin,   yn 
1733,    penodwyd    Mr.    Vavasor    Griffiths, 
gweinidog     Maesgwyn,     Sir     Faesyfed,     i 
gymeryd  ei  le.     Gwrthododd  Mr.  Griffiths 
fyned  i  Gaerfyrddin,  am  y  barnai  y  buasai 
yn    weU   i'r   athrofa   gael   ei  chadw  yn  y 
wlad,  fel  na  fyddai  y  myfyrwyr  yn  agored 
i  brofedigaethau  tref.     A  hyn  cydsyniodd 
awdurdodau  yr  athrofa;  ac  felly  fe  symud- 
wyd  y  sefydUad  at  yr  athraw.     Yn  ystod 
y  saith  miynedd  y  bu  dan  ofal  y  dysgedig 
a'r  duwiol   Mr.  Vavasor  Griffiths,  cynhal- 
iwyd  hi  mewn  tri  neu  bedwar  o  fanau,  am 
nad  oedd  yr  un  adeilad  wedi   ei    ddarpar 
ar    ei    chyfer.       Y    Ue    y    cynheUd    hi    y 
pryd  yr  oedd  WiUiams  ynddi   ydoedd  yn 
amaethdy     Llwynllwyd,     preswylfod    Mr. 
David  Price,  gweinidog  eglwys  Annibynol 
Maesyronen.      Dywed    Mr.    Charles    mai 
Mr.  Price  ydoedd  athraw  yr  athrofa,  ond 
y  mae  hyn  yn  gamgymeriad.      Ac  y  mae 
y    Parch.    J.    Kilsby    Jones    yr    un    mor 
gamsyniol,  pan  yn  tybied  mai  yn  Llwyn- 
Uwyd  y  preswyUai  Mr.  Vavasor  Griffiths. 
Yr  oecîd  Mr.  Vavasor  Griffiths  yn  un  o'r 
ysgolheigion  goreu,   ac   yn   un   o'r  dynion 
mwyaf  duwiol  yn  ei  oes.       Dywedir  ei  fod 
yn  arfer  mwy  o  lymder  nag  a  wnelsai,  oni 
buasai   fod   tynerwch  eithafol  Mr.  Perrot, 

wedi  bod  yn  achlysur  i  lawer  o'r  niyfyrwyr 
i  ymollwng  i  gyfeiliornadau  blin  mewn 
barn  a  buchedd.  Bu  farw  yn  mhen  tair 
blynedd  wedi  i  Wilhams  adael  y  sefydhad, 
sefyn  1741.  Nid  oesgair  o  hanes  WiHiams 
tra  y  bu  yn  yr  athrofa  genym ;  ond  gelhr 
casghi  ddarfod  iddo  wneyd  defnydd  da  o'i 
gyfleusderau.  Yr  oedd  yn  hetya,  debygid, 
gyda  Mr.  Price  yn  Llwynhwyd,  ac  yn 
mynychu  capel  Annibynol  Maesyronen  ar 
y  Sabbathau.  Tebygol  fod  ei  hoU  fryd  yn  y 
tymhor  hwn  ar  gasghi  gwybodaeth,  yn 
enwedig  yn  y  cangenau  hyny  sydd  yn  dal 
perthynas  a'r  alwedigaeth  feddygol,  oblegyd 
dyma  y  cyfeiriad  a  fwriadai  gymeryd.  Sef- 
ydhad  at  barotoi  pobl  ieuainc  ar  gyfer  y 
weinidogaeth  oedd  yr  athrofa  ;  ond  cafodd 
ef  fynediad  iddi  fel  lay  stndent.  Nid  oes 
hysbysrwydd  pa  hyd  o  amser  y  bu  yn  yr 
athrofa  hon,  ond  gwyddis  ddarfod  iddo 
orphen  ei  efrydiaeth  ynddi  yn  y  flwyddyn 
1738.  Gan  yr  arferai  pobl  ieuainc  aros 
mewn  athrofeydd,  yr  amser  hwnw  fel  yn 
bresenol,  am  dair  neu  bedair  blynedd,  aeth 
yno  naiU  ai  yn  y  flwyddyn  1734  neu  1735. 
Yr  oedd  mynediad  WiUiams  i  Llwynllwyd 
felly  agos  yn  gyfamserol  a  throedigaeth 
Howell  Harris,  a  ffaith  ryfedd,  nas  gellir 
yn  hawdd  gyfrif  am  dani  ydyw,  na  ddaeth 
i  gyffyrddiad  personol  a'r  Diwygiwr  o  Dre- 
fecca  yn  ystod  yr  amser  yr  arhosodd  yn  yr 
athrofa.  Rhaid  iddo  glywed  llawer  o  son 
am  dano.  Gwedi  ei  argyhoeddiad  daeth 
Harris  i  enwogrwydd  buan,  dechreuodd 
bregethu  i'w  gymydogion  yn  Nhalgarth,  a 
chynyrfu  y  wlad  o  gwmpas  yn  ddiymaros. 
Cyn  diwedd  y  flwyddyn  1737  yr  oedd  wedi 
ymweled  a  phob  ardal  yn  Sir  Frycheiniog, 
gan  sefydlu  seiadau,  ac  yr  oedd  wedi 
sefydlu  amrai  o'r  cymdeithasau  hyn  yn 
Siroedd  Maesyfed  a  Henffbrdd.  Ond  nid 
yw  yn  ymddangos  iddo  bregethu  yn  Glas- 
bury,  y  pentref  agosaf  at  Llwynllwyd,  yn 
ystod  yr  adeg  hon.  Efallai,  gan  fod  yr 
athrofa  mor  agos,  y  tybiai  y  gallai  adael  y 
Ile  i'r  gweinidog  duwiol  a  dysgedig  oedd 
yn  athraw  arni,  ynghyd  a'r  Parch.  David 
Price,  gweinidog  parchus  Maesyronen. 
Gwedi  hyn,  pa  fodd  bynag,  sef  yn  y  flwy- 
ddyn  1738,  ysgrifenodd  y  Parch.  Vavasor 
Griffiths  at  Harris,  yn  ei  wahodd  yno,  a 
diau  iddo  yntau  gydsynio  a'r  gwahoddiad, 
o  herwydd  gwelwn  oddiwrth  gofnodau 
Cymdeithasfa  gyntaf  Watford,  fod  eglwys 
Fethodistaidd  yn  (ilasbury  yn  1743.  Ond 
dichon  fod  hyn  wedi  i  Williams  adael 
Llwynllwyd.  Nis  gall  nad  oedd  gweith- 
redoedd    nerthol   y    Diwygiwr,    a    hynod- 


rwydd  neillduol  ei  weinidogaeth,  yn  destun 
siarad  mawr  yn  yr  athrofa,  yn  enwedig 
pan  gofiom  mai  rhai  a'u  bryd  ar  y 
pwlpud  oedd  y  rhan  fwyaf  o'r  efrydwyr. 
Y  mae  yn  fwy  na  thebyg  i  amryw  o  honynt 
fyned  yn  unswydd  i  Dalgarth,  pellder  o  tua 
chwech  miUtir,  er  mwyn  ei  wrando.  Pa 
fodd  nad  aeth  WiIIiams  gyda  hwynt,  nid 
oes  genym  ond  dyfalu.  Efallai  ei  fod,  fel 
llawer  o'r  YmneiUduwyr  ar  y  pryd,  yn  dir- 
mygu  yn  ei  galon  ẁr  diurddau  yn  myned 
o  gwmpas  i  gynghori.  Neu  efallai  fod  ei 
wanc  am  wybodaeth  yn  gryf,  tra  nad  oedd 
ei  dueddiadau  crefyddol  ond  gwan  ac  eiddil. 
Hyn  sydd  sicr,  tra  yr  oedd  Howell  Harris 
yn  cyffroi  y  wlad,  ac  yn  rhybuddio  yr 
annuwiol  i  ffoi  rhag  y  Ilid  a  fydd,  yr  oedd 
y  Ilanc  o  Bantycelyn  yn  ymgolli  yn  ei 
efrydiau,  ac  yn  ddifater  am  gyflwr  ei  enaid. 
Ond  daeth  adeg  ymadael  a'r  athrofa,  ac 
yn  y  flwyddyn  1738  yr  ydym  yn  ei  gael  yn 
dychwelyd  adref  i  dŷ  ei  dad.  Yr  oedd 
ganddo  daith  faith,  dros  ddeg-ar-hugain  o 
filldiroedd  ;  arweiniai  y  ffordd  ef  drwy  dref 
Talgarth,  ac  heibio  i  fynwant  yr  eglwys. 
Yr  oedd  Harris  yn  pregethu  ar  y  fynwent, 
pan  yr  oedd  efe  yn  pasio.  Aeth  i  mewn  i'r 
fynwent  i  weled  a  chlywed  am  y  tro  cyntaf 
y  dyn  y  clywsai  gymaint  son  am  dano  ;  a 
chafodd  ei  argyhoeddi  mor  sydyn  ac  mor 
effeithiol  ag  yr  argyhoeddwyd  Paul  ar  y 
ffordd  i  Damascus.  Damwain  hollol  o  du 
WiIIiams  ydoedd  hyn,  ond 

"  Yr  hyn  sy'n  ddamwain  ddall  i  ddyn, 
Sy'n  oleu  arfaeth  lòr." 

Ac  yr  oedd  cyfarfyddiad  digwyddiadol 
Williams  â  Howell  Harris  y  boreu  hwn 
o  ganlyniadau  pwysig  iddo  ef  ei  hun,  ac  i 
eglwys  Crist  yn  Nghymru,  o  leiaf  tra  y 
bydd  hi  yn  parhau  i.  addoli  yn  yr  iaith 
Gymraeg. 

Y  mae  yn  anhawdd  peidio  benthyca 
desgrifiad  y  diweddar  "  Hiraethog  "  (Dr. 
William  Rees)  o  dröedigaeth  WiIIiams,  er 
ei  fod  yn  mhell  o  fod  yn  hanesyddol  gywir, 
fel  y  cawn  sylwi  eto :  "  Ar  ryw  fore 
(Sabboth,  y  mae'n  debygol)  yn  y  flwyddyn 
1738,  dyna  sain  cloch  Ilan  blwyfol,  mewn 
pentref  neillduedig  yn  Sir  Frycheiniog,  yn 
gwahodd  yr  ardalwyr  i  ymgynull  ynghyd 
i'r  gwasanaeth  crefyddol.  Ymgynulla 
lliaws  at  eu  gilydd.  Yn  eu  mysg,  dacw 
\Vr  ieuanc,  oddeutu  un-ar-hugain  oed,  o 
gorff  Iluniaidd,  a  thaldra  canolig,  ac  ym- 
ddygiad  mwy  boneddigaidd  na'r  cyffredin, 
yn  myned  i  mewn  i  le  yr  addoliad.  Telir 
sylw  mwy  na  chyffredin  iddo.  Y  mae 
naill   ai  yn  ddyeithr  yn  y  Ile,  neu  y  mae 

newydd  ddychwelyd  i  blith  cydnabyddion 
wedi   cryn   absenoldeb.      Craffwch   arno  ! 
y    mae    rhywbeth     yn    ei    wynebpryd    a 
dynodiant   ei  lygaid  a   bâr  i  chwi  deimlo 
rhyw  fwy  o  ddyddordeb  ynddo  nag  mewn 
unrhyw    \Vr    ieuanc    arall    drwy    yr    hoU 
gynulleidfa  ;  ond  ni  wyddoch  yn  iawn  pa 
beth  ydyw  chwaith  ;    rhywbeth  ydyw  na 
ellwch  roddi  cyfrif  am  dano,  ac  na  ellwch 
chwaith   help  i  chwi  eich   hunain  wrtho. 
Pâr  i  chwi  yn  awr  ac  yn  y  man,  drachefn 
a  thrachefn,  daflu  eich  llygaid  arno,  bron 
yn  ddiarwybod  i  chwi  eich  hun.      Dyma 
y  gweinidog  yn  dyfod  i  mewn,  a'r  gwas- 
anaeth  yn  myned  i   ddechreu.      Ar  hyn, 
wele  ŵr  canol  oed,  lled  fyr  o  gorffolaeth,  o 
agwedd    difrif-ddwys    anghyiTredinol,    yn 
dyfod   i'r    lle.      Y   mae   pob    llygad   yn   y 
synagog  yn  canolbwyntio  arno.     Cynhyrfa 
yr   olwg   arno   wahanol    deimladau   yn    y 
gynulleidfa,    y    rhai    a    ddadguddiant    eu 
hunain  drwy  lygaid  a  delweddau  wyneb- 
pryd  y  naill  a'r  llall.     Ei  ymddangosiad  a 
dery  fath  o  syndod  ac  arswyd  drwy  y  lle. 
Y    sylw    a'r    teimladau    rhyfeddol    a   gyn- 
hyrfid   fel  hyn    drwy    ei   ymddangosiad   a 
enyn  gywreinrwydd  y  g\vr  ieuanc  y  buom 
yn    edrych    arno,    a  gofyna  yn  wylaidd  a 
dystaw   i'r   agosaf  ato  :    '  Pwy  yw  y  g\vr 
rhyfedd  hwn  sydd  yn   eniU   y   fath    sylw 
cyffredinol   ato  ? '      Yr   ateb   yw  :    '  Dyna 
Howell  Harris  ! '    Y  mae  meddwl  a  Ilygaid 
y  g\vr  ieuanc  yn  y  fan  yn  cael  eu  hoelio 
wrtho.    Clywsai  bethau  rhyfedd  am  dano, 
ond  ni  welsai  ef  o'r  blaen.     Dyma  y  dyn 
hynod  oedd  yn  aflonyddu  y  byd,  ac  fel  yn 
gyru  dynion  a  chythreuliaid  i  gynddeiriog- 
rwydd,  yn  awr  o  flaen  ei  Iygaid  !     Edrycha 
arno  gyda  gradd  o  ofn  a  chryndod. 

"  Dyma  y  gwasanaeth  ar  ben  ;  rhedasid 
drwyddo  mewn  dull  sychlyd  a  marwaidd. 
Arweinir  y  gynulleidfa  allan  gan  y  gwein- 
idog ;  â  efe  yn  mlaen,  gydag  un  neu  ddau 
o'i  blwyfolion  tua'r  persondy  ;  ond  erys  y 
gynulleidfa  ar  y  fynwent,  ac  ymgasgla 
eraiU  o'r  pentref  a'r  wlad  oddiamgylch 
atynt.  Erys  y  g\vr  ieuanc  hefyd  ar  ol. 
Yn  mhen  ychydig,  dyma  y  g\vr  a  welsom 
gynau  yn  dyfod  i'r  Ilan,  yn  esgyn  ar  gareg 
fedd,  a  phob  Ilygad  wedi  ei  adsefydlu 
arno.  Y  mae  bywiogrwydd  anghyffredin 
yn  gerfiedig  ar  Iygad  ac  wynebpryd  y  g\vr 
ieuanc  yn  awr.  Dyna  genad  y  nef  yn 
agoryd  ei  enau.  Y  mae  ei  lais  fel  s\vn 
taranau  cryfion,  neu  adsain  dyfroedd 
lawer ;  disgyna  ei  eiriau  fel  tân  poeth  ar  y 
bobl.  Newidia  IIiw  eu  hwynebpryd  gyda 
phob  ymadrodd.     Ai  yr  un  bobl  a  welwn 


yn  awr  yn  y  fynwent  ag  a  welsom  ychydig 
fynydau  o'r  blaen  o  fewn  y  muriau  yna  ? 
lë,  yr  un  bobl  gan  mwyaf  ydynt ;  ond  nid 
yr  un  yw  y  pregethwr.  '  Y  mae  hwn  yn 
llefaru  fel  un  ag  awdurdod  ganddo,  ac  nid 
fel  yr  ysgrifenyddion.'  Gafaela  rhywbeth 
yn  meddyliau  a  chydwybodau  y  bobl  yn 
awr,  a  bâr  i'r  cryfaf  ei  galon  frawychu,  ac 
i'r  gliniau  cadarnaf  guro  yn  erbyn  eu 
gilydd.  Y  mae  fel  pe  bai  y  nefoedd  yn 
gwlawio  tân  a  brwmstan  am  eu  penau. 
Llenwir  rhai  o  gynddaredd  yn  erbyn  y 
pregethwr  a'i  athrawiaeth ;  eraill  a  les- 
meiriant  dan  bangfeydd  o  argyhoeddiad 
cydwybod  ;  eraill  a  lefant  allan  :  '  Pa  beth 
a  wnawn  ni  ? '  Y  mae  yn  gyffro  cyffredinol ; 
ond  pa  le  mae  y  g\vr  ieuanc  dyddorgar 
hwnw  ?  Dacw  efe,  a'i  wyneb  wedi  gwyn- 
lasu,  a'i  holl  gorff  yn  ysgwyd  gan  gryndod 
a  braw.  Y  mae  yn  wir  ddelw  o  ddychryn. 
Dysgwylia  bob  moment  weled  Mab  y 
Dyn  yn  dyfod  ar  gymylau  y  nefoedd. 
Aeth  rhyw  saeth  loyw-Iem  oddiar  fwa 
athrawiaeth  y  g\vr  sydd  ar  y  gareg  fedd 
acw  i'w  galon.  Y  mae  cleddyf  dau-finiog 
wedi  ei  drywanu  hyd  wahaniad  yr  enaid 
a'r  yspryd.  Y  mae  ganddo  olwg  wahanol 
arno  ei  hun  yn  awr  i'r  hyn  fu  ganddo 
erioed  o'r  blaen.  Mewn  gair,  y  mae  yn 
ddyn  newydd.  Daeth  allan  o'r  fynwent 
y  boreu  hwnw  wedi  ei  greu  o  newydd." 

Y  mae  yn  hysbys  bellach  nad  yw  y  des- 
grifiad  campus  uchod  yn  cydgordio  yn  hollol 
â  ffeithiau  hanes.  Y  mae  mor  fyw  a 
phrydferth,  fel  y  mae  perygl  yr  anghofir 
mai  desgrifiad  barddonol  ydyw,  ac  mai  un 
felly  y  bwriadwyd  iddo  fod.  Heb  hyny, 
gall  fod  i  fesur  yn  gamarweiniol.  Cymerodd 
"Hiraethog"  drwydded  y  bardd  pan  yn  ei 
ysgrifenu,  ac  y  mae  y  darlun,  er  cystal 
ydyw,  yn  wallus  mewn  amryw  o  fanylion. 
Gwir  fod  gan  hanesydd,  yn  enwedig  bardd- 
hanesydd,  drwydded  i  lanw  i  fynu  ddiffyg- 
ion  hanesiaeth  a'i  ddychymygion  ei  hun, 
ond  iddynt  fod  yn  naturiol  a  phriodol. 
Ond  y  mae  i  hyn  ei  derfynau.  Rhaid  i'r 
bardd  barchu  ffeithiau,  a  chadw  mewn 
perffaith  gydgordiad  a  hanesiaeth  awdur- 
dodedig.  Fel  yr  oedd  yn  ofynol  i  brophwydi 
yr  oes  apostolaidd,  pan  brophwydent,  bro- 
phwydo  yn  ol  cysondeb  y  ffydd  ;  felly,  rhaid 
i  feirdd  ein  hoes  ninau,  pan  farddonant, 
farddoni  yn  ol  cysondeb  hanes.  Tebygol, 
os  nad  sicr  ydyw,  na  ddarfu  WiIIiams 
fwriadu  yn  mlaen  Ilaw  gwrando  Howell 
Harris  yn  pregethu'yn  Nhalgarth;  y  mae 
yn  anhebygol  hefyd  ei  fod  yn  bresenol  yn 
ngwasanaeth  yr   eglwys   y  boreu  hwnw ; 

ac  y  mae  yn  sicr  na  ddarfu  iddo  weled 
Howell  Harris  yn  ystod  y  gwasanaeth, 
os  oedd  yn  bresenol.  Nid  oddiar  gareg 
fedd  ychwaith  yr  oedd  Harris  yn  pregethu 
ar  y  fynwent,  ac  y  mae  y  desgrifiad  o  oed- 
ran  y  pregethwr  yn  wallus  ;  desgrifir  ef  yn 
"  \vr  canol  oed,"  tra  nad  oedd  ar  y  pryd  ond 
24  oed.  Nid  yw  yn  debygol  ychwaith 
mai  Sabbath  ydoedd,  gan  fod  Wilhams  ar 
ei  ffordd  adref,  a  bod  yr  hen  Bresbyteriaid 
yn  fanwl  iawn  mewn  cadw  y  dydd  yn 
gysegredig.  Ac  os  mai  yr  hen  Price 
Davies  a  weinyddai,  ni  redwyd  trwy  y 
gwasanaeth  mewn  duU  sychlyd  a  marw- 
aidd.  Ond  y  mae  yn  ddarlun  swynol  er 
y    diffygion     hyn.        Fel     hyn    y     dywed 


eglwys.  Ac  nid  ar  gareg  fedd  yr  oedd  yn 
pregethu  ychwaith,  ond  "  heb  im  twmpath 
dan  ei  droed,"  yr  hyn  yn  ddiau  sydd  yn 
golygu  ei  fod  yn  sefyll  ar  y  llawr  gwastad. 
Y  mae  tri  phenill  yn  y  gân,*  "  Golwg  ar 
Deyrnas  Crist,"  a  ymddengys  i  ni  yn 
cau  allan  y  golygiad  fod  WiIIiams  yn 
awyddus  am  wrando  ar  Howell  Harris  ar 
ei  ffordd  adref  yn  Nhalgarth.  Y  mae  y 
bardd  yn  y  gân  hono  yn  cyfarch  ei  enaid 
ei  hun  fel  yma  : — 

"Fy  eaaid,  d'wed  pwy  ddyben,  pwy  feddwl,  pwy 
barto'd, 
Oedd  ynot  yn  yr  amser  y'th  alwyd  gynta'  erioed  ? 
Trwy  foddion  anhebygol,  y  denwyd  íì  oedd  ffol, 
Mewn  amser  anhebygol  i  alw  ar  dy  ol. 


^ÇSfr--:- 


CAPEL  ANNIBYNUI.  MAESYRONEN. 

[Sef  ijr  ÄddüWy  y  byddai  Williams  yn  ei  fynychu,  tra  yn  Athrofa  Llwynllwyd.^ 


WiIIiams  ei   hun  am   ei   argyhoeddiad  yn 
marwnad  Howell  Harris  :  — 

"Dyna'r  fan  trwy'n  fyw  mi  gofìaf, 

Gwelais  i  di  gynta'  erioed, 
O  flaen  porth  yr  eglwys  eang, 

Heb  un  twmpath  dan  dy  droed ; 
Mown  rhyw  yspryd  dwys  nefolaidd, 

Fel  yn  ngolwg  byd  a  ddaw, 
Yn  cynghori  dy  blwyfoHon 

A  dweyd  fod  y  farn  gerllaw." 

Gwelir  fod  y  peniU  hwn  yn  gwrthddy- 
wedyd  y  desgrifiad  uchod  mewn  dau  bwynt 
o  leiaf.  Y  mae  yn  amlwg  mai  "o  flaen 
porth  yr  eglwys  eang"  y  gwelodd  y  bardd 
Harris  "gynta'  erioed,"  felly  nis  gwelsai  ef 
cyn  hyny   yn  ystod   y    gwasanaeth  yn  yr 


Yr  arfaeth  oedd  i  esgor,  fe  ddaeth  dy  drefn  lân, 
Yn  ddiarwybod  imi  a'r  moddion  yn  y  blaen  ; 
Pob  peth  yn  fîìtio'r  dyben,  gylch  ogylch  dan  y 

nen, 
Mab  Cis  yn  lle  asynod,  gâs  goron  ar  ei  ben. 

Zachëus,  bach  y  mcddyliodd,  ac  yntau'n  dringo 

fry, 
D'ai  iachawdwriaeth  rasol,  pryd  hyny  idd  ei  d^ý ; 
Ac  felly  Paul  a  Phetr,  a  Magdalen,  a  mwy, 
A  minau'n  ddibarotoad,  gâs  fywyd  gyda  hwy." 

Y  mae  yn  dra  sicr  genym  mai  amcan  y 
bardd  yn  y  Ilinellau  uchod  ydyw  dangos 
pa  cyn  leied  o  law  fu  ganddo  ef  ei  hun  yn 

*  Gweithiau  William  WiUiams  0  Bantycelyn,  gan 
y  Parch.  N.  Cynhafal  Jones,  cyf.  i.,  tudal.  163. 

amgylchiadau  ei  argyhoeddiad,  a  pha  mor 
llwyr  yr  oedd  dan  arweiniad  Rhagluniaeth 
fawr  y  nef.  Gwnaed  hyn  heb  ddyben, 
heb  feddwl,  heb  barotoad  o'i  du  ef ;  trwy 
foddion  anhebygol,  ac  mewn  amser  anheb- 
ygol.  Cyflawniad  ydoedd,  debygid,  o'r 
brophwydoUaeth  :  "  Ceisiwyd  fi  gan  y  rhai 
ni  ymofynasant  am  danaf,  cafwyd  fi  gan  y 
rhai  ni'm  ceisiasant." 

Pa  un  ai  ei  glwyfo  yn  unig  a  gafodd 
WilUams  ar  fynwent  Talgarth  y  boreu 
hwnw,  neu  ynte  a  dywaUtwyd  olew  yn  ei 
glwyfau  ar  yr  un  adeg  ?  Hwyrach  nas 
geUir  rhoddi  atebiad  pendant  i'r  cwestiwn 
hwn.  Dywed  ef  ei  fod  wedi  ei  ddal  gan 
\yys  oddi  uchod,  ond  nid  yw  yn  dweyd 
hefyd  ei  fod  wedi  derbyn  rhyddhad  yr 
efengyl.    Fel  hyn  y  mae  efe  yn  mynegu  : — 

"  Dyma'r  boreu  bj'th  mi  gofiaf, 

Clywais  inau  lais  y  nef ; 
Daliwyd  fi  wrth  wỳs  oddi  uchod 

Gan  ei  swn  dychrynllyd  ef ; 
Ac  er  crwydro  dyrys  anial 

01  a  gwrthol  dilesâd, 
Tra  bo  anadl  yn  fy  ffroenau 

Mi  a'i  galwaf  ef  fy  Nhad." 

Swn  taranau  Sinai  a  glywir  yn  y  peniU 
hwn,  a  gweinidogaeth  gyffelyb  a  geir  yn 
mhregeth  Boaneyges,  Ue  y  tybir  fod  y 
bardd  yn  desgrifio  ei  dröedigaeth  ei  hun : — 

"  Ac  yna  Boanergcs, 

Agora'i  enw  pur 
Bhwng  awyr  dudew,  dywyll, 

A  nefoedd  oleu  glir  ; 
Mil  oedd  o  glustiau'n  gwraado 

A  Theomemj)h.  yn  un, 
Ac  ofn  yn  ei  galon, 

A  chryndod  yn  ei  lín. 

Uwch  coryn  mynydd  Sina, 

Yn  uchel,  uchel  fry, 
Ar  aden  cwmwl  gwibiog 

Mewn  awyr  dywyll,  ddu, 
Lle  clywai  gwlad  o  ddynion, 

Lle  y  dadseiniai'r  nef, 
Mewn  eitha'  godidawgrwydd 

'Roedd  ei  sefyllfa  ef. 

Ei  lais  oedd  fel  taranau 

Amrywiol  iawn  ynghyd, 
Neu  fel  yr  udgorn  olaf 

A  eilw'r  meirw  ynghyd  ; 
Yn  creu  rhyw  arswyd  rhyfedd, 

Trwy'r  ddaear  faith  a'r  nef, 
A  miloedd  yn  llewygu 

Wrth  swn  ei  eiriau  ef." 

Ond  os  nad  esgynodd  Harris  i  fynydd 
Seion  y  pryd  hwnw,  diau  i  WiUiams  ei 
weled  wedi  hyny  yn  esgyn  yno,  ac  mai  trwy 
ei  weinidogaeth  ef  y  cafodd  efe  ei  ryddhad; 
pe  fel  araU,  prin  y  buasem  yn  dysgwyl 
iddo  arddel  Howell  Harris  yn  dad  ysprydol 
iddo.  Y  mae  WiUiams  yn  gosod  aUan 
Harris  fel  cenad  hedd  fel  yma  : — 


"Dewch,  gwrandewch  ef  yn  agoryd 

Ddyfnder  iachawdwriaeth  gras ! 
Gosod  allan  y  Messiah 

Yn  y  Uiw  hyfryda'  maes; 
Ac  yn  dodi'r  cystuddiedig 

Ag  sy'n  ofni  ei  ras  a'i  rym, 
Fel  i  chwerthin  o  orfoledd, 

Ac  i  'mado  heb  ofni  dim." 

Argyhoeddiad  rhyfeddol  o  rymus  a  gaf- 
odd  WiUiams.  Diau  ddarfod  i'r  saeth 
gyrhaedd  i  ddyfnder  ei  enaid,  ac  iddo 
deimlo  ingoedd  angau.  Ond  pan  gym- 
hwyswyd  i'w  archoU  y  balm  sydd  yn 
iachau,  fe'i  meddyginiaethwyd  yn  Uwyr. 
Yr  oedd  beUach  yn  ddyn  newydd — hoUol 
newydd,  a  daeth  yn  fyw  i  ystyriaethau  ag 
yr  oedd  hyd  yma  yn  farw  iddynt.  Dyma'r 
pryd  y  daeth  gyntaf  i  gyffyrddiad  ffyddiog 
a  gwirioneddau  mawrion  yr  efengyl.  Caf- 
odd  yn  awr  ddatguddiad  o'r  ysprydol  a'r 
tragywyddol.  Difrifolwyd  ei  feddwl,  sanct- 
eiddiwyd  ei  yspryd,  dyrchafwyd  ac  union- 
wyd  ei  amcanion  ;  a  daeth  i  gysyUtiad  â 
phobl  oedd  yn  Uosgi  mewn  awydd  am 
achub  eneidiau.  Cyflwynodd  ei  galon  ei 
hun  i'r  Gwaredwr,  ac  ymddiriedodd  ynddo 
am  ei  gadwedigaeth ;  a  meddianwyd  ef 
gan  awydd  angherddol  am  ddwyn  eraiU  at 
Grist.  Daeth  i  ofyn  cwestiwn  Saul,  "  Ar- 
glwydd,  beth  a  fyni  di  i  mi  ei  wneuthur," 
a  chafodd  dystiolaeth  yn  ei  fynwes  fod  yr 
lesu  yn  gofyn  am  hoU  wasanaeth  ei  fywyd. 
Penderfynodd  ufuddhau  i'r  alwad  nefol,  a 
chefnu  am  byth  ar  yr  alwedigaeth  ddaearol 
yr  oedd  wedi  cymhwyso  ei  hun  iddi,  a 
chysegru  ei  holl  fyẁyd  i  weinidogaeth  y 
gair.  Ei  gymdeithion  newydd  oeddynt 
Howell  Harris,  Daniel  Rowland,  a'r  cyng- 
horwyr  oedd  yn  eu  canlyn  ;  ac  fe  yfodd  yn 
helaeth  o  yspryd  y  diwygiad  Methodist- 
aidd.  Hyd  yma  yr  oedd  wedi  troi  yn  hoUoI  o 
fewn  cylchoedd  YmneiUduoI  a  gwrth- 
Eglwysig  ;  ac  y  mae  yn  debygol  ei  fod  yn 
cyfranogi  o  egwyddorion  a  rhagfarnau  ei 
bobl.  Gwir  nad  oedd  yn  meddu  argy- 
hoeddiadau  cryfion  ar  bethau  crefyddol, 
ond  prin  y  gellir  tybied  nad  oedd  gwrtb- 
wynebiad  i'r  Eglwys  Wladol  yn  deimlad 
dwfn  yn  e>i  fynwes.  Cadarnheir  hyn  i 
fesur  gan  un  gair  a  ddefnyddir  gan  WiII- 
iams  am  Howell  Harris,  offeryn  ei  droed- 
igaeth,  a'i  dad  yn  Nghrist.  Yn  y  penill 
a  ddifynwyd  genym  o'r  blaen  i  amcan 
arall,  dywed  WiIIiams  :  — 

"  Trwy  '  foddion  anhebygol ' 
Y  denwyd  fi,  oedd  ffol ; 
Mewn  amser  anhebygol 
I  alw  ar  dy  ol." 

Nis  gwyddom  beth  a  wnai  Harris  yn 
"  foddion  anhebygol"  yn  meddwl  Wilhams, 
os  nad  ei  fod  yn  Eglwyswr  zêlog,  tra  yr 
oedd  yntau  yn  YmneiUduwr  o  ddygiad  i 
fynu,  os  nad  o  argyhoeddiad  hefyd.  Hyn 
yn  benaf,  feddyhem,  yn  nghyd  a  ieuenctid 
y  pregethwr,  a  gyfansoddent  yr  anhebyg- 
rwydd  hwn.  Ond  fe  ddaeth  yr  anhebygol 
i  ben,  a  thrwy  hyny  daeth  Williams  yn 
sydyn  o  fewn  cylch  dylanwad  gwyr  Eg- 
Iwysig,  ac  fe'i  dygwyd  ymaith  o'i  gysyllt- 
iadau  cynteíìg,  megys  gan  hfeiriant.  Beuir 
Wilhams  am  fyned  i'r  Eglwys  Wladol,  ac 
nis  geUir  edrych  ar  yr  hyn  a  wnaeth  yn 
amgen  na  chamgymeriad ;  ond  fe  gy wirodd 
y  camgymeriad  a  wnaeth  mewn  byr  amser. 
Wedi  iddo  ddyfod  i  gyfathrach  Howell 
Harris  a  Daniel  Rowland,  yr  oedd  ei 
fynediad  i'r  Eglwys  Sefydledig  yn  hohol 
naturiol,  a  braidd  yn  anocheladwy.  Cred- 
ent  hwy  mai  angen  mawr  yr  oes  hono 
oedd  cael  dynion  o  dJysg  a  doniau  i'r 
offeiriadaeth,  pobl  fyddai  yn  Uosgi  o  gariad 
at  y  Gwaredwr,  ac  o  dosturi  at  gyflwr  y 
wlad.  Gwelent  hwy  yn  Wilhams  lestr 
etholedig  Duw,  a'i  le  priodol  ef,  yn  eu  tyb 
fiwy,  oedd  yn  yr  oíîeiriadaeth.  A  thra  yr 
oedd  ei  gymdeithion  newydd  yn  ei  v\asgu 
i'r  Eglwys,  nid  ymddengys  fod  yr  un  dy- 
lanwad  cyferbyniol  yn  gweithredu  arno. 
Nid  oedd  dim  yn  attyniadol  yn  yr  eglwys 
y  magwyd  ef  ynddi,  i  beri  iddo  ymgeisio 
am  y  weinidogaeth  o'i  mewn  hi.  Yr  oedd 
yno  dri  o  weinidogion  yn  barod,  a  dau  o'r 
tri  yn  pregethu  athrawiaethau  a  ystyriai 
efe  yn  heresi  ofnadwy.  Yn  anffodus,  nis 
gwelodd  Wilhams  Ỳmneillduaeth  erioed 
ond  yn  y  fturf  fwyaf  anhawddgar.  Yn 
rhyfela  a'u  gilydd  y  gadawsai  efe  eglwys 
Cefnarthen,  dair  neu  bedair  blynedd  yn  ol, 
ar  ei  fynediad  i'r  athrofa,  ac  yr  oedd  y 
rhyfel  yn  parhau,  a'r  frwydr  yn  boethach, 
pan  y  dychwelodd.  Dan  yr  amgylch- 
iadau,  pa  ryfedd  iddo  fyned  i'r  Eglwvs 
Sefydledig  ?  Y  tufewn  i'w  muriau  hi  yn 
benaf  yr  oedd  arweinyddion  y  Methodist- 
iaid,  pobl  ag  yr  oedd  ef  yn  awr  yn  barod 
i'w  canlyn  i'r  lle  bynag  yr  elent.  Iddo  ef, 
yr  oedd  y  deffroad  Methodistaidd  yn  ym- 
ddangos  yn  ardderchog  agogoneddus.  Yn 
inhen  blynyddoedd,  y  mae  Williams  yn 
desgrifio  cychwyniad  Methodistiaeth  yn 
yr  ymadroddion  cyffrous  canlynol  :  *"Ond 
O,  hyfryd  foreu  !  dysgleiriodd  yr  Haul  ar 
Gymru*;  fe  gododd  Duw  offerynau  yma 
o'r  llwch,  ac  a'u  gosododd  i  eistedd  gyda 

*  Ateb  Pldlo  EvancjclÌHs. 


phendefigion  ei  bobl  ;  fe  daflwyd  y  rhwyd 
i'r  môr,  ac  fe  ddaeth  allan  bob  rhyw  o 
bysgod — mawr  a  bach.  Chwe'  sir  yn  y 
Deheu  a  gofleidiodd  y  gair  yn  foreu ;  fe 
glywyd  y  ceiliog  yn  canu  ;  fe  ddihunodd 
hen  wylwyr  ag  oedd  wedi  bod  yn  cysgu  ; 
pregethwyd  bob  Sul  yn  yr  eglwysi ;  de- 
ffrodd  yr  Ymneillduwyr  ;  fe  ganwyd  iddynt 
alarnad,  a  rhai  o  honynt  a  alarodd  ;  fe 
ganwyd  iddynt  bibell,  a  rhai  a  ddawns- 
iodd." 

Yn  mha  le  y  bu  efe  yn  darpar  ar  gyfer 
arholiad  yr  esgob  nis  gwyddom.  Yr  oedd 
yn  ysgolhaig  da  yn  barod  ;  a  thebygol 
ddarfod  iddo  gael  pob  cymhorth  ag  ydoedd 
yn  eisiau  arno  gan  ryw  ẁr  Eglwysig  a 
drigau  gerllaw.  Fel  hyn  y  dywed  Mr. 
Charles  am  ei  urddiad  :  "  Urddwyd  ef  yn 
ddiacon  yn  yr  Eglwys  Sefydledig  a.d.  1740, 
gan  Nicholas  Claget,  Esgob  Tyddewi,  i 
guwradiaeth  Llanwrtyd,  a  Llanddewi- 
Abergwesyn.  Gwasanaethodd  ei  guwrad- 
iaeth  am  dair  blynedd,  a  phregethodd, 
gydag  ond  ychydig  Iwyddiant,  i  bobl  dy- 
wyll  ac  anfoesol  iawn.  Dywedaj,  gyda 
llawer  o  ddifyrwch,  iddo  gael  ei  roddi  yn 
Llys  yr  Esgob  am  bedwar-ar-bymtheg  o 
bechodau  y  bu  yn  euog  o  honynt  :  sef,  am 
beidio  rhoddi  arwydd  y  groes  wrth  fed- 
yddio,  a  pheidio  darllen  rhai  rhanau  o'r 
gwasanaeth,  a'r  cyffelyb  bethau  bychain, 
dibwys."  Dywed  yn  mhellach  :  "  Mai  y 
Parch.  G.  Whitefield,  yn  benaf,  a'i  han- 
ogodd  i  adael  yr  Eglwys,  a  myned  allan 
i'r  prif-íîyrdd  a'r  caeau.  Yr  oedd  yn 
gwasanaethu  ei  eglwysi  o  Gefncoed,  deu- 
ddeg  miUdir  o  leiaf  o  Landdewi-Aber- 
gwesyn.  Yn  y  dyddiau  hyny  yr  oedd  yn 
cadw  gweddi  deuluaidd  dair  gwaith  yn  y 
dydd,  ac  yr  oedd  ei  hoU  ymarweddiad  yn 
syml,  ac  yn  dduwiol  yn  gyfatebol  i  hyny. 
Ni  chafodd  erioed  ei  gyflawn  urddau,  fel  y 
dywedant ;  pallodd  yr  esgob  ei  urddo,  o 
herwydd  ei  afreolaeth  yn  pregethu  yn 
mhob  man,  heblaw  yn  yr  eglwysi,  yn  y 
plwyfau  yr  oedd  yn  gweinidogaethu  yn- 
ddynt.  fGwedi  gadael,  neu  gael  ei  droi 
allan,  nis  gwn  yn  iawn  pa  un,  o'r  Eglwys 
Sefydledig,  daeth  yn  gydnabyddus  a'r 
Parch.  Daniel  Rowland,  yr  hwn  a  fyddai 
yn  dyfod  yn  achlysurol  i  bregethu  i  gapel 
Ystrad-ffin,  yr  hwn  oedd  yn  sefyll  yn  y 
plwyf  yr  oedd  yn  byw  ynddo."  Y  mae 
amryw   bethau  yn   y  paragraph  hwn  nad 

t  Gadael  yr  Kglwys  Wladol  o'i  wirfudd  a  wnaetli 
efe,  ar  gai«  ei  frodyr  yn  Sasiwn  Watford ;  ac 
efe  oedd  y  cyntaf  o'r  Tadau  a'i  gadawodd  hi. 

ydynt  yn  fanwl  gywir.  Sicr  ydyw  fod 
Williams  yn  gydnabyddus  a  Daniel  Row- 
land  yn  mhell  cyn  iddo  adael  yr  Eglwys,  a 
chyn  iddo  ymuno  a  hi.  Yr  oedd  Daniel 
Rowland  yn  pregethu  yn  Ystrad-ffin  yn 
dra  chynarol.  Daethai  Rowland  a  Harris 
i  gydnabyddiaeth  a'u  gilydd  íiwyddyn  cyn 
troedigaeth  WilHams,  ac  y  mae  yn  rhes- 
ymol  meddwl  pan  ddarfu  i  WiUiams  ddyfod 
i  gydnabyddiaeth  a'r  naill,  na  fu  yn  hir 
cyn  dyfod  yn  gydnabyddus  a'r  llall.  Y 
cyfeiriadau  cyntaf  a  gawsom  at  WiUiams 
yn  Uythyrau  y  Diwygwyr  Cymreig  ydynt 
y  rhai  canlynol,  pa  rai  a  argraffwyd  yn  y 
Weehly  History.  Mewn  Uythyr  dyddiedig 
Hydref  20,  1742,  cawn  Daniel  Rowland 
yn  ysgrifenu  at  HoweU  Harris  fel  hyn : 

"  Yr  wyf  yn  clywed  fod  y  brawd  W^iU- 
iams  wedi  ei  roddi  yn  Nghwrt  yr  Esgob, 
am  nad  yw  yn  byw  yn  ei  blwyf." 

A  chawn  gyfeiriad  araU  ato  yn  niwedd 
yr  un  flwyddyn,  mewn  Uythyr  oddiwrth 
HoweU  Harris  at  y  brawd  H 1. 

"  Ymadewais    y     boreu    hyn    a'r   brawd 

W ms,  cuwrad  Ll d.     Gyda  yntau 

hefyd  y  mae  gaUu  rhyfeddol.  Ỳ  mae  yn 
Uosgi  o  gariad  a  zêl." 

Mewn  Uythyr  oddiwrth  Evan  WilUams, 
cynghorwr,  dyddiedig  Awst  29,  1743, 
dywedir  : 

"  Yr  wyf  newydd  ddychwelyd  ar  ol  bod 
yn  gwrando  ar  y  nodedig  \\r  Duw,  Mr. 
Rowhmd,  peUder  o  ugain  miUdir.  Rhyf- 
eddol  oedd  gaUu  Mr.  Rowland  ar  y  Sab- 
bath,  a  Mr.  WiUiams  ar  y  Sadwrn  cyn 
hyny,  ac  yn  y  seiat.  .  .  .  Dymuna  Mr. 
W^iUiams  ar  i  mi  hysbysu  y  brawd  Harris 
fod  yr  esgob  wedi  gwrthod  iddo  ei  gyflawn 
urddau,  am  ei  fod  yn  Fethodist,  er  fod 
ganddo  lythyrau  cymeradwyol  oddiwrth 
amryw  o  offeiriaid,  ac  oddiwrth  ei  blwyf- 
oHon  ei  hun.  Fe  anghymeradwyd  fod  y 
plwyfoUon  yn  datgan  eu  cymeradwyaeth  o 
hono." 

Yn  olaf,  ysgrifena  y  brawd  Thomas 
Jones  at  HoweU  Harris,  Awst  30,  1743  : 

"  Am  un  o'r  gloch  yr  oeddwn  yn  Llan- 
gamarch,  Ue  yr  oedd  seiat  newydd  gael  ei 
sefydlu.  Erbyn  chwech  yn  yr  hwyr, 
daethum  i  Bronydd,  pan  y  cyfarfyddais  a'r 
anwyl  frawd  WiUiams.  Gwrthododd  breg- 
ethu.  Wedi  yr  odfa,  cawsom  seiat  felus  o 
ugain  o  rifedi." 

Dengys  y  dyfyniadau  uchod  fod  WiUiams 
yn  gwbl  hysbys  i  weinidogion  a  chynghor- 
wyr  cyntaf  y  diwygiad,  a'i  fod  yn  cael  ei 
gydnabod  yn  gydweithiwr  a  hwy  tra  yr  oedd 
yn  yr  Eglwys  Sefydledig.     Nid  ymddengys 


i'w  gysyUtiad  ef  a'r  Eglwys  fod  o  nemawr 
gwasanaeth  i'r  diwygiad,  nac  o  ddim 
mantais  personol  iddo  ef  ei  hun.  Pe 
buasai  wedi  Uwyddo  i  gael  Uawn  urddau 
Eglwysig,  tra  yn  y  sefydUad  hwnw,  diau  y 
buasai  ei  barch  a'i  gyfleusderau  i  wneyd 
daioni  yn  helaethach.  Rhoddid  bri  mawr 
ar  urddau  yr  Eglwys  Wladol  yn  yr  oes 
hono  gan  y  Methodistiaid,  ac  yr  oedd- 
ynt  yn  bethau  a  fawr  chwenychid. 
Pobl  yn  meddu  urddau  yn  unig  a  bregeth- 
aíit  yn  yr  eglwysi,  ac  oddiar  y  tir  cysegr- 
edig.  Ganddynt  hwy  yn  unig  yr  oedd 
hawl  i  weinyddu  y  sacramentau.  Ystyrid 
offeiriad  yn  ẃr  o  anrhydedd  digyffelyb, 
perchid  ef,  teUd  gwarogaeth  iddo,  ac  yr 
oedd  ei  awdurdod  yn  mron  yn  ddiderfyn. 
Methodd  WiUiams  gyrhaedd  yr  anrhydedd 
hon,  a  methodd  yn  unig  o  ddiffyg  arafwch 
a  phwyU.  Yn  Ue  ymgadw  o  fewn  y  ter- 
fynau  gosodedig,  ymdaflodd  i  weithgarwch, 
gan  ddilyn  esiampl  HoweU  Harris,  ac 
enynodd  ddigofaint  yr  offeiriaid  tuag  ato, 
a  chauwyd  ei  Iwybr  ef  i  ddyrchafiad  ac 
anrhydedd  Eglwysig  a  drain.  Cyhuddid 
ef,  meddai  ef  ei  hun,  o  dori  cynifer  ^ 
phedwar-ar-bymtheg  o  ddeddfau  yr  Eglwys 
yn  ystod  tair  blynedd  o  amser.  Pechodau 
bychain,  dibwys,  y  galwai  Mr.  Charles 
hwynt,  ond  pechodau  ysgeler  a  rhyfygus 
iawn  yr  ystyriai  yr  awdurdodau  Eglwysig 
hwynt.  Cafodd  ddwyn  ei  benyd,  a  chan- 
lyniad  ei  weithredoedd  ;  a  gorfu  iddo  fod  yn 
ŵr  syml,  heb  lawn  urddau  am  ei  hoU  fywyd. 
Ymddengys  fod  WiUiams  ei  hun  yn  gosod 
Uawn  bris  ar  urddau  Eglwysig,  ac  iddo 
gael  ei  siomi  yn  fawr  pan  y  nacäwyd 
hwynt  iddo.  Fel  yma  y  dywed  Mr. 
Charles  :  "  Nid  oedd  (WiUiams)  yn  cym- 
eradwyo  yr  afreolaeth  hwn,  yn  ei  feddwl, 
dros  ei  hoU  fywyd.  Gweithred  fyrbwyU 
ynddo  yr  oedd  yn  ei  barnu,  ac  y  gaUasai 
fod  yn  fwy  defnyddiol  pe  buasai  yn  fwy 
araf  a  phwyUog  ;  ond  geiU  Duw  ddwyn  ei 
amcanion  i  ben  trwy  ffolineb  dynion  ;  a 
hwyrach  mai  fel  yr  oedd,  yr  oedd  yn  fwyaf 
addas  i  gyflawni  ei  amcanion  doeth  ef." 
Yn  ein  tyb  ni,  y  mae  brawddeg  Mr.  Charles 
wedi  ei  cham-ddeaU  a'i  cham-esbonio 
gan  ysgrifenwyr  diweddar.  Addefwn  ei 
bod  yn  amwys,  ond  nid  yw  yn  anhawdd 
iawn  i'w  deongU.  Beth  oedd  yr  afreolaeth 
ag  yr  oedd  WiUiams  yn  ei  anghymeradwyo 
ynddo  ei  hun  ?  Nid  ei  fynediad  i'r  Eglwys 
Wladol,  fel  y  tybia  rhai,  na'i  ymadawiad 
o  honi,  fel  y  barna  eraiU.  Y  mae 
Mr.  Charles  yn  deffinio  yr  "  afreolaeth  " 
yn   ddigon   cUr,    sef   "  pregethu  yn  mhob 

man  heblaw  yn  yr  eglwysi,  yn  y  plwyfau 
yr  oedd  yn  gweinidogaethu  ynddynt." 

A   ydym    ynte    yn    barod    i    gydnabod 
ddarfod  i  W'iUiams  ddatgan  ei  edifeirwch 
am    fyned    i    bregethu    i'r    prif-fifyrdd    a'r 
caeau  ?     Nac  ydym,  yn  bendant.     Ond  yr 
ydym  ar  dystiolaeth  Âír.  Charles  yn  barod 
i  gredu  ddarfod  iddo  ddangos  ei  edifeirwch 
am    beidio    cyfyngu    ei    hun    dros    amscr  ei 
gimradiaeth    o   fewn    ei    blwyf.      Collodd, 
drwy    wneyd   fel   y   gwnaeth,    sefyllfa    o 
anrhydedd  yn  mhhth  ei  frodyr  am  ei  holl 
fywyd,  a  choUodd  yr  eglwysi  ei  wasanaeth 
yn  ngweinyddiad  yr  ordinhadau  hefyd.    Bu 
hyn   yn   fwy   o    anfantais    iddo,    hwyrach, 
nag  ydym  yn  ei  feddwl.     Yr  ydym  ni  yn 
ystyried  Wilham  Wilhams  yn  gydystàd  a 
Daniel  Rowland,  Howell  Davies,  Wilham 
Davies,    Castellnedd,    ac   eraill,    ond    nid 
ydoedd    felly.       Pregethwr   yn   unig    oedd 
efe,    tra   yr   oeddynt   hwy   yn   weinidogion 
ordeiniedig,  ac  yn  meddu  rhagorfreintiau 
eu  swydd.     Medrai  yr  holl  offeiriaid  Meth- 
odistaidd  gymeryd  lle  Daniel  Rowland  ar 
Sul  y   cymundeb   yn    Llangeitho,    pan    y 
byddai  galwad  am  hyny  ;  ond  nis  meiddiai 
Wilhams  wneyd  felly,  er  ei  fod  yn  bresenol 
fynychaf.       Yr    oedd    yn    cynorthwyo    ar   y 
cymundeb,  ond  nid  yn ^ií'eiìiyddn.     Bu  yn 
Uanw  lle   ail-raddol   felly    yn    Llangeitho, 
yn  agos  i  haner  cant  o  ílynyddoedd.    Bu  yn 
pregethu  hefj'd  am    bymtheg-mlynedd-ar- 
hugain,  unwaith  y  mis,  yn  nghapel  Llan- 
lluan,  lle  ag  y  gweinyddid  yr  ordinhadau 
ynddo.     Ar  Sul  y  cymundeb  yr  oedd  yn 
rhaid  iddo  ef  i  rhoddi  lle  i  ryw  \vr  ordein- 
iedig   ag   a   fyddai  o  bosibl  yn  fyrach  ei 
ddawn,  ac  yn  Uai  ei  gymhwysderau  nag  ef 
ei  hun.     Y  mae  yn  naturiol  i  feddwl  fod 
Wilhams  yn  aml  yn  teimlo  y    diraddiad 
hwn ;     ac    y    mae    yn    hollol    gredadwy 
ddarfod    iddo    yn    mhrydnawn     ei    ddydd 
gydnabod  wrth  Mr.   Charles  ei  fod  wedi 
gweithredu   yn   anoeth   a    byrbwyll,    pan 
yn  guwrad    yn    Llanwrtyd.      Ond  y  mae 
ddarfod  iddo  ddatgan  edifeirwch  am  bre- 
gethu    mewn    lleoedd    anghysegredig,    ond 
dan  yr    amgylchiadau  yr    oedd    efe    ynddynt 
yn    ystod    ei    gnwradiaeth,     yn     hollol     an- 
hygoel.     Y  mae  ei  eiriau  a'i  weithredoedd 
dros  ei  hoU  fywyd  yn  dangos  yn  amgen. 

Blwyddyn  nodedig  iawn  yn  hanes 
WiUiams  ydyw  1743,  bhvyddyn  cynhaHad 
Cymdeithasfa  gyntaf  y  Cyfundeb.  Yn  y 
Gymdeithasfa  hono,  a  gynhahwyd  yn  Wat- 
ford,  ar  y  ^ed  a'r  6ed  o  lonawr,  y  cyfarfydd- 
odd  efe  gyntaf  a'r  enwog  George  Whitefield. 
Hwyrach   mai  yn  hon  y  bu  efe   yn  anog 


Williams  i   adael    yr    Eglwys   Wladol,    a 
myned  i'r  prif-fîyrdd  a'r  caeau.     Os  felly 
bu,    rhaid    mai   mewn  ymddiddan    cyfrin- 
achol  y  gwnaed  hyny,  o  herwydd  nid   oes 
yn  yr  adroddiad  grybwylliad  am  hyn,  hyd 
yr  ail  Gymdeithasfa,  a   gynhaliwyd  yn  yr 
un   Ue  ar  y  6ed  a'r  yfed  o   Ebrill.     Yno 
pasiwyd   penderfyniad  "  Fod  y  Parchedig 
Mr.  Williams  i^adael  ei  guwradiaeth,  a  bod 
yn  gynorthwywr  i'r  Parchedig  Mr.  Daniel 
RowÌand."     Yn  ychwanegol  at  hyn,  pen- 
odwyd  ef  yn  Gymedrolwr  ar  un  o'r  pump 
dosbarth    y  rhanwyd   y   wlad  iddynt,    sef 
Siroedd  Maesyfed  a  Threfaldwyn  ;  a  gos- 
odwyd  yr  enwog  Richard  Tibbot  yn  arol- 
ygwr    dano.       Mewn    Cyfarfod    Misol    a 
gynhaliwyd    rhwng    y    ddwy    Sasiwn     yn 
Watford,  sef   ar   y  3ydd   o   Chwefror,  yn 
nhỳ     Jeffrey     Dafydd,     o'r     Rhiwiau,     yn 
mhlwyf    Llanddeusant,    Sir    Gaerfyrddin, 
gosodwyd    gorchwyl     pwysig    arall    ar    ei 
ysgwyddau  ef .  Yr  oedd  yn  bresenol  yn  y  cyf- 
arfod  hwn,  Howell  Harris,  Daniel  Rowland, 
William  Williams,  a  dau  neu  dri  o  gyng- 
horwyr ;   a  dywed  Mr.   Charles,   "er  nad 
oedd  ond  cyfarfod  bychan  o  rhan  nifer,   ei 
fod  wedi  ei  anrhydeddu  yn  fawr   â   phre- 
senoldeb  yr  Arglwydd.       Ar  yr  ail  ddydd, 
darfu  i  Howell  Harris  anog  pawb  ag  oedd 
yno  i  gyfansoddi  ychydig  benillion  o  bryd- 
yddiaeth  erbyn  y  cyfarfod  nesaf,  i  edrych  a 
oedd  yr  Arglwydd  wedi  rhoddi  dawn  pryd- 
yddiaeth    i    un    o    honynt,    a    phwy    oedd 
hwnw.       Felly    y   gwnaethant  ;    ac    wedi 
iddynt  i  gyd  ddarllen  eu  cyfansoddiadau, 
penderfynwyd  yn  gydun  mai  Mr.  WiIIiam 
WiIIiams  a  gafodd  y  ddawn  odidog  hon,  ac 
anogodd  Mr.  Harris,  a  phawb  eraill,  iddo  ei 
harferyd  er  gogoniant  Duw,  a  Iles  ei  eg- 
Iwys."     Gwelir  felly  iddo  gael  ei  apwyntio 
i  wasanaeth  fel  efengylydd  ac  fel  bardd,  yn 
agos  iawn  i'r  un  amser.    Sut  y  cyflawnodd 
efe  y  dyledswyddau  hyn  ?     Cawn  weled  yn 
y   man.       Edrychwn    arno    yn    gyntaf   fel 
efengylydd.     Gwnaed  ef  yn  brif  swyddog 
ar     eglwysi    Maesyfed     a     Threfaldwyn, 
a  thrwy  ei  fod  yn  gynorthwywr  i  Daniel 
Rowland,   ar  yr   hwn  yr  oedd  gofal  rhan 
uchaf  Sir  Aberteifì  a  Sir  Gaerfyrddin,  yr 
oedd  rhan  o  ofal  y  siroedd  hyny  hefyd  yn 
gorphwys    arno    ef.      Cyflawnodd  ddyled- 
swyddau  ei  swydd  gyda'r  fath  ymroddiad 
a  zêl  ag  yr  oedd  yn  bosibl  i  neb  wneyd,  ac 
eithrio  Howell  Harris  ei  hun.     Gwnai,  nid 
yn  unig  gadw  golwg  gyffredinol  ar  eglwysi 
ei    ofal,    ond    gwnai    i    fynu    ddiífygion    y 
cynghorwyr  oedd   dano,  gan  ymweled  a'r 
eglwysi    ei    hun,    a    danfon    adroddiadau 

o'i  sefyllfa  i'r  Cymdeithasfaoedd.  Cawn 
engraifft  o  hyn  yn  hanes  eglwysi  Llan- 
gwyryfon,  Lledrod,  Rhydfendigaid,  &c., 
yn  Sir  Aberteifi.  Yr  oedd  arholygiad  yr 
eglwysi  hyn  yn  gorphwys  ar  Morgan 
Hughes.  Yn  rhyw  sut,  methodd  gyflawni 
ei  ymddiriedaeth,  ac  ymwelodd  Williams 
a"r  eglwysi,  ac  y  mae  dau  adroddiad 
a  ddanfonodd  Wilhams  am  danynt  yn 
awr  ar  gael  a  chadw,  yn  llawysgrifau 
WilHams  ei  hun,  yn  Nhrefecca.'''  Y  mae 
y  cyntaf  o  honynt  yn  rhy  faith  i'w  osod  i 
fewn  yma.  Rhydd  adroddiad  manwl  ani 
y  pump  eglwys  ar  wahan,  a  diwedda  trwy 
ddweyd  :  "  Yr  wyf  fi  fy  hun  yn  ymweled  a 
hwy  unwaith  yn  y  chwech  wythnos,  ac  yn 
cadw  cwrdd  eglwysig  gyda  hwy,  fel  y 
gwypwyf  eu  syniadau  a'u  sefyllfa.  Teim- 
Iwyf  gariad  ac  ymlyniad  atynt,  ac  feUy 
hwythau  tuag  ataf  finau.  Y  mae  derbyn- 
iad  caredig  i'w  cynghorwr  anghyoedd  yn 
gyffredinol  yn  eu  mysg,  a  da  ganddynt 
gael  eu  hoH  ganddo  ef,  a  chenyf  finau. 
Yr  wyf  yn  sylwi  mai  y  fath  a  fydd  y  cyng- 
horwr,  pa  un  ai  zêlog,  siriol,  a  ffyddlawn, 
ai  ynte  claiar,  &c.,  y  cyfryw  hefyd  a  fydd 
y  bobl  o  dan  ei  ofal."  Ceir  adroddiad  byr 
arall  ganddo  am  yr  un  eglwysi,  dyddiedig 
Mehefin  2gain,  1745,  yn  yr  hwn  y  dywed  : 
"  Nid  oes  gyda  mi  fawr  o  hanes  neiUduol 
am  danynt,  oddiwrth  yr  hyn  a  gawsoch 
o'r  blaen.  Y  maent  yn  para  i  ddyfal  lynu 
wrth  yr  Arglwydd.  Y  rhan  fwyaf  o  honynt 
sydd  yn  cynyddu  mewn  adnabyddiaeth  o 
hono.  Mae  arnaf  fi  a  hwythau  ry  w  faint  o 
flinder,  am  ein  bod  mewn  eisiau  o  gyng- 
horwyr  preifat  i  edrych  atynt  yn  wythnosol. 
Y  rhai  a  fynant  hwy  eu  cael,  nis  gallant 
ddyfod  ;  a  rhai  a  all  ddyfod,  nis  derbyniant. 
Ond  yr  wyf  yn  gobeithio  y  caiff  hyn  ei 
gyflawni."  Dengys  hyn  ei  fod  yn  barod 
at  bob  gorchwyì,  ac  nad  ystyriai  yr  un 
ddyledswydd  yn  rhy  ddistadl  iddo  ef  ei  hun 
ei  chyflawni. 

Y  mae  olrhain  teithiau  a  llafur  WilHams 
am  haner  cant  o  flynyddoedd  yn  anmhosibl. 
Nid  ysgrifenwyd  hẁynt  ond  yn  Uyfr  bywyd 
yr  Üen.  Fel  hyn  y  dywed  awdwr  i  Mdìi- 
odistiadh  Cymru  am  dano  :  "  Mae  yr  hen 
ganiedydd  peraidd,  WilHams,  Pantycelyn, 
yn  ei  hen  ddyddiau,  pan  yr  oedd  yn  73 
mlwydd  oed,  ac  yn  tynu  yn  agos  i  derfyn 
ei  oes,  yn  dweyd :  '  Mae  fy  nyddiau  yn 
tynu  tua'r  terfyn  ;  y  mae  fy  ngyrfa  ymron 
wedi  ei  rhedeg.     Cefais  oes  faith  ;  yr  wyf 

*  Gwel  Methodistiaeth  Cymru,  cyf.  ii.,  tudal.  27. 
+  Cyf.  i.,  tudal.  206. 


yn  awr  yn  73  mlwydd  oed.  Yr  wyf  wedi 
bod  yn  pregethu  am  y  43  J  mlynedd  diwedd- 
af,  ac  wedi  teithio  bob  wythnos  at  eu 
gilydd,  rhwng  deugain  a  deg-a-deiigain  o 
filldiroedd,  dros  yr  hoU  amser  hyny.  Y 
gwanwyn  diweddaf,  mi  a  deithiais  bedair 
neu  bum'  waith  drwy  Ddeheudir  Cymru ; 
pob  taith  yn  para  pythefnos  o  amser,  ac 
yn  200  milldir  o  hyd.' 

"  GeUir  ffurfio  rhyw  ddrychfeddwl  am 
ei  deithiau,  pan  y  dywedir  iddo  deithio 
digon  o  fiUdiroedd  i  gyrhaedd  bedair  gwaith 
o  amgylch  y  ddaear, — nid  Uawer  Uai  na 
chan'  mil  o  fiUdiroedd !  O  ba  faint  o 
ddefnydd  y  geUir  meddwl  y  bu  y  g\vr  hwn 
yn  ei  oes  i  Gymru  dyweU  ?  Pa  sawl 
pregeth  a  draddododd  ?  Pa  sawl  cyfarfod 
eglwysig  a  gadwodd  ?  Ac  yn  mha  nifer  o 
gyfarfodydd  cyhoeddus  y  bu  ?  A  phan  y 
galwn  i  gof  fywiogrwydd  ei  yspryd,  tan- 
beidrwydd  seraphaidd  ei  feddyhau,  a'i 
ddibyniad  cyson  ar  Dduw  am  ei  fendith, 
pa  swm  o  ddaioni,  gan  ei  faint,  ni  chwbl- 
haodd  ?  Sicr  yw  ddarfod  i'r  cwmwl  hwn, 
mewn  ysbaid  43  o  flynyddoedd,  ddefnynu 
Uawer  o  gawodydd  bendithiol  ar  diroedd 
cras  y  Dywysogaeth  ;  îe,  y  mae  efe  wedi 
marw  yn  Uefaru  eto  yn  ei  emynau  bywiog, 
a'i  gyfansoddiadau  barddonol  ;  a  thrwy- 
ddynt  hwy,  y  mae  yn  parhau  hyd  heddyw 
i  adeiladu  a  chysuro  plant  Duw,  yn  filoedd 
ar  filoedd  ar  hyd  Cymru  oU,  ac  yn  Uawer 
o  drefydd  Lloegr,  íe,  yn  nhir  y  GorUewin 
beU  ;  a  diau  genyf  y  pery  ei  waith  bardd- 
onol  yn  ei  flas  a'i  ddefnyddioldeb  am  oes- 
oedd  eto  i  ddyfod." 

Awgrymir  weithiau,  gan  rai  pobl,  nad 
oedd  WiUiams  ond  pregethwr  cyfFredin,  a 
bod  ei  nerth  yn  gorwedd  mewn  cyfeiriadau 
eraiU.  Nid  hyn  oedd  syniad  y  bobl  oedd- 
ynt  yn  cydoesi  ag  ef.     Dyrchafent  hwy  ei 

J  Älae  yma  gamargi-afî.  Pan  yr  oedd  Williams  yn 
73  oed,  yr  oedd  wedi  bod  yn  pregethu  am  50 
mlynedd,  ac  nid  am  43.  Y  mae  y  dyfyniad 
tíeisonig,  a  geir  yn  nechreu  yr  ysgrif  hon,  yr 
un  mor  wallus.  Felly  y  ceir  y  cyfrif  gan  y 
Parchn.  .J.  Hughes  a  N.  Gynhafal  Jones.  Ceir 
y  cyfrif  yn  gywir  yn  y  copi  o  Iythyr  Williams 
at  y  Parch.  T.  Cliarles,  fel  y  mae  yn  Yr 
Arioeimjdd,  cyf.  v.,  tudal.  180.  Dyddiad  y 
llythyr  yw  lonawr  laf,  1791.  Dywed  yno  fel 
yma  :  "  Deallwch,  er  fy  mod  wedi  gwella  rhyw 
faint  o'r  poen  dirfawr  fu  arnaf,  nid  wy'  ond 
gwan  a  llesg  eto,  ac  yn  analluog  iawn,  ac  nid 
ocs  geni  fawr  gohaith  galiu  dyfod  allan  fawr 
neu  ddini  I)ytii  mwy,  am  íy  mod  yn  73  ood  ; 
ond  mcddyliwcli  fath  siomedigaeth  i  ddyn  ag 
oedd  yn  trafaelio  agos  i  dair  mil  o  íilldir- 
oedd'hob  blwyddyn  tros  50  o  flynyddau,  fod 
yn  awr  heb  drafeilio  dim  rhagor  na  é  o  droed- 
feddi  yn  y  dydd,  sef  o'r  tân  i'r  gwely." 

alluoedd  pregethwrol  ef,  a  rhoddent  iddo 
y  lle  mwyaf  parchus  yn  nghyfarfodydd 
pregethu  y  Cymdeithasfaoedd.  Yr  oedd 
yn  anil  yn  pregethu  o  flaen  Daniel  Row- 
land.  Nid  oedd  i'w  gystadlu  ag  efe  fel 
pregethwr,  ac  y  mae  yn  bosibl  nad  oedd  mor 
boblogaidd  a  Howell  Harris  ;  ond  yn  sicr 
nid  oedd  neb  arall  yn  rhagori  arno  yn  hyn. 
Dywedai  Howell  Harris  fod  ganddo  "  allu 
rhyfeddol,"  ac  am  ei  allu  pregethwrol  yr 
oedd  yn  siarad.  Dyma  fel  y  dywed  Mr. 
Charles  am  dano  fel  pregethwr :  "  Yr 
oedd  ei  ddoniau  areithyddol  yn  helaeth,  ei 
bregethau  yn  efengylaidd,  yn  brofiadol,  ac 
yn  felus  ;  yn  chwiHo  i  mewn  i  au  athraw- 
iaethau  a  gau  brofiadau,  ac  yn  gwahan- 
iaethu  yn  fanwl  rhwng  gau  a  gwir  yspryd. 
Yr  oedd  ei  ddychymyg  yn  gryf,  ei  lygad 
yn  graíìf  a  threiddgar,  a  Uawer  o  ddylan- 
wadau  nefol  ar  ei  yspryd  wrth  weinidog- 
aethu  yn  gyhoeddus,  ac  yn  ei  ymddiddan- 
ion  a  dynion  am  fater  eu  heneidiau  yn  y 
cymdeithasau  neillduol."  Yr  oedd  yn  bur 
ymddibynol  ar  y  gwynt  nefol  a  gaffai  wrth 
bregethu,  ac  fe  ddywedir  ddarfod  iddo 
ddweyd  wrth  ei  gyfaill,  y  Parch.  Peter 
WilHams  :  "  Ti  elU  di,  Peter,  bregethu  pe 
byddai  yr  Yspryd  Glân  yn  Ffraiiîc  ;  ond 
ni  allaf  fi  wneyd  dim  o  honi  heb  iddo  fod 
wrth  fy  mhenehn  i."  Y  mae  y  Parch. 
Thomas  Jones,  o  Ddinbych,  yn  ei  ddyr- 
chafu  fel  duwinydd  a  phregethwr.  Ar 
ol  canmol  Daniel  Rowland,  ysgrifena  : — 

*  "  Ond  ai  rhaid  i  WiUiams  hefyd, 
Ar  ei  ol  yn  fuan  ddiengyd  ? 
Oedd  un  ddyrnod  ddim  yn  ddigon, 
I  geryddu  plant  afradlon  ? 
Dau  arweinydd  eon  mawrddysg 
Yn  ein  gado  yn  y  terfysg  ! 
Llon  eu  gwedd,  y'nt  mewn  hedd,  tudraw  i'r 
bedd  Uychllyd  ; 
Gweiniaìd  yn  yr  helbul  dybryd, 
Ar  ei  hol  yn  ngwlad  yr  adfyd. 

Doniau  ar  ei  ben  ei  hunan 
Oedd  gan  Williams,  fywiog,  wiwlan  ; 
]\Iedrus,  manwl  mewn  athrawiaeth, 
Egwyddorion  a  dysgyblaeth ; 
Ca'dd  ei  ddysgu  i  drin  yn  gymhwys 
Bob  rhyw  gyíiwr  yn  yr  eglwys  ; 
Cryf    a  gwan,    yn    mhob   man,    a   wyddan', 
Ue  teithiai, 
Llwybrau  ceimion  a  ddangosai, 
Cysur,  maeth  i'r  gwan  a  roddai. 

Cadarn  ydoedd  f el  Duwinydd ; 

Nid  anfuddiol  fel  Hanesydd  ; 

I'r  serchiadau  ac  i'r  deall, 

Taflai  íîrwythau'r  Ganaan  ddiball ; 

At  y  galon,  Balm  o  Gilead, 

Clwyfau'r  Oen,  a'r  cyfiawn  bryniad, 


rhad,   i'r   anfad   a'r 


•  Hen  Farwnadau,  gan  y  Parch.  T.  Levi. 


Llawn  iachad,   rhydd 
dinerth, 
Yn  yr  unig  ddwyfol  Aberth, 
A  wnaeth  Iawn  am  feiau  anferth. 


O  !  'r  mawr  goUed  fydd  am  dano, 
Athraw  doeth,  wyliedydd  effro  ! 
Gras  a  deall,  a  hir  brofìad, 
Oeddynt  ynddo  mewn  cysylltiad ; 
Amryw  fîyrdd  yr  oedd  ei  ddefnydd 
Yn  dra  amlwg  'r  hyd  y  gwledydd  ; 
Eto  grym,  angau  llym,  oedd  hylym,  ddiarbed, 
Yn  ei  awr  o'u  mysg  cai  fyned  ; 
Aeth  o'r  byd  yn  d'wysen  addfed  !  " 

Cyffelyb  hefyd  yw  desgrifiad  Jacob  Jones, 
o'r  Hendre,  o  hono  : — 

t  "  Nid  oedd  lle  i  ddysgwyl  iddo 

Aros  yma  ddim  yn  hir  ; 
'Roedd  e'  beunydd  yn  addfedu 

Tua'r  nefol  sanctaidd  dir  ; 
Wedi  rhoddi  fyny'n  hollol 

Chwilio  naturiaethau'r  Uawr, 
Dyna  swm  ei  holl  bregethau, 

Oedd  dyrchafu'r  enw  mawr  ! 

Dewch  i'w  wrando  yn  pregethu 

Yn  ei  ddyddiau  ola'  i  gyd, 
'I  lygaid  yn  fîynonau  dagrau 

Wrth  ganmol  y  Gwaredwr  drud ! 
Nid  am  system  Isaac  Newton, 

Pliny  hen,  na  Ptolemy, 
Mae  e'n  son  uwchben  y  werin, 

Ond  am  fynydd  Calfari. 

Pan  ddoi  WiUiams  i'r  soseiet, 

Hynod  yno  oedd  ei  ddawn  ; 
Fe  olrheiniai  droion  calon, 

A'i  dichellion  oll  yn  Ilawn  ; 
Nid  oedd  rhaid  ond  agor  genau, 

Chwiliai  fe'r  cyítyrau  ma's  ; 
Gwahaniaethai  rhwng  y  rhagrith 

Ac  effeithiau  dwyfol  râs. 
'Roedd  e'n  berchen  goleu  cyflym, 

Ac  fe  leflai  at  y  nôd, 
Y"  Ilygad  dê  a'r  fraich  anwyla', 

Ac  ni  fethodd  byth  mo'i  dro'd ; 
Ond  i'r  golwg  doi  a'r  eilun, 

Fe  ddynoethai'r  gwraidd  yn  llwyr, 
Nes  bai  hen  galonau  celyd 

'N  toddi'n  union  fel  y  cwyr." 

Amlwg  yw  na  chyfrifai  y  Parchedigion 
Thomas  Charles,  Thomas  Jones,  na  Sion 
Lleyn  a'u  cyff'elyb,— dynion  o  archwaeth 
uchel, — mo  Wilhams  yn  bregethwr  cyfî- 
redin.  Ymddengys  mai  tybiaeth  ddiweddar 
ydyw  hon,  ac  nad  oes  iddi  sail  hanesyddol. 
Sut  ynte  y  cododd  syniad  o'r  fath  ?  Y  mae 
yr  ateb  i'w  gael  mewn  sylw  o  eiddo  y  di- 
weddar  Dr.  Lewis  Edwards,  o'r  Bala.  Pan 
yn  traethu  ar  Wilhams  fel  duwinydd, 
dywed,  "fod  yn  anhawdd  ein  cael  i  weled 
mwy  nag  un  rhagoriaeth  yn  yr  un  person, 
felly  yn  ei  achos  ef,  y  mae  dysgleirdeb  ei 

t  Ibid. 

farddoniaeth  yn  tueddu  i  guddio  o'r  golwg 
ei  fawredd  fel  duwinydd."  Y  mae  y  bardd 
yn  cysgodi  y  duwinydd,  ac  yn  cysgodi  y 
pregethwr  hefyd.  Eto  cawn  ei  fod  yn 
meddu  ar  gymhwysderau  pregethwr  o'r 
dosbarth  blaenaf.  Yr  oedd  ei  ddoniau 
areithyddol  yn  helaeth,  ei  ddysg  a'i  wybod- 
aeth  yn  eang,  ei  ddychymyg  yn  gryf,  ei 
yspryd  yn  wresog,  a'i  barodrwydd  dawn 
yn  anarferol  o  gyflawn.  Nis  gallasai  gẃr 
yn  meddu  y  rhagoriaethau  hyn  fod  yn 
bregethwr  cyffredin.  Meddai  Wilhams 
hefyd  gyflawnder  o  ffraethineb  ac  arabedd, 
ond  nid  ymddengys  ei  fod  yn  arfer  y  ddawn 
beryglus  hono  yn  ei  weinidogaeth.  Rhoddai 
efe  raff  go  hir  iddi  yn  aml  mewn  ymddi- 
ddanion  personol,  ac  weithiau  yn  y  seiadau, 
ond  nid  un  amser  yn  y  pwlpud. 

Ond  er  ein  bod  yn  credu  fod  i  Wilhams 
yn  ei  ddydd  le  uchel  fei  pregethwr,  eto  y 
mae  yn  hysbysol  mai  yn  nghynulhadau  y 
saint — yn  y  societies  y  byddai  ei  ddoniau 
amrywiol  yn  dyfod  i'r  golwg  fwyaf.  Yma 
yr  oedd  ei  allu  ymddiddanol  i'w  weled 
mewn  llawn  weithrediad.  Nid  oedd  ei 
fath  am  gadw  seiat.  Y  mae  yn  anmhosibl 
i  orbrisio  ei  wasanaeth  hirfaith  i'r  Cyfundeb 
yn  y  cyfeiriad  pwysig  hwn.  Yr  oedd  wedi 
ei  gynysgaeddu  mewn  modd  arbenig  a 
neilíduol  iawn  a'r  ddawn  i  wahaniaethu 
ysprydoedd.  Adnabyddai  ddynion  megys 
wrth  reddf,  ac  yr  oedd  yn  unplyg  a  gonest 
yn  ei  ymwneyd  a  phawb.  Yr  oedd  hefyd  yn 
hynod  am  ei  allu  i  orchfygu  terfysgoedd,  a 
heddychu  pleidiau,  a  godent  weithiau  yn 
erbyn  eu  gilydd  yn  yr  eglwysi.  Danfonid 
am  dano  yn  aml  mewn  amgylchiadau  o'r 
fath,  ac  yr  oedd  yn  rhyfeddol  o  Iwyddianus 
i  adfer  heddwch  ar  ol  ei  golh.  Y  mae 
Uawer  o  engreifftiau  o'i  wasanaeth  yn 
y  cyfeiriadau  hyn,  wedi  eu  croniclo  yn 
hanes  ein  heglwysi.  Yr  oedd  hefyd  yn  nod- 
edig  o  wasanaethgar  yn  nghynadleddavi  y 
Cyfarfodydd  Misol,  a'r  Cymdeithasfaoedd, 
yn  enwedig  pan  fyddai  pwnc  o  athrawiaeth, 
neu  rai  o"r  heresiau  oedd  yn  bhno  yr  eg- 
Iwysi  gerbron.  Yr  oedd  ei  graff"der  naturiol, 
a'i  wybodaeth  eang  o  athrawiaethau  cre- 
fydd  yn  ei  hynodi  yn  mhUth  ei  frodyr,  a 
gwnaeth  ddefnydd  mawr  o'r  doniau  arbenig 
yr  oedd  Pen  mawr  yr  Eglwys  wedi  ei 
ymddiried  iddo. 

Rhaid  i  ni  bellach  droi  at  ei  ysgrifeniadau. 
Ar  yr  hyn  a  ysgrifenodd  y  mae  enwog- 
rwydd  WiUiams  yn  benaf  yn  syUaenedig  ; 
yma  y  gorwedd  ar  waelod  Uydan  a  chadarn. 
Cafodd  ei  anog  gan  ei  frodyr,  fel  y  dywed- 
wyd   genym,  i  arfer  ei    ddoniau  prydyddol 


yn  1743  ;  ond  y  mae  yn  amlwg  ei  fod  ef  yn 
cyfansoddi  hymnau  yn  mheU  cyn  hyny, 
hwyrach  yn  fuan  ar  ol  ei  argyhoeddiad  yn 
1738.  Yn  ystod  y  blynyddoedd  diweddaf 
yr  ydys  wedi  dyfod  o  hyd  i  hen  ysgrif-lyfr 
o  eiddo  WiUiams,  yr  hwn  sydd  yn  awr  yn 
meddiant  Mrs.  Jones,  priod  y  Parch.  Josiah 
Jones,  MachynUeth,  yr  hon  sydd  orwyres 
i'r  bardd.  l4wn  yn  ddiau  ydyw  ei  ysgrif- 
lyfr  cyntaf  ef.  Y  mae  yn  Uyfr  golygus, 
mewn  cadwraeth  dda,  gyda  chloriau  Uedr, 
a  clasp  pres.  Ar  y  clawr,  yn  ei  ddiwedd, 
y  mae  yr  unig  ddyddiad  ag  sydd  arno,  a 
hwnw  yn  Uawysgrifen  yr  awdwr,  sef 
March  25th,  1^45.  Mae  ynddo  o  chwech 
i  wyth  cant  o  beniUion,  wedi  eu  hysgrifenu 
yn  ddiau  yn  moreuddydd  ei  oes.  Diau  fod 
y  dyddiad  sydd  ar  ddiwedd  y  Uyfr  wedi  ei 
ysgrifenu  ar  ol  iddo  gael  ei  orphen,  ac  nid 
oedd  y  bardd  y  pryd  hwnw  ond  28ain  oed. 
Cynwysa  lafur  blynyddoedd,  a  diau  fod 
y  rhan  gyntaf  o  hono  wedi  ei  ysgrifenu 
yn  foreu  iawn.  Hwyrach  fod  yr  hymnau 
cyntaf  wedi  eu  cyfansoddi  yn  agos  i'w 
argyhoeddiad,  a'i  bod  ynddangosego  ystâd 
ei  feddwl  ef  ei  hun  yn  y  blynyddoedd 
cyntaf  o'i  fywyd  crefyddol.  Dangosant  fod 
ei  deimladau  yn  bur  amrywiol.  Y  mae  yn 
dechreu  gan  rodio  yn  y  tywyUwch,  yn 
gweddío  am  ymwared,  yn  gweled  gwawr, 
yn  dyfod  yn  hyderus,  ac  hyd  yn  nod  yn 
cyrhaedd  sicrwydd,  ac  yn  ^ofyn  am  barhad 
mewn  gras.  Y  mae  eilwaith  mewn  tywyU- 
wch,  yn  achwyn  ar  erledigaethau,  yn  cael 
golwg  ar  y  Cyfryngwr,  yn  cael  sail  eilwaith 
i  hyderu,  ac  yn  gweddîo  am  sicrwydd 
gobaith.  Nis  medrwn  gael  Ue  i  ychwaneg 
nag  un  o'r  hymnau  dyddorol  hyn,  a  dewis- 
iwn  y  gyntaf,  heb  un  rheswm  araU  heblaw 
mai  hi  y  w  y  gyntaf  yn  y  Uyfr  : — 

*  "  Pe  gwelswii  i  cyn  myn'd  i'm  taith, 
Mor  ddyfned  yw  fîordd  Duw  a'i  waitli, 
Anobeithiaswn  yn  y  man 
Gyfodi  o  ddystryw  byth  i'r  lan. 

Ond  j)an  y'm  galwyd  fel  Abraham, 
Gwnes  ufuddhau  lieb  wybod  p'am  ; 
Gan  geisio  gwel'd  dyeithr  Dduw, 
Ond  íîaelu  ei  íîeindio  yn  fy  myw. 

Pe  gwelswn  ddyu — mi  carwn  ef — 
A  ddysgai'r  íîordd  im'  fyn'd  i'r  nef  ; 
Rhyw  giiide  i'r  nef,  ei  wel'd  pe  cawn, 
Fy  enaid  fyddai  lawen  iawn. 

Ond  och  !  sa'  draw,  ddymuniad  gwiw, 
A  drusto  i  ddyn  melldigaid  yw  ; 
Rhaid  i  ti  aros  amser  Crist, 
Er  maint  dy  hast,  fy  enaid  trist. 

*  Giueithiau   Williams,  gan  y  Parch.  N.  Gynhafal 
Joneí,  D.D.,  cyf.  ii,  tudal. 


WILLIAM    WILLIAMS,   PANTYCELYN. 


'Rwy'n  ffiaidcl  iawn,  'does  fan  yn  lân, 
'Rwy'n  gymbwys  iawn  i  fyn'd  i'r  tân  ! 

Po'  fwyaf  geisiaf  fyn'd  i'r  lan, 
Iselach  aiíî  fy  enaid  gwan  ; 
Ocli  !  brysio  raid, — gwel  angau  glas, 
A  mi  prin  gam  o'r  Aipbt  i  maes  ! 

Cymuno,  darllen,  gweddîo'r  wyf ; 
'Chwanegu  mae  rhai'n  at  fy  ngblwyf ; 
Cyfiawnder,  angau,  euogrwydd  du, 
Cytuno  maent  i'm  damnio  i ! 

Yn  dra  diobaith  'rwyf  yn  byw, 
Heb  allu  rhoi  fy  mhwys  ar  Dduw ; 
Ac,  fel  y  graig,  niae'n  nghalon  gas, 
Och  íì  !  gwae  íì !  betb  wnaf  am  ras  ? 

'Rwy'n  farw  fel  yr  esgyrn  sych, 
A  welsai  'Zeciel  gynt  trwy  ddrych  ; 
Llabyddiwyd  fi  a'r  ddeddÌEol  saeth, 
'Does  fawr  o  le  im'  fyn'd  yn  wacth. 

Cbwi,  lân  eneidiau,  peraidd  gainc, 
Sy'n  rhodio  oddeutu'r  orseddfainc, 
P'odd  daetbocb  yma, — traethwcb  im', 
Bydd  hyny'n  well  gen  i  na  dim. 

0  Moses,  Esau — mawr  yw'ch  bri  — 
A  Daniel,  Job, — p'odd  daetboch  chwi  ? 
Dros  íîin  flynyddoedd  buocb,  fì), 
P'odd  darf  u  i'cb  gadw  fîordd  mor  gul  ? 

Chwi  sy'n  mwynhau'r  goleuni  glân, 
Dewr  filwyr  Duw,  raewn  dwr  a  thân  ; 
P'odd  darfu  i  cbwi  goncro'r  byd, 
Pan  ddaetboch  trwy'r  anialwch  drud  ? 

Yn  awr,  caf  ateb  gan  y  rhai'n, 
Mewn  geiriau  amlwg,  eglur,  plaen  ; 
Medd  Pedr,  lago,  Jude,  ac  lo'n — 
'Daethom  trwy  ludded  mawr  a  phoen.' 

'  Yn  crynu'n  flin  y  buom  ni,' 
^Medd  Moses,  '  ar  y  mynydd  du  ;  ' 
'Minau,'  medd  Dafydd,  'lawer  pryd 
Wlycbais  a'm  dagrau'm  gwely  clyd.' 

A  !  dyma'r  fíordd,  medd  pawb  yngbyd, 
Sy'n  arwain  tua'r  nefol  fyd  ; 
Ffordd  gul  i'r  cnawd,  íîordd  gyfyng  yw, 
Sy'n  arwain  tua  thŷ  ein  Duw. 

Unwaith  cynygia'i  eto  i'r  nef, 
A  Duw  wrandawo  ar  fy  llef  ; 
0  Arglwydd,  clyw,  a  chlyw  heb  ball, 
Daer  lefain  dy  greadur  dall. 

Rbo  i  mi  nerth  i  fyn'd  ymla'n, 
Trwy  ganol  dyfroedd  mawr  a  tliân  ; 
Ni  tbawaf  ddim  nes  caffwyf  le 
Gyda  fy  Nuw,  o  fewn  i'r  ne'. 

(ìwerthfawrogir  yr  hymnau  bachgenaidd 
hyn,  yn  benaf,  am  eu  bod  yn  dangos  ystad 
meddwl  Williams  yn  ystod  cyfnod  ar  ei 
fywyd  ag  sydd  i  fesur  yn  gyfnod  tywyll. 
Cawn  yma  hefyd  olwg  ar  ei  awen  yn  ei 
blagur. 

Y  mae  y  ffaith  ddarfod  i  W'iHiams 
gyhoeddi  y  rhan  gyntaf  ox  Alelina  o  fewn 
blwyddyn  i'r  amser  y  cafodd  anogaeth  ei 
frodyr    i    arfer   ei    ddawn     prydyddol,     yn 


dangos  ei  fod  yn  bur  barod  at  y 
gwaith,  ac  yn  awgrymu  nad  oedd  cyfan- 
soddi  hymnau  yn  ddyeithrwaith  iddo. 
Dyma  lyfr  argraffedig  cyntaf  WilHams. 
Argraffwyd  ef  gan  FeHx  Farley,  yn 
Mryste.  Daeth  allan  mewn  chwech  o 
ranau :  Rhan  i.  tua  dechreu  1744;  ail 
argraíììad  o'r  unrhyw  tua  diwedd  yr  un 
flwyddyn  ;  Rhan  ii.  yn  1745  ;  Rhan  iii.  yn 
yr  un  flwyddyn  ;  Rhan  iv.  yn  1746  ;  Rhan 
V.  yn  1747  ;  a  Rhan  vi.  tua  diwedd  yr  un 
flwyddyn.  Tybid,  hyd  yn  ddiweddar,  na 
chyhoeddwyd  y  rhanau  uchod  yn  un  Ìlyfr 
hyd  y  flwyddyn  1758.  Gelwid  yr  argraffìad 
hwnw  yn  "  Drydydd  Argraíìfiad,"  *  ond  y 
mae  yn  sicr,  bellach,  fod  argrafíìad  o  hono 
wedi  ei  gyhoeddi  gan  FeHx  Farley  yn  y 
flwyddyn  1749.  Gelwid  hwn  yn  "  Ail 
Argraffiad."  Teitl  yr  argraffiad  ydyw 
'^Alelnia,  neu  Gasgliad  o  Hymnau  (gan 
mwyaf)  o  waith  y  Parchedig  Mr.  WilHam 
WiHiams."  Cymer  y  "  gan  mwyaf"  i 
ystyriaeth,  mae'n  debyg,  yr  hymnau  sydd 
yn  Rhan  vi.,  ag  enwau  eraiU  wrthynt. 

Ymddengys  ddarfod  i  WiHiams  roddi  ei 
bin  ysgrifenu  o"r  neiHdu,  am  un  pedair 
blynedd,  ar  ol  cyhoeddi  y  Chweched  Ran 
o'r  Aleluia,  yn  niwedd  1747,  am  fod  ganddo 
fater  pur  bwysig  mewn  golwg,  sef  priodi. 
Dywed  Mr.  Charles  ani  ei  briodas  fel 
hyn  :  "  Pan  oedd  yn  nghylch  deuddeg-ar- 
hugain,  priododd  Mary  Francis,  brodor  o 
Lanfynydd,  ac  wedi  hyny  a  drigodd  yn 
Llansawel.  Bu  Miss  Francis  yn  aros 
gyda  y  Parch.  Griffith  Jones,  Llan- 
ddowror  ;  yr  oedd  yn  ferch  synwyrol 
dduwiol.  Yr  oedd  gofal  yr  Arglwydd  am 
dano  yn  ymddangos  yn  fawr,  yn  y  fath 
rodd  iddo  a  gwraig  gall,  brydferth,  ddoeth, 
dduwiol,  mwynaidd,  a  serchog."  Gallwn 
ychwanegu  fod  Mrs.  WiIIiams  yn  gantores 
ragorol,  ac  felly  yn  medru  profi  Ilithrig- 
rwydd  yr  emynau  a  gyfansoddid  ganddo, 
cyn  eu  cyhoeddi.  Gan  ei  bod  yn  unig  ferch 
ac  etifeddes  ei  thad  yr  oedd  ganddij  ran 
lew  o  fendithion  y  bywyd  hwn.  Enw  ei 
thad  ydoedd  Mr.  Thomas  Francis,  o 
Benlan.  Daeth  Williams  yn  bur  gyfoèthog 
drwy  ei  etifeddiaeth  ei  hun,  a'r  hyn  y 
daeth  iddo  drwy  ei  briodas.  Bu  iddynt 
ddau  o  feibion,  a  phump  o  ferched.  Cododd 
ei  ddau  fab  i'r  offeiriadaeth.  Gwnaeth  yr 
ieuangaf,  John,  adael  yr  Eglwys,  ac  ymuno 
a'r  Methodistiaid  ;  ond  cadwodd  yr  hynaf, 
William,  yn  yr  Eglwys  Wladol  i'r  diwedd. 


Llytbyr  oddiwrth  y  Parch.  Owen  Jones,   M.A., 
Llansantffraid. 

Bellach,  rhaid  i  ni  ddychwelyd  at 
weithiau  llenyddol  WilHams.  Mae  yn 
llwyr  anmhosibl,  o  fewn  ein  terfynau 
ni,  i  fanylu  ar  amseriad  llyfrau  WilHams. 
Rhaid  i  ni  foddloni  ar  gyfeirio  y  darllen- 
ydd  am  bob  manyUon  at  Weithiau 
Williams,  Pantycelyn,  gan  y  Parch.  N. 
Cynhafal  Jones,  D.D.,  llyfr  ag  a  bery  yn 
gof-golofn  oesol  i'r  bardd,  ac  yn  anrhydedd 
arosol  ar  y  golygydd  llafurus  a  galluog. 
Rhüddwn  yn  y  fan  hon  restr  o'i  Iyfrau 
emynawl  ef.  Dilynwyd  yr  Alelnia  gan 
Ganiadan  y  rhai  sydd  ar  y  nior  o  wydr,  i 
Frenin  y  Saint ;  Ffarwel  Weledig ;  Gloria  in 
Excelsis;  Rhai  Hymnan  Neivyddion,  ynghyd 
a  dau  lyfr  o  emynau  Seisonig  dan  yr 
enwau,  Gloria  in  Excelsis,  a  Hosannah  to  the 
Son  of  Dai'id.  Cyfansoddiadau  barddonol 
eraill  WilHams  ydynt  y  rhai  canlynol  : 
Goliiig  ar  Deyrnas  Crist ;  Caniadau  Duwiol ; 
Thcomemphns  ;  Tair -ar -ddeg-ar -hngain  o 
Farwnadau  ;  Myfyrdodau  ar  Angan  ;  Llyfr 
Amrywioldeb ;  Cerdd  Ncwydd  ar  Briodas  ;  a 
Gweddillion  A  liienyddol. 

W' ele  eto  restr  o'r  gweithiau  rhyddiaethol 
a  gyhoeddwyd  ganddo :  Sicrinydd  Ffydd 
(cyfieithiad  o  bregeth  Erskine) ;  Pantheol- 
ogia,nen  HanesHoll  G refyddan y  Byd :  Llythyr 
Martha  Philopur ;  A  teb  Philo  Evangelins  ; 
Hanes  Llwyddiant  yr  Efengyl  (cyfieithiad) ; 
Crocodil  Afonyr  Aipht ;  Y  Tri  Wyr  o  Sodom  ; 
Aurora  Borealis  ;  Antinomiaeth ;  Drivs  Society 
Profiad;  Cyfarwyddwr  Priodas ;  Hanes  Troed- 
igaeth  y  Parch.  Thomas  Goodwin,  D.D.  ; 
Imannel ;  Ymddiddan  rhwng  Philalethes  ac 
Eusebes,  mewn  perthynas  i  wir  G ristionogrwydd . 

Pan  ystyriom  fod  WiUiams  yn  teithio  o 
gwmpas  pump-a-deugain  o  fiUdiroedd  bob 
wythnos  trwy  gydol  ei  oes,  ac  yn  pregethu 
ac  yn  cadw  seiadau  yn  ddidor,  ymddengys  y 
gwaith  Henyddol  a  gyflawnodd  yn  nemawr 
llai  na  gwyrth.  Cyrhaedda  ei  emynau  y 
nifer  o  916,  a'r  peniUion  dros  bedair  mil. 
Y  mae  ei  ddwy  brif  gán,  Golwg  ar  Deyrnas 
Crist,  a'i  Theomemphns,  yn  cynwys  bob  un 
dros  bum'  mil  o  Hnellau,  ac  y  mae  amryw 
o'i  ganiadau  eraiU  yn  gyfansoddiadau 
meithion.  Ei  brif  waith  rhyddiaethol  ydyw 
ei  Pantheologia,  sef  Hanes  Holl  Grefyddau  y 
Byd.  Rhed  athryUth  WiUiams  drwy  ei 
hoU  weithiau,  ac  y  mae  ei  ysgrifeniadau 
rhyddieithol  yn  dwyn  yr  un  nodweddau 
a'i  gyfansoddiadau  barddonol.  Yr  oedd 
meddwl  WiUiams  yn  rhyfeddol  o  gynyrch- 
iol.  Medrai  ei  awen  ef  aros  yn  hir  ar  ei 
hedyn.  Esgynai  yn  uchel,  a  medrai  aros  yn 
hir  heb  ddisgyn.  Dichon  fod  rhai  o  feirdd 
ac  emynwyr  ein  gwlad  wedi  esgyn  yn  agos 


i'r  un  uchelderau  ag  yntau,  ond  ehediadau 
byrion  oeddynt  ;  gan  nas  gaUent  aros  yn  hir 
heb  ddisgyn  yn  ol  i'r  ddaear.  Yr  oedd  awen 
W'ilUams  fel  eryr  cryf  yn  esgyn  yn  gyflym 
ac  yn  aros  yn  hamddenol  ar  ei  hedyn,  ac  yn 
disgyn  yn  ddiHidded  wrth  ei  hewyUys.  Neu, 
a  newid  y  gymhariaeth,  yn  nghyfansodd- 
iadau  Uawer  o  feirdd  ein  gwlad,  yr  ydym 
yn  gweled  afonydd  Uydain  a  Uynoedd  pryd- 
ferth  ;  ond  yn  ngweithiau  WiUiams  cawn 
olwg  ar  y  môr.  Bardd  di-urddau  oedd, 
y  mae'n  wir,  fel  mai  pregethwr  di-urddau 
oedd  HoweU  Harris.  GeUid  cymhwyso 
peniU  WiUiams  i  HoweU  Harris  fel  pre- 
gethwr,  ato  ef  ei  hun  fel  bardd  : — 

"Yntau,  Howell,  heb  arddodiad 
Dwylaw  dynion  o  un  rhyw, 
Na  chael  cenad  gan  un  esgob 
Ag  sydd  llawer  llai  na  Duw." 

Ond  cawsant  iU  dau  eu  hurddiad  yn  ddi- 
gyfrwng  gan  Dad  y  Goleuni.  Cydnabydd- 
wyd  ef  yn  foreu  yn  fardd  o  uchel  fri,  gan 
y  genedl  Gymreig ;  a  daeth  yn  fuan  yn 
anghymarol  fwy  cynieradwy  a  phoblog 
na'r  un  bardd  a  fu  o'i  flaen.  DarUenid 
a  chenid  ei  weithiau  yn  awchus,  a  chafodd 
ei  lyfrau  gylchrediad  digymhar.  Bu  y 
frawdoHaeth  farddonol  yn  hir  cyn  ei  gyd- 
nabod.  Nid  oedd  efe  o'u  hurdd  hwy,  ac 
am  hyny  anwybyddent  a  diystyrent  ef. 
Ond  os  nad  eniUodd  gymeradwyaeth  y 
beirdd  a  gydoesent  ag  ef,  gwnaeth  fwy  trwy 
eniU  meddwl  a  theimlad  y  bobl.  Dichon 
mai  Síon  Lleyn  a  Thomas  Jones,  o  Ddin- 
bych,  oeddynt  y  cyntaf  o  "  Feirdd  Braint  a 
Defawd  "  i  ganiatau  iddo  eistedd  gyda'r 
beirdd.  Yn  yr  hen  Olenad  ceir  cywydd  o 
waith  Síon  Lleyn,  dan  y  teitl,  "  Paradwys 
Gerdd  yn  cael  ei  holrhain,  sef  y  farddon- 
iaeth  a  gariodd  y  grawn-sypiau  i  Israel 
Duw  yn  yr  anialwch,"  ac  ar  ol  ymhoH 

"  P'le  ceir  awcn  ysplenydd  ! 
Mirain  hoff  wawd  ;  morwyn  ffydd?" 

y  mae  yn  ateb  yn  nacaol,  na  cheìr  hi  gan 
Homer,  Horas,  Vyrsil,  Ofid,  nac  ychwaith 
gan  feirdd  Cymreig  ei  oes  ef : — 

"Nid  (a)Efan,  mwy  na  (ò)Dafydd, 
Nid  (c)Hywel,  er  hel  a'i  rhydd ; 
Nid  (f?)Walter  rydd  geinber  gân, 
Gywreiniawg  o'i  gwir  anian  : 
(e)y  Bardd  Glas,  (/)Thomas,  nid  da 
A  gwrdd  ddim  a'r  gerdd  yma  ; 
(í7)Goronwy  hen,  gywreinia'i  hawl, 
Ni  feddodd  y  gân  fuddiawl." 

(íí)  leuan  o  Leyn.  (ò)  Dafydd  Ddu.  (c)  Howell 
leuanc  o  Lanllyfni.  {d)  Gwallter  Mechain. 
(e)  Y  Bardd  Glas  o'r  Gadair.  (/)  Twm  o'r 
Nant.     {g)  Goronwy  Owen. 

Ond  ar  ol  chwilio  llawer,  y  mae  yn  cael  o 
hyd  i'r  "  Baradwys  Gerdd  "  yn  meddiant 
\Viniams,  o  Bantycelyn  :  — 

"  Oud  Williams 

Yn  rliodd  a  gafodd  y  gàn, 
Yn  fedrus  i  weddus  wau, 
A  siarad  y  mesurau  ; 
Fel  gwin,  ei  ddyfal  ganiad  ; 
Fel  y  mêl  oedd  ei  fawl  mâd  ; 
Dysgleiriacli  na  dysgl  arian, 
Na  phelydr  gwydr  ei  gàn  ; 
Diau  wycli  íiodeuog  wawd 
A  dyfodd  ar  ei  dafawd  ; 
Cantor  crafî,  Asapli  oedd, 
lach  y  molai  uwch  miloedd, 
O  íîraethder— efîro  wychiant, 
Nid  hyn  ei  gerdd — hymnau  gant ; 
Tanau,  gwrydau,  Gwridog, 
Wedi  cael  o  waed  y  cawg  ; 
Yn  Nghymru  ni  bu  neb  iach, 
Yn  nyddu  cerdd  fwyneiddiach  ; 
Dewiswyd  gan  ei  D'wysog, 
Yn  Gerddor,  goleu-\\  r  glôg  ; 
Dwysfardd  y  Briodasferch, 
Mwyn  ei  sain,  emynau  serch. 
Perlau  ei  emynau  mawl, 
A  thlysau  o'r  iach  lesawl  ; 
Cymwys  i'r  wir  Eglwys  Rydd 
(Llais  difeth)  yn  lìys  Dofydd." 

i\Iae  nodiad  ar  ddiwedd  y  cywydd  gan 
Sion  Lleyn  ei  hun  fel  yma :  "  Y  rhai  hyn 
(y  beirdd  a  enwir  yn  y  rhan  gyntaf)  a 
fuant  foddlawn  ar  wisg  farddonol,  heb  yr 
enaid,  ac  am  mai  ei  lienaid  yw  gwir  fohant  i 
Naf,  a  dedwydd  yw  ei  pherchenog,  yr  hyn 
beth  a  feddianodd  y  Parch.  W.  WilHams, 
yn  anad  neb  y'  Nghymru,  gan  nad  beth 
oedd  ei  gwisg  hi  ganddo  ef ;  fy  marn 
dlawd  i  yw,  mai  iddo  ef  y  rhoddwyd  enaid 
y  gerdd  o  neb  o"i  gyd-oeswyr  y'  Nghymru. 
Os  bydd  lleferydd  iaith  ar  gael  ar  ol  yr 
adgyfodiad,  nid  amheuaf  na  bydd  rhai  o'r 
odlau  melusber  a  ganodd  WilHams  yn 
cael  eu  canu  gan  y  gwaredigol  hil  y  pryd 
hyny."  Dengys  yr  hen  gywydd  hwn  fod 
rhai  o  "  Feirdd  Braint  a  Defawd "  ei  oes 
ef  yn  cydnabod  uwchafiaeth  Wilhams. 
Yr  un  modd  y  mae  Thomas  Jones,  o 
Ddinbych,  yn  ei  ddyrchafu,  gan  ei 
alw,  hwyrach  am  y  tro  cyntaf,  yn 
"  Bér  Ganiedydd  Cymru."  Arferai  Dewi 
Wyn  o  Eifion,  hefyd,  un  o  feirdd  gallu- 
ocaf  Cymru,  ddywedyd,  "  y  gallasai  efe 
eistedd  drwy  gydol  y  nos,  ar  y  noswaith 
oeraf  yn  y  gauaf,  heb  dewyn  o  dân  yn 
agos  ato,  i  ddarllen  gweithiau  Wilhams, 
ac  y  buasai  yn  cael  ei  dwymno  hyd  at 
chwysu  yn  ddyferol  wrth  eu  darllen." 

Yn  ystod  yr  haner  can'  mlynedd  di- 
weddaf,  y  mae  clodfori  a  dyrchafu  Wilhams 
wedi  dyfod  yn  ffasiynol.  Tehr  gwarogaeth 
iddo  gan  bawb.     Efe  yw  "  Peraidd  Gan- 


iedydd  Cymru,"  ac   efe  yw  "  Prif-fardd  y 
genedl."       Plygir   iddo    mewn    parchedig- 
aeth    gan    y    doeth   a'r  deallus,  ac  y  mae 
pob    gradd    yn    teimlo    swyn    ei    farddon- 
iaeth.      Ac    y    mae    i  sylwi  arno,  mai  po 
fwyaf   a    ddarllenir    ar    ei   gynyrchion    ef, 
niwyaf  oll  y  daw  ei  ragoriaethau  i'r  golwg. 
Hyd  y  fiwyddyn   1867,  Y^  o^dd  gweithiau 
WilHams  yn  aros  yn  wasgaredig,  yn  gyfrol- 
au  a  phamphledi  prinion  fel  y  cyhoeddwyd 
hwy  gan  yr  awdwr  ei  hun,  ac  feUy  tuahan 
i  gyrhaedd  y  bobl.     Yn  181 1,  casglwyd  ei 
hoH  emynau  ynghyd,  a  chyhoeddwyd  hwy 
gan  ei  fab,    sef  y   Parch.  John  WiHiams, 
Pantycelyn  ;     ond    cafodd     y    wlad     aros 
am    dros    haner    cant    o    flynyddau    wedi 
hyn    (1867),    cyn   i'w    hoU    weithiau    gael 
eu  casghi  at  eu  gilydd.     Gwnaed  hyn  gan 
y  diweddar  Barch.  J.  R.  Rilsby  Jones,  gŵr 
a   lanwodd   le   mawr   yn   Henyddiaeth    ein 
gwlad,   a    g\Vr  oedd  yn  edmygu  y    Bardd 
o  Bantycelyn  tuhwnt  i  fesur.      Cafodd  yr 
argraffiad  cyflawn  hwn  gylchrediad  helaeth, 
a  daeth   ei   weithiau,  am  y  tro  cyntaf,  yn 
hysbysol    i'r    oes    hon.       Yn    ddiweddar, 
bendithiwyd  y  wlad  ag  argraffiad  rhatach, 
cywirach,  a  Hawer  gweU  yn  mhob  ystyr, 
gan   y   Parch.    N.  Cynhafal   Jones,  D.D., 
íel  y  mae  y  werin  Gymreig,   beUach,   yn 
ahuog  i  ff'urfio  barn  drostynt  eu  hunain  am 
wir    werth    a    theilyngdod    ei    gynyrchion 
Henyddol  ef.       Ni  raid  i  WiHiams  yn  awr 
wrth  lythyr  canmoHaeth.    Cyn  i'w  weithiau 
ddyfod  o  fewn  cyrhaedd    pawb,    gwnaeth 
Hiraethog,  MiHs,  Brutus,  Caledfryn,  Eben 
Fardd,  a'r  Dr.  Lewis  Edwards,  wasanaeth 
da     drwy    eu    hysgrifeniadau    am    dano. 
Ysgrifenasant    yn     helaeth,    gan    ddifynu 
darnau  neillduol  yn  esiamplau  o'i  waith,  a 
dangos  eu  prydferthwch  ;  ond  y  mae  hyny, 
bellach,   yn   gwbl   afreidiol.      Y   mae    pob 
beirniadaeth  wedi  dystewi,  a  chymeradwy- 
aeth  y  genedl  wedi  ei  sicrhau. 

Nid  oes  genym  ofod  i  fanylu  ar  y 
cyfnewidiad  niawr  a  effeithiodd  Williams 
yn  emynyddiaeth  ein  gwlad.  Nid  ydoedd 
yn  ddim  llai  na  chwyldroad.  Teimlasai  yr 
arweinwyr  Methodistaidd  yn  Nghymru, 
yn  gystal  ag  yn  Lloegr,  fod  mawr 
anghen  am  well  emynau  yn  y  gwasanaeth 
crefyddol  nag  oedd  mewn  arferiad  yn  y 
cyfnod  hwnw,  ac  yr  oeddent  yn  awyddus 
am  i  ryw  rai  cymhwys  ymgymeryd  a'r 
gorchwyl.  Disgynodd  yr  yspryd  ar  Charles 
\\'esley  a  Toplady  yn  Lloegr,  ac  ar 
Williams,  Morgan  Rhys,  ac  eraill,  yn 
Nghymru.  Yn  briodol  iawn  y  dywed 
Mr.    Charles,   o'r   Bala,   am    Williams    fel 

emynydd  :  "  Yr  oedd  ei  ddoniau  pryd- 
yddol  wedi  ei  rhoddi  iddo  yn  naturiol  ac 
yn  helaeth  gan  yr  Arglwydd.  Eheda  yn 
aml  ar  adenydd  cryfion  iawn,  sydd  yn  ei 
gario  yn  odidog  ac  yn  uchel.  Aberth 
mawr  y  groes  yw  sylwedd  a  phwnc  penaf 
ei  holl  ysgrifeniadau  ;  a  thra  byddo  cariad 
at  y  Gwrthddrych  mawr  hwnw  yn  nghal- 
onau  y  Cymry,  bydd  ei  waith  yn  gymeradwy 
yn  eu  phth,  yn  enwedig  ei  hymnau.  Ehedai 
ar  awel  nefol,  a  chymerai  y  geiriau  nesaf 
at  law,  a  chwbl  ddeallus  i'r  werin  gyffredin, 
y  rhai  a  hoffent  ei  ganiadau  yn  ddirfawr. 
Eft'eithiodd  ei  hymnau  gyfnewidiad  neill- 
duol  ar  agwedd  crefydd  yn  mhhth  y  Cymry, 
a'r  addohad  cyhoeddus  yn  eu  cyfarfodydd. 
Y  mae  rhai  penilHon  yn  ei  hymnau  fel 
marwor  tanllyd  yn  poethi  ac  yn  tanio  yr 
hoU  nwydau  wrth  eu  canu,  ac  yn  peri  eu 
dyblu  yn  aml  gan  y  bobl,  nes  y  byddant 
yn  gwaeddu  ac  yn  Uamu  o  orfoledd.  Y 
mae  yr  effeithiau  cryfion  hyn  yn  brawf 
neillduol  o  rym  yr  achos  sydd  yn  eu  peri." 
Nid  oes  gwell  prawf  i'w  gael  o  Iwyredd  y 
cyfnewidiad  a  ddygwyd  i  mewn  i  emyn- 
yddiaeth  ein  gwlad  gan  y  Diwygiad  Meth- 
odistaidd,  na'r  ffaith  nad  oes  yn  bresenol 
ond  ychydig  iawn  o  hymnau  mewn  ym- 
arferiad  cyffredin,  a  gyfansoddwyd  cyn 
yr  amser  hwnw.  Teimhr  ynddynt  wres 
angherddol  y  diwygiad,  a  chlywir  yn- 
ddynt  swn  gorfoledd  a  chân. 

Nid  oes  dim  yn  amlycach  na  bod  ys- 
grifenu  a  chyfansoddi  barddoniaeth  mor 
hawdd  iddo  ag  anadlu.  Y  mae  yn  dweyd 
hyny  ei  hun  ar  rai  achlysuron.  Yn  ei 
ragymadrodd  i  Tìieomemphns  —  cyfansodd- 
iad  yn  cynwys  tua  phum'  mil  o  linellau — 
dywed  :  "  Fe  redodd  y  llyfr  hwn  allan  o'm 
hyspryd  fel  dwfr  o  fíynon,  neu  v/ê'r  prif 
gopyn  o'i  fol  ei  hun.  Y  mae  yn  ddarn  o 
waith  newydd,  nad  oes  un  platform  iddo  yn 
Saesonig,  Cymraeg,  nac  yn  Lladin,  am 
wn  i.  Fe  redodd  i  fy  neall  fel  y  gwelwch, 
ac  wrth  feddwl  y  gall  fod  yn  fuddiol,  mi 
a'i  printiais."  Y  mae  y  penill  olaf  yn 
"  Marwnad  Grace  Price,"  yn  cofnodi  y 
ffaith  ddarfod  i'r  alargan  odidog  hono  gael 
ei  chyfansoddi  ganddo  mewn  ychydig 
oriau,  cyfansoddiad  a  gynwysa  42  o  benill- 
ion,  ac  un  a  gafodd  y  fath  dderbyniad,  fel 
y  clywsom  hen  bobl  yn  dweyd  i'r  bardd 
wneyd  ugeiniau  o  bunoedd  o  elw  o  honi. 
Y  mae  sicrwydd  fod  llawer  o"i  emynau 
yn  fyr-fyfyr.  Dywedir  ei  fod  yn  pregethu 
yn  Meidrym,  Sir  Gaerfyrddin,  ar  foreu 
Sabbath,  ac  yn  darllen  ar  ddechreu  y 
gwasanaeth,    y    ^edd    benod    o    Efengyl 


loan.  Darllenodd  yn  mlaen  yn  ddidor 
hyd  adnod  y  35ain,  yr  hon  sydd  fel  yma  : 
"  Onid  ydych  chwi  yn  dywedyd,  Y  mae 
eto  bedwar  mis,  ac  yna  y  daw  y  cynhauaf  ? 
Wele,  yr  ydwyf  fi  yn  dywedyd  wrthych, 
Dyrchefwch  eich  llygaid,  ac  edrychwch  ar 
y  meusydd,  canys  gwynion  ydynt  eisioes 
i'r  cynhauaf."  Wedi  darllen  yr  adnod 
drosti,  "  Arhoswch  chwi,"  meddai,  yn 
syn-fyfyriol,  "  nid  yw  syniad  yr  adnod  hon 
erioed  wedi  ei  droi  ar  gân."  "  Arhoswch 
chwi,"  meddai  eilwaith  (yn  fwy  wrtho  ei 
hun  nag  wrth  y  gynuileidfa),  "  F"el  hyn, 
onide :  " — 

"Onid  ydych  chwi'n  dywedyd  fod  eto  bedwar  mis, 
Ac  yna  daw'r  cynhauaf  toreithiog  gyda  brys  ? 
Dyrchefwch    chwi     eich     llygaid,     medd     lesu, 

brenin  nef, 
Can's     gwynion     ydyw'r    meusydd    lle    mai     ei 

wenith  ef." 

A  darllenodd  yn  ei  flaen  i  orphen  y  benod. 

Y  mae  llawer  o'i  emynau  mwyaf  poblog- 
aidd  yn  gynyrchion  byr-fyfyr  ;  ac  y  mae  i 
amryw  o  honynt  hwiad  lleol  pur  amlwg. 

Y  mae  bron  yn  sicr  mai  golygfa  ramantus 
ar  yr  afon  Tywi,  lle  y  mae  y  ffbrdd  yn 
arwain  dros  greigiau  serth  rhwng  y 
Fannog  a  Chapel  Soar,  ddarfu  awgrymu 
i  Williams  syniad  y  penill  cyfarwydd 
hwnw  : — 

"  Cul  yw'r  llwybr  i  mi  gerdded, 

Is  fy  llaw  mae  dyfnder  mawr, 
Ofn  sydd  arnaf  yn  fy  nghalon 

Rhag  i'm  traed  i  lithro  i  lawr ; 
Yn  dy  law  y  gallaf  sefyll, 

Yn  dy  law  y  dof  i'r  lan, 
Yn  dy  law  byth  ni  ddiffygiaf, 

Er  nad  ydwyf  fì  ond  gwan." 

Ac  y  niae  lliwiad  lleol  dyfnach  fyth  ar  un 
arall  o'i  emynau.  Y  mae  yr  afon  Cothi, 
heb  fod  yn  mhell  o  Pumpsaint — lle  a 
dramwyai  Williams  yn  aml — yn  ymollwng 
i  bwll  anferth,  ac  a  elwir  yn  "  BwU  Uffern 
Gothi,"  ac  yr  oedd  ffbrdd  newydd  yn  cael 
ei  gwneyd  heibio  i'r  fan  yn  nyddiau  y 
bardd.     Ynia,  meddir,  y  canodd  efe  am  y 

"  Ffordd  newydd  wnaed  gan  lesu  Grist 
I  basio  heibio  uffern  drist ; 
Wedi  ei  phahnantu  gauddo  ef 
O  ganol  byd  i  ganol  nef." 

Ond  er  fod  y  penillion  hyn  a'u  cyífelyb 
wedi  eu  hawgrymu  iddo  gan  olygfeydd 
natur,  ac  wedi  eu  cyfansoddi  yn  hollol  ddi- 
orchest,  eto,  y  mae  WiIIiams  ei  hun  yn 
dangos  mai  nid  heb  barotoad  a  Ilafur 
mawr  y  cyfansoddodd  ei  brif  weithiau. 
Fel  hyn  y  dywed  am  ei  brif  gyfansoddiad 
barddonol,  Gohi'g  av  Deyrnas  Crist :    "  Mi 

wnes  fy  ngoreu  wrth  gyfansoddi  hyn  o 
lyfr  am  ddarllen  llyfrau  addas  at  yr  achos, 
fel  yr  oeddwn  yn  myned  drwyddo,  a'r 
rhei'ny,  os  gailwn,  yn  uniongred  a 
iachus.  A  phan  y  gwelwn  rywbeth  at 
fy  mhwrpas,  cymerwn  swm  hyny  i  fy 
meddwl,  ac  yna  rhown  rywfaint  o'i  syl- 
wedd  i  lawr,  wedi  ei  wisgo  a  fy  ngeiriau 
fy  hun,  ond  megys  yn  gyntaf  ymborthi 
arno  fel  yr  eidddo  fy  hun,  a'i  gymysgu  a'r 
hyn  oeddwn  wedi  ei  wau  o  fy  meddyhau 
eisioes,  yr  hyn  sydd  bell  o  fod  yn  feius. 
Ond  y  llyfr  hwnw  oeddwn  yn  glynu  fwyaf 
wrtho,  sef  Llyfr  Duw.  .  .  .  Yn  awr  yr 
wyf  yn  gadael  i  hyn  o  waith  i  fyned  allan 
i'r  byd,  a  Duw  a  safo  o'i  blaid  !  Y  mae 
arnaf  gywilydd  o'i  blegyd,  am  fod  ei 
wisgoedd  mor  dlawd,  ac  yntef  yn  cymeryd 
arno  i  ganmol  Un  mor  ardderchog.  .  .  .  Yr 
wyf  yn  gobeithio  y  bydd  i'm  Duw  ei  guddio 
oddi  wrth  ddynion  cyfrwys,  critic,  ag  sydd 
yn  cymeryd  pob  gwirionedd  i  ymresymu  yn 
ei  gylch,  yn  hytrach  nag  i  adeiladu.  .  .  . 
Pwy  bynag  elo  i  graffu  ar  y  farddoniaeth, 
mi  wn  nad  oes  yma  yr  un  wers  heb  ei  bai. 
A  hyn  a'm  digalonodd  lawer  pryd  i'w 
roi  mewn  print.  A  pha  hwya'  y  bo  yn 
fy  Uaw,  mwya'  i  gyd  wy'n  ddiwygio  arno. 
Ónd  y  mae  arnaf  ofn  ei  gadw  yn  hwy, 
rhag  tynu  ymaith  ei  awch.  Am  hyny, 
aed  fel  y  mae.  Pwy  effaith  a  gaiff,  nis 
gwn  i ;  ond  hyn  a  wn,  iddo  beri  llawer  o 
boen  ac  o  amser  i  mi  esgor  arno."  Dywed 
ei  fywgraffydd  iddo  astudio  cymaint 
wrth  gyfansoddi  y  bryddest  odidog  hon, 
fel  yr  effeithiodd  yn  niweidiol  ar  ei  iechyd 
am  y  gweddill  o'i  oes. 

Nid  gorchwyl  hawdd  ydyw  elfenu  athry- 
lith  Wilhams,  a  dweyd  yn  bendant  pa  le  y 
mae  cuddiad  ei  nerth.  Eto,  y  mae  llawer  o 
sylwadau  perthynasol  iawn  wedi  eu  gwneyd 
gan  feirniaid  o  enwogrwydd  yn  y  cyfeiriad 
hwn.  Ar  ol  bod  yn  cyniharu  Coll  Ginynfa 
Miltwn,  a  Golwg  ar  Deyrnas  Crist  Wilhams, 
a  chyfaddef  yr  anhawsdra  i  benderfynu  pa 
un  yw  y  rhagoraf,  dywed  "Hiraethog" 
(Dr.  Wilham  Rees),  fel  yma  : — "•  "  Prawf 
diymwad  o  wir  fonedd  cyneddfau  awenydd 
ydy  w  ei  gallu  i  swyno  pob  gradd  a  dosbarth 
o  gymdeithas  fel  eu  gilydd — bod  y  deall- 
twriaethau  cryfaf,  y  meddyhau  mwyaf 
caboledig,  ynghyd  a'r  werindorf  ddisyml 
yn  gyffredinol  yn  gallu  cydfwynhau  a 
chydwledda  ar  ei  chynyrchion.  Tery 
athryUth  emynau  Wilhams  y  galon  ddynoi 

'■^  Traetliodydd,  cyf.  iii.,  tudal.  160. 
t  Traethodau  Llenyddol,  tudal.  157. 


fel  y  cyfryw,  nes  y  cyd-ddychlama  teimlad 
yr  athronydd  uchelgoeth,  a  theimlad  y 
bugail  gwledig  o  dan  ddylanwad  ei  gwefr- 
iad.  Tywysogion  mewn  dysg  a  doniau,  a 
phob  gradd  oddiyno  i  waered,  hyd  at  y 
weddw  ddinod  yn  ei  bwthyn  neillduedig,  a 
gydaddefant  eu  rhin.  Clust  dyner-fonedd- 
igaidd  yr  ysgolhaig,  a  chlust  anysgybledig 
y  gwerinwr  isel,  a'u  cydfendithia  hi,  'pan 
glywant  ei  geiriau,  canys  nielus  ydynt.' 
Pair  sain  ei  haceniad  i'r  Ilygaid  a  belydra 
gan  ddealltwriaeth  ac  hyawdledd,  ac  i'r 
Ilygad  mwyaf  hwyrdrwm  ac  amddifad  o 
ddynodiant  meddyliol  i  gyd-ollwng  y  dei- 
gryn  dros  eu  hamrantau.  Y  mae  Ilawer  o 
wahaniaeth  rhwng  natur  y  mwynhad  a 
brofir  gan  feddwl  coeth  a  diwylliedig,  a'r 
mwynhad  a  deimla  y  meddwl  anghyfar- 
wydd,  er  i  ffynonell  y  mwynhad  fod  yr 
unrhyw.  Cenir  a  mwynheir  emynau 
WiIIiams  er  budd  ysprydol  gan  ganoedd  o 
Gristionogion  yn  Nghymru,  y  rhai  nad  oes 
ganddynt  nemawr  i  ddim  dirnadaeth  yn  eu 
dealltwriaeth  a'u  barn  am  eu  rhagoriaeth 
cynhenid.  Un  rheswm  am  ryfeddol  effeith- 
ioldeb  emynau  Williams  ydyw  eu  bod  yn 
llefaru  iaith  natur  gyda'r  fath  symledd  pur 
a  diaddurn.  Y  maent  yn  hudo  cydym- 
deimlad  ein  natur  gyda  hwynt  yn  ddi- 
arwybod  i  ni.  Bydd  y  galon  yn  toddi,  a'r 
Ilygad  yn  gollwng  ei  ddeigryn  heb  yn 
wybod  iddynt  eu  hunain  yn  nghymdeithas 
ei  ganiadau.  Pa  un  bynag  ai  hiraeth,  ai 
amheuaeth,  ai  ofn,  ai  hyder,  ai  Ilawenydd 
a  osodir  allan,  rhaid  i  ni  gydgyfranogi  yn  y 
teimlad,  gan  mor  gywir  y  mae  delweddau 
wynebpryd  pob  un  o'r  teimladau  hyn  yn 
cael  eu  portrëadu  megys  o  flaen  y  meddwl. 
Nid  yw  byth  yn  Ilefaru  mewn  tafodiaith 
galed,  neu  iaith  ddyfnach  nag  a  ddealla  y 
llafurwr  anghyfarwydd,  ac  ni  allai  yr 
athraw  uchelddysg  ychwaith  wneuthur 
cyfnewidiad  er  gwell  yn  iaith  a  dullwedd 
Ilaweroedd  o'i  emynau."  Gwneir  y  sylw- 
adau  canlynol  gan  y  Dr.  Lewis  Edwards 
arno  fel  bardd  :  f  "  Yr  elfen  gyntaf  sydd  yn 
anhebgorol  mewn  barddoniaeth  yw  byiiyd. 
Dyma  sydd  yn  gwneyd  caniadau  Homer 
mor  swynol  ;  nid  oes  ynddynt  ond  ychydig 
o'r  hyn  a  feddylir  yn  y  dyddiau  hyn  wrth 
y  gair  'arddunawl;'  ond  y  maent  oll  yn 
llawn  bywyd.  Yn  yr  ystyr  y  deallid  y  gair 
gan  Longinus,  y  maent  yn  dra  arddunawl, 
oblegyd  y  maent  yn  cynhyrfu  ac  yn  tanio 
y  meddwl  wrth  eu  darllen.  Ni  fu  neb  yn 
meddu  mwy  o'r  elfen  hon  na  WiIIiams,  o 
Bantycelyn.  Hyn  a  barodd  i  hen  bererin 
ddywedyd   unwaith   yn   ein   clywedigaeth, 


i66 


Y    TADAU   METHODISTAIDD. 


A  L  E  L  U  I  A. 


N  E  TJ, 


C  AS  CLI AD 


o 


HYMNAU, 

O  Waith  y  Parchcdig 

SaLMAU,    aHYMNAU,   ^c. 
Col.  iii.    i6.  Gan  ddyfgtt  a  rhyhuddio  panuh  ei 

gtlydd mew/tSKLWAV,  Hymnau,  i^c. 


Y    DRYDYDD   RHAN. 


Argraphwŷd  rmrhfto  gän  FFLIX  FARLEY' 
Yn  y  Flwytldyn  M.dcc.xi  v. 


PHOTOGEAPH    O    WYNEB-DDALEN    LLYFR    HYAINAU    CYNTAF    WILLIAMS. 

{Y mae  gwall  argraff  yn  y  cldwy  liiteU  olaf.    Enw  yr  ArgraffycM  oeää  Felix  Farlei/,  a'r 
btiri/dtliarl  ueclil  M.DCC.xi,v.l 


'fod  emynavi  W'illiams  fel  y  ìiiarbìcs,  pan  yr 
oedd  llawer  o  emynau  eraill  mwy  rheolaidd 
yn  disgyn  fel  tameidiau  o  glai.'  Nis 
gwyddom  pa  gyfrif  i'w  roddi  am  y  bywyd 
hwn  yn  enaid  y  bardd,  yn  mhellach  na'i  fod 
yn  deimlad  cryfach  na  chyfîredin — teimlad 
o  brydferthwch  anian,  teimlad  sydd  yn 
myned  i  mewn  i  helynt  dynohaeth,  yn  ei 
mawredd    a"i    thrueni,     ei     llawenydd    a'i 


galar,  ei  chariad  a'i  châs,  ei  daioni  a'i 
drygioni."  Byddai  yn  hawdd  ychwa- 
negu.  Y  neb  a  gar  weled  pa  mor 
uchel  y  safai  W'ilhams  fel  bardd,  yn  niedd- 
wl  y  diweddar  Dr.  Lewis  Edwards,  o'r 
Bala,  darllened  ei  ysgrif  alhiog  a  dawnus 
ar  "Gyfnewidwyr  Hymnau,"  yn  Nhraetli- 
odydd  1850.  Teimhvn  ei  fod  yn  fwy 
pwysig   yn    awr  i    gael  barn  y    parchedig 

ddoctor  ar  Williams  fel  duwinydd.  Ym- 
ddangosodd  ysgrif  o  dan  ei  law  ef,  yn 
Yy  Arweinydd  am  1878,  cyhoeddiad  a 
olygid  gan  ei  fab,  y  Parch.  Llewelyn 
Edwards,  M.A.,  ar  "  Dduwinyddiaeth 
WiUiams,  Pantycelyn,"  ac  er  ei  bod  yn 
faith,  teimlwn  nas  meiddiwn  ei  chwtogi. 
Dechreua  gyda'r  frawddeg  a  ddyfynwyd 
genym  yn  barod  i  bwrpas  arall  : — 

"  Cydnabyddir  yn  gyfifredin  gan  y  rhai 
sydd  yn  gallu  myned  trwy  y  geiriau  at  y 
meddyliau  fod  WiUiams  yn  fardd  o  radd 
uchel,  ac  yn  neillduol  ei  fod  fel  emynwr  yn 
rhagori  yn  yr  angerddolrwydd  teimlad 
sydd  yn  hanfodol  mewn  gwir  farddoniaeth. 
Ond  fel  y  mae  yn  anhawdd  ein  cael  i 
weled  mwy  nag  un  rhagoriaeth  yn  yr  un 
person,  felly  yn  ei  achos  ef  y  mae  dysgleir- 
deb  ei  farddoniaeth  yn  tueddu  i  guddio  o'r 
golwg  ei  fawredd  fel  duwinydd :  ac  am 
hyny  cymeraf  y  cyfle  hwn  i  alw  sylw  at 
eangder  ei  olygiadau  duwinyddol. 

"  Yn  y  Ue  cyntaf,  byddai  yn  fuddiol  i  ni 
oll  gymeryd  ein  dysgu  yn  fanwl  gan 
WilUams  yn  yr  athrawiaeth  am  Berson  y 
Cyfryngwr.  Yn  y  gwrthdarawiad  a  gododd 
yn  erbyn  Howell  Harris  mae  yn  ddiau 
mai  emynau  Williams  fu  y  moddion  penaf 
i  gadw  y  Methodistiaid  rhag  myned  i 
eithafoedd  yr  ochr  arall :  ac  er  yr  holl 
barch  a  deimHd  iddo,  yr  oedd  Uawer  y 
pryd  hwnw,  ac  y  mae  llawer  hyd  heddyw, 
yn  methu  rhoddi  derbyniad  calonog  i'r 
cyfryw  eiriau  a  '  dwyfol  waed,'  '  dwyfol 
loes,'  '  dwyfol  glwy','  y  rhai  ydynt 
mor  gyffredin  yn  ei  ganiadau.  Weithiau 
newidid  hwynt,  neu  gadewid  hwynt 
aUan  :  a  phan  arferid  hwynt,  yr  oedd 
hyny  yn  fynych  ar  y  deaUtwriaeth  eu 
bod  i'w  cymeryd  fel  gormodiaeth  fardd- 
onol,  ac  nid  fel  duwinyddiaeth  gywir.  Yn 
awr,  yr  hyn  sydd  genyf  mewn  golwg  yw, 
nid  gwneyd  esgusawd  dros  y  geiriau  hyn 
a'u  cyffelyb,  ond  dangos  nad  ydynt  yn 
sefyU  mewn  angen  am  esgusawd.  Yn  eu 
hystyr  fanylaf  y  maent  yn  berffaith  gyson 
a'r  athrawiaeth  a  ddysgir  yn  y  Testament 
Newydd  am  Berson  a  gwaith  yr  Arglwydd 
lesu  Grist.  Dywedir  yno  fod  dynion  wedi 
Uadd  Tywysog  y  bywyd,  wedi  croeshoelio 
Arglwydd  y  gogoniant.  Y  Gäir  a  wnaeth- 
pwyd  yn  gnawd.  Yr  Hwn  oedd  yn  íîurf 
Duw,  a'i  dibrisiodd  ei  hun,  ac  a'i  dar- 
ostyngodd  ei  hun,  gan  fod  yn  ufudd  hyd 
angau,  íe,  angau  y  groes.  Y  mae  o  bwys 
i  ni  beidio  cymysgu  y  ddwy  natur ;  ond  y 
mae  mor  bwysig  a  hyny  i  ni  ofalu  rhag 
mewn  un  modd  i  ni  ranu  y  Person.     Efe 


a"i  hoffrymodd  ei  hun,  nid  rhan  o  hono 
ei  hun ;  ac  am  hyny  efe,  yn  anfeidrol- 
deb  ei  Berson,  ac  nid  rhan  o  hono,  yw 
yr  lawn,  O  ganlyniad,  y  mae  ei  waed,  yn 
yr  ystyr  helaethaf  a  all  fod,  yn  ddwyfol 
waed,  yn  briod  waed  Mab  Duw  ei  hun. 

"  Arferir  priodoli  angau  pob  dyn  i'w  hoU 
berson,  drwy  ddweyd  fod  y  dyn  wedi 
marw,  ac  nid  rhan  o  hono.  Ý  mae  y 
gyffelybiaeth  hon,  er  mor  anmherffaith,  yn 
dangos  rhesymoldeb  y  dywediad  fod  gwaed 
Crist  yn  ddwyfol  waed.  Ond  yr  oedd 
undeb  agosach  rhwng  Person  y  Mab  a'i 
natur  ddynol  ef  nag  sydd  rhwng  enaid 
dynol  a  chorff  dynol.  Heblaw  hyny,  yr 
oedd  ei  Berson  dwyfol  ef  yn  weithredol  yn 
ei  farwolaeth.  Er  mwyn  cael  cyffelybiaeth 
gyflawn  y  mae  yn  rhaid  i  ni  feddwl  am 
ddyn  yn  marw  o'i  fodd,  yn  taflu  ei  hun  yn 
ysglyfaeth  i  angau  mewn  trefn  i  achub 
bywydau  rhai  o'i  gyd-ddynion.  Yn  y 
cyfryw  amgylchiad  y  mae  yn  marw,  nid 
yn  oddefol  yn  unig,  ond  yn  weithredol ;  ac 
y  mae  ei  holl  enaid  yn  y  weithred.  Felly  y 
gellir  dweyd  am  yr  Arglwydd  lesu  Grist,  fod 
ei  holl  Berson  wedi  ei  wneuthur  yn  gnawd, 
fod  ei  holl  Berson  wedi  darostwng  ei  hun, 
fod  ei  holl  Berson  yn  y  weithred  o  farw,  gan 
fod  yn  ufudd  hyd  angau,  ie,  angau  y  groes. 

"  Y  mae  gan  WiIIiams  mewn  rhai  manau 
ymadroddion  cryfach  eto,  ac  nid  wyf  yn 
myned  i  wneuthur  esgusawd  dros  y  rhai 
hyny  ychwaith.  Dyma  un  peniU  cyflawn, 
a  darn  o  un  arall,  wedi  eu  cymeryd  o  ddwy 
hymn  sydd  yn  dilyn  eu  gilydd  yn  ei  waith  : — 

"  '  Mae'r  ffordd  yn  awr  yn  rhydd 

O'r  ddae'r  i  entrych  ne', 
Er  pan  y  daeth  fy  Nuw 

I  ddyoddef  yn  fy  lle  ; 
Mae'r  nef,  mae'r  nef,  o  led  y  pen, 
Can's  hi  ddyoddefodd  ar  y  pren. 
Boed  bryn  y  groes,  boed  Calfari 
Yn  uwch  na'r  bryniau  mwya'  eu  bri, 

Am  mai  yma  collwyd  gwaed  fy  Nuw.' 

"  Goreu  po  gyntaf  y  dysg  y  darllenydd 
beidio  dychrynu  a  thramgwyddo  wrth 
eiriau  cryfion  o'r  fath  yma  am  farwolaeth 
ein  Harglwydd.  Yn  lle  hyny  gwell  fyddai 
iddo  gynefino  ei  hun  yn  raddol  i  fyw  ar 
fwyd  cryf.  Ac  nid  ydynt  gryfach  na'r  rhai 
a  ddyfynwyd  eisioes  o'r  Testament  New- 
ydd  ;  a  dyma  iaith  gyffredin  y  brif  eglwys. 

"  Gan  fod  y  bardd  o  Bantycelyn  yn 
meddu  golygiadau  mor  eang  am  Berson  y 
Gwaredwr,  ac  am  ddwyfoldeb  y  gwaed, 
nid  yvv  yn  rhyfedd  ei  fod  yn  credu  fod 
gwiwdeb  a  gwerth  anfeidrol  yn  yr  lawn. 
Yr  hyn  sydd  yn  rhyfedd  ydyw  fod  neb 
wedi  bod  erioed  yn  amheu  gwirionedd  mor 

amlwg.  Nid  yw  yn  gweddu  i  ni  geisio 
bychanu  pechod  ;  oblegyd  er  nad  yw  dyn 
mewn  cymhariaeth  ond  bychan  fel  cre- 
adur,  y  mae  mwy  o  ddrwg  mewn  un 
pechod  nag  y  gall  neb  amgyffred.  Er 
hyny,  pan  feddyhom  fod  Un  oedd  mor 
fawr  fel  nas  gallasai  fod  neb  mwy  wedi 
ymostwng  yn  y  fath  fodd  fel  nas  gallasai 
fod  ymostyngiad  mwy,  y  mae  pob  cyfar- 
taledd  yn  diflanu  o'r  golwg  ;  ac  yr  ydym 
yn  barod  i  ddywedyd  gyda  Wilhams  :  — 

"  '  Pechod  yma,  cariad  acw, 
Fu  yno  yn  y  glorian  fawr ; 
Ac  er  trymed  oedd  y  pechod, 
Cariad  bwysodd  hyd  y  llawr. 

Y  gair  Gorphenwyd 
Wnaeth  i'r  glorian  bwysig  droi.' 

Ymddengys  mai  feUy  y  cyfansoddwyd  y 
peniU,  ac  y  cyhoeddwyd  ef  ar  y  cyntaf. 
Nid  oedd  y  sawl  a'i  newidiodd  yn  euog  o 
gyfeihornad  dirfawr.  Ond  pan  y  mae 
rhai  mor  fanwl  a  cheisio  gwella  gwaith 
eraill,  y  mae  yn  naturiol  i  ninau  fod  yn 
fanwl  Avrth  farnu  y  gwelHant ;  ac  y  mae  yn 
sicr  mai  prin  y  buasai  Wilhams  yn  fodd- 
lawn  i  ddweyd  fod  cariad  wedi  ei  bwyso, 
oblegyd  nis  geUir  pwyso  anfeidroldeb. 
Rhoddwyd  y  cariad  yn  y  glorian,  nid  i'w 
bwyso,  ond  i  orbwyso  y  pechod,  yr  hyn  a 
wnaeth  hyd  y  llawr.  Yn  yr  un  hymn 
dangosir  y  meddwl  yn  gryfach  eto,  os  yw 
bosibl,  yn  y  penill  canlynol : — 

" '  Haeddiant  Duwdod,  o'i  gymharu 
'N  erbyn  uíîern  fawr  o'r  bron  ; 
Dafn  gwaed  sy'n  ganmil  rhagor 
Nag  aflendid  dudew  hon  : 

Gw'radwyddiadau 
Duw  rydd  iawn  am  feiau'r  byd.' 

Mewn  man  arall,  rhif  427  o'r  llyfr  hynmau 
diweddaf,  ceir  y  ddau  beniU  ardderchog  a 
ganlyn  : — 

"  '  Pe  buasai  íil  o  fydoedd 

Yn  cael  eu  prynu  'nghyd, 
A'r  cyfryw  bris  fuasent 

Yn  Uawer  iawn  rhy  ddrud  : 
'Does  angel  fyth,  na  seraph, 

Na  cherub  o  un  rhyw, 
I'r  filfed  ran  all  ddywedyd 

INIor  werthfawr  gwaed  fy  Nuw. 

0  na  allwn  inau'r  awrhon 

Ehedeg  fyny  fry, 
A  dysgu  rhyw  ganiadau 

Sydd  gan  y  nefol  lu  ; 
Fel  byddai  cydsain  hyfryd 

Rhwng  dae'r  a  nef  yn  un, 
Caniadau  anfeidroldeb 

IMarwolaeth  Duw  yn  ddyn.' 

Gallesid  rhoddi  llaweroedd  o  benilhon 
eraill  yn  cynwys  yr  un  athrawiaeth  ;  ond 
y  mae  hyny  yn  afreidiol,  gan  eu  bod  eisioes 


yn  nwylaw  y  cyfîredin  o  ddarllenwyr 
Cymru  ;  ac  felly  ni  chaf  ond  ychwanegu 
un  peniU  allan  o'r  Golwg  ar  Deyrnas 
Crist,  yr  hwn  y  cyfeiriwyd  fy  sylw  ato 
yn  ddiweddar  gan  ddiacon  darllengar  a 
deallus  yn  Sir  Feirionydd. 

"  '  Dystawa,  fy  ngliydwybod 

Anesmwyth,  rowd  ddim  liai 
Nag  y  mae  Duw  yn  ei  ofyn 

ü  daliad  am  fy  mai ; 
Boddlondeb,  a  myn'd  trosodd, 

Rowd  i  anfeidrol  lid  ; 
A  heddwch,  a  myn'd  trosodd, 

I  edifeiriol  fyd.' 

"  Yr    eangder    a    geir    yn    nghaniadau 
Wilhams  pan  yn  son  am  Berson  a  gwaith 
y  Cyfryngwr,  a  weHr  hefyd  yn  ei  olygiadau 
am  y  drefn  drwy  ei  haeddiant  ef  i  gadw 
pechaduriaid.     Afreidiol  yw  cymeryd  am- 
ser  i  brofi  ei  fod  yn  dal  cyfiawnhad  drwy 
ffydd  yn  ei  hoU  helaethrwydd  ;  oblegyd  y 
mae  Protestaniaid  efengylaidd  yn  gyffred- 
inol  yn  credu  yr  athrawiaeth  hono,     Ond 
nid  oes  unrhyw  gydwelediad  gyda  golwg 
ar  y  drefn  i  aileni ;  ac  y  mae  yn  werth  i  ni 
chwiho  beth  oedd  barn  Wilhams,  a  oedd 
efe  yn  dal  ailenedigaeth  drwy  tfydd,  yr  un 
modd  a  chyfiawnhad  drwy  ffydd.     Mewn 
geiriau  eraill,  a  ydyw  aileni  yn  dyfod  drwy 
ffydd,  yn  ol  ei  farn   ef,  ai  ynte  ffydd   yn 
dyfod  drwy  aileni  ?      Saif  y    mater    hwn 
mewn  cysylltiad   agos  ag  amryw  faterion 
eraiU.      Er   enghraifft,    os    yw    ffydd    yn 
dyfod  drwy  aileni,  y  mae  yn  rhaid  fod  ail- 
enedigaeth  yn  rhagíiaenu  cyfiawnhad  ;  ac 
hefyd  y   mae  yn  rhaid   i  ni  gredu  fod  yr 
Yspryd  Glân  yn  aileni  dyn  yn  ddigyfrwng, 
ac  nid  drwy  y  gair.     A'r  hyn  sydd  yn  fwy 
pwysig  na'r  cwbl,  y  mae  y  golygiad  yma 
yn  cynwys  fod  bywyd  ysprydol  yn  dyfod 
i'r  enaid  cyn  ei  uno  â  Christ  drwy  fí'ydd. 
Cyn  myned  i  chwiho  pa  olygiad  sydd  yn 
gywir,   byddai   yn   fuddiol  cael  ychydig   o 
hanes  yr  athrawiaeth  hon,  fel  y  gweler  i  ba 
raddau  y  mae  Wilhams  yn  cytuno  â  duw- 
inyddion    eraill ;    a  gelhr  cyfyngu    yr  ym- 
chwihad  bron   yn   gwbl   i'r  testun   cyntaf, 
sef  aileni  drwy  ffydd,   neu  ffydd  drwy  ail- 
eni,   gan  fod  yr   ateb  a   roddir  i  hwn  yn 
effeithio  ar  y  Ueill. 

"  Y  nesaf  o'r  hoU  dadau  at  yr  Apostol 
Paul,  er  fod  peUder  anfesurol  rhyngddynt, 
oedd  Awstin  o  Hippo.  Lled  dywyU  yw 
efe  am  ystyr  y  gair  aileni,  gan  ei  fod  yn  ei 
gysylhu  yn  ormodol  â  bedydd  ;  er  nad  yw 
dweyd  fod  yr  aileni  hwn  yn  cynwys  mwy 
na  rhyddhad  oddiwrth  bechod  gwreiddiol. 
Yr  hyn  a  elwir  gan  Brotestaniaid  efengyl- 
aidd  yn  aileni  ydyw  yr  hyn  a  eilw  efe  yn 

gyfiawnhau.  Gwnaeth  gamsyniad  pwysig 
am  ystyr  y  gair  ;  ond  y  mae  yn  eithaf 
goleu  yn  gosod  allan  fod  y  cyfnewidiad 
hwn,  pa  beth  bynag  y  gelwir  ef,  yn  dyfod 
drwy  ífydd.  Efallai  nad  oes  neb  wedi  deall 
Awstin  yn  well  na  Neander ;  ac  fel  hyn  y 
mae  efe  yn  symio  i  fyny  ei  farn  ef  ar  y 
pwnc  :  '  Ónd  er  fod  y  Pelagiaid  yn  gosod 
allan  yn  eglur  y  cysylltiad  allanol  rhwng 
Crist  a'r  credinwyr,  yn  seiliedig  ar  yr  hyn 
a  wnaeth  efe  unwaith,  ac  a  enillodd  dros 
ddynolryw,  ac  a  sicrhaodd  iddynt  am  yr 
amser  dyfodol,  er  hyny  gosodent  y  cysyllt- 
iad  tufewnol  rhwng  y  ddau  yn  mhell  o'r 
golwg,  yr  hyn  nis  gallasai  lai  na  bod,  yn  ol 
egwyddorion  sylfaenol  eu  cyfundraeth.  Y 
mae  Awstin  yn  dwyn  yn  mlaen  yn  barhaus 
yn  erbyn  eu  cynllun  yr  wrthddadl,  eu  bod 
yn  gwneuthur  gras  Crist  i  gynwys  dim 
mwy  na  chyfraniad  o  faddeuant  :  eu  bod 
yngadael  dyn,  wedi  iddo  gael  hyn,  i  ryddid 
ei  ewyllys  ei  hun,  ac  na  chydnabyddent  fod 
hyd  yn  nod  yn  awr  ei  holl  gyfiawnder  tu- 
fewnol  neu  ei  sancteiddhad  yn  waith  Crist 
yn  unig  ;  fod  yr  egwyddor  newydd  o  fywyd 
dwyfol,  yr  hon  yw  fîynonell  pob  daioni  yn 
y  credinwyr,  yn  tarddu  o'r  undeb  ag  ef 
trwy  ffydd.  Yr  undeb  tufewnol  rhwng 
Crist  a  chredinwyr,  y  cyfiawnhad  neu 
sancteiddhad  yn  deilliaw  o  hyny  a'i  sylfaen 
yn  Nghrist,  dyma  yr  hyn  a  ddaliai  Awstin 
yn  eglur  mewn  gwrthwynebiad  i'r  Pelag- 
iaid.' — (History  of  tìie  Chiirch,  vol.  iv., 
p.  363,  Bohns  edition). 

"  Y  mae  yn  amheus  a  oedd  Calfin  yn  fwy 
dyn  nag  Awstin  ;  ond  y  mae  yn  ysgrifenwr 
sydd  yn  medru  dwyn  ei  feddyUau  allan  yn 
fwy  eglur  ;  ac  nis  gall  dim  fod  yn  fwy  di- 
amwys  na'i  farn  fod  aileni  yn  dyfod  drwy 
íìydd.  Yn  y  drydedd  benod  o'r  trydydd 
llyfr  o'i  Gorff  Diiwinyddiaeth,  yr  hon  sydd 
yn  traethu,  fel  y  dywedir  yn  nechreu  y 
benod,  am  '  ailenedigaeth  drwy  ffydd,'  yn  y 
nawfed  adran  cawn  y  geiriau  a  ganlyn  : 
'Y  mae  y  ddau  hyn  (sef  marweiddiad  y 
cnawd  a  bywhad  yr  Yspryd),  yn  dyfod  i  ni 
drwy  undeb  â  Christ.  Óblegyd  os  cawn 
wir  gymdeithas  yn  ei  angau  ef,  y  mae  ein 
hen  ddyn  yn  cael  ei  groeshoelio  drwy  ei 
allu  ef,  a  chorff  pechod  yn  marw.'  Yna 
dywed,  '  Mewn  un  gair,  wrth  edifeirwch 
yr  wyf  yn  deall  ailenedigaeth.'  Ac  mewn 
manau  eraill  dadleua  fod  edifeirwch  yn 
dyfod  yn  unig  drwy  íîydd.  Nid  oes  achos 
ymofyn  yma  pa  un  a  ydyw  yn  barnu  yn 
gywir  mai  yr  un  peth  yw  edifeirwch  ac  ail- 
enedigaeth  ;  ond  y  mae  yn  amlwg  mai  ei 
olygiad  ef  oedd  fod  ailenedigaeth  yn  dyfod 


drwy  undeb  â  Christ,  a'r  undeb  hwnw  yn 
dyfod  drwy  ffydd. 

"Arol  dyddiau  Calfin  aeth  amryw  o'r 
Protestaniaid  i  gredu  ac  amddifFyn  y  farn 
Arminaidd,  yr  hyn  a  barodd  wrthdarawiad 
yn  y  IleiII,  fel  yr  aeth  llawer  o  honynt  yn 
fwy  Calfinaidd  na  Chalfin.  Ni  fynent  i 
neb  feddwl  am  gredu  yn  Nghrist  cyn  ei 
aileni,  ac  yn  yr  aileni  nid  oedd  Ile  i'r  Gair; 
ac  y  mae  Ile  i  gasglu,  yn  ol  barn  rhai  o 
honynt,  nad  oedd  lle  yn  yr  aileni  i  Grist  ei 
hun.  Ond  rhag  gwneyd  cam  â  neb,  dylid 
ychwanegu  eu  bod  yn  cydnabod  fod  yr  ail- 
eni  yn  dwyn  y  meddwl  at  y  gair  ac  at 
Grist.  Fel  hyn  y  dywed  Ridgley  yn  ei 
Gorff  Dnwinyddiaeth,  'Nis  gall  y  gair  lesâu 
os  na  fydd  wedi  ei  gyd-dymheru  â  ífydd  ; 
ac  nis  gall  ífydd  weithredu  os  na  fydd  yn 
tarddu  o  egwyddor  o  ras  wedi  ei  phlanu 
oddimewn  ;  gan  hyny  nid  yw  yr  egwyddor 
hon  o  ras  yn  cael  ei  chynyrchu  ganddo. 
Yr  un  peth  fyddai  tybied  fod  dal  darlun 
prydferth  o  flaen  dyn  dall  yn  ei  alluogi  i 
weled.'  Dilynwyd  Ridgley  gan  Dr. 
WiIIiams,  o  Rotherham,  Dr.  George 
Lewis,  a  lliaws  o  ysgrifenwyr  eraill  yn 
mysg  yr  Anghydffurfwyr.  Hyn  hefyd  yw 
barn  Dr,  Hodge,  o  America,  yr  hwn  yn 
ddiau  ydyw  un  o  dduwinyddion  ga Iluocaf 
yr  oes  hon  ;  ac  nis  gallaf  fyned  heibio  i'w 
enw  heb  dalu  iddo  deyrnged  o  warogaeth, 
ac  anog  pawb  i  ddarllen  ei  ysgrifeniadau. 

"  Ond  y  mae  yn  bryd  i  ni  edrych  pa  beth 
oedd  barn  Williams  a'r  hen  Fethodistiaid 
yn  Nghymru  ar  y  mater  hwn.  Fel  hyn  y 
dywed  WiIIiams  ynei  Theomemphus  am  natur 
fifydd,  ac  am  y  drefn  i  aileni  drwy  ffydd  : — 

"  '  'R  efengyl  wy'n  bregcthu, 

Nid  yw  hi  ddim  ond  hyn, 
Mynegu'r  weithred  ryfedd 

Wnawd  ar  Galfaria  fryn  ; 
Cyhoeddi'r  addewidion, 

Cyhoeddi'r  marwol  glwy', 
A  diwedd  llygredigaeth 

I'r  sawl  a  gredo  mwy. 

0  cred,  0  cred,  cai  gymhorth 

I  dynu'th  lygad  de  ; 
O  cred,  0  cred,  cai  allu 

I  dori'th  fraich  o"i  lle  : 
Cred  yn  yr  Oen  fu  farw 

Fry  ar  Galfaria  fryn, 

Y  fynyd  gynta'  y  credost 
Cai  lawer  mwy  na  hyn. 

Nac  edrych  ar  amodau 

Fyth  fyth  o'th  fewn  dy  hun ; 

Trwy  gredu  daw  amodau, 

Rlae  gras  wrth  gredu  'nghlŷn  ; 

Y  fynyd  gynta'  y  credost 
Y^'w'r  fynyd  byddi  byw, 

Wrth  gredu  yn  Nghrist  yn  unig 
Cai  wel'd  gogoniant  Duw. 

Nid  credu  j^w  bod  genyt 

Ryw  drugain  nôd  ac  un, 
Amrywiol  o  rasusau 

Rhagorol  ynot  d'  hun  ; 
Ond  credu  yw  dy  weled 

Yn  eisieu  oU  i  gyd, 
A'th  eisieu  yn  peri  it'  bwyso 

Ar  Brynwr  mawr  }■  byd.' 

"Nid  yw  y  peniUion  hyn  ond  pigion  o 
lawer  a  allesid  roddi ;  ond  y  mae  hyn  yn 
ddigon  i  ddangos  beth  oedd  barn  WiUiams 
am  ffydd,  fel  y  mae  yn  derbyn  Crist  heb 
fod  unrhyw  anian  dduwioi  na  chalon 
newydd  yn  gymhwysder  blaenorol  yn  y 
dyn  ei  hun.  Yna  yn  y  rhan  olaf  o  bregeth 
Efangelius  rhydd  oleu  pellach  ar  y  drefn 
fel  y  canlyn  : — 

"'Crynhowch  eich  hoU  achwynion 

Y  mwyaf  sydd  i'w  gael, 
Cewch  yma  ddigon  digon 

I'ch  ateb  chwi  yn  hael  ; 
'Does  dim  ond  edrych  yma, 

Mae  edrych  yn  iachau, 
Mae  edrych  yn  sancteiddio, 

Mae  edrych  yn  mwynhau. 

Mae'r  ffynon  yn  agored, 

Dewch  edifeiriol  rai ; 
Dewch  chwithau  yr  un  ffunud 

Sy'n  methu  edifarhau ; 
Dewch  gafodd  galon  newydd, 

Dewch  chwithau  na  cha'dd  un, 
I  olchi  pob  budreddi 

Yn  haeddiant  Mab  y  dyn.' 

Dyma  oedd  barn  Wilhams  ;  a  geUir  cym- 
eryd  yn  ganiataol  ei  fod  yn  rhoddi  barn 
gyffredin  y  Methodistiaid  yn  y  cyfnod 
hwnw.  Ar  ol  ei  ddyddiau  ef,  y  mae  yn 
debyg  na  fu  neb  yn  cynrychioH  y  Method- 
istiaid  yn  well  na  Mr.  Charles  o'r  Bala  : 
ac  os  dewisiwn  gael  ei  olygiadau  ef,  nid 
oes  raid  i  ni  ond  troi  at  yr  Hyfforddwr.  Yn 
yr  wythfed  benod,  ar  ol  son  am  aileni, 
gofynir,  '  Pa  fodd  y  mae  yr  Yspryd  yn 
gweithredu  y  cyfnewidiad  hwn  ? '  A"r 
ateb  ydyw,  '  Trwy  uno  yr  enaid  â  Christ, 
canys  trwy  undeb  â  Christ  y  mae  pob  gras 
a  rhagorfraint  yn  deilho  i  ni."  Y  maeyma 
radd  o  anhawsder,  drwy  fod  yr  Hyfforddîíir 
yn  y  benod  nesaf,  ar  ol  dweyd  fod  yr  Ys- 
pryd  Glân  yn  dwyn  pechadur  at  Grist, 
drwy  amlygu  Crist,  yn  myned  yn  mlaen  i 
sylwi  mai  y  rhai  sydd  yn  derbyn  y  dat- 
guddiad  hwn  o  Grist  yw  y  rhai  a  wir 
gyfnewidiwyd  gan  Yspryd  Duw.  Byddai 
yn  waith  buddiol  i  blant  yr  Ysgol  Sab- 
bothol,  pe  chwilient  y  ddwy  benod,  nes 
cael  golwg  argysondeb  y  ddau  ddywediad. 
Ond  er  mwyn  cael  golygiadau  Mr.  Charles 
yn  helaethach  ac  yn  eglurach,  darllener  y 
Geifiadur,  dan  y  gair  adenedigaeth. 

"  Wedi  dangos  fod  golygiadau  WilUams 


am  ailenedigaeth  drwy  ffydd  yn  cydfyned 
a'r   hyn   a    geir  yn   ysgrifeniadau   rhai  o'r 
prif    dduwnnyddion,    er    yn   gwahaniaethu 
oddiwrth  y  cyíîredin  o'r  hen  Anghydffurf- 
wyr,  y  mae  yn  aros  i  chwiUo  i  ba  raddau 
y  maent  yn  cytuno  a  thystiolaeth  yr  Ys- 
grythyr.      Yn   y   benod  gyntaf  o  Efengyl 
loan  ceir  ymadrodd  fel  hyn  :  'Ond  cynifer 
ag  a'i  derbyniasant  ef,  efe  a  roddes  iddynt 
aUu  i  fod  yn  feibion  i  Dduw,  sef  i'r  sawl  a  gred- 
ant  yn  ei  enw  ef.'    Pa  un  ai  aileni  drwy  fîydd 
sydd    yma,    neu   ynte  fifydd  drwy  aileni  ? 
Mae  yn  sicr  mai  at  aileni,  ac  nid  at  fab- 
wysiad,  y  mae  loan  yn  cyfeirio ;   oblegyd  y 
tufewnoi  yw  ei  bwnc  ef  yn  barhaus,   tra  y 
mae  Paul  yn  son  mwy  am  gyíîwr  dyn  yn 
ei  berthynas  â  deddf.   Ond  pe  byddai  rhyw 
amheuaeth,  y  mae  hyny  yn  cael  ei  symud 
yn  yr  adnod  nesaf— '  Y  rhai  ni  aned  o  waed, 
nac  o  ewyllys  y  cnawd,  nac  o  ewyllys  gẃr, 
eithr  o  Dduw.'     FeUy,  y  drefn  i  ddyn  gael 
ei  aileni  ydyw  drwy  dderbyn  Crist  ;  a'r  rhai 
a  dderbyniant   Grist   yw  y  sawl  a  gredant 
yn  ei  enw  ef.    Gwneir  hyn  yn  eglurach  eto 
gan  Grist  ei  hun  yn  y  drydedd  benod,  Ue  y 
dengys    i    Nicodemus   fod   ei   deyrnas  eí  o 
natur  ysprydol,  ac   am  hyny  yn  gofyn  cyf- 
newidiad  ysprydol,  sef  geni  drachefn,  cyn 
y  geUir  ei  gweled  a  myned   i   mewn  iddi. 
Yr  oedd  hwn  yn  ddechreuad  angenrheidiol 
i'r     ymddiddan,     gan    fod     yr     luddewon 
mwyaf  goleuedig  yn  coledd  syniadau  mor 
ddaearol  am    deyrnas  y  Mesiah.     I'r  cwbl 
nid   oedd  gan   Nicodemus  ond   gofyn,   Pa 
fodd  ?     A  diau   ei  fod   yn  gofyn  o  ddifrif ; 
ac  os  feUy,  a  ellir  tybied  fod  yr  Arglwydd 
lesu  yn  gadael  y  gofyniad  heb  ei  ateb?   Na 
elUr  yn  ddiau.     Ond,  yn  gyntaf,  y  mae  yn 
hysbysu  fod   yn   rhaid    dwyn  i'r   golwg  y 
pethau  nefol  am  gariad  Duw  yn  anfon  ei 
unig-anedig  Falì,  y  rhai  ydynt  yn  fwy  an- 
hawdd  eu  credu  na'r  angenrheidrwydd  am 
y  cyfnewidiad    tufewnol.      Ond  er  mwyn 
enill  Nicodemus  i'w  credu,  y  mae  yn  dy- 
wedyd  ei  fod  ef  wedi  disgyn  o'r  nef,  a'i  fod 
hefyd   yn   y  nef.     Yna   y  mae   yn    myned 
rhagddo  i  ateb  y  gofyniad  drwy  amlygu  y 
drefn    i    aileni  :   '  Ac   megys  y  dyrchafodd 
Moses    y  sarff   yn   y   diffaethwch,   felly  y 
mae  yn  rhaid  dyrchafu  Mab  y  dyn  ;   fel  na 
choUer  pwy  bynag  a  gredo  ynddo  ef,  ond 
caffael    o    hono    fywyd    tragywyddol.'      Y 
bywyd   tragywyddol    hwn    yw  y  bywyd  a 
dderbynir  yn  yr  ailenedigaeth  ;    a  gwelir  ei 
fod  yn  dyfod  drwy  gredu.       Dyma  yr  hoU 
drefn  ger  ein  bron  ;  ac  y  mae  yn  dra  thebyg 
fod  y  geiriau  hyn  yn  meddwl  WilUams  pan 
yn  cyffelybu  credu  i  edrych  : — 

" '  'Does  dim  ond  edrycli  yma, 
Mae  edrych  yn  iacliau, 
Mae  edrych  yn  sancteiddio, 
INIae  edrych  yn  fwynhau.' 

"  Yn  llythyrau  Paul  daw  yr  un  athraw- 
iaeth  i'r  golwg,  nid  mewn  ymadroddion 
achlysurol  yn  unig,  ond  fel  swm  a  sylwedd 
ei  ymresymiad,  yn  enwedig  yn  ei  Epistol 
at  y  Rhufeiniaid.  Fel  sylfaen  i'r  hoU  ym- 
driniaeth  am  drefn  yr  efengyl,  y  mae  yn 
traethu  yn  gyntaf 
am  ein  derbyniad 
gyda  Duw  drwy 
ffydd  heb  weithred- 
oedd  y  ddeddf,  ac 
yna  yn  myned  yn 
mlaen  i  sylwi  ar  y 
cyfnewidiad  tufewn- 
ol  fel  y  canlyniad 
angenrheidiol  i  gyf- 
iawnhaddrwy  ffydd. 
Dechreua  draethu 
ar  y  mater  olaf  yn 
pen.  vi,  I ,  drwy  ofyn, 
'  Beth  wrth  hyny  a 
ddywedwn  ni  ?  a 
drigwn  ni  yn  wastad 
mewn  pechod,  fel  yr 
amlhao  gras  ? '  Mae 
yn  amlwg  na  fuasai 
Ìle  i'r  gofyniad  hwn 
pe  buasai  cyfiawn- 
had  yn  rhagdybied 
ailenedigaeth.  Ar 
y  dybiaeth  fod  gras 
wedi  amlhau  tuag 
at  ddyn  y  n  y  cyfiawn- 
had,  cyn  fod  gras 
ynddo,  y  gelHr  gof- 
yn,  '  A  drigwn  ni  yn 
wastad  mewn  pech- 
od  fel  yr  amlhao 
gras  ?  '  Yr  ateb  i'r 
gofyniad  hwn  ydyw, 

'  A  ninau  wedi  meirw  i  bechod,  pa  wedd  y 
byddwn  byw  eto  ynddo  ef  ? '  Y  mae  yr 
ateb  hwn  yn  cynwys  ein  bod  wedi  meirw  i 
bechod  yn  y  cyfiawnhad  ;  hyny  ydyw, 
wedi  meirw  iddo  yn  gyfreithiol,  fel  nad  oes 
gan  bechod  awdurdod  arnom  mwyach, 
megys  nad  oes  gan  y  meistr  awdurdod  ar 
y  caethwas  pan  fyddo  y  caethwas  wedi 
marw.  Ond  pa  fodd  y  mae  y  caethwas  yn 
marw  yn  yr  amgylchiad  hwn  ?  Dengys  yr 
apostol  yn  yr  un  benod  ei  fod  yn  marw  i 
bechod  drwy  ddyfod  i  undeb  ffydd  â 
marwolaeth  Crist.  Y  mae  hyn  oll  yn 
perthyn   i  gyfiawnhad  ;   ac  felly   mae  cyf- 

iawnhad  yn  ngohvg  yr  apostol  yn  cynwys, 
nid  rhyddhad  oddiwrth  gondernniad  yn 
unig,  ond  rhyddhad  oddiwrth  arglwydd- 
iaeth  pechod,  yr  hyn  sydd  yn  cynwys 
hefyd  nas  gall  neb  fod  yn  was  cyfreithlawn 
i  bechod  wedi  ei  gyfiawnhau.  Ond  i 
ddangos  yn  fwy  eglur  eto  y  cysylltiad  an- 
wahanol  rhwng  cyfiawnhad  a  sancteiddhad, 
dygir  yn  mlaen  ein  perthynas  a'r  ddeddf, 
yr  hon  oedd  yn  ein  rhwymo  yn  nghaeth- 
iwed  pechod.  Nid 
oedd  modd  i  ni  farw 
i  arglwyddiaet  h 
pechod  heb  i'r 
ddeddfgaelei  newid, 
neu  i  ni  farw  i'r 
ddeddf;  ac  nid  oedd 
modd  i  ni  farw  i'r 
ddeddf  oddieithr 
drwy  undeb  ffydd  â 
marwolaeth  Crist. 
Y  mae  hyn  eto  yn 
perthyn  i'r  cyfiawn- 
had.  Ond  o'r  ochr 
arall,  '  Yr  ydym  yn 
marw  i'r  ddeddf  (yn 
y  cyfiawnhad)  drwy 
gorff  Crist ;  fel  y 
byddem  eiddo  un 
arall,  sef  eiddo  yr 
hwn  a  gyfodwyd  o 
feirw,  fel  y  dygem 
ffrwyth  i  Dduw.' 
A  dyma  wreiddyn 
ein  hailenedigaeth,a 
dechreuad  ein  sanct- 
eiddhad.  Gwehrfod 
y  cwbl  yn  dyfod  o 
undeb  â  Christ,  a'r 
cwbl  gan  hyny  yn 
dyfod  drwy  ffydd. 
Ceir  yr  un  athraw- 
iaeth  yn  y  bedwar- 
edd  benod  o'r  Ep- 
istol  at  y  Galatiaid,  lle  y  dywedir  ein  bod 
wrth  natur  yn  gaethion  dan  wyddorion  y 
byd.  Yr  oedd  yr  etifeddiaeth  yn  barod  ; 
ond  yr  etifedd  yn  gaeth,  ac  yn  rhaid  ei 
brynu.  Y  canlyniad  o'r  prynu  ydyw  mab- 
wysiad  ;  a  chanlyniad  y  mabwysiad  ydyw 
anfon  Yspryd  y  Mab  i'n  calonau  ni,  yn 
llefain  Abba,  Dad. 

"  Addysgiadol  yw  syhvi  fel  y  mae  Paul 
yn  cyffelybu  credu  i  farw,  ac  felly  yn  ei 
osod  allan  fel  rhywbeth  hollol  groes  i 
weithio,  er  mai  o'r  marw  hwn  y  mae  bywyd 
a  gwaith  yn  tarddu.  Fr  un  perwyl  y 
dywed    Wilhams,    mai  nid    credu    yw  fod 

genym  rinweddau  ynom  ein  hunain,  ond 
gweled  ein  hunain  yn  eisieu  oU  i  gyd,  a'r 
eisieu  hwnw  yn  peri  i  ni  bwyso  ar  y  digon- 
olrwydd  sydd  yn  Nghrist.  Y  mae  hyn  yn 
wahanol  iawn  i'r  gred  sydd  yn  rhy  gyffred- 
in  fod  yn  rhaid  cael  bywyd  newydd  yn  yr 
enaid  cyn  y  gall  neb  gredu.  Mae  yn  sicr 
na  ddyhd  priodoli  i  eraill  ganlyniadau  y 
farn  a  goleddir  ganddynt,  os  byddant  hwy 
eu  hunain  yn  ymwrthod  a'r  canlyniadau 
hyny.  Er  hyny,  am  y  rhai  sydd  yn  dal  y 
farn  hon,  byddai  yn  dda  iddynt  ystyried 
mor  agos  ydynt,  ac  mor  hawdd  yw  iddynt 
lithro  i"r  golygiad  Pabaidd  am  ffydd  a 
chyfiawnhad.  Addefa  y  Pabyddion  fod 
cyfiawnhad  drwy  ffydd  ;  ond  dywedant  yr 
un  pryd  fod  ffydd  wirioneddol  yn  cynwys 
cariad,  ac  felly  gwnant  gyfiawnhad  drwy 
ffydd  yn  gyfiawnhad  drwy  weithredoedd. 
Yr  unig  ffordd  i  wrthwynebu  y  golygiad 
Pabaidd  ydyw  drwy  ddal,  yn  ol  tystiolaeth 
amlwg  yr  Ysgrythyr,  fod  aileni  yn  dyfod 
drwy  ffydd,  ac  nid  ffydd  yn  dyfod  drwy 
aileni.  Yr  wrthddadl  fawr  yn  erbyn  hyri 
yw,  nas  gall  dyn  gredu  heb  fod  ynddo 
fywyd  yn  gyntaf.  Ond  ni  feddyhr  fod  neb 
yn  credu  yn  gadwedigol  heb  yr  Yspryd 
Glân,  mwy  nag  y  mae  yn  marw  yn  natur- 
iol  heb  i  Dduw  beri  hyny.  Ac  os  caniateir 
fod  yr  Yspryd  yn  argyhoeddi  dyn  cyn  ei 
aileni,  paham  na  ellir  caniatau  ei  fod  yn  ei 
ddwyn  i  gredu  cyn  ei  aileni,  er  nad  yw  yr 
Yspryd  yn  preswyho  ynddo  nes  y  daw 
drwy  gredu  i  undeb  â  Christ  ?  Ond  nid  ei 
wella  y  mae  yr  Yspryd  cyn  iddo  ddyfod  at 
Grist,  ond  ei  ddwyn  at  Grist  er  mwyn  iddo 
gael  ei  wella.  Gan  hyny,  nid  oes  achos  i 
neb  oedi  nes  cael  tro  cyn  dyfod  at  y 
Ceidwad.  Pe  rhoddid  derbyniad  dwfn  i'r 
athrawiaeth  hon  gan  hoU  bregethwyr  yr 
efengyl,  byddent  yn  sicr  o  deimlo  mwy  o 
gryfder  i  alw  ar  bawb  i  ddyfod  at  Grist  yn 
ddiymaros  ;  ac  i  ddywedyd  gyda  W'ilhams, 
yn  y  penill  a  ddyfynwyd  eisioes : — 

"  'Mae'r  fíynon  yn  agored, 

Dewch  eclifeiriol  rai ; 
Dewcli  chwithau  yr  un  fîanud 

Sy'n  methu  edifarhau ; 
Dewch  gafodd  galon  newydd, 

Deweh  chwithau  na  cha'dd  un, 
I  olchi  pob  budreddi 

Yn  haeddiant  Mab  y  dyn.'" 

Dichon  ein  bod  wedi  aros  yn  rhy  hir  ar 
deilyngdod  llenyddol,  a  chysondeb  athraw- 
iaethol  emynau  a  chyfansoddiadau  eraill 
W'iUiams,  ond  nid  ydym  yn  anghofio  fod  eu 
prif  ragoriaeth  yn  gorwedd  mewn  cyfeiriad 
arall.      I   lawer  pererin  bhnedig  y  maent 


wedi  bod  fel  dyfroedd  oerion  i  enaid  sych- 
edig.  Buont  yn  gyfnerth  i'r  llesg,  ac  yn 
olew  a  gwin  i  lawer  enaid  drylhedig. 
Cafodd  llawer  olwg  ar  y  wlad  well  a'r 
Brenin  yn  ei  degwch  drwy  ei  emynau 
ef.  Profasant  yn  foddion  grâs  i  filoedd 
yn  Nghymru,  ac  yr  ydym  yn  hyderu  y 
parhant  yn  eu  rhinwedd  am  oesoedd  lawer 
i  ddyfod. 

Nis  medrwn  adael  Wilhams  heb  goffhau 
y  difyr  hanesion  sydd  am  dano,  a'r  ffraeth 
benillion  a  wnaeth  ar  wahanol  achlysuron. 
Nid  ydynt  o  nemawr  gwerth  ar  wahan 
oddiwrth  eu  hawduriaeth.  Taflant  oleuni 
ar  ei  barodrwydd,  ei  ffraethineb,  a  siriol- 
deb  ei  yspryd.  Nid  oes  iddynt  drefn 
amseryddol,  nac  ychwaith  unrhyw  sicr- 
wydd  am  eu  lleohad,  ac  nis  gellir  dwyn 
nemawr  o  honynt  o  dan  unrhyw  ddosbarth- 
iad.  Gosodir  hwy  i  fewn  yma  am  fod  gan 
y  wlad  barchedigaeth  i  fan-bethau  y  bardd 
o  Bantycelyn,  a  gwneir  hyny  mor  fyr  ag 
a  fydd  yn  ddichonadwy.  13anfonodd  y 
penill  canlynol  at  ei  wraig  pan  yr  oedd 
ar  daith  trwy'r  Gogledd  : — 

"  Hêd,  y  gwcw,  hêd  yn  fuan, 

Hêd  y  deryn  glâs  ei  liw, 
Hèd  oddi  yma  i  Bantycelyn, 

D'wed  wrth  Mali  mod  i'n  fyw  ; 
Hêd  oddi  yno  i  Lanfairmuallt, 

D'wed  wrth  Jack  am  gadw  ei  le, 
Os  na  chaf  éi  weled  yma, 

Caf  ei  weled  yn  y  ne'." 

Cawn  yn  Meiìwdistiaeth  Cymrn,  cyf.  iii., 
tudal.  345,  nodiad  fel  yma  :  "  Daeth  hanes 
arall  i  law  am  y  bardd  pan  yr  ydoedd  ar 
daith  yn  Môn,  ac  yn  yr  hanes  y  mae  ffurf 
wahanol  ar  y  penill,  '  Hêd  y  Gwcw,'  ac 
ar  yr  amgylchiad  a  barodd  ei  gyfansoddi. 
Cymerwyd  y  bardd  yn  afiach,  medd  yr 
hanes,  yn  y  Garnedd-ddu,  a  bu  yn  gor- 
wedd  ddyddiau  rai.  Yn  ei  salwch  aeth 
yn  isel  iawn  ei  feddwl,  a  theimlai  hiraeth 
angerddol  am  ei  gartref,  ac  am  ei  deulu." 
Wylai  a  chanai  fel  hyn  : — 

"  'Rwy'n  awr  yn  eitha'  Môn  yn  aros, 
Ac  y  mae  yn  fy  yspryd  glwy', 
Am  gael  gweled  Pantycelyn, 

'Chaf  ei  weled  mo'no  mwy  ! 
Hêd,  y  gwcw,  dros  y  bryniau, 

Hêd,  aderyn  glâs  ei  liw, 
Dwg  i'm  newydd,  dwg  yn  fuan, 

A  yw  yno  bawb  yn  fyw  ? 
Hêd  oddi  yno  i  Lanfairmuallt, 

D'wed  wrth  Jack  am  gadw'i  le, 
Os  na  chai  weled  ar  y  ddaear, 

Y  caf  ei  weled  yn  y  ne' ; 
Hêd  oddi  yno,  dos  at  Mali, 

Dywed  wrthi'n  ddistaw  bach, 
Os  ca'i  genad  gan  yr  Arglwydd, 

Y  dof  fi  adre'  eto'n  iach." 


WILLIAM    WILLIAMS,    PANTYCELYN. 


173 


Dywedir  ddarfod  i  Williams,  pan  yn 
hen  \vr  mewn  tipyn  o  anghofrwydd  meddwl, 
roddi  "  Hêd  y  Gwcw"  allan  i'w  ganu,  wrth 
ddechreu  odfa  mewn  capel  ag  oedd  wedi  ei 
adeiladu  yn  bur  agos  i'r  môr.  Ymaflodd 
ei  gyfaill  yn  nghwr  ei  gôt,  a  dywedodd  yn 
ddistaw  :  "  W'.  Williams,  nid  yw  y  peniU 
yma  yn  weddus  mewn  addohad."  "  Gwir 
a  'wedi  di,"  ebe  yntau  ;  ac  ar  yr  un  anadl 
rhoddes  y  penill  canlynol  allan,  a  ddaeth 
i'w  feddwl  yn  y  fan,  wrth  glywed  swn 
y  môr  : — 

"  Mae'r  iachawdwriaeth  fel  y  môr 
Yn  chwyddo  byth  i'r  lan  ; 
Mae  ynddi  ddigon,  digon  byth, 
I'r  truan  ac  i'r  gwan." 

Gwnaeth  y  penill  canlynol  i  dalu  diolch 
i  Enos,  tad  Ow^en  Enos,  o'r  Twrgwyn, 
Sir  Aberteifi.  Yr  oedd  y  bardd  yn  lletya 
ar  dywydd  ystormus  yno,  ac  er  mwyn 
iddo  fyned  i'w  gyhoeddiad,  rhoddodd  Enos 
iddo  fenthyg  ei  gaseg,  a  thaflodd  ei  wraig, 
"  Pal,"  ei  chlôg  drosto,  gan  estyn  iddo 
botel  yn  cynwys  rhyw  wlybwr  ag  y  tybiai 
hi  a'i  cadwai  ef  yn  gynes  : — 

"  Deg  bendith  f'o  a-  y  clogyn. 

Ac  ugain  f'o  ar  '  Pal,' 
A  phymtheg  f'o  ar  y  gaseg 

A'm  cariodd  i  mor  dal, 
A  naw  f'o  ar  y  botel, 

Ddiddefnydd  wrth  fy  nglun, 
A'r  rhest  ar  gopa  Enos, 

I'w  gwneyd  yn  gant  ag  un." 

Yr  oedd  unwaith  yn  pregethu  yn  Môn, 
ac  yr  oedd  y  wraig  yn  cyd-drafaeíio  ag  ef, 
fel  y  digwyddai  yn  aml.  Daethant  i  Lan- 
gefni.  Ar  ol  y  bregeth  aeth  y  ddau  i 
dafarndy,  o'r  enw  Penybont,  i  letya.  Yr 
oedd  cynllwyn  yn  ngwersyll  yr  erlidwyr 
yn  erbyn  y  pregethwr,  ac  wedi  deall  pa  le 
yr  ydoedd,  ymgasglodd  haid  o  honynt 
wrth  ddrws  y  gwesty.  Yr  oedd  gyda  hwy 
grythwr  [fiddler).  Ar  y  pryd  yr  oedd 
Williams  a'i  wraig  yn  aros  yn  y  parlwr, 
clywent  drwst  traed  Ilawer  o  bobl  yn  y 
fynedfa,  a  gwelent  ddrws  y  parlwr  yn 
agor,  a'r  crythwr  yn  sefyll  o'u  blaen,  tra 
yr  oedd  IIu  o  ddyhiriaid  wrth  ei  gefn.  Pan 
welodd  WiIIiams  ef,  galwodd  arno  :  "  Tyr'd 
i  mewn,  fachgen."  Y  crythwr  a  ofynodd, 
gyda  Ilawer  o  goeg-foesgarwch,  a  garent 
hwy  gael  tiinc  ?  "  Carem,"  atebai  WiII- 
iams,  "  gad  dy  glywed  yn  chwareu." 
"  Pa  dnne?''  gofynai  y  crythwr.  "  Rhyw 
dune  a  leici  di,  fachgen — Nancy  Jig,  neu 
ry  wbeth  arall  " — oedd  yr    ateb.       Ar    hyn 


dechreuodd    rygnu    y   crwth,    a   gwaedd- 
odd  WiUiams  ar  y  wraig,  "  'Nawr,  Mali, 


"  Gwaed  dy  groes  sy'n  codi  fyny 
'R  eiddil  yn  gongcwerwr  mawr  ; 
Gwaed  dy  groes  sydd  yn  darostwng 
Cewri  cedyrn  fyrdd  i  lawr : 

Gad  i'm  deimlo 
Awel  o  Galfaria  fryn." 

A  chanu  a  wnaethant  nes  gostegu  ynfyd- 
rwydd  y  bobl,  y  rhai  a  lithrasant  ymaith 
heb  aflonyddu  arnynt  yn  mhellach.  Arferai 
Williams  adrodd  am  erledigaeth  arall  a 
gafodd  yn  y  Gogledd.  Pregethai  mewn 
tafarndy.  Pan  o  gylch  dechreu  y  gwasan- 
aeth,  daeth  yswain  y  gymydogaeth  a  Uu  o 
bobl  gydag ef,  i'r  amcan  o"i  niweidio.  Ciliodd 
yntau  o'r  golwg,  a  darfu  i'r  tafarnwr  ei  bers- 
wadio  i  newid  ei  ddillad,  ac  ymddyeithrio. 
Daeth  allan  wedi  newid  ei  wisg,  ac  ni  ddarfu 
i'r  erlidwyr  ddeall  mai  efe  ydoedd  y  pregeth- 
wr.  Ond  yn  fuan  cododd  ystorm  enbyd 
yn  nghydwybod  Williams  yn  nghylch 
priodoldeb  ei  ymddygiad,  a  daeth  geiriau 
y  Gwaredwr  gyda  nerth  anorchfygol  i'w 
feddwl :  "  Pwy  bynag  a'm  gwado  i  yn 
ngwydd  dynion,  minau  a'i  gwadaf  yntau 
yn  ngwydd  fy  Nhad,  yr  hwn  sydd  yn  y 
nefoedd."  Gorfu  iddo  ddychwelyd,  a 
gwisgo  ei  ddillad  ei  hun,  a  gwynebu  y 
perygl.  Adnabuwyd  ef  yn  y  man,  a 
dechreuasant  ymosod  arno,  ond  gan  i'r 
tafarnwr  gymeryd  ei  blaid,  ni  dderbyniodd 
niwed.  Efe  oedd  y  cyntaf  a  geisiodd 
bregethu  yn  nhref  Caernarfon.  Yr  oedd 
wedi  bod  yn  pregethu  yn  Sir  Fôn.  Yr 
oedd  ei  wraig  gydag  ef  ar  y  daith  hon. 
W'rth  groesi  y  culfor  o  borth  Talyfoel, 
dyrysodd  Mrs.  WiIIiams  yn  rhyw  fodd  yn 
ngodreu  yr  hwyl,  a  thaflwyd  hi  dros  ymyl 
y  cwch  i'r  môr.  Yr  oedd  tybiaeth  gref  i 
hyn  gael  ei  wneyd  o  fwriad  !  Pa  fodd 
bynag,  gwaredwyd  hi  rhag  boddi,  a  thirias- 
ant  yn  ddiogel  yn  Nghaernarfon.  Deallodd 
WiIIiams  yn  fuan  nad  allai  anturio  pregethu 
yno,  gan  eu  bod  yn  penderfynu  ei  rwystro 
neu  ei  ladd.  Ymguddiodd,  ac  aeth  ym- 
aith  mor  ddirgel  ag  y  medrai  dranoeth. 
Nis  medrai  efe  wrthsefyll  erledigaeth  fel  y 
gwnai  y  gwrol  Howell  Harris. 

Medrai  roddi  sen  yn  bur  ddeheuig.  Yr 
oedd  tyddynwr  o  Landdewi,  yr  hwn  oedd 
yn  berchen  gwaith  neu  gloddfa,  yn  achwyn 
wrtho  fod  ei  amgylchiadau  yn  isel,  a  bod  ei 
dad  yn  by  w  ar  driugain  punt  yn  y  flwyddyn 
yn  well  nag  yr  oedd  efe  ar  gant.  Dy  wedodd 
WiIIiams  wrtho : — 

"  Rho  heibio  waith  Llaaddewi, 

A  chadw  caseg  fawr, 
A  bildio  teiau  nowyd'i, 

A  thynu'i-  hen  i  lawr  ; 
A  phaid  a  rhenti'r  tiroedd 

l'r  deiliaid  yn  rhy  ddrud, 
Gwna'r  triugain  fwy  o  lawcr 

Na  wna  y  cant  i  gyd." 

Cafüdd  un  Evan  Moses  sen  drymach 
ganddo.  Teiliwr  ac  argraffydd  oedd  y  g\Vr 
hwn.  Yr  oedd  wedi  bod  yn  ddigon  hyf  i 
feirniadu  marwnad  WiUiams  i  Howell 
Harris,  ac  wedi  gadael  rhai  penilhon  ahan 
wrth  ei  argraffu  hi :  — 

"  Wel,  gwrando,  Evan  Moses, 

Y  teiliwr  gwaetha'i  ryw, 
O'r  dorf  ddirif  deilwriaid 

Erioed  a  greodd  Duw  ; 
'Dwy'n  amheu  nad  yr  Arglwydd, 

A'th  wnaeth  di'n  deiHwr  glâs  ; 
Ond  Satan  a  dy  alwodd 

At  waith  efengyl  grás." 

Cyfansoddodd  Wilhams  lawer  yn  nyfn- 
der  y  nôs,  pan  y  byddai  pawb  eraiU  yn 
gorphwys.  Dywedir  y  byddai  yn  aml,  ar 
ol  myned  i  orphwys  ei  hun,  yn  deffro  ei 
gymhar,  gan  waeddu  yn  sydyn  :  "  Mah, 
Mah  ;  canwyll,  canwyli,  y  mae  yn  rhaid  i 
mi  fyned  i  ysgrifenu."  Goleuai  Mah  y 
ganwyll  yn  ddiymaros  a  dirwgnach,  ond 
nid  oedd  efe  bob  amser  pan  ar  ei  deithiau 
yn  cael  yr  un  parodrwydd  i  weini  arno. 
Un  tro,  yn  y  CoUenau,  yn  ymyl  Ton- 
yrefail,  medd  rhai,  yn  Maesceínffordd, 
ger  Llangamarch,  medd  eraill,  methodd  y 
bardd  yn  lan  a  dihuno  y  forwyn,  a  dyma 
fel  y  canodd  iddi  boreu  dranoeth  :  — 

"  'R  wy'  'nawr  yn  gwel'd  yn  eglur, 

'Tai  clychau  mawr  y  Llan, 
A  rhòd  y  felin  bapyr, 

A  gyrdd  y  fehn  ban  ; 
A'r  badell  fawr  a'r  crochan 

Yn  twmblo  oddeutu'r  tŷ, 
A'r  gwely'n  tori  dani, 

Mae  cysgu  wnelai  hi." 

Un  tro  yr  oedd  WiUiams  ar  daith  trwy 
Fro  Morganwg,  ac  yn  pregethu  yn  Llysy- 
fronydd.  Yr  oedd  pobl  y  wlad  o  gwmpas 
wedi  dyfod  i'w  wrando,  ac  yr  oedd  ganddo 
gopíau  o  Thcomcmphus  i'w  gwerthu  ar  ol  yr 
odfa.  Gwnaeth  farchnad  go  dda  o  honynt ; 
ond  yr  oedd  un  o"r  enw  Ned  Lewis,  un  o 
wrandawyr  Llangan,  yn  gomedd  prynu, 
ac  yn  dweyd  fod  y  llyfr  yn  rhy  ddrud ; 
dywedodd  Wilhams  wrtho  : — 

"Ned  Lewis,  er  ei  wrando, 
Yn  selog  yn  mhob  man, 
Sy'n  hofîi  ceiniog  tincer, 
Yn  fwy  na  ffydd  Llangan ; 


Ni  phryn  e'  ddim  o  Theo', 
Mae  e'  gciniog  yn  rhy  ddrud, 

Nes  delo'r  wàber  danllyd 
I  fratliu  ci  fynwes  glyd." 

Yr  oedd  dynes  yn  byw  yn  ymyl  Castell- 
nedd,  yn  Sir  P'organwg,  o'r  enw  Sah 
Stringol,  ag  y  byddai  WiUiams  yn  arfer 
masnachu  â  hi  mewn  llyfrau.  Yr  arfer 
oedd  talu  am  yr  hen  wrth  gael  y  newydd. 
Un  tro,  pan  yr  oedd  Wihiams  ar  gylch,  ni 
ddaeth  Sah  i'w  gyfarfod  fel  y  byddai  yn 
arferol  o  wneyd,  ac  fe  aeth  y  bardd  i  ofni  y 
byddai  iddo  golh  yr  arian.  Ysgrifenodd 
ati  i  achwyn,  gan  ddweyd  y  byddai  ar 
amserpenodedig  yn  FforchonUwyn,  Ystrad- 
gynlais,  ac  y  carai  iddi  ei  gyfarfod  yno,  a 
dwyn  yr  arian  gyda  hi.  Digiodd  Sah  yn 
enbyd,  a  phan  ddaeth  yr  amser,  aeth  yno 
yn  ddrwg  ei  hwyl,  er  fod  ganddi  ffordd 
faith  i'w  cherdded.  Yr  oedd  WiUiams  yn 
Uetya  gyda  Mr.  Jones,  yr  offeiriad.  Pan 
ddaeth  Sali  i'r  tý,  arweiniwyd  hi  i  mewn 
i'r  parlwr  Ue  yr  oedd  y  bardd,  gŵr  y  tŷ,  ac 
un  neu  ddau  eraiU  yn  eistedd.  Cyfarchodd 
y  bardd  hi  yn  garedig,  gan  hoh  ei  helynt ; 
ond  yr  oedd  hi  yn  rhy  glwyfedig  ei  hyspryd 
i  siarad,  a  thaflodd  yr  arian  ar  y  bwrdd  yn 
swta,  a  gofynodd  am  receipt.  Gwelodd 
WiUiams  fod  y  wraig  dda  wedi  tram- 
gwyddo,  a  dywedodd,  "Cewch,  cewch, 
cewch,  cewxh,"  yn  hoUol  hunanfeddianoL 
"  Rhowch  i  mi  dipyn  o  bapyr,  Mr.  Jones," 
meddai,  ac  wedi  ei  gael,  eisteddodd  i  lawr 
i  ysgrifenu.  Ar  ol  gorphen,  estynodd  y 
papyr  i'r  offeiriad,  yr  hwn  a  dorodd  aUan  i 
chwerthin  ;  a  phan  ddarUenodd  hwnw  ef 
aUan  i  glywedigaeth  y  cwmni,  yr  oedd  Sah 
yn  chwerthin  mor  iach  a  neb  o  honynt. 
Dyma  y  i'eccipt  : — 

"  'Rwy'n  rhyddhau  Sali  Stringol, 

Y  wraig  a'r  natur  fawr, 
O  bob  rliyw  ddyled  imi 

0  Noah  hyd  yn  awr  ; 
Dymunaf  dda  i  Sali, 

A'i  chrefydd  gyda  hi, 
A  gwnaed  fii  hecìd  a'r  nefoedd, 

Fel  gwnaeth  hi  hedd  a  mi." 

Ryw  bryd  yn  y  flwyddyn  1788,  yr 
oedd  y  bardd  yn  pregethu  yn  nghapel 
y  Dyffryn  (Dyftryn  Clwyd),  ac  yn  ol  yr 
arfer  gyffredin,  yn  y  tymhor  hwnw,  yn 
cadw  cyfarfod  eglwysig  ar  ol  yr  odifa. 
Yr  oedd  yno  ddau  wedi  aros  i  ymofyn  am 
aelodiaeth  o  newydd,  sef  gVvr  o  saer  yn 
y  gymydogaeth,  a  merch  ieuanc.  Ym- 
ddiddanodd  WiUiams  a  hwy,  yn  ol  ei  arfer, 
ac  ar  ol  darfod,  ebe  fe,  gan  gyfarch  yr 
eglwys :    "  Gadewch   i'r   eneth   yma  aros 

gyda  chwi,  ac  ymgeleddwch  hi ;  ond  am  y 
gẃr  yma,  nid  oes  ganddo  fwy  o  grefydd 
nag  sydd  gan  fy  ífon  i,"  gan  daro  ei  ffon  ar 
y  Ilawr.     Felly  y  troes  pethau  allan. 

Yr  oedd  g\vr,  o'r  enw  Wiüiam  Powell, 
aelod  o  eglwys  Llansamlet,  Morganwg, 
wedi  gwyro  at  Sandemaniaeth,  gan  ddilyn 
Mr.  Popkins,  yr  hwn  oedd  wedi  gwyro  o'i 
flaen  ef.  Pan  yr  oedd  efe  ar  ei  wely 
angau  ymwelodd  y  l)ardd  o  Bantycelyn 
ag  ef,  ac  yn  y  gair  a  goffheir  iddo  ei 
ddweyd  wrth  y  claf,  y  gallwn  weled  fod 
gan  y  bardd  feddwl  da  am  ei  grefydd,  er 


Llandeilo  Fàn,  yn  Sir  Frycheiniog.  Ym- 
ddengys  mai  Mrs.  Lloyd,  Aberllech,  ger 
Beiludu,  ydoedd  hi,  boneddiges  a  fu  yn 
dra  chymwynasgar  i  grefydd  yr  ardal  hono 
yn  ei  dydd.  Dyma  atebiad  boneddigaidd 
y  bardd  iddi : — 

"  Ti,  bendefiges  hawdclgar, 

Mi  gadwaf  yn  fy  ngho', 
I'th  babell  do'i  bregethu 

Pan  ddelwyf  gynta'  ith  fro  ; 
Ac  hefyd  ti  gai  wobr, 

Pan  elo'r  byd  ar  dân, 
Am  wa'dd  efengyl  lesu 

I  blwy'  Llandeilo  Fân." 


EGLWYS     LLANFAIR-AR-Y-BKYX. 
[Yìi  daníios  ij  M<dni  Coffadmriacthol  ci/ntaf  a  osodioyd  ar  ij  beddaii.] 


iddo  lithro  ychydig  oddi  ar  y  ffordd  : 
"  Wil,  Wil,"  eb  efe,  "  ti  fuost  ti  yn  îuhil'o 
llawerjam  ddyn'on  perffaith  yn  dy  dymhor, 
mi.'dy  wela  di  yn  nes  atyn'  nhw'  yn  awr 
nag  erioed."  At  y  Mr.  Popkins  uchod  y 
cyfeiriai  Williams  pan  y  dywedai,  mai 
"  pedwar  peth  a'i  gwnaethai  yn  bregethwr 
mawr — perwig  Samson  Thomas,  ceffyl 
Howell  Davies,  cyfoeth  Popkins,  a  doniau 
Rowlands." 

Daeth  gwraig  foneddig  ato  unwaith  i'w 
wahodd  i  ddyfod  i  bregethu  i'w  thŷ  hi  yn 


Ymddengys  ei  fod  yn  ẃr  pur  ddifater 
am  ei  ymddangosiad  personol.  Nid  oedd 
un  gwasanaeth  yn  rhy  isel  iddo  ef  ei 
gyflawni.  Elai  o  gwmpas  y  wlad  fynychaf 
ar  gefn  ei  geffyl,  gyda  sachaid  o'i  lyfrau  ar 
y  cyfrwy ;  ac  os  digwyddai  i'r  tywydd 
droi  allan  yn  anffafriol,  ac  yntau  yn  ddi- 
ddarpariaeth,  benthycai  gôt  rhyw  gyfaill, 
neu  glóg  ei  wraig,  heb  ymhoh  dim  a 
fyddai  diliadau  felly  yn  gweddu  gẃr 
parchus  a  chyfrifol  fel  efe.  Cawn  ei  fod 
yn    pregethu    un    tro    yn    mharlwr    gẃr 

boneddig  yn  Margam,  Sir  Forganwg. 
Ei  bwlpud  yno  oedd  bwrdd  derw  cabol- 
edig,  ac  i'r  amcan  dyblyg,  o  beidio  niweidio 
y  bwrdd,  ac  o  beidio  niweidio  ei  hun  drwy 
syrthio  oddiar  y  bwrdd  IHthrig,  tynodd 
ymaith  ei  esgydiau,  a  phregethodd  yn 
hwyhis  yn  nhraed  ei  hosanau,  ar  y  wledd 
o  basgedigion  breision,  yn  Mhrophwydol- 
iaeth  Esaiah. 

Dro  arall,  cawn  ei  fod  yn  pregethu  ar 
dalcen  pont  Castellnewydd-Emlyn.  Y  gauaf 
oedd  hi,  ac  yr  oedd  ar  amser  yr  odfa,  meddir, 
yn  "  dywydd  embeidus,  ac  yn  lluwcho 
eira."  Gwisgodd  Wilhams  ei  gôt  fawr, 
a  rhwymodd  ddau  napcyn  ar  ei  ben,  a 
gosododd  het  walciog  ar  hyny.  Yr  oedd 
carthen  rawn,  o"r  fath  a  ddefnyddid  i 
nithio  yd  ar  faes  agored,  wedi  ei 
rhwymo  dros  y  cyfan  gyda  ffiled  gaws. 
Pregethodd  yn  hwylus  allan  o'r  pentwr 
dillad  hyn.  Diau  fod  yr  amgylchiad  hwn 
yn  un  eithafol  iawn,  er  y  gwyddis 
ei  fod  yn  cael  ei  flino  yn  dost  gan  yr 
"  hyp,"  neu  y  pruddglwyf,  yn  ei  henaint, 
sef  y  cyfnod  ar  ei  fywyd  y  dywedir  i'r 
peth  gymeryd  lle. 

Yr  oedd  Morgan  Rhys,  yr  emynydd 
enwog,  yn  enedigol  o'r  un  ardal  a  W'iUiams, 
sef  ardal  Llanymddyfri  ;  a  buont  yn  gyd- 
aelodau  o  eglwys  Cilycwm,  ar  un  tymhor 
o'u  bywyd.  Ffaith  hynod  ydyw  fod  dau 
emynydd  mor  nodedig  a  William  WilUams 
a  Morgan  Rhys  yn  enedigol  o'r  un  ardal, 
ac  yn  aelodau  o'r  un  eglwys.  Cytunir  i 
osod  \MUiams  yn  mlaenaf  yn  mhUth   yr 


emynwyr  Cymreig,  ac  y  mae  pobl  o  farn, 
a  "Hiraethog"  yn  eu  mysg,  yn  gosod 
Morgan  Rhys  yn  nesaf  ato.  Arferent 
adrodd  eu  hymnau  wrth  eu  gilydd. 
Byddai  Morgan  Rhys  weithiau  hytrach 
yn  amleiriog,  ac  ambeU  bryd  yn  arfer 
gormodiaeth  anochelgar.  Un  tro,  pan  yr 
adroddodd  hymn  newydd  o  brofiad  pur 
uchel,  dy wedodd  y  prif  emynydd  wrtho : 
"  Wel,  y  mae  genyt  ti  yn  hona,  beth 
bynag,  brofiad  Cristion  a  haner  da."  Y 
meddwl  oedd  ei  fod  gryn  lawer  uwchlaw 
cyrhaeddiad  y  cyffredin  o  gredinwyr. 

BeUach,  rhaid  terfynu.  Ymddengys  ei 
fod  wedi  ei  fendithio  a  chyfansoddiad 
corphorol  cryf,  a  mwynhaodd  iechyd  da, 
er  ei  fod  yn  hynod  esgeulus  o  hono. 
Eisteddai  i  fyny  yn  aml  i  ysgrifenu  hyd  y 
boreu,  ac  anfynych  yr  elai  i'w  wely  hyd 
ddau  o'r  gloch.  Dygodd  hyn  y  graianwst 
(gravel)  arno,  a  chafodd  ei  flino  yn  fawr 
yn  y  blynyddoedd  olaf  gan  y  pruddglwyf. 
Yr  oedd  mor  ofnus  ar  derfyn  ei  oes,  fel 
nad  elai  aUan  y  nos  wrtho  ei  hun.  Bu  farw 
lonawr  ii,  1791,  yn  74  mlwydd  oed,  yn 
y  gadair  freichiau,  Ile  y  gosodasid  ef  i 
eistedd  tra  y  taenid  ei  wely  ;  ehedodd  ei 
enaid  i'r  orphwysfa  dragywyddol  y  canodd 
mor  odidog  am  dani,  tra  yr  oeddynt 
wrth  y  gorchwyl  hwnw.  Claddwyd  ef  yn 
barchus  yn  mynwent  Llanfair-ar-y-bryn, 
a  phregethwyd  yn  Mhantycelyn  ar  yr 
achlysur  gan  Mr.  Llwyd,  fîenllan,  Cayo, 
i  gynuUiad  Iliosog  ag  oedd  wedi  dyfod  i 
weini  y  gymwynas  olaf  iddo. 


OLNODIAD. 


Ar  ol  gorphen  ysgrifenu  y  benod  hon,  tra  yn 
chwilio  cofnodau  Trefecca,  daetbom  o  hyd  i  ffaith 
sydd  i  fesur  yn  cyfnerthu  golygiad  a  amddiffynir 
genym  ar  dudalenau  154-6,  ynglyn  a'r  cyfaddetiad 
o  edifeirwch  am  afreolaetb,  a  wnaed  gan  Williams 
wrth  Mr.  Charles  o'r  Bala.  Yr  ydym  yno  yn  dal  mai 
edifarhau  am  iddo  beidio  ocdi  ei  fynediad  allan  i'r 
prif-íîyrdd  a'r  caeau  a  wnaeth  efe,  hyd  nes  y  cafîai 
ei  lawn  urddiad  gan  yr  esgob.  Cawn  yn  y  cofnodau 
crybwylledig  hanes  Cymdeithasfa  Fisol  Longhouse, 
pan  yr  oedd  yn  bresenol  Daniel  Rowland,  Howell 
Davies,  a  Howell  Harris.  Yn  mysg  pethau  eraill, 
penderfynwyd  :  "  Fod  y  brawd  John  Jones  i  fod  yn 
ddystaw,  meiun  trefn  i  gael  ei  ordeinio,  ìiyd  nes  y 
hyddo  yr  ordeiniad  frosodd."      Y   dyddiad   ydyw 


TMehefin  8fed,  1743,  sef  dau  íìs  wedi  pasio  pender- 
fyniad  fod  Williams,  Pantycelyn,  i  adael  ei 
guwradiaeth.  Dengys  hyn  fod  yr  arweinwyr 
eisioes  wedi  gweled  mai  gwell  oedd  i  guwradiaid  o 
dueddiadau  ]\Iethodistaidd  ymfoddloni  ar  fod  dros 
amser  yn  ddysgyblion  ananilwg,  nes  iddynt  gael 
eu  hordeinio  ;  a'u  bod  yn  cyfrif  llafur  presenol 
y  cuwradiaid  yn  liai  pwysig  na'r  gwasanaeth 
cyíiawnach  a  fyddent  yn  aUuog  i'w  roddi  i'r 
diwygiad  yn  y  dyfodoL  Hwyrach  mai  gwrthodiad 
yr  esgob  i  urddo  Williams  a  roddodd  iddynt 
agoriadllygaid.  Gwelwn  yn  y  penderfyniad  uchod 
eu  bod  yn  trefnu  na  fyddai  i  John  Jones  syrthio 
i'r  un  amryfusedd  a'r  Bardd  o  Bantycelyn. 


DARLUNIAU  Ü  LEOEDD  YN  DAL  PERTHYNAS  A  BYWYD  A 
CHOFFADWRIAETH  Y  BARDD  O  BANTYCELYN. 


WIL L L4  M    WIL L lA  MS ,   PANT YCEL  YN . 

Nid  oes  un  daiiun  o  Williams  av  gael  a  wnaed 
tra  yr  oedd  ef  yn  fyw,  ac  y  anae  yn  dra  tbeliyg  na 
tbynwyd  yr  un.  Hyn  yw  banes  y  darluniau  o  bono 
a  gyboeddir  genym  :  Yr  oedd  gẁr,  o'r  enw  Jobn 
Williams,  Wernogydd,  Llanddarog,  Sir  Gaer- 
fyrddin,  pan  yn  ieuanc,  yn  arfer  gwrando  ar 
Williams,  Pantycelyn,  pan  fyddai  yn  pregetbu  yn 
ngbapel  Llanlluan,  yr  byn  a  wnai  unwaitb  yn  y 
mis.  Bu  y  bardd  farw  jjan  yr  oedd  awdwr  y 
darlun  tua  19  oed.  Yn  mheu  blynyddau  ar  ol  ei 
farwolaeth,  pan  yr  oedd  y  gân,  Golwg  ar  Dcijríias 
Crist  allan  o  brint,  darfu  i'r  gŵr  ieuanc  bwn 
ysgrifenu  copi  o'r  gân  mewn  copy-booli,  a  gwnaeth 
ddarlun  o'r  bardd  o'i  gòf  ar  y  ddalen  gyntaf  gyda'r 
pin  ysgrifenu.  Ysgrifenodd  dano  y  geiriau  byn  : 
"  A  resemblance  of  the  poet,  William  Williaììis, 
from  rccollection  many  years  after  his  death."  Ac  o 
dan  liyny  eilwaitb  ysgrifenodd  ddifyniad  yn  Lladin 
o  waith  Yirgil,  a  cbyfieithiad  Saesoneg  o  dan  hyny 
eilwaith.  Rbed  y  cyfìeitbiad  fel  yma  :  "  Hc  sìiall 
partahe  of  thc  life  of  gods,  shall  see  heroes  minglcd 
in  society  with  gods,  himself  be  seen  by  tJiem,  aìid 
rule  thc  pecLceful  world  lüith  his  father's  virtues." 
Ar  dudalen  arall  o'r  llyfr  bwn  y  mae  yn  ysgrifen- 
edig  :  "  I  attcnded  Capel  Llanlluan,  lühere  WiUiam 
Williams  preached  monthly,from  my  youthful  days 
till  he  died.  J.  Williams,  living  in  Bristol  from 
1819  till  this  day,  December  16th,  1851.  I  was  born 
February  2nd,  1772  ;  79  years  old  noiu. — /.  W. 
This  book  was  out  of  print  wJien  I  lived  at  Car- 
marthen  from  my  youth  till  1802,  afid  the  whole  of 
it  copicd  oiit  of  a  printed  copy,  and  finished  August 
19th,  1779,  at  Wcrnogydd,  in  the  Parish  of  Llan- 
ddarog,  near  Middleton  Hall."  Cafodd  y  diweddar 
Barch.  R.  Jones,  Rotlierhitlie,  afael  ar  y  llyfr  bwn 
gyda  llyfrwertbwr  yn  Broadmead,  Bristol,  a  phau 
fu  Mr.  Jones  farw,  fe  brynwyd  ei  lyfrgell  ef  gan 
Gynghor  Trefol  Abertawe,  ac  y  mae  llyfr  Jobn 
WiUiams  yn  awr  mewn  cadwraeth  ofalus  yn  Free 
Library  y  dref  hono. 

Y  mae  barn  pobl  yn  amrywio  am  wertb  y 
darlun.  Rhaid  cyfaddef  nas  gellir  rhoddi  llawer  o 
ymddiried  i  ddarlun  wedi  ei  wneyd  allan  o  gôf  dyn 
ieuanc,  yn  mhen  blynyddoedd  wedi  i'r  gwrtli- 
ddrych  firw.  Y  mae  y  llyfr  mewn  cadwraeth  dda, 
ac  ystyriwn  ei  fod  wedi  ei  wneyd  gan  \vr  medrus 
ar  ei  bin  ysgrifenu.  Y  niae  y  wyneb-ddalen  yn 
ddynwarediad  o  waith  yr  argraffwasg.  Teimlwn 
nad  gwaitb  dyn  anghclfydd  ydyw.  Nid  yw  ond 
amlinelliad,  ond  ceir  yn  aral  fras-ddarluniau  yn  y 
cyfnodolion  Saesoneg  nad  ydynt  yn  amgenach 
na  bwn.  Credwn  fod  Jobn  WiIIiams  yn  ddigon 
galluog  i  gyflawni  ei  amcan,  os  oedd  delweddau  y 
bardd  yn  ddigon  clir  ar  ei  feddwl.  Gellir  casglu 
oddi  wrth  y  nodiadau  sydd  ar  y  llyfr  i'r  darlun 
gael  ei  wneyd  o  fewn  wyth  mlynedd  i  farwolaetb 
Williams. 

Yr  ydym  wedi  bod  yn  holi  banes  awdwr  y  darlun, 
ac  yn  cael  mai  enw  ci  dad  oedd  Jobn  William 
Artbur  Williams,  neu  yn  ol  yr  ben  enw  gwledig, 
Sion  WiUiam  Artbur,  ac  mai  Mari  oedd  enw  ei  fam. 
Yr  oedd  iddo  frawd  o'r  enw  David  Williams.  Yr 
oedd  y  bechgyn  yn  enwog  mewn  dysgcidiaeth,  ac 
yn  gwybod  icithoedd.  Y  mac  dyddiad  hedydd 
Jobn  Williams  i'w  gael  ar  gòf-lyfr  Eglwys  Llan- 
ddarog,  yr  hwn  sydd  yn  cyfatcb  i'r  hyn  a  ddywcd 
efe  am  ei  oedran.  Dywedir  i  Dafydd  fyned  at 
foneddwr  yn  agos  i  Gaerdydd  i  ddysgu  ei  blant,  ac 


iddo  fyned  i'r  offeiriadaeth  wedi  byny,  a  gadael 
Cymru.  Excise  Officer  oedd  Jobn  Williams,  ond 
yr  ydym  W'Cdi  metbu  cael  dim  o'i  banes  yn  Rlryste. 
Y'r  oedd  y  rbieni  yn  Fethodistiaid  zêIog. 

Pan  yr  oedd  y  cyboeddwr,  William  Mackenzie, 
o  Glasgow,  yn  dwyn  allan  yr  argraffiad  o  Holl 
WcitJíiau  WiUiams,  dan  olygiad  y  diweddar  Barcb. 
J.  R.  Kilsby  Jones,  yn  1867,  daeth  Mr.  Kilsby  Joaes 
i  wybod  am  ddarlun  John  Williams,  yr  bwn  oedd 
y  pryd  hwnw  yn  meddiant  y  Parch.  R.  Jones, 
Rotberhitbe,  a  cbafodd  ganiatad  i  wneyd  defnydd 
o  bono  i  addurno  y  gwaith.  Ymddengys  na 
tbybiai  y  cyboeddwr  a'r  golygydd  fod  darlun  John 
Williams  ÿn  ddigon  celfyddgar  a  gorpbenol  i 
ateb  eu  pwrpas  bwy,  ac  felly  gosodasant  y 
gwreiddiol  yn  Ilaw  cerfìedydd  i  wneyd  darlun 
gweddusacb  a  mwy  gorpbenol  o'r  bardd.  Gwel  y 
darllenydd  fod  copi  Mackenzie  yn  bur  anhebyg  i'r 
gwreiddiol.  Rhydd  y  cyntaf  olwg  ar  Williams  yn 
bynafgwr,  tra  y  mae  yr  olaf  yn  ei  ddangos  yn  ẁr 
ieuanc.  Diau  mai  gwell  fuasai  iddynt  adael  y 
darlun  fel  y  cawsant  ef,  ac  ymfoddloni  ar  roddi  i'w 
darllenwyr  gopi  tég  o  ddarluu  John  Williams,  a 
dweyd  yn  onest  mai  darlun  a  wnaed  wcdi  marw  y 
bardd  ydoedd  hwnw.  Ond  nid  felly  y  gwnaethant 
bwy  ;  ond  yn  bytrach  cyhoeddasant  ddarlun  wedi 
ei  seilio  ar  yr  un  gwreiddiol,  ond  yn  gwabaniaetbu 
yn  fawr  oddi  wrtho,  a  hyny  beb  air  o  eglurbad, 
nac  o  ymesgusodiad.  Nid  ydym  yn  amheu  nad 
oedd  eu  bamcan  yn  gywir  a  chanmoladwy,  ond  ym- 
gymerasant  a  gorcbwyl  ag  oedd  yn  ol  natur  pethau 
yn  anmhosibl.  Bellacb,  y  mae  y  wlad  wedi  cynefino 
a'r  darluniau  byn,  yn  enwedig  a'r  eiddo  Mackenzie ; 
ac  felly  yr  ydym  dan  fath  o  angenrbeidrwydd  i'w 
gosod  yn  y  gwaitb  bwn,  er  nas  gellir  ymddiried  llawer 
yn  eu  cywirdeb.  Yn  ngwyneb  y  diíîyg  byn  y  mae  y 
desgrifìad  sydd  genym  o'i  ymddangosiad  personol 
yn  dra  gwerthfawr,  er  mor  ychydig  ydyw.  Dywed 
Mr.  Cbarles  "  ei  fod  yn  ei  ieuenctyd  yn  ẁr  bardd, 
bywiog,  ac  o'r  maintioli  cyffredin,  a  bod  ei  dym- 
berau  yn  o  boethlyd,  ond  yn  gyffredinol  ei  fod  yn 
dirion  ac  yn  bawddgar  tuag  at  bawb."  Y  mae  byn 
i  fesur  yn  cydgordio  a  desgrifiad  yr  bynafgwr 
Price,  Penybont,  gẃr  oedd  yn  byw  yn  ymyl  cartref 
y  bardd,  ac  yn  ei  adwaen  yn  dda.  Desgrifiai  efe  ef 
i  Mr.  Daniel  Davies,  Ton,  yn  1859,  fel  dyn  bychan 
0  gorfîolaeth,  cyflym  ei  gerddediad,  a  siriol  ei 
wedd.  Yr  oedd  ei  bryd  yn  oleu  (Ught  complcxion), 
y  gwallt  yu  felyn,  a'r  llygaid  yu  leision  ;  siaradai 
yn  gyflym,  a  tborai  ei  ciriau  yn  fyrion  a  chrwn. 
Yr  oedd  yn  bynod  o  fywiog  ei  yspryd,  ac  0  dymher 
ysgafn  a  Ilawen. 

Llwynllwyd.  Dengys  y  darlun  yr  hen  amaetb- 
dy  a'r  un  newydd.  Y  mae  boneddiges  ieuanc  yn 
sefyll  yn  ymyl  drws  yr  ben  amaetbdy,  yr  bwn 
sydd  yn  gwasanaetbu  fel  cegyn  i'r  tŷ  presenol.  Y 
mae  y  t<-  newydd,  yr  bwn  sydd  bellacb  yn  agos 
i  gau'  mlwydd  oed,  yn  un  belaeth  a  cbyfleus. 
Adeilad  bynafol  yw  yr  ysgubor  a  welir  ar  ganol 
y  darlun. 

Yr  Athrofa.  Ysguhor  yw  yr  adeilad  yn  bre- 
senol,  ac  ymddengys  ei  fod  wedi  ei  adeiladu  ar  y 
cyntaf  i'r  pwrpas  bwnw.  Yr  oedd  dwy  ysgubor  ar 
y  tir,  a  diau  i'r  Parcb.  David  Price  waghau  un  o 
bonynt,  a'i  gosod  at  wasanaeth  yr  athrofa.  Saif 
ycbydig  bellder  oddi  wrth  amaethdy  Llwynllwyd, 
dau  neu  dri  cbant  0  latbeni. 

Capel    Maesyronen.      Mae  y    eapel    hwu   yn 

sefyll  ar  fryn  gyferbyn  a  Llwyullwyd,  ac  mewn 
pellder  o  tua  dwy  fiUdir.  Y  mae  yn  un  o'r  capelau 
Annibynol  hynaf  yn  Nghymru. 

Cbfncoed.  Y  mae  yr  amaethdy  hwn  heb  nem- 
awr  o  gyfnewidiadau  ynddo  er  y  dyddiau  gynt. 

Eglwys  Llanwrtyd.  Nid  oes  gyfnewidiad  o 
bwys  yn  yr  eglwys  hon  er  dyddiau  WiUiams,  er  ei 
bod  wedi  myned  dan  adgyweiriadau. 

Amaethdy  Pantycelyn.  Rhoddir  yma  ddau 
ddarlun  o  gartref  y  bardd.  Dengys  y  cyntaf  y  tŷ 
fel  yr  ydoedd  yn  ei  amser  ef,  a'r  llall  fel  y  mae  yn 
bresenol.  Yr  ydym  yn  ddyledus  i  Mr.  William 
i\Iackenzie  ara  ganiatad  i  gyhoeddi  darlun  o'r 
adeilad  cyntefig. 

Llanfair-ar-y-bryn,  a'r  Hen  Adeiladau  ar 
Y  Beddau.  Yr  ydym  yn  ddyledus  i  Mr.  W. 
Mackenzie  am  hwn  hefyd. 

Y  Gofadail.  Y  Parch.  T.  Levi,  Aberystwyth, 
ddarfu  gychwyn  y  mudiad  o  osod  y  gofadail 
bresenol  ar  fedd  Williams.  Dechreuodd  ar  y  gwaith 
yn  fuan  ar  ol  gorphen  gyda  chofadail  y  Parch. 
Daniel  Rowland,  Llangeitho.  Gwasanaethai  efe 
fel  ysgrifenydd  i'r  mudiad,  a  D.  Roberts,  Ysw., 
Liyerpool,  fel  trysorydd.  Casglwyd  at  y  pwrpas 
£300,  ond  ni  wariwyd  ar  y  gôfgolofn  ond  oddeiitu 
£150.  Gwnaed  hi  oddi  wrth  gynllun  o  eiddo 
Richard  Owen,  Ysw.,  Architect,  Westminster 
Chambers,  Liverpool.  Y  mae  yn  un-ar-bymtheg 
a  haner  o  droedfeddi  o  uchder,  ac  o  gwmpas  chwe' 
tunell  o  bwysau.  Ei  defnydd  ydyw  ithfaen  coch 
{red  granite).  Y  mae  yn  gerfiedig  arni  y  geiriau 
canlynol : — 

Sacred  to  the  memory  of 

the 

Rev.   William   Willlams,   Pantycelyn, 

in  this  Parish, 

Author  of  several  works  in  prose  and  verse. 

He  waits  here,  the  coming  of  the 

morning   star,  which  shall  usher  in 

the  glories  of  the  first  resurrection, 

when  at  the  sound  of  the  Archangel's  trumpet 

the  sleeping  dust  shall  be  reanimated, 

and  death  for  ever 

shall  be  swallowed  up  in  victorv. 

Born  1717  ;   Died  Jan.  llth,  1791  ; 

Aged  71  years. 

"  Heb  saeth,  heb  fraw,  heb  ofn,  ac  heb  boen, 
Mae'n   cauu    o   flaen   yr  orsedd  ogoniant   Duw 

a'r  Oen  ; 
Yn    nghanol   myrdd  myrddiynau,   yn   canu   oU 

heb  drai, 
Yr  anthem  ydyw  cariad,  a  chariad  i  barhau." 

Ar  yr  ochr  arall  i'r  gôfgolofn  y  mae  yn  gerfiedig 
fel  yma : — 

ALSO,    ]\rARY, 

the  beloved  wife  of  the  above 

William  Williams, 

who  died  llth  June,  1799  ; 

Aged  76  years. 


Also,  the  Rev.  William  Williams, 

St.    Clement's,    Truro,    Cornwall,    C]erk, 

eldest  son  of  the  above  Rev.  William  W'illiams, 

who  died  .30th  Nov.,  1818  ; 

Aged  74  years. 

Also  of  the  Rev.  John  Williams, 

OF  Pantycelyn, 

youngest  son  of  the  above  Rev.  Ẅilliam  W^iUiams, 

who  died  5th  June,  1828  ; 

Aged  74  years. 

A   sinner  saved. 

Y  Capel  Coffadwriaethol.  Tua'r  un  amser 
ag  yr  oeddid  yn  apelio  at  y  wlad  am  arian  i  godi 
côfgolofn  ar  fedd  y  bardd,  penderfynodd  Cyfarfod 
Misol  Sir  Gaerfyrddin  godi  Capel  Cofîadwriaethol 
iddo  yn  nhref  Llanymddyfri.  Cyflawnwyd  y  ddau 
amcan.  Y  mae  y  capel  yn  un  destlus  a  hardd. 
Cynlluniwyd  ef  gan  Mr.  .j.  H.  Phillips,  Architect, 
Caerdydd,  ac  adeiladwyd  ef  gan  Mr.  David  Morgan, 
Adeiladydd,  Abertawe.  ]\Iai  íîenestri  y  fîrynt  yn 
rhai  lliwiedig,  ac  yn  gofîadwriaetliol — un  am  y 
diweddar  Dr.  Thomas  Phillips,  goruchwyliwr  y 
Feibl  Gymdeithas,  yr  ail  am  y  Parch.  John 
Roberts  (leuan  Gwyllt),  a'r  drydedd  am  Ann 
Griffìth,  yr  em^myddes  enwog  o  Ddolwar  Fechan. 
Costiodd  y  íîenestri  lliwiedig  hyn  tua  £160.  Yr 
ydys  yn  dra  dyledus  ani  orpheniad  y  capel  i  ym- 
roddiad  a  llafur  y  Parch.  T.  E.  Thomas,  Llanym- 
ddyfri,  ynghyd  a  Mr.  J.  James,  Draper,  a  brodyr 
eraill  o  dref  Llanymddyfri.  Costiodd  £-3,100. 
Agorwyd  y  capel  ar  ddyddiau  Mawrth  a  Mercher, 
Awst  7fed  a'r  8fed,  1888.  Pregethwyd  ar  yr  ach- 
lysur  yn  y  gwahanol  gyfarfodydd  gan  y  Parchn.  W'. 
Powell,  Penfro,  Edward  Matthews,  Dr.  Saunders, 
T.  Levi,  Dr.  Dickens  Lewis,  Dr.  Cynddylan  Jones, 
D.  Lloyd  Jones,  M.A.,  H.  Barrow  Ẅilliams,  a 
J.  Williams,  Brynsiencyn. 

PwLPUD  Y  Capel  Coffadwriaethol.  Gwnaed 
ef  gan  Älr.  Joseph  Rogerson,  London  Road, 
Liverpool.  ^laen  yw  ei  ddefnydd — Caen  stone, 
feddyliem — ac  y  mae  wedi  ei  gerfio  yn  dra  ardd- 
erchog.  Y  mae  pump  jjaHcí  cerfiedig  yn  cylchynu 
y  pwlpud,  a  phob  panel,  ond  un,  yn  arddangos 
rhyw  hanes  ysgrythyrol.  Yn  y  cauol  ceir  cerílun 
o  Williams.  Darlunir  ef  megys  yn  eistedd  yn  ei 
lyfrgell  yn  ysgrifenu  barddoniaeth.  Y  cerfluniau 
eraill  ydynt :  "  Dychweliad  y  Mab  Afradlon," 
"  Crist  a'r  Wraig  o  Samaria,"  "  Yr  Ystorm  ar  Fòr 
Tiberias,"  a'r  "  Samaritan  Trugarog."  Costiodd 
£150,  a  thalwyd  am  dano  a  rhan  o'r  arian  a  gasgl- 
wyd  ar  gyfer  y  gôfgolofn  gan  y  Parch,  T.  Levi, 
Abcrystwytb. 

Llawy'sgrifau  Williams.  Yr  ydym  yn  ddyl- 
edus  i  Bwyllgor  y  Llyfrau  am  y  cop'íau  hyn. 

Yr  Aleluia.  Cymerwyd  y  darlun  hwn  oddi 
wrth  y  copi  o'r  argraffiad  cyntaf,  sydd  yn  meddiant 
y  Parch.  Owen  Jones,  ]\I.A.,  Llansantfîraid. 


PENOD     VIII, 


WYTH     MLYNEDD    CYNTAF    Y    DIWYGIAD. 

Cynydd  cyfìym  y  diiíygiad  yn  y  Dehcudir — Y  Goglcdd,  gyda'y  citìwiad  o  Sir  Dycfaldioyn,  yn 
clynoí  ir  synmdiad — Y  dinygiad  Methodistaidd  yn  gyffetyh  i  ddmygiad  yr  oes  apostolaidd — 
Yr  Ynineilldimyr  ar  y  cyntaf  yn  cydweithredu,  ond  gwedi  hyny  yn  peidio — Y  Methodistiaid 
yn  debygol  o  gael  eu  hesgymuno  o'r  Eglwys — Eu  safie  yn  anamddiffynadwy — Ymgais  at 
drefn — Y  cynghorwyr  cyntaf — Cyfarfodydd  o'r  antfcinwyr  ar  cynghorwyr  yn  dechreu  cael 
eu  cynal  yn  1740 — Yr  angenrheidì'wydd  am  Gymdcithasfa — Rheolau  cyntaf  y  seiadau. 


^ipv^ECHREUODD  y  diwygiad  Meth- 
V'pM^  odistaidd  yn  1735.  Gwael  a  diolwg 
— ''^  iawn  oedd  yr  ofíerynau  a  ddefnydd- 
iwyd  i  roddi  bôd  iddo  ;  nid  amgen  cuwrad 
tlawd,  na  fu  ei  gyflog  erioed  dros  ddeg 
punt  y  flwyddyn,  inewn  dyffryn  gwledig 
yn  Sir  Aberteifi  ;  a  dyn  ieuanc,  na  wnelai 
yr  esgob  roddi  urddau  sanctaidd  iddo, 
wrth  draed  mynyddoedd  Brycheiniog. 
GelHr  ychwanegu  alynt  ddyn  ieuanc  arall 
yn  nghanolbarth  Penfro.  Yn  niwedd 
1742,  sef  yn  mhen  llai  nag  wyth  mlynedd 
wedi  y  cychwyniad  cyntaf,  yr  oeddynt 
wedi  gosod  Cymru  oll,  o  Gaergybi  i 
Gaerdydd,  yn  wenfflam.  Am  y  Deheudir, 
prin  y  mae  yn  ormod  dweyd  i'r  garw  gael 
ei  dori  yn  ystod  y  cyfnod  byr  hwn.  Nid 
oedd  braidd  unrhyw  gymydogaeth,  pa 
mor  wledig  ac  anhygyrch  bynag  ei  safle, 
Ile  na  fuasai  y  Diwygwyr  yn  pregethu. 
Gwir  mai  Howell  Harris  oedd  y  mwyaf 
egniol  gyda  hyn.  Y  mae  yn  anmhosibl 
rhoddi  syniad  cywir  am  gyflymder  ei 
wibdeithiau ;  yr  oedd  ar  y  cyfrwy,  neu 
ynte  yn  cyhoeddi  efengyl  gras  i  lìechadur- 
iaid,  o  doriad  y  wawr  hyd  fachlud  haul. 
Pregethai  nid  yn  unig  yn  y  trefydd,  ac  yn 
y  mân  bentrefydd  yn  y  cymoedd  unig,  ond 
hefyd  tan  gysgod  coeden,  pa  le  bynag  yr 
ymgasglai  pobl,  er  na  fyddai  tai  yn  agos. 
Ceir  traddodiad  am  dano  yn  mhob  ardal 
braidd.  Flynyddoedd  lawer  yn  ol  cerddai 
Mr.  Daniel  Davies,  Ton,  Rhondda,  o 
Glanbran,  ger  Llanymddyfri,  tua'r  Sugar 
Loaf,  sef  y  mynydd  uchel  a  wahana  rhwng 
Siroedd  Caerfyrddin  a  F5rycheiniog.  Ar 
ei  daith  pasiodd  fwthyn  Aberwyddon,  lle 
y  preswyHai  hen  wraig  o'r  enw  Kitty 
Parry,    a    anesid    yn    y    flwyddyn     1775. 


Wrth  fod  Mr.  Davies  yn  ei  holi  am 
hen  gofion  y  gymydogaeth,  dangosai  iddo 
goeden  yr  ochr  arall  i'r  nant,  a  dywedai : 
"  Fe  fu  Howell  Harris  yn  pregethu  dan  y 
pren  yna  pan  oedd  yn  ddyn  ifanc ;  "  ac 
nid  oes  na  Ilan  na  phentref  yn  agos.  Ceir 
cofion  cyff"elyb  yn  mhob  rhan  o'r  wlad 
yn  mron.  Teithiai  Rowland,  hefyd,  a 
Williams,  Pantycelyn,  lawer  iawn  ;  ac 
nid  oedd  Howell  Davies  hel)  wneyd  teithiau 
hirion. 

Mewn  canlyniad,  yr  oedd  cymdeithasau 
crefyddol  wedi  cael  eu  sefydlu  dros  y 
wlad,  o  Lanandras  i  Dyddewi.  Mewn  tai 
anedd  yr  oeddent  eto ;  ac  nid  oeddent  yn 
lliosog ;  ond  yr  oedd  zêl  yr  aelodau  yn 
fawr.  Meddianesid  Sir  Faesyfed  o  gwr  i 
gwr.  Darllenwn  am  Howell  Harris  droiau 
yn  Llanybister,  ac  ymddengys  fod  y  mol- 
ianu  a'r  gorfoleddu  yno  agos  yn  gyffelyb 
i'r  hyn  a  gymerai  le  yn  Llangeitho. 
Ysgrifena  James  Ingram  at  Howell  Harris: 
* "  Y  mae  yr  Arglwydd  yn  bendithio  y 
brawd  William  Evans  yn  rhyfedd.  Y 
mae  y  tân  a  gyneuwyd  ganddo  yn  Llan- 
ybister  o'r  un  natur  a  thân  Llangeitho,  ac 
yn  Ilawn  mor  gryf  mewn  wyth  neu  ddeg  o 
aelodau  y  seiad.  Bum  yno  yn  ddiweddar, 
a  phrin  y  clywid  fy  liais  gan  eu  llefau. 
Yr  oedd  rhai  dan  argyhoeddiad  o'u  cyflwr 
colledig  yn  dweyd  eu  bod  wedi  eu  damnio  ; 
eraill  o  fawr  lawenydd  wrth  ddarganfod 
iachawdwriaeth  yn  Nghrist,  a  waedd- 
ent :  '  Gogoniant  !  gogoniant  !  gogoniant 
i  Dduw  yn  oes  oesoedd  am  lesu  Grist.' 
Parhaodd  hyn  o  gwmpas  pedair  awr." 
Wilham     Evans,     yr    hen    gynghorwr    o 

__ ,^Mé- — 

Y    TADAU   METHODISTAIDD. 


Nantmel,  yw  "y  brawd "  y  cyfeirir  ato. 
Cawn  seiadau  wedi  eu  sefydlu  yn  Nant- 
mel,  Llanybister,  Llandrindod,  Claerwy, 
Aberedw,  Dyserth,  Glascwm,  Llansant- 
ffraid,  a  lleoedd  eraill  yn  Sir  Faesyfed, 
Yr  oedd  cymdeithasau,  hefyd,  yn  britho 
Sir  Fynwy  o  Blaenau  Gwent  i  Gasnewydd, 
ac  o  afon  Rhymney  yn  y  gorllewin  hyd 
afon  Wy  yn  y  dwyrain.  Yr  ydym  yn  enwi 
y  ddwy  sir  hon  am  iddynt  gwedi  hyn  gael 
eu  colh,  agos  yn  hollol,  i  Fethodistiaeth. 
Yr  oedd  seiadau  hefyd,  a  ystyrid  o  fewn 
cylch  y  Diwygwyr  Cymreig,  wedi  cael  eu 
sefydlu  yn  yr  Amwythig,  Llwydlo,  Llan- 
Iheni,  ac  yn  swyddi  Caerloyw,  WiUs, 
a  Henffordd.  Ychydig  ar  ol  hyn  dywed 
Thomas  Jones,  un  o'r  arolygwyr,  fod  ■■= 
seiat  hefyd,  cynwysedig  o  bymtheg  o 
bersonau  wedi  cael  ei  sefydlu  yn  nhref 
Henffordd  ;  o  ba  rai  yr  oedd  amryw  wedi 
eu  cyfiawnhau,  ac  eraill  yn  ceisio  yn 
hyfryd.  Yr  oedd  yn  y  dref  eraiU  drachefn 
yn  awyddus  am  wrando.  Am  Siroedd 
Brycheiniog,  Morganwg,  Caerfyrddin, 
Aberteift,  a  Phenfro,  yr  oedd  seiadau, 
rhai  yn  fychain  a  rhai  yn  fawrion,  wedi 
cael  eu  planu  ynddynt  o  gwr  i  gwr. 

Rhaid  addef  mai  ychydig  o  afael  a 
gawsai  y  diwygiad  eto  ar  y  Gogledd.  Er 
fod  ymwehadau  Howell  Harris  wedi  creu 
gryn  gyffro,  nid  yw  yn  ymddangos  fod 
nemawr  o  seiadau  wedi  cael  eu  sefydlu 
yno  trwy  ei  offerynohaeth.  Dywed  yn  ei 
ddydd-lyfr  fod  y  drws  yn  Ngwynedd  fel  pe 
yn  cael  ei  gadw  yn  nghau  yn  ei  erbyn. 
Yr  unig  eithriad  i  hyn  oedd  Sir  Drefaldwyn. 
Yr  oedd  y  sir  hon  yn  agos  iddo,  ac  ymwelai 
yntau  a  hi  yn  fynych,  yn  enwedig  y  rhanau 
hyny  o  honi  a  fììniai  ar  Frycheiniog  a 
Maesyfed.  Cawn  fod  cymdeithasau  wedi 
cael  eu  sefydlu  yn  Llanbrynmair,  Llanfair, 
Llanlhigan,  Mochdre,  Llangurig,  a  Llan- 
dinam.  Yr  oedd  yr  achos  yn  Llandinam 
yn  nodedig  o  lewyrchus,  fel  y  dengys  yr 
adroddiad  a  anfonwyd  i  Gymdeithasfa 
Trefecca,  Mehefìn,  1743.  "  A  mae  yma," 
ebai  yr  arolygwr,  "  tua  deugain  o  aeiodau, 
a  phedwar  cynghorwr  anghyoedd.  Ein 
hanwyl  Arglwydd  sydd  yma  yn  Emmanuel. 
Y  mae  yn  dwyn  ei  waith  yn  mlaen  yn 
rhagorol,  er  gwaethaf  llawer  o  rwystrau." 
Nid  oedd  gwahaniaeth  rhwng  Sir  Dre- 
faldwyn  a  siroedd  y  Deheudir  gyda  golwg 
ar  ymdrechion  y  Diwygwyr,  a'r  llwyddiant 
a  ddilynai  eu  llafur.  Ond  am  y  gweddill 
o  Wynedd,  ychydig  o  argraff  a  wnaethid 


Trevecca  AISS. 


arni.  Ar  yr  un  pryd,  rhaid  i  ni  gofio  fod 
Lewis  Rees  yn  llafurio  gyda  graddau  o 
Iwyddiant  yn  Llanbrynmair,  a'i  fod  yn 
ymweled  yn  bur  fynych  a  rhanau  o  Feir- 
ionydd.  Yr  oedd  Jenkin  Morgan,  hefyd, 
un  o  ysgolfeistri  Griffith  Jones,  yn  cadw 
ysgol,  ac  yn  pregethu,  hyd  y  goddefid 
iddo,  yn  Sir  Gaernarfon. 

Yn  ystod  y  cyfnod  hwn  hefyd  trechwyd 
yr  yspryd  erhdgar  i  raddau  mawr.  Ar  y 
dechreu,  terfysgid  y  cyfarfodydd  gan  y 
werinos  ddifeddwl,  y  rhai  a  gyffroid  gan 
yr  offeiriaid  a'r  boneddigion ;  a  deuai  y 
swyddogion  gwladol  yn  mlaen  i  fygwth 
dirwy  a  charchar.  Ond  diflanodd  hyn 
yn  y  Dê  agos  yn  hollol,  yn  ystod  yr  wyth 
mlynedd  cyntaf.  Nid  na  chawn  esiamplau 
o  erhd  gwedi  hyn,  ond  y  maent  yn  anaml, 
ac  yn  fwy  o  gynyrch  damwain  nag  o  rag- 
fwriad.  Yr  oedd  dau  reswm  am  hyn. 
Un,  fod  nifer  o  ddynion  dylanwadol  yn 
mhob  sir  braidd  wedi  eu  henill  at  y  di- 
wygiad,  megys  Marmaduke  Gwynn;  Price, 
yr  ustus ;  yr  Yswain  Jones,  Ffonmon ; 
Howell  Griffiths,  Tref-feurig,  ac  erailL 
Gosodai  y  rhai  hyn  eu  hofn  ar  y  rhai  a 
hoffent  derfysgu,  fel  na  feiddient  roddi 
rhaff  i'w  teimlad.  Yn  ychwanegol,  yr 
oedd  opiniwn  y  cyhoedd  wedi  troi  yn  gryf 
o  blaid  y  Diwygwyr.  Gwelai  y  bobl  eu 
bugeiliaid  priodol  yn  ddifater  am  eu 
heneidiau,  a  llawer  o  honynt  yn  arwain 
bucheddau  anfoesol  cyhoeddus ;  teimlent 
fod  Harris  a  Rowland,  a'u  cydlafurwyr, 
yn  ddynion  o  ddifrif,  ac  yn  awyddus  am  eu 
hachub  rhag  distryw.  Ac  os  oedd  y  sei- 
adau  yn  fychain  eu  rhif,  yr  oedd  cynull- 
eidfaoedd  anferth  wedi  cael  eu  codi  i 
wrando  ;  byddai  clywed  fod  Rowland  neu 
Harris  yn  dyfod  trwy  ryw  ranbarth  o'r 
wlad  yn  ei  chyffroi  drwyddi,  ac  ymgasglai 
miloedd  i  glywed,  fel  nad  oedd  unrhyw 
adeilad  a  ddahai  y  torfeydd.  Efallai  mai 
nifer  gymharol  fychan  fyddai  yn  cáel  eu 
hachub,  ond  yn  bur  aml  ysgydwid  yr  holl 
gynulleidfa,  a  deffroid  eu  cydwybodau, 
nes  y  byddai  eu  holl  enaid  yn  cael  ei  eniU 
o  blaid  y  gwirionedd.  Yn  ngwyneb  y 
teimlad  hwn  anmhosibl  oedd  cyffroi  erled- 
igaeth.  Dywedai  W^hitefield  fod  canoedd 
ar  hyd  a  Ued  y  wlad  yn  barod  i  roddi  eu 
bywydau  i  lawr  dros  Howell  Harris.  Nid 
amheuwn  fod  yn  mysg  y  rhai  hyn  lawer  o 
ddynion  anfoesol,  meddwon  mewn  tafarn- 
dai,  y  rhai  na  fedrent  ymwrthod  a'u  blys- 
iau,  ond  oeddynt  ar  yr  un  pryd  yn  gwbl 
argyhoeddedig  fod  y  Diwygwyr  yn  ddyn- 
ion  Duw. 

Yniddengys  y  diwygiad  Methodistaidd 
i  ni  fel  yn  dwyn  cyfFelybrwydd  nodedig  i 
ddiwygiad  yr  oes  apostolaidd.  Yn  un 
peth,  drylh'ai  y  mân  reolau  oeddent  mewn 
arferiad,  gan  ddwyn  i  mewn  dduUiau  new- 
yddion  o  weithredu.  Gwin  newydd  oedd 
Methodistiaeth,  ac  nìor  gryf  oedd  ei  ym- 
weithiad  fel  yr  aeth  yr  hen  gostrelau  yn 
ganddryll.  Bywyd  ydoedd,  ac  fel  pob 
bywyd,  mynodd  lunio  corff  iddo  ei  hun. 
Er  yr  ymîynai  y  Diwygwyr  wrth  Eglwys 
Loegr,  ac  y  teimlent  anhueddrwydd  mawr 
i  adael  ei  chymundeb,  rhaid  addef  eu  bod 
yn  rhedeg  yn  ngwddf  holl  draddodiadau  a 
defodau  yr  Eglwys.  Fel  esiamplau  o  hyn 
gallwn  gyfeirio  at  y  weinidogaeth  deithiol, 
yr  hon  oedd  yn  ngwrthwyneb  i'r  dosparth- 
iad  eglwysig  o'r  wlad  yn  blwyfydd ;  at  y 
weinidogaeth  leygol,  yr  hon,  trwy  genadu 
i  ddynion  diurddau  fyned  o  gwmpas  i  bre- 
gethu,  a  ymddangosai  fel  yn  diystyru 
ordeiniad  esgobol ;  at  y  cynulhadau  mewn 
tai  anedd,  ac  ar  y  maes  agored,  y  rhai  a 
droseddent  y  ddefod  gyda  golwg  ar  gysegr- 
iad  ;  ac  at  ffurfiad  y  seiadau,  yn  y  rhai  y 
cynghorai  pobl  gymharol  anwybodus. 
Ffurfiau  newyddion  ar  fywyd  crefyddol 
oedd  y  rhai  hyn  oll ;  rhoddwyd  bod  iddynt 
gan  yr  yni  a'r  brwdfrydedd  ysprydol  oedd 
yn  y  Diwygwyr,  a'u  hawyddfryd  i  gyfarfod 
amgylchiadau  y  wlad  ar  y  pryd.  Ni  honent 
fod  yr  hyn  a  wnelent  yn  rheolaidd  ;  yn 
unig  dadleuent  fod  eu  gwaith  yn  angen- 
rheidiol  yn  ngwyneb  cyflwr  Cymru.  Achub 
eneidiau  oedd  eu  pwnc  'nawr ;  wrth  wneyd 
hyny  ni  ofalent  pa  reolau  o  osodiad  dynol 
a  sathrent  dan  draed  ;  ac  fel  y  maent  yn 
cerdded  rhagddynt,  clywir  trwst  y  tra- 
ddodiadau,  o  gwmpas  pa  rai  yr  ymgasglasai 
mwswgl  henafiaeth,  yn  myned  yn  deilchion 
dan  eu  gwadnau. 

Yn  nesaf,  tueddai  i  wneyd  defnydd  o 
bob  dawn  o  fewn  yr  eglwys  er  cario  y 
gwaith  yn  mlaen.  Y  mae  amrywawgrym- 
iadau  yn  llythyrau  Howell  Harris  ei  fod 
am  wneyd  defnydd  o  hifur  benywaidd,  fel 
y  gwnaed  yn  Nghyfundeb  y  Wesleyaid  ar 
ol  hyn  ;  nid  i  bregethu  yr  efengyl,  ond  i 
arolygu  ac  i  gynghori  yn  y  seiadau.  Mewn 
llythyr  at  Mrs.  James,  o'r  Fenni,  a  ddaeth 
ar  ol  hyn  yn  Mrs.  WhitefieW,  ceisia  ganddi 
ysgrifenu  at  y  gwahanol  gymdeithasau  i'w 
cyffroi  a'u  cadarnhau.  Dywed :  "Cyn- 
hyrfwch  bawb  dros  Dduw ;  gwnewch  yn 
anilwg  eich  bod  yn  proffesu  ei  enw ;  prof- 
wch  hwynt  hyd  adref.     Pan   yn   ysgrifenu 

gadewch  allan  oystyriaeth  mai  Mrs.J s 

ydych,  a  pha  beth  a  fydd  syniad  y  byd  am 


danoch  ;  ond  yn  hytrach  (ystyriwch)  beth 
fydd  eich  syniad  chwi  am  bethau  pan 
fyddoch  yn  rhoddi  y  tabernacl  hwn  heibio  ; 
na  ymddangosed  unrhyw  beth  i  chwi  yn 
anffasiynol,  anmhriodol,  neu  yn  anwedd- 
aidd.  Sonia  St.  Paul  am  wragedd  anrhyd- 
eddus  a'i  cynorthwyent  yn  ei  waith.  Gall 
yr  Yspryd  Glân  anadlu  ynoch  lythyrau  i 
fod  yn  ddefnyddiol  i  eneidiau,  yrun  fath  ag 
y  medr  fendithio  geiriau."  Nid  oes  unrhyw 
amheuaeth  ei  fod  yma  yn  cymhell  Mrs. 
James  i  lafur  mwy  neu  lai  cyhoeddus.  Yr 
oedd  hithau  yn  ddynes  nodedig  iawn,  a 
haedda  ei  choffadwriaeth  fwy  o  sylw  nag 
y  mae  wedi  gaeh  Dangosai  letygarwch 
diderfyn  i'r  cynghorwyr  o  bob  gradd  ;  yr 
oedd  yn  llawn  o  fwyneidd-dra  doethineb, 
ac  ar  yr  un  pryd  yn  hoUol  ddiofn.  Gwedi 
priodi  Mr.  Whitetìeld,  pan  yr  oeddent  ill 
dau  yn  croesi  y  môr  i  Georgia,  bygythiwyd 
y  llong,  yn  mha  un  yr  hwyhent,  gan  elyn. 
Gwnaed  parotoadau  i  frwydr,  gan  sicrhau 
yr  hwylbren  a  dwyn  y  magnelau  yn  mlaen. 
Addefai  Whitefield  ei  fod  ef  yn  naturiol 
hvfr,  a'i  fod  yn  crynu  gan  ofn  ;  ond  am  ei 
briod,  yr  oedd  hi  yn  ddiwyd  yn  gwneuthur 
ergydion  {carfyidges),  ac  yn  trefnu  ar  gyfer 
yr  ymladdfa.  Dro  arall,  ymgasglodd  y 
werinos  o  gwmpas  Whitefield  pan  y  pre- 
gethai  ;  lluchid  ceryg  ato  o  bob  cyfeiriad  ; 
pan  oedd  yn  tueddu  i  roddi  fyny  ac  i  ffoi, 
tynodd  hi  wrth  ei  wisg,  gan  ddweyd  gyda 
gwroldeb  diderfyn :  "Yn  awr,  George, 
chwareuwch  y  dyn  dros  Dduw."  Tybiai 
Howell  Harris  fod  yn  y  wraig  ardderchog 
yma  ddefnydd  diacones,  a  chymhellai  hi 
i'w  gyflwyno  i  wasanaeth  Mab  Duw.  Ceir 
rhai  awgrymiadau  i'r  un  cyfeiriad  yn  ei 
lythyrau  at  "Chwaer  o  Sir  Fynwy,"  ac  at 
yr  "Anwyl  Chwaer,  PauL"  Nis  gwyddom 
beth  a  rwystrodd  defnyddio  llafur  benyw- 
aidd  ;  efahai  fod  rhai  o'r  Diwygwyr  eraill 
yn  amheus  am  ei  briodoldeb.  Ond  hyd  y 
medrid  yr  oedd  pob  math  ar  ddawn  yn  cael 
ei  ddwyn  yn  gaeth  at  Grist  ;  zêl  a  thalent 
ymadroddi  y  cymharol  anwybodus  ;  call- 
ineb  a  gallu  trefniadol  yr  hwn  a  fyddai  yn 
safndrwm  a  thafodrwm  fel  Moses ;  nid 
oedd  neb  o  fewn  unrhyw  gymdeithas  i  fod 
yn  segur,  nac  unrhyw  ddawn  i  gael  ei 
esgeuluso. 

Yn  ychwanegol,  yn  ei  ddechreuad  cyn- 
taf,  darfu  i'r  diwygiad  at-dynu  iddo  ei  hun 
hoU  grefyddoldcr  a  difrifwch  y  Dywysog- 
aeth.  Nid  oedd  yn  adnabod  na  sect  na 
phlaid.  Deuai  personau  perthynol  i  wa- 
hanol  enwadau,  a  arferent  edrych  ar  eu 
gilydd  gyda  rhagfarn  ddiderfyn,  yn  mlaen 

i  gydweithio  yn  galonog.  Deffroi  y  wlad, 
cael  eneidiau  at  y  Gwaredwr,  a'u  hadeiladu 
yn  y  gwirionedd,  oedd  yr  amcan  mawr  ;  yn 
ymyl  hynyna  nid  oedd  enwadaeth  ond  di- 
bwys.  Ar  y  naill  law,  gwelwn  nifer  o  offeir- 
iaid  perthynol  i'r  Eglwys  Sefydledig  yn 
cyfranogi  yn  y  defîroad ;  dy  wedir  fod  o 
leiaf  ddeg  o'r  cyfryw  yn  cael  eu  hadnabod 
fel  Methodistiaid  yr  adeg  hon  ;  ac  y  mae 
lle  i  gasglu  fod  eraill,  er  na  ddeuent  allan 
yn  gyhoeddus,  yn  dirgelaidd  gydym- 
deimío.  Taflent  ymaith  eu  rhagfarnau 
eglwysig,  ac  ymunent  yn  y  gorchwyl  o 
ysgwyd  Cymru.  O'r  ochr  arall,  cawn  yr 
holl  weinidogion  Ymneillduol,  pa  beth 
bynag  fyddai  eu  golygiadau  gwahaniaethol, 
a  feddent  unrhyw  radd  o  ddifcifwch  yspryd, 
yn  croesawu  y  diwygiad  gyda  breichiau 
agored.  Y  mae  tegwch  hanesyddol,  a 
chyfiawnder  a'u  cofîadwriaeth,  yn  hawho  i 
ni  goffau  hyn.  Derbyniasant-  Howell 
Harris  a  Daniel  Rowland  fel  angehon ; 
gwahoddasant  hwy  i'w  cymydogaethau  i 
bregethu,  a  gwnaethant  bob  peth  o  fewn 
eu  gahu  i  gadarnhau  eu  dwylaw.  Adna- 
byddasant  y  diwygiad  ar  unwaith  fel  bys 
Duw,  fel  anadhad  oddiwrth  y  pedwar 
gwynt  ar  yr  esgyrn  sychion  ;  a  mawr  fu  eu 
liawenydd  oblegyd  ei  ddyfodiad.  Y  mae 
hyn  yn  wir  yn  unig  am  y  rhai  o  olygiadau 
uniawngred.  Gwrthwynebai  yr  Armin- 
iaid  ;  ond  buan  y  darfu  i'r  diwygiad  ys- 
gubo  ymaith  Arminiaeth  anefengylaidd,  fel 
yr  ysguba  chwythwm  o  wynt  lonaid  dyffryn 

0  niwl  ac  o  darth  i  fifwrdd  ;  ac  ni  welwyd 
mo  hono  mwy  yn  Nghymru,  oddigerth 
mewn  ychydig  gonglau,  lle  yr  ymddad- 
blygodd  yn  ol  ei  natur  yn  Ariaeth,  ac  yn 
Sosiniaeth.  Cydweithredai  y  Bedyddwyr 
yn  gystal  a'r  Annibynwyr  ;  ac  os  hofTent 
ddwyn  bedydd  i  amlygrwydd  gormodol,  yn 

01  barn  a  theimlad  y  Tadau  Methodistaidd, 
hawdd  maddeu  iddynt,  gan  eu  bod 
hwythau  yn  awyddus  am  wneyd  yr  hyn  a 
fedrent  yn  mhlaid  yr  efengyl.  Yr  ydym 
am  bwysleisio  ar  y  ffaith,  ddarfod  i  holl 
weinidogion  difrifol  Cymru,  perthynol  i 
bob  enwad  a  phlaid,  yn  mron  yn  ddi- 
eithriad,  ddyfod  allan  ar  y  cyntaf  i  bleidio 
y  diwygiad.  Talodd  y  nefoedd  yn  ol 
iddynt  hwythau  yn  ehelaeth;  bedyddiwyd 
lìwy  yn  ddwys  a'r  un  a'r  unrhyw  yspryd- 
iaeth  ;  gwnaed  hwythau  yn  gymylau  dyfr- 
adwy  i  ddyhidlo  y  gwlaw  graslawn  ar  y  tir 
sychedig;  ac  ymledoddy  diwygiady  tuallan 
iderfynauMethodistiaeth.  Ymaedylanwad 
y  diwygiad  i'w  ganfod  ar  bob  enwad  cref- 
yddol  uniawngred  yn  Nghymruy  dydd  hwn. 


Ond  am  amser  byr  y  parhaodd  y  brawd- 
garwch  a'r  cydweithrediad  cyffredinol 
hwn.  Nid  oedd  rhagfarn  wedi  marw  eto, 
er  iddi  fod  mewn  trwmgwsg  am  dymor. 
Cawn  Edmund  Jones,  Pontypẁl,  y  cyntaf 
i  wahodd  Howell  Harris  i  Fynwy,  ac  i'r 
hwn  am  beth  amser  yr  ymddiriedai  Harris 
seiadau  y  rhan  hono  o'r  wlad,  yn  ngwres 
ei  zêl  broselytiol  yn  ceisio  ffurfio  eglwysi 
Annibynol  o'r  dychweledigion,  a  hyny 
heb  unrhyw  gydymgynghoriad  a'r  rhai 
a  fuasai  yn  offerynau  i'w  hargyhoeddi. 
Gwnaeth  hyny  yn  y  Brychgoed,  ger 
Defynog,  yn  Nghastellnedd,  mewn  lle  yn 
swydd  WiUs,  ac  hyd  yn  nod  yn  nghym- 
ydogaeth  Trefecca.  Yr  ydym  wedi  cyfeirio 
yn  barod  at  lythyr  Howell  Harris  ato 
niewn  canlyniad  ;  llythyr  boneddigaidd, 
rhyddfrydig,  a  chathohg  ei  yspryd  ;  ond 
a  dramgwyddodd  Edmund  Jones  i'r  fath 
raddau  fel  ag  i  beidio  cydweithredu  mwy. 
Yn  dyner,  beia  Harris  ef  am  ei  fod  trwy 
ei  ymddygiad  yn  gwanhau  dwylaw  y 
Diwygwyr,  gan  beri  i'w  gelynion  edrych 
arnynt  fel  rhai  awyddus  am  ffurfio  plaid, 
tra  yr  oeddynt  hwythau  wedi  datgan  o'r 
cychwyn  nad  oedd  hyny  yn  amcan  gan- 
ddynt ;  am  y  perai  i'w  gwrthwynebwyr 
gredu  am  danynt  eu  bod  yn  rhagrithwyr, 
yn  cyhoeddi  eu  ymlyniad  wrth  yr  Eglwys, 
ac  ar  yr  un  pryd  yn  gosod  i  fynu  sect  arall 
mewm  gwrthwynebiad  i'r  Eglwys,  ac  felly 
mewn  ystyr  yn  tynu  dan  ei  sail  ;  ac  am  ei 
fod  yn  dwyn  i  mewn  gyfnewidiad  pwysig, 
nad  oedd  un  prawf  fod  yr  Arglwydd  yn 
foddlon  iddo,  gan  mai  fel  yr  oeddynt  yn 
tfaenorol  y  daethai  Duw  at  y  Methodist- 
iaid,  gan  eu  bendithio.  Eglura  Harris, 
hefyd,  y  cyfarwyddiadau  a  roddir  ganddo 
i'r  holl  ddychweledigion  gyda  golwg  ar 
wrando  y  Gair,  sef,  ar  iddynt  fyned  (i)  lle 
y  pregethir  yr  efengyl  fwyaf  pur ;  (2)  lle  y 
cyffyrddir  ddwysaf  a'u  calonau  ;  (3)  lle  y 
mae  yr  Arglwydd  yn  gweithio  gryfaf  ar  eu 
heneidiau ;  (4)  lle  y  maent  yn  cael  eu 
cymhell  yn  mlaen,  eu  harwain,  eu  porthi, 
eu  cadw  rhag  cysgadrwydd,  a'u  hanog  i 
gynyddu  ar  ddelw  Crist  fwyaf.  Gyda 
golwg  ar  y  cymun,  cynghora  bawb  i  aros 
íle  yr  oeddynt,  bydded  eglwys  neu  gapel, 
er  mwyn  heddwch.  Ni  syrthiai  Edmund 
Jones  i  mewn  a  golygiadau  Howell  Harris; 
cawn  y  Diwygiwr  yn  achwyn  arno  oblegyd 
ei  zêl  enwadol  mewn  amryw  o'i  lythyrau, 
a  darfyddodd  pob  cydweithrediad  rhyng- 
ddynt.  Nid  oedd  Edmund  Jones  yn 
bresenol  yn  Nghymdeithasfa  gyntaf  Wat- 
ford.      Yn  gyff'elyb  y  gweithredai   David 

Williams,  Pwllypant.  Er  mai  efe  a 
wahoddasai  Harris  gyntaf  i  Forganwg,  ac 
iddo  ddiolch  i'r  nefoedd  am  yr  efteithiau 
rhyfedd  a  gynyrchwyd  trwy  ei  weinidog- 
aeth,  yr  oedd  yntau  erbyn  hyn  wedi  cloffi, 
ac  yn  Nghymdeithasfa  Watford  y  mae 
yn  amlwg  trwy  ei  absenoldeb.  Yr  oedd 
rheswm  arall  am  gloftni  David  Williams. 
Dechreuasai  ohwng  ei  afael  ar  yr  athraw- 
iaethau  efengylaidd  ;  yn  raddol,  collodd 
gydymdeimlad  yr  adran  oreu  o'i  enwad  ei 
hyn,  a  chyn  ei  farw,  yr  oedd  wedi  cofleidio 
Pelagiaeth  os  nad  Ariaeth.  Ymddengys 
fod  teimlad  diflas  at  Howell  Harris  wedi 
ei  enyn  yn  y  rhan  fwyaf  o'r  gweinidogion 
Ymneillduol  y  pryd  hwn.  Meddai,  gyda 
golwg  arnynt  :  "Ar  y  cyntaf  hoftent  tì  yn 
fawr,  gan  fy  mod  yn  anog  y  bobl  i  fyned 
i  unrhy w  fan  i  wrando,  Ile  yr  oedd  Crist  yn 
cael  ei  bregethu,  a  Ile  y  derbynient  fwyaf  o 
fudd.  A  phan  y  cawsant  fod  eu  capelau 
yn  cael  eu  gorlenwi  trwy  hyn,  yr  oeddwn 
am  beth  amser  yn  fawr  fy  mharch  gan  bob 
plaid,  ac  nid  oeddwn  heb  gefnogaeth  i 
ymuno  â  hwy."  Ond  yn  fuan  cododd 
rhagfarn  ei  phen.  Taranai  Harris  yn 
erbyn  oerni,  deddfoldeb,  a  diftyg  dysgybl- 
aeth  yr  YmneiIIduwyr,  lawn  mor  groch  ag 
y  gwnaethai  yn  flaenorol  yn  erbyn  anfoesol- 
deb  a  difaterwch  Eglwys  Loegr.  Ac  yr 
oedd  ei  ymlyniad  wrth  yr  Eglwys  yn  faen 
tramgwydd.  Cyfeiriai  yr  Ymneillduwyr  at 
fywyd  penrydd  yr  oft"eiriaid  a'r  bobl  yn  yr 
Eglwys,  ac  at  wrthwynebiad  pendant  y 
rhai  oeddynt  mewn  awdurdod  i'r  diwyg- 
iad  ;  dadleuent  nad  iawn  anog  y  dychwel- 
edigion  i  gymuno  gyda'r  cyfryw;  nas  gallai 
fod  yn  wir  eglwys  pan  y  goddetìd  y,.fath 
bethau  o'i  mewn  ;  fod  aros  ynddi  fel  ceisio 
y  byw  yn  mysg  y  meirw,  ac  mai  dyled- 
swydd  y  Methodistiaid  oedd  ei  gadael.  A 
phan  na  welai  Harris  a'i  frodyr  eu  ffbrdd 
yn  rhydd  i  gydsynio,  aed  i  edrych  arnynt 
yn  gilwgus,  ac  i  wrthod  cydweithio. 

Yn  wir,  trodd  yr  Ymneillduwyr  mewn 
rhai  Ileoedd  yn  erlidwyr,  mor  bell  ag  yr 
oedd  eu  gallu  yn  cyrhaedd.  Mewn  Ilythyr 
o  eiddo  WiIIiam  Richards,  '■''-  cynghorwr 
yn  Sir  Aberteifi,  at  Howell  Harris,  dydd- 
iedig  Medi  12,  1742,  ceir  a  ganlyn  :  "  Y 
niae  y  cymdeithasau  yn  Blaenporth  a 
Phenbryn  wedi  ymuno  ag  eiddo  Howell 
Da\ies  yn  Llechryd,  gyda'r  eithriad  o  un 
aelod,  yr  hwn  sydd  wedi  uno  a'r  Bedydd- 
wyr,  ac  nid  yw  yn  dod  yn  agos  atom.  Y 
mae  y  diafol  wedi  cyffroi  y  Dissentcì's   yn 

ein  herbyn,  fel  y  cyffröa  y  gwynt  y  coed. 
Y  maent  yn  gwyrdroi  ein  geiriau  a'n 
hymddygiadau,  gan  dynu  y  casgliadau 
mwyaf  dychrynllyd  oddiwrthynt.  Y  mae 
ein  hanwyl  chwaer,  Betti  Thomas,  yn 
cael  ei  blino  yn  fawr  ganddynt  ;  bygythiant 
ei  hesgymuno,  os  nad  ydynt  wedi  gwneyd 
hyny  yn  barod,  am  ei  bod  yn  derbyn  y 
Methodistiaid  i'w  thŷ.  Y  mae  yn  dyfod 
i'n  seiat  breifat  ;  ac  nis  gwyddant  beth  i'w 
wneyd  o  honi  (y  seiat).  Dywedant  niai 
drws  agored  i  Babyddiaeth  ydyw,  a  Ilawer 
o  bethau  eraill  poenus  a  chableddus." 
Prawf  y  Ilythyr  hwn  fod  yr  YmneiIIduwyr 
mewn  rhai  manau  wedi  ymuno  a'r  di- 
grefydd  a'r  erlidgar  i  gamddarlunio  y  seiat 
brofiad,  trwy  awgrymu  weithiau  eu  bod 
yn  dwyn  cyffelybrwydd  i  gyff"esu  pechodau 
yn  yr  Eglwys  Babaidd ;  ac  weithiau,  fel  yr 
awgryma  y  gair  "  cableddus,"  trwy  honi 
fcd  gweithredoedd  pechadurus  ac  aflan  yn 
cael  eu  cyflawni  ynddi,  ac  mai  dyna  y 
rheswm  paham  ei  dygid  yn  mlaen  yn 
breifat.  Addefa  y  Parch.  Thomas  Rees, 
D.D.,  f  ddarfod  i  bob  cydweithrediad  o 
eiddo  yr  YmneiIIduwyr  a'r  diwygiad 
Methodistaidd  ddarfod  gwedi  y  flwyddyn 
1741,  ac  o  hyny  allan  mai  yr  unig  weinid- 
ogion  a  ymgyfathrachent  a  Howell  Harris 
oeddynt  y  Parch.  Henry  Davies,  Bryn- 
gwrach,  a'r  Parch.  Benjamin  Thomas,  a 
darfod  i'r  diweddaf  droi  yn  Fethodist 
proffesedig. 

O'r  ochr  arall,  gwnai  yr  awdurdodau 
Eglwysig  eu  goreu  i  darfu  y  Diwygwyr. 
Dan  gochl  esgusodion  gau,  nacaodd  yr 
esgob  ordeinio  Harris  ei  hun,  a  gwrthod- 
odd  lawn  urddau  i  WiIIiams,  Pantycelyn. 
Dywed  Howell  Harris  hefyd  ddarfod  i 
amryw  o  ddynion  ieuainc  talentog,  yn 
meddu  cymhwysderau  diamheuol  ar  gyfer 
y  weinidogaeth,  ond  oeddynt  wedi  bwrw  eu 
coelbren  yn  mysg  y  Methodistiaid,  apelio 
am  ordeiniad  esgobol,  a  chael  eu  gwrthod 
heb  gymaint  ag  arholiad.  Parodd  hyn  i 
eraill  o  gyffelyb  nodwedd  ddigaloni,  a 
pheidio  myned  i  mewn  am  ordeiniad,  gan 
y  credent  mai  ofer  fyddai  eu  cais.  Cyfod- 
odd  cri  yn  mysg  y  Methodistiaid  eu  hunain 
mewn  canlyniad  am  adael  yr  Eglwys.  A 
phan  na  chydsyniai  yr  arweinwyr,  ym- 
adawodd  amryw  o'r  cynghorwyr,  gan 
gymeryd  eu  hurddo  yn  ol  trefn  yr  YmneiII- 
duwyr,  a  dilynwyd  hwy  gan  rai  canoedd  o 
bobl.       Rhydd  Howell  Harris  y  rhesymau 

t  History  of  Protestant  Nonconformity  in   Wales, 
page  355. 

canlynol  dros  ei  ymddygiad  :  Nad  oedd  y 
prophwydi  gynt  yn  anog  y  duwiolion  i  gefnu 
ar  yr  eglwys  luddewig,  er  ei  bod  wedi  yni- 
lygru  yn  ddirfawr ;  fod  lesu  Grist  ei  hun 
yn  addoli  yn  y  deml  ac  yn  y  synagog  fel 
aelod  o  gynulleidfa  Israel,  er  fod  yr  offeir- 
iaid  yn  anfoesol  ac  yn  rhagrithiol ;  na 
throdd  yr  apostoHon,  gwedi  adgyfodiad  yr 
lesu,  eu  cefnau  ar  y  synagog  hyd  nes  iddynt 
gael  eu  gyru  allan  ;  nad  oedd  rhinwedd  y 
sacramentau  yn  dibynu  o  gwbl  ar  dduw- 
ioldeb  neu  anuwioldeb  yr  hwn  a'u  gwein- 
yddai,  ond  ar  ffydd  y  derbynydd  ;  mai  eu 
dyledswydd  hwy  oedd,  nid  cefnu  ar  yr  hyn 
oedd  yn  ddiffygiol,  ond  ei  ddiwygio,  a  dyfod 
yn  eu  perthynas  ag  ef  yn  halen  y  ddaear  ; 
fod  llawer  o  greaduriaid  truain  yn  derbyn 
lles  trwyddynt,  oedd  mor  llawn  o  ragfarn  o 
blaid  yr  Eglwys,  fel  na  Avrandawent  ar  neb 
perthynol  i  gyfundeb  arall;  mai  fel  yr  oedd- 
ynt  y  bendithiasai  yr  Arglwydd  hwy,  ac 
mai  eu  dyledswydd  hwytfiau  oedd  peidio 
gwneyd  unrhyw  gyfnewidiad  o  bwys,  hyd 
nes  y  caent  brawf  diamheuol  o  arweiniad 
dwyfül.  Credwn  mai  y  diweddaf  oedd  y 
prif  reswm.  Protestia  Harris  drosodd  a 
throsodd  nad  dallbleidiaeth  oedd  yn  ei 
gadw  i  mewn.  Yr  ydym  yn  ei  gael  yn  ddi- 
weddar  yn  cyfeirio  droiau  at  "yr  Eglwys 
dywyll  hon."  üfni  symud  heb  fod  y  golofn 
yn  myned  o'u  blaenau  oedd  ar  y  Diwygwyr. 
Y  mae  yn  sicr  fod  y  posiblrwydd  o  gael  ei 
yru  allan  gan  amgylchiadau  wedi  tori  yn 
gryf  ar  feddwl  Harris  y  pryd  hwn.  Pan  y 
datgana  ei  benderfyniad,  yn  ystod  ei  daith 
yn  Sir  Benfro,  i  beidio  gadael  Eglwys 
Loegr,  nid  yw  oiìd  mynegu  ei  deimlad  yn 
ngwyneb  amgylchiadau  oedd  fel  yn  ei 
drechu  yn  hollol.  Anfonasai  \\'hitefield 
lythyr  at  y  Diwygwyr,  diwedd  y  flwyddyn 
1741,  yn  mha  un  y  mynegai  fod  ymwahan- 
iad  oddiwrth  yr  Eglwys  yn  rhwym  o 
gymeryd  lle.  Y  mae  y  llythyr  mor  nodedig, 
yn  neillduol  gan  ei  fod  yn  dyfod  oddiwrth 
glerigwr,  fel  yr  hoffem  ei  ddifynu  oll. 
Meddai  Mr.  Whitefield  :  "  Medd  gwahanol 
bersonau  wahanol  ddoniau.  Y  mae  rhai 
wedi  eu  galw  i  ddeffroi,  eraill  i  sefydlu  ac  i 
adeiladu.  Medd  rhai  ddawn  poblogaidd,  - 
cymhwys  ar  gyfer  cynulleidfaoedd  mawr- 
ion ;  symuda  eraill  mewn  cylchoedd  cyfyng- 
ach,  a  gallant  fod  yn  dra  defnyddiol  yn  y 
seiadau  preifat.  Yr  wyf  yn  credu  am  y 
rhai  a  alwyd  i  fod  yn  gyhoeddus,  y  dylent 
ymroddi  yn  gyfangwbl  i'r  gwaith,  gan  fyned 
allan  heb  bwrs  nac  ysgrepan.  Gwna  y 
Meistr  ddwyn  y  draul.  Am  eraill,  y  rhai 
na    allant    ond    ymweled    yn    anghyoedd, 


dylent  barhau  i  ddilyn  eu  galwedigaethau. 
Y  mae  rhai  o  honoch  yn  weinidogion 
perthynol  i  Eglwys  Loegr  ;  ond  os  ydych 
yn  ffyddlon,  nid  wyf  yn  meddwl  y  gellwch 
barhau  ynddi  yn  hir.  Modd  bynag,  peid- 
iwch  myned  allan  hyd  nes  y  bwrir  chwi 
allan  ;  ac  yna,  pan  wedi  eich  bwrw  allan  er 
mwyn  lesu,  peidiwch  ofni  pregethu  yn  y 
caeau."  Yna,  wedi  cyfeirio  at  amryw 
drefniadau,  dywed :  "  GeHir  gwneyd  hyn 
oll  heb  ymadawiad  ffurfiol  oddiwrth  Eglwys 
Loegr,  yr  hyn,  yr  wyf  yn  gredu,  nad  yw 
Duw  yn  galw  am  dano  yn  bresenol."  Dyna 
yn  hoUol  deimlad  y  Diwygwyr  Cymreig 
gyda  golwg  ar  yr  Eglwys ;  tybient  mai 
ymadawiad  oedd  o'u  blaenau  ;  ond  dewisent 
gael  eu  hesgymuno  o  honi,  yn  hytrach  na 
myned  allan  eu  hunain  ;  byddent  felly  yn 
sicr  mai  ewyllys  Duw  oedd  iddynt  ym- 
ffurfio  yn  blaid,  oblegyd  ni  chafodd  y 
syniad  am  roddi  y  gwaith  i  fyny  le  yn  eu 
meddyhau,  naddo  am  awr. 

Y  pryd  presenol,  yr  oedd  gwaith  y  cler- 
igwyr  yn  Sir  Benfro,  yn  nghyd  a  chlerig- 
wyr  Brycheiniog,  yn  cael  eu  harwain  gan 
Ficer  Talgarth,  yn  gwrthod  y  sacrament 
i'r  rhai  oeddynt  yn  aelodau  gyda'r  Meth- 
odistiaid,  yn  dwyn  pethau  i  argyfwng 
difrifol.  Ni  ddylid  beio  gormod  ar  Mr. 
Price  Davies.  Gweithredai  ef  a'i  frodyr 
yn  hollol  onest,  yn  ol  y  goleuni  oedd 
ganddynt.  Rhaid  addef  fod  agwedd  y 
Methodistiaid  ar  y  pryd  yn  un  hollol 
eithriadol  ac  anghyson.  Meddai  y  Parch. 
David  Lloyd,  offeiriad  yn  Sir  Frycheiniog, 
yn  y  ddadleuaeth  alluog  a  gariodd  yn 
mlaen  â  Howell  Harris :  "  Yr  ydych  yn 
achwyn  fod  y  sacrament  yn  cael  ei  wrthod 
i  rai  personau.  Yr  wyf  yn  gobeithio  nad 
oes  yr  un  clerigwr  yn  ei  wrthod  i'w  blwyf- 
olion  heb  resymau  digonol.  Yr  wyf  yn 
gobeithio  hefyd  na  fynech  i  unrhyw  offeir- 
iad  gamarfer  y  peth  sanctaidd,  trwy  ei 
roddi  i  rai  nad  ydynt  yn  perthyn  i'\v  gyn- 
ulleidfa,  y  rhai  a  ymwahanant  oddiwrtho 
dan  glogyn  awydd  am  burdeb  mwy  ;  nac 
i'r  rhai  sydd  yn  condemnio  ein  haddoliad 
a'n  hathrawiaeth.  A  fedrwch  chwi  gyfrif 
y  rhai  na  ddeuant  i"n  cynulleidfaoedd  yn 
eu  heglwysydd  plwyfol  ond  ar  ddyddiau  y 
sacrament,  ac  a  safant  allan  y  pryd  hwnw 
hyd  nes  y  byddo  gwasanaeth  y  cymtm 
wedi  dechreu,  fel  yn  perthyn  i'n  cymundeb 
ni,  ac  a  ânt  yn  hwyr  y  dydd  drachefn  i 
dai  cyrddau,  ac  rias  gwyddom  pa  leoedd  ? 
Ai  nid  oes  dim  yn  cael  ei  wneyd  yn  iawn 
yn  ein  heglwys  ?  Ai  gweinyddiad  y  sac- 
rament  yw  yr  oll  o'n  haddohad  ?    A  ydych 

yn  tybio  fod  dyfod  i'r  eglwys,  a  derbyn  y 
sacrament,  unwaith  y  mis,  yn  ddigon  i 
beri  i  ddyn  gael  ei  ddynodi  yn  aelod  o 
Eglwys  Loegr  ?  Y  mae  genych  syniadau 
chwithig.  Ai  nid  gwneyd  y  sacrament 
yn  glogyn  i  ragrith  a  sism  yw  peth  fel 
hyn  ?  Ai  nid  camddefnydd  o  gorph  a 
gwaed  Crist  ydyw  ?  x\i  nid  twyllo  pobl 
ydyw  cymeryd  arnoch  eich  bod  yn  perthyn 
i'r  Eglwys  Sefydledig,  tra  ar  yr  un  pryd 
yr  ydych  yn  ymdrechu  ei  dinystrio  wreidd- 
yn  a  changen,  gan  ddal  yr  athrawiaethau 
mwyaf  penboeth,  íe,  athrawiaethau  cyth- 
reuhaid,  oddiwrth  ba  rai  yr  wyf  yn  gweddío 
Duw  ar  iddo  waredu  pawb  dynion  ?  "  Yr 
oedd  David  Lloyd  a  Howell  Harris  yn 
ddadleuwyr  glewion,  bob  un  o  ddifrif,  a'r 
naill  yn  deilwng  o  ddur  y  llall.  Ar  rai 
pwyntiau,  yn  arbenig  hawl  dyn  heb  ei 
ordeinio  i  fyned  o  gwmpas,  dan  amgylch- 
iadau  neillduol,  i  gynghori  pechaduriaid  i 
íìíoi  rhag  y  Ihd  a  iydd,  Harris  yn  ddiau 
oedd  y  buddugwr  ;  ond  gyda  golwg  ar 
anghysondeb  y  Methodistiaid  yn  disgwyl 
cael  y  sacramentau  yn  yr  eglwysydd 
plwyfol,  heb  dywyllu  eu  drysau  ar  unrhyw 
adeg  arall,  gan  y  Parch,  David  Lloyd  yr 
oedd  pen  praffaf  y  ffon.  Y  gwir  yw,  nas 
gelhd,  gydag  unrhyw  degwch,  alw  corph 
y  Methodistiaid,  hyd  yn  nod  mor  foreu  a 
hyn,  yn  Eglwyswyr  ;  glynai  yr  arweinwyr 
wrthi,  gan  benderfynu  peidio  ei  gadael 
heb  arweiniad  pendant ;  ond  am  y  cyíîredin 
bobl,  ni  feddent  unrhyw  barch  iddi.  Ni 
aent  y  tu  fewn  i'w  muriau  ond  ar  Sul 
cymundeb ;  y  pryd  hwnw  nid  aent  i'r 
gwasanaeth  cyffredin,  nac  i'r  bregeth,  os 
byddai  yno  rywbeth  o'r  fath ;  gwyddent 
na  fedrai  yr  ofîeiriad  bregethu  efengyl 
Crist,  ac  mai  baldorddi  y  fifregod  fwyaf 
ynfyd  a  wnelai,  neu  ynte  felldithio  y  bobl 
a  elent  o  gwmpas  i  gynghori  heb  awdur- 
dod  oddiwrth  yr  esgob  ;  íelly  safent  allan 
o  gwmpas  y  drysau  hyd  nes  y  dechreuai 
gwasanaeth  y  cymun,  ac  yna  aent  at  yr 
allor  i  gyfranogi  o'r  elfenau.  Rhaid  addef 
fod  eu  hymddygiad  yn  anghyson  ;  braidd 
nad  oedd  yn  anweddaidd  ;  ac  ar  un  olwg 
nid  yw  yn  rhyfedd  fod  llawer  o'r  offeiriaid 
wedi  dod  i'r  penderfyniad  i  wrthod  y  sac- 
rament  iddynt.  Canlyniad  yr  anghyson- 
deb  hwn  oedd  fod  y  "Methodistiaid  yn 
anghymeradwy  gan  Eglwyswyr  ac  Ym- 
neillduwyr.  Meddai  Howell  Harris  :  "  Y 
mae  pob  plaid  fel  yn  ymuno  i'n  gwrth- 
wynebu."  Nid  ydym  yn  sicr  na  cham- 
gymerodd  Rowland  a  Harris  arwyddion 
yr  amserau,   ac   nad  oeddynt  yn  crefu  am 


arwydd  mwy  pendant  nag  yr  oedd  gan- 
ddynt  hawl  i'w  ddisgwyl ;  dywed  y  Parch. 
T.  Rees,  D.D.,  pe  y  buasent  yn  gadael  yr 
Eglwys  Wladol  yr  adeg  hon,  y  buasai 
Cymru  yn  mron  oll  yn  Fethodistaidd.  Yr 
un  pryd,  y  mae  yn  bosibl  fod  rhwystrau 
yn  amlwg  iddynt  hwy,  nas  gaUwn  ni  sydd 
yn  barnu  eu  hymddygiad,  gant  a  haner  o 
flynyddoedd  gwedi,  gael  unrhyw  syniad 
am  danynt. 

Yn  ystod  y  cyfnod  o  1735  hyd  ddiwedd 
1742,  yr  oedd  cryn  lawer  wedi  cael  ei 
wneyd  tuag  at  gynyrchu  trefn.  Y  mae  yn 
ddiau  y  bodolai  cydweithrediad  rhwng 
Rowland  a  Harris  er  pan  ddarfu  iddynt 
gyfarfod  gyntaf  yn  Eglwys  Defynog,  haf 
1737;  dahent  afael  ar  bob  cyfleustra  i 
gydymgynghori,  ac  i  gydgynllunio  gyda 
golwg  ar  ddwyn  y  gwaith  mawr  yn  mlaen  ; 
ymholent  a'r  Diwygwyr  Seisnig,  perthynol 
i  bob  plaid,  fel  yr  oedd  y  trefniadau  a 
wnelent  i  raddau  mawr  yn  gynyrch  barn 
addfed.  Yn  raddol,  daeth  yr  ymgynghor- 
iadau  hyn,  a  gymerent  le  yn  achlysurol  pan 
y  byddai  rhyw  achosion  pwysig  yn  galw,  i 
gael  eu  trefnu  yn  mlaen  llaw,  nes  dyfod  yn 
gyfarfodydd  rheolaidd.  Ar  y  wyneb- 
ddalen  a  flaenora  y  Tvevecca  Minutes  ceir  y 
nodiad  a  ganlyn  yn  llawysgrif  Howell 
Harris  ei  hun  :  "Cyfarfyddai  y  brodyr  yn 
Nghymru  am  ragor  na  dwy  flynedd  cyn 
dyddiad  y  Uyfr  hwn  (sef  lonawr,  1743), 
unwaith  y  mis,  ac  unwaith  bob  dau  fis  yn 
1740,  gan  arhoh  hawer  o'r  cynghorwyr,  a 
chwiho  i  geisio  he  pob  un.  Ond  ni  ddeu- 
wyd  i  unrhyw  drefniant  sefydlog  (settled 
agrcement)  hyd  ddyddiad  y  Uyfr  hwn,  pan 
yr  anfonwyd  am  Mr.  Whitefield.  Ac  ym- 
ddangosai  mai  ewyllys  Duw,  fel  ei  ham- 
lygid  yn  ngoleuni  unol  yr  holl  frodyr, 
wedi  dysgwyl  yn  ddyfal  wrth  yr  Arglwydd, 
a  dadleu  yr  holl  fater,  oedd :  Mai  arolygwyr 
a  chynghorwyr  anghyoedd  oedd  y  drefn  i 
fod  yn  mysg  y  brodyr  diurddau  ;  fod  y 
brawd  Harris  i'w  harolygu  oll,  a'r  gweini- 
dogion  ordeiniedig  i  fyned  o  gwmpas  gym- 
aint  ag  a  fyddo  posibí  ;  fod  yr  arolygwyr  i 
gael  adran  o  wlad  {district),  a'r  cynghorwyr 
anghyoedd  i  arolygu  cymdeithas  neu  ddwy, 
gan  ddilyn  eu  goruchwylion  arferol,  tra  yr 
oedd  rhyw  ychydig,  ag  yr  oedd  eu  doniau 
a'r  fendith  a  brofid  trwyddynt  yn  ym- 
ddangos  yn  eu  cymhwyso  at  hyny,  i  fod  yn 
gynorthwywyr  i'r  arolygwyr,  mewn  modd 
mwy  cyffredinol."  Y  mae  y  nodiad  hwn 
o'r  pwys  mwyaf.  Dengys  ddarfod  i  ym- 
gynghoriadau  y  Diwygwyr  ddechreu  cym- 
eryd   ffurf  reolaidd   yn  y   flwyddyn   1740; 

mai  tuag  unwaith  bob  dau  fis  y  cyfarfydd- 
ent  yn  ystod  y  flwyddyn  hono ;  iddynt 
ddyfod  yn  ymgynghoriadau  misol  yn  1741, 
a  pharhau  felly  dros  y  flwyddyn  ddilynol  ; 
ac  mai  prif  fater  yr  ymdrafodaeth  oedd 
profi  cymhwysderau  y  cynghorwyr.  Mewn 
cydgordiad  hollol  â  hyn,  ceir  Uythyr  o 
eiddo  Mr,  Whitefield,  a  gyhoeddwyd  yn  yr 
Evangclical  Magazine  am  1826,  wedi  ei  gyf- 
eirio  at  gadeirydd  un  o'r  cynulliadau  yma, 
a'iddyddio,  Bristol,  28,  1741.  Ynyllythyr, 
o  ba  un  yr  ydym  wedi  difynu  yn  barod, 
dywed  fod  y  materion  oedd  i  ddyfod  tan 
sylw  o'r  pwysigrwydd  mwyaf,  a'i  fod  yn 
gofidio  na  fedrai  fod  yn  bresenol  gyda 
hwynt.  Yna  mynega  ei  farn  yn  rhydd  ar 
amryw  o'r  pethau  oeddynt  i  fod  yn  des- 
tynau  ymdriniaeth.  Y'  mae  lawn  mor 
amlwg  oddiwrth  y  nodiad  mai  cymharol 
ddiawdurdod  yr  ystyrid  y  cyfarfodydd  hyn  ; 
yr  hyn  a  wneyd  ynddynt  oedd  trefnu  a 
chynghori ;  nid  oeddynt  yn  pasio  pender- 
fyniadau  sefydlog,  gan  hawho  awdurdod  i'w 
gosod  mewn  grym,  ac  i  orchymyn  i'r 
brodyr  eu  cario  allan.  Yr  oedd  sefydliad 
y  Gymdeithasfa,  ddechreu  y  flwyddyn 
1743,  yn  symudiad  hollol  newydd,  ac  er 
mwyn  rhoddi  arbenigrwydd  ar  y  cam 
pwysig  a  gymerid,  yn  gystal  ag  er  mwyn 
cael  cymhorth  gẁr  o  ddoniau  mor  ddys- 
glaer,  yr  hwn  oedd  yn  cydweled  â  hwy 
lygad  yn  llygad  ar  bob  pwnc  o  athrawiaeth, 
y  gwahoddwyd  Whitefield  i  fod  yn  bre- 
senol  ac  i  gymeryd  y  gadair  ar  yr  amgylch- 
iad.  Cadarnheir  hyn  gan  dystiolaeth 
Howell  Harris,  niewn  crynodeb  o  hanes  ei 
fywyd  sydd  ar  gael  yn  awr  yn  Nhrefecca. 
Fel  hyn  yr  ysgrifena  :  "  Yr  haf  hwn 
(1740),  gan  fod  llawer  yn  sefyll  i  fyny 
i  lefaru,  mewn  gwahanol  leoedd  yn 
Nghymru,  tybiodd  rhai  o'r  gweinidogion 
mai  gwell  fyddai  gwneyd  rhyw  ymgais  i 
drefnu  pethau,  er  rhwystro  anhreín,  ac  fel 
na  fyddai  i  bersonau  anghyfaddas  gymeryd 
y  gwaith  mewn  llaw.  Yna  anogwyd  pawb 
a  lefarent  yn  y  modd  hwn  i  gyfarfod,  i 
siarad  am  eu  profiad  parthed  gwaith  gras 
ar  eu  calonau,  fel  y  gallent  adnabod  y  naill 
y  llall,  er  cael  undeb  a  chymundeb  fel 
brodyr  yn  mlaenaf  oll.  Yna  i  amlygu  eu 
cymhelhon,  beth  a  barodd  iddynt  ym- 
gymeryd  a'r  gwaith,  a  pha  resymau  a  allai 
pob  un  roddi  fel  profion  ei  fod  wedi  cael  ei 
alw  iddo,  ac  yna  i  gyflwyno  y  cwbl  i  farn 
yr  oU.  Eto  ni  feddyhem  ein  bod  wedi  cael 
ein  galw  i  fFurfio  ein  hunain  yn  enwad  ar 
wahan  ;  ni  chymerasom  arnom  ychwaith  i 
arhoH   neb   gydag   awdurdod   i    roddi    i'r 


cyfryw  genhadaeth  ;  yn  unig  tybiem  ein 
bod  yn  cael  ein  gorfodi  i  fyned  mor  bell  a 
hynyna,  os  oeddym  am  ymffurfio  yn  gym- 
deithas,  yr  hon  na  fedr  fodoH  heb  ryw  fath 
o  reolau."  Teifl  y  difyniad  hwn  íìfrwd  o 
oleuni  ar  natur  y  cyfarfodydd  trefniadol 
blaenorol  i  sefydhad  y  Gymdeithasfa. 
Gwelwn  (i)  Fod  pawbafyddent  yn  myned 
o  gwmpas  i  gynghori  yn  cael  eu  gwahodd 
iddynt  ;  (2)  Mai  gwrando  profiad  personol 
y  cynghorwyr,  ynghyd  a'u  cymhelhon  i'r 
gwaith  cyhoeddus,  oedd  eu  prif  orchwyl  ; 
(3)  Nad  oeddynt  yn  honiunrhyw  awdurdod 
ar  y  cynghorwyr,  trwy  ar  y  naiH  law  roddi 
hawl  iddynt  i  fyned  o  gwmpas,  nac  ar  y  Haw 
araH,  eu  hatal ;  yr  oll  a  wnelent  oedd  dat- 
gan  barn,  a  rhoddi  cynghor,  gan  adael 
rhyngddynt  hwy  a  gweithredu  yn  ol  y 
cyfry w.  Ond  erbyn  1 742  gwelai  y  Diwyg- 
wyr,  os  oedd  yr  anheilwng  i  gael  ei  rwystro 
i  ymgymeryd  â  gwaith  na  feddai  gymhwys- 
der  ar  ei  gyfer,  ac  felly  i  gael  ei  gadw  rhag 
dwyn  yr  efengyl  a'r  diwygiad  i  anfri,  fod 
yn  rhaid  iddynt  yn  eu  cyfarfodydd  trefn- 
iadol  gymeryd  mwy  o  awdurdod  i'w  dwy- 
law.  13yma  un  o'r  prif  resymau  dros  fyned 
yn  y  blaen  i  sefydHi  y  Gymdeithasfa. 

Yr  oedd  y  cynghorwyr,  at  ba  rai  yr  ydys 
wedi  cyfeirio  yn  barod,  yn  perthyn  i  Feth- 
odistiaeth  o'r  cychwyn.  Daethant  i  fod, 
nid  trwy  unrhyw  benderfyniad  dynol,  ond 
trwy  alwad  o'r  nefoedd.  Nid  gormod- 
dweyd  fod  y  swydd,  os  priodol  galw  swydd 
arni,  yn  greadigaeth  uniongyrchol  yr  Y^s- 
pryd.  Un  rheswm  paham  yr  ymledodd 
y  diwygiad  mor  gyflym,  ac  y  darfu  iddo 
gymeryd  ffurf  barhaol,  oedd  cyfodiad  dyn- 
ion  diurddau  i  gynghori  eu  cydfforddoHon 
yn  ngwahanol  ranau  y  wlad.  Oni  bai  am 
danynt  hwy  cawsai  y  seiadau  bychain 
drengu  o  ddiff"yg  ymgeledd.  Cymylau 
mawrion,  cyfoethog  o  wlaw,  oedd  Daniel 
Rowland,  HoweH  Harris,  a'r  prif  Ddiwyg- 
wyr ;  pa  le  bynag  yr  aent  pistyHént  eu 
cynwysar  y  sychdir  diff"rwyth,  fel  pebyddai 
ystorm  o  wlaw  taranau  wedi  ymdori  ar  y 
fangre;  ond  wedi  gwlychu  y  tir  am  y  tro, 
aent  hwy  yn  eu  blaenau  i  dywaHt  y  cyífelyb 
wlaw  brâs  ar  ranau  eraiH  y  wlad  ;  a  buasai 
y  gwahanol  leoedd  wedi  gwywo  gan  sych- 
der,  yn  absenoldeb  y  cymylau  mawrion, 
oni  buasai  i'r  A.rglwydd  godi  y  cynghorwyr, 
y  rhai  a  fuont  dan  fendith  Duw  fel  gwHth 
dyfrhaol  i'r  eglwysi.  Dechreuasant  yn 
hynod  syml.  Yn  y  cymdeithasau,  oblegyd 
cymhwysder  naturiol  a  phrofiad  dyfnach  o 
waith  gras  yn  eu  calonau,  gelwid  arnynt  i 
ddarHen    a    gweddío    yn    gyhoeddus,    ac  i 

roddi  gair  o  gynghor  oddiwrth  yr  hyn  a 
ddarllenid.  Yn  raddol  darfu  i  rai  o  honynt 
ddadblygu  dawn  arbenig  at  hyn  ;  aeth  y 
gair  o  gynghor  yn  rhywbeth  cyffelyb  i 
bregeth  ;  aeth  y  son  am  danynt  i'r  gym- 
deithas  fechan  nesaf,  a  galwyd  hwy  i 
egluro  Gair  Duw  ac  i  roddi  gair  o  gyngor 
yno,  nes  yn  ddiarwybod  iddynt  eu  hunain 
y  deuwyd  i  edrych  arnynt  fel  rhai  yn 
íîurfio  math  o  swyddogaeth  ar  wahan. 
Nid  oeddynt  yn  cefnu  ar  eu  galwedig- 
aethau ;  ni  dderbynient  ond  ychydig  dàl 
am  eu  llafur  ;  dyoddefent  lawer  o  wawd  a 
chamdriniaeth  oddiar  ddwylaw  y  drygionus 
a'r  ffug-grefyddol ;  ond  arhosodd  eu  bwa 
yn  gryf  er  pob  peth  trwy  rymus  ddwylaw 
Duw  Jacob.  Amrywient  yn  ddirfawr 
parthed  safle  gymdeithasol,  eangder  gwyb- 
odaeth,  dawn  ymadrodd,  a  phrofiad  ys- 
prydol.  Ceid  yn  eu  mysg  rai  o  safle 
barclius,  wedi  cael  dygiad  i  fynu,  ac 
addysg  dda,  yn  cael  eu  hystyried  fel  yn 
perthyn  i  fonedd  y  tir,  ond  a  ddewisent 
ddirmyg  Crist  gyda  y  Methodistiaid  yn 
hytrach  na  rhodres  a  pharch  bydol. 
Perthynai  eraill  o  honynt  i  ysgolfeistri 
Griffith  Jones.  Rhaid  y  meddent,  fel 
cymhwysder  i  swydd  ysgolfeistr,  raddau 
helaeth  o  gydnabyddiaeth  a'r  Ysgrythyr ; 
arferent  yn  feunyddiol  gyfarch  eu  hysgol- 
eigion,  a'u  harholi  yn  y  catecism  ;  feUy, 
cam  byr  iddynt  oedd  myned  i  ddweyd 
ychydig  yn  gyhoeddus  wrth  eu  cyd- 
ddynion.  Cawn  amryw  o'r  prif  gynghor- 
wyr  yn  perthyn  i'r  dosparth  hwn.  Ond 
yr  oedd  llawer  o'r  cynghorwyr  yn  dlawd 
eu  hamgylchiadau,  ac  nid  yn  unig  yn 
annysgedig,  ond  yn  gymharol  anwybodus 
yn  athrawiaethau  crefydd.  Eithr  cawsent 
olwg  ar  Grist  croeshoehedig  fel  Ceidwad 
hoU  ddigonol ;  ty  wynasai  ei  ogoniant  ar  eu 
heneidiau  gyda  thanbeidrwydd  gorchfygol ; 
llanwesid  eu  calonau  a  chariad  diderfyn 
ato ;  ac  er  na  wyddent  ryw  lawer  yn  ei 
gylch,  teimlent  reidrwydd  i  fynegu  yr 
ychydig  hyny  i  bawb  o'u  cwmpas.  Fel 
Ahimaasgynt,  yr  oeddynt  yn  Hawn  awydd 
am  redeg  dros  y  Brenin  ;  ac  os  nad  oedd 
ganddynt  genadwri  gryno  ar  y  cychwyn, 
cawsant  hi  cyn  rhedeg  nemawr.  Ychychg 
a  wyddai  y  wraig  o  Samaria  am  yr  lesu  ; 
ond  gwedi  i'w  eiriau  gyffwrdd  a'i  chalon, 
gadawodd  yr  ystên  ar  lan  y  ffynon  er 
mynegu  i'w  chyd-ddinasyddion  am  y 
Person  rhyfedd  a  gyfarfyddasai.  Yn  gyff- 
elyb  am  y  cynghorwyr  Methodistaidd, 
ymroddasant  fel  yr  oeddynt  i'r  gwaith,  a 
seliodd  Duw  eu  Ilafur  a  bendith.     Arferiad 


y  byd  yw  gwawdio  llafur  personau  di- 
urddau,  a  chyfeirio  gyda  dirmyg  at  eu 
galwedigaethau  bydol.  Meddai  Dr.  South 
am  y  Puritaniaid  :  "  Gallant  yn  Ilythyr- 
enol  daro  yr  hoel  ar  ei  chlopa.  Medrant 
osod  pwlpud  wrth  ei  gilydd  cyn  pregethu 
ynddo."  Yn  ngolwg  Dr.  South,  yr  oedd 
medr  saerniol  yn  anghymwysder  hanfodol 
i'r  weinidogaeth.  Fel  y  sylwa  awdwr  Meth- 
odistiaetJi  Cyìiirn  :  "  Hen  ddull  o  watwar  pre- 
gethwr  da  gynt  oedd  gofyn,  '  Onid  hwn  yw 
y  saer  ?  '  Ònd  yn  nghyfrif  Duw  yr  oedd 
i'r  Saer  hwnw  barch  mawr ;  fe  dderbyn- 
iodd  gan  Dduw  Dad  barch  a  gogoniant." 
Nid  amheuwn  fod  cyfarchiadau  rhai  o'r 
cynghorwyr  Methodistaidd  yn  dra  an- 
nhrefnus;  efallai  fod  eu  hiaith  yn  sathr- 
edig,  eu  cymhariaethau  yn  gartrefol  os 
nad  yn  arw,  eu  hystumiau  yn  annaturiol, 
a'u  traddodiad  yn  gwbl  amddifad  o  ddlysni 
araethyddol.  Ond  yr  oeddynt  yn  Ilawn 
o  zèl  ;  profasent  argyhoeddiad  dwfn  eu 
hunain,  a  chyfranogasent  yn  helaeth  o 
felusder  yr  efengyl  mewn  canlyniad. 
Gwyddent  beth  oedd  cael  eu  clwyfo  a'u 
meddyginiaethu  ;  os  na  feddent  gymhwys- 
der  dysg,  meddent  gymhwysder  profiad  ; 
a  bendithiodd  Duw  eu  gwaith.  Nid  an- 
hebyg  mai  fel  hyn  yr  oeddynt  fwyaf 
cymwys.  Gallent  fyw  ar  ymborth  gwael 
wrth  deithio;  medrent  ddyoddef  gerwinder 
tywydd  heb  fod  eu  cyfansoddiadau  yn  cael 
eu  hamharu  ;  a  chan  mai  à  dynion  anniw- 
ylliedig  y  byddent  yn  ymwneyd  gan  mwy- 
af,  yr  oedd  eu  diffygion  yn  troi  yn  fanteis- 
ion  iddynt,  ac  yn  eu  galluogi  i  fyned  yn 
fwy  agos  at  y  bobl.  A  chododd  Duw  o'r 
dosbarth  hwn  bregethwyr  ddarfu  ysgwyd 
Cymru ;  rhai  ag  yr  oedd  arucheledd  eu 
doniau,  a  nerth  eu  hareithyddiaeth  yn 
ysgubo  y  cwbl  o'u  blaen,  ac  y  mae  eu 
henwau  yn  eiriau  teuluaidd  yn  Nghymru 
hyd  y  dydd  hwn.  Dywedir  fod  tua  deu- 
gain  o  gynghorwyr  yn  bodoli  rhwng  pob 
rhan  o'r  wlad  adegy  Gymdeithasfa  gyntaf. 
Ar  yr  un  pryd,  rhuthrai  rhai  i'r  gwaith  o 
gynghori  heb  unrhyw  gymhwysder  ar  ei 
gyfer.  Disgynasai  ar  y  cyfryw  awydd  am 
hynodrwydd  a  sylw,  fel  ar  Simon  Magus 
gynt,  ac  aent  o  gwmpas  gwlad  o'r  naill  gym- 
deithas  i'r  Ilall,  gan  wneyd  mwy  o  niwed 
nac  o  les,  nes  peryglu  cymeriad  y  diwyg- 
iad.  Un  o  brif  amcanion  y  Gymdeithasfa 
oedd  dwyn  y  cynghorwyr  i  drefn,  drwy 
gefnogi  y  cymhwys,  ac  atal  yr  anghymwys. 
Yr  oedd  anìcan  arall,  Ilawn  mor  bwysig, 
i'r  Gymdeithasfa,  sef  dwyn  y  seiadau  i 
ffurf.      Yn  flaenorol,  yr  oedd  y  cymdeith- 

asau  hyn  yn  hollol  annibynol  ar  eu  gilydd  ; 
ni  feddent  unrhyw  rwymyn  alhmol  o 
undeb ;  yr  unig  gysyUtiad  rhyngddynt 
oedd  eu  bod  oU  yn  cyfranogi  i  raddau  mwy 
neu  lai  o  yspryd  y  diwygiad,  a'u  bod 
yn  meddu  parch  diderfyn  i  Rowland,  a 
Harris,  a  Howell  Davies,  y  rhai  a  ystyrid 
ganddynt  fel  eu  tadau  yn  Nghrist.  Sail 
bersonol  oedd  i'r  ufudd-dod  a  roddent  i 
gyfarwyddiadau  eu  harweinwyr.  Pe  bu- 
asai  rhyw  gymdeithas  yn  myned  ar 
gyfeihorn  mewn  athrawiaeth,  neu  yn 
goddef  o'i  mewn  y  rhai  drwg,  nid  oedd 
unrhyw  allu  i'w  galw  i  gyfrif,  ac  i  adfer 
pethau,  ond  dylanwad  personol  un  o'r 
Diwygwyr  blaenaf.  Gwelwyd  angenrhaid 
yn  fuan  am  uno  yr  eglwysi  yn  un  cyfan- 
soddiad  cryf,  er  mwyn  i  ddylanwad  y 
diwygiad  gael  ei  barhau,  ac  er  mwyn  ei 
gadw  rhag  rhedeg  yn  wyllt.  Tua  dechreu 
y  flwyddyn  1742,  tynasid  allan  gyfres  o 
reolau  ar  gyfer  y  cymdeithasau.  ünd  ni 
cheisiwyd  eu  huno  mewn  trefniant  cyff- 
redinol  hyd  gyfarfyddiad  y  Gymdeithasfa 
yn  Watford.  Y  mae  yn  sicr  na  chymerwyd 
y  cam  pwysig  hwn  heb  lawer  o  ragfeddwl 
a  rhagymgynghoriad  ;  ac  y  mae  lawn  mor 
sicr  mai  i  Howell  Harris  yr  ydym  yn  ddy- 
ledus  am  gynlluniad  a  gweithiad  allan  yr 
hyn  a  elhr  ei  alw  yn  sail  y  cyfansoddiad 
Methodistaidd.  Efe  yn  anad  un  o'r  Tadau 
oedd  y  trefnydd  ;  yr  oedd  ei  feddwl  ffrwyth- 
lawn  ar  waith  yn  wastad  yn  cynllunio ;  ac 
yn  y  cyfwng  hwn  yr  oedd  wedi  bod  mewn 
cydymgynghoriad  ag  amryw  bersonau  y 
tu  allan  i  Gymru,  yn  gystal  ag  a'i  frodyr 
yn  y  Dywysogaeth.  Un  y  bu  mewn 
gohebiaeth  ag  ef  ar  y  mater  oedd  Mr. 
Oulton,  gweinidog  y  Bedyddwyr  yn  Llan- 
Hieni  (Leominster).  Yr  oedd  Mr.  Ouhon 
yn  ddyn  gwir  dduwiol,  yn  llawn  o  yspryd 
y  diwygiad,  ond  yn  Fedyddiwr  cryf.  Mewn 
llythyr  ato  dy wedai  Harris  fod  yn  anhawdd 
iddynt  oU  ddyfod  i  gydweled  gyda  golwg 
ar  y  rhanau  hyny  o'r  Beibl  a  gyfeiriant  at 
fifurílywodraeth  eglwysig,  adeg  a  dull  bed- 
ydd,  a  rhyw  ychydig  o  gyflfelyb  allanoHon 
ydynt  .yn  fuan  i  ddarfod  ;  a  bod  undeb  yn 
anmhosibl  hyd  nes  y  cydunent  i  beidio 
gwneyd  dim  yn  amod  aelodaeth,  amgen 
adnabyddiaeth  achubol  o'r  Arglwydd  lesu, 
a  ffydd  fywiol  yn  cynyrchu  sancteiddrwydd 
buchedd,  yr  hon  a  brofai  ei  bodohieth  trwy 
ei  chynydd.  "  Pe  bawn  i,"  meddai,  "a 
gofal  cynuUeidfa  arnaf,  ystyriwn  yn  ddy- 
ledswydd  arnaf  i  dderbyn  pawb  yn  aelodau 
y  gallwn  obeithio  am  danynt  eu  bod  wedi 
eu  geni  o  Dduw,  er  na  fyddent  yn  cydweled 


â  mi  gyda  golwg  ar  ychydig  o  bethau 
allanoL"  Nis  gallai  Mr.  Oulton  gyfranogi 
yn  y  syniadau  cathohg  hyn ;  íîromai 
braidd  wrth  Mr.  Harris  am  gyfeirio  at 
fedydd  fel  un  o'r  allanohon  bychain  oedd 
yn  fuan  i  ddiílanu,  gan  ei  fod  yn  ordinhad 
wedi  ei  sefydlu  gan  Grist  ei  hun,  ac  i  aros 
yn  yr  eghvys  hyd  ddiwedd  y  byd.  Maen- 
tymiai  hefyd  fod  y  trefniadau  allanol,  y 
cyfeiriai  Harris  atynt  gyda  gradd  o  ddi- 
ystyrwch,  lawn  mor  ghr  yn  y  Testament 
Newydd,  ac  yn  llawn  mor  hawdd  dyfod  i 
sicrwydd  gyda  golwg  arnynt,  a'r  gwirion- 
eddau  achuboL  Cyfiawnder  â  Mr.  OuUon 
yw  ychwanegu,  er  na  dderbyniwyd  ei 
gynghor  gyda  golwg  ar  wneyd  bedydd 
trwy  drochiad  yn  amod  aelodaeth,  na 
ddarfu  iddo  dynu  yn  ol  ei  gydymdeimLad 
â  Methodistiaeth  o'r  herwydd  ;  ond  ei  fod 
gwedi  hyn  yn  ysgrifenu  at  Howeh  Harris 
lawn  mor  gyfeiUgar  a  brawdol,  ac  yn 
dangos  llawn  cymaint  o  ddyddordeb  yn 
ffyniant  y  Cyfundeb.  Y  mae  yn  sicr  ddar- 
fod  i  sefydhad  y  Gymdeithasfa  achosi 
pryder  dwfn  i'r  Tadau  Methodistaidd ; 
teimlent  eu  ffordd  bob  cam  a  roddent ;  a 
diau  mai  gyda  chalonau  gorlwythog  ac  ys- 
prydoedd  ofnus  y  cyfarfuant  yn  Watford. 

Yr  ydym  wedi  cyfeirio  at  y  rheolau  i'r 
societies  a  dynwyd  ahan.  Dywed  Howell 
Harris  yn  ei  Fywgrafíìad  mai  efe  a'u  fitiirf- 
iodd  ;  dywedir  ar  wyneb-ddalen  y  rheolau 
eu  hunain  eu  bod  wedi  cael  eu  cyfansoddi 
"gan  wyr  o  Eglwys  Loegr."  Yr  eglurhad 
yw  mai  Harris  a'u  drafiftiodd  ;  iddynt  yn 
ganlynol  gael  eu  cyíiwyno  i  farn  y  gweddiU 
o'r  arweinwyr,  a  chael  eu  cymeradwyo 
ganddynt ;  a  chwedi  hyny  iddynt  gael  eu 
cyhoeddi  yn  enw  yr  olL  Y  mae  y  rheolau 
hyn  yn  bwysig  ynddynt  eu  hunain  ;  dangos-. 
ant  ysprydoh'wydd  meddwl  dwfn  ;  ond 
meddant  ddyddordeb  arbenig  ar  gyfrif  mai 
dyma  y  genadwri  gyntaf  a  anfonwyd  gan  y 
Methodistiaid  at  y  gwahanol  églwysi. 
Felly,  er  eu  bod  i  raddau  yn  faith,  yr  ydym 
yn  eu  gosod  i  mewn  yn  y  cyfanswm. 

"Sail,  Dibenion,  a  Rheolau  y  Cym- 
DEiTHASAU  neu  y  Cyfarfodydd  neilltuol, 
a  ddechreuasant  ymgynull  yn  ddiweddar 
yng  Nghymru. — At  y  rhai  y  chwanegwyd 
rhai  Hymnau  i'w  canu  yn  y  Cyfarfodydd 
neilhuoL     Gan  wyr  o  Eglwys  Loegr. 

"Diar.  XV.  22.  '  Ofer  fydd  bwriadau  He 
ni  byddo  cynghor,'  &c. 

,,  xxiv.  6.  'Trwy  lawer  o  gynghor- 
wyr  y  bydd  diogelwch.' 

,,  xxvii,  17.    'Haiarn  a  hoga  haiarn.' 

"Bristol:     Printed    by    Felix    Farley    in 
Castle  Green. 

M,DCCXLII. 
" RHAGYMADRODD. 

"At  bawb  ag  sydd  gwedi  cael  eu  gwneu- 
thur  yn  ewyllysgar  i  ymwadu  â  hwynt 
eu  hunain,  i  gyfodi  eu  croes,  ac  i  ddilyn 
yr  Oen ;  ac  yn  neilltuol  at  y  Societies  o 
Eglwys  Loegr. 

"  Yn  ddiweddar  fe  ein  cymhellwyd  ni 
(ychydig  o  Weinidogion)  i  gyfarfod  â'n 
gilydd  mor  fynych  ag  y  gallom,  i  geisio 
gwyhed  yn  fwy  manol  dros  ein  gilydd,  ac 
er  mwyn  gwybod  helynt  praidd  Crist  yn 
well,  ac  er  mwyn  ymgynghori  pa  fodd  i 
ymdreuho  oreu  yn  ngwinllan  ein  Meistr  ; 
ac  yn  y  cyfamser  a  gawsom  ein  calonau  i 
gyttuno  ar  y  Rheolau  canlynoL  A  chan 
wybod  mor  wasgaredig  ydych  chwi,  ac  er 
mwyn  eich  cyfarwyddo  pa  fodd  i  adeiladu 
eich  gilydd  oreu  yn  eich  Cyfarfodydd  neill- 
tuol,  ni  a  farnasom  yn  ddyled  arnom  i 
ddanfon  y  Rheolau  hyn  atoch,  gan  obeithio 
y  bydd  i  Dduw  eu  bendithio  i  chwi  ;  a 
rhoddi  calonau  i  chwi  ymostwng  y  naill  i'r 
llall,  holwch  eich  gilydd  wrthynt  mor  bell 
ag  y  gweloch  y  byddont  yn  uniawn.  Tyb- 
iasom  yn  oreu  eu  rhoddi  mewn  print,  fel  y 
gallo  pawb  weled  y  gwirionedd  o'n  diben- 
ion  a'n  rheolau  yn  ein  Cyfarfodydd  neill- 
tuol ;  ac  os  bydd  neb  yn  chwennych 
ymuno  â  ni,  fel  y  gallo  ef  weled  pa  ddys- 
gyblaeth  yr  ydym  ni  yn  tybied  yn  ddyled 
ei  chadw  yn  ein  mysg.  Gan  edrych,  pa 
waradwydd  bynag  a  gaffom  gan  y  byd,  bod 
genym  gydwybod  ddirwystr  yn  hyn,  na 
feiddiom  ni  wneyd  dim  yn  y  dirgel  ag  na 
allom  ei  gyfaddef  pan  gyhoeddir  pob  peth 
dirgel  ar  benau'r  tai.  Ofer  yw  neilltuo 
oddiwrth  y  byd  ac  ymddangos  megys  rhai 
a  fyddai  yn  rhodio  gyda  Duw,  a  gwneuthur 
rheolau  o'n  rhodiad,  oni  fyddai  ein  heneid- 
iau  mewn  undeb  â  Duw  yn  Nghrist,  ac  â'r 
naill  y  llall  yn  yr  Ysbryd  Glân  ;  gwedi  cael 
ein  glanhau  oddiwrth  ein  holl  eilunod,  gan 
ddysgwyl  dim  yn  y  byd,  ond  yr  hyn  a 
gafodd  ein  Pen  o'n  blaen,  a'r  hyn  a  addaw- 
odd  Efe  i'w  holl  ddilynwyr,  sef  cael  ein 
casâu  gan  bawb  er  mwyn  ei  Enw  Ef, 
Mat.  X.  22.  Ac  y  mae  yn  perthyn  i 
ninnau  edrych  mai  er  ei  fwyn  ef  yr  ydym 
yn  goddef;  a  thra  byddom  yn  cael  ein 
cablu  a'n  difenwi  megys  rhagrithwyr 
lieilchion,  segur,  twyllodrus,  edrychwn  ar 
fod  tyst  o'n  mewn  yn  dywedyd  eu  bod  yn 


gelwyddog ;  onid  ê  ni  erys  Ysbryd  gras  a 
gogoniant  i'n  cysuro  na'n  cynorthwyo. 
Ond  os  er  ei  fwyn  ef  yr  ydym  yn  dioddef, 
nac  ofnwn  :  ni  Iwydda  un  ofFeryn  a  lunier 
i'n  herbyn,  Esa.  hv.  17  ;  a  phyrth  uffern  ni 
allant  ein  gorchfygu,  Mat.  xvi.  18.  Ond 
gwyhwn  rhag  ysbryd  balch  y  Phariseaid  : 
os  ydym  ni  yn  gweled,  ac  ereill  yn  ddall, 
pwy  a  wnaeth  y  gwahaniaeth  ?  Dangoswn 
ein  bod  wedi  bod  gyda'r  lesu,  trwy  ein 
hymddygiad  addfwyn,  tirion,  maddeugar, 
cariadus  a  gostyngedig,  tuag  at  ein  gwrth- 
wynebwyr.  Ac  er  mai  trwy  Grist  yn  unig 
yr  ydym  yn  gadwedig,  etto  dangoswn  ein 
cariad  atto  ef,  am  ein  prynu  a'n  gwaredu 
yn  rhad  trwy  ei  fywyd  a'i  farwolaeth,  trwy 
gyflawniad  diragrith  o'r  holl  ddyled- 
swyddau  gorchymynedig,  gan  garu  y  gyf- 
raith,  fel  rheol  o'n  bywyd  newydd  a 
gawsom  gan  Grist,  i'w  chadw  ;  yr  hon  yr 
ydym  yn  ymwrthod  â  hi,  fel  cyfammod  i 
fyned  at  Dduw  trwyddi  i  gael  bywyd.  Yr 
ydym  yn  atolwg  arnoch  i  wylied  yn  eich 
Societies  yn  erbyn  balchder  ysbrydol,  yn 
ymddangos  mewn  diystyru  ereill,  bod  yn 
annioddefus  i  gyfaddef  ein  beiau  ac  i  dder- 
byn  cerydd ;  rhagrith,  neu  geisio  ym- 
ddangos  yn  fwy  Ilawn  o  gariad,  ffydd, 
gostyngeiddrwydd,  a  goleuni,  nag  y  bydd- 
och  ;  hunan-ewyllys  a  hunan-gariad, 
doethineb  cnawdol,  a  phob  ymddangosiad 
a  fyddo  yn  tarddu  oddiwrth  gais  dirgel 
yn  y  galon  i  ereill  dybied  eich  bod  yn 
dduwiol  ac  yn  cynnyddu  hefyd.  Ac  na 
pheidiwch  hefyd  à  chwilio  allan  bob  ar- 
wyddion  o'r  gwreiddyn  ofnadwy,  yr  hwn  a 
ddwg  bob  math  o  ífrwythau  drwg,  sef 
ariangarwch,  seguryd,  a  diogi.  Gwyliwch 
hefyd  rhag  geiriau  segur,  ysgafnder  ysbryd, 
chwerthiniad  cnawdol,  meddyliau  ofer,  ac 
anffyddlondeb  neu  weniaeth  mewn  geiriau 
wrth  farchnata,  trwy  ddywedyd  geiriau 
dau-ddyblyg,  neu  ddywedyd  mwy  neu  lai 
na'r  gwir ;  gan  wybod  ein  bod  ni  bob 
amser  ger  bron  Duw.  Dangoswch  eich 
bod  wedi  ei  osod  ef  bob  amser  ger  eich 
bron.  Edrychwch  at  gynnydd  eich  gilydd 
mewn  addfwynder,  tiriondeb,  a  gwir  iselder 
ysbryd  ;  a  bydded  genych  gariad  diragrith 
at  bawb  o  deulu'r  ffydd,  a  thosturi  dwfn 
tuag  at  ereill,  yn  peri  i  chwi  alaru  yn  y 
dirgel  dros  eu  pechodau.  Gwnewch  bob 
peth  mewn  gwirionedd  a  symlrwydd,  megys 
i'r  Arglwydd.  Os  plant,  gwyhwch  ar 
wneyd  eich  goreu  i  ennill  eich  rhieni,  os 
cnawdol  ydynt,  trwy  eich  ymddygiad  ufudd 
a  gostyngedig.  Os  rhíeni,  edrychwch  pa 
fodd  yr  ydych   yn   dwyn    eich    plant  a'ch 

tylwyth  [i  fyny]  yn  ofn  yr  Arglwydd,  gan 
weddío  a  chwilio  yr  Ysgrythyrau  yn  fanol, 
a'u  cateceisio  beunydd  gartref,  Deut.  vi. 
6,  7;  Gen.  viii.  19.  üs  tlawd  ydych, 
byddwch  foddlawn  i'ch  cyflwr,  diwyd  a 
ffyddlawn  yn  eich  gwaith,  gan  fyw  yn 
gyfatebol  i'ch  gradd.  Os  cyfoethog,  ed- 
rychwch  ar  gyfranu,  gan  ystyried  mai 
stmavdiaid  ydych  chwi  ;  ac  fel  mai  eiddo  y 
Pen  yw  eich  dá  chwi  oU,  bod  yn  ddyledus 
iddo  ef  gael  ei  fîordd  a'i  ewyllys  yn  eu 
trefnu  hwynt  fel  y  mỳno  ei  hun.  Os  hen 
Gristionogion  profiadol  ydych,  magwch  a 
dysgwch  mewn  addfwynder  a  thiriondeb  y 
rhai  gwan.  Os  rhai  iefainc  ydych,  gochel- 
wch  ymrysonau,  hunan,  ac  anghrediniaeth  ; 
a  dysgwyhwch  oll  am  groesau  beunydd 
oddiallan  ac  oddifewn  ;  a  phan  y  byddoch 
agosaf  at  yr  orseddfainc,  cofiwch  ninnau,  y 
rhai  ydym  ychydig,  a  Uawn  o  lygredd  ;  ond 
yr  ydym,  er  eich  mwyn,  gwedi  cael  ein 
cymhell  i  ymadael  â  phob  peth,  heb  geisio 
dim  ond  bod  yn  ffyddlawn,  fel  y  gallom 
ddywedyd  yn  y  diwedd,  '  Wele  ni  a'r  plant 
a  roddaist  i  ni.' 


"SAIL  Y  CYFARFODYDD. 

"I.  Gorchymyn  yr  Ysbryd  Glân  trwy 
St.  Paul  yw,  nad  esgeulusom  ein  cyd- 
gynnulliad  ein  hunain,  megys  y  mae  arfer 
rhai,  &c. 

"II.  Os  yw  yn  ddyledswydd  arnom 
gynghori  ein  gilydd  tra  y  gelwir  hi  heddy  w 
(neu  bob  dydd),  o  herwydd  mai  dyna'r 
modd  ini  ymgadw  rhag  cael  ein  caledu 
trwy  dwyll  pechod,  Heb.  iii.  13  ;  yna,  ni  a 
ddylem  ddyfod  ynghyd  i  gynghori  ein 
gilydd. 

"III.  Arfer  y  duwiolion  oedd  ymgynnull 
fel  hyn  dan  yr  Hen  Destament  (Gwel  Mal. 
iii.  16),  a  than  y  Newydd  hefyd.  Wedi 
ymgynnull  fel  hyn  yr  oedd  [y  disgyblionj , 
pan  ymddangosodd  Crist  iddynt  wedi  ei 
adgyfodiad,  ac  y  dywedodd,  'Tangnefedd  i 
chwi.'     Luc  xxiv.  33 — 36. 

"IV.  Ein  Hiachawdwr  a  addawodd  fod 
yn  y  canol  Ile  y  byddai  dau  neu  dri  (oni 
fyddai  ychwaneg)  wedi  ymgynnull,  yr  hon 
a  addewid  y  mae  pawb  a  ymgynnullasant 
mewn  gwirionedd,  ymhob  oes,  wedi  ei 
phrofi  yn  cael  ei  chyflawnu,  Mat.  xviii.  20. 


"EU  DIBENION. 

"I.   Mewn  ufudd-dod  i'r   gorchymyn,  i 


annog  i  gariad  a  gweithredoedd  da,  Heb. 
X.  24. 

"2.  I  ragflaenu  calon-galedwch  a  gwrth- 
giliad  tra  y  byddom  weinion  mewn  gras, 
a'n  Ilygredigaethau  yn  gryfion,  a'n  prof- 
edigaethau  yn  aml,  i  Cor.  iii.  i,  2,  3,  &c. 

"3.  Er  mwyn  dyfod  i  adnabod  mwy  o 
ddichellion  Satan,  2  Cor.  11,  a  thwyll  ein 
calonau,  a  gwaith  gras  a'i  gynnydd  yn  ein 
heneidiau,  i  Pedr  iii.  8. 

"4.  Er  mwyn  goleuo  eu  gilydd  yng 
ngair  Duw,  ac  er  mwyn  cadarnhau  ac 
adeiladu  y  naill  y  Ilall  yn  y  sancteiddiaf 
ffydd. 

"5.  Er  mwyn  cynghori  eu  gilydd  a 
rhagflaenu  ymrysonau,  ac  anghariad,  a 
drwg-dybiau,  a  chenfigenau,  &c.  i  Tim. 
vi.  4. 

"  6.  I  edrych  yn  ol  bywyd  ac  ymarwedd- 
iad,  ysbryd  a  thymmer,  y  naill  y  Ilall,  ac 
er  mwyn  dwyn  beichiau  ein  gilydd,  Galat. 
vi.  2. 

"  7.  Er  mwyn  gogoneddu  gwaith  gras 
Duw,  trwy  fynegu  idd  eu  gilydd  pa  beth  a 
wnaeth  efe  dros  ein  heneidiau,  yn  ol  esampl 
Dafydd,  Salm  Ixvi.  16. 

"8.  Er  mwyn  ymgryfhâu  ynghyd  yn 
erbyn  gelynion  ein  heneidiau,  y  byd,  y 
cnawd,  a'r  cythraul ;  er  mwyn  gweddi'o 
dros  ein  gilydd,  ac  er  mwyn  cyfranu  pob 
addysg  a  ddysgasom  am  Dduw,  am  ei 
Fab,  ac  am  danom  ein  hunain,  er  pan  fuom 
ynghyd  o'r  blaen. 


'■'■  Fel  y  byddo  ir  Dibenion  hyn  gael  eu  hatteb, 
yy  ydym  yn  cyttnno  av  y  Rheolau  canlynol : — 

"  i.  Ar  ol  canu  mawl  a  gweddîo,  i  Tim. 
ii.  I,  bod  ini  agoryd  ein  calonau  i'n  gilydd, 
ac  adrodd  yn  symlrwydd  ein  calonau  yr 
hyn  oll  o'r  drwg  a'r  da,  yr  ydym  yn  ei 
weled  oddifewn  ini,  yn  ol  y  cymhorth  a 
gaffom,  [ac  mor  bell  ag  y  gweddai  gwneyd 
hyny  ger  bron  dynion.]  Oherwydd  yr 
ydym  yn  profi,  trwy'r  balchder  sydd  ynom, 
anewyllysgarwch  i  ddyfod  â  gweithredoedd 
y  tywyllwch  sydd  o'n  mewn  i'r  goleuni, 
rhag  ini  gael  cywilydd ;  ac  felly  barod- 
rwydd  i  guddio  ein  pechod :  a  thra 
byddom  yn  gwneuthur  hyny,  ni  Iwyddwn 
ni  ddim  yn  ein  heneidiau.  Ond  yr  ydym 
yn  profi,  pan  y  gwelom  ni  y  pechod  wedi 
ei  faddau,  ac  y  caffom  ein  calonau 
i'w  gasáu,  y  gallwn  ddyfod  âg  ef  i'r 
goleuni ;  a  mawr  yw  yr  undeb  ysbryd,  y 
rhyddid  meddwl,  a'r  cariad  yr  ydym  yn  ei 
brofi    fod    yn    canlyn    y  symlrwydd    yma. 

Ond  os  ni  fydd  i  ni  gael  cymhorth  i  ddy- 
n'edyd  gyda  rhywfaint  o  olwg  ar  y  drwg 
sydd  yn  y  fath  lygredd,  a  galar  a 
chywilydd  o'n  mewn  am  dano,  yr  ydym 
yn  dueddol  i  wneuthur  yn  ysgafn  o  hyn, 
ac  felly  yn  sychu  ein  gilydd.  Ac  wrth 
ddywedyd  am  ddaioni  Duw,  os  bydd  ini 
oUwng  yn  anghof  olygu  ei  ogoniant  ef, 
ac  ymfoddloni  â  meddyliau  y  bydd  i'r 
brodyr  feddwl  yn  dda  am  danom,  neu 
edrych  yn  waei  ar  y  rhai  a  fyddo  heb 
brofi  mor  bell  a  ni, — os  hyn  a  gaifî  le, 
yr  ydym  yn  profi  ein  bod  yn  tristâu 
Ysbryd  Duw,  ac  y  mae  dieithrwch  yn 
canlyn  rhwng  Duw  a'n  heneidiau,  ynghyd 
ag  oerfelgarwch  a  sychder. 

"  2.  Er  mwyn  tynu  ymaith  bob  dim  a'r 
sydd  yn  rhwystro  cynnydd  cariad,  i  ddy- 
wedyd  pob  drwg-dyba  lettyoyn  ein  meddyl- 
iau  am  ein  gilydd,  a  ddelo  oddiwrth  Satan, 
cyhuddwr  y  brodyr,  neu  ryw  ftbrdd  arall. 
Os  gwir  fydd  yr  achwyniad,  dywedwn  ef 
er  mwyn  codi  yr  hwn  a  gwympodd,  trwy 
ei  geryddu  ef  yn  addfwyn,  yn  ol  cynghor 
ein  Hiachawdwr,  rhyngom  ni  ag  ef  ei  hun, 
yna  o  flaen  dau  neu  dri  o'r  brodyr,  i  edrych 
a  welom  ni  arwyddion  ynddo,  fel  y  bo  i'n 
cariad  gael  ei  adnewyddu.  Os  bydd  y 
drwg-dyb  yn  wir,  yna  deuwn  a  hyny  i'r 
amlwg  er  cywilydd  i  ni  ein  hunain,  fel  na 
chaffo  Satan  le  i  weithio  ei  waith  ei  hun 
yn  ein  calonau  ni.  Llawer  ydyw'r  budd 
yr  ydym  wedi  ei  brofi  oddiwrth  hyn.  Yr 
esgeulusdra  o'r  symlrwydd  hyn  a  roddodd 
le  i  Satan  weithio  cymaint  o  ymrysonau, 
&c. 

"3.  Bod  ini  gymmeryd  ein  holi  a'n 
chwilio  gan  ein  gilydd ;  o  herwydd  mor 
barod  yr  ydym  i  sefyll  yn  rhy  agos  atom 
ein  hunain,  ac  i  beidio  a  myned  i  dre,  wrth 
holi  ein  hunain. 


'■^  Holiadau  i  hrofi  cin  lnuiain  wytliynt. 

"i  Beth  yw  ein  dibenion  ymhob  dim  ar 
a  gymmerom  yn  Ilaw,  pa  un  a'i  gogoniant 
Duw,  ai  rhyw  bleser  neu  esmwythder, 
rhyw  glod  neu  anrhydedd,  neu  rhyw  elw 
neu  fudd  i  ni  ein  hunain  ? 

"2.  Beth  ydym  ni  yn  ei  brofi  o'n  mewn 
yn  ein  cymhell  i  wneuthur  yr  hyn  yr  ydym 
ni  yn  ei  wneuthur  ?  Cariad  Crist,  neu  ynte 
hunan  gariad  ? 

"3.  Wrth  ba  ewyllys  yr  ydym  ni  yn 
rhodio,  ac  yn  gwneuthur  pob  peth  ;  pa  un 
ai  ewyllys  ddadguddiedig  Duw  yn  eiair,  neu 
ynte  ein  hewyllys  ein  hunain  ?    A  ydym  ni 


yn  ymwadu  a'n  hewyllysiau  ein  hunain 
ymhob  peth  ? 

"  4.  Gan  ein  bod  ni  wedi  rhoddi  ein 
hunain  yn  y  cyfamod  gras  i  Dduw  yn 
Nghrist,  ac  nad  ydym  ni  mwyach  i  fyw  i 
ni  ein  hunain,  ond  i'r  Hwn  a'n  prynodd  ni, 
ac  a  roddodd  ei  Hun  drosom  ;  a  chan  fod 
i  ni  ddwyn  ffrwyth  oddiwrth  bob  talent  ag 
sy  genym,  yr  ydym  i  wylied  dros  ein 
gilydd,  pa  fodd  y  byddo  ini  arferyd  ein  hen- 
eidiau,  a'n  cyrph,  doniau,  cof,  dysg,  amser, 
cyfoeth,  a  phob  odfa  i  wneuthur  a  derbyn 
daioni,  fel  y  dygom  fwyaf  o  anrhydedd  i 
Dduw,  a  Iles  i'w  eglwys,  trwy  eu  gosod 
allan  yn  ol  rheol  ei  air  Ef,  gyda  phob 
diwydrwydd  a  symlrwydd. 

"  5.  Fel  nad  oes  ond  un  corph  gan 
Grist  ;  ac  fel  y  mae  Efe  yn  gweddío  ar  i 
bawb  o'i  ddisgyblion  (neu  ei  ddilynwyr) 
Ef  i  fod  yn  un;— fel  nad  yw'r  nifer  ond 
ychydig  ;  fel  ag  y  mae'r  ífyddloniaid 
oll  (o  bob  barn  mewn  pethau  amgylch- 
iadül)  i  fod  ynghyd  yn  dragywydd  yn  ol 
hyn;  fel  ag  y  maent  yn  profi  yn  awr  undeb, 
wedi  ei  weithio  oddifewn,  a'u  gilydd  yn  yr 
Ysbryd  Glàn  ;  fel  ag  y  maent  yn  trafeilio 
yr  un  ffbrdd,  yn  ymladd  dan  yr  un  faner, 
yn  erbyn  yr  un  gelynion,  yn  ymborthi  ar 
yr  un  manna,  yn  yfed  o'r  un  fîynon 
ysbrydol,  yn  cael  eu  tywys  gan  yr  un 
Ysbryd,  wedi  eu  gwisgo  a'r  un  cyfiawnder 
cyfriíol,  yn  ceisio  yr  un  diben,  ac  yn  cael 
eu  cymhell  gan  yr  un  egwyddor,  wedi 
clywed  i  gyd  yr  un  Ilais,  wedi  eu  prynu 
a'u  golchi  a'r  un  gwaed,  &c.,  felly  nid 
ydym  ni  yn  atal  neb  o  un  farn  rhag  dyfod 
i  fod  yn  aelod  o'r  Society  gyhoedd  ag  a  allo 
gael  ei  holl  galon»  i  gytuno  a'r  rhag- 
ddywededig  Reolau,  ac  i  ateb  y  cwesti- 
ynau  canlynol. 

"  I.  A  ydych  chwi  wedi  cael  eich  har- 
gyhoeddi  gan  Ysbryd  Duw  i  weled  eich 
hunain  yn  golledig  hollol,  ac  yn  haeddu 
eich  damnio  ?  ac  mai  cyfiawn  fyddai  i 
Dduw  orchymyn  i  bob  creadur  eich 
poeni,  ac  i'ch  taflu  i'r  trueni  a'r  poenau 
eithaf,  gan  weled  eich  hunan  y  penaf  o 
bechaduriaid  ? 

"2.  A  ydych  chwi  wedi  eich  deff"roi  gan 
ras  i  weled  nad  yw  eich  goleuni  chwi  ddim 
ond  tywyllwch  ?  ac  na  ellwch  chwi  ddim 
adnabod  y  Tad,  na'i  Fab,  yn  gadwedigol, 
na  chwi  eich  hunain,  heb  i'r  Ysbryd  Glân 
oleuo  Ilygaid  eich  meddwl  chwi  yn  oruwch- 
naturiol,  gan  eich  bod  wrth  natur  fel  ebol 
asen  wyllt  ? 

"3.  Aydych  yn  profi,  nid  yn  cyfaddef 
yn  unig,  ond  wedi  cael  eich  dysgu  gan  yr 


192 


Y   TADAU   METHODISTAIDD. 


Arglwydd,  i  weled  ac  i  wybod  hyn,  sef,  bod 
pechod  felly  wedi  gwenwyno  eich  holl 
natur  yn  y  fath  fodd  ag  na  ellwch  gym- 
maint  a  meddwl  un  meddwl  da,  na  gwneu- 
thur  dim  a  fyddo  cymmeradwy  gan  Í3duw  ? 
Ac  na  ellwch  ddim  eich  helpu  eich  hunan 
o'r  cyflwr  hwn  mewn  un  modd,  wrth 
natur  ? 

"4.  A  ydych  chwi  yn  credu  ac  yn  profì 
mai  trwy  gyfìawnder  Crist,  yn  cael  ei 
gyfrif  ini  yn  unig,  y  mae  ini  fod  yn  gadw- 
edig  ?  ac  mai  trwy  fifydd  y  mae  hwn  yn 
cael  ei  dderbyn  ?  ac  mai  Ysbryd  Duw  yn 
unig  a  all,  ac  sydd  yn  gweithio  y  íTydd  hon  ? 
ac  na  allwn  ni  ddim  ei  gweithredu  hi  nag 
un  gras  arall  nes  y  byddo  i'r  un  Ysbryd, 
fel  y  gogledd-wynt  neu  y  deheu-wynt 
chwythu  arnom. 

"5.  A  ydych  (gan  weled  mai  Crist  yn 
unig  yw'r  ddinas  noddfa  i  ffoi  iddi  rhag  di- 
alydd  y  gwaed)  yn  proíì  fod  Ysbryd  Duw 
wedi  eich  gwneuthur  yn  ewyllysgar  i  ym- 
adael  yn  eich  serchiadau  â  phob  peth  ag 
oedd  gynt  yn  werthfawr  ag  yn  felus 
genych  ?  megys  eich  llygad  deheu,  eich 
cyfaill  anwylaf,  a'ch  pechod  melusaf, 
amlwg  a  dirgel,  er  mwyn  Crist,  ac  i  wneu- 
thur  lle  iddo  Ef  yn  y  galon  ? 

"6.  A  ydych  chwi  wedi  bod  yn  y  dirgel 
yn  bwrw'r  draul  ?  Ac  yn  awr  yn  profi  fod 
gras  Duw  wedi  peri  i  chwi  ymwadu  a'ch 
dibenion,  eich  ewyllysiau,  eich  cyfiawn- 
derau,  a'ch  doethineb  eich  hunain,  ac  i 
ymostwng  i  ewyllys,  a  chyfiawnder,  a 
doethineb  Crist  ?  Ac  yn  ymfoddloni  i 
ddioddef  pob  croes  ag  a  gyfarfyddoch  wrth 
fyned  ar  ei  ol  Ef,  a  thrwy  allu  ei  ras  Ef  i 
selio  ei  air  â'ch  gwaed,  os  bydd  achos. 

"7.  Os  ydych  etto  heb  gael  tystiolaeth 
yr  Ỳsbryd  Glân  i  gyd-dystiolaethu  â'ch 
ysbryd  chwi  eich  bod  yn  blentyn  i  Dduw, 
a  ydych  chwi  yn  profi  eich  bod  bob  amser 
yn  ceisio  Duw  â"ch  holl  galon,  heb  geisio 
dim  ond  Efe  ?  Chwihwch  a  [ydych]  yn 
cyfrif  pob  peth  yn  goUed  fel  yr  ennilloch 
Ef  ?  ac  nas  gellwch  orphwys  ar  hyn 
chwaith  nes  i  chwi  ei  gael  Ef  ? 

"8.  A  ydych  chwi  yn  profi  na  ellwch 
chwi  ddim  cael  esmwythdra,  na  heddwch, 
oddiwrth  ddim  ag  sydd  wedi  ei  weithio 
ynoch  hyd  yma,  nes  y  bo  i  chwi  brofi  fod 
Crist  ynoch  chwi — nes  y  gwyddoch  'eich 
bod  yn  credu, — nes  y  byddoch  wedi  cael  y 
fath  olwg  ar  gyfiawnder  Crist  yn  boddloni 
cyfiawnder  Duw  drosoch  chwi,  ag  a  fyddo 
yn  ennyn  cariad  ynoch  chwi  ato  Ef,  a 
hwnw  yn  eich  cymhell  i  ufudd-dod ;  a'r 
cyfryw   olwg  ar    ei    ystlys    fendigedig    Ef 


wedi  ei  thrywanu,  ag  a  ddrylho  eich  calon 
i  alaru  am  bechod  fel  un  yn  galaru  am  ei 
gyntafanedig,  ac  i  wir  gasâu  pob  pechod, 
nes  y  byddoch  wedi  derbyn  Ysbryd  mab- 
wysiad  yn  llefain  Abba,  Dad,  ynoch  chwi  ? 

"  g.  A  ydych  chwi  yn  credu  ac  yn 
cydsynio  a'r  gwirioneddau  sylfaenol,  yn 
gyntaf,  ynghylch  y  Drindod ;  yn  ail,  ethol- 
edigaeth  ;  yn  drydydd,  pechod  gwreiddiol ; 
yn  bedwerydd,  cyfiawnhad  trwy  ffydd  ;  yn 
bumed,  parhad  mewn  ystâd  o  ras,  &c.,  fel 
ag  y  maent  yn  cael  eu  dal  allan  yn  Articlau 
a  Homihau  Eglwys  Loegr  ?  Ac  yn  yr 
hyn  nad  ydym  yn  hollol,  ysgatfydd,  yn 
cytuno  mewn  rhai  pethau  amgylchiadol, 
megys  dysgyblaeth  eglwysig,  seremoniau, 
y  dull  a'r  amser  o  fedydd,  &c.,  a  ydych 
chwi  yn  addaw  na  bydd  i  chwi  ddim  l)Hno 
eich  cyd-aelodau  ynghylch  y  pethau  nad 
yw  Duw  wedi  dyfod  a  ni  i  weled  yr  un 
modd  ? 

"10.  A  ydych  yn  profi  mai  cariad  Crist 
sydd  yn  eich  cymhell  i  ymuno  a  ni  ?  Ac 
a  ydych  chwi,  yn  ol  dyfal  ystyried,  yn 
profi  eich  calon  yn  ddiragrith  yn  ymostwng 
i'r  rheolau  hyn,  gan  edrych  arnom  ni,  a 
ninau  arnoch  chwithau,  fel  aelodau  o'r  un 
corff,  fel  plant  yr  un  Tad,  fel  un,  ac  na 
ddywedoch  wrth  neb  o'r  rhai  sydd  oddi- 
allan  yr  hyn  a  fyddom  ni,  yn  symlrwydd 
ein  calonau,  yn  eu  dweyd  ?  (Oherwydd 
mai  taflu  perlau  o  flaen  moch,  yvv  dweyd 
profiadau  wrth  yr  annuwiol.) 

"  Mae'r  cwestiynau  hyn  yn  gofyn  i  bwy 
bynag  a  chwenycho  fod  yn  aelod  o  honom, 
ar  ol  iddo  yn  gyntaf  roi  ei  enw  yn  y 
cyfarfod  o'r  blaen,  a  dyfod  a  thystiolaeth 
rhai  o'r  brodyr  (os  bydd  lle)  ynghylch  ei 
fywyd,  a'i  dymer  a'i  ymarweddiad,  a  pha 
gymaint  o  amser  sydd  er  pan  y  daeth  dan 
argyhoeddiad,  ac  i  gael  y  cyfnewidiad  yma 
yn  ei  fywyd.  Fe  ddichon  bod  rhai  ag  a 
fyddo  heb  eu  rhyddhau  odditan.  ysbryd 
caethiwed,  ac  eto  yn  gwir  geisio,  a'u  bod 
eto  heb  gael ;  wedi  cael  eu  gwneuthur  yn 
ewyUysgar,  ac  heb  yfed  o  ddwfr  y  bywyd, 
— y  rhai  hyn  rhaid  eu  porthi  a  llaeth.  Ac 
fel  na  byddo  i  eraill  gael  eu  cadw  yn  ol 
ganddynt  hwy,  y  rhai  a  fyddo  wedi  profi 
ymhellach,  ac  w^edi  derbyn  cymhwysiadau, 
a  ddylent  adeiladu  eraill  trwy  gynghori, 
&c.  Ac  eraill,  wedi  profi  budd  a  llesâd 
wrth  gyfarfod  yn  fwy  neiUtuol  i  fod  yn  fwy 
manol  i  chwiho  ;  ni  a  gytunasom  i  gyfarfod 
i'r  diben  hyn  yn  fwy  neiUtuol ;  a  phwy 
bynag  a  fyddo  wedi  bod  dros  amser  yn  y 
Society  gyffredin,  ac  wedi  ymddwyn  yn 
addas,  y  mae  i  gael  ei  dderbyn  i"r  ymgyn- 

ulliad  yma,  pan  y  gallo  ateb  i'r  cwestiynau 
a  ganlyn,  neu  eu  cyfìfelyb. 

"  I.  A  wyddoch  chwi  eich  bod  yn  credu  ? 
eich  bod  yn  y  ffydd  ?  a  bod  eich  pechodau 
wedi  ei  maddeu  ?  a  bod  Crist  wedi  marw 
drosoch  chwi  yn  neilltuol  ?  ac  yn  awr  yn 
trigo  trwy  ei  Ysbryd  ynoch  chwi  ?  a  bod 
Duw  wedi  eich  caru  â  chariad  tra- 
gywyddol  ?  A  ydyw  Ysbryd  Duw  bob 
amser  yn  cyd-dystiolaethu  â'ch  ysbryd 
chwi,  eich  bod  yn  blentyn  i  Dduw  ? 

"2.  A  ydych  chwi  yn  profi  mwy-fwy  o 
gydymdeimlad  yn  eich  calon  â'r  rhai  a 
demtir  ?  a  mwy  o  dosturi,  o  bwyll,  ac  o 
anian  cariad  yn  eich  ysbryd  tuag  at  bawb, 
ond  yn  enwedig  at  deulu  y  ffydd,  pwy 
bynag  fyddont  ? 

"  3.  A  ydych  chwi  yn  profi  mwy  o  oleuni 
ysbrydol  o'ch  mewn,  yn  dadguddio  i  chwi 
fwyfwy  o  burdeb  a  sancteiddrwydd  Duw, 
ac  ysbrydolrwydd  ei  gyfraith  ef,  ac  yn 
dangos  i  chwi  fwy  o  bla  a  thwyll  eich  calon, 
a  drwg  pechod,  a  gwerthfawrogrwydd 
Crist  ? 

"4.  Aydyw  eich  cydwybod  yn  fwy  tyner  i 
argyhoeddi  am  y  dechreuad  cyntaf  o  bechod 
yn  y  meddwl  ?  am  bob  edrychiad  anllad  â'r 
llygaid  ?  Am  y  dechreuad  cyntaf  o  ysgafn- 
der  neu  lawenydd  cnawdol,  neu  ragrith, 
neu  hunan,  neu  natur  chwerw,  yn  y  dech- 
reuad  cyntaf  o  honynt  ?  am  eiriau  segur, 
am  ollwng  Duw  yn  anghof,  am  feddyhau 
llygredig  ac  ofer  ? 

"5.  Pa  wers  a  ddysgodd  yr  Arglwydd  i 
chwi  er  pan  fuom  ni  ynghyd  o'rblaen  ?  Pa 
faint  a  welwch  chwi  [yn]  fwy  o  ddrwg  a 
thwyll  eich  calon  ?  o  ddichelhon  Satan  ?  o 
ddyfnderoedd  gras  Duw,  a  rhyfeddol  waith 
ei  ras  Ef  ynoch  ?  o  oleuni  ysbrydol,  prof- 
iadol,  yn  ei  air  Ef  ? 

"6.   A  ydych    chwi   yn    gweled    mwy   o 


ryfeddod  yng  nghariad  neilltuol  Duw  tuag 
atoch  chwi  ?  Ac  a  ydyw  yr  olwg  hyn  yn 
eich  cyfnewid  i'w  ddelw  Ef,  ac  yn  gweithio 
ynoch  fwy  o  hiraeth  am  ei  ogoneddu  Ef  yn 
y  cwbl  ?  ac  am  ei  weled  Ef  yn  dyfod  i  gael 
ei  ogoneddu  yn  ei  saint  ? 

"  7.  A  ydyw  pechodau  rhai  eraill  yn 
dyfod  yn  fwy  agos  atoch  ?  Ac  a  ydych 
chwi  yn  profi  bod  eich  eneidiau  yn  cael  eu 
gwreiddio  a'u  hadeiladu  fwyfwy  mewn 
cariad  ?  fel  nad  yw  pob  golwg  ar  eich 
gwendid,  a  grym  eich  Ilygredd,  a'ch  tyw- 
yllwch,  &c.,  ynoch,  a  fu  yn  peri  poen  (er 
eu  bod  yn  achos  o  alar),  ond  eich  bod  yn 
amlycach  yn  canfod  eich  holl  iachawdwr- 
iaeth  yn  Nghrist  ?  a  thrwy  olwg  ar  y 
cyflawnder,  a'r  gallu  a'r  ffyddlondeb,  sydd 
ynddo  Ef,  yn  rhodio  yn  gysurus  yng 
nghanol  profedigaethau,  ac  yn  dweyd  : 
'  Mi  a  wn  i  bwy  y  credais,'  pan  y  byddo 
hi  dywyllaf  arnoch  ? 

"  8.  A  ellwch  chwi  ddywedyd,  trwy  eich 
bod  wedi  dyfod  i  weled  yn  fwyfwy  amlwg, 
trwy  dystiolaeth  y  dwfr  a'r  gwaed,  bod 
eich  enwau  wedi  eu  hysgrifenu  yn  Ilyfr  y 
bywyd ;  ac  y  gwyddoch  ar  sail  gywir, 
ar  yr  hunan-ymholiad  manylaf,  wrth  air 
Duw  :  '  na  all  nac  angau,  nac  einioes,  nac 
angylion,  na  thywysogaethau,  na  medd- 
ianau,  na  phethau  presenol,  na  phethau  i 
ddyfod,  nac  uchder,  na  dyfnder,  nac  un 
creadur  arall,  eich  gwahanu  oddiwrth 
gariad  Duw,  yr  hwn  sydd  yn  Nghrist 
lesu  ein  Harglwydd  ;  '  ac  na  all  neb  eich 
tynu  chwi  o'i  law  Ef,  oherwydd  ei  fod  Ef 
yn  fwy  na  phawb  oll  ;  ond  pan  yr  ym- 
ddattodo  ein  daiarol  dý  o'r  babell  hon,  bod 
i  chwi  adeilad  gan  Dduw,  sef  tŷ  nid  o 
waith  Ilaw,  tragywyddol  yn  y  nefoedd  ;  ac 
mai  eich  sail  chwi  i  hyn  oll  yw  cyfamod 
tragywyddol  ac  anghyfnewidiol  Duw  ?" 

Howell  Hawis  av  ei  daith  tua  Watford — Y  chwech  cyntaf- — Penderfyniadau  y  Gymdeithasfa — 
Gorphen  meimi  cán  a  moliant — Cyfarfodydd  Misol  Llanddeusant ,  Trefecca,  Tyddyn,  Llan- 
ttirtyd,  a  Glanyrafonddu — Ail  Gymdeithasfa  Watford — Taith  Whitefield  a  Hotvell  Hafris 
trwy  ranau  helaeth  or  Deheudir — Argyhoeddiad  Peter  Williams — Cyfarfodydd  Misol 
Gelliglyd,  Watford,  Dygoedydd,  a  Longhouse — Cymdeitliasfa  Chwarterol  Trefecca — 
Y  ddau  arolygydd  tramgwyddus — Whitefield  a  Hoivell  Harris  yn  ysgrifenu  llythyrau  atynt. 

jYNHALIWYD  y  Gymdeithasfa 
y,i  gyntaf  yn  Watford,  dyddiau  Mer- 
cher  a  lau,  lonawr  5  a  6,  1743. 
I'r  dyddiad  hwn  dwg  dydd-lyfr  Howell 
Harris  a  dydd-lyfr  Whitefield  dystiolaeth 
bendant,  a  chadarnheir  ef  gan  amseriad  y 
llu  o  lythyrau  a  ysgrifenwyd  yn  union- 
gyrchol  gwedi ;  felly,  nid  oes  lle  i  unrhyw 
betrusder  gyda  golwg  ar  y  mater.  Y 
tebygolrwydd  yw  ddarfod  i  awdwr  parchus 
Methodistiaeth  Cymru  gael  ei  arwain  ar 
gyfeihorn  yma  eto  trwy  gamddeall  yr  hen 
galendar  eglwysig.  Cychwynodd  Howell 
Harris,  yn  ol  ei  ddydd-lyfr,  foreu  Sul, 
lonawr  2,  1743.  Teimlai  bwysigrwydd 
dirfawr  y  cyfarfod  ar  ba  un  yr  oedd  yn 
wynebu,  nid  yn  unig  i'r  diwygiad  Method- 
istaidd,  ond  hefyd  i  grefydd  Cymru  ;  a'r 
peth  cyntaf  a  geir  ar  y  dyddiad  yn  ei  lyfr 
yw  :  "  Myned  i  gyfarfod  y  Gymdeithasfa 
yn  Sir  Forganwg."  Nid  ai  ar  hyd  y 
ffordd  unionaf,  a'r  un  a  arferai  gymeryd 
pan  yn  teithio  i  Forganwg  neu  Fynwy,  sef 
heibio  Cantref,  wrth  draed  y  Banau  ;  eithr 
cadwai  yn  mhell  ar  y  chwáth,  er  mwyn 
cymeryd  Cwm  lau  ar  ei  hynt,  fel  y  gallai 
ymgynghori  a'r  offeiriad  duwiol  a  wein- 
idogaethai  yno,  Thomas  Jones,  ac  y  caffai 
ei  enaid  gyfnerth  wrth  wrando  arno  yn 
pregethu  Gair  y  Bywyd.  Arweinid  ef 
trwy  olygfeydd  mor  brydferth  a  rhamantus 
a  dim  sydd  yn  Nghymru ;  eithr  nid  ym- 
ddengys  fod  ei  yspryd  mewn  unrhyw 
gydymdeimlad  a'r  tlysni  a'i  cylchynai ;  yr 
oedd  pryder  ei  feddwl  yn  gymaint,  fel  nas 
gallai  gael  tawelwch  ond  trwy  ddyrchafu 
gweddi  at  Dduw.  \\'edi  gweddio  dros 
Miss  Ann  W^ilHams,  a  thros  ei  fam, 
"  gweddiais,"    meddai,     "  dros   ein    Cym- 


deithasfa,  ar  i  Dduw  ddyfod  i'n  mysg  i'n 
cyfarwyddo,  a  chyda  golwg  ar  fy  myned 
dros  y  môr  ;  cefais  ryddid  mawr  i  osod  yr 
achos  gerbron  yr  Arglwydd,  ond  ni  chefais 
ateb  ;  dros  yr  Eglwys  dywyll  hon,  a  thros 
bawb  sydd  mewn  pechod.  Cefais  nerth  i 
alaru  ac  i  lefain  ar  ran  holl  deulu  Duw, 
gan  weled  yr  holl  eglwys  fel  yn  perthyn 
i'w  deulu  ef,  ar  iddynt  gael  eu  dwyn  i 
rodio  yn  y  goleuni."  Rhwng  naw  a  deg 
o'r  gloch  cyfarfu  nifer  o  frodyr  ef,  rywle 
ynghanol  y  mynyddoedd,  y  rhai  a  dystiol- 
aethent  i'r  lles  a  dderbyniasent  oddiwrth 
Dduw  trwyddo.  Gwedi  penderfynu  rhyw 
faterion  perthynol  i'r  gymdeithas  fechan 
yno,  a  rhoddi  ei  gofal  i'r  brawd  Joseph,  yr 
hwn  y  tybiai  a  ordeiniasid  gan  Dduw  i 
ofalu  am  y  praidd,  aeth  yn  ei  flaen. 
Daeth  myned  dros  y  môr  i  bwyso  ar  ei 
feddwl  eto.  Gwelai  y  gallai  yr  eglwys  yn 
Nghymru  fyned  yn  mlaen  hebddo.  Ond 
yr  oedd  ei  galon  yn  orlawn  o  anwyldeb  at 
ei  blant  ysprydol,  a  gwnaed  iddo  lefain  : 
"  O,  pa  fodd  y  gallaf  eu  gadael  ?  "  Cyffro- 
wyd  ei  yspryd  ynddo,  ynghanol  gẁyUtineb 
y  mynydd,  i  fendithio  a  mohanu  Duw. 
"  Pa  fodd,"  meddai,  "  y  gallaf  dy  fendigo 
ani  lesu  Grist,  a'r  cyfoeth  a  drysorwyd 
ynddo  ?  "  W^edi'  cyrhaedd  Cwm  lau, 
agorodd  ei  fynwes  i  Thomas  Jones  ;  myn- 
egai  am  ddrygedd  ei  galon,  yr  hwn  a 
gynhyrfid  pan  glywai  ei  fod  i  gael  ei 
esgymuno ;  wrth  adrodd  torodd  i  lawr 
gan  wendid  corph.  Pregethodd  yr  hen 
offeiriad  yn  hyfryd  ;  eithr  ni  chafodd 
Harris  unrhyw  nerth  ;  ond  cafodd  afael 
ryfedd  ar  weddi,  yr  hyn  a  ddygodd  gryfder 
i'w  gorph  a'i  enaid.  Ymadawodd  boreu  y 
Llun,  gwedi  ymgynghori  a  Mr.  Jones,  yr 

hwn  a  ddangosodd  yspryd  gwir  gatholig, 
a  chyrhaeddodd  y  Goetre,  ger  Pontypŵl, 
o  gwmpas  saith.  Pregethodd  yno  boreu 
dydd  Mawrth,  gan  rybuddio  y  gwran- 
dawyr  rhag  hunan  a  drygedd  y  galon. 
Cysgodd  yn  Llanfihangel  nos  Fawrth.  Y 
peth  cyntaf  a  ysgrifena  yn  ei  ddydd-lyfr 
boreu  Mercher  yw :  "  Myned  i'r  Gym- 
deithasfa  ;  y  mae  gofal  yr  oll  ar  yr  lesu." 
Achwyna  ei  fod  yn  wanaidd  ei  gorph,  ac 
yn  teimlo  yn  druenus  heb  sicr  bresenoldeb 
lesu  Grist.  Cafodd  wyneb  yr  Arglwydd 
ar  ei  daith,  a  dymunai  fod  ganddo  ddeng 
mil  o  fywydau  i'w  cyflwyno  iddo.  Cyr- 
haeddodd  Watford  tua  chanol  dydd. 

Gorwedda  Watford  ar  lechwedd  cwm 
sydd  yn  myned  i  mewn  i'r  mynydd,  tua 
thri  chwarter  milltir  i'r  gorllewin  o  Gaer- 
phiH,  rhwng  dyffrynoedd  y  Rhymncy  a'r 
Tâf.  Nid  oes  yno  na  thref  na  phentref. 
Yr  unig  adeiladau  ydynt  ffermdy  golygus 
Watford-fawr,  yr  hwn,  yn  adeg  Howell 
Harris,  oedd  yn  balasdy  o  gryn  fri,  a 
chapel  Ymneillduol  Watford,  rhyw  ddau 
led  cae  yn  uwch  i  fynu,  ac  a  dderbyniodd 
ei  enw  oddiwrth  y  tir  ar  ba  un  y  cawsai 
ei  adeiladu.  Dywedir  yn  M dhodistiaetìi 
Cymni  :  "  Yn  ymyl  tý  Watford,  y  mae 
capel  Presbyteraidd  hcn  iawn,  yn  yr  hwn 
yr  arferai  y  Diwygwyr  Methodistaidd 
bregethu,  gan  y  coleddid  hwynt  gan 
Mr.    a    Alrs.    Price,    y   rhai    oeddynt    yn 


preswyho  yn  y  palasdy  y  pryd  hwnw. 
Am  y  Mrs.  Price  hon  y  canodd  Wilhams, 
Pantycelyn,  alareb  ragorol  ar  ol  ei  marw. 
Yr  wyf  yn  tueddu  i  feddwl  nad  oedd  yr 
un  gweinidog  sefydlog  yn  yr  hen  gapel  y 
pryd  hwnw  ;  a  chan  fod  Mr.  Price  yn 
llochi  y  Methodistiaid,  efe  a  agorodd  ei  dŷ 
ei  hun  i'w  croesawu,  ac  a  gafodd  ganiatad 
iddynt  ddefnyddio  y  capel,  o  leiaf  yn 
achlysurol,  i  gynal  cyfarfodydd."  Buasai 
yn  anhawdd  gwthio  mwy  o  gamgymeriadau 
i  le  mor  fychan.  Nid  gwraig  Price,  yr 
ustus,  oedd  Grace  Price,  i'rhon  y  canodd 
Wilhams  alareb,  ond  gwraig  Cadben 
Price,  ei  fab  ;  ac  nid  oedd  wedi  ei  geni 
pan  y  cynhaHai  y  Methodistiaid  eu  Cym- 
deithasfa  gyntaf  yno.  Rhy  brin  y  geHir 
galw  capel  Watford  yn  "  gapel  Presbyter- 
aidd."  Nid  oedd  ychwaith  yn  hen  ;  rhyw 
dair  blynedd  cyn  y  Gymdeithasfa  y  cawsai 
ei  adeiladu  ;  a  nerth  yr  adfywiad  a  gan- 
lynodd  ymweliad  cyntaf  Howell  Harris 
a'r  lle  a  roddodd  galon  yn  y  bobl  i  ymosod 
ar  y  gwaith  o'i  godi.  "  Ystafell  newydd  " 
y  geilw  Harris  yr  adeilad.  Nid  oedd 
ychwaith  heb  weinidog,  gan  fod  David 
WilHams,  PwUypant,  yn  dal  y  He  mewn 
undeb  a  Chaerdydd. 

Cyfarfyddodd  y  Gymdeithasfa  y  tro 
cyntaf  yn  nghapel  Watford  am  ddau  o'r 
gloch.  Meddai  Howell  Harris,  yn  ei 
ddydd-lyfr :     "  Arosasom    yn     yr    ystafeH 

newydd  hyd  saith,  yna  aethom  i  dŷ  y 
brawd  Price."  Ar  un  olwg,  y  mae  yn 
syn  iddynt  gael  y  capel,  gan  fod  David 
WilHams,  y  gweinidog,  wedi  darfod  cyd- 
weithio  â  hwy.  Ond  dylid  cofio  mai  rhai 
a  ddychwelasid  trwy  weinidogaeth  Harris 
oedd  y  nifer  amlaf  o'r  aelodau  yno  ;  mai  ei 
ymwehad  ef  yn  1738  a  fu  yn  achlysur  i'r 
capel  gael  ei  adeiiadu  ;  ac  yr  ystyriai  yr 
eglwys  ei  hunan  ar  y  pryd  i  raddau  mawr 
yn  Fethodistaidd,  a  pharhaodd  i  deimlo 
felly  hyd  nes  y  darfu  i  syniadau  Armin- 
aidd,  a  haner  Ariaidd  David  WilHams, 
orfodi  y  Methodistiaid  i  ymwahanu,  ac  i 
adeiladu  capel  y  Groeswen.  Dewiswyd 
Mr.  Whitefield  yn  gadeirydd.  Agorodd 
yntau  y  cyfarfod  trwy  weddi,  mawl,  a 
chyngor.  Dywed  Harris  na  welodd  y 
fath  serchowgrwydd  meddwl,  y  fath  gariad 
a  grym,  wedi  cydgwrdd  yn  neb  ag  yn  y 
gŵr  da  hwnw.  Heblaw  Mr.  Whitefield, 
yr  oedd  yn  bresenol  y  Parchn.  Daniel 
Rowland,  John  Powell,  a  Wilham  WiU- 
iams,  oll  yn  offeiriaid  urddedig;  ynghyd  a 
Mri.  Howell  Harris,  Joseph  Humphreys, 
a  John  Cennick,  lleygwyr.  Y  chwech  hyn 
yn  unig  a  gyfansoddent  y  Gymdeithasfa 
ar  y  cyntaf.  Ystyrid  y  tri  offeiriad  yn 
perthyn  iddi  ar  gyfrif  eu  hordeiniad  ; 
Howell  Harris  ar  gyfrif  ei  sefyllfa  eithriadol 
fel  y  mwyaf  ei  lafur  o  bawb,  a  sylfeinydd 
y  nifer  amlaf  o'r  seiadau ;  a  Mri.  John 
Cennick  a  Joseph  Humphreys,  oblegyd  y 
safle  uchel  a  feddent  yn  mysg  Methodist- 
iaid  Lloegr.  Cuwrad  Aberystruth,  ger 
Blaenau  Gwent,  oedd  y  Parch.  John 
Powell ;  argyhoeddasid  ef  trwy  weinidog- 
aeth  Howell  Harris,  pan  yr  ymwelodd 
gyntaf  a'r  rhan  hono  o'r  wlad  ;  a  daeth 
mewn  canlyniad  yn  bregethwr  efengylaidd 
a  thra  sylweddol.  Er  ei  holl  awydd  am 
wneyd  daioni,  cafodd  ei  erHd  yn  fawr  yn 
Aberystruth.  Ymddengys  fod  ei  wraig 
hefyd  yn  ddynes  nodedig  o  grefyddol  ;  a 
dywed  Mr.  Edmund  Jones  y  tybid  yn 
gyffredin,  ■■'■  ddarfod  i  waith  rhai  o'r  prif 
blwyfoHon,  yn  mysg  pa  rai  yr  oedd  ei 
thad,  wrthwynebu  caniatau  i  Daniel 
Rowland  bregethu  yn  yr  eglwys  effeithio 
mor  ddwys  ar  ei  meddwl,  fel  ag  i  fyrhau 
ei  dyddiau.  Gwedi  dyoddef  Hawer  oblegyd 
ei  gysyHtiad  a'r  Methodistiaid,  cafodd  Mr. 
PoweU  fywioHaeth  yn  rhan  isaf  o  Fynwy, 
He  y  trigodd  hyd  ddydd  ei  farwolaeth. 

John   Cennick   ydoedd  fab   i  Grynwr  o 
Reading,  a  chafodd  ddygiad  i  fynu   cref- 

yddol,  gan  gael  ei  arfer  i  weddío  nos  a 
boreu  gan  ei  fam.  Eithr  tyfu  yn  fachgen 
drwg  a  wnaeth  John.  Arferai  ganu 
caneuon  masweddgar,  chwareu  cardiau, 
a  mynychu  y  chwareudai  ;  anfonodd  ei 
dad  ef  naw  gwaith  i  Lundain  i'w  brentisio 
i  ryw  gelfyddyd  ;  eithr  ni  chymerai  neb  ef 
gan  mor  ddrwg  ydoedd,  oddigerth  rhyw 
saer,  yr  hwn  a'i  derbyniodd  ar  brawf,  eithr 
a  wrthododd  ei  gymeryd  fel  egwyddorwas 
pan  ddaeth  yr  amser  i  hyny.  Argyhoedd- 
wyd  y  Hanc  tra  yn  cerdded  Cheapside,  un 
o  heolydd  poblog  Llundain,  yn  y  flwyddyn 
1735,  tua'r  un  adeg  a  HoweU  Harris.  Pa 
foddion  a  fendithiwyd  iddo,  nis  gwyddom  ; 
ond  bu  mewn  teimladau  ofnadwy  am 
amser.  Ymprydiai  yn  fynych,  a  hyny  am 
amser  maith,  a  gweddíai  naw  gwaith  bob 
dydd.  Ofnai  ysprydion  yn  enbyd  ;  ac  yr 
oedd  arno  fawr  ddychryn  cyfarfod  a'r 
diafol.  Gan  y  teimlai  fod  bara,  hyd  yn 
nod  bara  sych,  dienllyn,  yn  ymborth  rhy 
dda  i  bechadur  mor  fawr  ag  efe,  ym- 
roddodd  i  fwyta  cloron,  mês,  a  glaswellt ; 
ac  ymawyddai  am  fyw  yn  gyfangwbl  ar 
lysiau  a  gwreiddiau.  Ni  chafodd  heddwch 
i'w  enaid  hyd  Hydref,  1737  ;  y  pryd  hwnw 
datguddiodd  Duw  ei  drugaredd  iddo,  ac 
aeth  yntau  i'w  ffordd  yn  Ilawen.  Dech- 
reuodd  bregethu  ar  unw'aith,  fel  Howell 
Harris,  a  chyfansoddi  hymnau.  Argraff- 
wyd  nifer  o'i  hymnau,  wedi  ei  golygu  gan 
Charles  Wesley,  yn  y  flwyddyn  1739.  Yr 
un  flwyddyn  cyfarfyddodd  a  John  Wesley, 
yr  hwn  a'i  hapwyntiodd  yn  ysgolfeistr  i 
Kingswood,  ger  Bryste,  Ile  yr  oedd  nifer 
mawr  o  lowyr  wedi  eu  dychwelyd.  Cyr- 
haeddodd  Ringswood  yn  mis  Mehefin  ;  er 
ei  fawr  siomedigaeth  cafodd  fod  Wesley 
wedi  ymadael  am  Lundain,  ond  gwahodd- 
wyd  ef  i  fyned  i  wrando  rhyw  ddyn  ieuanc 
yn  darllen  pregeth  i'r  glowyr.  Lle  y 
cyfarfod  oedd  dan  gysgod  sycamorwydden, 
yn  ymyl  y  fan  y  bwriedid  i'r  ysgol  fod. 
Daeth  y  glowyr  ynghyd,  tua  phum'  cant 
o  honynt,  ond  ni  ddaeth  darllenydd  y 
bregeth.  Bu  raid  i  Cennick  bregethu 
iddynt,  a  chafodd  odfa  nerthol  ;  dygodd 
Duw  dystiolaeth  i  air  ei  ras,  a  chredodd 
llawer  i  fywyd  tragywyddol.  Pregethodd 
dranoeth,  a  dwy  waith  y  Sul  dilynol. 
Daeth  Howell  Harris  i'r  lle ;  ymroddodd 
y  ddau,  pregethwr  diurddau  cyntaf  Lloegr, 
a  phregethwr  diurddau  cyntaf  Cymru, 
i  bregethu  i  dyrfaoedd  oeddynt  yn  awchus 
am  wrando  y  Gair  ;  fel  pan  gyrhaeddodd 
John  Wesley  yno  y  dydd  Mawrth  dilynol, 
yr    oedd  clod  y  ddau  efengylwr  yn  mhob 

genau.  Ni  cheisiodd  Wesley  daflu  rhwystr 
ar  íìíbrdd  John  Cennick,  ac  iddo  ef  y 
perthyn  yr  anrhydedd  o  fod  yr  efengylwr 
lleygol  cyntaf  perthynol  i'r  Methodistiaid 
Seisonig.  Ac  ymddengys  ei  fod  wedi  ei 
ddonio  yn  helaeth.  Meddai  barodrwydd 
ymadrodd  mawr,  a  gwroldeb  diderfyn. 
Pan  yr  ymranodd  Wesley  a  Whitefield, 
mewn  canlyniad  i  syniadau  Arminaidd  y 
blaenaf,  glynodd  Cennick  wrth  y  blaid 
Galfinaidd,  ac  yr  oedd  yn  un  o'r  deuddeg- 
a-deugain  a  drowyd  allan  o  gymdeithas 
Kingswood  gan  Wesley,  yn  y  flwyddyn 
1741.  Efe,  gwedi  hyn,  oedd  Uaw  ddeheu 
Whitefield.  Eithr  yn  y  flwyddyn  1745, 
tra  yr  oedd  Whitefield  yn  America,  ym- 
adawodd  a'r  Methodistiaid,  ac  ymunodd 
a'r  Eglwys  Forafaidd.  Bu  farw  yn  1755. 
Dywed  Tyerman  am  dano :  "  Meddai 
Cennick  ei  wendidau  ;  ond  mewn  bod  yn 
farw  i'r  byd,  mewn  cymundeb  â  Duw, 
gwroldeb  Cristionogol,  ac  amynedd  siriol, 
byddai  yn  anhawdd  cael  ei  ragorach." 
Ychwanega  Tyerman,  gan  lefaru  oddiar 
safle  Wesleyad  :  "  Er  ei  Galfiniaeth,  ac  er 
ei  ddadleuon  a  John  Wesley,  yr  ydym  yn 
caru  y  dyn." 

Mab  i  weinidog  Ymneillduol  yn  Bur- 
ford,  lle  heb  fod  yn  nepell  o  Rydychain, 
oedd  Joseph  Humphreys ;  ac  er  fod  ei 
enw  yn  Gymreig,  nid  oes  un  sicrwydd  ei 
fod  o  haniad  Cymreig.  Ganwyd  ef  Hydref 
28,  1720,  felly  yr  oedd  ychydig  dros  ddwy- 
flwydd-ar-hugain  oed  adeg  y  Gymdeithasfa 
yn  Watford.  Cafodd  addysg  well  na'r 
cyffredin.  Bu  ei  dad  farw  pan  nad  oedd 
Joseph  ond  Ilanc  tair-mlwydd-ar-ddeg ;  a 
chawsai  yn  ei  ddydd  ei  ddirmygu  gan 
YmneiIIduwyr  ac  Eglwyswyr,  oblegyd  ei 
zêl  a'i  fywyd  Puritanaidd.  Gwedi  hyn 
anfonwyd  Joseph  i  ysgol  yn  Llundain,  yn 
mha  un  yr  oedd  dynion  ieuainc  yn  cael  eu 
parotoi  ar  gyfer  y  weinidogaeth,  a  thuag 
at  y  pwlpud  yr  edrychai  yntau.  Arferai 
y  Ilanciau  a  fwriedid  i  fod  yn  bregethwyr 
gynal  cyfarfodydd  gweddi ;  tylìiai  yntau  ei 
hun  yn  ffbdus  mewn  cael  bwrw  ei  goel- 
bren  yn  mysg  dynion  ieuainc  o'r  fath 
dduwioldeb  a  difrifwch  ;  ond  yn  fuan 
gwelodd  nad  oedd  yr  oll  ond  clogyn,  a'u 
bod  yn  ddirgel  yn  ymroddi  i  chwareuon 
annheilwng,  yn  gystal  ag  i  ymddiddanion 
cellweirus  ac  ofer.  Y  mae  ymddiddanion 
drwg  yn  Ilygru  moesau  da  ;  daeth  Joseph 
Humphreys  yn  fuan  mor  ysgafn  a'r  un  o 
honynt;  ac  yn  y  dirgel  yn  inffìdel.  Rhodd- 
odd  râff"  i'w  nwydau  llygredig,  gan  arwain 
bywyd  cyhoeddus  annuwiol.      Yn   raddol 


sobrodd  drachefn,  ymaelododd  mewn 
eglwys  Ymneillduol  yn  Llundain,  a  dech- 
reuodd  bregethu,  "  ond  yr  oeddwn  heb  fy 
argyhoeddi,"  meddai.  Haf  1739,  aeth  i 
wrando  Whitefield,  gweinidogaeth  yr  hwn 
a  ddylanwadai  yn  fawr  arno  ;  wrth 
weled  y  torfeydd  yn  ymwasgu  yn  awchus 
i  wrando  yr  efengyl,  dywedai  ynddo  ei 
hun  :  "  Ni  welwyd  y  fath  beth  yn  Israel." 
Ceisiodd  gymdeithasu  ag  ef,  ac  un  nos 
cafodd  y  fraint  o  swpera  gydag  ef  a 
Howell  Harris,  a  rhai  brodyr  eraill,  mewn 
gwesty  yn  Blackheath.  Gwedi  swpera, 
aed  i  siarad  am  bethau  crefydd ;  aeth  y 
tafarndy  yn  gysegr ;  teimlai  Humphreys  y 
lle  yn  nefoedd  ar  y  ddaear.  Un  diwrnod, 
tra  y  canent  emyn  yn  yr  athrofa,  Ile  y 
parhäi  i  fod  yn  efrydydd,  cafodd  y  fath 
brawf  o  gariad  maddeuol  Crist,  fel  y 
toddodd  ei  galon  o'i  fewn,  ac  yr  aeth  ei 
Iygaid  yn  ffynhonau  o  ddagrau.  Holai  ei 
gyd-efrydwyr  ef  beth  oedd  y  mater;  ond  yr 
oll  a  allai  ateb  oedd  ei  fod  yn  ddedwydd. 
Gwedi  hyn,  dechreuodd  bregethu  mewn 
ystafell  ddawnsio ;  cafodd  gynulleifaoedd 
mawrion,  a  ffurfiodd  yno  gymdeithas 
eglwysig,  yn  rhifo  tua  saith  ugain  o 
aelodau.  Pregethai  yr  athrawiaethau 
Calfinaidd,  pechadur  yn  cael  ei  gyfiawn- 
hau  gerbron  Duw  ar  sail  haeddiant  lesu 
Grist  yn  unig.  Am  hyn  gwrthwynebwyd 
ef  yn  yr  athrofa,  daeth  yn  wawd  ei  gyd- 
efrydwyr,  cafodd  ei  erlid  gan  ei  athraw,  a'i 
adael  gan  ei  gyfeillion,  tybiwyd  ei  fod 
wedi  colli  ei  synwyrau,  a  Rhagfyr  ig, 
1739,  cafodd  ei  esgymuno  o'r  sefydliad, 
heb  fod  unrhyw  gyhuddiad  arall  yn  cael  ei 
ddwyn  i'w  erbyn.  Ond  er  pob  peth  rhaid 
oedd  iddo  gael  pregethu,  a  bu  yn  gwein- 
yddu  i'r  seiadau  yn  Deptford,  Greenwich, 
a  Ratcliffe.  Caffai  ei  erlid  ;  weithiau 
byddai  mewn  perygl  am  ei  fywyd,  oblegyd 
cerig  yn  cael  eu  Iluchio  ato,  ond  ni  ofalai. 
Yn  y  flwyddyn  1741  unodd  a  Whitefield, 
a  phregethwr  teithiol  mewn  cysylltiad  ag 
ef  ydoedd  pan  ddaeth  i  Gymdeithasfa 
Watford.  Hawlia  tegwch  hanesyddol  i 
ni  grybwyll  na  fu  diwedd  ei  fywyd  agos 
mor  ddysglaer  a'r  rhan  gyntaf.  Yn  mhen 
amser  gadawodd  Whitefield,  gan  gymeryd 
ei  ordeinio  yn  weinidog  Presbyteraidd  ;  a 
chwedi  hyny  urddwyd  ef  yn  offeiriad  yn 
yr  Eglwys  Sefydledig.  A  dywedir  ei  fod 
yn  gwawdio  y  Methodistiaid,  ac  yn  cyfeirio 
at  ei  hanes  yn  ei  mysg  fel  adeg  ei  wall- 
gofrwydd. 

Y   mae   aelodau  eraill  y   Gymdeithasfa 
or   adnabyddus   fel   nad    rhaid    cyfeirio 

atynt.  Braidd  na  saif  y  Gymdeithasfa 
hon  ar  ei  phen  ei  hun  yn  hanes  y  byd. 
Mewn  difrif,  edrycher  arni,  yn  cael  ei 
gwneyd  i  fynu  o  chwech  o  ddynion  ieuainc, 
pob  un  dan  ddeg-ar-hugain  oed,  wedi  ym- 
gynull  mewn  capel  bychan  ar  lechwedd 
y  mynydd,  i  drefnu  mesurau  i  ddwyn 
Prydain  at  Grist  !  Nid  gwallgof  ydynt  ; 
ac  nid  wynebu  ar  anturiaeth,  heb  ymdeimlo 
a'i  hanhawsderau,  y  maent  ychwaith. 
Y  maent  yn  ofnadwy  o  ddifrifol,  eu  calonau 
sydd  yn  berwi  ynddynt  gan  gariad  at  yr 
lesu,  a  zêl  am  achub  eneidiau ;  y  mae 
amryw  o  honynt  yn  barod  yn  adnabyddus 
trwy  Loegr  a  Chymru  fel  pregethwyr 
digyíîelyb,  y  rhai  gyda  hyawdledd  wedi  ei 
ieuo  gydag  efengyl  bur,  a  fedrant  dynu 
miloedd  i'w  gwrando,  a'u  cadw  am  oriau 
wyneb  yn  wyneb  a  sylweddau  tragywydd- 
oldeb.  Edrychir  arnynt  gan  ganoedd  fel 
eu  tadau  yn  Nghrist,  a  cherir  hwy  mor 
angherddol  gan  hiwer,  fel  y  tynent  eu 
llygaid  o'u  penau  iddynt.  O'u  cwmpas,  yn 
y  capel  diaddurn,  y  mae  degau  a  gawsent 
eu  hargyhoeddi  trwy  eu  hofferynohaeth, 
ac  mewn  canlyniad  a  ddechreuasent 
gynghori  pechaduriaid  ;  ond  yn  awr  ydynt 
yn  disgwyl  yn  bryderus  am  gael  rhyw 
gyfran  benodol  yn  y  gwaith  ysprydol  wedi 
ei  gyfiwyno  iddynt.  Cyfarfod  lianesyddol 
oedd  y  cynulliad ;  teimHr  ei  ddylanwad 
hyd  y  dydd  hwn  ;  a  diau  y  bydd  ei  hanes 
yn  fehis  hyd  byth  gan  bawb  ag  y  mae  Iles 
ysprydol  Cymru  yn  agos  at  eu  calonau. 

Gwaith  cyntaf  y  cyfarfod  oedd  arhoH  y 
cynghorwyr  cyhoedd,  sef  y  rhai  a  arferent 
deithio  o  gwmpas  i  bregethu,  dan  nawdd  y 
Diwygwyr.  Èi  henwau  oeddynt  Herbert 
Jenkins,  James  Beaumont,  Thomas  James, 
Morgan  John  Lewis,  Benjamin  Thomas, 
John  Jones,  a  Thomas  Lewis.  Deuant 
oll  dan  ein  sylw  eto.  Profwyd  hwy  a 
chwestiynau  celyd,  a  hyny  nid  yn  unig 
gyda  golwg  ar  eangder  eu  gwybodaeth, 
a'u  huniongrededd,ond  hefyd  gyda  golwg  ar 
waith  gras  ar  eu  calonau,  eu  cymhellion 
i'r  gwaith,  a'r  doniau  a  feddent  fel  cym- 
hwysder  ar  ei  gyfer.  Gwedi  bod  yn  ym- 
ddiddan  â  hwy  yn  y  capel  hyd  saith, 
ymneillduwyd  i  balas  Watford,  ac  yr  oedd 
yn  agos  i  un  o'r  gloch  y  boreu  pan  eu 
derbyniwyd  yn  aelodau  o'r  Gymdeithasfa. 
Whitefield  a  John  Cennick  a  gymerent  y 
rhan  fwyaf  blaenllaw  yn  yr  ymddiddan. 
A  ddarfu  i  Howell  Harris  gael  briw  am 
na  chafodd  ei  osod  yn  y  gadair,  ac  am  fod 
y  ddau  Sais  yn  cael  Ile  mwy  amlwg  nag 
efe  ?     Yr  ydym,  oddiwrth  rai  dywediadau 


yn  ei  ddydd-lyfr,  yn  tybio  iddo  gael. 
Cawn  ef  yn  achwyn  ar  yr  ymosodiadau  a 
wnelai  hunan  arno  :  "  Bydded  i  mi  geisio 
bod  yn  ddim,"  meddai  ;  "  myfi  yw  y 
gwaelaf,  y  balchaf,  y  dallaf,  a'r  gwaethaf 
o  bawb,"  meddai  drachefn  ;  dywed  ei  fod 
yn  ofni  agor  ei  enau,  fod  yn  dda  ganddo 
mai  i  ran  Whitefield  y  syrthiodd  y  gwaith, 
yr  ymawyddai  am  fod  yn  guddiedig  a  chael 
ei  anghofio  ;  ond  fod  prudd-der  dirfawr  wedi 
ymdaenu  drosto.  Ymddengys  hyn  fel  pe 
bai  yn  ymladd  yn  erbyn  rhyw  siomiant  a 
gawsai  yn  y  cyfarfod.  Paham  lai  ?  Dyn 
a  gwendid  ynddo  oedd  yntau.  Ond  cafodd 
fuddugoliaeth  ar  y  teimlad  anfoddog  yn 
fuan,  a  thyr  allan  i  weddîo  dros  Whitefield, 
yr  offeiriaid,  a'r  cynghorwyr.  Daeth  y 
pwnc  o  fyned  dros  y  môr  i'w  flino  drachefn; 
dywed  nad  oedd  wedi  cael  amlygiad  clir  o 
feddwl  yr  Arglwydd  ar  y  mater  ;  ond  daeth 
i  hyn  :  "  Os  wyf  i  fyned,  yr  wyf  yn  dded- 
wydd  ;  os  nad  wyf  i  fyned,  yr  wyf  yn 
ddedwydd  ;  ond  bydded  i  mi  gael  gras  i 
ogoneddu  Duw." 

Boreu  dydd  lau,  am  wyth,  pregethodd 
Daniel  Rowland,  oddiar  Rhuf.  viii.  i  : 
"  Nid  oes  gan  hyny  yn  awr  ddim  damned- 
igaeth  i'r  rhai  sydd  yn  Nghrist  lesu  ;  "  yr 
oedd  yn  odfa  nerthol.  Dangosodd  natur 
cyfiawnder  Crist,  a'r  perygl  i'r  athrawiaeth 
am  gyfiawnhad  heb  weithredoedd  gael  ei 
chamddeall  a'i  chamddefnyddio.  Dangos- 
odd  yn  mhellach  nodau  y  rhai  a  gawsent 
eu  cyfiawnhau  trwy  ras,  nad  ydynt  yn 
byw  mewn  pechod,  nac  yn  cael  pleser 
ynddo  ;  ac  eglurodd  nodwedd  y  rhai  sydd 
yn  rhodio  yn  ol  yr  Yspryd.  Cafodd  y 
bregeth  ddylanwad  dwfn,  yn  enwedig  ar 
y  pregethwyr ;  teimlai  Howell  Harris  ei 
fod  ef  yn  caru  yr  Yspryd  Glân  yn  arbenig, 
a  dywedai  James  Beaumont  ei  fod  ef  wedi 
cael  cariad  newydd  at  y  Tri  Pherson. 
Ymffurfiodd  y  Gymdeithasfa  drachefn  am 
un-ar-ddeg.  Prif  waith  y  cyfarfòd  oedd 
arholi  y  cynghorwyr  anghyoedd,  yr  hyn 
orchwyl  a  ymddiriedwyd  yn  benaf  i 
Howell  Harris.  Cafodd  nerth  rhyfedd 
gyda  hyn.  Dywed  fod  ei  sylwadau  yn 
cyrhaedd  i'r  byw ;  iddo  gyfeirio  at  y  farn, 
a  thragywyddoldeb,  a'r  gyfraith,  nes  yr 
oedd  dychryn  yn  ymdaenu  dros  bawb  ; 
"  yr  oedd  yn  Ile  ofnadwy,"  meddai. 
Gwasgodd  arnynt,  os  oeddynt  yn  teimlo 
ddarfod  i'r  Yspryd  Glân  ymddiried  gofal 
yr  ŵyn  iddynt,  y  rhaid  iddynt  gael  eu 
llenwi  a  gofal  tad,  tynerwch  mam,  a  chyd- 
ymdeimlad  brodyr  ;  fod  arnynt  eisiau  yr 
lesu  yn  yr  oll  o'i  enwau,  brenin,  oíîeiriad, 

a  phrophwyd  ;  aç  yn  ei  holl  rasau,  ffydd, 
cariad,  gostyngeiddrwydd,  doethineb, 
mwyneidd-dra,  a  thosturi.  "  Teimlwn 
hwy,"  meddai,  "  fel  rhan  o  honof  fy  hun  ; 
yr  oeddwn  yn  foddlon  bod  yn  arolygwr  i 
wyho  drostynt  ;  ac  yr  oeddwn  yn  dra 
chartrefol  gyda  hwynt.  Darostyngwyd 
hwythau  hyd  adref;  deallent  fod  arnynt 
eisiau  pob  cymhwysder."  Buwyd  yn  y 
capel  hyd  saith,  yn  ymdrin  a  gwahanol 
faterion  ;  "  ac  yr  oeddym  oll  yn  cyduno  ar 
bob  peth,"  meddai  Howell  Harris.  Awd 
gwedi  hyny  i'r  t>' ;  eisteddwyd  i  fynu  hyd 
gwedi  deuddeg  yn  gorphen  y  gwaith,  yn 
gosod  pob  un  yn  ei  le,  ac  yn  trefnu  y 
Gymdeithasfa.  "  Yr  oeddym  yn  llawn 
cariad,"  meddai  Harris,  "  yn  sicr,  yr  oedd 
yr  Arglwydd  gyda  ni  ;  o  gwmpas  dau, 
aethum  i'm  gwely  yn  hyfryd  yn  fy  ys- 
pryd."  GweHr,  os  cafodd  teimlad  anniddig 
le  yn  ei  fynwes  y  dydd  blaenorol,  ei  fod 
erbyn  hyn  wedi  diflanu  yn  llwyr  ;  fod 
dylanwad  yr  Yspryd  Glân  wedi  ei  uno  ef 
a'r  holl  frodyr  ynghyd,  fel  y  mae  dau 
haiarn  yn  cael  eu  hasio  mewn  twym  ias. 
Yr  oedd  rhyw  fân  bethau,  pa  fodd  bynag, 
heb  eu  llwyr  benderfynu  ;  a  chyfododd  y 
brodyr  o  gwmpas  haner  awr  wedi  saith 
dydd  Gwener,  i  orphen  y  trefniadau. 
"  Erbyn  deg,"  meddai  Howell  Harris, 
"  yr  oeddym  wedi  trefnu  ein  hoU  faterion, 
ac  yn  llawn  cariad.  O'r  fath  heddwch, 
doethineb,  serch,  a  threfn  a  wehr  pan  y 
rhoddir  yr  holl  waith  i  ddwylaw  yr  Ar- 
glwydd  !  "  Ymadawodd  y  nifer  f^yyaf  tua 
chanol  dydd,  eithr  arosodd  Harris  a  John 
Cennick  i  bregethu  y  noswaith  hono. 
Cawsant  odfa  ryfedd.  Sylw  Harris  yw  : 
"  Daeth  Duw  i  lawr."  Teimlai  ei  hun  yn 
cael  ei  dynu  allan  o  hono  ei  hunan  yn 
felus  pan  y  pregethai  Cennick  ;  aeth  ei 
gadwynau  yn  ddarnau  ;  teimlai  ei  fod 
mewn  byd  newydd,  byd  o  ryddid.  Yr 
oedd  yr  effeithiau  yn  ddwysach  pan  yr 
aeth  ef  ei  hun  i  lefaru.  "  Yr  oeddwn  fel 
yn  yr  amser  gynt,"  meddai ;  "  dangosais 
fod  y  rhai  sydd  yn  meddu  ffydd  yn  Nghrist 
yn  gweled  gogoniant  yr  lesu,  eu  bod  yn 
aros  yn  yr  Yspryd,  yn  caru  eu  gilydd,  yn 
meddu  gwir  zcl  dros  achos  Duw  ;  eithr  eu 
bod  yn  myned  allan  o'r  Yspryd  yn  fynych, 
fel  plentyn  gwedi  myned  dros  drothwy  y 
drws,  yn  cael  ei  hun  yn  ddiarwybod  iddo 
yn  mysg  y  c\vn  a'r  moch,  ond  na  faidd  y 
creaduriaid  hyn  ddyfod  i'r  tŷ.  Yn  sicr, 
gwresogwyd  Ilawer  gan  dân  Duw.  Yna 
aeth  yn  floedd  yn  mysg  y  dorf."  Dyddorol 
yw  deall  na  therfynodd   y    Gymdeithasfa 


gyntaf,  mwy  na  degau  o  Gymdeithasfaoedd 
ar  ei  hol,  heb  arwyddion  amlwg  o'r  Pres- 
enoldeb  dwyfol.  Ymadawyd  ynghanol 
moliant  a  chân.  Ac  os  oedd  Ilethrau 
mynydd  Caerphili,  a  dyffrynoedd  y  Tâf  a'r 
Rhymney,  yn  adseinio  y  noswaith  hono 
gan  glodforedd  y  dorf  a  ddychwelai  adref 
wedi  yfed  hyd  at  ddigon  o  felus  win  yr 
iachawdwriaeth,  nid  oedd  ond  canlyniad 
naturiol  y  dylanwadau  a  ddisgynent  yn 
ddibrin  ar  y  liiaws  a  ymgasglasai  ynghyd. 

A  ganlyn  yw  penderfyniadau  y  Gym- 
deithasfa,  fel  eu  ceir  yn  llawysgrif  Howell 
Harris  : — 

"  ■'■  Cydunwyd  fod  y  brodyr  canlynol  i 
fod  yn  gynghorwyr  cyhoedd  ;  sef  Herbert 
Jenkins,  James  Beaumont,  Thomas  James 
(i  fod  fel  y  mae  hyd  nes  y  byddo  ei  am- 
gylchiadau  wedi  cael  eu  trefnu),  Morgan 
John  Lewis,  Benjamin  Thomas,  John 
Jones,  a  Thomas  Lewis. 

"  Cydunwyd  fod  Richard  Tibbott  i  fod 
yn  ymwelydd  cyffredinol  a'r  seiadau. 

"  Cydunwyd  fod  y  brodyr  canlynol  i  fod 
yn  gynghorwyr  anghyoedd  : — 

"James  WiIIiams,  i  ymweled  a'r  cym- 
deithasau  yn  Cayo,  Talley,  Llanfynydd,  a 
Llangathen. 

"  Morgan  Hewes  (felly  y  sillebir  ei  enw), 
Cayo,  Lledrod,  a  Rhydfendigaid. 

"  David  Williams,  Lledrod  a  Llanilar. 

"  Price  Thomas,  Pontargamddwr  a 
Charon. 

"  John  Powell,  Defynog. 

"  Wm.  Evans,  Llanddewi,  Llandegle, 
a  LIandrindock  (Llandrindod  ?). 

"  Howell  Griffith,  Llantrisant  a  Glyn- 
ogwr. 

"  Richard  Thomas,  Llanedern,  ac  i 
gynorthwyo  yn  Watford. 

"  John  Belsher,  ymwelydd  a'r  brodyr 
sengl  yn  Watford. 

"  Evan  Thomas,  Mynyddislwyn. 

"  WiIIiam  Rice,  ymwelydd  a'r  brodyr 
priod  yn  Watford. 

"  Thomas  Evans,  i  gymeryd  gofal  y 
pethau  a.llanol  yn  Watford. 

"  William  Morgan,  ymwelydd  y  gwŷr. 

"  Henry  Harris,  i  gynorthwyo  y  brawd 
l^rice. 

"  Thomas  Price,  i  gymeryd  gofal  Wat- 
ford. 

"  William  Püwell,  i  gymeryd  gofal  y 
seiadau  yn  ei  dỳ. 

"  Stephen  Jones,  Glasgoeda'r  Goetre. 

"  Thomas  Lewis,  Pentyrch  a  Newhouse. 

"  Richard  Jones,  a  John  Deer,  Aberthyn, 
Llanilltyd,  ac  Aberddawen. 

"  Charles  Powell,  Glasbury  a  Bronllys. 

"  John  Jones,  Cwmdu  a  Grwynefechan. 

"  Morgan  John,  Palleg,  Creunant,  Llan- 
ddeusant,  a  Cwmaman. 

"  Cymeradwywyd  Wm.  Harry,  a  John 
Richards. 

"  Cydunwyd  ar  i'r  brodyr  a  deimlent 
betrusder  gyda  golwg  ar  dderbyn  y  sac- 
rament  yn  yr  Eglwys,  oblegyd  annuwiol- 
deb  yr  oíìfeiriaid  ;  a  chyda'r  Ymneillduwyr, 
oblegyd  eu  clauarineb,  barhau  i  dderbyn 
yn  yr  Eglwys,  hyd  nes  yr  agorai  yr  Ar- 
glwydd  ddrws  amlwg  i  ni  adael  ei  chymun- 
deb. 

"  Cydunwyd  na  fyddai  i'r  un  cynghorwr 
gael  ei  dderbyn  i'n  mysg  ond  y  sawl  a 
fyddai  wedi  ei  gymeradwyo ;  ac  nad  oedd 
neb  i  fyned  dros  ei  derfynau  gosodedig  heb 
gael  ymgynghoriad  a  chyfarwyddyd  yn 
gyntaf. 

"  Cydunwyd  fod  i  bob  cynghorwr  ang- 
hyoedd  ddwyn  adroddiad  am  y  cymdeith- 
asau  sydd  dan  ei  ofal,  ynghyd  a  phwy  a 
fydd  wedi  cael  eu  derbyn  i  aelodiaeth, 
i'r  Gymdeithasfa,  yr  hon  sydd  i  gael  ei 
chynal  y  Mercher  cyntaf  gwedi  y  ^^ain 
o  Fawrth,  1743. 

"  Gwelodd  yr  Arglwydd  yn  dda  fod  yn 
mysg  y  brodyr,  ac,  yn  ol  pob  ymddangosiad, 
i  lewyrchu  ei  wyneb  ar  eu  hymgynghoriad. 
Gogoniant  yn  y  goruchaf  i  Dduw." 

GweHr  fod  yspryd  yr  ysgrifenydd,  yr 
hwn  nid  oedd  yn  neb  amgen  na  Howell 
Harris,  wedi  gwresogi  o'i  fewn  wrth 
groniclo  y  cofnodion  ;  y  mae  ei  draed  ar 
yr  uchelfanau  ;  ac  ymdora  ei  deimlad 
brwdfrydig  allan  mewn  moHant  i'r  Ar- 
glwydd,  yr  hwn  a'u  harweiniasai  yn  eu 
holl  ymgynghoriadau.  Y  mae  amryw 
bethau  yn  y  cofnodion  sydd  yn  galw  am 
sylw.  Gwelwn  fod  Watford  yn  cael  ei 
wneyd  yn  fath  o  ganolbwynt  i'r  symudiad. 
Ai  sefyllfa  gyfleus  y  lle,  fel  man  canolog 
rhwng  Cymru  a  Lloegr,  oedd  y  rheswm 
ani  hyny,  ynte  cymhwysder  Thomas 
Price,  perchenog  a  phreswylydd  palas 
Watford,  at  y  gorchwylion  y  rhaid  eu 
cyflawni  mewn  lle  o'r  fath,  nis  gwyddom. 
Y  mae  y  penderfyniad  yn  anog  y  rhai 
oeddynt  yn  betrusgar  gyda  golw^g  ar  pa  le 
y  derbynient  y  cymundeb,  i  barhau  i 
wneyd  hyny  yn  yr  Eglwys  Wladol,  wedi 
cael  ei  feirniadu  yn  Ilym.  Meddai  y  Parch. 
T.  Rees,  D.D.  :  *  "  Y  màe  y  penderfyniad 

yn  arddangos  ymlyniad  dull  arweinw-yr 
cyntaf  y  Methodistiaid  wrth  yr  Eglwys 
Sefydledig,  pan  yr  anogent  eu  canlynwyr 
i  gymuno  yn  yr  eglwysydd  plwyfol  gydag 
ofifeiriaid  annuwiol,  yn  hytrach  na  chyda 
yr  Ymneillduwyr  clauar,  pa  mor  dduwiol 
bynag  y  gallent  fod."  Fod  yr  arweinwyr 
Methodistaidd,  yn  arbenig  Howell  Harris, 
yn  dwyn  mawr  zêl  dros  yr  Eglwys 
Sefydledig,  sydd  sicr ;  fel  Eglwyswyr  yr 
edrychent  arnynt  eu  hunain  ;  ac  nid  oedd- 
ynt  am  adael  ei  chymundeb,  oni  orfodid 
hwynt.  Ond  efallai  nad  oedd  eu  hymlyn- 
iad  mor  ddall  ag  y  myn  Dr.  Rees.  Gellir 
dwyn  y  rhesymau  canlynol  dros  y  pender- 
fyniad  y  daethent  iddo  :  (i)  Anogaeth 
ydoedd  i'r  rhai  oeddent  hyd  hyny  wedi 
arfer  cymuno  yn  yr  Eglwys  ;  proíir  hyny 
gan  y  gair  "  parhau  ;  "  nid  oes  yma  gym- 
aint  ag  awgrym  i'r  Ymneillduwyr  i  adael 
yr  enwad  i  ba  un  y  perthynent.  (2)  Yr 
oedd  yr  oerni  a'r  clauarineb  ysprydol  oedd 
wedi  meddianu  llawer  o'r  eglwysi  Ym- 
neillduol  yr  adeg  hon,  yn  gymaint  rhwystr 
ar  fFordd  crefydd  yn  mryd  y  Tadau  Meth- 
odistaidd,  a  buchedd  anfoesol  yr  off"eiriaid. 
Yn  eu  golwg  hwy  nis  gallai  oerni  ysprydol 
a  duwioldeb  gyd-drigo.  Nis  gallai  dyn 
wedi  ei  ferwi  gan  y  diwygiad,  a'i  galon  yn 
Ilosgi  ynddo  gan  gariad  at  y  Gwaredwr, 
lai  na  theimlo  gwTthnaws  o'i  fewn  wrth 
weled  gwasanaeth  y  cymundeb  yn  cael  ei 
gyflawni  gan  weinidog  a'i  yspryd  ynddo  mor 
oer  a'r  rhew.  Ac  mewn  aml  i  fan  yr  oedd  yr 
oerni  yn  gynyrch  syniadau  anefengylaidd 
am  berson  Crist,  a  natur  yr  iawn  a 
roddodd.  Yn  yr  Eglwys,  pa  mor  an- 
fucheddol  bynag  y  gallai  yr  offeiriad  a 
weinyddai  fod,  yr  oedd  y  gwasanaeth 
a  ddarllenid  ganddo  yn  ardderchog,  ac  yn 
Ilaw^n  maeth  i  dduwioldeb.  (3)  "  Hyd 
nes  y  rhoddai  yr  Arglwydd  ddrws  agored 
iddynt  i  adael  cymundeb  yr  Eglwys,"  yr 
oedd  yr  anogaeth.  Felly  y  dywed  y  pen- 
derfyniad.  Ymddangosai  yr  adeg  yn  ymyl 
iddynt  ar  y  pryd  ;  yr  oedd  gwaith  rhai  o'r 
offeiriaid  yn  gwrthod  y  sacrament  i'w 
canlynwyr  fel  yn  dwyn  pethau  i  argyfwng; 
ac  os  y  dymunent  i'r  rhai  a  gawsent  eu 
hargyhoeddi  trwy  eu  gweinidogaeth  barhau 
ynghyd,  heb  fod  rhai  yn  ymuno  a'r 
blaid  yma,  a'r  lleill  a'r  blaid  arall,  pwy 
a  fedr  eu  beio  ?  (4)  Yr  oedd  yspryd 
diflas,  ac,  i  raddau,  erledigaethus,  at  y 
Methodistiaid,  fel  yr  ydym  wedi  sylwi 
yn  barod,  wedi  cael  lle  erbyn  hyn  yn 
mynwesau  Ilawer  o'r  gweinidogion  Ym- 
neillduol,  ac  yn  eu  heglwysi.     Mewn  rhai 

eglwysi  awd  inor  bell  ag  atal  o  gymundeb  y 
rhai  a  fynychent  gyfarfodydd  y  Method- 
istiaid.  '•'  Yn  nghofnodau  Cymdeithasfa 
Fisol  Glanyrafonddu,  a  gynhaliwyd  Ebrill 
17,  1744,  ceir  cyfeiriad  at  un  Thomas 
Dafydd,  a  gawsai  ei  ddiarddel  gan  yr 
Ymneillduwyr  oblegyd  ymgyfathrachu  a'r 
Methodistiaid,  a  chaniateir  iddo  aelod- 
iaeth,  a  gwasanaethu  fel  cynghorwr  ang- 
hyoedd  ar  brawf,  tan  arolygiaeth  y  brawd 
James  Williams,  ond  nad  ydyw  i  adael  ei 
alwedigaeth.  Yr  ydym  wedi  crybwyll  am 
hen  wraig,  o'r  enw  Betti  Thomas,  yn  cael 
ei  bygwth  ag  esgymundod  oblegyd  yr  un 
peth,  yn  ngodreu  Sir  Aberteifì.  Ffynai 
yr  un  teimlad  yn  Lloegr,  lle  y  dyoddefodd 
y  duwiol  a'r  diragfarn  Dr.  Doddridge  ei 
erhd  yn  dost  gan  yr  Ymneillduwyr,  am 
ymgyfathrachu  a'r  Methodistiaid.  Yr  oedd 
yr  ysprydiaeth  yma  yn  naturiol  wedi 
cynyrchu  diflasdod  yn  y  Methodistiaid 
at  yr  Ymneillduwyr,  nes  erbyn  hyn  yr 
oeddynt  wedi  myned,  mewn  llawer  man, 
yn  bur  bell  oddiwrth  eu  gilydd.  Erbyn 
cymeryd  yr  oll  i  ystyriaeth  nid  yw  pen- 
derfyniad  y  Gymdeithasfa  yn  Watford, 
gyda  golwg  ar  gymuno  yn  yr  Eglwys, 
mewn  un  modd  i  synu  ato. 

Nid  oes  unrhyw  gyfeiriad  at  Howell 
Harris,  na  neb  o'r  offeiriaid,  yn  mhender- 
fyniadau  y  Gymdeithasfa  ;  ond  y  mae  eu 
gwaith  yn  cael  ei  benodi  yn  y  nodiad,  a 
ddifynwyd  genym  yn  barod,  sydd  yn 
blaenori  y  cofnodau ;  sef  fod  y  brawd 
Harris  i  arolygu  yr  hoU  eglwysi  a'r  cyng- 
horwyr,  a  bod  y  gweinidogion  ordeiniedig  i 
fyned  o  gwmpas  hyd  byth  ag  y  medrent. 
Cafodd  Howell  Harris  y  gorchwyl  a  ddy- 
munai  ei  galon.  Os  oedd  yn  bryderus  cyn 
i'r  Gymdeithasfa  gyfarfod,  yr  oedd  ei  \  s- 
pryd  yn  Ilawn  hyder  a  gorfoledd  gwedi 
iddi  fyned  trosodd.  "  Penderfynwyd  gan 
yr  Arglwydd,"  meddai,  "gyda  golwg  ar  fy 
arosiad  yn  Nghymru,  fy  mod  i  aros  i  drefnu 
y  cymdeithasau,  i  ddarllen,  ac  i  ysgrifenu 
hyd  byth  ag  y  caniata  fy  nghorph.  Wrth 
weled  cynllun  Duw,  fel  y  dymunaswn  iddo 
fod,  Ilanwyd  fy  enaid  á  chariad,  fel  y 
llefwn  :  'Ü,  gad  i  mi  ddwyn  dy  holl  feich- 
iau  di.'  Aeth  fy  nghalon  gyda'r  rhai  a 
ymadawent  a'r  Gymdeithasfa."  Ymadaw- 
odd  yntau  dydd  Sadwrn,  ond  nid  cyn 
gweddío  yn  daer  am  gael  ei  gynysgaeddu 
yn  helaeth  a'r  cymhwysderau  gofynol  i'w 
waith.  "O,  lesu,"  Ilefai,  "er  mwyn  dy 
ogoniant    dy  hun,    a'th    enw,    a'th   achos, 

dyro  i  mi  ffydd,  cariad,  gallu,  a  phob  don- 
iau,  gan  fy  mod  yn  eu  gofyn  er  dy  fwyn  di 
a'th  ogoniant,  ac  nid  i  mi  fy  hun,  nid  hyd 
yn  nod  er  mwyn  fy  iachawdwriaeth  ;  a 
dyro  dy  fendith  ar  fy  Ilafur."  Cyd-deithiai 
amryw  frodyr  gydag  ef,  ac  yn  eu  mysg 
Beaumont  a  Cennick.  Cyrhaeddasant 
Gelligaer  erbyn  tua  deuddeg.  Wrth  fod 
Beaumont  yn  gofyn  bendith  ar  yr  ymborth 
yno,  cafodd  Howell  Harris  ymweliad  o'r 
nefoedd  ;  gweddíodd  yn  dufewnol  am  gym- 
horth  i  fugeilio  yr  ŵyn  ;  am  bob  doethineb, 
cariad,  tynerwch,  a  gofal  angenrheidiol  at 
y  gorchwyl ;  a  dy  wed  ei  fod  yn  teimlo 
yspryd  y  bugail  yn  barod  o'i  fewn.  Aeth 
Harris  yn  ei  fíaen  trwy  Cantref,  Ile  y 
treuliodd  ran  o'r  Sabbath,  Felinfach,  a 
Llywel,  gan  ddychwelyd  i  Drefecca  dydd 
lau.  Ni  fu  yno  ond  dau  ddiwrnod,  gan  fod 
trefnu  y  cymdeithasau  yn  unol  â  phender- 
fyniad  y  Gymdeithasfa,  a  dwyn  yr  holl 
gynghorwyr  i  ufudd-dod,  yn  galw  arno  i 
fyned  o  gwmpas.  Eithr  gwelodd  ryw 
ogoniant  yn  Nghrist  cyn  cychwyn  i'w 
daith,  na  welsai  ei  gyffelyb  erioed  o'r 
blaen,  a  hyny  yn  benaf  trwy  ddarllen  Ilyfr 
wedi  cael  ei  ysgrifenu  gan  un  o'r  Bedydd- 
wyr  ar  natur  eglwys.  Dywed  fod  dynion 
yn  ymranu  yn  bleidiau,  er  fod  natur  yr  eg- 
Iwys  yn  ysprydol,  ond  fod  yr  Yspryd  yn 
bendithio  rhywbeth  perthynol  i  bob  un 
iddo  ef,  a'i  fod  yn  rhydd  oddiwrth  fod 
mewn  caethiwed  i  blaid. 

Erbyn  y  Gymdeithasfa  Fisol  yn  Llan- 
ddeusant,  yr  hon  a  gynhaliwyd  Chwefror 
3,  1743,  yr  oedd  wedi  teithio  trwy  ranau 
helaeth  o  Siroedd  Brycheiniog,  Mynwy,  a 
Morganwg,  gan  sefydlu  y  seiadau,  a  phre- 
gethu  yr  efengyl.  Ni  ddywedir  pwy  oedd 
yn  bresenol  yno,  rhoddir  yn  unig  y  pen- 
derfyniadau,  y  rhai  sydd  fel  y  canlyn  : — 
"  Fod  y  rhai  sydd  yn  cynghori  mewn  un 
seiad  i  barhau,  fel  yr  ydym  yn  awr  yn  eu 
cymeradwyo,  ar  yr  amod  eu  bod  yn  dyfod 
i'n  Cymdeithasfa  nesaf. 

"  Fod  y  brodyr  W.  WiIIiams,  Cerig- 
cadarn  ;  W'iIIiam  John,  Lancothi ;  Jenkin 
Jenkins,  Llandefathen  ;  David  Rees,  Tir- 
abbad  ;  Hopkin  John,  a  John  Meyrick,  i  fod 
fel  y  maent  yn  awr  yn  cael  eu  trefnu,  a'u 
bod  i  ddyfod  i'r  Gymdeithasfa  nesaf. 

"Fod  y  rhai  canlynol  i  gael  eu  dystewi 
hyd  y  Gymdeithasfa  nesaf,  ac  i  gyfarfod  â 
ni  yno,  sef  James  Tomkins  ;  David  Price, 
Dyserth  ;  Richard  Thomas,  Ystradfellte ; 
John  David,  Llandyfeilog ;  John  Watkins, 
Defynog;  a  Thomas  Price,  Llandilo  Fach. 

"  Fod  y  brawd  John  Jones,  Cayo,  i  ym- 

sefydlu  yn  agos  i  Gastellnedd,  ac  i  arolygu 
bob  yn  ail  wythnos  y  seiadau  yn  Creunant, 
Hafod,  Castellnedd,  Palleg,  Cwmamman, 
Llandilo  Fach,  Llangyfelach,  Llansamlet, 
Llanddeusant,  Blaen  Llywel,  Casllwchwr, 
Llanon,  Pembre,  a  Defynog,  gyda  y  brawd 
John  Richard ;  a'u  bod  i  gael  eu  cyn- 
orthwyo  gan  y  brawd  Jeffrey  Dafydd  yn 
Llanddeusant,  John  Powell  yn  Defynog, 
Jenkin  John  yn  Llywel,  Edward  Meyrick 
yn  Pembre,  a  George  PhilHps  yn  Nghas- 
tellnedd  a'r  Hafod. 

"Fod  y  brawd  Richard  WilHam  Dafydd 
i  arolygu  y  seiadau  yn  Llandyfaelog,  Cil- 
garw,  Llanddarog,  a  Chaerfyrddin. 

"  Fod  y  brawd  John  Rees  i  gynghori  dan 
ofal  y  parchedig  frawd  WiUiam  W^ilhams. 

"  Fod  y  brawd  WilHam  Richard  i  arolygu 
y  seiadau  canlynol:  Blaenheinaf  (Blaen- 
hoffnant),  Dyffryn  Saith,  Blaenporth,  Twr- 
gwyn,  Llechryd,  a  Lhmfair-y-Uwyn. 

"Fod  y  brawd  Wilham  Harry  i  gadw 
ysgol  yn  Sir  Gaernarfon,  ac  i  gynghori  yn 
y  gymydogaeth,  hyd  byth  ag  y  medr,  rhwng 
oriau  yr  ysgol. 

"  Fod  y  brawd  WiUiam  John,  Llanwrda, 
a'r  brawd  Dafydd,  i  gynorthwyo  y  brawd 
James  WilHams  yn  seiadau  Llanwrda, 
Llansadwrn,  Cilgarw,  a  TaHey. 

"Fod  y  brawd  Richard  Tibbot  i  gadw 
ysgol  yn  Sir  Benfro. 

"Fod  y  brawd  John  Dafydd  i  lefaru  ar 
brawf  o  flaen  y  brodyr  yn  seiadau  Llan- 
dyfaelog,  a  Chilgarw,  hyd  nes  cawn  farn  y 
brodyr." 

Dyma  gofnodau  Cyfarfod  Misol  cyntaf 
Sir  Gaerfyrddin.  Gwehr  mor  debyg  oedd 
ei  waith  a'i  ardduH  i  eiddo  Cyfarfod  Misol 
yr  amser  presenol.  Awgryma  y  cofnodau 
amryw  gwestiynau  dyddorol,  nad  oes 
genym  hamdden  i  sylwi  arnynt ;  ond  rhaid 
i  ni  ddifynu  rhan  o  ddydd-lyfr  HoweU 
Harris  gyda  golwg  ar  y  cyfarfod.  Fel  hyn 
yr  ysgrifena  :  "  Cymdeithasfa  Fisol  yn 
Llanddeusant.  Ar  y  ffordd  yno  yr  oeddwn 
yn  sych,  a  marw,  a  difater ;  ond  yn  y  man, 
trwy  gredu  fod  Duw  wedi  fy  ngharu  fel  yr 
ydwyf,  yn  galed  ac  yn  ddifater,  dechreuodd 
cariad  gynhesu  yn  fy  enaid,  a  goHyngwyd 
íì  yn  rhydd.  Gwelaf  fod  Duw  yn  fy 
ngharu  yn  fy  mhechod,  heb  yr  un  rheswm 
am  hyny,  ond  am  mai  feHy  y  rhynga  bodd 
yn  ei  olwg.  Teimlais  ynof  fod  Duw  yn 
myned  i  wneyd  rhyw  bethau  mawrion  ynof 
fi,  neu  i  mi,  neu  drwof  fi,  neu  erof  fi.  Am 
y  rhan  fwyaf  o'r  ff"ordd  yr  oedd  fy  nghalon 
yn  Hosgi  ynof  fel  pentewyn  o'r  tân. 
Daethum  i'r  He  gwedi  deuddeg,  ac  yno  yr 


eisteddasom  yn  penderfynu  materion  y 
seiadau  hyd  yn  agos  i  saith,  ac  mewn 
gweddi.  Dygodd  yr  Arglwydd  fi  y  tufewn 
i'r  Hen,  a  chadwodd  fi  yno  yn  hyfryd,  am  y 
rhan  fwyaf  o'r  amser.  Myfi  yw  y  gwaelaf 
o  honynt  oH,  ond  yr  hyn  a  ofnais  a  fuasai 
yn  faich  i  mi  a  wnaed  yn  hawdd  ac  yn 
ifelus.  Cytunasom  oH.  Yn  sicr  yr  oedd 
yr  Arglwydd  yno.  Ond  wrth  ganu  yr 
hymnau  diweddaf,  cyneuwyd  ynom  y  fath 
íflam  fel  na  allem  ymadael;  yn  sicr  tostur- 
iodd  yr  lesu  wrthym  ;  ac  er  fy  mod  (yn 
flaenorol)  yn  ddifater,  cyneuwyd  ynof  y 
fath  gariad  at  y  brodyr,  fel  yr  oeddwn  fel 
gwreichionen  o  dân  mewn  fflam.  A  phan 
y  gwelais  fod  un  o'r  brodyr  i  fyned  i  Ogledd 
Cymru,  darfu  i  fy  enaid  yn  wir  fendithio 
Duw  am  hyny.  Wrth  ganfod  fod  y  nerth 
oH,  fel  pe  bai,  gyda  y  brawd  Rowland, 
teimlais  fy  enaid  yn  ddiolchgar  ynof;  yr 
oeddwn  yn  foddlon  cael  fy  yspeilio  o'm 
nerth  a'm  doniau  er  mwyn  iddo  ef  gael  yr 
oH ;  Ilawenychais  a  bendithiais  Dduw  yn 
wir  wrth  ei  weled  ef  mor  llawn  o  Dduw. 
O,  fel  y  gwresogem  ynghyd  !  Gwedi  eis- 
tedd  a  threfnu  ein  holl  amgylchiadau, 
gwrandewais  ar  un  o'r  brodyr  yn  cynghori 
hyd  nes  oedd  wedi  naw.  O'r  fath  bethau 
y  mae  yr  Arglwydd  yn  myned  i'w  cyflawni 
ar  y  ddaear,  yn  neillduol  erof  ac  ynof  fi  ! 
0"r  fath  newyddion  a  glywais  o  Sir  Aber- 
teifì,  y  fath  dywalltiadau  o'r  Yspryd  sydd 
yno,  y  fath  fflamiau  o  gariad  !  Fflamiai 
fy  nghalon,  a  Ilosgai  ynof  fel  pentewyn  glo, 
wrth  ganfod  fel  y  mae  Duw  yn  rhoddi 
gallu,  a  zêl,  a  goleuni  i'r  brodyr."  Gwelir 
ddarfod  i'r  Cyfarfod  Misol  cyntaf  derfynu 
mewn  moliant ;  fod  y  brodyr  yno  oll  yn 
gytun  ac  yn  cydweled ;  fod  doniau  ar- 
dderchog  Rowland  yn  rhoddi  iddo  y  flaen- 
oriaeth  ar  bawb  yn  ngolwg  Howell  Flarris, 
a'i  fod  yntau  yn  gallu  bendithio  Duw  y 
nefoedd  o  herwydd  y  gras  a  arddangosid 
ynddo. 

Yn  nghofnodau  Trefecca  rhoddir  hanes 
cyfarfod  a  gynhaHwyd  yn  Nhrefecca, 
Chwefror  7,  1743,  sef  yn  mhen  pedwar 
diwrnod  gwedi  Cyfarfod  Misol  Llanddeu- 
sant.  Dibwys  oedd  y  penderfyniadau  a 
basiwyd,  ac  yr  oedd  y  rhai  hyny  i  gael  eu 
cyflwyno  i  ystyriaeth  bellach  y  Gym- 
deithasfa.  Y  tebygolrwydd  yw  nad  oedd 
yn  Gyfarfod  Misol  rheolaidd,  a  gwelwn 
oddiwrth  ddydd-lyfr  Howell  Harris  nad 
oedd  efe  yn  bresenol. 

Cynhaliwyd  cyfarfod  yn  Tyfyn,  neu 
Tyddyn,  Sir  Drefaldwyn,  Chwefror  17, 
pan  y  penderfynwyd  fod  y  brodyr  Morgan 

Hughes,  Benj.  Cadman,  a  Lewis  Evan  i 
gymeryd  gofal  y  seiadau  yn  Tyddyn, 
Llanidloes,  Llanllugan,  Llanwyddelan, 
Bwlchyrliwyaid,  a  INIochdre,  gyda  Thomas 
Bowen  fel  goruchwyhwr  neu  genhadwr.  Yr 
oedd  HoweU  Harris  yn  hwn  ;  eithr  y  mae 
yn  amheus  a  oedd  yn  gyfarfod  rheolaidd  ;  y 
tebygolrwydd  yw  mai  cymeryd  mantais  ar 
bresenoldeb  y  Diwygiwr  o  Drefecca  a 
wnaed  i  ymgynghori  ar  ychydig  bethau. 
Rhaid  mai  byr  hefyd  fu  yr  ymgynghoriad, 
oblegyd  dywed  Harris  yn  ei  ddydd-lyfr 
iddo  fod  yn  ysgrifenu  hyd  o  gwmpas  deg, 
ac  y  mae  yn  pregethu  yn  Nhrefeglwys, 
pellder  o  ryw  saith  milldir,  o  gwmpas 
deuddeg.  Tebyg  mai  gwedi  yr  odfa  y  nos 
flaenorol  y  bu  yr  ymgynghoriad. 

Yn  ganlynol,  cawn  gyfarfod  yn  Llan- 
wrtyd,  na  roddir  ei  ddyddiad,  pan  y  gosod- 
wyd  yr  holl  gynghorwyr  yn  y  rhan  hono 
tan  ofal  y  Parch.  W.  Williams,  oedd  ar  y 
pryd  yn  guwrad  yn  Llanwrtyd. 

Mawrth  i,  1743,  cynhaHwyd  Cymdeith- 
asfa  Fisol  dra  phwysig  yn  GÌanyrafonddu, 
Sir  Gaerfyrddin,  yn  mha  un  y  gwnaed 
cryn  nifer  o  drefniadau,  ac  y  cydunwyd  ar 
nifer  o  gynygion  i'w  cyflwyno  i'r  Gym- 
deithasfa  Chwarterol  oedd  i  gael  ei  chynal 
yn  Watford.  Yn  mysg  pethau  eraill 
penderfynwyd  : — 

"  Fod  y  brawd  David  WiUiams,  Llan- 
gyndeyrn,  i  gynghori  yn  unig  gerbron  y 
brodyr,  yn  y  cymdeithasau  preiíat  agosaf, 
hyd  nes  y  byddo  wedi  cael  tystiolaeth 
oddiwrthynt,  a'i  fod  i  ddyfod  i'n  Cym- 
deithasfa  nesaf  i  gael  ei  hoU. 

"  Fod  y  rhai  canlynol  i  gael  eu  dystewi, 
am  ein  bod  yn  argyhoeddedig  nad  ydynt 
wedi  cael  eu  hanfon  gan  Dduw  :  James 
Tomlíins  ;  Richard  Thomas,  Ystradfellte  ; 
John  W' atkins,  Defynog ;  a  Thomas  Price, 
Llandilo  Fach. 

"  Fod  y  brawd  John  Richard,  Llan- 
samlet,  i  gymeryd  gofal,  ac  i  gynghori  yn 
seiadau  Cefnfedw,  Blaencrai,  Llanddeu- 
sant,  Cwmaman,  Llanon,  Pembre,  Cas- 
llwchwr,  Llandafen,  Llandremor,  Llan- 
gyfelach,  Llansamlet,  Castellnedd,  Hafod, 
Creunant,  a  Talley  ;  ei  fod  i  ymweled  â 
hwy  unwaith  bob  pythefnos,  un  bob  dydd, 
ac  i  gael  ei  gynorthwyo  gan  John  Jones, 
Cayo,  yr  hwn  sydd  i  ymweled  â  hwy 
unwaith  yn  y  mis,  gan  fyned  o  gwmpas 
un  wythnos,  a  gweithio  yr  wythnos  aralL 

"  Fod  y  brawd  William  Harry  i  gadw 
ysgol  yn  Sir  Gaernarfon  ;  a'r  brawd 
Richard  Tibbott  i  gadw  ysgol  yn  Sir 
Benfro. 


"Fod  y  braw^d  John  David,  o  Landy- 
faelog,  i  lefaru  yn  seiadau  Llandyfaelog 
a  Chilgarw,  ar  brawf,  gerbron  y  brodyr, 
hyd  y  Gymdeithasfa  nesaf,  pan  y  disgwylir 
barn  y  brodyr  o  berthynas  iddo. 

"  Fod  Hopkin  John,  Llangyfelach ;  John 
Meyrick,  Llandafen  ;  a  John  Jones,  Llan- 
dyfalle,  y  rhai  na  ddaetfiant  hyd  yn  hyn 
i'n  Cymdeithasfa  i  gael  eu  hoh,  i  aros  yn 
y  lleoedd  a  benodwyd  iddynt  fel  y  maent 
wedi  eu  sefydlu,  ar  yr  amod  eu  bod  yn 
dyfod  y  tro  nesaf,  os  bydd  hyny  yn  gyfleus 
iddynt." 

Yr  ydym  yn  rhoddi  Ile  i'r  cofnodau  hyn, 
oblegyd  eu  bod  yn  ddangoseg  o'r  modd  y 
gweithredai  y  Methodistiaid  yn  eu  Cym- 
deithasfaoedd,  a'u  Cyfarfodydd  Misol  cyn- 
taf ;  mor  fanwl  oeddynt  yn  eu  trefniadau, 
ac  mor  ddidderbyn  wyneb  a  chydwybodol. 
Am  lawer  o'r  cynghorwyr  y  cyfeirir  atynt, 
y  mae  pob  peth  perthynol  iddynt  ond  eu 
henwau  wedi  myned  yn  anghof;  nid  oes 
efallai  gymaint  a  thraddodiad  o  barthed 
iddynt  ar  gael  yn  yr  ardaloedd  lle  y  pres- 
wyíient  ;  nid  oes  adswn  o'u  hanes  wedi 
cyrhaedd  i  lawr  i'n  hoes  ni  ;  ac  eto,  y  mae 
yn  sicr  fod  rhai  o  honynt  yn  ddynion  o 
ddefnyddioldeb  mawr,  os  mewn  cylchoedd 
cymharol  gyfyng  ;  eu  bod  yn  Ilawn  zêl  ac 
ymroddiad,  ac  nid  oes  ond  y  dydd  hwnw  a 
ddengys  faint  yr  aberth  a  wnaethant  dros 
yr  Arglwydd  lesu,  a  pha  mor  ddyledus  yw 
y  cyfundeb  Methodistaidd  hyd  yn  nod  y 
dydd  hwni  i'w  llafur  cariad. 

Pasiwyd  hefyd  y  penderfyniadau  dilynol 
fel  cynygion  i'w  cyflwyno  i'r  Gymdeithasfa  : 
"  Fod  y  Gymdeithasfa  GyfFredinol  o  weini- 
dogion  a  chynghorwyr,  sydd  yn  unedig  yn 
Lloegr  a  Chymru,  i  gyfarfod  yn  unig  bob 
haner  blwyddyn,  oblegyd  y  pellder  mawr. 
Fod  y  brodyr  Saesnig  i  gyfarfod  unwaith 
cydrhwng,  felly  hefyd  y  brodyr  Cymreig, 
rywle  tua  chanol  y  Deheudir,  fel  y  pender- 
fynir  ;  ond  eu  bod  i  ymohebu  yn  fisol  trwy 
Iythyrau.  Fod  cynifer  ag  a  fedr  o'rgweini- 
dogion,  a'r  cynghorwyr  cyhoedd,  i  gyfarfod 
unwaith  y  mis,  neu  ddwywaith  rhwng  pob 
Cymdeithasfa  Chwarterol,  neu  i  anfon  eu 
llythyrau.  Fod  gofal  cyfifredinol  yr  holl 
achos  i  gael  ei  gyflwyno  i'r  gweinidogion  or- 
deiniedig,  sef  ^íeistri  Whitefield,  Rowland, 
Howell  Davies,  John  Powell,  Thomas 
Lewis,  a  William  Williams  ;  ac  fel  ym- 
welwyr  cyffredinol,  neu  gynorthwywyr,  dan 
y  chwech  gweinidog  hyn,  fod  y  chwech 
canlynol  i  gael  eu  hapwyntio,  sef  Meistri 
John  Cennick,  Thomas  Adams,  a  Joseph 
Humphreys,  yn  Lloegr ;  a  Meistri  Howell 

Harris,  James  Beaumont,  a  Herbert  Jen- 
kins,  yn  Nghymrii ;  eu  bod  i  gael  fel  cyn- 
orthwywyr,  ermwynarolygiaeth  fanylach,y 
chwech  cynghorwr  anghyoedd  a ganlyn,  pob 
un  o  honynt  i  gael  cylch  a  gofal  neillduol, 
sef  John  Richard,  WilHam  Richard,  John 
Harris,  Thomas  James,  John  Jones,  a 
Morgan  John  (Morgan  John  Lewis,  yn 
ddiau),  deuddeg  cymdeithas  yr  un,  neu  hii, 
iddynt;  a  Morgan  Hughes,  JamesWilhams, 
Milbourn  Bloom,  Thomas  Lewis,  Thomas 
W^ilhams,  Richard  WilHam  David,  chwech 
cymdeithas  yr  un.  Yn  gyflawn,  6  gweini- 
dog  urddedig,  6  i'w  cynorthwyo  ;  6  cyng- 
horwr  c'ros  ddeuddeg  o  seiadau,  a  6  dros 
chwech  o  seiadau.  Fod  yr  holl  gynghor- 
wyr  anghyoedd  eraiH  i  roddi  cyfrif  am  yr 
un  neu  ddwy  gymdeithas  sydd  o  dan  eu 
gofal  i'r  ymwelydd  cyffredinol  a  fyddo  wedi 
ei  osod  drostynt;  fel  y  byddo  adroddiad, 
yn  bersonol  neu  trwy  lythyr,  yn  cael  ei 
dderbyn  yn  mhob  Cyfarfod  Misol.  Pan 
fyddo  un  yn  cynyg  ei  hun  fel  cynghorwr, 
ei  fod  i  gynghori  yn  mlaenaf  yn  y  cym- 
deithasau  preifat;  ac  yn  gyntaf  i  dderbyn 
cymeradwyaeth  rhyw  Gristion,  neu  Grist- 
ionogion  difrifol  a  phrofiadol,  a'i  clywsant 
ef  yn  aml ;  yn  ail,  barn  tri  neu  bedwar  o'r 
cynghorwyr  anghyoedd  a  chyhoedd,  a'r 
gweinidogion  ordeiniedig  ;  ac  yn  drydydd, 
ei  fod  i  gael  ei  arholi  parthed  ei  ras,  galwad, 
cymhwysderau,  doniau,  ac  athrawiaeth. 
Mewn  trefn  i  ofalu  am  y  tlawd  a'r  afiach, 
ac  am  yr  arian  a  gesglir,  ac  i  fod  yn  genad 
y  gymdeithas,  ac  yn  dangnefedd-wneu- 
thurwr ;  fod  goruchwyliwr  neu  ddau  i  gael 
eu dewis yn  mhob seiat.  Mewn  cysylltiad  a'r 
6  cynghorwr  y  cyfeiriwyd  atynt,  sef  John 
Cennick,  Howell  Harris,  &c.,  y  rhai  ydynt 
i  fod  yn  gynorthwywyr  y  gweinidogion  or- 
deiniedig,  eu  bod  heb  unrhyw  derfynau 
gosodedig  gyda  golwg  ar  leoedd,  ond  i 
fyned  o  gwmpas  fel  y  byddo  galwad,  eithr 
Howell  Harris  gan  mwyaf  yn  Nghymru  ; 
a'r  12  cynghorwr  arall  y  cyfeiriwyd  atynt 
i  gael  terfynau  penodol,  y  rhai  y  gellir 
eu  newid  trwy  ymgynghoriad  a'r  gym- 
deithas." 

Cynhaliwyd  yr  ail  Gymdeithasfa  Chwar- 
terol  yn  Watford,  EbriII  6ed  a'r  yfed, 
1743.  Yr  oedd  yn  bresenol  o  weinidogion 
ordeiniedig,  Meistri  Whitefield,  WiIIiam 
WiIIiams,  a  Thomas  Lewis,  yn  nghyd  a 
Henry  Davies,  YmneiIIduwr.  O'r  arol- 
ygwyr,  yr  oedd  yn  bresenol  Meistri 
Harris,  Herbert  Jenkins,  Thomas  James, 
James  Beaumont,^  Morgan  Hughes,  Mor- 
gan    John    Lewis,    Thomas    WiIIiams,    a 


Thomas  Adams.  Dewiswyd  Mr.  White- 
field  yn  Ilywydd,  yr  hwn  a  agorodd  y 
Gymdeithasfa  gyda  phregeth  ar  y  geiriau  : 
"  Ac  Enoch  a  rodiodd  gyda  Duw."  Ym- 
ddengys  iddo  gael  cymorth  anarferol. 
Ysgrifena  Whitefield  yn  ei  ddydd-Iyfr  : 
"  Dydd  Mercher,  ar  haner  dydd,  agorais  y 
Gymdeithasfa,  gydag  anerchiad  difrifol  ac 
agos,  ar  rodio  gyda  Duw.  Teimlai  y 
brodyr  a'r  bobl  lawer  o'r  presenoldeb 
dwyfol.  Gwedi  hyny  aethom  at  y  trefn- 
iadau.  Penderfynwyd  amryw  faterion  o 
bwysigrwydd  mawr.  Torasom  i  fynu  o 
gwmpas  saith  ;  cyfarfyddasom  drachefn 
am  ddeg,  a  pharhasom  yn  penderfynu 
pethau  perthynol  i'r  seiadau  hyd  ddau  o'r 
gloch  y  boreu,  Dydd  lau,  eisteddasom 
drachefn  hyd  bedwar  yn  y  prydnhawn. 
Yna,  wedi  cymeryd  Iluniaeth,  pregethais 
ar  orphwysdra  y  credadyn ;  gwedi  hyny 
aethom  yn  y  blaen  gyda'r  trefniadau,  gan 
orphen  y  Gymdeithasfa  o  gwmpas  haner 
nos." 

Y  mae  pregeth  agoriadol  Whitefield  ar 
gael,  a  diau  ei  bod  yn  un  o'i  oreuon. 
Temtir  ni  i  ddifynu  rhanau  o  honi  :  "  Ni 
symudir  y  pechod  preswyliedig  yn  hollol," 
meddai,  "  hyd  nes  y  byddom  yn  crymu 
ein  pen,  ac  yn  rhoddi  i  fynu  yr  yspryd, 
Llefara  yr  Apostol  Paul  am  dano  ei  hun 
yn  ddiau,  a  hyny  nid  pan  oedd  yn  Pharisead, 
ond  yn  Gristion  gwirioneddol,  pan  yr 
achwyna  fod  y  drwg  yn  bresenol  gydag 
ef,  pan  yr  ewyllysiai  wneuthur  da ;  yn 
bresenol  gydag  ef,  nid  yn  meddu  Ilyw- 
odraeth  arno,  ond  yn  gwrthwynebu  ac  yn 
rhwystro  ei  fwriadau  a'i  actau  daionus,  fel 
na  fedrai  gyflawni  yr  hyn  a  ewyllysiai  i'r 
perffeithrwydd  ag  y  dymunai  y  dyn 
newydd.  Dyma  a  eilw  yn  bechod  yn 
preswylio  ynddo.  Ond  am  allu  Ilywodr- 
aethol  pechod,  y  mae  yn  cael  ei  ddinystrio 
yn  mhob  enaid  sydd  wedi  ei  eni  yn  wirion- 
eddol  o  Dduw  ;  a  gwanheir  ef  yn  raddol 
fel  y  byddo  y  credadyn  yn  cynyddu  mewn 
gras,  ac  fel  y  byddo  Yspryd  Duw  yn 
cael  goruchafiaeth  fwyfwy  yn  ei  galon." 
Meddai  drachefn  :  "  Gweddi !  gweddi ! 
gweddi  !  Y  mae  yn  dwyn  Duw  a  dyn  at 
eu  gilydd,  ac  yn  eu  cadw  ynghyd ;  y  mae 
yn  dyrchafu  dyn  at  Dduw,  ac  yn  tynu 
Duw  i  lawr  at  ddyn.  Os  dymunech  rodio 
gyda  Duw,  gweddíwch ;  gweddíwch  yn 
ddibaid.  Byddwch  yn  aml  mewn  gweddi 
ddirgel.  Pan  gyda  gorchwylion  cyffredin 
bywyd  arferwch  saeth-weddíau  yn  barhaus. 
Anfonwch,  o  bryd  i  bryd,  lythyrau  byrion 
i'r  nefoedd,  ar  adenydd  ffydd.     Cyrhaedd- 

ant  hyd  galon  Duw,  a  dychwelant  yn 
llwythog  o  fendithion."  Gyda  chyfeiriad 
at  yr  hyn  y  cyhuddid  ef  yn  fynych  o  hono, 
sylwa  gyda  medr  mawr  :  "  Er  mai  hanfod 
penboethni  yw  honi  ein  bod  yn  cael  ein 
harwain  gan  yr  Yspryd  heb  y  Gair 
ysgrifenedig  ;  eto  dyledswydd  pob  Cristion 
yw  cymeryd  ei  arwain  gan  yr  Yspryd 
mewn  undeb  a'r  Gair  ysgrifenedig.  Yr 
wyf  yn  dymuno  arnoch,  gan  hyny,  O 
gredinwyr,  ar  i  chwi  wyho  symudiadau 
Yspryd  y  Duw  bendigedig  yn  eich  calonau; 
a  phrofwch  eich  syniadau  a'ch  cymhelHon 
wrth  Air  difeth  a  sanctaidd  Duw.  Trwy 
arfer  y  rhagochehad  hwn,  chwi  a  hwyhwch 
yn  ddyogel  yn  y  canol  rhwng  dau  eithaf 
peryglus,  sef  penboethni  ar  y  naiU  law,  a 
Deistiaeth  ac  anfFyddiaeth  ronc  ar  y  Ilaw 
arall.  Terfyna  mewn  diweddglo  hyawdl  : 
"  Un  gair,"  meddai,  "  un  gair  wrth  fy 
mrodyr  yn  y  weinidogaeth,  ac  yna  byddaf 
wedi  gorphen.  Chwi  a  welwch,  fy  mrodyr, 
fod  fy  nghalon  yn  llawn  ;  braidd  na  allwn 
ddweyd  ei  bod  yn  rhy  lawn  i  lefaru,  ac  eto 
yn  rhy  lawn  i  fod  yn  ddystaw,  heb  ddyferu 
gair  i  chwi.  Sylwais  ar  ddechreu  yr 
anerchiad  fod  Enoch,  yn  ol  pob  tebyg,  yn 
ddyn  cyhoeddus,  ac  yn  bregethwr  tanllyd. 
Er  ei  fod  wedi  marw,  y  mae  yn  llefaru  eto 
wrthym  ni,  i  fywiocau  ein  zêl,  ac  i'n 
gwneyd  yn  fwy  ymdrechgar  yn  ngwasan- 
aeth  ein  Meistr  gogoneddus  a  bendigedig. 
Sut  y  pregethodd  Enoch  ?  Pa  fodd  y 
rhodiodd  gyda  Duw  ?  Bydded  i  ni  ei 
ddilyn,  fel  yr  oedd  efe  yn  ddilynwr  Crist. 
Y  mae  y  barnwr  wrth  y  drws.  Yr  hwn 
sydd  yn  dyfod  a  ddaw,  ac  nid  oeda.  Y 
mae  ei  wobr  gydag  ef ;  ac  os  byddwn  ni 
yn  zêlog  dros  Arglwydd  y  lluoedd,  cawn 
heb  fod  yn  hir  lewyrchu  fel  y  sêr  yn 
y  ffurfafen  yn  nheyrnas  ein  Tad  byth 
bythoedd." 

Felly  y  pregethai  Whitefìeld  gerbron  y 
Gymdeithasfa  yn  Watford,  ac  nid  rhyfedd 
fod  y  fraw'doliaeth  yn  toddi  dan  ddylanwad 
ei  ymadroddion.  Daw  ei  ddoniau  godidog 
i'rgolwg  yn  amlwg  yn  y  difyniadau  byrion 
hyn.  Y  mae  yspryd  y  peth  byw  i'w 
deimlo  ynddynt.  Er  fod  ei  bresenoldeb 
yn  absenol,  ac  nas  gallwn  glywed  acenion 
ei  lais,  y  llais  melus  a  allai  wladeiddio 
cynulleiddfa  a'i  llwyr  goncro,  meddir, 
trwy  yn  unig  íîoeddio  y  gair  "  Meso- 
potamia ;  "  eto,  canfyddwn  ynddynt  yn 
amlwg  nodweddion  y  gwir  areithiwr.  Y 
mae  mor  amlwg  a  hyny  nad  mewn  llais  a 
thraddodiad  yn  unig  y  gorweddai  cuddiad 
ei  nerth,  ond  ei  fod  yn  dduwinydd  gwych. 


ac  yn  fanwl  ac  yn  athronyddol  yn  nghyfan- 
soddiad  ei  bregeth. 

A  ganlyn  yw  prif  benderfyniadau  y 
Gymdeithasfa :  "  Fod  y  Parch.  Mr.  Will- 
iams  i  adael  ei  guwradiaeth,  ac  i  fod  yn 
gynorthwywr  i'r  Parch.  Mr.  Rowland. 
Fod  y  brawd  Howell  Harris  i  fod  yn 
arolygydd  dros  Gyniru,  ac  i  fyned  i 
Loegr  pan  elwir  am  dano.  Fod  y  brawd 
Herbert  Jenkins  i  fod  yn  gynorthwywr  i 
Mr.  Harris,  ac  hefyd  i'r  brodyr  Saesonig. 
Fod  y  brawd  James  Beaumont  i  gymeryd 
arolygiaeth  Sir  Faesyfed,  a  Sir  Henftbrdd, 
ac  i  gael  ei  gynorthwyo  gan  y  brodyr  John 
Williams,  John  Jones,  William  Evans, 
David  Price,  ac  hefyd  gan  Richard  Lewis, 
os  cymeradwyir  ef  gan  y  Gymdeithasfa 
Fisol.  Fod  y  brawd  Morgan  Hughes,  os 
teimla  ryddid  i  hyny,  i  arolygu  Sir  Dre- 
faldwyn,  gan  gael  ei  gynorthwyo  gan  y 
brodyr  Lewis  Evan,  Benjamin  Cadman,  a 
Thomas  Bow^en  (dalier  sylw  :  gwedi  hir 
brawf  newidiwyd  hyn,  a  gosodwyd  Richard 
Tibbott  yn  ei  le).  Fod  y  brawd  Thomas 
James  i  arolygu  rhan  o  Frycheiniog,  hyd 
yr  afon  W^ysg,  ac  i  gael  ei  gynorthwyo 
gan  y  brodyr  T.  Bowen,  Ed.  Bowen,  T. 
Bowen,  Buallt,  Jos.  Saunders,  John  Will- 
iams,  Tregunter,  W^  W^iIIiams,  Jenkin 
Jenkins,  David  Rees,  a  Rees  Morgan. 
Fod  y  brawd  Morgan  John  Lewis  i  arolygu 
cymdeithasau  Dolygaer,  Cwmdu,  Cantref, 
Defynog,  a  Llywel,  oll  yn  Mrycheiniog  ; 
Llanddeusant,  yn  Sir  Gaerfyrddin  ;  a 
Mynwy,  yr  ochr  arall  i'r  Wysg ;  ac  i  gael 
ei  gynorthwyo  gan  y  brodyr  John  Jones, 
John  Powell,  Richard  Thomas,  John 
Belsher,  Evan  Thomas,  Stephen  Jones, 
Jeffrey  David,  a  Jenkin  John.  Fod  y 
brawd  Thomas  Lewis  i  arolygu  y  cym- 
deithasau  rhwng  y  Passage  a'r  afon  Wysg, 
i  gynorthwyo  y  brodyr  Seisonig,  pan  elwir 
am  dano,  ac  i  gael  ei  gynorthwyo  gan  y 
brawd  Geo.  Cross.  Fod  y  brawd  Thomas 
Williams  i  arolygu  Morganwg  mor  bell  a 
Llantrisant,  ac  i  gael  ei  gynorthwyo  gan  y 
brodyr  E.  Evans,  W.  Powell,  T.  Price, 
W.  Edward,  T.  Lewis,  R.  Jones,  J. 
Yeoman,  a  H.  Griffìth.  Fod  y  brawd 
John  Harris  i  arolygu  Sir  Benfro,  ei 
gynorthwywyr  i  gael  eu  penderfynu  yn 
Nghymdeithasfa  Fisol  nesaf  y  sir.  Fod  y 
brawd  Milbourn  Bloom  i  arolygu  Sir 
Gaerfyrddin  hyd  Gastellnedd,  ac  i  gael  ei 
gynorthwyo  gan  Jno.  Richards,  ac  eraill. 
Fod  y  brawd  James  WiIIiams  i  arolygu  y 
rhan  arall  o  Sir  Gaerfyrddin,  ac  i  gael  ei 
gynorthwyo  gan   nifer   o   frodyr.       Fod   y 

hrawd  David  Williams  i  arolygu  Sir 
Aberteifi."  Tebygol  mai  David  ẂiUiams, 
Aberthyn,  gwedi  hyn,  oedd  y  brawd 
diweddaf. 

Heblaw  y  trefniadau  hyn,  rhai  a  ddy- 
nodant  wyhadwriaeth  ddyfal  dros  yr  holl 
gymdeithasau,  pasiwyd,  yn  mysg  eraill,  y 
penderfyniadau  canlynol  :  "  Fod  yr  ar- 
olygwyr  i  gael  rhyddid  i  bregethu  ar  eu 
teithiau,  os  gelwir  arnynt,  ac  os  tybiant  yn 
eu  calonau  y  byddai  i'r  brodyr  yn  y  Gym- 
deithasfa,  pe  yn  gydnabyddus  a'u  ham- 
gylchiadau,  ganiatau  iddynt  ;  nad  yw  y 
brodyr  yn  credu  yn  eu  calonau  fod  y  brawd 
James  Tomkins  wedi  cael  ei  alw  gan  Dduw 
i  fod  yn  bregethwr,  ac  y  maent  yn  pender- 
fynu  peidio  ei  gefnogi,  a  pheidio  ei  wahardd, 
ond  ei  adael  i'r  Yspryd.  Fod  pawb  sydd 
yn  tybio  eu  bod  wedi  cael  eu  galw  i  gyng- 
hori  i  wneyd  apêl  i  un  o'r  Cymdeithasfa- 
oedd  Misol,  gan  yr  hon  y  gwneir  ymchwihad 
manwl  i'w  doniau,  eu  gras,  a'u  galwad ;  os 
cymeradwyir  hwynt,  y  maent  i  gael  maes 
penodedig,  fel  y  gwel  y  Gymdeithasfa  yn 
briodol  ;  ac  y  mae  y  cyfryw  gymeradwy- 
aeth  i  gael  ei  ddwyn  i'r  Gymdeithasfa 
Gyffredinol,  ac  i  gael  ei  gymeradwyo  yno. 
Fod  yr  arolygwyr  i  ddanfon  adroddiad  am 
waith  Duw  yn  eu  meusydd  neiUduol  i  Lun- 
dain,  i  fod  yno  ddiwedd  pob  mis,  ac  i 
gyfeirio  eu  Uythyrau  at  weinidog  y  Taber- 
nacl,  i  ofal  Mr.  John  Sims.  Fod  pob 
arolygwr  i  feddu  llyfr,  yn  mha  un  yr  ys- 
grifena  enwau  ei  holl  gynghorwyr  anghy- 
oedd,  ac  enwau  pob  aelod  perthynol  i'r 
seiadau  preifat,  gan  eu  rhanu  i  ddynion 
priod,  gwragedd  priod,  dynion  sengl, 
benywod  sengl,  ac  hefyd  i  ddwyn  adrodd- 
iad  am  ystâd  pob  seiat  i'r  Gymdeithasfa 
Gyffredinol.  Fod  ysgrifenydd  i  gael  ei 
benodi  i  bob  Cyfarfod  Misol,  yr  hwn  a 
gofnoda  y  gweithrediadau  mewn  llyfr. 
Fod  Cymdeithasfaoedd  Misol  i  gael  eu 
cynal  yn  y  lleoedd  a  ganlyn  :  Maesyfed  a 
Threfaldwyn,  gyda  y  Parch.  W.  Wilhams 
yn  gymedrolwr ;  Siroedd  Caerfyrddin  ac 
Aberteifi,  gyda  Mr.  Rowland  yn  gymedrol- 
wr ;  Brycheiniog,  gyda  Thomas  Lewis ; 
Penfro,  gyda  Mr.  Howell  Davies  ;  Mor- 
ganwg  a  Mynwy,  gyda  Mr.  John  Powell. 
Fod  pob  Cymdeithasfa  Fisol  i  gynwys 
gweinidog  ordeiniedig,  os  yn  bosibl,  fel 
cymedrolwr ;  arolygydd  y  rhandir,  yn 
nghyd  a'i  gynorthwywyr  ;  yn  absenoldeb 
gweinidog  ordeiniedig,  yr  arolygydd  i  fod 
yn  gymedrolwr.  Fod  pob  Cymdeithasfa  i 
gael  ei  dechreu  trwy  weddi,  a'i  therfynu 
trwy    weddi    a   chyngor,    a    bod    yr    holl 


arolygyddion  i  fod  yn  bresenol,  heb 
eithrio  y  cynghorwyr  anghyoedd,  os  hoff- 
ant  ddyfod.  Fod  y  Parch.  Mr.  Whitefield 
i  ddewis  y  brawd  Howell  Harris  i  fod  yn 
gymedrolwr  yn  ei  absenoldeb." 

Cofnodir  yn  mhellach  ddarfod  i'r  Gym- 
deithasfa  gael  ei  chario  yn  mlaen  gyda 
llawer  o  undeb  a  chariad,  ac  i'r  brodyr 
ymadael  a'u  gilydd  gan  fendithio  Duw  am 
yr  hyn  a  wnaeth,  a  chan  ddisgwyl  pethau 
mwy  yn  y  dyfodol.  Ysgrifena  Whitefield 
mewn  llythyr  ddarfod  iddo  ef  gael  ei 
ddewis  yn  gymedrolwr  parhaus,  os  byddai 
yn  Lloegr.  Ni  cheir  hyny,  mewn  geiriau 
pendant,  yn  y  cofnodau  ;  ac  eto  cynwysir 
ef,  o  ran  ystyr,  yn  y  penderfyniad  fod 
Whitefield,  os  yn  absenol,  i  benodi  Howell 
Harris  i  gymeryd  ei  le.  Edrycha  Tyerman 
ar  y  penderfyniad  hwn  fel  yn  gosod  White- 
field  yn  llywydd  ar  holl  Fethodistiaid 
Cymru,  a  dywed  fod  sedd  yr  awdurdod  yn 
cael  ei  symud  o'r  Dywysogaeth,  ac  yn 
cael  ei  gosod  yn  Llundain.  Yr  ydym  yn 
amheus  a  olygai  y  Gymdeithasfa  hyny  yn 
hollol  ;  ac  eto,  pan  gofiwn  fod  y  nifer 
amlaf  o'r  aelodau  yn  bleidiol  i  ffurf- 
lywodraeth  esgobol,  y  mae  yn  ddiau  y 
bwriadent  gyflwyno  gyda'r  gadair  ryw 
gymaint  o  awdurdod  rhwng  y  Cymdeithas- 
faoedd. 

Daethai  Whitefield  i  lawr  i  Gymru  y 
tro  yma  gyda'r  bwriad,  nid  yn  unig  o 
gymeryd  rhan  yn  ngweithrediadau  Cym- 
deithasfa  Watford,  ond  hefyd  er  cynieryd 
taith  trwy  ranau  o'r  Deheudir,  a  pha  rai 
nad  oedd  wedi  ymweled  yn  flaenorol.  Yr 
oedd  i'r  daith  amcan  deublyg,  sef  pregethu 
yr  efengyl  am  y  deyrnas,  hoff  waith  y 
gweinidog  poblogaidd  hwn  ;  ac  hefyd 
dwyn  yr  holl  gymdeithasau  crefyddol,  a'r 
cynghorwyr  perthynol  iddynt,  i  syrthio  i 
mewn  a  threfniadau  y  Gymdeithasfa,  ac 
felly  ffurfio  vm  corph  cyfansawdd  a  chryf. 
Yn  anfíbdus,  nid  yw  holl  ddydd-lyfr 
Howell  Harris  ar  gael  ;  ond  anfonodd 
Whitefield  adroddiad  dyddorol,  a  chymarol 
fanwl,  o'r  daith  i  Lundain,  i'w  gyhoeddi 
yn  y  WeeMy  History.  Ysgrifena  y  llythyr 
cyntaf  o  Watford,  Ebrill  7,  1843.  Gwedi 
rhoddi  hanes  y  Gymdeithasfa,  dywed : 
"  Nis  gallaf  ddweyd  wrthych  y  fath 
gynydd  sydd  wedi  cymeryd  fle  er  y  Gym- 
deithasfa  o'r  blaen.  Yr  wyf  yn  cofio  pan 
y  marchogwn  ar  hyd  Gymru,  bedair 
blynedd  yn  ol,  i"r  Arglwydd  beri  i  mi 
deimlo  yn  fy  nghalon  fy  mod  yn  debyg  i 
Joshua  yn  myned  oddiamgylch,  gan  gym- 
eryd  y  naiU  ddinas  ar  ol  y  llall.     Adgofiai 

yr  anwyl  frawd  Harris  fi  yn  awr  o  hyny, 
ac  awgrymai  fy  mod  y  tro  hwn  yn  debyg  i 
Joshua  yn  rhanu  y  wlad.  Y  mae  yn  ym- 
ddangos  fod  Duw  wedi  rhoddi  i'r  brodyr 
sanctaidd  ymddarostyngiad.  Dewiswyd 
fi,  os  yn  Lloegr,  yn  gymedrolwr  parhaus  ; 
a  gobeithiaf  y  bydd  i'r  lachawdwr  roddi  i 
mi  yspryd  at  hyn.  Teimlwn  fy  mod  i 
raddau  mawr  dan  addysg  ddwyfol,  a 
chydnabyddai  y  brodyr  yn  ewyllysgar  yr 
awdurdod  a  rodded  i  mi.  Y  mae  y  brodyr 
wedi  gosod  y  seiadau  yn  Nghymru  ar  fy 
nghalon.  Efallai  y  deuaf  i  Lundain  yn 
mhen  mis.  Ymddengys  mai  ewyllys  yr 
Arglwydd  yw  i  mi  aros  yn  Nghymru  am 
ryw  bythefnos,  a  chymeryd  taith  trwy  Sir 
Benfro.  Y  mae  drysau  llydain  yn  agored 
yno. 

"  Llantrisant,  Ebrill  10,  1743.  Pre- 
gethais  y  ddoe  yn  Nghaerdydd  i  gynuU- 
eidfa  fawr.  Eisteddai  y  gwatwarwyr 
mwyaf  yn  llonydd  wrth  fy  ochr,  a  theimlai 
plant  Duw  y  dwyfol  bresenoldeb.  Yn  yr 
hwyr  aethum  i  Ffonmon  ;  derbyniodd  Mr. 
Jones  ni  yn  garedig ;  a  gwelodd  Duw  yn 
dda  lefaru  drosof  yn  y  seiat,  lle  y  pregeth- 
ais.  Y  boreu  hwn  pregethais  drachefn. 
Yr  oedd  yn  amser  bendigedig.  Y  mae  y 
brawd  anwyl  Harris  yn  pregethu  yn 
Gymraeg.  Y  mae  y  bobl  yma  yn  hynod 
syml."  Felly  yr  ysgrifena  Whitefield,  ond 
yn  ol  llythyr  Howell  Harris,  yn  Aber- 
ddawen  y  pregethai  y  ddau,  ond  aethant  i 
Ffonmon  i  letya.  Dywed  hefyd  mai  yn 
Mhenmarc  y  pregethasant  yr  ail  foreu. 

Y  mae  y  llythyr  nesaf  o  Abertawe,  ac 
wedi  ei  ddyddio  Ebrill  12.  Fel  hyn  y 
dywed  gẃr  Duw  :  "  Y  mae  pethau  mawr- 
ion  yn  cael  eu  gwneyd,  ac  i  gael  eu 
gwneyd  yn  Nghymru  ;  y  mae  drws 
effeithiol  wedi  cael  ei  agor  i  bregethiad  yr 
efengyl.  Pregethais  ddoe  yn  Nghastell- 
nedd,  odchar  dyganllaw  {halcouy)  yn  yr 
heol,  i  o  gwmpas  tair  mil  o  eneidiau.  Yr 
(jedd  yr  Arglwydd  gyda  mi  mewn  gwir- 
ionedd.  Y  boreu  heddyw  pregethais  yma 
(Abertawe)  i  o  gwmpas  pedair  mil,  gyda 
mawr  eghirhad  yr  Yspryd.  O  gwmpas 
un,  pregethais  gyda  mwynhad  mawr  yn 
Harbrook,  bedair  milldir  o  bellder,  ac  yr 
wyf  newydd  ddychwelyd  er  pregethu  yma 
eto.  Llefarai  yr  anwyí  frawd  Harris  ddoe 
a  heddyw  yn  Gymraeg."  Yna  y  canlyn 
ol-ysgrif,  wedi  ei  hysgrifenu  ar  ol  saith  yn 
yr  hwyr:  "  Yr  wyf  newydd  orphen  pre- 
gethu.  Dychhimai  eich  calon  gan  lawen- 
ydd  pe  liaech  yma.  Y  mae  Abertawe 
wedi  ei  chymeryd.      Ni  phregethais  erioed 


gyda  mwy  o  nerth  argyhoeddiadoL  Yr 
oedd  llawer  o'r  cyfoethogion  a'r  mawrion 
yn  bresenol,  a'r  gynulleidfa  yn  fwy  nag  yn 
y  boreu.  Gorchfygodd  yr  lesu  trosof. 
Iddo  ef  boed  yr  holl  ogoniant.  Clodforwch 
ef ;  clodforwch  ef  drosof  fi."  Ysgrifenai 
yn  amlwg  tan  ddylanwad  y  cyffro  oedd 
wedi  ei  feddianu  yn  y  pwlpud,  ac  y  mae 
yn  hawdd  gweled  fod  ei  galon  yn  crych- 
neidio  ynddo.  Tôn  milwr  buddugol- 
iaethus,  wedi  eniU  un  o  gaerau  pwysicaf  y 
gelyn,  sydd  i'w  theimlo  yn  ei  eiriau,  a 
rhydd  yr  holl  glod  nid  i'w  ddewrder  a'i 
fedr  ei  hun,  ond  i  bresenoldeb  yr  lesu, 
ei  Gadfridog. 

Yr  ydym  yn  ei  gael  yn  nesaf  yn  Lach- 
arn,  Ebrill  15,  a  dywed  :  "  Wedi  i  mi 
adael  Llantrisant,  gwnaeth  y  diafol  ym- 
drech  galed  i'm  tynu  allan  o  Gymru,  trwy 
geisio  fy  mherswadio  na  ddylwn  fyn'd  yn 
mhellach  ;  ond  yr  oedd  ein  Hiachawdwr 
yn  rhy  gryf  iddo.  Pregethais  dydd  Mer- 
cher  yn  Llanelh  i  gynulleidfa  fawr,  ac  yn 
yr  hwyr  yn  AbergwiH.  Dydd  lau,  pre- 
gethais  yn  Nghaerfyrddin,  un  o'r  trefydd 
mwyaf  a  boneddigeiddiaf  yn  Nghymru  ; 
yn  y  boreu  llefarwn  oddiar  ben  y  groes, 
yn  yr  hwyr  oddiar  fwrdd  yn  ymyl.  Yr 
oedd  y  Sessiwn  fawr  yno.  Dymunodd  yr 
ustusiaid  arnaf  aros  hyd  nes  y  byddent 
hwy  wedi  codi,  ac  y  deuent  i  wrando. 
Hwy  ddaethant,  a  llawer  o  filoedd  yn 
ychwaneg,  ac  amryw  o  bobl  bendefigaidd. 
Yr  oedd  yr  lesu  gyda  mi,  a  hyderaf  i  lawer 
ü  dda  gael  ei  wneyd.  Y  mae  y  brawd 
anwyl  Harris  yn  cynghori  yn  mhob  lle. 
Ymddengys  ein  Hiachawdwr  fel  pe  byddai 
wedi  rhoddi  trefydd  Cymru  i  mi.  Yr  wyf 
yn  hoffì  Cymru  yn  ddirfawr.  Yn  mhen 
rhyw  ddeg  diwrnod  gobeithiaf  fod  yn 
Mryste."  Y  mae  yn  Hwlfíbrdd,  Ebrill  17, 
ac  yn  ysgrifenu :  "  Pregethais  yn  Nar- 
berth  gyda  mawr  eghirhad  yr  Yspryd,  i 
amryw  filoedd  o  eneidiau,  y  rhai  oeddynt 
nid  yn  anhebyg  i  lowyr  Ningswood.  Y 
boreu  hwn  pregethais  yn  Llysyfran  i 
gynuUeidfa  gyffelyb  i  eiddo  Moorfields;  a'r 
prydnhawn  i  o  gwmpas  yr  un  nifer  yn 
y  dref  hon.  Hefyd,  darllenais  y  gweddíau. 
Y  mae  yr  awdurdod,  y  nerth,  a'r  llwyddiant 
sydd  yn  cael  ei  roddi  gan  Dduw  i  mi,  yn 
mysg  cyfoethog  a  thlawd,  yn  anrhaeth- 
adwy.  O,  cynorthwywch  fi  i'w  folianu." 
Pan  yn  dweyd  fod  y  gynvilleidfa  yn  Llys- 
yfran  yn  debyg  i  eiddo  Moorfields,  diau 
mai  cyffelyb  mewn  IHosogrwydd  a  feddyha  ; 
cyfrifai  HoweU  Harris  hi  yn  ddeuddeg  mil. 
Tueddwn   i   feddwl   fod   y    Diwygwyr,   yn 

eu  brwdfrydedd,  yn  gorgyfrif,  fel  y  niae 
yr  arfer  wastadol  ynglyn  a  thorfeydd,  ond 
y  mae  yn  sicr  fod  cynulleidfaoedd  Penfro 
y  tro  hwn  yn  anferth,  a  bod  holl  drigohon 
y  sir,  agos,  yn  Gymry  ac  yn  Saeson,  wedi 
ymgasglu  i  wrando  yr  efengyl. 

Cawn  ef  yn  Nghaerfyrddin  eto,    Ebrill 
y  20,  o'r  hwn  le  yr  ysgrifena  :  "  Pregethais 
dydd  Mercher  yn  HwlfFordd  i  o  gwmpas 
wyth   mil,   ac  yn   y   prydnhawn  i   amryw 
íìloedd  yn  Narberth.      Y  boreu  hwn  llef- 
arais    gyda   melusder  mawr    yn   Lacharn. 
Wrth  fy  mod  yn  croesi  y  geincfor  cefais 
foesgyfarchiad  na  dderbyniais   ei   gyífelyb 
o'r   blaen,   sef  un   llong  yn   tanio    nifer    o 
fagnelau,  a  llongau  eraill  yn  cyhwfan  eu 
banerau.       Nis    gellwch    ddirnad   y   fath 
barch  a  dehr  i  mi  yma ;  y  mae  Duw  wedi 
darpar  Cymru  i'm  derbyn.     Iddo  ef  boed 
yr   holl  glod.      Pregethais  yn    CydweH    i 
gynuheidfa  fawr.     Yma  (Caerfyrddin)  pre- 
gethai  un  o'r  ofifeiriaid  yn  fy  erbyn  y  Sul 
diweddaf,  gan  fy  enwi ;  ond  fel  fy  ngwrth- 
wynebwyr   eraill,   ac   fel    gwiber    yn    cnoi 
durhf  {ýh'),  gwnaeth  niwed  yn  unig  iddo 
ei   hun.      Yr   wyf  yn   cael   fy   hun   fei   pe 
mewn  byd  newydd,  a  bwnw  yn  un  nod- 
edig    o    ddymunol."       Ar  y  25,   ysgrifena 
o     Rhaiadr  :     "  EbriU    22,    pregethais    yn 
Nghaerfyrddin  i  tua  deng  mil  o  bobl,  a'r 
anwyl  Mr.  Rowland  ar  fy  ol,  gyda  melusder 
a  nerth  dirfawr.     Cawsom  Gymdeithasfa 
fendigedig  arall  y   dydd   blaenorol,   ac  yr 
ydym   yn    awr   wedi   trefnu    holl    siroedd 
Cymru."      Ychwanega  ddarfod  iddo    bre- 
gethu  dydd  Sadwrn,  y  23,  yn  Llangathen, 
lle   y   caniatawyd   yr   eglwys  iddo,    ac    yr 
oedd    cynulleidfa    fawr    wedi    ymgynull ; 
yn  yr  hwyr  pregethodd  yn  Llanymddyfri. 
Llefara    yn     Llanymddyfri    foreu    y    Sul 
drachefn,  a  dywed  fod  Duw  gydag  ef ;  ac 
erbyn    yr    hwyr   y    mae    yn   Aberhonddu, 
pellder  o  dair-milldir-ar-hugain,  lle  y  mae 
cynulleidfa    fawr,    a    hynod    foneddigaidd, 
wedi  dyfod  ynghyd.       Dydd    Llun,   cawn 
ef  yn  Nhrefecca,  ac  yn  yr  hwyr  yn  Gwen- 
fìthen,  yn  agos  i'r  Gelh.     Am  dano  ei  hun 
dywed  :   "  Y  mae  fy  nghorph  yn  wan,  ond 
yr  wyf  wrth  draed  fy  Mhrynwr  ;  y  mae  efe 
yn  llywodraethu  yn  frenin  yn  fy  nghalon, 
ac  yr  wyf  yn  llawenychu,  ac  yn  fuddugol- 
iaethus  ar  bob  peth."      Aeth  yn  ei  flaen 
oddiyno  i  Lanfairmuallt,  ac  yna    i   Gore, 
yn  Sir  Faesyfed,  y  Ile  olaf  y  pregethodd 
ynddo  yn   Nghymru.     Dywed  :   "  Yn  wir, 
cadwodd   ein   Hiachawdwr   ei  win   goreu 
hyd    y    diwedd  ;     yr    oedd    ein    phiol    yn 
rhedeg   trosodd."       Rhwng    wyth    a    naw 


yn  yr  hwyr  cychwynodd  am  Lanllieni 
(Leominster),  yr  hwn  le  a  gyrhaeddodd  o 
gwmpas  tri  o'r  gloch  y  boreu.  Aeth  yn 
ei  flaen  trwy  Heníîbrdd  a  Ross,  a  daeth  i 
Gaerloyw  oddeutu  wyth  yn  yr  hwyr, 
Ebrill  28.  Symia  hanes  ei  daith  i  fynu  fel 
y  canlyn  :  "  Darfu  i  mi,  mewn  tair  wyth- 
nos  o  amser,  drafaelu  pedwar  cant  o 
filltiroedd,  treulio  tri  diwrnod  mewn  dwy 
Gymdeithasfa,  pregethu  o  gwmpas  deugain 
gwaith,  a  phasio  trwy  saith  o  siroedd. 
Yma,  ynte,  mi  a  osodaf  i  fynu  fy  Eben- 
ezer  ;  mi  a  ddiolchaf  i'r  gogoneddus  lesu 
am  ei  holl  drugareddau  ;  ac  o  ddyfnder  fy 
nghalon  rhof  iddo  y  clod." 

Wedi  y  cwbl,  y  mae  yn  sicr  na  chron- 
iclodd  hanes  ei  holl  daith.     *  Y  mae  tra- 
ddodiad   yn    Nhregaron   ddarfod   iddo    yr 
adeg  hon,  neu  yn  fuan  gwedi,  ymweled  a 
rhanau  o  Sir  Aberteifi,  a'i  fod  yn  pregethu 
yn  y  dref  hono  oddiar  y  gareg  farch,  yn 
ymyl  yr  hen  Grown.    Cymry  uniaith  oedd 
*y  gynulleidfa  gan  mwyaf,  ond  torodd  allan 
yn  orfoledd  mawr  yn  yr  odfa,  er  mai  yr 
unig    air    a    ddeallid    oedd     "  Haleliwia." 
Ymddengys  hyn  ar  un  olwg  yn   rhyfedd, 
ond  soniai  Dr.  Owen  Thomas  am  gyfreith- 
iwr  enwog  yn  Llundain,  a   arferai    fyned 
i    wrando    Ebenezer    Morris   *  bob    nos 
Sabboth,    pan    y    byddai    y    g\vr    enwog 
hwnw  yn  gweinidogaethu  yn  y  Brif-ddinas, 
a    bod    ei    wyneb  yn  wastad  yn  foddfa  o 
ddagrau,   er  na  ddeallai   air  o'r  bregeth. 
Y  mae  yn  sicr  i'r  ymweliad  hwn  o  eiddo 
Whitefield  fod  yn  dra  bendithiol  i  Gymru. 
Cadarnha     Ilythyrau     Howell     Harris,     a 
Thomas  Price,  o    \\'atford,    ac   eraill,   yr 
hyn  a  ddywed  ef  am  y  nerthoedd  oeddynt 
yn    cydfyned    a'i    weinidogaeth.       Efallai 
riiai  yn  Abertawe  a  Chaerfyrddin  y  cafodd 
yr    odfaeon     rhyfeddaf    o'r    oll.      Dywed 
Price,  A\'atford,  mewn  Ilythyr  at  White- 
field,  yn  fuan  gwedi,  ei  fod  wedi  clywed 
newyddion   gogoneddus    ani    lawer    wedi 
cael  eu  defifro  yn  Nghaerfyrddin,  un  o  ba 
rai    ydoedd    ddynes   anniwair   gyhoeddus, 
a'u    bod   yn   myned   i   sefydlu   seiat   yn   y 
dref.    Ond  yr  enwocaf  o'r  dychweledigion, 
yn  ddiau,  oedd  Peter  W'iIIiams,  yr  hwn, 
yn   laslanc  un-ar-hugain  oed,    oedd    ar   y 
pryd  yn  yr  athrofa  yn  y  dref,  ac  a  aethai 
yn    Ilechwraidd    i    wrando    y    pregethwr 
hyawdl  Saesonig,  er  gwaethaf  gwaharddiad 
Ilywydd  y  sefydliad.     Yr  oedd  troedig;  eth 
y  gŵr,  a  ddaeth  gwedi  hyn  yn  dad  esbon- 
wyr  Cymru,  yn  fwy  na  digon  o   dâl   am 

*  Ysgrif  Mr.  Daiiiel  Pavies,  Ton. 

holl  draíTerthion  taith  Whitefield.  Bu  yr 
ymwehad  yn  fendithiol  hefyd  er  sicrhau 
ufudd-dod  y  seiadau  a'r  cynghorwyr  i 
drefniadau  y  Gymdeithasfa.  Yr  oedd 
enwogrwydd  Whitefield,  ynghyd  a'i  ddy- 
eithrwch,  a'i  ddawn  hifeiriol,  a'r  parch- 
edigaeth  cyffredinol  iddo  a  deimhd  gan 
wreng  a  bonheddig,  yn  tueddu  yn  gryf  i 
gynyrchu  ufudd-dod  i'r  rheolau  a  osodai 
gerbron,  fel  Uywydd  y  Gymdeithasfa. 
Cydnebydd  Howell  Harris  hyny  mewn 
Ilythyr  ato,  dyddiedig  Mai  12,  1743  : 
"  Bendigedig  fyddo  Duw,"  meddai,  "  yr 
hwn  a  dueddodd  eich  enaid  i  feddwl  am 
yr  ŵyn  gwasgaredig,  tlodion,  a  gwahan- 
glwyfus,  sydd  yn  Nghymru."  Ysgrifena 
Thomas  James,  Cerigcadarn,  ato  hefyd  : 
"  Darfu  i'r  Arglwydd  fendithio  eich  dyfod- 
iad  atom  yn  fawr ;  mewn  cysylltiad  a  zêl 
a  threfn  dda,  y  mae  pawb  fel  pe  yn  barod 
i  ymddarostwng,  gan  edrych  arno  fel  yr 
hyn  a  wnaeth  yr  Arglwydd,  ac  nid  dyn. 
Heb  fod  yn  hir  ni  a  ymsymudwn  yn 
ofnadwy  fel  Ilu  banerog." 

Ond  i  ddychwelyd  at  gofnodau  y 
Cymdeithasfaoedd.  Croniclir  cyfarfod  o'r 
brodyr  yn  nhŷ  y  cynghorwr  Bloom ;  ni 
roddir  dyddiad  y  cyfarfod,  ac  nis  gwyddom 
a  oedd  yn  Gymdeithasfa  Fisol  reolaidd 
a'i  peidio.  Preswyliai  Mr.  Bloom  yn 
Llanarthney,  nid  yn  nepell  o  Gaerfyrddin, 
a  thueddwn  i  feddwl  mai  dyma  y  Gym- 
deithasfa  Fisol  y  cyfeiria  Whitefield  ati, 
yn  mha  un  y  pregethai  Daniel  Rowland 
ar  ei  ol.  Dibwys  yw  y  penderfyniadau  a 
basiwyd,  ond  haedda  y  nodiad  a  ganlyn  ei 
groniclo  :  "  Wrth  ymadael,  disgynodd  yr 
Arglwydd  mewn  modd  mor  hynod  i'n 
mysg,  fel  yr  aethom  oll  yn  fílam,  ac  yr 
unwyd  ni  oll  mewn  gwir  gariad." 

Cynhaliwyd  Cymdeithasfa  Fisol  yn 
Gelliglyd,  Mai  i,  1743,  ac  ymddengys  i 
Whitefield,  yn  ol  y  cofnodau,  ddychwelyd 
o  Gaerloyw  i  fod  yn  bresenol.  Yr  oedd 
yno  heblaw  efe,  Daniel  Rowland,  Howell 
Davies,  a  Howell  Harris,  ynghyd  a  nifer 
o'r  arolygwyr  a'r  cynghorwyr.  Y  prif 
benderfyniadau  oeddynt  :  "  Fod  y  brawd 
Geo.  Bowen  i  ddilyn  ei  orchwyl  hyd  y 
Gymdeithasfa  nesaf  yn  Sir  Benfro.  Fod 
yr  offeiriaid  a'r  arolygwyr  i  gasglu  yr  hyn 
a  fedrant  yn  eu  gwahanol  seiadau  er 
mwyn  argraffu  llyfrau  Cymraeg.  Fod 
Wilham  Jones,  David  Evan,  a  Rich. 
Til)bot  i  fod  yn  ysgolfeistri  Cymreig.  Ac 
nad  yw  y  cynghorwyr  anghyoedd  ar  eu 
teithiau  i  anfon  rhybudd  o'u  dyfodiad  i 
unrhyw    fan  ;     eithr    os    dymunir    arnynt 


gallant  lefaru  mewn  unrhyw  dŷ  i'r  teulu 
neu  y  cymydogion." 

Yn  Watford,  Mai  11,  yr  oedd  y  Gym- 
deithasfa  Fisol  nesaf,  pan  y  Ilywyddai 
John  Powell,  ac  yr  oedd  Howell  Harris, 
a  chryn  nifer  o'r  arolygwyr  a'r  cynghorwyr 
yn  bresenol.  Yn  myäg  pethau  eraill, 
pasiwyd :  "  Fod  Mr.  Thomas  Price  i  fod  yn 
oruchwyliwr  y  gymdeithas  hon  fel  o'r  blaen, 
ac  hefyd  i  gynorthwyo  y  brawd  Thomas 
Williams.  Fod  y  gwrywod  a'r  benywod  i 
gyfarfod  ar  wahan,  fel  y  byddo  Yspryd  yr 
Arglwydd  yn  eu  cyfarwyddo.  Fod  yr 
arolygwyr  yn  mhob  seiat  breifat  i  anerch 
y  dynion  a'r  benywod  ar  wahan,  fel  y 
byddont  yn  gweled  yr  achlysur  yn  galw, 
ac  fel  y  bo  Yspryd  yr  Arglwydd  yn  eu 
cyfarwyddo." 

Mai  19,  yr  oedd  Cymdeithasfa  Fisol  yn 
Llandremor,  ger  Llandilo  Fach.  Llyw- 
yddai  Daniel  Rowland,  ond  bychan  oedd  y 
cynulliad.  Cymharol  annyddorol  hefyd 
oedd  y  penderfyniadau,  ond  dengys  y 
cofnod  a  ganlyn  ystâd  yr  amseroedd  : 
"  Fod  John  ac  Edward  Meirig,  oni  throir 
hwy  allan  gan  eu  rhieni,  i  gynghori  yn 
breifat  dan  orolygiaeth  y  brawd  John 
Richard." 

Cynhaliwyd  Cymdeithasfa  Fisol  yn 
Dygoedydd,  Mai  25,  1743,  pan  yr  oedd 
yn  bresenol  Daniel  Rowland,  a  WiIIiams, 
Pantycelyn,  ill  dau  yn  gweithredu  fel 
cymedrolwyr ;  Howell  Harris,  Benjamin 
Thomas,  yr  hwn  oedd  weinidog  Ymneill- 
duol,  ynghyd  a  James  WiIIiams,  yr 
arolygwr  ar  ranau  o  Sir  Gaerfyrddin. 
Penderfynwyd  ar  i'r  brawd  Thomas  David, 
yr  hwn  a  fuasai  dan  arholiad  gyda  golwg 
ar  ei  alwad,  gael  cynghori  ar  brawf,  dan 
arolygiaeth  James  WiUiams,  mewn  dwy 
seiat  breifat  hyd  y  Gymdeithasfa  nesaf, 
pan  y  disgwylir  tystiolaeth  oddiwrtho, 
ac  oddiwrth  y  brodyr  a'i  gwrandawodd. 
Pasiwyd  y  cyffelyb  am  Jos.  John,  a  David 
John.  Hefyd,  fod  l)lwch  i  gael  ei  osod  yn 
mhob  seiad,  dan  ofal  un  o'r  ddau  stcward, 
i  dderbyn  cyfraniadau  wythnosol  tuag  at 
achos  Duw ;  a  bod  pob  cynghorwr  anghy- 
oedd  i  gadw  Ilyfr  ag  enwau  y  rhai  sydd 
dan  ei  ofal,  yr  hwn  Iyfr  a  ddygir  ganddo 
i'r  Gymdeithasfa  Chwarterol,  a'i  fod  i 
hysbysu  pa  swm  a  ellir  hebgor,  trwy 
gydsyniad  unol  y  gwahanol  seiadau,  at  y 
gwaith  cyhoeddus.  Gwelir  fod  y  drefn 
bresenol  o  gasglu  wedi  cael  ei  bod  yn 
nghychwyniad  Methodistiaeth. 

Yn   mhen  dau  ddiwrnod,  sef  Mai  27,  yr 
oedd  Cymdeilhasfa   Fisol  yn   Dolberthog, 

Llandrindod ;  llywyddai  Williams,  Panty- 
celyn,  ond  yr  unig  benderfyniad  a  basiwyd 
oedd,  fod  y  brawd  Richard  Lewis,  Ym- 
neillduwr,  yn  cael  ei  osod  yn  gynorthwywr 
i'r  brawd  James  Beaumont. 

Ar  yr  8fed  o  Fehefin,  cynhaliwyd 
Cymdeithasfa  Fisol  yn  Longhouse,  Sir 
Benfro,  pan  y  llywyddai  Daniel  Rowland, 
a  Howell  Davies,  ac  yr  oedd  Howell 
Harris  yn  bresenol.  Yn  mysg  pethau 
eraill,  penodwyd  nifer  o  eglwysi  i  fod  dan 
arolygiaeth  Thomas  Meyler,  John  Harris, 
a  WiHiam  Richard.  Pasiwyd  fod  y  brawd 
Watkin  Watkins  i  gymhwyso  ei  hun  i  fod 
yn  ysgrifenydd  i'r  brawd  Rowland,  neu  y 
brawd  Davies.  Fod  y  brawd  John  Jones 
i  fod  yn  ddystaw  am  ryw  amser,  mewn 
trefn  iddo  gael  ei  ordeinio,  hyd  nes  y 
byddo  yr  ordeiniad  trosodd ;  a  b'od  y 
brawd  Richard  Tibbot  i  weithio,  ac  i 
fynychu  rhyw  seiadau  preifat,  hyd  nes  y 
caffo  ysgol  Gymraeg. 

Yr  ydym  yn  dyfod  yn  awr  at  y  drydedd 
Gymdeithasfa  Chwarterol  reolaidd,  yr  hon 
a  gynhaHwyd  yn  Nhrefecca,  Mehefìn  29 
a  30,  1743.  Yr  oedd  yn  Gymdeithasfa 
bwysig,  gan  y  disgwyhd  iddi  adroddiadau 
yr  arolygwyr  gyda  golwg  ar  rif  ac  ansawdd 
y  seiadau.  Daeth  Whitefield  yno  o  Lun- 
dain  i  gymeryd  y  gadair,  gan  drafaelu 
trwy  Gaerloyw  a  Bryste ;  yr  oedd  yn 
bresenol  yn  ychwanegol  Daniel  Rowland, 
W.  Wilhams,  Howell  Davies,  John  Powell, 
Thomas  Lewis,  a  Benjamin  Thomas, 
gweinidog  Ymneillduol.  Yr  oedd  y  cyng- 
horwyr  cyhoeddus  canlynol  yno  :  Howell 
Harris,Herbert  Jenkins,  James  Beaumont, 
Thomas  James,  Morgan  John  Lewis, 
Thomas  WilHams,  Richard  Tibbot,  Thos. 
Lewis,  a  Wilham  Richards.  Fel  hyn  yr 
adrodda  Whitefield  hanes  y  Gymdeithasfa: 
■''•  "  Cyrhaeddais  Drefecca  dydd  Mercher, 
Mehefin  29,  lle  y  cyfarfyddais  a  byddin 
gyfan  o  dystion  yr  lesu.  Am  bump  yn 
y  prydnhawn  pregethais  i ;  gwedi  i  mi 
orphen,  pregethodd  a  gweddíodd  Howell 
Davies.  O  gwmpas  wyth,  agorasom  y 
Gymdeithasfa  gyda  difrifwch  mawr.  Yr 
oedd  ein  Hiachawdwr  gyda  mi  mewn 
modd  arbenig,  yn  fy  nysgu,  ac  yn  fy 
nghynorthwyo  i  lanw  fy  lle.  Gohiriasom 
o  gwmpas  canol  nos,  ond  darfu  rhai  o'r 
brodyr  aros  i  fynu  trwy  yr  holl  nos,  gan 
groesawu  y  boreu  gyda  gweddi  a  mawl. 
Am  wyth,  cyfarfyddasom  drachefn,  a  siriol- 
wyd  ni  yn  fawr  gan  adroddiadau  syipl 
yr    arolygwyr    am    eu    gwahanol    seiadau. 

*  Tyerman's  Life  of  Whitejìeld,  vol.  ii.,  p.  62. 


Parhasom  gyda'r  trefniadau  hyd  ddau  yn 
y  prydnhawn,  a  thorasom  i  fynu  gyda 
difrifwch  mawr  a  Ilawenydd  sanctaidd. 
Cawsom  undeb  rhyfedd  a'n  gilydd.  Yn 
wir,  y  mae  yr  lesu  wedi  gwneyd  pethau 
mawrion  i  Gymru.  Y  mae  y  gwaith  wedi 
Ilwyddo  yn  ddirfawr.  Synwn  weled  y 
fath  drefn.  Y  mae  y  brawd  Howell 
Davies  wedi  cael  ei  fendithio  er  argy- 
hoeddiad  clerigwr  ieuanc,  offeiriad  St. 
Bartholomew,  yn  Llundain." 

Yr  ofíeiriad  oedd  y  Parch.  Richard 
Thomas  Bateman,  *  at  yr  hwn  yr  ydym 
wedi  cyfeirio  yn  flaenorol.  Disgynai  o 
deulu  pendefigaidd,  ac  yr  oedd  yn  ŵr  o 
ddoniau  mawr.  Gwedi  ei  argyhoeddiad 
daeth  yn  weithiwr  difefl  yn  ngwinllan 
Crist.  Rhoddai  bob  rhyddid-i  Whitefield 
a  Wesley  i  bregethu  yn  ei  eglwys,  a 
chawn  ei  fod  yn  bresenol  yn  nghynadledd 
y  Wesleyaid  yn  1748.  Eithr  i  ddychwelyd 
at  y  Gymdeithasfa,  dywed  y  cofnodau 
iddi  gael  ei  hagor  gyda  difrifwch  arbenig 
gan  Mr.  Whitefield,  trwy  bregeth,  a 
gweddi  daer  am  arweiniad  yr  Yspryd 
Glân.  Ei  phrif  waith  oedd  darllen  a 
gwrando  yr  adroddiadau  a  ddygid  gan  yr 
arolygwyr  am  sefyllfa  y  cymdeithasau  a 
osodasid  dan  eu  gofal.  Cawn  gyfeiriq  at 
yr  adroddiadau  yma  eto.  Yr  unig  orch- 
wyl  arall  a  gyflawnodd,  mor  bell  ag  y 
dengys  y  cofnodau,  oedd  cymeryd  i  ys- 
tyriaeth  Iythyr  John  Richard,  yr  hwn  a 
gondemniai  y  trefniadau  a  wnaethid  yn 
flaenorol.  Un  o  breswylwyr  Llansamlet 
oedd  John  Richard  ;  yr  oedd  yn  arolygydd 
ar  bymtheg  o  eglwysi  yn  nghyffiniau 
Morganwg  a  Chaerfyrddin,  â  phob  un  o 
ba  rai  y  disgwylid  iddo  ymweled  unwaith 
y  pythefnos.  Yn  ei  Iythyr,  maentymiai 
fod  rhanu  yr  aelodau  i  sengl,  priod,  a 
gweddw,  a'u  holi  yn  fanwl  parthed  eu 
cyflwr  ac  ystâd  eu  heneidiau  yn  Babaidd  ; 
fod  gosod  eu  henwau  i  lawr  ar  Iyfr  yn  an- 
ysgrythyrol ;  a  bod  trefnu  arolygwyr  dros 
ranau  o  wlad  yn  gamwri.  Ond  y  mae  yn 
amlwg  oddiwrth  rediad  yr  hyn  a  ysgrifenai, 
mai  prif  achos  ei  anesmwythid  oedd,  fod 
y  Gymdeithasfa  wedi  cyfyngu  ei  lafur  i 
gylch,  gan  ei  rwystro  i  fyned  o  gwmpas  i 
bregethu  fel  yr  ewyllysiai.  Dywed  fod  y 
rhesymau  canlynol  yn  ei  berswadio  mai 
ewyllys  yr  Arglwydd  oedd  iddo  fyned  oddi- 
amgylch.  "Ynmlaenaf,"  meddai,  "yrwyf 
yn  profi  fy  enaid  yn  fwyaf  awyddus  am 
fyned  po  fwyaf  o  Dduw   sydd  yn   tywynu 

*  Gwel  tudal.  136. 

arnaf.  Yn  ail,  nad  wyf  yn  myned  i  un 
man  nad  wyf  yn  cael  tystiolaeth  gan  y 
brodyr,  a  rhai  marciau  gan  Dduw,  fod  yr 
Arglwydd  yn  fy  arddel  fel  offeryn  yn  ei 
law  i  wneuthur  rhyw  ddaioni  yn  ei  eglwys. 
Yn  drydydd,  na  adawodd  fi  yn  fynych  heb 
lawer  o  gymorth,  ac  na  adawodd  fi  erioed, 
mor  bell  ag  yr  wyf  yn  cofio,  yn  hollol  i  mi 
fy  hun.  Yn  bedwerydd,  mi  dybygwn  rai 
prydiau  fy  mod  yn  teimlo  newyn  anorch- 
fygol  yn  fy  yspryd  am  ddychweHad  pech- 
aduriaid  at  Dduw,  ac  y  gallwn  ddweyd  y 
trengwn  pe  y  tawn.  Yn  bumed,  yr  wyf  yn 
gwybod  pe  yr  awn  oddiamgylch  y  cawn 
lefaru  wrth  ddeg  enaid  am  bob  un  yr  wyf 
yn  llefaru  wrtho  yn  awr,  a  pha  fwyaf  o 
bysgod  a  fyddo,  mwyaf  oll  o  gysur  sydd  i 
daflu  y  rhwyd.  Yn  chweched,  nid  wyf  yn 
awr  yn  cael  llefaru  ond  unwaith  yn  y 
pedair-awr-ar-hugain,  a'r  unwaith  hyny 
wedi  nos,  mewn  rhai  manau  ;  ond  pe  bawn 
yn  myned  o  amgylch  mi  a  gawn  lefaru 
gynifer  gwaith  ag  y  gallwn.  Yn  seithfed, 
mi  a  fyddaf  yn  gorfod  dweyd  nas  gallaf 
fyned  i  rai  manau,  er  fy  mod  yn  cael  fy 
anog  gan  Dduw  i  fyned,  ac  yn  cael  galwad 
gan  ddynion.  Yn  wythfed,  y  mae  genyf 
ormod  i  gymeryd  gofal  neillduol  am 
danynt,  a  rhy  fychan  i  fyned  yn  gyhoeddus 
oddiamgylch  iddynt  o  hyd  ;  canys  y  mae'r 
bobl,  ar  ol  hir  arfer  o  ddyn,  yn  esgeuluso 
dyfod  i  wrando,  a  chwi  ellwch  ddeall  ei 
bod  yn  anghysurus  i  mi  i  fyned  ddeng-mill- 
tir-ar-hugain  o  ffordd  heb  gael  fawr  pobl 
ynghyd  yn  y  diwedd,  a  hyny  yn  y  dydd." 
Diwedda  trwy  siarsio  y  brodyr  yn  y  Gym- 
deithasfa  ar  iddynt  edrych  ati  ar  fod  Yspryd 
Duw  yn  eu  harwain  mewn  cysylltiad  ag  ef, 
a  thrwy  awgrymu  tuedd  i  fyned  o  gwmpas 
ar  ei  gyfrifoldeb  ei  hun  mewn  dibrisdod  o'u 
trefniadau.  Hen  Gristion  syml  oedd  John 
Richard,  fel  y  mae  yn  amlwg,  yn  arllwys 
•allan  ei  deimladau  siomedig,  oblegyd  cael 
cyfyngu  arno  yn  ei  waith,  gyda  gonest- 
rwydd  unplyg ;  a  mynega  fod  dau  beth  yn 
peri  iddo  amheu  ei  alwad,  sef  fod  y  brodyr 
yn  ei  rwystro,  a'r  olwg  oedd  yn  gael  ar 
fawredd  y  gwaith.  Ond  y  mae  ei  brofiad 
crefyddol  yn  ogoneddus.  "  Y  mae  yn  dda 
genyf  wneuthur  a  allaf  dros  Dduw," 
meddai,  "hyd  yn  nod  pe  byddai  iddo  fy 
nhaflu  i  uffern  yn  y  diwedd  ;  ond  mi  dyb- 
ygwn  nad  oes  yr  un  man  a  wnaeth  Duw, 
gwneled  y  diafol  ei  waethaf,  na  fydd  i  mi 
fwynhau  Duw  ynddo,  a  chanmol  yr  anwyl 
lesu."  Anhawdd  genym  feddwl  na  ddarfu 
darlleniad  y  Ilythyr  hwn  dynu  dagrau  o 
lygaid  y   brodyr   ymgynulledig ;   ac  er  na 


fedrent  ganiatau  iddo  yr  hyn  a  ddymunai, 
gan  mai  cymharol  fyr  mewn  doniau  ydoedd, 
eto  y  teimlent  eu  calonau  yn  cynhesu  ato. 
Yr  oedd  Ilythyr  o  gyffelyb  nodwedd  wedi 
cael  ei  anfon  hefyd  gan  Rhisiart  William 
Dafydd,  cynghorwr  o  Sir  Gaerfyrddin,  yr 
hwn  y  darllenasom  am  dano  yn  nghof- 
nodau  ail  Gymdeithasfa  Watford  ei  fod  i 
fyned  dan  arholiad. 

Penderfynodd  y  Gymdeithasfa  fod 
Whitefield  i  ysgrifenu  atebion  i'r  Ilythyrau 
hyn  ;  darllenodd  yntau  yr  hyn  a  ysgrifenasai 
yn  un  o'r  cyfarfodydd  dilynol,  yr  hyn  a  dder- 
byniodd  gymeradwyaeth  unfrydol  y  brodyr. 
Y  mae  yr  atebion  ar  gael,  ac  yn  ddyddorol. 
Dy  wed  Whitefield  wrth  John  Richard,gyda 
golwg  ar  ei  fygythiad  i  íyned  o  gwmpas  ar 
draws  pob  trefniadau,  y  teimlasai  y  frawd- 
oliaeth  yn  flin  pe  y  rhoddasai  achos 
cyfiawn  iddo  i  gymeryd  y  cwrs  hwn  ;  ond 
gan  na  wnaethai,  a  chan  y  teimlai  yn  sicr 
mai  dibwys,  a  hawdd  rhoddi  pen  arno, 
fuasai  unrhyw  wrthwynebiad  a  allai  efe 
godi  yn  y  dull  yma,  ei  bod  yn  teimlo  y 
gallai  ymddiried  yr  achos  i'r  Arglwydd 
lesu,  a  bod  yn  hollol  dawel  yn  ei  gylch. 
Cydnabydda  er  hyny  y  gallai  y  Gymdeith- 
asfa  gyfeiliorni,  a  dy  wed  y  byddai  y  brodyr 
yn  barod  i  ail-ystyried  yn  ofalus  unrhyw 
brofion  a  ddygid  yn  mlaen  fod  yr  hyn  a 
benderfynasent  yn  groes  i  feddwl  Duw. 
Yna  â  yn  mlaen  i  ateb  ei  wrthddadleuon. 
Gyda  golwg  ar  groniclo  enwau  yr  aelodau 
mewn  Ilyfr,  dywed  :  "  Pa  beth,  anwyl 
frawd,  sydd  yn  anysgrythyrol  yn  hyn  ? 
Onid  yw  ein  Harglwydd  lesu  yn  dweyd 
fod  y  bugail  da  yn  galw  ei  ddefaid  erbyn 
eu  henw  ?  Onid  ydyw  pob  plwyf  yn  cadw 
coflyfr  o'r  plwyfolion  ?  Onid  yw  yr  Ym- 
neillduwyr  yn  ysgrifenu  enwau  pawb  mewn 
Ilyfr  a  fyddo  mewn  cymundeb  gyda  hwynt  ? 
A  pheth  yw  Ilyfr  Numeri  ond  cofres  o 
enwau  meibion  Israel  ?  Gyda  golwg  ar 
ymofyn  am  gyflwr  ysprydol  pob  enaid, 
ymddengys  i  ni  ei  fod  yn  hanfodol  angen- 
rheidiol.  Yr  ydym  yn  edrych  ar  yr  eglwys 
fel  clafdy,  a'i  gweinidogion  fel  physigwyr, 
y  rhai  a  ddeuant  o  dro  i  dro  i  edrych  pa 
fodd  y  mae  gyda  y  rhai  sydd  dan  eu  gofal. 
Yr  wyf  yn  tybio  pan  aeth  yr  apostolion 
oddiamgylch  i  edrych  hynt  eu  brodyr, 
iddynt  chwilio  i  ansawdd  yspryd  pob  un. 
Nid  ydym  yn  gwybod  pa  fodd  y  gall 
gweinidog  bregethu  oddigerth  ei  fod  yn 
gwybod  am  gyflwr  ei  bobl,  na  pha  fodd  y 
gallech  chwi  anfon  yr  adroddiad  a  anfon- 
asoch,  am  yr  hwn  yr  ydym  yn  diolch  i 
chwi,  oni  bai  i  chwi  wneyd  rhyw  ymchwil- 

iad."  Yna  â  ymlaen  i  ddweyd  raai  amcan 
rhanu  yr  aelodau  i  ddosparthiadau  o  sengl, 
priod,  a  gweddw,  oedd  er  mwyn  cael  cyfrif 
eglur,  ac  hefyd  allu  cymhwyso  cynghorion 
priodol  at  eu  gwahanol  sefyllfaoedd.  Aw- 
gryma  fod  hyn  yn  cael  ei  wneyd  yn  yr 
Eglwys  Apostolaidd  ;  fod  loan  yn  ysgrifenu 
at  y  gwŷr  ieuainc,  a  Pliaul  yn  cynghori  y 
rhai  oeddynt  yn  wir  weddwon,  yr  hyn  a 
dybia  eu  bod  yn  ffurfio  dosparth  ar  wahan 
yn  yr  eglwys.  Diwedda  trwy  achwyn  ar 
ry  w  WilHam  Christopher  yn  ysgrifenu  mewn 
arddull  anweddaidd  at  Daniel  Rowland,  a 
thrwy  ei  gynghori  ef,  John  Richard,  i 
chwilio  o  ba  yspryd  yr  ydoedd.  Y  genadwri 
a  anfonwyd  at  Rhisiart  William  Dafydd 
oedd  ceisio  ganddo  ddarllen  y  llythyr  a  an- 
fonasid  at  John  Richard. 

Tueddwn  i  feddwl  yr  ystyriai  Howell 
Harris  lythyr  Whitefield  yn  rhy  amddifad 
o  dynerwch,  ac  o  ras  yr  efengyl,  ac  felly 
ysgrifenodd  at  y  ddau  frawd  tramgwyddus 
ar  ei  gyfrifoldeb  ei  hun.  Wrth  John 
Richard  dywed :  "  Mi  a  wn  beth  yw 
profedigaethau  o'r  fath  hyn  ;  er  mwyn  yr 
lesu  byddwch  arafaidd  a  phwyllog ;  y 
mae'r  gelyn  yn  ceisio  eich  temtio  i  wneu- 
thur  rhwyg  yn  ein  mysg,  a'n  dodii  wanhau 
dwylaw  ein  gilydd.  Byddwch  ostyngedig; 
ofnwch  eich  hunan;  gelyn  dirgel  yw  yn 
wir,  anhawdd  ei  adnabod.  Y  mae  yn 
bosibl  i  ni  (sef  John  Richard  a  Harris) 
gamsynied ;  maent  hwy  (aelodau  y  Gym- 
deithasfa)  yn  llawer,  a  bagad  o  honynt  o 
leiaf  yn  agos  at  yr  Arglwydd,  ac  yn  chwiho 
ei  Air  ef,  ac  yn  disgwyl  wrth  ddysgeidiaeth 
ac  arweiniad  ei  Yspryd  mor  glos  a  ninau  ; 
ac  y  maent  yn  bwyllog,  ac  wedi  gwrando  fy 
rhesymau  i,  yn  ofn  yr  Arglwydd,  yn  methu 
gweled  fel  fi.  Myfi,  yn  hytrach,  a  ofnaf  fod 
yn  anffaeledig,  ac  a  ddisgwyliaf  wrth  yr 
Arglwydd,  rhag  i  mi  wneuthur  terfysg  yn 
ei  waith  ef,  a  bhno  ysprydoedd  ei  anwyl 
weision,  y  rhai  oeddynt  yn  Nghrist  o'm 
blaen  i,  ac  wedi  bod  a'u  bywyd  yn  eu  dwy- 
law  drosto,  ac  yn  ei  gyngor  cyn  ein  geni 
ni  yn  ysprydol — y  fath  feddyhau  a'r  rhai 
hyn  a  fu  fuddugol  i  mi  yn  fy  mhrofedig- 
aethau.  Y  mae  fy  enaid  i,  anwyl  bererin, 
yn  dy  garu  yn  wresog,  a  chyda  phob  tir- 
iondeb    ac    anwyldra   brawdol  yr   wyf   yn 


dyweddu. — Dy  ostyngedig  gydfilwr,  How. 
Harris." 

Wrth  Rhisiart  Wilham  Dafydd  dywed: 
"  Fy  anwyl,  anwyl  frawd,  er  pan  adnabum 
i  chwi  gyntaf,  yr  ydych  wedi  bod  yn  anwyl 
i  mi.  Er  nad  wyf  yn  fy  nghalon  yn  teimlo 
fy  hun  yn  deilwng  i  olchi  eich  traed,  go- 
ddefwch  i  mi  ofyn  genych  er  mwyn  yr 
lesu,  yr  hwn  sydd  anwyl  genych,  am  ym- 
drechu  cadw  undeb  yr  Yspryd  yn  nghwlwm 
tangnefedd,  a  bod  yn  wyliadwrus  rhag  y 
gelyn  cyffredinol,  cyhuddwr  y  brodyr.  Un 
corph  ydym,  ac  ni  all  un  aelod  fod  heb  y 
Ilall,  gadewch  i  ni  gyd-ddwyn  a'n  gilydd. 
Mae'r  gwaith  yn  fawr,  a  ninau  yn  ang- 
hymwys  iawniddo;  gochelwn  redegoflaen 
ein  gilydd.  Gan  obeithio  eich  bod  yn 
credu  fy  mod  yn  ostyngedig  yn  eich  gwir 
garu  yn  yr  Arglwydd,  fel  eich  brawd  a'ch 
cydfilwr  tlawd,  dymunaf  anerch  yr  holl 
ŵyn  yn  fy  enw  i." 

Ysgrifenwr  llythyrau  heb  ei  fath  oedd 
Howell  Harris ;  teimlir  cynhesrwydd  ei 
galon  yn  mhob  brawddeg  o'r  rhai  blaen- 
orol ;  ac  nid  rhyfedd  i'r  ddau  frawd  tram- 
gwyddus  doddi,  a  syrthio  i  mewn  a'r 
trefniadau.  Cawn  John  Richard  yn  y 
llwch  mewn  canlyniad,  ac  yn  ysgrifenu 
Ilythyr  edifeiriol  i'r  Gymdeithasfa  nesaf: 
"Blin  genyf,  anwyl  frodyr,"  meddai, 
"  ddarfod  i  mi  sefyll  yn  gyndyn  yn  eich 
erbyn  cyhyd.  Credu  yr  wyf  na  wyr  neb 
yn  iawn,  ond  a  gafodd  brofiad,  pa  mor 
ddichellgar  yw  yr  hen  sarph,  fel  y  bu  gyda 
mi  yn  yr  amgylchiad  hwn,  ac  mor  gyflawn 
oeddwn  yn  meddiant  y  diafol,  fel  y  tybiais 
fod  yn  rhaid  i  chwi  ymostwng  i  fy  marn  i. 
Ond  yr  wyf  yn  credu  fod  y  diafol  wedi 
twyllo  ei  hun.  Bendigedig  fyddo  Duw,  yr 
hwn  a  ddug  ddaioni  allan  o  ddrwg;  oblegyd 
fe'm  dysgwyd  gan  Dduw,  fel  yr  wyf  yn 
credu,  i  beidio  byth  eto  a  meddwl  fod  mwy 
o  oleuni  genyf  nag  sydd  gan  holl  blant 
Duw ;  ac  heblaw  hyn,  fe  fu  yr  amgylchiad 
yn  gymorth  i  mi  i  sefyll  yn  erbyn  yr  un  a'r 
unrhyw  yspryd  yn  rhai  o'r  brodyr  yn 
Llansamlet  yn  ddiweddar.  Oddiwrth  eich 
anheilwng  frawd,  John  Richard." 

Felly  y  terfyna  cofnodau  Trefecca  am 
1743  ;  dygir  y  gweddill  i  mewn  i'r  hanes 
wrth  fyned  yn  y  blaen. 

^I^YDDAI  unrhyw  hanes  ani  y  diwyg- 
Qlc^v  iad  Methodistaidd  yn  ei  ddech- 
■^=^  reuad  cyntaf,  na  roddai  le  mawr  i 
ymdrechion  y  cynghorwyr,  a'u  llafur  cariad 
gydag  achos  Crist,  yn  dra  anghyflawn,  ac 
yn  wir  yn  gamarweiniol.  Mewn  peiriant, 
y  mae  yr  olwynion  bychain  o  lawn  cymaint 
pwys,  er  nad  mor  amlwg,  a'r  olwynion 
mawrion.  Y  prif  olwynion,  mor  bell  ag 
yr  oedd  a  fynai  dynion  a'r  peth,  yn  y 
diwygiad,  oeddynt  Rowland,  a  Harris,  a 
Wilham  W^ilhams,  Pantycelyn,  a  Howell 
Davies.  Olwynion  bychain,  o'u  cymharu 
a'r  rhai  hyn,  oedd  y  cynghorwyr,  er  fod 
rhai  o  honynt  hwythau  yn  fwy,  a  rhai  yn 
llai ;  ond  heb  eu  gwasanaeth  a'u  cymhorth, 
ni  symudasai  y  peiriant  yn  ei  flaen  fel  y 
gwnaeth.  Yr  ydym  yn  meddu  ar  lawer  o 
hanes  y  rhai  penaf  o  honynt  ;  gwyddom 
am  eu  teithiau,  eu  peryglon,  a'u  dyoddef- 
iadau  ;  adnabyddwn  eu  cymeriadau  yn 
bur  drwyadl  yn  rhinwedd  y  llythyrau  a 
ysgrifenwyd  ganddynt.  Yr  oeddynt  oll  yn 
llawn  tân  ;  bedyddiasid  hwy  yn  helaeth 
ag  yspryd  yr  adfywiad ;  a  meddent  ddewr- 
der  a  barai  iddynt  gael  eu  clodfori  fel 
gwroniaid,  pe  buasai  yn  cael  ei  arddangos 
ar  faes  y  gwaed.  Nid  oeddynt  heb  eu 
gwendidau ;  pwy  sydd  ?  Y  mae  rhai  o'u 
mympwyon  a'u  syniadavi  yn  ymddangos 
i  ni  yn  awr  yn  dra  gwirion ;  ond  nis 
gelUr  amheu  eu  gonestrwydd,  eu  zèl,  a'u 
teyrngarwch  i  Grist.  Am  eraill,  nid  oes 
genym  ond  eu  henwau  ;  prin  y  ceir 
unrhyw  adgofion  o'u  hanes  yn  y  cymydog- 
aethau  yn  mha  rai  y  buont  yn  llafurio  ; 
nid  oes  cofnod  ar  gael  am  ddim  a  wnaeth- 
ant  ar  lyfrau  y  ddaear  ;  ond  sicr  yw  fod 
eu  ffyddlondeb  a'u  diwydrwydd  wedi  eu 
croniclo  yn  fanwl  ar  y  llyfrau  fry,  a  phan 
y  daw  yr  lesu  i'w  ogoneddu  yn  ei  saint, 
bydd   yr   hen  gynghorwyr   Methodistaidd 


yn  adlewyrchu  ei  glodforedd  mor  effeithiol 
a  neb  pwy  bynag.  Dynion  diddysg  oedd 
Ilawer  o  honynt,  cartrefol  eu  gwisg,  plaen 
eu  geiriau,  heb  fawr  caboliad  na  gwrtaith 
meddyliol  ;  ond  gwnaent  i  fynu  am  bob 
diffyg  trwy  eu  hymroddiad,  a'u  Ilafur,  a'u 
zêl  dros  y  Gwaredwr.  Drwg  genyni  mai 
hanes  ychydig  o'r  prif  gynghorwyr  yn 
unig  a  ganiata  ein  terfynau  i  ni  roddi. 

Un  o'r  cynghorwyr  mwyaf  adnab- 
yddus,  er  efallai  nad  y  mwyaf  nodedig 
ei  ddoniau,  oedd  Richard  Tibbot.  Gan- 
wyd  ef  yn  Hafodypant,  plwyf  Llan- 
brynmair,  lonawr  i8,  1718,  ac  yr  oedd 
yr  ieuangaf  o  chwech  o  blant.  Ym- 
ddengys  fod  ei  rieni  yn  hynod  am  eu 
duwioldeb,  ac  ymunodd  Richard  a  chrefydd 
cyn  ei  fod  yn  Uawn  pymtheg  mlwydd 
oed,  a  hyny,  yn  dra  sicr,  yn  eglwys 
Annibynol  Llanbrynmair.  Dywedir  iddo 
ddechreu  pregethu  yn  y  flwyddyn  1738, 
yn  Ilencyn  ieuanc  pedair-mlwydd-ar-bym- 
theg.  Nid  yw  hyn  yn  golygu  y  pregethai 
yn  rheolaidd  ;  nid  oedd  cyfleusterau  i  hyny 
ganddo  ar  y  pryd  ;  ond  anerchai  gynuU- 
eidfa  yn  awr  ac  yn  y  man,  pan  y  gofynai 
Mr.  Lewis  Rees  ganddo  wneyd  hyny. 
Diau  fod  Richard  Tibbot  yn  un  o  wranda- 
wyr  mwyaf  aiddgar  Howell  Harris,  pan  yr 
ymwelodd  a'r  Gogledd  yn  1740,  ac  y  mae 
yn  sicr  ddarfod  i'w  weinidogaeth  effro, 
gyffrous,  adael  argraff  ddofn  arno,  Tua'r 
flwyddyn  1741  aeth  i  ysgol  y  Parch. 
Grifíìth  Jones,  Llanddowror.  Ai  Lewis 
Rees,  ynte  Howell  Harris,  a'i  cymhellodd 
i  gymeryd  y  cam  hwn,  ni  wyddis.  Yn 
bur  fuan  ymunodd  a'r  Methodistiaid. 
Tybir  iddo  fod  am  ryw  gymaint  o  amser 
yn  cadw  ysgol  yn  nghymydogaeth  Llan- 
ddowror.  Tebygol  hefyd  ei  fod  yn  cyng- 
hori  yn  nghymdeithasau  y  Methodistiaid 
yn  rhanau  isaf  Sir  Gaerfyrddin,  a'r  rhan 

uchaf  o  Sir  Benfro.  Gwel  y  darllenydd 
ainryw  gyfeiriadau  ato  yn  nghofnodau 
Trefecca.  Yn  Nghymdeithasfa  gyntaf 
Watford  penodwyd  ef  yn  ymwelydd 
cyflredinol  y  seiadau  {baiids) ;  mewn  Cym- 
deithasfa  ddilynol  penderfynwyd  ei  fod  i 
gadw  ysgol  yn  Sir  Benfro ;  a  chyn  diwedd 
y  flwyddyn  1743  gosodw^yd  ef  yn  arolygwr 
y  cymdeithasau  bychain  a  gawsent  eu 
ffurfio  yn  Sir  Drefaldwyn.  Yn  Nghym- 
deithasfa  Fisol  Nantmel,  Sir  Faesyfed, 
Ebrill  18,  1744,  pasiwyd  ei  fod  i  ymroddi 
yn  hollol  ac  yn  gwbl  i'r  gwaith  o  ymweled 
a'r  holl  eglwysi  (yn  Sir  Drefaldwyn) 
unwaith  bob  wythnos.  Ond  mewn  Cym- 
deithasfa  araU,  a  gynhaUwyd  Hydref  yr 
un  flwyddyn,  penderfynwyd  ei  fod  i  fyned 
at  y  brawd  John  Richard  i  ddysgu  y 
greíît  o  rwymo  llyfrau. 

Er  fod  Richard  Tibbot  wedi  ymuno 
a'r  Methodistiaid,  ac  yn  llafurus  yn  eu 
mysg,  eto  teimlai  gryn  ymlyniad  wrth  yr 
Annibynwyr,  ac  ymgymysgai  â  hwy  i 
raddau  mawr.  Crëodd  hyn  ryw  gymaint 
o  ragfarn  ato  yn  meddyHau  y  Methodist- 
iaid,  ac  aethant  i  dybio  ei  fod  yn  fwy  hoff 
o'r  Ymneillduwyr  nag  o  honynt  hwy.  A 
w^naed  achwyniad  cyhoeddus  yn  ei  erbyn 
am  hyn,  nis  gwyddom  ;  ond  deallai  ef  fod 
y  cyfryw  deimlad  yn  bodoH.  Y  mae 
llythyr  o'i  eiddo  at  Gymdeithasfa  Hydref, 
1745,  ar  gael  yn  Nhrefecca,  yr  hwn  y 
teimlwn  fod  tegwch  hanesyddol  yn  galw 
arnom  i'w  gyhoeddi.  Yn  ychwanegol,  y 
mae  yn  ddyddorol  ar  gyfrif  y  goleu  a  dafla 
ar  yspryd  yr  amseroedd,  ac  ar  ansaw'dd 
meddAvl  Tibbot.  Fel  hyn  y  dywed  :  "  Y 
mae  genym  gynifer  o  faterion  yn  ein 
Cymdeithasfaoedd  Chwarterol,  fel  mai 
ychydig  o  gyfleustra  a  feddwn  i  fynegu 
ein  barn  a'n  profiad  parthed  amryw 
bethau,  y  byddai  yn  fuddiol  i'n  cynydd 
a'n  hundeb,  a'n  cariad  brawdol,  i  ni 
ymdrin  â  hwy.  Y  mae  yn  ein  mysg, 
hefyd,  gynifer  o  wahanol  syniadau  am 
ddisgyblaeth  (ffurf-lywodraeth  ? )  eglwysig, 
fel  yr  ydym  yn  barod  i  ymranu  oddiwrth 
ein  gilydd  weithiau  gyda  golwg  arnynt, 
fel  y  brodyr  yn  Sir  Forganwg,  yr  hyn 
mewn  rhan  sydd  yn  oeri  ein  cariad,  ac  yn 
lleihau  ein  braw^dgarwch,  a'n  hundeb.  Gan 
fy  mod  yn  fynych  gyda'r  Ymneillduwyr, 
ac  yn  eu  cymdeithas  yn  aml,  yr  hyn  a  eill 
fod  yn  achlysur  i  chwi  dybio  fy  mod  yn 
cael  fy  arwain  ganddynt,  a'm  bod  yn 
wrthwynebus  i  chwi  mewn  tymer  a  barn, 
tybiais  yn  angenrheidiol  wneyd  datganiad 
o'm  syniadau  gyda  golwg  ar  seiliau  crefydd, 


pa  mor  befl  yr  wyf  yn  cydweled  a  chwi,  a 
pha  mor  bell  yr  wyf  yn  cydweled  a'r 
Ymneillduwyr. 

"  I.  Dywedaf  ychydig  o'm  meddwl,  i 
ddechreujgydagolwgaregwyddorion  pwys- 
icaf  crefydd.  Yma,  fy  mrodyr,  rhaid  i  mi 
gyfifesu  fy  nygn  anwybodaeth ;  y  mae  fy 
nghalon  wedi  bod  yn  ddolurus  er  ys  rhai 
blynyddoedd  oblegyd  fy  anwybodaeth ; 
ond  hyderaf  nad  wyf  yn  gorphwys  yn 
gyfangwbl  ar  gyffes.  Nid  wyf  yn  meddwl 
ei  fod  yn  ddigonol  sail  i  mi  ddarfod  i  mi 
feddianu  nifer  o  resymau,  a  chael  rhyw 
fath  o  oleuni  oddifewn,  a  phrofi  rhyw 
gymaint  o  nerth  ac  awdurdod  yn  fy  ngor- 
fodi  i  gredu  rhyw  egwyddorion  ;  gwelaf  y 
rhaid  i  mi  gael  goleuni  oddiwrth  yr  Yspryd 
Glân  i  oleuo  Uygaid  fy  enaid,  fel  y  gwelwyf 
weithrediadau  ysprydol  mor  glir  ag  y 
gwelaf  wrthddrychau  naturiol  yn  ngoleuni 
yr  haul,  ac  fei  na  byddo  i  mi  newid  fy 
marn  gyda  golwg  arnynt  yn  nydd  angau, 
yn  nydd  y  farn,  ac  i  dragywyddoldeb. 
Dyma  y  ff"ydd  a'r  wybodaeth  a  ddymunaf, 
ac  yr  wyf  yn  ocheneidio  am  na  feddaf ;  am 
y  wybodaeth  hon  yr  ymgeisiaf,  hyd  nes  y 
meddianaf  hi,  yn  Ilawn  ac  yn  berffaith. 
Dyma  fy  ffydd  a'm  barn,  fel  yr  wyf  yn 
gweled  yn  bresenol,  (a)  Mai  un  Duw  sydd; 
{b)  Fod  Tri  Pherson  yn  y  Duwdod,  o'r  un 
sylwedd,  gallu,  a  gogoniant,  sef  y  Tad,  y 
Mab,  a'r  Yspryd  Glân.  (c)  Ein  bod  oU 
wedi  cwympo  yn  Adda,  ac  wrth  naturiaeth 
yn  blant  digofaint.  {d)  Ddarfod  i  Dduw 
ethol  rhyw  nifer  i  fywyd  tragywyddol 
cyn  dechreuad  y  byd.  [e)  I  Fab  Duw 
ddyfod  yn  ddyn  i  waredu  ei  bobl  etholedig. 
(/)  Mai  trwy  ei  ufudd-dod  ef  y  cyfiawnheir 
ei  bobl,  ac  mai  trwy  ffydd  y  deuant  i 
feddiant  o'i  gyfiawnder.  (g)  Fod  y  ddeddf 
yn  rheol  bywyd  i'r  rhai  sydd  wedi  eu 
cyfiaw^nhau  trwy  Grist.  Cymaint  a  hyna 
am  yr  erthyglau. 

"  2.  Mew^n  cysylltiad  a  disgyblaeth 
eglwysig,  credaf  ei  fod  yn  oddefol  i  rai, 
mewn  rhyw  amgylchiadau,  i  bregethu,  heb 
dderbyn  awdurdod  oddiwrth  ddynion,  fel 
yr  arferwn  ni  yn  awr ;  ac  mai  ein  dyled- 
swydd  ni  ac  eraill,  dan  y  fath  amgylchiadau, 
yw  disgwyl  am  arweiniad  yr  Arglwydd 
trwy  ei  Yspryd,  canlyn  rheol  ei  Air, 
gofalu  na  byddom  yn  gwneyd  dim  yn 
groes  i'w  Air  ysgrifenedig,  a  chrefu  am 
arweiniad  Rhagluniaeth  ac  Yspryd  Duw 
i  ddyfod  i  drefn  ragorach.  Er  mai  ein 
dyledswydd  yw  bod  yn  drefnus,  eto  ni 
ddylai  amryw  drefniadau  ein  cadw  rhag 
brawdgarwch,    a  chymdeithasu   ag   eraill, 

na  fyddo  yn  cadw  y  cyffelyb  drefniant, 
ond  ydynt  yn  cyduno  â  ni  am  y  prif 
athrawiaethau,  a  chyda  golwg  ar  fywyd 
crefydd.  Ond  yr  wyf  yn  foddlon  i  aros  fel 
yr  ydyni  parthed  disgyblaeth  eglwysig,  hyd 
nes  y  byddo  i  Dduw  roddi  i  ni  drefn  a 
disgyblaeth  well  yn  ei  amser  ei  hun. 

"  3.  Gyda  golwg  ar  fy  undeb  a'r  cyffred- 
inolrwydd  o'r  corph  o  honom  ni,  ac  a'r 
YmneiIIduwyr,  y  mae  undeb  fy  nghalon  yr 
un  a'r  undeb  a  broffesaf,  ac  a  ddangosaf 
yn  fy  ymddygiad.  Fel  y  darfu  i  mi  adael 
yr  Ymneillduwyr,  o  ran  cymeryd  fy  llyw- 
odraeth  ganddynt,  a  rhoddi  fy  hun  i'ch 
llywodraeth  chwi,  gan  broffesu  fy  hun  yn 
aelod  gyda  chwi,  felly  yr  wyf  yn  teimlo  yn 
fy  nghalon  fwy  o  undeb  a'r  cyffredinol- 
rwydd  o  honoch  nag  a'r  Ymneillduwyr. 
Ond  y  mae  yr  amryw  brofedigaethau  a 
gefais  y  blynyddoedd  diweddaf  wedi  bod 
mor  gryfìon,  fel  na  fedraf  dderbyn 
egwyddorion  crefyddol,  na  threfn  eglwysig, 
oddiwrth  unrhyw  blaid  o  bobl,  yn  unig  am 
eu  bod  hwy  yn  eu  proffesu,  heb  i  mi  fy 
hun  weled  eu  gwirionedd.  Nid  wyf  yn 
awr,  ychwaith,  mor  hawdd  fy  moddhau  o 
wirionedd  pethau  ag  oeddwn  unwaith,  am 
fy  mod  yn  gweled  ddarfod  i  mi  gael  fy 
nhwyllo  wrth  dderbyn  golygiadau  fel  gwir, 
gan  feddwl  fy  mod  wedi  fy  ngoleuo  ynddynt 
gan  yr  Yspryd  Glân,  tra  y  gwelais  ar  ol 
hyny  nad  oedd  fy  ngoleuni  ond  rhanol 
ac  anmherffaith.  Hawdd  genyf  gyffesu 
ddarfod  i  mi  gredu  mor  gryf  yn  nghywir- 
deb  rhai  pethau,  fel  na  phetruswn  sefyll 
drostynt,  hyd  yn  nod  pe  bai  y  bobl  gallaf 
a  goreu  yn  barnu  yn  wahanol ;  ac  yr  oedd 
fy  zêl  wedi  tyfu  gymaint  goruwch  fy  marn, 
fel  na  ddarllenwn  unrhyw  Iyfr  a  fyddai  yn 
groes  i'm  golygiadau,  fel  pe  bawn  yn 
berffaith  mewn  gwybodaeth,  ac  yn  anffael- 
edig ;  ac  yr  oeddwn  yn  barod  i  gondemnio 
unrhyw  un,  fel  dyn  anwybodus,  a  ddywedai 
air  yn  fy  erbyn.  Ond  cefais  fynych  achos 
i  newid  fy  syniad  am  anffaeledigrwydd  fy 
ngwybodaeth  gwedi  hyn.  Ond  yn  awr 
teimlaf  rwymau  i  fod  yn  eiddigus  gyda 
golwg  ar  fy  ngwybodaeth,  ac  i  ddirnad 
pethau  yn  ddwfn  cyn  eu  credu,  ac  nis 
gallaf  ddirnad  dim  heb  gael  fy  nysgu  gan 
Yspryd  Duw.  Er  fy  mod  yn  fwy  mewn 
undeb  à  chwi  nag  a'r  YmneiIIduwyr,  eto 
gwelaf  amfyw  bethau  yn  ein  mysg  sydd 
yn  gofyn  am  gael  eu  diwygio :  {a)  Ein 
bod  yn  rhy  barod  i  dderbyn  pethau  fel 
gwirionedd,  heb  eu  chwilio  yn  ddigon 
manwl,  ac  i  farnu  yn  dda  am  danynt,  yn 
ol  y  gradd  o  gysur  a  weithiant  oddimewn 


i  ni.  {h)  Tueddwn  i  edrych  ar  bob  cysur 
a  dyddanwch  fel  cynyrch  Yspryd  Duw, 
yn  yr  hyn  y  dylem  weithiau  fod  yn  dra 
gochelgar,  ac  hefyd  i  farnu  bywyd  crefydd 
wrth  zêl,  a  gwresowgrwydd  teimladau, 
gan  gondemnio  eraill  nad  ydynt  lawn  mor 
zêIog  fel  defodwyr.  Gwell  genyf  fi  farnu 
pobl  wrth  eu  hymarweddiad  cyffredinol, 
yn  hytrach  nag  wrth  yr  hyn  a  ymddangos- 
ant  mewn  odfaeon.  {c)  Y  mae  yn  ein  mysg 
ormod  o  yspryd  partíoi,  yr  hyn  wyf  yn  ei 
gashau  yn  mhawb.  Yr  ydym  yn  rhy  barod 
i  gondemnio  rhai  o'n  brodyr,  yr  YmneiII- 
duwyr,  i'w  cau  allan  o'n  cymdeithas,  ac 
i  ddweyd  yn  eu  herbyn  ;  yr  hyn,  pe  y 
gwnaethent  hwy  a  ni,  a  alwem  yn  erled- 
igaeth.  Y  mae  yspryd  agored,  diragfarn, 
yn  werthfawr. 

"  4.  Gyda  golwg  ar  yr  YmneiIIduwyr, 
yr  wyf  yn  caru  yr  hyn  sydd  dda  ynddynt  ; 
ond  cyn  y  gallaif  eu  barnu  yn  gywir,  rhaid 
i  mi  wybod  eu  hamgylchiadau,  oblegyd 
gwahaniaethant  gymaint  yn  eu  mysg  eu 
hunain  ag  a  wahaniaethwn  ni  oddiwrthynt 
hwy  ;  felly,  nid  wyf  yn  cyduno  a'r  Socin- 
iaid,  yr  Ariaid,  yr  Arminiaid,  a'r  Baxter- 
iaid  sydd  yn  eu  mysg  ;  ond  y  mae  y  rhai 
difrifol  a  sobr  o  honynt  mor  anwyl  i  mi  a 
neb,  ac  yr  wyf  yn  cadw  ar  y  telerau  mwyaf 
anwyl  â  hwynt.  Eithr  nid  wyf  yn  cael 
fy  nghario  i  roddi  fy  hun  dan  eu  Ilyw- 
odraeth,  am  fy  mod  yn  credu  mai  ewyllys 
Duw  yw  i  mi  aros  fel  yr  wyf, 

"  5.  Y  mae  genyf  rai  pethau  i'w  gosod 
ger  eich  bron,  a  fyddai,  fel  yr  wyf  yn  credu, 
yn  fuddiol  i  ni :  {a)  Dylem  fod  yn  fyrach, 
os  yw  bosibl,  wrth  ymdrin  ag  allanolion, 
gan  ymddiddan  mwy  am  brif  bynciau 
crefydd,  a  holi  ein  hunain  am  ein  sail,  a'n 
sicrwydd,  a'n  profiad  o  honynt.  Gwedi 
dod  mor  bell  i'n  Cymdeithasfaoedd,  da 
fyddai  i  ni  hebgor  peth  o  amser  cysgu,  ac 
amser  bwyta,  gan  ymroddi  i  adeiladu  y 
naill  y  Ilall  yn  ysprydol.  {b)  Tueddaf  i 
feddwl  mai  buddiol  i  ni  fyddai  rhoddi  ein 
barn  gyda  golwg  ar  egwyddorion  mewn 
argraff,  fel  na  byddo  camsyniadau,  na  Ile  i 
neb  feddwl  ein  bod  yn  coleddu  syniadau 
nad  ydym.  Byddai  hyn,  hefyd,  yn  gymorth 
i  ni  ddeall  golygiadau  ein  gilydd,  ac  yn 
tueddu  i  fwy  o  undeb.  A  manteisiol  fyddai 
gadael  tystiolaeth  am  wirionedd  yr  efengyl 
ar  ein  hol,  fel  y  gallai  lefaru  er  Iles  oesoedd 
i  ddyfod.  {c)  Tybiaf,  pe  y  gwelai  Rhag- 
luniaeth  yn  dda  agor  y  ffordd,  y  dylid 
gosod  ysgol  i  fynu,  er  mwyn  gweini  rhyw 
gymaint  o  hyfforddiant  i'r  rhai  sydd  yn 
cynghori.     Gallai  ychydig  o  fisoedd  ynddi, 

gyda  bendith  Duw  ar  yr  addysg,  fod 
yn  dra  llesiol.  Hyn  yn  ostyngedig,  fy 
mrodyr,  oddiwrth  eich  annheilwng  frawd 
a  chydfilwr,  Richard  Tihbot." 

Dengys  y  llythyr  hwn  Richard  Tibbot 
fel  gŵr  craff,  nodedig  o  ddiragfarn,  ac  yn 
meddu  gwroldeb  digonol  i  ddweyd  ei 
olygiadau  wrth  Gymdeithasfa  a  gynwysai 
ddynion  fel  Whitefìeld,  Rowland,  a  Harris. 
Yr  oedd  yn  fwy  o  Fethodist  nag  o  An- 
nibynwr  ;  ac  nid  oedd  cefnu  ar  y  Method- 
istiaid  yn  ei  fwriad  yr  adeg  yma  ;  ond  elai 
i  mewn  ac  allan  gyda  phob  plaid  union- 
gred,  gan  deinilo  yn  gynes  at  bawb  oedd 
yn  caru  yr  Arglwydd  lesu.  Mor  bell  ag 
y  gwyddom,  efe,  yn  y  llythyr  hwn,  a 
awgrymodd  gyntaf  y  priodoldeb  o  gael 
Cyffes  Ffydd  a  Rheolau  Dysgyblaethol,  a 
dyma  hefyd  y  cyfeiriad  cyntaf  at  gael 
athrofa.  Mewn  rhyw  bethau  diau  ei  fod 
o  flaen  ei  oes.  Y  mae  y  crybwylHad  a 
geir  yn  y  llythyr  am  y  brodyr  yn  Sir 
Forganwg  yn  cyfeirio  at  genadwri  cyng- 
horwyr  y  Groeswen  at  Gymdeithasfa 
Cayo,  Gwanwyn  1745,  yr  hon  a  ddaw  dan 
ein  sylw  eto.  Tra  yr  oedd  yr  YmneiU- 
duwyr  ar  y  pryd  wedi  ymgladdu  yn 
ormodol  mewn  defodau  oerion,  ac  yn 
condemnio  pob  gwresowgrwydd  crefyddol, 
gwelai  Richard  Tibbot  berygl  i'r  Meth- 
odistiaid  roddi  pwys  gormodol  ar  zêl,  a 
phroíìad  tumewnol ;  a  hiraethai  ei  enaid 
am  fwy  o  oddefgarwch  a  chariad  brawdol 
o'r  ddau  tu. 

Y  mae  yn  sicr  i'r  llythyr  roddi  boddlon- 
rwydd  i'r  Gymdeithasfa,  oblegyd  ychydig 
wedi  hyn  cawn  holl  eglwysi  Gwynedd 
wedi  eu  gosod  dan  ei  ofal ;  arolygai  y  cym- 
deithasau  yn  Siroedd  Trefaldwyn,  Meirion, 
Dinbych,  ac  Arfon.  Wrth  deithio,  dyodd- 
efodd  ei  ran  o  erledigaethau.  Unwaith  yn 
Sir  Gaernarfon,  pan  ar  ganol  pregethu, 
ymosodwyd  arno  gan  was  boneddwr,  yr 
hwn  a'i  curodd  a  ffon  o  gwmpas  ei  ben  yn 
ddidrugaredd,  fel  y  syrthiodd  mewn  llewyg, 
ac  y  bu  glaf  am  amser.  Dro  arall,  pan  ar 
daith  yn  yr  un  sir,  dygwyd  ef  gerbron 
heddynad,  yr  hwn  a'i  triniodd  fel  vagabond, 
gan  ei  anfon  adref  o  gwnstab  i  gwnstab,  y 
naiU  yn  ei  roddi  i  fynu  i'r  llall,  fel  pe 
byddai  yn  greadur  peryglus.  Yn  yr  ym- 
raniad  rhwng  Rowland  a  Harris,  ymunodd 
Tibbot  ar  y  cychwyn  a  phlaid  y  diweddaf. 
Yr  oedd  yn  naturiol  iddo  wneyd  felly ; 
Harris  oedd  y  cyntaf  o'r  Methodistiaid  i  enill 
ei  fryd  ;  Harris  oedd  y  mwyaf  ei  ddylanwad 
o'r  Diwygwyr  yn  Sir  Drefaldwyn,  a  chydag 
ef  y  bwriodd  yr  hoU  seiadau  yn  y  sir  eu 


coelbren.  Cawn  enwau  Tibbot,  a  Lewis 
Evan,  Llanllugan,  yn  mysg  y  rhai  oeddynt 
yn  bresenol  yn  Nghymdeithasfa  gyntaf 
plaid  Harris,  yr  hon  a  gynhahwyd  yn 
St.  Nichohis,  Gorph.  25,  1758;  a  rhaid 
fod  cryn  zêl  yn  eu  meddianu  cyn  y  teith- 
ient  o  ganol  Trefaldwyn  i  Fro  Morganwg 
er  mwyn  bod  yno.  Yn  y  Gymdeithasfa 
trefnwyd  fod  Richard  Tibbot  i  ddwyn 
adroddiad  am  ystâd  y  seiadau  yn  Sir 
Drefaldwyn  i'r  Gymdeithasfa  ddilynol,  ac 
i  fyned  ar  daith  i'r  Gogledd  i  bregethu  am 
dair  wythnos.  Cawn  ef  hefyd  yn  Nghym- 
deithasfa  Fisol  Llwynyberllan,  Rhagfyr 
30,  yr  un  flwyddyn,  ac  yr  oedd  yn  un  o'r 
rhai  ddarfu  ateb  pan  y  gofynodd  Harris 
pwy  oedd  yn  barod  i  roddi  ei  galon  a'i  law 
i'r  Arglwydd.  Nid  oedd  yn  Nghymdeith- 
asfa  Dyserth  y  dydd  lau  canlynol,  ond 
ceir  nodiad  yn  y  cofnodau  yn  dweyd  iddo 
gael  ei  anfon  y  boreu  hwnw  i'r  Gogledd, 
yr  hyn  a  ddengys  mai  nid  diffyg  cydym- 
deimlad  â  Howell  Harris,  a'r  rhai  a  ymiyn- 
ent  wrtho,  a  achosai  ei  absenoldeb.  Yii 
raddol,  pa  fodd  bynag,  ymddengys  i 
amheuaeth  gref  godi  yn  meddwl  Tibbot 
gyda  golwg  ar  yr  yspryd  a  lywodraethai 
Harris  a'i  ganlynwyr.  Ac  yn  Nghym- 
deithasfa  y  blaid,  yr  hon  a  gynhaliwyd  yn 
Llwynbongam,  Gorph.  2,  1751,  daeth 
pethau  i  argyfwng.  Gofynai  Harris  am 
arwydd,  pwy  oedd  a  ffydd  ganddo  i 
gymeryd  y  wlad,  ac  i  sefyll  yn  unig  yn  y 
gwaith  gyda'r  Arglwydd,  heb  neb  gydag 
ef.  Ystyr  hyn,  dybygid,  oedd  myned  o 
gwmpas  y  seiadau,  er  cael  ganddynt  gefnu 
ar  yr  offeiriaid  Methodistaidd.  Gwrth- 
ododd  amryw  arwyddo.  Y  nos  gyntaf,  yr 
oedd  Tibbot  yn  anmhenderfynol  ;  gwelai 
y  brodyr  heb  fod  yn  sefydlog,  a  theimlai 
awydd  am  gael  ymddiddan  a'r  blaid  arall. 
Ceisiai  Harris  ymresymu  ag  ef,  a  dangos 
yr  angenrheidrwydd  am  farn  sefydlog ; 
dywedai,  yn  mhellach,  fod  y  rhai  a  ym- 
adawsant  wedi  tramgwyddo,  a  bod  pob 
moddion  posibl  wedi  cael  ei  ddefnyddio 
i'w  hadfer.  Eithr  ofer  a  fu  yr  ymresymu. 
A  boreu  dranoeth,  trowyd  Richard  Tibbot 
allan  am  wrthod  ufuddhau  i  fyned  o 
gwmpas,  ac  am  ei  benderfyniad  i  fyned 
i  ymddiddan  a  phlaid  Daniel  Rowland. 
Allan  yr  aeth,  gan  fwrw  ei  goelbren  gyda 
Rowland,  a  pherthyn  i'w  blaid  ef  y  bu  tra 
mewn  cysylltiad  a'r  Methodistiaid.  Ni 
phallodd  ei  deimladau  caredig  at  Harris  er 
hyn,  a  phan  fu  gwraig  y  diweddaf  farw 
ysgrifenodd  Tibbot  ato  lythyr,  yr  hwn  sydd 
yn  awr  ar  gael,  yn  datgan  ei  gydymdeimlad 

ag  ef  yn  ei  dywydd  ;  llythyr  Cristionogol, 
yn  llawn  o  syniadau  aruchel,  yn  gystal  a 
thynerwch. 

Llafuriodd  Richard  Tibbot  yn  mysg  y 
Methodistiaid  hyd  y  flwyddyn  1762.  Y 
pryd  hwnw  yr  oedd  eglwys  Annibynol 
Lhmbrynmair  yn  amddifad  o  weinidog, 
gan  fod  y  Parch.  Lewis  Rees  wedi 
symud  i'r  Mynyddbach,  ger  Abertawe ; 
taer  gymhellwyd  Tibbot  i  gymeryd  ei  le, 
yr  hyn  a  wnaeth  yntau.  Tebygol  fod 
arno,  fel  amryw  o'r  cynghorwyr  eraiU, 
awydd  cael  ei  ordeinio,  yr  hyn  ni  chai  gan 
y  Methodistiaid.  Ar  yr  un  pryd,  nid  oedd, 
wrth  gymeryd  y  cam  hwn,  yn  troseddu 
unrhyw  egwyddor,  nac  yn  gwneyd  cam  a'i 
gydwybod;  gyda'r  Annibynwyr  y  cawsai  ei 
ddwyn  i  fynu  ;  pan  gwedi  ymuno  a'r 
Methodistiaid,  ymgymysgai  yn  rhwydd  a'i 
frodyr  gynt,  gan  deimlo  parch  mawr 
iddynt  ;  ac  o'r  dechreu  nid  oedd  enwad 
a  phlaid  o  nemawr  pwys  yn  ei  olwg. 
Gweithiodd  yn  ddyfal  yn  Llanbrynmair ; 
cyrhaeddai  cylch  ei  weinidogaeth  o  Fach- 
ynlleth  i  Landinam  ;  ac  yn  ychwanegol, 
teithiai  yn  fynych  trwy  Ddê  a  Gogledd 
Cymru.  Yr  oedd  mor  gymeradwy  yn 
mysg  y  Methodistiaid  a  chynt,  ac  nid  oedd 
ei  barch  yntau  iddynt  hwy  ddim  yn  Uai ; 
presenolai  ei  hun  hyd  ddiwedd  ei  oes  yn 
Nghymdeithasfaoedd  Llangeitho  a'r  Bala, 
a  chaffai  bregethu  ynddynt  ar  yr  adeg 
fwyaf  anrhydeddus.  Pan  yn  teithio,  pre- 
gethai  yn  nghapelau  y  ddau  enwad  yn  ddi- 
wahaniaeth,  a  chroesawid  ef  yn  addoldai 
y  Bedyddwyr.  Ni  wyddai  am  gulni 
enwadol ;  yr  oedd  ei  dŷ  yn  Llanbrynmair 
yn  agored  i  weinidogion  a  chynghorwyr 
pob  plaid  grefyddoL 

Nid  oes  ond  y  dydd  mawr  a  ddengys 
faint  llafur  y  gŵr  da  hwn,  na'r  erUdiau  a 
ddyoddefodd  yn  ei  ymdrechion  gyda'r 
efengyh  Arferai  fyned  i'r  Waenfawr,  ger 
Caernarfon,  er  cymaint  y  peryglon  y 
gosodai  ei  hyn  yn  agored  iddynt,  a  lletyai 
yn  nhy  Thomas  Grifíith,  tad  y  bardd 
adnabyddus,  Dafydd  Ddu  Eryri,  yr  hwn  a 
gadwai  siop  fechan  yn  ymyl  y  bont.  Pan 
ddeuai  Tibbot  i  olwg  y  lle,  torai  allan  i 
ganu ;  ac  ar  waith  Tiíomas  Grifíiths  yn 
clywed  y  llais,  cyffröai  trwyddo,  a  dywedai 
mewn  Hinell  farddonol : — 

"  Dyna  Tibbot,  yr  wy'n  tybied." 

Pr  Waenfawr  y  cyrchai  yr  ychydig  Feth- 
odistiaid  oeddynt  yn  nhref  Caernarfon  i 
addoli.  Cynygiodd  Wilhams,  Pantycelyn, 
bregethu   yn   y   dref,   ond   rhwystrwyd    ef 


gan  yr  erhdwyr.  Er  gwaethaf  y  terfysg- 
'wyr,  meiddiodd  Tibbot  lefaru  yno  tua'r 
flwyddyn  1770.  Safai,  meddir,  ar  risiau 
tŷ  un  Hugh  Owen,  lledrwr  [curricr), 
gyferbyn  a  tliafarndy  "Y  Delyn,"  yn 
ngwaelod  heol  Penyrallt.  Ond  ni  chafodd 
lonyddwch.  I  gychwyn,  daeth  un  Twm 
y  Goes-fawr  yno,  gan  sefyll  ar  risiau  uwch, 
a  lluchio  prenddysglau  at  y  pregeth- 
wr,  nes  yr  oedd  ei  ben  yn  orchudd- 
iedig  gan  archolhon,  a'i  waed  yn  Ihfo. 
Yn  ganlynol,  cynygiodd  rhyw  adyn  ei 
saethu,  ond  methodd.  Gwaeddai  rhyw 
un  yn  groch  dros  y  lle,  mewn  cynddaredd 
oedd  yn  gyfartal  i'w  anwybodaeth  :  "  I  ba 
beth  y  mae  y  diafliaid  hyn  yn  dyfod  yma 
i  ddwyn  yr  efengyl  oddiar  Grist,  nis 
gwn  i."  Pa  fodd  y  gorphenodd  yr  odfa, 
ni  ddywedir,  ond  ar  y  terfyn  carcharwyd  y 
pregethwr  a'i  anifail  yn  y  castell  ;  goll- 
yngwyd  hwy  ymaith,  modd  bynag,  foreu 
tranoeth,  heb  dderbyn  niwaid. 

Cawn  hanes  am  dano,  gyda  chynghorwr 
o'r  enw  Edward  Parry,  yn  pregethu  yn 
gyfagos  i  Henllan,  Sir  Ddinbych.  Daeth 
offeiriad  Llanefydd,  ynghyd  a  Mr.  Wynn, 
Plasnewydd,  yno  i'w  rhwystro.  Tueddai 
Mr.  Wynn  i  aros  i  wrando,  er  cael  deall- 
twriaeth  am  yr  athrawiaeth  a  draethid 
ganddynt  ;  ond  rhuthro  yn  mlaen  yn  ei 
afiaeth  a  wnaetli  yr  offeiriad,  gan  ofyn  yn 
sarug :  "  Paham  y  meiddiwch  bregethu 
mewn  tŷ  heb  ei  drwyddedu  ?  "  Atebodd 
Edward  Parry  yn  fwynaidd  :  "  Y  mae 
gorchymyn  wedi  ei  roddi  i  fyned  i'r  prif- 
ffyrdd  a'r  caeau ;  ac  yn  fy  nhyb  i,  nid 
gwaeth  myned  i  dŷ,  os  bydd  cyfleusdra  yn 
rhoi."  "  Yr  wyf  fi,"  ebai'r  offeiriad,  "  yn 
pregethu  i'r  plwyfohon  bob  Sul,  fel  nad 
oes  raid  i  neb  arall  ymyraeth."  Deallodd 
Tibbot  wrth  hyn  mai  clerigwr  ydoedd,  ac 
ebai  efe  :  "  Yr  wyf  yn  tybied,  Syr,  mai 
o'r  un  llyfr  a  minau  yr  ydych  chwi  yn 
pregethu,  ac  feallai  oddiar  yr  un  testunau." 
"  Rhowch  weled  pa  lyfr  sydd  genych," 
ebai'r  clerigwr.  Estynodd  yntau  Desta- 
ment  Groeg  iddo.  Ágorodd  yr  offeiriad 
a  Mr.  W^ynn  eu  llygaid  pan  welsant  y 
Testament  Groeg ;  ni  thybiasent  fod  y 
Pengryniaid  dirmygus  yn  gwybod  dim  am 
yr  ieithoedd  clasurol,  ac  ymadawsant  iU 
dau  heb  ddweyd  gair  yn  ychwaneg. 

Y  tro  olaf  y  pregethodd  Richard  Tibbot 
oedd  lonawr  21,  1798.  Pregethodd  ddwy 
waith  y  Sul  hwnw,  a  gweinyddodd  yr 
ordinhad  o  Swper  yr  Arglwydd  mewn  dau 
le.  Ymddangosai  fel  pe  byddai  ei  gorph  yn 
gryfach,    a'i   deimladau   yn   fwy    nefolaidd 

nag  arferol.  Sylwai  un  o'i  wrandawyr 
ei  füd,  wrth  son  am  ddyoddefìadau  yr 
Arglwydd  lesu,  braidd  fel  be  buasai  yr 
ochr  fewn  i'r  llen.  Bu  farw  Mawrth  i8, 
1798,  yn  agos  i  bedwar  ugain  mlwydd  oed. 
Pregethodd  ei  olynydd,  y  Parch.  John 
Roberts,  yn  ei  gladdedigaeth,  oddiar  y 
geiriau  :  "  Oni  wyddoch  chwi  i  dywysog 
ac  i  \Vr  mawr  syrthio  heddyw  yn  Israel  ?  " 
Tystiolaeth  pawb  a'i  hadwaenent  oedd 
ei  fod  yn  ddyn  galluog,  ac  o  alluoedd 
meddyhol  cryfion  ;  er  nad  oedd  yn  ym- 
adroddus,  nac  o  ddoniau  dysglaer,  yr  oedd 
yn  dduwinydd  gwych ;  ac  yr  ydoedd  yn 
un  o  heddychol  ffyddloniaid  Israel.  Mewn 
cyfnod  ag  yr  oedd  rhagfarn  grefyddol  yn 
rhedeg  yn  uchel,  a  dallbleidiaeth  yn  ffynu, 
yr  oedd  Tibbot  yn  glynu  wrth  hanfodion 
yr  efengyl,  gan  ddibrisio  y  mân  gwestiynau 
a  wahanent  y  naiU  blaid  oddiwrth  y  llall. 
Y  niae  ei  goffadwriaeth  yn  fendigedig  hyd 
y  dydd  hwn. 

Cynghorwr  arall  yn  Sir  Drefaldwyn  a 
haedda  ein  sylw  yw  Lewis  Evan,  Llan- 
llugan.  Yr  ydym  wedi  cyfeirio  yn  barod 
at  ei  argyhoeddiad  yn  Nhrefeglwys,  dan 
weinidogaeth  Howell  Harris,  yn  y  íîwydd- 
yn  1740,  a'i  waith  yn  dechreu  cynghori  yn 
bur  fuan  gwedin,  heb  gael  caniatad  gan 
unrhyw  lỳs,  crefyddol  na  gwladol.  Ym- 
ddengys  iddo  gael  ei  eni  yn  y  flwyddyn 
1719,  ac  felly  yr  oedd  yr  un  oed  a 
Richard  Tibbot.  Gwehydd  oedd  wrth  ei 
gelfyddyd  ;  gweithiai  gyda  ei  dad  mewn 
lle  o'r  enw  Crygnant.  Peth  dyeithr  yn  y 
wlad  y  pryd  hwnw  oedd  fod  gwehydd 
ieuanc  yn  myned  o  gwmpas  o  dŷ  i  dŷ,  i 
ddarllen  y  Beibl,  ac  i  weddío,  a  chynghori ; 
creodd  ei  ymddygiad  gryn  gyffro  yn  yr 
ardal ;  ac  yn  bur  fuan  deffrodd  erledigaeth. 
Gwasanaethai  dyn  cryf  o  gorph  yn  Plas- 
helyg,  amaethdy  rhwng  cartref  Lewis 
Evan  a  thy  yr  arferai  gyrchu  iddo  i 
ddarllen  ;  ymddengys  fod  y  gweddío  a'r 
cynghori  yn  cythruddo  gwas  Plashelyg  yn 
enbyd,  a  gwyhai  Lewis  Evan  yn  pasio, 
gan  ei  fygwth  yn  dost  oni  roddai  heibio 
y  gorchwyl.  Hyn  nis  gwnai  yntau,  a'r 
diwedd  a  fu  i'r  adyn  creulon  ei  guro  yn 
dost,  nes  yr  oedd  y  ffordd  yn  goch  gan 
ei  waed.  Yr  oll  a  atebodd  i'w  erhdiwr 
ydoedd  :  "  Dywed  i  mi,  fy  machgen  gwyn, 
pa  beth  a  wnaethum  i  ti,  gan  dy  fod  yn  fy 
nhrybaeddu  fel  hyn  ?  " 

Ceir  cyfeiriadau  mynych  at  Lewis  Evan 
yn  nghofnodau  Trefecca.  Mewn  Cyfarfod 
Misol  a  gynhahwyd  yn  y  Tyddyn,  ger 
Llanidloes,  Chwefror  17,  1743,  rhoddwyd 


nifer  o  eglwysi  Sir  Drefaldwyn  dan  ei  ofal 
ef,  mewn  undeb  a  Morgan  Hughes,  a 
Benjamin  Cadman.  Yn  y  Cyfarfod  Misol 
a  gynhahwyd  yn  Glanyrafonddu,  yn  mhen 
pythefnos  gwedin,  rhoddwyd  cymdeith- 
asau  Llanllugan,  a  Llanwyddelan,  yn 
gyfangwbl  tan  arolygiaeth  Lewis  Evan, 
tra  y  cafodd  B.  Cadman  ei  drefnu  i 
ymweled  a  holl  eglwysi  y  sir.  Pender- 
fynwyd  mewn  Cymdeithasfa  Fisol  yn 
Nhrefecca,  lonawr,  1744:  "  Fod  y  brawd 
Lewis  Evan  i  fyned  can  belled  ag 
y  gallai,  yn  gyson  a'r  alwad  a  fyddai 
arno,  i  Sir  Feirionydd."  Yn  adroddiad 
Richard  Tibbot  o  ansawdd  yr  eglwysi  yn 
Nhrefaldwyn,  yn  yr  un  flwyddyn,  dywedir  : 
"  Y  mae  Lewis  Evan,  yr  hwn  sydd  yn 
cynghori  yn  Llanhugan,  yn  cael  ei  arddel 
gan  yr  Arglwydd  i  fod  yn  ddefnyddiol  i 
lawer ;  y  mae  amryw  ddrysau  yn  cael  eu 
hagor  iddo,  ac  amryw  wedi  cael  eu  har- 
gyhoeddu  trwy  ei  athrawiaeth."  Ym- 
ddengys  ei  fod  yn  bregethwr  effeithiol,  ac 
yn  dra  derbyniol  gan  y  cymdeithasau  tros 
yr  hoU  wlad.  Mewn  llythyr  oddiwrth  un 
T.  E.,  Tyddyn,  dyddiedig  Awst  i,  1746, 
at  Harris,  ceir  a  ganlyn :  "  Yr  oedd  y 
brawd  Lewis,  o  Lanllugan,  yma  ychydig 
amser  yn  ol ;  crychneidiai  calonau  y  saint 
o'u  mewn  tan  ei  ymadroddion.  Syndod 
fel  y  mae  yr  Arglwydd  yn  peri  i'r  dyn  hwn 
gynyddu  mewn  dawn  a  gras."  Yn  haf 
1747,  dywed  Mr.  T.  Bowen,  Tyddyn, 
mewn  Uythyr  at  Harris  :  "  Y  mae  dyfodiad 
y  brawd  Lewis  Evan  atom  wedi  bod  yn 
nodedig  o  adfywiol  yn  ddiweddar."  Oddi- 
wrth  yr  amrywiol  dystiolaethau  yma  nis 
gelHr  amheu  fod  y  cynghorwr  diaddysg  o 
Lanllugan  yn  meddu  hawer  o  gymhwys- 
derau  pregethwrol,  a'i  fod  yn  cael  ei 
fendithio  gan  ei  Feistr  i  fod  yn  offeryn  i 
achub  pechaduriaid,  ac  i  adeiladu  y  saint. 
Fel  hoU  gymdeithasau  a  chynghorwyr 
Trefaldwyn,  yn  yr  ymraniad'  gofidus 
rhwng  Rowhìnd  a  Harris,  cymerodd 
Lewis  Evan  blaid  y  diweddaf,  ei  dad  yn 
y  ffydd,  ac  yr  oedd  yn  bresenol  yn  y 
Gymdeithasfa  gyntaf  a  gynhaliwyd  ganddo 
ef  a'i  bleidwyr  yn  St.  Nicholas.  Pan  y 
penderfynwyd  yno  anfon  nifer  o  gynghorwyr 
i  Ogledd  Cymru,  er  perswadio  y  seiadau 
mai  Harris  oedd  yn  gywir,  a  bod  Rowland 
a'i  ganlynwyr  wedi  colH  eu  gafael  ar  yr 
Arglwydd,  yr  oedd  Lewis  Evan,  Llan- 
Uugan,  yn  un  o'r  anfonedigion.  Dengys 
hyn  yr  ystyrid  ef  yn  ddyn  o  ymddiried. 
Cawn  ef  yn  bresenol  yn  Nghymdeithasfa 
yr  Harrisiaid,  a  gynhahwyd  yn  Dyserth, 

lon.  3,  1751,  a  darfu  iddo,  fel  nifer  o 
gynghorwyr  eraill,  ddatgan  ar  gyhoedd  ei 
barodrwydd  i  gyflwyno  ei  hun  a'r  oll  a 
feddai  i'r  Arglwydd.  Penodwyd  ef  yno  i 
fod  yn  un  o'r  rhai  oeddynt  i  adael  pob 
peth,  ac  i  fyned  o  gwmpas  yn  wastadol, 
i  wasanaethu  yr  achos.  Yr  oedd  yn 
Nghymdeithasfa  y  blaid  yn  Nhrefecca,  y 
Chwefror  canlynol ;  yn  Nghymdeithasfa 
Castellnedd,  Ebrill  10,  yr  un  flwyddyn  ; 
ac  yn  Nghymdeithasfa  Llwynbongam, 
Gorph.  2,  1751,  Ue  y  gwnaeth,  fel  eraill, 
ail  ddatganiad  o'i  ymroddiad  i  wasanaethu 
crefydd  tan  arweiniad  Harris.  Cafodd  yr 
anrhydedd  o  bregethu  hefyd  yn  y  Gym- 
deithasfa  hon.  Y  tro  diweddaf  y  ceir  ei 
enw  yn  y  cysylltiad  hwn  yw  yn  Nghym- 
deithasfa  Trefecca,  Hydref  2,  1751.  An- 
ogid  y  brodyr  yno  gan  Harris  i  adrodd  eu 
teimladau  yn  rhydd  ;  yr  ail  i  agor  ei  enau 
oedd  Lewis  Evan  ;  dywedai  ef  ei  fod  yn 
teimlo  angenrhaid  arno,  ddydd  a  nos,  i 
fyned  at  yr  lesu  croeshoeHedig,  ac  i 
weithio  drosto.  Eithr  yn  raddol  darfu  i 
dra-awdurdod  cynyddol  Howell  Harris, 
a'i  waith  yn  cyfyngu  yn  benaf  ei  lafur  i 
Drefecca,  beri  i  Lewis  Evan,  fel  nifer  o 
gynghorwyr  eraill,  droi  ei  gefn  arno,  ac  ail 
ymuno  a'r  Methodistiaid  dan  dywysiad 
Daniel  Rowland, 

Ni  ddyoddefodd  neb  yn  yr  oes  hono  fwy 
dros  yr  efengyl  na  Lewis  Evan  ;  darllena 
ei  beryglon,  ei  ddyoddefaint,  a'i  waredig- 
aethau  fel  rhamant.  '■'  Pan  y  teithiai 
unwaith  yn  Nyffryn  Clwyd,  yr  oedd  dau 
ddyn  yn  sefyll  yn  ymyl  pont  yn  ei  ddis- 
gwyl,  gyda  phastynau  mawrion  yn  eu 
dwylaw  ;  a  chan  un  o  honynt  tarawyd  ef 
ar  ei  ben,  nes  yr  oedd  ei  waed  yn  ffrydio. 
Ni  wyddai  efe,  oblegyd  y  syfrdandod  a 
achosid  gan  y  ddyrnod,  fod  ei  waed  yn 
llifo,  nes  i  ryw  wraig  ei  gyfarfod,  a  gofyn 
iddo  yn  gyffrous :  "  Yn  enw'r  mawredd, 
beth  yw  y  drefn  yna  sydd  arnoch  ?  "  Fel 
yr  oedd,  cyrhaeddodd  dŷ  un  o'i  gyfeillion, 
lle  y  cafodd  olchi  ei  friwiau,  a  phob 
ymgeledd.  Dro  arall,  pan  yn  cynghori  yn 
Darowain,  nid  yn  nepell  o  Fachynlleth, 
daeth  tua  thriugain  o  ddihyrwyr  o'r  dref 
i  aflonyddu  arno,  gan  lawn  fwriadu  ei 
niweidio.  Gan  eu  bod  yn  rhy  ffyrnig  i 
ymresymu  â  hwynt,  ac  yn  rhy  gryfion  i'w 
gwrthsefyll,  nid  oedd  dim  i'w  wneyd  ond 
ffoi,  a  ffoi  a  wnaeth.  Gan  ei  fod  yn  ysgafn 
o  gorph,  ac  yn  chwimwth  ar  ei  droed,  nid 
oedd    heb    obaith    dianc.       Wrth    redeg, 

*  Drych    r  Aviscroedd. 


syrthiodd  i  fíos  ddofn,  a  ddigwyddodd  fod 
yn  sych  ar  y  pryd  ;  daeth  i'w  feddwl  y 
gallai  y  ffos  fod  yn  ymguddfa  iddo.  Ynddi 
y  Ilechodd  nes  yr  aeth  yr  erlidwyr  heibio, 
ac  felly  y  dihangodd  o'u  crafangau, 

Pan  yn  pregethu  yn  y  Bala  un  Sabboth, 
anfonodd  boneddwr,  oedd  hefyd  yn  hedd- 
ynad,  swyddogion  i"w  ddal,  ac  i'w  ddwyn 
ger  ei  fron.  Galwyd  Lewis  Evan  i'r 
parlwr,  a  chymerodd  yr  ymddiddan  can- 
lynol  le  rhwng  y  ddau  : — 

Ynad.  "  Ai  ti  a  fu  yn  pregethu  yn 
y  Bala  ?  " 

Lewis  Evan.  "  lë,  Syr,  myfi  fu  yn 
rhoddi  gair  o  gyngor  i'r  bobl." 

Ynad.  "  O  ba  le  yr  wyt  yn  dod,  a 
pheth  yw  dy  orchwyl  pan  fyddi  gartref  ?  " 

L.  E.  "  O  Sir  Drefaldwyn,  o  blwyf 
Llanllugan,  yr  wyf  yn  dod,  a  gwehydd 
wyf  wrth  fy  ngalwedigaeth." 

Ynad.  "  Beth  a  ddaeth  a  thi  y  ffordd 
hon  ?  Ai  nid  oedd  genyt  ddigon  o  waith 
gartref  ? " 

L.  E.  "  Oedd,  digon ;  ond  mi  ddaethum 
yma  i  roddi  gair  o  gynghor  i'm  cyd- 
bechaduriaid." 

Ynad.  "  Nid  oes  yma  ddim  o  dy 
eisiau.  Y  mae  genym  ni  bersoniaid  wedi 
cael  addysg  dda,  ac  wedi  cael  eu  dwyn  i 
fyny  trwy  draul  fawr  yn  Rhydychain,  i 
bregethu  i  ni." 

L.  E.  "  Y  mae  digon  o  waith  iddynt 
hwy  a  minau.  Y  mae  y  bobl  yn  myned 
yn  Iluoedd  tua  dystryw  er  y  cyfan." 

Ynad.  "  Mi  a'th  anfonaf  i'r  carchar 
am  dy  waith." 

L.  E.  "  Bu  fy  ngwell  i  yn  y  carchar 
o'm  blaen.  Carcharwyd  yr  Arglwydd 
lesu  ei  hun,  er  iddo  ddyfod  i'r  byd  i 
gadw  pechaduriaid."  Gyda  hyn,  dywedai 
y  gwehydd  air  yn  mhellach  am  yr  Ar- 
glwydd  lesu,  ac  am  ei  amcan  goruchel 
yn  dyfod  i'r  byd ;  ond  yr  ynad  a'i  lludd- 
iodd,  gan  ofyn :  "  A  wyt  ti  yn  meddwl 
pregethu  yn  fy  mharlwr  i  ?  " 

"  Nid  wyf  yn  meddwl,  Syr,"  oedd  yr 
ateb,  "  fod  eich  parlwr  chwi  yn  rhy 
dda  i  ddywedyd  am  lesu  Grist  ynddo." 
Gwelai  yr  ynad  nad  oedd  fawr  tebygol- 
rwydd  yr  enillai  lawer  ar  y  pregethwr 
trwy  ymddiddan  o'r  fath ;  felly,  anfonodd 
ef  i  garchar  Dolgellau,  Ile  y  bu  y  gwehydd 
tlawd  am  yspaid  haner  blwyddyn.  Eithr 
aeth  cyfeillion  yr  efengyl  i  chwilio  i  mewn 
i'r  helynt,  a  chawsant  fod  y  prawf  a'r 
ddedfryd  yn  afreolaidd,  a  bod  y  boneddwr 
a'i  traddododd,  yn  ol  pob  tebyg,  wedi 
gosod  ei  hun  yn  ngafael  y  gyfraith  trwy  yr 

amryfusedd  a  gyflawnasai.  Deallodd  yr 
ynad  hyny  yn  ogystal,  a  bod  cyfeillion 
Lewis  Evan  yn  bwriadu  cael  ymchwiliad 
i'r  helynt.  Brysiodd  i  Ddolgellau,  ac  i'r 
carchar  at  Lewis  Evan,  lle  y  cymerodd  yr 
ymddiddan  a  ganlyn  le  : — 

Ynad.  "  Wel,  Lewis,  ai  yma  yr  wyt 
ti  eto  ?  " 

L.  E.     "  lë,  Syr,  dyma  lle  yr  wyf." 
Ynad.      "  Mae    yn    debyg    mai    yma    y 
byddi  di  byth." 

L,  E.  "  Na,  ni  fyddaf  fi  na  chwithau 
yma  byth." 

Ynad.  "  Pe  y  rhoddit  ychydig  arian, 
mi  a  allwn  dy  gael  allan." 

L.  E.  "  Yn  wir,  Syr,  chwi  a  ddylech 
fy  nghael  allan  am  ddim,  gan  fod  genych 
law  fawr  yn  fy  rhoddi  i  mewn." 

Ynad.  "  Dywed  i  mi,  a  oes  llawer  o 
honoch  ?  " 

L.  E.  "  Oes,  Syr,  y  mae  llawer  o  honom, 
ac  fe  fydd  mwy  o  lawer  eto  yn  mhen 
ychydig  amser." 

Ynad.  "  Yn  nghrog  y  bo'ch  chwi  wrth 
yr  un  gangen." 

L.  E.  "  O  !  Syr,  chwi  fyddwch  chwi 
wedi  hen  bydru  cyn  hyny." 

Afreidiol  ychwanegu  ddarfod  goUwng 
Lewis  Evan  yn  rhydd  yn  ebrwydd,  ac 
heb  ddim  costau.  Mewn  canlyniad,  gad- 
awyd  yr  ynad  yn  llonydd,  ond  rhoddwyd 
ar  ddeall  iddo  y  cedwid  llygad  arno  o  hyny 
allan,  ac  na  oddefid  iddo  gyflawni  y  fath 
gamwri  mwy. 

Meddai  Lewis  Evan  lawer  o  ffraethder 
a  pharodrwydd  ymadrodd  yn  nghanol 
diniweidrwydd  diddichell.  Dringasai  ef 
a  Mr.  Foulkes,  Machynlleth,  i  ben  yr 
Wyddfa  unwaith ;  ac  wedi  cyrhaedd  ei 
gopa  tynai  Mr.  Foulkes  ei  het,  a  dywedai : 
"  Beth  pe  yr  aem  ychydig  i  weddi  ?  " 
"  Da  iawn,  Mr.  Foulkes,"  oedd  yr  ateb  ; 
"  gwnewch  ar  bob  cyfrif,  daliwch  afael  ar 
y  cyfleustra,  oblegyd  ni  fuoch  mor  agos  i'r 
nefoedd  erioed  o'r  blaen."  Rhaid  i  ni 
ymatal,  onide  gallem  groniclo  Uu  o  hanes- 
ion  am  dano.  Dyn  bychan  ydoedd,  by  wiog 
ei  ysgogiadau,  cyflym  ei  leferydd,  a  pharod 
ei  ymadrodd.  Ni  ystyrid  ef  yn  bregethwr 
mawr,  ond  bu  yn  dra  defnyddiol.  Daliai 
afael  ar  bob  cyfle  i  gynghori.  Yr  oedd 
rhyw  adnod  o'r  Beibl,  neu  air  o  addysg, 
ar  ei  wefus  yn  wastad.  Cyfì^elybid  ef  i 
ysgol  symudol,  gan  mor  ddyfal  yr  oedd  yn 
cyfranu  gwybodaeth  am  Dduw,  a  chyflwr 
colledig  dyn,  i'r  rhai  a  gyfarfyddai.  Bu 
farw  yn  y  flwyddyn  1792,  yn  72  mlwydd 
oed,    ac    yn    ddiau    aeth    i    dangnefedd. 


Canodd  nai  iddo  farwnad  ar  ei  ol,  ond  nis 
gallwn  ei  chofnodi  o  ddiffyg  lle. 

Cynghorwr  arall,  o  gryn  enwogrwydd, 
oedd  ílerbert  Jenkins.  Cawsai  ei  eni 
yn  mhlwyf  Mynyddislwyn,  Sir  Fynwy,  yn 
y  flwyddyn  1721.  Ymddengys  fod  ei 
rieni  yn  ddynion  crefyddol,  ac  mewn 
amgylchiadau  cysurus,  a  rhoisant  addysg 
dda  i'w  mab.  Bu  am  ryw  gymaint  o 
amser  yn  yr  ysgol  yn  Mryste,  gyda 
Mr.  Bernard  Fosket,  athraw  athrofa  y 
Bedyddwyr.  Yn  ol  pob  tebyg,  argy- 
hoeddwyd  ef  dan  weinidogaeth  Howell 
Harris,  ac  yn  bur  fuan  dechreuodd  lefaru 
am  Grist  wrth  ei  gyd-bechaduriaid.  Gan 
y  medrai  bregethu  yn  Gymraeg  ac  yn 
Saesneg,  a'i  fod  o  ddawn  poblogaidd, 
daeth  galwad  mawr  am  ei  wasanaeth.  Yn 
Nghymdeithasfa  gyntaf  Watford,  ei  enw 
ef  a  geir  y  blaenaf  ar  restr  y  cynghorwyr 
a  dderbyniwyd  i  undeb  y  Gymdeithasfa. 
Ei  enw  ef  hefyd  yw  y  cyntaf  ar  restr  y 
cynghorwyr  presenol  yn  yr  ail  Gymdeith- 
asfa ;  a  phan  y  dosrenid  y  wlad  tan 
arolygiaeth  cynghorwyr,  ni  roddwyd  adran 
i  Herbert  Jenkins,  eithr  trefnwyd  iddo  i 
fod  yn  gynorthwywr  i  Howell  Harris,  ac 
i'r  brodyr  Saesnig.  Amlwg  felly  yr 
ystyrid  ef  mewn  rhai  pethau  yn  rhagori 
ar  ei  gyd-gynghorwyr.  Dywedir  iddo 
gael  yr  apwyntiad  gwedi  i  Howell  Harris 
ei  glywed  yn  pregethu  yn  ardderchog,  ar 
ddirgelwch  Duwdod  y  Gwaredwr.  Pa 
mor  uchel  y  syniai  Harris  am  dano  a 
welir  oddiwrth  lythyr  o'i  eiddo  at  White- 
field,  Chwefror  12,  1743.  Meddai :  "  Y 
mae  yr  Arglwydd  yn  bendithio  y  brawd 
Herbert  Jenkins  yn  fawr.  Gwelais  ef  yr 
wythnos  hon,  ar  ei  ddychweliad  o  Siroedd 
Penfro,  Morganwg,  a  Chaerfyrddin.  Y 
mae  yn  cael  ei  arddel,  a'i  hoffi  ;  ac  y  mae 
galw  cyffredinol  am  dano ;  ac  oni  fydd  ei 
alwad  i  swydd  Wilts  yn  bur  eglur,  nid 
wyf  yn  meddwl  y  dylai  fyned,  oddieithr  yn 
achlysurol,  yn  enwedig  gan  fod  y  brawd 
Adams  yn  dyfod  yn  mlaen  mor  ddymunol. 
Ymddengys,  modd  bynag,  mai  llefau  y 
brodyr  Saesnig  a  orfu,  oblegyd  yn  eu 
mysg  hwy  y  treuliodd  Herbert  Jenkins  y 
rhan  fwyaf  o  w^eddill  ei  oes.  Yn  Hanes 
Byiiiyd  yv  larlles  Hnntington,  dywedir  iddo 
ymuno  a  chymdeithas  Mr.  Wesley  yn 
1743,  ac  iddo  deithio  yn  y  cyfundeb  hwnw 
am  rai  blynyddau  gyda  dyhewyd  a  llwydd- 
iant  ;  ei  fod  yn  bresenol  yn  ail  gynhadledd 
y  Wesleyaid,  a  gynhaliwyd  yn  Mryste  yn 
1745,  ac  y  ceir  ei  enw  yn  olaf  ar  restr 
y   pregethwyr  teithiol.      Ond  nid  yw   yn 

ymddangos  fod  y  nodiad  yn  hollol  gywir. 
Nid  ymwahanasai  Herbert  Jenkins  oddi- 
wrth  ei  hen  frodyr,  er  iddo  lafurio  yn 
mysg  y  Wesleyaid  am  beth  amser.  Ỳn 
mhellach  yn  mlaen,  dywedir  yn  y  cofiant 
iddo  ymuno  drachefn  a  Mr.  \Vhitefield,  a 
llafurio  gyda  Cennick  ac  eraiU  yn  Nghyf- 
undeb  y  Tabernacl,  a'i  fod  yn  pregethu 
llawer  yn  Nghymru.  Cawn  ef  mewn 
cymdeithasau  perthynol  i'w  gyfundeb  ei 
hun  yn  Mryste,  Mawrth  20,  1744.  Y 
mae  llythyr  o'i  eiddo  at  Howell  Harris, 
dyddiedig  Ebrill  11,  1745,  ar  gael  yn 
Nhrefecca,  yn  dangos  ddarfod  i  Herbert 
Jenkins  oeri  rhyw  gymaint  at  y  Method- 
istiaid,  ac  at  Harris  ei  hun.  Achwyna  yn 
y  llythyr  nad  oedd  Harris  yn  teimlo  ato  fel 
cynt,  a'i  fod  wedi  dwyn  cyhuddiadau  pwys- 
ig  yn  ei  erbyn.  Sef  yn  (i)  Nad  ydoedd  ei 
holl  galon  ynglyn  wrth  yr  achos.  Gwada 
hyn  yn  hollol,  ond  dywed  yr  ymddengys 
iddo  fod  Harris  yn  nesu  yn  rhy  agos  at  y 
Morafiaid,  a'i  fod  yntau  yn  eiddigus  o'r 
herwydd.  (2)  Nad  ydoedd  yn  cymer- 
adwyo  y  trefniadau  Methodistaidd  a  wnaed 
yn  y  Gymdeithasfa.  Ateba  ei  fod  yn 
cydweled  a'r  seiadau  preifat,  yn  y  rhai  yr 
ymgynullai  yr  aelodau  i  weddio,  ac  i  ganu, 
ac  i  adrodd  eu  profiadau  ;  fod  y  cyfryw 
gyfarfodydd  wedi  profi  yn  nodedig  o 
fendithiol ;  ond  nad  oedd  yn  cydweled  a 
gosod  ymwelwyr  dros  y  seiadau,  ac  mai 
goreu  pa  gyntaf  y  byddai  hyny  yn  darfod. 

(3)  Ei  fod  yn  aros  gyda  y  Methodistiaid, 
er  yn  anghytuno  a'u  trefniadau,  gyda'r 
bwriad  o  ymadael  yn  mhen  amser,  a  thynu 
y  bobl  ar  ei  ol.  Y  mae  yn  gwadu  y  cy- 
huddiad  hwn  yn  y  modd  mwyaf  diamwys. 

(4)  Ei  fod  mewn  ystyr  yn  ddyn  gwahanol, 
ac  yn  teimlo  yn  wahanol  at  Howell 
Harris.  Addefa  fod  peth  gwir  yn  hyn  : 
"  Unwaith,"  meddai,  "  yr  oeddwn  yn  eich 
gwneyd  yn  rheol  cred  ac  ymddygiad  ; 
tybiwn  eich  bod  yn  anffaeledig.  Ond  yn 
awr  yr  wyf  yn  ei  theimlo  yn  ddyledswydd 
arnaf  i  beidio  canlyn  neb,  ddim  cymaint  a 
cham,  ond  i'r  graddau  y  mae  efe  yn  canlyn 
Crist."  Gorphena  ei  Iythyr  trwy  ddweyd 
ei  fod  yn  parchu  Harris  yn  fawr,  fel  un 
oedd  yn  Nghrist  o'i  flaen  ef,  ac  fel  un  a 
anrhydeddasid  gan  yr  Arglwydd,  trwy 
gael  ei  wneyd  yn  offeryn  i  ddychwelyd 
ílawer  o  eneidiau. 

Nid  yw  yn  ymddangos  i  Howell  Harris 
ddigio  o  herwydd  y  Ilythyr,  ond  yn  hytrach 
i  hyn  glirio  i  ffwrdd  lawer  o'r  niwl  a 
orweddai  rhyngddynt.  Yn  1745,  penod- 
wyd   Herbert   Jenkins  i  wasanaethu  yn  y 


Tabernacl,  fel  olynydd  i  Harris,  hyd 
Chwefror  y  flwyddyn  ddilynol.  Mewn 
llythyr  arall  at  Howell  Harris,  hysbysa 
iddo  lawn  fwriadu  myned  i'r  athrofa,  a 
gedwid  gan  un  Mr.  Thompson,  i  berffeithio 
ei  hun  yn  mhellach  mewn  Lladin  a  Groeg; 
ond  er  cynyg  droiau,  i  gynifer  o  anhaws- 
derau  gyfodi  ar  ei  ffordd,  fel  yr  oedd  yn 
argyhoeddedig  nad  ewyllys  Duw  oedd  iddo 
fyned.  Ddarfod  i  Mr.  Stephens,  gweinidog 
yr  Annibynwyr  yn  Plymouth,  ei  anog  i 
fyned  i  Gaerloyw,  a  chymeryd  trwydded 
fel  pregethwr  Ymneillduol ;  fod  y  brawd 
Adams  wedi  gwneyd  felly,  gan  gael  trwy- 
dded,  a  myned  i  Orllewin  Lloegr  i  lafurio ; 
ond  nas  gallai  efe  feddwl  gwneyd  peth  o'r 
fath  heb  ymgynghori  yn  gyntaf  a'r  Gym- 
deithasfa.  Gyda  golwg  ar  gael  ei  ordeinio 
yn  Eglwys  Loegr,  ei  fod  yn  awr  yn  gwbl 
ddiobaith.  Buasai  y  dydd  blaenorol  gydag 
Esgob  Bryste,  ac  yn  dweyd  ei  holl  hanes 
wrtho  ;  gwrandawodd  yr  Esgob  ef  yn  am- 
yneddgar,  ac  ymddygodd  ato  yn  foesgar,  gan 
awgrymu  iddo  na  fyddai  fawr  gwrthwyneb- 
iad  i'w  ysgolheigiaeth.  Ond  yr  oedd  Meth- 
odistiaeth  Herbert  Jenkins  ar  ei  ffordd. 
Dywedodd  yr  Esgob  wrtho  y  byddai  yn 
anhawdd  iddo  gael  teitl,  a  chael  esgob  a'i 
hordeiniai ;  ac  hyd  yn  nod  pe  y  caffai  hyn, 
y  gwneyd  yr  arholiad  yn  fwy  caled  iddo 
am  ei  fod  yn  Fethodist.  Diwedda  ei 
Iythyr  gyda'r  geiriau  hyn  :  "  Yr  wyf  yn 
gobeithio  y  bydd  i  fy  mrawd  anwyl  weddío 
trosof.  0  !  pan  fyddoch  agosaf  at  yr 
Oen,  erfyniwch  arno  am  arwain  ei  blentyn 
yn  ei  holl  ffyrdd." 

Fel  yr  ofnai,  methiant  a  fu  pob  ymgais 
o'i  eiddo  i  gael  urddau  yn  yr  Eglwys 
Sefydledig.  Mewn  canlyniad,  cawn  ef  yn 
bwrw  ei  goelbren  gyda'r  YmneiIIduwyr, 
ac  yn  y  flwyddyn  1749,  urddwyd  ef  yn 
weinidog  ar  eglwys  Annibynol  Maidstone, 
Ile  y  Ilafuriodd,  gyda  mawr  Iwyddiant,  am 
bedair-blynedd-ar-hugain.  Bu  farw  yn 
anterth  ei  boblogrwydd,  Rhagfyr  11,  1772, 
yn  51  mlwydd  oed.  Y  mae  yn  sicr  fod 
Herbert  Jenkins  yn  ddyn  gwych,  yn 
bregethwr  hyawdl,  ac  yn  Ilawn  o  yni  ; 
a  phe  y  gwelsai  y  Methodistiaid  eu 
ffordd  yn  rhydd  i'w  ordeinio,  ni  fuasai 
byth  yn  gadael  y  Cyfundeb.  Cyfansoddodd 
amryw  emynau,  ac  y  mae  un  emyn  o'i 
eiddo  ar  gael  yn  av/r.  Cynwysa  bump 
o  benillion  ar  "  Gynydd  Gras."  Ym- 
ddengys  iddo  hefyd  gyfieithu  amryw  o 
emynau  John  Cennick,  y  rhai,  gydag 
eiddo  David  Jenkins,  ei  frawd,  a 
argraffwyd    dan     yr     enw,     "  Ilyiiniaii     av 

amryw  ystyriaethau,  gan  amryw  Awdwyr, 
Bristol,  1744." 

Nid  yw  enw  James  Ingram  i'w  gael  yn 
nghofnodau  Trefecca,  ond  y  mae  yn  sicr 
ei  fod  yn  bregethwr  teithiol  o  gryn  enwog- 
rwydd.  Nid  yw  hanes  ei  enedigaeth  a'i 
ddygiad  i  fynu  genym  ;  ond  ymddengys 
iddo  gael  ei  argyhoeddi  trwy  Howell 
Harris.  Yn  fuan,  gwnaeth  Harris  ef  yn 
was  ac  yn  olygwr  ar  ei  eiddo  yn  Nhrefecca  ; 
a  throdd  y  gwas,  gan  ganlyn  ei  feistr,  i 
gynghori,  Y  llythyr  cyntaf  oddiwrtho 
sydd  genym,  ysgrifenwyd  ef  at  Harris, 
rywbryd  yn  y  flwyddyn  1744,  o  garchar 
Aberhonddu.  Cawsai  Ingram  ei  ddal  er 
mwyn  ei  orfodi  i  ymuno  a'r  fyddyn.  Dyma 
un  o  fifurfiau  yr  erledigaeth  yn  erbyn  y 
Methodistiaid,  a  ddygid  yn  mlaen  gan 
ofîeiriaid  a  boneddwyr  y  dyddiau  hyny, 
sef  carcharu  y  cynghorwyr,  a'u  gorfodi  i 
fyned  yn  íìlwyr,  neu  i  ymuno  a'r  militia. 
Cawn  bedwar  cynghorwr  yr  un  pryd,  yn  y 
flwyddyn  1745,  gyda'r  fyddyn  yn  nhref 
Caerloyw.  Ònd  i  ddychwelyd  at  James 
Ingram.  Yn  ei  lythyr  o'r  carchar,  dywed  : 
"  Gyda  chywilydd  yr  wyf  yn  cyffesu  ei 
bod  yn  iseí  arnaf  neithiwr ;  ond  y  boreu 
heddyw  galluogwyd  fi  i  lefaru  ar  y 
geiriau  hyny :  '  Yn  ol  dy  ddydd  y  bydd  dy 
nerth.'  Cefais  ryddid  neithiwr  i  esbonio 
y  ddeuddegfed  benod  o'r  Datguddiad,  am 
o  gwmpas  awr  ;  parheis  yn  hwy  heddyw, 
gyda  chymorth  anghyífredin.  Yr  oedd  fy 
enaid  yn  y  nefoedd ;  yn  enwedig  pan 
oeddwn  yn  gweddio  drosoch  chwi,  a  thros 
y  cyfeiUion.  A  chwedi  hyny,  pan  y  daeth 
fy  nhad,  a  SaH  (ei  wraig),  gweddîais  gyda 
phleser  mawr.  Yr  wyf  yn  erfyn  arnoch 
berswadio  Sah,  yr  hon  sydd  yn  bender- 
fynol  o  ddyfod  gyda  mi ;  ond  yn  sicr,  nid 
yw  yn  iawn  iddi  wneyd,  er  fod  ymadael  a 
hi  i  mi  fel  pe  y  rhwygid  asen  o'm  hochr." 
Prin  yr  oedd  yr  offeiriaid  yn  manteisio 
wrth  garcharu  James  Ingram ;  yr  oedd 
cynghori  yn  llosgi  fel  tân  yn  ei  yspryd,  a 
gwnai  hyny  yn  y  carchar,  i'r  rhai,  fel 
yntau,  a  gawsent  eu  dal,  er  mwyn  eu 
gorfodi  i  ymuno  a'r  fyddyn. 

Bu  Mr.  Marmaduke  Gwynn  yn  gwneyd 
ei  oreu  i'w  gael  yn  rhydd,  eithr  methiant  a 
fu  yr  ymgais.  Noddfa  olaf  pob  Meth- 
odist  gorthrymedig  oedd  yr  larlles  Hunt- 
ington,  ac  ati  hi  yr  apeliodd  Howell 
Harris  ar  ran  ei  was.  Y  mae  llythyr 
Ysgrifenydd  yr  larlles,  a  anfonwyd  mewn 
atebiad  at  Harris,  Mehefin  13,  1744,  ar 
gael.  Dywed  :  "  Ein  hunig  ffordd  i  gyn- 
orthwyo    Mr.    Ingram  yw  trwy   apelio   at 


larll  Stair,  y  prif  gadfridog  ;  ac  ni  fedd 
efe  awdurdod  dros  y  swyddogion  gwladol, 
eithr  yn  unig  y  rhai  milwrol.  Felly,  os 
nad  yw  Ingram  wedi  cael  ei  roddi  i  fynu 
i'r  awdurdodau  milwrol,  nis  geill  yr  larll 
wneyd  dim  drosto,  Cawsom  ddwy  esiampl 
o  diriondeb  a  thegwch  ei  arglwyddiaeth 
yn  ddiweddar.  Pan  y  darfu  i  mi,  fel 
goruchwyhwr  yr  larlles,  brofi  i'w  foddlon- 
rwydd  fod  y  ddau  y  dadleuwn  drostynt 
yn  bregethwyr  Methodistaidd,  er  heb  fod 
mewn  urddau,  a'u  bod  wedi  cael  eu  dir- 
wasgu  i'r  fyddyn  trwy  falais  a  thwyll  yr 
offeiriaid,  a'r  chuychwardens,  a'r  oferwyr,  efe 
a  ryddhaodd  un  o  honynt  yn  uniongyrchol, 
ar  yr  amod  iddo  dalu  i  lawr  yr  arian,  a'r 
costau  yr  aethai  y  gatrawd  iddi  ynglyn  ag 
ef ;  yr  hyn  a  wnaed  ar  unwaith.  Ac  am 
y  llall,  cafwyd  dyn  cryf  i  gymeryd  ei  le. 
Felly,  chwi  a  welwch,  y  rhaid  i  chwi  anfon 
pob  manylion  am  Ingram,  a  phrofi  nad 
yw  yn  syrthio  tan  y  ddeddf  seneddol 
ddiweddaf,  gan  ei  fod  yn  was  i  chwi,  ac 
yn  edrych  ar  ol  eich  eiddo,  yr  hwn  ydych 
yn  cadw  tŷ,  a'r  cyfryw  dŷ  yn  eiddo  i  chwi 
eich  hun,  a'ch  bod  wedi  cael  addysg  dda 
yn  yr  ysgolion  ac  yn  y  brifysgol,  a'ch  bod 
yn  parhau  i  ddilyn  eich  efrydiau.  Nid 
rhaid  i  chwi  ddweyd  eich  bod  yn  bregethwr 
Methodist.  Ac  os  gellwch  ychwanegu 
eich  bod  yn  freeholder,  goreu  oll ;  a  bydd 
yn  barod  o'ch  plaid  i  gael  eich  ryddhau, 
pe  y  rhoddent  mewn  gweithrediad  eu 
bygythion  mileinig  yn  eich  erbyn  chwi. 
Rhaid  i  chwi  nodi  hefyd  a  pha  gatrawd  y 
cysylltir  Ingram  ;  pwy  yw  ei  gadben,  a'i 
filwriad,  a  rhaid  i  chwi  addaw  naiU  ai  talu 
yr  arian  a'r  costau  i'r  gatrawd,  neu  fod  y 
dyn  yn  barod  i'w  gynyg  yn  ei  le," 

Teifl  y  Uythyr  hwn  ff'rwd  o  oleuni  ar 
y  modd  yr  ymddygid  at  y  Methodistiaid. 
Gwelwn  (i)  Fod  y  cynghorwyr  yn  cael 
eu  gorfodi  i  ymuno  a'r  fyddyn.  (2)  Yr 
ystyrid  eu  cael  yn  rhydd  trwy  dalu  arian, 
neu  gynyg  dynion  eraiU  yn  eu  Ue,  yn  fí'afr. 
(3)  Na  cheid  y  ffafr  hon  heb  apelio  at  yr 
awdurdodau  milwraidd  uchaf.  (4)  Nad 
oedd  Howell  Harris  ei  hun,  er  yn  dal 
eiddo  rhydd-ddaliadol,  yn  ddiberygl  o  gael 
ei  bresio.  (5)  Mai  yr  offeiriaid,  a'r  rhai 
oeddynt  yn  ufudd  weision  iddynt,  oedd 
wrth  wraidd  y  cyfan.  Pa  fodd  bynag, 
daeth  Ingram  yn  rhydd.  Ysgrifena  at 
Howell  Harris,  Mehefin  ig,  1744:  "  Gallaf 
eich  hysbysu  fy  mod  allan  o  garchar 
Aberhonddu  er  ys  pythefnos,  ar  yr  amod 
fy  mod  yn  rhoddi  fy  hun  i  fynu  yno  pan 
ddaw  y  swyddog.     Yr  oeddwn  yn  rhy  fyr 

i  dir-filwr,  a  chedwir  fi  i  fod  yn  fôr-filwr, 
er  fy  mod  yn  rhy  fyr  i  hyny  yn  ogystal, 
gan  nad  wyf  ond  pum  troedfedd  a  dwy- 
fodfedd-a-haner  o  hyd.  Ni  wn  ddim  am 
yr  amser,  na'r  llong  yn  mha  un  y  cymerir 
fi  i  ffwrdd,  na  pha  un  a  gymerir  fi  o  gwbl. 
Y  mae  amryw  ynadon,  a  Syr  H.  H., 
aelod  seneddol,  wedi  addaw  gwneyd  eu 
goreu  i'm  cael  yn  rhydd.  Y  mae  eraill  yn 
rhuo  fel  llewod.  Eithr  rhuent  hwy  ;  Duw 
sydd  yn  teyrnasu.  Pregethais,  yn  gyff- 
redin,  dair  gwaith  y  dydd  yn  ystod  y  tair 
wythnos  y  bum  yn  y  carchar.  Yr  wyf  yn 
awr  ar  fy  nghylchdaith  yn  Sir  Henífordd. 
Anerchwch  bawb  sydd  yn  caru  llwyddiant 
Seion  yn  fy  enw.  Eich  tlawd  ac  anheilwng 
was,  ond  trwy  ras,  eich  dedwydd  frawd, 
James  Ingram."  Tebygol  mai  yn  rhydd, 
ac  yn  pregethu  Crist,  y  bu  o  hyn  hyd 
ddiwedd  ei  oes.  Yn  Gorph.  28,  1744, 
ysgrifena  Benjamin  Cadman  at  Howell 
Harris  gyda  golwg  arno :  "  Cafodd  y 
brawd  Ingram,  pan  oedd  ddiweddaf  yn 
Nantmel,  alwad  i  fyned  trosodd  i 
Drefaldwyn.  Atebai  ef  nad  oedd  ganddo 
awdurdod  arno  ei  hun,  ac  nas  gallai 
fyned  heb  eich  caniatad  chwi,  Yr  ydym 
yn  dymuno  arnoch  dalu  ymwehad  â 
ni,  os  gellwch  ;  os  na  ellwch,  ar  i  chwi 
roddi  rhyddid  i'r  brawd  Jemmi  Ingram  i 
ddyfod."  Hydref,  yr  un  flwyddyn,  ysgrif- 
ena  John  Sparks  at  Howell  Harris  o  Hwl- 
ffordd  :  "  Neithiwr,  pregethodd  y  brawd 
Ingram  yn  fy  hen  bwlpud  i  yma.  Llefarai 
yn  felus  ac  yn  gysurlawn  oddiar  y  geiriau  : 
'  I  chwi  y  rhai  sydd  yn  credu  y  mae  yn 
urddas.'  Daethai  llawer  i  wrando,  a 
gobeithiaf  i  rai  glywed  mewn  gwirionedd." 
Yn  lonawr,  1745,  cawn  yr  hen  gynghorwr, 
John  Richard,  Llansamlet,  yn  ysgrifenu  : 
"  Mi  a  fum  gyda  fy  mrawd  James  Ingram 
yn  Newton,  yn  ei  wrando  yn  llefaru  ; 
daethai  llawer  o  bobl  i'w  wrando,  a  galhif 
ddweyd  trwy  brofiad  ddyfod  o'r  Arglwydd 
yno  i'n  cyfarfod.  Bendigedig  a  fyddo  ei 
enw  ef.  Amen.  Yr  wyf  yn  credu  i'r  odfa 
gael  ei  bendithio  i  agor  calonau  rhai  i 
genhadon  Duw,  os  nad  i  Dduw  ei  hun  ; 
canys  chwi  a  ryfeddech  y  fath  dynerwch 
oedd  yn  eu  hysprydoedd.  Gosodwch  ar  y 
brawd  Jemmi  i  fyned  yno  mor  fynych  ag 
y  gallo,  canys  yr  wyf  yn  credu  pe  y  byddai 
iddo  fyned  yno  i  aros  am  wythnos,  y 
byddai  i'r  holl  fro  gael  ei  hagor  i  dderbyn 
cenhadau  yr  Arglwydd.  Yr  wyf  yn  teimlo 
fy  enaid  fel  llew  am  ysglyfaeth,  am  gael 
yr  eneidiau  hyny  oddi  tan  lywodraeth 
Satan."       Y    mae    yn    amlwg  oddiwrth  y 


llythyrau  hyn  a'u  cyffelyb  fod  James 
Ingram  yn  dra  phoblogaidd  fel  cynghorwr. 

Tua  chanol  haf  1745,  tybia  fod  Howell 
Harris  wedi  cael  ei  anfoddhau  ganddo, 
oblegyd  ei  ddiofalwch.  "  Fel  yr  oeddwn 
yn  dyfod  o  Erwd,"  meddai,  "  daeth  i'm 
meddwl  mai  gwell  fyddai  i  mi  aros  mwy 
gartref,  gan  fy  mod  i,  a'm  ceífyl,  a'm 
golchiad,  yn  dra  chostus  i  chwi,  tra  nad 
wyf  o  fawr  gwasanaeth  yn  Nhrefecca. 
Eto,  er  mai  prawf  o  falchder  fyddai  i  mi 
dybio  y  gallwn  gyffroi  pobl  aníTrwythlawn 
y  sir  hon,  yr  wyf  yn  gostyngedig  dybio 
fod  gan  yr  Arglwydd  genadwri  atynt  i'w 
hanfon  drwof  fi.  Dynoethwyd  braich  yr 
Arglwydd  tra  y  pregethwn  yn  ngwyl 
Aberedw  ;  darfu  i  un  o  brif  ddynion  yr  wyl 
dori  ei  goes  ;  a  syrthiodd  un  arall,  cymydog 
i  ni,  wrth  ddychwelyd  o  wyl  arall,  dydd 
Sul  diweddaf,  oddiar  ei  gefìyl,  a  bu  farw 
yn  y  fan."  Pa  gysyUtiad  oedd  rhwng 
pregethu  Ingram  a  gwaith  y  dyn  yn  tori 
ei  goes,  ni  ddywed  ;  y  mae  yn  fwy  na 
thebyg  yr  edrychai  ar  y  ddamwain  fel 
barn  Duw.  Modd  bynag,  adferwyd  cyd- 
ddealltwriaeth  yn  fuan  rhwng  Ingram  a'i 
-feistr.  Cawn  amryw  Iythyrau  o'i  eiddo  at 
Howell  Harris  gwedi  hyn,  yn  mha  rai  y 
dengys  awydd  am  ymroddi  i'r  gwaith 
Saesnig.  Eithr  cyn  yr  ymraniad  yr  ydym 
yn  colli  golwg  arno  yn  Ilwyr.  À  fu  efe 
farw  yn  gymharol  ieuanc,  neu  ynte,  a 
ymsefydlodd  fel  gweinidog  Ymneillduol  ar 
ryw  eglwys  yn  Lloegr,  nis  gwyddom. 

Ceir  nifer  o  gyfeiriadau  yn  nghofnodau 
Trefecca,  ac  yn  llythyrau  Howell  Harris, 
at  James  Beaumont,  cynghorwr  yn  Sir 
Faesyfed.  Ymdddengys  mai  yn  Gore,  lle 
yr  oedd  hen  eglwys  Ymneillduol,  ac  yn 
yr  hwn  le  hefyd  y  bu  seiat  gynes  gan  y 
Methodistiaid,  y  preswyliai.  Dywedir  ei 
fod  yn  ymadroddwr  gwresog.  Rhaid  yr 
ystyriai  Howell  Harris  ef  yn  mysg  yr 
enwocaf  o'r  cynghorwyr,  oblegyd  enw 
Beaumont  yw  yr  uchaf  ar  y  rhestr  bron 
yn  ddieithriad,  oddigerth  eiddo  Herbert 
Jenkins.  Cafodd  ei  dderbyn  i  undeb  y 
Gymdeithasfa  fel  cynghorwr  cyhoedd  yn 
Nghymdeithasfa  gyntaf  Watford,  Ỳn 
Nghymdeithasfa  Fisol  Glanyrafonddu, 
cafodd  ei  benodi,  gyda  Howell  Harris 
a  Herbert  Jenkins,  i  fod  yn  ymwelydd 
cyffredinol  dros  yr  holl  seiadau.  Yn  ail 
Gymdeithasfa  Watford,  gwnaed  ef  yn 
arolygwr  dros  seiadau  Siroedd  Maes- 
yfed  a  Henffordd.  Profa  y  Ilythyr  can- 
lynol,  o  eiddo  Flowell  Harris  ato,  pa 
mor    uchel    y    meddyliai    y     Diwygiwr    o 

Drefecca  am  dano,  a  pha  mor  gynhes 
oedd  y  lle  a  feddai  yn  ei  serchiadau.  Y 
mae  wedi  ei  ddyddio  Gorph.  g,  1743  : 
"  Fy  Mrawd  Anwyl,  ac  agos  iawn,  Beau- 
mont.  Dal  3'n  mlaen  i  ymladd  ;  y  mae  y 
frwydr  wedi  ei  henill ;  wele,  y  mae  yr 
lesu  yn  dangos  y  goron  a  bwrcaswyd 
ganddo.  Dos  rhagot,  tydi  filwr  dewr  ;  ni 
saf  dim  o'th  flaen,  oblegyd  y  mae  Crist 
o'th  ochr.  Gwna  ei  glwyfau  gwaedlyd  ef 
lanw  dy  holl  raid  ;  íe,  pe  y  gwnai  angau 
ac  uffern  rwystro  ar  y  ffordd.  Clyw  !  y 
mae  yr  lesu  yn  galw  ;  bydded  i  James 
ufuddhau.  Efallai  y  câ  y  Ilythyr  hwn  fy 
anwylaf  frawd,  a'm  hagosaf  gyfaill,  yn 
flin  arno  ei  hun,  ac  yn  gruddfan  am 
ryddid.  Wel,  cymer  yr  lesu  dy  faich  i 
ffwrdd ;  ac  hyd  hyny  efe  a'th  gynal  di 
dano,  gan  dy  gymeryd  yn  Ilwyr  o  fysg 
pethau  amser,  a  dangos  i  ti  bethau  na 
welodd  Ilygaid  eu  cyffelyb.  Y  pryd  hwnw 
cofia  am  dy  frawd  tlawd,  ffol,  drygionus, 
a  phechadurus,  a  ddymunai  rodio  yn 
Nghrist.  Y  mae  yr  Arglwydd  wedi 
gweled  yn  dda  yn  wastad  ymostwng  i 
ddyfod  i'n  plith  pan  fydd  ei  ragluniaeth 
yn  ein  dwyn  yn  nghyd.  .  .  .  Yr  wyf  yn 
mawr  hiraethu  am  weled  fy  anwyl  gyd- 
filwr  yn  fflamio  fwyfwy  mewn  zêl  dros  yr 
Oen  ;  y  mae  pob  gras  a  dawn  a  roddir  i 
chwi  yn  mwyhau  fy  hapusrwydd.  Yn 
fuan,  ni  a  gyfarfyddwn  draw,  yn  mysg  y 
Ilwyth  adeiniog,  lle  y  bydd  pechod  a  gofid 
wedi  eu  dinystrio.  Yn  sicr,  nis  gall  neb 
yno  glodfori  rhad  ras,  a  chariad  arfaethol, 
yn  uwch  na  ni,  na  chyda  phereiddiach 
sain.  Ydwyf,  fy  anwylaf  frawd,  a'm  cyd- 
ddinesydd,  yr  eiddot  byth  yn  yr  Oen, 
How.  Harris." 

Dengys  y  Ilythyr  hwn  anwyldeb  di- 
derfyn  Harris  at  James  Beaumont.  Y 
mae  yn  sicr  ei  fod  yntau  yn  ddyn  beidd- 
gar,  nodedig  o  ddiofn,  ac  agos  mor  egniol 
a  Harris  ei  hun  gyda  theithio  a  phregethu. 
Rhydd  y  difyniad  canlynol  o  Iythyr  a 
ysgrifenodd  at  Harris,  Awst  2,  1742,  olwg 
ar  y  dyn  :  "  Y  mae  Ilawer  dan  argy- 
hoeddiad  yn  Llanybister,  Meddigre,  Llan- 
ddewi,  a  Maesgwyn,  lle  y  pregethais  ddwy 
waith  gyda  nerth.  Yr  oedd  y  diafol  yn 
rhuo  ei  oreu.  Bendigedig  fyddo  Duw,  y 
mae  teyrnas  yr  un  drwg  yn  cwympo  i 
lawr  bendramwnwgl  o  gwmpas  ei  glustiau. 
Felly  nid  rhyfedd  ei  fod  yn  rhuo,  gan  fod 
ei  amser  mor  fyr.  Bydded  i'r  Duw  tra- 
gywyddol  ddryllio  ei  deyrnas  fwyfwy,  er 
mwyn  lesu  Grist.  Amen."  A  yn  mlaen 
i  ddweyd  fod  drws  newydd  yn  ei  blwyf  ef 


wedi  cael  ei  agor  i'r  efengyl,  Ile  y  pregeth- 
odd  y  noson  cynt,  tan  arddeliad  amlwg ; 
fod  y  churchwardm  a'i  deulu  yn  y  cyfarfod  ; 
i  lawer  gael  eu  cyffroi ;  ac  ar  y  terfyn  i'r 
churchwarden  ei  wahodd  i'w  dŷ,  ac  arlwyo 
gwledd  iddo.  Pregethodd  dranoeth  yn  yr 
un  lle  ;  yr  oedd  y  swyddog  eglwysig  yno 
drachefn,  a  theimlodd  dan  y  Gair  i'r  fath 
raddau,  nes  y  bu  raid  iddo  eistedd  i  lawr, 
a  gwaeddu  allan.  Yr  oedd  rhai  o'r  teulu 
hefyd  yn  wylo  dros  y  Ue.  Diwedda  ei 
Iythyr  trwy  ddweyd  fod  yr  Arglwydd  wedi 
ei  fendithio  yn  rhyfedd  yn  mysg  pobl 
Maesyfed,  a  bod  ei  ddau  frawd,  a'i  chwaer 
fechan,  yn  rhodio  yn  ostyngedig  gerbron 
yr  Arglwydd.  Nid  bob  amser  yr  oedd 
swyddogion  eglwysig  mor  dyner  o  hono. 
Cymerer  y  difyniad  canlynol  a  ysgrifenodd  i 
Lundain  at  Mr.  Grace,  Tachwedd  29, 
1742:  "  Bum  yn  ddiweddar  yn  Siroedd 
Brycheiniog,  Henffordd,  a  Morganwg. 
Yn  Sir  Forganwg,  yr  oedd  Duw  gyda  mi 
yn  rhyfeddol  ;  geílid  meddwl  fod  teyrnas  y 
cythraul  yn  syrthio ;  ni  chefais  y  fath 
daith  erioed  o'r  blaen,  bendigedig  fyddo  fy 
anwyl  lachawdwr.  Aethum  yn  ddiweddar 
i  wylnos  a  gynhelid  yn  y  wlad.  Gafaelodd 
offeiriad  y  plwyf  ynof,  gan  fygwth  fy 
rhoddi  yn  y  stocs.  Atebais  inau  i  mi  fod 
yn  y  stocs  o'r  blaen  o  herwydd  yr  un  peth, 
a'm  bod  yn  foddlon  cael  fy  rhoddi  ynddynt 
eto.  Ni  chyflawnodd  ei  fygythiad,  ond 
cadwodd  fi  yno  am  beth  amser,  nes  y 
gwaredodd  yr  Arglwydd  fi  o'i  law.  Aethum 
i  dŷ  ychydig  ffordd  o'r  lle,  a  phregethais  i 
nifer  o  eneidiau  tlodion,  y  rhai  a'm  canlyn- 
asent  o'r  fan  Ile  y'm  cymerasid  yn  garchar- 
or.  Y  mae  yr  Arglwydd  yn  rasol  iawn  i 
gynghorwyr  tlawd  Maesyfed.  Y  mae  yn 
agor  eu  geneuau  yn  rhyfedd  mewn  ffeiriau 
a  marchnadoedd." 

Cafodd  James  Beaumont  ei  ran  o  erlid- 
iau.  Rhydd  y  Ilythyr  dilynol,  a  ysgrifen- 
wyd  at  Howell  Harris,  rywbr.yd  yn  y 
flwyddyn  1744,  hanes  ei  ymweliad  ef,  a'r 
hen  gynghorwr  WiUiam  Evans,  Nantmel, 
â  rhan  o  Sir  Drefaldwyn  :  "  Pan  aethum  i 
Lanidloes,  rhoddodd  boneddiges  o'r  Ile 
genad  i  mi  bregethu  dan  neuadd  y  dref. 
Ónd  gyda  bod  y  bobl  yn  dechreu  ym- 
gasglu,  daeth  y  chtirchwarden,  gan  beri 
terfysg  mawr.  Ymddengys  fod  ganddo 
awdurdod  oddiwrth  ganghellydd  yr  esgob- 
aeth  i'm  rhwystro  i  lefaru  yn  y  dref.  Pan 
ddaeth  yn  agos  ataf,  gofynodd  :  '  Trwy 
ba  awdurdod  yr  ydych  yn  pregethu  yn  y 
Ile  hwn  ?  '  Atebais  inau  mai  trwy  awdur- 
dod  Gair  Duw.     Ond  ni  ofalai  efe  am  y 

pethau  a  berthyn  i  Dduw,  eithr  yn  hytrach 
pa  fodd  y  gallai  fy  nhynu  i  lawr  o'r  lle  y 
safwn  arno.  Pan  welais  ei  fod  yn  bender- 
fynol  o'm  rhwystro,  dywedais  wrtho  fy 
mod  yn  barod  i  ufuddhau  i  holl  gyfreithiau 
y  tir,  yn  wladol  ac  yn  eglwysig,  Dechreu- 
odd  geisio  fy  arwain  ymaith  fel  carcharor ; 
tynais  inau  fy  oriawr  allan  er  gweled  pa 
awr  o'r  dydd  ydoedd ;  ar  hyn  pallodd 
calon  y  dyn  o'i  fewn,  newidiodd  ei  wedd,  a 
chyfnewidiodd  o  ran  ei  leferydd.  Dywed- 
odd  ei  fod  yn  fater  cydwybod  ganddo  i  fy 
rhwystro,  gan  fod  y  canghellydd  wedi  ei 
orchymyn  yn  gaeth  na  chaífai  neb  bre- 
gethu  yn  y  dref ;  ac  os  pregethai  rhywun 
ar  iddo  ei  gymeryd  yn  garcharor.  Ond 
yn  lle  fy  nghymeryd  i  fynu,  aeth  ymaith, 
gan  ddymuno  yn  dda  i  mi. 

"  Yn  bur  fuan,  dychwelais  i'r  lle  yr 
oeddwn  i  bregethu,  a  rhoddais  allan  air  o 
hymn.  Trwy  amser  y  canu  yr  oedd  pob 
peth  yn  dawel  ;  ond  pan  aethum  i  weddi, 
daeth  yr  yswain,  gan  ganu  yn  ei  gorn 
hela,  a  galw  ynghyd  y  bytheuaid  bychain 
{hcaf^hs).''  Ymddengys  mai  y  werinos 
derfysglyd  a  olyga  wrth  y  beagles ;  ac  mai 
siarad  yn  fFugrol  y  mae.  "  Ymddangos- 
ent,"  meddai,  "  fel  c\vn,  yn  barod  am  eu 
hysglyfaeth,  Ond  ni  oddefodd  yr  Arglwydd 
iddynt  fy  nghamdrin  yn  mhellach  na  fy 
ngorchuddio  drosof  a  thom,  ac  wyau. 
Rhegent  y  collent  eu  bywydau  cyn  y 
cawn  bregethu  yn  y  dref.  Aethum  inau  i 
gwmyn  cyfagos,  ond  y  tu  allan  i  gylch  y 
gorffbriaeth,  a  chanlynodd  Ilawer  o  bobl. 
Gwnaeth  yr  Arglwydd  fi  yn  gryf,  ac  yn 
ddisigl,  a  rhoddodd  i  mi  i  lefaru  ei  air 
gyda  hyfdra,  ac  nid  oedd  fy  Ilafur  yn  ofer 
yn  yr  Arglwydd.  Methais  a  phregethu  yn 
Nhrefeglwys,  oblegyd  ystorm  enbyd  o 
wynt  a  gwlaw.  Llechai  ŵyn  Crist  o  dan 
berth  yn  ymyl  y  fan  y  trefnasid  i  mi 
lefaru ;  ond  treiddiai  y  gwlaw  trwy  y 
Ilwyni,  ac  yr  oedd  y  creaduriaid  truain  yn 
oerion  ac  yn  wlyb.  Gan  nad  oedd  cyfaill 
i'n  derbyn,  meddyliasom  am  fyned  i 
dafarndy,  ryw  haner  milltir  o'r  Ile.  Yno, 
yn  y  gwesty,  cynyddodd  y  bobl.  Erlidwyr 
oedd  y  tafarnwr,  a'i  wraig.  Gofynasom 
ganiatad  i  ganu  hymn,  a  chawsom  ;  gallu- 
ogodd  Duw  ni  i  ganu  a'r  yspryd  ac  a'r 
deall.  Gwedi  canu  clodydd  ein  Prynwr, 
cymerais  ryddid  i  gynghori  ac  i  ■weddío, 

"  O  gwmpas  deuddeg  o'r  gloch  dran- 
oeth  aethom  i'r  Drefnewydd,  a  chauodd  y 
trigolion  o'n  cwmpas  ar  bob  tu.  Lledent 
eu  safnau  arnom,  ac  ysgyrnigent  ddanedd, 
fel  llew  parod  am  ei  ysglyfaeth.     Dywed- 


odd  Person  y  dref  wrth  ei  ysgolheigion, 
pwy  bynag  o  honynt  a'n  curai  waethaf,  y 
caffai  fwy  o  ffafr  gydag  ef  mewn  cysylltiad 
ag  addysg.  Ffordd  ryfedd  o  bwrcasu 
dysg,  sef  ei  brynu  a  gwaed  !  Gwnaed  yr 
ymosodiad  cyntaf  arnaf  gan  y  menywod,  y 
rhai  a  wlychent  eu  ffedogau  yn  nghenel  y 
cŵn,  er  mwyn  dwbio  fy  wyneb  a'r  budr- 
eddu  afîan.  Safai  y  brawd  William  Evans 
yn  fy  ymyl,  gan  geisio  fy  nghysgodi  oddi- 
wrth  yr  ergydion  ar  fy  nghorph  eiddil ;  ond 
yn  ofer.  Curent  eu  ceffylau,  gan  geisio 
gyru  trosom.  Codasant  i  fynu  fath  o 
gert,  neu  chwerfan,  fel  y  syrthiai  arnom, 
ac  y  rhoddai  derfyn  ar  ein  hoedl.  Yr 
oedd  y  cerig  a  hyrddid  atom  yn  myned 
gyda'r  fath  ruthr,  fel  y  treiddient  trwy 
glawdd,  oedd  ryw  gymaint  o  bellder.  Fel 
hyn  y  parhaodd  y  werin  derfysglyd  i'n 
baeddu  yn  y  modd  niwyaf  barbaraidd,  hyd 
nes  i  un  o  honynt  fy  nharo,  fel  y  Ilewygais. 
Pan  welsant  nas  gallwn  ddal  mwy,  taflodd 
rhai  o  honynt  eu  harfau  i  lawr,  gan  ddweyd 
fy  mod  wedi  cael  digon.  Daliai  y  brawd 
Evans  fì  yn  ei  freichiau  hyd  nes  y  daeth- 
um  ataf  fy  hun,  yna  aeth  i  chwilio  am  fy 
ngheffyl,  yr  hwn  a  yrasid  ymaith  gan  yr 
erlidwyr.  Fel  y  safwn  wrthyf  fy  hun, 
daeth  dynes  annhrugarog,  gan  geisio  fy 
nharo  a  phren  ysgwâr,  ond  gwelodd  y 
brawd  Evans  hi,  a  chyfryngodd  rhyngof 
a'i  hamcan  gwaedlyd.  Erbyn  hyn  yr 
oeddwn  wedi  fy  ngorchuddio  drosof  a 
thom  ac  a  gwaed,  ac  mor  wan,  fel  nas 
gallwn  sefyll  heb  gymhorth.  Tra  y  ceisiai 
fy  nghyfeillion  fy  nghynorthwyo  allan  o'r 
llaid,  i  ba  un  y  cawswn  fy  nhaflu,  daeth 
benyw,  a  thaflodd  ddyrnaid  o  dom  i'm 
safn,  yr  hyn  a  gymerth  ymaith  fy  anadl, 
yn  mron.  Gwaedais  tros  ddwy  filltir  o 
ffordd,  ar  ol  cael  ymwared  oddiwrth  fy 
erlidwyr ;  a  phan  aethum  i  ddiosg  fy 
nillad,  cefais  fod  fy  mhen,  a  rhanau  o'm 
crys,  fel  pe  y  baent  wedi  eu  trochi  mewn 
gwaed,  Wedi  cael  plastr  i  fy  mhen,  ac 
ymborth  i  fy  nghorph,  gweddîais  ar  fy 
Nhad  nefol  am  faddeu  iddynt,  ac  yr 
oeddwn  yn  ddedwydd  o  ran  fy  meddwl 
Dyma  y  derbyniad  a  gefais  gan  bobl  y 
Drefnewydd.  Yr  wyf  yn  gweddío  ar  i 
Dduw  roddi  iddynt  galon  newydd,  er 
mwyn  lesu  Grist.     Amen,  ac  Amen." 

Fel  hyn  yr  ymddygid  at  yr  hen  gyng- 
horwyr  ;  dyma  y  driniaeth  a  dderbynient 
oddiwrth  y  bobl  y  ceisient  eu  Ilesoli  yn  yr 
ystyr  uchaf.  Ond  er  Ilid  y  personiaid,  a 
chynddaredd  y  dorf,  ni  Iwfrhaent ;  aent 
rhagddynt  gydag  yspryd  diofn  i  gyhoeddi 

efengyl  gras  Duw  i  bechaduriaid.  Ni 
chythruddwyd  hwynt  ychwaith  fel  ag  i 
geisio  dial  eu  camwri  ;  yn  hytrach,  fel 
Stephan,  y  merthyr  Cristionogol  cyntaf, 
ac  fel  yr  Arglwydd  lesu  ei  hun,  medrent 
weddîo  dros  eu  herlidwyr  yn  eu  gwaed. 
Dyma  wroniaid  na  fedr  y  byd  ddangos  eu 
rhagorach. 

Yn    mhen   peth   amser   aeth   Beaumont 

drosodd  i  lafurio  yn  Lloegr.     Ysgrifena  at 

Howell  Harris,  EbriU  ii,  1745,  i  ddweyd 

ei   fod   yn   bwriadu    myned    tua    Bath    a 

Llundain.     Achwyna  hefyd   yn   y   llythyr 

hwn   fod   oerfelgarwch    wedi   codi   rhwng 

Harris   ag   ef.      Pa   beth   oedd    achos   yr 

oerni   nis   gwyddom  ;     tueddwn   i    feddwl 

mai   gwahaniaeth   barn    ar    ryw  bwnc    o 

athrawiaeth  ;   ond  cynyddu  wnaeth  y  pell- 

der  rhwng  y  ddau  gyfaill,   nes  myned  yn 

dra    dolurus.      Cawn    un    Rice  WilHams, 

cynghorwr  yn  Sir  Faesyfed,  yn  ysgrifenu 

at  Howell  Harris,  Rhagfyr  29,  1748,  fel  y 

canlyn  :     "  Bydded    i'r    Arglwydd    frysio 

eich   ymwehad   â  ni  i  gadw  seiat  breifat. 

Os  câ  pethau  fyned  yn  mlaen  yn  hir  fel  y 

maent,  gellwch  ffarwelio  a  seiat  Sir  Faes- 

yfed.     Y  mae  rhai  yn  ddigon  hyf  i  daeru, 

os  troir  Beaumont  allan,  y  bydd  i  liaws  o'r 

cynghorwyr  ei  ganlyn,  gan  ei  fod  yn  sicr  o 

gymdeithas  y  sir.     Y  mae  Beaumont  yn 

pregethu  yn  ein  herbyn  bob  wythnos.    Yn 

awr,  y  mae  ein  seiat  fechan,  oedd  mewn 

períìaith  undeb,   yn  ferw  trwyddi,  ac  yn 

llawn    o    zôl   bartîol.      Yr   wyf    yn    ofni 

y   canlyniadau.      Anfonwyd    am    dano   ef 

(Beaumont)  gan  James  Probert,  i'r  Castell, 

nos    lau    diweddaf,    lle    y    maent    yn  ym- 

gynull  yn  wythnosol,  ond,  fel  ag  yr  wyf  yn 

deall,    heb   yn    wybod   i'r  lleill,      Y   mae 

wedi  cael  ei  wahodd  i  ddod  yma,  hefyd,  ar 

y  dydd  cyntaf  o'r  ílwyddyn  newydd  ;   ond 

bwriadaf  ei  rwystro,  gan  fod  Thomas  James 

i  fod  yma,  yr  hwn  sydd  ychydig   yn   Uai 

tra-awdurdodol.    Y  mae  y  ddadl  ynghylch 

sancteiddhad,  yr  hyn  (fel  yr  honant)   nid 

yw  ond  credu  syml.     Ni  oddefìr  cyfeiriad 

at  ddyledswydd,  na    gorchymyn  ;    ac    nid 

ydynt  yn  credu  mewn  cynydd  mewn  gras ; 

a   chaseir   gwyho   ac  ymprydio.      Y  mae 

Tom  Sheen  wedi  yfed  yn  ddwfn  o  athraw- 

iaeth  Beaumont ;  efe  yw  gẃr  ei  ddeheulaw. 

Llawer  o'n  haelodau  a  gloffant  rhwng  dau 

feddwl,    heb   wybod    pa   fodd   i  fyned  yn 

mlaen.     Y  mae  ein  Credo  Nicea  yn  cael 

ei  chashau  gan  ein  hathrawon  newyddion  ; 

honant  y  dylai  gael  ei  diwygio,  yn  arbenig 

y  rhan  am  genhedliad  o'r  Tad  cyn  dech- 

reuad  y  byd." 


Fel  hyn  yr  3'sgrifcna  Rice  W'ilhams,  a 
rhydd  ei  lythyr  gipolwg  ar  y  golygiachiu 
gwahaniaethol  a  ddelid  gan  Beaumont. 
Ai  nid  dyma  wraidd  y  gymysgedd  o 
Sandemaniaeth  ac  Antinomiaeth  a  ffynai 
am  beth  amser  yn  ardaloedd  Llanfair- 
muallt,  gwedi  yr  ymraniad  rhwng  Rowland 
a  Harris,  at  ba  un  y  cyfeirir  yn  Nrych  yr 
Amseroedd,  i'r  hon  y  dywedir  fod  Thomas 
Sheen  yn  athraw  ?  Nid  yw  yn  debyg  i 
James  Beaumont  fyw  yn  hir  gwedi  y 
îlythyr  uchod ;  y  mae  yn  sicr  ei  fod  wedi 
marw  cyn  y  ílwyddyn  1750.  Dywedir 
mai  cael  ei  daro  a  chareg  a  wnaeth  pan 
yn  pregethu  yn  yr  awyr  agored,  ac  i'r 
ddyrnod  droi  yn  angau  iddo.  Y  dyb  yw 
mai  yn  Sir  Benfro  y  cymerodd  hyny  le. 
Sicr  yw  ei  fod  yn  \vr  ymroddgar,  llawn  o 
zêl  a  gwroldeb  ;  a  goíìdus  gorfod  croniclo 
ddarfod  iddo  gyfeiliorni  i  raddau  oddiwrth 
y  ffydd  cyn  diwedd  ei  oes. 

Y  cynghorwr  nesaf  a  ddaw  dan  ein  sylw 
yw  Thomas  James,  Cerigcadarn,  yn  Sir 
Frycheiniog.  Ychydig  iawn  o'i  hanes 
personol  sydd  genym,  ond  a  allwn  gasglu 
oddiwrth  ei  lythyrau,  ynghyd  a'r  cyfeir- 
iadau  ato  yn  nghofnodau  Trefecca.  Ym- 
ddengys,  modd  bynag,  iddo  gael  ei  argy- 
hoeddi  tan  weinidogaeth  Howell  Harris, 
ac  iddo  ddechreu  cynghori  ar  unwaith. 
Y  mae  genym  brofion  y  cynghorai  yn 
nechreu  y  ílwyddyn  1741.  Mewn  Uythyr, 
dyddiedig  Hydref  9,  1742,  at  Howell 
Harris,  yn  Llundain,  dywed  ddarfod  iddo 
bregethu  mewn  gwylmabsant,  yn  Llanfi- 
hangel,  y  flwyddyn  flaenorol,  a  chael  ei 
fendithio  i  argyhoeddi  rhyw  enaid.  Tybiai 
fod  hyn  yn  gosod  rhwymau  arno  i  fyned 
i'r  wylmabsant  y  flwyddyn  ganlynol. 
Ceisiai  y  diafol  ei  rwystro,  gan  sibrwd 
wrtho  y  cai  ei  ladd  ;  daeth  nifer  o  gyfeill- 
ion  ato  i  ddangos  iddo  y  perygl,  a  gelynion 
i'w  ddychrynu  ;  ond  ni  wrandawai  Thomas 
James  ;  yno  yr  aeth;  a'i  fywyd  ynei  ddwrn. 
Cyrhaeddodd  Lanfihangel  cyn  i'r  rhial- 
twch  ddechreu  ;  aeth  y  tafarnwr  ato,  a 
geiriau  llawn  mêl  ar  ei  wefusau,  gan  geisio 
ganddo  beidio  terfysgu,  ac  y  byddai  yn 
dda  ganddo  ei  weled  yno  unrhyw  amser 
arall.  Atebai  yntau  na  wnai  derfysgu, 
ond  mai  ei  waith  oedd  sefyll  i  fynu  yn 
erbyn  teyrnas  Satan  ;  na  lefarai  yn  erbyn 
dim  ond  pechod ;  ac  os  oedd  y  tafarnwr 
am  gefnogi  pechod,  fod  yn  rhaid  iddo  ei 
wrthwynebu.  Erbyn  hyn,  yr  oedd  y  dorf 
yn  dechreu  ymgasglu.  Daeth  dynes,  lawn 
o'r  cythraul,  a  hyrddiodd  ei  hun  ar  ei 
draws,  nes  ei  fwrw   i   lawr,  gan   ddweyd 

mai  ar  ei  thir  hi  yr  oedd  yn  sefyll.  "  O'r 
goreu,"'  atebai'r  cynghorwr,  "  mi  a  safaf 
ar  y  brif-flbrdd."  I'r  brif-fíbrdd  yr  aed, 
rhoddodd  y  pregethwr  air  ailan  i  ganu, 
eithr  y  tafarnwr  a  ddaeth,  gan  regu  na 
chaffai  aros  yno,  a  galw  ar  y  bechgyn  i 
barotoi'r  cerig.  Dyma  y  rhai  hyny  yn 
rhuthro  yn  erbyn  yr  ychydig  saint  oedd 
wedi  ymgynull  ar  yr  heol,  a  chyda 
mwrdd-dra  yn  eu  hwynebau,  a  chan 
íloeddio  fod  y  brif-fFordd  yn  rhydd  i  bawb, 
gwthient  y  gynulleidfa  fechan  o'u  blaen, 
fel  na  chafîai  aros.  Yr  oedd  pastynau  yn 
eu  dwylaw,  ond,  meddai  Thomas  James  : 
"  Mor  bell  ag  yr  wyf  yn  coíìo,  nid  oedd 
arnom  ofn.  Yr  oedd  tân  yn  llosgi  yn  fy 
nghalon  trwy  yr  amser."  Yn  awr  y  mae 
yn  myned  yn  frwydr  rhwng  y  ddwy 
deyrnas,  pob  un  o'r  ddwy  yn  ymladd  a'u 
harfau  priodol  ei  hun.  Gwaeddodd  y 
pregethwr  am  osteg,  fel  y  gallai  siarad  a'r 
arweinydd  ;  eithr  pan  y  cymerodd  ef  allan 
o'r  dorf,  yr  oedd  y  dyn  mor  wan  fel  y 
crynai  yn  ei  wyddfod,  ac  aeth  i  ffwrdd  a'i 
liniau  yn  curo  ynghyd.  Ail  gychwynwyd 
yr  odfa  ;  tra  y  canai  ac  y  gweddi'ai  y  saint 
yr  oedd  gweision  y  diafol  yn  taflu  tom  a 
darnauogoedatynt ;  gorchuddiwyd  gwyneb 
Wilham  Evans,  Nantmel,  a  llaid.  Ond  ni 
chafodd  neb  niwed  ;  y  Beibl  agored,  a"u 
dillad  yn  unig,  a  gafodd  gam.  A'r  lesu  gar- 
iodd  y  dydd.  Pregethodd  Thomas  James 
am  awr  a  haner,  oddiar  y  geiriau :  "  Ac  ar  y 
graig  hon  yr  adeiladaf  fy  eglwys,  a  phyrth 
uffern  nis  gorchfygant  hi,"  gan  argyhoeddi 
yr  annuwiol,  a  chadarnhau  yr  \Vyn.  Ar 
derfyn  ei  bregeth  teimlai  gariad  mawr  at 
ei  elynion,  a  chymhellai  hwynt  gyda 
thaerni  i  ddyfod  at  y  Gwaredwr,  gan 
ddangos  ei  fod  yn  alluog  i  achub  hyd 
yr  eithaf.  Trowyd  yr  wylmabsant  yn 
gyfarfod  pregethu  ;  ac  ar  y  terfyn  aeth  y 
tafarnwr  at  \Vr  Duw,  gan  ei  wahodd  i'w 
dŷ  i  swpera.  Diwedda  Thomas  James  ei 
lythyr  gyda'r  geiriau :  "  Nid  i  ni,  O 
Arglwydd,  nid  i  ni,  ond  i'th  enw  dy  hun 
dod  y  gogoniant." 

Yn  y  Gymdeithasfa  gyntaf  yn  Watford, 
cafodd  ei  dderbyn  fel  cynghorwr  cyhoedd, 
ond  ni  phenodwyd  maes  iddo  i'ẅ  arolygu, 
oblegyd  rhyw  helynt  ynglyn  a'i  amgylch- 
iadau.  Erbyn  ail  Gymdeithasfa  Watford, 
ymddengys  fod  y  rhwystr  wedi  cael  ei 
symud,  a  chafodd  yntau  ei  osod  yn  arolygwr 
ar  seiadau  Brycheiniog,  oeddynt  yr  ochr 
nesaf  i  Drefecca  i'r  afon  Wysg.  Cyflawn- 
odd  yn  ffyddlawn  y  gorchwyl  a  gawsai  ei 
ymddiried  iddo,  fel  y  dengys  yr   adrodd- 


iadau  a  anfonodd  i  mewn.  Bu  mewn  aml 
i  helynt  wrth  wasanaethu  praidd  Duw. 
Mewn  Ilythyr  a  anfonodd  at  Cennick, 
Mawrth  26,  1743,  rhydd  hanes  ei  ym- 
weliad  a  rhyw  seiat,  ar  gyffyniau  Siroedd 
Maesyfed  a  Brycheiniog,  yn  nghwmni 
James  Beaumont,  a  brawd  arall.  Er  cyr- 
haedd  y  Ile,  rhaid  oedd  iddynt  groesi  yr  afon 
Wy ;  a  pherswadiodd  boneddwr  y  badwyr 
i  godi  crogbris  arnynt.  Pan  na  thalent, 
gwnaed  y  cwch  yn  sicr  wrth  raff"  yn 
nghanol  yr  afon  ;  a  daeth  IIu  o  bobl  i  lan 
y  dwfr,  o'r  Gelli  a  manau  eraill,  er  cael 
digrifwch  wrth  eu  gweled"yn  methu  myned 
nac  yn  ol  nac  yn  mlaen.  Ond  yr  oedd 
beiddgarwch  a  dyfais  yn  y  cynghorwyr  ; 
troisant  y  cwch  yn  bwlpud  i'r  lesu ;  a 
dechreuasant  bregethu  i'r  dorf  oedd  o'r 
ddau  tu.  Ffyrnigodd  yr  erlidwyr,  ac 
ymroisant  i  luchio  cerig  at  y  Ilefarwyr. 
Eithr  cadwodd  Duw  ei  weision  yn  rhyfedd ; 
ni  anafwyd  un  o'r  tri ;  ac  ymddengys  i'r 
odfa,  na  chawsai  ei  chyhoeddi  yn  mlaen 
Ilaw,  fod  yn  foddion  i  achub  amryw. 
Gwedi  i'r  cynghorwyr  gael  eu  cadw  uwch 
ben  y  dwfr  am  bump  awr,  yn  canu,  ac  yn 
gweddîo,  ac  yn  cynghori,  caed  allan  nad 
oedd  gan  y  cychwyr  yr  un  drwydded  ;  a 
bu  dda  ganddynt  gymeryd  y  tri  brawd  i 
dir.  Tybia  Thomas  James  ddarfod  clwyfo 
cydwybodau  y  cychwyr  eu  hunain. 

Gorchuddir  rhan  olaf  bywyd  y  gwas 
ff'yddlawn  hwn  i  Grist  a  thywyllwch.  Y 
cyfeiriad  olaf  a  gawn  ato  yw  yn  Ilythyr 
Rice  W^iIIiams,  Rhagfyr  29,  1748.  Ni 
cheir  ei  enw  yn  mysg  y  rhai  a  ymlynent 
wrth  Harris  adeg  yr  ymraniad.  NaiII  ai 
yr  oedd  wedi  marw  yn  flaenorol,  neu 
ynte  bwriodd  ei  goelbren,  yn  yr  argyfwng 
pwysig  hwnw,  gyda  Daniel  Rowland,  a 
Williams,  Pantycelyn.  Y  mae  yn  sicr 
fod  Thomas  James  yn  un  o'r  cynghorwyr 
mwyaf  defnyddiol.  Cyfunai  yn  ei  dym- 
heredd  y  Ilew  a'r  oen.  Nid  oedd  arno 
ofn  perygl ;  mentrai  i  ganol  yr  erlidwyr 
yn  ddi  fraw ;  ond  yr  oedd  yn  nodedig  o 
dirion  a  gostyngedig  wrth  drin  y  praidd. 

Y  cynghorwr  nesaf  a  ddaw  dan  ein 
sylw  yw  Thomas  W'iIIiam,  arolygydd 
adran  o  Sir  Forganwg.  Ychydig  o'i  hanes 
sydd  ar  gael ;  ond  ymddengys  iddo  gael  ei 
argyhoeddi  ar  daith  gyntaf  Howell  Harris 
i  blwyf  Eglwys  Ilan,  yn  y  flwyddyn  1738, 
ac  iddo  ddechreu  cynghori  ar  unwaith. 
Pan  yr  ymneillduodd  y  Methodistiaid.  o 
W^atford,  oblegyd  cyfeiliornadau  Davîd 
WiIIiams,  y  gweinidog,  gan  ymsefydlu  yn  y 
Groeswen,  yr  oedd  Thomas  W^illiams  yn 

un  o'r  fyntai  a  aeth  allan.  Yn  Nghym- 
deithasfa  Fisol  Glanyrafonddu,  a  gynhal- 
iwyd  Mawrth  i,  1743,  penodwyd  ef  i 
arolygu  seiadau  y  rhan  ddwyreiniol  o 
Forganwg,  can  belled  a  Llantrisant,  a 
chafodd  hyn  ei  gadarnhau  yn  Nghym- 
deithasfa  nesaf  Watford.  Y  mae  amryw 
o'r  adroddiadau  am  ansawdd  yr  eglwysi, 
a  osodasid  dan  ei  ofal,  yn  awr  ar  gael, 
ac  y  maent  yn  dra  dyddorol.  Pan  y 
cyfododd  anesmwythid  yn  meddyhau  cyng- 
horwyr  y  Groeswen,  parthed  cymuno  yn 


yn  ystyried  ei  Inm  trwy  hyn  yn  ymadael 
a'r  Methodistiaid,  o  leiaf  yn  llwyr ;  ac  yr 
oedd  y  Diwygwyr  yn  arfer  ymweled  a'r 
(jroeswen  ar  eu  teithiau  fel  cynt.  Nid 
hir  y  bu  fyw  gwedi  ei  ordeiniad,  bu  farw 
yn  nghanol  ei  ddefnyddioldeb,  a  chladdwyd 
ef  yn  mynwent  Eglwys  Ilan,  am  nad  oedd 
claddfa  yn  perthyn  i'r  Groeswen  y  pryd 
hwnw. 

Am  ei  gyd-weinidog,  sef  WilHam  Ed- 
ward,  a  elwir  yn  gyffredin,  "  Wilham 
Edwards,  yr  adeiladydd,"  y  mae  ei  hanes 


WILLIAM    EDWARD,    YR    ADEILADYDD. 

[Un  o'r  Cyrujhonuyr  boreuaf.'] 


yr  Eglwys  Wladol,  yr  oedd  Thomas  Wilham 
yn  un  o'r  rhai  ddarfu  arwyddo  y  llythyr 
hanesyddol,  a  anfonwyd  at  Gymdeithasfa 
Cayo,  Mawrth  30,  1745.  Á  chan  nad 
oedd  atebiad  y  Gymdeithasfa  yn  ei  fodd- 
loni,  cymerodd  ef,  mewn  undeb  a  Wilham 
Edwards,  yr  adeiladydd,  ei  ordeinio  yn 
weinidog  i'r  Groeswen,  yn  ol  dull  yr  Ym- 
neillduwyr,  ac  yno  y  bu  yn  llafurio,  gan 
weinyddu  y  sacramentau,  hyd  ddydd  ei 
farwolaeth.     Nid  yw  yn  ymddangos  ei  fod 


yn  fwy  adnabyddus.  Cafodd  ei  eni  mewn 
ffermdy  bychan,  yn  mhlwyf  Eglwys  Ilan, 
rhwng  Pontypridd  a  ChaerphiH,  o'r  enw 
Bryn,  yn  y  flwyddyn  1719.  Efe  oedd  yr 
ieuangaf  o  bedwar  o  blant,  a  phan  nad 
oedd  ond  dwy  flwydd  oed,  bu  farw  ei  dad. 
Ychydig  o  ysgol  a  gafodd,  prin  digon  i'w 
alluogi  i  ddarllen  ac  ysgrifenu  Cymraeg. 
TreuHodd  ei  faboed  yn  llafurio  ar  y 
tyddyn.  Wrth  adgyweirio  y  cloddiau 
cerig  oedd  ar  y  tir,    dechreuodd   ymhoffi 

mewn  adeiladaeth  ;  ac  yn  bur  fuan  aeth  ei 
glod  fel  gwneuthurwr  cloddiau  sychion 
dros  y  wlad.  Wedi  gweled  seiri  meini 
wrth  eu  gorchwyl,  a  sylwi  pa  fath  arfau  a 
ddefnyddient,  teimlai  ei  hun  yn  ahuog  i 
adeiladu  tai,  a  daeth  i  ragori  yn  y  gelf- 
yddyd.  Yn  agos  i'w  gartref  yr  oedd  hen 
gastell  enwog  Caerphih,  gyda  ei  furiau 
cryfion,  a'i  fŵau  celfydd,  yn  sefyU  i  fynu, 
gan  herio  ystormydd  y  canrifoedd.  Yr 
oedd  athryhth  adeiladu  yn  y  llanc  Wihiam 
Edward,  a  threuhai  bob  awr  a  aUai  hebgor 
mewn  astudio  nodweddion  yr  adeilad,  ac 
yn  fuan  daeth  i  ddeall  egwyddor  bŵa 
[aì'cìi).  Pan  tuag  un-ar-hugain  mlwydd 
oed,  gosododd  weithfa  haiarn  {ivon  forge)  i 
fynu  yn  Nghaerdydd,  ac  aeth  i'r  ysgol  yno 
at  ddyn  dall,  o'r  enw  Walter  Rosser,  he  y 
dysgodd  Saesneg,  ac  elfenau  gwyddon- 
iaeth.  Tua'r  flwyddyn  1749,  ymgymerodd 
ag  adeiladu  pont  dros  afon  Tâf,  yn  Mhont- 
ypridd,  yr  hyn  orchwyl  a  gyflawnodd  gyda 
medr  mawr.  Ond  yn  mhen  tua  blwyddyn, 
daeth  Ihfeiriant  enbyd ;  cauwyd  bŵau  y 
bont  gan  y  coed  a'r  llwyni  a  ddeuent 
gyda'r  dwfr  i  lawr  o'r  cymoedd  uwchlaw  ; 
cronodd  y  dwfr,  a  than  y  pwysau  anferth 
rhüddodd  y  bont  ffordd.  Y  mae  yntau  yn 
ymosod  i  adeiladu  pont  araU,  ac  fel  na 
ddigwyddai  anffawd  gyffelyb  drachefn, 
penderfyna  ei  gwneyd  o  un  b\va.  Eithr 
cyn  fod  y  bont  wedi  ei  gorphen,  darfu  i'r 
pwysau  ar  y  ddau  pen  wasgu  y  gareg  glo 
aUan,  a  syrthiodd  hithau  i'r  afon.  Ni 
wangalonodd  Wihiam  Edward  ;  canfydd- 
odd  ble  y  camgymerasai ;  ac  ymosododd  i 
adeiladu  trydedd  bont,  sef  y  bont  fwyaf  o 
un  bẁa  yn  y  byd.  Y  mae  y  bont  hon  yn 
sefyll  hyd  heddy  w,  ac  yn  brawf  o  athrylith 
a  dewrder  y  gŵr  a'i  lluniodd. 

Ond  a  hanes  grefyddol  WiUiam  Edward 
y  mae  a  fynom  ni.  Argyhoeddwyd  ef  dan 
weinidogaeth  Howell  Harris,  pan  nad  oedd 
ond  Uanc  pedair-mlwydd-ar-bymtheg  oed. 
Ymroddodd  ar  unwaith  i  wasanaethu 
Crist,  a  dechreuodd  gynghori  ei  gyd- 
bechaduriaid.  Yn  Nghymdeithasfa  Wat- 
ford,  pan  y  penodwyd  ei  gyfaill,  Thomas 
WiUiam,  yn  arolygydd,  gosodwyd  Wilham 
Edward,  fel  cynghorwr  anghyoedd,  i  fod 
yn  un  o'i  gynorthwywyr.  Y  mae  yn 
debyg  nad  diffyg  dawn  na  chymhwysder 
oedd  yr  achos  na  osodwyd  ef  yn  arolygwr, 
ond  amledd  a  phwysigrwydd  ei  orchwyhon 
bydül,  gan  ei  fod,  hebhiw  cynghori,  yn 
cadw  tyddyn,  ac  yn  adeiladydd  prysur. 
Prawf  ei  fod  yn  dra  derbyniol  yw  pender- 
fyniad  Cymdeithasfa  Watford,   Ebrill  24, 


1744,  sef  nad  oedd  y  cynghorwyr  anghy- 
oedd  i  lefaru  yn  gyhoeddus,  eithr  yn  y 
seiadau  preifat,  gyda'r  eithriad  o  William 
Edward,  am  yr  hwn  yr  oedd  galw  i  Lan- 
trisant  a'r  Groeswen.  Cawn  ei  enw  ef 
wrth  Iythyr  cynghorwyr  y  Groeswen  i'r 
Gymdeithasfa,  a  chafodd  ei  ordeinio  yn 
weinidog  yno  yr  un  pryd  a  Thomas 
William.  Ar  farwolaeth  ei  gyfaill,  daeth 
yn  unig  weinidog  y  Groeswen,  ac  yno  y 
bu  yn  Ilafurio,  gyda  mawr  gymeradwy- 
aeth,  hyd  ddydd  ei  farwolaeth.  Meth- 
odist  yr  ystyriai  ei  hun  hyd  ddiwedd  ei 
oes.  Cymerai  ychydig  gydnabyddiaeth 
gan  yr  eglwys  am  ei  lafur,  ond  ni  roddodd 
i  fynu  ei  orchwylion  bydol  ;  yn  hytrach  par- 
haodd  i  adeiladu  pontydd  a  thai,  ac  i  am- 
aethu  ei  dyddyn,  yn  ogystal  a  phregethu  yr 
efengyl.  Bu  farw  yn  y  flwyddyn  1789,  yn 
dri-ugain-a-deg  mlwydd  oed,  a  chafodd  ei 
gladdu  yn  mynwent  Eglwys  Ilan.  Y  mae 
crefydd  wedi  aros  yn  ei  deulu  hyd  y  dydd 
hwn.  Gorùyr  iddo  yw  Dr.  Edwards, 
Caerdydd,  yr  hwn  nid  yn  unig  sydd  yn 
enwog  fel  meddyg,  ond  hefyd  yn  \vr  tra 
chrefyddol. 

Am  y  tri  arall  o  gynghorwyr  y  Groes- 
wen  a  ddarfu  arwyddo  y  Ilythyr  i'r 
Gymdeithasfa,  sef  Thomas  Price,  John 
Belsher,  ac  Evan  Thomas,  nid  rhyw 
lawer  o'u  hanes  a  wyddom.  Nid  oes  dim 
ond  enw  Evan  Thomas  wedi  ein  cyrhaedd. 
John  Belsher  oedd  y  dysgleiriaf  ei  ddoniau 
o'r  pump,  a'r  mwyaf  poblogaidd.  Pan  y 
penderfynwyd  yn  Watford,  EbriII  27,  1744, 
fod  un  i  gael  ei  ddewis  i  Iwyr  ymroddi  i'r 
gwaith,  er  mwyn  bod  yn  gymorth  i  Howell 
Harris,  a  chynorthwyo  yr  arolygwyr  yn 
eu  gwahanol  adranau,  wedi  cryn  ym- 
ddiddan  parthed  ei  gymhwysderau  mewnol 
ac  allanol,  syrthiodd  y  coelbren  ar  John 
Belsher,  fel  yr  addasaf  i  lanw  y  swydd. 
Tybia  y  Parch.  John  Hughes  mai  ar  gyfer 
y  Gogledd  yn  benaf  y  gwnaed  y  penodiad 
hwn  ;  ond  y  mae  hyny  yn  anghywir ; 
dywed  y  penderfyniad  mai  ei  faes  oedd 
Siroedd  Mynwy,  Marganwg,  a  Chaer- 
fyrddin.  Ceir  nodiad  yn  nghofnodau 
Cymdeithasfa  Fisol  Llanfihangel,  Mai  3, 
1744,  yn  awgrymu  fod  cryn  betrusder 
wedi  codi  yn  ei  feddwl  gyda  golwg  ar 
gymuno  yn  yr  Eglwys  W^IadoI,  ond  iddo 
addaw  cadw  ei  amheuaeth  iddo  ei  hun. 
Tua  diwedd  y  flwyddyn  1745,  neu  ddechreu 
y  ganlynol,  cafodd  ei  benodi,  gyda  thri  o 
gynghorwyr  eraill,  i  fyned  i  Wynedd,  er 
ceisio  ei  darostwng  i'r  efengyl.  Dyma  yr 
hanes    olaf   sydd    genym    am    dano.       A 

ddarfu  iddo  farw  yn  gynar,  neu  ynte 
ymuno  a'r  Ymneillduwyr,  nis  gwyddom. 
Am  Thomas  Price,  perchenog  palas 
Watford,  yr  hwn  a  alwa  Williams,  Pant- 
ycelyn,  yn  "  Price  yr  Ustus,"  nid  oes 
llawer  o  hanes.  Y  tebygolrwydd  yw  iddo 
gael  ei  argyhoeddi  dan  Howell  Harris,  ac 
i'w  dỳ  gael  ei  daflu  ar  unwaith  yn  agored 
i'r  efengyl.  Ymadawodd  yntau  a  chapel 
Watford,  oblegyd  heresi  David  Wilhams, 
gan  ymaelodi  gyda'r  Methodistiaid  yn  y 
Groeswen.  Gwnaed  ef  yn  arolygwr  ar 
nifer  o  eglwysi  yn  Morganwg,  mewn 
cysyUtiad  â  Thomas  Wihiams,  ac  y  mae 
genym  nifer  o  adroddiadau  o'i  eiddo.  Er 
iddo  arwyddo  y  llythyr  at  y  Gymdeithasfa, 
ac  iddo  barhau  mewn  cysylUiad  a'r  Groes- 
wen  wedi  urddo  gweinidog  yno,  Methodist 
yr  ystyriai  efe  ei  hun  hyd  ei  fedd,  a 
chyrchai  y  Diwygwyr  i'w  dỳ  megys  cynt. 
Ymddengys  iddo  roddi  pregethu  i  fynu  yn 
bur  gynar.  Ceir  llythyr  o'i  eiddo  at  y 
Gymdeithasfa  yn  y  Weekly  Histoiy,  yn 
deisyf  cael  ei  ryddhau  oddiwrth  y  gwaith. 
Ni  rydd  reswm  penodol  dros  ei  gais.  Ond 
ymddengys  nad  oedd  ei  ddoniau  mor 
ddysglaer  a  rhai  o'r  cynghorwyr,  a'i  fod  yn 
barod  yn  dechreu  cael  ei  flino  gan  asthiìia. 
Tad-yn-nghyfraith  oedd  i  Grace  Price,  i'r 
hon  y  canodd  WilHams  ei  farwnad  odidog  ; 
ei  fab,  Nathaniel,  oedd  ei  gŵr ;  ac  yr  oedd 
Thomas  Price  yn  fyw,  er  yn  llesg  ac  yn 
gaeth  gan  y  diíîyg  anadl,  pan  y  bu  ei 
ferch-yn-nghyfraith  dduwiol  farw.  Profir 
hyny  gan  y  penill  canlynol  : — 

"  Price  y  Justis,  ti  ge'st  goUed, 

Rwymodd  asthma  ar  dy  'stôl, 
Aeth  dy  ferch  i  ganol  nefoedd, 

Fe'th  adawyd  dithau'n  ol ; 
Aros  ronyn,  trwy  amynedd, 

Yn  y  dyrys  anial  dir, 
Ti  gai  gyda  gwraig  y  capten 

Ganu  authem  cyn  bo  hir." 

Cynghorwr  o  gryn  enwogrwydd,  ac  un 
a  fu  yn  dra  gweithgar  yn  nechreuad 
Methodistiaeth,  oedd  y  Parch.  Morgan 
John  Lewis.  Hanai,  yn  ol  pob  tebyg,  o 
Blaenau  Gwent,  a  chafodd  ei  argyhoeddi 
ar  daith  gyntaf  Howell  Harris  i  Fynwy, 
yn  y  flwyddyn  1738.  Yn  bur  fuan 
dechreuodd  gynghori,  a  cheir  aml  gyfeiriad 
ato  yn  nghofnodau  Trefecca.  Yr  oedd  yn 
un  o'r  rhai  a  gafodd  eu  penodi  yn  gyng- 
horwyr  cyhoedd  yn  Nghymdeithasfa  gyntaf 
Watford.  Yn  ail  Gymdeithasfa  Watford, 
gosodwyd  ef  yn  arolygydd  ar  y  seiadau  yn 
Dolygaer,  Cwmdu,  Cantref,  Defynog,  a 
Llywel,  yn  Mrycheiniog ;  Llanddeusant, 
yn  Sir  Gaerfyrddin,  a'r  oll  o   Fynwy,  yr 


ochr  nesaf  i   Gymru  i'r  afon   Wysg.      Y 
mae  amryw  o'r  adroddiadau  a  anfonodd  i 
mewn  yn  awr  ar  gael.     Yn  Nghymdeith- 
asfa   Llanfihangel,    Mai   3,    1744,   bu  ym- 
driniaeth  bwysig  ar  y  priodoldeb  o  barhau 
i  dderbyn  y  cymundeb  yn  Eglwys  Loegr ; 
ymddengys    mai    Morgan    John    Lewis    a 
agorodd  y  ddadl,  a'i  fod  yn  gryf  dros  i'r 
Methodistiaid  ordeinio  gweinidogion  iddynt 
eu  hunain.       Penderfynu  peidio,  nes  cael 
arweiniad  eglurach  a  wnaed,  a  dywedir  yn 
y   cofnodau  ddarfod    "  i'r   brawd    Morgan 
John  Lewis  gyduno,  mewn  ffordd  o  oddef- 
garwch,  i  beidio  symud,  hyd  nes  y  byddai 
i'r   Arglwydd  ein  gwthio  allan,  neu  ynte 
ddwyn  diwygiad  i  mewn."     Cymerodd  ran 
flaenllaw  yn  y   ddadl  yn  Nghymdeithasfa 
Llanidloes,    rhwng    pleidwyr    Rowland    a 
Harris,    yr   hon    a   derfynodd  mewn  ym- 
raniad  ;  ymddengys  mai  efe  a  ddygodd  y 
pwnc   i    sylw.       Pleidiwr    Rowland    oedd 
efe,   a   chyda'r   Diwygiwr  o  Langeitho,  a 
WiIIiams,  Pantycelyn,  y  bwriodd  ei  goel- 
bren.      Yn    nghymydogaeth   y   New    Inn, 
yn  Sir  Fynwy,  y  preswyliai  ;   a  chwedi  yr 
ymraniad,  i'r  ddeadell  fechan  a  ymgynull- 
ai  yno,   y  pregethai  yn   benaf.       Cynydd- 
odd    y    gymdeithas    yno    yn  fawr,  drwy  i 
nifer  o  Eglwyswyr  efengylaidd,  na  fedrent 
ddyoddef     gweinidogaeth      anefengylaidd 
offeiriad  Llanfrechfa,  ymuno  a  hi ;  mewn 
canlyniad,    adeiladwyd    capel,    ac    ystabl 
ynglyn  ag  ef.     Yr  oedd  hyn  yn  y  flwyddyn 
1751.      ünd   yr  oedd  yr  aelodau  yn   an- 
alluog  i  gael  y  cymundeb  ;  ni  oddefai  eu 
cydwybod  iddynt  gymuno  gyda'r  clerigwyr 
digrefydd   yn   y  Ilan,    ac  nid   oeddynt  am 
ymuno  a'r  Ymneillduwyr.     Yn  eu  cyfyng- 
der,  anfonasant  ddau  genad  i  Langeitho,  i 
ofyn    cyngor    Daniel    Rowland.       Yntau, 
wedi    gwrando    arnynt,    a    dwys    ystyried 
yr    amgylchiadau,    a'u    cynghorodd   i   alw 
Morgan  John  Lewis  yn  weinidog  iddynt, 
trwy  ympryd  a  gweddi ;   ac  ychwanegai  : 
"  Gwna  gweddi  y  ffydd  fwy  o  les  iddo  na 
dwylaw  unrhyw  esgob  dan  haul."      Dyn 
nodedig  o  ryddfrydig  oedd  Daniel  Rowland ; 
nid  oedd  ei  ymlyniad  wrth  yr  Eglwys  agos 
mor  gryf  ag   eiddo  Harris,  ac  ychydig  o 
bwys    a     roddai     ar     ordeiniad     esgobol. 
Derbyniwyd   ei   gynghor    gan    eglwys    y 
New   Inn.     YmgynuIIodd  yr  holl  aelodau 
ynghyd  ;    wedi    darllen    rhanau    o'r  Gair, 
a    chanu,    a    gweddío,    mynegodd    y    pre- 
gethwr    ei    gredo    ar    g'oedd  ;     yna    dang- 
osüdd  yr  eglwys  trwy  arwydd  ei  dewisiad 
o    hono    i    fod    yn    weinidog    iddi.       Yn 
ganlynol,  cyfododd  un  o'r  blaenoriaid,  ac 

mewn  modd  difrifol  cyhoeddodd  Morgan 
John  Lewis  yn  weinidog  dros  Grist,  i 
eglwys  y  New  Inn,  i  gymeryd  ei  gofal  yn 
yr  Arglwydd.  Dywedir  yn  Methodistiaeth 
Cymru  mai  Sulgwyn,  1756,  y  cymerodd 
hyn  le  ;  ond  tueddwn  i  feddwl  ei  fod  yn 
gynarach, 

Parodd  yr  ordeiniad  hwn,  un  o'r  rhai 
cyntaf  yn  mysg  y  Methodistiaid,  gyífro  dir- 
fawr.  Beiai  yr  Eglwyswyr  y  peth  mewn 
modd  chwerw,  am  yr  ystyrient  waith  neb  yn 
gweinyddu  y  sacramentau,  heb  feddu 
ordeiniad  esgobol,  yn  rhyfyg  ac  yn  ysgel- 
erder.  Beiai  yr  Ymneillduwyr  y  weithred 
hiwn  mor  chwerw,  am  nad  oedd  unrhyw 
weinidog  ordeiniedig  wedi  bod  a  llaw  yn 
yr  urddiad.  Yr  oeddynt  hwy  yn  eu  ffordd 
eu  hunain  lawn  mor  guhon  a'r  Eglwyswyr, 
ac  yn  credu  lawn  mor  gryf  mewn  math  o 
olyniaeth  apostolaidd.  Meddai  Morgan 
John  Lewis,  ac  eglwys  y  New  Inn, 
syniadau  mwy  rhyddfrydig,  a  nes  at  y 
Testament  Newydd,  am  osodiad  gwein- 
idog  ar  eglwys.  "  Llawer  o  ddyeithrwch, 
chwerwder,  anfrawdgarwch,  a  dirmyg,  a 
daílwyd  arnom,"  meddai  Mr.  Lewis ; 
"  Fe'n  gwrthwynebwyd  yn  gyhoeddus  y 
cyfle  cyntaf  a  gafwyd.  Ond  y  mae  y 
fifordd  yr  ydym  ni  yn  brofifesu  yn  ym- 
ddangos  i  ni  yn  fwy  cydsyniol  a  threfn  yr 
efengyl,  ac  yn  ateb  y  dyben  yn  well,  ar  y 
dewisiad  cyhoeddus,  neu  ordeinasiwn 
gweinidogion.  Dymunwn  i'r  Arglwydd 
ein  cynorthwyo  bawb  i  gydoddef  ein 
gilydd  mewn  cariad."  Gan  mor  gyn- 
ddeiriog  oedd  yr  ystorm  a  ymosodai  ar 
eglwys  y  New  Inn,  a  chan  mor  anwir- 
eddus  a  disail  oedd  y  chwedlau  a  daenid 
am  dani,  ac  am  ei  gweinidog,  barnodd 
Morgan  John  Lewis  yn  ddoeth  argraffu 
math  o  Gyffes  Ffydd,  yn  yr  hon  y  gosodai 
allan  mewn  modd  chr  yr  egwyddorion 
a  gredai. 

Eglwys  Fethodistaidd  oedd  eiddo  y 
New  Inn  dros  yr  holl  amser  y  bu  Morgan 
John  Lewis  yn  gweinyddu  iddi.  Yn  wir, 
ni  wnai  eglwysi  Ymneillduol  y  wlad  ym- 
gyfathrachu  a  hi ;  ni  ddeuai  gweinidogion 
yr  Anghydffurfwyr  yno  ar  unrhyw  gyfrif  i 
gyflenwi  ei  phwlpud  ;  cauid  hi  y  tu  allan 
i'r  gwersyll,  yr  un  fath  a'r  gwahanglwyfus 
gynt  yn  Israel  ;  a  gelhd  tybio  ddarfod 
iddi  bechu  y  pechod  anfaddeuol  wrth  alw 
gweinidog  i'w  bugeiho  yn  ol  y  drefn  a 
ystyriai  hi  fwyaf  cyson  a  dysgeidiaeth  y 
Testament  Newydd.  Mor  gryf  ac  mor 
greulon  ydyw  rhagfarn  !  Pa  fodd  bynag, 
deuai  y  cynghorwyr  Methodistaidd  yno  ar 


eu  teithiau,  gan  sirioh  calon  y  gweinidog 
a'i  gynulleidfa  drwy  eu  hymwehad.  Yno 
y  llafuriodd  Morgan  John  Lewis  am  o 
gwmpas  pymtheg  mlynedd  gwedi,  gyda 
mawr  Iwyddiant.  Teimlodd  yr  hoH  wlad 
o  gwmpas  oddiwrth  ei  weinidogaeth  ;  ym- 
gasglai  dynion  i  wrando  arno  bymtheg 
milltir  o  behder.  Eithr  daeth  ei  wasan- 
aeth  i  derfyn  mewn  modd  hynod  iawn.  Y 
Sabbath  olaf  y  bu  yn  pregethu  yn  y  New 
Inn,  aeth  yn  yr  hwyr  i  gynal  gwasanaeth 
crefyddol  mewn  ffermdy  yn  nghymydog- 
aeth  Pontypŵl,  tua  miihir  allan  i'r  dref. 
Yn  y  tŷ  he  y  darfu  iddo  bregethu  y  Uetyai 
y  noson  hono,  Dranoeth,  cyn  iddo  godi 
o'i  wely,  daeth  perchenog  y  tyddyn  i'r  lle, 
a  rhyw  swyddog  milwraidd  gydag  ef,  a 
chan  gyfarch  g\vr  y  tŷ,  gofynai :  "  Pa  le  y 
mae  y  pregethwr  a  fu  yn  cadw  cwrdd  yma 
neithiwr  ?  "  Atebwyd  yn  ofnus  iawn  ei 
fod  yn  ei  wely.  "  Rhaid  i  ni  gael  ei 
weled,"  ebai'r  boneddwr ;  "y  mae  arnom 
eisiau  cael  ymddiddan  ag  ef."  Cynygiodd 
y  gŵr  ei  alw  i  lawr  atynt,  ond  ni  wnai 
hyny  mo'r  tro  i'r  boneddwyr,  eithr  rhuthr- 
asant  i  fynu  y  grisiau,  ac  i  mewn  â  hwy  i 
ystafell  wely  y  gweinidog  yn  ddiseremoni. 
Yno  y  cysgai  g\Vr  Duw  heb  freuddwydio 
am  berygl.  Tynodd  y  swyddog  milwr- 
aidd  ei  gleddyf,  a  chan  sefyll  wrth  ochr  y 
gwely,  a  dal  y  cledd  uwchben  y  pregethwr, 
gwaeddodd  mewn  llais  croch  :  "  Heretic, 
deff'ro  !  "  Deffrodd  yntau,  a'r  olwg  gyntaf 
a  ganfu  oedd  milwr  yn  dal  arf  uwch  ei 
ben,  fel  pe  ar  fedr  ei  drywanu.  Yr  oedd 
yr  olygfa  mor  enbyd,  ac  yn  ymrithio  o'i 
flaen  mor  ddisymwth,  cyn  iddo  gael  amser 
i  ymresymu  ag  ef  ei  hun,  nac  i  ymbarotoi 
ar  gyfer  y  brofedigaeth,  fel  y  bu  yn  ddigon 
i  ysgytio  ei  natur  o'i  Ile,  ac  i  ddyrysu  ei 
synwyr.  Ymddadebrodd  i  raddau  gwedi 
hyn,  ond  ni  ddaeth  byth  yn  alluog  i 
bregethu.  Darfu  a  bod  yn  gysur  iddo  ei 
hun,  a  chollodd  ei  ddefnyddioldeb  i  eraill, 
ac  yn  mhen  tua  blwyddyn  ymollyngodd 
i'r  bedd,  Meddai  y  Parch,  John  Hughes  : 
"  O  ran  ymddangosiad,  y  gelyn  a  gawsai 
yr  oruchafiaeth,  Y  New  Inn,  a  Sir 
Fynwy,  íe,  a  Chymru  oll,  a  gafodd  y 
golled,"  Duwinydd  gwych  oedd  Morgan 
John  Lewis  ;  meddai  gydnabyddiaeth 
ddofn  a  Gair  Duw,  a  chryn  dreiddgarwch 
meddwl  i  fyned  i  mewn  i'w  ystyr,  Pre- 
gethai  gyda  nerth  a  hyawdledd,  a  chrynai 
dynion  tan  ddylanwad  ei  weinidogaeth. 
Yr  oedd  yn  dra  difrifddwys  yn  wastad,  a 
dywedir  na  welwyd  erioed  wên  ar  ei 
wyneb,     Gyda   hyn  oll,  yr  oedd  yn  Grist- 

ion  pur,  ac  yn  ddyn  gwir  ostyngedig.  Bu 
farw  tua'r  flwyddyn  1771,  wedi  gwasan- 
aethu  Cyfundeb  y  Methodistiaid  am  tua 
deng-mlynedd-ar-hugain. 

Pregethwr  rhagorol,  ac  un  a  fu  yn  dra 
defnyddiol,  oedd  y  Parch.  David  Williams, 
Llysyfronydd.  Dywedir  yn  Metìiodistiaeth 
Cymnt  mai  brodor  o  Landyfaelog,  yn  Sir 
Gaerfyrddin,  ydoedd.  Y  mae  yn  bur  sicr 
fod  hyn  yn  gamgymeriad,  ac  mai  o  Dre- 
garon  yr  hanai ;  mai  yno  y  cafodd  ei  eni 
a'i  fagu,  ac  y  cafodd  grefydd.  Efe  yw  y 
Dafydd  Wilham,  y  cyfeiria  Mr.  Hughes 
ato  fel  cynghorwr,  a  breswyliai  yn  Nhre- 
garon  ar  gychwyniad  yr  achos  yno.  Yn 
Hanes  Eglwysi  Annihynol  Cymru,  dywedir 
ei  fod  yn  Blaenpenal,  a'i  fod  yn  un  o 
ddisgyblion  Phihp  Pugh,  ond  iddo,  ar 
doriad  allan  y  diwygiad  Methodistaidd, 
ymuno  a  Daniel  Rowland  yn  Llangeitho. 
I  hyn  nid  oes  sail  o  gwbl  ;  ceisir  dal  yr 
honiad  i  fynu  yn  unig  ag  "  ymddengys  ;  " 
cyfìd  oddiar  awydd  anghymesur  am  wneyd 
holl  gynghorwyr  cyntaf  y  Methodistiaid 
yn  broselytiaid  oddiwrth  yr  Ymneilldu- 
wyr.  Y  mae  y  tebygolrwydd  yn  gryf  fel 
arall.  Nid  oedd  David  Williams  ond 
glaslanc,  dwy-ar-bymtheg  mlwydd  oed, 
pan  y  dechreuodd  Daniel  Rowland  gyn- 
hyrfu ;  y  tebyg  yw  ei  fod  yn  gyífelyb  i'w 
gyfoed,  yn  ddifater  am  Dduw  a  phethau 
ysprydol  ;  ac  mai  nerth  angerddol  gwein- 
idogaeth  y  Diwygiwr  o  Langeitho  a'i 
torodd  i  lawr,  ac  a'i  dygodd  i  feddwl  am 
grefydd.  Yn  bur  fuan,  pan  yn  ngwres 
ei  gariad  cyntaf,  dechreuodd  gynghori, 
a  dygodd  ei  ddoniau  enillgar  ef  i  sylw 
Rowland.  Yn  ail  Gymdeithasfa  Wat- 
ford  cafodd  David  WiIIiams  ei  benodi 
yn  arolygwr  yn  Sir  Aberteifi  ;  a  oedd  holl 
seiadau  y  sir  dan  ei  ofal,  ynte  ryw  gyfran 
o  honynt,  ni  ddywedir.  Nid  yw  ei  enw 
wrth  un  o'r  adroddiadau  a  anfonwyd  i'r 
Gymdeithasfa.  Pan  y  penderfynwyd  anfon 
pedwar  o'r  pregethwyr  enwocaf  i  Ogledd 
Cymru  i  lafurio,  oblegyd  fod  crefydd  mor 
isel  yno,  pob  un  o  honynt  i  aros  am 
chwarter  blwyddyn,  yr  oedd  David  WiII- 
iams  yn  un  o'r  cyfryw.  Mor  werthfawr 
oedd  ei  lafur,  ac  mor  gymeradwy  oedd  ei 
weinidogaeth,  fel  y  dywedir  iddo  gael 
gwahoddiad  taer  i  ymsefydlu  yn  y  Bala. 
Wrth  deithio  Gwynedd  cafodd  ei  drin  yn 
arw  yn  aml.  Cawsai  ei  gyhoeddi  unwaith 
i  bregethu  mewn  tŷ  bychan  yn  nghymyd- 
ogaeth  Caergwrle,  yn  Sir  Fflint.  Daethai 
yno  yn  lled  gynar,  ond  yn  min  y  nos, 
rhuthrai    merch    i'r    tŷ,    a'i    hanadl  yn  ei 


gwddf,  gan  ddweyd  fod  llu  o  erlidwyr  ger- 
Ilaw.  Cododd  gŵr  y  tŷ,  a  chlodd  y  drws. 
Gyda  hyny,  dyma  y  dyrfa  afreolus  yno,  ac 
yn  nghanol  rhegfeydd  a  swn,  yn  gorch- 
ymyn  gyru  y  pregethwr  allan.  Ni  fynai 
pobl  y  tŷ  gydsynio.  Darfu  i'r  gwrthodiad 
gynhyrfu  yr  erlidwyr  yn  fwy,  a  thyngent 
i'r  dystryw  mawr,  oni  wnaent  yru  y  Ilef- 
arwr  allan  y  tynent  y  tý  i  lawr  am  eu 
penau.  Rhedodd  rhai  o  honynt  i  gyrchu 
trosolion,  er  mwyn  rhoddi  eu  bwriad 
dieflig  mewn  grym.  Penderfynodd  David 
WiIIiams,  ar  hyn,  yr  ai  allan  i'w  mysg. 
Pan  y  ceisid  ei  atal,  dywedai  :  "  GoIIyng- 
wch  fi  ;  rhaid  i  mi  gael  myned."  Allan 
yr  aeth  i  ganol  y  dyrfa  ffyrnig,  a  chan 
edrych  yn  ddiofn  arnynt,  gofynodd  :  "  Yn 
enw'r  Gwr  goreu,  beth  sydd  a  fynoch  a 
dyn  dyeithr  ar  ei  daith  ?  Pa  enw  neu 
anrhydedd  a  gaech  pe  baech  yn  fy  Iladd  ?  " 
Digwyddodd  fod  yn  eu  mysg  ryw  ddyn 
cryf,  a  rhyw  deimlad  o  anrhydedd  heb 
ddiffodd  yn  ei  fynwes.  Safodd  hwn  i  fynu, 
a  chyda  Ilonaid  ei  safn  o  Iwon,  gwaeddodd : 
"  Dyn  iawn  yw  hwn.  Mi  a  fynaf  chwareu 
teg  iddo."  Gwelodd  David  WiIIiams  fod 
y  drws  wedi  ei  agor  iddo  megys  yn  wyrth- 
iol  i  lefaru ;  cafodd  le  i  sefyll  arno  wrth 
ochr  y  ffbrdd,  a  phregethodd  gyda  dylan- 
wad  mawr  wrth  oleu'r  Iloer ;  a  diau  na 
chuddiodd  Haul  y  Cyfiawnder  ei  wyneb. 
Bu  yr  erlidwyr  mor  ddystaw  a  chẁn  yr 
Aipht,  ac  ymadawsant  yn  heddychol. 
Rhydd  y  Parch.  E.  Morgan,  Syston,  yr 
hanes  ychydig  yn  wahanol.  Dywed  efe 
ddarfod  i'r  erlidwyr  ymaflyd  yn  y  pregeth- 
wr,  gan  ei  gymeryd  at  ryw  Iyn,  a  bygwth 
ei  foddi.  Pan  ar  gael  ei  daflu  i  mewn, 
gwaeddodd  David  Williams  :  "  Bydd  yn 
warth  tragywyddol  i  bobl  Caergwrle, 
os  boddant  hen  bregethwr  penllwyd,  a 
ddaethai  o  eithafion  y  Deheudir  i  gyhoeddi 
iachawdwriaeth  iddynt."  A  dyma  y  pryd, 
meddai  Mr.  Morgan,  y  darfu  i'r  dyn  cryf 
gyfryngu  rhyngddo  a'r  gwaethaf. 

Ymddengys  ddarfod  i  David  WiIIiams 
symud  i  Lysyfronydd,  er  gofalu  am  y  mân 
gymdeithasau  a  gawsent  eu  sefydlu  yn 
Mro  Morganwg,  ac  mai  gan  Daniel 
Rowland  y  bu  y  prif  law  yn  ei  symudiad. 
Yn  bur  fuan  priododd  a  Miss  Pritchard, 
Talygarn,  yr  hon  a  berthynai  i  deulu  tra 
chyfrifol,  Pan  y  cyfododd  awydd  yn  y 
cymdeithasau  am  gael  rhai  o'r  cynghorwyr 
yn  weinidogion,  ordeiniwyd  David  Will- 
iams  yn  weinidog  i  eglwys  yr  Aberthyn. 
Dywedir  yn  Hanes  Eglwysi  Annibynol  Cymru 
mai  yn  y  flwyddyn   1766  y  bu  hyn  ;  ond 

credwn  iddo  gymeryd  lle  gryn  lawer  yn 
gynt.  Wedi  ceisio  gwneyd  Mr.  Willianis 
yn  Annibynwr  yn  nechreu  ei  oes,  y  mae 
yr  un  llyfr  yn  ceisio  ei  wneyd  yn  Annibyn- 
wr  o'i  urddiad  yn  mlaen.  Dywedir  iddo 
gael  ei  ordeinio  yn  ol  trefn  yr  Annibyn- 
wyr.  Y  mae  hyn  yn  anghywir.  Y  mae 
y  traddodiad  am  ei  ordeiniad  yn  gyfîelyb  i 
eiddo  Morgan  John  Lewis.  Methai  y 
ddeadell  fechan  yn  yr  Aberthyn  a  chael 
gweinyddiad  cyson  o'r  ordinhadau  gan 
offeiriad  Methodistaidd  ;  yr  oedd  Davies 
heb  ddyfod  eto  i  Gastellnedd,  a  Jones  heb 
ddyfod  i  Langan  ;  nid  oedd  yr  aelodau  yn 
foddlawn  myned  i  gymuno  at  offeiriaid 
digrefydd  yr  egiwysi  cymydogaethol,  ac 
felly  anfonasant  at  Daniel  Rowland  i 
geisio  cyfarwyddyd.  Ei  gyngor  ef  oedd  ar 
iddynt  ordeinio  David  Wilhams.  Hyny 
a  wnaethant,  a  gweinyddodd  yntau  yr 
ordinhadau  yn  y  lle  hyd  ddydd  ei  farwol- 
aeth.  Nid  oes  hanes  i  weinidogion  Ym- 
neillduol  gael  eu  galw  i  gymeryd  rhan  yn 
y  ddefod  ;  y  mae  yn  fwy  na  thebyg  mai 
cynllun  eglwys  y  New  Ìnn  a  ddilynwyd. 
Dengys  yr  hanes  pa  mor  rhyddfrydig  oedd 
Daniel  I^owland  ;  mor  llac  oedd  y  rhwymau 
a'u  cysyUtent  wrth  yr  Eglwys  Sefydledig, 
a'r  modd  yr  oedd  yn  gallu  ymddyrchafu 
goruwch  mân  ragfarnau  yr  Eglwyswyr 
a'r  YmneiIIduwyr.  Yn  yr  un  dull  yn 
hollol  yr  ordeiniwyd  Thomas  Williams,  a 
fu  am  flynyddoedd  yn  aelod  gyda  David 
WiIIiams  yn  yr  Aberthyn,  yn  weinidog 
Bethesda-y-Fro,  fel  y  dengys  cofnod  yn 
llawysgrif  yr  hen  fardd,  John  Williams, 
St.  Athan. 

Parhaodd  David  WiIIiams  yn  Fethodist 
gwedi  ei  ordeiniad  fel  cynt,  ac  eglwys 
Fethodistaidd  yw  yr  Aberthyn  hyd  y 
dydd  hwn.  Gweinyddai  swper  yr  Ar- 
glwydd  yno  yn  fisol,  ac  ar  y  cyfryw 
achlysuron  ymgynullai  ato  liaws  o  grefydd- 
wyr  yr  ardaloedd  o  gwmpas.  Ni  roddodd 
i  fynu  deithio  ychwaith  ;  mynychai  y 
Cyfarfodydd  Misol  a'r  Cymdeithasfaoedd  ; 
ac  elai  o  gwmpas  trwy  Gymru  i  efengylu 
yr  un  fath  a'i  frodyr.  Yr  ydoedd  yn  ŵr 
cadarn  yn  yr  Ysgrythyrau.  A  dywedir 
mai  efe  a  ddysgodd  ffordd  Duw  yn  fanyl- 
ach  i  Jones,  Langan,  ac  a  fu  yn  arweinydd 
i'r  g\vr  enwog  hwnw  mewn  duwinyddiaeth. 
Tynerwch  a  nodweddai  ei  weinidogaeth. 
Nid  líoanerges  ydoedd,  yn  sefyll  ar  goryn 
Ebal,  ac  yn  taranu  melldithion  uwchben 
anwir  fyd ;  ond  Mab  Dyddanwch,  yn  cym- 
hwyso  y  Balm  o  Gilead  at  glwyfau  y 
rhai     oeddynt     yn     archolledig     a     briw. 


o'r  Bala,  am  dano  : 
mwynaidd  iawn,  a 
iraidd  a  g'wIithoÊf." 


Enillgar  ydoedd  o  ran  dawn,  a  inelus 
odiaeth  o  ran  Ilais.  Dywed  John  Evans, 
'  Gŵr  tirion  oedd  efe, 
phregethwr  hynod  o 
Gyda  golwg  arno  ef 
a  John  Belsher,  ychwanega  yr  un  g\vr : 
"  Bu  y  ddau  hyn  yn  dyfod  atom  bob  yn 
ail  dros  rai  blynyddoedd,  yn  ngwyneb 
Ilawer  o  iselder  ac  anhawsderau,  Nid 
oeddem  ni  ond  tlodion  i  gyd,  ac  o'r  braidd 
y  gallem  roddi  Ilety  a  thipyn  o  fwyd 
iddynt,  wedi  iddynt,  trwy  fawr  ymdrech, 
ddyfod  atom.  Byddai  y  brodyr  yn  y 
Deheudir  yn  garedig  yn  eu  cynorthwyo, 
onide  nis  gallent  dalu  eu  ffordd  ar  eu 
teithiau."  Cafodd  David  WiIIiams  lawer 
o  drafiferth  yn  yr  Aberthyn  ;  daeth  Sabel- 
iaeth  i  mewn  i'r  eglwys,  a  bu  yn  achos 
llawer  o  ddadleu  ac  ymrafaelio.  Ond 
cadwodd  ef  ffurf  yr  athrawiaeth  iachus,  a 
bu  farw  mewn  tangnefedd,  gan  adael 
Bro  Morganwg  mewn  galar  ar  ei  ol. 
Gweddus  cofnodi  fod  Mr.  WiIIiams  yn 
frawd  yn  ol  y  cnawd  i'r  enwog  fardd,  John 
W^illiams,  St.  Athan,  awdwr  yr  emyn 
ardderchog  : — 

"  Pwy  welaf  0  Edom  yii  dod  '?" 

Ychydig  iawn  a  wyddoni  am  William 
Richard,  arolygwr  seiadau  y  rhan  isaf  o 
Sir  Aberteifi,  yn  nghyd  a'r  oll  o  gymdeith- 
asau  glàn  y  môr  yn  Sir  Benfro,  mor  bell  a 
Thyddewi,  ond  a  geir  yn  nghofnodau 
Trefecca.  Un  o  ddychweledigion  Daniel 
Rowland  ydoedd,  a  dechreuodd  gynghori 
yn  mron  yn  union  wedi  iddo  gael  crefydd. 
Cawn  y  cyfeiriad  cyntaf  ato  yn  nghofnodau 
Cyfarfod  Misol  Llanddeusant,  pan  y 
rhoddwyd  nifer  o  seiadau  dan  ei  ofal. 
Cyfeirir  ato  hefyd  yn  nghofnodau  ail  Gym- 
deithasfa  Watford,  lle  y  dywedir  ei  fod  i 
aros  fel  yr  ydoedd  hyd  Gymdeithasfa 
Dygoedydd.  Yn  Nghymdeithasfa  Fisol 
Glanyrafonddu,  ail-roddir  seiadau  Blaen- 
hownant,  Dyffryn  Saith,  Blaenporth,  Twr- 
gwyn,  a  Llechryd  dan  ei  ofal,  a  gelwir  ef 
yn  "  WiUiam  Richard  o  Landdewi-frevi." 
A  ydoedd  yn  preswyho  yn  Llanddewi-brefi 
ar  y  pryd,  nis  gwyddom  ;  y  tebygolrwydd 
yw  mai  oddiynoyr  hanai,  ond  ddarfod  iddo 
symud  ei  breswyl  cyn  hyn  i  gymydogaeth 
Aberteifi.  Yn  ngweithiau  barddonol  Will- 
iams,  Pantycelyn,  ceir  marwnad  i  un 
WiUiam  Richard,  o  Abercarfan,  yn  mhlwyf 
Llanddewi-brefi,  yr  hwn  a  fu  farw  o'r 
darfodedigaeth,  haf  1770.  Y  mae  amryw 
bethau  yn  y  farwnad  yn  pleidio  mai  yr  un 
ydyw  a  Wilham  Richard  y  cynghorwr. 
Dywed  y  bardd  : — 

"  ]\Iae  Llanfrynach  wan  yn  wylo 
Hyd  yn  awr,  wrth  gofio  am  dano," 

Gorwedda  Llanfrynach  yn  gyfagos  i  gydiad 
y  tair  sir,  sef  Penfro,  Caerfyrddin,  ac 
Aberteifi,  ac  felly  yr  oedd  yn  ymyl  y 
maes  a  gawsai  ei  ymddiried  i  WiUiam 
Richard,  os  nad  oedd  yn  wir  yn  rhan  o 
hono.  Os  ydym  yn  gywir  yn  ein  dyfaliad, 
profasai  Wilham  Richard  bethau  cryfion 
ar  gychwyn  ei  fywyd  crefyddol  ;  buasai 
yn  neidio  ac  yn  moUanu  tan  weinidogaeth 
danllyd  Rowland ;  a  chadwodd  ei  goron 
hyd  ddiwedd  ei  ddydd.  Fel  hyn  ei  des- 
grifir  gan  Wilhams  :  — 

"  Gwelais  ef  ar  oriau  hyfryd, 
Yn  moreuddydd  braf  ei  fywyd, 
Yu  molianu,  yu  prophwydo, 
Yn  fìaena'  o'r  werin  yn  Llangcitho ; 
Chwys  fel  nentydd  clir  yn  hifo, 
Tarth  trwy  ei  wisgoedd  tew  yn  suo ; 
Cariad  pur,  gwerthfawr  clir,  yn  gwir  enynu, 
Nes  oedd  corph  yn  gorfod  helpu 
Enaid  allan  i'w  fynegu. 

Mi  íum  unwaith  wrth  ei  wely, 
'Jlocdd  ei  wledd  fel  gwleddocdd  gwindy, 
A'i  hoU  eiriau'n  tarddu'n  gyson, 
O  giediniaeth,  heb  ddim  ofun  : 


Gw\'-r  yn  twymo  wrth  y  siarad, 
Merchcd,  hwj'thau'n  wylo  cariad  ; 
Minau  f'hun,  waelaf  ddyn,  gwanaidd,  yn  gwenu, 
Ac  yn  hyfryd  eiddigeddu, 
Weled  plentyn  arna  i'n  blaenu. 

Y  mae  y  desgrifiad  yn  nodedig  o  fyw. 
Braidd  na  welwn  ef  yn  moreuddydd  ei 
fywyd,  gyda  dillad  tewion,  wedi  eu  gwneyd 
o  frethyn  cartref,  yn  ol  arfer  ffermwyr  y 
pryd  hwnw,  am  dano  ;  y  mae  y  syniadau 
am  ogoniant  y  Gwaredwr  a  ymrithiant 
gerbron  ei  feddwl  mor  ogoneddus,  nes  y 
mae  ei  gorph  yn  gorfod  helpu  ei  enaid  i 
roddi  mynegiant  iddynt.  W^rth  ei  fod  yn 
neidio  ac  yn  mohanu,  y  mae  chwys  fel 
nentydd  yn  Ihfo  dros  ei  wyneb,  a'i  ddillàd 
yn  myned  yn  wlybion  am  dano,  fel  pe 
buasai  tarth  wedi  treiddio  trwyddynt.  A 
chan  yn  amlwg  y  cyfunai  wybodaeth 
grefyddol  eang,  a  medr  mawr  mewn 
ymwneyd  a'r  dychweledigion,  nid  rhyfedd 
fod  seiadau  glàn  y  môr  mewn  rhanau  o 
ddwy  sir  yn  cael  eu  gosod  dan  ei  ofaL 
Gallwn  dybio  ddarfod  iddo  yn  mhen  amser 
symud  yn  ei  ol  i  Landdewi-brefi,  ac  mai 
yno  yr  arhosodd  hyd  ddydd  ei  farwolaeth. 
Nid  tawel  a  fu  ei  fywyd  crefyddol  yno  ; 
bu  mewn  dadleuon  poethion  ;  eithr  safodd 
yn  ffyddlon  trwy  bob  anhawsder.  Meddai 
WiUiam  WiUiams  yn  mheUach  : — 

"  Ti,  Llanddewi,  fu'n  agosa' 
Gneifio'r  bluw  oedd  ar  ei  gopa, 
IMwg  a  thân  fu  iddo'n  galed 
Yn  y  ffrae  rliwng  Twrcs  ac  ludiaid  ; 
Oucí  fc  safodd  Wil  i  fynu 
Pan  oedd  Efan  laitli  yn  methu." 

Nis  gwyddom  beth  oedd  testun  y  ffrae,  na 
phwy  oedd  y  "  Twrcs  ac  Indiaid  "  a'i 
dygent  yn  mlaen  ;  na  phwy  oedd  yr  "  Efan 
laith "  a  fethodd  sefyU  ei  dir ;  ac  ofer 
dyfahi  yn  awr.  Yr  hyn  sydd  yn  bwysig 
yw  deaU  ddarfod  i  WiUiam  Richard  ddyfod 

"  O'r  anialwch  mawr  i  fynu, 
Heb  ei  ladd,  heb  ei  orchfygu." 

Gweinidog  YmneiUduol,  a  ymunodd  a'r 
Methodistiaid,  oedd  y  Parch.  Benjamin 
Thomas.  Ychydig  iawn  o'i  hanes  sydd 
genym.  Yn  nghofnodau  ail  Gymdeith- 
asfa  W^atford,  cyfeirir  at  ddau  weinidog 
Anghydffurfiol  ;  un  yn  bresenol,  sef  y 
Parch,  Henry  Davies,  Bryngwrach  ;  a'r 
UaU  yn  absenol,  sef  y  Parch.  Benjamin 
Thomas.  Rhoddir  eu  henwau  yn  mysg 
yr  offeiriaid  ordeiniedig ;  geUid  meddwl  yr 
edrychid  ar  urddiad  YmneiUduol  fel  yn 
hollol  gyfartal  i  ordeiniad  Esgobol  ;  y  mae 
enw  HoweU  Harris  yn  is  i  lawr,  sef  yn 
mysg     y    Ueygwyr.       Rhaid    nad    oedd    y 

Tadau  Methodistaidd,  er  eu  hymlyniad 
wrth  yr  Eglwys  Sefydledig,  yn  ddynion 
rhagfarnllyd.  Yr  ydym  yn  cael  y  Parch. 
B.  Thomas  yn  bresenol  yn  Nghymdeith- 
asfa  Trefecca,  haf  1743,  yn  gystal  ac  yn 
Nghymdeithasfa  y  Fenni  y  mis  Mawrth 
dilynol.  Yn  Nghymdeithasfa  Portliyrhyd, 
Hydref,  1744,  penderfynwyd  fod  y  brawd 
Benjamin  Thomas  i  gynorthwyo  Howell 
Harris  fel  arolygwr  dros  holl  Gymru,  yn 
lle  Herbert  Jenkins,  yr  hwn  a  ymroddasai 
i  lafurio  yn  benaf  yn  Lloegr. 

Teithiai  Mr.  Thomas  lawer,  trwy  Ddé 
a  Gogledd  Cymru,  ac  ni  ddihangodd 
rhag  erhdiau,  mwy  na'r  gweddiU  o'i  frodyr. 
Cawn  hanes  am  dano  yn  pregethu  yn 
Minffordd  un  tro,  mewn  adeilad  wedi  cael 
ei  drwyddedu  yn  ol  y  gyfraith  i  gynal 
addohad.  Daeth  yno  hi  o  erhdwyr,  gyda 
ffyn  mawrion  yn  ei  dwylaw,  ac  i  un  o'r 
ffyn  hyn  yr  oedd  pen  haiarn.  Ceisiwyd 
taro  y  pregethwr  a'r  íîon  hon,  ond  ar  un 
Howell  Thomas,  o  Blas  Llangefni,  y 
disgynodd  yr  ergyd  ;  ac  yr  oedd  y  tarawiad 
mor  chwimwth  fel  y  torodd  y  pen  haiarn  i 
ffwrdd,  gan  fyned  dros  y  clawdd  i'r  ffos  tu 
hwnt.  Dilynodd  yr  erhdwyr  y  dorf  am 
chwarter  milltir,  gan  eu  curo  a'u  baeddu 
yn  ddidrugaredd,  nes  yr  oedd  eu  gwaed 
yn  ffrydio  ar  hyd  y  ffordd.  Ymddengys, 
modd  bynag,  i  B.  Thomas  ddianc  yn 
gymharol  ddianaf,  gan  ei  fod  yn  \vr  cyílym 
ar  ei  draed.  Tyner  oedd  nodwedd  pre- 
gethu  Benj.  Thomas  ;  Ihfai  y  dagrau  i 
lawr  ei  ruddiau  wrth  gynghori  pechadur- 
iaid.  Pregethai  unwaith  yn  y  Bontuchel, 
yn  Sir  Ddinbych.  Daeth  dyn  i'w  wrando 
o'r  enw  Thomas  Parry,  g\vr  pwyllog,  tra 
ymlyngar  wrth  Eglwys  Loegr,  a  Uawn 
rhagfarn  at  y  Methodistiaid.  Ond  cym- 
hellasid  ef  gan  ei  frawd  i  ddyfod  i'r  odfa. 
"  Ti  gei  weled,  Twm,"  nieddai  ei  frawd, 
"  y  bydd  y  dyn  yn  pregethu  o'i  galon, 
canys  bydd  ei  ddagrau  yn  treiglo  i  lawr  ei 
wyneb."  Pwnc  y  bregeth  oedd  ailenedig- 
aeth.  Mawr  ddymunasai  Thomas  Parry 
gael  pregeth  ar  y  mater  hwn  ;  ond  nid 
oedd  y  clerigwr  a  wasanaethai  yn  yr 
eglwys  yn  cyfeirio  un  amser  at  y  mater. 
Eithr  cafodd  yn  y  pregethwr  o'r  Dê  fwy 
na  boddlonrwydd  i'w  gywreinrwydd,  ac 
eghirhad  ar  bwnc  duwinyddol  ;  bacliodd 
y  gwirionedd  yn  ei  gydwybod,  a  daeth  yn 
ddyn  newydd  o'r  dydd  hwnw  allan.  Daeth 
gwedi  hyny  yn  adnabyddus  fel  Thomas 
Parry,  o'r  Rhewl,  ac  yn  un  o'r  blaenor- 
iaid  galluocaf  a  mwyaf  defnyddiol  yn  holl 
W'ynedd.     Nid  ydym  yn  gwybod  pa  bryd 


na  pha  le  y  terfynodd  y  Parch.  Benjamin 
Thomas  ei  yrfa.  Ymddengys,  pa  fodd 
bynag,  mai  wrth  blaid  Rowdand  y  glynodd 
yn  amser  yr  ymraniad,  ac  iddo  barhau  i 
efengyhi  yn  mysg  y  Methodistiaid  hyd 
ddiwedd  ei  oes. 

Yr  oedd  dau  gynghorwr  yn  Sir  Benfro, 
cyffelyb  o  ran  enwau,  y  rhai  y  mae  eu  hanes 
wedi  eu  cydgymysgu  yn  anobeithiol  yn 
Mdhodistiaeth  Cynini.  Un  oedd  John  Harris, 
St.  Ivennox,  yr  hwn,  mor  foreu  a'r  ílwyddyn 
1743,  a  benodwyd  yn  arolygwr  ar  y 
cymdeithasau  yn  Llawhaden,  Prendergast, 
Jefferson,  Carew,  Llandysiho,  a  Gelh- 
daweL  Y  llall  oedd  John  Harry,  Tre- 
amlod,  cynghorwr  anghyoedd.  Y  blaenaf 
oedd  yr  enwocaf  o  lawer.  Ymddengys  ei 
fod  yn  ddyn  siriol,  yn  bwrlymu  o  athrylith, 
yn  ysgolhaig  gwell  na'r  cyfifredin  niewn 
Cymraeg  a  Saesneg,  a  chyda  hyn  yn 
meddu  gwroldeb  diofn.  Er  dangos  ei 
gymeriad,  nis  gallwn  wneyd  yn  well  na 
difynu  rhanau  o'i  Iythyrau  i'r  Cymdeithas- 
faoedd.  Fel  hyn  yr  ysgrifena  at  Gym- 
deithasfa  Fisol  Longhouse,  Medi  28, 
1743,  gan  gyfarch  Daniel  Rowland  a 
Howell  Davies  :  "  Anwyl  a  charedig 
fugeiliaid.  O'r  diwedd,  fe'm  cymhellir,  o 
gariad  at  yr  anwyl  Immanuel,  i'ch  hysbysu 
pa  fodd  y  mae  wedi  bod  arnaf  er  ein 
Cymdeithasfa  Fisol  ddiweddaf,  pryd  y 
rhoddasoch  arnaf  ofal  amrywiol  gym- 
deithasau.  Pan  y  gofynwyd  i  mi  y  pryd 
hwnw  am  fy  rhyddid  (sef  rhyddid  i  fyned 
o  gwmpas  i  arolygu  y  seiadau),  atebais 
fel  y  dysgwylid  i  mi.  Ond  daeth  y  syniad 
ar  unwaith  i'm  meddwl,  pa  fodd  y  gallwn 
i,  nad  wyf  ond  baban  mewn  profìad, 
ryfygu  sefyll  i  fynu  fel  clorian  i  bwyso 
eneidiau  ?  Meddyliais  ynof  fy  hun,  pe  y 
digwyddai  rhyw  amryfusedd  ynglyn  ag 
esbonio,  y  byddai  yn  Ilai  niweidiol  i  enaid 
nag  a  fyddai  barnu  ar  gam  rhwng  cnawd 
ac  yspryd,  a  rhwng  gwir  a  gau  gariad. 
Pa  fodd  bynag,  fe  fu  y  gair  '  Rhydd '  a 
atebais  i  chwi,  fel  cadwen  i  fy  rhwymo  i 
edrych  beth  a  gymerais  mewn  Ilaw. 
Syrthiodd  dychryn  ar  fy  enaid,  rhag  im 
fod  nid  yn  unig  yn  anffyddlawn  i'r  anwyl 
Oen,  ond  yn  dristwch  i  fy  hoff  athrawon, 
ac  hefyd  yn  waradwydd  i  ffyrdd  Duw,  ac 
i'w  blant.  Daeth  y  baich  hwn  mor  an- 
nyoddefol  fel  ag  yr  oedd  corph  ag  enaid  yn 
mron  cael  eu  Ilethu  dano.  Bum  yn  yr  ing 
am  gryn  amser,  yn  meddwl  mwy  am  y 
Gymdeithasfa,  Ile  y  gelwid  arnaf  i  roddi 
cyfrif  o'm  goruchwyliaeth,  nag  am  y  farn 
fawr.     Ynu'oddais  i  anfon  at  y  cymdeith- 

asau  i  ymgynuU  ar  amser  priodol  ac  mewn 
trefn,  gan  ymddangos  iddynt  fel  gŵr  o 
awdurdod."  Yn  canlyn,  ceir  adroddiad  o 
ansawdd  y  seiadau.  Yn  sicr,  nid  dyn 
cyffredin  a  allasai  ysgrifenu  fel  y  gwna 
John  Harris. 

Yr  un  gẁr,  sef  John  Harris,  St.  Kennox, 
sydd  mewn  llythyr,  dyddiedig  Mai  12, 
1745,  yn  cofnodi  hanes  ei  ymweHad  a 
chymydogaeth  Tenby.  "  Nid  oes,  bell- 
ach,"  meddai,  "  yr  un  rhan  o'r  sir  na 
fum  yn  cynghori  ynddi,  ond  tref  Penfro, 
a  bwrdeisdref  Tenby,  yr  hon  sydd  borth- 
ladd  tua  phump  neu  chwech  miUtir  o 
Penfro.  Bum  yn  llefaru  o  fewn  dwy 
íìlltir  i'r  lle,  nos  Wener  diweddaf.  Nid 
oes  ond  un  brawd  crefyddol  yn  byw  yn 
Tenby  ;  mynych  y  ceisiasai  hwn  genyf 
ddyfod  i'r  dref  i  bregethu  ;  yn  awr,  anfon- 
ais  ato  y  deuwn  i'w  d\'  i  letya,  ac  os 
gwelai  efe  yn  oreu  wahodd  rhyw  nifer  o 
wỳr  a  gwragedd  adnabyddus  iddo,  ac  yn 
chwenych  fy  ngwrando,  i  fy  nghyfarfod,  y 
gwnawn  esbonio  ychydig  o  adnodau  yn  yr 
ystafell  gefn.  Felly  hefyd  y  gwnaeth  y 
gŵr.  Ond  pan  oeddwn  ar  ganol  y  gwas- 
anaeth,  daeth  y  cwnstab  i  mewn,  gan 
ddweyd :  '  Syr,  y  mae  yn  rhaid  i  chwi 
dewi ;  gorchymynir  i  mi  gan  y  maer  eich 
dwyn  o'i  flaen  yn  ddioedi.'  Dywedais 
inau  y  cydsyniwn  a'r  cais,  ond  gan  fy  mod 
ar  wasanaeth  Meistr  arall  yn  awr,  fy  mod 
yn  hawlio  caniatad  i  draddodi  fy  neges 
drosto  ef  yn  nghyntaf.  Ar  hyn,  efe  a 
adawodd  yr  ystafell.  Eithr  cyn  i  mi 
orphen,  dyma  y  cuwrad  i  mewn,  a  chydag 
ef  yr  oedd  cwnstebh,  a  phedwar  neu 
bump  o  foneddigion.  Ceisiai  y  cuwrad  gan 
y  swyddog  fy  llusgo  i  lawr.  Atebodd 
yntau  :  '  Gresyn  fyddai  hyny,  cyn  iddo 
orphen,  oblegyd  y  mae  yn  lleíaru  yn 
felus.' 

"  '  I  lawr  ag  ef,'  ebai  y  cuwrad,  '  onide 
mi  rof  gyfraith  arnat  ti  am  esgeuluso  dy 
ddyledswydd.' 

"  Er  fod  y  dynion  (y  cwnstebH)  yn  haner 
meddw,  cefais  genad  i  orphen  yr  odfa  ;  ac 
yn  wir,  yr  oedd  yn  hyfryd  ar  fy  yspryd,  ac 
ar  fy  ngwrandawyr  hawddgar,  y  rhai  a 
rifent  tua  deugain.  Disgynais  oddiar  y 
lle  y  safwn,  a  thra  yr  ymesgusodent  (y 
swyddogion)  wrth  \vr  y  ty,  yr  oedd  eu 
gwedd  yn  llwyd  rhyfedd. 

'"  Niaddaethom,  Mr.Thomas,'meddent, 
'  i  weled  y  darluniau  gwych  sydd  genych.' 

"  Atebais  inau :  '  Tybygwyf,  foneddigion, 
mai  fi  yw  y  darlun  y  daethoch  i'w  weled.' 
Ar  hyn,  y  swyddog   a   roes   ei   law   ar  fy 


ysgwydd,  gan  ddweyd :  '  Yr  ydych  yn 
garcharor,  Syr,  a  rhaid  i  chwi  ddyfod  o 
tlaen  y  maer.' 

"  '  Yr  wyf  yn  barod  i  ddyfod,'  ebe  finau. 
Pan  aethom  i'r  heol,  a  hyny  rhwng  naw  a 
deg  o'r  gloch  y  nos,  yr  oedd  yno  tua  mil 
o  bobl,  yn  wj-r  ac  yn  wragedd,  gyda 
llusernau  a  chanhwyllau  yn  fy  nysgwyl, 
ac  yn  llefain  yn  echrys  :  '  Ymaith  ag  ef ! 
Ymaith  ag  ef  !  ' 

"  At  y  maer  yr  aethom.  Hwn,  heb 
edrych  yn  fy  wyneb,  a  ofynodd  am  fy 
nhrwydded.  Atebais  nad  oedd  genyf  yr 
un.  Gofynodd :  '  Pa  fodd  y  meiddiwch 
ddyfod  i'n  tref  ni  i  bregethu  ?  ' 

'T  hyn  atebais  :  '  Ni  chyhoeddwyd  fi  i 
bregethu ;  eithr  gwedi  i'r  bobl  wybod  am 
fy  nyfodiad  yma  i  letya,  daethant  i  mewn ; 
minau  a  esboniais  ychydig  adnodau  iddynt, 
canasom  emyn  neu  ddwy,  a  gweddîasom.' 

"  '  Rhaid  i  chwi,'  ebe  y  maer,  '  roddi 
meichiau  am  eich  ymddangosiad  yma  y 
cwarter  sessiwn  nesaf.' 

"  '  Da  fyddai  genyf  wybod,  Syr,  beth 
sydd  genych  i'w  roddi  yn  fy  erbyn.' 

"  '  Eich  gwaith  yn  pregethu,'  oedd  yr 
ateb. 

"  '  Os  hyny  yw  y  trosedd,  Syr,  chwi  a'u 
cewch  yn  ewyllysgar.  Am  ba  swm  y 
gofynir  hwynt  ?  ' 

"  '  Am  ddau  cant  o  bunoedd,'  oedd  yr 
ateb.  Yr  oedd  yno'  ddau  frawd  yn  barod 
i  ymrwymo,  ond  gofynodd  rhywrai  a  safent 
gerllaw  :  '  A  roddech  chwi  eich  gair,  pe  y 
caech  fyned  yn  rhydd  yn  awr,  na  ddeuwch 
yma  i  bregethu  mwy  ?  ' 

"  '  Hyny  nis  gallaf  ei  wneyd,'  ebe  finau;  ' 
'  er  na  ddaethum  yma  i  bregethu  y  tro  hwn, 
nid  oes  sicrwydd  na  fydd  raid  i  mi  bre- 
gethu  yma  cyn  y  fory,  oblegyd  nid  oes 
genyf  awdurdod  arnaf  fy  hun.' 

"  '  Gan  bwy,  atolwg,  y  mae  awdurdod 
arnoch  ?  '  gofynai  gwraig  y  maer. 

"  '  Dan  awdurdod  fy  Meistr  yr  wyf.' 

"  '  Pwy  yw  eich  meistr  ?     Ai  y  diafol  ?  ' 

"  '  Nage.  Y  mae  fy  Meistr  i  yn  feistr 
ar  y  diafol,  ac  arnoch  chwithau  yn  ogystal.' 

"  '  Ust,'  ebe  y  maer  wrth  y  wraig, '  tewch 
a  son.'  Gyda  hyn,  galwyd  arnaf  i  law- 
arwyddo  yr  ymrwymiad,  a  gollyngwyd  fi 
yn  rhydd." 

Dyma  adroddiad  John  Harris  o  helynt 
Tenby.  Pan  aeth  allan  i'r  heol  yr  oedd 
yno  dorf  o  derfysgwyr  yn  ei  ddysgwyl,  yn 
ffyrnig  eu  gwedd,  ac  yn  barod  i  ymosod 
arno.  Ond  amddiffynwyd  ef  yn  annysg- 
wyliadwy  gan  ryw  ynad,  a  deimlai  yn 
garedig  at  y   Methodistiaid,   a   chymerodd 

ef  i'w  dỳ,  gan  ei  letya  fel  brenin.  "  Dych- 
welais  inau  adref  dranoeth,"  nieddai,  "  a'r 
dagrau  yn  IHfo  dros  fy  ngruddiau,  o  wir 
dosturi  at  drigolion  tlodion  Tenby."  Sut 
y  bu  yn  y  sessiwn  nis  gwyddoni.  Y  teb- 
ygolrwydd  yw  i'r  Arglwydd,  yn  ol  ei  arfer, 
i'r  rhai  a  garant  ei  enw,  amddiffyn  ei  was, 
a'i  ddwyn  yn  ddyogel  allan  o  fysg  y  llewod. 
Y  mae  hanes  John  Harris,  o'r  ymraniad 
allan,  yn  gorwedd  dan  gryn  dywyllwch. 
Dywedir  iddo,  yn  yr  argyfwng  hwnw, 
gymeryd  plaid   Harris  ;   a  phan  y  deallodd 


tan  arolygiaeth  y  brawd  William  Richard. 
Yn  Nghymdeithasfa  Fisol  Hwlffordd, 
lonawr  28,  1745,  penderfynwyd  fod  y 
brodyr  John  Harry,  a  John  Morris,  gan 
eu  bod  yn  addysgu  mewn  ysgol,  i  gynghori 
gymaint  ag  a  fedrant  yn  gyson  a  gofal  yr 
ysgoHon.  Ymddengys  fod  John  Harry  yn 
ddyn  tra  gweithgar,  ac  yn  dal  gafael  ar 
bob  cyfleustra  i  gynghori  ei  gyd-bechadur- 
iaid  gyda  golwg  ar  eu  mater  tragywyddol. 
Lletyai  unwaith  mewn  ffermdy,  ac  nid 
esgeuHisodd  rybuddio  y  rhai  a  weinyddent 


BEDDRüIJ    JOIIN    IIAlíRY,    TREAMLÜD,    SIU    liE^'l-RU. 

[Yma  liefijd  y  claddwyd  ei  fab,  y  Parch.  Evan  Harris,  a'i  loyr, 
y  Parch.  Thomas  Harris.} 


fod  y  blaid  yn  gwanhau,  ac  yn  rhwym  o 
ddarfod,  iddo,  fel  y  cynghorwr  John  Sparks, 
o  Hwlffordd,  ymuno  a'r  eglwys  Forafaidd. 
Am  John  Harry,  o  Dreamlod,  dywedir 
mai  brodor  o  ranau  uchaf  Penfro  ydoedd, 
ac  mai  tuag  adeg  y  diwygiad  y  symudodd 
i  lawr  i  odreu  y  sir.  Cawn  y  cyfeiriad 
cyntaf  ato  yn  nghofnodau  Trefecca  yn 
nglyn  a  Chymdeithasfa  Fisol  Llangwg, 
neu  Llangwm,  Gorph.  16,  1744.  Yno 
penderfynwyd  fod  y  brawd  John  Harry  yn 
cael  ei  gymeradwyo,  a'i  fod  i  gynghori  fel 
o'r  blaen  hyd  y  Gymdeithasfa  Fisol  nesaf, 


yno.  Boreu  dranoeth,  gofynai  y  feistres 
i'r  llances  o  forwyn  oedd  yno  :  "  Dos  a 
botasau  y  g\Vr  dyeithr  iddo."  "  Nac  af  fi, 
yn  wir,"  oedd  yr  ateb.  "  Paham  hyny  ?  " 
"  F'wed  wrthw  i  mod  i  yn  bechadur," 
meddai  yr  eneth.  Prawf  diymwad  nad 
esgeulusai  efe  unrhyw  gyfle  i  wneyd  daioni. 
Yr  oedd  gan  yr  hynod  Rowland  Hill 
feddwl  uchel  am  dduwioldeb  John  Harry. 
Pregethai  Mr.  Hill  unwaith  yn  Nhre- 
amlod,  gwedi  i'r  hen  gynghorwT  farw ; 
ond  yr  oedd  y  weddw,  a'i  fab,  y  Parch. 
Evan  Harris,  yn  preswylio  yno  ar  y  pryd. 

Wrth  yniadael,  dywedai  :  "  Os  ewch 
chwi  i'r  nefoedd  o'm  blaen  i,  cofiwch  fi 
at  John  Harry,  a  dywedwch  fy  mod 
inau  hefyd  yn  dyfod."  Dro  arall,  galwodd 
ŵyr  i  John  Harry,  sef  y  Parch.  T. 
Harris,  Hwlffordd,  yn  nhŷ  Mr.  HiU  yn 
Llundain.  "  Pwy  ydych  chwi  ?  "  ebai 
Mr.  Hill.  "  Yr  wyf  yn  ẁyr  i'r  diweddar 
John  Harry,  o  Dreamlod,"  atebai  yr 
ymwelydd.  Ar  hyn,  ymunionodd  Mr. 
Hill  ;  sefydlodd  ei  lygaid  ar  y  dyn  ieuanc, 
ac  meddai,  mewn  Ilais  llawn  o  deimlad  : 
"  Os  oes  un  dyn  o'n  byd  llygredig  ni  yn  y 
nef,  y  mae  yr  hen  John  Harry  yno." 
Efallai  mai  ei  berthynas  a'r  hen  John 
Harry  a  barodd  i  Mr.  T.  Harris  gael  ei 
ddewis  gwedi  hyn  i  fod  yn  weinidog 
Wooton-under-Edge,  lle  yr  arosodd  am  rai 
blynyddoedd.  Gyda  Rowland  y  glynodd 
efengylydd  Treamlod  yn  yr  ymraniad,  a  bu 
yn  nodedig  o  ddefnyddiol  yn  nghylchoedd 
Methodistaidd  Penfro  hyd  ddiwedd  ei  oes. 
Pregethai  unwaith  yn  y  mis  yn  nghapel 
Woodstoclí.  Gelwid  y  Sabbathau  yno  yn 
ol  enw  y  pregethwr  a  fyddai  yn  gweinyddu. 
"  Sul  Rowland  "  y  gelwid  Sul  pen  y  mis  ; 
"  Sul  John  Harry "  oedd  yr  ail ;  "  Sul 
Henry  Richard,"  tad  Eben  a  Thomas 
Richard,  oedd  y  trydydd ;  a  "  Sul  William 
Griffith  "  oedd  yr  olaf.  Bu  John  Harry 
farw  yn  y  flwyddyn  1788,  yn  nhŷ  offeiriad 
Trefdraeth.  Yn  ei  angladd,  pregethwyd 
gan  Sampson  Thomas,  oddiar  y  geiriau  : 
"  Gwyn  eu  byd  y  meirw,  y  rhai  sydd  yn 
marw  yn  yr  Arglwydd."  Pregethwyd 
hefyd  ar  yr  amgylchiad  yn  eglwys  Tre- 
amlod,  gan  Mr.  Rowland,  oddiar  y  geiriau  : 
"  Ac  os  o  braidd  y  mae  y  cyfiawn  yn 
gadwedig,  pa  le  yr  ymddengys  yr  annuw- 
iol  a'r  pechadur  ?  "  Nid  yw  yr  hen  John 
Harry  heb  fod  rhai  o'i  hiliogaeth  yn 
gweinyddu  mewn  pethau  sanctaidd,  yn 
mysg  y  Methodistiaid,  hyd  y  dydd  hwn. 
Mab  iddo  oedd  y  Parch.  Evan  Harris,  a 
gafodd  ei  ordeinio  yn  mysg  y  fyntai  gyntaf 
yn  Llandilo  Fawr,  yn  y  flwyddyn  181 1. 
Mab  iddo  yntau  oedd  y  Parch.  Thomas 
Harris,  gŵr  o  ddoniau  arbenig,  ond  a 
derfynodd  ei  yrfa  mewn  cysylltiad  a'r 
Eglwys  Wladol.  Gorẁyr  i  John  Harry 
yw  y  Parch.  James  Harris,  Clarbeston 
Road  ;  ac  yr  ydym  yn  deall  fod  mab  iddo 
yntau  eto  wedi  cychwyn  gyda  gweinidog- 
aeth  y  Gair. 

Un  o  gynghorwyr  hynotaf  Penfro  oedd 
WiIIiam  Edward,  Rhydygele.  Darllenwn 
am  dano  yn  nghofnodau  Trefecca  yn 
cael  caniatad  i  ymweled  a  chymdeithasau 


Tyddewi,  Penrhos,  a  Mounton,  yn  wyth- 
nosol,  ar  brawf,  hyd  y  Gymdeithasfa 
ddyfodol.  Yr  oedd  yn  Ilawn  tán  a  chyfíro, 
a  meddai  lawer  o  dalent  naturiol,  a  medr 
i  gyfarch  pechaduriaid,  ond  ei  fod  yn 
drwsgl  ac  yn  dra  anwrteithiedig.  Meth- 
odist  ydoedd ;  dan  weinidogaeth  Howell 
Harris  y  cawsai  ei  argyhoeddi ;  ond  ym- 
gymysgai  gryn  lawer  a'r  YmneiIIduwyr, 
ac  yn  eu  cyfarfodydd  arbenig,  eisteddai  bob 
amser  yn  mysg  y  swyddogion.  Edrychent 
hwy  arno  ef  fel  un  rhy  danbaid,  a  rhy 
ddireol  ;  credai  yntau  eu  bod  hwy  yn  rhy 
farwaidd  ac  anefengylaidd.  Gyda  Ilawer 
o  ffraethineb,  dangosai  iddynt  unwaith  y 
gwahaniaeth  rhwng  ei  ddull  ef  yn  pre- 
gethu,  a'r  eiddynt  hwy,  trwy  gymhariaeth 
o  dŷ  ar  dân.  "  Eich  dull  chwi,"  meddai, 
"  yw  dweyd  :  Wrth  deithio  yn  y  nos,  yn  laf, 
Mi  a  ganfum  dân.  Yn  2ÌI,  Mi  a  welais 
fû'g.  Yn  3ydd,  Mi  a  ddeallais  fod  y  tŷ 
yn  Ilosgi.  Yn  4ydd,  Mi  a  wybum  fod  y 
teulu  ynddo  mewn  trwmgwsg.  Yn  ^ed, 
Mi  a  ddaethum  i'ch  deffro,  a'ch  galw 
allan,  rhag  eich  dyfetha.  P"y  null  inau, 
wedi  deall  fod  y  ty  ar  dân,  a'r  teulu  yn 
cysgu,  yw  gwaeddu,  heb  na  chyntaf  nac 
ail :  Iwb  !  Iwb  !  Hawyr!  Hawyr  !  Deff- 
rowch  !  Deuwch  allan  ar  frys,  y  mae  y 
tŷ  ar  dân,  onide  fe'ch  Ilosgir  yn  Iludw  !  " 

Saer  oedd  WiIIiam  Edward  wrth  ei 
grefíf.  Arweiniwyd  ef  unwaith,  wrth 
ddilyn  ei  gelfyddyd,  i  fysg  y  Saeson  a 
breswyliai  ran  o  Benfro,  a  hyny  mewn 
palasdy,  Ile  yr  oedd  pobl  dra  boneddigaidd 
yn  byw.  Yn  fuan,  aeth  y  si  allan  fod  y 
saer  yn  bregethwr.  Gwedi  ei  holi,  a 
chael  fod  y  chwedl  yn  wir,  trefnodd  y 
foneddiges  fod  iddo  gael  anerch  y  teulu  y 
Sul  canlynol.  Y  Sul  a  ddaeth,  ac  esgynodd 
WiIIiam  Edward  i  ben  ystôl,  er  mwyn  bod 
yn  uwch  na'i  wrandawyr.  Tynodd  Iyfr 
allan  o'i  logell,  gan  ddarllen  yn  Saesneg  o 
hono  fel  testun  :  "  Pwy  bynag  a  _vr  ei  was 
neu  ei  forwyn  i  godi  pytatws,  neu  i  dori 
bresych,  ar  foreu  Sabbath,  a  ddemnir  dros 
byth."  "  Dyma  fy  nhestun,  madam," 
meddai ;  "  yn  awr,  gyda'ch  cenad,  mi  a 
af  yn  mlaen."  Eithr  cyffrodd  y  fonedd- 
iges  yn  enbyd  ;  nid  oedd  yn  ddieuog  yn 
ngwyneb  y  cyhuddiad ;  a  bloeddiodd  yn 
groch  :  "  Nag  ewch  ddim  yn  mlaen,  yr 
adyn  ;  dewch  i  lawr  ar  unwaith ;  dim 
ychwaneg  o'r  fath  gleber  !  "  Ac  i  lawr  y 
bu  raid  iddo  ddod,  heb  wneyd  rhagor  na 
darllen  y  testun,  a  therfynodd  y  cyfarfod. 
Dengys  yr  hanesyn  fod  tân  a  zêl  yn 
yspryd  y  cynghorwr,  ond  yn  fynych  fod  y 

cyfryw  yn  tori  allan  yn  wyllt,  heb  gael  eu 
llywüdraethu  gan  yspryd  pwyll. 

Ijyddai  ei  dynier  yn  anil  yn  fagl  iddo. 
Unwaith,  aeth  yn  ddadl  rhyngddo  a 
Thomas  Hooper,  ei  gymydog ;  aeth  yr 
ymryson  yn  enbyd  o  boeth,  ac  yn  y  cyfifro 
rhoddes  WilHam  Edward  wth  i'w  wrth- 
wynebydd,  nes  y  syrthiodd  yn  sybyrthol 
yn  erbyn  rhyw  arf,  gan  gael  archoll  ddofn 
ar  ei  dalcen.  Dyma  y  si  allan  fod  Wilham 
Edward,  Rhydygele,  pregethwr  efengyl, 
wedi  taro  ei  gymydog  a  chaib,  fel  yr 
oedd  ei  ymenydd  yn  y  golwg.  GelHr  yn 
hawddach  ddychymygu  na  darlunio  y 
gofid  a  barodd  y  chwedl  i'r  cyfeilhon 
crefyddol.  Dygwyd  y  mater  yn  mlaen  yn 
y  seiat.  Gwadai  yntau  iddo  daro  Tom 
Hooper.  Eithr  ni  chredai  ei  gyd-aelodau  ; 
ymddangosai  yr  archoll  yn  profi  yn  wa- 
hanol.  Penderfynwyd  ei  ddiarddel.  Cyn 
myned  allan,  gofynai  ganiatad  i  fyned  i 
weddi.  Yr  oedd  y  weddi  yn  un  ryfedd  ; 
gruddfanau  yr  hen  bererin  mewn  edi- 
feirwch  wrth  yr  orsedd,  gan  grefu  am 
faddeuant,  ac  apehai  at  hoílwybodaeth  y 
Goruchaf  nad  oedd  wedi  gwneyd  yr  hyn  y 
cyhuddid  ef  o  hono.  "  Y  mae  fy  mrodyr 
yn  gwrthod  fy  nghredu,"  meddai,  "  eithr 
gwyddost  ti,  Arglwydd  Mawr,  na  thar- 
ewais  mo  Tom  Hooper  yn  ei  dalcen  a'r 
gaib."  Gorchfygwyd  ei  gyd-aelodau,  a 
chwedi  eu  hargyhoeddi  yn  drwyadl  nad 
oedd  yn  bwriadu  drwg,  caniatasant  iddo 
aros  yn  eu  mysg.  Bu  y  tro  yn  wers  iddo 
am  ei  oes  ;  daeth  gwedi  hyn  mor  hynod 
am  ei  larieidd-dra  a'i  arafwch  ag  oedd  yn 
flaenorol  am  ei  fyrbwylldra.  A  gorphen- 
odd  ei  yrfa  yn  fawr  ei  barch  gan  bawb 
a'i  hadwaenai. 

Bellach,  rhaid  i  ni  adael  y  cynghorwyr, 
er  mor  ddifyrus  ac  addysgiadol  eu  hanes. 
Yr  amser  a  ballai  i  ni  fynegu  am  John 
Richard,  Llansamlet,  yr  hwn  oedd  yn  ŵr 
gwresog  ei  yspryd,  a  gonest  ei  galon,  ac  er 
tramgwyddo  wrth  arweinwyr  y  Gymdeith- 
asfa  ol)legyd  cyfyngu  o  honynt  ar  ei  faes 
llafur,  a  ddaeth  i'w  le  yn  fuan,  gan  gyf- 
addef  ei  ffolineb,  a  gofyn  am  faddeuant ; 
am  Howell  Griífith,  Trefeurig,  yr  hwn 
oedd  yn  ẁr  dysgedig,  ac  mewn  amgylch- 
iadau  da,  ac  a  fu  o  fawr  ddefnydd  i  achos 
yr  Arglwydd  yn  ngymydogaethau  Llan- 
trisant,  Tonyrefail,  a  Bro  Morganwg,  ac 
nad  oedd  uwchlaw  derbyn  cerydd  yn 
garedig  gan  ei  frodyr,  pan  y  teimlent  ei 
fod  yn  tueddu  i  fyned  ar  gyfeiliorn  ;  am 
James  Williams,  arolygydd  y  seiadau  yn 
Sir  Gaerfyrddin,  adroddiadau  pa  un  o  sef- 


yllfa  y  cymdeithasau  a  osodasid  dan  ei 
ofal  sydd  yn  awr  ar  gael,  ac  yn  dra 
dyddorol  eu  cynwys;  am  Milbourn  Bloom, 
a  breswyliai  yn  Llanarthney,  yn  nhŷ  yr 
hwn  y  cedwid  y  Cyfarfod  Misol  nodedig, 
pan  y  disgynodd  Ýspryd  Duw  fel  fflam 
i  fysg  ei  bobl,  nes  gwresogi  eu  calonau,  a 
pheri  iddynt  folianu  ei  enw  ;  am  Morgan 
Hughes,  a  fu  unwaith  yn  arolygydd  seiadau 
Sir  Drefaldwyn,  a  chwedi  hyny,  méwn 
undeb  a  WiUiams,  Pantycelyn,  yn  arol- 
ygydd  seiadau  rhan  uchaf  Sir  Aberteifi,  yr 
hwn,  am  ei  waith  yn  myned  o  gwmpas  i 
efengylu,  a  wysiwyd  i  frawdlys  Aberteifi, 
yn  y  flwyddyn  1743,  ond  erbyn  myned 
yno,  a  ddaeth  yn  rhydd  am  nad  oedd  neb 
i'w  erlyn  ;  ac  am  amryw  eraill.  A'u 
cymeryd  fel  dosbarth,  dynion  ardderchog 
oedd  yr  hen  gynghorwyr.  Eu  hunig 
wendid,  os  gwendid  hefyd,  oedd  awydd 
am  gael  eu  hordeinio,  fel  y  gallent  weini  yr 
ordinhadau  megys  gweinidogion  yr  Ym- 
neillduwyr.  Ychydig  o  gydymdeimlad 
oedd  rhwng  y  nifer  fwyaf  o  honynt  a'r 
Eglwys  Sefydledig ;  yr  oedd  eu  cydym- 
deimlad  a'r  Ymneillduwyr  yn  fwy.  A 
phan  na  fynai  yr  arweinwyr  ganiatau 
ordeiniad  iddynt,  aeth  amryw  trosodd  at 
yr  Ymneillduwyr,  gan  gymeryd  gofal 
eglwysi  a  gwasanaeth  eu  Harglwydd  a'u 
cenhedlaeth  yn  ffyddlawn.  Dyma  fel  y 
collodd  y  Cyfundeb  Evan  Wilhams,  y 
crybwyllasom  am  dano  yn  dianc  o"r 
Gogledd  oblegyd  poethder  yr  erledigaeth  ; 
a  John  Thomas,  a  ymsefydlodd  yn  y 
Rhaiadr ;  a  Richard  Tibbot,  Herbert 
Jenkins,  Milbourn  Bloom,  ac  amryw  o 
ddynion  talentog  eraill.  Eithr  glynodd  y 
nifer  fwyaf  yn  ffyddlawn,  er  pob  temtasiwn 
i  gefnu.  Ond  yr  ydym  yn  colli  golwg  ar 
amryw  o  honynt  yn  amser  yr  ymraniad,  a 
pha  beth  a  ddaeth  o  honynt,  nis  gwyddom. 
Aeth  rhai  yn  Annibynwyr  ;  cyfeiliornodd 
eraill  oddiwrth  y  ffydd,  gan  ffurfio  mân 
bleidiau,  a  gosod  eu  liunain  yn  ben  arnynt ; 
ond  am  y  nifer  fwyaf,  ymlynasant  wrth 
Rowland,  Howell  Davies,  a  Williams, 
Pantycelyn,  a  buont  farw  ar  y  maes  fel 
medelwyr  diwyd,  a'u  crymanau  yn  eu 
dwylaw. 

Yr  ydym  yn  dyfod  yn  awr  at  adrodd- 
iadau  y  cynghorwyr,  a  anfonwyd  i'r  Cym- 
deithasfaoedd,  yn  desgrifio  sefyllfa  yr 
eglwysi  a  osodasid  dan  eu  gofal.  Y  mae 
yr  adroddiadau  hyn  mor  Iliosog,  fel  nas 
gallwn  ond  difynu  ychydig  o  honynt,  a 
hyny  megys  ar  antur.  Yr  adroddiad 
cyntaf  yn  nghofnodau  Trefecca  yw  eiddo 

ThoniMS  James,   Cerigcadarn,   o   ba   un  y 
mac  a  ganlyn  yn  esiampl  : — 


"  Cymdeithas 
horwr,  Thomas 

Enwnu  i/r  Aelodaii. 
Thomas  James 
Thomas  Bowen 
Evan  Evans 

Sarah  Williams 

Sarah  James 

Eliza  Bowen 

Ann  Baisdel 
]\Iary  Bowen 

Margaret  Lewis 

Eliza  Price 

Susan  Davies 

Margaret  Bowen 
Elenor  Joncs 


Gwen  James     \ 


Llanfair-muallt.     Cyng- 
Bowen  : — 

Eu  SefyUfa. 
Tystiolaeth  lawn  ac  arosol. 
Mewn  rhyddid  helaeth. 
Wedi  cael  tystiolaeth,  ond  yn 

wan  mewn  gras. 
Wedi  ei  chyfiawnhau,  ac  wedi 

dod  allan  o'r  fíwrnes. 
Tystiolaeth     gyflawn,      ond 

mewn  dirfawr  gaethiwed. 
Yn   gyffelyb,    ond   i    raddau 

wedi  ei  gadael. 
Profìad  hyfryd,  oud  yn  wan. 
Yn  dyfal  geisio  yr  Arglwydd 

lesu. 
Wedi     ei     chyfiawnhau     yn 

ddiweddar. 
Tystiolaeth    lawn,     ond    yn 

dechreu  canfod  ei    chalon 

yn  fwyfwy  caled. 
Wedi    ei   chyfiawnhau,    ond 

yn   awr   tan  lawer  0  am- 

heuon. 
Yn  gyffelyb,  ond  yn  meddu 

llygredigaethau  cryfion. 
Yn     dechreu     ymadfer    o'i 

gwrthgiliad. 


Wedi  myned  i  ogoniant,  fel 
yr  wyf  yn  credu." 


Susan  James 
Gwen  Kinsey 

Rhif  yr  aelodau  yma  oeddynt  13. 

"  Cymdeithas  Llanafan.  Cynghorwyr 
anghyoedd,  Edward  Bowen  a  Thomas 
Bowen  : — 

Eu  ScfijUfa. 
Yn  dwyn  tystiolaoth  yn    ei 

gystudd. 
Yn  gyffelyb,  ond  wedi    coUi 

Uawer   o'i   gariad,  a'i    zêl, 

gan  fod  wedi  ei  faglu  yn  y 

byd. 
Mewn     caethiwed     dirfawr. 

Yn  dysgwyl. 
Dan  lawer  o  dywyllwch. 
Yn  wan  mewn  gras  ;  ond  yn 

dysgwyl. 
Tystiolaeth  lawn  yn  aml,  ond 

nid  yn  ai'osol. 
Tystiolaeth  lawn  ac  arosol. 
Tan  lawer  o  amheuon  obleg- 

yd  giym  llygredigaethau. 
Y    gair   hwn   wedi    ei    selio 
iddi  hi :  "  A  chariad   tra- 

gywyddol  y'th  gerais." 
Tystiolaeth   hyfryd  o  gariad 

Duw. 
\^r  un  modd. 
Yn  rhodio  yu  agos  at  Dduw, 

ond   mewn   llawer   o    am- 

heuon. 
Tystiolaeth  lawn." 

rhif  yr  aelodau  yma  yn 


Enicau  yr  Aeìndaii. 
Rice  Price 


Thomas  Price 


Thomas  Jones 

Stephen  Jones 
James  Evans 

Thomas  Bowen 

Edward  Bowen 
Eliza  Evans 

Mary  Jones 


Catherine  Jones 

Mary  Price 
Diana  Evans 


"  Cymdeithas 
anghyoedd,  Rice 

]'jiiivau  yr  Aclodaii. 
liice  Morgan 

David  Williams 

Kice  WiUiams 
Thomas  Lloyd 


Edward  Winston 
Roderick  Rice 

Ann  Lloyd 

Eliza  Evans 
Margaret  Evans 
Eliza  Williams 


Margaret  Bound 

Tri-ar-ddeg  oedd 
ogystal. 


Llanwrtyd.      Cynghorwr 
Morgan  : — 

Eu  SefijUfa. 
Yn    rhodio    yn    agos,     ond 

mewn  peth  amheuaeth. 
Nid  yw  wedi  ei  adael  mewn 

un  gradd  o  amlieuaetli. 
Ei  gyflwr  yn  dywyll  iawn. 
Efe   yn    tybio   ddarfod   iddo 

gael  tystiolaeth,  ond  eraiU 

heb  eu  llawn  foddloni  yn 

ei  gyflwr. 
Mewn  caethiwed  mawr. 
Mewn    caethiwed    a     thyw- 

yllwch. 
Yn    ceisio    yn    ddyfal,    ond 

mewn  treialon  dirfawr. 
Ar  y  fíordd  yn  ceisio. 
Yn  ei  chariad  cyntaf. 
Yn    llwythog    o    anghredin- 

iaetlî." 

Yr  oedd  28  o  aelodau  yn  perthyn  i'r 
gymdeithas  hon,  a  dywedir  ei  bod  yn 
myned  yn  y  blaen  yn  hyfryd.  Rhydd 
gyfrif  cyffelyb  am  seiadau  Merthyr  Cynog, 
Llandyfathen,  Cerigcadarn,  Llanddewi'r 
Cwm,  a  Llaneigion.  Y  mae  ei  sylwadau 
ar  gyflyrau  y  gwahanol  aelodau  i'r  pwynt, 
ac  yn  fynych  yn  brydferth.  Dywed  am 
un  William  Saunders,  Llaneigion  :  "Gwedi 
bod  mewn  dirfawr  amheuaeth  gyda  golwg 
ar  dduwdod  Crist,  ond  yn  awr  creda  nid  yn 
unig  ei  fod  yn  Dduw,  ond  hefyd  yn  Dduw 
iddo  ef."  Am  un  Mrs.  P.,  o'r  un  seiat, 
dywed  :  "  Medd  dystiolaeth  lawn,  ac  y 
mae  yn  rhodio  yn  agos,  ond  nid  yw  ei 
henw  wedi  ei  ysgrifenu,  am  fod  y  gẁr  yn 
bytheirio  ac  yn  erhd."  Ychwanega  am  yr 
un  gymdeithas :  "  Y  mae  saith  yn  ychwaneg 
i  ddod  i  mewn." 

Dengys  y  cofnodion  hyn  ddirfawr  wa- 
haniaeth  parthed  ysprydolrwydd  meddwl 
rhwng  y  Methodistiaid  a'r  Ymneillduwyr 
oeddynt  yn  y  wlad  o'u  blaen.  Dospartha 
Dr.  John  Evans,  yn  y  daflen  y  cyfeiriasom 
ati  yn  barod,  y  rhai  a  berthynent  i'r 
Anghydffurfwyr  yn  ol  eu  sefyllfa  fydol  ; 
rhenir  hwy  i  ynadon,  ysweiniaid,  rhai  yn 
meddu  pleidlais  yn  y  sir  neu  y  fwrdeisdref, 
rhydd-ddeihaid,  amaethwyr,  masnachwyr, 
a  labrwyr.  Nid  yw  yr  hen  gynghorwr  o 
Gerigcadarn  yn  prisio  dim  parthed  safle 
fydol  aelodau  y  gwahanol  seiadau ;  dibwys 
ganddo  pa  un  ai  labrwyr  ynte  ustusiaid 
ydynt  ;  rhana  efe  hwy  yn  ol  eu  cyflwr 
ysprydol,  sef  rhai  wedi  eu  cyfiawnhau, 
rhai  yn  dyfal  geisio,  a  rhai  dan  draed 
amheuon,  &c.  Yr  oedd  y  Methodistiaid 
cyntaf  yn  byw  gymaint  yn  y  Presenoldeb 
Dwyfol,  fel  nad  oedd  mân  wahaniaethau  y 
byd  o  un  pwys  yn  eu  golwg.     Eithr  y  mae 

Thomas  James  heb  orphen  ei  adroddiad. 
Fel  hyn  y  dywed  am  y  seiadau  canlynol : — 

Heb  fod  niewn  trefn. 
Newydd  ei  íîurfio.     Cynghor- 

wr      anghyoedd  —  David. 

Rhif,  oddeutu  14. 
Mewn  trefn,  ond  nid  yw  yn 

gyfleus  i  mi  rhoddi  ei  chyf- 

rif. 
Y  seiat  newydd  ei  ffurfìo. 


'  Trefecca 
Llangamarch 


Llwyncoll 


Llanfìhangel- 
Nant-Bran 

Llanfihangel- 
Fechan 

Tref  Aberhonddu 

Llangors 

Cilhon'w^ 

Dyserth 


Ni   wnant   eto   ymostwng 

unrhyw  drefn. 
Heb  ei  ffurfio. 
Heb  ddod  i  drefn. 
Y  seiat  tan  Mr.  Beaumont. 
Heb  gael  ei  phrofi.' 


Dywed  fod  yr  aelodau  y  rhydd  gyfrif  o 
honynt  yn  134,  ond  y  byddai  y  cyfanswm 
yn  sicr  o  fod  yn  200.  Cofìer  mai  rhan  o 
Frycheiniog  oedd  dan  ei  ofal.  Terfyna  yn 
y  modd  a  ganlyn  :  "  Bendigedig  fyddo  ein 
Hiachawdwr  am  hyn  o  ddechreuad,  gan 
obeithio  y  gwna  efe  ei  Jerusalem  yn 
llawenydd  yr  holl  ddaear,  oblegyd  yn  wir 
eto  y  mae  lle.  Am  hyn,  gweddíwch  lawer 
drosom,  a  throsof  fi,  yr  annheilwng — 
Thos.  James." 

Cymerer  eto  adroddiad  Morgan  Jones, 
arolygwr  dros  ranau  o  Fynwy.  Fel  hyn 
yr  ysgrifena  efe  : — 

"  GoETRE.  Y  maent  yn  13  o  rif,  gydag 
un  goruchwyliwr  drostynt,  yr  hwn  sydd 
ẃr  tra  gofalus.  Nid  oes  yma  ond  dau  ŵr 
priod,  a  dim  un  sengl.  Derbyniwyd  dau 
yn  ddiweddar,  un  yn  wraig  mor  hawddgar 
yn  ei  hyspryd  a'r  un  o'r  lleill.  Y  mae 
rhai,  fel  yr  wyf  yn  credu,  yn  Gristionogion, 
ond  heb  uno  eto  a'r  seiat  breifat.  Y  mae 
yr  aelodau  wedi  profi  mesur  o  ryddid,  neu 
amlygrwydd  eu  bod  wedi  cael  eu  cyfiawn- 
hau,  bawb  o  honynt  ond  un,  rhai  fwy,  a 
rhai  lai.  .  .  .  Meddant  ryddid  mawr  at  eu 
gilydd,  ac  at  y  brawd  Stephen  Jones,  eu 
cynghorwr  anghyoedd.  Gwn  ddarfod  i'r 
Arglwydd  fendithio  fy  llafur  yn  eu  mysg. 
Meddwn  ryddid  mawr  y  naiíl  at  y  llall. 
Bendigedig  a  fyddo  y  sanctaidd  Dduw,  yr 
hwn  a'i  dygodd. 

"  Glascoed.  Y  maent  tua  9  mewn  rhif. 
Y  brawd  Jones,  eu  cynghorwr  anghyoedd, 
a  wasanaetha  swydd  goruchwyhwr,  ac, 
fel  yr  wyf  yn  credu,  a  wasanaetha  yn 
ffyddlawn.  Y  maent  wedi  eu  gosod  yn  y 
drefn  oreu  bosibl,  ac  ystyried  eu  hamgylch- 
iadau.  Cyfarfyddant  yn  breifat  mor  aml 
ag  y  gallant,  ac  y  mae  yr  Arglwydd  yn  eu 
bendithio,  fel  y  mae  yn  bendithio  pawb  a 
gyfarfyddant  felly.  Nid  wyf  yn  gwybod 
am   un   nad   yw  yn  barod  i  dystio  fod  yr 


Arglwydd  yn  eu  bendithio  yn  rhyfedd  yn 
eu  cynulliadau  preifat  ;  ond  am  y  rhai 
sydd  yn  gwrthsefyll,  y  maent  yn  myned 
yn  sychach  bob  dydd.  Y  mae  yr  holl 
aelodau  wedi  profi  cariad  Duw  wedi  ei 
dywallt  ar  led  yn  eu  calonau  i'r  fath 
raddau,  fel  y  maent  wedi  eu  hargyhoeddi 
fod  eu  pechodau  wedi  eu  maddeu,  a'u 
hanwireddau  wedi  eu  cuddio.  Yr  wyf  yn 
credu  fod  eu  profiad  yn  gadarn  ac  yn 
gywir,  oblegyd  y  mae  eu  bywydau  yn 
cyfateb.  Tlodion  ydynt  gan  mwyaf,  ond 
y  maent  yn  ífyddlawn  yn  eu  galwedig- 
aethau,  ac  hefyd  y  naill  i'r  Ilall.  Y  maent 
yn  foddlawn  gweithio  er  cynorthwyo  eu 
gilydd,  pan  yn  glaf  neu  mewn  eisiau.  Y 
mae  i  mi  undeb  mawr  a  hwy,  a  felly 
hwythau  ataf  finau.  Bendigedig  fyddo 
Duw  am  ei  ddwyn  oddiamgylch.     Amen. 

"  St.  Brides.  Pedwar-ar-ddeg  o  rif 
ydynt,  a  chredaf  eu  bod  yn  Gristionogion 
sylweddol  o  ran  gwybodaeth  a  phrofiad. 
Holais  hwynt  yn  breifat,  a  chefais  dyst- 
iolaeth  ddarfod  iddynt  oll  brofi  rhyddid  yr 
efengyl  i  raddau  mawr,  oddigerth  tri ;  ac 
y  mae  un  o'r  tri  wedi  cael  fod  Crist  yn 
eiddo  iddi,  ond  y  mae  ei  ffydd  yn  wan. 
Am  y  ddau  arall,  dywedant  nad  ydynt  eto 
wedi  cael  gafael  ar  yr  Arglwydd,  ond  yr 
wyf  yn  credu  eu  bod,  a  dyna  farn  y 
gweddill  o'r  brodyr.  Meddyliais  iddynt 
wneyd  yn  glir  mai  gwaith  Duw  ydoedd,  er 
eu  bod  yn  ceisio  ei  guddio.  Temtir  hwy 
gan  y  gelyn  i  gredu  na  chawsânt  eu  har- 
gyhoeddi  erioed,  er  fod  eu  calonau  yn 
ymddangos  yn  ddrylliedig.  Y  maent  mor 
ostyngedig  a  neb  a  welais. 

"  Mynyddislwyn.  Y  maent  yn  10  o 
rif,  gyda  dau  oruchwyliwr  drostynt,  ac  y 
mae  yr  Arglwydd  yn  bendithio  y  moddion 
iddynt.  Cynorthwyir  fi,  ac  felly  eraill 
hefyd,  pan  fyddwyf  yn  llefaru  yn  eu  mysg. 
Cyfarfyddant  yn  breifat  unwaith  yr  wyth- 
nos,  a  chant  gymaint  o  les  trwy  hyn  a 
dim.  Y  maent  yn  ddiargyhoedd  yn  eu 
bywydau.  Medd  rhai  o  honynt  dystiol- 
aeth  ddarfod  eu  cyfiawnhau,  a  dyhea  y 
gweddill  yn  feunyddiol  am  ei  gael. 

"  Llangadog.  Daw  cryn  nifer  ynghyd 
i  wrando  y  Gair  yn  y  cymdeithasau 
cyhoeddus,  a  rhydd  yr  ArgÌwydd  allu  i 
lefaru  mewn  cariad.  Pedwar-ar-ddeg  sydd 
wedi  rhoddi  eu  henwau.  Y  maent  yn  rhy 
ieuainc  i  dderbyn  un  i  edrych  drostynt, 
ond  daw  un  atynt  o  Lanfihangel  mor 
fynych  ag  sydd  bosibl.  Dechreu  ymgynull 
yn  breifat  y  maent.  Yr  wyf  yn  teimlo 
rhyddid   mawr   yn   eu  mysg,    am   eu   bod 

mor  debyg  i  blant,  gan  fod  yn   foddlawn 
cymeryd  eu  dysgu. 

"  Trhfethin.  Y  maent  yn  19  o  rif, 
gyda  thri  goruchwyliwr.  Y  rheswm  fod 
tri  ganddynt  yw,  fod  dau  o  honynt  yn 
fasnachwyr,  ac  felly  yn  analluog  i  ddyfod 
i  bob  moddion.  Cyfarfyddant  dair  gwaith 
yr  wythnos,  a  theimlant  lawer  o  Dduw  yn 
eu  mysg,  yn  arbenig  yn  eu  cyfarfodydd 
preifat.  Rhodiant  yn  ddiargyhoedd,  ac  y 
maent,  mi  a  hyderaf,  yn  cynyddu  yn 
ngwybodaeth  yr  Arglwydd.  Y  maent, 
gan  mwyaf,  yn  deimladwy  o  gariad  madd- 
euol  Duw.  Y  mae  seiat  fechan  yn  Llan- 
heiddel  hefyd,  nad  yw  yn  ewyllysgar  i 
gymeryd  ei  dwyn  i  drefn  hyd  yn  hyn ;  ond 
ar  yr  un  pryd,  y  mae  yno  lawer  o  blant 
anwyl  i  Dduw. 

"  Grwynefechan.  Ugain  yw  rhif  yr 
aelodau  yma  ;  y  maent  mewn  trefn,  gyda 
dau  oruchwyliwr  yn  gofalu  drostynt. 
Cyfarfyddant  dair  gwaith  yr  wythnos,  un 
o'r  tair  yn  breifat.  Gallant  oll  dystiol- 
aethu  fod  ganddynt  amlygrwydd  ddarfod 
eu  cyfiawnhau,  er  fod  rhai  heb  deimlo 
cymaint  o  gysur  ag  y  buont.  Ond  yr  wyf 
yn  hyderu  fod  yr  Arglwydd  yn  eu  mysg. 
Teimlais  nerth  mawr  pan  fum  yn  eu  plith 
ddiweddaf. 

"  CwMDU.  Rhif  yr  aelodau  yw  12.  Y 
mae  yr  Arglwydd  yn  Ilewyrchu  arnynt, 
ac  yn  tywallt  ei  Yspryd  i'w  mysg  yn  fwy 
nag  erioed.  Y  maent  oll,  ond  dau, 
wedi  profi  cariad  maddeuol  Duw.  Cant 
weithiau  gymaint  o  bresenoldeb  Duw,  nes 
peri  iddynt  lefain  :  '  Arglwydd,  digon 
yw  ! '  Teimlant  gymaint  o  Dduw  mewn 
gweddi  weithiau,  nes  dymuno  peidio 
myned  o'r  fan,  hyd  nes  y  byddo  iddynt 
ymadael  i  fod  gyda  Christ. 

"  Cantref.  Y  maent  yn  14  o  rif,  a 
chredaf  am  y  rhan  fwyaf  o  honynt  ddarfod 
eu  selio  gan  yr  Yspryd  Glân  hyd  ddydd 
prynedigaeth. 

"  Blaenyllyn.  Ugain  ydynt  o  rif.  Ar- 
holais  hwy  yn  breifat,  a  chefais  fwy  o 
foddlonrwydd  nag  a  feddyliais  y  gellid 
gael.  Credaf  fod  yr  Arglwydd  wedi 
dechreu  gwaith  ar  eu  heneidiau.  Ym- 
ddangosant  yn  dra  gonest ;  mor  bell  ag  y 
gallaf  farnu,  y  maent  wedi  bwrw  eu 
heneidiau  ar  Grist ;  ond  nid  ydynt  eto 
wedi  cael  Ilawer  o  arwyddion  o  gariad  Duw. 

"  Llywel  (Sir  Frycheiniog).  Y  maent 
yn  18  o  rif,  ac  y  maent  wedi  eu  gosod 
mewn  cystal  trefn  ag  a  allaf,  gyda  goruch- 
wyliwr  i  wylio  drostynt.  Y  maent  yn 
benderfynol  o  gyfarfod  yn  breifat,  i  weled 


beth  a  wna  Duw  i'w  heneidiau.  Buont 
yn  dra  esgeulus  o  hyn.  Teimlodd  rhai  o 
honynt  fesur  o  gariad  Duw  ;  yr  wyf  yn  eu 
cael  yn  foddlon  cymeryd  eu  dysgu,  ond 
nid  oes  Ilawer  o  undeb  yn  eu  mysg,  am  na 
chyfarfyddant  yn  breifat.  Dylent  gael  eu 
cymeryd  yn  dyner,  fel  baban  sugno  ar  y 
fron,  oblegyd  eu  gwendid. 

"  Llanddeusant  (Sir  Gaerfyrdddin). 
Wyth-ar-hugain  o  rifedi  ydynt  yma ;  y 
maent  wedi  eu  gosod  mewn  trefn,  gyda 
dau  oruchwyliwr  anghyoedd  yn  eu  mysg. 
Cyfarfyddant  yn  gyhoeddus  ddwy  waith 
yr  wythnos,  ac  unwaith  yn  breifat.  Credaf 
fod  gwaith  mawr  yn  cael  ei  -  gario  yn 
mlaen  yn  eu  plith.  Gallant  dystiolaethu 
fod  Duw  yn  tywallt  ei  Yspryd  yn  helaeth 
arnynt,  yn  arbenig  yn  eu  cyfarfodydd 
anghyoedd.  Medd  rhai  o  honynt  brofiad 
helaeth  a  dwfn  o  gariad  Duw  ;  ond  y  mae 
eraill  mewn  caethiwed.  Y  maent  oll  yn 
ddiargyhoedd  o  ran  ymarweddiad.  Tyst- 
iolaethant  ddarfod  i'r  Arglwydd  fy  men- 
dithio  i  fod  o  les  i'w  heneidiau.  Bendigedig 
a  fyddo  yr  Arglwydd  hyd  byth  !  Amen, 
ac  Amen.  Teimlais  nerth  rhyfedd  yn  eu 
mysg  y  tro  diweddaf,  wrth  lefaru  am 
fawrion  bethau  Duw,  oddiar  Actau  ii.  11; 
yr  oedd  tua  dau  cant  yn  bresenol. 

"  D.S.  Y  mae  ychydig  o  eneidiau  hefyd 
yn  cyfarfod  yn  Llanfihangel-Cerig-Cornel, 
tua  thair  milltir  o'r  Fenni,  y  rhai  a 
anghofiwyd  y  tro  diweddaf  yn  Watford. 
Dymunwn  i  chwi  feddwl  am  danynt,  ac 
anfon  rhywun  i  ymweled  â  hwynt.  Y 
brawd  Morgan  John  Lewis  yw  y  cym- 
hwysaf,  yn  ein  tyb  ni,  gan  nad  yw  y  brawd 
Beaumont  yn  medru  siarad  Cymraeg." 

Byr,  mewn  cymhariaeth,  yw  adroddiad 
Thomas  Williams,  arolygydd  adran  o 
Forganwg,  o'r  cymdeithasau  a  osodasid 
dan  ei  ofal  ef.  Y  mae  fel  y  canlyn,  ond 
ein  bod  yn  gadael  allan  yr  enwau  : — 

"  Groeswen — 

^  Ciici-Mi-  Dynion  Merched 

^"■'/'-     edd.'  acnol.      sciujl. 
Wedi  eu  cyfiawnhau       9           8  18  9 

Dan  y  dcleddf         . .       1  2  3  4 

Rhif  aelodau  cyífi'edin  y  Groeswen  oedd 
49  ;  ychwaneger  at  hyny  y  pump  cyng- 
horwr  anghyoedd,  a  gwnaent  y  cyfanswm 
yn  54.  Dywedir  yn  mhellach  fod  un 
ferch  ieuanc,  o'r  enw  Amy  Price,  wedi 
marw  mewn  Ilawn  sicrwydd  ffydd. 
"  Llantrisant — 


Wedi  eu  cyfiawnbau,  ac 
yn  meddu  rhyddid . . 
Dan  y  ddeddf    . . 


Gwijr. 


Dijnion    Merched 
üCIHjl.  sciujl. 

Felly,  rhif  seiat  Llantrisant  oedd  deunaw, 
ac  os  yw  y  cyfrif  yn  gywir,  ni  pherthynai 
yr  un  wraig  briod  iddi. 

Rhifai  cymdeithas  Llanedern  6,  o  ba 
rai  yr  oedd  4  wedi  eu  cyfìawnhau,  a  2 
dan  y  ddeddf ;  Dinas  Powis,  13,  o  ba  rai 
yr  oedd  2  wedi  eu  cyfiawnhau,  ac  yn 
meddu  rhyddid  ;  6  wedi  eu  cyfiawnhau, 
ond  mewn  caethiwed,  a'r  gweddiU  dan  y 
ddeddf ;  St.  Nicholas,  32,  o  ba  rai  yr  oedd 
15  wedi  eu  cyfìawnhau,  ac  yn  meddu 
rhyddid  ;  1 1  wedi  ei  cyfìawnhau,  eithr 
mewn  caethiwed,  a"r  gweddill  dan  y 
ddeddf.  Rhifai  seiat  Pentyrch  9  ;  Aber- 
ddawen,*i5;  ac  Aberthyn,  ig.  Rhif  yr 
holl  aelodau  dan  ofal  Thomas  Williams 
oedd  168. 

Nodedig  o  fyr  yw  adroddiad  James 
WilHams,  arolygwr  rhan  o  Sir  Gaer- 
fyrddin.  Dywed  fod  seiat  Cayo  yn  rhifo 
49  ;  Talyllychau,  45  ;  Llansawel,  46  ; 
Llangathen,  37  ;  Cwmann,  32.  Am  seiat 
Cilycwm,  yr  oedd  yn  ieuanc,  ac  heb  ei 
dwyn  i  drefn,  ac  felly  ni  roddir  ei  rhifedi, 
Dywed  am  rai  o'r  aelodau  eu  bod  yn 
meddu  rhyddid,  eraill  fel  pe  yn  canfod  yr 
orphwysfa,  a'r  gweddill  tan  y  ddeddf. 
Am  y  rhai  a  feddent  ryddid,  nid  oeddynt 
oU  ar  yr  un  tir,  oblegyd  am  nifer  o  honynt 
dywedir  eu  bod  yn  meddu  mesur  bychan 
o  ryddid. 

Àdroddiad  tra  dyddorol  yw  eiddo  Will- 
iam  Richard,  arolygwr  y  rhan  isaf  o  Sir 
Aberteifì,  a'r  rhan  Gymreig  o  Sir  Benfro. 
Cymerer  yr  esiampl  a  ganlyn  : — 

"  Dyffryn  Saith — 

Enwau  yr  Aelodau.  Eu  Sefyllfa. 

1.  Thomas  Dafydd       Yn  credu,  ond  tan  rai  am- 

heuon  o  herwydd  temtas- 
iynau  ;  y  mae  yn  dymuno 
ac  yn  dyheu  am  fwy  o 
ryddid. 

2.  Dafydd  IMorgan       Wedi  archwaethu  llawer  o 

gariad  Duw ;  y  mae  yn 
credu  yn  wastadol  ;  ci 
brofiadau  ydynt  yii  dra 
synil. 

3.  Dafydd  llocs  Yn    crodu,   ond    tan   lawcr 

o  gymyiau.  Daeth  trwy 
lawer  o  brofedigaethau, 
ond  yn  gorchfygu  f wy  f wy. 

4.  Jenkin  John  Tan   dreialon   am  dymhor, 

yn  dywyll  ac  yn  sych  ei 
yspryd. 
n.  Margaret  Thomas   Tan  lawer  o  argyhoeddiad- 
au,  ond  yn  dra  tliywyll." 

Nis  gallwn  gofnodi  yr  holl  daflen,  eithr 
rhifai  cymdeithas  Dyffryn  Saith  20,  ac 
ymddengys  na  pherthynai  iddi  yr  un  wraig 
briod;     eiddo     Blaenhownant,    10;     Twr- 

gwyn,  9  ;  Llwyndafydd,  10 ;  ac  Aber- 
porth,  20.  Yn  Sir  Benfro,  rhifai  cym- 
deithas  Longhouse  15  ;  cymdeithas  Ty- 
ddewi,  1 1  ;  eiddo  Abergwaun,  35  ;  Dinas, 
7;  Trefdraeth,  13;  Pencaer,  7;  Llwyn- 
ygrawys  ac  Eglwyswrw,  35.  Gwna  yr 
oll  190,  gyda  19  o  aelodau  ar  brawf. 

Cyn  terfynu,  rhaid  i  ni  roddi  adroddiad 
John  Harris,  St.  Kennox.  Fel  hyn  y 
dywed  :  "  Ar  y  i^eg  o'r  mis,  mi  a  gyfar- 
fyddais  ag  \Vyn  Prendergast  ac  Ismason 
yn  Phonton  (25  o  rifedi)  ;  agorwyd 
ffenestri  y  nefoedd,  a  gwlawiwyd  i  lawr 
arnom  wlith  cariad  Duw,  nes  yr  oeddem 
ar  ymgoIU  a  boddi  yn  y  môr  mawr. 
Rhoddwyd  i  mi  deimlo  doethineb,  gwyb- 
odaeth,  deall,  gostyngeiddrwydd,  a  chyd- 
ymdeimlad  a  íy  ŵyn  anwyl,  fel  y  gallwn 
ddweyd  :  '  Teyrnas  Dduw  sydd  o  fewn  i 
mi,'  ac  hefyd,  '  Duw  cariad  yw.'  Yr  oedd 
yr  ŵyn  fel  asgwrn  o'm  hasgwrn,  a  chnawd 
o'm  cnawd.  Canasom  y  gân  newydd,  a 
chanasom  ag  un  anadl. 

"  Y  i^eg  o'r  mis,  yn  Llawhaden.  Nid 
oedd  ond  1 1  o  rif,  ond  yr  oedd  fy  serch  yn 
parhau  ac  yn  cynyddu.  Ar  weddi,  nid 
digon  oedd  penlinio ;  sythiodd  dau  ar  eu 
hwynebau  ar  y  Ilawr,  ac  o  braidd  y 
medrent  gyfodi.  A  thra  y  gosodwn  ger 
eu  bron  gariad  yr  Oen,  nis  gallent  aros  yn 
yr  ystafell,  eithr  aethant  allan  o  un  i  un, 
gan  ymdreiglo  yn  y  Ilwch,  a  gwaeddi  : 
'  Michael,  cân  di,  nis  gallwn  ni  !  ' 

"  Y  i^fed  o'r  mis,  yn  Jefferson.  Ysgyd- 
wyd  tŵr  Babel,  ac  yr  oedd  ar  ei  ogwydd  i 
syrthio,  yn  ddirgel  ac  ar  gyhoedd.  Gallu- 
ogwyd  fì  i  gredu  ddarfod  iddo  gwympo  ; 
yr  oedd  sain  hyfryd  rhad  ras  yn  mhob 
genau,  a  phob  calon  yn  Ilawn  o  gariad. 

"  Ar  y  i8fed  o'r  mis,  yn  Carew.  Rhif  25. 
Wedi  cynghori  yn  gyhoeddus  datguddiwyd 
i  mi  nad  oes  dim  yn  trallodi'r  diafol  yn 
gymaint  a'r  seiadau  preifat.  Yr  oedd 
hyny  yn  amlwg  yn  ei  ofiferynau,  sef  y  bobl 
gnawdol  o  bob  enwad ;  y  maent  yn  eu 
cashau  uwchlaw  pob  peth.  Er  fod  y 
drws  yn  nghau  ar  y  dechreu,  daeth  yr 
anwyl  Oen,  gan  sefyll  yn  y  canol,  a  dy- 
wedyd  :  '  Tangnefedd  i  chwi  !  '  Yna  yr 
ŵyn  anwyl  a  doddwyd  hyd  ddagrau,  ac  a 
lanwyd  â  chariad,  nes  y  gwaeddodd  un 
allan  :  '  Gresyn  !  gresyn  !  y  mae  yn  Ilifo 
drosodd.  Na  fydd  hanerog,  eithr  llanwer 
eraill  hefyd.'  A  thorodd  y  IleiII  allan  i 
lefain  :  '  Bendigedig  fyddo  Duw  am  lesu 
Grist.' 

"  Ar  y  igeg  o'r  mis,  yn  Mounton,  ger 
Narberth.     Rhif  9.      Cawsom   gymundeb 

melus  a'r  anwyl  Immanuel.  Gan  fod  yr 
hin  yn  wlyb,  ac  amgylchiadau  eraill  yn 
ymyraeth,  nid  oeddent  yn  fy  nysgwyl, 
felly  yr  oedd  ii  o'r  aelodau  yn  absenol. 

"  Ár  yr  2ofed  o'r  mis,  yn  Qenidawel. 
Rhif  i6.  O'r  cychwyn,  íe,  hyd  yn  awr, 
ni  chymerodd  yr  anwyl  Oen  ei  wenau 
melus  oddiarnaf,  ond  fe'm  dyddanodd 
megys  ar  ei  hn,  nes  fy  llenwi  i,  a'r  ẃyn  yn 
ogystal,  a  chariad,  gan  beri  i  ni  lefain  ar 
lu  y  nef:  '  O,  chwi  wyryfon  gogoneddus, 
cenwch,  oblegyd  rhyddhawyd  chwi  oddi- 
wrth  y  clai.  Treblwch  eich  cân,  nes  y 
deuwn  ninau  !  ' 

"  Felly,  gan  fy  mod  yn  eich  galw  yn 
anwyl  frodyr,  fe  a'm  gwnaed  yn  gyfranog 
o'ch  llafur,  a'ch  hymdrechion,  yn  eich 
gwaith  mawr.  Yr  wyf  yn  tybio  fy  mod 
yn  dwyn  y  baich  gyda  chwi.  A  chan  fy 
mod  yn  credu  fod  ein  hanwyl  Archoffeiriad 
yn  eich  cynorthwyo,  yr  wyf  yn  meddwl  fel 
mai  efe  ydyw  awdwr,  y  bydd  hefyd  yn 
berífeithydd  y  gwaith  ;  er  y  gall  Satan  a'i 
offerynau  ddweyd  fel  Tobiah  wrth  Sanbalat 
am  waith  Nehemiah  yn  adeiladu  muriau 
Jerusalem  :  '  Ped  elai  Iwynog  i  fyny,  efe  a 
fwriai  i  lawr  eu  mur  hwynt.'  Ewch  yn 
mlaen,  yn  wir  y  mae  gan  Oen  Duw  law 


yn  y  gwaith  a  pha  un  ydych  yn  ymwneyd, 
a  chwithau  a  gewch  fedi  o  ffrwyth  eich 
Uafur.  Hyn  oddiwrth  yr  annheilyngaf  o 
bawb  sydd  yn  ceisio  gwyneb  yr  Oen — 
JoHN   Harris." 

Dengys  yr  adroddiadau  hyn  lawer  o 
frwdaniaeth  yspryd,  a  llawer  o  fedr  i 
adnabod  sefyllfa  ysprydol  yr  eneidiau, 
gofal  pa  rai  a  gawsai  ei  ymddiried  i'r 
cynghorwyr,  Adroddiadau  am  sefyllfa 
pethau  tua  dechreu  y  flwyddyn  1743 
ydynt.  Dylem  gadw  mewn  cof  nad  yw 
nifer  yr  aelodau  yn  ddangoseg  o  gwbl  o 
rifedi  y  rhai  a  wrandawent  yr  efengyl 
gyda  y  Methodistiaid,  ac  a  ystyrient  eu 
hunain  yn  ganlynwyr  Rowland  a  Harris. 
Nid  gorchwyl  hawdd  oedd  ymuno  a'r  seiat 
y  pryd  hwnw.  Yr  oedd  y  drws  mor  gul, 
a'r  ddisgyblaeth  ynddi  mor  lem,  fel  y 
cawn  amryw  o'r  arolygwyr  yn  cyfaddef 
fod  rhai  wedi  eu  hachub  i  fywyd  tragyw- 
yddol,  fel  yr  oeddynt  hwy  yn  barnu,  ond 
heb  ymuno  ag  unrhyw  gymdeithas.  Yn 
Llanddeusant,  cawn  nad  oedd  rhif  yr 
aelodau  ond  wyth-ar-hugain,  ond  barnai 
yr  arolygwr  fod  y  gynulìeidfa  a'i  gwran- 
dawai  ef  yno  tua  dau  cant. 


PENOD    XI 


HOWELL     HARRIS 

(1743-44)- 

Giíiaeledd  iechyd  Harris  yn  ei  dneddu  i  roddi  i  fynu  y  gwaiíh  cyhoeddus — Ymosodiad  Edmmid 

Joncs  ar  y  Methodistiaid — Dechreu  codi  capelau — Capelau  Maesgwyn  ar  Groeswen Prawf 

Moygan  Hughes — Dadl  ag  Esgob  Tyddewi—Pumed  ymweliad  H.  Harris  a  Llundain— 
Y  Gymdeithasfa  Saesnig — Glynn  wrth  yr  Eglwys  Sefydledig — Whitefield  yn  tybio  y  cai 
ei  wneyd  yn  esgob — Dadl  a  Richard  Jcnhins  gyda  golwg  ar  y  Gair — Ystorm  yn  Nchym- 
deithasfa  Glanyrafonddu — Cymdeithasfa  Watford,  1744 — Y  Methodistiaid  ar  gyfraith 
lüladol — Llythyr  aelodau  Mynyddislwyn — Chweched ymnueliad  Harris  a  Llundain — Amryw 
Gymdeit hasfaoedd  Chivarterol  a  Misol. 


ydym  yn  barod  wedi  olrhain 
hanes  Howell  Harris  hyd  tua 
chanol  y  flwyddyn  1743.  Gwel- 
som  ei  fod  yn  teithio  yn  ddidor,  ac 
yn  llafurio  yn  hwyr  ac  yn  foreu,  mewn 
cynghori  pechaduriaid,  cadarnhau  y  saint, 
trefnu  y  seiadau,  ac  arolygu  pob  peth 
cysylltiedig  a'r  symudiad  grymus  oedd  yr 
Arglwydd  wedi  gychwyn  trwyddo  ef  a 
Rowland.  O  Gymdeithasfa  gyntaf  Wat- 
ford,  a  gynhahwyd  ddechreu  lonawr,  hyd 
ganol  Awst,  pan  yr  aeth  am  ychydig 
amser  i  Lundain,  prin  y  gellir  dweyd  iddo 
gael  diwrnod  o  orphwys.  Yn  ychwan- 
egol,  yr  oedd  ei  ohebiaeth  yn  ddirfawr. 
Ysgrifenid  ato  gan  bersonau  na  welodd 
mo  honynt  erioed,  a  hyny  ar  bob  math  o 
faterion ;  ac  yr  oedd  yntau  mor  gydwybodol 
a  gofalus,  fel  na  adawai  lythyr  heb  ei 
ateb.  Dan  yr  holl  bwys  hyn,  nid  rhyfedd 
i'w  iechyd  fethu.  Nid  gormod  dweyd 
iddo  amharu  ei  gyfansoddiad  i'r  fath 
raddau,  fel  na  bu  mor  gryf  a  chynt  byth. 
Fel  rheol,  pan  yn  croniclo  helynt  pob 
diwrnod  yn  ei  ddydd-lyfr,  dechreua  trwy 
gofnodi  fod  ei  gorph  yn  sâl  ac  yn  friw. 
Pan  ar  daith  yn  Sir  Benfro,  mis  Mehefin, 
cwyna  fod  poen  annyoddefol  yn  ei  wddf, 
ac  yn  saethu  trwy  ei  ben,  a  bod  ei  lygaid, 
ei  glustiau,  a'i  dafod  yn  y  cyfryw  stâd,  feÌ 
nas  gallent  gyflawni  eu  swyddau  priodol. 
Parodd  hyn  iddo  feddwl  am  roddi  y  cyng- 
hori  i  fynu,  ac  ymroddi  yn  gyfangwbl  i'r 
gwaith  o  arolygu  y  cymdeithasau.  Mewn 
llythyr  at  gyfaiU  yn  Llundain,  dyddiedig 
Mehefin    4,    1743,    dywed :     "Y    mae   yn 


gwasgu  yn  drwm  ar  fy  meddwl  fy  mod  yn 
cael  fy  ngalw  oddiwrth  y  gwaith  cyhoeddus 
at  yr  hyn  sydd  yn  fwy  preifat.  Rhoddaf 
fy  rhesymau  i  chwi,  a  gwn  y  gwnewch 
chwithau  eu  lledu  gerbron  yr  Arglwydd, 
ynghyd  a'r  credinwyr  gweddîgar  o'ch 
cydnabod.  (i)  Ymddengys  fel  pe  bai 
Duw  yn  gosod  hyn  yn  fwy  ar  fy  nghalon 
na'r  llall.  (2)  Y  mae  fy  natur  wedi  ei 
hamharu  a'i  threulio  allan  i'r  fath  raddau, 
a'm  corph  wedi  myned  mor  egwan,  fel 
nad  oes  genyf  nerth  digonol  ;  ac  ni  fu  y 
cyfryw  genyf  er  ys  amser  maith,  ond  pan 
ei  cawn  yn  wyrthiol  trwy  fiydd.  (3)  Yr 
wyf  yn  gyson  yn  colli  fy  Ilais,  fel  na  fedraf 
wneyd  i  gynulleidfa  fawr  glywed,  o  leiaf 
heb  boen  dirfawr.  (4)  Trwy  gyfres  o 
dreialon  anarferol  o  bob  cyfeiriad,  oddi- 
wrth  ddynion,  oddiwrth  Satan,  ac  oddi- 
wrth  fy  natur  felldigedig  fy  hun,  y  mae  yr 
Arglwydd  fel  pe  yn  fy  nghymwyso  yn 
neillduol  at  waith  oddifewn.  (5)  Darfu 
iddo  gyfranu  doniau  cyhoeddus  i  alw,' 
argyhoeddi,  ac  i  ddal  Crist  gerbron  yr 
annychweledig,  yn  helaethach  ar  amryw 
o'r  brodyr  nag  arnaf  fi,  a  chredaf  eu  bod 
yn  cael  eu  bendithio  yn  fwy  yn  y  gwaith. 
(6)  Ymddengys  angenrheidrwydd  am  ryw- 
un  at  y  gwaith  hwn,  ac  y  mae  digon  o 
wahaniaeth  rhyngddo  a'r  gwaith  cyhoedd- 
us.  (7)  Trwy  hyn,  gallwn  roddi  mwy  o 
amser  at  ddarllen,  ysgrifenu  Ilythyrau,  ac, 
efallai,  gwneyd  a  derbyn  mwy  o  ddaioni 
yn  breifat.  Y  rhesymau  hyn,  yn  neillduol 
fy  nghrygni  a'm  gwaeledd,  sydd  yn  eu 
gwneyd  yn  anmhosibl  i  mi  ddod  i  Lun- 

dain,  oni  ddaw  rhyw  frawd  gyda  nii  at  y 
gwaitli  cyhoeddus."  Pa  fodd  bynag,  dywed 
i'w  sehii  ddysgu  gwersi  gwerthfawr  iddo, 
sef  ei  ddyledswydd  i  gydymdeimlo  a'r  rhai 
ydynt  mewn  poen  ;  deall  y  fath  gydym- 
deimlad  sydd  rhwng  y  naill  ran  o'r  corph 
a'r  llall,  a'r  parodrwydd  sydd  yn  y  naill 
aelod  i  gynorthwyo  y  llall,  yr  hyn  sydd  yn 
ddrych  o'r  undeb  dirgel  ac  ysprydol  a 
fodola  rhwng  y  saint ;  a  theimlai  yn  sicr 
fod  y  cystudd  wedi  ei  fwriadu  er  Ues  iddo, 
er  ei  wneyd  yn  fwy  gostyngedig,  ac  felly 
ei  barotoi  i  dderbyn  rhyw  ddawn  oedd 
Duw  ar  fedr  ei  gyfranu  iddo. 

Ymddengys  i'r  rhwyg  oedd  wedi  dechreu 
eisioes  rhwng  y  Diwygwyr  a'r  Ymneilldu- 
wyr  ymledu  yn  ddirfawr  tua'r  cyfnod 
hwn.  Mai  30,  1743,  cawn  Howell  Harris 
yn  ysgrifenu  yn  ei  ddydd-lyfr  :  "  Clywais 
trwy  y  brawd  H.  am  broclamasiwn  cy- 
hoeddus  yn  ein  herbyn  gan  yr  anwyl 
frawd  Edmund  Jones,  a'r  rhai  a  ymlynant 
wrtho  yn  mysg  gweinidogion  yr  Annibyn- 
wyr.  (Condemniant  ni)  :  Yn  gyntaf,  am 
ein  bod  yn  cymuno  gydag  offeiriaid  cnawd- 
ol  ;  ac  yn  ail,  am  nad  ydym  wedi  ein 
hordeinio,"  "Y  brawd  H.,"  yn  ol  pob 
tebyg,  oedd  Herbert  Jenkins,  yr  hwn  ar  y 
pryd  oedd  ar  ymweHad  a  Threfecca. 
Math  o  alw  i'r  gâd  oedd  y  proclamasiwn, 
yn  ddiau,  mewn  canlyniad  i  waith  Cym- 
deithasfa  Watford  yn  cynghori  yr  aelodau 
a  arferent  gymuno  yn  yr  Eglwys  i  barhau, 
hyd  nes  yr  agorai  yr  Arglwydd  ddrws  i 
adael  ei  chymundeb.  Ymddengys  ei  fod 
yn  benderfyniad  cymanfa,  ac  yn  cael 
ei  anfon  at  yr  egiwysi  yn  ei  chylch- 
lythyr.  Y  mae  cyfeiriad  yr  ail  adran 
o'r  cyhuddiad,  sef  pregethu  heb  feddu 
ordeiniad,  yn  uniongyrchol  at  Howell 
Harris.  A  dweyd  y  lleiaf,  yr  oedd 
hyn  yn  anniolchgarwch  mawr  ar  ran 
Edmund  Jones  a'i  frodyr.  Wedi  i'r 
Diwygiwr  ymweled  a'u  hardaloedd  ar  eu 
cais,  a  bod  yn  foddion  yn  llaw  Duw  i 
argyhoeddi  lliaws  o  eneidiau,  o  ba  rai  y 
darfu  i  nifer  mawr  ymuno  a'u  heglwysi, 
peth  tra  annheilwng  oedd  troi  arno,  gan 
ddanod  mewn  proclamasiwn  cyhoeddus,  a 
ddeuai,  yn  ol  pob  tebyg,  yn  swyddogol  o'u 
cymanfa,  nad  oedd  wedi  ei  ordeinio. 
Eithr  ni  chythruddwyd  yspryd  Howell 
Harris.  Meddai :  "  Darfu  i'r  Yspryd 
Glân,  fy  anwyl  Arweinydd,  fy  nghadw 
rhag  fy  yspryd  fy  hun,  gan  fy  narostwng, 
a'm  danfon  at  Dduw,  a  rhoddi  1  mi 
gariad  at  bawb  sydd  yn  ymwahanu  oddi- 
wrthym.       Galluogwyd    fi    i    lefain    yn    y 


dirgel  :  '  O  Dad,  dangos  i  mi  dy  lais 
mewn  perthynas  i  hyn  ;  gwel  fel  yr  ym- 
osodir  arnom  o  bob  cyfeiriad.  O  arwain 
ni,  a  threfna  ni  fel  y  mynost,  a  sancteiddia 
yr  oll  i  ni.  Bendithia  y  rhai  sydd  yn  ein 
herbyn.  Pa  hyd  y  caifF  dy  blant  di 
ymryson  ar  y  ffordd,  a  bod  yn  rhanedig  ? 
(Yma  rhüddwyd  i  mi  yspryd  galar  oblegyd 
hyn).  O  cadw  ni  rhag  eu  niweidio,  na 
gwanhau  eu  dwylaw  mewn  un  modd. 
Bendithia  a  Uwydda  hwy  i  gasglu  eneidiau 
atat  ti,  a  bydd  yn  eu  mysg.'"  Os  bu 
gweddi  anhunangar  erioed,  yn  anadlu 
yspryd  lesu  Grist,  yr  oedd  y  weddi  hon  o 
eiddo  Howell  Harris  ar  ran  Edmund  Jones, 
a  gweinidogion  yr  Annibynwyr,  felly. 
Teimla  ei  hun  ddarfod  iddo  gael  ei  ddyr- 
chafu  uwchlaw  ei  natur  lygredig,  oblegyd 
sylwa  rhwng  cromfachau  :  "  Y  mae  hyn 
yn  mhell  oddiwrth  yr  hen  ddyn." 

Darfu  i  broclamasiwn  Edmund  Jones 
ddwyn  ffrwyth,  a  pheri  i  nifer  o  weinidog- 
ion  yr  Ymneillduwyr,  oeddynt  hyd  yn  hyn 
wedi  bod  yn  cynorthwyo  gyda'r  diwygiad, 
droi  eu  cefnau.  Yn  mhen  ychydig  ddydd- 
iau  cawn  Howell  Harris  yn  ysgrifenu  fel 
y  canlyn  yn  ei  ddydd-lyfr  :  "  Cly  wais  eto 
fod  nifer  o  frodyr  anwyl,  gweinidogion,  yn 
bwriadu  ein  gadael,  oblegyd  rhagfarn  atom. 
Yr  oedd  yn  dra  phoenus.  Ond  darfu 
i  Yspryd  Duw,  trwy  yr  hwn  y  gallaf 
wneyd  a  dyoddef  pob  peth,  fy  nghadw 
rhag  fy  hunan.  Darostyngwyd  íì  yn 
isel,  a  gwnaed  i  mi  garu  Duw  o'r  herwydd  ; 
gan  fy  mod  yn  ei  weled  yn  gadwraeth  rhag 
hunan,  a  rhag  ymuno  yn  gnawdol.  Ni 
theimlwn  na  Ihd  na  dig  atynt  ;  gallwn 
olchi  eu  traed ;  ac  anfonais  genadwri 
atynt,  os  gadawent  hwy  ni,  nas  gallem  ni 
eu  gadael  hwy."  Byddai  yn  anmhosibl 
cyfarfod  ag  yspryd  mwy  rhyddfrydig. 
Efallai  fod  yr  ymadrodd  "  ymuno  yn 
gnawdol "  yn  cyfeirio  at  y  perygl  y  bu 
Harris  unwaith  yn  ei  ofni,  sef  iddo  ef  a'i 
gyd-ddiwygwyr  gael  eu  gyru  gan  am- 
gylchiadau  i  ymuno  a'r  YmneiUduwyr,  heb 
fod  yr  undeb  rhyngddynt  yn  undeb  yspryd 
a  chalon.  O  hyn  allan,  ychydig  o  gym- 
horth  a  gafodd  Harris  oddiwrth  weinidog- 
ion  yr  YmneiUduwyr  ;  yr  oedd  ei  fod  yn 
myned  o  gwmpas  i  gynghori,  heb  gael  ei 
ordeinio  gan  esgob,  na'i  urddo  gan  wein- 
idog,  yn  faen  tramgwydd  iddynt  nas 
gallent  gamu  drosto. 

Yr  oedd  cyffro  wedi  enyn  yn  mysg  y 
Methodistiaid  erbyn  hyn  am  adeiladu 
capelau ;  nid  mewn  gwrthwynebiad  i'r 
eglwysydd   plwyfol,    ond   er   cyfleustra   i'r 

lleygwyr  lefaru,  gan  fod  y  tai  anedd  yn 
myned  yn  rhy  fychain  i'r  cynulleidfaoedd, 
ac  hefyd  er  mwyn  cynal  y  seiadau  yn- 
ddynt.  Yn  ol  pob  tebyg,  y  capel  cyntaf 
perthynol  i'r  Methodistiaid  ag  y  mae 
genym  hanes  am  dano,  yw  capel  Maes- 
gwyn,  yn  Sir  Faesyfed.  Nid  yr  un  Maes- 
gwyn  yw  a'r  lle  o'r  un  enw  cyfagos  i'r 
Gelh,  yn  mha  un  y  gweinyddai  y  gweinidog 
Ymneillduol  enwog,  Vavasor  Griffiths  ;  y 
mae  yn  fwy  i'r  gogledd,  ac  yn  gorwedd 
rhwng  y  Rhaiadr  a  Llanybister.  Ysgrifena 
James  Í3eaumont  at  Howell  Harris,  yr  hwn 
oedd  yn  Llundain,  Awst  2,  1742:  "Y 
mae  yr  Ustus  V n  yn  bygwth  tynu  tŷ 


codi  addoldai  yn  y  flwyddyn  1742.  O 
fewn  corph  y  flwyddyn  hono  ysgrifena  at 
foneddiges  gyfoethog,  nad  oedd  yn  ddi- 
berygl  o  gael  ei  pherswadio  i  gyfranu  ei 
heiddo  at  bethau  diraid,  gan  ddynodi 
amryw  achosion  teilwng  oeddynt  yn  galw 
am  gymhorth,  ac  yn  mysg  pethau  eraiH, 
dywed  :  "  Y  mae  llyfrau  i'w  hargrafí'u  a'u 
gwasgar,  a  thai  seiat  i'w  hadeiladu." 
Sefydliad  neillduol  i'r  Methodistiaid  oedd 
y  seiat,  a  rhaid  mai  ar  adeiladu  addoldai 
iddynt  hwy  yr  oedd  bryd  Howell  Harris, 
pan  y  cyfeiria  at  dai  seiat. 

Ymddengys  i  gapel  y  Groeswen  gael  ei 
adeiladu  yn  y  flwyddyn   1742.      Dyddiad 


LAl'l';i.    ANNIBYNOL,    Y    tìKÜJiSWJiN. 

lAdeiladwìjd  y  Capel  cyntaf  gan  y  Methodistiaid  yn  y  fliuyddyn  17Ì2.'] 


cwrdd  Maesgwyn  i  lawr."  Pe  capel  Ym- 
neillduol  fyddai,  buasai  wedi  ei  drwyddedu 
yn  ol  y  gyfraith,  a  buasai  gymaint  allan  o 
gyrhaedd  unrhyw  ustus  i'w  dynu  i'r  llawr 
ag  eglwys  gadeiriol  Tyddewi  ei  hun.  An- 
hawdd  meddwl  na  wyddai  Beaumont  hyn 
yn  dda.  Ond  gan  nad  oedd  y  Method- 
istiaid  gynt  yn  codi  trwydded  ar  eu 
haddoldai,  am  nad  ystyrient  eu  hunain  yn 
Ymneillduwyr,  yr  oedd  yr  adeiladau  a 
osodent  i  fynu  i  raddau  mawr  at  drugaredd 
yr  erlidwyr.  Y  tebygolrwydd  yw  mai 
capel  Methodistaidd  oedd  Maesgwyn.  Yr 
oedd   Howell   Harris  yn  fyw  gan  awydd 


gweithred  y  tir,  ar  ba  un  y  saif,  yw 
Mehefin  2,  1742.  Yn  Hanes  Eghvysi 
Annihyml  Cymru,  ceisir  gwadu  mai  y 
Methodistiaid  a'i  hadeiladodd,  a  dywedir 
yn  bendant  na  fu  erioed  yn  perthyn  iddynt. 
F'el  hyn  yr  ysgrifenir  :  "  Yn  1742,  adeilad- 
wyd  capel  bychan  ar  ben  y  Groeswen,  ar 
gwr  cae,  a  elwid  y  Waunfach,  fel  cangen 
o'r  Watford,  y  mae  yn  dra  thebyg,  Ond 
yn  mhen  ychydig  amser,  aeth  y  bobl  a 
ymgynullent  yno  yn  rhy  Fethodistaidd  i 
bobl  y  W^atford  a'u  gweinidog  allu  cyd- 
dynu  a  hwy  ;  ac  felly  buont  am  flynyddau 
yn  ymgyfeillachu  mwy  a'r  Methodistiaid 

nag  a'r  Annibynwyr.  Ond  ni  buont  ar  un 
adeg  o'u  hanes  yn  Felhodistaidd  liollol  ;  a 
chamgymeriad  yw  haeru  mai  gan  y  Meth- 
odistiaid  yr  adeiladwyd  ef,  oblegyd  yr 
oedd  wedi  ei  adeiladu  cyn  i'r  Methodist- 
iaid  ymffurfio  yn  gorph.  Ffurfiwyd  yma 
gymdeithas  eglwysig  yn  ol  cynllun  Howell 
Harris,  a  bu  am  dymor  yn  cael  ei  hystyr- 
ied  yn  gymdeithas  Fethodistaidd,  yn  ol  yr 
ystyr  a  roddid  i  Fethodistiaeth  ar  y  pryd." 

Y  mae  y  difyniad  hwn  nid  yn  unig  yn 
dywyll  a  chymysglyd,  gyda  ei  wahanol 
adranau  yn  gwrthddweyd  eu  gilydd,  ond  y 
mae  yn  ogystal  yn  gwbl  gamarweiniol. 
Nid  eglwys  Watford  yn  Uedu  ei  therfynau, 
ac  yn  bwrw  ei  gwraidd  i  lawr  mewn  tir 
newydd,  a  roddodd  fod  i  gymdeithas  y 
Groeswen,  ond  y  Methodistiaid,  gw^edi 
bHno  dadleu  yn  erbyn  David  WilHams  a"i 
heresi,  a  chwilient  am  gartref  heddychol. 
Thomas  Price,  o'r  Watford,  cynghorwr 
gyda'r  Methodistiaid,  oedd  y  prif  ysgogydd 
yn  y  symudiad,  a'i  enw  ef  yw  y  blaenaf  o'r 
ymddiriedolwyr  ar  weithred  trosglwyddiad 
tir  y  capel.  Cymerai  seiat  y  Groeswen  ei 
Hywodraethu  gan  y  Gymdeithasfa  fel  y 
seiadau  eraiU,  a  cheir  ei  hadroddiadau,  a 
anfonwyd  i'r  Gymdeithasfa,  yn  mysg  yr 
adroddiadau  sydd  yn  awr  yn  Nhrefecca. 
Yn  mheHach,  datgana  cynghorwyr  y 
Groeswen  ynbendant,  yn  eu  Hythyr  hanes- 
yddol  at  Gymdeithasfa  Cayo,  mai  trwy  y 
Methodistiaid  y  cawsent  eu  hargyhoeddi 
a'u  dwyn  at  grefydd,  ac  mai  hwy  a  gyd- 
nabyddent  fel  eu  tadau  yn  Nghrist.  Yn 
ngwyneb  y  íîeithiau  hyn  ofer  dweyd  na  fu 
eglwys  y  Groeswen  erioed  yn  Fethodist- 
aidd.  Yroedd  mor  Fethodistaidd  a'r  gym- 
deithas  a  ffurfiwyd  yn  ei  ysgubor  gan 
Daniel  Rowland,  yn  Llangeitho,  ac  nid  yw 
fod  y  capel  wedi  cael  ei  adeiladu  ychydig 
fisoedd  cyn  ffurfiad  y  Gymdeithasfa,  os 
mai  feHy  y  bu,  yn  newid  dim  ar  y 
cwestiwn. 

Fel  y  dywedasom,  tua'r  blynyddoedd 
1742-43,  yr  oedd  adeiladu  capelau  wedi 
dod  yn  gwestiwn  pwysig  yn  mysg  y 
Methodistiaid,  a  thueddwn  i  feddwl  fod 
amryw  wedi  cael  eu  gosod  i  fynu  yn 
ngwahanol  ranau  y  wlad.  Yn  mis  Mawrth, 
1743,  ysgrifena  y  Parch.  Benjamin  Thomas, 
y  gweinidog  YmneiHduol  a  ymunodd  a'r 
Methodistiaid,  at  HoweH  Harris :  "Darfu 
i'r  Eglwyswyr  gloi  un  o'r  tai  cyrddau  yn 
fy  erbyn,  a  phregethais  inau  gyda  fy 
nghefn  ar  y  drws.  Tybia  rhai  ddarfod 
iddynt  ysgrifenu  i  Lundain  gyda  golwg 
ar  hyn.     Byddwch  mor  garedig  a  rhoddi 


gwybod  i  ni  beth  a  aHant  wneyd.  Yr 
wyf  yn  foddlon  rhoddi  fy  nghorph  a 
fy  enaid  i  ddyoddef  drosto,  os  rhydd  efe 
i  mi  nerth."  Anhawdd  genym  feddwl  fod 
Mr,  Thomas  yn  cyfeirio  at  un  o'r  capelau 
YmneiHduol ;  gwyddai  efe,  a  gwyddai  yr 
hoH  wlad  erbyn  hyn,  fod  Deddf  Goddefiad 
yn  gysgod  i'r  cyfryw,  ac  nad  oedd  gan  neb, 
hyd  yn  nod  Archesgob  Caergaint,  hawl  i 
ymyraeth  â  hwy  ;  y  mae  tebygolrwydd 
cryf  mai  at  dai  cyrddau  perthynol  i'r 
Methodistiaid  y  cyfeiria,  y  rhai  oeddynt 
yn  ddiamddiffyn,  gan  nad  oeddynt  wedi  eu 
trwyddedu  yn  ol  y  gyfraith.  Yn  Nghym- 
deithasfa  Porthyrhyd,  a  gynhahwyd  Hyd.  3, 
1744,  penderfynwyd,  yn  mysg  pethau  eraiH, 
fod  tŷ  at  ddybenion  crefyddol  yn  cael  ei 
adeiladu  yn  Llansawel.  Nid  oes  un 
rheswm  dros  amheu  ddarfod  i  hyn  gael  ei 
gario  aHan,  ac  nid  yw  geiriad  y  pender- 
fyniad  yn  awgrymu  ei  fod  yn  symudiad 
newydd. 

Teimlai  HoweH  Harris  ddyddordeb  ar- 
benig  yn  y  dyddiau  o'r  flwyddyn  a  fyddent 
yn  cyfateb  i'r  adegau  pwysig  yn  ei  fywyd 
ysprydol.  Cawn  ef  yn  ysgrifenu  EbriH  6, 
1743  :  "  Ar  y  dydd  hwn,  wyth  mlynedd 
yn  ol,  yn  ol  dyddiau  y  mis,  Sul  y  Pasg  y 
flwyddyn  hono,  y  derbyniais  y  sacrament 
am  y  tro  cyntaf.  Yr  oeddwn  wedi  cael  fy 
argyhoeddi  gyda  golwg  ar  yr  angenrheid- 
rwydd  am  hyn  y  Sul  blaenorol,  sef 
Mawrth  30.  Y  pryd  hwn  cynyrchwyd  y 
fath  argraff  ar  fy  yspryd  na  adawodd  fi  am 
bythefnos  gwedi.  Yna  cefais  Hoìl  ddylcd- 
swydd  dyn,  trwy  yr  hwn  y  daethum  yn 
raddol  i  ganfod  fy  nhrueni,  yr  hyn  a  der- 
fynodd  mewn  argyhoeddiad."  Ebrill  20, 
1743,  ysgrifena  :  "  Heddyw  yw  dyddgylch 
yr  wythfed  flwyddyn  oddiar  fy  argyhoedd- 
iad  cyntaf,  trwy  ddarHen  Holl  ddyledswydd 
dyn."  Sulgwyn  yr  un  flwyddyn  cawn  ef 
yn  ysgrifenu :  "  Dyma  gylchwyl  yr  wyth- 
fed  flwyddyn  er  pan  y  cefaisolwg.gyntaf — 
trwy  ffydd — ar  Grist  yn  niarw  trosof,  ac  y 
teimlais  heddwch  a  Hawenydd.  O  gwmpas 
yr  amser  hwn,  wyth  mlynedd  yn  ol,  y 
bwriwyd  Satan  aHan  o  honof.  Yn  awr, 
gwnaed  i  fy  enaid  lefain,  nid  mewn  teimlad 
yn  unig  ond  gyda  gradd  o  oleuni,  '  Satan, 
ti  a  wyddost  dy  fod  wedi  dy  fwrw  allan  o 
honof,  trwy  aHu  Duw ;  fod  Duw  yn  awr 
ynof.  Ti  a  wyddost,  Satan,  mai  plentyn 
Duw  ydwyf  yn  awr,  a  llestr  etholedig  iddo. 
Ti  a  wyddost  mai  fi  yw  dy  arglwydd,  na 
chefaist  lywodraethu  arnaf  byth  oddiar 
hyny,  ac  na  chai  di  ddim  Hywodraethu 
arnaf  fi.     Ti  a  wyddost  fy  mod  yn  eiddo'r 

Arglwydd,  nas  gelli  fy  niweidio.'  Gwnaed 
i  fy  enaid  yn  awr  mewn  ffydd  goncwerio 
ar  fy  holl  elynion,  trwy  weled  fod  Duw 
wedi  fy  ngharu,  ac  wedi  fy  ngwaredu 
rhagddynt  oll.  Gwnaed  fì,  yn  wir,  yn 
ddiolchgar  am  fy  ngwaredu  o  deyrnas  y 
diafol,  gyda  ei  grym  a'i  thrueni.  Gwelais 
yn  awr,  trwy  fîydd,  fy  rhagorfreintiau,  fy 
mod  yn  eiddo  yr  Arglwydd,  ac  yntau  yn 
eiddo  i  minau.  Wyth  mlynedd  yn  ol 
tynwyd  fi  o  grafangau  y  diafol  at  Dduw ; 
ond  yn  awr  y  mae  arnaf  eisiau  cael  fy 
ngwaredu  oddiwrth  ddylanwad  y  cnawd, 
a'r  natur,  yn  mha  rai  y  mae  Satan  yn 
gweithio.  O  Dduw,  gwared  fì  rhag  fy 
hunan  !  O,  gwared  fi  rhag  fy  natur  !  "  Yn 
sicr,  nis  gallai  neb  ond  un  yn  byw  llawer 
yn  y  byd  ysprydol  ysgrifenu  fel  hyn. 

Ún  o  ddigwyddiadau  mawr  y  flwyddyn 
1743,  oedd  dal  y  cynghorwr  Morgan 
Hughes,  a'i  anfon  i  garchar  Aberteifi,  i 
sefyll  ei  brawf  yn  y  brawdlys  yno,  heb 
ganiatau  iddo  gael  myned  yn  rhydd  yn  y 
cyfamser,  trwy  roddi  meichiau  am  ei  ym- 
ddangosiad.  Cynyrchodd  yr  amgylchiad 
gyffro  dirfawr  yn  mysg  y  Methodistiaid  ; 
ymddangosai  yr  helynt,  y  naill  ffordd  neu  y 
llall,  fel  yn  penderfynu  tynged  y  diwygiad. 
Pan  y  pasiai  Howell  Harris  trwy  dref 
Aberteifi,  ar  ei  ffordd  i  Gymdeithasfa 
Fisol  Longhouse,  yr  oedd  Morgan 
Hughes,  druan,  yn  gaeth  y  tu  fewn  i  furiau 
y  carchar.  Nis  gallodd  fyned  i'r  carchar 
i'w  weled ;  nid  y w  yn  ymddangos  fod  ganddo 
drwydded  i  hyny  oddiwrth  yr  ynadon.  Ond 
hawdd  gweled  ei  deimlad  yn  y  difyniad 
canlynol  o'i  ddydd-lyfr  :  "  Aberteifi,  dydd 
Mercher.  Yn  y  dirgel  cefais  achos  y 
brawd  Morgan  Hughes,  y  carcharor,  yn 
gwasgu  yn  drwm  arnaf.  Teimlais  y  fath 
gariad  ynof  fel  yr  oeddwn  fel  pe  wedi 
cymeryd  lle  y  carcharor,  ac  yn  teimlo  fel 
y  teimlai  efe  ;  yr  oedd  pob  peth  oedd  genyf, 
bywyd,  arian  a  chwbl,  at  ei  wasanaeth  ; 
gallwn  ddyoddef  yn  ei  le.  Teimlwn  hefyd 
y  cyfryw  gariad  tadol  at  yr  oll  o'r  cynghor- 
wyr,  fel  y  gallwn  ddyoddef  gyda  hwy. 
Ysgrifenais  Iythyr  at  y  brawd  Rowland, 
yn  ei  gyfarwyddo  i  geisio  cael  y  brawd  yn 
rhydd  trwy  roddi  meichiau."  Teimlad 
diflas  i  un  a'i  ymysgaroedd  mor  dosturiol  a 
Howell  Harris,  oedd  gorfod  cefnu  ar  Aber- 
teifi  heb  weled  ei  gyfaill,  na  medru  ei 
gynorthwyo  mewn  un  modd.  Ni  Iwydd- 
wyd  i  gael  Morgan  Hughes  allan  trwy 
feichiau,  ychwaith  ;  bu  raid  iddo  aros 
yn  rhwym  hyd  ddydd  y  prawf.  Teimlai 
Thomas  Price,  o'r  Watford,  a'r  gymdeith- 


as  i  ba  un  y  perthynai,  yn  ddwfn  oblegyd  yr 
helynt.  Meddai  Mr.  Price,  mewn  Ilythyr 
at  Howell  Harris  :  "  Yr  wyf  yn  ofidus,  ac 
eto  yn  llawenhau,  oblegyd  yr  erledigaeth 
ar  y  brawd  Rowland  a'r  brawd  Hughes." 
Awgryma  hyn  fod  Daniel  Rowland  yn 
ogystal  wedi  cael  ei  wysio  i  sefyll  ei  brawf 
yn  Aberteifi,  ond  na  feiddai  yr  ynadon 
draddodi  offeiriad  ordeiniedig  i  garchar. 
Ychwanega  Mr.  Price  :  "Bûm  yn  meddwl 
myned  i  Aberteifi  erbyn  y  brawdlys,  gyda 
y  brodyr  William  Morgan  a  Watkin 
Evans ;  ond  gan  i  rwystrau  ddyfod  ar  ein 
ffordd,  a  bod  y  draul  yn  anghymesur,  yr 
ydym  yn  anfon  hyn  (swm  o  arian)  gyda  ein 
sarch  i'r  brodyr  Rowland  a  Hughes.  Yr 
ydym  yn  anfon  cymaint  ag  a  fedrwn  o'n 
cariad  gyfranu,  er  mwyn  i  chwi  symud  yr 
achos  i  Westminster,  ac  yr  ydym  yn  barod 
i'ch  cynorthwyo  hyd  eithaf  ein  gallu. 
Gwell  i  ni  fod  yn  ddiffynwyr,  ond  os  nad 
ânt  yn  y  blaen,  dymunwn  arnoch  ddwyn 
cyhuddgwyn  yn  eu  herbyn  am  gam  drin 
Morgan  Hughes  ar  brif-ffbrdd  y  brenin. 
Nid  rhaid  wrth  dyst,  gan  i'r  peth  gael  ei 
gyflawni  nlewn  Ile  mor  gyhoeddus."  Felly 
yr  ysgrifena  Mr.  Price,  a  hawdd  gweled  ei 
fod  wedi  ei  gyffroi,  ac  y  msddai  yn  ogystal 
lawer  o  wybodaeth  o'r  gyfraith. 

Ar  foreu  dydd  Llun,  tua  diwedd  mis 
EbriII,  y  mae  Howell  Harris  a  Daniel 
Rowland  yn  cychwyn  o  Langeitho  tua 
brawdlys  Aberteifi.  Yr  oedd  eu  ffordd  ar 
y  cyntaf  trwy  ddyff"ryn  prydferth  Aeron, 
un  o'r  rhai  tlysaf  yn  Nghymru  ;  erbyn  tri 
daethant  i  Clwyd  Jack,  haner  fifermdy  a 
haner  palasdy,  tua  thair  milltir  islaw  Tal- 
sarn,  Ile  y  cawsant  ymborth  i'w  hanifeiliaid. 
Cyrhaeddasant  d}'  un  Walter  Watkins 
erbyn  chwech,  ac  yr  oedd  yn  agos  i  naw 
arnynt  cyn  cyrhaedd  Aberteifi.  Melus 
odiaeth  oedd  y  gyfeillach  ar  y  ffbrdd ; 
teimlent  ddirfawr  hyfrydwch  mewn  cael 
cyd-ddyoddef.  Gwelai  Howell  Harris  fawr 
dynerwch  a  doethineb  Duw  yn  nhrefniant 
eu  dyoddefaint ;  ar  y  cychwyn,  pan  oeddynt 
yn  wan,  ni  erlidid  hwy  ond  trwy  eu 
gwatwar  a'u  gwawdio,  dim  ond  digon  o 
wrthwynebiad  yn  eu  cyfarfod  i  roddi  rhyw 
gymaint  o  ymarferiad  i'w  gras  eiddil ;  a 
phan,  tua  phedair  blynedd  yn  ol  y  cyfod- 
odd  ystorm  yr  oedd  ganddynt  gyííawnder 
o  frodyr,  a  chyfeillion  ac  arian  i  fod  yn 
gymhorth  iddynt.  Daeth  ar  ei  feddwl  i 
ysgrifenu  a  chyhoeddi  Ilyfrau  Cymraeg,  fel 
gallai  pawb  ddod  i  adnabod  Crist ;  ond 
teimlai  mai  ei  ddyledswydd  gyntaf  oedd 
ymweled  a'r  seiadau,  Ile  yr  oedd  yn  amlwg 

fod  yr  Arglwydd  yn  ei  fendithio.  Wedi 
cyrhaedd  Abcrteifi,  y  peth  cyntaf  oedd 
ymweled  a  Morgan  Hughes,  y  brawd  oedd 
yn  y  carchar.  "  Pan  ei  gwelais,"  meddai 
Howell  Harris,  "aeth  fy  nghalon  yn  fflam  ; 
tynwyd  fi  allan  mewn  nerth  ffydd,  a 
chariad,  a  gwres,  fel  y  diflanodd  pob  ofn 
ac  iselder  yspryd,  a  dychryn  ymddangos 
gerbron  y  fainc  ;  gallwn  eu  gwynebu  oll  yn 
wrol,  a  dyoddef  gyda  fy  mrawd.  Yn 
ngrym  y  nerth  hwn  gallwn,  yn  wir,  fyned 
i'r  fflamau  ;  tynwyd  ofn  y  werinos  i  íTwrdd 
oddiwrthyf  ;  yr  oedd  ynof  ddigon  o  ddewr- 
der  i  arddel  fy  Arglwydd.  Daethum  at 
Morgan  Hughes  pan  oedd  yn  isel  ei  yspryd, 
ac  yn  gweled  pob  peth  yn  ei  erbyn,  heb 
wybod  am  neb  a  gymerai  ei  achos  mewn 
llaw.  Ond  cefais  ddigon  o  nerth  fifydd  i 
ddweyd  a  dangos  fod  Duw  uwchlaw  iddynt 
oll,  nad  oes  arnom  eisiau  cymhorth  braich 
o  gnawd,  gan  fod  Duw  yn  chwerthin  ar 
ben  y  diafol,  a  phob  ymgais  o'i  eiddo,  ac  y 
byddai  iddo  ddwyn  da  o  hyn  oll.  Cysurais 
fy  mrawd,  a  theimlais  fy  hun  yn  llawn 
cariad  a  thosturi  at  ein  gwrthwynebwyr." 
Manyla  Howell  Harris  ar  eu  hanes  yn 
Aberteifi,  lle  y  buont  o  nos  Lun  hyd  bryd- 
nawn  dydd  lau.  Dywed  fod  ei  gorph  yn 
wan,  ond  am  ei  enaid  yr  oedd  yn  byw  yn 
mhell  uwchlaw  y  creadur,  ac  yn  bendithio 
Duw  am  edrych  ar  ei  fath.  Daethai 
llawer  o'r  brodyr  crefyddol  yn  nghyd,  fel 
nad  oedd  prinder  cydymdeimlad  nac  arian  ; 
ac  yn  nghanol  eu  pryder  cadwent  gyfar- 
fodydd  i  weddîo,  a  chanu,  a  moHanu,  y 
fath  na  chlywyd  y  cyíîelyb  o'r  blaen  mewn 
brawdlys.  Ymddengys  mai  un  W.  Llwyd 
oedd  blaenor  yr  uchel  reithwyr ;  dang- 
osodd  hwn  ei  fod  yn  gyfaill  i'r  diwygiad  ; 
ac  meddai  Harris :  "  Teimlwn  fy  enaid  yn 
ymlenwi  o  gariad  ato,  cyffelyb  i  eiddo  yr 
angeHon."  Buont  yn  ymgynghori  a  chyf- 
reithiwr,  a  dadleuydd,  ac  yn  egluro  yr  holl 
achos.  Arweiniodd  Mr.  Llwyd  Harris  i'r 
coffee  room  yn  y  prif  westy,  i  ganol  yr  uchel- 
reithwyr  a'r  mawrion,  ac  ymddengys  i 
argraff  ffafriol  gael  ei  gynyrchu.  Dydd 
lau  y  daeth  y  prawf  yn  mlaen.  Yn 
nghyntaf  oll  gosodwyd  gerbron  bump  o 
ddrwgweithredwyr  ;  tri  am  ladrata  caseg, 
a  buwch,  a  rhyw  gymaint  o  arian  ;  a  dau 
am  dori  ty.  Wedi  gorphen  â'r  lladron,  a'r 
tŷ-dorwyr,  dygwyd  Morgan  Hughes  ger- 
bron.  Ond  yr  oedd  yn  ddealledig  erbyn 
hyn  fod  yr  uchel-reithwyr  wedi  taflu  yr 
achos  aUan,  trwy  ddylanwad  Mr.  Llwyd 
yn  benaf,  ac  yr  oedd  ei  wraig,  boneddiges 
ieuanc  dyner,  wedi  dylanwadu  arno  yntau. 


Addawsai  Harris  i  Mr.  Llwyd  na  byddai 
i'r  Methodistiaid  osod  cyfraith  ar  eu  her- 
lynwyr,  ond  iddynt  dalu  holl  gostau  y 
prawf.  Felly,  nid  oedd  gan  y  barnwr 
ddim  i'w  wneyd  ond  rhyddhau  Morgan 
Hughes,  heb  ei  osod  ar  ei  braw^f,  ac  wrth 
wneyd  hyny  dangosodd  barch  mawr  at  y 
rhai  a  erlynid  heb  ddim  yn  eu  herbyn  ond 
eu  crefydd.  "  O  Arglwydd,"  meddai 
Harris,  "  y  mae  hyn  oll  yn  dyfod  oddi- 
wrthyt  ti."  Felly  y  terfynodd  y  prawf  yn 
Mrawdlys  Aberteirì,  ac  y  mae  yn  sicr  i'r 
amgylchiad  feddu  dylanwad  mawr  er  gyru 
ofn  ar  y  gwrthwynebwyr,  a  chalonogi  y 
rhai  a  geisient  addoH  Duw  yn  ol  argy- 
hoeddiad  eu  cydwybodau. 

Yn  ystod  y  flwyddyn  1743,  hefyd,  bu 
Howell  Harris  mewn  gohebiaeth  ag  Esgob 
Tyddewi,  gyda  golwg  ar  waith  y  clerig- 
wyr  yn  gwrthod  y  cymundeb  iddo,  ac  i'r 
rhai  oeddynt  wedi  eu  hachub  trwyddo. 
Nid  oes  un  o  lythyrau  yr  Esgob  ar  gael, 
ond  y  mae  yn  Nhrefecca  gopi  o  lythyr  a 
anfonodd  Howell  Harris  at  Ysgrifenydd  yr 
Esgob.  Ei  ddyddiad  yw  Awst  i,  1743. 
Geflir  casglu  oddiwrtho  fod  achwynion 
trymion  wedi  cael  eu  dwyn  yn  erbyn 
Harris,  parthed  athrawiaeth  ac  ymddyg- 
iad  ;  a  chawn  yntau  wrth  ateb  yn  dweyd 
ei  feddwl  yn  ddifloesgni,  heb  ofni  awgrymu 
nad  yw  yr  Esgob  yn  hollol  iach  yn  y  ftydd. 
Difynwn  ranau  o  hono :  "  Yr  wyf  eto  yn 
amheus  a  ydyw  ei  arglwyddiaeth  yn 
cyduno  gyda  golwg  ar  gyfiawnhad,  mai 
unig  achos  am  gyfiawnhad  gerbron  Duw 
yw  ufudd-dod  gweithredol  a  dyoddefol 
lesu  Grist,  heb  unrhyw  waith  o  eiddom 
ein  hunain  ;  a  bod  yr  haeddiant  hwn  yn 
cael  ei  drosglwyddo  yn  rhad  i  ni  gan 
Dduw,  ac  yn  cael  ei  ddirnad  yn  y  gyd- 
wybod  fel  yn  eiddo  i  ni  trwy  y  gras  o 
ffydd,  yr  hwn  hefyd  sydd  yn  caeì  ei  roddi 
i  ni.  Y  mae  y  ffydd  hon  yn  profi  ei  hun  i 
ni  y  wir  ffydd,  trwy  fod  yr  Yspryd  Glân 
yn  tystiolaethu  yn  ein  calonau  ;  ac  i'r  byd 
trwy  fywyd  ac  ymarweddiad  uniawn.  Yn 
yr  ystyr  hwn  yr  wyf  yn  credu  fod  sanct- 
eiddrwydd  tumewnol  ac  allanol  yn  angen- 
rheidiol  ;  sef  yn  angenrheidiol  i  rodio 
ynddynt  tua'n  cartref  tragywyddol ;  a 
phob  amser  yn  angenrheidiol  fel  y  ffrwyth 
sydd  yn  canlyn  cyfiawnhad.  .  ,  .  Gyda 
golwg  ar  y  cyhuddiadau  amgauedig  yn 
eich  llythyr,  yr  wyf  yn  addef  rhai,  ac  yn 
gwadu  rhai.  Ond  chwi  a  addefwch  eu 
bod  yn  llawn  chwerwder,  a  theimlad 
cas.  Gyda  golwg  ar  y  Ileoedd  y  bum  yn 
Ilefaru  ynddynt,  cydnabyddaf  ddarfod  i  mi 

wneyd  casgliadau  at  amcanion  crefyddol 
yr  ochr  arall  i'r  môr,  ond  telais  hwy  bob 
ceiniog  i  Mr.  Whitefield,  fel  y  dengys  ei 
lyfr,  a  thalodd  yntau  hwy  at  yr  amcan 
rnewn  golwg.  Parthed  fy  mod  yn  dal 
perffeithrwydd  dibechod,  ni  chredais  ac  ni 
chyhoeddais  hyny  erioed.  Eithr  wedi  l)od 
yn  nghymdeithas  Mr.  Wesley,  tua  thair 
blynedd  yn  ol,  yr  wyf  yn  addef  i  mi  arfer 
ymadroddion  heb  fod  yn  gUr  ;  ond  wedi 
deall  ei  fod  ef  yn  dal  y  cyfryw  gred,  mi  a 
ysgrifenais  lythyr  maith  ato,  ac  a  ysgerais 
fy  hun  oddiwrtho  ar  bwnc  o  athrawiaeth. 
Ér   hyny,   yr   wyf  eto  yn  credu  ei  fod  yn 


ddyn  gonest,  yn  ymdreulio  mewn  gwneyd 
daioni,  ac  fel  y  cyfryw,  yr  wyf  yn  ei  garu 
ac  yn  ei  anrhydeddu.  Credaf  y  byddai  ei 
arglwyddiaeth  yn  fwy  ffafriol  i  ni  pe  na 
chredai  yr  oll  y  mae  yn  glywed.  Cy- 
huddir  fi  o  ddweyd  nad  yw  y  naill  le  yn 
fwy  sanctaidd  na'r  llall.  Yr  wyf  yn 
gobeithio  eich  bod  chwithau  yn  credu 
felly,  nad  oes  yr  un  gwahaniaeth,  dan 
yr  efengyl,  rhwng  un  lle  a  lle  arall, 
ond  gwahaniaeth  cyfleustra  ;  ac  na  cheir 
unrhyw  addewid  yn  yr  Ysgrythyr  am 
bresenoldeb  Duw  mewn  un  man  rhagor 
man  arall,  oddigerth  gyda  golwg  ar  deml 

Solomon.  Nid  oedd  hyny  ychwaith  ond 
fel  yr  oedd  yn  gysgod  o'r  eglwys  Gristion- 
ogol,  ac  i  barhau  yn  unig  hyd  nes  y 
sefydHd  addoliad  ysprydol,  pan  y  dar- 
fyddai  yr  holl  gysgodau.  Yn  awr,  pa  le 
bynag  yr  ymgynull  dau  neu  dri  yn  enw  yr 
lesu,  ac  mewn  fìfydd,  yno  y  mae  presen- 
oldeb  Duw.  Ar  yr  un  pryd,  er  mwyn 
trefn  allanol,  dymunwn  na  fyddai  un 
rheswm  yn  erbyn,  a'i  fod  yn  bosibl  i  ni  oll 
ymgynuU  yn  yr  un  lle.  Am  y  cyhuddiad 
ddarfod  i  mi  lefaru  ar  adeg  y  gwasanaeth 
dwyfol  yn  FeUn-newydd,  credaf  ddarfod  i 
chwi  gael  eich  camhysbysu ;  mewn  an- 
wybodaeth  y  gwnaethum,  os  gwnaethum 
hefyd  ;  yr  oedd  yn  ymyl  machlud  haul 
arnaf  yn  cyrhaedd  yno,  mor  bell  ag  yr 
wyf  yn  cofìo.  Os  troir  fi  allan  o  gymun- 
deb,  pan  na  elHr  dwyn  unrhyw  achwyn  yn 
erbyn  fy  ymarweddiad,  tra  y  mae  eraill  yn 
cael  derbyniad,  er  byw  mewn  pechodau 
ysgeler,  dan  rith  tynerwch  cydwybod, 
daw  yn  amlwg  ryw  ddydd,  os  nad  yw 
felly  yn  awr,  a  ydyw  hyn  yn  ymddygiad 
cydwybodol.  Gwyddoch  os  nad  oes  ym- 
wared  i'w  gael  oddiwrth  hyn,  ac  oddi- 
wrth  y  cyífelyb  weithredoedd  direswm  ac 
anghariadus,  yn  y  llysoedd  eglwysig,  fod 
y  gyfraith  wladol  i'w  chael.  Os  troir 
aelodau  allan  o  eglwys  yn  unig  am  fyned 
i  wrando  lle  y  medrant  ddeall  yr  hyn  a 
wrandawant  yn  well  nag  yn  eu  heglwysydd 
plwyfol,  a  lle  y  cânt  fwy  o  les,  ac  y 
teimlant  fwy  o'r  Presenoldeb  Dwyfol,  nis 
gwn  pa  fodd  y  gall  y  cyfryw  Eglwys  gael 
ei  rhyddhau  oddiwrth  yspryd  erledigaeth, 
na  honi  ei  bod  yn  meddu  y  cariad  catholig, 
na'r  tynerwch,  y  rhai  y  tybiwn  ydynt  brif 
nodweddion  eglwys." 

Llythyr  teilwng  o  apostol.  Hawdd 
gweled  ei  fod  yn  ysgrifenu  gyda  phob 
gonestrwydd,  ac  yn  hollol  ddiofn,  er  ei 
fod  yn  awyddus  am  dalu  i'r  Esgob  a'i 
Gaplan  bob  parch  gweddus.  Yn  ngoleuni 
y  llythyr  yma  gallwn  weled  natur  y 
cyhuddiadau  a  ddygid  yn  erbyn  Howell 
Harris,  sef  (i)  Ei  fod  yn  dal  nad  yw 
gweithredoedd  da  yn  amod  cyfiawnhad, 
a'i  fod  yn  pregethu  athrawiaeth  John 
Wesley  gyda  golwg  ar  berffeithrwydd 
dibechod  y  credadyn.  (2)  Ei  fod  yn 
casglu  arian  yn  y  cyfarfodydd  crefyddol 
a  gynhelid  ganddo,  gan  ddefnyddio  y 
cyfryw  at  ei  wasanaeth  ei  hun.  (3)  Ỳ 
pregethai  nad  oedd  cysegriad  esgobol  yn 
gwneyd  adeilad  yn  fwy  sanctaidd,  ond  y 
gellid  defnyddio  unrhyw  le,  pa  un  bynag 
ai  wedi  ei  gysegru  neu  ynte  heb  ei  gys- 


egru,  at  ddybenion  crefyddol.  (4)  Ei  fod 
yn  cynal  ei  gyfarfodydd  ar  yr  un  adeg  ag 
yr  oedd  yr  offeiriaid  yn  cynal  gwasanaeth 
dwyfol  yn  y  Ilanau.  Profa  yntau  ei  fod 
yn  ddieuog  o  rai  o'r  pethau  a  osodid  i'w 
erbyn ;  ac  am  y  pethau  eraill,  fod  ei 
syniadau  yn  fwy  Ysgrythyrol  nag  eiddo  ei 
wrthwynebwyr.  Gyda  golwg  ar  wrthod 
y  cymun  bendigaid  iddo  ef,  a'r  Methodist- 
iaid,  tra  yn  derbyn  i'r  ordinhad  sanctaidd 
ddynion  o  fucheddau  annuwiol  cyhoeddus, 
ysgrifena  gyda  grym  anwrthwynebol,  ac 
anhawdd  genym  feddwl  nad  oedd  y  gwrid 
yn  dyrchafu  i  ruddiau  Esgob  Tyddewi  wrth 
ddarllen  ei  eiriau  Ilosgedig.  Da  genym 
weled  nad  oedd  eglwysyddiaeth  Harris  yn 
myned  mor  bell  ag  y  tybir  weithiau,  ac 
niai  dibwys  iawn  yr  edrychai  ar  gysegriad 
esgob.  Yr  ydym  yn  parchu  ei  ddewrder, 
a'i  onestrwydd,  ynghyd  a'i  gydwybodol- 
rwydd  i  wirionedd  ac  i  Grist. 

Dydd  Mercher,  Awst  3,  1743,  y  mae 
Howell  Harris  yn  cychwyn  ar  gefn  ei 
geffyl  tua  Llundain,  sef  ei  bumed  ym- 
weliad  a'r  brif-ddinas.  Amcan  ei  ymweliad 
oedd  cael  cyfarfod  a'r  brodyr  Saesnig  yn 
eu  Cymdeithasfa  Gyffredinol.  Eithr  nid 
ai  y  ffordd  unionaf ;  yn  hytrach  cymerai 
dro  ar  draws  y  Deheudir,  mewn  rhan  er 
defnyddio  pob  mantais  i  bregethu  yr 
efengyl,  ac  mewn  rhan  er  cael  cydym- 
gynghori  a'i  frodyr,  fel  y  byddai  yn  alluog 
yn  y  Gymdeithasfa  i  roddi  mynegiant  i 
syniadau  yr  arweinwyr  yn  Nghymru,  yn 
gystal  a'i  syniad  ei  hun.  Aeth  y  diwrnod 
cyntaf  i  Beiliau,  Ile  y  pregethodd  oddiar 
y  geiriau  :  •"  Myfi  yw  y  ffordd."  Yr  oedd 
yn  odfa  dda,  a  theimlai  yntau  ryddid 
mawr.  Tranoeth,  aeth  i  Myddfai,  Ile  y 
Ilefarodd  oddiar  y  geiriau :  "  Portha  fy 
ŵyn."  Nid  arosodd  yma  nemawr,  eithr 
teithiodd  yn  ei  flaen  i'r  Parke,  yn  Sir 
Benfro,  a  chyfrifa  fod  taith  y  diwrnod  o 
gwmpas  haner  can'  milltir.  Yma  yr 
arosodd  hyd  brydnhawn  dydd  Sadwrn. 
Oddiyno  aeth  yn  ei  flaen  trwy  Lan- 
stephan,  hyd  Gapel  Evan.  Ymddengys 
fod  Cymdeithasfa  Fisol  yn  cael  ei  chynal 
yma.  Pregethodd  Howell  Davies  yn 
mlaenaf,  i  gynulleidfa  o  saint  yn  benaf. 
Ar  ei  ol  ef  Ilefarodd  Daniel  Rowland,  oddiar 
Gal.  ii.  20  :  "  Mi  a  groshoeliwyd  gyda 
Christ."  Pregeth  anarferol,  gyda  goleuni 
a  gwres  mawr.  Dangosai  yn  (i)  Fel  y 
mae  yr  enaid  yn  canfod  ei  hun  yn  wag  o 
bob  daioni,  ac  fel  y  mae  yn  canfod  ei 
ddigonedd,  am  amser  a  thragywyddoldeb, 
yn   Nghrist.     (2)  Natur  y  farwolaeth  o  ba 

un  y  mae  y  Cristion  yn  marw  yn  rhin- 
wedd  ei  undeb  â  Christ  ;  sef  ei  bod  (a)  yn 
farwolaeth  boenus,  (b)  yn  farwolaeth  araf 
a  dyhoenus,  (c)  yn  farwolaeth  gywilyddus, 
ond  (d)  ei  bod  yn  dwyn  llawenydd  i'r 
enaid.  (3)  Dangosodd  natur  y  bywyd 
sydd  i'w  gael  trwy  undeb  à  Christ,  a'r 
fath  ddirgelwch  yw  y  credadyn  ;  ei  fod  yn 
farw  ac  eto  yn  fyw,  yn  wan  ac  eto  yn 
gadarn,  yn  bechadurus  ac  eto  yn  bur,  yn 
ddall  ac  eto  yn  gweled,  yn  cwympo  ac 
eto  ar  ei  draed.  Y  casghad  oedd  fod 
pawb  amddifad  o'r  bywyd  hwn  o  dan  y 
felldith.  Gwaeddai  gydag  awdurdod  : 
"  Bechadur,  beth  wnei  di !  Dere  allan 
oddi  tan  y  gyfraith,  ac  oddiwrth  bechod, 
a  hunan,  a'r  byd,  a  rho  dy  hun  i  Grist." 
Cafodd  nerth  anghyffredin  ;  yr  oedd  calon 
Harris  yn  gyffrous  o'i  fewn  hyd  yr  Amen, 
a  theimlai  sicrwydd  ynddo  y  gwnai  Duw 
ddisgyn,  a  bendithio'r  gwaith. 

O  Gapei  Evan  aeth  Harris  yn  ei  flaen 
ar  draws  Siroedd  Caerfyrddin,  Morganwg, 
a  Mynwy,  gan  bregethu  efengyl  gras  Duw 
yn  Abertawe,  Castellnedd,  Llantrisant, 
Watford,  a  Llanfihangel,  a  lleoedd  eraill, 
a  chyrhaeddodd  Bryste  dydd  Mercher, 
pen  y  pythefnos  er  pan  y  cychwynodd 
o  gartref.  Brysiodd  gyda'i  gydymaith, 
James  Beaumont,  i'r  ystafell  newydd  i 
wrando  Mr.  Mansfìeld  yn  pregethu.  Pwnc 
y  bregeth  oedd  cyfiawnhad  heb  weithred- 
oedd  y  ddeddf ;  eglurai  y  llefarwr  y  mater 
mor  ghr,  gan  ddangos  geudeb  yr  egwyddor 
o  wneyd  hyn,  a'r  llall,  ac  arall,  er  mwyn 
cael  bywyd,  fel  y  Uanwyd  enaid  Harris  a 
diolchgarwch  i  Dduw  am  gyfodi  y  fath 
oleuni  yn  y  wlad.  Teimlai  ei  falchder 
hefyd  yn  cael  rhyw  gymaint  o  glwyf  am 
ddarfod  iddo  dybio  nas  gallai  y  cyfryw 
oleuni  ddyfod  "  heb  fod  rhai  o  honom  ni 
yn  eu  mysg."  Ai  y  Cymry  a  olyga  wrth 
y  "  ni,"  nis  gwyddom.  Bwriadai  fod  yn 
l)resenoI  mewn  Cymdeithasfa  Fisol  yn 
Mryste,  ond  yr  oedd  drosodd  cyn  iddo 
gyrhaedd.  Eithr  wedi  clywed  y  pender- 
fyniadau  teimlai  y  gallai  gymeradwyo  yr 
oll.  Boreu  dydd  lau  ail  gychwynodd  tua 
Lhmdain,  gan  gyrhaedd  yno  oddeutu  pump 
prydnawn  dydd  Gwener.  Elai  i  mewn  i'r 
ddinas  trwy  Hyde  Park,  gan  basio  yr 
adeiladau  mwyaf  gorwych  perthynol  iddi, 
ond  prin  y  sylwai  ar  y  mawredd  oedd  o'i 
gwmpas ;  agorodd  Duw  ei  lygaid  i  ganfod 
gogoniant  byd  arall,  a  gwychder  tŷ  ei 
Dad,  yr  hwn  ogoniant  sydd  dragywyddol, 
tra  y  mae  mawredd  daear  i  ddiflanu.  Er 
mor  flinedig  ydoedd,  aeth  y  noson  hono  i'r 


Tabernacl  i  wrando  Mr.  Whitefield  yn 
pregethu,  a  theimlo  ei  enaid  yn  ymddaros- 
twng  ynddo  tan  ddylanwad  y  gwirionedd. 

Boreu  dydd  Sadwrn  aeth  Howefl  Harris, 
yn  ngwmni  Whitefield,  i  gyfarfod  â  John  a 
Charles  Wesley.  Teimlai  nad  oedd  yn 
gymhwys  i  fod  yn  mysg  y  cyfryw  gym- 
deithion,  ac  y  byddai  yn  fraint  iddo  gael 
bod  wrth  eu  traedi'w  cynorthwyo.  Mater 
eu  hymgynghoriad  oedd  gwaith  mawr  y 
diwygiad,  y  posiblrwydd  o  undeb  rhyng- 
ddynt,  a'r  priodoldeb  o  neillduo  personau  i 
gyfarfod  er  cael  cydweithrediad,  Cafwyd 
cryn  ymddiddan  gyda  golwg  ar  gyfranogi 
o'r  sacrament  yn  nghyd  ;  nid  oedd  y  ddau 
Wesley  yn  teimlo  eu  hunain  yn  rhydd  i 
hyny ;  ofnent  rhag  i  gyfarfyddiad  canlyn- 
wyr  Whitefield  a'u  canlynwyr  hwythau 
beri  dadleuon.  Cydunent  mai  dymunol 
cael  pregethwyr  diurddau,  eu  bod  gan  bob 
eglwys ;  mai  gwell  peidio  ymffurfio  yn 
blaid  wahaniaethol  hyd  nes  y  byddai 
iddynt  gael  eu  gwthio  allan  o  Eglwys 
Loegr ;  ac  hefyd  i  roddi  cyfraith  ar  y 
werinos  a  ymosodai  arnynt,  fel  y  gallent 
gadw  eu  rhyddid.  Eithr  nid  oedd  y 
Diwygwyr  am  ddial  ;  bwriadent  faddeu  i'r 
rhai  a'i  camdriniai  wedi  iddynt  ddeall 
ddarfod  iddynt  droseddu  cyfraith  y  tir. 
Penderfynasant  yn  mhellach  apelio  at  y 
gyfraith  wladol  rhag  traha  y  Ilysoedd  Eg- 
Iwysig.  Ymadawyd  mewn  teimlad  hyfryd, 
wedi  cydymostwng  gerbron  gorsedd  gras. 

Dydd  Mercher,  yn  mhen  yr  wythnos,  y 
dechreuodd  y  Gymdeithasfa,  yr  hon  oedd 
yn  gyffredinol  i'r  holl  frodyr  Saesnig. 
Pwnc  cyntaf  yr  ymdriniaeth  oedd  y  priod- 
oldeb  o  ymwahanu  oddiwrth  yr  Eglwys 
Sefydledig.  Meddai  Howell  Harris : 
"  Darfu  i'r  brawd  Whitefield  a  minau 
sefyll  yn  erbyn  ;  ac  yn  y  pen  draw  dar- 
bwyllwyd  y  brodyr  i  aros  fel'yr  ydym.  Yr 
wyf  yn  cael  nad  yw  yr  Arglwydd  am 
ddinystrio  yr  Eglwys  Genedlaethol  dlawd 
hon.  Yn  (i)  Y  mae  ganddo  lawer  o  eneid- 
iau  da  o'i  mewn,  nad  ydynt  yn  ymuno  â  ni. 
(2)  Y  mae  yn  cadw  ac  yn  bendithio  y 
brawd  W.  yn  fawr.  (3)  Y  mae  yn  gor- 
uwch-lywodraethu  malais  y  clerigwyr. 
(4)  Y  mae  wedi  argraffu  yn  ddwfn  ar 
feddwl  y  brawd  Whitefield  y  bydd  iddo 
gael  ei  wneyd  yn  esgob,  a  thrwy  hyn  y 
mae  yn  ei  gadw  yn  mlaen  fel  y  mae  yn 
awr.  (5)  Y  mae  yn  rhagluniaethol  wedi 
ein  cadw  rhag  ysgar  oddiwrthi  hyd  yn  hyn. 
Parhaodd  y  ddadl  yn  hir  ;  dadleuais  (i) 
brydferthwch  ffurf  yr  ordeiniad  yn  ein 
mysg ;  (2)  fod  yn   rhaid  i'r  sawl  a  fyddo 

am  gael  ei  ordeinio  gael  cymeradwyaeth  y 
sawl  sydd  yn  ei  adwaen,  gan  y  rhaid 
cyhoeddi  ei  fwriad  o  gynyg  ei  hun,  yn 
eglwys  y  plwyf,  dri  Sul  yn  mlaen  Haw ; 
(3)  rhaid  iddo  gael  cymeriad  oddiwrth  dri 
offeiriad  sydd  yn  ei  adnabod ;  (4)  rhaid 
iddo  gael  ei  arhoH  gan  yr  esgob.  Dy wedais 
nad  aethum  allan  ar  y  cyntaf  i  ffurfio 
plaid,  ond  i  ddiwygio  y  wlad,  ac  mai  dyna 
wyf  yn  wneyd  yn  awr. 

"  Cydunwyd  nad  y w  y  brawd  Humphreys 
i  gymeryd  ei  ordeinio  (yn  ol  ffurf  yr 
Anghydffurfwyr).  Sonia  ef  am  ymuno  â'r 
Ymneillduwyr,  a  chymeryd  y  gynulleidfa 
gydag  ef.  Cefais  ryddid  i  ddweyd  am  iddo 
yn  hyn  ateb  i'w  gydwybod  ;  ond  pe  bawn 
i  yn  ei  gefnogi  gyda  golwg  ar  ordeiniad,  y 
byddwn  yn  dyfod  yn  un  ag  ef  yn  yr  act,  ac 
yn  ei  gwneyd  yn  eiddo  i  mi  fy  hun.  A 
chan  nas  gallwn  gymeryd  fy  ordeinio  fy 
hunan  yn  y  cyfryw  fodd,  nas  gallwu  ei 
gefnogi  yntau.  Eithr  y  byddai  i  mi  wedi 
hyny  ddal  cymundeb  ag  ef  fel  brawd  Ym- 
neillduol,  ond  nid  fel  un  o"r  Methodistiaid, 
y  rhai  ydynt  yn  briodol  yn  perthyn  i  Eg- 
Iwys  Loegr,  oni  yrir  hwy  allan.  Cydun- 
wyd  gyda  golwg  ar  y  cyfryw  YmneiIIduwyr 
ag  sydd  yn  ymuno  â  ni,  fod  i  rai  gweinid- 
ogion  YmneiIIduoI  a  wnant  hyny,  gael 
cyfranu  yr  ordinhad ;  ac  yn  mysg  y 
gweddill,  y  rhai  na  fedrant  gael  y  cymun 
yn  yr  Eglwys,  rhai  o'n  hoffeiriaid  ni  a 
fyddant  yn  rhydd.  Y  mae  hyn  yn  groes 
i'r  canonau ;  eithr  yr  ydym  yn  gwadu 
awdurdod  y  rhai  hyny." 

Teifl  yr  ymdrafodaeth  ffrwd  o  oleuni  ar 
agwedd  meddwl  y  Methodistiaid  yr  adeg 
hon.  Yr  oedd  y  pwnc  o  barhau  yn  nghym- 
undeb  yr  Eglwys  wedi  dyfod  yn  gwestiwn 
llosgawl.  Whitefield,  a  Howell  Harris, 
oedd  y  mwyaf  awyddus  am  aros  i  mewn. 
Am  Whitefield  y  mae  yn  sicr  ei  fod  yn 
credu  y  caffai  ei  wneyd  yn  esgob ;  yr  oedd 
ei  gyfeillgarwch  a'r  larlles  Huntington,  ac  a 
phendefigion  a  boneddigesau  urddasol  eraill 
yn  ei  gefnogi  yn  ei  dyb  ;  ceir  amryw  gyfeir- 
iadau  yn  nydd-Iyfr  Harris  at  y  gobaith  y 
byddai  iddynt  gael  esgob  mewn  cydym- 
deimlad  a'r  diwygiad ;  a  diau  fod  a  fynai  hyn 
a'i  ymlyniad  penderfynol  wrth  y  Sefydliad. 
Nid  ydym  am  awgrymu  fod  Whitefield  yn 
wageddus  ei  feddwl,  ac  yn  awyddus  am  y 
swydd  er  dyrchafiad  personol.  Tebygol 
y  credai  mai  y  modd  i  beri  i  grefydd  efeng- 
ylaidd  wreiddio  yn  y  deyrnas  oedd  trwy 
efengyleiddio  yr  Eglwys  Wladol ;  a  phe 
bai  y  Methodistiaid  yn  cefnu  arni,  ac  yn 
ymffurfio  yn  blaid  ar  wahan,  y  byddai  i'r 


amcan  gael  ei  oedi,  os  nad  ei  wneyd  yn 
amhosibl.  Ac  eto,  efallai  nad  oedd  urddas 
y  swydd  heb  feddu  rhyw  gymaint  o 
ddylanwad  arno.  Pwy  sydd  yn  hollol 
rydd  oddiwrth  awydd  am  ddyrchafiad  ? 
Am  Howell  Harris,  nid  hawdd  deall  grym 
ei  ymlyniad.  Ar  y  naill  law  yr  ydym  yn 
ei  gael  yn  ddyn  rhyddfrydig,  yn  dibrisio 
traddodiadau  a  defodau  yr  Eglwys  Wladol, 
yn  tori  ar  draws  ffurfiau  a  ystyrid  yn 
awdurdodol,  ac  yn  meiddio  dweyd  yn 
ngwyneb  yr  Esgob  nad  oedd  gwahaniaeth 
o  gwbl  rhwng  tŷ  wedi  ei  gysegru,  a  thŷ 
heb  ei  gysegru.  O'r  ochr  arall,  ni  fynai 
son  am  adael  ei  chymundeb,  oddigerth 
cael  ei  yru  allan.  Modd  bynag,  yr  ydym 
yn  sicr  ei  fod  yn  gwbl  anhunangar  yn  y 
mater.  Nid  oedd  ei  Iygaid  yn  cael  eu  dallu 
gan  swydd,  ac  nid  oedd  yn  awyddus  am 
gael  ei  ddyrchafu.  Os  oedd  yn  dymuno 
cael  ei  ordeinio,  awyddai  am  hyny  er  cael 
mantais  helaethach  i  wneyd  daioni. 

Ond  i  fyned  yn  mlaen  gyda  phenderfyn- 
iadau  y  Gymdeithasfa.  Cydunwyd  mai 
cyfreithlon  erlyn  â  chyfraith  y  werinos  a 
derfysgent  y  cyfarfodydd,  ac  a  ymosodent 
ar  y  crefyddwyr.  "  Ar  hyn,"  meddai 
Howell  Harris,  "  llanwyd  fy  enaid  a  thos- 
turi  at  y  terfysgwyr;,  cefais  y  fath  olwg  ar 
eu  trueni,  a'r  fath  gariad  atynt,  fel  yr  oedd 
fy  nghalon  ar  dori."  Wrth  benderfynu 
gosod  yr  achos  yn  Ilawcyfreithiwr,  yr  oedd 
gofal  i  gael  ei  gymeryd  nad  oedd  y  per- 
sonau  a  erlynid  i  gael  eu  niweidio  ;  gyru 
ofn  arnynt  yn  unig  oedd  yr  amcan.  Yna 
aed  i  giniawa  i  dỳ  un  Mr.  Richardson.  O 
gwmpas  y  bwrdd  bu  cryn  ymddiddan  gyda 
golwg  ar  y  Morafiaid,  a'u  cyfeiliornadau  ; 
a  gwnaeth  Howell  Harris  ymdrech  i  leihau 
chwerwder  teimlad  rhai  o'r  brodyr  atynt. 
Yn  yr  hwyr  yr  oedd  seiat.  "  Ac  ër  fy  mod 
trwy  y  dydd,"  meddai  Harris,  "  yn  mhell 
o'r  goleuni,  ac  heb  feddu  cymundeb  yspryd 
â  Duw,  yn  y  canu  daeth  y  dylanwad 
dwyfol  arnaf,  fel  y  cefais  fy  nhynu  yn  agos 
at  yr  Arglwydd,  ac  y  perwyd  i  mi  lefain 
am  gael  peidio  dychwelyd  i'r  creadur." 

YmgynuIIai  y  Gymdeithasfa  ychydig 
wedi  saith  dydd  lau  drachefn.  Teimlai 
Howell  Harris  ei  hun  yn  dywyll  ac  yn  dra 
digysur  ;  yr  oedd  y  ddadl  y  dydd  blaenorol 
wedi  dolurio  ei  yspryd.  "  Yr  oedd  cryn 
betrusder  yn  fy  meddwl,"  meddai,  "  pa  un 
a  barhawn  i  fod  yn  gysylltiedig  a'r  Gym- 
deithasfa  hon.  Er  y  gallwn  aros  i 
ddysgwyl  am  dano,  nis  gallaf  deimlo  yr 
un  undeb  brawdol  atynt  ag  at  y  brodyr  yn 
Nghymru.      Ychydig  wedi  saith    aethum 

at  y  brodyr,  ac  eisteddasom  hyd  wedi  dau, 
yn  trefnu  achosion  y  Tabernacl,  gan 
ddewis  yn  (i)  ymwelydd  a'r  cleifion,  (2) 
athraw  ysgol,  (3)  llyfrwerthydd,  (4)  un  yn 
ben  ar  bob  dosparth,  er  ceisio  eu  dwyn  i 
drefn.  Yna  cafwyd  ymddiddan  maith  am 
y  priodoldeb  o  bregethu  y  ddeddf  fel  rheol 
bywyd  i  gredinwyr.  Yr  oedd  y  brawd 
Cennick  yn  erbyn  hyn,  eithr  pregethu 
Crist,  hyd  nes  y  byddem  yn  dyfod  yn 
debyg  iddo,  a  phechod  yn  cael  ei  ddys- 
trywio.  Minau  a  ddywedais  nad  oeddwn 
yn  cyduno  ag  ef,  a  bod  ei  syniadau  yn 
Antinomaidd.  Fy  mod  yn  meddwl  fel 
mai  trwy  adnabyddiaeth  o  Dduw  yn 
Nghrist  y  mae  y  creadur  newydd  yn  cael 
ei  borthi,  felly  mai  trwy  sancteiddrwydd 
Duw  yn  y  gyfraith  y  mae  gweled  drwg 
pechod,  ac  y  dinystrir  yr  hen  ddyn,  sef  y 
natur  Iygredig.  Mai  nid  hyd  nes  y 
byddom  yn  credu  yr  ydým  dan  y  ddeddf, 
ond  hyd  nes  na  byddo  dim  o'r  hen  natur 
yn  aros  ;  a  bod  y  ddeddf  i  barhau  yn 
athraw  i  ni  hyd  nes  y  dygir  ni  i  Iwyr 
ddarostyngiad  i'r  lesu.  Gwelwn  ei  fod  ef 
(Cenniclí)  y  tuhwnt  i  mi  yn  mhell  mewn 
rhyddid,  ond  nis  gallwn  uno  ag  ef  yn  hyn. 
Cefais  nerth  i  ddweyd  sut  yr  oedd  arnaf, 
fy  mod  yn  methu  teimlo  undeb  â  hwynt,  y 
modd  yr  oeddwn  yn  teimlo  petrusder  gyda 
golwg  ar  ddyfod  i  Lundain  gwedi  hyn,  a 
datgenais  fy  mwriad  i  beidio  dyfod.  Yr 
oeddwn  yn  farw,  a  dwl,  a  thywyll,  a  sych, 
yn  mhell  oddiwrth  Dduw,  ac  nis  gallwn 
deimlo  cymundeb  â  Duw  nac  â  hwy. 
Darostyngwyd  fi  ;  gwelais  nad  oeddwn  yn 
deilwng  i  ddyfod  i'w  mysg,  ac  eto  yr 
oeddwn  yn  Ilawn  cariad  atynt.  Yna  ym- 
ddiddanasom  am  lawer  o  bethau.  .  .  . 
Yna,  gwedi  trefnu  ymwelwyr  mewn  cys- 
ylltiad  a'r  Tabernacl,  ynghyd  a'r  tŷ 
newydd,  ciniawsom  yn  nghyd  ;  yr  oeddwn 
yn  afiach  o  ran  corph,  ac  yn  flinedig  yn  fy 
yspryd.  YmneiUduais,  a  cheisiais  weddîo  a 
thynu  yn  agos  at  fy  Arglwydd,  ond  nis 
gallwn.  Ychydig  o  Dduw  a  welwn  yn  fy 
neall,  yn  fy  ewyllys,  ac  yn  fy  serchiadau ; 
ond  Ilawer  o'r  diafol,  ynghyd  a'r  natur 
hono  sydd  yn  barod  i  gyneu  mewn  unrhyw 
l)rofedigaeth.  Myfi  yw  yr  eiddilaf,  y  dall- 
af,  y  mwyaf  Ilygredig,  a'r  Ilawnaf  o  hunan 
o  bawb  ;  a  thra  yn  dymuno  am  i  undeb 
mewnol  i  gael  ei  ffurfio,  yr  wyf  yn  ewyllys- 
gar  i  fod  mewn  undeb  allanol  â  hwy.  Yr 
oedd  yn  boenus  arnaf  heddyw  ;  ac  eto  yr 
wyf  yn  drwyadl  ddedwydd,  o  herwydd  fy 
mod  trwy  ffydd  yn  gorwedd  ar  ffyddlondcb 
Crist."     Felly  yr  ysgrifena  Howell  Harris, 


a  therfynodd  y  Gymdeithasfa  trwy  iddo  ef 
bregethu  oddiar  Heb.  x.  19,  20. 

Dyma  y  ddadl  frwd  gyntaf,  yn  cynyrchu 
teimladau  dolurus,  a  gymerodd  le  yn 
Nghymdeithasfaoedd  y  Methodistiaid. 
Hawdd  gweled  ddarfod  i  Howell  Harris 
golli  ei  dymer.  Cydnebydd  yntau  hyny 
mewn  gofid,  gan  achwyn  yn  dost  ar  ei 
natur  lygredig,  yr  hon  sydd  yn  barod  i 
danio  ar  y  brofedigaeth  leiaf.  Cawn 
gipolwg  am  y  tro  cyntaf  ar  y  dymher 
gyffrous,  a'r  yspryd  na  oddefai  gymeryd 
ei  wrthwynebu,  a  andwyodd  ei  ddefnydd- 
ioldeb  gwedi  hyn,  ac  a  barodd  iddo  droi  ei 
gefn  ar  ei  frodyr.  Y  mae  yn  sicr  fod  a 
fynai  ei  iechyd,  canlyniad  naturiol  gor- 
lafur,  a'r  ysprydiaeth  oedd  yn  dechreu  ei 
feddianu. 

Dychwelodd  i  Lundain  ddechreu  mis 
Hydref.  Y  peth  cyntaf  a  gofnoda  wedi 
dychwelyd  adref  yw  ymddiddan  ag  un 
I^ichard  Jenkins,  yr  hwn  oedd  wedi  gadael 
y  Methodistiaid,  ac  wedi  ymuno  a'r  Ym- 
neillduwyr.  "  Gwelais,"  meddai,  "  ei  fod 
yn  synio  yn  gyfeiliornus  am  danaf,  sef  fy 
mod  wedi  newid  fy  marn  gyda  golwg  ar  y 
Gair  ysgrifenedig  a  bywiol ;  fy  mod  yn 
derbyn  ac  yn  coleddu  chwedlau  anwir- 
eddus  am  danynt,  gan  edrych  arnynt  fel 
plaid  wedi  ymuno  yn  ein  herbyn,  a'm  bod 
wedi  gosod  gorfodaeth  ar  bobl  i  gadw  i 
ffwrdd  oddiwrthynt.  Atebais  inau  fod  y 
goleuni  a  ganlynent  yn  digwydd  gwanhau 
ein  dwylaw  ;  am  danaf  fy  hun,  fy  mod 
wedi  cael  fy  ngalw  i  aros  yn  yr  Eglwys 
Sefydledig  ;  a'u  bod  yn  pregethu  yn  ein 
herbyn.  Ond  gyda  golwg  ar  Mr.  Edmund 
Jones,  fy  mod  yn  credu  am  dano  ei  fod  yn 
blentyn  i  Dduw,  yn  wir  w^einidog  i  Grist, 
ac  yn  gwneyd  pob  peth  a  wnelai  yn  gyd- 
wybodol ;  ond  fy  mod  inau  yn  aros  yn  yr 
Eglwys  o  herwydd  cydwybod,  ac  nid  o 
herwydd  rhagfarn.  Yna  mynegais  fy 
syniadau  gyda  golwg  ar  y  Gair  ysgrifen- 
edig,  nad  yw  Duw  ynddo  yn  hanfodol,  nac 
yn  barhaus,  nac  yn  gweithio  ynddo  yn 
wastad,  ond  fel  y  mae  yn  ewyllysio  ;  mai 
üfferyn  ydyw  y  Gair,  trwy  yr  hwn  y  mae 
yr  Arglwydd  yn  gweithio  i  alw  pechadur- 
iaid  ato  ei  hunan,  ac  i  ddatguddio  iddynt 
yr  Arglwydd  lesu.  Ond  ynddo  ei  hun,  ac 
ar  wahan  oddiwrth  Dduw,  nad  yw  ond 
llythyren  farw,  a'i  fod  yn  amddifad  o 
oleuni,  a  bywyd  ;  mai  yn  Nuw  yn  unig  y 
mae  y  bywyd.  Ei  fod  (y  Gair)  yn  dest- 
ament  ysgrrfenedig,  yn  cynwys  cymun- 
roddion  i  blant  Duw,  ac  yn  ddarlun  o 
Dduw,  yn  ei  gynrychioli  gerbron  y  byd  ; 

ond  nas  gallwn  weled  Duw  ei  hun  heb  i'r 
Yspryd  ei  ddatguddio  i'n  heneidiau  ;  fod 
yr  Yspryd  ar  wahan  oddiwrth  y  Gair,  ac 
nad  yw  wedi  rhwymo  ei  hun  wrtho,  er  ei 
fod  wedi  ein  rhwymo  ni ;  a  bod  dal  ei  fod 
yn  wastad  ynddo,  pe  byddai  ein  grasusau 
ni  yn  weithgar  i'w  ganfod,  yr  un  peth,  yn 
ol  fy  meddwl  i,  a  dweyd  fod  yr  Yspryd  yn 
wastad  yn  y  dwfr  bedydd,  neu  yn  yr  elfenau 
yn  Swper  yr  Arglwydd  ;  a'i  fod  yn  wadiad 
ar  benarglwyddiaeth  yr  Yspryd,  yr  hwn 
sydd  yn  ty wynu  fel  y  rhynga  bodd  iddo  yn 
y  Gair,  ac  yn  ein  heneidiau  ni.  Ein  bod 
yn  deall  ei  fod  yn  fynych  yn  bresenol  yn  y 
Gair  i  eraill  pan  nad  yw  i  ni,  ac  i  ni  heb 
fod  i  eraill.  Fy  mod  yn  cael  am  y  llyfr,  a 
elwir  y  Beibl,  ei  fod  yn  unig  am  amser, 
tra  y  byddom  yn  y  cnawd,  ac  na  fydd  ei 
angen  yn  y  byd  ysprydol,  am  y  gall  Duw 
lefaru  yno  yn  ddigyfrwng  wrth  ein 
heneidiau.  Pan  y  mae  yr  Arglwydd  yn 
llefaru  trwy  y  Beibl,  fod  y  Uais  a'r  nerth 
yn  bethau  ar  wahan  oddiwrth  y  Beibl,  a'i 
fod  yn  farw  hyd  yn  nod  y  pryd  hwnw,  er 
fod  bywyd  yn  dyfod  i  ni  trwyddo,  ac  nad 
yw  ond  cyfrwng." 

Prawf  y  difyniad  hwn  fod  Harris  yn 
dduwinydd  ardderchog,  ac  y  meddai  graff- 
der  dirfawr  i  adnabod  pethau  sydd  a 
gwahaniaeth  rhyngddynt.  Gwehr  hefyd 
fod  y  gwahanfur  rhyngddo  a'r  YmneiUdu- 
wyr  yn  ymddyrchafu  yn  raddol,  a  bod  y 
naill  wedi  myned  yn  ddrwgdybus  o'r  Uall. 
Dau  ddiwrnod  o  orphwys,  os  gellir  ei  alw 
yn  orphwys,  a  gafodd  wedi  dychwelyd  o 
Lundain,  cyn  cychwyn  drachefn  ar  ei 
deithiau.  Nos  Sul  y  cyrhaeddodd  adref ; 
dydd  Mercher  canlynol  wyneba  ar  Glan- 
yrafonddu,  yn  yr  hwn  le  y  cynhelid 
Cymdeithasfa  Chwarterol.  Ar  y  ffordd 
goddiweddodd  rai  o'r  ŵyn,  cymdeithas  pa 
rai  a  fu  yn  foddion  i  danio  ei  enaid.  "  Pan 
y  clywais,"  meddai,  "  am  y  gweinidogion 
YmneiIIduoI  yn  troi  yn  ein  herbyn,  ac  yn 
bwrw  rhai  allan  am  ymuno  â  ni,  galerais. 
Pan  y  clywais  drachefn  fod  y  gwaith  yn 
myned  yn  mlaen  yn  ogoneddus  trwy  y 
brodyr  Rowland,  Williams,  a  Davies, 
Ilawer  yn  dyfod  tan  argyhoeddiadau,  a 
chanoedd  lawer  yn  dyfod  i'r  ordinhad, 
íìiamiodd  fy  enaid  ynof,  a  thynwyd  fi  allan 
i  fendithio  yr  Arglwydd."  Yn  Llwyny- 
berllan  cyfarfyddodd  a'r  tri  offeiriad  y 
clywsai  am  eu  Ilwyddiant,  sef  Daniel 
Rowland,  Williams,  Pantycelyn,  a  Howell 
Davies,  a  thaniwyd  ei  yspryd  yn  eu  cwmni. 
Teimlai  amddifadrwydd  o  rym  i  fyned  i 
ügledd  Cymru,  ond  meddai,  "  teimlwn  y 


gallai  fy  enaid  apelio  at  Dduw,  gan  lefain  : 
'  O  Arglwydd,  ti  a  wyddost  fy  mod  yn 
foddlon  myned  yno  i  farw,  ac  yna  i  ddod 
atat  ti."  Pregethodd  Howell  Davies  yn 
Llwynyberllan,  oddiar  Esaiah  i.  6,  a  chaf- 
odd  odfa  nerthol.  Dranoeth  cyrhaeddodd 
cenhadau  Crist  Glanyrafonddu,  a  chafodd 
Herbert  Jenkins  afael  ryfedd  ar  weddi  wrth 
agor  y  Gymdeithasfa.  I  gychwyn,  llefar- 
odd  Harris  hyd  nes  tua  haner  awr  wedi 
dau  wrth  yr  holl  frodyr  cynulledig,  am 
fawredd  y  gwaith,  am  drefn  a  darostyng- 
iad,  am  ddarllen  yr  Ysgrythyr,  a  Ilyfrau  da 
eraiU  er  diwyllio  eu  meddyliau  ;  a'i  fod  yn 
gweled  mai  ei  le  ef  oedd  cynorthwyo  y 
gweinidogion  ordeiniedig. 

Ond  chwythodd  ystorm  ar  y  Gymdeith- 
asfa.  Meddai  Howell  Harris:  "Cyfododd 
dadl  yn  ein  mysg  gyda  golwg  ar  y  Moraf- 
iaid  ;  yr  oedd  y  brawd  Rowland  yn  rhag- 
farnllyd  o'u  plaid  ;  safais  inau  yn  erbyn  eu 
cyfeiliornadau.  A'r  gelyn  a  Iywodraethodd 
fy  yspryd.  Drachefn,  y  brawd  Morgan 
John  Lewis  a  ddatganodd  ei  argyhoeddiad 
gyda  golwg  ar  adael  yr  Eglwys  Sefydledig, 
fod  ei  sail  yn  luddewaidd,  ei  chanonau  yn 
anysgrythyrol,  ei  hoffeiriaid  yn  elynion 
Duw,  a'i  haddoliad  yn  ffurfiol,  gyda  llawer 
o  goelgrefydd  Babyddol,  a'i  fod  yn  meddwl 
y  dylem  ei  gadael  yn  awr ;  mai  yn  awr  yw 
yr  amser  i  adael  cyfeiliornadau,  pan  yr 
ydym  yn  argyhoeddedig  o  honynt.  (Dat- 
ganodd  yn  mhellach)  :  Ein  bod  yn  awr  yn 
eglwys,  ac  y  dylem  ymwahanu ;  i'r  eglwys 
luddewig  gael  ei  sefydlu  yn  gyntaf  yn  yr 
Aipht,  yn  ganlynol  iddi  gael  ei  dwyn  i'r 
anialwch,  ac  ymwahanu ;  fod  yr  eglwys 
Gristionogol  am  beth  amser  yn  yr  eglwys 
luddewig,  ac  yna  iddi  ymwahanu.  Yna 
yr  holl  frodyr  a  gytunasant  yn  erbyn  hyn, 
nad  oeddem  yn  cael  ein  galw  i  ymneillduo; 
na  ddarfu  i  ddisgyblion  Crist  adael  yr 
eglwys  luddewaidd  nes  iddynt  gael  eu 
gwthio  allan ;  ac  nad  ydym  ni  yn  euog  am 
ddim  o'r  drygau  sydd  yn  yr  Eglwys,  gan 
ein  bod  wedi  codi  ein  llais  yn  eu  herbyn. 
Datgenais  i  fy  ffydd  a'm  rhesymau  y  bydd 
i'r  gwaith  hwn  (sef  y  diwygiad)  lanw  yr 
Eglwys  a'r  deyrnas."  Y  mae  yn  dra  sicr 
i'r  ddadl  fod  yn  frwd,  ac  i  Howell  Harris 
gyffroi  yn  enbyd.  Y  mae  yr  ymadrodd  fod 
y  gelyn  yn  Ilywodraethu  ei  yspryd,  yn  dra 
arwyddocaol,  ond  yn  dangos  gonestrwydd 
na  cheir  yn  gyffredin  ei  gyffelyb.  Ai  parch 
i  deimladau  Howell  Harris  a  barodd  i'r 
brodyr  benderfynu  yn  unfryd  na  wnaent 
ymwahanu,  ynte  argyhoeddiad  gwirion- 
eddol    mai    aros    yn    yr    Eghvys    oedd    eu 

dyledswydd,  nis  gwyddom.  Ond  hyfryd 
cüfnodi  ddarfod  i'r  ystorni  dawelu,  ac  i 
dangnefedd  lanw  y  gynhadledd.  Meddai 
y  dydd-lyfr  :  "  Yna,  wedi  cyduno  i  aros  fel 
yr  ydym,  a  chwedi  ateb  rhyw  bethau  i'r 
rhai  a  betrusent,  gweddîasom  a  chanasom, 
a  daeth  nerth  a  thân  i'n  mysg." 

O  hyn  hyd  y  diwedd  aeth  y  Gymdeith- 
asfa  yn  mlaen  yn  hyfryd.  Dygai  yr 
arolygwyr  eu  hadroddiadau  i  mewn,  y 
rhai  oeddynt  yn  nodedig  o  galonogol,  a 
phenderfynwyd  Uawer  o  bethau.  Yn  yr 
ymdrafodaeth,  cafwyd  goleuni  arbenig 
trwy  y  brodyr  Morgan  Johrj  Lewis,  a 
W'illiam  Richard,  Gosodwyd  y  brawd 
John  Richard,  Llansamlet,  yn  ol  yn  ei  le, 
wedi  iddo  fod  dan  ychydig  gerydd. 
"  Wedi '  penderfynu  pob  peth,"  meddai 
Harris,  "  a  chael  fod  arolygwyr  Siroedd 
Mynwy,  a  Threfaldwyn,  yn  glauar,  agor- 
odd  yr  Arglwydd  fy  ngenau,  a  chyda 
dwyfol  ddoethineb,  gallu,  awdurdod,  car- 
iad,  a  melusder,  mi  a  hyderaf,  anerchais  y 
cynghorwyr  gyda  golwg  ar  eu  gwaith  ;  y 
pwys  iddynt  iawn  ymddwyn  yn  mysg  yr 
ŵyn ;  am  ein  hanghymwysder,  bawb  o 
honom,  i'r  gorchwyl ;  am  y  pwys  o  ymroddi 
i  ddarllen  ;  am  adeiladu  y  saint  fel  meini 
bywiol,  am  gymeryd  y  gwaith  yn  union- 
gyrchol  o  law  Duw,  ac  am  garu  ein 
gilydd.  Yr  oedd  bywyd  a  galhi  yn  cyd- 
fyned  a'r  ymadroddion,  yn  dangos  pa  mor 
fawr  yw  y  pethau  a  wna  Duw  yn  fuan 
trwy  y  gymdeithas  hon."  Boreu  dran- 
oeth,  sef  dydd  lau,  ysgrifena  drachefn : 
"  Yr  oedd  swn  canu  a  gweddío  i'w  glywed 
trwy  gydol  y  nos.  Yr  oedd  cwmwl  cyfan 
o  dystion  yr  Oen  wedi  ymgynull,  sef  tri 
offeiriad,  dau  frawd  Ymneillduol,  deuddeg 
arolygwr,  a  nifer  mawr  o  gynghorwyr. 
Teimlwn  agosrwydd  mawr  at  Dduw. 
Treuliais  y  boreu  mewn  ffarweho  a'r 
brodyr,  ac  yn  trefnu  fy  nheithiau,  yr  hyn 
wyf  yn  wneyd  bob  amser  gyda  mawr  ofal 
a  gweddi."  Arosodd  yn  Glanyrafonddu 
hyd  dydd  Sadwrn,  ac  yna  cychwynodd 
,am  Langeitho.  Y  Sul,  cafodd  flas  mawr 
ar  wasanaeth  yr  Eglwys,  a  phregethodd 
Rowland  yn  rhyfedd  oddiar  Hosea  i.  10. 
Yr  oedd  mewn  agosrwydd  mawr  at  yr 
Arghvydd  hefyd  ar  y  cymundeb.  Dywed 
fod  y  gynulleidfa  fawr  a  ddaethai  yn 
nghyd  yn  dyfod  o  wyth  o  wahanol  siroedd. 
Yn  y  prydnhawn,  am  bump,  pregethodd 
Harris  oddiar  y  geiriau  :  "  Aroswch  yn  fy 
nghariad,"  a  chafodd  ryddid  ymadrodd 
dirfawr.  Boreu  dydd  Llun,  cyfid  am 
bump,  teimla  gariad  angerddoi  at  Row- 
Rhan  V. 


land  a  Wilhams,  Pantycelyn,  fel  nad 
hawdd  ffarwelio  â  hwy,  ac  am  chwech 
cychwyna  tua  Llanbrynmair.  Tramwy- 
odd  trwy  ranau  helaeth  o  Siroedd  Tref- 
aldwyn,  Maesyfed,  a  Brycheiniog  cyn 
dychwelyd. 

Yn  mis  Tachwedd  cawn  ef  yn  bresenol 
mewn  Cymdeithasfa  Fisol  yn  Llanddeu- 
sant.  Ni  fu  yno  na  digter  na  dadl,  ond 
pob  peth  yn  myned  yn  mlaen  yn  hyfryd. 
Rhoddodd  Harris  siars  ddifrifol  iawn  i'r 
cynghorwyr,  gyda  golwg  ar  eu  hymddyg- 
iad,  eu  gwisg,  a'u  darllen  ;  dangosai 
fawredd  y  gwaith,  gwerth  yr  ŵyn,  a  pha 
fodd  y  dylent  eu  caru,  a  bod  yn  dyner  o 
honynt,  er  mwyn  Crist.  "  Yr  oeddwn  yn 
fanwl,"  meddai,  "  wrth  ddangos  sut  y  mae 
hunan  a  balchder  yn  dyfod  i  mewn,  dan 
wahanol  liwiau,  megys  gwisgoedd,  &c. 
Yna  agorwyd  fy  ngenau,  gan  Dduw,  yr 
wyf  yn  credu,  i  geryddu  brawd  am  fod  yn 
anffyddlawn  i'w  ymddiriedaeth.  Tra  yr 
oeddvvn  yn  ei  geryddu  aethum  i  lawr  i'r 
Ilwch,  yr  oeddwn  yn  cael  fy  nhrywanu 
gan  gariad  ato,  a  dangosais  ganlyniadau 
niweidiol  anffyddlondeb  i  ymddiriedaeth  i 
bawb  o  honom,  ei  fod  yn  ddirmyg  ar  aw- 
durdod  Duw  yn  ein  mysg."  Nid  oedd 
Harris  yn  fwy  dirmygus  a  gwael  yn  ei  olwg 
ei  hun  un  amser,  na  phan  yn  gweini  cerydd  i 
arall,  a  chawn  ef  y  tro  hwn  yn  Ilefain  ar  y 
canol :  "  O  Arglwydd  !  Pwy  wyf  fi  i  fod 
yn  y  fath  le  o  ymddiried  !  Yr  wyf  yn  ei 
deimlo  i'r  byw,  ei  fod  yn  fy  ngosod  fwy- 
fwy  yn  Ile  tad,  ac  y  mae  hyn  yn  fy  ngyru 
i'r  Ilwch." 

Diorphwys  y  teithiai  Howell  Harris 
misoedd  Tachwedd  a  Rhagfyr,  1743.  Yr 
ydym  yn  ei  gael  yn  barhaus  naill  ai  yn 
Llangeitho,  neu  ynte  yn  nghymdeithas 
Daniel  Rowland  a  WiIIiams,  Pantycelyn, 
mev/n  rhanau  eraill  o'r  wlad,  yr  hyn  a 
arwydda  fod  materion  pwysig  cysylltiedig 
â'r  diwygiad  yn  peri  dirfawr  bryder,  ac  yn 
gofyn  am  aml  a  dwys  gydymgynghoriad. 
Eithr  yr  oedd  yspryd  Harris  ar  uchel- 
fan?u  y  maes.  Dydd  Nadolig  ysgrifena  : 
"  Yr  wyf  yn  awr  yn  dychwelyd  o  daith  am 
bedair  wythnos  trwy  Siroedd  Aberteifi, 
Penfro,  a  Chaerfyrddin,  lle  y  mae  ygwaith 
yn  myned  yn  mlaen  yn  rhyfedd.  Ni 
welais  erioed  o'r  blaen  yn  y  nifer  amlaf  o 
leoedd  y  fath  dân,  bywyd,  nerth,  a  rhyddid 
ffydd.  Bydded  i  Grist  gadw  mewn  cof  yn 
ein  mysg  ryfeddol  waith  yr  Yspryd  Glân. 
Yn  sicr,  y  mae  yr  Arglwydd  wedi 
dychwelyd  i'w  deml.  Neithiwr,  yn  y 
dirgel,    yr   oedd   fy   enaid   yn   Ilosgi    gan 

awydd   am  ogoneddu  Duw  ;    yr  oedd    fy 
enaid  ar  dân  gan  fawl  i  Dduw.     Llefwn  : 
'  O  Dduw,   yr  wyf  yn  dy  garu  ac  yn  dy 
fendithio  am  Grist,     Yr    wyf  yn    dy   fen- 
dithio  am  ei  fywyd,  fy  nheitl  perffaith  i'r 
nef ;    yr   wyf  yn  dy  fendithio  am  ei  far- 
wolaeth,  fy  ngwaredigaeth  rhag  y  felldith; 
yr  wyf  yn  dy  fendithio  am  ei  adgyfodiad, 
am  orchfygu  marwolaeth,  a  phechod,  a'r 
diafol ;     yr    wyf   yn     dy    fendithio    am    ei 
fod  yn  awr  mewn  gogoniant,  a  phob  awdur- 
dod  ganddo.'     O,  y  rhyddid  hwn  !      Cryf- 
hawyd    fy    ffydd   yn    fawr    wrth    ddarllen 
Mat.  i.  21,  y  gelHd  fy  ngwaredu  oddiwrth 
fy    mhechodau.     Cefais   lawer    o   nerth   i 
weddio  dros  y  sir  hon,   yn  enwedig  ar  i 
Dduw  aros  yma,  a'm  bendithio  inau  iddi." 
Blwyddyn   ryfedd  yn  hanes   Methodist- 
iaeth  Cymru  yw  y  flwyddyn  1743.      Ynddi 
y  cymerodd  cyfansoddiad  y  Cyfundeb  ffurf 
arosol,  ac  y    darostyngwyd  y  seiadau  a'r 
cynghorwyr    i    drefn.     Bu    yn    gyfnod    o 
ddirfawr  bryder,  o  ymdrechion  arwrol,  ac 
o  ymweHadau  grymus.     A  chawn  Howell 
Harris   ar   ei  therfyn   mewn    yspryd  ben- 
digedig,  yn  bendithio  ac  yn  moHanu  Duw. 
Y  dydd  Mercher  cyntaf  yn  y  flwyddyn 
1744,   cyfarfyddai  y  Gymdeithasfa  Chwar- 
terol  yn  Watford.     Y  mae  profiad  Harris 
ar  ei  fFordd  yno  yn    haeddu   ei    groniclo : 
"  Llefais  mewn  dwfn   ddarostyngiad  :   '  O 
Arglwydd,  oni  bai  am  y  gras  sydd  ynot  ti, 
O    lesu,    nis    gaHwn    fyned    yn    y    blaen  ; 
dychrynid  fi  gan  y  treialon   a'r  croesau ; 
ynot  ti   ac    ar    dy  ras  yr  wyf  yn  pwyso.' 
Cefais  olwg  hyfryd  ar  ogoniant,  cariad,  a 
mehisder   Duw ;    gorweddais   yn   gysurus 
arno,  gan  lefain  :   '  Gyda  golwg  ar  fyned  i 
Lundain,  dangos  i  mi,  Arglwydd,  a  ydwyt 
yn  fy  anfon.     Yr  un  peth  i  mi  yw  myned 
neu  beidio  myned.     Yn  unig  bydded  i  mi 
dy  gael  di,  yna  danfon  fi  i  ufîern,  os  wyt  yn 
ewyHysio,  i  bregethu  i'r  gethr  sydd  yno. 
Yr  wyt  ti  yn  frenin  arnynt  hwy,  ac  y  maent 
yn  rhan  o  dy  deyrnas.'     Gwelais  hyn  mor 
amlwg  fel  yr  oeddwn  yn  barod  i  fyned  neu 
beidio  myned.     Yna  yn  ddisymwth  cododd 
cri  ynof:   'O  Arglwydd,  anfon    fi  i    Lun- 
dain  ;  anfon  genadwri  gyda  mi  er  bendith 
i'r  \Vyn.'     Teimlwn  gariad  dwfn,  a  dymun- 
iad   am  gael  fy    anfon    i'w   mysg.       Gyda 
golwg  ar  y  mawrion  yr  wyf  i  ymddangos 
ger  eu  bron,  sef  esgobion,  &c.,  gwnaed  i  fy 
enaid  lefain  :   '  O  Arglwydd,  yr  wyt  ti  yn 
y  nefoedd  ;  ar  y  gras  sydd  ynot  ti  yr  wyf 
yn  pwyso.'  ...       Y  ddoe    oedd    y    dydd 
yr  ymddangosai  yr    ẃyn    perthynol    i   Sir 
Drefaldwyn,  gerbron  y  gelynion  yn  Ban- 


gor  ;  teimlais  gymundeb  dwfn  à  hwy  yn 
eu  dyoddefaint,  a  hyder  y  byddai  i  Dduw 
fod  gyda  hwy.  Am  danaf  fy  hun,  teimlwn 
yn  barod  i  fyned  i  ganol  y  werinos,  a  mar- 
wolaethau  o  bob  fFurf,  gan  fy  mod  yn 
gweled  Crist  uwchlaw  pob  peth." 

Gyda  golwg  ar  Fethodistiaid  Sir  Dref- 
aldwyn  yn  cael  eu  gwysio  i  Bangor,  teifl  y 
difyniad  canlynol  o  Iythyr  Howell  Harris 
at  yr  Hybarch  Griffith  Jones,  rywgymaint 
o  oleuni :  "  Oddiar  pan  welais  chwi  bum  yn 
Sir  Drefaldwyn.  Y  ddoeaethant  (y  Meth- 
odistiaid)  i  Bangor  ;  ac  yn  ol  eich  cyfar- 
wyddydchwi  ymgynghorais  â  rhai  personau 
deallus  yn  y  gyfraith.  Ymddengys  mai  yr 
unig  ffordd  trwy  ba  un  y  gellir  symud 
achosion  o'r  llys  hwnw  i'r  Court  ofArchcs  yw 
trwy  writ  oddiwrth  yr  Arglwydd  Brif  Ynad, 
a  elwir  nolle  pvosequi.  Dydd  Sadwrn  nesaf, 
yn  Nhrefecca,  yr  wyf  yn  dysgwyl  cael 
hysbysrwydd  am  y  gweithrediadau  yn  eu 
herbyn,  a  pha  un  a  fydd  i  hyny,  a  materion 
eraill,  fy  ngalw  ar  unwaith  i  Lundain. 
Neithiwr,  cyfarfyddais  a  Mr.  Whitefield 
yma  ;  y  mae  efe  am  i  mi  fyned,  ac  am 
gario  yr  achos  yn  mlaen.  ünd  gan  mai 
achos  yr  Arglwydd  ydyw,  nid  amheuaf  y 
bydd  iddo  dueddu  meddyliau  pawb  ydynt 
dan  Iywodraeth  deddf  ei  gariad  i  uno, 
galon  a  Ilaw,  i'w  gario  yn  mlaen.  Ben- 
digedig  a  fyddo  Duw,  y  mae  y  gwaith 
ar  gynydd  yn  mhob  man,  a  drysau  newydd- 
ion  yn  agor."  Ysgrifenwyd  y  llythyr  hwn 
o  \Vatford,  lonawr,  1744.  Gwelwn  fod 
Griffith  Jones,  er  na  ymunai  yn  ffurfiol  â'r 
Methodistiaid,  yn  calonog  gydymdeimlo 
â'r  diwygiad,  a'i  fod  yn  \vr  o  gynghor  i'r 
Diwygwyr  ar  bob  achos  dyrys.  Sut  yr 
aeth  pethau  yn  mlaen  yn  Mrawdlys 
Bangor,  nis  gwyddom,  ond  gallwn  fod  yn 
sicr  ddarfod  i'r  Arglwydd,  yn  ol  ei  arfer,  i'r 
rhai  a  garant  ei  enw,  ofalu  am  ei  eiddo.  Y 
"  materion  eraill"  y  cyfeiria  Harris  atynt, 
fel  yn  debyg  o'i  alw  i  Lundain,  oedd  y 
cynghaws  cyfreithiol  a  ddygid  yn  mlaen  yn 
erbyn  y  rhai  ddarfu  ymosod  ar  y  Method- 
istiaid  yn  Hampton,  gan  derfysgu  eu  cyf- 
arfodydd.  Yr  oedd  canlyniad  y  cynghaws 
o'r  pwys  mwyaf  i'r  Methodistiaid,  am  y 
penderfynai  eu  hawl  i  gael  llonyddwch  i 
addoli  Duw  yn  ol  argyhoeddiad  eu  cyd- 
wybod. 

Cymdeithasfafechan  ydoedd  yn  Watford. 
Yr  oedd  Daniel  Rowland,  WiIIiams, 
Pantycelyn,  a  Howell  Davies,  yn  absenol ; 
dywed  cofnodau  Trefecca  mai  gerwinder 
yr  hin  a'u  rhwystrodd,  ac  i'w  ceffylau 
fethu.      Ond   daethai   Whitefield    yno    yn 

ffyddlawn  i  gymeryd  y  gadair  ;  yr  oedd  y 
Parch.  Henry  Davies,  Bryngwrach,  wedi 
cyrhaedd,  ac  hefyd  y  nifer  anilaf  o'r 
arolygwyr.  Dechreuwyd  am  ddeuddeg 
trwy  weddi  a  mawl.  Meddai  Harris: 
"  Dysgwyhais  am  nerth  i  roddi  fy  mywyd 
i  lawr ;  teimlwn  fy  hun  yn  foddlawn 
gwneyd  hyny,  ac  eto  ni  chymerwyd  arswyd 
marwolaeth  i  ffwrdd  ;  gwelwn  ddadgysyllt- 
iad  natur  a  newid  stad  yn  beth  i'w  fawr  ofni. 
Gwelais  angau  fel  angheníìl  dychrynllyd, 
ond  gwelais  lesu  Grist  uwchlaw  iddo,  ac 
uwchlaw  y  diafol  ;  ac  yn  yr  ymdeimlad  o 
nerth  Crist  cymerwyd  yr  arswyd  ymaith." 
Gwaith  cyntaf  y  GymdSithasfa  oedd 
derbyn  adroddiad  yr  arolygwyr.  Yna 
traddododd  Whiteíìeld  anerchiad  i'r 
cynghorwyr.  Yn  ganlynol,  pregethodd 
Whitefìeld,  gyda  chryn  nerth,  oddiar 
Heb.  viii.  10-12.  Yna  ail  eisteddodd  y 
frawdohaeth  i  ymdrin  â  gwahanol  faterion, 
o'r  hyn  y  rhydd  Harris  y  crynodeb  can- 
lynol  :  "  i.  Llefarodd  Whitefìeld  am  y 
cynghaws  cyfreithiol,  a  daeth  Yspryd  Duw 
i  lawr  ;  cefais  nerth  i  weled  ei  fod  dros  yr 
Arglwydd,  felly  hefyd  y  gwelai  yr  holl 
frodyr.  Profodd  yn  foddion  i'n  gwasgu  yn 
agosach  at  ein  gilydd,  ac  felly  ni  a  gyfran- 
asom    yr    hyn    a    fedrem    at     yr    achos. 

2.  Gofynodd  Whitefield  genyf  ysgrifenu 
hanes  fy  my  wyd  ;  cefais  inau  ryddid  mawr 
tuag  at  Grist,  gan  ganfod  ei  fod  yn  dysgwyl 
hyn  genyf;  cefais  nerth  i  benderfynu 
gwneyd,  er  mwyn  yr  ŵyn,  ac  o  gariad  ato 
ef,  gan  mai  ei  eiddo  ef  yw  yr  holl  waith. 

3.  Pan  y  gofynwyd  genyf  i  fyned  i 
Lundain,  i  weled  llawer  o'r  mawrion,  a 
phan  oedd  arnaf  ofn  y  prawf,  cefais  nerth 
i  gyfeirio  fy  ngolwg  at  glwyfau  yr  lesu,  a 
chododd  cri  ynof  :  '  O  Arglwydd,  gad  i  mi 
fyned  ;  gad  i  mi  fyned,  ac  anfon  fi.'  Yna, 
wedi  gweddio  mewn  cryn  ryddid  gyda'r 
brodyr,  agorwyd  fy  ngenau  i  gynghori,  a 
daeth  tân,  a  nerth,  a  bywyd  i'n  mysg. 
Tuag  un-ar-ddeg  aethom  i'r  Watford,  ac 
eisteddasom  i  fynu  hyd  bump,  yn  siarad 
yn  rhydd  gyda'r  brodyr  am  lawer  o  fater- 
ion,  megys  cynhanfodiad  eneidiau,  taith 
yr  Israeliaid  tua  Chanaan,  &c.  Y  mae  fy 
holl  hyder  yn  y  gras  sydd  yn  Nghrist.  O 
fel  yr  ydym  yn  cael  ein  ffafrio,  ac  fel  y  mae 
yr  üen  yn  ein  harwain  ac  yn  tosturio 
wrthym."  Hawdd  gweled  fod  yr  yspryd 
goreu  yn  ffynu,  a  bod  y  brodyr  yn  rhydd 
iawn  yn  nghymdeithas  cu  gilydd.  Tyna 
Harris  mewn  ychydig  linellau  ddarlun 
prydferth  o'r  cwmni  yn  mhalas  Wat- 
ford   o   gwmpas   y  tân,  wedi  gorphen  eu 


gwaith,  ac  yn  aros  i  fynu  hyd  bump  o'r 
gloch  y  boreu,  yn  ymdrin  â  chwestiynau 
dyrys  a  damcanol,  cyffelyb  i  gynhanfodiad 
eneidiau.  Gwelwn  hefyd  mai  yn  y  capel  y 
cynaliwyd  y  cyfarfodydd.  Ond  pa  un  ai 
capel  Watford,  ynte  capel  y  Groeswen, 
sydd  ansicr ;  y  mae  duU  y  geiriad  yn 
ffafrio  y  diweddaf. 

A  ganlyn  yw  yr  adroddiad  am  y  Gym- 
deithasfa  yn  nghofnodau  Trefecca  : — • 

"  Darllenwyd  llythyr  oddiwrth  seiat 
Cnapllwyd,  yn  gofyn  ar  i'r  brawd  George 
Philhps  gael  ei  anfon  i'w  cynorthwyo. 
Pwyswyd  y  mater  gan  y  brodyr,  a  chyd- 
unwyd  ei  fod  i  gael  ei  anfon. 

"  Yr  oedd  adroddiad  y  brawd  Beaumont 
am  ei  seiadau  yn  felus  ;  dangosai  eu  bod 
mewn  stad  o  gynydd  ;  ond  yr  oedd  arno 
angen  Ilafurwr  oddifewn,  i  feithrin  yr 
eneidiau.  Cydunwyd  ei  fod  i  ofalu  am 
danynt  ei  hun,  mor  bell  ag  y  bydd  hyny 
yn  gyson  â'i  gynllun,  hyd  nes  y  cyfyd  yr 
Arglwydd  rywun  yn  meddu  y  ddawn  neill- 
duol  hon. 

"  Y  mae  y  brawd  Thomas  Lewis  i  gael  ei 
roddi  yn  gyfangwbl  i'r  brodyr  Saesnig. 

"  Creda  y  brodyr  fod  y  brawd  Jacob  Jones 
yn  cael  ei  alw  gan  ein  Hiachawdwr  i 
weithio  yn  ei  winllan,  ac  y  maent  yn  cyd- 
uno  iddo  fod  yn  gynorthwywr  i'r  brawd 
Morgan  John  Lewis.  Yr  un  fath  am  y 
brawd  Richard  Edward. 

"  Cydunwyd  fod  y  brawd  WiIIiam  John  i 
fod  yn  arolygwr  dros-  Sir  Gaerfyrddin,  yn 
lle  y  brawd  Bloom,  yr  hwn  sydd  wedi  ym- 
ddiswyddo. 

"  Derbyniwyd  adroddiadau  y  brodyr 
Morgan  John  Lewis,  Thomas  WilHams, 
W'illiam  Richard,  William  John,  Thomas 
James,  a  Richard  Tibbot,  am  seiadau 
Trefaldwyn,  Morganwg,  Brycheiniog, 
Mynwy,  a  rhanau  o  Faesyfed,  a  Chaer- 
fyrddin.  Yr  oeddynt  yn  hyfryd  yn  wir. 
Nis  gelhd  cael  yr  adroddiadau  eraill.  Y 
mae  Cymdeithasfaoedd  Misol  wedi  cael  eu 
cynal  yn  mhob  cylch  o  arolygiaeth  er  ein 
Cymdeithasfa  ddiweddaf,  sef  yn  Gelh- 
dorchleithe,  Cayo,  Trefecca,  a  Watford  ; 
siomiant  a  fu  yn  Dygoed  ;  ac  yr  oedd  yr 
Arglwydd  gyda  ni  yn  mhob  man  ;  a  phen- 
derfynem  bob  peth,  yr  ydyni  yn  gobeithio, 
yn  ol  ewyllys  ein  Hiachawdwr,  mewn 
cariad,  a  heddwch,  ac  undeb.  Ein  Cym- 
deithasfa  nesaf  i  fod  yn  y  Fenni,  y  dydd 
Mercher  cyntaf  gwedi  Gwyl  Fair." 

Ymddengys  ddarfod  i  holl  drefniadau  y 
Gymdeithasfa  gael  eu  gwneyd  y  diwrnod 
cyntaf,  ond  pregethodd  Whitefield  boreu 
s  2 

dranoeth  am  wyth,  oddiar  i  Cor.  xv.  53, 
dan  arddehad  anarferol.  O  gwmpas  deg, 
cychwynodd  Harris  ac  yntau  tua'r  Fenni. 
Ar  eu  ífordd  pasient  gymydogaeth  Ponty- 
pŵl,  maes  llafur  y  Parch.  Edmund  Jones. 
Llonwyd  Howell  Harris  yn  fawr  wrth 
glywed  ani  ymdrechion  a  llwyddiant  y  g\Vr 
da  hwnw.  Meddai :  "  Cefais  lawer  o 
undeb  ag  ef,  a  serch  ato,  er  ddarfod  i  Satan 
ar  y  cyntaf  geisio  creu  pellder  rhyngom, 
fel  nad  oeddwn  yn  hoffi  ei  weled."  Fe 
goíìr  mai  Edmund  Jones  fviasai  a'r  llaw 
flaenaf  yn  Uuniad  ac  anfoniad  al.lan  y  pro- 
clamasiwn  hwnw  yn  erbyn  y  Methodist- 
iaid  ;  ac  felly  y  mae  yr  yspryd  a  ddengys 
Harris  yn  y  difyniad  uchod  yn  fawrfrydig 
anarferol. 

Y  mae  y  Uythyr  canlynol,  a  anfonwyd  at 
arweinwyr  y  diwygiad  gan  aelodau  seiat 
Mynyddislwyn,  yn  esbonio  ei  hun,  ac  yn 
taflu  goleuni  pruddaidd  ar  fywyd  llygredig 
clerigwyr  Eglwys  Loegr  ar  y  pryd  : 
"  Anwyl  frodyr  ;  yr  ydym  mewn  cyfyng- 
der  yn  ein  meddyhau  o  herwydd  ein  bod 
yn  ffaelu  bod  yn  gyfranog  o'r  ordinhadau. 
O  herwydd  y  mae  ein  cuwrad  ni  yn  un  ag  y 
mae  y  gair  am  dano  ei  fod  wedi  ei  dyngu 
yn  odinebwr,  ac  oblegyd  hyny  yr  ydym  yn 
methu  cael  rhyddid  i  gydfwyta,  heb  dori 
gorchymyn  Duw.  Yr  ydym  yn  dymuno 
cael  eich  barn  chwi  ar  y  mater.  Yr  ydym 
yn  gweled  fod  yr  ordinhadau  yn  foddion  na 
ddylid  eu  hesgeuluso,  ac  na  ddyUd, 
ychwaith,  bwyso  arnynt  yn  ormod.  Dy- 
muno  cael  cynghor  oddiwrthych  yr  ydym, 
gyda  chofio  am  danom  gerbron  gorsedd- 
fainc  y  gras."  Dyddiad  y  llythyr  hwn  yw 
lonawr  2,  1744.  Diau  y  bwriedid  iddo 
gael  ei  ddarllen  a'i  ystyried  yn  Nghym- 
deithasfa  Watford,  eithr  nid  oes  un  cyf- 
eiriad  ato  yn  ei  chofnodau.  A  gafodd  efe 
sylw  yno,  ac  os  do,  pa  ateb  a  roddwyd, 
sydd  yn  gwbl  anhysbys. 

Dydd  Mercher,  lonawr  11,  1744,  y  mae 
Howell  Harris  yn  cychwyn  am  Lundain. 
Cyrhaeddodd  Ross  o  gwmpas  tri  yn  y  pryd- 
nawn,  wedi  cymdeithas  anarferol  o  fuddiol 
am  ran  o'r  fîbrdd  gyda  y  brawd  Morgan 
John  Lewis ;  dysgasant  amryw  wersi 
buddiol  yn  nghyd,  gan  weled  mai  trwy 
brofiad  y  mae  adnabod  Duw,  ein  hunain, 
Crist,  a  dichellion  y  diafol.  Cyrhaeddodd 
Gaerloyw  erbyn  pump,  a  chwedi  cael 
adgyfnerthiad  i'w  gorph  aeth  i'r  seiat,  lle  y 
cafodd  achlysur  i  lawenhau.  Cododd 
boreu  dranoeth  am  chwech,  er  mwyn 
anerch  aelodau  y  seiat,  yr  hyn  a  wnaeth 
cddiar  y  geiriau  :    "  Canys  ciddot  ti  yw  y 


deyrnas."  Nos  Sadwrn,  daeth  i  Lundain, 
gan  fyned  ar  ei  union  i  dŷ  Mr.  W'hitefield, 
lle  y  clywodd  newyddion  gogoneddus  am 
Iwyddiant  y  gwaith.  Boreu  y  Sul,  aeth 
tua  St.  Paul  ;  nis  gallai  glywed  yr  offeiriad 
yn  pregethu  ;  ond  cafodd  nerth  i  weddío 
dros  Eglwys  Loegr :  "  O  Arglwydd, 
dychwel ;  y  mae  dy  ogoniant  ar  riniog  y 
drws,  bron  ymadael  oddiwrthym.  O  tyred, 
ailadeilada  yr  adwyau ;  fel,  os  oes  yma 
goffadwriaeth  i'th  enw,  os  oes  genyt  had 
yn  ngweddill,  os  nad  yw  y  gogoniant  wedi 
llwyr  adael,  y  gallwyf  aros  yn  yr  Eglwys 
druan  hon."  Teimlodd  y  fath  gariad  at 
yr  eneidiau  tywyll  oedd  yn  yr  Eglwys  fel 
nas  gallai  eu  gadael,  ond  gwnaed  iddo 
lefain :  "  O  lesu,  yr  wyt  wedi  agor  tai 
cyrddau  (y  mae  Uawer  o  dai  cyrddau  Avedi 
eu  hagor  yn  awr),  ac  yr  wyf,  Arglwydd,  yn 
dy  fendithio  am  hyny  ;  ond  ai  ni  wnei  di 
ein  bendithio  ninau,  ac  agor  drysau  yr 
eglwysydd?"  Teimlodd  yspryd  galar ; 
cyffesodd  ei  bechodau  ei  hun,  pechodau  yr 
Eglwys,  a  phechodau  y  genedl,  a  llefodd  : 
"  O  Arglwydd,  yr  wyt  yn  canfod  ein  bod 
yn  farw,  mewn  trwmgwsg,  ac  nid  yn  unig 
hyny,  ond  yn  gwrthryfela  yn  dy  erbyn  di, 
ac  yn  dy  demtio  yn  mhob  ryw  fodd.  O 
tosturiawrthym,a  dychwel  atomdrachefn." 
Wedi  i'r  bregeth  orphen  aeth  at  fwrdd  y 
cymun,  a  gwelodd  yr  oll  y  safai  mewn  angen 
am  danoyn  Nghrist.  Y  noson  hono  aeth  i 
wrando  Whitefield  yn  pregethu,  yr  hyn 
a  wnaeth  yn  ardderchog,  oddiar  hanes 
Samson  ;  ac  yn  y  seiat  a  ddilynai  anerch- 
odd  Harris  y  frawdoliaeth.  Clywodd  yno 
am  Esgob  Llundain  yn  ysgrifenu  yn  eu 
herbyn. 

Boreu  dydd  Llun  aeth  efe  a  Whitefield 
at  y  cyfreithiwr,gyda  golwg  ar  y  cynghaws. 
Cafodd  ar  ddeall  na  wnai  y  terfysgwyr 
unrhyw  ddiffyniad,  yr  hyn  a  barodd  i 
Harris  lefain  allan  :  "  Gogoniant !"  Dydd 
Mawrth  yr  oedd  Cymdeithasfa  ,  Fisol  yn 
cael  ei  chynal  yn  y  Tabernacl  ;  ymddengys 
nad  oedd  llawer  o  faterion  yn  gahv  am 
sylw  ;  yr  unig  beth  y  cyfeirir  ato  yn  y 
dydd-lyfr  oedd,  priodas  rhai  brodyr,  i'r 
hyn  nad  oedd  tadau  eu  darpar-wragedd  yn 
foddlawn.  Beth  a  benderfynwyd  ar  hyn 
ni  ddywedir.  Buyn  Llundain  hyd  Mawrth 
i^fed,  yn  pregethu,  yn  cynghori  yn  y  cym- 
deithasau,  ac  mewn  amryw  gynadleddau  o 
weinidogion.  Ymwelodd  a'r  palas  bren- 
hinol  yn  Kensington  ;  a  charcharorion  wedi 
eu  dedfrydu  i  angau  yn  Newgate ;  a  chawn 
ef  amryw  droiau  ar  ymwehad  a'r  larlles 
Huntingtcn.     Yr  oedd  Llundain  yn  ferw 

yr  amser  yma  rhag  i'r  Ffrancod  oresgyn  y 
deyrnas ;  cyfranogai  Harris  ei  hun  o'r  ofn,  a 
dywed  ddarfod  i  lynges  elynol  ddyfod  un- 
waith  i  fynu  y  Thames.  Ymddengys 
fod  ei  iechyd  hefyd  yn  wael  trwy  yr  holl 
amser ;  weithiau  methai  godi  o'i  wely  hyd 
ganol  dydd.  Cyrhaeddodd  Gaerloyw  nos 
Wener,  Mawrth  16,  ac  amcanai  fod  yn  y 
brawdlys,  yn  mhrawf  terfysgwyr  Hampton. 
Ni  wnaethant  fawr  o  ddiffyniad,  a  dyfarn- 
wyd  hwy  yn  euog,  ond  gadawyd  maint  y 
ddirwy  i'w  thahi  ganddynt  i'w  phenderfynu 
gan  Lys  y  Ring's  Bench,  yn  Lhmdain. 
Meddai  Whitefield,  yr  hwn  yntau  hefyd 
oedd  yn  bresenol :  "  Yr  wyf  yn  clywed  fod  y 
terfysgwyr  wedi  dychrynu  yn  enbyd  ;  ond 
nid  ydynt  yn  gwybod  mai  ein  hamcan 
yw  dangos  beth  a  allwn  wneyd,  ac  yna 
maddeu  iddynt."  Ychydig  o  enghreifftiau 
a  geir  o  ddynion  mor  alluog  i  faddeu  i'w 
gelynion,  athrwy  hynygyflawni  gorchymyn 
Crist,  a'r  Methodistiaid. 

Nos  Sul,  Mawrth  ig,  y  cyrhaeddodd 
Drefecca,  yn  lluddedig  ac  yn  llesg.  Dydd 
Mercher,  yr  wythnos  ganlynol,  yr  ydym 
yn  ei  gael  mewn  Cymdeithasfa  Chwarterol 
yn  y  Fenni.  Daethai  Whitefield  yno  i 
gymeryd  y  gadair ;  yr  oedd  Daniel 
Rowland,  WiIIiams,  Pantycelyn,  a  Howell 
Davies,  yn  bresenol,  yn  nghyd  â  chryn 
nifer  o'r  arolygwyr.  Y  mae  yn  clywed, 
gyda  ei  fod  yn  cyrhaedd  y  Ile,  am  gwymp 
rhai  brodyr.  "  Rhoddodd  yr  Arglwydd 
i  mi,"  meddai,  "  i  deimlo  baich  o  alar 
oblegyd  ein  bod  yn  pechu  fel  hyn  yn  erbyn 
ein  hanwyl  Dad  ;  ein  bod  ni,  sydd  yn  cael 
ein  ffafrio  mor  fawr,  yn  pechu  yn  ei  erbyn. 
Cyfarfyddais  a  brawd  arall,  Mr.  WiIIiam 
Evans,  yr  hwn  oedd  dan  ryw  feichiau,  a 
theimlais  yn  fwy  nag  erioed  fod  ei  faich  yn 
gwasgu  ar  fy  yspryd."  Yna  dywed  iddo 
fyned  yn  mhell  oddiwrth  yr  Arglwydd,  i 
lygredd  ei  natur  ymdori  i'r  golwg  mewn 
llid,  iddo  golli  ei  dymher,  a  phoethi,  a 
chlywodd  ddarfod  i'w  boethder  daflíu 
rhywun  i  lewyg.  Gwelodd  mor  anghyf- 
addas  ydoedd  i'w  le,  ac  mor  annheilwng  i 
fod  yn  ŵr  priod,  yr  hyn  yn  awr  a  bwysai 
yn  drwm  ar  ei  feddwl ;  ac  aeth  i'w  ys*afell 
i  ymddarostwng  ger  bron  yr  Arglwydd.  Bu 
yn  drallodus  iawn  yno.  Ond  galluogwyd 
ef  cyn  dod  allan  i  ddiolch  i  Dduw  am 
guddio  ei  wyneb  oddiwrtho,  ac  am  adael 
i'w  lygredd  amlygu  ei  hun,  gan  fod  tuedd 
yn  hyn  i'w  gadw  yn  ostyngedig.  Daeth 
yn  foddlon  rhoddi  i  fynu  ei  ddarpar-wraig, 
ei  le  yn  yr  eglwys,  a  phob  rhodd  a  dawn  a 
gawsai.      Agorodd    Whitefield    y     Gym- 


deithasfa  trwy  bregethu  ar  y  geiriau,  "  A 
wyt  ti  yn  fy  ngharu  i  yn  fwy  na'r  rhai 
hyn  ?"  Dangosodd  nodau  cariad  at  Grist, 
ei  fod  yn  Ilawenhau  wrth  glywed  am  Iwydd- 
iant  yr  efengyl,  ei  fod  yn  awyddu  marw, 
yn  gallu  caru  ei  elyn,  yn  meddwl  ac  yn 
siarad  am  dano  ef,  ac  yn  caru  plant 
Duw  perthynol  i  bob  plaid  grefyddol. 
Ei  fod  yn  ein  galluogi  i  agor  ein  calonau 
i'n  gilydd  ;  nas  gallwn  garu  Crist  heb 
wybod  hyny  ;  a'i  fod  yn  peri  i  ni  roddi 
pob  peth  i  fynu  iddo  ef.  Wrth  weddío 
ar  derfyn  y  cyfarfod  cafodd  nerth  an- 
arferol.  Yn  y  cyfarfod  neillduol,  gosod- 
wyd  ar  Harris  i  weinyddu  dysgyblaeth 
ar  frawd  oedd  wedi  troseddu ;  gwelai 
ei  hun,  wrth  wneyd  hyny,  yn  waeth  na'r 
un  a  ddysgyblai,  ond  fod  Duw  yn  cuddio 
ei  ddrwg,  tra  y  daethai  drwg  y  brawd 
oedd  ger  bron  i'r  golwg.  Gwanai  hyn  ef 
fel  pe  ei  trywanid  a  dagr  yn  ei  galon. 
Tranoeth  pregethodd  gyda  Ilawer  o  nerth. 

Heblaw  trefniad  y  Cyfarfodydd  Misol 
am  y  misoedd  dyfodol,  yr  unig  benderfyn- 
iadau  o  eiddo  y  Gymdeithasfa  a  groniclir 
yn  nghofnodau  Trefecca  yw  a  ganlyn  : — 

"  Cydunwyd  yn  ddifrifol  nad  oes  neb  i 
fod  yn  absenol  o  Gymdeithasfa,  oddigerth 
iddo  allu  rhoddi  rheswm  am  hyny  a  ddeil 
yn  nydd  y  farn. 

"  Fod  y  Gymdeithasfa  Chwarterol  nesaf  i 
gael  ei  chynal  yn  Nhrefecca,  y  dydd 
cyntaf  wedi  pen  y  chwarter. 

"  Fod  y  brawd  John  Richard  i  barhau  i 
fyned  o  gwmpas  hyd  y  Gymdeithasfa 
nesaf,  ac  yn  y  cyfamser,  fod  Mr.  Harris  i 
ymweled  a'i  seiadau,  er  eu  cymhell  i 
ddwyn  ffrwyth  iddo.  Yr  oedd  yn  absenol, 
ond  anfonodd  adroddiad  am  y  seiadau,  yr 
hwn  oedd  yn  hynod  felus. 

"  Fod  y  brawd  Dafydd  WiIIiams  i 
ddyfod  i'r  Gymdeithasfa  Chwarterol  nesaf, 
i  ateb  i'r  pethau  a  roddir  i'w  erbyn. 

"  Fod  pregethu  i  gael  ei  gynal  yn  mhob 
Cymdeithasfa  Chwarterol ;  yr  offeiriaid  i 
weinyddu  yn  eu  cylch  ;  y  Gymdeithasfa 
i  ddechreu  am  ddeuddeg,  a'r  brodyr  wedi 
cymeryd  Iluniaeth  yn  flaenorol.  Mr. 
Rowland  i  bregethu  y  tro  nesaf." 

Ychydig  sydd  yn  y  cofnodau  yma  yn 
galw  am  sylw.  Gwelwn  fod  yr  hen  frawd 
John  Richard,  Llansamlet,  yn  dlawd  ei 
amgylchiadau,  ac  mai  amcan  ymweliad 
Harris  a'i  seiadau  oedd  eu  cymhell  i  estyn 
cymhorth  arianol  iddo.  Gwelwn  hefyd  y 
Ile  mawr  a  gaffai  pregethu  yn  y  Cym- 
deithasfaoedd  o'r  dechreu. 

EbriII  2,  1744,  yr  ydym  yn  cael  Harris 

mewn  Cymdeithasfa  Saesnig,  yn  Wiltshire. 
Whitefield  a  lywyddai  ;  ymddengys  mai 
efe  oedd  cadeirydd  sefydlog  y  Cymdeithas- 
faoedd  Saesnig  yn  ogystal  a'r  rhai  Cymreig. 
Ar  y  cyntaf  teimlai  Howell  Harris  ei  hun 
yn  galed  ac  yn  gnawdol ;  ond  pan  ddech- 
reuodd  y  cadeirydd  weddio  dros  y  brenhin, 
a'r  wlad,  ac  yn  erbyn  y  Pabyddion,  todd- 
odd  ei  galon  o'i  fewn,  a  gollyngwyd  ei 
yspryd  yn  rhydd.  Eisteddwyd  hyd  o 
gwmpas  pump  yn  trefnu  rheolau  cyffred- 
inol,  ac  yn  gosod  pawb  yn  eu  lle, 
offeiriaid,  pregethwyr,  cynghorwyr,  a  gor- 
uchwylwyr.  Tra  y  gwneyd  hyn,  teimlai 
Harris  awydd  myned  allan  i'r  rhyfel,  i 
gael  marw  ar  faes  y  gwaed.  Dywed 
hefyd  iddo  gael  ei  wneyd  yn  oíferyn  i 
gymeryd  cam  yn  mlaen  tuag  at  ymwahanu 
oddiwrth  y  brawd  J.  W.  ;  John  Wesley, 
yn  ddiau. 

Ebrill  13,  yr  oedd  Cymdeithasfa  Fisol 
yn  Nantmel,  yn  Sir  Faesyfed;  yr  oedd 
Howell  Harris  yn  bresenol,  ond  Wilhams, 
Pantycelyn,  a  lywyddai.  Meddai  Harris, 
yn  ei  ddydd-lyfr  :  "  Yn  wir  fy  ngenau  a 
agorwyd  i  anerch  y  brodyr  yn  gyffredinol, 
gan  ofyn  a  oeddynt  yn  teimlo  y  gwaith 
wedi  ei  osod  yn  ddwfn  yn  eu  calonau ;  a 
oedd  cariad  at  eneidiau  wedi  ei  gynyrchu 
ynddynt  ;  ac  a  oedd  golwg  ar  fawredd  a 
natur  y  gwaith,  a  gwerth  eneidiau  wedi 
peri  iddynt  ofyn  am  nerth  a  doethineb  ? 
Hefyd,  a  oedd  yr  Yspryd  wedi  dangos 
iddynt  (i)  Ogoniant  Crist  ?  (2)  Drygedd  y 
galon,  nad  yw  y  naill  yn  ddigon  heb  y  llall  ? 
A  ydy  w  Duw  wedi  rhoddi  dwy  ffydd  iddynt, 
un  er  mwyn  eu  heneidiau,  a'r  llall  er  mwyn 
y  gwaith  ?  A  ydyw  teimlad  o  fawredd  y 
gwaith  yn  eich  gwasgui'r  Uawr,  a  theimlad 
o'r  anrhydedd  a  berthyn  iddo  yn  eich 
gwneyd  yn  ostyngedig,  ac  yn  eich  cyffroi  ? 
Yna  y  brodyr  a  atebasant  yn  hyfryd. 
Dangosodd  y  brawd  Beaumont  fel  yr  oedd 
Duw  wedi  ei  waredu  ef  rhag  hunan-gariad, 
trwy  weled  ei  hun  a'r  gwaith  yn  Nuw  am 
amser,  ac  i  dragywyddoldeb.  Yna,  gwedi 
arhoH  y  brodyr  (gwelwn  fod  yr  Arglwydd 
yn  fy  nghymhwyso  ar  gyfer  y  lle,  ac  yn  fy 
mendithio  ynddo),  galluogwyd  fi  i'w  cyffroi 
i  ddiwydrwydd,  ac  i  ddangos  iddynt  pa 
fodd  i  ymddwyn  mewn  teuluoedd.  Ym- 
ddiddanais  yn  faith  gyda  y  brawd — gyda 
golwg  ar  ei  briodas,  a'i  ragolygon  mewn 
bywyd,  gan  ddangos  na  ddylai  gweinidog 
ymrwystro  gyda  phethau'r  byd  ond  mor 
lleied  byth  ag  sydd  yn  bosibl.  Cefais 
lawer  o  ffydd,  a  gwresawgrwydd,  a  zêl,  a 
rhyddid    i    gynghori,    ac    yn   neillduol    i 


weddio,  ac  yna  ymadewais  yn  hyfryd  mewn 
cariad."  Gwehr  ddarfod  i  Howell  Harris 
mor  foreu  a  hyn  weled  mai  dyledswydd 
gweinidogion  y  Gair  oedd  llwyr  ymroddi 
i'r  weinidogaeth,  mor  bell  ag  yr  oedd  hyny  o 
fewn  eu  cyrhaedd. 

A  ganlyn  yw  penderfyniadau  Cymdeith- 
asfa  Nantmel,  fel  eu  ceir  yn  nghofnodau 
Trefecca  :  — 

"  Penderfynwyd  fod  y  brawd  Richard  i 
gael  ei  neillduo  yn  hollol  ac  yn  gyfangwbl 
i'r  gwaith  o  ymweled  a'r  cymdeithasau,  yr 
oU  o  honynt  bob  wythnos. 

"  Fod  y  brawd  Edward  Bowen  i  oedi  ei 
briodas  yn  bresenol,  am  nad  ydym  yn  ghr 
ei  bod  o  Dduw. 

"  Fod  y  cynghorwyr  i  ofalu,  pan  yn 
ymweled  a  theuluoedd,  i  gynghori  ac 
addysgu  y  plant,  y  gweision  a'r  morwyn- 
ion,  &c.  Cawsom  lawer  o  wyneb  yr 
Arglwydd,  yn  ein  haddysgu,  ac  yn  tanio 
ein  calonau,  gan  roddi  i  ni  lawer  o  oleuni 
ysprydol  gyda  golwg  ar  ein  gwaith  a'n 
lleosdd,  a  chan  ddangos  i  ni  fawredd  y 
gwaith,  ac  ymweled  â  ni  yn  nglyn  ag  ef." 

Ymadawodd  Howell  Harris  yn  nghwmni 
Wilhams,  Pantycelyn,  o  gwmpas  pump  o'r 
gloch ;  melus  odiaeth  oedd  y  gyfeillach 
rhwng  y  ddau  gyfaiU  wrth  groesi  mynydd- 
oedd  Maesyfed  a  Brycheiniog ;  Wilhams 
yn  cyfeirio  ei  gamrau  tua  chartref,  heibio 
Llanwrtyd,  lle  y  buasai  yn  guwrad  gynt,  a 
Harris  yn  myned  i  Ddolyfehn,  lle  yr  oedd 
ei  gyhoeddiad  i  bregethu.  Meddai  y  dydd- 
lyfr  :  "  Cefais  hyfrydwch  dirfawr  gyda  y 
brawd  W^ilhams ;  ffafriwyd  fi  â  golwg  ar 
Dduw,  oll  yn  oll,  yn  debyg  i'r  hyn  a  gefais 
yn  y  boreu."  Treuhodd  y  Sul  yn  Llan- 
wrtyd,  ac  aeth  i'r  eglwys  yn  y  boreu ;  ond 
nid  Wilhams  a  wasanaethai  yno  yn  awr, 
ond  rhywun  hollol  wahanol  parthed  dir- 
nadaeth  o  wirioneddau  yr  efengyl,  a  dawn 
i'w  traethu.  Meddai  Harris :  "  Cefais 
dosturi  dirfawr  at  yr  offeiriaid '  tlodion  a 
dall,  gan  lefain  drostynt  fel  dros  ddeilhon 
ar  ochr  y  ffordd."  Wedi  i'r  gwasanaeth 
ddarfod,  pregethodd  yntau,  oddiar  Sahn 
xxiii. ;  cafodd  ryddid  mawr  wrth  lefaru  ac 
wrth"  weddio.  Yn  yr  hwyr  pregethodd  i 
dyrfa  fawr,  yn  rhifo  llawer  o  ganoedd, 
mewn  lle  o'r  enw  Penylan,  tua  thair  milltir 
allan  o'r  pentref.  Dydd  Llun  y  mae  yn 
Llwynyberllan  ;  aeth  yn  ei  flaen  oddiyno  i 
Gilycwm,  a  phregethodd  yn  ymyl  y  dder- 
wen  fawr  sydd  yn  nghanol  y  pentref  oddiar 
Salm  xxiii.,  i  dorf  o  amryw  ganoedd.  Yr 
oedd  yn  odfa  nerthol.  Cyfarfyddodd  yno  a 
chlerigwr    o'r    enw    Llewelyn    Llewelyn, 

dyn  galluog,  llawn  bywyd,  ond  yn  Uithro 
yn  aml  mswn  modd  ffiaidd.  Teithiodd 
rhagddo  i  Gayo,  wedi  pregethu  ar  y  ffordd 
cydrhwng,  ac  aeth  y  noson  hono  i  saiat 
breifat.  Dydd  Mawrth  y  mae  yn  Nghwm- 
ygwlaw.  Asth  oddiyno  i  gapel  Absrgor- 
lech,  lle  y  pregethai  Daniel  Rowland. 
Llefarai  oddiar  Jer.  viii.  7,  a  chafodd  nerth 
rhyfedd  i  egluro'r  gwirionedd.  Dydd 
Mawrth,  Ebrill  17,  ymgynullent  mewn 
Cymdeithasfa  Fisol,  yn  Glanyrafonddu ; 
heblaw  Rowland  a  Harris,  yr  oedd 
WilUams,  Pantycelyn,  yno,  yn  nghyd  a'r 
Parch.  Benjamin  Thomas,  a  nifer  mawr  o 
arolygwyr  a  chynghorwyr.  Yr  oadd  yn 
chwech  o'r  gloch  yn  yr  hwyr  ar  y  cyfarfod 
yn  dechreu;  buont  yn  cydeistedd  yn  trefnu 
materion,  ac  yn  cydweddîo  hyd  o  gwmpas 
un-ar-ddeg.  Yr  oedd  Harris  mewn  yspryd 
rhagorol ;  hawdd  deall  wrth  ei  sylwadau 
fod  y  Gymdeithasfa  íîaenorol  yn  yr  un  lle, 
pan  y  Uywodraethwyd  ei  yspryd  gan  y 
gelyn,  yn  pwyso  yn  drwm  ar  ei  feddwl. 
"  Yr  oeddwn,"  meddai,  "  mewn  yspryd 
gweddîgar,  ac  yn  hyfryd  at  y  brodyr ; 
tueddai  pob  peth  i'm  darostwng ;  yr 
oeddwn  yn  isel,  ac  yn  addfwyn,  ac  mor 
ddedwydd.  Wrth  weddío  gwelais  fod 
angau,  uffern,  rhyfel,  a  phob  peth  dychryn- 
Uyd  i  natur,  o  fewn  awdurdod  Crist ;  can- 
fyddwn  ef  goruwch  iddynt  oU.  Wrth 
gynghori  gwnaed  fi  yn  rhydd  ac  yn  hyf ; 
dangosais  eu  dyledswydd  at  yr  ŵyn,  ddar- 
fod  i'r  lesu  eu  llwyr  brynu,  fel  y  byddai 
iddynt  ddefnyddio  enaid,  corph,  amser, 
anadl,  talent,  ac  arian  yn  ei  wasanaeth,  &c., 
ac  nid  i  wasanaethu  hunan.  Cefais  ryddid 
i  lefain  :  'Arglwydd,  y  mae  pob  peth  yn 
eiddot  ti;  eiddot  ti  yw  fy  enaid,  a'm  corph  ; 
felly  nis  gellir  eu  colli.'  Gyda  y  goleuni 
hwn  drylliwyd  fy  yspryd,  fel  y  gallwn 
oddef  cael  fy  ngwrthwynebu,  ac  ymostwng 
i  bob  peth."  Yn  sicr,  prawf  y  difyniadau 
hyn  ei  fod  mewn  tymher  nodedig  o  hyfryd. 

Yn  canlyn  wele  y  penderfyniadau  a 
basiwyd  :  — 

"  Penderfynwyd  fod  Dafydd  William 
Rees  i  fyned  a  chyfaddef  iddo  lefaru  ar  fai 
wrth  ymddiddan  a  Mr.  Griffith  Jones,  ger 
bron  Mr.  Davies;  a  phan  eu  cymodir,  ei  fod 
i  gael  ei  adfer  i'w  swydd  fel  cynghorwr,  ond 
ei  fod  i  ymatal  hyd  hyny. 

"  Fod  Thomas  Dafydd,  gan  ddarfod  i'r 
YmneiIIduwyrei  droi  allan  am  gymdeithasu 
â  ni,  i  gael  ei  uno  yn  llwyr  â  ni  yn  Erwd, 
ac  i  gynghori  ar  brawf,  tan  arolygiaeth 
James  WiUiams,  ond  nid  yw  i  adael  ei 
orchwyl  yn  y  cyfamser. 


"  Fod  y  cynghorwyr  i  lefaru  yn  y  ffurf  o 
anerchiad,  ac  nid  yn  y  ffurf  o  bregeth. 

"  P'od  y  brawd  ThomasGriffith  i  gael  ei 
dderbyn  fel  cynghorwr  preifat,  tan  arol- 
ygiaeth  y  Meistri  Rowland  a  WiIIiams. 

"  Fod  Benjamin  Rees  i  gael  cynghori, 
fel  brawd  perthynol  i'r  YmneiIIduwyr,  hyd 
y  Gymdeithasfa  nesaf. 

"  Fod  John  Dafydd  i  gynghori  yn  ei 
gymydogaeth  ei  hun,  ar  brawf,  tan  arol- 
ygiaeth  y  brawd  James  Williams,  hyd  nes 
ceir  adroddiad  gyda  golwg  ar  ei  ddoniau, 
a'i  gymhwysderau,  mswn  trefn  i  arholiad. 

"  Fod  y  brawd  Evan  John  i  gael  ateb 
i'w  lythyr  trwy  Mr.  WiUiams,  sef  nad 
ydym  yn  cael  ein  perswadio  gyda  golwg  ar 
ei  alwad  i  gynghori,  fel  y  gallwn  roddi  iddo 
ddeheulaw  cymdeithas,  ac  felly  ein  bod  yn 
ei  gyflwyno  i'r  Arglwydd." 

Gwelwn  fod  y  dull  o  brofi  pregethwyr  y 
dyddiau  hyny  yn  gyffelyb  iawn  i'r  dull 
presenol,  gyda'r  eithriad  fod  y  rhai  nad 
oedd  gweledigaeth  eglur  gyda  golwg  ar  eu 
cymhwysderau,  nid  yn  cael  eu  hatal,  ond 
yn  cael  eu  cyflwyno  i'r  Arglwydd.  Pa 
beth  yw  ystyr  hyny,  nid  ydym  yn  hollol 
sicr.  Efallai  mai  eu  gadael  tan  fath  o 
brawf  hyd  nes  y  ceid  goleuni  ar  y  mater 
oddiwrth  Ben  yr  Eglwys. 

Yn  mhen  dau  ddiwrnod  drachefn,  sef 
EbriII  19,  yr  oedd  Cymdeithasfa  Fisol  yn 
Llandremore.  Dylid  cofio  fod  y  Cyfar- 
fodydd  Misol  hyn,  sydd  yn  cael  eu  cynal  ar 
sodlau  eu  gilydd,  yn  perthyn  i  wahanol 
randiroedd,  ond  y  dysgwylid  i  Howell 
Harris,  hyd  ag  y  byddai  hyny  yn  bosibl 
iddo,  i  bresenoli  eu  hunan  ynddynt  oll. 
Yma  Howell  Davies  a  Iywyddai.  Yr  oedd 
y  ddau  Howell  y  pryd  hwn  ar  bwynt  priodi, 
a  bu  iddynt  ymgynghoriad  a  chyfeillach 
felus  yn  nglyn  â'r  mater.  Cymdeithasfa 
fechan  ydoedd ;  ychydig  a  ddaethai  yn 
nghyd,  a  chymharol  ddibwys  oedd  y 
gweithrediadau.  Ond  ymddengys  iddynt 
gael  profion  amlwg  o  foddlonrwydd  Duw. 
I  gychwyn,  pregethodd  Harris  oddiar 
Matt.  xxviii.  18,  a  chafodd  nerth  neillduol 
i  lefaru  wrth  saint  a  phechaduriaid.  Wrth 
agor  y  seiat  breifat  trwy  weddi,  daeth  yr 
Arglwydd  i  lawr,  gan  eu  gwneyd  oll  yn 
ostyngedig,  a'u  goleuo,  a'u  tanio.  Wedi 
sefydlu  y  brawd  William  Cristopher  yn 
gateceisiwr,  siaradodd  Harris  yn  bur  blaen 
a  rhyw  frawd,  gyda  golwg  ar  iddo  ymuno 
â'r  YmneiIIduwyr,  neu  a'r  Methodistiaid. 
"  Yna,"  meddai,  "  wedi  trefnu  pob  un  yn 
ei  le,  ymadawsom  fel  mewn  fflam."  Dau 
benderfyniad  o'r  Gymdeithasfa  hon   sydd 

ar  y  cofnodau  ;  sef  "  Fod  Williarn  Cristopher 
i  fod  yn  gateceisiwr,  i  gateceisio  yn  unig, 
a'n  bod  i  geisio  sefydlu  cateceisio  yn  mhob 
lle;  a  chan  fod  galwad  daer  ar  y  brawd 
Richard  WilHam  Dafydd  i  Gorseinon,  a 
bod  dirfawr  angen  yno,  ac  yn  Pembre,  ein 
bod  yn  cydsynio  iddo  ef,  a'i  frawd,  i  fyned 
i  ymweled  a  hwy  hyd  y  Gymdeithasfa 
nesaf  yn  Abergorlech." 

Wedi  tramwy  trwy  ranau  helaeth  o  Sir- 
oedd  Caerfyrddin  a  Morganwg  yr  ydym  yn 
cael  Howell  Harris  mewn  Cymdeithasfa 
Fisol  yn  Watford,  a  chan  nad  oedd  yno  yr 
un  offeiriad  urddedig,  efe  a  lywyddai.  Pre- 
gethodd  ÿn  y  ty  newydd,  sef  naiU  ai  capel 
y  Watford  neu  y  Groeswen,  y  noson  cynt, 
gydag  arddehad  anghyffredin.  Dangosodd, 
gyda  nerth  na  chafodd  ei  gyffelyb  erioed 
o'r  blaen,  y  fath  frenin  yw  Crist  ;  pa  mor 
ardderchog  yw  ei  deyrnas  ;  fod  nefoedd, 
daear,  ac  uffern  yn  perthyn  iddi ;  y  modd 
y  mae  yn  llywodraethu  dros  bob  peth — 
gras  a  phechod,  goleuni  a  thywyllwch, 
bywyd  ac  angau,  y  byd  ysprydol  a'r  byd 
naturiol.  Yna  eglurodd  ddyogelwch  deil- 
iaid  y  deyrnas,  fod  gair  Duw  ;  llw  Duw  ; 
ffyddlondeb,  gallu,  doethineb,  trugaredd,  a 
natur  Duw,  fel  cadwynau  cryíìon  yn  eu 
cadw  rhag  syrthio  ;  ac  nad  oedd  dynion 
drwg,  a  phechod,  a  Satan,  ond  gweision 
Duw,  wedi  eu  bwriadu  i  ddwyn  y  saint  yn 
mlaen,  trwy  gyfarth  fel  c\vn  wrth  eu 
sodlau.  "  Yna,"  meddai,  "  mi  a  gadarn- 
heais  y  rhai  a  ofnent  gael  eu  pressio  i  fyned 
allan  i'r  rhyfel,  gan  ddangos  y  gwna  pelen 
magnel  y  tro  cystal  a  rhywbeth  arall  i'w 
hanfon  adref.  Bloeddiais  !  pe  y  gwelech 
mor  gyfoethog  ydych,  mor  ddyogel,  ac 
mor  ddedwydd ;  y  fath  Frenin  sydd  arnoch, 
byddai  arnoch  gywilydd  o  honoch  eich 
hunain  am  eich  ofnau  a'ch  diffrwythder  ; 
llefwch  am  i  chwi,  a'ch  holl  dalentau  gael 
eu  defnyddio  ganddo,  gan  deimlo  y  fath 
anrhydedd  ydyw ;  ewch  lle  y  mynoch,  ac  i 
fysg  unrhyw  greaduriaid  y  mynoch,  eich 
bod  o  hyd  o  fewn  tiriogaethau  Crist.  O 
Frenin  gogoneddus !  Ychwaneged  eich 
ffydd  i  weled  gogoniant  ei  deyrnas!" 
Ymddengys  ei  bod  yn  odfa  nerthol,  tu 
hwnt ;  dywed  efe  na  chafodd  ei  chyffelyb 
erioed  o'r  blaen,  ac  na  chadd  syniadau  mor 
ardderchog  erioed.  Efallai  hyny ;  ond  y 
cof  diweddaf  yw  y  cof  goreu.  Cynyddodd 
yr  hwyl  wrth  ganu  a  gweddío  ar  y  diwedd. 
"  Canfyddais  ogoniant  teyrnas  yr  lesu," 
meddai,  "  yn  y  fath  oleuni  prydferth,  fel  y 
fflamiwyd  ac  y  cadarnhawyd  fy  enaid,  ac  y 
parwyd    i    mi    ymuno    a'r  còr  fry  i  ganu. 


'  Teilwng  yw'r  Oen  a  laddwyd  !  Teilwng 
yw  yn  wir  !'  " 

O  gwmpas  deuddeg,  dydd  Mercher, 
agorwyd  y  Gymdeithasfa.  Wrth  weddío 
ar  y  dechreu  disgynodd  ar  yspryd  Harris  i 
ofyn  a  oedd  yr  Arglwydd  yn  myned  i  roddi 
y  Methodistiaid  i  fynu  ?  Cafodd  ei  ber- 
swadio  i'r  gwrthwyneb,  a  theimlai  fod  y 
cyfryw  argyhoeddiad  yn  dyfod  oddiwrth 
Dduw  ei  hun.  Buont  yn  eistedd,  gydag 
ychydig  seibiant,  hyd  ddeuddeg  o'r  gloch 
y  nos.  Cawsant  drafferth  fawT  gydag  un 
cynghorwr,  o'r  enw  W^iUiam  Rees,  yn 
ceisio  ei  argyhoeddi  o'i  gyfeihornadau. 
Maentymiai  ef  ei  fod  yn  berffaith  ;  ni 
addawai  ychwaith  fod  yn  ddystaw  gyda 
golwg  ar  ei  berffeithrwydd  tybiedig  yn  y 
cymdeithasau  ;  "  felly,"  meddai  Harris, 
"  er  mwyn  gogoniant  Duw,  daioni  yr  ẃyn, 
a  lles  ei  enaid  ef  ei  hun,  ni  a'i  troisom  ef 
allan  o'r  seiat,  gan  yr  ymddangosai  wedi 
ymchwyddo  yn  fawr.  Wrth  ymgynghori 
â  Duw  gyda  golwg  ar  hyn,  cefais  hyder 
gan  mai  yr  Arglwydd  oedd  wedi  fy  anfon, 
y  byddai  iddo  ofalu  fy  nghynysgaeddu  â 
phob  gwybodaeth  a  goleuni  angenrheidiol." 
Eisteddasant  i  lawr  hyd  o  gwmpas  pedwar 
yn  y  boreu,  yn  rhydd  ymddiddan  am  amry w 
bethau  ;  am  gymundeb  Eglwys  Loegr,  ac 
yspryd  erledigaethus  ei  hoffeiriaid,  am 
briodas  agoshaol  Howell  Harris,  a  phethau 
eraill.  Barnai  y  brodyr  hefyd,  mai  John 
Belsher  oedd  y  cymhwysaf,  mewn  gwybod- 
aeth  o'r  Ysgrythyr,  doniau,  a  gras,  i  fod  yn 
gynorthwywr  i  Mr.  Harris  yn  ei  waith 
mawr. 

Y  mae  y  penderfyniadau  a  basiwyd,  fel 
eu  ceir  yn  nghofnodau  Trefecca,  y  modd  a 
ganlyn  :  — 

"  Cydunwyd  fod  i'r  brawd  Price  ofalu 
am  seiadau  Sir  Fynwy,  ar  y  morfa,  fel  cynt, 
ac  i  gael  ei  gynorthwyo  gan  y  brawd 
Thomas  W^illiams,  mor  bell  ag  y  gall. 

"  Wedi  cryn  ymgynghoriad  cydunwyd  i 
drefnu  y  cynghorwyr  anghyhoedd,  na 
byddo  iddynt  gynghori  yn  gyhoedd,  ond 
yn  y  seiadau  preifat  yn  unig ;  gyda  yr 
eithriad  o  W'ilHam  Edward,  am  yr  hwn  yr 
oedd  galwad  daer  i  Lantrisant  a'r  Groes- 
wen.  Joseph  Simons  i  fod  fel  o'r  blaen  ; 
Evan  Thomas  i  fyned  i  Machen  a  Mynydd- 
islwyn  fel  o'r  blaen  ar  brawf ;  a'n  bod  yn 
chwiho  am  bersonau  priodol  i  gateceisio  y 
rhai  oddifewn  ac  oddiallan,  er  mwyn 
sefydlu  yr  ŵyn  a'r  gwrandawyr  mewn 
gwybodaeth  iachus  o  egwyddorion  crefydd, 
trwy  gatecism  Mr.  Griffith  Jones. 

"  Er    mwyn    gwell    trefn    yn   nglyn    â'r 


1744- 


HOWELL    HARRIS. 


265 


cateceisio,  pan  ei  sefydlir,  fod  yr  arolygwyr 
i  fod  yn  bresenol,  i  gynorthwyo  yn  y 
gwaith, 

"  Fod  Edward  Lloyd  yn  cael  ei  gynyg  i 
fod  yn  gateceisiwr  yn  y  Groeswen,  Samuel 
Jeremiah  yn  Llanedern,  W'ilHam  Thomas 
yn  Aberthyn  a  Llanharry,  Edward 
Edwards  in  Dinas  Powys  a  St.  Nicholas, 
Cristopher  Basset  yn  Aberddawen,  Howell 
Griffith  neu  Morgan  Howell  yn  Llantri- 
sant,  William  Hughes  yn  Nottage,  a 
Jenlíin  Lewis  yn  yr  Hafod. 

"Cydunwyd,  gan  fod  cylchoedd  yr  arol- 
ygwyr  yn  rhy  fawr,  y  gallant  ymweled  a'r 
seiadau  unwaith  y  pythefnos  yn  unig ;  a 
chan  fod  y  brawd  Herbert  Jenkins,  a 
gawsai  ei  osod  i  gynorthwyo  y  brawd 
Harris  fel  arolygydd  cyffredinol,  yn  treuho 
haner  ei  amser  yn  Lloegr,  y  rhaid  dewis 
un  i  ymroddi  yn  gyfangwbl  i'r  gwaith,  i 
fyned  o  gwmpas  fel  cynorthwy vvr  i'r  brawd 
Harris,  ac  i  helpio  yr  arolygwyr.  Wedi 
ymgynghori  gyda  golwg  ar  ei  gymhwys- 
derau  mewnol  ac  allanol,  ein  bod  yn  cynyg 
y  brawd  John  Belsher  fel  y  mwyaf  cym- 
hwys  i  lanw  y  lle  hwn,  yn  y  rhanau  o 
Siroedd  Mynwy,  Morganwg,  a  Chaerfyr- 
ddin,  ar  Ìàn  y  môr,  a  orweddant  yn 
nghylchoedd  y  brodyr  John  Richard, 
Thomas  WiUiam,  Thomas  Price,  a  rhan  o 
gylch  Morgan  John  ;  a  bod  yr  arolygydd  i 
gyfarfod  ei  gynorthwy  wyr,  er  mwyn  sefydlu 
yr  \vyn,  unwaith  y  pythefnos,  ar  nos 
Wener. 

"  Cydunwyd  nad  ydym  yn  cael  ein  pers- 
wadio  am  alwad  y  brawd  WilHam  Rees  i 
gynghori,  a'n  bod  yn  anfon  ato  i  ddymuno 
arno  roddi  i  fynu,  hyd  nes  y  caffom  ragor 
o  foddlonrwydd  ynddo  ;  ond  fod  y  brawd 
Wilham  Powell  i  barhau  i  fyned  yn 
mlaen,  gan  ddysgwyl  i  ba  le  y  bydd  yr 
Arglwydd  yn  ei  alw  ac  yn  ei  sefydlu. 

"  Gan  fod  y  brawd  Richard  Jones  i'w 
feio,  ar  amryw  gyfrifon,  am  ymlynu  yn 
ormodol  wrth  y  byd,  a  bod  yn  anffyddlawn 
i'r  ymddiriedaeth  a  roddasid  iddo,  heb 
ymdeimlo  a'i  ddyledswydd  tuag  atom  ni, 
ei  frodyr,  a'i  fod  wedi  parhau  yn  y  rhai 
hyn,  yn  nghyd  a  beiau  eraill,  ar  ol  aml 
gynghor  a  cherydd ;  ein  bod  yn  cyduno 
i'w  hysbysu  oni  wna  edifarhau  am  ei 
golHadau,  ac  addaw  diwygio,  ein  bod  yn 
dymuno  arno  am  beidio  Hefaru  mwyach 
fel  un  o  honom  ni,  a'n  bod  yn  anfon  at  y 
seiadau  i'w  hysbysu  o'r  penderfyniad  hwn. 
Ond  os  ymddengys  yn  edifeiriol,  ein  bod 
yn  caniatau  iddo  fyned  yn  mlaen  ar  brawf 
hyd  y  Gymdeithasfa  Gyffredinol  nesaf. 


"  Cydunwyd  y  byddai  i  ni,  trwy  nerth 
Duw,  ddechreu  Hefaru,  &c.,  yn  fanwl  o 
fewn  i  awr  neu  lai  o'r  amser  a  benodwyd. 

"  Fod  y  brawd  Richard  Thomas  i  ddyfod 
i'n  Cymdeithasfa  yn  Llanfìhangel  i  gael  ei 
sefydlu. 

"  Traethasom  ar  amrywiol  bynciau 
duwinyddol,  a  chydunwyd  nad  ydym  yn 
Eglwys  na  Sect,  ac  nad  ydym  i  alw  ein 
hunain  felly,  ond  seiadau  oddifewn  i'r 
Eglwys  Sefydledig,  hyd  nes  y'n  troir 
allan  ;  ac  nad  yw  y  Ilefarwyr  i  alw  eu 
hunain  yn  weinidogion,  ond  cynghorwyr. 

"  Yr  ydym  yn  gweled  hefyd  nad  yw  yr 
hyn  sydd  er  gogoniant  i  Dduw,  ac  yn 
Ilesiol,  mewn  un  man,  yn  ateb  y  pwrpas 
mewn  man  arall. 

"  Gan  nad  yw  dawn  y  cynghorwyr 
anghyoedd  ond  byr,  ei  fod  yn  cael  ei  adael 
i  ddoethineb  yr  arolygwyr  i'w  cyfnewid, 
fel  y  gwelant  yn  oreu  yn  eu  cyfarfodydd 
pythefnosol,  ac  nad  yw  y  cynghorwyr  i 
drefnu  eu  Ileoedd  eu  hunain  heb  ganiatad. 

"  Gwedi  ymddiddan  yn  hir  a  WiIIiam 
Rees  parthed  rhai  cyfeiliornadau  Anti- 
nomaidd,  yr  oedd  wedi  syrthio  iddynt,  a 
chwedi  cynyg  iddo  aros  yn  ein  mysg,  er 
hyny,  os  addewai  beidio  ein  terfysgu,  a 
therfysgu  yr  ŵyn,  trwy  ei  gyfeiliornadau, 
a  phan  nad  addewai  (er  ei  fod  yn  addef  y 
crwydrai  yn  aml  ar  weddi),  ond  y  taerai 
nad  oedd  wedi  pechu  er  ys  dyddiau,  ac 
nad  oedd  unrhyw  bechod  yn  ei  ddeall,  ei 
ewyllys,  na'i  gydwybod,  ni  a  benderfyn- 
asom  ei  droi  allan  o'r  seiadau,  ac  o'r  Gym- 
deithasfa,  gan  rybuddio  yr  holl  seiadau 
rhag  ei  heresi,  ac  i  beidio  cael  unrhyw 
gymundeb  agos  âg  ef.  Felly,  darfu  i  ni 
yn  ddifrifol,  ar  ol  dwys  ystyriaeth  a  gweddi, 
ei  droi  allan,  ac  yr  oedd  ein  calonau  yn 
doddedig  o  gariad  ato,  gofal  am  ogoniant 
Duw,  a  chydag  ofn  sanctaidd,  a  gofal  am 
yr  \Vyn." 

Felly  y  terfyna  cofnodau  y  Gymdeith- 
asfa  Fisol  hon  yn  Watford,  ac  yr  oedd  yn 
un  o'r  rhai  pwysicaf  a  gynhaliwyd.  Cawn 
un,  am  y  tro  cyntaf  yn  hanes  y  Method- 
istiaid,  yn  cael  ei  esgymuno  am  gyfeil- 
iornad  mewn  athrawiaeth,  ac  yr  oedd 
calonau  y  brodyr  yn  mron  myned  yn 
ddrylliau  wrth  orfod  ei  ddisgyblu.  Anti- 
nomiaeth  oedd  yr  heresi  a  flinai  y  Meth- 
odistiaid  cyntaf ;  efallai  mai  un  rheswm 
am  hyn  oedd  tuedd  i  fyned  i'r  eithafion 
cyferbyniol  i'r  YmneiIIduwyr,  y  rhai  a 
anrheithid  gan  Arminiaeth.  Y  mae  yn 
sicr  nad  yr  un  WiIIiam  Rees  a  drowyd 
allan,    a'r    brawd   o'r   un  enw  a  ataliwyd 

rhag  cynghori  oblegyd  byrder  ei  ddawn, 
Yr  oedd  y  blaenaf  yn  bresenol,  a  chafwyd 
dadl  faith  ag  ef ;  yr  oedd  yr  olaf  yn  absen- 
ol,  felly  anfon  cenadwri  ato  a  wnaed.  Yr 
ydym  yn  gweled  ymlyniad  cryf  wrth 
Eglwys  Loegr  yn  ngwaith  y  Gymdeith- 
asfa  yn  penderfynu  peidio  ymgyfenwi  yn 
Eglwys  nac  yn  Sect,  ac  yn  gwarafun  i'r 
cynghorwyr  alw  eu  hunain  yn  weinidogion  ; 
Howell  Harris,  yn  ddiau,  oedd  yn  gyfrifol 
am  y  penderfyniadau  hyn  ;  yr  oedd  efe  yn 
fwy  ymlyngar  wrth  yr  Églwys  na  neb ;  yr 
oedd  Rowland,  WilHams,  Pantycelyn,  a 
Howell  Davies,  yn  absenol ;  ac  yr  oeddynt 
hwy  yn  llawer  llai  eu  parch  i'r  Sefydliad, 
ac  yn  fwy  parod  i  gefnu  arno. 

Y  dydd  Gwener  canlynol  cawn  Harris 
yn  Pentyrch,  tua  chwech  milltir  o  Gaer- 
dydd,  ac  y  mae  y  nodiad  yn  ei  ddydd-lyfr 
yn  haeddu  ei  groniclo  :  "  Yr  oedd  fy  natur 
wedi  ei  llwyr  weithio  allan,  ac  ni  chyfodais 
hyd  gwedi  deg.  Wrth  fod  y  brawd  T.  P. 
a  minau  yn  agor  ein  calonau  i'n  gilydd,  a 
chael  fod  fy  ffaeleddau  yn  cael  siarad  am 
danynt  yn  ddirgel,  cefais  olwg  ar  natur 
hunan  a  balchder,  gan  ei  weled  ynof  fel 
mynydd,  yn  ymddyrchafu  yn  erbyn  Daw, 
a  hyny  i'r  fath  uchder  fel  nas  gallai  neb 
ond  Duw  ei  faddeu  a'i  ddinystrio,  Cefais 
galon  i  alaru  o'i  herwydd,  a  ífydd  i  gyf- 
Iwyno  fy  hunanoldeb  a'm  balchder  i  law 
Duw  i  gael  eu  dinystrio.  Yr  wyf  yn  cael 
fod  y  brodyr  yn  dyfod  yn  agosach  ataf, 
gan  deimlo  fod  eu  hachos  hwy  yn  debyg 
i'r  eiddof  fi,"  Y  mae  yn  gHr  maiyn  mysg 
y  Methodistiaid  y  siaredid  am  ffaeleddau 
Harris  yn  ddirgel ;  cyhoeddai  ei  elynion  yr 
hyn  a  ganfyddent  yn  feius  ynddo  ar  benau 
tai.  Felly  yr  oedd  tymher  gyffrous  y 
Diwygiwr,  a  felltenai  allan  pan  ei  gwrth- 
wynebid,  neu  pan  y  sonid  am  ymadael  ag 
Eglwys  Loegr,  wedi  dyfod  yn  destun  sylw 
yn  mysg  y  cynghorwyr  a'r  aelodau  cyff- 
redin.  Ymdeimlai  yntau  a'i  ffaeledd,  a 
gofidiai  o'i  herwydd,  gan  ei  gymeryd  at 
yr  Arglwydd  i  gael  maddeuant  ac  ymwared 
oddiwrtho.  Dydd  Sadwrn  y  mae  yn 
Aberthyn.  Boreu  y  Sul  aeth  i  eglwys 
Wenfo,  lle  y  gwasanaethai  clerigwr  efeng- 
ylaidd  o'r  enw  William  Thomas ;  cyfran- 
ogodd  o'r  sacrament,  a  diolchai  i  Dduw 
ei  fod  wedi  gadael  yr  ordinhad  yn  yr 
Eglwys.  Llefai:  "ODduw,  na  fydded  i  ni 
gael  ein  troi  allan  o'r  ordinhad  yn  yr 
Eglwys  dlawd,  amddifad  hon  ;  yn  hytrach, 
bydded  i  ni  ddyfod  yn  halen  iddi.  Na 
fydded  i'n  llygredigaethau  ni,  ein  hunan- 
oldeb,  a'n  balchder,  a'n  tuedd  i  ddirmygu 


eraill ;  nac  i  lygredigaethau  rhai  eraill,  a'r 
yspryd  erledigaethus  sydd  ynddynt,  ein 
troi  ni  allan.  O  dychwel  atom,  a  bydded 
i  ni  ddyfod  yn  oleuni  yr  hoU  dir." 

Y  mae  y  nodiad  canlynol  yn  ei  ddydd- 
lyfr,  wedi  ei  ysgrifenu  yn  Watford  y  dydd 
Mawrth  dilynol,  yn  esbonio  ei  hun  :  "  Y 
maent  yn  ceisio  dwyn  oddiarnaf  yr  hyn 
wyf  yn  barod  wedi  ei  roddi  ymaith,  a'r 
hyn  nad  yw  yn  feddiant  i  mi,  ond  i  Grist, 
sef  fy  mywyd.  Gwelaf  yn  hyn  brawf  i  fy 
ffydd.  Y  mae  gwarant  allan  i  fy  mhressio 
i'r  fyddin.  Pan  aethum  i  feddwl  am  y 
peth  cefais  ryddhad  wrth  lefain  ar  yr 
Arglwydd  :  '  O  Arglwydd,  yr  hyn  wyt  ti 
yn  wneyd  a  saif.  Ti  ydwyt  frenhin.  Nis 
gallant  weithredu  hebot  ti.  Yn  awr,  dysg 
fi  yn  unig  i'th  ogoneddu,  ac  i  lawenychu 
fod  genyf  enaid  a  chorph  i'w  rhoi  i  ti.'  Ni 
chefais  erioed  brofiad  mor  felus.  Y  mae  y 
newydd  (am  y  warant)  mor  bsll  o  fod  yn 
boenus  i  mi,  fel  na  chymerwn  fil  o  fydoedd 
am  fod  heb  ei  glywed.  Daeth  y  geiriau  i 
fy  meddwl  a  fendithiwyd  i  mi  saith  mlynedd 
yn  ol,  sef :  '  Ni  ddichon  neb  ei  gau.' 
Gwelwn  hwy  oU  yn  llaw  Crist."  Profiad 
bendigedig.  Nid  ydym  yn  gweled  Howell 
Harris  yn  ymddyrchafu  mor  uchel  mewn 
gras,  nac  yn  dangos  yspryd  mor  ardderchog, 
un  amser,  a  phan  y  mae  yr  ystorm  yn 
rhuthro  ar  ei  draws. 

Cynhelid  Cymdeithasfa  Fisol,  Mai  3,  yn 
Llanfihangel ;  nid  oedd  yma  eto  yr  un 
offeiriad  urddedig  yn  bresenol,  ac  felly, 
Howell  Harris  a  lywyddai.  A  ganlyn  yw 
y  penderfyniadau,  fel  eu  ceir  yn  nghof- 
nodau  Trefecca  : — - 

"  Cydunwyd  yma,  fel  yn  Watford,  gyda 
golwg  ar  gateceisio,  ein  bod  yn  ei  ar- 
gymhell  ar  y  brodyr,  a'n  bod  i  ddefnyddio 
catecism  Mr.  Griffith  Jones,  yn  neiílduol 
y  catecism  ar  y  credo. 

"  Fod  y  brawd  John  Belsher  i  gynorth- 
wyo  y  brawd  Harris  mewn  helpio  yr  arol- 
ygwyr,  fel  y  penderfynwyd  yn  Watford. 

"  Fod  y  cynghorwyr  anghyoedd  i  gym- 
eryd  gofal  uniongyrchol  ymweled  a'r 
cymdeithasau  preifat,  pan  gyfarfyddant 
yn  ddirgel,  oddigerth  ar  amgylchiadau 
arbenig,  pan  fydd  rhywrai  i'w  derbyn,  neu 
i'w  tori  allan,  neu  ryw  betrusder  i'w 
symud,  neii  pan  fyddo  angen  ymgynghor- 
iad  gyda  golwg  ar  briodas. 

"  Cydunwyd  fel  yn  Watford  gyda  golwg 
ar  drefnu  y  cynghorwyr  anghyoedd. 

"  Wedi  ymddiddan  a'n  gilydd,  a  chyf- 
Iwyno  ein  goleuni  yn  rhydd  y  naiU  i'r  Uall, 
gyda  golwg  ar  ein  dyledswydd  at  yr  hoU 

hil  ddynol,  a'r  berthynas  yr  ydym  yn 
sefyll  ynddi  at  bawb  yn  gyffredinol  fel 
cydgreaduriaid,  at  yr  holl  eglwys  dros  yr 
holl  fyd  yn  neillduol,  fel  corph  Crist,  ac  at 
y  gangen  hon  o  honi  yn  y  wladwriaeth 
hon,  ond  yn  fwyaf  arbenig  at  y  rhai  sydd 
yn  cymdeithasu  â  ni,  cydunasom,  er  mwyn 
symud  mor  bell  ag  y  medrwn  bob  maen 
tramgwydd,  i  gymuno  yn  ein  heglwysydd 
plwyfol,  ac  i  gynghori  y  bobl  i  wneyd 
hyny,  fel  na  byddom  yn  ymddangos  yn 
debyg  i  sect.  Yr  oeddem  wedi  cyduno  yn 
ílaenorol  i  beidio  galw  ein  cymdeithasau 
yn  eghvysi,  ond  seiadau  o  fewn  yr  Eglwys 
Sefydledig  ;  ac  i  beidio  galw  y  cynghorwyr 
yn  weinidogion.  Yn  neillduol,  gan  ein 
bod  yn  gweled  fod  petrusder  y  rhan  fwyaf 
(gyda  golwg  ar  gymuno  yn  eu  heglwysydd 
plwyfol)  yn  codi  o"u  tywyllwch  a'u 
llygredd,  ac  nid  o'u  gras  ;  yn  (i),  am  eu  bod 
yn  edrych  ar,  ac  yn  tramgwyddo  wrth 
feiau  rhai  eraill,  sydd  yn  derbyn  gyda 
hwy,  yr  hyn  sydd  yn  sawri  yn  gryf  o 
yspryd  y  Pharisead  yn  pwyntio  at  y 
Publican,  ac  yn  bradychu  anwybodaeth 
gormodol  am  danynt  eu  hunain,  a  rhy  fach 
o  dosturi  at  eraill ;  yn  (2),  am  eu  bod  yn 
edrych  ar  waeledd  neu  bechadurusrwydd 
yr  offeiriad,  gan  ddweyd  :  Pa  fodd  y  gallwn 
ddysgwyl  bendith,  neu  dderbyn  Iles  trwy 
y  cyfryw  un  ?  yr  hyn  sydd  yn  proíì  diffyg 
ffydd  i  edrych  trwy  y  moddion  at  Dduw, 
ac  yn  dangos  dibyniad  ar  ras  y  person 
sydd  yn  gweinyddu,  ac  nid  ar  y  gras  sydd 
yn  Nghrist. 

"  Cydunodd  y  brawd  Morgan  John 
Lewis  â  hyn,  mewn  ffordd  o  gyd-ddwyn, 
hyd  nes  y  byddai  i'r  Arglwydd  ein  gwthio 
allan,  neu  ynte  ddwyn  diwygiad  i  mewn. 
Yn  unig,  mynegai  fod  eu  heglwys  blwyfol 
hwy  mewn  annhrefn  hollol,  heb  un  trefn- 
iant  sefydlog  gyda  golwg  ar  amser  (yr 
ordinhad)  ;  a  phan  y  cynygiai  gael  yr 
ordinhad  yn  St.  Brides,  i'r  offeiriad  ei 
dderbyn  yn  garedig,  gan  ddweyd  nad 
oedd  ganddo  un  gwrthwynebiad  iddo,  ond 
fod  y  canonau  yn  erbyn.  Ni  feddai  y 
brawd  Belsher  ryddid  Ilawn  gyda  golwg 
ar  hyn,  ond  cadwai  ei  amheuaeth  iddo  ei 
hun.     Yr  oedd  y  Ileill  yn  foddlon." 

Gwelir  fod  yr  un  materion  yn  cael  eu 
trin,  a'r  un  penderfyniadau  yn  cael  eu 
pasio,  mewn  gwahanol  Gyfarfodydd  Misol. 
Yr  amcan  oedd  cael  cyd-ddealltwriaeth  ar 
ran  yr  holl  gymdeithasau  a'r  holl  gyng- 
horwyr  yn  ngwahanol  ranau  y  wlad.  Y 
mae  yn  amlwg  ddarfod  i  berthynas  y 
Methodistiaid  a'r  Eglwys  Sefydledig  fod  yn 


destun  dadl  faith  yn  y  cyfarfod.  Eithr  ni 
chollodd  Harris  ei  dymher,  fel  yn  Nghym- 
deithasfa  Glanyrafonddu.  Yn  hytrach, 
pwyswyd  y  rhesymau  o  blaid  ac  yn  erbyn 
ymadael  gyda  gofal ;  ac  yn  y  diwedd  trodd 
y  cyfarfod  o  blaid  aros  hyd  nes  y  byddai 
iddynt  gael  eu  bwrw  allan.  A  ydyw 
Harris  yn  rhoddi  rhyw  gymaint  o  liw  ei 
syniadau  ei  hun  ar  y  cofnodau,  pan  yn 
crybwyll  fod  y  cri  am  beidio  cyd-dderbyn 
â  dynion  annuwiol  o  law  offeiriad  anfoesol, 
yn  codi  nid  o  ras,  ond  o  Iygredigaeth, 
ac  yn  sawri  o  yspryd  Phariseaeth,  nis 
gwyddom.  Diau  mai  felly  y  teimlai  efe,  a 
naturiol  tybio  fod  ei  deimladau  yn  dylan- 
wadu  arno  pan  yn  ysgrifenu. 

Dydd  y  Gymdeithasfa,  lau  Dyrchafael, 
sef  Mai  3,  1744,  ysgrifena  yn  y  modd  a 
ganlyn  :  "  Saith  mlynedd  i'r  dydd  hwn, 
pan  yr  ymddangosai  y  drws  fel  yn  cael 
ei  gau  yn  fy  erbyn  i  fyned  o  gwmpas, 
darfu  i  dad  '■'  anfon  ei  fab  i  geisio  genyf 
lefaru  yn  ei  dỳ  ef,  yr  hyn  a  brofodd  yn 
foddion  i  agor  y  drws  i  mi  i  fyned  o  am- 
gylch.  Ac  yn  awr  yr  wyf  yn  myned  i  gael 
ei  ferch."  Gwehvn  oddiwrth  y  difyniad 
hwn  mai  Mr.  Williams,  o'r  Ysgrin,  oedd  y 
boneddwr  o  Sir  Faesyfed  a  wahoddodd 
Harris  i  bregethu  yn  ei  d^',  yn  y  fîwyddyn 
1737,  ac  a  fu  yn  foddion  yn  Ilaw  rhaglun- 
iaeth  i  ledu  y  diwygiad  dros  y  wlad. 
Ymddengys  fod  priodas  agoshaol  Howell 
Harris  yn  cyffroi  mawrion  Brycheiniog  a 
Maesyfed  yn  ddirfawr.  Yr  oedd  Williams, 
o'r  Ysgrin,  yn  foneddwr,  ac  yn  perthyn  i'w 
cylch  neillduol  hwy  ;  a  byddai  cael  Miss 
WiIIiams  yn  wraig  yn  dwyn  Harris,  y 
Methodist  a  ddirmygent  yn  eu  calon,  i 
fath  o  gysylltiad  â  hwy,  yr  hyn  beth  nis 
gallant  ei  oddef.  Ei  rwystro  i  briodi  Miss 
WiIIiams,  o'r  Ysgrin,  oedd  y  prif  amcan 
wrth  godi  gwarant  i'w  bressio  i  fod  yn 
filwr.  "  Yr  wyf  yn  cael,"  ysgrifena,  "  fod 
Ilid  yr  ynadon  yn  cyffroi  yn  ddirfawr  yn  fy 
erbyn.  Dywedai  U.H.  wrth  dad  ■•'  y 
gwnai  fy  anfon  i'r  rhyfel,  pe  yn  unig  er  fy 
rhwystro  i  gael  ei  ferch  yn  wraig."  Darfu 
iddynt  gynhyrfu  brawd  Miss  WiIIiams  i 
fod  yn  wrthwynebol  i'r  briodas,  ac  i  ymuno 
yn  eu  cynllwyn. 

O'r  diwedd  dyma  yr  ystorm  yn  dechreu 
rhuthro  arno.  Dydd  Mawrth,  Mai  8, 
ysgrifena  :   "O  gwnipas  un  o'r  gloch  daeth 

WiIIiam     G a'r    cwnstab  i   gymeryd 

Jemmi  i  fod  yn  filwr."  James  Morgan, 
golygwr  ei  dŷ,  a  chynghorwr  gyda'r 
Methodistiaid,  oedd  "Jemmi."  "  Cawswn 
fy     rhybuddio    eu    bod    yn    dyfod  ;     felly 

rhedais  i  fynu  y  grisiau,  a  syrthiais  ger- 
bron  yr  Arglwydd.  Ond  am  ychydig 
amser  yr  oeddwn  wedi  fy  ngadael,  fel  nas 
gallwn  weddío,  na  thynu  yn  agos  at  Dduw. 
Yr  oeddwn  yn  ymroddedig,  ond  gan  fy  mod 
wedi  suddo  i  afael  hunan  ni  theimlwn  y 
nerth  a'r  bywyd  a  arferwn  deimlo.  Yr 
oeddwn  mewn  llyfethair  gan  ofn  slafaidd, 
fel  nas  gallwn  fod  yn  hyf.  Cawswn  fy 
narostwng  fel  petrysen  ;  yr  oedd  y  gelyn 
gerllaw  ;  teimlwn  y  cnawd  yn  dychrynu 
rhag  i'r  tŷ'  o  glai  gael  ei  ddatod  trwy  ergyd 
ar  fy  mhen.  Yn  raddol,  pa  fodd  bynag, 
daethum  gymaint  ataf  fy  hun  fel  ag  i 
fyned  i  lawr  at  y  gweithwyr."  Yr  oedd  y 
gweithwyr  hyn  yn  parotoi  y  iỳ  yn  Nhre- 
fecca,  a  gawsai  yn  rhodd  gan  ei  frawd 
Joseph,  ar  gyfer  ei  ddarpar-wraig  agyntau. 
Hawdd  gweled  ddarfod  i  ffydd  Howell 
Harris  ballu  am  enyd  ;  y  mae  y  cadarn, 
nad  ofnai  holl  hioedd  y  fall,  yn  gwanychu 
am  ychydig,  nes  dyfod  fel  g\Vr  arall.  Nid 
ysgrifenu  hanes  dyn  perffaith  yr  ydym,  ond 
dyn  duwiol,  a'i  ras  ambell  dro  yn  myned 
dan  gwmwl.  Ond  nid  yw  y  cwbl  wedi  ei 
adrodd  eto.  Rhag  ofn  i'r  ustus  a'r  cwnstab 
ddychwelyd  a'i  gymeryd  yntau,  dihangodd 
i  gyfeiriad  Tynycwm,  yn  Sir  Faesyfed. 
Mewn  difrif,  ai  dyma  Howell  Harris ! 
Nid  rhyfedd  ei  fod  yn  croniclo  ar  y  íîbrdd, 
ei  fod  o  hyd  mewn  caethiwed,  a'i  fod 
yn  gwaeddi :  "  O  fy  ngwendid  !"  Ond 
meddai,  drachefn  :  "  Y  mae  yr  Arglwydd 
yn  fy  adwaen."  Ni  pharhaodd  y  ffìt  o  ddi- 
galondid  yn  hir,  pa  fodd  bynag.  "  Llanwyd 
fy  enaid  â  nerth,"  meddai ;  "  gwelwn  nad 
oedd  fy  mywyd,  pe  ei  collwn  ddeng  mil  o 
weithiau,  yn  ddim  yn  ymyl  ei  ogoniant  ef. 
Gwelwn  fy  hoU  elynion  fel  dim."  Aeth 
yn  ei  flaen  i'r  Ysgrin,  i  gysuro  a  gwroli 
Miss  Williams,  ar  gyfer  y  prawf  oedd  o'i 
blaen,  a  thranoeth  dychwelodd  i  Drefecca, 
i  aros  y  canlyniadau,  beth  bynag  a  fyddent. 
Dydd  lau,  Mai  ii,  yr  oedd  ystad 
ei  feddwl  yn  ogoneddus.  "  Gwelais," 
meddai,  "  nad  yw  fy  nghorph  yn  eiddof  fì, 
ond  eiddo  yr  Arglwydd.  Gwell  genyf 
ddisgyn  i  uffern  fìHwn  o  weithiau  trosodd, 
na  rhoddi  lle  am  eiHad  i  syniad  anfoddog, 
iddo  ef  lywodraethu  fy  enaid,  a  gwneyd  â 
mi  fel  y  mae  yn  ewyllysio,  hyd  yn  nod  pe 
bai  iddo  fy  nifodi,  neu  osod  cospedigaeth 
dragywyddol  arnaf.  Gan  fy  mod  wedi 
cael  fy  mhrynu  ganddo,  ai  ni  chaiff  wneyd 
â  mi  fel  yr  ewyllysia  ?  Clywais  heddyw 
drachefn  a  thrachefn  y  byddwn  yn  sicr  o 
gael  fy  nghymeryd  yfory,  a  bod  yr  holl 
ynadon  yn  llidiog  yn  fy  erbyn,  yn  arbenig 


o  herwydd  fy  mhriodas."  Tranoeth  i'r 
dydd  yr  ysgrifena  yr  oedd  y  Gymdeithasfa 
Fisol  i  gael  ei  chynal  yn  Nhrefecca  ;  ac 
ymddengys  ddarfod  i'r  erhdwyr  benderfynu 
rhoddi  y  warant  mewn  grym  pan  fyddai 
Harris  yn  anerch  y  cyfarfod  cyhoeddus,  er 
mwyn  gyru  ofn  ar  bawb,  ac  yn  neillduol  ar 
y  cynghorwyr  fyddai  wedi  ymgynull  o 
wahanol  barthau  y  wlad.  Ond  yr  oedd 
g\vr  Duw  yn  hoUol  ddiofn. 

"  Cefais  y  fath  olwg  ar  Dduw  fel  uwchlaw 
iddynt  oll,  a'r  fath  sicrwydd  y  gwnai  roddi 
i  mi  ddrws  agored  nas  dichon  neb  ei  gau," 
meddai,  "fel  yr  edrychwn  ar  fy  ngwrthwyn- 
ebwyr  fel  gwybed  a  gwagedd."  Ni  adawodd 
ei  Arglwydd  ef  heb  gysuron  yn  y  cythrwfl 
hwn.  Daeth  un  brawd  yr  holl  ffordd  o 
Gastehnedd  er  ceisio  sirioli  ei  yspryd. 
Dygodd  un  arall  y  newydd  iddo  fod  Maer 
Bryste  wedi  cyhoeddi  na  wnai  ddanfon  yr 
un  o'r  Methodistiaid  i'r  rhyfel.  "  Toddodd 
hyn  fy  nghalon  yn  Uymaid,"  meddai  ; 
"  gwelwn  fod  Duw  o  hyd  yn  ymddangos 
o'n  plaid.  Y  mae  llawer  yn  fy  nghynghori 
i  beidio  llefaru  yfory,  gan  fy  mod  yn  sicr  o 
gael  fy  nghymeryd  ;  ond  gwelaf  mai  fy 
nyledswydd  yw  myned  yn  y  blaen  gyda'r 
gwaith,  a'm  bod  yn  cael  fy  ngalw  i  ddyoddef 
ynddo.  Llenwir  fi  yn  fynych  a  Ilawenydd 
wrth  weled  fod  fy  nyoddefaint  gerllaw ; 
bryd  arall  yr  wyf  yn  ofni  ac  yn  crynu  yn 
yr  olwg  ar  Dduw,  ac  ar  eu  cynddaredd  a'u 
llid  hwy,  yr  hyn  sydd  wialen  Duw,  yn  cael 
ei  chymhwyso  ganddo  at  ein  cnawd ; 
y  mae  yn  myned  fel  brath  cleddyf 
trwodd.  Ond  drachefn,  gyda  phob  croes, 
yr  wyf  yn  cael  rhy  w  gymaint  o  ychwaneg- 
iad  nerth  i'r  dyn  newydd,  a  rhyw  gymaint 
o  hunan  a  natur  yn  cael  ei  gymeryd 
ymaith." 

Dydd  Gwener  oedd  y  diwrnod  i  osod  y 
warant  mewn  grym,  pan  fyddai  y 
Gymdeithasfa  wedi  ymgynull.  Cyfododd 
Harris  yn  siriol  ei  yspryd  ;  gwelai  Dduw 
yn  eistedd  ar  y  Ilifeiriant.  "  Ysgrifenais 
fy  nydd-Iyfr,"  meddai ;  "  trefnais  fy  holl 
amgylchiadau  ar  gyfer  fy  ngharchariad ; 
ac  yr  oeddwn  yn  hapus  a  dedwŷdd. 
Cadwyd  fi  rhag  edrych  am  amddiffyn 
cnawdol  :  gallwn  ddianc  pe  yr  ewyllysiwn  ; 
ond  gwelwn  mai  fy  nyledswydd  oedd 
sefyll."  Fr  cyfarfod  yr  aeth,  i  sefyll  i  fynu 
dros  ei  Dduw.  Cyn  myned,  gweddíai  dros 
ei  fam,  na  ddiffygiai  ei  ffydd.  Bu  yn  y 
cyfarfod  preifat  gyda'r  cynghorwyr  hyd 
gwedi  un,  yna  aeth  i'r  odfa  gyhoeddus. 
Daeth  torf  fawr  yn  nghyd  ;  cafodd  yntau 
nerth  anghyffredin  wrth  lefaru.     Ei  fater 

oedd  y  tŷ  ar  y  tywod,  a'r  ty  ar  y  graig, 
Cyn  terfynu,  agorodd  ei  galon  i'r  bobl ; 
dywedai  ei  fod  yn  barod  i  ddyoddef,  ac 
mai  cariad  at  Dduw  ac  at  eu  heneidiau 
hwy  a'u  dygasai  yno  y  dydd  hwnw.  ,Ryw- 
sut,  ni  roddwyd  y  w^arant  mewn  grym. 
Ai  nerth  y  geiriau  a  lefarai  gvvr  Duw  a 
wanhaodd  freichiau  yr  erlidwyr;  ynte  a 
oedd  arnynt  fraw  i  afaelu  mewn  dyn  mor 
enwog  a  Howell  Harris,  yr  hwn  a  feddai 
eiddo  rhydd-ddaliol,  ac  a  noddid  gan  rai  o 
brif  bendefìgion  y  deyrnas,  nis  gwyddom. 
Ond  gofalodd  Duw  am  ei  was  ;  diarfogodd 
yr  erlidwyr  mor  eíîeithiol  ag  y  cauodd 
safnau  y  Ilewod  yn  y  íîau  gynt. 

Bychan  oedd  y  Gymdeithasfa  Fisol  yn 
Nhrefecca  ;  nid  oedd  yr  un  o'r  tri  ofîeiriad 
yn  bresenol,  ac  ond  dau  o'r  arolygwyr,  sef 
Morgan  John  Lewis,  a  Thomas  James  ; 
efallai  fod  yr  erledigaeth  wedi  cadw  y 
gweddill  i  ffwrdd.  Daethai,  modd  bynag, 
nifer  da  o  gynghorwyr  yn  nghyd.  Y 
prif  benderfyniadau  a  basiwyd  ydynt  a 
ganlyn  : — 

"  Rhoddasom  ein  barn  i'r  brawd  Walter 
Hill,  gyda  golwg  ar  ei  betrusder  i  dderbyn 
y  sacrament  gydag  offeiriaid  cnawdol,  &c. ; 
y  dylem  am  y  presenol,  hyd  nes  y  byddo  i 
ni  gael  ein  troi  allan,  neu  i  ddiwygiad  gael 
ei  ddwyn  i  mewn,  oddef  a  chyd-ddwyn  er 
mwyn  y  gwaith. 

"  Cydunwyd  fod  i'r  brawd  John  Williams, 
fel  y  cynghorwyr  anghyoedd  eraill,  beidio 
aros  yn  sefydlog  i  arolygu  yr  un  seiadau, 
ond  i  gael  ei  anfon  draw  ac  yma,  yn  ol 
doethineb  yr  arolygwr,  fel  y  byddo  efe  yn 
canfod  fod  ei  ddawn  a  chyflwr  y  bobl  yn 
galw. 

"  Fod  y  brawd  Thomas  Jones  i  gyflogi 
ei  hun  gyda  John  Richard,  ac  i  fod  fel  o'r 
blaen  hyd  y  Gymdeithasfa  gyfí'redinol 
nesaf,  gan  ymweled  a  Sir  Faesyfed  unwaith 
y  mis. 

"  Wedi  cryn  ymgynghoriad  parthed 
priodas  y  brawd  Morgan  John  Lewis, 
cawsom  ryddid  i  gydweled  a'r  peth. 

"  Cydunwyd  fod  i  fater  priodas  y  brawd 
Edward  Bowen  i  gael  ei  benderfynu  gan  y 
brodyr  Thomas  James  a  Thomas  Bowen, 
ar  ol  ymgynghori  á'r  seiadau  y  mae  efe  a 
hithau  yn  perthyn  iddynt. 

"  Fod  y  brawd  Walter  HiII  i  fyned  i 
wasanaeth  y  brawd  William  Evans,  a  bod 
Mr.  Roberts  i  gael  ysgrifenu  ato,  i  ddymuno 
arno  ei  ollwng  ;  a  bod  y  brodyr  i  gacl  ym- 
ddiddan  â  hwy,  fel  y  byddo  iddynt  ryddhau 
y  brawd  Evans  o  ran  o'i  gyflog. 

"  Fod  y  brawd  WiIIiam  Evans  i  gyflwyno 


ei  hun  yn  hollol  i'r  gwaith,  mor  bell  ag  y 
byddo  hyny  yn  gyson  â'i  ofalon  teuluaidd, 
a'i  fod  i  arolygu  yr  holl  seiadau  sydd  dan  y 
brawd  Beaumont  yn  ystod  ei  absenoldeb 
ef  (Beaumont)  yn  Llundain,  ac  i  gael  ei 
gynorthwyo  gan  y  brawd  Thomas  James. 

"  Ein  bod  oll,  yn  ystod  yr  amser  profed- 
igaethus  hwn,  i  arfer  diwydrwydd  dyblyg, 
ac  i  ymdrechu  gyda  chateceisio  yn  ein 
teuluoedd. 

"  Meddyliem  nad  oedd  bwriad  y  brawd 
Thomas  i  briodi  o'r  Arglwydd." 

Yn  mhen  tri  diwrnod  wedi  Cymdeith- 
asfa  Fisol  Trefecca,  sef  Mai  15,  yr  oedd 
Cymdeithasfa  Fisol  yn  Brynbychan. 
Daeth  Iliaws  yn  nghyd  yno,  ac  yn  eu  mysg 
Daniel  Rowland,  yr  hwn  a  lywyddai, 
Williams,  Pantycelyn,  y  Parch.  Benjamin 
Thomas,  Richard  Tibbot,  &c.  Aeth 
Howell  Harris  tuag  yno  trwy  gantref 
Buallt,  gan  lefaru  mewn  amrywiol  fanau 
ar  y  ffordd.  Am  10  o'r  gloch,  boreu  y 
Gymdeithasfa,  pregethai  Daniel  Rowland 
yn  nghapel  Eglwysig  Abergorlech,  tua 
phedair  milltir  o  Brynbychan.  Ei  destun 
oedd,  Salm  ii.  6,  a  chafodd  odfa  hynod. 
Dangosai  pa  mor  dd^^ogel  oedd  eglwys 
Dduw,  mor  anmhosibl  oedd  ei  gorchfygu, 
er  cymaint  o  lid  a  fodolai  yn  erbyn  Crist. 
Gorphenodd  trwy  alw  ar  holl  blant  Duw  i 
fuddugoliaethu  mewn  gobaith,  ac  i  beidio 
cael  eu  cyfí^roi  wrth  glywed  son  am  ryfel- 
oedd,  &c.,  gan  fod  ein  Cesar  (Crist)  yn 
fyw.  "  Nid  yn  unig  y  mae  yn  fyw,"  meddai 
y  pregethwr,  "  ond  y  mae  yn  teyrnasu. 
Gorfoleddwch;  y  mae  Crist  yn  teyrnasu!" 
Gwaeddai  enaid  Harris  oddifewn  iddo 
wrth  wrando  :  "  Gogoniant  i  Grist  !"  Yr 
oedd  yn  odfa  ryfedd.  A  phan  y 
gweddîai  y  pregethwr  ar  y  diwedd  dros 
bob  dosparth  o  ddynion,  ac  yn  eu  mysg 
dros  y  brenhin,  Ilewyrchodd  goleuni  anar- 
ferol  ar  y  gynulleidfa.  Meddai  Harris  : 
"  Bendigai  fy  enaid  Dduw  am  yr  anwyl 
Rowland  ;  am  y  dawn,  y  nerth,  y  ddoetfi- 
ineb,  y  gwroldeb,  a'r  awdurdod  a  roddodd 
iddo  ;  a  theimlwn  yn  foddlawn  bod  heb 
ddim  (dawn)  er  mwyn  iddynt  hwy  flaguro 
er  gogoniant  Duw."  Cyrhaeddasant 
Brynbychan  yn  y  prydnawn  ;  am  bump 
cyfarfyddodd  y  Gymdeithasfa,  a  buont 
yn  cydeistedd  hyd  ddeg  yn  yr  hwyr. 
Teimlai  Harris  yn  bur  sâl,  ond  agorodd 
Duw  ei  enau  i  anerch  y  brodyr,  gyda 
golwg  ar  natur  gostyngeiddrwydd,  ac 
yspryd  drylliedig,  ac  ymgydnabyddiaeth  â 
Duw.  Cafodd  y  fath  olwg  yn  y  cyfarfod 
ar  nerth  y  gelynion,  mawredd  y  gwaith,  ei 

anghymwysder  ei  hun  ar  ei  gyfer,  a'r 
angen  oedd  arno  am  bob  gras,  fel  y  llefai : 
"  Arglwydd,  ni  wnai  dim  beri  i  mi  fyned 
allan  (i  bregethu),  ond  dy  fod  di  yn  fy 
anfon  ;  hyn,  a  hyn  yn  unig  yw  y  sail  yr 
wyf  yn  adeiladu  arni,  fy  mod  wedi  cael  fy 
anfon  ganddo  ef."  Dranoeth,  aeth  yn 
nghwmni  Rowland  a  Williams  mor  bell 
a  Dygoedydd ;  yno  pregethodd  Daniel 
Rowland,  ar  Can.  ii.  14,  ac  ymddengys 
iddo  gael  hwyl  anarferol.  Yna  ymwahan- 
odd  y  cyfeiUion,  Rowland  a  WilHams  yn 
myned  tua  Cheredigion,  a  Harris  tua 
Threfecca. 

Ychydig,  a  chymharol  ddibwys,  oedd  pen- 
derfyniadau  Cymdeithasfa  Brynbychan: — ■ 

"  Cydunwyd,  gwedi  dadl  faith,  fod  Evan 
John  i  gael  ei  adael  i'r  Arglwydd,  hyd  nes 
y  caffom  oleuni  pellach  i  ganfod  ei  alwad  ; 
nid  oedd  ef  yn  teimlo  ei  hun  yn  rhydd  i 
roddi  i  fynu. 

"  Fod  enw  yr  hwn  sydd  i  gynghori  i 
gael  ei  hysbysu,  pan  y  cyhoeddir  fod  cyng- 
hori  i  gymeryd  lle  mewn  unrhyw  le. 

"  Fod  cateceisio  i  gael  ei  osod  i  fynu, 
a'i  drefnu  yn  y  fath  fodd  ag  a  fo  fwyaf 
buddiol,  er  cyffroi  pawb  i  chwiHo  yr 
Ysgrythyrau. 

"  Fod  William  Samuel  i  gynghori  ar 
brawf  o  gwmpas  cartref." 

Fel  yr  oedd  adeg  priodas  Harris  yn 
agoshau,  cynyddai  y  gwrthwynebiadau  i'r 
undeb.  Yr  oedd  teulu  Aíiss  Wiliiams  ei 
hun  yn  chwerw  ac  yn  erUdgar.  Cynygiai 
ei  thad,  a  roddasai  unwaith  ei  gydsyniad 
i'r  briodas,  bymtheg  cant  o  bunoedd  iddi 
am  dynu  yn  ol ;  bygythiai  ei  mam  ei  churo ; 
ac  yr  oedd  ei  brawd  yn  llawn  cynddaredd. 
Yn  ychwanegol,  taenid  chwedlau  ar  led 
oeddynt  yn  dra  niweidiol  i  gymeriad  y 
Diwygiwr,  sef  ei  fod  yn  priodi  yn  unig  er 
mwyn  y  gwaddol  a  gaffai  gyda  ei  wraig, 
ac  nad  oedd  ef  a  hithau  yn  myned  i'r 
ystad  briodasol  mewn  ffordd  anrhydeddus. 
Pan  glywid  am  gwymp  tybiedig  y  dyn  a 
elai  o  gwmpas  i  bregethu,  gan  fygwth 
digofaint  Duw  ar  hoU  weithredwyr 
anwiredd,  llawenychai  ustusiaid  Brychein- 
iog  a  Maesyfed  fel  pe  wedi  cael  ysglyfaeth 
lawer.  Eithr  yr  oedd  rhuddin  yn  y  ferch 
ieuanc ;  ac  er  pob  gwrthwynebiad,  unwyd 
hi  a  Howell  Harris  mewn  glân  briodas 
yn  Nghapel  Ystrad-ffìn,  Mehefìn  18,  1744. 
Er  rhoddi  taw  ar  elynion  crefydd,  gwrth- 
ododd  Harris  gymeryd  ceiniog  o  waddol 
gyda  hi ;  ac  yn  y  cyfnod  priodol  profodd 
amser  fod  y  chwedl  arall  yn  anwireddus. 

Ar    y     ^yain    o     Fehefin,     cynhelid     y 


Gymdeithasfa  Chwarterol  yn  Nhrefecca. 
YmgynuIIodd  y  frawdoliaeth  yn  bur  gryno, 
ac  yn  mysg  eraill  yr  oedd  Daniel  Rowland, 
Howell  Davies,  WiIIiams,  Pantycelyn, 
wedi  dyfod.  Am  un-ar-ddeg  yn  y  boreu, 
pregethodd  Rowland,  oddiar  Heb.  vi.  iS, 
gan  ddangos  yr  angenrheidrwydd  am  ffydd 
o  fîaen  gweithredoedd,  a'r  ddyledswydd  o 
fyned  at  yr  addewidion  cyn  myned  at  y 
gorchymyn.  Teimlai  Harris  eu  hun  yn 
drymaidd  a  chysglyd  yn  ystod  y  cyfarfod. 
Nid  oedd  hyd  yn  nod  Rowland  yn  gallu 
tanio  cynulleidfa  bob  amser.  Gwedi  hyny 
pregethodd  Herbert  Jenkins,  oddiar  Phil. 
iv.  4,  a  chafodd  gryn  afael  ar  y  bobl. 
"  Wedi  iddo  orphen,"  meddai  Harris, 
"  aethom  i  giniaw,  a  chefais  bleser  mawr 
tra  yn  gwasanaethu  ar  y  brodyr  wrth  y 
bwrdd,  gan  deimlo  yn  ddiolchgar  fod 
genyf  dŷ  i  groesawu  cenhadau  Duw.  O 
gwmpas  tri,  aethum  gyda'r  gweddill  o'r 
frawdoliaeth  i'r  Gymdeithasfa,  Ile  yr  aros- 
asom  hyd  ddeg.  Yr  oedd  genym  faterion 
o  bwys  i'w  hystyried,  yn  arbenig  y  priod- 
oldeb  i"r  offeiriaid  gyfranu  y  sacrament 
mewn  tai.  Yr  oeddwn  i,  gyda  mawr  wres 
a  zêl,  wedi  bod  yn  erbyn  hyn  ;  ond  wrth 
weled  cymaint  o  anesmwythder  yn  yr  ẃyn, 
a  bod  Ilawer  yn  ein  gadael  o'r  herwydd, 
ymddangosai  i  mi  fod  llais  rhagluniaetfi  yn 
galw  ar  yr  offeiriaid  i  fyned  un  cam  yn 
mhellach.  Ond  gan  na  theimlent  hwy  yn 
rhydd,  cydunasom  i  neillduo  diwrnod  yr 
wythnos  nesaf  i  ymgynghori  â  Duw.  Yr 
oeddem  yn  unfryd  yn  ein  holl  ymgynghor- 
iadau  a'n  penderfyniadau.  Mor  raddol  y 
mae  yr  Arglwydd  yn  ein  harwain,  fel  y 
gallwn  ei  ddwyn.  Wrth  ddarllen  hanes 
yr  arolygwyr  am  yr  ŵyn  dan  eu  gofal, 
cawsom  foddhad  mawr.  Ond  yr  oeddwn 
i  yn  sych.  Yna  swperasom,  a  chawsom 
gymdeithas  felus  yn  nghyd,  yn  trefnu  ein 
Cyfarfodydd  Misol  am  y  dyfodol."  Dran- 
oeth  pregethodd  Morgan  John  Lewis,  gyda 
nerth  mawr,  oddiar  Hab.  iii.  19,  ac  yna 
ymwahanodd  y  brodyr. 

Am  unwaith,  gwelwn  fod  Howell  Harris 
yn  fwy  rhyddfrydig  na  Daniel  Rowland,  a 
Howell  Davies,  a  WiIIiams,  Pantycelyn. 
Daethai  ef  yn  foddlon  i'r  offeiriaid  wein- 
yddu  y  sacramentau  mewn  tai  byw,  yn  y 
plwyfydd  hyny  Ile  yr  oedd  offeiriaid  yn  an- 
foesol,  neu  lle  y  gwrthodid  y  cymundeb 
i'r  Methodistiaid,  Nid  oeddynt  hwy  eto 
yn  barod  i  gymeryd  cam  mor  bwysig. 
Diau  y  gwelent  yr  arweiniai  hyn  i  beri  i'r 
Esgob  gymeryd  eu  trwyddedau  oddi- 
arnynt,  yr  hyn  a  allai  wneyd  yn  hawdd, 

gan    nad   oedd    un    o    honynt    yn    fwy    na 
chuwrad. 

Dyma  y  penderfyniadau  a  basiwyd,  fel 
eu  ceir  yn  nghofnodau  Trefecca  :  — 

"Cydunwyd,  wedi  ymgynghoriad,  parth- 
ed  yr  angenrheidrwydd  am  gynorthwywr 
i'r  brodyr  Morgan  John,  Thomas  Price, 
Thomas  Wilham,  a  John  Richard,  fod  i'r 
braw'd  John  Belsher  ymroddi  yn  hollol  i'w 
cynorthwo  hyd  y  Gymdeithasfa  Chwar- 
terol  nesaf. 

"  Deallwyd  fod  y  brawd  Evan  WiUiams 
am  ein  gadael,  a  myned  i  fysg  yr  Ymneill- 
duwyr. 

"  Cydunwyd  fod  y  brawd  Morgan  John 
i  gyfnewid  taith  gyda  y  brodyr  Thomas 
WiHiam  a  Thomas  James. 

"  Atebwyd  llythyr  oddiwrth  y  brawd 
Richard  Charles  gyda  golwg  ar  weithio  ar 
y  Sabbath,  ar  fod  iddo  ymgadw  oddiwrth 
bob  gwaith  diangenrhaid,  a  chadw  y  dydd 
Sabbath  yn  sanctaidd. 

"  Cydunwyd  fod  y  brawd  (Herbert) 
Jenlíins  i  ddyfod  o  Loegr  fìs  cyn  y  Gym- 
deithasfa  nesaf,  ac  yna  i  fod  yn  fwy  arosol 
a  sefydlog. 

"  Fod  ein  Cymdeithasfa  Chwarterol 
nesaf  i  fod  yn  Mhorthyrhyd,  tair  milltir  o 
Lanymddyfri,  y  Mercher  cyntaf  wedi 
Gwyl  Mihangel,  a'r  brawd  Howell  Davies 
i'w  hagor,  trwy  bregethu  am  ddeg  o'r 
gloch  y  boreu. 

"  Fod  yr  hoh  frodyr  igadw  diwrnod  o  ym- 
pryd  a  gweddi  yn  yr  wythnos  nesaf  ar  eu 
penau  eu  hunain,  o  herwydd  amryw  faterion. 

"  Darllenwyd  yr  holl  adroddiadau,  ac  yr 
oeddynt  yn  hyfryd. 

"  Cydunwyd  fod  y  brawd  Wilham 
Wilhams  i  ymweled  â'r  cymdeithasau  yn 
mhen  uchaf  Sir  Aberteifi,  unwaith  bob 
chwech  wythnos,  ar  brawf,  hyd  y  Gym- 
deithasfa  Cìyffredinol  nesaf." 

Diau  mai  WiUiams,  Pantj'celyn,  oedd  yr 
ymwelwr  hwn.  Eithr  dealler  mai  nid  efe, 
yr  hwn  oedd  yn  offeiriad  ordeiniedig,  a 
osodid  ar  ei  brawf,  ond  y  cynllun  yn  ol  pa 
un  yr  oedd  i  ymweled  bob  chwech  wythnos 
a'r  cymdeithasau.  Ni  theimlai  y  Gym- 
deithasfa  yn  sicr  pa  fodd  y  gweithiai  y 
cyfryw  drefniant. 

Arosodd  Howell  Harris  yn  Nhrefecca, 
yn  adnewyddu  t\'  ei  breswylfod,  ac  yn 
pregethu  yn  yr  ardaloedd  o  gwmpas,  am 
ryw  naw  diwrnod  wedi  y  Gy-mdeithasfa. 
Gorphenaf  7,  y  mae  efe  a'i  briod  yn 
cychwyn  am  daith  o  dair  wythnos  trwy 
ranau  o  Maesyfed,  Brycheniog,  Caer- 
fyrddin,      Morganwg,      a     Phenfro,      gan 


gyrhaedd  Llangug,  neu  Llangwm,  Gorph. 
16.  Yno  cynhehd  Cymdeithasfa  Fisol. 
Eithr  ar  eu  ffordd  yno  buont  ar  ymwehad 
â  Howell  Dayies,  yn  y  Parke.  Teimlai 
Harris  yn  hyfryd  wrth  fyned  tua'r  Gym- 
deithasfa.  "  Cefais  y  fath  serch  at  ogon- 
iant  Duw,"  meddai,  "  fel  y  llyncwyd  yr 
holl  achosion  eraill  i  fynu  yn  hyn.  Nid 
oeddwn  yn  dymuno  unrhyw  ras  na  doniau, 
ond  er  mwyn  ei  ogoniant  ef.  Nid  oedd  fy 
iachawdwriaeth  fy  hunan  yn  ddim  yn 
ymyl  hyn.  Llefais  :  '  O  Arglwydd,  dyro  i 
mi  ras,  ffydd,  cariad,  doethineb,  gostyng- 
eiddrwydd,  a  gwroldeb  i  ymddyrchafu 
uwchlaw  pechod,  angau,  a  Satan,  yn  unig 
er  mwyn  hyn,  sef  fel  y  gallaf  ogoneddu 
dy  enw,  ac  ymddwyn  fel  dy  blentyn  a'th 
weinidog  di.  Am  danaf  fy  hunan,  dyro  i 
mi  i'th  wasanaethu,  ac  yna  gwna  fel  y 
mynot  a  íì,  am  amser  a  thragywyddoldeb.' 
Eisteddasom  ynghyd  yn  ein  cyfarfod  hyd 
chwech,  yn  trefnu  y  cynghorwyr,  ac  yn 
penderfynu  amryw  faterion.  Yr  wyf  yn 
credu  i'r  Arglwydd  ein  bendithio  yn  fawr, 
y  naill  i'r  llall,  gan  roddi  i  ni  gryn  oleuni 
ar  amryw  bethau.  Clywais  oddiwrth  y 
brawd  WiUiam  Richard  pa  mor  arswydus 
yw  myned  o  flaen  yr  Arglwydd  gymaint  a 
cham,  a  pha  mor  llym  fydd  ein  dyoddefaint 
o'r  herwydd  ;  ac  hefyd  y  fath  farn  yw 
peidio  bod  a'n  hamser  yn  cael  ei  lanw  gan 
yr  Arglwydd  gyda  y  naill  ddyledswydd  neu 
y  UalL"  Sicr  yw  mai  y  cynghorwr  o  Lan- 
ddewi-brefi  oedd  y  William  Richard  hwn  ; 
ac  nid  annhebyg  mai  efe  ei  hun,  mewn 
rhyw  amgylchiad  neu  gilydd,  oedd  wedi 
rhedeg  o  flaen  yr  Arglwydd,  a  chwedi  cael 
ei  gospi  yn  drwm  am  y  rhyfyg.  Am  natur 
y  cam  a  gymerodd,  ynghyd  a'r  farn  a 
ddisgynodd  arno  mewn  caniyniad,  nid  oes 
genym  yn  awr  ond  dyfalu.  "  Dysgais 
wersi  gan  amryw  frodyr  eraill,"  meddai 
Harris,  "  yn  enwedig  pan  ddywedai  y 
brawd  Thomas  Miles  os  na  fydd  genym 
oleuni  tufewnol,  mai  da  yw  canlyn  y  llais 
allanol,  sef  eiddo  rhagluniaeth.  Dywed- 
wyd  Ilawer  am  William  Edward  (Rhyd- 
ygele),  a  George  Gambold."  Yna  ym- 
adawodd  Howell  Harris  am  Hwlffordd, 
lle  y  pregethodd  y  noson  hono  gyda  nerth 
anghyffredin  oddiar  eiriau  yn  Llyfr  Job. 

Ý  mae  penderfyniadau  Cyfarfod  Misol 
Llangwm  fel  y  canlyn  : — 

"  Cydunwyd  fod  y  brawd  John  Harry, 
gan  ddarfod  iddo  dderbyn  cymeradwyaeth, 
i  gynghori  fel  o'r  blaen  hyd  ein  Cymdeith- 
asfa  Fisol  nesaf,  tan  arolygiaeth  y  brawd 
William  Richard. 

"  Fod  y  brawd  George  Bowen  i  lynu  yn 
ddiwyd  wrth  ei  alwedigaeth  bresenol,  ac  i 
gynghori  yn  ei  gymydogaeth  dan  y  brawd 
john  Harris. 

"  Fod  y  brawd  W.  Gambold,  gan  ddarfod 
iddo  gael  ei  gymeradwyo  fel  cynghorwr,  i 
fyned  o  gwmpas  gymaint  ag  a  fedr,  gyda 
chymeryd  gofal  priodol  am  ei  nain. 

"  Fod  y  brawd  John  Morris,  gan  ddarfod 
iddo  gael  ei  gymeradwyo  fel  cynghorwr,  i 
barhau  i  gadw  ysgol,  fel  y  mae  yn  gwneyd 
yn  awr,  hyd  nes  y  bo  i  ragluniaeth  agor 
drws  arall  iddo. 

"  Fod  y  brodyr  John  Sparks  a  John 
Evans,  gan  ddarfod  eu  derbyn  a'u  cymer- 
adwyo  fel  cynghorwyr,  i  arfer  eu  doniau 
dan  arolygiaeth  y  brawd  Davies. 

"  Fod  y  brodyr  John  Lloyd  a  John 
Gibbon  i  gynghori  yn  breifat,  fel  y  gwnaent 
o'r  blaen,  ac  yn  gyhoeddus  dan  arolygiaeth 
y  brawd  W.  Richard. 

"  Yr  un  peth  gyda  golwg  ar  y  brawd 
John  Hugh. 

"  Fod  y  brawd  John  Griffiths  i  ymweled 
a'i  gymydogion,  ac  i  ddarllen  iddynt  ar  y 
Sabbath,  ac  hefyd  i  gynghori  yn  breifat 
dan  y  brawd  W' .  Richard. 

"  Fod  y  brawd  John  i  gynghori  fel  o'r 
blaen  ar  brawf,  a'r  brawd  Wilham  Jones 
dan  arolygiaeth  Thomas  Miller. 

"  Fod  y  brodyr  WiIIiam  Lewis  a  John 
Thomas  i  gynorthwyo  y  brawd  John 
Harris  yn  ei  waith  preifat." 

Dyna  fel  y  darllen  y  cofnodau.  Nid 
ydym  yn  gwybod  y  nesaf  peth  i  ddim  am 
amryw  y  crybwyllir  eu  henwau  yma  :  eithr 
buddiol  cadw  ar  glawr  y  penderfyniadau 
gyda  golwg  arnynt,  fel  esiampl  o  ddull  y 
tadau  yn  cario  y  gwaith  yn  mlaen.  Aeth 
Howell  Harris  a'i  briod  yn  mlaen  trwy 
ranau  o  Sir  Aberteifi,gan  alw  yn  Nghastell- 
newydd-Emlyn,  Blaenporth,  Llanwenog,  a 
Chilfriw.  Erbyn  y  26,  yr  oeddynt  yn 
Glanyrafonddu.  Yna  cyfarfyddodd  Harris 
a  phrofedigaeth,  hanes  pa  un  a  gaiffadrodd 
yn  ei  eiriau  ei  hun  :  "  Cefais  demtasiwn  yn 
y  Ile  hwn,  trwy  glywed  am  gynyg  o  eiddo 
Satan  i  beri  rhaniad  rhyngom  a'r  offeiriaid 
gyda  golwg  ar  y  tân  sydd  yn  ein  mysg. 
Neithiwr  dygais  fy  nhystiolaeth  yn  erbyn 
ymddygiad  eithafol  rhai,  yn  chwerthin 
allan,  yn  Ilamu  ac  yn  neidio,  yr  hyn  y  mae 
yr  offeiriaid  yn  ei  gondemnio.  Gwedi  i  mi 
ddweyd  fy  meddwl,  oddiwrth  yr  Arglwydd, 
fel  y  tybiwn,  gwrthwynebwyd  íì  yn  gryf 
gan  y  cnawd,  a  chan  reswm  daearol  ; 
minau  a'i  cyflwynais  i  Dduw,  gwedi  i  mi 
gael  nerth  i  ymddwyn   fel   Cristion.   .   .   . 


Cefais  atebiad  gyda  golwg  ar  yr  hyn  a 
ddywedais  am  y  tân,  sef  fod  yr  hyn  a 
lefarais  yn  boddio  yr  Arglwydd.  ü  fel  y 
mae  Duw  yn  sefyll  wrth  fy  ochr,  gan  fy 
nghlirio  a'm  cyfiawnhau,  pan  yr  wyf  yn 
dinystrio  fy  hun,  a'm  cymeriad,  ac  yn  colli 
fy  awdurdod,  trwy  beidio  ymddwyn  yn 
deilwng  o  Iysgenhadwr  y  nef."  Nid  yw  y 
difyniad  yn  hollol  glir,  ond  gallwn  feddwl 
ddarfod  i  Harris  lefaru  gyda  gwres  yn 
erbyn  yr  arddangosiadau  gormodol  o 
deimlad  a  wnelid  gan  rai ;  i  ry  wrai  feiddio 
ei  wrthwynebu,  a  hawlio  fod  y  cyfryw  ar- 
ddangosiadau  yn  gyfreithlon,  ac  iddo  yntau 
mewn  canlyniad  golli  ei  dymer,  ac  ym- 
ddwyn,  fel  yr  ystyriai  efe  yn  ganlynol,  yn 
annheilwng  o  weinidog  Crist.  Pan  dawel- 
odd  ei  gyfFro,  cyflwynodd  yr  holl  fater  i 
Dduw  yn  y  nefoedd.  Yn  mhen  enyd, 
cafodd  atebiad  ei  fod  yn  iawn  yn  ei  farn  ; 
eithr  teimlai  yn  edifar  oblegyd  colli  Ilyw- 
odraeth  ar  ei  yspryd ;  ac  yr  oedd  yn 
ymwybodol  ddarfod  iddo  ymddwyn  yn 
annheilwng  o  Iysgenhadwr  oddiwrth  Dduw. 
Dyna  y  rheswm  fod  ei  gydwybod  yn  ei 
gondemnio,  er  fod  ei  farn  ar  y  mater  mewn 
dadl  yn  gywir. 

Prin  y  cafodd  Howell  Harris  ddychwelyd 
i  Drefecca  nad  oedd  yn  bryd  iddo  gychwyn 
drachefn  i  Gymdeithasfa  Fisol,  a  gynheiid 
yn  Cwmbrith,  ger  Llandrindod,  Áwst  1, 
1744.  Yno,  WiIIiams,  Pantycelyn,  a  Iyw- 
yddai.  Y  mae  y  cofnodau  am  y  cyfarfod 
fel  y  canlyn  : — 

"  Gwedi  holi  am  ansawdd  y  cymdeith- 
asau  yn  Sir  Drefaldwyn,  i'r  brawd  Richard 
Tibbot,  cydunwyd,  gan  nad  yw  ei  holl 
amser  yn  cael  ei  gymeryd  i  fynu,  ei  fod  yn 
awr,  dros  amser  y  cynhauaf,  i  gynorthwyo'r 
brodyr,  hyd  nes  y  caffo  ryw  orchwyl  arall. 

"  Ar  ol  arholiad  manwl  ar  y  brawd 
Edward  Buffton  am  ei  wybodaeth  o  dduw- 
dod  yr  lesu,  a'i  waith  yn  dwyn  pechodau 
ei  bobl  ar  y  pren  ;  am  barhad  y  saint 
mewn  gras ;  am  ddatguddiad  yr  Yspryd 
Glân,  a  thrueni  yr  holl  ddynoliaeth  wrth 
natur,  a  chael  ein  boddloni  gyda  golwg  ar 
ei  ras,  a'i  alwad  i  lefaru  dros  y  Duw 
mawr,  cydunwyd  ei  fod  i  gynorthwyo  y 
brawd  Beaumont  fel  cynghorwr  anghy- 
oedd. 

"  Yn  gymaint  a  bod  gwrthwynebiad  ac 
erlid  mawr  yn  Llanllieni  (Leominster),  ac 
yn  gymaint  a  bod  yr  Arglwydd  yn  rhoddi 
iddynt  nerth  ffydd  yn  eu  heneidiau,  cyd- 
unwyd  fod  y  brodyr  i  gyfarfod  fel  arferol, 
gan  orchymyu  eu  hunain  i  Dduw  ;  ac  os 
gwneir   imrhyw   gamwri,    fel    y    byddo    y 

Gair  yn  cael  ei  rwystro,  a'u  bywydau 
hwythau  yn  cael  eu  gosod  mewn  perygl, 
fod  iddynt  ddefnyddio  y  gyfraith  mewn 
ífydd,  a  bod  y  brawd  Beaumont  i  fyned  i'w 
cynorthwyo  gwedi  i'w  wraig  gael  ei  dwyn 
i'w  gwelyfod." 

Yn  ychwanegol,  gwelwn  oddiwrth 
ddydd-lyfr  Harris  ddarfod  i'r  cyfarfod 
benderfynu  fod  Daniel  Rowland,  a  Will- 
iams,  Pantycelyn,  i  fyned  ar  daith  i  Ogledd 
Cymru  ;  neu  i  Williams  hysbysu  fod  hyn 
yn  eu  bwriad.  Meddai  :  "  Teimlais  fod 
holl  alluoedd  uffern  wedi  ymgynghreirio  yn 
ein  herbyn,  Yna  cefais  gariad  mawr  at,  a 
chydymdeimlad  dwfn  â  y  brodyr  Rowland 
a  WiUiams  yn  eu  gwaith,  gan  eu  bod  yn 
myned  yn  fuan  i  Ogledd  Cymru,  i  ganol 
peryglon  ;  yn  ganlynol  cefais  gydymdeim- 
lad  â'r  holí  Fethodistiaid  a'r  ofFeiriaid  yn 
Nghymru,  yna  yn  Lloegr,  ac  yna  dros  y 
byd,  am  fy  mod  yn  gweled  eu  bod  wedi 
ymuno  mewn  un  yspryd  yn  erbyn  uffern. 
O  y  gwahaniaeth  rhwng  deall  a'r  yspryd 
a  dim  ond  dirnadaeth  o  wirionedd  yn  y 
llythyren  !  " 

Yn  mhen  deng  niwrnod,  sef  Awst  12,  yr 
oedd  Cymdeithasfa  Fisol  yn  Llangeitho. 
Teithiodd  Howell  Harris  tuag  yno  trwy 
Lanidloes  a  Llanbrynmair,  gan  bregethu 
mewn  amryw  fanau  yn  Sir  Drefaldwyn. 
Cafodd  Richard  Tibbot  yn  gydymaith  am 
beth  amser,  ac  wrth  ymddiddan  a'r  cyng- 
horwr  duwiolfrydig  hwnw,  gwelai  mor 
fychan  oedd  ei  ddirnadaeth  ei  hun  o 
ogoniant  a  dirgelwch  pethau  dwyfol. 
Daeth  i  Langeitho  yn  hwyr  nos  Sadwrn. 
Ar  y  ftbrdd,  teimlai  y  fath  gariad  brawdol 
at  Daniel  Rowland  fel  nas  gallai  ymatal 
rhag  llefain  :  "  O  Arglwydd,  anfon  genad- 
wri  o  gariad  a  nerth  drwof  íi,  greadur 
gwan,  iddo  ef,  fy  mrawd  hynaf ;  ac  O, 
gwared  fi  oddiwrth  fy  hen  natur,  er  mwyn 
dy  enw."  Boreu  y  Sul,  aeth  i'r  eglwys 
erbyn  naw.  Williams,  Pantycelyn,  oedd 
yn  pregethu  ;  a'i  destun  oedd  Zechariah 
xiii.  g  :  "  A  dygaf  y  drydydd  ran  trwy  y 
tân,  a  phuraf  hwynt  fel  puro  arian,  a 
choethaf  hwynt  fel  coethi  aur."  Difyna 
Harris  yn  helaeth  o'r  sylwadau,  ac  yr 
ydym  yn  cofnodi  rhai  o  honynt  fel 
esiampl  o  ardduU  gweinidogaeth  Wilhams. 
"  Dangosodd,"  meddai,  "  pa  fath  yw  y 
tân  yn  mha  un  y  mae  yn  puro  ei  bobl. 
Yn  gyntaf,  ei  fod  yn  anfon  yspryd  caeth- 
iwed  arnynt  ;  nid  caethiwed  deddfol,  yn 
codi  o  ofn  slafaidd  ;  ond  cuddiad  ei  wyneb. 
Ei  fod  yn  gadael  fìydd  iddynt,  ond  eto  yn 
cuddio  ei  wyneb,  yr  hyn  sydd  yn  waeth 


nag  uífern  i'r  cyfryw  ag  sydd  yn  ei  garu. 
Yn  ail,  ei  fod  yn  puro  trwy  dân  croesau 
rhagluniaethol,  gan  nodi  Dafydd  a  Job  fel 
esiamplau.  Yn  drydydd,  trwy  ollwng 
pechod  a  llygredigaeth  yn  rhydd  ynom,  yr 
hyn  yw  y  tân  dirgelaidd,  a'r  baich  trymaf 
o  bob  peth  i'r  Cristion.  Yr  oedd  ei  syl- 
wadau  yma  yn  agos.  Dangosodd,  yn 
mhellach,  effeithiau  y  tân,  ei  fod  yn  rhoddi 
goleuni,  a'i  fod  yn  llosgi  pob  pechod." 
Felly  y  pregethai  Wilhams  yn  eglwys 
blwyfol  Llangeitho.  Meddai  Harris  :  "  Yr 
oedd  yn  bregeth  hyfryd.  O'r  fath  fendith 
yw  gweinidogaeth  y  Gair  !  "  Ond  teimlai 
hefyd  nad  oedd  yn  ddigon  chr  ar  rai 
pwyntiau.  "  Er  mor  rhagorol  oedd  yr 
ymadroddion,"  meddai;  "traddodwyd  rhai 
pethau  yn  y  cyfryw  fodd,  fel  pe  buaswn  yn 
y  cnawd,  ac  heb  gael  fy  rhyddhau  gan  Ún 
arall,  y  cawswn  fy  nwyn  i  gaethiwed,  o 
eisiau  gwahaniaethu  yn  fwy  cHr."  Daeth- 
ant  allan  o'r  eglwys  ychydig  cyn  deuddeg. 
Yn  y  prydnawn  aethant  i  Eglwys  Llan- 
cwnlle  ;  pwy  a  weinyddai  yno  ni  ddy wedir. 
Yn  yr  hwyr  pregethodd  Howell  Harris  i 
gynulleidfa  fawr  oddiar  y  geiriau  :  "  Fel  y 
byddo  eich  Ilawenydd  yn  gyflawn  ;"  ac 
ymddengys  fod  yr  odfa  yn  un  dra  grymus. 
Yn  ol  y  dydd-lyfr,  nos  Sabbath,  wedi 
gwaith  cyhoeddus  y  dydd,  y  cynhaliwyd  y 
Gymdeithasfa  Fisol.  Meddai:  "Daethom 
adref  yn  ddedwydd,  ac  yr  oedd  undeb 
hyfryd  rhyngom.  Eisteddasom  i  fynu  hyd 
ddeuddeg  mewn  Cymdeithasfa,  ymddiddan- 
asom  am  lawer  o  bethau,  ac  yr  oeddym  yn 
hapus  yn  nghyd."  Ychydig  o  arolygwyr  a 
chynghorwyr  oedd  yn  bresenol,  a'r  drafod- 
aeth  dilynol,  yn  ol  y  cofnodau,  oedd  yr 
unig  fater  y  bu  ymdriniaeth  arno  :  "  Wedi 
ymchwiliad  manwl  i  helynt  y  brawd 
Morgan  Hughes,  ac  heb  feclru  cyduno  yn 
ein  goleuni,  ni  a'i  rhoddasom  i  bleidlais,  a 
fyddai  iddo  gael  Ilefaru  yn  breifat  neu  na 
fyddai,  ac  yr  oeddem  yn  gyfartal  ranedig. 
Arosasom  am  beth  amser,  a  pharhäi  pob 
un  yn  ei  olygiad,  un  haner  am  iddo  lefaru, 
a'r  haner  arall  yn  erbyn.  Felly  gadawyd 
y  peth  heb  ei  benderfynu,  a'r  seiadau  i 
gael  eu  harolygu  gan  David  Williams 
a  Thomas  Grifíìths."  Prawf  sylwadau 
dydd-lyfr  Harris,  er  fod  y  brodyr  yn  y 
Gymdeithasfa  yn  rhanedig,  na  fu  dim 
drwgdeimlad  rhyngddynt,  ond  y  cydunent 
gyda  phob  heddwch  i  wahaniaethu.  Ym- 
ddengys  hefyd  i  bethau  eraill  fod  yn  des- 
tunau  ymddiddan.  Meddai  Harris  :  "  Yr 
wyf  yn  hyderu  fod  yr  Arglwydd  yn  myned 
i  gyflwyno  i  mi  y  fraint  fawr  o  ddarllen  ac 

ysgrifenu.  Hyn  nis  gallaf  ei  wneyd  hyd 
nes  y  caf  ryddid."  Ai  ysgrifenu  llyfrau  at 
wasanaeth  y  dychweledigion  a  olyga,  nis 
gwyddom.  Eto  ;  "  Yn  awr,  gan  fod  y 
brodyr  Rowland  a  Williams  yn  myned  i'r 
Gogledd,  gwnaed  i  mi  ddwyn  cyfran  fechan 
o'u  beichiau,  ac  i  ddadleu  ar  eu  rhan,  ar 
i'r  Arglwydd  gadw  eu  calonau  mewn 
buddugoliaeth  a  rhyddid  ;  gan  fy  ngweled 
fy  hun  yn  rhy  egwan  i'r  fath  dreialon  dir- 
fawr,  ac  eto  yn  foddlawn  myned,  pe  y 
cawn  fy  anfon.  Llefwn  :  '  O  Arglwydd, 
na  âd  i'th  elynion  fuddugoliaethu.'  "  Caf- 
wyd  pregeth  yn  Eglwys  Llangeitho  boreu 
dydd  Llun  drachefn,  a  hyny  gan  Rowland, 
yn  ol  pob  tebyg.  Yn  y  prydnhawn,  aeth 
Harris  i  Llanbedr  Pontstephan,  lle  y  pre- 
gethodd  oddiar  gareg  yn  yr  heol  i  gynull- 
eidfa  fawr,  oddiar  y  geiriau  yn  Job  :  "  Mi 
a  glywais  a'm  clustiau  son  am  danat." 
Dychwelodd  drwy  Gilycwm  a  Dolyfehn, 
gan  gyrhaedd  Trefecca  prydnhawn  dydd 
Gwener. 

Yr  oedd  Cymdeithasfa  Fisol  yn  cael  ei 
chynal  yn  Nhrefecca  yn  mhen  llai  nag 
wythnos,  sef  Awst  i8.  Cymdeithasfa 
fechan  ydoedd ;  heb  yr  un  offeiriad  yn 
bresenol,  a  Howell  Harris  yn  llywyddu.  A 
ganlyn  yw  ei  chofnodau  : — 

"  Wedi  darllen  yr  hyn  y  cytunasem 
arno  yn  flaenorol,  ac  ymgynghori  yn  nghyd, 
cydunwyd  fod  y  brawd  Thomas  Jones  i 
ymroddi  yn  gyfangwbl  i'r  gwaith,  ac  i  fod 
yn  gynorthwy  wr  i'r  brodyr  Thomas  Jones, 
Richard  Tibbot,  James  Beaumont,  a 
Morgan  John,  a'i  fod  i  ymweled  a  Siroedd 
Brycheiniog,  Trefaldwyn,  y  rhan  Gymreig 
o  Faesyfed,  yn  nghyd  a  seiat  Longtown, 
dan  arolygiaeth  y  brawd  Howell  Harris, 

"  Yn  gymaint  a  bod  y  brawd  Evans 
mewn  cyfyngder  am  ryw  arian,  eu  bod  i 
gael  eu  benthyca  yn  uniongyrchol,  a  bod  y 
mater  yn  cael  ei  gyflwyno  i'r  cymdeithasau, 
er  niwyn  ysgafnhau  ei  faich. 

"  Fod  y  brawd  Joseph  Saunders,  mor 
fuan  ag  y  byddo  ei  amgylchiadau  wedi 
dod  i  drefn,  i  roddi  prydnhawn  dydd 
Sadwrn,  yn  nghyd  â'r  Sabbath,  i  ymweled 
ar  yn  ail  a'r  seiadau  cymydogaethol. 

"  Fod  y  brodyr  i  wneyd  yr  oU  a  allant  i 
gael  dau  le  i  bregethu  ynddynt  bob  Sul, 
a'u  bod  i  drefnu  eu  cyfarfodydd  yn  y  cyfry  w 
fodd  na  byddont  yn  rhwystr  ar  ffordd  neb 
i  fyned  i  leoedd  eraill  o  addoliad. 

"  Fod  y  brawd  Thomas  Bowen  i  aros  yn 
Llanfair-muallt  am  haner  blwyddyn  heb 
symud,  i  aros  clywed  llais  Duw  yn  fwy 
clir." 


Ychydig  sydd  yn  galw  am  sylw  yn  y 
cofnodau  hyn.  Dengys  y  penderfyniad 
am  drefnu  y  cyfarfodydd  fel  na  rwystrent 
neb  i  fyned  i  leoedd  eraiU  o  addoliad,  mor 
benderfynol  oedd  y  Methodistiaid  i  beidio 
ymffurfio  yn  blaid  ar  wahan.  Prawf  y 
trefniant  gyda  golwg  ar  gynorthwyo  y 
brawd  Evans,  sef  WilHam  Evans,  y 
cynghorwr  tanllyd  ei  yspryd  o  Nantmel, 
yn  ddiau,  mor  llawn  oedd  eu  mynwesau  o 
gydymdeimlad,  ac  fel  yr  oedd  baich  un  yn 
dod  yn  faich  pawb. 

Yr  ydym  wedi  dangos  yn  flaenorol 
ddarfod  i  erledigaeth  ar  ran  y  werinos 
ddarfod  agos  yn  hollol  cyn  hyn,  yn  y  rhan 
fwyaf  o'r  Deheudir,  ac  yn  neillduol  yn 
Mrycheiniog  ;  yr  oedd  y  teimlad  cyffredin 
wedi  troi  o  du  y  Methodistiaid.  Ond  yr 
oedd  yspryd  erUd  yn  cyffroi  y  boneddigion 
yn  fwy  nag  erioed.  Yn  y  Sessiwn  a 
gynhahwyd  yn  Aberhonddu,  Awst  28, 
1744,  cyflwynwyd  y  penderfyniad  canlynol 
gan  Uchel  Reithwyr  Brycheiniog  i'r  Barn- 
wr  a  eisteddai  ar  y  fainc  :  "  Yn  gymaint 
a'n  bod  ni,  Uchel  Reithwyr  Sir  Frych- 
einiog,  wedi  derbyn  fel  siars  oddiwrth 
Anrhydeddus  Farnwr  y  gylchdaith  hon, 
yn  mysg  amryw  bethau  eraiU  dysgedig  a 
chanmoladwy,  y  dylem  alw  sylw  at  bob 
rhwystr  ar  ffordd  ein  crefydd  sanctaidd,  y 
darn  mwyaf  gwerthfawr  o'n  cyfansoddiad 
gwladol  ;  ac  yn  gymaint  a'i  fod  yn  rhy 
wybyddus  fod  amryw  (fel  yr  ydym  yn  cael 
ein  hysbysu)  o  gyfarfodydd  anghyfreithlon 
yn  cael  eu  cynal  ar  y  maes,  a  Ileoedd 
eraill,  gan  bersonau  sydd  yn  galw  eu 
hunain  yn  P'ethodistiaid,  y  rhai  y  mae 
eu  pregethwyr  yn  honi  eu  bod  yn 
esbonio  yr  Ysgrythyrau  Sanctaidd  tan 
ddylanwad  ysprydoliaeth,  trwy  yr  hyn  y 
maent  yn  casglu  yn  nghyd  dyrfaoeftd 
mawrion  o  bersonau  afreolus,  er  mawr 
berygl  i  heddwch  teyrnas  ein  harglwydd 
Frenhin,  a'r  hyn,  oddigerth  iddo  gael  ei 
osod  i  lawr  yn  fuan,  a  all  beryglu  heddwch 
yr  holl  ymherodraeth  yn  gyffredinol  ;  ac 
yn  gymaint  a  bod  y  pregethwyr,  neu  y 
dysgawdwyr  ffugiol  hyn,  yn  eu  cyfarfodydd 
afreolaidd,  trwy  ei  hathrawiaethau  pen- 
boeth,  yn  dyrysu  meddyliau  Ilawer  o 
ddeiliaid  ei  Fawrhydi,  yr  hyn,  mewn 
amser,  a  eill  brofi  yn  dra  pheryglus,  hyd 
yn  nod  er  dinystr  ein  crefydd  sefydledig, 
ac  yn  ganlynol  dymchwel  ein  Ilywodraeth 
dda,  yn  eglwysig  ac  yn  wladol ;  yr  ydym, 
er  mwyn  bod  mor  fanwl  ag  y  gallwn  wrth 
ddynoethi  y  cynllun  mileinig  hwn,  yn 
cyflwyno  i  sylw  y  tai  canlynol,  sef :  Ponty- 

wal,  plwyf  Bronllys,  tŷ  John  Watkins,  a 
thv  Howell  Harris  yn  Nhrefecca,  plwyf 
Talgarth,  y  ddau  yn  y  sir  hon,  fel  lleoedd 
sydd  yn  cynal  ac  yn  cefnogi  y  cyfryw 
gynulhadau  afreolaidd  ;  ac  yr  ydym  yn 
dymuno  ar  ein  Anrhydeddus  Farnwr,  os 
nad  yw  awdurdod  y  llys  yn  ddigonol  i 
ddarostwng  yr  afreoleidd-derau  hyn,  ar 
iddo  appeho,  er  cyrhaedd  hyny,  at  ryw 
awdurdod  oruwch,  fel  y  byddo  i'n  crefydd, 
heddwch  y  genedl  yn  gyffredinol,  ac  eiddo 
y  sir  hon  yn  neillduol,  gael  ei  dyogelu  ar 
sail  ein  Sefydhad  henafol  a  chanmoladwy." 

Byddai  yn  anhawdd  dychymygu  am 
gofeb  mwy  gyflawn  o  anwiredd,  a  theb- 
ycach  o  gyffroi  yr  awdurdodau  gwladol  yn 
erbyn  y  Methodistiaid.  Nid  oedd  cofion 
y  rhyfel  cartrefol  wedi  myned  ar  ddifan- 
coll  eto,  ac  yr  oedd  y  rhyfel  rhwng  y 
deyrnas  a  Ffrainc  yn  peri  fod  y  llywod- 
raeth  yn  gwyho  gyda  llygad  eiddigus  bob 
cynulliad,  y  tybid  fod  teimlad  anniddig  yn 
cael  ei  feithrin  ynddo.  Felly,  yr  oedd 
Uchel  Reithwyr  Brycheiniog  yn  llunio 
pluen  i  gyfateb  i  liw'r  dwfr.  Anhawdd 
meddwl  na  wyddent  fod  y  Methodistiaid 
yn  deyrngarol  i'r  carn  ;  yr  amcanent,  hyd 
ag  oedd  ynddynt,  i  gadw  yr  heddwch 
cyffredin  ;  na  fyddent  yn  cynal  unrhyw 
gyfarfod  heb  weddío  dros  y  brenhin,  a 
thros  bawb  oedd  mewn  awdurdod  ;  ond  yr 
oedd  gelyniaeth  y  boneddigion  atynt  yn 
gyfryw,  yr  hyn  yn  ddiau  a  gyffröid  gan 
falais  yr  offeiriaid  erlidgar  ac  eiddigus,  fei 
nad  gormod  ganddynt  gyflwyno  i'r  barnwr 
gwladol,  yn  mhrif  Sessiwn  y  sir,  ddarlun- 
iad,  y  gwyddent  ei  fod  yn  gelwyddog,  o 
bobl  a  geisient  addoli  Duw  yn  ol  argy- 
hoeddiad  eu  cydwybod.  Pa  beth  a  ddy- 
wedodd  y  barnwr  ar  yr  achlysur,  sydd 
anhysbys  ;  ond  sicr  yw  na  ddaeth  dim 
o'r  peth. 

Yr  ydym  yn  cael  Cymdeithasfa  yn 
Abergorlech,  Medi  4.  Tebygol,  oblegyd 
bychandra  rhif  y  rhai  a  ddaethant  yn 
nghyd,  mai  Cymdeithasfa  Fisol  ydoedd, 
er  na  ddywedir  hyny  yn  y  cofnodau. 
Y  cymedrolwr  oedd  Daniel  Rowland  ;  ac 
yr  oedd  Williams,  Pantycelyn,  a  Howell 
Harris,  yn  nghyd  â  nifer  o'r  arolygwyr  yn 
bresenol,  Pregethai  Rowland  yn  nghapel 
Abergorlech  ar  Heb.  ii.  11:  "  Canys  yr 
hwn  sydd  yn  sancteiddio,  a'r  rhai  a  sanct- 
eiddir,  o'r  un  y  maent  oll."  Dangosai  y 
modd  y  daethai  Crist  i  sancteiddio  ei  bobl; 
mor  fawr  yw  gwaith  sancteiddhad  ;  fel  yr 
oedd  Crist  wedi  ymddiosg  o'i  ogoniant  er 
ei  ddwyn  yn  mlaen  ;   a'r  modd  yr  ydym  yn 


cael  ein  gwneyd  yn  gyffelyb  i  Dduw,  er 
nad  yn  anfeidrol  mewn  graddau  fel  efe. 
"  Cafodd  lewyrch  anghyffredin,"  meddai 
Harris  ;  "  ac  yn  awr,  pan  yr  ydym  yn  cael 
ein  troi  allan  o'r  capelau,  gwnaed  i  fy  enaid 
lawenychu  o'i  herwydd,  gan  fy  mod  yn 
gweled  yr  Arglwydd  uwchlaw  iddynt  olî." 
Cyfeiria  yr  ymadrodd  "  troi  allan  o'r 
capelau  "  at  helynt  capel  Eglwysig  Aber- 
gorlech,  yr  hon  a  ddaw  dan  ein  sylw  yn  y 
cofnodau.  Yr  oll  a  ddywed  Harris  am  y 
Gymdeithasfa  yn  ei  ddydd-lyfr  yw  iddynt 
gael  cyfarfod  melus  yn  nghyd.  Y  mae  ei 
chofnodau  fel  y  canlyn  :  — 

"  Cydunwyd  fod  deiseb  at  yr  Esgob  yn 
cael  ei  thynu  i  fynu,  gyda  golwg  ar  gapel 
Abergorlech,  yn  datgan,  gyda  phob  gos- 
tyngeiddrwydd,  ein  bwriad  i  barhau  Mr. 
Williams  fel  bugail  ;  ac,  os  bydd  raid,  i 
ddyoddef  o'r  herwydd. 

"  Fod  y  brawd  John  Morgan  i  fod  yn 
ddystaw,  a  pheidio  llefaru,  hyd  y  Gym- 
deithasfa  nesaf. 

"  Fod  rhyw  gyfran  o  amser,  yn  yr  wyth- 
nos  ddyfodol,  yn  cael  ei  neillduo  gan  bob 
un  o  honom,  er  ymostyngiad  ac  ymbil. 

"  Fod  tŷ  i  gael  ei  adeiladu  yn  Llansawel 
at  ddybenion  crefyddol,  megys  pregethu,  a 
chadw  ysgol." 

Capel  Eglwysig  oedd  Abergorlech ; 
tebygol  na  chynelid  gwasanaeth  crefyddol 
ynddo  yr  adeg  hon  gan  yr  Eglwys,  ac  felly 
i'r  Methodistiaid  gymeryd  meddiant  o  hono 
er  pregethu,  ac  efallai  gyfranu  yr  ordinhad, 
gan  fod  y  Ile  wedi  ei  gysegru.  Diau  mai 
Williams,  Pantycelyn,  oedd  "  y  bugail " 
a  ofalai  am  y  Ile.  Ymddengys  fod  yr  Esgob 
am  eu  rhwystro,  ac  am  gau  y  capel,  dyna 
y  rheswm  am  y  ddeiseb,  a'r  penderfyniad  i 
barhau  i  bregethu  ynddo,  hyd  yn  nod  pe 
eu  cospid  am  hyny.  "  Yna,"  ysgrifenai 
Harris,  "daethom  i  Glanyrafonddu.  Pan 
y  clywais  am  Iwyddiant  anarferol  y  brawd 
Rowland,  yn  Ngogledd  Cymru,  Uanwyd  fy 
enaid  a  diolchgarwch."  Aeth  yn  ei  flaen, 
efe  a'i  wraig,  i  Langathen  ;  clywodd  ryw 
glerigwr  ieuanc  yn  eglwys  y  plwyf  yn 
pregethu  ystwff  rhyfedd  yn  Ile  efengyl  ;  a 
rhwng  gwendid  corph  a  chlywed  y  fáth 
ffwlbri,  teimlai  y  fath  wasgfa  nas  gall  iaith 
ei  ddesgrifio.  Wedi  i'r  gwasanaeth  orphen 
pregethodd  yntau  y  tu  allan  ;  y  testun  oedd, 
y  mab  afradlon,  ac  yr  oedd  y  clerigwr  yn 
mysg  y  gwrandawyr.  Cafodd  nerth  anghyff- 
redin  ;  eithr  pan  aeth  i  ddangos  fel  yr  oedd 
plentyn  Duw  yn  hiraethu  am  gartref,  ac 
nad  oedd  yn  ofni  dydd  y  farn,  marchogodd 
y  clerigwr  ieuanc  i  ffwrdd.     Dydd  Sadwrn 

yr  oedd  Harris  yn  ei  ol  yn  Nhrefecca. 
Erbyn  cyrhaedd  yno  cafodd  fod  cymylau 
duon  yn  hofran  uwch  ei  ben ;  clywai  sî  fod 
yr  erlidwyr  eto  am  ei  bressio  i'r  fyddin ; 
ond  ymgysurai  yn  nghanol  yr  oll  wrth 
weled  fod  pob  peth  dan  ofal  yr  Arglwydd, 
ac  y  gallai  oruwch-lywodraethu  y  cyfan 
i'w  ogoniant. 

Y  mae  y  dydd-lyfr  yn  dra  dyddorol,  ond 
rhaid  i  ni  foddloni  ar  ychydig  loffion  o  hono. 
Medi  10,  ysgrifena  Harris :  "  Heddyw 
ffafriwyd  fi  a  dau  lythyr  o  Sir  Forganwg, 
yn  mhob  un  o'r  rhai  y  cefais  bryd  o  fwyd 
gan  Duw.  Cynwysai  un  newydd  am  yr 
efengyl  yn  eniU  tir  yn  Morganwg,  yn  mysg 
y  milwyr.  Wrth  ddarllen,  yr  oeddwn  yn 
fflam  o  gariad  at  Dduw,  ac  at  yr  anwylaf 
Price."  Tebygol  mai  Price,  o'r  Watford, 
a  ysgrifenasai  y  llythyr.  "  Y  llall  a  daer 
erfyniai  arnaf  fyned  trosodd  i  borthi  fy 
mhlant  ysprydol.  Llefwn  am  gael  fy 
anfon  yno,  i  borthi  fy  ẁyn,  ac  am  gael  fy 
anfon,  ac  nid  yn  waglaw."  Medi  11, 
ysgrifena :  "  O  gwmpas  un-ar-ddeg  aetlì- 
um  tua  thŷ  cwrdd  Tredwstan  (capel  yr 
Annibynwyr) ;  ofnwn  fyned,  rhag  rhoddi 
tramgwydd  i  rywun,  ac  eto  awyddwn  am 
fyned,  er  cael  cyfarfod  â  fy  Nuw.  Felly 
aethum,  gyda  phob  symlrwydd,  gan  ym- 
ddiried  y  cwbl  iddo  ef.  Er  fod  dyn  yn 
pregethu  nas  gallwn  farnu  dim  am  ei  ras  ; 
ac  er  fod  yn  ei  bwnc  fwy  o  reswm  nag  o 
Grist — '  O  na  baent  ddoethion' — eto,  cefais 
symlrwydd  i  wrando,  ac  1  dderbyn  y  cyfan 
mewn  cariad  a  gostyngeiddrwydd.  Ár  y 
dechreu,  llefais  ar  ran  y  gynuUeidfa  hon, 
a  holl  gynulleidfaoedd  yr  Ymneillduwyr 
perthynol  i'r  genedl,  ar  i'r  Arglwydd 
ddychwelyd  atynt,  a'u  llanw.  Yn  nesaf, 
pan  y  dywedai  mai  un  ran  o  ddoethineb 
yw  cael  amcan  cywir  er  gogoniant  Duw,  a 
chael  cymdeithas  ag  ef,  teimlais  awydd- 
fryd  cryf  am  hyn,  ac  am  hyn  yn  unig." 
Dengys  y  difyniad  hwn  (i)  fod  yn  mysg  y 
Methodistiaid  rai  mor  llawn  o  ragfarn  at 
yr  Ymneillduwyr,  fel  ag  i  beri  i  Howell 
Harris  ofni  eu  tramgwyddo  wrth  fyned  i 
gapel  Ymneillduol.  (2)  Nad  oedd  Harris 
ei  hun  yn  cyfranogi  mewn  un  gradd  o'r 
cyfryw  ragfarn,  er  ei  fod  yn  dra  ymlyngar 
wrth  yr  Eglwys  Sefydledig ;  ond  yn 
hytrach  y  disgwyliai  gyfarfod  a'i  Dduw 
dan  weinidogaeth  brawd  o  Annibynwr. 
(3)  Fod  y  weinidogaeth  Ymneillduol  yr 
adeg  hono,  os  oedd  y  bregeth  yn  Nhre- 
dwstan  yn  engrhaifft  deg  o  honi,  yn  rhy 
amddifad  o  Grist,  yn  marn  y  Diwygiwr, 
ac  yn  pwyso  yn  ormodol  ar  ddyledswyddau. 


(4)  Y  teimlai  Harris  fod  presenoldeb  yr 
Arglwydd  wedi  gadael  yr  Ymneillduwyr 
yn  Nghymru,  y  pryd  hwnw,  i  raddau 
mawr  beth  bynag,  a'i  fod  yntau  yn  llawn 
o  yspryd  gweddi  ar  i  Dduw  ddychwelyd 
i'w  pHth. 

Dydd  Sadwrn,  Medi  17,  cychwyna 
Howell  Harris  a'i  wraig  am  daith  faith, 
mewn  rhan,  o  ufudd-dod  i  wahoddiad  y 
brodyr  yn  Morganwg,  ac  mewn  rhan,  er 
bod  yn  bresenol  mewn  amry  w  Gymdeithas- 
faoedd.  Pregethodd  y  noson  hono  yn 
nghapel  Eglwysig  Grwynefechan  gyda 
nerth  anghyffredin.  Gwelai  fod  gan  Dduw 
blant  yno.  Aeth  yn  ei  flaen  i  Lanbedr, 
ger  Crughywel  ;  a  boreu  y  Sul  yr  oedd  yn 
Cwm  lau,  yn  gwrando  yr  offeiriad  duwiol, 
Mr.  Jones.  Pregethoddyntauynfelusoddiar 
Dat.  iii.  3,  gan  agor  yr  addewidion.  Yn  y 
prydnhawn,  pregethai  Harris  ;  yr  oedd  ei 
wendid  corphorol  gymaint,  fel  y  methai 
fyned  yn  ei  flaen  ;  llefodd  ar  yr  Arglwydd 
mewn  ffydd  am  nerth,  gan  ddweyd  :  "  Pa 
beth  bynag  a  gaf  genyt,  oni  wariaf  ef  oU 
er  dy  fwyn  di  ?  "  Mewn  atebiad  i'r  weddi 
daeth  nerth  ;  testun  y  sylwadau  oedd  y 
geiriau  yn  loan :  "  Fel  y  byddo  eich 
llawenydd  yn  gyflawn ;  "  ond  yn  lle  bod 
yn  fab  dyddanwch,  gwnaed  iddo  daranu, 
nes  yr  oedd  yr  holl  dorf  yn  cael  ei  chyffroi. 
Oddiyno  aethant  i  Aberbig  ;  yr  oedd  mor 
sal  fel  mai  o  braidd  y  gallai  siarad  ;  ond 
wrth  lefaru  oddiar  i  loan  iii.  i,  cafodd 
nerth,  enaid  a  chorph  ;  daeth  yr  Arglwydd 
i'w  mysg  mewn  modd  anarferol  iawn ; 
agorwyd  ei  enau  yntau  yn  rhyfedd  i 
ddangos  rhagorfreintiau  y  duwiohon,  a 
natur  cariad  Duw  tuag  atynt.  Dydd 
Llun  y  maent  yn  y  Goetre,  dydd  Mawrth 
yn  Llanheiddel,  Mercher  yn  Tonsawndwr, 
lau  yn  St.  Bride,  a  nos  lau  cyrhaedda 
Watford,  lle  y  mae  Cymdeithasfa  Fisol 
yn  cael  ei  chynal.  Harris  oedd  y  cym- 
edrolwr.  Meddai :  "  Gwelwn  y  fath  an- 
rhydedd  a  osodid  arnaf,  fy  mod  yma  fel 
cymedrolwr  ;  darostyngwyd  fi  yn  fy  yspryd 
oblegyd  hyn,  a  gwnaed  i  mi  grynu  rhag 
ofn  balchder.  Daeth  yr  Arglwydd  i'n 
mysg,  a  thynodd  i  lawr  lawer  o  waith 
Satan,  megys  rhagfarn,  &c.,  a  rhoddodd  i 
mi  ddoethineb  rhyfedd,  gan  ddysgu  i  mi 
trwy  bob  peth  lawer  o  wersi."  Pregeth- 
odd  ar  y  diwedd  i  gynulleidfa  anarferol  o 
fawr.  Darllena  cofnodau  y  Gymdeithasfa 
fel  y  canlyn  : — 

"  Gan  fod  y  gelyn  wedi  dechreu  creu  peth 
rhagfarn  rhwng  rhai  o'r  llafurwyr,  yr  hyn 
a  gododd  oddiar  ddiffyg  rhagor  o  gariad  a 

gostyngeiddrwydd  wrth  lefaru  yn  gyhoedd- 
us,  ac  mewn  ymddygiadau  preifat,  wedi 
dysgwyl  yn  ostyngedig  wrth  Dduw,  pob 
un  yn  agor  ei  galon  ac  yn  cyfaddef  rhyw 
fai,  a  phawb  wedi  dysgu  gwersi  pwysig, 
gan  weled  yn  neillduol  nad  digon  fod  y 
llygad  yn  syml,  ond  y  rhaid  i'r  rheol  a'r 
bwriad  fod  yn  iawn,  a'r  oll  mewn  yspryd 
iawn,  cyn  y  byddo  ein  hymddygiad  yn 
ddyogel,  cydunasom,  ac  yr  oeddym  yn  un, 
bendigedig  fyddo  Duw,  gan  ganfod  Ilawer 
o  ddichellion  y  gelyn.  Gan  fod  y  brawd 
Howell  Griffith  wedi  cael  ei  oddiweddid 
gan  fai,  a  chwedi  dangos  profion  digonol  o 
edifeirwch  gwirioneddol  at  y  brodyr,  cyd- 
unwyd  ei  fod  i  gael  ei  dderbyn  drachefn  ar 
brawf,  ar  yr  amod  ei  fod  yn  cymeryd  gofal 
am  achos  ei  gwymp  yn  y  dyfodol. 

"  Fod  y  brawd  Richard  Jones  i  gael 
ymddiddan  ag  ef  gan  y  brawd  Harris,  ac  i 
gael  ei  dderbyn  yn  unig  ar  arwyddion  o 
wellhad  oddiwrth  ei  ddifaterwch,  yr  hyn  a 
ddangosodd  yn  mhen  dau  ddiwrnod  wedi 
siarad  ag  ef  gerbron  yr  holl  seiadau  yn  St. 
Nicholas,  pan  y  trefnwyd  ei  fod  ef  a'r 
brawd  Thomas  Lewis,  Pwllymeirch,  i 
gyfnewid  bob  yn  ail  Sabbath,  ac  i  gadw  yn 
ddifwlch  eu  cymundeb  â'r  brodyr. 

"  Trefnwyd  y  goruchwylwyr  yn  seiadau 
St.  Nicholas,  ac  hefyd  yn  seiadau  St. 
Andrews,  Aberthyn,  ac  Aberddawen. 

"  Gan  ddarfod  i  Thomas  WiIIiams 
ddweyd  rhywbeth  yn  erbyn  y  gŵn  a'r 
cassog  {cassoch  and  gown),  addefodd  nad 
hwy  eu  hunain  oedd  mewn  golwg  ganddo, 
eithr  gwneuthur  eilunod  o  honynt. 

"  Addefodd  y  brawd  Powell  hefyd  ei  fai, 
ddarfod  iddo  gyfeirio  at  y  brodyr  Price  a 
Belsher  fel  rhai  heb  fod  yn  uniongred 
mewn  rhai  egwyddorion  ;  ac  ystyrid  ei  fod 
yn  ddiofal  wrth  anog  y  bobl  i  beidio  parchu 
y  pregethwyr  yn  fwy  nag  eraill  ;  fod  hyn 
yn  tueddu  i  wanhau  dwylaw  y  pregethwyr, 
ac  yn  rhwystro  y  bobl  i  barchu  y  swydd  ; 
er  mai  ei  amcan  ef  (Powell)  oedd  peidio 
gwneyd  eilunod  o  honynt,  neu  dderbyn 
wyneb  personau  yn  ol  y  cnawd." 

Dengys  y  cofnodau  hyn  fod  y  Method- 
istiaid  yn  dechreu  cyfarfod  â  rhwystrau 
mewnol ;  fod  rhai  o'r  cynghorwyr  a  berchid 
fwyaf  yn  cael  eu  dal  gan  feiau,  a  mawr 
angen  am  eu  hadgyweirio  ;  ac  nad  oedd- 
ynt  yn  gwbl  rydd  oddiwrth  eiddigedd  a 
rhagfarn  y  naill  at  y  Ilall.  Y  mae  yn 
amlwg  nad  yw  diwygiad  grymus,  a  theim- 
ladau  dyfnion  a  chyfîrous,  yn  dinystrio  yr 
hen  ddyn  yn  y  bobl  oreu  mewn  diwrnod. 
Anhawdd  peidio  gwenu  wTth  weled  y  mawr 


ofal  a  gymerir  rhag  i  neb  lefaru  gair  con- 
demniol  am  bethau  perthynol  i'r  Eglwys, 
ac  yn  arbenig  y  gwisgoedd  offeiriadol. 
Ond  y  mae  yn  deilwng  o  sylw  nad  oedd  yr 
un  offeiriad  urddedig  yn  bresenol  yn  y 
Gymdeithasfa;  ac  felly  nad  neb  o  honynt 
hwy  oedd  yn  gyfrifol  am  yr  eiddig- 
edd  hwn.  Aeth  Howell  Harris  yn  bur 
fanwl  trwy  ranau  o  Sir  Forganwg  a  Sir 
Gaerfyrddin,  gan  gyfeirio  ei  gamrau  tua 
Phorthyrhyd,  Ile  y  cynhelid  Cymdeithasfa 
Chwarterol,  Hydref  3^4.  Prawf  y 
difyniad  canlynol  ansawdd  ei  yspryd  : 
"  Cefais  nerth  i  ddymuno  ar  i  mi  gael  fy 
ngwneyd  yn  fendith  i  bawb,  y  íîbrdd  yr 
wyf  yn  teithio  ;  i'r  cynghorwyr,  ac  i'r  \Vyn, 
fel  y  gallwn  fendigo  pob  tỳ  yr  awn  iddo, 
a  bod  o  les  i  bawb  sydd  yn  fy  ngwrando. 
Gwelais  y  fath  anrhydedd  y  mae  Duw  yn 
roddi  arnaf  trwy  fy  ngosod  yn  y  fath  safle. 
Gweddiais  dros  y  gweithwyr,  yn  arbenig 
ar  iddynt  fod  yn  un." 

Y  diwrnod  cyn  y  Gymdeithasfa  daethant 
i  gapel  Abergorlech,  Ile  y  pregethai 
Rowland,  oddiar  y  geiriau  :  "  Dos  yn  fy  ol 
i,  Satan."  Ymddengys  ei  bod  yn  bregeth 
amserol,  a  thra  miniog.  Y  "Satan"  yr 
anogai  y  brodyr  i  ddweyd  wrtho,  "  Dos  yn 
fy  ol  i,"  oedd  balchder.  Ymhelaethai  ar 
ymfalchio  mewn  doniau,  ac  mewn  gras- 
usau,  gan  ddangos  i'r  rhai  na  feddent 
ddawn  mor  ddedwydd  ydynt,  eu  bod  yn 
gyffelyb  i  Iwyn  isel,  yn  ddyogel  rhag 
Ilawer  o  dreialon  a  phrofedigaethau  a 
chwythant  ar  y  rhai  sydd  wedi  eu  donio  yn 
helaeth  ;  ac  fel  yr  oedd  yr  Arglwydd  yn 
edrych  ar  ffydd  yn  hytrach  nag  ar  ddoniau. 
Yna  Ilefarai  wrth  y  rhai  a  feddent  ddon- 
iau,  gan  ddangos  yn  (i)  Nad  yw  y  doniau 
wedi  eu  rhoddi  er  ein  mwyn  ni,  ond  er 
mwyn  eraill  ;  (2)  Fod  y  rhai  a  feddant 
lawer  o  dalentau  yn  aml  yn  brin  mewn 
gras;  (3)  Nad  yw  dawn  yn  ddim  yn  ngolwg 
Duw  mwy  na  phe  byddent  hebddo  ;  mai 
ar  ffydd  yr  edrych  efe  ;  (4)  Fod  doniau  yn 
cael  eu  rhoddi  yn  amodol  ;  y  gellir  eu 
cymeryd  ymaith,  a  bod  hyn  yn  cael  ei 
wneyd  yn  aml  ;  (5)  Fod  doniau  yn  aml  yn 
arwain  i  brofedigaethau,  fel  siaced  fraith 
Joseph.  Yna  trodd  at  falchder  mewn 
grasusau,  gan  egluro  fod  Duw  yn  erbyn 
pob  ffurf  ar  falchder,  nad  oes  dim  a  wneir 
mewn  balchder  yn  Ilwyddo.  Yn  ddiweddaf, 
dangosodd  arwyddion  ymfalchio  mewn 
gras,  sef  mawrhau  ein  gras,  ac  ymddiried 
ynddo,  yn  Ile  yn  Nghrist.  Pregeth  i'r 
cynghorwyr  ydoedd  yn  benaf ;  yr  oedd  pob 
gair  yn  dweyd  ar  Howell  Harris.  "  Gwnaed 

i  fy  enaid  blygu  o  dan  y  Gair,"  meddai ; 
"  llefwn  am  ostyngeiddrwydd  i  mi  fy  hunan 
ac  i'r  cynghorwyr.  Pan  y  clywais  fod  y 
sacrament  i  gael  ei  weinyddu,  wedi  i'r 
capel  fod  yn  nghau,  llanwyd  fy  enaid  a 
diolchgarwch,  gan  weled  fod  yr  Arglwydd 
yn  dychwelyd  atom.  Ond  pwy  sydd  yn 
cael  ei  lethu  gan  y  fath  gorph  o  falchder  a 
mi !  Y  fath  gwympiadau  wyf  yn  gael  o'r 
herwydd !" 

Gw^elwn  ddarfod  i  ymdrech  y  Method- 
istiaid  gyda  golwg  ar  gapel  Abergorlech 
fod  yn  llwyddianus.  Pregethai  Rowland 
drachefn  yn  Glanyrafonddu,  y  nos  flaenorol 
i'r  Gymdeithasfa.  Ei  destun  oedd,  Dat- 
guddiad  xiv.  i.  Wrth  fyned  yn  nghyd  tua 
Phorthyrhyd  cyfarfyddasant  a  nifer  mawr 
o  frodyr  a'u  gwyneb  ar  y  cyfarfod.  Clyw- 
odd  Harris  amryw  newyddion  a'i  llonodd 
yn  fawr :  (i)  Fod  yr  Archesgob  wedi 
cynyg   ordeinio   un    o  bobl  Mr.   Wesley  ; 

(2)  Pan  y  tynwyd  y  cwyn  yn  erbyn  ei  dỳ 
yn  Nhrefecca  (gan  yr  Uchel  Reithwyr 
yn  Sessiwn  Aberhonddu),  i  Mr.  Joseph 
Hughes  sefyll  yn  ei  erbyn,    a'i   rwystro  ; 

(3)  Fod  yr  Arglwydd  wedi  bendigo  Mr.  Gw. 
i  agor  ei  ddrws  i  bregethu ;  (4)  Fod  yr  efeng- 
yl  yn  enill  tir  mewn  gwahanol  ffurf  mewn 
llawer  o  leoedd.  Agorwyd  y  Gymdeith- 
asfa  trwy  bregeth  gan  Daniel  Row'land. 
Ei  fater  oedd,  yr  Arghvydd  yn  fur  o  dân  o 
amgylch  ei  bobl.  Yna  anerchodd  Howell 
Harris  y  cynghorwyr  ar  anrhydedd,  mawr- 
edd,  a  phwysigrwydd  y  gwaith  ;  eu 
hanghymwysder  ar  ei  gyfer,  gan  ddangos  y 
fath  rai  oeddynt,  a  phw'y  a  pha  fath  oedd 
eu  gelynion  ;  natur  gwir  ostyngeiddrwydd, 
ei  fod  yn  golygu  ein  bod  yn  ddim  yn  ein 
golwg  ein  hunain,  a'n  bod  mor  ofalus  am 
helynt  y  brodyr  ag  am  ein  helyntion  ein 
hun  ;  a'r  angenrheidrwydd  oedd  arnynt  oU 
am  ddoethineb.  "  Wrth  agoshau  at 
Dduw,"  meddai,  "  cefais  y  fath  oleuni  yn 
fy  yspryd,  na  chefais  ei  gyffelyb  erioed  o'r 
blaen.  Yna  cawsom  ymddiddan  maith  ar 
natur  ymrwymiad  {contract)  ;  a  chawsom 
lawer  o  oleuni,  yn  neillduol  i  weled  mor 
anwybodus  ydym." 

Ymadawyd  y  noson  hono  mew-n  tymer 
hyfryd ;  ond  boreu  dranoeth  cyfododd 
tymhestl  yn  eu  mysg.  Caiff  Howell 
Harris  adrodd  yr  hanes.  "  Y  boreu  hwn," 
meddai,  "  cawsom  groes.  Ceryddais  i  y 
brawd  Rowland,  ac  eraill,  am  hunan- 
esmwythid,  ac  am  beidio  myned  o  gwmpas 
gymaint  ag  a  ddylai.  Digiodd  yntau. 
Ònd  yn  fuan  drylliodd  yr  Arglwydd  y 
fagl,   ac  ail  unodd  ni.     Ymresymais  i  yn 


erbyn  y  ddau,  a'r  Arglwydd  a  ddrylliodd 
fy  nghalon,  ac  a'm  darostyngodd  yn  y 
fath  fodd,  fel  yr  oeddwn  yn  foddlawn  nid 
yn  unig  i'r  brodyr  weled  fy  ngwendidau, 
ond  yn  llawenhau  yn  hyny ;  ac  oddiar 
ymdeimlad  o'm  Ilygredigaethau  a'm  gwen- 
did  Ilefwn  am  gael  fy  ngosod  o'r  naill  du, 
gan  weled  pob  un  o  honynt  yn  Ilanw  ei  le 
yn  well  na  mi.  Yr  oeddwn  yn  wir  wedi  fy 
narostwng ;  nis  gallwn  lai  nag  wylo  ger 
eu  bron,  gan  gyfaddef  beth  oedd  allan  o 
le  ;  galhvn  orwedd  wrth  eu  traed  hwy 
oll."  Y  mae  yn  bur  amlwg  ddarfod  i 
dymherau  poeth  Harris  ei  orchfygu  yma 
eto,  a  pheri  iddo  roddi  briw  i'w  frodyr  ;  ac 
yr  ydym  yn  ei  gael  yntau  yn  y  Ilwch 
mewn  canlyniad,  yn  gruddfan  ac  yn  wylo, 
ac  yn  taer  ddymuno  maddeuant.  Yn  sicr, 
darfu  canfod  y  dewr  pan  yn  wyneb  perygl, 
yn  ei  ddagrau  gerbron  ei  frodyr,  effeithio 
yn  ddwys  ar  y  frawdoliaeth,  a  gorchwyl 
hawdd  a  dedwydd  oedd  estyn  maddeuant 
iddo.  Ymadawyd  yn  y  teimladau  goreu. 
A  ganlyn  yw  penderfyniadau  y  Gymdeith- 
asfa,  fel  y  maent  wedi  eu  croniclo  yn  y 
cofnodau : — 

"  Wedi  cryn  ymgynghoriad  gyda  golwg 
ar  fawredd  y  gwaith,  ac  am  weled  a 
theimlo  ei  faich,  cydunwyd  i  gadw  dau 
ddiwrnod  i  fod  yn  nghyd. 

"  Fod  un  o'r  offeiriaid  urddedig  i  bre- 
gethu  yn  mhob  Cymdeithasfa  Chwarterol, 
yn  olynol  ;  ac  os  rhwystra  rhagluniaeth 
yr  un  benodwyd  rhag  bod  yn  bresenol,  fod 
y  nesaf  ato  i  bregethu. 

"  Cydunwyd  i  ysgrifehu  at  y  brodyr 
Davies,  a  John  Harris,  am  na  ddarfu 
iddynt  anfon  rheswm  dros  eu  habsenol- 
deb  ;  ac  hefyd  at  y  brawd  Thomas  Miller, 
oblegyd  llwyr  esgeuluso  ein  Cymdeithas- 
faoedd. 

"  Fod  y  brawd  Jenkins,  oblegyd  yr 
angenrheidrwydd  presenol,  a'i  alwad  i 
Loegr,  i  fod  yn  gyfangwbl  yno,  oddigerth 
pythefnos  bob  tri  mis,  y  rhai  y  mae  i'w 
rhoddi  i  ni,  adeg  ein  Cymdeithasfaoedd 
Chwarterol. 

"  Fod  y  brawd  Benjamin  Thomas  i 
gynorthwyo  y  brawd  Harris,  yn  lle  y 
brawd  Jenkins,  yn  arolygiaeth  holl  Gymru. 

"  Fod  y  brawd  James  Ingram,  gwas 
cyflog  gyda  y  brawd  Harris,  i'w  gynorth- 
wyo  fel  cynghorwr,  ac  ysgrifwas,  ac  i  gael 
ei  anfon  ganddo  i  Loegr  a  Chymru,  i 
gynorthwyo,  fel  y  bo  galw  ;  efe  a'r  brawd 
Thomas  ar  brawf  hyd  y  Gymdeithasfa 
nesaf. 

"  Fod  y  brawd  Roger  Williams  i  fyned 

i  Ferthyr,  i  ddilyn  ei  alwedigaeth,  ac  i 
gynorthwyo  y  brodyr  Thomas  James,  a 
Morgan  John,  ar  brawf  hyd  y  Gymdeith- 
asfa  nesaf. 

"  Fod  y  rhai  hyny  o'r  arolygwyr  a  fedd- 
ant  oleuni  a  chymhwysder,  i  gael  rhyddid  i 
egluro  yr  Ysgrythyrau  ;  ond  am  y  cyng- 
horwyr  anghyoedd,  nad  ydynt  i  lefaru 
mewn  ffordd  o  bregethu,  oddiar  destun, 
ond  cynghori  neu  esbonio.  Hyn  i'w 
gadarnhau  eto,  pan  y  ceir  rhagor  o  oleuni. 

"  Fod  y  brawd  Harris  i  gario  cerydd  yn 
enw  y  brodyr  at  y  brawd  John  Wilhams, 
oblegyd  ei  esgeulusdod  i  wyho  dros  y 
cymdeithasau  sydd  dan  ei  ofal ;  a'i  fod  i 
gael  myned  yn  mlaen  eto  ar  brawf  am  fis, 
ond  ei  fod  i  gael  ei  droi  allan  y  pryd 
hwnw  oddigerth  iddo  ddangos  ffyddlondeb 
ac  ufudd-dod." 

Y  mae  amryw  bethau  teilwng  o  sylw  yn 
y  cofnodau  hyn,  ond  nid  oes  genym  ham- 
dden  i  fanylu.  Hyfryd  deall,  modd  bynag, 
i  Howell  Harris  ymweled  ar  ei  ffordd 
adref  a'r  brawd  John  WilHams,  a  chael 
ganddo  blygu  hyd  y  llawr.  "  Nid  oeddwn 
fel  y  dylaswn,"  meddai  Harris,  "  eto  efe  a 
ddarostyngwyd  ac  a  doddwyd  ;  a  daeth 
arnaf  yr  hyn  na  theimlais  erioed  o'r  blaen 
yr  un  fath,  sef  baich  yr  Arglwydd.  Yr 
oedd  yr  Arglwydd  yn  wir  yn  agos  atom  ein 
dau  ;  drylliodd  ein  calonau,  ac  wylasom." 

Nid  llawer  o  amser  a  gafodd  Howell 
Harris  yn  Nhrefecca  wedi  dychwelyd  ;  yn 
fuan  yr  ydym  yn  ei  gael  yn  cychwyn  am 
Gymdeithasfa  Fisol,  a  gynhehd  yn  Nant- 
mel,  Sir  Faesyfed,  Hydref  18.  Ar  ei 
ffordd  tua  Nantmel,  cafodd  ddwy  odfa 
ryfedd,  yn  wir,  odfaeon  hynotaf  ei  oes. 
Meddai  :  "  Gwnaeth  yr  Arglwydd  y  dydd 
hwn  yn  ddiwrnod  mawr  i  mi.  Mewn  lle 
o'r  enw  Gwernfyddai,  tua  deng  milltir  o 
Dalgarth,  gweddíais  a  phregethais  oddiar 
I  loan  i.  7  ;  cefais  ryddid  mawr ;  dysgwyd 
fi  pa  fodd  i  drywanu,  a  chlwyfo,  ac 
argyhoeddi  y  rhai  oeddynt  heb  Dduw,  ac 
yn  byw  mewn  pechod.  Yr  oedd  y  llewyrch 
yn  anghyffredin.  Yna,  daethum  i  Tre- 
filod,  lle  sydd  tua  dwy  neu  bedair  milltir 
yn  mhellach.  Ar  y  ffordd  cefais  olwg 
eglurach  nag  erioed  ar  fawrhydi  a  gogon- 
iant  Duw,  a  hyny  fel  sicrwydd  y  gwnai  fy 
nwyn  trwy  yr  holl  dreialon  ato  ei  hun. 
Cefais  ddatguddiad  hefyd  o  ogoniant  yr 
lesu,  a  rhyddid  mawr  wrth  lefaru  oddiar 
Dat.  xii.  I.  Dangoswn  fel  yr  oedd  duw- 
dod  Crist  yn  cael  ei  amlygu  i'r  eglwys  ;  y 
fath  awdurdod  sydd  yn  yr  amlygrwydd  a 
rydd  Duw ;  effeithiau  hyn  ar  ein  heneidiau. 


Yr  oeddwn  yn  cyrhaedd  hyd  adref  yma 
Dangosais  y  modd  y  dylem  wrando  a 
gweddío ;  ein  bod  yn  dyfod  i  gyfarfod  â 
Duw,  a'r  modd  pan  y  deuwn  yn  ddifater 
nad  ydym  yn  ei  weled.  Yr  oeddwn  yn 
awr  yn  trywanu  i'r  byw,  ac  yn  Ilefaru 
gydag  awdurdod  mawr.  Dangosais  fod 
rhai  pechodau  a  drwg  arferion  y  geill 
plentyn  syrthio  iddynt,  a  rhai  nas  gall ;  a'r 
modd  yr  oeddynt  yn  gaethion  iddynt  eu 
hunain  ac  i'r  byd.  Yr  oedd  yn  Ile  ofnadwy 
mewn  gwirionedd.  Cafodd  Ilawer,  mi  a 
hyderaf,  eu  dychwelyd."  Gwelir  mai 
gwirioneddau  amlwg  a  syml  yr  efengyl  a 
gyhoeddai  Howell  Harris ;  nid  yw  yn 
ymddangos  fod  y  sylwadau  ychwaith  yn 
nodedig  am  eu  trefnusrwydd  ;  ond  yr  oedd 
arddeliad  dwyfol  ar  ei  eiriau ;  teimlai  y 
dorf  oedd  o'i  flaen  fod  ganddo  genadwri 
oddiwrth  Arglwydd  yr  holl  ddaear ;  a 
chrynent  fel  dail  yr  aethnen  gerbron  y 
nerth  anorchfygol  a  deimlid. 

Brysiodd  Harris  i  Nantmel,  Ile  y  pre- 
gethai  Daniel  Rowland.  Yr  oedd  y 
teimlad  dolurus  a  gynyrchwyd  yn  Mhorth- 
yrhyd  wedi  llwyr  iachau  erbyn  hyn. 
Meddai  y  dydd-Iyfr :  "  O  gwmpas  pump 
aethum  i'r  Gymdeithasfa,  a  theimlais  yn 
fy  enaid,  trwy  yr  Yspryd  Glân,  undeb  a'r 
brawd  Rowland.  O,  y  fath  ddirgelwch 
sydd  yn  yr  eglwys,  na  wyr  y  byd  ddim  am 
dano  !  Y  fath  gydgymundeb  ag  ef  ei  hun 
y  mae  yr  Arglwydd  yn  roddi  i'r  creadur- 
iaid  tlawd  sydd  yn  cael  eu  ffafrio  ganddo  ! 
Cefais  y  fath  undeb  a'r  holl  frodyr,  fel  nas 
gallwn  feddwl  am  eu  gadael  ar  ol ;  yr 
oeddwn  yn  un  â  hwynt.  Cefais  oleuni 
anghyffredin  wrth  arholi  cynghorwr  ieuanc, 
a  dangos  iddo  fawredd  y  gwaith.  Ym- 
drinasom  a  Ilawer  o  bethau,  gan  drefnu 
diwrnod  o  ymostyngiad  a  gweddi,  unwaith 
y  mis,  a  chymorth  i'r  saint  erlidiedig  yn 
Llanllieni,  a  gwasgu  ar  yr  \vyn  i  rodio  yn 
fwy  agos,  ac  i  ddwyn  ffrwyth.  Teimlwn 
fy  nghalon  yn  Ilosgi  ynof.  Yna  agorwyd 
fy  ngenau  gan  yr  Arglwydd  i  lefaru  ani  y 
rhyddid  Cristionogol,  am  fuddugoliaeth  ar 
bechod  a  Satan,  y  fraint  o  fod  yn  gred- 
inwyr,  perygl  clauarineb,  a'r  angenrheid- 
rwydd  am  zêl,  tân,  a  bywyd  ;  na  ddylem 
fod  mewn  caethiwed,  onide  nas  gallwn 
arwain  yr  ŵyn  i  ryddid.  Ond  hyd  yn  nod  pe 
byddem  ni  ein  hunain  tan  draed  Satan,  na 
ddylem  dynu  eraill  yno,  ond  yn  hytrach 
Ilawenychu  wrth  weled  eraill  yn  gorchfygu. 
Yr  oeddwn  i  yn  yr  Yspryd  ;  ac  yr  oeddym 
oll  yn  hyfryd  a  dedwydd.  Teimlwn  fy  hun 
yn  fwy  o  goncwerwr  ar  ddiafol  a  phechod 

nag  erioed.  Ysgrifenasai  un  brawd  lythyr 
i'm  ceryddu  i  a'r  brawd  Rowland  am  ein 
hysgafnder.  Cefais  nerth  i'w  ateb  mewn 
cariad." 

Felly  yr  ysgrifenai  Howell  Harris  am 
Gymdeithasfa  Nantmel ;  hawdd  gweled  fod 
cariad  brawdol  yn  llifo  yno.  Yr  oedd  y 
Diwygiwr  o  Drefecca  yn  arbenig  ar  yr 
uchel  fanau,  y  diafol  a  phechod  tan  ei 
draed,  a'i  galon  yn  nghlwm  wrth  eiddo  ei 
frodyr.     A  ganlyn  y  w  y  cofnodau  : — 

"  Wedi  arhoHad,  a  dangos  natur  a  mawr- 
edd  y  gwaith  o  gynghori,  penderfynwyd 
fod  y  brawd  Thomas  Meredith,  Mochdre, 
i  gynghori  ar  brawf  yn  ei  seiadau  ei 
hun. 

"  Gwxdi  hir  ymddiddan  parthed  stâd 
y  cymdeithasau,  perygl  clauarineb,  a'r  ang- 
enrheidrwydd  am  dân  dwyfol,  a  bywyd, 
cydunwyd  ar  i'r  holl  frodyr  gyfîroi  y  bobl 
i  wrando  lle  y  mae  arwyddion  o  fywyd,  ac 
i  dderbyn  yn  serchus  bob  cenad  sydd  a 
bywyd  ynddo. 

"  Cydunwyd,  gan  fod  esgeulusdra  cyíf- 
redinol  gyda  golwg  ar  ddwyn  ffrwyth  i'r 
Arglwydd,  ac  hefyd  yn  rhodiad  rhai,  fod  y 
bobl  i  gael  eu  hanog  i  ddwyn  ffrwyth,  ac  i 
rodio  yn  addas. 

"  Fod  dydd  o  ymostyngiad  a  gweddi  i'w 
gynal  unwaith  yn  y  mis,  i  ymddarostwng 


oblegyd  ein  pechodau,  a  phechodau  yr  holl 
eglwys  weledig,  yn  nghyd  ag  eiddo  yr  holl 
fyd,  yn  arbenig  gyda  golwg  ar  y  rhyfel. 

"  Fod  y  dydd  cyntaf  o  Dachwedd  nesaf 
i  gael  ei  gynal  yn  ddydd  o  yinostyngiad 
trwy  yr  holl  seiadau,  o  herwydd  yr  erledig- 
aeth  yn  Llanllieni. 

"  Fod  y  brawd  Richard  Tibbot  i  fyned 
at  y  brawd  John  Richard  i  ddysgu  y  grefft 
o  rwymo  llyfrau." 

Yn  mhen  pum  niwrnod  cynhelid  Cym- 
deithasfa  Fisol  yn  Nhrefecca.  Howell 
Harris  a  lywyddai.  Yr  holl  gofnod  a  geir 
am  dani  yvv  hyn  :  "  Wedi  agor  ein 
calonau  i'n  gilydd,  a  chydnabod  ein  clauar- 
ineb  a'n  difaterwch,  yn  nghyd  ag  arafwch 
ein  cynydd  mewn  sancteiddrwydd,  a  hyny 
gyda  chalonau  drylhog  i  raddau,  a  than 
deimlad  o  ddrygedd  ein  pechodau  ein 
hunain,  a  phechodau  eraill,  cadarnhawyd 
y  penderfyniadau  a  basiwyd  yn  Nantmel." 

Y  mae  y  nodiad  canlynol  yn  dra  arwydd- 
ocaol  o  safle  Howell  Harris  yn  nglyn  â'r 
diwygiad  :  "  Ni  chynhaliwyd  rhagor  o 
Gymdeithasfaoedd  Misol  y  chwarter  hwn. 
Aeth  y  brawd  Harris  i  Lundain." 
Cychwynodd  Howell  Harris  a'i  briod  tua'r 
brif-ddinas  tua  chanol  Tachwedd,  a  dych- 
welasant  yn  eu  holau  dydd  Sadwrn, 
Rhagfyr  29. 

Pregcth  Williams,  Paiitycelyn,  yn  NgJiymdcithasfa  Watford — Ymdrin  a  phynciau  athrawiacthol 
dyfnion — Harris,  yn  Eyivd,  yn  galw  gwaed  Crist  yn  ^'  waed  Diiîìj" — Cymdeithasfa  Aber- 
gorlech — Hoivell  Harris  mewn  dyfroedd  dyfnion  yn  Sir  Benfro — Daniel  Rowland  yn 
rhybitddio  Harris  i  fod  yn  fwy  gofalns  parthed  yr  athrawiacthan  a  bregethai — Sefyllfa 
gyffrous  Methodistiaid  Lloegr — Cymdeithasfa  Bryste — Cymdeithasfa  Cayo — Llythyr  cyng- 
horwyr  y  Groeswen — Price  Davies  yn  caniatau  y  sacrament  ir  Mcthodistiaid  yn  Nhaìgarth 

Datganiad  Howell  Harris  yn  Nghymdeithasfa   Watford — Howell  Harris  yn  Llundain 

eto — Pressio  ir  fyddyn — H.  Harris  ar  daith  yn  Sir  Forganwg~H .  Harris  yn  arolygwr  y 
Methodistiaid  Saesneg — Dadl  a  Griffith  Jones,  Llanddowror — Ymweled  a  Lìundain  eto. 


^IYCHWYNODD  y  Methodistiaid 
ar  y  flwyddyn  1745  trwy  gynal 
Cymdeithasfa  Chwarterol  yn  Wat- 
ford,  ar  yr  ail  ddydd  o  lonawr,  at  ba 
un,  yn  syn  iawn,  nid  oes  unrhyw  gyf^ 
eiriad  yn  nghofnodau  Trefecca.  Cyr- 
haeddodd  Howell  Harris  y  lle  y  noson 
cynt.  Cymysglyd  oedd  ei  broíìad.  Ar  y 
cychwyn  llenwid  ei  feddwl  a  llawenydd  ac 
a  rhyddid  wrth  weled  yn  Nghrist  ei  hoU 
hawl  a'i  deitl  i  fywyd  tragywyddol.  Eithr 
yn  Watford  clywodd,  fel  yr  ymddengys, 
am  ryw  gyfeihornadau  oedd  ar  led,  a  dad- 
leuon,  a  chyffrodd  hyny  ei  yspryd  yn 
ddirfawr.  "  Gwelais,"  meddai,  "  ddarfod 
i'r  gelyn  gael  ei  ollwng  yn  rhydd  yn  ein 
mysg,  ac  megys  y  trigai  yn  ein  llygredig- 
aethau  yn  flaenorol,  ei  fod  yn  awr  ynom  yn 
yspryd  cyfeiliornad  a  thwyll.  Yna,  wrth 
edrych  ar  ein  dadleuon,  cefais  ryddid  i 
lefain  :  '  O  Arglwydd,  os  wyt  yn  bwriadu 
ein  huno  oU  yn  un,  a'n  dwyn  yma  oU,  a 
pheidio  caniatau  i  ni  gael  ein  gwasgar  na'n 
rhanu  ynia,  yna  dyro  i  mi  gael  y  fath  olwg 
arnynt  (y  brodyr  cynulledig),  ac  ar  y 
gwaith,  ag  a  bâr  i  mi  fuddugoliaethu  mewn 
llawenydd,  ac  hefyd  i  alaru.'  Wedi  dys- 
gwyl  am  beth  amser,  cefais  y  fath  olwg  ar 
fawredd  a  mawrhydi  Duw,  y  cartref 
gogoneddus  sydd  fry,  ei  waith,  pa  mor 
ogoneddus  yw  yr  eglwys,  yn  nghyd  â'r 
gwaith  sydd  genym  mewn  llaw,  fel  y  cefais 
yspryd  i  alaru  trosof  fy  hun  a'r  lleiil." 


Y  mae  yn  amlwg  ei  fod  yn  gythryblus  ei 
feddwl  rhag  i'r  Gymdeithasfa  fod  yn  faes 
rhyfel,  ac  iddi  derfynu  mewn  ymraniad. 
Yna  aeth  i  wrando  WilHams,  Pantycelyn, 
yn  pregethu,  yr  hyn  a  wnaeth  gyda  nerth 
mawr,  oddiar  Can.  iii.  8.  "  Agorodd  yr 
holl  lyfr  hyd  y  fan  hon,"  meddai  Harris, 
"  yna  dangosodd  natur  y  nos  y  cyfeirir  ati 
yma,  fel  (i)  nos  yspryd  deddfol ;  (2)  nos 
erledigaeth  ;  ac  yn  (3)  nos  profedigaethau  a 
thrallodion.  OÎrheiniai  hyn  yn  hanes  yr 
eglwys  yn  yr  Aipht,  yn  Nghanaan,  yn 
Jerusalem,  ac  hyd  yn  awr,  gan  gyfeirio  yn 
neillduol  at  Job,  a  Joseph,  &c.  Dangos- 
odd  er  mor  lUosog  oedd  gelynion  yr  eglwys, 
fod  Duw  yn  ei  hamddiffyn.  Yr  oedd  yn 
anghyffredin  o  bwerus  wrth  ddangos  fod 
erledigaeth,  efallai,  wrth  y  drws.  Yr  oedd 
yn  cyrhaedd  i'r  byw  wrth  gyffroi  pawb  i 
fod  yn  ddiwyd,  yn  awr  tra  y  mae  ein 
rhyddid  genym." 

Y  mae  yn  amlwg  i  WiUiams  gael  odfa 
anghyffredin.  Yna  eisteddodd  y  Gym- 
deithasfa  hyd  o  gwmpas  wyth  yn  yr  hwyr, 
ac  yn  groes  i  ofnau  liawer,  ffynai  undeb  a 
chydgordiad  hyfryd  yn  y  cyfarfod.  Eithr 
trowyd  un  brawd  o  gynghorwr  o'i  swydd 
oblegyd  ei  esgeulusdra.  "  Yna,"  meddai 
Harris,  "  ymdriniasom  â  rhai  dadleuon  a 
gymerasai  le  yn  mysg  y  brodyr.  Gwelais 
werth  yr  Ysgrythyrau,  a'r  drugaredd  fawr 
eu  bod  genym,  a  l")od  yn  rhaid  i  ni  gredu  y 
gwirioneddau  a  gynwysant  heb  ymresymu 

yn  eu  cylch.  Dywedais  fod  chwech  o 
ddirgeledigaethau  i'w  credu,  nas  gellir  eu 
hamgyffred.  Yn  (i)  y  Drindod  ;  (2)  yr 
ymgnawdoliad  ;  (3)  cyfrifiad  o  bechodau 
Adda  i  ni,  a'n  cyfranogiad  o  honynt  wrth 
natur  ;  (4)  cyfrifiad  o  Grist  trwy  ras  i  ni, 
a'n  cyfranogiad  o  hono  ;  (5)  fod  Duw  wedi 
caru  ei  bobl  a  chariad  tragywyddol,  ac  eto, 
hyd  nes  eu  hargyhoeddir,  eu  bod  yn  blant 
digofaint,  a  than  y  felldith  ;  (6)  fod  gan 
Dduw  etholedigaeth,  ond  dim  gwrthoded- 
igaeth."  Y  mae  yn  amlwg  nid  yn  unig 
fod  Harris  yn  iach  yn  y  ffydd,  ac  yn 
dduwinydd  rhagorol,  ond  hefyd  y  meddai 
syniad  cywir  am  derfynau  y  rheswm 
dynol,  gan  ddeall  fod  rhai  dirgeledigaethau 
yn  perthyn  i'n  crefydd  nad  gwiw  ceisio 
Ìlygadrythu  yn  ymchwilgar  iddynt,  ond  yn 
hytrach  ymostwng  yn  addolgar  gerbron  y 
mawr  ragorol  ogoniant  a  gynwysant. 
"  Yna,"  meddai,  "  ymdriniasom  a  Supra- 
lapsariaeth,  a  Sublapsariaeth,  ddarfod  i 
Dduw  ein  caru  yn  rhad,  ac  mai  Crist  yw 
y  ffordd  ar  hyd  pa  un  y  rhed  ei  gariad 
atom  ;  y  modd  y  mae  yn  ewyllysio  pechod, 
sef  trwy  ei  oddef ;  ac  wrth  ymdrin  â'r  pethau 
mawrion  hyn  gwelais  ein  hanwybodaeth." 
Nid  rhyfedd ;  yr  oedd  y  brodyr  yn  gwthio  eu 
cychod  i  ddyfroedd  dyfnion.  Ond  y  mae 
yn  ddyddorol  sylwi  nad  dynion  bychain, 
yn  cael  eu  dylanwadu  gan  zêl  benboeth, 
oedd  y  Tadau  Methodistaidd,  ond  fod  dir- 
geledigaethau  yr  efengyl,  y  rhai  nad  yw  yn 
debyg  y  medr  y  rheswm  dynol  byth  eu  cwm- 
pasu,  yn  meddu  attyniad  mawr  iddynt.  Fel 
na  byddo  i'r  darllenydd  gael  ei  ddychrynu 
gan  y  termau  mawrion  a  dyeithr,  Supra- 
lapsariaeth  a  Sublapsariaeth,  gallwn  ei  hys- 
bysu  fod  a  fynont  a  threfn  y  bwriadau  yn 
y  cynghor  dwyfol  ;  y  cyntaf  yn  dal  fod  y 
bwriad  i  achub  dyn  yn  Nghrist  yn  blaenori 
y  bwriad  i  oddef  iddo  gwympo;  tra  y  mae 
yr  olaf  yn  dal  y  gwrthwyneb. 

Eithr  rhaid  i  ni  fyned  yn  mlaen  gyda 
desgrifiad  Howell  Harris  o'r  Gymdeithasfa. 
"  Cefais  ryddid  wrth  ganu  i  ofyn  i'r 
Arglwydd  a  oedd  yr  hyn  a  wnaethom  yn 
foddlawn  iddo.  Pan  yn  gweddío,  tynwyd 
fi  allan  mewn  dwfn  ostyngeiddrwydd, 
cariad,  a  drylHog  galon.  Wrth  glywed 
newyddion  da  am  y  modd  yr  oedd  yr 
Arglwydd  yn  arddel  y  brodyr,  llawenychais 
yn  fawr,  gan  weled  fy  hun  y  gwaelaf  o 
honynt  oll.  Yna,  gwedi  bwyta,  eistedd- 
asom  i  lawr  hyd  o  gwmpas  deuddeg," 
Dranoeth,  eisteddodd  y  Gymdeithasfa 
drachefn  hyd  o  gwmpas  un-ar-ddeg,  a  chlo- 
wyd    y    cwbl    i    fynu    gyda  phregeth   gan 


Daniel  Rowland,  oddiar  y  geiriau  yn 
Nehemiah  :  "  O  fy  Nuw^  cofia  hwynt." 
Ymddengys  fod  yr  odfa  yn  un  arbenig,  hyd 
yn  nod  i  Rowland.  Meddai  Harris : 
"  Wrth  weddío  teimlwn  fy  yspryd  yn  cael 
ei  dynu  allan  yn  y  deisyfiadau  gydag  ef ; 
yn  neillduol  pan  y  gweddíai  dros  y  brenhin 
a'r  genedl ;  a  chefais  brawf  yr  ai  y  gwaith 
yn  ei  flaen,  ac  nad  ai  yr  erledigaeth  yn 
nilaen.  Yn  sicr,  yr  oedd  yn  Ilawn  o  Dduw. 
Cefais  nerth  i  gydymdrechu  ag  ef  yn  ei 
bregeth.  Y  fath  ddylanwad,  yr  wyf  yn 
meddwl,  ni  welais  erioed,  fel  yr  oeddwn 
dan  orfodaeth  i  anrhydeddu  yr  anwyl  frawd 
Rowland.  Yn  sicr,  yr  oedd  y  nerthoedd  yn 
rhyfeddol  y  tro  hwn.  Cafodd  ddoethineb 
rhyfedd,  yn  fewnol  ac  yn  allanol,  i  ddangos 
fel  y  mae  pob  aelod  yn  meddu  ei  le  a'i 
ddefnydd  yn  y  corph,  felly  hefyd  yn  yr 
eglwys.  '  Os  wyt  wrthgiliwr,'  meddai, 
'  darllen  yr  Hebreaid  ;  os  wyt  ddefos- 
iynol,  darllen  y  Salmau  ;  os  wyt  o  duedd- 
fryd  ryfelgar,  darllen  Joshua  a'r  Barnwyr ; 
ond  os  wyt  am  gyflawni  pethau  mawr, 
darllen  Nehemiah  ;  aeth  efe  tuhwnt  i  bawb 
yn  mawredd  ei  ymgymeriadau,  a  hyny  heb 
offerynau  cymhwys.'  "  Nis  gallwn  fyned 
yn  mlaen  gyda  difynu  pregeth  Rowland, 
er  cymaint  y  brofedigaeth.  Meddai  Harris  : 
"  Y  mae  nerth  rhyfedd  wedi  ei  roddi  iddo 
i  dynu  eneidiau  at  Dduw^,  ac  i  dynu  Duw 
atynt  hwy.  Yr  oedd  fel  pe  nas  gallai  roddi 
i  fynu  ymdrechu.  Bendigedig  a  fyddo  yr 
Arglwydd,  ei  fod  eto  yn  ein  mysg  yn  y 
fath  fodd.  Gwelaf  fod  graddau  helaeth- 
ach  o  allu  wedi  ei  roddi  iddo  na  neb  o  fewn 
fy  adnabyddiaeth.  Am  danaf  fy  hun, 
ychydig  o  allu  a  feddaf,  ac  ychydig 
ddylanwad."  Nid  rhyfedd  i'r  brodyr, 
gwedi  y  fath  amlygiad  o  bresenoldeb  y 
Goruchaf  yn  eu  mysg,  ymadael  yn  Ilawen. 

Cynhelid  Cymdeithasfa  Fisol  yn  Nhre- 
fecca,  lonawr  16.  A  ganlyn  yw  ei  chof- 
nodau  : — 

"  Gwedi  treulio  amryw  oriau  yn  nghyd, 
yn  gweddîo  ac  yn  canu,  mewn  cariad- 
wledd,  trwy  yr  hyn  y  taniwyd  ein  calonau 
mewn  modd  anarferol,  pob  un  yn  teimlo 
presenoldeb  yr  Arglwydd  mewn  modd  tra 
anghyffredin,  wrth  fod  pob  un  o'r  brodyr 
yn  darllen  ei  adroddiad  am  y  seiadau  oedd 
dan  ei  ofal,  penderfynwyd  :  — 

"  Ein  bod  yn  trefnu  rhyw  foddion  i 
ysgafnhau  y  brawd  James  yn  ei  amgylch- 
iadau  allanol,  fel  y  byddo  yn  fwy  rhydd  i 
fyned  o  gwmpas. 

"  Ymroddi  i  weddi  gyda  golwg  ar  fwriad 
y  I)rawd  Thomas  Jones  parthed  priodas, 

gan  gyduno  ei  fod  i  adael  ei  ysgol  yn 
gyfangwbl. 

"  Fod  y  brawd  Thomas  Jones  i  chwilio 
i  mewn  i  amgylchiadau  y  brawd  Edward 
Bowen,  ac  i  geisio  deall  a  ydyw  yr  Ar- 
glwydd  am  iddo  symud  o'r  lle  y  mae. 

"  Fod  y  brawd  Lewis  Evan  i  fyned  mor 
bell  ag  y  gall  i'r  Gogledd,  i  Sir  Feirionydd, 
mewn  ufudd-dod  i  alwadau  allanol. 

"  Anerchwyd  y  cyfarfod  gan  y  brawd 
Harris  gyda  golwg  ar  ostyngeiddrwydd, 
ffydd,  a  zêl,  ac  am  chwilio  yr  Ysgrythyrau, 
ynghyd  a  gofal  na  byddo  ein  zêl  a'n 
cynhesrwydd  yn  myned  y  tu  hwnt  i'n 
gwybodaeth,  a'n  golwg  ar  Dduw  trwy 
ffydd. 

"  Fod  y  brawd  Harris  i  siarad  â  brawd 
yn  Merthyr  sydd  yn  myned  i  briodi  gwraig 
heb  ganiatad  ei  thad,  er  ceisio  cael  ganddo 
oedi. 

"  Fod  y  brawd  Harris  i  benderfynu 
rhyw  anghyd-ddealltwriaeth  yn  seiat  Llan- 
afan,  yn  codi  oddiar  fod  yr  Ymneillduwyr 
yn  dyfod  (i  bregethu)  i'r  tŷ  lle  y  cyfar- 
fyddent,  yn  amser  eu  cyfarfodydd,  a 
hwythau  yn  cwyno  nad  ydynt  yn  cael  un 
budd  wrth  eu  gwrando. 

"  Wedi  bod  yn  fwy  dedwydd,  hyfryd,  a 
llawnach  o'r  cariad  dwyfol  nag  arfer,  a 
chwedi  penderfynu  pob  peth,  pob  un  yn 
dwyn  tystiolaeth  i  bresenoldeb  amlwg  yr 
Arglwydd  yn  ein  mysg,  ymadawsom  o 
gwmpas  deuddeg,  wedi  bod  yn  nghyd  yn 
y  pregethu,  y  gariad-wledd,  a'r  Gymdeith- 
asfa,  am  o  gwmpas  deuddeg  awr.  Gogon- 
iant  yn  y  goruchaf  i  Dduw  !  " 

Y  mae  yn  sicr  iddynt  gael  Cymdeith- 
asfa  lewyrchus  anarferol.  Meddai  Harris  : 
"  Wrth  ganu  a  gweddío  llanwyd  ein 
calonau  a'n  heneidiau  fel  â  gwin  newydd. 
Cefais  ddoethineb  wedi  ei  roddi  i  mi 
i  drefnu  ein  hamgylchiadau,  wedi  chwilio  i 
stâd  yr  holl  gymdeithasau  a'r  cynghonwyr. 
Anogais  i  ostyngeiddrwydd,  doethineb, 
chwilio  yr  Ysgrythyrau,  gan  eu  rhybuddio 
gyda  golwg  ar  dân  a  zêl.  Ond  wedi  cael 
mwy  o  dân  nag  y  gallai  ffydd  ei  ddwyn, 
y  cnawd  a'i  derbyniodd,  a  minau  a  syrth- 
iais.  Ond  O,  dynerwch  yr  Arglwydd  tuag 
atom.  Cefais  ychydig  olwg  i  weled  fod 
Duw  o'n  plaid."  Nid  hawdd  deall  beth 
a  feddylia  wrth  ddarfod  iddo  gael  mwy  o 
dân  nag  y  gallai  ffydd  ei  ddwyn.  Ai  nid 
yw  yn  awgrymu  tuedd,  yn  ymylu  ar  fod  yn 
afiach,  i  ddadansoddi  yn  ormodol  ystâd 
ei  galon,  a  natur  ei  deimladau  ?  Modd 
bynag,  tebygol  yr  ystyriai  nad  oedd  ei  zêl 
yn  y  cyfarfod  yn  gyfangwbl  yn  ol  gwybod- 


aeth,  a  bod  yr  hwyl  i  raddau  yn  fwy  na'r 
argyhoeddiad.  Dengys  y  nodiad  dyner- 
wch  cydwybod  na  cheir  yn  gyffredin  ei 
gyffelyb. 

Tranoeth,  y  mae  yn  parotoi  i  gych- 
wyn  i  daith  fawr,  o  dros  fis  o  amser, 
trwy  ranau  helaeth  o  Ddê  a  Gogledd 
Cymru.  Dengys  y  nodiad  canlynol  ei 
deimlad  ar  yr  achlysur  :  "  Heddyw, 
ysgrifenais  lythyr  Cymraeg  i  Sir  Feir- 
ionydd,  wedi  cael  fy  llanw  o  gariad  neill- 
duol  atynt,  a  deall  fod  ewyllys  yr  Arglwydd 
i  mi  ymweled  â  hwynt,  ac  efallai  i  farw 
yn  eu  mysg."  Ai  y  gorlafur  yn  debyg  o 
brofi  yn  ormod  i'w  gyfansoddiad  eiddil,  a 
olyga,  ynte  y  posiblrwydd  iddo  gael  ei 
osod  i  farwolaeth  gan  yr  erlidwyr,  nis 
gwyddom.  Dydd  Gwener,  aeth  mor  bell 
ag  Erwd,  lle  y  pregethodd  gyda  nerth 
anarferol.  "  Dywedais  wrthynt,"  meddai, 
"  am  edrych  at  waed  Duw.  Ni  chefais 
gymaint  erioed  o'r  blaen  o'r  goleuni  hwn, 
i  ganfod  y  gwaed,  ac  i  weled  yr  angen- 
rheidrwydd  am  iddo  fod  yn  waed  Duw. 
Felly,  ni  chefais  erioed  o'r  blaen  gymaint 
o  nerth  ac  awdurdod  wrth  bregethu."  Y 
mae  y  bregeth  hon  yn  Erwd  yn  drobwynt 
yn  ei  hanes,  fel  y  pryd  y  defnyddiodd 
gyntaf  yr  ymadrodd  "  gwaed  Duw,"  yr 
hwn  ddywediad  a  brofodd  yn  dramgwydd 
mawr  i'r  brodyr,  ac  a  fu  yn  un  o  brif 
achosion  yr  ymraniad.  Ond  dilynwn  y 
daith  trwy  gyfrwng  y  dydd-lyfr  :  "  Aethum 
yn  fy  mlaen  yn  hyfryd  tua  Llanfair- 
mualít,  ac  ar  y  ffordd  yr  oedd  gwaed 
Crist  fel  gwaed  Duw  wedi  ei  osod  yn 
rhyfedd  gerbron  fy  ngolwg.  A'r  goleuni 
hwn  a'm  cadwai  yn  ddedwydd.  Ni  welais 
yn  flaenorol  ddirgelwch  y  gwaed  hwn  fel 
gwaed  Duw.  Daethum  i  Lanfair.  Wrth 
weled  y  plant  yn  chwareu,  drylliwyd  fy 
nghalon  gan  alar  duwiol ;  prin  y  gallwn  ei 
oddef."  Pregethodd  yno  gyda  chryn 
arddeliad.  Aeth  i  Dolyfelin,  lle'  y  cyfar- 
fyddodd  â  Mr.  Gwynn,  presenoldeb  yr 
hwn  yn  wastad  a  daniai  ei  enaid.  Pre- 
gethodd  oddiar  Gal.  iv.  i.  Lletyai  yn 
nhŷ  Mr.  Gwynn  y  noswaith  hono,  Ue  y 
darllenodd  lyfr  o  waith  Mr.  Griffith  Jones 
ar  dragywyddol  gariad  Duw.  "  Wrth 
ddarllen,"  meddai,  "  rhwygodd  Duw  y 
gorchudd ;  cefais  y  fath  oieuni  na  chefais 
ei  gyffelyb  o'r  blaen,  i  weled  ddarfod  iddo 
fy  ngharu  â  chariad  tragywyddol,  ac  y 
bwriadai  yn  nhragywyddoldeb  fy  nwyn  i 
ogoniant.  Yn  y  goleuni  hwn  gwelwn  bob 
peth  yn  diílanu  i  ffwrdd,  a  fy  hun  yn 
wrthddrych  cariad  tragywyddol  y  Drindod, 


1745- 


HOWELL    HARRIS. 


285 


fel  y  ffieiddiwn  fy  hun  oblegyd  pechod,  ac 
y  deallwn  natur  pechod,  wreiddyn  a 
changen,  yn  fwy  nag  erioed."  Aeth  i  Lan- 
gamarch,  lle  y  pregethodd  oddiar  eiriau  yn 
Hosea,  ac  y  cafodd  odfa  nerthol.  Pasiodd 
trwy  Merthyr  Cynog,  lle  y  pregethodd 
oddiar  Phil.  iv.  4  ;  oddiyno  i  Landdewi, 
lle  y  derbyniodd  y  sacrament  ;  ac  yn  ei 
flaen  i'r  Glyn,  lle  y  pregethodd  oddiar 
Esaiah  lxxx,  i.  "  Cefais  yma  fwy  o  nerth 
i  bregethu  y  gwaed  nag  erioed,"  meddai ; 
"  dangosais  nad  hwn  sydd  yn  cael  ei 
bregethu,  ond  rhesymau,  ac  mai  dyna 
paham  yr  ydym  wedi  colU  y  nerth  o'n 
mysg ;  a  bod  rhai  yn  ei  ddirmygu.  Cyf- 
eiriais  at  allu  yr  Arglwydd  ;  mai  gwaed 
Duw  ydyw,  ac  am  adnabod  Crist  yn  unig." 
Gwehr  fod  yr  un  syniad  yn  oruchaf  yn  ei 
feddwl  trwy  y  daith.  Aeth  yn  mlaen  trwy 
Blaenllywel,  gan  ddyfod  i  Landdeusant  y 
diwrnod  o  flaen  y  Gymdeithasfa  Fisol  yn 
Abergorlech.  Y  mae  ei  brofiad  yma  yn 
haeddu  ei  groniclo.  Meddai :  "  Heddyw  a 
ddoe  toddwyd  fi  yn  llwyr,  a  darostyngwyd 
fi  wrth  draed  yr  Arglwydd,  wrth  gael 
goleuni  gan  yr  Yspryd  Glân  i  ganfod  y 
trugareddau  allanol  sydd  yn  fy  nghylchynu. 
Ac  felly,  tan  ddylanwadau  dwyfol,  mi  a 
syrthiais  ar  y  llawr,  ac  a  addolais,  gan 
gyfaddef  fel  y  canlyn  :  '  O  Arglwydd, 
tydi  ydwyt  oll  yn  gariad  ;  y  mae  yn  Ihfo 
yn  rhydd  i  mi.  Minau  ydwyf  oll  yn 
bechod,  a  hunan,  ac  anwybodaeth,  a 
gelyniaeth  ;  ac  yn  arbenig  yn  annghrediniol 
ac  anniolchgar.  Ond  eto,  yr  wyt  ti  yn 
maddeu  y  cwbl.  O  gariad  digyffelyb  !' 
Yna  tynwyd  fi  allan  mewn  dymuniad  ar 
iddo  egluro  ei  ogoniant  yn  Nghrist.  Yno 
cefais  ryddid  i  ddymuno  ar  iddo  fod  yn  ein 
mysg,  a  dylanwadu  ar  y  brawd  Rowland  i 
fyned  yn  fwy  o  gwmpas  yr  ŵyn,  i'w  porthi 
a'u  tanio." 

Gwelwn  fod  Harris  dan  yr  argyhoeddiad 
eto  nad  oedd  Daniel  Rowhind  mor  ym- 
drechgar  gyda  theithio  ag  y  dylasai.  Nis 
gallwn  benderfynu  a  oedd  gradd  o  wir- 
ionedd  yn  hyn  ;  ai  ynte  nad  oedd  Harris 
yn  cymeryd  yn  ddigonol  i  ystyriaeth  am- 
gylchiadau  ei  gyfaill,  yr  hwn  oedd  yn 
guwrad  tair  o  eglwysydd  pwysig.  lon.  22 
y  cynhelid  y  Gymdeithasfa  Fisol  yn  Aber- 
gorlech ;  yr  oedd  Rowland,  a  Williams, 
Pantycelyn,  yn  bresenol,  a'r  cyntaf  oedd 
yn  y  gadair.  Agorwyd  y  gweithred- 
iadau  gyda  phregeth  gan  Rowland  oddiar 
Jeremiah  vi.  5.  Meddai  Harris  :  "  Wrth 
ymuno  yn  y  weddi  fwyaf  nerthol,  fedd- 
yliaf,     a     wrandewais    erioed,  teimlwn    fy 


hun  yn  cael  fy  narostwng  ;  gwelwn  fy  hun 
y  creadur  gwaethaf  a  greodd  Duw  ;  fod 
mwy  o  bechod  yn  dylifo  allan  o  honof  na 
neb  o  fewn  y  byd.  Fy  enaid  a  ddaros- 
tyngwyd  ynof ;  canfyddwn  fy  hun  y 
diweddaf  yn  ngwinllan  Duw  ;  gwelwn  y 
brawd  Rowland  fel  fy  mrawd  hynaf,  ac 
eto  fod  Duw  wedi  fy  anfon  inau."  Wedi  y 
bregeth  gweinyddid  y  sacrament.  Ó 
gwmpas  pump  ymgynullwyd  i  drin  gwa- 
hanol  faterion,  a  buwyd  wrth  hyny  hyd  o 
gwmpas  deg.  Nid  yw  Harris  yn  son  dim 
am  y  penderfyniadau  ;  yn  unig  crybwylla 
ei  fod  ef  a  Rowland  yn  cydletya.  Y  mae 
cofnodau  y  Gymdeithasfa  fel  hyn  :  — 

"  Wedi  gwrando  am  ystad  y  seiadau,  a 
chael  fod  clauarineb  yn  ffynu  yn  Sir  For- 
ganwg,  a  Ileoedd  eraill,  penderfynwyd  cadw 
dydd  o  ymostyngiad  rhwng  hyn  a  Chwef- 
ror  2iain. 

"  Cydunwyd  fod  y  brawd  John  Morgan  i 
fyned  o  gwmpas  ar  unwaith,  i  gasglu  yr 
arian  am  y  Ilyfrau,  i  dalu  Mr.  Farley, 
cyhoeddwr  y  WeeMy  History. 

"  Fod  y  brawd  David  WiIIiams  i  fyned 
i  ymddiddan  â  Mr.  Griffith  Jones,  dydd 
Sadwrn  nesaf,  ac  i  gynorthwyo  y  brawd 
John  Richard  pan  y  gall,  gyda  gofalu  am 
yr  ysgol." 

Dyna  yr  holl  o'r  cofnodau,  a  gwelwn  mai 
cymharol  ddibwys  ydynt.  Gwelwn  fod  y 
Parch.  D.  Williams,  Llysyfronydd,  wedi 
symud  i  Forganwg  erbyn  1745.  Aeth  Harris 
a  Rowland  yn  nghyd  tua  Chilycwm,  Ile  y 
pregethodd  y  diweddaf.  Teithiodd  Harris 
trwy  Glanyrafonddu,  Ile  y  pregethodd  ac  y 
bu  yn  anerch  y  seiat,  a  Llanarthney, 
Llanon,  a  St.  Clears,  gan  gyrhaedd  y 
Parke,  cartref  Howell  Davies,  erbyn  y 
Sul.  Bu  mewn  dyfroedd  dyfnion  y  Sul 
hwn,  a  chaiff  ef  ei  hun  adrodd  yr  hanes : 
"  Gwelwn  fy  hun,"  meddai,  "  heb  ddim 
gofal  am  ogoniant  Duw,  heb  ddim  cariad 
at  y  brodyr,  heb  dosturi,  nac  ystyriaeth  o'r 
canlyniadau.  Canfyddwn  fy  mod  yn  pechu 
yn  erbyn  cariad  a  gras  ;  yn  erbyn  trugar- 
edd,  moddion,  perthynasau,  a  bendithion. 
Gwelaf  fy  mod  yn  suddo  yn  ddyfnach, 
ddyfnach.  O  ddyfnder  drwg  pechod ! 
Yr  oeddwn  yn  y  fath  drueni  a  dyryswch, 
fel  nas  gallaswn  ddyfod  allan  o  hono. 
Ond  er  fy  mod  wedi  fy  ngwanhau  a'm 
dryllio,  teimlwn  gariad  pur  at  y  brodyr, 
a  gwelwn  fy  hun  yn  annheilwng  i  fod  yn 
eu  mysg,  gan  eu  bod  oll  yn  cael  eu  ffafrio 
yn  fwy  na  mi  mewn  gras  a  sancteiddrwydd. 
O  gwmpas  tri  aethum  i  lawr,  ond  ni 
theimlwn  yn  rhydd  i  fyned  at  y    brodyr ; 

gwelwn  yr  un  pryd  ganlyniadau  niweidiol 
peidio  myned  ;  ond  nis  gallwn  help.  Yn 
unig  cefais  nerth  i  lefain  ar  i'r  Arglwydd 
gyflawni  ei  ewyllys,  bydded  y  peth  a  fyddo. 
Eithr  fel  yr  oeddwn  yn  dychwelyd  tua 
Llanddowror,  a  chwedi  dyfod  i"r  fan  lle  yr 
oedd  yn  rhaid  i  mi  benderfynu,  tosturiodd 
yr  Arglwydd  wrthyf,  a  rhoddodd  yn  sydyn 
y  fath  gariad  i  mi  at  y  brodyr,  fel  nas 
gallwn  lai  na  llefain  yn  fy  yspryd  am  fod 
gyda  hwynt,  a  chael  byw  a  marw  gyda 
hwynt.  Yr  oeddwn  yn  un  â  hwy  niewn 
modd  neillduol.  Cefais  y  fath  undeb  â'r 
brawd  (Howell)  Davies,  na  chefais  ei 
gyffelyb  o'r  blaen,  gan  deimlo  ffrwd  o  serch 
at  ei  enaid  a'i  gorph  fel  teml  Duw,  fel  un 
yn  ffafr  Duw,  ac  fel  cenad  Duw."  Amlwg 
yw  iddo  fod  mewn  ystorm  ofnadwy  o  ran 
ei  feddwl ;  ac  y  mae  yn  bur  sicr  iddi  godi 
oddiar  ryw  dramgwydd  a  gawsai  yn  y 
brodyr.  Nid  annhebyg  iddo  glywed  rhyw 
chwedl,  naill  ai  ar  ei  ífordd  i  Sir  Benfro, 
neu  ynte  yn  nhŷ  Howell  Davies  y  nos  o'r 
blaen,  a  barodd  iddo  ymddigio.  Efallai 
iddo  glywed  ei  bregethau  yn  cael  eu 
beirniadu,  neu  fod  rhai  o'i  hoff  gynlluniau 
yn  cael  eu  gwrthwynebu.  Ffromodd  yn 
aruthr  o  herwydd  hyn  ;  poethodd  ei  dym- 
herau  nes  y  collodd  pob  llywodraeth  arnynt 
am  yspaid  ;  a  chwedi  ymlonyddu  i  raddau,  er 
y  teimlai  gywilydd  o  hono  ei  hun,  ni  fedrai 
gael  rhyddid  i  fyned  i  fysg  ei  gyfeilhon, 
oeddent  wedi  cydymgynull  y  dydd  cyn  y 
Gymdeithasfa,  ac  yn  treuHo  y  prydnhawn 
mewn  gweddi  a  mawd.  Bu  mewn  cyfyng- 
gynghor  pa  beth  a  wnelai,  ai  tori  pob 
cysylltiad  â  hwy,  a  dychwelyd  adref,  ynte 
myned  i'w  mysg.  Trwy  drugaredd,  Ilan- 
wyd  ei  fynwes  a  chariad,  fel  y  trodd  y  rhod 
o  blaid  y  diweddaf ;  ond  yr  oedd  yr  am- 
gylchiad  yn  flaenbrawf  o'r  dymhestl  a- 
giudodd  Harris  allan  o'r  cylch  Methodist- 
aidd  yn  mhen  pum  mlynedd  ar  ol  hyn. 

Ar  ol  tymhestl  y  daw  hindda  ;  ac  ym- 
ddengys  fod  yr  haul  yn  llewyrchu  ar  y 
frawdohaeth  oedd  wedi  ymgynull  yn 
Hwlffordd,  yn  y  Gymdeithasfa,  prydnhawn 
dydd  Llun.  ]Meddai  Harris:  "Yroeddwn 
yn  agos  at  Dduw,  a  galluogwyd  ni  i  drefnu 
ein  cynlluniau  tuhwnt  i  bob  disgwyliad, 
fel  y  synwn  ddarfod  i'r  gelyn  geisio  fy 
rhwystro  i  ddyfod  yma.  Yn  sicr,  gwnaed 
llawer  o  waith ;  a  threfnasom  amryw 
bethau  a  ymddangosent  yn  dra  dyrus ; 
megys  ani  arolygwr  newydd,  trefnu  y 
cynghorwyr  anghyoedd,  symud  rhagfarnau 
am  y  ty  newydd  yn  y  Ile  hwn,  agor  ein 
calonau  i'n  gilydd  gyda  golwg  ar  gyíìawn- 


had,  a  pha  mor  bell  y  geill  eneidiau  fyned 
heb  ras  achubol,  Saul  yn  enghraifft, 
yn  nghyd  â  Judas,  Balaam,  Demas,  y 
morwynion  ffol,  a'r  rhai  y  crybwyllir  am 
danynt  yn  Heb.  vi.  Cawsom  lawer  o 
serch  at  ein  gilydd,  ac  undeb,  a  chyd- 
\veithrediad.  Yna  aethum  i  bregethu." 
Gyda  golwg  ar  ei  bregeth,  dywed  : 
"  Eangwyd  fy  nghalon,  fy  ngenau  a  agor- 
wyd,  teimlai  y  bobl,  a  disgynodd  yr  Ar- 
glwydd  mewn  modd  anghyffredin  i  lawr  ; 
yn  enwedig  pan  ydangosaismor  arddérchog 
y  byddai  gyda  hwynt  yn  angau,  pan 
fyddai  eu  llygaid  yn  pylu,  a'r  galon  yn 
pallu  ;  '  yna,'  meddwn,  '  y  cewch  chwi,  íe, 
chwi  bechaduriaid  tlawd  a  dirmygedig  sydd 
yn  credu,  weled  gogoniant  tŷ  ein  Tad,  uno 
â'r  llu  nefol,  a  sefyll  o  gylch  yr  orsedd  i 
orfoleddu  ac  addoli.'  "  Cafodd  odfa  nerthol 
iawn,  ac  wrth  ymadael  yr  oedd  ei  galon  yn 
gynhes  at  ei  Waredwr  ac  at  y  brodyr.  A 
ganlyn  yw  y  prif  benderfyniadau  a  gafodd 
eu  pasio : — 

"  Fod  y  brawd  WiIIiam  Edward  i  fod  ar 
brawf  hyd  y  Gymdeithasfa  nesaf,  ac  i  ym- 
weled  yn  wythnosol  a  seiadau  Tyddewi, 
Penrhos,  a  Mounton ;  a'i  fod  ef,  yn  nghyd 
â'r  holl  gynghorwyr  anghyoedd  eraill,  i 
beidio  ymweled  a  Ìleoedd  eraill,  ond  fel  y 
bydd  eu  hamgylchiadau,  a'u  gofal  pen- 
odol  yn  caniatau,  a  than  gyfarwyddid  eu 
harolygwyr. 

"  Fod  y  brawd  Cristopher  Mendus  i 
ymweled  yn  wythnosol  a  seiadau  Walton- 
West,  a  Studder,  gyda  y  rhyddid  a'r 
rhwymau  y  cyfeiriwyd  atynt. 

"  Fod  y  braw^d  John  Sparks  i  gynghori 
ar  brawf  fel  cynt  yn  nghymydogaeth 
Hwlffordd,  dan  aroiygiaeth  y  brawd 
Davies. 

"  Fod  y  brawd  George  Gambold  i  fyned 
o  gwmpas  yn  gyfangwbl,ac  i  adael  yr  ysgol, 
er  llefaru  yn  gyhoeddus  fel  arolygwr,  ar 
brawf  hyd  ein  Cymdeithasfa  Chwarterol 
nesaf  yn  Cayo." 

Wedi  y  Gymdeithasfa  aeth  Howell 
Harris  trwy  ranau  helaeth  o  Benfro,  gan 
basio  trwy  Dyddewi,  Treíin,  Ile  y  cafodd 
odfa  anarferol  iawn,  Bwlchygroes,  Llwyn- 
ygrawys,  ac  Eglwyswrw.  Testun  ei 
weinidogaeth  yn  mhob  Ile  oedd  y  gwaed, 
a'r  clwyfau.  Yna  teithiodd  Sir  AÌSerteiíì 
ar  ei  hyd,  gan  ymweled  a  Llechryd,  Cwm- 
cynon,  Cilrhed^-n,  Llanbedr-pont-Stephan, 
Capel  Bettw^s,  a  Llanddewi-brefi,  Ile  y 
Iletyai  mewn  hen  balasdy  yn  nghesail  y 
mynydd,  o'r  enw  Foelallt.  Yn  mhob  man 
rhoddai  bwys  mawr  ar  rinw'edd  y  gwaed. 

oblegyd  ei  fod  yn  waed  Duw.  "  Yr  wyf 
yn  gweled  fy  mod  yn  pregethu'r  gwir- 
ionedd,"  nieddai.  Aeth  y  Sul  i  Langeitho, 
i  wrando  Rowland  ;  ac  oddiyno  i  eglwys 
Llancwnlle,  a  phregethodd  ei  hun  yn  yr 
hwyr  yn  mhentref  Gwynfil,  ger  Llan- 
geitho,  i  gynulleidfa  o  rhwng  dwy  a  thair 
mil,  Rhwystrwyd  ef  i  fyned  i  Ogledd 
Cymru,  fel  y  bwriadesai,  a  dychwelodd 
adref  trwy  Gayo  a  Llwynyberllan.  Rhydd 
y  crynodeb  canlynol  o'r  daith :  "  Mis  i 
heddyw  yr  aethum  o  gartref  i  ymweled  á 
Siroedd  Caerfyrddin,  Penfro,  ac  Aberteifi, 
taith  o  tua  thri  chant  o  filltiroedd,  a 
galluogwyd  fi  i  bregethu  o  gwmpas  haner 
cant  o  weithiau,  gan  brofi  bendithion 
diderfyn,  yn  nghyd  â  nerth  meddwl  a 
chorph  anarferol  i  gyhoeddi  Crist."  Yn 
mhen  ychydig  ddyddiau  wedi  ei  ddych- 
weliad  yr  oedd  Cymdeithasfa  Fisol  yn 
Nhrefecca.  Dibwys  oedd  y  trefniadau  a 
wnaed  ;  ond  yn  nglyn  â  hi  cynhaliwyd 
cariad-wledd,  yn  mha  un  y  cafwyd  arwydd- 
ion  arbenig  o  bresenoldeb  y  Goruchaf. 
"  Yr  oedd  yn  gariad-wledd  yn  wir  ;  buom 
yno  yn  canu,  yn  gweddío,  ac  yn  cynghori, 
hyd  nes  yr  oedd  gwedi  deg.  Ond  beth 
wyf  fi  wrth  lawer  o  honynt  ?  Yr  oedd  y 
brodyr  wedi  eu  tanio  i'r  fath  raddau  fel  y 
buont  yn  canu  ac  yn  gweddîo  hyd  yn 
agos  i  ddau.  Gogoniant  i  Dduw,  yr  hwn 
sydd  eto  yn  ein  mysg !  Yn  y  gariad- 
wledd  cefais  nerth  i  geisio,  ac  i  guro ; 
teimlwn  ryw  gymaint  o  agosrwydd  at 
Dduw  ;  ond  ni  ddaeth  yn  y  modd  fflamllyd 
hwnw  y  daethai  gynt,  i  gymeryd  ymaith  y 
gorchudd,  gan  ddangos  ei  ogoniant,  nes 
toddi  fy  enaid,  a  rhoddi  i  mi  fynediad  i 
mewn  agos,  Ond  parhausom  i  ymdrechu 
gyda  Duw,  ac  yn  mhen  ychydig  cefais 
nerth  i  ofyn  i'r  Arglwydd  a  oedd  yn 
bwriadu  ymweled  a'r  genedl  yn  ei  ras,  a 
dychwelyd  atom  ?  A  oedd  yn  bwriadu 
sefyll  wrth  gefn  y  Methodistiaid  tlodion, 
gan  eu  harwain  a'u  hamddiffyn  ?  Yn 
ganlynol,  cefais  foddlonrwydd  yn  fy  enaid 
fy  hun  ei  fod  yn  dyfod  atom  mewn  cariad. 
Gwedi  hyny,  cefais  ryddid  i  ofyn  yr  un 
peth  yn  y  weddi  gyhoeddus,  a'r  Arglwydd 
a  ymddangosodd  yn  nghydwybod  y  brodyr, 
a  boddlonodd  hwy  yn  yr  un  dull  ag  y 
boddlonwyd  fi,  Yna,  cefais  ryddid  mawr 
i'w  hanog  i  ymdrech,  i  fywyd,  a  zél,  a 
gweithgarwch." 

Dengys  y  difyniadau  hyn  ddyn  yn  byw 
yn  agos  iawn  at  yr  Arglwydd.  A  oedd  ei 
waith  yn  cwestiyno  y  Duw  mawr,  ac  yn 
gofyn  ateb  pendant  ganddo  gyda  golwg  ar 


y  dyfodol,  ac  yna  yn  cymeryd  ei  deim- 
ladau  boddlongar  ei  hun  a'i  frodyr  fel 
atebiad  cadarnhaol  i'r  hyn  a  ofynwyd,  yn 
dangos  ystad  meddwl  hollol  iachus,  ni 
chymerwn  arnom  benderfynu.  Ymddengys 
fel  blaguryn  o'r  dueddfryd  gyfriniol  a 
ymddadblygodd  ynddo  i  raddau  gormodol 
wedi  hyn.  Yr  oedd  Cymdeithasfa  Fisol 
yn  Nhrefecca  drachefn  ar  yr  ail  ddydd  o 
Fawrth,  a  daeth  Daniel  Rowland  i  bre- 
gethu  i'r  ardaloedd  cylchynol  amryw 
ddyddiau  yn  flaenorol.  Aeth  Harris  i'w 
wrando  i  Erwd.  Pregethodd  yntau  yn 
rhyfedd  oddiar  Phil.  iii.  i  :  "  lë,  yn  ddi- 
ameu,  yr  wyf  hefyd  yn  cyfrif  pob  peth 
yn  golled,  o  herwydd  ardderchawgrwydd 
gwybodaeth  Crist  lesu  fy  Arglwydd." 
O'r  cofnodau  Ilawn  o'r  bregeth  a  rydd 
Harris,  nis  gallwn  ddifynu  ond  ychydig, 
"  Dangosodd,"  meddai,  "  fel  yr  oedd  ein 
cyflwr  yn  Nghrist  yn  rhagori  ar  eiddo 
Adda.  Yn  (i)  Pe  y  parhäi  Adda  heb 
bechu,  nid  ydym  yn  cael  y  cawsai  ei 
symud  oddiar  y  ddaear ;  ond  yr  ydym  ni  i 
gael  ein  symud  i'r  nefoedd  at  Dduw. 
(2)  Nid  oadd  efe  ond  mewn  paradwys  i  ba 
un  yr  oedd  Satan  yn  gallu  cael  mynediad, 
ond  yr  ydym  ni  i  gael  ein  symud  i  fan  lle 
nas  gall  ddyfod.  (3)  Er  ei  fod  mewn  ystyr 
yn  llawn  o  ras,  eto  nid  oedd  ganddo 
ddigonedd  y  tu  cefn  ;  felly,  er  y  medrai 
sefyll,  yr  oedd  yn  bosibl  iddo  syrthio  ;  ond 
y  mae  genym  ni  drysorau  dihysbydd  y  tu 
cefn  i  ni,  faint  bynag  a  wariom.  Yma  yr 
oedd  (Rowland)  hyd  adref  ar  barhad  mewn 
gras,  gan  ddangos  os  oedd  Satan  wedi  ein 
dinystrio  trwy  bechod  fel  nasgallwn  achub 
ein  hunain,  eto  fod  Crist  yn  well  gweith- 
iwr  nag  efe ;  felly,  ai  ni  fydd  iddo  ein  hachub 
mor  effeithiol  fel  nas  gallwn  ddamnio  ein 
hunain  ?  Dangosodd  fod  y  rhai  a  gam- 
ddefnyddiant  yr  athrawiaeth  hon  yn 
gnawdcl.  Yn  nesaf,  eglurodd  ardderch- 
awgrwydd  gwybodaeth  Crist,  gan  ddangos 
mawredd  y  wybodaeth  hon,  a'i  defnydd- 
ioldeb,  ei  bod  yn  dwyn  pardwn,  gras,  a 
dedwyddwch.  Yr  oedd  yn  Ilawn  addysg, 
ac  o  ddoethineb  ddwyfol,"  meddai.  "  Yna 
aethum  gydag  ef  tua  Threfecca,  i  wrando 
arno,  ac  i  gael  fy  nghryf  hau  wrth  wrando. 
Dywedai  fod  yr  Arglwydd  yn  fy  rhoddi  i 
iddo  gyda  hwy  i  gryfhau  ei  ddwylaw,  ac  i 
lefaru  yr  un  peth  ag  yntau,  a  rhybuddiai 
fi  i  fod  yn  fwy  gofalus  yn  fy  athrawiaeth." 
Y  mae  yr  ymadrodd  olaf  hwn  yn  dra 
arwyddocaol,  ac  yn  dangos  fod  y  Diwygiwr 
o  Drefecca,  yn  marn  ei  frodyr,  yn  tueddu  i 
fod  yn  anochelgar  yn  ei  ymadroddion  pan 

yn  egluro  athrawiaethau  mawrion  yr 
efengyl.  Derbyniodd  ef  y  rhybudd,  modd 
bynag,  yn  yr  yspryd  yr  oedd  yn  cael  ei 
roddi,  "  Cawsom  gariad  ac  undeb," 
meddai,  "  a  chefais  ryw  gymaint  o  ostyng- 
eiddrwydd  wrth  weled  fy  hun  yn  cael  sylwi 
arnaf  gan  unrhyw  un.  Wrth  ei  wrando  yn 
pregethu  (yn  Nhrefecca)  oddiar  y  geiriau  : 
'  Os  myn  neb  ddyfod  ar  fy  ol  i,  ymwaded 
ag  ef  ei  hun,'  nid  oeddwn  yn  meddwl  i  mi 
erioed  glywed  y  fath  ddoethineb."  Teim- 
lai  Harris  yspryd  milwr  yn  deffro  ynddo 
wrth  wrando. 

A  ganlyn  yw  cofnodau  y  Gymdeithasfa 
Fisol :  "  Yr  oeddym  wedi  cyfarfod  o'r 
blaen  (Chwef.  i6),  gan  dreuho  cryn  amser 
yn  dra  buddiol  i  ystyried  cyflwr  y  genedl, 
a'r  eglwys,  a  sylwi  ar  arwyddion  yr 
amserau,  pob  un  yn  gofyn  i'r  llall  pa 
oleuni,  yn  ei  dyb  ef,  oedd  yr  Arglwydd  yn 
roddi  y  pryd  hwn  gyda  golwg  ar  y  gwaith, 
pan  y  mae  cymaint  o  bethau  yn  dygwydd 
i  fygwth  dinystr.  Meddai  pob  un  ffydd, 
yn  fwy  cUr  neu  wan,  yr  a'i  y  gwaith  yn  ei 
flaen  ;  yn  wir  nad  oedd  eto  ond  dechreu, 
er  fod  rhai  yn  tybio  y  gallai  treialon  ddyg- 
wydd  yn  gyntaf.  Ýr  oedd  yr  Arglwydd 
gyda  ni  mewn  modd  arbenig  iawn  ;  cad- 
wyd  y  brodyr  i  fynu,  i  ganu  ac  i  weddîo, 
hyd  gwedi  deuddeg. 

"  Wedi  agor  ein  calonau  i'n  gilydd,  a 
gofyn  cwestiynau  y  naill  i'r  llall  gyda 
golwg  ar  y  gwaith,  cydunwyd  i  gyfarfod 
drachefn  dydd  Gwener,  Mawrth  29,  am 
ddeg  yn  y  boreu,  a  phob  pedwerydd  dydd 
Gwener,  o  Mawrth  y  cyntaf,  fel  y  byddai 
i  bob  dydd  perthynol  i'n  Cymdeithasfa 
breifat  fod  yn  ddydd  o  ymostyngiad  a 
gweddi  yn  nghyd. 

"  Cydunwyd  fod  amgylchiadau  y  brawd 
Thomas  Jones  i  gael  eu  gosod  gerbron  y 
seiadau  preifat. 

"  Fod  y  dydd  Mawrth  yn  mhen  y 
pythefnos  i  fod  yn  ddydd  o  ymostyngiad 
personol  yn  mhhth  y  ffyddloniaid,  o  her- 
wydd  yr  ymraniadau  yn  Lloegr,  a'r  clau- 
arineb  a  phechodau  eraill  yn  Lloegr  a 
Chymru." 

Dengys  y  cofnod  diweddaf  fod  sefyllfa  y 
Methodistiaid  yn  Lloegr  yn  dra  chyffrous; 
fod  ymbleidio  a  rhaniadau  yn  eu  mysg;  ac 
yr  oedd  eu  llywydd,  Whitefield,  yn  yr 
America  er  y  tìwyddyn  flaenorol  ;  o  gan- 
lyniad,  ar  ysgwyddau  Howell  Harris,  yn 
benaf,  y  disgynai  y  gofal.  Dechreu 
Mawrth,  cynehd  Cymdeithasfa  yn  Mryste, 
ac  aeth  Harris  yno  yn  nghwmni  Beaumont. 
Yr  oedd  ei  yspryd  yn  brudd  ynddo  oblegyd 


yr  amrafaehon  rhwng  y  cynghorwyr.  Yn  y 
cwch,  wrth  groesi  yr  Hafren,  rhoddwyd 
iddo  agosrwydd  mawr  at  Dduw,  a  nerth  i 
ofyn  iddo  am  ei  gadw  rhag  ei  yspryd  ei 
hun  yn  nydd  y  demtasiwn  oedd  yn  agos- 
hau,  rhag  iddo  ei  dramgwyddo  ef,  na 
thramgwyddo  y  brodyr,  yr  hyn  a  ofnai 
uwchlaw  pob  peth.  Boddlonodd  Duw  ef 
y  gwnai  ei  gadw.  Wedi  cyrhaedd  Bryste 
galwodd  y  frawdohaeth  yn  nghyd  ;  cynal- 
iwyd  cyfarfod  i  ymostwng  gerbron  y 
Goruchaf  Dduw,  ac  i  ofyn  am  arweiniad  ; 
yna  anerchodd  Harris  hwy,  gan  ddweyd 
fod  gan  yr  Arglwydd  gweryl  â  hwy.  Boreu 
dydd  y  Gymdeithasfa  bu  mewn  ymdrech 
angerddol  â'r  x\rglwydd  cyn  myned  allan 
o'r  tŷ  ;  gwelai  y  diwrnod  yn  ddydd  o  dreial, 
yn  ddydd  galar,  ac  yn  ddydd  o  ymostyng- 
iad.  Cododd  chwant  myned  adref  arno, 
ac  eto  llefai  ei  fod  yn  foddlon  aros  yno  ond 
iddo  weled  bod  hyny  er  gogoniant  i  Dduw. 
"  Y  fath  nifer,"  meddai,  "hyd  yn  nod  o'r 
rhai  a  broffesant  eu  bod  yn  adnabod  yr 
Arglwydd,  sydd  yn  Ilawenychu  yn  ein  hym- 
raniadau ;  rhai  a  gondemniant  y  gwir- 
ioneddau  ydym  yn  draethu ;  eraill  a 
gondemniant  yr  yspryd  a'r  zêl.  O 
Arglwydd,  pa  hyd  y  gadewi  ni  i  fod  yn 
watwargerdd  ?  Ai  nid  dy  blant  di  ydym, 
a'th  genadon  tlawd,  wedi  eu  hanfon  genyt  P 
O  tosturia  wrthym  !"  Yn  yr  yspryd  hwn 
yr  aeth  i  fysg  y  brodyr.  Daeth  rhyw 
deimlad  drylliedig  dros  y  brodyr  wrth 
ddarllen  cofnodau  y  Gymdeithasfa  o'r 
blaen.  "  Yna,"  meddai,  "  bum  yn  ym- 
resymu  â'r  brawd  Bishop,  yr  hwn  sydd  yn 
myned  i  ymneillduo,  ac  i  uno  â'r  Bedyddwyr. 
Wedi  siarad  rhydd  daethom  i  ddealltwr- 
iaeth  ag  ef,  gyda  golwg  ar  y  rhai  sydd  heb 
eu  bedyddio,  ond  wedi  eu  hargyhoeddi. 
Tybiai  ef  y  dylem  godi  trwydded  i  bregethu, 
mai  dyfais  ddynol  yw  bedydd  babanod ; 
fod  ganddo  hawl  i  weinyddu  y  sacramentau 
heb  ordeiniad  nac  arddodiad  dwylaw.  A 
hyn  darfu  i  ni  oll  anghytuno.  Nid  oedd 
rhai  o  honom,  a  minau  yn  eu  mysg,  yn 
rhydd  i  godi  trwydded.  Yr  oedd  pawb  o 
honom  yn  anmharod  i  weinyddu  yr  ordin- 
hadau  heb  ordeiniad,ac  yn  anmharod  hefyd 
iordeinioynein  mysgeinhunain.  Yroeddym 
yn  unfarn  hefyd  parthed  bedydd  babanod, 
ond  cytunasom  y  gallai  efe  ddyfod  i'n  mysg, 
os  dymunai.  Wedi  cael  fy  nghymhell, 
aethuni  i  bregethu  i'r  neuadd,  i  dorffawr." 
Cafodd  odfa  dda,  ac  agosrwydd  mawr  at 
yr  Arglwydd  ar  weddi,  wrth  ddechreu  a 
diweddu. 

Parhäi    y     Gymdeithasfa     dros     ddydd 

lau  a  dydd  Gwener,  a  ffynai  heddwch  yn 
yr  holl  gyfarfodydd.  "  Yn  sicr,  gwrandaw- 
odd  yr  Arglwydd  ein  gweddi,"  meddai 
Harris,  "  ac  unodd  yn  hyfryd  ein  calonau 
a'n  heneidiau.  Teimlwn  fod  yr  Arglwydd 
yn  rhoddi  i  mi  symlrwydd,  cariad,  a 
rhyddid,  a  buddugoliaeth  ar  ragfarn,  i 
siarad  yn  syml,  ac  i  beidio  ymryson 
parthed  geiriau.  Gwelwn  ein  bod  yn 
meddwl  yr  un  peth  (i)  gyda  golwg  ar 
Grist  ein  cyfiawnder ;  yr  oeddynt  hwy  yn 
golygu  yr  un  peth  wrth  ei  alw  ein  sanct- 
eiddrwydd,  ag  a  olygwn  ni  wrth  ei  alw  yn 
gyfiawnder  cyfranedig ;  neu  sancteidd- 
rwydd  personol.  (2)  Eu  bod  hwy  yn 
golygu  yr  un  peth  wrth  ffrwythau  íîydd, 
neu  ffrwythau  yr  Yspryd,  ag  a  olygwn  ni 
wrth  y  creadur  newydd,  sef  egwyddor  o 
ras  oddifewn  yn  yr  enaid.  (3)  Eu  bod 
hwy  yn  golygu  yr  un  peth  wrth  y  gair 
ffydd  mewn  ymarferiad  ag  a  olygwn  ni 
wrth  ffydd,  neu  gymundeb  â  Duw.  (4) 
Eu  bod  hwy  yn  meddwl  yr  un  peth  wrth 
ffydd  allan  o  ymarferiad  ag  a  olygwn  ni  wrth 
y  gair  anghredu,  neu  wrthgilio  yn  y  galon. 
(5)  Pan'  y  siaradent  yn  erbyn  profiad, 
golygent  yn  unig  peidio  ei  osod  allan  o'i 
le,  sef  yn  gyfnewid  am  Grist.  Yna, 
cydunasom,  os  byddem  yn  defnyddio  rhyw 
derm  nad  yw  yn  yr  Ysgrythyr,  i'w  egluro 
mewn  geiriau  Ysgrythyrol  ;  ac,  hyd  y  mae 
yn  bosibl,  i  gyfyngu  ein  hunain  i  ym- 
adroddion  Beiblaidd."  Drachefn,  "  Cyd- 
unasom  am  gyfiawnhad  a  sancteiddhad  ; 
mai  Crist,  ac  nid  ífydd,  yw  y  sylfaen  ar  ba 
un  y  dylem  bwyso  ;  a  chawsom  oleuni  a 
rhyddid  anghyffredin  wrth  ymdrin  parthed 
angenrheidrwydd  a  Ile  ffrwyth,  sef  sanct- 
eiddrwydd  calon  a  buchedd  ;  yn  nghyd  â 
Ile  y  gyfraith  neu  y  gorchymyn  mewn 
crefydd.  Golygem  yr  un  peth  yn  flaenorol, 
pan  yr  ymddangosem  fel  yn  gwrthddweyd 
ein  gilydd.  Cydunasom  hefyd  am  y  modd 
i  ddelio  a'r  rhai  sydd  yn  tori  y  ddeddf  yn 
eu  bucheddau  :  nad  ydynt  yn  gredinwyr, 
am  fod  Crist  yn  ysgrifenu  ei  gyfraith  ar 
galon  y  credadyn.  Mynegasom  ein  holl 
galonau  i'n  gilydd  ar  bob  pwynt  ;  ysgrif- 
enasom  hefyd  i  lawr  y  pethau  y  cydunem 
arnynt.  Cydunasom  hefyd  gyda  golwg  ar 
wahanol  raddau  íîydd — ffydd  wan  a  ffydd 
gref,  ffydd  ddamcaniaethol,  ffydd  grediniol, 
a  ffydd  achubol.  Cydunwyd  hefyd  gyda 
golwg  ar  y  brawd  Cudworth  ;  nid  oeddwn 
i  yn  tueddu  ato  fel  cydlafurwr ;  ond  pan  y 
mynegodd  ei  fod  yn  syml,  heb  dwyll  na 
hoced,  yn  cyduno  a'r  hyn  a  ysgrifenasid  i 
lawr,  cefais  ryddid  i'w  dderbyn.    Trefnwyd 


cylchdeithiau  pob  un  ;  a  chwedi  trefnu  y 
pregethwyr  ieuainc  yn  eu  gwahanol  leoedd, 
ymadawsom  yn  hyfryd  a  dedwydd,  wedi 
offrymu  mawl  a  gweddi  i  Dduw,  yr  hwn  a 
roddodd  i  ni  y  fuddugoliaeth." 

Felly  y  terfynodd  Cymdeithasfa  Bryste, 
ac  y  mae  yn  sicr  fod  ei  dylanwad  yn  fawr 
ar    Fethodistiaeth    Cymru    yn    gystal    ag 
eiddo  Lloegr.     Am  y  waith  gyntaf,  tynwyd 
i  fynu  fath  o  Gyffes  Ffydd,  a  Rheolau  Dis- 
gyblaethol,   a  gosodwyd  y    cyfryw  i  lawr 
mewn  ysgrifen,  fel  y  gellid  apelio  atynt  yn 
ol  Ilaw.      Hawdd  gweled  fod  yr  adeg  yma 
yn  un  o  gyffro  mawr,  a  bod  y  cyffro  hwnw 
yn  peri  fod  holl  athrawiaethau  crefydd  yn 
cael  eu  chwilio  a'u  dadleu.     Yr  oedd  an- 
uniongrededd   yn   cael  yr  un  driniaeth  ag 
anfoesoldeb,  a  hawdd  iawn  i  frodyr  oedd 
myned  i  ymryson  yn  nghylch  geiriau,  pan 
y  golygent  yr  un  peth.     Doeth  iawn  yn  y 
frawdoliaeth  oedd  cyduno  i   arfer  geiriau 
Ysgrythyrol,  hyd  byth  ag  oedd  yn  bosibl, 
wrth    egluro    pob    athrawiaeth  ;      ac    nid 
rhyfedd  fod  Harris  yn  galw  y  Gymdeithasfa 
yn   "  Gymdeithasfa    fendigedig."     Y    mae 
yn  ddiau  fod  perygl  ymraniad  ar  y  pryd. 
Felly,  o  leiaf,  y  golygai   Howell    Harris  ; 
a  chredwn  mai  ei  ddoethineb  a'i  arafwch 
ef  fel  Ilywydd  y  gynadledd  a  fu  yn  offer- 
ynol    i    ailsefydlu  heddwch,    ac   i   gadw  y 
brodyr  rhag  ymwahanu.     Fel  hyn  yr  ys- 
grifena  gyda  golwg  ar  yr  ymdrafodaeth  at 
Mr.  Ersííine,  ÉbriII  12,   1745  :   "  Ni  fedraf 
byth  anghofio  eich  gofal  pan  y  cyfarfyddem 
yn   Mryste.      Yr  oedd,    yn  wir,  yn  amser 
enbyd  ;    ond    y    Duw    sydd    yn   wrandawr 
gweddi    a   agorodd   ei   glustiau    i   lefau    ei 
liaws    plant    a   afaelent    ynddo.     Yr    oedd 
pethau  wedi  myned  mor  bell  fel  na   allai 
unrhyw  foddion  dynol  leshau,  ond  Duw  a 
dosturiodd     wrthym,     ac     ni    oddefai    i'w 
ogoniant,  ei  waith,  a'i  blant,  a'i  genhadau 
tlawd    a    drygionus    gael    eu    sathru    dan 
draed,  nac  i'w  gelynion  orfoleddu.   Gwnaeth 
ryfeddodau  erddom.       Ni  ddynoethwyd  ei 
fraich  yn  fwy  o'n  plaid  erioed.     Cynllun- 
iau   Satan   a  ddarganfyddwyd,   a'i    fwriad 
uffernol  a  wnaed  yn  ddim.     Gan    y    gwn 
eich    bod    wedi    cael    y    manylion    gan  y 
brawd  Edwards,  nid  rhaid  i  mi  ond  nodi 
mai  y  moddion  a  ddefnyddiodd   i'n    huno 
oedd  a  ganlyn.     Yn  gyntaf,  datguddiodd  i 
ni,  o  leiaf  i  rai  honom,  y  canlyniadau  ar- 
swydus    a     fyddant    yn    debyg    o    ddilyn 
ymraniad  ;  y  dianrhydedd  a  dderbyniai  ein 
hanwyl  Arglwydd,  y  tramgwydd  a  deflid  ar 
ffordd  yr  annychweledig,  a'r    annhrefn    a 
ddeuai  i'n   niysg  ninau,  a  phawb  sydd  yn 

ein  caru.  Yn  nesaf,  wedi  creu  ynom,  o 
leiaf  yn  rhai  o  honom,  ddymuniad  am  fod 
yn  un,  a  than  ddylanwad  y  dymuniad 
hwn  i  dywallt  ein  calonau  gerbron  yr 
Arglwydd,  efe  a  symudodd  ein  rhagfarnau 
allan  o'n  hysprydoedd,  gan  roddi  i  ni  ffydd 
y  byddai  iddo  eto  drugarhau  wrthym,  a'n 
huno  yn  ei  wirionedd,  er  mor  annhebyg  yr 
ymddangosai  hyny.  Yna,  wrth  agor  ein 
calonau  i'n  gilydd,  y  gorchudd  a'n  cadwai 
rhag  deall  ein  gilydd  o'r  blaen  a  gymerwyd 
ymaith,  a  chawsom  fod  ein  camddealltwr- 
iaethau  a'n  gwahaniaethau  yn  cyfodi  o 
gamgymeryd  geiriau  ein  gilydd.  Óblegyd 
gyda  golwg  ar  gyíìawnhad  a  sancteiddhad, 
a  ffydd  achubol,  golygem  yr  un  peth,  er  y 
gwahaniaethem  yn  ein  dull  o  egluro  yr  un 
gwirionedd.  Fel  y  gwelwch,  yr  wyf  yn 
credu,  yn  nghofnodau  ein  cytundeb,  yr 
oedd  y  brawd  Cennick  wedi  bod  yn  an- 
wyliadwrus  yn  rhai  o'i  ymadroddion,  yn 
ngwres  ei  zê],  ac  oddiar  ddymuniad  difrifol 
am  ddyrchafu  y  Duw-ddyn,  yr  Emmanuel 
gogoneddus  ;  ac  wrth  ddifodi  y  gau  nodd- 
feydd  sydd  yn  cadw  cynifer  heb  ddyfod  i 
fyw  mewn  ffydd  wirioneddol  ar  y  gwaed  a'r 
clwyfau,  darfu  i'r  gelyn  ei  wthio  fel  y 
llithrodd  ryw  gymaint  wrth  lefaru,  ac  y 
dyrysodd  rai  o'r  bobl  a  wrandawent,  fel  ag 
i'w  gamgymeryd  yn  y  ddau  eithafìon.  Yr 
oedd  rhai  o'r  dynion  ieuainc,  mi  a  gredaf, 
yn  fwy  beius  fyth.  Ond  ar  bob  llaw,  yr 
wyf  yn  gobeithio  ein  bod  wedi  cael  ein 
darostwng,  a'n  dwyn  yn  agosach  at  ein 
Meistr  tyner  a  thosturiol." 

Nis  gallwn  fanylu  ar  gynwys  y  llythyr, 
er  fod  ynddo  amryw  bethau  yn  haeddu 
sylw.  Treuliodd  Howell  Harris  ei  Sab- 
bath  yn  Bath,  a  dychwelodd  adref  erbyn 
dydd  lau,  Mawrth  29,  fel  ag  i  fod  yn 
bresenol  yn  y  Gymdeithasfa  Fisol,  yn 
Nhrefecca.  Cyfarfyddai  ei  frodyr  gy'da 
chalon  lawen,  oblegyd  fod  pethau  wedi  troi 
allan  gystal  yn  Mryste  ;  ac  eto  yr  oedd 
pob  Ilwyddiant  gyda'r  gwaith  yn  ei  ddar- 
ostwng,  ac  yn  ei  lenwi  agostyngeiddrwydd. 
Fel  hyn  yr  ysgrifena  :  "  Yr  oedd  ein  cyf- 
arfod  yn  Ilwythog  o  newyddion  da.  Wrth 
weddi  tynwyd  fi  allan  yn  hynod,  a  Ilew- 
yrchodd  yr  Arglwydd  ei  wyneb  arnom, 
gan  wresogi  ein  calonau.  Wrth  fy  mod 
yn  gosod  o'u  blaen  y  cynygiad  o  Scotland, 
am  gadw  diwrnod  bob  tri  mis,  a  phob 
boreu  Sul,  i  ddiolch  i'r  Arglwydd  am  yr 
adfywiad  diweddar  yn  Lloegr,  a  Chymru, 
ac  America;  cynygiad  a  pha  un  y  darfu  i'r 
brodyr  gyduno,  cefais  nerth  i  weled  nad 
oedd  hyn  yn  perthyn  i  neb  yn  fwy  na  mi. 


Yn  (i)  Nid  oes  neb  wedi  cael  ei  ffafrio 
yn  gymaint  a  mi,  y  gwaethaf  a'r  annheil- 
yngaf  o  bawb.  (2)  Nid  oes  neb  wedi 
digio  a  themtio  yr  Àrglwydd  fel  myfi,  ac 
felly  nid  oes  ar  neb  gymaint  o  rwymau  i'w 
ganmol,  ac  i  ymostwng  ger  ei  fron. 
(3)  Nid  oes  ar  neb  gymaint  o  rwymedigaeth 
i  ddymuno  am  Iwyddiant  y  gwaith.  Llefais 
am  gael  fy  ngwneyd  yn  gydwybodol  yn 
hyn.  Gwedi  ymholi  am  ansawdd  y  cym- 
deithasau,  ac  am  y  dull  y  cedwid  y  dyddiau 
o  ymostyngiad,  ymadawsom  yn  hylryd  ein 
hysprydoedd." 

Yn  nghofnodau  Trefecca  ceir  yr  adrodd- 
iad  a  ganlyn  : — 

"  Cymdeithasfa  Trefecca,  Mawrth  29  ; 
Howell  Harris,  cymedrolwr  :  Wedi  ad- 
rodd  ddarfod  i'r  Arglwydd  wrando  ein 
gweddíau  parthed  uno  y  brodyr  yn  Lloegr, 
trefnwyd  ein  Cymdeithasfa  Fisol  nesaf  i 
fod  yn  nhŷ  Thomas  James,  dydd  Gwener, 
EbriII  26.' 

"  Gan  fod  cynygiad  wedi  dyfod  o  Scot- 
land  i  gadw  diwrnod  bob  tri  mis,  gan 
ddechreu  gyda  Thachwedd  i,  yn  ddydd  o 
weddíau,  am  ddwy  flynedd,  ac  hefyd  i 
gyfarfod  bob  boreu  Sul,  oblegyd  y  gwaith 
diweddar  yn  Lloegr,  Cymru,  Scotland,  ac 
America,  i  ddiolch  i  Dduw  am  dano,  i 
weddîo  am  iddo  fyned  yn  mlaen,  ac  i  ym- 
ostwng  oblegyd  y  pechod  oedd  yn  cydfyned 
ag  ef ;  cydunasom  â'r  cynygiad  i  gadw  y 
dydd  cyntaf  o  Fai  nesaf,  a  phob  boreu 
Sul,  gyda  chynifer  ag  a  allwn  gael.  Ac 
hefyd  yn  breifat,  i  roddi  i  hyn  gymaint  o 
le  ag  a  allwn  yn  ein  calonau,  a'n  hamser, 
bob  nos  Sadwrn,  ac  i  gymhell  hyn  ar 
eraill." 

Y  dydd  Mercher  a  lau  canlynol,  sef  yr 
wythnos  gyntaf  yn  EbriII,  cynelid  Cym- 
deithasfa  Chwarterol  yn  Nghayo ;  Cym- 
deithasfa  bwysig  ar  amryw  gyfrifon,  ond 
nid  yw  ei  hanes  yn  ysgrifenedig  yn  nghof- 
nodau  Trefecca.  Agorwyd  y  gynhadledd 
gyda  phregeth  gan  John  Powell,  yr  offeiriad 
o  Sir  Fynwy.  Meddai  Harris :  "  Yr  oeddwn 
yn  ddifrifol  ac  yn  drymaidd,  ond  nid  yn  yr 
Yspryd,  wrth  wrando.  Eithr  cefais  nerth 
i  ymdrechu  drosto,  ar  i  Dduw  lewyrchu 
arno,  a  daeth  yr  Arglwydd  i  lawr.  Yna 
ciniawasom  ;  a  phregethodd  y  brawd  G. 
oddiar  loan  i.  i,  2.  Yr  oedd  ganddo  gyf- 
lawnder  o  eiriau,  ond  yr  oedd  wedi  ei 
adael  yn  hollol,  a  ninau  yn  sych  yn  ym- 
ddangosiadol.  Yr  oedd  yr  Arglwydd  fel 
pe  yn  mhell  oddiwrthym.  Trywanwyd  fi 
wrth  glywed  y  brawd  Rowland  yn  dweyd 
fod    yr    Arglwydd    fel     pe    yn    gadael    y 

cynghorwyr.  Gwelwn  hyn  fy  hunan, 
mewn  cysylltiad  â  mi  ac  eraill.  Bendith- 
iwyd  yr  ymadrodd  ;  rhoddwyd  i  ni  ryw 
gymaint  o  wyhadwriaeth,  a  zê],  a  galar 
am  ein  gwrthgihad  parhaus  oddiwrth  yr 
Arglwydd,  a'n  heilunaddohaeth,  a'n  putein- 
dra  ysprydol.  Ond,  yn  sicr,  nid  oedd  ein 
cyfarfod  eto  yn  llawn  o  Dduw.  Wrth 
ddarUen  llythyr  oddiwrth  y  brawd  Howell 
Davies,  yn  datgan  y  fath  anrhydedd  oedd 
cael  pregethu  gwaed  Crist,  cefais  oleuni  ac 
argyhoeddiad  i  weled  nad  yw  gogoniant  y 
gwaed  hwn  ond  prin  dechreu  dyfod  i'r 
golwg.  Darllenasom  ddau  lythyr  o  Fynwy 
a  Morganwg  gyda  golwg  ar  ymadael  oddi- 
wrthym."  Pa  gymdeithas  yn  Sir  Fynwy 
a  anfonodd  y  cyfryw  lythyr  sydd  anhysbys, 
ond  yr  oedd  y  llythyr  o  Sir  Forganwg 
oddiwrth  gynghorwyr  y  Groeswen,  ac  y 
mae  mor  bwysig,  ac  mor  nodweddiadol  o 
deimlad  llawer  o'r  cynghorwyr  ar  y  pryd, 
fel  yr  haedda  gael  ei  gofnodi  oU.  Fel  hyn 
y  darhena : — 

"  At  yr  anwyl  frodyr  yn  gyffredinol,  a'r 
gweinidogion  yn  neillduol,  cynulledig  yn 
íslghayo,  anfon  anerch. 

"  Gras  fyddo  gyda  chwi  oll.  Amen. 
Yr  ydym  yn  credu  am  danoch  mai  rhai 
ydych  sydd  anwyl  gan  Dduw,  a  bod  Duw 
yn  anwyl  genych  chwithau,  a'ch  bod  mswn 
modd  neillduol  wedi  cael  eich  galw  gan 
Dduw  i  waith  y  weinidogaeth,  a  bod  achos 
Duw  yn  agos  atoch,  ac  yn  pwyso  ar  eich 
ysprydoedd ;  a'ch  bod  wedi  cael  adna- 
byddiaeth  helaeth  o'i  ewyllys,  ac  o  herwydd 
hyny  angenrhaid  a  osodwyd  arnom  i 
ddanfon  atoch  fel  rhai  a  dderbyniodd  y 
gras  o  gydymdeimlad  â  ni,  ac  amryw  eraill 
sydd  yr  amser  hwn  mewn  llawer  o  gaeth- 
iwed,  o  herwydd  yr  annhrefn  sydd  yn  ein 
phth.  Mae  ein  cydwybodau  wedi  eu 
rhwymo  gan  Air  Duw,  fel  nas  gahwn 
barhau  fel  hyn  allan  o  drefn  Duw ;  canys 
gweled  yr  ydym  fod  Duw  wedi  gosod  trefn 
yn  ei  eglwys,  er  y  dechreuad,  yr  hon  sydd 
i  barhau  hyd  y  diwedd.  Ni  a  dybygem 
mai  eich  dyledswydd  chwi  y w  cydymdeimlo 
â  ni  yn  yr  achos  mawr  hwn  ;  canys  chwi 
a  fuoch  yn  anogaeth  i  ni  fyned  dros  Dduw 
aUan  o  drefn  ;  ac  er  dim  a  wyddom  ni  fe'n 
llwyddodd  Daw  ni  mewn  mesur,  ac  a  fydd 
i  chwi,  fel  goruchwylwyr  da  yn  nhỳ  Dduw, 
ymegnio  i  ddwyn  y  gwaith  da  hwn  yn 
mlaen  i  drefn  ?  Mae  yn  annhebygol  iawn 
i  un  corph  o  bobl  barhau  fel  hyn  dros  ei  holl 
amser.  Yr  y'm  ni  yn  disgwyl  am  gael 
eich  meddyhau  chwi  yn  yr  achos  hwn,  yn 
agos  er   ys  dwy   flynedd,   ac   nid  y'm   yn 


gweled  dim  argoel  eich  bod  chwi  wedi 
pwyso  y  mater  hwn  fel  y  dylasai  gael ;  ond 
yr  y'm  yn  ofni  fod  gormod  o  ragfarnau  yn 
eich  dygiad  i  fynu  yn  nglyn  wrthych.  Ein 
meddwl  yw,  eich  bod  yn  ormod  yn  nglyn 
wrth  yr  Eglwys  Sefydledig.  Yr  ydym  ni 
yn  gweled  pe  bai  chwi  yn  cael  eicfa  or- 
deinio  yn  Eglwys  Losgr,  fel  ag  yr  ydych 
yn  disgwyl,  na  byddai  hyny  yn 
ddigon  i  wneuthur  yn  esmwyth  amrywiol 
o  frodyr  a  chwiorydd  yn  y  wlad  ;  canys 
eisiau  sydd  arnynt  gael  rhai  i  weinidog- 
aethu  y  Gair  a'r  ordinhadau  iddynt  yn  ei 
bryd,  ac  i  edrych  drostynt  fel  bugail  dros  y 
praidd,  ac  y  byddai  raid  i  ni  gael  ein  hatal, 
neu  fod  fel  ag  yr  ydym,  yr  hyn  beth  nis 
gallwn  feddwl  ar  ei  wneuthur. 

"  Yr  ydym  wedi  rhoddi  ein  hachos  yn 
llaw  Duw,  gan  obeithio,  os  na  fydd  i  chwi 
dosturio  wrthym,  y  bydd  i  Dduw  agor 
ffordd  i  ni  gael  gwell  trefn.  O  frodyr,  y 
mae  yn  dost  genym  glywed  nad  oes  genych 
ddim  rhyddid  i  nigynghori,  o  herwydd  nad 
ydym  wedi  ein  hordeinio ;  ac  nad  ydych, 
can  behed  ag  y  gaUwn  ni  weled,  yn  gofalu 
pa  un  a  gaffom  ni  ein  hordeinio  a'i  peidio. 
Os  na  fydd  i  chwi  gydymdeimlo  â  ni,  yr 
ydym  yn  gweled  fod  galwad  i  ni  droi  ein 
golygon  ffordd  arall,  a  Duw  fyddo  yn  gyf- 
arwyddwr  i  ni.  Yr  ydym  yn  cyfaddef  mai 
eich  llafur  chwi  ydym,  ac  y  mae  yn  dost 
genym  orfod  ymadael  â  chwi,  a  rhoi  lle  i 
eraiU  ddyfod  i  mewn  i'ch  llafur  chwi ;  eto, 
yr  ydym  yn  rhwym  i  dori  trwy  bob  an- 
hawsdra,  er  mwyn  enw  yr  A.rglwydd  lesu, 
a  chydwybod  dda.  Ac  nid  ydym  yn 
gwneuthur  hyn  mewn  byrbwyUdra.  ond 
gan  ei  ystyried  yn  ddwys  ac  yn  ddifrifol  ; 
ac  fel  y  mae  yn  cael  ei  ystyried  y  mae  yn 
dyfod  yn  nes  atom,  fel  ag  y  mae  yn  an- 
hawdd  ei  ddyoddef.  Un  achos  paham  y 
mae  ein  cydwybodau  mor  gaethiwus  yw, 
o  herwydd  fod  trefn  o  arddodiad  dwylaw 
yn  cael  ei  arfer  yr  amser  gynt,  sef  amser 
yr  apostohon,  ar  bob  math  ag  oedd  yn 
gweinidogaethu  y  Gair,  nid  yn  unig  yr 
esgobion  a'r  henuriaid,  ond  hefyd  y  diacon- 
iaid,  fel  y  gallwch  weled  yn  Actau  vi.  6 : 
'  Y  rhai  a  osodasant  hwy  gerbron  yr 
apostohon  ;  ac  wedi  iddynt  weddío  hwy  a 
osodasant  eu  dwylaw  arnynt  hwy.'  Wedi 
hyn  yr  ydym  yn  cael  hanes  am  yr  effaith 
ragorol  a  ganlynodd,  fel  y  gellwch  weled 
yn  y  wers  ganlynoL  Mae  yn  debygol  fod 
y  rhai  hyn,  fel  ninau,  wedi  bod  lawer 
gwaith  yn  llefaru,  a  bod  Daw  yn  eu 
llwyddo  ;  eto,  feallai,  nad  oedd  gan  yr 
esgobion  a'r  henuriaid  hollol  ryddid  iddynt, 

mwy  nag  sydd  genych  chwi,  yr  oífeiriaid, 
atom  ni  yn  bresenol ;  am  hyny  ni  a  ddy- 
munem  arnoch  wneuthur  yr  un  peth  ;  ac 
wrth  wneuthur  felly  ni  ellwch  dramgwyddo 
neb  dynion  a  gymero  Air  Duw  fel  rheol 
benaf  i  rodio  wrthi,  ac  ni  a  allwn  ddisgwyl 
yr  un  effeithiau,  sef  chwanegu  at  ein 
rhifedi,  a  bod  yn  gadernid  i'r  rhai  sydd 
eisoes  wedi  eu  galw.  Ni  a  ddymunem  na 
fyddo  i'r  brodyr  edrych  arnom  fel  pobl 
wedi  syrthio  i  glauarwch,  o  herwydd  ein 
bod  fel  hyn  yn  anfon  ein  meddyhau  atoch, 
na'n  bod  yn  disgwyl  am  gael  enwau  mawr- 
ion  yma  ;  nage,  canys  os  rhoddwch  chwi 
le  iddo  yn  eich  rheswm,  nid  ydym  yn  actio 
yn  y  cyfryw  fodd.  O  herwydd  hyn,  ni 
allasem  fyned  ymaith  yn  ddystaw,  ac  felly 
cael  ein  hordeinio,  a  chymeryd  cynulleid- 
faoedd  dan  ein  golygiad.  Nage,  frodyr  ; 
yr  ydym  yn  foddlawn  i  gydlafurio  gyda 
chwi,  fel  yr  ydym  hyd  eto,  ac  i  gymeryd  ein 
Ilywodraethu  genych  chwi  fel  o'r  blaen, 
eto  yn  yr  Arglwydd,  ac  yn  ol  ei  Air.  Yr 
ydym  wedi  bod  yn  ceisio  dodi  ein  hachos- 
ion  o'ch  blaen  chwi  er  ys  talm  o  amser, 
ond  ni  chawsom  ryddid  i  wneuthur  felly. 
Duw  a  dosturio  wrthym  mewn  amser  o 
gyfyngder,  pan  y  mae  ein  tadau  yn 
Nghrist,  a'n  brodyr  yn  yr  Arglwydd,  yn 
ein  gadael  yn  amddifaid.  Hyn,  yn  bre- 
senol,  oddiwrth  eich  caredicaf  frodyr, 
"  Thomas  Price, 

"  WlLLIAM    EdWARD, 

"  Thomas  William, 

"  JOHN    BeLSHER, 

"  EvAN  Thomas." 
Rhaid  addef  fod  hwn  yn  Iythyr  cryf,  er 
y  cynwysa  rai  cyfeiriadau  personol  nad 
ydynt  yn  gwbl  barchus.  Prin  yr  oedd 
yn  weddus  ar  ran  y  cynghorwyr  hyn  i 
awgrymu,  pe  y  caífai  rhai  o  ddynion  blaenaf 
y  Gymdeithasfa  eu  hordeinio  yn  ol  trefn 
Eglwys  Loegr,  nad  gwaeth  ganddi  beth  a 
ddeuai  o'r  IleiII.  Hawdd  darllen  rhwng  y 
Ilinellau  awydd  mawr  am  ordeiniad  ;  yr 
oeddynt  yn  barod  i  aros  gyda'r  Methodist- 
iaid,  ond  iddynt  gael  eu  hordeinio;  yr  oedd- 
ynt  yn  benderfynol  i  ymadael  oni  chaent. 
Diau  genym  fod  y  cyffelyb  ysprydiaeth  yn 
ymweithio  fel  lefain  yn  mysg  y  cynghor- 
wyr  trwy  lawer  o'r  cynulleidfaoedd. 
Dyddorol  fyddai  gwybod  pa  ateb  a  rodd- 
wyd  i'r  Ilythyr,  os  atebwyd  ef  o  gwbl ;  nid 
yw  y  wybodaeth  hono  genym  ;  ond  teifl 
dydd-Iyfr  Howell  Harris  lawer  o  oleuni  ar 
stâd  meddwl  y  frawdoliaeth  cynulledig  yn 
Nghayo,  yn  nglyn  a'r  mater  hwn.  Meddai : 
"  Cawsom  hir  ymchwiliad  i  natur  ac  ar- 


wyddion  balchder,  sydd  yn  awr  yn  dechreu 
ymddangos  yn  y  cynghorwyr.  Agorasom 
ein  calonau  i'n  gilydd,  gan  weled  fod  yn 
rhaid  i  ni  ddatgan  yn  erbyn  yr  YmneiIIdu- 
wyr,  eu  bod  yn  cysgu,  ac  yn  gadael  yr 
Arglwydd.  Rhoddodd  yr  Arglwydd  i  mi 
genadwri  i'w  chyhoeddi  i'r  brodyr  ;  cenad- 
wri  ofnadwy,  yn  tori  i'r  byw,  gyda  golwg 
ar  ostyngeiddrwydd,  a  thlodi  yspryd,  Yr 
oedd  yr  Arglwydd  yno  yn  wir.  Datganai 
amryw  fod  y  geiriau  yn  trywanu  eu 
heneidiau  fel  cleddyfau.  Cyfeiriais  at 
berygl  balchder ;  mor  íìiaidd  oedd  ein 
gweled  ni  (y  cynghorwyr)  yn  falch,  gan 
na  feddwn  ond  ychydig  ddoniau,  ac  ychydig 
wybodaeth  mewn  unrhyw  beth  ;  a'n  bod 
heb  ddysg  na  medr,  yn  wael,  ac  yn 
ddirmygus  yn  ngolwg  pawb,  ac  felly  hefyd 
mewn  gwirionedd.  Dangosais  y  dylem 
gywilyddio,  ac  ymostwng  gerbron  Duw, 
wrth  weled  cynifer  yn  ymgynull  i  wrando 
ar  greadviriaid  mor  wael ;  a'r  modd  y 
mae  balchder  yn  ymddangos  mewn  anallu 
i  oddef  cerydd."  Prawf  y  difyniadau  hyn 
mai  fel  balchder  yspryd  ar  ran  y  cyng- 
horwyr,  yr  edrychai  Howell  Harris,  a'r 
brodyr  yn  Nghayo,  ar  y  dymuniad  ang- 
erddol  am  urddiad  oedd  yn  dechreu  dangos 
ei  ben,  ac  yn  peri  dadleuaeth  frwd  ac 
ymraniad.  Ymddengys  y  pethau  canlynol 
yn  bur  glir  :  (i)  Fod  arweinwyr  y  Meth- 
odistiaid  yr  adeg  hon,  ac  yn  arbenig 
Howell  Harris,  yn  dra  ymlyngar  wrth  yr 
Eglwys  Sefydledig,  ac  yn  rhy  anmharod  i 
gydnabod  hawliau  y  cynghorwyr  mwyaf 
galluog  gyda  golwg  ar  ordeiniad  i  gyflawn 
waith  y  weinidogaeth.  Awyddent  am  i 
amryw  gael  urddau  esgobol  ;  eithr  oni 
chaent  y  fraint  hono,  nid  oeddynt  yn 
barod  i  ymgymeryd  a'r  cyfrifoideb  o 
ordeinio  yn  eu  mysg  eu  hunain.  Gwell 
ganddynt,  yn  hytrach,  oedd  i'r  cym- 
deithasau  ddyoddef  amddifadrwydd,  ac 
i'r  cynghorwyr  galluocaf  gefnu.  (2)  Tra 
yr  oedd  rhai  cynghorwyr  wedi  eu  cyn- 
ysgaethu  â  doniau  helaeth,  ac  yn  meddu 
gwybodaeth  ddofn  o'r  Ysgrythyr,  fod 
Iliaws  o  rai  eraill  yn  weiniaid  eu  gallu- 
oedd,  yn  brin  eu  dirnadaeth,  ac  yn  am- 
ddifad  o  chwaeth  a  barn  ;  ac  eto,  nid 
annhebyg  fod  yr  awydd  am  ordeiniad,  er 
mwyn  cael  safle  uwch  yn  yr  eglwys,  yn 
gryfach  yn  y  dosbarth  olaf  hwn  na  neb. 
Felly,  pe  y  dechreuid  ordeinio  y  cynghor- 
wyr,  nid  annhebyg  y  byddai  hyny  fel  pe 
yr  agorid  argae,  y  llifai  cenfigen  ac  eiddig- 
edd  i  fewn  i  fysg  y  brodyr  fel  afon. 
(3)  Y  mae  yn  bur  sicr  fod  amryw,  a'r  rhai 

hyny,  efallai,  y  dosparth  mwyaf  parchus, 
o'r  rhai  a  ganlynent  y  Diwygwyr,  ac  a 
ymgyfenwent  yn  Fethodistiaid,  yn  fwy 
ymlyngar  wrth  yr  Eglwys  na'r  arweinwyr  ; 
a  phe  y  gwelent  y  duedd  leiaf  yn  y  Cyfun- 
deb  i  ymffurfio  yn  blaid  Ymneillduol,  y 
troent  eu  cefnau  arno  ar  unwaith.  Rhwng 
pob  peth,  ni  welai  Rowland  a  Harris  eu 
ffordd  i  symud ;  disgwyhent  yn  awyddus  am 
oleuni  mwy  pendant  a  chhr.  Ar  yr  un 
pryd,  tueddwn  i  feddwl  iddynt  fod  yn  rhy 
amddifad  o  feiddgarwch  yn  y  cyfnod  hwn, 
a'u  bod  yn  disgwyl  arwydd  eglurach  nag 
oedd  ganddynt  hawl  i  wneyd,  a  thrwy 
hyny  iddynt  golH  canoedd  o'u  canlynwyr, 
y  rhai  a  ymunasant  â  phleidiau  eraill.  Ni 
fu  hyn,  modd  bynag,  yn  golled  i  grefydd, 
oblegyd  bu  yn  foddion  i  greu  yspryd  llawer 
mwy  efengylaidd,  a  mwy  ymosodol,  yn  y 
cyfryw  bleidiau,  ac  efallai  yn  atalfa  effeith- 
iol  ar  yr  yspryd  cyfeihorni  a  ffynai  yn  eu 
mysg. 

Y  peth  cyntaf  a  wnaeth  Howell  Harris 
ar  ol  cyrhaedd  adref  oedd  myned  at  Price 
Davies,  offeiriad  Talgarth,  er  cael  ganddo 
ganiatau  i'r  Methodistiaid  gymuno  yn  yr 
eglwys,  yr  hon  fraint  a  atahasai  oddiwrth- 
ynt  am  agos  i  ddwy  flynedd  a  haner. 
"  Gwrthwynebai  yntau,"  meddai  Harris, 
"  yn  (i)  Am  fy  mod  yn  pregethu  gartref  ar 
adeg  y  gwasanaeth  dwyfol.  Atebais  inau 
na  wnaethum  y  fath  beth,  yn  fwriadol, 
erioed.  (2)  Fy  mod  yn  pregethu  yn  erbyn 
canonau  yr  Eglwys.  Atebais  nad  oedd  y 
canonau  yn  gyfraith,  am  na  chawsent 
erioed  eu  cadarnhau  gan  Weithred  Sen- 
eddol.  (3)  Fy  mod  wedi  dolurio  Esgob 
Llundain.  Dywedais  fy  mod  yn  meddwl 
na  wnaethum  hyny,  ond  nad  oedd  yr  Esgob 
yn  ghr  gyda  golwg  ar  gyfiawnhad,  a  phe  y 
cawn  fy  ngalw  o'i  flaen  y  teimlwn  yn 
ddyledswydd  arnaf  i  ddweyd  hyny  wrtho ; 
ond  os  oeddwn  wedi  camddifynu  ei  eiriau 
yn  fy  llythyr  at  Mr.  Glyde,  mai  y  rheswm 
oedd,  nad  oedd  llythyr  yr  Esgob  genyf  wrth 
law  pan  yn  ysgrifenu,  ac  y  gwnawn  gyf- 
addef  fy  mai  mewn  llythyr  arall.  (4)  Nad 
oeddwn  yn  dyfod  i  wrando  i  eglwys  fy 
mhlwyf.  Atebais  mai  anaml  yr  oeddwn 
gartref ;  fy  mod  weithiau  yn  myned  i'r 
capel,  a'm  bod  wedi  clywed  llawer  o  bre- 
gethu  da  yno ;  ac  weithiau  i  eglwys 
Talarchddu,  lle  y  clywn  yr  hyn  a  gytunai 
a'm  chwaeth  yn  well  (nag  yn  eglwys 
Talgarth) ;  ond  nad  oeddwn  yn  cadw  i 
ffwrdd  oddiar  unrhyw  ddrwgfwriad,  ac  yr 
awn  i  Dalgarth  oni  bai  am  Mr.  Edwards, 
y  cuwrad.     (5)  Fy  mod  yn  ymosod  ar  yr 


offeiriaid  yn  eu  cefnau  ;  ac  os  oeddynt  yn 
feius,  mai  fy  nyledswydd  oedd  tosturio 
wrthynt.  Atebais  na  oddefwn  ynof  y  fath 
deimlad  at  neb,  ond  ei  bod  yn  rhwymedig 
arnaf  i  sefyll  yn  gyhoeddus  yn  erbyn  eu 
pechodau,  am  eu  bod  yn  foddion  i  galedu 
eraill  mewn  pechod  trwy  eu  hesiampl,  gan 
fod  llawer  o  honynt  yn  feddwon,  ac  yn 
cael  eu  canfod  yn  feddw.  Dangosais  iddo 
fel  yr  oeddwn  wedi  llafurio  i  gadw  llawer  yn 
yr  Eglwys,  oeddynt  yn  annhueddol  i  hyny 
oblegyd  annuwioldeb  ac  anwybodaeth  y 
clerigwyr,  y  rhai  a  bregethent  weithredoedd 
yn  lle  Crist.  Pan  y  gwrthwynebai  hyn,  cyd- 
nabyddais  y  dylent  gael  eu  pregethu  yn  eu 
Ile,  fel  ffrwythau  ftydd.  Dywedai  fod  y 
bobl,  ar  ol  gwrando  arnaf  fi,  yn  edrych  yn 
watwarus  arno  ef,  ac  yn  ei  ddirmygu. 
Dywedais  fy  mod  yn  gobeithio  na  wnaeth- 
um  i  hyny  erioed.  Cydnabyddodd  na 
wnaethum.  Dywedais,  yn  mhellach,  pa 
bryd  bynag  y  gwelwn  y  cyfryw  yspryd 
ynof  fy  hun,  neu  mewn  eraill,  fy  mod  yn 
ei  geryddu.  Yr  oedd  yn  chwerw  yn  erbyn 
y  brawd  Rowland,  gan  ei  fygwth  a  gwys 
os  byth  y  deuai  yno  drachefn.  Pan  yr 
honai  nas  gallwn  ddwyn  cosp  arno  ef  am 
wrthod  y  sacrament  i  mi,  fel  yr  oeddwn 
wedi  bygwth  yn  fy  llythyr,  cyfeiriais  ef  at 
y  prawf  rhwng  Esgob  Manaw  a'r  llyw- 
odraeth,  pan  yr  oedd  wedi  gwrthod  y 
sacrament,  ac  y  cafodd  ei  wysio  o'r  her- 
wydd."  Felly  y  terfynodd  yr  ymddiddan 
rhwng  Harris  a'r  hen  Price  Davies,  ac  y 
mae  yn  dra  dyddorol  fel  engrhaifft  o'r 
teimlad  o'r  ddau  tu.  Nid  yw  yn  ym- 
ddangos  i'r  offeiriad  roddi  ateb  penderfynol 
ar  y  pryd  ;  ond  ildio  a  wnaeth,  oblegyd  ar 
gyfer  Sul  y  Pasg  cawn  y  nodiad  a  ganlyn 
yn  y  dydd-Iyfr  :  "  Aethum  i  eglwys  Tal- 
garth,  a  chefais  ganiatad  i  gyfranogi  o'r 
sacrament.  Yr  oeddwn  yn  isel  fy  meddwl 
yn  ystod  y  canu,  eithr  yn  y  bregeth,  ar 
Col.  iii.  I,  synwyd  fi  at  ei  huniongrededd 
a'i  hysprydolrwydd ;  yna  aethum  at  y 
bwrdd,  wedi  bod  yn  agos  at  yr  Arglwydd 
trwy  ystod  y  bregeth,  a  gwnaed  fi  yn 
ddiolchgar  o  herwydd  clywed  y  fath 
bregeth  yma." 

Fel  y  trefnasid  yn  flaenorol,  cynhaliwyd 
Cymdeithasfa  Fisol  yn  nhŷ  Thomas  James, 
Cerigcadarn,  ar  y  26ain  o  EbriII.  Ni 
cheir  ei  phenderfyniadau  yn  y  cofnodau  ; 
tebyg  mai  dibwys  oeddynt ;  ond  rhydd 
Howell  Harris  ryw  gymaint  o'i  hanes  yn 
y  dydd-Iyfr.  "  Eisteddasom  yn  nghyd," 
meddai,  "  hyd  gwedi  pedwar,  a'r  Ar- 
glwydd  a'm  gwnaeth  yn  finiog,  ac  yn  dra 


294 


y   TADAU   METHODISTAIDD. 


[1745- 


llym  i'r  brodyr.  Dangosais  y  rhaid  i  ni 
gael  ein  dysgu  gan  Dduw  yn  yr  oll  ag  a 
geisiwn  ddysgu  i'r  bobl,  onide  nas  gallwn 
lefaru  gydag  awdurdod,  a  bywyd,  a  hyfdra; 
y  dylem  ddeall  ein  perthynas  â  holl 
greaduriaid  Duw,  â  phawb  dynion,  ac  â 
phawb  credinwyr,  gan  weled  ein  bod  wedi 
ein  geni  i'r  byd  cynddrwg  a'r  diaflaid ; 
pan  fyddom  yn  myned  gerbron  y  bobl,  ein 
bod  yn  wynebu  ar  greaduriaid  sydd  yn 
farw  mewn  pechod,  y  rhai  na  effeithia 
geiriau  na  rhesymau  fwy  arnynt  na  phe  y 
ceisiem  dyllu  careg  â  bys,  oddieithr  i  Dduw 
lefaru  wrthynt  a'u  dwysbigo ;  y  dylem 
benderfynu  peidio  myned  at  y  bobl  heb 
Dduw,  a  gofalu,  gwedi  myned,  am  gadw  ein 
llygaid  yn  sefydlog  ar  Dduw ;  oblegyd  pan 
fyddom  yn  myned  yn  y  cnawd,  os  can- 
fyddwn  yn  y  gynulleidfa  ŵr  doeth  a  phrof- 
iadol,  ni  a  anghofiwn  y  bobl,  gan  gyfeirio 
ein  holl  ymadroddion  ato  ef,  a  cheisio  gosod 
ein  hunain  yn  iawn  yn  ei  syniad  ef,  ac 
felly  anghofio  yr  Arglwydd.  Yna  dangosais 
fel  yr  oedd  y  bobl  wedi  syrthio  i  drwm- 
gwsg,  fel,  er  eu  bod  yn  teimlo  tan  weinid- 
ogaeth  y  Gair,  nad  ydynt  yn  eu  bywydau 
yn  cydnabod  yr  Arglwydd,  ac  na  dderbyn- 
iant  gerydd.  Sylwais  y  byddai  yn  well  i 
ni  beidio  pregethu,  oni  wneir  ni  yn  effeith- 
iol  i  ddwysbigo  ac  argyhoeddi.  Cyfeiriais 
at  falchder — balchder  mewn  dillad — ein 
dull  o  geisio  ei  guddio,  ac  fel  yr  ydym  yn 
gaethion  iddo.  Yr  oedd  nerth  mawr  yn 
ein  mysg.  Yr  wyf  yn  credu  y  caiff  hyn  ei 
fendithio  iddynt,  ac  i'r  ẁyn.  Gwelais 
ddarfod  i'r  Arglwydd  fy  anfon  gyda'r 
genadwri  hon  atynt.  Yna,  gwedi  trefnu 
dydd  o  ymostyngiad,  a  phenderfynu  ein 
cylchdeithiau,  aethum,  o  gwmpas  wyth, 
tua  Llangamarch."  Pregethodd  yno  gyda 
nerth  mawr,  ac  aeth  i  dŷ  Mr.  Gwynn  i 
gysgu. 

Yr  wythnos  ganlynol  aeth  ar  daith  i 
ranau  o  Fynwy  a  Morganwg,  er  mwyn,  yn 
un  peth,  bod  yn  bresenol  yn  Nghym- 
deithasfa  Watford ;  ac,  fel  y  dengys  y 
dydd-lyfr,  er  mwyn  cadarnhau  y  cynghor- 
wyr.  Yr  oedd  y  cyffro  a'r  anesmwythder 
a  ffynai  yn  eu  mysg  yn  gwasgu  yn  drwm  ar 
ei  feddwl.  Meddai :  "  Yr  wyf  yn  teimlo 
fy  enaid  yn  crynu  oblegyd  y  cynghorwr; 
y  mae  hunangais  yn  cynyddu  yn  eu  mysg, 
a  thlodi  yspryd  yn  darfod,  a  gwybodaeth  y 
pen  yn  dyfod  yn  mlaen.  O  fy  Nuw,  dwg 
ni  i'th  ddysgeidiaeth  di,  fel  y  gwelom  ac  y 
gogoneddom  di,  ac  y  deuwn  yn  debyg  i  ti. 
Byddai  yn  beth  arswydus  i'r  Methodistiaid 
adael  yr  Arglwydd  ar  ol  cymaint  a  wnaeth 


efe  iddynt.  Eithr  y  mae  fy  Arglwydd  yn 
dyner  wrthyf  yn  y  dydd  hwn  o  brawf.  Yr 
wyf  yn  cael  mai  yr  hyn  yn  unig  a  geisiant 
yw,  ordeiniad,  disgyblaeth,  a  chynulleid- 
íaoedd.  O,  ai  nid  ydynt  yn  hyn  yn  debyg 
i'r  Israeliaid  a  geisient  frenin  er  mwyn  bod 
fel  y  cenhedloedd  eraill  ?  "  Wedi  pregethu 
yn  Cantref,  Dolygaer,  Llanheiddel,  a  New 
Inn,  cyrhaeddodd  Watford  y  nos  cyn  y 
Gymdeithasfa.  Yr  oedd  yma  o  fewn  dwy 
fiUtir  i'r  Groeswen,  canolbwynt  y  cyffro  am 
ordeiniad,  o'r  hwn  le  hefyd  yr  anfonasid  y 
llythyr  i  Gymdeithasfa  Cayo.  O  angen- 
rheidrwydd,  felly,  rhaid  fod  awydd  y 
cynghorwyr  am  gael  eu  hordeinio,  a'r  cyn- 
hwrf  yn  nglyn  â  hyny,  yn  uchaf  ar  feddwl 
pawb  a  ddaethai  yn  nghyd ;  a  rhaid  i'r 
mater  gael  ei  drafod.  Cymerodd  Harris 
fantais  ar  bresenoldeb  Ilawer  o'r  brodyr  i 
drin  y  pwnc  yn  flaenorol  i  gynulliad  ffurfiol 
y  Gymdeithasfa,  gan  draethu  yn  helaeth  ei 
syniadau  ei  hun,  ac  ateb  rhesymau  a  gwrth- 
ddadleuon.  Caiff  y  dydd-Iyfr  adrodd  yr 
hanes  :  "  Wrth  ymddiddan  â'r  brodyr, 
dywedais  fy  mod  yn  gwahaniaethu  oddi- 
wrthynt  mewn  tri  pheth.  Yn  mlaenaf, 
nad  oeddwn  erioed  wedi  edrych  ar  y  seiadau 
fel  eglwysi,  ond  fel  canghenau  bychain  o 
Eglwys.  Yn  nesaf,  nad  oeddwn  wedi 
edrych  ar  y  cynghorwyr  fel  gweinidogion 
i  weini  yr  ordinhadau,  na,  gyda  golwg  ar 
lawer  o  honynt,  fel  rhai  i  gyfranu  y  Gair  yn 
y  ffordd  o  bregethu,  ond  mewn  ffordd  o 
gynghori.  Yn  drydydd,  nad  oeddwn  wedi 
edrych  arnom  erioed  fel  sect,  ond  fel  pobl 
o  fewn  i'r  Eglwys,  wedi  ein  galw  er  mwyn 
diwygiad,  hyd  nes  naill  y  gwrandewir  ni 
neu  y  troir  ni  allan.  Dangosais  y  rhaid 
i  bwy  bynag  a  elwir  i  lafurio  fel  di- 
wygiwr  gael  cariad  cryf  i  ddyoddef 
Ilawer.  Dywedais  fod  yr  holl  anesmwyth- 
der  hwn,  yn  ol  fy  marn  i,  yn  codi  yn — 

"I.  Oddiwrth  Satan  yn  gweithio  yn  ddir- 
gel  i  geisio  ein  rhanu.  Fy  rhesymau 
ydynt  y  rhai  canlynol:  (i)  Nis  gallaf  gredu 
fod  y  petrusder  (gyda  golwg  ar  gymuno  yn 
yr  Eglwys)  wedi  cael  ei  gynyrchu  gan 
Dduw,  gan  na  ddaeth  yr  amser  eto  i'w 
symud,  na  gweithredu  yn  ei  ol.  (2)  Am  y 
rhai  ddarfu  ildio  i'r  petrusder  hwn,  fel  pe 
yn  dyfod  oddiwrth  yr  Arglwydd,  nid  ydynt 
wedi  Ilwyddo.  (3)  Nis  gallem  gyduno  â'r 
YmneiIIduwyr  pe  yr  ymumem  â  hwy, 
oblegyd  eu  Baxteriaeth  mewn  athrawiaeth, 
a'u  clauarineb  fel  proffeswyr,  tra  y  byddent 
hwy  yn  edrych  arnom  ni  fel  rhai  urddasol, 
ac  na  chaem  awdurdod  yn  eu  mysg  i  fyned 
yn  mlaen  â  gwaith  y  diwygiad.     (4)  Fod 

y  syniad  am  fyned  allan  fel  sect  wahan- 
iaethol  yn  arswydus  i  mi. 

"  II.  Yr  wyf  yn  meddwl  fod  y  petrusder 
hwn  yn  codi  hefyd  oddiar  hunan.  Rhes- 
ymau:  (i)  Y  maent  yn  meddu  cryn  gredin- 
iaeth  yn  eu  gallu  i  ddeall  yr  Ysgrythyr. 
(2)  Nid  ydynt  yn  teimlo  pwysfawredd  y 
gwaith  yn  dyfod  yn  ddigon  dwys  ar  eu 
heneidiau.  (3)  Nid  ydynt  yn  gweled  can- 
lyniadau  yr  hyn  a  geisiant. 

"III.  Ỳr  wyf  yn  credu  y  dangosai  yr 
Arglwydd  y  dymunoldeb  o  hyn  i'r  rhai  y 
mae  wedi  egluro  mwyaf  o'i  feddwl,  ac  y 
dechreuai  yr  ymraniad  (oddiwrth  yr  Eg- 
Iwys)  trwy  y  rhai  y  mae  wedi,  ac  yn, 
rhoddi  mwyaf  o  amlygrwydd  o  hono  ei 
hun.  Mewn  atebiad  i  wrthddadleuon, 
dy wedais :  (i)  Nad  oedd  neb  wedi  gadael 
eglwys  sefydledig  hyd  nes  y  caent  eu 
gwthio  allan,  megys  yr  apostolion  oddiwrth 
yr  luddewon,  a'r  Protestaniaid  oddiwrth  y 
Pabyddion  ;  a  bod  y  diweddaf  wedi  derbyn 
yr  ordeiniad  a'r  ordinhadau  oddiwrth  y 
Pabyddion  am  gan'  mlynedd  cyn  ymffurfio 
yn  eglwys.  (2)  Pan  y  gwrthddadleuid  nad 
oedd  yn  debyg  y  byddai  i  lawer  o'r 
cynghorwyr  gael  eu  hordeinio  gan  yr 
Eglwys  Sefydledig,  oblegyd  diffyg  gwybod- 
aeth  o'r  ieithoedd,  atebais,  pan  yr  agorid  y 
drws  i  ni  y  rhaid  i  hyny  gymeryd  lle  trwy 
i'r  Arglwydd  agoryd  calon  (yr  Esgobion)  i 
ordeinio  o  herwydd  cydwybod,  ac  nid 
glynu  wrth  ffurfiau  ;  neu  ynte  rhaid  iddynt 
ein  gwthio  o'u  mysg.  (3)  Dangosais,  gyda 
golwg  ar  ordeiniad,  er  fod  llawer  yn  ein 
mysg  yn  ei  ddymuno,  na  ystyrid  ef  yn 
beth  o  bwys  mawr  yn  nyddiau  yr  apostol- 
ion.  Pan  y  pregethai  Apolos,  na  anghy- 
meradwyir  ef  am  fyned  o  gwmpas  heb  ei 
ordeinio,  ond  am  ddiffyg  goleuni  i  adnabod 
Crist.  (Ni  roddid  pwys  ar  ordeiniad) 
ychwaith  yn  nghlyn  â'r  rhai  a  elent  o 
gwmpas  pan  laddwyd  Stephan.  Gwrth- 
ddadl :  Ond  adeg  erledigaeth  oedd  hyny. 
Ateb  :  Felly  y  mae  yn  awr,  pan  yr  ydym 
ni  yn  ceisio  cael  ein  hordeinio. 

"  Lleferais  fy  meddwl,  a  meddwl  y  l)rawd 
Rowland,  gyda  golwg  ar  y  cynghorwyr, 
fy  mod  wrth  weled  y  fath  falchder,  a'r  fath 
ansefydlogrwydd  yn  rhwym  wrth  lawer 
o  honynt,  yn  crynu  drostynt  ;  ac  hefyd 
gyda  golwg  ar  y  bobl  gyffredin,  eu  bod  yn 
syrthio  i  gwsg,  o  ddiffyg  rhai  i  bregethu 
iddynt  fywyd  ffydd,  ac  i  ddangos  mai  yr 
hyn  sydd  o  bwys  ydyw,  nid  beth  y  maent 
yn  ei  deimlo,  ond  beth  y  maent  yn  ei 
wneyd.  Yr  wyf  yn  credu  i'r  Arglwydd 
fendithio  ein  dyfodiad  yn  nghyd  yn   rhy- 


feddol,  a  thuhwnt  i'm  dysgwyhad.  Cafodd 
y  brodyr  fwy  o  gariad,  gostyngeiddrwydd, 
ac  ymddarostyngiad  nag  a  ddysgwyhwn, 
gan  ei  gymeryd  yn  garedig  fy  mod  yn 
dweyd  fy  marn  am  danynt,  ac  yn  dangos 
na  Iwyddent  os  aent  yn  mlaen  (gyda  mater 
yr  ordeiniad) ;  ond  y  profai  hyny,  yn  fy 
marn  i,  yn  fwy  o  rwystr  i'r  gwaith  na  dim 
a  ddigwyddasai  hyd  yn  hyn.  Dywedais  fy 
meddwl  hefyd  gyda  golwg  ar  ffurf  o  addol- 
iad,  y  buasai  yn  dda  genyf  pe  bae  un 
yr  Eglwys  yn  cael  ei  ddiwygio,  a'i  ddef- 
nyddiad  yn  cael  ei  adael  at  farn  y  gwein- 
idog.  Atebais  wrthddadl  arall  hefyd,  gan 
ddangos  nas  gallai  ordeiniad  gadw  dynion 
cnawdol  rhag  ymaflyd  yn  y  gwaith." 

Yr  oedd  hwn  tuhwnt  i  ddadl  yn  gyfarfod 
pwysig  ;  ac  ymddengys  i  Howell  Harris  ei 
hunan,  heb  gymhorth  neb  o'i  frodyr,  orch- 
fygu  y  wanc  am  ordeiniad  a  ffynai  yn  mysg 
y  cynghorwyr.  Ei  brif  resymau  dros 
beidio  ymneillduo  oeddynt  yn  (i)  Ofni  nad 
oedd  Yspryd  yr  Arglwydd  yn  arwain  hyn, 
ac  felly  y  profai  y  peth  yn  rhwystr  mawr 
ar  ffordd  y  diwygiad.  (2)  Gobaith  yr 
etholid  esgobion  llawn  cydymdeimlad  â'r 
diwygiad,  y  rhai  a  ordeinient  y  rhai  mwyaf 
galluog  a  chymhwys  o'r  cynghorwyr,  heb 
roddi  gormod  o  bwys  ar  ddysgeidiaeth 
ddynol.  Nid  rhyfedd  ei  fod  ar  ei  ben  ei 
hun  yn  ymostwng  gerbron  Duw  am  yr 
anrhydedd  a  rodded  arno,  a'i  fod  yn  gweled 
teyrnas  Satan  yn  cwympo  i'r  llawr.  Yn  y 
Gymdeithasfa,  dranoeth,  yr  oedd  pob  peth 
yn  gysurus.  Anerchodd  Harris  y  cynghor- 
wyr  gyda  grym  ;  penderfynasant  hwythau 
i  adael  i'r  mater  mewn  dadl  syrthio,  a 
myned  yn  mlaen  fel  cynt.  Eithr  cydun- 
wyd  i  dynu  i  fynu  bapyr  yn  egluro  eu  holl 
achos,  i'w  gyflwyno  i'r  esgobion.  Y  noson 
hono  aeth  Harris  i  bregethu  i'r  Groeswen,  at 
y  rhai  oeddent  wedi  ymneillduo.  Ei  destun 
oedd  yr  ymadrodd  yn  Llyfr  yDatguddiad: 
"  Nacofna;  myfi  yw  y  cyntaf  a'r  diweddaf ;" 
a  chafodd  odfa  anghyffredin.  A  defnyddio 
ei  eiriau  ef  ei  hun,  daeth  yr  Arglwydd 
i  lawr.  "  HoU  ddyinuniad  fy  enaid," 
meddai,  "  oedd  am  i'r  Arglwydd  ddod 
yno,  ac  aros  yn  mysg  y  bobl,  gan  nad  yw 
geiriau,  na  mater,  na  dyrchafu  y  Ilais,  nac 
wylo,  yn  ddim  heb  Dduw.  Cefais  ryddid 
mawr  i  ddangos  sut  y  mae  lesu  Grist  y 
cyntaf,  a'r  nerth  sydd  yn  hyn  i  orchfygu  ofn  ; 
ei  fod  y  cyntaf  o  flaen  dynion,  os  oes  arnom 
ofn  dyn ;  y  cyntaf  o  flaen  y  diaflaid ;  a'r  cynt- 
af  o  flaen  pechod.  Y  gallai  yr  lesu  ddweyd  : 
'  Mi  a  wn  ddechreu  dyn,  a  dechreu  Satan, 
a  dechreu  pechod;  mi  a  wn  eithaf  eugallu, 

a'u  cyfrwysdra ;  mi  a  allaf  blymio  eu  gwael- 
odion.'  Yna,  dangosais  y  modd  yr  oedd 
y  diweddaf,  a'i  fod  yn  cyhoeddi:  '  Mi  a 
fyddaf  y  diweddaf  gwedi  pechod,  a  dynion, 
a  diaflaid  ;  mi  a  arosaf  ar  y  maes  hyd  nes 
y  byddont  oll  wedi  eu  concro ;  mi  a  arosaf 
yn  dy  enaid  i'w  lanhau  hyd  nes  y  byddo 
yn  berffaith.  Yr  wyf  yn  dy  enaid,  i  dy 
olchi  hyd  nes  y  byddot  yn  lan  ac  yn  bur, 
heb  na  brycheuyn  na  chrychni.  Yr  wyf 
ynot  i  ymladd  dy  frwydrau,  hyd  nes  y 
byddo  yr  lioll  elynion  sydd  yn  dy  amgylchu 
wedi  eu  concro.  Nac  ofna,  yn  y  dydd 
olaf,  pan  y  bydd  y  cyfan  yn  cael  ei  losgi 
gan  dân  ;  mi  a  fyddaf  y  diweddaf.  Myfi, 
yr  hwn  sydd  wedi  dy  garu,  a'r  hwn  wyt 
tithau  yn  garu  ;  myfi,  yr  hwn  wyt  yn 
ddymuno  uwchlaw  y  cwbl,  a'r  hwn  yr  wyt 
wedi  gadael  pob  peth  er  ei  fwyn  ;  myfi  a 
fyddaf  yno,  y  diweddaf.  Yr  wyf  wedi  bod 
yn  farw,  mae  yn  wir ;  mi  a  orphenais  dy 
iachawdwriaeth  ar  y  groes  ;  disgynais  i'r 
dyfnder  i  orchfygu  angau  a  Satan  ;  ond  er 
i  mi  farw,  yr  wyf  yn  fyw.'  "  Erbyn  hyn, 
yr  oedd  yn  lle  ofnadwy  yn  y  cyfarfod,  a'r 
bobl  wedi  cyfodi  fel  gallt  o  goed  ar  eu 
traed.  Ond  y  mae  y  pregethwr  yn  myned 
yn  mlaen  i  gymhwyso'r  athrawiaeth. 
"  Dyma  ddigon,"  gwaeddai  :  "  Y  mae'r 
lesu  yn  fy  w  !  Dowch  yn  awr,  dyrchafwch 
eich  llygaid  at  y  gwaed  !  Edrychwch,  a 
chwi  a  welwch  gastell  marwolaeth  wedi  ei 
ddymchwelyd,  y  llew  wedi  ei  gadwyno  a'i 
goncro,  uffern  wedi  ei  gorchfygu  ;  chwi  a 
gewch  weled  goleuni  yr  ochr  hwnt  i 
angau."  Yr  oedd  y  pregethwr  yn  awr  yn 
feistr  y  gynulleidfa  ;  yr  oedd  yn  llawn  o 
íîydd  ac  o'r  Yspryd  Glân,  a  phob  gair  a 
lefarai  yn  cyrhaedd  hyd  adref.  Yna,  aeth 
yn  mlaen  i  daranu  yn  erbyn  gelynion 
Crist,  y  Sosiniaid,  yr  Ariaid,  y  Deistiaid, 
y  Pab,  ac  uffern,  a  gorphenodd  y  bregeth 
trwy  eu  hanog  oll  i  ymostwng  i'r  Gwar- 
edwr.  "  Cefais  nerth  rhyfedd,"  meddai ; 
"  yr  oedd  fy  enaid  yn  rhydd,  ac  yn  llawn 
o  ffydd,  o  oleuni,  ac  o  Yspryd  yr  lesu.  O 
mor  ogoneddus  yw  y  goleu  hwn  !  "  Nid 
annhebyg  fod  a  fynai  y  nerthoedd  a 
deimhd  yn  yr  odfa  yn  dwyn  gwell  yspryd 
i  mewn  i  fysg  y  cynghorwyr,  lawn  cymaint 
ag  ymresymiadau  Howell  Harris  yn  y 
Gymdeithasfa. 

O  Watford,  aeth  Harris  tua'r  Aber- 
thyn,  yn  dra  dedwydd  ei  feddwl,  gan  adael 
y  cynghorwyr,  a  gawsent  eu  ceryddu 
ganddo,  yn  iselfrydig  o  yspryd.  Ei  destun 
yma  oedd  Es.  xx.  2,  3,  a  chafodd  gryn 
nerth    i    ddangos    beth    a    wnaethai     yr 


Arglwydd  erddynt,  ac  fel  yr  oeddynt 
hwythau  yn  myned  yn  mlaen  i  buteinio 
oddiwrthi.  Yn  y  seiat  a  ddilynai,  bu  y 
pwnc  o  ymadael  a'r  Eglwys  dan  sylw,  ac 
yr  oeddynt  oll  yn  unfryd  i  beidio  ym- 
wahanu.  Dydd  Sadwrn,  aeth  i  St. 
Nicholas.  Clywodd  yma  fod  y  press  gang 
alhan,  a  llawenychai  ei  enaid  o'i  fewn  wrth 
feddwl  am  y  peryglon  ar  ba  rai  yr  oedd  ei 
wyneb.  Yn  eglwys  Wenfo,  yr  oedd 
clerigwr  tra  efengylaidd,  ac  yn  ol  ei  arfer, 
pan  fyddai  yn  y  gymydogaeth,  aeth  Harris 
yno  y  Sul  i  wrando  y  Gair,  ac  i  gyfranogi 
o'r  sacrament.  Yna,  cyfeiriodd  ei  wyneb 
tua  chartref,  gan  basio  trwy  Watford,  a 
phregethu,  gydag  arddehad,  yn  Mynydd- 
islwyn,  Gelligaer,  a  Pontsticyll,  a  chyr- 
haeddodd  adref  erbyn  y  cyntaf  o  Fai,  yr  h wn 
oedd  yn  ddydd  o  ymostyngiad  ac  ympryd, 
yn  ol  trefniad  y  Gymdeithasfa.  Yn  mhen 
ychydig  ddyddiau  derbyniodd  lythyr  o 
Lundain,  yn  ei  alw  i  fynu,  gan  fod  llawer 
o  faterion  pwysig  yn  galw  am  eu  trefnu,  a 
Whitefield  o  hyd  yn  America.  Lledodd 
yntau  y  llythyr  gerbron  yr  Arglwydd ; 
teimlai  ei  fod  yn  gyfangwbl  at  ei  wasan- 
aeth  ef,  fel  clai  yn  llaw  y  lluniwr  ;  a 
theimlai  yn  anrhydedd  i  fyned,  os  oedd 
Duw  yn  ei  alw.  Cyn  cychwyn  tua'r  brif- 
ddinas,  modd  bynag,  cymerodd  daith  faith 
trwy  Orllewin  Morganwg,  gan  ymweled  â 
Llansamlet,  a  gwlad  Browyr;  trwy  ranau  o 
Sir  Gaerfyrddin,  ac  aeth  mor  bell  a'r  Parke, 
yn  Sir  Benfro.  Yr  hyn  a'i  dygodd  yma 
oedd  cydymdeimlad  a'i  anwyl  gyfaill, 
Howell  Davies,  yr  hwn  oedd  mewn 
dyfroedd  dyfnion  oblegyd  colh  ei  briod. 
Wedi  treuho  Sabbath  yn  Llanddowror, 
gyda  yr  Hybarch  Grifhth  Jones,  dych- 
welodd  Harris  i  Abergorlech,  lle  y  cyn- 
hehd  Cymdeithasfa  FisoL  Yno  pregethai 
Daniel  Rowland.  Cafodd  afael  ryfedd  ar 
weddi  ar  y  dechreu.  Meddai  y  dydd-lyfr  : 
"  Yr  anwyl  frawd  Rowland  a  weddiodd  yn 
rhyfeddol.  Pan  aeth  i  ddeisyf  ar  ran  y 
genedl,  ac  i  alw  Duw  yn  ol  i  breswyho  yn 
ein  mysg,  llanwyd  y  Ue  gan  bresenoldeb 
yr  Arglwydd.  Yr  wyf  yn  teimlo  yn  sicr 
i'r  weddi  hon  fyned  ar  ei  hunion  i'r  nef." 
Testun  Rowland  oedd,  2  Cor.  vii.  i  ;  a'i 
fater  ydoedd,  fod  athrawiaeth  rhad  ras  yn 
ddinystriol  i  bechod.  Yr  oedd  yr  Arglwydd 
yn  y  lle  mewn  modd  anarferol  iawn.  Nid 
oes  unrhyw  gofnod  o'r  Gymdeithasfa  ar 
gael,  ond  yr  hyn  a  gronicla  Howell  Harris 
yn  ei  ddydd-lyfr.  Meddai :  "  Eisteddais 
gyda'r  brodyr  yn  hwyr,  am  fod  gwarant  i 
bressio  allan.      Holasom  ein  gilydd  gyda 

golwg  ar  ein  parodrwydd  i  fyned  i'r  rhyfel ; 
yr  oedd  pob  un  yn  foddlawn,  os  cai  ei  alw ; 
ond  penderfynasom  fod  yn  synwyrol  a 
chall,  Cydunasom  i  fod  yn  fwy  trefnus 
yn  ein  teithiau,  fel  y  caffai  yr  ŵyn  well 
porthiant.  Cawsom  lawer  o  gariad,  a 
chymundeb  yspryd."  Dychwelodd  adref 
trwy  Glanyrafonddu,  a  Llanddeusant. 
Ymddengys  nad  oedd  meddwl  Harris  ei 
hun  ddim  yn  hoUol  esmwyth  gyda  golwg 
ar  y  penderfyniad  i  aros  yn  yr  Eglwys 
Sefydledig  ;  cyfeiria  ato  amryw  droiau  yn 
ystod  y  daith ;  ac  wedi  dychwelyd  i 
Drefecca,  y  mae  nodiad  pur  hynod  yn  y 
dydd-lyfr :  "  Gweddíais  yn  daer  ar  i'r 
Arglwydd  ddychwelyd  i'n  mysg  ;  ond  pan 
y  cefais  atebiad  ffafriol  gyda  golwg  ar  y 
gwaith,  ni  chefais  ddim  yn  ffafr  y  SefydHad, 
yr  esgobion,  a'r  clerigwyr,  er  fy  mod  yn 
dadleu  Uawer  o'u  plaid."  Yn  sicr,  y  mae 
y  geiriau  yn  arwyddo  cryn  anesmwythder 
yspryd. 

Tua  chanol  Mai,  cawn  ef  a  Mrs.  Harris 
yn  cychwyn  am  Lundain.  Nid  oedd  yn 
ddibryder  gyda  golwg  ar  yr  achos  yn 
Nghymru  yn  ystod  ei  absenoldeb  ;  "ond," 
meddai,  "  cefais  ffydd  i  gyflwyno  yr  hoU 
lafurwyr  i'w  ofal  ef,  gan  fy  mod  i  yn 
myned  i'w  gadael  am  ychydig,  a  llefais  ar 
i'r  x\rglwydd  fod  yn  ddoethineb,  ac  yn 
nerth  iddynt,  a'u  galluogi  i  sathru  Satan 
dan  eu  traed."  Erbyn  cyrhaedd  y  brif- 
ddinas,  cafodd  fod  y  cymdeithasau  yno 
mewn  stâd  dra  annhrefnus  ;  ymraniadau  a 
dadleuon  wedi  dod  i  mewn  i'w  mysg,  a 
chwestiynau  wedi  codi  parthed  purdeb 
buchedd  rhai  o'r  aelodau.  "  Yr  wyf  yn  clyw- 
ed  y  fath  bethau  yma,  ac  yn  gweled  y  fath 
ymraniadau,  fel  nas  gwn  beth  i'w  wneyd  nac 
i'w  ddweyd,"  meddai.  "  Y  mae  yn  dda  i  mi 
mai  Crist  yw  fy  holl  ddoethineb  a'm  nerth  ; 
yr  wyf  yn  gweled  fy  mywyd  a'm  hiechyd  yn 
ei  law.  O,  pa  fodd  yr  ymddygaf  yn  y 
dydd  hwn  o  brawf."  Un  Mr.  Cudworth 
oedd  wrth  wraidd  y  drwg,  sef  yr  un 
ag  a  fuasai  yn  cynhyrfu  yn  flaenorol 
yn  Mryste.  Nid  yn  unig  yr  oedd 
wedi  dwyn  dadleuon  i  mewn  am  natur 
cyfranogiad  yr  enaid  o  gyfiawnder  Crist, 
ond  yr  oedd  rhyw  helynt  flin  wedi  codi 
gyda  gohvg  ar  ei  gymeriad  personol,  a 
chyhuddid  ef  o  ryw  anfoesoldeb  na  enwir. 
Credai  Harris  am  dano  na  chawsai  erioed 
ei  aileni,  a'r  diwedd  a  fu  tori  pob  cysyllt- 
iad  ag  ef.  Tua  phythefnos  y  bu  Mr.  a 
Mrs.  Harris  yn  Llundain,  ac  ymddengys 
iddo  fod  yn  nodedig  o  Iwyddianus  yn  mysg 
y  brodyr  Saesnig  i  wastadhau  eu  hymraf- 


aehon,  a'u  dwyn  at  eu  gilydd.  Nis  gallwn 
ddifynu  y  dydd-lyfr  am  yr  yspaid  hwn,  er 
y  cynwysa  hanes  manwl  a  dyddorol,  ond  y 
mae  ynddo  un  nodiad  tra  arwyddocaoí. 
"  Neithiwr,"  meddai,  "  datgenais  mai  un 
gofal  yn  unig  a  arferai  fod  arnaf  pan  yn 
esgyn  i'r  pwlpud,  sef  ar  i  bawb  yn  y  cyf- 
arfod  gael  Iles  trwy  fy  ngeiriau,  ac  ar  i 
Grist  gael  ei  ddatguddio  i  bawb  ;  ond  yn 
awr  fod  arnaf  bryder  gyda  golwg  ar  beth 
arall,  sef  ofn  rhag  i  mi  dramgwyddo  rhyw 
rai.  Ac  os  gwelaf  amryw  o  blant  Duw  yn 
dyfod  i  wrando  gyda  chlustiau  gochelgar, 
yn  unig  er  mwyn  gweled  a  ffaelaf,  y  mae 
yn  brawf  dolurus  fy  mod  yn  methu  credu 
eu  bod  yn  ceisio  fy  nghynorthwyo,  a  dal  fy 
mreichiau  i  fyny  â'u  gweddíau.  O  mor 
boenus  yw  dadleuaeth  !  Mor  falch  ar  bob 
cyfrif  a  fyddwn  i  gael  myned  i  neillduaeth, 
oni  bai  mai  yr  Arglwydd  ddarfu  fy  ngalw 
yma."  Awgryma  y  nodiad  fod  rhai  o'r 
frawdoliaeth,  yn  Llundain,  yn  dechreu 
amheu  a  oedd  Harris  yn  iach  yn  y  ffydd, 
ac  yn  myned  i'w  wrando  gyda  y  bwriad  o'i 
ddal  yn  tripio.  Bu  ef  a'i  briod  am  gryn 
amser  tua  Bath  a  Bryste  ar  eu  ffordd 
adref,  ac  yr  oedd  yn  Fehefin  26,  pan  y 
cyrhaeddasant  Drefecca. 

Llonwyd  calon  Howell  Harris  yn  fawr 
wrth  ddeall  fod  y  gwaith  da  wedi  myned 
rhagddo  yn  Nghymru  yn  ystod  ei  absen- 
oldeb.  Clywai  yn  arbenig  am  y  nerth 
oedd  yn  cydfyned  a  gweinidogaeth  Howell 
Davies,  ac  enynodd  ei  enaid  yn  fflam 
ynddo  o'r  herwydd.  "  Llonwyd  fy  yspryd," 
meddai,  "  â  diolchgarwch,  ac  hefyd  â 
chariad  ato,  ac  at  bob  tyst  sydd  gan  Dduw 
yn  y  byd.  O  ddaioni  fy  Arglwydd,  yn  fy 
mendithio  fel  pe  na  byddwn  un  amser  yn 
pechu  yn  ei  erbyn  !  Tynwyd  fy  enaid 
allan  mewn  Ilawenydd  oblegyd  y  doniau,  y 
grasau,  y  Ilwyddiant,  y  doethineb,  a'r 
nerth'y  mae  yn  roddi  i  eraiU."  Yn  sicr, 
ceir  yma  ryddfrydigrwydd  yspryd'  na  welir 
yn  aml  ei  gyffelyb.  Yn  fuan  clywodd  fod 
dyn  yn  dyfod  y  dydd  hwnw  o  Aberhonddu, 
er  ei  gymeryd,  a  gwneyd  milwr  o  hono. 
Teimlai  nerth  ei  natur  Iygredig  fel  y 
gwelwodd  wrth  glywed  y  newydd.  Ond 
aeth  i'r  dirgel ;  yno  cafodd  olwg  ar  ogon- 
iant  yr  Arglwydd  lesu  Grist,  fel  un  a  phob 
awdurdod  yn  ei  law.  Gwelai  fod  y  diaflaid, 
a  phob  math  o  ddrwgddynion,  ac  yn  eu 
mysg  y  dyn  â'r  warant,  o  Aberhonddu, 
mewn  cadwyn  ganddo  ef.  Llanwodd  hyn 
ei  yspryd  a  thangnefedd.  Gwelai  werth  yr 
addewidion,  yn  neillduol  yr  addewid, 
"  Pan  elych  trwy  y  dyfroedd  myfi  a  fyddaf 

gyda  thi,"  fel  y  galluogwyd  ef,  nid  yn  unig 
i  fod  yn  dawel  o  ran  ei  feddwl,  ond  liefyd  i 
gysuro  ei  deulu.  Eithr  ystori  gelwyddog 
oedd  y  chwedl  yn  y  diwedd  ;  neu,  os  oedd 
y  cyfryw  ddrwgfwriad  yn  mryd  y  gwrth- 
wynebwyr,  ni  roddwyd  mo  hono  mewn 
grym. 

Ar  y  3ydd  dydd  o  Orphenaf  cyneHd 
Cymdeithasfa  Chwarterol,  yn  Blaenyglyn. 
Nid  oedd  Daniel  Rowland  yno,  eithr 
daethai  Howell  Davies,  a  Williams,  Panty- 
celyn,  i'r  cyfarfod,  yn  nghyd  á'r  Parch. 
John  Powell,  yr  ofFeiriad,  o  Fynwy.  Fel  y 
geUid  disgwyl,  yr  oedd  Howell  Harris 
hefyd  yn  bresenol.  A  ganlyn  yw  y  cof- 
nodau  : — 

"  Wedi  derbyn  llythyr  oddiwrth  y  brawd 
George  Gambold,  gyda  golwg  ar  ei  alwad, 
pa  un  ai  (cynghorwr)  cyhoedd  neu  breifat 
fyddai,  a  chwedi  deall  fod  ei  ddoniau  yn 
hytrach  at  adeiladu  y  saint  nag  at  argy- 
hoeddi,  a'i  fod  wedi  cael  ei  fendithio  mewn 
amryw  leoedd  yn  gyhoeddus,  ni  a  ledasom 
y  mater  gerbron  yr  Arglwydd,  ac  yna  ni 
a'i  cyflwynasom  i'r  brawd  Howell  Davies, 
gan  adael  iddo  benderfynu  yn  mha  leoedd 
y  caffai  lefaru  yn  gyhoeddus,  ac  yn  mha 
leoedd  yn  breifat,  a  hyny  ar  brawf  hyd  y 
Gymdeithasfa  nesaf. 

"Gwediderbyn  dau  Iythyr,  un  oddiwrth 
y  brawd  John  Richards,  a'r  Ilall  oddiwrth 
y  brawd  Richard  Tibbot,  y  rhai  oeddynt 
mewn  cryn  betrusder  pa  fodd  i  ymddwyn 
ar  hyn  o  bryd,  gan  y  byddent  yn  sicr  o 
gael  eu  pressio  pe  yr  aent  i  rai  Ileoedd  yr 
arferent  fyned  iddynt,  ac  yn  gofyn  am  gyf- 
arwyddyd,  ai  nid  gwell  iddynt  roi  eu 
hunain  y  tuhwnt  i  gyrhaedd  gelynion, 
trwy  gymeryd  trwydded,  cydunasom  oll 
y  byddai  cymeryd  trwydded,  yn  bresenol, 
yn  ddianrhydedd  i'r  Arglwydd,  yr  un  fath 
ag  y  byddai  gadael  y  gwaith.  Meddyliem, 
felly,  mai  gwell  i'r  rhai  sydd  allan  o  afael 
y  gelyn  fyned  i'r  Ileoedd  mwyaf  peryglus, 
a'r  IleiII  fyned  yn  fwy  preifat,  gan  arfer  pob 
doethineb  diniwed,  am  mai  prawf  am 
amser  ydyw  hwn,  ac  na  ddylai  gael  edrych 
arno  fel  erledigaeth.  Ond  am  y  brawd 
WiIIiam  Richard,  yr  oedd  efè  a'i  feddwl 
mor  Ilawn  o  amgylchiad  Daniel  fel  y 
teimlai  ei  hun  dan  rwymau  i  fyned  fel  cynt. 
Cydunasom  hefyd,  os  deuai  yr  erledigaeth 
yn  gyífredinol,  a'r  efengyl  yn  cael  ei 
rhwystro  yn  hollol,  i  apelio  at  y  Ilywodr- 
aeth.  Os  gwrthodir  ni  yno,  i  ddeisebu  yr 
esgobion  ;  yna,  os  cymerir  ein  rhyddid 
ymaith  yn  gyfangwbl,  bydd  y  ffordd  yn 
rhydd  i  ymwahanu. 


"  Darllenwyd  adroddiadau  y  brodyr,  y 
rhai  a  ddygent  newyddion  da  am  Iwydd- 
iant  yr  efengyl  yn  y  rhan  fwyaf  o  leoedd  ; 
y  brodyr  Thomas  James  a  Thomas 
WiIIiams,  heb  ysgrifenu  adroddiad. 

"  Cydunwyd  fod  i'r  brodyr  dderbyn  tan- 
ysgrifiadau  er  argraffu  llyfr  EIizeus  Cole, 
ar  '  Benarglwyddiaeth  Duw,'  yn  Gymraeg, 
hyd  y  Gymdeithasfa  nesaf." 

Rhaid  fod  gwrthwynebiad  y  brodyr  i 
ymneillduo,  ac  i  ymffurfio  yn  blaid,  yn 
gryf,  pan  y  dewisent  gymeryd  eu  Ilusgo  o 
fynwes  eu  teuluoedd,  a'u  rhwygo  oddiwrth 
y  cymdeithasau  oedd  mor  anwyl  ganddynt 
a'u  Ilygaid,  yn  hytrach  na  gosod  eu  hunain 
allan  o  gyrhaedd  y  perygl,  trwy  gymeryd 
trwydded  i  bregethu,  a  thrwy  hyny  gyf- 
addef  eu  hunain  yn  Anghydffurfwyr. 
Gweddus  cadw  mewn  cof  hefyd  fod  y  rhai 
a  basient  y  penderfyniad  uchod  yn  agored 
i'r  ddryc-hin  eu  hunain.  Disgwyliai 
hyd  yn  nod  Howell  Harris  bob  dydd  i'r 
awdurdodau  anfon  gwarant  i'w  gymeryd. 
Yn  ychwanegol,  yr  oedd  amryw  o'r 
cynghorwyr  a  gawsent  eu  pressio  yn  barod 
yn  bresenol  yn  y  cyfarfod,  wedi  cael 
caniatad  i  ymweled  â'u  brodyr ;  ac  am 
beth  amser  buont  hwy  a'r  lleill  yn  cyd- 
gyniysgu  eu  dagrau,  ac  yn  cyd-ddyrchafu 
eu  hocheneidiau  at  Dduw.  Y  rhai  y  cyf- 
eirir  atynt,  fel  allan  o  berygl,  oedd  y  rhai  a 
gawsant  eu  hordeinio,  naiU  ai  yn  yr  Eg- 
Iwys  Sefydledig,  neu  yn  ol  trefn  yr  Ym- 
neillduwyr.  Tybiai  Howell  Harris  mai  y 
dull  goreu  i  ddwyn  y  cyfarfod  i  deimlad  o 
ymddiriedaeth  tawel  oedd  cyfeirio  at  wir- 
ioneddau  tragywyddol  yr  iachawdwriaeth. 
"  Cyfeiriais,"  meddai,  "  gyda  grym  at 
berygl  ein  synwyr  ein  hunain,  ac  at  ddir- 
gelwch  y  Duwdod,  nad  yw  yn  bosibl  ei 
ddirnad  ond  trwy  ffydd  yn  ngoleuni  yr 
Yspryd.  Dangosais  fel  y  mae  fy  Ilygaid 
yn  dechreu  cael  eu  hagor  i  ganfod  mawr 
ddirgelion  y  Duwdod.  Yn  (i)  Y  Gair  yn 
cael  ei  wneuthur  yn  gnawd.  (2)  Y  Trindod 
mewn  undod.  (3)  Gwirioneddolrwydd  yr 
undeb  rhyngom  a  Christ.  Credaf  i  hyn 
brofi  yn  foddion  i  gyffroi  y  brodyr  allan  o'u 
doethineb  eu  hunain,  i  dremio  ar  y  dirgel- 
edigaethau  dwyfol ;  ac  yn  arbenig  cyn- 
hyrfwyd  hwy  wrth  edrych  ar  y  gwaed. 
Yno  yr  ydym  yn  gweled  y  Tad,  y  Mab, 
a'r  Yspryd.  Ỳno  yr  ydym  yn  canfod 
cariad  tragywyddol  Duw.  A  daeth  yr 
Arglwydd  i  lawr,  ac  yr  oeddym  yn  dded- 
wydd  yn  nghyd."  Byddai  yn  anhawdd 
cael  gwell  engrhaifft  nag  a  geir  yma  o 
saint  yn  ymddiried  yn  yr  Arglwydd,  ac  yn 

nghadernid  ei  allu  ef,  nes  yr  oedd  ofn 
perygl  yn  cael  ei  lyncu  o'r  golwg  gan 
fawredd  y  tra-ragorol  ogoniant  sydd  yn 
Nuw. 

Ar  y  i6eg  o  Orphenaf,  yr  oedd  Cym- 
deithasfa  Fisol  yn  Erwd,  ac  a  ganlyn  yw 
ei  chofnod  :  "  Yn  y  Gymdeithasfa  hon,  ni 
phenderfynwyd  dim  neillduol,  ond  treul- 
iwyd  yr  amser  mewn  canu,  a  gweddîo,  ac 
agor  ein  calonau  i'n  gilydd  gyda  golwg  ar 
ansawdd  y  gwaith,  ac  ystâd  yr  Eglwys  a'r 
genedl.  Buom  yno  am  rai  oriau,  a  daeth 
Duw  i'n  mysg,  gan  ein  dal  i  fynu." 

Tua  diwedd  y  mis,  aeth  Harris  am 
daith  i  Sir  Forganwg,  hanes  pa  un  a 
ddifynwn  allan  o'i  ddydd-lyfr  : — 

"  Trefecca,  Sul,  28  Gorphenaf,  1745. 
Gan  mai  heddyw  yr  wyf  yn  dechreu  fy 
nhaith  trwy  Sir  Forganwg,  syrthiais 
gerbron  yr  Arglwydd,  a  chefais  agoshad 
nodedig  ato  wrth  ofyn  ar  ran  fy  anwyl 
wraig,  a'm  teulu.  Atebodd  fì  y  cawn  ei 
gweled  drachefn,  a'i  derbyn  o  law  marwol- 
aeth,  fel  y  gwnaethwn  y  boreu  hwn  wrth 
ddihuno.  Cefais  ryddid  i  ddeisyf  gyda 
golwg  ar  fy  nhaith,  am  i  mi  gael  fy 
mendithio,  a  chael  fy  ngwneyd  yn  fendith 
i  bawb,  pa  le  bynag  yr  af.  Wedi  gweddío 
gyda'r  teulu,  cychwynais.  Pan  gyrhaeddais 
Cantref,  yr  oedd  y  brodyr  yn  dyfod  allan 
o'r  eglwys.  Siriolwyd  íì  yn  fawr  wrth  eu 
cyfarfod  ;  a  fflamiwyd  fy  enaid  ynof  wrth 
glywed  pa  mor  dda  yw  efe  i'r  brodyr  sydd 
wedi  cael  ei  pressio.  Ar  y  ffordd  tua 
Watford,  cefais  gryn  agosrwydd  at  Dduw 
wrth  ganu,  ac  wrth  foUanu  ei  enw  am  y 
trugareddau  a  roddasai  i  eraiU.  Daethum 
yno  o  gwmpas  saith,  gwedi  trafaelu 
oddeutu  deugain  milltir  mewn  wyth  awr. 
Yno,  mi  a  lewygais  gerbron  y  bobl  ar 
derfyn  y  weddi  ;  gwedi  dyfod  ataf  fy  hun, 
lleferais  oddiar  yr  ymadrodd  :  '  A'r  Gair  a 
wnaethpwyd  yn  gnawd.'  Cefais  ryddid 
mawr  wrth  gyfeirio  at  undeb  y  natur- 
iaethau,  ac  at  waed  y  Duwdod.  Daeth  y 
nerth  i  lawr  yn  benaf  wrth  fy  mod  yn 
cymhwyso  yr  athrawiaeth,  gan  ddangos 
fel  y  mae  y  ddynoUaeth  yn  Nghrist  wedi  ei 
huno  â  Duw,  felly  yr  ydym  ninau  ynddo 
wedi  ein  huno  â  Duw.  Cefais  gymorth  i 
egluro  yr  undeb  hwn,  fel  y  mae  yr  enaid 
a'r  corph  yn  un  â  Christ,  ein  henaid  ni  yn 
un  a'i  eiddo  ef,  a'n  corph  ni  a'i  gorph  ef. 
Yna,  cyfeiriais  ataf  fy  hun,  er  i  dân  losgi 
fy  nghorph,  ac  i  bryfed  ei  fwyta,  eto  y 
cawn  ef  drachefn  yn  ogoneddus.  Cefais 
ryddid  mawr  i'w  cyffroi  i  fyw  yn  ngolwg 
Crist,  ac  i  gadw  yn  agos  ato." 


Bwriedid  cynal  Cymdeithasfa  yn  Wat- 
ford,  am  yr  hyn  y  ceir  y  nodiad  canlynol 
yn  Nghofnodau  Trefecca  :  "  Bwriadem 
gynal  Cymdeithasfa,  ond  yr  oedd  y  brawd 
Price  wedi  myned  i  Sir  Gaerfyrddin,  ac 
nis  gallem  gael  cyfarfod  a'r  brawd  Richard 
Jones,  yr  hwn  yr  oedd  pob  moddion  wedi 
eu  defnyddio  tuag  ato,  er  ei  ddiwygio 
oddiwrth  ei  ddiofalwch,  a'i  esgeulusdra 
gyda'r  gwaith.  Dymunwyd  arno  drachefn 
i  beidio  Uefaru  yn  gyhoeddus  hyd  nes 
y  caffai  ei  adnewyddu  drachefn  trwy 
edifeirwch,  a  phenderfynodd  y  brodyr  i 
beidio  anfon  am  dano  hyd  nes  y  byddo 
achos  Duw  yn  pwyso  mwy  ar  ei  galon." 

Ond  i  ddychwelyd  at  y  dydd-lyfr : 
"  Watford,  dydd  Llun.  Heddyw,  gwelais 
ddirgelwch  y  gwaed  yn  fwy  nag  erioed  ; 
yr  oedd  gerbron  fy  llygaid  trwy  y  dydd. 
Gwelwn  fy  holl  iachawdwriaeth,  a'm 
nerth,  a'm  ffynon  i  ymolchi,  fel  môr  yn 
IHfo  allan  oddiwrth  Dduw,  yn  rhinwedd 
yr  undeb  dirgeledig ;  ac  felly  fod  ei  gwraidd 
yn  Nuw.  Llefwn  am  i  ogoniant  y  gwaed 
a'r  cyfìawnder  yma  gael  ei  amlygu  trwy  yr 
holl  fyd,  gan  fod  pob  gwirionedd  yn  cyfar- 
fod  ac  yn  canolbwyntio  yn  y  gwirionedd 
hwn — y  Gair  wedi  ei  wneuthur  yn  gnawd. 
Cefais  ryddid  i  ddangos  i'r  brawd  Thomas 
Wilham  mai  Duw  y w  y  pen  saer  celfydd ; 
mai  efe  sydd  yn  gwybod  i  ba  le  yn  yr 
adeiladaeth  y  mae  pob  un  yn  gymhwys ; 
ac  hyd  nes  y  byddo  pawb  yn  y  Ile  a 
fwriada  efe  iddynt,  mai  gwanhau,  ac  nid 
cryfhau,  yr  adeilad  a  wnant."  Tebygol  fod 
cyfeiriad  y  sylwadau  hyn  at  awydd  cynghor- 
wyr  y  Groeswen  am  ordeiniad,  fel  y  byddai 
ganddynt  hawl  i  weini  yr  ordinhadau,  ac 
felly  sefyll  ar  yr  un  tir  a  gweinidogion 
Ymneillduol.  "  Datgenais  fy  syniad  fy 
mod  yn  gweled  rhyw  gymaint  o  Dduw  yn 
mhob  fifurf  ar  addohad  —  Esgobyddiaeth, 
Presbyteriaeth,  ac  Annibyniaeth — a  rhyw 
gymaint  o'r  dyn  hefyd,  efallai.  Geill  pob 
un  o  honynt  fod  yn  iawn  ar  ambell  adeg, 
mewn  rhai  lleoedd,  a  than  ryw  amgylch- 
iadau  ;  ond  nis  gall  un  o  honynt  fod  mor 
gyffredinol  iawn,  fel  ag  i  beidio  goddef  y 
lleill.  Y  mae  gwahaniaeth  mawr  hefyd 
rhwng  pan  fyddo  y  brenin  a'r  llywodraeth- 
wyr  yn  Gristionogion,  a  phan  fyddant  yn 
elynion  Crist. 

"  Daethum  yn  fy  mlaen  i  Dinas  Powis. 
Cefais  lawer  o  ryddid  wrth  weddío,  ac  wrth 
lefaru  ar  Matt.  i.  21.  Yr  oeddwn  wedi 
cael  awdurdod  i  drywanu,  i  ddefifroi,  ac  i 
argyhoeddi.  Dangoswn  fel  yr  oedd  Duw 
yn  cashau  pechod,  ei  fod  wedi  dyfod   i'w 

ddinystrio,  wreiddyn  a  changen  ;  a  pha  le 
bynag  y  byddo  Yspryd  yr  Arglwydd,  yno 
y  bydd  rhyfel,  hyd  nes  y  byddo  pechod 
wedi  ei  orchfygu.  Dangosais  sut  y  mae  yn 
ei  ddinystrio,  trwy  ddatguddio  y  gwaed. 
Yma  yr  oeddwn  yn  cyrhaedd  i'r  byw. 
Llefarais  mewn  modd  argyhoeddiadol  yn 
Gymraeg  ac  yn  Saesneg,  gan  ddatgan  mai 
fy  ngwobr  i  am  fy  Uafur  oedd  eu  gweled 
hwy  yn  rhodio  gyda  Duw.  Er  fy  mod  yn 
wan,  yn  sâl,  mewn  poen,  ac  yn  mron 
llewygu,  siaradais  yn  breifat  hyd  adref  am 
rodio  yn  sanctaidd,  am  gadw  dysgyblaeth, 
am  dori  allan  pwy  bynag  sydd  yn  rhodio 
yn  anweddaidd,  a  rhwystro  pawb  i 
gynghori  oni  fydd  arwyddion  fod  y  gwaith 
ar  eu  calonau.  Cefais  ryddid  mawr  gyda 
y  rhan  hon  hefyd.  Deallais  fod  y  gelyn 
yn  ceisio  fy  nuo,  a  gwanhau  fy  mreichiau, 
trwy  daenu  ar  led  fy  mod  wedi  syrthio  i 
gyfeihornadau.  Yn  hyn  hefyd  cefais  fy 
nghadw  yn  dawel  a  diolchgar,  er  yn 
nghanol  poen. 

"DiNAs  Powis  (dydd  Maẅrth).  Neith- 
iwr  cadwyd  fi  yn  agos  at  yr  Arglwydd,  yn 
mhell  uwchlaw'r  cnawd,  yn  fy  mhoenau  i 
gyd.  Yr  wyf  yn  cael  fod  y  brawd  Wesley, 
yn  nghyd  á'r  brodyr,  yn  fy  narlunio  fel 
wedi  syrthio  i  gyfeiHornadau.  Yn  hyn  yr 
wyf  yn  llawenychu,  eu  bod  yn  fy  ngwneyd 
i  yn  ddim,  gan  fy  yspeiho  o  fy  enwogrwydd, 
ac  o'r  eneidiau  (a  argyhoeddwyd  drwof), 
fel  y  byddo  i'r  Person  rhyfeddol  sydd  fry 
gael  ei  ddyrchafu.  Llefais:  '  O  Arglwydd, 
na  chofier  fi,  ond  i'r  graddau  y  byddot  yn 
defnyddio  y  cof  am  danaf,  er  lledu  dy 
foUant  di.  Dysg  bawb  i  dy  adnabod  ;  gallu- 
oga  ni  oll  i  feddwl  ac  i  lefaru  yn  iawn  am 
danat  ti.'  Aethum  tua  St.  Nicholas,  rhyw 
bum'  miUtir  o  bellder,  mewn  poen  mawr  o 
herwydd  y  ddanodd.  Gelwais  gyda  Mr. 
Hodge,  a  chefais  ef  yn  llawn  cariad.  Pan 
ddaeth  yr  amser  i  lefaru,  rhoddodd  yr 
Arglwydd  nerth  ynof  i  wynebu  ar  y 
gwaith,  a  chefais  lawer  o  awdurdod  a 
goleuni.  Yr  oeddwn  yn  llym  yn  erbyn  y 
rhai  a  esgusodent  bechod,  neu  a  geisient 
dadogi  y  bai  ar  Dduw  ;  dangosais  fod 
gwraidd  pob  drwg  ynom  ni,  ac  yn  y 
diafol.  Yr  oeddwn  yn  cyrhaedd  i'r  byw 
wrth  ddynodi  y  gwirionedd  yn  cynyddu 
yn  y  pen,  ac  nid  yn  y  galon.  Yn  breifat, 
drachefn,  yr  oeddwn  yn  agos  iawn  parthed 
chwynu  y  seiat,  a  pheidio  goddef  drygioni 
ynom  ein  hunain,  nac  yn  neb  arall,  onide 
y  byddai  i'r  Arglwydd  ein  gadael.  Dat- 
genais  na  wnawn  arbed  neb,  ond  y  trown 
allan  bawb  a  rodiai  yn  anweddaidd,  pwy 


bynag  fyddent.  Gwrthddadl  :  Yna,  ni  a 
awn  yn  ychydig.  Ateb  :  Pe  na  baem  ond 
dau,  bydded  i  ni  fod  yn  nghyd  yn  yr 
Arglwydd.  Gwrthddadl:  Fe  â  y  seiadau 
i  lawr.  Ateb :  Gadawer  iddynt  fyned  ; 
oni  chawn  seiadau  yn  yr  Arglwydd,  bydded 
iddynt  oll  fyned  yn  ddarnau  mân.  Yna, 
gosodais  o'u  blaen  achos  Richard  Jones  ; 
ei  fod  wedi  cael  ei  ddystewi  oblegyd  ei 
ddifaterwch,  ac  eto,  fod  rhai  yn  ei  alw  i 
lefaru.  Datgenais  ei  fod  wedi  tristhau  yr 
Arglwydd,  a'i  fod  yn  dangos  nad  yw  achos 
Duw  yn  agos  at  ei  galon  ;  ac  hyd  nes  y 
rhoddir  edifeirwch  iddo,  nas  gallaf  gyd- 
lafurio  ag  ef,  ac  na  ddeuaf  ychwaith  i'r 
seiadau  sydd  yn  ei  alw.  Yr  wyf  yn 
gwneyd  hyn  o  gydwybod  tuag  at  Dduw. 
Pan  ddatgenais  felly,  llewyrchodd  yr 
Arglwydd  yn  fy  enaid  ;  toddodd  fy  nghalon 
ynof  yn  felus,  gan  ddwyn  tystiolaeth 
ddarfod  i  mi  ryngu  ei  fodd  ef.  Aethum 
ymaith  yn  llawn  cariad. 

"  Cyfeiriais  fy  nhraed  tuag  Aberddawen 
erbyn  chwech.  Yr  oedd  poen  y  ddanodd 
yn  mron  bod  yn  annyoddefol,  ond  gwnaed 
i  fy  enaid  fendigo  a  moH  Duw  o'r  herwydd; 
gwelwn  mai  gwialen  ydoedd,  oblegyd  fy 
mod  yn  crwydro  oddiwrth  yr  Arglwydd, 
ac  yr  oeddwn  yn  caru  Duw  am  dani. 
Gelwais  yn  Ffonmon,  ond  gan  mor  fawr 
oedd  .  y  boen,  nis  gallwn  aros  yma  ond 
ychydig  fynydau.  Pan  ddaethum  i  Aber- 
ddawen,  cefais  lonydd  gan  y  boen  i  lefaru 
i  dorf  fawr  ar,  '  Byddwch  lawen  yn 
wastadol ; '  ond  trowyd  fy  ymadrodd  i  fod 
yn  finiog  a  llym.  Daethum  i  Pentrythyn, 
rhyw  chwech  milltir  o  íFordd  ;  yr  oedd  y 
boen  yn  dyfod  yn  mlaen  drachefn  ;  teimlwn 
fy  mod  wedi  cael  fy  ngwaredu  oddiwrth 
angau,  ond  O,  mor  wan  a  fyddwn  mewn 
poenau  oni  bai  fod  genyf  Dduw  !  Cefais 
ddyoddefgarwch  wrth  dynu  y  dant  allan  ; 
pan  yr  oedd  y  boen  yn  aros  drachefn, 
gofynais  feddwl  yr  Arglwydd  gyda  golwg 
ar  dynu  dant  arall  ;  gwedi  tynuhwnw 
allan  darfyddodd  y  poenau. 

"Pentrythyn  (dydd  Mercher).  Neith- 
iwr,  yn  Aberddawen,  yr  oedd  llawer  o 
bobl  Mr.  Wesley  yn  gwrando,  a  dywedais 
ein  bod  ni  a  hwythau  yn  cyduno  gyda 
golwg  ar  hyn,  y  rhaid  i  ni  gael  ein  gwaredu 
oddiwrth  bechod  yn  y  pen  draw,  a  bod  y 
Cristion  yn  Uawenychu  yn  yr  olwg  ar 
hyn  ;  ei  fod  yn  llawenychu  hyd  yn  nod  yn 
nghanol  ei  alar  oblegyd  llygredigaethau  ei 
natur,  gan  fod  Duw  yn  ei  garu,  yn  maddeu 
iddo,  ac  yn  edrych  arno  fel  yn  berffaith  yn 
Nghrist.     Y  boreu  hwn,  yn  y  dirgel,  cefais 

olwg  bellach  yn  fy  yspryd,  y  rhaid  i  mi 
fod  ar  fynydd  Seion,  yn  nghymdeithas 
myrddiwn  o  rai  sanctaidd,  ac  felly,  gwelwn 
fy  hun  yn  estron  yma.  Aethum  o  gwmpas 
un  i  lefaru  yn  yr  Aberthyn,  a  chefais 
odfa  anghyffredinol  o  nerthol  wrth  bre- 
gethu  ar,  '  Aroswch  yn  fy  nghariad.' 
Yr  oeddwn  yn  llym  wrth  y  rhai  nad 
oedd  a'u  holl  hyfrydwch  yn  Nuw. 
O  mor  felus  yw  cael  pregethu  yn  yr 
Arglwydd  !  Yr  oedd  y  cynulleidfaoedd  yn 
Ihosocach  nag  arferol  yn  y  rhan  fwyaf  o 
fanau.  Yna  aethum  i'r  seiat  breifat,  ac 
eisteddasom  i  fynu  yr  hoU  nos,  hyd  yn  agos 
i  chwech  ;  a  rhyfedd  fel  y  cryíhaodd  yr 
Arglwydd  fì  yn  fy  enaid  a'm  corph.  Daeth 
efe  yno  ;  gwnaeth  ni  fel  fflam  o  dân  â'i 
gariad ;  cynysgaethodd  ni  â  bywyd,  a 
nerth,  a  gwres.  Yr  oeddwn  yn  Ilym  atynt, 
na  oddefent  bechod  yn  eu  mysg,  na  dim 
tebyg  iddo.  Yna  cadarnheais  eu  fFydd  yn 
y  gwaith,  gan  ddangos  fod  pob  arwydd  ei 
fod  o  Dduw,  a'i  fod  wedi  ymledu  trwy  yr 
holl  wlad,  eu  hochr  hwy  a'r  ochr  arall  i'r 
môr.  Am  yr  wrthddadl  fod  yr  oíferynau 
yn  wael,  atebais  fod  hyn  yr  un  fath  ag 
yn  amser  yr  apostoHon  ;  ac,  yn  llaw  Duw, 
fod  yr  ofîerynau  gwaelaf  gystal  a'r  goreu. 
Cyfeiriais  at  atahad  Richard  Jones  oddi- 
wrth  bregethu,  oblegyd  ei  ddilaterwch,  ac 
na  oddeíai  gerydd,  gan  ddangos  y  rhaid  i 
ni  fod  yn  un  mewn  gwrthod  ei  fath,  onide 
na  fydd  dim  awdurdod  yn  ein  mysg.  Yna 
dangosais,  gyda  grym,  yr  anghenrheid- 
rwydd  ani  i  bawb  gael  eu  dysgu  gan  Dduw, 
a'u  llanw  o  hono,  ar  gyfer  eu  lleoedd. 
Yna,  wrth  ganu  a  gweddío,  taniwyd  ein 
hysprydoedd  ;  yr  oedd  yr  Arglwydd  gyda 
ni  yn  wir.  Cadwyd  fy  Ilygaid  yn  sefydlog 
ar  y  Jerusalem  newydd,  yr  oeddwn  yn 
llawn  o  deimlad,  ac  yn  awyddu  bod  yno. 
Cynhyrfais  y  brodyr  yn  erbyn  y  diafol, 
gan  ddangos  fel  y  darfu  iddo  ein  dinystrio 
ar  y  cyntaf,  ac  fel  y  mae  yn  parhau  i'n 
rhanu,  ac  i'n  gwneyd  yn  annedwydd. 
Erbyn  hyn  yr  oedd  y  brodyr  yn  Uawn 
bywyd.  O,  gogoniant  i  Dduw  am  ddych- 
welyd  atom  eto  !  Cyfeiriais  at  y  dirgelwch 
mawr ;  y  Gair  wedi  ei  wneuthur  yn  gnawd, 
a'r  modd  y  llewyrchodd  arnaf  gyntaf. 
Gwedi  hyn,  cUriwyd  amryw  achwyniadau 
oedd  ganddynt  yn  erbyn  eu  gilydd,  ac  yr 
oeddynt  yn  awr  yn  hoUol  rydd  oddiwrth  y 
demtasiwn  i  ymneillduo." 

Er  mor  ddyddorol  yw  y  dydd-lyfr,  rhaid 
i  ni  frysio  yn  mlaen.  Aeth  o'r  Aberthyn 
i  Penprysc,  ffermdy,  nid  yn  nepell  o  Lan- 
trisant,  Ile  y  pregethodd  gyda  nerth  anar- 


ferol  iawn,  oddiar  Matt.  xxviii.  18.  Toddai 
y  gynulleidfa  fel  Ilyn  dwfr  tan  ddylanwad 
y  Gair.  Yr  un  diwrnod  (dydd  lau)  Uefar- 
odd  mewn  lle  o'r  enw  Hafod,  oddiar  y 
geiriau:  "  Canys  byw  i  mi  yw  Crist,  a 
marw  sydd  elw."  Tybia  na  chafodd  y 
fath  nerth  i  bregethu  erioed  o'rblaen.  Yr 
oedd  yr  Arglwydd  yn  wir  yn  y  Ile.  Wylai 
Ilawer  yn  hidl  ;  bloeddiai  eraill  dan  rym 
argyhoeddiad  ;  cafodd  Satan  ei  glwyfo,  a 
dynoethwyd  angau  yn  ogoneddus  gerbron 
y  credinwyr,  fel  yr  wylai  Harris  ei  hun 
ddagrau  melus  o  lawenydd.  Gwaeddai : 
"  Nid  wyf  yn  gofalu  pa  un  a  fydd  trefn  ar 
fy  mhregethu  a'i  peidio ;  nid  trefn  sydd 
arnaf  eisiau,  ond  gallu."  Aeth  yn  ei  flaen 
i  gyfeiriad  Castellnedd,  a  chlywai  fod  y 
werinos  yno  wedi  penderfynu  ei  fobio. 
Gwingai  y  cnawd  o'r  herwydd  am  ychydig, 
ond  tawelodd  Duw  ei  yspryd  yn  fuan. 
Cyn  cyrhaedd  yno  pregethodd  mewnUeo'r 
enw  Cwrt  Herbert,  ar  "  Byddwch  lawen  yn 
wastadol."  Cafodd  dynerwch  mawr  yma 
wrth  wahodd  yr  holl  gynulleidfa  at  Grist. 
Cafodd  lonydd  gan  werinos  Castellnedd. 
Yn  Llansamlet,  darfu  i  oruchwyliwr  y  tir  ar 
ba  un  y  safai  wrth  bregethu,  gydio  yn  ei 
geffyl  ef,  a  cheffylau  y  cynghorwyr  eraill, 
at  y  rhent  oedd  yn  ddyledus  ar  yr  amaeth- 
wr.  Aeth  Harris  i  siarad  ag  ef ;  dangos- 
odd  yr  a'i  gwaith  Duw  yn  mlaen  er  pob 
gwrthwynebiad.  Cynygiodd  y  goruch- 
wyliwr  ei  geffyl  yn  ol  iddo,  ond  iddo  addaw 
na  ddeuai  yno  i  bregethu  drachefn. 
Atebai  yntau,  nas  gallai  addaw  y  fath  beth 
am  fil  o  geffylau,  nac  am  ei  fywyd.  Yr 
oedd  ganddo  ddigon  o  gariad  i  ddymuno 
gweled  y  dyn  anghyfiawn  yn  y  nefoedd ;  nid 
yn  unig  boddlonai  i'r  ceffyl  gael  ei  gym- 
eryd,  ond  bendithiai  Dduw  am  hyny,  am 
y  tueddai  yn  flaenorol  i  fod  yn  falch  o'r 
anifail.  Oddiyno  brysia  yn  mlaen  i  fferm- 
dy,  o'r  enw  Perllan-Robert,  yn  Nghym- 
ydogaeth  Abertawe,  yn  yr  hwn  leyr  oedd 
Howell  Davies  yn  pregethu.  Pa  beth 
oedd  yn  dwyn  Efengylydd  Penfro  i  For- 
ganwg,  nis  gwyddom.  Pregethodd,  gyda 
dylanwad,  oddiar  Zech.  xii.  8 ;  dywed 
Harris  ei  fod  yn  marchog  ar  adenydd  yr 
Hollalluog  ;  a  bod  yr  odfa  yn  un  nerthol 
anarferol.  Yr  oedd  cydgyfarfyddiad  y  ddau 
gyfaill,  a  ymdreulient  yn  ngwasanaeth  eu 
Harglwydd,  yn  adnewyddiad  yspryd  i'r 
ddau.  Hysbysai  Mr.  Davies  fod  llwydd- 
iant  rhyfedd  ar  y  gwaith  yn  Sir  Benfro, 
yn  y  rhanau  Saesnig  a'r  rhai  Cymreig. 
Aeth  Howell  Harris  yn  ei  flaen  trwy 
Abergorlech,     Glanyrafonddu,    Llanddeu- 

sant,  a  Llywel,  gan  gyrhaedd  Trefecca, 
gwedi  absenoldeb  o  bythefnos.  Trwy  yr 
hoU  daith  yr  oedd  ei  gorph  yn  wan  ; 
llewygai  weithiau  gan  lynider  y  poen  a 
ddyoddefai  ;  ond  nerthai  yr  Arglwydd  ef 
yn  rhyfedd  pan  godai  i  lefaru,  a  chafodd 
odfaeon  mor  nerthol  ag  a  gafodd  yn  ei 
fywyd.  Yr  oedd  cyflwr  yr  eglwysi  yn 
Lloegr  hefyd  yn  gwasgu  yn  drwm  ar  ei 
feddwl  ;  dywed  iddo  gael  llythyrau  o 
Lundain,  yn  dangos  fod  yr  annhrefn  yn  y 
seiadau  yno  yn  parhau  ;  ei  gysur  yn 
ngwyneb  yr  oll  ydoedd  mai  yr  Arglwydd 
sydd  Dduw. 

Awst  8,  cynhehd  Cymdeithasfa  Fisol  yn 
Nhrefecca,  yn  yr  hon  y  llywyddai  Howeli 
Harris.  Y  mae  ei  chofnodau  fel  y 
canlyn  :  — 

"  Agorodd  y  brawd  Harris,  trwy  ddan- 
gos  ansawdd  gwaith  yr  Arglwydd  yn 
Lloegr,  Scotland,  Cymru,  America,  a 
Ffrainc  ;  ac  yna  agorodd  pob  un  ei  galon 
gyda  golwg  ar  ystâd  y  gwaith  yn  ein 
mysg  ni,  a  chyflwr  y  genedl.  Dymunai  y 
brawd  Morgan  John  Lewis  i  ddeiseb  at 
yr  esgobion  gael  ei  thynu  i  fynu,  ac  i  un 
neu  ddau  o  bersonau  priodol  gael  eu 
hanfon  o  bob  seiat  at  yr  offeiriaid  plwyfol, 
i  geisio  mewn  modd  tyner  dyfod  i  gyd- 
ddealhwriaeth  â  hwy,  er  gweled  pa  effaith 
a  gaffai  hyn,  dan  fendith  Duw,  i  hyrwyddo 
y  diwygiad.  Tybiai  eraill  na  ddaethai  yr 
amser  eto,  a  bod  y  gwaith  yn  sicr  o  fyned 
yn  ei  flaen. 

"  Cymerwyd  i  ystyriaeth  anwiredd  y 
wlad,  cyflwr  y  proffeswyr,  ein  pechodau 
a'n  gwaeleddau  ein  hunain  ;  a  chawsom 
adnewyddiad  dirfawr  /wrth  glywed  am  y 
moddion  a  ddefnyddiodd  yr  Arglwydd  yn 
Ngogledd  Cymru,  lle  yr  oedd  y  drws  wedi 
ei  gau  yn  erbyn  y  Gair,  i  ddwyn  yr  efengyl 
i'r  trefi  ;  sef  trwy  ddyn  ieuanc  a  gawsai  ei 
bressio  i'r  fyddin,  yr  hwn  a  galonogwyd, 
ac  yn  wir  a  gymhellwyd,  i  bregethu  gan  y 
cadben,  yr  hwn  a  safai  wrth  ei  ochr,  gyda 
ei  gleddyf  noeth  yn  ei  law,  i'w  amddiffyn 
tra  y  pregethai. 

"  Rhai  o'n  rhesymau  paham  na  wnai 
Duw  roddi  i  fynu  y  genedl  hon  ydynt  y 
canlynnl  :  (i)  Anchwihadwy  ohid  ei  ras. 
(2)  Fod  ganddo  eglwys  yma,  oddiar  adeg 
y  Diwygiad  Protestanaidd.  (3)  Y  diwyg- 
iad  diweddar,  yr  hwn  a  ddechreuwyd 
ganddo  mewn  modd  mor  nodedig,  trwy 
füddion  anarferol.  (4)  Ei  waith  yn  dwyn 
y  diwygiad  yn  mlaen  er  gwaethaf  pob 
gwrthwynebiadau,  y  rhai  ydynt  eto  yn 
parhau.     (5)  Ei  fod  yn  cadw  meddyhau  y 


Uafurwyr  mor  rhydd,  a  chathohg,  heb 
duedd  at  ymwahanu.  (6)  Ei  waith  yn 
dyogelu  ein  rhyddid  i  ni,  fel  nad  oes  cyf- 
reithiau  erhdgar  wedi  cael  eu  pasio. 
Cynghorodd  y  brawd  Harris  yn  wresog;  a 
chwedi  canu  a  gweddío,  a  thywallt  ein 
calonau  y  naiU  i'r  hall,  yr  oeddym  yn 
dra  hapus  a  gwynfydedig,  Yr  oedd  yr 
Arglwydd  yn  wir  yri  ein  mysg,  a  rhoddodd 
i  ni  lawer  o  fendithion." 

Awgryma  y  cofnodion  amryw  gwest- 
iynau,  ond  rhaid  i  ni  basio.  Ymddengys 
fod  cynygiad  Morgan  John  Lewis,  parthed 
deisebu  yr  esgobion,  a  nesu  at  offeiriaid  y 
gwahanol  blwyfydd,  wrth  fodd  calon 
Howell  Harris,  a  dywed  yn  ei  ddydd-lyfr  y 
canfyddai  M.  J.  Lewis  a  James  Ingram 
fel  colofnau  o  nerth  i'r  achos.  Dywed  yn 
mheUach,  iddo  egluro  i'r  cyfarfod  yr 
anghydfod  a  gyfodasai  rhyngddo  ef  a 
John  Cennick.  Am  tranoeth,  ysgrifena  ei 
fod  yn  ddydd  o  brawf  iddo.  Daeth  i'w 
law  bapyryn  o  waith  Archesgob  Caer- 
gaint,  wedi  ei  gyfeirio  at  y  Methodistiaid. 
Wedi  darllen  hwnw,  yn  ol  pob  tebygol- 
rwydd  dynol,  nad  oedd  dim  gobaith  i'r 
gwaith  fyned  yn  y  blaen  (yn  yr  Eglwys)  ; 
a  gwnaed  iddo  edrych  at  Dduw  yn  unig, 
gan  adael  y  mater  i  orphwys  gydag  efe. 

Ar  y  22ain  o  Awst,  yr  oedd  Cymdeith- 
asfa  yn  y  Tyddyn.  Llywyddai  Daniel 
Rowland,  ac  yr  oedd  WiIIiams,  Pantycelyn, 
hefyd  yn  bresenol.  Cyn  cychwyn  tuag 
yno  clywodd  Harris  fod  dau  o'r  brodyr 
Saesnig  wedi  troi  eu  cefnau,  ac  aeth  y 
newydd  i'w  galon  fel  dagr.  Pregethai 
W^illiams,  Pantycelyn,  ar  yr  adnodau 
blaenaf  yn  loan  xv.  Marwaidd  oedd  yr 
odfa ;  ond  pan  aeth  Rowland  i  weddio 
daeth  awel  dyner  dros  y  cyfarfod.  Y 
Gymdeithasfa  hon  yw  yr  olaf  y  croniclir  ei 
gweithrediadau  yn  nghofnodau  Trefecca  ; 
o  hyn  allan  rhaid  i  ni  ddifynu  am  yr  hanes 
ar  y  dydd-Iyfr,  ac  ar  y  Ilythyrau.  A 
ganlyn  yw  ei  chofnodau  : — 

"  Cydunwyd  fod  y  brawd  Evan  David  i 
fyned  yn  mlaen  fel  cynt  ;  felly  hefyd 
Ándrew  Whitaher. 

"  Wedi  ymddiddan  maith  a'r  brawd 
Benjamin  Cadman,  gan  nad  yw  yn  ben- 
derfynol  yn  ei  feddwl  pa  un  a'i  vmo  â  ni, 
neu  ynte  â'r  Ymneillduwyr,  a  wna,  cyd- 
unwyd  ei  fod  i  ymatal  oddiwrth  gynghori 
hyd  y  Gymdeithasfa  Chwarterol  nesaf ;  a 
bod  ei  benderfyniad  ef,  a  barn  y  seiadau, 
gyda  golwg  arno,  i  gael  eu  dwyn  yno  gan 
y  brawd  Richard  Tibbot." 

Yn  y  dydd-lyfr,  dywed  Howell   Harris 


304 


Y   TADAU   METHODISTAWD. 


[1745- 


ddarfod  i  ymgeisydd  oddiwrth  yr  Ym- 
neillduwyr  ddyfod  i'w  mysg  ;  bu  y  frawd- 
oliaeth  yn  ymresymu  ag  ef,  gan  ddangos 
fod  cryn  wahaniaeth  rhwng  yr  Ymneilldu- 
wyr  a  hwythau,  ac  nas  gallai  gyduno  a'r 
ddau,  a'u  bod  yn  gweled  y  rhai  a  ymunent 
a'r  Ymneillduwyr  yn  dilyn  rheswm  cnawd- 
ol,  ac  yn  myned  yn  glauar  ;  eu  bod  yn 
dymuno  llwyddiant  a  nerth  iddo ;  ond  os 
byddai  yn  ffyddlon  fel  hwy  mewn  cysylltiad 
ag  Eglwys  Loegr,  ac  ar  yr  un  pryd 
ddatgan  yn  erbyn  ei  llygredigaethau,  y 
byddai  yn  sicr  o  gael  ei  nerthu.  Cyd- 
unodd  pawb  ar  hyn.  Yn  yr  hwyr,  wedi  y 
Gymdeithasfa,  aethant  tua  th}-  Thomas 
James,  tua  deng  milltir-ar-hugain  o  bellder, 
ac  ar  y  fîordd,  testun  y  siarad  oedd,  ys- 
prydion  a  bwganod.  Clywodd  Harris  y 
fath  hanesion  am  danynt,  ac  am  y  pethau 
a  wnaent,  nes  y  treiddiai  iasau  trwy  ei 
gnawd. 

Tua  chanol  Medi,  yr  oedd  Cymdeithasfa 

Chwarterol  y  brodyr  Saesnig  yn  cael  ei 

chynal     yn     Caerloyw,     ac     oblegyd    yr 

anghydfod   a  fodolai  yn  eu  mysg,   teimlai 

Howell  Harris  ei  hun  dan  rwymau  i  fyned 

yno.     Mor  fuan  ag  y  cyrhaeddodd,  daeth 

John   Cennick   ato,   gan   agor  ei  galon,    a 

dangos  fel  yr  oedd  achos  Duw  yn  pwyso 

ar  ei  feddwl,  ac  fel  yr  oedd  ymddygiadau 

rhai   o'r   brodyr   wedi   blino   ei    enaid,    a 

pheri  iddo  wyio  ffrydiau  o  ddagrau  wrth 

draed  y  Gwaredwr.     Mynegai,  yn  mhell- 

ach,  ddarfod  iddo  ymgynghori  ag  amryw 

y    teimlai    ymddiried    yn    eu    barn,     a'u 

bod   yn  cyduno  y   rhaid   iddynt    hwy   eu 

dau,  Cennick  a  Harris,  ymgymeryd  a  holl 

ofal  yr  achos,  a  rhoddi  y  brodyr  ieuangaf 

tan    ddysgyblaeth.     "  Pan   y   dywedodd," 

meddai  Harris,  "  fod  arno  eisiau  rhywun 

a  ai  gydag  ef  at  yr  ystanc,  teimlais  agos- 

rwydd  mawr  ato ;  ond  yr  oedd  fy  mhech- 

adurusrwydd    a    fy    ngwendid    yn    rhythu 

arnaf."     Ei    benderfyniad    oedd   cyflwyno 

yr  holl  fater  i'r  Arglwydd,  a  dyma  ei  eiriau 

gerbron  yr  orsedd  :    (i)  "  Nis  gallaf  ym- 

wrthod    â'r    anrhydedd    hon,    a    sefyll    yn 

erbyn  yr  alwad  am  fil  o  fydoedd.     (2)  Nid 

oes    genyf    unrhyw    ateb    i'w    roddi,   ond 

Iledu    ger   dy    fron    di   fy  holl   bechodau, 

a'm  hannheilyngdod,  a'm  hammurdeb,  a'm 

balchder,  a'm  tymher,  a'm  hanghymhwys- 

der.       (3)  Os    wyt    ti    yn    fy   ngalw,     yna 

gwn  y  derbyniaf  o'th  drysor  ras  i  lanw  fy 

Ile,  ac  argyhoeddiad  Ilawnach  gyda  golwg 

ar  beth   yw   dy   ewyllys.     (4)   Dyro    i    mi 

olwg  newydd  ar  dy  eglwys,  ac  ar  dy  achos; 

gâd   i   mi  ei  deimlo   wedi    ei    osod    yn    fy 


nghalon  ;  (ac  felly  y  cefais.  Rhoddwyd  i 
mi  ddatguddiad  helaethach  o  ogoniant  a 
dirgelwch  yr  eglwys,  fel  priod  i  Dduw,  ac 
wedi  ei  dyrchafu  allan  o  bechod  ac  uffern  i 
ogoniant.  Yn  y  goleu  hwn,  er  nad  oedd 
ond  gwan,  gwelwn  bob  rhwystr  fel  dim  o 
flaen  yr  eglwys  ogoneddus.)  (5)  Yna  dyro 
i  mi  Iygad  eryr,  er  doethineb  a  dealltwr- 
iaeth  ;  nerth  ych,  er  amynedd,  diwydrwydd, 
a  sefydlogrwydd  ;  a  chalon  Ilew,  er  dewr- 
der,  beiddgarwch,  a  phenderfyniad,  fel  y. 
gallwyf  dy  ogoneddu  a  Ilanw  y  Ile  hwn. 
(6)  Cwyd  fi  uwchlaw  y  bywyd  hwn,  gan 
nad  yw  yr  holl  a  berthyn  iddo  ond  tarth  a 
gwagedd." 

Nid  oedd  unrhy  w  swm  o  waith  yn  ormod 
i'r  Diwygiwr  o  Drefecca  ymgymeryd  ag 
ef.  Ar  ei  ysgwydd  ef  yn  benaf,  er  fod 
ganddo  gydweithwyr  galluog,  y  gorweddai 
pwys  y  trefniadau  yn  nglyn  â  gwaith  y 
diwygiad  yn  Nghymru.  Braidd  nad  oedd 
y  Ilafur  a'r  cyfrifoldeb  perthynol  i  hyn  yn 
mron  Ilethu  ei  natur  ;  ac  yn  awr  dyma  ef 
eto,  mewn  undeb  a  John  Cennick,  yn  ym- 
gymeryd  a  holl  gyfrifoldeb  yr  achos  yn 
mysg  y  brodyr  Saesnig.  Ymdeimlad  â 
phresenoldeb  Duw  yn  unig  a  allasai  ei 
gynysgaethu  a'r  fath  wroldeb.  Aed  i'r 
Gymdeithasfa  gwedi  ciniaw,  ac  eisteddwyd 
i  lawr  trwy  y  nos  hyd  chwech  o'r  gloch 
dranoeth,  gyda'r  trefniadau.  "  Yn  sicr,  yr 
oedd  yr  Arglwydd  yn  ein  mysg,  ac  yn  ein 
goruwch-Iywodraethu,"  meddai  Harris. 
Gwnaeth  Cennick  araeth  hyawdl,  yn 
dangos  sut  y  dylent  fod  a'u  holl  enaid  yn 
ngwaith  yr  Arglwydd  hyd  oni  ddelo. 
Wedi  gorphen  gyda'r  allanolion  aed  i 
siarad  am  wahanol  athrawiaethau,  ac  yn 
eu  mysg  am  iachawdwriaeth  gyffredinol. 
Dywedai  Cennick  ei  fod  yn  credu  yr 
athrawiaeth,  ond  nad  oedd  yn  athrawiaeth 
i'w  phregethu,  oddigerth  gan  angel,  tua  mil 
o  flynyddoedd  gwedi  yr  adgyfodiad.  Ym- 
ddiddanwyd  am  y  Duwdod,  ac  yr  oedd 
pawb  yn  gweled  Iygad  yn  Ilygad.  W'rth 
ganu  yr  emyn,  cafodd  Harris  olwg  ar  ddir- 
gelwch  y  Duwdod  yn  y  dyn,  a  darostyng- 
wyd  ei  enaid  ynddo.  Wrth  gadarnhau 
penderfyniadCymdeithasfa  Llundain,  gyda 
golwg  ar  ddiarddel  Mr.  Cudworth,  yr  hwn 
oedd  yn  myned  bellach,  bellach,  teimlai 
Howell  Harris  agosrwydd  mawr  at  y 
brodyr,  a  dywedodd  ei  feddwl  wrthynt  yn 
bur  groyw. 

Cyn  diwedd  mis  Medi  cynelid  Cym- 
deithasfa  Chwarterol  y  Cymry,  yn  Erwd, 
Daeth  pump  o  gynghorwyr,  ac  un  offeiriad 
i   letya    i    dŷ    Mr.    Harris   y  noson  cynt ; 

diolchai    yntau     am    y    fraint     o'u    cael. 
Pregethodd  WiUiam  Richards,  y  cynghor- 
wr  o  Aberteifì,  ar  ras,  ei  natur  a'i  ragor- 
iaeth,  a  chafodd  odfa  felus.     Dranoeth,  yn 
Erwd,     pregethodd     Daniel     Rowland    i 
gychwyn,  oddiar  y  geiriau:   "O  na  bai   i 
mi   adenydd   fel  colomen,"  a  chafodd,  fel 
arfer,  odfa    nerthol.     Ar    ei    ol,    pregethai 
John  Sparlís,  yn  Saesneg,  oddiar  y   gen- 
adwri     at     eglwys      Laodicea.        Teimlai 
Harris  yn  ddirfawr  drosto,  am  ei  fod  yn 
ieuanc,   a   gweddíai    am    i'r    Arglwydd    ei 
arddel ;  yr  hon  weddi  a  atebwyd  yn  helaeth. 
Yn  y  cyfarfod  preifat,  rhoddodd  Rowland 
anerchiad  llym,  yn  cyrhaedd  i'r  byw,  gyda 
golwg  ar  drefn,  yn  nghyd  a  gwagedd  rhai  o'r 
cynghorwyr.  Eithr  yn  raddol  teimlai  Harris 
fod  yspryd  rhy  ysgafn  wedi  dod  i'r  cyfarfod, 
o  ba  un  yr  oedd  efe  ei  hun  wedi  cyfranogi. 
"  Ceryddais  y  brawd  Price,"  meddai,  "  gan 
ddatgan    mai    efe    oedd    yn    fy    Uygru    i. 
Digiodd  yntau,  ac  aeth  allan.    Yn  ganlynol, 
drylHwyd  fy  nghalon  ynof ;  yna  llewyrch- 
odd  yr  Arglwydd  arnaf,  a  gwelais  y  deuai 
y  cwbl  yn  iawn,  am  mai  eie  sydd  Dduw. 
Ac  felly  y  bu."     Y  mae  darllen  am  yr  am- 
gylchiad  hwn,  a'r  cyffelyb,  yn  dra  dydd- 
orol,  pe  na  bai  ond  er  dangos  nad  oedd  y 
Methodistiaid  cyntaf  ond  dynion,  a'u  bod 
yn  agored,   weithiau,   i  fyned  yn  blentyn- 
aidd,  ac  i  ddigio  wrth  eu  gilydd  am  y  nesaf 
peth    i    ddim.       Dengys    hefyd    dynerwch 
cydwybod  dirfawr ;    fod   y  gradd    lleiaf  o 
ysgafnder   yn    annyoddefol    yn    eu   mysg. 
Boreu    dranoeth,    codwyd     yn    foreu,    er 
gorphen  gwaith  y  Gymdeithasfa.     Gwedi 
agor  eu  calonau  y  naill  i'r  Ilall,  cafwyd  eu 
bod  oll  yn  deyrngar  i'r  brenin,  a  datganai 
Harris  mai  y  brenin  George  oedd  yr  unig 
deyrn  cyfreithlawn.     Yna,  aeth  y  brodyr 
William      Richards,      Rice,     Llanwrtyd ; 
James  Ingram,  a  Morgan  John  Lewis,   i 
weddi  yn  olynol,  gan  ymostwng  o  herwydd 
eu    pechodau   eu  hunain,   a  phechodau  y 
genedl.     Daeth  yr  Arglwydd  i'w  mysg  yn 
amlwg.     Datganent   i'w  gilydd,  yn  gystal 
ag  ar  eu  gliniau,  nad  oedd  eu  cyrph    yn 
eiddo  eu  hunain.     Anogent  y  naill  y  Ilall  i 
ganlyn   Crist  yn  fwy  agos,  ac  i  bregethu 
ychwaneg  ar    ífrwyth    yr    Yspryd.      Taer 
gymhellai  Harris  hefyd  yr  offeiriaid  urdd- 
edig  i  ymweled  â  Morganwg  a    Mynwy, 
fod  mawr   angen  am    danynt,    a    bod   eu 
doniau  yn  tra  rhagori  ar  yr  eiddo  ef.     Ym- 
adawyd  yn  felus,  wedi  cael  Cymdeithasfa 
ddedwydd. 

Ar    ddydd    Mercher,    yn    nechreu  mis 
Hydref,  cawn  Howell  Harris  yn  cychwyn 


am    daith   faith    i    Sir    Benfro.      Aeth  yn 
nghyntaf  i'r  Glyn  ;   oddiyno  yn  ei  flaen  i 
Crai,  Ile  nad  oedd  y  bobl  wedi  ymgasglu, 
am,  yn  ol  pob  tebyg,  na  chlywsent  am  ei 
ddyfodiad.     Pregethodd  y  noswaith  hono 
yn  gyfagos  i    Trecastell,   a  chafodd  odfa 
nerthol.     Dranoeth  y  mae  yn   Llanddeu- 
sant,  a  Glanyrafonddu ;  dydd  Sadwrn  yn 
Glancothi ;  ac  wedi  pregethu  y  Gair  mewn 
amryw    fanau    yn    Sir     Gaerfyrddin,    cyr- 
haeddodd    Landdowror   prydnhawn    dydd 
Sul,    mewn    pryd   i   wrando   yr   Hybarch 
Griffìth  Jones.     Pwnc  pregeth  Mr.  Jones 
oedd    y    sarfif  bres.       Diolchai    Harris    i 
Dduw  am    fod    y    fath  oleuni  yn  mysg  y 
Cymry.     Aeth  i  dŷ   Mr.  Jones  i  letya,  a 
deallodd  yn  fuan  fod  y  g\vr  da  wedi  clywed 
Ilawer    o   chwedlau   parthed    annhrefn    y 
Methodistiaid.       "  Dywedai     Mr.    Jones," 
meddai,  "  fod  gormod  o  honom  yn  agored 
i  gael  ein  cyhuddo  o  falchder,  a  barn  ehud, 
yn  nghyd  â  chwerwder  yspryd  ;  a'n  bod  yn 
ddiffygiol  mewn  gostyngeiddrwydd  a  char- 
iad,    ac  yn   galw  eraill    yn   erlidwyr.     Yr 
oedd  wedi  clywed  am  ein  troion    anghall 
yn  Lloegr  a  Chymru  ;  am  ein  hymraniad 
yn  Lloegr  ;  ac  yr  oedd  yn  dramgwyddedig 
oblegyd  y  bloeddio  a'r  gwaeddi  allan  dan 
y  Gair.     Cyfeiriai  at  ein  gwaith  yn  cate- 
ceisio,  yr  arweiniai  mewn  amser  i  annhrefn, 
ac  y  deuai  yn  y  diwedd  i'r  dim.      Atebais, 
nas  gallai  hyny  ddigwydd  ;   pa  beth  bynag 
a  ddeuai  o  honom   ni  fel  Corph,   fy  mod 
yn  credu  fod  canoedd  wedi  cael  eu  hargy- 
hoeddi  a'u  hachub.      Dywedais  fy  mod  yn 
credu  yr  oll  a  ddywedasai  oddiar  wybod- 
aeth  bersonol ;   ond   ei  fod  yn  faich  arnaf 
ddarfod  iddo  wrando  ar  ein  cyhuddwyr,  a'u 
credu,  heb  ein  dwyn  ni  wyneb  yn  wyneb 
â  hwy  ;  a  phe  y  gwnaethai  hyny  y  cawsai 
fod  y  gwaith  hwn  o  Dduw.     Meddyliwn  y 
dylasem    gael   rhagor   o   le   yn    ei    serch- 
iadau.       Lleferais    wrth     Madam    Bevan 
ac     yntau,     gan    gael    rhyddid    oddiwrth 
Dduw  i  ddweyd  yr  oll  a  wyddwn ;  y  modd 
yr    oeddynt    oll     (yr     Eglwyswyr)     wedi 
gwanhau  ein  dwylaw,  a'n  diarddel,  a  chreu 
rhagfarn    yn   meddyliau  rhai  yn  Bath   yn 
ein  herbyn.      Pan  y  cyfeiriodd  at  ei  lyfr  ar 
yr  Articlau,  gan  fy  nghyhuddo  i  o  rwystro 
ei   werthiant,    dywedais   nad   oeddwn    yn 
cyduno  a'r  Ilyfr,  a  pha  beth  bynag  a  ddy- 
wedais  neu  a  ysgrifenais,  ei  fod  yn  codi  o 
gydwybod.      Gofynai  ai   nid   oeddwn   yn 
teimlo    dymuniad    am    i    bawb    gael    eu 
hachub  ?       Atebais    fy    mod    yn    cael    fy 
nhemtio  yn  gryf  weithiau  i  weddîo  dros  y 
cythraul ;  ond  nad  oeddwn  yn  gweled  un 

lle  canol  rhwng  achubiaeth  yr  etholedigion 

yn   unig,    ac   achubiaeth    pawb.      Pan    y 

gwasgai  arnaf  am   fy   marn,   dywedais   fy 

mod  yn  meddwl  mai  yr  etholedigion  yn 

unig   a   gedwir ;    am  y  lleill,  fod  yna   an- 

mhosiblrwydd    ar   y    ffordd,    a    hwnw   yn 

tarddu   nid   o    Dduw,    ond   o   honynt    eu 

hunain,    a'm    bod    yn    credu    ei    fod    yn 

gyfeihornus  wrth  bleidio  y  posiblrwydd  i 

bawb  gael  eu  hachub.    Cyfeiriodd  at  waith 

Tillotson,  Holl  Ddyledswydd  Dyn,  gan  gan- 

mawl  TiUotson  fel  y  dyn  goreu  a  eisteddodd 

erioed  yn  y  gadair  archesgobol,  a  dadleu  fod 

ei  lyfr  yn  un  o'r  rhai  galluocaf  ar  y  pwnc  ; 

a  bod  y  llyfr  mor  llawn  o  garedigrwydd 

Cristionogol,    fel    mai    prin    yr   oedd    yn 

gadael    neb   yn   golledig  yn  y   pen  draw. 

Atebais  yn  ol  y  gallai  gael  y  fath  syniadau 

yn  ngweithiau  athronwyr,   ond   nad  dyna 

athrawiaeth  Paul  na  Christ.     Yna,  myn- 

egais    iddo    am    ei    draethodau     Saesnig 

{Welsh  Piety,  Griffith  Jones),  yn  y  rhai  y 

fîlangellai  ni  fel  Corph,  fy  mod  yn  tybio 

am  yr  ymosodiad  cyntaf,  er  yr  aroglai  yn 

ormodol  o  ddoethineb  y  byd  hwn,  fod  ei 

lygad  yn  syml  wrth  ei  wneyd,  gan  mai  cael 

rhagor  o  ryddid  gan  yr  esgobion  a  fwriadai ; 

ond  pan  y  gwelais  ef  yn  ailadrodd  yr  un- 

rhyw,  gan  grybwyll  am  ein  gwendidau,  heb 

gyfeirio  at  ddim   arall,  nas   gallai  y   fath 

ymddygiad    fod  yn   garedig,    ac   y  gwnai 

gryfhau    y    rhagfarn    yn    ein    herbyn,     yn 

arbenig  gan  ei  fod  niewn  argraff,  ac  hefyd 

yn  dyfod  oddiwrtho  ef,  gwaith  yr  hwn  a 

ddarllenid,  efallai,  yn  mhen  mil  o  flynydd- 

oedd.     Addefai  ei  fod  yn  rhagfarnllyd  yn 

erbyn  ein  Corph  ni,  gan  ei  alw  yn  wrth- 

Ysgrythyrol,  ac  yn  ordeiniad.     Esboniais 

iddo  ein  hamcan,  sef  cael  gwybodaeth  o 

stâd   ysprydol   y   dychw^eledigion,    ac  nid 

sefydlu    ordeiniad,       Mewn    cysylltiad     â 

chateceisio,  tybiwn  ei  fod  yn  ei  ddyrchafu 

yn  rhy  uchel,  mai  ei  wir  ddefnydd   oedd 

nid   cymeryd  lle   pregethu,    ond    bod    yn 

is-ddarostyngedig  i  hyny  ;  ar  yr  un  pryd, 

yr  hoffwn  ei  weled  yn  cael  ei  osod  i  fynu 

mewn    teuluoedd    Ue   y    byddai   personau 

cymhwys  at  hyny,  a'm  bod  i  w'edi  gwneyd 

fy  ngoreu  i'w  osod  i  fynu.      Yr  oedd  yn 

ymosod  yn    drwm  ar  y  cynghorwyr  ang- 

hyoedd,  gan  ddweyd  eu  bod  yn  anwybodus, 

ac    yn    anghymwys    i'r    gwaith,     a    bod 

ganddynt  gopi  o'n  seiadau,  a'r  lleoedd  eu 

cedwid.     Gwedais  inau  ein  bod  yn  anfon 

y  cyfryw  allan  ond  i  wyho  dros  eneidiau 

eu   gilydd,    a   phan   y    caem    fod   neb  yn 

ymddwyn  yn  anweddaidd,  ein  bod  yn  peri 

iddo  beidio.      Gofynai   ai  nid  oeddym  yn 


tueddu  i  ymffurfio  yn  sect  ?  Atebais  ein 
bod  yn  dysgwyl,  naiU  ai  cael  ein  himpio 
i  mewn  yn  gyfangwbl  i'r  Eglwys  Sefydledig, 
neu  gael  ein  troi  allan  ;  ac  yna,  naiU  ai 
i  ymuno  a  rhyw  blaid  arall,  neu  ymffurfio 
yn  blaid  ar  wahan.  Mynegais  yn  mhell- 
ach  fy  mod  wedi  clywed  y  brawd  Rowland 
yn  ceryddu  y  rhai  a  floeddient  yn  y 
cyfarfodydd,  ond  fy  mod  yn  credu  am 
lawer  o  honynt  nas  gallent  ymatal,  a  bod 
yn  well  genyf  eu  gweled  yn  gwaeddi  nac 
yn  dylyfu  gên.  Addefai  yntau  ei  fod  yn 
hoffi  gweled  pobl  yn  wylo  yn  yr  odfaeon, 
ac  hyd  yn  nod  yn  gruddfan.  Siaredais  ag 
ef  yn  breifat  am  wneyd  rhywbeth  i  fynu 
rhyngddo  a  Mr.  Rowland,  fel  na  chaffo  y 
gelyn  ddyfod  rhwng  y  rhai  sydd  yn  caru 
yr  Arglwydd ;  a  dymunais  arno,  gan  fy 
mod  yn  gwybod  ei  fod  yn  myned  a'n  hachos 
yn  feunyddiol  at  yr  orsedd,  ar  iddo  beidio 
myned  yn  rhagfarnllyd  yn  ein  herbyn, 
oblegyd  ein  camsyniadau  a'n  hafreolaeth 
ymddangosiadol ;  mai  gyda  phob  gostyng- 
eiddrwydd  y  dymunwn  ei  ddweyd,  ond  fod 
Duw  yn  wir  yn  ein  mysg.  Ymadawsom 
yn  ddrylhog,  ac  yn  gariadlawn  ;  ac  wrth 
ymadael,  dywedais  fy  mod  yn  ei  anrhyd- 
eddu  yn  fawr ;  felly  hefyd  y  gwna  pawb 
o'r  brodyr,  hyd  y  gwyddwn  i.  Dymunais 
arno  ddyfod  i'n  mysg ;  dywedais  fy  mod 
yn  credu  y  buasai  yn  nes  atom  oni  bai  am 
eraill,  a'm  bod  inau  i'm  beio  am  na  fyddwn 
yn  ymweled  ag  ef  yn  fwy  mynych.  Ym- 
ddangosent  (Griffith  Jones  a  Madam 
Bevan)  yn  fwy  cyfeillgar  atom  nag  o'r 
blaen,  ond  yr  oeddynt  wedi  clustymwrando 
ar  adroddiadau  annyoddefol.  Dywedai  ein 
bod  yn  cael  ein  cyhuddo  o  gofleidio 
Cwaceriaeth,  a  phob  math  o  gyfeihorn- 
adau,  ac  o  adael  y  Beibl,  gan  ddilyn  y 
teimlad  tufewnoL  Atebais  nad  oedd  hyn 
yn  wir ;  eithr  nad  oedd  y  Beibl  ond 
llythyren  farw  i  ni  hyd  nes  y  profom  waith 
yr  Yspryd  ar  ein  calonau  ;  mai  nid  y  naiU 
na'r  llall  ar  wahan,  ond  y  ddau  yn  nghyd 
raid  i  ni  gael." 

Fefly  y  terfyna  yr  ymddiddan  rhwng 
HoweU  Harris  ar  y  naill  law,  a  Griffith 
Jones  a  Madam  Bevan  ar  y  flaw  aralL 
Hawdd  gweled  fod  y  ddadleuaeth  yn 
fynych  yn  frwd ;  yr  arferai  y  ddwy  ochr 
lawer  iawn  o  blaendra  ;  ond  y  mae  yn 
hyfryd  sylwi  iddynt  gael  eu  llywodraethu 
gan  yspryd  cariad  trwy  y  cyfan,  a  phan  y 
llefarent  y  caswir  eu  bod  yn  nes  at  golii 
dagrau  nag  at  golh  eu  tymherau.  Nid  yn 
unig  y  mae  y  ddadleuaeth  yn  ddyddorol, 
ond  yn  ogystal  yn  taflu  ffrwd  o  oleuni  ar 

amryw  bethau  cysylltiedig  â  Methodist- 
iaeth.  Gwelwn  (i)  Fod  Grifíith  Jones,  tra 
ar  y  dechreu  yn  cydymdeimlo  yn  ddwfn 
a'r  diwygiad  Methodistaidd,  erbyn  hyn 
wedi  troi  yn  feirniad,  ac  wedi  roddi  gormod 
o  goel  i'r  chwedlau  anwireddus  a  daenid 
am  y  Diwygwyr.  Efallai  fod  a  fynai 
awydd  rhai  o'r  cynghorwyr  am  gael  eu 
hordeinio  yn  ol  dull  yr  Ymneillduwyr  â 
hyn.  (2)  Fod  Howell  Harris  yn  fwy  o 
Galfin,  a  braidd  na  ddywedem,  yn  allu- 
ocach  duwinydd  na  Griíîith  Jones.  Yr 
oedd  yr  olaf,  yn  bur  amlwg,  yn  ormod  tan 
ddylanwad  Archesgob  Tillotson,  yr  hwn  a 
gyfeihornasai  yn  bur  bell  i  dir  Arminiaeth. 
(3)  Fod  Howell  Harris,  tra  yn  synio  yn 
uchel  am  Griffìth  Jones,  ac  yn  ei  an- 
rhydeddu  yn  fawr,  yn  rhy  annibynol  i'w 
ganlyn  yn  wasaidd,  a'i  fod  yn  meiddio 
gwahaniaethu  oddiwrtho  gyda  golwg  ar  rai 
o  wirioneddau  trefn  yr  iachawdwriaeth. 

Ond  rhaid  i  ni  ganlyn  Howell  Harris  ar 
ei  daith.  "  Yr  oeddwn  yn  ddiolchgar  am 
Griffith  Jones,"  meddai,  "  ac  am  ei  holl 
geryddon  ;  llefwn  am  i  mi  beidio  cael  fy 
ngadael  heb  ryw  un  i'm  rhybuddio." 
Dydd  Llun,  pregethodd  yn  y  Pale  i 
gynulleidfa  anferth,  oddiar  y  geiriau  : 
"  Canys  i  chwi  y  rhoddwyd,  bod  i  clmi,  er 
Crist,  nid  yn  unig  gredu  ynddo  ef,  ond 
hefyd  ddyoddef  erddo  ef."  Yr  oedd  yr 
Arglwydd  yma  yn  amlwg ;  torai  Ilawer 
allan  i  folianu,  ac  arferai  yntau  ei  ddylan- 
wad  i  gymedroli  yr  hyn  a  dybiai  allan  o 
le.  Yn  y  prydnhawn,  yr  oedd  yn  Carew, 
Ile  y  pregethodd  oddiar  y  Salm  gyntaf. 
Odfa  ofnadwy  oedd  hon,  "  Ar  y  cych- 
wyn,"  meddai,  "  yr  oeddwn  yn  dra 
arswydlawn  i'r  annuwiol.  Yn  sicr,  yr 
oedd  yr  Arglwydd  yn  y  Ile  mewn  modd 
rhyfeddol  iawn."  Bu  hefyd  yn  cynghori 
yr  vvyn,  y  rhai,  yn  angerdd  eu  zêl,  oeddynt 
yn  rhy  barod  i  fyned  allan  o'r  llwybr, 
Boreu  dydd  Mawrth,  yn  Carew,  cafodd 
rhyw  frawd  afael  rhyfedd  ar  weddi,  nes 
peri  i  Harris  deimlo  fod  yr  Arglwydd 
yn  amlwg  yn  Sir  Benfro.  Mewn  lle  o'r 
enw  Lampha,  ger  tref  Penfro,  cyn- 
helid  Cwrt  Leet,  i  ba  un  y.  cyrchasai 
amryw  o'r  mawrion  ;  cymerodd  yntau 
fantais  ar  yr  amgylchiad  i  bregethu.  Ei 
destun  oedd,  Ex.  xx.  i  :  "  Myfi  yw  yr 
Arglwydd  dy  Dduw  ;"  a  chyda  Ilawer  o 
serchawgrwydd  ceryddodd  y  boneddigion, 
y  clerigwyr,  a'r  bobl  oll,  am  eu  bywydau 
afreolus.  Cymerai  fantais  yr  adegau  hyn 
i  weddi'o  tros  yr  Eglwys,  y  brenin,  a'r 
deyrnas,  yr  hon  oedd  yn  llawn  berw,  ac  i 


daranu  yn  erbyn  y  rhai  a  bleidient  yr 
Ymhonwr  (Pretendey).  Nos  Fawrth,  yr 
oedd  yn  Nerth,  ger  Aberdaugleddyf ; 
dydd  Mercher,  yn  Menfro  a  Walton,  lle  y 
pregethodd  gyda  chryn  hwylusdod,  oddiar 
Rhuf.  viii.  15,  Dydd  lau,  cafodd  odfa 
anghyffredin  yn  Hwlfifordd.  Yna  aeth  i 
Hay's  Castle ;  yr  oedd  Duw  yma  yn  amlwg ; 
gwedi  hyn  i  Lanilow  a  Longhouse  ;  a 
boreu  y  Sul  aeth  i  eglwys  Morfil,  nid  yn  nepell 
o  Woodstoclí,  i  wrando  Howell  Davies. 
Dydd  Llun,  yr  oedd  Cymdeithasfa  Fisol 
mewn  lle  o'r  enw  Ffynon  Gaino.  "  Yma," 
meddai,  "  agorodd  yr  Arglwydd  fy  ngenau 
i  lefaru  am  y  tân,  ac  am  allu  Duw,  a'i  fod 
ef  yn  y  Gair  oll  yn  oll.  Cydunai  yr  holl 
frodyr  fod  y  tân  o  Dduw.  Y  brawd 
Gambold  a  sylwai  y  rhaid  i  ni  fod  yn  farw 
i  ni  ein  hunain,  heb  ddysgwyl  dim  wrth 
fyned  o  gwmpas  ond  oerni,  a  noethni,  a 
newyn,  a  thlodi,  a  chael  ein  difenwi,  a 
hyny  gan  Gristionogion  ;  ond  y  dylem  fyned 
dros  Grist  pe  baem  yn  garpiog,  ac  yn 
droednoeth,  gan  roddi  ein  dillad  a'n  hym- 
borth  y  naill  i'r  Ilall,  a  bod  heb  y  cyfryw 
ein  hunain,  os  rhaid.  Cydunai  pawb. 
Cyfeiriais,  gyda  nerth,  am  beidio  rhoddi 
tramgwydd  i'r  clerigwyr,  hyd  ag  y  mae  yn 
bosibl ;  mai  yn  yr  Eglwys  Sefydledig  yr 
ydym  ni.  Dangosais  eu  rhagfarn  yn 
Ysgotland  ac  America.  Cyfeiriais  at  le 
pob  un  ;  mai  fy  mhlant  ysprydol  i  yw  y 
brodyr  Davies  a  WiIIiams ;  ond  gan  eu 
bod  wedi  eu  hordeinio,  fy  mod  yn  dal  fy 
hun  mewn  darostyngiad  iddynt,  ac  y  dylem 
oU  ddyfod  i'w  cynorthwyo.  Siaradais  am 
Griffith  Jones,  y  dylem  nesu  ato,  hyd  byth 
ag  y  mae  yn  bosibl,  a'i  garu.  Y  dylem 
osod  cateceisio  i  fynu  hyd  byth  ag  sydd  yn 
bosibl,  a  chadw  at  y  Gair  ysgrifenedig, 
gan  ddwyn  pawb  dynion  ato,  oblegyd  efe 
yw  ein  rheol.  Cydunai  pawb.  Cydun- 
wyd  hefyd  i  gadw  y  dydd  cyntaf  o  Dach- 
wedd  yn  ddydd  o  ymostyngiad." 

Y  mae  un  peth  newydd  hollol  i  ni  yn  yr 
hanes  hwn,  sef,  mai  Howell  Harris  oedd 
tad  ysprydol  Howell  Davies,  yn  gystal  a 
WiIIiams,  Pantycelyn.  Eithr  felly  y 
dywedir  yn  bendant.  Aeth  Harris,  yn  yr 
hwyr,  yn  mlaen  at  Lwynygrawys  ;  taran- 
odd  yn  erbyn  yr  Ymhonwr,  a  chanmolodd 
y  brenin  George,  a  chafodd  nerth  anarferol. 
Yna  cyfeiriodd  ei  gamrau  trwy  Eglwyswrw, 
Cerig  loan,  gan  groesi  i  Aberteifi,  ac  ym- 
weled  a  Blaenporth,  Cwmcynon,  a  Ileoedd 
eraill.  Nos  Wener,  daeth  i  Langeitho  ; 
boreu  dranoeth,  croesodd  y  mynydd,  gan 
basio  trwy  Abergwesyn,  a   chyrhaeddodd 

Drefecca  y  noswaith  hono.     Eithr  dros  y 
Sabbath    yn    unig  y   cafodd    fod    gyda    ei 
deuhi.      Boreu    dydd     Llun,     ar    lasiad   y 
wawr,  y  mae  ymaith  drachefn,   ac  yn  cyr- 
haedd  Cayo  tua  chanol  dydd,  lle  y  pregeth- 
odd  gyda  nerth  oddiar  y  Sahn  gyntaf.    Yn 
gynar  yn  y  prydnhawn  yr  oedd  yn  Llwyn- 
yberllan,  yn  yr  hwn  le  y  cedwid  Cymdeith- 
asfa  Fisol.      Daniel  Rowland  a  lywyddai. 
Nid  yw  yn  ymddangos  ddarfod  i  bender- 
fyniadau   o   bwys   gael  eu  pasio;   ond    bu 
Howell  Harris  yn   anerch    y  cynghorwyr 
gyda    difrifwch    mawr.     Meddai  :     "  Dat- 
genais  mai  perfîeithrwydd  oedd  y  nod  o  fy 
mlaen  ;     os    syrthiaf,    fod    yn    rhaid    i    mi 
gyfodi,  ac  rnai    hunanymwadiad    sydd   yn 
gosod  gwerth   ar   waith.       Anogais  ar  i'r 
seiadau  gael  eu  cyfifroi  i  ddarllen  yr  Ys- 
grythyr,  a  dwyn  eu  holl  brofiadau  at  faen 
prawf  yr  Ysgrythyr  ;    ac  oni    fyddant    yn 
gyson  â'r  Beibl  nad  ydynt  i  gael  eu  derbyn. 
Dywedais  y  rhaid  i'r  bobl  gael    pregethu 
iddynt    mor    gyson    ag    sydd    bosibl,     a'u 
cynghori  i  beidio  gwneyd  sŵn  yn  yr  odfaeon 
cyhoeddus."     GweHr  fod  anghymeradwy- 
aeth  Grifììth  Jones  o  waith  y  rhai  mwyaf 
tanbaid  eu  tymherau,  yn  tori  allan  i  waeddi 
dan  y  Gair,  yn  cael  ei  ghido  trwy  Harris 
i'r  cymdeithasau.       Dranoeth,  pregethodd 
Daniel  Rowland  yn  nghapel  Abergorlech, 
oddiar   Hosea   ix.   12.     Gwedi  y    bregeth 
yr  oedd  cymundeb,  a  daeth  Harris  allan 
yn  hyfryd  a   dedwydd   ei   deimlad,  ac  yn 
ddyn  rhydd.     Aeth  y  ddau  gyfaiU  yn  nghyd 
i    Glanyrafonddu.      Melus  odiaeth  oedd  y 
gyfeillach  rhyngddynt  ;   y  naill  yn  agor  ei 
galon   i'r  llall.     Yno  gorfodwyd   Harris  i 
bregethu,  yr  hyn  a  wnaeth  yn   efteithiol, 
am    ddirgelwch    duwioldeb.       Pregethodd 
Daniel     Rowland     boreu    dranoeth,      yna 
aethant  i  Dygoedydd,  a  chafodd  Rowland 
odfa  i'w   chofio  byth.     Yma  ymadawsant, 
a  dychwelodd  Howell  Harris  drwy  Cein- 
coed,   Llangamarch,  a  Wernddyfwg,    gan 
gyrhaedd  gartref  yn  hwyr  nos  Sadwrn. 

Yr  wythnos  ganlynol  yr  oedd  Cymdeith- 
asfa  Fisol  yn  Watford,  a  chawn  Harris  a 
Rowland  yno  eto.  Rhaid  fod  eu  llafur  yn 
ddiderfyn.  Dychwelodd  Harris  adref  nos 
lau,  a  boreu  dydd  Sadwrn  cychwyna  am 
daith  i  Sir  Drefaldwyn,  gan  bregethu 
yn  Tyddyn,  Trefeglwys,  Llanbrynmair, 
Blaencarno,  Llanllugan,  a  Mochdref.  Yn 
y  lle  olaf  datganodd  ei  farn  yn  bur  rhydd 
wrth  Richard  Tibbot  am  yr  YmneiUduwyr, 
nad  oeddynt  yn  ymddangos  iddo  ef  yn 
gosod  ceisio  Duw  fel  eu  prif  amcan,  eithr 
yn    hytrach    imiongrededd,    trefn,    swn,   a 


moesoldeb  ;  am  dano  ei  hun,  na  ofalai  pe 
na  lefarai  air  wrth  y  bobl,  oddigerth  fod 
yr  Arglwydd  yn  defnyddio  y  cyfryw  air  i 
glwyfo  rhai,  ac  i  feddyginiaethu  eraill ; 
mai  ei  hoU  amcan  oedd  delio  a  chalonau. 
Ei  fod  yn  bleidiol  i  uniongrededd,  ac  hyd 
yn  nod  i  efrydu  llyfrau  ac  ieithoedd,  fel 
pethau  is-ddarostyngedig  i'r  Yspryd,  ond 
ei  fod  am  i  Dduw  gael  cymhwyso  y 
pregethwyr  at  y  gwaith,  trwy  ddatguddio 
ei  hun  iddynt.  Fod  ei  galon  ef  yn  gatholig, 
a"i  fod  yn  erbyn  rhagfarn  o  bob  tu,  ac  am 
gynydd  mewn  pob  math  o  wybodaeth,  ond 
nid  trwy  nac  yn  y  llythyren  yn  unig,  ond 
yn  yr  Yspryd,  trwy  weithrediad  ffydd,  ac 
mai  hanfod  ffydd  yw  adnabyddiaeth  o 
Dduw,  fel  y  mae  yn  datguddio  ei  hun  yn 
lesu  Grist.  Pa  beth  a  achlysurodd  yr 
ymddiddan  hwn,  nis  gwyddom  ;  nid  an- 
nhebyg  fod  Tibbot  yn  gwasgu  ar  Harris 
am  gymeryd  dalen  allan  o  Iyfr  yr  Ym- 
neillduwyr,  a  sefydlu  math  o  athrofa  i 
addysgu  y  cynghorwyr,  fel  yr  awgrymasai 
yn  ei  lythyr  at  y  Gymdeithasfa.  Ond  i 
fyned  yn  mlaen,  ymadawodd  Harris  yma, 
gyda  serchawgrwydd  mawr,  a  nifer  o  \Vyn 
anwyl  yr  lesu,  o  Siroedd  Caernarfon  a 
Meirionydd,  ac  aeth  yn  ol  trwy  Lwyn- 
ethel  a  Llandrindod. 

Yr  wythnos  olaf  yn  Tachwedd,  cawn  ef 
a  Mrs.  Harris  yn  cychwyn  am  Lundain. 
Parhau  yn  gymysglyd  yr  oedd  pethau  yn 
mysg  y  brodyr  Saesnig,  ac  yn  ben  ar  y 
cwbl,  bygythiai  Cennick  eu  gadael,  gan 
ymuno  a'r  Morafiaid.  Yn  y  Gymdeithasfa 
Chwarterol,  a  gynhelid  yn  y  Tabernacl, 
Rhagfyr  4,  daeth  y  mater  yn  mlaen. 
"  Agorodd  y  brawd  Cennick,"  meddai 
Harris,  "  ei  galon  gyda  golwg  ar  y  Mor- 
afiaid,  a'r  rheidrwydd  a  deimlai  i  ymuno 
â  hwy  ar  unwaith.  Dywedais  inau  fy 
mod  yn  eu  hadwaen,  ac  yn  eu  parchu,  ond 
nas  gallwn  gydweled  â  hwy,  am  (i)  Eu 
bod  yn  gwrthod  cyhoeddi  y  gyfraith  i 
bechaduriaid,  i  ddangos  iddynt  eu  hangen 
o  Grist.  (2)  Am  nad  oedd  ganddynt  ond 
un  mater  yn  eu  gweinidogaeth,  sef  person  yr 
Arglwydd  lesu,  ac  felly  eu  bod  yn  gwrthod 
addef  graddau  mewn  ífydd.  (3)  Am  eu 
bod  yn  dal  y  caiff  pawb  eu  hachub  yn  y 
pen  draw.  Dywedais  yn  mhellach,  pan  y 
cyflwynai  efe  ofal  y  Tabernacl  i  mi,  nas 
gallwn  wrthod  ymgymeryd  a'r  baich,  hyd 
nes  y  dychwelai  Mr.  Whitefield,  neu  y 
trefnid  rhyw  gynllun  arall.  Yr  oeddwn 
yn  barod  wedi  Iledu  y  mater  gerbron  yr 
Arglwydd,  ac  yr  oedd  yntau  wedi  eu  gosod 
(y   brodyr  Saesnig)  ar  fy   nghalon,   fel  yr 

oeddynt  yn  asgwrn  o'm  hasgwrn,  ac  yn 
gnawd  o'm  cnawd."  Y  mae  yn  anhawdd 
peidio  synu  at  ei  feiddgarwch.  Ar  ei 
ysgwyddau  ef  yn  benaf  y  gorphwysai  gofal 
achos  y  Methodistiaid  yn  Nghymru ;  yr 
oedd  ei  lafur  yn  eu  phth  hwy  bron  bod  yn 
ormod  i'w  natur  ;  a  dyma  ef  yn  awr,  ac  wedi 
colh  John  Cenniclí,  ar  ei  ben  ei  hun  yn  ym- 
gymeryd  â  hoH  ofal  yr  achos  yn  Lhindain  ac 
yn  Lloegr.  Y  noswaith  hono  aeth  Harris  i'r 
Tẁr  at  ei  frawd.  Dranoeth,  y  mae  Cennick 
yn  ffarweho  a'r  Gymdeithasfa,  ac,  yn 
nghanol  dagrau,  yn  cyflwyno  yr  hoU  ofal  i 
Howell  Harris.  "  Siaradodd,"  meddai  y 
dydd-lyfr,  "am  ddirgelwch  person  Crist  yn 
ogoneddus ;  cyfeiriodd  lygaid  y  bobl  at  y 
gwaed,  gan  erchi  iddynt  addoh'r  clwyfau. 
Wylai  y  bobl  yn  hidl ;  cefais  inau  ryddid  i 
wylo.  Ar  y  diwedd,  gweddíodd  yn  afael- 
gar  trosof  fi,  a  llewyrchodd  goleuni  i  mewn 
i  fy  enaid."  Yn  sicr,  nid  dyma  y  modd  y 
bydd  dynion  yn  gyffredin  yn  cefnu  ar  eu 
cyfeilHon  crefyddol,  ac  yn  ymuno  â  phlaid 
arall.  Os  oedd  Cennick  yn  cyfeihorni  o  ran 
ei  farn,  nis  gelhr  peidio  edmygu  ei  gyd- 
wybodolrwydd.  Ond  nid  oedd  y  diwedd 
eto.      Tranoeth,    sef  dydd   olaf  y    Gym- 


deithasfa,  y  mae  nifer  o'r  brodyr  blaenaf, 
sef  Hammond,  Heatly,  SoHvan,  a  Thorn, 
yn  datgan  eu  penderfyniad  i  ganlyn 
Cennick,  ac  ymuno  a'r  Morafiaid.  Dat- 
ganai  un  araU,  Goodwin,  ei  fwriad  i 
ymadael,  ond  yr  arosai  am  oleuni  peUach 
cyn  penderfynu  a  wnai  uno  a'r  Morafiaid. 
O'r  rhai  a  ystyrid  yn  arweinwyr,  nid  oedd 
yn  aros  bellach  i  sefyh  wrth  ochr  Howell 
Harris,  ond  Herbert  Jenkins,  ac  Adams. 
Ni  Iwfrhaodd  ei  .enaid  ynddo  yn  yr  ar- 
gyfwng  difrifol  hwn ;  ymnerthodd  yn  y 
gras  sydd  yn  yr  Arglwydd  ;  ysgrifenodd  at 
\Vhitefield,  i'w  hysbysu  o'r  hoU  amgylch- 
iadau,  a  Hifodd  cysur  i'w  yspryd  oddiwrth 
y  geiriau  :  "  A  bydd  y  Hywodraeth  ar  ei 
ysgwydd  ef."  Wedi  trefnu  pethau  cystal 
ag  y  geHid  yn  y  Tabernacl,  ac  yn  Lloegr 
oH,  ar  ol  yr  argyfwng  difrifol  yr  aethid 
trwyddo,  dychwelodd  Howell  Harris  a'i 
briod  i  Gymru  ychydig  cyn  y  NadoHg. 
Eithr  ni  ddychwelodd  i  orphwys.  Ail 
tranoeth  i'r  Nadolig,  y  mae  yn  cychwyn 
am  daith  faith  drachefn  i  Siroedd  Mynwy 
a  Morganwg  ;  ac  yn  Dinas  Powis,  o  fewn 
rhyw  dair  milHir  i  Gaerdydd,  y  torodd 
gwawr  1746  arno. 

Taith  Howcll  Hawis  yn  Sir  Forganwg — Giwthwynehiad  i\v  athraimaetìi  yii  dcchren  codi — • 
Thoinas  Williains,  y  Groesiven,  yn  dychwelyd  at  y  Methodistiaid — Cyindcithasfa  y 
Glyn — Llythyr  at  Mr.  Thoinas  Adams — Cyindeithasfa  Glancothi — Y  Cyfarfod  Chwcch- 
wythnosol — Ho-well  Harris  yn  Llnndain — Cyindeithasfa  ystorinus  yn  Watford — Yinosodiad 
y  Morafiaid  ar  Gyinru — Howell  Harris  yn  Hwlffordd — -Yr  anghytundeb  rhwng  Rowland  a 
Harris  yn  cychwyn  yn  Nghymdeithasfa  Trcfecca — Rowland  a  Harris  yn  ail-heddychu — 
Cymdeithasfa  gyffrous  yn  Castellnedd — Cymdeithasfa  ddymunol  yn  Watford. 


^lEL  y  dywedasom,  yn  Dinas  Powis 
"^IM/  y  torodd  gwawr  y  flwyddyn  1746 
— '^  ar  Howell  Harris,  ac  y  mae  ei 
sylwadau  yn  y  dydd-lyfr  yn  haeddu  eu 
difynu  :  "  Dinas  Powis,  dydd  Calan.  Y 
boreu  hwn  cefais  galenig,  yn  wir,  gan  fy 
anwyl  Arglwydd,  Dangosodd  i  mi  ei  fod 
uwchlaw  fy  nghalon,  ac  uwchlaw  fy  llyg- 
redigaethau,  er  cymaint  eu  cryfdwr,  a'i  fod 
uwchlaw  yr  holl  ddiaflaid,  uwchlaw  dynion, 
ac  uwchlaw  fy  ofnau  a'm  treialon.  Wrth 
ganfod  hyn  mewn  ffydd  darfu  i  fy  enaid  ei 
addoh  a'i  foUanu  yn  ogoneddus.  Aethum 
i  Aberddawen  erbyn  un.  Yno  pregethais 
ar  Rhuf.  vii.,  am  gorpli  pechod.  Cefais 
ddirfawr  ryddid  i  egluro  y  pechod  gwreidd- 
iol ;  fod  y  plant  yn  bechaduriaid  ;  a'u  bod 
mewn  gwirionedd  wedi  eu  damnio  a'u  coUi 
yn  Adda.  Dangosais  fel  y  mae  yr  Yspryd  yn 
argyhoeddi  yr  enaid  o  hyn,  ac  yn  peri  iddo  i 
alaru  o'i  herwydd,  fel  gwrthryfel  yn  erbyn 
Duw.  Cefais  nerth  i  gyhoeddi  gogoniant  a 
dirgelwch  Crist,  a'r  fraint  o  gael  addoli  y 
dyn  Crist ;  ac  am  y  rhai  sydd  yn  esgeuhiso 
un  cyfleustra,  na  chaent  byth  gyfle  drachefn 
oni  bai  am  dragywyddol  gariad  Duw,  ac  y 
byddent  yn  anghredinwyr  yn  oes  oesoedd. 
Dangosais  am  y  doethion,  y  dysgybhon, 
Thomas,  a  Stephan,  yn  ei  weled  ac  yn  ei 
addoli,  ac  fel  y  mae  efe  a'r  Tad  yn  un, 
megys  y  dywedodd  wrth  Phyhp.  Yn  sicr, 
cawsom  galenig  yma,  a  bendithiwyd  ef 
hefyd. 

"  Aethum  erbyn  chwech  i'r  Aberthyn. 
Yma  anrhydeddodd  yr  Arglwydd  fi  yn  fwy 
nag  erioed  wrth  weddîo  a  phregethu.  Er 
fod  Satan  wedi  arfogi  meddyhau  yr  aelodau 
yn  erbyn  dirgelwch  Crist,  trwy    resymeg, 


eto  yr  Arglwydd,  fel  yr  addefent  eu  hunain, 
a  dynodd  i  lawr  eu  hoU  resymeg  trwy  ei 
Air  a'i  Yspryd  ;  ar  yr  un  pryd,  dalient  yn 
gryf  yn  erbyn  addoH  ei  ddyndod  ar  y 
cyntaf.  Cawsom  galenig  ardderchog  o 
gariad,  yn  sicr.  Pregethais  oddiar  y  geiriau 
yn  Esaiah  :  '  Canys  bachgen  a  aned  i  ni, 
mab  a  roddwyd  i  ni.'  Yr  oeddwn  yn  agos 
at  yr  Arglwydd ;  teimlwn  fy  hun  yn  farw 
i  fy  hunan ;  yn  sicr,  yr  oedd  yr  Yspryd 
Glân  yn  bresenol.  Dangosais  mai  y 
Duw  mawr  oedd  baban  Bethlehem ;  fefly 
yr  addolai  y  doethion  ef ;  fefly  hefyd  yr 
addolai  Stephan  y  dyn  lesu,  sef  oblegyd 
ei  weled  ef  yn  Dduw ;  feUy  hefyd  y 
cyfaddefai  Petr  wrth  y  dyn  (lesu)  ei  fod  yn 
Dduw  ;  dyna  fel  y  dywedai  wrth  yr 
luddewon  ddarfod  iddynt  groeshoeho 
Arglwydd  y  gogoniant,  sef  Duw  ;  dyna  y 
modd  y  galwai  Paul  ei  waed,  yn  waed 
Duw  ei  hun  ;  felly  y  galwai  Thomas  y  dyn 
(lesu)  ei  Dduw.  Yn  sicr,  y  mae  yn  Dduw, 
a  phwy  bynag  sydd  yn  ei  weled  ef,  y  mae 
yn  gweled  y  Tad,  megys  y  dywedodd 
wrth  PhyHp.  Er  fod  tri  Pherson  yn  y 
Drindod,  nid  oes  ond  un  Duw.  Dangosais 
y  modd  y  rhwygwyd  y  gorchudd,  amryw 
flynyddoedd  yn  ol,  ar  y  ffordd  i  Sir  Dref- 
aldwyn,  ac  y  tywynodd  Duw  arnaf  trwy  y 
gair  hwnw  :  '  Mawr  yw  dirgelwch  duwiol- 
deb,'  ac  mai  hyn  yn  awr  yw  fy  mwyd  a'm 
bywyd.  Darostyngwyd  fi  wrth  weled  yr 
anrhydedd  a  osodid  arnaf  fy  mod  yn  cael 
cario  y  genadwri  hon  i'r  ẁyn." 

Yr  ydym  yn  difynu  ei  eiriau  yn  helaeth, 
er  dangos  mor  Hwyr  oedd  ei  fyfyrdodau 
wedi  cael  eu  Hyncu  gan  ddirgelwch  undeb 
y  ddwy  natur  yn  mherson   Crist.      Dyna 

fater  mawr  ei  weinidogaeth  yn  bresenol. 
Prin  yr  ydym  yn  tybio  fod  ei  syniadau,  ar 
y  cyfan,  yn  gyfeiliornus,  ond  y  mae  ei  dduU 
o  eirio  yn  anhapus  ;  a  theimlwn  fod  gor- 
mod  o  duedd  ynddo  i  fanylu,  ac  i  gario  ei 
gasghadau  yn  rhy  beU.  Hawdd  gweled 
hefyd  fod  gwrthwynebiad  yn  dechreu  codi 
i'w  olygiadau  yn  y  cymdeithasau,  ond 
fod  ei  bresenoldeb  ef,  yn  nghyd  â 
grym  ei  hyawdledd,  a'i  frwdfrydedd,  yn 
darostwng  pob  gwrthwynebiad  a  ddeuai 
iddynt.  Ond  i  fyned  yn  mlaen  â'r  dydd- 
lyfr  :  "  Aberthyn,  dydd  lau.  Neithiwr, 
cawsom  seiat  hyd  gwedi  deg.  Cefais 
ryddid  i  ddatgan  fy  ofnau  am  y  seiadau,  eu 
bod  yn  gorphwys  ar  rywbeth,  heb  ddyfod 
at  waed  Crist  i  weled  eu  cwbl  oll.  Dyma 
y  rheswm  am  eu  cwerylon  a'u  dadleuon, 
ac  ni  chawn  byth  ein  huno  heb  ddyfod  at 
y  gwaed  hwn.  Dangosais,  yn  gyhoeddus 
ac  yn  breifat,  fel  yr  oeddwn  yn  gweled  yn 
yr  lesu  dosturiaethau,  tynerwch,  a  chyd- 
ymdeimlad  dyn,  ac  anfeidroldeb  y  Duwdod 
wedi  ei  uno  â  hyn.  Pa  fodd,  nas  gallwn 
ddweyd,  as  nas  gallai  yr  angelion.  Dang- 
osais  y  modd  y  mae  rheswm  cnawdol  yn 
gwahanu  y  Duw  a'r  dyn,  am  na  fedr 
ddirnad  y  dirgelwch.  Yn  y  dirgel, 
drachefn,  clywais  fel  y  mae  yr  Arglwydd 
yn  dwyn  y  brawd  Thomas  Williams  yn  ei 
ol,  ac  yn  eu  rhwystro  i  gael  eu  rhanu  a'u 
gwasgar  yn  Llantrisant.  Porthwyd  fi  wrth 
weled  mai  yr  Arglwydd  sydd  Dduw. 
Cafodd  un  brawd  a  fuasai  mewn  profedig- 
aeth  gref,  parthed  duwdod  Crist,  ei  ollwng 
yn  rhydd  heno.  Dangosais  iddynt  y  modd 
yr  oedd  yr  Arglwydd  wedi  eu  galw  i 
ddangos  ei  ogoniant  ynddynt.  Peidiwch 
gorphwys  ynte  mewn  ffurfiau,  a  gwybod- 
aeth,  a  threfniadau  ac  allanolion. 

"  Yna  aethum  i  St.  Nicholas,  Ile  y  cefais 
ryddid  a  nerth  mawr  i  lefaru  oddiar  eiriau 
yn  Ilyfr  Datguddiad.  Gwedi  hyn  aethum 
tua  Llantrisant.  Ar  y  ffordd,  clywais  fod 
rhai  yno  yn  wrthwynebol  i  mi,  yr  hyn  a 
brofodd  yn  fendith  i  mi,  i'm  darostwng  i'r 
Ilwch,  a'm  gwneyd  yn  dlawd  yn  yr  yspryd. 
Plygais  i  weddio  yn  ngwydd  cynulleidfa 
fawr,  yn  y  llwch,  gan  deimlo  fy  anghym- 
hwysder,  eithr  yr  Arglwydd  a'm  dyrchafodd, 
gan  roddi  i  mi  yspryd  Ilew,  fel  yr  oeddwn 
yn  cario  pob  peth  o'm  blaen.  Yr  oeddwn 
yn  flaenorol  wedi  profi  dwyfoldeb  Crist 
allan  o'r  Ysgrythyr,  gan  ddangos  fod  y  dyn 
hwn  yn  Dduw.  Ni  chefais  erioed  o'r  blaen 
y  fath  awdurdod.  Cyhoeddais  i  bawb  a 
allai  glywed  mai  y  Duw-ddyn  yw  fy 
mywyd,  a'm  pob  peth,  i  dragywyddoldeb. 


Os  nad  yw  ef  yn  Dduw,  nad  yw  ei  waed 
yn  meddu  unrhyw  rinwedd ;  ein  bod  oll 
yn  goUedig  yn  oes  oesoedd.  Pregethwn 
am  y  doethion  yn  dyfod  i  addoli  y  sanct- 
aidd  faban,  sef  íesu.  Rhyfedd  fel  y  mae 
rheswm  cnawdol  a  natur  yn  gwingo  yn 
erbyn  y  gwirionedd  hwn  ;  yr  wyf  yn  ei 
deimlo  fy  hun.  Ond  galluogwyd  fi  i 
frawychu,  i  bledio,  ac  i  agor  yr  Ysgrythyr, 
fel  y  cafodd  rheswm  ei  ddystewi,  gan 
ddangos  ei  dywyllwch,  ei  anwybodaeth,  a'i 
elyniaeth  at  Dduw.  Dangosais  fel  yr  oedd 
marwolaeth  a  chlauarineb  wedi  ymdaenu 
tros  Eglwys  Loegr,  a  thros  yr  YmneiII- 
duwyr  yn  ogystal,  er  pan  beidiwyd  pre- 
gethu  y  gwaed  hwn.  Yn  flaenorol,  fod  yr 
athrawiaeth  yma  yn  adsain  trwy  yr  holl 
eglwysydd,  a  bod  nerth  a  bywyd  ynddynt 
y  pryd  hwnw.  Atebais  resymau  a  ddef- 
nyddir  yn  ein  herbyn  (fel  Methodistiaid), 
sef  fod  ein  pregethu  yn  annysgedig. 
Profais  fod  hyn  yn  ddadl  o'n  plaid. 
Oblegyd  o  ba  le  y  gallwn  gael  y  doniau 
hyn,  os  nad  oddiwrth  Dduw  ?  Y  mae 
eraill  lawn  mor  ddoniol,  ac  yn  fwy  dysg- 
edig,  eithr  na  fedrant  bregethu,  pe  y  caent 
y  byd  am  hyny.  Yr  wyf  fi  yn  cyhoeddi, 
nid  trwy  fy  ngwybodaeth,  oblegyd  ychydig 
wybodaeth  a  feddaf,  na  thrwy  fy  nysgeid- 
iaeth,  eithr  yr  wyf  yn  Ilefaru  yr  hyn  a  gaf 
gan  yr  Arglwydd  ;  pan  fyddwyf  yn  myned 
gerbron  y  bobl  nas  gwn  beth  a  ddywedaf, 
ond  fy  mod  yn  rhoi  fy  hun  i  Dduw.  Cefais 
lawer  o  awdurdod  i  gymhwyso  y  gwir- 
ionedd,  ac  i  ddangos,  os  nad  oedd  y  baban 
hwn,  y  dyn  hwn,  yn  Dduw,  sut  nad  oedd 
y  doethion  yn  pechu  wrth  ei  addoli,  a 
Stephan  ddim  yn  pechu  wrth  weddio  arno, 
a  Thomas,  wrth  ei  alw,  '  Fy  Arglwydd  a'm 
Duw;'  a  Phetr  wrth  ei  alw  yn  Arglwydd, 
ac  yn  Fab  Duw  ? 

"  Yn  y  seiat  breifat  agorodd  y  brawd 
ThomasÄYilIiamsei  holl  galon,gan  ddangos 
y  modd  y  daeth  y  demtasiwn  i  yilineillduo 
gyntaf  arno,  o  gwmpas  pedair  blynedd  yn 
ol  ;  i  gychwyn,  trwy  ddymuniad  am  gael 
ei  ordeinio  ;  yna,  trwy  fwyhau  mân 
bethau,  nes  eu  gweled  yn  fawr  ;  a  phan 
na  ildiem  i'w  betrusder,  iddo  fyned  i 
edrych  arnom  fel  rhai  rhagfarnllyd,  ac  i'w 
galon  fyned  oddiwrthym.  Yn  ganlynol, 
aeth  i'n  dirmygu,  gan  ganfod  ein  gwael- 
eddau,  ac  edrych  arnom  fel  rhai  ieuainc, 
dibrofiad,  a  hunangeisiol.  A'i  fod  o  hyd  yn 
tybio  mai  canlyn  ei  gydwybod  yr  ydoedd 
hyd  bron  yn  awr ;  pan  gwedi  iddo  ym- 
neillduo  yr  agorodd  yr  Arglwydd  ei  Iygaid 
i    weled,    mor    glir    ag    sydd    bosibl,     mai 

gwaith  y  diafol  oedd  y  cwbl,  a  magl,  a'i 
fod  yn  meddwl  hyny  am  bawb  oedd  wedi 
ein  gadael.  Dywedai  yn  mhehach  ei  fod 
yn  rhydd  yn  awr  i  gymuno  yn  yr  Eglwys, 
yr  hyn  na  fedrai  o'r  blaen.  Llewyrchasai 
yr  un  goleuni  hefyd  ar  feddwl  y  brawd  a 
ymneillduasai  y  Sul  o'r  blaen,  ac  y  mae 
yntau  yn  dyfod  yn  ei  ol.  O  Arglwydd, 
dy  waith  di  yw  hyn  !  Darostwng  fi  !  Yr 
wyt  yn  ein  harddel,  am  dy  fod  yn  ewyllysio, 
ac  am  mai  Duw  ydwyt.  Eglurais  inau 
holl  hanes  y  Diwygiad  Protestanaidd,  fel 
yr  oedd  Duw  wedi  anrhydeddu  Eglwys 
Eoegr,  am  mai  ynddi  y  tywynasai  y 
goleuni  gyntaf  trwy  Wycliffe ;  cyfeiriais  at 
Huss,  Jerome,  o  Prague ;  oddiwrthynt 
hwy  aetiium  at  Luther,  Calvin,  sefydliad 
yr  Eglwys  Brotestanaidd  ;  yna  at  Harry, 
Edward,  Mary,  ac  Elizabeth,  yn  y  wlad 
yma ;  fel  yr  oedd  yr  Eglwys  yn  wrth- 
glawdd  yn  erbyn  Pabyddiaeth  tu  hwnt  i 
bawb  arall ;  y  modd  na  chaem  y  fath 
oddefiad  gan  unrhyw  eglwys  arall  o  fewn 
y  byd.  Dangosais  y  modd  y  maent  yn 
rhoddi  i  lawr  bregethu  lleygol  yn  Ysgotland, 
ac  yn  awr  yn  yr  America  ;  eu  bod  yn 
carcharu  y  cenhadon  Morafaidd  yn  unig 
am  bregethu  gwaed  Crist,  fel  y  gwnawn 
ni.  Agorais  yr  holl  gwestiwn  gyda  golwg 
ar  yr  Ymneillduwyr,  a'r  Parch.  Edmund 
Jones;  eu  hystàd  pan  yr  adnabyddais  hwy 
gyntaf,  a'u  hystâd  yn  awr  ;  y  modd  yr  wyf 
yn  gweled  y  sawl  sydd  yn  ymuno  â  hwy 
yn  suddo  yn  raddol  i'r  un  ffurfioldeb  a 
hwythau,  ac  fel  y  maent  yn  ceisio  tynu 
pawb  a  fedrant  oddiwrthym  ni ;  a'r  fath 
wahaniaeth  sydd  rhyngddynt,  parthed 
yspryd,  athrawiaeth,  a  chynllun,  a'r 
eiddom  ni,  fel  y  mae  unrhyw  gysylltiad 
agos  rhyngom  yn  anmhosibl." 

Y  mae  amryw  bethau  yn  ein  taro  wrth 
ddarllen  y  difyniadau  hyn :  (i)  Mai  prif 
destun,  a  braidd  unig  destun,  gweinidogaeth 
Howell  Harris  yn  awr  oedd  dirgelwch 
undeb  y  ddwy  natur  yn  Mherson  yr 
Arglwydd  lesu  ;  teimlai  ei  fod  wedi  cael 
datguddiad  ar  y  mater  o'r  nefoedd  ;  ym- 
ddangosai  holl  rinwedd  y  dyoddefaint  a'r 
gwaed  iddo  yn  dibynu  ar  fod  yr  undeb 
mor  agos,  fel,  mewn  ystyr,  fod  y  natur 
ddynol  yn  cael  ei  dwyfoli,  ac  yn  dyfod  yn 
wrthddrych  addoliad.  Gallwn  ni  yn  bres- 
enol  weled  fod  cryn  gymysgedd  yn  ei 
syniadau,  er,  hefyd,  fod  ganddo  gymal 
pwysig  o'r  gwirionedd  ;  a'i  fod  yn  gwahanu 
mewn  athrawiaeth  yr  hyn  na  fuasai  erioed 
ar  wahan  mewn  ffaith,  sef  natur  ddynol  y 
Gwaredwr    oddiwrth     ei    berson    dwyfol. 


Wrth  ymresymu  y  pwnc  yma,  defnyddia 
ymadroddion  an-Ysgrythyrol,  ymadroddion 
nasgallent  lai  na  rhoddi  tramgwydd,  erbyn 
eu  hystyried  yn  bwyllog,  er  fod  ei  wres- 
awgrwydd  ef  yn  cuddio  eu  hanmhryd- 
ferthwch  ar  y  pryd.  Ac  yr  oedd  yn 
gwthio  ei  syniadau  i  eithafion,  gan  ang- 
hofio  y  gwirioneddau  cyferbynioì.  (2)  Y 
mae  yn  dra  sicr  mai  Thomas  Williams, 
y  Groeswen,  a  gawsai  ei  ordeinio  yn 
weinidog  yno  yn  ol  duli  yr  Ymneillduwyr, 
oedd  y  brawd  a  gyfaddefai  ei  edifeirwch 
oblegyd  gadael  y  Methodistiaid.  Efallai 
na  ddylem  wasgu  ei  gyffes  yn  rhy  bell, 
a  thybio  ei  fod  am  beidio  gweini  yr 
ordinhadau  mwy.  Ond  amlwg  yw  ei  fod 
wedi  cael  ei  siomi  yn  yr  Ymneillduwyr,  ac 
am  wasgu  yn  glosach  at  y  Methodistiaid  ; 
gan  gyfaddef  fod  mwy  o'r  dylanwadau  dwyfol 
yn  cael  eu  teimlo  yn  eu  mysg  ;  ac  mai  fel 
Methodist  ydymunaigaeledrycharnomwy. 
(3)  Canfyddwn  resymau  Howell  Harris 
dros  lynu  wrth  Eglwys  Loegr,  nad  oedd 
yn  cael  ei  lywodraethu  gan  ragfarn  ddall 
yn  y  mater.  Tybiai,  fel  y  gwnai  John 
Elias  ar  ol  hyny,  mai  hi  oedd  yr  unig 
wrthglawdd  effeithiol  yn  erbyn  Pabydd- 
iaeth  ;  nad  oedd  yn  gweled  y  cai  pregethu 
lleygol,  yr  hyn  a  gawsai  ei  fendithio  mor 
amlwg  i  Gymru,  ei  oddef  mewn  unrhyw 
gyfundeb  crefyddol  arall ;  ac  yr  oedd 
ffurfioldeb,  clauarineb,  a  chyfeiliornadau 
athrawiaethol  nifer  mawr  o'r  Ymneilldu- 
wyr  yn  dramgwydd  iddo. 

O  Lantrisant,  aeth  i  dỳ  William  Powell ; 
yna  i'r  Graigwen,  yn  mhlwyf  Eglwys 
Ilan,  yn  egwan  o  gorph,  ond  yn  gadarn 
mewn  ffydd.  Cafodd  odfa  nerthol  yma,  er 
fod  llawer  o  wrthwynebwyr  undeb  y 
ddwy  natur  yn  bresenol.  Ni  chymerodd 
destun,  eithr  dangosodd  allan  o'r  Ysgryth- 
yr  fawredd  y  dirgelwch  ;  llawer  a  doddwyd 
wrth  wrando,  ond  darfu  i  rai  aros  yn  sych. 
Gwedi  y  bregeth,  yn  y  seiat  a  ddilynai, 
agorodd  yr  hoU  helynt  gyda  golwg  ar 
Thomas  Williams ;  dywedodd  Thomas 
WiUiams  ei  hun  yr  un  peth  ag  a  gyfaddef- 
asai  yn  Llantrisant  ;  gofynodd  Harris  i 
bawb  o  honynt,  a  oeddynt  yn  argyhoedd- 
edig  eu  bod  yn  awr  yn  ffordd  Duw,  ac  a 
oeddynt  heb  unrhyw  awyddfryd  am  ymuno 
a'r  Ymneillduwyr  ?  Dywedasant  oU  yn 
un  llais  eu  bod.  Ymhelaethodd  yntau  ar 
y  gwahaniaeth  rhwng  y  Methodistiaid  a'r 
Ymneillduwyr  ;  fod  yr  YmneiUduwyr  yn 
gorphwys  mewn  ffurf  a  chynllun  ;  tra  yr 
ymwthiai  y  Methodistiaid  yn  mlaen  yn 
llawn  yspryd  a  goleuni  ;   nad  yw  yr  Ym- 

neiUduwyr  ychwaith  yn  canfod  drygedd 
Ihaws  o  bechodau,  fel  yr  ymddangosant  i'r 
Methodistiaid.  Gwedi  hyny,  dywedodd 
rhywun  nas  gallai  gyduno  a'r  hyn  oedd 
Harris  wedi  draethu  ;  datganodd  cyng- 
horwr  perthynol  i'r  seiat  hefyd,  os  rhaid 
iddo  draethu  ei  farn,  fod  y  farn  hono  yn 
groes  i'r  hyn  oedd  wedi  cael  ei  bregethu 
y  noson  hono.  Y  mae  yn  amlwg  mai 
syniad  Howell  Harris  parthed  person 
Crist  oedd  yn  cael  ei  wrthwynebu. 
Cafodd  yntau  awdurdod  i  ateb  nad  oedd 
ganddo  ddim  i'w  ychwanegu  at  yr  hyn  a 
draethasai  allan  o'r  pwlpud ;  os  oedd  y 
cynghorwr  yn  gwrthwynebu  hyny,  mai 
heretic  ydoedd,  ac  nas  gallasai  efe,  Harris, 
ddal  unrhyw  gymundeb  ag  ef.  Yna 
gofynodd  i  aelodau  y  seiat,  a  oeddynt  yn 
credu  yr  athrawiaeth  a  bregethai  efe  ? 
Atebasant  hwythau  eu  bod.  "  Troes  inau 
at  y  cynghorwr,"  meddai  Harris,  yn  ei 
ddydd-lyfr,  "  a  dywedais  nas  gallwn  gym- 
deithasu  ag  ef  (y  cynghorwr)  hyd  nes  y 
byddai  iddo  ymddarostwng  am  dywylhi 
gogoniant  Crist,  tramgwyddo  ei  ŵyn,  a 
gwrthwynebu  yr  hyn  na  ddeallai.  Dywed- 
ais,  yn  mhellach,  mai  dyma  y  genadwri 
oeddwn  wedi  dderbyn  oddiwrth  Dduw ;  nas 
gallwn  ildio  un  iota  o  honi,  mai  hi  oedd 
fy  mywyd ;  a  thrwy  ras,  fy  mod  yn 
foddlawn  marw  drosti.  Os  nad  yw  Crist 
yn  wir  Dduw  ac  yn  wir  ddyn,  ac  fel  y 
cyfryw  wedi  byw  a  dyoddef ;  yna,  yr  wyf 
fi  wedi  fy  ngholli  yn  oes  oesoedd.  Dang- 
osais  nad  digon  dweyd  fod  Duw  yn  y 
dyn  hwn  ;  fod  Duw  yn  y  credinwyr ;  mai 
cyfeihornad  oedd  galw  y  Gwaredwr  yn 
Dduw  ac  yn  ddyn;  fod  undeb  tragywyddol 
rhyngom  ni  sydd  yn  credu  â  Duw  ;  ond 
ddarfod  i'r  Gair  gael  ei  ivneutìiiir  yn  gnawd. 
Pa  fodd,  nis  gwn.  Os  oedd  ef,  y  cyng- 
horwr,  yn  gwadu  ddarfod  i  Dduw  ddyoddef, 
a  bod  Crist  yn  gweddío  ar  y  Tad,  na 
ddylwn  ymresymu  ag  ef,  am  mai  dirgelwch 
ydoedd,  ac  nas  gelhd  ei  dderbyn  ond  trwy 
yr  Yspryd  Glân.  Cyfeiriais  at  Grist  yn 
galw  ei  hun  yn  Ddviw  weithiau,  a  phryd 
arall  yn  ddyn  ;  weithiau  yn  honi  fod  ganddo 
awdurdod  i  roddi  ei  einioes  i  lawr,  ac  i'w 
chymeryd  hi  drachefn,  a  phryd  arall  yn 
gweddío  ar  y  Tad,  ac  yn  cyfaddef  nas 
gallai  wneyd  dim  hebddo,  mai  yr  un 
person  a  wnelai  y  ddau  beth.  Dyma  y 
gwirionedd,  ond  nis  gallwn  ei  amgyffred. 
Yn  ganlynol,  pan  y  dymunai  wrthwynebu, 
gorchymynais  iddo  fod  yn  ddystaw,  am  ei 
fod  wedi  tori  ei  hun  i  ffwrdd  o  fod  yn 
perthyn  i  ni.     Yr  oedd  yntau  yn  gyndyn, 


a  gwadai  fy  awdurdod  i'w  droi  ef  allan ; 
mai  yn  y  seiat  yr  oedd  yr  awdurdod  hono, 
ac  nid  ynof  fi.  Àtebais  nad  oeddwn  yn  ei 
ddiarddel  ond  mewn  undeb  a'm  cydweith- 
wyr  ;  ac  nad  oeddwn  i  na  hwythau 
yn  gwneyd  hyny  onid  yw  y  seiat  hon 
yn  ein  dewis  yn  ewyllysgar  i'w  rheoH 
ac  i  wyHo  drosti  ;  ac  os  oedd  yn  gwneyd 
hyny  fy  mod  yn  barnu  fod  genyf  awdur- 
dod  i  dderbyn  i  mewn  ac  i  droi  allan.  Yna 
mi  a  genais  Salm.  Yr  oeddwn  yn  flaen- 
orol,  wrth  siarad,  wedi  cael  fy  nhoddi,  ond 
wrth  ganu  llanwodd  yr  Yspryd  ft  â 
dymimiad  ar  i  Dduw  gymeryd  ymaith  fy 
holl  ddoniau,  a'i  wisgo  ef,  y  cynghorwr,  â 
hwy.  Llefais,  yn  dufewnol,  ar  i  mi  gael  y 
fraint  o'i  weled  yn  llewyrchu  yn  ddysgleir- 
iach  na  mi  mewn  gogoniant.  Wrth  gyd- 
weddío,  daeth  yr  Arglwydd  i  lawr  mewn 
modd  anghyffredin,  gan  ddrylHo  ein 
calonau.  Yr  oedd  yma  wylo  mawr,  a'r 
fath  gariad,  a  gostyngeiddrwydd,  ac  ys- 
prydoedd  drylliedig,  na  welais  y  cyffelyb 
o'r  blaen.  Gofynais  i'r  Arglwydd,  pa  hyd 
y  cawn  gnoi  a  thraflyncu  ein  gilydd,  ac 
ymranu  ?  Ar  y  terfyn,  dysgwyliwn  y  deuai 
efe,  y  cynghorwr,  ataf,  gan  gyfaddef  mai 
temtasiwn  oedd  wedi  ei  orddiwes ;  ond 
gan  na  ddaeth,  aethum  i  ato  ef,  gan  ei  alw 
yn  frawd,  a  syrthio  ar  ei  wddf.  Yr  oU  a 
ddywedodd  ef  ydoedd,  nad  oedd  yn  cael 
undeb  â  ni.  Atebais  fy  mod  yn  gwneyd  y 
cyfan  er  mwyn  yr  Arglwydd,  a'i  wirionedd, 
ac  o  gydwybod  ;  ac  er  fod  ei  ddiarddel  fel 
rhwygo  fy  nghroen  oddiam  fy  esgyrn,  fy 
mod  yn  rhwym  o'i  wneyd.  Gwrthodais 
ddadleu  yn  hwy,  gan  ei  bod  yn  un-ar-ddeg 
o'r  gloch  ;  feHy,  cusenais  ef,  a  gweddíais 
gydag  ef  a'r  brodyr,  ac  felly  aethum  i 
ffwrdd,  yn  drymach  fy  nghalon  nag  erioed." 
Y  mae  yn  amlwg  fod  Howell  Harris 
wedi  cael  syniadau  dyrchafedig  am  berson 
yr  Arglwydd  lesu,  ac  am  agosrwydd  undeb 
y  ddwy  natur  ynddo,  a  hyny  y  tuhwnt  i 
neb  o'i  frodyr.  Yr  oedd  gwirionedd 
gogoneddus  wedi  gwawrio  ar  ei  feddwl ; 
gwirionedd  nad  oedd  y  Diwygwyr  eraiU, 
efallai,  yn  talu  sylw  digonol  iddo.  Er 
hyny,  cawn  yn  brithio  ei  ddydd-lyfr  ym- 
adroddion  an-Ysgrythyrol,  y  rhai  a  brofant 
fod  ei  syniadau  i  raddau  yn  gymysglyd,  a'i 
dduH  o  eirio  yn  fynych  yn  anhapus.  A 
dyma  ef  yn  awr,  am  y  tro  cyntaf,  yn 
diarddel,  aUan  o'r  seiat,  gynghorwr  nad 
oedd  yn  gaUu  syrthio  i  mewn  a'i  olygiadau 
neiUduol  ef.  Hawdd  gweled  fod  defnydd- 
iau  ystorm  yn  dechreu  cael  eu  cynyrchu. 
Aeth  Howeíl  Harris  yn  ei  flaen  tua  Wat- 

ford,  yn  glaf,  ac  yn  barod  i  lewygu  o  ran  ei 
gorph.  Wrth  feddwl  am  y  genadwri 
neillduol  a  roddasid  iddo,  a'r  gwrthwyneb- 
iad  a  welai  yn  dechreu  codi,  llefai  :  "  O 
Arglwydd,  ti  a  wyddost,  fy  unig  amcan  yw 
dwyn  pawb  atat  ti,  i'th  weled  di,  fel  yr 
wyt  wedi  datguddio  dy  hun  yn  dy  Air." 
"  Yna,"  meddai,  "  cefais  yspryd  i  alaru 
am  bob  gair  a  ddywedaswn  allan  o  le,  ac 
i  ddymuno  am  iddo  ddangos  ei  ogoniant. 
Dychrynwn  rhag  myned  i'r  Gymdeithasfa, 
rhag  ofn  iddynt  wrthwynebu  y  genadwri. 
Eto,  ymddiriedwn  yn  yr  Arglẅydd,  gan 
lefain  :  '  O  Arglwydd,  nis  gallaf  wadu  dy 
wirionedd  di,  ac  nis  gallaf  anghytuno  a'm 
brodyr.'  Yna,  aethum  tua  Gelligaer,  lle  y 
cefais  dystiolaeth  fod  Duw  wedi  fy  anfon, 
ac  wedi  maddeu  fy  holl  bechodau  hyd  yn 
awr.  Cefais  ryddid  i  lefaru  oddiar  :  '  Fy 
ngeiriau  i,  yspryd  ydynt  a  bywyd  ydynt.'  " 
Tybia  i'r  gynuUeidfa  gael  bendith ;  yna, 
aeth  i  Mynyddislwyn  ;  yr  oedd  yn  glaf,  ac 
yn  wan,  yn  mron  llewygu,  ond  yr  hwn  a'i 
danfonasai  yno  a'i  nerthodd,  gorph  a 
meddwl.  Ei  destun  oedd  :  "  Mab  a 
roddwyd  i  ni."  Teimlai  ei  fod  wedi  cael 
ei  ahv  yma  i  lefaru  am  y  dirgelwch,  yr 
hyn  na  chawsai  yn  Gelligaer.  "  Gallu- 
ogwyd  fi,"  meddai,  "  i  lefaru  am  ardderch- 
awgrwydd  gw^ybodaeth  y  Mab  hwn  ;  y 
modd  y  rhaid  i  bawb  ddod  i'w  adnabod ; 
truenusrwydd  y  rhai  nad  ydynt  yn  ei 
adnabod  ;  y  modd  y  mae  yr  Ysgrythyrau 
yn  dwyn  tystiolaeth  iddo ;  mai  hwy  y w  y 
meusydd,  ac  efe  yw  y  perl  sydd  wedi  ei 
guddio  ynddynt.  Dangosais  am  y  dat- 
guddiad  o  Grist  sydd  yn  cael  ei  roddi  yn 
unig  gan  yr  Yspryd.  Cefais  ryddid  i 
ddangos  am  ddirgelwch  Crist ;  fod  y  dyn 
hwn  yn  Dduw ;  yr  oedd  yr  Yspryd  yn 
cydfyned  a'r  Gair,  yr  oedd  llawer  yn 
teimlo,  a  llawer  yn  wylo." 

Cyrhaeddodd  le  o'r  enw  Pen-heol-y- 
badd  nos  Sadwrn.  Aeth  filltir  yn  mheíl- 
ach,  i  Tonsawndwr,  boreu  y  Sul,  lle  y 
pregethodd  oddiar  y  geiriau  :  "A  hyn  yw 
y  bywyd  tragywyddol."  Yr  oedd  yr  Àr- 
glwydd  yn  bresenol,  ac  wylai  llawer. 
Dangosai  fod  dydd  gogoneddus  ar  wawrio, 
gan  fod  y  ceiUogod,  sef  gwenidogion  Duw, 
yn  canu  trwy  yr  holl  wlad.  Cyfeiriodd 
yma  hefyd  at  y  dirgelwch.  Oddiyno  aeth 
yn  ei  flaen  i'r  New  Inn.  "  Mab  a  rodd- 
wyd  i  ni "  oedd  y  testun  yma  eto,  a 
dirgelwch  Crist  oedd  y  mater.  Yr  oedd 
gras  mawr  ar  y  bobl,  a  gobeithiai  fod 
gogoniant  y  Gwaredwr  ar  lewyrchu  ar  yr 
eglwys.      Cyhoeddasid    Howell    Davies   i 


bregethu  yn  Tonsawndwr  dydd  Llun ; 
methodd  gyrhaedd  yno  oblegyd  afiechyd, 
a  dychwelodd  Howell  Harris  i  gymeryd 
ei  le.  Cafodd  odfa  anghyffredin  wrth 
lefaru  am  gorph  pechod.  Eithr  cafodd 
Iwybr  rywsut  i  fyned  at  y  pwnc  oedd  yn 
awr  wedi  llyncu  ei  fryd,  sef  dirgelwch  y 
ddwy  natur  yn  Nghrist.  "  Yn  sicr," 
raeddai,  "  bendithiodd  yr  Arglwydd  y  bobl 
a  mi,  ac  ymddangosodd  ynof,  yn  gystal  a 
throsof,  tra  yr  oeddwn  yn  ei  bregethu  ef 
a'i  ddirgelwch.  Dangosodd  y  cawn  yn 
fuan,  trwy  ei  wirionedd  a'i  waed,  gyfarfod 
y  bobl  eto  mewn  gogoniant,  allan  o  gyr- 
haedd  pechod."  Cychwyna  am  Lanheiddel 
yn  nesaf.  Cafodd  odfa  ryfedd  iawn  yma, 
gan  deimlo  fod  yr  addewidion  iddo  yn 
fwyd,  ac  yn  ddiod,  ac  yn  nerth.  "  Ni 
chefais  y  fath  wyUau  erioed  o'r  blaen," 
meddai;  "  cadwodd  y  gwin  goreu  yn  olaf. 
Dywedais,  hyd  yn  nod  pe  bawn  yn  Ym- 
neillduwr  (dangoswn  nad  oeddwn  yn  eu 
herbyn,  ond  o'u  plaid,  gan  fy  mod  yn  eu 
caru),  y  deuwn  at  y  Methodistiaid,  oblegyd 
gyda  hwy  y  mae  yr  Arglwydd."  Eithr  y 
mae  y  chwerw  yma  yn  gymysg  a'r  melus 
yn  barhaus,  a  chafodd  Harris  brofi  hyny 
yn  Llanheiddel.  Fel  hyn  yr  ysgrifena  : 
"  Boreu  dydd  Mawrth.  Cefais  ergyd  wrth 
glywed  fod  y  brodyr  yn  Watford  wedi 
suddo  yn  ddyfnach  i'w  cyfeiliornad  o 
wrthod  addoH  dynoliaeth  Crist,  a'u  bod 
wedi  tynu  atynt  Mr.  Davies,  a'r  dyn 
ieuanc  oedd  gydag  ef;  a  bod  rhyw  un  o 
honynt  wedi  galw  corph  marw  ein  Har- 
glwydd  yn  gelain  farw.  Gyda  y  baich 
hwn  cefais  ffydd  i  lefain  ar  i'r  Arglwydd 
ei  sancteiddio  i  mi,  i'm  darostwng.  Cefais 
ryddid  mawr  hefyd  i  weddio  dros  y 
brodyr,  y  rhai  ydynt  yn  Uefaru  am  yr  hyn 
na  wyddant  eto  ;  yna,  daHwyd  gogoniant 
Crist  ger  fy  mron,  ei  ogoniant  o'r  cryd  i'r 
bedd,  ac  yr  oedd  Duw  yn  agos  ataf." 

Pwy  oedd  y  Mr.  Davies  a  gawsai  ei  hudo 
gan  y  brodyr  yn  Watford,  nis  gwyddom. 
Y  mae  yn  amlwg  fod  pregethu  Howell 
Harris  am  ddirgelwch  person  Crist  yn 
dechreu  berwi  y  seiadau  ;  fod  yr  ym- 
adroddion  eithafol  ac  anwyHadwrus,  efaüai, 
a  ddefnyddiai  ef,  yn  cynyrchu  yr  eithafion 
cyferbyniol ;  a  bod  yn  rhai  yn  tueddu  i 
ddefnyddio  ymadroddion  carlamus.  Ych- 
wanega  Harris  yn  ei  ddydd-lyfr  :  "  Y  mae 
genyf  i  fyned  i'r  Gymdeithasfa  ;  ac  mi  a 
awn  dan  ofn  y  brodyr,  rhag  i'r  cyfeiHornad 
hwn  gael  ei  goledd  yn  eu  mysg,  oni  bai 
am  ffydd.  Yr  wyf  yn  meddu  goleuni, 
tynerwch,  gwroldeb,  ac  awdurdod  mewn 

cysylltiad  â  rhai  o  honynt,  fel  brodyr 
ieuangach  wedi  eu  hymddiried  i'm  gofal,  a 
bod  yn  rhaid  i  hyn  weithio  er  daioni,  fel 
y  mae  pob  gwrthwynebiad  wedi  gwneyd 
hyd  yma."  Yn  y  Glyn  yr  oedd  y  Gym- 
deithasfa  i"w  chynal,  lonawr  g,  1746;  y 
dydd  cyn  hyny,  wrth  deithio  tua  Thaf- 
Fawr ;  ceisiai  ddyfalu  pa  wrthwynebiad 
iddo  ef  a'i  athrawiaeth  a  gyfodid  gan  y 
brodyr.  Cafodd  olwg  newydd  ar  ogoniant 
a  duwdod  Crist,  wrth  weled  fod  y  llyw- 
odraeth  ar  ei  ysgwydd.  Yn  Taf-Fawr, 
cafodd  gryn  nerth  wrth  bregethu  y  gwaed. 
Cyfeiriodd  yn  llym  hefyd  at  yr  Ymneilldu- 
wyr  cnawdol,  y  rhai  a  siaradent  yn  ddidaw 
am  drefn,  a  ffurf-lywodraeth  eglwysig,  ac 
a  alwent  eu  hunain  yn  eglwys,  ond  oeddynt 
yn  hollol  amddifad  o  fy  wyd.  Oddiyma  aeth 
i'r  Glyn,  lle  y  cynheHd  y  Gymdeithasfa  ;  yr 
oedd  ganddo  daith  o  ddeg  awr  ar  gefn 
cefifyl,  a  chyrhaeddodd  yno  yn  hwyr  y  nos 
flaenorol  i'r  cyfarfod. 

Y  mae  yn  sicr  fod  Howell  Harris  yn 
dychrynu  wrth  feddwl  am  y  Gymdeith- 
asfa  ;  dysgwyhai  yn  sicr  y  byddai  i  ym- 
osodiad  enbyd  gael  ei  wneyd  arno,  ac  ar 
yr  athrawiaeth  neillduol  a  bregethai,  a 
cheisiai  ymgadarnhau  ar  ei  gyfer.  "  Teim- 
Iwn,"  meddai,  "  fod  arnaf  awydd  cyfarfod 
a'r  brodyr  er  cael  fy  sathru  dan  draed,  fy 
nghondemnio,  a'm  gwrthwynebu ;  ni  welwn 
ddim  arall  o'm  blaen  ;  llawenychwn  ynddo, 
gan  ei  weled  yn  foddion  i  dynu  i  lawr  fy 
malchder.  Ond  cefais  olwg  hefyd  ar  y 
dianrhydedd  a  gaflfai  ein  Harglwydd  wrth 
ein  bod  yn  gwrthwynebu  ein  gilydd,  ac  ar 
yr  ŵyn  yn  cael  eu  gwasgaru,  a'u  rhanu  ; 
yr  oedd  hyn  yn  dra  dolurus  i  mi.  Cefais 
nerth  i  weddío  ar  i  Dduw  ein  cadw  yn 
nghyd."  Agorwyd  y  Gymdeithasfa  gyda 
phregeth  gan  WilHams,  Pantycelyn,  oddiar 
Eph.  vi.  II  ;  ac  ymddengys  ei  bod  yn 
odfa  nodedig  o  lewyrchus.  "  Daeth  awel 
nerthol  i  lawr  arnom,"  meddai  Harris ; 
"  fflamiwyd  fy  enaid  o'm  mewn,  a  dar- 
ostyngwyd  íì  i'r  Hwch  ;  yr  oeddwn  yn 
ddiolchgar  am  y  dawn,  a'r  gras,  a'r  nerth 
oedd  yn  cael  ei  roddi."  Gwedi  y  bregeth, 
cydginiawodd  y  brodyr,  a  dechreuwyd 
trin  y  gw^ahanol  faterion,  ar  ol  gweddi  felus 
gan  y  brawd  Morgan  Jones.  Yn  ystod  y 
weddi,  yr  oedd  yr  amenau  mor  uchel  a 
chyffrous,  fel  y  tramgwyddodd  rhai ;  eithr 
dadleuodd  Harris  fod  y  tân  o  Dduw.  Dar- 
Henwyd  nifer  o  lythyrau,  ac  yr  oedd  ffydd 
y  frawdoHaeth  yn  cynyddu  fel  y  cynyddai 
eu  treialon.  "  Y  mae  Satan  yn  ein  profi  o 
bob    cyfeiriad,"    meddai   Harris,   "  ond  yr 


Arglwydd  a  ymddangosodd  yn  rhyfedd  yn 
ein  mysg  ni  heddyw,  gan  wneyd  i  fynu  y 
rhwyg  erchyH  a  ofnwn  o  Sir  Forganwg. 
O  dynerwch  Duw  !  Yr  hyn  a  ofnwn  a 
symudwyd,  a'n  hysprydoedd  a  unwyd ; 
eithr  dengys  hyn  y  fath  blant  ydym,  mor 
Ueied  o  gydymdeimlad  a'n  gilydd  a  feddwn ; 
mor  barod  ydym  i  ymranu,  ac  i  osod  yr 
esboniad  gwaethaf  ar  eiriau  ein  gilydd. 
Addefodd  y  brodyr  iddynt  fy  ngham- 
gymeryd,  a'u  pechod,  yn  cychwyn  cwest- 
iynau  cnawdol  parthed  addoH  dynoHaeth 
Crist,  a'u  gwaith  yn  rhoddi  bod  i  syniadau 
cnawdol  am  ddyndod  y  Gwaredwr,  fel  pe 
y  byddai  ei  ddyndod  ar  wahan  oddiwrth  ei 
dduwdod  yn  ei  ddyoddefiadau,  ac  feHy  nad 
yw  i'w  addoH  ;  a'u  gwaith  yn  honi  mai  ei 
ddyndod  yw  y  ffordd,  y  drws,  a'r  offrwm, 
ac  feHy,  nad  ydoedd  i'w  addoH  o  gwbl. 
Ar  eu  gwaith  yn  cydnabod  eu  bai,  cefais 
ryddid  i  lefaru  am  ddirgelwch  Crist,  a'r 
modd  y  datguddiwyd  ef  i  mi  gyntaf.  Dy- 
wedodd  y  brawd  Rowland  fod  Ainsworth 
yn  sylwi  ddarfod  i  Dduw  farw  fel  yr  oedd 
yn  Dduw-ddyn ;  ac  fel  pe  bai  yr  un  yn  phys- 
igwr  ac  yn  gyfreithiwr,  y  byddai  yn 
briodol  dweyd  i'r  physigwr  farw,  neu  ynte 
y  cyfreithiwr.  Ai  fod  ef  ei  hun  wedi 
pregethu,  dydd  NadoHg,  am  ddirgelwch 
Crist,  oddiar  y  geiriau :  '  A'r  Gair  a 
wnaethpwyd  yn  gnawd.'  O  Dad  tyner  ! 
Dangosais  fel  yr  oedd  y  duwdod  yn  nglyn 
a'r  enaid  a'r  corph  (yn  Nghrist)  pan  yr 
oeddynt  wedi  eu  hysgar  oddiwrth  eu 
gilydd  ;  y  modd  yr  oedd  hyn  yn  Hewyrchu 
arnaf ;  fy  mod  yn  credu  nad  oeddynt  hwy 
yn  eu  weled  ond  yn  ngoleu  rheswm,  ac 
feHy  y  dylent  fod  yn  ddystaw.  Dywedais 
fy  mod  yn  credu  fod  y  Morafiaid  yn  iawn 
yn  y  mater  yma,  ac  nad  oeddwn  i  wedi 
newid  fy  meddwl  gyda  golwg  ar  unrhyw 
wirionedd,  ond  wedi  tyfu  ac  wedi  ymgryfhau 
yn  y  goleuni.  Yr  wyf  yn  cael  fod  y  gelyn 
yn  ceisio  ein  gwahanu  yn  Sir  Benfro,  a  bod 
yr  yspryd  Morafaidd  yn  ymledu  yno ; 
ceisiais  inau  dawelu  pethau.  Y  mae  yn 
dda  mai  yr  Arglwydd  sydd  Dduw.  Dy- 
wedais  wrth  John  Belsher  fy  mod  yn  tybio 
fy  mod  yn  gweled  ynddo  anghymwysder  i 
ddeho  ag  eneidiau  gweiniaid.  Cefais 
ryddid  mawr  ar  weddi  ar  y  terfyn." 

FeHy  y  terfynodd  y  Gymdeithasfa  bwysig 
hon.  Nid  ydym  yn  teimlo  y  rhaid  i  ni 
wrth  esgusawd  am  ddifynu  ei  hanes  mor 
helaeth  aHan  o'r  dydd-lyfr,  yn  nghyd  a 
hanes  y  daith.  Y  pryd  hwn  y  rhoddwyd 
lefain  yr  ymraniad  yn  y  blawd.  Yr  oedd 
yr  hyn  a   eilw   yn  ddirgelwch   Crist   wedi 

llyncu  bryd  Harris  i'r  fath  raddau  fel  mai 
prin  y  cyfeiriai  at  un  pwnc  arall  wrth 
bregethu  ;  yr  oedd  mor  argyhoeddiadol  o'i 
wirionedd,  ac  o'i  bwysigrwydd  fel  gwir- 
ionedd,  fel  yr  oedd  yn  barod  i  farw  yn 
hytrach  nag  ildio  modfedd  ar  y  mater.  Y 
mae  yn  amlwg  mai  yn  mhhth  y  cynghor- 
wyr  y  cododd  gwrthwynebiad  gyntaf  i'r 
athrawiaeth.  Diau  yr  ofnai  Harris  y 
buasai  Rowland,  a  W'iUiams,  yn  y  Gym- 
deithasfa,  yn  cymeryd  eu  phiid,  ac  yn  cyd- 
uno  â  hwy  i  ymosod  arno ;  yn  hyny 
cafodd  ei  siomi  yr  ochr  oreu  ;  yr  hyn  a 
wnaethant  hwy  oedd  darbwyllo  y  rhai 
a  wrthwynebent  i  gyfaddef  eu  bod 
wedi  camddeall  ei  eiriau,  a'u  bod  wedi 
cyfodi  cwestiynau  cnawdol  yn  nglyn  â 
pherson  ein  Harglwydd ;  ac  mewn  can- 
lyniad  i  ymostwng  wrth  ei  draed.  Os 
oedd  Rowland  yn  canfod  gwrthyni  -•rhai  o 
ymadroddion  Harris  y  pryd  hwnw,  ni 
awgrymodd  hyny  mewn  un  modd  ;  gosodai 
hyny  i  lawr  i  dduU  o  eirio,  gan  gredu  eu 
bod  iU  dau  yr  un  yn  y  gwraidd.  Nid 
rhyfedd  fod  Harris  mewn  tymher  fuddug- 
ohaethus,  a'i  draed  ar  yr  uchelfanau. 

Pa  mor  orfoleddus  y  teimlai  a  ddangosir 
yn  y  llythyr  canlynol,  a  ysgrifenwyd 
ganddo  o  Drefecca,  dranoeth  i'r  Gym- 
deithasfa,  at  Mr.  Thomas  Adams,  un  o 
gynghorwyr  Whitefield,  yn  y  Tabernacl : 
"  Fy  anwyl  gyd-weithiwr,  a'm  hanwylaf 
frawd, — Yr  wyf  wedi  bod  am  bythefnos  o 
daith  ;  neithiwr  y  daethum  adref  o'r  Gym- 
deithasfa  ;  ac  ni  fu  genyf  erioed  y  fath 
adroddiad  i'w  anfon  i  chwi.  Ni  ddarfu  i'n 
Harglwydd  erioed,  yr  wyf  yn  meddwl, 
ddyrysu  cynllwynion  y  gelyn,  a  bendithio 
ei  ddrudfawr  \Vyn  a  brynwyd  ganddo,  ac 
agor  ei  gariadlawn  fynwes,  i'r  fath  raddau 
ag  yn  awr.  Er  pan  ddychwelais,  gwnaed 
fi  yn  dyst  o'i  ogoniant  a'i  fawrhydi.  Nis 
geiU  tafod  fynegu  y  fath  weithredoedd 
nerthol  sydd  yn  cael  eu  cyflawni  ganddo 
trwy  ddwylaw  ei  weinidogion  yma.  Y 
mae  yr  offeiriaid  fel  seraphiaid  fflamllyd  ; 
a  llawer  o'r  brodyr  lleyg  ydynt  yn  nodedig 
o  Iwyddianus.  Y  mae  tair  sir — Penfro, 
Caerfyrddin,  ac  Aberteifi — yn  ymddangos 
fel  preswylfeydd  arbenig  yr  Arglwydd,  ac 
yn  ganohìwynt  y  gwaith,  fel  pe  bae. 
Mewn  amryw  fanau  yn  Siroedd  Morganwg, 
Mynwy,  Brycheiniog,  Maesyfed,  a  Thref- 
aldwyn,  y  maent  yn  tyfu  yn  ardderchog, 
ac  er  fod  y  gelyn  yn  barhaus  yn  hau  ei 
efrau,  eto  y  mae  cariad  brawdol  a  syml- 
rwydd  yn  fîynu.  Y  fath  yw  yr  arddang- 
osiad  o  ogoniant  Duw  yn  ngras  lesu  Grist 


fel,  mewn  amryw  leoedd,  y  mae  yn  llwyr 
orchfygu  natur.  Y  mae  amryw  yn  cael 
eu  bedyddio  ag  addawedig  dân  y  Glân 
Yspryd  i'r  fath  raddau,  fel  y  maent  yn 
methu  bod  yn  ddystaw  ;  eu  huchel  amenau, 
a'u  haleliwia  o  fawl  i'r  hwn  a'u  prynodd, 
yn  fynych  sydd  yn  boddi  llais  y  pregethwr. 
Treulir  llawer  o  oriau,  íe,  nosweithiau 
cyfain,  mewn  canu  a  gweddio.  O  ddyddiau 
gogoneddus  !  Y  mae  y  ceiliogod  yn  canu, 
ac  y  mae  gwawr  boreu  clir  yn  tori.  Yn 
sicr,  y  mae  y  Cadben  ar  y  maes  ;  yr  Ar- 
glwydd  a  ymwelodd  a'i  deml.  Y  deillion 
(ysprydol)  ydynt  yn  cael  eu  golwg  yn 
ddyddiol ;  clustiau  y  byddariaid  sydd  yn 
cael  eu  hagor ;  y  cloffion  sydd  yn  rhodio, 
a'r  meirw  yn  cael  eu  cyfodi.  Y  mae 
teyrnas  ein  Duw  a'n  Crist  wedi  dyfod  i'n 
mysg  ;  gwae  y  rhai  a  wrthwynebant,  yn 
gyhoedd  neu  yn  ddirgel.  Yn  ein  Cym- 
deithasfa  yr  oeddym  yn  fwy  hapus  nag 
erioed.  Cawsom  adroddiadau  ardderchog 
gan  y  gwahanol  arolygwyr  am  yr  eneidiau 
oeddynt  dan  eu  gofal.  Satan  sydd  mewn 
dyryswch.  Anwyl  frawd,  ewch  yn  mlaen 
yn  hyf,  sethrir  ef  yn  gyfangwbl  heb  fod 
yn  hir.  Ein  Duw  a'n  bendithia  ac  a'n 
llwydda  ;  bydded  i  ninau  bob  amser  olchi 
ei  draed.  Y  fory,  yr  wyf  yn  pregethu 
gartref;  dydd  Llun,  yr  wyf  yn  cychwyn 
ar  daith  arall.  Yn  union  gwedi  fy  nych- 
weliad  bwriadaf,  os  Duw  a'i  myn,  fyned  i 
Lundain.  Y  mae  eich  ceffyl  yn  gryf.  Ar 
y  daith  hon  bwriadaf  fenthyca  ceffyl  i'm 
hanfon  o  le  i  le.  Una  fy  ngwraig  mewn 
cofion  serchog  atoch  chwi  a'ch  priod. 
Yr  eiddoch,  yn  ein  hanwyl  Waredwr, 
How.  Harris." 

Fel  yr  arfaethasai,  cawn  ef  yn  cychwyn 
i'w  daith  dydd  Llun,  lonawr  13.  Ceir  ei 
brofiad  wrth  fyned  yn  ei  ddydd-Iyfr  : 
"  Heddyw,  cyn  cychwyn  i  daith  i  Siroedd 
Morganwg  a  Chaerfyrddin,  dyrchafwyd  fy 
enaid  uwchlaw  pechod,  ofn,  a  Satan,  a 
gwnaed  fi  yn  orchfygwr  trwy  ffydd.  Aeth- 
um  tua  Chwmcamlais,  pellder  o  ddeg  neu 
bymtheg  milltir ;  ar  y  ffordd,  fy  enaid  a 
adfywiwyd  ynof,  wrth  weled  nad  oedd 
genyf  yr  un  Duw  ond  y  dyn  Crist  lesu,  a'i 
fod  yn  Dduw  maddeugar,  a  chariadlawn, 
yn  fy  nghyfiawnhau,  yn  fy  mendithio,  ac 
yn  fy  arwain.  Gwelais  fod  rhyw  gyfoeth 
dihysbydd  yn  y  dirgelwch — Duw  wedi  ei 
wneuthur  yn  gnawd.  Cefais  ryddid  mawr 
wrth  weddío  a  phregethu  oddiar  i  loan 
V.  7  ;  cyfeiriwyd  fi  yn  fwyaf  neillduol  at  y 
clauar  a'r  cnawdol,  y  cyfryw  oeddynt  wedi 
ein  gadael,  ac  ymuno  a'r  Ymneillduwyr  ; 

dangosais  eu  bod  wedi  myned  allan  o 
íìfordd  Duw  ;  pa  nifer  sydd  yn  feddw 
beunyddiül  ar  win  newydd  Duw,  a  bod  y 
gwaith  yn  ddwyfol,  fel  y  profa  yr  arwydd- 
ion."  Nid  hawdd  deaìl  y  cyfeiriad  at  y 
rhai  oeddynt  yn  feddw  ar  win  newydd 
Duw ;  geill  olygu  yn  y  cysylltiad,  naill  ai 
mai  ychydig  o'r  Ymneillduwyr,  neu  ynte 
fod  llawer  o'r  Methodistiaid  felly.  Pre- 
gethodd  yma  hefyd  am  y  dirgelwch.  Aeth 
yn  ei  flaen  i  Landdeusant,  lle  y  pregethodd 
oddiar  loan  xvii.  3.  Cafodd  lawer  o.nerth  ; 
llefarai  weithiau  yn  erbyn  proffeswyr 
cnawdol,  bryd  arall  yn  erbyn  y  rhai  oedd- 
ynt  yn  gyhoeddus  annuwiol.  Gwelai  ei 
fod  yn  cael  ei  arwain  mewn  gwahanol 
fFyrdd  ;  weithiau  i  daranu  ;  bryd  arall  yn 
fwy  i  gysuro  ac  iachau.  Yma  eto,  cyn 
gorphen,  cyhoeddai  y  dirgelwch  sydd  yn 
Nghrist.  "  Agorais  y  cyfan  gydag  aw- 
durdod,"  meddai,  "  gan  ddangos  fod  y  dyn 
hwn  yn  Dduw,  ac  mai  efe  oedd  yr  unig 
Dduw."  Dydd  Mercher,  aeth  tua  Thy- 
gwyn.  Ei  destun  yma  oedd  :  "  A  hwy  a'i 
gorchfygasant  ef  trwy  waed  yr  Oen."  Yr 
oedd  yn  agos  at  yr  Arglwydd  wrth  lefaru, 
ac  yn  ddedwydd ;  ymddangosai  y  bobl 
hefyd  yn  gariadlawn.  Ond  ni  ddaetli 
y  nerth  mawr  hyd  nes  y  dechreu- 
odd  son  am  fuddugoHaeth  y  dyn  duwiol 
trwy  Grist  ar  bechod.  Dydd  lau,  cawn 
ef  yn  Gell-y-dorch-leithe,  ac  fel  hyn  yr 
ysgrifena :  "  Neithiwr,  llamai  a  neidiai  yr 
ŵyn,  ar  ol  cael  eu  porthi  ar  ddirgelwch 
Crist ;  yn  awr  y  mae  y  goleuni  yn  dechreu 
tywynu  arnynt."  Yn  Llangadog,  llefarodd 
gyda  chryn  nerth  a  goleuni  oddiar  i  loan 
V.  7,  ac  wrth  ei  fod  yn  dangos  y  gwahan- 
iaeth  rhwng  canlynwyr  Crist  a  phechadur- 
iaid,  llewyrchodd  goleuni  o  dragy  wyddoldeb 
ar  ei  enaid,  dysgleiriach  na  dim  a  welsai 
o'r  blaen  ;  gwelai  y  byd  hwn  fel  cysgod 
gw^anaidd  o'r  un  i  ddod.  Efengylu  a 
wnelai  yno,  a  gwahodd  pawb  at  Grist  yn 
felus  ;  ond  ni  ddaeth  y  nerth  hyd  nes  y 
dechreuodd  ymdrin  â  dirgelwch  Crist. 
"  Dangoswn,"  meddai,  "  fod  ofn  yn  ciHo 
pan  fyddo  gogoniant  Grist  yn  ymddangos. 
Agorais  y  cwbl,  fel  arfer,  am  Grist,  yn 
arbenig  am  dano  yn  sefyll  yn  fud  gerbon 
Pilat,  a'i  waith  yn  cymeryd  ein  pechod  a'n 
heuogrwydd  ni  arno  ei  hun,  trwy  yr  hyn  y 
mae  Duw  yn  gallu  ymddwyn  at  y  rhai 
sydd  yn  credu,  fel  pe  byddent  heb  bechu. 
Dangosais,  os  bu  Crist  farw  dros  bawb, 
yna  y  rhaid  i  bawb  gael  eu  rhyddhau,  nas 
gelHr  eu  cospi  hwy  drachefn.  Yr  oeddwn 
yn   nerthol   wrth   ymdrin    â   genedigaeth. 


bywyd,  dyoddefiadau,  a  marwolaeth  yr 
lesu,  ac  wrth  egluro  cyffes  Petr,  Paul, 
a  Thomas.  Yraa  hefyd  yr  ẃyn  a  borth- 
wyd." 

Cawn  ef  yn  nesaf  yn  Llansamlet. 
Tebygol  mai  rhyw  blwyf  yn  Sir  Forganwg 
oedd  y  Llangadog  blaenorol.  Teimlai  yn 
egwan,  ac  yn  barod  i  lewygu,  ar  y  íFordd  ; 
ond  pan  y  dechreuodd  bregethu,  daeth 
nerth  corphorol  iddo  yn  ddisymwth. 
Gwybodaeth  benarglwyddiaethol  Duw  yn 
Nghrist  oedd  y  mater  y  Hefarai  arno,  a 
chafodd  ei  arwain  i  roddi  arbenigrwydd  ar 
ddirgelwch  y  gwaed,  gan  ddangos  mai 
dyma  sylfaen  yr  oH  oeddynt  yn  fwynhau, 
a  Hefain  ei  fod  yn  barod  i  fentro  tragywydd- 
oldeb  ar  bwys  y  gwaed  hwn.  Yr  oedd  yn 
odfa  nerthol  iawn.  Ar  y  diwedd,  cadwyd 
seiat  breifat,  ac  meddai  :  "  Arosasom  yn 
nghyd  hyd  ddeg ;  yr  oedd  y  nerth  a'r 
bywyd  yn  peri  ein  bod  fel  fflam  ;  daeth 
adref  ataf  mor  agored  ydym  i  ddichelHon 
Satan  ;  eithr  cefais  lonyddwch  wrth  gyf- 
Iwyno  y  cwbl  i  law  Duw."  Amlwg  yw 
fod  rhyw  arwyddion  annymunol  yn  y  cyn- 
uHiad  yn  nghanol  y  gwresawgrwydd,  y 
rhai  oeddynt  yn  eglur  i  lygad  y  Diwygiwr. 
Cawn  ef  yn  nesaf  yn  MherHan-Robert. 
Pregethodd  yma  yn  Gymraeg  ac  yn  Saes- 
neg  ;  odfa  doddedig  ydoedd  ;  ond  nid  oedd 
ynddi  gymaint  o  dân,  a  nerth,  a  gwaeddi 
aHan,  ag  a  geid  dan  weinidogaéth  yr 
offeiriaid.  "  Cefais  dynerwch  mawr," 
medd,  "  wrth  gyflwyno  fy  nghenadwri 
arferol  am  ddirgelwch  Crist ;  ymddangosai 
Hawer  fel  be  byddent  yn  teimlo ;  ac  yr 
oedd  nerth  yn  cydfyned  a'r  Gair  wrth  fy 
mod  yn  pregethu  am  ddirgelwch  y  Gwar- 
edwr,  a  dirgelwch  y  Drindod,  ac  yn 
dynoethi  rheswm  cnawdol."  Nos  Wener, 
aeth  yn  ei  flaen  i  CasHwchwr,  He  y  pre- 
gethodd  oddiar  y  geiriau :  "  Un  peth  a 
ddeisyfais  i  gan  yr  Arglwydd."  Ynia 
clywodd  am  y  boneddwr  a  gynierasai  ei 
geft'yl  oddiarno  yn  agos  i  Gastellnedd,  pan 
ar  ei  daith  trwy  y  rhanbarth  hwn  yn 
flaenorol,  ei  fod  wedi  colli  dau  o'i  geftylau  ; 
a'i  fod  yntau  wedi  cael  ei  gymeryd  yn  sal 
mewn  clefyd,  o  ba  un  yr  oedd  eto  heb 
gael  ei  adfer.  "  Llawer  ac  amrywiol  yw 
y  gwersi  a  ddysgir  i  mi,  gan  bob  math  o 
bobl  wyf  yn  gyfarfod,"  meddai  Harris ; 
"  ond  nid  wyf  yn  gweled  neb  cynddrwg  a 
mi  fy  hun,  na  neb  yn  cael  y  fath  ffafr." 
Cyfarfyddodd  yma  hefyd  y  boneddwr 
ieuanc,  Mr.  Dawkins,  wrth  ei  enw,  yr 
hwn  a  ymddangosai  dan  gryn  deimlad,  a 
chafodd  lawer  o   bleser  wrth   ymddiddan 

ag  ef  am  bethau  ysprydol.  "  Y  niae 
gwaith  mawr  yn  cael  ei  gario  yn  mlaen," 
meddai ;  "  ordeiniwyd  ofFeiriad  ieuanc  yma 
yn  ddiweddar,  yr  fiwn  sydd  yn  Gristion. 
O  Arglwydd,  ymwel  â  dy  eglwys !  " 
Rhaid  fod  cyflwr  offeiriaid  Eglwys  Loegr 
yn  ddifrifol  yr  adeg  hon,  pan  y  mae 
ordeiniad  offeiriad  oedd  yn  Gristion  yn 
ffaith  i  alw  sylw  arbenig  ati,  ac  i  ddiolch 
am  dani. 

Dydd  Sadwrn,  aeth  i  Pembre  erbyn 
dau  ;  yr  oedd  y  bobl  wedi  bod  yn  dysgwyl 
am  dano  am  bedair  awr  ;  syna  yntau  fel  y 
mae  yn  colli  ei  amser  yn  barhaus,  ond 
dywed  nas  gallai  help.  Cafodd  ryddid  i 
lefaru  yma,  ond  nid  oedd  y  dylanwad  yn 
fawr.  Bwriadai  gyrhaedd  Llanddowror 
nos  Sadwrn,  ond  methodd  groesi  y  culfor 
yn  Llanstephan,  nes  yr  oedd  yn  rhy  hwyr 
i  fyned  yn  mhellach.  Modd  bynag,  ni 
threuliodd  ei  amser  yn  ofer ;  clywodd  y 
bobl  ei  fod  yn  y  Ue  ;  daeth  torf  yn  nghyd, 
a  chafodd  yntau  gyfle  i  lefaru.  Yr  oedd  ei 
bregeth  ar  ffurf  ei  bregethau  cyntaf,  sef 
dynoethi  cnawdolrwydd  adaUineb  offeiriaid 
yr  Eglwys,  drygioni  y  boneddigion,  ac 
arferion  isel  y  bobl  gyffredin.  Ymddengys 
ei  bod  yn  odfa  iw  chofio  byth.  Yr  oedd 
y  dylanwad  ar  deimlad  Harris  ei  hun  yn 
niron  yn  llethol.  Wrth  weled  fel  yr  oedd 
yr  Arglwydd  yn  cario  ei  waith  yn  mlaen, 
gwaeddai :  "  HaleHwia  !  Amen  !  O  fehis 
dragywyddoldeb  !  Gwelaf  yn  awr  paham 
y  darfu  i'r  Arglwydd  fy  nghadw  mor  hir 
mewn  caethiwed  gan  ofn  angau,  sef  er 
mwyn  i  mi  ymgydnabyddu  â  chelloedd 
tywyll  marwolaeth,  ac  felly  allu  cysuro 
eraill  pan  fyddont  yn  croesi."  Cyrhaedd- 
odd  Landdowror  o  gwmpas  un  y  Sul ;  yr 
oedd  yn  mhell  oddiwrth  yr  Arglwydd  ar  y 
ffordd.  Testun  y  Parch.  Grifíìth  Jones 
ydoedd  :  "  A  hon  yw  y  ddamnedigaeth." 
Cafodd  Howell  Harris  fendith  wrth 
wrando,  ac  yn  neillduol  yn  y  cymundeb  a 
ddilynai.  Eithr  pan  y  soniai  yr  hen 
offeiriad  am  "  amodau  iachawdwriaeth," 
teimhii  Harris  mai  Crist  oedd  ei  amod  ef, 
a'i  deitl  i  hoU  fendithion  y  cyfamod.  Aeth 
i  Merthyr,  yn  Sir  Gaerfyrddin,  erbyn  y 
nos,  lle  y  cafodd  odfa  fehis. 

Dydd  Llun,  cynheHd  Cymdeithasfa 
Fisol  yn  Glancothi,  a  chyrhaeddodd 
HoweU  Harris  yno  o  gwmpas  dau.  Yr 
oedd  Daniel  Rowland,  a  WiHiams,  Panty- 
celyn,  yn  bresenol,  yn  nghyd  a  Benjamin 
Thomas,  y  gweinidog  YmneiUduol ;  ond 
nid  yw  Harris  yn  croniclo  unrhyw  ym- 
driniaeth  ar  faterion,  na  dim  a  ddywedwyd 


gan  neb  ond  efe  ei  hun.  Fel  hyn  yr  ys- 
grifena :  "  Cefais  agosrwydd  mawr  at  yr  Ar- 
glwyddyn  y  weddi ;  gostyngwyd  fy  nghalon, 
a  daeth  yr  Arglwydd  i  lawr  pan  y  dang- 
oswn  fel  yr  oedd  Uygaid  pawb  arnom,  ac 
yr  anogwn  i  wyhadwriaeth,  a  pheidio 
rhoddi  tramgwydd  i  neb  mewn  dim.  Eg- 
lurais  fod  ymddwyn  yn  wahanol  yn  profi 
diffyg  cariad  at  eneidiau.  Yr  oeddwn  yn 
rymus  wrth  ddangos  yr  angenrheidrwydd 
am  ostyngeiddrwydd,  a  thra  y  caem  ein 
cadw  yn  y  Uwch  y  byddai  i'r  Arglwydd 
ein  hanrydeddu.  Disgynodd  Duw  i'n 
pHth  ;  toddwyd  Uawer,  ac  wylent  yn  hidL 
Eisteddasom  am  o  bedair  i  bum'  awr  ;  yr 
oedd  yr  Arglwydd  yn  ein  mysg  mewn 
modd  neiUduol,  gan  roddi  i  ni  gariad  a 
doethineb  i  ddyoddef  ein  gilydd,  tra  yr 
ymdriniem  a  materion  o'r  pwysigrwydd 
mwyaf,  ac  am  y  rhwyg  a  geisiai  Satan  ei 
wneyd  yn  ein  pHth.  Yr  oeddem  oU  yma 
yn  ostyngedig,  ac  mewn  undeb."  Yna, 
cronicla  anerchiad  a  draddodwyd  ganddo  ; 
dywed  iddo  gyfeirio  at  ddirgelwch  Crist  ; 
fel  yr  oedd  angau  Crist  wedi  dinystrio 
marwolaeth  ;  fel  yr  oedd  corph  ac  enaid 
ein  Hiachawdwr  mewn  undeb  a'i  dduw- 
dod  tra  ar  wahan  oddiwrth  eu  gilydd  ;  fel 
y  cawsai  y  dirgelwch  hwn  ei  ddatguddio 
iddo  ef  gyntaf,  ac  fel  na  bu  yntau  yn  an- 
ufudd  i'r  weledigaeth  nefol.  Dangosai 
hefyd  fel  yr  oedd  Satan  yn  ceisio  peri  i 
rai  gyfeiHorni,  trwy  wrthwynebu  yr  ym- 
adrodd,  "  cymhwysiad  o'r  gwaed,"  gan 
ddewis  yn  hytrach  y  term,  "  derbyniad  o 
Grist,"  a  thrwy  hyny  ddynesu  at  athraw- 
iaeth  yr  Antinomiad,  sef  cyfiawnhad  er 
tragywyddoldeb  mewn  sylwedd,  a  chyf- 
iawnhad  gweithredol  pan  fu  Crist  farw. 
Cydunai  y  brodyr  a  phob  gwirionedd  a 
draethai.  Yr  oedd  yn  nerthol  ac  yn  agos 
wrth  ddangos  fod  Duw  wedi  caru  yr  ethol- 
edigion  er  tragywyddoldeb,  a  Christ,  fel 
eu  pen,  wedi  marw  dros  eu  pechodau  oU, 
ac  yn  eu  Ue  ;  ac  eto  eu  bod  yn  farw,  ac  yn 
wrthrychau  digofaint  Duw,  hyd  nes  y 
caffont  eu  geni  drachefn,  ac  y  credont,  ac 
y  caffo  Crist  ei  gymhwyso  atynt.  Yr  oedd 
pawb  yn  gweled  lygad  yn  Uygad,  ac  ym- 
adawyd  yn  hyfryd  o  gwmpas  naw. 

Er  hwyred  ydoedd,  aeth  Rowland, 
WiUiams,  Pantycelyn,  a  Harris,  i  Glanyr- 
afonddu  i  letya,  ac  yr  oedd  yn  ddeuddeg 
o'r  gloch  arnynt  yn  cyrhaedd.  Wrth  ochr 
WilHams  y  marchogai  Harris,  a  chafodd 
fendith  hyfryd  yn  y  gymdeithas.  Dydd 
Mawrth,  pregethai  Rowland  yn  nghapel 
Abergorlech.     Meddai  Harris  :  "  Clywais 

y  bregeth  fwyaf  ardderchog,  gan  ŵr  niawr 
Duw,  oddiar  Salm  cv.  14,  15."  Ym- 
ddengys  fod  yr  Arglwydd  yn  agos  hefyd 
yn  y  sacrament.  Gwelai  Howell  Harris 
dri  dirgelwch  mawr,  Duw,  Crist,  a'r  eg- 
Iwys  ;  am  y  diweddaf,  canfyddai  ei  bod  yn 
ogoneddus  yn  wir.  Wrth  ei  fod  yn  siarad 
am  y  dirgeledigaethau  hyn,  tramgwyddodd 
rhai ;  ceryddodd  yntau  hwy  am  yr  hyn  a 
welai  allan  o  le  ynddynt ;  ond  yr  oedd  undeb 
anwyl  rhyngddo  a'r  brawd  Rowland. 
Wedi  dychwelyd  i  Glanyrafonddu,  pre- 
gethodd  Rowland  drachefn,  oddiar  Joel 
iii.  13  ;  odfa  anghyffredin  oedd  hon  eto  ; 
yr  oedd  enaid  Harris  yn  fílam  o'i  fewn  ; 
gwelai  yn  Rowland  yr  un  yspryd  ag  oedd 
ynddo  ef  ei  hun.  Ymddengys  fod  gor- 
foleddu  mawr  yn  y  cyfarfod  hwn.  Cyng- 
horodd  Harris  mewn  modd  brawdol  y  rhai 
oeddynt  ar  dân  gan  gariad,  a  theimlad  o 
fuddugoHaeth,  ac  yr  oeddynt  hwythau  yn 
ddigon  gostyngedig  i  dderbyn  y  cynghor. 
Aeth  y  cyfeilHon  yn  nghyd  dydd  Mercher 
i  Lwynyberllan  ;  pregethodd  Rowland  yma 
eto  ar  Jer.  xxxiii.  6  ;  cafwyd  yma  arwydd- 
ion  amlwg  o  bresenoldeb  yr  Arglwydd. 
Llefarodd  Harris  yma  hefyd,  a  dywed  fod 
ei  dafod  fel  pin  ysgrifenydd  buan.  Yna, 
wedi  bod  yn  ddedwydd  tu  hwnt  yn 
nghymdeithas  y  brawd  Rowland,  cyfeiriodd 
Howell  Harris  ei  wyneb  tuag  adref.  Yr 
oedd  yn  Bronydd  dydd  lau,  yn  Nolyfehn 
dydd  Gwener,  a  chyrhaeddodd  Drefecca  y 
noson  hono,  wedi  taith  o  yn  agos  i  byth- 
efnos.  Dengys  y  cofnodau  fod  dirgelwch 
person  Crist  yn  parhau  i  fod  yn  brif 
wrthddrych  myfyrdod  Harris ;  mai  dyna 
a  bregethai  braidd  yn  mhob  lle  ;  ac  ar  y 
cyfan,  nad  oedd  fawr  gwrthwynebiad  i'r 
athrawiaeth  a  gyhoeddai  yn  cael  ei  ddangos. 
Yn  arbenig,  yr  oedd  Daniel  Rowland  ag 
yntau  mewn  undeb  perffaith. 

Y  peth  cyntaf  a  wnaeth  wedi  myned 
adref  oedd  sefydlu  math  o  gyfarfod  chwech- 
wythnosol,  agored  i  bawb  oedd  yn  llefaru. 
Trefn  y  cyfarfod  oedd  pregethu  am  ddeg ; 
yna,  seiat  breifat  a  chariad-wledd  i'r  holl 
aelodau  allent  ddyfod,  o  bob  cyfeiriad  ;  a 
chwedi  hyny,  Cymdeithasfa  i'r  cynghor- 
wyr,  nidyn  gymaint  er  trefnu  materion,  ag 
er  gweled  gwynebau  eu  gilydd  yn  yr 
Arglwydd.  Y  tro  hwn  pregethodd  Harris; 
ei  destun  oedd  :  "  Mawr  yw  dirgelwch 
duwioldeb ;  "  a  llanwodd  Duw  y  lle  a'i 
bresenoldeb.  Yn  y  seiat,  drachefn,  deuai 
y  dylanwadau  nefol  i  lawr  yn  ddidor. 
Amddiffynai  Harris  y  gorfoleddu  yn  yr 
odfaeon,  gan  gyfeirio  at  Dafydd  yn  dawnsio 


o  flaen  yr  arch,  a  Christ  yn  marchog 
mewn  buddugohaeth  i  Jerusalem,  fel 
profion.  Wedi  ciniawa,  cyfarfyddasant  yn 
y  Gymdeithasfa ;  yr  oedd  yr  Arglwydd  yn 
eu  mysg  fel  fflam  dân  ;  nis  gallant  ddweyd 
yr  un  gair  am  amser,  ond  llefain,  "  Gogon- 
iant  !  Gogoniant  !  Halehwia  !  "  Wedi 
cael  seibiant,  siaradodd  Harris  am  falch- 
der,  diogi,  a  difaterwch,  a'u  bod  trwy  y 
peth  hyn  yn  gofidio  y  rhai  oedd  yn  agos  at 
Dduw.  "  Agorasom  ein  holl  galonau  i'n 
gilydd,"  meddai ;  "  rhai  o  faglau  Satan  a 
ddrylHwyd,  a'r  Arglwydd  a  ymddangosodd 
drachefn  i  rwystro  y  rhwyg  oedd  Satan 
wedi  arfaethu.  Siaradais  a'r  brawd  Beau- 
mont  gyda  golwg  ar  rai  ymadroddion 
tywyU  a  arferai.  Daeth  yr  Arglwydd 
arnom  eto  fel  fflamau  tân  ;  yr  oeddem  yn 
Hawn  cariad,  a  llawenydd,  a  chanem 
fuddugoHaeth.  Gwedi  swpera,  a  siarad 
yn  breifat,  ymadawsom,  yn  feddw  gan  win 
newydd  Duw."  Y  mae  yn  sicr  fod  y 
cyfarfodydd  yn  Hawn  bywyd  a  hwyl,  ac 
fod  y  dylanwadau  yn  dra  nerthol. 

Ddechreu  Chwefror,  aeth  HoweH  Harris 
i  Lundain,  i  gyflawni  dyledswyddau  ei 
swydd  fel  arolygwT  cyíîredinol  yr  eglwysi 
Saesneg.  Er  fod  y  cyfrifoldeb  yn  fawr, 
nid  oedd  heb  ymdeimlo  a'r  anrhydedd  a 
roddedarno;  pan  yn  synu  at  ddaioni  Duw 
tuag  ato,  cyfeiria  drosodd  a  throsodd  at  y 
íîaith  ei  fod  wedi  cael  ei  osod  yn  ben  yr 
achos  yn  Lloegr.  Nid  oedd  yn  amddifad 
o  uchelgais  ;  ac  yr  oedd  ei  safle  uchel  a 
phwysig  yn  foddhad  i'r  cyfryw  deimlad. 
Bu  yn  Llundain  am  dros  fis,  ac  yr  oedd 
Ilywodraethu  y  brodyr  bron  yn  ormod  o 
dasg  iddo.  Nis  gallwn  fanylu  ar  yr 
hanes,  er  ei  fod  wedi  ei  ysgrifenu  yn  Ilawn, 
am  nad  yw  yn  perthyn  yn  hanfodol  i 
Fethodistiaeth  Cymru.  Ar  ei  ffordd  adref, 
daeth  Harris  i  Gymdeithasfa  Bryste,  a 
gynhelid  Mawrth  yfed  a'r  8fed.  Heblaw 
helyntion  mewnol,  yr  oedd  perthynas  y 
seiadau  a'r  Morafiaid  yn  peri  trafferth,  a 
phenderfynodd  y  Gymdeithasfa  anfon 
llythyr  at  y  cyfundeb  Morafaidd,  fod 
galwad  arni  i  sefydlu  achosion  yn  Swydd 
Wilts,  Dywed  y  cofnodau  fod  cryn  lawer 
o  annhrefn  a  chyífro  yn  y  Gymdeithasfa, 
oblegyd  yr  annhueddrwydd  a  ddangosai 
Herbert  Jenkins  i  gydweithredu  a'i  frodyr. 
Dychwelodd  Harris  adref,  gan  bregethu 
mewn  amryw  leoedd  yn  Sir  Fynwy  ar  y 
ffordd,  megys  Llanfaches,  Goetre,  a'r 
New  Ìnn.  Yn  y  Ile  diweddaf,  cynhaliwyd 
math  o  Gymdeithasfa,  a  chafodd  gysur 
dirfawr  o  herwydd  agwedd  ymostyngar,  a 

phrofiad  crefyddol,  y  brawd  Morgan  Jones. 
Wrth  gymharu  eu  golygiadau,  yr  oedd  y 
ddau  yn  cyduno  yn  hollol.  Cydolygent  na 
ddylent  geisio  caethiwo  yr  Yspryd  o  ran 
ei  weithrediadau  trwy  unrhyw  gynlluniau» 
na  thrwy  unrhyw  drefn  wrth  bregethu  ; 
fod  yn  rhaid  wrth  yr  Yspryd  a'r  Gair ;  mai 
y  ddau  yn  nghyd  oedd  goleuni  a  rheol  yr 
eglwys. 

Ychydig  o  orphwys  oedd  i  Howell 
Harris  gwedi  dychwelyd  adref.  Diwedd 
Mawrth,  a  dechreu  Ebrill,  cawn  ef  ar 
daith  yn  Siroedd  Brycheiniog,  Maesyfed, 
a  Threfaldwyn,  gan  ymweled  a'r  Tyddyn, 
Bwlchyrhaidd,  Mochdref,  Llanllugan,  a 
Llansantffraid.  Caffai  gyfarfodydd  nerthol 
tu  hwnt  yn  mhob  man,  braidd  ;  y  bobl  a 
dorent  allan  mewn  sain  cân  a  moliant  ; 
byddai  eu  hamenau  a'u  haleliwia  yn  aml 
yn  boddi  ei  lais,  ac  arosent  yn  nghyd  i 
orfoleddu  am  oriau  gwedi  i'r  odfa  orphen. 
Ar  y  dechreu,  bu  Harris  yn  wrthwynebol 
i'r  cyfryw  dori  allan ;  dylanwad  Grfíìth 
Jones,  Llanddowror,  arno  a  gyfrifai  am 
hyny  yn  benaf ;  ond  yn  awr,  y  mae  yn 
gefnogol  i'r  peth,  ac  yn  ei  amddififyn  â 
gorchymynion  ac  esiamplau  allan  o'r 
Beibl.  Tua  diwedd  mis  Ebrill,  cynheUd 
Cymdeithasfa    Chwarterol    yn     Watford. 

Y  nos  Fawrth  cyn  y  Gymdeithasfa,  pre- 
gethai  Daniel  Rowland  yn  nghapel  y 
Groeswen,  ac  aeth  Harris  yno.  Mater  y 
bregeth  oedd,  ymdrech  gydag  achos  yr 
Arglwydd.  Pregethodd  Harris  hefyd,  a 
dywed  i'r  Arglwydd  lanw  y  lle  a'i  bresen- 
oldeb.  Y  mae  yn  ymddangos  fod  y  seiat 
yn  y  Groeswen  erbyn  hyn,  ar  ol  ychydig 
o  ymddyeithrwch,  lawn  mor  Fethodistaidd 
ag  unrhyw  un  o'r  seiadau.  Pregethodd 
Harris  gyda'r  fath  yni  nes  yr  oedd  ei 
gorph  yn  ddolurus.  Átebai  wrthddadleuon 
y  rhai  a  ofynent,  ai  Arminiaid,  ynte  Anti- 
nomiaid  ydych  ?  "  Nid  wyf  wedi  dod  i 
ymdrin  â  phethau  felly,"  meddai  y  pre- 
gethwr,  "  ond  i  ofyn  pwy  sydd  ar  du  yr 
Arglwydd.  Y  mae  Duw  wedi  myned 
allan  yn  erbyn  Satan  ac  yn  erbyn  pechod ; 
os  yw  dy  galon  o  blaid  yr  Arglwydd,  rho 
dy  law  i  mi  ?  " 

Bu  i  raddau  yn  ystormus  yn  y  Gym- 
deithasfa.  Yr  oedd  y  Morafiaid  am  sef- 
ydlu  achosion  yn  Nghymru,  ac  yn  ceisio 
denu  atynt  y  rhai  a  gawsent  eu  hargy- 
hoeddi  trwy  weinidogaeth  y  Methodistiaid. 

Y  lle  y  ceisient  osod  eu  traed  i  lawr  gyntaf 
arno  oedd  Hwlffordd,  yn  Sir  Benfro. 
Efallai  fod  dylanwad  John  Gambold, 
gwedi  hyn,  yr  Esgob  Gamboid,  yn  cyfrif 


am  eu  dewisiad  o  Hwlffordd ;  gan  fod 
amryw  o'r  Methodistiaid  yn  y  dref,  a'i 
chwmpasoedd,  yn  berthynasau  agos  iddo 
yn  ol  y  cnawd.  Naturiol  oedd  i'r  peth 
ddyfod  yn  destun  ymdriniaeth  yn  y  Gym- 
deithasfa.  Tueddai  rhai  i  gondemnio  y 
Morafiaid  yn  Uym.  "  Eithr,"  meddai 
Harris,  "  datgenais  fy  marn  fod  gormod  o 
gulni  a  rhagfarn  ynom  ni  a  hwythau,  ae 
y  rhoddem  fantais  i'r  diafol  oni  fyddem  yn 
fwy  gostyngedig  ;  fy  mod  gymaint  a  neb 
yn  erbyn  cyfeiliornadau  y  Morafiaid,  ac 
yn  erbyn  eu  gwaith  yn  dyfod  i  Gymru  i 
greu  ymraniad  ;  ond  nas  gallwn  gyduno 
ag  ymadroddion  y  brodyr  yn  y  Gymdeith- 
asfa,  a'm  bod  yn  gweled  ynddynt  ddiffyg 
ffydd  i  adael  y  gwaith  yn  liaw  yr  Ar- 
glwydd."  Yr  oedd  Howell  Harris  yn  fwy 
cydnabyddus  a'r  Morafiaid ;  arferai  fyn- 
ychu  eu  cyfeillachau  pan  yn  Llundain  ; 
gwyddai  mai  trwy  eu  hofferynoliaeth  hwy 
yn  benaf  y  cawsai  John  W^esley  ei  arwain 
at  grefydd  efengylaidd  ;  a  chredai  fod 
gwreiddyn  y  mater  ganddynt,  er  nad  oedd 
yn  cydweled  â  Ilawer  o'u  syniadau ;  felly, 
naturiol  oedd  iddo  deimlo  yn  dynerach 
atynt.  Modd  bynag,  aeth  y  ddadleuaeth 
yn  Watford  yn  boeth ;  ac  wrth  fod  Harris 
yn  dadleu  dros  roddi  yr  eglurhad  tyneraf 
ar  olygiadau  y  Morafiaid,  cyhuddodd 
rhywun  ef  o  fod  yn  x\ntinomiad.  Teim- 
lodd  yntau  y  sarhad  i'r  byw.  Yr  oedd  yn 
dra  dolurus  ei  deimlad  wrth  ymadael  ; 
meddyliai  fod  y  brodyr  yn  edrych  arno  fel 
peth  gwael.  Felly  y  teimlai  boreu  dran- 
oeth.  Ond  daeth  Howell  Davies,  a  Will- 
iams,  Pantycelyn,  ato  yn  dra  Ilariaidd  a 
gostyngedig  ;  adroddodd  yntau  ei  helynt 
a'i  dywydd  wrthynt,  a  chawsant  gyfeillach 
nodedig  o  felus.  Y  rheswm  nad  oedd 
Rowland  gyda  y  ddau  offeiriad  arall  oedd 
ddarfod  iddo  gael  ei  gyhoeddi  i  bregethu 
y  boreu  hwnw.  Gwedi  yr  ymddiddan, 
brysiasant  i  glywed  Rowland  ;  ond  erbyn 
iddynt  gyrhaedd,  yr  oedd  yr  odfa  trosodd. 
Yn  breifat,  galarai  Harris  wrth  weled  y 
brodyr  o  wahanol  syniadau  mor  chwerw 
yn  erbyn  eu  gilydd,  ac  wrth  weled  Daniel 
Rowlandmorystyfnigynerbyn  y  Morafiaid. 
Yr  oedd  ei  feddwl  yn  dra  chymysglyd. 
Ail-agorodd  y  mater  yn  y  Gymdeith- 
asfa,  gan  ddatgan  ei  fod  yn  erbyn  pob 
peth  beius  yn  y  Morafiaid,  ac  yn  wrth- 
wynebol  i'w  gwaith  yn  dyfod  i  Gymru, 
i  beri  ymraniad  ;  nas  gallai  eu  con- 
demnio,  am  y  credai  eu  bod  yn  rhan 
o  gorph  Crist ;  ac  er  fod  eu  penau  i  raddau 
yn  gyfeiliornus,  eto,  fod  Ilawer  o   honynt 

yn  eu  calonau  yn  meddu  adnabyddiaeth 
agosach  o'r  lesu  na  rhai  o'r  Methodistiaid. 
Dywedai,  yn  nihellach,  nad  oedd  teyrnas 
ein  Harglwydd  yn  dibynu  ar  ragfarn,  ac 
ar  zél  boeth  dros  yr  hyn  a  ystyrir  yn 
wirionedd,  ond  ar  addfwynder,  a  chariad  ; 
nad  oedd  ef  ei  hun  ond  gwas,  ac  nad  oedd 
ganddo  awdurdod  i  rwystro  erailL  Dat- 
ganai  mai  nid  trwy  wrthwynebiad  agored 
y  buasent  debycaf  o  rwystro  y  Morafiaid, 
ond  trwy  yspryd  cymhedrol  a  chariad- 
lawn,  ac  ymresymu  á  hwy  yn  arafaidd. 
Ofnai  rhag  i'r  helynt  rwystro  y  gwaith,  a 
gwneyd  i  ffwrdd  a  symlrwydd  y  weinidog- 
aeth  yn  eu  mysg.  Ni  ddywed  yn  bendant 
pa  fodd  y  terfynodd  yr  ymdrafodaeth,  ond 
gallwn  feddwl  mai  penderfyniad  y  brodyr 
oedd  fod  Howell  Harris  i  ymweled  â 
Hwlffordd.  Cychwynodd  yntau  ddiwrnod 
y  Gymdeithasfa  ;  cyrhaeddodd  Hafod, 
pellder  o  bum'-milldir-ar-hugain,  nos  lau. 
Erbyn  nos  Sadwrn,  yr  oedd  yn  Llan- 
ddowror ;  bu  y  Sul  yn  ymgynghori  â 
Griffith  Jones,  ac  yn  gwrando  arno  yn 
pregethu  ;  a  daeth  nos  Sul  i  dý  Howell 
Davies,  sef  y  Parke.  Nos  Lun,  aeth  i 
Hwlíîordd,  ac  yn  y  seiat  breifat  cafodd 
lawer  o  ryddid  i  egluro  dichelhon  Satan, 
ac  i  gyfeirio  at  ragfarn,  balchder,  a  hunan- 
ymddiried.  Boreu  dranoeth,  gwnaeth  ef 
a  John  Sparlís  eu  goreu  i  rwystro  ym- 
raniad.  Pregethai  Harris  oddiar  Rhuf. 
vii.  24  ;  ac  yn  y  bregeth  llwyddodd  i  roddi 
yr  ergyd  olaf  ar  ddyfais  y  diafol,  am  y 
pryd,  modd  bynag.  Eglurodd  gyfeihorn- 
adau  y  Morafiaid ;  yr  angenrheidrwydd 
am  bregethu  y  ddeddf ;  y  pwys  o  chwiho 
yr  Ysgrythyrau,  a  gwreiddio  y  dychweled- 
igion  ynddynt.  Teimlai  ei  fod  wedi  llwyddo 
yn  ei  neges,  ac  aeth  ymaith  yn  hapus  a 
dedwydd  tua  Wolfs  Castle.  Oddiyno 
tramwyodd  trv/y  Laneilw,  Tyddewi, 
Longhouse,  Abergwaen,  Ty'r  Yet,  Cerig 
loan,  Cwm  Cynon,  a  Llangeitho,  lle  y 
treuhodd  y  SuL  Boreu  y  Sabbath,  cafodd 
Rowland  odfa  ryfedd  yn  LlancwnUe  ;  ei 
fater  oedd,  ymdrechu  yn  erbyn  y  diafol ; 
yr  oedd  y  dylanwad  ar  Howell  Harris 
bron  yn  fwy  nag  y  medrai  ymgynal  o 
dano ;  dywed  mai  unwaith  o'r  blaen  yn 
unig  y  clywsai  Rowland  yn  y  fath  yspryd. 
Hawdd  darllen  rhwng  y  IhneUau  y  teimlai 
Harris  ddarfod  iddo  boethi  gormod  yn 
Watford ;  ac  nad  oedd  ei  yspryd  yn  y 
Gymdeithasfa  y  peth  y  dylasai  fod  ;  dywed 
ei  fod  wedi  dyfod  i  Langeitho  mewn 
yspryd  hunanymwadol.  Meddai :  "  Yr 
oeddwn  yn  teimlo  undeb  agos  at  y  brawd 


Rowland ;  gwelwn  mai  fy  mraint  a'm 
dedwyddwch  oedd  cael  cadarnhau  ei 
ddwylaw,  byw  a  marw  mewn  undeb  ag 
ef,  a  threuho  tragywyddoldeb  yn  ei  gym- 
deithas.  Yr  oeddwn  yn  ei  garu  fel  fy 
enaid  fy  hun.  Gwedi  y  sacrament,  aethom 
i  Langeitho  ;  am  chwech,  sefais  i  fynu  i 
bregethu ;  ac  wedi  dechreu  y  cyfarfod, 
llonwyd  fi  yn  fawr  wrth  weled  y  brawd 
Rowland  yn  dyfod  i  mewn."  Ymddengys 
mai  odfa  galed  a  gafodd.  "  Teimlwn 
gywilydd,"  meddai,  "nad  oedd  dylanwad  yn 
cydfyned  a'm  geiriau  ;  ni  wylai  neb,  ac  nid 
oedd  neb  yn  teimlo."  Efallai  fod  rhyw 
gymaint  o  blentyneiddiwch  yn  y  teimlad  a 
ddatgana,  ond  y  mae  yn  dra  naturioL 
"  Eithr,"  meddai,  "  gwnaed  fi  yn  ostyng- 
edig  ;  ac  yr  oeddwn  yn  foddlon  bod  yn 
wael  yn  eu  golwg." 

Boreu  dydd  Llun,  cronicla  fod  ei  galon 
yn  Ihfo  drosodd  gan  serch  at  Daniel 
Rowland.  "  Dywedais  wrtho,"  meddai, 
"  y  teimlwn  yn  anrhydedd  i  gael  golchi  ei 
draed,  ac  i  gyflawni  erddo  y  swyddau 
gwaelaf  ;  fy  mod  yn  hawen  ac  yn  ddiolch- 
gar  am  y  talentau  a  dderbyniasai,  a'r 
Uwyddiant  a  goronai  ei  ymdrechion,  ac  am 
gael  fy  rhifo  yn  mysg  ei  gyfeiUion.  Cefais 
ffydd  i  weled  y  byddai  i  mi  a  Rowland 
orchfygu  pob  rhwystrau."  Hyfryd  gweled 
fel  yr  ymglymai  enaid  y  ddau  gyfaiU  wrth 
eu  gilydd,  er  fod  cymylau  yn  codi  rhyng- 
ddynt  weithiau.  Pregethodd  Harris  yn 
Llangeitho  dydd  Llun  drachefn,  cyn 
ymadael,  a  chafodd  odfa  nerthol.  Yna, 
cyfeiriodd  ei  gamrau  yn  ei  ol,  gan  ymweled 
â  Glanyrafonddu,  Llandilo  Fawr,  Gehy- 
dorch-leithe,  Tref-Feurig,  ger  Llantrisant, 
he  y  rhoddwyd  ceffyl  yn  rhodd  iddo  gan  y 
frawdohaeth ;  Aberthyn,  St.  Nicholas,  a 
Dinas  Powis.  Y  Sul,  yr  oedd  yn  y  Groes- 
wen,  ac  wrth  bregethu  ar  y  geiriau,  "  A  hwy 
a'i  gorchfygasant  ef  trwy  waed  yr  Oen," 
yr  oedd  yn  ofnadwy  i  annuwiohon,  ac  yn 
cario  pob  peth  o'i  flaen.  Cawn  ef  yn 
Watford,  y  Llun,  ac  ymddengys  fod  rhyw 
ddadleuon  poenus  yn  parhau  yma  yn  mysg 
y  frawdohaeth.  Rhybuddiodd  hwy  fod 
Satan  wedi  ei  oUwng  yn  rhydd  yn  eu 
mysg,  a'i  fod  am  eu  rhanu,  fel  y  rhanasai 
y  brodyr  yn  Lloegr  trwy  ei  ddichellion. 
Archodd  iddynt  hefyd  hoh  eu  hunain,  a 
oedd  pob  gras  ganddynt  mewn  gweith- 
rediad,  yn  arbenig  ediféirwch  efengylaidd, 
hunanymhohad,  a  thynerwch  cydwybod. 
"  Hynod,"  meddai,  "fel  y  mae  yr  Arglwydd 
yn  ein  cadw  rhag  cyfeihornadau,  er  ein 
bod  fel  pe  ar  y  dibyn  yn  aml.     Hyderaf 

ddarfod  i  Arminiaeth  ac  i\.ntinomiaeth 
gael  ergyd  effeithiol."  Nos  Lun,  ymwelodd 
â  Mynyddislwyn.  Ei  destun  oedd:  "  Bydd- 
wch  lawen  yn  wastadol ; "  ond  yn  lle 
dyddanu  y  saint,  fel  yr  arferai  wrth  lefaru 
ar  y  geiriau  hyn,  arweiniwyd  ef  yn  ddi- 
arwybod  iddo  ei  hun  i  daranu  yn  ofnadwy. 
"  Yr  oeddwn  yn  trywanu  i'r  byw  y  rhai 
ydynt  yn  llawen,"  ysgrifena,  "  ond  sydd 
heb  eu  geni  drachefn,  ac  heb  ras  Duw  yn 
eu  calonau.  Yn  arbenig,  yr  oeddwn  yn 
ddychrynllyd  i'r  arweinwyr  mewn  rhysedd, 
ac  i'r  erlidwyr.  Nis  gallwn  mo'r  help, 
Yr  Arglwydd  a'm  harweiniai ;  nid  oedd 
genyf  feddyhau  o'r  eiddof  fy  hun.  Con- 
demniwn  y  rhai  oeddynt  yn  Uawen  am  fod 
y  byd  ganddynt,  ac  am  eu  bod  yn  iach,  ac 
yn  debyg  o  fod  yn  hirhoedlog.  Cefais 
fy  arwain  i  daranu  yn  ofnadwy  iawn  yn 
erbyn  yr  offeiriaid  cnawdol,  y  rhai  ydynt 
yn  rhegu,  ac  yn  meddwi,  ac  yn  anwybodus 
am  Dduw.  Dangosais  nad  rhyfedd  fod  y 
cyfryw  i'w  cael  pan  nad  oes  neb  yn  y 
plwyf  yn  gweddío  am  gael  dyn  da  yn 
offeiriad.  A  diweddais  trwy  ddangos  mai 
o  gariad  at  eu  heneidiau  yr  oeddwn  yn 
llefaru  fel  hyn."  Pregeth  ryfedd  yn  ddiau, 
oddiar  y  fath  destun  ;  ond  teimlai  Harris 
mai  dyna  y  cyfeiriad  y  gofynai  yr  Ar- 
glwydd  iddo  ei  gymeryd.  Dydd  lau,  y  mae 
yn  Llanfihangel,  yn  Sir  Fynwy.  Oddiyno 
â  yn  ei  flaen  i'r  New  Inn,  eithr  ychydig  o 
nerth  sydd  yn  cydfyned  a'r  llefaru.  Yna, 
tramwya  trwy  Coedca-mawr,  a  Llan- 
heiddel,  gan  ddychwelyd  adref  dranoeth, 
gwedi  taith  faith  a  phwysig. 

Ddechreu  Mai,  y  mae  yn  cychwyn  eto 
am  Lundain.  Y  mae  nodiad  yn  ei  ddydd- 
lyfr  sydd  yn  bwysig :  "  Aethum  i  Fair 
Óak  erbyn  yr  hwyr.  Ar  y  ffordd,  cefais 
olwg  ar  ogoniant  person  Crist  ;  eithr 
hysbyswyd  fi  fod  y  brawd  Rowland  yn 
benderfynol  o  wrthwynebu  pregethu  y 
gwaed.  Daeth  y  newydd  yn  drwm  ar  fy 
enaid  ;  ond  gwnaeth  Duw  fi  yn  ostyngedig, 
a  chefais  nerth  i  I'efain  ar  iddo  anfon 
gyda'r  hwn  yr  anfonai.  Yr  oeddwn  yn 
foddlawn  cael  fy  nyosg  o'm  hoU  ddoniau, 
ond  i'r  gwirionedd,  a'r  holl  wirionedd,  gael 
ei  fynegu."  Arosodd  yn  Llundain  hyd 
gwedi  y  Gymdeithasfa,  yr  hon  a  gynhelid 
Mehefin  18,  ac  yna  dychwelodd  yn  ei  ol 
i  Drefecca. 

Ar  y  27ain  o  Fehefin,  cynhaliwyd  Cym- 
deithasfa  Chwarterol  yn  Nhrefecca,  a 
medd  y  Gymdeithasfa  ddyddordeb  a 
phwysigrwydd  pruddglwyfus,  oblegyd  mai 
ynddi    y    dechreuodd    yr    anghydwelediad 


rhwng  Howell  Harris  ag  arweinwyr  eraiU 
y  diwygiad  yn  Nghymru,  a  derfynodd 
yn  y  pen  draw  mewn  ymraniad  hollol. 
Caiff  Harris  adrodd  yr  hanes,  oddiar 
ei  safbwynt  ef.  "  Teimlwn  neithiwr 
a  heddyw,"  meddai,  "  Iwythi  o  feichiau 
ar  fy  enaid ;  yr  oedd  i  mi  agosrwydd 
yspryd  mawr  at  y  brawd  Rowland ;  ond 
yr  oedd  fy  nghalon  yn  ofidus  oblegyd 
fy  mhechodau  fy  hun,  a  phechodau  y 
brodyr.  Pan  y  gofynodd  y  brawd  Row- 
land  am  lyfr  i  mi,  teimlwn  barodrwydd  i 
roddi  gwaed  fy  nghalon  iddo.  Teimlais  fy 
hun  dan  angenrheidrwydd  i  siarad  ag  ef. 
Wrth  ymddiddan  ag  ef  yn  breifat,  yn  lle 
cael  fy  maich  wedi  ei  ysgafnhau,  trym- 
hawyd  ef,  fel  y  gallaf  ddweyd  fy  mod  yn 
dechreu  dyoddef  gyda  Christ.  Gwelais 
ychydig  o'r  baich  y  mae  Crist  yn  orfod 
gario,  oddiwrth  gyndynrwydd  a  gwrthnys- 
igrwydd  ei  blant  ;  a  phan  yr  wyf  fi  yn 
teinilo  cymaint  oblegyd  ymosodiad  arnaf  o 
un  cyfeiriad,  pa  faint  a  deimlai  ef  pan  yr 
oedd  holl  bechodau  ei  bobl  yn  pwyso  arno  ? 
Pan  y  cwynai  Rowland  ar  y  cynghorwyr, 
ac  y  dirmygai  eu  gweinidogaeth,  clywedais 
nad  oedd  yn  anrhydeddu  y  rhai  oedd  yr 
Arglwydd  wedi  anfon  ;  a  dyrchefais  fy  Uef 
at  Dduw,  ar  iddo  eu  gwisgo  â  gostyng- 
eiddrwydd,  ac  os  oedd  rhai  o  honynt  heb 
gael  eu  hanfon  ganddo  ef,  ar  iddo  chwynu 
y  cyfryw  allan.  Dymunwn  hefyd  ar  iddo 
ddangos  eu  hanfoniad  i'r  anwyl  frawd 
Rowland,  yr  hwn  sydd  yn  credu  eu  bod 
yn  dwyn  gwaradwydd  ar  yr  efengyl,  ac 
nad  ydynt  yn  gwneyd  dim  da.  Yn  fy 
ymddiddan  a'r  brawd  Rowland,  cefais 
ryddid  i  bwyntio  allan  yr  oll  a  welwn  yn 
feius  ynddo,  sef  ysgafnder,  a  diffyg  yspryd 
tadol,  gan  ddangos  y  dylem  ni  fyned  o 
flaen  y  brodyr  mewn  ffydd,  gostyngeidd- 
rwydd,  cariad,  a  hirymaros.  Cyfaddefai 
yntau  hyn,  ond  dywedai  nad  oedd  yr 
Arglwydd  wedi  ei  osod  ef  yn  dad  i'r  saint, 
ac  na  feddai  gymhwysder  ar  gyfer  y  Ue. 
Atebais  fy  mod  i  yn  ei  anrhydeddu  ef  fel 
y  cyfryw,  ond  fy  mod  yn  gofidio  wrth  ei 
weled  mor  ddiofal  yn  gosod  beichiau  ar 
ysgwyddau  ei  frodyr.  Dywedais  ddarfod 
i  mi  lefaru  yn  Llundain,  yn  gyhoeddus  ac 
yn  breifat,  yn  erbyn  y  Morafiaid  ;  yn  erbyn 
eu  balchder,  a'u  cyfeiliornadau ;  fy  mod  yn 
awr  o'r  un  farn  gyda  golwg  ar  bob  pwynt 
o  athrawiaeth  ag  oeddwn  ddeng  mlynedd 
yn  ol ;  nad  oeddwn  wedi  cyfnewid  o  gwbl, 
na  thuag  at  y  brodyr  a'm  galwent  yn 
gyfnewidiol.  Pan  y  cyhuddai  fi  o  For- 
afiaeth,  am  fy  mod  yn  rhoddi  arbenigrwydd 

ar  waed  Crist,  a'm  bod  yn  addoli  y  Dyn 
(Crist),  ac  yn  defnyddio  y  term  '  Oen,'  dy- 
wedais  ddarfod  i  mi  gael  cipolwg  ar  ogoniant 
person  Crist  cyn  i  mi  wybod  fod  y  fatli 
bobl  a  Moraíìaid  ;  ac  mor  bell  ag  y  maent 
yn  pregethu  y  dirgelwch,  fy  mod  yn  cyduno 
â  hwynt ;  ond  nad  oeddwn  wedi  derbyn 
dim  oddiwrthynt,  ond  oddiwrth  yr  Ar- 
glwydd.  Pan  y  defnyddiwn  y  gair  '  Oén,' 
ei  fod  yn-felus  i  mi,  ond  fod  genyf  ryddid  i 
arfer  holl  enwau  yr  lesu  ;  fod  un  enw  yn 
cael  ei  wneyd  yn  felus  i  mi  yn  awr,  ac  un 
arall  bryd  arall,  ond  nad  oeddwn  i  yn  digio 
oblegyd  eu  bod  hwy  yn  defnyddio  unrhyw 
un  o'r  teitlau,  ac  na  ddylem  ymyraeth  â 
rhyddid  ein  gilydd  yn  hyn.  Dywedais,  yn 
mhellach,  nad  oeddwn  yn  adwaen  un  Duw 
allan  o  Grist ;  fy  mod  yn  gweled  yr  oU  o'r 
Duwdod  yn  y  Dyn  hwn,  gan  fod  y  Tad  a'r 
Mab  yn  un  ;  a  phan  yr  edrychaf  ar  Dduw 
yn  fy  rheswm,  fy  mod  yn  ei  weled  yn 
Dduv/  mawr,  ond  yn  Nghrist  fy  mod 
yn  gweled  ei  anfeidroldeb.  Grwgnachai 
(Rowland)  am  fy  mod  yn  defnyddio  y  term 
dirgelwch,  ond  atebais  fod  Paul  yn  cyfeirio 
at  ddirgelwch  Crist  yn  fynych.  Yr  oedd 
yn  dra  anystwyth  pan  y  datganwn  mai  am 
heddwch,  a  chariad,  a  thynerwch  yr 
oeddwn  i,  a'u  bod  hwy  (y  Morafìaid)  yn 
blant  megys  ninau,  a'n  bod  ni  yn  ffaeledig 
fel  hwythau ;  a'n  bod  o'r  ddwy  ochr  yn 
cael  ein  hanrheithio  gan  yr  unrhyw  falch- 
der,  yr  hyn  yw  ein  pechod.  Dywedodd 
ddarfod  iddo  fy  nghlywed  yn  pregethu 
Antinomiaeth  ;  atebais  nas  gẅyddwn  pa 
ymadroddion  anwyhadwrus  a  allwn  fod 
wedi  ddefnyddio,  ond  os  nad  oeddwn  yn 
camddeall  beth  a  feddyhr  wrth  Antinom- 
iaeth,  nad  oeddwn  yn  dal  cymaint  a  brigyn 
o'r  fath  athrawiaeth.  Ar  yr  un  pryd,  fy 
mod  yn  gweled  rhyddid  gogoneddus  yn  yr 
efengyl,  a'm  bod  wedi  cael  fy  arwain  i 
wahaniaethu  rhwng  goruchwyliaeth  y 
ddeddf  a  goruchwyhaeth  yr  efengyl,  am 
fod  y  cyntaf  yn  pwyso  ar  y  llythyren,  tra 
yr  oedd  y  diweddaf  yn  gynyrch  Yspryd  yr 
Arglwydd.  Hysbysais  ef  fy  mod  wedi  ei 
glywed  ef  yn  pregethu  y  cyfryw  athraw- 
iaeth  yn  Uawer  mwy  nag  yn  awr,  sef  am 
gyfiawnhad,  a  chyfiawnder  Crist,  yr  hwn 
sydd  wedi  ei  orphen  ;  a  chan  mor  ychydig 
a  glywn  ganddo  am  y  gwirioneddau 
gogoneddus  hyn  yn  awr,  fy  mod  yn  cael 
fy  nhueddu  i  feddwl  eu  bod  ganddo  yn  ei 
ddeall,  ond  nid  yn  ei  galon.  Dymunais 
arno  gyfeirio  at  yr  ymadroddion  an- 
Ysgrythyrol  a  ddefnyddiaswn,  fel  y  gallem 
fyned     yn    y    blaen    megys    brodyr,    heb 


eiddigeddu  wrth  ein  gilydd  ;  eithr  atebodd 
nad  oedd  yn  eu  cofio.  Hysbysais  ef,  yn 
mhellach,  yr  awn  yn  mlaen  heb  ofni  un- 
rhyw  frawd,  gan  mai  oddiwrth  yr  Ar- 
glwydd  y  derbyniaswn  fy  nghenadwri 
a'm  gweinidogaeth  ;  fy  mod  yn  cychwyn 
wrthyf  fy  hun,  ac  yr  awn  yn  mlaen 
wrthyf  fy  hun.  Ond  mai  dolurus  fyddai 
myned  yn  mlaen  fel  yn  awr,  ac  yr  ym- 
neillduwn  i  Loegr  hyd  nes  y  byddai  yr 
ystorm  drosodd.  Gofynais  iddo,  a  oedd 
yn  tybio  ei  fod  yn  gweled  inor  ddwfn  i 
ddirgelwch  Crist  yn  awr  ag  y  gwnai  yn 
mhen  deng  mlynedd  eto  ?  Ond  gyda 
golwg  ar  y  duU  o  gyflwyno  y  gwirioneddau 
ysprydol  hyn  y  dylem  fod  yn  dyner,  a 
chyd-ddwyn  a'n  gilydd,  fel  na  byddom  yn 
peri  i'r  naill  y  llall  ddweyd  yr  hyn  a 
ewyllysiwn  ni.  Ond  yr  oedd  yn  dra 
ystyfnig ;  er  fy  mod  yn  gobeithio  y  bendithia 
yr  Arglwydd  rywbeth  iddo.  Nid  oes  ond 
Duw  a  all  rwystro  ymraniad  yn  awr. 
Cyfeiriais  at  falchder  y  bobl  oedd  gyda 
hwy  (yr  ofFeiriaid)  ;  hefyd  at  eu  hyspryd 
beirniadol,  nad  ífrwyth  yr  Yspryd  oedd 
hwnw.  Yna,  wedi  ymddiddan  ag  ef,  mi  a 
ghidais  fy  maich,  ac  a'i  teflais  gerbron  yr 
Arglwydd  ;  yna,  ysgrifenais  fy  nydd-lyfr 
hyd  ddeuddeg  o'r  gloch." 

Y  mae  cofnodi  yr  anghydfod  hwn 
rhwng  y  ddau,  ag  y  gelHr  edrych  arnynt 
yn  allanol  fel  dwy  golofn  y  diwygiad,  yn 
orchwyl  bHn.  Rhaid  cofio  mai  un  tu  i'r 
ddalen  yn  unig  a  gawn  yma,  a  phe  y 
byddai  yn  bosibl  cael  adroddiad  Daniel 
Rowland  o'r  helynt,  y  mae  yn  sicr  y  caem 
hanes  tra  gwahanol.  Gwelwn,  hefyd, 
ddarfod  i  Howell  Harris  ysgrifenu  yr 
adroddiad  yn  nghanol  teimladau  cyff- 
rous,  pan  yr  oedd  digllonedd  chwerw  yn 
berwi  ei  yspryd  ;  ac  y  buasai  ef  ei  hun 
yn  mhen  amser  gwedi,  ar  ol  i'r  ystorm 
basio,  yn  debyg  o  gymedroh  llawer  o'i 
eiriau.  Ond  i  fyned  yn  mlaena'r  dydd- 
lyfr  :  "  Aethum  i  lawr  i  wrando  Williams, 
Pantycelyn,  yn  pregethu  ;  cawsom  bregeth 
ragorol  iawn,  ar  undeb  y  credinwyr ;  a 
saethodd  i  fy  meddwl  mai  yr  Arglwydd  a 
roddasai  y  mater  iddo.  Gwelwn  y  fath 
wrthwynebiad  i'r  undeb  hwn,  fel  nas  gallai 
neb  ond  yr  Arglwydd  eu  symud.  Gwedi 
hyny  pregethodd  y  brawd  Howell  Davies 
yn  Saesneg,  oddiar  Joshua  i.  g.  Yr  oedd 
yr  ymadroddion  yn  gymhwys  i  mi ;  yr 
oeddwn  yn  eu  credu  mewn  íîÿdd ;  ond  yr 
hyn  y  teimlwn  ei  eisiau  oedd  cymhwysiad 
uniongyrchol  o  honynt  ataf.  .  .  .  Gwedi 
hyn   aethum    i'r   Gymdeithasfa,   yr  hon   a 

ofnwn  mor  fawr,  oblegyd  y  rhagfarnau 
oeddynt  wedi  cripio  i  feddyliau  y  brodyr 
yn  erbyn  eu  gilydd.  Yr  oeddwn  yn 
llwythog ;  a  dangosodd  yr  Arglwydd  rag- 
farn  y  braw^d  Rowland  yn  erbyn  y  brodyr. 
Addefai  nad  oedd  yn  teimlo  yn  rhydd  at 
lawer  ;  ei  fod  yn  dirmygu  anwybodaeth  y 
brodyr.  Pan  ofynwyd  syniad  y  frawdol- 
iaeth  am  danaf  fi,  dywedodd  rhai  eu  bod 
yn  ofnus  am  danaf,  fy  mod  yn  gwyro  at 
Antinomiaeth  a  Morafiaeth.  Atebais  nad 
oeddwn  wedi  cyfnewid  mewn  unrhyw  bwnc 
o  fíydd  er  pan  y  cawswn  fy  ngwreiddio 
yn  athrawiaeth  etholedigaeth  ;  yn  unig 
ddarfod  i  mi  arfer  rhai  ymadroddion 
tywyll  gyda  golwg  ar  berff'eithrwydd,  ryw 
chwech  mlynedd  yn  ol,  ond  hyd  yn  nod  y 
pryd  hwnw  na  olygwn  berffeithrwydd 
dibechod,  a  phan  y  deallais  fod  y  brawd 
Wesley  yn  golygu  hyny,  i  mi  ddatgan  yn 
ei  erbyn.  Ymdrechodd  y  brawd  Rowland 
brofi  fy  mod  yn  gyfnewidiol,  yn  gwrth- 
ddweyd  fy  hun,  yn  dra  anwireddus,  ac  yn 
Antinomiad.  Dywedais  fel  y  synwyd  fi 
pan  yr  hysbysodd  fi  gyntaf  fod  llawer  yn 
edrych  arnaf  fel  un  cyfnewidiol,  hyd  nes  y 
cofiais  fy  mod  wedi  gweddío  yn  daer  am 
i'r  Arglwydd  fy  narostwng  yn  marn  y 
brodyr,  rhag  iddynt  feddwl  yn  rhy  uchel 
am  danaf,  ac  y  saethodd  i  fy  meddwl  mai 
dyma  y  ffordd  oedd  Duw  yn  gymeryd  i 
ateb  fy  ngweddi.  Am  fy  ngweinidogaeth, 
dywedais  fy  mod  wedi  ei  derbyn  gan  yr 
Arglwydd  ;  a'm  bod  yn  sefyll  neu  yn 
syrthio  i  fy  Meistr  fy  hun.  Gyda  golwg 
ar  y  brodyr,  fy  mod  yn  eu  caru  ac  yn  eu 
hanrhydeddu  yn  yr  Arglwydd,  nas  gallwn 
oddef  iddo  (Rowland)  eu  dirmygu  ;  ond 
am  eu  ffaeleddau,  fy  mod  yn  gobeithio  y 
byddai  i"r  Arglwydd  a'u  hanfonodd  eu 
symud,  a'u  cymhwyso  hwythau  i'w  gwaith 
fwy  fwy.  Dywedais  wrtho  fy  mod  yn  caru 
ac  yn  gwerthfawrogi  ei  weinidogaeth,  a'm 
bod  yn  ei  anrhydeddu  yntau  yn  y  pwlpud  ; 
ond  am  dano  allan  o'r  pwipud,  fod  yn 
ddrwg  genyf  drosto ;  ac  os  oedd  yr  hyn  a 
glywswn  am  dano  yn  wir,-  fod  yn  anhawdd 
genyf  feddwl  fod  y  fath  swm  o  hunan  a 
balchder  yn  perthyn  iddo.  Oni  bai  fy 
mod  yn  credu  ddarfod  iddo  gael  ei  anfon 
gan  Dduw,  nas  gallwn  aros  gydag  ef ;  ond 
yn  awr  y  caffai  wneyd  yr  hyn  a  fynai,  a 
dweyd  yr  hyn  a  fynai.  Gan  ei  ìod  yn 
credu  yn  y  Gair  fel  rheol,  y  buasai  yn  dda 
genyf  pe  bai  y  cyfryw  yn  cael  ei  ddwyn 
adref  at  ei  gydwybod ;  ac  nad  oedd  yr 
ymadroddion  llymion,  ffraeth,  a  chnawdoi 
a   ddefnyddiai  yn  dyfod  oddiwrth  yr  Ys- 


pryd.  Cawsom  ymddiddan  am  sancteidd- 
had,  a  phan  y  cyfeiriasant  at  gyfaddasder 
i  ddyfod  at  Grist,  sef  argyhoeddiad,  sefais 
i  fynu  i  wrthdystio,  a  dywedais  fy  mod  yn 
dyst  yn  erbyn  ;  fy  mod  i,  a  Ilawer  eraill, 
wedi  cael  ein  tynu  gan  gariad  ;  ac  nad  oes 
dim  yn  angenrheidiol  er  iachawdwriaeth, 
ond  cymhwysiad  o  gyfiawnder  Crist. 
Darfu  iddo  ef  (Rowland)  a  Ilawer  o  rai 
eraill  ddatgan  yn  erbyn  fy  ngwaith  yn 
pregethu  y  gwaed,  am  (i)  nas  gallent 
dderbyn  yr  athrawiaeth  ;  (2)  am  nas 
gallasai  Duw  farw ;  (3)  am  na  ddylid 
pregethu  dirgelwch  nas  gellir  ei  esbonio. 
Dywedais  fy  mod  wedi  derbyn  hyn  gan 
Dduw,  ac  nid  oddiwrth  ddyn,  ac  y  gwnawn 
ei  bregethu  ;  y  gwnai  Duw  dori  ffordd  i  mi 
trwy  ddiaflaid  a  dynion  ;  a  phe  y  baent  oll 
yn  sefyll  yn  erbyn,  nad  oeddwn  yn  edrych 
arnynt  yn  fwy  na  gwybed.  Nad  oeddwn 
yn  gofidio  am  ddim  ond  oblegyd  eu  han- 
wybodaeth  hwy  am  y  dirgelwch,  yr  hwn 
yw  fy  mwyd  i.  Dangosais  na  ddarfu  i 
Dduw  ddyoddef,  ac  nas  gallasai  ;  ond  i'r 
Duw-ddyn  ddyoddef ;  nid  y  Dyn  na'r  Duw 
ar  wahan,  ond  y  ddwy  natur  yn  nghyd  ;  ac 
na  welais  i  eriosd  mo  hono  yn  Ddyn,  ond 
yn  Dduw  yn  ogystal.  Pe  y  buaswn  wedi 
ei  weled  yn  y  preseb,  y  gwnaethwn  ei 
addoli ;  ac  yr  addolaswn  ei  gorph  marw 
cysegredig  ar  waelod  y  bedd,  am  fod  y 
corph  mewn  undeb  a'r  Duwdod,  yn  gystal 
a'i  enaid  yn  mharadwys.  Am  yr  athraw- 
iaeth  hon,  dywedais  fy  mod  yn  foddlon  ei 
selio  â  fy  ngwaed;  ac  hyd  nes  y  darfu  i  mi 
ei  chredu,  nad  oeddwn  wedi  fy  rhyddhau 
rhag  ofn  angau.  Datgenais  fy  mod  yn 
caru  y  Morafiaid,  am  fy  mod  yn  credu  eu 
bod  yn  perthyn  i'r  Arglwydd ;  ond  oddiar 
fy  adnabyddiaeth  gyntaf  o  honynt,  nad 
oeddwn  wedi  cyduno  a'r  oll  o'u  daliadau, 
a'm  bod  wedi  pregethu  yn  erbyn  eu 
cyfeiliornadau  yn  Llundain  ac  yn  Hwl- 
ffordd,  gan  rybuddio  y  brodyr  yn  erbyn  y 
cyfryw  gyfeiliornadau.  Pan  y  dywedent 
(yn  y  Gymdeithasfa)  fy  mod  yn  addoli 
gwaed  Crist,  dywedais  fy  mod,  fel  rhan  o 
Grist,  gan  nad  oedd  un  rhan  o  hono  ar 
wahan  oddiwrth  ei  Dduwdod.  Pan  y 
dy wedasant  fy  mod  wedi  cyfnewid  yn  fy  null 
o  bregethu,  fy  mod  ar  y  cyntaf  yn  taranu, 
a  chw^edi  hyny  yn  cyhoeddi  rhad  ras,  ac 
yn  ganlynol  ffrwythau  ffydd,  atebais  fod 
yr  oll  trwy  yr  un  Yspryd  ;  fy  mod  yn  cael 
fy  arwain  i  daranu  yn  awr  weithiau,  ond 
fod  yn  rhaid  i  mi  bregethu  fel  ei  rhoddir  i 
mi.  Addefais  nad  oeddwn,  oblegyd  fy 
nghnawdolrwydd  a'm  pechod,  yn  chwilio 

digon  ar  yr  Ysgryth^^rau,  ond  y  gwyddent 
olì  fel  yr  oeddwn  wedi  llafurio  i  osod  i 
fynu  gateceisio,  a  darlleniad  cyson  o'r 
Beibl.  Pan  y  Ilefarodd  y  brawd  Rowland 
yn  awdurdodol,  datgenais  fy  mod  yn 
gwadu  ei  awdurdod,  fy  mod  yn  edrych  ar 
ei  swydd  fel  dim  ;  fy  mod  yn  barod  i'w 
dderbyn  fel  brawd,  ond  nid  mewn  un 
modd  arall.  Gwedi  darllen  yr  adrodd- 
iadau,  gweddíodd  un  brawd ;  gweddíais 
inau,  a  daeth  yr  Arglwydd  i  lawr.  Cefais 
ryddid  i  lefaru  yn  hyf  wrth  y  brodyr— yr 
oedd  efe  (Rowland)  a'r  offeiriaid  wedi 
myned  allan — gan  ddangos  fod  gan  yr 
Arglwydd  lais  tuag  atom  yn  hyn  ;  cyffröais 
hwy  i  fwy  o  ddiwydrwydd  mewn  darllen 
yr  Ysgrythyrau,  a  Ilyfrau  da  eraill ;  am 
fod  yn  ddifrifol  yn  y  gwaith,  a  mynu 
gweled  eu  bod  yn  gwneyd  pob  peth  dros 
Dduw.  Gwedi  i  ni  swpera,  ac  i'r  offeiriaid 
fyned  i'w  gwelyau,  daeth  yr  Arglwydd  i  lawr 
mewn  modd  rhyfedd  ;  teimlwn  fy  nghalon 
yn  fflam,  a'm  henaid  yn  Ilawn  goleuni  a 
ffydd.  Arosodd  cwmni  da  ar  y  Ilawr  trwy 
y  nos  hyd  bedwar  o'r  gloch  y  boreu,  yn 
canu,  ac  yn  gorfoleddu ;  yr  oeddym  yn 
debyg  i  Dafydd  o  flaen  yr  arch,  Cyng- 
horais  i  fwy  o  wyliadwriaeth,  gostyng- 
eiddrwydd,  ac  ofn  duwiol.  Ond  goddi- 
weddwyd  íì  gan  y  gelyn,  a  syrthiais  am 
ryw  gymaint  o  amser  ;  ond  cyfodwyd  fi 
drachefn  wrth  fy  mod  yn  gofyn  yn  syml 
gan  yr  Arglwydd.  Yna,  trefnais  fy 
nheithiau." 

Felly  y  terfyna  hanes  y  Gymdeithasfa 
ofidus  hon.  Boreu  tranoeth,  yr  oedd 
Rowland,  Williams,  Pantycelyn,  a  Howell 
Davies  yn  ymadael  am  gartref;  ond  cyn 
eu  myned,  mynodd  Howell  Harris  gyfle  i 
ddweyd  gair  wrth  Rowland.  "  Dywedais 
wrtho,"  meddai,  "  am  ofalu  pregethu  Ilai 
allan  o  Iyfrau,  a  mwy  allan  o'i  galon,  yr 
hyn  a  dderbyniai  oddiwrth  Dduw ;  fy 
mod  yn  gofidio  wrth  weled  mor  Ileied  o 
ffrwyth  yr  Yspryd  yn  ei  ymddygiad  ;  a'm 
bod  yn  falch  gweled  yr  pffeiriaid  yn  unol, 
er  fy  mod  i  yn  ddafad  ddu  yn  eu  mysg." 
Cofnoda  yn  mhellach  fod  Rowland  yn 
dyner  wrth  ymadael.  Gwedi  iddynt 
gefnu,  pregethodd  gweinidog  perthynol  i'r 
Bedyddwyr  gyda  Ilawer  o  hwyl ;  dywedai 
nad  oedd  neb  i  feddu  awdurdod  ar  y 
pregethwyr  ond  Crist,  ac  anogai  y  bobl  i 
beidio  myned  i  wrando  offeiriaid  cnawdol. 
Y  tri  offeiriad  oedd  wedi  myned  i  ffwrdd  a 
olygai,  yn  ddiau.  Y  mae  teimlad  Howell 
Harris  ar  derfyn  y  Gymdeithasfa  yn  an- 
esboniadwy.      "  I'r    Gymdeithasfa    flaen- 


orol,"  meddai,  "  mi  a  aethum  yn  llawn 
hyfrydwch,  a  sirioldeb,  ac  ymadawais  dan 
feichiau  trymion ;  daethum  i'r  Gymdeith- 
asfa  hon  yn  llwythog  ac  yn  flin,  ac  aethum 
o  honi  yn  llawn  gorfoledd."  Gorfoledd 
yn  wir,  pan  yr  oedd  Methodistiaeth  wedi 
cael  dyrnod  a  barlysodd  ei  holl  symudiadau 
am  amser,  ac  oddiwrth  ba  un  y  teimla  hyd 
y  dydd  hwn  !  Ond  rhaid  i  ni  gofio  mai 
ysgrifenu  hanes  dynion  anmherffaith  yr 
ydym. 

Rhaid  i  ni  adael  hyd  yn  nes  yn  mlaen 
unrhyw  ymchwiliad  i  uniongrededd  golyg- 
iadau  duwinyddol  Howell  Harris,  ond  y 
mae  yr  hanes  a  rydd  yn  ei  ddydd-Iyfr  yn 
awgrymu  i'r  meddwl  amryw  bethau. 
(i)  Y  mae  yn  dra  sicr  ddarfod  iddo  gam- 
gymeryd  geiriau  Daniel  Rowland,  a'rddau 
offeiriad  arall.  Rhy  brin  y  gallwn  dybio 
iddynt  ddweyd  wrtho  eu  bod  yn  dirmygu 
ei  weinidogaeth  ;  cawsai  ei  eiriau  eu  ben- 
dithio  er  iachawdwriaeth  i  ddau  o'r  tri,  a 
naturiol  meddwl  eu  bod  yn  synio  ac  yn 
siarad  yn  barchus  am  ei  bregethu.  An- 
hawdd  meddwl,  ychwaith,  eu  bod  yn  ei 
gondemnio  am  alw  Crist  yn  "  Oen;"  heb- 
law  fod  y  term  yn  Ysgrythyrol,  ceir  ef  yn 
britho  pregethau  Rowland,  a  hymnau 
Williams,  Pantycelyn,  a  chydnebydd 
Harris  ei  hun  fod  y  tri  yn  ymostwng  i 
awdurdod  y  Beibl.  Rhydd  efe  yr  hyn  a 
ddywedent  fel  yr  ymddangosai  iddo  ef  ar  y 
pryd,  pan  yr  oedd  ei  dymher  wedi  ei  chyff- 
roi  i'r  pwynt  eithaf,  ac  felly  yn  analluog  i 
ddirnad  yn  glir  ystyr  ymadroddion  ei 
wrthwynebwyr.  (2)  Hawdd  gweled  ei 
fod  yn  y  Gymdeithasfa  yn  cario  pethau  yn 
mlaen  gyda  Ilaw  uchel.  Ni  wnai  ymres- 
ymu  a'r  brodyr  gyda  golwg  ar  yr  hyn  a 
bregethai,  am  y  tybiai  ddarfod  iddo  dder- 
byn  cynwys  ei  genadwri  fel  datguddiad 
oddiwrth  Dduw  ;  bygythiai,  os  gwrthwyn- 
ebid  ef,  yru  yn  mlaen  trwy  ddynion  a 
diaflaid ;  a  dywedai  nad  oedd  ei  wrth- 
wynebwyr  ond  fel  gwybed  yn  ei  olwg. 
Hawdd  gweled  hefyd  iddo  ddefnyddio  ym- 
adroddion  chwerw  a  brathog.  Cyhudda 
Rowland  o  fod  yn  meddu  crefydd  y  pen, 
ac  nid  crefydd  y  galon ;  ac  o  fod  yn 
cael  ei  Iywodraethu  gan  falchder.  Mor 
bell  ag  y  gallwn  gasglu,  nid  oedd  yr 
offeiriaid  agos  mor  chwerw  eu  hyspryd  ; 
ystyfnigrwydd  yw  y  prif  fai  a  rydd  yn  eu 
herbyn.  (3)  Rhaid  cydnabod  fod  teimlad 
eiddigus  wedi  dyfod  i  mewn  i  fysg  yr  ar- 
weinwyr.  Diau  nad  oedd  y  tri  offeiriad, 
yn  arbenig  Daniel  Rowland,  yn  rhydd 
oddiwrtho.     Gwelent    Howell    Harris,    er 

heb  ei  ordeinio,  ac  heb  feddu  doniau 
gweinidogaethol  rhai  o  honynt,  o  herwydd 
ei  yni,  a  thanbeidrwydd  ei  zêl,  yn  fwy  ei 
ddylanwad  na  hwy  ar  y  cymdeithasau,  ac 
wedi  cael  ei  ddyrchafu  i  fod  yn  ben  ar 
Fethodistiaid  Calfinaidd  Lloegr.  Gan 
mai  dynion  anmherffaith  oeddynt,  a'u  bod, 
efallai,  yn  berchen  uchelgais,  naturiol  idd- 
ynt  oedd  teimlo  yn  eiddigus,  a  thalu  sylw 
gormodol  i  golliadau  yr  hwn  oedd  wedi  ei 
ddyrchafu  mor  uchel.  O'r  tu  arall,  nid 
annhebyg  fod  ei  ddyrchafiad  wedi  peri  i 
Harris  ymchwyddo,  ac  i  fyned  i  edrych  i 
lawr  ar  yr  ofíeiriaid,  y  rhai  a  berchid  gan 
yr  adran  fwyaf  Eglwysig  o'r  Methodistiaid 
yn  fwy  nag  efe,  oblegyd  eu  hordeiniad. 
Ofnwn  fod  yr  hen  gwestiwn,  "  Pwy  fydd 
fwyaf  ? "  wedi  cael  gormod  o  le  yn  myn- 
wesau  y  naill  a'r  Ilall.  (4)  Ymddengys  yn 
bur  amlwg  fod  Howell  Harris  yn  y  Gym- 
deithasfa,  os  nad  yn  flaenorol  i  hyny,  yn 
gwneyd  ymgais  effeithiol  i  ffurfio  y  cyng- 
horwyr  yn  blaid  yn  erbyn  yr  ofíeiriaid. 
Cawn  efe  a  hw"ythau  yn  aros  ar  ol  mewn 
ymgynghoriad  gwedi  i'r  tri  ofíeiriad  fyned 
allan.  Buont  i  lawr  hefyd  hyd  wawr  y 
boreu  yn  canu,  ac  yn  gweddío,  ac  yn  ym- 
ddiddan,  pan  yr  oedd  y  tri  arall  wedi 
myned  i  orphwys  i'w  gwelyau.  Yn  flaen- 
orol,  yr  ydym  yn  cael  Harris  yn  pwysleisio 
ar  anwybodaeth  y  cynghorwyr  ;  yn  awr, 
y  mae  yn  eu  dyrchafu  fel  rhai  wedi  eu 
hanfon  gan  Dduw.  Amcan  amlwg  yr  oll 
yw  eu  cylymu  wrtho  ei  hun.  Hawdd  iddo 
oedd  dylanwadu  ar  y  cynghorwyr.  Efe 
oedd  tad  ysprydol  Ilawer  o  honynt.  Yn 
ychwanegol,  yr  oedd  efe  a  hwythau  mewn 
ystyr  ar  yr  un  tir,  sef  heb  urddau,  ac  fellÿ 
nid  anhawdd  eu  cael  i  gyduno  mewn  eidd- 
igedd  at  y  rhai  oeddynt  wedi  derbyn  or- 
deiniad  esgobol.  (5)  Ofnwn  mai  ei  gred 
ei  fod  wedi  llwyddo  i  ff"urfio  plaid  gref, 
trwy  gymhorth  pa  un  y  gallai  ysgwyd 
ymaith  Daniel  Rowland,  a'r  ddau  ofíeiriad 
arall,  oedd  gwreiddyn  y  teimlad  Ilawen  a 
lanwai  ei  fynwes  ar  derfyn  y  Gymdeith- 
asfa.  Ni  ddychymygodd  y  gallai  yr  offeir- 
iaid  ei  drechu.  Gwelai  ei  hun  yn  y  dy- 
fodol  agos  yn  ben  ar  Fethodistiaid  Cymru, 
fel  yr  oedd  yn  barod  ar  Fethodistiaid 
Calfinaidd  Lloegr,  ac  felly  heb  neb  i'w 
wrthwynebu.  Nid  ydym  am  dybio  mai 
balchder  calon  oedd  wrth  wraidd  yr 
awyddfryd  hwn  ;  yr  ydym  yn  credu  gwell 
pethau  am  dano ;  diau  y  perswadiai  ei 
hun  y  gallai,  yn  ei  sefyllfa  newydd  a 
dyrchafedig,  wasanaethu  yr  Arglwydd 
lesu  a'r  efengyl  yn  fwy  effeithiol.       Pe  y 


gwelsai  y  trychineb  a  achosid  gan  yr  ang- 
hydfod  rhyngddo  ef  a'i  frodyr,  diau  y 
buasai  ei  galon  yn  chwerw  ynddo,  a'i 
obenydd  yn  foddfa  o  ddagrau. 
•  Dranoeth  i'rGymdeithasfa,cawn  deimlad 
arall  yn  ei  feddianu ;  teimlad  o  alar  am 
fod  y  brodyr  wedi  gwrthod  y  genadwri 
parthed  dirgelwch  Crist,  a  gogoniant  ei 
waed  ;  a'u  bod  yn  ei  ddirmygu  yntau 
oblegyd  ei  symlrwydd  a'i  anwybodaeth. 
Ddechreu  yr  wythnos  ganlynol  cychwyh- 
odd  ar  daith  i  Sir  Fynwy,  a  diau  fod 
sefydlu  ei  awdurdod  ei  hun  dros  y  seiadau 
yn  un  o'i  amcanion.  Cawn  ef,  i  gychwyn, 
yn  Fairmeadow,  rhwng  Talgarth  a  Chrug- 
hywel ;  ei  destun  oedd :  "  Gwir  yw  y 
gair  ;  "  ac  ymosodai  yn  enbyd  ar  falchder. 
Y  noswaith  hono  yr  oedd  yn  Cilonwy,  a 
dywed  iddo  gael  yma  yr  hen  nerth  a 
nodweddai  ei  bregethu  ar  y  cyntaf,  wrth 
lefaru  oddiar :  "  Rhoddwyd  i  mi  bob 
awdurdod  yn  y  nef  ac  ar  y  ddaear." 
Dydd  Mercher,  aeth  i  le  yn  mhlwyf 
Grismond,  Ile  y  gwelodd  lawer  o  ddrwg- 
deimlad  ar  ran  yr  YmneiUduwyr.  Dywed 
iddo  gael  cenadwri  ar  y  ffbrdd  oddiwrth 
yr  Arglwydd  nad  oedd  i  fyned  i  Sir  Aber- 
teifi,  ond  y  cai  awdurdod  a  nerth  wrth 
bregethu  y  gwaed,  a  dirgelwch  Crist,  yr 
hon  genadwri  ni  dderbyniai  ei  wrthwyn- 
ebwyr.  Pasiodd  yn  ei  flaen  trwy  y  Fenni, 
Ile  y  cafodd  odfa  dda,  ac  y  deallodd  fod  y 
newydd  wedi  rhedeg  fel  tân  gwyllt  trwy  y 
wlad  fod  Rowland  yn  erbyn  y  cynghorwyr  ; 
ac  ymwelodd  a'r  Goetre,  Llanfihangel,  Ton- 
sawndwr,  a  New  Inn,  Ile  yr  anerchodd  y 
cynghorwyr  gyda  nerth.  Dychwelodd  yn  ei 
ol  i  Drefecca  erbyn  y  Sul.  Er  ei  holl  wrol- 
deb,  ceir  arwyddion  ei  fod  yn  teimlo  cryn 
unigrwydd  ar  ol  colli  cyfeillgarwch  y 
brodyr  ;  a  chawn  ef  yn  troi  at  Grist,  gan 
ddweyd  :  "  Ti  yw  fy  mrawd  !  Fy  mrawd 
oeddyt  gerbron  Pilat  ;  fy  mrawd  oeddyt  ar 
y  groes  ;  a'm  brawd  ydwyt  yn  awr  yn  y 
nefoedd ;  ac  ynot  ti  yr  wyf  yn  ogoneddus 
ac  yn  orchfygwr."  Dywed  ddarfod  i'r 
Arglwydd  ei  arddel  yn  rhyfedd  yn  y  daith 
hon,  gan  ei  anrhydeddu  i'r  un  graddau  ag 
yr  oedd  y  brawd  Rowland  yn  ei  ddirmygu. 
"  Y  mae  y  cymeriadau  gwaethaf,"  meddai, 
"  yn  dwyn  tystiolaeth  i  mi  fy  mod  yn 
ddyn  gonest." 

Ddechreu  yr  wythnos  ganlynol  cych- 
wyna  am  daith  faith  trwy  Siroedd  Caer- 
fyrddin,  Trefaldwyn,  a  Maesyfed.  Aeth  i 
Drecastell-yn-LIywel  y  noson  gyntaf,  lle  y 
cafodd  nerth  i  ddangos  anfeidrol  rinwedd 
gwaed    Crist ;    ac   yn   y    seiat    breifat    a 

ddilynai  dangosodd   glauarineb,   rhagfarn, 
a    doethineb    pen    yr    Ymneillduwyr,    gan 
ddweyd  ei  fod  yn  eu  caru,  ond  y  dymunai 
eu  gweled  yn  gwasgu  yn  nes  at  Dduw.     Y 
mae  yn  nesaf  yn  Llanddeusant,  ac  yn  cael 
odfa  rymus.     Gofynai  iddo  ei  hun  a  wnai 
barhau  i  dalu   dwy  bunt   yn   y   flwyddyn 
tuag  at  gael  y  brawd  Rowland  i  bregethu 
yn    y    sir    hono    yn    íìsol  ?      Tebyg    fod 
Daniel  Rowland  yn  dyfod  yn  fisol  yn  awr 
i  Abergorlech,   a   bod  Harris  yn  ei  gyn- 
orthwyo  i  dalu  y  person  a  gymerai  ei  le  yn 
Llangeitho.     A  ganlyn  yw  profiad  Howell 
Harris  yn  Llanddeusant  :   "  Cefais  barod- 
rwydd    neithiwr   i    ddyoddef  pob  peth,   o 
bob   cyfeiriad  ;    oddiwrth    y  rhai  cnawdol 
a'r  rhai  ysprydol,  ac  hyd  yn  nod  oddiwrth 
y  brawd  Rowland,  yr  hwn  sydd  wedi  cael 
caniatad  i  fy  nirmygu,  a'm  gwarthruddo, 
ac    i    sathru    arnaf,    gan    fy  nghyhuddo  o 
gyfeiHorni,  ac  o  Antinomiaeth.     Y  boreu 
hwn  breuddwydiais  fod  fy  nghalon  wedi 
ymddrylHo  o  gariad  (at  Rowland) ;  ei  fod 
yntau  hefyd  felly,  ac  i  ni  syrthio  ar  yddfau 
ein   gilydd."      Ỳmddengys  i'w  freuddwyd 
effeithio   yn    ddwys   ar   ei   feddwl,    am   y 
credai    mewn    breuddwydion    fel     cenad- 
wriaethau    oddiwrth     Dduw.       Yr     oedd 
Daniel    Rowland    yn   pregethu   yn    Aber- 
gorlech ;    tebygol  fod  Cymdeithasfa   Fisol 
yno  ;  ac  wedi  cryn  betrusder,  ac  ymladd 
ag  ystyfnigrwydd  ei  yspryd,  penderfynodd 
Harris  fyned  i'w  wrando.      Testun  Row- 
land  oedd,  Dat.  ii.  17  :  "  I'r  hwn  sydd  yn 
gorchfygu  y  rhoddaf  iddo  fwyta  o'r  manna 
cuddiedig,"  &c.     "  Agorodd  yn  ardderch- 
og,"    meddai  Harris,  "  trwy  ddangos  fod 
pob   gras   yn   ras   gweithgar ;    dadlenodd 
gyfeihornad    yr    Antinomiaid,     y    rhai    a 
briodolant  haeddiant  i  ras,  ac  a  ddywedant 
eu  bod  yn  caru  Crist,  tra  yn  byw  mewn 
pechod."     Wrth  wrando,  y  mae  Harris  yn 
toddi ;  cyfid  cri  yn  ei  enaid  ar  iddynt  aílu 
caru  eu  gilydd,  a  deall  eu  gilydd  yn  well  ; 
a  gofynai  i  Dduw  :  "  Pa  hyd  y  goddefir  i  mi 
ddwyn  ffrwythau  balchder,  cyndynrwydd, 
a  chnawd  ?     Yr  wyf  yn  clywed  yr  un  iaith 
gan    dy    holl    fifyddlon    genhadau,    tra   y 
maent    yn    gwrthwynebu    eu    gilydd,     a'r 
naill  yn  credu  am  y  llall  ei  fod  yn  elyn  i'r 
gwirionedd."      Dymunai     ar     i'r    ystorm 
chwythu  trosodd.      "  Yr  oedd  goleuni  ac 
efengyl  yn  mhregeth  y  brawd  Rowland," 
meddai ;   "  dangosai  fod  y  rhyfel  Cristion- 
ogol  yn  rhyfel  sanctaidd  ;  mai  y  Sanctaidd 
yw    y    Cadben  ;     fod    y    tir    ar    ba    un   yr 
ymleddir,  sef  yr  eglwys,  yn  sanctaidd  ;  a'i 
fod  i  gael  ei  ddwyn  yn  mlaen  trwy  foddion 


sanctaidd.  Pwy  all  osod  allan  mewn 
ysgrifen  y  bywyd  a'r  nerth  oedd  yma  ?  " 
Sicr  yw  ei  bod  yn  odfa  rymus,  a  chafodd 
Harris  ei  orchfygu.  Aeth  y  ddau  yn 
nghyd  i  Talyllychau.  "  Ar  y  ffordd, 
cyflawnwyd  fy  mreuddwyd,"  meddai 
Harris ;  "  agorais  iddo  fy  hoU  enaid  ; 
llawer  o  waith  y  gelyn  a  olchwyd  ymaith, 
a  daethom  yn  nes  at  ein  gilydd.  Dywedais 
wrtho  fel  yr  oeddwn  yn  cyduno  a'i  bregeth 
heddyw.  Dywedodd  yntau  ei  fod  yn 
anrhydeddu  fy  ngweinidogaeth,  ac  y  rhaid 
i  bawb  gydnabod  ddarfod  i'r  Arglwydd  fy 
anfon,  a'm  harddel.  Dywedais  wrtho  fy 
maich  ;  fy  mod  yn  teimlo  nad  oedd  yn 
anrhydeddu  y  Morafiaid  yn  ddigonol,  ac 
felly  ei  fod  yn  pechu  yn  erbyn  yr  Arglwydd. 
Dywedodd  yn  ol  nad  oedd  yn  teimlo  yn 
gas  atynt,  ac  y  caent  bregethu  yn  ei 
eglwys,  ond  iddynt  beidio  cyhoeddi  eu 
hopyniynau  neillduol.  Dywedais  inau,  os 
deuent  i  Gymru,  y  gwrthwynebwn  eu 
cyfeihornadau  ;  ond  y  gwnawn  hyny  yn 
nghariad  Duw,  am  y  tybiwn  y  gwyddant 
fwy  am  yr  Arglwydd  na  myfi.  Achwynai 
fy  mod  yn  gwasgu  yn  rhy  glos  at  y  brawd 
Beaumont ;  addefais  inau  hyny,  ond  fy 
mod  yn  gwneyd  er  ei  gymedroh,  ac  fel  na 
byddai  iddo  gael  ei  droi  allan  oddiwrthym." 
Dyma  y  ddau  Ddiwygiwr  wedi  ymhedd- 
ychu  i  raddau  mawr. 

Pregethodd  Howell  Harris  yn  Nhaly- 
llychau ;  ond  pregethodd  Rowland  gyda 
nerth  ac  angerddoldeb  neillduol,  ar  Dat. 
xii.  9.  Teimlai  Harris  fod  yr  Arglwydd 
yn  llawer  amlycach  yn  ngweinidogaeth 
Rowland  nag  yn  ei  eiddo  ef.  "  Hynod  y 
goleuni  a'r  nerth  sydd  ganddo,"  meddai ; 
"  trwy  yr  holl  amser  yr  oedd  yn  llefaru, 
teimlwn  undeb  enaid  ag  ef,  a'm  bod  yn 
nglyn  wrtho.  Wedin,  aethum  gydag  ef  i 
Gwmygwlaw.  Yr  wyf  yn  gobeithio  fod 
yr  ystorm  hon  trosodd.  Ar  y  fíbrdd,  yr 
oeddym  yn  gorfoleddu,  yn  neidio,  ac  yn 
canu,  ac  yr  oeddym  yn  debyg  i  bersonau 
gwedi  meddwi."  Yr  oedd  y  fath  orfoledd 
yn  Uenwi  eu  mynwesau,  o  herwydd  cael 
eu  dwyn  yn  nghyd,  fel  nas  gwyddent  beth 
i  wneyd  â  hwy  eu  hunain.  Braidd  nad 
ydynt  yn  ymddangos  yn  debyg  i  blant,  yn 
eu  cwerylon,  ac  yn  eu  cymod  drachefn. 
Dywedai  Harris  wrth  Rowland  iddo  bre- 
gethu  yn  Llundain  yn  erbyn  y  Morafiaid, 
ac  yn  Nghymru  yn  erbyn  yr  Antinomiaid, 
a  hyny  bron  yn  yr  un  geiriau  ag  y  pre- 
gethai  Rowland  y  dydd  cynt.  Meddai 
Harris,  yn  mhellach  :  "  Cyfaddefai  nad 
dim  a  glywodd   genyf  fi  oedd  wedi  peri 


1746. 


HOWELL    HARRIS. 


329 


iddo  ymddigio,  ond  fy  ngwaitli  yn  glynu 
wrth  y  brawd  Beaumont,  a  thrwy  hyny 
gyfiawnhau  yr  hyn  nad  yw  yn  iawn.  Yr 
wyf  yn  gobeithio  ddarfod  ein  huno  eto  yn 
y  gwirionedd.  Dywedais  wrth  Rowland 
ei  fod  wedi  pechu  yn  erbyn  fy  ngweinidog- 
aeth.  Gwadodd  hyn,  a  maentymiai  ei  fod 
yn  edrych  arnaf  fel  cenad  Duw,  ond  addefai 
ei  fod  yn  edrych  i  lawr  ar  y  cynghorwyr. 
Arglwydd,  dinystria  y  teimlad  hwn  ynddo. 
Creda  hyd  yn  nod  yn  awr  fy  mod  yn  rhy 
dyner  at  y  Morafiaid  ;  ond  am  heddwch 
yr  wyf  fi,  a  chariad,  a  thawelwch  yn  nhỳ 
yr  Arglwydd." 

Aeth  y  ddau  i  Lwynyberllan.  Pre- 
gethodd  Howell  Harris  ar  ogoniant  yr 
eglwys  ;  yna  llefarodd  Daniel  Rowland 
oddiar  Mat.  ix.  49,  a  chafodd  odfa  nerthol 
tu  hwnt.  Yma  ymadawent ;  aeth  Harris  i 
Bronydd,  lle  yr  oedd  nerth  a  dylanwad  yn 
cydfyned  a'r  genadwri  ;  oddiyno  i  Merthyr, 
Erwd,  Llanfair-muallt,  a  Llangamarch. 
Yr  oedd  goleuni  a  nerth  anarferol  yn  cyd- 
fyned  a'i  eiriau  yn  y  lle  diweddaf.  Boreu 
y  Sul  dilynol  yr  oedd  yn  Dolyfehn  ;  oddiyno 
aeth  yn  ei  flaen  i  Rhaiadr,  lle  yr  oedd  mewn 
cadwyn  wrth  geisio  llefaru,  a  chyrhaedd- 
odd  Tyddyn  y  noswaith  hono.  Yr  oedd 
cynulleidfa  anferth  wedi  dod  yn  nghyd 
yma,  a  chafodd  yntau  odfa  dda.  Gwedi  y 
bregeth  buwyd  mewn  seiat  breifat  hyd 
ddeuddeg  o'r  gloch.  Am  waed  Crist,  ei 
Dduwdod,  ei  ogoniant,  a'i  ddirgelwch,  y 
llefarai  Harris  yn  y  seiat  ;  dywedai  mai 
dyma  y  sail,  a  bod  Duw  a  ninau  yn  un  yn 
y  fan  yma.  Dywedai,  yn  mhellach,  fod 
pump  peth  yn  cael  eu  priodoh  yn  yr 
Ysgrythyr  i  w^aed  Crist  :  (i)  Anfeidrol 
rinwedd,  (2)  Gallu  i  ddofi  anfeidrol  hd, 
(3)  Ei  fod  wedi  diddymu  angau  i'r  cred- 
adyn,  (4)  Wedi  diffodd  y  tân  tragywyddol 
iddo,  (5)  Ac  wedi  dwyn  i  mewn  fendithion 
annherfynol.  "  Nid  oes  un  Duw  ond 
Crist,"  meddai ;  "  ac  os  wyt  wedi  dy  uno 
â  Christ,  yr  wyt  wedi  dy  uno  a'r  oU  sydd 
Dduw."  Er  hwyred  ydoedd  pan  y  gorph- 
enwyd  y  seiat,  nid  aeth  Howell  Harris 
i'w  wely,  eithr  arosodd  i  lawr  trwy  gydol 
y  nos,  yn  anerch  ac  yn  rhybuddio  y  cyng- 
horwyr.  Tranoeth,  cynhehd  Cymdeith- 
asfa  Fisol  yma.  Nid  yw  yn  ymddangos 
fod  yr  un  o'r  offeiriaid  yn  bresenoi,  ond 
daeth  lliaws  o'r  cynghorwyr  yn  nghyd  ; 
dechreuent  hwy  edrych  ar  Harris  fel  eu 
cadben.  Athrawiaethodd  yntau  ar  y 
dirgelwch,  gan  ddangos  fel  yr  oedd  ei 
enaid  mewn  undeb  ag  enaid  Crist,  a'i 
gorph  â  chorph  Crist  am  dragywyddoldeb, 


Eglurodd  yn  nesaf  y  modd  yr  oedd  rhan- 
iadau  yn  dyfod  i'w  mysg,  sef  trwy  fod  rhai 
yn  rhoddi  arbenigrwydd  ar  un  gwirionedd, 
megys  cyfiawnhad,  gan  alw  y  rhai  sydd 
yn  pwysleisio  ar  sancteiddhad  yn  rhai 
deddfol ;  tra  yr  oedd  eraill  yn  rhoddi 
arbenigrwydd  ar  sancteiddhad,  ac  yn  galw 
y  rhai  a  bwysleisient  ar  gyfiawnhad  yn 
Antinomiaid.  Ymdriniwyd  yno  ag  athraw- 
iaeth  y  Drindod,  ac  am  undod  y  Duwdod. 
Cronicla  ei  fod  mor  lluddedig  gan  feithder 
ei  daith,  a'r  nifer  o  weithiau  yr  oedd  wedi 
pregethu,  fel  nas  gallasai  fwyta.  Ym- 
adawodd  o  gwmpas  pedwar  dydd  Lhm,  a 
chafodd  gerydd  am  rywbeth  gan  ryw 
gyfaill  anwyl,  yr  hyn  oedd  yn  dra  dolurus 
i  gnawd,  ac  hyd  yn  nod  i  ras. 

St.  Harmon,  ar  derfyn  Sir  Faesyfed, 
yw  y  lle  y  mae  yn  ymweled  ag  ef  yn  nesaf ; 
gwedi  hyny  y  mae  yn  nhŷ  un  Hugh 
Edwards.  Yma  cafodd  ei  gymeryd  i  fynu 
yn  anarferol  gan  ogoniant  corph  yr  Ar- 
glwydd  lesu,  a  rhed  yr  ymadrodd,  "  Bwyta 
ei  gorph,  ac  yfed  ei  waed,"  yn  barhaus 
trwy  ei  feddwl.  Gwedi  hyny  cawn  ef 
yn  cyfeirio  ei  gamrau  tua  thŷ  William 
Evans,  Nantmel.  Ar  y  ffordd,  fel  yr 
oedd  dylanwad  personol  Daniel  Rowland 
yn  gwanhau  ar  ei  deimlad,  ymddengys  fod 
yr  hen  gweryl  yn  cael  Ile  mwy  yn  ei 
feddwl.  "  Gwelais  yn  glir,"  meddai,  "  fel 
yr  oedd  Duw  wedi  fy  nghadw  yn  y  canol 
rhwng  pob  cyfeiliornadau,  ac  fel  y  darfu 
i'r  brawd  Rowlaud,  trwy  fy  ngwrthwynebu, 
leddfu  fy  ngwroldeb,  a  gwanhau  fy 
mreichiau.  Gwelais  fod  gogoniant  Duw 
wedi  ciho  allan  o'i  galon,  a  hunan  wedi 
cripio  i  fewn.  Gwelais  y  cyfodai  Duw  fi  i 
fynu,  ac  y  safai  o'm  plaid."  Y  mae  yn 
syn  darllen  fod  y  fath  deimladau  an- 
nheilwng  yn  cael  Ile  yn  ei  feddwl  am  ei 
gyfaill,  yr  un  y  dawnsiai  mewn  gorfoledd 
ychydig  ddyddiau  cyn  hyny,  oblegyd  cael 
heddwch  ag  ef.  Nid  yw  yr  ymdoriad  hwn 
yn  un  clod  i  ben  na  chalon  Howell  Harris. 
Ond  nid  croniclo  hanes  dynion  perffaith 
yr  ydym.  Yr  oedd  yn  bur  ddolurus  ei 
galon  wrth  fyned  i  dŷ  William  Evans ; 
ymddengys  fod  yr  hen  gynghorwr  o 
Nantmel  yn  un  o  bleidwyr  Daniel  Row- 
land  yn  Nhrefecca.  Ond  cafodd  undeb 
yspryd  a'r  brawd,  ac  ymadawsant  wedi 
deall  eu  gilydd  yn  well.  Yn  nesaf,  aeth  i 
dŷ  y  brawd  Buffton,  Ue  y  pregethodd  ar 
waed  Crist,  gan,  ar  yr  un  pryd,  anog  y 
brodyr  i  gyd-ddwyn  a'u  gilydd.  Yr  oedd 
James  Beaumont  wedi  pregethu  yn  flaen- 
orol   ar   ddirgelwch    Duw,      Eisteddasant 

yn  nghyd  yn  breifat  hyd  yr  hwyr,  gan 
agor  eu  calonau  i'w  gilydd,  a  symud 
rhagfarnau.  Yr  oedd  Beaumont  yn  myned 
gryn  lawer  yn  mhellach  na  Harris  yn  ei 
ymadroddion  ;  ac  amddiffyn  Beaumont 
oedd  un  o'r  cyhuddiadau  a  roddid  yn  erbyn 
Harris.  Bu  y  Diwygiwr  yma  ar  ei  oreu 
yn  ceisio  cymedroH  rhai  o  syniadau 
Beaumont,  yn  arbenig  ei  esboniad  ar  yr 
ymadrodd,  "  Bwyta  corph  ac  yfed  gwaed  " 
ein  Harglwydd.  Dywedai  wrtho,  hyd  yn 
nod  os  oedd  y  gwirionedd  ganddo,  nad 
oedd  yr  amser  i'w  gyhoeddi  wedi  dyfod 
eto.  Yna,  aeth  trwy  Dolyberthog,  Llan- 
santffraid,  Ty'ncwm,  a  Dolywilod,  a 
dychwelodd  i  Drefecca,  ar  ol  taith  o  yn 
agos  i  dair  wythnos.  Y  mae  un  nodiad 
am  ei  helynt  yn  Llansantffraid  yn  haeddu 
ei  gofnodi.  "  Cefais  lawer  o  ryddid," 
meddai,  "  i  siarad  ag  offeiriad  y  plwyf, 
Mr.  Williams.  Ceisiais  hefyd  ei  dyneru 
at  y  brawd  Beaumont,  yr  hwn  oedd  wedi 
ei  dramgwyddo,  fel  y  mae  wedi  tram- 
gwyddo  Uawer  o  rai  eraill."  Profa  y 
difyniad  fod  athrawiaeth  Beaumont  yn 
dyfod  yn  gyffredinol  anghymeradwy,  a  da 
fuasai  i  Harris  beidio  gwneyd  cymaint 
cyfaill  o  hono. 

Tranoeth  i'w  ddychwehad,  cynhehd 
Cymdeithasfa  Fisol  yn  Nhrefecca  ;  nid 
oedd  un  o'r  offeiriaid  ynddi,  a  Howell 
Harris  a  lywyddai.  Llefarodd  yn  helaeth 
am  waed  Crist,  a  rhoddodd  gyfarwydd- 
iadau  i'r  cynghorwyr  pa  fodd  i  ymddwyn, 
gan  ei  fod  ef  ar  fyned  i  Lundain.  Bu 
priodas  y  cynghorwr  Thomas  Jones  hefyd 
dan  sylw,  a'r  hyn  y  cytunwyd.  Derbyn- 
iodd  Howell  Harris  Grynwr  i'w  d\',  yn 
Nhrefecca,  i  letya,  fel  y  gallai  fwynhau 
breintiau  y  lle.  Ai  nid  dyma  flaenffrwyth 
"  teulu  "  Trefecca  ?  Dywed  iddo  hefyd 
gael  ei  gyfarwyddo  gan  yr  Arglwydd  i 
anfon  ei  geffyl  i'r  cynghorwr  Thomas 
James.  Tua  chanol  Awst,  y  mae  yn 
cychwyn  am  Lundain,  ac  ar  ei  ffordd  yno 
yn  tramwyo  rhanau  helaeth  o  Siroedd 
Morganwg  a  Mynwy,  gan  bresenoh  ei  hun 
yn  y  Gymdeithasfa  Fisol  yn  y  Groeswen. 
Nid  oedd  yr  un  o'r  offeiriaid  yno  ;  felly, 
efe  a  lywyddai.  Nid  yw  yn  ymddangos  ei 
bod  yn  Gymdeithasfa  hollol  hapus.  Yr 
oedd  cryn  wrthwynebiad  yn  Watford  a'r 
Groeswen  i  ardduU  ei  weinidogaeth ;  yn 
wir,  oddiyma  y  cychwynasai  y  gwrth- 
wynebiad.  "  Aethum  i  fysg  y  brodyr,  sef 
y  pregethwyr,"  meddai ;  "  dywedais  wrth- 
ynt  nad  oeddwn  yn  eu  clywed  yn  cwyno 
digon    am    eu   hanwybodaeth   o   Dduw    a 


Christ,  a'u  tuedd  at  Antinomiaeth  ;  a'm 
bod  yn  ofni  am  danynt  nad  oeddynt  yn 
argyhoeddedig  o'u  hanwybodaeth,  neu 
ynte,  eu  bod  yn  rhy  hunanol  i'w  addef. 
Cyfaddefent  ychydig  o  hyn,  ond  yr  oedd- 
ynt  yn  dramgwyddedig  am  nad  oeddwn 
yn  gwahaniaethu  yn  ddigon  chr  (yn  fy 
ngweinidogaeth).  Yna,  agorais  iddynt  y 
geiriau,  '  Bwyta  cnawd  Mab  y  Dyn,'  fel  y 
gwnaethum  yn  Aberthyn.  Ceisiais  hefyd 
symud  ymaith  eu  maen  tramgwydd. 
Ceryddais  eu  balchder,  ond  ni  dderbyniwyd 
ef.  Agorais  fy  nghalon  iddynt,  fel  yr  egyr 
tad  ei  galon  i'w  blant,  fy  mod  yn  credu  yn 
y  Drindod,  ond  fod  fy  ffydd  yn  rhy  wan  i 
ymborthi  ar  yr  athrawiaeth,  nac  i'w  phre- 
gethu ;  ond  fy  mod  yn  cael  fy  ngalw  i 
bregethu  undeb  person  Crist,  ac  mai  dyma 
fy  ymborth.  Perswadiais  hwy  nad  oeddwn 
am  ymuno  a'r  Morafiaid.  Yna,  aethum 
ymaith  tua  Watford  a'm  calon  yn  drom." 
Ar  y  ffordd  yno,  teimlai  bwysigrwydd  y 
lle  a  lanwai ;  ei  fod  wedi  cael  ei  osod  yn 
mysg  y  tadau  yn  nhy  Dduw,  ochr  yn  ochr 
a'r  offeiriaid  ordeiniedig. 

GeUid  meddwl  fod  y  Gymdeithasfa  yn 
cael  ei  chynal  yn  rhanol  yn  Watford,  yn 
gystal  a'r  Groeswen.  A  boreu  tranoeth, 
cyfarfyddodd  Harris  a'r  cynghorwyr  dra- 
chefn  yn  Watford,  gan  eu  hanerch  gyda 
golwg  ar  ei  berthynas  ef  â  hwy.  "  Dang- 
osais  i'r  brodyr  ieuainc  eu  lle,"  meddai, 
"  a'm  he  inau  ;  a'r  modd  yr  oeddwn  yn 
teimlo  fod  yr  Yspryd  Glàn  wedi  fy  ngosod 
fel  tad  dros  y  cynghorwyr ;  mai  fy  nghyn- 
orthyy^ywyr  i  ydynt  ;  ond  nad  oeddynt  yn 
caniatau  i.mi  awdurdod  tad  i'w  ceryddu  ; 
ond  fy  mod  yn  cael  fy  nghateceisio  gan- 
ddynt,  a'm  dwylaw  yn  cael  eu  gwanhau, 
a'm  gweinidogaeth  ei  rhwystro,  ac  yr 
ymddangosent  i  mi  fel  wedi  ymgolU  mewn 
balchder.  Dywedais  fy  mod  yn  argy- 
hoeddedig  ddarfod  i  mi  fyned  yn  rhy  bell 
wrth  geisio  eu  boddloni,  ac  eglurofy  hun, 
a  darostwng  fy  hun  iddynt.  Ceryddais 
hwynt  am  eu  balchder,  a'u  diffyg  gofal  am 
ogoniant  Duw.  Toddodd  un  o  honynt  wrth 
fy  mod  yn  gweddío  ;  dywedodd  un  arall  fy 
mod  yn  dwyn  cyfeihornadau  i'r  eglwys. 
Gofynais  gan  Dduw  faddeu  iddo,  ac  aeth- 
um  i  ffwrdd."  Na,  nid  oedd  yn  Gym- 
deithasfa  hapus.  Ceir  awgrymiadau  fod 
Howell  Harris  yn  trin  y  cynghorwyr  gyda 
llaw  uchel,  a'i  fod  yn  dysgwyl  ymostyngiad 
personol  a  gwarogaeth  iddo  ef  oddiwrth- 
ynt ;  a'i  fod  yn  ystyried  ei  hunan  yn  ben 
arnynt,  rhagor  Daniel  Rowland,  a'r  ddau 
offeiriad  arall. 

Bu  yn  Llundain  am  ddau  fis.  A'i 
helynt  yno  nid  oes  a  fynom,  gan  nad  yw 
yn  dal  cysylltiad  uniongyrchol  â  INlethod- 
istiaeth  Cymru.  Daeth  yn  ei  ol  tua 
diwedd  mis  ]\íedi.  Dranoeth  i'w  ddych- 
weliad  pregethai  yn  Nhrefecca,  ac  achwyna 
ddarfod  i"w  frawd — ni  ddywed  pa  un  ai 
Joseph  ai  Thomas — wrthod  dyfod  i'w 
wrando,  er  ei  fod  yn  aros  gydag  ef  ar  y 
pryd.  Yn  mhen  ychydig  ddyddiau  yr  oedd 
Cymdeithasfa  Chwarterol  i  gael  ei  chynal 
yn  Castellnedd,  ac  aeth  Harris  tuag  yno. 
Yn  y  Glyn,  ar  ei  fîordd  tua'r  Gymdeith- 
asfa,  clywodd  ei  fod,  mewn  ystyr,  wedi 
cael  ei  fwrw  i  ffwrdd  gan  y  brodyr,  a'i  fod 
yn  cael  ei  bortreadu  mewn  lliwiau  duon. 
Gwnaeth  hyn  ei  yspryd  yn  chwerw  ynddo. 
Yn  Gelly-dorch-leithe,  clywodd  bregeth 
ryfedd  gan  Alorgan  John  Lewis,  ar  íab  yr 
addewid,  y  ryfeddaf  a  glywsai  yn  ei  oes. 
Diolchai  Harris  am  fod  y  fath  oleuni  yn 
eu  mysg,  ac  nas  gallai  lai  na'i  anrhydeddu. 
Eithr  yr  oedd  gweled  fod  y  brodyr  wedi 
cydymuno  yn  ei  erbyn  ef  (Harris)  yn 
pwyso  yn  drwm  ar  ei  feddwl ;  a  gofynai 
i'r  Arglwydd  ai  cerydd  arno  am  ryw 
bechod  ydoedd  hyn,  ynte,  ai  anrhydedd  a 
osodid  arno,  ac  y  tröai  eto  i  fod  yn  berl 
yn  ei  goron  ? 

Cyfarfyddodd  y  Gymdeithasfa  o  gwm- 
pas  saith  nos  Fercher,  a  bu  yn  gyfarfod 
tra  chyffröus.  Caiff  Howell  Harris  adrodd 
ei  hanes.  "  Dywedais  wrth  y  brodyr," 
meddai,  "  eu  bod  yn  anwyl  genyf  fi,  y 
gallwn  olchi  eu  traed ;  a'm  bod  yn  fodd- 
lawn  bod  heb  ddoniau,  na  llwyddiant,  na 
gallu,  er  mwyn  iddynt  hwy  gael  y  cwbl. 
Ỳma  yr  oeddwn  yn  ddrylliog,  a  thorais 
allan  i  wylo.  Cyn  hyn,  yr  oeddwn  yn  fy 
yspryd  fy  hun,  am  fy  mod  wedi  cael  fy 
nhemtio.  Yr  oeddwn  wedi  clywed  iddynt 
gynal  Cymdeithasfa,  •  ryw  bythefnos  yn 
ílaenorol,  ac  yn  hono  icldynt  drefnu  fod  y 
brawd  Rowland  i  gymeryd  fy  Ile,  gan 
roddi  hawl  iddo  i  benderfynu  pwy  oedd  i 
gael  ei  ddanfon  i  bregethu,  ac  i  ba  le.  Am 
danaf  fi,  trefnent  fy  mod  i  fyned  i  Sir 
Gaerfyrddin,  ac  na  chawn  fyned  i  For- 
ganwg,  am  nad  oedd  derbyniad  i  mi  yno, 
ac  y  tybiai  y  cymdeithasau  fy  mod  yn 
pregethu  cyfeiliornadau.  Yna,  mi  a  eglur- 
ais  fy  syniadau  am  berson  Crist,  gan 
ddangos  nad  oeddwn  yn  gwahaniaethu 
oddiwrthynt  hwy,  ond  fod  y  gelyn  wedi 
dyfod  i'n  mysg.  Agorais  yr  holl  fater  am 
fy  mhenodiad  ar  y  cyntaf,  y  modd  yr 
oeddynt  hwy,  mewn  undeb  â  Mr.  White- 
field,  wedi  fy  newis,  ond  yn  awr  fy  mod 


yn  cael  fy  nhroi  allan,  ac  nas  gwn  am 
beth,  ond  yn  sicr  fod  rhyw  bechod  yn  cael 
ei  ffeindio  ynof.  Eglurais  fy  mod  yn  cael 
fy  ngalw  yn  ddyn  deddfol  yn  Lloegr,  am 
fy  mod  yn  pregethu  yn  erbyn  yr  Anti- 
nomiaid,  a"r  Morafiaid,  a  darfod  i  mi 
droi  Mr.  Cudworth  allan  ;  tra  yn  Nghymru, 
y  gelwir  fi  yn  Antinomiad,  ac  yn  P'orafiad. 
Pan  y  dywedent  hwy  fy  mod  gynt,  os 
codai  rhyw  anghydwelediad  rhyngof  a'r 
brawd  Rowland,  yn  crio,  yn  syrthio  ar  ei 
wddf,  ac  yn  derbyn  ei  air,  ond  yn  awr  fy  mod 
yn  fwy  anystwyth,  dywedais  nad  oeddwn 
yn  gwybod  i  mi  ei  geryddu  am  ddim,  oddi- 
gerth  ysgafnder,  a'm  bod  yn  gwybod  mai 
myfi  oedd  y  gwaethaf  o  honynt  oll,  ond  fy 
mod  yn  cael  fy  nyrchafu  trwy  edifeirwch  ; 
ac  nad  oeddwn  yn  gwybod  fy  mod  yn 
ystyfnig  gyda  golwg  ar  ddim,  oddigerth  eu 
bod  am  geisio  fy  yspeilio  o'r  gwirionedd 
yma,  sef  fod  y  Dyn  hwn  yn  Dduw.  Os 
oeddynt  am  geisio  hyny,  y  caent  fi  yn 
ystyfnig,  ond  fy  mod  yn  gobeithio  nad 
oeddynt.  Efallai  ddarfod  i  mi  yn  flaenorol 
fyned  yn  rhy  bell  mewn  darostwng  fy  hun 
(i  Rowiand) ;  os  do,  ei"bechod  ef  a  chwithau 
yw  eich  bod  yn  duo  fy  nghymeriad,  yn 
gwanhau  fy  nwylaw,  ac  yn  pechu  yn  erbyn 
fy  ngweinidogaeth,  gan  fy  ngalw  yn  Anti- 
nomiad.  Dangosais  fel  yr  oeddwn  i  yn 
cyduno  à  phob  gair  a  bregethent  hwy,  ond 
eu  bod  hwy,  heb  gael  un  achos  o'r  cych- 
wyn,  yn  troi  yn  fy  erbyn  i.  Am  fy  Ile, 
nas  gallaf  ei  roddi  i  fynu ;  fod  yr  Ar- 
glwydd  wedi  gosod  o  fy  mlaen  ddrws 
agored,  yr  hwn  nis  dichon  neb  ei  gau  ;  na 
feiddiwn  ei  roddi  i  fynu,  am  mai  Duw  a'm 
gosododd  ynddo  ;  a  chan  mai  yr  Arglwydd 
a'm  gosododd  ynddo,  bydded  iddynt  hwy 
edrych  ati  am  geisio  fy  nhroi  ymaith.  Yr 
w^yf  yn  gweled  yn  awr  i  Satan  gael 
caniatad  i  ddallu  Ilygaid,  ac  i  frashau 
calon  y  brodyr,  gan  osod  y  naill  yn  erbyn 
y  llall.  O'r  fath  ystorm  ydyw  !  Agorais 
drachefn  am  ddirgelwch  Crist,  a'i  ddy- 
oddefiadau ;  nad  ydym  yn  gwybod  pa 
iodd  i  lefaru  am  danynt.  Pan  y  cyhuddent 
fi  o  addoli  y  gwaed,  dywedais  nad  oeddwn 
yn  gwahanu  gwaed  Crist  oddiwrth  ei 
berson,  ond  yn  edrych  arno  fel  rhan  o 
hono ;  nas  gallaf  weled  un  rhan  o  hono 
heb  weled  yr  oU  o  hono,  a  bod  perffeithiau 
y  naill  natur  yn  aml  yn  cael  eu  priodoli  i'r 
llall.  Ddarfod  i  Dduw  farw  am  i'r  Dyn 
oedd  yn  Dduw  farw.  Yna,  datgenais  yn 
erbyn  John  Belsher,  ei  fod  yn  ymddangos 
i  mi  yn  ymchwyddo,  ac  nas  gallwn  gyd- 
weithio  ag  ef.     Enwais  leoedd  yn  mha  rai 

y  cyhuddent  fi  o  Antinomiaeth  ;  cyfeiriais 
at  y  modd  yr  oeddynt  wedi  cadw  Cym- 
deithasfaoedd  yn  fy  absenoldeb,  a'r  modd 
y  meddyUwn  eu  bod  wedi  pechu  yn  fy 
erbyn,  er  mai  fi  oedd  tad  y  nifer  fwyaf 
o  honynt. 

"  O  gwmpas  deg  aeth  y  brodyr  i  swpera, 
minau  a  aethum  i  ysgrifenu  fy  nydd-lyfr, 
pawb  yn  llawn  o  honom  ein  hunain,  ac  heb 
ond  ychydig  o'r  Arglwydd  yn  ein  mysg. 
Yr  oedd  ganddynt  hwy  gynygiad  i'w  osod 
gerbron  y  frawdoliaeth  parthed  gosod  y 
brawd  Rowland  yn  fy  lle,  i  dderbyn  ac  i 
fwrw  allan  y  cynghorwyr,  ac  i  drefnu  i  bob 
un  ei  gylchdaith.  Datgenais  fy  mod  yn 
rhydd  i  roddi  fy  lle  i  fynu  fel  arolygwr 
cyífredinol,  ond  nas  gallwn  osod  fy  hun 
dan  ei  awdurdod  ef  (Rowland),  i  gael  fy 
anfon  yma  a  thraw,  fel  y  gwelai  efe  yn 
dda.  Yr  oeddwn  wedi  derbyn  hawl  oddi- 
wrth  yr  Arglwydd  i  fyned  i'r  lleoedd  a 
dybiwn  yn  briodol,  ac  nas  gallwn  roddi 
hyn  i  fynu  heb  bechu  yn  erbyn  Duw. 
MeddyHwn  na  ddeuai  pethau  i'w  lle  hyd 
nes  yr  ymddarostyngent  gerbron  yr  Ar- 
glwydd  am  eu  pechod  yn  fy  erbyn,  ac  yn 
erbyn  fy  ngweinidogaeth. 

"  Castellnedd,  dydd  lau.  Y  Gym- 
deithasfa  yn  parhau.  Neithiwr,  cefais 
ryddid  i  fyned  at  yr  Arglwydd,  ac  i  bledio 
ar  ran  y  brodyr,  gan  lefain  :  '  O  Arglwydd, 
ti  a  wyddost  ddarfod  i  ti  fy  narostwng 
gerbron  y  brawd  Rowland,  gan  wneyd  i 
mi  lafurio  am  heddwch  ac  undeb ;  ti  a 
wyddost  hefyd  eu  bod  wedi  pechu  yn 
erbyn  fy  ngweinidogaeth,  gan  wanhau  fy 
nwyla.w.  Bydded  i  ti  faddeu  iddynt.'  Yn 
y  Gymdeithasfa,  cyhuddid  fi  o  ohebu  a'r 
Morafiaid ;  dywedais  nad  oedd  un  oheb- 
iaeth  rhyngom,  ond  fy  mod  yn  awyddus 
am  hyny,  gan  yr  anrhydeddwn  hwynt  yn 
fawr,  oblegyd  eu  bod  yn  adnabod  lesu 
Grist.  Mr.  Powell  (yr  offeiriad)  a  ger- 
yddodd  y  cynghorwyr  a'm  gwrthwynebent ; 
brawd  arall  a  siaradodd  i'r  byw,  fod  eu 
geiriau  yn  fy  erbyn  i  yn  ei  wanu  ef ;  ac  un 
arall  drachefn  a  ddywedodd  mai  myfi  oedd 
tad  ysprydol  y  nifer  amlaf  o  honynt,  os 
nad  eu  tad  oll.  .  .  .  Dywedais,  drachefn, 
fy  mod  yn  barod  i  roddi  fy  lle  i  fynu  i'r 
brawd  Rowland,  ond  nas  gallwn,  heb 
bechu  yn  erbyn  yr  Arglwydd,  roddi  iddo 
awdurdod  ar  fy  ngweinidogaeth,  i'm  trefnu 
i  ba  leoedd  i  fyned,  a  pha  beth  i  bregethu. 
Yna,  gwedi  i  mi  ddatgan  fy  mod  yn  edrych 
arnaf  fy  hun  fel  wedi  cael  fy  symud  o  fy 
lle  hyd  nes  yr  ail-benodid  fi,  y  brawd 
Morgan  Jones  a  safodd  i  fynu,  ac  a  ddyw- 


edodd,  mi  a  feddyhwn  yn  yr  Arglwydd,  ei  fod, 
gerbron  Duw  a  dynion,  yn  fy  newis  i  fod  yn 
olygwr  drosto  yn  yr  Arglwydd,  gan  ddarfod 
i'r  Arglwydd  fy  nghymhwyso  tuag  at  y 
cyfryw  le  tuhwnt  i  neb.  Yr  oedd  y  brawd 
Powell  wedi  dweyd  felly  o'r  blaen.  .  Dyw- 
edai  amryw  yr  un  peth  yn  awr.  Gwelais 
fod  yr  Arglwydd  yn  fy  ail-sefydlu  yn  fy  Ile. 
Dangosais,  gyda  golwg  ar  y  brawd  John 
Belsher,  ei  fod  wedi  ceisio  gwneyd  rhwyg, 
trwy  gamddarlunio  pethau  i'r  brawd  Row- 
land,  a'i  fod  wedi  ymchwyddo  i'r  fath 
raddau,  fel  nas  gallwn  gydweithio  ag  ef, 
nes  iddo  ymddarostwng,  Am  y  brawd 
Benjamin  Thomas,  yr  oedd  ef  wedi  con- 
demnio  fy  athrawiaeth,  ac  wedi  Uefaru  yn 
fy  erbyn  ;  dygaswn  ei  faich  er  ys  amser, 
gan  ddysgwyl  i'r  Arglwydd  ei  argyhoeddi, 
nas  gallwn  lafurio  gydag  yntau  heb  iddo 
gael  ei  ddarostwng.  Achosodd  hyn  gyffro 
adnewyddol.  Eithr  glynais  wrth  fy  mhen- 
derfyniad,  am  ei  fod  ar  fy  nghydwybod. 
Yna,  darllenwyd  yr  adroddiadau,  aethum  i 
weddi,  a  daeth  yr  Arglwydd  i  lawr.  Cefais 
ryddid  i  gynghori  y  brodyr ;  boddlonais 
hwy  gyda  golwg  ar  bob  peth.  Y  mae  yn 
rhyfedd  fel  yr  oeddynt  wedi  derbyn  cam- 
achwyn  am  danaf.  Clywsent  fy  mod  am 
uno  a'r  Morafiaid  ;  fy  mod  yn  duo  eu 
cymeriadau  wrth  bregethu,  a  bod  genyf 
ryw  ddull  newydd  o  bregethu  ;  ond  caw- 
sant  gymhorth  i  fy  nghredu  yn  awr.  An- 
erchais  hwynt,  gan  ddangos  fod  y  prawf 
hwn  wedi  dyfod  arnom  am  nad  oeddym  yn 
treulio  digon  o  amser  mewn  hunanymhol- 
iad,  a  dywedais  nad  oeddwn  yn  clywed 
digon  o  swn  edifeirwch  yn  eu  gweddíau. 
Gwedi  terfynu,  syrthiasant  ar  fyngwddf; 
a'r  brodyr  tramgwyddus  a  ddaethant  ataf, 
gan  ofyn  i  mi  faddeu  iddynt,  yr  hyn  a 
wnaethum  yn  hawdd.  Dywedais  nas 
gallwn  wrthsefyll  dynion  ymostyngar  a 
drylhog.  Yna,  ni  oll  a  ollyngwyd  yn 
rhydd  ;  mwynasom  lawenydd  cyff"redinoI, 
a  syrthiodd  ein  beichiau  i  fîwrdd.  Cefais 
ryddid  i  addaw  cyfarfod  yma  yn  mhen 
pythefnos  a'r  brawd  Rowland." 

Ysgrifenodd  Howell  Harris  y  nodiadau 
hyn  yn  ei  ddydd-lyfr  yn  nghanol  cyffro  yr 
helynt,  pan  yr  oedd  ei  yspryd  yn  ferw  o'i 
fewn  ;  ac  i  ba  raddau  y  darfu  i'w  deimladau 
daflu  eu  Ihw  ar  yr  hyn  a  ddywed,  sydd 
anhawdd  ei  benderfynu.  Yn  anffodus,  ei 
ymadroddion  ei  hun,  yn  mron  yn  gyfan- 
gwbl,  a  gronicla  ;  prin  y  dengys  â  pha 
eiriau  ei  hatebwyd.  Gallwn  dybio  ddarfod 
iddo  gael  ei  gynhyrfu  yn  enbyd  ar  y  ffordd 
i'r     Gymdeithasfa     gan     y     cliwedlau    a, 

glywodd  ;  iddo,  wedi  cyrhaedd  y  cyfarfod, 
ymosod  yn  uniongyrchol  ar  y  brodyr 
cynulledig,  gan  eu  cyhuddo  o  geisio  ei 
ddisodli  yn  ei  absenoldeb,  o  bechu  yn 
erbyn  ei  weinidogaeth,  a  phardduo  ei 
gymeriad  ;  iddo  ddatgan  na  wnai  ym- 
ostwng  i  gymeryd  ei  lywodraethu  gan 
Daniel  Rowland,  a'i  anfon  o  le  i  le  i  bre- 
gethu  fel  ei  trefnid ;  ac  na  cliymerai 
ychwaith  ei  gyfarwyddo  gyda  golwg  ar 
gynwys  ei  weinidogaeth  gan  neb.  Yr 
oedd  yn  ddyn  o  deimladau  cryíìon,  a  rhaid 
fod  ei  ruad  ar  lawr  y  Gymdeithasfa  yn 
dra  brawychus  i'r  frawdoliaeth.  Yn  ol 
pob  tebyg,  prin  y  caent  wneyd  unrhyw 
hunan-amddiffyniad  ganddo ;  ac  yn  sicr, 
ni  chaent  gyfeirio  at  unrhyw  fai  a  welent 
ynddo,  er  ei  fod  ef  yn  dynoethi  eu  beiau 
hwy  yn  gwbl  ddibetrus.  O'r  diwedd, 
llwyddwyd  i'w  dawelu,  wrth  fod  nifer  o'r 
cynghorwyr  yn  datgan  o'r  newydd  eu 
hymddiried  ynddo  ;  ac,  yn  ol  pob  tebyg, 
wrth  fod  Daniel  Rowland,  a'r  ddau  offeiriad 
arall,  yn  ei  sicrhau  nad  oedd  y  chwedlau 
a  gawsant  eu  cludo  iddo  yn  wirionedd. 
Ar  yr  un  pryd,  nid  annhebyg  fod  rhyw 
gymaint  o  sail  i'r  ystoríau  yma.  Gan  fod 
nifer  o  gynghorwyr  Sir  Forganwg  yn  dra 
gwrthwynebol  i  syniadau  athrawiaethol 
Harris,  a  bod  yr  odfaeon  a  gynhaliai  yno 
yn  aml  yn  gorphen  mewn  dadleuon  brwd, 
a  theimlad  chwerw,  nid  annaturiol  tybio 
ddarfod  i'r  Gymdeithasfa  farnu  mai  gwell, 
dan  yr  amgylchiadau,  fyddai  iddo  beidio 
ymweled  â  Morganwg  can  amled  ag  yr 
arferai,  a  gwneyd  Sir  Gaerfyrddin  yn  fwy 
o  faes  ei  lafur.  Ceir  arwyddion  anngham- 
syniol  fod  eiddigedd  wedi  dyfod  i  mewn 
rhwng  Harris  a  Rowland  erbyn  hyn  ;  yr 
oedd  y  ddau  yn  ddynion  o  dyraheraucryfion, 
a'r  naill  fel  y  Ilall,  efallai,  yn  hoffi  Ilywod- 
raeth,  ac  y  mae  yn  fwy  na  thebyg  fod  eu 
canlynwyr  yn  chwythu'r  tân  o'r  ddau  tu. 
Nid  yw  papyrau  Rowland,  yn  anffodus,  ar 
gael ;  felly,  nis  gallwn  roddi  yr  hanes  fel 
yr  edrychai  ef  arno.  Ond  naturiol  ddigon 
tybio  fod  dylanwad  mawr  Harris  ar  y 
cynghorwyr,  yn  nghyd  a'r  dyrchafiad  a 
gawsai  i  fod  yn  brif  olygwr  y  seiadau 
Saesnig,  wedi  cynyrchu  rhyw  gymaint  o 
eiddigedd  yn  mynwes  y  Diwygiwr  hyawdl 
o  Langeitho,  yn  arbenig  gan  ei  fod  yn 
ymwybodol  y  meddai  ar  ddoniau  gwein- 
idogaethol  rhagorach  na'i  gyfaill.  O'r 
ochr  arall,  credwn  y  ceir  arwyddion  an- 
nghamsyniol,  hyd  yn  nod  yn  ei  adrodd- 
iad  ei  hun  o  Gymdeithasfa  Castellnedd, 
fod    Howell    Harris  yn   hawlio  arglwydd- 


iaeth  ac  uchafiaeth  yn  mysg  y  Methodist- 
iaid.  Cyhudda  y  brodyr  o  gynal  Cym- 
deithasfa  pan  yr  oedd  ef  yn  absenol,  fel  pe 
byddai  ei  bresenoldeb  yn  angenrheidrwydd 
anhebgor  mewn  cynulliad  o'r  fath.  Cyfeiria 
at  ei  "  le "  fel  arolygwr  cyffredinol,  fel 
pe  byddai  uwchlaw  eiddo  Rowland,  a 
Williams,  Pantycelyn,  a  Howell  Davies, 
tra  yn  y  blynyddoedd  cyntaf  y  daliai  ei  hun 
mewn  darostyngiad  iddynt,  am  eu  bod 
hwy  yn  offeiriaid  urddedig,  tra  nad  oedd 
ef  ond  Ileygwr.  Ymddengys  ei  fod  yn 
tybio,  pan  y  datganai  na  wnai  gydweithio 
â  gwahanol  frodyr,  y  gallai  ysgwyd  ymaith 
o'r  frawdoliaeth  y  neb  a  ewyllysiai,  hyd 
yn  nod  Rowland  ei  hun.  Cryfheid  ef  yn 
yr  ysprydiaeth  hon,  am  y  tybiai  ei  fod 
mewn  cymundeb  uniongyrchol  a'r  nefoedd, 
ac  felly  yn  rhwym  o  fod  yn  iawn  mewn 
pob  dim,  a'r  rhai  a'i  gwrthwynebant  yn 
gyfeiliornus.  Ni  wnai  ymresymu  gyda 
golwg  ar  ei  syniadau  duwinyddol ;  edrychai 
arnynt  fel  datguddiad  a  gawsai  oddiwrth 
yr  Arglwydd.  Yn  y  cnawd  yr  oedd  pawb 
a  feiddiai  olygu  yn  wahanol  iddo.  Tybiai, 
yn  mhellach,  ei  fod  yn  cael  Ilais  yr  Ar- 
glwydd  gyda  golwg  ar  luniad  ei  deithiau, 
trefniad  amgylchiadau  ei  dŷ,  ac  amgylch- 
iadau  y  seiadau,  yn  nghyd  a'r  moddion  y 
dylid  eu  harfer  i  gario  gwaith  y  diwygiad 
yn  mlaen.  O  ganlyniad,  nid  oedd  arno 
eisiau  ymgynghori  â  neb  am  ddim  ;  credai 
y  dylai  pawb  ymostwng  i'w  drefniadau, 
am  eu  bod  yn  ddwyfol.  Ond  teg  dweyd 
fod  ei  gydwybodolrwydd  yn  yr  oll  yn 
ddiamheuol  ;  ei  fod  i  raddau  mawr  yn 
anhunangar ;  os  yr  awyddai  am  y  brif 
gadair,  y  gwnai  hyny  nid  er  mwyn  porth- 
iant  i'w  wagedd,  ond  er  mantais  i  gario  yn 
mlaen  waith  yr  Arglwydd  yn  fwy  effeithiol  ; 
a'i  fod  mewn  yni,  ac  ymdrech,  a  pharod- 
rwydd  i  dreulio  ei  hun  allan  yn  ngwaith 
yr  lesu,  yn  rhagori  ar  ei  frodyr  oll. 

Dychwelodd  Howell  Harris  o'r  Gym- 
deithasfa  trwy  Lansamlet  a  Blaenllywel, 
gan  bregethu  mewn  amryw  leoedd  ar  y 
ffordd.  Ceir  ei  brofiad  yn  y  difyniad 
canlynol  allan  o'i  ddydd-Iyfr  :  "  O  Ar- 
glwydd,"  meddai,  "  bydded  i'r  brodyr  gael 
eu  darostwng  ger  dy  fron  di.  O  anwyl 
Dad,  nis  gallaf  foddloni  rhoddi  i  fynu  y 
goron  a  gyflwynaist  i  mi  yn  y  gwaith  hwn. 
Ond  yr  wyf  yn  dwyn  y  brodyr  atat  ti ;  pâr 
iddynt  adnabod  eu  lle,  ac  i  blygu  i'th 
Yspryd."  Wedi  bod  gartref  yn  Nhrefecca 
am  o  gwmpas  pythefnos,  cawn  ef  yn 
cychwyn  tua  Watford,  i'r  Gymdeithasfa, 
er  ymgynghoriad  pellach   â   Daniel   Row- 

land.  Yn  Gelligaer,  ar  y  ffordd  yno, 
ysgrifena  :  "  Yr  oeddwn  yn  caru  y  brawd 
Rowland  ;  teimlwn  nas  gallwn  ymadael 
ag  ef,  er  ei  fod  ef  yn  foddlon  ymadael  â 
mi  ;  ond  am  frawd  arall — Benjamin 
Thomas — y  mae  yn  gofwedd  yn  bwysau 
arnaf,  a  gweddíais  ar  i'r  Arglwydd  ei 
ddarostwng."  Cyrhaeddodd  y  Gymdeith- 
asfa  yn  y  prydnhawn.  Ar  y  cyntaf,  yr 
oedd  pawb  yn  dra  dystaw,  fel  pe  byddent 
arnynt  ofn  eu  gilydd ;  yna,  dechreuodd 
Harris  agor  ei  fynwes,  gan  ddatgan  fod  y 
brodyr  wedi  pechu  yn  ei  erbyn,  trwy 
goleddu  drwgdybiau  am  dano,  ac  eiddigedd 
at  yr  athrawiaethau  a  bregethai,  a'i  wres- 
awgrwydd  wrth  draddodi.  Cyfaddefodd 
Rowland  ei  fod  ar  fai  wrth  ddarllen  gormod 
ar  lythyrau  yn  achwyn  arno,  ac  y  teimlai 
yn  hollol  rydd  at  Harris  a'i  weinidogaeth, 
ond  iddo  wadu  pwyntiau  neiUduol  y  Mor- 
afìaid.  Atebodd  yntau  na  fu  yn  eu  coledd 
erioed  ;  ei  fod  wedi  pregethu  yn  eu  herbyn 
yn  Llundain,  ac  yn  erbyn  yr  Antinomiaid 
wrth  eu  henwau.  Yna,  agorasant  eu 
calonau  i'w  gilydd,  a  chawsant  eu  bod  yn 
cydweled  yn  hollol.  Yn  ganlynol,  pre- 
gethodd  Daniel  Rowland,  a  chafodd  odfa 
nerthol.  Teimlai  Harris  fod  yr  athraw- 
iaeth  wrth  ei  fodd.  "  Cefais  heddwch  yn 
fy  enaid,"  meddai ;  "  gwelais  fod  y  brawd 
Rowland  wedi  cael  un  ddawn,  a  minau 
ddawn  arall."  Gelhr  meddwl  mai  yn  y 
Groeswen  y  cynhehd  y  cyfarfod,  gan  y 
sonir  am  danynt  yii  myned  yn  nghyd  i 
Watford  wedi  i'r  odfa  orphen.  Cyd- 
gerddai  Harris  gyda  Morgan  John  Lewis  ; 
yr  oedd  y  gymdeithas  rhyngddynt  yn  dra 
melus ;  a  dywedai  ei  holl  feddwl  wrtho. 
Buont  i  lawr  yn  rhydd-ymddiddan  hyd 
bump  o'r  gloch  y  boreu.  "  Yr  ydym  yn 
deall  ein  gilydd,"  meddai  Harris,  "  ein 
hundeb  diweddaf  yw  yr  egluraf  a'r  goreu 
ydym  wedi  gael."  Boreu  dranoeth,  agor- 
odd  Howell  Harris  ei  feddwl  drachefn, 
gan  ddangos  y  modd  yr  oeddynt  oll  wedi 
syrthio  i  bechod ;  fel  yr  oedd  yn  cashau 
Antinomiaeth,  a'i  fod  yn  un  a'i  frodyr  yn 
ei  olygiadau.  Cyfeiriai  at  yr  hyn  y  beuid 
ef  o'i  herwydd,  sef  ei  fod  yn  llefaru  yn 
barchus  am  y  Morafiaid,  a  dywedai  y 
rhaid  fod  hyny  yn  codi  o'i  ras,  oblegyd  ei 
fod  yn  wrthwynebol  iddynt  ar  lawer  pwynt. 
Yna,  ymadawodd  am  Rhywderyn,  lie  y 
pregethodd  am  ogoniant  Crist.  Yn  St. 
Bride,  ei  destun  ydoedd  :  "  Ac  efe  a  wared 
ei  bobl  oddiwrth  eu  pechodau."  Cyrhaedd- 
odd  dŷ  un  Robert  Evans,  yn  agos  i  Gaer- 
lleon-ar-Wysg,  nos  Sadwrn,  a  phregethodd 


gyda  gwresawgrwydd  a  nerth  oddiar  y 
geiriau  :  "  I  hyn  yr  ymddangosodd  Mab 
Duw,  fel  y  datodai  weithredoedd  diafol." 
Dengys  ei  fyfyrdodau  boreu  y  Sul  canlynol 
nad  oedd  wedi  llwyr  wella  oddiwrth  y 
teimlad  a  gawsai.  "  Yr  wyf  yn  gweled," 
meddai,  "  fod  ein  profedigaeth  ddiweddar 
wedi  arwain  pob  un  i  adnabod  ei  le  yn 
well,  ac  i  astudio  mwy  ar  ífurf-lywodraeth 
eglwysig.  Yr  wyf  yn  gweled  mai  fy  lle  i 
yw  bod  yn  rhydd,  i  edrych  ar  ol  y  seiadau 
a  gesglais  yn  nghyd,  oni  fydd  iddynt  fy 
ngwrthod.  Gwelaf  fod  llawer  o'r  brodyr 
yn  fy  nirmygu,  ac  yn  ddolurus  o  herwydd 
fy  ngwendidau  ;  ond  yr  wyf  yn  cael  nerth 
i  gyíiwyno  yr  oll  i'r  Árglwydd,  ac  i  ofyn 
iddo  ar  iddo  fy  nghadw  yn  fy  lle."  Yn 
nesaf,  yr  ydym  yn  ei  gael  yn  teithio  trwy 
Lanfaches  a'r  New  Inn.  Yn  y  lle  diwedd- 
af,  mewn  seiat  breifat,  cymerodd  fantais 
i  ddangos  y  gwahaniaeth  rhwng  yr  Ym- 
neillduwyr  a'r  Methodistiaid.  "  Yr  ydym 
ni,"  meddai,  (i)  yn  pregethu  yn  benaf  i'r 
galon  a'r  yspryd,  ac  yr  ydym  yn  eu  cyr- 
haedd,  gan  glwyfo  y  cnawd,  a'i  wneyd  yn 
ddolurus.  Pwysleisiwn  am  gael  ffydd  yn  y 
galon,  yn  hytrach  na  goleu  yn  y  pen.  Ÿ 
mae  eu  goleuni  hwythau  (yr  Ymneilldu- 
wyr)  yn  dyfod  o'r  pen,  yn  gwneyd  yr 
enaid  yn  esmwyth,  ac  nid  yw  yn  cryf hau 
flydd.  (2)  Yr  ydym  ni  yn  cyffroi  yr  enaid 
i'w  ddyfnder,  gan  gario  yr  argyhoeddiad 
i'r  gwaelodion,  gan  roddi  gwybodaeth 
helaethach  trwy  yr  Yspryd  o  Grist  ;  y 
maent  hwythau  yn  gadael  yr  enaid  yn 
dawel  a  digyffro.  (3)  Nid  ydynt  yn 
chwiHo  y  galon,  ac  yn  dangos  eu  íîydd 
mewn  ymarferiad,  fel  y  mae  ganddynt 
mewn  athrawiaeth.  (4)  Nid  ydynt  yn 
rhydd  o  duedd  i  dynu  eneidiau  atynt 
(oddiwrth  y  Methodistiaid).  Dywedodd 
un  fod  y  seiadau  yn  honi  hawl  i  ofyn  i'r 
sawl  a  fynent  ddod  i  bregethu  i'w  mysg. 
Atebais  inau  fy  mod  yn  erbyn  eu  gorfodi  i 
dderbyn  unrhyw  un  yn  groes  i'w  hewyllys  ; 
ond  os  oeddynt  yn  edrych  arnaf  fel  un  a 
fu  yn  oíferyn  i'w  casglu  yn  nghyd  ar 
y  cyntaf,  ac  os  oeddynt  wedi  syrthio  i 
mewn  a'r  drefn  a  sefydlwyd  gan  Mr. 
Whitefield,  mewn  cydymgynghoriad  a'r 
brodyr,  y  rhaid  i  mi  fel  tad  wyho  dros- 
tynt,  ac  y  rhaid  i  mi  hefyd  wybod, 
a  rhoddi  fy  nghydsyniad  parthed  pwy 
a  fydd  yn  cydlafurio  â  mi.  Gyda 
golwg  ar  y  cynghorwyr  hefyd,  fy  mod 
am  wyho  trostynt,  eu  galw  yn  nghyd 
i'w  cynghori  a'u  cadarnhau,  eu  ceryddu, 
ac  hefyd  am  eu  cael  i  bregethu  ar  brawf." 

Gwelir     na     wnai     ganiatau    penrhyddid 
i'r  seiadau. 

Dranoeth,  yn  y  Goetre,  drachefn,  y  mae 
ffurf  bricdol  ar  lywodraeth  eglwysig  y 
Methodistiaid  yn  Nghymru,  a"i  le  ei  hun 
yn  eu  mysg,  yn  dyfod  yn  destun  ei  fyfyr- 
dod.  Fel  hyn  yr  ysgrifena  :  "  Y  mae 
arnaf  eisiau  gwybod  natur  a  helaethrwydd 
y  lle  yn  mha  un  y  cefais  fy  ngosod  gan  yr 
Arglwydd,  fel  na  phechwyf  rhagUaw,  trwy 
ofn  fy  hun,  na'r  gwrthwyneb,  ond  ei  lanw 
fel  y  dymunai  y  Gwaredwr  i  mi,  er  adeilad- 
aeth  i'r  ŵyn.  Gwelaf  ein  bod  yn  cael  ein 
harwain  i  fod  i  raddau  yn  gyfíelyb  i 
Esgobiaeth  a  Henaduriaeth,  gyda  y  brawd 
Whitefield  fel  archesgob  ;  myfi,  er  fy  mod 
heb  ordeiniad,  fel  y  bu  Paul  am  beth 
amser,  wedi  cael  fy  addysgu  i  fod  yn 
arolygwr  cyffredinol  dros  y  gweithwyr  a'r 
praidd  ;  a'r  offeiriaid  ordeiniedig  fel  efeng- 
ylwyr,  i  bregethu  yn  mhob  man.  Ond  y 
mae  un  peth  yn  aneglur  i  mi ;  efallai  ei 
fod  yn  aros  yn  dywyll  am  na  wyddom  yn 
mha  le  y  terfyna  y  symudiad  ;  ac  o  bosibl  y 
cawn  ein  himpio  i  mewn  i'r  Eglwys,  ac  y 
daw  goleuni  ar  y  mater  fel  y  byddo  amgylch- 
iadau  yn  cyfnewid.  Yr  hyn  sydd  yn  an- 
eglur  i  mi  yw,  a  ydyw  yr  ofíeiriaid  a  minau 
i  fod  yn  unol  yn  ein  gofal  am  y  seiadau,  ac 
yn  y  pregethu  ?  neuynte,  a  ydyw  y  gwaith 
preifat  yn  perthyn  i  mi  yn  briodol,  a 
hwythau  yn  cynorthwyo  ?  neu  ynte,  a 
ddylai  adran  o  wlad  gael  ei  rhoddi  i  bob 
un  ?  neu  ynte,  drachefn,  a  ydym  i  fyned 
yn  y  blaen  fel  hyn  hyd  nes  y  gwthir  ni 
allan,  neu  y  cawn  ein  derbyn  i  mewn  i'r 
Eglwys  ?  Modd  bynag,  yr  wyf  yn  teimlo 
gofal  y  seiadau  y  bum  yn  foddion  i'w 
casglu  yn  nghyd,  a'r  rhai  sydd  wedi  fy 
newis  i  fod  yn  olygwr  arnynt,  yn  gwasgu 
arnaf  yn  y  fath  fodd  fel  nas  gallaf  eu 
rhoddi  i  fynu.  Arglwydd,  nid  wyf  yn 
gwybod  dim  ;  dangos  i  mi  yr  hyn  sydd  yn 
angenrheidiol  dros  yr  amser  presenol,  fel 
na  chyfeihornaf  ar  y  naill  law  na'r  llah. 
Hyd  yn  hyn,  y  mae  y  gwaith  yn  Nghymru 
wedi  bod  trwyddo  draw  i  bawb ;  ond 
amlwg  fod  eisiau  dod  i  ryw  ffurf ;  da  fod  y 
Ilywodraeth  ar  dy  ysgwydd  di,  Arglwydd. 
Eisiau  gwybod  ewyllys  fy  Arglwydd  sydd 
arnaf,  fel  na  phechwyf.  Gallwn  feddwl 
ein  bod  yn  cael  ein  harwain  i  ryw  fath  o 
ddysgyblaeth.  Arglwydd,  dos  di  o'n  blaen. 
Gallwn  feddwl  mai  gwaith  yr  offeiriaid 
fyddai  myned  o  gwmpas  i  bregethu,  ac  i 
weinyddu  y  sacramentau,  bod  yn  bresenol 
yn  y  Cymdeithasfaoedd,  a  gweini  y  cym- 
undeb  ynddynt ;   fy  ngwaith  inau,  myned 


i'r  Cymdeithasfaoedd,  a  siarad  yno,  pre- 
gethu  pan  fedraf,  ymweled  a'r  holl  seiadau 
preifat  ac  a'r  Cymdeithasfaoedd  Misol 
hyd  byth  ag  y  medraf,  yn  Nghymru  ac  yn 
Lloegr,  er  fod  gofal  Llundain  wedi  ei  osod 
arnaf  hefyd.  Êeth  hefyd  (a  berthyn  i  mi) 
nis  gwn  eto.  Gyda  goiwg  ar  berthynas  y 
naill  o  honom  a'r  Ilall,  Arglwydd,  arwain 
a  goleua  fi."  Gwelir  fod  cynllun  o  ffurf- 
Iywodraeth  eglwysig  yn  dechreu  cael  ei 
íîurfio  yn  meddwl  Howell  Harris.  Yn  y 
cynllun  hwn,  ymddengys  yn  bur  glir  ei 
fod  am  gau  yr  offeiriaid  allan  o  bob  Ilyw- 
odraeth  uniongyrchol  ar  y  seiadau  a'r 
cynghorwyr  ;  yr  ystyriai  hyny  yn  hawl- 
fraint  yn  perthyn  iddo  ei  hun  ;  a'i  fod  am 
eu  cyfyngu  hwy,  o  leiaf  yn  benaf,  i  weini- 
dogaeth  y  Gair,  a  gweinyddiad  o'r  sacra- 
mentau.  Y  Goetre  oedd  y  Ile  diweddaf  y 
bu  ynddo  ar  y  daith  hon  cyn  dychwelyd 
adref. 

Y  peth  cyntaf  a  glywodd  wedi  cyrhaedd 
Trefecca  oedd,  fod  Rowland  yn  parhau  i'w 
gyhuddo  o  gyfeiliorni  oddiwrth  y  wir  ath- 
rawiaeth.  Un  o'r  cynghorwyr  a  gludodd 
y  chwedl  iddo.  Nid  annhebyg  ei  fod  yn 
rhy  barod  i  dderbyn  chwedlau  disail. 
Penderfynodd  oddef,  modd  bynag,  fel  na 
chymerai  ymraniad  le.  i\r  y  dydd  cyntaf 
o  Dachwedd,  cynhelid  Cymdeithasfa  Fisol 
yn  Nhrefecca,  eithr  nid  oedd  un  o'r  offeir- 
iaid  yno.  Cafwyd  anerchiad  gan  y  brawd 
Beaumont,  yn  mha  un  y  datganai  nad 
oedd  y  ddeddf  i  gael  ei  phregethu  fel 
moddion  i  argyhoeddi  a  deffro  pechadur, 
mai  yr  hyn  a  ddylid  bregethu  oedd  íîydd  ; 
nad  oedd  y  ddeddf  yn  rheol  bywyd  i  gred- 
inwyr  ;  a  gwadai  hefyd  dragywyddol  gen- 
hedliad  Crist.  Ymddengys  fod  Beaumont 
erbyn  hyn  wedi  myned  yn  Antinomiad 
rhonc.  Buont  i  lawr  am  y  rhan  fwyaf  o'r 
nos  yn  ceisio  ymresymu  ag  ef,  ond  yn  ofer. 
Gwedi  iddo  ef  ymadael,  bu  Harris,  a  thua 
haner  cant  o  gynghorwyr,  ar  lawr  hyd  y 
boreu  yn  gweddío,  yn  canu,  ac  yn  molianu, 
a  theimlent  fod  yr  Arglwydd  yn  wir  yn  eu 
mysg.  Tua  chanol  Tachwedd,  cynhelid 
Cymdeithasfa  Fisol  yn  Tyddyn,  ac  aeth 
Harris  yno,  gan  bregethu  mewn  amryw 
leoedd  yn  Siroedd  Brycheiniog  a  Maesyfed 
ar  y  ffordd.  Yr  oedd  WiIIiams,  Panty- 
celyn,  yn  bresenol,  a  phregethodd  gyda 
nerth  mawr.  Daethai  dyn  o'r  Bala  yno  i 
ofyn  cynghor,  am  fod  y  brawd  Lewis  Evan 
wedi  cael  ei  fwrw  i  garchar  Dolgellau. 
Cafodd  gyfarwyddyd  pa  fodd  i  weithredu, 
a  gwnaed  casgliad  o  bedwar  gini  yn  y  man 
i'w    gynorthwyo,    er    mai    deg-ar-hugain 

oedd  rhif  y  rhai  oeddynt  yn  bresenol. 
Teimlent  yn  ddiolchgar  am  ei  garchar- 
iad,  oblegyd  ei  fod  yn  gyfleustra  iddynt 
ddangos  iddo  ryw  arwydd  o'u  serch. 
Dywedai  Harris  y  rhaid  iddynt  oll  wneyd 
ymdrech  yn  erbyn  y  diafol  yn  Ngog- 
ledd  Cymru.  Cyfeiriodd  at  ei  safîe  ei 
hun  ;  nad  oedd  yn  ddyledus  i  unrhyw 
ddyn  o  fewn  y  byd,  ond  yn  unig  i'r  Àr- 
glwydd ;  ei  fod  yn  aml  yn  gwrthod  arian 
fel  cydnabyddiaeth  am  ei  waith,  oblegyd 
nad  oedd  yn  rhydd  i'w  derbyn,  oddigerth 
eu  bod  yn  cael  eu  roddi  mewn  ffydd,  gan  ei 
theimlo  yn  anrhydedd  i  gael  rhoddi  i'r 
Arglwydd.  Ymddiddanwyd  hefyd  a  brawd 
a  wrthodai  athrawiaeth  y  gwaed.  Dyw- 
edai  Harris  ei  fod  yn  derbyn  ac  yn  teimlo 
yr  athrawiaeth  ;  a'i  bod  i'w  chael  yn  y 
Beibl,  ac  nid  yn  íîugrol,  ond  yn  sylweddol 
ac  ysprydol. 

Ýn  ystod  mis  Rhagfyr,bu  Howell  Harris 


ar  daith  ddwy  waith  drwy  ranau  o  Sir- 
oedd  Morganwg  a  Chaerfyrddin.  Y  dydd 
olaf  o'r  flwyddyn  yr  ydym  yn  ei  gael  yn 
Llanddowror,  mewn  ymgynghoriad  a'r 
Parch.  Griffith  Jones.  Llonwyd  ef  yn 
fawr  wrth  ddeall  fod  bwriad  i  osod  i  fynu 
ysgolion  cateceisio  yn  mhob  rhan  o'r  wlad, 
os  byddai  yr  Archesgob,  yn  nghyd  a'r 
esgobion  .  a'r  clerigwyr,  yn  foddlawn. 
Dywedai  fod  y  Methodistiaid  yn  barod  i 
gynorthwyo  gyda  hyn,  ac  i  ymostwng 
i'r  Esgob  ;  eu  bod  yn  benderfynol  i  beidio 
gadael  Eglwys  Loegr  ;  a  dangosai  y  gradd- 
au  yr  oedd  cateceisio  wedi  cael  ei  ddwyn  i 
mewn  i'r  seiadau  preifat.  Taer  ddymunai 
ar  Griffith  Jones  i  ymuno  â  hwy,  fel  na 
fyddai  dynion  ystrywgar  yn  gallu  eu  rhanu, 
trwy  gario  chwedlau  anwireddus  am  y 
naill  i'r  llall.  Yr  oedd  y  gymdeithas  ag 
ofifeiriad  duwiol  Llanddowror  yn  falm  i'w 
enaid. 

weinidog  Ymncillduol. 


iR  ydym  yn  cael  Howell  Harris,  y 
dydd  cyntaf  o'r  flwyddyn  newydd, 
yn     Hwlffordd,     yn    Sir    Benfro. 
Gwedi  pregethu,  bu  mewn  ymgynghoriad 
a'r  gweinidogion   Morafaidd,  y  rhai  erbyn 
hyn  oeddynt  wedi  sefydlu  achos  yn  y  dref. 
Tybiai  mai  gwell  fyddai   cael   cynhadledd 
o'r  Morafiaid  a'r  Methodistiaid,  er  symud 
rhyw    feini    tramgwydd.       Nid    oedd    am 
undeb  â  hwy,  ychwaith,  ond  am  i'r  ddwy 
blaid    synio  am   eu  gilydd   mewn  cariad. 
Tranoeth,  y  mae  yn  Longhouse,  a'r  nos- 
waith    hono    yn    Nhyddewi,    lle    yr    oedd 
cynulleidfa  anferth  wedi  ymgynull.     Aeth 
yn    ei   flaeri   trwy    Fehndre,    Llechryd,   a 
Thy'r  Yet,  gan  gyrhaedd  Castellnewydd- 
yn-Emlyn  dydd    Mercher,    lle  y  cynhehd 
Cymdeithasfa    Chwarterol.      Agorwyd    y 
Gymdeithasfa    gyda    phregeth    gan    Wil- 
h'ams,  Pantycelyn  ;  yr  oedd  yn  hynod  felus. 
Yna,    pregethodd    Harris,    yn    benaf    ar 
gyflwr  y  deyrnas,   yn   wleidyddol  a  chref- 
yddol.     Bu  yn  Gymdeithasfa  hapus  drwy- 
ddi ;   teimlai   Harris  fod  ei  yspryd  wedi  ei 
uno  ag  eiddo  y  brodyr  am  byth.     Ymdrin- 
iwyd  ag  amryw  faterion,  megys  cateceisio, 
dyledswydd    y    seiadau    i  ymgynghori   a'r 
arweinwyr    cyn    derbyn    neb    i'w    mysg    i 
bregethu,  a  pheidio  goddef  neb  i  fod  yn  bres- 
enol  yn  y  seiadau  ond  yr  aelodau.     Gwedi 
darllen  yr  adroddiadau,  yn  mysg  y  rhai  yr 
oedd   cyfeiriad  at   y   tŷ   seiat  a  gawsai  ei 
adeiladu  yn    Llansawel,   a    chwedi   trefnu 
y    Gymdeithasfa    ddilynol,   ymadawyd   yn 
felus.     Nid  oes  unrhyw  gyfeiriad  yn  cael 
ei  wneyd  at   Daniel   RowÌand  na    Howell 
Davies ;  y  mae  yn  debyg  nad  oeddynt  yn 


bresenol.  "  Tybiaf,"  meddai  Harris,  "  f y 
mod  yn  gweled  pethau  mawrion  yn  agos- 
hau,  gwedi  yr  ystorm  a'r  brofedigaeth 
ddiweddar,  yr  hon,  mi  a  hyderaf,  sydd  yn 
agos  trosodd."  Dychwelodd  trwy  Maes- 
noni,  Llangamarch,  a  Llansantffraid.  Yn 
y  he  diweddaf  cafwyd  gwaredigaeth  ryfedd. 
"  Yn  y  seiat  breifat,"  meddai  Harris,  "  yr 
oeddym  i  fynu  y  grisiau,  tua  dau  gant  o 
honom,  a  thorodd  y  trawst  canol,  fel  y 
syrthiasom  oll.  Eithr  ni  thorwyd  asgwrn 
i  neb.  Yr  oedd  plentyn  bach  yn  y  cryd 
o  dan  y  cyfan  ;  ond  aeth  estyllen  ar  draws 
y  cryd,  fel  na  chyffyrddodd  dim  a'r  baban  ; 
yn  wir,  ni  ddeffrodd  o'i  gwsg.  Pe  y 
digwyddasai  bum'  mynyd  yn  gynt  cawsai 
Ilawer  eu  clwyfo."  Aeth  gyda  Mr.  Wil- 
liams,  offeiriad  Llansantffraid,  i'r  eglwys, 
Ile  y  gwrandawodd  bregeth  dra  rhagorol. 
Gwedi  pregethu  ei  hun,  yn  ofnadwy  o 
ddifrifol,  dychwelodd  adref. 

Yr  wythnos  ganlynol  yr  oedd  Cymdeith- 
asfa  Fisol  yn  Nhrefecca.  Agorwyd  hi 
gyda  phregeth  gan  Howell  Harris,  oddiar 
y  geiriau  :  "  Hyd  yn  hyn  ni  ofynasoch 
ddim  yn  fy  enw  i,"  &c.  "  Cefais  yr 
Yspryd  gyda  mi  yn  wir,"  meddai,  "  i 
egluro  iddynt  natur  cyfiawnhad  ;  y  modd 
yr  ydym  yn  gyfiawn  yn  nghyfiawnder 
Crist  ;  yn  addfwyn  yn  ei  addfwynder,  ac 
yn  ufudd  yn  ei  ufudd-dod.  Dangosais  nad 
oes  genym  ddim  cyfiawnder  ynom  ein 
hunain ;  a  pha  mor  bell  y  gallwn  fyned 
mewn  gras,  ac  eto  bod  yn  dra  anwybodus 
am  farwolaeth  a  chyfiawnder  yr  lesu.  Yn 
sicr,  rhwygwyd  y  llen  heddyw,  a  gwelodd 
llawer  eu   hunain  yn  gyflawn   yn   y  wisg 

hon."  Y  mae  yn  amlwg  nad  oedd  Harris 
yn  glynu  yn  glos  wrth  ei  destun,  ond  ei 
fod  yn  cymeryd  rhyddid  i  fyned  oddiwrtho 
at  unrhyw  wirionedd  y  tybiai  mai  buddiol 
fyddai  ei  draethu.  Gwedi  y  bregeth  yr 
oedd  seiat  gyffredinol  i'r  holl  aelodau.  Ac 
ymddengys  ei  bod  yn  gyfarfod  rhyfedd  ;  y 
dylanwadau  dwyfol  a  lanwent  y  lle.  Yn 
ngwres  y  cynhyrfiad,  gwaeddai  Harris :  "  Y 
chwi  a  fedr  fyned  ymaith,  ewch ;  ni  fynwn 
neb  yma  ond  y  rhai  sydd  a  gorfodaeth 
arnynt  i  ddyfod.  Os  nad  ydych  wedi  eich 
geni  oddi  uchod  ;  os  nad  ydych  o  rif  y 
rhai  y  rhaid  iddynt  weddío,  a  bod  yn 
ddiwyd  gyda  eu  hiachawdwriaeth,  cedwch 
draw.  Önd  nis  gallwch  gadw  draw ;  y 
mae  yn  rhaid  i  chwi  ddyfod,  oblegyd  yr 
Arglwydd  sydd  Dduw,  a  rhaid  i  bob  peth 
roddi  ffordd.  O,  gynifer  o  bethau  sydd  yn 
eich  tynu  yn  y  blaen  !  Y  mae  y  cyfamod 
yn  dweyd,  '  Y  mae  yn  rhaid  iddynt  ddyfod ! ' 
Y  gwaed  sydd  yn  dywedyd,  '  Rhaid  iddynt 
ddyfod  !  Felly  hefyd  y  dywed  gras,  a'r 
addewidion."  Hawdd  deall  fod  tân  Duw 
wedi  disgyn  i'r  lle,  a  bod  calon  Harris  yn 
llosgi  yn  ei  fynwes.  Yn  y  Gymdeithasfa, 
nid  yw  yn  ymddangos  i  benderfyniadau  o 
bwys  gael  eu  pasio,  ond  cymhellai  y 
Diwygiwr  y  cynghorwyr  gyda  phob  difrif- 
wch  i  osod  i  fynu  gateceisio  yn  mhob  man, 
ac  i  anog  yr  aelodau  i  ymgydnabyddu  a'r 
Ysgrythyr. 

Diwedd  yr  wythnos,  cychwyna  am 
daith  o  rai  wythnosau  trwy  Wlad  yr  Haf, 
Devon,  a  Chornwall,  ond  ar  ei  ffordd  y  mae 
yn  pregethu  mewn  amryw  leoedd  yn 
Siroedd  Morganwg  a  Mynwy.  Aeth  y 
noson  gyntaf  tua  Blaentawe,  ac  wrth 
groesi  y  mynyddoedd,  yr  oedd  ei  fyfyrdodau 
yn  sefydlog  ar  yr  Ysgrythyr,  a  theimlai 
fod  Duw  yn  gydymaith  iddo.  Yr  oedd  y 
myfyrdod  tawel  hwn  wedi  nawseiddio  ei 
yspryd  ar  gyfer  yr  odfa.  Yr  efengyl  yn 
allu  Duw  er  iachawdwriaeth  oedd  ei  fater, 
a  chafodd  lawer  o  ryddid  i  lefaru.  Boreu 
dranoeth,  pregethodd  yn  Gelly-dorch-leithe, 
a'r  nos  yn  Castellnedd.  Ymddengys  fod 
y  seiat  yn  y  lle  diweddaf  mewn  cryn 
derfysg,  fod  ynddi  rai  o  olygiadau  Armin- 
aidd,  yr  hon  gyfundraeth  nas  gallai  Harris 
ei  goddef.  Anerchodd  yr  aelodau  yn  gryf, 
dywedodd  y  rhaid  iddynt  ddewis  y  naill 
blaid  neu  y  llall,  nas  gallent  berthyn  i'r 
ddwy.  Yna,  eglurodd  athrawiaeth  ethol- 
edigaeth,  ac  atebodd  wrthddadleuon. 
"  Paham  y  geilw  Duw  arnom  i  droi,  oni 
feddwn  allu  i  droi  ?  "  meddai  y  gwrth- 
ddadleuydd.       Atebai  yntau  :    "  Os    ydym 


ni  wedi  colH  y  gallu  i  gyflawni,  nid  yw  yr 
Arglwydd  wedi  colU  ei  hawl  i  ofyn." 
Eglurodd,  yn  mhellach,  ddarfod  i  Dduw 
roddi  y  gyfraith  i  ddyn  er  argyhoeddiad, 
dangos  iddo  ei  fod  yn  golledig,  a'i  gau 
dan  gondemniad.  Gwedi  hyn,  esboniodd 
iddynt  ei  safle  ei  hun,  y  modd  yr  oedd  yr 
Arglwydd  a'r  brodyr  wedi  ei  osod  yn  ei  le, 
fel  Arolygydd  cyffredinol  dros  y  seiadau 
a'r  cynghorwyr  ;  ond  rhag  ofn  hunangais 
nad  oedd  wedi  defnyddio  ei  awdurdod ;  a 
gorchymynodd  iddynt  na  oddefent  i  neb 
ddyfod  i'w  mysg  i  gynghori  ond  rhai  wedi 
eu  hawdurdodi  i  hyny.  Tybia  iddo  fod 
yma,  dan  fendith  Duw,  yn  foddion  i 
rwystro  rhwyg.  Gwedi  hyn  ymwela  a'r 
Hafod,  a  Nottage.  Yn  y  lle  diweddaf, 
datgana  ei  farn  y  byddai  i'r  Methodistiaid, 
y  Wesleyaid,  a'r  Morafìaid,  gael  eu  huno 
a'r  Eglwys  Sefydledig.  Yn  sicr,  y  dymun- 
iad  oedd  tad  y  meddylddrych.  Dranoeth, 
y  mae  mewn  lle  o'r  enw  Ffwrnes-newydd- 
ar-Daf.  Yn  y  seiat  breifat  yma  cododd 
Satan  wrthwynebiad  i  athrawiaeth  dirgel- 
wch  y  gwaed,  yn  mherson  rhyw  gynghorwr 
anghyoedd.  Ceryddodd  Harris  ef,  a  chan 
ei  fod  yn  parhau  yn  gyndyn  bu  raid  iddo 
ei  ddiarddel.  Y  dydd  canlynol,  yr  oedd 
Cymdeithasfa  Fisol  yn  New  Inn,  Sir 
Fynwy.  Llefarodd  yntau  yn  helaeth  ar 
ei  le  ei  hun  fel  Arolygwr  cyffredinol ;  ar  ei 
benderfyniad  i  beidio  gadael  Eglwys  Loegr, 
er  ei  fod  yn  caru  yr  Ymneillduwyr ;  anog- 
odd  i  ddysgyblaeth  mewn  teuhioedd,  ac  ar 
i  bob  un  adnabod  ei  le.  "  Gwedi  i  mi 
orphen,"  meddai,  "  cefais  brofedigaeth 
oddiwrth  y  brawd  Morgan  John  Lewis. 
Dywedai  fy  mod  yn  tra  awdurdodi  arnynt, 
ac  yn  eu  cadw  mewn  caethiwed.  Nad 
iawn  i  mi  ddweyd  fod  paw^b  a'm  gwrth- 
wynebai  i  yn  dywyll,  yn  gnawdol,  a  than 
lywodraeth  y  diafol.  Nad  oedd  genyf 
awdurdod  Gair  Duw  dros  yr  hyn  a  wnawn, 
a  thros  i  bawb  roddi  i  fynu  eu  cred-  i  Grist 
a'i  eglwys,  ond  fy  mod  wedi  ei  gael  oddi- 
wrth  y  Morafiaid.  Dywedai  ei  fod  ef  yn 
bleidiol  i  Rowdand,  a  bod  genyf  ragfarn  at 
y  Parch.  Edmund  Jones.  Canlynwyd  hyn 
gan  derfysg  dirfawr."  A  pha  eiriau  y 
darfu  iddo  ateb  Morgan  John  Lewis  nid 
yw  yn  dweyd  ;  ond  ymddengys  i'r  Gym- 
deithasfa  fod  yn  dra  anhapus.  "  Yr  oedd 
llawer  o  frwdaniaeth  yno,"  meddai,  "  a 
daeth  Satan  i  lawr."  Eithr  ymddengys  i 
bethau  dawelu  cyn  y  diwedd,  ac  iddynt 
drefnu  amryw  bethau  yn  heddychol. 

7\eth   yn   ei   flaen    trwy    Bryste,    lle    y 
cynhehd  Cymdeithasfa,  Bath,  Weflington, 

Exeter,  Ringsbridge,  Plymouth,  a  St. 
Gennis,  yn  Cornwall.  Parhaodd  y  daith 
hon  am  bum'  wythnos,  ac  am  ran  fawr  o 
honi  yr  oedd  John  Wesley  yn  gydymaith 
iddo.  Tri  diwrnod  y  bu  gartref  ar  ol  dych- 
welyd  cyn  cychwyn  i  Gymdeithasfa  Fisol 
Llanfair-muallt.  Yr  oedd  nifer  o'r  cyng- 
horwyr  wedi  ymgasglu  yma,  yn  nghyd  â 
dau  oífeiriad,  a'r  boneddwr  duwiolfrydig, 
Mr.  Gwynn.  Galarai  Harris  o  herwydd 
fod  Antinomiaeth  ar  gynydd  yn  y  parthau 
hyn.  "  Arholais  bregethwr,"  meddai,  "  a 
daethom  i  benderfyniad  gyda  golwg  ar  dy 
yma."  Y  "  t}-  "  hwn  oedd  Capel  Alpha,  yr 
hwn  yn  fynych,  ond  yn  annghywir,  a 
elwir  yn  gapel  cyntaf  y  Methodistiaid  yn 
Nghymru.     Eu  capel  cyntaf  yn  Mrychein- 


Adroddais  iddynt  fy  hanes ;  fy  mod  am 
amser  wedi  bod  yn  teithio  haner  can' 
milltir  y  dydd,  ond  na  wnaent  hwy  ddyfod 
ychydig  íìlltiroedd  i'r  cyfarfodydd,  rhag 
ofn  cael  anwyd.  Datgenais  y  trown  allan 
bawb  a  absenolai  eu  hunain  o  ddwy  seiat, 
pwy  bynag  a  fyddent  ;  na  chaíîai  tŷ 
Dduw  ei  ddirmygu  ganddynt,  y  caent 
deimlo  awdurdod  y  weinidogaeth."  "  Yr 
ydym  wedi  derbyn  cenadwri  gan  Dduw," 
meddai ;  "  ac  er  nad  ydym  yn  galw  ein 
hunain  yn  esgobion,  offeiriaid,  na  diacon- 
iaid  ;  eto,  yr  ydym  yn  weinidogion  yr 
Arglwydd.  Y  mae  Duw  yn  ein  hadwaen. 
Yma  yr  oeddwn  yn  llym,  oblegyd  nad 
oedd  ganddynt  dŷ  cwrdd,  gan  ddangos  y 
gallai  amryw  o  honynt  gyfranu  pum'  neu 


CAPEL    ALPHA,    LLANPAIE-MÜALLT,    SIB    FRYCHEINIOG. 

[Ädcüadioyd  gyntaf  yn  y  flwijddyn  1747.    Darlim  yr  aü  Gapel  ydyio  hwn.] 


iog  ydoedd.  Ymwelodd  yn  ganlynol  a'r 
Tyddyn,  lle  y  treuhodd  y  Sabbath.  A 
oedd  yma  fath  o  Gymdeithasfa,  nis  gwydd- 
om  ;  ond  penderfynodd  ef  a'r  brodyr  i 
wneyd  y  dydd  Mercher  canlynol  yn  ddydd 
gweddi  dros  Lewis  Evan,  yr  hwn  o  hyd 
oedd  yn  y  carchar.  Gweddíodd  yn  daer 
dros  Ogledd  Cymru,  ar  i  Air  yr  Arglwydd 
redeg ;  gwelai  mai  yn  erbyn  Duw  yr  oedd 
yr  holl  wrthwynebiad.  Y  dydd  dilynol, 
yr  oedd  yn  Penybont,  Sir  Faesyfed,  a  bu 
yn  dra  llym  yn  y  seiat  breifat  wrth  y 
proffeswyr  clauar.  "  Dangosais  y  ddyled- 
swydd,"  meddai,  "  o  roddi  y  cwbl  a  feddem 
i'r  Arglwydd,  a  chael  pob  peth  yn  gyffredin  ; 
a'r  modd  yr  oedd  yr  Arglwydd  wedi'  ym- 
ddwyn    atynt    hwy,    a    hwythau    ato    ef. 


ddeg  punt.  Llawer  a  ddarostyngwyd,  ac 
a  oeddynt  yn  ddrylhog,  gan  waeddi :  '  Myft 
yw  y  gŵr.'  A  darfu  i  rai  o  honynt  gyduno 
i  gyfarfod,  i  adeiladu  tŷ."  Gwelwn  ddau 
beth  yn  y  difyniadau  hyn.  Sef  (i)  Fod 
capelau  wedi  cael  eu  hadeiladu  mewn  cryn 
nifer  o  leoedd  yn  mysg  y  Methodistiaid, 
fel  y  mae  Harris  yn  ei  theimlo  yn  ddyled- 
swydd  arno  i  geryddu  seiat  Penybont — 
lle  gwledig,  yn  Sir  Faesyfed — am  na 
buasent  hwythau  wedi  gwneyd  yn  gyffelyb. 
(2)  Cawn  yma,  am  y  tro  cyntaf,  awgrym, 
ar  ba  un  y  gweithredodd  Howell  Harris 
ar  ol  hyn  yn  Nhrefecca,  sef  na  ddylai 
Cristionogion  ddal  eiddo  personol,  ond 
bod  a  phob  peth  yn  gyffredin  rhyngddynt. 
Dranoeth,    brysiodd    Howell    Harris    i 

Drefecca,  lle  yr  oedd  Cymdeithasfa  Fisol 
i  gael  ei  chynal.  Agorodd  y  Gymdeithasfa 
gyda  phregeth  ar  y  geiriau  :  "  Pan  wyf 
wan,  yna  yr  wyf  gadarn."  Dywed  ei  fod 
yma  mewn  Ue  ofnadwy,  yn  sefyll  megys 
rhwng  y  byw  a'r  meirw.  "  Yr  oeddwn 
yn  Ilym  at  yr  Ymneillduwyr,"  meddai, 
"  a'r  holl  brofîeswyr  cnawdol,  gan  ddangos 
eu  bod  oU  yn  ddigllawn  wrthyf  am  fy  mod 
yn  eu  ceryddu,  ond  mai  mewn  cariad  yr 
oeddwn  yn  gwneyd  hyny,  a  phe  bai  yn  fy 
ngallu,  y  dyrchafwn  hwy  i  fynu  o'r  llwch. 
Dangosais  ein  bod  yn  gyflawn  yn  Nghrist, 
yn  ddyogel  yn  Nghrist,  ac  yn  fwy  na 
choncwerwyr  ynddo  ef."  Yn  y  seiat 
breifat  a  ddilynai,  daeth  yr  Arglwydd  i 
lawr,  a  rhoddodd  i  Harris  bethau  newydd 
a  hen  i'w  dweyd.  Dangosodd  nas  gallent 
fyned  yn  ol,  y  rhaid  iddynt  fyned  yn 
mlaen.  Yn  y  Gymdeithasfa,  nid  yw  yn 
ymddangos  i  unrhyw  benderfyniadau  gael 
eu  pasio ;  treuHwyd  yr  amser  trwy  fod 
Harris  yn  adrodd  am  Iwyddiant  y  gwaith 
yn  Lloegr. 

Ddechreu  mis  Mawrth,  aeth  i  Lundain, 
lle  yr  arhosodd  hyd  y  Pasg.  Prin  yr  oedd 
wedi  dychwelyd  na  chawn  ef  yn  cychwyn 
drachefn  i  Gymdeithasfa  Chwarterol  Wat- 
ford.  Y  dydd  Gwener  blaenorol  i'r  Gym- 
deithasfa,  pregetha  yn  y  Goetre,  Sir 
Fynwy  ;  ac  yn  y  seiat  breifat  trinia  yr 
aelodau  yno  yn  llym.  "  Dangosais  iddynt," 
meddai,  "  y  fath  yspryd  gwrthwynebol 
i'm  gweinidogaeth  oedd  yma  o'r  cychwyn  ; 
mor  ddiog  oeddynt,  fel  na  ddeuent  dair 
milltir  o  íîordd,  i'r  New  Inn,  i'n  cyfarfod 
cyífredinol ;  ac  felly,  eu  bod  yn  gwneyd  yr 
oU  a  allent  i  rwystro  y  gwaith.  Eu  bod  yn 
absenoH  eu  hunain  o'r  Eglwys,  ac  yn  gadael 
ei  chymundeb,  tra  y  mae  yn  amlwg 
ddarfod  i'r  Arglwydd  ein  galw  yn  y  dull 
hwn  ;  a'u  bod  yn  gwanhau  fy  nwylaw 
yn  fwy  na  neb.  Dywedais,  oni  symudent 
yn  mlaen,  na  ddeuwn  i'w  mysg ;  nas 
gaUwn  fyned  He  nad  oedd  athrawiaeth  y 
gwaed,  a'r  gwaed  ei  hun,  trwy  yr  Yspryd, 
yn  cael  rhedeg  yn  rhydd.  üs  yw  yr 
athrawiaeth  yn  faich  arnoch,  meddwn,  y 
mae,  mewn  ystyr,  feHy  i  mi,  oblegyd  yr 
wyf  yn  appeho  at  Dduw  nas  gaHaf  beidio 
ei  phregethu  ;  nid  gan  ddyn  na  dynes  ei 
derbyniais,  ond  gan  Dduw ;  y  mae  genyf 
er  ys  saith  mlynedd.  Datgenais  mai  dyma 
fy  ymwehad  olaf,  oddigerth  i  mi  weled 
cyfnewidiad  ;  yna,  Heferais  yn  felus  am  y 
gwaed,  a'r  Yspryd  a  ddaeth  i  lawr,  ac  yr 
oeddym  yn  dra  thyner."  Yr  oedd  seiat  y 
Goetre    yn    gyfagos    i'r    New    Inn,     He    y 


gweinidogaethai  Morgan  John  Lewis,  yr 
hwn  oedd  yn  wrthwynebwr  cryf  i  athraw- 
iaethau  neiHduol  HoweH  Harris,  a  rhydd 
hyn  gyfrif  am  y  gwrthwynebiad  a  deimHd 
yno  at  y  Diwygiwr  o  Drefecca.  Y  mae 
yn  ffaith  awgrymiadol  na  ymwelodd  Harris 
y  tro  yma  a'r  New  Inn.  Aeth  i  Lan- 
heiddel  y  Sadwrn ;  treuHodd  y  Sul  yn 
nhỳ  Robert  Evans,  ger  CaerHeon-ar- 
Wysg  ;  pregethodd  yn  Llanfaches  dydd 
Llun,  ac  yr  oedd  yn  bur  Hym  at  yr 
aelodau.  Daeth  i  Watford  y  nos  cyn  y 
Gymdeithasfa,  a  chlywodd  y  fath  chwedlau, 
fel  y  gofidiwyd  ei  enaid  ynddo.  Nis 
gwyddai  pa  fodd  i  weithredu,  gan  fod  rhyw 
gynghorwr  wedi  ei  ddwyn  yno  a  droisai 
efe  aHan,  am  nad  oedd  ei  yspryd  mewn 
cydymdeimlad  a'r  Methodistiaid.  Yr  oedd 
yno,  hefyd,  weinidog  perthynol  i'r  Ym- 
neiHduwyr,  yr  hwn,  yn  groes  i  ddymuniad 
Harris,  a  elai  o  gwmpas  y  seiadau.  Yn  ei 
draHod,  ymneiHduodd  i  weddîo.  Llew- 
yrchodd  yr  Arglwydd  arno  pan  ar  ei 
liniau  ;  dychwelodd  at  y  brodyr,  ac  wrth 
gydymddiddan  symudwyd  rhan  fawr  o'i 
faich.  Yna,  aeth  i'r  Groeswen  i  wrando 
Daniel  Rowland  yn  pregethu.  Y  testun 
oedd,  Heb.  vi.  7,  a  chafwyd  odfa  ryfedd  ; 
teimlai  Harris  ei  serchiadau  yn  ymglymu 
am  ei  anwyl  frawd  wrth  wrando,  a  hyny 
braidd  yn  dynach  nag  erioed. 

Y  peth  cyntáf  a  wnaed  yn  y  Gymdeith- 
asfa  oedd  appwyntio  tri  brawd  i  gynorthwyo 
HoweH  Harris  yn  ei  waith  fel  arolygydd, 
sef  Benjamin  Thonias,  y  gweinidog  Ym- 
neiHduol,  Thomas  Jones,  a  Thomas 
WilHams.  Thomas  WiHiams,  o'r  Groes- 
wen,  oedd  y  diweddaf,  yn  ddiau,  a  phrofa 
ei  appwyntiad  ei  fod  wedi  ail-gysylltu  ei 
hun  yn  Hwyr  a'r  Methodistiaid.  Daeth 
cryn  gyffro  ac  anghydwelediad  i  fysg  y 
brodyr  wrth  ymdrin  ag  achos  y  cynghorwr 
yr  oedd  Harris  wedi  ei  ddiarddel.  Er  na 
ddywedir  hyny  yn  bendant,  awgryma  y 
dydd-lyfr  na  chadarnhawyd  y  ddedfryd. 
Yn  y  cyfwng  rhwng  y  cyfarfodydd  cafodd 
Harris  ymddiddan  preifat  pur  faith  â 
Rowland,  ac  ymddengys  fod  teimladau 
da  yn  ffynu  rhyngddynt.  "  Yr  Arglwydd 
a  gymerodd  ymaith  y  beichiau  annyodd- 
efol  oedd  yn  gwasgu  arnaf,"  meddai 
Harris  ;  "  cefais  ryddid  i  ddweyd  wrth  y 
brodyr  oH  yr  hyn  a  dybiwn  oedd  aHan  o 
le  ynddynt,  a'r  modd  y  dylem  grýfhau 
breichiau  ein  gilydd.  Y  dylai  yr  offeiriaid 
a  minau  ddweyd  wrth  ein  gilydd  y  pethau  a 
glywn,  fel  y  gaHwn  ymdrin  â  hwy  cyn 
dyfod  i  fysg  y  brodyr,  onide  y  coHwn  bob 


1747-] 


HOWELL    HARRIS. 


341 


awdurdod.  Cefais  nerth  i  geryddu  balch- 
der  y  brodyr,  gan  ddangos  y  dylai  gwrol- 
deb,  calUneb,  ffyddlondeb,  a  thynerwch 
fod  yn  ein  mysg  yn  wastad,  ac  y  dylai  pob 
un  adnabod  ei  le.  Cefais  lef  ynof  am  i'r 
Arglwydd  ddyfod  i'n  mysg.  Gwedi  pen- 
derfynu  amryw  bethau,  a  threfnu  cylch- 
deithiau  y  brodyr,  ymadawsom  yn  hyfryd, 
wedi  ein  dwyn  unwaith  i  fin  ymraniad." 
Ar  y  terfyn,  pregethodd  Daniel  Rowland 
oddiar  y  geiriau :  "  Onid  oes  bahn  yn 
Gilead  ?  "  Ar  y  cychwyn,  yr  oedd  Harris 
yn  sych  ;  ond  pan  ddaeth  y  pregethwr  at 
waed  Crist,  er  mai  ychydig  eiriau  a  ddy- 
wedodd  am  dano,  cyffrodd  ei  yspryd 
ynddo ;  gwelai  ynddo  ei  hun  fynydd  o 
hunan,  a  byd  o  falchder;  ond  gwelai,  hefyd, 
y  cai  ei  waredu  oddiwrth  y  cwbl,  gan  mai 
yr  Arglwydd  sydd  Dduw.  "  Yr  wyf  yn 
cael,"  meddai,  "  nad  yw  pregethu  profiad 
yn  fy  mhorthi ;  eithr  pan  leferir  am  y  Dyn 
Crist,  yna  yr  wyf  yn  cael  ymborth."  Y 
mae  yr  ymadrodd  nesaf  yn  anhawdd  ei 
ddeaU.  "  Crybwyllais  wrth  y  brawd 
WilHams,"  meddai,  "  ei  fod  yn  ddeddfol, 
a'i  fod  ar  ol  mewn  athrawiaeth,  gyda 
gorchudd  ar  ei  lygaid.  Ond  wrth  ganfod 
yr  Arglwydd  gydag  ef,  ac  yntau  mor  synil, 
gwnaed  fi  yn  ddiolchgar  am  yr  hoU 
ddoniau  a  rodded  i'r  naiU  a'r  UaU  o 
honom."  WiUiams,  Pantycelyn,  ar  ol 
mewn  athrawiaeth !  Yr  ydym  ni  wedi 
arfer  edrych  arno  fel  y  penaf,  braidd,  o'r 
duwinyddion  ;  fel  un,  yn  rhinwedd  rhyw 
reddf  ysprydol  a  drigai  ynddo,  yn  dyfod  i 
gydnabyddiaeth  â  gwirioneddau  dwyfol,  y 
methai  y  duwinyddion  athronaidd,  gyda 
eu  holl  resymeg,  ymddyrchafu  atynt. 
Tybiem  mai  efe  oedd  y  nesaf  yn  ei  syniadau 
o'r  Diwygwyr  Methodistaidd  at  olygiadau 
neiUduol  Harris,  parthed  agosrwydd  perth- 
ynas  y  ddwy  natur  yn  mherson  ein  Har- 
glwydd.  Cawn  yn  ei  emynau  lawer  o'r 
ymadroddion  ag  y  beid  ar  y  Diwygiwr  o 
Drefecca  am  eu  defnyddio.  Ác  eto, 
cawn  yma  Harris  yn  ei  gyhuddo  o  fod  yn 
ddiffygiol  mewn  duwinyddiaeth,  ac  o  fod  â 
gorchudd  ar  ei  lygaid.  Nid  oes  genym  un 
esboniad  i'w  roddi  ar  hyn  ;  rhaid  i  ni 
gymeryd  y  dydd-lyfr  fel  y  mae. 

Dydd  Sadwrn,  aeth  i  St.  Nicholas,  Ue  y 
cafodd  odfa  felus.  Ar  y  terfyn,  cafodd 
ymddiddan  a'r  cynghorwr  anghyoedd, 
WiUiam  Harry,  am  gryfhau  yr  undeb 
rhyngddo  ef  a'r  brawd  Rowland.  Gwelai 
y  cynghorwr  y  byddai  rhwyg  rhwng  y 
ddau  arweinydd  yn  ddinystr  i'r  seiadau. 
Ymwelodd,  yn  nesaf,  a'r  Aberthyn,  Ue  y 


Uefarodd  yn  Uym,  gan  ddangos  y  byddai  y 
rhai  nad  ydynt  yn  ufuddhau  i'r  efengyl  yn 
waeth  eu  cyflwr  na'r  paganiaid.  Nos 
Sadwrn,  daeth  i  Lantrisant,  a  phregethodd 
yn  gyffelyb  i'r  modd  y  gwnaethai  yn 
Aberthyn.  Yn  y  seiat  breifat  a  ddilynai 
gwnaeth  ei  oreu  i  uno  yr  aelodau  ;  cym- 
heUodd  hwynt  i  osod  i  fynu  gateceisio. 
Boreu  y  Sul,  aeth  i'r  eglwys,  Ue  y  cafodd 
ei  loni  gan  bregeth  dda  ;  a  chwedi  hyny,  yn 
y  sacrament,  profodd  ddirfawr  felusder. 
Dydd  Llun,  y  mae  yn  yr  Hafod,  Ue 
y  Uefara  am  natur  y  gwaith  a  gerid 
yn  mlaen  gan  Dduw  yn  Nghymru  er 
ys  deng  mlynedd  beUach.  Cynghora 
y  rhai  a  gymunent  yn  y  capelau  Ym- 
neiUduol  i  barhau  i  wneyd  hyny,  a'r 
rhai  a  arferent  gyniuno  yn  yr  Eglwys  i 
barhau  yr  un  modd.  Dengys  y  modd  yr 
arosodd  yr  Apostohon  yn  yr  Eglwys 
luddewig,  er  fod  yr  un  rhesymau  ganddynt 
dros  droi  eu  cefnau  arni,  ag  sydd  gan  y 
Methodistiaid  dros  gefnu  ar  yr  Eglwys 
Sefydledig.  Yna,  aeth  tua  ChasteUnedd. 
Ar  y  ffordd  yno  gwelai  fod  Duw  yn 
anfeidrol ;  yn  anfeidrol  yn  ei  berffeitliiau, 
yn  anfeidrol  yn  ei  wirionedd,  ac  yn  an- 
feidrol  yn  ei  gariad,  fel  nad  oes  un  gwrth- 
ddrych  mewn  un  man  i'w  gymharu  iddo. 
Yn  NghasteUnedd,  cyfarfyddodd  â  chwaer 
grefyddol,  a  fwriadai  ail-briodi,  yr  hon  a 
honai  ei  bod  wedi  cael  ateb  oddiwrth  yr 
Arglwydd  gwahanol  i'r  hyn  a  gawsai 
Harris ;  daeth  hyn  yn  drwm  arno,  gan 
beri  iddo  lefain  ar  yr  Àrglwydd  :  "  Paham 
y  gosodaist  fi  yn  y  safle  hon  ?  "  Eithr 
gwnaed  ef  yn  dawel  yn  ei  feddwl,  gan 
weled  mai  yr  Arglwydd  a  drefnasai  y  Ue 
iddo,  ac  a  roddasai  iddo  gymhwysderau  ar 
ei  gyfer,  a  hyny  er  mwyn  ei  ogoniant  ei 
hun.  Pregethodd  gyda  rhyddid  mawr, 
oddiar  Gal.  vi.  i.  Dangosai  y  fraint  o 
gael  canlyn  Crist  ;  taranai  yn  erbyn 
anwiredd,  gan  ddangos  fod  y  cyfamod 
tragywyddol  yn  erbyn  pechod  o  bob  math. 
Yn  y  seiat  breifat,  gosododd  ryw  gasgUadau 
ger  eu  bron,  ac  anogodd  hwynt  i  ddysg- 
yblaeth.  Dydd  Mawrth,  cawn  ef  yn 
myned  i  wrando  Daniel  Rowland,  i  rywle 
cyfagos  i  Gastellnedd.  "  Pregethodd  y 
brawd  Rowland  yn  ogoneddus  heddyw," 
meddai,  "  ar  undeb  y  credinwyr  ;  dangos- 
odd  yr  angenrheidrwydd  ar  iddynt  oll 
gydimo  mewn  cariad,  ac  ar  i  bob  un 
adnabod  ei  le,  ac  aros  ynddo,  fel  na  bydd 
y  frwynen  yn  tybio  ei  hun  yn  gedrwydden, 
a'r  falwoden  yn  meddwl  ei  hun  yn  gawrfil. 
Mwynheais  ef  yn  ddirfawr  ;  gwnaed  i  mi 

lawenychu  o'i  herwydd ;  a  theimlwn  yr 
undeb  agosaf  ag  ef,  gan  ddymuno  cael 
byw  a  marw  gydag  ef.  Yr  oedd  nerth 
anarferol  yn  cydfyned  a'r  Gair ;  Uanwyd 
eneidiau  o'r  Arglwydd,  a  chwythodd 
awelon  bahiiaidd  drosom."  Wedi  y  cyfar- 
fod,  aeth  Harris  i  ymweled  â  brawd  claf, 
oedd  yn  llawn  o  fîydd  ;  yna,  teithiodd 
Rowland  ag  yntau  yn  nghyd  i  Glanyr- 
afonddu,  pellder  o  bum'-milltir-ar-hugain, 
ac  ymddengys  fod  WilUams,  Pantycelyn, 
yn  y  cwmni.  "  Cefais  lawer  o  ryddid  i 
ddweyd  wrth  y  brawd  Rowland  am  fy 
undeb  ag  ef,"  meddai  Harris  ;  "  am  i  ni 
fod  yn  un  i  gadarnhau  dwylaw  ein  gilydd, 
ac  er  meddu  awdurdod,  gan  geisio  ganddo 
ef  gynorthwyo.  Cyfeiriais,  hefyd,  at  yr 
angenrheidrwydd  am  ddysgyblaeth.  Yr 
oedd  ef  yn  gryf  yn  erbyn  yr  athrawiaeth 
am  dystiolaeth  yr  Yspryd,  ac  yn  ddolurus 
ar  Mr.  Grifhth  Jones.  Llwyddais  i'w 
gymedroH  yn  y  ddau  beth.  Bu  pethau 
eraill  yn  destunau  ymddiddan,  megys  fy 
ngalwad  i  bregethu  ;  yr  Urim  a'r  Thumim, 
&c."  Dranoeth,  wedi  cyrhaedd  Glanyr- 
afonddu,  ysgrifena  drachefn  :  "  Y  ddoe, 
wrth  drafaelu  gyda  y  brawd  Rowland, 
cefais  lawer  o  ryddid,  ond  gwelaf  fod  cryn 
waith  i'w  wneyd  eto  gan  yr  Arglwydd. 
Siaredais  am  sancteiddrwydd  y  gwaith^ 
am  ein  hannrhefn,  ein  diffyg  dysgyblaeth, 
a'n  pleidgarwch  ;  ac  am  i  ni  gydweled  yn 
breifat  gyda  golwg  ar  bob  peth,  fel  y 
byddom  yn  myned  i  fysg  yr  eneidiau  gan 
lefaru  ag  un  llais.  Dangosais  am  y  modd 
y  mae  y  gwaith  i'w  gario  yn  y  blaen  yn  y 
canol,  megys  rhwng  Esgobyddiaeth  a  Hen- 
aduriaeth  ;  am  y  brawd  Wesley  yn  dyfod 
i  fysg  ein  llafur  ;  ac  am  benderfynu  i  bob 
un  ei  le.  Ymddiddanasom  am  y  rhyfel ; 
ac  am  y  cri  oedd  yn  fy  enaid  ar  i  mi  adael 
bendith  ar  fy  ol  pa  le  bynag  yr  awn. 
Llefarais  i'r  byw  wrtho  ef,  a'r  brawd 
Wilhams,  gyda  golwg  ar  ysgafnder,  am 
iddynt  fod  yn  ofalus,  fel  y  gallwyf  geryddu 
y  brodyr  eraill,  onide  y  byddai  iddynt 
redeg  am  loches  at  eu  hesiampl  hwy  ;  ac 
am  iddynt  oddef  fy  lle  i  yn  y  gwaith 
preifat,  yr  hwn  sydd  yn  perthyn  i'm  lle 
a'm  swyddogaeth." 

Nid  oes  genym  hamdden  i  sylwi  ond  ar 
un  peth  yn  y  difyniadau  dyddorol  hyn,  sef 
yr  ysgafnder  y  rhybuddir  Rowland,  a 
Williams,  Pantycelyn,  rhagddo.  Nid  oes 
genym  sail  o  gwbl  dros  feddwl  eu  bod  yn 
ddynion  ysgeifn  yn  ystyr  arferol  y  gair  ;  yr 
oeddynt  yn  byw  gormod  yn  nghymdeithas 
gwirioneddau  dwysion  yr   efengyl  i  arfer 


ysgafnder  ;  ond  ymddengys  eu  bod  yn 
naturiol  yn  siriol  o  dymher,  ac  yn  medru 
mwynhau  chwerthiniad  iachus,  gan  weled 
yr  ûchr  ddigrif  i  ambell  ddigwyddiad  ;  tra 
yr  oedd  Howell  Harris,  o'r  ochr  arall,  mor 
eithafol  o  sobr  a  dwys,  fel  yr  ymddangosai 
pob  digrifwch  iddo,  pa  mor  ddiniwed  bynag 
y  gaUai  fod,  fel  yn  agoshau  i  gymydogaeth 
yr  hyn  sydd  bechadurus.  Ymwahanodd  y 
cyfeillion  yn  Glanyrafonddu,  ac  aeth 
Harris  tua  chyfeiriad  cartref,  gan  bregethu 
ar  y  ffordd  yn  Llanddeusant,  a  Chefny- 
fedw.  Dau  ddiwrnod  y  bu  yn  Nhrefecca 
cyn  cychwyn  drachefn  am  daith  i  Sir 
Drefaldwyn.  Ymddengys  fod  y  cynghorwr 
William  Richard  yn  myned  gydag  ef,  fel 
cyfaill  iddo.  Aethant  trwy  Ty'nycwm,  a 
Llansantffraid,  yn  Sir  Faesyfed,  i  Moch- 
dref.  Pregethodd  yma  yn  Gymraeg  ac 
yn  Saesneg  i  nifer  o  bobl  syml,  yn  dechreu 
dyfod  i  wrando  yr  efengyl.  Ei  destun 
oedd,  Mat.  xi.  28.  "  Cefais  ryddid  mawr," 
meddai,  "  a  Ilawer  o  nerth  i'w  gwahodd  at 
Grist.  Dangosais  nas  gallent  gael  eu 
hachub  trwy  eu  gweithredoedd ;  ac  os 
oeddynt  yn  ymddiried  yn  eu  gweithredoedd, 
mai  eilunaddolwyr  ydynt,  ac  nad  yw 
cariad  Duw  ynddynt,"  Gwedi  y  bregeth, 
cynhaliwyd  seiat  breifat  ;  Ilefarodd  y 
Diwygiwr  ar  waed  Crist  ;  aeth  yn  Ile 
rhyfedd  yno  ;  a  buont  yn  nghyd  hyd  dri 
o'r  gloch  y  boreu,  yn  canu,  yn  gweddío, 
ac  yn  cynghori.  Bloeddiai  Harris  yn  ddiym- 
atal:  ''Y  Givaed!  ygwaed!  Y  GWAED!" 
ac  yn  y  diwedd  boddid  ei  lais  gan  floedd- 
iadau  y  cynghorwyr  oeddynt  yn  bresenol. 
Oddiyma  aeth  i  Lanfair,  Ile  y  cafodd  odfa 
rymus,  wrth  ymosod  ar  falchder.  Yn 
nesaf,  cawn  ef  yn  Llanbrynmair,  ac  wrth 
ei  fod  yn  llefaru  am  waed  Crist,  daeth  yr 
Yspryd  Glân  i  lawr  yn  rhyfedd.  Dang- 
osodd  mai  gwaed  Duw  ydoedd,  a  bod 
angenrheidrwydd  anorfod  am  dano  ;  yna, 
ymhelaethodd  ar  dduwdod  Crist;acnid 
oedd  neb  yn  bresenol  i  wrthwynebu  yr 
athrawiaeth.  Yn  y  seiat  breifat  a  ddilynai, 
gan  fod  Ilawer  wedi  ymgasglu  yno  o  Môn,  a 
Sir  Gaernarfon,  eglurodd  natur  y  seiadau, 
dysgyblaeth  y  Methodistiaid,  ei  le  ei  hun 
yn  mysg  y  Methodistiaid,  yn  nghyd  a'r 
modd  y  dechreuasai  fyned  o  gwmpas  i 
bregethu.  Ymhelaethodd,  yn  mhellach, 
ar  y  gwahaniaeth  rhwng  y  Methodistiaid 
a'r  Ymneillduwyr,  ei  fod  yn  (i)  Yn  wahan- 
iaeth  mewn  athrawiaeth,  gan  fod  Ilawer  o 
honynt  hwy  (yr  YmneiIIduwyr)  yn  Baxter- 
iaid.  (2)  Yn  wahaniaeth  mewn  dysgybl- 
aeth,  gan  fod  y  Methodistiaid  oddifewn  i'r 

Eglwys  Sefydledig.  Ac  yn  (3)  Yn  wa- 
haniaeth  mewn  yspryd.  Yn  nesaf,  aeth  i 
Blaen-Trefeglwys,  lle  y  pregethodd  oddiar 
I  loan  V.  4  :  "  Oblegyd  beth  bynag  a  aned 
o  Dduw  y  mae  yn  gorchfygu  y  byd." 
Cafodd  odfa  nerthol  anghyíFredin  ;  daeth 
yr  Arglwydd  i  lawr  mor  amlwg,  fel  y  bu 
raid  i'r  pregethwr  roddi  i  fynu,  am  y 
boddid  ei  lais  gan  floeddiadau  y  dyrfa. 
Oddiyno  teithiodd  i'r  Tyddyn,  a  chlywodd 
am  ryw  frawd  anwyl  o  gynghorwr  a  syrth- 
iasai  i  amryfusedd,  fel  yr  oedd  yn  rhaid  ei 
dori  allan.  Aeth  calon  Harris  yn  ddrylliau 
wrth  glywed  ;  neshaodd  at  orsedd  gras  er 
gwybod  meddwl  yr  Arglwydd  ar  y  mater  ; 
a'r  ateb  a  gafodd  oedd  fod  gogoniant  Duw 
a  phurdeb  y  ddysgyblaeth  yn  galw  am  i'r 
cerydd  gaeÌ  ei  weinyddu,  ac  y  byddai  yn 
foddion  i  gadw  i  lawr  Satan  a  phechod. 
Yr  oedd  nifer  o  Siroedd  Môn,  Caernarfon, 
a  Meirionydd  yn  y  Tyddyn  eto  ;  yn  wir, 
ymddengys  eu  bod  yn  ei  ganlyn  trwy  ystod 
y  daith  ;  ac  yn  y  seiat  breifat  a  ddilynai  y 
bregeth,  cymerodd  fantais  ar  eu  presenol- 
deb  i  osod  gerbron  amryw  faterion  am- 
gylchiadol.  "  Gosodais  o'u  blaen,"  medd- 
ai,  "  achos  y  tỳ  yn  Sir  Gaerfyrddin  ;  y 
cynghaws  cyfreithiol ;  a  dwyn  íTrwyth  i'r 
Yspryd,  sef  yn  benaf,  gostyngeiddrwydd. 
Dywedaisy  rhaid  i  ni  enill,  pa  un  a  gariwn 
y  gyfraith  a'i  peidio,  am  fod  Duw  gyda  ni. 
Anogais  hefyd  i  ddysgyblaeth ;  gan  ddangos 
pe  na  byddai  ond  chwech  yn  y  seiat,  fod 
hyny  yn  ddigon  i  fyned  yn  mlaen  yn  yr 
Arglwydd,  ac  y  gwnai  efe  ychwanegu 
atynt.  Wedi  gorphen  pregethu,  yr  oedd- 
wn  gyda  yr  hoU  bregethwyr  ;  gwelwn  fy 
Ile,  a  bod  yr  Arglwydd  wedi  rhoddi  goleuni 
a  doniau  i  mi  i'w  lanw.  Yna,  wedi 
gweddío,  ymadawsom  yn  felus  a'r  ŵyn  o'r 
tair  sir  bellenig."  Tebygol  mai  capel 
Llansawel  a  feddyha  wrth  "  y  tŷ  yn  Sir 
Gaerfyrddin."  At  ba  gynghaws  cyfreithiol 
y  cyfeiria  sydd  anhysbys  ;  yr  oedd  y  Meth- 
odistiaid,  druain,  yn  cael  eu  herlyn  mewn 
rhyw  lŷs  neu  gilydd  yn  barhaus  yr  adeg 
hon.  Tramwyodd  oddiyma  i  Ddolyfelin,  a 
Llanfair-muaÌlt,  gan  gyrhaedd  adref  wedi 
absenoldeb  o  ryw  naw  diwrnod.  Cronicla 
fod  dylanwadau  anarferol  yn  cydfyned  a'i 
weinidogaeth  yn  ystod  y  daith  fion.  Dyl- 
asem  grybwyll  fod  Cymdeithasfa  Fisol  yn 
Llanfair-muallt,  ac,  yn  ol  cyfrif  Harris,  yr 
oedd  o  bedwar  i  bum'  cant  o  aelodau  yn 
bresenol. 

Yr  wythnos  ganlynol,  yr  oedd  Cym- 
deithasfa  Fisol  yn  Merthyr  Cynog.  Daeth 
y  cynghorwr  Beaumont  i  Drefecca  y  dydd 


blaenorol ;  dywedodd  Howell  Harris  wrtho 
am  y  pethau  a  welai  allan  o  le  yn  y  seiadau 
dan  ei  ofal,  a  chyfeiriodd  at  y  dadleuon  a'r 
eiddigedd  oedd  yn  eu  mysg.  Cydunasant 
ar  ddau  beth,  sef  fod  pob  un  at  ei  ryddid 
i  draethu  y  genadwri  yn  ei  ffordd  ei  hun, 
ond  iddo  wneyd  hyny  mewn  symlrwydd  ; 
ac  yn  nesaf,  mae  yr  hyn  sydd  yn  oU-bwysig 
mewn  pregeth  yw  fod  yr  Argiwydd  ynddi. 
Aethant  yn  nghyd  tua'r  Gymdeithasfa. 
Ar  y  ffordd,  dadleuai  Beaumont  mai  unig 
ddefnydd  y  ddeddf  yw  egluro  trueni 
pechadur  ;  na  ddylid  anog  neb  i  rinwedd, 
oblegyd  fod  y  ddeddf  yn  ei  orchymyn,  ond 
mai  cyfeirio  y  pechadur  at  Grist  a  ddylid. 
Atebai  Harris  fod  yr  athrawiaeth  hon 
yn  sawru  o  Antinomiaeth.  Yn  Merthyr, 
ceisiodd  Harris  ddwyn  rhai  aelodau  cref- 
yddol,  oeddynt  wedi  cwympo  allan,  i 
gymod  ;  ond  ofer  a  fu  ei  ymdrech.  Agor- 
wyd  y  Gymdeithasfa  gyda  phregeth  gan 
WiUiams,  Pantycelyn,  ar  y  morwynion 
ffol.  Gofidiai  Harris  yn  ddirfawr  wrth 
glywed  mor  lleied  o  Grist  ynddi ;  tybiai  ei 
bod  yn  ddeddfol ;  ac  eto,  ymdawelai,  gan 
gredu  fod  y  pregethwr  yn  llaw  Duw, 
ac  y  byddai  iddo  ef  ei  dywys  i'r  iawn. 
Gwedi  darfod  yr  odfa,  ceryddodd  Harris 
y  pregethwr  am  ryw  ymadroddion  deddfol 
a  ddefnyddiasai  ;  ond  ni  dderbyniodd 
Williams  y  cerydd  mewn  yspryd  gostyng- 
edig,  eithr  gwresogodd  ei  dymher,  Dy- 
wedai  ei  fod  yn  caru  pawb,  ac  na  ofalai 
pa  foddion  a  ddefnyddiai  i  yru  pobl 
oddiwrth  eu  pechodau.  Eithr  cafodd 
Harris  wledd  i'w  enaid  wrth  wrando 
ar  Morgan  John  Lewis  yn  pregethu 
ar  ddirgelwch  yr  iachawdwriaeth  yn 
Nghrist.  Dangosai  na  wnaeth  yr  lesu 
ddim  fel  Duw,  na  dim  fel  dyn,  ond  pob 
peth  fel  Emmanuel ;  eglurai  y  modd  y 
dywedasai  Crist  yn  y  tragywyddoldeb  pell : 
"  Wele  fi  yn  dyfod  i  wneuthur  dy  ewyllys, 
o  fy  Nuw;"  a'r  modd  yr  oedd  yr  Oen 
wedi  ei  ladd  er  dechreuad  y  byd  ;  dywedai 
fod  nid  yn  unig  ein  heuogrwydd  wedi  ei 
roddi  arno,  ond  hefyd  ein  hanwireddau. 
"  Cefais  fwy  o  undeb  ag  ef  nag  erioed," 
meddai  Harris ;  "  nis  gallwn  beidio  ei 
garu."  Aeth  y  ddau  yn  nghyd  yn  gariadus 
i  Drefecca,  ac  agorodd  Flarris  ei  holl 
fynwes  i'w  gyfaill,  gan  bwysleisio  ar  yr 
angenrheidrwydd  am  ragor  o  undeb  rhyng- 
ddynt,  a  mynu  deall  eu  gilydd  cyn  myned 
gerbron  y  bobl. 

Yr  ydym  wedi  cael  aml  gyfeiriad  yn  y 
dydd-lyfr  gyda  golwg  ar  y  ddau  Wesley 
yn  dyfod  i  mewn  i  ìafur  y  Methodistiaid 

yn  Nghymru.  Ymddengys  fod  John 
Wesley  wedi  pregethu  yn  Nghaerdydd,  ac 
hefyd  yn  Nghastellnedd,  a  rhyw  leoedd 
eraill,  efallai,  yn  y  Dywysogaeth,  yn  ystod 
y  flwyddyn  1746,  ac  ofnai  y  brodyr 
Cymreig  y  ceid  dau  enwad  o  Fethodist- 
iaid  yn  Nghymru,  a'r  naill  yn  tynu  dan 
sail  y  llall.  Er  cael  cyd-ddealltwriaeth 
ar  hyn,  gwahoddwyd  John  Wesley  i 
Gymdeithasfa,  a  gynhehd  yn  Mryste, 
diwedd  lonawr,  1747,  ac  y  mae  y  pender- 
fyniad  y  cydunwyd  arno  yn  bwysig  a 
dyddorol.  Fel  hyn  ei  ceir  yn  nghofnodau 
y  Gymdeithasfa :  "  Ofnid,  oblegyd  ddarfod 
i  Mr.  Wesley  bregethu  yn  Nghastelhiedd, 
mai  y  canlyniad  a  fyddai  ymraniad  yn  y 
seiat'  Atebodd  Mr.  Wesíey  :  '  Nid  wyf 
yn  bwriadu  gosod  i  fynu  seiat  yn  Ngastell- 
nedd,  nac  mewn  unrhyw  dref  arall  yn 
Nghymru,  lle  y  mae  seiat  yn  barod ;  ond  i 
wneyd  yr  oU  a  allaf  i  rwystro  ymraniad.' 
Ac  yr  ydym  yn  cyduno  oll,  pa  bryd  bynag 
y  bydd  i  ni  bregethu  yn  achlysurol  yn 
mysg  pobl  ein  gilydd,  y  bydd  i  ni  wneyd 
ein  goreu,  nid  i  wanhau,  ond  i  gryfhau 
dwylaw  ein  gilydd,  a  hyny  yn  arbenig 
trwy  lafurio  i  rwystro  ymraniad.  A  chan 
fod  ymraniad  wedi  cymeryd  lle  yn  Ngor- 
llewin  Lloegr,  cydunwyd  fod  brawd  oddi- 
wrth  Mr.  Wesley  i  fyned  yno,  gyda  y 
brawd  Harris,  i  geisio  iachau  y  clwyf,  ac 
i  anog  y  bobl  i  gariad.  Cydunwyd,  yn 
mhellach,  i  amddiffyn  yn  ofalus  gymeriad 
y  naill  y  llall."  A'r  adran  berthynol  i 
Gymru  o'r  penderfyniad  y  mae  a  fynom 
ni.  Y  mae  yn  sicr  i  John  W'esley  gadw 
at  y  cytundeb  yn  deyrngar,  ac  mai  hyn 
sydd  yn  cyfrif  am  y  fîaith  na  wnaeth 
Wesleyaeth  ei  hymddangosiad  yn  y  Dy wys- 
ogaeth  hyd  ddechreu  y  ganrif  ddilynol. 
Teimlai  y  ddwy  adran  o'r  fyddyn  Fethod- 
istaidd,  er  eu  bod  wedi  ymwahanu,  a'u 
bod  yn  gwahaniaethu  oddiwrth  eu  gilydd 
ar  rai  athrawiaethau  o  bwys  ;  eto,  eu  bod 
wedi  cychwyn  o'r  un  fìynhonell,  ac  yn 
cael  eu  llywodraethu  gan  y  cyffelyb 
yspryd,  a'u  bod  yn  rhy  agos  gyfathrach  i 
ymosod  ar  eu  gilydd  trwy  osod  i  fynu 
seiadau  gwrthwynebol. 

Ganol  mis  Mai,  cychwynodd  Howell 
Harris  am  Lundain,  a  bu  yno  am  agos  i 
ddau  íìs  o  amser.  Prin  y  cafodd  fod 
gartref  dri  diwrnod  wedi  dychwelyd,  nad 
oedd  galw  arno  i  fyned  i  Gymdeithasfa 
Chwarterol  Cilycwm.  Dywed  y  dydd-lyfr 
fod  y  Gymdeithasfa  yn  cael  ei  chynal  yn  y 
"  T\'  Newydd,"  yr  hyn  a  brawf  fod  yma 
gapel    Methodistaidd    wedi    ei    adeiladu. 


Agorwyd  y  Gymdeithasfa  gyda  phregeth 
gan  Peter  Wilhams,  y  tro  cyntaf  y 
darllenwn  am  dano  yn  pregethu  mewn 
Sassiwn.  Ei  destun  oedd :  "  Mor  gu 
genyf  dy  gyfraith  di,"  a  phregethodd  yn 
rhagorol,  meddai  Harris.  Ar  ei  ol,  pre- 
gethodd  Daniel  Rowland  yn  ardderchog. 
Teimlai  Harris  fod  yma  genadwri  oddi- 
wrth  yr  Arglwydd  ato  ef ;  toddwyd  ei 
enaid  o'i  fewn  ;  ac  er  fod  yn  y  bregeth  rai 
ymadroddion  deddfol,  teimlai  yn  ddiolch- 
gar  fod  gan  Dduw  y  fath  ddyn  i  sefyll  i 
fynu  drosto.  "  Cefais  dystiolaeth  ynof," 
meddai,  "  fod  Duw  wedi  dyfod  i'r  gwersyll 
yn  erbyn  Satan  a  phechod,  ac  felly  ein 
bod  yn  sicr  o'r  fuddugohaeth."  Gwedi 
llawer  o  gymhell,  ufuddhaodd  Howell 
Harris  i  bregethu,  a  chafodd  odfa  hapus 
iawn.  Ymddengys  ei  bod  yn  Gymdeith- 
asfa  ddedwydd  drwyddi.  "  Yr  oeddym  yn 
ddedwydd  ac  yn  gariadlawn,"  meddai  y 
dydd-lyfr  ;  "  a  phenderfynasom  amryw 
bethau,  yn  tueddu  at  well  dysgyblaeth,  yn 
hollol  unol,  y  rhai  y  methem  eu  penderfynu 
yn  ílaenorol.  Darfu  i  ni  gadarnhau  dwy- 
íaw  ein  gilydd,  a  threfnu  rheolau  parthed 
priodas.  Cawsom  hyfrydwch  dirfawr  wrth 
ganu  a  gweddío  ;  ac  yr  oedd  yn  felus  fod 
yr  Arglwydd  wedi  rhoddi  i  ni  seibiant 
oddiwrth  ystorm  enbyd."  O'r  Gymdeith- 
asfa,  aeth  Howell  Harris  i'r  Ceincoed,  Ue 
y  preswyhai  Peraidd  Ganiedydd  Cymru 
ar  y  pryd.  Boreu  dranoeth,  pregethodd 
Thomas  Wilhams,  y  Groeswen,  a  Harris 
ar  ei  ol.  Gwaed  Crist,  yn  ei  rinwedd,  ei 
ogoniant,  a'i  anfeidroldeb,  oedd  mater 
Harris  ;  ac  ychwanega  fod  y  brawd  Will- 
iams,  Pantycelyn,  yn  gwrando.  Wedi 
yr  odfa,  aeth  Howell  Harris  a  Thomas 
W^ilhams  yn  nghyd  i  Drefecca,  a  chawsant 
gyfeillach  felus  ar  y  ffordd. 

Tua  dechreu  Awst,  cawn  y  Diwygiwr 
yn  cychwyn  am  daith  faith  trwy  Siroedd 
Caerfyrddin,  Aberteiíì,  a  Phenfro.  Pre- 
gethodd  yn  nghyntaf  yn  Llanfair-muallt, 
ar  yr  heol,  i  gynuUeidfa  anferth  o  bobl. 
Ffynon  wedi  ei  hagor  i  dŷ  Dafydd  ac  i 
breswylwyr  Jerusalem  oedd  ei  fater  ;  ac 
efengylai  yn  felus,  gan  wahodd  pawb  i'r 
ffynon.  Yn  y  seiat  breifat,  bu  yn  ymdrin 
a'r  tỳ  cwrdd  y  bwriedid  ei  godi  yn  y  dref. 
O  Lanfair,  aeth  Mr.  Gwynn  ag  yntau  i 
Glanirfon,  ger  Llanwrtyd  ;  cyfrifa  fod  y 
gynuheidfa  yma  yn  ddwy  fil  o  bobl.  Dir- 
gelwch  ein  cyfiawnhad  a'n  sancteiddhad 
yn  Nghrist,  trwy  ei  fod  ef  yn  cael  ei  wneyd 
yn  bechod  trosom,  oedd  ei  fater,  ac  ym- 
ddengys  iddo  gael  odfa  rymus.     Yr  oedd 

ganddo  daith  o  ugain  milltir  i  Gayo,  ac  yr 
oedd  yn  hwyr  arno  yn  cyrhaedd  yno;  felly, 
yr  oedd  y  gynuUeidfa  a  ddaethai  i  wrando 
arno  wedi  gwasgaru.  Pregethodd  boreu 
dranoeth,  modd  bynag.  Sylwa  yma,  nad 
oedd  mewn  angen  am  drefnusrwydd,  na 
chanlyn  testun,  wrth  bregethu  :  "  Yr  Ar- 
glwydd  sydd  yn  siarad,"  meddai  ;  "  yr 
wyf  finau  yn  argyhoeddi,  yn  taranu,  yn 
cymhell,  neu  ynte  yn  cyhoeddi  fod  Duw 
wedi  caru  y  byd,  yn  union  fel  y  byddaf  yn 
cael  fy  nghyfarwyddo."  Awgryma  y 
sylw  mai  pregeth  ddidestun  a  roddodd  yn 
Nghayo.  Y  lle  nesaf  y  pregetha  ynddo 
yw  y  t)'  cwrdd  newydd  yn  Llansawel ; 
ífynon  wedi  ei  hagor  yw  y  testun  ;  a  dy wed 
ei  fod  yn  enbyd  o  lym  at  y  rhai  a  broffesent 
grefydd,  ond  a  aent  at  yr  Ysgrythyr  gyda 
goleuni  natur.  "  Yr  oedd  yr  Arglwydd 
yn  amlwg  yn  mysg  y  bobl,"  meddai ; 
"  llawer  oeddynt  yn  ddrylliog,  ac  a  fendith- 
iwyd."  Trafaelu  yn  fras  y  mae,  a  chawn 
ef  y  noson  hono  wedi  croesi  y  gadwyn 
fynyddoedd  sydd  ar  derfyn  gogledd-orllewin 
Sir  Gaerfyrddin,  ac  wedi  cyrhaedd  Maes- 
noni.  Cyd-deithiai  ag  ef  yno  ryw  gler- 
igwr  ieuanc,  newydd  gychwyn  gyda 
chrefydd,  a  chynghorai  Harris  ef  yn 
ddifrifol  iawn  i  íod  yn  fîyddlawn  i  Dduw, 
ac  i'r  eneidiau  dan  ei  ofal,  a  pheidio 
ymgynghori  â  chig  a  gwaed.  Ei  destun 
yn  Maesnoni  oedd,  Rhuf.  vii.  21.  Yr 
oedd  dau  offeiriad  a  chynghorwr  yn 
gwrando  arno,  a  chafodd  awdurdod  a 
nerth  i'w  rhybuddio,  fel  y  byddai  iddynt 
ateb  i  Dduw,  ar  iddynt  bregethu  y  gwaed 
i'r  bobl.  Yna,  aeth  at  ei  hoff  bwnc, 
dirgelwch  y  Duwdod,  a  dirgelwch  Crist. 
"  Y  Dyn  hwn  yw  Duw,"  meddai,  "  nid 
oes  un  Duw  arall.  Dangosais  fod  rhai 
Cristionogion  yn  gwneyd  tri  Duw,  ac  yn 
edrych  ar  y  Tad  fel  uwchlaw  Crist." 
Dranoeth,  sylwa  drachefn  :  "  Neithiwr, 
dangosais  nad  oes  yr  un  Duw  ond  Crist  ; 
nad  yw  y  Tad  a'r  Yspryd  yn  Dduwiau 
eraill,  onide  na  fyddai  yr  un  o  honynt  yn 
Dduw  ;  eto,  mai  y  Gair,  ac  nid  y  Tad 
na'r  Yspryd,  a  wnaed  yn  gnawd.  Dang- 
osais  y  modd  y  daeth  Duw  yn  ddyn,  ac  y 
bu  farw,  a  bod  ei  waed  yn  waed  Duw." 
Y  lle  nesaf  y  pregetha  ynddo  yw  Cwm- 
cynon,  a  dirgelwch  y  gwaed  yw  y  mater. 
Oddiyno,  teithiai  trwy  Pengwenallt, 
Llwynygrawys,  lle  y  teimlai  yn  wael  ei 
iechyd,  ac  Abergwaun.  Odfa  ddilewyrch 
a  gafodd  yn  y  lle  diweddaf.  Dydd  Sul, 
wythnos  wedi  ei  gychwyniad  o  gartref, 
cawn  ef  yn  Nghastellyblaidd.      Aeth  yn  y 


boreu  i  eglwys  Hay's  Castle,  "  lle  y  mae 
yr  Arglwydd  yn  casglu  ei  braidd  yn  nghyd 
i'w  porthi  trwy  y  brawd  Howell  Davies," 
ac  efe  a  weinyddai  yn  yr  eglwys  y  boreu 
hwnw.  "  Y  cyfiawn  a  fydd  byw  trwy 
ffydd,"  oedd  ei  destun ;  eithr  teimlo  yn 
galed  a  chnawdol  a  wnelai  Harris  wrth 
wrando.  Eithr  ar  y  cymundeb  a  ddilynai, 
daeth  yr  Arglwydd  i  lawr,  a  gwnaed  pen 
Calfaria  yn  hynod  felus,  wrth  fod  yr  Yspryd 
yn  ei  ddangos.  "  Cefais  olwg  fwy  ardd- 
erchog  nag  erioed  ar  fendithion  a  chyfoeth 
Calfaria,"  meddai ;  "  yr  wyf  yn  myned  i 
fynu  ato  ef  yno,  lle  y  mae  pechod  a  marw- 
olaeth  yn  cael  eu  concro.  O,  Calfaria  ! 
Caffaria  !  Dyma  lle  y  mae  pardwn  a  phob 
bendith  i'w  cael."  Gwedi  hyny,  pregeth- 
odd  yntau,  oddiar  Eph.  iii.  18,  a  chafodd 
odfa  rymus  anarferol.  Y  noson  hono,  aeth 
i  Longhouse,  lle  y  cadwodd  seiat  breifat, 
gan  ymdrin  â  nifer  o  faterion,  megys  y 
pleser  o  gyfarfod  Paul,  Petr,  a  Dafydd,  yn 
y  nefoedd,  gwobrau  ffyddlondeb,  a'r  ang- 
enrheidrwydd  am  oddefgarwch.  Ac  yna 
aeth  at  ei  hoff  fater,  sef  dirgelwch  Crist. 

Dydd  Mercher,  cynhehd  Cymdeithasfa 
Fisol  yn  Hwlffordd,  ac  aeth  yntau  yno. 
Ar  y  ffordd,  gweddîai  yn  daer  dros  y 
brodyr,  ar  i  hunan  gael  ei  ddinystrio 
ynddynt,  ar  i  Dduw  fod  oll  yn  oll,  ac  ar  i 
bob  un  weled  ei  le  ei  hun,  a  Ile  eraill. 
Pwy  oedd  yn  y  Gymdeithasfa,  ni  ddywed, 
ac  ni  chronicla  ymadroddion  neb,  oddi- 
gerth  ei  eiddo  ei  hun.  Agorodd  y  gyn- 
hadledd  gydag  anerchiad,  yn  yr  hwn  yr 
aeth  dros  nifer  mawr  o  wahanol  faterion  ; 
dangosodd  y  modd  y  tywynodd  goleuni  yr 
addewidion  amodol  arno  gyntaf;  y  modd 
y  dylai  ffydd,  gras,  a  gwaith,  gael  eu 
pregethu  yn  eu  lleoedd  priodol,  a'r  angen- 
rheidrwydd  am  dlodi  yspryd.  Yr  oedd 
yn  dra  Ilym'  wrth  gyfeirio  at  falchder  a 
difaterwch,  ac  at  y  rheidrwydd  i  bob  un 
adwaen  ei  le,  ei  berthynas  a'r  corph,  ac 
a'r  Pen.  Ymddengys  fod  rhywrai  yn  euog 
o  dori  eu  cyhoeddiadau  y  pryd  hwnw, 
a  dywedai  Harris  y  dylent  gael  eu  hatal  i 
bregethu  am  flwyddyn.  "  Yna,"  meddai, 
"  cyfeiriais  at  waith  rhai  o'r  offeiriaid  yn 
fy  nghyhuddo  o  fod  wedi  cyfnewid  mewn 
athrawiaeth,  ac  yn  fy  ngalw  yn  Anti- 
nomiad.  Ymgyngorasom  am  y  modd  i 
dderbyn  i'r  seiat,  ac  i  dori  allan.  Gwelwn 
nad  oedd  yr  un  dull  ddim  yn  gweddu  pob 
man,  ac  y  rhaid  i  ni  ymwadu  a'n  rheswm 
ein  hunain.  Yr  oeddwn  yn  finiog  wrth 
gyfeirio  at  dderbyn  wyneb,  ac  am  yr 
angenrheidrwydd  i  ni  gryfhau  dwylaw  ein 

gilydd,  a  dywedais  fy  mod  wedi  dod  yno  i 
gryfhau  dwylaw  yr  offeiriaid.  Yna,  aetii- 
um  i'r  ystafell,  lle  y  lleferais  oddiar  Mat. 
viii.  26."  Gwedi  y  bregeth,  bu  seiat 
drachefn ;  eisteddodd  y  cynghorwyr  a 
Harris  i  fynu  hyd  ddau  o'r  gloch  y  boreu, 
a  dywed  ei  bod  yn  noswaith  fendigedig. 
Ymddengys  ei  bod  yn  Gymdeithasfa  hapus, 
a  phawb  yn  cydweled  ;  ond  y  mae  yn  dra 
thebyg  nad  oedd  neb  o'r  offeiriaid  yno,  a 
bod  Howell  Harris  yn  cael  pob  peth  yn  ei 
ffordd  ei  hun.  Oddiyma,  pasia  trwy 
Walton-West,  Llangwm,  a  Mounton,  ac 
yna  dychwel  i  Drefecca,  wedi  taith  o  un- 
diwrnod-ar-bymtheg.  Y  mae  yn  deilwng 
o  sylw  na  alwodd  y  tro  hwn  yn  y  Parke, 
cartref  Howell  Davies,  er  ei  fod  yn  pasio 
yn  agos,  nac  ychwaith  yn  Llangeitho. 
Er  ei  fod  yn  cydweithio  a'i  frodyr  hyd  yn 
hyn,  hawdd  gweled  fod  ei  deimladau  atynt 
wedi  oeri,  ac  nad  oedd,  fel  cynt,  yn  dyheu 
am  eu  cymdeithas.  Gyda  golwg  ar  y 
cyhuddiad  o  Antinomiaeth,  y  cyfeiria  ato 
fel  wedi  cael  ei  ddwyn  yn  ei  erbyn  gan  un 
o'r  offeiriaid,  efallai  fod  rhyw  gymaint  o 
sail  iddo.  Cymdeithasai  ormod  a  Beau- 
mont,  yr  hwn  a  gyfeiliornasai  yn  bur  bell 
i  gyfeiriad  Antinomiaeth ;  wedi  bod  yn 
nghyfeillach  y  brawd  hwnw,  a  chael  ei 
ddylanwadu  i  raddau  ganddo,  byddai  yn 
defnyddio  ymadroddion  nas  gellid  eu  cyf- 
iawnhau,  ac  yn  galw  pregethu  dyledswydd 
yn  ddeddfol ;  ond  wedi  ymryddhau  oddi- 
wrth  ddylanwad  Beaumont,  deuai  yn  ei  ol 
drachefn. 

Y  mae  yn  ddrwg  genym  fod  y  dydd- 
lyfr,  o  ganol  Awst  hyd  ddiwedd  rais 
Hydref,  ar  goll,  ac  y  mae  ein  gofid  yn 
fwy  oblegyd  iddo  gymeryd  taith  i'r  Gog- 
ledd  yn  mis  Hydref.  Cawn  ef  yn  ysgrifenu 
at  ei  wraig  o  Lanbrynmair,  Hydref  21  ;  ac 
y  mae  olysgrif  i'r  llythyr  o'r  Bala,  y  dydd 
Gwener  canlynol.  Fel  hyn  y  dywed : 
"  Daethom  yn  ddiogel  yma,  a  hynod  fel  y 
mae  yr  Arglwydd  wedi  bod  gyda  ni.  Y 
mae  Duw  wedi  cymeryd  y  Ile  hwn ;  ni 
chawsom  ddim  gwrthwynebiad  ;  ond  yr 
oedd  pob  peth  yn  dawel.  Nid  yw  yn 
debyg  y  cawn  ein  rhwystro  mwy.  Yn 
mhen  deuddeg  diwrnod  yr  wyf  yn  gobeithio 
eich  gweled  eto.  Yr  ydym  yn  myned  i 
Sir  Gaernarfon,  a  Môn,  ac  yna  trwy 
Siroedd  Dinbych,  a  Meirionydd."  Tebygol 
fod  James  Beaumont  gydag  ef  fel  cyd- 
ymaith.  Cawn  ef  yn  yr  Amwythig, 
Hydref  31,  yn  dychwelyd  adref,  ac  yn  ei 
ddydd-Iyfr  ysgrifena  fel  y  canlyn  :  "  Daeth- 
um  yma  neithiwr,  gwedi  taith  yn  Ngogledd 


Cymru,  Ile  y  dysgwyliaswn  y  cawn  fy 
Ilofruddio,  a'r  Ile  yr  oedd  y  drws  wedi  cael 
ei  gau  yn  fy  erbyn  am  rai  blynyddoedd, 
gan  lid  y  werinos,  a  chwerwder  y  clerig- 
wyr,  y  rhai  a  gawsent  eu  cynhyrfu  yn 
waeth  am  fod  y  bobl  yn  gadael  yr  Eglwys 
yn  hollol  ar  ol  fy  ngwrando.  Yn  awr  y 
raae  y  drws  yn  agored,  ac  er  i  mi  fod 
yn  y  Bala,  a  Sir  Gaernarfon,  lle  y  buaswn 
mewn  perygl  am  fy  mywyd,  yr  oedd  y 
gelyn  wedi  ei  gadwyno,  ac  yr  wyf  yn 
gobeithio  i  lawer  o  dda  gael  ei  wneyd. 
Sefydlwyd  seiadau  ;  Ilawer  o'r  rhai  a 
adawsent  yr  Eglwys  a  arweiniwyd  i  ddyfod 
yn  eu  hol,  ac  i  aros  ynddi.  Cefais  fy 
nerthu  yn  oruwchnaturiol  i  drafaelu  o 
gwmpas  deg-milltir-ar-hugain  y  dydd  ;  i 
aros  i  lawr  hyd  ddeuddeg,  a  thri,  a  chwech 
o'r  gloch  y  boreu ;  i  drefnu  seiadau,  i  holi 
eneidiau,  ac  i  bregethu.  O  Arglwydd,  ti 
a  glywaist  ein  gweddíau,  ac  a  roddaist  i 
mi  i  ddychwelyd.  Ti  a  roddaist  i  mi  i 
weled  dy  iachawdwriaeth  yn  dyfod  i 
Ogledd  Cymru,  druenus  a  thywyll.  Ym- 
welaist  a'r  bobl  a  eisteddent  mewn  tywyll- 
wch  Aiphtaidd  tew.  Tebygol  y  gwneir 
gwaith  mawr  yn  Siroedd  Meirionydd,  Caer- 
narfon,  Môn,  a  Dinbych  ;  gellid  meddwl  fod 
tueddfryd  at  wrando  yn  y  bobl ;  O  na 
chyfrifid  fi  yn  deilwng  i  ddwyn  cenadwri  y 
Brenhin."  Felly  yr  ysgrifena  y  Diwygiwr 
yn  yr  Amwythig,  ar  ei  ffordd  adref. 
Hyfryd  fuasai  genym  ei  ganlyn  trwy  yr 
holl  daith,  gan  ddeall  â  pha  leoedd  yr 
ymwelai,  a  pha  fatli  odfa  a  gaffai  yn  mhob 
lle  ;  ond  o'r  pleser  hwn  yr  ydym  wedi  cael 
ein  hamddifadu.  O'r  Amwythig,  tram- 
wyodd  trwy  Berriw,  y  Tyddyn,  a  Llanfair- 
muallt,  gan  bregethu  yn  mhob  Ile  ar  ei 
ffordd  i  Drefecca. 

Cyn  myned  i'r  Gogledd,  ysgrifenodd 
lythyr  pwysig  at  y  Parch.  Edmund  Jones ; 
ac  er  meithed  y  Ilythyr,  teimlwn  y  dylai 
gael  ei  osod  i  mewn  yn  Ilawn,  ar  gyfrif  ei 
eglurder,  ei  yspryd  Cristionogol,  a'r  goleu 
a  deifl  ar  amryw  gwestiynau.  Fel  hyn  y 
darllena  :  "  Anwyl  frawd, — Yr  wyf  yn 
cael,  oddiwrth  Iythyr  o'r  eiddoch  at  Mr. 
Price,  fy  mod  yn  cael  fy  nghyhuddo  o 
haeru  pethau  croes  i  Air  Duw,  a  chroes 
i'ni  hymadroddion  fy  hun  ar  adegau  eraill. 
Ac  nid  hyny  yn  unig,  ond  hefyd  o  haeru 
mai  Duw  sydd  yn  rhoddi  hyn  i  mi  yn 
ddigyfrwng,  ac  felly,  fy  mod  yn  gwneyd 
Duw  yn  geiwyddog.  Yr  ydych  yn  meddwl 
fod  hyn  yn  beth  enbyd  ;  yr  wyf  finau  yn 
meddwl  yr  un  peth ;  ac  oddiar  pan  ei 
clywais  yr  wyf  wedi  bod  yn  holi  fy  hun, 

gan  wysio  fy  nghydwybod  i  gyflawni  ei 
swydd,  ond  yr  wyf  yn  methu  cael  fy  hun 
yn    euog.      Ar    ba    seiUau    y    gwneir    y 
cyhuddiad,   nis  gwn  ;    a   pheth   a  allaswn 
ddweyd,    oddiwrth    yr    hyn    y   gallai    rhai 
pobl  dda,  trwy  gamddeall,  trwy  demtasiwn 
Satan,    neu   trwy   fy    mod   yn   llefaru  yn 
aneglur,    rywbryd   neu   gilydd,    gasglu    y 
cyfryw  syniad,  nis  gallaf  goíìo  ;   gan  nad 
wyf  wedi  cael  clywed  pwy  yw  y  cyhudd- 
wyr,  na  pheth  yw  y  geiriau  a  ddefnyddiais. 
Ond  os  defnyddiais  y  cyfryw  ymadroddion, 
neu  rywbeth  yn  ymylu  arnynt,  yr  wyf  yn 
datgan  fy  mod  yn  ofidus  am  danynt.    Ond 
synwn  fy  mod  yn  cael  fy  nghyhuddo,  fy 
mhrofi  yn  euog,  a    chael   ymddwyn   ataf 
felly,  a  minau  heb  glywed  dim  am  y  peth. 
Yr  oeddwn  yn  tybio  na  wnelai  Mr.  Jones- 
ymddwyn  felly  at  neb.     Efallai  eich  bod 
yn  meddwl  wrth  ysgrifenu  at  arall,  heb  fy 
hysbysu  i,   y  cymerwn  y  cerydd  yn  fwy 
tirion   gan   arall.      Ond   beth    bynag   am 
hyny,    nid   oedd    hyn    yn   ganlyn   y  rheol 
wrth  ba  un  yr  ydym  i  rodio.     Ar  yr  un 
pryd,  gallaf  ddweyd  fy  mod  yn  ddiolchgar 
i  ddyfod   i    wybodaeth   am    fy   ffaeleddau 
rywfodd,  oblegyd  gwn  fy  mod  yn  llawn  o 
honynt.     Os  gellwch  edrych  arnaf  mewn 
unrhyw  ystyr  fel  yn  cael  fy  nefnyddio  gan 
Dduw,    er   fy   mod,    yn    ol   y  goleu  sydd 
genych  chwi,  yn  cael  fy  nghamarwain  ;  os 
gellwch   edrych   arnaf  fodd   yn   y  byd   fel 
brawd,   neu  gydweithiwr,  byddai  yn  dda 
pe  na  baech  yn  rhoddi  coel  i  adroddiadau 
sydd  yn  rhwystro  cariad  brawdol,  yr  hwn, 
y  galíaf  ddweyd,  fy  mod  yn  ei  gael  yn  fy 
enaid  atoch  chwi.     Er  fy  mod  wedi  meddwl 
fod  eich  zêl  dros  Annibyniaeth  wedi  eich 
cario  weithiau  yn  rhy  bell,  i  geisio  rhwystro 
y  gwaith  ag  y  mae  yr  Arglwydd,  yr  wyf 
yn  gostyngedig  dybio,  wedi  ei  ymddiried  i 
mi ;  ac  er  fy  mod  wedi  ei  chael  yn  ddyled- 
swydd  i  wrthdystio  yn  erbyn  rhai  mesurau 
a  gymerasoch  ;  oni  wnaethum  hyn  mewn 
gostyngeiddrwydd,     a     chyda     chariad     a 
phwyll,   yr  wyf  yn  edrych  arno  fel  un  o'r 
pethau  ag  y  mae  yn  rhaid  i  mi  alaru  o'u 
herwydd  bob  dydd. 

Bid  sicr,  y  mae  rhyw  bethau  yn  ein 
golygiadau  a'n  barnau  yn  ein  cadw  i 
raddau  yn  mhell  oddiwrth  ein  gilydd.  Yr 
wyf  wedi,  a  throsof  fy  hun  yn,  dymuno  ar 
i  bawb  a  arddelir  i  unrhyw  fesur  gan  yr 
Arglwydd  gael  cyfleusderau  cyffredinol  i 
gyfarfod,  i  gydymddiddan,  ac  i  benderfynu 
ar  ryw  reolau  i  rwystro  oerfelgarwch, 
rhagfarn,  celwydd,  a  gwanhau  dwylaw  ein 
gilydd.       Gyda    golwg    ar    y    profion     a 


ddygwch  yn  mlaen  y  byddai  yn  well  i  ni 
adael  yr  Églwys  Sefydledig,  a'r  haeriad  ei 
fod  yn  ein  bwriad  i  osod  ein  hunain  i  fynu 
fel    eglwys  ;    nid    wyf  yn  foddhaol   gyda 
golwg  ar  y  naill  na'r  llall.    Am  y  diweddaf, 
ni  chlywais   gymaint   a   son   am  dano   o'r 
blaen.     x\m  y  cyntaf,  buasai  yn  dda  genyf 
pe  baech  yn  fy  hysbysu  parthed  defnydd- 
ioldeb  y  brodyr  sydd  wedi  ein  gadael.     Yr 
ydych  chwi  yn  addef  fod  crynswth  y  bobl 
ydynt    yn   marw  o  eisiau  gwybodaeth  yn 
perthyn  i'r  Eglwys  Sefydledig  ;  ac  y  mae 
drysau    newyddion    yn    agor    iddynt    yn 
barhaus  o  fewn  cylch  eu  Heglwys  eu  hun. 
Am  y  brodyr  a'n  gadawodd,  y  maent  eu 
hunain  yn  cyffesu  eu  bod  yn  cael  mwyaf 
o'r  Arglwydd  pan  y  cyfarfyddant  a'u  hen 
gyfeillion,      Nid  wyf  yn   cael  eu  bod  yn 
cael  eu  bendithio  i  ail-ddeffro  y  proffeswyr 
cysglyd,  yn  mysg  pa  rai  y  maent.    A  chan 
fod  arnom  eisiau  cymhorth  i  fyned  allan 
yn    erbyn    byd    tywyll    a    drwgdybus,   nis 
gallaf  lai    na    chredu  ddarfod  i  gylch  eu 
defnyddioldeb  gael  ei  gyfyngu  yn  ddirfawr, 
o   herwydd   eu   bod    yn   gadael  y  gwaith 
cyhoeddus  am  un  Ilai  cyhoeddus.      Gyda 
golwg  ar  ein  bod  yn  rhwystro  pobl  i  uno 
â  rhyw  frodyr  YmneiIIduoI,  nis  gallaf  lai 
nag  edrych  ar  y  cyhuddiad  fel  un    hollol 
annheg,  gan  ei  fod  yn  gwbl  wybyddus  i'r 
nifer  amlaf  o'r  cynulleidfaoedd  (YmneiII- 
duol),  y  darfu  i  ni  sefydlu  yn  eu  cymydog- 
aeth,   gael   eu  cynyddu   a'u  bywhau   trwy 
ein    hofferynoliaeth.      Yn    ol   y   goleuni   a 
feddem,    ymddangosai   i   ni    nad  oedd    yr 
eneidiau    yn    llwyddo    (yn    mysg   yr   Ym- 
neillduwyr),    ac  addefent  hwy   eu  hunain 
mai  yn  ein  mysg  ni  yr  oeddynt  yn  cael  eu 
porthi.     Am  eraill,  oeddynt  yn  fywiog,  ac 
yn  taflu  eu  heneidiau  i'r  gwaith,  tra  gyda 
ni,  gwedi  iddynt  ymneillduo,  hwy  a  aethant 
yn  glauar  a  difater.     Felly,  yn  Ile  cynyddu 
mewn  bywyd  ysprydol,  hwy  a  aethant  yn 
ol.     EraiII  a  gawsant  eu  tramgwyddo,  a'u 
cadw   rhag  dyfod  i  wrando  arnom,   trwy 
dybio  ein  bod  mewn  cyfrwysdra  yn  honi 
perthynas   ag    Eglwys    Loegr.      Yr  oedd 
rhagfarn    y   rhai   hyn    yn    annyoddefol,   a 
gwnaent  eu  goreu  i  dynu  pobl  o'r  Ileoedd, 
yn  mha  rhai  y  darfu  i'r  Yspryd  Glân  eu 
cadw,  a'u  porthi  am  amser  maith.     Os  ar 
yr  ystyriaethau  hyn  y  darfu  i  mi  lefaru  yn 
erbyn  ymddygiadau  rhai  o  honoch,  ond  i 
chwi  gadw  mewn  cof  y  rheol  am  wneyd  i 
eraill   fel  yr  ewyllysiech  i  eraill  wneyd  i 
chwithau,    bydd     i'ch    digofaint    gaeí    ei 
leddfu  i  raddau  mawr.     Pe  y  deuai  rhyw- 
rai  i  fysg  y  bobl  y  buoch  chwi  yn  offerynol 

i'w  galw,  a'u  casglu  allan  o'r  byd,  gan  eu 
harwain  ar  gyfeiliorn  ;  yn  enwedig  os  oedd- 
ynt  yn  hoUol  dawel  pe  y  cawsent  lonydd ; 
a  phe  y  caech  eu  bod  mewn  canlyniad  yn 
myned  i  wrando  pregethwyr  nad  oeddycii 
yn  hollol  foddhaus  ar  eu  hathrawiaeth, 
oni  theimlech  hi  yn  galed  fod  y  rhai  hyn 
(sef  y  rhai  a  arweinient  eich  pobl  ar 
gyfeihorn)  yn  cwyno  am  eich  bod  yn 
ceisio  cadw  eich  cynulleidfaoedd  yn  nghyd, 
tra  mewn  gwirionedd  mai  hwy  oedd  yr 
ymosodwyr,  ac  a  ruthrasent  i  mewn  i.  lafur 
rhai  erailí  ? 

Y  mae  ein  rhesymau  dros  aros  yn  yr 
Eglwys  Sefydledig  yn  ymddangos  i  ni  yn 
drymach  o  lawer  na'r  rhesymau  dros  ei 
gadael.  Felly,  credem  y  pechem  yn  erbyn 
yr  Arglwydd  a'i  waith  pe  y  troem  ein 
cefnau  arni ;  a  rhoddem  gyfle  i'r  gelyn  i 
rwystro  y  diwygiad  gogoneddus,  yr  hwn 
sydd  yn  helaethu  ei  derfynau  bob  dydd. 
Yn  fy  nhyb  ostyngedig  i,  pe  y  codasai 
rhyw  ddiwygiwr  yn  mysg  yr  eglwysi 
Ymneillduol,  heb  osod  i  fynu  gynulleidfa- 
oedd  ar  wahan,  buasai  yn  gwneyd  mwy  o 
wasanaeth  i  eglwys  Dduw,  ac  yn  rhoddi 
llai  o  dramgwydd  i  eraill.  Yr  wyf  yn 
dweyd  hyn  yn  unig  fel  fy  syniad  i  ar  y 
mater  ;  nid  wyf  yn  barnu  ;  gwn  fod  gan 
Dduw  amrywiol  fwriadau,  felly,  yr  wyf 
yn  ddystaw.  .  .  .  Fy  marn  i  ydyw,  a  dyna 
oedd  eich  barn  chwithau  unwaith,  fod  yr 
Arglwydd  yn  gadael  yr  Ymneillduwyr,  ac 
yn  myned  i  fywhau  ei  waith  yn  yr  Eglwys 
Sefydledig.  Pe  y  deuech  i'n  mysg  fel 
cynt,  ac  mewn  dull  na  fyddai  genym  le  i 
feddwl  eich  bod  yn  dyfod  i  geisio  ein 
rhanu,  yr  wyf  yn  credu  y  gwelech  ein  bod 
yn  y  íîurf  y  mynai  Duw  i  ni  fod ;  a'i  fod  ef 
yn  ein  mysg,  er  ein  llygredigaethau,  ein 
gwendidau,  a'n  cymysgedd.  Pe  y  deuech 
felly,  cryfhaech  ein  dwylaw,  yn  lle  eu 
gwanhau,  gan  weled  ein  bod  yn  dwyn 
pwys  y  dydd  a'r  gwres,  a  bod  yr  holl  fyd 
ac  ufifern  yn  ein  herbyn.  Wrth  ganfod  yr 
anhawsderau  â  pha  rai  yr  ydym  yn  ymladd, 
cynhyrfid  eich  calon  ddewr  ynoch  eto,  a 
llosgai  eich  yspryd  mewn  cydymdeimlad 
a'r  dynion  ieuainc  sydd  yn  myned  allan, 
a'u  bywydau  yn  eu  dwylaw,  yn  erbyn  y 
Philistiaid.  Deuwch.  Na  fydded  cynhen 
rhyngom  mwyach.  Bydded  i  ni  gytuno 
yn  hyn,  sef  na  byddo  i  ni  wanhau  dwylaw 
ein  gilydd  ;  ac  os  na  ellwch  gredu  ein 
bod  ni  yn  iawn  wrth  aros  yn  yr  Eglwys 
Sefydledig,  peidiwch  a'n  condemnio,  pan 
y  sicrhawn  chwi  mai  mater  o  gydwybod 
yn    hollol    ydyw    genym.      Yr    ydyni    yn 


gweled  y  fath  waith  wedi  ei  ddechreu ; 
rhai  clerigwyr  o  enwogrwydd  wedi  cael  eu 
deffro ;  nifer  o  bersonau  o'r  safle  fwyaf 
anrhydeddus  yn  dyfod  i  wrando,  a  rhai  o 
honom  wedi  cael  ein  galw  i  bregethu  yn 
breifat  o  flaen  pendefigion,  yn  mysg  pa 
rai  y  mae  un  ardalydd,  un  iarll,  dwy 
arglwyddes,  a  dwy  foneddiges  o  deitl.  Yr 
ydym  yn  gweled  rhagfarn  yn  syrthio,  a 
drysau  yn  agor  trwy  yr  oll  o  Loegr,  yn 
mron,  ac,  o'r  diwedd,  yn  Ngogledd  Cymru, 
a  hyd  yn  nod  yn  yr  Iwerddon.  Felly, 
peidiwch  ein  condemnio,  os  oes  arnom  ofn 
rhedeg  o  flaen  yr  Arglwydd.  .  .  .  Ni 
frysia  yr  hwn  a  gredo.  Bydded  i  ni 
gymeryd  ein  dysgu  gan  Dduw,  a  bod  yn 
amyneddgar,  ac  yn  ddyoddefus,  ac  yn 
ffyddlawn  iddo  ef ;  yna,  gwelwn  y  bydd  i'r 
gwirionedû  Iwyddo  yn  amser  da  Duw,  gan 
yru  cyfeiliornad  a  phenrhyddid  allan  o'r 
Eglwys ;  neu  ynte,  caiff  Satan  y  fath  allu 
i  greu  erledigaeth  o  fewn  i'r  Eglwys,  fel 
ag  i  yru  allan  yr  holl  ffyddloniaid.  .  .  .  Os 
ydyw  yr  hen  Eglwys  i  gael  ei  gadael  i 
wrthod  y  goleuni,  a  chynulleidfaoedd  ar 
wahan  iddi  i  gael  eu  ffurfio,  yr  hyn  yr  wyf 
yn  gobeithio  na  fydd  byth,  yna,  rhaid  i 
Ragluniaeth  drefnu  yr  amser  a'r  offerynau. 
O,  gan  Dduw,  na  allech  chwi  ddyoddef 
mwy  gyda'r  hen  Ymneillduwyr,  a  Ilafurio 
yn  eu  mysg  mewn  amynedd,  a  cheisio 
cael  dynion  ieuainc  Ilawn  cariad  i  ddilyn 
yr  hen  weinidogion,  a  pheidio  sefydlu 
cynulleidfaoedd  ar  wahan,  gan  geisio  tynu 
pobl  oddiwrthym  ni ;  eithr  ein  gadael  yn 
yr  Eglwys  Sefydledig.  Yna,  mi  a  allwn 
eich  cyfarfod  yn  breifat,  neu  mewn  Cym- 
deithasfa,  i'r  pwrpas  o  sefydlu  pethau,  a'ch 
anrhydeddu  fel  un  nad  wyf  yn  deilwng  i 
olchi  ei  draed.  Yna,  mi  a  allwn  agor  fy 
holl  galon  i  chwi  gymaint  ag  erioed.  Yr 
wyf  yn  gobeithio  fy  mod  yn  ysgrifenu  yn 
symlrwydd  yr  efengyl.  A  gallaf  yn  ddi- 
ragrith  alw  fy  hun  mor  gariadus  ag.erioed  : 
Eich  annheilyngaf  Frawd,  a  chyd-bech- 
adur,  eithr  wedi  ei  achub  trwy  ras,  ac  yn 
wir  awyddus  am  eich  cyfarfod  fry,  i  gyd- 
foli  yn  dragywyddol ;  ac  i  ymddwyn  yma 
fel  eich  cyd-ddinesydd,  a'ch  cyd-Iafurwr, — 
H.  Harris." 

Llythyr  cryf,  eto  boneddigaidd,  wedi  ei 
ysgrifenu  mewn  yspryd  Cristionogol,  ac 
yn  Ilawn  o  natur  dda.  Y  mae  rhai  pethau 
sydd  i  raddau  yn  dywyll  ynddo,  megys  yr 
anogaeth  i  Edmund  Jones  i  lafurio  mewn 
cydweithrediad  a'r  hen  Ymneillduwyr.  A 
oes  yma  awgrym  fod  y  prophwyd  o  Bont- 
yp\vl,  er  ei  holl  dduwioldeb,  nid  yn  unig 

yn  erlid  y  Methodistiaid,  ac  yn  ceisio 
lladrata  eu  pobl,  ond  hefyd  yn  ddraen  yn 
ystlys  ei  frodyr  ei  hun,  ac  yn  methu  cyd- 
weithio  â  hwynt  ?  Modd  bynag,  gwneir 
rhai  pethau  yn  hollol  gUr  yn  y  llythyr  : 
(i)  Dengys  nad  oes  sail  o  gwbl  i'r  hyn  a 
haerir  gan  Dr.  Rees,  Abertawe,  a  hanes- 
wyr  eraill  a'i  canlynant,  sef  mai  prosel- 
ytiaid  o  fysg  yr  Ymneillduwyr  oedd 
aelodau  cyntaf  y  Methodistiaid.  Dywed 
Harris  yn  bendant,  fel  ffaith  oedd  yn 
gyffredinol  wybyddus,  na  ddarfu  i'r  Meth- 
odistiaid  adeiladu  ar  sail  yr  Ymneillduwyr, 
na  thynu  pobl  oddiwrthynt  ;  ond,  yn 
hytrach,  i  sefydHad  seiadau  yn  nghymyd- 
ogaeth  hen  eglwysi  Ymneillduol,  fod  o 
fantais  i'r  eglwysi  hyny,  trwy  ychwanegu 
eu  rhif,  a  chynyddu  eu  gweithgarwch. 
(2)  Er  yr  ymlynai  Harris  wrth  yr  Eglwys 
Sefydledig,  nid  oedd  yn  erhdgar  o  gwbl  at 
y  rhai  a'i  gadawsent.  Ar  yr  un  pryd,  ofnai 
ddarfod  iddynt  gyfyngu  ar  gylch  eu 
gweithgarwch  trwy  gefnu  arni,  a  lleihau  eu 
cyfleusterau  i  wneyd  daioni.  (3)  Breudd- 
wydiai  fod  yr  Eglwys  Sefydledig  i  gael  ei 
leíeinio  trwyddi  gan  y  diwygiad  ;  y  deuai 
y  pendeíìgion  yn  bleidiol  i  bregethu  efeng- 
ylaidd,  ac  efallai  yn  aelodau  gweithgar 
o'r  seiadau  Methodistaidd.  Nid  rhyfedd, 
felly,  ei  fod  yn  wrthwynebol  i  ymneillduo 
oddiwrthi.  Tra  y  byddai  gobaith  i'w 
freuddwyd  gael  ei  sylweddoh,  ystyriai  mai 
rhedeg  o  flaen  yr  Arglwydd  fyddai  ei 
gadaei. 

Yr  wythnos  wedi  iddo  ddychwelyd  o 
Ogledd  Cymru,  cynheHd  Cymdeithasfa 
Fisol  yn  Nhrefecca.  Nid  oedd  yr  un  o'r 
offeiriaid  yno  ;  felly,  Howell  Harris  a 
lywyddai.  Agorodd  y  Gymdeithasfa  gyda 
phregeth,  ac  ymddengys  iddo  gael  cyfarfod 
annghyffredin.  Yn  y  seiat  a  ddilynai, 
anerchodd  yr  aelodau  ar  amryw  faterion, 
ac  yn  arbenig  cyfeiriodd  eu  golygon  at 
waed  Crist.  "  Ỳ  gwaed  !  "  meddai ;  "  y 
mae  yn  waed  hollalluog,  yn  waed  an- 
feidrol  ;  pwy  a  fedr  ei  blymio  ?  Y  gwaed 
hwn  a  unodd  fy  enaid  â  Duw.  üs  oes 
arnoch  awydd  am  fod  yn  sanctaidd,  ym- 
olchwch  yn  hwn.  Os  ydych  am  goncwerio 
pechod  a  Satan,  dewch  at  y  gwaed.  Os 
ydych  am  fyned  i'r  nefoedd,  cymerwch  y 
gwaed  gyda  chwi."  Ac  wrth  ei  fod  yn 
ymhelaethu  ar  rinwedd  y  gwaed,  aeth  yn 
floedd  trwy  y  lle,  nes  y  boddwyd  ei  lais  yn 
gyfangwbl  gan  lefau  y  rhai  a  wrandawent. 
TeimÌai  ei  fod  wedi  cael  y  fath  awdurdod 
na  chafodd  yn  fynych  ei  gyffelyb.  Yr  ail 
wythnos   yn  Tacliwedd,   cychwynodd   am 


Lundain ;  pasiodd  trwy  Henffordd  ;  bu 
mewn  Cymdeithasfa  berthynol  i'r  brodyr 
Saesnig  yn  Ross ;  ac  ni  chyrhaeddodd 
Drefecca  yn  ei  ol,  gwedi  ei  ymdaith  yn  y 
Brif-ddinas,  hyd  y  Llun  olaf  o'r  flwyddyn. 

Tri  diwrnod  y  cafodd  fod  gartref  cyn  ei 
fod  yn  cyclìwyn  am  daith  faith  i  Orllewin 
Lloegr,  yr  hon  oedd  i  barhau  am  fis. 
Torodd  gwawr  y  flwyddyn  newydd  arno 
yn  Cwmdu,  Ile  rhwng  Talgarth  a  Chrug- 
hywel.  Dranoeth,  cawn  ef  yn  y  New  Inn, 
Sir  Fynwy.  Heblaw  pregethu,  yr  oedd 
yn  casgla  at  y  capel  newydd  oedd  wedi  ei 
adeiladu  yn  Llanfair-muallt,  ond  yn  groes 
i  arfer  casglwyr  yn  gyffredin,  ni  wnai 
dderbyn  nac  arian  nac  addewidion  ar  y 
pryd,  rhag  i'r  rhoddion  gael  eu  cyfranu  o 
gariad  ato  ef,  ac  nid  mewn  ffydd.  Yr  un 
prydnhawn,  cynhelid  Cymdeithasfa  Fisol 
yn  y  Ile ;  gorchwyl  penaf  yr  hon  oedd 
adferu  y  brawd  William  Edward,  o'r 
Groeswen,  yr  hwn  a  gawsai  ei  osod  tan 
ddysgyblaeth,  oblegyd  cyfeiliornad  mewn 
athrawiaeth.  Dau  gwestiwn  a  ofynodd 
Howell  Harris  iddo,  ac  y  mae  ffurf  arbenig 
y  cwestiynau  yn  dynodi  syniadau  neillduol 
yr  holwr.  (i)  A  oedd  yn  galonog  yn 
medru  addoli  y  baban  lesu  ?  (2)  A  oedd 
yn  credu  fod  datguddiad  ysprydol  o  Grist 
i'w  gael  uwchlaw  y  wybodaeth  am  dano  a 
geir  yn  y  Ilythyren  ?  Atebodd  William 
Edward  y  ddau  ofyniad  yn  foddhaol,  a 
chafodd  ei  ail-sefydlu  fel  cynghorwr.  Yn 
y  Gymdeithasfa,  hefyd,  bu  ymddiddan 
parthed  priodas,  am  ofalu  am  ystafeli 
(capel)  New  Inn,  a  derbyniwyd  dau  i 
ddechreu  pregethu.  Eithr  derbyniodd 
lythyr  oddiwrth  ddau  frawd  yn  ei  gyhuddo 
o  wneyd  rhywbeth  allan  o  le.  Yr  oedd  y 
Gymdeithasfa  yn  hapus  trwyddi ;  cydwelai 
ef  a'r  brodyr  yn  hollol  ar  bob  peth.  Yn 
Ngorllewin  Lloegr  ymwelodd  ag  Exon, 
Plymouth,  Ringsbridge,  a  Ileoedd  eraill, 
ac  ni  ddychwelodd  yn  ei  ol  hyd  ddechreu 
Chwefror. 

Dranoeth  i'w  ddychweliad,  yr  oedd 
Cymdeithasfa  Fisol  yn  Nhrefecca,  ac 
agorodd  hi  gyda  phregeth  oddiar  y  geiriau  : 
"  Du  ydwyf  fi,  ond  hawddgar."  Cymer- 
odd  achlysur  ar  ei  bregeth  i  gyfeirio  at  y 
chwedlau  anwireddus  a  daenid  am  dano 
gan  yr  YmneiIIduwyr,  sef  ei  fod  yn  elynol 
iddynt.  "  Yr  unig  reswm  sydd  ganddynt 
dros  ddweyd  hyn,"  meddai,  "  yw  fy  mod 
yn  Ilefaru  yn  erbyn  eu  pechodau  ;  ac  ar  yr 
un  tir  yn  union  gellid  haeru  fy  mod  yn 
elynol  i  Eglwys  Loegr,  gan  fy  mod  yn 
ymddwyn  yr  un   modd   ati   hithau.      Ond 

dywedais  fy  mod  bob  amser  yn  gwahan- 
iaethu  rhwng  y  dieuog  a'r  euog  ;  a'm  bod 
yn  adnabod  llawer  o  ddynion  da  a  grasol, 
yn  bregethwyr  ac  yn  bobl,  yn  mysg  yr 
Ymneillduwyr,  y  rhai  wyf  yn  garu  ;  a  phe 
bai  yn  fy  ngallu,  na  wnawn  roddi  terfyn  ar 
nac  eglwys  na  chapel,  eithr  yn  hytrach  eu 
llanw  o  Dduw."  Yn  nghyfarfod  neillduol 
y  Gymdeithasfa,  bu  ef  a'r  pregethwyr  yn 
ymdrin  â  gwahanol  faterion,  ac  yn  trefnu 
eu  teithiau,  a  gorphenwyd  y  cyfan  yn 
hynod  hapus.  Ar  y  dydd  olaf  o  lonawr, 
y  mae  yn  cychwyn  am  daith  i  Siroedd 
Caerfyrddin,  Aberteifi,  a  Phenfro.  Y  mae 
nodiad  yn  ei  ddydd-lyfr  ar  gyfer  Llan- 
gamarch  sydd  yn  haeddu  ei  groniclo. 
"  Ymgynghorais  a'r  Arglwydd  am  lawer  o 
bethau,"  meddai,  "a  chefais  nerth  mawr 
i  ymdrechu  â  Duw  gyda  golwg  ar  Syr 
Watkin  Wilhams  Wynne ;  gelwais  arno 
yn  lew,  ar  iddo  amlygu  ei  alhi.  '  Na  ad 
i'r  ymgais  yma  o  eiddo  Satan  Iwyddo,' 
meddwn  ;  '  achub  enaid  y  boneddwr,  ond 
dymchwel  ei  gynlluniau.'  "  Yr  oedd  Syr 
Watkin  yr  adeg  yma  yn  erhd  saint  Duw 
gyda  llaw  uchel.  Teifl  y  difyniad  can- 
lynol  o  lythyr,  a  ysgrifenwyd  gan  Howell 
Harris  at  chwaer  grefyddol  yn  Llundain, 
oleuni  ar  ymddygiadau  y  barwnig  o 
Wynnestay  :  "  Yr  ydych  wedi  clywed 
rhyw  gymaint  am  y  driniaeth  a  dderbynia 
ein  brodyr  a'n  chwiorydd  ar  law  Syr 
Watkin  Williams  Wynne.  Darfu  iddo 
osod  dirwy  o  bedwar  ugain  punt  ar  y 
bobl .  dlawd  am  dderbyn  a  gwrando  ein 
brodyr,  fel  y  mae  amryw  trwy  hyn  wedi 
cael  eu  dinystrio  yn  hollol,  a'r  efengyl 
wedi  cael  ei  rhwystro  am  amser.  Yr  wyf 
yn  dymuno  ar  y  brawd  Jenkins,  os  yw 
yna,  i  alw  yr  eneidiau  yn  nghyd  ar  ryw 
amser.  penodol  i  weddío,'  ac  i  ysgrifenu 
parthed  hyn  at  yr  holl  seiadau.  Byddwch 
wrol,  fy  chwaer,  newydd  da  ydyw  ;  y  mae 
yr  Arglwydd  yn  dyfod,  ac  y  mae  Satan  yn 
rhuo.  Bydded  i  bob  un  edrych  at  ei  arf- 
ogaeth,  y  mae  amseroedd  ardderchog  a 
gogoneddus  gerllaw."  Yr  ydym  yn  gweled 
oddiwrth  Iythyr  Peter  WiIIiams  i'r  gŵr  da 
hwnw  orfod  teimlo  Ilid  Syr  Watkin,  Yn 
ychwanegol  at  hyn,  yr  oedd  yn  bygwth 
troi  ymaith  oddiar  ei  ystâd  bawb  a  feiddiai 
ymgysylltu  a'r  Methodistiaid,  a  chan  mai 
efe  a  berchenogai  yr  holl  wlad,  yn  mron, 
golygai  ei  fygythiad,  pe  y  cai  ei  gario 
allan,  ddiwreiddiad  crefydd  agos  yn  Ilwyr 
allan  o'r  fro.  Felly,  yr  oedd  ugeiniau 
heblaw  Howell  Harris  yn  agoshau  at  yr 
Arglwydd  i  geisio  ganddo  gyfryngu.     At- 


ebwyd  eu  gweddíau  mewn  ffordd  ofn- 
adwy.  Un  prydnhawn,  tua  blwyddyn 
ar  ol  hyn,  marchogai  Syr  Watkin  ar 
gefn  ei  farch  yn  mharc  Wynnestay  ;  ac  ar 
ddaear  wastad  tripiodd  yr  anifail  rywsut, 
nes  y  cwympodd  ei  farchogwr,  gan  ddisgyn 
ar  ei  ben  ar  y  Ilawr,  fel  y  bu  farw  yn  y 
fan.  Yn  ddiau,  y  mae  Duw  a  farna  y 
ddaear.  Ceir  traddodiad  arall  am  yr 
helynt  yn  y  Gogledd,  sef  fod  nifer  o  bobl 
druain  dlodion  wedi  cydymgynull  mewn 
cyfarfod  gweddi,  yn  nghymydogaeth  y 
Bala,  a  darfod  i  un  o'r  gweddiwyr  gael 
y  fath  afael  wrth  grefu  ar  i'r  Arglwydd 
gyfryngu  i  atal  yr  erledigaeth,  fel  y 
teimlai  yn  sicr  wrth  gyfodi  oddiar  ei 
liniau  fod  ei  ddymuniadau  wedi  cyrhaedd 
y  nefoedd.  A  rhoddodd  benill  allan  i'w 
ganu,  o'i  gyfansoddiad  ei  hun,  yn  cofnodi 
ei  deimlad  : — 

"  Mae  Estber  wedi  cychwyn 
I  mewn  i  lys  y  Brenhin, 
Caifí  pardwn  iddi  ei  cstyn, 
Ac  ofer  waith  Syr  Watkin." 

Ar  yr  adeg  benodol  hon,  meddir,  tra  y 
cenid  y  penill  yn  y  cyfarfod  gweddi,  y 
cyfarfyddodd  y  barwnig  a'i  angau  yn 
mharc  Wynnestay. 

O  Langamarch,  aeth  Harris  i  Lanwrda, 
ac  oddiyno  i  Lanbedr-Pont-Stephan,  trwy 
oerni  dirfawr,  Ile  yr  oedd  Cymdeithasfa 
Chwarterol  i  gael  ei  chynal.  Clywodd 
chwedlau  anhapus  ar  y  fíordd,  parthed 
teimlad  ei  frodyr  tuag  ato,  fel  yr  oedd  ei 
yspryd  ynddo  yn  Ilwythog  wrth  nesu  at  y 
dref.  Wedi  llawer  o  gymhell,  cafwyd 
ganddo  bregethu  yn  Llanbedr,  boreu  y 
Gymdeithasfa.  Teifl  brawddeg  neu  ddwy 
o'i  eiddo  oleuni  ar  y  syniadau  neillduol  a 
goleddai.  "  Dangosais  nad  oes  ond  un 
Duw,"  meddai ;  "  nad  oes  un  Duw  i 
fynu  nac  i  lawr,  ond  lesu  Grist.  Eglur- 
ais  y  modd  yr  oedd  rhai  yn  gwneuthur 
eilun,  gan  ei  alw  y  Tad,  a'i  osod  uwchlaw 
lesu  Grist,  a'u  bod  yn  addoli  yr  eilun  hwn 
yn  Ile  yr  unig  wir  a'r  bywiol  Dduw. 
Dangosais  fel  yr  oeddynt  gystal  a  bod  yn 
Ariaid,  wrth  osod  Crist  i  roddi  boddlon- 
rwydd  i'r  Tad  ;  ac  os  gwnaeth  efe  hyny, 
pwy  a  roddes  foddlonrwydd  i'r  Mab, 
a'r  Yspryd.  Gwrthddadl  :  Eithr  yr 
ydych  chwi  yn  addoli  yr  lesu  ?  Ateb  : 
Yr  ydym  yn  addoli  y  Tad,  y  Mab,  a'r 
Yspryd  ynddo  (sef  yn  yr  lesu) ;  tri  yn  un, 
ac  un  yn  dri,"  Dengys  y  difyniad  hwn 
fod  Harris  yn  dra  chymysglyd  o  ran  ei 
olygiadau  ar  y  Drindod,  a'i  fod  yn  nesu  yn 
yn  bur  agos  at  Sabeliaeth. 

Yn  nghyfarfod  neiUduol  y  Gymdeithasfa 
bu  dadleu  brwd,  a  rhyw  gymaint  o  deimlad 
anhapus.  "  Tra  y  mynwn  i  roddi  i  fynu 
y  gyfraith  mewn  fifydd,  yn  Ngogledd 
Cymru,"  meddai,  "  ac  y  ceryddwn  hunan 
ac  yspryd  cnawdol,  un  a  ddaethai  oddiyno 
i  ofyn  am  gyfarwyddyd,  daeth  Satan  i 
Ìawr.  Cyhuddodd  rhywun  fì  o  falchder. 
Gwrthodais  inau  weithredu  heb  i'r  brodyr 
gydnabod  eu  bai,  a  datgan  gofid,  gan  fy 
ngosod  yn  fy  lle  priodol ;  a  dywedais  nad 
oedd  genyf  un  amcan  wrth  ddyfod  yno 
heblaw  gwasanaethu  Crist,  ac  y  rhaid  i 
bob  un  sefyll  yn  ei  le  ei  hun.  Daeth  yr 
Arglwydd  i'n  mysg  drachefn.  Cefais 
gyíieustra  i  egluro  ein  rhesymau  dros  aros 
yn  yr  Eglwys.  Yr  wyf  yn  cael  fod  yr 
Arglwydd,  trwy  amrywiol  ffyrdd,  yn  dwyn 
y  brodyr  i  ymsefydlu  o'i  mewn.  Cydun- 
asom  i  gasglu  i  ddwyn  yn  mlaen  y  gyfraith 
yn  erbyn  Syr  Watkin  Williams  Wynne. 
Trefnodd  y  brodyr  eu  teithiau.  Yn  breifat, 
cefais  ateb  oddiwrth  yr  Arglwydd  gyda 
golwg  ar  y  gyfraith,  a  chyda  golwg  ar 
gyflogi  Mr,  Williams,  Caerlleon,  i'w  chario 
yn  mlaen.  Yr  wyf  yn  cael  Yspryd  Duw 
ynof  yn  gwaeddi  yn  gryf  yn  erbyn  Syr 
Watkin."  Byddai  yn  ddyddorol  gwybod 
sut  y  terfynodd  helynt  y  gyfraith,  ac  ai 
marwolaeth  ddisymwth  y  boneddwr  a 
roddodd  ben  arni.  Dranoeth,  aeth  pethau 
yn  mlaen  yn  bur  hwylus ;  eithr  bu 
Harris  yn  rhoddi  gwers  Ìem  i  rai  brodyr 
am  eu  hysgafnder  a'u  cnawdolrwydd,  ac 
aeth  yn  ddadl  rhyngddo  a  Rowland,  a 
WiUiams,  Pantycelyn,  am  reolau  i  droi 
proffeswyr  cnawdol  allan.  Dadleuent  hwy 
fod  hyn  yn  anhawdd  ac  yn  beryglus. 
"  Ond,"  meddai  Harris,  "  deliais  i  yn 
gryf  fod  yna  lygad,  neu  oleuni  ysprydol, 
yn  y  Cristion,  yr  hwn  sydd  yn  barnu  ac 
yn  mesur  pob  peth."  Mynai  ef  osod  y 
rhai  difraw  oll  dan  ddysgyblaeth.  Sut  y 
terfynodd  y  ddadl,  nis  gwyddom,  ond 
gwnaed  Uawer  o  drefniadau,  ac  ymwahan- 
odd  y  brodyr  mewn  teimlad  hapus  at  eu 
gilydd.  Eithr  y  mae  yn  anmhosibl  darllen 
adroddiad  Howell  Harris  ei  hun  am  y 
Gymdeithasfa,  heb  deimlo  ei  fod  yn  dra 
arglwyddaidd,  ac  yn  honi  Ilywodraeth  ;  a'i 
fod  yn  cyfeirio  yn  rhy  fynych  at  "  ei  le  " 
yn  y  Gymdeithasfa,  fel  pe  buasai  wedi 
cael  ei  osod  yn  oruchaf  ar  ei  frodyr.  Y 
mae  yn  ofidus  gweled  un  mor  Ilawn  o 
natur  dda,  a  mor  gynhes  ei  yspryd,  wedi 
cael  ei  feddianu  gan  y  fath  deimlad. 

O  Lanbedr,  aeth  Harris  ar  daith  bur 
fanwl  trwy  ranau  isaf  Sir  Aberteifi,  rhanau 


o  Benfro,  Caerfyrddin,  a  Morganwg. 
Heblaw  pregethu,  a  threfnu  materion  yn 
y  seiadau,  yr  oedd  hefyd  yn  casglu  at  f)ỳ 
yr  Amddifaid,  a  sefydlasid  gan  Whitefield 
yn  Georgia.  Ar  amlen  y  dydd-Iyfr,  ceir  y 
swm  a  gasglwyd  yn  mhob  lle,  a  chan  mai 
dyma  yr  adroddiad  cyntaf  o  gasgliad 
cyffredinol  yn  mysg  Methodistiaid  Cymru, 
yr  ydym  yn  ei  groniclo.  Heblaw  ei  fod 
yn  ddyddorol,  teifl  ryw  gymaint  o  oleuni 
ar  nerth  cymharol  y  gwahanol  seiadau. 
"  Derbyniais,"  meddai,  "  at  Dŷ^  yr  Am- 
ddifaid  yn— 

Teithiai  Howell  Harris  yn  ddiorphwys 
yn  ystod  y  Gwanwyn  hwn ;  nid  oedd  ball 
ar  ei  ymdrechion  :  cawn  ef  weithiau  yn 
Morganwg  a  Mynwy ;  bryd  arall  yn  Sir 
Drefaldwyn,  neu  Sir  Gaerfyrddin  ;  a  phan 
na  fyddai  yn  mhell  o  gartref,  ymwelai  a'r 
Ileoeddcyfagos  yn  Mrycheiniog  a  Maesyfed. 
Ofer  i  ni  geisio  ei  ganlyn  i  bob  man,  a 
phrin  y  byddai  yn  fuddiol  i'r  darllenydd. 
Yr  wythnos  gyntaf  yn  mis  Mai,  cynhelid 
Cymdeithasfa  Chwarterol  yn  Nghaer- 
fyrddin.  Dywed  Harris  iddo  fyned  i'r 
ystafell,  a  phregethu  yno  i  dorf  anferth. 
Awgryma  hyn  fod  y  Methodistiaid  wedi 
adeiladu  capel  yn  y  dref.  Ei  destun 
ydoedd  :  "  Trwy  ras  yr  ydych  yn  gadw- 
edig,"  a  chafodd  nerth  a  goleuni  anarferol 
i  ganmol  gras  Duw.  Yn  nghyfarfod  neill- 
duol  y  Gymdeithasía,  daeth  rhyw  awel 
dyner    wrth    ganu    ar   y   cychwyn.      Yna, 

darllenwyd  cofnodau  y  Gymdeithasfa  flaen- 
orol  ;  derbyniwyd  arian  o  wahanol  leoedd 
at  y  gyfraith  ;  ymgynghorwyd  am  y  modd 
i'w  chario  yn  mlaen  ;  a  phenderfynwyd  fod 
Harris,  a  Price,  o  Watford,  i  ymweled  a'r 
cyfreithiwr.  Trefnwyd  brodyr,  hefyd,  i 
ymweled  â  Gogledd  Cymru.  Boreu  yr 
ail  ddiwrnod,  darllenwyd  yr  adroddiadau, 
ac  yr  oeddynt  yn  dra  melus.  "  Ond," 
meddai  Harris,  "  yr  oedd  y  brawd  Row- 
land  yn  eiddigus  o  honof  fi  gyda  golwg  ar 
y  Drindod.  Yr  oedd  wedi  digio  oblegyd 
rhywbeth  a  ddywedais  gyda  golwg  ar 
ein  bod  yn  rhanu  y  Duwdod  yn  gnawdol, 
ac  yn  gosod  y  Tad  uwchlaw  y  Mab. 
Dywedais  wrtho  fy  mod  yn  ofni  nad  oedd 
yn  adnabod  yr  Arglwydd,  a  bloeddiais 
gydag  awdurdod  :  Nid  oes  ond  un  Duw, 
ac  fe  ymleda  y  goleuni  hwn  dros  y  byd,  er 
gwaethaf  pob  gwrthwynebiad  !  Pan  y 
darllenaf  y  Puritaniaid,  nid  wyf  yn  cael  fy 
mod  yn  gwahaniaethu  oddiwrthynt  mewn 
un  dim.  Dirmygodd  (Rowland)  fi,  a 
dywedodd  nad  oeddwn  yn  darllen  nac  yn 
pregethu  yr  Ysgrythyr.  Syrthiais  dan 
hyn,  a  dywedais  :  '  Y  mae  yn  wir  nad 
wyf  yn  astudio  nac  yn  myfyrio  digon  ar  yr 
Ysgrythyrau  ;  hoíFwn  fyfyrio  ynddynt  bob 
moment,  a'm  gofid  yw  fy  mod  yn  methu  !  ' 
Gwrthwynebai  dystiolaeth  yr  Yspryd. 
Atebais,  er  fod  Ilawer  yn  twyllo  eu  hunain, 
eto,  rhoddir  ateb  i  weddi.  Yna,  yr  ystorm 
a  chwythodd  drosodd,  a  phan  oedd  pob 
peth  yn  dawel,  gwahoddodd  fi  yn  galonog 
i  Sir  Aberteifi."  Amlwg  yw  fod  y  naiìl 
a'r  Ilall  yn  meddu  tymherau  poethlyd,  ac 
yn  eu  cyffro  yn  dweyd  pethau  caledion  am 
eu  gilydd.  Prin  yr  oedd  heddwch  wedi  ei 
adfer,  pan  y  daeth  Ilythyr  i'r  Gymdeith- 
asfa,  yn  anuniongyrchol  oddiwrth  fyfyrwyr 
athrofa  y  dref,  yn  cynwys  hèr  i  ddadl, 
gyda  golwg  ar  rywbeth  a  ddywedasai 
Ilarris  yn  ei  bregeth.  Yn  ganlynol, 
rhuthrodd  y  myfyrwyr  i'r  cyfarfod,  ac 
etholasant  un  o'u  mysg  i  fod  yn  enau 
drostynt  mewn  dadl.  Yr  oedd  hyn  yn 
ymddygiad  tra  anweddus  ;  a  chan  mai 
pregethwyr  ieuainc  yr  athrofa  YmneiIIduoI 
oedd  y  nifer  amlaf  o  honynt,  yr  oedd  yr 
hyn  a  wnaethant  yn  fwy  annheilwng  fyth. 
Dywed  Harris  fod  Ilawer  o  dymher  ddrwg 
wedi  cael  ei  hamlygu  o'r  ddwy  ochr  ;  yn 
neillduol  o'i  du  ef,  pan  y  ceryddai  hwy  am 
eubalchder.  Máentymienthwy,igychwyn, 
fod  Harris  yn  dinystrio  rheswm.  Atebai 
yntau  fod  teimlad  dwfn  yn  rhwym  o  ym- 
ddangos.  "  Beth,"  meddai,  "  pe  bai  drwg- 
weithredwr    ar    y    ffordd    i'r    crogbren   yn 


derbyn  pardwn  o  law'r  brenhin  ;  a  mwy, 
yn  cael  sicrwydd  ei  fod  i  gael  ei  fabwysiadu 
i  deulu  y  brenhin,  ai  ni  floeddiai  dros  y 
Ile  ?  "  Addefodd  yr  efrydwyr  fod  ei  gym- 
hariaeth  yn  anwrthwynebol.  Yn  ganlynol, 
dechreuodd  wneyd  gwawd  o  honynt,  gan 
ddweyd  eu  bod  wedi  dysgu  ymresymu 
wrth  reol,  a  holai  iddynt  paham  na  ddyg- 
asent  eu  meistr  gyda  hwynt.  Pan  yr 
achwynent  oblegyd  y  wawdiaeth,  dywedai 
ei  fod  yn  dilyn  y  cyfarwyddyd  Ysgryth- 
yrol,  sef  ateb  y  íîol  yn  ol  ei  ffblineb.  Dy- 
wedodd,  yn  mhellach,  ei  fod  yn  synu  at  eu 
balchder,  a'u  gwaith  yn  ymosod  ar  gorph  o 
bobl  lafurus  gyda  chrefydd,  ac  mai  hyn 
oedd  yr  ymosodiad  agored  cyntaf  a  wnaed 
ar  y  Gymdeithasfa.  Cyhuddai  un  o  honynt 
ef  o  ddweyd  y  gosodai  yr  Ymneillduwyr 
ef,  pe  y  medrent,  yn  uffern.  Gwadodd 
Harris  i'r  fath  ymadrodd  ddisgyn  erioed 
dros  ei  wefusau.  "  Dywedais,"  meddai, 
"  nas  gallwn  oddef  i  neb  fychanu  y  gwein- 
idogion  YmneiIIduoI,  fy  mod  yn  meddwl 
yn  uchel  am  lawer  o  honynt,  a'm  bod  am 
heddwch.  Ceryddais  y  dyn  ieuanc,  Evan 
WiIIiam,  a  ddychwelasai  o  Ogledd  Cymru, 
am  mai  efe  oedd  wedi  cyffroi  yr  YmneiII- 
duwyr  yn  erbyn  gwaith  Duw."  Yn  sicr, 
yr  oedd  yn  syn  gweled  Evan  WiIIiam,  a 
fuasai  yn  gynghorwr  yn  mysg  y  Method- 
istiaid,  yn  awr  yn  mysg  y  terfysgwyr  a 
ruthrent  i'r  Gymdeithasfa.  Ceryddodd 
\Vr  ieuanc  arall,  yr  hwn  a  daenasai  y 
chwedl  trwy  y  dref  fod  yr  oft'eiriaid  yn 
dyfod  i  wrthwynebu  Harris  a'i  ganlynwyr, 
a  bod  rhagolygon  golygus  am  derfysg. 
"  Yr  wyf  yn  gobeithio,"  meddai,  "  y 
bendithir  hyn  iddynt,  i  ddarostwng  eu 
balchder,  oblegyd  teimlwn  gariad  at  eu 
heneidiau." 

Ar  y  nawfed  o  P'ai,  agorodd  ysgol  yn 
Nhrefecca,  ac  aeth  o  gwmpas  y  rhieni  i'w 
cymhell  i  anfon  eu  plant  yno.  Yr  oedd  er 
ys  rhai  blynyddoedd  yn  adeiladu  tỳ  yn 
Nhrefecca  ;  a  oedd  casglu  teulu  mawr  yno, 
o  wahanol  gymydogaethau,  er  rhoddi  iddynt 
fanteision  crefyddol,  yn  fwriad  ganddo  ar 
hyn  o  bryd,  sydd  anhawdd  ei  benderfynu. 
Yr  wythnos  ganlynol,  cawn  ef  mewn 
Cyfarfod  Misol  yn  Dyserth.  Adroddodd 
wrth  y  brodyr  hanes  y  Gymdeithasfa  yn 
Nghaerfyrddin  ;  y  gwrthwynebiad  a  gawsid 
oddiwrth  yr  efrydwyr ;  eglurodd  ei  ym- 
ddygiad  tuagat  yr  Ymneillduwyr;  trefnodd 
gyda  golwg  ar  gael  ysgol  yno  ;  a  phender- 
fynodd  fod  y  dydd  lau  canlynol  i  gael  ei 
dreulio  mewn  gweddi.  Yr  oedd  yno  gyng- 
horwyr  o  Sir    Drefaldwyn,   a  gawsent   eu 

gosod  dan  gerydd  gan  Howell  Harris 
oblegyd  eu  balchder  ;  gobeithiai  allu  eu 
derbyn  yn  awr  ;  ond  nid  oedd  eu  pechod 
Avedi  ei  ddarostwng  ;  a  rhaid  ydoedd 
parhau  y  ddysgyblaeth.  Bu  gyda  hwy 
drachefn  a  thrachefn  yn  ceisio  eu  pers- 
wadio ;  yr  oedd  y  boreu  yn  gwawrio  pan  y 
rhodd  y  gorchwyl  i  fynu  ;  a  phan  y  meth- 
odd  ei  hun,  anfonodd  y  cynghorwr  Thomas 
James  atynt.  Eithr  ofer  a  fu  ymgais  y 
ddau.  Eu  gwir  drosedd  oedd  cyfeihorni 
mewn  athrawiaeth.  Ganol  mis  Mai,  aeth 
i  Lundain,  ac  arosodd  yno  hyd  ddechreu 
Gorphenaf.  Yn  ystod  yr  amser  hwn, 
disgynodd  i'w  ran  y  gorchwyl  annymunol 

0  droi  Herbert  Jenkins  allan  o'r  Cyfundeb. 
Y  mae  y  dydd-Iyfr,  o  ddechreu  Gorph- 

enaf  hyd  ganol  Awst,  ar  goll.  Yr  ydym 
yn  cael  Daniel  Rowland  a  Howell  Harris, 
Awst  19,  yn  teithio  yn  nghyd  i  Drefynwy, 
ac  yn  hynod  gyfeillgar.  Agorodd  Harris 
ei  holl  fynwes  iddo,  gan  egluro  y  rheswm 
am  ddiarddehad  Herbert  Jenkins,  ac  hefyd 
esbonio  rhai  ymadroddion  o"i  eiddo  yn 
Ngogledd  Cymru.  Tueddwn  i  feddwl  mai 
dychwelyd  yr  oeddynt,  wedi  bod  yn  heb- 
rwng  yr  larlles  Huntington  yn  ei  hol  i 
Loegr,  ar  ol  treuho  rhai  wythnosau  yn 
Nghymru.  Yr  oeddynt  hwy  eu  dau,  yn 
nghyd  â  Griffith  Jones,  a  Howell  Davies, 
wedi  cyfarfod  yr  larlles  yn  Mryste  ;  teith- 
iasant  trwy  y  rhan  fwyaf  o  Ddeheudir 
Cymru  yn  araf ;  byddai  rhai  o'r  oífeiriaid 
yn  pregethu  yn  y  pentrefydd,  trwy  ba  rai 
yr  oeddynt  yn  myned,  neu  ynte,  rai  o'r 
prif  gynghorwyr,  a  chafwyd  odfaeon  y 
cofiodd  y  foneddiges  dduwiol  am  danynt 
hyd  ei  bedd.  Buont  yn  aros  am  rai  dydd- 
iau  yn  Nhrefecca,  a  chafodd  Griffith  Jones 
odfa  ryfedd  yno  ar  y  maes.  Yn  The 
Life  and  Times  of  Selina,  Conntess  of  Hiint- 
ington,  dywedir  i'r  daith  hon  gymeryd  lle 
ddiwedd  Mai  a  dechreu  Mehefin.     Ond  yn 

01  dydd-lyfr  Howell  Harris,  nis  geill  hyn 
fod  yn  gywir,  oblegyd  bu  ef  yn  Llundain 
yn  gweinidogaethu  trwy  y  rhan  fwyaf  o 
Fai,  a  thrwy  yr  oll  o  Fehefin.  Tebygol, 
mai  diwedd  Gorphenaf,  a  dechreu  Awst, 
"  rhwng  y  ddau  gynhauaf,"  fel  y  dywedir, 
y  cymerodd  yr  larlles  y  daith  hon. 

Yn  ganlynol,  yr  ydym  yn  ei  gael  ar 
daith  trwy  Siroedd  Aberteifi  a  Phenfro. 
Nis  gallwn  ei  ddilyn  o  le  i  le,  ond 
hyfryd  gweled  fod  Howell  Davies  yn 
gyfaiU  ac  yn  gydymaith  iddo  ar  ei  ymwel- 
iad  a  Phenfro.  Ac  yr  oedd  cynulleidfaoedd 
aruthrol  yn  dyfod  i'w  wrando  yn  mhob 
man.     Yn  y  Parke  yr  oedd  mewn  cyfyng- 


gyngor  gyda  golwg  ar  beth  i  bregethu,  gan 
fod  nifer  mawr  o  offeiriaid  yn  bresenol,  a 
llawer  o  YmneiUduwyr  rhagfarnllyd.  Ym- 
ddengys  ei  fod  ef  a'r  Ymneillduwyr  yn 
pellhau  yn  gyflym  oddiwrth  eu  gilydd. 
Wedi  ymgynghori  â  Duw,  cymerodd  yn 
destun,  i  Cor.  ii.  2  :  "  Canys  ni  fernais  i 
mi  wybod  dim  yn  eich  phth  ond  lesu  Grist, 
a  hwnw  wedi  ei  groeshoeho."  "  Dangos- 
ais  "  meddai,  "  y  modd  yr  oeddynt  wedi 
bhno  Paul  a'u  dadleuon  ;  ond  yn  awr  ei 
fod  wedi  penderfynu  na  chaent  ei  flino 
mwy ;  na  fyddai  a  fynai  ychwaneg  ag  un- 
rhyw  wybodaeth  ond  Crist  croeshoehedig. 
Yna,  arweiniwyd  fi  i  lefaru  ar  ddirgelwch 
duwioldeb.  Pwysleisiais  mai  dirgelwch 
ydyw,  ai  fod  tu  hwnt  i  ddadl.  Yn  unol 
a'm  harfer,  llefarais  yn  gryf  parthed  Düw- 
dod  Crist,  ei  fod  yn  Dduw  yn  y  preseb,  ac 
yn  Dduw  ar  y  groes  ;  ac  er  mai  y  natur 
ddynol  a  ddyoddefodd,  eto  fod  ei  ddyoddef- 
iadau  yn  Ddwyfol.  Eglurais  ei  eiriau  gyda 
golwg  ar  ei  fod  yn  israddol  i'r  Tad,  ac  yn 
gydraddol  ag  ef.  Cyfeiriais  at  y  lleidr  yn 
gweddío  ar  y  Dyn  hwn,  iddo  fentro  ei 
enaid  arno,  gan  ei  weled  yn  Oruchaf  Lyw- 
odraethwr,  ac  yn  Dduw  ar  y  tragywyddol- 
deb  i  ba  un  yr  oedd  ar  gymeryd  naid.  Ni 
ddarfu  iddo  yntau  wrthod  y  weddi,  ond 
atebodd  hi  gyda  mawrhydi  teilwng  o  Dduw. 
Cyfeiriais  at  Stephan  yn  gweddîo  arno. 
Dangosais,  nid  yn  unig  ei  fod  ef — y  Dyn 
hwn — y  Person  hwn — yn  Dduw,  ond  ei 
fod  yn  Dduw  tragywyddol ;  mai  efe  yw  yr 
unig  Dduw,  mai  efe  a  wnaeth  y  bydoedd, 
ac  nad  oes  yr  un  Duw  arall  ar  wahan  nac 
uwchlaw  iddo ;  ein  bod  yn  credu  yn  y 
Duwdod,  yn  ol  credoau  Athanasius, 
Nicene,  a'r  Apostohon,  fod  tri  o  gyd-dra- 
gywyddol  Bersonau,  ond  nad  oes  ond  un 
Duw  ;  ac  mai  yr  un  Duw  hwn  yn  mherson 
y  Mab  a  ddaeth  yn  ddyn,  ac  a  roddodd  ei 
fywyd  i  lawr.  Yna,  troais  atynt,  a  gofyn- 
ais  ai  nid  oeddynt  yn  gwneyd  tri  Duw  ? 
Ac  ai  nid  oeddynt  yn  myned  heibio  iddo 
at  Dad,  yr  hwn  a  ystyrient  yn  fwy  nag  ef  ? 
Dangosais  nad  oedd  y  fath  Dad,  oddiwrth 
ei  ymadrodd  ef  ei  hun  wrth  Phyhp  ;  ac 
nad  oes  na  mwy  na  llai,  na  chynt  na 
chwedin,  yn  y  Duwdod  ;  a  bod  yr  hwn 
sydd  yn  gweled  y  Mab  yn  gweled  yr  oU 
o'r  Duwdod,  yr  hwn  a  leinw  bob  lle,  a 
phob  peth  ar  unwaith.  Yn  awr,  os  mai 
efe  yw  yr  unig  Dduw,  ac  os  nad  oes  ond 
efe,  ai  nid  oes  rhai  o  honoch  wedi  bod  yn 
addoh  Duw  dyeithr,  íe,  yn  addoh  Ihm  a 
delw  yn  eich  deall  ?  Yr  ydych  yn  pasio 
heibio  y  Duw  byw,   i   addoh  hwn,  y   duw 

dychymygol  yma  a  elwch  yn  Dad.  Yr 
oeddwn  yn  gryf  ar  hyn,  er  y  rhaid  i  mi 
arfer  pob  tynerwch  at  bawb,  eto  fod  yn 
rhaid  i  mi  sefyll  wrth  y  gwaed  hwn."  Yr 
ydym  yn  cofnodi  ei  sylwadau  yn  helaeth, 
er  dangos  natur  ei  olygiadau.  Yna  aeth 
yn  mlaen  i  ddangos  ei  berthynas  a'r  Ym- 
neillduwyr,  ei  fod  yn  eu  parchu,  ac 
yn  pregethu  yn  eu  capelau  ;  mai  ei  holl 
amcan  oedd  eu  dyrchafu  at  Dduw ;  nad 
oedd  y  Methodistiaid  yn  bwriadu  gosod  i 
fyny  blaid,  mai  yn  yr  Eglwys  Sefydledig 
yr  oeddynt  wedi  eu  galw.  Cyfeiriodd 
hefyd  at  ryw  lythyr  a  daenid  trwy  Gymru 
a  Lloegr  gyda  golwg  arno,  yr  hwn  a  gyn- 
wysai  gyhuddiadau  hoUol  anwireddus. 

Yr  oedd  y  wasg  Saesnig  yn  ty  wallt  allan 
bob  math  o  lysnafedd  ar  y  Methodistiaid 
yr  adeg  hon.  Mewn  un  pamphledyn, 
dywedid  eu  l)od  yn  gwneyd  eu  canlynwyr 
yn  wallgof  ;  ddarfod  i  amryw  o  honynt  yn 
Nghymru  gyflawni  mwrddradau,  a'u  bod 
yn  hongian  mewn  gefynau  ar  y  pryd. 
Desgrifid  Whitefield  fel  un  a  melin  wynt 
yn  ei  ben,  ac  fel  yn  myned  o  gwmpas  y 
byd  i  geisio  rhywun  y  gallai  daro  ei  ymen- 
ydd  allan.  Ond  Griffith  Jones,  Llanddow- 
ror,  a  enllibid  waethaf  o  bawb.  Honai 
ysgrifenydd  arall,  yr  hwn,  fel  y  mae'r 
gwaethaf,  oedd  \Vr  dysgedig,  fod  Method- 
istiaid  Cymru  yn  arfer  godineb,  ac  na 
ystyrid  puteindra  yn  bechod  ganddynt  o 
gwbl.  Dywedai,  yn  mhellach,  fod  y 
pregethwyr  Methodistaidd  yn  peri  i'r  ael- 
odau  gyffesu  eu  pechodau  iddynt,  a  bod 
un  o  honynt,  Will  Richard,  wrth  ei  enw,  a 
chobler  wrth  ei  gelfyddyd,  pan  fyddai  yn 
maddeu  pechodau  un,  yn  estyn  iddo  ddarn 
o  bapyr,  gan  sicrhau  y  cyfryw  y  gwnelai 
y  papyr  agor  drws  y  nefoedd  iddo.  Nid 
annhebyg  y  cyfeiriai  Harris  at  un  o'r  rhai 
hyn. 

Boreu  dranoeth,  derbyniodd  Iythyr  oddi- 
wrth  ddau  weinidog  YmneiIIduoI,  gyda 
golwg  ar  ei  bregeth  y  noson  cynt.  Gwelai 
y  rhaid  iddo  ddyoddef  oblegyd  ei  weinidog- 
aeth.  Aeth  i  lawr  i  ymddiddan  â  hwynt. 
Dywedodd  un  o  honynt,  Thomas  Morgan, 
wrth  ei  enw,  nad  oedd  y  Dyn  a  ddyoddef- 
odd  yn  Dduw  tragywyddol.  Oblegyd  yr 
ymadrodd  hwn  galwodd  Harris  ef  yn 
heretic,  a  dywedodd  y  gwnai  bregethu  yn 
ei  erbyn  hyd  at  waed,  ond  os  galwai  ei 
eiriau  yn  ol,  neu  yr  addefai  ei  fod  yn  ddall, 
y  gwnelai  yntau  fod  yn  ddystaw  hyd  nes  y 
caffai  ef  (Thomas  Morgan)  oleuni  pellach 
oddiwrth  Dduw.  "  Dywedais  ei  fod  yn 
fater  cydwybod  genyf,"  meddai,  "  ac  y  rhaid 

i  mi   ymdrechu  drosto  hyd  at   waed,  mai 
efe   yw  y  Duw  tragywyddol.      Dangosais 
iddynt   eu    hanwybodaeth,    ac   na  all   neb 
adnabod  Crist  ond  yn  ngoleu  yr   Yspryd 
Glân  ;  fod  yr  undeb  rhwng  y  ddwy   natur 
yn  Nghrist  yn  dragywyddol,  ac  felly  mai  y 
cabledd  a'r  digywilydd-dra  mwyaf  yn    fy 
ngolwg  i,  oedd  dweyd  ei  fod  yn  cyflawni 
unrhyw  beth,  neu  yn  dyoddef  fel  dyn,   ac 
nid  fel  y  tragywyddol  Dduw."      Datganai 
ei  obaith  y  Ilewyrchai  gogoniant  y  Person 
hwn  yn  mysg  yr  Ymneillduwyr.     Ymadaw- 
sant  yn  y  diwedd  yn  hapus  ;    gair  diweddaf 
Howell  Harris  wrthynt   ydoedd  :    "  Peid- 
iwch  gwneyd  mân  wahaniaethau  deillion  ; 
fflamiwch  ar  led  ogoniant   y   Dyn  hwn,  ac 
yna   mi   a   ddymunaf  i   chwi  fîawd   dda." 
Oddiyma  dychwelodd  trwy  Lacharn,  Caer- 
fyrddin,     Pontargothi,     Capel     Llanlluan, 
LIandremore,Abertawe,GeIIy-dorch-Ieithe, 
a'r    Hafod,    gan    gyrhaedd    Trefecca  ar  y 
24ain   o    Fedi.       Cafodd    gynulleidfaoedd 
anferth  yn  mhob  man,   ac  ymddengys   fod 
cryn  arddeliad   ar   ei  weinidogaeth.      Dir- 
gelwch  Crist,  ac  agosrwydd  undeb  y  ddwy 
natur  ynddo,  fel  yr  oedd  y  ddynoliaeth   yn 
cael  ei  dwyfoli  fel  rhan   o'r   Person  ;    dyna 
oedd  y  mater  y   pregethai  arno  yn   mhob 
man,  er  y  byddai  yn  amrywio  ei  destynau. 
O   Medi   25   hyd    Rhagfyr    18,   y  mae  y 
dydd-Iyfr  ar  goll,  felly  nis  gallwn  gael   un- 
rhyw  wybodaeth  am   ei   lafur  yn   ystod  y 
cyfnod  hwn.     Dranoeth  i'r   Nadolig,   cyn- 
helid  Cyfarfod  Cyffredinol — felly  y  geilw 
Harris  ef — yn  Nhrefecca.      A  ydoedd  yn 
Gymdeithasfa  reolaidd,  nis  gwyddom  ;  ond 
nid  oes  grybwylliad  fod  yr  un  o'r  ofifeiriaid 
yn   bresenol.      Agorwyd  y  cyfarfod   gyda 
phregeth   gan    Harris,   ar    yr  angelion  yn 
ymweled  a'r  bugeiliaid  pan  anwyd   Crist. 
Nid  y w  yn  ymddangos  fod   Ilawer   o   drefn 
ar    y    bregeth  ;      aeth    ar    draws    Iliaws   o 
faterion  ;   dywed  iddo  lefaru  am  dair   awr, 
a  bod  cryn  lawer  o  nerth  yn  cydfyned  a'r 
genadwri.       Fel    arfer,    ymhelaethodd    ar 
ddirgelwch  Crist,  gan  brofi  mai   efe  oedd 
y  gwir  a'r  tragywyddol  Dduw  ;  nad  oes  yr 
un  Duw  uwchlaw  iddo,  a  bod   y   Drindod 
trwy    yr    undeb    sydd    yn    y    Duwdod    yn 
preswylio  ynddo.     Dangosodd  ei   Ddwyfol 
ymostyngiad     yn     preswylio    yn     mru    y 
wyryf,    ac    yn    cymeryd    ein    natur    ni,    a 
thrwy  hyn,  ff"urfio  y  fath  Berson  na   wel- 
wyd  ei  gyffelyb    erioed    o'r  blaen.      Yna, 
cyfeiriodd   at   yr   Ymhonwr,   gan   ddatgan 
nad  oedd  arnynt   awydd  am   un  brenin    i 
Iywodraethu  dros  eu  cyrph  ond  y  brenhin 
George  ;   ond  fod  y  Brenhin  lesu  uwchlaw 

iddo  ef.  "Awn  lle  y  mynwn,"  meddai,  "  ni 
a  fyddwn  yn  nheyrnas  yr  lesu.  Pan  yr 
oedd  y  gwaith  hwn  yn  cychwyn,  creodd 
Satan  wrthwynebiad  iddo  ;  eithr  daeth  i'r 
dim.  P'le  mae  Satan  yn  awr  ?  "  Yn  y 
seiat  a  ddilynai,  bu  yn  dra  llym  wrth  y 
proffeswyr  am  nad  oeddynt  yn  dwyn 
ffrwyth.  Dywedai  ei  fod  weditaiu  ardreth 
yr  ystafell  yn  Nhrefecca  ei  hun  am  gryn 
amser  ;  na  ddaeth  neb  ato  i  ofyn  sut  yr  oedd 
yn  gallu  fforddio  ;  ei  bod  yn  ddigon  iddo 
ef  bregethu  y  Gair  iddynt  heb  roddi  ystafell 
yn  ogystal ;  ai  fod  wedi  cynhal  ysgol  yn 
y  lle  am  amser  ar  ei  draul  ei  hun.  Con- 
demniodd  hwy  am  beidio  cydymdeimlo  a'u 
brodyr,  gan  ddweyd  fod  rhai  o'r  cynghor- 
wyr  yn  dlodion,  ac  mewn  perygl  o  gael  eu 
hanfon  i'r  carchar.  "  Beth  a  fyddai  i 
gynifer  o  seiadau  eu  cynorthwyo  ?  "  meddai. 
Gallwn  feddwl  fod  ei  eiriau  yn  cyrhaedd 
i'r  asgwrn.  Buont  yno  hyd  ddauo'rgloch 
y  boreu,  a  Harris  yn  dangos  i'r  brodyr  eu 
diffygion.  Yna,  trefnwyd  amryw  faterion. 
Bu  achos  James  Beaumont  dan  sylw,  yn 
yr  hwn  yr  oedd  yspryd  cyfeiUorni  wedi 
ymaflyd.  Dadleuai  Harris  yn  erbyn  ei 
droi  allan,  eithr  ymddwyn  ato  mewn  modd 
efengylaidd,  yn  y  gobaith  y  byddaii  Dduw 
ei  ddwyn  i'r  iawn.  Cyn  diweddu,  daeth  y 
dylanwadau  nefol  i  lawr  yn  helaeth  ;  llamai 
y  brodyr  gan  faint  eu  llawenydd  ;  a  chwedi 
bod  yn  canu  ac  yn  bloeddio  concwest,  yr 
oedd  yn  bump  o'r  gloch  y  boreu  ar  Howell 
Harris  yn  myned  i'w  weiy. 

Y  mae  yn  debygol  fod  Harris  yn  fwy 


rhydd  i'r  gwaith  yn  Nghymru  yr  haner 
olaf  o'r  flwyddyn  1748  nag  y  buasai  am 
gryn  amser  yn  flaenorol,  gan  i  Whitefìeld, 
ar  ol  bod  yn  yr  Amerig  am  bedair  blynedd 
a  haner,  ddychwelyd  i  Lundain  ddechreu 
Gorphenaf.  Yn  y  Gymdeithasfa  a  gyn- 
helid  yn  Llundain,  Gorphenaf  20,  1748, 
Whitefield  a  Iywyddai.  Fel  math  o  is- 
gadben  dan  Whitefield,  yredrychai  Harris 
arno  ei  hun  yn  ei  berthynas  a'r  brodyr 
Saesnig.  Nid  oedd  Whitefield,  modd 
bynag,  yn  hollol  barod  i  gymeryd  ei  le  fel 
cynt  yn  eu  mysg.  Dywedai  fod  y  fath 
annhrefn  wedi  dod  i  mewn  i'w  plith,  trwy 
fod  y  pregethwyr  ieuainc  yn  myned  tu 
hwnt  i'w  terfynau  priodol,  fel  nas  gwyddai 
beth  i'w  wneyd.  Y  mynai  glywed  o 
wahanol  gyfeiriadau  cyn  gwneyd  ei  feddwl 
i  fynu,  ond  ei  fod  yn  benderfynol  o  beidio 
cydlafurio  à  neb  na  ddangosai  barodrwydd 
igymeryd  ei  ddysgu,  ac  i  fod  tan  ddysgybl- 
aeth.  Nid  oedd,  meddai,  yn  awyddu  am 
fod  yn  ben,  ond  y  rhaid  iddynt  (y  pregeth- 
wyr  ieuainc)  adnabod  eu  Ile,  ac  edrych 
arnynt  eu  hunain  fel  ymgeiswyr  ar  brawf, 
ac  arno  yntau  fel  tad  arnynt,  onide  na  ddal- 
iai  gysylltiad  â  hwynt.  Mewn  canlyniad 
i'r  araeth  hon,  plygodd  y  brodyr,  a  dywed- 
asant  eu  bod  am  ymostwng  yn  gyfangwbl 
iddo,  a  defnyddio  pob  moddion  i  gynyddu 
mewn  defnyddioldeb.  Cymerodd  dyfodiad 
Whitefield  ran  o  faich  Harris  oddiar  ei 
war  ;  a  diau  fod  cynghor  a  chydymdeimlad 
cyfaill  mor  ddiffuant,  yn  falm  i'w  enaid  yn 
y  treialon  trwy  ba  rai  yr  oedd  yn  pasio. 

Watford — Ffrwg-wd  parthed  troi  y  goruchwylwyr  allan  yn  yr  Aberthyn — Cymdeithasfa 
Llanidloes — Dini  yn  bosibl  hellach  ond ymraniad. 


î^r7Î|\OREU  y  dydd  cyntaf  o'r  flwyddyn 
Cî^ì     ^749'     cawn     Howell    Harris    yn 

rà=-^  deffro  yn  Aberedw,  lle  y  cyr- 
haeddasai  o  gwmpas  un-ar-ddeg  y  nos 
flaenorol,  ar  ei  ffordd  i  Gymdeithasfa  Fisol 
Llanfair-muallt.  Y  mae  ei  brofiad  wrth 
fyned  o  Aberedw  i  Lanfair  yn  haeddu  ei 
gofnodi.  "  Cefais  ddychryn  yn  fy  nghal- 
on,"  meddai,  "  rhag  colh  gwedd  wyneb 
Duw  ;  llefais  yn  fwy  nag  y  gwnaethum 
erioed  :  '  O  Arglwydd,  yr  wyf  yn  ofni  dy 
ẁg  yn  fwy  nag  uffern  !  Y  mae  arnaf  fwy  o 
ofn  colh  gwedd  dy  wyneb,  rhwystro  dy 
waith,  a  thristhau  dy  Yspryd,  nag  unrhyw 
erledigaeth.  Os  gwgi  di,  pwy  all  fy 
nghysuro  ? '  Teimlwn  yn  fy  enaid  ofn  cael 
doniau,  llwyddiant,  a  nerth,  rhag  na 
roddwn  yr  holl  ogoniant  i'r  Arglwydd." 
Yn  Llanfair,  pregethodd  ar  Luc  ii.  5. 
Gwedi  y  bregeth,  yr  oedd  seiat  i'r  hoU 
aelodau.  Yma  yr  oedd  yn  dra  llym  wrth 
y  rhai  oeddynt  yn  byw  mewn  pechod,  gan 
ddangos  iddynt  fod  Duw  yn  eu  canfod,  ac 
y  gwnai  eu  datguddio,  oni  edifarhäent. 
Ceryddai  y  rhai  oeddynt  yn  ddifater  am 
gymdeithas  a'r  Arglwydd,  ac  yn  edrych  ar 
bechod  yn  fach,  gan  fod  eu  cydwybodau 
wedi  eu  halogi ;  ond  cysurai  y  rhai  oedd- 
ynt  yn  ddryUiog  o  herwydd  eu  beiau,  gan 
fod  yn  barod  i'w  gadael.  Dywedodd 
wrthynt  mai  plant  y  wraig  rydd,  sef  Sarah, 
oeddynt,  a'u  bod  yn  perthyn  i'r  Jerusalem 
newydd.  Yn  nghyfarfod  neiHduol  y  Gym- 
deithasfa,  daeth  achos  Beaumont  i  fynu 
drachefn  ;  yr  oedd  llawer  o'r  cynghorwyr 
am  ei  droi  allan,  oblegyd  heresi ;  ond  nis 
gallai  Harris  gyduno  ;  credai  na  fyddai 
Duw  yn  foddlon  i  hyn  ar  y  pryd,  a  bod  yr 


awydd  yn  codi  oddiar  rhagfarn  y  cynghor- 
wyr.  Dywedai  wrthynt  y  gwyddai  fod 
Beaumont  yn  blentyn  Duw,  a'i  fod  yn  fwy 
ei  ddawn  na  hwy,  ac  mai  eu  balchder  oedd 
y  rheswm  am  euparodrwyddi'w  ddysgyblu. 
Llwyddodd  yn  y  diwedd  i'w  gadw  i  mewn. 
Yr  oedd  Howell  Harris  yn  gyfaiU  din''uant. 
Yna,  ymhelaethodd  ar  natur  y  gwaith  ;  y 
modd  yr  oedd  yn  teimlo  y  treialon  a'r 
beichiau  perthynol  iddo  yn  anrhydedd. 
Yn  nesaf,  aeth  i  Glanirfon,  ffermdy  yn 
nghymydogaeth  Llanwrtyd.  Pregethodd 
yma  am  y  nefoedd,  ac  am  y  farn.  Nis 
gwyr  pa  sut  y  llefarodd,  ond  daeth  yr 
Arglwydd  i  lawr,  a  boddwyd  ei  lais  yn 
Hosanah  y  gwrandawyr. 

lonawr  3,  y  mae  yn  Llwynyberllan,  ac 
yn  y  seiat  breifat,  cynghora  yr  aelodau  i 
sefydlu  ysgol  Gristionogol — ysgol  Griffith 
Jones,  yn  ddiau — ar  unwaith.  Ymddengys 
fod  hyn  yn  genhadaeth  arbenig  ganddo  y 
pryd  presenol.  Anoga  hwy  hefyd  i  gyfranu 
rhyw  gymaint  i'r  Arglwydd  yn  wythnosol. 
Yn  Llansawel,  cyfarfyddodd  a  dyn  ieuanc 
o  ysgolfeistr,  i'r  hwn  yr  eglurodd  y  modd 
priodol  o  addysgu,  sef  cyfeirio  llygaid  y 
plant  yn  mlaenaf  oll  at  Dduw,  piygu  eu 
hysprydoedd  dan  iau  Crist,  a'u  hyfforddi 
yn  ngwahanol  ganghenau  moesoldeb,  yn 
gystal  ag  yn  egwyddorion  y  grefydd  Grist- 
ionogol.  Wedi  pregethu  ar  enedigaeth 
Crist,  cadwyd  seiat  breifat.  Yma  ymdrin- 
iodd  ag  addysg  plant,  yr  angenrheidrwydd 
am  sefydlu  ysgol  Gristioriogol,  y  pwys  i'r 
aelodau  i  fod  yn  ddarostyngedig  i'w  hath- 
rawon,  a  cheryddodd  hwy  yn  llym  am  na 
pharchent  James  WilHams,  eu  harolygwr, 
íel  yr  oeddynt  yn  ei   barchu  ef,   a    Daniel 

Rowland.      Cyn     terfynu,    modd    bynag, 
trodd  at  bethau  mwy  cysurlawn,  ac  aeth 
yn  ganu  ac  yn  foHanu  dros  y  lle.     Oddi- 
yma  aeth  i  Glanyrafonddu,  a  dywed  iddo 
lefaru    y    dydd   hwnw    saith    o    weithiau, 
rhwng  pregethu  ac  anerch  seiadau.    Teith- 
iodd  trwy  Langathen,  Llanegwad,  a  Glan- 
cothi,  gan  gyrhaedd  Caerfyrddin  erbyn  y 
Gymdeithasfa  Fisol,  a  gynhehd  yno  lon- 
awr    5.       Ofnai    fod    treialon    dirfawr    i'w 
gyfarfod  yma,  ac  aeth  at  yr  Arglwydd  am 
gymhorth.       Ymwehad    yr    angehon    a'r 
bugeihaid    ar    feusydd    Bethlehem,    oedd 
pwnc    y   bregeth    agoriadol    yn    Nghaer- 
fyrddin  ;  ond  nid  yw  yn  ymddangos  ei  fod 
yn  cadw  yn  glos  gyda  ei  destun.     "  Cefais 
lawer  o  awdurdod,"   meddai,   "  i  geryddu 
pechod,  i  ddangos  yr  angenrheidrwydd  am 
edifeirwch,  ac  i  rybuddio  y  rhai  a  ymdro- 
ent   mewn  anwiredd.     Yr  oeddwn  yn  ar- 
swydlawn  wrth  draethu  am  hollwybodaeth 
Duw,  ac  am  ei  fygythion,  a'i  wiaiL"  Gyda 
ei   fod    yn    gorphen    pregethu,    a    chyn    i 
gyfarfod  neiUduol  y  Gymdeithasfa  ddech- 
reu,  deallodd  fod  ei  was  wrth  y  drws,  yn 
dwyn  y  newydd  galarus  fod  ei  ferch  fechan 
— yr  anwylaf,   y   brydferthaf,  a'r  ffelaf  o 
fewn  y  byd,  yn  marn  ei  thad — wedi  marw. 
Aeth  at  yr  Arglwydd  ar  ei  union  i  ofyn  am 
gyfarwyddyd ;    datganai   ei  barodrwydd  i 
fyned  yn  y  blaen  ar  ei  daith,  a  gadael  i'w 
wraig  gladdu  y  marw,  os  mai  hyny  oedd 
yr   ewyllys   ddwyfol.      Cafodd   ateb,    am 
iddo  drefnu  y  materion  perthynol  i'r  Gym- 
deithasfa,  a  dychwelyd  tranoeth.     Hyny  a 
wnaeth.     Dangosodd  le  y  brodyr,  a'i  le  ei 
hun  ;  fod  rhyw  Moses  neu  gilydd,  Uawn  o 
awdurdod,  yn  barhaus  yn  yr  eglwys  ;  fod 
ei  fantell  yn  disgyn  oddiar  ei  ysgwyddau 
wrth  fyned  i'r  nefoedd  ;  eithr  fod  rhywun 
arall  yn  barhaus  yn  ei  chael,  a  bod  dawn 
ac  awdurdod  yr  apostohon  yn  perthyn  i 
rywun  yn  awT,  oblegyd  fod  yr  un  angen- 
rheidrwydd    am  danynt.      Braidd  nad  oes 
yma  fwy  nag  awgrym  mai  Harris  a  wisgai 
y  fantell  ar  hyn  o  bryd.    Anogodd  y  cyng- 
horwyr  i  ymwadu  â  hwy  eu  hunain,  ac  i 
feddu  undeb  yspryd  a   chalon.     Bu  yma 
lawer  o   ganu   a    moHanu.     Cychwynodd 
tua   Threfecca   am    dri    o'r    gloch    boreu 
dranoeth,  a  chyrhaeddodd  yno,   pellder  o 
driugain  milltir,  erbyn  yr  hwyr. 

Dydd  ]Mercher,  lonawr  12,  cychwyna  i 
daith  arall.  Yr'oedd  yn  nos,  ac  yn  enbyd 
o  dywyll  arno,  cyn  cyrhaedd  Cantref,  wrth 
draed  Bannau  Brycheiniog  ;  rhuai  y  gwynt 
yn  ofnadwy,  y  gwlaw  a  ddisgynai  fel 
rhaiadr,  ac  yr  oedd  y  teithiwr  bhn  yn  oer, 


ac   yn   wlyb.     Ond   ni   theimlai  y  gronyn 

lleiaf  o  anghysur.   "  Gwnaeth  yr  Arglwydd 

y  tywyllwch  a'r  dymhestl  yn  felus  i  mi," 

meddai,  "  gwelwn  fy  hun  y  dyn  hapusaf  o 

fewn   y    byd ;    ni    newidiwn    sefyllfa    a'r 

mwyaf    cyfoethog."      Tranoeth,    pasiodd 

trwy   y    Glyn,   a    Blaen-GIyn-Tawe,    gan 

gyrhaedd  Gelly-dorch-leithe,  ffermdy  pur 

fawr  yn  nghymydogaeth  CasteIInedd,erbyn 

yr  hwyr.     Ar  y   fíbrdd,   myfyriai  ar  fawr- 

edd  ei  ragorfreintiau,  ac  ar  ogoniant  Duw, 

y    Tri    yn    Un  wedi  ymgnawdoli.       Dydd 

Gwener,  pregethodd  yn  Llangattwg,  oddi- 

ar    I    loan  iii.   8 ;    dangosodd   fawredd    y 

prynedigaeth,  i   Dduw  greu   y  byd  mewn 

chwe'  diwrnod,  ond  iddo  fod  bedair  mil  o 

flynyddoedd  yn  parotoi  ar  gyfer  gwaith  yr 

iachawdwriaeth.       Yna,    aeth    at    ei    hoff" 

bwnc,  dirgelwch  y  ddwy  natur  yn  Nghrist. 

Cynhelid   Cymdeithasfa   Fisol  yma,  eithr 

cyn  iddi  ddechreu,   clywodd  Harris  new- 

yddion  tra  anghysurus,    sef  fod  rhywrai  a 

adwaenai  mewn  dyled,  a  bod  gŵr  o  ddy- 

lanwad  wedi  bod  yn  rhedeg  y  Methodist- 

iaid  i  lawr,  gan  ddweyd  eu  bod  yn  dyfod 

i'r  dim  ;  a'i  fod  ef,  Harris,  wedi  cyfnewid. 

Disgynodd  hyn  yn  drwm  arno ;  ond,  fel  arfer, 

aeth  a'i  faich  at  yr  Arglwydd  ar  ei  union. 

Yn    y    cyfarfod    neillduol,    anerchodd    y 

cynghorwyr  a'r  aelodau  yn  ddwys,  parthed 

darllen  yr    Ysgrythyrau,  a'u   gwneyd   yn 

rheol  yn  mhob  dim  ;  am  wneyd  casgliadau 

yn  fwy  cyson  ;  am  aberthu  hunan,   a   dy- 

wedai  ei  fod  ef  yn  ddiweddar  wedi  ym- 

wrthod  a  chan'  punt  yn  y  flwyddyn.     Anog- 

odd   hwy  i   fod   yn    ífyddlawn    i'r   goleuni 

oedd  ganddynt.    "  Nid  wyf  yn  eich  gweled 

ond   dim    o   flaen    y   diafol,"  meddai,  "  os 

pechwch  Dduw  ymaith."  Teimlodd  undeb 

anarferol   a'r  holl   frawdoliaeth,     Pasiodd 

trwy   Nottage,  Ile   y  pregethodd  ar  Grist 

wedi  dyfod  i  geisio  ac  i  gadw  yr  hyn  a 

gollasid  ;  a'r  Hafod,  Ile  y  bu  yn  dra  Ilym 

wrth  y  proffeswyr  cnawdol ;  a  Chefncrib- 

wr,  Ile  y  cafodd  nerth  na  chawsai  ei  gyff- 

elyb  o'r  blaen,  i  anog  am  roddi  iau  Crist  yn 

drom  ar  yddfau  y   Cristionogion  ieuainc. 

Dydd  Llun,  yr  oedd  yn  Llantrisant.     Dy- 

wed  ei  fod  yn  gwisgo  y  dillad  gw-aelaf  o'i 

holl  frodyr,  ac  yn  marchog  y  ceífyl  salaf, 

ond   ei    fod    yn    hollol    foddlawn.      Yna, 

cadwai  seiat  breifat,  ac  anogai  yr  aelodau 

i  beidio  ymgyfathrachu  gormod  a'r  Ym- 

neillduwyr,    y    rhai    oeddynt    yn    farw   i 

Dduw,  i  raddau  mawr,  ac  wedi  ymroddi  i 

íîurfioldeb,    ond    heb    ddim    awdurdod    i 

gadw  y  byd  a  hunan  allan.     Yna,  eglurodd 

drefn    y    Methodistiaid,    a'i    le    ei    hun. 

Gwelai  fod  yr  Arglwydd  yn  ei  gymhwyso 
fwy  fwy  ar  gyfer  ei  le,  gan  fyned  gydag 
ef,  a  gwneyd  pob  peth  erddo.  Üydd 
Mawrth,  ymwelodd  a  St.  Nicholas.  Yma, 
anogai  hwy  i  ranu  eu  heiddo  yn  dair  rhan ; 
un  i  dalu  eu  dyledion  cyfiawn,  y  rhan 
arall  i  gynal  eu  rhieni  a'u  teuluoedd,  a'r 
rhan  arall  mewn  gwneuthur  daioni,  yn 
nghylch  yr  hyn  y  dylent  ymgynghori  a'r 
Arglwydd.  Wrth  weddio  ar  y  terfyn, 
daeth  Duw  i  lawr  mor  amlwg,  fel  y  boddid 
llais  y  pregethwr  gan  floeddiadau  y  dorf. 
Cyn  ymadael,  bu  mewn  ymgynghoriad  a'r 
pregethwyr  a'r  goruchwylwyr.  Dangos- 
odd  y  cymhwysderau  angenrheidiol  yn  y 
goruchwylwyr,  sef  eu  bod  yn  adnabod 
Duw,  ac  yn  cael  cymdeithas  ag  ef,  er 
gwybod  ei  ewyllys ;  a'u  bod  yn  gynefin  a 
themtasiynau,  er  mwyn  bod  yn  feddianol 
ar  amynedd.  Eu  gwaith  ydoedd :  (i) 
Derbyn  yr  holl  gasghadau,  cadw  cyfrif  o 
honynt,  a  dwyn  y  swm  i'r  Gymdeithasfa 
Fisol.  (2)  Gofalu  am  y  drws  yn  y  gyn- 
ulleidfa,  arwain  dyeithriaid  i'w  lleoedd,  a 
chadw  y  plant  a'r  c\Vn  yn  ddystaw.  (3) 
Edrych  ar  ol  y  cleifion  a'r  tlodion.  (4) 
Sylwi  ar  y  rhai  ydynt  yn  mynychu  y 
moddion,  a  thori  atynt  i  siarad  â  hwynt. 
(5)  Edrych  am  y  rhai  absenol,  a  gweled  a 
ydynt  wedi  syrthio,  neu  yn  tueddu  at 
ysgafnder.  Yna,  eglurodd  nad  oedd  y 
Methodistiaid  ond  rhan  o  gorph  Crist  ; 
fod  y  Wesleyaid,  y  Morafiaid,  a'r  Ym- 
neillduwyr  yn  perthyn  iddo  yn  ogystal. 
Cadwer  mewn  cof,  mai  y  rhai  a  alwn  ni 
yn  flaenoriaid,  a  adwaenid  yn  amser  Harris 
fel  goruchwylw^yr,  neu  stewardiaid  seiat. 

Yn  nesaf,  aeth  i  Aberddawen  ;  ei  destun 
yma  ydoedd  :  "  Dysgwch  genyf."  Oddi- 
yno  i  Dinas  Powis,  Ile  y  pregethodd  oddiar : 
"  Cymerwch  fy  iau  arnoch."  Yn  y  Groes- 
wen,  pregethodd  am  dair  awr ;  dechreuai 
am  wyth,  a  pharhaodd  hyd  un-ar-ddeg. 
Ar  derfyn  yr  odfa,  cadwodd  seiat  breifat 
am  chwech  awr  yn  mhellach,  sef  hyd 
bump.  Felly  y  dywed  ef  ei  hun.  Ym- 
ddengys  fod  nifer  mawr  o'r  gwahanol 
seiadau  wedi  ymgasglu  i'r  Groeswen,  er 
na  chynhelid  yno  Gymdeithasfa  reolaidd, 
a  chymerodd  yntau  fantais  i  osod  mewn 
trefn  y  pethau  a  ystyriai  allan  o  le  yn 
mhob  un.  Dechreuodd  gyda  Llantrisant, 
gan  alw  yr  aelodau  yn  mlaen,  a'u  trin  yn 
llym  am  yr  annrhefn  oedd  yn  eu  mysg, 
yr  annghariad,  a'r  diffyg  gofal  am  ogon- 
iant  Duw.  Dywedai  fod  yr  Arglwydd  yn 
eu  bendithio  tra  y  byddent  yn  unol,  ond 
pan  y  byddent  yn  cweryla,  eu  bod  yn  tori 


ei  galon.     Yna,  aeth  i  weddi  ar  eu  rhan,  a 
chafodd  afael  ryfedd  ;  daeth  Duw  i  lawr, 
gan  eu  darostwng  yn  isel,  ac  yn  y  diwedd 
cawsant   oruchafiaeth.     Gwedi   hyn,   gos- 
ododd  ddwy    seiat    arall    mewn    trefn,    ni 
ddywed   beth   oedd    allan    o   le  ynddynt. 
Yn    ganlynol,    rhoddodd    gynghorion  cyfF- 
redinol,  gan  eu  hanog  i  ddyfod  i'r   Cyfar- 
fodydd  Misol,  y  rhai  a  esgeulusid  yn  mron 
yn  gyfangwbl  ganddynt.     Dywedodd  fod 
yn  rhaid  iddynt  adael  pob  peth,  fel  yntau, 
a'i   fod    yn    benderfynol   o    wasanaethu  y 
rhai  a  feddent   yr  un  ffydd  ag  efe,  gan  fod 
yn  farw  iddynt  eu  hunain,  heb  ofalu  beth 
a  fwytaent,  na   pheth  a  wisgent,  na  phwy 
fyddai  yn  uchaf,  na  phwy  yn  isaf.     Ei  fod 
yn  ei  theimlo  yn  anrhydedd  cael  bod  yn 
wlyb  hyd  ei  groen,  cael  ymdreulio,  a  bod 
ar  ei  eithaf,   a   chael   ei  gashau  gan  bawb 
oblegyd  yr  efengyl ;  yr  ai  i  djdaeargelloedd 
am  flynyddoedd,  îe,  y  dyoddefai  angau  er 
eu  mwyn.     Dywedai,  yn  mhellach,   ei  fod 
yn  gwneyd  yr  oll  a  wnelai  bron  yn  ddidâl, 
y  gallai  deithio  can'  milltir  heb  fod  neb  yn 
hoH  pa  fodd  yr  oedd  ei  amgylchiadau  ;  ond 
fod  Ilawer  yn  dyfod  ato  am  gymorth  mewn 
cyfyngder,  gan  gredu  ei  fod  yn  gyfoethog, 
am  y  Ilanwai  y  fath  le  yn  mysg  y  IMethodist- 
iaid,  a  bod  cynifer  o  seiadau  dan  ei  ofal. 
Gwasgoddd    arnynt    am    gymeryd    achos 
Crist  at  eu  calonau  ;  rhoddodd  ger  eu  bron 
achos  y  capel  newydd  yn   Llanfair-muallt, 
ac  anogodd  hwy  i  gasglu  at   achos   Duw 
yn    wythnosol.       Atebodd     rhywun     nas 
gallent   gyfranu,    eithr    rhoddodd    Harris 
wers  iddo  nad  anghofiai  am  dro.     Dywed- 
odd   fod  pawb  i  gyfranu,   hyd  yn    nod    y 
tlodion,   gan   gyfeirio    at    ddwy    hatling    y 
wraig  weddw ;    eu   bod   oll   yn    rhan    o'r 
Corph  ;    eu    bod   yn    pechu   wrth    feddu, 
oddigerth  eu  bod  yn  meddianu  yn   Nuw, 
ac  nad  oes  dim  ffrwyth  yn   gymeradwy, 
hyd  yn  nod  pe  y  caffai  ei  olchi  yn  ngwaed 
Crist,  oni  fydd  yn   ffrwyth  Yspryd  Duw. 
Wedi  gorphen  y    seiat,    bu   yn   anerch  y 
cynghorwyr    a'r    goruchwylwyr    yn    gyff- 
elyb  i  fel  y  gwnaeth  yn  St.  Nicholas,  gan 
ddangos  iddynt  eu  gwahanol  ddyledswydd- 
au.     "  Gelwais  hwy  oll  yma  i  gyfrif  am 
gyfranu  y  sacrament  yn  y  tŷ  hwn  (Groes- 
wen),  gan  ei  fod  yn  dal  cysylltiad  a'r  holl 
Gorph,   heb  ymgynghori    â  ni    oll.      Dy- 
wedais,    os   aent    yn   y   blaen   fel  hyn,   y 
dyoddefai  y  gwaith,    ac   y   gwnawn  i  eu 
gadael.     Dangosais  fy  mod  wedi  dyfod  i 
symud  yr  hyn  oedd  rhy  drwm  iddynt,  ac 
i'w  cadarnhau.     Rhoddais  gynghorion  idd- 
ynt  parthed  dysgyblaeth,  ac  eisteddasom 

yn  nghyd  hyd  wyth  ;  yr  oeddwn  wedi  bod 
yn  y  gwaith  am  ddeuddeg  awr,  heb  gael 
dim  i  fwyta  nac  i  yfed." 

Cyfarfod  rhyfedd  oedd  hwn,  yn  ddiau. 
Ceir  yma  gryn  gadarnhad  i'r  traddodiad 
mai  ar  anogaeth  Daniel  Rowland  yr  or- 
deiniwyd  rhai  i  weinyddu  y  sacramentau 
gyntaf  yn  y  Groeswen ;  y  mae  cwyn 
Harris,  na  ddylasent  gymeryd  y  fath 
ryddid  heb  ymgynghori  â  hwy  oll,  yn  aw- 
grymu  yn  bur  gryf  ddarfod  iddynt  ym- 
gynghori  a  rhywun,  neu  rywrai.  Ac  â 
phwy  y  gwnaethent,  ond  â  Daniel  Row- 
land  ?  Dengys  yn  amlwg,  hefyd,  fod  y 
peth  yn  gwbl  groes  i  farn  a  theimlad 
Howell  Harris  ;  efe  a  lynai  dynaf  wrth  yr 


meddygol,  yn  ogystal  a  duwinyddiaeth, 
hanesiaeth  eglwysig,  a  dadleuon  athraw- 
iaethol.  Siaredais  yn  rhydd  ag  ef  am 
natur  y  gwaith,  y  modd  y  mae  yn  mynéd 
yn  ei  flaen  gyda  nerth,  a'r  modd  y  dylem 
ddefnyddio  rhyw  foddion  er  diwylho  y 
pregethwyr,  a  chael  coleg,  er  dwyn  i  fynu 
ddynion  ieuainc  blaenllaw  i'r  weinidogaeth. 
Yr  oeddwn  hefyd  yn  credu  fod  Mr.  White- 
field  yn  rhy  benderfynol,  pan  yr  honai  fod 
gwybodaeth  o  Ladin  yn  hanfodol."  Dyma 
yr  hedyn  a  blanodd  Richard  Tibbot,  yn 
ei  lythyr  at  y  Gymdeithasfa,  parthed 
addysgu  y  cynghorwyr,  yn  awr  yn  íîrwytho 
yn  meddwl  Howell  Harris.  GweHry  fath 
goleg  a  fwriadai,  sef  sefydliad  lle  y  byddai 

Eglwys  o  bawb.  Y  mae  ei  fod  yn  cael 
rhyddid  i  ddyfod  yno,  i  bwyntio  allan 
iddynt  eu  dyledswyddau,  ac  hyd  yn  nod 
i'w  ceryddu  am  yr  hyn  a  dybiai  oedd  allan 
o  le  ynddynt,  yn  brawf  diymwad  fod  cyn- 
ulleidfa  y  Groeswen  lawn  mor  Fethodist- 
aidd  gwedi  yr  ordeiniad  a  chyn  hyny. 
Dranoeth,  yn  Watford,  cafodd  ymddiddan 
nodedig  o  ddyddorol  a'r  brawd  Thomas 
Price.  "  Dangosais  iddo  natur  ein  lle," 
meddai,  "  fod  y  fath  gorph  o  bobl  yn  di- 
bynu  arnom,  ac  yn  dal  perthynas  plant  â 
ni ;  y  dylem,  er  eu  mwyn,  fod  yn  rhyw 
gymaint  o  gyfreithwyr,  ac  o  feddygon,  yn 
gystal  ag  o  dduwinyddion,  ac  o  dadau  ;  ac 
y    dylem    ddarllen    llyfrau    cyfreithiol    a 


elfenau  meddyginiaeth,  ac  egwyddorion  y 
gyfraith  wladol,  yn  ogystal  a  gwahanol 
adranau  duwinyddiaeth,  yn  cael  eu  dysgu. 
Rhoddai  bwys  ar  y  pethau  blaenaf,  am 
fod  llawer  o'r  dychweledigion  yn  dra  an- 
wybodus  ynddynt,  ac  yn  dibynu  yn  gyfan- 
gwbl  am  oleuni  ac  arweiniad  ar  y  rhai  a 
ystyrient  yn  dadau  crefyddol.  Teithiodd 
trwy  Fair  Oak  a  Redwick ;  daeth  gahvad 
sydyn  arno  i  ddychwelyd  i  Drefecca ;  eithr 
yr  oedd  yn  ei  ol  yn  y  Goetre,  dydd  Mawrth, 
lonawr  y  24,  wedi  teithio  trwy  gydol  y 
nos.  "  Cyrhaeddais  yma  am  dri  o'r  gloch 
y  boreu,"  meddai,  "  gorphwysais  am  ddwy 
awr  yn  fy  niUad ;  yr  oedd  yn  rhaid  i  mi 
fyned  yn  y  blaen  i  gyfarfod  Mr.  Whitefield 

yn  Nghaerloyw  ;  gan  fod  gwaith  y  Bren- 
hin  yn  galw  am  frys  a  phenderfyniad." 

Nid  oes  genym  hamdden  i  adrodd  hanes 
Cymdeithasfa  y  brodyr  Saesnig  yn  Nghaer- 
loyw  ;  ond  y  mae  yn  amlwg  fod  Harris  yn 
edmygydd  diderfyn  o  Whitefield,  ac  yn  ei 
garu  yn  angerddol.  "  Cefais  y  fath  olwg 
ar  Mr.  Whitefield,"  meddai,  "  ag  a  wres- 
ogodd  fy  nghalon  ato  yn  fawr,  gan  fod  yr 
Arglwydd,  a'i  gariad,  yn  trigo  ynddo.  Yr 
oeddwn  yn  ei  garu  yn  ddirfawr,  ac  yn 
llawenychu  fod  y  fath  ddyn  wedi  ei  eni." 
Ar  y  chwechfed  o  Chwefror,  yr  oedd  Cym- 
deithasfa  Fisol  yn  Nhrefecca,  yr  hon  a 
agorwyd  gan  Howell  Harris  gyda  phre- 
geth  rymus,  oddiar  y  geiriau  :  "  Y  rhai  a 
ymddiriedant  yn  yr  Arglwydd  a  fyddant 
fel  mynydd  Seion,  yr  hwn  ni  syflir."  Nid 
yw  yn  cofio  ddarfod  iddo  gael  y  fath  odfa 
o'r  blaen,  yr  oedd  yr  Arglwydd  mewn 
gwirionedd  yn  eu  mysg.  Yn  nghyfarfod 
neillduol  y  Gymdeithasfa  trefnwyd  teithiau 
y  brodyr,  Ileoedd  y  Cyfarfod  Misol,  a  gor- 
uchwylwyr  ar  y  gwahanol  seiadau.  An- 
ogodd  y  brodyr  ieuainc,  hefyd,  i  ddod 
unwaith  yr  wythnos,  yn  awr  ac  yn  y  man, 
i  Drefecca,  i  gael  gwersi.  Pwy  oedd  i'w 
haddysgu,  ni  ddywedir,  ac  nid  ydym  yn 
gwybod  i  ba  raddau  y  rhoddwyd  yr  anog- 
aeth  mewn  gweithrediad.  Cofnoda,  hefyd, 
fod  y  brawd  WilHam  Grifìiths,  o  Sir  Gaer- 
narfon,  yn  bresenol. 

Dydd  Llun,  Chwefror  14,  cawn  ef  yn 
cychwyn  am  daith  i  Siroedd  Maesyfed  a 
Threfaldwyn.  Pregethodd  yn  Erwd  y 
nos  gyntaf  ar  natur  ffydd.  Dranoeth,  yn 
Llanfair-muallt,  ei  destun  ydoedd  :  "  Ys 
truan  o  ddyn  ydwyf  fi."  Yn  y  seiat 
breifat  a  ddilynai,  yr  oedd  amryw  gyng- 
horwyr  yn  bresenol,  a  chymerodd  yntau 
fantais  ar  y  cyfleustra  i  ddangos  y  fath 
anrhydedd  iddynt  oedd  cael  gwasanaethu 
yr  Arglwydd.  "  Dywedais  wrthynt," 
meddai,  "am  y  cynyg  a  gefais  ar  le  gwerth 
can'  punt  yn  y  flwyddyn,  lle  y  gallaswn 
wisgo  coler  hardd,  gyda  lace  aur  ;  nad  oedd 
dim  yn  fy  rhwystro  ond  cydwybod.  Gyda 
gwaith  yr  efengyl  yr  wyf  yn  aml  yn  wlyb 
hyd  y  croen,  ac  yn  oer.  A  ydwyf  yn 
grwgnach  ?  A  ydwyf  yn  ei  theimlo  yn 
galed  ?  Na,  na  ;  yr  wyf  yn  synu  fy  mod 
yn  cael  fy  anrhydeddu  mor  fawr."  Yna, 
cyfeiriodd  at  y  casghad  wythnosol,  y 
dylent  roddi,  nid  pob  un  geiniog,  ond 
pob  un  yn  ol  ei  allu  ;  ac  anogodd  y  gweith- 
wyr,  pan  yn  gwneyd  cytundeb  a'u  meistr- 
iaid,  ar  iddynt  gadw  amser  at  waith  Duw. 
Yn     Llansantfíraid,     ei     destun     ydoedd  : 


"  Byddwch  lawen  yn  wastadol."  Yn  y 
seiat  breifat,  dangosodd  fod  rheol  Gair 
Duw,  ac  esiampl  yr  Arglwydd  lesu,  yr  un. 
Fod  dadleu  am  y  gwahaniaeth  rhyngddynt 
yn  debyg  i  ddadleu  ar  y  gwahaniaeth 
rhwng  fod  un  a  dau  yn  gwneyd  tri ;  neu 
ynte  fod  dau  ac  un  yn  gwneyd  tri.  An- 
ogodd  hwy  i  fod  yn  rhydd  oddiwrth  bartî- 
aeth,  ac  am  dderbyn  yr  holl  bregethwyr, 
beth  bynag  a  fyddai  eu  doniau,  yr  un  fath. 
Yn  Dolswydd,  yr  oedd  Beaumont  yn 
gwrando  arno,  ac  aeth  y  ddau  yn  nghyd  i 
Lwynhelyth.  Ei  destun  yn  Mochdref 
oedd  :  "  O  Israel,  ti  a'th  ddinystriaist  dy 
hun,"  a  chafodd  odfa  dyner.  Mynegodd 
ei  fod  wedi  gadael  dau  cant  o  bunoedd  y 
flwyddyn  er  mwyn  y  gwaith ;  ac  y  gwnelai 
hyny  eto.  Dangosodd  y  fath  waith  oedd 
Duw  yn  gario  yn  mlaen,  ac  nad  oedd  ond 
dechreu  yn  awr  ;  mai  yr  hyn  a  wnelai  yn 
benaf  yn  bresenol  oedd  symud  y  drain  a'r 
mieri  o'r  ffordd  ;  fod  uffern  wedi  ymgyn- 
hyrfu  yn  ofnadwy  yn  erbyn  y  gwaith  hwn 
ar  ei  gychwyniad,  ond  nas  gallai  ei  ddi- 
nystrio  ;  mai  eiddo  yr  Arglwydd  oedd  yr 
oll  a  feddent  ;  pan  y  rhoisant  eu  hunain  i 
Dduw  iddynt  roddi  eu  meddianau  yn 
ogystal ;  nas  gallent  ei  alw  yn  ol  mwy,  ac 
nad  oeddynt  am  hyny.  Cawn  ef  yn  Berriw 
dydd  Gwener ;  pwnc  y  bregeth  oedd,  y 
mab  afradlon.  Yn  Llanllugan,  pregethai 
yn  nhŷ  un  Richard  Thomas  ;  "  Gwir  yw 
y  gair,"  oedd  ei  destun  ;  ac  ar  y  terfyn 
cafodd  ymddiddan  tra  dyddorol  â  Lewis 
Evan,  yr  hwn  a  gawsai  ei  oUwng  yn 
rhydd  o  garchar  DolgeUau,  am  natur 
balchder.  Dydd  Sadwrn,  cawn  ef  yn 
Llanfair-careinion  ;  Eph.  ii.  8,  oedd  ei 
destun  ;  a  chyhoeddai  i'r  bobl  nad  oedd 
un  gwahaniaeth  rhyngddynt  hwy  a'r  dam- 
nedigion  ond  a  wnelai  gras  Duw,  ac  eto,  mor 
anniolchgar  ac  anffrwythlawn  oeddynt  hwy 
wedi  bod.  Yr  oedd  awdurdod  a  nerth  yn 
cydfyned  a'i  genadwri.  Yn  Blaen  Carno, 
pregethai  ar  :  "  Chwi  a  ddaethoch  i  fynydd 
Seion  ;"  odfa  sych,  braidd,  ac  eto  cafodd 
fesur  o  oleuni  wrth  gymhwyso  y  gwir- 
ionedd. 

Yn  Llanbrynmair  yr  oedd  nos  Sadwrn, 
a  phregethodd  oddiar  y  geiriau  :  "  Adda, 
pa  le  yr  wyt  ti  ?"  Boreu  y  Sul,  cafodd 
seiat  breifat  yn  yr  un  lle  ;  deuddeg  oedd 
yn  bresenol.  Dangosodd,  i  gychwyn,  fod 
y  seiadau  yn  debyg  i  glafdai,  Ue  yr  oedd 
pawb  yn  sâl,  ac  yn  rhaid  iddynt  wrth 
gymhwysiad  beunyddiol  o  waed  Crist  hyd 
ddyfnder  y  galon  ;  fod  yn  bosibl  i'r  deall 
gael  ei  oleuo,   a'r   teimladau   eu   cyffwrdd, 

ac  eto  i   bechod,   rhagfarn,   ac   ofn   angau 
fod  yn  aros  yn  nyfnder  yr  enaid.     Fod  y 
seiadau  yn   debyg  i  ysgolion,  Ue  yr  oedd 
pawb  yn  cael  eu  dysgu  gan  Dduw.     Aeth 
yn  mlaen  i  ganmol  yr  Eglwys  Sefydledig, 
gan  alw  y   Methodistiaid  yn   Ddiwygwyr 
o'i    mewn ;  dangosodd   ei   le   ei    hun,    fod 
gofal  yr  holl  bregethwyr  a'r  seiadau  trwy 
Gymru  yn  gorphwys  arno  ;  cyfeiriodd  at 
y  brawd   Richard   Tibbot,   ac   at    y   gwa- 
haniaeth    rhyngddynt    a'r    Ymneillduwyr. 
Wedi  y  seiat,  cynhaliwyd  odfa  gyhoeddus  ; 
pregethai  Lewis  Evan  yn  mlaenaf  ;  taranu 
y  gyfraith  yn  ofnadwy  a  wnelai  efe,  ac  ar- 
weiniwyd  Harris  ar  ei  ol  i  efengylu.     Yn 
y  prydnhawn,  aeth  tua   Llwydcoed,  pell- 
der  o  ryw  un-milltir-ar-ddeg.    Ar  y  ffordd, 
gofynodd    dri    chwestiwn    i'r    Arglwydd. 
(i)  A    oedd  rhywbeth  yn  ei  yspryd  oedd 
yn  gwrthod  plygu,  ac  ymostwng  i  Dduw  ? 
Cafodd  ateb,  nad  oedd.    (2)  Mewn  atebiad 
i   ofyniad   sicrhawyd  ef  fod   athrawiaeth, 
dysgyblaeth,  a  thréfn  y  Methodistiaid  yn 
gymeradwy  gan  yr  Arglwydd,  ac  y  gwnai 
ei  breswyl  yn  eu  mysg.     (3)  Gofynai   ai 
buddiol  fyddai  iddo  ddyfod  y  ffordd  hono 
drachefn,   yn    mhen    ychydig    ddyddiau,  i 
addysgu  y  cynghorwyr  ?    a  chafodd  ateb 
yn  gadarnhaol,  yn  mhen  enyd.     Gwelai  y 
llesaallai  ddeilliawoddiwrth  hyn;  eithrmai 
gwaith  newydd  ydoedd,  ac  ofnai  ei  gym- 
eryd  heb  i'r  Arglwydd   ei  roddi  iddo,   a'r 
angenrheidrwydd  anorfod  am  i  Dduw  fod 
wrth   ei  gefn,   os  oedd  i  ymaiîyd  ynddo. 
Llawenhäi  wrth   feddwl  fod  yr  Arglwydd 
am  ddefnyddio  ei  holl  alluoedd  ef  (Harris), 
hyd  yn  nod  y  ddysgeidiaeth  a  gafodd  yn  y 
gwahanol  ysgolion.     Prawf  hyn  fod  Howell 
Harris   am   ychwanegu    at    ei    orchwylion 
blaenorol,  y  swydd  o  fod  yn  fath  o  athraw 
symudol,  er  cyfranu  i'r  cynghorwyr  addysg 
gyffelyb  i'r  hyn  a  gawsent  mewn  coleg  duw- 
inyddol.     Cafodd  ymddiddan  maith  hefyd  a 
Richard  Tibbot  am  yr  YmneiIIduwyr.    Dy- 
wedai  fod  ei  galon  yn  uniawn  tuag  atynt ;  ei 
fod  yn  eu  caru,  ac  yn  galaru  am  yr  hyn  oedd 
allan   o  le  ynddynt  ;  mai  ei  amcan  wrth 
lefaru  yn  eu  herbyn  .oedd  eu  symud  o'u 
marweidd-dra  a'u  íîurfìoldeb.    Dangosodd, 
yn  mhellach,  y  modd  y  dechreuasant  oeri 
ato,  pan  y   gwelodd   oleuni  yr   efengyl   yn 
glir  gyntaf,  ac  y  dechreuodd  wahodd  pech- 
aduriaid  at    Grist  fel  yr  oeddynt.     Tybiai 
fod    llawer    o'r    Ymneillduwyr    yn    blant 
dynion   da,  ac   wedi    derbyn  addysg    dda, 
mewn    canlyniad    i'r    hyn    y    daethent    i 
broffesu ;  ond  nad  oeddynt   wedi  cael   eu 
symud  allan  o  honynt  hwy  eu  hunain,  nac 


wedi  derbyn  yr  efengyl  mewn  gwirionedd, 
er  y  credai  fod  Ilawer  o'u  pregethwyr  a'u 
pobl  yn  perthyn  i'r  Arglwydd.  Cydunai 
Tibbot,  a  dywedai  y  gwnai  gymuno  yn  yr 
Eglwys,  er  fod  hyny,  o  herwydd  ei  addysg 
a'i  ddygiad  i  fynu,  braidd  yn  chwith 
ganddo ;  mai  yn  achlysurol  yn  unig  yr 
oedd  wedi  derbyn  gan  yr  YmneiIIduwyr ; 
ond  gan  ei  fod  yn  Ilafurio  yn  awr  yn  eu 
canol,  tybiai  y  gwnai  eu  tramgwyddo  wrth 
gymuno  yn  eglwys  ei  blwyf,  ac  y  gallai 
fyned  i  ryw  eglwys  blwyfol  arall  i  dderbyn. 
À  hyn  cydwelai  fiowell  Harris. 

Yr  oedd  torf  anferth  wedi  ymgasglu  yn 
Llwydcoed ;    Rhuf.    vii.    24,    oedd    testun 
Harris,  a  chafodd  odfa  nerthol.     Gwedi  y 
bregeth,  cadwodd  seiat  gyffredinol  breifat, 
sef   seiat    i'r   aelodau    a'r   cynghorwyr   o 
wahanol  fanau  oedd  yn  digwydd  bod  yn 
bresenol,  a  bu  yno,  a  chyda'r  cynghorwyr, 
hyd  un  o'r  gloch  y  boreu.     Anogodd  hwy 
i  brynu  yr  amser,  ac  i   addysgu  y  plant  ; 
penderfynodd     ryw     faterion      dyrys     i'r 
brodyr ;    a  threfnodd    oruchwylwyr    yn    y 
gwahanol  seiadau,  i  ddarllen  y   Beibl  a'i 
egluro,  a  chyfeiriodd  at  ei  fwriad  i  ddyfod 
yno  yn  mhen  ychydig  ddyddiau  i  addysgu 
y  cynghorwyr.     Wrth  wasgu  arnynt  i  ym- 
roddi  i  wasanaeth  Duw,  dywedai :    "  Nid 
wyf  yn  cynyg   unrhyw   ddysglaid   i  chwi, 
heb  fy  mod    wedi  proíì    o    honi   fy   hun  ; 
rhaid  i  ni   gael   ein  dysgu  ein  hunain,  a 
hyny  yn  aml  trwy   demtasiwn  boeth,  cyn 
y  gallwn  eich  dysgu  chwi."     Dywedai,  yn 
mhellach  :   "  Y  mae  yr  Arglwydd  yn  myned 
i  gymeryd  meddiant  o'r  wlad  rhag  biaen. 
Nid  wyf  yn  gofyn  dim  llai  yn  bresenol  na 
Phrydain  Fawr.    Ar  y  dechreu,  ni  ofynwn 
am  fwy  na  fy  mherthynasau,  fy  nghymyd- 
ogion,    a'r   plwyf ;    ond    yn    awr,    ni    wna 
dim  Ilai  na'r  holl  wlad  fy  nhro."     Cafwyd 
seiat    ryfedd  iawn.     "  Yr  oedd  yn  amser 
gogoneddus    o   ryddid,"    meddai.       Dydd 
Llun,  yr  oedd  yn   Ty-mawr,  Trefeglwys. 
Oddiyno  aeth  i  Lanidloes,  Ile  y  pregethodd 
yn  Gymraeg  ac  yn   Saesneg,   ond  y  rhan 
fwyaf  yn  Gymraeg.     Yn  y  Tyddyn  y  mae 
dydd  Mawrth,  ac  ymdrinia  yma  ag  achos 
y  cynghorwr  Thomas  Bowen,  yr  hwn  oedd 
wedi  colli  yspryd  crefydd  i  raddau  mawr. 
Bu   Harris  yn    ymddiddan   ag   ef   am   rai 
oriau,   yn   ateb   ei    wrthddadleuon,   ac    yn 
ymresymu  ;    cafodd  ddoethineb  mawr  yn 
nglyn   â  hyn,   ond  parhau  yn    ystyfnig    a 
wnaeth  Thomas  Bowen.     Boreu  dranoeth, 
gwnaeth   gynyg   arno   drachefn  ;    galwodd 
yn  ei  àỳ,  gan   ateb   ei   resymau,  a  chau  ei 
enau,  fel  nad  oedd  ganddo  air  i'w  ddweyd  ; 

ond  ofer  a  fu  yr  ymgais,  yr  oedd  calon  y 
cynghorwr  wedi  suddo  i'r  byd.  Oddiyma 
pasiodd  trwy  Rhaiadr,  Dolyfehn,ac  Erwd, 
gan  ddychwelyd  adref  dydd  Gwener, 
gwedi  taith  lafurus  o  yn  agos  i  bythefnos. 

Yn  ystod  yr  ychydig  amser  y  bu  gartref, 
cronicla  ddarfod  iddo  dderbyn  pedwar 
gwrthgihwr  i'r  seiat  yn  Nhrefecca  ;  gwrth- 
ododd  dderbyn  un  wraig  oddiwrth  yr 
Ymneillduwyr,  nes  iddi,  yn  gyntaf,  gael 
hamdden  i  ystyried  y  mater  mewn  dilrif- 
wch.  Cyfarfyddodd  ddwy  waith  a'r  cyng- 
horwyr,  er  eu  haddysgu  a'u  cymhwyso  at 
y  gwaith.  Dywed  iddynt  fod  yn  ymwneyd 
am  beth  amser  ag  egwyddorion  sylfaenol 
sillebiaeth,  darlleniaeth,  rhifyddiaeth,  a 
gramadeg.  Gyda  y  gwaith  hwn  teimlai 
bleser  dirfawr.  Daeth  y  newydd  i'w 
glustiau  fod  ei  frawd-yn-nghyfraith  wedi 
cael  swydd  dan  y  brenhin,  gwerth  pum' 
cant  o  bunoedd  yn  y  flwyddyn.  "  Yr 
oeddwn  yn  ddiolchgar  am  y  swydd  sydd 
genyf  fi,"  meddai ;  "  yr  wyf  fìnau  yn  was 
y  Brenhin,  sef  gwas  Brenhin  brenhmoedd, 
ac  y  mae  genyf  le  anrhydeddus  yn  ei 
gyfrin-gynghor." 

Tua  diwedd  Chwefror,  cawn  ef  yn  cy- 
chwyn  am  daith  faith  yn  Siroedd  Aberteifì 
a  Phenfro.  Yn  Bolgoed,  ffermdy  tua  dwy 
fiUtir  o  Aberhonddu,  llefarodd  oddiar  y 
geiriau  :  "  Du  ydwyf  fi,  ond  hawddgar." 
Yn  Bronwydd,  yn  y  seiat  breifat  ar  ol  y 
bregeth,  arweiniwyd  ef  i  adrodd  cychwyn- 
iad  a  chynydd  y  diwygiad,  y  modd  y 
cawsai  ef  ei  benodi  yn  Watford  yn  arolyg- 
wr  cyíîredinol  ;  yna,  dangosai  nad  oedd  y 
seiadau  yn  eglwysi,  ond  canghenau  diwyg- 
iedig  o'r  Eglwys  Sefydledig,  yn  mha  un 
yr  oeddynt  i  aros  hyd  nes  y  Uyncid  y 
tywyllwch  oedd  yn  y  Sefydliad  yn  y 
goleuni  claer,  neu  ynte  y  caent  eu  gwthio 
allan  o  honi.  Dywedai,  yn  mhellach,  ei 
fod  yn  caru  yr  Ymneillduwyr,  ac  nasgallai 
oddef  i  neb  eu  dirmygu  na'u  hamarchu. 
Üddiyma  aeth  i  Gilycwm,  lle  y  pregethodd 
ar  y  ddyledswydd  o  aros  yn  Nghrist.  Caf- 
wyd  seiat  ryfedd  ar  ol  y  bregeth.  Wrth 
ei  fod  yn  egluro  gymaint  a  wnaeth  yr 
Arglwydd  erddynt,  torodd  y  fath  orfoledd 
allan,  a  chanmol  Duw,  fel  y  bu  raid  iddo 
roddi  i  fynu  am  amser.  Tramwyodd  yn 
ganlynoîtrwy  Lwynyberllan,  Llansadwrn, 
Cayo,  a  Llancrwys  ;  ac  ar  y  ffordd  cafodd 
sicrwydd  i'w  feddwl  y  rhoddai  yr  Arglwydd 
yr  ieithoedd — Lladin,  Cìroeg,  a  Hebraeg — 
iddo,  fel  y  byddai  yn  fwy  defnyddiol  i'r 
praidd.  Cawsai  ffydd  i  weddío  am  hyn  ; 
ni  chymerai   ball  mewn   un   modd,   am   y 


gwelai  y  tueddai  at  ogoniant  Duw.  Yr 
oedd  yn  foreu  Sabbath  arno  pan  y  croesai 
ar  draws  y  mynyddoedd,  a  thrwy  ddyffryn 
ffrwythlawn  Teifi,  nes  dod  i  Capel  Bettws, 
tua  dwy  filltir  islaw  Llangeitho.  Yma 
arosodd  hyd  nes  y  deuai  Rowland  o  Lan- 
cwnlle  i  w^einyddu  y  sacrament.  Diau 
fod  ei  yspryd  i  raddau  yn  gythryblus 
ynddo,  oblegyd  ni  fuasai  yn  Llangeitho  er 
ys  dwy  flynedd  bellach,  o  herwydd  yr 
oerfelgarwch  a  gyfodasai  rhwng  Rowland 
ag  yntau.  Cafodd  arwydd  arbenig  o  ffafr 
Duw  yn  yr  ordinhad.  Y  prydnawn  hwnw, 
yn  Nghapel  Gwynfil,  yr  enw  wrth  ba  un 
yr  adnabyddir  pentref  Llangeitho  yn  y 
cymydogaethau  cyfagos,  pregethodd  i  dyrfa 
anferth  yn  yr  awyr  agored.  Ei  destun 
ydoedd  :  "  Du  ydwyf  fi,  ond  hawddgar." 
Yr  oedd  wedi  gwlawio  yn  drwm  trw^y  y 
dydd,  ond  nid  cynt  y  gorphenodd  Harris 
ei  weddi,  nag  y  gwasgarwyd  y  cymylau, 
ac  y  daeth  yr  haul  i'r  golwg,  a  chafwyd 
hîn  ddymunol  i  gynal  y  cyfarfod.  Gwedi 
y  bregeth,  cadwodd  seiat  breifat  am  dair 
awr.  Llefarai  am  amryw  bethau ;  am 
ganlyn  esiampl  Crist,  ac  nad  oedd  yn 
gweled  ei  hun  yn  ddiafol  mewn  cnawd 
ond  pan  yn  myfyrio  ar  ymddarostyngiad 
y  Gwaredwr  ;  am  dynerwch  Crist  at  Petr 
yn  peidio  danod  ei  gwymp  iddo,  ac  am 
ddarllen  yr  Ysgrythyrau,  gan  ddangos  y 
byddai  hyn  yn  aros  wedi  i'w  teimladau 
oeri.  Rhoddodd  reolau  i'r  gwŷr  a'r  gwrag- 
edd  yn  y  seiadau,  ar  iddynt  ddarllen 
penod,  a  gweddío,  ac  oni  fyddai  i  Dduw 
agor  eu  genau  i  siarad  er  adeiladaeth,  ar 
iddynt  beidio  siarad  o  gwbl.  Yr  oedd  y 
presenoldeb  dwyfol  mor  amlwg  yn  y  cyf- 
arfod,  fel  y  methai  Harris  fyned  yn  ei 
flaen.  "  Bloeddiwn  i  fy  hun,"  meddai, 
"  nis  gaUwn  ymatal  ;  dydd  o  ymgymodi 
ydoedd.  Cefais  nerth  ychwanegol  at  y 
gwaith.  Gweddiai  llavvrer,  ac  nis  gall 
tafod  fynegu  y  gorfoleddu  oedd  yno."  Y 
noswaith  hono  teimlai  ei  gorph  yn  dra 
lluddedig.  Cyn  ymadael,  taer  ddymunai 
ar  Daniel  Rowland  i  ymweled  a  Sir  Frych- 
einiog.  Y  mae  yn  sicr  fod  gwell  deall- 
twriaeth  yn'ffynu  rhwng  y  ddau  nag  a 
fuasai. 

Nos  Lun,  pregethai  yn  Abermeurig ; 
pregeth  lem,  a  llawn  bygythion,  a  deddf,  a 
tharanau.  Deallodd  yn  ganlynol  fod  y 
lle  yn  dra  annuwiol  a  llygredig,  ac  mai 
dyna  oedd  eisiau  yno.  Dydd  Mawrth, 
cawn  ef  yn  Cwm  Cynon  ;  ac  yn  y  seiat  ar 
ol  y  bregeth,  dywedai  na  ddylai  hunan  a 
diafol  gael  trigo  yn  nh ý  Dduw  ;  fod  ganddo 


3^4 


Y   TADAU   METHODISTAIDD. 


[1749- 


ef  gomissiwn  yn  erbyn  y  diaflaid,  ac  yn 
erbyn  pob  peth  a  ddeiUiai  o  uffern  yn  y 
proffeswyr.  Taranodd  hefyd  yn  erbyn 
y  duU  cnawdol  o  garu  oedd  yn  y  wlad,  a 
holai  hwynt  a  oeddynt  yn  myned  i'r  eglwys 
bob  Sul,  i  wrando  Rowland  neu  Howell 
Davies.  Yn  Dyffryn  Saith,  pregethai  ar  : 
"  A  hyn  yw  y  bywyd  tragywyddol,"  ac  yn 
Nghastell-newydd-Emlyn,  ar  :  "  Ys  truan  o 
ddyn  ydwyf  fi."  Pasiodd  yn  mlaen  trwy 
Pen-y-wenallt,  Dygoed,  i  Ty'r  Yet.  Yn  y 
lle  diweddaf,  yr  oedd  nifer  o  gynghorwyr 
wedi  ymgynull,  a  bu  yntau  yn  eu  cymhell 
i  sefydlu  casghad  wythnosol  yn  mhob  man 
Dangosodd  iddynt  ei  amgylchiadau  ei  hun 
nad  oedd  ganddo  ddim  ond  yr  addewid 
syrthio  yn  ol  arni,  ac  y  buasai  wedi  rhoddi 
ei  waith  i  fynu  er  ys  llawer  dydd  oni  bai 
y  tyst  oedd  o'i  fewn  fod  Duw  wedi  ei  alw 
ato.  Ymwelodd  yn  nesaf  â  Longhouse, 
ac  a  Hay's  Castle,  lle  y  bu  yn  gwrando 
Howell  Davies  yn  eghvys  y  plwyf,  ac  yn 
cyfranogi  o'r  sacrament. 

Y  dydd  Llun  canlynol,  brysiodd  i   Hwl- 

ffordd,  lle  y  cynhehd  Cymdeithasfa  Fisol. 

Cafodd    fod    yr    Arglwydd    yno    o'i   flaen. 

Pan  y  trefnent  parthed  casgUad  wythnosol, 

gwrthwynebai  rhai  ;    a  chynghorai    Harris 

hwy  i  fod  yn  araf  gyda  hyn,  rhag  nad  oedd 

Duw  ynddo,  a  phe  y   gwthient  y  peth  yn 

mlaen  trwy  y  tew  a'r  tenau,  efallai  y  coll- 

ent  eu  dylanwad  yn   yr  efengyl,  yr   hwn 

ddylanwad  yr  oedd  Crist  wedi  ei  bwrcasu 

a'i  briod  waed.     Dangosai   mai   y    ffordd 

oreu  i  orchfygu   cyndynrwydd   oedd  trwy 

gariad    ac    amynedd.       Cyfeiriodd    at     ei 

amgylchiadau,  nad  oedd  wedi  derbyn  pum' 

punt  mewn  chwe'  mis  ;  ei  fod  wedi  gwrth- 

od  can'  punt  y  flwyddyn,  yr  hyn  a   fuasai 

yn  ddau  cant  yn  bur  fuan  ;   ond   ei  fod   yn 

llawenychu  wrth  fod   mewn  tlodi  ac   ang- 

hysur,  gan  ei  chyfrif  yn  anrhydedd.    Wedi 

trefnu    amryw   bethau,   aeth   i'r   ystafell   i 

bregethu ;    ei  destun   oedd,  Eph.  v.  20,  a 

moesoldeb    Cristionogol  ei   fater.      Cyfar- 

fyddai  y  Gymdeithasfa  ar  ddiwedd  yr  odfa, 

a  bu  HoweU  Harris  yn   dangos  iddynt   yr 

addysg  a   hoffai  i'r  cynghorwyr    gael,   sef 

sillebiaeth,    gramadeg   Saesneg,    rheitheg, 

rhesymeg,  daearyddiaeth,  hanesiaeth,  ath- 

roniaeth,   ac    ieithoedd.     Mynegodd   fel   y 

buasai  yn  rhoddi  gwersi  yn  Nhrefecca  ;   yr 

oedd  yr   holl   gynghorwyr   yn  ymddangos 

yn  foddlon,  a  chydunwyd  fod  John  Sparks 

i  barotoi  llyfrau  sillebu,   a   chopîau,   erbyn 

y  Gymdeithasfa  nesaf.     Dysgwyhd  i'r  gor- 

uchwylwyr  hefyd  gymeryd  gwersi.    "  Yna," 

meddai,  "  dangosais  fod  eisiau  addysg   yn 


mhob  peth,  onide  nis  gallent  fod  yn  ddef- 
nyddiol,  ac  fel  tadau  ;  y  dylent  ddysgu  pa 
fodd  i  ymddwyn  wrth  y  bwrdd,  ac  mewn 
cwmni,  yn  ol  eu  cymeriadau,  nid  fel  fops, 
ac  nid  fel  ynfydion  ;  a  pha  fodd  i  gyfarch. 
Dysgais  yr  hyn  a  allwn,  ac  ar  iddynt  fod 
yn  farw  iddynt  eu  hunain,  ac  i'r  byd,  ac 
i'w  ffasiynau,  fel  na  byddai  o  bwys  gan- 
ddynt  beth  a  wisgent.  Dangosais  anrhyd- 
edd  ein  swydd,  ein  bod  yn  cael  agoshau  at 
berson  y  Brenhin."  Gwelir  fod  cynllun 
Howell  Harris  o  addysg  athrofaol  yn  un 
tra  eang.  Canfyddai  y  rhaid  dechreu  yn 
isel.  Yr  oedd  rhai  o'r  cynghorwyr  heb 
gael  ond  ychydig  o  addysg  foreuol,  ac  felly 
rhaid  eu  hyfforddi  mewn  sillebiaeth  ac 
ysgrifenu  ;  ond  bwriadai  i'r  cwrs  ymeangu 
ac  ymddyrchafu,  fel  na  fyddai  y  rhai  a 
elent  trwyddo  yn  ol  mewn  diwylhant  i 
glerigwyr  yr  Egìwys  Sefydledig.  Dengys 
y  cyfeiriad  at  hyfforddi  y  dynion  ieuainc 
mewn  cyfarch,  ac  mewn  iawn  ymddygiad 
wrth  y  bwrdd,  mor  ymarferol  ydoedd 
Harris  yn  ei  hoU  gynlluniau.  Yr  oedd 
Uawer  o'r  pregethwyr  ieuainc  yn  hanu  o 
deuluoedd  tlodion  ;  gwyddent  gryn  lawer 
am  athrawiaethau  yr  efengyl,  ond  ychydig 
am  reolau  moesgarwch,  ac  arferion  cym- 
deithasol,  fel  eu  dysgid  gan  Arglwydd 
Chesterfield  ;  a  chan  y  byddent  yn  cael  eu 
gwahodd,  nid  yn  anfynych  y  pryd  hwnw, 
i  dai  boneddigion  y  wlad,  amryw  o  ba  rai 
a  dueddent  at  Fethodistiaeth,  yr  oedd 
perygl  iddynt  fyned  yn  wrthddrychau 
gwawd  i'r  rhai  anianol  yn  y  cyfryw  leoedd. 
Eithr  yr  oedd  y  Diwygiwr  yn  dra  awyddus 
am  iddynt  beidio  myned  yn  falch,  pa 
anrhydedd  bynag  a  roddid  arnynt ;  a 
phwyntiai  allan  fod  cael  agoshau  at  berson 
y  Brenhin  yn  fwy  o  urddas  na  chael 
myned  i  d}'  unrhyw  bendefig. 

O  Hwlfìbrdd,  aeth  Harris  i  dref  Penfro, 
lle  y  pregethodd  i  gynulleidfa  fawr,  ar  Mat. 
i.  21.  Enw  yr  lesu  oedd  ei  fater ;  dang- 
osai  ei  fod  yn  Frenhin,  yn  Offeiriad,  ac  yn 
Brophwyd ;  ac  yr  oedd  nerth  a  goleuni 
dirfawr  yn  cydfyned  a'r  sylwadau.  Cawn 
ef  yn  nesaf  mewn  lle  o'r  enw  Caino.  Dy- 
wxd  ei  fod  yn  lluddedig  o  ran  corph,  a'i 
fod  yn  llefaru  mewn  cryn  gaethiwed,  ond 
hydera  i  rywrai  dderbyn  bendith.  "  Y 
rhai  a  ymddiriedant  yn  yr  Arglwydd  a 
fyddant  fel  mynydd  Seion,"  oedd  ei  destun. 
Yn  y  seiat  breifat,  cafodd  ryddid  mawr 
wrth  gynghori  yr  aelodau  i  fyw  trwy  ffydd. 
Dywedai  am  y  cynghorwyr  eu  bod  yn 
benderfynol  i  fyned  yn  eu  blaen  i  bregethu, 
hyd  yn  nod  pe  raid  iddynt  fod  heb  ddillad. 

a  myned  o  gwmpas  yn  droednoeth.  Dang- 
osodd  ddyledswydd  meistri  a  gweision,  y 
dylent  hunan-ymwadu  mwy  ;  mai  lesu 
Grist  yw  yr  esiampl  yn  hyn,  ac  mai 
buddiol  iddynt  fyddai  byw  yn  îs  na'u 
sefyllfa,  fel  y  byddai  ganddynt  rywbeth  i'w 
gyfranu  i'r  Arglwydd.  Am  dano  ei  hun 
dywedai,  yr  ystyriai  hi  yn  anrhydedd  cael 
bod  yn  wlyb,  a  thrafaelu  can'  milltir  yr 
wythnos,  gan  bregethu  ddwy  neu  dair 
gwaith  y  dydd,  heb  gael  dim  fel  tâl  am 
ei  lafur,  ond  yr  hyn  a  dderbyniai  gan  yr 
Arglwydd.  Ei  le  nesaf  oedd  Jefferson. 
Wrth  deithio  tuag  yno,  cythruddwyd  ef 
yn  ddirfawr  gan  ryw  chwedl  a  ddaeth  i'w 
glustiau,  sef  ddarfod  i  Daniel  Rowland 
ddweyd  fod  dylanwad  Mr.  Whitefield  arno 
wedi  peri  iddo  newid  ei  farn  gyda  golwg 
ar  athrawiaeth  y  Drindod  ;  a  darfod  i 
Howell  Davies  awgrymu  i  ry wun  nad  oedd 
efe  (Harris)  yr  un  yn  awr  ag  a  oedd  gynt. 
Ar  y  dechreu,  teimlai  y  rhaid  iddo  gael 
iawn  am  y  sarhad  ;  ond  yn  mhen  ychydig 
llonyddodd  ei  dymher,  a  phenderfynodd 
ddyoddef  yr  oll.  Y  mae  yn  sicr  fod  clud- 
wyr  chwedlau  yn  gwneyd  llawer  o  niwed 
i'w  yspryd.  Yn  Jefferson,  ei  destun 
ydoedd :  "  Mawr  y  w  dirgelwch  duwioldeb." 
"  Dangosais,"  meddai,  "  yn  mha  ystyr  y 
mae  yn  ddirgelwch.  Yn  (i)  am  ei  fod 
wedi  ei  guddio  yn  gyfangwbl  oddiwrth  y 
dyn  anianol ;  ni  ẁyr  efe  ddim  yn  ei  gylch. 
(2)  Am  mai  trwy  ífydd,  a  thrwy  ddysgeid- 
iaeth  yr  Yspryd  Glân  yn  unig  y  gelhr  ei 
wybod,  ac  nid  trwy  foddion  naturiol,  megys 
darllen,  efrydu,  a  myfyrio,  er  fod  yr  Yspryd 
yn  aml  yn  dyfod  trwy  y  cyfryngau  hyn,  ac 
felly  y  dylem  eu  defnyddio.  (3)  Y  mae 
yn  ddirgelwch  am  nas  gelhr  píymio  i'w 
waelodion,  hyd  yn  nod  gan  y  rhai  sydd  yn 
canfod  ddyfnaf  iddo."  Dywed,  yn  mhell- 
ach,  iddo  gymhwyso  yr  athrawiaeth  gyda 
nerth  at  bechaduriaid  difater.  "  Yr  oeddwn 
yn  ofnadwy  o  lym,"  meddai,  "  hyrddiais 
ddychrynfeydd  Duw  arnynt,  gan  ddangos 
eu  bod  yn  pechu  yn  erbyn  deddf  ac 
efengyl.  Dangosais  pa  fodd  y  mae  yr  hen 
a'r  ieuainc,  y  cyfoethog  a'r  tlawd,  yn  cyd- 
bechu  ar  y  ffordd  lydan,  ac  eto  yn  taeru 
nad  oes  un  rheidrwydd  am  fyned  o  gwmpas 
i  gynghori  y  bobl.  Dangosais  sefyllfa  y 
sir  ;  taranais  yn  arswydus,  a  rhybuddiais 
hwy."  Diau  ei  bod  yn  lle  ofnadwy  yno, 
a  bod  y  dylanwad  yn  ormod  i  gnawd.  Yn 
y  seiat  a  ddilynai,  yn  yr  hon  yr  oedd  John 
Harris  yn  bresenol,  anogodd  hwy  yn  gryf 
i  gariad  brawdol,  ac  i  beidio  esgeuluso  y 
moddion.     "  Ni  wyddoch  faint  eich  colled 


wrth  esgeuluso  un  cyfleustra,"  meddai. 
Pregethodd  gyda  nerth  yn  St.  Kennox  ;  ac 
wrth  fyned  oddiyno  i  Maenclochog,  rhaid 
oedd  iddo  ef  a  John  Sparks,  yr  hwn  oedd 
yn  dra  anwyl  ganddo,  ymadael.  Eithr 
aeth  John  Harris  yn  mhellach  gydag  ef, 
ac  anogai  yntau  ef  i  gyíîroi  yr  aelodau  i 
fod  ar  eu  goreu  dros  yr  Arglwydd.  "  Am 
danaf  fy  hun,"  meddai,  "  dywedais  nas 
gallwn  orphwys,  a'm  bod  yn  benderfynol, 
trwy  ras,  o  farw  yn  y  gwaith  anrhydeddus 
hwn." 

O  Maenclochog,  cawn  ef  yn  myned  yn 
nghwmni  ei  hen  gyfaill,  Howell  Davies, 
i'r  Parke.  Cyffelyba  hwy  i  deithwyr  wedi 
cael  eu  dwyn  yn  nghyd,  ar  ol  bod  yn 
tramwy  trwy  ystormydd  enbyd.  Agorodd 
Harris  ei  holl  galoni'w  frawd,  gan  ddangos 
mawredd  y  gwaith,  y  modd  yr  oedd  yn 
llwyddo,  ac  fel  y  credai  fod  y  tymhestloedd 
y  buont  ynddynt,  yn  tueddu  i'w  cadw 
rhag  ymfalchio.  Ei  destun  yma  oedd : 
"  Gwir  yw  y  gair."  Yna,  teithia  trwy 
Gilfach,  Mounton,  Lacharn,  Merthyr,  a 
Llanpumsant.  Yn  y  rhan  fwyaf  o'r 
lleoedd  hyn,  pregethai  heb  un  testun,  ac 
yr  oedd  nerth  mawr  yn  cydfyned  a'i  weini- 
dogaeth.  Yn  Nghaerfyrddin,  gwrandaw- 
odd  ar  John  Richard  yn  pregethu  ar 
ymddarostyngiad  y  Gwaredwr  ;  yn  gan- 
lynol,  pregethodd  yntau  ar  ddirgelwch 
Crist.  Ymddengys  fod  yma  Gymdeithasfa 
Fisol,  a  gwasgai  Harris  yn  ddwys  ar  y 
pregethwyr  y  dymunoldeb  iddynt  i  ym- 
drechu  am  ragor  o  addysg.  Gorphenodd 
ei  daith  yn  Llanddeusant ;  yr  oedd  yn 
ddyfnder  nos  arno  yn  cyrhaedd  y  lle,  a 
dywed  ei  fod  yn  wlyb  hyd  ei  groen,  ac  yn 
oer,  wrth  groesi  y  Mynydd  Du.  Er 
hwyred  ydoedd,  yr  oedd  yn  rhaid  iddo 
bregethu  ;  dechreuai  yr  odfa  am  ddeuddeg 
o'r  gloch  y  nos,  a'r  mater  oedd  :  "  lachaw- 
dwriaeth  orphenedig;"  adaethyr  Arglwydd 
i  lawr.  Oddiyma,  aeth  ar  ei  union  tua 
Threfecca,  yr  hwn  le  a  gyrhaeddodd  am 
bedwar  o'r  gloch  y  boreu,  y  dydd  o  flaen 
y  Pasg.  Fel  hyn  yr  ysgrifena  wedi  dych- 
welyd  :  "  Y  boreu  hwn  daethum  adref,  ar 
ol  taith  o  dros  dair  wythnos  yn  Siroedd 
Penfro,  Aberteifi,  a  Chaerfyrddin,  a  chwedi 
tramwy  dros  un-cant-ar-ddeg  o  filltiroedd. 
Ffafriodd  yr  Arglwydd  fi  yn  rhyfedd  yn 
mhob  man,  wrth  bregethu,  cynghori  yn  y 
seiadau  preifat,  a  threfnu  pethau  cysylltiedig 
a  theyrnas  dragywyddol  ein  Hachubwr. 
Er  ein  hoU  bechadurusrwydd,  y  mae  yr 
Arglwydd  yn  cario  ei  waith  yn  mlaen  yn 
mhüb  man.     Yr  wyf  yn  credu  fy   mod  yn 

cael  yr  anrhydedd  o  adael  bendith  ar  fy  ol, 
pa  le  bynag  yr  af,  i'r  eglwys,  i'r  byd,  ac 
i'r  cynghorwyr.  Llawer  o  ddarganfydd- 
iadau  melus  o'i  ogoniant  a  roddwyd  i  mi 
gan  yr  Arglwydd." 

Ar  y  25ain  o  Fawrth  y  dychwelodd 
Howell  Harris.  Y  dydd  Mawrth  canlynol, 
cynhelid  Cymdeithasfa  Fisol  yn  Nhrefecca. 
"  Yn  y  seiat  gyffredinol,"  meddai,  "  cefais 
y  fath  deimlad  o'r  cariad  a'r  presenoldeb 
Dwyfol,  fel  na  allwn  lefaru.  Yr  oedd 
pawb  yn  llawn  o  Dduw.  Yna,  fy  ngenau 
a  agorwyd  dros  ddwy  awr,  mewn  tynerwch 
a  chariad  ;  dangosais  iddynt  am  gariad 
Duw,  am  yr  anrhydedd  o  gael  bod  yn 
ngwasanaeth  Duw,  ac  am  fywyd  ffydd." 
Yn  y  cyfarfod  neillduol,  holodd  y  cynghor- 
wyr  yn  fanwl,  a  threfnwyd  teithiau  pob 
un.  Ar  y  dydd  cyntaf  o  Ebrill,  cychwyn- 
odd  am  Lundain,  ac  ni  ddychwelodd  yn  ei 
ol  hyd  y  nawfed  o  Fai.  Ún  hwyr,  yn  bur 
fuan  wedi  ei  ddychweUad,  daeth  y  Parch. 
Price  Davies,  Ficer  Talgarth,  i  ymweled 
ag  ef,  ac  yr  oedd  yn  fwy  isel  a  serchog  nag 
y  gwelsai  Harris  ef  erioed  o'r  blaen.  Ad- 
roddodd  ei  holl  hanes  wrth  Price  Davies, 
y  modd  y  cawsai  ei  ddeffro  trwy  ei  waith 
ef  yn  galw  y  bobl  at  y  sacrament,  a'r 
modd  y  dechreuasai  fyned  o  gwmpas  i 
bregethu.  Nad  oedd  ganddo  unrhy  w  gyn- 
llun  ar  y  cychwyn  ;  nad  oedd  wedi  clywed 
am  Whitefield  na  Wesley,  ac  nad  oedd 
ganddo  unrhyw  ddychymyg  y  buasai  y 
gwaith  yn  cynyddu  fel  y  gwnaethai.  Dat- 
ganai,  yn  mhellach,  ei  benderfyniad  i  lynu 
wrth  yr  Eglwys  Sefydledig.  "  Dywed- 
ais,"  meddai,  "  y  dylai  y  rhai  a  ddygasid 
i  fynu  yn  yr  Eglwys  aros  ynddi ;  os  codai 
rhyw  betrusder  yn  eu  meddwl  y  dylent 
fyned  ag  ef  at  yr  offeiriad  ;  os  na  wnai  ef 
ddangos  amynedd  a  rhoddi  boddlonrwydd 
iddynt,  y  dylent  fyned  at  ryw  offeiriad 
arall ;  os  na  chaent  eu  boddloni  gan  un- 
rhyw  offeiriad,  y  dylent  ddyfod  ataf  fi,  neu 
ryw  un  o  honom  (y  Methodistiaid)  ;  ac  os 
methent  gael  boddlonrwydd  yn  neb  o 
honom,  yna,  eu  bod  at  eu  rhyddid  i  ganlyn 
eu  goleuni,  a'u  cydwybod."  Datganodd, 
yn  mhellach,  am  elyniaeth  yr  offeiriaid  ato, 
eu  bod  wedi  arfer  pregethu  yn  ei  erbyn,  a 
darfod  iddo  fod  mewn  perygl  am  ei  fywyd 
oddiwrthynt  ;  ond  mai  am  ddiwygiad  oedd 
efe,  a  gwneyd  cymaint  o  dda  ag  a  oedd 
bosibl,  a  phe  y  gadawai  y  Methodistiaid 
yr  Eglwys,  y  gadawai  yntau  hwythau. 
Addefai  Mr.  Davies  fod  eisiau  diwygiad 
yn  fawr.  "  Yna,"  meddai  Harris,  "  dang- 
osais  i  Mr.  Price   Davies,   fod  rhagfarnau 


(yr  offeiriaid  at  y  Methodistiaid)  wedi 
lleihau  yn  ddirfawr,  am  fod  Ilawer  o  beth- 
au  oedd  yn  feius  ynom  wedi  cael  eu  cywiro, 
a'u  bod  yn  gweled  ein  bod  yn  glynu  wrth 
yr  Eglwys.  Addefais  hefyd  ddarfod  i  mi 
ac  eraiU  fod  yn  rhy  wresog  yn  ein  zêl.- 
Dy  wedai  yntau  mai  hyn  a  aethai  i  glustiau 
y  clerigwyr  a'r  esgobion ;  eto,  addefai 
íod  llawer  o  honynt  yn  ddynion  drwg,  a'i 
fod  ef  ei  hun  yn  eithaf  drwg."  Wrth 
glywed  yr  addefiad  hwn,  torodd  y  Diwyg- 
iwr  i  fohanu  :  "  Rhyfedd,  Arglwydd," 
meddai ;  "  beth  na  elh  di  wneyd  ?  "  Yna, 
aeth  yn  mlaen  i  ganmol  yr  Eglwys,  fod  ei 
gwasanaeth  o'r  fath  felusaf.  Yr  ydym  yn 
croniclo  yr  hanes  hwn  er  mwyn  tegwch 
hanesyddol,  yn  gystal  ag  o  herwydd  ei 
ddyddordeb.  Profa  fod  yspryd  Howell 
Harris,  oedd  yn  wastad  yn  gynhes  at  yr 
Eglwys  Sefydledig,  ac  yn  ymlyngar  wrthi, 
er  cymaint  o  feiau  a  ganfyddai  o'i  mewn, 
erbyn  hyn  yn  ymgordeddu  am  dani  yn 
dynach,  a'i  fod  yn  benderfynol  o  beidio  ei 
gadael,  hyd  yn  nod  pe  bai  raid  cefnu  ar  y 
Methodistiaid,  oblegyd  ei  ymlyniad.  Nid 
annhebyg  mai  adnewyddu  ei  gymdeithas  â 
Whitefield  a  ddygodd  oddiamgylch  y  cyf- 
newidiad  hwn  yn  ei  deimlad. 

Yn  mis  Mai,  pasiodd  Daniel  Rowland 
trwy  Drefecca,  a  bu  Harris  yn  ei  wrando 
yn  pregethu.  Ei  destun  ydoedd,  Rhuf. 
viii.  13,  a'i  fater,  gras  mewn  ymdrech  â 
phechod.  Dywedai  na  ildiai  gras  i  lygr- 
edd  hyd  nes  y  byddai  y  drwg  wedi  ei 
Iwyr  orchfygu  ;  fod  y  Cristion  yn  marw- 
eiddio  gweithredoedd  y  cnawd,  ac  a'i  hoU 
galon  yn  eu  cashau  ;  fod  llawer  o  Pharis- 
eaid  i'w  cael,  oeddynt  yn  foesol  yn  unig 
oddiallan,  ac  na  wna  dim  foddloni  Duw 
na  gras  ond  llwyr  ddinystr  pechod.  Yr 
oedd  yr  athrawiaeth  wrth  fodd  calon 
Howell  Harris.  "  Gwelwn,"  meddai,  "fod 
yr  Arglwydd  yn  myned  allan  yn  erbyn 
pechod ;  canfyddwn  hyn  wrth  ei  fod  yn 
rhoi  y  fath  gomissiwn  i'w  was,  a  gwnaed 
i'm  henaid  lawenychu  ynof  o'r  herwydd." 

O  ganol  Mai  hyd  ddiwedd  Gorphenaf,  y 
mae  y  dydd-lyfr  ar  goll.  Ddechreu  mis 
Awst,  aeth  Howell  Harris  i  Lundain,  ac 
arosodd  yno  hyd  ganol  Medi.  Prif  ddi- 
gwyddiad  y  cyfnod  hwn  oedd  gwaith 
Whitefield,  mewn  Cymdeithasfa  a  gyn- 
hahwyd  yn  y  Tabernacl,  Medi  1-7,  yn 
ymneillduo  yn  gyfangwbl  oddiwrth  arol- 
ygiaeth  y  Cyfundeb  Saesnig,  ac  yn  tros- 
glwyddo  yr  holl  ymddiriedaeth  i  Howell 
Harris.  Cydunai  amryw  bethau  i  beri  i 
Whitefield  gymeryd  y  cwrs  hwn.     (i)  Er 

ei  fod  yn  meddu  cymhwysder  at  drefniad- 
aeth,  a  llawer  o  fedr  at  lywodraethu  ac 
arwain,  eto,  nid  dyma  ei  brif  allu,  na'i  hoíf 
waith.  Uwchlaw  pob  peth,  pregethwr 
oedd  Whitefield,  a  galw  pechaduriaid  at 
Grist  oedd  y  gorchwyl  yn  mha  un  yr  ym- 
hyfrydai.  Ac  er  cael  rhyddid  i  fyned  o 
gwmpas  i  ba  le  bynag  y  byddai  galwad,  a 
phregethu  yr  Argiwydd  íesu  yn  mhob 
man  lle  y  caffai  ddrws  agored,  teimlai  fod 
yn  rhaid  iddo  roddi  i  fynu  bob  cyfrifoldeb 
a  gofal  am  allanolion.  (2)  Yr  oedd  yr 
anghydfod  a'r  dadleuon  parhaus  a  an- 
rheithiai  y  Cyfundeb  yn  Lloegr,  wedi  bhno 
ei  yspryd  ;  teimlai  nas  gallai  gyd-ddwyn 
a'r  brodyr  gwrthnysig  yn  hwy  ;  ac  er  nad 
oedd  am  dori  ei  gysylltiad  â  hwy,  eto,  nid 
oedd  am  gymeryd  ei  flino  yn  hwy  gan  eu 
hymrysonau.  (3)  Y  mae  yn  bur  sicr  fod 
ei  deimlad  at  yr  Eglwys  Sefydledig  wedi 
newid.  Ar  y  dechreu,  credai  fod  diwygiad 
ynddi  yn  anmhosibl ;  barnai  y  byddai  raid 
i'r  Methodistiaid,  fel  corph  o  bobl,  ei  gad- 
ael  yn  bur  fuan  ;  ond  yn  awr,  trwy  gym- 
deithasu  a  llawer  o  fonedd  y  tir,  ac  yn 
arbenig  a'r  larlles  Huntington,  daethai  i 
dybio  mai  trwy  ddiwygio  yr  Eglwys,  y 
gellid  diwygio  y  deyrnas.  Tybiai  y  cai  ef 
ei  wneyd  yn  esgob,  ac  y  caffai  clerigwyr 
efengylaidd  eu  dyrchafu  i  safleoedd  o  aw- 
durdod,  a  thrwy  hyn,  y  deuai  yr  Eglwys 
drwyddi  yn  efengylaidd.  Felly,  nid  oedd 
yn  awyddus  am  Hosogi  seiadau  Methodist- 
aidd,  nac  am  fod  yn  arweinydd  iddynt.  Y 
mae  yn  bur  sicr  ddarfod  iddo  ddylanwadu 
ar  Howell  Harris,  a'i  wneyd  yntau  hefyd 
yn  fwy  ymlyngar  wrth  Eglwys  Loegr, 

Cawn  Howell  Harris,  tua  diwedd  mis 
Medi,  yn  ymweled  a  rhanau  o  Sir  Gaer- 
fyrddin.  Mewn  seiat  yn  Llwynyberllan, 
dywedai  ei  fod  yn  foddlon  bod  o'r  golwg 
mewn  cysylltiad  a'r  gwaith  ;  i  Whitefield 
fod  yn  ben  ar  y  Cyfundeb  yn  Lloegr,  a 
Rowland  yn  Nghymru  ;  ac  os  boddlonent, 
fod  Jühn  Wesley  drostynt  hwythau  dra- 
chefn.  Y  gwnai  y  Ile  isaf  ei  dro  ef 
(Harris) ;  fod  cario  y  gwirionedd  o  gwmpas, 
heb  neb  yn  ei  weled,  yn  ddigon  o  anrhyd- 
edd  iddo  ;  ac  nad  gwaeth  ganddo  i  eraill 
gael  yr  holl  barch  a'r  poblogrwydd.  Diau 
ei  fod  yn  hollol  onest  yn  yr  hyn  a  ddywed, 
ac  mai  dyna  ei  deimlad  y  íoment  hono. 
Eithr  y  mae  un  frawddeg  yn  dilyn,  a  aw- 
gryma  ryw  gymaint  o  chwerwder  yspryd, 
sef :  "  Dymunaf  na  fyddo  i'r  brawd 
Rowland  gael  cwymp,  fel  yr  ymddengys 
yn  debyg  yn  awr."  Yn  bur  fuan,  cawn  ef 
yn  cychwyn  am   daith   i   Forganwg.     Dy- 


wed  ei  fod  yn  wanllyd  o  gorph,  a  bod  ei 
enaid  yn  flin  ynddo  o  herwydd  yr  annhrefn 
oedd  yn  mhlith  y  Methodistiaid.  Pregeth- 
odd  y  noson  gyntaf  yn  Cantref ;  boreu 
dranoeth  yn  Taf-Fawr,  ac  achwyna  yn 
enbyd  ar  erwinder  y  ffordd  ;  y  nos,  yr  oedd 
yn  Llanfabon.  Ar  ei  ffordd  i'r  Groeswen, 
clywodd  am  rhyw  helynt  a  ddigwyddasai 
yn  y  Goetre.  Teimlai  faich  annyoddefol 
yn  pwyso  arno  mewn  canlyniad  ;  gwelai 
fod  serch  partiol  yn  debyg  o  wneyd  byd  o 
niwed  yn  eu  rnysg,  ac  ocheneidiai  wrth 
weled  Satan  yn  cael  caniatad  i'w  rhwygo. 
Eithr  wrth  bregethu,  ar  Mat.  xi.  28,  29, 
daeth  yr  Arglwydd  i  lawr,  a  chafwyd  odfa 
rymus.  Yn  y  seiat  breifat,  agorodd  ei 
galon  ;  dywedai  ei  fod  yn  gweled  ei  hun  y 
gwaethaf  o  bawb  ;  ond  yn  Nghrist  ei  fod 
fel  pe  byddai  heb  bechu,  ac  fel  pe  bai 
pechod  heb  ddyfod  i'r  byd.  "  Daeth  awel- 
on  nerthol  o'r  Yspryd  i  lawr,"  meddai, 
"  pan  y  dangoswn  ein  hundeb  â  Christ. 
Gofynais  iddynt,  '  A  ydych  chwi  yn  teithio 
ffordd  hyn  ?  '  Dyma  fy  mywyd  i.  Nid 
wyf  yn  ddyledus  i'r  cnawd,  ond  i'r 
Arglwydd,  am  fyw  iddo."  Gwedi  y  seiat, 
bu  gyda  y  pregethwyr  a'r goruchwylwyr  hyd 
ddeuddeg  o'r  gloch  y  nos.  Daeth  awel 
gryf  i  lawr  yma  eto.  "  Dangosais  iddynt," 
meddai,  "  y  Duw  tragy  wyddol  yn  y  preseb. 
Cwestiynais  hwynt  hyd  adref  am  Dduw- 
dod  y  Gwaredwr ;  dangosais  y  modd  y 
datguddiwyd  y  gwirionedd  hwn  i  mi  ;  ac 
eglurais  am  fy  undeb  a'r  Morafiaid,  am 
ddirgelwch  y  Drindod,  a'r  modd  y  mae 
y  Drindod  sanctaidd  yn  preswylio  yn 
Nghrist  ;  am  beidio  gwneyd  dim  heb  ym- 
gynghori  a'r  Arglwydd,  gan  ei  gydnabod 
ef  fel  Meistr.  Daeth  chwythwm  cryf  i 
lawr,  a  phenderfynasom  lawer  o  bethau." 

Dranoeth,  aeth  ef,  a  Thomas  Price,  o'r 
Watford,  i  Gaerdydd.  Wrth  glywed 
crochfloedd  y  werinos  yma  tueddai  i  grynu  ; 
ni  fedrai  feddianu  ei  hun  am  dipyn ;  ond 
yn  y  man  nerthwyd  ef  i  efengylu  yn  felus, 
oddiar  y  geiriau  :  "  O  angau,  pa  le  y  mae 
dy  golyn  ?  "  Gwenodd  yr  Arglwydd  arno 
ef  ac  ar  y  bobl.  Cafodd  ymddiddan  maith 
a'r  brawd  Price,  yr  hwn  sydd  yn  haeddu 
ei  güfnodi.  "  Cynygiais,"  meddai  Harris, 
"  roddi  fy  Ile  i  fynu  o  ran  yr  enw  o  hono  ; 
i  Rowland  gael  bod  yn  ben  yn  Nghymru, 
Whitefield  yn  Lloegr,  a  Wesley  drostynt 
hwythau  ill  dau.  Dywedais  y  gwnawn  yr 
un  gwasanaeth  wedin  ag  yn  awr,  ac  nad 
oes  genyf  fawr  ymddiried  yn  neb  ;  fy  mod 
yn  gweled  diffyg  arfer  rheol  cariad  at  ein 
gilydd,    a    bod    eiddigedd    wedi    dyfod    i'n 

mysg.  Dangosais  y  modd  y  mae  y  brawd 
Rowland  yn  gwanhau  fy  nwylaw  ;  fy  mod 
yn  Lloegr  yn  cael  fy  meio  am  gadw  y 
Morafiaid  a'r  Wesleyaid  allan  o  Gymru, 
ac  yn  Nghymru  fy  mod  yn  cael  fy  nghy- 
huddo  o'u  bradychu  (sef  i'r  Morafiaid). 
Cyfeiriais  at  falchder,  at  gariad  at  y  byd, 
ac  nad  oedd  ef  (Price)  mor  syml  ag  y 
buasai.  Agorodd  yntau  ei  holl  galon  a'i 
ofnau.  Dy  wedodd  na  wnai  y  brawd  Row- 
land  gymeryd  fy  lle,  yr  unai  â  hwy  i  fy 
anrhydeddu  am  fy  nhalentau  a'm  gwas- 
anaeth  ;  ond  ei  fod  (Rowland)  yn  meddwl 
nad  wyf  yn  arfer  fy  rheswm  yn  wastad, 
ond  yn  gweithredu  oddiar  deimlad  y  foment. 
Dywedodd,  yn  mhellach,  na  wnai  ef  (Price) 
a'r  brodyr,  gymeryd  y  brawd  Rowland  yn 
fy  lle.  Ymadawsom  yn  felus."  Y  mae 
yn  bur  sicr  fod  Thomas  Price  yn  dweyd 
yn  eglur  beth  oedd  teimlad  Daniel  Row- 
land  at  y  Diwygiwr  o  Drefecca,  sef  ei  fod 
yn  ei  anrhydeddu  am  ei  yni,  a'i  wasanaeth, 
ac  nad  awyddai  mewn  un  modd  am  gymeryd 
ei  le  ;  ond  ei  fod  yn  beio  arno  am  fyr- 
bwylldra  a  diffyg  barn. 

Cawn  Harris  yn  nesaf  yn  Dinas  Powis, 
lle  y  pregethodd  ar  ateb  yr  lesu  i  ddysg- 
ybüon  loan    Fedyddiwr.      Duwdod    Crist 
oedd  y  mater.     Yn   St.   Andrew's,  cyfar- 
fyddodd  a'r  brawd  Morgan  Jones,  gan  yr 
hwn  y  clywodd  am  y  gyfraith  yn  Ngogledd 
Cymru.      Ni  ddywed    ddim    am   natur   y 
newyddion.         Ymddengys     fod     Morgan 
John  Lewis  yma  hefyd,  a  thorodd  Harris 
ato,  parthed   sefyllfa  pethau  yn  eu  _mysg. 
"  Dywedais,"   meddai,  "  fod  y  gwaith  yn 
rhy  drwm  i   mi,  oni  chawn  gymorth  gan 
eneidiau  ydynt  yn  feirw  iddynt  eu  hunain, 
ac  yn  ei  gweled  yn  anrhydedd  i  ymdreulio 
yn  ngwasanaeth  yr  Arglwydd,  gan  fod  a'r 
achos  ar  eu  calonau.      Dangosais  fod  fy 
ngwaith    mor   fawr   fel    mai    da   fyddai   i 
rywun  ddilyn  fy  ergyd,  gan  fagu  y  cyng- 
horwyr  a'r  goruchwylwyr  ieuainc,  a  myned 
o  gwmpas  teuluoedd,  i'w  deffro,  fel  y  byddo 
yr    Arglwydd    yn    ben    ar    y    cwbl.   .   .   . 
Cynygiais  osod   yr    offeiriaid   yn   ben   yn 
Lloegr  ac  yn  Ngymru,  ac  i  minau  fod  o'r 
golwg."     Gwelir  fod  ei  deimlad  yn  parhau 
i  raddau  yn  chwerw  at  yr  offeiriaid,  a  bod 
y   cwestiwn,   pwy   a   fydd   ben  ?    yn   cael 
gormod  o  le  yn  ei  feddwl.     Aeth  yn  nesaf 
i  St.  Nicholas,   a   chafodd   gyfleustra  yma 
i  wrando  Howell  Davies.     Gwedi  yr  odfa, 
dywedodd  Mr.  Davies  wrtho,  fod  y  diafol 
yn   rhuo    yn    ei    erbyn    yn    ofnadwy   yn 
Nghaerfyrddin,   ac  yn   Dygoed,  a'i  fod  yn 
cael  ei  gyhuddo  o  ryw'  anfoesoldeb,  a  bod 


caneuon    gwawdlyd    wedi    eu    cyfansoddi 
iddo.     Aeth  y  peth  trwy  ei  galon  fel  brath 
cleddyf.     Wrth  fyned  tua'r  Aberthyn  nis 
gallai  lefaru  gan  faint  ei  ofid.     Yno,  modd 
bynag,  cafodd  lawer  o  nerth   wrth   lefaru 
ar  y  geiriau  :   "  Myfi  yw  yr   Arglwydd  dy 
Dduw\"     Yn  y  seiat  a  ddilynai,  dywedodd 
lawer  am  berson  Crist,  a'i  waed,  a'i  haedd- 
iant  ;  ei  fod  yn  Anfeidrol  yn   y  groth,   yn 
Anfeidrol  yn  ei  enedigaeth,  ac  yn  Anfeidrol 
yn   ei   fywyd,   yn  ei   ufudd-dod,  ac  yn   ei 
angau.      Ceryddodd   yr   aelodau    yn    Ilym 
am  eu  balchder,  eu  cybydd-dod,   a'r  modd 
y   gwarient  eu  harian,  a  rhybuddiodd  hwy 
rhag  barnu  y  cynghorwyr,  onide,  y  gallent 
syrthio  i'r  un  pechod  a  Corah.     Wedi  y 
seiat  i'r  aelodau,  yr  oedd  seiat  drachefn  i'r 
cynghorwyr   a'r    goruchwylwyr,    ac    ym- 
ddengys  fod  Harris  yn  y  seiadau  yma  yn 
trefnu  pethau,  fel  pe  y  byddent   yn  meddu 
awdurdod  Cyfarfod  Misol.     Pasiodd  trwy 
Penprysc,  gan   bregethu  efengyl   y    deyr- 
nas,  a  daeth  i  Nottage.     Yma,  clywodd   y 
bwriedid  ei  osod   yn  ymddiriedolwr  ar  y 
capel     oedd    agos    a    chael    ei    orphen    yn 
Aberthyn.     Taflodd   hyn  ef  i  beth  petrus- 
der  ;  ofnai  rhag  i'r  offeiriaid  Methodistaidd 
deimlo,    o    herwydd   fod   ei    enw    ef   yn   y 
weithred,  a'u  henwau  hwythau  allan  ;    ac 
na   ddeuent  i  bregethu  i'r  capel  o'r  her- 
wydd.      "  Yr   wyf  yn   foddlon,"    meddai, 
"  cymeryd  fy  rhan  yn  holl  drafferthion   tŷ 
Dduw,  ond  nid  yn  ei  anrhydedd."     Pasiodd 
trwy  yr  Hafod  o  Langattwg,  gan   ddyfod 
i  Lansamlet,  lle  yr  oedd  torf  anferth  wedi 
ymgasglu.       Cafodd    odfa     rymus,    wrth 
ddangos  gogoniant  yr  lesu,  ac  anfeidroldeb 
yr  iachawdwriaeth.     Ei   destun   yn   Aber- 
tawe  oedd  :   "  Canys  efe  a  wared  ei  bobl 
oddiwrth  eu  pechodau  ;"   a  bu  ar  ei  oreu 
yn  cyhoeddi  dirgelwch  y  Drindod.     Yn   y 
seiat   breifat,    ceryddodd    yr    aelodau   yn 
Ilym  am  eu  balchder  trefol,  am  eu   gwrth- 
wynebiad   i  frodyr  o  dalentau   bychain  i 
ddyfod  i'w  mysg  i  gynghori,  ac  am  rwystro 
y  gwaith  trwy  y  cyfryw  ymddygiad.     "  Nid 
yw    hyn,"    meddai,    "  ond    eich    balchder, 
a'ch  diffyg   o   farn  addfed ;     yr    hyn    sydd 
arnom   eisiau,    yw   cael   gallu    Duw  gyda 
phwy    bynag    sydd    yn     dyfod."       Oddi- 
yma  aeth  yn  bur  fanwl  trwy  wlad  Gower, 
a  rhanau  o  Sir  Gaerfyrddin,  gan  ddych- 
welyd  i  Drefecca  tua  chanol  mis  Hydref. 

Gyda  ei  grefyddolder  dwfn,  a'i  synwyr 
cyffredin  cryf,  yr  oedd  Howell  Harris  yn 
dra  hygoelus,  ac  yn  ymylu  ar  fod  yn  goel- 
grefyddol.  Tybiai  ei  fod  yn  derbyn 
cenadwri   bendant    oddiwrth    Dduw,   trwy 

adael  i'r  Beibl  agor  o  hono  ei  hun,  a  darllen 
yr  adnod  gyntaf  a  ddeuai  o  flaen  ei  lygaid. 
Holai  gwestiynau  i'r  Anfeidrol  ar  bob 
mater,  fychan  a  mawr,  a  chredai  fod  ystâd 
ei  feddwl  mewn  canlyniad  yn  atebiad  oddi- 
wrth  yr  Arglwydd  i'w  ofyniadau.  A 
chawn  ef  yn  awr,  o  herwydd  y  dueddfryd 
hon  ynddo,  yn  cyfarfod  a  phrofedigaeth 
bur  chwerw.  Daeth  dynes  a  ymunasai  â 
chrefydd  tan  ddylanwad  ei  weinidogaeth 
ef,  i  Drefecca.  Ei  henw  oedd  Mrs. 
Griffiths,  neu  fel  ei  gelwir  yn  y  cofnodau, 
"  Madam  Griíîìths."  Yr  oedd  ei  g\Vr, 
ar  ol  ei  chamdrin  yn  enbyd,  wedi  ei 
gadael.  Honai  hon  ei  bod  wedi  ei 
llanw  a'r  ddawn  brophwydol,  a'i  bod  yn 
alluog  i  broíì  yr  ysprydion.  Yn  syn  iawn, 
credodd  yntau  ei  honiadau,  ac  yn  ei  ddi- 
niweidrwydd,  tybiodd  fod  Pen  yr  Eglwys 
wedi  anrhydeddu  y  Methodistiaid  ag  un 
o  ddoniau  arbenig  yr  oes  Apostolaidd. 
Meddyliodd  y  gallai  fod  o  wasanaeth  dir- 
fawr  i'r  diwygiad,  trwy  fod  yn  Ile  Ilygaid 
iddo  ef,  gan  ei  gyfarwyddo  pa  fodd  i  ym- 
ddwyn  mewn  achosion  o  anhawsder,  a'i 
alluogi  i  wahaniaethu  y  rhagrithwyr  oddi- 
wrth  y  gwir  gredinwyr.  Penderfynodd  ar 
unwaitheichymeryd  gydagef  ar  ei  deithiau, 
er  y  gwelai  y  gwnai  rhy  wrai  dynu  cam-gasg- 
liad  oddiwrth  y  cyfryw  ymddygiad.  Ond 
nid  oedd  ei  briod  yn  credu  ynddi.  A  phan 
aeth  i  osod  y  mater  gerbron  rhai  o'r  brodyr, 
yn  y  rhai  yr  oedd  ganddo  ymddiried,  dang- 
osasent  hwythau  anfoddlonrwydd.  Ond  fel 
arfer,  ni  wnai  gwrthwynebiad  leddfu  dim 
ar  ei  syniadau  ;  yn  hytrach,  gwnelai  ef  yn 
fwy  penderfynol  yn  ei  farn.  "  Rhaid  i'r 
gwrthwynebiad  hwn  ddarfod,"  meddai,"fel 
y  mae  pawb  a'm  gwrthwynebodd  o'r  dech- 
reu  wedi  dyfod  i'r  dim.  Diau  genyf  fod  Mrs. 
Griffiths  yn  golofn  yn  nhŷ  Dduw."  Nid 
oes  y  sail  leiaf  dros  amheu  purdeb  bywyd 
Howell  Harris  ;  yr  oedd  ei  holl  syniadau 
mor  ddihalog  a  gwawr  y  boreu  ;  yn  wir, 
cyfodai  ei  berygl  o'i  ddiniweidrwydd,  ac 
o'i  anhawsder  i  ganfod  achlysur  i  ddrwg- 
dybiaeth  mewn  pethau  a  ystyridyn  amheus 
gan  bobl  eraill.  Ar  yr  un  pryd,  ymddengys 
rhywbeth  tebyg  iawn  i  fel  pe  byddai 
gorphwylledd  crefyddol  wedi  ei  feddianu. 
Yn  bur  rhyfedd,  yr  ydym  yn  cael  i  John 
Wesley,  un  o'r  dynion  craffaf  ei  farn,  fod 
mewn  profedigaeth  gyffelyb.  Modd  bynag, 
y  mae  yn  bur  sicr  ddarfod  i  hygoeledd 
Harris  yn  y  mater  roddi  achlysur,  am 
dymhor,  i  elynion  yr  Arglwydd  gablu. 

Ddechreu  mis  Tachwedd,   cychwynodd 
ar  daith  trwy  ranau  o  Sir  Faesyfed  a  Sir 


Drefaldwyn.  Nid  awn  i  fanylu  ar  ei  hanes, 
ond  cawn  yn  nglyn  â  hi,  ddau  beth  o  ryw 
gymaint  o  bwysigrwydd.  Un  oedd,  ei 
waith  yn  ymwasgu  yn  nes  at  James 
Beaumont,  yr  hwn  a  goleddai  syniadau 
pur  hynod  am  y  Drindod,  ac  a  aethai  yn 
mhell  i  gyfeiriad  Antinomiaeth.  Meddai 
Harris  ryw  dynerwch  rhyfeddat  Beaumont; 
efe,  mewn  ystyr,  oedd  ei  Absalom.  Y  mae 
yn  awr  yn  ei  gymeryd  yn  gydymaith  iddo, 
yn  ei  ganmol  yn  pregethu,  ac  yn  dweyd  ei 
iod  o  yspryd  mor  ostyngedig,  ac  mor 
barod  i  gymeryd  ei  ddysgu.  Sut  y  gallai 
ddweyd  hyn  sydd  yn  syn,  pan  yr  oedd  ef 
a'r  cynghorwyr  wedi  treulio  noswaith  yn 
Nhrefecca  i  geisio  darbwyllo  Beaumont  i 
adael  rhyw  ymadroddion  an-YsgrythyroI 
a  ddefnyddiai,  ac  wedi  methu.  Gwyddai 
Harris  ei  fod,  trwy  wneyd  cyfaill  o 
Beaumont,  yn  tramgwyddo  ei  frodyr  yn 
enbyd.  Peth  arall  a  nodweddai  y  daith 
oedd,  ei  waith  yn  hysbysu  y  cynghorwyr, 
nad  oedd  y  gwahaniaeth  rhyngddynt  a 
John  Wesley  yn  rhyw  fawr  iawn,  "  Cef- 
ais  ymddiddan  â  Mr.  Wesley,"  meddai, 
"  a  gwelwn  nad  oeddym  yn  gwahaniaethu 
rhyw  lawer  gyda  golwg  ar  berffeithrwydd, 
ond  yn  unig  gyda  golwg  ar  ei  natur,  am 
mai  Crist  yw  ein  perffeithrwydd  ni,  a'n 
bod  yn  tyfu  i  fynu  yn  raddol  hyd  ato  trwy 
ffydd.  Hefyd,  am  syrthiad  oddiwrth  ras, 
a  pharhad  mewn  gras,  yr  ydym  yn  gwa- 
haniaethu  gyda  golwg  ar  y  pwynt  Ile  y 
dylid  ei  osod.  A  chyda  golwg  ar  bryned- 
igaeth  gyffredinol,  ein  bod  ni  yn  credu 
ddarfod  i  Grist  farw  dros  bawb,  ond  nad 
yw  rhinwedd  ei  farwolaeth  yn  cael  ei 
gymhwyso  at  neb,  ond  yr  etholedigion. 
Cydunem  hefyd  gyda  golwg  ar  gyfiawn- 
had  ;  fod  bywyd,  yn  gystal  a  marwolaeth 
Crist,  yn  cael  ei  gyfrif  i  ni."  Tueddwn  i 
feddwl  fod  Harris  yn  agored  i  gael  dylan- 
wadu  arno  i  raddau  gan  ei  gyfeillion,  a 
bod  eu  syniadau  hwy,  am  dymhor,  yn  cael 
IIiwio  ei  syniadau  ef,  oni  fyddai  iddynt 
fyned  i  ddadleu  yn  ei  erbyn,  ac  i'w  wrth- 
wynebu.  Gwthiai  Beaumont  arno  hefyd 
y  syniad  y  cai,  yn  bur  fuan,  fod  yn  ben 
gwirioneddol  ar  yr  holl  seiadau  yn 
Nghymru. 

Ddiwedd  mis  Tachwedd,  cychwynodd 
am  Lundain,  ac  ni  ddaeth  yn  ei  ol  hyd 
lonawr  27,  y  flwyddyn  ganlynol,  sef  1750. 
Cyn  ymadael,  torodd  ei  gysylltiad  yn  Ilwyr 
a'r  brodyr  Saesnig.  Y  rheswm  am  hyn  oedd 
anghydwelediad  rhyngddo  a  Whitefield. 
Mynai  y  diweddaf  iddo  beidio  ymgymysgu 
a"r  Wesleyaid  a'r  Morafiaid,  a  mynychu  eu 

cymdeithasau,  fel  yr  arferai  wneyd.  A 
hyn  ni  chydsyniai  yntau  :  "  Fy  awydd 
mawr  i,"  meddai  wrth  Whitefield,  "  yw 
undeb,  ar  i'r  eglwys  weledig  fod  yn  un, 
fel  yr  eglwys  ddirgeledig,  ac  ar  i  Grist 
gael  ei  bregethu  yn  ol  dysgeidiaeth  yr 
Ysgrythyr."  Ychwanegai  :  "  Dywedais 
wrtho  nad  oedd  ganddo  awdurdod  arnaf  tì, 
mwy  nag  sydd  genyf  íì  arno  ef,  sef  yn 
unig  dweyd  wrth  ein  gilydd  beth  a  welwn 
allan  o  le,  y  naiU  yn  y  llall."  Y  mae  ym- 
ddygiad  Whitefìeld  yn  y  mater  yma  yn 
dra  hynod,  yn  arbenig  gan  ei  fod  ef  wedi 
ail-ddechreu  newid  pwlpud  â  John  Wesley, 
a'u  bod  yn  cyduno  i  ddwyn  yn  mlaen 
wasanaeth  crefyddol,  un  yn  darllen  y 
gweddîau,  a'r  liall  yn  pregethu.  Modd 
bynag,  oerodd  hyn  deimlad  Harris  at 
Whitefield,  a  phenderfynodd  na  wnai 
lafurio  mwyach  yn  yr  un  cyfundeb  ag  ef. 

Ar  y  dydd  olaf  o  lonawr,  cynhelid 
Cymdeithasfa  Chwarterol  yn  y  New  Inn, 
Sir  Fynwy,  ac  aeth  Harris  yno.  Agor- 
wyd  y  Gymdeithasfa  gyda  phregeth  gan 
Daniel  Rowland.  Ar  y  dechreu,  hoffai 
Harris  yr  athrawiaeth  ;  pan  y  dywedai  y 
pregethwr  fod  yr  iachawdwriaeth  wedi  ei 
gorphen,  chwythodd  awel  dyner  dros  y 
cyfarfod.  "  Ónd,"  meddai,  "  tywyllodd 
bethau  trwy  ymadroddion  cnawdol  am  y 
Drindod  ;  gellid  meddwl  wrtho  fod  y  Tad 
ar  ei  ben  ei  hun  pan  yn  creu  ;  fod  y  Mab 
wrtho  ei  hun  pan  yn  prynu  ;  a'r  Yspryd 
Glân  wrtho  ei  hun  pan  yn  sancteiddio. 
Dywedai  hefyd,  fod  y  dynion  goreu  yn 
amheu  weithiau,  oblegyd  eu  llygredig- 
aethau,  a'u  gwaith  yn  peidio  edrych  at  yr 
Arglwydd."  Awgryma  ei  gondemniad  o'r 
dywediad  hwn  gan  Rowland,  ei  fod  wedi 
cael  ei  ddylanwadu,  i  ryw  fesur,  gan  syn- 
iadau  Wesley,  parthed  perffeithrwydd. 
Dywed,  yn  mhellach,  na  ddaeth  gogoniant 
Crist  i'r  amlwg,  ac  iddo  gael  ei  feddwl  yn 
ymwneyd  a'r  pwnc  o  brynu  coed  ieuainc, 
i'w  planu  yn  Nhrefecca.  Dengys  hyn 
gyfnewidiad  dirfawr  yn  ei  yspryd ;  nid 
dyma  y  modd  yr  arferai  wrando  ar  Daniel 
Rowland.  Yn  nghyfarfod  neillduol  y 
Gymdeithasfa,  cyhuddodd  Rowland  ef  o 
fod  yn  barhaus  yn  newid  ei  syniadau,  ac  o 
dra-arglwyddiaethu  ar  bawb  na  wnai  ym- 
ostwng  iddo,  gan  wneyd  ei  arch  yn  mhob 
dim.  Atebodd  yntau  ei  fod  yn  ddieuog  o'r 
ddau  gyhuddiad.  Am  y  cyntaf,  bod  yn 
bwhwman  mewn  athrawiaeth,  nad  oedd 
wedi  cyfnewid  o  gwbl,  er  pan  ddechreuodd 
fyned  allan  yn  gyhoeddus.  Am  yr  olaf, 
sef  arfer  tra-awdurdod,  mai  dyna  y  pechod 


â  pha  un  yr  oedd  wedi  halogi  ei  hun  leiaf ; 
mai  ei  brif  ddyben  yn  wastad  oedd  dyrch- 
afu  Crist.  "  Dywedais  yn  mhellach," 
meddai,  "  y  gwnawn  eu  hargyhoeddi  o 
gywirdeb  fy  amcanion,  trwy  ymneillduo,  a 
rhoddi  i  fynu  fy  lle  yn  mysg  y  pregethwyr, 
ac  yn  mysg  y  bobl.  Fy  mod  wedi  gweith- 
redu  ynddo  mor  hir  ag  yr  oeddent  hwy  yn 
barod  i'm  derbyn  mewn  ffydd ;  ond  os 
oedd  pethau  fel  y  dywedai  eíe  (Rowland), 
a'u  bod  yn  ofni  dweyd  eu  meddyliau  wrth- 
yf,  y  gwnawn  ymadael,  gan  fyned  o 
gwmpas  yn  unig  i'r  lleoedd  y  cawn  ddrws 
agored  gan  Dduw.  Yr  awn  at  y  pregeth- 
wyr  a'r  bobl  a  roddai  dderbyniad  i  mi,  nas 
gallai  neb  fy  rhwystro  i  wneyd  hyny." 
Ychwanega,  fod  yr  ystorm  yma  wedi  codi 
oddiwrth  Mr.  Whitefield,  ac  oddiwrth  eu 
rhagfarn  at  y  brawd  Beaumont.  Tebyg 
y  tybiai  ddarfod  i  Whitefield  anfon  at 
Rowland,  fod  syniadau  arbenig  John 
Wesley  yn  nav/seiddio  ei  bregethu  i  ryw 
raddau.  Gyda  hyn,  cododd  Howell  Harris 
i  fyned  allan.  Atebodd  Rowland  mai 
gwell  i  Harris  aros,  ac  yr  ai  ef  (Rowland) 
allan.  Tawelodd  pethau  am  ychydig. 
"  Cododd  ystorm  drachefn,"  meddai,"  gyda 
golwg  ar  y  brawd  Beaumont.  Dywedais 
fy  mod  yn  foddlawn  iddynt  ei  geryddu  am 
unrhyw  beth  oedd  allan  o  le  ynddo,  mewn 
athrawiaeth  neu  ymddygiad  ;  ond  na  wnawn 
gyduno  i'w  droi  ef  i  ffwrdd,  yn  unig  obleg- 
yd  rhagfarn,  ac  heb  achos  cyfiawn. 
Dywedais  fy  mod  yn  gwybod  ei  fod  yn 
iach  yn  y  ffydd,  ac  yn  cael  ei  arddel  gan 
Dduw,  a  fy  mod  yn  anfoddlawn  i'w  rwymo, 
megys  â  chadwyn,  gyda  golwg  ar  y  Ileoedd 
i  bregethu  ynddynt,  rhag  fod  gan  yr 
Arglwydd  ryw  genadwri  i'w  hanfon  trwy- 
ddo.  GweÌwn  eu  bod  (yr  offeiriaid)  yn 
cam-ddefnyddio  eu  hawdurdod.  Gwelwn, 
a  dywedais  hyny,  ein  bod  yn  wynfydedig 
nad  oedd  neb  yn  ein  mysg  mewn  awdiir- 
dod,  a'r  fath  farn  fyddai  i  rywun  gael  ei 
osod."  Aeth  yn  ei  íiaen  i  siarad  am  Grist, 
anwybodaeth  Ilawer  o  honynt  am  dano, 
anfeidroldeb  ei  ddyoddefaint,  ei  glwyfau, 
a'i  waed,  ac  anfeidroldeb  pechod.  "  Pan 
y  siaradai  y  brawd  Rowland  yn  gnawdol," 
meddai,  "  dywedais  wrtho  am  weddío  rhag 
i'w  holl  wybodaeth  fod  allan  o  Iyfrau.  Yr 
oedd  yn  ystorm  enbyd,  a'r  brawd  Rowland 
a  fygythiai  ymadael,  oni  throem  Beaumont 
allan."  Aeth  Harris  a'r  achos  at  yr 
Arglwydd  ;  gwelai  yn  glir  mai  cadw 
Beaumont  i  mewn  oedd  achos  yr  holl 
gyffro  yn  Lloegr,  ac  yn  Nghymru.  Ond 
gadael  pethau  fel    yr  oeddynt  am  y  chwar- 

ter  hwnw  a  fu  y  diwedd,  a  thynerodd 
Philhps  gryn  lawer  ar  y  frawdohaeth,  trwy 
ddweyd  fod  Beaumont  yn  credu  yn  y 
Drindod.  Gwedi  hyny,  trefnwyd  nifer  o 
faterion,  a  cheryddwyd  rhyw  frawd  am 
ysgrifenu  yn  erbyn  Griffith  Jones,  ac  ym- 
yraeth  mewn  mater  nad  oedd  yn  perthyn 
iddo.  Y  mae  y  brawddegau  nesaf  yn  y 
dydd-lyfr  yn  haeddu  eu  croniclo:  "  Ar  hyn, 
aeth  y  brawd  Rowland,  a'r  brawd  Price  i 
íìfwrdd,  ac  yn  uniongyrchol  daeth  yr 
Arglwydd  i  lawr.  Dangosais  iddynt,  i 
bwrpas,  anfeidroldeb  a  gogoniant  y  gwaith  ; 
eglurais  fel  y  mae  yn  ymledu,  ac  os  byddai 
i'r  cynghorwyr  fod  yn  fifyddlawn  ar  ych- 
ydig,  y  caent  eu  dyrchafu  i  fod  yn  dadau. 
Cyhoeddais,  yn  ngwydd  pawb,  anfeidroldeb 
a  gogoniant  Crist  ;  mai  ofer  fyddai  ceisio 
ei  wrthwynebu ;  bum  yn  llym  at  un  a'i 
gwrthwynebai,  ac  a  edrychai  arno  yn 
gnawdol.  Gwelwn,  a  dangosais  hyny  i'r 
brodyr,  nad  oedd  Duw  yn  dyfod  i  lawr 
atom,  hyd  nes  i  Rowland  a  Price,  &c., 
ymadael,  ac  mai  eu  hanghrediniaeth  a'u 
hunanoldeb  yn  y  mater  hwn  oedd  yn  cadw 
Duw  i  fîwrdd."  Yn  sicr,  yr  oedd  y  sylw 
hwn  yn  un  tra  angharedig,  ac  yn  dangos 
yspryd  wedi  myned  yn  mhell  ahan  o'i  le. 

Cyn  ymadael  o'r  New  Inn,  cafodd 
Howell  Harris  ymddiddan  maith  drachefn 
â  Rowland,  Price,  a  Howell  Davies.  Dy- 
wedasant  wrtho  fod  Whitefield  wedi  anfon 
atynt  gyda  golwg  arno,  ac  am  ei  syniadau  ; 
a'i  fod  ef  (Whitefield)  am  yru  y  pregeth- 
wyr  atynt  hwy.  Dadleuai  Harris  o  blaid 
Beaumont,  ond  ni  fynent  wrando  arno  yn 
y  pwnc  hwn,  Eithr,  wrth  ymddiddan, 
daethant  gryn  lawer  yn  nes  at  eu  gilydd, 
a  thynerodd  y  naill  at  y  Ilall.  Rhybuddiai 
Harris  hwy  am  gadw  yn  nes  at  Dduw  ; 
ceisiai  ganddynt  gael  cyfarfod  yn  breifat, 
ac  i'r  naill  agor  ei  galon  i'r  llall,  a  dweyd 
beth  a  welent  allan  o  le  yn  eu  gilydd. 
Achwynai  fod  Daniel  Rowland  yn  erbyn 
y  Morafiaid,  ac  yn  erbyn  y  Wesleyaid  ; 
ei  fod  ef  (Harris)  yn  gweled  canlynwyr 
Whitefield  a  Wesley  fel  dwy  gangen  o'r 
eglwys  ddiwygiedig.  Wedi  dangos  y  dy- 
lent  deimlo  beiau  eu  gilydd  fel  eu  beiau  eu 
hunain,  a  bod  eu  gwaith  yn  duo  eu  gilydd 
yr  un  peth  a  phe  y  duent  eu  hunain, 
chwythodd  yr  ystorm  heibio,  ac  wrth  ganu 
emyn,  teimlent  fod  yr  Arglwydd  yn  eu 
mysg. 

Yr  oedd  dau  ddylanwad  tra  niweidiol  ar 
Howell  Harris  yr  adeg  hon,  y  rhai  ni 
fynai,  er  pob  cynghori  a  rhybuddio,  eu  hys- 
gwyd  i  fifwrdd.      Un  oedd  dylanwad  James 

Beaumont.  Ymddengys  fod  Beaumont 
yn  bresenol,  nid  yn  unig  wedi  cyfeiliorni 
yn  mhell  oddiwrth  y  fifydd,  ond  ei  fod  yn 
ogystal  wedi  ymlenwi  o  falchder,  a'i  fod, 
hyd  y  medrai,  yn  ceisio  troi  calon  Harris 
oddiwrth  y  rhai  y  buasai  yn  cydweithio  â 
hwy  o'r  cychwyn.  Pe  y  buasai  yn  cyd- 
synio  i  daflu  Beaumont  dros  y  bwrdd  yn 
Nghymdeithasfa  y  New  Inn,  fel  y  dylasai, 
yn  ddiau,  buasai  yr  ystorm  yn  tawelu  ar 
unwaith.  Ond  ni  fynai ;  yr  oedd  yn  ben- 
derfynol  o  gadw  Jonah  yn  y  Ilong.  Y 
dylanwad  niweidiol  arall  arno  oedd  eiddo 
y  wraig  a  hònai  yspryd  prophwydoliaeth. 
Credai  am  hon,  ei  bod  wedi  ymddyrchafu 
yn  uwch  i'r  goleuni  dwyfol  na  neb  ar  y 
ddaear,  ond  efe  ei  hun  ;  fod  gan  yr  Arglwydd 
waith  dirfawr  i'w  gyflawni  yn  Nghymru, 
trwyddo  ef  a  hithau,  a  bod  pob  gwrthwyn- 
ebiad  iddi,  yn  wrthwynebiad  yn  erbyn 
ewyllys  Duw.  Yr  oedd  hithau  yn  ddi- 
chellgar,  yn  Ilanw  ei  fynwes  â  rhagfarn  yn 
erbyn  ei  frodyr.  Yr  oedd  wedi  prophwydo, 
meddai  Harris,  y  byddai  iddo  ymwahanu 
oddiwrth  Mr.  Whitefield  ;  ac  hefyd,  y  dar- 
fyddai  pob  undeb  rhyngddo  â  Daniel 
Rowland.  Cymerai  arni  yn  awr,  ei  bod 
wedi  cael  datguddiad,  y  byddai  efe  yn  fuan 
yn  ben  ar  yr  holl  bregethwyr  a'r  seiadau  yn 
Nghymru.  Ysgrifenai  ato  o  Lundain, 
i'w  rybuddio  i  fod  yn  fifyddlon  i  bregethu 
y  Dyn  lesu  ;  ac  edrychai  yntau  ar  y 
rhybudd  fel  cenadwTÌ  uniongyrchol  oddi- 
wrth  yr  Arglwydd.  Gwnaeth  dylanwad  y 
ddynes  gyfrwys  a  rhagrithiol  hon  niwed 
dirfawr  iddo ;  parodd  anghysur  yn  ei 
deulu  ;  a  rhoddodd  achlysur  i'w  wrthwyn- 
ebwyr  i  daenu  chwedlau  anwireddus  ar 
led  gyda  golwg  ar  burdeb  ei  fuchedd.  I'r 
chwedlau  hyn  nid  oedd  rhith  o  sail ;  ni  fu 
dyn  ar  wyneb  y  ddaear  yn  fwy  rhydd 
oddiwrth  Iywodraeth  nwydau  anifeilaidd  ; 
y  mae  tôn  ysprydol  ei  gyfeiriadau  at  y 
ddynes,  yn  ei  ddydd-Iyfr,  yn  brawf  o'r 
goleu  yn  mha  un  yr  edrychai  arni.  Ni 
fuasem  yn  cyfeirio  at  ei  dylanwad  arno  yn 
awr,  oni  bai  ei  fod  yn  hollol  sicr  fod 
ganddi  law  fawr  yn  nygiad  oddiamgylch 
y  rhwyg  rhyngddo  ef  a'i  gymdeithion,  a'i 
gyd-Iafurwyr. 

Ychydig  o  ddyddiau  y  bu  Howell  Harris 
gartref  cyn  cychwyn  ar  daith  i  Sir  Benfro. 
Nis  gallwn  fanylu  ar  y  daith  hon,  eithr 
cyfeirio  yn  unig  at  rai  pethau  o  ddyddor- 
deb  cysylltiedig  â  hi.  Yn  Llandilo  Fawr, 
cyfarfyddodd  à  Daniel  Rowland,  eithr 
ychydig  o'r  hen  gyfeillgarwch  a  fifynai 
rhyngddynt.     "  Nid  wyf  yn  cael   nemawr 

o  gariad  brawdol,  a  chymundeb   Cristion- 
ogol  ag  ef  yn  awr,"  meddai  Harris,  "  ond 
yn   hytrach,   y  mae   fy   yspryd  yn  cael  ei 
gau.       Dywedais    wrtho    mai    ychydig    o 
natur   pechod    a    welem,    onide    y    byddai 
arnom  fwy  o'i  ofn ;  ac  nad  oeddwn  yn  gweled 
y  gwaith  yn  pwyso  ar  neb,  o  ganlyniad, 
yr  awn  allan  wrthyf  fy  hun.     Ymddiddan- 
asom,  hefyd,  am  gael  tỳ  i  bregethu  ynddo 
yma."      Yn    Longhouse,    yn   Sir   Benfro, 
cyfarfyddodd  â  Benjamin  Thomas,  yr  hwn 
a  ystyriai  yn  nesaf  at  Daniel  Rowland,  fel 
un   o'i   brif  wrthwynebwyr.      Fel   hyn    y 
dywed  yn  ei   ddydd-lyfr  :     "  Lleferais   yn 
rhydd  wrth  Benjamin  Thomas,  gan  ddang- 
os  y  fath   blant   ydym    oll,    a'r   modd  yr 
ydym,  bawb  o  honom,  allan  o  drefn,   heb 
neb  yn  adnabod  ei  le,  ac  mor  anwybodus 
ydym    oll   o   Grist.      Cymerodd   yntau   y 
cwbl  genyf.      Gwelais,    a  theimlais,   mor 
fawr  y  w  y  gorchwyl  o  ddwyn  Crist  gerbron 
y  bobl ;  nad  oeddwn  yn  ei  wneyd  yn  iawn, 
a  Uefwn  am  gael  bod  gerbron  yr  Arglwydd, 
gan  nad  wyf  yn  goddef  unrhyw  bechod  (yn 
y  seiadau),  ac  nad  wyf  yn  caniatau   lle   i 
hunan.     Ó  ganlyniad,  y  mae  y  gwrthwyn- 
ebiad,   nid  yn  fy    erbyn  i,   ond  yn  erbyn 
Duw."     Teifl   y   difyniad   diweddaf   gryn 
oleuni  ar   ystâd   ei  feddwl,  sef,  yr  ystyriai 
fod  yr  Argíwydd  wedi  ei  benodi  yn  llyw- 
odraethwr    ar    y    cymdeithasau,     a    chan 
ddarfod  iddo  yntau,  hyd  eithaf  ei   allu,  fod 
yn  ffyddlawn  i'r  ymddiriedaeth,   fod   codi 
yn  ei  erbyn  yn  wrthryfel  yn  erbyn  y  trefn- 
iadau  dwyfol.     Cawn  ef,  yn  nesaf,   mewn 
Cymdeithasfa  Fisol  yn  Hwlffordd,  yn  mha 
un  yr  oedd  Howell  Davies  yn    bresenol. 
Nid  yw  yn  ymddangos  i  ddim  o  bwys  gael 
ei  benderfynu   ynddi,    ond  y  mae  ei   ym- 
ddiddan  wrth  ffarweHo  â   Howell   Davies 
yn  haeddu  ei  gofnodi.     "  Dywedais  wrtho," 
meddai,  "  fod  gogoniant  Crist  yn   dechreu 
cael  ei  amlygu,  ac  y  cai  pawb  a   wrthwyn- 
ebai   eu    dinystrio.       Dangosais    iddo    am 
gnawdolrwydd    a    deddfoldeb     y      brawd 
Rowland,  nad  yw  yn  cynyddu  mewn  gwyb- 
odaeth  o  Grist,  a'i  fod  yn  ymddangos  fel 
yn  tyfu  mewn   hunanoldeb.     Cyfeiriais   at 
falchder  y  brawd  Beaumont,  a'r  modd  yr 
oeddwn,  hyd  y  gallwn  gael  cyfleustra,  er 
pan    gafodd   gogoniant    Crist    ei    amlygu 
gyntaf  yn  ein  mysg,  yn  ymdrechu  chwiHo 
y   Beibl,   a  gweithiau  dynion  da.     Ac   yn 
awr,  y  dinystrai  Duw  yr  holl  wrthwyneb- 
wyr.     Dywedais,   fy   mod   yn   tybio  mai  y 
brawd  Rowland  a  fyddai  y  diweddaf  i  ddod 
i   mewn."     Y   diweddaf  i    ddod    i    gydna- 
byddiaeth  â  gogoniant  yr   Arglwydd    lesu 


a  olyga,  yn  ddiau.  Pa  ateb  a  wnaeth 
Howell  Davies  i  hyn  oH,  nis  gwyddom  ; 
efaHai  y  gwelai  nad  gwiw  iddo  ar  y  pryd 
wneyd  unrhyw  amddiffyniad  i  Daniel 
Rowland. 

CynheHd  Cymdeithasfa  Fisol,  hefyd,  yn 
Nghaerfyrddin,  a  bu   Harris  yn   anerch   y 
cynghorwyr  a'r  goruchwylwyr  gyda  difrif- 
wch  mawr.     "  Y  mae  hyn,"  meddai,  "  yn 
rhan  o  fy  swydd  bwysig,  i'r  hon,  yn  wir,  y 
perthyn    Hawer   o   ganghenau,    y  rhai  na 
welais    yn    y    goleu    priodol     o'r     blaen. 
Gwelaf  fod    mwy   o   ganghenau    wedi  eu 
rhoddi  i  mi  nag  i  neb  o'r  pregethwyr,   yr 
offeiriaid,  na'r  cynghorwyr,  oddigerth  Mr. 
Jones  (Griffìth  Jones,  Llanddowror).     Ar- 
weiniwyd  fi  yma  i  geryddu  am  ysgafnder, 
ac    yfed,    ac   am   fod  yn   un   â   Christ;   a 
dangosais  fel  y  mae  Hawer  wedi   syrthio 
trwy    falchder.      Yr  oeddwn   yn  Hym  am 
gynyddu  mewn  tlodi  yspryd.     Dangosais 
fel  y  mae  y  gwaith,  er  pob  peth,  yn  myned 
yn  y  blaen  yn  rhyfedd,  a'r  modd  y  mae  fy 
mwa  yn  arhoi  yn  gryf.     Gwrthodais  un  a 
syrthiasai,  oedd  yn  cynyg  dyfod   atom,   ac 
a    ymddangosai   yn    dra  gostyngedig,   am 
nad  oedd  ei  yspryd  yn   ddigon   dryHiedig, 
ac  am  nad  oeddwn  yn  teimlo  yspryd  yn  ei 
eiriau."     Wedi  teithio  trwy  gryn  lawer  o 
Sir  Gaerfyrddin,  a  rhan  o  Forganwg,  cawn 
ef  yn  Llangattwg,  ger  CasteHnedd,  ac  y 
mae  yr  adroddiad  a  rydd  am  ei   helynt   yn 
y  He  hwn  yn  dra   phwysig.     "  Neithiwr," 
meddai,    "  gwedi   i    mi    bregethu    yn   gy- 
hoeddus  gyda  chryn  arddeHad,  darfu  i  Mr. 
Peter  WiHiams  fy  ngwrthwynebu  yn  ben- 
dant,  gan  ddweyd  fy  mod  yn   cyhoeddi  fy 
hun ;   gwnaeth  hyny  yn  fwy   ar  ol   y   seiat 
breifat  ;    yna,  aeth  i  ffwrdd.     Yr  oeddwn 
yn  Hym  ac  yn  geryddol  yma,  fel   yn    Hwl- 
ffordd ;    ond    yma,   yn  benaf,   oblegyd  eu 
difaterwch    am    waith    Duw,    ac    am    eu 
pleidgarwch   a'u    cnawdolrwydd    tuag   at 
Mr.  Rowland.     Dywedais,  nad  oeddvvn  yn 
gweled  neb  yn  adwaen   ei  le,   ac  feHy,   fy 
mod    yn    benderfynol   o   fyned  o   gwmpas 
fy  hun,  gan  weled  pwy  a  unai  yr  Arglwydd 
â  mi,   gan   osod   ei   waith    arnynt,    fel    yr 
aent  trwy  bob  peth.     Dangosais,  fy  mod 
yn  gweled  yspryd  slafaidd  a   sismaidd  yn 
meddianu  y   bobl  ;     mai  gweinidogaeth  y 
Gair  yn  unig  a  gawsai  ei  roddi  i  ni,  a'r 
ordinhadau  i  fod  yn  yr  eglwysydd  plwyf- 
ol.     Rhoddais  gynghorion  gyda  golwg  ar 
amryw  achosion.     Gwedi  hyn,  cynghorais 
yn  llym,  am  fod  yn  un  â  Christ   yn   mhob 
peth.     Daeth  yr  Arglwydd  i  lawr  ar  hyn. 
Llawer    o'r    cynghorwyr    a'r    stiwardiaid 

a    gyffesasant    fawredd    eu    pechodau,    eu 
dyledswyddau,   a'u  breintiau.      Datgenais 
fy   serch  atynt,   a'm  bod    yn    eu  ceryddu 
niewn    cariad.     Clywais  gymaint   am  lyg- 
redigaethau  a  sismau  yn  tori  allan   yn   ein 
mysg,    fel    mai    braidd   y   gallwn   ddal,  ac 
am  frodyr  yn   esgeuluso  eu  lleoedd  wedi 
iddynt     gael    eu    cyhoeddi.       Gymaint    o 
bethau  sydd  genyf  i  fyned  trwyddynt.     Y 
mae  yn  dda  mai  yr  Arglwydd  sydd  Dduw." 
Yr  ydym  yn  cael  yma,  am  y  tro  cyntaf,   y 
cytunai  Peter  WiIIiams  a'r  offeiriaid,   sef 
Rowland,    WiUiams,    a     Davies,     mewn 
gwrthwynebiad  i  Howell  Harris.     A  oedd 
yn    wrthwynebol     i'w     athrawiaeth,     nis 
gwyddom  ;   y  prif  gyhuddiad  a  rydd   yn   ei 
erbyn    yw,    ei   fod    yn    pregethu    ei    hun. 
Braidd  na  awgryma   hyn   fod  ei   safle  yn 
mysg    y    Methodistiaid,    a'i    gwerylon    a'i 
frodyr,    yn    cael    cryn    le    yn     mhregethu 
Harris  yn   ystod   y  daith  hon.     Yr   ydym 
yn  cael,  hefyd,  fod  Harris  erbyn  hyn,  wedi 
gwneyd    ei    feddwl  i  fynu   i  ymranu,  ac  i 
ffurfio  plaid  ei  hun,  gan  obeithio  y  byddai 
i'r  nifer  fwyaf  o'r  cynghorwyr,  ac  o'r  bobl, 
ei  ganlyn.     Yr  oedd  hyn  yn  ei  fryd  er  ys 
tipyn,   a  chawn   ef  yn   awgrymu   y   peth 
wrth  Daniel  Rowland,  yn  Llandilo  Fawr. 
Yn   Rhosfawr,   Ile  yn    ngorllewin    INIor- 
ganwg,    cafodd    ymddiddan    maith   â    dau 
gynghorwr,  sef  John  Richard,  Llansamlet, 
a    WiUiam  James.     Ei   amcan   yn   amlwg 
oedd  eu  henill  i  fod  o'i  du  ef,   yn   yr  ym- 
raniad  ag  yr  oedd  wedi  penderfynu  arno. 
Fel  hyn  y  dywed  :    "  Dangosais  iddynt  ein 
cwymp  oddiwrth  Dduw  i  yspryd  y   byd,  a 
gwelent    nad    yw    yr    Arglwydd    lesu    yn 
awr    yn    cael    ei   garu,  ond  fod  Ilygredig- 
aethau  yn  dyfod  i  mewn  fel  afon.      Dang- 
osais  mai  gwybodaeth  pen  a  bregethai   yr 
offeiriaid  ;    mai  y  pen  a'r  teimlad  y  maent 
yn    gyfarch  ;    ond   fod    yspryd    y  bobl   yn 
myned  yn  fwy  daearol,  hunangar,  cellweir- 
us,  nwydus,  a  chnawdol  ;   fod   y   bobl   yn 
diystyru  pawbond  yr  offeiriaid,  gan  barchu 
y  gŵn,  a'r  enw.     Eglurais  yr   angenrheid- 
rwydd   am   edrych  ar  yr  oll  yn    Nuw,   a 
chanfod    pob    peth    yn    awr   yn   ngoleu    y 
dydd   diweddaf.      Dymunwn    arnynt    ym- 
gasglu  yn  nghyd,  nid  er  mwyn  plaid,   ond 
i  gadarnhau  y  naill  y   Ilall   yn   y   goleu   a 
roddasid   iddynt    gan    Dduw ;    ar   iddynt 
fyned  i  fysg  y  bobl,  i'w  hachub  rhag  y  plâ 
sydd  yn  ein  hanrheithio,  sef  ysgafncler,  ac 
edrych   yn   y   cnawd   am    bob    peth  ;    ar 
iddynt  geisio  dyrchafu  y  bobl   i  fynu   hyd 
at    y    goleuni  ;     ac    ar    iddynt   adael   i   mi 
wybod  sut  yr  oedd  pethau  yn   myned  yn 


mlaen.  Dangosais  nad  oedd  genyf  neb 
yn  awr  i'm  cynorthwyo ;  fod  llawer  yn 
cyfarwyddo  y  cynulleidfaoedd,  ond  nad 
oeddynt  yn  cynyddu  yn  nghariad  Crist, 
nac  yn  gofalu  am  ei  orchymynion ;  nad 
oedd  Gair  yr  Arglwydd  yn  cynyddu  mewn 
dylanwad,  am  nad  oeddent  yn  gweled 
Crist  yn  ei  fygythion,  yn  ei  addewidion, 
ac  yn  ei  orchymynion  ;  nad  ydynt  yn  ei 
weled  ef  a'i  Air  yn  un,  a'u  bod  yn  edrych 
ar  y  Gair  yn  y  cnawd,  fel  y  gwna  y  byd. 
Gwelwn  ei  bod  yn  bryd,  bellach,  i  sefyll, 
ac  i  wrthwynebu  parchu  y  pen,  a  pharchu 
y  cnawd.  Dywedais  fy  meddwl  am  yr 
offeiriaid,  ac  yn  arbenig  Rowland,  fy  mod 
yn  tybio  mai  efe  a  fyddai  y  diweddaf  i 
ddyfod  i'r  goleuni ;  a'i  fod  yn  elynol  i  bob 
bygwth,  ac  yn  ddifater  am  wybod  meddwl 
Duw."  A  yn  ei  flaen  i  gyhuddo  yr  offeiriaid 
o  ariangarwch,  ac  i  ddweyd  nad  oedd  eu 
gweinidogaeth  yn  effeithiol  i  ddwyn  oddi- 
amgylch  fywyd  ysprydol.  "  Gwelwn  ei 
bod  yn  bryd  i  mi,"  meddai,  "  i  ddyfod  o 
Loegr  i  Gymru  i  wrthsefyll  yr  hunan  sydd 
yn  dyfod  i  mewn.  Rhaid  i  mi  ddysgwyl 
cael  fy  marnu  yn  llym,  a'm  camdrin  gan 
bobl,  y  rhai,  fel  plant  drygionus,  a  ymwrth- 
odant  a'r  iau."  Yna,  datgana  ei  ffydd  yn 
ei  swydd,  ac  y  rhaid  i'r  gwaith  fyned  yn  y 
blaen,  er  cymaint  y  gwrthwynebiad.  Nid 
yw  yr  hanes  hwn  mewn  un  modd  yn  ddy- 
munol  i'w  adrodd  ;  nid  melus  gweled  hen 
gyfeillion  wedi  ymranu,  ac  wedi  myned  i 
gamddeall  eu  gilydd  mor  drylwyr ;  a 
rhaid  fod  yspryd  Harris  ei  hun  yn  cael  ei 
glwyfo,  pan  yn  cyhuddo  ei  gymdeithion 
a'i  gyd-Iafurwyr  gynt,  o  fod  yn  meddu  ar 
oleu  pen  yn  unig,  ac  o  edrych  ar  wirion- 
eddau  gogoneddus  yr  efengyl  yn  gyfangwbl 
yn  y  cnawd.  Eithr  yn  hyn  oll,  tybiai  ei 
fod  yn  cario  allan  y  comissiwn  dwyfol. 

Yn  Cefngleision,  cynghora  y  goruchwyl- 
wyr  perthynol  i'r  seiadau  i  gyfarfod  un- 
waith  y  mis  o  leiaf,  ar  eu  penau  eu  hunain, 
i  gydweddio,  i  agor  eu  calonau  i'w  gilydd, 
ac  i  drefnu  y  gwahanol  achosion  a  fyddai 
yn  codi.  Nid  oedd  am  i'r  trefniadau  fyned 
o  flaen  yr  holl  gymdeithas,  gan  fod  perygl 
felly  iddynt  gael  eu  mynegu  i'r  byd. 
"  Dangosais,"  meddai,  "  am  fabanod  a 
phlant,  na  ddylid  ymddiried  cyfrinach  idd- 
ynt  ;  mai  bara  yn  unig  sydd  yn  angen- 
rheidiol  i'r  cyntaf,  ac  ymborth,  dillad, 
dysgyblaeth,  a  gwaith,  i'r  ail ;  ac  oni  ched- 
wir  hwy  danodd,  y  gwnant  ddinystrio  eu 
hunain,  a  phawb  cysylltiedig  â  hwynt." 
Gwelir  ei  fod  yn  credu  mewn  Ilywodraethu 
y  cymdeithasau  â  gwialen  haiarn,  braidd, 

ac  nad  oedd  am  ganiatau  llais  o  gwbl  mewn 
ymdriniaeth  ag  achosion  i'r  aelodau  cyff- 
redin.  Eithr  ychwanega  :  "  Lleferais  i'r 
byw  am  wneyd  eilunod  o'r  g\vn,  a'r  enw, 
a  phethau  eraill  perthynol  i'r  offeiriaid. 
Dangosais  yr  angenrheidrwydd  am  edrych 
ar  y  cwbl  fel  y  gwna  yr  Arglwydd.  Nad 
yw  yr  enwau  a'r  pethau  yma  (o  eiddo  yr 
offeiriaid)  ond  cnawdol,  ac  ar  gyfer  rhai 
cnawdol ;  ond  fod  llawer  o  Gristionogion 
(Methodistaidd)  na  wnant  edrych  ar  un- 
rhyw  weinidogion  ond  offeiriaid,  ac  felly 
hefyd  yr  offeiriaid  eu  hunain  ;  ond  fod 
doniau  yr  Yspryd  a  gwaith  Crist  yn  gyfar- 
tal  ogoneddus  yn  mhawb.  Cyfeiriais  at 
waith  lleygwyr  yn  addysgu,  megys  Paul, 
Apolos,  a'r  brodyr  gwasgaredig  o  Jerusa- 
lem  ;  fod  Calvin,  a  hyd  yn  nod  yr  esgobion, 
yn  cyfaddef  y  gallai  lleygwyr  bregethu 
mewn  achosion  o  angenrheidrwydd  ac 
erledigaeth.  Eglurais  pwy  oedd  yn  fawr 
yn  fy  ngolwg  i,  sef  y  rhai  ydynt  yn  ofni, 
yn  caru,  ac  yn  anrhydeddu  Duw  mewn 
gwirionedd,  y  rhai  sydd  a'i  achos  ar  eu 
calon,  sydd  yn  rhodio  yn  ostyngedig  ger- 
bron  Duw,  ac  a  ydynt  yn  wyhadwrus. 
Gwelwn  bethau  yn  fwy  yn  yr  Yspryd  nag 
erioed,  a  bod  yr  Arglwydd  wedi  myned 
allan,gan  ddechreu  gosod  meini  yn  nghyd." 
Ystyr  y  frawddeg  olaf,  feddyliem,  yw,  ei 
fod  yn  canfod  addfedrwydd  yn  bresenol  i 
ffurfio  plaid  ar  wahan  i'r  Methodistiaid. 
Meddai  eto  :  "  Dangosais  y  modd  yr  oedd- 
ynt  hwy  hyd  yn  nod  yn  parchu  y  clerig- 
wr  am  fod  yr  enw  offeiriad  arno  ;  ond  y 
dylem  eu  parchu  i'r  graddau  ag  y  mae  yr 
Arglwydd  yn  eu  harddel,  a  dim  yn  mhell- 
ach."  Diau  ei  fod  yn  hoUol  yn  ei  le  yn 
hyn,  ond  gwelir  fod  ei  yspryd  wedi  newid 
yn  ddirfawr  er  y  Gymdeithasfa  gynt  yn 
Watford,  pan  y  gweinyddai  gerydd  ar  ryw 
gynghorwr  anffodus,  oedd  wedi  dweyd 
rhywbeth  yn  anmharchus  am  y  gẁn. 
Ychwanega  :  "  Cefais  ffydd  i  gyflwyno  yr 
oll  a  ddywedais  am  yr  offeiriaid,  sef 
Rowland  a  WiUiams,  i  Dduw,  gan  mai 
am  ddyrchafu  yr  Arglwydd  yr  wyf  fi,  ac 
am  i  bob  un  aros,  a  chael  ei  weled,  yn  y 
lle  y  gosododd  yr  Arglwydd  ef  ynddo. 
Cefais  lythyr  o  Gilycwm,  i  gymeryd  gofal 
y  seiat  yno ;  lledais  yr  achos  gerbron  yr 
Arglwydd,  a  chefais  ganiatad  i'w  chym- 
eryd  yn  Nuw,  a  thros  Dduw."  Y  mae  y 
frawddeg  olaf  yn  bwysig  tuhwnt.  Dengys 
fod  y  cweryl  rhwng  Rowland  a  Harris  yn 
rhedeg  i  mewn  yn  gryf  i'r  seiadau,  a'u  bod 
hwythau  yn  dechreu  rhesu  eu  hunain 
gydag   un   neu   y   llall.     Syn,  braidd,  yw 


gweled  seiat  Cilycwm  yn  anfon  y  fath 
genadwri  at  Howell  Harris ;  yn  Nghily- 
cwm  yr  oedd  Williams,  Pantycelyn,  ar  yr 
hwn  yr  edrychai  Harris  yn  awr  fel  gwrth- 
wynebwr,  yn  aelod,  a  rhaid  fod  dylanwad 
y  bardd  yn  ei  gartref  ei  hunan  yn  gryf. 
Deallwn  ar  ol  hyn  nad  oedd  y  llythyr  wedi 
cael  ei  anfon  gan  y  seiat  yn  ei  chyfanswm, 
ond  gan  ryw  bersonau  ynddi. 

Ar  y  pumed  o  Fawrth,  cyrhaeddodd 
Drefecca,  ar  ol  taith  fwy  manwl  trwy 
Ddeheudir  Cymru  nag  a  wnaethai  erioed 
o'r  blaen.  Yno  yr  oedd  llythyr  oddiwrth 
John  Cennick  yn  ei  aros.  Teimlai  y  fath 
anwyldeb  at  y  brawd  hwn,  fel  y  gallai 
rhedeg  yn  ei  gwmni  dros  y  byd,  a  llefai 
am  ei  gael  yn  gydymaith  yn  y  gwaith 
drachefn.  Y  mae  yn  sicr  y  teimlai  Howell 
Harris  yn  dra  unig  yn  awr.  Yr  oedd  wedi 
anghytuno  â  Whitefield,  ar  yr  hwn  yr 
edrychai  unwaith  fel  tywysog  Duw ;  ac 
yr  oedd  wedi  ymddyeithrio  oddiwrth  ei 
hen  gydweithwyr  yn  Nghymru.  Enwa 
Cennick,  Beaumont,  John  Sparks,  John 
Harry,  John  Richard,  a  Thomas  Williams, 
Groeswen,  fel  rhai  oeddynt  yn  cydym- 
deimlo  ag  ef.  Yr  oedd  yn  awr  yn  pregethu 
yn  gyhoeddus  yn  erbyn  yr  offeiriaid  Meth- 
odistaidd,  fel  y  dengys  y  difyniad  canlynol 
o'i  ddydd-lyfr  :  "  Mawrth  10.  Arweiniwyd 
fi  i  lefaru  yn  llym  am  falchder  a  hunan  ein 
proffeswyr  ieuainc,  nad  yw  crefydd  Crist 
i'w  gweled  ynddynt.  Dangosais  y  modd 
y  mae  offeiriaid  a  phobl  y  Methodistiaid 
yn  syrthio  fwy  fwy  i  hunan  a  balchder. 
Pa  nifer  o  honynt  a  ddaw  yn  mlaen,  Duw 
yn  unig  a  ŵyr.  Am  y  nifer  fwyaf,  dang- 
osais  eu  bod  o'r  gwraidd  yn  luddewon,  yn 
Phariseaid,  ac  yn  elynion  i'n  Hiachawdwr  ; 
nad  yw  eu  crefydd  ond  ychydig  o  oleuni 
pen,  a  chyffyrddiadau  ysgafn  ar  y  dymher, 
tra  y  mae  hunan  o  dan  y  cwbl,  a'u  bod  yn 
tyfu  yn  y  cnawd,  gan  ddwyn  ffrwyth  i'r 
cnawd  ac  i'r  byd."  Buasai  yn  anhawdd 
dweyd  dim  mwy  miniog,  a  rhaid  ei  fod  yn 
peri  i'r  bobl  edrych  ar  Daniel  Rowland 
a'i  blaid  mewn  goleu  tra  anffafriol. 
"  Byddai  cystal  genyf,"  meddai,  "  fyned  i 
uffern  yn  gyhoeddus,  a  myned  yno  yn 
nghymdeithas  proffeswr  cnawdol." 

Ychydig  o  ddyddiau  y  bu  gartref ;  cawn 
ef  yn  fuan  yn  cychwyn  ani  daith  i  Sir 
Drefaldwyn.  Yn  mhob  pregeth  o'i  eiddo 
yn  mron  y  cyfeiriai  at  yr  offeiriaid,  nad 
oeddynt  yn  adnabod  eu  lle,  a'u  bod  yn 
byw  yn  y  cnawd.  Yn  y  Tyddyn,  Mawrth 
14,  ysgrifena  fel  y  canlyn  :  "Y  brawd 
Richard  Tibbot  a  ofynodd  i  mi  pa  beth  i 

wneyd,  gan  fod  y  tadau,  sef   Rowland    a 
minau,  yn  anghytuno  ?     Agorais  iddo   yr 
oll  o'n  hanghydwelediad ;  y  modd  yr  oedd 
yr  Arglwydd  wedi  peri   i  mi  ddechreu  y 
gwaith    hwn    wrthyf   fy    hun,   ac    i  fyned 
allan     o     flaen     Whitefield,     Wesley,     a 
Rowland ;  ddarfod  iddo  fy  ngosod  yn  dad 
yn  y  Gymdeithasfa,  a'u  bod  yn  arfer  ym- 
ostwng  i'm  ceryddon,  hyd  nes,  rai    blyn- 
yddoedd   yn    ol,    y   dechreuodd    Rowland 
eu   gwrthod,   a   gwrthwynebu   pregethu   y 
gwaed  o  ragfarn  at  y   Morafiaid.     Dang- 
osais   y   modd   yr    oeddwn    wedi    derbyn 
gogoniant  a  marwolaeth  ein  Hiachawdwr 
bedair  blynedd  cyn  dyfod  i  gydnabyddiaeth 
â  hwy,  ac  i  mi  ffurfio  undeb  á  hwynt  pan 
ddeallais  eu  bod  yn  adnabod  ei  Dduwdod 
a'i     farwolaeth.       Eglurais    y    modd    yr 
oeddwn  wedi  rhoddi  i  fynu  Siroedd  Aber- 
teifi  a  Chaerfyrddin,  lle  y  mae  ganddo  ef 
(Rowland)  ddylanwad,  am  fod  ein  goleuni 
yn     anghytuno     wrth     drefnu      materion 
allanol,  ac  am  nad  yw  wrth  bregethu  yn 
cynyddu,  oddigerth  mewn  deddfoldeb,  ac 
efrydiau    a    gyffyrddant    a'r    deall    ac    a'r 
teimlad.     Ond  yn  awr  fy  mod   wedi  cael 
anfon  am  danaf  i  Sir  Gaerfyrddin,  ond  na 
weithredaf  (ar  y  gwahoddiad)  oni  ddewisant 
fi  yn  hollol  i  drefnu  materion  preifat,  ac 
yntau  (Rowland)  yn  unig  i  bregethu  ;  neu 
ynte,    efe    yn    unig    i    drefnu,    a    minau    i 
bregethu.       Felly  yr  wyf  wedi   cynyg   i'r 
cynghorwyr  yn  mhob  man,  ac  felly  yma." 
Nid  annhebyg  mai  at  y  Ilythyr  o  Gilycwm 
y    cyfeiria    wrth    son    am   yr  alwad  o  Sir 
Gaerfyrddin.      Gwelwn  nad   yw   yn   gryf 
yn    ei   amseryddiaeth  ;    nid    oedd    pedair 
blynedd    rhwng    ei  argyhoeddiad  a'i   gyd- 
nabyddiaeth     â     Daniel     Rowland,     eithr 
ychydig  gyda  dwy  flynedd.      Gwedi  ym- 
weled  â  Mochdref,  Llanbrynmair,  Llwyd- 
coed,    Dolyfelin,    a     Llangamarch,     dych- 
welodd    trwy     Aberhonddu    i     Drefecca, 
Mawrth  24.     Gwelai  fod  holl  Gymru  wedi 
ei  rhoddi  gan  yr  Arglwydd   iddo,   ei   fod 
wedi  cael  ei  osod  ar  binacl  y    deml,   ond 
teimlai   ei   annigonoldeb    i'w    sefyllfa    a'i 
gyfrifoldeb. 

Ar  y  dydd  olaf  o  Fawrth,  cawn  ef  yn 
nhŷ  un  WiIIiam  Powell  yn  pregethu,  a 
hyny  i  dyrfa  anferth.  Ei  destun  ydoedd  : 
"  Trwy  ei  gleisiau  ef  yr  iachawyd  ni." 
Tebygol  fod  tŷ  Mr.  Powell  rywle  yn  Sir 
Forganwg.  Ond  yr  oedd  meddwl  Harris 
yn  Ilawn  o  sefydlu  plaid  ar  wahan  oddi- 
wrth  y  Methodistiaid.  Fel  hyn  y  dywed 
yn  ei  ddydd-lyfr  :  "  Cefais  ymddiddan  a'r 
brawd  Thomas  Williams  am  gael  cyfarfod 


preifat  arall  gydag  ef,  W.  Powell,  Thomas 
Jones,  John  Richard,  a  Beaumont,  &c.,  a 
rhai  cyfFelyb  ydynt  yn  tyfu  i  fynu  hyd  at 
ein    goleuni,     i     gyfnewid     syniadau     a'n 
gilydd,  ac  i  ynigynghori  parthed  casglu  yn 
nghyd    yr    eneidiau,   ac    i   weled    pwy    yn 
mysg    y    bobl    sydd    yn    cynyddu    mewn 
gwybodaeth    o    Grist    croeshoeliedig,    ac 
mewn  bywyd   ffydd,   gan  fyw  ar  Grist,  a 
marw  i  hunan  ac  i'r  byd."     Y  Ile  nesaf  y 
cawn  ef  yvv  Llantrisant,  a  Thomas  Wil- 
liams  yn   gydymaith   iddo,   a   dywed  iddo 
bregethu  gyda  nerth,  a  gwroldeb,  a  beidd- 
garwch,  i  gynulleidfa  anferth  o  fawr.     Yn 
y    seiat    breifat,    gorchymynai  gydag  aw- 
durdod  ar  iddynt  ufuddhau  i  Grist,  ac  yr 
oedd  yn  Ilym  i  bawb  a  unai  ag  unrhyw  un 
i  bechu  yn  ei  erbyn.     Yr  oedd  cynulleidfa 
fawr  hefyd   yn   yr   Aberthyn  ;    gwelai  fod 
Ilawer  yn  dyfod  i'r  goleuni,  a'i  fod  yntau 
yn    myned    i    fuddugoliaethu,    a   gweddiai 
mewn    hwyl  :    "  Gogoniant    am    waed   yr 
Oen  !  "     Gwedi  y  bregeth,  cynhaliodd  seiat 
breifat  o'r  holl  seiadau.     Dywedai  wrthynt 
y  parchent  ef  yn  fwy  pe  buasai  yn  v/erth 
mil  o  bunau  yn  y  flwyddyn,  ac  yn  gwisgo 
gŵn    offeiriadol.       "  Dangosais,"    meddai, 
"  fod  Paul  yn  ddirmygus  yn  ngolwg  Ilawer; 
nad  oedd  Calvin  ond  Ileygwr  ;  y  modd  yr 
oedd  Duw  wedi  fy  ngwneyd  yn  dad  ac  yn 
ddechreuydd   y   diwygiad   hwn,    a'm    bod 
wedi    myned    allan    (i    bregethu)    bedair 
blynedd    o    flaen    Whitefield,    Wesley,  na 
Rowland."    Gwelwn  ei  fod  yn  hollol  gyfeil- 
iornus    yn   ei   amseryddiaeth.      "  Efallai," 
meddai,  yn  mhellach,  "i  Dduw  beri  hyn  er 
tynu   i   lawr   falchder   yr   offeiriaid,    ac   i 
ddangos  y  gwna  efe  weithio  yn  ei  íFordd  ei 
hun,  ac  mai  efe  ei  hunan  sydd  yn  gwneyd 
y  gwaith.      Mynegais  iddynt  oni  ddeuent 
yn  ol  y  Beibl  at  draed  Crist,  y  drylliwn  y 
seiadau    yn    ddarnau,     na    chai    Crist    ei 
watwar  gyda  rhith  o  ufudd-dod."     Wrth 
ddyfod  at  draed  Crist  y  golygai,  yn  ddiau, 
credu   yr   athrawiaeth   a    ddysgai  efe  am 
berson  Crist.      Gwedi  y  seiat  gyffredinol, 
bu   ganddo   gyfarfod   i'r   cynghorwyr    a'r 
goruchwylwyr,    ac    ymddengys    i    bethau 
fyned  yn  dra  annymunol.     Achwynai  rhai 
ar   William   Powell  ;   dywedai  Harris  mai 
ei  ffyddlondel)  i  Dduw  oedd  y  rheswm  am 
hyny.     "  Daeth  Satan  i'n  mysg,"  meddai ; 
"  troais  ddau  allan,  a  cherddodd  tri   arali 
allan."     Dywed  fod  ei  enaid  yn  ofidus  o'i 
fewn  wrth  geryddu  a  dysgyblu,   ond  mai 
yr  Arglwydd  a  osodasai  y  peth  arno. 

Wedi   teithio   trwy    Nottage   ac    Aber- 
ddawen,   daeth   i   gastell    Ffonmon,  Ile   y 

cafodd  odfa  dda,  wrth  bregethu  am  y  dyn 
a  gafodd  ei  oUwng  i  lawr  trwy  y  tô  at 
Grist,  Yr  oedd  WiUiam  Powell  a  Thomas 
WilHams  gydag  ef  yn  mhob  man,  ac  yr 
oedd  yntau  yn  eu  cyfarwyddo  gyda  golwg 
ar  gasglu  yn  nghyd  y  rhai  oedd  o  gyffelyb 
olygiadau.  Cafwyd  seiat  ystormus  braidd 
yn  Dmas  Powis ;  "  troais  un  cynghorwr 
allan,"  meddai,  "a  derbyniais  un  arall  i 
mewn."  Yn  Nghaerdydd,  pregethai  ar 
ddyoddefaint  Crist.  Yr  oedd  Thomas 
Price,  o'r  Watford,  yno,  ac  aeth  y  ddau  yn 
nghyd  i'r  Groeswen.  Ar  y  ffordd,  dywedai 
Harris  nad  oedd  Daniel  Rowland  yn  caru 
Crist,  ac  mai  anaml  y  byddai  yn  ei  bre- 
gethu  ;  nad  oedd  y  dylanwadau  a  ddeuent 
trwy  Rowland  ond  awelon  ysgeifn  allanol 
yn  disgyn  ar  y  bobl,  y  rhai  a  ddiflanent 
yn  fuan  ;  ac  mai  y  rhai  a  gadwent  fwyaf 
o  swn  yn  y  cyfarfodydd  oeddynt  yn  aml  y 
mwyaf  difater.  Yr  ydym  yn  teimlo  yn 
ofidus  wrth  ddarllen  ei  sylwadau  ;  nis 
gelhr  eu  hesbonio  ond  ar  y  tir  fod  teimlad 
chwerw  yn  peri  iddo  weled  pob  peth  o 
chwith.  "  Dywedais  hefyd  wrth  y  brawd 
Price,"  meddai,  "  ei  fod  wedi  suddo  i'r  byd, 
ei  fod  yn  caru  y  byd,  a'i  fod  wedi  gadael  yr 
Arglwydd.  Yna,  cododd  ystorm  enbyd,  a 
dangosodd  elyniaeth  at  ddirgelwch  Crist. 
Aethum  ymaith  yn  llwythog  fy  yspryd ; 
daeth  ar  fy  ol ;  ymddiddanasom  am  bob 
peth  yn  dawel,  a  dywedodd  ei  fod  yn 
derbyn  fy  athrawiaeth  fel  y  pregethais  hi 
yn  Nghaerdydd,  a"i  fod  yn  benderfynol  o 
ddechreu  o'r  newydd.  Yna,  cynygiais  iddo 
i  ni  fyned  yn  nghyd  i  Ogledd  Cymru,  ond 
nid  oedd  yn  rhydd  i  hyny."  Credwn  mai 
amcan  y  mynediad  i'r  Gogledd  oedd 
cymeryd  meddiant  o'r  seiadau. 

Y  mae  ei  bregeth  yn  y  Groeswen  mor 
gyífrous,  fel  yr  haedda  ei  difynu.  Ei 
destun  ydoedd,  i  loan  iii.  i  :  "  Gwelwch 
pa  fath  gariad  a  roddes  y  Tad  arnom,  fel 
y'n  gelwid  yn  blant  i  Dduw."  Meddai : 
"  Dangosais,  gyda  llawer  o  ryddid,  mor 
agos  y  mae  Duw  at  y  credinwyr,  a'r  modd 
y  mae  yn  eu  rhyddhau  oddiwrth  eu  pech- 
od.  Eglurir  y  gwirionedd  hwn  yn  y  Beibl 
fel  peidio  cyfrif,  peidio  cofio,  peidio  gweled, 
maddeu,  cuddio,  a  rhoddi  ar  y  bwch  di- 
hangol.  Dangosais  fod  rhai  yn  y  byd  yn 
awr  ag  y  mae  Duw  yn  edrych  arnynt,  yn 
Nghrist,  fel  pe  byddent  heb  bechu. 
Meddwn :  '  Trwy  ddatguddio  ei  ogoniant 
y  mae  yr  Arglwydd  wedi  agor  y  nefoedd  i 
chwi ;  trwy  eich  uno  ag  efe  ei  hun  y  mae 
wedi  eich  gosod  yn  y  nefohon  leoedd,  gan 
eich  gwneyd  fel  pe  byddech   heb   bechu. 


Yr  wyf  yn  gofyn  i  chwi,  pwy  o  honoch, 
wedi  peryglu  ei  fywyd  i  achub  cyfaiU,  ac 
wedi  gorchfygu  pob  rhwystr,  a  adawai  y 
cyfaiU  yn  y  diwedd  i'r  gelyn  ?  Y  chwi 
sydd  dadau,  a  fedrwch  chwi  aros  mewn  tỳ 
cynhes,  llawn  o  bob  math  o  luniaeth,  a 
gadael  eich  plentyn  i  farw  o'r  tu  allan,  o 
eisiau  ymborth  a  thân,  yn  arbenig  pe  y 
Uefai  efe  arnoch,  hyd  yn  nod  pe  baech 
wedi  digio  wrtho  ?  O  deuwch,  a  dychwel- 
wch  at  yr  Arglwydd.  Efe  a  faddeua  eich 
holl  bechodau,  ond  i  chwi  beidio  byw 
ynddynt.  Teifl  sothach,  megys  deng  mil 
o  bunoedd  yn  y  flwyddyn,  i'w  elynion,  îe, 
i  g\vn  ;  beth  sydd  ganddo,  ynte,  yn  stôr  ar 
eich  cyfer  chwi,  ei  blant  ? '  Dangosais  y 
rhaid  i  ni  gael  darlun  o'r  credadyn  a'r 
anghredadyn  yn  y  ddau  fyd  cyn  y  bydd 
ein  syniad  yn  gyflawn.  Eglurais,  yn 
mheUach,  fod  y  credinwyr,  mewn  gwirion- 
edd,  yn  byw  ar  ymborth  angehon,  sef  bara 
y  bywyd,  a'u  bod  yn  yfed  gwaed  Crist,  fel 
y  byddant  byw  yn  dragywyddol.  '  Ni  a 
fyddwn  byw  byth  !  '  meddwn.  '  Ni  bydd- 
wn  farw  yn  dragywydd  ;  cysgu  yn  unig  a 
wnawn ;  cau  ein  llygaid  ar  y  byd,  a'u 
hagor  drachefn  yn  Nuw,  a'n  holl  bechodau, 
a'n  profedigaethau,  a'n  maglau  o'r  tu  ol  i 
ni.  A  phan  yr  ymddangoswn  yn  ngogon- 
iant  yr  lesu,  ni  fydd  yno  na  hen  ẁr  na 
baban,  na  neb  yn  gloff,  na  neb  yn  llesg. 
Y  mae  ein  cyrph  a'n  heneidiau  yn  awr 
mewn  undeb  â  Christ,  ac  a  fedr  efe  drigo 
mewn  purdeb  a  gogoniant,  uwchlaw  pech- 
od,  uwchlaw  angau,  ac  uwchlaw  Satan, 
a'ch  gadael  chwi,  ei  blant,  o  danynt  ?  Na 
fedr  byth.  Deífrowch,  ynte !  Cyfodwch 
o'r  llwch  !  '  Yna,  dangosais  fawredd  y 
Cristion  wrth  y  wisg  sydd  am  dano,  yr  un 
wisg  a  Duw  y  Tad  ei  hun,  yr  un  ,wisg  ag 
a  wisgir  gan  yr  holl  deulu  yn  y  nefoedd, 
ac  ar  y  ddaear  ;  a  bod  lesu  Grist  yn  frawd 
iddynt,  ac  nad  oedd  arno  gywilydd  eu 
harddel."  Cofnoda  ddarfod  iddo  gael  odfa 
fendigedig,  fod  nerth  y  dyddiau  gynt  yn 
cydfyned  a'r  genadwri.  Yn  y  seiat  breifat 
a  ddilynai,  yr  oedd  yr  un  teimlad  hyfryd 
yn  ffynu, 

Pan  yr  oedd  Howell  Harris  yn  gallu 
anghofio  ei  dramgwyddiadau,  a'i  le  ei  hun 
yn  y  seiadau,  ac  yn  cael  ei  lanw  ag  yspryd 
yr  efengyl,  fel  yn  y  Groeswen,  yr  oedd  yn 
ofnadwy  o  nerthol,  ac  yn  cario  pob  peth 
o'i  flaen.  Rhyferthwy  cryf  ydoedd,  yn 
dadwreiddio  y  coedydd  talgryfion,  ac  yn 
ysgubo  ymaith  bob  rhwystr  a  allai  fod  ar 
ei  ffordd,  Yr  oedd  Ilewyrch  nefol  ar  ei 
yspryd  yr  odfa   hon,    ond    tywyniad  haul 

rhwng  cymylau  ydoedd,  a  chawn  y  ty- 
wyllwch  yn  dychwelyd  yn  fuan.  Gwedi 
y  seiat,  bu  mewn  ymgynghoriad  a'r  cyng- 
horwyr  a'r  stiwardiaid  ;  cydiodd  yr  un 
yspryd  ag  a  amlygasid  yn  yr  Aberthyn, 
yn  un  o'r  stiwardiaid  ;  trodd  Harris 
ef  allan ;  dywedai  yntau  ei  fod  yn  tra-ar- 
glwyddiaethu  ar  etifeddiaeth  Duw.  Ymr 
helaethodd  Harris,  gan  ddangos  fod  y 
pregethwyr  ag  yntau  yn  meddu  yr  un 
weinidogaeth  a  Moses,  a'r  prophwydi,  a'r 
apostoUon  ;  eu  bod  yn  ymiadd  yn  erbyn  yr 
un  diaflaid,  ac  wedi  cael  eu  llanw  a'r  un 
yspryd  ;  ac  er  eu  bod,  o  ran  eu  teimlad, 
yn  barod  i  fyned  dan  draed  pawb,  eto,  fod 
yn  rhaid  iddynt  fawrhau  eu  swydd,  onide 
y  cai  lesu  Grist  ei  ddarostwng. 

Chwythwm  bychan  oedd  yr  helynt 
gyda'r  stiwardiaid  yn  y  Groeswen,  eithr 
daeth  ystorm  enbyd  yn  Watford  dran- 
oeth.  Caiíf  Harris  ei  hun  adrodd  yr 
hanes.  "  Y  boreu  hwn,"  meddai,  "  cefais 
frwydr  ofnadwy  iawn  â  Satan,  yn  y  brawd 
Price,  a'r  brawd  David  Williams,  am  y 
stiwardiaid  y  darfu  i  mi  eu  troi  allan 
yn  Aberthyn.  Pan  ddaw  Satan  i  mewn, 
anhawdd  iawn  ei  gael  allan.  O'r  diwedd, 
dywedais  wrthynt  y  gwnawn  eu  gadael,  a 
myned  allan  wrthyf  fy  hun,  fel  cynt.  Dy- 
wedais  mai  luddewon  ydynt,  nad  ydynt 
yn  adnabod  yr  lesu,  nac  yn  ei  garu,  ac 
eto,  eu  bod  yn  tybio  eu  bod  yn  dadau. 
Eu  bod  wedi  tyfu  yn  y  cnawd,  a  bod  yr 
Arglwydd  wedi  cyd-ddwyn  â  hwy  hyd  yn 
awr  ;  ond  na  wna  oddef  yn  hwy,  a'i  fod 
wedi  myned  allan  yn  erbyn  cnawdolrwydd. 
'  Os  ydych  chwi,'  meddwn,  '  yn  gaeth  i 
ddyn  ac  i  gnawd,  nid  ydwyf  fi.'  Yr  oedd- 
ynt  hwy  yn  eiriol  dros  y  goruchwylwyr, 
ac  yn  dweyd  y  perai  eu  troi  allan  annhrefn 
mawr.  Dywedais  fy  mod  yn  gweled  y 
gwaith  yn  pwyso  ar  yr  Arglwydd,  ac  nid 
ar  ysgwyddau  y  fath  ddynion,  a'm  bod  yn 
barod  i  adael  y  canlyniadau  iddo  ef. 
Dangosais  eu  bod,  trwy  eu  hymddygiad, 
yn  sathru  fy  lle  o  dan  eu  traed,  ac  yn  cyf- 
ansoddi  eu  hunain  yn  fath  o  lys  uwchlaw  ; 
ond  fy  mod  yn  benderfynol  o  fynu  y 
rhyddid  a  brynodd  Crist  i  mi.  '  Nid  oes 
yr  un  o  honoch  ag  awdurdod  arnaf  fi,' 
meddwn  ;  '  nid  ydych  wedi  cael  awdurdod 
o'r  fath  gan  Dduw  na  dyn.  Pe  bai  yr  holl 
Gymdeithasfa  gnawdol,  fel  yr  ydych  yn  ei 
galw,  yn  fy  esgymuno,  gwnawn  yr  un  peth 
eto.  Nid  wyf  yn  talu  un  sylw  i  neb,  ond 
i'r  Arglwydd.'  "  Yna,  ymneillduodd  i 
weddio ;  ac  yr  oedd  yn  flaenorol  wedi  derbyn 
llythyr  oddiwrth  Madam  Grifíìths,  y  ddynes 


a  hònai  yspryd  prophwydoliaeth,  yn  rhag- 
fynegu  am  annhrefnmawroedd  wrthydrws, 
ac  yn  debyg  o  gynyddu.  David  Williams, 
gweinidog  yr  Aberthyn,  yn  ddiau,  oedd  y 
brawd  oedd  gyda  Thomas  Price  yn  y  ffrw- 
gwd.  Dengys  y  difyniad  hwn  fod  tymher 
Harris  weithiau  yn  aflywodraethus  ;  ei  fod 
yn  hòni  awdurdod  unbenaethol  ar  yr  holl 
seiadau,  ac  na  oddefai  i  neb  ymyraeth  a'i 
waith,  hyd  yn  nod  mewn  fíbrdd  o  gynghor 
ac  eiriolaeth.  Braidd  na  theimlwn  fod 
gradd  o  wallgofrwydd  wedi  ei  feddianu. 
Yn  y  dirgel,  dywed  iddo  weled  i  ddyfn- 
deroedd  pethau  ysprydol  yn  mhellach 
nag  erioed.  "  Yna,"  meddai,  "  gan  fy 
mod  yn  gweled  fod  y  gwrthwynebiad  yn 
erbyn  yr  Arglwydd,  ac  nid  yn  fy  erbyn  i, 
mi  a  aethum  yn  ol  at  y  brodyr,  a  dangosais 
iddynt  fel  y  maent  wedi  suddo  i'r  cnawd, 
a'u  bod  wedi  gadael  i'r  cythraul  ddyfod  i 
mewn  i  dŷ  Dduw,  ac  yn  awr,  nad  oeddynt 
yn  foddlawn  ei  droi  allan  ;  ond  fy  mod  i 
yn  benderfynol  o  fyned  yn  y  blaen,  ac  y 
safwn  fy  hunan.  Dywedais  y  cydsyniwn 
a'u  cais  (sef  i  adferu  y  stiwardiaid)  oni 
bai  fod  arnaf  ofn  digio  yr  Arglwydd. 
Meddwn  :  '  Nis  gallwn  barhau  i  fyned  yn 
mlaen  yn  nghyd,  gan  nad  ydych  yn  gweled 
yr  un  fath  a  mi,  ac  na  feddwch  ffydd  i 
ymddarostwng  i'm  goleuni  i,  a'm  gadael  i 
i'r  Arglwydd.  Dyn  rhydd  Duw  wyf  fi,  ni 
thalaf  sylw  i  neb  ond  efe.'  Dangosais  y 
modd  yr  oedd  y  stiwardiaid  wedi  ym- 
ddwyn,  gan  farnu  y  pregethwr  yn  ei  gefn, 
heb  ddweyd  yr  un  gair  wrtho  ef,  nac 
wrthyf  fi.  Erchais  i  Thomas  Williams 
fynu  gweled  a  oedd  y  bobl  yn  yr  yspryd 
hwn  ;  os  oeddynt  yn  galw  am  danaf  fi,  am 
iddo  anfon  ataf,  onide  na  ddeuwn  i'w 
mysg  byth."  Amlwg  yw  nad  oedd  mewn 
tymher  y  gelUd  ymresymu  ag  ef.  Edrych- 
ai  arno  ei  hun  fel  mewn  cymundeb  cyson 
a'r  nefoedd,  ac  yn  cael  ei  arwain  yn  un- 
iongyrchol  gan  yspryd  Duw  yn  yr  oll  a 
wnelai  ;  ac  felly,  fod  ei  wrthwynebu  ef  yr 
un  peth  yn  hollol  a  gwrthwynebu  Duw. 
Modd  bynag,  Ileddfodd  y  dymhestl  i  radd- 
au  ;  aeth  Thomas  Price  a  David  WiIIiams 
gydag  ef,  i'w  wrando  yn  Machen ;  a 
siriolodd  hyny  lawer  ar  ei  yspryd.  Teith- 
iodd  trwy  Sir  Fynwy,  yn  arbenig  y  rhanau 
nesaf  at  Loegr  o  honi,  yn  fanwl,  ac  ni 
ddychwelodd  adref  hyd  y  i^fed  o  EbriU. 

Mai  y  5ed,  cawn  ef  yn  cychwyn  i  Gym- 
deithasfa  Elanidloes,  gyda  Beaumont  yn 
gydymaith  iddo.  Yr  oedd  yn  myned 
mewn  tymher  orfoleddus  ;  gwaeddai  yn 
barhaus  :  "  Gogoniant  am  waed  yr  Oen  ! " 

Yn  Llanfair-muallt,  cymerodd  Beaumont 
y  naill  du,  a  cheryddodd  ef  yn  llym  am 
ddefnyddio  geiriau  Groeg  wrth  bregethu. 
"  G\vyr  pawb,"  meddai,  "  nad  ydych  chwi 
yn  gwybod  Groeg.  Balchder  yspryd  sydd 
yn  eich  cyffroi.  A  phe  baech  yn  ei  wybod, 
mor  ffol  fyddai  dangos  hyny  wrth  bre- 
gethu?  Y  mae  arnaf  ofn  ei  fod  yn  myned 
o  flaen  cwymp.  Yr  ydych  wedi  Uygru  yr 
holl  bregethwyr,  ac  er  fod  goleuni  yr 
efengyl  genych,  luddew  ydych  o  ran  ys- 
pryd,  ac  yr  ydych  yn  annheilwng  o'r  ẃyn, 
ac  o  Grist."  Medrai  Harris  geryddu 
Beaumont  ei  hun,  ond  ni  oddefai  i  neb 
arall  wneyd.  Eithr  wrth  glywed  ei  gyfaiU 
yn  pregethu  yn  Llansantffraid  am  ddyn- 
dod  Crist,  gwelai  ei  fod  yn  mhellach  yn 
mlaen  nag  efe  yn  ngwybodaeth  ffydd,  a 
daeth  awel  nerthol  dros  ei  yspryd,  a  thros 
y  cyfarfod.  Oddiyno  aeth  i  Lanidloes. 
"  Mor  fuan  ag  y  daethum  i'r  dref," 
meddai,  "  teimlwn  y  diafol  yn  bwysau 
anferth  ar  fy  yspryd,  fel  yr  oedd  yn 
rhaid  i  mi  floeddio  am  fy  mywyd  : 
'  Gogoniant  am  waed  yr  Oen  ! '  er  cadw  fy 
nhymer  yn  ei  lle."  O  fewn  ei  yspryd,  y 
mae  yn  debyg,  y  gwaeddai.  Agorwyd  y 
Gymdeithasfa  gyda  phregeth  gan_  Peter 
Williams,  ar  drueni  dyn.  Dywedai  ei  fod 
yn  gyfreithiol  farw,  tan  ddedfryd  tragy- 
wyddol  ddamnedigaeth,  ac  yn  elyn  i 
Dduw  ;  fod  y  drws  o  gymundeb  rhyngddo 
â  Duw  wedi  cael  ei  gau  ;  ond  fod  Crist 
wedi  dyfod  er  ein  llwyr  brynu.  Ymddeng- 
ys  ei  bod  yn  odfa  nerthol,  ond  ofnai  Harris 
mai  ychydig  oedd  efe,  a'r  gwrandawyr 
eraill,  yn  deimlo  o  fin  y  gwirionedd. 
"  Yna,"  meddai,  "  aethum  i  giniaw,  ond 
yr  oedd  Mr.  Rowland,  a  WilHams,  mor 
llawn  o  elyniaeth,  ac,  fel  yr  wyf  yn  meddwl, 
o  falchder,  ac  o  hunan,  fel  y  bu  raid  i  mi 
ddweyd  wrtho,  y  gallwn  rodio  gydag  ef  fel 
brawd,  ond  nad  oedd  wedi  cael  ei  osod  fel 
archesgûb  drosof  fi,  nad  oedd  ganddo  un 
awdurdod  oddiwrth  Dduw  na  dyn  arnaf, 
ac  na  wnawn  blygu  iddo  mewn  un  modd. 
Dywedais  yr  un  fath  am  WiUiams."  Pa 
beth  a  atebasant,  nis  gwyddom.  Yna, 
aeth  Harris  i  bregethu ;  ei  destun  oedd,  i 
Cor.  ii.  2  :  "  Canys  ni  fernais  i  mi  wybod 
dim  yn  eich  plith,  ond  lesu  Grist,  a  hwnw 
w^edi  ei  groeshoeiio."  Cafodd  afael  ang- 
hyffredin  ar  weddi.  Yna,  dangosodd  fod 
Ilawer  o  bethau  yn  dda  yn  eu  Ile,  ond  fod 
yr  apostol  yn  troi  ei  lygaid  oddiwrthynt  i 
gyd  at  Grist  croeshoeliedig,  fel  at  ganol- 
bwynt ;  fod  y  wybodaeth  sydd  yn  Nghrist 
yn  egluro  natur  y  cwymp,  anfeidroldeb  yr 


angen  cysylltiedig,  anfeidrol  ddrwg-haedd- 
iant  pechod,  a  gwirioneddolrwydd  uffern  ; 
a  bod  y  perygl  o  wrthod  Crist  yn  fawr. 
"  Yna,"  meddai,  "  cyhoeddais  athrawiaeth 
y  gwaed,  a  daeth  Duw  i  lawr,  tra  y  dang- 
oswn  mai  trwy  y  gwaed  y  cawsem  ein 
prynu,  a'n  dwyn  yn  agos  at  Dduw. 
Gwedi  hyn,  aethom  yn  nghyd  (i  gyfarfod 
neillduol  y  Gymdeithasfa),  a'r  Arglwydd 
a  gadwodd  y  diafol  yn  rhwym  mewn  cad- 
wyn  ;  cawsom  lonyddwch  ;  teimlwn  yn  fy 
yspryd  ein  bod  yn  cael  buddugoliaeth 
trwy  ffydd;  penderfynasom  y  teithiau  yn 
Ngogledd  Cymru,  ac  amry  w  faterion  eraiU, 
a  gosodasom  ddau  bregethwr  i'r  Gogledd. 
Mor  fuan  ag  yr  aeth  Mr.  Rowland  allan, 
daeth  Duw  i  lawr  yn  ogoneddus  ;  gosod- 
wyd  fy  yspryd  yn  rhydd,  a  dangosais 
iddynt  ogoniant  yr  lachawdwr,  gan  eu 
hanog  i  edrych  arno,  i  fod  yn  un  ag  ef,  ac 
i  adeiladu  eu  heneidiau  arno."  Yr  oedd  y 
Gymdeithasfa  yn  parhau  dranoeth,  ond 
ymadawodd  y  ddau  bregethwr  o  Ogledd 
Cymru,  a  siarsai  Harris  hwy  i  wylio  yn 
erbyn  hunan,  a  balchder,  ac  i  arwain  y 
bobl  at  Grist.  Yn  y  cyfarfod  neillduol, 
ymosododd  Howell  Harris  yn  enbyd  ar 
Morgan  John  Lewis,  gan  ei  gyhuddo  o 
feddu  gwybodaeth  pen  yn  unig  ;  "  cyfod- 
wyd  fy  llais  a'm  hyspryd,"  meddai,  "  yn 
erbyn  y  diafol  oedd  yn  ei  yspryd  ef ;  a 
chwedi  i  dri  dystiolaethu  yn  ei  erbyn, 
dywedais  wrtho  na  chaffai  bregethu  gyda 
mi,  oni  ddeuai  i  lawr,  ac  addef  ei  fai." 
Yna,  dywed  iddo  drefnu  nifer  o  faterion, 
ac  anerch  y  cynghorwyr,  gan  ddangos  ei 
fod  wedi  cael  ei  osod  gan.  Dduw  yn  dad 
y  Gymdeithasfa. 

Felly  y  terfynodd  Cymdeithasfa  Llan- 
idloes,  yr  olaf  i  Harris  a  Rowland  fod 
ynddi  yn  nghyd.  Dengys  yr  adroddiad 
ifod  Howell  Harris  yn  cario  pob  peth  o'i 
flaen.  Yn  Siroedd  Trefaldwyn,  Maesyfed, 
a  Brycheiniog,  efe  oedd  y  mwyaf  ei  ddylan- 
wad  o  lawer ;  mewn  Cymdeithasfa,  lle  yr 
oedd  y  nifer  amlaf  o'r  cynghorwyr  yn 
dyfod  o'r  siroedd  hyn,  gallai  wneyd  fel  y 
mynai ;  nid  gwiw  i'r  offeiriaid  ei  wrth- 
wynebu,  ac  ymddengys  i  Daniel  Rowland 
ymadael,  gan  roddi  y  maes  iddo.  Gwedi 
i'r  offeiriaid  fyned  yr  oedd  fel  brenhin  yn 
mysg  llu  ;  yr  oedd  y  pregethwyr  yn  ufudd 
iddo,  ac  yntau  yn  cael  trefnu  pob  materion 
yn  ol  ei  ddoethineb  a'i  farn.  Nid  rhyfedd, 
felly,  ei  fod  ar  uchel  fanau  y  maes.  A 
siarad  yn  fanwl,  ni  chymerodd  ymraniad 
ffurfiol  le  yn  Llanidloes ;  nid  yw  yn  ym- 
ddangos  i  ddadleuon  poethion  iawn  gym- 

eryd  Ue  yn  y  Gymdeithasfa  ychwaith  ;  ond 
yr  oedd  y  teimlad  yn  dra  annymunol,  ac 
ymddengys  i'r  ddwy  ochr  ymadael,  gan 
benderfynu  yn  ddirgel  na  wnaent  gyd- 
gyfarfod  mewn  Cymdeithasfa  drachefn. 
Gyda  yr  yni  a'r  cyflymder  a'i  nodweddai, 
gweithredodd  Harris  ar  y  teimlad  hwn  ar 
unwaith.  Ar  y  fîordd  adref,  yn  Erwd, 
eisteddodd  ef,  a'r  cynghorwyr  John 
Richard,  Thomas  Wilhams,  Thomas 
James,  a  Thomas  Bowen,  i  fynu  hyd  yn 
hwyr  y  nos,  i  drefnu  gyda  golwg  ar  y 
gwaith,  ac  ar  ddyfod  i  undeb  agosach  a'u 
gilydd.  Dywedai  wrthynt  fod  hyn  yn 
anhebgorol  angenrheidiol,  a  chydunent 
hwythau.  "  Gwedi  dangos,"  meddai,  "y 
modd  y  dylem  ystyried  ein  gilydd  yn  Nuw, 
a  pha  beth  i  wneyd  mewn  cysylltiad  a'r 
pregethwyr,  a'r  modd  y  dylem  eu  harwain 
at  y  goleuni,  fel  yr  arferai  ein  Harglwydd 
wneyd,  dywedais  wrthynt  am  wyho  dros  y 
seiadau,  a  rhoddi  gwybod  am  eu  hystâd  i 
mi.  Ac  yna  y  caem  gyfarfod  drachefn 
mewn  mis  o  amser  i  weddío,  ac  i  gyd- 
ymgynghori."  Gwehr  penderfyniad  i 
gasglu  y  seiadau  yn  nghyd,  a  gosod  Harris 
yn  ben  arnynt,  yn  amlwg  yn  y  difyniad 
hwn. 

Am  y  gweddiU  o  fis  Mai,  bu  Harris  yn 
teithio  Sir  Frycheiniog,  ac  yn  trefnu 
pethau  gartref.  Ar  y  dydd  cyntaf  o 
Tehefin,  cychwynodd  am  daith  faith  i 
P'organwg  a  Mynwy.  Y  Sul,  yr  oedd  yn 
Aberthyn,  a  dywed  iddo  gael  cynulleidfa 
anferth,  y  fwyaf  a  gafodd  yn  y  sir  erioed, 
ac  yr  oedd  awdurdod  yn  y  weinidogaeth. 
Ond  yn  y  seiat  breifat  yr  oedd  pethau  yn 
dra  therfysglyd ;  dywedai  Harris  fod  y 
diafol  yn  y  lle,  a  throdd  allan  y  stiward- 
iaid  a  ddaethent  yno  heb  ymgynghor- 
iad  blaenorol  ag  ef.  Aethant  hwythau. 
Parhaodd  i  geryddu  ;  dywedai  eu  bod  yn 
llawn  o  falchder  a  hunan,  ac  yn  y  diwedd 
cofnoda  i  lawer  dori  allan  i  wylo.  Wedi 
pregethu  yn  St.  Nicholas,  a  Chaerdydd, 
daeth  i  Watford.  Yr  oedd  yn  nerthol 
wrth  bregethu  ;    gwaeddai  yn   ddiymatal : 

'  Y  GWAED  !    Y    GWAED  !    Y    GwAED  !        üni 

yfwch  ef,  fe'ch  demnir  byth !  "  Yn  y 
seiat,  dywedai  eu  bod  oU  yn  y  cnawd,  nad 
oeddynt  yn  argyhoeddedig  o'u  pechod  yn 
erbyn  Crist,  eu  bod  yn  ddeiUion,  a  chyffel- 
ybai  hwy  i  Judas.  "  Dywedais  wrth  Price," 
meddai,   "  yr  awn  allan  wrthyf  fy  hun,  ac 


y  mynwn  weled  pwy  a  anfonai  yr  Ar- 
glwydd  gyda  mi.  Agorais  iddo  am  yr  oU 
sydd  wedi  pasio,  ac  am  Rowland  ;  y  modd 
y  mae  (Rowland)  wedi  syrthio  er  ys  blyn- 
yddoedd,  fod  ei  syniadau  yn  ddeddfol,  a 
bod  y  diafol  ynddo  mor  gryf,  fel  na  fedr  ei 
wrthsefyll."  Aeth  oddiyma  i  Lanheiddel, 
a'r  New  Inn,  a  bu  yn  amser  enbyd 
rhyngddo  a  Morgan  John  Lewis  a  David 
Wilhams.  Gorphenodd  ei  daith  yn  y 
Goetre,  lle  yr  ysgrifena  :  "  Cefais  allan  fod 
cydfwriad  wedi  cael  ei  íîurfio  yma  yn  fy 
erbyn,  ac  yn  erbyn  athrawiaeth  y  gwaed  ; 
ni  wyddwn  ddim  ani  dano,  ond  yn  awr 
daeth  i'r  goleu."  Ymddengys  i  agwedd 
pethau  yma,  yn  nghyd  a'r  yspryd  a  welai 
trwy  ei  holl  daith,  beri  iddo  benderfynu 
dychwelyd  i  Drefecca  ar  unwaith. 

Prin  y  dychwelasai  pan  y  cafodd  lythyr 
o  Sir  Fynwy  yn  ei  hysbysu  fod  yr  holl 
bregethwyr  wedi  troi  yn  ei  erbyn,  a'u  bod 
yn  ei  feio  yn  enbyd  am  gymeryd  o  gwmpas 
Madam  Griffiths,  y  ddynes  a  hònai  ys- 
pryd  prophwydoliaeth.  Yr  ydym  wedi 
cyfeirio  at  y  wraig  hon  droiau  o'r  blaen. 
Credai  efe  ei  bod  yn  meddu  ar  ddawn 
prophwydoHaeth,  a'i  bod  wedi  cael  ei 
rhoddi  gan  Dduw  i  fod  yn  llygad  iddo, 
i  farnu  a  phrofi  yr  ysprydion,  fel  y 
gallai  adnabod  pob  math  o  gymeriadau  ac 
athrawiaethau.  Y  mae  yn  syn  fod  dyn 
mor  ysprydol  ac  mor  graff  mor  hygoelus. 
Sicr  yw  ddarfod  i'r  ddynes  ragrithiol  hon 
wneyd  niwed  dirfawr  i'w  yspryd  ac  i'w 
achos.  Yn  Nhrefecca,  galwodd  y  frawd- 
oliaeth  yn  nghyd  ;  nid  annhebyg  hefyd  fod 
yno  gynghorwyr  wedi  ymgasglu  o'r  seiad- 
au  cymydogaethol ;  eglurodd  iddynt  sef- 
yllfa  pethau,  a  phwysigrwydd  ymraniad. 
"  Ond,"  meddai,  "  y  mae  y  brodyr  wedi 
ymranu  oddiwrthym  ni  yn  barod."  Aeth- 
ant  a'r  achos  at  yr  Arglwydd.  "  Cefais 
ateb  gan  yr  Arglwydd,"  meddai,  "  mai  ni 
yw  corph  a  chanolbwynt  gwaith  y  Meth- 
odistiaid  ;  ac  mai  yn  y  corph  hwn  y  mae 
meddwl,  gwirionedd,  gwaed,  a  gogoniant 
Duw  ;  a  bod  Duw  yn  ein  mysg,  gyda  yr 
holl  rasau  a'r  doniau  sydd  yn  cydfyned  a'i 
bresenoldeb,"  Wedi  ymgynghori  dra- 
chefn,  cydwelwyd  fod  yn  rhaid  iddynt 
ymranu  cyn  y  gallent  byth  fod  yn  un,  gan 
fod  Rowland  a'i  blaid  yn  pregethu  gras  yn 
lle  Crist,  a'u  bod  yn  ymddyrchafu  fwy  fwy 
yn  erbyn  athrawiaeth  y  gwaed. 

YR   YMRANIAD. 

Syniadau  atìiraiviaetìiol  Hoivell  Harris — '^  Ymddiddan  rhwng  Uniawngred  a  Chamsyniol" — 
Achosion  i'r  ymraniad  heblaw  gwahaniaeth  barn  parthed  athrawiaeth—Harris  yn  petrnso 
cyn  ymranu — Plaid  Rowland  yn  cyfarfod  yn  Llantrisant,  ac  yn  ymwrthod  a  Harris — 
Ỳntau  yn  cynal  pwyllgor  yn  Llansamlet — Cymdeithasfa  gyntaf  plaid  Harris,  yn  St. 
Nicholas — Cymdeithasfa  Llanfair-muallt — Lìythyr  Harris  at  Rowland — Harris  yn  Sir 
Benfro — Harris  yn  Ngogledd  Cymru — Cymdeithasfa  Llwynyberllan  a  Dyserth. 


ij^îp^lFALLAI  mai  dyma  y  lle  mwyaf 
priodol  i  wneyd  ychydig  sylwadau 
ar  syniadau  athrawiaethol  How^ell 
Harris.  Nis  gall  neb  sydd  wedi  ym- 
gydnabyddu  mewn  un  gradd  a'i  bregethau, 
ei  lythyrau,  a'i  ddadleuon  â  gwahanol 
bersonau  ar  wahanol  bynciau,  amheu  ei 
fod  yn  dduwinydd  gwych.  Meddai  lygad 
eryr  i  adnabod  y  pethau  sydd  a  gwahan- 
iaeth  rhyngddynt ;  ac  mewn  cysyhtiad  ag 
un  gwirionedd  pwysig,  ymddengys  ei  fod 
wedi  plymio  yn  ddyfnach  na  neb  o'i 
gydoeswyr  yn  Nghymru,  oddigerth,  o 
bosibl,  WilHams,  Pantycelyn.  Y  gwir- 
ionedd  hwn  oedd,  agosrwydd  undeb  y 
ddwy  natur  yn  mherson  ein  Harglẃydd. 
Ymdeimlai  a'r  gwrthyni  o  wahanu  y 
naturiaethau,  ac  o  ddweyd  fod  y  Gwaredwr 
yn  gwneyd  un  peth  fel  Duw,  a  pheth 
arall  fel  dyn  ;  a  beiddiodd  gyhoeddi  fod  yr 
oU  o  berson  Crist  yn  mhob  peth  a  wnelai, 
ac  yn  mhob  peth  a  ddyoddefai.  Tra  nad 
cywir  nac  Ysgrythyrol  dweyd  ddarfod  i 
Dduw  farw,  yr  oedd  Howell  Harris  yn  ei 
le  pan  yn  dadleu  fod  perthynas  agosach 
rhwng  duwdod  y  Gwaredwr  a'r  angau,  na 
nerthu  a  dal  y  natur  ddynol  i  fyned  trwy 
y  dyoddefaint  ;  i  Fab  Duw  farw  ;  a  bod  y 
Person  Anfeidrol  yn  yr  iawn.  Nid  ydym 
yn  meddwl  ychwaith  ei  fod  yn  dal,  pan  yr 
eglurai  ei  syniadau,  ddarfod  i  Dduw  farw  ; 
oblegyd  cawn  ef  yn  dangos  amryw  weith- 
iau,  fod  natur  ddwyfol  yr  Arglwydd  lesu 
yn  dal  gafael  ddioUwng  yn  ei  gorph  pan 
yn  gorwedd  yn  farw  ar  waelod  bedd,  ac  yn 
ei  enaid,  pan  am  ychydig  amser  y  preswyhai 
ar  wahan  i'r  corph  yn  mharadwys.  Nid 
ydym  yn  hoffì  yr  ymadrodd,  "  gwaed 
Duw ;  "    tuedda   yn   ormodol   i   fateroU  y 


Duwdod  ;  ond  nid  oedd  y  geiriau  yn 
ngenau  y  Diwygiwr  ond  ffordd  gref  o  osod 
allan  y  gwirionedd  pwysig,  oedd  wedi 
llanw  ei  enaid  a'i  ogoniant,  sef  fod  holl 
berson  y  Duw-ddyn  yn  ei  angau,  ac  yn 
cyfansoddi  ei  aberth.  Credai  ef  iddo 
ddarganfod  y  gwirionedd  hwn  trwy  ddat- 
guddiad  o'r  nef ;  a  darfu  i  fawr  ddysgleirdeb 
y  datguddiad  ddallu  ei  feddwl  am  beth 
amser,  fel  nas  gallai  weled  unrhyw  wir- 
ionedd  arall.  Yn  nglyn  a'r  athrawiaeth 
hon,  yr  oedd  wedi  gwthio  yn  fwy  i'r  dwfn 
na'r  un  o'i  gydlafurwyr. 

Ond  nid  oedd  ganddo  weledigaeth  eglur, 
a  rhaid  addef  fod  cryn  gymysgedd  yn  ei 
syniadau,  neu  ynte  ei  fod  yn  anfFodus  yn 
ei  ddull  o  eirio.  Ymddengys  fel  pe  yn 
tybio  ddarfod  i  natur  ddynol  ein  Har- 
glwydd,  wrth  ddyfod  i  undeb  a'i  berson 
dwyfol,  gael  ei  thrawsnewid  a'i  gogoneddu 
rywsut,  nes  dyfod  i  gyfranogi  o  briodol- 
eddau  arbenig  y  ddwyfoHaeth.  Pan  y 
dy  wed  fod  y  gwaed  yn  anfeidrol,  a'i  fod  yn 
llanw  tragywyddoldeb,  gorfodir  ni  i  gredu 
y  golyga  rywbeth  heblaw  anfeidroldeb 
haeddiant.  Yr  oedd  gan  bob  peth  cyfriniol 
ddylanwad  mawr  arno.  Nid  hawdd 
ychwaith  deall  ei  syniadau  am  y  Drindod. 
Weithiau,  geUir  meddwl  ei  fod  yn  hollol 
uniongred ;  dywed  yn  groew  ei  fod  yn 
credu  mewn  tri  pherson  ;  mai  y  Mab,  neu 
y  Gair,  a  ddarfu  ymgnawdoli,  ac  nid  y 
Tad  na'r  Yspryd,  a'i  fod  yn  wrthwynebol  i 
SabeHaeth.  Ónd  yn  ymyl  hyn,  yr  ydym 
yn  dyfod  ar  draws  cymysgedd.  Dywed 
fod  y  Drindod  Sanctaidd  wedi  ymgnawdoH 
yn  yr  lesu  ;  nad  oes  yr  un  Duw  y  tu  allan 
i'r  lesu  ;  fod  y  Drindod  ynddo  ef ;  a  bod  y 
rhai  a  gredant  fod  y  Tad  mewn  unrhyw 

ystyr  uwchlaw  yr  lesu  yn  gosod  i  fynu 
eilun  ddychymygol,  gerbron  yr  hwn  y 
syrthient  i  lawr  ac  yr  addolent.  Gwadai 
felly  ddarfod  i"r  Gwaredwr  ddyhuddo 
digofaint  y  Tad  ;  a  gofynai  yn  wawdlyd, 
pwy  a  ddyhuddodd  hd  y  Mab,  a'r  Yspryd 
Glân  ?  Rhaid  i  bob  dyn  meddylgar 
gydymdeimlo  ag  ef  pan  y  dywed  íod  y 
Drindod  yn  ddirgelwch  iddo,  a  bod  yr 
athrawiaeth  yn  ormod  o  ddirgelwch  iddo 
allu  ymborthi  arni,  ac  efallai,  yn  y  diwedd, 
fod  y  cymysgedd  yn  fwy  yn  ngosodiad  y 
syniadau  allan,  nag  yn  y  syniadau  eu 
hunain. 

Fel  hyn  yr  ysgrifena  Mr.  Charles,  o'r 
Bala,  ar  fater  yr  ymraniad :  "  Tebygol 
fod  Mr.  Harris  yn  \vr  o  dymher  go  wresog, 
a  pha  beth  bynag  a  gymerai  le  yn  ei 
feddwl,  yr  oedd  yn  ei  dderbyn,  ac  yn  ei 
ddilyn  gyda  bywiogrwydd  poethlyd.  Teb- 
ygol  fod  y  bobl  heb  eu  haddysgu  yn 
fanwl  yn  y  pynciau  mawrion  hyn,  gan  íod 
yr  athrawiaeth,  gan  mwyaf,  yn  cerdded 
llwybr  cwbl  wahanol.  Dywedodd  un  o'r 
hen  broífeswyr  wrthyf,  ei  fod  ef,  ac  amryw 
frodyr,  gyda  eu  gilydd  mewn  cymdeithas 
neillduol  dros  bum'  mlynedd,  heb  wybod 
dim  am  Grist,  hyd  yn  nod  yn  hanesiol,  a 
phan  glywsant  ryw  bregethwr  yn  son  yn 
neillduol  am  dano,  nid  oeddynt  yn  ei 
ddeall,  nac  yn  gwybod  am  bwy  yr  oedd 
yn  pregethu.  Gofynais  i'r  hen  \Vr  duwiol, 
beth  oedd  yn  cael  ei  bregethu  iddynt  ? 
Atebodd  nad  oeddynt  yn  clywed  am  ddim 
ond  am  ddrwg  pechod,  tân  uffern,  a  dam- 
nedigaeth,  nes  y  byddent  yn  crynu  gan 
ofnau  mawrion,  a  dychryn  calon."  Y 
mae  yn  bur  sicr  fod  yr  hen  \Vr  yma  yn 
camddarlunio  pethau,  neu  ynte  nad  oedd 
wedi  clywed  neb  yn  ystod  y  pum'  mlynedd 
y  cyfeiriai  atynt,  ond  y  mwyaf  anwybodus 
o"r  cynghorwyr,  oblegyd  yr  oedd  pregethau 
Rowland  a  Harris  yn  llawn  o  Grist,  a 
phan  y  byddent  yn  dangos  drygedd  pechod, 
aent  i  Galfaria  er  ei  weled  yn  ei  liwiau 
duaf.  Ond  i  fyned  yn  mlaen  gyda  geiriau 
Mr.  Charles :  "  Cafodd  Harris  ei  wrth- 
wynebu  gan  rai  brodyr  oedd  yn  cael  eu 
bhno  gan  ei  ddull  yn  llefaru  am  berson  a 
marwohieth  Crist,  sef  fod  Duw  wedi 
marw,  &c.,  &c.  Barnent  fod  y  dywediad 
yn  an-Ysgrythyrol,  ac  yn  tueddu  at  Sab- 
ehaeth.  Yr  oedd  gwrthwynebiad  oddi- 
wrth  ei  frodyr  crefyddol  yn  beth  hoUol 
anadnabyddus  i  Mr.  Harris  ;  hyd  yn  hyn 
yr  oeddent  yn  gwrando  arno  fel  tad,  a 
phen-athraw,  fel  yr  oedd  yn  wirioneddol 
i'r  rhan  fwyaf  o  honynt.     Yn   lle   arafu,   a 


phwyllo,  ac  ystyried  yn  ddiduedd  a  oedd 
ei  ymadroddion  yn  addas  am  y  pynciau 
uchod,  chwerwodd  ei  yspryd  tuag  atynt, 
a  phellhasant  yn  raddol  oddiwrth  eu  gil- 
ydd,  hyd  nes  y  diweddodd  mewn  ymran- 
iad  gofidus." 

Er  mwyn  deall  golygiadau  Daniel 
Rowland,  yr  ydym  yn  cofnodi  traethawd 
byr  a  gyhoeddwyd  ganddo  yn  y  flwyddyn 
1749,  pan  yr  oedd  y  ddadl  rhyngddo  ef  a 
Harris  yn  ei  phoethder  mwyaf.  Ei  enw 
yw,  "  Ymddiddan  rhwng  Uniawngred  a 
Chamsyniol."  Prin  y  rhaid  dweyd  mai 
Rowland  ei  hun  yw  "  Uniawngred,"  ac 
mai  Howell  Harris  yw  "  Camsyniol  "  : — ■ 

"  Uniawngycd.  Henffych  well,  fy  mrawd ; 
y  mae  yn  dda  genyf  eich  gweled,  a  chael 
yr  odfa  hon  i  ymddiddan  â  chwi.  Yr  wyf 
yn  clywed  eich  bod  chwi,  ac  eraill,  yn 
camachwyn  arnoni  ;  yr  ydych  yn  dweyd 
ein  bod  ni  yn  Ariaid. 

"  Camsyniol.  Gwir  iawn  ;  mi  a  ddy  wedais 
felly,  ac  yr  wyf  eto — 

"  Un-iawn.  Yr  ydych  !  Pa  fodd  y  beidd- 
iwch  chwi  haeru  y  fath  anwiredd  ?  Yr 
ydym  ni  yn  credu  fod  lesu  Grist  yn  wir 
Dduw,  a'i  fod  ef  yn  gyd-dragywyddol, 
gogyfuwch,  a  chydsylweddol  a'i  Dad. 

"  Cam.  Yr  wyf  fi  yn  dweyd  niai  Ariaid 
ydych  ;  ac  yr  ydym  yn  cyhoeddi  hyn  i'r 
byd. 

"  Uniawn.  Dyma  ffordd  ofnadwy  o  ym- 
ddwyn.  Ystyriwch,  atolwg,  pwy  yw  tad 
y  celwydd.  Yr  ydych,  nid  yn  unig  wedi 
eich  rhoddi  i  fyny  i  gredu  anwiredd,  ond 
yn  ddigywilydd  i'w  gyhoeddi  ;  ac  nid  hyn 
yw  yr  unig  beth  ag  yr  ydych  yn  camach- 
wyn  arnom.  Maddeued  yr  Arglwydd  i 
chwi  am  eich  holl  ddrwg  enllib.  Atolwg, 
dysgwch  o  hyn  allan,  i  gadw  o  fewn  ter- 
fynau  gwirionedd.  Yr  ydys  yn  dywedyd 
wrthyf,  eich  bod  chwi  yn  gwadu  fod  tri 
pherson  yn  y  Duwdod. 

"  Cam.  Tri  pherson  !  Yr  wyf  fi  yn  dy- 
wedyd  i  chwi,  mai  gair  cnawdol  yw  pcrson  ; 
nid  allaf  ei  arferyd. 

"  Uniawn.  Pam  ?  Y  mae  yn  cael  ei 
arferyd  yn  yr  Ysgrythyr,  Heb.  i.  3  ;  ac  y 
mae  yn  cael  ei  arferyd  er  y  dechreuad. 
Yr  wyf  fi  yn  barnu  ei  fod  yn  air  priodol, 
ddigon.  Önd  yr  ydych  chwi  yn  ddoethach 
na'ch  hynafiaid.  Bod  tri  pherson  yn  y 
Duwdod  sydd  eglur,  oddiwrth  amryw 
fanau  yn  yr  Ysgrythyr.  Y  mae  ein  Har- 
glwydd  yn  gorchymyn  i'w  ddysgybhon  i 
fedyddio  yr  holl  genhedloedd  yn  cmv  y  Tad, 
y  Mab,  a'r  Yspryd  Glan.  Ac  y  mae  St. 
loan  yn  dweyd  wrthym  fod  tri  yn   tystiol- 

aethu  yn  y  nef,  y  Tad,  y  Gair,  av  Yspryd 
Glan  ;  av  tvi  ìiyn,  un  ydynt.  Y  mae  Athan- 
asius,  ac  Eglwys  Loegr,  yn  rhagorol  yn 
gosod  allan  ÿ  gwirionedd  mawr  hwn  ;  tin 
person  sydd  i'r  Tad,  avall  tr  Mab,  ac  avaU 
îV  Yspvyd  Glan.  Y  gogoncd,  lan,  fendigaid 
Dvindod,  tvi  ỳhevson,  ac  un  Duw,  S'C.  Ond 
yr  wyf  fi  yn  clywed  eich  bod  chwà  yn 
maentymio  heresi  y  Patripassiaid ;  yr 
ydych  yn  dweyd  fod  y  Tad  wedi  cael  ei 
wneuthur  yn  gnawd,  yn  gystal  a'r  Mab. 

"  Cíi;k.  Yr  ydwyf;  fe  a'i  datguddiwyd 
felly  i  mi. 

"  Uniaivn.  Datguddiwyd  ?  Pa  ddat- 
guddiadau  yw  y  rhai  hyn  genych  ?  Y  mae 
hyn  yn  wrthwyneb  i  ddatguddiedig  Air 
Duw,  yr  hwn  sydd  yn  dweyd  wrthym  mai 
y  Gair  a  wnaethpwyd  yn  gnawd.  Yr 
ydych,  mae'n  debygol,  yn  maentymio  her- 
esi  y  Patripassiaid,  yn  gystal  a'r  SabeHaid. 

"  Cam.  Chwi  a  ellwch  alw  enwau.  Dy- 
ma'r  peth  yr  wyf  fi  yn  ei  gredu,  fod  y  Tad, 
yn  gystal  a'r  Mab,  w^edi  cael  ei  wneuthur 
yn  gnawd,  dyoddef,  a  marw,  Ond,  atolwg, 
a  ydych  chwi  yn  credu  i  Dduw  farw  ? 

"  Uniawn.  Yspryd  yw  Duw,  heb  gorph, 
rhanau,  na  dyoddetìadau  ;  ac  felly,  ni  all 
ddyoddef,  na  marw.  Fe  ei  gelwir  ef  yn 
anfavwol  Dduw,  ac  am  hyny,  ni  ddichon 
farw. 

"  Cani,  Yr  ^vyf  fi  yn  dweyd  i  Dduw 
ddyoddef,  a  marw. 

"  Uniawn.  Yr  wyf  fi  yn  credu  i'r  ail 
berson  yn  y  Drindod  fendigaid,  Duw  y 
Mab,  gymeryd  arno  natur  ddynol,  yr  hwn 
a  ddaeth  i  fod  yn  un  person  yn  y  Duw- 
ddyn  ;  ond  yr  oedd  y  ddwy  natur  mor  bell 
yn  wahanol,  y  naill  oddiwrth  y  llall,  fel  mai 
y  natur  ddynol  a  ddyoddefodd,  ac  a  fu 
farw.  Ond,  fel  ag  yr  oedd  wedi  ei  huno 
â'r  Duwdod,  yr  hyn  a  wnaeth,  ac  a  ddy- 
oddefodd,  oedd  o'r  cyfryw  werth,  a  haedd- 
iant  anfeidrol,  ag  a  foddlonodd  gyfiawnder 
Duw  am  bechod  dyn.  Yr  Ysgrythyrau 
canlynol  ydynt  yn  dangos  yn  oleu,  mai  yn 
ei  natur  ddynol  yn  unig  y  bu  Crist  farw. 
I  Petr  iii.  i8:  Wedi  ei  fanwlaetìiu,  neu  a 
fu  farw,  yn  y  cnawd.  2  Cor.  xiii.  4  :  Ei 
groeshoeho  ef  0  ran  gwendid,  neu  megys  yr 
oedd  ef  yn  ddyn.  i  Petr  ii.  24  :  Yr  hwn, 
ei  hun,  a  ddug  ein  pechodau  ni  yn  ei  gorph 
ar  y  pren. 

"  Cam.  Yr  wyf  fi  yn  credu  fod  y  fath 
undeb  rhwng  y  ddwy  natur,  fel  y  darfu  i 
Dduw,  yn  gystal  a  dyn,  farw. 

"  Uniawn.  Felly,  chwi  a  chwanegasoch 
heresi  yr  Eutychiaid  at  y  ddwy  arall. 
Ond  yr  wyf  fi  yn  credu  y  gwirionedd,  yr 


hyn  y  mae  Athanasius  yn  ei  ddal,  sef  fod 
ein  Harglwydd  lesu  Grist  yn  berffaith 
Dduw,  a  pherffaith  ddyn,  ond  un  person, 
a  hyny  nid  wrth  gyniysgu  y  sylwedd,  ond 
trwy  undeb  person  ;  Un,  nid  trwy  ym- 
chwelyd  y  Duwdod  yn  gnawd,  megys  ag 
yr  wyf  fi  yn  deall  eich  bod  chwi  yn  ei  osod 
ef  allan,  ond  gan  gymevyd  y  dyiidod  at  Dduw. 

"  Cam.  Ònid  yw  yr  Ysgrythyr  yn  dy- 
wedyd  fod  y  Gair  wedi  cael  ei  wneuthur 
yn  gnawd  ? 

"  Uniawn.  Mae  yr  esgob  duwiol  Bever- 
idge,  yr  wyf  yn  meddwl,  yn  gosod  y  gwir- 
ionedd  hyn  mewn  goleuni  eglur :  '  Pan 
gymerodd  ein  Harglwydd,'  medd  ef,  '  ein 
natur  ni  arno,  fe  ddaeth  yn  ddyn,  yn  gystal 
ag  yn  Dduw.  Y  natur  ddynol  ynddo  ef, 
nid  oedd  yn  cael  ei  chymysgu,  fel  pe  buasai 
y  ddwy  natur  yn  awr  wedi  eu  gwneuthur 
yn  un.  Yr  oeddynt  eiU  dwy  yn  aros  yn 
wahanol  oddiwrth  eu  gilydd  ynddynt  eu 
hunain,  er  eu  bod  wedi  eu  huno  yn  y 
cyfryw  fodd,  ag  yr  oeddynt  yn  gwneuthur 
ond  un  person.'  Yn  fy  marn  i,  dweyd  fod 
Duw  yn  marw,  a  Duw  yn  dyoddef,  sydd 
gabledd  ofnadwy.  Heresi  y  SabeHaid 
sydd  yn  eich  arwain  i  osod  heibio  arferyd 
yr  Arglwydd  lesu  fel  cyfryngwr,  a  dad- 
leuwr  gyda  ei  Dad  ;  a  heresi  yr  Eutychiaid 
sydd  yn  eich  arwain  i  haeru  fod  corph 
Crist,  yn  mhob  man,  yn  gystal  a'i  dduw- 
dod. 

"  Cam.  Yr  ydwyf  fi  yn  dywedyd  fod  y 
fath  undeb  rhwng  y  ddwy  natur,  fel  lle  y 
byddo  un,  y  bydd  y  llall  hefyd. 

"  Uniawn.  Mae  fy  Meibl  i  yn  dywedyd 
wrthyf,  fod  corph  yr  Arglwydd  lesu  wedi 
esgyn  i'r  nefoedd,  a'i  fod  ef  i  arosj.'«o,  hyd 
amseroedd  adferiad  pob  peth.  Nid  yw 
credo  yr  Apostohon  a'ch  credo  chwi  yn 
cytuno.  Rhyfedd  y  fath  gynwysiad  o 
heresiau  ydych  wedi  bentyru  yn  nghyd. 
Heblaw  eich  bod  chwi  yn  Antinomiad,  yr 
ydych  yn  ^Sabehad,  iPatripassiad,  ^Eu- 
tychiad,  ac  ^Ubicwitariad. 


"  *  Y  Sabeliaid  oeddent  hereticiaid,  canlyawyr  un 
Sabelius  (esgob  neu  henadur  yn  Alìrica,  yn  y 
drydedd  ganrif),  yr  hwn  a  ddysgodd  nad  oedd 
dim  gwahaniaeth  rhwng  y  tri  Pherson  yn  y 
Drindod,  ond  eu  bod  hwy  i  gyd  yu  un  ;  ac  o 
herwydd  hyny  fe  ddarfu  i'r  Tad  a'r  Yspryd 
Glân  ddyoddef  marwolaeth  yn  gystal  a'r  Mab. 

"  t  Y  Patripassiaid  ocddeut  hcreticiaid  (tua  diwedd 
yr  ail  ganrif),  y  rhai  a  ddywedent  i'r  Tad 
ddyoddef  yn  gystal  a'r  IMab.  (ü'r  Lladin, 
pater  a,  passio — tadoddefìad). 

"  \  Yr  Eutychiaid  oeddent  hereticiaid,  y  rhai  oedd- 
ent  yn  maentymio  bod   y    ddwy  uatur    felly 

"  Cam.  Dyma  fy  marn  i,  beth  bynag  a 
wnaeth  Crist  yn  un  natur,  fe  a'i  gwnaeth 
yn  y  ddwy  ;  ni  wnaeth  efe  ddim  mewn  un 
natur  yn  wahanol  oddiwrth  y  llall. 

"  Uniawn.  Os  felly  y  mae,  fe  fu  chwant 
bwyd  ar  y  Duwdod  ;  fe  gysgodd,  ac  a  fu 
ddarostyngedig  i'r  cyfryw  wendidau,  yr 
hyn  yw  cabledd  erchyll,  yn  wir.  Ac  os 
yw'r  peth  yr  ydych  chwi  yn  ei  haeru  yn 
wir,  sef,  heth  bynag  a  wnaeth  Crist  mewn  un 
natny,  fe  a'i  gwnaeth  yn  y  ddwy  ;  ni  wyddai 
Crist,  fel  yr  oedd  ef  yn  Dduw,  pa  bryd  y 
byddai  dydd  y  farn  ;  ac  wrth  hyny,  nid 
oedd  efe  ddim  yn  wir  Dduw,  yn  eich  barn 
chwi,  gan  nad  oedd  efe  ddim  yn  hollwyb- 
odol.     Gwelwch  yn  awr  pwy  yw  yr  Ariad. 

"  Cam.  Yr  wyf  fi  yn  dywedyd  wrthych, 
fod  y  pethau  yma,  ag  yr  ydych  chwi  yn 
eu  gwrthwynebu,  wedi  eu  datguddio  i  ni. 
Pe  buasech  chwithau  wedi  eich  gwir 
oleuo,  ac  heb  gael  eich  arwain  gan  eich 
rheswm  cnawdol,  chwi  a  welech  y  dirgel- 
edigaethau  hyn  fel  ninau.  Ond  yn  awr, 
gan  eich  bod  chwi  yn  dywyll,  nid  ellwch 
amgyffred  y  pethau  gogoneddus  ag  sydd 
wedi  eu  datguddio  i  ni. 

"  Uniawn.  Gadewch  fod  y  peth  felly, 
ein  bod  ni  yn  dywyll  ac  yn  anwybodus  ; 
ond,  atolwg,  peidiwch  a  barnu  yr  holl 
henafiaid,  cyfansoddwyr  gwasanaeth  ein 
Heglwys  ni,  yr  hen  ẁr  da  hyny,  Athan- 
asius  ;  íe,  yn  wir,  yn  fyr,  yr  holl  gorph  o 
ddefinyddion  uniawngred. 

"  Cam.  Felly,  yr  ydych  chwi  yn 
crynhoi  eich  gwybodaeth  wrth  ddarllen 
llyfrau.  Mi  a  ddymunwn  pe  bai  yr  holl 
lyfrau  wedi  eu  llosgi.  Ond,  atolwg,  a 
ydych  chwi  yn  maentymio  fod  y  Duwdod 
yn  gadael  ein  Harglwydd  yn  ei  groes- 
hoeliad  ? 

"  Uniawn.  Mi  a  glywais  eich  bod  yn 
dweyd  i  mi  ddywedyd  felly,  pan  nad  yw 
hyn  ond  un  arall  o'ch  anwireddau.  Yr 
wyf  fi  yn  dywedyd,  i  Dduw  guddio  ei 
wyneb  yn  y  cyfryw  fodd,  fel  ag  yr  oedd  y 
natur  ddynol  heb  deimlo  cysur  y  Duwdod, 
yr  hyn  a  barodd  i  Grist  waeddi  allan  :  Fy 
Nuw,  fy  Nuw,  pahamy'm  gadewaist  P  Dyma 
yr  ymadawiad  ag  yr  wyf  fi  yn  ei  feddwl. 


wedi  eu  cydgymysgu  yn  Nghrist,  fe]  y  darfu 
i'r  Duwdod  ddyoddef  a  marw.  (Oddiwrth 
Eutychus,  abad  o  Gaercystenyn,  o.c.  448.) 

§  Yr  Ubicwitariaid  sydd  yn  dywedyd  bod  corph 
ein  Hiachawdwr  yn  mhob  man  yn  gystal  a'i 
Dduwdod.  (O'r  Lladin,  ubique — yn  mhob  lle. 
Plaid  yn  mysg  y  Lutheriaid  oeddent,  a  god- 
odd  tua'r  fiwyddyn  1560.)" 


Ond  yr  wyf  fi  yn  credu  fod  undeb  personol 
y  ddwy  natur  yn  aros  o  hyd,  fel  ag  yr 
oedd  ein  Harglwydd  yn  Dduw-ddyn  yn  y 
groth,  yn  Dduw-ddyn  ar  y  groes,  ac  yn 
Dduw-ddyn  yn  y  bedd. 

"  Daniel  Rowland. 

"  Mi  a  ail-ddymunaf  arnoch,  unwaith 
yn  ychwaneg,  i  gadw  o  fewn  terfynau 
gwirionedd.  Mi  a  gynghorwn  i  chwi,  yn 
lle  llosgi  Ilyfrau  da,  eu  darllen  hwy,  yn 
enwedig  y  goreu  o  Iyfrau,  y  Beibl.  A 
chwanegwch  lawer  o  weddi  at  hyn  ;  a 
chwedi'n,  yr  wyf  yn  ymddiried,  y  bydd  i 
chwi  gael  eich  gwaredu  oddiwrth  eich 
hunan-dyb,  a  rhoddi  heibio  duo  a  diystyru 
eraill,  ac  heb  gael  eich  arwain  gan  yr 
yspryd  gwyllt  ag  sydd  yn  awr  yn  eich 
meddianu ;  ac  fe  fydd  i  chwi  gael  eich 
adferyd  i'r  hen  Iwybrau  gwirionedd ;  ac 
ni  bydd  eich  barn  yn  hwy  gael  ei  llygru 
gan  yr  heresiau  yr  ydych  yn  awr  yn  eu 
maentymio.  A  Duw  a  roddo  i  chwi  ddeall 
da  yn  mhob  peth.     Amen." 

Cyhoeddwyd  trydydd  argraffiad  o'r  Ym- 
ddiddan  yn  y  flwyddyn  1792,  dros  y  Gym- 
deithasfa,  a  chafodd  ei  argraffu  yn  swyddfa 
John  Daniel,  Caerfyrddin.  I'r  argraffiad 
hwn,  ceir  y  rhagymadrodd  a  ganlyn : 
"  Ddarllenydd  diduedd,  nid  oedd  meddyl- 
iaa  cydsyniol  yr  Asso:iation,  wrth  roi 
anogaeth  i  ail-argraffu  yr  Ymddiddan  rhimg 
yv  Uniawngred  a'r  Camsyniol,  yn  tueddu  i 
ddianrhydeddu,  diystyru,  nac  enllibio  un 
person  penodol,  nac  un  gangen  eglwysig 
sydd  yn  proffesu  ffydd  yn  enw  tragy- 
wyddol  Fab  Duw,  a  brawdgarwch.  Ond 
yn  gymaint  a  bod  aneirif  o  bobl  newydd 
yn  awr  yn  weithwyr  yn  y  winllan  ;  rhai 
yn  dadau,  yn  athrawon,  a  chynorthwywyr ; 
y  dyben  ydyw  hysbysu  yn  eirwir  beth  oedd 
barn  uniawngred  tadau,  cenadon,  a  chyn- 
orthwywyr,  yn  nechreuad  yr  Association, 
yn  enwedig  y  Parchedig  Mr.  D.  Rowland. 
I  loan  ii.  24:  Arosed,  gan  hyny,  ynoch  chwi 
yv  hyn  a  glywsoch  oW  dschreuad.  Od  erys 
ynoch  yv  hyn  a  glywsoch  o'v  dechreiiad,  chwith- 
au  hefyd  a  gewch  avos  yn  y  Mah,  ac  yn  y 
Tad.''  Wrth  y  rhagymadrodd  yma  cawn 
enwau  J.  E.  a  J.  T.  Dywed  Mr.  Morris 
Davies,  Bangor,  ar  sail  tystiolaeth  a  ys- 
tyria  yn  ddigonol,  mai  yr  Hybarch  John 
Evans,  o'r  Bala,  oedd  J.  E.  ;  a  thybia  mai 
yr  hen  bregethwr  ffyddlawn,  John  Thomas, 
o  Lancwnlle,  ond  a  orphenodd  ei  yrfa  yn 
Ninbych,  oedd  J.  T.  Y  mae  argraffiad 
1792,  hefyd,  yn  cynwys  yr  emyn  ganlynol; 
ni  wyddis  a  ydoedd  yn  yr  argraffiadau  blaen- 

orol  ;  felly,   nid  oes   sicrwydd   mai   Daniel 
Rowland  yw  eu  hawdwr  : — • 

"Y  Tii  yn  Un  mewn  undeb, 
Yn  nhragywyddoldeb  draw, 

Ymrwymodd  mewn  cyfamod, 
Fel  rhoddi  llaw  mewn  llaw, 

I  godi  f'enaid  euog, 

0  ryw  ddyfnderoedd  mawr, 
A'm  cànu  fel  yr  eira, 

Ffieiddiaf  Iwch  y  llawr. 

Pan  oedd  cyíìawnder  difrif 

Yn  llosgi  megys  tân, 
A  swn  taranau  Sinai 

Yn  gyru'r  gwres  yn  mlaen, 
Gwaed  lesu  croeslioeliedig 

A  wraeth  foddlonrwydddlawn ; 
Myrdd  o  fyrddiynau  heddy' 

Sy'n  canu  am  yr  iawn. 

Yr  Yspryd  Glân  sancteiddiol, 

Y  ffynon  o  lanhad, 
Sydd  yn  cymhwyso'n  helaeth 

Yr  iachawdwriaeth  rad, 
Nes  byddo  f'enaid  ofnus, 

Crynedig,  ar  y  llawr, 
Yn  dechreu  hwylio'i  danau, 

Yn  y  cystuddiau  mawr. 

Fe'm  dysg,  fe'm  cyfarwydda, 

1  gerdded  ar  fy  nhaith  ; 
Fel  colofn  dân  fe'm  harwain 

Trwy'r  dyrys  anial  maitli ; 
Nes  delwy'  i  Sîon  dawel, 

Sy'  heb  ryfel  byth,  na  phoen, 
Ond  cydsain  Haleluwiah  ! 

Hosana  i  Dduw  a'r  Oen. 

Fe  dderfydd  peraidd  bynciau 

Yr  hediaid  mân  y  sydd 
Yn  chwareu  'u  llaes  adenydd, 

Ar  doriad  gwawr  y  dydd  ; 
Ond  gwaredigion  Sion, 

A  ddaeth  o'r  cystudd  mawr  ; 
Par  eu  caniadau  'n  newydd, 

A  newydd  fydd  eu  gwawr." 

Dengys  yr  Ymddiddan  hwn  fod  syniadau 
Daniel  Rowland  ar  y  pynciau  mewn  dadl, 
yn  gyffelyb  i  eiddo  y  rhai  a  ystyrir  yn 
gyffredin  yn  dduwinyddion  uniawngred, 
a'i  fod  yn  dra  chydnabyddus  a  hanesiaeth 
eglwysig.  Dengys,  hefyd,  ysywaeth,  ei  fod 
wedi  ymddigio  trwyddo,  ac  i  chwerwder  ei 
yspryd  ei  arwain  i  ddefnyddio  geiriau  llym- 
ion,  fel  brath  cleddyf.  Nid  ydym  yn  sicr, 
ychwaith,  ei  fod  yn  cyflwyno  golygiadau 
Howell  Harris  gyda  hollol  degwch  ;  prin, 
efallai,  y  gellid  dysgwyl  hyny  wrtho  mewn 
dadleuaeth  mor  gyffrous.  Nid  cywir 
dweyd  fod  Harris  yn  ymwrthod,  o  leiaf 
yn  gyfangwbl,  a'r  gair  person,  pan  yn 
cyfeirio  at  y  Drindod ;  yr  ydym  wedi  dod 
ar  draws  y  term  droiau,  yn  y  difyniadau 
a  rydd  o'i  bregethau.  Nid  ydym  ych- 
waith  wedi  cael  ei  fod  yn  dal  ddarfod  i'r 
Tad  ymgnawdoH,  ond  efallai  yr  ystyriai 
Rowland    hyn    yn    gasghad    anocheladwy 


oddiwrth  y  dywediad  fod  y  Drindod  yn 
preswyho  yn  lesu  Grist.  Nid  annhebyg, 
hefyd,  fod  Harris,  yn  ngwres  ei  areith- 
yddiaeth  wrth  bregethu,  yn  defnyddio 
ymadroddion  mwy  eithafol  nag  a  gofnoda 
pan  yn  ysgrifenu  yr  hyn  a  ddywedodd, 
gwedi  i'r  gwres  giho.  Eithr  am  y  pethau 
eraill,  sef  ei  fod  yn  condemnio  gwybodaeth 
llyfrau,  yn  galw  ei  wrthwynebwyr  yn 
Ariaid,  ac  yn  Ddeistiaid,  ei  fod  yn  dal  fod 
corph  yr  Árglwydd  lesu  yn  holl-bresenol, 
a'i  fod,  pan  y  gwesgid  yn  galed  arno,  yn 
syrthio  yn  ol  ar  y  datguddiad  y  tybiai  ei 
fod  wedi  ei  dderbyn,  y  mae  sail  iddynt  oll 
yn  nydd-lyfr  Harris  ei  hun.  Hyd  yn  nod 
pe  na  byddai  ei  olygiadau  ar  y  Drindod  a 
dirgelwch  person  Crist  yn  annghywir,  yr 
oedd  yn  pwysleisio  yn  ormodol  ar  hyn,  ac 
yn  rhoddi  iddo  fwy  o  le  nag  oedd  yn 
briodol,  yn  ol  cysondeb  y  ffydd.  Yn 
mlynyddoedd  olaf  ei  gysylltiad  a'r  Meth- 
odistiaid,  prin  y  cai  dim  arall  sylw  yn  ei 
weinidogaeth  ;  beth  bynag  a  fyddai  ei 
destun,  troai  at  y  pwnc  hwn  fel  y  nodwydd 
at  begwn  y  gogledd  ;  ac  un  o'r  achwyn- 
iadati  a  ddygid  yn  ei  erbyn  ydoedd,  fod 
cyfnewidiad  hollol  wedi  cymeryd  lle  yn 
nhòn  ei  bregethu.  Diau  mai  un  rheswm 
am  hyn  oedd  y  gwrthwynebiad  a  gyfododd 
i'w  athrawiaeth.  Ymgyndynu,  a  myned 
yn  fwy  penderfynol,  a  wnelai,  yn  ddi- 
eithriad,  pan  y  caffai  ei  wrthwynebu.  A 
gosodai  allan  ei  syniadau  mewn  ymadrodd- 
ion  a  dull  tra  chyffrous.  Meddai  unwaith  : 
"  Nid  wyf  yn  adnabod  yr  un  Duw  ond 
lesu  Grist ;  cymerwch  chwi  y  Ileill  i  gyd  ; 
yr  wyf  yn  eu  herio  oll."  Yr  oedd  ym- 
adroddion  o'r  natur  yma,  yn  nghyd  a'r 
haeriad  fod  ei  wrthwynebwyr  yn  addoli 
eilunod  o  greadigaeth  eu  dychymyg  eu 
hunain,  ac  yn  gwadu  priodoÌ  dduwdod  yr 
Arglwydd  lesu,  yn  annyoddefol  i  deimlad 
Daniel  Rowland  a'i  gyfeilHon,  ac  yn 
gwneyd  aros  mewn  cydgymimdeb  ag  ef 
yn  anmhosibh 

Rhaid  cofio,  hefyd,  fod  achosion  eraiU 
i'r  ymraniad  heblaw  gwahaniaeth  barn 
parthed  athrawiaeth.  Hònai  Harris  aw- 
durdod  unbenaethol  dros  y  seiadau  a'r 
cynghorwyr.  Geilw  ei  hun  drosodd  a 
throsodd  yn  dad  y  Gymdeithasfa  ;  cyffelyba 
ei  swydd  i  eiddo  Moses,  yr  hwn  a  osodasid 
yn  farnwr  ar  Israel,  ac  ystyria  ei  fod  wedi 
cael  ei  osod  ynddi  gan  Dduw  lawn  mor 
uniongyrchol.  Nid  ymgynghorai  â  barn 
ei  frocíyr ;  ac  ystyriai  fod  dy wedyd  yn  ei 
erbyn  yn  wrthwynebu  Duw.  Diarddelai 
o'r    seiat,    a    thorai    y    cynghorwyr    allan, 

wrth  ei  ewyllys ;  nid  ymostyngai  i  ym- 
gynghori  â  na  Chyfarfod  Misol  na  Chym- 
deithasfa  yn  y  mater  hwn.  Gwaith  yr 
oflfeiriaid,  fel  y  tybiai,  oedd  myned  o  gwm- 
pas  i  bregethu  a  gweinyddu  yr  ordinhadau  ; 
a  gwaith  y  cynghorwyr  a'r  stiwardiaid 
oedd  cario  allan  y  trefniadau  a  wnelai  efe 
ar  eu  cyfer.  A  chan  ei  fod  yn  hawdd  ei 
gyffroi,  ac  yn  meddu  tymherau  cryfion,  yn 
wir,  bron  aílywodraethus,  gweithredai  yn 
fynych  oddiar  deimlad  y  foment.  Cyhudda 
Rowland  ef  yn  ei  wyneb  o  droi  y  cynghor- 
wyr  allan  mewn  nwyd.  Nid  gwiw  ym- 
resymu  ag  ef ;  barnai  fod  llywodraethu  y 
seiadau  yn  perthyn  i'w  swyddogaeth  ef,  ac  y 
dylai  pawb  arall  fod  yn  ddystaw  ;  a  chredai 
ei  fod  yn  gweithredu  yn  uniongyrchol  dan 
arweiniad  dwyfol.  Nid  rhyfedd,  gan 
hyny,  i  wrthryfel  dori  allan.  A  hawdd 
gweled  fod  ei  dra-awdurdod  yn  boenus  i 
Daniel  Rowland,  a  Howell  Davies,  a 
Williams,  Pantycelyn,  y  rhai  oeddynt  yn 
oífeiriaid  urddedig,  tra  nad  oedd  efe  ond 
lleygwr.  Naturiol  iddynt  hwy  fuasai 
edrych  ar  eu  safle,  a  gwrthod  ei  gydnabod 
fel  cydradd,  chwaithach  fel  un  wedi  ei 
osod  mewn  awdurdod  drostynt.  Ni  theim- 
lent  feljy  ;  ond  yr  oeddynt  yn  anfoddlawn 
iddo  gael  yr  holl  awenau  i'w  ddwylaw. 

Cynyddodd  yr  anfoddlonrwydd  yn  erbyn 
Howell  Harris  yn  enbyd  trwy  ei  waith 
yn  cymeryd  Madam  Griffiths,  y  ddynes  a 
hònai  yspryd  prophwydoliaeth,  o  gwmpas. 
Dygai  hi  i'r  seiadau,  ac  i'r  Cymdeithasfa- 
oedd  Misol ;  galwai  hi  yn  "  Llygad,"  a 
chredai  ei  bod  yn  rhodd  Duw  iddo  i'w  allu- 
ogi  i  adnabod  y  rhagrithwyr,  ac  i'w  gyn- 
orthwyo  mewn  barn.  Fel  y  darfu  i  ni  sylwi, 
nid  oes  rhith  o  sail  dros  amheu  ei  burdeb. 
Nid  ydym  yn  tybio  fod  unrhyw  amheuaeth 
gwirioneddol  am  hyny  ar  y  pryd.  Ond 
eto,  cynyrchodd  ei  ymddygiad  deimlad 
blin.  Credai  y  nifer  amlaf,  hyd  yn  nod 
o'i  ganlynwyr,  mai  dynes  ragrithiol  ydoedd, 
ac  yr  oeddynt  yn  hollol  iawn.  Wrth  ei 
fod  yn  dychwelyd  adref  o  Lundain,  trw}' 
Erwd,  dywedai  un  o'i  brif  gyfeillion  wrtho, 
fod  pethau  wedi  dyfod  i  stâd  ryfedd,  pan 
yr  oedd  dynes  yn  ben  ar  y  Gymdeithasfa. 
Ysgrifenodd  Thomas  James,  y  cynghorwr 
o  Cerigcadarn,  ato  gan  ei  feio.  Ei  ateb 
iddynt  oll  oedd,  nad  oedd  ganddo  ef  un 
ewyllys  yn  y  mater ;  ddarfod  iddo  cf 
ymladd  yn  erbyn  y  peth  ar  y  dechreu,  ond 
i'r  Arglwydd  ei  drechu  ;  ac  erbyn  hyn  fod 
llawer  o'r  pregethwyr  yn  credu  mor 
ddiysgog  ei  bod  hi  yn  "  Llygad,"  fel  na 
safent  i  mewn  yn  y  Cyfundeb,  oddigerth 
Rhan  VII. 


ei  bod  hi  yn  cael  ei  Ile.  Yr  oedd  ei  ym- 
ddygiad  yn  nodedig  o  blentynaidd,  ac  yn 
dangos  hygoeledd  na  cheir  yn  fynych  ei 
gyffelyb  ;  ond  eto,  yr  oedd  yn  hollol  unol 
â  chymeriad  Howell  Harris,  yr  hwn,  er 
ei  holl  nerth  a'i  graffder,  oedd  mewn  rhyw 
bethau  yn  dra  choelgrefyddol.  Yr  ydym 
yn  tybio  ddarfod  i  hyn,  yn  gymaint  a  dim, 
gyflymu  dyfodiad  yr  ymraniad. 

Gwedi  y  Gymdeithasfa  yn  Llanidloes, 
teimlai  y  ddwy  ochr  nas  gallent  gydfyw  ; 
ac  eto,  wedi  dyfod  i  ymyl  y  dibyn,  yr 
oedd  Harris  yn  petruso  cymeryd  naid  i'r 
tywyllwch  ;  ond  cymerwyd  y  mater  o'i 
ddwylaw  gan  y  blaid  arall.  Ar  ddydd 
Sadwrn,  Gorph.  4,  1750,  cyfarfyddodd 
Daniel  Rowland,  Howell  Davies,  Wil- 
liams,  Pantycelyn,  yn  nghyd  â  rhyw 
offeiriad  arall  nas  gwyddom  ei  enw,  mewn 
Cymdeithasfa  yn  Llantrisant ;  yr  oedd  yno 
yn  ychwanegol  un-ar-ddeg  o  gynghorwyr 
cyhoedd,  a  phedwar  o  rai  anghyoedd  ;  ac 
yn  y  cyfarfod  hwn  penderfynwyd  tori  pob 
cysylltiad  â  Howell  Harris.  Yr  oedd  efe 
ar  daith  yn  Nghapel  Evan,  Sir  Gaer- 
fyrddin,  ar  y  pryd.  CyfFrowyd  ei  ys- 
pryd  pan  y  clywodd,  ond  dywedodd  yn 
y  seiat  ei  fod  yn  benderfynol  o  fyned  yn 
ei  flaen  ;  ddarfod  iddo  yn  íiaenorol  weled  y 
diafol  yn  codi  yn  ei  erbyn  yn  y  werinos, 
yr  offeiriaid,  a'r  boneddigion,  ac  i'r  cwbl 
ddod  i'r  dim  ;  y  gwelai  y  gwrthwynebiad 
yma  yn  diflanu  eto,  a'i  fod  yn  teimlo 
yspryd  o'i  fewn  oedd  yn  anorchfygol. 
Dywedai,  yn  mhellach,  fod  yr  ymraniad 
gwirioneddol  wedi  cymeryd  Ile  bedair 
blynedd  yn  flaenorol.  Yn  awr,  cawn 
yntau  yn  dechreu  trefnu  ei  blaid.  Y  dydd 
Llun  canlynol,  Gorph.  6,  casglodd  wyth  o 
bregethwyr  yn  nghyd  i  Lansamlet,  i  \Vern- 
Llestr,  yn  ol  pob  tebyg,  Ile  y  cedwid  y 
seiadau,  i  wneyd  yr  hyn  a  eilw  ef  yn  "  osod  i 
lawr  sylfaen  tŷ  Dduw."  Dywed  iddynt  gael 
cyfarfod  bendigedig  ;  eu  bod  yn  bwyta  yr 
un  bara,  ac  yn  cael  eu  bywiocau  gan  yr 
un  yspryd.  Galwyd  Harris  ganddynt  i 
fod  yn  ben  ar  yr  holl  seiadau  ;  Ilawenychai 
y  brodyr  yn  y  rhwyg ;  a  dywedai  Harris 
fod  Rowland  a'i  blaid  yn  codi  yn  erbyn  yr 
Arglwydd,  yn  erbyn  ei  Yspryd,  ac  yn 
erbyn  ei  wirionedd.  "  Yn  y  dirgel," 
meddai,  "  gwelais  y  mynai  Duw  i  ni  ym- 
wrthod  a'r  brodyr,  ac  a'u  Cymdeithasfa, 
am  (i)  Eu  bod  o  rah  eu  hyspryd  wedi 
cefnu  ar  yr  Arglwydd.  (2)  Am  eu  bod 
mewn  gwirionedd  yn  elynion  iddo.  (3) 
Am  eu  bod  yn  cashau  Ilywodraeth  ei 
Yspryd.      (4)  Am  eu  bod  yn  dirmygu   yr 


386 


y   TADAU   METHODISTAIDD. 


Urim  a'r  Thumim.  (5)  Am  na  feddant 
fywyd  i  "ymborthi  ar  Grist.  (6)  Am  eu 
bod  yn  dirmygu  athrawiaeth  y  cnawd  a'r 
gwaed  hwn  ;  ac  yr  wyf  finau  yn  caru  y 
cnawd  a'r  gwaed  anfeidrol  ac  anwyl  hwn 
mewn  gwirionedd."  Pa  beth  a  olyga  wrth 
yr  "  Urim  a'r  Thumim,"  nis  gwyddom,  os 
nad  y  ffug-brophwydes.  Ar  y  nawfed  o 
Orphenaf,  cawn  ef  yn  cadw  seiat  yn 
Llwynyberllan,  a  chwyna  yn  enbyd  fod  y 
seiadau  wedi  myned  yn  íiurfiol,  yn  gnawd- 
ol,  ac  yn  fagwrfa  i  falchder  ;  ond  dywed 
ei  fod  ef  yn  foddlon  ymweled  â  hwy  cyhyd 
ag  y  byddai  ei  ymweliadau  yn  dderbyniol, 
ac  o  fendith.    Dranoeth,  yn  Cefnygweision, 


Rowland  a'i  blaid  yn  adnabod  yr  Ar- 
glwydd,  a'u  bod  yn  elynol  i'r  gwaed  ;  eu  bod 
yn  wrthwynebol  i  bob  peth  oedd  o  Dduw ; 
ac  nad  oeddynt  yn  eu  pregethau  yn  myned 
i  ddyfnder  yspryd  y  bobl,  ond  eu  bod  yn 
appelio  yn  benaf  at  y  pen  a'r  teimlad,  ac 
felly  fod  y  gwrandawyr  yn  myned  yn 
ysgafn  ac  yn  gnawdol.  Dy wedai,  yn  mhell- 
ach,  ddarfod  iddynt  trwy  gydgyfarfod,  ac 
ymwrthod  ag  ef,  ei  gau  allan  o'r  t}'  (y 
capel)  yn  Nghilycwm.  Dengys  y  nodiad 
hwn  nad  oedd  y  seiat  yn  Nghilycwm,  fel  y 
cyfryw,  wedi  ei  wahodd  yn  flaenorol  i 
gymeryd  ei  gofal,  eithr  rhyw  bersonau 
ynddi.      Poenus    tu    hwnt    yw    gweled    y 


i.LA>;xitioA:sx,  biii  iüiiGA>;uü. 
[Lle  y  c!juhalhvyd  Cymdeithasfa  (jyntaf  plaid  lìowland.] 


cofnoda  iddo  ddyfod  allan  yn  fuddugol- 
iaethus  o'r  rhyfel  poethaf  y  buasai  ynddo 
erioed.  Ymddengys  i  Daniel  Rowland  ag 
yntau  gyfarfod,  efallai  yn  Llwynyberllan, 
ac  iddi  fyned  yn  ymrafael  chwerw  rhyng- 
ddynt.  Cyhuddai  Rowland  ef  o  fod  wedi 
syrthio  oddiwrth  ras,  o  gyfnewid  yn  bar- 
haus,  o  dalu  sylw  yn  unig  i  ranau  o'r 
Ysgrythyr,  ac  o'r  gwirionedd  am  berson 
Crist,  ac  nid  i'r  oll,  o  droi  pobl  allan  o'r 
seiadau  mewn  nwyd,  o  ymranu  oddiwrth- 
ynt,  ac  o  ddweyd  nad  oes  dros  chwech 
yn  Nghymru  yn  adnabod  yr  Arglwydd. 
Atebai    Harris    ei    fod    yn   ofni   nad   oedd 


ddau  hen  gydlafurwr  wedi  myned  mor 
chwerw  yn  erbyn  eu  gilydd,  yn  benaf 
trwy  annealltwriaeth  ;  ond  dengys  yr 
ymddiddan  o  ba  bethau  y  cyhuddent  eu 
gilydd. 

Yn  mhen  wythnos  gwedi,  sef  Gorph.  17, 
clywodd  am  farwolaeth  James  Beaumont. 
Ymddengys  iddo  farw  yn  sydyn,  ond 
awgryma  y  cofnodiad  iddo  farw  yn  ei 
gartref,  yn  Sir  Faesyfed  ;  ac  nid  oes 
unrhyw  awgrym  yn  cael  ei  roddi  iddo 
gael  ei  osod  i  farwolaeth  gan  elynion  yr 
efengyl.  Ei  eiriau  diweddaf,  medd  y 
dydd-lyfr,    cyn    i'w    yspryd    ddianc    at     ei 

Waredwr,  pan  y  cynygid  ychydig  win 
iddo  gan  ei  briod,  oedd  :  "  Nid  yfaf  o 
íTrwytli  hwn  y  winwydden  hyd  onid  yfwyf 
ef  yn  newydd  yn  nheyrnas  fy  Nhad." 
Teimlodd  Harris  yn  enbyd  ar  ol  ei  gyfaill ; 
yr  oedd  i  Beaumont  le  cynhes  yn  ei  galon, 
a  dywed  fod  ei  enaid  yntau  yn  hiraethu 
am  fyned  adref.  Yr  ydym  ninau  yn  medd- 
wl  fod  gwreiddyn  y  mater  yn  y  cynghorwr 
o  Sir  Faesyfed ;  llafuriodd  yn  galed,  a 
dyoddefodd  lawer  gyda'r  efengyl  ;  ond  yr 
oedd  iddo  lawer  o  ffaeleddau,  a  chyfeil- 
iornasai  yn  bur  bell  oddiwrth  y  ffydd  sydd 
yn  Nghrist.  Ac  yr  ydym  yn  teimlo  yn 
sicr  ddarfod  iddo  ddylanwadu  er  niwed  ar 
yspryd  Howell  Harris. 

Gwnelai  Harris  bob  ymdrech  posibl 
yr  adeg  hon  i  sicrhau  cydymdeimlad  y 
seiadau  gydag  ef,  ac  i  gael  y  cynghorwyr 
o"i  blaid.  Teithiai  yn  ddiorphwys ;  ac 
anfonai  lythyrau  at  y  rhai  y  tybiai  y 
medrai  ddylanwadu  arnynt.  Yn  bur  faan 
wedi  cyfarfod  yr  oífeiriaid  yn  Llantrisant, 
anfonodd  lythyr  yn  llaw  cenad  at  John 
Sparks,  y  cynghorwr  o  Hwlffordd,  o  ba 
un  y  difynwn  a  ganlyn  :  "  Y  mae  yr 
ofíeiriaid,  ac  amryw  o'r  cynghorwyr,  wedi 
datgan  yn  fy  erbyn,  oblegyd  fy  egwydd- 
orion,  fy  ymarferiad,  a'm  hyspryd.  Nid 
wyf  yn  ysgrifenu  atoch  i'ch  sicrhau  o'm 
plaid  i  yn  y  rhyfel  hwn,  oblegyd  gwyr  yr 
Arglwydd  lesu,  yr  unig  ddoeth  Dduw,  yr 
hwn  yw  fy  oll,  nad  oes  genyf  blaid,  ond  fy 
mod  ar  fy  mhen  fy  hun,  fel  yr  aethum  allan 
ar  y  cyntaf,  gyda'r  eithriad  fod  ychydig  o'r 
rhai  a  garant  y  cnawd,  y  clwyfau,  a'r 
gwaed,  yn  crogi  wrthyf.  Ni  fedrant  adael 
y  penaf  pechadur  (Harris).  Tybiais  yn 
ddyledswydd  arnaf  i  ysgrifenu  atoch  yn 
fyr  ;  cewch  y  manylion  gan  y  dygiedydd. 
Os  yw  ein  Hiachawdwr  yn  eich  tueddu  i 
ddynumo  rhagor  o  wybodaeth,  cyn  pender- 
fynu  gyda  pha  blaid  y  gwnewch  uno  i 
lafurio,  gwnaf  gyfarfod  â  chwi  yn  Lacharn, 
dydd  lau  pythefnos  i'r  ncsaf.  Os  medrwch 
chwi,  a'r  brawd  Gambold,  a'r  brawd  John 
Harris  ddyfod  i'm  cyfarfod  i  Lacharn, 
anfonwch  air.  Neu  ynte,  mi  a  ymdrechwn 
ddyfod  i  St.  Kennox,  i'ch  cyfarfod  oll,  neu 
rai  o  honoch,  fel  y  byddo  i  chwi  gael 
gwybod  yr  holl  wirionedd.  Y  mae  Mr. 
(Howell)  Davies,  a  Benjamin  Thomas, 
&c.,  wedi  cyduno  oll  i'm  gwrthod ;  a  chan 
ei  fod  ef  (Howell  Davies),  a'r  bobl,  o 
bosibl,  yn  edrych  ar  Sir  Benfro  fel  ei  faes 
neillduol  ef,  ni  wnaf  ddyfod,  oni  chaf  fy 
ngalw  gan  y  bobl,  neu  y  pregethwyr,  neu 
y  ddau.       Ydwyf,   gyda'r  serch  cryfaf  yn 

nghorph  darniedig  ein  Duw  a'n  Hiach- 
awdwr,  yr  eiddoch  i  bob  tragywyddoldeb, — 
How.  Harris,"  Y  mae  yn  anmhosibldar- 
Ilen  y  llythyr  hwn,  gyda'r  teimlad  dwfn  o 
unigrwydd  a  red  trwyddo,  heb  fod  deigryn 
yn  dyfod  i'r  Ilygad,  pwy  bynag  a  gondemn- 
iwn  íel  yn  fwyaf  cyfrifol  am  yr  ymraniad. 

Ar  y  26ain  o  Orphenaf,  1750,  cynhaliodd 
Harris  a'i  blaid  eu  Cymdeithasfa  gyntaf 
yn  St.  Nicholas,  pentref  gwledig  bychan 
yn  Mro  Morganwg,  tua  chwech  milltir  o 
Gaerdydd.  Paham  y  dewiswyd  y  llecyn 
hwn,  nis  gwyddom  ;  nid  oedd  mewn  un 
modd  yn  ganolog  i'r  oll  o  Gymru ;  efallai 
fod  y  seiadau  o  gwmpas  yn  fwy  Iliosog,  ac 
mewn  mwy  o  gydymdeimlad  ag  ef.  Yr 
oedd  y  rhai  canlynol  yn  bresenol  :  Howell 
Harris,  Thomas  WiIIiams  (Groeswen), 
John  Richard  (Llansamlet),  Henry 
Thomas,  WiIIiam  Jones,  Roger  Williams, 
Thomas  Bowen  (yr  hynaf),  Thomas 
Bowen  (yr  ieuangaf),  Richard  Tibbot, 
Thomas  Sheen,  Thomas  Meredith,  Lewis 
Evan,  Edward  Davies,  John  Lewis,  David 
William  Thomas,  Stephen  Jones,  Richard 
David,  John  Davies,  a  George  PhiIIips. 
Gwelir  eu  bod  yn  namyn  un  ugain.  Sut 
yr  oedd  cyngh'brwyr  Sir  Benfro  yn  absenol, 
nis  gwyddom  ;  yr  oedd  yno  amryw  mewn 
dwfn  gydymdeimlad  â  Howell  Harris ; 
efallai  eu  bod  heb  Iwyr  benderfynu  gyda 
pha  blaid  i  uno.  Aeth  Harris  tuag  yno 
yn  nghwmni  offeiriad,  o'r  enw  Henry 
Lloyd,  eithr  nid  ydym  yn  cael  yr  offeiriad 
hwn  yn  bresenol  yn  nghyfarfod  neillduol  y 
Gymdeithasfa.  Ymddengys  fod  rhai  o 
bleidwyr  Rowland  wedi  dyfod  i'r  Ile  o 
ran  cywreinrwydd.  "  Pan  welais  elynion 
croes  Crist  yno,"  meddai  Harris,  "  fy 
anwyl  Arglwydd  a'm  cyfarfyddodd,  ac  a'm 
dyrchafodd  uwchlaw  pawb,  wrth  ganu  yn 
fuddugoliaethus,  ac  wrth  weddío  a  phre- 
gethu  oddiar,  '  Ni  a  welsom  ei  ogoniant 
ef.'  Yn  sicr,  yr  oedd  yr  Arglwydd  fy 
Nuw  yma  fel  rhyfelwr,  yn  cyhoeddi 
rhyfel  yn  erbyn  yr  Ariaid,  y  Deistiaid, 
a'u  Duw.  Datgenais  (wrth  ganlynwyr 
Rowland)  fy  mod  yn  benderfynol  o  fyned 
yn  nilaen,  gan  ganlyn  yr  un  yspryd  ag 
oedd  genyf  o'r  dechreuad ;  ac  os  mai  o'r 
diafol  y  mae  yr  yspryd,  ei  fod  yn  fy  ngwneyd 
yn  dra  dedwydd,  ac  yn  fy  arwain  at  Grist. 
Dy wedais  :  '  Yr  ydym  ni  yn  benderfynol  o 
fyned  yn  mlaen  ;  y  mae  amryw  ugeiniau  o 
honom  wedi  cyduno ;  a  thra  nad  ydych 
chwi  yn  credu  dim  ond  a  ddeallwch,  yr 
ydym  ni  yn  derbyn  Duw  ar  ei  Air,  ac  yn 
ymwrthod   a'n   deall  ein  hunain.'  "     Ych- 

wanegodd  ei  fod  yn  foddlon  mentro  ei 
dragywyddoldeb  ar  yr  yspryd  oedd  yn 
gweithio  ynddo,  a  chyffelybai  hwythau 
i  Cora,  Dathan,  ac  Abiram. 

Dywed  y  cofnodau  :  "  Dyma  y  Gym- 
deithasfa  gyntaf  a  gynhahwyd  wedi  i'r 
pedwar  offeiriad  a'r  un-pregethwr-ar-ddeg 
gyfarfod,  i  ddatgan  yn  erbyn  athrawiaeth 
ac  yspryd  y  brawd  Harris.  Cyfarfyddasom 
ninau  i  ddysgwyl  wrth  yr  Arglwydd,  i 
gael  gweled  beth  a  elhd  wneyd,  gan  fod  yr 
hoU  waith  agos  wedi  sefyll.  Teimlodd 
pawb  rywbeth  na  chawsent  mewn  Cym- 
deithasfa  erioed  o'r  blaen,  a  gwelsant  fod 
ein  Hiachawdwr  wedi  gosod  i  lawr  sail 
gwaith  pwysig.  Yr  oedd  cymaint  a  hyn 
drachefn  wedi  uno,  ond  ni  fedrent  fod  yn 
bresenol  oblegyd  amgylchiadau.  GelÌid 
meddwl  fod  gwedd  newydd  ar  bethau.  Yr 
ydym  yn  awr  mewn  gobaith  o  weled 
gogoniant  yr  lachawdwr,  dysgyblaeth  ei 
Yspryd,  a  bywyd  ífydd  yn  cael  ei  ddwyn 
i  mewn  i'r  diwygiad,  ac  yspryd  mwy 
cathohg  at  bawb ;  ac  o  weled  doethineb  a 
balchder  dyn  yn  cael  eu  halltudio  unwaith 
eto,  ac  enw  Crist  yn  cael  ei  ddyrchafu  yn 
ein  mysg.  Wedi  y  bregeth  ar,  '  Ni  a 
welsom  ei  ogoniant  ef,'  wrth  ein  bod  yn 
canu  mewn  modd  buddugohaethus,  daeth 
yr  Arglwydd  i  lawr  i  ddatgan  rhyfel  yn 
erbyn  y  pregethwyr  eraiU  oeddynt  wedi 
ymgynghori  yn  erbyn  Duw,  ei  angau, 
a'i  Yspryd.  Rhoddodd  yr  Arglwydd 
i  ni  un  galon  ;  ond  pan  y  cawsom  nad 
oedd  yr  Yspryd  yn  rhedeg  mor  rhydd 
yn  mysg  y  brodyr  ieuangaf,  rhag  iddynt 
gymeryd  tramgwydd  oddiwrth  Madam 
Griffìths,  archasom  i  bawb  agor  eu  calonau 
gyda  golwg  arni."  "  Madam  Grifhths  " 
oedd  y  ffug-brophwydes,  ac  yr  oedd  wedi 
dyfod  i  St.  Nicholas  i'r  Gymdeithasfa. 
Agorodd  Harris  ei  hoU  hanes,  y  modd  yr 
oedd  wedi  cael  ei  gwneyd  yn  fam  yn 
Israel,  nad  oedd  wedi  cael  cymaint  ffydd 
yn  neb  arall,  ddarfod  iddi  brophwydo  am 
yr  ymraniad  hwn  cyn  ei  ddyfod,  a'i  bod 
wedi  bod  o  ddirfawr  gymhorth  iddo  ef  i 
wasanaethu  mewn  ffydd  yn  yr  Arglwydd. 
Dywedai  fod  tri  math  o  oleuni,  sef  goleuni 
natur,  goleuni  prophwydohaeth,  a  goleuni 
ffydd,  yn  gweddnewid  ac  yn  cymeryd 
meddiant  o'r  hyn  a  ganfyddwn.  Mewn 
canlyniad  i  eglurhad  Harris,  dywedodd  y 
naw  brawd  y  ceir  eu  henwau  yn  mlaenaf 
ar  y  rhestr,  ddarfod  iddynt  gael  eu  temtio ; 
ond  eu  bod  wedi  cael  eu  hargyhoeddi  yn 
yr  Arglwydd  ddarfod  i  Madam  Griffiths 
gael   ei    chyfodi    i    fod  yn  Llygad  iddynt. 


i'w  bendithio  yn  yr  hyn  yr  oeddynt  yn 
ddiffygiol  ynddo,  ac  hefyd  i  ddarganfod  yr 
ysprycíion,  ac  i  gael  meddwl  Crist  yn  eu 
plith.  Mewn  canlyniad,  cydunwyd  i  anfon 
am  dani  i'r  Gymdeithasfa,  i'w  cynorthwyo 
yn  eu  hymdriniaeth  â  gwahanol  achosion. 
Yn  nesaf,  cafwyd  helynt  gyda  rhyw 
frawd,  a  elwir  yn  "  Old  Adams."  Dywed 
y  cofnodau  ei  fod  wedi  cael  ei  dwyllo  gan 
ddiafol,  a  darfod  iddo  ddyfod  i'r  Gym- 
deithasfa  i'w  dolurio  a'u  rhwystro.  "  Dy- 
wedais  wrtho,"  meddai  Harris,  "  os  oedd 
John  Wesley  a  George  Whitefìeld  yn 
cynyg  eu  seiadau,  yr  awn  a'r  mater  at  yr 
Arglwydd.  Eithr  pan  orchymynwyd  iddo 
fyned  allan,  dechreuodd  ruo  ;  fy  yspryd 
inau  a  ddyrchafwyd,  a  gelwais  ef  yn 
dwyllwr,  yn  elyn  Duw,  ac  yn  au- 
brophwyd  ;  ac  yn  enw  yr  holl  frawdohaeth 
mi  a'i  hesgymunais  ef."  Y  mae  y  geiriau 
nesaf  yn  y  cofnodau  o'r  dyddordeb  mwyaf : 
"  Yna,  daeth  Mr.  Peter  WiUiams  i'r  cyfar- 
fod  ;  yr  oedd  am  aros  i  mewn,  ond  ni  wnai 
uno."  Anhawdd  dweyd  beth  oedd  amcan 
ei  ddyfodiad,  ai  ceisio  cyfryngu  rhwng  y 
ddwy  blaid  cyn  i  bethau  fyned  yn  rhy 
bell,  ynte  ceisio  gwybodaeth  ychwanegol 
am  y  materion  mewn  dadl.  "  Datganasom 
ein  penderfyniad  i  beidio  uno  (a  phlaid 
Rowland)  hyd  nes  y  byddai  i'r  brodyr 
ymranedig  edifarhau,  a  chael  eu  dwyn  at 
yr  Arglwydd.  Dangosais  y  tri  pheth  yn 
mha  rai  yr  ydym  yn  gwahaniaethu.  (i) 
Y  maent  hwy  yn  pregethu  Crist  yn  benaf 
i'r  pen,  ac  y  maent  yn  erbyn  gogoniant 
ein  Hiachawdwr,  yr  hwn  a  geisiwn  ni  ei 
osod  gerbron  y  bobl.  (2)  Y  maent  hwy 
yn  adeiladu  ar  hen  syniadau,  ac  ar  brofiad  ; 
yr  ydym  ninau  yn  cyffroi  yr  eneidiau  i 
grediniaeth  barhaus  yn  yr  Arglwydd.  (3) 
Yr  ydym  ni  am  ddysgyblaeth  wirioneddol 
yr  Yspryd,  tra  y  maent  hwy  wedi  cilio 
oddiwrth  yr  Arglwydd,  a  geill  eneidiau 
wrando  arnynt  yn  barhaus,  heb  gael  eu 
deffro  i  ganfod  pechadurusrwydd  angrhed- 
iniaeth,  hunangyfiawnder,  deddfoldeb,  a 
pheidio  ymborthi  ar  yr  Arglwydd.  Myn- 
egasom,  yn  mhellach,  mai  ein  pwynt  yw 
nid  pwy  a  fydd  fwyaf,  ond  pwy  a  fydd 
leiaf.  Dywedodd  y  brawd  Harris  ei  fod 
yn  gweled  ei  hun  y  gwaelaf  o'r  brodyr, 
ond  fod  gwahaniaeth  rhwng  gweithwyr 
(yn  yr  eglwys)  ag  aelodau  preifat  ;  fod 
rhai  yn  fabanod,  eraill  yn  ieuainc,  ac  eraill 
yn  dadau ;  a  bod  gwahanol  ddoniau,  a 
graddau  o  ffydd,  a  gwahaniaeth  yn  yspryd 
y  pregethwyr  ;  a'n  bod  yn  syrthio  gerbron 
yr  Arglwydd  i  weled  lle  pob  un.     Dywed- 

odd,  hefyd,  ein  bod  yn  cymeryd  esiampl, 
yspryd,  a  gorchymyn  ein  Harglwydd  fel 
ein  rheol.  Yn  hyn  oU  yr  oeddym  yn 
cyduno  fel  un.  Gwedi  hyn,  efe  (Peter 
Wilhams)  a  aeth  allan."  Efallai  iddo 
deimlo  fod  pob  goì)aith  am  gymod  wedi 
darfod. 

Yn  canlyn  ceir  y  penderfyniadau  :  "  Cyd- 
unwyd  fod  y  pregethwyr  i  gyfarfod  mewn 
Cymdeithasfaoedd  fel  cynt ;  fod  y  Gym- 
deithasfa  nesaf  i  fod  yn  Llanfair-muallt, 
Medi  26,  ac  yn  y  cyfamser  ein  bod  i  gymeryd 
i  ystyriaeth  y  priodoldeb  o  gynal  Cymdeith- 
asfa  i  hoU  Gymru  unwaith  yn  y  flwyddyn, 
a  Chymdeithasfa  bob  chwech  mis  yn 
Neheudir  ac  yn  Ngogledd  Cymru  ar 
wahan. 

"  Cymerwyd  i  ystyriaeth  y  priodoldeb  o 
gynal  seiadau  preifat,  a  chytunasom  oll 
i'w  cynal,  gwedi  i'r  brawd  Harris  egluro 
natur  y  seiadau  allan  o'r  Hen  Destament 
a'r  Testament  Newydd.  Penderfynasom, 
hefyd  fagu  yr  eneidiau  sydd  wedi  eu  deffro  i 
weled  eu  hangen  am  lachawdwr,  mewn  cor- 
lanau  bychain  iddo  ef ;  ond  na  wnawn  gym- 
eryd  neb  i  fod  yn  rhan  o'r  Corph  hwn,  nac 
i  gael  ei  alw  ar  ein  henw,  ond  y  rhai  sydd 
naill  ai  yn  gweled  gogoniant  yr  AchubwT, 
neu  ynte  eu  hanwybodaeth  o  hono,  ac  yn 
byw  mewn  ffydd  arno.  Cydunwyd,  hefyd, 
fod  y  rhai  sydd  yn  canfod  y  gogoniant  i 
gyfarfod  ar  wahan  i  edrych  ar  Grist, 
ymborthi  arno,  siarad  am  dano,  a  gweddío 
arno ;  a  bod  y  lleill  i  gael  eu  cyfarfod  gan 
berson  priodol  i  gael  eu  meithrin,  mor 
hir  ag  y  byddant  yn  barod  i  gymeryd  eu 
dysgu,  ac  y  parhant  yn  ostyngedig,  yn 
ddiwyd,  ac  yn  parhau  i  ymarfer  â  moddion. 

"  Cydunasom  fod  ein  holl  aelodau  i 
gyduno  yn  addoliad  ac  yn  ordinhadau  yr 
Eglwys  Sefydledig  ;  mai  Gair  y  cymod  yn 
unig  a  ymddiriedwyd  i  ni ;  a'n  bod  i  fyned 
yn  y  blaen  fel  Diwygwyr  yn  yr  Eglwys, 
fel  y  gwnaethom  o'r  dechreu,  ac  yn  yr  un 
goleuni  a'r  un  yspryd. 

"  Cydunwyd,  hefyd,  fod  y  brawd  W. 
Powell  a'r  brawd  Thomas  Williams  i 
ddwyn  adroddiad  am  ansawdd  yr  achos 
yn  Mynwy  a  Morganwg  i'r  Gymdeithasfa 
nesaf;  y  brawd  John  Richard  a'r  brawd 
Rue  Thomas  i  wneyd  yr  un  peth  am 
Orllewin  Morganwg,  Caerfyrddin,  a  Phen- 
fro ;  Thomas  Jones  i  wneyd  hyny  am  ran 
o  Frycheiniog  a  Henffordd  ;  Charles 
Bowen  am  y  gweddill  o  Frycheiniog  a 
Maesyfed,  a  Richard  Tibbot  am  Drefald- 
wyn.  Yr  oeddynt,  yn  mhellach,  i  weled  pa 
le  yr  oedd  drysau  yn  cael  eu  hagor,  a  pha 


le  y  gallai  y  brawd  Harris  sefydlu  seiadau 
o'r  newydd,  neu  yn  mysg  y  rhai  oedd  wedi 
cael  eu  gwasgar." 

Dywedir  ddarfod  i  un  Stephen  Jones 
gael  ei  droi  allan  gan  blaid  Rowland,  am 
iddo  ddatgan  fod  gwaed  Crist  mor  fawr, 
fel  nas  gallai  ei  ddirnad  na'i  egluro ;  a 
chyhuddir  Rowland  a'i  bleidwyr  o  haeru 
nad  oeddynt  yn  credu  dim  ond  a  ddeallent. 
Wrth  reswm,  yr  oedd  i'r  Stephen  Jones  yma 
dderbyniad  croesawus  yn  Nghymdeithasfa 
St.  Nicholas.  Siaradwyd  am  ein  Hiach- 
awdwr,  ei  fod  yn  Llew  yn  gystal  ac  yn 
Oen  ;  fod  yspryd  cerydd  yn  deilliaw  oddi- 
wrtho,  yn  ogystal  ag  yspryd  addfwynder. 
Penderfynwyd,  hefyd,  anfon  cenhadau  i 
Ogledd  Cymru,  gan  fod  y  brodyr  oedd 
wedi  ymwahanu  yn  rhwystro  yr  eneidiau 
i  ddyfod  at  Grist ;  yr  oedd  y  cenhadau 
yma,  hefyd,  i  geisio  perswadio  pawb  i 
beidio  myned  i  wrando  ar  neb  perthynol  i 
blaid  Rowland,  hyd  nes  y  dychwelai  y 
blaid  hono  at  yr  Arglwydd.  Y  cyntaf  a 
drefnwyd  i  fyned  i'r  Gogledd  oedd  Roger 
WiIIiams ;  yr  oedd  ef  i  gychwyn  ar  un- 
waith ;  yr  oedd  Rue  Thomas  i  fyned  yn 
mhen  pythefnos  gwedi ;  Richard  WiIIiam 
Dafydd  i  fyned  yn  ganlynol ;  ac  yr  oedd 
Lewis  Evan  i  gyfarfod  â  phob  un,  ac  i  fod 
yn  gydymaith  iddo  hyd  nes  y  dychwelai. 
Ac  yn  olaf,  fis  cyn  y  Gymdeithasfa  nesaf, 
yr  oedd  Thomas  Williams  a  David 
Thomas  i  fyned,  i  benderfynu  ar  gyfar- 
fodydd,  ac  i  alw  y  pregethwyr  oeddynt  am 
uno  â  Harris  i  ddyfod  i'r  Gymdeithasfa  yn 
Llanfair.  Dywedir,  yn  mhellach,  ddarfod 
i'r  Arglwydd  agor  genau  Madam  Griffìths, 
y  Llygad,  i  lefaru  i'r  byw.  Dywedai,  pe 
y  byddent  yn  ddigon  ysprydol,  y  gallent 
weled  ysprydoedd  pobl  raor  glir  ag  yr  oedd- 
ynt  yn  gweled  eu  gwynebau. 

Felly  y  terfynodd  Cymdeithasfa  gyntaf 
plaid  Harris.  Yr  ydym  yn  teimlo  fod 
cryn  lawer  o  gymysgedd  i'w  ganfod  ynddi. 
Nid  oes  amheuaeth  fod  Harris  a'i  bleidwyr 
yn  hollol  gydwybodol  ;  eu  bod  yn  credu 
mai  gyda  hwy  yr  oedd  y  gwirionedd,  a 
bod  yr  ofîeiriaid  wedi  gadael  Crist.  Tyb- 
ient  fod  parhad  gwir  grefydd  yn  Nghymru 
yn  dibynu  ar  iddynt  hwy  gael  goruch- 
afiaeth.  O'r  ochr  arall,  anhawdd  credu 
fod  yr  holl  frwdaniaeth  o'r  nefoedd  ;  tra 
y  condemnient  gnawdolrwydd,  nid  oedd- 
ynt  hwy  eu  hunain  yn  rhydd  oddiwrth 
y  cnawd.  Gyda  danfoniad  allan  y 
cenhadau  hyn,  dechreuodd  cyffro  enbyd 
yn  ngwersyll  y  Methodistiaid.  Gwedi 
pregethu,  byddai  y   cenhadau  yn    casglu 

y  proffeswyr  yn  nghyd  ;  rhybuddient 
hwy  rhag  yr  ofteiriaid,  y  rhai,  medd- 
ent,  oedd  wedi  colli  Duw  ;  ac  yn 
yspryd  y  gorchyniyn  a  gawsent  wrth 
fyned  allan,  anogent  hwy  i  beidio  gwrando 
ar  Rowland  a'i  blaid.  Mewn  canlyniad, 
aeth  y  seiadau  yn  rhanedig,  ac  hyd  yn  nod 
aelodau  yr  un  teulu.  Ni  roddid  derbyn- 
iad  i  Daniel  Rowland  mewn  IHaws  o  fanau 
ag  yr  edrychid  ar  ei  ddyfodiad  yn  flaenorol 
fel  eiddo  angel  Duw.  Nid  anmhosibl  fod 
cryn  lawer  o  chwerwder  ac  yspryd  erled- 
igaeth,  hefyd,  o  du  yr  offeiriaid  a'u 
pleidwyr,  ond  nad  yw  eu  gweithrediadau 
hwy  wedi  eu  croniclo.     O'r  Gymdeithasfa 


yna  ryw  dybiaeth  yn  nyfnder  ei  yspryd  eu 
bod  yn  un  yn  eu  golygiadau  am  y  gwirion- 
eddau  hanfodol,  yr  ydym  am  gofnodi 
llythyr  a  ysgrifenwyd  ganddo  :  "  Fy  anwyl 
frawd  Rowland.  Pa  le  yr  ydych  yn  awr  ? 
Pa  yspryd  sydd  wedi  eich  meddianu  ?  Pa 
frwydrau  ydych  yn  ymladd,  ac  yn  erbyn 
pwy  ?  Deuwch  yn  awr,  a  dychwelwch. 
Os  ydych  yn  edrych  arnaf  fi  yn  waeth  na 
chwi  eich  hun,  fel  y  mae  genych  hawl  i 
wneyd,  rhydd  hyny  hawl  i  mi  i  waeddi 
yn  uwch,  Gras  !  Gras  !  Beth  Ijynag,  y 
mae  arnoch  chwithau  eisiau  eich  golchi 
fel  finau ;  gadewch  i  ni  ein  dau,  ynte, 
fyned  i'r  ffynon  ar  ein    cyfer.       Peidiwch 


WEEN-LLESTR. 

iLle  ìj  pìetjethodd  H.  Harris  gyntaf  ijn  Tjlansamlet,  a  lle  y  mae  yn  debygol  y 
cynhaliodd  ei  biuyllgor  cyntaftoedi  yr  ymraniad.} 


gyntaf  a  gynhaHwyd  gan  blaid  Rowland, 
anfonasid  gorchymyn  i  Harris  i  anfon 
cyfrif,  a  hyny,  o  bellaf,  cyn  pen  tair 
wythnos,  am  yr  arian  oedd  wedi  gasglu  at 
y  gyfraith  yn  erbyn  Syr  Watkin  WiíHams 
Wynne.  Ateba  yntau  mai  yr  oll  a  dder- 
byniasai  oddiwrth  bleidwyr  Rowland, 
oedd  pum'  punt  oddiwrth  Rowland  ei  hun, 
pum'  punt  oddiwrth  Benjamin  Thomas,  a 
gini  oddiwrth  WiHiams,  Pantycelyn.  Am 
y  gweddill  o'r  arian,  nad  oedd  yn  gyfrifol 
iddynt  hwy.  Yn  ganlynol,  dengys  sut  yr 
oedd  yr  arian  wedi  cael  eu  talu  aUan. 
Eithr  fel  prawf  nad  oedd  serch  Harris  at 
Daniel   Rowland   wedi   Uwyr   oeri,   a    bod 


tramgwyddo  am  y  grisiau.  A  ydych  yn 
tybio  ei  fod  yn  bosibl  fy  mod  i  yn  -caru 
pechod,  ac  wedi  gadael  anwyl  gariad 
Duw  ?  Yr  wyf  yn  fwy  pechadur  na 
phawb ;  ond  yr  wyf  yn  gadael  iddo  ef 
ddangos  yr  ochr  araU  i'r  ddalen  i  chwi,  pa 
un  a  )'dwyf  yn  goddef  i  mi  fy  hun  ei 
ddolurio,  ac  ai  wnawn  farw  er  mwyn 
dangos  ei  ogoniant  i  chwi.  Deuwch  ; 
peidiwch  ymladd  yn  hwy ;  yn  hytrach, 
ymdrechwch  i  fynu  gafael.  Daniel  !  Fy 
anwyl  frawd,  Daniel !  ymaith  a'r  rhai  sydd 
yn  ei  groeshoeHo  ef.  Dyro  heibio  dy 
ragfarn,  rhag  i  eraiU  fesur  i  chwi  yr  hyn 
ydych  chwi  yn  fesur  i  eraill."     Ar  gefn  y 

llythyr  hwn  ceir  y  nodiad  canlynol  : 
"  Ysgrifenwyd  hwn  at  Rowland  yn  yr 
Hen  Fynachlog,  yn  Sir  Aherteifi,  yn  y 
flwyddyn  1750,  ond  ni  chafodd  ei  ddanfon." 
Trueni  na  fuasai  y  llythyr  yn  cael  myned ; 
os  na  fuasai  yn  foddion  i  ail-uno,  gallasai 
fod  yn  foddion  i  rwystro  Ihiwer  o  chwerw- 
der  yspryd.  Dengys  ei  ysgrifeniad,  modd 
bynag,  fod  llawer  o'r  hen  serchawgrwydd 
yn  aros  yn  mynwes  Harris,  ond  ei  fod  yn 
orchuddiedig  am  amser  gan  haen  drwchus 
o  chwerwder. 

Medi  26  a  27,  cynhahodd  plaid  Harris 
eu  hail  Gymdeithasfa,  fel  y  trefnasid  yn 
flaenorol,  yn  Llanfair-muallt.  Yr  oedd 
hon  yn  Ihosocach  na'r  un  yn  St.  Nicholas. 


wedir.  Eithr  cyfiawnha  Harris  y  gwa- 
harddiad  a  wnaethid  yn  flaenorol,  am  fod 
lle  i  gredu  pan  y  gwnaed  ef  fod  y  blaid 
hono,  o  herwydd  eu  tuedd  i  wadu  y  dir- 
geledigaethau,  ac  i  ddal  fod  y  ddwy 
natur  wedi  eu  rhanu,  yn  tueddu  at 
Ariaeth.  Dengys  hyn  fod  Howell  Harris 
yn  dechreu  dyfod  i  weled  nad  oedd  pell- 
der  mawr  wedi'r  cwbl,  parthed  athraw- 
iaeth,  rhyngddo  ef  â  Daniel  Rowland. 
"  Ond,"  meddai  y  dydd-lyfr,  "  yr  ydym 
yn  argyhoeddedig  nad  oes  yr  un  cyfnewid- 
iad  yn  eu  hyspryd  ;  a  geiU  y  datganiad 
hwn  am  dduwdod  ein  Harglwydd  fod  yn 
unig  yn  argyhoeddiad  y  pen,  neu  ynte  yn 
tarddu  oddiar  ystryw,   ac  nid  yn  gynyrch 


CATEL    PRKSKN()I,    ],]..\.:..-a:.1  Ll.  I  . 


Cyn  dechreu  y  cyfarfod  rheolaidd,  bu 
Howell  Harris  yn  ymgynghori  a'r  Ar- 
glwydd,  ac  â  John  Richard,  "  am  y  priod- 
oldeb  o  oddef  i'r  rhai  a  ddaethent  i'r 
goleuni,  ac  a  ddangosent  yspryd  ufudd 
mewn  peidio  myned  i  wrando  y  lleill,  pan 
y  ceisiem  hyny  ganddynt,  ac  hefyd  a 
ddeuent  i'r  cyfarfodydd  ar  y  Sabbath  i 
gael  eu  cynghori,  ac  i  gael  siarad  yn 
bersonol  â  hwy,"  i  fyned  i  wrando  pleid- 
wyr  Rowland.  Y  penderfyniad  oedd 
gadael  iddynt  fyned,  gan  fod  pleidwyr 
Rowland  yn  awr  wedi  gwneyd  datganiad 
o'u  huniongrededd  parthed  marwolaeth 
Crist.  Pa  bryd,  ac  yn  mha  ffurf,  y 
gwnaethent    y    datganiad    hwn,    ni    ddy- 


unrhyw  olwg  newydd  y  maent  wedi  gael 
ar  berson  yr  lachawdwr."  Ychwanega 
ei  fod  yn  iawn  yn  awr  i  rybuddio  yr 
eneidiau  sydd  ar  hyn  o  bryd  yn  tyfu  rhag 
myned  i'w  gwrando,  oblegyd  deddfoldeb 
eu  hyspryd.  Agorwyd  y  Gymdeithasfa 
trwy  bregethu.  I  gychwyn,  traddododd 
y  brawd  Relly  "  bregeth  fawr  a  gogonedd- 
us,"  oddiar  PhiL  ii.  8  :  "  A'i  gael  mewn 
dull  fel  dyn,"  &c.  "  Y  fath  fendith  yw 
cael  yr  efengyl,"  meddai  Harris,  wrth 
Avrando.  Ychwanega  i'r  gogoniant  lanw  y 
cyfarfod,  ac  y  bu  raid  i'r  pregethwr  aros 
am  gryn  amser  cyn  myned  yn  mlaen.  Ar 
ei  ol  pregethodd  y  brawd  John  Richard, 
oddiar  y  geiriau  :  "  Y  mae  tri  yn  tystiob 

aethu  ar  y  ddaear."  Daeth  y  gogoniant 
yn  amlwg  yn  ystod  ei  bregeth  yntau.  Yr 
oedd  Harris  wedi  siarsio  y  rhai  a  ymgyn- 
uUasent,  cyn  dechreu  y  cyfarfod,  nad 
oeddynt  i  guddio  nac  i  roddi  atalfa  ar  eu 
teimladau.  "  Dangosais,"  .meddai,  "  mai 
ni  yw  corph  Crist,  ein  bod  wedi  cael  ein 
galw  y  tufewn  i'r  llen  allan  o'r  cnawd,  ac 
oni  wnawn  lawenychu  yn  yr  Arglwydd,  a 
dangos  ein  harwydd  oddiar  benau  tai,  ein 
bod  yn  gnawdoí,  ac  nad  ydym  yn.  farw 
gyda  golwg  ar  ein  henwau  yn  y  byd." 
Tueddai  hyn  i  roddi  rhaíìf  yn  y  cyfarfod  i'r 
teimladau  a  enynid. 

Gwaith  cyntaf  y  cyfarfod  neillduol  oedd 
cwestiyno  yr  holl  gynghorwyr  oedd  yn 
bresenoL  (i)  HoHd  hwy  am  eu  gwybod- 
aeth  o'n  Harglwydd.  Cafwyd  fod  hawer 
yn  anwybodus  am  dano,  ond  ymddangos- 
ent  yn  syml,  ac  o  un  yspryd  ;  yr  oedd 
eraill  wedi  cael  cipolwg  arno  ;  tra  yr  ôedd 
eraill  yn  dyfod  i  fynu  i'r  goleuni.  (2) 
HoHd  hwy  am  yr  ymraniad.  Cydunai 
pawb  ei  fod  o  Dduw,  a  bod  yspryd  y  rhai 
a'u  gadawsent  hwy  wedi  gadael  yr  Ar- 
glwydd,  a"u  bod  yn  adeiladu  ar  dywod 
hunan-ddoethineb,  tra  yr  oedd  pleidwyr 
Harris  yn  adeiladu  ar  y  graig,  trwy  gred- 
iniaeth  wastadol.  (3)  Hohd  hwy  am 
Madam  Grifftths,  a  oeddent  yn  ei  gweled 
yn  iawn  ac  yn  Ysgrythyrol,  ac  yn  teimlo 
yn  rhydd  yn  eu  calonau,  iddi  ddyfod  i'r 
Cymdeithasfaoedd,  a  bod  yn  un  o'r  frawd- 
oHaeth.  Datganodd  amryw  ddarfod  idd- 
ynt  fod  yn  rhwym  yn  ngefynau  rheswm,  ond 
yn  awr  eu  bod  wedi  cael  eu  cadarnhau  yn 
yr  Arglwydd,  ac  yn  ei  Air,  a'i  Yspryd  ;  fod 
Madam  Griffiths  wedi  bod  o  ddirfawr 
fendith  iddynt,  i  brofì  calonau  ac  yspryd- 
oedd  y  rhai  oeddynt  yn  aros,  a  thrwy  yru 
ymaith  y  rhai  cnawdol.  Canlyniad  yr 
arhoHad  oedd  cael  fod  y  cynghorwyr  yn 
rhanedig  i  dri  dosparth.  Cynwysai  y  dos- 
parth  cyntaf  ddeuddeg.  Yr  oedd  y'  rhai 
hyn  yn  y  goleuni,  ac  yn  canfod  gogoniant 
yr  lachawdwr.  Rhenid  y  dosparth  i  ddwy 
adran.  Cynwysai  yr  adran  ílaenaf  y  rhai 
oeddynt  yn  gymhwys  i  fod  yn  dadau,  sef 
John  Sparlcs,  ReHy,  Thomas  WiHiams, 
John  Richards,  a  WiHiam  PoweH,  yn 
nghyd  ag  un  araH  na  roddir  ei  enw.  Cyn- 
wysai  yr  ail  adran  chwech  o  ddynion 
ieuainc  oeddynt  wedi  dyfod  at  y  gwaed, 
sef  Roger  WiHiams,  Stephen  Jones, 
Thomas  Jones,  Edward  Jones,  Edward 
Bowen,  a  Thomas  Davies.  Yr  oedd  yr 
ail  ddosparth  hefyd  yn  rhifo  deuddeg ;  a 
gwneHd  ef  i  fynu  o  rai  cryfìon,   oedd  yn 


gweled  eu  cwbl  yn  Nghrist,  ac  yn  tynu  at 
y  goleuni  a'u  holl  egni.  Y  rhai  hyn  oedd- 
ent  Rue  Thomas,  Henry  Thomas,  Richard 
Edwards,  Richard  Tibbot,  Richard  Wat- 
kins,  Rue  Morgan,  John  WiHiams,  Thomas 
Meredith,  ac  Evan  Thomas.  Ni  roddir 
enwau  y  tri  araH.  Yr  oedd  y  trydydd 
dosparth  yn  gynwysedig  o  bedwar-ar- 
hugain,  y  rhai  oeddynt  yn  weiniaid,  ond 
yn  meddu  yr  un  syniadau  athrawiaethol, 
a'r  un  yspryd.  Ychwanegir  fod  rhai  o'r 
dosparth  hwn  mewn  amheuaeth  am 
Madam  Griffiths. 

Ceir  y  penderfyniadau  a  ganlyn  yn 
mysg  y  cofnodau :  "  Gan  ein  bod  yn 
gweled  y  fath  amryfusedd  cadarn  yn 
gweithio  yn  y  brodyr  eraiH  (plaid  Row- 
land),  a'r  fath  yspryd  drwg  yn  dangos  ei 
hun  ynddynt  mewn  amrywiol  ífyrdd,  a'r 
moddion  a  ddefnyddiant  i  hudo  y  gwan, 
cafwyd  cryn  ddadl  ar  y  priodoldeb  o  fyned 
i  wrando  arnynt,  ac  ymddiddan  â  hwyní. 
Cydunodd  yr  hoH  frodyr  i  roddi  rhyddid  i'r 
rhai  a  ddewisent  fyned,  fel  y  gaHent  farnu 
drostynt  eu  hunain,  hyd  nes  y  byddent 
wedi  gwneyd  eu  meddyHau  i  fynu  i  ym- 
adael  atynt  hwy,  neu  ynte  i  ymuno  â  ni ; 
ond  gwedi  hyny  nad  oeddynt  i  fyned  i'w 
gwrando  hyd  nes  y  byddai  i'r  hoH  Gym- 
deithasfa  gael  ei  boddloni  ynddynt. 

"  Cafwyd  dadl  ar  y  rhai  a  wahoddent 
atynt  y  blaid  araH  a  ninau.  Cydunasom 
yn  (i)  Gyda  golwg  ar  y  rhai  ydynt  mewn 
amheuaeth  gyda  golwg  ar  dderbyn  y  ddwy 
blaid  i'w  tai  i  bregethu,  ein  bod  yn  pre- 
gethu  yn  eu  mysg  hyd  y  Gymdeithasfa 
nesaf,  neu  hyd  nes  y  gwnelont  eu  medd- 
yhau  i  fynu  i  uno  â  ni,  neu  â  hwy.  (2) 
Ein  bod  i  bregethu  yn  mysgy  rhai  cnawd- 
ol  sydd  yn  eu  galw  hwy  a  ninau,  ar  yr 
amod  eu  bod  yn  cadw  y  He  yn  agored  i 
ni,  yn  ddifwlch,  pa  bryd  bynag  y  deuwn." 

Trefnwyd  hefyd  fath  o  gyfeisteddfod 
gweithiol,  cynwysedig  o  ugain  o  bersonau, 
gyda  Howell  Harris  yn  ben  arno,  i  ben- 
derfynu  pob  peth  amgylchiadol.  NeiH- 
duwyd  brodyr  i  gymeryd  gofal  y  seiadau, 
ac  i  ymweled  â  gwahanol  ranau  y  wlad. 
Eithr  nid  oedd  y  Gymdeithasfa  i  derfynu 
heb  ryw  gymaint  o  ddiflasdod.  Daeth  un 
Joseph  Saunders  ag  achwyniadau  yn  er- 
byn  Madam  Griffiths.  Trodd  Harris  ef 
allan  ar  unwaith.  Trodd  Thomas  Seen 
aHan  yn  ogystal,  am  nad  oedd  yn  gweled 
gwaith  yr  Arglwydd  yn  Madam  Griffiths, 
ac  yn  WiHiam  PoweH.  Parodd  hyn  i'r 
priodoldeb  o  gael  Madam  Griffiths  yn  y 
Cymdeithasfaoedd     a'r     seiadau    gael    ei 

ddadleu  drachefn.  Amheuai  Richard  Tib- 
bot  hawl  benywod  i  lefaru  yn  gyhoeddus. 
Dygodd  hyn  Howell  Harris  i  fynu  ;  dy- 
wedai  y  dylent  nid  yn  unig  ei  goddef,  ond 
teimlo  yn  fraint  ei  chael ;  ei  bod  yn  golofn 
o  oleuni,  a  bod  y  dystiolaeth  wedi  ei  seHo 
yn  ei  chalon.  Boddlonodd  Tibbot.  Teimla 
Harris  iddynt  gael  Cymdeithasfa  fendig- 
edig,  mai  yn  awr  yr  oedd  y  gwaith  yn 
dechreu  mewn  gwirionedd,  fod  y  brodyr 
eraill  yn  yr  anialwch,  eu  bod  fel  Saul, 
wedi  colli  y  deyrnas,  a'u  bod  yn  defnyddio 
moddion  cnawdol  i  dynu  pobl  atynt.  Ych- 
wanega  ddarfod  i  James  Relly,  George 
Gambold,  John  Harry,  a  John  Harris,  y 
tri  diweddaf  o  Sir  Benfro,  ymuno  â  phlaid 
Harris  dair  wythnos  gwedi  y  Gymdeith- 
asfa ;  a  bod  Ilawer  yn  Siroedd  Fflint, 
Dinbych,  Meirionydd,  Môn,  a  Chaernar- 
fon,  wedi  uno,  ond  nad  oeddynt  eto  wedi 
eu  gosod  mewn  trefn. 

Ar  y  dydd  cyntaf  o  Hydref,  cychwynodd 
am  Sir  Benfro,  gan  alw  ar  ei  daith  yn 
Llwynyberllan,  a  Chaerfyrddin,  a  rhai 
Ileoedd  eraill,  ac  yr  oedd  John  Sparks,  a 
Madam  Griffiths  yn  gymdeithion  iddo. 
Ar  y  ffbrdd,  eglurodd  iddynt  y  cynllun  o 
fFurf-Iywodraeth  oedd  wedi  dynu  allan  i'r 
seiadau  a  Iynent  wrtho.  Yn  mlaenaf,  yr 
oedd  Cymdeithasfa  Gyffredinol  i  gael  ei 
chynal,  cynwysedig  o  efengylwyr,  cyng- 
horwyr,  ac  henuriaid,  tua  haner  cant 
mewn  rhif,  o  wahanol  ranau  y  wlad.  Ei 
gwaith  fyddai  rhoddi  math  o  gymeradwy- 
aeth  gyffredinol  i'r  hyn  oedd  wedi  ei  ben- 
derfynu  yn  flaenorol  mewn  cylch  mwy 
mewnol  ;  ac  yr  oedd  pob  aelod  o  honi  i 
gael  cyfleustra  i  ddangos  y  goleuni  oedd 
ynddo.  Yn  mhellach,  ynddi  yr  oedd  cer- 
yddon  cyhoeddus,  a  dysgyblaeth  gyhoedd- 
us  i  gael  eu  gweinyddu,  a  phob  mater  a 
ddaliai  gysylltiad  a'r  holl  Gorph  i  gael  ei 
drafod,  Yn  nesaf,  yr  oedd  Cymdeithasfa 
fwy  mewnol  i  fod,  cynwysedig  o  tua 
phump-ar-hugain  o  efengylwyr  a  henur- 
iaid.  I  hon  dysgwylicl  i  bob  aelod  i 
ddyfod  a  holl  gynyrch  ei  sylwadaeth,  gyda 
golwg  ar  achosion  tymhorol  ac  ysprydol, 
i'w  Iledu  gerbron  yr  Arglwydd  ;  ynddi  yr 
oedd  materion  i  gael  eu  penderfynu  cyn 
eu  dwyn  i'r  Gymdeithasfa  Gyífredinol ; 
ynddi  hefyd  yr  oedd  y  pregethwyr  i  gael 
eu  harholi  a'u  derbyn,  gwahanol  achosion 
i  gael  eu  gwrandaw  a'u  penderfynu,  a 
chyfarwyddiadau  i  gael  eu  rhoddi  parthed 
priodas  a  dysgyblaeth.  Yn  drydydd,  yr 
oedd  corph  mwy  mewnol  drachefn  i  fod, 
cynwysedig  o'r  efengylwyr  oeddynt  dadau. 


y  rhai  yr  oedd  meddwl  Crist  ganddynt,  ac 
a  oeddynt  yn  byw  gydag  ef,  ac  felly  a 
feddent  synwyrau  ysprydol  wedi  cael  eu 
hawchlymu,  fel  y  gallent  wahaniaethu 
rhwng  gwirionedd  a  thwyll.  I'r  corph 
mwyaf  mewnol  hwn  yr  oedd  achosion  o 
anhawsder  i  gael  eu  dwyn,  ynddo  y  profid 
yr  ysprydion,  yr  amlygid  y  pethau  mwyaf 
dirgel,  ac  y  penodid  i  bob  un  y  Ile  yn  mha 
un  y  mynai  yr  Arglwydd  ei  osod.  Meddai 
Harris :  "  Y  corph  hwn  yw  bywyd  a 
chalon  y  Gymdeithasfa  fewnol,  ac  hefyd  y 
Gymdeithasfa  Gyffredinol,  yn  nghyd  â 
holl  gyfanswm  yr  eneidiau  sydd  wedi  cael 
eu  gosod  dan  ein  gofal."  Gwelir  fod  y 
cynllun  hwn  o  ffurf-Iywodraeth  eglwysig 
yn  ei  feddwl  yn  y  Gymdeithasfa  yn  Llan- 
fnir-muallt,  er  mai  yn  awr  y  gwna  ei 
datguddio,  ac  mai  er  mwyn  ei  roddi  mewn 
gweithrediad  y  cynhaliwyd  arholiad  ar  y 
cynghorwyr  yno,  ac  y  cawsent  eu  rhanu 
yn  dri  o  wahanol  ddosparthiadau.  Bu  yn 
Sir  Benfro  am  bythefnos,  gan  wneyd  ei 
oreu  i  ddwyn  seiadau  y  sir  i  berthyn  i'w 
blaid,  yn  yr  hyn  y  cynorthwyid  ef  yn 
zêIog  gan  John  Sparks.  Gwnelai  ei  gar- 
tref  yn  Hwlffordd,  ac  oddiyno  elai  ar 
wibdeithiau  i'r  holl  wlad  o  gwmpas.  My- 
nega  iddo  gael  ei  siomi  yn  enbyd  na  ddaeth 
John  Harry,  y  cynghorwr,  ato  yn  St. 
Kennox  ;  i'w  absenoldeb  ei  wanu  fel  brath 
cleddyf.  Gwelir  felly  nad  cywir  y  nodiad 
yn  nghofnodau  Cynideithasfa  Llanfair- 
muallt  am  y  cynghorwr  hwn.  Un  noson, 
yn  y  seiat  breifat  yn  Hwlffordd,  daeth  y 
diafol  i  mewn.  Dangosodd  ei  bresenoldeb 
trwy  beri  i  rywun  holi  parthed  y  priodol- 
deb  o  fyned  i  wrando  Howell  Davies  yn 
pregethu.  Nid  oedd  Harris  yn  barod  i 
ateb,  felly  ceryddodd  y  dyn  am  ofyn  y  fath 
gwestiwn.  Dywedai  ei  bod  yn  rhy  hwyr 
i  ymdrin  a'r  mater  y  noson  hono ;  nad 
oedd  neb  i  lefaru  ond  efe,  ac  mai  efe,  am 
y  pryd,  oedd  genau  Duw.  Dywedodd,  yn 
mhellach,  fod  y  mwyafrif  o'r  cynghorwyr 
a'r  aelodau  perthynol  i  dŷ  cwrdd  Hwl- 
ffbrdd  yn  cydweled  ag  ef ;  ond  yn  hytrach 
nag  ymladd,  os  byddai  y  blaid  arall  yn  ei 
hawlio,  yr  ai  efe  a'i  ganlynwyr  allan  i'r 
heol.  Yr  un  seiat  cyfododd  anghydweled- 
iad  rhyngddo  â  John  Sparks,  a  Madam 
Griffiths,  am  fod  y  ddau  yn  sibrwd  wrth 
eu  gilydd  pan  fyddai  ef  yn  siarad  yn  y 
Gymdeithasfa.  Mor  ddolurus  oedd  ei 
deimlad  fel  y  gadawodd  y  cyfarfod  a'r  dref 
yn  ddisymwth,  gan  fyned  tua  St.  Kennox. 
Yno,  holai  ei  hun  ai  nid  oedd  gwaith 
Madam  Griffìths  ar  ben,  neu  ynte,  ai  nid 

ewyllys  yr  Arglwydd  oedd  tori  y  Cyfundeb 
Methodistaidd  i  fynu  yn  hollol  ?  Yn 
raddol,  modd  bynag,  llonyddodd  ei  deim- 
lad,  ac  aeth  yn  ei  ol  i  Hwlffordd,  at  y 
brodyr  a'r  chwiorydd,  gan  gyfaddef  ei 
edifeirwch. 

O  Sir  Benfro  teithiodd  trwy  ranau  isaf 
Sir  Aberteifì,  a'r  rhanau  agosaf  iddi  o  Sir 
Gaerfyrddin,  ond  cafodd  fod  y  rhan  fwyaf 
o'r  seiadau  yn  cydymdeimlo  â  Rowland. 
Bu  yntau  yn  dra  llym  wrthynt  o'r  herwydd, 
gan  ddweyd  nad  oedd  am  ymweled  â  hwy 
drachefn,  oddigerth  iddynt  roddi  iddo  y 
lle  a  gawsai  gan  Dduw.  Wedi  cyrhaedd 
Llwynyberllan  yn  ei  ol,  croesodd  dros  y 
mynyddoedd  i'r  Hen  Fynachlog,  lle  o  fewn 


eidfa  fawr  yn  yr  Hen  Fynachlog,  a  chwedi 
pregethu,  cadwodd  seiat  breifat.  Dy- 
wedodd  yno  drachefn  am  ei  anwyldeb  at 
Rowland,  ond  fod  yn  rhaid  iddo  yn  awr 
ymladd  yn  ei  erbyn.  Ymddengys,  modd 
bynag,  iddo  ddeall  mai  nid  oddiar  ddyb- 
enion  crefyddol  yr  oeddynt  wedi  anfon  am 
dano,  a  dywedodd  na  ddeuai  yno  drachefn, 
hyd  nes  y  byddent  wedi  ymffurfio  yn 
rheolaidd,  ac  wedi  anfon  am  dano,  nid 
oddiar  ragfarn  at  y  brawd  Rowland,  ond 
oddiar  ofn  Duw,  ac  yspryd  cariad.  Tran- 
oeth,  croesodd  y  Mynydd  Mawr,  ac  wedi 
ymweled  ag  amryw  leoedd  yn  Sir  Faes- 
yfed  a  Brycheiniog,  dychwelodd  i  Dre- 
fecca. 

rhyw  filltir  i  Bontrhydfendigaid,  ac  heb  fod 
dros  ddeg  miUtir  o  Langeitho.  Ymddeng- 
ys  fod  y  ddeadell  yma  yn  wrthwynebol  i 
Rowland,  a'u  bod  wedi  anfon  gwahoddiad 
i  Harris  ymweled  â  hwy.  Wrth  ei  fod  yn 
pasio  trwy  Dregaron,  llanwyd  ei  yspryd  â 
chariad  dirfawr  at  Rowland.  "  Yr  wyf 
yn  gweled  mai  fy  mrawd  ydyw,"'  meddai ; 
"  yr  wyf  yn  llawen  am  mai  efe  sydd  yn 
ben  (ar  y  brodyr  oedd  wedi  ymwrthod  â 
Harris)  ;  ac  y  mae  yn  flin  genyf  weled 
cynifer  o  wiberod  o'i  gwmpas,  yn  ei  frathu 
ac  yn  ei  wenwyno."  Gwehr  fod  Harris, 
yn  nyfnder  ei  yspryd,  yn  gorfod  anwylo 
Rowland,  a'i  fod  yn  beio  rhywrai  oedd  o'i 
gwmpas  yn  fwy  nag  efe.     Cafodd  gynull- 


Ar  y  dydd  olaf  yn  Hydref,  cyfarfyddodd 
corph  mewnol  y  Gymdeithasfa  yn'Nhre- 
fecca,  Llefarodd  Harris  yn  helaeth  am 
ddyfod  i  feddu  yr  un  goleuni,  onide  na 
fyddai  yr  undeb  rhwng  yr  aelodau  yn 
ysprydol  o  gwbl,  eithr  yn  undeb  cnawdol,  fel 
eiddo  y  blaid  oedd  wedi  ymranu.  Trowyd 
dau  gynghorwr,  sef  William  James,  a  Rue 
Thomas,  allan  o'r  cyfarfod,  i  weddío,  am 
nad  oeddynt  yn  tyfu,  ac  nad  oedd  pwys  y 
gwaith  yn  gorphwys  ar  eu  hysprydoedd,  ac 
hefyd  am  nad  oeddynt  yn  gallu  ymwthio 
yn  mlaen  oddifewn  i'r  llen.  Ychydig  o 
wahaniaeth  a  welai  Harris  rhwng  eu 
hysprydoedd  ag  eiddo  y  blaid  arall.  Am- 
Iwg  fod   ei   safon    o'r   hyn    a    ystyriai   yn 


YR    YMRANIAD. 


395 


ysprydolrwydd  yn  yinddyrchafu  yn  gyflym, 
a'i  bod  ar  gyrhaedd  pwynt  uwchlaw  yr 
hyn  sydd  yn  bosibl  i'r  cyffredin  o  dduwiol- 
ion. 

Cawn  ef  ar  y  ^edd  o  Dachwedd  yn 
cychwyn  ar  daith  i'r  Gogledd.  Gwedi 
ymweled  ar  ei  ffordd  ag  amryw  leoedd  yn 
Sir  Faesyfed,  y  mae,  dydd  Gwener, 
Tachwedd  g,  yn  cyrhaedd  Llwydcoed,  yn 
Sir  Drefaldwyn.  Nid  oedd  pall  ar  ei 
wroldeb  wrth  wrthwynebu  yr  anhawsderau 
a  welai   o'i    flaen.     "  Y   mae  fy    yspryd," 


phregethodd  yno  drachefn  ar  y  geiriau : 
"  A  ydych  chwi  yn  awr  yn  credu  ?  "'  Ym- 
ddengys  iddo  gael  odfa  nerthol  iawn. 
Dangosai  dri  nod  yr  etholedigion,  sef  eu 
bod  yn  cael  eu  dysgu  gan  Dduw  ;  eu  bod 
yn  adnabod  Ilais  Crist,  ac  yn  gwrando 
arno  ;  a'u  bod  yn  edrych  ar  yr  hwn  a 
wanasant.  Taranai  yn  ofnadwy  yn  erbyn 
yr  yspryd  hunanol  a  balch  oedd  wedi  dyfod 
i  fewn  i  fysg  y  rhai  a  fuasent  unwaith  yn 
syml,  ac  yn  barod  i  gymeryd  eu  dysgu. 
"  Rhybuddiais    y    bobl,"    rneddai,    "  rhag 

meddai,  "  uwchlaw  holl  ddiaflaid  y  Gog- 
ledd;  yr  wyf  yn  edrych  arnynt  fel  gwybed." 
Yn  Llanrhaiadr  Mochnant,  un  awr  yr 
arhosodd,  i  gael  ymborth  iddo  ei  hun  a'i 
anifail,  ac  yna,  trafaelodd  trwy  y  nos,  gan 
gyrhaedd  Mwnglawdd,  Ile  heb  fod  yn 
nepell  o  \Vrexham,  boreu  y  Sadwrn. 
Pregethodd  yma  gyda  dylanwad  mawr  ar 
y  Drindod,  bwyta  cnawd  ac  yfed  gwaed 
Mab  y  Dyn,  a  dangosai  am  farwolaeth 
Duw,  ei  fod  uwchlaw  dirnadaeth  y  cnawd. 
Yn   Mwnglawdd  yr  arosodd  dros  y  Sul,  a 


gwrando  ar  reswm,  ac  anogais  hwynt  i 
wrando  ar  yr  Arglwydd  yn  unig ;  am 
iddynt  ein  gadael  ni  i'r  Arglwydd.  Dy- 
W'edwn  fy  mod  w'cdi  dyfod  i  droi  eu 
calonau  at  yr  Arglwydd ;  nad  oedd  genyf 
un  gwaith  arall,  '  ac  oni  chlywch  lais 
Crist  ynom  ni,'  meddwn,  '  yn  cyrhaedd 
eich  calonau,  gadewch  ni.  Nid  yw  o  un 
pwys  beth  a  fuoch,  beth  ydych  yn  awr  yw 
y  pwnc.  Bu  Saul  yn  mysg  y  prophwydi, 
a'r  morwynion  ffol  yn  mysg  y  morwynion 
call,    ond    nid    ydynt    gyda    hwy   yn   awr. 

Gwrthddadl  :  Felly,  yr  ydych  yn  dal 
syrthiad  oddiwrth  ras  ?  Nac  ydym  ;  nis 
geill  y  rhai  sydd  ar  y  graig  syrthio,  ond 
pwy  ydynt  ?  Yr  ydym  yn  galw  llawer  yn 
frodyr  na  wna  Duw  arddel.  Rhaid  i  mi 
siarad  yn  blaen  wrthych ;  nid  yw  o  un 
pwys  genyf  beth  a  ddywedir  am  danaf, 
oblegyd  nid  trosof  fy  hun  yr  ydwyf  wedi 
dod,  eithr  dros  yr  Arglwydd.'  Dywedais, 
yn  mhellach,  mai  Diwygwyr  yn  yr  Eglwys 
ydym,  ac  nad  oeddym  yn  eglwys  nac  yn 
sect  ar  wahan." 

Diau  fod  y  bregeth  hon  yn  esiampl  bur 
deg  o'i  genadwri  yr  adeg  yma  at  seiadau 
Gogledd  Cymru.  Prydnhawn  y  Sul,  aeth 
i  dref  \Vrexham,  lle  y  pregethodd  oddiar 
y  geiriau :  "  A  thrwy  ei  gleisiau  ef  yr 
iachawyd  ni."  "  Odfa  gyda  llawer  o 
ryddid  mewn  modd  syml,"  y  geilw  hon. 
Aeth  yn  ei  ol  i  Mwnglawdd  nos  Sul,  lle  y 
pregethodd  drachefn.  Gwedi  y  bregeth, 
cadwodd  seiat  breifat,  a  siaradodd  yn  hir 
ar  enedigaeth,  dyoddefìadau,  a  gwaed 
Duw.  "  Llefais,"  meddai,  "  ychydig,  yn 
ol  pob  tebyg,  a  gaiff  Duw  yma  yn 
foddlon  i  gymeryd  eu  dysgu  ganddo,  tra  y 
bydd  eraill,  ar  ol  iddynt  ei  brofi  am  lawer 
blwyddyn,  a'i  gael  ef  yn  ffyddlon,  yn  ei 
adael,  gan  ymddiried  yn  eu  doethineb  eu 
hunain,  ac  yn  eu  cof,  ac  mewn  llyfrau. 
Yr  oedd  y  gogoniant  yma,  a  daeth  yr 
Arglwydd  i  lawr  mewn  gwirionedd,  i 
gadarnhau  yr  eneidiau.  Gwedi  hyn,  bum 
gyda'r  pregethwyr  hyd  ddau  o'r  gloch  y 
boreu,  agorwyd  fy  ngenau  yn  wár  i  roddi 
gofal  yr  eneidiau  yn  y  lle  yma  iddynt,  yn 
yr  un  geiriau  ag  y  gwnaeth  Paul  i  hen- 
uriaid  Ephesus.  Eto,  nid  myfi  a  lefarai, 
eithr  yr  Arglwydd  ynof  fi."  Dydd  Llun, 
cawn  ef  yn  Llansanan,  a  phregethodd, 
gyda  chryn  ryddid,  i  ychydig  o  eneidiau 
syml  oeddynt  yn  barod  i  wrando  yr 
efengyl.  Nos  Lun,  y  mae  yn  yr  Hen 
Blas,  ac  yn  pregethu  oddiar  y  geiriau  : 
"  Gwir  yw  y  gair,  ac  yn  haeddu  pob 
derbyniad."  Ei  destun  yn  y  Plasbach, 
boreu  dydd  Mawrth,  oedd :  "  Wele  yr 
wyf  yn  sefyll  wrth  y  drws  ac  yn  curo." 
Dywed  fod  awdurdod  rhyfedd  yn  cydfyned 
a'i  eiriau.  "  Dangosais  i  bwrpas,"  meddai, 
"  fel  y  mae  yr  Ysgrythyr  yn  dwyn  tystiol- 
aeth  i  ogoniant  y  Dyn  hwn  ;  nad  digon 
credu  fod  Duw  ynddo,  neu  gydag  ef,  ond 
mai  efe  yw  y  Perffaith,  a  bod  ei  waed  yn 
waed  Duw,"  Ychwanega  :  "  Y  fath  us 
sydd  i'w  gael  yn  awr  yn  mhob  man  !  Y 
mae  Uawer  yn  cael  eu  taflu  o  gwmpas,  ac 
yn  cael  eu   profi,   gan  yr  ymraniad  hwn. 


Ychydig  yn  y  rhanau  hyn  o'r  wlad  sydd 
wedi  cael  eu  deffro,  er  fod  yma  lawer  o 
bregethu."  Ai  ychydig  wedi  eu  deffro  fel 
ag  i  ymuno  â  chrefydd  a  olyga,  ynte  wedi 
eu  deffro  i  ganfod  pethau  yn  yr  un  goleuni 
ag  ef,  sydd  ansicr. 

Dydd  lau,  y  mae  yn  Waunfawr,  ger 
Caernarfon,  ac  yma  y  cenfydd,  am  y  tro 
cyntaf,  bamphledyn  Daniel  Rowland. 
"  Neithiwr,"  meddai,  "  gwelais  gyhuddiad 
yr  anwyl  frawd  Rowland  yn  fy  erbyn,  sef 
fy  mod  yn  dal  pedair  o  heresiau  ;  gwadu  y 
term  '  Person,'  dal  i'r  Tad  ddyoddef  ac  i 
Dduw  farw,  fod  corph  Crist  yn  holl- 
bresenol,  a'm  bod  wedi  ymchwyddo. 
Pwysais  y  cyhuddiadau  hyn  gerbron  yr 
Arglwydd,  a  chefais  fy  mod  yn  ddieuog." 
Nid  ydym  yn  sicr  beth  a  olyga  wrth 
"  ddieuog."  Prin  y  gallai  wadu  ei  fod  yn 
dal  rhai  o'r  athrawiaethau  a  dadogir  arno 
gan  Daniel  Rowland  ;  defnyddiai  yr  ym- 
adrodd  am  farwolaeth  Duw  yn  fynych 
wrth  bregethu  yn  ystod  y  daith  hon  ; 
efallai  mai  ei  feddwl  yw  nad  oedd  y 
golygiadau  y  dywedir  ei  fod  yn  eu  coleddu 
yn  heresiau.  Ond  y  mae  yn  amlwg  fod 
ei  deimlad  at  Rowland  yn  dyfod  yn  llai 
dohirus.  "  Yr  oeddwn  yn  ofidus,"  meddai, 
"  ddarfod  i'r  brawd  Rowland  ysgrifenu  fel 
hyn  ;  byddai  yn  dda  genyf  pe  bai  yn 
cymeryd  y  papyr,  ac  yn  ei  olchi  yn  y 
gwaed,  a'i  gyflwyno  i'r  Arglwydd."  Dydd 
Gwener,  aeth  i  Leyn,  i  Brynengan,  yn  ol  pob 
tebyg,  a  phregethodd  oddiar  Zecharias  xii. 
lo.  Yn  y  seiat  breifat,  dangosai  fod  yr  Ar- 
glwydd  wedi  dyfod  i'w  mysg  a'i  wyntyll,  ac 
aeth  yn  fanwl  ac  yn  helaeth  dros  ei  hanes  ei 
hun  o'r  cychwyn,  yn  nghyd  ag  achos  yr 
ymraniad  rhyngddo  a  phlaid  Rowland. 
Dydd  Sadwrn,  nlae  mewn  Ue  yn  Sir  Fôn, 
o'r  enw  Ysgubor  Fawr  ;  ei  destun  yw  : 
"  Yn  y  byd  gorthrymder  a  gewch."  Yma, 
cafodd  ei  daro  yn  glaf,  fel  y  methodd  fyned 
yn  ei  flaen  i  Lanfihangel,  fel  yr  arfaeth- 
asai  ;  dywed,  hefyd,  ei  fod  yn  isel  ei 
yspryd.  Medrodd  fyned  yno  y  Sul,  modd 
bynag,  a  phregethcdd  am  anfeidroldeb 
dyoddefiadau  Crist.  Dydd  Mawrth,  cawn 
ef  eto  yn  Waunfawr,  yn  troi  ei  wyneb 
tuag  yn  ol.  "  Yn  awr,"  meddai,  "  yr  wyf 
yn  troi  fy  wyneb  o'r  Gogledd  am  gartref, 
gwedi  cyflawni  gwaith  fy  Arglwydd,  yr 
wyf  yn  gobeithio,  ac  wedi  gosod  yn  nghyd 
ychydig  feini,  gan  wahanu  rhwng  y  cred- 
inwyr  a'r  annghredinwyr,  a'i  gwneyd  yn 
hawdd  i'r  rhai  sydd  yn  y  ffordd  i  dyfu." 
Y  mae  y  frawddeg  nesaf  yn  cyfeirio  at 
rywbeth   a'i  cyfarfyddodd,   nas  gwyddom 

ei  natur  na  pha  le  y  digwyddodd  :  "  Fy 
mywyd  yn  trin  a  achubwyd  o  safn  y 
llew  ;  atebodd  y  pwrpas  o  drywanu  fy 
nghnawd,  a  dinystrio  y  sothach  oedd  ynof, 
gystal  a  phe  buaswn  wedi  cael  fy  nwyn 
i  brawf.  Y  maent  hwy  yn  erhd,  nid 
gyda  cherig  a  phastynau,  ond  â  geiriau 
gwenwynig." 

Nos  tranoeth,  cyrhaeddodd  y  Bala.  Ei 
destun  ydoedd  :  "  Yn  hyn  yr  adnabuom 
gariad  Duw,  oblegyd  dodi  o  hono  ef  ei 
einioes  drosom  ni."  "  Cadwyd  íì  rhag 
suddo,"  meddai,  "  cefais  awdurdod,  a 
rhyddid,  a  nerth,  y  fath  na  chefais  erioed 
o'r  blaen  yma.  Dangosais  yr  angenrheid- 
rwydd  am  yr  Yspryd,  ac  eiddilwch  pob 
moddion  hebddo ;  yr  oeddwn  yn  llym 
at  annghrediniaeth,  ac  at  anwybodaeth 
am  Grist.  Dywedais  y  rhaid  i  mi  fod  yn 
ffyddlon,  a  llefaru  y  gwirionedd  i'r  amcan 
hwn  ;  fy  mod  yn  gadael  pob  peth  er 
myned  oddiamgylch.  Yna,  Ilefarais  yn 
llym  wrth  y  credinwyr  am  iddynt  aros 
ynddo,  trwy  barhau  i  gredu  ;  mai  hyn  yw 
ein  dyledswydd,  ac  nad  yw  pob  gras  ydym 
wedi  dderbyn  o  un  gwerth  i  ni  yn  ymyl 
hyn."  Beth  a  fu  ei  ddylanwad  yn  y  I3ala, 
nis  gwyddom  ;  nid  y w  yn  dweyd  pa  un  a 
Iwyddodd  i  droi  y  seiat  o'i  blaid.  Y  dydd 
Sul  canlynol,  yr  ydym  yn  ei  gael  yn 
Llanfair-Careinion,  Ile  y  pregetha  oddiar 
yr  un  testun  ag  yn  y  Bala.  Pregethodd 
yno  nos  Sul,  yn  ogystal  ;  ei  destun 
ydoedd  :  "  Gwir  yw  y  gair  ;  "  eithr  dywed 
na  chafodd  fawr  ryddid  hyd  nes  y  dechreu- 
odd  lefaru  am  ddirgelwch  Crist.  "  Dyma 
y  genadwri  a  roddir  i  mi  yn  mhob  man," 
meddai.  Y  dydd  Mawrth  canlynol,  yr 
oedd  yn  y  Fedw,  Ile  y  pregethodd  oddiar 
y  geiriau :  "  Y  mae  hwn  yn  derbyn 
pechaduriaid."  Dywed  :  "  Wrth  weddío, 
a  chanu,  a  phregethu,  dyrchafwyd  fi 
uwchlaw  y  diafol  yn  mhawb,  a  chefais 
ryddid  dirfawr  i  ddangos  gogoniant  y 
Dyn  hwn,  Dangosais  mai  efe  yw  y  Duw 
tragywyddol ;  y  bydd  i  bob  cnawd  addef 
ei  Dduwdod  yn  y  man  ;  ei  fod  yn  Dduw 
yn  mhob  man,  ond  na  fu  Duw  farw. 
Eglurais  i'r  Anfarwol  farw,  ei  fod  yn  byw 
pan  yn  angau,  ac  yn  ogoneddus  a  mawr. 
Ni  addefent  hwy  (plaid  Rowland)  ei  fod 
yn  Dduw,  eithr  fod  Duw  gydag  ef,  ac 
ynddo,  a'i  fod  yn  berffaith."  Yn  sicr,  nid 
yw  hyn  yn  ddarnodiad  cywir  o  syniadau 
Rowland,  credai  efe  yn  nuwdod  y  Gwar- 
edwr  lawn  mor  ddiysgog  a  fiarris  ei  hun. 
Ychwanega  :  "  Gelwais  seiat  breifat  ar  ol, 
ond    yr    oedd    cymaint    o'r    diafol    yn     eu 


mysg,  fel  yr  aethum  allan,  ac  y  gadewais 
hwynt."  Yna,  aeth  i  gyfeiriad  Sir  Aber- 
teifi,  ac  ymwelodd  a'r  Hen  Fynachlog  eto. 
Hawdd  gweled  ei  fod  yn  awyddus  am  gael 
gafael  yn  rhai  o  seiadau  Sir  Aberteifi,  yr 
hon  a  ystyrid  fel  yn  perthyn  yn  arbenig  i 
Daniel  Rowland.  Dywed  iddo  glywed  am 
ryw  wraig  yn  Northampton,  oedd  wedi 
prophwydo  y  byddai  un  yspryd,  un  athraw- 
iaeth,  ac  un  eglwys  trwy  yr  holl  deyrnas. 
Credai  efe  mewn  prophwydoliaeth,  a 
chafodd  y  dywediad  le  mawr  yn  ei  feddwl. 
"  Oni  wrthid  y  genedl  yr  efengyl,"  meddai, 
"  bydd  heddwch  a  gogoniant  mawr  ;  ond 
os  fel  arall,  nid  oedd  y  ddaeargryn  ond 
arwydd  o  farn."  Oddiyma,  aeth  adref 
trwy  Lwynyberllan. 

Yr  oedd  ei  weithgarwch  yr  adeg  yma 
yn  ddiderfyn  :  ac  y  mae  yn  sicr  fod  cyffro 
enbyd  yn  y  seiadau  trwy  yr  holl  wlad. 
Yn  wir,  ymledai  y  cyfFro  i'r  Eglwys 
Sefydledig,  ac  i  fysg  yr  enwadau  Ym- 
neillduol  ;  a  chymerai  yr  Eglwyswyr  a'r 
Ymneillduwyr  blaid  Rowland.  Ar  y 
ddeunawfed  o  Rhagfyr,  1750,  cawn  ef  yn 
St.  Andrew's,  ger  Caerdydd,  ac  fel  hyn  yr 
ysgrifena  :  "  Dyma  ddyddiau  ardderchog 
mewn  gwirionedd.  Y  mae  pawb  yn  cael 
eu  profi,  eu  hysgwyd,  a'u  gwyntyllu. 
Yr  holl  weinidogion  YmneiIIduol,  a'r  holl 
offeiriaid,  ein  brodyr  ein  hunain,  ydynt 
mewn  arfau  yn  fy  erbyn.  Yma,  yr  wyf 
yn  cael  Mr.  Lewis  Jones  wedi  aros,  yn  fy 
ngwrthwynebu,  a  dynoethodd  fi  neithiwr 
wrth  bregethu.  Aeth  un  o'r  brodyr  gau 
at  yr  offeiriad  yma  i'm  dynoethi,  ac  yr 
oedd  yntau  am  anfon  am  y  cwnstabli  ar 
unwaith  i'm  cymeryd.  Pan  glywais  y 
pethau  hyn,  Ilawenychodd  fy  yspryd  ynof. 
Teimlwn  y  groes  yn  dra  melus,  ac  yr 
oedd  y  syniad  am  gael  fy  nghymeryd  yn 
foddhaol  iawn  genyf."  Nid  oes  amheu- 
aeth  nad  oedd  yspryd  erledigaeth  yn 
rhedeg  yn  uchel  o'r  ddau  tu,  fod  plaid 
Harris  a  phlaid  Rowland  yn  camddarlunio 
geiriau  a  gweithredoedd  eu  gilydd,  a 
bod  Ilawer  o  fustl  chwerwder  o'r  ddwy 
ochr.  Ar  y  22ain  o  Rhagfyr,  pre- 
gethai  yn  Mhontypridd,  a  thra  yr  oedd 
wedi  hoelio  sylw'r  gynulleidfa,  darfu  i 
ryw  YmneiIIduwr,  Ilawn  o'r  diafol,  ei 
wrthwynebu     yn       gyhoeddus.  Trodd 

Harris  arno  ;  aeth  yntau  allan  o'r 
cyfarfod,  a  rhywun  arall,  Ilawn  o'r  diafol, 
fel  ei  hun,  gydag  ef,  ac  yna  daeth  yr 
Arglwydd  i  lawr. 

Ar  y  dydd  olaf  o"r  flwyddyn  1730,  a'r 
dydd   cyntaf  o'r    fiwyddyn    newydd,    cyn- 

helid  math  o  gyfarfod  rhagbarotoawl  i'r 
Gynideithasfa  gan  Howell  Harris  a'i  blaid 
yn  Llwynyberllan.  Ymddengys  mai  cyf- 
arfod  y  "  Corph  mewnol  "  ydoedd  ;  ac  yr 
oedd  tua  phump-ar-hugain  yn  bresenol, 
yn  mysg  pa  rai,  heblaw  Harris  ei  hun  a 
Madam  Grilîfiths,  y  cawn  Richard  Tibbot, 
John  Sparks,  John  Richard,  ac  eraill  o 
ryw  gymaint  o  enwogrwydd.  Yr  oedd  yr 
hunanymwadiad  a  ofynai  Harris  gan  y 
cynghorwyr,  a'r  ddysgyblaeth  a  gadwai 
arnynt,  yn  dechreu  dyfod  yn  annyoddefol 
o  lym  ;  ac  un  o  brif  orchwyhon  y  gwahanol 
Gymdeithasfaoedd  oedd  gwyntyllu  y  pre- 
gethwyr,  er  cael  gweled  pwy  a  ddeuai  i 
fynu  a'r  safon.  Rhoddwyd  hwy  dan  ar- 
hoUad  caled  yn  Lhvynyberllan.  Gofynid 
tri  chwestiwn  iddynt  :  (i)  A  oedd  eu 
gwybodaeth  o  Grist  yn  yr  yspryd,  ynte  yn 
y  pen  yn  unig  ?  (2)  A  oeddynt  yn  meddu 
llawn  sicrwydd  eu  bod  wedi  cael  eu  galw 
ganddo  i  bregethu  ?  Ac  os  felly,  a  oedd- 
ynt  yn  feirw  i  bob  math  o  amcanion 
personol,  ac  yn  barod  i  ddyoddef  pob  math 
o  galedi,  oerfel,  newyn,  noethni,  a  phob 
cyffelyb  groesau  ?  (3)  A  oeddynt  yn 
ymlynu  wrth  waith  hwn  y  diwygiad,  fel  y 
mae  yn  cael  ei  gario  yn  mlaen  oddifewn  i'r 
Eglwys  Sefydledig  ?  Braidd  nad  yw  yn 
gofyn  ganddynt  i  hunanymwadu  a'u 
hewyllys  ac  a'u  barn,  a  bod  yn  gwbl 
ddibris  o'u  hamgylchiadau,  gan  fod  yn 
fath  o  beirianau  yn  ei  law  ef,  i  fyned  o 
gwmpas,  ac  i  weithredu  fel  eu  gorch- 
ymynid.  Er  caleted  y  prawf,  atebodd  y 
cynghorwyr  y  gofyniadau  yn  foddlonol, 
rhai  gyda  mwy  a  rhai  gyda  llai  o  ffydd. 
Eithr  yr  oedd  un  cwestiwn  llosgawl  yn 
aflonyddu  meddyliau  y  cynghorwyr,  sef 
presenoldeb  a  swyddogaeth  Madam  Grif- 
fiths,  "  y  Llygad,"  yn  y  Gymdeithasfa. 
Mewn  gwirionedd,  hi  a  lywodraethai  i 
raddau  mawr,  gan  y  credai  Harris  fod 
meddwl  Duw  ganddi  ;  a  phan  y  gweith- 
redai  mewn  rhyw  amgylchiad  heb  ymgyng- 
hori  â  hi,  nid  esgeulusai  hithau  ei  geryddu 
yn  llym.  Yr  oedd  ei  llywodraeth  yn 
pwyso  fel  hunllef  ar  y  pregethwyr,  a  dyma 
y  mater  yn  dyfod  i'r  bwrdd.  "  Gwedi 
hyn,"  meddai  Harris,  "  pan  nad  oedd 
Madam  Griffìths  yn  cael  rhyddid  i  siarad, 
mi  a  aethum  allan,  a  thorwyd  y  cwbl  i 
fynu  mewn  annhrefn."  Ai  y  cynghorwyr 
a"i  rhwystrent  i  lefaru,  gan  wrthod 
gwrando ;  ynte  hi  a  deimlai  nas  gallai 
siarad  fel  arfer,  am  nad  oedd  y  cyfarfod 
mewn  cydymdeimlad  â  hi,  nis  gwyddom. 
\^r  olaf  sydd  fwyaf  tebyg.      Parhaodd  yr 


annhrefn  a'r  dyryswch  am  bum'  awr  ; 
Madam  Griíîfìths  yn  bygwth  ymadael,  a 
Harris  a  rhai  o'r  cynghorwyr  yn  crefu 
arni  beidio  ;  "  a'r  Arglwydd  a'i  cadwodd 
rhag  myned,"  meddai  y  dydd-lyfr.  O 
gwmpas  deuddeg,  cyfarfyddwyd  drachefn, 
buwyd  wrthi  yn  dadleu  hyd  dri  o'r  gloch 
y  boreu,  ac  yna  trodd  y  fuddugoliaeth  o 
blaid  Harris.  "  Gwedi  brwydr  enbyd  a 
maith  â  Satan,"  meddai,  "  o  gwmpas  tri 
o'r  gloch  y  boreu,  daeth  yr  Arglwydd  i 
lawr,  ac  unodd  hi  a  minau  â  hwy."  Diau 
genym  mai  parch,  yn  ymylu  ar  fod  yn 
addoliad,  i  I^owell  Harris  a  barodd  i'r 
brodyr  roddi  ffordd.  Cyfodasai  Harris  yn 
y  canol,  gan  ofyn  pwy  oedd  yn  teimlo  ar 
ei  galon  i  roddi  ei  hun,  enaid  a  chorph,  i'r 
x\rglwydd,  ac  i'w  gilydd  dros  byth  ?  Y 
cyntaf  i  ateb  yr  alwad  oedd  Thonias  Jones  ; 
y  nesaf  oedd  Thomas  Williams,  yn  dra 
difrifol ;  gwedi  hyny,  amryw  eraill,  ac  yn 
eu  mysg  Richard  Tibbot.  "Yna,"  medd 
y  cofnodau,  "  mor  fuan  ag  yr  oedd  pob  un 
yn  ildio,  yr  oedd  gogoniant  gweledig  yn 
gorphwys  arno,  a  theimlai  pawb  berthynas 
a'u  gilydd  na  wyddent  am  ei  chyffelyb  o'r 
blaen,  a  theimlent  bob  peth  yn  gyffredin." 
Yn  awr  y  gwelai  Harris  sylfaen  teml 
Dduw  yn  Nghymru  yn  cael  ei  gosod  i 
lawr.  Hawdd  gweled  eu  bod  wedi  colli 
pwyll  a  barn,  gan  ymgladdu  yn  y  cyfriniol 
a'r  dychymygol.  Ond  yr  oedd  amryw  o'r 
brodyr  yn  petruso,  wedi  y  cwbl,  a  gwrth- 
odasant  ateb  ar  y  pryd. 

Ar  yr  ail  o  lonawr,  yr  oedd  y  Gym- 
deithasfa  yn  Dyserth.  Yn  Llanfair- 
muallt,  ar  y  ffbrdd  tuag  yno,  pregethodd 
Thomas  Williams  a  John  Relly.  Agorwyd 
y  Gymdeithasfa  gyda  phregeth  rymus  gan 
John  Sparks.  Yna,  dechreuodd  Harris 
lefaru,  am  yr  angenrheidrwydd  anorfod  i 
bawb  roddi  eu  hunain  i  fynu  i'r  Arglwydd, 
i'w  waith,  ac  i'w  gilydd  ;  fod  yr.  amser 
wedi  dyfod  yn  awr  i  osod  i  lawr  y  sylfaen, 
ac  i  ymuno  yn  nghyd.  Yna,  gofynai, 
megys  y  gwnaethai  yn  Llwynyberllan  : 
"  Pwy  sydd  yn  awr  yn  barod  i  adael  pob 
peth  er  mwyn  Duw  a'r  gwaith  hwn  ? 
Pwy  a  fedr  roddi  ei  enaid,  ei  gorph,  a'i 
yspryd,  yn  nghyd  a'r  oll  ag  ydyw,  a'r  oll 
sydd  ynddo,  i'r  Arglwydd,  ac  i  ni,  ei  frodyr 
a'i  weision  ?  "  Crybwyllodd  fod  deg  o 
honynt  wedi  cydymrwymo  i  wneyd  hyny 
yn  Llwynyberlian.  Cododd  nifer  mawr  i 
ddangos  eu  parodrwydd,  ac  wrth  eu 
gweled  ar  eu  traed,  sibrydai  y  cynghorwr 
William  Powell  wrth  Harris  :  "  Y  mae  yr 
Arglwydd     yn     gwneyd    gwaith    mawr." 

Eithr  aeth  nifer  allan  heb  ateb,  ac  yn  eu 
mysg  rai  oeddynt  wedi  rhoddi  i  mewn  yn 
Llwynyberllan,  sef  John  Richard,  Llan- 
samlet,  Thomas  Bowen,  Llanfair-muallt, 
Stephen  Jones,  WiUiam  Jones,  a  Rue 
Thomas.  &c.  Nifer  y  rhai  ddarfu  ym- 
rwymo  oedd  saith-ar-hugain,  ac  ymgyfam- 
odent  eu  bod  hwy,  a'r  hyn  oll  a  feddent,  i 
gael  eu  Uywodraethu  a'u  trefnu  gan  y 
corph  cyffredin  ;  y  gwnaent  bregethu  neu 
beidio  pregethu,  rhoddi  eu  hoU  amser  i 
fyned  o  gwmpas,  yn  union  fel  y  trefnid 
iddynt  ;  y  rhoddent  eu  gwasanaeth  oll 
iddo  ef  ac  i'w  gilydd,  gan  gymeryd  y  naill 
y  Uall,  er  gwell  ac  er  gwaeth.  "  Dangosais 
iddynt  fawredd  y  gwaith,"  meddai  Harris, 
"  ei  fod  tu  hwnt  i'r  hyn  yr  oeddym  yn 
ymwneyd  ag  ef  yn  ílaenorol ;  fod  hwnw 
yn  gofyn  am  i  ni  fod  yn  farw  i'n  hewyllys 
a'n  doethineb  ein  hunain  ;  eithr  fod  hwn 
yn  gofyn  doethineb  arbenig,  i  weled  pwy 
sydd  wedi  cael  ei  anfon  gan  yr  Yspryd 
Glân."  Gwehr  fod  y  cynghorwyr  a  gan- 
lynent  Harris  yn  ymffurfio  yn  fath  o  urdd, 
ac  yn  cymeryd  arnynt  fath  o  adduned,  nid 
annhebyg  o  ran  llymder  dysgyblaeth,  a 
llwyrder  ufudd-dod,  i'r  urddau  arbenig  yn 
yr  Eglwys  Babaidd.  Cofnodir  nad  oedd 
Richard  Tibbot  yn  Dyserth,  am  y  cawsai 
ei  anfon  ar  daith  i'r  Gogledd,  a  Lewis 
Evan  gydag  ef. 

Y  dydd  Llun  canlynol,  yn  Gore,  clywodd 
fod  ei  fam  wedi  marw.  Brysiodd  tuag 
adref,  ac  wrth  edrych  ar  y  corph,  yr  oedd 
natur  yn  derfysglyd  ynddo,  ond  pan  y 
clywodd  mai  ei  geiriau  diweddaf  oeddynt : 
"  Arglwydd  lesu,  derbyn  fy  yspryd,"  ym- 
dawelodd,  ond  hiraethai  yntau  am  fyned 
adref.  Pregethodd  yn  ei  hangladd  oddiar 
y  geiriau :  "  O  angau,  pa  le  niae  dy 
golyn  ?  "  Erbyn  hyn,  y  mae  yn  cael  sail 
i  ofni  fod  y  llanw  yn  dechreu  troi  yn  ei 
erbyn  yn  ngwahanol  ranau  y  wlad.  Yn 
Erwd,  cafodd  lythyr  o  Dyserth,  lle  y 
cadwai  ei  Gymdeithasfa  yr  wythnos  cyn 
hyny,  fod  y  seiat  wedi  ymwrthod  ag  ef,  ac 
wedi  rhoddi  ei  hun  dan  ofal  Thomas 
Bowen.  Yn  Cwmcynon,  ar  ei  ffordd  i 
Sir  Benfro,  cofnoda  fod  pawb  a  wrandaw- 
sent  arno  yno,  naill  ai  wedi  cael  eu  har- 
gyhoeddi,  neu  eu  dystewi  ;  na  wnaeth  neb 
ei  wrthwynebu,  ond  iddynt  fyned  allan. 
Mewn  amryw  fanau  yn  Sir  Gaerfyrddin, 
dywed  iddo  adael  y  seiat  heb  gymeryd  ei 
gofal,  am  y  teimlai  yno  bresenoldeb  y 
diafol.  Trafaelodd  Benfro  yn  bur  fanwl  ; 
dywed  iddo  gael  odfaeon  da,  "  ond," 
meddai,   "  yr  wyf  yn  cael  fy  nuo  gymaint 


oblegyd  fy  athrawiaeth,  a'm  canlynwyr,  a 
Madam  Griíìiths,  fel  y  mae  yn  gofyn  cryn 
lawer  o  ffydd  i'm  derbyn  i  d}'."  Yn  nesaf, 
cawn  ef  ar  daith  yn  Sir  Forganwg,  a  thra 
cymysglyd  y  mae  yn  cael  pethau.  Ar  y 
ddegfed  o  Chwefror,  ysgrifena  fel  y  canlyn 
yn  y  Dyffryn,  ger  Taibach  :  "  Neithiwr, 
daethum  yma,  ar  ol  pregethu  yn  yr  Hafod, 
ac  wedi  gwrthod  aros  yno,  am  nad  oedd 
yr  Arglwydd  yn  eu  mysg.  Pan  y  pre- 
gethwn  iddynt,  yr  oedd  y  cyfan  yn  eu 
condemnio,  am  iddynt  adael  yr  Arglwydd." 
Prydnhawn  yr  un  dydd,  pregethai  yn 
Castellnedd,  ac  aeth  yr  hwyr  hono  i  d\' 
John  Richard,  Llansamlet,  i  letya.  Eithr 
yno  cafodd  fod  John  Richard  wedi  sefyll 
ar  ol,  ac  wedi  methu  dyfod  i'r  goleuni,  gan 
gymeryd  ei  berswadio  gan  ei  wraig,  a 
chan  ei  reswm  cnawdol,  a'i  ddiffyg  ffydd. 
Yr  oedd,  hefyd,  wedi  troi  yn  erbyn  Madam 
Grifììths.  Ymadawodd  Harris  ar  unwaith, 
gan  deithio  trwy  y  nos,  nes  cyrhaedd 
Llandilo  Fach.  Ar  y  ffordd,  amheuai  ai 
ni  wnai  yr  Arglwydd  godi  rhyw  gorph 
arall  o  bobl  i  gario  yn  mlaen  ei  waith  ? 
Ac  ai  ni  fyddai  iddo  ef  a  Madam  Griffiths 
gael  eu  gadael  wrthynt  eu  hunain  yn  y 
diwedd,  a'r  bobl  wedi  myned  i  wrando  y 
blaid  arall  ?  Yn  Gelly-dorch-leithe,  dran- 
oeth,  cyfeiria  at  dý  y  cynghorwr  George 
Philhps,  fel  tỳ  ychwanegol  y  darfu  iddo 
wrthod  aros  o'i  fewn,  am  nad  oedd  yr 
Arglwydd  yn  ben  yno. 

Ar  y  i^eg  o  Chwefror,  1751,  cynhehd 
cyfarfod  yn  Nhrefecca  i  drefnu  teithiau  y 
cynghorwyr  i  wahanol  leoedd.  Pender- 
fynwyd  fod  pump  i  fod  ar  daith  yn  gyson 
yn  y  Dê,  a  phedwar  yn  y  Gogledd  ;  trwy 
y  trefniant  yma,  tybid  y  byddai  pob  seiat  yn 
cael  ymweliad  unwaith  yr  wythnos.  Cyd- 
unwyd,  yn  mhellach,  fod  y  cynghorwyr  i 
ymweled  ag  aelodau  preifat,  y  rhai  y  tybid 
eu  bod  yn  gymhwys  i  uno,  gan  roddi 
gwybod  ara  danynt  i  Harris  a  Madam 
Griffiths,  fel  y  gallent  hwy  eu  sefydlu  yn 
eu  Ile.  Nid  oedd  neb  i  gael  eu  hystyried 
yn  aelodau  ond  a  feddent  y  ffydd,  ac  a 
roddasent  eu  hunain  i'r  Arglwydd,  ond  yr 
oedd  y  rhai  a  ddifrifol  geisient,  ac  a  ym- 
drechent  ddyfod  i  fynu,  i  gael  ymweled  â 
hwy.  Cafwyd  yma,  hefyd,  fod  amryw 
frodyr  yn  weiniaid,  a  rhai  yn  tueddu  i  droi 
yn  ol.  Yr  ydym  yn  cael  cyfarfod  cyffelyb 
yn  Nghastellnedd,  EbriU  10  a  11,  yn  mha 
un,  heblaw  Howell  Harris  a  Madam 
Griffiths,  yr  ocdd  yn  bresenol  John  Sparks, 
Richard  Tibbot,  Lewis  Evan,  ac  amryw 
eraill.       Y   nesaf  at   Harris   ei  hun,   John 

Sparks  oedd  prif  ddyn  y  Gymdeithasfa  yn 
awr,  ac  efe,  fel  rheol,  a  agorai  y  gwahanol 
gyfarfodydd  gyda  phregeth.  Traethodd 
Harris  yn  helaeth  ar  y  nodweddion  gofynol 
yny  "  tadau,"  y  "  gwŷrieuainc,"  a'r  "  plant." 
Gan  y  "tadau,"  gofynid  am  galon  ac 
yspryd  tadol,  eu  bod  wedi  tyfu  mewn 
ffydd  a  phrofiad,  nes  meddu  sefydlogrwydd 
ysprydol ;  eu  bod  yn  barod  i  flaenori  y 
lleill  mewn  wynebu  pob  math  o  berygl  a 
gwrthwynebiad.  Dysgwyhd  iddynt  feddu, 
yn  mhellach,  fywiogrwydd  o  ran  eu  hoU 
synwyrau  ysprydol,  fel  y  gallent  adnabod 
yr  ysprydion,  a  deall  holl  ddirgel  ddyfeisiau 
Satan  ;  yn  eu  mysg,  hefyd,  rhaid  cael 
dirgelwch  yr  Arglwydd,  cariad  pur,  a 
marweidd-dra  i  hunan.  Yr  oeddynt  i  fod 
yn  llygaid,  yn  enau,  ac  yn  glustiau  i'r 
praidd,  ac  i  wyHo  dros  y  pregethwyr 
erailL  Nid  rhyfedd,  gwedi  arhohad 
manwl,  iddynt  fethu  caeì  neb  yn  dyfod 
i  fynu  yn  hollol  a'r  safon  uchod ;  ond 
gobeithid  ■  fod  yr  Arglwydd  yn  parotoi 
rhai.  Cawn  ddarfod  i  John  Richard, 
Llansamlet,  ofyn  caniatad  i  ddyfod  i 
mewn  i'r  Gymdeithasfa ;  y  caniatad  a 
roddwyd  iddo ;  ond  ni  thaflodd  ei  goel- 
bren  i'w  mysg,  am  ei  fod  yn  gaeth  gan 
ei  reswm. 

Rhaid  i  ni  basio  amryw  o  fân  gyfar- 
fodydd,  a  dyfod  at  Gymdeithasfa  bwysig 
a  gynhahwyd  gan  Harris  a'i  blaid  yn 
Llwynbongam,  Gorphenaf  2,  3,  1751. 
Yr  oedd  safon  Harris,  fel  y  mae  yn  amlwg, 
yn  myned  yn  uwch  yn  barhaus,  a'i  ddysg- 
yblaeth  yn  fwy  llym,  ac  felly,  yr  oedd  y 
cynghorwyr,  y  naill  ar  ol  y  llall,  yn 
cwympo  i  ffwrdd  oddiwrtho.  Hefyd,  cof- 
nodir  ddarfod  i  Whitefield,  yr  haf  hwn, 
ddyfod  i  lawr  i  Gymru,  gan  bregethu  yn 
gefnogol  i  Rowland  a'i  blaid,  ac  yn  erbyn 
gwaith  Harris  yn  cymeryd  Madam  Grif- 
fiths  o  gwmpas,  a  sicr  yw  ddarfod  i'w  ym- 
wehad  ef  ddylanwadu  ar  lawer.  Methodd 
John  Sparks  ddyfod  i'r  Gymdeithasfa, 
oblegyd  afiechyd ;  anfonodd  eraiU  air  nas 
gallent  ddyfod,  ac  yr  oedd  eraiU,  drachefn, 
w^edi  tramgwyddo.  Ond  daethai  Richard 
Tibbot,  Lewis  Evan,  ac  amryw  eraill. 
Cynygiodd  Harris  ar  y  dechreu  fod  pawb 
yn  agor  ei  calonau,  fel  y  gwelent  pwy 
oedd  yn  meddu  ffydd  i  fyned  a  chymeryd 
y  wlad,  ac  i  sefyll  o  blaid  yr  Arglwydd 
wrtho  ei  hun,  heb  neb  gydag  ef  ?  Mewn 
canlyniad,  trowyd  amryw  allan,  am  na 
feddent  y  ffydd  ofynoL  Yr  oedd  Richard 
Tibbot  erbyn  hyn  yn  dechreu  petruso,  ac 
yn  teimlo  annhueddrwydd  i  fyned  o  gwm- 


pas,  a  dymunai  gael  myned  i  ymddiddan 
a'r  brodyr  eraill  (plaid  Rowland).  Yn 
ngwyneb  hyn,  cododd  Harris  ar  ei  draed, 
gan  ymhelaethu  ar  yr  angenrheidrwydd  i 
bob  un  i  fod  yn  sefydlog  yn  yr  Arglwydd, 
ac  yn  y  gwaith,  na  ddylai  neb  glofíi  o 
herwydd  y  rhai  oedd  wedi  ymadael, 
oblegyd  fod  y  cyfryw  oll  wedi  tramgwyddo 
wrth  y  gwirionedd,  a  bod  pob  moddion 
wedi  cael  eu  defnyddio  tuag  at  eu  hadfer. 
Dangosai,  yn  mhellach,  am  y  gwalian- 
iaeth  rhwng  pregethwyr ;  fod  rhai  wedi 
cael  eu  galw  i  fod  yn  dadau,  eraiU  yn  wŷr 
ieuainc,  yn  blant,  yn  efengylwyr,  ac  yn 
brophwydi  ;  a  bod  rhai  yn  meddu  yspryd 
Moses  a  Phaul  i  drefnu  ac  i  orchymyn. 
Yna,  cyfeiriodd  at  blaid  Rowland,  nas 
gellid,  o  gydwybod,  eu  derbyn  yn  ol,  hyd 
nes  y  cydnabyddent  bechadurusrwydd  eu 
hyspryd,  ac  annghrediniaeth  eu  calonau. 
Am  Madam  Grifììths,  dywedodd  ei  bod  yn 
parhau  i  fod  yn  fendith  iddo,  trwy  fod  yn 
Llygad,  ac  yn  brofydd  yr  ysprydion.  Ar 
ddiwedd  y  cyfarfod,  y  nos  gyntaf,  rhodd- 
odd  amryw  eu  henwau,  fel  yn  barod  i 
ddyfod  tan  y  ddysgyblaeth  fanwl  y  cyfeir- 
iasid  ati ;  ac  yn  eu  mysg  cawn  Thomas 
Williams,  a  Lewis  Evan.  Y  penderfyniad 
cyntaf  a  geir  boreu  dranoeth  yw  a 
ganlyn  :  "  Trowyd  Richard  Tibbot  i 
ffwrdd  am  wrthod  cymeryd  taith,  ac  am 
fyned  i  ymweled  a'r  brodyr  eraill,  gan  fod 
pob  moddion  wedi  cael  eu  harfer  atynt,  ac 
nad  oes  genym  íîydd  mai  yr  Arglwydd 
sydd  yn  ei  anfon  atynt."  Terfynwyd  y 
Gymdeithasfa,  wedi  gwneyd  amryw  drefn- 
iadau,  trwy  i  Lewis  Evan  bregethu  ar 
ddyoddefiadau  Crist,  a  Thomas  Wilhams 
ar  adeiladiad  y  demL 

Hydref  2,  1751,  cynhehd  Cymdeithasfa 
yn  Nhrefecca.  Nid  oedd  yn  un  hosog, 
eithr  yr  oedd  Lewis  Evan  yn  bresenol, 
a  Thomas  WiUiams,  ac  amryw  eraill, 
heblaw  Howell  Harris  a  Madam  Griffiths. 
Eithr  yr  oedd  John  Sparks  yn  absenol,  a 
Richard  Tibbot.  Dywedir  am  yr  olaf  ei 
fod  wedi  suddo  oddiwrth  yr  Arglwydd, 
eithr  ei  fod  wedi  ysgrifenu  llythyr  i'r 
Gymdeithasfa.  Cafodd  un  Thomas  Rob- 
erts,  o  Sir  Fôn,  ei  arhoh,  a'i  dderbyn  fel 
pregethwr,  a  chafodd  bregethu  yn  y  Gym- 
deithasfa.  Ymddengys  fod  llawer  o'r  tai 
anedd,  yn  mha  rai  yr  arferai  Harris 
bregethu,  yn  awr  wedi  eu  cau  iddo,  ac  yn 
enwedig  i'w  gynghorwyr  ;  ac  felly,  y  mae 
yn  gorchymyn  i'r  pfegethwyr  lefaru  yn  yr 
awyr  agored.  Rhydd  y  rhesymau  canlynol 
dros    ei    ymddygiad :     (i)  Dyma    y    com- 

isiwn  cyffredin,  "  Ewch,  a  phregethwch 
yr  efengyl  i  bob  creadur."  (2)  Hyd  nes 
y  byddent  yn  cymeryd  y  prif-ffyrdd  a'r 
caeau,  na  fyddent  yn  cymeryd  mantais  ar 
y  rhyddid  ardderchog  oedd  yn  eu  dwylaw 
trwy  ganiatad  caredig  y  llywodraeth. 
(3)  Am  fod  llawer  o  bobl  gnawdol  a  ddeu- 
ent  i  wrando  i'r  maes  agored,  neu  i'r  heol, 
ond  na  ddeuent  i  dŷ.  (4)  Am  mai  trwy 
bregethu  allan  y  dechreuodd  y  gwaith,  a'i 
fod  yn  ymddangos  yn  rhesymol  iddo  gael 
ei  ddwyn  yn  mlaen  yn  yspryd  ei  gych- 
wyniad.  (5)  Hyd  oni  fydd.ent  wedi  cym- 
eryd  y  prif-ffyrdd  a'r  caeau,  nas  gallent 
deimlo  yn  hyderus  eu  bod  wedi  gwneyd  yr 
oll  o  fewn  eu  gallu  dros  iachawdwriaeth  y 
wlad.  Y  Gymdeithasfa  hon  yw  y  diweddaf 
y  ceir  ei  hanes  yn  nghofnodau  Harris. 

Ar  y  dydd  cyntaf  o  lonawr,  1752,  cawn 
Gymdeithasfa  Gyffredinol  yn  Lanllugan, 
Sir  Drefaldwyn.  Tua  phump-ar-hugain 
oedd  yn  bresenol.  Nid  ydym  yn  meddwl 
fod  Lewis  Evan  yn  eu  mysg,  oblegyd  yn 
fuan  ar  ol  hyn  yr  ydym  yn  cael  Harris  yn 
gweinyddu  cerydd  Ilym  arno  fel  un  oedd 
wedi  methu  dyfod  i  fynu  i'r  goleuni,  ac 
wedi  dangos  gelyniaeth  at  yr  Arglwydd. 
Gwaith  cyntaf  y  Gymdeithasfa  oedd  ym- 
wrthod  a'r  enw  "  Methodistiaid,"  gan  fod 
yr  enw  wedi  cael  ei  halogi  yn  enbyd  trwy 
au  athrawiaeth,  hunanoldeb,  a  gelyniaeth 
at  y  gwaed.  O  hyn  allan  yr  oedd  pobl 
Howell  Harris  i  gael  eu  hadnabod  wrth  yr 
enw  "  Cynghorwyr,"  yr  hwn  enw  nid  oedd 
neb  yn  ei  ddefnyddio,  ac  yr  oedd  eu  prif 
gyfarfodydd  i  gael  eu  galw  yn  Gynghorau, 
ac  nid  yn  Gymdeithasfaoedd.  Tebygol 
fod  y  rhai  a  elent  o  gwmpas  i  rybuddio 
pechaduriaid  yn  dechreu  cael  eu  hadnabod 
fel  Ilefarwyr,  neu  bregethwyr,  a  bod  cyng- 
horwr,  fel  enw  swyddol,  yn  myned  allan 
o  arferiad.  Yr  oedd  Harris  yn  y  "  Cyng- 
hor  "  hwn  yn  enbyd  o  Iym  ;  dywedai  wrth 
y  brodyr,  nad  oeddynt  yn  tyfu,  na  feddent 
yspryd  y  diwygiad,  nad  oedd  cariad  Duw 
yn  Ilosgi  yn  eu  heneidiau,  ac  mai  dyna  y 
rheswm  paham  yr  oedd  mor  Ileied  yn 
dyfod  i'w  gwrando.  Dywedai,  yn  mhell- 
ach,  nad  oedd  ar  y  diafol  ddim  o'u  hofn, 
eithr  yn  hytrach  fod  arnynt  hwy  ofn  y 
diafol.  Achwyna,  hefyd,  fod  pawb  fel  pe 
byddent  yn  ei  erbyn  ef  a'r  rhai  a  Iynent 
wrtho,  a  bod  rhai  o'r  brodyr  mewn  perygl 
o  gael  eu  lladd  yn  Siroedd  Mòn  a  Dinbych. 
Un  o  benderfyniadau  y  Cynghor  oedd 
peidio  adeiladu  rhagor  o  gapelau,  a  pheidio 
defnyddio  capel  o  gwbl,  ond  pregethu  yn 
yr  awyr  agored,  mewn  ffeiriau,  a  niarch- 


nadoedd,  ac  yn  y  pentrefydd.  Ar  y  ffordd 
adref  o  Gynghor  Llanllugan,  y  mae  yn 
galw  yn  y  Fedw,  ac  yma  cawn  y  syniad 
am  "  deulu  "  yn  Nhrefecca  yn  cymeryd 
ffurf.  "  Ymddiddenais,"  meddai,  "  â  dwy 
chwaer,  Sarah  a  Hannah  Bowen,  y  rhai 
ydynt  yn  teimlo  eu  hunain  dan  rwymau  i 
gyflwyno  eu  hunain  i'r  Arglwydd,  ac  i 
mi.  Cymhellais  hwynt  i  ddyfod  i  fyw  i 
Drefecca,  gan  ei  fod  yn  debygol  fod  yr 
Arglwydd  yn  myned  i  osod  i  lawr  sail  tv 
yno,  ac  efallai  mai  hwy  fyddai  y  meiiii 
cyntaf.  Yr  wyf  íì  yn  awr  i  fod  yn  fwy 
cartrefol,  er  ysgrifenu,  &c."  Merched  Mr. 
Bowen,  o'r  Tyddyn,  oedd  y  ddwy  hyn,  ac 
aethant  i  Drefecca,  fel  y  cymhellai  hwynt. 
Miss  Sarah  Bowen  a  ddaeth  gwedi  hyn 
yn  wraig  i  Simon  Lloyd,  o'r  Bala. 

Cynhaliwyd  y  Cynghor  nesaf  yn  Nhre- 
fecca,  Chwefror  11,  1752.  Erbyn  hyn,  yr 
oedd  amryw  o'r  prif  gynghorwyr,  a  saf- 
asent  o  blaid  Howell  Harris  yn  ddewr  ar 
y  cyntaf,  wedi  ei  adael,  Yn  mysg  y 
cyfryw  yr  oedd  John  Sparks,  John  Harris, 
St.  Kennox,  a  Thomas  WiIIiams,  o'r 
Groeswen.  Yr  oedd  yntau  yn  Ilym  iawn 
wrth  y  pregethwyr  oedd  ar  ol.  Dywedai 
wrthynt  nad  oeddynt  i  gadw  seiadau  o 
gwbl ;  nad  oedd  neb  o  honynt  wedi  dyfod 
yn  ddigon  o  dad  i  hyny,  ond  myned  allan  i 
bregethu  yn  unig.  Ac  y  mae  yn  sicr  fod 
y  pregethwyr  a  Iynent  wrtho  yn  fwy  an- 
wybodus,  yn  fwy  anniwylledig  eu  moes, 
ac  yn  Ilawnach  o  ryw  fath  o  zêl  benboeth, 
na'r  rhai  oeddynt  wedi  cefnu.  Yn  union- 
gyrchol  wedi  y  Cynghor,  aeth  am  daith 
faith  trwy  Siroedd  Caerfyrddin,  Penfro, 
rhan  o  Sir  Aberteifi,  a  Sir  Forganwg. 
Cafodd  gynulleidfaoedd  anferth  yn  mhob 
man,  yn  arbenig  yn  ngodreu  Sir  Aberteifi, 
ac  yn  Sir  Benfro.  Yn  yr  awyr  agored  y 
pregethai  yn  mhob  Ile  ;  dywed  fod  y 
cynulleidfaoedd  yn  rhy  fawr  i  unrhyw  dý  ; 
ond  y  mae  Ile  i  gasglu  fod  Ilawer  o'r  tài, 
yn  mha  rai  yr  arferid  ei  dderbyn  fel  angel 
Duw,  wedi  cael  eu  cau  iddo  yn  awr.  Yn 
Cilgeran,  sylwa  fod  ei  gynulleidfa  yn  cael 
ei  gwneyd  i  fynu  yn  gyfangwbl  yn  mron  o 
ddynion  digrefydd,  y  rhai  na  arferent 
fyned  i  wrando  i  un  man  ;  ond  fod  y 
proffeswyr  yn  absenol,  ac  mai  felly  yr 
oedd  yn  y  nifer  amlaf  o'i  gyfarfodydd. 
Yn  Hwlffordd,  pregethai  ar  yr  ystryd,  a 
dywed  fod  Howell  Davies,  Joìhn  Sparks,  a 
John  Harris,  St,  Kennox,  yn  mysg  ei 
wrandawyr,  Pregethu  yn  enbyd  o  Iym  a 
wnelai ;  ac  nid  yw  yn  ymddangos  iddo 
gael     unrhyw    gymdeithas    a'i     hen    gyd- 

lafurwyr.  Rhaid  fod  mesur  o  brudd-der 
yn  mynwes  y  naill  blaid  a'r  Uall.  O  Sir 
Gaerfyrddin,  croesodd  dros  y  mynyddoedd 
i  Landdewi-brefì,  a  dywed  i  gynulleidfa 
o  amryw  íìloedd  ddyfod  yn  nghyd.  Beth 
a'i  cymhellai  i  fyned  gymaint  allan  o'i 
fFordd  er  pregethu  yno,  y  mae  yn  anhawdd 
dweyd,  os  nad  oedd  am  daflu  i  lawr  fath  o 
hèr  i  Daniel  Rowland,  yr  hwn  a  wasan- 
aethai  yn  yr  eglwys  yno  fel  cuwrad. 
Eithr  llawn  rhagfarn  y  cafodd  bobl  Llan- 
ddewi-brefi  ;  nid  oedd  neb  fel  pe  am  ym- 
ddyrchafu  at  y  goleuni.  Oddiyma,  wedi 
ymweled  â  nifer  o  leoedd  yn  Siroedd 
Caerfyrddin  a  Maesyfed,  dychwelodd  i 
Drefecca.  Dyma  y  daith  ddiweddaf,  o 
unrhyw  bwys,  am  faith  flynyddoedd  i 
Howell  Harris  gydag  achos  yr  efengyl  yn 
Nghymru.  Teimlai  fod  ei  achos  yn  gwan- 
hau    dros   y   wlad.      Yr   oedd    y    safon   a 


osodosai  i  fynu  yn  rhy  uchel,  ei  ddysg- 
yblaeth  yn  rhy  lem,  a'i  ymddygiad  yn  rhy 
dra-awdurdodol,  i'r  cynghorwyr  a'r  seiadau 
allu  glynu  wrtho.  Ac  y  mae  yn  amlwg 
fod  plaid  Rowland  yn  eniU  tir.  Gyda 
hwy  yr  oedd  cydymdeimlad  yr  enwadau 
eraill,  yn  Eglwyswyr,  ac  yn  Ymneilldu- 
wyr.  Cawn  ddarfod  i  Whitefield,  yr  haf 
hwn  drachefn,  ddyfod  i  lawr  i  Gymru,  a 
phregethu  tros  ddeugain  o  weithiau  gyda 
phobl  Rowland,  a  bu  yn  bresenol  mewn 
un  Gymdeithasfa.  Er  y  teimlai  Harris 
fod  y  llif  yn  myned  yn  ei  erbyn,  ni  Iwfr- 
haodd  ei  galon  mewn  un  modd,  ond  y  mae 
yn  dechreu  ar  ffurf  newydd  o  weithredu, 
sef  casglu  teulu  i  Drefecca,  a  dysgyblu 
pregethwyr  ac  eraill  yno,  fel  y  gallai  y 
lle  ddyfod  yn  ganolbwynt  gweithrediadau 
crefyddol,  a  ymledent  dros  holl  Gymru, 
a  rhanau  o  Loegr. 

Hoînell  Harris  yn  gosod  i  lainr  sylfaen  yr  adeilad  newydd  yn  Nìirefecca — Ei  afiechyd  difrifol — 
Anerchiad  pwysig  yn  y  "  Cynghor" — Anfon  milwyr  ir  fyddin — Harris  yn  gadben  yn  y 
milisia — Ei  lafur  yn  Yarmouth,  a  manaii  eraill — Gosfegu  y  terfysgivyr  yn  Nghymdeithasfa 
Llanymddyfri — Blioyddyn  ei  Jiwhili — Anfon  at  Roivland,  yn  Llangeitho,  i  ofyn  am  nndeb — 
Y  ddau  yn  cyfarfod  yn  Nhrecastell — Harris  yn  teithio  yn  mysg  y  Methodistiaid — Cymdeith- 
asfa  eto  yn  Nhrefecca,  gn'edi  tair-hlynedd-ar-ddeg — Cymdeithasfa  Woodstoch — Amryîv 
Gymdeithasfaoedd  eraill — Coleg  yr  larlìes  Huntington  yn  N hrefecca-I saf—Y mîveliadau  y 
Methodistiaid  a  Threfecca — Terfyn  oes  Howell  Harris. 


gJp^MDDENGYS  fod  gwneyd  Trefecca 
^IM  yn  rhyw  sefydliad  crefyddol  pwys- 
^—  ig  yn  syniad  oedd  wedi  cael  lle  yn 
meddwl  Harris  er  ys  blynyddoedd,  er  nad 
oedd  ganddo  weledigaeth  eglur,  mewn 
modd  yn  y  byd,  parthed  ei  natur,  a'i  ffurf. 
Yr  oedd  yn  adeiladu  yno  er  ys  cryn  amser, 
a  hyny  heb  wybod  yn  iawn  i  ba  bwrpas. 
Yn  awr,  gwedi  yr  ymraniad,  dyma  y 
meddylddrych  yn  cymeryd  ffurf  bendant. 
Dywed  yn  ei  ddydd-lyfr  fod  Trefecca  y 
lle  mwyaf  canolog  a  elhd  gael ;  ei  fod  yn 
gorwedd  yn  y  canol  rhwng  Caerfyrddin  a 
Chaerloyw  ;  a  rhwng  Bryste  a  Llanfair- 
Careinion  ;  ac  mai  agos  yr  un  faint  o 
ffordd  oedd  oddiyno  i  Dregaron,  Llan- 
idloes,  Casnewydd,  Caerdydd,  Llantrisant, 
Castellnedd,  ac  Abertawe.  Ar  y  i^eg  o 
Ebrill,  1752,  gosododd  i  lawr  sylfaen  darn 
newydd  o  adeilad,  eangach,  a  mwy  gol- 
ygus,  na'r  adeilad  blaenorol.  Nid  oedd 
ganddo  arian  o  gwbl  at  y  gwaith,  na  dim 
i  syrthio  yn  ol  arno,  wrth  wynebu  ar  yr 
anturiaeth,  ond  addewidion  y  digelwyddog 
Dduw.  Er  holl  lafur  Howell  Harris,  a'i 
ymdrechion  difesur,  nid  oedd  wedi  cael  fel 
ffrwyth  i'w  lafur,  mor  bell  ag  y  mae  aur 
ac  arian  yn  myned,  ond  prin  digon  i  gynal 
ei  hun  a'i  deulu.  Cawn  ef  yn  dweyd 
droiau,  er  nad  mewn  íìfordd  o  achwyniad, 
ei  fod  ef  yn  llymach  ei  wisg  na  neb,  a  bod 
ei  geffyl  yn  waelach.  Yn  bur  fynych  yr 
ydym  yn  ei  gael  mewn  dyled,  ac  mewn 
pryder  mawr  am  gael  swm  o  arian  i 
gyfarfod  â  rhyw  ofyn  oedd  arno.  Er  hyn 
oil,  y  mae  yn  anturio  ar  waith  a  gostiai 
fìloedd  o  bunoedd,  heb  geiniog  y  tu  cefn. 
Tranoeth,   wedi    gosod   i   lawr    y    sylfaen, 


cychwynodd  am  Lundain,  a  dywed  iddo 
adael  ar  ol  yn  Nhrefecca  un-ar-bymtheg  o 
weithwyr,  tair  o  fenywod,  a  phedair  yn 
rhagor  i  ddyfod  yn  fuan.  Gorchymynodd 
hwy  i'r  x\rglwydd  wrth  ymadael,  gan 
ddweyd  ei  fod  yn  ei  adael  ef  yn  ben 
arnynt. 

Yn  haf  1752,  cymerodd  dau  amgylchiad 
pwysig  yn  nglyn  â  Howell  Harris  le.  Un 
oedd  marwolaeth  Madam  Grifhths,  yr  hyn 
a  ddigwyddodd  yn  Llundain,  ar  y  dydd 
olaf  o  Fai.  Galarodd  ef  yn  fawr  ar  ei  hol, 
meddyliodd  fod  ei  hymadawiad  yn  golled 
anadferadwy  i'r  gwaith  ;  ond  y  mae  yn 
sicr  ddarfod  i'w  marwolaeth  brofi  yn 
fendith  iddo,  gan  ei  bod,  tra  y  bu  mewn 
cysylltiad  ag  ef,  yn  un  o'r  elfenau  a 
ddylanwadodd  gryfaf  i  wenwyno  ei  yspryd. 
Y  Ilall  oedd  iddo  gael  ei  daro  i  lawr  gan 
afiechyd  difrifol,  y  tybiai  ef  a  fyddai  yn 
angeuol  iddo.  Ffrwyth  gorlafur  oedd 
hwn.  Er  cadarned  cyfansoddiad  Harris, 
ac  er  gwydnwch  ei  natur,  nis  gallasai 
cnawd  ddal  yr  holl  lafur,  y  Iludded,  a'r 
teithio  yr  aethai  trwyddynt,  heb  dori  i 
lawr.  Yn  arbenig,  y  ddwy  flynedd  ddi- 
weddaf,  gwedi  yr  ymraniad,  nid  oedd 
ganddo  neb  o  gyffelyb  feddwl  iddo  ei  hun 
i  fod  yn  gynorthwy  iddo,  ac  felly,  yr  oedd 
yr  holl  faich  yn  dod  i  bwyso  arno  ef. 
Mordeithiau  Whitefield,  yn  y  rhai  y  caíîai 
seibiant  oddiwrth  ei  lafurwaith  dibaid,  a 
gadwodd  y  gŵr  enwog  hwnw  cyhyd  yn 
iach  ac  yn  gryf.  Erbyn  Gorph.  28,  1752, 
yr  oedd  un  adran  o'r  adeilad  yn  barod,  ac 
yr  oedd  Cynghor  wedi  cael  ei  drefnu  i 
gyfarfod  y  pryd  hwnw  yn  Nhrefecca,  er 
gwneyd  math  o  agoriad  ar  y  Ile,  yn  gystal 


DD    2 


404 


Y   TADAU   METHODISTAIDD. 


ag  er  trefnu  materion.  Sal  enbyd  oedd 
Howell  Harris  ;  tybiai  ef  ei  fod  ar  groesi 
yr  lorddonen ;  eto,  mynai  ymlusgo  i'r 
Cynghor  y  naiU  ddiwrnod  ar  ol  y  llall,  er 
anerch  y  pregethwyr  cynulledig.  Cyfran- 
ogai  ei  anerchiadau  o  ddifrifwch  byd  arall. 
"  Yr  wyf  yn  ffarweho  â  chwi  am  dra- 
gywyddoldeb,"  meddai  ;  "  nid  wyf  yn 
dysgwyl  gweled  eich  wynebau  mwy.  Yn 
ngwaed  y  Duwdod  yn  unig  y  mae  fy 
hyder,  ac  eto  yr  wyf  wedi  eich  galw,  gan 
ddatgan  fy  serch  angerddol  at  bawb  sydd 
yn  dyfod  ato.  Y  chwi,  sydd  wedi  myned 
yn  ol,  gadewch  i  mi  yn  fy  marwolaeth 
wneyd  yr  hyn  y  methais  ei  gyflawni  yn 
ystod  fy  mywyd,  sef  eich  cyffroi  i  ddyfod 
yn  mlaen,  gyda  phalmwydd  yn  eich  dwy- 
law,  fel  y  dysgleirioch  am  byth  gerbron  yr 
orsedd.  Y  mae  gwaed  Crist  yn  golchi 
oddiwrth  bob  pechod.  Er  fod  Satan  wedi 
eich  dallu  ac  wedi  eich  caledu,  dewch  at  y 
fFynhon  hon,  a  chwi  a  orchfygwch,  ac  a 
gyfarfyddwch  â  Duw.  O  na  ailwn  beri  i'r 
holl  greadigaeth  fy  nghlywed !  Mi  a'u 
hanfonwn  oU  at  y  fîynhon.  Gadewch  i  mi 
eich  cyfarch  o  ymyl  tragywyddoldeb. 
Deuwch  at  y  groes  ;  chwi  a  welwch  yno 
bob  rhyfeddod,  y  Tad,  y  Mab,  a'r  Yspryd 
Glân,  y  Tri  yn  Un,  yn  llewyrchu  arnoch. 
Gadewch  i  mi  ymadael  mewn  gobaith  cryf 
y  caf  eich  cyfarfod  gerbron  yr  orsedd." 
\Vrth  draddodi  yr  anerchiad  hwn  bu  agos 
iddo  lewygu,  a'i  gario  a  gafodd  yn  ei  ol  i"w 
ystafell.  Rhaid  ei  bod  yn  olygfa  i'w 
chofio  byth.  Cofnodir  fod  rhai  yn  bresenol 
ar  yr  achlysur  o  bob  sir  yn  Nghymru, 
oddigerth  Aberteifi  a  Fflint. 

Ond  yn  wrthwyneb  i'w  ddysgwyhadau, 
gwellhaodd  yn  raddol.  Mor  fuan  ag  y 
daeth  yn  abl,  dechreuodd  bregethu  i'r 
gweithwyr,  ac  i'r  rhai  oedd  wedi  dyfod  i 
Drefecca  i  fyw,  dair  gwaith  yn  y  dydd. 
Canlyniad  hyn  ydoedd  i  ddynion  ym- 
gynull  yno  o  bob  parth  o'r  wlad ;  rhai 
teuluoedd  cyfain ;  ond  yn  benaf  dynion 
dibriod,  yn  feibion  ac  yn  ferched,  y  rhai  a 
dybient  ei  bod  yn  ddyledswydd  arnynt  i 
ymroddi  i  wasanaeth  yr  Arglwydd.  Nid 
oedd  ef  wedi  dysgwyl  am  ddim  o"r  fath. 
Lle  i  ryw  haner  dwsin  o  deuluoedd,  a 
nifer  o  bregethwyr  sengl,  yn  nghyd  ag 
ychydig  ferched  i  weini  arnynt,  oedd  ef  yn 
olygu  wrth  osod  i  lawr  sylfaen  yr  adeilad. 
Eithr  yr  oedd  bob  amser  yn  ymddyrchafu 
goruwch  ei  anhawsderau,  a  chawn  ef  yn 
awr  yn  prysuro  i  helaethu  ei  dy,  ac  yn 
codi  tai  o  gwmpas,  nes  ffurfio  yno  bentref. 
Daeth   amaethwyr    crefyddol,    hefyd,    i'r 


gymydogaeth,    gan    gymeryd  y  tiroedd  o 
gwmpas  ar  ardreth,  neu  eu  prynu,  er  mwyn 
bod  yn  ddigon  agos  i  fwynhau  y  breintiau 
crefyddol   oedd  i'w    cael   yno.      Cyn    pen 
blwyddyn  a  haner,  yr  oedd  "  teulu  "   Tre- 
fecca  yn  rhifo  dros  gant,  y  rhai  a  ddaeth- 
ent   yno  o  bob   sir  yn   Nghymru  braidd. 
Cyn  ymuno  a'r  "  teulu,"  yr  oedd  yn  rhaid 
i    bawb    gyflwyno    yr    oil    a    feddent    i'r 
drysorfa  gyfifredin.      Ac  yr   oedd  rhai   yn 
dra    chyfoethog ;    ond    diau    fod    y    rhan 
fwyaf   yn    dlodion,    ac  felly,   disgynodd  y 
baich    o   gynal   y    teulu    mawr    hwn    ar 
ysgwyddau  Howell  Harris  yn  gyfangwbl. 
Cymerodd  yntau  dir  i'w  amaethu,  mynodd 
wlan  i'r  merched  i'w  nyddu  a'i  wau,  a  daeth 
Trefecca    yn   ganolbwynt    amryw   fathau 
o    ddiwydrwydd.      A   gofalodd    Duw    am 
danynt,  fel  na  welsant  eisiau  dim.     "  Bum 
yn   fynych   mewn    pryder,"    meddai,    "  ac 
eisiau  ugain  neu  gant  punt  o  arian  arnaf, 
heb    wybod    pa    le    i  droi  am  danynt,  a'r 
Arglwydd    heb    estyn    ymwared    hyd    y 
pwynt   diweddaf ;     ond   bob   amser    daeth 
ymwared,  a  hyny  fynychaf  o  gyfeiriad  nad 
oeddwn  yn  ddysgwyl.    Anfonid  deg,  ugain, 
ac  weithiau  gan'  punt  i  mi,  gan  bersonau 
yn    byw    ugeiniau    o  filltiroedd  o  bellder, 
heb  un  rheswm,  ond  fod  rhyw  orfodaeth 
arnynt  nas  gwyddent  ei  natur.     Digwydd- 
odd   hyn  i  mi  lawer  gwaith."      Nid  oedd 
dim    i    attynu    y    diog    na'r   mursenaidd  i 
Drefecca.      Yr   osdd   yr    hoU    deulu    tan 
ddysgyblaeth   lem,   ac   yn   gorfod   byw  ac 
ymarweddu    yn    mhob    dim     wrth    reolau 
manwl.     Caled  oedd  yr  ymborth,  a  garw 
oedd  y  gwisgoedd,  a  gofynai  dysgyblaeth 
y    lle    am    hunanymwadiad    mawr.       Nid 
Howell  Harris  oedd  y  dyn  i  hulio  bwrdd  â 
danteithion,  ac  i  roddi  achles  i  segurdod  a 
diofalwch  ;  nid  oedd  erioed  wedi  ymroddi 
i'r  cyfryw  bethau  ei  hun,  ac  nid  oedd  am 
eu  darpar  i  eraill.     Ond  yr  oedd  un  peth 
yn  y    lle,    mwy    ei    werth    na    phob    peth 
daear  yn  ngolwg  y  bobl  ddysyml  oedd  wedi 
yragynull    yno,    gwerth    aberthu    cysuron 
naturiol  er  ei  fwyn  ;  yr  oedd  efengyl  Crist 
yn  cael  ei  phregethu  yno  yn  ei  phurdeb  ; 
yr  oedd  bara  y  bywyd  yn  cael  ei  ranu  yn 
dafellau  mawrion  gyda  chysondeb  difwlch. 
Meddai  Wilhams,  yn  ei  farwnad : — 

"  Ti  fuost  ffycldlon  yn  dy  deulu, 

Llym  yn  dy  adeilad  mawr, 
Ac  a  dynaist  flys  ac  enw, 

A  gogoniant  dyn  i  lawr. 
Ac  ti  wnest  dy  blant  yn  ufudd 

At  eu  galwad  bob  yr  un, 
Byw  i'th  reol,  byw  i'th  gyfraith, 

By  w  i'th  oleu  di  dy  hun  ; 

Fel  na  fedr  neb  yn  Nghymru, 
Trwy  na  clileddyf  fyth  na  lîon, 

Ddod  â  th\',  o'r  un  rhifedi, 
Tan  y  dymher  hyfryd  hon. 

Y  mac  gweddi  cyn  y  wawrddydd 

Yn  Nhrefecca  ganddo  fe, 
'R  amser  bo  trwm  gwsg  breuddwydlyd 

Yn  teyrnasu  yn  llawer  lie  ; 
A  chyn  llanw'r  bol  o  fwydydd, 

Fe  geir  yno  gynghor  prudd, 
A  chyn  swper,  gweddi  a  darllen — 

Tri  addoliad  yn  y  dydd." 

Parodd  cyfodiad  yr  adeilad,  a  sefydliad 
y  teulu,  yn  Ntirefecca,  i  liaws  o  chwedlau 
anwireddus  gael  eu  taenu  ar  led  yn 
Nghymru.  Awgrymid  mai  amcan  y  Di- 
wygiwr  oedd  ymgyfoethogi  ar  draul  y 
bobl  oludog  a  hudai  i'r  Ue,  a  gwneyd  arian 
trwy  eu  llafur  a'u  diwydrwydd.  Nid  oedd 
un  sail  i'r  chwedlau  hyn.  Pa  beth  bynag 
oedd  fifaeleddau  Howell  Harris,  nid  oedd 
gwanc  am  gyfoeth,  nac  anrhydedd  daearol, 
yn  un  o  honynt.  Ar  yr  un  pryd,  nid  oedd 
yn  gwbl  rydd  o  roddi  achlysur  i  ddrwg- 
dybiaeth.  Pan  fyddai  pobl  gyfoethog,  yn 
arbenig  os  mai  merched  ieuainc  a  fyddent, 
yn  bwrw  yr  oU  a  feddent  i'r  drysorfa 
gyffredin  yn  Nhrefecca,  yr  oedd  yn  natur- 
iol  i'r  perthynasau  a  ddysgwylient  elwa 
oddiwrth  eu  meddianau  mewn  rhyw  ífordd 
neu  gilydd,  fyned  yn  chwerw  eu  teimlad, 
a  hau  eu  drwgdybiau  ar  led.  A  chwedi 
i'r  meddiant  gael  ei  fwrw  i  mewn,  nid  heb 
anhawsder  dirfawr  y  gellid  ei  gael  allan 
drachefn,  hyd  yn  nod  pan  fyddai  yr 
amgylchiadau  yn  cyfreithloni  hyny.  Fel 
esiampl,  gallwn  gyfeirio  at  helynt  Miss 
Sarah  Bowen,  un  o'r  ddwy  chwaer  o'r 
Tyddyn,  yr  hon  oedd  yn  meddu  cryn 
gyfoeth,  ac  fel  pawb  a  ddeuent  i  Drefecca 
a'i  rhoddasai  oU  i'r  sefydlaid.  Un  diwrnod, 
daeth  Mr.  Simon  Lloyd,  o  Plasyndref, 
Bala,  i'r  lle,  mewn  rhan,  feallai,  o  gyw- 
reinrwydd,  ac  mewn  rhan  er  cael  budd 
ysprydol  i'w  enaid.  Wedi  iddo  guro,  pwy 
agorodd  y  drws  iddo  ond  Miss  Bowen. 
Rhedodd  serch  y  boneddwr  ar  y  ferch 
ieuanc  ar  unwaith ;  a  chan  iddo  allu  ei 
denu  hithau  i  gyfranogi  o'r  unrhyw 
deimlad,  gwnaeth  y  ddau  drefniadau  i 
briodi,  O.nd  sut  i  gael  meddianau  y  fonedd- 
iges  yn  ol  oedd  yr  anhawsder.  Bu  yn 
gryn  helynt  yn  nghylch  y  peth  ;  daeth 
John  Evans,  y  pregethwr  adnabyddus  o'r 
Bala,  yn  ei  un  swydd  i  Drefecca,  i  gyf- 
ryngu,  ac  wedi  tipyn  o  ddadleuaeth, 
llwyddwyd  i  wneyd  gweithred  briodas 
foddhaol,  yr  hon  sydd  ar  gael  hyd  y 
dydd  hwn. 


Tua'r  ílwyddyn  1756,  yr  oedd  y  deyrnas 
yn  Uawn  cyffro  o  ben  bwy  gilydd  iddi  gan 
ofn  y  byddai  i'r  Ffrancod  geisio  croesi  tros- 
odd  i  ddarostwng  Prydain.  Yr  oedd  Howell 
Harris  yn  deyrngar  hyd  ddyfnder  ei  yspryd ; 
credai  fod  crefydd,  yn  ogystal  a  gwleid- 
lywiaeth,  yn  gaiw  arno  i  bleidio  y  Brenhin 
Sior ;  ac  nid  oedd  mewn  un  modd  yn 
amddifad  o  yspryd  rhyfelgar.  Dan  ddylan- 
wad  y  cyffro,  darfa  i  Gymdeithas  Am- 
aethyddol  Brycheiniog  gyflwyno  anerchiad 
i'r  brenhin,  yn  cynyg  ymffurfio  yn  gatrawd 
o  feirch-filwyr  ysgeifn,  a  myned  ar  eu 
traul  eu  hunain  i  unrhyw  ran  o'r  Deyrnas 
Gyfunol  y  gelwid  am  eu  gwasanaeth. 
Pan  glywodd  Harris  am  y  peth,  anfonodd 
at  y  gymdeithas,  y  gwnai  efe,  os  derbyn- 
id  eu  cais,  godi  deg  o  feirch-filwyr  mewn 
llawn  arfogaeth,  ar  ei  draul  ei  hun,  i  fod 
yn  ychwanegiad  at  y  gatrawd.  O  herwydd 
rhyw  resymau,  ni  dderbyniwyd  cynygiad 
gwladgarwyr  Brycheiniog,  ond  darfu  i'r 
gymdeithas  gydnabod  ei  rhwymedigaeth  i 
Harris  trwy  ei  ethol  yn  aelod  anrhydeddus 
o  honi.  Yn  fuan  gwedi  hyn  rhoes  fater  y 
rhyfel  gerbron  y  teulu  yn  Nhrefecca,  ac 
mewn  canlyniad,  ymrestrodd  pump  o  wyr 
ieuainc  crefyddol  i'r  fyddin.  Buont  mewn 
amryw  frwydrau  poethion  ;  cymerasant 
ran  yn  eniUiad  Quebec  oddiar  y  Ffrancod, 
pan  laddwyd  y  Cadfridog  Wolf.  Tra  y 
syrthiai  eu  cydfilwyr  yn  feirwon  o'u 
cwmpas,  yr  oedd  rhyw  amddiíTyn  dros 
filwyr  Harris,  ac  ni  laddwyd  cymaint  ag 
un  o'r  pump.  Bu  pedwar  o  honynt  feirw 
o  farwolaeth  naturiol  mewn  gwledydd 
tramor,  a  dychwelodd  y  pumed  yn  ei  ol  i 
Dreíecca,  ar  ol  cael  ei  gymeryd  yn  garch- 
aror  gan  y  Ffrancod,  lle  yr  arhosodd  hyd 
ddydd  ei  farwolaeth. 

Tua  gwanwyn  y  flwyddyn  1760,  yr 
ydym  yn  cael  Howell  Harris,  tan  ddylan- 
wad  cymheUion  ei  frawd,  Joseph,  ac 
aelodau  Cymdeithas  Amaethyddol  Brych- 
einiog,  yn  ymuno  a'r  milisia,  ac  yn  dwyn 
gydag  ef  o  deulu  Trefecca  bedwar-ar- 
hugain  o  wỳr.  Yn  bur  fuan,  rhoddwyd 
iddo  gomisiwn  fel  cadben.  Ar  un 
olwg,  peth  syn  oedd  canfod  efengylwr,  fel 
Harris,  yn  troi  yn  filwr  ;  ond  ystyriai  efe 
fod  Protestaniaeth  yn  y  chwareu  ;  credai, 
os  yr  enillai  y  Ffrancod  y  dydd,  y  deuai  Pab- 
yddiaeth  yn  oruchaf,  ac  y  cai  y  Beiblau 
eu  halltudio  o'r  wlad  mewn  canlyniad. 
Teimlai  ei  fod  yn  gwasanaethu  ei  Dduw 
lawn  mor  wirioneddol  wrth  afaelu  yn  y 
cledd,  ag  y  gwnelai  gynt  wrth  deithio  o 
gwmpas    i    bregethu    yr    efengyl.       Cyn 

myned,  gosododd  y  sefydliad  yn  Nhrefecca 
yn  nwylaw  ymddiriedolwyr  liyd  oni  ddych- 
welai,  a  phenododd  Evan  Moses  i  fod  yn 
llywodraethwr    yn     ystod    ei    absenoldeb. 
Brodor   o   Aberdar  oedd   Evan   Moses,  a 
dyn    annysgedig,    ond   tra    difrifol,    ac   yr 
oedd  ei  barchedigaeth  i  Howell  Harris  yn 
ddiderfyn.      Y  Ue  cyntaf  yr  anfonwyd  y 
miHsia  iddo  oedd  Yarmouth,  ac  ar  ei  ffordd 
yno,    pregethai    Harris    yn    mhob    man. 
Wedi  cyrhaedd  y  dref,  holodd  ai  nid  oedd 
Methodistiaid  yno  ?     Hysbyswyd  ef  ddar- 
fod   i   amryw   wneyd    ymgais   i   bregethu 
yno,    ond    iddynt    gael    eu    rhwysto    gan 
gynddaredd  y  werinos,  ac  mai  yn  brin  y 
dihangasant    a'u    bywyd    ganddynt.       Yn 
ddiegwan  o  ffydd,  anfonodd  griwr  y  dref 
allan  i  roddi  rhybudd  y  byddai  pregethwr 
Methodistaidd  yn  llefaru  yn  y  farchnadfa 
ar    awr    benodol.       Yno    yr    ymgasglodd 
tyrfa    anferth,    gyda    cherig,    a    darnau    o 
briddfeini,   a  llai'd,   i'w  hyrddio  at  y  pre- 
gethwr,  pan  ddeuai,  a  thyngent  y  gosodent 
derfyn  ar  ei  hoedl.     Yr  oedd  Harris  ar  y 
pryd  yn  peri  i'w  ddynion  fyned  trwy  ryw 
ymarferiadau  milwraidd,  ar  lecyn  oedd  yn 
ymyl.      Pan    ddaeth   awr   y  cyhoeddiad   i 
fynu,   aeth    at    y    dyrfa,    a  gofynodd  beth 
oedd   y    mater.       Atebasant    eu    bod    yn 
dysgwyl  pregethwr  Methodistaidd,  a  bod 
yn  dda  iddo  na  ddaeth.     Dywedodd  yntau 
yn  ol  fod  yn  drueni  iddynt  gael  eu  siomi, 
ac  y   gwnai   ef  ganu   emyn   gyda   hwy,  a 
myned    i    weddi,    ac    hefyd    roddi    gair    o 
gyfarchiad.     Aeth  i  ben  bwrdd  oedd  wedi 
ei  osod  yn  ymyl ;  ymgasglodd  ei  wŷr  o'i 
gwmpas ;  canwyd  nes  adseinio  y  farchnadfa, 
a  gweddiodd  yntau  yn  ganlynol  gyda  nerth 
dirfawr.     Yr  oedd  newydd-deb  yr  olygfa, 
y  gwj-r  arfog  oedd  o  gwmpas  i  amddiffyn 
eu    cadben,   y   rhai   a    ddywedent    Amen 
yn    uchel,  yn    nghyd    â    rhyw  ddylanwad 
dwyfol  oedd  yn  y  Ue,  wedi  trechu  y  dorf, 
fel    y    cafodd    Harris   bob   llonyddwch   i 
bregethu.     A  chafodd  odfa  nerthol  iawn  ; 
disgynodd  y  fath  ddylanwadau  ar  y  werin 
fel  yr  argyhoeddwyd  amryw   ar  y    pryd. 
Bob    prydnhawn,    braidd    yn    ddieithriad, 
pregethai  yn  y  farchnadfa  i  dorf  anferth, 
yn   ei   wisgoedd   milwraidd.      Yn    raddol, 
daeth    pregethwyr    eraill    yno,    ffurfiwyd 
seiat  gref  a  üiosog,  a  daeth  Yarmouth  mor 
enwog   am    ei   chrefyddolder  ag  oedd  yn 
flaenorol  am  ei  hannuwioldeb. 

Y  gauaf  canlynol,  cafodd  y  mihsia  eu 
gorchymyn  i  Aberhonddu,  ac  aeth  Cadben 
Harris  i  bregethu  i  amryw  leoedd,  fel  yr 
arferai    gynt.       Ymddengys,    hefyd,     fod 


teimladau   llawer  caredicach  ya  ffynu   yn 

awr  rhyngddo  ef  a  Rowland  a'i  blaid  ;   yr 

oedd   y    ddwy   ochr  wedi   dyfod  i  deimlo 

ddarfod  iddynt  gamddeall  eu  gilydd,  mai 

ymryson  yn  nghylch  geiriau  oedd  y  cweryl 

a  fuasai   rhyngddynt,  i   raddau   mawr  ;    a 

bod  y  naill  a'r  llall  wedi  cyfeihorni  oddi- 

wTth  frawdgarwch  yr  efengyl.     Teimlai  y 

Methodistiaid     eisiau    gwroldeb    a    medr 

trefniadol  y  Diwygiwr  o  Drefecca  yn   eu 

cyfarfodydd.      Yn    y    flwyddyn    1759,    yr 

oeddynt    wedi  myned   mor  bell  ag  anfon 

cenadwri  ato  i  geisio  ganddo  ddychwelyd  ; 

a  chariwyd  y  genadwri  i  Drefecca  mewn 

llythyr  gan  Daniel  Rowland  yn  bersonol. 

Ni  welai  efe  ei  ffordd  yn  rhydd  ar  y  pryd  i 

gydsynio,    ond    diau    i'r    cais    effeithio   yn 

ddirfawr  ar  ei  yspryd.     Tybir  mai  yr  adeg 

hon,  pan  yr  oedd  y  mihsia  yn  Aberhonddu, 

y     digwyddodd    yr     helynt    yn    nglyn     â 

Chymdeithasfa   Llanymddyfri.      Y  tradd- 

odiad   yw   iddo  unwaith,   wrth   fyned  tua 

thref   Llanymddyfri,    gyfarfod     â     Daniel 

Rowland,  Wifliams,   Pantycelyn,  a  nifer  o 

gynghorwyr,    yn    dianc    oddiyno    am     eu 

bywyd,   wedi  methu  cynal   Cymdeithasfa 

oblegyd  terfysg  ac  erledigaeth  y  werinos. 

Ceisiodd     yntau     ganddynt     ddychwelyd 

gydag  ef.    Wedi  cyrhaedd  y  dref,  esgynodd 

i    ben   y   gareg   farch,    a   wasanaethai  fel 

pwlpud,  a  chan  edrych  fel  llew  ar  y  terfysg- 

wyr,  gwaeddodd :  "  Gosteg,  yn  enw  Brenhin 

y  nefoedd  !  "     Ni  effeithiodd  ei  floedd  ddim 

ar  y  dorf,  rhegent  a  bygythient  fel  cynt. 

Ar    hyny,    diosgodd    ei    wisg    uchaf,    nes 

yr  ymddangosai    ei   ddillad   milwraidd,    a 

bloeddiodd  :   "  Gosteg,  yn  enw  y  Brenhin 

Sior  !  "     Dychrynwyd  y  dorf  gan  y  gwisg- 

oedd    swyddogol ;    aethant  yn  fud  ac   yn 

welw  ;     teyrnasodd     dystawrwydd    hollol 

trwy  y  lle,  a  chymerodd  yntau  fantais  ar 

y   cyfleustra  i  ddanod   iddynt   fod   arnynt 

fwy  o  ofn  brenhin  Lloegr  nag  oedd  arnynt 

o  ofn  Duw.     Wedi  hyn,  cafodd  y  Method- 

istiaid    berffaith    lonyddwch    i    gynal    eu 

Cymdeithasfa. 

Yn  mis  Rhagfyr,  1762,  ymwasgarodd  y 
miHsia  yn  Aberhonddu,  a  rhoddodd  Harris 
ei  gomisiwn  fel  cadben  i  fynu.  Yr  oedd 
wedi  eniH  iddo  ei  hun  ganmoHaeth  nid 
bychan  trwy  ei  wladgarwch  a'i  ddewrder  ; 
teimhd  parch  diffuant  ato  gan  fonedd 
Brycheiniog,  a  chawn  yn  awr  yr  efeng- 
ylydd  distadl,  a  fygythid  gynt  â  dirwy  ac  â 
charchar,  a'r  hwn  yr  oedd  uchel  reithwyr 
y  sir  wedi  dwyn  achwyn  yn  ei  erbyn 
gerbron  un  o  farnwyr  ei  Fawrhydi, 
yn    uchel    yn    ffafr    y    rhai    a'i    herHdient. 

Yr  oedd  ei  wyr  wedi  ymddwyn  yn  y 
modd  mwyaf  canmoladwy.  Ysgrifenai  Syr 
Edward  Williams,  milwriad  y  gatrawd, 
ato  fel  y  canlyn  :  "  Cadben  Harris — Nid 
oes  genyf  hamdden  i  wneyd  tegwch  ag 
ymddygiad  eich  gwŷr,  ond  gallaf  eich 
sicrhau,  ar  fyr  eiriau,  fod  eu  buchedd  yn 
adlewyrchu  anrhydedd  ar  yr  egwyddorion 
crefyddol  y  darfu  i  chwi  gymeryd  cymaint 
o  drafferth  i'w  hyfforddi  ynddynt." 

Ar  y  23ain  o  lonawr,  1763,  yr  oedd 
Howell  Harris  yn  dechreu  ar  ei  haner 
canfed  flwyddyn,  yr  hon  a  eilw  yn 
flwyddyn  ei  JiwbiH.  Erbyn  hyn,  yr  oedd 
ei  yspryd  yn  dyheu  o'i  fewn  am  undeb 
a'i  hen  gyfeiUion  ;  ac  anfonasai  Evan 
Moses,  ei  ben  gwas,  bedwar  diwrnod 
cynt,  gyda  Uythyr  at  Daniel  Rowland, 
Llangeitho,  yn  gofyn  am  ail  uno.  Diau 
fod  Rowland  ac  yntau  wedi  trin  y  pwnc 
yn  flaenorol,  pan  alwodd  y  blaenaf  arno 
gyda  Uythyr  y  brodyr,  a'i  fod  yn  gwybod 
fod  y  Diwygiwr  o  Langeitho  yn  coleddu 
y  cyffelyb  deimlad  ag  yntau,  onide  ni 
fuasai  yn  anfon  ei  was  gyda'r  fath  genad- 
wri.  Yr  oedd  yn  amser  braf  ar  Gymru  yr 
adeg  hon.  Ar  ol  blynyddoedd  o  falldod  ac 
o  sychder  dirfawr,  torasai  diwygiad  allan 
yn  Llangeitlio  yn  y  flwyddyn  1762,  gyda 
dyfodiad  hymnau  WiUiams,  Pantycelyn, 
yr  hwn  a  ymledodd  dros  yr  hoU  wlad, 
nes  yr  oedd  y  pentrefydd  a'r  cymoedd-  yn 
adsain  gan  fohant  ;  a  diau  i'r  gwres 
nawsaidd  doddi  ysprydoedd  y  Diwygwyr, 
a'u  dwyn  i  deimlo  yn  gynhes  at  eu  gilydd. 
Ar  y  3oain  o  lonawr,  cafodd  lythyr  oddi- 
wrth  Evan  Moses,  yn  ceisio  ganddo 
gyfarfod  â  Daniel  Rowland,  yn  Nhre- 
casteU-yn-Llywel  y  dydd  Mercher  can- 
lynol.  Ymddengys  fod  Rowland  yn  myned 
y  pryd  hwnw  i  Gyfarfod  Misol  a  gynhehd 
yn  Llansawel.  "  Pan  y  darllenais," 
meddai  Harris,  "  teimlwn  yn  Uawen  tu 
hwnt  fod  yr  Arglwydd  yn  agor  drws  o 
ddefnyddioldeb  i  mi.  Yr  oeddwn  wedi 
clywed  am  y  bywyd  oedd  yn  eu  mysg,  ac 
am  eu  Uwyddiant  ;  a'm  hunig  ofn  ydoedd 
rhag  i  mi,  trwy  fy  hunanoldeb  a'm  pechod, 
ddwyn  meUdith  arnynt.  Darostyngwyd 
íì  ;  yr  oeddwn  mor  rhydd  oddiwrth  eidd- 
igedd  fel  y  bendithiwn  Dduw  am  eu 
cyfodi,  ac  y  dymunwn  ar  iddynt  beidio 
cyfranogi  o  angau  gyda  mi,  ond  i  mi  gael 
cyfranogi  o'u  bywyd  hwy.  Gwmaed  fi  yn 
Uawen  yn  y  gobaith  o  gael  myned  i'w 
mysg  eto."  GweUr  fod  ei  syniadau  am 
Rowhind  a'i  ganlynwyr  wedi  newid  yn 
hoUol,  a  bod  yspryd  newydd  wedi  ei  fedd- 


ianu.  Cychwynodd  i  DrecasteU  i  gyfarfod 
Rowland,  ond  yr  oedd  dirfawr  bryder  yn 
llanw  ei  fynwes,  rhag  iddo  fod  yn  an- 
ffyddlawn  i'w  Dduw  y  naiU  ffordd  neu  y 
UaU.  Am  y  duU  y  cyfarfyddodd  Rowdand 
ac  yntau,  ni  ddywed  air  ;  ond  sicr  yw  fod 
yno  wasgu  dwylaw  cynhes,  os  nad  oedd 
yno  gofleidio  a  thy wallt  dagrau.  Gwasgodd 
Rowíand  arno  am  fyned  gydag  ef  i'r  Cyfar- 
fod  Misol  i  Lansawel,  dywedai  mai  dyna 
ddymuniad  y  bobi  gyffredin,  yn  gystal  a'r 
eiddo  yntau.  Yr  oedd  Harris,  yn  y  rhag- 
olwg  y  gwneUd  y  fath  gais  ato,  wedi 
penderfynu  gwrthod  ;  ond  aeth  cymhelUon 
ei  gyfaiU  yn  drech  nag  ef,  ac  ar  ol  gwneyd 
y  peth  yn  fater  gweddi,  cafodd  fod  yr 
Arglwydd  yn  foddlawn.  Boreu  dranoeth, 
cychwynodd  y  ddau  yn  nghyd,  a  chyr- 
haeddasant  Lansawel  o  gwmpas  chwech. 
Yno  cyfarfyddasant  â  WiIIiams,  Panty- 
celyn,  Peter  Williams,  a  Uu  o  gynghorwyr. 
"  Yr  oeddwn  wedi  clywed,"  meddai,  "  am 
yr  yspryd  canu  oedd  wedi  disgyn  yn 
ngwahanol  ranau  Sir  Aberteifi,  a  Sir 
Gaerfyrddin,  ac  am  y  canoedd  oedd  yn 
ymgynull  i  wrando.  Agorodd  yr  Ar- 
glwydd  fy  ngenau  i  lefaru,  na  ddylem 
dderbyn  na  gwrthod  yr  arwyddion  allanül 
hyn,  ond  y  dylem  eu  barnu  wrth  eu 
dylanwad  ar  y  galon,  a'r  bywyd,  ac  yn 
arbenig-wrth  chwilio  a  oeddent  yn  cyn- 
yrchu  tlodi  yspryd."  Cyfeiriodd  yn  ei 
anerchiad,  hefyd,  at  Iyfr  WiIIiams,  Pant- 
ycelyn,  sef,  Pantheologia,  neu  hanes  holl  gi'ef- 
yddau  y  byd,  a  chanmolodd  ef  fel  Ilyfr 
tra  buddiol.  Y  noswaith  hono,  Iletyai 
WiIIiams  ac  yntau  yn  yr  un  tỳ,  a  buont 
i  lawr  hyd  ddeuddeg  o'r  gloch.  "  Addefai 
WiIIiams,"  medd  Harris,  "  ei  ofid  o 
herwydd  iddo  fy  ngwrthwynebu  gynt,  ac 
eglurodd  y  modd  yr  arweiniwyd  ef  yn 
ganlynol  i  bregethu  ac  i  argraffu  yr 
athrawiaeth  a  wrthwynebasai.  Dywedai, 
yn  mhellach,  mai  myfi  oedd  ei  dad." 
Diau  fod  y  gymdeithas  yn  felus  odiaeth. 
Y  nos  hono,  wedi  myned  i'w  wely,  cymer- 
wyd  Harris  yn  glaf  gan  boen  enbyd  yn  ei 
goluddion  ;  nid  annhebyg  mai  cyífro  ei 
deimladau,  a'i  orlawenydd  o  herwydd  cael 
ei  hun  unwaith  drachefn  yn  mysg  ei 
frodyr,  oedd  achos  y  selni.  Yr  oedd  yn 
dra  eiddil  dranoeth,  ond  aeth  i  fysg  y 
cynghorwyr,  a  siaradodd  wrthynt  yn  faith 
ac  yn  ddifrifol.  Yn  mysg  pethau  eraill, 
dywedodd  wrthynt  am  iddynt  wylio  yr 
yspryd  canu  oedd  yn  ffynu,  rhag  iddo 
ddifianu,  neu  ynte  roddi  achlysur  i'r 
cnawd.      Cynghorai    hwy,    yn    mhellach, 

i  beidio  ymgymysgu  gormod  a'u  gwranda- 
wyr,  ond  ar  iddynt,  wedi  pregethu,  ym- 
neillduo.  Yna,  gwnaed  iddo  bregethu  yn 
y  capel,  yr  addoldy  y  buasai  ef  yn  benaf 
yn  offerynol  i'w  godi,  ac  y  casglasai 
trwy  Gymru  tuag  ato.  Ei  destun  oedd, 
Zechariah  xii.  lo  :  "  A  thywalltaf  ar  dŷ 
Dafydd,  ac  ar  breswylwyr  Jerusalem, 
yspryd  gras  a  gweddíau."  Nis  gallwn 
gofnodi  y  bregeth,  ond  cafodd  odfa  wrth 
ei  fodd.  Y  noswaith  hono,  dychwelodd  i 
Lanymddyfri,  ac  y  mae  ei  brofiad  boreu 
dranoeth  yn  haeddu  ei  groniclo  :  "  Dych- 
welais  yma  neithiwr,  wedi  cael  y  gwahodd- 
iadau  taeraf  ifyned  i  Gastellnedd,  Cilycwm, 
Sir  Aberteifi,  a  Sir  Gaerfyrddin,  gan 
Rowland,  WilHam  WilHams,  Thomas 
Davies,  John  WiHiams,  ac  eraiH.  Yr 
wyf  yn  cael  fod  y  cynghorwyr  wedi  cael 
eu  gosod  ar  fy  nghalon  fel  fy  mhlant.  Yn 
sicr,  dyma  flwyddyn  y  JiwbiH  !  Y  mae  yr 
amser  wedi  dyfod  ;  cysgodau  rhagfarn 
ydynt  yn  ciHo ;  yr  hen  gariad  a'r  syml- 
rwydd  ydynt  yn  dychwelyd,  ac  ymddengys 
fod  y  pethau  a  rwystrent  gynt  wedi  cael  eu 
symud.  Y  mae  yr  yspryd  canu  yma  sydd 
wedi  disgyn  yn  ymddangos  yn  hoHol 
rydd  oddiwrth  yr  ysgafnder,  a'r  hunan,  a 
weHd  yn  nglyn  a'r  diweddaf.  Ac  wrth 
weled  cynifer  o  leoedd  newydd  wedi  cael 
eu  cychwyn  ganddynt  hwy,  a  dim  un 
genyf  fi,  teimlwn  ei  fod  yn  anrhydedd  cael 
myned  i'w  mysg,  a  chysur  i  mi  yw  gweled 
fod  fy  He,  a'm  gwaith,  a'm  pobl  gynt,  yn 
cael  eu  cynyg  i  mi  eto,  gwedi  ymraniad  o 
dair-blynedd-ar-ddeg."     , 

Ni  phasiwyd  unrhyw  benderfyniad 
ffurfiol  yn  Llansawel  gyda  golwg  ar  ail- 
uniad  Howell  Harris  a'r  Methodist- 
iaid,  ond  cawsai  ei  wahodd  yn  y  modd 
mwyaf  caredig  i  ddyfod  i'w  mysg  fel 
cynt,  a  theflid  pob  drws  yn  agored  iddo. 
Ar  y  i8fed  o  Fawrth,  1763,  cychwynodd 
am  daith  fer  i  ranau  o  Sir  Gaerfyrddin,  a 
Sir  Aberteifi.  Y  He  cyntaf  y  pregethodd 
ynddo  oedd  Cilycwm,  cartref  crefyddol 
WiHiams,  Pantycelyn.  Ar  y  maes  y 
cedwid  yr  odfa,  obiegyd  Hiosogrwydd  y 
dorf ;  y  testun  oedd  :  "  ChwiHwch  yr 
Ysgrythyrau ;  "  pregethodd  am  ddwy  awr 
a  haner,  gyda  nerth  a  dylanwad  arbenig  ; 
ac  yr  oedd  yn  ofnadwy  o  lym  yn  erbyn  y 
rhai  a  ddirmygent  neu  a  esgeulusent  Air 
Duw.  Wedi  yr  odfa,  aeth  drachefn  i'r 
capel  i  gadw  seiat  ;  yr  oedd  rhai  canoedd 
yno,  ac  anogodd  hwynt  oH  i  weddi.  Cin- 
iawodd  gyda  chuwrad  yr  eglwys,  WiHiams, 
Pantycelyn,  ac  amryw  o'i  hen  gyfeiHion, 


nad  oedd  wedi  eu  gweled  er  adeg  yr  ym- 
raniad,  ac  yna  aeth  i'w  hen  lety,  LÍwyny- 
berHan,  i  gysgu.  Ar  y  ffordd  yno,  cafodd 
lawer  o  wybodaeth  gan  ei  arweinydd  am 
y  diwygiad  oedd  yn  ymledu  dros  y  wlad. 
Meddai :  "  Llefwn  am  i  beth  o'r  tân  hwn 
gydio  yn  fy  yspryd  inau  ;  oblegyd  deaHwn 
fod  Hawer  wedi  cael  eu  deffro  yn  y  rhanau 
hyn,  trwy  yr  yspryd  canu  a^bendithio  yr 
Arglwydd  sydd  wedi  tori  aHan,  yr  hwn  a 
barha  weithiau  trwy  gydol  y  nos."  Deng- 
ys  ei  sylwadau,  nad  oes  genym  yn  awr 
un  syniad  priodol  am  y  dylanwad  a  fu  gan 
emynau  WiHiams,  er  ail  enyn  tân  Duw 
yn  Nghymru,  pan  yr  oedd  agos  wedi  cael 
ei  ddiffbdd  trwy  ymrafaeHon  ac  ymran- 
iadau.  Yn  nesaf,  cawn  ef  yn  nghapel 
Llansawel  yn  pregethu"  ar  i  ol  un  Mr. 
Gray.  Diau  mai  y  Parch.  Thomas  Gray, 
olynydd  yr  hen  Mr.  Pugh  yn  Llwynpiod, 
Abermeurig,  a  Ffosyffin,  ydoedd  hwn,  yr 
hwn,  gwedi  hyn,  a  Iwyr  ymunodd  a'r 
Methodistiaid.  Ac  ymddengys  iddo  wneyd 
hyny  yn  bur  fuan.  Hysbysa  cyfaiH  ni  ei 
fod  wedi  chwiHo  yn  fanwl  gofnodau  hen 
gymanfaoedd  yr  Annibynwyr,  fel  eu  ceir 
yn  yr  Evangelical  Magazine,  a  chyhoedd- 
iadau  eraill,  ac  nad  oes  ynddynt  gymaint 
a  chyfeiriad  at  Gray  ;  tra  y  ceir  ef  yn 
pregethu  yn  barhaus  yn  Nghymdeithas- 
faoedd  y  Methodistiaid  yn  y  Dê  a'r 
Gogledd.  Daethai  cynuHeidfa  anferth 
yn  nghyd  ;  yr  oedd  capel  Llansawel 
y  pryd  hwn  wedi  dyfod  yn  fath  o  ganol- 
bwynt  i'r  Methodistiaid  yn  Sir  Gaer- 
fyrddin.  Cafodd  odfa  nerthol,  ac  yr  oedd 
yn  Hym  wrth  y  rhai  oedd  mewn  rhyddid 
heb  fod  yn  gyntaf  mewn  caethiwed.  Wedi 
iddo  orphen,  nid  ai  y  bobl  i  ff"wrdd  ;  eithr 
tyrent  i'r  capel,  a  bu  raid  iddo  lefaru  yno 
drachefn.  Yr  angenrheidrwydd  am  hunan- 
ymhoHad  oedd  ei  fater.  Oddiyno  aeth  i 
Gaerfyrddin,  ac  am  ddau  o'r  gloch  pre- 
gethodd  ar  Castle  Green  i'r  gynuHeidfa 
fwyaf  a  gafodd  erioed  yn  ei  fywyd  ;  cyfrifa 
ei  bod  yn  ddeng  mil.  Llefarai  yn  Gym- 
raeg  ac  yn  Saesneg  oddiar  :  "  Ni  a  welsom 
ei  ogoniant  ef;"  a  dangosai  mai  y  ffbrdd 
i  gynyrchu  moesoldeb  uchel  oedd  trwy 
bregethu  lesu  Grist.  Nid  ymfoddlonodd 
ychwaith  ar  athrawiaethu  ;  taranodd  yn 
ofnadwy  yn  erbyn  rhegu,  meddwdod,  a 
phuteindra,  a  phechodau  cyffelyb ;  a  Hef- 
odd  gyda  nerth  :  "  Gyda  y  rhai  sydd  yn 
ei  adwaen  ac  yn  ei  garu  ef  bydded  fy 
nghartref  yn  dragywydd  !  "  Aeth  y  noson 
hono  i  Bant  HoweH  ;  yr  un  oedd  ei  destun 
ynia  eto,  eithr  gwahaniaethai  y  bregeth  i 

gryn  raddau.  Yr  oedd  ei  yspryd  yn 
bresenol  wrth  ei  fodd.  "  Yr  wyf  yn 
gweled,"  meddai,  "  yr  anrhydedd  dirfawr 
a  osodir  arnaf,  fy  mod  yn  cael  fy  ngalw 
gan  fy  Arglwydd  anwyl  i'w  waith,  a'i  fod 
wedi  rhoddi  lle  i  mi  eto  yn  ei  dŷ."  Ar 
ddydd  Gwener  Croghth,  y  mae  yn  nhref 
Aberteiíì,  a  gwelai  wrth  deithio  tuag  yno 
fod  pawb  wedi  myned  o'i  flaen  ef  mewn 
goleuni,  ffydd,  a  chymundeb  â  Duw.  Bu 
yn  yr  eglwys  yn  y  boreu ;  yn  y  prydnhawn 
pregethodd  ei  hun,  ac  er  mai  y  nos  flaen- 
orol  y  cawsai  y  bobl  wybod  am  ei  ddyfod- 
iad,  daeth  torf  anferth  yn  nghyd.  Dyodd- 
efiadau  y  Gwaredwr  oedd  ei  fater.  Yn  yr 
hwyr  yr  oedd  yn  Twrgwyn,  lle  yr  oedd 
capel  erbyn  hyn  wedi  cael  ei  adeiladu. 
Mat.  xi.  28,  oedd  ei  destun  ;  cofnoda  fod  torf 
fawr  wedi  ymgynull,  ac  meddai  :  "  Y  fath 
ganu,  a'r  fath  orfoleddu,  ni  chlywais 
erioed."  Gwelsom  ei  fod  ar  y  cychwyn 
yn  ddrwgdybus  o'r  canu,  ac  yn  erchi  i'r 
crefyddwyr  ei  wyHo  ;  yn  awr,  modd  bynag, 
y  mae  wedi  cael  ei  Iwyr  orchfygu  ganddo. 
"  Arweiniwyd  fi,"  meddai,  "i  gyfiawnhau 
y  canu  sydd  yn  awr  yn  y  sir,  lle  y  mae 
Ìlawer  yn  canu  clodydd  Duw  ac  yn  ei 
foHanu  trwy  gydol  y  nos.  Dangosais  i'r 
cnawdol,  y  rhai  ydynt  yn  tramgwyddo 
oblegyd  fod  y  crefyddwyr  yn  canmol  Duw 
yn  ormodol,  y  dylent  ystyried  nad  ydynt 
hwy  (y  cnawdol)  yn  canmol  Duw  o  gwbl, 
ac  feüy  y  rhaid  i'r  crefyddol  ei  ganmol, 
nid  yn  unig  drostynt  eu  hunain,  eithr 
drostynt  hwy  yn  ogystal.  Wedi  yr 
odfa,  aeth  i  letya  i  dŷ  Mr.  Bowen, 
ynad  heddwch,  Gwaunifor,  ac  yr  oedd  yn 
ddeuddeg  o"r  gloch  y  nos  arno  yn  cyr- 
haedd.  Boreu  dranoeth,  am  naw  o'r 
gloch,  pregethodd  gerüaw  y  capel,  yr 
hwn  a  adeiladasai  Mr.  Bowen  ar  ei  draul 
ei  hun,  i  dorf  fawr.  Yma  ymadawodd  â 
Mr.  Gray,  a  Mr.  Popkin,  y  rhai  a  fuasent 
yn  gymdeithion  iddo  o  Gilycwm  hyd  yn 
awr,  a  dychwelodd  ar  ei  union  i  Dref- 
ecca.  GweHr  mai  brasgamu  a  wnaeth, 
a  phaham  y  dewisodd  yr  ychydig  leoedd  a 
nodwyd  i  ymweled  â  hwynt,  nis  gwyddoni. 
Dydd  Mawrth,  gwedi  y  Pasg,  aeth  i 
Lanfair-muallt,  He  na  fuasai  ynddo  ond 
unwaith  er  ys  deuddeg  mlynedd.  Pregeth- 
odd  gyda  nerth  mawr.  Cyfarfyddodd  yno 
â  John  Richard,  Llansamlet,  a  chyng- 
horwr  arall  o'r  enw  Evan  Roberts  ;  aeth 
y  ddau  gydag  ef  i  Drefecca,  a  boreu 
dranoeth  yr  oedd  John  Richard  yn  cych- 
wyn  am  daith  i'r  Gogledd.  Ychydig 
ddyddiau    ar    ol    hyn,    dywed    ei    fod     yn 


darflen  gweithiau  Rowland,  ac  eiddo 
WiHiams,  Pantycelyn  ;  ac  iddo  gael  ei 
ddarostwng  yn  enbyd  wrth  weled  mor  ddi- 
ddefnydd  ydoedd  o'i  gymharu  a'i  frodyr. 
"  Nid  oedd  genyf  ddim  i'w  ddweyd  trosof 
fy  hun,"  meddai,  "  ond  fy  mod  yn  segur, 
diddefnydd,  a  llygredig."  Yn  sicr,  yr 
oedd  yn  rhy  galed  arno  ei  hun  ;  oblegyd 
gallai  ddweyd  lawn  mor  wirioneddol  a'r 
apostol  Paul  :  "  Mi  a  lafuriais  yn  hel- 
aethach  na  hwynt  oH."  Ond  tebygol  mai 
meddwl  am  ei  ymneiHduad  yr  ydoedd. 
EbriH  21,  1763,  cychwyna  am  daith  faith 
trwy  Siroedd  Aberteifi,  Penfro,  a  Chaer- 
fyrddin.  Y  lle  cyntaf  yr  ymwelodd  ag  ef 
oedd  Llangamarch,  He  y  pregethodd,  heb 
gymeryd  unrhyw  destun,  i  dorf  Hosog. 
"  Cyfarwyddais  y  dychweledigion  ieuainc," 
meddai,  "  ac  adeiledais  y  ffyddloniaid." 
Profa  hyn  fod  nifer  Hiosog  yn  y  cymydog- 
aethau  yma  wedi  ymuno  â  chrefydd  yn 
ddiweddar.  Cymerodd  un  o'r  diwygiadau 
mwyaf  nerthol  a  welodd  Cymru  erioed  le  y 
flwyddyn  yma  ;  ymledodd  yn  dân  anorch- 
fygol  dros  yr  hoH  wlad,  nes  oedd  y  cym- 
oedd  mynyddig,  yn  ogystal  a'r  gwastadedd, 
fel  pe  yn  llawn  o  foHant  Duw.  A  ydoedd 
wedi  tori  aHan  mor  gynar  a  hyn  yn  y 
flwyddyn,  nis  gwyddom  ;  ond  boed  a 
fo,  yr  oedd  "  dychweledigion  newydd " 
yn  Llangamarch.  Dranoeth,  sef  dydd 
Mawrth,  croesodd  y  Mynydd  Mawr,  a 
daeth  i  Dregaron.  Yma  yr  oedd  Daniel 
Rowland  yn  ei  gyfarfod,  ac  meddai  : 
"  Gwnaed  fi  yn  ostyngedig  wrth  weled  fod 
yr  Arglwydd  yn  agor  y  drysau  i  mi,  1 
fyned  o  gwmpas  gyda  fy  hen  gydlafurwyr, 
yr  hon  safle  oeddwn  wedi  fforffetio  trwy 
fy  mhechod."  Cafodd  ryddid  dirfawr  ar 
weddi,  ac  wrth  bregethu  yr  oedd  yn 
ofnadwy  o  lym  yn  erbyn  y  rhai  a  farnent, 
ac  a  wrthwynebent  Dduw  a'i  waith,  a 
dangosai  ysprydolrwydd  y  gyfraith,  ac 
mor  fewnol  a  manwl  oedd  ei  gofynion. 
Cofnoda  fod  tri  offeiriad  heblaw  Daniel 
Rowland  yn  gwrando.  O  Dregaron,  aeth 
i  Lwyniorwerth,  nid  yn  nepeH  o  Aber- 
ystwyth.  Dilynai  y  bobl  ef,  gan  ganu  a 
nioHanu  yr  hoH  ffordd.  Wrth  weled  a 
chlywed,  teimlodd  fod  yr  Arglwydd  wedi 
dwyn  yn  mlaen  ei  waith  hebddo  ef,  a'i  fod 
wedi  anrhydeddu  Rowland  a'r  cynghorwyr 
yn  fwy  ;  eithr  yr  oedd  yn  mhell  o  fod  yn 
eiddigus,  ac  yr  oedd  yn  barod  i  ymroddi 
i'w  cynorthwyo,  gan  obeithio  y  caíîai 
fendith  yn  eu  pHth.  Aeth  i  ymddiddan  a'r 
bobl,  a  chafodd  eu  bod  yn  syml,  yn  barod 
i  gymeryd  eu  dysgu,  yn  addfwyn,  a  hunan- 

ymwadol.  "  lesu  Grist  wedi  dyfod  i  gadw 
pechaduriaid  "  oedd  ei  fater  yma,  ac  efeng- 
ylu  yn  felus  a  wnelai.  Y  noswaitli  hono 
yr  oedd  yn  Lledrod  ;  yr  oedd  yr  hoU  wlad 
wedi  ymgynull  i'r  odfa,  a  chafodd  yntau 
nerth  rhyfedd  i  bregethu  oddiar  y  geiriau  : 
"  Canys  efe  a  wared  ei  bobl  oddiwrth  eu 
pechodau."  Dranoeth,  yr  oedd  yn  ddydd 
o  ddiolchgarwch  cyfFredinol  am  yr  hedd- 
wch  gwladol  a  gawsid,  ac  aeth  yntau  i'r 
eglwys  yn  Lledrod  i  uno. 

Yn  nesaf,  yr  ydym  yn  ei  gael  yn  Llan- 
geitho,  lle  na  fuasai  ynddo  er  ys  pedair- 
blynedd-ar-ddeg  ;  deng  mil  o  bobl  o  leiaf 
oedd  ei  gynulleidfa ;  a  chwedi  cael  gafael 
ryfedd  ar  weddi,  pregethodd  gyda  rhyddid 
mawr  oddiar  y  geiriau  :  "  Canys  yr  ydym 
ni  y  rhai  a  gredasom  yn  myned  i  mewn 
i'w  orphwysfa  ef."  Dangosai  mai  ffydd 
sydd  yn  puro  y  galon,  ac  yn  gorchfygu  y 
byd,  ac  yr  oedd  yn  dra  llym  wrth  y  rhai  a 
geisient  wneyd  ffydd  a  phenboethni  yr  un. 
Cafodd  fod  tros  ddau  cant  o  ddynion,  a  thros 
ddeugain  o  blant  cymharol  ieuainc  wedi 
ymuno  a'r  seiat  yma.  Wedi  yr  odfa,  gwnaed 
iddogadw  seiat  breifat,yn  yr  hon  y  llefarodd 
ar  amryw  faterion,  ac  ar  y  terfyn  gweddí- 
odd  yn  daer  dros  Mr.  Rowland.  "  Gwel- 
af,"  meddai,  "  fod  yr  Arglwydd  wedi  ei 
ddyrchafu  ef  yn  uwch  na  mi ;  ei  fod  wedi 
rhoddi  iddo  yr  hoU  waith  a'r  anrhydedd 
hwn,  ac  hefyd  yr  holl  seiadau,  a'r  hoU 
gynghorwyr."  üs  oedd  Harris,  wrth 
ganfod  y  pethau  hyn,  yn  gwbl  rydd  oddi- 
wrth  eiddigedd,  fel  y  dywed  ei  fod,  rhaid 
fód  gras  Duw  wedi  ei  dywallt  yn  helaeth 
yn  ei  yspryd.  Dydd  Gwener,  cawn  ef  yn 
Abermeurig  ;  yna,  gadawa  ddyffryn  pryd- 
ferth  Aeron,  gan  groesi  y  bryniau  i  Lan- 
bedr,  yn  nyffryn  Teifì.  Ei  destun  yma 
oedd  :  "  Gwir  yw  y  gair,  ac  yn  haeddu  pob 
derbyniad  ;  "  yr  oedd  amryw  o'r  dosparth 
uchaf  yn  gwrando,  felly,  pregethai  yn 
Gymraeg  ac  yn  Saesneg.  Cyfeiria  at 
ddwy  foneddiges  yn  benodol,  sef  Miss  H. 
Lloyd,  a  Miss  Evans.  Wedi  galw  yn 
Dolgwm,  ffermdy  pur  fawr  islaw  Llanbedr- 
pont-Stephan,  daeth,  nos  Wener,  i  Waun- 
ifor.  Yr  oedd  Rowland  yn  cyd-deithio  ag 
ef  o  hyd,  ac  ar  y  ffordd  agorai  ei  fynwes 
wrth  ei  gyfaill  am  gael  John  Wesley,  ac 
un  o'r  Morafiaid,  i  fyned  o  gwmpas  Cymru 
gydag  ef ;  ac  am  fFurfio  undeb  cyffredinol 
rhwng  y  gwahanol  bleidiau  yma,  oddifewn 
i  Eglwys  Loegr.  Beth  a  atebodd  Row- 
land  iddo,  nis  gwyddom.  Yn  Waunifor, 
pregethodd  gydag  awdurdod  ar  waed 
Crist    yn    glanhau   oddiwrth   bob  pechod. 


Yn  y  seiat  breifat  a  ddilynai,  gwasgai  ar  y 
crefyddwyr  yr  angenrheidrwydd  am  alaru 
yn  ogystal  a  molianu,  Wedi  pregethu  yn 
Twrgwyn,  ac  yn  Nghwmcynon,  daeth  i 
Lechryd,  nos  Sul,  lle  y  cafodd  y  gynull- 
eidfa  fwyaf  a  gafodd  erioed  yn  ei  fywyd,  a 
chyfrifa  ei  bod  yn  ddeuddeg  mil.  "  Mawr 
yw  dirgelwch  duwioldeb,"  oedd  ei  destun. 
"  Pregethais  ei  glwyfau  a'i  waed,"  meddai ; 
"  mai  dyma  yr  unig  noddfa ;  gelwais  a 
gwahoddais  bawb  ato,  gan  ddangos  fod 
Duw  ynddo,  fel  yn  ei  deml.  Yr  oeddwn 
yn  Ilym  wrth  y  rhai  a  wrthwynebent  y 
gwaith  hwn,  ac  a  ddymunent  ar  iddo 
ddyfod  i'r  dim,  gan  ddangos  eu  bod  o'r  un 
yspryd  â  Chain."  Cafodd  ymddiddan 
yma  ag  un  Mr.  Enoch,  arolygwr  ysgolion 
Madam  Bevan  yn  y  tair  sir,  a  gwelai  ei 
fod  yn  ddyn  syml  a  gostyngedig. 

Ymddengys  i  Daniel  Rowland  ddych- 
welyd  oddiyma,  a  darfod  i  Mr.  Popkins 
gael  ei  osod  i  fod  yn  gydymaith  i  Harris 
yn  ystod  ei  daith  yn  Sir  Benfro.  Dyn  o 
yspryd  balchaidd  oedd  Popkins  ;  yn  tueddu 
yn  gryf  at  Antinomiaeth,  a  chofir  i  Daniel 
Rowland  gael  trafferth  ddirfawr  gydag  ef 
ar  ol  hyn,  ac  yn  y  diwedd  iddo  orfod  ei 
ddiarddel.  Dechreuodd  Popkins  ddanod 
i  Harris  ei  ymadawiad  a'r  Methodistiaid, 
a'i  fod  wedi  gwastraffu  Ilawer  o'i  amser  yn 
ofer  ;  a  chanmolai  Daniel  Rowland  i'r 
cymylau.  Dyoddefodd  y  Diwygiwr  yn 
amyneddgar  am  dipyn  ;  eithr  yn  y  diwedd 
trodd  arno,  a  dywedodd  na  chai  efe 
(Popkins)  fod  yn  esgob  arno  ef.  Wedi 
pasio  drwy  Lwynygrawys,  daeth  i  Dref- 
draeth  ;  "  Fy  nghnawd  i  sydd  fwyd  yn 
wir,"  oedd  ei  destun,  ac  arweiniwyd  ef  yn 
gyntaf  i  daranu  yn  enbyd,  gan  gyfeirio 
gyda  difrifwch  at  angau  a  thragy wydd- 
oldeb.  ünd  cyn  gorphen,  efengylodd  yn 
felus,  a  chyhoeddai  fod  yr  Arglwydd  lesu 
yn  ddigyfnewid.  Yr  oedd  cynulleidfa 
fawr,  yn  rhifo  amryw  filoedd,  yn  Aber- 
gwaun  ;  "  Y  mae  hwn  yn  derbyn  pech- 
aduriaid,"  oedd  y  testun  ;  ac  yr  oedd  yn 
dra  Ilym  wrth  y  rhai  na  theimlent  eu 
pechadurusrwydd.  Am  y  tro  cyntaf  yn 
ystod  y  daith,  cafodd  fod  cryn  ragfarn  ato 
yn  meddyliau  y  bobl.  Nid  oedd  y  diwyg- 
iad  wedi  cyrhaedd  yma  eto  ;  nid  oeddynt 
yn  canu,  fel  y  gwnaent  yn  Sir  Aberteitì. 
Y  noswaith  hono  yr  oedd  yn  Nhyddewi, 
a  dywed  fod  yno  gynulleidfa  o  amryw 
filoedd.  Wedi  pasio  trwy  y  rhan  Saesnig 
o  Sir  Benfro,  daeth  i  Hwlffordd,  a  phre- 
gethodd  yn  y  capel  ;  yr  oedd  yno  gynull- 
eidfa  dda,  ond  nid  cynifer  ag  a  fuasai  oni 

bai  fod  rhyw  gamddealltwriaeth  wedi  bod 
am  y  cyhoeddiad.  Wrth  bregethu,  cyfeir- 
iodd  am  y  dymunoldeb  o  gael  undeb 
rhwng  y  gwahanol  bleidiau  crefyddol,  mai 
brodyr  oeddynt,  a'u  bod  i  dreuho  tragy- 
wyddoldeb  yn  nghwmni  eu  gilydd.  Wrth 
ymddiddan  â  Mr.  Howell  Davies,  yr  hwn 
yntau  oedd  wedi  dyfod  i'w  wrando,  am  y 
priodoldeb  o  gael  John  W^esley  ac  un  o'r 
Morafiaid  i  fyned  trwy  y  wlad  gydag  ef 
(Harris),  deallodd  fod  meddwl  Mr.  Davies 
yn  rhagfarnllyd  yn  erbyn.  Dranoeth, 
aeth  i  Woodstock,  lle  yr  oedd  capel  wedi 
ei  adeiladu,  a  phregethodd  gyda  nerth 
oddiar  y  geiriau  :  "  Trowch  eich  wynebau 
ataf  fi,  hoU  gyrau  y  ddaear,  fel  y'ch 
achuber."  Yn  nghwmni  y  cynghorwr 
John  Harry,  aeth  i  Mounton,  ac  yna  i 
Lacharn,  ac  achwyna  ei  fod  yn  dra  egwan 
o  ran  ei  gorph.  Yma  yr  oedd  yn  nghym- 
ydogaeth  Llanddowror,  ond  yr  oedd  ei 
hen  gyfaill,  yr  Hybarch.  Griffith  Jones, 
wedi  noswylio  er  ys  dwy  flynedd.  Eithr 
galwodd  i  weled  Madam  Bevan  ;  ceisiodd 
siarad  â  hi  am  amryw  bethau  perthynol  i 
grefydd,  ond  nid  oedd  yn  barod  i  gofleidio 
ei  syniad  ef  parthed  cael  undeb  rhwng  yr 
oU  o  bobl  yr  Arglwydd,  ac  yr  oedd  yn 
gryf  yn  erbyn  pregethu  Ileygol.  Gwrth- 
ododd  giniawa  gyda  Madam  Bevan,  a 
brysiodd  i  Gaerfyrddin,  Ile  y  pregethodd 
am  ddwy  awr  glir,  gydag  awdurdod,  a 
bywyd,  ac  eífeithioldeb,  i  dorf  o  amryw 
filoedd,  oddiar  y  geiriau  :  "  A  thi  a  elwi  ei 
enw  ef  lesu."  Yn  hwyr  yr  un  dydd, 
pregethodd  yn  Brechfa,  Sir  Gaerfyrddin, 
ar  gyfiawnhad  a  sancteiddhad.  Dranoeth, 
cawn  ef  yn  Llansawel,  lle  y  mae  WiIIiams, 
Pantycelyn,  yn  cyfarfod  ag  ef.  Anghred- 
iniaeth  oedd  mater  Williams ;  darluniai  ef 
fel  y  gwaethaf  o'r  holl  bechodau,  a  dywedai 
pan  y  cawn  ffydd  i  weled  y  byd  hwn  a'i 
deganau  fel  dim,  yr  awn  i  ddibrisio  ei  wj^r 
mawr,  ac  y  gallwn  lawenhau  yn  wastadol. 
"  Yr  oeddwn  yn  caru  yr  yspryd  a'r  Ilais," 
meddai  Harris.  Pregethodd  yntau  yn 
ganlynol  ;  "  Trwy  ei  gleisiau  ef  yr  iach- 
awyd  ni,"  oedd  ei  destun  ;  yr  oedd  myn'd 
ar  y  bregeth  hon  yn  wastad,  a  chatodd 
hwyl  arni  yn  Llansawel.  Wedi  pregethu 
yn  Llanymddyfri  ar  yr  heol,  i  gynulleidfa 
yn  rhifo  dros  dair  mil,  dychwelodd  i  Dre- 
fecca  yn  hapus  ei  yspryd.  Cawsai  ei 
sirioli  yn  ddirfawr  gan  gymdeithas  cyfeill- 
ion  na  welsai  wynebau  llawer  o  honynt  er 
ys  tair-blynedd-ar-ddeg. 

Yn  ystod  y  daith  flaenorol,  gwahoddasai 
y   Gymdeithasfa  ganlynol  i  Drefecca,  Ile 


nad  oedd  cynulliad  o'r  fath  wedi  bod 
oddiar  yr  ymraniad,  a  chydsyniai  y 
brodyr  gyda  phob  parodrwydd.  Yr  oedd 
ei  galon  yn  dychlamu  ynddo  wrth  feddwl 
am  gael  y  fraint  o  groesawu  gweision 
Duw ;  dywed  fod  ugain  o  welyau  at  eu 
gwasanaeth  ganddo  ef  yn  Nhrefecca,  heb- 
law  cyflawnder  o  letyau  yn  y  ffermdai  o 
gwmpas.  Fel  hyn  yr  ysgrifena  :  '•  Tre- 
fecca,  Mai  18.  Y  Gymdeithasfa  unedig 
gyfì^redinol  gyntaf.  O  !  Jiwbili  !  Neithiwr, 
am  saith,  daeth  Mr.  Rowland  yma,  a'i  fab, 
Mr.  Edward  Rowland,  yn  nghyd  â  WiIIiam 
Richard,  WiIIiam  Richard,  yr  ail,  David 
WiIIiam  Rees,  John  Thomas,  Thomas 
Gray,  y  gweinidog  YmneiIIduoI,  cuwrad  o'r 
enw  Lewis,  yn  nghyd  â  Popkins  a  WiIIiam 
John,  dau  gynghorwr.  Daeth  wyth  o 
fenywod  a  saith  o  ddynion  yn  ychwanegol. 
Wedi  cael  taer  anogaeth,  pregethais  ar 
dlodi  ein  Hiachawdwr.  Cefais  nerth  ac 
awdurdod  anarferol.  Derbyniais  hwynt 
oll  gydag  yspryd  gostyngedig,  ac  yn  yr 
Arglwydd,  a  Ilefwn  am  i'r  Arglwydd 
ddyfod  i'n  mysg  i'n  bendithio,  yr  hyn 
hefyd  a  wnaeth  yn  ehelaeth.  Y  boreu 
hwn  yr  oeddwn  i  fynu  am  chwech,  boreu- 
fwyd  am  saith,  ac  am  wyth  eisteddasom 
yn  nghyd.  Erbyn  hyn,  yr  oedd  amryw 
yn  ychwanegol  wedi  cyrhaedd,  sef  Mr. 
Peter  WiIIiams,  John  WiIIiams,  Jeffrey, 
Stephen  Jones,  a  David  WiIIiams.  Dar- 
Ilenwyd  Ilythyrau  oddiwrth  Howell  Davies, 
William  Williams,  John  Richard,  a  John 
Harry,  yn  esbonio  eu  habsenoldeb.  Eglur- 
ais  iddynt  y  modd  y  danfonasent  am  danaf 
bedair  blynedd  yn  ol,  ac  y  daethwn  i 
gyfarfod  Llansawel  ;  nas  gallwn  uno  â 
hwy,  oddigerth  fy  mod  yn  cael  sicrwydd 
eu  bod  oll  yn  yr  Eglwys  Sefydledig ;  ac 
oni  unant  yn  addoliad  a  chymundeb  eglwys 
y  plwyf,  eu  bod  yn  sect  newydd ;  a  phan  y 
bydd  Mr.  Rowland  farw,  y  rhaid  iddynt 
gael  gweinidogion  YmneiIIduoI  drostynt 
oll.  Dywedais  nad  oeddwn  yn  wrthwyn- 
ebol  iddynt  fyned  i  gapelau,  a  derbyn  y 
cymundeb  o  law  Mr.  Rowland,  tan  ddysg- 
yblaeth  ac  arholiad  priodol.  Cydunodd 
pawb  i  aros  i  mewn  (yn  yr  Eglwys),  os 
gallent  berswadio  y  bobl  i  foddloni.  Yna, 
dangosais  yr  angenrheidrwydd  anorfod  am 
ddysgyblaeth,  a  dechreu  yn  y  Gymdeith- 
asfa  gyda  y  cynghorwyr,  y  rhai  y  dylid  eu 
harholi  yn  fanwl  ;  yna,  yn  y  seiadau,  a 
chael  trefniant  priodol  gyda  golwg  ar 
deuluoedd  ;  heb  hyn,  yr  ai  y  cyfan  i  an- 
nhrefn.  Cydunodd  pawb,  ac  unasant  i 
geisio  fy  nghymorth  gyda  hyn,  am.fod  fy 

lle  yn  wag  er  pan  yr  ymadewais.  Wedi 
penderfynu  cyfarfod  yn  mhen  pythefnos 
eto,  torwyd  y  cyfarfod  i  fynu." 

Yn  y  difyniadau  uchod  gwehr  athryhth 
arbenig  Howell  Harris  yn  amlwg ;  ei 
hoffder  o  drefn,  ei  ofal  am  ddysgyblaeth  ; 
ac  hefyd  ei  ymlyniad  cryf  wrth  Eglwys 
Loegr.  Wedi  y  cyfarfod  preifat,  yr  oedd 
yr  odfa  gyhoeddus  yn  yr  awyr  agored  yn 
y  pentref ;  daethai  cynulleidfa  anferth  yn 
nghyd,  nid  yn  unig  o'r  cymydogaethau 
cyfagos,  ond  hefyd  o  gyrau  pellenig  y  sir, 
ac  o  Sir  Forganwg.  Diau  fod  son  am 
Drefecca,  a'r  sefydhad  hynod  a  gynwysai, 
wedi  ymledu  dros  y  wlad ;  a  thueddai  hyn, 
yn  nghyd  a'r  swyn  oedd  yn  nychwehad 
Harris  at  ei  hen  gyfeilhon,  i  dynu  pobl  yn 
nghyd.  Popkins  a  bregethai  yn  mlaenaf  ; 
ei  destun  oedd  :  "  Dy  briod  yw  yr  hwn 
a'th  wnaeth  ;  "  dynoda  Harris  hi  fel  un 
dra  Chalfinaidd  ;  gelhr  darllen  rhwng  y 
llinellau  y  golygai  hi  yn  tueddu  at  Anti- 
nomiaeth.  "  Önd,"  meddai,  "  pan  y 
cododd  Rowland  ar  ei  òl,  ac  yr  agorodd  ei 
enau,  teimlais  yr  Arglwydd  yn  ílanw  fy 
yspryd,  a  fy  holl  rasau  yn  cael  eu  cyffroi. 
Teimlwn  mai  fy  mrawd  ydoedd,  fy  mod 
yn  ei  garu,  a  ilawenychwn  wrth  ei  glywed 
y  dydd  hwn.  Ei  destun  ydoedd  ;  '  Cysur- 
wch,  cysurwcli  fy  mhobl ;  '  yr  oedd  yn  dra 
argyhoeddiadol,  gan  ddangos  nad  oes 
eisiau  cysur  ar  y  rhai  sydd  yn  hapus  yn 
y  cnawd.  Yr  oedd  awelon  melus  yn 
chwythu  dros  y  cyfarfod  ;  daeth  y  mawr 
ragorol  ogoniant  i  lawr ;  ysgydwid  y  cwbl; 
yn  wir,  y  mae  yr  Arglwydd  wedi  ymweled 
â  ni  yn  ei  gariad."  Pan  yr  oedd  yspryd 
Howell  Harris  yn  ei  le,  byddai  gweinidog- 
aeth  Daniel  Rowland  yn  wastad  yn  ei 
orchfygu,  ac  y  mae  yn  amlwg  ei  fod  yn 
awr  wedi  toddi  yn  swp  tan  ei  dylanwad. 
Tranoeth,  ysgrifena  :  "  Y  ddoe,  cefais 
ryddid  i  ofyn  i'r  Arglwydd  ddyfod  i  lawr 
a'n  bendithio,  gan  fy  mod  yn  gweled  mai 
peth  anarferol  yw  gwneyd  i  fynu  rwyg  yn 
nhŷ  Dduw,  a  dwyn  Israel  a  Judah  yn 
nghyd  drachefn.  Llefwn  y  gwyddai  mai 
er  ei  fwyn  ef  yr  oeddwn  wedi  eu  gwahodd 
yma,  ac  fel  y  gallwn  inau  gyfranogi  o'u 
bywyd  a'u  bendith.  Yr  oeddwn  yn  dded- 
wydd  wrth  eu  gwrando.  Am  dri,  aetliom 
i  giniaw  ;  ac  yr  oeddym  yn  liapus.  Dat- 
genais  fy  serch  atynt  ;  gwelwn  mai 
Rowland  yw  eu  tywysog,  a'u  bod  yn 
plygu  iddo,  ac  yr  oeddwn  yn  llawen  am 
hyny."  Hawdd  darllen  serch  angerddol 
at  Daniel  Rowland  yn  treiddio  trwy  bob 
brawddeg.     Am  bedwar,  pregethodd  Peter 


Wllliams,  am  yr  afon  bur  o  ddwfr  y 
bywyd,  a  phren  y  bywyd  yn  tyfu  o'r  ddau 
tu.  Cafodd  ddylanwad  mawr.  "  Yr  oedd 
yma  lawer,"  meddai  Harris,  "o  Sir  Aber- 
teifi  a  lleoedd  eraill,  yn  canu  ac  yn  moU- 
anu  ;  yn  sicr,  y  mae  Duw  wedi  ateb  ein 
gweddi,  ac  wedi  tynu  ymaith  ein  gwar- 
adwydd."  Aeth  pawb  ymaith  yn  hapus, 
ac  yn  llawn  o  gariad.  Yr  unig  beth 
anhyfryd  yn  y  Gymdeithasfa  oedd  gwaith 
Poplíins,  yr  hwn  a  feddai  yspryd  pigog 
a  chwerw,  yn  ceisio  rhoddi  sèn  i'r  Diwyg- 
iwr  o  Drefecca. 

Yn  sicr,  gyda  yr  eithriad  o"r  dydd  y 
cafodd  ollyngdod  oddiwrth  ei  faich  o 
bechod,  adeg  ei  argyhoeddiad,  y  diwrnod 
hwn,  pan  y  teimlai  ei  fod  yn  cael  ei 
dderbyn  yn  ol  i  fynwes  ei  frodyr,  oedd  yr 
hapusaf  a  gafodd  Howell  Harris  ar  y 
ddaear.  "  O'r  Arglwydd  y  mae  hyn," 
meddai.  Bellach,  y  mae  galwadau  yn 
gwlawio  arno  o  bob  cyfeiriad.  Yr  wythnos 
ganlynol  i'r  Gymdeithasfa,  cawn  ef  yn 
cofnodi  ei  fod  wedi  derbyn  gwahoddiad- 
au  o  Blaen  Crai,  Trecastell-yn-Llywel, 
Merthyr,  Tir  Abbad,  Hay,  a  Ileoedd  eraill. 
Wedi  treulio  rhyw  gymaint  o  amser  yn 
Mryste,  aeth  i  Bath  ;  a  chawn  ef  ar  y  dydd 
cyntaf  o  Fehefin  yn  Nghaerdydd.  Yn 
Llandaf,  cyfarfyddodd  â  Mrs.  Jones,  Ffon- 
mon,  "  dynes  syml,  ddiragfarn,"  yr  hon  a'i 
hysbysodd  am  erledigaeth  yn  tori  allan,  a 
bod  y  barnwyr  ar  y  fainc  yn  datgan  yn 
erbyn  y  diwygiad,  a'i  bod  yn  cael  ei 
rhybuddio  i  godi  trwydded  ar  ei  thỳ.  I 
hyn  yr  oedd  Harris  yn  anfoddlawn ; 
sawrai  yn  ormodol  o  YmneiIIduaeth,  a 
chynghorodd  hi  i  ymddiddan  a'r  esgob. 
Aeth  i'r  Aberthyn,  lle  yr  addawsai  gyfar- 
fod  Rüwland  mewn  Cymdeithasfa  Fisol  ; 
eithr  cyn  iddo  gyrhaedd,  yr  oedd  y  cyfarfod 
drosodd,  a'r  bobl  wedi  ymwasgaru.  Eithr 
casglwyd  cynulleidfa  drachefn,  a,  phre- 
gethodd  yntau  ar  :  "  A  hwy  a  edrychant 
arnaf  fi,  yr  hwn  a  wanasant."  Oddiyma, 
teithia  i'r  Pîl,  ac  Abertawe,  Ile  yr  oedd  tua 
phedair  mil  yn  gwrando,  a  Llansamlet,  a 
Phontneddfechan,  o'r  hwn  le  dychwela 
i  Drefecca  yn  llesg  o  gorph.  Yn  mis 
Gorphenaf,  yr  ydym  yn  ei  gael  yn  Llun- 
dain,  er  mwyn  bod  yn  bresenol  yn  nghyn- 
hadledd  y  Wesleyaid.  Yno  ceisiwyd  ganddo 
gan  Mr.  Charles  Wesley  i  anerch  y  pre- 
gethwyr,  yr  hyn  a  wnaeth  yntau.  Dy- 
wedodd  wrthynt  fod  yn  dda  ganddo  weled 
y  fath  gariad  a'r  fath  symlrwydd  yn  eu 
mysg,  a  bod  y  gwaith  yn  cael  ei  ddwyn  yn 
miaen  yn  yr  yspryd  y  cafodd  ei  ddechreu  ; 

mai  efe  a  gawsai  yr  anrhydedd  o  fod  y 
lleygwr  cyntaf  a  aeth  o  gwmpas  i  bre- 
gethu,  a  darfod  iddo  fyned  at  yr  esgob 
bedair  gwaith  i  geisio  cael  ei  urddo,  a 
chael  ei  wrthod  bob  tro.  Terfynodd  ei 
anerchiad  trwy  waeddi  am  undeb  cyfFred- 
inol,  yr  hwn  a  gynwysai  y  Morafìaid,  y 
Wesleyaid,  a'r  Methodistiaid.  Cafodd 
bregethu,  hefyd,  yn  nghapel  Spittalfields, 
lle  yr  oedd  cynulleidfa  fawr.  Yr  oedd  y 
syniad  am  undeb  wedi  llyncu  bryd  Harris 
y  pryd  hwn  ;  dyna  yn  benaf  a'i  dygasai 
i  Lundain  ;  er  ei  gael,  yr  oedd  yn  barod  i 
wneyd  pob  aberth,  oddigerth  aberth  o 
wirionedd. 


fel  milwr,  a  Popkins  ar  ei  ol,  ar  Dduwdod 
Crist.  Wedi  ciniaw,  pregethodd  Howell 
Harris.  Y  mae  yn  amlwg  oddiwrth  y 
dydd-lyfr  fod  Daniel  Rowland  yn  gwneyd 
yn  fawr  o  hono,  ac  yn  ei  anrhydeddu  yn 
mhob  modd.  Yr  oedd  y  cynghorwyr  yn 
pwyso  ar  feddwl  Harris,  a  chasglodd 
Rowland  hwy  yn  nghyd  er  mwyn  iddo  eu 
cyfarch.  Ei  fater  oedd,  yr  angenrheid- 
rwydd  am  ddysgyblaeth,  onide,  nas  gallent 
byth  sefyll.  Ymddengys  mai  yr  hyn  y 
cwynai  yn  benaf  arno  oedd  fod  y  cyng- 
horwyr  yn  cael  myned  o  gwmpas  gwlad 
fel  yr  ewyllysient,  heb  neb  yn  trefnu  eu 
cyhoeddiadau,  na  neb  yn  eu  llywodraethu, 


EGLWYS   LLANDDEWI-BEEFI,    SIR   ABBRTEIFI. 
[Fel  yr  yäoedä  yn  amser  Daniel  Eowland.] 


Ar  y  trydydd  o  Awst,  cychwynai  i 
Gymdeithasfa  Llangeitho,  gan  basio  trwy 
Abergwesyn,  a  Llanddewi-brefi.  Teimlai 
fod  Rowland  wedi  myned  yn  mhell  yn 
mlaen  arno  ;  heblaw  ei  fod  yn  offeiriad 
urddedig,  yr  oedd  y  diwygiad  presenol 
w^edi  cael  ei  gychwyn  trwyddo,  ac  iddo  ef 
y  plygai  yr  holl  gynghorwyr ;  "  ond," 
meddai,  "  nid  wyf  yn  eiddigeddu  wrtho  ; 
yn  gyflawn  o  ogoniant  yr  ydoedd  pan  y 
gwelais  ef  gyntaf  yn  y  pwlpud  yn  Defyn- 
og."  Pan  gyrhaeddodd  Langeitho  yr  oedd 
y  Gymdeithasfa  wedi  dechreu,  a  Thomas 
Davies  (Hwlfìbrdd  ?)  yn  gweddío  ;  a  phre- 
gethodd  yr  un  gẁr  yn  ganlynol,  ar  y  Cristion 


a'u  bod  yn  gwneyd  casgUadau  yn  y  cynull- 
eidfaoedd.  Cydunai  Wilhams,  Pantycelyn, 
yn  y  cwyn ;  dywedai  fod  Rowland  yn 
dysgleirio  yn  y  pwlpud,  ond  nad  oedd  yn 
alluog  i  ddwyn  y  cynghorwyr  i  drefn ;  a  chyn 
i'r  (Hwygiad  diweddar  dori  allan,  fod  pethau 
wedi  myned  i  stâd  isel  yn  y  seiadau.  "  Cyd- 
unodd  pawb  i  gael  dysgyblaeth,"  meddai 
Harris.  "  Dywedodd  Mr.  Rowland  eu 
bod  oll  yn  gwybod  iddo  ef  o'r  dechreu 
wrthod  bod  yn  ben,  pan  y  cynygiwyd  hyny 
iddo ;  ei  fod  wedi  dweyd  wrthynt  bob 
amser  fod  fy  lle  i  yn  wag  er  pan  yr  ym- 
adewais  ;  a'i  fod  yn  parhau  yn  yr  un 
meddwl,   ac  yn   fy  ngalw  i  i'm  lle,  yn  yr 

hwn  yr  oeddwn  o'r  blaen."     Golygai  hyn 
osod  Harris,  fel  cynt,  yn  arolygwr  cyffred- 
inol,  gydag  awdurdod  helaeth  dros  y  cyng- 
horwyr.     Rhaid  fod  Rowland  o  feddwl  tra 
ardderchog  pan  y  gwnelai  y  fath  gynygiad, 
a  rhaid  fod  ganddo  syniad  uchel  am  ddoeth- 
ineb    ei    gyfaill    fel     trefnydd.       Tueddai 
Howell  Davies,  modd  bynag,  i  wrthwyn- 
ebu,     am    fod    Harris    yn    ceisio    undeb 
rhyngddynt  a'r  Wesleyaid,  a'r  Morafiaid  ; 
dywedai   nad   oedd    hyny   yn    bosibl,    ac 
achwynai  ar  waith  John  Wesley  yn  dyfod  i 
Sir  Benfro.     Modd  bynag,  daeth  yn  fodd- 
lawn.     Yna,   cynygiodd    Harris    fod   y  tri 
offeiriad  yn  unol  yn  gweithredu  fel    arol- 
ygwyr ;    gwrthododd  pob  un  ;    ac  yn  un- 
frydol  darfu  iddynt  alw  arno  ef  i  gymeryd 
y  lle.     Yr  oedd  arno  yntau  eisiau  amser  i 
ystyried  pwnc  mor  bwysig,  eithr  addaw- 
odd   wneyd    a   allai  i  gyfarfod  y  seiadau. 
Yr  oedd  Rowland,  a  Wilhams,  Pantycelyn, 
yn   gafaelu  yn  dyn   yn   Harris,  a  Howell 
Davies  i  raddau  ;  ond  yr  oedd  amryw  o'r 
cynghorwyr,  y  penaf  o  ba  rai  oedd  Pop- 
kins,  yn  tueddu  i  wrthwynebu  yn  ddystaw; 
a   sibrydent  wrth  eu  gilydd  ddarfod  iddo 
gael  ei  dderbyn  yn  ei  ol  fel  y  mab  afradlon. 
Y    mae   un    frawddeg    o    bwysigrwydd 
hanesyddol  yn  y  dydd-lyfr  yn  y  fan  hon,  sef : 
"  Y  mae  Mr.  Rowland  newydd  gael  ei  fwrw 
allan  o'r  eglwysydd."     Ceir  rhai  haneswyr 
Eglwysyddol    am    wadu    i  Rowland    gael 
ei  droi  allan,  am  nad  oes  gofnod  am  y  peth 
ar  lyfrau  yr  esgobaeth,  heb  gofio  na  raid 
wrth  gofnod  na  phenderfyniad  ffurfiol  gyda 
golwg  ar  guwrad  ;  eithr  pe  byddai  eisiau 
prawf   ychwanegol    am    beth    ag    y    mae 
genym     dystiolaeth    llygad-dystion    arno, 
ceir    ef  yn   y    crybwylUad    hwn    o    eiddo 
Harris,  yr  hwn  sydd  yn  cael  ei  ysgrifenu 
yn  Llangeitho,  ac  yn  ol  pob  tebyg  yn  nhŷ' 
Daniel    Rowland    ei   hun.      O    Langeitho 
aeth  Harris,  yn  nghwmni  Howell  Davies, 
i  Abermeurig,  lle  y  pregethodd  ar  barhad 
mewn  gras.      Yna,   croesodd    trwy    Lan- 
ymddyfri   i    Drefeccá.      Treuhodd    ddarn 
mawr  o  fis  Awst  yn  Bath  ac  yn   Mryste. 
Ar  yr  ugeinfed  o  Fedi,  cychwyna  i  Lan- 
ymddyfri,    i    ymgynghori    â    Rowland,    a 
WiUiams,   Pantycelyn,   yn   nghyd  â   Wil- 
Uam  Richards,  ar  amryw  bethau  o  bwys 
i'r     Cyfundeb.       Cyfeiria     yma     yn    fwy 
manwl  at  dröad  Rowland  allan.     Fel  hyn 
y   dywed :    "  Y    mae    Mr.    Rowland  wedi 
cael   ei   droi   aUan,  ac  nid  yw  yn  cael  ei 
dderbyn   yn    ei  eglwysydd.      Teimlwn  ei 
bod  yn  galed  arno,  ei  fod  ef  y  cyntaf  i  gael 
ei   droi   ymaith,    oddigerth     Mr.     Harris, 


Exon  ;  ac  efaUai  fod  hyn  yn  ddechreu 
erledigaeth  gyffredinol.  Crefais  arnynt 
am  berswadio  y  bobl,  yn  (i)  I  beidio  troi  at 
Ddeddf  Goddefiad,  mai  braich  o  gnawd 
ydyw  hono,  ac  y  gaUai  gael  ei  symud. 
(2)  Ar  iddynt  beidio  meddwl  am  adael  yr 
Eglwys  ar  gyfrif  hyn,  rhag  i  hyny  fod  yn 
ddialedd,  neu  ymddangos  felly,  ac  yn  líid 
at  yr  esgob  oblegyd  ei  lymder.  (3)  Ar 
iddynt  beidio  siarad  yn  chwerw  am  waith 
yr  esgob,  rhag  i  hyny  fod  yn  hedyn  drwg, 
a  pheri  i  ni  godi  yn  erbyn  y  Uywodraeth." 
Nis  geiU  dim  fod  yn  fwy  clir  gyda  golwg 
ar  gysyUtiad  Esgob  Tyddewi  a  thröad 
Daniel  Rowland  aUan  na  hyn  ;  ac  y  mae 
yn  gryfach  am  ei  fod  yn  dyfod  oddiwrth 
HoweU  Harris,  yr  hwn  yn  awr  a  lynai 
wrth  Eglwys  Loegr  trwy  y  tew  a'r  tenau. 
Am  y  cynghorion  a  roddai,  yr  oedd  yn 
rhaid  wrth  lawer  o  ras  i'w  cario  aUan,  ac 
y  mae  peth  amheuaeth  am  ddoethineb  y 
ddau  gyntaf,  o  leiaf;  dylasai  ofyn,  ai  nid 
oedd  hyn  yn  awgrym  oddiwrth  ragluniaeth, 
yn  eu  cyfarwyddo  i  ymffurfio  yn  blaid  ar 
wahan  iddi  ?  Dyma  yr  awgrym  y  dysg- 
wyUai  ef  am  dano  ugain  mlynedd  cyn  hyn. 
Yr  unig  beth  a  benderfynwyd  rhwng  y 
cyfeilUon  yn  Llanymddyfri  oedd  gohirio 
dysgyblaeth  y  cynghorwyr  hyd  y  Gym- 
deithasfa  ddyfodol  yn  yr  un  Ue. 

TreuUodd  Howell  Harris  yr  oU  o  fisoedd 
Medi  a  Hydref  ar  daith  yn  Lloegr.  Ym- 
welodd  â  Swyddi  Caerloyw,  York,  Bed- 
ford,  Lincoln,  a  Rutland,  a  threuliodd  ryw 
gymaint  o  amser  yn  Llundain.  Pregethai 
yn  mysg  y  Morafiaid,  y  W^esleyaid,  yn 
nghyd  a'r  rhai  perthynol  i  Eglwys  Loegr 
a'i  derbyniai.  Ei  brif  genadaeth,  heblaw 
cyhoeddi  yr  efengyl,  oedd  ceisio  uno  yr 
hoU  seiadau  y  gellid  edrych  arnynt  fel 
cynyrch  y  diwygiad,  yn  un  sefydliad  cryf, 
a'r  oll  yn  perthyn  i'r  Eglwys  Sefydledig. 
Y  dydd  olaf  o  Dachwedd,  y  mae  yn  cych- 
wyn  o  Drefecca,  wedi  aros  yno  'yn  brin 
wythnos,  i  Gymdeithasfa  Llanymddyfri. 
Nid  oedd  Daniel  Rowland  yn  bresenol ; 
eithr  yr  oedd  WiIIiams,  Pantycelyn,  wedi 
dyfod,  a  WiIUam  Richards,  John  Thomas, 
William  Harry,  a  Peter  WiIIiams.  Daeth 
yma  i  benderfyniad  i  ail-gymeryd  a  bod 
yn  arolygwr  cyffredinol  dros  yr  holl  seiadau, 
fel  y  cawsai  ei  anog  yn  Nghymdeithasfa 
Llangeitho  ;  gwelai  ei  fod  nid  yn  unig  yn 
cael  ei  garu,  ond  hefyd  ei  anrhydeddu. 
Ymddengys  fod  WiUiam  Richard  ac  yntau 
yn  arbenig  yn  ymglymu  am  eu  gilydd  ;  ac 
aethant  yn  nghyd  i  Drefecca.  Ond  yr 
oedd   Popkins  ar  ei  eithaf  yn  ceisio  cyn- 

yrchu  rhwyg.  Dau  beth  o  bwys  a 
grybwylhr  ganddo  oddiyma  i  ddiwedd  y 
flwyddyn,  sef  iddo  bwrcasu  fFerm  Trefecca 
Isaf,  gan  ei  frawd  Thomas  ;  ac  hefyd 
iddo,  ar  anogaeth  Evan  Roberts,  un  o'i 
brif  ddynion  yn  Nhrefecca,  brynu  chaise. 
Daeth  Evan  Roberts  a'r  chaise  ganddo  i 
lawr  o  Lundain.  Ond  braidd  nad  oedd 
Harris  yn  rhy  yswil  i  ddefnyddio  y  cerbyd 
wedi  ei  gael.  "  O  rhyfedd,"  meddai, 
"  cerbyd  yn  dyfod  i'r  lle  hwn  !  Dy  waith 
di,  Arglwydd,  ydyw  hyn." 

Gyda  dechreu  y  flwyddyn  1764,  rhaid  i 
ni  ymfoddloni  ar  ychydig  ddifyniadau  o'r 
dydd-lyfr  draw  ac  yma,  y  rhai  a  daflant 
fwyaf  o  oleuni  ar  yr  hanes. 

lonawr  3.  Price  Davies,  ficer  Talgarth, 
yn  caniatau  cymundeb  bob  mis  yn  yr  cg- 
Iwys  ;  y  newydd  yn  cael  ei  gludo  i  Harris 
gan  John  Morgan,  y  cuwrad,  a'i  enaid 
yntau  yn  llawenychu  ynddo  o'r  herwydd. 

lonawr  22.  Harris  yn  cychwyn  i  Sir 
Aberteifi  i  sefydlu  y  seiadau,  ac  am  y  tro 
cyntaf  yn  myned  yn  ei  chaise.  Pregethu  i 
dorf  o  amry w  filoedd  yn  Nghilycwm ;  yr  oedd 
yn  foddlon  cadw  seiat  breifat,  ond  ni  ofyn- 
wyd  hyn  ganddo.  Ymweled  â  Chayo,  Llan- 
bedr-pont-Stephan,  Abermeurig,  a  chyr- 
haedd  Llangeitho  ar  y  ^^ain.  Pregethu  yno 
ar  y  maes  i  amryw  filoedd ;  yna,  cyfarch 
canoedd  yn  y  capel  mewn  seiat  breifat. 
Clywed  gan  Rowland  beth  oedd  ateb 
Esgob  Tyddewi  pan  yr  appehwyd  ato 
parthed  ei  wrthwynebiad  i'r  diwygiad,  sef 
fod  y  bobl  wedi  gadael  yr  Eglwys,  ac  yn 
gwarthruddo  y  clerigwyr ;  mai  dyna  y 
rheswm  am  droi  y  cuwradiaid  allan,  ac  na 
ordeinid  neb  eto  yn  dal  cysylltiad  a"r 
Methodistiaid.  Ymweled  â  Lledrod  ;  pre- 
gethu  i  dorf  anferth,  a  gosod  pob  un  yn  ei 
le  yn  y  seiat  breifat.  Ymweled  a'r  Morfa, 
Gwndwn,  Gwaunifor,  Dolgwm,  Taly- 
llychau,  a  Llanymddyfri.  Ar  y  daith  hon, 
Harris  yn  cynal  seiadau  preifat  am  y 
tro  cyntaf  gwedi  yr  ymraniad,  yspaid  o 
bedair-blynedd-ar-ddeg  ;  ac  yn  cael  ei 
argyhoeddi  fwy  fwy  mai  Rowland  oedd 
tad  y  cynghorwyr,  a'r  prif  ddyn  mewn  cys- 
ylltiad  â  gwaith  y  diwygiad  yn  Nghymru. 

Cwefror  ig.  Teulu  Trefecca  yn  eis- 
tedd  am  y  tro  cyntaf  ar  yr  oriel  yn  eglwys 
Talgarth,  ac  yn  canu  yn  fendigedig,  nes 
yr  oedd  yr  holl  eglwys  yn  llawn  o  ogon- 
iant.  Chwefror  27.  Harris  yn  myned  am 
daith  i  Blaen  Crai,  Blaenglyntawe,  Castell- 
nedd,  Abertawe,  a  gwlad  Gower  ;  dych- 
welyd  trwy  Gelly-dorch-Ieithe,  a  chyr- 
haedd  Trefecca,  Mawrth  4. 


EbriII  I.  Harris  yn  myned  eto  i 
daith  ;  yn  pregethu  ar  yr  heol  tua  phum' 
milltir  o  Lanymddyfri  i  dorf  liosog  ; 
cyrhaedd  Cross  Inn  yn  hwyr.  Pregethu 
dranoeth  yn  Nghaerfyrddin,  ar  Castle 
Green,  i  dorf  fawr,  a  chael  awdurdod 
anarferol ;  wedi  ei  gymhell,  yn  pregethu 
yn  y  capel  drachefn  ;  ac  yr  oedd  WiIIiams, 
Pantycelyn,  Thomas  Davies,  WiIIiam 
John,  Evan  Richard,  a  phregethwyr  eraill 
yn  gwrando.  Y  dydd  nesaf  yn  myned 
i'r  Capel  Newydd,  yn  Sir  Benfro  ;  yna  i 
Trefdraeth ;  Abergwaun,  Ile  yr  oedd  yn 
curo  yn  drwm  ar  y  pechod  o  angrhed- 
iniaeth  ;  ac  Woodstoclí,  Ile  y  dysgwyliai 
glywed  Howell  Davies,  a  chyfranogi  o'r 
sacrament,  gan  mai  y  Sabbath  ydoedd, 
ond  y  cyfarfod  drosodd  cyn  iddo  gyrhaedd. 
Trwy  wlaw  dirfawr  y  daethai  yma.  Ym- 
weled  â  Chastellyblaidd,  Solfach,  a  Hwl- 
ffbrdd.  Yn  y  Ile  diweddaf,  cyfarfod  â  Mr. 
Nyberg,  gweinidog  yr  eglwys  Forafaidd, 
a  theithio  yn  nghyd  i  dref  Penfro.  Yn 
Mhenfro,  Harris  yn  pregethu  yn  y  capel  i 
dorf  fawr,  ar,  "  Gwir  yw  y  gair,"  Mr. 
Nyberg  yn  y  pwlpud  gydag  ef.  Dych- 
welyd  trwy  Lacharn,  Llandilo  Fawr,  a 
Llangadog  ;  yn  y  Ile  diweddaf,  pregethu 
ar  y  maes  i  dorf  o  amryw  filoedd  ;  Rhaiadr, 
y  Tyddyn,  a  Llanfair-muallt.  Cofnoda 
i'r  daith  barhau  am  ddau-ddiwrnod-ar- 
bymtheg  ;  iddo  bregethu  ddeunaw  gwaith  ; 
teithio  dros  dri  chant  o  filltiroedd  ar  hyd 
ffbrdd  ddrwg,  a  phe  y  rhoddid  ei  hoU 
gynulleidfaoedd  yn  nghyd,  y  byddai  ea  rhif 
dros  haner  can'  mil. 

Mai  g.  Harris  yn  cychwyn  i  Gym- 
deithasfa  Woodstock,  gan  basio  trwy 
Drecastell,  Caerfyrddin,  St.  Clears,  a 
Hwlffordd,  a  phregethu  yn  mhob  un  o'r 
Ileoedd  hyn,  ac  yn  cyrhaedd  Woodstock 
ar  y  i^fed.  Yn  y  Gymdeithasfa,  y  mae 
Harris  yn  gwasgu  ar  Daniel  Rowland  y 
dylai  ymgymeryd  a  bod  yn  ben  ;  yntau  yn 
gwrthod  drachefn  a  thrachefn.  Williams, 
Pantycelyn,  yn  dweyd  fod  gan  Harris  y 
ddawn  oedd  eisiau  arnynt ;  mai  prif  ddawn 
Rowland,  Howell  Davies,  ac  yntau,  oedd 
appelio  at  y  teimladau,  a  bod  Duw  gyda 
hwy  felly  ;  ond  er  pan  ymadawsai  Harris, 
nad  oedd  neb  wedi  gallu  Ilanw  ei  le,  ei  fod 
yn  pregethu  yn  rhagorol,  gan  osod  Crist 
uwchlaw  pob  peth,  a'i  fod  yn  gosod  pwys 
ar  ddwyn  ffrwyth  ;  ond  mai  dyn  ydoedd, 
ei  fod  yn  boethlyd  o  dymher,  y  credai  y 
cynghorwyr  ei  fod  yn  amcanu  at  fod  yn 
ben,  ac  mai  da  fyddai  pe  y  Ilefarai  lai  am 
fyned  i'r  Eglwys.    Atebai  Harris  ei  fod  am 

i'r  gwaith  fyned  rhagddo  yn  yr  yspryd  y 
cawsai  ei  ddechreu,  ei  fod  yn  gobeithio  y 
peidiai  y  gwrthwynebiad  (ar  ran  yr  esgob) 
yn  fuan,  ac  y  ceid  esgobion  efengylaidd. 
Achwynai  fod  y  bobl  yn  gadael  cymundeb 
yr  Eglwys,  ac  yn  cael  cymundeb  yn  eu 
tai ;  a  thrwy  hyn,  fod  pellder  yn  cael  ei 
greu.  Gwedi  hyn,  Popkins  yn  darllen 
papyr,  ac  yn  condemnio  llun  Crist  oedd 
i'w  ganfod  yn  rhai  o'r  eglwysydd  ;  Harris 
yn  teimlo  yn  enbyd,  ac  yn  bygwth  ymaflyd 
yn  ei  het,  a  myned  allan  ;  eithr  Rowland 
a  WilUams  yn  llwyddo  i'w  dawelu.  Con- 
demniodd  Howell  Davies,  a  WilHams, 
Pantycelyn,  Popkins  yn  enbyd.  Dywedai 
y  diweddaf  am  dano  ei  fod  mor  gyfnewid- 
iol  a'r  gwynt ;  amser  yn  ol,  mai  EHseus 
Cole  oedd  ei  hoff  awdwr ;  gwedi  hyny, 
Erskine,  ac  ar  ol  hyny,  Hervey  ;  ond  yn 
awr,  mai  Robert  Sandeman  oedd  ei  bob 
peth.  Y  Gymdeithasfa  yn  hapus  drwyddi 
o  hyny  allan.  Ar  y  maes,  y  mae  Rowland  yn 
pregethu  ar  Mair  yn  golchi  traed  ein 
Harglwydd,  a  Harris  ar  ei  ol  gyda  dirfawr 
awdurdod.  Harris  yn  dychwelyd  yn 
hapus  ei  yspryd  trwy  Hwlffordd,  St. 
Clears,  Cross  Inn,  Llansawel,  Llanfihang- 
elfach,  a  Llangadog.  Ni  chafodd  erioed 
Hosocach  cynuHeidfaoedd,  na  mwy  o  aw- 
durdod  wrth  draddodi. 

Gorphenaf  20.  Harris  yn  myned  i 
Aberhonddu  i  gyrchu  yr  larhes  Hunting- 
ton  i  Drefecca.  Yno,  clywed  Daniel 
Rowland  yn  pregethu  ar  yr  heol,  am  bob 
rhodd  ddaionus  a  pherfîaith  yn  dyfod 
oddiwrth  yr  Arglwydd ;  a  Pheter  Wil- 
Hams,  ar  ei  ol,  yn  Saesneg ;  yr  Arglwydd 
yn  amlwg  gyda  y  ddau.  Yr  larlles  yn 
aros  amryw  ddyddiau  yn  Nhrefecca,  yn 
mawr  hoffi  y  He  a'r  ddysgyblaeth,  ac  yn 
hysbysu  Harris  fod  arni  awydd  sefydlu 
coleg  i'r  pregethwyr  yno,  fel  yr  elent  allan 
yn  yspryd  Trefecca  i  gyhoeddi  Crist  ; 
y  gallent  bregethu  yn  mysg  y  Method- 
istiaid  a'r  YmneiUduwyr,  a  byw  yn  nh_ŷ 
Harris,  a  bod  dan  ei  ofal.  \Vrth  hebrwng 
yr  larlles  i  Fryste,  yn  cael  ei  hoH  ganddi 
am  Trefecca  Isaf,  fel  y  geUid  adeiladu  y 
coleg,  yr  hwn  a  alwai  yn  ysgol  y  proph- 
wydi,  yno,  gyda  Mr.  Jordan,  oedd  ar  y 
pryd  yn  cadw  ysgol  ramadegol  yn  y  Fenni, 
yn  brif  athraw.  Y  syniad  am  gael  ysgol 
y  prophwydi  i  Drefecca  yn  mawr  gymer- 
adwyo  ei  hun  i  feddwl  Harris. 

Aros  yn  Bath,  a  Bryste,  yn  nghyd  a'r 
amgylchoedd,  hyd  Awst  14.  Ar  yr  2iain, 
cychwyn  i  Gymdeithasfa  Llangeitho.  Yno, 
cael  rhyw  gymaint  o  deimlad  gan  y  cyng- 


horwyr,  ac  oblegyd  y  gwelai  duedd  i 
ymadael  ag  Eglwys  Loegr.  WiUiams, 
Pantycelyn,  yn  pregethu  ar  Grist  fel 
cyflawniad  o'r  hoH  gysgodau  ;  ar  ei  ol, 
Peter  WiUiams  yn  pregethu  ;  awelon 
cryfion  yn  chwythu  ar  y  dorf,  Uawer  yn 
canu  ac  yn  gorfoleddu,  yn  arbenig  pan  y 
cyfeiriai  at  yr  aberth  ar  y  groes.  Wedi 
ciniaw,  Harris  yn  cyfarch  y  seiadau 
preifat,  gan  ddangos  y  fath  fraint  iddynt 
oedd  eu  bod  aHan  o  uffern,  ac  yn  ngwlad 
efengyl,  a  darfod  i  Dduw  mewn  un  gradd 
gyffwrdd  a'u  calonau.  Pwysleisiai  hefyd 
ar  yr  angenrheidrwydd  iddynt  ddyfod  dan 
ddysgyblaeth.  Cael  Hawer  o  ryddid  wrth 
eu  cyfarch.  Popkins  yn  poenu  rhyw 
gyrnaint  ar  Harris  eto,  trwy  ddweyd  nas 
gallai  gydweddío  â  neb  a  wnelai  bictiwr  o 
Grist  ;  eithr  Harris  yn  gallu  gweddio 
drosto.  Penderfynu  cyfarfod  yn  Nghaer- 
fyrddin  yn  mis  Medi  i  arhoH  y  cynghor- 
wyr,  a  chynal  y  Gymdeithasfa  nesaf  yn 
NghasteHnewydd-yn-Emlyn.  Harris  yn 
dychwelyd  trwy  Abermeurig,  Llanbedr, 
Llanymddyfri,  ac  Aberhonddu. 

Medi  12,  1764.  Harris  yn  cyfarfod  â 
WilHams,  Pantycelyn,  Daniel  Rowland, 
Howell  Davies,  a  John  Sparks,  yn  nhref 
Caerfyrddin,  i'r  pwrpas  o  arholi  y  cyng- 
horwyr,  a  gweled  i  ba  le  yr  oedd  pob  un 
yn  gymhwys.  Dweyd  wrthynt  am  fwriad 
yr  larlles  Huntington  i  gael  coleg  yn 
Nhrefecca  ;  ac  anog  John  Sparks  i  ym- 
ryddhau  oddiwrth  ei  fasnach,  fel  y  gallai 
Iwyr  ymroddi  i'r  efengyl.  Harris  mewn 
cyfyng  gynghor  dirfawr  parthed  a  oedd 
Duw  yn  ei  alw  i  fyned  i  blith  y  bobl,  a 
bod  yn  dad  i'r  cynghorwyr  ;  gweled  ei 
anghymwysder  oblegyd  ei  bechodau  mewn- 
ol  ac  allanol  ;  o'r  diwedd,  yr  lachawdwr 
yn  rhoddi  boddlonrwydd  iddo.  Gweled  ei 
fod  yn  gwahaniaethu  i  raddau  oddiwrth  ei 
frodyr  mewn  ymlyniad  wrth  yr  Eglwys,  a 
chyda  golwg  ar  gymuno  ynddi ;  Tiid  oedd 
ef  am  ffurfio  nac  eglwys  na  sect,  eithr 
diwygio  Eglwys  Loegr.  Gwelai  hwy, 
hefyd,  yn  fwy  poblogaidd  nag  ef,  ac  yn 
fwy  Ilwyddianus  ;  a  medrai  eu  hanrhyd- 
eddu  fel  y  cyfryw.  Arholi  y  cynghor- 
wyr  am  ddiwrnod  cyfan  ;  Harris  yn 
tori  allan  i  lefain  :  "  O  fy  mhlant,  fel 
yr  wyf  yn  eich  teimlo  wedi  eich  gosod 
ar  fy  nghalon  !  Mor  gyfoethog  ydwyf, 
ac  mor  ddedwydd  wrth  eich  cael  yn  eiddo 
i  mi  eto  !  "  Ychwanega  :  "  Pwy  bynag 
oedd  yn  y  bai  yn  yr  ymraniad,  y  mae  hyny 
drosodd.  O,  y  fath  ymysgaroedd  o  dosturi 
a    deimlaf   atynt.       Teimlwn    fy    mod    yn 

eiddo  iddynt  i'w  gwasanaethu.  Y  mae 
ein  Hiachawdwr  wedi  dwyn  pethau  o 
gwmpas  tu  hwnt  i  ddysgwyhadau  neb. 
Cefais  eu  bod  oh  yn  un  â  mi  yn  y  goleuni." 
Harris  yn  teimlo  fod  hwn  yn  ddiwrnod 
mawr ;  dweyd  wrth  y  cynghorwyr  ei  fod 
yn  eu  mysg  er  ys  blwyddyn  a  haner,  ond 
mai  yn  awr  yr  oedd  yn  dechreu  gwneyd 
gwaith.  Yn  pregethu  ar  Castle  Green  i 
gynulleidfa  Hosog,  a  chael  dirfawr  ryddid  ; 
dychwelyd  trwy  Cross  Inn,  a  Llanym- 
ddyfri,  a  phregethu  i  gynulleidfaoedd 
mawrion  yn  y  ddau  le. 

Hydref  ig.  Harris  yn  cychwyn  am 
Lundain.  Yn  dychwelyd  i  Drefecca, 
Tachwedd  16.  Ail  tranoeth,  y  mae  yn 
cychwyn  am  y  Gymdeithasfa  yn  Nghastell- 
newydd-yn-Emlyn.  Cyfarfod  yma  â  Dan- 
iel  Rowland,  Enoch,  Benjamin  Thomas, 
WiUiam  John,  Popkins,  a  Howell  Davies. 
Cael  ar  ddeall  fod  rhyw  gymaint  o  ragfarn 
yn  meddyhau  y  brodyr  at  y  sefydHad  yn 
Nhrefecca  ;  teimlo,  hefyd,  o  herwydd  fod 
Daniel  Rowland  wedi  cael  ei  gyhoeddi  i 
bregethu  ar  yr  adeg  yr  oedd  Harris  i 
arhoH  y  cynghorwyr ;  clywed  sî  fod  y 
cynghorwyr  yn  edrych  arno  fel  yn  tueddu 
i  dra-awdurdodi  arnynt.  Daniel  Rowland, 
gwedi  pregethu,  yn  brysio  at  Harris,  ac 
yntau  yn  cwyno  nad  oedd  arnynt  eisiau  ei 
ddawn  ef  (Harris),  a  bod  yn  rhaid  iddynt  ei 
gymeryd  fel  yr  ydoedd.  Yn  mhen  ychydig, 
Thomas  Davies,  Hwlffordd,  a  John  Harry 
yn  dyfod  yno,  mewn  yspryd  hyfryd,  ac  yn 
gwahodd  Harris  i  Sir  Benfro.  Myned  i 
fysg  y  cynghorwyr,  tua  chant  o  honynt  yn 
nghyd,  a  dweyd  wrthynt  am  eu  rhagfarn 
at  Drefecca.  Hwythau  yn  cynyg  fod  y 
mater  yn  cael  ei  gyflwyno  i  ystyriaeth  H. 
Edwards,  a  John  Evans,  y  I3ala.  Yntau 
yn  gwrthod.  Clywed  ei  hun  yn  cael  ei 
alw  yr  "  Yswain  Harris,"  a  phryd  araH, 
"  Cadben  Harris  ;  "  teimlo  yn  anfoddlawn 
i'r  enw  cyntaf,  ond  boddloni  i  gael  ei 
gyhoeddi  fel  cadben,  os  byddai  hyny  o 
fantais  i'r  efengyl.  Siarad  yn  breifat  â  John 
Evans,  a  Humphrey  Edwards,  o'r  Bala,  ac 
addaw  myned  i'w  cynorthwyo.  Pregethu 
am  un-ar-ddeg  i  gynuUeidfa  fawr,  gyda 
llawer  o  ryddid  a  nerth.  Rowland  yn 
dweyd  wrtho  ar  derfyn  yr  odfa  ei  fod  yn 
meddu  yr  un  Hais,  a'r  un  ergyd,  ag  a 
feddai  ddeng-mlynedd-ar-hugain  yn  flaen- 
orol ;  yntau  yn  ateb  na  ddymunai  gael  dim 
amgenach  gan  Rowland  na'r  hyn  a  gly wodd 
ganddo  y  tro  cyntaf,  pan  y  cyfarfyddasant 
yn  eglwys  Defynog.  Harris  yn  myned 
am  daith   i   Sir    Benfro,  gan  ymweled  ag 


Eglwyswrw,  Dinas,  Woodstock,  Castelly- 
blaidd,  Tyddewi,  Tygwyn,  Narberth, 
Hwlffordd,  Lacharn,  a  Chaerfyrddin.  A 
chwedi  pregethu  yn  Llangadog,  a  Thre- 
casteH,  cyrhaeddodd  Drefecca  y  dydd 
cyntaf  o  Rhagfyr. 

Rhagfyr  1 1 ,  1 764.  Harris  yn  cychwyn 
am  daith  i  Sir  Drefaldwyn.  Pregethu  yn 
mlaenaf  yn  Llanfair-muallt  gyda  dylanwad 
mawr.  Pregethu  yn  y  Rhaiadr  yn  y 
farchnadfa,  i  dorf  Hosog,  ar  Dduw  wedi 
ymddangos  yn  y  cnawd,  a  chael  Hawer  o 
nerth.  Croesi  y  mynydd  i  Lanidloes, 
disgyn  wrth  y  Red  Lion,  ond  methu  cael 
drws  agored  i  bregethu  ;  o'r  diwedd,  y 
tafarnwr  yn  caniatau  ei  d_v,  ond  tyrfa  mor 
fawr  yn  ymgasglu,  a  swyddogion  yr  excise 
yn  dyfod  yn  mhlith  y  dorf,  fel  yr  aeth  yn 
annhrefn  hollol  yn  y  lle.  Neuadd  y  dref 
yn  cael  ei  gwrthod  iddo.  Ceisio  llefaru 
mewn  tý  aHan  bychan,  ond  methu, '  am 
fod  y  lle  yn  rhy  gyfyng.  Cychwyn  tua'r 
Tyddyn  ;  yr  un  dorf,  gyda  yr  un  arweinydd, 
yn  ei  ganlyn  ;  neb  yn  gosod  ei  law  arno, 
nac  ar  y  cerbyd,  eithr  ymfoddloni  ar 
floeddio  :  "  Pwy  a  glywodd  son  i'n  Hiach- 
awdwr  erioed  eistedd  mewn  chaise  ?  Pre- 
gethu  yn  y  Tyddyn  oddiar  y  geiriau  :  "  A 
thrwy  ei  gleisiau  ef  yr  iachawyd  ni,"  a 
chael  nerth  dirfawr  i  egluro  natur  dyodd- 
efiadauein  Harglwydd.  Yn  y  Drefnewydd, 
"  Gwir  yw  y  gair  "  yw  y  testun.  Ym- 
weled  â  Pool,  yr  Amwythig,  Wenlock, 
Madeley,  Ludlow,  Leominster,  a  Hay, 
gan  ddychwelyd  i  Drefecca,  Rhagfyr  22. 

lonawr  i,  1765.  Cychwyn  i  Gymdeith- 
asfa  Llansawel.  William  Richard  yn 
agor  y  Gymdeithasfa  trwy  weddi,  a  Harris 
yn  traddodi  anerchiad  miniog  i'r  cynghor- 
wyr,  ac  yn  cyfeirio  gyda  chymeradwyaeth 
mawr  at  emynau  Williams,  Pantycelyn. 
Arholi  deuddeg  o  gynghorwyr.  Harris  yn 
y  Gymdeithasfa  yn  anog  cael  undeb  a'r 
Wesleyaid  a'r  Morafiaid,  ac  yn  dweyd  fod 
John  a  Charles  Wesley  wedi  cael  cyfarfod 
i'r  pwrpas  â  Mr.  Nyberg,  gweinidog  y 
Morafiaid  yn  HwlfFordd.  Daniel  Rowland 
yn  dangos  rhyw  gymaint  o  wrthwynebiad. 
Cael  bendith  wrth  glywed  Popkins  yn 
pregethu  ar  :  "  Pa  fodd  y  gwnaf  y  mawr 
ddrwg  hwn  ?  "  Dychwelyd  i  Drefecca, 
lonawr  5. 

lonawr  20.  Cychwyn  i  ranau  o  For- 
ganwg  nad  oedd  wedi  bod  ynddynt  er 
ys  pedair-blynedd-ar-ddeg.  Pregethu  yn 
Glascoed  i  gynulleidfa  fechan,  ar  ddwfn 
drueni  dyn.  Ymweled  â  Maesaleg,  ger 
Casnewydd,    ac    â    Chaerdydd.       Llonaid 

capel  o  gynulleidfa  yn  y  lle  diweddaf  yn  y 
boreu,  a  Harris  yn  cael  nerth  dirfawr  wrth 
bregethu.  Myned  i  giniaw  gyda  Mrs. 
Jones,  Ffonmon  ;  yna,  ymweled  â  Llan- 
trisant,  lle  y  câ  fawr  ryddid  i  gyffroi  a 
tharanu  oddiar  y  geiriau  :  "  Nid  rhaid  i'r 
rhai  iach  wrth  feddyg."  Yna,  pregethu 
yn  Mhontfaen,  Pîl,  Castellnedd,  Aber- 
tawe,  Gower,  Llanelli,  a  Chaerfyrddin,  gan 
ddychwelyd  i  Drefecca  erbyn  Chwefror  2. 
Y  mae  y  dydd-lyfr  am  y  gweddill  o 
1765  ar  goll.  Erbyn  dechreu  y  flwyddyn 
ganlynol,  yr  oedd  Howell  Harris  wedi  cael 
ei  argyhoeddi  yn  drylwyr  fod  cymeryd  ei 
le  cynteíìg,  fel  arolygydd  cyffredinol  y 
Cyfundeb  Methodistaidd  yn  Nghymru,  yn 
anmhosibl  iddo.  Cydgyfarfyddai  amryw 
achosion  i  effeithio  hyn.  Gadawer  i  ni 
daflu  byr  olwg  ar  rai  o  honynt.  (i)  Yr 
oedd  neillduaeth,  ac  absenoldeb  o  fysg  ei 
frodyr,  am  dair-blynedd-ar-ddeg,  ar  ran 
Harris,  yn  gyfryw  nas  gellid  dileu  ei 
effeithiau.  Er  fod  Daniel  Rowland  yn 
barod,  yn  wir,  yn  awyddus  i  drosglwyddo 
y  llywodraeth  iddo  ;  ac  er  y  cyfranogai 
WiUiams,  Pantycelyn,  a  Peter  WilHams, 
yn  yr  unrhyw  deimlad,  yr  oedd  dosparth 
o  gynghorwyr  wedi  cyfodi  yn  ystod  y 
cyfnod  hwn,  y  rhai  na  adwaenent  mo 
Harris,  ac  nad  oeddynt  yn  barod  i  ym- 
ddarostwng  iddo.  Y  mae  genym  sail  i 
gredu  fod  cryn  nifer  o  honynt,  a  Popkins 
oedd  eu  genau.  I  Daniel  Rowland  y 
tyngent,  ac  ni  oddefent  i  neb  gymeryd  y 
deyrnwialen  o'i  law. 

(2)  Yr  oedd  llywodraeth  Harris  yn 
tueddu  at  fod  yn  drom.  Cawn  ef  yn 
datgan  drosodd  a  throsodd  yr  angenrheid- 
rwydd  am  ddysgyblaeth  yn  mysg  y  cyng- 
horwyr  ;  wrth  hyn  y  golygai  ymhoH  yn 
fanwl  i  gymhwysder  pob  un,  trefnu  cylch 
cydweddol  a'i  allu  a'i  ddawn  i  bob  cyng- 
horwr  i  lafurio  ynddo  ;  a'i  warafun  i  fyned 
y  tu  allan  i'r  cylch  hwnw,  pa  beth  bynag 
a  fyddai  y  cymhelliad,  dan  berygl  cerydd 
cyhoedd.  Yr  ydym  yn  cofio  am  John 
Richard,  ac  eraill,  yn  gwingo  yn  erbyn 
trefniant  manwl,  peirianyddol,  fel  hyn  ar 
y  cychwyn  cyntaf,  a  chafwyd  peth  an- 
hawsder  i  osod  y  gwrthwynebiad  i  lawr  y 
pryd  hwnw.  Yn  awr,  pan  y  mae  Harris 
wedi  bod  am  rai  blynyddoedd  yn  swyddog 
milwraidd,  hawdd  meddwl  fod  ei  syniad 
am  ddysgyblaeth  ac  isddarostyngiad  yn 
gryfach.  Dysgwyliai  am  ufudd-dod  ar 
ran  y  cynghorwyr  i'r  arolygwr,  cyffelyb 
i  eiddo  y  milwyr  i'w  cadben,  yr  hwn 
ufudd-dod  nid  oeddynt  hwythau  yn  barod 


i'w  roddi.  O'r  ochr  arall,  y  mae  yn  bur 
sicr  fod  Ilywodraeth  Rowland  wedi  bod  i 
raddau  yn  Ilac  ;  caffai  y  cynghorwyr  fyned 
i  bregethu  lle  y  mynent,  o  leiaf,  lle  bynag 
y  caent  rywfath  o  wahoddiad,  heb  fod  neb 
yn  ceisio  gosod  unrhyw  rwystr  ar  eu 
ffordd.  Y  tebygolrwydd  yw  fod  cryn 
annhrefn  wedi  dyfod  i  mewn  gyda  hyn, 
os  nad  oedd  y  rhyddid  wedi  cael  ei  arfer 
weithiau  yn  achlysur  i'r  cnawd.  Cyfodai 
holl  natur  Howell  Harris  yn  erbyn  y 
penrhyddid  hwn,  ond  ni  fynai  y  cynghor- 
wyr,  ar  ol  cael  eu  ffordd  mor  hir,  gymeryd 
eu  dwyn  drachefn  dan  yr  hyn  a  ystyrient 
hwy  yn  iau  caethiwed. 

(3)  Yn  ystod  amser  ei  neillduaeth  yn 
Nhrefecca  yr  oedd  Howell  Harris  wedi 
ymwasgu  yn  glosach  fyth  at  Eglwys 
Loegr.  Gwnaethai  heddwch  a'r  hen 
Brice  Davies,  ficer  Talgarth  ;  Ilwyddasai  i 
gael  cymundeb  niisol  yn  yr  eglwys  yno,  a 
chael  yr  oriel  wedi  ei  neillduo  i  gantorion 
Trefecca ;  yr  oedd  Mr.  Morgan,  y  cuw- 
rad,  yn  gyfaill  mynwesol  iddo,  ac  yn  ym- 
weled  ag  ef  yn  aml.  Pan  y  dechreuasai  y 
clerigwyr  a'r  esgobion  erlid  y  Methodist- 
iaid,  a  nacau  y  cymundeb  iddynt,  dywedai 
Harris  mai  glynu  wrth  y  bobl  a  wnelai 
efe,  a  dysgwyliai  eu  gweled  yn  cael  eu 
bwrw  allan,  fel  prawf  y  bwriadai  yr 
Arglwydd  iddynt  fyned  yn  gyfundeb  ar 
wahan.  Yn  awr,  y  mae  yn  benderfynol  o 
Iynu  wrth  yr  Eglwys,  hyd  yn  nod  pe  y 
gorfyddai  iddo  gefnu  ar  ei  hen  gyfeillion  ; 
pan  y  gwel  yr  eglwysydd  yn  cael  eu  cau 
yn  erbyn  Rowland,  ei  ofal  mawr  yw  na 
fyddo  neb  yn  dweyd  gair  chwerw  am  yr 
esgob ;  a  pharha  i  freuddwydio  am  benodiad 
esgobion  efengylaidd,  y  rhai  osodent  y 
clerigwyr  Methodistaidd  yn  eu  holau,  ac  a 
ordeinient  y  penaf  o'r  pregethwyr  Ileygol. 
Yr  oedd  y  Methodistiaid,  o'r  tu  arall,  yn 
ystod  cyfnod  neillduaeth  Harris,  wedi 
ymddyeithrio  yn  ddirfawr  oddiwrth  yr 
Eglwys  yn  eu  teimlad  ;  yr  oedd  blynydd- 
oedd  lawer  o  erlid,  a  difrio,  a  bygwth, 
wedi  gwneyd  eu  gwaith  ;  ac  yn  awr  yr 
oedd  eu  hyspryd  yn  chwerw  ynddynt  am 
fod  Daniel  Rowland,  yr  hwn  a  ystyrid  yn 
dywysog  Duw  yn  eu  plith,  wedi  cael  ei 
fwrw  allan  o'i  eglwysydd.  Mewn  canlyn- 
iad,  ni  aent  i  gymuno  i  eglwys  y  plwyf; 
eithr  cyfranogent  o'r  elfenau  yn  y  gwahanol 
gapelau  a  benodasid  i  hyny.  Dywed 
Harris  y  gweinyddent  swper  yr  Arglwydd 
mewn  tai  anedd,  yr  hyn  oedd  yn  groes 
iawn  i'w  deimlad.  Yr  unig  linyn  a 
gysylltai    y    Methodistiaid    a'r    Eglwys    y 

pryd  hwn  oedd,  mai  gan  glerigwyr  yn 
unig  y  derbyniai  y  rhan  fwyaf  o  honynt  y 
cymun,  ac  nad  oeddynt  wedi  ymsymud  yn 
gyffredinol  i  ordeinio  yn  eu  mysg  eu 
hunain.  Yr  oedd  rhyw  arwyddion  fod  hyd 
yn  nod  hyn  ar  gymeryd  lle.  Ordeiniasid 
Morgan  John  Lewis  yn  weinidog  y  New 
Inn  ;  David  Wilhams  yn  weinidog  yr 
Aberthyn  ;  a  Thomas  William,  a  Wilham 
Edward  yn  weinidogion  y  Groeswen,  yn 
barod ;  a  thybiai  Howell  Harris  y  cymerai 
symudiad  mwy  cyffredinol  gyda  golwg  ar 
ordeinio  le  yn  fuan.  Ac  á  hyn  ni  fyddai 
iddo  na  rhan  na  chyfran. 

(4)  Nid  oedd  y  Methodistiaid,  o  ran  y 
cyffredinolrwydd  o  honynt,  wedi  cymeryd 
o  gwbl  at  y  sefydHad  yn  Nhrefecca.  Tra 
yr  addefent  fod  Harris  yn  bur  yn  ei  fwriad, 
ac  yn  gweithredu  tan  ddylanwad  cymheU- 
ion  anhunangar,  credent  mai  camgymeriad 
difrifol  oedd  yr  adeilad  a'r  teulu.  Yr  oedd 
hyd  yn  nod  cyfaill  mor  drylwyr  i  Harris  a 
WiUiams,  Pantycelyn,  yn  ei  feio  am  hyn, 
fel  y  dengys  y  difyniadau  canlynol  o'i 
farwnad  iddo : — 

"  Pa'm  y  llechaist  mewn  rhyw  ogof, 

Castell  a  ddyfeisiodd  dyn  ? 
Ao  anghofìaist  dy  ddeadell, 

Argyhoeddaist  ti  dy  hun  '? 
Y  mae  plant  it'  ar  hyd  Cymru, 

Yn  bymtheg-mlwydd-ar-hugain  oed, 
A  ddymunasai  genyt  glywed 

Y  pregethau  cynta'  erioed. 

Eisiau  parch,  neu  eisiau  elw? 

Neu  ry w  fendith  is  y  ne'  ? 
llhoist  fíarwel  i'r  fyntai  ddcfaid, 

Ac  arosaist  yn  dy  le  ? 
Yr  oedd  canoedd  gynnau'n  gruddfan, 

Ac  yn  gofyn  beth  yw  hynt 
Yr  hen  udgorn  fu'n  Nhrefecca, 

Ac  yn  uchel  seiniodd  gynt  ? 

Ai  bugeilio  cant  o  ddefaid, 

O  rai  oerion,  hesbion,  sych, 
Ac  adeilo  iddynt  balas, 

A  chorlanau  trefnus  gwych, 
Etyb  seinio  pur  efengyl, 

Bloeddio'r  iachawdwriaeth  rydd, 
O  Gaerlleon  bell  i  Benfro, 

0  üaergybi  i  Gaerdydd  ? 

Pa'm  y  treuliaist  dy  holl  ddyddiau 

1  wneyd  i'hyw  fynachlog  fawr, 
Pan  y  tynodd  Harri  frenhin 

Fwy  na  mil  o'r  rhai'n  i  lawr? 
Diau  buaset  hwy  dy  ddyddiau, 

A  melusach  fuasai  'nghán, 
Pe  treuliasit  dy  holl  amscr 

Yn  nghwmpeini'r  defaid  mân. 


Trist  yw'r  ffrwythau  a  ddigwyddodd 
O  it'  beidio  rowndio'r  byd  ; 

Mwy  fuasai  dy  ogoniant 

Hyn  pe  buasai'th  waith  o  hyd." 


Os  mai  fel  hyn  y  teimlai  cyfaill  mor 
anwyl  a  Wilhams  ar  y  mater,  diau  fod  y 
cyffelyb  yn  deimlad  cyffredinoÌ.  Ar  yr  un 
pryd,  fel  y  bardd,  y  mae  yn  sicr  eu  bod 
yn  maddeu  iddo  ei  gamgymeriad  :  — 

"  Ond  mae  pawb  yn  maddeu  heddyw ; 
Mae  rhyw  arfaeth  faith  uwchben, 
Ag  sy'n  trefnu  pob  materion 
A  ddychmygo  dyn  is  nen." 

Ond  ni  chaniatäi  yntau  fod  arno  angen  am 
faddeuant  yn  nglyn  a'r  mater  hwn,  ac  yr 
oedd  canfod  ei  frodyr  a'i  gyfeiUion  yn 
edrych  ar  y  sefydliad  yn  Nhrefecca  gyda 
llygad  drwgdybus  yn  dra  dolurus  iddo. 

(5)  Yr  oedd  rhyw  syniad  am  undeb 
cyffredinol  rhwng  pawb  ag  a  feddai 
ysprydolrwydd  crefydd  wedi  ei  feddianu. 
Breuddwydiai  am  grynhoi  yn  nghyd 
ganlynwyr  Whitefield,  y  Wesleyaid,  y 
Morafiaid,  a  Methodistiaid  Cymru,  mewn 
un  undeb  mawr.  Bu  unwaith  yn  meddwl 
am  osod  John  Wesley,  at  yr  hwn  y  meddai 
anwyldeb  diderfyn,  fel  pen  ar  yr  undeb, 
ac  nid  ydym  yn  sicr  nad  oedd  hyny  yn  ei 
feddwl  yn  bresenol.  Tra  yr  oedd  y  breudd- 
wyd  yma  yn  Ilefaru  yn  uchel  am  gatholig- 
rwydd  yspryd  Howell  Harris,  breuddwyd 
ydoedd  ;  yr  oedd  yn  gwbl  anymarferol. 
Y  cyntaf  i  ddatgan  yn  erbyn  oedd  Howell 
Davies  ;  hwyrach  ei  fod  ef  yn  teimlo  yn 
ddolurus  wrth  waith  y  Morafiaid  yn  ym- 
sefydlu  yn  Hwlffordd,  fel  y  teimlai  Harris 
ei  hun  ar  y  cyntaf.  Nid  oedd  yr  un  o'r 
Methodistiaid  yn  edrych  yn  ffafnol  ar  y 
syniad  ;  edrychent  ar  y  peth  fel  dwyn 
estroniaid  i  mewn,  i  fedi  ffrwyth  eu  Ilafur 
hwy.  Awgryma  yntau  mewn  canlyniad 
eu  bod  yn  gul ;  mai  lesu  Grist  a  biau  yr 
eneidiau,  ac  nid  hwy. 

O  herwydd  y  rhesymau  a  nodwyd,  ac 
efallai  rai  eraill,  yr  oedd  Harris  yn  gwbl 
argyhoeddedig  ddechreu  y  flwyddyn  1766, 
nas  gallai  weithredu  fel  arolygwr  cyffredin- 
ol  yn  mysg  y  Methodistiaid.  Chwefror  ig, 
1766,  cynhelid  Cymdeithasfa  yn  Nghaer- 
fyrddin,  ac  yn  hono  datganodd  ei  bender- 
fyniad  i  beidio  ymgymeryd  a'r  arolygiaeth  ; 
eithr  y  deuai  i  fysg  y  Methodistiaid  fel 
cyfaill  a  chàr,  ac  y  pregethai  yn  eu  capelau 
a'u  Cymdeithasfaoedd  pa  bryd  bynag  y 
caffai  gyfleustra  a  gwahoddiad,  er  nad  allai 
ystyried  ei  hun  yn  hollol  fel  un  o  honynt. 
Y  mae  yn  deilwng  o  sylw  fod  y  teimlad 
goreu  yn  ffynu  rhyngddo  â  phrif  ddynion 
y  Methodistiaid,  ac  yn  arbenig  â  Daniel 
Rowland,  a  Williams,  Pantycelyn,  yr  adeg 
yma  ;  ac  i'r  brawdgarwch  cryfaf  fodoli 
rhyngddynt  hyd  ddydd  ei  farwolaeth.  Yn 

y  Gymdeithasfa,  pregethai  John  Harry  ar 
eiriau  Crist  wrth  y  wraig  o  Samaria  ;  ar 
ei  ol  yr  oedd  Mr.  Gray,  olynydd  Mr. 
Pugh  yn  Llwynpiod,  ac  Abermeurig.  Ei 
fater  ef  oedd,  Crist  yn  esgyn  i'r  uchelder, 
yn  caethiwo  caethiwed,  ac  yn  derbyn 
rhoddion  i  ddynion.  ^-^m  dri,  pregethai 
Daniel  Rowland  ;  ei  destun  ydoedd  :  "  Fy 
anwylyd  sydd  eiddof  fi  ;  "  a  chafodd 
odfa  i'w  chofio  byth.  Meddai  Harris : 
"  Gwelwn  y  fath  ogoniant  digymhar  arno 
rhagor  i  mi ;  galluogwyd  fi  i'w  anrhydeddu, 
ac  i  lefain  ar  i'r  Arglwydd  estyn  ei  einioes, 
a'i  ddefnyddioldeb,  O,  fel  y  dangosodd 
ddirgelwch  yr  undeb  rhwng  Crist  a'i 
eglwys !  Dangosodd  fod  y  nefoedd  yn 
dechreu  yma  mewn  cariad  ;  nad  yw  angau 
yn  gwneyd  unrhyw  gyfnewidiad  ar  y 
credadyn,  oddigerth  cynyddu  ei  rasau. 
Gwaeddai  :  '  Y  mae  gan  bob  math  o 
greaduriaid  eu  cân ;  ac  y  mae  gan  yr 
eglwys  ei  chân ;  a  dyma  hi :  Fy  anwylyd 
sydd  eiddof  fi  !  Cenwch  hi,  gredinwyr  ! 
Yr  wyf  yn  dweyd  wrthych,  cenwch  yn 
mlaen  ! '  Yr  oedd  yn  ogoneddus,  mewn 
gwirionedd."  Dyma  adroddiad  Howell 
Harris  am  bregeth  ei  gyfaill,  ac  y  mae  yn 
amlwg  fod  yr  effaith  arno  yn  orchfygol. 
Nid  oes  un  hanes  genym  iddo  ef  bregethu 
yn  ystod  y  Gymdeithasfa,  eithr  bu  yn 
anerch  y  cynghorwyr  gyda  difrifwch  mawr. 
Trefnodd,  hefyd,  daith  o  dair  wythnos  o 
amser  trwy  ranau  o  Benfro,  a  Chaer- 
fyrddin.  Yn  unol  a'r  trefniant  hwn 
cawn  ef  yn  ymweled  â  Narberth,  Penfro, 
Redford,  Hwlffbrdd,  Tenant,  Llandegege, 
Abergwaun,  Woodstock,  Machendre, 
Capel  Newydd,  FeHndre,  Gwaunifor, 
Glanrhyd,  Caerfyrddin,  Ue  y  gwrandawai 
amryw  filoedd  ar  Castle  Green,  Llan- 
ddarog,  Llandilo  Fawr,  a  Llangadog ; 
a  chyrhaeddodd  Drefecca  ar  y  lafed  o 
Fawrth.  Cofnoda  mai  pregethu  yn  unig 
a  wnelai  ar  y  daith  hon,  a  chynghori  y 
seiadau  a'r  pregethwyr  ar  faterion  ys- 
prydol  ;  nad  ymyrai  bellach  ag  unrhyw 
drefniadau,  am  y  teimlai  nad  oedd  ganddo 
hawl  i  wneyd  hyny. 

Ar  y  trydydd  o  Ebrill,  1766,  yr  ydym  yn 
ei  gael  mewn  lle  o'r  enw  Petty  France, 
nid  yn  nepell  o  Fryste,  mewn  cyfarfod 
perthynol  i'r  Morafiaid.  Wedi  cael  ei 
gymhell,  llefarodd  yn  gryf  yn  erbyn  San- 
demaniaeth  ;  mynegodd  hefyd  wrth  y 
pregethwyr  Morafaidd  fod  perygl  yn  eu 
mysg  i'r  Beibl  beidio  a  chael  ei  wneyd  yn 
rheol  i  brofi  pob  peth  wrtho.  Darllenodd 
yma   hefyd  bregeth  John  Wesley  ar  gyf- 


iawnder  cyfrifedig  ;  hoffai  hi  yn  ddirfawr, 
ac  wrth  ei  darllen  cryfhäi  ei  obaith  gyda 
golwg  ar  undeb.  Y  Sul  yr  oedd  yn  Bath. 
Aeth  i'r  Eglwys  yn  y  boreu,  a  chyfranog- 
odd  o'r  sacrament.  Yn  y  prydnhawn  pre- 
gethodd  yn  nghapel  y  Wesleyaid,  ac  yn  yr 
hwyr  aeth  i  gapel  yr  larlles  Huntington, 
lle  y  pregethai  Howell  Davies.  Testun 
Mr.  Davies  oedd  :  "  Gwyn  eu  byd  y  bobl 
a  adwaenant  yr  hyfryd  lais,"  a  chafodd 
odfa  nerthol.  Bu  Harris  yn  ei  gymdeithas 
hyd  ddeg  o'r  gloch.  Yn  mhen  rhyw  dair 
wythnos  wedi  dychwelyd  adref,  cawn 
Harris  yn  cychwyn  am  daith  i  Sir  For- 
ganw^g  a  rhanau  o  Sir  Gaerfyrddin. 
Pregetha  gyntaf  yn  Llanbradach,  íTermdy 
tua  phum'  milldir  o  GaerphiH.  Tranoeth 
cawn  ef  yn  Watford,  ac  yn  pregethu  yn  y 
capel  YmneiUduol;  eithr  y  mae  yn  pasio  y 
Groeswen  heb  alw.  Cafodd  odfa  rymus 
yn  Nghaerdydd,  wrth  lefaru  am  Dduw  yn 
ymddangos  yn  y  cnawd.  Pregethai  yn 
dra  argyhoeddiadol  hefyd  yn  St.  Nicholas. 
Ymddengys  na  chymerodd  destun,  eithr  ei 
faterion  oeddynt,  credu,  caru,  ac  edifarhau. 
Yn  Llantrisant  taranai  yn  erbyn  hunan- 
gyfiawnder.  Ei  destun  yn  Mhontfaen 
ydoedd :  "O  Lsrael,  ti  a'th  ddinystriaist 
dy  hun."  Yn  nesaf  cawn  ef  yn  Mheny- 
bont-ar-Ogwr,  a  phregethodd  yn  y  capel 
Methodistaidd,  a  chafodd  ryddid  dirfawr  i 
ymdrin  a'r  athrawiaeth  am  berson  ein 
Harglwydd.  Yn  Margam,  wrth  ddrws 
tafarndy  y  pregethai ;  rhifai  ei  gynuUeidfa 
amryw  ganoedd.  Ei  destun  oedd  :  "Gwir 
yw  y  gair ;"  a  thaer  gymhellai  bechadur- 
iaid  hunan-gondemniedig  i  ddyfod  at  y 
Ceidwad.  Yn  yr  Hen  Fynachlog,  ger 
Castellnedd,  rhifai  ei  wrandawyr  amryw 
filoedd.  Cafodd  gynulleidfa  dda  hefyd  yn 
Abertawe.  Wedi  tramwy  trwy  Gower,  ac 
ymweled  a  LlanelH,  Llanedi,  Llanon, 
Golden  Grove,  a  Llangadog,  dychwelodd 
i  Drefecca  erbyn  y  iSfed  o  Fai. 

TreuHodd  ran  fawr  o  fisoedd  Gorphenaf 
ac  Awst,  1766,  yn  Ngogledd  Lloegr,  yn 
mysg  y  Wesleyaid.  Gwnelai  ei  gartref  yn 
benaf  yn  Huddersfield,  ac  elai  i'r  wlad  o 
gwmpas  i  bregethu.  Bu  yn  bresenol  yn 
nghynadledd  y  Wesleyaid,  yn  Leeds, 
ganol  Awst.  Yn  mis  Medi  cawn  ef  yn 
ymweled  ag  amryw  leoedd  yn  Sir  Gaer- 
fyrddin.  Cafodd  gynuUeidfa  anferth  yn 
Llanymddyfri,  yn  rhifo  amryw  filoedd. 
Porthi  praidd  Duw  oedd  ei  fater ;  Hefarai 
yn  Gymraeg  ac  yn  Saesneg,  gan  fod 
amryw  fawrion  yn  bresenol,  ac  yr  oedd 
cryn  ddylanwad  yn  cydfyned  a'r  weinidog- 


HOWELL    HARRIS—GWEDI   YR    YMRANIAD. 


421 


aeth.  Cafodd  odfa  rymus  hefyd  yn  Llan- 
gadog  ;  eithr  bu  bron  a  digio  wrth  ŵr  y 
tafarndy,  lle  y  lletyai,  am  na  chaffai  dalu 
am  ei  le,  a  lle  ei  geffyl.  Yr  oedd  gan  y 
Methodistiaid  gapel  newydd  yn  Nhre- 
castell.  Yno  cyfarfyddodd  Harris  a  thuag 
ugain  o  aelodau  y  seiat,  a  rhoddodd  lawer 
o  gynghorion  buddiol  iddynt.  Dau  ddi- 
wrnod  y  bu  gartref  cyn  cychwyn  am 
Orllewin  Lloegr.  Yn  mis  Tachwedd,  bu 
am  daith  faith  yn  Sir  Forganwg.  A 
diwedd  y  flwyddyn  cawn  ef  yn  Llundain. 
Yr  ydym  yn  cyfeirio  at  y  teithiau  cyson 
hyn,  er  dangos  anghywirdeb  y  dyb  gyff- 
redin  ddarfod  i  Howell  Harris  gau  ei  hun 
i  fynu  yn  Nhrefecca  flynyddoedd  olaf  ei 
fywyd,  gyda'r  eithriad  o  ambell  i  ymwel- 
iad  achlysurol  a  wnelai  i  fanau  lle  y  caffai 
wahoddiad.  Yn  wrthwyneb  i  hyny,  cawn 
fod  ei  deithiau  yn  fynych  a  meithion,  a'i 
ymroddiad  i  gyhoeddi  yr  efengyl  yn  ddi- 
derfyn. 

TreuHodd  Howell  Harris  y  ddau  fis 
cyntaf  o'r  flwyddyn  1767  yn  Brighton, 
gan  bregethu  yn  mysg  y  Morafiaid,  a'r 
Wesleyaid,  ac  ymweled  â  Llundain  yn 
awr  ac  yn  y  man.  Y  mae  y  dydd-lyfr 
oddiyno  hyd  ddiwedd  y  flwyddyn  ar  goll. 
Ond  yr  ydym  yn  cael  ei  fod  yn  bresenol 
yn  nghynadledd  y  Wesleyaid,  a  gynhal- 
iwyd  yn  Llundain,  mis  Àwst.  Y  peth 
cyntaf  a  gawn  am  dano  yn  1768  yw,  ei  fod 
yn  myned  i  Gymdeithasfa  y  Methodist- 
iaid,  a  gynhehd  yn  Nghayo,  Chwefror  17. 
Ar  y  ffordd  yno,  teimlai  fod  yn  rhaid  wrth 
ryw  gymaint  o  ffydd  i  fyned  fel  ymwelydd 
i  gyfarfod  Ue  yr  arferai  fod  yn  rheolwr. 
Cyfarfyddodd  â  Rowland,  a  gofynai  iddo  a 
oedd  pawb  yn  foddlon  i'w  bresenoldeb. 
Wedi  cael  atebiad  cadarnhaol,  aeth  i'r 
cyfarfod  neillduol,  ac  ar  gais  WilHams, 
Pantycelyn,  traddododd  anerchiad  i'r  cyng- 
horwyr.  Cafodd  ryddid  mawr  gyda  hyn. 
Gwahoddai  y  Gymdeithasfa  ef  yn  unfrydol 
i  ddyfod  i'w  mysg ;  atebai  yntau  ei  fod 
yn  foddlawn  ymweled  â  hwy  pa  bryd 
bynag  y  byddai  arnynt  ei  angen.  Myn- 
egodd  am  y  coleg  a  fwriadai  larlles 
Huntington  sefydlu  yn  Nhrefecca,  ond 
cafodd  fod  cryn  ragfarn  yn  ei  erbyn. 
Yna,  ymoUyngodd  i  lefaru  ain  ffydd, 
hunanymhoUad,  a  darllen  y  Beibl.  Wedi 
iddo  orphen,  cyfododd  Wilhams  ar  ei 
draed  i  gefnogi  ei  sylwadau.  Yn  yr  odfa 
gyhoeddus,  pregethai  Daniel  Rowland  ar 
y  geiriau :  "  Glanha  fi  ag  isop,  a  mi  a 
lanheir ;  golch  fi,  a  byddaf  wynach  na'r 
eira."     Meddai  Harris  :  "  Wrth  ei  glywed 


yn  pregethu  mor  effeithiol  am  waed  Crist, 
a'r  angenrheidrwydd  am  daenelliad  o  hono 
ar  y  gydwybod,  ac  yn  gwrthwynebu 
golygiadau  Sandeman,  gan  wahodd  pawb 
yn  daer  at  yr  lesu,  a  hyny  mewn  modd  na 
chlywais  ef  yn  gwneyd  erioed  o'r  blaen, 
teimlwn  gariad  mawr  ato  ac  at  y  bobl. 
Wedi  gofyn  genyf,  Ilefarais  inau,  am  edrych 
ar  ein  Hiachawdwr  a'i  ddyoddefiadau. 
Fel  yr  oedd  Rowland  wedi  dangos  am 
waed  Crist,  ei  fod  yn  sancteiddio  ac  yn 
gogoneddu,  cadarnheais  inau  ei  ymadrodd- 
ion.  Cefais  ryddid  dirfawr  i  bregethu  yr 
lesu."  Y  mae  yn  amlwg  iddo  gael  odfa 
dda,  ac  ymadawodd  a'i  hen  frodyr  a'i 
galon  yn  gynhes  tuag  atynt,  ac  felly  yr 
oeddynt  hwy  ato  yntau.  Y  noson  hono 
pregethai  yn  Llanymddyfri ;  yr  oedd  Wil- 
liams  wedi  dychwelyd  gydag  ef.  Aflon- 
yddwyd  ar  y  cyfarfod  gan  glerigwr 
meddw,  a  bu  Harris  yn  dra  Ilym  wrtho. 

Er  fod  yr  larlles  Huntington  wedi  hir 
goleddu  y  syniad  am  gael  coleg  yn 
Nhrefecca,  ni  chyflawnwyd  y  bwriad  hyd 
Awst  24,  1768,  dydd  pen  blwydd  yr 
larlles.  Agorwyd  y  colegdy,  yr  hwn  oedd 
ar  dir  Harris  yn  Nhrefecca  Isaf,  gyda 
phregeth  gan  Whitefield,  oddiar  Ex.  xx. 
24:  "  Yn  mhob  man  Ile  y  rhoddwyf 
goffadwriaeth  o'm  henw,  y  deuaf  atat,  ac 
y'th  fendithiaf."  Y  Sul  canlynol,  pre- 
gethodd  yr  un  gŵr  drachefn,  yn  yr  awyr 
agored  o  flaen  y  colegdy,  i  gynulleidfa  o 
amryw  filoedd.  Ymddengys  mai  yr  hyn  a 
barodd  i'r  larlles  roddi  ei  bwriad  mewn 
grym  yn  awr,  oedd  gwaith  Prifysgol 
Rhydychain  yn  esgymuno  allan  o  honi 
chwech  o  ddynion  ieuainc,  oblegyd  eu 
tuedd  at  Fethodistiaeth.  Bu  hyn  yn 
achlysur  cyffro  dirfawr,  a  rhoddodd  friw  i 
deimladau  y  rhai  a  garent  grefydd  efeng- 
ylaidd.  Y  chwech  hyn,  gellid  meddwl,  a 
ffurfient  flaenffrwyth  efrydwyr  Trefecca, 
ac  ychwanegwyd  atynt  o  bob  rhan  o 
Gymru  a  Lloegr,  nes  y  chwyddodd  y  rhif  i 
fod  tua  deg-ar-hugain.  Wedi  bod  yn  ddyfal 
wrth  eu  gwersi  ar  yr  wythnos,  cychwynai 
yr  efrydwyr  i  wahanol  gyfeiriadau  ar  y 
Sadwrn  i  bregethu  yr  efengyl ;  ac  i'r  rhai 
a  elent  i  deithiau  pell  yr  oedd  yr  larlles 
wedi  parotoi  ceffylau.  Pregethent  yn 
mysg  pob  enwad  yn  ddiwahaniaeth,  ond 
yn  benaf  yn  mhlith  y  Methodistiaid.  Y 
mae  yn  deilwng  o  sylw  mai  coleg  i  bre- 
gethwyr  ydoedd  ;  ni  chaffai  neb  fyned 
iddo  oddigerth  iddo  roddi  prawf  boddhaol 
ei  fod  wedi  cael  ei  argyhoeddi  i  fywyd,  a 
datgan  ei  benderfyniad  i  Iwyr  ymgyflwyno 


422 


Y   TADAU   METHODISTAIDD. 


i  wasanaeth  yr  lesu.  Llywydd  cyntaf  y 
sefydliad  oedd  y  Parch.  John  Fletcher, 
ficer  Madeley,  yn  Sir  Amwythig,  gŵr  a 
haedda  fwy  o  sylw  nag  a  allwn  roddi 
iddo.  Brodor  o  Switzerland  ydoedd,  ac 
ymddengys  ei  fod  yn  disgyn  o  un  o'r 
teuhioedd  mwyaf  pendefigaidd.  Braidd 
na  elhr  dweyd  ei  fod  yn  dduwiol  o'r  groth, 
a'i  brif  ddymuniad  pan  yn  llaric  oedd 
cael  gwasanaethu  Crist  yn  yr  efengyl. 
Yn  y  flwyddyn  1752,  pan  yn  bedair- 
blwydd-ar-hugain  oed,  daeth  i  Loegr  er 
dysgu  yr  iaith  Saesneg.  Yma  daeth  i  gyff- 
yrddiad  â  John  Wesley,  ac  ymrestrodd  yn 
aelod  o'r  seiat  Fethodistaidd  yn  Lhmdain. 
Yn  y  flwyddyn  1757,  cafodd  ei  ordeinio  yn 
ddiacon  gan  Esgob  Henffordd  ;  ac  yn  bur 
fuan  cafodd,  ar  lythyrau  cymeradwyol 
Esgob  Bangor,  ei  ordeinio  yn  off^eiriad  gan 
Esgob  Llundain.  Ddiwrnod  ei  ordeiniad, 
cynorthwyodd  John  Wesley  i  weinyddu 
sacrament  swper  yr  Arglwydd  yn  ei  gapel 
yn  Llundain.  Yn  y  flwyddyn  1760,  penod- 
wyd  ef  i  ficeriaeth  Madeley.  Ymddengys 
ei  fod  yn  ysgolor  gwych,  ac  yn  dduwinydd 
da,  a'r  fath  oedd  ymddiried  John  Wesley 
ynddo,  fel  y  bwriadai  iddo  fod  yn  olynydd 
iddo  fel  pen  y  cyfundeb  Wesleyaidd. 
Hyn,  modd  bynag,  a  rwystrodd  angau. 
Nid  ymddengys  y  gwnelai  Fletcher  ragor, 
fel  llywydd  yr  athrofa  yn  Nhrefecca,  nag 
ymweled  a'r  sefydliad  yn  awr  ac  yn  y 
man,  fel  y  caffai  hamdden. 

Pwy  oedd  athraw  cyntaf  yr  athrofa 
sydd  fater  a  rhyw  gymaint  o  dywyllwch 
o'i  gwmpas.  Gwnaethai  un  John  Jones, 
pregethwr  teithiol  yn  mysg  y  Wesleyaid,  a 
gŵr  o  haniad  Cymreig,  yn  ddiau,  gais  am 
y  swydd.  Yr  oedd  John  Jones  yn  ysgolhaig 
clasurol  gwych,  ac  yn  awdwr  gramadeg 
Lladin  o  fri ;  dywedasai  Charles  Wesley 
am  dano,  mai  efe  oedd  y  cymhwysaf  o 
bawb  a  adwaenai  i  addysgu  dynion  ieuainc. 
Ond  oblegyd  rhyw  ffohnebau  oedd  yn 
nglyn  ag  ef,  ac  yn  arbenig  oblegyd  iddo 
gymeryd  ei  urddo  gan  esgob  perthynol  i 
Eglwys  Groeg,  nid  yw  yn  ymddangos  iddo 
gael  yr  appwyntiad.  Yn  hanes  bywyd 
yr  larlles  Huntington,  dywedir  mai  un 
Joseph  Easterbroolí,  mab  i  grîwr  yn 
Mryste,  ac  un  a  gawsai  ei  ddwyn  i  fynu 
yn  ysgol  y  Wesleyaid  yn  Ringswood,  oedd 
athraw  y  coleg.  Y  mae  Tyerman,  modd 
bynag,  yn  tybio  yn  wahanol.  Dywed  mai 
yn  ysgolfeistr  plwyf  Madeley  y  penod- 
wyd  Easterbrook  ;  ac  felly,  er  ei  fod  dan 
Fletcher,  nad  oedd  un  cysylltiad  rhyng- 
ddo  a  Threfecca.     Ar  awdurdod  pregeth 


angladdol  o  eiddo  y  Parch  W.  Agutter, 
maentymia  mai  unig  athraw  Trefecca  am 
y  flwyddyn  gyntaf,  oedd  plentyn  deuddeg 
mlwydd  oed,  o'r  enw  John  Henderson. 
Fel  hyn  y  dywed  Mr.  Agutter  am  Hender- 
son  :  "  Pan  nad  oedd  ond  bachgen,  cawsai 
ei  gyflogi  i  weini  addysg  yn  yr  ieithoedd 
clasurol.  Pan  nad  oedd  ond  deuddeg  oed, 
addysgai  mewn  Groeg  a  Lladin  yn  athrofa 
Trefecca.  Llywydd  y  coleg  ar  y  pryd 
oedd  Mr.  Fletcher,  ficer  Madeley."  Y 
mae  yn  ddiau  fod  y  llanc  John  Henderson 
yn  mron  yn  wyrth  am  ei  wybodaeth  ;  a 
phrawf  y  difyniad  uchod  ei  fod  yn  athraw 
yn  Nhrefecca  mewn  oedran  rhyfedd  o 
ieuanc  ;  ond  ni  phrawf  mai  efe  oedd  yr 
unig  athraw.  Yr  ydym  yn  credu  yn  gryf 
fod  Tyerman  wedi  syrthio  i  gamgymeriad. 
Heblaw  y  gwrthyni  o  osod  plentyn  yn 
unig  athraw  ar  sefydhad  a  gynwysai 
ddynion  mewn  oed,  yr  ydym  yn  cael 
amryw  gyfeiriadau  yn  nydd-lyfr  Flowèll 
Harris  at  Easterbrook  yn  Nhrefecca,  er  na 
ddy  wedir  yn  bendant  ei  fod  yno  yn  y  cymer- 
iad  o  athraw.  Pwy  bynag  oedd  yr  athraw, 
sicr  yw  fod  cryn  lawer  o'r  gofal  yn  disgyn  ar 
ysgwyddau  Harris.  Modd  bynag,  dechreu 
y  flwyddyn  1770,  appwyntiwyd  Joseph 
Benson,  hen  daid  Archesgob  presenol 
Caergaint,  yn  brif-athraw.  Yn  Nhrefecca 
Isaf  y  bu  yr  athrofa  hyd  y  flwyddyn  1792. 
Y  flwyddyn  hono,  gan  fod  Howell  Harris 
wedi  marw  er  ys  amser,  a  bod  prydles 
Trefecca  Isaf  wedi  rhedeg  allan,  symud- 
wyd  yr  athrofa  i  Cheshunt.  Trwy  ystod 
ei  fywyd,  y  mae  yn  sicr  fod  cysylltiad  agos 
rhwng  Harris  a'r  athrofa  ;  tan  ei  ddysg- 
yblaeth  ef  yr  ystyrid  y  myfyrwyr  ;  byddai 
yn  aml  yn  traddodi  anerchiadau  iddynt, 
ac  yn  pregethu  yn  nghapel  y  coleg.  Rhaid 
fod  ei  ddylanwad  arnynt  yn  fawr. 

Ar  yr  ail-ar-hugain  o  Dachwedd,  1768, 
yr  ydym  yn  ei  gael  yn  cychwyn.ar  daith 
faith  i  Siroedd  Caerfyrddin  a  Phenfro. 
Ymwelodd  â  ThrecastelI-yn-LIywel,  Llan- 
ymddyfri,  Llangadog,  Llandilo  Fawr, 
Caerfyrddin,  Narberth,  Hwlffordd,  Wood- 
stock,  Eglwyswrw,  a  Chapel  Newydd. 
Pregethodd  drachefn  wrth  ddychwelyd  yn 
Nghaerfyrddin,  a  Llanymddyfri,  ac  yr 
oedd  yn  ei  ol  yn  Nhrefecca,  Rhagfyr  4. 
Yr  wythnos  olaf  o'r  flwyddyn  cawn  ef 
mewn  Cyfarfod  Misol  yn  mysg  y  Method- 
istiaid  yn  Llanfrynach,  Sir  Frycheiniog. 
Cafodd  dderbyniad  o'r  serchocaf.  Llef- 
arodd  yntau  yn  helaeth  am  ddechreuad  y 
gwaith,  addawai  ddyfod  i'r  Cyfarfodydd 
Misol  pa  bryd  bynag  y  gelwid  am  dano, 

ac  anogodd  hwy  i  bwysleisio  ar  waed  ac 
angau  y  Gwaredwr.  Pregethodd  gyda 
nerth  oddiar  y  geiriau  :  "  Ac  ni  ddwg  neb 
hwynt  allan  o  law  fy  Nhad  i."  Y  mae 
ei  eiriau  nesaf  yn  haeddu  eu  cofnodi,  am  y 
cynwysant  gryn  wybodaeth  am  sefyllfa 
yr  achos  yn  Nghymru.  "  Clywais  gan 
Benjamin  Thomas,"  meddai,  "fod  pedwar- 
ar-hugain  o  gynghorwyr  yn  Ngogledd 
Cymru  yn  cyfarfod  yn  fisol  ac  yn  gwart- 
erol  i  drefnu  eu  teithiau  ;  fod  saith-ugain 
o  aelodau  yn  y  Bala  ;  a  bod  y  gwaith  yn 
llwyddo  yn  rhyfedd  yn  Sir  Aberteifi.  Ỳn 
Llangeitho,  cyferfydd  saith-ugain  o  blant 
(y  diwygiad)  bob  wythnos,  i  weddío,  i 
ganu,  ac  i  agor  eu  calonau  i'w  gilydd  ;  a 
llawer  o  rai  cnawdol  sydd  yn  cael  eu 
dwysbigo  wrth  eu  gweled  a'u  clywed. 
Cyfarfyddant,  hefyd,  yn  Llanddewi-brefi, 
a  lleoedd  eraill.  Yn  Llanddewi-aberarth, 
lle  yr  oedd  y  bobl  oll  yn  gnawdol,  y  maent 
wedi  adeiladu  capel  iddynt  eu  hunain,  ac 
yr  oedd  Benjamin  Thomas  yn  pregethu 
ynddo  bythefnos  yn  ol,  a  chwedi  iddo  ef 
orphen,  buont  yno  yn  canu  ac  yn  gweddío 
hyd  ddeuddeg  o'r  gloch  y  nos.  Gwelaf 
yn  amlwg  fod  yr  Arglwydd  yn  eu  mysg, 
ac  yn  eu  hanrhydeddu.  Llawenychwn  yn 
ddirfawr  o'r  herwydd,  a  chefais  nerth  i 
lefain  ar  yr  Arglwydd  dros  Rowland,  ar 
iddo  gael  ei  gadw  rhag  ymchwyddo  gan  ei 
Iwyddiant,  a'i  boblogrwydd,  ac  ar  i'r 
Ilwyddiant  fod  yn  yr  Yspryd."  Dengys  y 
difyniad  fod  diwygiadau  nerthol  yn  ysgwyd 
Cymru  yr  adeg  hon,  a  bod  y  gwaith  yn 
myned  rhagddo  gyda  nerth.  Dengys, 
hefyd,  fod  yspryd  Howell  Harris  mewn 
cydymdeimlad  Ilwyr  a'i  frodyr,  y  Method- 
istiaid,  a  bod  eu  Ilwyddiant  yn  peri  i'w 
galon  ddychlamu  o'i  fewn. 

Tua  dechreu  y  flwyddyn  1769  yr  ydym 
yn  cael  fod  Ilesgedd  wedi  ei  orddiwes, 
ac  ychydig  a  deithiodd  allan  o  Drefecca. 
Yn  mis  Mawrth,  y  flwyddyn  hon,  cyfar- 
fyddodd  a  phrofedigaeth  lem  trwy  farwol- 
aeth  ei  anwyl  wraig.  Yr  oedd  yn  ddynes 
nodedig  o  dduwiol,  a  meddai  yn  ychwan- 
egol  lawer  o  nerth  cymeriad  ;  gallai  sefyll 
hyd  yn  nod  yn  erbyn  ei  phriod,  pan  y 
tueddai  i  fyned  i  eithafion.  Gwaelu  yn 
raddol  a  wnaeth  ;  deallai  ei  bod  yn  tynu  at 
y  diwedd,  a  dywedaiwrth  Harrisam  beidio 
wylo  pan  ddiangai  yr  yspryd  o'r  corph, 
gan  y  byddai  hi  gyda  ei  Gwaredwr.  Eithr 
wedi  y  cyfan  daeth  y  diwedd  yn  sydyn. 
Yn  yr  hwyr,  pan  yr  oedd  efe  mewn  cyfar- 
fod  crefyddol  gyda'r  teulu,  ac  un  Mr.  Cook 
yn  eu  hanerch,  dyma  floedd  Miss  Harris 


allan  o  ystafell  ei  mam  yn  adsain  trwy  y 
Ile.  Rhoddodd  yntau  i  fynu  ar  unwaith, 
ac  yr  oedd  yn  brin  mewn  pryd  i'w  gweled 
yn  anadlu  yr  anadl  olaf,  Cafodd  ergyd 
a'i  syfrdanodd  am  amser,  oblegyd  yr  oedd 
ei  serch  ati  yn  angerddol.  Meddai :  "  Cef- 
ais  ergyd  na  chefais  ei  gyffelyb  o'r  blaen  ; 
daeth  y  Ilifeiriant  dros  fy  enaid  ;  yr  oeddwn 
yn  gyfangwbl  o  dan  y  dwfr  ;  cyffyrddasant 
â  gwraidd  fy  mywyd.  Bum  am  amser  dan 
draed,  fel  nas  gallwn  sylwi  ar  ddim,  eithr 
yn  unig  galw  ar  yr  Arglwydd  ;  a'r  meddwl 
cyntaf  a  gefais  oedd,  ai  ergyd  mewn 
cariad  ydoedd  ei  waith  yn  ei  chymeryd 
ymaith,  a  gwrthod  gwrando  ar  fy 
ngweddi  am  gael  ei  chadw."  Bu 
mewn  pangfeydd  enaid  enbyd  yr  adeg  hon  ; 
dywed  mai  o  ymladdfa  i  ymladdfa  yr  yd- 
oedd,  a'i  fod  ef  yn  dyst  o  fodolaeth  y  diaibl. 
Eithr  yn  y  diwedd  cafodd  oruchafiaeth  drwy- 
adl  ar  y  cnawd  a'r  diafol.  x\m  Mawrth  13, 
ysgrifena  :  "  Dyma  ddydd  i'w  gofio  byth 
genyf  fi,  pan  y  rhoddwyd  corph  fy 
anwylaf  wraig,  yr  hon  a  roddasai  yr  Ar- 
glwydd  i  mi,  i  orwedd  yn  eglwys  Tal- 
garth."  Diwrnod  ystormus  a  gwlyb  oedd 
dydd  claddedigaeth  Mrs.  Harris.  Yn  y 
tŷ,  cyn  cychwyn,  pregethodd  Mr.  White, 
ac  yna  Uefarodd  Harris  ei  hun  yn  Gym- 
raeg,  gan  adrodd  hanes  ei  bywyd,  a  nerth 
ei  chrefydd.  Cariwyd  y  corph  gan  aelodau 
teulu  Trefecca.  Heblaw  Ilawer  eraill,  yr 
oedd  holl  efrydwyr  coleg  yr  larlles  Hunt- 
ington  yn  yr  angladd,  a  chanasant  wrth  y 
tŷ,  a  braidd  yr  holl  ffordd  i  Dalgarth,  er 
cymaint  y  gwlaw.  Yn  yr  eglwys,  gwas- 
anaethodd  y  Parch.  John  Morgan,  y 
cuwrad,  a  dychwelodd  Harris  yn  ei  ol  i'r 
tỳ  gwag,  er  cynifer  oedd  ynddo,  gan 
deimlo  ei  fod  wedi  gosod  dárn  o  hono  ei 
hun  yn  y  ddaear.  Cofnoda  ddarfod  iddo 
roddi  menyg  duon  i'r  holl  fyfyrwyr,  a 
galarwisgoedd  i'r  holl  wragedd  a'r  merched 
yn  y  teulu,  y  rhai  a  rifent  un-ar-bymtheg- 
a-deugain. 

Ar  y  dyddolaf  o  Fawrth  y  mae  yn  myned 
i  Lundain,  a  Brighton,  yn  benaf  ar  ym- 
weliad  â'r  larlles  Huntington,  a'r  dydd 
cyn  y  Sulgwyn  y  dychwelodd  i  Drefecca. 
Ar  yr  wythfed  o  Orphenaf,  cychwynodd  am 
daith  i  Siroedd  Morganwg  a  Mynwy.  Y 
lle  cyntaf  a  pha  un  yr  ymwelodd  oedd 
Llanbradach  ;  cafodd  gynulleidfa  fawr, 
mil  o  leiaf,  ac  yr  oedd  nerth  mawr  yn  cyd- 
fyned  a'i  eiriau  pan  y  rhybuddiai  y  dorf  i 
ddianc  am  eu  bywyd.  Erbyn  myned  i 
Gaerphili  yr  oedd  y  gynuUeidfa  yn  fwy 
fyth.       Pregethai     yn     Gymraeg     ac     yn 

Saesneg  ;  a  chwedi  taranu  am  beth  amser 
arweiniwyd  ef  i  efengylu  yn  felus.  Wedi 
pregethu  yn  Llysfaen  daeth  i  Gaerdydd, 
ac  achwyna  ei  fod  yn  wael,  ac  mewn  poen 
dirfawr,  a'i  fod  yn  fynych  yn  colH  ei  lais 
wrth  lefaru.  Yn  Baduchaf,  yr  oedd  y 
gynulleidfa  yn  fawr,  eithr  y  pregethwr  yn 
gryg  ;  modd  bynag,  nerthwyd  ef  o  wendid 
i  lefaru  am  yr  lesu  yn  agoryd  llygaid  y 
deilhon,  ac  yn  gollwng  y  carcharorion  yn 
rhydd.  Y  dwfr  a  rydd  ein  Harglwydd  yn 
tarddu  i  fywyd  tragywyddol  oedd  ei  fater 
yn  Llantrisant,  lle  y  daethai  torf  i  wrando, 
ac  y  cafodd  yntau,  mewn  cryn  lesgedd, 
gymhorth  i  bregethu.  Wedi  llefaru  yn 
Mhontfaen,  ciniawodd  yn  Nghastell  Ffon- 
mon,  a  phregethodd  y  noswaith  hono  yn 
Aberddawen  gyda  mwy  o  ryddid  nac  arfer. 
Yn  nesaf,  cofnoda  ei  fod  yn  pregethu  yn 
Llangana,  "  plwyf  Mr.  Jones,"  meddai ;  a 
phan  gofir  mai  yr  Hybarch  Jones,  Llan- 
gan,  oedd  y  Mr.  Jones  hwn,  y  mae  y 
crybwylliad  o  ddyddordeb.  Nid  yw  yn 
ymddangos  fod  Mr.  Jones  yn  gwrando. 
Wedi  ymweled  a  Phenybont,  aeth  i'r  Pîl ; 
achwyna  ar  y  gwres,  a'i  lesgedd  yntau, 
eithr,  fel  arfer,  pan  aeth  i  lefaru  nerthwyd 
ef  yn  rhyfedd.  Yn  eglwys  Llanilltyd,  ger 
Castellnedd,  clywodd  bregeth  ardderchog, 
ar  berson  Crist,  gan  offeiriad  o'r  enw  Mr. 
Jones.  Tybed  mai  Jones,  Llangan,  ydoedd  ? 
Pregethodd  yntau  yn  nghyntedd  y  Fyn- 
achlog  i  ddeng  mil  o  bobl,  o  leiaf.  Cafodd 
gynulleidfa  lawn  mor  Hosog  yn  Abertawe, 
lle  y  llefarai  oddiar  Hdiart  y  tuì'npihe.  Ni 
phregethodd  drachefn  nes  cyrhaedd  Llan- 
dilo  Fawr ;  nerthwyd  ef  yn  ddirfawr  yma 
i  son  am  Dduw  yn  tynu  ymaith  y  galon 
gareg.  Yn  y  capel  newydd,  ger  Pontar- 
gothi,  ei  destun  ydoedd  :  "  Du  wyf  fi,  ond 
hawddgar."  Llym  enbyd  ydoedd  yn  y 
bregeth  hon.  Yr  ydym  yn  ei  gael  yn 
nesaf  yn  Nghaerfyrddin,  yn  ymyl  y  castell ; 
Duw  yn  darostwng  ucheldrem  dynion  yw 
ei  fater.  Wedi  ymweled  a  Llansawel, 
daeth  i  Gilycwm  ;  yn  nghanol  y  pentref  y 
pregethai,  oblegyd  mawredd  y  gynuHeidfa  ; 
ei  destun  ydoedd  :  "  Os  dyoddefwn  gyda 
Christ,  ni  a  deyrnaswn  gydag  ef."  Syna 
fel  y  mae  yn  cael  ei  gynorthwyo  yn  y 
gwaith,  ac  at  y  derbyniad  a  roddir  iddo, 
a'r  cariad  a  ddangosir  ato  gan  bobi 
Rowland.  Cyfeiria  hefyd  at  y  tân  oedd 
yn  eu  mysg.  W^edi  pregethu  yn  Nhre- 
castell  i  dorf  fawr,  cyrhaeddodd  Drefecca, 
Gorph.  22ain.  Meddai :  "Daethum  yma 
neithiwr  o  gwmpas  naw  ;  clywais  fawl  yr 
Arglwydd  yn  cael  ei  ganu,  a  dywedais  wrth 


fy  mhobl  y  pethau  mawrion  a  welais,  fod 
yr  hoH  wlad  yn  addfed  i'r  cynhauaf;  na 
chefais  erioed  o'r  blaen  y  fath  gynuHeidfa- 
oedd,  na'r  fath  ryddid  i  lefaru,  na'r  fath 
wrandawiad.  Dywedais,  yn  mheHach,  fy 
mod  wedi  dychwelyd  i  godi  eu  hyspryd- 
oedd,  i'w  gosod  ar  dân,  ac  i  dystiolaethu 
am  yr  lachawdwr  wrthynt."  Hawdd 
gweled  fod  ei  daith  wedi  bod  o  ddirfawr 
fendith  iddo. 

Awst  i6eg,  1769,  daeth  larHes  Hunting- 
ton  i  Drefecca  i  gadw  cylchwyl  gyntaf  ei 
choleg,  gan  ddwyn  gyda  hi  larlles  Buclian, 
yr  Arglwyddes  Anne  Erskine,  Miss  Orton, 
yn  nghyd  â'r  Parch.  WaHer  Shirley, 
brawd  larH  Ferrers.  I'w  chyfarfod  daeth 
Fletcher,  Ilywydd  y  coleg,  Daniel  Rowdand, 
WiHiams,  Pantycelyn,  Howell  Davies, 
Peter  WiHiams,  a  John  W'esley,  yn  nghyd 
â  Hu  o  sèr  Ilai.  Mewn  canlyniad  i'w 
dyfüdiad  cadwyd  wythnos  o  gyfarfodydd 
pregethu.  Boreu  dydd  Sadwrn,  Awst  19, 
pregethodd  Rowland  yn  nghapel  y  coleg 
i  gynuHeidfa  fawr,  ar  y  geiriau  :  "  Ai 
ychydig  yw  y  rhai  cadwedig  ?"  Y  pryd- 
nhawn  gweinyddwyd  sacrament  swper  yr 
Arglwydd  ;  Fletcher  yn  anerch  y  cymun- 
wyr,  Williams  yn  rhoddi  aHan  yr  emyn, 
a'r  gynulleidfa  yn  canu  nes  yr  oedd  y  He 
ar  dori  gan  fawl.  Erbyn  y  nos  yr  oedd  y 
gynulleidfa  yn  rhy  Hosog  i'r  capel,  a  phre- 
gethodd  HoweH  Harris  allan  oddiar  y  geir- 
iau:  "  Canys  daeth  yr  amser  i'r  farn  ddech- 
reu  o  du  Dduw."  Y  Sul,  yn  y  cyntedd  oddi- 
allan,  darHenodd  Fletcher  y  gwasanaeth,  a 
phregethodd  Shirley.  Am  un,  gweinydd- 
wyd  y  cymundeb  drachefn,  Rowland, 
Fletcher,  a  Williams,  yn  cymeryd  rhan. 
Yn  y  prydnhawn,  pregethodd  Fletcher  i 
dorf  anferth  oddiar  y  geiriau  :  "Canysnid 
oes  arnaf  gywilydd  o  efengyl  Crist  ;"  a 
Rowland,  yn  Gymraeg,  ar  ei  ol,  oddiar  : 
"  Gosodwyd  i  ddynion  farw  unwaith." 
Ymddengys  mai  dydd  Llun  y  daeth  John 
Wesley,  HoweH  Davies,  a  Peter  Williams 
i'r  He  ;  a'r  dydd  hwnw,  a'r  dyddiau  canlyn- 
ol,  cymerasant  hwythau  ran  yn  y  gwaith. 
Fel  hyn  yr  ysgrifena  John  Wesley  am 
ddydd  lau,  diwrnod  olaf  yr  wyl :— 
"  Gweinyddais  swper  yr  Arglwydd  i'r 
teulu.  Ám  ddeg,  pregethodd  Fletcher 
bregeth  nodedig  o  fywiog  yn  y  cyntedd  o 
flaen  y  capel,  am  fod  y  capel  yn  Ilawer 
rhy  fach.  Ar  ei  ol  pregethodd  WiIIiam 
WiIIiams,  yn  Gymraeg,  hyd  nes  yr  oedd 
rhwng  un  a  dau.  Am  ddau  ciniawsom. 
Ar  yr  un  pryd  yr  oedd  torf  oddiallan  yn 
cael   eu    porthi    â    basgedeidiau   o   fara  a 

chig.  Ain  dri,  cymerais  i  fy  nhro,  yna 
Mr.  Fletcher,  ac  o  gwmpas  pump  goll- 
yngwyd  y  dyrfa  yniaith.  Rhwng  saith  ac 
wyth,  dechreuodd  y  gariad-wledd,  pan  y 
cysurwyd  llawer,  yr  wyf  yn  meddwl." 
Ychwanega  fod  ty  Howell  Harris,  yn 
nghyd  â'r  gerddi,  a'r  perllanau,  a'r  rhod- 
feydd  o  gwmpas,  yn  baradwys  fechan. 
Sicr  fod  y  cynulhad  yn  ardderchog ;  ac 
wrth  ddarllen  enwau  y  rhai  oedd  yn 
bresenol,  y  mae  yn  anhawdd  peidio 
meddwl  am  eiriau  yr  Ysgrythyr  :  "  Wele 
mor  ddaionus  ac  mor  hyfryd  yw  trigo  o 
frodyr  yn  nghyd." 

Yn  fuan  gwedi  hyn  cymerwyd  Howell 
Harris  yn  bur  glaf,  ac  nid  aeth  nemawr 
allan  o  Drefecca  hyd  fis  Hydref,  pan  yr 
ydym  yn  ei  gael  yn  cychwyn  am  daith  i 
Sir  Benfro.  Yn  nghapel  Hwlffordd  yr 
ydym  yn  ei  gael  yn  pregethu  gyntaf ;  yna 
aeth  i  Woodstoclí.  Wedi  hyny  ymwelodd 
ag  Abergwaun,  Solfach,  Tyddewi,  a 
Gwaunifor.  Wrth  ddychwelyd  pregethodd 
yn  Nghaerfyrddin,  Llandilo  Fawr,  a  Llan- 
gadog.  Cafodd  flas  mawr  ar  ei  daith. 
"  Yr  wyf  yn  teimlo  fel  pe  bai  y  wlad  yn 
cael  ei  rhoddi  i  mi  o'r  newydd,"  meddai. 
Dyma  y  daith  olaf  iddo  yn  y  flwyddyn 
1769. 

Ar  y  Sul  cyntaf  yn  Chwefror,  1770, 
cawn  ef  yn  Nghaerfyrddin,  ar  ei  ffordd 
drachefn  i  Sir  Benfro.  Wedi  pregethu  yn 
Narberth,  aeth  i  Hwlffbrdd,  Ile  y  cynhelid 
Cyfarfod  Misol,  y  cyntaf  wedi  marwolaeth 
Howell  Davies.  Yr  oedd  yno  gynulliad 
mawr  o  bregethwyr,  cynghorwyr,  a  stiward- 
iaid.  Wedi  i  John  Harry  geisio  ganddo, 
anerchodd  y  cyfarfod  am  agos  i  dair  awr. 
Dywedai  iddo  ddyfod  mewn  canlyniad  i 
Iythyr  oddiwrth  Mr.  Thomas  Davies  ; 
pwysleisiai  ar  yr  angenrheidrwydd  iddynt 
oU  adnabod  Crist.  "  Nid  oes  genym  ddim 
i'w  ddweyd  trosom  ein  hunain,  ein  bod  yn 
myned  o  gwmpas  i  bregethu,  heb  or- 
deiniad,"  meddai,  "  onid  ydym  yn  cael  ein 
hanfon  gan  yr  Yspryd  Glân."  Cafodd 
ymddiddan  preifat  a  John  Harry,  yr  hwn 
a  ddywedai  fod  ganddo  fab  yn  bwriadu 
myned  i  Athrofa  Trefecca.  Y  mab  hwn, 
yn  ddiau,  oedd  y  Parch.  Evan  Harris,  yr 
hwn  a  gafodd  ei  ordeinio  ar  y  neillduad 
cyntaf  yn  181 1,  yn  Llandilo  Fawr.  Yn  y 
capel,  pregethodd  am  agos  i  ddwy  awr  heb 
un  testun.  Pregethodd  yn  yr  un  Ile  nos 
dranoeth,  gyda  Ilawer  o  ryddid,  ar  dduw- 
dod  y  Gwaredwr.  Wedi  ymweled  â  nifer 
o  leoedd  yn  Mhenfro,  yn  benaf  yn  y  rhan 
Saesneg,    aeth   i   Woodstock,    i   gyfarfod 


Daniel  Rowland,  ac  y  mae  ei  deimlad  ar  y 
ffordd  yno  yn  haeddu  ei  groniclo.  "  Yr 
wyf  yn  myned  i  Woodstock,"  meddai,  "i 
gyfarfod  Mr.  Rowland,  er  gofyn  iddo  ef  a'r 
Gymdeithasfa  i  ddyfod  i  Drefecca,  ac  yr 
wyf  yn  gadael  y  canlyniadau  i'r  Arglwydd. 
Yr  wyf  yn  cael  fod  Ilwyddiant  anarferol 
gydag  ef;  tros  ddwy  fil  o  bobl  yn  dyfod 
i'r  sacrament  yn  Llangeitho  bob  dydd 
Sadwrn,  a  hyny  dros  ddeugain  milltir  o 
bellder.  O,  beth  wyfi  fi  ?"  Eto  dywed  : 
"  Cefais  gariad  mawr  heddyw  at  Rowland, 
wrth  weled  ei  fod  yn  cael  ei  garu  yn  fwy 
nag  y  cefais  i  erioed,  a'i  fod  wedi  cael  mwy 
o  ras  na  mi  i'w  gadw  yn  ostyngedig,  ac  i 
fod  yn  ffyddlawn  i'r  Arglwydd.  Y  mae  yn 
fwy  ei  ddawn  a'i  awdurdod,  ac  y  mae  ei 
Iwyddiant  wedi  bod  yn  fwy.  Á'm  holl 
galon  dymunwn  ar  i'w  Iwyddiant  barhau, 
ac  iddo  gael  oes  hir,  a  nefoedd  yn  y 
diwedd."  Hyfryd  meddwl  fel  yr  oedd  y 
ddau  hen  gyfaill,  ar  ol  ymranu  am  yspaid, 
wedi  dyfod  i  ddeall  eu  gilydd,  ac  fel  yr 
oedd  calon  y  naill  wedi  ymglymu  drachefn 
am  y  llall.  Testun  Rowland  ydoedd : 
"  Edrychwch  na  byddo  yn  neb  o  honoch 
galon  ddrwg  anghrediniaeth,  yn  ymado  â 
Duw  byw."  Cafodd  odfa  hynod ;  a 
gweddíai  Harris  am  iddo  gael  yr  eneiniad 
yn  helaeth  yn  barhaus.  Wedi  y  bregeth 
yr  oedd  y  sacrament.  "  Daeth  yr  Arglwydd 
ataf,"  meddai  Harris,  "  gan  ddwyn  tyst- 
iolaeth  i'w  gorph  a'i  waed  sanctaidd." 

Tranoeth,  sef  Chwefror  14,  1770,  yr 
oedd  Cymdeithasfa  Chwarterol  yn  Aber- 
gwaun.  Nid  yw  yn  ymddangos  fod  Harris 
yn  bwriadu  myned  yno  ;  ond  ar  gais  un- 
frydol  cyfeillion  Sir  Benfro  efe  a  aeth.  Nid 
aeth  ar  ei  union  i'r  cyfarfod  neillduol,  eithr 
dywedodd  yr  elai  os  gelwid  am  dano.  Yn 
fuan  daeth  y  gwahoddiad  iddo.  Y  mater 
tan  sylw  pan  aeth  i  mewn  oedd  cynygiad  i 
osod  William  Davies,  Castellnedd,  yn 
arolygwr  ar  y  seiadau  yn  Sir  Benfro,  yn 
lle  Howell  Davies.  Erfyniodd  Harris 
arnynt  ymbwyllo,  a'i  glywed  yn  gyntaf,  a 
mynu  deall  a  oedd  yr  Yspryd  Glân  wedi 
ei  gymhwyso  i  fod  yn  dad.  Siarsodd  hwy 
hefyd  i  gymuno  hyd  y  gallent  yn  eglwys  eu 
plwyf.  Yna  rhoddwyd  gerbron  ddymun- 
iad  Harris,  ar  i'r  Gymdeithasfa  Chwarterol 
ganlynol  gael  ei  chynal  yn  Nhrefecca. 
Gwrthwynebai  John  Evans,  y  Bala,  yr 
hwn  a  ofynai  am  dani  i'r  dref  hono. 
Atebai  Harris,  mai  dyma  y  cais  cyntaf  a 
wnaethai  atynt  er  ys  ugain  mlynedd,  ac  na 
fyddent  yn  dangos  Ilawer  o  gariad  drwy 
wrthod.     Dywedai  John  Evans  yn  ol  fod 

Harris  yn  gosod  ffafr  bersonol  iddo  ef  o 
flaen  daioni  y  Gogledd.  Sut  y  penderfyn- 
wyd  y  mater  ni  ddywedir,  ond  ymddengys 
mai  John  Evans  a  enillodd.  Am  un-ar- 
ddeg,  gweddíodd  Mr.  Gray,  a  phregethodd 
Mr.  Rowland  oddiar  y  geiriau  :  "  Gosod  fi 
fel  sêl  ar  dy  galon."  Byr  iawn  y  bu,  ac 
nid  aeth  yn  dori  allan  o  dano.  Ar  ei  ol 
pregethodd  Howell  Harris.  Ni  ddywed 
beth  oedd  ei  destun,  ond  cafodd  nerth 
dirfawr. 

Wedi  trefnu  ei  daith  yn  Abergwaun, 
aeth  Harris  i  Bontfaen  ;  yna  ymwelodd  ag 
Eglwyswrw,  lle  yr  ymadawodd  â  John 
Harry  a  Thomas  Davies  ;  Capel  Newydd, 
Machendref,  Caerfyrddin,  Llanddarog, 
Llandilo  Fawr,  a  Llanymddyfri,  a  chyr- 
haeddodd  Drefecca,  Chwefror  24.  Yn 
mis  Mai,  yn  yr  rm  flwyddyn,  yr  ydym  yn 
ei  gael  ar  daith  yn  Sir  Benfro,  ac  yn  ym- 
weled  a'r  un  lleoedd.  Yn  Mehefìn  y  mae 
yn  ymweled  ag  amryw  o  seiadau  Sir  Faes- 
yfed,  megys  Claerwy,  Caebach,  Dolswydd, 
a  Phenygorig.  Yn  Dolswydd  bu  yn  hallt 
wrthynt,  oblegyd  eu  bod  yn  taflu  eu  Cym- 
raeg  dros  y  bwrdd,  a  phriodolai  hyny  i 
falchder  Lloegr.  Yn  Caebach,  ger  Llan- 
drindod,  daeth  offeiriad  ato  ar  derfyn  y 
cyfarfod  i  ddiolch  iddo  am  ei  bregeth,  gan 
ddymuno  arno  fyned  trwy  yr  holl  sir  a'r 
athrawiaeth  hono.  Er  na  Iwyddasai  yn 
Abergwaun  i  gael  y  Gymdeithasfa  i  Dre- 
fecca,  ac  mai  y  Bala  a  eniUodd,  oblegyd 
mawr  daerni  John  Evans,  y  mae  Howell 
Harris,  yn  Ue  dal  dig,  yn  cychwyn  i  Gym- 
deithasfa  Llangeitho,  Àwst  20,  gan  deimlo 
mai  hyny  oedd  ewyllys  yr  Arglwydd. 
Diau  ei  fod  wedi  cael  ei  wahodd  gan 
Rowland.  Ar  y  ífordd  pregethodd  yn 
Llanfair-muallt,  Cribat,  a  Llanwrtyd,  lle 
yr  oedd  capel  erbyn  hyn  wedi  ei  adeiladu. 
Y  nos  cyn  y  Gymdeithasfa  cyrhaeddodd 
Dregaron.  Nid  yw  yn  ymddangos  iddo 
gymeryd  testun  yma,  ond  llefarodd  ar  ym- 
briodi  â  Christ.  Aeth  i  Langeitho  erbyn 
deuddeg  dranoeth.  Yr  oedd  rhai  canoedd 
o  bregethwyr  a  stiwardiaid  yn  y  capel 
newydd.  Ni  ddywed  ddim  am  yr  ymdrin- 
iaeth  yn  y  cyfarfod  neillduol,  ond  yn  yr 
odfa  gyhoeddus,  y  prydnhawn  cyntaf,  pre- 
gethodd  rhyw  frawd  o  gymydogaeth 
Wrexham,  na  roddir  ei  enw,  ar  y  geiriau  : 
"  Canys  ni  appwyntiodd  Duw  nyni  i  ddig- 
ofaint,  ond  i  gaffael  iachawdwriaeth,  trwy 
ein  Harglwydd  lesu  Grist."  Pregethodd 
am  etholedigaeth,  am  farwolaeth  ein 
Harglwydd  yn  boddloni  cyfiawnder,  ac  am 
fod  y  pechadur  yn  cael  myned  yn  rhydd, 


gan  ddarfod  i'n  Hiachawdwr  dalu  yr  oll  a 
fedrai  y  ddeddf  ofyn.  Ymddengys  ei  bod 
yn  odfa  dda.  Ar  ei  ol  cyfododd  Davies, 
Castellnedd,  gan  gymeryd  yn  destun  : 
"  Oblegyd  Crist  hefyd  a  ddyoddefodd  dros 
bechodau,  y  Cyfiawn  dros  yr  anghyfiavv'n, 
fel  y  dygai  ni  at  Dduw."  Ymddangosai  i 
Harris  fod  dawn  y  pregethwr  hwn  yn  fwy, 
ei  oleuni  yn  gryfach,  a'i  wybodaeth  o'r 
Ysgrythyr  yn  fanylach  na'r  cyntaf,  a  bod 
mwy  o  arddehad  ar  ei  weinidogaeth. 
Torai  mawl  allan  drachefn  a  thrachefn  yn 
mysg  y  dyrfa,  tra  y  bloeddiai  cenad  Duw 
fod  Crist  wedi  cymeryd  ein  lle,  ddarfod 
ein  pechodau  ni  fyned  yn  eiddo  iddo,  a  bod 
ei  gyfiawnder  ef  wedi  dyfod  yn  feddiant  i 
ni.  Yr  oedd  y  dylanwad  mor  fawr  fel 
braidd  nad  oedd  Harris  wedi  ei  syfrdanu. 
"  Arosais  mewn  dystawrwydd,"  meddai, 
"  wrth  feddwl  fel  yr  oedd  yr  Arglwydd  yn 
eu  harddel ;  gwelwn  mai  dyma  lle  y  mae 
Jerusalem,  a  bod  yma  ryw  fywyd,  a  nerth, 
a  gogoniant  rhyfedd,  a'i  fod  yn  ymledu  yn 
mhell  ac  yn  agos."  Cafodd  Harris  y  lle 
mwyaf  anrhydeddus,  sef  deg  o'r  gloch  yr 
ail  ddiwrnod.  Ni  ddywed  beth  oedd  ei 
destun,  ond  yr  oedd  Duw  gydag  ef. 
Dychwelodd  y  noswaith  hono  i  Dregaron, 
a  phregethodd  i  dorf  fawr.  Tranoeth 
aeth  ar  ei  union  dros  y  mynyddoedd  i 
Drefecca.  Dyma  y  tro  olaf  iddo  i  ymweled 
â  Llangeitho  ;  yn  wir,  dyma  ei  daith  ddi- 
weddaf  allan  o  Drefecca. 

Gyda  ei  fod  yn  dychwelyd  yr  oedd  ail 
gylchwyl  sefydliad  coleg  larlles  Hunting- 
ton,  yn  Nhrefecca,  yn  dechreu.  Y  mae  yr 
adroddiad  a  roddir  yn  Life  and  Times  of 
Selina,  Countess  of  Huntington,  am  y  rhai 
oedd  yn  bresenol,  a'r  sawl  a  gymerodd  ran 
yn  y  cyfarfodydd,  yn  mhell  o  fod  yn  gyson 
a'r  adroddiad  a  geir  yn  y  dydd-Iyfr  ;  a'r 
tebygolrwydd  yw  mai  y  dydd-lyfr  sydd  yn 
gywir.  Dechreuwyd  y  cyfarfodydd  gyda 
gweinyddiad  o'r  cymundeb  yn  nghapel  y 
coleg,  am  wyth  yn  y  boreu;  cyfarfyddwyd 
a'r  Arglwydd  yn  y  cyfarfod  hwn.  Yn  y 
prydnawn  pregethai  Mr.  Fletcher,  Ilywydd 
yr  athrofa,  ar  ddirgelwch  Crist.  Ar  ei  ol 
cyfododd  Peter  WiIIiams,  gan  lefaru  yn 
Gymraeg  ac  yn  Saesneg ;  ei  bwnc  oedd 
gwagedd  y  byd  ;  a  phan  y  dechreuodd  son 
am  ogoniant  yr  lesu,  a  bod  nefoedd  yn  ei 
gariad,  aeth  yn  gyfTro  mawr  yn  mysg  y 
bobl,  ac  yr  oedd  y  Ile  yn  Ilawn  bywyd  a 
gogoniant.  Y  noswaith  hono  cynaliwyd 
cariad-wledd.  Tranoeth,pregethodd  Harris, 
ar  Daniel  yn  galaru  am  anwiredd  y  bobl ; 
a    chofnoda  fod  y  Parch.  J.  Walters,  yr 

offeiriad,  awdwr  y  Geirlyfr  Saesneg  a 
Chymraeg,  yn  bresenol.  Y  noswaith 
hono  pregethodd  Mr.  Walters  bregeth 
bwysig.  Yn  ychwanegol,  cawn  fod  Simon 
Llwyd,  o'r  Bala,  yn  bresenol,  yn  nghyd  ag 
un  Mr.  Hammer,  yr  hwn  hefyd  a  gymer- 
odd  ran  yn  y  gwaith  cyhoeddus.  Daethai 
yno  hefyd  lu  o  ddyeithriaid,  a  dy  wed  Harris 
fod  ugain  o  welyau  yn  llawn  yn  ei  dŷ  ef. 

Eithr  yr  oedd  ystorm  ar  dori  uwchben 
athrofa  yr  larlles  yn  Nhrefecca.  Ddechreu 
mis  Awst,  tua  phythefnos  cyn  cylchwyl  y 
coleg  yn  Nhrefecca,  cyfarfu  cynhadledd  y 
Wesleyaid  yn  Llundain.  Yno,  datganodd 
John  Wesley  eu  bod  fel  corph  o  bobl 
wedi  tueddu  yn  ormodol  at  Galfiniaeth,  a 
rhoddodd  fynegiant  i  syniadau  llawer 
mwy  Arminaidd.  Yn  mysg  pethau  eraill, 
dywedodd  y  dylai  y  W'esleyaid  gael  eu 
dysgu  i  ymdrechu  am,  ac  i  ddysgwyl 
sancteiddhad,  nid  yn  raddol,  trwy  fywyd 
o  ymdrech,  ond  yn  uniongyrchoî.  Pan 
ddaeth  cofnodau  y  gynhadledd  i  law  yr 
larlles,  ymofidiodd  ei  henaid  ynddi ;  nis 
gallai  ymatal  rhag  tywallt  dagrau  yn  IH,  a 
theimlai  fod  agendor  nas  gelUd  ei  chroesi 
wedi  cael  ei  hagor  rhyngddi  a  chanlynwyr 
John  Wesley.  Yr  oedd  wedi  llawn  fwriadu 
ei  gymeryd  gyda  hi  i  Drefecca  y  flwyddyn 
hon  eto ;  ond  yn  awr,  nis  gallai  feddwl  am 
hyny.  Gan  fod  Benson,  yr  athraw  clas- 
urol  yn  yr  athrofa,  yn  Wesleyad  zêlog, 
rhoddwyd  rhybudd  iddo  ymadael,  yr  hyn 
a  wnaeth  yntau  ddiwedd  y  flwyddyn. 
Gan  ddarfod  i'r  larlles  ddatgan  ar  gyhoedd 
na  chelai  yr  un  Armin  fod  mewn  cysylltiad 
a'r  coleg,  taflodd  Fletcher  ei  swydd  fel  lly  w- 
ydd  i  fynu.  Rhaid  ddarfod  i'r  helynt  gyn- 
yrchu  cryn  ferw  yn  y  coleg ;  ac,  fel  yr  oedd 
yn  naturiol,  rhedai  cydymdeimlad  y  myfyr- 
wyr  yn  gryf  gyda'r  larlles,  bara  yr  hon  y 
fwytaent.  Aeth  rhai  o  honynt  hwy  i'r 
eithafion  cyferbyniol,  gan  bregethu  Uchel 
Galfiniaeth,  os  nad  rhywbeth  yn  ffinio 
ar  Antinomiaeth.  Modd  bynag,  er  fod 
Harris  yn  Galfin  cryf,  credai  fod  yr  larlles 
yn  gweithredu  yn  rhy  fyrbwyll,  a  theimlai 
yn  ddirfawr  dros  Benson.  Yr  oedd  i  John 
Wesley  le  cynhes  yn  ei  fynwes  ;  a  chan 
fod  ei  gyfaiU  yn  glynu  yn  sefydlog  wrth  yr 
athrawiaeth  efengylaidd  am  gyíìawnhad 
trwy  ffydd,  nid oedd  Harris  am  ei gondemnio 
am  ei  olygiadau  eraill.  Ac  oblegyd  hyn, 
bu  rhyw  gymaint  o  oerfelgarwch  rhwng 
Harris  a'r  larlles  am  dymhor.  Ymddengys 
mai  y  Parch.  Mr.  Shirley  a  gymerodd  le 
Benson  am  ryw  gymaint  o  amser. 

Treuhai   yr   larlles  lawer  o'i  hamser  y 


pryd  hwn  yn  Nhrefecca,  ac  mewn  canlyn- 
iad  ymwelai  Uawer  o  bregethwyr  Cymreig 
a'r  Ile.  Ddechreu  Medi,  daeth  Daniel 
Rowland  yno,  a  phregethodd  yn  y  coleg 
oddiar  y  geiriau  :  "  Oblegyd  rhyngodd 
bodd  i'r  Tad  drigo  o  bob  cyflawnder 
ynddo  ef."  Dywed  Harris  iddo  gael 
llawer  o  oleuni,  a  bod  y  gynulleidfa  yn 
anferth.  "  Tra  y  pregethai  Rowland," 
meddai,  "  fy  yspryd  a'i  carai ;  teimlwn  ei 
fod  yn  asgwrn  o'm  hasgwrn,  ac  yn  gnawd 
o'm  cnawd."  Yr  un  wythnos,  daeth  un 
Mr.  Owen,  o  Meidrim,  yno,  a  phregethodd 
yn  rhagorol  iawn,  yn  Gymraeg  ac  yn 
Saesneg,  oddiar  :  "  Rhosyn  Saron,  a  lili  y 
dyífrynoedd,  ydwyf  fi."  Ar  y  dydd  olaf, 
cawn  Peter  Williams,  a  WiIIiams,  Panty- 
celyn,  yn  Nhrefecca.  Pregethodd  y  cyntaf 
yn  nghapel  y  coleg,  ar,  "  Myfi  yw  y 
íîordd  ;  "  ar  ei  ol,  pregethodd  Wihiams,  ar, 
y  t}'  ar  y  graig.  Dranoeth,  pregethai 
Peter  Wilhams  drachefn,  ar,  yr  Arglwydd 
yn  gwneyd  cyfamod  newydd  â  thŷ  Israel  ; 
dangosai  fod  y  cyfamod  yn  ddiamodol,  fod 
y  galon  newydd  yn  rhan  o  hono,  a  safai 
yn  gryf  dros  barhad  mewn  gras.  Yr  oedd 
y  dylanwad  yn  fawr  ;  y  fath  oedd  ei  allu 
a'i  ddoniau,  fel  y  teimlai  Harris  gywilydd 
agor  ei  enau.  Cofnodir  yn  y  dydd-lyfr  am 
Hydref  22  :  "  Heddyw,  o  gwmpas  pedwar, 
daeth  Edmund  Jones  yma,  yn  y  cerbyd  a 
anfonaswn  i'w  gyrchu  ;  am  chwech,  pre- 
gethodd  i'r  efrydwyr,  ar,  yr  hwrdd  a 
ddaliesid  yn  rhwym  mewn  dyrysni."  Hoíî 
gweled  rhai,  a  fuasent  unwaith  yn  methu 
deaU  eu  gilydd,  yn  dyfod  yn  gyfeillion 
drachefn.  Arosodd  Edmund  Jones  yn 
Nhrefecca  rai  dyddiau,  a  phregethodd 
drachefn  ar  :  "  Nid  wyf  yn  gweddío  dros 
y  rhai  hyn  yn  unig." 

Ar  y  lofed  o  Dachwedd,  clywodd  am 
farwolaeth  Mr.  Whitefield  yn  America,  ac 
yr  oedd  ei  alar  ef,  a'r  larlles,  ar  ol  y  gwas 
enwog  hwn  i  Grist,  yn  fawr.  Er  fod  rhyw 
gymaint  o  bellder  wedi  myned  rhwng 
Harris  ac  yntau,  yr  oedd  y  ddau  yn 
gyfeillion  calon  yn  y  gwraidd,  a  theimlai 
Harris,  pan  y  daeth  y  newydd  am  ei 
angau,  ergyd  cyífelyb  i'r  un  a  gafodd  pan 
y  collodd  ei  briod.  Ar  gais  yr  larlles, 
pregethodd  ar  ei  farwolaeth  y  noswaith 
hono.  "  Dangosais,"  meddai,  "  fod  colofn 
wedi  cael  ei  symud  ;  fy  mod  wedi  bod  yn 
gydnabyddus  ag  ef  am  ddeuddeg-mlynedd- 
ar-hugain  ;  cyfeiriais  at  y  Ile  mawr  a 
lanwai,  y  gwagle  dirfawr  oedd  ar  ei  ol  yn 
y  tair  teyrnas,  a'r  fath  nifer  sydd  yn 
galaru    o    herwydd   ei   golh,    ac  y  byddai 

dros  fil  o  eneidiau  yn  y  dydd  hwnw  yn  ei 
gydnabod  fel  eu  tad.  Dygais  ar  gof 
ei  zêl,  ei  ddiwydrwydd,  ei  ffyddlondeb,  a'i 
wroldeb  yn  cario  y  gwirionedd  ani  rad  ras 
yn  nihell  ac  yn  agos.  Yr  oeddwn  yn  daer 
am  i'w  fantell  syrthio  ar  y  rhai  sydd  yn 
ol,  a  dangosais  fawredd  gras  Duw  yn  ei 
gynal  yn  nghanol  y  fath  glod  a  phoblog- 
rwydd."  Y  mae  yn  ddiau  fod  y  pregeth- 
wr  tan  deimladau  dwysion,  ac  anhawdd 
meddwl  nad  oedd  y  dagrau  yn  llifo  dros 
ruddiau  ei  wrandawyr. 

Y  niae  y  dydd-lyfr  am  ran  o'r  flwyddyn 
1771  ar  goll ;  ond  y  mae  yn  mron  yn  sicr 
nad  aeth  Howell  Harris  o  cartref  i  bre- 
gethu  yn  ei  hystod,  nac  yn  wir  hyd  ddydd 
ei  farwolaeth.  Yr  oedd  llesgedd  wedi  ei 
orddiwes,  a'i  gyfansoddiad,  er  cadarned 
ydoedd,  yn  prysur  dori  i  fynu.  Y  syndod 
ydyw,  pan  feddyhr  am  fawredd  ei  lafur, 
iddo  barhau  cyhyd.  Dywed  iddo  orphen 
yr  adeilad  yn  Nhrefecca  yr  haf  hwn ;  a 
thybiai  fod  hyny  yn  arwyddo  ei  fod  ar 
orphen  ei  waith.  Ar  yr  un  pryd,  pregethai 
yn  ddyddiol,  os  nad  yn  amlach  na  hyny, 
i'r  teulu  yn  Nhrefecca  ;  ac  yn  fynychaf, 
anerchai  yr  efrydwyr  yn  y  coleg.  Gofalai, 
hefyd,  am  achosion  tymhorol  y  t^'  yn 
Nhrefecca,  er  fod  ganddo  gynorthwywyr 
ffyddlon  yn  Evan  Moses  ac  Evan  Roberts. 
Yn  mis  Áwst,  cynhehd  cyfarfod  blynyddol 
yr  athrofa  fel  arfer ;  ond  nid  oedd  Daniel 
Rowland,  na  WilHams,  Pantycelyn,  yn 
mysg  yr  ymwelwyr.  Y  rhai  y  cawn  eu 
henwau  ydynt,  John  Harry,  a  Benjamin 
Thomas,  a  phregethodd  y  cyntaf  ar  y 
geiriau  :  "  Crea  galon  lan  ynof,  O  Dduw." 
Terfyna  y  dydd-lyfr  yn  Chwefror,  1772, 
ac  am  ei  hanes  o  hyny  allan,  rhaid  i  ni 
ddibynu  ar  dystiolaeth  aelodau  y  teulu  a 
gasglodd  o  gwmpas. 

Efallai  mai  dyma  y  lle  mwyaf  priodol  i 
hoU  paríhed  maint  y  niwed  a  gafodd 
crefydd  Cymru,  ac  yn  arbenig  Methodist- 
iaeth  Cymru,  trwy  yr  ymraniad  gofidus  a 
gymerodd  le  rhwng  Harris  a'i  frodyr. 
Sicr  yw  fod  y  niwed  yn  fawr  iawn.  Nid 
colH  gwasanaeth  y  Diwygiwr  ei  hun,  a 
throi  yr  yni  a  arferai  redeg  tros  holl 
Gymru  i  gylch  cyfyng  sefydhad  teuluaidd 
yn  Nhrefecca,  oedd  y  peth  mwyaf.  Yr 
ydym  yn  addef  fod  y  golled  hon  yn  fawr  ; 
ond  dylid  cofio  fod  Howell  Harris  yn 
barod,  trwy  ei  lafur  blaenorol,  wedi  gwan- 
ychu  ei  gyfansoddiad  yn  ddirfawr,  ac  nas 
gallasai  barhau  yn  hir  i  deithio  gyda  yr 
un  ymroddiad  ag  y  gwnaethai.  Y  niwed 
pwysig  a  effeithiodd  yr  ymraniad  oedd  y 


dylanwad  difaol  a  gafodd  ar  y  seiadau, 
Ilawer  o  ba  rai  oeddynt  newydd  eu  sefydlu, 
ac  yn  gyfansoddedig  o  grefyddwyr  cym- 
harol  ieuainc.  Pan  feddylir  fod  pregeth- 
wyr  Harris  yn  cyniwair  trwy  holl  Gymru, 
gan  gyhoeddi  yn  groch  fod  yr  oíîeiriaid 
wedi  colli  Duw ;  ac  yna,  fod  y  pregethwyr 
a  ganlynent  Rowland  yn  dilyn  ar  eu  hol, 
gan  alw  Harris  yn  Sabeliad,  yn  Batripas- 
iad,  a  Ilawer  o  enwau  eraill,  rhaid  fod  y 
seiadau  yn  cael  eu  syfrdanu,  a  bod  y  rhai 
a'u  mynychent  yn  y  benbleth  fwyaf. 
Chwalwyd  llawer  o  honynt  mewn  canlyn- 
iad,  ac  ni  ail-sefydlwyd  rhai  byth.  Yn 
arbenig,  pan  yr  ymneillduodd  Harris  i 
Drefecca,  ceisiodd  rhai  o'i  ddilynwyr  osod 
i  fynu  fân  bleidiau,  gyda  hwy  eu  hunain 
yn  ben  arnynt.  Yn  mysg  y  rhai  hyn, 
gallwn  gyfeirio  yn  neillduol  at  Thomas 
Meredith,  a  Thomas  Seen,  y  cyntaf  o 
gymydogaeth  Llanfair-muallt,  a'r  ail  o  Sir 
Drefaldwyn,  y  rhai  oeddynt  ill  dau  yn 
bresenol  yn  Nghymdeithasfaoedd  cyntaf 
Harris,  ond  yn  raddol  a  aethant  i  bregethu 
rhyw  gymysgedd  o  Antinomiaeth  a  Sand- 
emaniaeth,  nas  gwyddai  neb  beth  ydoedd. 
Bu  i'r  naill  a'r  Ilall  nifer  o  ganlynwyr  am 
ychydig,  eithr  buan  y  darfuant. 

Ni  theimlodd  Gwynedd  lawn  cymaint 
oddiwrth  yr  ystorm,  am  eu  bod  yn  mhell- 
ach  oddiwrth  ganolbwynt  yr  ymdrech,  er, 
hefyd,  i'r  corwynt  difaol  gyrhaedd  yno. 
Yn  y  Dê,  Sir  Àberteifi  a  deimlodd  leiaf ; 
yma  yr  oedd  dylanwad  Rowland  yn  orch- 
fygol  ;  a  seiat  yr  Hen  Fynachlog,  ger 
Pontrhydfendigaid,  y  w  yr  unig  un  y  darllen- 
wn  am  dani  ei  bod  yn  gwahodd  plaid 
Harris.  Nid  cymaint,  ychwaith,  a  f u  y 
niwed  yn  Sir  Gaerfyrddin,  am  fod  Wil- 
liams,  Pantycelyn,  yn  y  pen  uchaf,  a 
Rowland,  trwy  ei  bregethu  misol  yn  ngapel 
Abergorlech,  yn  y  rhan  isaf,  yn  meddu 
cryn  ddylanwad  ar  y  seiadau.  Bu  y 
rhwyg  yn  fwy  yn  Sir  Benfro.  Yr  oedd 
Howell  Davies  yn  cael  edrych  i  fynu  ato 
fel  tad  gan  ganoedd ;  ond  yr  oedd  John 
Sparks,  a  John  Harris,  St.  Kennox, 
yn  fawr  eu  dylanwad,  ac  yn  pleidio 
Howell  Harris  yn  gryf,  a  phan  y  darfu 
i'r  Diwygiwr  ymneillduo  i  Drefecca, 
aethant  hwy  drosodd  at  y  Morafiaid. 
Rhaid  iddynt  hwy  ddylanwadu  ar  gryn 
nifer.  Diau  i  seiadau  Sir  Forganwg  gael 
eu  hysgwyd  yn  enbyd,  ac  i  rai  o  honynt 
ddiflanu.  Ar  ol  hyn,  nid  ydym  yn  darllen 
am  seiadau  Gelligaer,  Llysfaen,  y  Cymmer, 
Dolygaer,  ac  eraill.  Am  Sir  Fynwy, 
chwalwyd    y    nifer    amlaf    o'r    seiadau    a 

gynwysai  ;  ac  o'r  oll  a  sefydlwyd  gan 
Howell  Harris,  yr  unig  un  sydd  wedi 
glynu  wrth  Fethodistiaeth  yw  seiat  y 
Goetre,  ger  Pontypŵl.  Am  yr  eglwysi 
eraill  a  fedd  y  Cyfundeb  yn  Mynwy, 
ífrwyth  llafur  diweddarach  ydynt.  Gwir 
i'r  New  Inn,  a  Mynyddislwyn,  barhau 
am  rai  degau  o  flynyddoedd  i  ystyried  eu 
hunain  yn  Fethodistaidd  ;  ond  gan  eu  bod 
mor  bell  o  ganolbwynt  y  diwygiad,  ac  na 
chododd  yr  un  pregethwr  o  ddylanwad 
pwysig  ynddynt,  darfu  iddynt  yn  raddol 
ymgyfathrachu  a'r  Annibynwyr,  a  choU- 
wyd  hwy  i'r  Cyfundeb.  Ond  yn  Sir 
Faesyfed  y  bu  y  canlyniadau  fwyaf 
alaethus.  Collwyd  yr  holl  seiadau  perth- 
ynol  iddi.  Gelhr  rhoddi  amryw  resymau 
am  hyn.  Yn  un  peth,  ni  adeiladasid 
capelau  yma  ;  yr  unig  un  y  cawn  hanes 
am  dano  yn  y  sir  yw  capel  Maesgwyn  ; 
cyfarfyddai  y  seiadau  mewn  tai  anedd,  ac 
felly  yr  oeddynt  yn  fwy  hawdd  eu  chwalu. 
Peth  arall,  o  gwmpas  adeg  yr  ymraniad, 
daeth  yr  iaith  Saesneg  fel  dihiw  dros  y 
sir  ;  ac  nid  yw  yn  ymddangos  fod  gan  y 
Methodistiaid  bregethwyr  Saesneg  i  ym- 
weled  a'r  cynuUeidfaoedd  gyda  chysondeb; 
felly,  aeth  llawer  o'r  dychweledigion  i'r 
Eglwys  Sefydledig,  ac  ymunodd  eraiU  a'r 
Annibynwyr,  a'r  Bedyddwyr.  Ac  yn 
ddiweddaf,  aeth  amryw  o'r  crefyddwyr 
mwyaf  blaenllaw  i  Drefecca,  gan  ymuno 
a'r  teulu  yno ;  felly,  yr  oedd  y  rhai  a 
weddillasid  yn  amddifad  o  arweinwyr,  ac 
heb  ddynion  profìadol  yn  eu  mysg  i  fod 
yn  fywyd  ac  yn  nerth.  Rhwng  y  cwbl, 
coUwyd  Maesyfed  yn  gwbl  i  Fethodist- 
iaeth.  Ymddengys  fod  y  seiadau  wedi 
diflanu,  gan  mwyaf,  yn  ystod  bywyd 
Howell  Harris ;  yr  unig  rai  y  cawn  ef  yn 
ymweled  â  hwy  wedi  ei  ymheddychiad  a'r 
Methodistiaid  yw  Penybont,  Claerwy,  a 
Llandrindod.  Os  oedd  rhagor  yn  haner 
dadfyw,  ac  os  cawsant  ryw  gymaint  o 
adnewyddiad  trwy  sefydiiad  coleg  yr 
larlles  Huntington  yn  Nhrefecca,  ani  y 
caent  yno  rai  â  fedrent  eu  hanerch  yn  yr 
iaith  Saesneg,  diflanasant  yn  llwyr  pan  y 
symudwyd  y  coleg  hwnw  o  Drefecca  i 
Cheshunt.  Ffrwyth  ymdrechion  cenhadol 
cymharol  ddiweddar  yw  yr  eglwysi  Meth- 
odistaidd  a  geir  yn  Sir  Faesyfed  yn  bresen- 
ol.  Eithr  ni  ddyhd  tybio  i'r  dychweledig- 
ion  oll,  nac  yn  wir  y  nifer  amlaf  o  honynt, 
gael  eu  cofli  i  grefydd.  Ymunodd  canoedd 
o  honynt  ag  enwadau  eraiU.  Diau  fod 
rhai  degau  o  eglwysi  cymharol  gryfion, 
perthynol  i'r  Bedyddwyr  a'r  Annibynwyr, 


i'w  cael  yn  Siroedd  Morganwg,  Mynwy,  a 
Maesyfed,  ag  y  geUir  olrhain  eu  sefydhad 
i  lafur  Howell  Harris,  neu  i  eiddo  rhai  o'r 
Diwygwyr  Methodistaidd  eraill. 

Trwy  ystod  y  flwyddyn  1772,  gwaelu  a 
wnaëth  iechyd  Howell  Harris,  ac  yr  oedd 
ei  babefl  yn  prysur  ymddatod.  Hyd  y 
medrodd,  elai  i  goleg  yr  larlles  i  anerch  y 
myfyrwyr.  Ond  yn  fuan  aeth  hyn  yn 
ormod  o  dasg  iddo.  "  Y  tro  diweddaf  y  ^ 
pregethodd  yno,"  meddai  yr  larfles,  "  yr 
oedd  yno  dorf  hosog,  fel  arfer,  ac  yr  oedd 
ei  weinidogaeth  yntau  mor  gyrhaeddgar  a 
chyff^rous  ag  erioed.  Llefarodd  gyda 
theimlad  dwfn  am  Dduw,  a  thragywyddol- 
deb,  ac  am  anfarwoldeb  a  gwerthfawredd 
eneidiau  ei  wrandawyr ;  am  eu  flygred- 
igaeth  wrth  natur,  perygl  y  sefyflfa  o  fod 
yn  ddiailenedig,  yr  angenrheidrwydd  an- 
orfod  am  ailenedigaeth  trwy  yr  Yspryd 
Glân,  ac  am  gredu  yn  Nghrist  mewn  trefn 
i  dderbyn  pardwn.  Llefarai  fel  oracl 
Duw,  yn  eglurhad  yr  Yspryd  ac  mewn 
nerth,  a  phan  ddaeth  at  y  cymhwysiad, 
cyfeiriodd  at  y  gwrandawyr  gyda  y  fath 
dynerwch,  a'r  fath  ddifrifwch,  gan  anog 
pawb  o  honom  i  ddyfod  i  gydnabyddiaeth 
a'r  anwyl  Waredwr,  fel  y  toddodd  y  gynufl- 
eidfa  i  ddagrau."  Sicr  yw  ei  bod  yn  odfa 
o'r  fath  fwyaf  efifeithiol. 

Er  methu  myned  aflan  o'r  tj',  ymlusgai 
i'r  flawr  i  anerch  y  teuhi  fliosog  a  gasglasai 
yn  Nhrefecca,  yn  mron  hyd  y  diwedd. 
Gadawodd  ei  anerchiadau  yr  adegau  yma 
argraff"  annileadwy  ar  feddyhau  y  rhai  a'u 
clywent,  a  darfu  iddynt,  yn  angherddoldeb 
eu  serch  ato,  groniclo  flawer  o'i  ddywed- 
iadau.  Ni  fedrwn  ddifynu  ond  ychydig  o 
honynt.  "  Yr  wyf  yn  caru  pawb  sydd  yn 
dyfod  at  y  Gwaredwr,"  meddai  un  tro,  "ac 
yn  ymborthi  ar  ei  gnawd  a'i  waed  ef ;  yr 
wyf  yn  teimlo  mai  efe,  ac  nid  dim  yma, 
yw  fy  ngorphwysfa  a'm  dedwyddwch.  Yr 
wyf  yn  caru  tragywyddoldeb  am  ei  fod  ef 
yno.  Yr  wyf  yn  llefaru  wrtho,  ac  yn 
llefain  arno.  O,  dywyflwch  y  cnawd  hwn 
sydd  yn  ei  guddio  oddiwrthyf !  O,  tydi,  yr 
hwn  a  fuost  yn  gwaedu  i  farwolaeth,  a'r 
hwn  wyt  yn  awr  yn  fyw,  tyred  a  dwg  fi 
adref.  Am  y  íìbrdd,  mi  a  orchymynais 
hono  i  ti,  i  ofalu  am  danaf.  Dy  eiddo  di 
ydwyf,  yma  a  byth  ;  un  o'th  waredigion 
ydwyf,  gwerth  dy  waed  a'th  chwys  gwaed- 
lyd  ;  a'th  ewyflys  di  yw  fy  nefoedd."  Yn 
y  diwedd  aeth  yn  gaeth  i'w  wely,  ac  ni 
fedrai  ysgrifenu,  eithr  medrai  glodfori  yr 
Arglwydd.  "  Bendigedig  fyddo  Duw," 
meddai,  "  y  mae  fy  ngwaith  wedi  ei  orp'hen, 

ac  mi  a  wn  fy  mod  yn  myned  at  fy  anwyl 
Dduw,  a'm  Tad,  canys  efe  a  gafodd  fy 
nghalon,  i'e,  fy  holl  galon." 

Ar  yr  2iain  o  Orphenaf,  1773,  pan  yn  y 
driugeinfed  flwyddyn  o'i  oedran,  ehedodd 
ei  enaid  pur  at  ei  Dad  a'i  Dduw.  Gwnaeth- 
pwyd  galar  mawr  am  dano,  nid  yn  unig 
gan  deulu  Trefecca,  ond  trwy  holl  Gymru. 
Ymgasglodd  miloedd  i'r  angladd.  Cyfrifa 
yr  ìarlles  Huntington  fod  ugain  mil  wedi 
dyfod  yn  nghyd,  ac  yn  eu  mysg  bymtheg  o 
glerigwyr.  Anerchwyd  y  dorf  anferth  oddi- 
ar  dair  o  esgynloriau  gwahanol,  gan  chwech 
clerigwr.  Yr  offeiriad  a  weinyddai  wrth  y 
bedd  oedd  y  Parch.  John  Morgan,  cuwrad 
Talgarth,  â'r  hwn  yr  oedd  yr  ymadawedig 
ar  delerau  o  gyfeiUgarwch  agos  er  ys  blyn- 
yddoedd.  Camgymeriad  yw  y  dybiaeth 
fod  y  Parch.  Price  Davies,  y  ficer,  gwedi 
marw,  a  bod  ei  swydd  wedi  ei  rhoddi  i  un 
o'r  enw  William  Davies.  Cafodd  Price 
Davies  oes  hirfaith ;  bu  fyw  am  beth 
amser  gwedi  marwolaeth  y  Diwygiwr  o 
Drefecca,  ond  yr  oedd  yn  rhy  lesg  i 
gymeryd  rhan  yn  ngwasanaeth  y  claddu  ; 
ac  yn  wir  nid  yw  yn  ymddangos  ei  fcd  yn 
bresenol.  Y  mae  traddodiad,  cyffelyb  i'r 
un  am  angladd  Howell  Davies,  i  John 
Morgan  dori  lawr  wrth  ddarllen  ar  lan  y 
bedd,  ac  iddo  estyn  y  llyfr  i  un  arall,  a 
darfod  i  hwnw,  ac  eraill  i'w  ganlyn,  dagu 
gan  ddagrau,  ac  mai  yn  nghanol  ochen- 
eidiau,  a  wylofain  uchel,  y  rhoddwyd 
gweddillion  marwol  Howell  Harris  i  orwedd 
yn  y  ddaear.  Hawdd  genym  gredu  hyn, 
oblegyd  yr  oedd  yn  cael  ei  anwylo  y 
tuhwnt  i  neb  ar  y  ddaear,  gan  ganoedd. 
Yn  eglwys  Talgarth,  yn  agos  i  fwrdd  yr 
allor,  y  cafodd  fedd. 

Nid  oedd  casglu  cyfoeth  yn  un  amcan 
gan  y  Diwygiwr.  Tra  y  bu  yn  trafaelu  o 
gwmpas  gwlad,  ac  yn  ysgwyd  Cymru  a'i 
weinidogaeth,  ychydig  a  dderbyniodd  o  ran 
rhoddi  a  derbyn,  yn  ol  ei  dystiolaeth  ef  ei 
hun.  Gydag  anhawsder  y  gallai  gadw  ei 
ben  uwchlaw'r  dwfr  mewn  cysylltiad  a'i 
amgylchiadau.  Ond  y  rhan  olaf  o'i  oes, 
trwy  ei  ddiwydrwydd,  ac  ymdrechion  y 
bobl  oedd  wedi  ymgasglu  ato,  a  thrwy  ei 
fawr  fedr  i  drin  amgylchiadau  pan  yr  ym- 
roddaiat  hyny,  yr  oedd  y  t\'  yn  Nhrefecca, 
a  rhyw  gymaint  o  diroedd  a  thai  o  gwmpas, 
yn  eiddo  rhydd-ddaliadol  iddo.  Gadawodd 
y  cwbl  mewn  ewyllys,  nid  i  neb  a  berthynai 
iddo  yn  ol  y  cnawd,  ond  i'r  Sefydliad,  tan 
ofal  ymddiriedolwyr.  Un  plentyn  a 
feddai  ;  i'r  ferch  hono  disgynodd  cyfoeth 
ei  mam  ;   a  chyn  ei  farw  ef  yr  ydoedd  wedi 


priodi  a  meddyg  yn  Aberhonddu,  ac  uwch- 
law  angen  ;  felly  yr  oedd  at  ei  ryddid  i 
wneyd  a'i  feddianau  fel  yr  ewyllysiai. 
Wedi  marw  y  Sylfaenydd,  dyhoeni  a 
wnaeth  y  teulu  yn  Nhrefecca  ;  nid  oedd 
neb  wedi  ei  adael  ar  ol  o  gyffelyb  feddwl  i 
gario  y  gwaith  yn  mlaen ;  ac  erbyn 
dechreu  y  ganrif  hon  yr  oedd  y  Sefydliad 
wedi  ymddirywio  i  fod  yn  siop  fechan 
mewn  gwlad.  Tua'r  flwyddyn  1840,  cyf- 
Iwynodd  aelodau  y  teulu  a  weddillasid  y 
cyfan  i  fynu  i  Gyfarfod  Misol  Brycheiniog, 
ar  yr  amod  eu  bod  hwy  i  gael  rhyw 
gymaint  o  flwydd-dal  tra  y  byddent  byw. 
Cyflwynodd  y  Cyfarfod  Misol  y  cyfan  i 
Gymdeithasfa  y  Deheudir  ;  ac  oddiar  y 
flwyddyn  1842,  y  mae  athrofa  y  Cyfundeb 
yn  Neheudir  Cymru  yn  cael  ei  chynal  yno. 
Cymeriad  ardderchog  oedd  Howell 
Harris.  Mewn  ymroddiad  i  lafur,  mewn 
beiddgarwch  i  wynebu  rwystrau  a  pher- 
yglon  ;  ac  mewn  dibrisdod  o  gysuron 
corphorol,  nid  oes  yr  un  o'r  Tadau  Meth- 
odistaidd  a  ddeil  eu  cymharu  ag  ef.  Yr 
unig  rai  ag  y  gellir  eu  dwyn  o'r  tu  fewn  i 
gylch  cymhariaeth  yw  Wesley  a  White- 
field  yn  Lloegr  ;  ond  pan  feddylir  am 
agwedd  Cymru  ar  y  pryd,  pa  mor  an- 
hygyrch  oedd  y  ffyrdd,  pa  mor  wael  oedd 
yr  ymborth  a'r  Ilety,  a  pha  mor  enbyd 
oedd  Ilid  y  clerigwyr  a'r  werinos,  y  mae  y 
glorian  yn  troi,  ac  yn  troi  yn  drwm,  o 
blaid  y  Diwygiwr  o  Drefecca.  Braidd 
nad  yw  yn  anmhosibl  cyflwyno  i  drigolion 
yr  oes  hon  unrhyw  syniad  am  ei  yni, 
a'i  ymroddiad.  Teithiai  dros  fynyddoedd 
geirwon,  heb  braidd  lun  o  ffbrdd  ;  delid  ef 
yn  fynych  gan  ystormydd  enbyd  ar  ei 
hynt ;  byddai  raid  iddo  yn  aml  fyned  trwy 
ganol  y  nentydd  chwyrn  oeddent  wedi 
gorlifo  dros  eu  ceulanau,  ac  nid  anfynych  y 
byddai  ei  anifail  ac  yntau  mewn  perygl  o 
gael  eu  cario  i  ffwrdd  gan  ruthr  y  Ilifeir- 
iant  ;  ac  yn  aml  pregethai  i  dyrfaoedd 
mawrion  yn  wlyb  hyd  ei  groen,  a'i  gylla  yn 
wag.  Nid  oedd  unrhyw  rwystr  a'i  hataliai. 
Yr  ydym  yn  darllen  droiau  am  Rowland 
a'r  Ileill  yn  methu  myned  i  Gymdeithasfa 
oblegyd  afrywiogrwydd  yr  hin ;  ni  chawn 
hyny  am  Howell  Harris  gymaint  ag  un- 
waith.  Wedi  teithio  trwy  afonydd,  ac 
wedi  bod  yn  y  Iluwchfeydd  eira  hyd  ei  ên, 
byddai  yn  pregethu  fel  cenad  o  dragywydd- 
oldeb,  a'i  enaid  yn  fflamio  o'i  fewn. 
Efallai  y  treuliai  y  nos  drachefn  yn  gor- 
wedd  ar  gadeiriau  o  flaen  y  tân  yn  ei 
ddillad  gwlỳbion,  er  mwyn  cychwyn  i'w 
daith  dranoeth  gyda  glasiad  y  wawr.     Nid 

rhyfedd  ei  fod  weithiau,  rhwng  cellwair  a 
difrif,  yn  cyhuddo  ei  frodyr  o  ddiogi,  ac  o 
ormod  gofal  am  gysuron  corphorol.  Efe 
oedd  yr  arloesydd  yn  Nghymru  ;  ganddo 
ef  y  torwyd  y  garw.  Nid  bychan  a  fu 
llafur  Rowland,  Wilhams,  a  Howell 
Davies,  ac  nid  ychydig  a  ddyoddefasant  ; 
ond  ni  ddeil  eu  teithiau  a'u  bhnderau  eu 
cymharu  â'r  eiddo  ef. 

Efe  hefyd  oedd  y  mwyaf  amlochrog  ei 
athryhth.  Yn  y  pwlpud  y  dysgleiriai 
Rowdand  ;  yno,  nid  oedd  neb  a  allai  ddal 
cystadleuaeth  ag  ef.  Mewn  cadw  seiat, 
ac  yn  arbenig  mewn  prydyddu  a  chyfan- 
soddi  emynau,  y  rhagorai  Wihiams  ;  yn  y 
cylch  hwn  y  mae  heb  ei  gyíîelyb.  ünd 
am  HoweU  Harris,  rhagorai  yn  mhobpeth 
yr  ymgymerai  ag  ef.  O  ran  nerth  gwefr- 
eiddiol  ei  areithyddiaeth,  ychydig  yn  is 
ydoedd  na  Rowland  ei  hun  ;  ac  fel  duwin- 
ydd,  yn  arbenig  mewn  dirnadaeth  ddofn 
o'r  gwirionedd  am  berson  Crist,  er  y 
graddau  o  gymysgedd  oedd  yn  ei  syniadau, 
credwn  ei  fod  yn  fwy  na'i  frodyr  oll.  Ac 
.  ni  aUai  yr  un  o  honynt  ddal  canwyll  iddo 
fel  trefnydd.  Meddai  grebwyll  i  roddi 
bod  i  gynhun  ;  ac  er  y  dylanwad  oedd  gan 
y  cyfriniol  arno,  yr  oedd  ei  gynlluniau 
braidd  oll  yn  rhai  ymarferol.  Yn  y  cyf- 
uniad  o'r  cyfriniol  a'r  ymarferol  dygai  fawr 
debygolrwydd  i  01iver  CromweH.  Harris, 
yn  ddiau,  yw  tad  ffurf-lywodraeth  eglwysig 
y  Methodistiaid  Calfinaidd  yn  Nghymru  ; 
ei  saerniaeth  ef  yn  benaf  yw  y  trefniadau 
presenol  gyda  golwg  ar  Gymdeithasfaoedd, 
a  Chyfarfodydd  MisoL  A  phe  y  cawsai 
aros  dros  ei  oes  mewn  cysyhtiad  â'r 
Methodistiaid,  fel  arolygydd  cyffredinol,  y 
mae  yn  sicr  y  buasai  y  trefniant  yn  fwy 
pendant  a  manwl,  gyda  mwy  o  awdurdod 
yn  y  Gymdeithasfa  fel  canolbwynt.  Ai 
mantais  ynte  anfantais  i'r  Cyfundeb  a 
fuasai  hyn  yn  y  pen  draw,  ni  chymerwn 
arnom  benderfynu.  Ond  yr  oedd  ochrau 
eraiU  eto  i  athrylith  y  Diwygiwr.  Rhaid 
fod  yr  hwn  a  fedrai  nid  yn  unig  lywodr- 
aethu  teulu  o  chwech  ugain  o  ddynion,  o 
bob  math  o  dymheredd,  ac  wedi  eu  casglu 
yn  nghyd  o  bob  rhan  o'r  wlad,  ond  hefyd  a 
fedrai  ddarpar  tuag  at  eu  cynhahaeth,  trwy 
gynUunio  gwahanol  fathau  o  ddiwydrwydd 
ar  eu  cyfer,  yn  meddu  nerth  meddyhol  o'r 
radd  flaenaf,  hyd  yn  nod  pe  na  byddai 
ganddo  unrhyw  orchwyl  araU  i'w  gyflawni. 
Er  rhoddi  gwaith  i'r  rhai  oedd  dan  ei 
gronglwyd,  a  chyfarfod  a'u  hanghenion, 
cawn  Harris  yn  ymgymeryd  a  bron  bob 
math     ar    waith.     Amaethai     dir,    Uuniai 


ffyrdd;  yr  oedd  ganddo  weithfaoedd  gwlan 
a  choed ;  mewn  gair,  prin  yr  oedd  dim  y  tu 
aUan  i  gylch  ei  athryhth.  Ychwaneger  at 
hyn  oU  mai  efe,  am  flynyddoedd,  a  fu 
bywyd  Cymdeithas  Amaethyddol  Brych- 
einiog,  a  darfod  iddo  brofi  ei  hun  yn 
swyddog  milwraidd  efi'eithiol;  a  bydd  yn 
rhaid  cydnabod  ei  fod  yn  un  o'r  dynion 
mwyaf  amlochrog  ei  feddwl  a  welodd  y  byd. 
Nid  oedd  heb  ei  ffaeleddau,  ac  y  mae  y 
rhai  hyny,  fel  yn  gyffredin  mewn  dynion  o 
deimladau  cryfion,  ar  y  wyneb,  ac  yn 
hawdd  eu  canfod.  A  geUir  dweyd  am 
danynt  oU  eu  bod  yn  gogwyddo  i  gyfeiriad 
rhinwedd.  Os  oedd  yn  boeth  ei  dymher, 
ac  yn  tueddu  at  dra-awdurdod,  cyfodai 
hyn  oddiar  ddyfnder  ei  argyhoeddiadau,  a'i 
fawr  zôl  dros  yr  hyn  a  ystyriai  yn  wir- 
ionedd.  Yr  oedd  mor  agored  a'r  dydd,  ac 
yn  gwbl  rydd  oddiwrth  bob  math  o  ys- 
tryw.  Oblegyd  hyn  syrthiai  weithiau  i'r 
rhwyd  a  daenid  iddo  gan  ddynion  dieg- 
wyddor.  Nis  gwyddom  ychwaith  i  ba 
raddau  yr  oedd  gwendid  corph,  yn  cyfodi 
oddiar  or-lafur,  yn  gyfrifol  am  gyffröadau 
ei  nwyd.  Eithr  yn  nglyn  â  hyn  meddai 
lonaid  calon  o  serchawgrwydd ;  medrai 
garu  yn  angerddol ;  ac  yr  oedd  ei  afael  yn 
ei  gyfeiUion  yn  ddioUwng  fel  y  bedd.  Os 
caffai  ei  dramgwyddo,  byddai  gair  caredig 
oddiwrth  yr  hwn  a  roddasai  y  tramgwydd 
iddo  yn  ddigon  i'w  ddwyn  i'w  le  ar  un- 
waith.  Rhaid  ei  ddal  ef  yn  benaf  yn 
gyfrifol  am  yr  ymraniad.  Aethai  i  ryw 
ystad  meddwl  ar  y  pryd  fel  na  dderbyniai 
na  chynghor  na  cherydd ;  edrychai  ar  ei 
wrthwynebu  ef  fel  yr  un  peth  a  gwrth- 
wynebu  Duw.  Y  mae  yn  anhawdd  cyfrif 
am  yr  ystad  meddwl  hwn,  ond  ar  y  tir  fod 
rhy  w  fath  o  orphwylledd  wedi  dyfod  drosto. 
Ar  yr  un  pryd,  credwn  y  dylasai  ei  frodyr 
ddangos  mwy  o  dynerwch  tuag  ato,  a 
chymeryd  i  ystyriaeth  ei  lafur  a'i  ymrodd- 
iad.  Eithr  pan  y  gwnaeth  y  Methodist- 
iaid  estyn  Uaw  tuag  at  gymod,  estynodd 
yntau  ei  law  i'w  cyfarfod  ar  unwaith.  A 
Ìlawenydd  digymysg  i  ni  oedd  darganfod, 
trwy  gyfrwng  ei  ddydd-lyfr,  fod  deng 
mlynedd  olaf  ei  fywyd  yn  Uawer  dysgleir- 
iach  nag  yr  oedd  neb  wedi  breuddwydio, 
a'i  fod  wedi  eu  treulio  mewn  undeb  agos 
a'i  frodyr  gynt.  Daethai  ef  a  Daniel 
Rowland  i  ddeall  eu  gilydd  yn  drwyadl,  ac 
wedi  iddynt  ymheddychu,  ni  chyfododd 
cwmwl  cymainfa  chledr  Uaw  g\Vr  rhyng- 
ddynt  tra  y  buont  fyw.  Yn  ystod  y 
blynyddoedd  hyn,  ac  hyd  ei  fedd,  yr  oedd 
Howeli   Harris    yn    un    o'r    Methodistiaid 

mewn  pob  peth  ond  enw.  Teithiai  yn  eu 
mysg,  pregethai  yn  eu  capelau,  ymwelai 
a'u  Cyfarfodydd  Misol  ac  a'u  Cymdeithas- 
faoedd,  a  chaffai  ganddynt  y  Ile  mwyaf 
anrhydeddus  a  fedrent  roddi  iddo.  Teg 
cadw  mewn  cof  mai  taith  i  Gymdeithasfa 
Llangeitho  oedd  y  diweddaf  a  gymerodd 
cyn  cael  ei  gyfyngu  gan  lesgedd  i  Drefecca ; 
a  darfod  i'r  hyn  a  welodd  ac  a  glywodd  yno 
sirioU  ei  yspryd  i'r  fath  raddau,  fel  y  dat- 
ganai  ei  argyhoeddiad  fod  Duw  yn  amlwg 
yn  y  lle,  ac  mai  dyna  Jerusalem  Cymru. 
Aeth  yn  ei  ol,  tros  y  mynyddoedd,  i  Dre- 
fecca,  fel  un  wedi  cael  ysglyfaeth  lawer  ; 
ac  er  na  fedrodd  deithio  o  gwmpas  mwy, 
deuai  Rowland,  a  Wilhams,  a  Peter 
Williams,  i  ymweled  ag  ef  yn  fynych. 

Bu  Howell  Harris  farw  yn  ddyn  cym- 
harol  ieuanc  ;  nid  oedd  yn  llawn  triugain 
oed  pan  y  galwyd  ef  oddiwrth  ei  waith  at 
ei  wobr.  Ond  yn  ystod  yr  adeg  fer  hon 
gwnaeth  waith  anhygoel,  gwaith  y  bydd 
cofio  am  dano  gẅedi  i  amser  ddarfod.  A 
bu  fyw  yn  ddigon  hir  i  weled  chwildroad 
moesol  a  chymdeithasol  wedi  cymeryd  lle 
yn  Nghymru.  üs  ar  ei  darawiad  allan  yr 
edrychai  y  byd  arno  gyda  chilwg,  gan  ei 
ystyried  yn  freuddwydiwr  Ilawn  pen- 
boethni,  cyn  ei  farw  amgylchynid  ef  ag 
anrhydedd,  ac  heddy  w  edrychir  arno  fel  un 
o  brif  gedyrn  Cymru.  Nid  oes  seren 
ddysgleiriach  nag  efe  yn  llewyrchu  yn 
ffurfafen  hanesyddiaeth  ein  gwlad.  Pa 
bryd  bynag  y  cawn  fel  cenedl  ein  bendithio 
â  hanes  a  fyddo  i  ryw  raddau  yn  deilwng  o 
honom,  yn  yr  hanes  hwnw  rhaid  i  Howell 
Harris,  y  teithiwr  diorphwys,  yr  arloesydd 
beiddgar,  y  pregethwr  hyawdl,  y  seraph 
tanllyd,  a'r  gwladgarwr  pur,  gael  Ile 
amlwg.  Yr  ydym  yn  teimlo  anhawsder  i 
ffarwelio  ag  ef,  gan  fel  y  mae  ei  swyn  yn 
enill  arnom.  Y  mae  WiIIiams,  Pantycelyn, 
yn  y  farwnad  ardderchog  a  gyfansoddodd 
iddo,  wedi  arddangos  ei  gymeriad  a'i  nod- 
weddion  mor  oleu,  fel  yr  ydym  yn  rhwym 
o  ddifynu  ychwaneg  o'r  penillion  : — 

"  Mae'n  cryfhau  y  breichiau  gweinion, 

Ac  yn  dala'r  llesg  i'r  lan  ; 
Yn  ei  athrawiaeth  y  mae  ymborth, 

Bwyd  i'r  ofnus,  bwyd  i'r  gwan  ; 
Geiriau  dwys,  sylweddol,  gloew, 

Wedi  eu  tempru  yn  y  tân, 
Lamp  i  arwain  pererinion 

Trwy'r  auialwch  mawr  ymlaen. 
Y  mae'r  iachawdwriaeth  rasol 

Yn  cael  ei  rhoddi  i  maes  ar  led, 
Ag  sy'n  cymhell  mil  i'w  charu, 

Ac  i  roddi  ynddi  eu  cred  ; 
Haeddiant  lesu  yw  ei  araeth, 

Cysur  enaid  a'i  iachad, 


Ac  euogrwydd  dua  pechod 
Wedi  ei  ganu  yn  y  gwaed. 

Bytli  na  chofier  am  ei  bechod, 

Na  'sgrifener  dim  o'i  fai, 
Blotiwyd  llyfrau'r  nef  yn  hoUol, 

Pa'm  caiíY  rhagfarn  dyn  barhau? 
Ni  chaiíî  pen,  nac  inc,  na  thafod, 

'Rwy'n  eu  gwa'rdd  o  hyn  i  maes, 
Sôn  am  ddim  ond  y  Diwygiad 

Trwyddo  lanwodd  Gymru  las. 

'Nawr  mae'n  gorwedd  yn  y  graian, 

Mewn  lle  tywyll,  dystaw  iawn, 
Harris,  gynt,  a'i  waedd  ddihunodd 

Weinidogion  lawer  iawn ; 
Can's  trwm  gwsg  oddiwrth  yr  Arglwydd 

Oedd  fel  diluw'n  Ilanw'n  lân, 
Yn  y  dydd  cyhoeddodd  Howell 

I  fod  Nini'n  myn'd  ar  dân. 

Griffìth  Jones,  pryd  hyn,  oedd  ddefîro, 

Yn  cyhoeddi  efengyl  gras, 
Hyd  cyrhaeddai'r  swn  o'r  pwlpud, 

Neu,  os  rhaid,  o'r  fynwent  las ; 
Ond  am  fod  ei  foreu'n  dywyll, 

Ac  nad  oedd  ei  ffydd  ond  gwan, 
Fe  arswydodd  fyn'd  i'r  meusydd, 

Ac  i'r  Ileoedd  nad  oedd  Ilan. 

Yntau,  Howell,  heb  arddodiad 

Dwylaw  dynion  o  un  rhyw, 
Na  chael  cenad  gan  un  esgob 

Ag  sy'n  llawer  Ilai  na  Duw, 
Fe  gyhoeddodd  yr  efengyl, 

Anfeidroldeb  dwyfol  'stór, 
0  derfynau'r  Hafren  dawel 

Obry  i'r  gorllewin  fôr. 

Nid  oes  heddyw  ond  rhyw  'chydig, 

Duw  o'r  nef  estyno  eu  hoes, 
A  ddihunodd  yn  y  plygain, 

Pan  yr  oedd  hi  yn  dywyll  nos, 
Ac  a  chwythodd  a'u  hoU  egni 

Yn  yr  udgorn  gloew,  las, 
Nes  dihuno  eirth  a  llewod, 

A  bwystfilod  gwaetha'r  maes. 

Os  oedd  eisiau  íîrynd  fîyddlonaf, 

Harris  unig  oedd  efe, 
Gwell  na'r  ceraint  goreu  anwyd 

Mewn  un  ardal  is  y  ne' ; 
Maddeu  bai,  a  chadw  cwnsel, 

Yspryd  cydymdeimlo  yn  un, 
A  gwneyd  hoU  ofidiau  ei  gyfaill, 

Megys  ei  ofidiau  ei  hun. 
***** 

Cwsg  i  lawr  yn  Eglwys  Talgarth, 

Lle  nad  oes  na  phoen  na  gwae, 
Ti  gai  godi  i'r  lan  i  fywyd 

Sy'n  dragywyddol  yn  parhau  ; 
Gwell  i  ti  gael  gorphwys  yna 

Blith  dra  phlith  a'r  pryfed  mân, 
Na  chael  mil  o  demtasiynau 

At  y  dengmil  ge'st  o'r  blaen. 

Ffarwel,  Harris,  darfu  heddyw 

A  chwenychu  bod  yn  ben, 
Ce'st  ddyrcliafiad  mwy  godidog, 

Canu  yn  y  nefoedd  wen  ; 
Ac  'rym  ninau  yn  dy  ganlyu 

'Rhyd  y  grisiau  yma  lawr, 
Ac  nid  oes  ond  rhyw  fynydau 

Rhwng  y  gloch  a  tharo  ei  hawr." 

PETER    WILLIAMS. 

Ei  enedigaeth  ai  ddygiad  i  jynn — Ei  fani  yn  ei  fwriadu  i'r  weinidogaeth — Colli  ei  rieni  yn 
foren — Rhagluniaeth  yn  gofalu  am  yr  amddifad — Peter  Williams  yn  myned  i  athrofa 
Thomas  Einion~Yn  cael  ei  argyhoeddi  trwy  bregeth  Whitefield — Cael  ei  urddo  yn  guwrad 
eglwys  Gymmun — Colli  ei  le  oblegyd  ei  Fethodistiaeth — Colli  dwy  guwradiaeth  arall  am  yr 
un  rhesiínn — Yn  ymuno  ar  Methodistiaid — Ei  daitK  gyntaf  i'r  Gogledd — Cael  ei  erlid 
oblegyd  yr  efengyl  yn  y  De  ar  Gogledd — Cael  lle  amlwg  yn  fuan  yn  y  Gymdeithasfa — Yn 
ymuno  a  phlaid  Rowland  adeg  yr  ymraniad — Ysgrythyroldeb  ei  bregethau — Dwyn  allan  y 
Beibl  mazvy,  gyda  sylwadau  ar  bob  penod — Cyhoeddi  y  "  Mynegair"  yn  nghyd  a  "  Thrysorfa 
Gwybodaeth,'"  sef  y  cylchgrawn  Cymreig  cyntaf — Anfoddlonrwydd  i'w  syhmdau  gyda  golwg 
ar  y  Drindod — Yr  anfoddlonrwydd  yn  cynyddu  oblegyd  iddo  newid  rhai  geiriau  yn  Meibl 
Canne — Dadleu  brwd  yn  y  Gymdeithasfa — Peter  Williams  yn  cael  ei  ddiarddel  gan  y  Meth- 
odistiaid — Yn  gìíneyd  amryw  geisiadau  am  ail  brawf,  ond yn  glymi  wrth  ei  olygiadau — Canlyn- 
iadau  ei  ddiarddeliad — Diwedd  ei  oes — Pnrdeh  ei  amcanion,  a  mawrcdd  ci  ddefnyddioîdeì). 


PID  oes  yn  Nghymru  enw  mwy 
adnabyddus,  na  mwy  parchedig, 
nag  eiddo  Peter  Wilhams,  y  pre- 
gethwr  efengylaidd,  a'r  esboniwr  duwiol- 
frydig.  EfaUai  mai  yn  brin  y  geUir  ei 
rifo  yn  mysg  sylfeinwyr  y  Cyfundeb  Meth- 
odistaidd  ;  yr  oedd  tuag  wyth  mlynedd 
o'r  diwygiad  wedi  pasio,  ac  amryw  Gym- 
deithasfaoedd,  chwarterol,  a  misol,  wedi 
eu  cynal,  cyn  iddo  ef  gael  ei  argyhoeddi. 
A  bu  am  rai  blynyddoedd  drachefn  cyn 
cael  ei  arwain  gan  Ragluniaeth  i  fwrw  ei 
goelbren  yn  mysg  y  Methodistiaid.  Ond, 
oblegyd  dysgleirder  ei  dalentau,  duwiol- 
frydedd  ei  yspryd,  eangder  ei  wybodaeth, 
a  llwyredd  ei  ymroddiad,  ni  bu  fawr 
amser  gwedi  ymuno  cyn  cael  ei  gydnabod 
fel  yn  perthyn  i'r  rhestr  flaenaf  oU,  ac 
edrychid  arno  fel  un  o'r  arweinwyr. 
"  Peter  Wilhams,  Caerfyrddin,"  ei  gelwir 
ar  lafar  gwlad  ;  eithr  ymddengys  mai  am 
ychydig  amser  y  bu  yn  drigianydd  yn  y  dref 
hono,  ac  y  rhaid  deall  "  Caerfyrddin  "  fel 
yn  dynodi  y  sir  yn  hytrach  na'r  dref. 

Ganwyd  ef  lonawr  7,  1722,  yn  agos  i 
Lacharn,  mewn  amaethdy,  o'r  enw  Morfa, 
yr  hwn,  fel  yr  awgryma  yr  enw,  oedd  yn 
ymyl  y  môr.  Saesneg  ydoedd,  ac  ydyw, 
yr  iaith  arferedig  yn  Lacharn  ;  y  rheswm 
am  hyny,  meddir,  ydyw  ddarfod  i  drefed- 
igaeth  o  Saeson  ymsefydlu  yno  rywbryd 
yn  yr  hen  amser.  Y  mae  yr  iaith  wedi 
glynu  yno  hyd  heddyw,  er  mai  Cymraeg  a 


siaredir  trwy  yr  holl  wlad  o  gwmpas.  Ac 
am  y  rheswm  hwn,  yr  oedd  Peter  Williams, 
pan  yn  blentyn,  yn  fwy  o  Sais  nag  o 
Gymro.  Yr  oedd  ei  rieni  yn  bobl  barchus, 
yn  dda  arnynt  o  ran  pethau  y  byd,  ac  yn 
hanu  o  deuluoedd  anrhydeddus.  Ei  fam, 
yn  arbenig,  oedd  yn  ddynes  dra  chrefyddol. 
Arferai  fyned  ar  y  Suliau  ar  gefn  ei  chefFyl 
i  Landdowror,  i  wrando  yr  offeiriad  enwog, 
Griffith  Jones,  ac  nid  anfynych  cymerai  y 
plentyn,  Peter,  gyda  hi.  Er  fod  ganddi 
blant  eraill,  mab  a  merch,  ymddengys 
mai  am  Peter  yr  oedd  ei  serchiadau  wedi 
ymglymu  yn  benaf.  Gwelai  ynddo  ar- 
wyddion  annghamsyniol  o  dalent  ;  parai 
ei  feddwl  bywiog,  a'i  gof  cyflym,  iddi 
ddysgwyl  pethau  mawr  oddiwrtho  ;  a 
phenderfynodd  roddi  iddo  bob  manteision 
addysg  posibl.  Ei  dymuniad  ydoedd  ei 
gysegru  i'r  weinidogaeth,  a  diau  iddi 
amlygu  ei  hawyddfryd  i  Peter  ieuanc 
lawer  gwaith  wrth  dramwyo  rhwng  Lach- 
arn  a  Llanddowror,  ac  ar  adegau  eraill. 

Eithr  pan  nad  oedd  Peter  ond  un- 
mlwydd-ar-ddeg  oed,  bu  farw  ei  fam  yn 
ddisymwth  mewn  twymyn.  Y  flwyddyn 
ganlynol  bu  farw  ei  dad.  A  dyma  y  tri 
phlentyn  amddifad  yn  cael  eu  gadael 
mewn  oedran  tyner  i  wynebu  ar  ystormydd 
bywyd.  ünd,  fel  arfer,  cyfryngodd  Rhag- 
luniaeth  ar  eu  rhan,  a  dangosodd  yr 
Arglwydd  mewn  modd  annghamsyniol  ei 
fod  yn  Dad  yr  amddifad.     Rhyw  fonedd- 

iges  o  Fryste  a  gymerodd  ofal  y  ferch  ; 
daeth  ewythr  o  du  y  tad  yn  mlaen  i 
ymgymeryd  â  gofal  y  mab  ieuangaf ;  ac 
ewythr  o  du  y  fam  a  dderbyniodd  Peter 
i'w  d\-.  Ymddengys  i'r  ferch  farw  yn 
gynar.  Am  Dafydd,  y  bachgen  ieuangaf, 
cafodd  ysgol  dda  gan  ei  ewythr,  ac  yn 
nghymydogaeth  Bryste  y  preswyhodd 
hyd  ddydd  ei  farwolaeth.  A  ddarfu  iddo 
briodi,  a  chael  plant,  ni  wyddom.  Cawsai 
Peter  ei  gadw  yn  yr  ysgol  tra  y  bu  ei  rieni 
byw,  a  gwnaethai  gynydd  mawr  mewn 
dysgeidiaeth.  Darfu  i'r  ewythr  ganlyn  ar 
yr  un  llwybr,  gan  ei  osod  mewn  ysgol  ar 
unwaith,  a  than  addysg  y  bu  hyd  nes  yr 
oedd  yn  un-mlwydd-ar-bymtheg  oed.  Yr 
oedd  ei  wanc  am  wybodaeth  yn  angerddol. 
Pan  fyddai  plant  yr  ysgol  allan  yn  chwareu, 
myfyrio  uwchben  ei  lyfrau  a  wnelai  ef ; 
nis  gallai  eistedd  wrth  y  bwrdd  i  fwyta 
heb  fod  rhyw  lyfr  yn  agored  ger  ei  fron. 
Wedi  iddo  ddechreü  ymgydnabyddu  a'r 
ieithoedd  Lladin  a  Groeg,  daeth  ei  gynydd 
yn  fwy  amlwg,  a'i  ymroddiad  yntau  yn 
llwyrach.  Ni  chymerai  seibiant  adeg  y 
gwyhau,  fel  y  gwnelai  y  llanciau  eraill, 
eithr  parhäi  i  ddarllen  a  meddwl  o  ddifrif. 
Oddiwrth  yr  hyn  a  ddywed  am  dano  ei 
hun,  gallwn  dybio  ei  fod  yn  yr  oedran 
hwn  o  duedd  feudwyol,  yn  ddibris  o  bob 
chwareuon,  yn  ddifater  am  gwmniaeth 
llanciau  o  gyffelyb  oed,  ac  yn  llwyr  ym- 
roddedig  i'w  efrydiau. 

Yr  oedd  ei  fuchedd  yn  foesol,  braidd  o'r 
dechreuad.  Am  hyn,  yr  oedd  yn  ddyledus 
mewn  rhan  i  dueddfryd  ei  natur,  ac  hefyd 
mewn  rhan  i  ofal  a  chynghorion  ei  fam. 
Mynega  ddarfod  iddo,  yn  ystod  adeg  ei 
blentyndod,  glywed  rhywrai  yn  tyngu  ac 
yn  rhegu,  ac  iddo  yntau  ddysgu  eu  hym- 
adroddion ;  ond  pan  y  clybu  ei  fam  ef, 
hi  a'i  ceryddodd  yn  llym,  ac  ni  bu  yn  euog 
o'r  cyfryw  bechod  mwy.  A  chwedi  iddi 
hi  gael  ei  phriddo,  glynai  ei  chynghorion 
yn  ei  feddwl,  fel  na  fu  gan  rysedd  afael 
arno  o  gwbl.  Dywed  i  Dduw  ei  gynal  yn 
nyddiau  ei  ieuenctyd,  a  blynyddoedd  ei 
ynfydrwydd,  fel  na  fu  yn  euog  o  bechodau 
rhyfygus,  nac  o  unrhyw  fai  a  ystyrir  yn 
waradwyddus  yn  mysg  dynion.  Nid  yd- 
oedd  ychwaith  yn  amddifad  o  argraffiadau 
crefyddol.  Llenwid  ei  gydwybod  yn  fyn- 
ych  gan  ofn  marw,  a  dychryn  y  farn. 
Medd'ai  :  "  Y  cwestiwn  mwyaf  genyf 
ydoedd,  Pa  fodd  yr  ymddangoswn  gerbron 
Duw  ?  Pa  fodd  y  dysgwyUaf  am  ollyng- 
dod  a  màddeuant  gan  y  Duw  pur  a 
sanctaidd   hwnw,   o  wydd  yr  hwn,  yn  ei 


ymddangosiad,  y  diflana'r  byd,  a'r  cwbl 
sydd  ynddo  ?  "  Ceisiai  gysuro  ei  hun  nad 
ydoedd  yn  waeth  na  dynion  eraill,  a  bod 
miloedd  o  bechaduriaid,  cynddrwg  ag 
yntau,  rhai  o'r  cyfryw  a  adwaenai,  wedi 
marw  mewn  gobaith  o  adgyfodiad  i  fywyd 
tragywyddol.  Ond  nid  oedd  yr  esgusodion 
gwagsaw  hyn  yn  foddlonol  i'w  gydwybod. 
Ffuríìasai  yr  arferiad  o  hunanymhohad  ; 
arferai  droi  ei  olygon  i  mewn  i  ystafelloedd 
ei  galon  ;  a  gwelai  yno  hadau  pob  llygred- 
igaeth.  Eithr,  er  hyn  oll,  nid  adwaenai  yr 
Arglwydd,  ac  ni  wyddai  nemawr  am  drefn 
yr  efengyl  i  faddeu. 

Pan  yr  oedd  o  gwmpas  un-mlwydd-ar 
bymtheg  oed,  ceisiodd  ei  ewythr  ganddo 
ddewis  rhyw  alwedigaeth.  Teimlai  yntau 
anhawsder  dirfawr  i  wneyd  ;  neu,  yn 
hytrach,  teimlai  anhawsder  i  wneyd  ei 
ddewisiad  yn  hysbys.  Yn  nirgelwch  ei 
galon,  yr  oedd  wedi  rhoddi  ei  fryd  ar  fyned 
yn  offeiriad.  Fel  y  darfu  i  ni  sylwi, 
cawsai  yr  awyddfryd  hwn  ei  blanu  ynddo 
gan  ei  fam.  A  thua  blwyddyn  cyn  ei 
marwolaeth,  cawsai  Peter  ieuanc  freudd- 
wyd  hynod,  yn  yr  hwn,  yn  mysg  pethau 
eraill,  y  gwelsai  ddau  \vr  dyeithr,  mor 
hardd  eu  gwedd  ag  angelion,  yn  dyfod 
ato,  ac  yn  ymddiddan  ag  ef.  Dehonglai  y 
fam  y  freuddwyd  fel  prophwydohaeth  y 
byddai  hi  farw  yn  fuan,  ond  y  deuai  lesu 
Grist  i  gymeryd  ei  lle,  ac  y  gwnelai  yr 
lesu  ei  hoff  blentyn  yn  weinidog  enwog  yn 
ei  deyrnas.  Sicr  ydyw  i'r  breuddwyd  a'r 
dehonghad  adael  argrafF  ddofn  ar  feddwl 
Peter,  a  thebygol  fod  a  fynai  hyn  a 
thueddu  ei  feddwl  yn  awr  at  y  weinidog- 
aeth.  Y  mae  mor  sicr  a  hyny  mai  nid  o 
herwydd  ei  fod  wedi  cael  gras,  ac  nid  o 
herwydd  fod  ei  enaid  yn  llosgi  ynddo  gan 
awydd  am  achub  eneidiau,  y  chwenychai  y 
swydd.  Yn  ol  ei  syniad  ef  ei  hun,  yr  ydoedd 
eto  heb  gael  troedigaeth.  Ond  oblegyd  yr 
argrafif  a  dderbyniodd  oddiwrth  ei  fam, 
yn  nghyd  a'i  hoífder  yntau  o  lyfrau,  a 
gwybodaeth,  nid  oedd  dim  a'i  boddlonai 
ond  yr  offeiriadaeth.  Eithr  teimlai  an- 
hawsder  dirfawr  i  ddatgan  ei  awyddfryd 
i'w  ewythr.  Nid  yw  yn  ymddangos  mai 
ofn  ei  ewythr  oedd  arno,  ychwaith  ;  yn 
hytrach,  yr  hyn  a  ofnai  oedd  fod  y  draul 
yn  ormod.  Eithr  dweyd  a  fu  raid,  a 
throdd  pethau  allan  yn  well  na'i  ofnau. 
Gwelai  yr  ewythr  na  wnelai  ei  nai  amaeth- 
wr,  ac  felly  yr  oedd  yn  dda  ganddo  ei 
weled  yn  ymaflyd  mewn  rhywbeth  mwy 
cydnaws  a'i  dueddiadau  ;  a  chafodd  y 
llanc  myfyrgar  ei  anfon  i  ysgol  ramadegol 

dda,  a  gedwid  yn  Nghaerfyrddin,  gan  un 
Thomas  Einion.  Yno  y  bu  am  dair 
blynedd,  yn  ymroddgar  i'w  efrydiau.  Yn 
ystod  yr  amser  hwn  gwnaeth  y  fath 
gynydd  mewn  gwybodaeth  o'r  ieithoedd 
clasurol,  fel,  ar  ei  ymadawiad,  yr  oedd  yn 
alluog  i  ysgrifenu  llythyr  o  ddiolchgarwch 
i'w  athraw  yn  yr  iaith  Ladin,  yr  hwn 
lythyr,  fel  y  cawn  weled  eto,  a  fu  yn 
foddion  i  ddwyn  oddiamgylch  ei  ordeiniad. 

Y  mae  genym  bob  sail  i  gredu  ei  fod, 
tra  yn  yr  athrofa,  yn  foesol  ei  rodiad,  ac 
yn  foneddigaidd  o  ran  ymddygiad  ;  nid 
annhebyg  yr  edrychai  ei  athraw  arno  fel 
y  penaf  o'i  efrydwyr.  Ond  nid  oedd  eto 
wedi  cael  ei  ddwyn  i  gydnabyddiaeth  â 
threfn  yr  iachawdwriaeth  trwy  Grist.  Ar 
yr  un  pryd,  yr  oedd  ei  gydwybod  yn  an- 
esmwyth  o'i  fewn  ;  nid  oedd  dychrynfeydd 
y  farn,  a  gorfod  rhoddi  cyfrif  i  Dduw,  wedi 
ei  adael ;  gwnelai  lawer  o  addunedau,  y 
rhai,  yn  ganlynol,  a  dorai.  Eithr  yn  y 
flwyddyn  1743,  yn  mis  Ebrill,  cymerodd 
amgylchiad  le,  a  newidiodd  holl  gyfeiriad 
ei  fywyd,  ac  a'i  gwnaeth  yn  ddyn  newydd. 
Yr  amgylchiad  hwn  oedd  dyfodiad  George 
Whitefield  i  dref  Caerfyrddin  i  bregethu. 
Mawr  oedd  y  son  am  dano  cyn  ei  ddyfod. 
Yr  oedd  hyawdledd  llifeiriol  ei  areith- 
yddiaeth,  yn  nghyd  a'r  ffaith  ei  fod,  ac 
yntau  yn  offeiriad,  yn  pregethu  ar  y  maes 
agored,  ac  mewn  Ileoedd  annghysegredig, 
yn  cynyrchu  dirfawr  siarad;  ond  yr  hynod- 
rwydd  mwyaf  cysylltiedig  ag  ef  oedd  ei 
fod  yn  cyhoeddi  y  pechod  gwreiddiol,  yr 
angenrheidrwydd  am  ail-enedigaeth,  ac 
am  gyfiawnhad  trwy  ffydd  heb  weithred- 
oedd.  Heresi  ronc  y  golygai  y  mwyafrif 
o  glerigwyr  Eglwys  Loegr  yr  athraw- 
iaethau  hyn  ;  felìy  hefyd  yr  ymddangosent 
i  Mr.  Thomas  Einion,  athraw  yr  ysgol 
ramadegol.  Am  un-ar-ddeg  o'r  gloch,  arfer- 
ai  y  meistr  ollwng  y  plant  allan  ;  ond  am  y 
dosparth  blaenaf,  y  rhai  yr  oedd  eu  llygad 
ar  y  weinidogaeth,  arferai  eu  cadw  yn  ol 
am  beth  amser,  er  eu  cyfarwyddo  gyda 
golwg  ar  eu  hefrydiau,  a  pha  lyfrau  y 
byddai  mwyaf  buddiol  iddynt  eu  darllen. 
Ond  y  diwrnod  y  dysgwylid  Mr.  Whitefield, 
pwnc  Mr.  Einion  oedd  y  pregethwr  per- 
yglus  oedd  i  ymweled  a'r  dref,  a  rhybudd- 
iai  y  dynion  ieuainc  yn  ddifrifol  ar  iddynt 
beidio  myned  i'w  wrando.  Er  gwaethaf 
y  rhybudd,  cydunodd  pedwar  o'r  efrydwyr, 
un  o  ba  rai  oedd  Peter  WiIIiams,  yr  aent 
i  wrando  yn  ddirgelaidd,  er  cael  gweled 
a  chlywed  drostynt  eu  hunain. 

O   gwmpas   deuddeg   o'r   gloch,  safodd 

Mr.  Whitefield  yn  mhen  heol  Awst.  Ei 
destun  ydoedd,  Esaiah  Iiv.  5  :  "  Canys  dy 
briod  yw  yr  hwn  a'th  wnaeth,  Arglwydd  y 
Iluoedd  yw  ei  enw,  dy  waredydd  hefyd, 
Sanct  Israel,  Duw  yr  holl  ddaear  y  gelwir 
ef."  Dechreuodd  trwy  ddangos  rhagor- 
iaethau  yr  Arglwydd  lesu  fel  priod,  ac 
anog  y  gynulleidfa  i'w  ddewis.  "  A  oes 
rhywun,"  meddai,  "  am  gael  priod  yn 
meddu  doethineb  ?  Crist  ydyw  hwnw.  A 
oes  rhywun  yn  dymuno  priod  cyfoethog  ; 
priod  a  dâl  eiholl  ddyled,  fel  y  rhaid  i  ni 
bechaduriaid  gael  ?  Y  cyfryw  un  yw  yr 
lesu  ;  y  mae  yn  berchen  ar  holl  drysorau 
nefoedd  a  daear,  y  mae  yn  meddianu  pob 
peth  ag  sydd  yn  meddiant  y  Tad  tragyw- 
yddol.  O  fy  nghyd-bechaduriaid  tlodion, 
yr  ydym  oll  yn  ddyledwyr  i  gyfraith  Duw  ; 
yr  ydym  mewn  perygl  bob  awr  o  gael  ein 
dal  gan  ei  gyfiawnder,  a  chael  ein  tori  i 
lawr  yn  ein  pechodau,  a  chael  ein  rhan  yn 
y  Ile  hwnw  nad  oes  obaith.  Nid  rhyfedd 
gan  hyny  i  Ffelix  grynu  pan  oedd  Paul  yn 
ymresymu  am  gyfiawnder,  a  dirwest,  a'r 
farn  a  fydd.  Er  hyn  i  gyd,  y  mae  dynion 
i'w  cael  a  chanddynt  feddyhau  da  am  eu 
rhinweddau,  a'u  cyfiawnderau  eu  hunain  ; 
a  haerant  eu  dieuogrwydd  yn  ngẅyneb 
deddf  ac  efengyl.  Pe  y  buasent  ddieuog, 
yna  bu  Crist  farw  yn  ofer,  yr  hyn  sydd  yn 
ynfydrwydd  ac  yn  gabledd  ei  feddwl. 
GeiII  y  goreu  o  hönom  ddweyd  fel  yr 
Apostol :  '  Ynof  fi,  hyny  yw  yn  fy  nghnawd, 
nid  oes  dim  da  yn  trigo.'  Pe  bai  y  goreu 
o  honom  yn  cael  ei  alw  i'r  farn,  a  gwneuthur 
â  ni  yn  ol  ein  haeddiant,  fe'n  bwrid  i 
uffern  yn  dragywydd."  Teimlai  Peter 
WiIIiams  yn  enbyd  o  dan  y  bregeth  ;  ac 
eto,  y  mae  Ile  i  feddwl  ei  fod  yn  ceisio 
gwneyd  noddfa  o'i  hunan-gyfiawnderau, 
gan  lechu  yn  eu  cysgod  rhag  y  saethau 
ofnadwy  a  deflid  oddiar  fwa  y  pregethwr. 
Meddai  ef  ei  hun  :  "  Myfi  a  gefais  fy 
nghlwyfo,  ond  nid  fy  nychwelyd  ;  yr  oedd- 
wn  fel  yn  teinílo  blaen  ei  gleddyf,  ond  ni 
syrthiais  i  lawr."  Eithr  nid  oedd  White- 
field  wedi  gorphen  eto,  ac  nid  oedd  Yspryd 
yr  Arglwydd  wedi  darfod  â  Peter  Williams. 
Y  mae  y  pregethwr  yn  dyrchafu  ei  lais  fel 
udgorn,  a  chyda  bloedd  ofnadwy  o  eíîeith- 
iol,  sydd  yn  cyrhaedd  cyrau  eithaf  y  dorf, 
dywed  :  "  Fy  mhobl  anwyl  !  Mi  a  fum 
am  flynyddoedd  mor  ddiwyd  a  gofalus  a 
neb  sydd  yn  bresenol.  Bum  yn  gweddîo 
saith  gwaith  yn  y  dydd ;  yn  ymprydio 
ddwy  waith  yn  yr  wythnos ;  yn  myned  i'r 
eglwys  bob  dydd,  ac  yn  derbyn  y  cymun 
bob  Sabbath  ;  ac  eto,  yr  holl  amser  hwnw. 

nid  oeddwn  yn  Gristion."  Gyda  yr  ergyd 
hwn  dyma  noddfa  hunan-gyfiawnder  Peter 
WiUiams  yn  garnedd  ;  nid  oes  ganddo 
loches  mwy  i  ymguddio  ynddi.  Meddai  : 
"  Y  geiriau  uchod,  yn  cael  eu  llefaru  gydag 
awdurdod,  a  aethant  megys  saeth  at  fy 
nghalon  ;  cefais  fy  nharo  yn  y  fath  fodd, 
fel  yr  oeddwn  yn  crynu  trwy  bob  aelod. 
Bellach,  nid  oeddwn  yn  debyg  i  mi  fy 
hun ;  yr  oeddwn  fel  y  clai  yn  llaw  y 
crochenydd."  Y  pwnc  yr  awyddai  y  llanc 
ei  ddeall  yn  awr  oedd,  beth  oedd  bod  yn 
Gristion.  Ar  y  mater  yma,  ni  adawodd  y 
pregethwr  ef  mewn  tywyllwch.  "  Bod  yn 
Gristion,"  meddai,   "  yw    derbyn    Yspryd 


ond  cafodd  Peter  WiUiams  ei  achub  yn  y 
cyfarfod.  Wrth  ymadael,  canmolai  ei 
gymdeithion  y  pregethwr  ;  mawr  edmyg- 
ent  ei  hyawdledd,  ei  ddifrifwch,  a'i  ddon- 
iau  ;  "  ychydig  a  wyddent,"  meddai  Peter 
WiUiams,  "  am  yr  adeilad  a  gododd  efe 
ynof,  neu'r  creadur  newydd  oedd  wedi  ei 
ffurfio  o'm  mèwn,  a  hyn  oU  mewn  yspaid 
awr."  Nid  yw  yn  ymddangos,  er  hyn,  ei 
fod  wedi  meddianu  rhyddid  yr  efengyl. 
Gweinidogaeth  Sinai  a  lanwai  ei  yspryd  ; 
yn  nganol  y  taranau  a'r  meUt  y  preswyhai ; 
nid  oedd  Calfaria  eto  wedi  dyfod  i'r  golwg 
yn  amlwg,  ac  nid  oedd  y  mellt  wedi 
diffodd  yn  y  gwaed.     Meddai :   "  Angelion 

[Golygfa  ar  y  Castell  a'r  Morfa.] 


Crist.  '  Od  oes  neb  heb  Yspryd  Crist 
ganddo,  nid  yw  hwnw  yn  eiddo  ef.'  Bod 
yn  Gristion  yw  bod  yn  brofiadol  o'ch 
trueni  wrth  natur;  gweled  eisiau  lach- 
awdwr ;  credu  fod  y  dyn  Crist  lesu  yn 
Fab  Duw,  ei  fod  wedi  dyfod  i'r  byd  i 
achub  pechaduriaid,  a'i  fod  yn  alluog  i 
gyflawni  y  gwaith  y  daeth  ef  i'r  byd  i'w 
wneuthur.  Yn  mhellach,  bod  yn  Gristion 
yw  adnabod  Uais  Crist,  codi  ei  groes,  a'i 
ganlyn ;  bod  yn  un  ag  ef,  yn  asgwrn  o'i 
asgwrn,  ac  yn  gnawd  o'i  gnawd  ;  aros 
ynddo  ;  bod  yn  deml  iddo  ;  ymddiddan  ag 
ef ;  adnabod  ei  ewyUys,  a  byw  i'w  glod." 
Nis  gaUwn  ddilyn  y  pregethwr  yn  hwy, 


yr  uchelderau  a  ymwelasant  â  mi ;  amser 
fy  niwygiad  a  ddaeth  ;  a'm  hoU  bechodau, 
mewn  meddwl,  gair,  a  gweithred,  a  ddaeth- 
ant  i'm  cof,  fel  pe  buasai  Uifddorau  yn  cael 
eu  hagor,  a'r  Uifeiriant  yn  myned  droswyf, 
nes  yr  oedd  fy  enaid  yn  soddi  mewn  ofn  a 
dychryn."  Ýr  oedd  pob  peth  wedi  newid 
i'r  Uanc  erbyn  hyn.  Aeth  y  Uyfrau  clas- 
urol,  gweithiau  yr  awdwyr  paganaidd, 
Homer,  Horace,  Virgil,  ac  Ovid,  yn  ddiflas 
iddo ;  nis  gaUai  osod  ei  feddwl  arnynt  o 
gwbl.  Ceisiai  gelu  ystâd  ei  feddwl ;  ond 
deaUai  ei  athraw  yn  dda  fod  pregeth 
Whitefield  wedi  dylanwadu  arno;  eithr  ni 
ddywedodd  air  wrtho.     Cefnodd  ei  gyfeiU- 

ion  arno ;  ni  chymerent  arnynt  ei  weled  ar 
yr  heol.  Cwynai  eraill  o'i  blegyd,  fod 
arwyddion  unwaith  y  deuai  yn  ysgolhaig 
gwych,  yn  gystal  a  chyfaill  dyddan  ;  ond 
yn  awr,  ei  fod  wedi  myned  yn  Fethodist. 
Meddai :  "  Câr  a  chyfaill  a'm  gadawsant." 
Ni  wyddai  am  neb  i  adrodd  ei  dywydd 
wrtho,  nac  i  ofyn  gair  o  gyfarwyddyd, 
oddigerth  un  ddynes  ieuanc,  aelod  o'r 
teulu  yn  mha  un  y  lletyai;  yr  hon  a  gawsai 
ei  hargyhoeddi  dan  yr  un  bregeth  ag 
yntau.  Pa  hyd  y  bu  cyn  cael  rhyddhad 
i'w  enaid,  a  pha  foddion  a  fendithiwyd  i 
gymeryd  ei  faich  i  ífwrdd,  sydd  anhysbys ; 
ond  sicr  ydyw  i'r  maglau  gael  eu  tori,  ac 
iddo  yntau  ddianc  fel  aderyn  o  law  yr 
adarwr.  Bellach,  yr  oedd  Peter  Wilhams 
yn  ddyn  newydd,  a'r  cwbl  yn  newydd  iddo 
yntau.  Cyn  ei  droedigaeth,  yr  ydoedd, 
mewn  undeb  â  rhai  o'i  gyfeilHon  ieuainc, 
wedi  gwneyd  parotoadau  i  gynal  cyfar- 
fodydd  llawen,  a  dawnsio,  yn  ystod  gwyhau 
y  Pasg  a'r  Sulgwyn ;  i'r  pwrpas  hwn, 
cyflogasent  delynwr  ;  ond  bellach,  nid 
oedd  swyn  iddo  yn  y  cyfryw  bethau.  Nid 
ydym  yn  gwybod  a  gynhahwyd  y  cyfar- 
fodydd,  ond  y  mae  yn  sicr  nad  aeth  efe 
iddynt,  os  do.  Ar  yr  un  pryd,  nid  yw  yn 
ymddangos  iddo  ymuno  a'r  seiat  Fethod- 
istaidd  yn  Nghaerfyrddin. 

Yn  fuan  gwedi  hyn  gadawodd  yr  athrofa, 
ac  aeth  i  gadw  ysgol  i  Cynwil  Elfed, 
plwyf  gwledig  tua  phum'  milltir  o  Gaer- 
fyrddin.  Nid  yw  yn  ymddangos  iddo 
geisio  urddau  esgobol  yn  uniongyrchol. 
Yr  oedd  arno  eisiau  hamdden  i  astudio 
duwinyddiaeth,  a  hwyrach  fod  éi  argy- 
hoeddiad  wedi  dyrysu  ei  feddwl  am 
dymhor,  fel  nas  gallai  dori  allan  gynllun 
i'w  fywyd.  Bu  yn  dra  ymdrechgar  yn 
Nghynwil,  nid  yn  unig  fel  ysgolfeistr,  a 
chyda  ei  efrydiau,  eithr  i  atal  llygredig- 
aethau,  ac  i  ddwyn  y  trigolion  i  feddwl  am 
grefydd.  Yr  oedd  gwneyd  rhywbeth  dros 
yr  lesu  wedi  dyfod  yn  awyddfryd  ang- 
herddol  ynddo.  Ail-gyneuodd  yr  awydd 
yn  ei  yspryd  am  ymgyflwyno  i'r  weinidog- 
aeth  ;  teimlai  fel  Paul,  mai  gwae  ef  oni 
phregethai  yr  efengyl.  Eithr  nid  y  cym- 
hellion  gynt,  sef  cydymdeimlad  ag  addysg, 
a  hoffder  o  lyfrau,  a  ddylanwadai  arno  yn 
awr,  ond  dymuniad  am  gyhoeddi  ar  led 
drysorau  gras,  fel  y  gallai  pawb  gyfranogi 
o  honynt  fel  yntau.  Gwnaeth  gais  at  yr 
esgob  am  ordeiniad,  a  chafodd  gymer- 
adwyaeth  Mr.  Einion,  ei  hen  athraw,  yr 
hwn  a  fu  yn  ddigon  caredig  i  beidio  a 
dweyd  gair   am    ei    duedd    Fethodistaidd. 


Ymddengys  i  Mr.  Einion  hefyd  amgau  i'r 
esgob  y  Ilythyr  Lladin  o  ddiolchgarwch  a 
anfonasai  y  gŵr  ieuanc  iddo.  Profodd 
hwn  yn  allwedd  effeithiol  i  agor  iddo  ddrws 
yr  offeiriadaeth,  a  chafodd  ei  ordeinio  i 
guwradiaeth  eglwys  Gymmun,  plwyf  ar 
gyffiniau  Sir  Gaerfyrddin  a  Sir  Benfro. 
Nid  yw  dyddiad  yr  ordeiniad  genym,  ond 
y  mae  yn  sicr  iddo  gymeryd  Ile  tua  diwedd 
y  flwyddyn  1743,  neu  ddechreu  y  flwyddyn 
1744. 

Yn  eglwys  Gymmun  yr  oedd  holl  ofal 
y  plwyf  arno.  Preswyliai  y  periglor  yn 
Lloegr,  Ile  y  meddai  swyddogaeth  uchel, 
ac  y  caffai  gyflog  dda;  ni  ofalai  am  ei 
blwyfolion  tlodion  yn  Nghymru  o  gwbl, 
oddigerth  dyfod  unwaith  y  flwyddyn  i'w 
mysg  i  dderbyn  y  degwm.  Bychan  oedd 
cyflog  Peter  Williams  ;  gofalai  y  periglor 
am  gadw  y  brasder  iddo  ei  hun,  ond  nid 
oedd  hyn  yn  poeni  y  cuwrad  ieuanc  o 
gwbl,  oblegyd  ychydig  oedd  yn  eisiau  arno, 
a  chadwai  ysgol  ddyddiol,  fel  na  byddai 
mewn  petrusder  gyda  golwg  am  gynhal- 
iaeth.  Ymdaflodd  ar  unwaith  i'w  waith. 
Pregethai  gyda  nerth,  er  mai  darllen  ei 
bregethau  a  wnelai.  Yn  fuan  sefydlodd 
gyfarfod  gweddi  yn  y  plwyf,  yr  hwn  a 
gedwid  mewn  gwahanol  dai  yn  gylchynol. 
Yn  y  cyfarfodydd  hyn,  nid  yn  unig  gwedd- 
íai,  eithr  rhoddai  air  o  gynghor  i'r  rhai 
oedd  yn  bresenol,  gan  eu  hanog  i  fywyd 
rhinweddol  a  duwiol.  Y  mae  yn  an- 
mhosibl  darllen  ei  hanes  heb  weled  fod  ei 
ddechreuad  yn  hollol  yr  un  fath  ag  eiddo 
Howell  Harris  ;  yr  unig  wahaniaeth  o 
bwys  ydoedd  fod  Peter  Williams  yn  \Vr 
mewn  urddau,  tra  yr  oedd  Harris  yn  am- 
ddifad  o'r  cyfryw  fraint.  Ymddengys  fod 
rhyw  gymaint  o  gallineb  y  sarph  yn  y 
cuwrad  ieuanc.  Llenwid  y  wlad  y  pryd 
hwn  gan  ofn,  rhag  y  byddai  i'r  Ymhonwr 
(Pvdendcv)  enill  gorsedd  Prydain  ;  crynai 
Llundain  ei  hun.  Parodd  hyn  i  lawer 
weddío  am  ddwyfol  amddiffyn  dros  y 
brenhin  nad  arferent  blygu  ar  eu  gliniau. 
Cymerodd  Peter  WiIIiams  yr  helynt  yn 
gochl  i  guddio  yr  hyn  a  ystyrid  yn  afreol- 
aeth,  yn  ei  waith  yn  cynal  cyfarfodydd 
gweddío.  Eithr  er  ei  ofal,  drwgdybid  ef  o 
fod  yn  tueddu  yn  ormodol  at  Fethodist- 
iaeth.  Yr  oedd  purdeb  ei  fuchedd, 
gwresawgrwydd  ei  weddíau,  ei  waith  yn 
gweddío  heb  Iyfr,  a  thôn  ei  gyfarchiadau, 
yn  peri  i'r  bobl  ledamheu  mai  Methodist 
ydoedd.  Ac  yr  oedd  tueddu  at  hyn  yn 
cael  ei  ystyried  yn  bechod  enbyd  yn  mysg 
yr  Eglwyswyr  yr  adeg  yma.     Perai  peth 

arall  iddynt  amheu  ycuwrad.  Pan  fyddai 
un  o'r  plwyfolion  farw,  anghefnogai  yn 
gyfangwbl  y  defodau  Pabaidd  oedd  mewn 
arferiad  yn  yr  ardal  ar  y  cyfryw  achlysur, 
eithr  anogai  y  bobl  i  ddifrifwch,  darllen  y 
Beibl,  gweddío,  a  chanu  sahnau. 

Eithr  dygwyddodd  amgylchiad  yn  fuan 
a  benderfynodd  y  mater  tuhwnt  i  ddadl. 
Un  boreu  Sabbath  aethai  y  cuwrad  i'r 
eglwys  fel  arfer.  Yr  oedd  ei  bregeth 
ganddo  wedi  ei  hysgrifenu  yn  ofalus  ar 
bapyr.  Gwedi  myned  trwy  y  gweddíau 
dechreuodd  ddarllen  yr  hyn  a  ysgrifenasai 
gyda  dwysder  ;  eithr  wrth  godi  ei  ben,  a 
thaílu  golwg  frysiog  ar  y  gynulleidfa, 
gwelai  ryw  bobl  ieuainc  anystyriol,  yn  lle 
talu  sylw  i'w  ymadroddion,  yn  cellwair, 
ac  yn  taflu  blodeuglv/m,  mewn  chwareu,  y 
naill  at  y  llall.  Cyffrodd  enaid  gweinidog 
Crist  o'i  fewn.  x\rosodd  am  enyd,  i  edrych 
a  wnelai  ei  ddystawrwydd  eu  cywilyddio. 
Pan  welodd  nad  oedd  hyn  yn  peri  iddynt 
gywilydd,  dechreuodd  lefaru  wrthynt  am 
sancteiddrwydd  -  tv  Dduw,  a'r  parch 
dyladwy  i  ordinhadau  y  tỳ ;  dywedai  fod 
eu  hymddygiad  yn  gyfryw  na  oddefid 
mewn  chwareudy,  chwaethach  yn  nghysegr 
yr  Arglwydd,  a'u  bod  yn  euog  o  daflu  yr 
anfri  mwyaf  ar  fawrhydi  y  Jehofah.  Gwedi 
llefaru  fel  hyn  nes  esmwyth-hau  ei  gyd- 
wybod,  ceisiodd  ail  ddechreu  darllen,  ond 
methai  a  chael  o  hyd  i'r  man  y  gadawsai, 
ac  oddiyno  i'r  diwedd  bu  raid  iddo  ymdaflu 
ar  ei  adnoddau,  a  Uefaru  fel  y  rhoddai  yr 
Arglwydd  iddo  ymadrodd.  Teimlai  ef  ei 
hun  ar  y  pryd  fod  hyn  yn  gryn  drosedd,  a 
gofynai  yn  gyhoeddus  am  faddeuant  y 
gynuUeidfa.  Eithr  yr  oedd  maddeu  pechod 
mor  ysgeler  yn  beth  hollol  anmhosibl  i'r 
bobl  foneddigaidd  oedd  yn  bresenol.  Di- 
bwys  ganddynt  oedd  fod  yr  ieuenctyd  yn 
chwareu  ac  yn  cellwair  yn  ystod  yr  addoliad 
cyhoeddus  ;  bychan  yn  eu  golwg  oedd  fod 
y  werin  yn  marw  o  eisiau  gwybodaeth  ;  ond 
am  lefaru  yn  y  pwlpud,  dan  ddylanwad 
eiddigedd  sanctaidd  dros  ogoniant  Duw, 
heb  fod  y  sylwadau  wedi  cael  eu  hysgrifenu 
yn  flaenorol,  yr  oedd  hyn  yn  bechod  mor 
waradwyddus  fel  yr  ystyrient  ef  y  tu  alian 
i  derfynau  maddeuant.  Wrth  fyned  allan 
clywai  Peter  Williams  y  gwýr  mawr  yn 
sibrwd  wrth  eu  gilydd:  "  Yr  oeddym  yn  ei 
ddrwgdybio  yn  flaenorol,"  meddent,  "  mai 
Methodist  ydoedd ;  eithr  dyma  y  peth 
yn  amlwg  o'r  diwedd,  y  mae  wedi  tynu 
ymaith  y  llen-gudd."  Dygwyddai  gwraig 
y  periglor  fod  yn  bresenol,  yr  hon  a  an- 
fonodd  adroddiad  o'r  hyn  a  ddygwyddasai 


i'w  g\vr.  Gyda  throad  y  post  dyma  lythyr 
i'r  cuwrad  yn  cymeryd  ei  swydd  oddiarno. 
Sail  yr  ymddygiad  hwn,  yn  ol  geiriau  y 
llythyr,  oedd  a  ganlyn  :  "  Y  mae  y  Parch. 
Peter  Williams,  cuwrad  eglwys  Gymmun, 
yn  cael  ei  gyhuddo  o  bregethu  y  pechod 
gwreiddiol,  cyfiawnhad  trwy  ffydd,  a'r 
angenrheidrwydd  anorfod  am  aiî-enedig- 
aeth."  Pechodau  difrifol,  onide,  mewn 
gweinidog  ?  Atebodd  Peter  Williams, 
mai  yr  athrawiaethau,  am  bregethu  pa  rai 
yr  oedd  yn  cael  ei  gondemnio,  yn  ol  ei  farn 
ef,  oedd  sylfaen  erthyglau  Eglwys  Loegr  ; 
a  dymunodd  ar  y  periglor  i  ddatgan  ei 
olygiadau  gyda  golwg  arnynt,  ac  addawai, 
os  medrai  wneyd  hyny  gyda  chydwybod 
rydd,  i  ddilyn  y  cyfarwyddiadau  a  gaff^ai. 
Fr  llythyr  hwn  nid  atebodd  y  periglor  air; 
eithr  yn  mis  Awst  daeth  i  lawr,  gan  was- 
anaethu  ei  hun  hyd  nes  gorphen  blwyddyn 
y  cuwrad.  Aeth  y  gŵr  ieuanc  ato,  gan 
ddymuno  cael  pregethu  yn  ei  glyw,  fel  y 
gallai  farnu  parthed  ei  gymhwysder  i'r 
offeiriadaeth.  Yr  unig  ateb  a  roddai  y 
periglor  iddo  oedd,  ei  fod  yn  credu  mai 
Methodist  ydoedd,  ac  na  fyddai  a  fynai  ag 
ef  mwy.  Dadleuai  y  cuwrad  fod  ganddo 
drwydded  i  bregethu  oddiwrth  Esgob 
Tyddewi.  Atebai  yr  ofFeiriad  y  gwnai  ei 
roddi  yn  Nghwrt  yr  Esgob,  ac  y  cymerid 
ei  drwydded  oddiarno  yn  fuan.  Erbyn 
hyn  canfyddai  Peter  Williams  ei  bod  yn 
tywyllu  arno  o  bob  tu,  a  brysiodd  at  yr 
Esgob,  i  ragflaenu  y  cyhuddiad  a  welai 
oedd  yn  dyfod.  Eithr  derbyniad  hynod  o 
oeraidd  a  gafodd.  Yr  oedd  rhywrai  wedi 
bod  yn  ddiwyd  yn  cludo  chwedlau  am 
dano  i'r  Esgob.  "  Yr  wyf  wedi  clywed 
eich  hanes,"  meddai,  "  yr  ydych  wedi  bod 
yn  pregethu  yn  Llanlluan  a  Chapel  Ifan." 
Capelau  Eglwysig  oedd  y  rhai  hyn,  a 
gawsent  eu  gadael  i  fyned  yn  adfeilion  ; 
eithr  yr  oedd  y  Methodistiaid  wedi  cymeryd 
meddiant  o  honynt,  gan  eu  hadgyweirio  i 
raddau,  a'u  defnyddio  i  bregethu  yr  efengyl 
ynddynt.  Awgryma  cyhuddiad  yr  Esgob 
fod  cryn  gyfathrach  wedi  bod  rhwng  Peter 
Williams  a'r  Methodistiaid  yn  barod,  er 
nad  ydoedd  wedi  ymuno  â  hwy  yn  ffurfiol. 
Dadleuai  yntau,  yn  ngwyneb  y  cyhuddiad, 
mai  Ileoedd  cysegredig  perthynol  i  Eglwys 
Loegr  oeddynt.  Yr  unig  atebiad  a  gafFai 
gan  ei  arglwyddiaeth  ydoedd,  os  gwnai 
beidio  pregethu  am  dair  blynedd,  ac  ym- 
ddwyn  yn  weddus,  sef,  yn  ddiau,  peidio 
ymgymysgu  â'r  Methodistiaid,  y  rhoddai 
efe  iddo  ar  ben  y  tymhor  hwn  gyflawn 
urddau.     "  Sut  y  gallaf  fyw  cyhyd  heb  na 

gwaith  na  chyflog?"  gofynai  y  cuwrad. 
"  Gwnewch  fel  y  medroch,"  meddai  yr 
Esgob  yn  ol.  Felly  y  terfynodd  yr  ym- 
ddiddan,  a  chafodd  Peter  Wilhams  ei 
ollwng  o'r  palas  esgobol  heb  gael  cynyg 
ar  fwyd  na  diod. 

Dyma  Peter  W'ilhams,  druan,  heb  le, 
na  golwg  am  dano,  oblegyd  pregethu  yr 
hyn  a  ystyriai  efe  yn  wirionedd  Duw. 
Eithr  yr  oedd  ganddo  gyfaill  calon  yn  yr 
Hybarch  Griffith  Jones,  Llanddowror. 
Pan  glywodd  efe  am  y  tro,  anfonodd  am 
dano,  a  hysbysodd  ef  fod  eisiau  cuwrad  yn 
nhref  Abertawe.  Brysiodd  yntau  yno, 
a'r  guwradiaeth  a  gafodd.  Eithr  am  fis 
yn  unig  y  cafodd  wasanaethu.  Yr  achos 
a  barodd  iddo  gael  ei  yru  i  íîwrdd  oedd  a 
ganlyn :  Daeth  y  Sabboth  i"r  maer,  yn 
nghyd  â  chorphoraeth  Abertawe,  ac  hefyd 
yr  aelod  seneddol  dros  y  fwrdeisdref,  i 
fyned  i"r  eglwys.  Gwedi  i  Peter  WiUiams 
ddarllen  yr  holl  wasanaeth,  cyfododd  y 
boneddigion  i  fyned  allan  ;  nid  yw  yn  ym- 
ddangos  yr  arferent  gael  pregeth  ar  y 
cyfryw  achlysur.  Eithr  rhoddodd  ef  sahn.. 
allan  i'w  chanu  ;  eisteddodd  y  boneddigion 
yn  eu  holau,  a  thraddododd  yntau  bregeth 
effeithiol  iddynt  oddiar  2  Cron.  xix.  67 : 
"  Canys  nid  dros  ddyn  yr  ydych  yn  barnu, 
ond  dros  yr  Arglwydd,"  &c.  Taranodd 
yn  erbyn  derbyn  gwobrau  wrth  farnu  ;  a 
dywedodd  wrthynt,  oni  ymddygent  yn  gyd- 
wybodol  yn  ol  cyfraith  Duw,  y  byddai  holl 
bechodau  y  bobl  yn  gorwedd  wrth  eu 
drysau.  Anfoddlonodd  rhai  o'r  boneddwyr 
yn  enbyd,  a'r  maer  yn  eu  mysg.  Ystyrient 
fod  y  cuwrad  wedi  gwneyd  yn  rhy  hyf 
arnynt,  a  thalasant  y  pwyth  iddo,  trwy 
beidio  ei  wahodd  i'r  wledd  arferoi.  Yn 
mhen  y  mis  aeth  Peter  WiIIiams  i"r  eglwys, 
a  gwelai  ŵr  yn  y  pwlpud  yn  barod,  ac 
wedi  ymddiddan  ag  ef,  deallodd  ei  fod 
wedi  cael  ei  anfon  i  gymeryd  ei  le.  Yr 
esgus  a  roddwyd  i"r  cuwrad  ydoedd,  fod  y 
plwyfolion  wedi  anfoddloni  wrtho.  Er 
byred  yr  amser  y  bu  yn  Abertawe,  ym- 
ddengys  i'w  lafur  gael  ei  fendithio  yn  ddir- 
fawr.  Dywedai  amryw  o'r  rhai  a  garent 
yr  Arglwydd  lesu  iddo  fod  yn  offeryn  i'w 
cadarnhau  yn  ngwirionedd  Crist. 

Wedi  dychwelyd  i  Gaerfyrddin  clywodd 
fod  eisiau  cuwrad  yn  Llangranog  a  Llan- 
dysilio,  yn  Sir  Aberteifi,  a  chwedi  appelio, 
cafodd  y  Ile.  Gwnaethai  gytundeb  pen- 
dant  am  chwarter  blwyddyn,  eithr  am 
ddau  fis  yn  unig  y  cafodd  aros  yno.  Yr 
oedd  yn  dra  derbyniol  gan  y  plwyfolion, 
eithr    rhoddodd    ei    Fethodistiaeth    dram- 


gwydd  i'w  noddwr,  ac  i  ffwrdd  y  gorfu  iddo 
fyned.  Gyda  hyn  y  mae  ei  gysylltiad  â'r 
Églwys  Sefydledig  yn  darfod.  Yr  oedd 
yn  dra  ymlyngar  wrthi ;  o  fewn  ei  chymun- 
deb,  ac  yn  gwasanaethu  wrth  ei  hallor,  y 
treuliasai  ei  fywyd,  pe  y  cawsai  ganiatad  ; 
ond  yr  oedd  duwioldeb,  ac  awydd  am 
gyhoeddi  yr  efengyl  yn  ei  phurdeb  i  bech- 
aduriaid,  yn  bethau  na  oddefid  o  fewn  ter- 
fynau  yr  Eglwys  yr  adeg  hono,  ac  allan  y 
bu  rhaid  i  Peter  Williams  droi.  Aeth 
allan  fel  Abram  gynt,  heb  wybod  i  ba  le 
yr  oedd  yn  myned.  Eithr  clywodd  am 
ryw  gynghorwr  enwog  yn  Sir  Benfro,  yr 
hwn,  yn  ol  pob  tebyg,  nid  oedd  yn  neb 
amgen  na'r  gwas  enwog  hwnw  i  Grist,  y 
Parch.  Howell  Davies,  a  chafodd  ar  ddeall 
ei  fod  yn  pregethu  yr  efengyl  gyda  nerth 
ac  arddeliad  mawr.  Penderfynodd  fyned 
i'w  wrando.  Mewn  Ile  o"r  enw  Castell-y- 
Gwair,  yn  y  flwyddyn  1746,  y  cymerodd 
hyn  le,  pan  yr  oedd  Peter  WiIIiams 
tua  phedair-mlwydd-ar-hugain  oed.  Caf- 
odd  y  fath  flas  ar  bregeth  Howell  Davies, 
fel  y  torodd  allan  i  weddío  yn  gyhoeddus 
ar  y  diwedd  ;  a  gwnaeth  hyny  gyda'r  fath 
wres  ac  eneiniad  nefol,  nes  gwefreiddio 
pawb,  ac  aeth  yn  orfoledd  cyffredinol  trwy 
yr  holl  gynulleidfa.  Penderfynodd  fwrw 
ei  goelbren  gyda'r  Methodistiaid  yn  ddi- 
ymdroi.  Cymerodd  y  pregethwr  ef  i 
Gymdeithasfa  Fisol,  a  gynhelid  rywle  yn 
nghyffiniau  Sir  Benfro ;  cyflwynodd  ef  i 
sylw  y  frawdoliaeth,  ac  ysgrifenwyd  ei  enw 
yn  mysg  y  brodyr. 

O  hyn  allan,  pregethwr  teithiol  yw 
Peter  Williams,  ac  ymddengys  iddo 
ddechreu  ar  ei  orchwyl  ar  unwaith.  Yn 
bur  fuan,  aeth  i  gapel  Abergorlech,  er 
mwyn  clywed  Daniel  Rowland  ;  eithr 
gwnaeth  Rowland  iddo  ef  bregethu.  Caf- 
odd  odfa  nerthol ;  bu  ei  bregeth  yn  effeith- 
iol,  dan  fendith  Duw,  er  achubiaeth  i 
amryw.  Cymerodd  Rowland  ef  i  Lan- 
geitho,  Ile  y  pregethodd  gyda  chryn 
ddylanwad.  Cyfaddefa  na  wyddai  nemawr 
y  pryd  hwn  am  olygiadau  gwahaniaethol 
yr  amrywiol  bleidiau  ;  diau  y  clywsai  am 
Arminiaid,  Baxteriaid,  a  Morafiaid  ;  eithr 
ni  wyddai  fwy  am  danynt  na'u  henwau  ; 
yr  oedd  eu  golygiadau  ar  wahanol  athraw- 
iaethau  crefydd  yn  hoHol  ddyeithr  iddo. 
Eithr  pregethai  efe  lesu  Grist  wedi  ei 
groeshoelio,  fel  Ceidwad  holl-ddigonol  i 
bechaduriaid,  ac  yr  oedd  yr  x\rglwydd  yn 
arddel  ei  genadwri  syml.  O  Langeitho, 
aeth  am  daith  i  Ogledd  Cymru.  Y  lle 
cyntaf    yr    ymwelodd    ag    ef   oedd    Llan- 


440 


Y   TADAU   METHODISTAIDD. 


idloes,  a  chawsai  ei  gyfarwyddo  i  alw  yn 
nhỳ  crydd,  o'r  enw  Evan  Morgan,  yr  hwn 
a  breswyHai  yn  heol  y  Gogledd.  Yr  oedd 
yspryd  erUd  yn  gryf  yn  Llanidloes  yr  adeg 
hon  ;  nid  diberygl  i  Fethodist  oedd  ym- 
weled  a'r  dref  ;  bu  yn  gryn  helbul  ar 
Peter  Williams  cyn  dod  o  hyd  i  dŷ  y 
crydd,  eithr  wedi  iddo  Iwyddo,  cafodd 
garedigrwydd  mawr  yno.  Nid  yw  yn 
ymddangos  iddo  bregethu  yn  y  dref, 
namyn  cynghori  yr  ychydig  bobl  druain, 
dlodion,  a  ymgynullent  yn  nhŷ  Evan 
Morgan.  Oddiyma,  aeth  i  gyfeiriad  y 
Drefnewydd ;  pregethai  pa  le  bynag  y 
caffai  gyfleustra ;  ac  weithiau,  byddai 
ganddo  gyfaill  crefyddol  yn  ei  hebrwng  o'r 
naill  le  i'r  llall.  Bu  yn  galed  arno  yn  y 
Drefnewydd  ;  galwasai  gyda  gòf  i  bedoli 
ei  gefifyl,  ond  yn  fuan  clywai  y  bobl  yn 
sibrwd  mai  Cradog  ydoedd,  a  dyma  hwy 
yn  dechreu  lluchio  cerig  ato.  Dywed  fod 
y  cerig  yh  dyfod  gyda  y  fath  ruthr,  fel  y 
tarawent  dân  allan  o'r  pahnant.  Ffodd 
am  ei  fywyd  i  gyfeiriad  Llanfair-Careinion. 
Yn  y  gymydogaeth  hono  daeth  o  hyd  i 
foneddwr  lletygar  oedd  wedi  gyfarfod  yn 
flaenorol  yn  Llandrindod  ;  gan  hwn,  cafodd 
garedigrwydd  mawr,  a  gwahoddodd  ef  i 
bregethu  y  dydd  canlynol  yn  nhy  un  o'i 
amaethwyr.  Sylwa  mai  dyma  y  tro 
cyntaf  iddo  ganfod  ychydig  o  haul  er 
dechreuad  ei  brofedigaethau.  Y  lle  nesaf 
iddo  ymweled  ag  ef  oedd  y  Bala,  lle  y 
clywsai  fod  ychydig  o  garedigion  yr 
efengyl  yn  arfer  cyfarfod.  Yn  nhŷ  Ysgot- 
iad  duwiol  yr  arosai,  ac  ymddengys,  hefyd, 
mai  yma  y  darfu  iddo  bregethu.  Ni 
wnaed  ei  ddyfodiad'  yn  gyhoedd,  eithr 
gwahoddwyd  ychydig  gyfeillion  a  pherth- 
ynasau  i  wrando.  Daeth  mwy  nag  a 
wahoddasid,  ac  er  mwyn  symud  ymaith 
ragfarn,  gwisgai  y  pregethwr  ei  dorch- 
wddf  {neck  band)  oíFeiriadol  wrth  lefaru. 
Gwrandawai  rhai  yn  ystyriol ;  yr  oedd 
eraill  yn  ddifater,  ac  hyd  yn  nod  yn  anfoes- 
gar.  Er  mwyn  enill  eu  sylw,  cymerodd  yn 
destun,  nid  adnod  o'r  Beibl,  ond  adran  o'r 
gyíîes  a  arferir  yn  y  Llyfr  Gweddi  Cyíf- 
redin  :  "  Aethom  o'th  fifyrdd  di  fel  defaid 
ar  gyfrgoll."  Rhai  yn  unig  a  roddent 
glust ;  am  y  IleiII,  yr  oeddynt  yn  Ilawn  o 
yspryd  erlid,  a  thaflent  gerig  mawrion, 
rhai  yn  dri  phwys  yn  y  man  Ileiaf,  at  y 
man  y  tybient  ei  fod  yn  cysgu.  Eithr  yr 
Arglwydd  a'i  cadwodd  rhag  derbyn  niwed. 
Cly  wsai  fod  ychydig  yn  gwrando  yr  efeng- 
yl  yn  Lleyn,  ac  yno  yr  aeth,  eithr  ni  ddyw- 
ed  i   ba  leoedd.      Cafodd  gynulleidfaoedd 


Iliosog,  nid  am  fod  y  mwyafrif  yn  rhoddi 
gwerth  ar  Air  yr  Arglwydd,  ond  am  eu 
bod  yn  awyddus  am  weled  cyfarfod  cref- 
yddoÌ  yn  cael  ei  gynal  yn  yr  awyr  agored, 
gan  un  o  offeiriaid  yr  Eglwys  Sefydìedig. 
Eithr  cafodd  amryw  eu  hargyhoeddi,  ac 
yn  eu  mysg  un  foneddiges  ieuanc,  yr  hon 
a  ddywedai  mai  efe  a  gydnabyddai  yn  dad 
ysprydol  tra  y  byddai  byw.  Oddiyma 
wynebodd  ar  Sir  Fôn.  Clywsai  bethau 
enbyd  am  wŷr  Môn,  a'u  hatgasedd  at 
bregethu  teithiol,  ac  am  y  dull  ofnadwy  yr 
ymosodent  ar  y  pregethwyr,  yn  nghyd  â'r 
rhai  a'u  canlynent.  Yn  arbenig,  adroddid 
iddo  hanes  un  odfa  yn  ddiweddar,  pan  yr 
oedd  y  gynulleidfa  wedi  ymranu,  un  blaid 
am  giywed  beth  oedd  gan  y  cablwr  (dyna 
fel  y  galwent  y  pregethwyr  tlawd)  i'w 
ddweyd,  a'r  IleiII  am  ei  yru  o'r  wlad. 
Terfynodd  y  ffrwgwd  rnewn  ymladdfa 
waedlyd,  a  hn  raid  i'r  pregethwr  ddianc 
am  ei  hoedl.  Er  y  chwedlau  yma  ni 
chymerodd  Peter  WiIIiams  ei  ddychrynu  ; 
wynebodd  ar  yr  ynys  yn  nerth  Duw.  Ar  y 
dechreu,  cadwai  o'r  trefydd  a'r  Ileoedd 
poblog,  gan  deithio  ar  hyd  y  rhan  fwyaf 
bryniog  o'r  ynys,  Ile  yr  oedd  y  trigolion  yn 
deneu.  Gwyddai  *y  byddai  cynuUeidfa 
fawr  yn  sicr  o'i  rwystro  i  siarad.  Llefarai 
pa  le  bynag  y  cai  bump  neu  chwech  o 
wrandawyr  ;  eithr  pan  elai  y  si  ar  led  fod 
un  o'r  Pengryniaid  wedi  dyfod  i  bregethu 
yno,  nes  peri  i'r  Iliaws  ddyfod  yn  nghyd, 
Ììyddai  yntau  yn  dianc.  Yn  araf  fel 
hyn  daeth  yn  alluog  i  enill  clustiau  llawer 
o  bobl,  ac  yn  raddol  eu  calonau,  nes  medru 
bod  yn  fwy  cyhoedd.  Cyfarfyddodd  hefyd 
a  mab  i  ryw  foneddwr,  yr  hwn  a  gawsai  ei 
argyhoeddi  trwy  off"erynoIiaeth  Howell 
Harris  ;  bu  hwn  yn  arweinydd  iddo  am 
beth  amser,  gan  ei  gymeryd  i  fanau  Ile  yr 
oedd  rhai  mewn  cydymdeimlad  â'r  efengyl. 
Nid  oedd  i  gael  ymadael  o  Fôn,  modd 
bynag,  heb  brofi  rhyw  gymaint  o  lid  y 
gelyn.  Mewn  tref,  na  rydd  ei  henw,  yr 
oedd  yr  erlidwyr  wedi  ymgasglu  yn  llu  ; 
gwawdient  a  chrochlefent,  a  cheisient 
ddychrynu  ceífylau  Peter  WiIIiams  a'i 
gyfaill,  trwy  ysgwyd  c\vd  llawn  o  gerig, 
wedi  ei  rwymo  ar  ben  pastwn  hir  ;  eithr 
nid  rhyw  Ìawer  o  luchio  cerig  oedd  yno. 
Pan  y  tybiai  y  pregethwyr  y  caent  basio 
heb  gael  dim  gwaeth  na  gwatwaredd  daeth 
rhyw  grydd  allan  o'i  weithdy,  yr  hwn  a 
gymerodd  lonaid  ei  law  o  fudreddi  yr  heol, 
ac  a'i  taflodd  i  wyneb  Peter  WiIIiams,  nes 
yr  oedd  am  ychydig  yn  hollol  ddall  o'r 
ddau  lygad.     Modd  bynag,  wedi  ei  rwbio 

ymaith,  cafodd  nad  oedd  yr  un  o'i  lygaid 
wedi  eu  niweidio.  "  Yna  gorfoleddais," 
meddai,  "  a  bu  dda  genyf  fy  mod  yn  cael 
fy  nghyfrif  yn  deilwng  i'm  herhd  er  mwyn 
Crist,  a'i  efengyl  bur." 

O  Sir  Fôn  aeth  i  Drefriw.  Yma  yr 
oedd  ei  ddyfodiad  wedi  cael  ei  hysbysu  yn 
rhy  gyhoeddus,  ac  felly  yr  oedd  yr  erhdwyr 
wedi  cael  cyfleustra  i'w  dderbyn,  yn  eu 
duU  neillduol  hwy,  Daethai  torf  lawn  o 
íFyrnigrwydd  yn  nghyd,  y  rhai  a  gyflogasid 
gan  ddau  foneddwr  oedd  ar  y  pryd  wedi 
yfed  i  ormodedd.  Ymddengys  na  ddarfu 
iddynt  guro  y  pregethwr,  eithr  rhoisant  ef 
yn    garcharor    yn    y    tafarndy,    ac    yno    y 


thrachefn.  Gofynais  am  fwyd  a  gwely, 
pryd  y  chwarddasant  eilwaith,  a  dywed- 
asnt  gyda  dirmyg  :  '  Cewch  fwyd  a  gwely 
yn  y  man.'  Dysgwyhais  gael  fy  nhroi 
allan,  a'm  curo  â  cherig  i  farwolaeth,  ac 
felly,  mai  yn  y  tywyllwch  y  gwneid  pen 
ar  fy  einioes.  Rhoddais  fy  hun  i'r  Ar- 
glwydd,  gan  barhau  mewn  gweddi  ar  ran 
fy  ngwatwarwyr  rhagrithiol.  Ni  chania- 
teid  i  mi  weddío  na  phregethu  mewn  Uais 
uchel  ;  ac  yr  oeddwn  yn  gruddfan  am  y 
gorfodid  fi  i  wrando  ar  eu  maswedd,  eu 
rhegfeydd,  a'u  hymadroddion  llygredig." 
Diau  mai  noswaith  anfelus  iawn  a  dreuhodd 
yn  nghanol  y  fath   haid  annuwiol,  ac  eto, 


cadwasant  ef  o  chwech  o'r  gloch  y  nos, 
hyd  ddau  yn  y  boreu,  a  cheisient  ei  wneyd 
yn  destun  difyrwch,  fel  y  Philistiaid  â 
Samson  gynt.  Meddai  Peter  Wilhams  : 
"  Gwnaethant  i  mi  yfed  ;  rhyddhasant  fy 
nillad,  trwy  ddatod  fy  motymau  oddi  fynu 
hyd  i  waered  ;  rhoddasant  ferch  i  eistedd 
ar  fy  nghn,  a  gofynent  lawer  o  gwestiynau 
am  fy  nysgeidiaeth,  fy  athrawiaeth,  a'm 
canlynwyr,  a  beth  oedd  fy  nhestun  y  boreu 
hwnw.  Atebais  :  '  Os  gwelwch  yn  dda, 
foneddigion,  adroddaf  i  chwi'r  testun,  a'r 
bregeth  hefyd.'  Ar  hyn,  galwodd  un  o 
honynt  am  ddystawrwydd  ;  '  y  mae  o 
yn  myned  i  bregethu  i'n  diwygio  ni,'  ebai 
efe,   ac  yna,  chwerthin  mawr  drachefn  a 


cysurai  ei  hun  trwy  adgofìo  fod  gwell 
triniaeth  yn  cael  ei  hestyn  iddo  nag  i'w 
Arglwydd.  Cyn  caniad  y  ceihog  cafodd 
ei  ryddhau.  Pa  ddylanwadau  a  fu  yn 
effeithiol  i  ddwyn  hyn  oddiamgylch,  nis 
gwyddom.  Cyn  ymadael,  gorchymynodd 
y  boneddwyr  i'r  tafarnwr  roddi  bwyd  a 
diod  iddo  ;  talasant  hefyd  ei  holl  gostau, 
ond  siarsiasant  ef  na  phregethai  yn  y 
pentref.  Yr  oedd  efe,  modd  bynag,  erbyn 
hyn  yn  y  cyfryw  stad  fel  nas  gallai  na 
bwyta  nac  yfed.  Aeth  i'r  gwely,  a  chysg- 
odd,  yr  hyn  na  fedrai  ei  gyfaill.  Eithr  yr 
oedd  ei  urdd-lythyrau  wedi  cael  eu  lladrata 
trwy  dwyll.  Ond  yn  ystod  y  dydd,  daeth 
merch    y   g\vr   a'u  cymerasai,   ar  ei  ol,  a 

dychwelodd  hwynt,  rhag  ofn  cyfraith. 
Teimlai  efe,  a'r  cyfaiU  oedd  yn  gydyniaith 
iddo,  eu  bod  wedi  cael  cyniaint  gwaredig- 
aeth  a  Daniel  o  íTau  y  llewod.  Yn  sicr, 
yr  oedd  y  pethau  hyn  yn  brawf  tanllyd  i 
\vr  ieuanc,  heb  gyrhaedd  ei  bump-ar- 
hugain  mlwydd  oed,  i  fyned  trwyddynt. 

Pa  le  yr  ymgartrefodd  Peter  Wilhams 
pan  yr  ymunodd  a'r  Methodistiaid  gyntaf, 
ni  wyddis  i  sicrwydd ;  eithr  cyn  i  lawer  o 
flynyddoedd  basio,  cawn  ef  yn  byw  yn 
Llandyfeilog,  gerllaw  y  ffordd  fawr  sydd 
yn  arwain  o  Gydweh  i  Gaerfyrddin.  Enw 
yr  amaetlidy  a  wnaeth  yn  breswyl  oedd 
Gelhlednais,  ac  y  mae  yn  gorwedd  tua 
phiun'  miUdir  o  dref  Caerfyrddin.  Yno  y 
bu  byw  hyd  derfyn  ei  oes,  ac  yn  mynwent 
Llandyfeilog  y  rhoddwyd  ei  gorph  i  orwedd 
gwedi  iddo  farw.  Fel  yr  arfera  plant 
dynion,  priododd  yntau,  a  bu  iddo  deulu 
cymharol  hosog.  Enw  ei  briod  oedd  Mary 
Jenkins,  merch  i  foneddwr  o  gymydogaeth 
Llanlluan.  Ychydig  a  wyddis  am  dani, 
ond  yn  ol  pob  hanes  yr  oedd  yn  ddynes 
rinweddol,  ddystaw,  a  nodedig  o  dduwiol- 
frydig.  Bu  fyw  am  chwech  mlynedd-ar- 
hugain  ar  ol  ei  phriod,  ac  yr  oedd  yn 
nghymydogaeth  cant  pan  y  bu  farw. 
Parhaodd  i  fyned  i'r  addohad  hyd  y 
diwedd,  a  dywedir  iddi  farchogaeth  i'r 
capel  o  fewn  pythefnos  i  ddydd  ei  marwol- 
aeth.  Fel  pob  gwraig  dda,  yr  oedd  ei 
ffydd  yn  ei  phriod  yn  ddiderfyn.  Yn  ei 
henaint,  gwedi  i'w  golygon  bahu,  gwnelai 
i'w  hwyrion  ddarhen  penod  o'r  Beibl  iddi 
yn  ami,  a  rhaid  oedd  darllen  sylwadau 
eglurhaol  ei  phriod  ar  y  benod  yn  ogystal, 
a  braidd  nad  ystyriai  y  sylwadau  mor 
ysprydoledig  a'r  benod  ei  hun.  Cawsant 
y  fraint  o  ddwyn  i  fynu  chwech  o  blant, 
sef  tri  o  feibion,  a  thair  o  ferched.  Cyr- 
haeddodd  dau  o'r  meibion,  sef  Ebenezer  a 
Peter  Bayley,  fesur  helaeth  o  enwogrwydd 
yn  yr  Eglwys'  Sefydledig  fel  offeiriaid 
dysgedig  ac  ymroddgar ;  eithr  bu  y  mab 
arall,  John,  farw  yn  gymharol  ieuanc. 
Enwau  y  merched  oeddynt  Deborah, 
Margaret,  a  Betti.  Ymddengys  i'r  tair 
ymsefydlu  yn  y  byd,  a  chael  teuluoedd. 
Mab  i  un  o  honynt  oedd  y  Parch.  David 
Humphreys,  Llandyfeilog,  gweinidog  o 
gryn  enwogrwydd  yn  mysg  y  Method- 
istiaid,  doniau  yr  hwn  a  gyffelybid  gan 
lawer  o'r  hen  bobl  i  eiddo  Ebenezer 
Morris.  Merch  iddo  ef,  ac  felly  orwyres  i 
Peter  Williams,  yw  Mrs.  Davies,  gweddw 
R.  J.  Davies,  Ysw.,  Cwrtmawr.  Y  mae 
nifer  mawr  o  hiliogaeth    Peter   Williams, 


trwy  y  merched,  i'w  cael  ar  hyd  a  iled 
gwlad  Myrddin,  a  siroedd  eraiU,  hyd 
heddyw,  a  chan  mwyaf  y  maent  mewn 
cysylltiad  a'r  Cyfundeb  Methodistaidd. 

Ond  i  ddychwelyd  at  hanes  Peter 
WiIIiams.  Y  mae  yn  sicr  iddo  gael  Ile 
amlwg  yn  mysg  y  Methodistiaid  ar  un- 
waith,  Un  rheswm  am  hyn  oedd  ei  fod 
yn  offeiriad  urddedig,  yr  hyn  a  ystyrid  ar 
y  pryd  yn  beth  tra  phwysig ;  ond  y  mae 
yn  sicr  fod  a  fynai  helaethrwydd  ei  ddysg- 
eidiaeth,  a  dysgleirder  ei  ddoniau,  â  hyn. 
Yn  niis  Mai,  1747,  sef  yn  mhen  tua  blwydd- 
yn  gwedi  ei  ymuniad  a'r  Methodistiaid,  yr 
ydym  yn  darllen  am  dano  yn  pregethu  yn 
Nghymdeithasfa  Chwarterol  Cilycwm,  o 
flaen  Daniel  Rowland.  Ei  destun  ydoedd  : 
"  Mor  gu  genyf  dy  gyfraith  di,"  a  chan- 
molai  Howell  Harris  y  bregeth  yn  ddirfawr 
fel  un  dra  Ysgrythyrol.  O  hyn  allan, 
cawn  ef  yn  cymeryd  Ile  blaenllaw  yn  mysg 
yr  arweinwyr.  Os  nad  ystyrid  ef  ysgwydd 
yn  ysgwydd  yn  hollol  â  Rowland,  Harris, 
W'iIIiams,  Pantycelyn,  a  Howell  Davies, 
yr  oedd  yn  agos  iawn  atynt,  ac  yn  mhell 
uwchlaw  neb  arall.  Nodwedd  fawr  ei 
bregethau  oedd  Ysgrythyroldeb.  Ni  ryf- 
ygai  un  amser  esgyn  i'r  pwlpud  heb 
barotoi,  ac  felly,  tra  y  dibynai  eraill  lawer 
ar  hwyl,  byddai  ef  braidd  bob  amser  yn 
gyffelyb,  sef  yn  sylweddol,  a  Beiblaidd,  ac 
athrawiaethoi.  Hyn  a  barodd  i  WiIIiams, 
Pantycelyn,  ddweyd  wrtho  mewn  tipyn  o 
gellwair  :  "  Gelli  di,  Peter,  bregethu  lawn 
cystal  pe  byddai  yr  Yspryd  Glân  yn 
Ffrainc  ;  ond  am  danaf  fi,  nis  gallaf  wneyd 
dim  o  honi,  heb  ei  gael  wrth  fy  mhenelin." 
Meddai  John  Evans,  o'r  Bala,  am  dano  : 
"  Gẁr  cryf  o  gorph  a  meddwl  oedd  Peter 
W^illiams,  a  phregethwr  da.  Llafuriodd 
yn  ddiwyd  a  ffyddlawn  ;  bu  ei  weinidog- 
aeth  yn  dra  bendithiol,  a  chafodd  Ilawer 
eu  galw  trwyddo."  Clywsom  sylw  am 
dano  mai  fel  "  Gŵr  y  ddau  bwnc "  yr 
adwaenid  ef;  a'r  ddwy  linell  yn  cael  eu 
cymhwyso  ato : — 

"  Y  cldau  iawn  bwnc  ganddo'n  bod, 
Y  camwedd  a  threfn  y  cymod." 

Prin  y  gellir  meddwl  fod  gŵr  o  alluoedd 
Peter  WiIIiams  yn  cyfyngu  ei  hun  at  "  y 
ddau  bwnc  "  hyn  ;  ac  eto,  diau  eu  bod  yn 
cael  arbenigrwydd  yn  ei  weinidogaeth, 
gan  fod  holl  wirioneddau  trefn  iachawdwr- 
iaeth  yn  dal  cysylltiad  hanfodol  a'r  naill 
neu  y  Ilall  o'r  pynciau  hyn.  Os  mai  byr 
oedd  ei  wybodaeth  dduwinyddol  ar  y 
cyntaf,  gwnaeth  gynydd  dirfawr  yn  fuan, 

a  chyn  pen  nemawr  amser,  braidd  y 
rhagorai  neb  arno  yn  mysg  y  Method- 
istiaid  o  ran  dirnadaeth  o  egwyddorion 
crefydd. 

Ymunodd  Peter  WilUams  a'r  Method- 
istiaid  ar  adeg  bwysig,  sef  pan  yr  oedd  y 
ddadl  rhwng  Howell  Harris  a'r  arweinwyr 
eraiU  ar  dori  allan.  Cawn  ef  yn  bres- 
enol  mewn  amrai  Gymdeithasfaoedd  y  bu 
dadleu  brwd  ynddynt,  a  theimladau  cyff- 
rous  yn  cael  en  henyn  ;  yr  ydoedd  yn 
Nghymdeithasfa  Llanidloes,  ac  yn  pre- 
gethu,  sef  yr  olaf  i  Harris  a  Rowland  fod 
yn  nghyd  ynddi  cyn  yr  ymraniad.  Nid 
yw  yn  ymddangos  iddo  ef  gymeryd  rhan 
yn  y  ddadi  o  gwbl.  Efallai  yr  ystyriai  eì 
hun  yn  ormod  o  newyddian  yn  y  ffydd  i 
ddweyd  dim,  y  naiU  ochr  neu  y  llall. 
Gallesid  dysgwyl,  oddiwrth  y  golygiadau 
a  gyhoeddwyd  ganddo  ar  ol  hyn,  mai 
cymeryd  plaid  Harris  a  wnelai.  Gellid 
meddwl  fod  cryn  debygolrwydd  yn  syniad- 
au  y  ddau  gyda  golwg  ar  y  Drindod.  Eithr 
wrth  Daniel  Rowland  y  glynodd.  Ai  efe 
oedd  y  pedwerydd  offeiriad,  oedd  yn 
bresenol  gyda  Rowland,  Wilhams,  a 
Howell  Davies,  yn  Nghymdeithasfa  Llan- 
trisant  yn  y  flwyddyn  1750,  pan  y  pender- 
fynwyd  tori  pob  cysylltiad  â  Harris,  nis 
gwyddom.  Ar  y  naill  law,  nid  ydym  yn 
adnabod  unrhyw  offeiriad  arall  oedd  yn 
fyw  ar  y  pryd,  a  fuasai  yn  debyg  o  gael  ei 
alw  i'r  cyfryw  gyfarfod.  Ar  y  llaw  arall, 
prin  y  mae  y  dybiaeth  yn  gyson  â  phresen- 
oldeb  Peter  WilHams  yn  Nghymdeithasfa 
gyntaf  plaid  Harris  yn  St.  Nicholas.  A 
pha  beth  oedd  ei  neges  yn  St.  Nicholas, 
sydd  ddirgelwch.  Amlwg  yw  nad  aeth 
yno  gyda'r  bwriad  i  ymuno ;  gwrthododd 
hyny  yn  bendant.  Braidd  na  ellid  tybio 
mai  ei  amcan  oedd  ceisio  rhwystro  rhwyg, 
cyn  i  bethau  fyned  yn  rhy  bell  ;  oblegyd 
pan  y  gwnaeth  Harris  araeth,  yn  gosod 
allan  ddrygedd  ymddygiad  Rowland  a'i 
ganlynwyr,  a'r  anmhosiblrwydd  i  uno  â 
hwynt  heb  iddynt  edifarhau  mewn  sach- 
Han  a  Uudw,  aeth  Peter  Wilhams  allan, 
ac  ni  fu  unrhyw  gyfathrach  rhyngddo, 
mor  bell  ag  y  gwyddom,  â  "  phobl  Harris" 
tra  y  buont  yn  blaid  ar  wahan.  Pan  y 
gwnaed  heddwch  rhwng  Harris  a'r  Metli- 
odistiaid,  yn  mhen  tair-blynedd-ar-ddeg 
gwedi,  yr  oedd  Peter  Williams  yn  un  o 
brif  ddynion  y  Gymdeithasfa.  Braidd 
nad  ystyrid  ef  y  nesaf  at  Rowland.  Ac  yr 
ydym  yn  cael  ei  fod,  yn  ogystal  a'r 
arweinwyr  eraill,  yn  derbyn  y  Diwygiwr 
o  Drefecca  yn  ol  gyda  breichiau  agored. 


Eithr  nid  ydym  yn  cael  fod  cyfeillgarwch 
arbenig  yn  ffynu  rhyngddo  ef  â  Harris  ; 
dau  brif  gyfaill  y  diweddaf,  hyd  ei  fedd,  er 
y  cymylau  a  godai  rhyngddynt  weithiau, 
oedd  Daniel  Rowland,  a  WiIIiams,  Pant- 
ycelyn.  Yr  oedd  ei  enaid  wedi  ymglymu 
am  y  ddau  hyn,  fel  eiddo  Jonathan  wrth 
Dafydd. 

Derfydd  yr  Hunangofiant  a  gyfansodd- 
wyd  gan  Peter  WiIIiams  gyda  hanes  ei 
daith  gyntaf  i  Ogledd  Cymru.  Ychydig  o 
hanes  manwl  a  feddwn  am  dano  o  hyny 
allan.  Y  mae  yn  amlwg,  niodd  bynag, 
mai  fel  pregethwr  teithioì  y  treuliodd  ei 
oes,  ac  iddo  drafaelu  hoU  Gymru,  o  Gaer- 
gybi  i  Gaerdydd,  ddegau  o  weithiau. 
Meddai  gymhwysderau  arbenig  tuag  at 
deithio  y  wlad  yr  adeg  hon.  Yr  oedd  ei 
gorph  yn  gadarn  a  gwydn,  fel  y  gallai 
ddal  pob  math  o  dywydd  ;  ei  yspryd  oedd 
wrol  a  hyf,  ac  ni  ddychrynai  rhag  llid  yr 
erlidwyr  ;  yr  oedd  ei  ddoniau  gweinidog- 
aethol  mor  enillgar,  fel  yn  aml  y  byddai 
yn  swyno  ei  wrthwynebwyr  heb  yn  wybod 
iddynt  ;  ac  yr  oedd  ei  ddyoddefgarwch  a'i 
ymroddiad  yn  ddiderfyn.  A  dylid  cofio, 
mai  nid  myned  yn  ol  cyhoeddiad,  wedi 
cael  ei  drefnu  yn  fanwl,  y  byddai,  o  leiaf 
yn  nechreuad  ei  lafur,  a  chyfeillion  caredig 
yn  dysgwyl  am  dano  ac  yn  barod  i'w 
groesawi  yn  mhob  lle ;  ond  byddai  raid 
iddo  weithio  ei  ffordd  yn  mlaen  goreu  y 
medrai,  gan  anfon  rywsut  a  rhywffordd  i 
hysbysu  ei  fod  yn  dyfod  ;  ac  efallai  mai  yr 
unig  dderbyniad  a  gaffai,  fyddai  IIu  o 
erlidwyr  yn  ei  aros,  gyda  cherig  a  phast- 
ynau  yn  eu  dwylaw,  a  llidiowgrwydd 
lonaid  eu  hyspryd.  Nis  gallwn  ddych- 
ymygu  am  fawredd  ei  ddyoddefaint. 
Mewn  Ilythyr  a  ysgrifenwyd  ganddo 
•'lonawr  3,  1747,  adrodda  iddo  ef  ac  eraill 
gael  eu  dal  yn  eu  gwely  yn  Rhosllanerch- 
grugog,  trwy  warant  wedi  cael  ei  harwyddo 
gan  Syr  Watkin  Williams  Wynne  ;  idd- 
ynt  fod  tan  arholiad  gan  Syr  Watkin,  yn 
ei  balas,  hyd  yr  hwyr,  heb  gael  tamaid  i'w 
fwyta  na  thracht  i  yfed ;  ac  i'r  prawf 
orphen  trwy  iddo  ef  gael  ei  ddirwyo  o 
ugain  punt,  a  phob  un  o'i  wrandawyr  o 
bum'  swUt  yr  un.  Wedi  cyhoeddi  y  dded- 
fryd  goUyngwyd  hwy  yn  rhydd.  Eithr  o 
gwmpas  deg  o'r  gloch  y  nos  dyma  y  cwn- 
stabli,  a'r  chujcìmarden,  yn  llety  Peter 
W^illiams,  gan  hawlio  y  ddirwy.  Gom- 
eddodd  yntau  dalu.  Yna,  y  prif  gwnstab 
a  afaelodd  yn  ei  fraich,  a'r  churcìiwarden  a 

wthiodd  ei  law  i'w  logell,  gan  gymeryd  yr 
holl  arian  oedd  ganddo  ar  y  pryd,  sef  punt 
a  dwy  geiniog.  Ac  felly  y  terfynodd  yr 
helynt. 

Éi  brif  elynion  oeddynt  offeiriaid  Eglwys 
Loegr.  Deuai  rhai  o  honynt  yn  aml  i'w 
gyfarfodydd  i  derfysgu  ;  a  phan  na  fyddent 
yn  bresenol,  yr  oeddynt  wedi  gofalu  cyflogi 
dihyrod  i  gyflawni  y  gwaith.  Pregethai 
unwaith  yn  y  Garnedd  Fawr,  yn  Môn,  a 
daeth  clerigwr  yn  mlaen,  a  fuasai  yn  gyd- 
ysgolor  ag  ef  yn  athrofa  Caerfyrddin. 
"  Ffei,  Peter,"  meddai  yr  off"eiriad  ;  "  pa 
fodd  y  meiddi  bregethu  mewn  lle  anghys- 
egredig  ?  "  Ebai  yntau  yn  ol :  "  Maddeu- 
wch  fy  anwybodaeth  ;  yr  oeddwn  i  yn 
tybio  fod  y  byd  oll,  er  pan  y  sangodd  Mab 
Duw  arno,  yn  gysegredig  i  efengyl  Crist." 
Dro  arall,  pan  ar  un  o'i  deithiau  yn  Sir 
Fôn,  safai  i  bregethu  yn  ymyl  tafarndy  yn 
Rhosllugwy.  Eithr  ymgasglasai  torf  o 
greaduriaid  diriaid,  y  rhai  a  benderfynas- 
ent  ei  rwystro  i  lefaru.  Ni  chaniateid  i'r 
pregethwr  fyned  i'r  tŷ,  ac  ni  chaffai  ei 
anifail  le.  Ar  hyn,  yn  hoUol  foneddigaidd, 
ond  yn  ddiegwan  o  ffydd,  rhoddodd  yr 
emyn  ganlynol  allan  i'w  chanu  : — 

"  Yr  Arglwydd  bia'r  ddaear  lawr, 
A'i  llawuder  mawr  sydd  eiddo  ; 
Yr  Arglwydd  bia  yr  holl  fyd, 
A'r  bobl  i  gyd  sydd  ynddo." 

Cymaint  oedd  y  dylanwad  cydfynedol  a 
rhoddiad  allan  yr  emyn,  fel  y  darfu  i'r 
terfysgwyr  daflu  y  pastynau,  yn  nghyd  a'r 
cyrn,  a  hoU  daclau  yr  aflonyddwch  o'u 
dwylaw ;  cafodd  y  pregethwr  dawelwch 
hoUol  i  draethu  cenadwri  ei  Dduw ;  ac  yn 
yr  odfa  hono  achubwyd  amryw  a  fuont 
gwedi  hyny  yn  golofnau  cedyrn  dan  achos 
y  Gwaredwr  yn  Sir  Fôn. 

Nid  yn  y  Gogledd  yn  unig  y  bu  Peter 
Williams  dan  erledigaeth,  cafodd  ei  gam- 
drin  aml  i  dro  yn  y  Dê,  ac  hyd  yn  nod  yn 
ei  sir  ei  hun.  *Pregethai  un  prydnhawn 
Sabbath  mewn  lle  a  elwir  Cwmbach,  yn 
gyfagos  i  eglwys  y  plwyf.  Safai  y  pre- 
gethwr  ar  gareg  farch  yn  yr  awyr  agored, 
a  daethai  torf  yn  nghyd  i  wrando.  Gyda 
ei  fod  wedi  dechreu  pregethu,  dyma  heHwr 
Mr.  Pryse,  Plasnewydd,  yr  hwn  foneddwr 
oedd  yn  ynad  heddwch,  yn  dyfod  i'r  lle. 
Gwelid  fod  yn  mwriad  yr  heliwr  i  greu 
terfysg,  a'i  fod,  trwy  yfed  cyflawnder  o 
wirodydd,  wedi  parotoi  ei  hun  i'r  gwaith. 
Nesaodd  at  y  gynulleidfa,  gan  fytheirio 
llwon  a  rhegfeydd,  a  chrochlefain  yn  erbyn 

*  Methoiistiaeth  Cymnc. 


cynal  cyfarfod  o'r  fath.  Ymatahodd  Mr. 
W'ifliams  dros  enyd,  a  gofynai  ai  nid  oedd 
yno  neb  a  allai  berswadio  yr  aflonyddwr  i 
fyned  aUan.  Aeth  dau  ẁr  ato,  un  o  ba 
rai  ydoedd  Henry  Pugh,  y  rhai  a'i  hatal- 
iasant  i  ruthro  ar  Mr.  WilUams,  eithr  a'i 
harweiniasant  ef  ymaith.  Wrth  ei  fod  yn 
myned,  galwodd  Peter  WiUiams  sylw  y 
gynuUeidfa  ato,  ac  mewn  modd  ofnadwy  o 
ddifrifol,  dywedodd  :  "  Os  wyf  fi  yn  genad 
dros  Dduw  wrth  lefaru  yma  heddyw,  chwi 
a  gewch  weled  mai  nid  fel  dyn  araU  y  bydd 
y  dyn  yna  farw."  Gwir  oedd  ei  eiriau. 
Yn  mhen  naw  diwrnod  gwedi,  syrthiodd  i 
bwU  glo  dwfn,  fel  y  bu  farw  gwedi  ei 
ddryUio  yn  arswydus.  "  Diau  fod  Duw  a 
farna  ar  y  ddaear." 

I  Yn  NghydweU,  tref  fechan  heb  fod  yn 
nepeU  o'i  gartref,  cafodd  driniaeth  mor 
arw  a  dim  a  dderbyniodd  yn  ystod  ei  oes. 
Ymddengys  fod  y  Ue  yn  enbyd  o  annuwiol. 
Ceir  traddodiad  ddarfod  i  HoweU  Harris 
gael  ei  gamdrin  yn  dost  yno  pan  yn  gwneyd 
ymgais  am  bregethu  yr  efengyl.  Aeth 
Peter  WiUiams  yno  un  prydnhawn  Sab- 
bath,  gan  sefyU  ar  gareg  farch  yn  ymyl  tỳ 
g\Vr  o'r  enw  John  Rees.  Ar  hyny,  dyma 
haid  o  oferwyr  yn  dyfod  i  aflonyddu  arno, 
y  rhai  a  flaenorid  gan  ddyn  mawr,  garw 
yr  olwg  arno,  a  elwid  Deio  Goch,  a 
rhywun  araU.  Yr  oedd  Mr.  WiUiams 
wedi  darllen  penod  o'r  Beibl,  ac  ar  fyned  i 
weddi,  pan  y  neidiodd  Deio  Goch  ato,  gan 
gipio  y  Beibl  o'i  law,  a'i  dynu  i  lawr  oddiar 
y  gareg  ar  ba  un  y  safai.  Yr  oedd  y 
dihyrwyr,  meddir,  wedi  cael  eu  gosod  ar 
waith  gan  offeiriad  y  plwyf ;  ac  yr  oeddynt 
wedi  ymgymhwyso  at  y  gorchwyl  oedd 
ganddynt  mewn  Uaw  trwy  ymlenwi  â  diod 
gref.  Yr  oedd  y  pregethwr,  beUach,  yn  ei 
gafael.  Curasant  ef  yn  ddidrugaredd  a'u 
fíyn  ;  yn  ganlynol,  gosodasant  ef  ar  ei 
geffyl,  a  gyrasant  hwnw  ar  hyd  y  morfa, 
gan  ei  symbylu  i  neidio  dros  ffosydd 
mawrion  ;  a  rhyfedd  ydoedd  na  fuasai  yr 
anifail  wedi  tori  ei  goesau,  a'r  hwn  a'i 
marchogai  wedi  tori  ei  wddf.  Yn  nesaf, 
cymerasant  y  pregethwr  i'r  tafarn,  gan 
benderfynu  ei  feddwi,  a  thrwy  hyny  ei 
wneuthur  yn  destun  gwawd.  Gofynent 
iddo  :  "  A  wnewch  chwi  yfed  ?  "  "  Gwnaf, 
fel  ych,"  oedd  yr  ateb.  Estynwyd  y  ddiod 
iddo  ;  yntau,  yn  ddirgel,  a'i  tywaUtai,  nid 
i'w  enau,  ond  i'w  fotasau,  nes  yr  oedd  y 
rhai  hyny  yn  Uawnion.  Wrth  ei  weled' 
mor    hwyr    yn    dychwelyd,    anfonodd   ei 

t  Ibid. 

briod  y  gweision  i  edrych  am  dano,  a 
thrwy  eu  cymhorth  amserol  hwy  y  cafwyd 
ef  yn  rhydd  o  grafangau  yr  anwariaid. 

Ofer  fyddai  ceisio  adrodd  yr  oU  a  ddy- 
oddefodd  Peter  Wilhams,  yn  ei  lafur  o 
blaid  yr  efengyl  yn  Nghymru.  Adroddir 
iddo,  yn  y  flwyddyn  1766,  fyned  i  Lanrwst, 
gan  amcanu  pregethu  wrth  neuadd  y  dref. 
Gyda  ei  fod  yn  dechreu,  dyma  lances  o 
forwyn  yn  dyfod  allan  o  dŷ  oedd  gerllaw, 
ac  yn  ymosod  arno  a'i  holl  egni,  trwy  luchio 
wyau  gorllyd  ato,  nes  yr  oedd  ei  ddillad 
mewn  cyflwr  enbyd.  Yn  mhen  amser, 
gwelodd  y  ferch  fod  perthynas  agos  iddi, 
o'r  enw  Gabriel  Jones,  yn  sefyll  yn  ymyl  y 


osododd  ar  y  dihyrwyr,  gan  eu  chwalu  yn 
chwimwth  ar  bob  llaw,  ac  achubodd  y 
diniwed  o'u  dwylaw.  Cymerodd  y  pre- 
gethwr  adref  i'w  dŷ  yn  ganlynol,  a  chwedi 
gweini  iddo  bob  ymgeledd  angenrheidiol, 
aeth  i'w  ddanfon,  dranoeth,  dair  milltir  o 
ffbrdd,  rhag  iddo  syrthio  drachefn  i  ddwy- 
law  yr  erUdwyr.  Ni  chymerai  Richard 
Roberts  arno  ei  fod  yn  bleidiwr  i'r  Meth- 
odistiaid.  EglwyswT  ydoedd,  ac  felly  y 
parhaodd  trwy  ystod  ei  oes ;  ond  pryd- 
íerthid  ei  gymeriad  â  Uawer  o  rinweddau 
dynol  a  Christionogol,  ac  nis  gallai  oddef 
gweled  gweinidog  yr  efengyl  yn  cael  ei 
anmharchu. 


(_i;-:li,ii.i,i>n  \i.-,  1.1,1;  li,andyí'í:ilog. 
[P)-esivylfod  Peter  [Filliams.] 


pregethwr,  a  bod  yr  wyau  weithiau  yn  ei 
daro  ef.  Mewn  canlyniad,.  hi  a  ymatahodd. 
Eithr  wedi  iddi  hi  beidio,  dyma  haid  o 
oferwyr  yn  gafaelu  ynddo,  ac  yn  ei 
lusgo  at  yr  afon.  Yno,  rhai  a  ddalient 
ei  freichiau  i  fynu  ;  eraill  a  godent  ddwfr 
o'r  afon,  ac  a'i  harllwysent  i'w  lawes  ;  a 
chan  fod  yr  hin  yn  rhewllyd  ac  yn  oer,  yr 
oedd  ei  fywyd  mewn  perygl.  Anhawdd 
gwybod  beth  a  fuasai  y  canlyniad,  oni  bai 
i  Richard  Roberts,  Tymawr,  g\vr  cyfrifol, 
o  gymeriad  da,  ac  yn  meddu  corph  cryf, 
ddyfod  heibio  megys  ar  ddamwain.  Cyff- 
rodd  yspryd  hwn  ynddo  pan  ddeallodd 
beth    oedd    yn    myned    yn    mlaen  ;    ym- 


Dyoddef  yn  gyffredin  a  wnelai  Peter 
WiIIiams,  heb  wneyd  unrhyw  ymgais  i 
amddiffyn  ei  hun ;  dyna,  hefyd,  arferiad 
cyffredinol  y  Methodistiaid  cyntaf,  ond 
ambell  i  dro  rhedai  eu  hamynedd  i'r  pen, 
ac  appelient  at  gyfraith  y  wlad.  "■  Un 
waith  yr  ydym  yn  cael  ddarfod  i  Mr. 
Williams  gael  ei  gamdrin  yn  enbyd  yn 
Ninbych  ;  ac  nid  digon  gan  yr  erlidwyr 
oedd  ei  guro,  eithr  yspeiliasant  ef  o'r  oll  a 
feddai,  W^edi  iddo  ddychwelyd  adref  i'r 
Deheudir,  adroddodd  yr  hanes  wrth  ei 
gyfeillion.       Cyffirodd     y     rhai     hyny,     a 

*  Methodistiaeth  Cymru. 

chasglasant  arian  i'w  amddiífyn.  Rhodd- 
wyd  yr  achos  yn  llaw  cyfreithiwr  a  bres- 
wyhai  yn  Aberhonddu.  Mewn  canlyniad, 
gwysiwyd  wyth  o"r  prif  faeddwyr  i  Lun- 
dain,  i  sefyll  eu  prawf,  ac  yn  eu  mysg  yr 
oedd  dyn  ieuanc  yn  perthyn  i  un  o'r 
teuluoedd  mwyaf  cyfrifoL  Meddai  hwn 
ddigon  o  gyfoeth  i  gyflogi  y  dadleuwyr 
goreu  o"i  blaid  ;  ond  methodd,  er  pob 
ymdrech,  yn  ei  amddiffyniad,  a  chafwyd  y 
rhai  a  gyhuddid  oll  yn  euog.  Y  gosp  a 
roddid  arnynt  oedd  eu  dihatru  o  nodded  y 
gyfraith  (outlmi>yy).  Trodd  y  teimlad, 
bellach,  yn  eu  herbyn.  Dywedai  pawb 
mai  cyhawn  oedd  eu  cosp.  Gan  hyny,  yr 
oeddynt  yn  esgymunedig,  ac  ni  allent  aros 
yn  y  wlad.  Bu  farw  rhai  o  honynt  yn 
fuan  o  ymollyngiad  meddwl ;  eraill  a 
giHasant  o'r  golwg,  ac  ni  chlybuwyd  am 
danynt  mwy.  Am  y  g\vr  ieuanc  cyfoethog, 
bu  yn  nghudd  ac  yn  alltud  hyd  nes  y 
darfu  i'w  rieni  allu  prynu  ei  ryddid  iddo, 
a'i  ddwyn  drachefn  dan  nawdd  y  gyfraith. 
Dywedir  i'r  ddedfryd  hon  ddwyn  dirfawr 
ymwared  i'r  crefyddwyr,  ac  i  arswyd  eu 
herhd  ddisgyn  ar  y  gwŷr  mawr. 

Fel  y  darfu  i  ni  sylwi,  pregethwr  ath- 
rawiaethol  oedd  Peter  Wihiams  yn  benaf. 
Y  deaü  a'r  gydwybod  a  gyfarchai  fel 
rheol,  ac  nid  yn  aml  yr  appehai  at  y 
teimlad.  Y  mae  lle  i  gasglu  nad  oedd  yn 
gefnogol  iawn  i'r  tori  allan,  a'r  mohanu,  a 
fyddai  yn  cydfyned  a'r  diwygiadau.  Ac 
eto,  torai  y  cynulleidfaoedd  allan  mewn 
clodforedd  a  mawl,  nid  yn  anaml,  tan  ei 
weinidogaeth  ef  ei  hun.  Pan  yr  ymwel- 
ai  Howell  Harris  â  Llangeitho  un  tro, 
wedi  iddo  ymgymodi  a'r  Methodistiaid, 
Peter  Wilhams  oedd  yn  pregethu  yn  y 
Gymdeithasfa,  ac  aeth  yr  holl  gynulleidfa 
yn  fflam,  nes  yr  oedd  enaid  y  Diwygiwr 
o  Drefecca  yn  Uawenychu  ynddo.  Ceir  cof- 
nod  tra  dyddorol  am  dano  yn  nydd-lyfr  un 
o  "deulu"  Trefecca.  Daeth  ar  daith  i 
Frycheiniog,  gwedi  marw  Harris,  gan 
bregethu  efengyl  y  deyrnas,  ac  nid  oedd 
am  ddychwelyd  heb  ymweled  â  Threfecca. 
Evan  Moses  a  lywodraethai  yno  ar  y 
pryd,  ac  ymddengys  ei  fod  yntau  yn  ang- 
hefnogol  i  bob  arddangosiad  o  deimlad 
mewn  cyfarfod  crefyddol.  A  ganlyn  yw  y 
cofnod  :  "  Dydd  Mercher,  6  Gorphenaf, 
1774.  Pregethodd  Peter  WiUiams  yma. 
Aeth  Gwen  Yaughan  i  neidio.  Yr  oedd 
Evan  Moses  yn  dra  anfoddlawn,  a  mynai 
beri  iddi  fod  yn  llonydd.  Eithr  yr  efryd- 
wyr  (yn  athrofa  yr  larlles  Huntington)  a 
gymerent    ei    phíaid.        Eithr    efe    (Evan 


Moses)  a  ddygodd  dystiolaeth  yn  ei  her- 
byn  gyda  brwdfrydedd  priodol,  ac  a  ddy- 
wedodd  wrth  Mr.  Wilhams  y  byddai  raid 
iddo  roddi  cyfrif  am  gefnogi  y  fath  deim- 
ladau  anmhriodol.  Hònai  nad  oedd  hyn 
ond  nwyd,  a  bod  gwahaniaeth  mawr 
rhwng  calon  ddryUiog  ac  yspryd  cystudd- 
iedig,  ag  yspryd  cyfan  a  balch,  fel  ei 
heiddo  hi,  y  rhai  a  wrthwynebent.  Aeth 
Mr.  Wihiams  o'r  pwlpud  ar  unwaith,  pan 
ddywedodd  Evan  Moses  wrtho  y  byddai 
raid  iddo  roddi  cyfrif,  gan  ateb,  y  byddai 
raid  iddo,  yn  ddiamheu."  Felly  y  terfyna 
y  cofnod,  ac  awgryma  fod  Peter  Wilhams 
yn  tueddu  at  fod  o'r  un  syniad  ag  Evan 
Moses  gyda  golwg  ar  neidio  a  mohanu. 

Y  mae  yn  bur  sicr  ddarfod  i  Peter  Wil- 
Uams,  heblaw  teithio  Cymru  ar  hyd  ac  ar 
led  lawer  gwaith,  fod  yn  foddion  i  gychwyn 
Uawer  o  achosion  crefyddol  yn  ei  sir  ei 
hun.  Efe,  fel  y  cawn  weled  eto,  a  adeil- 
adodd  gapel  Heol-y-dwr,  Caerfyrddin,  a 
hyny,  gan  mwyaf,  os  nad  yn  gyfangwbl, 
ar  ei  draul  ei  hun.  Pe  na  buasai  ond 
am  ei  lafur  fel  efengylydd,  haeddai  gofifa- 
dwriaeth  barchus,  a  Ue  uchel,  yn  mysg  y 
Tadau  Methodistaidd  ;  eithr  nid  gormod 
dweyd  mai  mewn  cylch  arall  y  cyflawnodd 
waith  pwysicaf  ei  fywyd,  ac  y  gosododd  ei 
gydgenedl  tan  y  rhwymedigaeth  fwyaf 
iddo.  Yr  ydym  yn  cyfeirio  at  ei  lafur  fel 
esboniwr.  Darfu  i'w  waith  yn  dwyn  allan 
y  Beibl  mawr,  yn  nghyd  a  sylwadau  ar 
bob  penod,  yn  y  flwyddyn  1770,  greu 
cyfnod  newydd  yn  hanes  llenyddiaeth  gref- 
yddol  Cymru.  Ychydig  iawn  a  wnaethid 
yn  y  cyfeiriad  yma  o'r  blaen.  Ymddengys 
ddarfod  i'r  Parch.  Evan  Evans,  "  bardd 
ac  offeiriad,"  fel  ei  gelwir  weithiau,  eithr 
sydd  yn  fwy  adnabyddus  wrth  ei  enw 
barddonol,  leuan  Brydydd  Hir,  ddechreu 
ysgrifenu  sylwadau  ar  y  Beibl,  ar  gynllun 
nid  annhebyg  i  eiddo  Peter  WUIiams. 
Eithr  dros  nifer  fechan  o  lyfrau  cyntaf  yr 
Hen  Destament  yn  unig  yr  aeth  efe,  ac  ni 
chafodd  yr  hyn  a  ysgrifenodd  erioed  ei 
argraff'u.*  Yr  unig  Iyfr  Cymreig  o  natur 
esboniadol,  a  gawsai  ei  gyhoeddi  yn  flaen- 
orol  i  Feibl  Peter  Williams,  mor  bell  ag  y 
gwyddom,  oedd  Cysondeb  y  Pedair  Efengyl, 
gydag  agoriad  byr  a  nodau  athrawus,  ar  yr 
hyn  a  dybid  yn  dywyll  ac  anhaic'saf  ynddynt, 
gan  y  Parch.  John  Evans,  A.C.  Cawsai 
John  Evans  ei  ddwyn  i  fynu  yn  y  Meini 
Gwynion,  ger  Llanarth,  ond  gwasan- 
aethai  yn  Plymouth,  ac  felly,  fel  "  Oífeir- 

*  Llyfryddiacth  y  Cymry,  tudal.  513. 

iad  PlymoLith  "  yr  adwaenid  ef  yn  ei  sir 
enedigol.  Er  ddarfod  i'r  Cysondeb  ym- 
ddangos  yn  y  liwyddyn  1765,  sef  tua 
phum'  mlynedd  o  flaen  y  Beibl  mawr, 
rhaid  i  Mr.  Williams  ddechreu  ar  ei 
waith  lawn  mor  gynar  a  John  Evans,  os 
nad  yn  gynarach,  gan  fod  ei  faes  yn 
llawer  helaethach.  Felly,  nid  gormod 
dweyd  mai  i  Peter  Wilhams  y  perthyn 
yr  anrhydedd  o  fod  yn  dad  esboniadaeth 
Gymreig. 

Nis  gelhr  dirnad  y  dylanwad  a  gafodd 
Beibl  Peier  Williauis  ar  fywyd  ysprydol  y 
genedl.  Prynwyd  ef  gydag  awch  ;  nid 
oedd  teulu  crefyddol  o  fewn  y  Dywysog- 
aeth  yn  foddlon  bod  hebddo,  os  gallent 
rywlun  hebgor  yr  arian  i'w  bwrcasu. 
Cynilai  gweithwyr  o'u  henilHnn  bychain, 
a  braidd  nad  aent  heb  eu  beunyddiol 
ymborth,  er  mwyn  ei  feddu.  Yn  y  ddyled- 
swydd  deuluaidd,  darllenid  nid  yn  unig  y 
benod  allan  o'r  Ysgrythyr,  eithr  sylwadau 
Peter  WilHams  yn  ogystal,  a  phrin  y 
deallai  Ilawer  o  ddynion  da  a  duwiol  nad 
oedd  y  sylwadau  mor  ddwyfol  a'r  Beibl  ei, 
hun.  Ofer  fyddai  i  neb  feiddio  dweyd  gair 
-yn  ei  erbyn  ;  yr  oedd  sylw  y  Beibl  mawr  ar 
unrhyw  fater  yn  derfyn  ar  bob  ymryson. 
Edrychid  arno  gyda  y  parchedigaeth 
mwyaf,  fel  rhan  anhebgor  o  addoliad  Duw 
yn  y  teulu  ;  coffaid  y  sylwadau  yn  y 
seiadau,  a  buont  yn  ymborth  ac  yn  faeth  i 
bererinion  Seion  o'r  adeg  yr  ymddangos- 
asant  hyd  y  dydd  hwn.  Ceir  rhai  yn 
bresenol  yn  dibrisio  sylwadau  Peter  Wil- 
liams,  gan  ddweyd  na  ddaliant  eu  cymharu 
ag  amryw  o'r  esboniadau  sydd  erbyn  hyn 
wedi  eu  cyhoeddi  yn  yr  iaith  Gymraeg. 
Dywedwn  ninau  na  ddylid  eu  cymharu. 
Cyn  cael  syniad  priodol  am  werth  y 
sylwadau,  rhaid  galw  i  gof  sefyllfa  Cymru 
o  ran  manteision  addysg  pan  yr  ysgrifen- 
wyd  hwynt,  Ychydig  o  Iyfrau  oedd 
yn  y  wlad,  a'r  ychydig  hyny,  gan  mwyaf, 
allan  o  gyrhaedd  y  werin.  Yr  oedd  yr 
Ysgol  Sabbothol  heb  ei  sefydlu,  ac  yr  oedd 
yr  hen  Efengylydd  o  Gaerfyrddin  yn  tynu 
at  derfyn  ei  yrfa,  pan  yr  oedd  Mr.  Charles 
yn  anterth  ei  nerth  yn  Ilafurio  i'w  chych- 
wyn.  Ychydig,  mewn  cymhariaeth,  a 
fedrent  ddarllen,  er  fod  ysgolion  cylch- 
ynol  Griffith  Jones  wedi  gwneyd  llawer  o 
les  yn  y  cyfeiriad  hwnw.  Felly,  braidd 
nad  unig  gyfrwng  gwybodaeth  grefyddol  o 
fewn  cyrhaedd  y  lliaws  oedd  yr  hyn  a  geid 
yn  ngweinidogaeth  yr  efengyl,  ac  yn  y 
seiadau.  Fr  werin  bobl,  yn  y  sefyllfa  yr 
oeddynt  ynddi  ar  y  pryd,  nis   gellid    cael 


dim  gwell  na  sylwadau  Peter  WiIIiams. 
Ac  erbyn  cymeryd  pob  peth  i  ystyriaeth, 
y  syndod  yw  eu  bod  mor  sylweddol, 
cyfoethog,  a  chyflawn.  Ei  gynllun  ei  hun 
a  gymerodd,  ac  y  mae  ei  ddelw  ei  hunan 
ar  yr  holl  sylwadau  yn  amlwg,  er,  ar  yr 
un  pryd,  nad  oedd  yn  amddifad  o  Iyfrau 
cynorthwyol,  yn  mysg  pa  rai,  y  penaf,  -, 
efallai,  oedd  sylwadau  Osterwald,  yr  j 
Allmaenwr,  y  rhai  a  gawsent  eu  cyfieithu  / 
ychydig  yn  flaenorol.  Cadwai  Mr.  Wil- 
liams  ddau  amcan  o'i  flaen  wrth  ysgrifenu 
ei  sylwadau,  sef,  ar  y  naill  law,  gosod 
ynddynt  ddigon  o  fater,  fel  ag  i  fod  yn 
gymhorth  sylweddol  i'w  gyd-genedl  mewn 
ystyr  grefyddol ;  ac  ar  y  Ilaw  arall,  peidio 
esgyn  uwchlaw  cyrhaeddiadau  gwerin  ei 
oes,  rhag  i'w  lafur  brofi  yn  ddifudd.  Yn 
y  ddau  beth  hyn  bu  yn  dra  Ilwyddianus. 

Nid  bychan  y  Ilafur  oedd  yn  angen- 
rheidiol  tuag  at  barotoi  y  gwaith,  ac  y 
mae  yn  syn  iddo  allu  ei  gyflawni,  pan 
feddyliom  ei  fod  yn  teithio  cymaint  o 
gwmpas  gyda  phregethiad  yr  efengyl. 
Nid  bychan  oedd  yr  anturiaeth,  ychwaith, 
o  ddwyn  allan  argraffiad  yn  cynwys  8,600 
o  gopiau,  yn  arbenig  pan  y  cofir  nad  oedd 
poblogaeth  y  Dywysogaeth  y  pryd  hwnw 
fawr  mwy  nag  un  rhan  o  dair  o'r  hyn 
ydyw  yn  awr.  Llawer  o'i  frodyr,  â  pha  rai 
yr  ymgynghorasai,  a  gredent  mai  ffblineb 
oedd  meddwl  am  y  fath  beth,  ac  a  geisient 
ei  berswadio  i  roddi  i  fynu  y  syniad.  Ond 
mor  angerddol  oedd  ei  zêl,  a  chymaint  ei 
íFydd,  fel  y  gosododd  ei  wyneb  fel  callestr. 
Profodd  y  canlyniad  mai  efe  oedd  yn  ei 
le,  a  choronwyd  yr  anturiaeth  â  Ilwyddiant. 
Gwerthwyd  yr  argraffiad  cyntaf  allan  yn 
Ilwyr  yn  mhen  ychydig  flynyddoedd,  a 
daeth  galw  am  ail  argraffiad. 

Heblaw  y  Beibl  mawr,  gyda  sylwadau 
ar    bob    penod,    dygodd     Peter     Williams 
allan  y  Mynegair  Ýsgrythyyol,  yr  hwn  Iyfr,     1 
er  nad  ellir  ei  ystyried  yn  hollol  wreiddiol, 
a  f u  o  wasanaeth  dirfawr  i'r  genedl.     Siar- 
adai  Mr.  Charles  yn  uchel  iawn  am  dano, 
a  chafodd   gylchrediad   helaeth.      Iddo  ef, 
hefyd,   y   perthyn   yr  anrhydedd  o  ddwyn 
allan  y  cyhoeddiad  cyfnodol  cyntaf  yn  yr     ' 
iaith  Gymraeg,  yr  hwn  a  alwai,  Trysorfa 
Giiiybodaeth,    neu,     Yr   Eurgraîan    Cymraeg. 
Cyhoeddiad  pythefnosol  ydoedd,  pris  tair 
ceiniog  ;   pymtheg  rhifyn  o  hono  a  ddaeth 
allan.     Cyhoeddwyd    ef    yn    y     flwyddyn 
1770.       Erbyn     hyn    y    mae    cyfnodolion    ) 
Cymru  yn   IIu   mawr   iawn,  ond    Trysorfa    ' 
Gtiiybodaeth  Peter  Williams  oedd  ysgub  y 
blaenffrwyth.     Yn  ychwanegol  at  y  Beibl 

Teuluaidd,  Y  Mynegair,  yn  nghyd  â  Beibl 
John  Canne,  at  yr  hwn  y  cawn  gyfeino 
eto,  cyhoeddodd  nifer  mawr  o  fân  lyfrau, 
ar  wahanol  faterion,  rhai  yn  wreiddiol 
iddo  ei  hun,  ac  eraili  yn  gyfieithiadau 
o'r  Saesneg,  ond  oU  yn  tueddu  i  lesoh 
ei  gydwladwyr,  yn  foesol  a  chrefyddol. 
Ysgrifenodd  gryn  lawer  o  farddoniaeth  o 
bryd  i  bryd,  a  thebyg  fod  y  ddawn  bryd- 
yddol  yn  bur  gryf  ynddo,  ond  gan  fod 
Wilhams,  Pantycelyn,  yn  cydoesi  ag  ef, 
ac  yn  seren  mor  ddysglaer,  ni  ddaeth  ef  i 
lawer  o  amlygrwydd  fel  bardd.  Modd 
bynag,  gelHr  gweled  oddiwrth  hyn  oll  fod 
ei  lafur  yn  ddiderfyn,  ac  nad  oedd  ball  ar 
ei  yni. 

Yr  ydym  wedi  cyfeirio  at  y  Beibl  mawr, 
yn  nghyd  a'r  sylwadau  ynddo  ar  bob 
penod,  fel  prif  waith  Peter  WilHams,  ac 
fel  colofn  benaf  ei  anrhydedd ;  ond  yn 
nglyn  â  hyn,  hefyd,  y  cychwynodd  ei 
brofedigaethau,  a  dyma,  ,yn  y  diwedd,  a 
fu  yn  achos  iddo  gael  ei  ddiarddel  gan 
Gymdeithasfa  y  Methodistiaid.  Buasai 
yn  dda  genym  allu  pasio  heibio  hyn,  ond 
y  mae  yr  helynt  yn  un  mor  gyhoeddus,  fel 
y  rhaid  i  ni  gyfeirio  ati.  Yn  yr  argraffiad 
cyntaf  o'i  Feibl,  ceir  y  sylw  canlynol  ar  y 
benod  gyntaf  yn  Efengyl  loan  :  "  Yr  un 
yw  meddwl  Duw  a'i  ewyllys,  a'r  un  yw 
ei  ewyllys  a'i  air  (o  herwydd  nid  yw  yn 
cyfnewid),  ac  efe  a  ewyllysiodd  cyn  bod 
byd  nac  angel,  roddi  Crist  yn  ben  ar  y 
byd  ;  felly,  y  mae  Duw  yn  Dad,  Mab,  ac 
Yspryd  Glân,  o  dragywyddoldeb,  yn  ei 
ewyllys  dragy wyddol  ei  hun  ;  nid  '  mewn 
dull  angenrheidiol  o  fod,  pe  na  buasai 
rhaid  achub  un  dyn,  na  sancteiddio  un 
enaid,'  fel  y  mae  rhai  mewn  annoethineb 
yn  dywedyd  ;  eithr  am  ei  fod  yn  ewyllysio 
achub  a  sancteiddio  ;  canys  Crist  (yn  yr 
hwn  y  mae  doethineb  Duw  yn  ymddangos 
yn  benaf)  oedd  hyfrydwch  y  Tad  yn 
nechreuad  ei  ffyrdd ;  ac  yn  Alpha  ac 
Omega'  ei  holl  weithredoedd ;  yn  gytunol 
a'r  hwn  ewyllys,  Y  Gair  (yn  nghyflawnder 
yr  amser)  a  wnaetìipwyd  yn  gnawd,  ac  a 
drigodd  yn  ein  plith  ni, — ac  fe  welodd  rhai 
ei  ügoniant,  ac  a  gredasant  fod  lesu  yn 
Dduw  !  Nid  '  yn  Dduw  trwy  ordeiniad,' 
fel  y  mae  rhai  yn  ofer  siarad,  eithr  mai  efe 
yw  yr  îinig  wir  a'r  bywiol  Dduw  ;  canys  y 
mae  yr  ysgrythyr  yn  tystio  mae'r  Dyn 
lesu  yw'r  Tad  tragywyddol  ;  a  phwy 
Gristion  a  ddichon  ddyoddef  cabledd  y 
rhai  a  wadant  Dduwdod  Crist  ?  " 

Nid  yw  yn  hollol  glir  pa  beth  a  olyga 
yn    y    sylwad   hwn.      Efallai   nad    yw   y 


geiriau  yn  gwbl  annghyson  a'r  syniad  fod 
y  Duwdod  yn  hanfodi  erioed,  ac  o  angen- 
rheidrwydd  natur  yn  Dri  Pherson ;  ond 
am  y  berthynas  hanfodol  hon,  nad  oes 
genym  unrhyw  wybodaeth,  am  nad  ydyw 
wedi  ei  ddatguddio  i  ni ;  ac  mai  perthynas 
y  Personau  Dwyfol  a'u  gilydd  yn  nhrefn 
iachawdwriaeth  pechadur  yn  unig  sydd 
yn  cael  ei  dynodi  yn  yr  enwau  Tad,  Mab, 
ac  Yspryd  Glân.  Os  mai  hyn  a  feddyliai, 
bu  yn  dra  anffortunus  yn  ei  ddull  o  eirio, 
a  dweyd  y  lleiaf.  Pa  mor  fuan  y  craffodd 
yr  arweinwyr  yn  mysg  y  Methodistiaid  ar 
y  sylwad,  ac  y  dygwyd  achos  yr  awdwr 
ganddynt  i'r  Gymdeithasfa,  gan  ei  gyhuddo 
o  Sabeliaeth,  sydd  yn  anhysbys.  Y  tebyg- 
olrwydd  yw  na  ddigwyddodd  hyn  cyn  yr 
ail  argraffiad  o'r  Beibl  mawr,  a  ddygwyd 
allan  yn  y  flwyddyn  1781,  gan  ddarfod  i'r 
un  sylwad  yn  hollol  ymddangos  yn  hwnw. 
Eithr  yn  fuan  ar  ol  hyn,  daeth  y  pwnc  yn 
destun  dadleuaeth  frwd  a  phoenus  mewn 
gwahanol  Gymdeithasfaoedd.  Nid  yw 
hanes  y  ddadl  genym,  eithr  cyfeiria  Peter 
Williams  ati  yn  un  o'i  lythyrau,  a  ysgrif- 
enwyd  ganddo  tua  diwedd  ei  oes.  Fel 
hyn  y  dywed  :  "  Ond  amheu  yr  wyf  fod 
rhyw  rai  yn  cyffroi  cynhen,  trwy  adgoffa 
yr  hen  ddadl,  yn  nghylch  Maboliaeth  ein 
Hiachawdwr,  lesu  Grist ;  sef,  pa  un  ai 
trwy  genhedliad  tragywyddol  o  sylwedd  y 
Tad,  fel  y  dywed  rhai,  neu  o  herwydd  y 
natur  ddynol  a  genhedlwyd  trwy  yr  Ys- 
pryd  Glân,  fel  yr  wyf  fi,  yn  ostyngedig  yn 
meddwl,  y  cafodd  ei  alw  yn  Fab.  Salm 
ii.  7."  Profa  y  difyniad  i  ddadl  boenus 
gymeryd  Ile  ar  y  mater  yn  y  Gymdeith- 
asfa.  Y  mae  yn  sicr  fod  y  Gymdeithasfa 
yn  gyffredinol  yn  annghymeradwyo  y 
sylwad  ;  yr  oedd  yn  anmhosibl  i  Daniel 
Rowiand  yn  arbenig  beidio,  gwedi  y  safle 
a  gymerodd  yn  y  ddadl  â  Howell  Harris  ; 
a  diau  fod  WiIIiams,  Pantyçelyn,  yn 
cydweled  ag  ef.  Ar  yr  un  pryd,  tra  yr 
oedd  plaid  am  ddiarddel  yr  esboniwr  fel 
un  oedd  yn  euog  o  heresi,  safai  Rowland  a 
WiIIiams  yn  gryf  yn  erbyn  defnyddio 
mesurau  mor  eithafol.  Nid  annhebyg  fod 
yn  edifar  gan  y  ddau  na  fuasent  wedi  cyd- 
ddwyn  mwy  â  Harris  ;  yr  oedd  canlyn- 
iadau  alaethus  yr  ymraniad  yn  fyw  yn  eu 
cof ;  ac  erbyn  hyn,  yr  oedd  addfedrwydd 
oedran  a  dechreuad  henaint  wedi  dysgu 
goddefgarwch  iddynt.  Felly,  ni  fynai  y 
naill  na'r  Ilall  glywed  am  ddiarddel  Peter 
Williams,  eithr  ymfoddlonasant  ar  an- 
nghymeradwyo  ei  olygiad,  a  gweini  cerydd 
iddo.     Nid  annhebyg  fod  cerydd  Rowland 

yn  dra  llym,  ond  gwyddai  yr  Esboniwr  ei 
fod  yn  cyfodi  oddiar  gariad,  ac  felly  gallai 
ei  oddef.  Hyn  barodd  iddo  ganu  yn  ei 
farwnad  i  Daniel  Rowland  : — 

"  0,  mrawd  Eowland,  ni'th  anghofiaf, 
Ti  roddaist  i  mi  lawer  sen ; 
Ymhob  tywydd,  ymhob  dirmyg, 
Pwy  oud  ti  orchuddiai  'mhen  ?  " 

Tawelodd  yr  ystorm  am  beth  amser,  a 
chafodd  Peter  WilHams  ryddid  i  fyned  o 
gwmpas  fel  arfer,  i  bregethu  yr  efengyl, 
ac  i  werthu  ei  lyfrau.  Eithr  tua'r  flwydd- 
yn  1790,  dyma  y  dymhestl  yn  ail  gyfodi, 
a  hyny  gyda  mwy  o  gynddeiriogrwydd. 
A  ganlyn  oedd  yr  achos  :  Yn  y  flwyddyn 
a  nodwyd,  dygodd  Peter  Wilhams  aUan 
argraffiad  o  Feibl  bychan,  gyda  chyfeir- 
iadau  John  Canne  ar  ymyl  y  dail,  a 
nodiadau  eglurhaol  o'i  eiddo  ei  hun  ar  y 
godre.  Y  tebygolrwydd  yw  ddarfod  iddo 
j  .ngymeryd  a'r  anturiaeth  o  gyhoeddi  y 
Beibl  hwn  oddiar  gymeradwyaeth  ei  frodyr 
yn  y  Gymdeithasfa,  a  chydag  addewid  am 
eu  cynorthwy  tuag  at  ei  ledaeniad.  Yr 
oedd  y  nodiadau  eglurhaol  yn  cynwys 
sylwadau  ar  y  Drindod,  a  Mabolaeth 
Crist,  nid  annhebyg  i'r  sylwad  a  ym- 
ddangosasai  yn  y  Beibl  Teuliimdd ;  yn  wir, 
braidd  na  ddefnyddiai  yr  Esboniwr  ym- 
adroddion  cryfach  wrth  egluro  ei  olygiadau 
neiilduol  ei  hun.  O  angenrheidrwydd, 
tueddai  hyn  i  ail  enyn  y  tân.  Er  mwyn 
cael  gwybodaeth  helaethach  am  olygiadau 
Peter  WilHams  parthed  y  Drindod,  ni  a 
ddifynwn  ychydig  ymadroddion  allan  o 
draethawd  a  ysgrifenwyd  ganddo  yn  fuan 
gwedi  ei  dori  allan,  yr  hwn  a  eilw  yn 
Dirgelwch  Duwioldeb.  Meddai :  "  Y  mae 
yn  angenrheidiol  credu  fod  yn  uiidod  y 
Duwdod  Drindod,  sef  Tri  Pherson  yn  un 
Duw,  ac  a  eilw  yr  Ysgrythyr,  y  Tad,  y 
Mab,  a'r  Yspryd  Glân.  Ond  na  feddylied 
y  darllenydd  fod  tri  hanfod  givahanol,  canys 
fe  fyddai  hyny  yn  wrthwyneb  i  ìindod  y 
Duîí'dod.  Nage,  eithr  y  maent  yn  Dri 
Pherson  mewn  un  hanfod."  Beth  a  allai 
fod  yn  fwy  uniongred  ?  Yn  nes  yn  mlaen, 
cawn  :  "  Y  Tad  yw  ffynhon  y  Duwdod, 
canys  Duw  trwy  yr  Yspryd  a  genhedlodd 
y  Mab  o  Fair  y  Forwyn.  Ac,  fel  y  dywed 
y  Credo,  y  mae  yr  Yspryd  yn  deilliaw 
oddiwrth  y  Tad  a'r  Mab."  Eithr  yn  fuan 
yr  ydym  yn  dyfod  ar  draws  cymysgedd  ; 
cymysgedd  syniadau,  yn  gystal  ac  an- 
eglurder  geiriad  :  "  Y  sawl  a  ddysgir  gan 
Dduw  i  weled  y  fendigedig  Drindod  yn 
nghnawd  y  dyn  Crist  lesu  (pa  mor  ddifíyg- 
iol  bynag  fyddont  mewn  dysgeidiaeth 
Rhan  VIII. 


ddynol),  hwy  a  fedrant  dystiolaethu  trwy 
brofiad  fod  yr  olwg  arno  yn  adfywio  eu 
heneidiau."  Eto  :  "  Ni  feiddiaf  fi  ddweyd 
fod  Trindod  yn  angenrheidiol  i  hanfod 
Duw,  fel  y  mae  rhai  yn  rhyfygus  haeru ; 
eithr  mi  a  ddywedaf,  ac  yr  wyf  yn  credu, 
fod  y  Drindod  yn  gwbl  angenrheidiol  i 
ddatguddio  Duw  i  etifeddion  bywyd  tra- 
gywyddol."  Eto :  "  Un  yw  Duw,  a'r 
Mab  ynddo  fel  brigwydd  {misletoe)  yn  y 
pren,  yn  byw  ar  nodd  y  pren,  heb  un 
gwreiddyn  gwahanol."  Eto :  "^//  Ber- 
son,"  meddynt  (sef  gwrthwynebwyr  Peter 
\\'illiams),  "  wedi  ei  genhedlu  gyda  Duw  ! 
Y  mae  yn  anmhosibl  i  Dduw  genhedlu 
Duw  arall ;  os  darfu  Duw  genhedlu  Duw, 
rhaid  fod  yr  un  a  genhedlwyd  yn  Ilai  na'r 
hwn  a'i  cenhedlodd.  Onid  yw  y  cyfryw 
athrawiaeth  ddisail  yn  waradwydd  i  Grist- 
ionogrwydd  ?  "  Eto  :  "  Nid  yw  yr  Ail 
Berson  a  genhedlodd  Duw  yn  nhragywydd- 
oldeb,  allan  o  hono  ei  hun,  ar  ei  ddelw  ei 
hun,  ond  person  dychymygol,  nad  oes  son  am 
dano  yn  y  Beibl."  Eto  :  "  Fel  y  mae'r  Tri 
Pherson  wedi  ymbarotoi  i  waith  iachawd- 
wriaeth  ;  neu,  fe  ellir  dweyd,  y  mae  Duw 
wedi  addasu  ei  hun  dan  y  tri  enw,  Tad, 
Mab  ac  Yspryd."  Rhaid  addef  y  cynwysa 
y  difyniadau  uchod  ymadroddion  dyeithriol, 
a  dweyd  y  Ileiaf,  am  y  Drindod,  ac  am 
berson  ein  Harglwydd  ;  ac  oni  thybir  eu 
bod  yn  cael  eu  hachosi  gan  gymysgedd 
iaith  a  syniad,  a  chan  anfedrusrwydd  i 
gyflwyno  ei  olygiadau  i'r  cyhoedd  mewn 
iaith  glir,  nis  gellir  rhyddhau  yr  Esboniwr 
oddiwrth  y  cyhuddiad  ei  fod  yn  tueddu  yn 
gryf  i  gyfeiriad  Sabeliaeth. 

Darfu  i  beth  arall  yn  nglyn  â  dygiad 
allan  ei  argraffiad  o  Feibl  John  Cannc 
chwerwi  y  teimlad  yn  erbyn  Peter  Wil- 
liams  yn  ddirfawr,  sef  ei  waith  yn  newid 
y  cyfieithiad  mewn  amrywiol  fanau.  Yn 
ngholwg  Ilawer  o'r  Methodistiaid,  yr 
oedd  y  cyfieithiad  Cymraeg  o'r  Ysgrythyr 
lân  agos  mor  ysprydoledig  a'r  Ysgrythyr 
ei  hun  ;  rhyfyg  enbyd  yn  eu  golwg  fyddai 
i  neb,  pa  mor  ddysgedig  bynag  y  gallai 
fod,  geisio  newid  gair  neu  ymadrodd  ynddo ; 
a  phwy  bynag  feiddiai,  caff'ai  deimlo  pwys 
eu  hanfoddlonrwydd.  Pan  ddeallwyd 
ddarfod  i  Peter  WiIIiams  ryfygu  newid  y 
cyfieithiad,  cododd  cri  cyffredinol  yn  ei 
erbyn.  Cyhuddwyd  ef  o  wneyd  hyny  er 
naddu  yr  adnodau  i  ffitio  ei  gyfundraeth. 
Nid  yw  yn  ymddangos  fod  y  cyfnewidiadau 
yn  bwysig  iawn,  a  thueddwn  i  feddwl  na 
amcanai  efe,  wrth  eu  gwneyd,  gefnogi 
unrhyw   gyfundraeth  benodol  o'i  eiddo  éi 

hun  ;  ar  yr  un  pryd,  rhaid  addef  fod  rhai 
o  honynt  yn  tueddu  i  greu  drwgdybiaeth. 
Yn  Diar.  viii.  25,  lle  y  gosodir  yn  ngenau 
Crist  y  geiriau  :  "  Cyn  sylfaenu  y  mynydd- 
oedd,  o  flaen  y  bryniau,  y'm  cenhedlwyd," 
cyfìeithai  Peter  Wilhams,  "  ü  flaen  y 
bryniau  y'm  hesgorwyd."  A  chan  ei  fod 
yn  gwadu  ddarfod  i'r  Mab  gael  ei  genhedlu 
er  tragywyddoldeb,  oddigerth  yn  arfaethol, 
yr  oedd  y  newidiad  a  wnaeth  yn  peri  i 
bobl  dda  fyned  yn  ddrwgdybus  o  burdeb 
ei  amcan.  Ei  reswm  ef  oedd  fod  y  gair 
yn  yr  iaith  wreiddiol  yn  cael  ei  arfer  yn  yr 
ystyr  a  roddai  efe  iddo.  Yn  Esaiah  hii. 
10,  yn  lle  "  pan  osodo  efe  ei  enaid  yn 
aberth     dros    bechod,"    darllenai,     "  pan 


idiadau,  nid  oedd  unrhyw  newidiad  ar  y 
synwyr  ;  ond  rhwng  ysgelerder  y  trosedd, 
yn  ngolwg  llawer,  o  gyffwrdd  mewn  un 
modd  a'r  cyfieithiad  o'r  Beibl,  a'i  fod 
yn  dyfod  ar  gefn  geiriadaeth  gymysg- 
lyd,  os  nad  rhywbeth  gwaeth,  am  athraw- 
iaeth  y  Drindod,  cododd  y  hif  yn  uchel 
yn  erbyn  yr  Esboniwr  o  Gaerfyrddin. 

Cyn  canlyn  y  ddadl  i'w  therfyn,  gwedd- 
us  nodi  fod  Peter  W'iUiams  mewn  llafur 
dirfawr  gyda  gweinidogaeth  yr  efengyl  yn 
ystod  yr  hoh  amser  y  dygai  ei  argraffiad  o 
Feibl  Cannc  aUan,  megys  cyn  hyny.  Ceir 
prawf  nodedig  o  hyn  mewn  llythyr  o'i 
eiddo,  yn  ei  lawysgrif  ef  ei  hun,  sydd  ar 
gael  yn  Nhrefecca,  yr  hwn  na  argraffwyd 


^ 


'•'^•**»«'^*»sr 


CAPEL    11K(_)L- 


CAJ.iil  YliUUlN. 


osodo  efe  ei  hun  yn  aberth  dros  bechod." 
Dros  hyn,  rhydd  ddau  rheswm,  sef  fod  y 
gair  yn  y  gwreiddiol  yn  arwyddo  yr  holl 
ddyn,  a'i  fod  yntau  am  ragflaenu  cyfeil- 
iornad,  gan  fod  rhai  yn  tybio  mai  enaid 
dyn  yn  unig  sydd  yn  pechu,  ac  felly  mai 
enaid  y  Gwaredwr  yn  unig  a  ddylai 
ddyoddef.  Ond,  yn  sicr,  nid  oes  gan 
gyfieithydd  un  hawl  i  roddi  darheniad 
penodol  er  rhagflaenu  cyfeiHornad.  Yn  y 
lafed  adnod  o'r  un  benod  :  "  Efe  a  rana  yr 
yspail  gyd  â'r  cedyrn,"  darhenai,  "  Efe  a 
feddiana  yspail  y  cedyrn."  Yn  Hebreaid 
V.  9,  yn  lle  "  Efe  a  wnaethpwyd  yn  Awdwr 
iachawdwriaeth  dragywyddol,"  darllenai, 
"  Efe  a  ddaeth  yn  Awdwr  iachawdwriaeth 
dragywyddol."     Mewn  Uawer  o'r  cyfnew- 


erioed.  Yr  ydym  yn  ei  gyhoeddi  air  am 
air,  a  hythyren  am  lythyren,  fel  yr  ysgrif- 
enwyd  ef,  gan  fod  cryn  ddyddördeb  yn 
perthyn  iddo  ar  amryw  gyfrifon  :  "  Caer- 
fyrddin,  Awst  22,  1789.  Fy  nghyfeilhon, 
Ýr  wyf  yn  gobeithio  eich  bod  yn  iach,  fel, 
trwy  drugaredd,  yr  wyf  finau.  Dyma 
Gig  4  X  yn  dyfod  i'ch  dwylaw  ;  atolwg,  a 
gawsoch  chwi  bob  papurlen  a  ddylasech 
ei  chael  ?  Dywedodd  Mr.  Wosencroft 
wrthyf  i'w  gyfaill  adael  yr  un  a  ym- 
ddiriedais  iddo  ef,  naill  ai  gyda  Longfellow 
yn  Aberhonddu,  neu  yn  y  postdy.  Os 
ydych  heb  ei  chael,  mi  a  ymofynaf  yn 
fanylach.  Yr  wyf  yn  rhyfygu  diwygio 
ambell  air  yn  y  cyfieithiad  beunydd  ;  ac 
yr  wyf  yn  hyderu  ynoch,  yn  yr  Arglwydd, 

y  bernwch  yn  ddiduedd  ;  ac  os  gwelwch . 
fi  yn  cyfeiHorni,  dilynwch  yr  hen  fîordd  ! 
Yr  wy'n  meddwl  eich  bod  yn  fy  nyled  o 
brawflen,  ond  nid  ydych  yn  ofni  y  diangaf 
yn  rhy  bell  arnoch  !  Yr  wyf  yn  gweled 
Beibl  Mr.  Canne  yn  fwy  buddiol  pa  fwyaf 
y  trafodwyf  arno  ;  ac  oni  chaiff  e'  gam  yn 
y  wasg,  e'  fydd  yn  odidog.  Chwi  anfon- 
asoch  i  mi  ddwy  brawflen  y  tro  diweddaf. 
Pa  un  ai'n  fwriadol,  neu'n  ddaniweiniol, 
nis  gwn  ;  ond  yr  oedd  un  yn  rhy  ddu  !  ac 
mi  taflais  hi  heibio.  Yr  wyf  yn  myned  y 
Sabbath  nesaf  i  Gapel  Colby,  neu'r  Capel 
newydd,  ar  gyífyniau  tref  Aberteifì,  ac  yn 
bwriadu  dychwelyd  dydd  Mawrth,  i  yru'r 
gwaitìi  ymlaen  drachefn.  Llwydded  yr 
efengyl  fwy  fwy  er  gwaethaf  holl  gryfder 
y  gelyn.  A  bendith  yr  Arglwydd  fo'  ar 
bob  duwiol  amcan  a  lles  i  Sion  ac  adeil- 
adaeth  y  Jerusalem  newydd  !  yw  dymuniad 
eich  cydbererin  a'ch  cyfaill  yn  y  cariad 
a  bery  byth, — Peter  Williams."  Ym- 
ddengys  i'r  llythyr  yma  gael  ei  anfon  at  y 
gŵr  a  arolygai  yr  argraffwasg  yn  Nhref- 
ecca,  lle  yr  oedd  y  Beibl  hwn  yn  cael  ei 
argraffu.  Gwehr  fod  Peter  Wilhams,  er 
yn  dynesu  at  ei  nawfed-flwydd-a-thriugain, 
yn  flawn  Uafur  gyda  phregethu  yr  efengyl, 
ac  yn  myned  o  gwmpas,  a  hyny  i  gryn 
beflder,  yn  feunyddiol.  Gweddus  hefyd 
hysbysu  fod  y  Parch.  David  Jones,  gwein- 
idog  perthynol  i'r  Bedyddwyr,  yn  gyfranog 
ag  ef  yn  nygiad  allan  Beibl  Canne,  ond 
dywedir  mai  ar  ysgwyddau  Mr.  WilHams 
y  disgynodd  pwys  y  gorchwyl. 

Y  mae  yn  sicr  ddarfod  i'r  dymhestl 
ruthro  ar  Peter  Wilhams  yn  ei  holl  rym 
yn  y  flwyddyn  1790,  ac  i'w  olygiadau  fod 
yn  destun  dadleuaeth  chwerw  yn  amryw 
o  Gymdeithasfaoedd  y  flwyddyn  hono,  yn 
y  Dê  a'r  Gogledd.  Ei  brif  wrthwynebydd, 
fel  y  dywed  traddodiad,  oedd  y  Parch. 
Nathaniel  Rowland,  mab  yr  hen  Efengyl- 
ydd  o  Langeitho.  Yr  oedd  ef  yn  Uawn 
uchelgais,  yn  ddyn  nodedig  o  falch,  ac 
yn  awyddu  am  lywodraethu  yn  y  Gym- 
deithasfa,  a  diau  y  tybiai,  ond  iddo 
aflu  symud  Peter  WiHiams  o'r  ffordd, 
fod  y  llwybr  i'r  gadair  uchaf  yn  rhydd 
iddo.  Yr  oedd  Daniel  Rowland  yn  llesg, 
ac  yn  anafluog  i  fyned  oddicartref,  a  bu 
farw,  fel  y  gwelsom,  Hydref,  1790.  Yr 
oedd  gwendidau  henaint  wedi  cael  gor- 
uchafiaeth  ar  Wilhams,  Pantycelyn,  yn 
ogystal,  a  bu  yntau  farw  yr  lonawr 
canlynol.  I'elly,  nid  oedd  neb  o  hen 
gyfeilüon  yr  Esboniwr  yn  gallu  dyfod  i'r 
Gymdeithasfa  i'w  amddiffyn.      Eithr   dy- 

wedir  fod  Rowland,  tra  yn  annghymer- 
adwyo  golygiadau  ei  gyfaill,  yn  anfoddlawn 
i  weithredu  yn  llym  tuag  ato  ;  a  phan  y 
daeth  ei  fab,  Nathaniel,  adref  o  ryw  gyfar- 
fod,  gan  ymfifrostio  ei  fod  wedi  llwyddo 
i  gael  pleidlais  o  gondemniad  ar  Peter 
WiIIiams,  iddo  dori  allan,  a  dweyd :  "  Nat, 
Nat,  ti  a  gondemniaist  dy  well."  Yn 
cynorthwyo  Nathaniel  Rowland  yr  oedd 
Grifíìths,  Nevern,  oífeiriad  arall ;  a  phrin 
yr  oedd  neb  yn  y  Gymdeithasfa  yn  meddu 
digon  o  nerth  i  wrthwynebu  y  ddau.  Rhaid 
addef,  hefyd,  fod  Peter  Williams  ei  hun  yn 
gyndyn  a  gwrthnysig  ;  amddiffynai  ei  hun 
mewn  tôn  chwerw  ;  ni  wnai  leddfu  ei 
ymadroddion,  na  newid  ei  dduU  o  eirio,  i 
gyfarfod  â  syniadau  ei  frodyr.  Mor  wir  y 
dywediad,  fod  grym  a  gwendid  g\vr  yn 
tarddu  o'r  un  ffynhonell !  Yn  awr,  y  mae 
ewyllys  gref,  anhyblyg,  yr  hen  weinidog  o 
Gaerfyrddin,  yr  hon  a'i  daliai  yn  ngwyneb 
llid  ac  erlid  ei  elynion,  yn  peri  ei  fod 
yn  ystyfnig  pan  y  ceisiai  ei  gyfeillion  ei 
ddarbwyllo. 

Dywed  Owen  Williams,  yr  hwn  a 
ysgrifenodd  gofiant  iddo,  i'r  ddadl  gael 
ei  chychwyn  yn  Nghymdeithasfa  y  Bala, 
yn  yr  hon  yr  oedd  Daniel  Rowland  yn 
bresenol,  ac  i  Peter  WiIIiams  amddififyn 
ei  hun  mor  gadarn,  a  rhesymol,  ac  Ysgryth- 
yrol,  nes  taro  ei  wrthwynebwyr  â  mudan- 
dod  ;  a  phan  y  gofynwyd  i  Daniel  Rowland 
a  wnai  ef  ateb,  dywedodd  na  wnai,  fod  y 
mater  yn  rhy  bwysfawr,  ac  nad  oedd  A 
ganddo  ddigon  o  ddeall  i  wybod  a  ydoedd  ^ 
Peter  Wilhams  yn  cyfeiliorni,  ai  nad 
oedd.  Yr  unig  un,  meddir,  a  feiddiodd 
wrthwynebu  yn  y  Gymdeithasfa  hono 
oedd  Richard  Tibbot,  yr  hwn,  er  ei  fod  y 
wedi  ymuno  a'r  Annibynwyr,  a  ddeuai  i 
gymanfaoedd  y  Methodistiaid,  ac  a  gym- 
erai  ran  yn  y  dadleuon.  Trueni  mawr  na 
fuasai  yr  Esboniwr  wedi  cael  gwell  cofiant- 
ydd  ;  yr  oedd  Owen  WiIIiams,  heblaw 
pob  annghymhwysder  arall,  yn  Ilawn  rhag- 
farn  at  y  Methodistiaid.  Daeth  y  mater 
yn  destun  sylw  drachefn  yn  Nghymdeith- 
asfa  Aberystwyth  ;  nid  oedd  Daniel  Row- 
land  yn  bresenol  yn  hon,  ac  yma  tybir  ddar- 
fod  i  Nathaniel  Rowland  gymeryd  rhan 
flaenllaw  yn  y  ddadl.  Yn  Nghymdeithasfa 
Llanidloes,  a  gynhaliwyd  yn  y  flwyddyn 
1791,  gwedi  ymdriniaeth  faith,  ymddengys 
i'r  frawdoliaeth  ddyfod  i'r  penderfyniad 
fod  yn  rhaid  diarddel  Peter  WiIIiams, 
oddigerth  iddo  ymwrthod  a'r  syniadau  a 
gyhoeddasai,  ac  addaw  peidio  eu  cyhoeddi 
rhagllaw.  Nid  oedd  ef  yn  bresenol,  eithr 

anfonwyd  llythyr  ato  yn   ei   hysbysu  o'r 
penderfyniad,     Mewn  canlyniad,  cawn  ef 
yn  ysgrifenu  at  ei  gyfaiU  :    "  Mi  a  gefais 
lythyr  anngharuaidd  oddiwrth  y  brodyr  yn 
Llanidloes,    yr   hwn    a  barodd  i  mi  fawr 
ofid  calon."      Eithr  tynu  ei  eiriau   yn   ol 
ni  fynai,  nac  addaw  peidio  eu  cyhoeddi  yn 
olllaw;  yn  y  peth  hyn,  nid  oedd  darbwyllo 
arno,  a'r  diwedd  fu  iddo  gael  ei  Iwyr  ddi- 
arddel  yn  Nghymdeithasfa  Llandilo,  yn  y 
flwyddyn  1791.     Nid  yw  hanes  y  drafod- 
aeth  genym,  felly,  ni  wyddom  pwy  a  gym- 
erodd  ran  yn  y  ddadl.     Nid  oes  amheuaeth 
mai  prif  wrthwynebydd    Peter   WiUiams 
yma  eto  oedd  Nathaniel  Rowland,  i'r  hwn 
y   teUd    Uawer   o   barch    ar   gyfrif  ei  dad 
enwog.     Efe  yn  unig  a  ddeUr  yn  gyfrifol 
am  y  weithred  gan  draddodiad,  a  chredir 
mai  goddefol  a  fu  corph  y  Gymdeithasfa. 
Gwir  fod  y  Parch.  Thomas  Charles,  o'r 
Bala,  a'i  frawd,  y  pryd  hwnw,  Mr.  David 
Charles,    Caerfyrddin,    yn  bresenol  ;    ond 
ymddengys  iddynt  fod  yn  hoUol  ddystaw 
yn   ystod    yr    ymdrafodaeth.       Nid    oedd 
gan  y  Parch.   Thomas  Charles  un  drwg- 
deimlad   at    yr    hen    Esboniwr ;    yr    oedd 
yn     gyfoed,    a    buasai    yn    gydefrydydd, 
a'i   fab,    sef  y    Parch.    EUezer  WilUams, 
a   dywedir   ei   fod    ar    delerau   cyfeiUgar, 
os  nad  rhywbeth  mwy,  ag  un  o'i  ferched. 
Gwyddis  am  dano,  hefyd,  mai  un  o  hedd- 
ychol   fíyddloniaid  Israel  ydoedd.      Eithr 
yr  oedd  yn  gymharol  ieuanc,  ac  nid  oedd 
blynyddoedd  lawer  er  pan  yr  ymunasai  a'r 
Methodistiaid,     feUy,    prin    yr    oedd    yn 
briodol    iddo   gymeryd   rhan   mewn    dadl 
mor   bwysig,    ac   yr  oedd  yn  rhy  yswil  i 
wrthwynebu   dau   offeiriad    o  safle.      Am 
Mr.  David  Charles,  nid  oedd  yntau    ond 
dyn   ieuanc,    a    phrin   y   geUir  tybio  iddo 
agor  ei  enau.     Gwyddom  y  íìfyna  traddod- 
iad  yn    mhUth    disgynyddion    Peter   Wil- 
Uams,  hyd  y  dydd  hwn,  ddarfod  i'r  ddau 
Charles   brofi   yn    anfíyddlon   iddo    yn    y 
Gymdeithasfa,  a'u  bod  i  raddau  mwy  neu 
lai    yn   gyfrifol   am    ei    ddiarddeUad  ;    ac 
oblegyd  hyn,  na  fu  y  teimladau  goreu  yn 
fíynu  rhwng  y  ddau  deuhi  am  beth  amser. 
Os  oes  rhyw  sail  i'r  traddodiad,  y  tebyg- 
olrwydd  yw  mai  bod  yn  ddystaw  a  wnaeth- 
ant,    pan,    yn    ol    barn    cyfeiUion    Peter 
WiUiams,  y  dylent  lefaru. 

Y  mae  Uawer  iawn  o  feio  wedi  bod  ar  y 
Methodistiaid  oblegyd  eu  hymddygiad  at 
Peter  WiUiams ;  awgrymir  fod  a  fynai 
cenfigen  a'r  peth,  a'u  bod  yn  gul,  yn  an- 
frawdol,  ac  yn  hòni  anffaeledigrwydd. 
Am    Nathaniel    Rowland,     ac    eraiU    o'i 


wrthwynebwyr,    gaUent    fod   yn    cael    eu 
dylanwadu  gan  deimladau  personol,   ond 
y    mae    yn    anmhosibl    credu   hyny,    am 
gorph    y    Gymdeithasfa.      Pe    y    cawsai 
teimlad  personol  le,  diau  y  buasai  yn  troi 
o  blaid  cadw  yr  hen  Esboniwr  i  mewn,  ar 
gyfrif    ei    oedran,    ei    barchusrwydd,    a"i 
ddefnyddioldeb.      Ac  y  mae  yn  anmhosibl 
pwysleisio  gormod  ar  y  ffaith  mai   godd- 
efol   yn    benaf  a    fu    y    Gymdeithasfa   ar 
y   mater.       Dylid    cofio   hefyd   fod    pwys 
mawr  yn  cael   ei  roddi  y  pryd  hwnw  ar 
uniongrededd,  fod  cyfeiliornad  mewn  barn 
ar    brif    bynciau    yr   efengyl   yn    cael    ei 
ystyried  yn  waeth  na  chyfeiliornad  mewn 
buchedd.      Talai   ein   tadau    warogaeth    i 
wirionedd  ;    credent  fod  y  ffydd  a  rodded 
unwaith    i'r    saint    yn    werth    dyoddef   o'i 
phlegyd,   ac   yn   teilyngu  aberthu   cyfeill- 
garwch,  a  theimlad  personol  er  ei  mwyn. 
Pwy  a  faidd  ddweyd  nad  hwy  oedd  yn  eu 
Ile  ?      Ai   nid   yw   Ilawer  o'r  rhyddfrydig- 
rwydd,     a'r    goddefgarwch,    am    yr    hyn 
bethau  y  molir  yr  oes  bresenol,  pan  fyddo 
syniadau  amheus  yn  cael  eu  traethu,  yn 
codi  o   ddifaterwch,    ac   o    ddiffyg   teyrn- 
garwch  dwfn  o'r  gwirionedd  ?     Anhawdd 
peidio  tosturio  wrth  Peter  WiIIiams,  pan 
y    gwelwn    ef  yn    ei    henaint   yn    cael    ei 
alltudio  o   fysg  ei  frodyr  a'i  gyfeillion,  a 
hyny  am  amddiffyn  yr  hyn  a  ystyriai   ef 
yn  wir  athrawiaeth.    Yr  oedd  y  Gymdeith- 
asfa  hefyd  yn  wrthddrych  tosturi,  oblegyd 
yr  oedd  llygaid  Ilawer  o'r  aelodau  yn  Ilawn 
dagrau  wrth  ei  weled  yn  cael  ei  fwrw  allan. 
Meddai  Mcthodistiaeth  Cymru  :  "  Os  gwnaed 
cam  ag  ef,  o  gamsynied  y  bu  hyny,  ac  nid  o 
fwriad  ;  os  bwriwyd  ef  allan  gyda  gormod 
ffrwst    a    haerllugrwydd,    fe    wnaed    hyny 
mewn  poethder  dadl,  ac  oddiar  syfrdandod 
yr  ymryson."     Y  mae  yn  dra  sicr  genym, 
oddiar  ein  hadnabyddiaeth  o  brif  ddynion 
y  Methodistiaid  ar  y  pryd,  mai  goddefol 
a  fuont  yn  y  cam,  os  cam  hefyd  ;   ac  na 
fuasent  yn  oddefol  oni  bai  fod  cymysgedd 
syniadau    yr    Esboniwr    yn    peri    iddynt 
betruso. 

Trychinebus  iawn  i  Peter  Williams  a 
fu  ei  ddiarddeliad  gan  y  Methodistiaid, 
oblegyd  nid  yn  unig  cauwyd  capelau  yr 
enwad  rhag  iddo  gael  pregethu  ynddynt, 
ac  anghefnogwyd  yr  aelodau  i  fyned  i'w 
wrando  ;  eithr  trwy  hyny,  rhwystrwyd 
gwerthiant  y  Beibl  bychan  a  ddygodd 
allan,  neu  Feihl  Cannc.  Ymosoda  ei  fyw- 
graffydd,  Owen  Williams,  Waunfawr,  yn 
enbyd  ar  y  Methodistiaid  o'r  herwydd, 
gan  eu  cyhuddo  o  dori  amod  ag  ef.     Yn  y 

mater  yma  hefyd,  y  mae  yn  sicr  ei  fod  yn 

gwneyd  cam  â  hwynt.     Nid  oeddynt  wedi 

amodi  cefnogi  gwerthiant  llyfr  a  gynwysai 

sylwadau  oeddynt,   yn  ei    barn    hwy,    yn 

gyfeiliornus    a    pheryglus.       Os    bu    tori 

amod  yn  y  mater,  Peter  Williams  wnaeth 

hyny,    trwy    osod    i    mewn    yn    nglyn   a'r 

Beibl  nodiadau  ag  yr  oedd   y   Methodist- 

iaid    yn  flaenorol  wedi  dangos  annghym- 

eradwyaeth     hollol     o     honynt.       Mewn 

canlyniad,   arosodd   y    Beiblau    yn    llu    ar 

law    Peter    WiUiams   a    David    Jones,    a 

throdd  yr  anturiaeth  allan   yn   dra   choll- 

edus.      Gwedi   ei    ddiarddel,    elai   yr    hen 

Esboniwr  o  gwmpas  i  bregethu  fel  cynt, 

eithr    cadwai    ei    hen   gyfeillion   i    ífwrdd 

oddiwrtho.       Agorai    yr    enwadau    eraill 

eu  capelau  iddo,  ond  y  mae  lle  i  ofni  nad 

tosturi    at    ei   gyflwr,    na  chydymdeimlad 

a'i  olygiadau,  oedd  y  rheswm   am   hyny, 

yn  mhob  amgylchiad  ;  yn  hytrach,  hoífent 

j  gael    cyfle   i    dderbyn   un   ag   yr   oedd    y 

'  Methodistiaid  wedi  ei  wrthod.     Eithr  os 

tybiai  y  naill  blaid  neu  y  Ilall  y  gwnai  yr 

hen  Esboniwr  ymuno  â  hi,  gwnaeth  gam- 

gymeriad  ;    ni    ddangosodd   efe   yr   awydd 

lleiaf  am    ymuno    â   chyfundeb    crefyddol 

arall ;   yn  wir,  nid  yw  yn  ymddangos  i'r 

syniad  ddyfod  i'w  feddwl.     Eithr  gwnaeth 

apêl  drosodd  a  throsodd  at  ei  frodyr  yn  y 

Gymdeithasfa  am  ail  driniaeth  ar  ei  achos; 

y  mae  y  llythyrau  a  ysgrifenodd  ar  gael, 

ac  y  maent  yn  dangos  dysgeidiaeth,  cyd- 

nabyddiaeth  a'r  Ysgrythyr,  a   gallu   ym- 

resymu    o    radd    uchel ;    ond    dangosant 

hefyd  lawer  o  chwerwder  yspryd.     Eithr 

gan   na  ddangosai  yr  awydd  lleiaf  ei  fod 

am    dynu   dim    yn    ol,    na   rhoddi    i   fynu 

amddiffyn  ei  olygiadau  neillduol,  ni  wnai 

y  Gymdeithasfa  dderbyn  ei  apêl.     Y  mae 

ei  ymlyniad  ef  o  un  tu,  a'r  Gymdeithasfa 

o'r   tu   arall,    wrth   yr   hyn   a  ystyrid  yn 

wirionedd  ganddynt,  er  cryfed  y  cymhellion 

i  roddi  ffbrdd,  yn  ddangoseg  o  gydwybod- 

olrwydd  dwfn  yn  y  naiU  a'r  Ilall.     Eithr 

nis    gallwn    lai    na   gofidio   iddo   gael   ei 

demtio  i  fyned  i  Gymdeithasfa  y  Bala,  a 

gosod    ei    hun    a'i    hen   gyfeillion    mewn 

profedigaeth    chwerw.       Dywed    ei    fyw- 

graffydd  iddo  gael  ei  wahardd  i  bregethu 

ar  y  platform.     Yr  ydym  yn  amheus  iddo 

geisio  hyny  ;    os  do,  gwnaeth  y  cais,  gan 

wybod  mai  ei  wrthod  a  gaffai.     Nid  oedd 

rhith  o  rcswm  dros  osod  un  a  gawsai  ei 

ddiarddel  am  gyfeiliornad,  i  bregethu  yn  y 

Ile  mwyaf  cyhoeddus,  a  hyny  gan  y  blaid 

a'i  diarddelodd.     Modd  bynag,  rhwng  yr 

odfaeon,    pan    oedd    yr  heolydd  yn   Ilawn 


dynion,  safodd  Peter  Williams  "ar  gongl 
heol  i  bregethu.  Rhaid  mai  enyn  tosturi, 
a  thaflu  gwaradwydd  ar  y  Methodistiaid, 
oedd  ei  amcan.  Ar  yr  un  pryd,  gweddus 
hysbysu  na  ddywedodd  air  yn  anmharchus 
am  neb  ;  ond  iddo  yn  aml  yn  ystod  ei 
bregeth  gyfeirio  gyda  chymeradwyaeth  at 
y  pregethau  blaenorol.  Ond  yr  oedd  yn 
flin  gan  y  rhai  a'i  hadwaenent  ei  weled 
wedi  gosod  ei  hun  yn  y  cyfryw  sefyllfa. 

Nid  ymddibynai  Peter  Williams  am 
wrandawyr,  a  chyfleustra  i  bregethu,  ar 
deithio  o  gwmpas  ;  efe,  fel  y  darfu  i  ni 
sylwi,  a  adeiladasai  gapel  Heol-y-dwr, 
Caerfyrddin,  a  hyny  yn  benaf  ar  ei  draul 
ei  hun  ;  nid  yw  yn  ymddangos  fod  ym- 
ddiriedolwyr  wedi  cael  ei  gosod  ar  y  capel, 
nac  unrhyw  drosglwyddiad  o  hono  i'r 
Methodistiaid  wedi  ei  wneuthur  ;  felly,  yn 
gyfreithiol,  ei  eiddo  personol  ef  ydoedd. 
Ac  yma,  yn  benaf,  y  darfu  iddo  bregethu 
yr  efengyl  yn  mlynyddoedd  olaf  ei  oes, 
heb  fod  mewn  undeb  ag  unrhyw  blaid. 
Rhyw  bum'  mlynedd  y  bu  byw  wedi  '^ 
Cymdeithasfa  Llandilo  ;  gwanhaodd  ei 
iechyd  yn  raddol,  ac  ymollyngodd  ei 
gyfansoddiad  cryf,  eithr  daliodd  i  bregethu 
ac  i  efrydu  tra  y  medrai.  Er  dangos 
ansawdd  ei  yspryd,  difynwn  ranau  o 
Iythyr  a  ysgrifenwyd  Awst  5,  1796,  sef  tri 
diwrnod  cyn  ei  farw,  gan  ei  fab,  y  Parch. 
Peter  Bailey  WiIIiams,  Llanrug :  "  Fy 
anwyl  Frawd,— Yn  ol  pob  ymddangosiad, 
bydd  y  post  nesaf  yn  dwyn  i  chwi  hanes 
marwolaeth  fy  anwyl  dad.  ....  Pre- 
gethodd  yn  Nghaerfyrddin  bythefnos  i'r 
Sul  diweddaf,  ac  yn  Llanlluan  y  Sabbath 
dilynol.  Yn  y  lle  cyntaf,  pregethodd  yn 
rymus  ac  effeithiol  i  gynulleidfa  fawr ;  ac 
yn  y  diweddaf,  yr  oedd  yn  anmhosibl  i'r 
mwyaf  anystyriol  ddal  dan  ei  appeliadau 
difrifol.  Ond  yr  hyn  a  chwanegai  at  brudd- 
der  yr  olygfa  oedd,  ei  fod  yn  siarad  ac  yn 
edrych  fel  dyn  yn  marw ;  ac  yr  oedd  yr 
holl  gynulleidfa  yn  wylo  yn  hidl  wrth 
feddwl  na  chaent  ei  weled  byth  mwy.  Y 
mae  yn  parhau  i  godi  yn  foreu ;  neu, 
gwnai  hyny  hyd  o  fewn  ychydig  ddyddiau 
yn  ol  ;  ac  yn  dilyn  ei  efrydiau  arferol. 
Mae  yn  hynod  dduwiolfrydig  ei  yspryd, 
ac  yn  hollol  dawel  dan  ei  flinderau.  Par- 
haodd  y  weddi  deuluaidd  tra  y  gallodd 
dori  geiriau.  Y  Sabbath  diweddaf,  gofyn- 
odd  i  Bowen,  yr  hwn  oedd  yn  bresenol, 
fyned  i  weddi,  gyda  dweyd  ei  fod  ef  yn 
analluog,  o  herwydd  diffyg  anadl.  '  Tra 
yr  oeddwn  yn  gallu,'  meddai,  'fy  hyfryd 
waith  oedd  neshau  at  orseddfainc  y  gras.' 

Ddoe,  pan  ddygodd  fy  mam  iddo  ychydig 
o  lymru  a  gwin,  safodd  i  fynu  i  ofyn 
bendith,  er  yn  gwegian  gan  wendid,  ac 
heb  fod  yn  ddealladwy  iawn  cyn  hyny,  a 
dywedodd  y  geiriau  canlynol  mor  eglur  ag 
y  cly wais  ef  erioed  :  '  Anwyl  Arglwydd,  a 
gaf  fi  y  fraint  o  neshau  o  dy  flaen  unwaith 
yn  ychwaneg,  a  llefaru  wrthyt,  a  deisyf 
dy  fendith  ?  Beth  a  ddywedaf  ?  Rhyfedd 
wyt  ti  yn  mhob  peth,  tu  yma  i  goUedigaeth 
ac  ufìfern.  Dysg  i  ni  ymostwng  i  dy 
ewyllys,  a  dywedyd  gyda'r  hen  EH,  Yr 
Arglwydd  yw  efe,  gwnaed  a  fyddo  da  yn 
ei  olwg.'  Mae  fy  mam  yn  drallodedig 
iawn,  ac  yn  mhell  o  fod  yn  iach  ;  ofnaf  na 


pan  ddaethum  adref,  ac  ni  chanfyddais 
erioed  agwedd  meddwl  mwy  nefolaidd. 
'  Aethum  ar  fy  nghniau  i  weddío  ar  fy 
anwyl  lachawdwr,'  meddai  un  diwrnod, 
'  ond  yr  oeddwn  mor  wan,  fel  mai  prin  y 
gallwn  godi  oddiar  fy  nghniau.'  Ddiwrnod 
neu  ddau  yn  ol  ymwelodd  offeiriad  o'r 
gymydogaeth  ag  ef,  a'r  unig  ran  ddifrifol 
oedd  cyngor  i  fy  nhad  i  beidio  bod  yn  isel 
ei  feddwl ;  neu,  fel  y  dywedai  ef  (yr 
oíFeiriad),  '  peidio  gadael  i'w  galon  fyn'd  i 
lawr.'  '  Nis  gall  fyn'd  yn  mhell,  Syr, 
canys  y  mae  craig  o  dani,'  oedd  ateb  cyr- 
haeddgar  ac  eíîeithiol  fy  nhad.  Mae  fy 
mhapyr  yn  fy  ngorfodi  i  derfynu  ;  bydd  fy 

bydd  iddi  fod  yn  hir  ar  ei  ol.  Yr  wyf  wedi 
cynyg  gwerthu  y  capel  yn  Heol-y-dwr, 
mewn  trefn  i  dalu  ei  ddyledion.  A  oes 
genych  ryw  wrthwynebiad  ?  Mae  y  Meth- 
odistiaid  wedi  cynyg  ^250  am  dano.  Bydd 
yr  elw  oddiwrth  y  Beiblau  mawr  yn  ddigon 
i  gyfarfod  y  draul  yn  nglyn  a'r  Beiblau 
bychain  ;  a  bydd  ;^2oo  arall,  feallai,  yn 
ddigon  i  ghrio  yr  oll.  Mae  wedi  gwneyd 
ei  ewyllys  yn  ffafr  fy  mam,  wrth  gwrs  ;  ac 
wedi  gadael  y  cwbl  iddi  hi  tra  y  bydd 
byw,  a'r  gweddiü,  ar  ei  marwohieth  hi, 
i  fyned  i  David  Humphreys  a'i  blant.  Yr 
wyf  wedi  gwylio  fy  nhad  nos  a  dydd  er 


llythyr  nesaf,   yr  wyf  yn  ofni,    yn    dwyn 
newydd  drwg." 

Nis  gallwn  sylwi  ond  ar  un  neu  ddau 
o  bethau  yn  y  Ilythyr  tra  dyddorol  hwn. 
Y  "  David  Humphreys"  y  cyfeirir  ato, 
oedd  mab-yn-nghyfraith  Peter  Williams, 
a  thad  y  Parch.  David  Humphreys, 
Llandyfeilog.  Gallem  feddwl,  gan  mai  y 
Methodistiaid  a  feddianent  gapel  Llan- 
lluan,  ac  i  Peter  WilUams  draddodi  yno  ei 
bregeth  ddiweddaf  ar  y  ddaear,  ei  fod  yn 
ei  amser  olaf  yn  cael  ei  oddef  i  bregethu 
yn  rhai  o  gapelau  y  Cyfundeb.  Nis 
gwyddom   yn   hoUol  pa  fodd  i  gysoni  yr 

hyn  a  geir  yn  y  llythyr  parthed  capel 
Heol-y-dwr,  a'r  adroddiad  a  roddwyd  i'r 
diweddar  Barch.  J.  Wyndham  Lewis  gan 
un  o  flaenoriaid  y  he,  sef  ddarfod  i  Peter 
WilHams  osod  adran  i  mewn  yn  ei  ewyllys, 
fod  y  Methodistiaid  i  gael  y  capel,  ar  yr 
amod  iddynt  dahi  tri  chant  o  bunau  i'w 
ymddiriedolwyr  ef.  Modd  bynag,  naill  ai 
yn  oi  yr  ewyllys,  neu  ynte  trwy  gytundeb 
a'r  meibion,  cafodd  y  capel  ei  werthu  i'r 
Methodistiaid  am  dri  chant  o  bunau, 
"yn  y  flwyddyn  1797.  Yr  oedd  yr  ym- 
ddiriedolwyr  cyntaf  yn  gynwysedig  o  dri 
offeiriad,  sef  y  Parchn.  Jones,  Llangan, 
Griffìths,  Nevern,  Davies,  Abernant ;  a 
thri  Ileygwr,  sef  Mri.  D.  Charles, 
W.  Lloyd,  Henllan,  a  J.  Bowen,  Tygwyn, 
Llangunnor. 

Dydd  Llun,  Awst  8,  1796,  bu  farw 
Peter  Williams,  yn  76  mlwydd  oed. 
Claddwyd  ef  yn  mynwent  Llandyfeilog. 
A  ganlyn  yw  ei  fedda'rgraff :  "  Yma  y 
gorwedd  gweddillion  y  Parchedig  Peter 
WiIIiams,  yn  ddiweddar  o'r  Gellilednais, 
yn  y  plwyf  hwn.  Cysegrodd  ei  holl  fywyd 
er  dyrchafu  ei  gydwladwyr,  yn  dymhorol 
ac  yn  ysprydol.  Pr  amcan  hwn,  cy- 
hoeddodd  dri  argrafììad  o'r  Beibl  pedwar- 
plyg  yn  Gymraeg,  gyda  sylwadau  ar  bob 
penod.  Cyhoeddodd  hefyd  argraffiad  o 
Feibl  wyth-plyg,  a  Mynegair  Cymraeg, 
yn  nghyd  â  nifer  o  draethodau  bychain, 
gan  mwyaf  yn  Gymraeg  ;  am  hyn  oll, 
gellir  dywedyd  yn  gywir  na  dderbyniodd 
ond  anniolchgarwch  ac  erledigaeth.  Par- 
haodd  i  lafurio  gyda  fíyddlondeb  a  diwyd- 
rwydd  fel  gweinidog  yr  efengyl  am  53 
mlynedd  ;  a  bu  farw,  yn  gorfoleddu  yn 
Nuw  ei  lachawdwr,  Awst  8,  1796,  yn  76 
mlwydd  oed.  *  Canys  nid  gelyn  a'm 
difenwodd  ;  yna  y  dyoddefaswn  ;  nid  fy 
nghasddyn  a  ymfawrygodd  i'm  herbyn ; 
eithr  chwi,  y  rhai  oedd  felus  genym  gyd- 
gyfrinachu,  ac  a  rodiasom  i  dŷ  Dduw 
yn  nghyd.'  "  Diau  mai  y  meibion  oedd 
yn  gyfrifol  am  y  beddargraff,  a  naturiol 
iddynt  oedd  cydymdeimlo  a'u  tad  ;  ond 
trueni  iddynt  wneyd  mynwent  a  chareg 
bedd  yn  gyfleustra  i  arllwys  allan  chwerw- 
der  eu  hyspryd. 

Dywedir  yn  Mctliodistiacth  Cymvu  na 
ddarfu  i  fwriad  allan  Peter  Williams 
effeithio  cymaint  ar  y  Cyfundeb  ag  a 
allesid  ddysgwyl ;  ac  na  fu  nemawr  o 
ymadawiad  oddiwrth  y  Corph  o'r  herwydd 
yn  un  man,  er  fod  teimlad  o  dosturi  ato,  a 
pharch  iddo  yn  gryf  yn  meddyliau  pawb 
a'i  hadwaenai.     Diau  fod  hyn,  ar  y  cyfan, 


yn  gywir.  Ac  eto,  mor  bell  ag  y  gallwn 
ddeall,  teimlai  y  werin,  nad  oedd  yn  alluog 
i  ddeall  manylion  yr  ymdrafodaeth,  ddarfod 
i'r  hen  Esboniwr  gael  ei  drin  yn  galed. 
Dyna  fel  y  teimlai  IIu  o'r  Methodistiaid, 
er  na  ddarfu  iddynt  fyned  mor  bell  a 
gadael  y  Cyfundeb  o'r  herwydd.  Eithr 
bu  un  ymadawiad  cymharol  bwysig  yn 
Mro  Morganwg,  dan  arweiniad  Thomas 
WiIIiams,  gwedi  hyny,  y  Parch.  Thomas 
WiIIiams,  Bethesda-y-Fro." 

Haedda  y  gẁr  hwn  air  o  sylw.  Cafodd 
ei  enw  mewn  amaethdy,  o'r  enw  Tre- 
rhedin,  yn  mhlwyf  Pendeulwyn,  nid  yn 
nepell  o'r  Bontfaen,  Morganwg.  Amaeth- 
wr  oedd  ei  dad,  ac  yr  oedd  yn  gefnog  o  ran 
ei  amgylchiadau.  Yr  oedd  yn  feddylgar  a 
dwys  er  yn  blentyn,  a  phan  yn  ddeg  oed, 
ymunodd  a'r  seiat  Fethodistaidd  yn  Nhre- 
hill.  Bu  bron  cael  ei  ddigaloni  wrth 
ymuno  a'r  seiat,  am,  pan  y  methai  ateb 
rhyw  ofyniad,  i  arweinydd  y  cyfarfod, 
meddir,  gynyg  ei  fod  i  gael  ei  anfon  allan 
hyd  nes  y  dysgai  ei  wers  yn  well.  Eithr 
ar  gynydd  yr  aeth  Thomas  W^iIIiams. 
Dechreuodd  fynychu  y  cyfarfodydd  gweddi, 
a'r  seiadau,  ac  ni  ystyrid  fod  unrhyw 
gyfarfod  o'r  fath  yn  Mro  Morganwg  yn 
ÍÌawn  heb  ei  fod  ef  yno.  Nid  annhebyg 
yr  ystyrid  ef  yn  fath  o  gynghorwr,  er  nad 
oes  genym  wybodaeth  ddarfod  iddo  gael 
ei  gydnabod  felly  gan  Gyfarfod  Misol. 
Yn  y  flwyddyn  1790,  mewn  canlyniad  i'w 
briodas,  aeth  i  fyw  i  Ffonmon,  yn  mhlwyf 
Penmarc,  a  thebygol  mai  yn  ^'Yberddawen 
yr  oedd  yn  aelod.  Cydymdeimlai  yn 
ddwfn  â  golygiadau  Peter  W^iIIiams ;  a 
oedd  amryw  o'r  un  syniadau  yn  seiat 
Aberddawen,  nis  gwyddom  ;  ond,  bron  o'r 
dechreuad,  yr  oedd  plaid  gref  yn  yr  Aber- 
thyn  yn  tueddu  at  Sabeliaeth.  Pan  ddi- 
arddelwyd  Peter  WiIIiams,  darfu  i  Thomas 
WiIIiams,  a'r  rhai  yn  seiadau  y  Fro  a 
ymsynient  yn  gyffelyb,  droi  eu  cefnau  ar  y 
Methodistiaid,  ac  ymffurfio  yn  blaid  ar 
wahan.  Cyfarfyddent  i  addoli  mewn  tri  o 
wahanol  leoedd,  sef  t>'  Thomas  WiIIiams, 
yn  Penmarc  ;  tŷ  ardrethol  yn  yr  Aber- 
thyn,  a  thŷ  arall  yn  y  Brittwn.  Buont 
am  rai  blynyddoedd  heb  neb  i  weinyddu 
yr  ordinhadau  iddynt ;  eithr  yn  y  flwydd- 
yn  1789,  dewisasant  Thomas  Williams  yn 
weinidog,  gan  ei  neillduo  i'r  gwaith  trwy 
gyfodiad  dwylaw  yr  henuriaid,  yn  nghyd 
ag  ympryd  a  gweddi.  Ysgrifenydd  yr 
eglwysi  oedd  John  WiIIiams,  St.    Athan, 

*  Traethodydd,  Mai,  1894,  tudal.  145. 

bardd  o  radd  uchel,  ac  awdwr  y  penillion 
adnabyddus : — 

"  Pwy  welaf  o  Edom  yu  clod  ?  " 

Fel  y  darfu  i  ni  sylwi,  yr  oedd  Thomas 
WiUiams  yn  edmygydd  diderfyn  o'r  hen 
Esboniwr ;  llosgai  ei  galon  ynddo  wrth 
weled  y  gamwri,  yn  ei  dyb  ef,  a  gaffai 
gan  y  Methodistiaid,  a  phan  y  bu  Peter 
Wilhams  farw,  cyfansoddodd  alarnad  iddo, 
yn  yr  hon  y  fflangella  ei  wrthwynebwyr 
yn  llym.  Cymerer  y  penillion  a  ganlyn 
yn  engrhaifft : — 

"  Dacw  ych  o  lawr  y  dyrnii, 

Wedi  myned  eto  i'r  lan  ; 
Hir  ddydd  gwresog  iawn  y  gweithiodd, 

Heddyw  safodd  yn  ei  ran  ; 
Fe  fu'n  nod  i  saethau  lawer, 

Darfu  hyny,  fe  aeth  trwy, 
Ni  ddaw  rhagfarn  nac  anghariad 

Byth  i'r  lle  mae'n  aros  mwy. 

Peter,  mae  llyth'renau  d'enw 

Yn  creu  hiraeth  dan  fy  mron  ; 
Dyn  a  gerais,  dyn  a'm  carodd, 

Meddwl  dy  fod  dan  y  don  ; 
Anwyl  oeddem  yn  ein  bywyd, 

Cu  iawn  genyf  oeddit  ti, 
A  thu  hwnt  i  gariad  gwragedd 

Oedd  dy  gariad  ataf  íì. 

Fe  chwedleuodd  j'n  dy  erbj'n 

Ddynion  rai  o  ddoniau  mawr, 
Dynion  eraiU  isel  raddau 

Geisiodd  dynu  d'enw  lawr  ; 
Ti  ge'st  wawd  oddiwrth  bob  enw, 

Ti  ge'st  wawd  oddiwrth  bob  dawn, 
Plant  dy  fam  edrychent  arnat 

Megys  estron  dyeithr  iawn. 

Ca'dd  ei  guro,  nid  mewn  cariad, 

Gan  y  cyfìawn  is  y  nen  ; 
Waith  eu  holew  penaf  dorodd 

Glwyfau  dyfnion  ar  ei  ben  ; 
Ond  mae'r  clwyfau  dyfnion  hyny, 

Heddyw'n  holliach  yn  y  nef, 
Ga'dd  e'n  nhŷ  ei  garedigion, 

Yn  mhrydnawn  ei  íywyd  ef. 

Cym'ryd  ôg  i  ddyrnu  lîacbys 

Wnaeth  dy  frodyr  (gwyro  'mhell), 
Troisant  olwyn  men  ar  gwmin, 

Pan  oedd  gwiail  lawer  gwell ; 
Geiriau  llym  fel  brath  cleddyfau, 

Leíìwyd  atat  heb  un  rhi', 
Sacthau  tân  ac  arfau  marwol 

Gym'rwyd  i'th  geryddu  di. 

Am  wrthod  credo  Athanasius, 

Fel  gwnaeth  gwyr  o  ddoniau  maith  : 
Fe  siglwyd  îírn  yr  hen  Sabelius 

Yn  dy  wyneb  lawer  gwaith  ; 
Cyfîes  fíydd,  a  llunio  credo, 

Gwneyd  articlau  mawr  eu  clod, 
Magu  'mryson,  rhanu  eglwysi, 

Fu  efîeithiau  rhai'n  erioed. 

Tithau  gym'raist  aden  c'lomen, 

Est  o'u  swn  yn  ddigon  pell, 
Draw  i'r  dymhestl  a'r  gwynt  'stormus, 

I  ardaloedd  llawer  gwoll  ; 


Lle  mae  myrdd  o  rai  lluddedig, 
Fu  mewn  carchar,  fu  mewn  tân, 

Yno'n  gorphwys  wedi  gorplien 
Eu  cystuddiau  mawr  yn  làn." 

Teimhr  serch  yn  treiddio  trwy  bob  llinell 
o'r  alargan,  a  bu  am  beth  amser  yn  dra 
phoblogaidd.  Nis  gwyddai  a  amcanai 
Thomas  WiIUams,  a'r  rhai  a  gydym- 
deimlent  ag  ef,  ffurfìo  yn  blaid  wahan- 
iaethol ;  os  gwnaent,  trodd  yr  ymgais 
laUan  yn  fethiant.  Yn  mhen  amser,  ym- 
gydnabyddodd  a'r  Annibynwyr  ;  ac  yn  y 
flwyddyn  1814,  derbyniwyd  ef,  a'r  rhai  a 
lynent  wrtho,  i'r  undeb  Annibynol.  A 
holwyd  rhywbeth  iddynt  am  eu  golygiadau 
athrawiaethol,  nis  gwyddom.  Ỳr  oeddynt 
cyn  hyn  wedi  gadael  y  Brittwn,  ac  ym- 
sefydlu  yn  Bethesda-y-Fro.  Yr  oedd 
Thomas  WilUams  yn  bregethwr  o'r  melus- 
af ;  tuag  ugain  mynyd,  meddir,  oedd  hyd 
ei^  bregeth  ;  ac  am  y  pum'  mynyd  olaf, 
byddai  yr  hoU  gynuUeidfa  ar  ei  thraed  fel 
gaUt  o  goed,  gan  faint  y  dylanwad.  Ond 
ni  fu  yn  Uwyddianus  o  gwbl,  fel  y  profa  y 
peniUion  canlynol,  a  gyfansoddwyd  ganddo 
gwedi  Uafur  gweinidogaethol  o  dros  ddeng- 
mlynedd-ar-hugain  : — 

"  Deg-ar-hugain  o  flynyddau, 

Bum  yn  hau  trwy  hyd  y  rhai'n, 
Syrthio  wnaeth  yr  had  gan  mwyaf, 

Wrth  y  fîordd,  y  graig,  a'r  drain  ; 
Mewn  tir  da  ni  syrthiodd  nemawr, 

Nemawr  iawn — fe  syrthiodd  peth, 
GwUth  y  nef  aroso  arno, 

Fel  nad  elo  byth  ar  feth. 

O  Bethesda  anniolchgar, 

Ac  anghofus  iawn  o  Dduw, 
Wedi  hau,  a  hau  drachefn, 

Braidd  eginyn  sydd  yn  fyw  ; 
INfae'r  hen  frodyr,  ond  rhyw  'chydig, 

Wedi  myned  draw  i  dre, 
Ac  nid  oes  arwyddion  nemawr 

Am  rai  eraill  yn  eu  llc. 

0  na  ddoi  rhyw  un  o'r  Gogiedd, 
Neu  o'r  Dwyrain,  ynte'r  Dè, 

O'r  Gorllewin,  neu  o  rywle, 

Ni  waetli  genyf  ddim  o  b'le  ; 
Ond  i'r  nefoedd  fawr  ei  anfon, 

Heb  ei  anfon,  thal  ef  ddim, 

1  Bethesda  i  bregethu 
Gair  y  bywyd  yn  ei  rym." 

Cwestiwn  dyddorol  ydyw  ;  sut  y  bu 
gweinidogaeth  gŵr,  a  feddai  y  fath  dal- 
entau  dysglaer,  mor  aflwyddianus  ?  Priod- 
ola  Dr.  Thomas  Rees  yr  aflwyddiant  i 
waith  Thomas  WiUiams  yn  gweinidog- 
aethu  i  bobl  ei  ofal  yn  rhad  ;  a  dywed  fod 
eglwys  heb  gyfranu  yn  gymaint  rhwystr 
i  Iwyddiant  ag  eglwys  ddi  weddi.  Diau 
fod  rhyw  gymaint  o  wirionedd  yn  hyn ; 
efaUai    hefyd     fod     rhesymau    eraiU,     nas 

gwyddom  ni  yn  awr  am  danynt.  Bydded 
y  rheswm  y  peth  y  bo,  aflwyddianus  a  fu 
Thomas  WiUiams.  Cafodd  oes  faith  ;  a 
bu  farw  Tachwedd  23,  1844,  yn  84 
mlwydd  oed. 

Yr  ydym  wedi  aros  cyhyd  gyda  Thomas 
Williams,  oblegyd  mai  efe  oedd  yr  unig 
un  y  gwyddom  am  dano,  o  unrhyw  enwog- 
rwydd,  gyda  yr  eithriad  o'i  gyfaill,  ac 
ysgrifenydd  ei  eglwys,  sef  John  Williams, 
St.  Athan,  a  ymadawodd  a'r  Methodistiaid 
oblegyd  diarddeUad  Peter  Williams,  ac  a 
geisiodd  ffurfio  eglwysi  ar  wahan.  Eithr  i 
ddychwelyd  at  Peter  Williams.  Dywedir 
ei  fod  o  ymddangosiad  boneddigaidd  ac 
urddasol,  yn  tueddu  at  fod  yn  dal,  ei 
wynebpryd  braidd  yn  hir,  ac  o  liw 
gwelw  ;  a'i  fod  bob  amser  yn  drefnus  a 
glanwaith  yn  ei  wisg  a'i  berson.  Meddai 
gorph  cryf,  ac  yspryd  eofn  a  phenderfynol, 
ac  yr  oedd  fel  pe  wedi  ei  gyfaddasu  o  ran 
corph  a  meddwl  ar  gyfer  sefyllfa  Cymru 
yn  yr  oes  yr  oedd  yn  byw  ynddi.  Nid  oes 
amheuaeth  am  ei  dduwioldeb,  a'i  gyd- 
wybodolrwydd  dwfn.  Pa  gamgymeriadau 
bynag  a  wnaeth,  yr  oedd  ei  amcanion 
yn  bur,  a'i  olwg  yn  wastad  yn  syml  ar 
ogoniant  Duw,  a  lles  eneidiau.  Perarogla 
ei  goffadwriaeth  hyd  y  dydd  hwn.  Ac  er 
i'r  Methodistiaid  deimlo  ei  bod  yn  ddyled- 
swydd  arnynt  i  dori  pob  cysylltiad  ag  ef, 
teimlent  barchedigaeth  dwfn  iddo,  ac  i'w 
goffadwriaeth,  ar  ol  iddo  huno.  Yn  y 
rhifyn  cyntaf  o'r  Dyysorfa  Yspyydol,  ceir 
ysgrif  arno,  o  gyfansoddiad  y  Parch. 
Thomas  Charles,  yn  ol  pob  tebyg,  yn  yr 
hon  nid  oes  cymaint  a  gair  yn  tueddu  i'w 
iselu  ;  eithr  yn  hytrach,  dyrchefir  ef  fel 
gẃr   a  fu  yn  dra  defnyddiol.      "  Yr  oedd 


Mr.  Peter  WiIIiams,"  meddai  Mr.  Charles, 
"  yn  rhagori  mewn  cynheddfau  cryfion, 
corph  a  meddwl ;  yspryd  gwrol,  er  hyny, 
addfwyn  a  thirion  tuag  at  ei  gyfeillion 
a'i  deulu  ;  ac  yn  ymroddi  gyda  phob 
dyfalwch,  diwydrwydd,  ac  egni  parhaus 
yn  ngwaith  yr  Arglwydd.  Bu  o  fendith, 
y  mae  Ile  i  obeithio,  i  lawer  o  eneidiau, 
ac  yn  oíferyn  i'w  troi  o'r  tywyllwch  i'r 
goleuni,  ac  o  feddiant  Satan  at  Dduw." 
Dywedai  y  Parch.  John  Elias  unwaith, 
pan  yn  anerch  efrydwyr  y  Bala,  iddo  ef 
fod  yn  pregethu  am  flynyddoedd,  heb 
feddu  un  esboniad  ar  y  Beibl,  ond  eiddo 
Peter  Williams.  Ac  ychwanegai :  '■'  "  Es- 
boniad  byr  a  da  ydyw ;  a  dyn  da  a 
defnyddiol  yn  ei  oes  a  fu  efe."  A  gwyddis 
nad  oedd  gan  Mr.  Elias  fawr  cydym- 
deimlad  a'r  rhai  a  gyfeiliornent  oddiwrth 
y  wir  athrawiaeth.  Ffaith  dra  arwydd- 
ocaol  ydyw,  fod  mwy  o  hiliogaeth  Peter 
Williams  wedi  parhau  yn  aelodau  cref- 
yddol  yn  mysg  y  Methodistiaid,  nag  o 
eiddo  un  o'r  tadau  eraill.  Awgryma  hyn 
eu  bod  i  raddau  yn  argyhoeddedig  mai 
goddefol  yn  benaf  a  fu  y  Cyfundeb  yn  yr 
helynt.  Nis  gallwn  orphen  ein  hysgrif 
ar  yr  hen  Esboniwr  enwog  yn  well  na 
thrwy  ddifynu  penill  arall  o'i  farwnad 
gan  Thomas  Williams  : — 

"  'Nawr  yn  mynwent  Llaudyfeilog, 

'Nol  ei  flin  siwrneion  pell, 
Gorphwys  mae  ei  gnawd  mewn  gobaith 

Ara  yr  adgyfodiad  gwell. 
Y  corph  gwael  ar  ddelw  Adda, 

'R  Adda  cyntaf  aeth  i  lawr, 
A  ddihun  ar  ddelw  ei  Arglwydd, 

Gyda  rhyw  ogoniant  mawr." 

'■  Llythyr  oddiwrth  yr  Hybarch  John  Jones, 
Ceinewydd. 


HANES   Y   DARLUNIAü. 


Mae  y  darlun  0  Petcr  Williams  a  gyhoeddir 
genym  yn  gopi  o'r  un  a  ymddangosodd  yn  y  Bcihl 
Teuluaidd,  a  wnaed  yn  Nghaernarfon,  ac  a  gy- 
hoeddwyd  gan  Mr.  Lcwis  Evan  Jones,  yn  y 
ílwyddyn  1822.  Yr  ocdd  cynifer  ag  wyth  argralí- 
iad  o  Fcihl  Tfíuluaicld  Fctcr  Williams  wedi  eu 
cyhoeddi  ganddo  ef  ei  hun,  ac  o  dan  nawdd  y 
teulu,  cyn  yr  argraffìad  liwn,  ond  nid  oedd  darhin 
o'r  awdwr  yn  yr  un  o  honynt.  Nid  dan  nawdd 
teulu  Peter  Williams  y  cyhocddwyd  argraífiad 
Caernarfon ;  ond  yn  erbya  eu  hewyllys,  ac  yn 
ddiystyr  o  wrth-dystiad  a  wnaed  ganddynt.  Cy- 
hoddwyd  amryw  argraffìadau  o'r  Beibl  hwn  wcdi 
hyny,  ond  nis  gM'yddom  fod  darlun  o'r  awdwr 
ynddynt,   hyd  yr   argralfìad   a    gyhoeddwyd    gan 


William  Mackenzie,  Glasgow,  yn  1868.  Darfu 
iddo  ef  wneyd  darlun  mawr  o  Peter  Williams,  i'w 
gyflwyno  i'w  ddcrbynwyr  fel  prescntation  platc. 
Darlun  i'w  fframio  ydocdd  hwn  ;  a  gwelir  copîau 

0  hono  ar  furiau  cin  hancddau.  Gwnawd  cf 
oddiwrth  gopi  Caemarfon. 

Gwelir  fod  y  ddalen  ar  ba  un  y  mae  y  darlun 
yn  mynegu  fel  yraa  :  "  From  an  engraving  in 
the  Gospel  Magazine,  1777.'^    Ond  y  mae  yn  debyg- 

01  nad  oes  darlun  o  Peter  Williams  i'w  gael  yn 
y  misolyn  hwnw  am  y  flwyddyn  hono,  nac  ych- 
waitli  yn  y  blynyddoedd  cyfagos.  Nid  oes  ond  un 
copi  o'r  misolyn  o  fewn  ein  cyrhaedd,  sef  yr  un 
sydd  yn  Llyfrgell  yr  Amgueddfa  Frytanaidd 
{British  Museuni),  felly,  nid  ydym   mewn   ffordd 

i  sicrhau  na  chyhoeddwyd  ef  yn  y  Gospol  Maganine 
o  gwbl.  Gall  y  copi  a  welsoua  ni  fod  yn  annghyf- 
lawn,  a  bod  y  darlun  wedi  ei  gymeryd  o  hono  i 
ryw  bwrpas  neu  gilydd,  ond  y  mae  liyn  i  fesur  yn 
annhebygol,  am  nad  oes  grybwylliad  am  ddarhin  o 
Peter  Williams  i'w  gael  o  gwbl  yn  y  Gospel 
Magazine,  mor  belled  ag  y  gaílasom  graffu  wrth 
chwilio.  Nid  ydym  yn  alluog  i  roddi  unrhyw 
eglurhad  ar  y  ffaith  hon ;  y  mae  hyd  yma  yn 
hollol  anesboniadwy.  Gellir  dyfalu  llawer,  ond 
nis  gellir  penderfynu  dim. 

Gwelir  fod  y  darlun  o  wncuthuriad  celfydd,  er 
nas  gellir  sicrhau  ei  fod  yn  ddarhiniad  cywir  o 
Petor  WiUiams.  Y  mae  llythyr,  a  ysgrifenodd  ei 
fab,  y  Parch.  Peter  Bailey  WilHams,  i'r  Gwyl- 
iedydd,  yn  mhen  blynyddau  ar  ol  cyhoeddiad  y 
darlun,  yn  taflu  amheuaeth  ar  liyn.  Dywed  fel 
yma :  "  Nid  yw  y  darlun  [portraitj  a  gyhoeddwyd 
yn  ddiweddar  yn  y  Beibl  Cymraeg,  a  argraíîwyd 
yn  Nghaernarfon,  yn  debyg  i  fy  mharchedig  dad, 
mewn  pryd,  na  gwedd,  na  lliw,  na  Uun,  na  chorpli- 
olaeth.  Gwelais  gynt  ddarlun  o  hono  wedi  ei 
dynu  yn  Nghaerodor  (Bristol),  yr  hwn  oedd  yn 
lioUol  annhebyg  i'r  un  blaenorol ;  ac  yno,  yr  oedd 
yn  ymddangos  niewn  goum  du  a  band,  a'i  wallt  yn 
rhanedig,  yn  Ued  debyg  i  lun  Mr.  John  Wesley,  a'i 
law  ddeheu  ar  y  pwlpud,  a'i  aswy  ar  ochr  ei  wyneB, 
fel  y  byddai  yn  arferol  wrth  bregethu,  ac  o  danodd 
yr  oedd  y  geiriau  hyn  :  '  The  Rev.  Peter  Williams, 
of  Garmarthcn,  Chaplain  to  the  Counfess  of  Hunt- 
ington.'  "  Ac  nid  yw  disgynyddion  Peter  WiUiams 
drwy  y  blynyddoedd  yn  credu  yn  nghywirdeb 
darlun  Caernarfon. 

Yn  y  flwyddyn  1823,  blwyddyn  ar  ol  ymddangos- 
iad  argraffiad  Caernarfon,  yn  nghyd  ù  darlun 
Peter  Williams,  ymddangosodd  argraffiad  o'r  Beibl 
Teuluaidd  gan  Henry  Fisber,  o  Lundain.  Y'n 
hwnw,     ceid     darlun     o'r     Parch.    Peter    Bailey 


WiUiams,  Rector  uf  Tjlanrug  and  Llanberis,  sef  un 
o  feibion  Peter  WiUiams,  gyda  nodiad  fel  yma  : 
"  Gan  nad  oedd  yn  ddichonadwy  gan  y  cyhoedd- 
wyr  gael  darlun  o'r  awdwr,  y  maent  yn  deisyf 
cenad  i  anrhegu  eu  tanysgrifwyr  ag  un  o'i  fab,  y 
Parch.  Peter  Bailey  WiUiams,  o  Lanrug,  swydd 
Gaernarfon,  yr  hwn,  fel  yr  ydym  wedi  clywed, 
sydd  yn  dwyn  tebygolrwydd  agos  i'w  ddiweddar 
dad  parchus."  Gyhoeddwyd  yr  argraffiad  hwn,  y 
mae'n  ymddangos,  dan  nawdd  teulu  Peter  Wil- 
liams,  a  gwneir  i  ddarlun  Peter  Bailey  i  wasan- 
aethu  yn  lie  darlun  Peter  WiUiams,  naiU  am  nad 
oedd  ganddynt  ddarlun  o  hono  o  gwbl,  neu  ynte, 
am  nad  oedd  ganddynt  ddarlun  o  hono  ag  yr 
oeddynt  hwy  yn  eu  hoffi. 

Y  mae  tebygrwydd  neiUduol  rhwng  y  darlun  o 
Peter  Williams,  a  gyhoeddwyd  gan  Mr.  Lewis 
Evan  Jones,  Caernarfon,  a'r  un  a  gyhoeddwyd  o'i 
fab,  Mr.  Peter  Bailey  WiUiams,  gan  Mr.  Henry 
Fisher,  yn  Llundain.  Pe  buasai  darlun  Peter 
Bailey  wedi  ymddangos  ílwyddyn  o  flaen  ei  dad, 
ac  nid  ar  ei  oi,  buasem  yn  cael  ein  tueddu  i  feddwl 
fod  ]Mr.  Lewis  Evan  Jones  wedi  gwneyd  darlun 
o  Peter  WiUiams  trwy  gymeryd  ei  fab  yn  gynllun, 
a'i  ddiosg  o'i  ddiUad  clerygol — y  goivn  a'r  band  ; 
ond  gan  mac  fcl  arali  y  bu,  yr  oedd  gwneyd  felly 
yn  anmhosibl. 

Gwnaethom  bob  ymchwiliad  dichonadwy  i  gael 
copi  o'r  darlun  a  wnaed  o  Peter  WiUiams  yn 
Mhiistoi,  fel  y  tystiolaethir  gan  ei  fab,  ond  nid 
ydym  wedi  llwyddo. 

Dichon,  gyda  tlireigliad  amser,  y  deuir  i  fwy  o 
sicrwydd  nag  sydd  genym  yn  bresenol  o  barth  i 
hanes  ag  awduraeth  darlun  Peter  Williams  ;  hyd 
hyny,  rhaid  ymfoddloni  ar  y  darlun  a  gyflwynwyd 
i  ni  gan  Mr.  Lewis  Evan  Jones,  o  Gaernarfon. 

Y  mae  y  darluniau  eraill  sydd  yn  y  benod  hon 
yn  egluro  eu  hunain. 


'^'^^ 


PENOD     XIX. 


DAYID    JONES,    LLANGAN. 

Sylfaeimyr  ac  arwcinyddion  cyntaf  y  Mctìiodistiaid — Joncs  heb  fod  yn  un  o  lionynt — Ei  gyd- 
oesivyr  ai  gyfocdion — Hanes  ei  enedigacth  a'i  ieaenctyd — Yn  cyfarfod  a  daniivain — Ei 
addysg  a'i  urddiad  i  Lanafan-fawr — Syniiid  i  Dydweiliog — Dyfod  i  gyffyrddiad  a  Dr. 
Read  yn  Trefethin,  ac  yn  cael  ei  gyfneimd  tritjy  ras- — Yn  cael  bywioliaetli  Llangan,  drwy 
ddylanwad  larlles  Hnntington — Sefyllfa  foesol  a  chrefyddol  y  plwyf — Ei  gydiveithwyr 
yn  Morganwg — Desgrifiad  o  Sul  y  Cymun  yn  Llangan — Yn  prcgethu  mewn  lleoedd  an- 
nghysegredig—Yn  adeiladn  Caỳel  Salem — Marwolaeth  a  chladdcdigaeth  ei  ivraig — Yn  gosod 
i  lawr  ddrivg  arferion  yr  ardal — Achuyn  arno  wrth yr  csgob — Ei  lafiir  yn  niysg y  Saeson — 
Ei  allu  i  gasglu  arian  at  gapclau — Ei  lafuryn  mysgy  Cymry — Yn  cyfarfod  ag  erledigaethau, 
ac  yn  eu  gorchfygu — Ei  bohlogrwydd  fel  pregethîvr — Annas  yn  dyfod  ö  Sir  Fón  i  gcisio 
cyhoeddiad  ganddo — Yn  cfengylydd  yn  hytrach  nag  yn  arweinydd — ■Pemllion  Thomas 
Williams,  Bcthesda-y-Fro — Desgrifiad  Williams,  Pantycelyn  ;  Robcrt  Jones,  Rhoslan  ;  a 
Christmas  Evans,  o  hono — Ei  ail  briodas,  a'i  symudiad  i  Manoroivcn — Yn  dyfod  o  fewn 
cylch  mwy  egltiysig — Yn  heneiddio  ac  yn  llesghau — Diivedd  ei  oes. 


^fM  RWEINYDDION  cyntaf  y  Meth- 
(^JÊd  odistiaid  yn  Nghymru  oeddynt 
J>m  Daniel  Rowland,  Howell  Harris, 
Howell  Davies,  WilUam  Wilhams,  a 
Peter  WiUiams.  Ffurfiant  ddosbarth  ar 
eu  penau  eu  hunain.  Gwir  mai  i'r  tri 
cyntaf  yn  unig  y  perthyn  yr  anrhydedd  o 
osod  y  syU'aen  i  lawr  ;  ond  darfu  i'r  ddau 
WilUams  ymuno  â  hwy  mor  foreu,  fel 
mai  o'r  braidd  y  geUir  edrych  arnynt  ar 
wahan  i'r  sylfaenwyr.  Ymunodd  y  Bardd 
á  hwy  o  fewn  pum'  mlynedd  i'r  dechreuad, 
a  gwnaeth  yr  Esboniwr  ei  ddilyn  o  fewn 
pum'  mlynedd  araU.  Ac  yr  oedd  doniau 
y  ddau  mor  nodedig,  a'u  hymroddiad  i 
waith  y  diwygiad  mor  Uwyr,  fel  y  daeth- 
ant  i'r  cyfryw  agosrwydd  i'r  sylfaenwyr, 
ag  sydd  yn  gwneuthur  y  gorchwyl  diraid 
o'i  gwahanu,  yn  bur  anhawdd.  Ni  raid 
petruso  ystyried  y  pump  gwỳr  enwog  hyn 
fel  yn  ffurfio  arweinyddion  cyntaf  y  Meth- 
odistiaid  Cymreig.  Llanwyd  hwy  oU  a'r 
un  yspryd  gweithgar  a  hunan-aberthol, 
ac  yr  oedd  pob  un  o  honynt  yn  meddu  ar 
aUuoedd  a  doniau  ag  a  esid  arbenigrwydd 
arno  hyd  y  dydd  hwn. 

Nid  ydoedd  David  Jones,  o  Langan,  o 
fewn  y  cylch  cysegredig  yma,  ac  nid  oedd 
yn  ddichonadwy  iddo  fod.  Yn  y  flwyddyn 
1735,  blwyddyn  dechreuad  Methodistiaeth 
Cymru,  y  ganed  ef.  Yn  wir,  nid  yw  ei 
lafur  ef  yn  nglyn  a'r  diwygiad  Cymreig  yn 


dechreu   hyd   ei   ddyfodiad   i   Langan,   yn 
1768,  pan  yr  oedd  efe  yn  33  mlwydd  oed. 

Darfu  i'r  diwygiad  ymdaenu  dros  yr  boU 
wlad,  ac  ymwreiddio  yn  y  tir,  yn  mheU 
cyn  iddo  ef  ymddangos  ar  y  maes.  Aethai 
cenhedlaeth  gyfan  heibio,  ac  yr  oedd 
dyddiau  dau  o'r  tri  Sylfaenydd  yn  prysur 
ddirwyn  i  ben,  pan  y  dechreuodd  efe  ar  ei 
yrfa  weinidogaethol  gyda'r  Methodistiaid. 
Canys  bu  farw  HoweU  Davies  yn  mhen 
dwy  flynedd  wedi  dyfod  David  Jones  i 
Langan ;  ac  yn  mhen  tair  blynedd  eil- 
waith,  yr  oedd  yr  hynodol  HoweU  Harris 
wedi  croesi  yr  lorddonen.  Gwelir  feUy 
fod  David  Jones  yn  un  ag  oedd  yn  ffurfio 
megys  ail  ddosbarth  o  bregethwyr  ac  ar- 
weinyddion  y  diwygiad — ail  o  ran  amseriad 
a  feddyUwn, — ac  yn  perthyn  i'r  ail  dô  o'n 
gweinidogion.  Cafodd  y  fraint  o  gydoesi 
a  chydlafurio  â  Daniel  Rowland,  a'r  ddau 
WiUiams  am  flynyddau  meithion,  ond  nid 
oedd  efe  yn  gyfoed  a  hwynt  hwy.  Pan  y 
goddiweddwyd  hwy  gan  henaint,  yr  oedd 
efe  yn  gymharol  ieuanc  ;  a  bu  yn  Uafurio 
yn  y  winllan  am  o  gylch  ugain  o  flynydd- 
oedd  wedi  iddynt  hwy  oU  fyned  oddiwrth 
eu  gwaith  at  eu  gwobr.  Cyfoedion  David 
Jones  oeddynt  John  Evans,  o'r  Bala  ; 
WiUiam  Davies,  CasteUnedd ;  David  Grif- 
fith,  Nevern,  David  Morris,  Twrgwyn  ;  a 
William  Llwyd,  o  Gaio  ;  er  fod  cryn  wa- 
haniaeth  oedran  rhwng  yr  hynaf  a'r  ieu- 

angaf  o'r  rhai  hyn.  Yr  oedd  y  ddau 
gyntaf  a  enwyd  yn  hỳn  na  David  Jones ; 
a'r  lleiU  yn  ieuangach  nag  efe.  O  ran 
amseriad,  geUir  ystyried  David  Jones  yn 
ddolen  gydiol  rhwng  Daniel  Rowland, 
Llangeitho,  a  Thomas  Charles,  o'r  Bala  ; 
canys  yr  oedd  efe  ugain  mlynedd  yn  ieu- 
angach  na'r  naill,  a  chynifer  o  flynyddoedd 
yn  hŷn  na'r  llall. 

Cyfleus  ddigon  fyddai  fod  genym  raniad 
ar  hanes  y  Cyfundeb  i  gyfnodau,  fel  y 
gallem  weled  ar  darawiad  safle  amseryddol 
bywyd  ein  prif  weinidogion,  yn  nghyd  â 
phrif  symudiadau  y  Methodistiaid.  Ym- 
estyna  ein  hanes,  bellach,  dros  fwy  na 
chant-a-haner  o  flynyddau,  amser  rhy 
faith  i  fanylu  arno,  heb  ei  ddosparthu  i 
gyfnodau.  Dichon  mai  anhawdd  fyddai 
cael  rhaniad  boddhaol  arno.  Hwyrach, 
er  hyny,  fod  yr  hyn  a  wnaed  gan  y  Cyf- 
undeb  yn  y  flwyddyn  1893,  sef  dathliad  y 
JuwbiH,  eisioes  wedi  gwneyd  brâs-raniad 
arno.  Os  gwneir  yn  y  dyfodol,  fel  y 
gwnaed  yn  y  flwyddyn  hono,  bydd  y 
Juwbih  ei  hun  yn  dosparthu  ein  hanes  i 
gyfnodau  o  haner  cant  o  flynyddoedd  bob 
un,  gan  ddechreu  cyfrif  gyda  chorphoriad 
y  Cyfundeb  yn  Nghymdeithasfa  \Vatford, 
yn  1743,  ac  ystyried  yr  wyth  mlynedd  cyn 
hyny  fel  cyfnod  byr  o  gychwyn  a  pharo- 
toad,  er  mai  blynyddoedd  deheulaw  y 
Goruchaf  oeddynt,  ac  i  waith  mawr 
gael  ei  wneyd  ynddynt.  Arweinir  ni 
i  wneyd  y  sylwadau  hyn  yn  y  fan 
hon  gan  y  ffaith  fod,  efallai,  mwy  o 
gamgymeriad  yn  nghylch  amseriad  gwein- 
idogaeth  Jones,  o  Langan,  na  nemawr 
un  o'n  prif  weinidogion.  O  bosibl  fod 
rheswm,  heblaw  diffyg  rhaniad  ar  ein 
hanes,  am  hyn.  Y  mae  ysgrifenwyr,  yn 
ddieithriad,  mor  bell  ag  y  gwyddom,  pan 
yn  traethu  ar  enwogion  y  pwlpud  Cymreig, 
yn  y  cyfnod  Methodistaidd,  yn  cysylltu 
enw  David  Jones  â  Daniel  Rowland  a 
Howell  Harris.  Fynychaf,  os  nad  bob 
amser,  efe  yw  y  cyntaf  a  enwir  ar  eu  holau 
hwy.  Felly  y  gwna  y  diweddar  Barch. 
Dr.  Owen  Thomas,  pan  yn  traethu  arnynt 
yn  ei  gofiant  ardderchog  i'r  Parch,  John 
Jones,  o  Dalysarn  ;  ond  dyhd  cadw  mewn 
cof,  y  rhoddir  y  lle  parchus  yma  iddo  am 
ei  enwogrwydd  fel  pregethwr,  ac  nid 
oddiar  ystyriaeth  amseryddol.  Gwedi  ceisio 
cywiro  y  syniad  cyfeihornus  hwn,  awn 
bellach  at  brif  ffeithiau  ei  fywyd. 

Y  mae  hanes  boreuol  David  Jones  yn 
anhysbys.  Yn  wahanol  i  Howell  Harris 
a     Peter    WiUiams,    ni    ddarfu    iddo    ef 


ysgrifenu  dim  o'i  hanes  ei  hun  ;  ac  yn 
anffodus,  oedwyd  ysgrifenu  cofiant  iddo 
am  31  o  flynyddau  wedi  iddo  farw. 
Erbyn  hyny,  yr  oedd  llawer  o  hysbys- 
rwydd  yn  ei  gylch  wedi  ei  goUi  yn  an- 
adferadwy.  Yn  y  flwyddyn  1841  y  cy- 
hoeddwyd  y  cofiant  hwnw  iddo  gan  y 
Parch.  E.  Morgan,  M.A.,  Syston,  g\vr  a 
ysgrifenodd  goffadwriaeth  i  amryw  o'r 
enwogion  Methodistaidd.  Yr  oedd  Mr. 
Morgan  yn  enedigol  o'r  Pil,  Ue  heb  fod  yn 
nepeU  o  Langan,  ac  yr  oedd  yn  adwaen  y 
gweinidog  yn  y  cnawd,  ac  mewn  perffaith 
gydymdeimlad  ag  efe,  ac  feUy  yn  meddu 
cymhwysder  at  y  gwaith  â  pha  un  yr  ym- 
gymerodd. 

Ganwyd  David  Jones  mewn  amaethdy, 
o'r  enw  AberceiHog,  yn  mhlwyf  Llan- 
Uueni,  yn  Sir  Gaerfyrddin,  ar  lan  yr  afon 
Teifi.  Cymerodd  hyn  le  yn  1735.  Ni 
chofnodir  enwau  ei  rieni,  ond  y  mae  yn 
amlwg  eu  bod  yn  bobl  gysurus  eu  ham- 
gylchiadau,  gan  y  bwriadent  ddwyn  un 
o'u  plant  i  fynu  yn  offeiriad  yn  yr  Eglwys 
Sefydledig.  Yr  oedd  iddynt  ddau  fab  ac 
un  ferch.  Bwriad  y  tad  oedd  gosod  y 
mab  hynaf  yn  offeiriad,  ac  i  Dafydd  fod, 
fel  ei  dad,  yn  ffarmwr.  Ond  nid  hyn  oedd 
trefniad  y  nefoedd,  ac  amlygwyd  hyny 
mewn  ffordd  bur  ryfedd  a  bUn.  Pan  yr 
oedd  Dafydd  yn  blentyn  ieuanc  iawn, 
syrthiodd  i  bair  Uawn  o  laeth  berwedig,  a 
bu  agos  iddo  gael  ei  ysgaldio  i  farwolaeth. 
Bu  yn  hir  heb  weUhau,  a  pharhaodd  am 
amser  maith  yn  wanaidd  ac  afiach.  Yn 
mhen  enyd,  daeth  y  tad  i  weled  fod  ei 
gynUun  wedi  ei  ddyrysu,  fod  Dafydd 
beUach  wedi  ei  anghymwyso  at  waith  y 
tyddyn,  er,  hwyrach  y  geUid  gwneyd 
offeiriad  o  hono.  Penderfynodd  wneyd  y 
goreu  dan  yr  amgylchiadau,  a  chafodd 
Dafydd  fyned  i"r  Eglwys,  a'r  mab  hynaf  i 
drin  y  tir.  Arferai  David  Jones  ddweyd 
mewn  blynyddoedd  gwedi  hyn,  mewn 
cyfeiriad  at  yr  amgylchiad  hwn  :  '*  Yr 
wyf  yn  cario  nodau  ac  achos  fy  ngalwed- 
igaeth  ar  fy  nghefn ; "  oblegyd  dygodd 
greithiau  y  ddamwain  enbyd  ar  ei  gefn  i'w 
fedd.  Y  mae  dywediad  o'i  eiddo  pan  yn 
ieuanc,  ag  sydd  yn  Iled  arwyddo  fod 
rhyw  gymaint  o  addysg  grefyddol  yn  y 
teulu;  digon,  beth  bynag,  i  alluogi  Dafydd 
i  wneyd  defnydd  tra  tharawiadol  o'r  Ys- 
grythyr  lân.  Un  diwrnod,  yn  hir  ar  ol 
y  ddamwain,  ond  cyn  i'r  plentyn  wellhau 
oddi  wrth  ei  heffeithiau,  efe  a  ymwthiai  yn 
Ilesg  at  ei  fam.  Hithau  a'i  gwthiodd  i 
ffwrdd,  gan  ddweyd,  o  bosibl,  yn  chwar- 

ëus  :  "  Druan  o  honot,  yr  wyf  wedi  blino 
ar  dy  fagu  di."  Edrychodd  yntau  gyda 
thynerwch  yn  ei  hwyneb,  a  dywedodd : 
"  Pan  y  mae  fy  nhad  a'm  mam  yn  fy 
ngwrthod,  yr  Arglwydd  a'm  derbyn."  Ar 
hyn,  cipiodd  y  fam  ei  bachgen  ífraethbert 
i'w  mynwes,  a  dywedodd  :  "  Am  y  gair 
hwn,  mi  a'th  fagaf  yn  Ilawen  tra  y  byddot 
byw  ar  y  ddaear."  Hynodid  ef  pan  y 
daeth  i  addfedrwydd  oedran  gan  ei  ffraeth- 
ineb,  parodrwydd  a  phriodoldeb  ei  ateb- 
ion,  ac  yn  yr  amgylchiad  hwn,  cawn 
olwg  ar  y  ddawn  hon  yn  ei  blagur. 

Derbyniodd  ei  addysg  athrofaol  yn 
Ngolegdy  Caerfyrddin,  a  dywed  ef  ei  hun 
na  ddarfu  iddo  dreulio  term  erioed  yn  y 
prif  ysgolion.  Urddwyd  ef  i  guwradiaeth 
Llanafan-fawr,  yn  Sir  Frycheiniog,  tua'r 
flwyddyn  1758  ;  ond  symudodd  yn  bur 
fuan  oddi  yno  i  Dydweilog,  yn  Lleyn,  Sir 
Gaernarfon.  Ac  nid  hir  fu  ei  arhosiad 
yno  ychwaith  ;  oherwydd  cawn  ef  yn 
gwasanaethu  plwyfau  Trefethin  a  Chal- 
dicot,  yn  Sir  Fynwy,  yn  y  flwyddyn  1760. 
Beth  oedd  yn  achlysuro  y  symudiadau 
parhaus  hyn,  nid  yw  yn  wybyddus,  ond 
gallwn  ddweyd  yn  ddiogel  mai  nid  ei 
grefydd  oedd  yr  achos.  Yr  oedd  hyd  yn 
hyn  yn  ddigon  difater  am  ei  gyflwr  ys- 
prydol  ei  hun,  a  chyfrifoldeb  ei  swydd,  i 
foddio  personiaid  oferwag  yr  oes  hono. 
Dywedir  ei  fod  y  pryd  hwn  yn  bregethwr 
enillgar  a  phoblogaidd,  a  dichon  fod  hyny 
yn  ddigon  o  fai  ynddo,  yn  ngolwg  y  per- 
soniaid  ag  yr  oedd  efe  danynt.  Modd 
bynag,  daeth  yn  guwrad  i  Drefethin  a 
Chaldicot,  yn  Swydd  Fynwy.  Y  mae 
Trefethin  yn  ymyl  tref  Pontyp\vI,  ac  yr 
oedd  yn  byw  yn  Mhontymoel,  yn  ymyl  y 
dref  hono,  ar  y  pryd  y  daethai  David 
Jones  yno,  feddyg  enwog  yn  ei  alwad,  a 
thra  enwog  hefyd  am  ei  rinweddau  a'i 
dduwioldeb.  Ei  enw  oedd  Dr.  William 
Read.  Yr  oedd  clod  y  meddyg  hwn  wedi 
lledu  dros  Gymru  oll,  a  chleifion  yn  tyru 
ato  o'i  chyrau  pellaf.  Ymgyfathrachai 
efe  a'r  Methodistiaid,  ac  yr  oedd  y  Bardd 

0  Bantycelyn  ac  yntau  yn  arbenig  yn 
gyfeillion  mynwesol.  Pan  fu  y  meddyg 
farw,  yr  hyn  a  gymerodd  le  yn  1769, 
ysgrifenodd  WiIIiams  farwnad  iddo,  un 
o'r  goreuon  a  gyfansoddwyd  ganddo.  Ceir 
hi  yn  mysg  ei  weithiau  argraffedig.  Gellir 
Iled  dyI)io  oddiwrth  awgrym  sydd  yn  y 
farwnad,  fod  y  bardd  yn  bresenol  yn  yr 
angladd,  o  herwydd  y  mae  yr  awdwr,  ar 

01  datgan  ei  anghrediniaeth  o'r  hanes  am 
farwolaeth  y  doctor,  mewn  tri  o  benillion 


prydferth,  yn  troi  ac  yn  dywedyd  : — 

"  Mae'n  wirionedd,  fe  ddiangodd 
0  fyd  gwag  i  deyrnas  neíoedd, 
Mae  ei  gorph  ef  heddyw'n  llechu, 
Älewn  cist  o  bren  yn  isel  obry ; 
Fe  rowd  arno  yn  ddiöafar, 
Bedair  troedfedd  lawn  o  ddaear ; 
Hoeliwyd  y  gist,  '/•  wyf  yn  dyst,  estyllod  durfìu, 
Read  sy'n  gorwedd  gyda'r  werin, 
Cwsg  0  fewn  i  eglwys  Trefddyn. 

Yr  oedd  Dr.  Read  yn  fyw,  ac  yn  nghan- 
ol  ei  boblogrwydd  a'i  ddefnyddioldeb, 
pan  ddaeth  y  cuwrad  ieuanc  i  Dre- 
fethin.  Trigent  yn  ymyl  eu  gilydd,  a 
daethant  yn  hynod  o  gyfeillgar.  Nid  yw 
yn  hoUol  eglur,  pa  un  ai  crefydd  y  meddyg 
a  achlysurodd  droedigaeth  y  cuwrad,  neu 
ynte  troedigaeth  y  cuwrad  a'i  dygodd  ef  i 
gydnabyddiaeth  a'r  meddyg.  Yr  hyn  a 
ddywed  Mr.  Morgan,  Syston,  am  hyn 
yw,  mai  trwy  ddarlleniad  Ilyfr  o  waith 
yr  enwog  Flavel  yr  effeithiwyd  ei  droed- 
igaeth,  pan  yr  oedd  yn  gwasanaethu 
yn  y  Ile  hwn.  Dywed,  yn  mhellach, 
ddarfod  i'r  gŵr  ieuanc,  wedi  iddo  gael  ei 
gyfnewid  i  fywyd,  dderbyn  anngharedig- 
rwydd  a  chreulondeb  ar  law  y  gẃr  eglwys- 
ig  ag  yr  oedd  efe  yn  gwasanaethu  dano ; 
ac  nad  oedd  gan  L)avid  Jones  na  châr  nk 
chyfaill  yn  agos  ato  i  ddweyd  ei  gwyn 
wrtho,  na  chael  cyfarwyddyd  ganddo,  ond 
Dr.  William  Read.  Hwyrach  mai  ar  ol 
i'r  cyfnewidiad  mawr  gymeryd  Ile,  trwy 
ddarlleniad  llyfrau  FIave],  y  dechreuodd 
ei  gyfeillgarwch  a'r  meddyg  duwiol  o 
Bontymoel  ;  ond  y  mae  yn  Ilawn  mor 
debygol,  mai  y  meddyg  a  osododd  weith- 
iau  FIaveI  o  fewn  ei  gyrhaedd.  Sut 
bynag  y  bu,  daeth  David  Jones  i  gysylltiad 
a'r  Methodistiaid  yn  Trefethin,  a  phar- 
haodd  ei  gyfeillgarwch  â  Dr.  Read  hyd  ei 
farwolaeth  ;  ac  nid  bai  David  Jones  ydoedd 
na  ddaeth  un  o'i  ferched  yn  wraig  iddo,  yn 
mhen  blynyddau  lawer  wedi  hyn. 

Am  ba  gyhyd  o  amser  y  darfu  rheithor 
Trefethin  gydymddwyn  a'i  guwrad  ar  ol  yr 
anffawd  o  iddo  gael  crefydd,  ni  fynegir  i  ni. 
Diau  fod  y  dygwyddiad,  yn  ei  dyb  ef, 
wedi  ei  anghymhwyso  yn  fawr  at  wasan- 
aeth  yr  Eglwys.  Cawn  fod  y  cuwrad,  ar 
ol  hyn,  yn  peri  cyíìfro  yn  yr  ardal ;  fod 
tyrfaoedd  yn  tyru  i'w  wrando  ;  fod  mîn  ac 
arddeliad  ar  ei  weinidogaeth  ;  ei  fod  yn 
holi  ac  yn  dysgu  y  bobl  ieuainc  yn  ngwir- 
ioneddau  crefydd  ;  ac  yn  eu  dysgu  i  ganu 
mawl  i  Dduw ;  a'i  fod  ef  ei  hun  yn  hynod 
hoíî  o  gerddoriaeth.  Nid  oedd  dim  i'w 
wneyd  â  gŵr  ieuanc  mor  ddireol  a  hyn 
ond  ei  yru  i  fifwrdd ;  ac  ymaith  y  cafodd 

fyned.  Y  rheswm  dros  ei  symudiad  o 
Drefethin,  yn  ddiau,  oedd  ei  arferion 
Methodistaidd,  a  hwyrach  ei  gyfeillgarwch 
gormodol  â  Dr,  Read  a'i  deulu.  I  le  yn 
agos  i  Fryste  yr  aeth  nesaf,  ond  ni  fu 
nemawr  o  amser  yn  y  fan  hono  ;  symud- 
odd  yn  fuan  i  le  yn  Swydd  Wilts.  Yr 
oedd  erbyn  hyn  fel  colomen  Noah,  yn 
methu  braidd  a  chael  lle  i  roddi  ei  droed  i 
lawr,  canys  nid  oedd  llonyddwch  i  guwrad, 
o'i  yspryd  ef,  i'w  gael  y  pryd  hwnw  yn  yr 
Eglwys  Wladol  yn  Lloegr,  nac  yn 
Nghymru.  Yr  oedd  tân  y  weinidogaeth 
yn  llosgi  o'i  fewn  ;  ond  ni  fynai  perchen- 
ogion  bywiohaethau  wasanaeth  ei  fath. 
Aflonyddai    y    wlad,    gwnai    anesmwytho 


Jones.  Cymerodd  hyn  le,  fel  y  dywedwyd 
yn  flaenorol,  yn  y  flwyddyn  1768,  pan  yr 
oedd  efe  yn  33  mlwydd  oed. 

Plwyf  bychan  ydyw  Llangan,  yn  gor- 
wedd  rhwng  Pontfaen  a  Phenybont-ar- 
Ogwr,  yn  Sir  Forganwg,  ac  y  mae  ynddo 
bentref  bychan,  gwasgaredig,  a  elwir  ar 
enw  y  phvyf.  Y  mae  yr  eglwys  yn  adeilad 
hynafol,  er  nad  ydyw  yn  un  o'r  rhai  mwyaf 
o  faintioh.  Adgyweiriwyd  hi  yn  drwyadl 
yn  y  flwyddyn  1856.  Mae  croes  nodedig 
iawn  ar  y  fynwent,  un  o  hen  ohon  yr  oes- 
oedd  Pabaidd.  Dywedir  mai  adeiladwaith 
y  i2fed  ganrif  ydyw.  Eir  o  bellder  ffbrdd 
i'w  gweled  gan  hynafiaethwyr,  ar  gyfrif  ei 
maint,    destlusrwydd  ei    cherfiadaeth,    yn 

cydwybodau  y  bobl,  ac  yr  oedd  y  gweith- 
redoedd  ysgeler  hyn  yn  bechodau  nas 
geUid  eu  maddeu.  Ymddengys  iddo,  tra 
yn  aros  yn  Wihs,  ddyfod  i  gyffyrddiad  â 
rhai  o  Fethodistiaid  Lloegr,  ac  yn  eu  pHth 
daeth  i  gydnabyddiaeth  a'r  enwog  larlles 
Huntington,  gwraig  o  fendigaid  goffadwr- 
iaeth.  Chwihai  hon  am  ffyddloniaid  yr 
lesu,  i'w  noddi  a'u  cynorthwyo  yn  ngwas- 
anaeth  crefydd.  Yr  oedd  yr  larlles  wedi 
bod  yn  foddion  i  ddwyn  pendefiges  arall  at 
draed  y  Gwaredwr,  sef  yr  Arglwyddes 
Charlotte  Edwin,  perchenog  etifeddiaeth 
eang  yn  Sir  Forganwg.  Ac  yn  fuan  daeth 
personoHaeth  Llangan  yn  wag,  pa  un  oedd 
yn  rhoddiad  yr  Arglwyddes  hono,  ac  ar 
gais    yr    larlles    cyflwynodd   hi   i    David 


nghyd  a'i  bod  mewn  cadwraeth  mor  dda. 

Cyfrifir  yn  gyffredin  mai  ar  adeg  dyfodiad 
David  Jones  i  Langan  y  mae  ei  gysylltiad 
ef  a'r  Methodistiaid  yn  dechreu,  Gwehr 
oddiwrth  yr  hyn  a  ddywedwyd  eisioes,  nad 
yw  hyn  yn  gywir.  Tra  sicr  ydyw  iddo  ef 
ddyfod  o  fewn  cylch  dylanwad  y  Method- 
istiaid  tra  yn  gwasanaethu  yn  Nhrefethin 
a  Chaldicot.  Yma  y  gwnaed  ef  yn  gristion, 
ac  yma  yr  ymddangosodd  yr  arwyddion 
cyntaf  ei  fod  ef  yn  Fethodist.  Pa  reswm 
bynag  ddichon  gael  ei  roddi  am  symud- 
iadau  aml  David  Jones,  cyn  iddo  ddyfod 
i'r  lle  hwn,  nid  oes  le  i  amheuaeth,  mai  ei 
arferion  Methodistaidd  barodd  ei  hoU 
symudiadau  ar  ol  hyn.  Dygodd  hyn  arno 
erledigaeth  a  dial.     Ond  os  mai  ei  yspryd 

Methodistaidd,  a'i  weithgarwch  efengyl- 
aidd,  a  dynodd  arno  ddialedd  y  clerigwyr 
cnawdol,  dyna  hefyd  a  enillodd  iddo  ffafr 
yr  larlles  Huntington,  y  foneddiges  fwyaf 
Fethodistaidd  ag  y  mae  hanes  am  dani. 
Ond  pe  na  bai  genym  lawn  sicrwydd  yn 
nghylch  yr  adeg  y  daeth  yn  Fethodist,  y 
mae  ei  weithredoedd  a'i  eiriau  yn  profi 
iddo  ddyfod  yn  fore  i  arddel  yr  enw,  fel  y 
gwelir  yn  y  difyniad  canlynol,  a  ysgrifen- 
wyd  ganddo  yn  y  cofìant  a  wnaeth  efe  i 
Christopher  Basset.  Fel  yma  y  dywed:— - 
"  Galwyd  fy  ardderchog  frawd  (Basset)  yn 
Fethodist ;  enw  o  bwys,  yn  ddiamheu, 
canys  o  le  dysgedig  iawn  y  tarddodd  ar  y 
dechreu,  nid  llai  lle  na  Rhydychain  favvr  ei 


yr  enw  Methodist  yn  awr  yn  barod  i  foddi 
y  Pen^iym'íud  a'r  Cradogiaid  hefyd."  Dyma 
arddehad  diamwys  o  Fethodistiaeth  yn 
ymadroddion  David  Jones  ei  hun,  ac  y 
niae  yn  cydgordio  yn  hollol  a"r  bywyd  a 
dreuhodd  efe. 

Er  hyn  oll,  yr  oedd  ei  ddyfodiad  i  Lan- 
gan  yn  dechreu  cyfnod  newydd  yn  ei 
hanes,  canys  yno  y  cafodd  ei  hun  gyntaf 
yn  ŵr  rhydd.  Yr  oedd  bellach  wedi  dianc 
oddi  tan  orthrwm  y  personiaid,  ac  wedi 
cael  llywodraeth  eglwysig  plwyf  bychan 
mewn  sir  boblog  iawn ;  ac  yn  awr,  yn 
arbenig,  y  dechreuodd  ei  lafur  y  tuallan  i'w 
bhvyf  ei  him. 

Ceisiwn,  yn  awr,  gymeryd  brâs-olwg  ar 

hun,  ac  fel  y  bydd  y  lle,  felly  y  bydd  y 
fFrwyth.  Ni  chedwais  dymhor  fterm)  yno 
erioed,  eto,  er  hyn,  fe  welwyd  fy  nghym- 
hwysiadau  mor  fawr  fel  y  sefydlwyd  y 
radd  yma,  doed  fel  y  dêl,  arnaf  finau,  er  fy 
mod  yn  amddifad  o  eraiU.  Fy  meddwl  yw 
hyn  am  y  gair,  mai  siart  (charter)  gogon- 
eddus  ydyw,  a  Hthrodd  yn  ddiarwybod  o 
blith  y  doctoriaid  yno,  i  bob  offeiriad  ag 
sydd  yn  sefyll  yn  gydwybodol  at  burdeb 
articlau  Eglwys  Loegr.  Enw  mor  fawr, 
gan  y  rhai  sydd  yn  caru  y  rhoddwyr,  fel  yr 
wyf  yn  barod  i'w  ddymuno  ar  fy  arch 
{coffin),  ac  os  pydra  yno,  gadewch  iddo,  fe 
gymer  y  diafol  ofal  i  anrhydeddu  pobl 
Dduw  â  rhyw  enw  newydd  eto,  fel  y  mae 


ystad  crefydd  yn  mhHth  y  Methodistiaid, 
yn  Sir  Forganwg,  pan  y  daeth  David 
Jones  i  Langan.  Yr  ydym  yn  y  penodau 
blaenorol,  yn  enwedig  yn  nglyn  â  hanes 
HoweH  Harris,  wedi  dangos  fod  llawer  o 
lafur  wedi  ei  gymeryd  i  efengyleiddio  Sir 
Forganwg  yn  dra  bore,  a  bod  llwyddiant 
mawr  wedi  canlyn  y  Uafur  a  wnaed.  Nis 
bwriadwn  helaethu  ar  hyn  yn  bresenol, 
dim  ond  braidd  dch'gon  i  gael  golwg  ghr 
argysyHtiadau  yr  hanes.  Yr  oedd  seiadau 
wedi  eu  sefydlu  yn  Morganwg,  yn  gystal  a 
siroedd  eraiU  y  Deheudir,  o  fewn  wyth 
mlynedd  gyntaf  y  diwygiad,  ac  erbyn 
Cymdeithasfa  Watford  yr  oedd  eglwys  y 
Groeswen    wrth    y    gorchwyl    o    adeiladu 

capel,  y  cyntaf  yn  y  sir.  Cynyddodd  y 
seiadau  yn  fawr  yn  ystod  y  blynyddoedd 
canlynol,  ond  yr  oedd  y  bobl  yn  hwyr- 
frydig  i  godi  capelau.  Adeiladwyd  un 
arall  yn  mhen  chwe'  mlynedd  ar  ol  y 
cyntaf,  sef  capel  Aberthyn.  Dyma  yr 
unig  addoldai  oedd  gan  y  Methodistiaid  yn 
Morganwg  pan  ddaeth  David  Jones  i 
Langan.  Y  mae  Aberthyn  o  fewn  pedair 
milltir  i  Langan,  a'r '  Groeswen  o  fewn 
ugain  milltir  i'r  lle.  Yr  oedd  eglwysi 
cryfion  yn  y  ddau  le  yma  y  pryd  hwmw,  ac 
yr  oedd  arnynt  weinidogion  ordeinieJig  a 
sefydlog.  WiUiam  Edward,  yr  adeilad- 
ydd,  ydoedd  gweinidog  y  Groeswen;  a 
Dafydd  WilHams,  o  Lysyfronydd,  ydoedd 
gweinidog  Aberthyn.  Yr  oedd  y  ddau, 
erbyn  amser  dyfodiad  Mr.  Jones  i  Langan, 
mewn  addfedrwydd  oedran,  eiU  dau  yn  eu 
haner-canfed  flwyddyn  ;  ac  yr  oeddynt  yn 
ddynion  o  fedr  a  dylanwad  mawr.  Yr 
oedd  hefyd  amryw  o  gynghorwyr  yn 
Uafurio  yn  y  sir  ar  y  pryd  hwn,  y  rhai 
penaf  o  honynt  oeddynt  WiUiam  Thomas, 
o'r  Pîl,  a  Jenkin  Thomas,  yr  hwn  a  ad- 
waenir  yn  weU  wrth  yr  enw  Siencyn  Pen- 
hydd.  Yr  oedd  y  cyntaf  yn  bump-a- 
deugain  oed,  a'r  olaf  yn  un-ar-ddeg-ar- 
hugain.  Glaslanciau  rhwng  deg  a  phym- 
theg  oed  ydoedd  Christopher  Basset, 
a  HoweU  HoweUs,  Trehill,  yr  adeg  hon, 
dau  ag  a  ddaethant  ar  ol  hyn  yn  ofîeiriaid 
Methodistaidd  o  enwogrwydd  a  defnydd- 
ioldeb.  Yn  ychwanegol  at  y  gweinidogion 
a'r  cynghorwyr  yr  ydym  yn  awr  wedi 
crybwyil  eu  henwau,  pa  rai  oeddynt  er  ys 
blynyddau  wedi  bod  yn  Uafurio  yn  Mor- 
ganwg,  daeth  clerigwr  i'r  sir  tua'r  un  adeg 
a  David  Jones,  sef  yr  enwog  a'r  anwyl 
William  Davies,  CasteUnedd.  Daeth  y 
ddau  i  gydnabyddiaeth  buan  a'u  gilydd,  os 
nad  oeddynt  felly  o'r  blaen,  a  buont  yn 
cydlafurio,  ac  yn  cyd-deithio  Cymru  oU  yn 
ngwasanaeth  yr  efengyl,  am  yspaid  ugain 
mlynedd,  sef  hyd  farwolaeth  Wüliam 
Davies.  Cuwrad  oedd  William  Davies, 
yn  NghasteUnedd,  o  dan  Mr.  Pinkey,  yr 
hwn  oedd  yn  meddu  personoliaeth  dau 
blwyf,  Castellnedd  a  LlaniUtyd,  ac  nid 
ymddyrchafodd  i  safle  uwch  na  chuwrad 
yn  ei  fywyd.  Bendith  anmhrisiadwy  i 
grefydd  ydoedd  dyfodiad  cyfamserol  y  ddau 
weinidog  ffyddlawn  hyn  i  Grist  i  Sir  For- 
ganwg.  Hyd  yn  hyn  nid  oedd  yr  un  o  sêr 
dysgleiriaf  y  pwlpud  wedi  ymddangos 
yn  Morganwg,  yn  frodorion  nac  yn  ddyfod- 
iaid.  At  Howell  Harris,  yn  benaf,  yr 
edrychai   pobl    Morganwg   fel    eu   tad,    a 


phan  ymneiUduodd  efe,  ac  y  peidiodd  dalu 
ei  ymweUadau  mynych  yno,  nis  gadawodd 
ar  ei  ol  neb  ag  y  gellid  am  foment  ei  gym- 
haru  ag  efe.  Cymerasai  yr  ymraniad  le 
ddeunaw  mlynedd  cyn  dyfodiad  yr  enwog- 
ion  hyn  i  Forganwg,  ac  yr  oedd  eu  dyfod- 
iad  hwy  yno  fel  codiad  haul  o'r  uchelder 
i'r  hoU  sir,  ac  i  Gymru  oU.  Blynyddoedd 
maith  o  draUod  i  bobl  yr  Arglwydd  fu  y 
blynyddoedd  hyny  ;  cyfnod  o  gyndyn- 
ddadleu,  a  thymhor  o  ddirywiad  crefyddol. 
Dilynwyd  hwy  a  dyddiau  gwell,  dyddiau  o 
adfywiad  ac  adferiad,  a  chydnabyddir  yn 
gyffredinol  mai  trwy  offerynoliaeth  David 
Jones,  Llangan,  a  \Ý.  Davies,  CasteUnedd, 
yn  Morganwg;  y  ddau  WiUiams,  a 
WiUiam  Llwyd,  o  Gaio,  yn  Nghaerfyrddin ; 
a  Daniel  Rowland  a  Dafydd  Morris,  yn 
nghyd  â  Dafydd  Jones,  o'r  Derlwyn,  yn 
Aberteifi,  yr  ail-feddianwyd  y  Deheudir  i 
Fethodistiaeth. 

Y  mae  hanes  David  Jones  yn  Llangan 
yn  bur  gyffelyb  i  hanes  Rowland  yn 
Llangeitho,  ond  ei  fod  ar  raddfa  lai. 
Daeth  y  lle  yn  gyrchfa  pobloedd,  yn 
ganolbwynt  gweithrediadau  crefyddol  rhan 
fawr  a  phw^ysig  o'r  wlad.  Ymddengys  i 
David  Jones  ymdaflu  i  weithgarwch  yn 
union  y  daeth  i  Langan,  ac  y  mae  hanes 
fod  sefyUfa  crefydd  o  fewn  y  plwyf  yn 
resynus.  Dywed  hyd  yn  nod  Mr.  Morgan, 
Syston,  fod  ei  ragflaenydd  wedi  esgeuluso 
ei  ddyledswyddau,  a  dichon  y  gaUasai 
ychwanegu  ei  fod  wedi  camarwain  ei  bobl, 
ar  air  a  gweithred.  Tebygol  ei  fod  yn 
gyffelyb  i'r  person  yr  oedd  gofal  y  plwyf 
nesaf  i  Langan  arno,  am  yr  hwn  y  canodd 
Shanco  Shôn  fel  yma  : — 

"  Y  'ffeiriad  ffol  uffernol, 
Shwd  achub  hwn  ei  bobl, 
Sy'n  methu  cadw  dydd  o  saith, 
Heb  ddilyn  gwaith  y  diafol." 

Yr  oedd  yr  offeiriaid,  gydag  ychydig  eithr- 
iadau,  yn  parhau  yn  ddifraw  a  difater ;  a 
Uawer  o  honynt  yn  blaenori  mewn  an- 
nuwioldeb,  a  rhysedd.  Ni  pherchid  hwy 
hyd  yn  nod  gan  yr  oferwyr  yr  ymgyfath- 
rachent  â  hwy.  Dirmygid  hwy  gan  bob 
dyn  bucheddol,  a  hwy  oedd  prif  destun 
gwawd  a  chân  y  beirdd  a'r  prydyddion. 
Temtid  hyd  yn  nod  lolo  Morganwg  i 
ogan-ganu  iddynt.  Cyfansoddodd  efe  gàn, 
a  alwai  yn  "  Drioedd  yr  offeiriaid,"  cân 
faith,  o  bedwar-ar-hugain  o  benillion. 
Gosodwn  yma  y  penill  cyntaf  a'r  olaf  o 
honi  fel  enghraifft,  ac  fel  dangoseg  o'r 
dirmyg  a  deimlai  yr  hen  fardd  dichlynaidd 
hwnw    tuag    at    bobl    oedd    yn    byw    yn 

annghyson  a'u  swydd  a'u  gwaith.  Dyma 
hwy  : — 

"Tri  pheth  sydd  gas  gan  brydydd, 
Bost  uchel  gŵr  aniighelfydd, 
Aweu  ddifìas,  heb  ddim  hwyl, 
A  'ffeiriad  plwyf  di'menydd. 

Tri  pheth  a  gâr  fy  nglialon, 
Heddychu  rhwng  cym'dogion  ; 

Cadw'r  iawn  heb  fyn'd  ar  goll, 
A  chrogi'r  hoU  'ffeiriadon." 

Amlwg  yw  nad  oedd  y  mwyafrif  mawr 
o  bersoniaid  y  wlad  ronyn  yn  well  eu 
moes,  a'u  buchedd,  y  pryd  hwn,  nag  yr 
oeddynt  gan'  mlynedd  cyn  hyny  ;  ac  yr 
oedd  plant  y  diwygiad  hefyd  wedi  myned 
yn  ol,  ac  nid  yn  mlaen,  yn  ystod  yr  ugain 
mlynedd  hyn.  Fel  y  darfu  i  ni  sylwi, 
daethai  dadleuon  i  mewn  i'r  eglwysi  Meth- 
odistaidd,  ac  ymraniadau  o  bob  math  ;  y 
rhai  a  droisant  ardd  yr  Arglwydd  yn  anial- 
wch.  Nid  hawdd  desgrifìo  y  dirywiad  a 
gymerodd  le  yn  nihhth  crefyddwyr  mewn 
amser  mor  fyr  ag  ugain  mlynedd.  Mae 
darllen  hanes  eglwys  Fethodistaidd  yr 
Aberthyn  yn  y  tymhor  hwn,  yn  dwyn  i  gôf 
hanes  eglwysi  Annibynol  Cefnarthen  a 
Chwmyglo,  ger  Merthyr,  mewn  adeg 
foreuach. 

Gan  hyny,  rhaid  fod  dyfodiad  gŵr  o 
yspryd  a  thalentau  Mr.  Jones  i  ardal  fel 
yma,  fel  bywyd  o  feirw.  Cafodd  Llangan 
y  fraint  oruchel  hon,  canys  nid  hir  y  bu 
cyn  teimlo  grym  ei  weinidogaeth.  Llosgai 
ei  enaid  ynddo  o  gariad  at  y  Gwaredwr, 
ac  o  dosturi  tuag  at  ei  blwyfohon,  pa  rai  a 
lusgid  i  angau.  Yn  fuan,  dechreuodd  y 
bobl  ddefFroi,  a'r  eglwys  lenwi.  Aeth  y 
gair  ar  led  am  rym  ei  weinidogaeth, 
3  thyrai  y  bobl  i'w  wrando  o'r  plwyfì 
cyfagos,  a  daeth  Llangan  yn  gyíTelyb  i 
Langeitho,  fel  cyrchfa  pobloedd  o  bell  ac 
agos. 

Er  mwyn  rhoddi  rhyw  syniad  am  fawr- 
edd  y  gwaith  a  wnaed  yn  Llangan,  rhodd- 
wn  yma,  gyda  chaniatad  yr  Awdwr,  "ddes- 
grifiad  campus  yr  Hybarch  W.  Wilhams, 
Ábertawe,  o  Sul  y  cymundeb  yn  Llangan 
yn  amser  David  Jones  :  "  Tyred  gyda  ni, 
ddarllenydd  hoff,  ni  a  eisteddwn  yn  nghyd 
ar  ben  y  maen  mawr  yma  ar  gopa  cribog 
mynydd  Eglwysfair.  Y  mae  yn  foreu 
Sabboth  hyfryd.  A  weH  di  ar  dy  law 
aswy  rhyngot  a'r  deheu-ddwyrain,  hen 
adeilad  fawreddog,  braidd  yn  ganfyddadwy, 
o  herwydd  y  coed  a'i  hamgylchant  ?  Dyna 
gastell    PenUin.      Edrych    eto   ar  dy  law 

ddeheu,  ryw  bedair  milltir  i'r  gorllewin,  ti 
a  weh  dref  fechan  ar  wastadedd  pur 
hyfryd.  Dyna  Benybont-ar-Ogwr.  Ed- 
rych  yn  awr  rhag  dy  flaen.  Yn  union 
rhyngom  a'r  deheu,  ar  waelod  y  gwastad 
oddi  tanom,  ti  a  weh  y  pentref  bychan 
annyben  gwasgaredig  yna  ;  a  braidd 
rhyngom  ag  ef,  ond  yn  hytrach  yn  fwyi'  ' 
gorllewin,  eglwys  fechan  ddigon  gwael  yr 
olwg,  heb  fod  iddi  yr  un  clochdy,  ond 
rhywbeth  tebyg  i  simnai,  a  thwU  yn 
hono,  a  chloch  yn  hwn,  yr  hon  na  chlywem 
hyd  y  fan  hon,  tincied  ei  heithaf.  Dyna 
Llangan.  Dyna  y  fan  y  bydd  Mr.  Jones 
yn  pregethu  ac  yn  cyfranu  heddyw,  a 
dyna  lle  bydd  yn  ei  gyfarfod  dyrfa  fawr. 
Aros  enyd  ;  ti  gei  eu  gweled  yn  ymgasglu. 
Ust !  dacw  rai  o  honynt  yn  dechreu  dyfod. 
Edrych  ar  dy  gyfer,  ti  a  weh  lonaid  yr 
heol  serth  acw  o  gopa  y  Filldir  Aur,  tua 
Llangan,  llawerar  feirch,  a  mwy  ar  draed. 
Pobl  y  Wîg,  Llanífa,  Ty'rcroes,  a  Thre- 
golwyn  ydynt,  yn  ymdywallt  tua  Llangan. 
Edrych  eto  rhyngom  a  chastell  Penlhn, 
dacw  dyrfa  yn  ymarllwys  oddiar  y  croes- 
heolydd  tua  dyfîryn  Llangan.  Edrych 
eto  ar  dy  ddeheulaw,  y  mae  yr  heol  fain 
wastad  yna  o  Dyle-y-rôd,  heibio  i  Lan- 
grallo  a  Mehn-y-mur,  i  Dreoes,  yn  frith  o 
fywiohon  ;  ffordd  yna  y  daw  pobl  Peny- 
bont,  Trelalas,  Pil,  Llangynwyd,  Margam, 
ac  Aberafon.  Y  mae  rhai  o  honynt  yn 
dyfod  o  Gastellnedd,  ac  o'r  Cwm  uwch- 
law,  ac  hyd  yn  nod  o  Langyfelach,  y 
Goppa,  ac  Abertawe.  ünd  behach,  gad  i 
ni  ddisgyn  i'r  gwastadedd — awn  rhagom  i 
Langan.  Bydd  rhyw  '  gynghorwr'  yn  an- 
erch  y  gynulleidfa,  yn  ysgubor  y  persondy, 
am  naw  o'r  gloch.  Ni  bydd  Mr.  Jones  yn 
yr  eglwys  dan  haner  awr  wedi  deg.  Dacw 
\vr  teneu,  trwynllym,  Uygadgraff,  yn  sefyll 
ar  yr  ystòl.  Y  mae  yr  olwg  arno  yn  dy 
argyhoeddi  ar  unwaith  nad  yw  wedi  bod 
yn  yr  athrofa,  ac  y  mae  ei  ddull  o  ym- 
adroddi  yn  dangos  nad  yw  erioed  wedi 
astudio  na  gramadeg  na  rheithioreg.  Ond 
y  mae  rhyw  nerth  yn  ei  eiriau — mae  rhyw 
wreiddiolder  yn  ei  ddrychfeddyhau — ^mae 
rhyw  swyn  yn  ei  lais,  yn  dangos  ei  fod  ef 
yn  rhywbeth  tuhwnt  i'r  cyffredin.  Dyna 
Edward  Coslett,  gôf  wrth  ei  alwedigaeth, 
ond  pregethwr  wrth  ei  swydd,  a'r  pregeth- 
wr  Methodistaidd  goreu  yn  Sir  Fynwy, 
meddai  ef  ei  hun.  Ei  reswm  dros 
ddweyd  hyny  ydoedd,  nad  oedd  yr  un 
pregethwr  Methodistaidd,  ar  hyny  o  bryd, 
yn  Sir  Fynwy,  ond  ei'hunan.  Gofynodd 
Mr.    Jones   iddo,    wedi    ei    wrandaw    yn 

pregethu  mewn  rhyw  fan,  pa  le  yr  oedd 
wedi  astudio  y  bregeth  hono.  '  Lle  na 
ddarfu  i  chwi  astudio  yr  un  erioed,  Syr,' 
meddai  yntau.  '  Ond  pa  le,  Ned  ? '  ych- 
wanegai  Mr.  Jones :  '  Rhwng  y  tân  a'r 
eingion,'  oedd  yr  ateb.  Barnai  rhai  dyn- 
ion  mai  dyna  paham  yr  oedd  pregethau 
Edward  Coslett  mor  wresog,  neu  mor 
danllyd,  fel  y  dywedent.  Ond  wedi'r  cwbl, 
nid  yw  efe  namyn  '  cynghori  ticyn,'  Mr. 
Jones  sydd  i  hregethu  yn  yr  eglwys.  Gan 
hyny,  i'r  eglwys  â  ni.  Dacw  Mr.  Jones 
yn  esgyn  y  pwlpud  bychan.  Edrychwch 
arno  am  fynud.  Nid  yn  fynych  y  ceir 
cyfle  i  weled  dyn  mor  brydferth.  Y  mae 
yn  rhy  dal  i'w  alw  yn  fychan  ;  ac  y  mae 
yn  rhy  fyr  i'w  alw  yn  dal ;  llydain  ei  ys- 
gwyddau,  prafif  ei  fraich,  goleu  ei  wallt, 
llawn  ei  fochgernau.  Y  mae  ei  aehau 
bwäog,  ei  lygaid  mawrion  duon  dysglaer, 
ei  drwyn  mawr  cam,  a'i  wefusau  serchog, 
yn  dangos  eu  bod  yn  preswyho  yn  nghym- 
ydogaeth  cyfoeth  o  synwyr  cyíìfredin,  a 
byd  o  natur  dda.  Ond  wele,  y  mae  yn 
dechreu  darllen  :  '  Pan  ddychwelo  yr  an- 
nuwiol  oddi  wrth  ei  ddrygioni,  &c.' 
Ymddengys  fel  pe  byddai  mewn  brys  i 
ddybenu.  Lhthra  y  geiriau,  y  gweddîau, 
a'r  Ihthiau  ar  ol  eu  gilydd  dros  ei  wefusau, 
fel  y  cenlhf  gwyUt.  Cyn  ein  bod  yn 
dysgwyl,  dyma  Amen  y  gwasanaeth  gosod- 
edig.  Yn  awr,  am  y  weddi  ddifyfyr,  y 
canu,  a'r  bregeth.  Y  mae  y  cyntaf  yn 
dangos  cydnabyddiaeth  y  gweddíwr  a'r 
hyn  sydd  o  fewn  y  Uen.  Gelhr  bod  yn 
sicr  ei  fod  wedi  bod  yn  y  nef  neithiwr,  gan 
mor  hawdd  y  mae  yn  myned  yno  heddyw. 

Y  mae  y  canu  fel  swn  dyfroedd  lawer  ; 
'  dyfroedd  yn  rhuthro  dros  greigiau  Lodor.' 
Nid  oes  arno  ryw  drefn  ardderchog  ;  ond 
y  mae  yr  yspryd  yn  ardderchog,  a'r  hwyl 
yn  hyfryd  ;  am  yr  effaith,  y  mae  yn  an- 
nesgrifiadwy.  Roddem  rywbeth  am  gael 
clywed  canu  o'r  fath  unwaith  eto. 

"  Ond  dyna  y  canu  yn  dybenu,  a'r  bregeth 
yn  dechreu.  Y  mae  dystawrwydd,  fel  eiddo 
y  bedd,  yn  teyrnasu  trwy  yr  adeilad  gor- 
lawn.  Y  mae  pob  dyn  fel  pe  byddai  wedi 
anghofio  fod  un  rhan  yn  perthyn  i'w  gyf- 
ansoddiad  ond  Uygad,  a  chlust,  a  chalon. 

Y  mae  y  pregethwr  yn  dechreu  fel  pe 
byddai  yn  penderfynu  rhoddi  llawn  waith 
i'r  tri.  Y  mae  meddyhau  ei  galon  yn  ym- 
dywallt  yn  ffrydhf  gyson,  mor  gyflym  ac 
mor  ddidrafferth,  nes  peri  i  ti  dybied  fod 
cartrefle  ei  feddwl  yn  nhaflod  ei  enau.  Y 
mae  ei  eiriau  yn  ddetholedig,  ei  lais  yn 
soniarus ;  y  bobl  yn  credu  ei  fod  yn  bre- 


gethwr  heb  ei  ail.  Y  mae  y  pethau  hyn 
yn  fanteisiol  i  gynyrchu  y  teimlad  a  weh, 
ac  a  glywi,  yn  ymdaenu  trwy  y  dyrfa. 
Ond  nid  hyn  yw  y  cwbl  ;  nid  yna  y  mae 
cuddiad  ei  gryfder.  Y  mae  bywyd  yn 
mhob  gair ;  y  mae  nerthoedd  yn  mhob 
brawddeg  ;  y  mae  yn  gwaeddi,  ond  y  mae 
yr  Yspryd  tragywyddol  wedi  dweyd  wrtho 
eisioes  pa  beth  i  waeddi.  Y  mae y  pregethwr 
yn  crcdii  fod  pob  gair  a  ddywed  yn  wirionedd 
tragyîeyddol.  Y  mae  yn  teimlo  pwys  an- 
rhaethol  pob  brawddeg  a  hthra  dros  ei 
wefus ;  eu  pwys  anrhaethol  iddo  ef  ei 
hunan;  eu  pwys  anrhaethol  i  bob  enaid 
byw  o'i  flaen  !  Dyn  newydd  ei  gipio  o'r 
dwfr ;  newydd  ei  waredu  rhag  boddi ; 
newydd  ei  osod  yn  y  cwch ;  yn  gwaeddi, 
'  Bâd  !  bâd  !'  ar  y  soddedigion  o'i  am- 
gylch,  yw  efe.  Wrth  ddweyd  ei  bregeth 
y  mae  yn  dweyd  ei  galon.  Dywed  am 
ddagrau,  a  chwys  a  gwaed,  a  chroes  ac 
angau  ein  Gwaredwr,  a'i  gariad  anfeidrol 
yn  berwi  ei  enaid.  Sieryd  am  adgyfodiad 
y  meirw  a'r  farn  dragywyddol  ;  a  thra  yn 
siarad  teimla  ei  hun  ar  derfynau  y  byd 
anweledig,  ac  y  mae  ei  wrandawyr  yn 
teimlo  yr  un  modd.  Y  mae  y  chwys  a'r 
dagrau  fel  yn  rhedeg  gyrfa  tros  ei  ruddiau 
glandeg,  ac  y  mae  cawod  o  ddagrau  yn 
gwlychu  llawr  yr  hen  eglwys.  Ond  dyna 
y  bregeth  yn  dybenu.  Rhyfedd  mor  fyr  ; 
ond  hynod  mor  felus.  Dyna  y  pregethwr 
yn  eistedd  yn  foddedig  mewn  chwys. 
Dyna  y  gwrandawyr,  am  y  waith  gyntaf 
oddiar  pan  ddechreuodd,  yn  edrych  ar  eu 
gilydd,  ac  yn  gweled  afonydd  o  ddagrau. 

"  Ond  nid  yw  y  cwbl  drosodd  eto.  Y  mae 
y  bwrdd  wedi  ei  ledu  ;  y  mae  y  dyrfa  cyn 
ymadael  yn  bwriadu  gwneyd  cof  am  farw- 
olaeth  eu  Hiachawdwr  mawr.  Aros  i 
weled  y  diwedd.  Darllena  y  gweinidog  y 
gwasanaeth  arferol,  ond  nid  yw  yn  gor- 
phwys  ar  hyny.  Ni  welir  un  argpel  ei  fod 
am  arbed  ei  gorph  ;  y  mae  nerthoedd  yr 
aberth  yn  Ilenwi  ei  enaid.  Nid  yw  y 
geiriau  arferol,  '  Corph  ein  Harglwydd 
lesu  Grist,'  &c.,  yn  ymddangos  fel  wedi 
pylu  dim  wrth  eu  hadrodd  trosodd  a 
throsodd  ;  mwyhau  y  mae  eu  nerth,  dyfn- 
hau  y  mae  eu  hargraff  ar  y  pregethwr  ei 
hunan  pa  fynychaf  eu  dywed.  Ymwthia 
drwy  y  dorf,  ireiddia  hwynt  â'i  ddagrau  ; 
gwlych  hwynt  â'i  chwys ;  cynhyrfa  hwynt 
drwyddynt  draw  â'i  eiriau  melusion.  Yn 
awr,  dyna  ddernyn  o  hymn  ;  yn  awr  dyna 
bwnc  o  athrawiaeth  ;  yn  awr  dyna  waedd- 
olef  annynwaredol  am  angau'r  groes  ;  yn 
awr  y  mae 

'  Jones  fel  angel  yn  Llangana, 
Yn  udganu'r  udgorn  mawr.' 

A  thyna 

'  Dorf,  mewn  twymn  serchiadau, 
Yn  dyrchafu  uwch  y  llawr.' 

"  Dyna  wreichionen  y  bregeth  wedi 
niyned  yn  fflam  angerddol.  Rhaid  i  ti 
bellach  ymdaro  trosot  dy  hun,  gyfaill.  Nis 
gallwn  ddesgrifio  ychwaneg.  Y  mae  y 
pwyntil  wedi  syrthio.  Y  mae  y  dyrfa  wedi 
myned  i'r  hwyl  ;  yr  ydym  ninau  wedi 
myned  i'r  hwyl  hefyd.  Pwy  ddichon  beidio  ? 
Bendigedig  !     Bendigedig  byth  ! 

"  Ond  wele,  nid  yn  Llangan  yr  ydym  ni 
yn  y  diwedd,  ond  yma,  yn  y  fan  hon ; 
haner  can'  mlynedd  yn  rhy  ddiweddar  i 
weled  y  lle  hwnw  yn  ei  ogoniant ;  rhyw 
eilun  anmherffaith  o'r  peth  a  welsom  ni  ar 
ein  hynt  !  O!  na  chawsem  weled  y  peth  ei 
hunan.  O  ddiffyg  hyny,  fe  allai  fod  y  bras- 
ddarlun  uchod  mor  debyg  iddo  a  dim  a  elli 
daro  wrtho  am  enyd  o  amser." 

Ni  chyfyngodd  efe  ei  hun  mewn  un  modd 
i'w  eglwys,  ac  i'w  blwyf ;  ystyriai  hyny  yn 
drefniad  dynol,  ond  yn  hytrach  ufudd- 
haodd  i'r  gorchymyn  dwyfol  :  "  Ewch  i'r 
holl  fyd,  a  phregethwch  yr  efengyl  i  bob 
creadur."  Pregethai  mewn  amser  ac  allan 
o  amser,  ac  yn  mhob  math  o  leoedd. 
Weithiau  mewn  ysgubor,  neu  ar  y  ffordd 
fawr,  neu  mewn  tŷ  anedd,  dan  gysgod 
pren,  neu  ar  lechwedd  mynydd ;  mewn 
gair,  yn  mhob  lle  y  cai  gyfleusdra  i  bre- 
gethu  Crist  a'i  groes.  Dichon  ei  fod  yn 
Eglwyswr  anghyson  a  direol,  ond  yr  oedd, 
er  hyny,  yn  gristion  hardd  a  diargyhoedd, 
ac  yr  oedd  yn  prisio  cymeradwyaeth  Duw 
yn  fwy  na  gwenau  pendefigion  y  tir ;  a 
gwell  oedd  ganddo  ddychwelyd  pechadur- 
iaid  o'u  ffyrdd  drygionus,  na  chyfyngu  ei 
hun  i  unrhyw  sect  neu  blaid  grefyddol. 

Yn  y  flwyddyn  1775,  sef  yn  mhen  saith 
mlynedd  ar  ol  ei  fynediad  i  Langan,  cod- 
odd  Mr.  jones,  mewn  undeb  â'r  Method- 
istiaid,  gapel  Salem,  Pencoed,  mewn  Ile 
cyfleus  ar  y  brif-ffordd  sydd  yn  arwain  o 
Benybont-ar-Ogwr  i  Lantrisant.  Cymer- 
wyd  llawn  ddau  erw  o  dir  at  y  pwrpas 
hwn,  a  dyogelwyd  ef  mewn  gweithred  i'r 
Cyfundeb.  Cyfrifid  capel  Salem,  y  pryd 
hwnw,  yn  adeilad  helaeth  fel  addoldy. 
Dangosai  Mr.  Jones  fawr  serch  at  y  Ile,  ac 
arolygai  ei  hun  y  gwaith  pan  yn  ei  adeiladu. 
Codwyd  tj'  anedd  at  wasanaeth  yr  achos 
wrth  y  naill  ben  i'r  capel,  a  gwnaed  myn- 
went  at  gladdu  yr  aelodau  wrth  y  pen 
arall.     Ac  y  mae  yn  hynodol,  mai  yr  hen 

weinidog  ffyddlawn,  Dafydd  WiUiams,  o 
Lysyfronydd,  a  gladdwyd  ynddi  gyntaf; 
ac  yn  fuan  wedi  hyny  y  bu  farw  priod  Mr. 
Jones,  a  dewisiodd  yntau  idd  ei  anwyl 
"  Sina  "  gael  ei  chladdu  yn  ymyl  yr  hen 
bregethwr  ;  a  mynych  y  dywedodd  mai  yn 
y  fynwent  hon  y  dymunai  i'w  weddillion  ei 
hun  orphwys  ;  ond  nis  cafodd  hyn  o  fraint, 
gan  iddo  ail  briodi,  a  diweddu  ei  ddydd  yn 
Sir  Benfro. 

Ffaith  hynod  iawn  ydoedd  i  David 
Jones,  offeiriad  eglwys  Llangan,  ddewis 
claddu  ei  hoff  briod  mewn  tir  annghysegr- 
edig  yn  ymyl  Salem,  capel  y  Methodistiaid 
yn  Mhencoed,  yn  hytrach  nag  yn  myn- 
went  gyfleus  Llangan,  y  plwyf  yr  oedd  efe 
yn  ei  wasanaethu.  Dengys  y  weithred 
hon  o'i  eiddo  ei  fod  yn  bur  eang  ei  syn- 
iadau  am  gysegredigrwydd  daear  ;  ac  yn 
rhyfeddol  ymlyngar  wrth  y  Methodistiaid. 

Nid  oedd  capel  Salem  ond  tua  thair 
milldir  o  bellder  oddiwrth  eglwys  Llangan. 
Arferai  Mr.  Jones  bregethu  yn  ei  eglwys 
ei  lìun  am  haner  awr  wedi  deg  ar  fore 
Sabbath,  ac  yn  Salem  am  ddau  o'r  gloch 
yn  y  prydnawn.  Ni  chynhaliwyd  cyfar- 
fodydd  eglwysig  erioed  yn  Llangan,  ond 
yn  Salem,  Pencoed,  y  cynhelid  hwy.  Yr 
oedd  yno  seiat  bob  wythnos,  a  chyfarfod 
parotöad  unwaith  yn  y  mis,  ar  ddydd 
Sadwrn,  am  un  o'r  gloch,  o  flaen  Sul  y 
cymundeb  yn  Llangan.  Byddai  Mr.  Jones 
yn  bresenol  bob  amser,  os  byddai  gartref, 
ac  yr  oedd  ei  wraig  hawddgar  a  duwiol  yn 
mynychu  y  cyfarfodydd  hyn  gyda  chyson- 
deb  mawr. 

Capel  Salem  oedd  y  cyntaf  a  adeilad- 
wyd  gan  Mr.  Jones,  ond  nid  hwn  oedd  y 
diweddaf  a  adeiladwyd  ganddo.  Hwyrach 
iddo  ef  füd  yn  offerynol  i  adeiladu  mwy  o 
gapelau  Methodistaidd  yn  ei  ddydd  na  neb 
o'i  gydoeswyr.  Yr  oedd  yn  ymddiriedolwr 
ar  y  nifer  amlaf  o  gapelau  y  Deheudir  a 
adeiladwyd  yn  ei  amser  ef,  ac  yr  oedd  yn 
dra  ymdrechgar  i'w  diddyledu  ar  ol  eu 
codi.  Bu  yn  foddion  i  adeiladu  rhai 
capelau  yn  y  Gogledd  hefyd,  yn  enwedigol 
capel  cyntaf  Dolgellau. 

Dywedir  nad  llawer  a  alwyd  trwy  wein- 
idogaeth  Mr.  Jones  o  blwyfolion  Llangan. 
Bu  ei  lafur  yn  fwy  bendithiol  yn  mhob 
man  nag  yn  ei  bíwyf  ei  hun.  Cafodd 
y  ddiareb  Ysgrythyrol  ei  gwirio  yn  ei 
hanes  ef.  Methodistiaid  yr  ardaloedd 
cylchynol  oedd  ei  wrandawyr,  gan  mwyaf, 
rhai  a  sychedent  am  y  Duw  byw,  ac  a 
hiraethent  am  gynteddau  yr  Arglwydd. 

Er  hoU  lafur  y  Diwygwyr  yn  y  sir  cyn 
2 


468 


y    TADAU   METHODISTAIDD. 


amser  David  Jones,  nis  gallasent  hwy 
Iwyr  osod  i  lawr  ofer  arferion  y  werin  bobl 
yn  nghymydogaeth  Llangan.  Yr  ydym 
yn  cael  fod  gwyhnabsantau  yn  y  wlad  mor 
ddiweddar  a'i  amser  ef.  Yn  mhhth  manau 
eraiü,  cynhehd  un  bob  blwyddyn  yn  Lhm- 
bedr-ar-fynydd,  lle  oddeutu  pum'  milltir 
i'r  gogledd  o  Langan.  Hwn  ydoedd  prif 
"  fabsant  "  y  wlad.  Yma  yr  ymgynullai 
canoedd  o  ieuenctyd  Morganwg  i  yfed, 
meddwi,  dawnsio,  ymladd,  a  phob  an- 
nuwioldeb.  A  dydd  yr  Arglwydd  ydoedd 
prif  ddiwrnod  yr  wyl  felldigedig  hon. 
Penderfynodd  Mr.  Jones  wneyd  ymdrech 
i  osod  terfyn  ar  y  cynuUiad  pechadurus. 
Yr  oedd  wedi  bod  yn  pregethu  yn  ei  herbyn 
yn  Llangan,  ond  nid  oedd  hyny  ynddo  ei 
hun  yn  ddigon.  Ar  un  Sabbath,  aeth  yno 
ei  hun,  a  phregethodd  Grist  croeshoehedig 
iddynt.  Llwyddodd  yn  ei  amcan,  a  bu  yn 
myned  i'r  un  lle  i  gynal  math  o  gymanfa 
ar  ddyddiau  y  mabsant  am  ddeng-mlynedd- 
ar-hugain.  Gwthiodd  Duw  y  gelyn  o 
flaen  y  pregethwr  ar  y  cynyg  cyntaf,  a 
mynodd  yntau  ei  Iwyr  ddifetha  ef. 

Cawn  iddo  unwaith  wrth  ddychwelyd 
adref,  wedi  bod  yn  pregethu,  daro  wrth 
haid  o  oférwyr  oeddynt  wedi  ymgynull  er 
mwyn  y  difyrwch  creulawn  o  ymladd 
ceiHogod.  Trodd  atynt,  a  chyfarchodd 
hwy  yn  garedig,  gan  ddweyd  :  "  Y'  mae 
genyf  fì  newyddion  da  rhyfeddol  i  chwi, 
bobl  fach,  os  byddwch  mor  fwyned  a 
gwrandaw  ;  cewch  fyned  yn  y  blaen  a'ch 
gwaith  wedi  hyny,  os  byddwch  yn  dewis." 
Wedi  eu  gorchfygu  gan  diriondeb,  dywed- 
asant  y  cai  wneyd  fel  y  carai.  Ar  hyn, 
dechreuodd  ddweyd  wrthynt  am  fater  eu 
heneidiau,  am  gariad  y  Gwaredwr,  a 
disgynodd  nerth  Duw  gyda'r  siarad.  Tar- 
awyd  yr  ofer-ddynion  â  syndod,  ac  aethant 
i'w  cartrefleoedd  heb  gyflawni  yr  hyn  a 
fwriadent  wneyd. 

Gẃr  boneddigaidd  o  ymddygiad,  add- 
fwyn  o  yspryd,  a  rhyfeddol  dirion  yn  ei 
ymwneyd  â  dynion  oedd  efe,  ac  eto  cafodd 
ei  ran  o  erhdiau.  Cawn  ddarfod  i  rywun 
daro  y  Beibl  o'i  law  pan  yn  pregethu 
mewn  man  yn  Ngogledd  Cymru.  Yr  unig 
sylw  a  wnaeth  ar  y  weithred  anfoneddig- 
aidd  ydoedd :  "  Och  !  druan,  ti  a  darew- 
aist  dy  farnwr  !  "  Pan  yn  pregethu  yn 
Machynlleth,  ymgasglodd  torf  o  elynion 
o'i  gwmpas,  gan  gipio  y  Gair  sanctaidd  o'i 
ddwylaw,  a'i  anmharchu.  Dywedasant 
wrtho  na  wnaent  iddo  niwed,  os  gwnai 
addaw  peidio  dyfod  yno  i  bregethu  byth 
mwyach.       "  O    na,"    ebai    yntau,    "  nis 


gallaf  wneyd  hyny,  nid  oes  yr  un  addewid 
yn  perthyn  i  chwi  nac  i'ch  tad."  Dyodd- 
efodd  erledigaeth  oddi  ar  law  boneddwyr  a 
phersoniaid  y  gymydogaeth  yr  oedd  yn 
byw  ynddi.  Anfonwyd  achwyniadau  at 
yr  esgob,  ei  fod  yn  pregethu  heb  lyfr,  ei 
fod  yn  tynu  pobl  o  blwyfau  eraiU  i'w 
wrandaw  yn  Llangan  a  lleoedd  eraill,  a'i 
fod  yn  euog  o  bob  math  o  afreolaeth. 
Darfu  i'r  esgob  gau  ei  glustiau  i'r  cwynion 
hyn  hyd  y  gaUai,  ond  gorfodwyd  ef  o'r 
diwedd  i'w  aíw  i  gyfrif.      Cyfarchodd  ef, 

gan  ddweyd  :  "Y  mae  yn  ddrwg  genyf, 
Mr.  Jones,  fod  achwyniadau  yn  eich 
erbyn  ;  cyhuddir  chwi  o  bregethu  mewn 
lleoedd  annghysegredig."  "  Naddo,  erioed, 
fy  arglwydd,"  meddai  yntau ;  "  pan  y 
rhoddes  Mab  Mair  ei  droed  ar  y  ddaear, 
darfu  iddo  gyscgyu  pob  modfedd  o  honi  ; 
oni  buasai  hyny,  yr  wyf  yn  ofni  na  wnai 
unrhyw  gysegriad  o  eiddo  eich  arglwydd- 
iaeth  ddaioni  yn  y  byd,"  Ar  ol  ychydig 
eiriau  cariadus,  ymadawsant,  ac  aeth  Mr. 
Jones  yn  mlaen  fel  cynt.  Dr.  Barrington 
oedd  yr  esgob  y  pryd  hwn,  ac  yr  oedd  efe 
yn  gefnogol,  neu  o  leiaf,  nid  oedd  yn  an- 

nghefnogol  i  arferion  afreolaidd  Person 
Llangan.  Adnewyddwyd  yr  achwyniadau 
pan  wnaed  y  Dr.  Watson  yn  Esgob  Llan- 
daf.  Penderfynodd  yr  esgob  newydd  ei 
orfodi  i  aros  yn  ei  blwyf  ei  hun.  Galwodd 
ef  o'r  neilldu  ar  ddydd  ymwehad  yn 
Mhontfaen,  a  dywedodd  nad  oedd  iddo 
ryddid  i  fyned  i  blwyfau  eraill,  hyd  y 
byddai  pob  enaid  yn  ei  blwyf  ei  hun  wedi 
ei  achub,  Atebodd  Mr.  Jones  yn  ostyng- 
edig,  ei  fod  yn  teimlo  ei  hun  dan  rwymed- 
igaeth  i  gydsynio  â  chymheUion  y  bobl 
oeddynt  yn  byw  mewn  plwyfau  ag  yr 
oedd  ofîeiriaid  yn  esgeuhiso  eu  dyled- 
sAvydd.  "  Os  felly,"  ebe  yr  esgob,  "  rhaid 
i  mi  gymeryd  mesurau  i'ch  atal."  "  Gell- 
wch  wneyd  hyny,  fy  arglwydd,"  atebai 
Mr.  Jones,  "  ond  nis  gallaf  fi  newid  fy 
mhenderfyniad."  Yr  esgob,  yn  synu  wrth 
weled  y  fath  wroldeb  digyffro,  yn  gysyllt- 
iedig  a'r  fath  ostyngeiddrwydd  boneddig- 
aidd,  a  ofynodd,  a  oedd  ganddo  deulu. 
"  Oes,  fy  arglwydd,"  meddai  yntau,"  "  y 
mae  genyf  wraig  a  thri  o  blant."  "  Wel," 
ebe  ei  arglwyddiaeth,  wedi  ei  orchfygu 
gan  deimlad,  "  Mr.  Jones  bach,  nis  gallaf 
mewn  modd  yn  y  byd  feddwl  am  eich 
niweidio,    ond    y    mae    offeiriaid     plwyfau 

chwi,  gwnewch  hyn  ar  fy  nghais,  peidiwch 
a  myned  i'w  plwyfau  hwy."  "  Gwnaf  yr 
hyn  a  geisiwch  genyf,"  ebe  yntau,  a 
chadwodd  ei  air. 

Gorchwyl  hollol  anmhosibl  ydyw  cof- 
nodi  llafur  Mr.  Jones  am  fwy  na  deugain 
mlynedd,  sef  o'i  ddyfodiad  i  Langan  hyd 
ei  farwolaeth  yn  Manorowen.  Nid  oes 
ddefnyddiau  ar  gael  at  orchwyl  o'r  fath. 
Ond  y  mae  yn  dra  amlwg  iddo  ef  lanw  ei 
fywyd  â  gwaith,  ac  i'r  Arglwydd  mewn 
modd  neillduol  goroni  ei  lafur  â  llwydd- 
iant.  Heblaw  ei  ymdrechion  yn  Nghymru, 
llafuriodd  yn  gyson  drwy  ei  oes  yn  nglyn 
â  chyfundeb  yr  larlles  Huntington  yn 
Lloegr,  ac  yr  oedd  ei  weinidogaeth  mor 
gymeradwy  gan  y  Saeson,  ag  yr  oedd  gan 
ei  genedl  ei  hun.     Cafodd 

"  Llundain  boblog,  falch,  dcrfysglyd, 
Glywed  Uais  ei  bibcU  ef ; 
Cafodd  wybod  fod  yn  Ngliymru 
üdyn  oedd  lawn  o  ddoniau'r  Nef." 

Nid  gẁr  o  gyrhaeddiadau  cyffredin  a  wnai 
y  tro  yr  adeg  hono  i  bregethu  i  gynull- 
eidfaoedd  cyfundeb  yr  larlles  ;  yr  oedd 
llawer  o  honynt  yn  hufen  cymdeithas,  yn 
bobl  o  ddysg  a  chwaeth.  Casglwyd  hwy 
yn  nghyd  drwy  hyawdledd  yr  anghymarol 


Whitefield,  ac  yr  oeddynt  wedi  cynefino  à 
doniau    uchaf  y    pwlpud.       Ymwelai    Mr. 
Jones  yn  aml  â  phrif  eglwysi  y  prif  dref- 
ydd,    ac   yn    amlach    fyth  a'r  brif-ddinas. 
CynuIIai    y    Saeson    wrth    y    miloedd    i'w 
wrando,  a  dilynent  ef  o  gapel  i  gapel  tra 
fyddai  o  fewn  eu  cyrhaedd.     Yr  oedd  yn 
meddu  ar    y    fath    helaethrwydd  dawn,  y 
fath  barodrwydd  ymadrodd,  a'r  fath  wres- 
ogrwydd  yspryd,  fel  y  llwyr  orchfygid  pob 
math    o    bobl   gan    ei  weinidogaeth.      Yn 
ddiau,  efe  oedd  un  o'r  pregethwyr  mwyaf 
poblogaidd  yn  ei  ddydd.     Byddai  yn  ym- 
weled  yn  aml  â  Bryste,  a  phan  fyddai  yno, 
yr  oedd  Dr.  Rylands  yn  wastad  yn  gofalu 
am  gael  odfa  neu  ddwy  ganddo,  a  bron  yn 
ddieithriad  byddent  yn  odfaeon   tra  Ilew- 
yrchus.     Arferai  y   Dr.  parchedig  ddweyd 
wrtho  yn  chwarëus  ar  ddiwedd  y  gwasan- 
aeth  :  "  Dyma  chwi  eto,  Jones,  o  Langan, 
wedi   Iladrata   calon   fy  mhobl  i,   ac  wedi 
difetha  fy  ngwrandawyr  am  fis  cyfan  ;  ni 
cheir  ganddynt   wrando   ar   neb  arall   am 
amser  maith  ar  ol  hyn."      Pregethai  am 
wythnosau  yn  olynol  yn  Spa  Fields  Chapel, 
Llundain,    un    o    gapelau    mwyaf   y    brif- 
ddinas  y  pryd  hwnw,  ac  yr  oedd  yn  rhyf- 
eddol  o  boblog.     Gosodid  ef  i  bregethu  yn 
mysg  y  Saeson  ar  yr  uchel-wyliau,  ac  ar 
amgylchiadau  neillduol;  a  phob  amser  Ilan- 
wai  ddysgwyliadau    y  tyrfaoedd  a  dyrent 
i'w  wrando.       Efe  oedd  y  g\vr  a  gafodd  yr 
anrhydedd   o   bregethu  pregeth  angladdol 
yr  larlles   Huntington,  ac  y  mae  yn  ym- 
ddangos    mai    efe   oedd  yr  unig  weinidog 
a  weinyddai  ar  y  bendefiges  urddasol  hono 
yn  ei  chystudd  diweddaf.      Yr  ydym  hefyd 
yn  cael  i  Gymdeithas  Genhadol  Llundain, 
yn    ei    hail    gyfarfod    blynyddol,  ei  osod  i 
bregethu    ar    ei    rhan,    yn    un    o    gapelau 
mwyaf  y  brif-ddinas.      Cymerodd  hyn  le, 
Mai     i^eg,     1796,    dau    fis    cyn    i'r    fintai 
gyntaf  o  genhadau  hedd  gael  eu  hanfon  i 
Ynysoedd   Môr  y  Dê.     Ceir  yn  yr  adrodd- 
iad    o'r    cyfarfod   hwnw  gyfeiriad  fel  yma 
at  bregeth  Mr.  Jones  :  "  /\r  ddydd  Gwener, 
gorphenwyd    ein    cyfarfodydd   cyhoeddus, 
gyda  phregeth  ragorol   gan    y    Parchedig 
Mr.  Jones,  o  Langan.     Y  mae  ei  ddull  a'i 
yspryd  ef  yn  rhy  adnabyddus  i  wneuthur 
unrhyw    ganmoliaeth    oddiwrthym    ni    yn 
angenrheidiol."      Cyhoeddwyd  y    bregeth 
hon    yn    y    gyfrol    gyntaf    o'r    Missionavy 
Sermons  ;   ac  y  mae  yn  engrhaifft  dda  o'i 
ddullwedd  ef.     Darfu  i   Mr.  T.  Chapman, 
Fleet       Street,       Llundain,     gyhoeddi     y 
bregeth     hon    ar    ei    phen     ei     hun  ;      a 
chyhoeddodd  Mr.   E.  Grifíiths,  Abertawe, 

gyfieithiad  Cymreig  o  honi  yn  y  flwyddyn 
1797.* 

Ond  os  oedd  y  Saeson  yn  awyddu 
am  ei  wrando,  yr  oedd  yntau  yn  Uawn 
mor  barod  i  dalu  ymweliadau  â  hwy, 
o  herwydd  yr  oedd  yn  gofahi  i'r  ymwel- 
iadau  hyny  â  chyfoethogion  Lloegr  fod 
o  ryw  fantais  i  Gymru  dlawd.  Byddai 
ganddo  fynychaf  achos  rhyw  gapel  neu 
ysgoldy  yn  Nghymru,  ag  yr  oedd  eisiau  ei 
adeiladu,  neu  eisiau  talu  am  dano  ;  a  daeth 
â  llawer  swm  da  o  arian  y  Saeson  yn  ol 
gydag  ef.  Yr  oedd  ei  olwg  foneddigaidd, 
ei  ddull  deniadol,  a'i  ddawn  parod,  yn 
meddu  y  fath  ddylanwad  ar  ei  wrandawyr, 
fel  nas  gallent  atal  eu  rhoddion  oddi  wrtho. 
Adroddai  yr  hen  bobl  lawer  o  hanesion 
difyr  am  dano  yn  nglyn  â'  chasglu  arian. 
Rhoddwn  yma  esiampl  neu  ddwy.  Dy- 
gwyddodd  fod  Cymro  un  tro  ar  ymweHad 
â  Llundain,  ac  aeth  i'w  wrando  yn  pre- 
gethu  yn  un  o'r  capelau  Saesnig.  Wrth 
siarad  ar  y  casghad  ar  ddiwedd  y  gwasan- 
aeth,  gollyngai  y  pregethwr  holl  ífrwd  ei 
hyawdledd  ar  draws  y  bobl,  er  mwyn  eu 
cynhyrfu  i  roddi.  Teimlai  y  Cymro  y 
cwlwm  rhyngddo  a"i  arian  yn  datod  yn 
gyflym,  ac  yn  y  man,  nis  gallodd  ymatal 
rhag  gwaeddi  allan  yn  iaith  ei  fam  :  "  Mr. 
Jones  anwyl,  ymatahwch,  da  chwi !  peid- 
iwch  a  gwasgu  yn  dynach  eto,  onide  bydd 
raid  i  mi  roddi  y  cwbl  a  feddaf,  heb  adael 
fìyrhng  i'm  cario  adref."  Dywedir  iddo 
dro  arall,  yn  yr  un  ddinas,  ddefnyddio 
hanes  Petr  yn  bwrw  ei  fâch  i'r  môr,  ac 
yn  cael  o  hyd  i  bysgodyn  a  darn  o  arian 
yn  ei  enau,  yn  dra  effeithiol.  Boreu  dran- 
oeth,  curai  gwas  boneddiges  wrth  ddrws 
y  llety,  lle  yr  oedd  yn  aros,  gan  adael 
basged  yno  gyda'r  cyfeiriad  :  '■'■  To  tìic 
Rev.  Mr.  Jones,  Walcs.''  Erbyn  ei  hagor, 
wele  bysgodyn  ynddi  a  llythyr  yn  ei  enau, 
yn  cynwys  archeb  am  ddeg  punt.  Yr  oedd 
Mr.  Jones  yn  gweled  llaw  yr  Arglwydd 
yn  yr  amgylchiad  hwn  mor  amlwg  ag  y 
gwelai  Petr  hyny  yn  ei  amgylchiad  ef. 

Ond  er  ei  ymwehadau  mynych  â  thref- 
ydd  Lloegr,  Cymru  er  hyny  ydoedd  prif 
faes  ei  lafur.  Ỳr  oedd  yr  yspryd  Cymreig 
yn  berwi  yn  ei  wythienau,  a  chysegrodd 
ei  fywyd  i  wasanaeth  ei  genedh  Nid  oes 
modd  gosod  trefn  ar  y  teithiau  aml  a 
meithion  a  gymerodd  ar  hyd  a  lled  Cymru, 
niwy  nag  y  gelhd  gwneyd  y  cyffelyb  â 
theithiau  Wilhams,  o  Bantycelyn.  Braidd 
nad  yw  yr  oll  o'r  hanes  sydd  genym   am 

*  Llijfryddiadh  y  Cìjiìinj,  708. 


Mr.  Jones,  o  Langan,  yn  gynwysedig 
mewn  byr  hanesion  a  geir  am  dano 
yn  nglyn  â  hanes  boreuol  ein  heglwysi ; 
rhywbeth  a  wnaed  iddo,  neu  ganddo  ;  neu 
ynte,  rhyw  ymadrodd  tarawiadol  a  ddyfer- 
odd  oddiar  ei  wefusau.  Hwyrach  fod  yr 
adgofìon  hyn  yn  gystal  allwedd  i'w  gymer- 
iad  a  dim  a  ellid  ei  gaeh 

Yr  ydym  eisioes  wedi  dangos  y  modd  y 
darfu  iddo  orchfygu  erledigaeth  yr  offeir- 
iaid  drwy  ei  ymddygiad  gostyngedig  a 
pharchus  o  flaen  yr  esgob ;  ac  y  mae 
genym  engrheifftiau  lawer  mai  dyna  oedd 
ei  ffordd  arferol  ef  o  gyfarfod  anhawsderau 
o'r  fath.  i  Cawn  ei  fod  un  tro  yn  pre- 
gethu  yn  Nolgellau,  ac  ar  ganol  yr  odfa, 
daeth  rhyw  un  o'r  dref,  gan  yru  berfa- 
olwyn  {wheel-harrow),  yn  ol  ac  yn  mlaen 
trwy  ganol  y  gynulleidfa,  a  pheri  llawer  o 
rwystr  i'r  gwasanaeth.  Y  tro  nesaf  y 
daeth  Mr.  Jones  yno,  yr  oedd  y  g\vr 
hwnw  wedi  cael  ei  draddodi,  oblegyd  rhyw 
drosedd,  i'r  carchar,  yr  hwn  oedd  yn  ymyl 
y  lle  y  safai  y  pregethwr  arno.  Mewn 
canlyniad,  yr  oedd  teulu  y  dyn  wedi  eu 
darostwng  i  iselder  a  thlodi.  Mynegwyd 
hyn  i  Mr.  Jones,  yr  hwn  oedd  yn  wastad 
yn  barod  i  wneuthur  cymwynas  i'r  trallod- 
edig.  Eghirodd  yntau  yr  achos  i'r  gynull- 
eidfa,  dadleuodd  dros  y  teulu  tlawd  yn 
daer,  gan  ddeisyf  ar  rai  o'r  cyfeilhon  fyned 
â  het  o  amgylch,  i  dderbyn  ewyllys  da  y 
bobl  tuag  at  ddiwallu  eu  hangen.  Effeith- 
iodd  yr  ymddygiad  caredig  hwn  o  eiddo 
Mr.  Jones  yn  fawr  i  ddarostwng  yr  erled- 
igaeth  a  ffynai  yn  y  dref  hono  yn  erbyn  y 
Methodistiaid. 

Cofnodir  yn  Methodistiaeth  Cymru  y  modd 
y  darfu  iddo  ragflaenu  eríedigaeth  yn 
nhref  Caernarfon.  Yr  oedd  y  Diwygwyr 
boreuaf  wedi  derbyn  triniaeth  arw  yno, 
ac  nid  oedd  sicrwydd  y  cai  yr  Efengylydd 
o  Langan  wrandawiad.  Modd,  bynag, 
meiddiodd  ef  ac  ychydig  gyfeiUion  fyned 
i'r  heol,  ac  i  gyfeiriad  porth  y  casteU. 
Esgynodd  Mr.  Jones  i  dròl  oedd  gerhaw, 
ac  ymgasglodd  pobl  ynghyd,  rhai  gyda'r 
bwriad  o  derfysgu,  rhai  o  gywreinrwydd,  a 
rhai,  feallai,  gydag  amcanion  gwelh  Di- 
osgodd  y  pregethwr  ei  gôb  uchaf  oddiam 
dano,  a  gwelai  y  bobl  fwy  o  foneddigeidd- 
rwydd  ynddo  nag  oeddynt  wedi  ddysgwyl 
gael  yn  neb  o'r  pengryniaid.  Yn  awr,  yr 
oedd  y  gown  du,  y  napcyn  gwyn,  a'r  lapedau 
ysgwar  a  ddisgynent  ar  ei  fynwes,  wedi 
dyfod  i'r  golwg.     Yr  oedd  peth  fel  hyn  yn 

t  MctJiudistiucth  Cymrii,  oji.  i.  5-11. 


DAYID    JONES,    LLANGAN. 


471 


synu  y  bobl — gweled  gŵr  eglwysig  yn  ei 
wisg  glerigawl  yn  cyfarch  dynion  ar  ymyl 
y  ffordd  fawr  !  Rhyw  gynghorwr  gwlad- 
aidd,  mewn  diUad  cyffredin,  heb  na  phryd 
na  thegwch  ynddo,  oeddynt  hwy  wedi 
ddysgwyl ;  ond  yn  lle  hyny,  dyma  fonedd- 
wr,  o  wisgiad  ac  o  ymddygiad,  ger  eu 
bronau.  Yr  oedd  yno  un  o  leiaf  a  cherig 
yn  ei  logellau,  er  clwyfo  ac  anafu,  os  nad 
lladd  y  llefarwr  ;  ond  llwfrhaodd  pan 
welodd  mai  offeiriad  urddasol  oedd  yno,  a 
gollyngodd  y  cerig  i  lawr  mewn  cywilydd 
o  un  i  un.  Yr  oedd  yn  ysgafn  wlawio  ar 
y  pryd.  Dechreuodd  Mr.  Jones  gyfarch 
y  dyrfa  mewn  ymadroddion  serchog,  a 
chyda  thôn  hollol  hyderus,  fel  g\vr  yn 
teimlo  ei  hun  yn  nghanol  ei  gyfeilHon. 
Yn  fuan  gofynodd,  a  wnai  rhyw  foneddwr 
roddi  benthyg  gwlawlen  iddo  i  gysgodi  ei 
ben  rhag  y  gawod  ?  Ymddygiad  lled  eofn 
ydoedd  hwn,  gan  ŵr  a  wyddai  ei  fod  mewn 
perygl  o  dderbyn  niwaid,  ac  nid  cymwynas, 
gan  y  rhai  oedd  o'i  flaen.  Ond  gwnaeth 
ef  yr  apêl  yn  ei  ffordd  serchog  ei  hun.  Ar 
darawiad,  dyma  un  Mr.  Howard,  cyfreith- 
iwr  o  ddylanwad  mawr  yn  y  dref,  yn  ym- 
adael  i  gyrchu  gwlawlen  iddo  ;  a  phan 
ddaeth  yn  ei  ol,  estynodd  hi  i'r  pregethwr 
parchus.  Derbyniodd  yntau  hi  o'i  law 
gydag  ystum  foesgar,  a  chyda'r  wên  fwyaf 
nefolaidd  ar  ei  wynebpryd,  a  dechreuodd 
ar  ei  bregeth  trwy  ddywedyd  ei  fod  yn 
teimlo  mor  gysurus  dan  y  wlawlen  a  phe 
buasai  yn  St.  Paul,  yn  Llundain.  Cafodd 
berffaith  lonyddwch  i  bregethu,  yr  hyn  ni 
chafwyd  yno  cyn  hyny.  Fel  yma  y  gwnai 
efe  orchfygu  drygioni  â  daioni  ;  ac  y 
pentyrai  farwor  tanllyd  ar  ben  ei  elyn. 

Y  mae  yn  ddiamheu  ei  fod  yn  bregethwr 
rhyfeddol  o  enillgar  a  phoblogaidd.  Yr 
oedd  ei  draddodiad  yn  ddifai ;  yr  oedd  pob 
goslef  ar  ei  lais,  pob  symudiad  ar  ei  law, 
pob  ystum  ar  ei  gorph,  yn  hoelio  llygaid 
pawb  arno,  fel  yr  oedd  y  gwrandawyr 
mwyaf  difater  yn  rhwyni  o  sylwi,  a 
gwrando  yr  hyn  a  draethid.  Yr  oedd  yn 
ardderchog  o  urddasol  pan  y  byddai  y 
deigryn  gloew  yn  treiglo  dros  ei  ruddiau 
hardd,  ac  yntau  yn  tywallt  allan  gynwys 
ei  galon  fawr  gynes.  Ni  welid  dim  gwrthun 
un  amser  yn  ei  berson  na'i  ymddygiad, 
dim  i  dynu  oddiwrth  effaith  yr  ymadrodd- 
ion  grasol  a  ddisgynai  dros  ei  wefus.  Yr 
oedd  yn  ymadroddwr  wrth  natur.  Byddai 
pol)  gair  yn  disgyn  i'w  le  ei  hun  fel  wrth 
reddf.  Ei  ymadroddion  oeddynt  ddethol- 
edig,  a'i  chwaeth  yn  bur.  Byddai  pob 
math  ü  bubl  yn  cael  eu  swyno  gan  neilldu- 


olrwydd  ei  ddawn,  a  melusder  ei  weinidog- 
aeth.  Gorchfygai  y  coeth  a'r  dysgedig, 
fel  yr  anwybodus  a'r  anwrteithiedig ;  ac  yr 
oedd  pawb  fel  eu  gilydd  yn  teimlo  nerth 
ei  weinidogaeth.  ''■'■  Cawn  fod  dynion,  fel 
Jack  Jones,  y  cigydd,  yn  deall  rhagor 
rhwng  Mr.  Jones,  o  Langan,  a  phregeth- 
wyr  cyffredin.  Dywedir  i  ni  fod  Mr.  Jones 
yn  pregethu  yn  Rhuthyn  ar  y  geiriau  : 
"  Ni  lefarodd  dyn  erioed  fel  y  dyn  hwn," 
o  flaen  tyrfa  derfysglyd.  Darllenodd  ei 
destun  gyda  llais  cryf  a  gwyneb  siriol,  fel 
arfer.  Yr  oedd  rhywbeth  tarawiadol  yn 
ei  ymadroddion  dechreuol.  "  Llefarodd 
hwn  Iygaid  i'r  deillion,"  meddai,  "  Ilefar- 
odd  hwn  glustiau  i  fyddariaid,  llefarodd 
draed  i  gloffion,  llefarodd  iechyd  i  gleifion, 
Ilefarodd  gythreuliaid  allan  o  ddynion,  íe, 
Ilefarodd  fywyd  i  feirwon  ;  gall  wneyd  yr 
un  peth  eto,"  l^'C.  Jack  Jones,  y  cigydd, 
ydoedd  blaenor  yr  erlidwyr  yn  y  cyfarfod, 
ond  cafodd  ei  swyno  gan  rym  y  bregeth, 
fel  y  dywedodd  :  "  Ni  lefarodd  dyn  erioed 

fel    tithau   ychwaith,    a    myn    d -I,    mi 

fynaf  chwareu  têg  i  ti  lefaru,  a  phwy 
bynag  wnelo  dim  i  ti,  mi  dalaf  i'w  groen 
o."  1  Cawn  ddarfod  i  hen  wreigan  dduwiol 
yn  Niwbwrch,  yn  Môn,  ddangos  awydd- 
fryd  am  weinidogaeth  Mr.  Jones,  Llangan, 
ag  sydd  bron  yn  annghredadwy.  Yr  oedd 
efe  wedi  bod  yn  pregethu  mewn  cymanfa 
yn  y  lle  hwnw.  Pan  oedd  ar  ddychwelyd, 
aeth  hen  wraig,  Annas  wrth  ei  henw,  i 
ofyn  addewid  ganddo  i  ddyfod  yno  dra- 
chefn.  "  Pa  bryd,  Mr.  Jones  bach,  y 
deuwch  chwi  yma  eto  ?  "  "  Pan  y  deui 
di,  Annas,  i  Langan,  i  ymofyn  am  danaf," 
oedd  yr  ateb,  gan  dybied,  hwyrach,  ei  fod 
yn  gosod  telerau  anmhosibl  iddi.  Ond 
cydiodd  yr  hen  wraig  yn  yr  addewid, 
a  phenderfynodd  fynecl  i  Langan.  Yr 
oedd  ganddi  gant  a  haner  o  fiUdiroedd  i'w 
cerdded,  ac  er  nad  oedd  ganddi  am  ei 
thraed  ond  clocs,  nac  yn  ei  Ilogell  ond  a 
gardotai,  nag  at  ei  chynhaliaeth  ond  a 
roddid  iddi  ar  y  ffordd,  eto,  cyn  hir,  cych- 
wynodd  ar  ei  thaith.  Dyddorol  fuasai 
hanes  y  daith  hon  o  eiddo  Annas,  a  chael 
gwybod  yn  mha  leoedd  y  Iletyai  ar  y 
ffordd,  pa  anhawsderau  a"i  cyfarfyddodd,  • 
pa  sarugrwydd  a  gafodd  oddiwrth  rai,  a 
pha  dosturi  oddiwrth  eraill  ;  ond  nid  oes 
genym  am  y  cwbl  ond  dychymyg.  Ond 
cyrhaedd  Llangan  a  wnaeth,  er  mawr 
syndod  i  Mr.  Jones.     Ryw  ddiwrnod,  wrth 

edrych  drwy  ffenestr  ei  dỳ,  fe  ganfu  yr 
hen  wreigan,  a'i  ffon  yn  un  llaw,  a'r  cẃd 
yn  y  llall,  yn  dyfod  at  y  ty.  Aeth  i'w 
chyfarfod,  gan  ddweyd  :  "  Och  fi  !  Annas  ; 
a  ddeuaist  ti  eisioes  ? ''  Y  canlyniad  a 
fu  iddi  gael  ei  llawn  wobrwyo  am  ei 
llafur,  canys  cafodd  addewid  i  gael  tri  o 
Efengylwyr  penaf  eu  hoes  i  Sir  Fôn,  sef 
Jones,  Llangan,  Rowland,  Llangeitho,  a 
Llwyd,  o  Henllan.  Bu  y  gwýr  hyn  yn 
ffyddlon  i'w  haddewidion,  a  chafodd  Môn 
cyn  hir  fedi  ffrwyth  oddi  ar  y  maes  a 
hauodd  Annas  dlawd. 

Gelhr  nodi  yn   y  fan  hon   y  ffaith   mai 

dan  weinidogaeth  Mr.  Jones  yr  argyhoedd- 

wyd  i  fywyd  y  seraph  bregethwr,   Robert 

Roberts,    o    Glynog.       Dengys    hyn    mor 

orchfygol  oedd  ei  weinidogaeth  ar  feddyhau 

a  chalonau  gwahanol.     Cymerodd  hyn  le 

mewn    odfa    a    gynhahwyd    yn    Mrynyr- 

odyn,  yn  agos  i  Gaernarfon.      Ei  destun 

oedd  y  geiriau  :  "  Trowch  i'r  amddiffynfa, 

chwi  garcharorion  gobeithiol,"  &c.   Hysbys 

yw  i  Mr.  Roberts  ddyfod  ar  ol  hyn  yn  un 

o  addurniadau  penaf  y  pwlpud  Cymreig  ; 

yn  un  ag  oedd  yn  anhawdd  cael  neb  a  ym- 

gymerai  i  gydbregethu  ag  ef  mewn  Cym- 

deithasfaoedd."    Yn  bur  fuan  wedi  i  Robert 

Roberts  ddechreu  pregethu,  yr  ydym  yn 

cael    ddarfod    iddo   gael    ei   enwi   i    gyd- 

bregethu  â  Mr.  Jones  mewn  Cymdeithasfa 

a  gynhaliwyd  yn  rhywle  yn  y   Deheudir. 

Pregethodd    Robert    Roberts   gyda   grym 

anarferol,    nes    gorchfygü    y    gynulleidfa. 

Ar  ei  ol  cyfododd  Mr.  Jones,  a  dygwydd- 

odd — fel    y    dygwydd    yn    fynych    ar   ol 

effeithiau  grymus  gyda'r  bregeth  gyntaf — 

fod  yr  ail  bregeth  braidd  yn  drymaidd  a 

dieffaith.     Boreu  dranoeth,  cynhehd  cyfar- 

fod  neillduol — cyfarfod  y  pregethwyr  wrth- 

ynt   eu   hunain,   y   mae'n   debyg.       Mater 

y  cyfarfod  hwn  oedd   "  Hunan."      Tra  yr 

oedd    amryw    yn    traethu    ar  y  drwg,   a'r 

perygl   o   fod   egwyddor   hunanol   yn    ein 

llywodraethu  gyda  gwaith  yr  Arglwydd, 

sylwid  fod  Mr.  Jones  yn  aflonydd,  fel  dan 

ryw  gynhyrfiadau  mewnol,  yn  codi  ac  yn 

eistedd,  ac  weithiau  yn  cerdded  yn  ol  ac 

yn  mlaen  hyd  lawr  y  capel.     O'r  diwedd, 

gofynodd  y  llywydd  :  "  Yn  awr,  Mr.  Jones, 

dywedwch   chwithau  dipyn    ar    yr    hunan 

yma."      Atebai  yntau  yn  gyffrous  :   "  Na 

'wedaf   fi    ddim    'nawr ;    ond    ewch   chwi 

'mlân,    frodyr    anwyl  !       Ewch    yn  'mlân, 

dahwch  ati,  ymosodwch  arno,  peidiwch  a'i 

arbed,  waith/í*/»  agos  iddo'in  lladd  i  neithiwr, 
wrth  weled  '  Robin  bach  o'r  North '  wedi 
myn'd  gymaint  tu  hwnt  i  fi."  Cofnodir  yn 
Mctìiodistiacth  Cymrn  hanes  pur  gyffelyb 
i'r  un  uchod  am  Mr.  Jones,  pan  yn  cyd- 
bregethu  â  Hugh  Pritchard,  clochydd 
Llanhir-yn-Rhôs,  o  Sir  Faesyfed.  Yr  oedd 
y  gŵr  hwnw  yn  glochydd  yn  yr  Eglwys 
Sefydledig,  ac  yn  gynghorwr  gyda'r 
Methodistiaid.  Dygwyddodd  fod  Hugh 
Pritchard  y  tro  yma  hefyd  yn  pregethu 
o  flaen  Mr.  Jones  mewn  Cymdeithasfa  yn 
y  Deheudir,  ac  i'r  cyntaf  gael  mwy  o  hwyl 
i  bregethu  na'r  olaf.  Craffodd  Mr.  Jones 
ar  hyn,  ac  mewn  llythyr  at  gyfaill  cyfeiriai 
at  y  tro  yn  y  dull  ftraeth  ag  oedd  mor 
briodol  iddo  :  "  A  wyddoch  chwi  pwy 
ddarfu  'nhwy  gyplysu  yn  y  gymanfa  a'r  hen 
offeiriad  penllwyd  ? — clochydd  Llanhir,  os 
gwelwch  yn  dda.  Ac  os  dywedir  y  cyfan, 
y  mae  yn  rhaid  addef  i'r  clochydd  guro  y 
'ffeirad  o  ddigon  !  " 

Nid  ydym  yn  cael  i  Mr.  Jonesdanw  Ile 
mor  fawr  yn  nghynadleddau  y  Cyfundeb 
ag  a  allasem  ddysgwyl.  Gwnaeth  wasan- 
aeth  i'r  Cyfundeb  nas  gellir  byth  ei 
fynegu ;  ond  yn  y  pwlpud  y  cyflawnodd 
efe  y  gwasanaeth  hwnw,  yn  hytrach  nag 
yn  nghynadleddau  y  Cymdeithasfaoedd, 
a'r  Cyfarfodydd  Misol.  Bu  yn  gadeirydd 
y  Gymanfa  lawer  gwaith,  yn  enwedig 
gwedi  marwolaeth  Daniel  Rowland ;  ond 
prin  y  gellir  dweyd  ei  fod  wedi  profi  ei 
hun  yn  arweinydd  medrus  mewn  amser- 
oedd  o  derfysg  ac  anghydfod.  Mab  tang- 
nefedd  oedd  efe,  ac  yr  oedd  yn  rhy  dyner 
ei  deimlad  i  fod  yn  arweinydd  dyogel  mewn 
amseroedd  cyffrous  ac  enbyd.  Eto,  meddai 
ar  lawer  o  gymhwysderau  arweinydd.  Yr 
oedd  yn  ŵr  amyneddgar  a  phwyllog,  o  farn 
addfed,  yn  gyflawn  o  synwyr  cyffredin,  ac 
yn  garedig  tuag  at  bawb ;  ond  yr  oedd 
hytrach  yn  ddiffygiol  mewn  gwroldeb. 
Pe  buasai  yn  fwy  uchelgeisiol  nag  ydoedd, 
ac  o  feddwl  mwy  penderfynol,  gallasai  yn 
hawdd  ddyfod  yn  brif  arweinydd  y  Cyf- 
undeb  ar  ol  marwolaeth  Daniel  Rowland, 
a  W.  WiIIiams,  Pantycelyn  ;  o  herwydd 
prin  y  mae  lle  i  amheuaeth  mai  efe  ar  y 
pryd  oedd  y  mwyaf  ei  barch  a'i  boblog- 
rwydd.  Ond  yr  oedd  yn  rhy  Iwfr  ei 
yspryd,  ac  yn  rhy  dyner  ei  deimlad  i 
arwain.  Nid  ymddengys  iddo  gymeryd 
rhan  gyhoeddus  yn  y  ddadl  yn  nglyn  â 
golygiadau  athrawiaethol  Peter  WiIIiams  ; 
a  dangosodd  gryn  wendid  yn  adeg  di- 
arddeliad  Nathaniel  Rowland,  a  hefyd  yn 
y     ddadl    ar    ordeiniad    gweinidogion    yn 

niwedd  ei  oes.  Yn  sicr,  nid  g\vr  o 
ryfel  oedd  efe,  ond  mab  tangnefedd  yn 
hytrach. 

Pregethwr  yn  ddiau  ydoedd  Mr.  Jones, 
o  Langan,  a  braidd  na  ddywedem  mai 
pregethwr  yn  unig  ydoedd,  gan  mor  fawr 
oedd  ei  ddoniau  gweinidogaethol.  Yr  oedd 
ei  allu  i  bregethu  Crist  yn  cysgodi  pob 
dawn  arall  a  feddai,  ac  yn  cuddio  pob 
gwendid  a  diffyg  a  berthynai  iddo.  Os  mai 
prin  y  cymerodd  efe  y  rhan  ddyladwy  yn 
nadleuon  y  Methodistiaid  yn  ei  ddydd, 
gwnaeth  anrhaethol  fwy  o  wasanaeth  i 
grefydd  ein  gwlad,  yn  y  rhan  íîaenllaw  a 
gymerodd  yn  y  diwygiadau  mawrion  a 
ymwelasant  â  Chymru.  Cawn  i  gynifer  a 
phump  o  ddiwygiadau  grymus  gymeryd  lle 
yn  ystod  ei  fywyd  cyhoeddus  ef.  Torodd 
y  cyntaf  allan  yn  1773,  tua  phum'  mlynedd 
wedi  i  Mr.  Jones  ymsefydhi  yn  Llangan, 
a'r  olaf  o  honynt  yn  1805,  bum'  mlynedd 
cyn  ei  farw,  Pwy  all  fesur  y  gwasanaeth 
a  gyflawnodd  efe  yn  nglyn  a"r  diwygiadau 
hyn  ?  Gwell  oedd  gan  yr  Efengylydd  o 
Langan  bregethu  Crist  i  bobl  wresog 
yn  yr  yspryd  ar  adeg  o  ddiwygiad,  na 
chyndyn  ddadleu  yn  ngylch  athrawiaethau 
crefydd.  Hyfryd  y  desgrifiad  a  rydd 
Thomas  WiUiams,  Bethesda-y-Fro,  ohono, 
onide  ?  : — 

"  lacliawdwriaeth  i  bechadur, 

Trwy  rinweddau  angau'r  groes, 
Oedd  o  hyd  ei  destun  hyfryd, 

Cy'd  y  parodd  hyd  ei  oes  ; 
Fe  ymdrechodd,  fe  ymdreuliodd, 

Fe  lafuriodd  tra  fu  byw, 
Nes  cyflawni'r  weinidogaeth 

A  ro'w'd  iddo  gan  ei  Dduw. 

Un  o'r  manau,  byth  mi  gofìa', 

Gwelais  i  ef  gynta'  gyd, 
Yn  cyhoeddi  gair  y  cymod 

I  golledig  anwir  fyd  ; 
lesu'n  marw,  lesu'n  eiriol, 

Diwedd  byd  a  boreu'r  fä,rn, 
Oodd  ei  araetlî  o  flaeii  canoedd 

Wrth  hen  gapel  Talygarn. 

Dyddiau  hyfryd  oedd  y  rhei'ny, 

Pan  oedd  Rowland  uchel  ddysg, 
Peter  ffyddlon,  William  Wiihams, 

Llwyd  a  Morris  yn  cu  mysg  ; 
Jones  fel  angel  yn  Jjlangana 

Yn  udganu'r  udgorn  mawr, 
Nes  bai'r  dorf  mewn  twymn  serchiadau 

Yn  dyrchafu  uwch  y  llawr. 

Jlinau  yno'n  un  o'r  werin 

(Er  mai'r  annheilynga'i  gyd), 
Tan  y  bwrdd  yn  bwyta'r  briwsion, 

(O  mor  hyfryd  oedd  fy  myd  I ) 
Torf  yn  bwyta'r  Viwydydd  brasa', 

Gwin  a  manna,  nefol  faeth, 
Wrth  y  fron  ro'wn  iuau'a  chwcrthin, 

Tra'n  ymbortlji  ar  y  llacth. 


Beth  sy'  fater,  nid  oes  ronyn, 

Ond  i  ni  gael  blasus  fwyd, 
Beth  fo  gwisg  y  gẁr  a'i  rhano, 

Brethyn  glâs,  neu  brethyn  llwyd  ; 
Neu  ynte  frethyn  du,  a'i  guddio 

Drosto  gyda  Uian  gwyn ; 
Byddwn  gallach  o  hyn  allan, 

Nag  ymryson  yn  nghylch  hyn. 

Ni  gymunwn  yn  yr  eglwys, 

Lle  sancteiddia'  sydd  yn  bod, 
Neu  mewn  teiau  na  thywalltwyd 

Olew  sanctaidd  yno  erioed  ; 
Ac  na  ddigied  meibion  Levi, 

Plant  yr  offeiriadaeth  wèn, 
I  ni  dderbyn  gan  rai  na  fu 

Llaw  un  esgob  ar  eu  pen." 

Gresyn  na  chawsem  farwnad  i  Mr.  Jones, 
o  Langan,  gan  y  prif  Farwnadwr.  (Jnd  yr 
oedd  hyny  yn  anmhosibl,  gan  i  W'ilhams 
ei  ragflaenu  i'r  byd  tragywyddol  o  gylch 
ugain  mlynedd.  Er  hyny,  y  mae  gan  y 
Bardd  o  Bantycelyn  gyfeiriad  neu  ddau 
ato  yn  y  marwnadau  a  ysgrifenodd  efe  i 
bobl  eraill,  sydd  yn  werth  eu  coffhau. 
Yn  ei  farwnad  i  Mrs.  Grace  Price,  o'r 
Watford,  dywed  : — 

"  Yn  Llancjan,  o  dan  y  pwlpud, 

'II  oedd  ei  hyspryd,  'r  oedd  ei  thre', 
Tra  f'ai  Dafijdd  yno'n  chwareu 

'N  beraidd  ar  delynau'r  ne' ; 
lesu'r  Text,  a  lesu'r  Bregeth, 

lesu'r  Ddeddf,  a  lesu'r  Ffydd, 
Meddai  Jones,  a  hithau'n  ateb — 

Felly  mae,  a  Felly  bydd !  " 

Yn  gyffelyb  y  mae  yn  ei  farwnad  i  Daniel 
Rowland,  yn  cyfarch  ei  fab,  Nathaniel, 
fel  yma  : — 

"  Bydd  yn  dad  i'r  Assosiasiwn, 

Ac  os  teimli'th  fod  yn  wan, 
Ti  gai  lielp  gwir  efengylwr, 

Dafydd  onest  o  Langan  ; 
Dodd  y  cerig  a'i  ireidd-dra, 

A  thrwy  rym  ei  'fengyl  fwyn, 
Wna  i'r  derw  mwyaf  caled 

Blygu'n  ystwyth  fel  y  brwyn." 

Y  mae  pob  cyfeiriad  ato,  a  wneir  gan 
ysgrifenwyr  yr  amseroedd  hyny,  yn  gwbl 
gydfynedol.  Wrth  son  am  dano,  dywed 
Robert  Jones,  Rhoslan,  yn  Nhrych  yv 
Amseyoedd,  eiriau  fel  yma  :  "  Byddai  yn 
hyfryd  chwareu  tanau  telyn  auraidd  yr 
efengyl,  nes  y  byddai  llawer  credadyn 
Uwfr  yn  barod  i  lamu  o  lawenydd."  Ac  y 
mae  tystiolaeth  y  galluog  Christmas  Evans 
fel  hyn :  "  Bu  gwrando  Dafydd  Morris, 
Jones,  o  Langan,  Davies,  o  Gastellnedd, 
a  Peter  Williams,  o  ddefnydd  mawr  i  mi 
tuag  at  fy  nwyn  i  ddeall  gras  Duw  trwy 
gyfryngdod,  heti  ddim  haeddiant  dynol." 
Ceir  crybwylhad  parchus  iawn  o  hono 
yn  Nghojìüiií  Johii  Joiws,   Talysayu,    gan    y 

diweddar  Dr.  Owen  Thomas.  Dywed  : 
"  Fel  pregethwr,  y  mae  yn  ddiamheuol  ei 
fod  yn  un  hynod  iawn.  Cyfrifid  ef  y 
mwyaf  toddedig  o'r  hoU  hen  dadau.  Nid 
oedd  neb  yn  gyffelyb  iddo  yn  hyny,  ond 
Mr.  Evan  Richardson,  o  Gaernarfon. 
Efengylwr  yn  arbenig  ydoedd.  Nid  oedd 
dim  o'r  '  gwynt  nerthol  yn  rhuthro  '  yn  ei 
weinidogaeth  ef ;  ond  y  '  deheuwynt '  tyner 
'  yn  chwythu  ar  yr  ardd,'  ac  yn  peri  iddi 
'  wasgar  ei  pheraroglau.'  Yr  ydym  yn 
cofio  clywed  ein  hanwyl  hen  fam  yn 
dywedyd  am  dano,  ei  fod  yr  un  fath  yn 
gwbl  a'r  adnod  hono  :  '  Fy  athrawiaeth 
a  ddefnyna  fel  gwlaw  ;  fy  ymadrodd  a 
ddifera  fel  gwhth  ;  fel  gwhth-wlaw  ar  ir- 
wellt,  ac  fel  cawodydd  ar  laswellt.'  Yr 
ydym  yn  cofio  clywed  y  diweddar  Mr. 
Michaei  Roberts,  o  Bwllheh,  yn  dywedyd 
wrthym  am  y  tro  cyntaf  iddo  ef,  pan  yn 
fachgen  pedair-ar-ddeg  oed,  fyned  i  Gym- 
deithasfa  y  Bala,  yn  y  flwyddyn  1794, 
fod  Mr.  Jones  yn  pregethu  yno  gyda'r  fath 
hwyl  ac  effeithiau,  nes  oedd  yr  holl  gynuU- 
eidfa  yn  foddfa  o  ddagrau  ;  a  Ihaws,  yn 
methu  ymatal,  wedi  tori  i  orfoledd  mawr. 
'  Yr  oeddwn  yn  edrych  arno,'  meddai,  '  fel 
pe  buasai  yn  angel  Duw.  Yr  oedd  yn 
ymadael  ar  ol  odfa  y  boreu,  ac  yr  oeddwn  i 
wedi  niyned  at  áy  Mr.  Charles  i'w  weled  yn 
myned  ymaith ;  ac  yr  wyf  yn  cofio  yn 
dda  fod  Mr.  Charles  yn  dyfod  allan  o'r 
tŷ  gydag  ef ;  a  phan  yn  ysgwyd  llaw  wrth 
ítarwelio,  a'r  dagrau  yn  treiglo  dros  ei 
ruddiau,  yn  dywedyd  wrtho  :  Brysiwch 
yma  eto,  da  chwi,  Mr.  Jones  bach,  gael  i  ni 
gael  ein  bedyddio  a'ch  gweinidogaeth.'  " 

Treuhodd  Mr.  Jones  yr  un-mlynedd-ar- 
bymtheg  diweddaf  o'i  fywyd  yn  Manor- 
owen,  lle  o  fewn  dwy  filltir  i  Abergwaun, 
yn  Sir  Benfro.  Achlysurwyd  y  symudiad 
hwn  gan  briodas  a  gymerodd  le  rhyng- 
ddo  ef  a  Mrs.  Parry,  gweddw  gyfrifol  a 
pharchus  a  drigianai  yno.  Yr  oedd  y 
foneddiges  hon  yn  chwaer  i  Mr.  Gwynne,  o 
Kilkifeth,  gŵr  cyfoethog,  yn  hànu  o  deulu 
cyfrifol  yn  yr  ardal,  yr  hwn  oedd  yn  berch- 
enog  amryw  o  ffermydd,  ac  yn  trin  y  tir 
lle  yr  oedd  yn  byw  arno.  Ystyrid  fod  ei 
chwaer,  Mrs.  Parry,  hefyd,  mewn  am- 
gylchiadau  tra  chysurus.  Teulu  caredig 
a  chymwynasgar  i'r  Methodistiaid  a  fu 
teulu  Kilkifeth  drwy  y  blynyddoedd,  a 
buont  yn  dal  côr  yn  nghapel  Abergwaun 
am  flynyddau  lawer.  Wedi  marwolaeth 
ei  gẃr,  yr  oedd  Mrs.  Parry  yn  cyfaneddu 
yn  mhalasdy  Manorowen,  ac  yn  amser  ei 
hunigrwydd,  yr  oedd  Miss  Gwynne,  merch 


ei  brawd,  yn  byw  gyda  hi.  Y  foneddiges 
ieuanc  hon  a  ddaeth  mewn  amser  ar  ol 
hyn  yn  wraig  i'r  Parch.  Thomas  Richards, 
Abergwaun.  Mae  pob  lle  i  gredu  i  briodas 
Mr.  Jones  â  Mrs.  Parry,  o  Manorowen, 
fod  yn  fanteisiol  iawn  iddo  yn  niwedd  ei 
ddydd,  ac  yn  ychwanegiad  mawr  at  ei 
gysuron.  *Adrodda  Mr.  Morgan,  Syston, 
hanesyn  difyr  iawn  am  dano  a  ddygwydd- 
odd  yn  fuan  wedi  ei  ail  briodas.  Pan  yr 
oedd  ar  gychwyn  ar  daith  bregethwrol, 
cafodd  Mr.  Jones  fod  ceffyl  golygus  iawn 
yn  ei  aros.  Aeth  ar  gefn  yr  anifail,  ac 
wedi  marchogaeth  am  beth  amser,  trodd  i 
edrych  o'i  gwmpas,  a  gwelodd  fod  gwas 
mewn  dillad  smart  iawn  yn  marchogaeth  y 
tu  ol  iddo,  yn  ol  arfer  boneddigion.  Dych- 
welodd  yn  union,  gan  orchymyn  i'r  gwas 
i  aros.  Pan  gyrhaeddodd  y  t\',  disgynodd, 
a  gofynodd  i  Mrs.  Jones  :  "  Mary,  paham 
y  darfu  i  chwi  ddanfon  y  bachgen  acw  i  fy 
nganlyn  i?"  Yr  ateb  a  gafodd  oedd  : 
"  Am  ei  fod  yn  edrych  yn  respedable,  Mr. 
Jones."  "  O  !  "  ebe  yntau,  "  y  mae  yn  well 
i  chwi  adael  hyny  i  mi.  Yr  wyf  wedi 
teithio  miloedd  o  filltiroedd  ar  wasanaeth 
fy  Nhad  Nefol,  heb  fod  neb  yn  fy  nghan- 
lyn."  Yna,  gofynodd  iddi  gyda  gwên 
serchog  :  "  Beth  a  ddywed  fy  nghyfeiUion 
am  beth  fel  hyn  ?  Hwy  gredant  yn  sicr 
ddigon  fod  yr  hen  Jones,  o  Langan,  wedi 
myned  yn  falch.  Na,  gwell  peidio  bod  yn 
rhodresgar.  Mi  ddanfonaf  y  bachgen  yn 
ol  i  weithio  ar  y  ffarm."  Ac  felly  y  bu. 
Parhaodd  i  ddal  bywioliaeth  Llangan  hyd 
ddiwedd  ei  oes,  er  ei  fod  yn  cartrefu  yn 
Manorowen.  Arferai  dreulio  tua  thri  mis 
yn  yr  haf  yn  Llangan,  a  phresenoli  ei 
hun  yn  yr  eglwys  ar  Sul  y  cymundeb,  bob 
mis  o'r  flwyddyn,  nes  y  daeth  henaint  a 
llesgedd  i  wasgu  yn  rhy  drwm  arno.  Ac  yr 
oedd  Llangan  yn  agos  at  ei  galon  hyd  y  diw- 
edd.  Ysgrifena  ar  y  igeg  o  Ebrill,  1,808,  o 
fewn  dwy  flynedd  i'w  farwolaeth  :  "  O'r 
diwedd,  yr  wyf  wedi  cyrhaedd  y  sir  hon,  yn 
yr  hon  y  mae  fy  mhrif  hyfrydwch.  Ü  Lan- 
gan  !  Bendigedig  yr  Arglwydd  !  Cafodd  fy 
enaid  yn  aml  wledda  o'th  fewn  di !  Mae  fy 
nghyfeillion  yn  parhau  yn  eu  caredigrwydd 
arferol  tuag  ataf,  ac  yr  wyf  yn  berífaith 
ddedwydd  yn  eu  cymdeithas  hwy.  Bell- 
ach,  yr  wyf  yma  er  ys  pump  wythnos,  ar  ol 
gauaf  cystuddiol  iawn,  yn  Manorowen." 

Bendith  fawr  i  Benfro  fu  symudiad  Mr. 
Jones  yno.  Yr  oedd  Nathaniel  Rowland 
erbyn  hyn  wedi  cymeryd  gofal  yr  eglwysi 

*  Ministcrial  Rccurds,  iii.  154. 

a  blanwyd  gan  Howell  Davies  ;  ac  yr 
oedd  yn  eu  Uywodraethu  á  gwialen  haiarn. 
Ni  wnai  efe  bregethu  yn  nghapel  Aber- 
gwaun  ;  yn  y  llan  y  pregethai  yn  wastad  ; 
a  gweinyddai  y  sacramentau  mewn  tŷ 
anedd.  Gorphwysai  gwneyd  felly  yn  fwy 
esmwyth  ar  ei  gydwybod  ef  na  gweinyddu 
y  cymun  sanctaidd  yn  y  capeî.  Pan  y 
ceisiwyd  ganddo  bregethu  yn  y  capel, 
yn  hytrach  nag  yn  y  llan,  dywedodd  yn 
bendant  na  wnai  hyny  byth,  a  chadwodd 
ei  air.  Ond  yn  mhen  amser,  dygodd  Mr. 
Jones  gyfnewidiad  o  amgylch,  Cafodd 
ganiatad  mewn  Cymdeithasfa  yn  Llan- 
geitho,  yn  y  flwyddyn  1802,  i  weini  yr 
ordinhadau  yn  nghapel  Abergwaun,  fel  y 
gwnelid  mewn  capelau  eraiU  yn  íìaenorol. 
Bu  yn  ofiferynol  i  estyn  yr  un  fraint  i 
eglwys  Caerfyrddin,  dan  amgylchiadau 
pur  neillduol  a  chyffrous.  Darfu  i  Mr. 
David  Charles,  mewn  Cymdeithasfa  yn 
nhref  Caerfyrddin,  anturio  gofyn  am  y 
fraint  o  gael  gweinyddiad  o  Swper  yr 
Arglwydd  yn  yr  eglwys  hono.  "  Mae  yr 
eglwys  yn  y  lle  hwn,"  ebe  fe,  "  wedi 
gosod  arnaf  i  ofyn  drostynt,  a  gânt  hwy  y 
fraint  o  wneyd  coffa  am  farwolaeth  eu 
Prynwr  ?  "  I  hyn  yr  atebodd  Nathan- 
iel  Rowland  yn  dra  awdurdodol  :  "  Na 
chewch  ! — mae  capel  Llanlhian  yn  ddigon 
agos."  Yr  oedd  tua  deng  miUdir  o  ffordd 
i  hwnw,  Ond  ni  chymerodd  David  Charles 
yr  ateb  byr  a  thrahaus  hwn  fel  un  terfynol. 
"  Unwaith  eto,"  ebe  fe,  "  yr  wyf  yn  gofyn 
a  gawn  ni  y  fraint  hon  ?  Yr  ydym  yn 
cael  pregethu  Crist,  yn  cael  ei  broffesu, 
yn  cael  credu  ynddo — a  gawn  ni  goíìo 
iddo  farw  drosom  ?  "  "  Na  chewch,  yn  y 
lle  hwn,"  atebai  Nathaniel  Rowland,  yr 
ail  waith.  "  Nid  i  chwi  yr  archwyd  i  mi 
ofyn,"  ebe  David  Charles,  "  ond  i'r  Gym- 
anfa."  Ar  hyn,  methodd  Jones,  o  Langan, 
ag  ymatal,  a  gwaeddodd  allan  :  "  Cewch  !  " 
Yna,  cyfarchodd  Mr.  Charles  mewn  ym- 
adroddion  cyfeiUgar  ac  agos  :  "  Pa  bryd 
wyt  ti  am  gael  hyny,  Deio  bach  ?  Mi 
ddof  fi  i'ch  helpio  chwi  i  gofio  am  dano." 
Ac  felly  y  bu. 

Nid  oes  lle  i  amheu  fod  Mr.  Jones  yn 
rhyfeddol  o  ymlyngar  wrth  y  Methodist- 
iaid  hyd  derfyn  ei  ddydd.  Parhaodd  yn 
offeiriad  yn  yr  Eglwys  hyd  y  diwedd,  mae 
yn  wir,  ond  yr  oedd  yn  fwy  o  Fethodist 
nag  ydoedd  o  Eglwyswr,  a'i  farnu  yn  deg 
wrth  y  bywyd  a  dreuhodd.  Pan  symudodd 
i  Manorowen,  daeth  o  fewn  cylch  dylanwad 
clerigwyr,  ag  oeddynt  yn  llawer  mwy  ym- 
lyngar  wrth  yr  Eglwys  nag  ydoedd  efe  ei 


hun.  Yr  oedd  David  Griffiths,  Nevern, 
a  Nathaniel  Rowland,  yn  llawer  mwy  cul 
nag  efe.  Tra  yr  oeddynt  hwy  yn  ceisio 
gosod  y  Methodistiaid  dan  lawer  o  anghyf- 
leusderau,  yr  oedd  yntau  wedi  gweithredu 
yn  wahanol  dros  ystod  ei  fywyd  maith. 
Ond  pobl  o  benderfyniad  anhyblyg,  ac  o 
ewyUys  gref,  oedd  offeiriaid  Methodistaidd 
Sir  Penfro,  ac  y  mae  yn  ddigon  posibl 
iddynt  ddylanwadu  yn  niweidiol  ar  feddwl 
Mr.  Jones.  Nid  ydym  yn  golygu  yn  y  fan 
hon,  i  ddwyn  i  sylw  y  rhan  a  gymerodd  efe 
yn  nglyn  ag  ordeiniad  gweinidogion  ;  cawn 
gyfeirio  at  hyny  eto. 

Nis  gelhr  dweyd  fod  Mr.  Jones  wedi 
cyfoethogi  llawer  ar  lenyddiaeth  ei  wlad. 
Nid  ystyriai  efe  ei  hun  yn  llenor,  ond  yn 
yr  ystyr  ag  y  mae  pob  gweinidog  ag  sydd 
yn  cyfansoddi  ei  bregethau  ei  hun  felly. 
'■'■'■  Cyhoeddwyd  ganddo,  yn  y  flwyddyn 
1784,  gofiant  i  Mr.  Christopher  Basset, 
dan  y  teitl :  "  Llythyr  oddiwrth  Dafydd 
ab  loan,  y  Pererin,  at  loan  ab  Gwilym,  y 
Prydydd,  'yn  rhoddi  byr  hanes  o  fywyd  a 
marwolaeth  y  Parchedig  Mr.  Christopher 
Basset,  Athraw  yn  y  Celfyddydau,  o  Aber- 
ddawen,  Sir  Forganwg.  Argraffwyd  yn 
Nhrefecca."  Nid  oes  le  i  amheuaeth 
mai  Jones,  o  Langan,  oedd  Dafydd 
ab  loan,  y  Pererin,  ac  mai  Mr.  John 
Wifliams,  St.  Athan,  awdwr  yr  emyn 
adnabyddus : — 

"  Pwy  welaf  o  Edom  yn  dod,"  &c., 

ydoedd  loan  ab  Gwilym,  y  Prydydd.  Cy- 
hoeddwyd  ei  bregeth  angladdol  i'r  larlles 
Huntington  yn  y  flwyddyn  1791,  a'r  bre- 
geth  a  draddododd  yn  Spa  Fields  Chapel 
ar  ran  y  Gymdeithas  Genhadol  yn  1797. 
Y  mae  atnryw  dalfyriadau  o'i  bregethau 
wedi  eu  cyhoeddi  yn  y  cyfnodolion  mewn 
amseroedd  diweddarach. 

Yr  ydym,  bellach,  yn  dyfod  at  derfyn 
bywyd  y  gweinidog  ffyddlawn  hwn.  Gallai 
arfer  geiriau  yr  apostol  :  "  Mi  a  ymdrech- 
ais  ymdrech  deg,  nii  a  orphenais  fy  nghyrfa, 
mi  a  gedwais  y  ffydd."  Yn  mlynyddoedd 
olaf  ei  fywyd,  yr  oedd  ei  iechyd  wedi 
dirywio  yn  fawr,  y  babell  bridd  yn  ym- 
ollwng,  ond  ai  o  gylch  i  bregethu  cyhyd 
ag  y  medrai.  Yniwelodd  â  Llundain  o 
fewn  dwy  flynedd  i'w  farwolaeth.  Yn 
ystod  ei  afiechyd  olaf,  carai  dreulio  ychydig 
wythnosau  yn  ardaloedd  Llangan,  ei  hen 
gartref.  Y  mae  yn  ysgrifenu  oddi  yno  dri 
mis  cyn  ei  farw  :    "  Yr   wyf  yn  gobeithio 

''  Llyfrìjddiartìi  y  Cyinry,  tudal.  Giy. 

aros  yma  hyd  y  Sulgwyn  ;  ac  os  oes  rhyw- 
beth  ag  y  gallaf  wneyd  erddoch,  mi  a'i 
gwnaf,  hyd  eithaf  fy  ngallu.  Y  mae 
genyf  hiwer  o  bethau  ag  y  carwn  eu  dweyd 
wrthych,  pe  bai  genyf  amser  i  ysgrifenu, 
ond  yr  wyf  o  hyd  yn  brysio  o  fan  i  fan. 
Yr  wyf  yn  awyddus  am  eich  gweled,  ond, 
fy  anwyl  gyfaill,  chwi  ryfeddech  fel  yr  wyf 
wedi  cael  fy  nhori  i  lawr.  Bu  y  gauaf 
diweddaf  yn  brofedigaethus  iawn  i  mi. 
Cefais  fy  mUno  gan  y  gont,  nes  fy  nwyn  i 
ymyl  y  bedd.  Cefais  ymosodiadau  enbyd 
o'r  anhwylder  yn  fy  ngylla,  ond  dyma  fi 
yn  golofn  o  drugaredd  yr  Hollalluog,  ac 
yn  cael  codi  fy  mhen  i  fynu  eto  !  Y  fath 
ddyledwr  wyf  i  ras  y  nefoedd.  Yr  wyf  yn 
awr  yn  ceisio  gwasgu  fy  nghrefydd  i  un 
pwynt  yn  unig — Crist  yn  oll.  Felly,  yr 
wyf  yn  myned  yn  mlaen  i  orphen  fy 
nhaith  ar  y  ddaear,  yr  hon  sydd  yn  fyr  ac 
yn  ddrwg.  Crediniaeth  yn  yr  lesu  ydyw 
mêr  fifydd.  Nis  gallwn  byth  ymddiried 
gormod  ynddo  ef.  Gall  achub  hyd  yr 
eithaf.  Anwyl  lesu  !  gwna  ni  yn  eiddo  i  ti 
byth !  "  Pregethodd  Jones  yn  Llangan  y 
Sulgwyn  hwnw,  a  gweinyddodd  y  cymun 
am  y  tro  diweddaf. 

O  Langan  y  cychwynodd  efe  ar  ei  daith 
ddiweddaf.  Ymadawodd  a'r  lle,  fel  y 
bwriadai,  ddydd  Mawrth  ar  ol  y  Sulgwyn, 
ac  aeth  ar  hyd  Hnell  union  tua  Llan- 
geitho,  lle  yr  oedd  Cymdeithasfa  i  gael 
ei  chynal,  taith  o  tua  deg-a-thriugain  o 
fiUtiroedd,  gan  bregethu  ar  y  fFordd,  fel 
yr  arferai  wneyd.  Cyrhaeddodd  Lan- 
geitho  yn  nechreu  mis  Awst.  Pregethodd 
yn  y  Gymdeithasfa  yn  ogoneddus  o  flaen 
y  miloedd  oddiar  y  geiriau  :  "  Canys  fy 
nghnawd  i  sydd  fwyd  yn  wir,  a'm  gwaed  i 
sydd  ddiod  yn  wir."  Pan  oedd  y  cynulHad 
drosodd,  cychwynodd  Mr.  Jones,  a'i  was 
oedd  yn  gofaUi  am  dano,  tua  Manor- 
owen,  ond  torodd  y  siwrnai  ar  y  ffordd,  a 
phregethodd  eilwaith  yn  y  Capel  Newydd, 
Sir  Benfro,  ar  y  geiriau  :  "  Deuwch 
yr   awr    hon,    ac    ymresymwn,    medd    yr 


Arglwydd  ;  pe  byddai  eich  pechodau  fel 
ysgarlad,  ânt  cyn  wyned  a'r  eira,  pe 
cochent  fel  porphor,  byddant  fel  gwlan." 
Hon  oedd  ei  bregeth  olaf.  Cyrhaeddodd 
ei  gartref,  yn  Huddedig,  dydd  Gwener,  y 
lofed  o  Awst.  Teimlai  fod  ei  ymadawiad 
beUach  gerllaw.  Ymwelwyd  ag  ef  dydd 
Sadwrn  gan  y  Parch.  Thomas  Harris,  o 
Wotton-under-Edge,  gynt  o  Benfro.  Yn 
ystod  yr  ymddiddan  ag  ef,  tynodd  aHan  ei 
logell-lyfr,  a  darHenodd  Esay  xlv.  24 : 
"  Diau  yn  yr  Arglwydd,  medd  un,  y  mae 
i  mi  gyfiawnder  a  nerth."  Yr  oedd  wedi 
ysgrifenu  yr  adnod  fehis  hon  ar  ei  lyfr  y 
dydd  lau  blaenorol.  "  Hon  sydd  genyf, 
anwyl  Harris,"  ebe  fe,  "  ac  y  mae  yn 
ddigon  i  fy  nerthu  i  wynebu  y  byd  araH 
wrth  fy  modd."  Yn  y  prydnawn,  dywed- 
wyd  wrtho  fod  y  cyfeiHion  wedi  ei  gyhoeddi 
i  bregethu  yn  Woodstock  y  dydd  canlynol. 
"  Y  maent  yn  ëofn  iawn  arnaf,"  meddai 
yntau,  "  ond  nid  yn  fwy  felly  na'r  groes- 
aw  ;  os  byddaf  yma,  amcanaf  fyned  tuag 
yno."  Nos  Sadwrn,  dywedai  wrth  un  o'r 
morwynion  :  "  Lettice  fach,  mae  yma 
loned  y  tŷ  o  weision  Hfrau  y  nef  wedi 
dyfod  i  gyrchu  fy  enaid  tuag  adref.  Os 
tarewi  wrth  rai  o'u  hesgyll,  paid  a  chym- 
eryd  ofn,  da  merch  i."  Cyn  toriad  y 
wawr,  boreu  Sabbath,  y  i2fed  o  Awst, 
1810,  yn  bymtheg-a-thriugain  mlwydd 
oed,  hunodd  yn  yr  lesu,  a  chladdwyd  ef 
yn  mynwent  Manorowen.  Ac  ysywaeth, 
canlynwyd  ef  yn  mywioHaeth  Llangan 
gan  \Vr  o  yspryd  hoHol  wahanol,  heb  ddim 
cydymdeimlad  â  Methodistiaeth  ;  a  rhodd- 
odd  hyn  ben  ar  unwaith  ar  y  cyrchu  i'r 
eglwys.     Meddai  Thomas  Williamseto: — 

"  'Nawr  mae  eglwys  fach  Llangana 

Wedi  newid  oll  yn  lân, 
Porfa  las  yn  awr  sy'n  tyfu 

Ar  y  fíordd  oedd  goch  o'r  blaen  ; 
Muriau'r  llan  oedd  oU  yn  echo, 

Yn  ateb  bloedd  y  werin  fawr, 
'D  oes  na  IJef,  na  Uais,  nac  adsain, 

Idd  ei  glywed  yno'n  awr." 

Mae  hanes  darlun  David  Jones,  o  Langan,  yn 
ddigon  syml.  Copi  o'r  darlun  cyntaf  a  ym- 
ddangosodd  o  hono  ef  yw  yr  un  sydd  yn  addurno 
y  gwaith  hwn.  Y  mae  y  darlun  ei  hun  yn  myn- 
egu  ei  hanes.  Paentiwyd  ef  gan  Mr.  R.  Bowyer, 
Miniature  Painter  i'r  Brenhin  Sior  y  III.  Y'r 
oedd  Mr.  Bowyer  yn  gristion  hardd,  yn  gystal  ag 
yn  gelfyddgar  yn  ei  alwedigaeth,  ac  yr  oedd  ar 
delerau  cyfeillgar  iawn  à  I\Ir.  .Jones.  DarUm  wedi 
ei  fwriadu  i'w  fíramio  ydoedd  liwn,  ond  nid  oedd 
nemawr  yn  fwy  o  faiutioli  na'r  copi  a  geir  yn 
nlieclireu  y  benod  hon.  Gwelir  fod  arfbais  (Coat  of 
Arms)  ]Mr.  Jones,  wedi  ei  gosod  o  dan  y  darlun,  sef 
oenyn  cario  croes,  ac  yn  sathru'r  sarph  dan  ei  draed, 
a'r  gair  Gorphenwyd  oddi  tanodd.  Uwch  ben,  y 
mae  darlun  o  golomen  Noah,  a'r  ddeilen  olew- 
ydden  yn  ei  chilfyn.  Cyhoeddwyd  y  darlun  hwn 
yn  y  flwyddyn  1790,  pan  yr  oedd  efe  yn  55 
mlwydd  oed. 

Yn   mhen   wyth   mlynedd   wedi    cyhoeddiad    y 


darlun  uchod,  ymddangosodd  un  o  Mr.  Jones  yn 
y  Gospel  Magmine.  Y  mae  yn  sicr  mai  yr  un 
darlun  yn  hollol  ydyw  hwn  a'r  un  blaenorol.  Y'r 
unig  wahaniaeth  rhyngddynt  ydyw,  fod  y  Coat  of 
Arms  wedi  ei  gadael  allan  yn  y  Gospel  Magaziìie. 

Ymddangosodd  darlun  eto  o  hono  yn  yr  Evan- 
gelical  Magazíne,  am  Chwefror,  1807,  tua  phedair 
blynedd  cyn  marwolaeth  ]\Ir.  Jones.  Nid  yr  un 
darlun  ydyw  hwn.  Gwnaed  y  ddau  gyntaf  oddi  ar 
ddarlun  Mr.  Bowyer,  a  cherfìwyd  ef  ar  ddur  gan 
Mr.  Fittler  ;  ond  cerfiwyd  yr  olaf  hwn  gan  Meistri 
Ridley  &  Blood.  Gadawyd  allan  y  Coat  of  Arms 
yn  y  darUm  hwn  hefyd.  ìlae  tebygolrwydd  mawr 
rhwng  y  darluniau  hyn,  ac  y  mae  yn  amlwg  mai 
darlun  Mr.  Bowyer  ydoedd  cynllun  pob  un  o 
honynt.  Y  mae  pob  lle  i  gredu  fod  darluniau 
Mr.  Jones,  o  Langan,  yn  bortead  cywir  o  hono  ef. 

Nid  yw  y  darluniau  eraill  yn  y  benod  hon  yn 
galw  am  unrhyw  eglurhad. 

WILLIAM   DAYIES,   CASTELLNEDD  ;     DAFYDD  MORRIS,   TWRGWYN  ; 
A    WILLIAM    LLW^YD,   O   GAYO. 


Wiìliam  Davies  yn  Jiaiiii  o  Siy  Gaerfyyddin — Ei  ddyfodiad  i  Gastellnedd — Ei  bohlogrwydd — 
Yn  colli  ei  guiüyadiaeth — Adneivyddu  capel y  Gyfylchi  iddo — Bayn  Hoîiell  Hayris  am  dano 
— Odfa  yyfedd  yn  Llangeitho — Y  tair  chwaer — Ei  farivolaeth — Boyeu  oes  Dafydd  Moryis — 
Dechreu  pregethu  yn  ìenanc — Meddwl  uchel  Rowland  am  dano — Swyn  ei  lais — Yn  symud  i 
Dwrgîvyn — Yn  teithio  Cymru — Pyegeth  y  golled  fawr — Ceryddu  hlaenoy  sarug — Amddiffyn 
Lleîe/elyn  John — Dafydd  Morris  fel  emynydd — Marwolaeth  ei  ivraig — Ei  fanvolaeth  yntau 
— Hamad  WiUiam  Llwyd,  o  Gayo — Ei  aygyhoeddiad — Ei  ymuniad  a'y  Methodistiaid — Yn 
dechyeu  ỳyegethu — Hynodywydd  William  Llwyd — Nodwedd  ei  ìi'einidogaetìi — Ei  faywol- 
aeth. 


^WjTí^IS  gallwn  lai  na  datgan  ein  gofid  o 
(>'£^p  herwydd  fod  amryw  o  brif  bre- 
—  "^J  gethwyr  y  cyfnod  Methodistaidd 
cyntaf,  dynion  o  ddoniau  dysglaer,  a 
phoblogrwydd  niawr,  nad  oes  ond  y  nesaf 
peth  i  ddim  o'u  hanes  yn  wybyddus, 
Llafuriasant  yn  galed,  dyoddefasant  erlid- 
iau,  a  diau  fod  eu  gweithredoedd  wedi  eu 
cofnodi  yn  ofalus  ar  Iyfrau  y  nefoedd,  ond 
ychydig  o'r  pethau  a  ddygwyddodd  iddynt 
sydd  wedi  eu  croniclo  ar  lyfrau  y  ddaear. 
Yn  mysg  y  rhai  hyn,  ac  yn  mhlith  y 
penaf  o  honynt,  rhaid  gosod  WiIIiam 
Davies,  Castellnedd,  Yn  ol  y  farwnad  a 
gyfansoddwyd  iddo  gan  WiIIiams,  Panty- 
celyn,  cafodd  ei  eni  tua'r  flwyddyn  1727  ; 
felly,  nid  oedd  ond  rhyw  ddeng  mlwydd 
yn  ieuangach  na'r  Emynydd  enw^og,  tair- 
ar-ddeg  yn  ieuangach  na  Howell  Harris, 
a  phedair-ar-ddeg  yn  ieuangach  na  Daniel 
Rowland.  Gan  hyny,  perthynai  i'r  rheng 
flaenaf  o'r  ail  dô  o  bregethwyr,  Ym- 
ddengys  mai  brodor  o  Sir  Gaerfyrddin 
ydoedd.  Yr  oedd  ei  rieni  yn  amaethwyr 
parchus,  ac  yn  byw  niewn  tŷ  o'r  enw 
Stangrach,  Ile  sydd  o  fewn  haner  milltir  i 
gapel  y  Methodistiaid  yn  Llanfynydd. 
Cynhaliai  y  Methodistiaid  gyfarfodydd  cref- 
yddol  yn  y  Stangrach,  feily  nid  annhebyg 
fod  rhieni  WiIIiam  Davies  yn  perthyn  i'r 
Cyfundeb,     Gallwn  gasglu  eu  bod  mewn 


amgylchiadau  cysurus,  gan  iddynt  ddwyn 
eu  mab  i  fynu  yn  offeiriad.  Buasai  yn 
dda  genym  wybod  rhywbeth  am  helynt- 
ion  boreu  oes  William  Davies,  ac  yn 
enwedig  pa  bryd  y  deffrowyd  ef  i  ystyriaeth 
o'i  gyflwr,  a  than  ba  ddylanwadau  y  cafodd 
ei  ddychwelyd;  ond  y  mae  yr  oll  o'r  pethau 
hyn  wedi  eu  cuddio  yn  anobeithiol  oddi- 
wrthym,  ac  nid  ydym  yn  gydnabyddus  â 
dim  o  hanes  ei  fywyd,  nes  yr  ydym  yn  ei 
gael  yn  gristion  gloyw,  yn  bregethwr  aidd- 
gar  a  phoblogaidd,  ac  yn  Fethodist  zêlog, 
yn  Castellnedd,  yn  gwasanaethu  fel  cuwrad 
i  Mr,  Pinkney,  tua'r  flwyddyn  1757,  Ein 
hawdurdod  dros  hyn  eto  ydyw  Williams, 
yr  hwn,  uwchben  y  farwnad,  a  gofnoda 
am  dano  iddo  farw  "  yn  y  flwyddyn'  1787, 
yn  y  driugeinfed  flwyddyn  o'i  oedran,  wedi 
treulio  dros  ddeg-ar-hugain  o  flynyddoedd 
i  bregethu  efengyl  Crist  yn  mysg  y  Meth- 
odistiaid."  Ar  yr  un  pryd,  gweddus  nodi 
fod  cryn  amheuaeth  am  gywirdeb  hyn. 
Yr  ydym  wedi  chwilio  Ilyfrau  cofrestru 
eglwysydd  Castellnedd  a  LlaniIItyd  yn 
fanwl ;  a'r  nodiad  cyntaf  a  geir  ynddynt 
wedi  ei  arwyddo  gan  WiIIiäm  Davies  yw 
Rhagfyr  24,  1762  ;  ac  y  mae  yn  hollol  an- 
nhebyg  iddo  wasanaethu  yno  am  bum' 
mlynedd  cyn  gweinyddu  mewn  bedydd  na 
phriodas,  yn  arbenig  gan  nad  oedd  Mr. 
Pinkney  yn  byw  yn  un  o'i  blwyfydd.     Ond 

gallasai  William  Davies  fod  wedi  gwasan- 
aethu  fel  cuwrad  mewn  rhyw  le,  neu 
leoedd,  cyn  dyfod  i  Gastellnedd.  Modd 
bynag,  y  mae  yn  amlwg  ddarfod  iddo 
ddyfod  i  Forganwg  tua  chwech  mlynedd 
o  flaen  Jones,  Llangan. 

Yr  oedd  Mr.  Pinkney  yn  meddu  person- 
oUaeth  Castellnedd  a  LlaniUtyd ;  ymddeng- 
ys  hefyd  nad  oedd  yn  byw  yn  y  naiU  na'r 
llall  o'i  blwyfydd,  ac  felly  fod  y  llafur  a'r 
gofal  yn  disgyn  yn  gyfangwbl  ar  y  cuwrad. 
Pan  y  daeth  Wilham  Davies  i  Gastell- 
nedd,  yr  oedd  crefydd  mewn  cyflwr  tra 
isel.  Ni  feddai  yr  Églwys  Wladol  gynull- 
eidfa  yno  o  gwbl ;  darllenid  y  gwasanaeth 
ar  y  Sul  i  furiau  moehon,  tra  yr  ymroddai 


rhyw  ychydig  gymydogion  a  fyddai  wedi 
ymgynull  gyda  hwynt,  o  ben  cadair  ddi- 
addurn.  Mentrodd  hefyd  fyned  allan  i'r 
awyr  agored,  ac  i  ganol  y  chwareu,  gan 
bregethu  Crist  wedi  ei  groeshoelio  i'r 
cymeriadau  gwaethaf.  Yn  bur  fuan,  dyma 
gynhwrf  yn  mysg  yr  esgyrn  sychion. 
Deallodd  y  bobl  fod  bywyd  a  nerth  yn  y 
g\Vr  a  weinyddai  yn  y  Uan,  a  dechreuasant 
dyru  tuag  yno,  fel  na  ddaliai  yr  adeiladau 
y  gynulleidfa.  Daeth  CasteUnedd  a  Llan- 
illtyd  yn  fath  o  Langeitho  ar  raddfa 
fechan  ;  cyrchai  torfeydd  yno  o  bob  cyf- 
eiriad ;  gwehd  gwŷr  Llansamlet  yn  eu 
dillad  gwladaidd,  a'u  benywod  yn  eu 
bedgynau  a'u  shawls  cochion,  yn  britho  y 

y  werin  i  oferedd.  Llwydaidd  anarferol 
hefyd  oedd  y  seiadau  Methodistaidd  o 
gwmpas  ;  nid  ydym  yn  sicr  nad  oedd  rhai 
o  honynt  wedi  darfod  yn  hollol.  Yr  oedd 
yr  ymraniad  rhwng  Harris  a  Rowland 
wedi  dygwydd  er  ys  dros  ddeng  mlynedd  ; 
mewn  canlyniad,  yr  oedd  gwedd  wywedig 
ar  yr  achos  crefyddol  dros  y  whid  ;  ac  yr 
oedd  yr  adfywiad  a_  gymerodd  le  gyda 
dyfodiad  cyntaf  emynau  WiUiams,  Panty- 
celyn,  heb  dori  allan.  Eithr  yr  oedd 
yspryd  gwaith  yn  y  cuwrad  ieuanc,  a 
chariad  Crist  yn  berwi  yn  ei  enaid.  Gan 
na  ddeuai  y  bobl  i'r  eglwys,  penderfynodd 
yr  ai  efe  i'w  tai.  Yno  cynghorai  hwy  yn 
ddifrifol,  ac  weithiau  pregethai  iddynt,  a 


fiyrdd  tuag  yno  ar  foreu  y  Sul.  Deuent 
yno  yn  llu  o  Gwm  Tawe,  ac  o'r  Creunant, 
a  blaen  Cwmnedd,  os  nad  o  Hirwaun 
Wrgant,  ac  Aberdar.  Am  blwyfi  Castell- 
nedd  a  Llanihtyd,  dywedir  fod  haner  y 
trigolion,  o  leiaf,  yn  wrandawyr  rheolaidd. 
Achubwyd  canoedd  yn  ddiau  i  fywyd 
tragywyddol.  Dywedir  mai  tan  ei  wein- 
idogaeth  ef  y  cafodd  yr  hynod  Jenkin 
Thomas,  neu  Siencyn  Penhydd,  olwg  ar 
drefn  gras  fel  yn  ddigonol  i'r  penaf  o 
bechaduriaid,  ar  ol  iddo  fod  am  dymhor 
ar  lewygu  gwedi  pregeth  daranUyd  lefan 
Tyclai. 

Yn  ol  tystiolaeth  unfrydol  yr  hen  bobl, 
pregethwr    melus    oedd    Davies,    Castell- 

nedd.  Nid  ar  fynydd  Ebal  yr  hoífai  sefyll, 
ac  nid  cyhoeddi  melldithion  a  wnelai  ; 
gwell  ganddo,  yn  hytrach,  oedd  sefyll  ar 
gopa  Gerizim,  gan  roddi  datganiad  hyfryd 
i  fendithion  yr  efengyl.  Nid  clwyfo  oedd 
ei  hofforchwyl,  ond  iachau  ;  cymhwyso  y 
balm  o  Gilead  at  archollion  dyfnion  pech- 
aduriaid.  Dwg  Howell  Harris,  tua  diwedd 
ei  oes,  dystiolaeth  amryw  weithiau  i  felus- 
der  ei  ddoniau,  a'i  allu  i  egluro  gwirion- 
eddau  cysurlawn  yr  efengyl.  Awgrymir 
yr  un  peth  gan  Williams,  Pantycelyn, 
yn  y  farwnad.  Mewn  un  penill  darlunia 
yr  Arglwydd  lesu  yn  ei  groesawu  ar  ei 
fynediad  i'r  nefoedd  yn  y  modd  a  ganlyn :  — 

"  Cai'iacl  oedcl  dy  fwyd  a'th  ddiod, 

Scrcliog  oecld  dy  eiriau  i  gyd, 
Dy  addfwynder  sugnodd  yspryd 

Rhai  o  oerion  blant  y  byd  ; 
Treuliaist  d'  amser  mewn  ffyddlondeb, 

Trwy  dy  yrfa  is  y  nen, 
Mae  dy  goron  geny'n  nghadw, 

Heddyw  gwisg  hi  ar  dy  ben." 

Tra  yr  oedd  y  bobl  yn  tyru  i  wrando 
Mr.  Davies,  ac  yn  derbyn  maeth  i'w 
heneidiau  trwy  ei  weinidogaeth  efengyl- 
aidd,  yr  oedd  dosparth  arall  yn  Ilawn 
bustl  chwerwder,  ac  yn  awyddus  am  ei 
yru  allan  o'r  plwyf.  Y  dosparth  hwn  a 
wnelid  i  fynu  yn  benaf  o  grach-foneddigion 
y  dref,  a'i  hamgylchoedd  ;  a  diau  fod 
clerigwyr  annuwiol  a  diddawn  y  plwyfydd 
o  gwmpas  yn  cynhyrfu  eu  goreu.  Nis 
gallent  gael  dim  i  achwyn  arnò  parthed 
buchedd  ac  ymarweddiad ;  ond  yr  oedd 
sancteiddrwydd  ei  fywyd,  ei  zêl  angerddol 
dros  ogoniant  Duw,  ac  efengyleidd-dra  ei 
bregethau  yn  annyoddefol  iddynt.  Ac 
uwchlaw  y  cwbl,  yr  oedd  yn  Fethodist. 
Felly,  anfonasant  gofeb  at  Mr.  Pinkney, 
yr  hon  a  gynwysai  grynodeb  llawn  o 
bechodau  y  cuwrad,  yn  erfyn  arno  ei  yru  i 
ffwrdd.  A  oedd  Mr.  Pinkney  yn  meddu 
llawer  o  gydymdeimlad  a'r  diwygiad,  nis 
gwyddom  ;  ond  yr  oedd  yn  credu  yn  Mr. 
Davies,  ac  yn  gweled  ei  deilyngdod  ;  a 
thra  y  bu  y  Rheithor  fyw,  ni  chafodd  neb 
aflonyddu  arno.  Eithr  bu  Mr.  Pinkney 
farw  yn  y  flwyddyn  1768,  ac  yn  mhen 
dwy  flynedd  gwedi  hyn  cafodd  y  cuwrad 
ei  droi  ymaith.  Ceir  y  nodiad  olaf  o'i 
eiddo  ar  Iyfrau  yr  eglwys  Ebrill  5,  1770. 
Dygwyddai  bywioliaeth  Llangiwc,  plwyf 
tuag  wyth  milltir  o  bellder  o  Gastellnedd, 
fod  yn  wag  ar  y  pryd,  a  gwnaed  cais  taer 
am  i  WiIIiam  Davies  ei  chael.  Ond  yr 
oedd  gwŷr  mawr  y  plwyf  yn  estroniaid 
i'r  efengyl,  a  safasant  yn  benderfynol  yn 
erbyn.     Nid  oedd  dyrchafiad  yn  yr  Eglwys 


Wladol  yr  adeg  hono,  oddigerth  o  ddam- 
wain,  i  neb  a  bregethai  wirionedd  Duw  yn 
fíyddlon  ;   yn   arbenig  os  byddai  yn  tueddu 
at  y   Methodistiaid.     Gan  na  oddefid  iddo 
weinidogaethu    yn    y    Ilan,     penderfynodd 
Mr.   Davies   wneyd  a  allai  y  tu  allan  i'w 
chymundeb ;    casglodd    y    rhai   a    lynent 
wrtho  yn  seiat  ar  wahan ;   aeth  allan  i'r 
prif-fîyrdd    a'r    caeau ;    teithiodd   Gymru, 
Ddê  a  Gogledd,  lawer  gwaith,  a  diau  iddo 
fod  yn  foddion  i  droi  Ilawer  o  gyfeiliorni 
eu  ffyrdd.      Ymddengys  mai  yn   nhŷ   un 
Edward  Morgan,  Penbwchlyd,  gerllaw  i'r 
fan  y  bu  Daniel  Rowland  yn  pregethu  dan 
y  sycamorwydden,  y  cadwai  Mr.  Davies  y 
cyfarfod  eglwysig  yn  Nghastellnedd.     Ond 
o  herwydd  Ilwyddiant  ei  weinidogaeth  aeth 
y  Ile  yn  rhy  gyfyng,  a  gwnaed  math  o  le 
cyfarfod    o    ddau    dŷ    anedd,    yn    y   pen 
dwyreiniol  i'r  dref.     Àm  beth  amser  gwedi 
ei  ymadawiad  o'r  Eglwys,  nid  didrafferth 
iddo  oedd  cael  moddion  cynhaliaeth  ;   bu 
am  ry w  hyd  yn  cadw  ysgol  ddyddiol ;    a 
chyfranai    rhai    o'r    Methodistiaid    mwyaf 
cefnog  o'u   heiddo  iddo.      Dywedir  i  am- 
aethwr   cyfrifol  o   blwyf  Llangiwc,  ar  ol 
cael  ei  siomi  yn  ngwrthodiad  y  fywioliaeth 
iddo,  barhau  i'w  gynorthwyo  mewn  arian 
hyd  ddydd  ei  farwolaeth.     Tua'r  flwyddyn 
1776,  adeiladwyd,  neu  yn  hytrach,  efallai, 
adgyweiriwyd,  hen  gapel  y  Gyfylchi  iddo. 
Medd    y    capel    hwn   gryn    hynodrwydd. 
Saif  ar  fynydd  tra  uchel  rhwng  dau  gwm 
dwfn,  yn  mhlwyf  Mihangel,  ryw  gymaint 
i'r  dwyrain  o  Gastellnedd.     O  ran  ei  ffurf, 
y  mae  yn  Eglwysig ;  a  chan  yr  arferai  yr 
offeiriaid  Methodistaidd  weinyddü   Swper 
yr  Arglwydd  ynddo,  nid  annhebyg  ei  fod 
wedi    ei   gysegru.      Ymddengys  mai    hen 
gapel   Eglwysig  wedi  myned  yn  adfeilion 
ydoedd,    ac     i'r     Methodistiaid    gymeryd 
meddiant  o  hono,  fel  y  gwnaethant  a  chapel 
Llanlluan.     ■•'■  Rhenid  yr  adeilad  megys  yn 
ddau  gysegr  ;  y  sancteiddiolaf  a'r  cyffredin. 
Fr    sancteiddiolaf  yr   ai   yr   offeiriaid    yn 
unig  ;    ond  yn   y   Uall  yr  arferai  holl  bre- 
gethwyr  y  Cyfundeb  weinyddu.     Fel  rheol, 
byddai    rhyw   gynghorwr   yn    traddodi  ei 
genadwri  yn   y  Ue  cyffredin  am  naw  o'r 
gloch  y  boreu ;   ac  wedi  iddo  ef  ddarfod, 
ymddangosai  yr  offeiriad  yn  ei  le  yntau, 
a'r  holl  gynulleidfa  a  droent  eu  hwynebau 
ato.     Fel  hyn  y  bu  am  flynyddoedd  lawer, 
heb    fod   yr  un    pregethwr  di-urddau   yn 
anturio  croesi  y  wahanlen  ;  ond  o'r  diwedd 
diflanodd  y  swyn,  a  chymerodd  y  pregeth- 

wyr  druain  galondid  i  fyned  i  mewn  i'r  lie 
sanctaidd.  Er  na  chawsai  yr  hen  adeilad 
ei  gysegru  yn  ffuríiol  gan  esgob,  cysegrwyd 
ef  yn  effeithiol  ddegau  o  weithiau  trwy 
ymweHadau  y  Pen  Esgob,  sef  yr  Arglwydd 
lesu.  Cafwyd  odfaeon  yn  y  Gyfylchi  i'w 
coíìo  byth.  Heblaw^  William  Davies,  bu 
nifer  mawr  o'r  offeiriaid  Methodistaidd  yn 
gweinyddu  ynddo,  megys  Jones,  Llangan  ; 
Howells,  Trehill ;  Howells,  Llwynhelyg, 
yr  hwn  sydd  yn  fwy  adnabyddus  fel 
"  Howells,  Longacre  ;  "  a  Phillips,  Llan- 
grallo.  Yn  mysg  y  cynghorwyr  a  fu  yn  y 
capel  yn  Ilefaru,  un  o'r  rhai  hynotaf  yn 
ddiau  oedd  Siencyn  Penhydd,  at  yr  hwn  y 
cawn  gyfeirio  eto.  Nid  yn  y  sancteidd- 
iolaf  y  îlefarai  efe  ;  er  hyny,  yr  oedd  dan 
y  gronglwyd  ;  a  sicr  yw  iddo  gael  aml  i 
odfa  ryfedd.  Yr  oedd  yr  hen  grefyddwyr 
a  ymgynullent  i'r  Gyfylchi  yn  nodedig  am 
wresawgrwydd  eu  hyspryd,  a  thanbeid- 
rwydd  eu  teimladau  ;  os  ceid  ychydig  lew- 
yrch  mewn  cyfarfod,  byddent  yn  tori  allan 
mewn  clodforedd  ;  ganoedd  o  weithiau 
buont  yn  dawnsio  mewn  hwyl  sanctaidd  ar 
lawr  yr  hen  gapel,  ac  yn  peri  i'w  furiau  ad- 
sain  gan  swn  eu  moliant.  Y  mae  coffadwr- 
iaeth  yr  odfaeon  bendigedig  hyny  yn  aros 
yn  gynes  yn  mysg  y  trigolion  o  gwmpas 
hyd  y  dydd  hwn.  Yma  y  bu  y  Methodist- 
iaid  yn  addoli  hyd  y  flwyddyn  1827,  pan  yr 
adeiladwyd  capel  Pontrhydyfen.  Mewn 
cysylltiad  a'r  Gyfylchi  hefyd  yr  oedd 
Richard  James,  pan  y  dechreuodd  bre- 
gethu,  ac  yma  y  gorphenodd  ei  daith. 

'•'  Er  prawf  pa  mor  uchel  y  syniai  y 
Methodistiaid  am  WiIIiam  Davies,  parthed 
doniau  gweinidogaethol,  a  medr  i  gyfranu 
Gair  y  Bywyd  i'r  dychweledigion,  gallwn 
gyfeirio  at  yr  hyn  a  gymerodd  le  yn 
Nghymdeithasfa  Abergwaun,  Chwefror 
14,  1770.  Yno  cynygid  ei  osod  yn  arol- 
ygwr  ar  holl  seiadau  Sir  Benfro,  fel 
olynydd  i'r  Parch.  Howell  Davies,  yr  hwn 
oedd  newydd  ei  gymeryd  i  ogoniant.  Pan 
gofiom  mor  seraphaidd  oedd  doniau  Howell 
Davies,  ac  mor  uchel  y  safai  yn  ngolwg  ei 
frodyr,  rhaid  y  chwilid  am  ddyn  o  allu- 
oedd  nodedig  i  gymeryd  ei  le.  A  thaerni 
Howell  Harris,  yn  crefu  arnynt  ymbwyllo, 
yn  unig  a  rwystrodd  y  brodyr  i  wneyd  y 
penodiad.  Nid  oedd  gan  Harris  ddim 
ychwaith  i'w  roddi  yn  erbyn  WiIIiam 
Davies ;  yn  unig  hoffai  gael  rhagor  o 
brawf  arno,  er  deall  a  oedd  yr  Yspryd 
Glân    wedi    ei   gymhwyso   i  fod  yn  dad. 


*  Y  Tadau  Mctliodistaidd,  tudal.  A'HJ. 


Yn  ystod  amser  enciliad  Harris  y  daethai 
WiIIiam  Davies  i  amlygrwydd  ;  dyna  y 
rheswm  paham  y  gwyddai  y  Diwygiwr 
o  Drefecca  can  Ileied  yn  ei  gylch,  ac 
y  dadleuai  dros  ymbwyllo  cyn  gwneyd 
penodiad  mor  bwysig.  Eithr  wrth  roddi 
hanes  Cymdeithasfa  Llangeitho,  a  gyn- 
haliwyd  yn  Awst,  yr  un  flwyddyn, 
cawn  Howell  Harris  ei  hun  yn  dwyn 
tystiolaeth  i  ragoriaeth  yr  Efengylydd 
o  Gastellnedd.  Pregethai  Davies  y  di- 
wrnod  cyntaf,  ar  ol  rhyw  frawd  o  gym- 
ydogaeth  Wrexham,  Ymddengys  y  cawsai 
hwnw  odfa  dda,  a  bod  cryn  ddylanwad  yn 
cydfyned  a'i  eiriau  pan  y  darluniai  yr  lesu 
yn  talu  holl  ofynion  y  ddeddf,  ac  yn  prynu 
ei  ryddid  i  bechadur.  Dyoddefiadau  Crist 
oedd  mater  William  Davies  yn  ogystal ; 
cymerasai  yn  destun  y  geiriau  :  "  Oblegyd 
Crist  hefyd  a  ddyoddefodd  dros  bechodau, 
y  Cyfiawn  dros  yr  annghyfiawn,  fel  y 
dygai  ni  at  Dduw."  Meddai  Harris : 
"  Ymddangosai  dawn  y  pregethwr  hwn  yn 
fwy,  ei  oleuni  yn  gryfach,  a'i  wybodaeth 
o'r  Ysgrythyr  yn  helaethach  na'r  cyntaf, 
ac  yr  oedd  mwy  o  arddeliad  yn  cydfyned 
a'i  weinidogaeth."  Mewn  gwirionedd,  yr 
oedd  yr  Efengylydd  o  Gastellnedd  wedi 
Ilwyr  feistroli  y  dorf  anferth  oedd  ger  ei 
fron  ;  pan  y  bloeddiai,  nes  yr  oedd  y  bryn- 
iau  o'r  ddau  tu  i  ddyffryn  prydferth  Aeron 
yn  diaspedain,  fod  Crist  wedi  cymeryd  ein 
lle,  ddarfod  i'n  holl' bechodau  fyned  yn 
eiddo  iddo,  a  bod  ei  gyfiawnder  yntau 
wedi  dyfod  yn  eiddo  i  ni,  torai  y  gynull- 
eidfa  allan  mewn  bloeddiadau  gorfoleddus. 
Y  fath  oedd  y  dylanwad,  fel  yr  oedd 
Howell  Harris  agos  wedi  ei  syfrdanu. 
"  ^'Yrosais  mewn  dystawrwydd,"  meddai, 
"  wrth  feddwl  fel  yr  oedd  yr  Arglwydd  yn 
eu  harddel ;  gwelwn  mai  dyma  Ile  y  mae 
Jerusalem,  a  bod  yma  ryw  fywyd,  a  nerth, 
a  gogoniant  rhyfedd."  Dyma  y  Gym- 
deithasfa  ddiweddaf  i  Howell  Harris  ar  y 
ddaear.  Yn  fuan  gwedi  hyn  yr  ydym  yn 
darllen  am  WiIIiam  Davies  yn  pregethu 
yn  Nhrefecca,  a  chafodd  Harris  flas  an- 
arferol  ar  yr  odfa.  Yn  ei  ddydd-Iyfr, 
canmola  y  pregethwr  yn  ddirfawr,  gan 
gyfeirio  gydag  edmygedd  at  ei  ddirnadaeth 
o  wirioneddau  yr  efengyl,  dysgleirder  ei 
ddoniau,  naws  hyfryd  ei  yspryd,  a'r  difrif- 
wch  a'i  nodweddai  wrth  gymhell  pech- 
aduriaid  at  Fab  Duw. 

Nid  oes  hanes  manwl  i'w  gael  am 
WiIIiam  Davies,  fel  y  darfu  i  ni  nodi,  felly 
rhaid  i  ni  foddloni  ar  groniclo  ychydig  o 
hanesion  sydd  i'w  cael  am  dano.     Cyhoedd- 

asid  ef  unwaith  i  bregethu  yn  eglwys 
Cenarth.  Pan  y  clywodd  y  Cadben  Lewis, 
a  breswyUai  yn  y  Gellidywyll,  hyny,  anfon- 
odd  ei  was  yno  gyda  dryll,  gan  orchymyn 
iddo  saethu  y  pregethwr.  Hysbyswyd  y 
bwriad  i  Mr.  Davies.  "Gadewch  i  mi 
fyned  i'r  pwlpud,"  meddai,  "  ac  yna  byddaf 
yn  foddlon  iddo  fy  saethu."  Ì'r  pwlpud 
yr  aeth,  a  phregethodd  gyda'r  fath  felus- 
der  a  dylanwad,  nes  yr  oedd  yr  holl  gynull- 
eidfa,  ac  yn  eu  mysg  gwas  y  Cadben,  yn 
foddfa  o  ddagrau.  Nid  oedd  gan  y  gwas, 
wrth  ddychwelyd  at  ei  feistr,  ond  yr  un 
esgusawd  ag  a  roddid  gan  swyddogion  y 
Sanhedrim  gynt,  a  anfonasid  i  ddal  yr 
lesu  :  "  Ni  lefarodd  dyn  erioed  fel  y  dyn 
hwn."  Yn  mhen  ychydig  flynyddoedd 
gwedi  hyny  bu  y  boneddwr  hwnw  farw 
dan  arwyddion  amlwg  o  farn  Duw.  Mor 
druenus  ydoedd,  ac  mor  ofnadwy  oedd 
cnofeydd  ei  gydwybod,  fel  y  methai  y  rhai 
caletaf  mewn  annuwioldeb  aros  yn  yr  un 
ystafell  ag  ef.  Eithr  nid  bob  amser  y 
ílwyddai  y  pregethwr  melus  o  Gastell- 
nedd  i  orchfygu  y  rhwystrau  a  deflid  ar  ei 
ffordd.  Unwaith,  pan  ar  daith  yn  y 
Gogledd,  pregethai  yn  y  Bettws,  ger  Aber- 
gele,  a  chyfodasid  pwlpud  iddo  wrth  dâs 
uchel  o  frigau  coed,  eiddo  hen  ŵr  a  hen 
wraig  oeddynt  yn  dra  gelyniaethol  i  gref- 
ydd.  Tra  yr  ydoedd  yn  llefaru  daeth 
perchenogion  y  dâs,  gyda  rhyw  greaduriaid 
anystyriol  yn  eu  cynorthwyo,  ac  er  mwyn 
dial  eu  llid  ar  y  crefyddwyr,  ceisient  wthio 
y  dâs  frigau  gyda  phygffyrch  o'r  tu  cefn 
iddi,  fel  ag  i'w  dymchwelyd  ar  ben  y  pre- 
gethwr.  Clywai  yntau  y  brigau  yn  rhugl- 
drystio,  deallodd  beth  a  fwriedid,  a  dyrys- 
odd  hyn  ef  i'r  fath  raddau  fel  y  methodd 
fyned  yn  ei  flaen  yn  mhellach. 

Adroddir  hanesyn  tra  dyddorol  am  dano 
yn  Metìiodistìaetìi  Cymru,  yr  hwn  a  ddengys 
natur  yr  hunan-ymwadiad  oedd  yn  ofynol 
yr  adeg  hono,  hyd  yn  nod  ar  ran  y  pregeth- 
wyr  penaf.  Trefnasid  iddo  fyned  i  lefaru 
i  ardal  fynyddig,  mewn  rhyw  fan  yn  y 
Deheudir,  lle  yr  oedd  yr  achos  yn  bur  isel, 
a'r  bobl  yn  dlodion.  Wrth  fyned  tuag  yno, 
a  chael  y  ffordd  yn  mhell,  ac  yn  dra  anhy- 
gyrch,  ymresymai  ynddo  ei  hun  fel  yma: 
"  Paham  y  gwnaed  a  fì  fel  hyn  ?  Paham  y 
trefnwyd  íì  i  fyned  i  le  mor  anghysbell,  ar 
hyd  ffordd  mor  erwin  ?"  Erbyn  cyrhaedd 
yno,  drachefn,  yroedd  yr  olwg  ar  y  fangre, 
y  tai,  a'r  bobl,  yn  ychwanegu  at  ei  anfodd- 
ogrwydd.  Nid  oedd  yn  y  golwg  ond  ychydig 
o  dai  tlodion,  yn  nghanol  mynydd-dir 
gwyllt  ac  anial.     Ac  adeilad  gwael,  mewn 


llawn  gydweddiad  â'r  tlodi  o  gwmpas, 
oedd  y  capel  yn  mha  un  yr  oedd  i  bregethu. 
Ar  ei  ddyfodiad  i'r  fan,  arweiniwyd  ef  i 
fwthyn  gwael  ei  wedd,  lle  y  preswyliai  tair 
o  chwiorydd,  hen  ferched  heb  briodi. 
Cymerwyd  ei  geffyl  i'r  ystabl  gan  un  ;  y 
llall  a  arweiniai  y  pregethwr  i'r  bwthyn, 
a'r  drydedd  a  agorai  ddrws  y  capel,  gan 
wneyd  y  parotoadau  angenrheidiol  ar  gyfer 
yr  odfa.  Erbyn  hyn  yr  oedd  mynwes  y 
pregethwr  wedi  cythruddo  yn  fwy  fyth. 
Dan  ruthr  y  brofedigaeth,  meddyliai  ei  bod 
yn  ormod  darostyngiad  ar  \vr  o'i  safle  ef 
i'w  anfon  i'r  fath  le.  Yn  y  teimlad  hwn  yr 
ydoedd  pan  ddaeth  yr  amser  i  ddechreu  yr 
odfa.  Daeth  rhyw  nifer  yn  nghyd  ;  eithr 
nid  oedd  y  pregethwr  yn  gwerthfawrogi  y 
cyfleusdra  i'w  cyfarch.  Ond  wrth  fyned 
rhagddo  gyda'r  gwasanaeth,  teimlai  yr 
awyrgylch  yn  nodedig  o  ysgafn  ;  caffai  flas 
rhyfeddol  wrth  ddarllen  y  benod  ;  yr  oedd 
rhyw  naws  nefolaidd  yn  y  canu  ;  ac  yn  y 
weddi  teimlai  fod  ei  enaid  yn  cael  dyfodfa 
at  Dduw.  Wrth  bregethu  yr  ydoedd 
mewn  hwyl ;  yr  oedd  siarad  iddo  mor 
hawdd  ag  anadlu.  Cafodd  odfa  fendigedig  ;^ 
ac  ar  y  terfyn  meddyliai  nid  am  dlodi  yr 
hen  ferched,  ond  am  eu  llwyr  ymroddiad  i 
grefydd.  Gwedi  iddo  ddychwelyd  gosod- 
odd  un  o'r  chwiorydd  ger  ei  fron  fwrdd 
bychan,  prin  cyfuwch  a'i  ben  ghn.  Ar  y 
bwrdd  gosododd  Han  bras,  ond  can  wyned 
a'r  cambric ;  yna  cyfododd  ychydig 
bytatws  o'r  lludw  mawn  ar  yr  aelwyd,  y 
rhai  a  roddasid  yno  i'w  rhostio,  a  chwedi 
eu  sychu  yn  lân,  a  thynu  ymaith  y  croen, 
gosododd  hwynt  ar  y  bwrdd,  gan  geisio 
gan  y  boneddwr  ofyn  bendith  yr  Arglwydd 
ar  yr  ymborth.  Nid  yw  yn  ymddangos 
fod  yno  ddim  ychwaneg,  oddigerth  ychydig 
fara  ac  ymenyn.  Synai  Mr.  Davies  yn 
fawr  iawn  arno  ;  gwelai  yno  ddirfawr  dlodi 
a  charedigrwydd  wedi  cydgyfarfod.  Teim- 
lai  erbyn  hyn  mai  braint  oedd  cael  dyfod 
yno,  a  gofynai  i'r  un  a  wasanaethai  wrth  y 
bwrdd  pa  nifer  o  aelodau  a  berthynai  i'r 
seiat  yno. 

"  Nid  oes  o  honom  ond  nyni  ill  tair," 
meddai  hithau, 

"  Pa  fodd,  gan  hyny,"  meddai  Mr. 
Davies,  "  yr  ydych  yn  gallu  dwyn  yr  achos 
yn  ei  flaen  ?" 

Ebe  hithau  :  "  Y  mae  i  bob  un  o  honom 
ei  gorchwyl.  Un  chwaer  a  ofala  am  y  t\- 
cwrdd,  y  llall  am  yr  ystafell  a  cheffyl  y 
pregethwr,  a  minau  sydd  yn  cael  y  fraint  o 
weini  wrth  y  bwrdd.  Yr  ydym  ein  tair  yn 
cyfarfod    yn    y  ty    cwrdd  unwaith     yn   yr 

wythnos,  i  gadw  seiat,  gan  adael  y  drws 
yn  agored  i  bwy  bynag  a  ewyllysio  ddyfod 
atom,  ac  ymuno  â  ni."  Wrth  ymadael, 
cynygid  iddo  chwe'  cheiniog  yn  gydnabydd- 
iaeth  am  ei  wasanaeth ;  mynai  yntau 
wrthod  ;  eithr  ni  chymerent  eu  nacau. 
Dy wedent  fod  y  darn  arian  wedi  ei  gysegru 
at  wasanaeth  yr  Arglwydd,  ac  na  feiddient 
ei  ddefnyddio  at  ddim  arall.  Yna  gofynent 
iddo,  pa  bryd  y  caíîai  y  fraint  o  ddyfod  yno 
drachefn.  Erbyn  hyn  yr  oedd  ei  galon 
wedi  ei  gorlenwi.  Wrth  deithio  yn  ei  flaen 
galwai  ei  hun,  "  Y  cythraul  balch,"  ani 
iddo  edrych  yn  isel  ar  waith  Duw,  oblegyd 
y  wedd  dlawd  oedd  arno.  Yn  mhen 
ychydig  flynyddoedd  cafodd  y  fraint  o 
fyned  i'r  Ile  drachefn  ;  ac  erbyn  hyn  yr 
oedd  yr  eglwys  wedi  cynyddu  i  naw  ugain 
o  rifedi. 

Fel  y  nodwyd,  teithiodd  y  Parch. 
Wilham  Davies  Gymru  oll,  ar  ei  hyd  a'i 
lled,  lawer  gwaith.  Yn  ei  farwnad  iddo  y 
mae  WilHams,  Pantycelyn,  yn  crybwyll 
enwau  amryw  o'i  gydnabod,  o  bob  parth 
o'r  Dywysogaeth,  oeddynt  wedi  myned  i'r 
nefoedd  o'i  flaen,  ac  yn  ei  groesawu  i  mewn. 
Tua'r  flwyddyn  1780,  cynhahwyd  Cym- 
deithasfa  yn  NghasteUnedd,  a  daethai  yno 
y  Parchn.  Daniel  Rowland,  ei  fab 
Nathaniel,  Peter  Wilhams,  WiHiams,  Pant- 
ycelyn,  ac  amryw  eraill  heb  fod  lawn  mor 
enwog.  Yr  oedd  y  Gymdeithasfa  dan  ar- 
ddehad  mawr ;  y  nefoedd  a  ddyferai  y 
gwHth  grasol  i  lawr  yn  helaeth,  a  bu  cofio 
hir  am  dani.  Lletyai  y  pregethwyr  yn 
nhai  Mr.  Leyshon,  o'r  Hifl,  ger  Llanilltyd, 
gŵr  nodedig  am  ei  dduwioldeb,  a  Mr. 
Thomas  Smith,  tad  Mr.  Smith,  Aberafan. 
Tua  saith  mlynedd  gwedi  y  Gymdeithasfa 
hon  y  bu  WiIIiam  Davies  byw.  Yn  y 
flwyddyn  1787  efe  a  hunodd  yn  yr  lesu,  yn 
y  driugeinfed  flwydd  o'i  oedran,  a  chladd- 
wyd  ef  yn  mynwent  Castellnedd.  Pre- 
gethodd  Mr.  Jones,  Llangan,  yn  ei  angladd ; 
ac  wrth  weinyddu  ar  lan  y  bedd  yr  oedd  ei 
deimladau  wedi  ei  orchfygu  yn  hollol.  "O 
Davies  anwyl  !"  meddai,  "O  Davies,  gwas 
yr  Arglwydd !  Ti  fuost  farw.  Do ;  dis- 
gynaist  i'r  bedd  a'th  goron  ar  dy  ben." 
Nis  gallwn  wrthsefyll  y  demtasiwn  o  ddi- 
fynu  ychydig  o  benillion  o'r  farwnad  nod- 
edig  a  gyfansoddwyd  iddo  gan  Beraidd 
Ganiedydd  Cymru  : — 

"  Pam  y  tynodd  angau  diiied 

Ddavies  fwyn  oddiwrtli  ei  waith  ? 

Pwy  sy'  i  gario  'mlaeu  ei  ystod 
Addfed  ar  y  meusydd  maitli? 

Pwy  heb  flino,  megys  yntau, 
Ac  heb  orijhwys,  gasgla  'nghyd, 

Yn  ddiachwyn,  yn  ddiduchan, 
Feichiau  mawrion,  trymion  yd  ? 

Yn  ei  rym  ac  yn  ei  hoewder, 

Galwyd  fîrynd  y  nef  i'r  lan, 
Tru'gain  mlynedd  ar  y  ddaear 

Drefnodd  arfaeth  idd  ei  ran  ; 
Yna  rhaid  oedd  iddo  newid 

Ei  berth'nasau,  ei  íîryns,  a'i  le, 
A  rboi  ei  gorph  i'r  ddae'r  i  gadw 

Nes  glanhau  'i  fudreddi  e'. 

Castellnedd,  mewn  mynwent  eang, 

'R  oedd  raid  iddo  lechu  lawr, 
Lle  mae  deng  mil,  neu  fyrddiynau, 

Yn  ei  gwmni  ef  yn  awr ; 
Ond  fe  gwyd  wrth  lais  yr  angel, 

Bloedd  yr  udgorn  gryna'r  byd, 
A'i  holl  Iwch,  b'le  bynag  taenir, 

Gesglir  yno'n  gryno  'nghyd. 


Deugain  agos  o  bregethwyr 

Oedd  e'n  'nabod  yn  y  nef, 
Ac  fu'n  seinio'r  jubil  hyfryd 

Yn  ei  ddyddiau  byrion  ef, 
011  a'u  t'lynau  aur  yn  canu 

Yr  un  mesur,  a'r  un  gàn, 
Ag  a  ganodd  y  côr  nefol 

A'r  bugeiliaid  gwych  o'r  blaen. 

Na  alerwch  mwy  am  Davies, 

Ond  dihatrwch  at  eich  gwaith  ; 
Y  mae'r  meusydd  mawr  yn  wynion, 

Mae  llafurwaith  Duw  yn  faith  ; 
Pob  un  bellach  at  ei  arfau, 

Aml  yw  talentau'r  nef ; 
Sawl  sy'n  fîyddlon  gaifî  ei  dalu 

Ar  ei  ganfed  ganddo  ef . 

Doed  i  waered  i'r  Deheudir 

Ddoniau  Gwynedd  fel  yn  lli, 
Aed  torfeydd  o  dir  y  Dehau 

Trwy  Feirionydd  fynu  f  ry  ; 
Fel  bo  cyniysg  ddoniau  nefol 

Yn  rhoi'r  gwleddoedd  yn  fwy  llawn, 
'Falau  a  photelau  llawnion, 

O  lâs  foreu  hyd  brydnbawn." 

Yr  ail  bregethwr,  ag  y  mae  ei  enw 
uwchben  ein  hysgrif,  yw  Dafydd  Morris, 
un  o'r  pregethwyr  mwyaf  nerthol  a  wel- 
odd  Cymru.  Gelwir  ef  yn  gyff"redin  yn 
"  Dafydd  Morris,  Twrgwyn  ;  "  ond  fel 
"  Dafydd  Morris,  Lledrod,"  y  caff'ai  ei 
adwaen  gan  yr  hen  bobl,  am  mai  yn 
Lledrod  y  cafodd  ei  eni,  ei  ddwyn  i  fynu, 
y  dechreuodd  bregethu,  ac  y  gwnaeth  iddo  ei 
hun  enw  fel  pregethwr.  Ardal  amaeth- 
yddol  ydyw  Lledrod,  yn  tueddu  at  fod  yn 
fynyddig,  yn  rhan  uchaf  Sir  Aberteifi,  a 
thuag  wyth  milltir  o  Langeitho.  Ymddeng- 
ys  i  Dafydd  Morris  gael  ei  eni  rywbryd  tua'r 
flwyddyn  1744.  Tua  naw  mlynedd  cyn 
hyny  y  dechreuasai  Daniel  Rowland  ei 
weinidogaeth  danllyd  yn  Llangeitho.  Nid 
annhebyg  ddarfod  i  Dafydd  Morris,  ac  efe 
yn  llanc  ieuanc,  fyned  i  Langeitho  gyda 

Uanciau  eraill  yr  ardal  i  wrando  y  "  Ffeirad 
crac,"  ac  mai  rhyw  saeth  oddiar  fwa 
Rowland  ddarfu  ei  glwyfo.  Modd  bynag, 
cafodd  grefydd  yn  gynar,  a  dechreuodd 
bregethu  pan  yn  un-mlwydd-ar-hugain 
oed.  Ychydig  o  fanteision  addysg  a  gawsai 
yn  moreu  ei  oes ;  tebygol  mai  tlodion  oedd 
ei  rieni  ;  ond  ymroddodd  i  lafurio  am 
wybodaeth  a  dysg,  a  llwyddodd  i  gyrhaedd 
mesur  helaeth  o  honi.  Daeth  yn  alluog  i 
ysgrifenu  yn  dda  ;  yr  oedd  yn  dra  chyd- 
nabyddus  â  gweithiau  y  prif  dduwinydd- 
ion,  a  medrai  wneyd  y  defnydd  angen- 
rheidiol  o  awduron  Saesnig.  Fel  y  rhan 
fwyaf  o  bregethwyr  y  Methodistiaid  yn  y 
cyl'nod  hwnw,  bu  yn  efrydydd  caled  a 
chyson  ar  hyd  ei  oes  ;  o  herwydd  nodwedd 
deithiol  y  weinidogaeth,  gorfodid  ef,  yr  un 
fath  a'r  pregethwyr  eraill,  i  dreulio  llawer 
o'i  amser  ar  gefn  ei  gefFyl ;  ond  gofalai  na 
fyddai  y  cyfry w  amser  yn  cael  ei  wastraffu ; 
byddai  wrthi  yn  gyson,  naill  ai  yn  darllen 
llyfr,  neu  ynte  yn  cyfansoddi  pregeth. 

Daeth  Dafydd  Morris  yn  boblogaidd  ar 
gychwyniad  ei  weinidogaeth,  ac  ymddeng- 
ys  fod  gan  Daniel  Rowland  feddwl  uchel 
am  dano,  ac  am  ei  ddoniau.  Gwahoddai 
ef  i  Langeitho,  ar  Sul  pen  mis,  fel  ei 
gelwid,  i  bregethu  i'r  miloedd  a  fyddent 
yno  wedi  ymgynull  o  bob  parth  o  Gymru. 
Yn  nyddiau  ei  ieuenctyd  yr  oedd  yn  nod- 
edig  o  ran  prydferthwch  ymddangosiad;  yr 
oedd  yn  llyfndeg  ei  wedd,  ei  wallt  oedd  yn 
wineu-felyn,  ac  yn  disgyn  yn  deneu  ar  ei 
dalcen ;  ei  lygaid  oeddynt  yn  fawrion  a 
bywiog,  a'i  lais  yn  gryf  a  soniarus.  Pan 
yn  gymharol  ieuanc  daliwyd  ef  gan  dew- 
ychder  dirfawr,  yr  hwn  a  gynyddodd  fel 
yr  elai  yn  mlaen  mewn  dyddiau  ;  yn  ei 
amser  olaf  ni  feiddiai  farchogaeth,  eithr 
teithiai  mewn  cerbyd.  Gwelsom  yn  am- 
ryw  o  dai  capelau  Sir  Aberteifi  gadair 
lydan  hen  ffasiwn,  a  digon  o  le  i  ddau  i 
eistedd  ynddi  yn  gysurus  ;  gelwid  hi  yn 
"  gadair  Dafydd  Morris,"  a  dywedid  mai 
er  ei  fwyn  ef  y  cawsai  ei  gwneuthur. 
Oblegyd  y  tewychder  hwn  y  darfu  i 
Dafydd  Ddu  o"r  Eryri,  ac  efe  yn  fach- 
genyn  ieuanc  llawn  direidi  a  digrifwch, 
gyfansoddi  iddo  y  penill  a  ganlyn  : — 
"  Am  Dafydd  Morris,  'r  wyf  fi'n  S3'n, 

Nid  oes,  mae  hyn  yn  rhyfedd, 
Berffeithiach  cristion  mewn  un  plwy', 

Yn  cario  mwy  o  lygredd. 
Ar  fyr  elieda'i  enaid  ef, 

Yn  iach  i'r  nef  fendigaid  : 
A'r  gorph  a  fydd,  yn  ugwaelod  i)edd, 

Ddanteithiol  wledd  i  bryfaid." 

Fel  pregethwr,  meddai  ddirnadaeth  ddofn 


o  brif  wirioneddau  trefn  yr  iachawdwr- 
iaeth  ;  yr  oedd  pob  pregeth  o'i  eiddo  yn 
dangos  craffder  sylw,  a  meddylgarwch. 
Ond  ei  brif  nodwedd  oedd  angerddolrwydd 
teimlad.  Byddai  y  gwirioneddau  a  lefarai 
yn  tanio  ei  enaid  ei  hun,  ac  yn  cyneu  y 
cyffelyb  dàn  yn  ysprydoedd  y  rhai  a'i 
gwrandawent.  Meddai  Christmas  Evans 
am  dano  :  "  Yr  oedd  Dafydd  Morris  yn 
bwysig,  a  thra  defifrous,  yn  ei  anerchiadau 
at  gydwybodau,  a  serchiadau  ei  wranda- 
wyr.  Nid  hawdd  darlunio  yr  effeithiau 
oedd  yn  canlyn  ei  ddawn  yn  y  dyddiau 
cyffrous  hyny."  Desgrifiai  rhai  o'r  hen 
bobl  ei  ymwehad  a'r  gwahanol  ardaloedd 
fel  ymdoriad  ystorm  o  fellt  a  tharanau. 
Wrth  ei  wrando,  safai  dynion  anystyriol 
yn  syn,  wedi  eu  dal  gan  ddychrynfeydd, 
fel  pe  buasai  y  Barnwr  yn  ymddangos  ;  ac 
elai  y  rhuthr  heibio  gyda  chawodydd 
bendithiol  o'r  gwlaw  graslawn.  Fel  cyf- 
rwng  i  gludo  angerdd  ei  deimlad,  rhodd- 
asid  iddo  lais  cryf  a  soniarus,  yr  hwn  oedd 
ar  unwaith  yn  dreiddgar  a  llawn  o  fiwsig. 
Meddai  ei  fab,  Eben  Morris,  lais  perseiniol 
ac  o  gwmpas  dirfawr.  Gofynai  Hiraethog 
unwaith  i  Dr.  Owen  Thomas  :  "  A  ydych 
chwi  yn  cofio  Ebenezer  Morris?"  Átebai 
yntau  nad  oedd.  "  Wel,"  meddai  Hir- 
aethog,  "  ni  chlywsoch  chwi  ddim  llais, 
ynte."  Ond  mynai  yr  hen  bobl,  oeddynt 
yn  gydnabyddus  a'r  ddau,  fod  Ilais  Dafydd 
Morris  yn  rhagori  o  ddigon  ar  eiddo  ei  fab. 
Yn  y  flwyddyn  1 774,  symudodd  o  Ledrod 
i  Dwrgwyn  i  drigianu.  Gwnaeth  hyny  ar 
gais  eglwysi  dyffryn  Troedyraur,  y  rhai  a 
alwent  arno  i  roddi  heibio  bob  Ilafur  bydol, 
ac  ymroddi  yn  gyfangwbl  i'r  weinidogaeth, 
gangadwcyfarfodyddeglwysig,  aphregethu 
yn  yr  wythnos  fel  y  byddai  cyíieustra  yn 
rhoi,  ac  addawent  ei  gydnabod  am  ei 
lafur.  Yn  nhafodiaeth  yr  oes  hon,  galwad 
i  fod  yn  fugail  a  gafodd,  ac  ufuddhaodd 
yntau  iddi.  Isel  oedd  agwedd  crefydd 
yn  rhanau  isaf  Sir  Aberteifi  yr  adeg  yma, 
ar  ol  bod  yn  Iled  flodeuog  unwaith  ;  yr 
oedd  yr  ymraniad  â  Harris  wedi  taflu  ei 
ddylanwad  gwenwynig  dros  y  seiadau,  ac 
ymddangosai  yr  achos  yn  ei  holl  ranau  yn 
dra  gwywedig.  Eithr  yn  fuan  gwedi  ei 
symudiad  ef,  newidiodd  gwedd  pethau  er 
gwell ;  teimlwyd  effeithiau  grymus  yn 
cydfyned  a'r  weinidogaeth,  a  chwanegwyd 
Ilawer  iawn  at  y  gwahanol  eglwysi.  Dar- 
ostyngwyd  y  rhagfarn  oedd  yn  meddyliau 
Ilawer  o'r  trigolion  at  y  Methodistiaid,  a 
lliosogodd  y  gwrandawyr  i'r  fath  raddau, 
fel  yn  mhen  pedair  blynedd,  sef  yn  1778, 

yr  oedd  yr  addoldy  yn  Twrgwyn  wedi 
myned  yn  rhy  fychan,  a  bu  raid  cael 
adeilad  helaethach.  Yn  mhen  tua  chwech 
mlynedd  gwedi  agoriad  y  capel  newydd, 
torodd  adfywiad  grymus  allan.  Dechreu- 
odd  foreu  Sabbath,  pan  oedd  Dafydd 
Morris  yn  pregethu,  ac  ymledodd  dros  y 
wlad,  gan  ddwyn  canoedd  i  broffesu  cref- 
ydd.  Ac  er  i  rai  wrthgilio,  parhaodd  y 
nifer  fwyaf  yn  ffyddlawn,  gan  roddi  profion 
annghamsyniol  eu  bod  wedi  cael  eu  dych- 
welyd  at  Dduw.  Dywedir  ddarfod  i'r 
diwygiad  hwn  barhau  am  amser  maith. 

Nis  gaUwn  roddi  hanes  bywyd  Dafydd 
Morris  yn  gyflawn ;  nid  oes  ar  gael  ddef- 
nyddiau  at  hyny ;  rhaid  ymfoddloni  ar 
hanesion  sydd  wedi  aros  mewn  gwahanol 
ardaloedd  ;  ond  prawf  y  rhai  hyny  ei  fod 
yn  bregethwr  anghyffredin.  Er  dangos 
tuedd  athronaidd  ei  feddwl  adrodda  Dr. 
Owen  Thomas,  yr  hanesyn  a  ganlyn  : — 
Rhyw  Sabbath  yn  y  flwyddyn  1834,  elai 
Dr.  Thomas  o  Lanllyfni,  gwedi  odfa'r 
boreu,  i  Dalsarn,  at  ddau  yn  y  prydnhawn. 
Yn  cydgerdded  âg  ef  yr  oedd  un  o  hen 
frodyr  Llanllyfni.  Er  byrhau  y  ffordd 
croesent  gae  ;  ac  yn  y  man,  meddai  yr  hen 
ŵr,  "  A  welwch  chwi  y  gareg  hon  ? 
Wyddoch  chwi  beth  ?  Mi  glywais  i 
Dafydd  Morris  yn  pregethu  yn  y  fan  yma, 
ac  ar  y  gareg  yna  yr  oedd  yn  sefyll." 
Cyffrowyd  Dr.  Thomas  :  "  Aie,"  meddai, 
"  a  ydych  yn  cofio  y  testun  ?"  "  O,  ydwyf, 
yn  eithaf  da  ;  y  geiriau  yna  yn  y  Salm  : 
'  O  drugaredd  yr  Arglwydd  y  mae'r  ddaear 
yn  gyflawn.'  "  "  A  ydych  yn  cofio  rhywbeth 
o'r  bregeth  ?"  "  Ydwyf,  yr  wyf  yn  cofio 
fod  ganddo  drugaredd  mewn  creadigaeth, 
trugaredd  mewn  rhagluniaeth,  a  thrugar- 
edd  mewn  iachawdwriaeth.  Ac  wrth  sôn 
am  drugaredd  mewn  creadigaeth,  yr  wyf 
yn  cofio  ei  fod  yn  tybio  rhyw  rai  yn  codi 
gwrthddadleuon  yn  erbyn  hyny,  am  fod 
cymaint  o'r  ddaear  yma  yn  anialwch  di- 
ffaeth,  cymaint  o  honi  yn  foroedd  diffrwyth, 
a  chymaint  o  honi  yn  fynyddoedd  gwyllt- 
ion."  "  Wel,  sut  yr  oedd  o  yn  ateb  y  gwrth- 
ddadleuon  ?"  "  Nid  wyf  yn  cofio,"  meddai 
yr  hen  flaenor,  "sut  yr  oedd  o  yn  ateb 
gwrthddadl  yr  anialwch  a'r  mòr,  ond  yr 
wyf  yn  cofio  yn  dda  sut  yr  atebai  wrth- 
ddadl  y  mynyddoedd  :  '  Cistiau  Duw  ydyw 
y  mynyddoedd  yma,  bobl,'  meddai,  '  yn 
llawn  o'i  drysorau  ;  ac  fel  y  bydd  o  yn 
gweled  ar  ei  blant  eu  heisiau,  fe  deifl  ef  yr 
allwedd  i  ryw  un  i'w  hagor  hwy.'  "  Byddai 
yn  anhawdd  cael  prawf  cryfach  o  feddyl- 
garwch,    yn    enwedig    pan    feddylir    fod 


gwyddoniaeth  y  pryd  hwnw  yn  ei  maban- 
dod,  ac  mai  prin  yr  oedd  gwerth  cynwys  y 
mynyddoedd  wedi  cael  ei  ddatguddio. 

Nid  yn  anfynych  byddai  rhyw  nerth  di- 
gyffelyb  yn  cydfyned  â'i  weinidogaeth,  fel 
nas  gallai  y  caletaf  sefyll  o'i  blaen.  Sonir 
yn  Sir  Fôn,  hyd  y  dydd  hwn,  am  bregeth 
ryfedd  a  draddodwyd  ganddo  yn  Pont 
Rippont,  o  fewn  rhyw  bedair  milltir  i 
Gaergybi,  yr  hon  a  elwir,  "  Pregeth  y 
golled  fawr."  Y  testun  ydoedd  :  "  Pa 
leshad  i  ddyn  os  ynill  efe  yr  holl  fyd,  a 
cholli  ei  enaid  ei  hun  ?  neu  pa  beth  a  rydd 
dyn  yn  gyfnewid  am  ei  enaid  ?  "  Wrth 
feddwl  am  enaid  wedi  ei  golli,  yr  oedd 
yspryd  Dafydd  Morris  wedi  ei  gyffroi  i'w 
ddyfnderoedd,  a  bloeddiai  ar  y  gynulleidfa 
oedd  ger  ei  fron  :  "  Ow  !  Ow  !  Plant  y 
golled  fawr."  Yna  darluniai  fawredd  y 
golled,  ac  fel  byrdwn  ar  derfyn  pob  sylw 
deuai  y  floedd  galon-rwygol,  "  Y  golled 
fawr  !"  Gan  mor  uchel  a  threiddgar  oedd 
ei  lais,  a'r  fath  effeithiolrwydd  oedd  yn 
cydfyned  â'r  traddodiad,  rhedai  y  bobl  yno 
o  bob  cyfeiriad  ;  a  gyda  eu  bod  yn  cyr- 
haedd  y  Ile,  yr  oedd  difrifwch  annaearol  y 
pregethwr,  a  nerth  y  floedd  am  y  "  golled 
fawr,"  yn  eu  sobri  ar  unwaith,  ac  yn  eu 
cyffroi  i  fin  gwallgofrwydd.  Bernir  i  bawb 
a  wrandawent  y  noson  hono  gael  eu  hachub. 
Ceir  yn  Ngìiofiant  Joìin  Jones,  Talsarn,  gan 
Dr.  Owen  Thomas,  hanesyn  tra  dyddorol, 
yn  dal  cysylltiad  â'r  odfa  hon.  Un  nos 
Sabbath,  pregethai  y  diweddar  Barch. 
David  Roberts,  Bangor,  yn  Llanerchy- 
medd  ;  gwedi  y  bregeth  cynhelid  seiat,  ac 
aeth  y  gweinidog  o  gwmpas  i  holi  rhai  o'r 
aelodau  am  eu  profiadau.  Aeth  at  un  hen 
chwaer,  gan  feddwl  y  caffai  rywbeth 
ganddi,  a  gofynodd,  er  ys  pa  faint  o  amser 
yr  oedd  gyda  chrefydd.  Nid  oedd  yr  hen 
chwaer  yn  gallu  dweyd.  "  Ond,"  meddai, 
"  yr  oeddwn  yn  hogen  go  fechan,  yn  agos 
i  Bont  Rippont ;  a  rhyw  ddiwrnod,  wrth 
fyned  i  rywle,  mi  gollais  fy  marclod 
(ffedog).  Yr  oeddwn  wedi  myned  i  chwilio 
am  dano,  ac  yn  teimlo  yn  fawr,  bron  a 
chrio,  os  nad  oeddwn  yn  crio,  am  fy  mod  i 
wedi  ei  golli.  Pan  yr  oeddwn  i  felly  yn 
chwilio  am  dano,  mi  a  glywn  ryw  lais 
uchel,  cryf,  yn  swnio  yn  fy  nghlustiau  : 
'  Y  golled  fawr  !  Y  golled  famr  !'  Mi  a 
feddyliais  mai  sôn  am  fy  marclod  yr 
ydoedd  o.  Ond  mi  a  ddilynais  y  swn,  nes 
yr  oeddwn  yn  y  Ile.  Erbyn  dyfod  yno,  yr 
oedd  yno  lawer  o  bobl  wedi  ymgasglu,  a 
dyn  yn  pregethu  ar  yr  adnod  :  '  Pa  leshad 
i  ddyn,  os  ynill  efe  yr  holl  fyd,  a  cholli  çi 

enaid  ei  hun  ?'  Ac  mi  ddois  i  toc  i  ddeall 
fy  mod  mewn  perygl  i  golli  peth  anhraethol 
fwy  gwerthfawr  na  fy  marclod.  Dyna  yr 
amser  y  dechreuais  i  gyda  chrefydd.  A 
Dafydd  Morris  oedd  y  pregethwr  hwnw." 
Diau  fod  y  bregeth  hono,  a  wnaeth  y  fath 
argraff  ar  feddwl  genethigieuanc,  yn  gystal 
ag  ar  hobl  wedi  tyfu  i  fynu,  gan  beri  iddi 
hi  a  hwythau  anghofio  pob  colled,  yn 
mhresenoldeb  "y  golled  fawr,"  yn  rymus, 
tuhwnt  i  bob  peth. 

Coffeir  am  bregeth  ryfedd  arall,  nid  yn 
annhebyg  o  ran  dylanwad  i'r  un  yn  Pont 
Rippont,  a  draddodwyd  ganddo  yn  Llan- 
armon,  Dyffrynceiriog.  Pregethai  dan 
goeden  frigog,  yn  muarth  Sarphle,  ar  y 
gair :  "  Dyro  gyfrif  o'th  oruchwyHaeth, 
canys  ni  elh  mwy  fod  yn  oruchwyliwr  ?  " 
Tan  y  bregeth  hon  dywedir  fod  pawb  yn 
gwaeddi  neu  yn  wylo,  yn  molianu  neu  yn 
gweddio.  Llefai  y  pregethwr,  ag  awdur- 
dod  o  dragywyddoldeb  yn  ei  lef,  "  Dyro 
gyfrif  o'th  oruchwyliaeth  ;"  ac  yn  mhre- 
senoldeb  y  cyfrif  ofnad^yy,  crynai  y  caletaf, 
a  churai  ei  liniau  yn  nghyd ;  toddai  calonau 
creiglyd  fel  y  tawdd  cwyr  o  flaen  tân. 
Golygfa  ydoedd  na  welsid  ei  chyffelyb  yn 
y  wlad  hono  ;  ac  nid  oedd  gan  baganiaid 
y  fro  un  cyfrif  i'w  roi  am  y  fath  beth,  ond 
fod  rhyw  gyffroad  o  wallgofrwydd  wedi 
syrthio  yn  ddisymwth  ar  y  gwrandawyr. 

Yr  ydym  yn  barod  wedi  nodi  ei  fod  yn 
deithiwr  mawr.  Am  flynyddoedd  cymerai 
bedair  o  deithiau  bob  blwyddyn  i  Siroedd 
Mòn  ac  Arfon,  ac  eraill  o  siroedd  y  Gogledd. 
Yr  oedd  mor  adnabyddus  yn  y  Gogledd  ag 
oedd  yn  y  Dê  ;  a  mawr  fyddai  y  dysgwyl- 
iad  am  dano,  a'r  syched  am  ei  glywed. 
Anaml  y  cynhehd  Cymdeithasfa  heb  ei 
fod  yn  pregethu  ynddi.  Ar  ei  deithiau 
cyfarfyddai,  o  angenrheidrwydd,  â  llawer 
math  o  helynt,  a  chafifai  mewn  gwahanol 
leoedd  bob  math  o  dderbyniad.  Pan  ar 
daith  yn  Sir  Ddinbych  unwaith,  ac  yn 
myned  o'r  Bont  Uchel  i  Adwy'r  Clawdd, 
cafodd  nad  oedd  ei  gyhoeddiad,  o  herwydd 
rhyw  anffawd  neu  gilydd,  wedi  cyrhaedd 
yr  Adwy.  Gan  mai  hwn  oedd  y  tro 
cyntaf  iddo  fod  yn  y  wlad,  nid  oedd  yno 
neb  a'i  hadwaenai.  Modd  bynag,  daeth  o 
hyd  i  nifer  o  wragedd  yn  proffesu  crefydd, 
i  ba  rai  yr  hysbysodd  mai  pregethwr  o'r 
Deheudir  ydoedd,  a  gofynai,  ai  nid  oedd 
modd  anfon  gair  ar  led  trwy  y  gymydog- 
aeth,  a  chasglu  pobl  i  wrando  ?  Ar  hyn 
cyrhaeddodd  y  blaenor,  a  gofynai,  gyda 
chryn  sarugrwydd,  "  Pwy  ydych  ?  A 
ydych  yn  werth  anfon   am    wrandawyr   i 


chwi  ?"  Ymddangosai  y  g\Vr  yn  afrywiog 
ei  dymher,  a  bustlaidd  ei  yspryd.  Eithr 
rywfodd  cafwyd  cynulleidfa;  dechreuodd 
Dafydd  Morris  bregethu,  ac  ar  unwaith 
deallwyd  mai  nid  dyn  cyffredin  ydoedd. 
Yn  fuan  dyma  ryw  nerth  anorchfygol  yn 
cael  ei  deimlo ;  cynhyrfid  y  bobl  fel  y 
cyffroir  coedwig  gan  gorwynt ;  dyma 
deimladau  dyfnion  y  galon  yn  ymdywallt 
allan,  yn  ocheneidiau  uchel,  ac  yn  afonydd 

0  ddagrau,  y  rhai  a  redent  i  lawr  yn  lUf- 
ogydd  dros  bob  wyneb.  Yr  oedd  yr  hen 
flaenor  sarug  wedi  cael  ei  orchfygu,  fel 
pawb  arall.  Ar  derfyn  yr  odfa  aeth  at  y 
pregethwr,  gan  ymesgusodi,  a  dywedyd  : 
"  Dafydd  Morris  bach,  gobeithio  y 
gwnewch  faddeu  fy  ymddygiad  atoch  cyn 
dechreu  y  cyfarfod."     Meddai   yntau    yn 

01  :  "  Y  dyn,  mi  a  welaf  mai  ci  ydwyt  ; 
cyn  i'r  odfa  ddechreu  yr  oeddit  yn  dangos 
dy  ddanedd  ;  yn  awr  yr  wyt  yn  ysgwyd  dy 
gynffbn."  Profodd  Dafydd  Morris  fod 
ganddo  fedr  arl^enig  i  ddeall  cymeriad, 
oblegyd  yn  fuan  wedi  hyn  trodd  y  blaenor 
ei  gefn  ar  yr  achos,  a  gorphenodd  ei  yrfa 
mewn  anfuchedd  gyhoeddus,  ac  yn  wrth- 
wynebwr  i'r  efengyl. 

Dyoddefodd  lawer  o  erlidiau,  ac  nid  yn 
anfynych  y  gwaredodd  yr  Arglwydd  ef  yn 
rhyfedd.  Un  tro  pregethai  yn  y  Berthen- 
gron,  a  daethai  cynulleidfa  fawr  yn  nghyd 
i  wrando.  Ar  ddechreu  yr  odfa  gwelid 
haid  o  ddynion  cryfion,  a  dibris,  yn  dynesu 
at  y  fan,  wedi  ymbarotoi  i  aflonyddu  yr 
addoliad,  ac  o  bosibl  i  niweidio  y  neb  a 
feiddiai  ddweyd  gair  yn  eu  herbyn.  Ond 
pan  yr  oeddynt  yn  nesu  at  y  t\-,  syrthiodd 
eu  blaenor,  a  thorodd  ei  goes,  a  hyny  ar 
dir  gwastad  a  thêg.  Cafodd  y  fyntai 
ddigon  o  orchwyl  i  ymgeleddu  y  clwyfedig, 
a  chafodd  Dafydd  Morris  bob  Ilonyddwch 
i  gyhoeddi  yr  efengyl.  Dro  arall,  yr  oedd 
ar  daith  yn  Arfon,  ac  aeth  i'r  Gwastad- 
nant,  Ile  yr  arferid  cynal  pregethu.  Yn 
anfifodus,  yr  oedd  g\vr  y  tŷ  oddicartref,  ac 
yr  oedd  y  wraig  yn  wrthwynebol  i'r  efengyl. 
Pan  y  daeth  y  pregethwr  at  y  drws,  gan 
ofyn  a  oeddynt  yn  dysgwyl  g\vr  dyeithr 
yno,  atebodd  yn  sarug  :  "  Nac  ydym  ;  nid 
oes  yma  ond  swp  o  boblach  dlodion,  ar  eu 
heithaf  yn  ceisio  magu  eu  plant."  Dy- 
wedodd  hyn  mewn  tymher  mor  chwerw  fel 
y  barnodd  Dafydd  Morris  mai  doethineb 
ynddo  fyddai  troi  ymaith ;  a  hyn  a  wnaeth 
heb  iddo  ef  na'i  anifail  gael  Iluniaeth  na 
Ilety  ;  ac  allan  ar  y  mynydd,  rhwng  Llan- 
beris  a  Llanrug,  y  buont,  meddir,  trwy 
ystod  y  nos. 

Tybir  mai  efe  oedd  y  pregethwr  yr 
adroddir  hanes  tra  chyffrous  am  dano  yn 
Llangynog,  Sir  Drefaldwyn.  Safai  i  dra- 
ddodi  y  Gair  wrth  ddrws  t\'  tafarn  ;  a 
gyferbyn  ag  ef,  yr  ochr  arall  i'r  ffordd,  yr 
oedd  tair  coeden  yn  tyfu  gyda  glan  yr  afon. 
Yn  fuan  wedi  dechreu  y  bregeth  daeth  dyn 
meddw  heibio,  yr  hwn  a  waeddai  allan,  ar 
derfyn  pob  sylw  o  eiddo  y  pregethwr  : 
"  Celwydd  a  dd}nvedi.''  Goddefodd  Dafydd 
Morris  am  enyd,  ond  wrth  fod  y  dyn  yn 
parhau  i  grochlefain  a  bytheirio,  cyffro- 
wyd  ei  yspryd,  a  dywedodd  wrth  y  gynull- 
eidfa  :  "  Gwrandewch  !  bydd  y  taircoeden 
yna  yn  dwyn  tystiolaeth  yn  erbyn  y  dyn 
hwn  yn  y  farn,  oni  oddiwedda  dialedd  ef 
cyn  hyny."  Sylwodd  y  bobl  ar  y  dywed- 
iad  ;  ac  yn  fuan  dygwyd  ef  yn  fyw  i'w  côf 
drachefn,  gan  i'r  dyn  yn  ei  feddwdod,  ryw 
noson  dywell,  syrthio  dros  y  mur  i'r  afon, 
a  boddi.  Ac  yr  oedd  hyn  o  fewn  ychydig 
latheni  i'r  man  y  safai  y  pregethwr  arno. 
Meddai  y  Beibl :  "  Na  fydd  ry  annuwiol  ; 
ac  na  fydd  ffol ;  paham  y  byddit  farw  cyn 
dy  amser  ?" 

Cawn  hanes  am  dano  yn  pregethu  yn 
Amlwch,  Sir  Fòn,  cyn  adeiladu  y  capel 
cyntaf  yno.  Pregethai  yn  yr  awyr  agored, 
am  fod  y  gynulleidfa,  yn  ddiau,  yn  rhy 
fawr  i  unrhyw  d}'.  Safai  wrth  dalcen  tŷ 
yr  hen  bregethwr,  WilHam  Roberts,  y 
crydd.  Yr  oedd  llyn  o  ddwfr,  meddir,  yn 
gyfagos  i  áỳ  Wilham  Roberts ;  Ilyn  lled 
fawr,  a  lled  fudr  ei  ddwfr  yn  gyffredin. 
Yr  oedd  yn  byw  yn  y  gymydogaeth  ar  y 
pryd  amaethwr,  yr  hwn  oedd  yn  dra  dig- 
îlawn  at  y  Methodistiaid.  Penderfynodd 
y  g\vr  hwn,  wedi  deall  fod  cyfarfod  cref- 
yddol  i  gael  ei  gynal  yn  y  dref,  fyned  yno 
i  wneuthur  gwawd  o  hono,  ac  i'w  aflon- 
yddu.  Daeth  i'r  dref  ar  ei  geffyl,  gan 
fwriadu  marchogaeth  trwy  y  gynulleidfa, 
a  thrwy  hyny  ei  dyrysu  a'i  chwalu.  Tybiai 
y  caffai  ddifyrwch  wrth  weled  penbleth  y 
bobl  druain  oedd  wedi  ymgynull  i  wrando. 
Eithr  pan  ddaeth  yn  gyfagos,  mynai  y 
ceffyl,  er  gwaethaf  ei  berchenog,  droi  i'r 
llyn ;  ac  wedi  cyrhaedd  yno,  taflodd  ei 
farchog  oddiar  ei  gefn  i'r  dwfr,  gan  orwedd 
ar  ryw  ran  o  hono  fel  nas  gallai  symud. 
Ofnai  yr  edrychwyr  iddo  foddi  yn  y  Ìlyn,  a 
gwaeddent  ar  i  rywun  ei  achub  ef.  "  O, 
na,"  ebai  irhyw  hen  wraig,  mwy  ei  nwyd, 
debygyd,  na'i  gras,  "  gadewch  iddo  ;  gan 
i'r  Llywydd  mawr  weled  yn  dda  fyncd  ag 
ef  yna,  yna  y  dylai  fod."  Tybiai  rhai  fod 
llygaid  yr  hen  wraig  ar  Diar.  xxviii.  17  : 
"  Dyn  a  wnelo  drawsedd  i  waed  neb,  a  ffŷ 


i'r  pwll ;  nac  atalied  neb  ef."  Modd 
bynag,  rhuthrodd  rhywrai  i'r  Ilyn,  a  Ilusg- 
asant  y  dyn  druan  allan  o'i  wely  peryglus, 
heb  fod  fawr  gwaeth,  ond  fod  ei  ddiwyg 
yn  Ilawer  butrach.  Felly,  siomwyd  yr 
erlidiwr.  Nid  difyrwch,  ond  poen,  a  f u  y 
tro  iddo  ;  ac  yn  Ile  medru  dyrysu  y  modd- 
ion,  cafodd  y  gynulleidfa  bob  hamdden  i 
wrando  heb  i  neb  feiddio  gwrthddywedyd. 

Ymddengys  mai  Dafydd  Morris  oedd  y 
cyntaf  o'r  Methodistiaid  i  bregethu  yn 
nhref  Beaumaris.  Ar  yr  heol  y  safai,  ond 
ychydig  o  lonyddwch  a  gafodd ;  ymosod- 
wyd  arno  gyda  cherig  a  thom  ;  a  chodwyd 
y  fath  dwrf  a  therfysg,  fel  nas  gallai  fyned 
yn  mlaen.  Yr  oedd  Ilais  Dafydd  Morris 
yn  gryf  a  chlochaidd,  a'i  galon  ynddo  yn 
wrol ;  ond  ymddengys  fod  yno  yn  perthyn 
i'r  Methodistiaid  ddyn,  WiIIiam  Lewis 
wrth  ei  enw,  a  feddai  lais  cryfach  fyth. 
Safodd  hwn  i  fynu  yn  ddiofn,  wedi  i'r 
terfysgwyr  orchfygu  y  pregethwr  o'r  Dê, 
ac  ymliwiodd  a'r  bobl  am  eu  hymddygiad 
at  \vr  dyeithr,  a  ddaethai  o  bell  i  geisio 
gwneyd  daioni  iddynt.  Gostegodd  hyn  i 
raddau  ar  y  terfysg,  a  chafwyd  peth  Ilon- 
yddwch  i  orphen  y  cyfarfod.  Pe  buasai 
Dafydd  Morris  wedi  ysgrifenu  ei  hanes  yn 
fanwl,  fel  y  gwnaeth  Howell  Harris,  gan 
gadw  cofnod  manwl  o  bob  peth  a  ddyg- 
wyddodd  iddo,  yr  erlidiau  a  ddyoddefodd, 
a'r  gwaredigaethau  a  estynwyd  iddo, 
buasai  yn  ffurfio  penod  debycach  i  ramant 
nag  i  ddarn  o  hanesiaeth. 

Ceir  yn  Methodistiaeth  Cymru  gynllun  o'i 
gyhoeddiad  yn  Sir  Gaernarfon,  yn  y 
flwyddyn  1771,  yr  hwn  sydd  yn  meddu 
cryn  ddyddordeb  : — 

Tachwedd   23,   1771,   am  12,   Waunfawr;    uos, 

Llwyncelyn. 
Dydd  Mawrth,  Llanllyfni,  2  ;  a  chadwynbreifat 

(seiat). 
Dydd  jMercher,  am  10,  Tynewydd ;  y  nos,  Bryn- 

ygadfa. 
Dydd  lau,  am  12,  Nefyn  ;  nos,  Tydweiliog. 
Dydd  Gwener,  am  10,  Tymawr  ;  prydnhawn,  am 

3,  Lon-fudr. 
Dydd  Sadwrn,  am  12,  Saethonbach. 
Boreu  Sul,  PwUheli ;  Cricieth,  am  2. 
Dydd  Llun,  am  10,  Brynengan  :    a  cliadw  yn 

breifat  yu  y  Garn,  am  5. 

Nid  annhebyg  mai  cynifer  a  hyn  o  leoedd 
pregethu  oedd  gan  y  Methodistiaid  yn  Sir 
Gaernarfon  ar  y  pryd ;  ac  os  felly,  pur 
araf  y  cynyddodd  yr  achos  ynddi. 

Ceir  yn  yr  un  Ilyfr  fraslun  o  daith  a 
wnaeth  yn  Sir  y\berteifi,  tua'r  flwyddyn 
1789,  sef  ryw  ddwy  flynedd  cyn  ei  farw; 
ac  yn  y  braslun  hwn  rhoddir  y  testunau 
oddiar  ba  rai  y  pregethodd  yn  ogystal : — 

GoRPiiENAP  18,  1789. 

Capel  Twrgwyn.      .     .  Esaiah  lv.  .3. 

Glynyrhedyn      .     .     .  Luc  i.  74. 

Abeiteifì Can.  vii.  1. 

Llandudocb    ....  Luc 

Llochryd 1  Cor.  iii.  21,  22. 

Treniain Luc  i.  47. 

,,     f    TT  1    í  i  1  Cor.  iii.  21,  22,  mcwn 

Morfa  ucbaf      .     .     .  {  „i '  ij 

I  angladd. 

Tro  I  Sasiwn  Llangeitho. 

Yn  y  Sasiwn  yn  gyntaf  Can.  vii.  1. 

Llanddewi-brefi       .     .  1  Cor.  iii.  21,  22. 

Tregaron Actau  xvi.  .30,  .31. 

Swyddfîynon       .     .     .  Heb.  vi.  7,  8. 

Lledrod 1  Cor.  iii.  21,  22. 

Llangwyryfon     .     .     .  Luc  i.  74. 

Llanbadarn  Fawr  .     .  Heb.  iv.  3. 

Aberystwyth       .     .     .  Actau  xvi.  30,  31. 

Rhyd-y-felin-fach   .     .  Zech.  xii.  10. 

Llanrhystyd        .     .     .  Phil.  iii.  20,  21. 

Llannon Heb.  ii.  3. 

Penant Actau  xvi.  30,  31. 

Llanarth Heb.  ii.  3. 

Geufíos Zech.  xii.  10. 

Un  ffaith  ddyddorol  a  geir  yn  y  braslun 
hwn  ydyw,  fod  Dafydd  Morris  yn  pregethu 
yn  Nghymdeithasfa  ei  sir  ei  hun.  Yr  oedd 
hyn  flwyddyn  cyn  i  Daniel  Rowland  farw, 
ac  y  mae  yn  sicr  fod  a  fynai  efe  â'r  trefn- 
iant.  Dywedir  fod  ganddo  gynifer  a  saith 
o  wahanol  bregethau  ar  Actau  xvi.  30,  31. 
Parhäi  Dafydd  Morris  i  gyfansoddi  pre- 
gethau  newyddion  trwy  ystod  ei  oes,  ac 
ymddengys  fod  hyn  yn  orchwyl  hawdd 
iddo.  Dywed  awdwr  Metìwdistiadh  Cymvu 
iddo  weled  saith  o  bregethau  o'i  eiddo, 
wedi  eu  cyfansoddi  mewn  chwech  wythnos 
o  amser,  yn  y  flwyddyn  1789,  sef  dwy 
flynedd  cyn  ei  farw.  Nid  oes  dim  yn 
awgrymu  fod  hyn  yn  beth  anarferol  iddo. 
Dywedai  Mr.  John  Jones,  Castellnewydd, 
ddarfod  iddo  ef  ei  wrando  saith-ar-hugain 
o  weithiau  mewn  un  flwyddyn,  a  bod 
ganddo  bregeth  newydd  bob  tro.  Yn  y 
brasluniau  o'i  bregethau  sydd  ar  gael,  ym- 
ddengys  nad  oes  dim  anarferol  o  ran  cyn- 
Uun  na  chyfansoddiant ;  eu  prif  nodwcdd 
yw  Ysgrythyroldeb  ;  ond  diau  ei  fod  yn 
cael  llawer  o'i  syniadau  dysgleiriaf  ar  y 
pryd,  pan  y  byddai  ei  yspryd  yn  poethi 
wrth  ymdrin  â'r  gwirionedd. 

Yr  ydym  wedi  dangos  yn  barod  fod 
Dafydd  îýlorris  yn  meddu  craffder  arbenig 
i  adnabod  cymeriad.  Ceir  hanes  am  dano 
yn  Llansamlet  a  brawf  yr  un  peth,  ac  a 
ddengys  fod  ganddo  awdurdod  nodedig  i 
lywodraethu,agweinyddudysgyblaeth,  pan 
fyddai  galw.  Yr  oedd  yn  Llansamlet  ẃr 
o'r  enw  Llewelyn  John,  cristion  gloyw,  a 
chymeriad  pur.  Yn  ychwanegol,  meddai 
ddawn  gweddi  helaeth,  ac  arferai  fyned  o 


gwmpas  gyda  phregethwyr  i  ddechreu  y 
cyfarfodydd  iddynt.  Bu  unwaith  yn  y 
Gogledd  gyda  Jones,  Llangan.  Yn  mhen 
amser  maith  aeth  Llewelyn  John  yn 
hen  ac  yn  dlawd.  Penderfynodd  y  seiat 
gyfranu  ryw  gymaint  yn  wythnosol  at  ei 
gynaliaeth  ;  ond  bu  hyn  yn  foddion  i  beri 
cenfigen  a  therfysg.  Yr  arweinydd  yn  yr 
helynt  oedd  "  Beni  y  crydd."  W'edi  cryn 
gyffro,  penderfynwyd  anfon  cenhadau  yno, 
er  ceisio  adfer  trefn.  Yn  y  cyfamser,  daeth 
Dafydd  Morris  heibio  ;  ac  ar  ol  yr  odfa, 
mewn  cyfarfod  eglwysig,  gosododd  y 
brodyr  y  mater  ger  ei  fron.  Ar  ddechreu 
y  drafodaeth  rhoddes  "  Beni  "  amnaid  i 
Dafydd  Morris  ddarllen  y  drydedd  benod  o 
2  Thes,,  lle  y  ceir  y  geiriau  :  "  Os  byddai 
neb  ni  fynai  weithio,  na  chai  fwyta 
ychwaith."  "  Na  wnaf  fi,"  ebai  yntau, 
"  darllen  hi  dy  hunan,  os  myni."  Gwnaeth 
Beni  hyny ;  ac  yn  ganlynol,  wrth  drafod  y 
mater,  coffaodd  hi  drachefn,  fel  un  bender- 
fynol  ar  y  pwnc.  Bellach,  yr  oedd  yspryd 
Dafydd  Morris  wedi  cyffroi  ynddo,  ac  nis 
gallai  ymatal,  a  dyma  ef  yn  arllwys  ei 
dynghed  ar  Beni,  druan.  "  Clyw,  y 
cythraul,"  ebai,  "  a  wyt  ti  yn  cymhwyso 
yr  adnod  yna  at  yr  hen  ẃr  duwiol  ? 
Rhwygwr  wyt  ti,  a  rhwygwyr  yw  y  rhai 
sydd  yn  dy  gynghrair,  ac  allan  â  thi  a 
hwythau."  Yr  oedd  y  Parch.  Hopkin 
Bevan  yn  y  cyfarfod  ar  y  pryd,  ac  arferai 
ddweyd  na  fu  mewn  lle  mor  ofnadwy 
erioed  ;  ei  fod  yn  teimlo  fel  pe  byddai  llawr 
y  capel  yn  crynu  gan  yr  awdurdod  oedd  yn 
y  geiriau.  Gwedi  hyn  ymrestrodd  y  ter- 
fysgwr  yn  filwr,  ac  adferwyd  tangnefedd 
i'r  eglwys. 

Yr  oedd  Dafydd  Morris,  heblaw  bod  yn 
bregethwr  gwych,  yn  emynydd  o  fri,  a 
cheir  amryw  o'i  emynau  yn  y  llyfr  a  ar- 
ferir  yn  bresenol  gan  y  Methodistiaid. 
Cyhoeddodd  lyfr  bychan  o'i  gyfansodd- 
iadau  cyn  iddo  adael  Lledrod,  a  dywed  y 
wyneb-ddalen  iddo  gael  ei  argraffu  yn 
Nghaerfyrddin,  yny  flwyddyn  1773.  Felly, 
nid  oedd  yr  awdwr  ar  y  pryd  ond  naw- 
mlwydd-ar-hugain  oed.  Enw  y  llyfr  yw, 
Cáii  y  PererÌHÌon  Cystiiddiedig.  Yn  y  rhag- 
ymadrodd  ceir  a  ganlyn :  "  Gwybydded 
pwy  bynag  y  dygwyddo  hyn  o  emynau 
ddyfod  i'w  ddwylaw,  na  fwriedais  i  erioed 
wrth  eu  canu  eu  rhoddi  mewn  print  ;  ac 
mai  afreidiol  oedd  i  mi  osod  fy  enw  yn 
gyhoeddus  trwy  eu  hargraffu.  Ond  wrth 
gofio  am  y  gwŷr  goludog  oedd  yn  bwrw 
i'r  drysoría  o'r  hyn  oedd  yn  ngweddiU 
ganddynt,    mi    glywais    beth    cymhelliad 


Capel  Twhüwyn,  Siu  Aiieiíxeifi. 

[Mae  y  geirian.  liijn  yn  argraffediç/  arffrynt  y  capel:—"  Y  Ty  hwii  a  aileìladwycl  i'r  Parch. 
Dan.  Boivlands,  O.C.  1750,  a  ail  adeiladwyd  O.C.  1816,  a  adntiwyddwyd  O.C.  26Ŵ'."] 


PeNTREF    PeNEFOS,    GElt    TWBGWYN. 

[Preswyliai  yr  enwoy  bregethwr  yn  y  prif  dy  ar  y  darlun,] 

DARLUNIAU   YN   DAL  PERTHYNAS  A  CHOFFADWRIAETH 
DAVID    MORRIS,   TWRGWYN    (LLEDROD). 

ynof  i  daflu  fy  nwy  hatling  i  mewn  yn  eu 
mysg,  Heblaw  hyny,  wrth  roddi  ambell 
air  maes  o  honynt  weithiau  mewn  cynull- 
eidfaoedd  cristionogol,  a  gweled  ambell 
blentyn  newynog  yn  adfywio  trwy  yr  ym- 
borth  gwael  hwn,  a'r  Árglwydd  yn  dys- 
gleirio  arnynt  trwy  y  moddion,  mi  a 
feddyliais  ei  bod  yn  hechod  i  gadw  bara 
haidd  oddiwrth  eneidiau  newynllyd  ;  hyn 
a'm  cwbl  gymhellodd  idd  eu  gosod  o'th 
flaen  yn  y  drych  y  gweli  hwynt.  üs  ben- 
dith  a  gei  oddiwrthynt  trwy  eu  darllen, 
neu  eu  canu,  rho'r  clod  i  Dduw,  a  gweddia 
drosof  finau,  yr  hwn  ivyf  dy  gydymaith 
mewn  cystndd, — Dafydd  Morris."  Aw- 
gryma  y  geiriau  sydd  mewn  llythyrenau 
Italaidd  fod  yr  awdwr  ar  y  pryd  yn  wael  ei 
iechyd.  Yn  sicr,  nid  oedd  raid  iddo  ym- 
esgusodi  o  herwydd  cyhoeddi  y  llyfr,  na 
galw  ei  Emynau  yn  "ymborth  gwael"  nac 
yn  "  fara  haidd ;"  y  mae  yspryd  y  peth  byw 
yn  amryw  o  honynt,  a  byddant  yn  debyg  o 
gael  eu  canu  tra  y  parhao  y  Cymry  i 
offrymu  mawl  i  Dduw  yn  eu  hiaith  eu 
hunain.  Yn  mysg  eraill,  perthyn  yr  em- 
ynau  canlynol  i  Dafydd  Morris  : — 

"  Mae  brodyr  imi  aeth  ymlaen." 
"  Os  rhaid  yfed  dyfroedd  Mara." 
"  Arglwydd  grasol,  dyro  gymhorth." 
"  A  ddaw  gwawr  ar  ol  y  plygain  ?" 

üs  nad  oedd  ei  awen  mor  hedegog  ag 
eiddo  WilUams,  gwehr  fod  ei  emynau  yn 
nodedig  am  eu  Hysgrythyroldeb  a'u  dwys- 
der. 

Yr  oedd  Dafydd  Morris  hefyd  yn 
ddyn  nodedig  o  garuaidd,  a  thyner  ei 
deimlad ;  ac  arferai  letygarwch  ar 
raddfa  eang,  fel  y  ceid  aml  gyfleustra  y 
dyddiau  hyny.  A  braidd  nad  oedd  ei 
wraig,  Mary,  un  o'r  benywod  serchocaf  ar 
y  ddaear,  yn  rhagori  arno  yn  y  rhinwedd 
hwn.  Ni  byddai  wythnos  yn  pasio  na 
byddai  ryw  "  lefarwr "  yn  ymweled  a 
Twrgwyn ;  ac  ambell  wythnos  byddai 
pedwar  neu  bump ;  oblegyd  cyfnod  y 
teithio  oedd  hwnw,  ac  yn  nhŷ  Dafydd 
Morris  y  lletyent  gan  amlaf,  a  byddai  Mrs. 
Morris  wrth  ei  bodd  yn  gweini  arnynt. 
Parchai  hwynt  oll,  y  sychlyd  ei  ddawn  fel 
y  talentog  ;  yr  anwybodus  fel  y  galluog  ; 
anrhydeddai  y  gwaelaf  fel  cenad  Duw. 
Bu  farw  yn  y  flwyddyn  1788,  yn  gymharol 
ieuanc,  ac  ysgrifenwyd  marwnad  iddi  gan 
WilUams,  Pantycelyn.  Braidd  nad  yw  y 
farwnad  yn  awgrymu  na  pherchenogai 
dalent  ddysglaer,  ond  mai  mewn  duwiol- 


frydedd  a  charedigrwydd  y  rhagorai.  Wele 
ychydig  o'r  peniUion  : — 

"  O  galared  y  gyn'ileidfa 

Fawr,  liosog,  faith,  am  hyn, 
Sydd  yn  bwyta  bara'r  bywyd 

0  fewn  capel  y  Twrgwyn ; 
Collwyd  mam,  a  chwaer,  a  mamaeth, 

Collwyd  gwraig  garuaidd  wiw  ; 
Ac  nid  oes  all  lanw'r  goUed, 
Ond  yr  Hollalluog  Dduw. 

Os  rhagluniaetli  drefna  imi — 

F'allai  fyth  fydd  hyny'n  bod — 
Wrth  gyhoeddi'r  'fengyl  oleu, 

1  dŷ  Dafydd  IMorris  ddod  ; 
A  gwel'd  Mary'n  eisiau  yno, 

Gwn  y  tyn  afonydd  hallt 
0  fy  Uygaid,  fel  o  greigydd, 
Er  mor  wyned  yw  fy  ngwallt. 

INIwy  yw  Dafydd  yn  mhob  ystj-r, 

Uwch  na  Mary  raddau  heb  i'i', 
Mwy  talentau,  mwy  arddeliad, 

Godidocach  sw)'dd  ua  hi ; 
Ond  am  garu,  ymgeleddu, 

Gwneyd  y  rheidus  oer  yn  glyd, 
Yr  oedd  Mary'n  abl  ateb, 

Neb  rhyw  wraig  o  fewn  y  byd. 

Doed  pregethwyr  fan  y  deuant, 

Gogledd,  de,  neu  ddwyrain  bell, 
I'r  Twrgwyn,  gyhceddi  allan 

Bur  newyddion  Juwbil  well  ; 
O  ba  ddwg,  o  ba  dalentau, 

O  ba  raddau,  o  ba  ddawn, 
Hwy  gaen'  íîeindio  ]\lary  IMorris, 

0  garueiddiwch  pur  yn  llawn." 

Bu  i  Dafydd  Morris  a  Mary  dri  o  bhint, 
sef  Theophilus,  Eleazer,  ac  Ebenezer. 
Cymerodd  angau  y  ddau  flaenaf  ymaith  yn 
nyddiau  eu  hieuenctyd,  a  chyn  cael  cyf- 
leustra  i  wneyd  dim  yn  haeddu  ei  goffa ; 
ond  am  yr  olaf,  Ebenezer,  daeth  yn  un  o 
ser  dysgleiriaf  y  pwlpud,  ac  y  mae  enw 
"  Eben  Morris"  yn  anwyl  gan  y  genedl 
hyd  y  dydd  hwn.  Daw  efe  dan  ein  sylw 
eto.  Oes  fer  a  gafodd  Dafydd  Morris;  can- 
wyU  yn  Uosgi  yn  ddysglaer  ydoedd,  a  Uosg- 
odd  i'r  soced  yn  bur  fuan.  Ar  yr  ail-ar- 
bymtheg  o  fls  Medi,  1791,  galwyd  ef  oddi- 
wrth  ei  waith  at  ei  wobr,  ac  efe  ond  saith-a- 
deugain  mlwydd  oed,  ac  wedi  bod  yn  pre- 
gethu  am  ryw  chwech-mlynedd-ar-hugain. 
Rhoddwyd  ei  weddillion  i  orwedd  yn  myn- 
went  Troedyraur,  yn  nghanol  dagrau 
lawer.  Ond  i  ni  gadw  mewn  côf  ei  fod  yn 
cydfyw,  yn  mron  trwy  ystod  ei  oes,  á'r 
Tadau  Methodistaidd  cyntaf;  mai  tua 
blwyddyn    o'i    flaen    y    bu   farw    Daniel 


wyth  mis  o'i  flaen  y 
Pantycelyn,    yr    lor- 
Peter    W^lliams,    ei 
oroesi ;  ac  iddo  fod  yn  gydlafurwr  â  Howell 


Rowland  ;  mai  tuag 
croesodd  WiIIiams, 
ddonen ;    ddarfod    i 

Davies  a  Howell  Harris ;  ac  eto  i  gyd 
iddo,  yn  mysg  yr  enwogion  hyn,  enill  iddo 
ei  hun  safle  fel  pregethwr  o'r  radd  flaenaf, 
fel  y  daeth  ei  enw  yn  air  teuluaidd  yn 
Nghyniru,  o  Fôn  i  Fynwy,  rhaid  fod 
Dafydd  Morris  yn  bregethwr  anghyffredin. 
A  chan  iddo  droi  liawer  i  gyfìawnder, 
rhaid  ei  fod  heddyw,  yn  ol  geiriau  yr  Ys- 
grythyr,  yn  seren  o'r  niwyaf  dysglaer  yn 
íîurfafen  y  nefoedd.  Cyfansoddwyd  marw- 
nad  iddo  gan  y  Parch.  Thomas  Jones,  o'r 
Maes,  yn  Sir  Gaerfyrddin,  wedi  hyny  o 
Peckham,  Surrey,  o  ba  un  y  difynwn 
ychydig  benilhon  : — 

"  Seren  ddysglacr  yn  goleuo 

Yn  nchoulaw  lesu  gwiw, 
Gariodd  atlirawiaethau  grymus, 

Pur  wirionedd  geiriau  Duw  ; 
Chwiliai  ddyfnion  droiou  calon, 

Troion  gwrthgiliadau  cas, 
Yn  ngoleuni  ei  athrawiaeth 

Fe'i  datguddiai  hwynt  i  maes. 

Nid  ymryson  gwag  a  dadleu 

Ydoedd  ei  bregethau  ef , 
Ond  canolbwynt  ei  atbrawiaeth, 

Oedd  gogoniant  Brenin  nef ; 
Dyn  yn  ddyn,  a  Christ  yn  bobpeth, 

Fyddai  e'n  gyhoeddi  maes, 
Mewn  rhyw  ddysglaer  oleu,  hyfryd, 

A  rhyw  ddwyfol  nefol  flas. 

Y  mae  rhai  o'i  ddwys  gynghorion 

Ar  fy  meddwl  hyd  yn  awr  ; 
'Rwy'n  hyderu  caf  eu  cofìo 

Tra  b'wyf  ar  y  ddaear  lawr  ; 
Wrth  drafaelu  dyffryn  Baca, 

Sych  ac  anial,  llawn  o  wres, 
Mewn  tywyllwch  anghysurus, 

Gwnaethant  i  fy  enaid  les." 

Y  trydydd  enw  sydd  uwchben  y  benod 
yw  eiddo  William  Llwyd,  o  Gayo.  Fel  am- 
rai  o  bregethwyr  cyntaf  y  Methodistiaid,  yr 
oedd  Mr.  Llwyd  yn  hànu  o  deulu  parchus, 
yn  meddu  eiddo  rhydd-ddahadol,  a  pher- 
thynai  yn  agos  i  Lwydiaid  y  Briwnant,  yr 
hwn  deulu  iDreswylia  yn  y  Briwnant,  ar  y 
naill  du  rhwng  Cayo  a  Phumsaint,  hyd  y 
dydd  hwn,  ac  a  ystyrir  yn  mysg  bonedd 
Sir  Gaerfyrddin.  Enw  ei  dad  oedd  Dafydd 
Llwyd,  a  phreswyliai  yn  Blaenclawdd,  ger 
Cayo.*  Cafodd  \ViIIiam  ei  eni  yn  y 
flwyddyn  1741,  seftua  chwe'  blynedd  wedi 
cychwyniad  y  diwygiad  Methodistaidd,  a 
rhyw  ddwy  flynedd  cyn  Cymdeithasfa 
gyntaf  \Vatford.  Pan  yr  oedd  efe  yn 
blentyn  bychan,  yn  chwareu  o  gwmpas 
gliniau  ei  fam,  yr  oedd  Rowland  a  Harris 
yn  tanio  Cymru,  a  than  fendith  Duw  yn 


Trysorfa  Ys^yrydol. 


cynyrchu  chwildroad  hoUoI  yn  nghyflwr 
moesol  y  trigolion.  Ymddengys  i  rai  o'r 
gwreichion  gydio  yn  WiIIiam  pan  yn  ei 
fabandod,  obíegyd  dywed  ei  fod  dan  fesur 
o  argyhoeddiad,  ac  mewn  pryder  oblegyd 
ei  gyflwr,  er  pan  o  gwmpas  saith  mlwydd 
oed.  Diau  mai  rhyw  ddylanwad,  mwy 
neu  lai  uniongyrchol,  oddiwrth  weinidog- 
aeth  y  Diwygwyr  cyntaf  a  fu  y  moddion  i 
gynyrchu  hyn.  Am  helynt  dyddiau  ei 
ieuenctyd  ychydig  a  wyddom  ;  eithr  cafodd 
addysg  well  na'r  cyffredin,  a  bu  am  beth 
amser  yn  ysgol  y  Parch.  Owen  Davies, 
gweinidog  perthynol  i'r  YmneiIIduwyr. 
Pan  oedd  tua  deunaw  mlwydd  oed  cafodd 
gyfleustra  i  wrando  Peter  WiIIiams,  a 
than  y  weinidogaeth  dyfnhawyd  ei  argy- 
hoeddiadau  yn  ddirfawr,  fel  y  darfu  i  fater 
enaid  Iyncu  pob  peth  iddo  ei  hun  yn  ei 
deimlad.  "  O'r  blaen,"  meddai  Mr. 
Charles,  "  nid  oedd  ei  argyhoeddiadau, 
mewn  ystyr,  ond  meirwon  a  dieffaith,  yn  ei 
ddangos  ac  yn  ei  farnu  yn  euog ;  eithr 
heb  fawr  o  ymgais  i  ffoi  rhag  y  Ilid  a  fydd, 
ac  heb  y  waedd  yn  ei  yspryd:  Beth  sydd 
raid  i  mi  ei  wneuthur  fel  y  byddwyf  cad- 
wedig  ?  Ond  efíeithiodd  gweinidogaeth 
y  gweinidog  llafurus  hwnw,  y  Parch.  P. 
WiIIiams,  yn  fywiog  ac  yn  danllyd  arno, 
nes  yr  oedd  dyfnder  ei  bechadurusrwydd, 
a'i  drueni  yn  ganlynol,  heb  un  Ilen  yn  ei 
olwg,  a  chadw  enaid  y  peth  mwyaf  ei 
bwys  a'i  ganlyniad  o  ddim  yn  y  byd." 
Ymddengys  ddarfod  i'r  Ilanc,  WiIIiam 
Llwyd,  fod  mewn  gwasgfa  meddwl  am 
gryn  yspaid  ;  dan  Sinai  yn  swn  y  taranau 
y  preswyliai ;  am  agos  i  flwyddyn  Ilanwai 
dychrynfeydd  y  ddeddf  ei  enaid,  heb  gael 
tawelwch  yn  un  man.  Y  gŵr  a  ddefnydd- 
iwyd  i  agor  drws  gobaith  o'i  flaen  oedd 
Evan  Jones,  cynghorwr  o  Ledrod,  yn  Sir 
Aberteifi.  Ychydig  neu  ddim  o  hanes  yr 
Evan  Jones  yma  sydd  ar  gael ;  yn  unig 
ceir  ei  enw  yn  mysg  cynghorwyr  Rowland ; 
ai  byr  ei  ddawn  ydoedd,  ynte  a  feddai 
dalent  naturiol  gref,  ni  wyddom;  ond  efe  a 
fendithiwyd  i  dywallt  balm  yr  efengyl  i 
glwyfau  dyfnion  WiIIiam  Llwyd,  ac  eiddo 
i  Grist  a  f u  y  gŵr  ieuanc  o  hyny  allan. 

Brysiodd  i  ymuno  âg  eglwys  Crist,  ac 
yn  ol  Mr.  Charles,  gyda  chynulleidfa  yr 
Ymneillduwyr  yn  y  gymydogaeth,  sef,  yn 
ddiau,  cynulleidfa  Crugybar,  y  bwriodd  ei 
goelbren.  Awgryma  Mr.  Charles,  yn 
mhellach,  mai  y  rheswm  paham  y  gwnaeth 
felly  oedd,  am  nad  oedd  seiat  Fethodist- 
aidd  o  fewn  cyrhaedd  iddo  ;  a  dywed  mai 
yn  y  flwyddyn  1760  y  ffurfiwyd  cymdeithas 

neiUduol  gan  y  Methodistiaid  yn  Nghayo. 
Prin  y  geiU  hyn  fod  yn  gy wir,  .  oblegyd 
dengys  cofnodau  Trefecca  fod  yno  seiat 
gref,  yn  rhifo  44  o  aelodau,  yr  hon  oedd 
dan  arolygiaeth  James  Wilhams,  mor 
foreu  a  1743.  Tybia  Mr.  Hughes,  awdwr 
Metìwdistiaeth  Cyiui'ii,  i'r  seiat  yn  Nghayo 
ddiflanu  o  fod,  neu  ynte  wanhau  yn  ddir- 
fawr,  yn  ystod  encihad  Harris,  a'r  terfysg 
a  ddilynodd.  "  Y  pryd  hwnw,"  meddai, 
"  y  Uaesodd  dwylaw  llawer  o'r  cynghor- 
wyr  cyntefìg,  y  dyrysodd  ysgogiad  y  peir- 
iant  crefyddol  a  osodid  i  fynu  gan  y  Diwyg- 
wyr,  ac  y  chwalwyd  Ihaws  o'r  mân  eglwysi 
a  gasglesid  at  eu  gilydd  y  blynyddoedd 
blaenorol."  Digon  tebyg  mai  fehy  y  dyg- 
wyddodd  yn  Nghayo,  a  darfod  i'r  achos 
gael  math  o  ail  gychwyniad  tua'r  ílwyddyn 
1760. 

Nid    hir   y   bu    Wilham    Llwyd    gydag 

Annibynwyr    Crugybar ;    trwy   oíferynol- 

iaeth  y  Methodistiaid  y  cawsai  ei  ddwyn 

i  adnabyddiaeth    o'r  Gwaredwr,  a  chyda 

hwy  yr  oedd  am  gyfaneddu.    Felly,  pan  yr 

ail  gychwynwyd  yn  Nghayo,  er  mai  tua 

deunaw  oedd  rhif  yr  aelodau  yno,  ymunodd 

a'r   gymdeithas   ar   unwaith.      Ar   yr   un 

pryd,  ni  fu  unrhyw  deimlad  anngharedig 

rhyngddo    a'r    eglwys    Annibynoí  ;     par- 

haodd    mewn    cyfeillgarwch    â    hi,    ac    a'i 

gweinidog,    tra    fu    byw.      Er    yn   ddyn 

newydd,  yr  oedd  arno  angen  am  fagwraeth 

ysprydol,  ac  ymddengys  mai  tan  weinidog- 

aeth    Daniel    Rowland    yn    benaf  y  caffai 

hyny.     Cyrchai  yn  fisol  i  Langeitho  tros 

ei  holl  ddyddiau,  oni  fyddai  amgylchiadau 

yn  ei  luddias  ;  ac  fel  y  Ihaws  a  ymgasglai 

yno,  cyfranogai  yn  helaeth  o'r  danteithion 

ysprydol  a  arlwyid  mor  ddibrin.     Pan  oedd 

tua     dwy-ar-hugain      oed,     penderfynodd 

ymroddi   i   waith   yr  efengyl,  a  daeth  yn 

bur  fuan  yn  nodedig   o    boblogaidd.      Ei 

brif  nodwedd  fel  pregethwr  oedd  tân,   yn 

nghyd    â    Uais    soniarus    a    nerthol.     Yr 

oedd  ei  hun  o  deimladau  cyffrous,  ac  yn 

nodedig  o  danbaid  ;  a  thuedd  ei  weinidog- 

aeth  oedd  cyffroi  eraiU.     Nid  oedd  .dim  a 

safai  o'i  flaen  pan  gaffai  y  gwynt  o'i  du. 

Lledai  ei  hwyhau  i'r  awelon  ;  a  byddai  ei 

lestr  yn  morio  yn  ogoneddus.     Nid  oedd 

yn  amcanu  goleuo  y  deall  yn  gymaint  ;  at 

y  galon  yr  anelai  yn  benaf.     Nid  oedd  i'w 

gymharu  â  Rowland  a  Harris  o  ran  dirnad- 

aeth  o  ddyfnion  bethau  Duw  ;  ac  yr  oedd 

yn  mhell  o  fod  i  fynu  â  hwy  mewn  mater 

a    meddwl  ;    ond    meddai    yntau    ddawn 

arbenig,  hollol  annhebyg  i  eiddo  pawb  arall, 

a  bendithiwyd  ef  i  ddychwelyd  canoedd  at 


Grist.  Meddai  Mr.  Charles  :  "  Yr  oedd 
ucheledd  a  phob  rhagoriaethau  yn  noniau 
Mr.  Daniel  Rowland,  dyfnder  defnyddiau, 
grym  a  phereidd-dra  llais,  ac  eglurdeb  a 
bywiogrwydd  yn  traddodi  dyfnion  bethau 
Duw,  er  syndod  a'r  effeithioldeb  mwyaf  ar 
ei  wrandawyr.  Yr  oedd  Mr.  Llwyd  yn 
fwy  arwynebol,  ond  yn  efengylaidd,  yn 
wlithog,  yn  hyfryd,  ac  yn  doddedig  iawn  ; 
a  pheth  sydd  fwy,  ac  yn  coroni  y  cwbl, 
yr  oedd  Duw  yn  ei  arddel  ac  yn  mawr 
Iwyddo  ei  lafur." 

Priododd  ferch  i  un  Mr.  John  Jones, 
o'r  BIack  Lion,  Llansawel,  ac  aethant  i 
gyfaneddu  i  Henllan,  fferm  yn  ymyl  Cayo 
oedd  yn  eiddo  iddynt.  Yr  oedd  Mrs. 
Llwyd  yn  ddynes  o  dduwioldeb  amlwg,  ac 
o  yspryd  tanbaid ;  yn  ei  ffordd  ei  hun,  yr 
oedd  lawn  mor  hynod  a'i  phriod.  Teithiai 
Mr.  Llwyd  lawer  :  ymwelai  yn  fynych  â 
phob  ran  o  Gymru ;  a  chan  fynychaf 
byddai  Mrs.  Llwyd  yn  ei  ganlyn  fel 
"  cyfaill,"  a  dywedir  y  byddai  yn  arfer 
dechreu  yr  odfaeon  iddo.  Yn  ngwres  ei 
deimlad,  byddai  Mr.  Llwyd  ei  hun  yn  tori 
allan  yn  aml  i  folianu  yr  lesu  ar  ganol  ei 
bregeth ;  a  chyfranogai  ei  wraig  yn  yr 
hwyl  nefol,  a  byddai  yn  fynych  yn  neidio 
ac  yn  molianu  ar  lawr  y  capel.  Clywsom 
am  dano  unwaith  wedi  myned  allan  i  dŷ'r 
capel,  gan  adael  y  dorf  ar  ol  yn  gorfoleddu 
yn  hyfryd,  ac  yn  mysg  y  IIu,  ei  briod.  Yn 
mhen  ychydig  dilynwyd  ef  gan  un  o'r 
blaenoriaid,  yr  hwn  a  ddywedai  wrtho  : 
"  Y  mae  Mrs.  Llwyd  yn  molianu  yn 
ogoneddus  yn  y  tỳ  cwrdd."  Meddai  yntau 
yn  ol :  "  Gadewch  iddi ;  un  gyfrwys  iawn 
yw  hi ;  nid  yw  byth  yn  gwthio  ei  Ilestr  i'r 
môr,  nac  yn  codi  hwyl,  ond  pan  fyddo  yr 
awel  o'i  thu  ;  ond  am  danaf  fi,  rhaid  i  mi 
forio  yn  aml  yn  erbyn  y  gwynt  a'r  tonau." 
Yn  mhen  amser  gwedi  hyn,  os  nad  ydym 
yn  camgymeryd,  dangosodd  y  Gymdeith- 
asfa  ryw  gymaint  o  anfoddlonrwydd  i 
bregethwyr  gymeryd  eu  gwragedd  o  gwm- 
pas  ar  eu  teithiau,  oblegyd  y  teimlid  an- 
hawsder  yn  fynych  i  gael  llety  priodol 
iddynt. 

Diau  fod  "  Llwyd,  o  Gayo,"  yn  meddu 
cymhwysder  arbenig  ar  gyfer  yr  oes 
yr  oedd  yn  byw  ynddi.  Daeth  yn  fuan 
yn  un  o'r  pregethwyr  mwyaf  poblog- 
aidd.  Dywed  Mr.  Charles  am  dano  yn 
mhellach  :  "  Yr  oedd  yn  mhob  ystyr  yn 
enillgar,  ei  berson  yn  hardd,  ei  ystymiau 
yn  addas,  ei  lais  yn  beraidd,  a'i  areithydd- 
iaeth  yn  barod,  yn  fywiog,  yn  hysain,  ac  yn 
weddus."    Ac  meddai  Christmas  Evans: — 

"  William  Llwyd  a'i  ddalen  wyrdd." 

Rhaid  ei  fod  yn  areithiwr  wrth  natur  ;  a 
phan  y  cysylltir  hyn  â  chyffro  ei  yspryd, 
nid  rhyfedd  iddo  enill  enwogrwydd  dirfawr 
fel  pregethwr,  a  bod  y  wlad  yn  tyru  i'w 
wrando.  Er  y  pregethai  weithiau  yn  ar- 
gyhoeddiadol,  prif  destun  ei  weinidogaeth 
oedd  Crist  a'i  iachawdwriaeth,  golud  gras, 
eangder  yr  addewidion,  a  pharodrwydd 
trugaredd  ddwyfol  i  ymgeleddu  y  pechadur 
gwaelaf  a  thruenusaf. 

"  Tangnefeddwi-,  carwr  lieddwcli, 
Meddyg  mwyn  at  glwyfau'r  gwan  ; 

Ond  dwrn  o  blwm  ar  ben  rhagrithiwr, 
I'w  guro  i  lawr,  i'w  gael  i'r  lan." 

Yn  ei  amser  bendithiwyd  Cymru  a  nifer 
o  ddiwygiadau  grymus.  Yr  ydym  wedi 
cyfeirio  yn  barod,  yn  hanes  Howell  Harris, 
at  yr  un  a  gymerodd  le  tua'r  flwyddyn 
1763,  pan  ddaeth  hymnau  WilHams,  Pant- 
ycelyn,  allan  gyntaf,  ac  y  llanwyd  y  wlad 
a'r  hyn  a  eilw  Harris  yn  yspryd  canu. 
Ymddengys  iddo  weled  chwech  o  rai  ych- 
wanegol.  Cymerodd  un  le  yn  1773,  yr  ail 
yn  1780,  y  trydydd  yn  1789,  y  pedwerydd 
yn  mhen  blwyddyn  gwedi,  sef  yn  1790,  y 
pumed  yn  1894,  ^r  chwechfed  yn 
1805.  Mewn  cysylltiad  â'r  diwyg- 
iadau  hyn  yr  oedd  Mr.  Llwyd  yn 
dra  gweithgar.  Porthai  yr  ieuenctyd  â 
didwyll  laeth  y  Gair  ;  fel  bugail  íìyddlawn 
gwyliai  drostynt,  a  chadwai  ddysgyblaeth 
fanwl  arnynt.  Meddai  Mr.  Charles  :  "Ei 
bwyll,  ei  arafwch,  a'i  ddoethineb,  yn  nghyd 
â'i  fFyddlondeb  yn  ymdrin  â  chyflyrau 
dynion,  oedd  yn  nodedig  o  werthfawr." 
Nid  oedd  neb  mwy  cymeradwy  nag  ef  yn 
ei  sir  ei  hun  ;  a  phrawf  o'r  lle  uchel  a 
feddai  yn  syniad  ei  frodyr  yw  y  ff"aith  mai 
efe  a  gafodd  yr  anrhydedd  o  bregethu 
pregeth  angladdol  y  Prif-fardd  o  Banty- 
celyn. 

Bu  yn  y  weinidogaeth  am  tua  phum'- 
mlynedd-a-deugain.  Yn  ystod  y  cyfnod 
maith  hwn  pregethodd  lawer  yn  yr  ardal- 
oedd  o  gwmpas  ei  gartref,  heblaw,  fel  y 


darfu  i  ni  sylwi,  deithio  hoU  Gymru  lawer 
gwaith  ar  ei  hyd  a'i  lled.  Parhaodd  yn 
boblogaidd  hyd  derfyn  ei  oes,  ac  ni  fu 
ystaen  ar  ei  gymeriad.  Yn  ei  ddyddiau 
diweddaf,  ystyrid  ef,  a  hyny  yn  hoUol 
deilwng,  yn  un  o  dadau  y  Cyfundeb.  Y 
Sul  olaf  y  bu  byw,  pregethodd  yn  Llan- 
ddeusant  a  Llansadwrn.  Daeth  adref  yn 
glaf,  a  chwedi  pum'  niwrnod  o  gystudd 
gorphenodd  ei  yrfa,  Ebrill  17,  1808,  yn  67 
mlwydd  oed.  Caniataodd  yr  Arglwydd 
iddo  ei  ddymuniad,  sef  cael  marw  heb  fod 
yn  hir  yn  sâl.  Drwy  ystod  ei  gystudd  byr 
yr  oedd  ei  feddwl  yn  hollol  dawel,  gan 
bwyso  yn  gyfangwbl  ar  haeddiant  a  ffydd- 
londeb  lesu  Grist.  Pan  y  gofynodd  uno'r 
brodyr  iddo,  beth  oedd  yn  feddwl  am  yr 
athrawiaeth  y  bu  yn  ei  phregethu  am 
gynifer  o  flynyddoedd.  Atebai :  "  Yr  wyf 
yn  mentro  fy  mywyd  arni  i  dragywydd- 
oldeb." 

"  Yn  forcu,  foreu,  aetli  i'r  winllan, 
Yn  lân  fe  weithiodd  hyd  brydnhawn." 

Dygwyd  yr  hyn  oedd  farwol  o  hono,  o 
Henllan,  !le  y  treuliasai  y  rhan  fwyaf  o'i 
oes,  i  fynwent  Cayo,  ac  yno  rhoddwyd  ef  i 
orwedd  hyd  ganiad  yr  udgorn. 

Y  mae  yr  un  sylw  ag  a  wnaethom  am 
Dafydd  Morris  yn  wir  hefyd  am  William 
Lhvyd,  sef  iddo  enill  poblogrwydd  cyffred- 
inol  yn  nyddiau  Daniel  Rowland,  Williams, 
Pantycelyn,  a  Jones,  Llangan,  ac  y  mae 
hyn  yn  brawf  o  dalentau  Ilawer  rhagorach 
na'r  cyffredin,  a  medr  arbenig  i  draddodi 
yr  efengyl. 

Gyda  golwg  ar  y  tri  phregethwr  hyn, 
WiIIiam  Davies,  Castellnedd,  Dafydd 
Morris,  a  William  Llwyd,  y  mae  pob  Ile 
i  gasglu  na  chymerwyd  darluniau  o  hon- 
ynt  ;  o  leiaf,  er  dyfal  chwilio,  yr  ydym  ni 
wedi  methu  darganfod  yr  un ;  ond  gan  y 
meddent  y  fath  enwogrwydd,  ac  felly  fod 
pob  peth  cysylltiedig  â  hwy  o'r  fath 
ddyddordeb,  yr  ydym  wedi  gosod  i  mewn 
amryw  ddarluniau  o  leoedd  y  dalient 
gysylltiad  â  hwynt. 

Y   TADAU    METHODISTAIDD   A'U    CYHUDDWYR. 


EL  y  dysgwyliem,  clarfu  i'r  benod  gyntaf  yn 
I  ,i,  Y  Tadaìt  Metliodistaidl,  ar  sefyllfa  foesol 
IẄti  Cymru  adeg  cyfodiad  Methodistiaeth,  yn 
nghyd  a'r  dadleniad  a  wnaethom  ynddi  o'r 
modd  y  darfu  i'r  diweddar  Dr.  Rees,  Abertawe, 
gam  ddifynu  taflen  Dr.  John  Evans,  beri  cryn 
gyfíro  mewn  rhai  cylchoedd.  Daeth  cyfeiUion  Dr. 
Rees  allan  i'w  amddifîyn ;  ysgrifenwyd  erthyglau 
ar  y  mater  yn  y  newyddiaduron,  a  phasiwyd  peh- 
derfyniadau  yn  ein  condemnio  mewn  cynadleddau. 
Teimlwn  fod  hyn  yn  galw  arnom  i  ail  gerdded  y 
tir  mewn  dadl,  ac  ymdrechwn  wneyd  hyny  gyda 
pbob  boncddigeiddrwydd.  Ar  yr  un  pryd,  teimlwn 
ei  fod  yn  gorphwys  arnom  i  wneyd  cyfìawnder  a 
chofîadwriaeth  Sylfaenwyr  y  Cyfundeb,  y  rhai  sydd 
wedi  huno  er  ys  ugeiniau  o  íiynyddoedd  bellach, 
ac  wedi  gadael  eu  cymeriadau  dysglaer,  yn  ogystal 
â  ffrwyth  eu  llafur,  ar  ol  i  ni,  eu  holynwyr,  yn 
etifeddiaeth  werthfawr. 

Nid  anfuddiol  adgofio  ein  darllenwyr  o'r  modd  y 
cychwynodd  y  ddadl.  Dechreuodd  trwy  i  Dr. 
Rees,  yn  ei  History  of  Protestant  Nonconformity 
in  Wales,  gyhuddo  y  Tadau  ]\Ietliodistaidd  o  gam- 
ddarlunio  yn  wirfoddol  sefyllfa  foesol  y  Dywysog- 
aeth,  naiU  ai  o  ragfarn  at  yr  YmneiUduwyr,  neu 
ynte  o  awydd  am  gael  iddynt  eu  hunain  yr  hoU 
glod  o  efengyleiddio  Cymru.  Fel  na  byddo  un- 
rhyw  amheuaetli  ar  y  pen  liwn  difynwn  ei  eiriau  : 
"  It  seenis  tliat  tlie  early  Metìiolisfs,  citlier  froni 
prejtidice  against  their  Nonconf'iniiini/  brctliren,  or 
a  desire  to  claim  to  theniselves  thc  uiidicided  ìionour 
of  having  evangelized  the  Principality ,  designedly 
mispresented  or  ignored  tlte  labours  of  all  other 
sects.  .  .  .  Mr.  W.  Williams,  of  Pantycelyn,  in  his 
clegy  on  the  death  of  Mr.  Howell  Harris,  printed  in 
1773,  asserts,  loithout  any  ^nnlifyinçi  remarh,  that 
all  Wales  tuas  eyiveloped  in  thiclc  darìmcss"  (tudal. 
279,  ail  argraffiad).  Cyliuddiad  mwy  difrifol  na 
hwn  nis  gellid  ei  ddwyn  yn  erbyn  unrhyw  ddos- 
parth  o  bobl.  Gesyd  y  Tadau  ^fcthodistaidd  allan 
fel  dynion  dibarch  i  wirionedd,  llawn  o  ymfîrost  ac 
o  awydd  am  wag-ogoniant,  gan  fod  wcdi  ymlenwi 
o  genfìgcn  a  rhagfarn  yn  erbyn  eu  brodyr  Ymneill- 
duol.  Gydagolwg  ar  hyn,  meddai  un  Ysgrifenydd, 
"  Tcmtiwyd  y  Doctor  i  ysgrifenu  eu  bod  wedi  cam- 
gyfleu  pethau  yn  fwriadol."  Tcmtio  dyn,  yn  ol 
ystyr  gyffrcdin  yr  ymadrodd,  yw  ei  fod  yn  cael  ci 
orddiwes  gan  l)rofedigaeth  sydyn,  yr  hon  yn  aml 
a'i  gorchfyga,  ac  a  bàr  iddo,  mewn  byrbwylldra, 
gyfiawni  gweithred  y  bydd  yn  edifar  ganddo  am 
dani  yn  ol  llaw.  Ond,  yn  sicr,  nid  dan  amgylch- 
iadau  felly  y  dygodd  Dr.  Recs  ei  gyhuddiad  yn 
erbyn  y  IMethodistiaid.  Dautb  yr  argraffiad  cyntaf 
o'i  lyfr  allan  yn  y  flwyddyn  18(il  ;  ni  ddygwyd  yr 
ail  argraffiad  allan  hyd  y  llwyddyn  1883  ;  felly, 
cafodd  y  Doctor  ddwy-flynedd-ar-hugain  i  feddwl 
uwchbcn   yr   hyn   ocdd   wedi   ysgrifenu,    a  phe  y 


teimlai  ei  fod  wcdi  gwneyd  unrhyw  gamwri,  i 
wella  ei  eiriau.  Dywed,  yn  ei  ragymadrodd  i'r 
ail  argraffiad,  ei  fod  wedi  ceisio  peidio  ysgrifenu 
brawddeg  i  ddolurio  teimlad  neb  ;  ond  y  mae  y 
cyhuddiad  gwaradwyddus  yn  erbyn  y  Tadau  Meth- 
odistaidd  yn  cael  ei  gadw  i  niewn  ;  parheir  i'w  dal 
ger  bron  y  byd  fel  pobl  ymffrostgar,  trachwantus 
am  glod,  ac  yn  ddigon  diegwyddor  i  bardduo  cym- 
eriad  eu  cenedl  eu  hun  er  mwyn  gwag-ogoniant ; 
ac  aeth  Dr.  Rees  i'w  fedd  gan  adael  yr  ystaen  ddu 
hon  ar  gymeriad  Sylfaenwyr  y  Cyfundeb.  Pa 
ryfedd  fod  IMethodistiaid  y  dyddiau  presenol  yn 
teimio  yn  ddolurus,  ac,  i  raddau,  yn  ddigllawn  ? 
Os  oes  unrhyw  chwerwder  wedi  cael  ei  ddwyn  i 
mewn  i'r  ddadl,  ac  os  oes  geiriau  caledion  wedi 
cael  eu  Ilefaru  a'u  hysgrifenu,  ceir  y  rheswm  am 
hyny  yn  yr  ymadroddion  celyd  ydym  wedi  ddifynu. 
Er  mwyn  edrych  ar  y  pwnc  yn  gymharol  gyf- 
lawn,  cymerwn  i  fynu  o  un  i  un  y  gwahanol 
ddadleuon,  â  pha  rai  y  ceisir  cyíìawnhau  ymosod- 
iadau  Dr.  Thomas  Rees  ar  y  ÌMethodistiaid.  I 
gychwyn,  honir  na  ddywedodd  erioed  fod  Cymru 
wedi  cael  agos  ei  chwbl  grefyddoli  cyn  i'r  Method- 
istiaid  gyfodi,  a  honir  fod  y  ddadl  hon  yn  tynu  y 
tir  yn  hoUoI  odditan  ein  traed.  Ein  geiriau  ni,  yn 
Y  Tadaìi  Methodiitaidd,  ydynt  fod  Dr.  Rees  yn 
honi  fod  rhanau  helaeth  o'r  Deheudir  wedi  cael 
agos  eu  Ilwyr  feddianu  gan  yr  YmneiUduwyr  cyn 
cyfodiad  y  Cyfundeb  Methodistaidd  (gwel  tudal. 
10  a  14).  Dyna  a  ddywedasom,  "  yn  ei  hyd,  a'i 
led,  a'i  drwch,"  ac  yr  ydym  yn  giynu  wrtho.  Y 
mae  yn  wir  nad  yw  Dr.  Rees  yn  defnyddio  y 
cyfryw  eiriau,  ond  dyna  y  casgliad  anocheladwy  y 
rhaid  dod  iddo  oddiwrth  yr  hyn  a  ysgrifena.  Gwna 
rif  yr  YmneiUduwyr  yii  Nghymru  yn  y  fiwyddyn 
1715,  yn  ol  taflen  Dr.  John  Evans,  yn  haner  can' 
mil  {History  of  Nonconformity,  tuáa,].  266);  dywed 
yn  mhellach  (tudal.  279),  nad  oedd  YmneiUduwyr 
Goglcdd  Cymru,  ar  y  pryd,  ond  prin  un  ran  o 
ugain  o  hoU  YmneiUduwyr  y  Dywysogacth  ;  felly, 
rhaid  fod  rhif  Ymneillduwyr  y  Deheudir,  o  leiaf, 
yn  saith-mil-a-deugain  a  phum'  cant.  Ac  yn  ol 
cyfrifiad  Dr.  Rces,  rhif  hoU  drigolion  y  Dywysog- 
aetli  yr  adeg  hono  oedd  pcdwar  can'  mil,  o  ba  rai 
yr  oedd  dwy  ran  o  dair  yn  perthyn  i'r  Dò.  Yr 
ydym  yii  teicnlo  yn  gwbl  sicr  fod  ei  ffigyrau  yn 
anghywir  ;  fod  poiìlogacth  Cíymru  yr  adeg  bono  yn 
nes  i  dri  chan'  mil  nac  i  bedwar  can'  mil ;  a  chan 
nad  oedd  y  fath  wahaniaeth  y  pryd  hwnw  ag  sydd 
yn  awr  rhwng  poblogaeth  y  Deheudir  ag  eiddo 
Gwynedd,  y  mae  yn  amhcus  genym  a  ocdd  dau 
can'  mil  o  drigolion  yn  Neheudir  Cymru  yr  adeg 
hono.  Ond  hyd  yn  nod  pc  y  cymerem  gyfrif  y 
Doctor  o  boblogaeth  Cymru  fel  un  cywir,  ni  a 
welwn  ei  fod  yn  gwneyd  YmneiUduwyr  y  Dalaeth 
Ddeheuol  yn  agos  i  un  ran  o  bump  o'r  hoU  boblog- 
aeth.     Nis  gallai  hyn  fod,  heb  i  ranau  helaeth  o'r 

Y   TADAU   METHODISTAIDD. 


Deheudir  fod  wedi  cael  eii  meddianu  yn  bur  llwyr 
gan  Ymneilleuaoth. 

ünd   daw   ein    liymresymiad   yn    fwy   eglur    os 

cymerwn  rai  o'r  gwahanol  leoedd  ar  wahan.     Yn 

ol  taflen  I)r.   John  Evans,    yr    oedd    cynulleidfa 

Llanafan  a  Llanwrtyd  yn  rhifo   wyth    cant.     Yr 

ydym  yn  barod  wedi  datgan  ein  barn  fod  y  rhif  hwn 

yn  ormod  ;  ond  mae  Dr.  Rees,  trwy  y  cyfnewidiad 

a  wnaeth  yn  y  daflen,  yn  dyblu  y  rhif  yma,  ac  yn 

gwneyd    cynulleidfa    Llanafan    a    Llanwrtyd   yn 

un-cant-ar-bymtheg.      Cymerer  yn   ganiataol    fod 

Llanafan  a  Llanwrtyd    yn    golygu    holl    Gantref 

Buallt,  o  fynydd  Abergwesyn  yn  y  gorllewin,  hyd 

Llanfair-muallt  a  Rliaiadr-ar-Wy  yn  y  dwyrain,  ai 

tybed  fod  un-cant-ar-bymtheg'  o  drigolion  i'w  cael 

yn  yr  hoU  fro  fynyddig  hono  ar  hyny  o  bryd  '?     Pa 

ÌEaint  yn  ychwaneg  nag  un-cant-ar-bymtheg  sydd 

yn  mynychu  moddion  gras  yn   Nghantref  Buallt 

yn    bresenol,    pan    y    mae   y   fath   gynydd    wedi 

cymeryd  Ile  yn  y  bob'.ogaeth  tuag  ardaloedd  Llan- 

wrtyd,  a  Llangamarch,  a'r  cyffiniau  ?    Ond  i  adael 

hyn,  nid  ydym  yn  gweled  y  posiblrwydd  i  neb  ysgoi 

y  casgliad,  os  oedd  un-cant-ar-bymtíieg  o  Ymneill- 

duwyr  yn  Nghantref  Biiallt  yn  y  flwyddyn  1715,  y 

rhaid  fod  y  darn  hwnw  o'r  wlad,  beth  bynag,  wedi 

cael  ei  Iwyr  feddiauu  gan   Anghydffurfiaeth.     Ac 

eto,   tuag  ardaloedd  Llanfair-muallt  a  Rhaiadr  yr 

erlidiwyd  Howell  Harris  waethaf,  ac  y  cafodd  ei 

gamdrin   fwyaf.     Pa    le    yr    oedd  yr  un-cant-ar- 

bymtheg  YmneiUduwyr  y  pryd  hwnw  ?     Cymerer 

eto  y  cyfiifon  a  roddir  i  Sir  Gaerfyrddin.     Rhifai 

Ymneiiìduwyr  Caerfyrddin  a  Bwlchnewydd,  yn  ol 

Dr.  John  Evans,  GOO  ;  yn  ol  Dr.  Rees,  l,20ü;  '^Ym- 

neillduwyr  Henllan,  yn  ol  Dr.  John  Evans,  700  ; 

yn  ol  Dr.  Rees,  1,400  ;  Ymneillduwyr  Rhydyceis- 

iaid,  Äloor,  ac  Aberelwyn,  yn  ol  Dr.  John  Evans, 

800;  yn  ol  Dr.  Rees,  1,600;  Y'mneiIlduwyrLlanedi, 

Crugybar,  a  Chrugymaen,  yn  ol  Dr.  John  Evans, 

600;  yn  ol  Dr.  Rees,   1,200;  YmneiIIduwyr  Capel 

Seion  a  Lletyhawddgar,   yn    ol  Dr.  John  lívans, 

500;    yn    ol   Dr.    Rees,    1,000;    ac  YmneiIIduwyr 

Llanybri,  yn  ol  Dr.  John  Evans,  400 ;  ac  yn  ol  Dr. 

Rees,  800.     Os  cymerir  cyfrif  Dr.  Rees  o  Ymneill- 

duwyr  y  lleoedd  uchod,  yn  y  flwyddyn  1715,  fel  un 

cywir,  a  chofisr  eu  bod  yn  ardaloedd  amaethyddol, 

heb  ond  un  dref  o  bwys  rhyngddynt  oll,  ai  tybed 

nad    rhaid    casglu    fod   Ymneillduaeth    wedi    eu 

meddianu  yn  bur  llwyr  ?   Yn  Sir  Aberteifi  drachefn, 

rhoddir   rlìif   YmneiUduwyr  y  Cilgwyn,  a  phump 

neu  chwech  o  leoedd  eraill,  yn  1,000  gan  Dr.  John 

Evans  ;  ac  yn  2,000  gan  Dr.  Rees  ;  ac  ystyried  fod 

hyn  yn  golygu  yr  holl  randir  o  Llwynpiod  i  Llan- 

bedr-pont-Stephan,  rhaid  fod  YmneiUduaeth  wedi 

ei  meddianu  i  raddau  mawr,  pe  y  byddai  cyfrifiad 

Dr.  Rees  yn  gywir.     Ac  ychwaneg,  yn  ol  Dr.  Rees, 

bu  y  cyfnod  cydrhwng  adeg  cyfrif  Dr.  John  Evans 

yn   1715  a  chyfodiad  ]\Iethodistiaeth,  yn  adeg  o 

Iwyddiant  anarferol  yn  nglyn  âg  YmneiIIduaeth  yn 

ardaloedd   Sir   Aberteifi   a  Sir  Gaerfyrddin.     Dy- 

wedir  i  gant   gael   eu    hychwanegu   at   gymunwyr 

Capel  Isaac  yn  ystod  yr  aniser  hwn  ;  fod  eglwysi 

Crugybar  a  Chrofítycyfí   wedi  cynyddu   yn   ol   yr 

un  raddeg;  ac  i  dros  ddau  cant  gael  eu  hychwanegu 

at  gymunwyr  Llwynpiod  a'r  Cilgwyn.     Nis  gallai 

yr  ychwanegiadau  mawrion  hyn  at  rif  yr  aelodau 

cyflawn  gymeryd  Ile,  heb  fod  cynydd  mawr  wedi 

cymeryd  lle  yn  rhif  y  gwrandawyr.     Ychwanegcr 

y  cynydd  hwn  at  y  rhif  a  roddir  gan  Dr.  Rees  yn  y 

flwyddyn  1715,  a  rhaid  ei  fod  yn  edrych  ar  ranau 

helaeth  o'r  Dê  agos  wedi  cael  eu  llwyr  feddianu 

gan  YmneiIIduaeth  cyn  i'r  Methodistiaid  wneyd  eu 

hymddangosiad. 


Credwn  yn  sicr  ein  bod  wedi  profì  yr  hona  Dr. 
Rees  yn  ei  Iyfr  yr  hyn  a  briodolwn  iddo  parthed 
agwedd  Cymru  adeg  cyfodiad  Methodistiaeth.  Pa 
fodd  bynag,  nid  oes  neb  yn  amheu  ei  fod  j'n  honi 
fod  y  wlad  wedi  cael  ei  hefengyleiddio  i  raddau 
llawer  helaethach  nag  a  ddarlunia  y  Tadau 
]\Ietlaodistaidd.  Oni  bai  am  hyn,  ni  buasai 
anghytundeb  rhyngom  âg  ef.  Dywed  yn  bendant 
iddynt  gamddarlunio  agwedd  y  Dywysogaeth,  a 
gwneyd  hyny  yn  wirfoddol.  Am  y  rhan  olaf  o'r 
cyhuddiad,  ni  ddylasai  gael  ei  ddwyn  ond  tan  ar- 
gyhoeddiad  difrifol  o  wirionedd,  a  dylasai  gael  ei 
brofi  hyd  y  carn.  Ond  nid  yw  y  Doctor  yn  gweled 
yn  dda  gyflwyno  i  ni  rith  o  brawf .  Dysgwylia  i  ni 
ei  dderbyn  ar  ei  air  noeth  ef ;  "  It  seems  "  yw  jr  oll 
a  ddywed  gyda  golwg  arno.  Da  genym  weled  yr 
Annibynwyr  yn  bresenol  yn  taflu  y  rhan  hon  o'r 
cyliuddiad  dros  y  bwrdd  yn  ddiseremoni,  gan  ddat- 
gan  eu  gofid  iddi  gael  eu  hysgrifenu,  a'i  galw  yn 
"  fryntwaith."  A  bryntwaith  yn  ddiau  ydyw  ;  nis 
gallesid  ysgrifenu  dim  mwy  annheilwng. 

Ond  cyduna  Dr.  Rees,  a'i  amddifíynwyr,  i  ddadleu 
ddarfod  i'r  Tadau  Methodistaidd  gamddarlunio 
sefyllfa  foesol  ac  ysprydol  y  wlad,  a  gwnant  hyn 
yn  gyfangwbl  ar  sail  damcaniaetliau  a  thybiau 
nas  gellir  eu  profi.  Y  mae  damcaniacthau  a  dych- 
ymygion  yn  werth  rhywbeth  weithiau,  yn  absen- 
oldeb  tystiolaeth  bendant  ac  uniongyrchol ;  ond 
pan  y  ceir  y  cyfryw  dystiolaetb,  nidydyntyn  werth 
dim.  Y'  mae  owns  o  dystiolaeth  gan  lygad-dyst, 
yn  pwyso  yn  drymach  na  thunell  o  ddamcan- 
iaeth.  Ac  ar  sail  tystiolaeth  felly,  tystiolaeth 
dynion  yn  adrodd  yn  syml  yr  hyn  a  welent  ao  a 
glywent,  yr  ydym  yn  dadleu  fod  sefyllfa  foesol  y 
Dywysogaeth  yn  ddifrifol  o  druenus  pai  y  cododd 
Duw  y  Methodistiaid  i  fynu.  Goddefer  i  ni  alw 
sylw  at  y  tystiolaethau  sydd  genym.  Y  gyntaf 
ydyw  Dydd-Iyfr  Howell  Harris.  Ysgrifenai  efe  yn 
fanwl  bob  nos  ddygwyddiadau  y  diwrnod ;  cof- 
nodai  y  golygfeydd  llygredig  a  ganfyddai,  y  ft'eiriau 
annuwiol  oeddynt  yn  cael  eu  cynal,  tywyllwch 
ysprydpl  dudew  y  bobl  a  gyfarfyddai,  a'r  ymosod- 
iadau  ffyrnig  a  wnelid  arno  gan  greaduriaid 
meddw  a  rheglyd,  y  rhai  a  geisient  ei  fywyd.  Yn 
sicr,  nid  croniclo  dychymygion  yr  ydoedd,  na 
chyfansoddi  ffughancs,  ond  adrodd  yn  syml  yr 
hyn  a  welodd  â'i  Iygaid,  a  glywodd  â'i  glustiau, 
îe,  ac  a  deimlodd  â'i  gorph  mewn  gwaed.  Pe  y 
credem  am  dano,  ar  ol  bod  yn  gyfrwng  dylan- 
wadau  ysprydol  cryfion,  na  theimlwyd  eu  cyfíelyb 
hyd  yn  nod  yn  Nghymru  ond  yn  anaml,  y  rhai  a 
barent  i  oferwyr  annuwiol  grynu  fel  dail  y  coed  yn 
ei  bresenoldeb,  y  gallai  fyned  yn  uniongyrchol  i'w 
ystafell,  ac  ysgrifenu  anwiredd  pendant  ar  ei 
Ddydd-Iyfr,  byddem  wedi  darfod  ag  ef  am  byth. 
Cofier  na  fwriedid  y  Dydd-Iyfr  liwn  i'w  ddarllen 
gan  neb  ond  efe  ei  hun ;  yn  wir,  ni  ddarllenwyd 
mo  hono  gan  neb  arall  am  ugeiniau  o  flynyddoedd 
wedi  ei  farw.  Y^  mae  llythyr  ar  gael  yn  awr  yn 
Nhrefecca  oddiwrth  berson  yn  Lloegr,  yn  ceisio 
gan  Harris  ysgrifenu  hanes  y  Diwygiad.  Gwrthoda 
yntau  yn  bendant,  gan  roddi  fel  rheswm  am  hyny 
y  byddai  y  cyfryw  hanes,  o'i  du  ef,  yn  rhy  debyg  i 
wag  ymfírost. 

Y  dystiolaeth  nesaf  yw  eiddo  Williams  Panty- 
celyn.  Darlunia  ef  gyflwr  gresynus  y  wlad  mewn 
Iliwiai;  cryfion.  Yr  ydym  yn  methu  deall  paham 
y  mae  yr  Aunibynwyr  uior  Ilawdrwm  ar  y  Bardd  o 
Bantycelyn,  ac  mor  ddrwgdybus  o  hono,  gan  dybio 
na  chaent  chwareu  tcg  ar  ei  law.  Yn  eu  mysg 
hwy  y  cafodd  ei  ddwyn  i  fynu  ;  diacon  pai'chus  yn 
eglwys  Annibynol  Cefnarthcn  oedd  ei  dad,  ac  yn 

ol  pob  tebyg  Annibynwraig  zêlog  a  fu  ei  fam  hyd 
ddydd  ei  marwolaeth,  er  i'w  mab  droi  yn  Feth- 
odist.  Iddo  ef  byddai  diraddio  yr  Ymneillduwyr  yn 
debyg  i  aderyn  yn  aflanliau  ei  nyth  ei  hun.  Ac  y 
mae  yn  anmhosibl  credu  y  byddai  yr  awen  hono,  a 
esgynai  mor  uchel  i'r  y.sprydol,  nes  bron  cy.'haedd 
y  goleuni  pur  lle  y  mae  Duw  yn  cartrefu,  yn  ym- 
ostwng  i  gamddarluniad  ac  anwiredd. 

Y  drydedd  dyitiolaeth  yw  eiddo  Charles  o'r 
Bala,  tad  Cymdeithas  y  Bciblau,  a  thad  Ysgol 
Sabbothol  Cymru.  Y  mae  y  darluniad  a  rydd  ef 
yn  y  Drysorfa  Yspî-ydol  o  gyflwr  moesol  y  Dy wysog- 
aeth  pan  yr  ymddangosodd  Methodistiaeth  yu  nod- 
edig  o  ddu.  Ỳr  oedd  Mr.  Charles  yn  ẁr  mor  bwyllog, 
mor  gymedi'ol  ei  eiriau,  ac  mor  rhydd  oddiwrth 
bob  math  o  eithafion,  fel  nad  yw  hyd  yn  nod  Dr. 
Rees  yn  meiddio  ei  gyhuddo  ef  o  gamddarlunio. 
Oud  dywed  mai  Gogledd  Cymru  a  ddarluniai. 
Nage,  yn  gyfangwbl,  yn  sicr.  Cawsai  Mr.  Charles 
ei  ddwyn  i  fynu  hyd  nes  yr  aeth  i  Rydyclaain  yn  y 
Dê,  a  hyny  o  fewn  ychydig  filltiroedd  i  Gaer- 
fyrddin,  lìe  yr  oedd  athrofa  gan  yr  Ymneillduwyr, 
ac  yn  yr  hwu  le  mewn  undeb  â  Bwlclinewydd,  yr 
oedd  cynulleidfa  o  YmneiIIduwyr,  yn  rhifo  1,200, 
yn  ol  Dr.  Rees,  yn  y  flwyddyn  1715.  Rhaid  felly 
y  gwyddai  ]\Ir.  Charles  yn  dda  am  ansawdd  gief- 
yddol  y  Dé  yn  ogystal  a'r  Gogledd.  Tystiolaeth 
arall  y  gallen  gyfeirio  ati  ydyw  eiddo  Robert 
Jones,  Rhoslan,  yn  Nrych  yr  Amsaroecld,  yr  hwn 
lyfr  sydd  yn  nodedig  o  ddyddorol,  ac  yn  rhoddi  lle 
mawr  i  waith  y  Tadau  YmneiIIduol  oeddynt  yn 
byw  cyn  i'r  Methodistiaid  ymddangos. 

Os  dadleuir  mai  Methodistiaid  yw  yr  oll  o'r 
tystion  hyn,  ac  felly  nad  ydynt  i'w  credu,  gallwn 
ddwyn  yn  mlaen  gwrnwl  o  dystion  yn  sicrhau  yr 
un  peth,  heb  fod  yn  Pethodistiaid.  Dyna  un, 
Griffith  Jones,  Llanddowror.  Cawsai  ^-ntau  ei 
ddwyn  i  fynu  gyda'r  YmneiIIduwyr ;  i  gapel  An- 
nibynol  Henllan  yr  arferai  fyned  i  wrandaw  gyda 
ei  rieni  pan  yn  ieuanc,  ac  y  mae  yn  anhawdd 
credu  y  gwnelai  gam  a'r  enwad  mewn  modd  yn  y 
byd.  Dywedai  efe  fod  anwybodaetli  y  wlad  yn 
gyfryw,  fel  pan  y  cafîai  gynulleidfa  o  driugain  neu 
bedwar  ugain  yn  nghyd,  na  fyddai  ond  ryw  dri  neu 
bedwar  yn  medru  Gweddi  yr  Arglwydd,  nac  yn 
deall  pwy  oedd  eu  Tad  yr  hwn  oedd  yn  y  nefoedd. 
A  ellir  dychymygu  am  anwybodaeth  mw^'  dybryd '? 
Faint  o  grefydd  allasai  fod  yn  mysg  gwcrin  felly  ? 
Tyst  arall  yw  y  Parch.  John  Thomas,  gweinidog 
yr  Annibynwyr  yn  y  Rhaiadr.  Y  mae  y  darluniad 
a  rydd  ef  o  gyflwr  Cymru  lawn  mor  ddu  ag  eiddo 
Williams,  Pantycelyn.  Ac  yn  sicr,  ni  fwriadai 
leihau  clod  yr  enwad  i'r  liwn  y  perthynai  efe  ei 
hun.  Yr  ydym  yn  Y  Tadau  Mctìiodistaidd  hefyd 
wedi  difynu  tystiolaethau  Dr.  Eraîmus  Saunders, 
ac  eiddo  Mr.  Pratt,  y  rhai  ydynt  yn  hollol  i'r  un 
perwyl.  Yn  awr,  yr  ydym  yn  dadleu  fod  y  cyfan- 
gorph  yma  o  dystiolaethau  yn  gyfryw  nas  gellir 
eu  troi  yn  ol.  Nis  gellir  dychymygu  am  brawf 
cryfach  ;  y  mae  can  gadarned  ag  unrhyw  brawf  yn 
Euclid.  Y  mae  nifer  mawr  o  dystion  yn  dwyn 
tystiolaeth  i'r  Ijyn  ydoedd  o  fcwn  cylch  cu  sylwad- 
aeth,  a  hyny  i  raddau  mawr  yn  annibynol  ar  eu 
gilydd,  ac  eto  y  cyfryw  dystiolaeth  yn  cydredeg 
mewn  cysondeb ;  y  mae  hyn,  meddwn,  yn  lîurfio  y 
math  uchaf  o  brawf.  Ofer  ceisio  ei  wrtlibrofi  â 
damcaniaethau.  Cyn  y  gellir  ysgubo  i  ffwrdd  y 
prawf  ydyni  wedi  ei  ddwyn  yn  mlaen,  rhaid  cael 
nifer  mwy  o  dystion,  gyda  mwy  o  sicrwydd  o'u 
geirwiredd,  i  dystiolaethu  i'r  gwrthwyncb.  Ond 
nid  yw  Dr.  Rees  na  neb  o'i  amddifîynwyr  wedi 
dwyu  yn  mlaen  gymaint  ag  un  tyst  felly. 


Teimla  Dr.  Rees  ei  hun  fod  y  tystiolaethau  am 
gyflwr  gresynus  Cymru,  adeg  cyfodiad  IMcthodist- 
iaeth,  yn  rhy  gryfion  i'w  gwrthsefyll,  ac  felly,  dar- 
para  loches  arall  i  ddianc  iddi,  trwy  ddweyd 
iddynt  adael  rhanau  helaeth  o'r  wlad  yn  hollol  yn 
yr  un  cyflwr.  Defnyddia  un  o'i  amddifîynwyr 
ymadrodd  cryfach  fyth,  a  dywed  y  buasai  y  tystiol- 
aethau  uchod  ydym  wedi  ddifynu  yn  wir  agos 
oll  yn  mhen  can'  ralynedd  wedi  i  Pethodistiaeth 
gychwyn.  Y  mae  yu  anhawdd  genym  dybio  iddo 
feddwl  y  fraw'ddeg  hon  cyn  ei  hysgrifenu.  Os  oes 
ystyr  i  eiriau,  golyga  ddarfod  i'r  diwygiad  Meth- 
odistaidd  basio  heb  adael  nemawr  ddim  o'i  ôl  ar  y 
wlad.  Wedi  i  Howell  Harris  daranu,  ac  i  Daniel 
Rowland  gynhyrfu,  ac  i  WiIIiams,  Pantycelyn, 
ganu  ei  emynau  bendigedig,  dywedir  iddynt  farw 
gan  adael  Cymru  agos  yn  hollol  fel  yr  oedd  !  Dianc 
o  loches  i  loches  yw  peth  fel  hyn.  I  gychwyn, 
honir  nad  oedd  y  nos  mor  dywyll  ag  y  myn  y 
Methodistiaid  ;  wedi  gorfod  cydnabod  fod  y  nos  yn 
ddu  dros  ben,  dywedir  nad  oeid  nemawr  ddim 
goleuach  wedi  i'r  Methodistiaid  lafurio  yn  galed 
am  haner  cant  o  flynyddau.  Tybed  fod  hyn  yn 
wir '?  A  ellid  cael  cynulleidfa  o  bedwar  ugain 
mewn  unrhyw  ardal,  wedi  i'r  jMethodistiaid  fod 
yn  cynhyrfu  am  haner  can'  mlynedd,  ac  yn  pre- 
gethu  y  gwirionedd  i'r  bobl,  yn  mysg  pa  rai  na 
fyddai  ond  pedwar  yn  gwybod  pwy  oedd  eu  Tad  yr 
hwn  sydd  yn  y  nefoedd  ?  Tybed  fod  y  Ilygredig- 
aethau  mor  uchel  eu  pen,  y  drygfoes  mor  amlwg, 
y  cynuUiadau  annuwiol  raor  Uiosog,  a'r  wlad  mor 
ddifater  gyda  golwg  ar  grefydd  ?  Beth  mewn 
difrif  a  wnaeth  y  ÌMethodistiaid  yn  ystod  yr  haner 
can'  mlynedd  hyn  ?  A  pheth  a  wnaeth  yr  An- 
nibynwyr  a'r  Bedyddwyr,  y  rhai  oeddent  ill  dau 
wedi  cyfranogi  yn  helaeth  o  dân  y  diwygiad,  yn 
ystod  y  tymhor  hwn  ?  Ai  y  nesaf  peth  i  ddim  ? 
Os  felly,  cyfyd  y  gofyniad  yn  naturiol,  Gau  bwy  y 
newidiwyd  moesau  y  trigolion '?  Pwy  gondemniodd 
y  cyfarfodydd  Ilygradig,  yr  halogi  Sabbathau,  y 
difi'awder  gyda  golwg  ar  wrando  yr  efengyl,  a'r 
holl  ddrygfoes,  gyda'r  íath  nerth  ac  angerddoldeb, 
nes  eu  gwneyd  yn  anghymeradwy  yn  ngolwg  y 
werin?  Canmolir  Howell  Harris  a  Daniel  Row- 
land  fel  dynion  anghylîredin  ;  cyfeirir  atynt  fel 
dynion  o  ysprydolrwydd  a  brwdfrydedd  eithriadol ; 
cydunir  fod  pellder  mawr  rhyngddynt  fel  Diwyg- 
wyr  â  bron  bawb  o'u  cydoeswyr  yn  Nghymru,  a'u 
bod  wedi  eu  tauio  yn  líwyrach  ;  ac  eto,  dywedir  y 
buasai  y  desgrifiad  a  roddwyd  am  ddrygfoes  y 
werin  Gymreig  cyn  i'r  dynion  anghyffredin  hyn 
ddechreu  llafurio  yn  wir  agos  oll  wedi  iddynt  foi 
ar  y  macs  am  haner  can'  mlynedd  !  Os  felly,  cyf- 
ododd  dynion  cryfach  na  hwy  ar  eu  hol,  ac  an- 
rhaethol  mwy  Ilwyddianus.  Y  mae  geuym  hawl 
i  ofyn  pwy  oedd  yr  enwogion  hyn  ?  Beth  oedd 
eu  henwau  ?  Ac  yn  raha  le  yr  oeddynt  yn 
preswylio  ?  Nid  ydym  yn  gwybod  ddarfod  i  neb 
yn  Nghymru,  heblaw  Daniel  Rowland,  dynu  tair 
mil  o  gymunwyr  i  bentref  anhygyrch  bob  Sul 
pen  mis,  o  eithaf  Älôn  yn  y  Gogledd  hyd  eithaf 
Älorganwg  yn  y  Dê,  a  liyny  am  haner  can' 
mlynedd  !  Ac  eto  dywedir  iddo  adael  y  wlad  agos 
raor  annuwiol  ag  y  cafodd  hi.  Rhaid  i  ni  addef 
nad  ydym  yn  credu  yr  lioniad  hwn.  Y  raae  yn 
rhedeg  yn  ngwddf  pob  tystiolaeth  sydd  genyra, 
ac  yn  groes  i  farn  gyffredinol  y  Bedyddwyr,  yr 
Eglwyswyr,  a'r  Aunibynwyr  eu  hunain,  hcblaw  y 
Methodistiaid.  Ni  wnawn  ei  dderbyn  ond  ar  sail 
y  prolion  cadarnaf,  ac  nid  oes  rhitli  o  brawf  wedi 
cael  ei  roddi  eto. 

Y  gwir  yw,  i   gyfodiad   Methodistiaeth   ddwyn 

oddiamgylch  chwyldroad  yn  Nghymru.  Yr  oedd 
y  cyffro  ddarfu  iddynf  gynyrchu  yn  aruthrol.  Pa 
le  bynag  yr  aent,  gosodent  y  wlad  yn  lUam. 
Addefa  Dr.  Recs  ci  hun  hyn  ;  mcddai  (tudal.  354) : 
"  Before  tìieyiose  of  the  year  17á'2,  tìtc  population 
of  almost  every  district  of  South  Walcs,  and  of 
many  iiarts  of  the  North,  had  been  aroused  to  be 
either  earnestly  religious,  or  enraged  persecutors." 
A  chan  i'r  erledigaeth  yn  y  Dê  beidio  yn  fuan,  ac 
i'r  elfen  grefyddol  orchfygu,  rhaid  fod  y  cyfnewid- 
iad  a  gymerodd  le  yn  sefyllfa  crefydd  yn  y  wlad  yn 
un  sydyn  a  chyflym  iawn.  Dwg  WiUiams,  Pant- 
ycelyn,  dystiolaeth  i  ddysgleirdcr  y  goleuni  yn 
ogystal  a  dwysder  y  tywyllwch  blaenorol.  Meddai 
yn  Marwnad  Danicl  Rowland  : — 

"  Mae'r  torfeydd  yn  dyehwel  adref 

Mewn  rhyw  yspryd  llawen  fryd, 
Wedi  taíiu  'laẁr  eu  beichiau, 

Oedd  yn  drymion  iawn  o  hyd ; 
Y  tîyrdd  mawr  yn  frith  o  werin, 

Swn  caniadau'r  nefol  Oen, 
Nes  yw'r  creigydd  oer  a'r  cymydd 

Yii  adaeinio'r  hyfryd  dôn." 

Pan  y  dechreuodd  Rowland  ar  ei  waith  adseiniai 
y  creigiau  gan  grechwen  ffyliaid,  a  chan  swn  rheg- 
feydd  yr  oferddyn  ;  pan  y  bu  farw,  adseinient  gan 
"  swn  caniadau'r  nefol  Oen." 

II.  Yn  nesaf,  dadleuir  ddarfod  i'r  Tadau  Ym- 
neiUduol  wneyd  gwaith  mawr  yn  Nghymru  cyn 
cyfodiad  Methodistiaeth.  Nid  oes  i  ni  unrhyw 
ddadleuaeth  â  Dr.  Rees,  nac  a  neb  o'i  amddiffyn- 
wyr,  ar  y  pen  hwn.  Y  mae  awdwr  parchus 
Metlíodistiaeth  Cymru  wedi  talu  parch  dirfawr  i 
W.  Wroth,  Walter  Cradoc,  John  Wihiams,  Llan- 
ddwrog,  a  Hugh  Owen,  o  Fronyclydwr,  ac  eraill. 

Yr  ydym  ninau,  yn  ein  Llyfr,  wedi  dihysbyddu 
ein  geiriadaeth  wrth  edmygu  eu  coffadwriaeth,  a 
dangos  pa  mor  dra  rhagorol  oedd  eu  liymdrechion, 
ac  mor  fawr  oedd  eu  dyoddefìadau  a'u  hamynedd. 
Ffurfìa  eu  gwaitli  benod  ardderchog  yn  hanes 
eglwys  Crist.  Ac  y  mae  yn  sicr,  a  chymeryd  eu 
hanfanteision  i  ystyriaeth,  y  cyflwr  paganaidd 
yn  mha  un  y  cawsant  y  wiad,  y  deddfau  sen- 
eddol  erUdgar  â  pha  rai  y  rhwystrid  eu  gweith- 
rediadau,  a'r  gorthrwm  a  arferid  atynt  gan  y  pen- 
defìgion,  i'w  Uwyddiant  fod  yn  fawr.  Ar  yr  un 
pryd,  rhaid  cofio  mai  yn  mysg  y  dosparth  canol  y 
buont  fwyaf  Uwyddiauus ;  dynion  cefnog  ac  yn 
dda  arnynt  yn  y  byd  oedd  eu  gwrandawyr  a'u 
haelodau  gan  mwyaf ;  i  raddau  bychan  y  buont  yn 
alhiog  i  ddylanwadu  ar  y  bobl  gyfíredin.  Diau 
fod  rhai  tlodion  yn  perthyn  i'w  cynuUeidfaoedd  ; 
ceir  nifer  yn  cael  eu  dynodi  fel  labrwyr  yn  nliaflen 
Dr.  John  Evans,  a  dywedir  am  rai  Ueoedd  fod  y 
gwrandawyr  gan  mwyaf  yn  dlodion ;  ond  wedi  y 
cyfan,  perthyn  i'r  dosparth  canol  yr  oedd  eu  haei- 
odau  gan  mwyaf ;  ychydig  a  deimlodd  y  werin 
bobl  oddiwrtli  eu  pregethau.  Cyfaddefa  y  Parch. 
John  Thomas,  D.D.,  Liverpool,  hyn  yn  rhydd  ac 
yn  agored,  ac,  yn  sicr,  nid  oes  neb  a  amheuaei  fod 
ef  yn  .\nnibynwr  zêlog,  yn  gystal  ag  yn  hanesydd 
gwych.  Fel  hyn  y  dywed  efe  :  "  Yr  oeddynt  gan 
mwyaf  "  (yr  Ymneillduwyr  a  flaenorent  y  Llethod- 
istiaid)  "  mewn  amgylchiadau  bydol  cysurus,  ac 
uwchlaw  lliaws  y  boí)!  o'u  cylch  mewn  gwybod- 
aeth.  .  .  .  Nid  ocddynt  eto  wedi  cyfEwrdd  ond  âg 
ymylon  cymdeithas.  Yr  oedd  corpìi  mawr  gwerin 
y  genedl  yu  aros  inewn  anwybodaeth  dybryd,  ac 
yn  ymoUwng  i  bob  rhysedd  ac  annuwioldeb.  Nid 
oedd  y  Sabbath  ond  dydd  i  chwareu  ac  ymddifyru, 
i  ddilyn  ofergoeledd  ac  anghymedroldeb.  Cynelid 
lîeiriau  gwagedd  a  gwylmabsantau,    a'r    Sabbath 


oedd  dydd  mawr  yr  wyl."  Dyna  yn  hoUol  fel  y  dar- 
lunia  haneswyr  y  Methodistiaid  agwedd  pethau  yn 
riaenorol  i'r  diwygiad.  Yr  oedd  y  Tadau  Ynmeill- 
duol  cyntaf  yn  ddynion  tra  rhagorol  ;  buont  yn 
hynod  Iwyddianus,  a  chymeryd  i  ystyriaeth  eu 
hanfanteision  a'r  rhwystrau  oedd  ar  eu  fîordd. 
"  Ond  nid  oeddynt  eto  wedi  cyfíwrdd  ond  âgymylon 
cymdeithas  ;  yr  oedd  corph  mawr  gwerin  y  genedl 
yn  aros  mewn  anwybodaeth  dybryd,  ac  yn  ymoil- 
wng  i  bob  rhysedd  ac  annuwioldeb."  Ni  ddarfu 
i'r  un  Methodist  ddefnyddio  ymadroddion  cryfach 
wrth  ddesgrifio  sefyllfa  druenus  Cymru  cj'n  i 
Rowland  a  Harris  ddechreu  cynliyrfu. 

III.  Y  mae  Dr.  Rees  a'i  amddiffynwyr  yn  gwadu 
fod  Ymneillduaetli  wedi  dirywio  i'r  fath  raddau 
fel  ag  i  fod  mewn  perygl  o  farw  pan  gyfododd 
Methodistiaeth.  Dywed  awdwr  fel  Mr.  Jobnes  ei 
bod.  "  Till  thc  brcahing  out  of  Metìiodism  their 
cause  continued  to  decline,'"  meddai  efe.  Ofer 
ceisio  gosod  Mr.  Johnes  allan  fel  dyn  anwybodus 
yn  hanesiaeth  ei  wlad  ;  nid  yw  camsynied  parthed 
enw,  neu  gamgyfleu  dyddiad,  yn  profi  nad  oes 
ganddo  syniad  cywir  ar  y  cyfan  am  gwrs  amgylch- 
iadau.  Cadarnheir  yr  hyn  a  ddywed  hefyd  yn 
llyfr  Syr  Thomas  PÌiiUips.  Y  gwir  yw,  fod  rhai 
o'r  eglwysi  Y'mneillduol  wedi  dirywio  i'r  fath 
raddau,  fel  y  methodd  y  diwygiad  a  rhoddi  bywyd 
newydd  ynddynt.  Fel  esiampl  o'r  cyfryw,  gallwn 
gyfeirio  at  yr  eglwys  ar  yr  hon  y  gweinidogaethai 
Hugh  Owen,  o  Fronyclydwr.  Yr  oedd  wcdi  Uwyr 
ddarfod  pan  y  dechreuodd  y  IMethodistiaid 
lafurio  yn  y  lle.  Y''n  hytrach  nag  ymroddi  i 
ddadleu,  caiff  y  Parch.  John  Thomas,  D.D., 
LÌYcrpool,  ddarlunio  cyflwr  yr  Ymneillduwyr  yn 
Nghymru  pan  yr  ymddangosodd  y  Methodist- 
iaid.  Meddai,  yn  Hanes  Eglwysi  Aìinibynol 
Cymru  (cyf.  v.,  tudal.  462):  "Ond  wedi  y  cwbl, 
nid  oedd  eu  nerth  ysprydol  (sef  yr  Ymneillduwyr), 
i  gario  dylanwad  ar  y  genedl,  yr  hyn  a  allesid  ei 
ddysgwyi,  yn  ol  eu  nifer,  eu  gwybodaeth,  eu 
cymeriad,  a'u  safle  gymdeithasol.  Yr  oedd  oerni 
a  ffurfioldeb  yn  eu  holl  wasanaeth,  at  yr  hyn  yr 
ychwanegid  yn  fawr  gan  ei  hirfeithder.  Ymdrin- 
ient  â  phob  gwirionedd,  yn  bynciol  ac  yn  ddadleu- 
gar,  heb  ei  ddwyn  adref  gyda  difrifwch  at  eu 
gwrandawyr.  Cadwent  ddrysau  eu  capeli  yn 
agored  bob  Sabbath,  fel  bugail  yn  cadw  drws  y 
gorlan  yn  agored,  modd  y  gallai  y  ddafad  golledig 
ddychwelyd,  ond  nid  anfonid  y  bugail  allan  i'r 
anialwch  i  chwilio  am  dani.  Nid  elent  allan  i'r 
prif  ffyrdd  a'r  caeau  i  gymhell  yr  esgeuluswyr  i 
mewn  fel  y  llenwid  y  t}-.  .  .  .  Erbyn  yr  ychwan- 
egir  at  hyn  yr  ymadawiad  mawr  oddiwrth  y  ffydd 
oedd  mewn  nifer  o  eglwysi,  nid  j'w  yn  rhyfedd  o 
gwbl  fod  nerth  yr  eglwysi  wedi  gwanychu,  ac  nad 
oedd  ynddynt  y  gallu  hwnw  y  mae  yn  rhaid  ci 
gael  i  ddarostwng  gwlad  i'r  efengyl.  Nid  oeddynt 
eto  ond  wedi  cyfíwrdd  ag  ymyion  cymdeithas." 
Felly  yr  ysgrifena  Dr.  Jobn  Thomas,  ac  y  mae  y 
darlun  a  dynir  ganddo  o  gyflwr  yr  ben  Ymneill- 
duwyr  yn  dra  gresynus.  Gwelwn  hwynt  wedi 
llwyr  goUi  yr  yspryd  yniosodol  y  rhaid  ei  gael  i 
efengyleiddio  gwlad  ;  nid  ydynt  yn  myned  ar  ol  y 
colledig  ;  caiff  y  werin  bobl  redeg  tua'r  trueni  heb 
unrhyw  ymdrecli  i'w  hachub  o'u  tu  hwy,  rhagor 
na  chadw  drysau  eu  capelau  yn  agored.  Eu 
haddoliad  sydd  yn  ffurfiol  ac  yn  oor  ;  y  pregethau 
ydynt  yn  bynciol  ac  yn  ddadleugar,  ac  yn  hollol 
aniddifad  o  ymdrech  i  wasgu  y  gwirionedd  adref  at 
y  gydwybod.  Yn  ychwanegol,  y  mae  ymadawiad 
mawr  oddiwrth  y  fíydd  mewn  amryw  leoedd,  a 
nerth  yr  eglwysi  wedi  gwanychu  yn  ddirfawr  o'r 

herwydd.  Nid  yw  y  Parcb.  -John  Hughes,  yii 
MetJwdistiaeth  Cymrii,  ac  nid  ydym  ninau  yn  ein 
Llyfr  wedi  ysgrifenu  gair  am  gyflwr  YmneiUduwyr 
Cymru  yn  íîaenorol  i'r  diwygiad,  nad  yw  yn  cael 
ei  gydnabod  yn  llawn  yn  y  difyniad  uchod.  Y 
mae  darlun  ì)r.  Thomas  o'u  cyflwr  mor  ddu  a'r 
un  a  dynwyd.  Os  nad  yw  egwyddorion  marwol- 
aetb  i'w  gweled  yn  amlwg  yn  y  petbau  a  noda  efe, 
rhaid  i  ni  gyfaddef  nad  ydym  yn  adnabod  arwydd- 
ion  angau.  Y  peth  cyntaf  sydd  gan  amddifîynwyr 
Dr.  Rees  i'w  wneyd,  os  ydynt  am  lynu  wrth  eu 
dadl,  yw  cywiro  Hanes  Eglioysi  Aymibynol  Cymru, 
a  rhoddi  Dr.  John  Thomas,  Liverpool,  ar  yr  iavvn. 

Yn  awr,  deuwn  at  daflen  Dr.  John  Evans,  ac  yn 
y  fan  hon  y  gorwedd  cnewullyn  y  ddadl.  Ebodd- 
asom  ein  rhesymau  dros  dybio  nad  yw  y  daften  yn 
un  y  gellir  rhoddi  ymddiried  llwyr  ynddi ;  ac  os 
yw  yn  cj'feiliorni,  ei  bod  yn  gwneyd  byny  yn 
ffafr  Y'mneillduaetli.  Nid  oes  neb  wedi  cyfîwrdd 
a'r  un  o'r  rhesymau  hyny ;  felly,  rhaid  i  ni  eu 
hail-adrodd. 

,  (1)  Caria  yr  ystadegau  ar  cu  gwyneb  amddifad- 
rwydd  o  fanylwch  ;  crynhoir  amryw  eglwysi  yn 
nghyd  ;  wedi  enwi  dwy  neu  dair,  cawn  yn  fynych 
"  &c."  yn  dynodi  fod  cyfrif  eglwysi  eraill,  na  roddir 
eu  henwau,  yn  cael  ei  osod  i  fewn.  Ceir  un  eglwys 
a  chynulleidfa  yn  cael  eu  harddangos  fel  yn  wasg- 
ai'edig  dros  wlad  ddeugain  milldir  o  byd  wrth 
ugain  o  led.  Efallai  y  gofynir  pa  wabaniaeth  a 
wna  byn  ?  Y  mae  yn  gwneyd  yr  boll  wahaniaeth  ; 
dengys  yr  amddifadrwydd  manylwcb  mai  cyfrifon 
ar  antur  ydynt :  a  tbuedd  pob  cyfrif  felly  yw 
chwyddo  y  rhif  yn  ormodol.  Er  j)rawf  o  byn, 
difynwn  gyfran  o  erthygl  olygyddol  y  Tyst  am 
Jíedi  29ain,  1882,  ac  yn  sicr  fe  gymer  yr  Annibyn- 
wr  mwyaf  zêlog  yr  byn  a  ddywed  y  Tyst  ar  bwnc 
o'r  fath  fel  gwirionedd.  Y'  mae  cyfeiriad  cyntaf  y 
sylwadau  at  y  cyfrifon  a  gasglai  Dr.  Rees  ar  y 
pryd  ;  ond  y  maent  lawn  mor  gymhwysiadol  at 
gyfrifon  Dr.  John  Evans.  "  Drwg  genym  weled 
Dr.  Rees  yn  dywedyd,"  medd  y  Tyst,  "  na  fwriada 
gyhoeddi  cyfrifon  pob  eglwys  ar  wahan,  ond  cyf- 
answm  pob  sir.  Nis  gwyddom  a  ydyw  yn  tybied 
y  bydd  yn  debycach  o  gael  cyfrifon  pob  lle  wrtb 
ddweyd  na  fwriedir  cyhoeddi  cyfrifon  pob  eglwys 
ar  wahau.  Buasem  ni  yn  tybied  yn  amgen,  ac 
ychydig  o  bwys  a  roddem  ar  gyfrifon  na  ellir  eu 
cyhoeddi  yn  y  manylion.  Ycbydig  iawn  o  werth 
a  osodwn  ar  ystadegaeth  yn  y  cyfanswm,  oblegyd 
heb  y  manylion  nis  gellir  profi  eu  cywirdeb  ;  ac 
nid  yn  meddiant  un  dyn  y  dylai  y  manylion  byny 
fod,  ond  dylent  fod  yn  gyfryw  ag  y  gallo  y  rbai 
a'u  bamheuo  eu  profi.  .  .  .  Y'  mac  pob  ystadeg- 
aeth  a  gymcrir  ar  antur  yn  agored  i  fyned  yn 
mhell  iawn  oddiwrth  y  nod,  ac,  fcl  y  dywedasom 
eisioes,  nid  oes  dini  y  mae  dynion  yn  camgymeryd 
yn  fwy  ynddynt  na  rhif  eu  cynulleidfaoedd.  Bydd- 
wn  yn  tynu  25  y  cant  oddiwrth  gyfrifou  a  gymerir 
felly,  a  gcllir  yn  aml  gymcryd  .50  y  cant,  a  bod  ar  yr 
ochr  ddyogclaf."  Drachcfii  cawn  :  "  Nid  oes  dim 
mor  gamarwciuiol  a'r  cyfrif  o  cglwysi  a  cbynull- 
cidfaoedd  a  gymerir  ar  antur."  Felly  y  dywcd  y 
Tyst,  ac  yr  j'dym  yn  cyduno  yn  hollol.  Ycbydig  o 
wertb  sydd  mewn  ystadegaeth  yn  y  cyfanswm  ; 
cyn  y  gellir  ymddiricd  ynddi,  rhaid  cacl  y  inanyl- 
ion.  Nid  yw  taflcn  Dr.  John  Evans  yn  rhoddi  y 
manylion  ;  ac  yn  ol  y  !7'//sí,  dyogel,  o  leiaf,  fyddai 
cymeryd  25  y  cant  oddiwrth  y  cyfrif  a  roddir. 

(2)  Amcan  yr  ystadcgaeth  a  gymerodd  Dr.  John 
Evanb  oedd  dangos  pa  mor  gryf  oedd  Ymneilldu- 
aeth  yn  y  deyrnas  ar  y  pryd,  cr  mwyn  cynyrchu 
ofn  yu  yr  crlidwyr.     Ac  cr  mwyn  gwncyd  byn,  yr 


oedd  yn  rhaid  dangos  y  cynullcidfaoedd  moi-  lliosog 
ac  mor  barchus  ag  oedd  bosibl.  Pe  y  rhoddid 
y  cyfrif  yn  llai  nag  ydoedd,  ni  fuasai  yn  atcb  y 
pwrpas  ;  yn  wir,  buasai  yn  gwrthweithio  y  cyfryw 
bwrpas,  ac  yn  rhoddi  arf  peryglus  yn  Ilaw  y 
gwrthwynebwyr.  Am  y  rheswm  yma  y  dywedir 
fod  nifer  penodol  o  ynadon,  ac  o  rai  yn  ìneddu 
pleidlais  yn  y  sir  ac  yn  y  dref,  yn  perthyn  i'r 
gwahanol  gynulleidfaoedd.  Oni  bai  fod  yr  amcan 
bwn  mewn  golwg,  buasai  y  fath  ddynodiad  yn 
brawf  0  falchder  dirmygus.  Ymddengys  i  ni  feîly 
yn  hollol  sicr  na  chyfrifwyd  y  cynulleídfaocdd  yn 
llai  nag  oeddynt ;  ac  os  oes  rbyw  gymaint  o  wyro 
yn  bod,  fod  y  gwyriad  o'r  tu  arall. 

Addefìr  ddarfod  i  Dr.  Rees  gyfnewid  penawd 
prif  golofn  taflen  Dr.  John  Evans,  gan  osod  yn  llc 
"mimber  of  Jiearers,"  "  average  attendance." 
"  Cyfaddefwn  yn  rbydd,"  meddai  un  Annibynwr 
galluog,  "  fod  y  penawd  wedi  ei  gyfnewid."  Nis 
gellid  gwadu  hyn,  oblegyd  y  mae  y  daflen  ar  glawr 
a  chadw  yn  Ilyfrgell  Dr.  Ẁilliams,  yn  Llundain, 
ac  wedi  ei  pbotographio  yn  Y  Tadau  MetJiodistaidd . 
Y  mae  y  cyfnewidiad  a  wnaed  yn  un  mor  bwysig, 
fel  y  mae  yn  newid  holl  ystyr  y  golofn  ;  trwy  rin- 
wecîd  y  sleigìit  of  Jiand  yma  y  mae  cynulleidfa 
Dyffryn  Honddu  yn  chwyddo  o  1-50  i  300  ;  cynull- 
eidfa  Tredwstan  o  250  i  500  ;  ac  felly  trwy  y  golof n 
o'r  pen  i'r  gwaelod.  I'n  bryd  ni  y  mae  hyn  yn 
drosedd  Ilenyddol  eubyd ;  nis  gallwn  ddychymygu 
am  àmryfusedd  gwaetb.  Dysgwyliem  yn  sicr  y 
byddai  ein  brodyr  parchus,  yr  Annibynwyr,  er  eu 
mwyn  eu  hunain,  yn  datgan  eu  gofid  oblegyd  i  Dr. 
Rees  ymostwng  i  gyflawni  gweithred  o'r  fatb.  Ond 
cawsom  ddysgwyl  yn  ofer.  Cydnabyddant  y  buasai 
yn  dda  ganddynt  pe  buasai  y  Doctor  wedi  egluro 
pabam  y  gwnaeth  y  cyfnewidiad  :  ond  nid  oes  air  na 
sillaf  yn  dynodi  galar  oblegyd  y  wcithrcd.  Yn  wir, 
ceisir  ei  gyfiawnbau  a'i  wyngalcbu ;  ond  y  mae  hyny 
yn  anmhosibl  beb  allu  profi  ar  yr  uu  pryd  nad  oes 
gwabaniaetb  hanfodol  rhwnggwirionedd  a  ffalsdcr. 

Goddefer  i  Jii  edrycb  ar  y  rbesynuiu  a  roddir 
paham  y  darfu  i  Dr.  Rees,  y\\  Ile  rboddi  pcnawd 
Dr.  Jobn  Evans,  "  amcauu  dyfcisio  penawd  "  o"i 
eiddo  ei  liun,  a  fuasai  yn  fynegiad  tecacb  o  gynwys 
y  golofn.  "  Nid  ydym  yn  meddwl  ei  fod  wedi 
ílwyddo,"  mcddai  un  o'i  amddifîynwyr,  "  ond  yn 
hytracb  wedi  metbu."  Rhaid  mai  ystyr  byn  yw 
fod  cyfnewidiad  Dr.  Rees  yn  gamarweiniol.  Y 
mae  yr  Ysgrifenydd  dy wededig  am  gynyg  cyf ncwid- 
iad  arall  yn  y  penawd,  sef  rhoddi  "  /cnown  adult 
adJierents,"  yn  lle  "  number  of  liearers."  Yn  cnw 
jjob  synwj'r,  pabam  y  ceisir  gwthio  tybiaetliau 
disail  i  fcwn  i'r  daflen  ?  Ai  ni  wyddai  Dr.  Jolin 
Evans,  a'r  rhai  a  gydlafuricnt  âg  cf  yn  y  gorchwyi 
o  gasglu  y  cyfrifon,  ]>&  benawd  i  roddi  uwclihen 
gwahanol  golofnau  eu  taflen,  yn  well  na  phobl 
sydd  yn  byw  agos  i  ddau  cant  o  íiynyddoedd  ar  cu 
bolau?  Ond  yn  awr  at  y  rbesymau  dros  "ddyf- 
eisio  pcnawd."  (1)  Y  buasai  "  nìimbcr  of  Jicarers" 
yn  sicr  o  grcu  camargrafî  i  fcddyliau  darllenwyr 
Cymrcig,  yn  gymaint  ag  inai  riuii  licl)  fud  \n 
aelodau  a  fcddylia  y  Cymry  fynycliaf  wrth  wian- 
dawyr.  Nid  oes  rbith  o  brawf  fod  y  Cymry  yu 
cdrych  ar  y  tcrm  "  gwraiidawyr "  mewn  golcu 
gwahanol  i'r  Sacsou.  A  phc  mai  liyua  ocdd  anican 
Dr.  Rccs,  ni  fuasai  raid  llurguniuy  dailcn  cr  mwyn 
ci  gyrhaedd;  gallesid  rhoddi  nodiad  ar  y  tcrfyn 
fod  "  Jícarers  "  Dr.  Jobn  Evans  yn  cynwys  y 
gwrandawyr  oeddynt  yn  aclodau,  a'r  rhai  uad 
ocddynt  yn  aclodau.  Buasai  hyn  yn  syml  ac  yn 
onest.  (2)  Nad  yw  colofn  Dr.  John  Evans  yn 
rbüddi  Iioll  ncrth  Ymncillduacth  yu  Ngliymruury 

pryd.  Dychymygol  hollol  yw  y  rbeswra  hwii  cto  ; 
ymddengys  i  ni,  fel  yr  ydym  wedi  dangos  yn  barod, 
ci  bod  yn  debycach  o  fod  yn  gorgyfrif  nag  yn 
rhoddi  cyfrif  rhy  fychan.  Honir  i  Dr.  Joîm 
Evans  adael  allan  hx  o  weision  a  morwynion  a 
phlant.  Yr  unig  sail  o  blaid  y  dybiaeth  yw,  fod 
dyblu  y  rhai  a  ddesgrifìr  fel  boneddwyr,  rhydd- 
ddeiliaid,  crefftwyr,  a  llafurwyr,  yn  rhoddi  mwy 
na'r  cyfanswm  mewu  dwy  o'r  eglwysi,  ac  mewn 
pedair  o  rai  eraill  fod  cu  dybhr  yn  dyfod  yu 
agos  iawn  at  y  cyfanswm.  Ond  yr  eglurhad  ar 
hyn  yw,  nid  fod  y  gweision  a'r  morwynion  wcdi 
cael  cu  gadael  allan,  ond  nad  ocddynt,  fel  rheol, 
yn  cydymdeimlo  âg  Ymnoillduaeth ;  yr  oeddynt 
ícl  dosparth  heb  eu  crefyddoli.  Fel  y  dywed  Dr. 
Thomas,  Liyerpool,  rliai  "  mewn  amgylchiadau 
bydol  cysurus,"  oedd  yr  Ymncillduwyr  ;  "yr  oedd 
corph  mawr  gwerin  y  genedl  yn  aros  mewn  anwyb- 
odactli  dybryd."  Buasai  Dr.  John  PJyans  yn  cyf- 
rif  y  gwas  a'r  forwyn  yn  o  gystal  a'r  boneddwr  a'i 
foneddiges,  pe  buasai  y  cyfryw  yn  arfer  gwrandaw 
gyda'r  Ymneillduwyr,  ond  nid  oeddynt.  Gwraidd 
camgymeriad  amddiffynwyr  Dr.  Rees  yn  y  fan  yma 
yw  cymeryd  yn  ganiataol  fod  Ymneillduwyr  yr  adeg 
hono  yn  gyíîelyb  o  ran  sefyllfa  fydol  i  Ymneilldu- 
wyr  ein  dyddiau  ni.  Y'  mae  mor  amlwg  a'r  haul  i 
ni  y  cyfrifid  y  plant.  Dyna  y  rheswm  dros  ddyblu, 
ac  weithiau  treblu,  y  rhai  y  rhoddir  desgrifiad  o'u 
sefyhfa  yn  y  cyfauswm.  lë,  hyd  yn  nod  pe  y  gellid 
dangos  nad  yw  taflen  Dr.  John  Evans  yn  rhoddi  holl 
nerth  yr  Ymneillduwyr  ar  y  pryd,  ni  fuasai  gan  Dr. 
Rees  yr  hawl  leiaf  i  ddyblu  y  rhif.  Addefir  fod  ei 
average  attendance  yn  gamarweiniol,  yn  gystal  ag 
yn  anghywir.  Y  mae  ei  sail  yn  bwdr.  Os  eir  i 
gyfuewid,  gelHr  trebhi  lawn  cystal  a  dybhi.  Yr 
un  sail  fyddai  i'r  naill  a'r  llalL  Yn  wir,  y  mae  Dr. 
John  Thomas,  Liverpool,  yn  taflu  dyfaliaeth  Dr. 
Rees  dros  y  bwrdd  yn  ddiseremoni.  "  Y  mae  Dr. 
Rees,"  meddai,  "  yn  dybhi  y  nifer,  ac  yn  gosod 
rhifedi  Y'mneillduwyr  Cymru  yn  .50,000;  ond  yn 
absenoldeb  unrhyw  reol  ddyogel  i  gyfrif,  gwell 
genym  beidio  dyfalu  "  (Hanes  Eglwysi  Annibynol 
Cymni,  cyf  v.,  tudah  456).  Hohol  wir  ;  unwaith 
yr  ymwrthodir  a'r  daflen,  gan  ychwanegu  ati,  ncu 
dynu  oddiwrthi,  yr  ydym  yn  yr  anialwch,  yn 
nghanol  y  niwL  Gallem  feddwl  mai  tua  30,000  y 
cyfrifai  Dr.  Thomas  Y^mneillduwyr  y  dyddiau 
hyny.  Y  mae  yn  sicr  pe  y  gwybuasai  mai  nid 
average  attendance  sydd  yn  y  golofn,  ond  nuinber  of 
Itearers,  y  buasai  yn  gosod  y  rhif  gryn  lawer  yn  is. 
Eithr,  a  chaniatau  y  tybiai  Dr.  Rees  fod  tafien 
Dr.  John  Evans  yn  cyfrif  Y^mneillduwyr  y  Dywys- 
ogaeth  yn  is  nag  oeddynt,  nid  oedd  ganddo  hawl  i 
wau  ei  dybiaetliau  a'i  ddychymygion  i  mewn  iddi, 
gan  gyflwyno  falsified  copy  o  honi  i'r  byd  yn  lle 
copi  gwirioneddoL  Ei  ddyledswydd  ddiamheuol 
f uasai  gosod  y  document  i  mewn  yn  ei  lyfr  fel  yr 
ydoedd,  air  am  air,  a  ffugr  am  ffugr,  heb  ychwan- 
egu  at,  na  thynu  oddiwrth  ;  ac  os  meddyliai  ei 
bod  yn  ddifíygiol  mewn  unrhyw  gyfeiriad,  ei  chyf- 
lenwi  ar  y  diwedd,  gan  ddangos  yn  gUr  i'r  darllen- 
ydd  mai  cyflenwad  ydoedd,  a  nodi  ei  resymau  dros 
geisio  ei  diwygio.  I  hanesydd  cywir  nid  oedd 
unrhyw  gwrs  arall  yn  agored.  Y^r  ocdd  Uurgunio 
docuinent  o'r  fath  bwysigrwydd,  a'i  chyhoeddi  felly 
i'r  byd,  lieb  gymaint  ag  awgrymu  ei  fod  wedi  ci 
chyfnewid,  yu  drosedd  nas  gelUr  ci  ddarluuio  mewn 
Uiwiau  rhy  ddu.  Trwy  drugaredd,  Dr.  Recs  yw  yr 
unig  hanesydd  y  gwyddom  am  dano  a  fu  yn  euog 
o'r  fath  beth.  GelUr  maddeu  i  hauesydd  am 
dynu  casgUadau  unochrog  ;  geUir  maddeu  iddo  am 
edrych  ar  ffeithiau  mewn  goleu  anghywir  ;  ac,  yn 


wir,  am  adaol  yn  ddisylw  ffeithiau  anghydnaws  a'i 
syniadau ;  y  mae  yr  holl  ffaeleddau  hyn  yn  faddeu- 
adwy,  er  nad  ydynt  mewn  un  modd  i'w  canmol, 
a'u  bod  yn  tynu  yn  fawr  oddiwrth  werth  safonoi 
Uyfr  ;  ond  am  hirgunio  tafleni  pwysig  mewn  gwaed 
oer,  a'u  hanfon  allan  felly  i'r  byd  yn  eu  holl 
anghywirder,  y  mae  yn  drosedd  Uenyddol  nas 
gellir,  ac  na  ddylid  ei  faddeu.  Addefir  hyn  gan 
ysgrifenydd  perthynol  i'r  Annibynwyr,  yr  hwn 
sydd  wcdi  gwneyd  hancsiaetli  yn  faes  arbenig  ei 
efrydiaeth  ;  a  dywed  mai  anfcdrusrwydd  Dr.  Rees 
a'i  harweiniodd  i'r  pwlL  Fel  hyn  y  dywed  cfe  am 
Dr.  Rccs  mewn  newyddiadur  dyddiol  sydd  yn  cacl 
cylchrcdiad  mawr  yn  y  Deheudir  :  "  Unfortunately 
for  his  reimtation,  and  for  the  sticcess  of  his  object, 
he,  it  scems  clcar,  tainpcred  with  a  return  which  Dr. 
J.  Evans,  of  London,  made  in  1715,  of  the  mcmbcr 

and  his  dcductions  lucrc  undoubtedly  right.  But  no 
historian  shuidd  tahc  upon  himself  to  alter  in  any 
degree  an  original  documetit,  from  which  he  is 
guoting,  without  apprising  the  reader  of  tlie  fact, 
and,  unfortitnately,  Dr.  Bees  nmst  be  held  guilty  of 
doing  tìiis.  In  guoting  Dr.  J.  Evans'  return  he 
changed  the  heading '  numbcr of  hearers'  into  ' average 
attendance.'  We  believe  Jie  was  perfectly  justifled 
in  concluding  that  Dr.  Evans'  hcarers  loould  in  our 
days  bc  rechoned  as  the  average  attendance  ;  but  it 
was  an  umoarranted  liberty,  cxcusable  only  in  a 
ma?i  wÌLo  had  rcceioed  no  special  training  for  the 
work  of  a  historian,  to  einbody  his  oion  convictions 
in  Dr.  Eoans'  returns  toithout  a  loord  of  loarning 
or  explanation."  Yn  mhob  cymal  o'r  difyniad 
uchod,  teimlir  awyddfryd  i  geisio  taflu  clogyn  dros 
ymddygiad  Dr.  Rees ;  priodolir  purdeb  aincan 
iddo,  a  chredir  fod  ei  dyb  yn  gywir,  ond  y  mae 
greddf  hanesyddol  yr  Y''sgrifenydd  yn  ei  orfodi  i 
gyfaddef  fod  ymddygiad  y  Doctor  yn  hyn  o  fater 
yn  umoarranted  liberty.  Dyna  yn  ddiau  ydoedd,  ac 
y  mae  yn  syn  genym  na  chyfaddefid  hyny  yn  ddigêl. 

Rhydd  i  ni  yw  cyfaddef  ddarfod  i  ni  gamgym- 
eryd  wrth  dybio  fod  ail-argraffiad  Uyfr  y  Parch. 
W.  WilUams,  Abertawe,  allan  o  flaen  ail-argrafíiad 
History  of  Protestant  Nonconformity  in  Wales, 
gan  Dr.  Rees,  ac  yr  ydym  yn  ofidus  am  y  camsyn- 
ied.  Ond  nid  yw  yn  gwueyd  y  gwahaniaeth  Ueiaf 
i'r  pwnc  mewn  dadl.  Yr  hyn  sydd  yn  bwysig 
i'w  gadw  mewn  cof  ydyw,  ddarfod  i  Dr.  Rees  gael 
ei  gyhuddo  yn  ystod  ei  fywyd  o  ymyraeth  yn 
anghyfreithlon  â  thaflen  Dr.  John  Evans ;  i'r 
cyhuddiad  hwn  gael  ei  ddwyn  yn  ei  erbyn,  nid 
mewn  Ilythyr  dan  ffugenw  mewn  newyddiadur, 
ond  mewn  llyfr  safonol  gan  weinidog  Ymueillduol 
a  breswyliai  yn  yr  un  dref  ag  ef,  ac  o  safle 
barchus  fel  yntau  ;  ond  na  ysgrifenodd  y  Doctor 
gymaint  a  lUnell  i'r  wasg  i  amddiffyn  ei  hun,  nac 
i  egluro  ei  resymau  dros  yr  hyn  a  gyflawnodd.  Y 
mae  genym  awdurdod  dros  ddweyd  ddarfod  i  Mr. 
Williams  a'r  Doctor  gael  aml  i  awr  o  ymgom  ar  ol 
hyn,  ond  na  wnaeth  Dr.  Rees  y  cyfeiriad 
Ueiaf  at  y  cyhuddiad  pwysig  a  ddygasai  Mr. 
Williams  yn  ei  erbyn.  Pe  buasai  ganddo  am- 
ddiffyniad  digonol,  amddiffyniad  a  fuasai  yn 
cymeradwyo  ei  hun  i  gydwybod  y  cyhoedd,  tybed 
na  fuasai  yn  dal  ar  y  cyfie  cyntaf  i'w  gyflwyno 
i'r  wlad?  ISÍi  fuasai  raid  iddo  fod  j'u  amddifad  o 
gyfryngau,  oblegyd  yr  oedd  gwasg  Cymru  yn 
agored  iddo. 

Y  mae  llawer  o  ymdrech  wedi  cael  ei  wneyd  i 
ddangos  fod  Y''mneillduaeth  wedi  cynyddu  yn 
Nghymru,  rhwng  y  blynyddoedd  1715  a  1735,  sef 
rhwng  cyfrif  Dr.  John  Evans  a  chyfodiad  Method- 

istiaeth,  Gwelsom  daflen  wedi  cael  ei  thynu 
allan,  yn  desgrifio  sefyllfa  y  gwabanol  eglwysi  yn 
ystod  y  cyfnod  bwn  ;  ond  y  mae  y  daflen  mor 
awyrol,  ac  mor  anmhenodol,  fel  nas  gellir  gwneyd 
dim  0  boni  i  bwrpas  j'mresymiad.  Dywedir  am 
ambell  eglwys  ei  bod  "  yn  cynyddu."  Byddai 
hyn  yn  wir  pe  bai  eglwys  o  ddau  yn  enill  aelod 
ycbwanegol,  fel  ag  i  fyned  yn  dri ;  nid  yw  yn  profi 
dim  gyda  golwg  ar  ei  rhif  mewn  cyfartaledd  i 
faint  poblogaetb  y  wlad.  Tuag  at  gael  rhyw 
wybodaetb  am  rifedi  yr  YmneiUduwyr  yn  1735, 
rbaid  cael  rhywbeth  llawer  mwy  pendant  na 
geiriau  "  yn  llwyddianus,"  "  ar  gynydd,"  &c. 
Byddai  yn  dda  genym  befyd  wybod  ar  ba  seihau  y 
dywedir  fod  rbai  o'r  eglwysi  sydd  ar  y  rhestr  yn 
llwyddo  0  gwbl.  Cymerer  y  gyntaf  ar  y  llecbres, 
sef  Peumaen.  Ar  Ì^a  sail  y  dywedir  ei  bod  yn 
llwyddianus?  Addefa  y  Parcb.  Edmund  Jones 
iddi  syrtbio  i  gyflwr  isel  tua  dechreuad  y 
ddeunawfed  ganrif ;  elai  rhif  yr  aelodau  i  lawr  yn 
gyson,  gan  fod  y  gweinidog  yn  anmboblogaidd. 
Ond  dywed  iddi  gynyddu  yn  fawr  rbwng  1720  a 
1739,  ac  i  o  gwmpas  cant  i  ymuno  â'r  gynuUeidfa. 
Ai  nid  trwy  ymweliadau  Howell  Harris  yn  y 
flwyddyn  1738  y  caf  wyd  y  cynydd  hwn  gan  mwyaf  ? 
Cyrbaeddai  eglwys  Penmaen  dros  y  wlad,  o  Goed- 
duon  hyd  Gwm  Tileri,  gan  gymeryd  i  fewn  Gwm 
Ebwy  Fawr.  Cynyrcliodd  ymweUad  Howell 
Harris  â'r  rhan  hono  o'r  wlad,  Pasg,  1738,  gyíîro 
mawr ;  ysgydwyd  yr  holl  gymydogaetbau,  gan  eu 
dwyn  dan  ddylanwad  yr  efengyl  ;  ymunodd  degau 
â'r  eglwys,  ac  ycbydig  o  deuluoedd  oeddynt  trwy 
yr  holl  fro  na  ddeuent  i  wrando.  Cymera  y  cyn- 
ydd  y  cyfeiria  Edmund  Jones  ato  i  mewn  y 
dychweledigion  byn.  Ond  yn  y  flwyddyn  1739, 
bu  terfysg  ac  ymraniad  yn  Penmaen  ;  ymadawodd 
un  blaid  o'r  eglwys  dan  arweiniad  Edmund  Jones, 
gan  ymsefydhi  yn  Mhontypẁl,  tra  y  glynai  erailí 
wrth  yr  hen  achos.  A  bu  Ýmneillduwyr  Cwm 
Ebwy  a  Cbwm  Tileri  am  flynyddoedd  lawer  yn 
rhanedig,  ac  yn  cbwerw  eu  teimladau  at  eu  gilydd. 
Ceir  barn  Edmund  Jones  am  eglwys  Penmaen  yn 
y  flwyddyn  1741,  wedi  ei  chofnodi  mewn  llythyr  at 
Howell  Harris.  Meddai :  "J  îoish  sonie  of  the 
sound  Dissenting  ministers  separated  from  the 
loose  and  erroneous  Dissenters ;  but  perhaps  it  will 
come  to  tìiat.  Both  the  ministers  at  Penmaen 
deny  that  there  is  any  need  of  discipline  among 
tJiein,  and  call  iny  attempts  of  discipline  by  the 
approbious  names  of  rirjid,  punctilious,  and  novel 
customs.  Tlius  these  men  refuse  to  be  reformed, 
the  morc  is  tJie  pity."  Dyna  ddesgrifiad  y  Parch. 
Edmund  Jones,  yr  hwn  oedd  yn  Annibynwr  o'r 
Annibynwyr,  o  gyflwr  yr  eglwys  y  dywedir  ei  bod 
yn  Ihyyddo.  Ystj'riai  efe  bi  yn  eglwys  ddiddysgybl- 
actb  a  chyfeihornus,  a'i  gwcinidogion  iU  dau  yn 
gwrtbod  diwygiad,  fel  ag  i  wneyd  ymwahanu  oddi- 
wrthynt  yn  beth  i'w  ddymuno. 

Dyna  egiwys  Maesyronen  eto,  dywedir  ei  bod 
yn  cynyddu  dan  ofal  David  Price.  A  ellir  profi 
liyn  ?  Yn  fuan  wedi  cyfodiad  Methodistiaeth, 
darfyddodd  yr  acbos  yn  llwyr  yma.  Ai  nid  oedd 
elfenau  marwolaeth  yn  gwcitbio  yn  ci  chyfansodd- 
iad  er's  blynyddocdd?  Nid  mewn  amser  byr  y 
mae  eglwys  Iwyddianus  yn  suddo  i  ddifodiant. 

Gymerer  eto  eglwys  Pwllheli,  am  yr  houy  dywed 
yr  Ysgrifenydd  ei  bod  "  yn  declireu  adfywio  trwy 
ymweliadau  Lewis  Rees."  Faint  oeddyr  adfywiad? 
Pa  brawf  sydd  o  adfywiad  o  gwbl  ?  Yn  ol  Drych 
yr  Amseroedd  (tudal.  5.5),  pan  aetli  Lewis  Kees 
yno,  cwynai  y  cyfeillion  fod  yr  achos  yn  isel,  ac  yn 
ddigalon,    neb   o'r   newydd   yn    dyfod   atynt,   a'r 


gwrandawyr  yn  lleihau.  Anogai  yntau  hwynt  i 
beidio  ymollwng.  "  Y  mae  y  wawr  nefol  yn 
dechreu  tori  gyda  ni  yn  y  Deheudir,"  meddai.  "  Y 
mae  acw  ryw  ddyn  rhyfedd  iawn  wedi  codi  yn 
ddiweddar,  a  elwir  Mr.  Howell  Harris ;  y  mae  yn 
myned  oddìamgylch  i'r  trefydd  a'r  pentrefydd,  y 
prif-ffyrdd  a'r  caeau ;  ac  fel  óg  fawr,  y  mae  yn 
rliwygo  y  fîordd  y  cerdda."  "  0  !"  meddent,  "  na 
chaem  ni  ef  yraa."  Atebodd  Mr.  Rees,  ei  fod  yn 
bosibl  y  deuai.  Soniodd  wrthynt  hefyd  am 
Jenkin  Morgan,  a  gadwai  ysgol  dan  Griffitb  Jones. 
Felly,  os  bu  adfywiad  yn  eglwys  Ymneillduol 
Pwllheli,  son  am  waith  Duw  trwy  Howell  Harris 
a'i  hachosodd. 

Drachefn,  dywedir  am  Bentretygwyn  a  Chefn- 
arthen :  "  Er  ychydig  o  annealltwriaetb,  yn  Ilwyddo 
a  chynyddu."  Ycbydig  annealltwriaeth,  yn  wir  ! 
Am  saitb  mlynedd  o  amser  buasai  tri  o  weinidogion 
ar  eglwys  Cefnarthen  yr  un  pryd,  dau  yn  Arminiaid 
ac  un  yn  Galfiniad,  a  pbregetbent  yn  erbyn  eu  gil- 
ydd  o'r  un  pwlpud.  Wedi  dadleuaetla  cbwerw,  a  rhy- 
feloedd  poethion,  ymranodd  yr  eglwys,  ac  aeth  y 
Calfiniaid  allan,  yn  cael  eu  harwain  gan  dad 
Williams,  Pantycelyn,  a  sefydlasant  acbos  mewn 
amaethdy  o'r  enw  Clinypentan.  Dygwyddodd  hyn 
tua'r  amser  yr  oedd  Howell  Harris  yn  dechreu 
cyfîroi.  Y  rhwyg  yma  a  elwir  yn  "  ychydig  an- 
nealltwriaeth  !  "  Beth  ŵys  a  fyddai  annealltwr- 
iaeth  mawr  ?  Os  yw  terfysg,  ymddadleu,  ac  yn  y 
diwedd  ymranu,  yn  brawf  o  Iwyddiant,  cyfaddefwn 
fod  eglwys  Cefnarthen,  adeg  cyfodiad  Methodist- 
iaetb,  mewn  sefyllfa  nodedig  o  Iwyddianus.  Tra- 
cbefn,  cymerer  Wrexham.  Dywedir  ei  bod  yn 
cryfbau,  yn  iacbau  o'i  cblwyfau  ar  ol  ymraniadau, 
a  darfod  i  J.  Kenrick  lafurio  yma  gyda  pbarch 
mawr  am  agos  i  ddeugain  mlynedd.  Ond,  fel 
amryw  o'r  hen  weinidogion  Presbyteraidd,  tueddai 
J.  Kenrick  at  Ariaeth;  aeth  ei  ddisgynyddion  yn 
Sociniaid  rbonc ;  Ariad  hefyd  oedd  ei  olynydd, 
Mr.  Boult ;  derbyniai  ei  olynydd  yntau,  y  Parch. 
William  Brown,  Undodiaid  i  gymundeb  eglwysig 
yr  un  fatb  a  Thrindodiaid.  Yr  oedd  yr  eglwys 
Bresbyteraidd  yn  Wrexbam  yn  gymysgedd  o  Undod- 
iaeth,  Ariaeth,  a  Chynulleidfaolwyr  efengylaidd  byd 
nes  yr  oedd  cbwarter  cyntaf  y  ganrif  bresenol  wedi 
niyned  heibio.  Y  piyd  hwnw  gorchfygodd  y  blaid 
efengylaidd,  a  llwyddasant  i  gacl  y  Parch.  Jobn 
Pearce  yn  weinidog.  (Gweler  A  History  oftJie  Oldcr 
Nonconformity  of  WrcxJiam  and  its  NeigJiboiirJiood, 
by  Alfred  Neobard  Palmer,  F.C.S.).  Rhy  brin  y 
gellir  dynodi  cyflwr  eglwys  a  wneHd  i  fynu  o'r  fath 
gymysgedd  fel  un  llwyddianus. 

Nid  oes  genym  liamdden  i  fyned  trwy  y  gweddiU 
o'r  daflen.  Y  mae  i  raddau  mawr  yn  ddychymygol 
ac  yn  ddisail,  ac  yn  wir  yn  gamarwciniol.  Nis  geliir 
rlioddi  dim  pwys  o  gwbl  arni  fel  sail  ymresymiad. 
Ac  eto,  dywedir  y  rbaid  i  bob  dyn  têg  gydnabod 
fod  y  rhestr  bon  yn  wadiad  effcitliiol  ar  y  dybiaeth 
fod  crefydd  efengylaidd  yn  marw  allan  yn  Ngbymru 
yn  nechreu  y  ganrif  ddiweddaf .  Tucddwn  i  feddwl 
mai  yr  liyn  a  wnai  y  "  dyn  têg,"  cyn  rhoddi  barn  o 
gwbl  ar  y  mater,  fyddai  gofyn  am  brofion  dros  y 
nodiadau  a  roddir  mewn  cysylltiad  a'r  gwabanol 
eglwysi ;  byddai  yn  debj-g  o  ofyn  pabam  y  gelwid 
terfysg  byd  at  ymraniad  mewn  cglwys  yn  "  ych- 
ydig  anncalltwriacth  ?  "  A  pbaliam  y  dynodid 
eglwys  arall,  oedd  yn  amddifad  o  ddysgyblaeth,  ac 
a  feddai  weinidogion  na  cbymerent  eu  diwygio,  fel 
mewn  cyflwr  llwyddianus  ?  Teimlwn  yn  sicr  y 
gofynai  y  "  dyn  tèg  "  liaws  o  gwestiynau  mewn 
perthynas  i  wahanol  items  y  rhestr  hon,  y  byddai 
yn  anhawdd  iawn  cael  atebiad  iddynt. 

Y   TADAU   MRTIIODISTAJDD. 


Cîoisii'  ainhcu  ein  gosocliacl  íocl  y  gogwydd  mor 
gryf  at  Ariaeth,  yn  y  ganrif  ddiweddaf,  fel  y  mae 
lle  i  ofniy  buasai  Cymru  oll  yn  Undodaidd  heddyw 
oni  buasai  i'r  diwygiad  ^Methodistaidd  clori  allan. 
Mater  o  opiniwn  ydyw  hyn  ;  ond  dyna  ein  barn  ni, 
wedi  edryeli  mor  ddìragfarn  ag  y  medrwn  ar 
íîcithiau.  Yr  oedd  Ariaeth  yn  yr  awyr  yn  y  ganrif 
ddiweddaf ;  ymledai  syniadau  anöyddol  neu  Ariaidd 
gyda  chyflymdra  dirfawr,  a  deucnt  i  mewn  i  eglwysi 
Ymncillduol  Cymru  gyda  rliutln-,  fcl  llanw  y  múr. 
Nid  oedd  dim  gyda  golwg  ar  athrawiacth  yn  trust 
tlccds  y  capelau.  Yr  oedd  Athrofa  Caerfyrddin,  Ue 
yr  addysgid  ymgeiswyr  am  y  weinidogaeth,  wedi 
cael  ei  tharo  yn  clrwm  gan  yr  haint ;  anfonai  allan 
ílwyddyn  ar  ol  blwydcTyn  weinidogion  i  gymeryd 
gofal  eglwysi  a  goleddent  syniadau  ancfcngylaidd, 
ac  yn  racìdol  aeth  yr  athrofa  i  raddau  mawr  yn 
l'ndodol.  Beth  oedd  y  dylanwad  a  drodd  y 
Uanw  hwn  yn  ol,  os  nad  y  diwygiad  a 
gychwynodd  yn  gyntaf  gyda'r  Methodistiaid  ? 
Uhydd  amddiffynwyr  Dr.  Rees  ddau  reswm  dros 
amhcu  hyn  ;  yn 

(1)  Fod  Dr.  Rees  yn  tystio  nad  ocdd  ond  un 
cglwys  yn  pioffesu  Arminiaeth  cyn  1735.  Pa 
eglwys  oedd  hono,  ni  ddywedir.  Ond  y  mae  yn 
sicr  fod  cryn  nifer  o  eglwysi  wedi  ymlygru  yn 
ddirfawr.  Yn  eglwys  Cwmyglo,  gèr  IMertliyi' 
Tydfìl,  yr  oedd  yr  adran  Arminaidd  yn  ddigon  cref 
yn  y  fiwyddyn  1732  i  fynu  ordeinio  Richard  Rees 
yno  yn  gydweinidog  a'r  Parch.  James  Davies,  a  bu 
y  ddau  yno  am  bymtheg  mlynedd  yn  pregcthu  yn 
erbyn  eu  gilydd  o'r  un  pwlpud.  O'r  eglwys  hon  yr 
aeth  Undodiaid  Cefncoedcymmer  allan,  a  chwedi 
liyny  Undodiaid  Aberdar.  Yn  1750,  cawn  fab  y 
Parch.  James  Davies  yn  cael  ei  oráeinio  yn  gyci- 
weinidog  a'i  dad  yn  yr  Ynysgau  ;  yr  oedd  y  tad  yn 
rTalfin  da,  ond  y  mab  yn  Armin  rhonc,  ac  yno  y 
hu  y  ddau  am  amser  yn  pregethu  athrawiaethau 
croes.  Bu  eglwys  Y'nysgau  yn  llygredig  gan  yr 
haint  Arminaidd  oedd  yn  ymylu  àr  Ariaeth  hỳd 
yn  nghof  rhai  sydd  yn  fyw.  Y'r  ydym  wedi  cỳf- 
eirio  yn  barod  at  eglwys  Cefnarthen  fel  lle  yr  oedd 
yr  Arminiaid  yn  gryfach  na'r  Caltiniaid  ynddo, 
ac  ar  adeg  yr  ymraniad  llwyddasant  i  gadw  y 
capel,  a'r  Calfiniaid  a  fu  raid  ymadael.  Mewn 
llythyr  at  Howell  Harris,  dyddiedig  Awst  7fed, 
1741,  dywed  Edmund  Jones  ;  "  Tlicre  are  morc  of 
oiir   Disscnting   ministcrs   who   are  fricnds  to  tlie 

Metliodists  than  you  mention And  I  cannot 

hut  obseire  tliat  tliey  are  oiir  best  mcn  wJio  are 
favourable  to  you  :  and  that  they  are  for  the  most 
part  dry  and  inexperienced,  or  Arminians,  tliat  are 
against  you — at  least  who  are  bittcr."  Prawf  y 
difyniad  hwn  fod  nifer  o  weinidogion  Arminaidd 
ar  eglwysi  Y^mneillduol  yr  adeg  hono,  a'u  bod  yn 
chwerw  yn  erbyn  y  diwygiad. 

(2)  Fod  amddiffyniad  galluog  i'r  ffydd  Galfin- 
aidd  wedi  cael  ei  wneyd  ar  wahan  i'r  Methodist- 
iaid.  Efallai  hyny,  ond  ychydig  o  allu  a  fedd 
dadleuaeth  i  wrthsefyll  cyfeiliornad.  Rhaid  cael 
rhywbeth  cryfach  na  rhcsymau  i  droi  yn  eu  holau 
syniadau  anefengylaidd.  Er  gwaethaf  "  yr  amddi- 
fíyniad  galluog,"  ymlygru  fwyfwy  a  wnaeth  yr 
eglwysi  Ymneillduol  na  chyfranogodd  o  yspryd  y 
diwygiad,  ac  erbyn  hedclyw  y  maent  yn  gyfangwbl 
Undodaidd.  Nid  â  rhesymau,  ac  nid  trwy  ddadl- 
euaeth,  y  trowyd  yn  ol  y  Ilanw  Arminaidd,  ond 
trwy  fod  dynion  fel  Howell  Harris,  a  Daniel 
Rowland,  wedi  eu  gwisgo  â'r  Presenoldeb  Dwyfol, 
ac  yn  ymddangos  mor  ofnadwy  a  phc  y  baent  yn 
genhadau  yn  dyfod  o  dragywycídoldeb,  yn  cyhoeddi 
llygredd  clyn,  a'r  anmhosiblrwydd  i  ddynion  achub 


eu  hunain,  nes  cario  argyhoeddiad  i  feddyliau 
pawb,  ac  nes  peri  i  bechaduriaid  yswatio  a  gwlad- 
eiddio  yn  eu  presenoldeb.  Fel  y  dywedascmi,  nid 
ydym  am  honi  yr  holl  glod  am  îiyn  i'r  Älethodist- 
iaid  ;  ymaflodd  y  tân  nefol  hefyd  yn  yr  YmneiII- 
duwyr  oedd  ar  y  maes  yn  barod,  ac  yr  oedd 
angerddolrwydd  y  gwres  mor  ofnadwy  fel  y  gorf  u  i 
Arminiaeth  anefengylaidd  gilio. 

Yr  unig  beth  ychwanegol  y  galwn  sylw  ato  yn 
yr  ysgrif  hon  y w  Ilythyr  y  Parch.  Edmund  Jones, 
dycldiedig  Hydrcf  26ain,  Ì742,  yn  mha  un  y  rhydd 
gipdrcm  ar  sefyllfa  crefydd  yn  Nghymru.  Gwna 
efe  rif  eglwysi  yr  YmneiIIduwyr  yn  y  Dywysog- 
aeth  yr  adeg  hono  yn  gant  a  saith.  Ond  nid  yw 
yn  ymddangos  i  ni  fod  y  Ilythyr  hwn  yn  y  gradd 
lleiaf  yn  profi  honiadau  Dr.  Rees.     Yn 

(1)  Yr  oedd  y  IMethodistiaid  wedi  bod  ar  y 
maes  am  dros  saith  mlynedd,  yn  cyffroi,  ac  yn 
cynhyrfu,  ac  yn  chwyddo  eglwysi  yr  Ymneilldu- 
wyr  â  dychweledigion,  yn  gystal  ag  yn  eu  galluogi 
i  blanu  eglwysi  newyddion,  pan  ysgrifenwyd  y 
Uythyr  hwn.  Nid  teg  cymeryd  cynyrch  Ilafur  y 
Methodistiaid  i  ddangos  mor  grefyddol  oedd  y 
wlad  cyn  i'r  Methodistiaid  godi.  Gellir  dadleu 
nad  yw  saith  mlynedd  ond  cyfnod  cymharol  fyr. 
Ond  ar  adeg  o  gyfíro  fcl  a  fodolai  ar  y  pryd,  cyííro 
na  welwyd  ei  gyfíelyb  yn  Nghymru,  pan  yr  oedd 
yr  holl  wlad  yn  cael  ei  Iiysgwyd  gan  nerthoedd 
Dwyfol,  gwneid  gwaith  mawr  mewn  ychydig  fis- 
oedd,  chwaethach  mewn  saith  mlynedd.  Fod 
Ilafur  y  Methodistiaid,  a'r  Ilwyddiant  a  djilynai 
eu  pregethu,  yn  cael  ei  ddwyn  i  mewn  i'r  eyfrif 
sydd  eglur  oddiwrth  y  Ilythyr  ei  hun.  Am  Sir 
Faesyfed  dywed  :  "  One  of  our  six  congrcgations 
tliere  was  gathered  lately,  partly  by  tJie  labours 
of  tJie  MetJiodists."  Eto  am  Brycheiniog  dywed  : 
"  TJiere  are  eigJtt  congregations  of  our  Dissenters, 
tiuo  of  lüJiom  I  had  tJie  favour,  upon  tJie  late 
rcformation,  to  gatJicr  and  set  tip."  Y  diwygiad  a 
gynyrchwyd  trwy  Howell  Harris  oedd  y  "  late 
rcformation,"  ac  am  ladrata  ei  ddychweledigion  yn 
j  Ileoedd  yma,  a  fíurfio  eglwysi  Annibynol  o  honynt 
y  cwynai  Howell  Harris  arno,  mewn  Ilythyr  tra 
christionogol  a  anfonodd  ato.  Yn  ystod  y  saith 
mlynedd  yma  manteisiodd  YmneiIIduwyr  yn  fawr 
ar  lafur  y  Methodistiaid.  Y'r  ychwanegiadau 
trwy  weinidogaeth  Howell  Harris  a  alluogodd 
Edmund  Jones  i  adeiladu  capel  Annibynol  Pont- 
ypẁl  yn  y  flwyddyn  1739  ;  dychweledigion  yr  un 
Diwygiwr  nerthol  a  alluogodd  David  Williams  i 
adeiladu  capel  Watford.  Meddai  David  Williams 
mewn  Ilythyr  at  Howell  Harris,  IMehefin  12fed, 
1738:  "  T/ic  two  days'  service  witJi  iis  Jias  bcen 
attendcd  witJi  marrellons  success.  TJie  cJiurcJies 
and  meetings  are  crotoded,  SabbatJi  breaJiing 
goes  doicn."  Eto,  Ilythyr  dyddiedig  Tachwedd 
17eg,  1738 ;  "  TJiings  Jiave  a  comfortable  aspect 
Itere  at  present.  Praying  societies  go  up  every- 
iuJiere.  Seventeen  Jiave  been  admitted  to  com- 
munioyi  last  time ;  more  Jiave  been  proposed." 
Eto,  llythyr  dyddiedig  Chwefror  7fed,  1739  :  "  TJie 
society  in  Cardiff  present  tJieir  love  and  service. 
We  Jiave  rcceived  nine  to  our  comnmnion  since 
you  loere  Jiere,  and  about  so  mnny  niore  to  pro- 
posc."  Tebyg  y  cyfeiria  y  Ilythyr  diweddaf  at  ail 
neu  drydydd  ymweliad  o  eiddo  Howell  Harris,  a 
bod  y  naw  a  dderbyniwyd  i  gymundeb  yn  ych- 
wanegol  at  y  dau-ar-bymtheg  y  cyfeirid  atynt  yn 
y  Ilythyr  blaenorol.  Yn  ngwyneb  ffeithiau  fel  hyn, 
nid  oes  rhitli  o  reswm  dros  wneyd  agwedcl  crefydd 
yn  Nghymru,  ddiwedd  y  flwyddyn  1742,  wedi  dros 
saitli  mlynedd  o  lafur  digyftelyb  o  Iwyddianus  gan 

y  Methodistiaid,  yii  brawf  o  sefyllfa  crefydd  yn  y 
wlad  cyn  i'r  IMethodistiaid  godi. 

(2)  Nis  gall  cant  a  saith  o  eglwysi  roddi  syniad 
cywir  am  nerth  Ymneillduaeth  ynNghymru,  oddi- 
gertli  ein  bod  yn  gwybod  rhif  yr  aelodau,  a'r 
gwrandawyr  perthynol  iddynt.  Pe  y  gwnaem  bob 
eglwys  yn  lianer  cant  o  aelodau,  ni  fyddai  rhif 
cyfanswm  yr  aelodau  ond  ychydig  dros  bum  mil. 
Eithr  ofer  dyfalu  ;  gallai  y  rhif  ar  gyíartaledd  fod 
yn  fwy ;  ond  y  mae  yn  ymddangos  yn  llaw'n  mor 
debyg  ei  fod  yn  Uai.  Dywedir  yn  y  Ilythyr  fod  y 
rhan  fwyaf  o  gynuUeidfaoedd-Sir  Aberteifì  yn  rhai 
mawrion.  Geiriau  cymliarol  yw  mawr  a  bach  ;  a 
rhaid  i  ni  beidio  tybio  fod  cyuulleidfa  fawr  Edmund 
Jones  yn  gyfíelyb  mewn  rhif  i  gynulleidfa  fawr  yn 
ein  dyddiau  ni.  Adwaenem  amryw  o  hen  gapelau 
yv  Ymneillduwyr  yn  Sir  Aberteifi ;  rhai  bychain, 
eulion,  diolwg  oeddynt,  wedi  eu  gosod  mewn  cym- 
ydogaethau  gwledig,  gan  mwyaf,  lieb  bentref, 
chwaetliach  tref,  yn  gyfagos,  a  chredwn  mai  cryn 
gamp  a  f  uasai  gwtliio  cynulleidfa  o  gant  a  haner  o 
ddynion  i  un  o  honynt. 

Yn  wir,  i'r  Rlethodistiaid  y  priodola  Edmund 
Jones  efengyleidd-dra  y  wlad  yn  y  llytliyr  hwn. 
Meddai  am  Sir  Aberteifì :  "  Jlere  were  lately  tioo 
eìninent  clergymen — Mr,  David  Jenhins,  a  yonncj 
man  latcly  clead,  and  Mr.  Daniel  Roioland,  who 
liad  at  his  chiirch  some  time  ago  above  two  thousnìid 
communicants.  Almost  all  tìie  lower  part  of  the 
county  is  become  reliç/ions  since  Mr.  Howell  Harris 
ancl  the  Methoclists  laboiired  there."  Eto  :  "  Pem- 
hroheshire  hath  been  latcly  mightily  roused  up,  and 
abundance  of  people  conrinced,  reformed,  and  con- 
verted  by  means  of  the  e.rliortations  of  Mr.  Hmell 
Harris,  and  otìier  Mctliodist  exhorters.'"  Eto : 
"  Tìie  npper  part  of  Pembrohcsìnre  hath  heen  roused 
and  reformed,  and  that  almost  nnirersally,  to  a 
concern  ahont  religion.  Certainly,  a  very  great 
%oork  lias  been  done  ]iere."  Pe  buasai  rliyw  hanes- 
ydd  Methodistaidd  yn  ysgrifenu  fel  uchod,  gan 
briodoli  y  cyfnewidiad  yn  y  wlad  i  ymdrechion  y 
Methodistiaid,  a  pheidio  son  o  gwbl  am  Jafur  yr 
Y'mneiUduwyr,  buasai  yn  sicr  o  gael  ei  gyhuddo  o 
bleidgarwch  a  rhagfarn.  Ond  Annibynwr  oedd 
Edmund  Jones,  ac  ni  fu  neb  erioed  mwy  zêlog  dros 
ei  enwad. 

IV.  Haerir  yn  nesaf  fod  gwaith  yr  Ymneilldu- 
wyr  wedi  cael  ei  anwybyddu  yn  ormodol  gan  y 
y  diwygwyr  G.  Jones,  Harris,  a  Rowlands.  Cyn  ateb 
hyn,  goddefer  i  ni  ddangos  fel  y  mae  cyhuddiad 
Dr.  Rees  yn  erbyn  y  Tadau  Methodistaidd  wedi  ei 
leddfu  i  lawr,  ac  wedi  newid  ei  fîurf,  nes  y  mae  yn 
anmhosibl  ei  adwaen.  Nid  anwybyddu  yn  or- 
modol  lafur  yr  Ymneillduwyr  oedd  y  cyhuddiad  a 
ddygai  efe  i'w  herbyn ;  ond  camddarlunio  yn 
fwriadol  agwedd  foesol  ac  ysprydol  y  wlad,  dan 
ddylanwad  gwanc  am  wag-ogoniant.  Y  mae  Ued 
y  nefoedd  o  wahaniaetii  rhwng  y  ddau  bcth  hyn. 
Am  anwybyddu  yn  ormodol  lafur  eraill,  gailai 
dynion  da  fod  yn  euog  o  hono  yn  anymwybodol ; 
gallent  wrth  sylwi  yn  ddwys  ar  un  dosparth  o 
ìîeithiau  anghofìo  fod  ffeithiau  cyferbyniol  i'w 
cael  ;  ac,  fel  y  sylwa  un,  gallai  eu  hysprydolrwydd 
a'u  brwdfrydedd  eithriadol  fod  yn  achlysur  o'r 
cyfryw  esgeulusdod.  Ond  am  gyhuddiadDr.  Rees, 
sef  ddarfod  iddynt  yn  fwriadol  gamddarlunio 
sefyllfa  Cymru  er  mwyn  hunan-ogoniant,  y  mae 
yn  hollol  anghydweddol  â  chrefydd  o  ddim  grym  ; 
nis  gallai  y  cyfryw  deimlad  fodoli  ond  mewn 
dynion  cnawdol,  dan  Iywodraeth  tcimladau  daearol 
isel  a  gwael ,  ac  y  mae  yn  anmhosibl  peidio  dir- 
mygu  y  personau  yn  mynwesau  pa  rai  y  caiff  y 


cyfryw  deimlad  lety  am  foment.  Ymddengys  i  ni 
fod  yr  Annibynwyr  yn  tafiu  cyhuddiad  Dr.  Rees 
dros  y  bwrdd,  ac  yn  dwyn  uu  arall,  llawer  tyner- 
ach,  yn  mlaen  yn  ei  le. 

Ond  pa  faint  o  sail  sydd  i'r  cyhuddiad  tyner- 
ach?  Pa  resymau  a  ddygir  yn  mlaen  i  brofi 
ddarfod  i'r  Tadau  IMethodistaidd  anwybyddu 
yn  ormodol  lafur  yr  Y'mneillduwyr  ?  Un  prawf 
yn  unig  sydd  yn  cael  ei  gynyg,  sef  prinder  cyfeir- 
iadau  yn  eu  hysgrifeniadau  at  yr  YmneiUduwyr. 
Sail  gul  iawn,  yn  sicr,  i  adeiladu  y  fath  gastcll 
golygus  arni.  Nid  ysgrifenu  hanes  Cymru  a 
wnelai  Harris  a  Rowland  ;  ni  ddaeth  i'w  meddyl- 
iau  i  holi  pa  fodd  y  syrthiasai  y  wlad  i'r  cyfìwr 
truenus  yn  mha  un  yr  oedd  yn  gorwedd ;  ac  nid 
eu  pwnc  hwy  oedd  ymchwilio  pa  ymdrechion 
anefîeithiol  a  wnelsid  yn  flaenorol  i  efengyleiddio 
y  werin.  Y  cwestiwn  a  losgai  fel  tân  yn  eu  hys- 
prydoedd  oedd,  Sut  i  achub  y  rhai  a  lusgid  i 
angau  ?  Nid  ysgrifeim  hanesiaeth  yr  oeddynt 
hwy,  ond  gwneyd  hanesiaeth.  Gwelent  goiph  y 
werin,  fel  y  sylwa  Dr.  John  Thomas,  LiverpooI,  yn 
gorwedd  mewn  anwybodaeth  a  thrueni  dybryd  ; 
gwelent  hefyd  nad  oedd  unrhyw  ymdrech  eíîeith- 
iol  a  Uwyddianus  yn  cael  ei  gwneyd  gan  neb  i 
geisio  eu  hachub ;  fod  yr  offeiriaid  yn  yr  Eglwys 
Sefydledig  yn  ddifater,  a"r  gweinidogion  YmneiII- 
duol  yn  ymfoddloni  i  fugeilio  yr  ychydig  ddefaid 
oedd  ganddynt  yn  eu  corlanau,  heb  fod  neb  yn  eu 
mysg  yn  myned  i'r  anialwch  ar  ol  y  coUedig.  Yn 
y  cyfwng  hwn  rhuthrodd  Harris  a  Rowland  i'r 
adwy ;  ymdaflasant  gyda  brwdfrydedd  diderfyn 
i'r  gorchwyl  o  achub  gwerin  Cymru,  a  gyru  o'r 
wlad  yr  arferion  annuwiol  a'i  gwartliruddent ;  ac 
yn  hyn  llwyddodd  yr  Arglwydd  hwynt  tu  hwnt  i 
fesur ;  ac  yn  raddol  cawsant  yr  hyfrydwch  mawr 
o  weled  y  gvYeinidogion  Ymneillduol  yn  cael  eu 
meddianu  â'r  un  a'r  unrhyw  yspryd,  gan  ddyfod 
allan  yn  gynorthwy  i'r  Arglwydd  yn  erbyn  y 
cedyrn.  Beirniadaeth  fìtw  a  distadl  yr  ymddengys 
i  ni  yw  holi  a  ddarfu  iddynt  ranu  y  clod  am  y 
gwaith  a  gyflawnwyd  yn  deg.  Clod  yn  wir !  Ni 
ddaeth  i'w  meddwl  i  gymeryd  dim  o  hono  ;  nid 
oedd  hunan  a  gwag-ogoniant  yn  cael  lle  yn  eu 
mynwesau,  ac  ni  ddarfu  iddynt  ddychymygu  am 
ranu  yr  anrhydedd,  gan  gymeryd  rhan  eu  hunain, 
a  rhoddi  rlian  i  eraill. 

Honir  fod  Dr.  Rees  yn  ei  le,  wrth  briodoli  i'r 
Tadau  Methodistaidd  gulni  dii-fawr  at  yr  Ymneill- 
duwyr  a'i  blaenorai.  Dy wedir  iddynt  fod  yn  anghar- 
edig  o  ddystaw  am  yr  hyn  a  wnaethant,  a  rhoddir 
dau  reswm  am  hyny,  sef  rhagfai-n  Eglwysig,  ac 
ysprydolrwydd  eithriadol.  Ymddengys  y  ddau 
reswm  hyn  yn  ddinystriol  i'w  gilydd.  Nis  geill 
rhagfarn  ac  ysprydolrwydd  meddwl  gyd-drigo  yn 
yr  un  galon  ;  y  mae  y  naill  yn  sicr  o  ddisodii  y 
llall.  Os  mai  ysprydoh'wydd  fydd  yn  oruchaf, 
derfydd  am  ragfarn  o  angenrheidrwydd.  Y  mae 
dynion  ysprydol  yn  byw  mewn  agosrwydd  mawr 
at  Dduw  ;  o  lewyrch  ei  wyneb  Ef  y  sugnant  eu 
hysprydoliaeth  ;  nis  geill  ond  agosrwydd  at  y 
Dwyfol  roddi  iddynt  y  cyfryw  nodwedd.  Ac  yn 
y  presenoldeb  rhyfedd  hwn  nis  geill  rhagfarn 
enwadol  fodoli ;  y  mae  y  màn  wahaniaethau  a'r 
mûn  ffiniau  sydd  yn  gwahanu  y  naill  sect  oddiwi'th 
y  Ilall  yn  myned  yn  ddim.  Yn  sicr,  wrth  ddar- 
Ìunio  y  Tadau  Methodistaidd  fel  dynion  o  yspryd- 
olrwydd  meddwl  eithriadol,  gwneir  y  cyhuddiad 
cu  bod  yn  llawn  o  ragfarn  Eglwysig  yn  anmhosibl. 

Ni  fu  dynion  mwy  diragfarn  yn  rhodio  daear 
na  Rowland,  a  Harris,  a'u  cydweithwyr.  Yr 
ydym   yn   cyfaddoí  eu   bod  yn    Eglwyswyr    cyd- 

wybodol ;  dyna  y  goleuni  oedd  ganddynt  hwy  ar  y 
pryd  ;  ond  nid  yw  yn  canlyn  eu  bod  yn  rhagfarnllyd 
at  enwadaii  eraill.  Nid  yw  ymlyniad  gonest  wrth 
blaid  grefyddol  yn  profì  dyn  yn  gul  ac  yn  llawn 
rhagfarn  at  bob  cyfundeb  crefyddol  arall.  Y  mae 
aml  un,  ni  a  gredwn,  yn  Annibynwr  cryf,  ac  yn 
dra  ymlyngar  wrtlì  ei  blaid  a'i  bobl ;  ond  gallwn 
ni  edrycli  arno  fel  dyn  diragfarn,  eang  ei  gyd- 
ymdeimlad,  a  rlayddfrydig  ei  olygiadau.  Yn  y 
goleu  hwn  yr  hofîem  ni  ein  hunain  gael  ein  barnu. 
Tra  yn  credu  yn  gryf  mewn  Metliodistiaeth,  nid 
ydym  yn  ddall  o  gwbl  i  rinweddau  a  rhagoriaethau 
y  cyfundebau  crefyddol  sydd  o'n  cwmpas.  Paham 
na  chaniateir  yr  un  egwyddor  gyda  golwg  ar  y 
Tadau  IMethodistaidd  ?  Ac  nid  oeddynt  mor  ym- 
lyngar  wrth  yr  Eglwys  ag  y  tybir.  ISÎid  hoiîder 
ati  oedd  yr  unig,  na'r  prif  reswm  dros  eu  gwaith 
yn  aros  o'i  mewn,  ond  y  fîaith  mai  mewn  undeb 
a  hi  yr  oedd  yr  Arglwydd  wedi  eu  llwyddo,  ac  yr 
oedd  arnynt  ofn  symud  allan,  a  bwrw  eu  coelbren 
gyda'r  YmneiUduwyr,  am  nad  oeddynt  yu  gweled 
fod  y  golofn  yn  myned  i'r  cyfeiriad  hwn.  Y  maent 
drosodd  a  tlirosodd  yn  datgan  parodrwydd  i  adael 
cymundeb  yr  Eglwys  pe  y  gwelent  yn  glir  mai 
hyny  oedd  ewyllys  yr  Arglwydd. 

Y  mae  llawer  iawn  wedi  cael  ei  wneyd  o  ben- 
derfyniad  Cymdeithasfa  Watford  gyda  golwg  ar 
dderbyn  y  sacrament  yn  yr  Eglwys.  Fel  hyn  y 
ceir  y  penderfyniad  yn  nghofnodau  Trefecca : 
"  Cydunwyd  ar  i'r  brodyr  a  deimlent  betrusder 
gyda  golwg  ar  dderbyn  y  sacrament  yn  yr  Eglwys, 
oblegyd  annuwioldeb  yr  oíîeiriaid  ;  a  chyda'r 
Ymneillduwyr  oblegyd  eu  claearineb,  barhau  i 
dderbyn  yn  yr  Eglwys  hyd  nes  yr  agorai  yr  Ar- 
glwydd  ddrws  amlwg  i  ni  adael  ei  chymundeb." 
Geilw  Dr.  Rees  hyn  yn  ymlyniad  dall  wrth  yr 
Eglwys,  a  chyíeirir  ato  gan  ei  amddiffynwyr  fel 
prawf  o  ragfarn  Eglwy.syddol.  Nid  yw  yn  ym- 
ddangos  i  ni  fod  y  penderfyniad  yn  haeddu  y  con- 
demniad  diarbed  a  deflir  arno.  Gellir  dwyu  y 
rhesymau  eanlynol  drosto :  Yn  (1)  Anogaeth  ydoedd 
i'r  rhai  oeddynt  hyd  hyny  wedi  arfer  cymuno  yn 
yr  Eglwys ;  profir  hyn  gan  y  gair  "  parhau  ;  "  nid 
oes  yma  gymaint  ag  awgrym  i'r  Ymuneillduwyr 
adael  cymundeb  eu  henwad.  (2)  Yn  mryd  y  Meth- 
odistiaid  yr  oedd  yr  oerni  a  feddianasai  yr  Ym- 
neiUduwyr  yn  gymaint  rhwystr  ar  íìordd  crefydd, 
a  buchedd  anfoesol  yr  ofíeiriaid.  Yn  eu  golwg 
hwy,  nis  gallai  oerni  ysprydol  a  duwioldeb  gyd- 
drigo.  Nis  gallai  dyn  wedi  ei  ferwi  gan  y  diwygiad, 
a'i  galon  yn  llosgi  ynddo  o  gariad  at  y  Gwaredwr, 
lai  na  theimlo  gwrthnaws  o'i  fewn  wrth  weled 
gwasanaeth  y  cymundeb  yn  cael  ei  gyíìawni  gan 
weinidog  a'i  yspryd  ynddo  mor  oer  a'r  rhew.  Ac 
yn  aml  yr  oedd  yr  oerni  yn  gynyrch  syniadau  an- 
efengylaidd  am  berson  Crist,  a  natur  yr  lawn.  Yn 
yr  eglwys,  pa  mor  anfucheddol  bj^nag  y  gallai  yr 
ofíeiriad  fod,  yr  oedd  y  gwasanaeth  a  ddarllenid 
ganddo  yn  ardderchog,  ac  yn  llawn  maeth  i  dduw- 
ioldeb.  (3)  "  Hyd  nes  y  i'hoddai  yr  Arglwydd 
ddrws  agored  i  adael  cymundeb  yr  Eglwys"  yr 
oedd  yr  anogaeth.  Felly  y  darllena  y  penderfyniad. 
Ac  ymddangosasai  yr  adeg  i'w  gadael  yn  ymyl 
iddynt.  Yr  oedd  yr  offeiriaid  yn  dechreu  gwrthod 
y  sacrament  i'r  Methodistiaid,  a  thrwy  hyn  yr 
oedd  eu  sefyllfa  mewn  argyfwng  difrifol.  Ac  os  y 
dymunent  i'r  rhai  a  argyhoeddwyd  ganddynt,  eu 
píant  ysprydol,  barhau  yn  nghyd,  heb  fod  rhai  yn 
ymuno  â  phlaid  arall,  pwy  a  fedr  eu  beio'? 

Howell  Harris  oedd  y  mwyaf  ymlyngar  wrth  yr 
Eglwys,  ond  yr  oedd  yn  holloí  ddiragfarn  at  yr 
YmneiUduwyr.     Cyfeiria  gyda  ijharch  a  thyner- 


wch  mawr  at  amryw  o'u  gweinidogion  yn  ei 
lytliyrau,  ac  yn  ei  Ddydd-lyfr.  "  Yr  anwyl  Edmund 
Jones,"  meddai  drosodd  a  throsodd.  "  Fy  mrawd, 
Lewis  Rees,"  meddai  drachefn.  Gohebai  yn  y 
modd  mwyaf  cyfeiUgar  â  gweinidogion  efengyl- 
aidd  yr  Ymneillduwyr  yn  Nghymru  a  Lloegr ; 
gofynai  gyfarwyddyd  ganddynt  mewn  gwahanol 
aragylchiadau,  ac  adroddai  ei  helynt,  a'i  Iwyddiant, 
a'i  brofìad  ysprydol  iddynt  yn  y  modd  mwyaf 
dysyml.  Byddai  yn  anhawdd  cael  syniadau  mwy 
catholig  na'r  rhai  a  draethir  ganddo.  Meddai 
mewn  llythyr  at  Mr.  Oulton,  gweinidog  y  Bedydd- 
wyr  yn  Llanllieni :  "  Anhawdd  i  ni  oll  ddyfod  i 
gydweled  gyda  golwg  ar  y  rhanau  hyn}'  o'r  Beibl 
a  gyfeiriant  at  ffurflywodraeth  eglwysig,  adeg,  a 
duU  bedydd,  a  rhyw  allanolion  felly  ydynt  yn 
fuan  i  ddarfod.  Y  mae  undeb  yn  anmhosibl  hyd 
nes  y  cydunwn  i  beidio  gwneyd  dim  yn  amod 
aelodaeth  ond  adnabyddiaeth  achubol  o'r  Ar- 
glwydd  lesu,  a  fíydd  fywiol  yn  cynyrchu  sanct- 
eiddrwydd  buchedd.  Pe  bawn  i  a  gofal  cynull- 
eidfa  arnaf,  ystyriwn  ei  bod  yn  ddyledswydd  arnaf 
i  dderbyn  pawb  yn  aelodau  y  gallwn  obeithio  am 
danynt  eu  bod  wedi  eu  geni  o  Dduw,  er  na  fyddent 
yn  cydweled  â  mi  ar  ychydig  o  bethau  allanol." 
Y  dyn  hwn,  sydd  mor  ddiragfarn  a  chatholig  ei 
syniadau,  a  gyhuddir  o  gulni  at  yr  Ymneillduwyr. 
Mor  bell  o  fod  yn  gul,  apeliai  Edmund  Jones  a 
gweinidogion  YmneiUduol  eraill  ato  am  iddo 
gasglu  yn  ei  gynulleidfaoedd  mawrion  er  eu 
cynorthwyo  i  adeiladu  eu  capelau,  ac  y  mae  yn  fwy 
na  thebyg  ei  fod  yn  cydsynio. 

INIeddai  un  Ysgrifenydd  am  Howell  Harris : 
"  Credai  nad  oedd  gan  neb  hawl  i  weinyddu  yr 
ordinhadau  ond  a  fyddai  wedi  cael  ei  urddo  gan 
Esgob."  Nid  oes  rhith  o  sail  i'r  haeriad  hwn.  Y 
mae  yn  hollol  groes  i  dôn  gyffredin  ei  weinidog- 
aeth  a'i  ddysgeidiaeth.  Yr  ydym  wedi  myned 
yn  fanwl  trwy  ei  lythyrau  a'i  Ddydd-lyfr,  ac  nid 
oes  tebyg  i  hyn  i'w  gael  ynddynt.  Yr  oedd 
gweinidogion  yr  Ymneillduwyr  a  gydymdeimlent 
â'r  diwj'giad  yn  cael  croesaw  i  Gymdeithasfaoedd  a 
Chyfarfodydd  Misol  y  Methodistiaid,  caent  gymeryd 
rhanynyrymdrafodaeth,  a  phleidleisio  ar  wahanol 
faterion,  fel  pe  byddent  yn  Fethodistiaid.  Yr  oedd 
y  Parchn.  Henry  Davies,  Bryngwrach,  a  Benjamin 
Thomas,  mewn  amryw  o'r  Cymdeithasfaoedd  cyn- 
taf,  a  chroniclir  eu  henwau  yn  mysg  y  Parchedig- 
ion  oeddynt  wedi  derbyn  urdd  esgobol,  ac  o  flaen 
eiddo  Howell  Harris,  a'r  cynghorwyr  ;  yr  hyn  a 
brawf  yr  ystyrid  gweinidog  Ymneiilduol  fel  yn 
meddu  yr  un  safle  yn  hollol  ag  offeiriad.  Ni 
wnelid  gwahaniaeth  o  gwbl  rhwng  y  ddau.  A 
thrachefn  pan  yr  ymadawai  un  o'r  cynghorwyr, 
gan  gymeryd  gofal  eglwys  Ymneillduol,  nid  oedci 
yn  llai  ei  barch  yn  mysg  y  Älethodistiaid  o'r 
herwydd.  Gwedi  i  Richard  Tibbot  ymadael,  ac 
ymsefydlu  yn  Llanbrynmair,  deuai  i  Gymdeithas- 
faoedd  Llangeitho  a'r  Bala  yn  flynyddol,  ac  er  nad 
oedd  ei  ddoniau  gweinidogaethol  yn  ddysglaer,  cai 
bregethu  mewn  lle  anrhydeddus.  Y  mae  y  Parch. 
John  Thomas,  o'r  Rhaiadr,  wedi  gadael  tystiolaeth 
ar  ei  ol  am  garedigrwydd  a  thynerwch  mawr 
Daniel  Rowland  ato,  wedi  iddo  ymuno  â'r  Anni- 
bynwyr,  pan  yr  oedd  ar  rynu  oblegyd  yr  oerni 
ysprydol  oedd  wedi  eu  meddianu.  Pa  le  y  mae  y 
culni  a'r  rhagfarn  dychymygol  ?  Arfer  ddi- 
eithriad  pobl  ragfarnllyd  yw  erlid  y  rhai  fyddo  yn 
encilio  oddiwrthynt.  Ond  ni  wnelai  y  IMethodist- 
iaid  ddim  o'rfath,  ond  parhaent  i'w  hystyried  fel 
brodyr. 

Yn   wir,  gallwn  droi  y  byrddau  ar  ein  gwrth- 

wjTiebwyr,  a  pbroíi  mai  pertbyii  i  Ymneillduwyr  y 
dyddiau  byiiy  yr  oedd  y  culni  a'r  rbagfarn,  a'u 
bod  yn  llawu  o'r  cyfryw  deimlad.  Dyna  a  allesid 
ddysgwyl  oddiwrtb  ddynion  ffurfìol  ac  oer,  pan 
welent  bobl  llawn  tàn  a  zêl  yn  ymroddi  i  gyflawni 
gwaitb  ag  yr  oeddynt  bwy  wedi  ei  esgeuluso. 
Dywed  Howell  Harris  ci  fod  yn  boblogaidd  iawn 
yn  eu  mj'sg  ar  y  cyntaf,  pan  yr  oedd  nertb  ei 
bregetbu  yn  chwyddo  eu  cynulleidfaoedd  ac  yn 
gorlenwi  eu  capelau ;  ond  pan  welsant  na  ymadawai 
!i'r  Eglwys,  a'i  fod  yn  ffurfio  ci  ddycbweledigion 
yu  seiadau,  aetbant  i  deimlo  yn  ddiíias  ato,  ac  i'w 
gasbau.  "  Fel  byn,"  meddai,  "  yr  oedd  y  Metbod- 
istiaid  yn  cael  eu  casbau  gan  Eglwyswyr  ac  Ym- 
neiUduwyr."  Aetb  cyfeillacbu  A'r  Metbodistiaid 
yn  drosedd  i'w  gospi  âg  esgymundod  yn  ngolwg  yr 
Y'mneilldu^'j-r.  ÙNIewn  llythyr  o  eiddo  William 
Richards,  arolygydd  y  c^nudeitbasau  yn  rban  isaf 
o  Sir  Aberteifi,  dyddiedig  IMedi  12fed,  1742,  ceir  a 
ganlyn  :  "  Y  mae  y  diafol  wedi  cyfíroi  y  Dissenters 
yn  ein  herbyn  fel  y  cyfíroa  y  gwynt  y  coed.  Y  maent 
yn  gwyrdroi  ein  geiriau  a'n  hymddygiadau,  gan 
dynu  y  casgliadau  mwyaf  dycbrynllyd  oddiwrtb- 
ynt.  Y  mae  ein  banwyl  cbwaer  Betti  Thomas  yn 
cael  ei  bhno  yn  fawr  ganddynt  ;  bygythiant  ei 
hesgymuno,  os  nad  ydynt  wedi  gwneyd  hyny  yn 
barod,  am  ei  bod  yn  derbyti  y  jMetbodistiaid  i'w 
thj'.  Y  mae  yn  dyfod  i'r  seiat  breifat,  ac  nis 
gwyddant  beth  i'w  wneyd  o  honi  (y  seiat).  Dy- 
wedant  mai  drws  agored  i  Babyddiaetb  ydyw,  a 
llawer  o  betbau  cableddus  ereill."  Os  yw  geiriau 
yr  hen  gynghorwyr  yn  wir,  ac  nid  oes  genym  un 
rheswm  dros  eu  hanghredu,  yr  oedd  yr  Ymneilldu- 
wyr  yn  erlid  y  rhai  a  gyfeillachent  â'r  Metbodist- 
iaid,  ac  yn  camddarlunio  y  seiat  brofìad,  trwy 
awgrymu  weitbiau  ei  bod  yn  dwyn  cyfíelybrwydd 
i  gyfíesu  pechodau  yn  yr  Eglwys  Babaidd ;  ac 
weitbiau,  fel  yr  awgryma  y  gair  "  cableddus,"  trwy 
honi  fod  gweithredoedd  pechadurus  yn  cael  eu 
cyílawni  ynddi,  ac  mai  dyma  y  rheswm  paham  ei 
dygid  yn  mlaen  yn  breifat.  Yn  ngbofnodau 
Cyfarfod  Misol  Glanyrafonddu,  a  gynaliwyd  Ebrill 
17eg  1744,  ceir  a  ganlyn  :  "  Yn  gymaint  a  bod 
Thomas  David  wedi  cael  ei  droi  allan  gan  yr  Ym- 
neillduwyr  am  ymgyfeillacbu  â  ni,  ci  fod  i  gael  ei 
uno  â  seiat  Erwd."  Yr  oedd  Daniel  Rowland, 
WiUiams,  Pantycelyn,  a  Benjamin  Thomas,  gwein- 
idog  Ymneillduol,  yn  bresenol  pan  y  pasiwyd 
y  penderfyniad  hwn,  a  sicr  yw  fod  ganddynt  fíeith- 
iau  diymwad  i  syrtbio  yn  ol  arnynt.  Ceir  prawf 
o'r  un  ragfarn  ddall  yn  nglyn  ag  ordeiniad  Morgan 
John  Lewis  yn  weinidog  ar  eglwys  y  New  Inn. 
Gan  na  alwyd  gweinidogion  Ymneillduol  i  gyfarfod 
yr  ordeiniad,  ond  i'r  neillduad  gacl  ei  wneyd  gan 
yr  eglwys  mewn  modd  difrifol  wedi  gweddi  ddwys, 
sorodd  yr  Ymneillduwyr ;  ni  fynent  gydnabod 
Morgan  John  Lewis  yn  weiiiidog  o  gwbl ;  ac  ym- 
ddygent  ato,  ac  at  yr  eglwys  a'i  neillduasai,  fol  yr 
ymddygai  yr  luddewon  gynt  at  y  gwabangleifion. 
Mewn  canlyniad  i  liyn,  cyiioeddodd  y  gweinidog 
grynodeb  o'r  egwyddorion  a  gredai,  ac  yn  y  rhag- 
yrnadrodd  achwynai  yn  enbyd  ar  y  driniaetli  oedd 
yn  gaeL  Yr  oedd  yr  Ymneillduwyr  yn  crcdu 
mewn  olyniaetb  Apostolaidd  gnawdol  mor  gryf  a'r 
Eglwyswyr.  Yr  unig  rai  a  gydnabyddent  jMorgau 
Jobn  Lcwis  a'i  eglwys  ocdd  y  ^lctbodistiaid.    Ym- 


welent  bwy  ag  ef,  ac  a'r  gynuUeidfa,  gan  loni  eu 
hysprydoedd.  Ni  raid  ond  darllen  Hanes  Crefydd 
yn  Nghyìnru,  gan  y  Parch.  D.  Peter,  er  gweled  y 
cyfíro  a  achosodd  gwaith  y  Parcb.  S.  Hughes  yn 
beiddio  myned  i'r  Eglwys  Wladol  i  wrando  ofíeiriad 
yn  pregetbu,  yr  bwn  gyfíro  a  derfynodd  mewn 
ymraniad,  am  na  addawai  y  g\vr  parcbedig  beidio 
cyflawni  peth  o'r  fatb  eilwaitb.  Nid  melus  geuym 
yw  cofnodi  y  petbau  byn ;  buasai  yn  well  genym 
eu  claddu  mewn  bebargofiant ;  ond  pan  y  gwartb- 
ruddir  y  Tadau  Metbodistaidd  ar  gam,  angenrhaid 
a  osodwyd  arnom. 

Cyn  terfynu,  rbaid  i  ni  wneyd  sylw  neu  ddau  o 
natur  fwy  personol.  Cyhuddir  ni  yn  fynych  o 
ddweyd  pethau  gwaradwyddus  am  y  marw.  Ai 
tybio  yr  ydis  y  dylasai  camwri  Dr.  Rees  gael  ei 
adael  yn  ddisylw  am  ei  íod  ef  yn  ei  fedd '?  I  hyn 
atebwn,  (1)  Na  weitbredai  Dr.  Rees  ei  bun  ar  yr 
egwyddor  yma.  Yr  oedd  Williams,  Pantycelyn, 
yn  ei  fedd  er's  ugeiniau  o  flynyddoedd  pan  y  gwar- 
adwyddid  ef  gan  Dr.  Rees,  ac  y  dygid  i'w  erbyn 
gyhuddiadau  nad  oedd  iddynt  ritb  o  sail.  Sut  na 
chododd  yr  Annibynwyr  eu  llef  yn  erbyn  gwaith  y 
Doctor  yn  ymosod  ar  y  marw  '?  A  ydyw  cofíadwr- 
iaetb  Dr.  Rees  yn  fwy  cysegredig  nag  eiddo  yr  "  hen 
Williams  ?"  (2)  Dygwyd  y  cyhuddiad  a  wnaethom 
yn  erbyn  Dr.  Rees  yn  ystod  ei  fywyd,  a  cbafodd 
gyfleustra  teg  i'w  ateb  pe  buasai  ganddo  ateb  i'w 
gael.  Hyn  ni  chafodd  Williams,  Pantycelyn. 
(3)  Y  mae  ymddygiadau  cyboeddus  dynion  cy- 
hoeddus  yn  eiddo  cyhoeddus,  ac  i'w  beirniadu  pan 
fydd  y  rbai  a'u  cyflawnodd  wedi  marw,  yn  hollol  ar 
yr  un  egwyddorion  a  plie  buasent  yn  fyw.  Oni 
chaniateir  hyn,  bydd  banesyddiaeth  deg  yn  an- 
mhosibl ;  ni  cbaem  gyfeirio  at  droseddau  Mari 
Waedlyd,  nac  at  fíolinebau  Charles  yr  Ail.  A'r 
troseddwr  mwyaf  yn  Ngbymru  fyddai  Dr.  Rees, 
oblegyd  yr  oedd  yr  erlidwyr  y  cyfeiria  atynt  yir  ei 
Iyfr  yn  eu  beddau  oll  pan  yr  oedd  efe  yn  ysgrifenu. 

Yn  mhellach,  goddefer  i  ni  ddweyd  nad  oes 
ynom  y  gradd  Ileiaf  o  deimlad  eiddigeddus  at  yr 
Annibynwyr.  Y  mae  i  ni  gyfeillion  anwyl  yn  eu 
mysg.  Yr  ydym  yn  mawr  lawenbau  yn  cu 
llwyddiant,  ac  yn  dymuno  iddyut  Dduw  yn 
rbwydd.  Da  genym  weled  eu  pwlpudau  yn  cael 
eu  Ilenwi  gan  ddynion  mor  alluog,  mor  efengyl- 
aidd,  ac  mor  ymroddgar.  A  maddeuer  i  ni  am 
ddweyd,  yr  ymddangosant  i  ni  yn  cyfranogi  yn 
helaethacb  o  yspryd  Daniel  Rowland  a  Howell 
Harris  nag  o  yspryd  y  gweinidogion  Ynuieillduol, 
y  dywedai  Dr.  Jolni  Tbomas  am  danynt,  nad  aent 
i'r  anialwch  i  chwilio  am  y  colledig. 

Nid  oes  i  ni  gweryl  â  Dr.  Rees  ychwaith,  ond  fcl 
hanesydd.  Yr  ydym  yn  parchu  ac  yn  mawrbau 
Ilawer  o'i  nodweddion.  Nid  ydym  yn  ddall  o  gwbl 
i'r  amryfal  rinweddau  a  harddent  ei  gymeriad. 
Bu  yn  felus  genym  lawer  gwaith  ei  wrando  yn 
efengylu.  Ond  yr  ocdd  a  fynem  ag  cf  yn  Y 
Tadau  Methodistaidd  fel  hanesydd ;  ac,  yn  y 
cymeriad  hwn,  rbaid  i  ni  Iynu  wrtb  y  darnodiad 
a  roddasom  o  hono,  er  mor  llym  ydyw.  A  plian 
y  pasia  y  ddadl,  ac  y  cafío  ein  cyfeillion  liamdden 
i  feddwl,  credwn  y  bydd  iddynt  ymwrtbod  a'i 
dduU  anbcg  o  ymwncyd  a  documents  banesyddol 
pwysig. 

